
Hanc  secundam  Compendii  totius  theologice  Suarezice  partem  tibi  damus,  amice  Lector» 
eadem  methodo,  claritate,  brevitate,  qua  primam  dedimus;  et  sicut  prima  pars  novem  priores 
illius  tomos,  ita  haec  secunda  novem  posteriores  summatim  complectitur;  sed  priores  magis  ad 
speculationem,  posteriores  magis  ad  actionem  eruditis  documentis  viam  sternunt,  et  coeleste 
lumen  studiosae  menti  praeferunt : nam  totus  De  religione  tractatus  accuratam  sublimissimae 
perfectionis  normam  edocet ; omnia  Incarnationis  mysteria  ardentes  divini  amoris  stimulos 
animis  ubique  ingerunt;  veneranda  sacramentorum  instituta  sanctissimas  Christianae  vitae 
rectaeque  disciplinae  exercitationes  praestant;  denique  ecclesiasticarum  censurarum  poenae 
aut  minae  horrorem  vitii  incutiunt,  et  a peccandi  libidine  homines  fortiter  avertunt;  atque 
ita  in  his  novem  theologicae  doctrinae  libris  amplissima  exercendae  virtutis  area  copiose 
expanditur. 

Ne  tamen  putes  me  singulas  diffusas  istius  vastissimae  doctrinae  rationes  ab  auctore  coacer- 
vatas in  hac  Drevi  epitome  potuisse  includere;  quis  enim  totum  Oceanum  in  exiguo  vase  in- 
cludat? Sed  exponendo  singula  rerum  fundamenta  ac  praecipua  momenta,  ad  intelligendam 
auctoris  totam  et  mentem  et  doctrinam  illa  sufficere  existimavi,  ita  ut  si  quis  velit  penitiori 
studio  quidpiam  enucleare,  possit  statim  ex  dictis  et  ex  dictorum  titulis  ad  autographum 
pro  suo  explendo  desiderio  facile  recurrere.  Compendiarium,  simul  ac  compendiosum  opus 
benigne,  Lector,  excipe;  iiloque  ad  majorem  Dei  gloriam  utere. 

De  religionis  objecto. 


CAPP.  I,  II. 

De  varia  etymologia  et  acceptione  religionis. 

Dico  1 : Vox  religio  proprie  sumpta  non  officium 
■civile,  sed  solum  Deum  ejusque  cultum  respicit ; 
nec  a verbo  religere,  minime  Latino,  aut  rele- 
gere, nec  a relinquere  , sed  a religare  juxta  La- 
ctantium et  Hieronymum  derivatur;  naturali  enim 
debito  et  inclinatione  jam  ligatos  homines  ad 
colendum  Deum  suum  auctorem,  arctius  ac  fir- 
mius religat  religio.  In  alio  sensu  apud  Latinos 
significat  nimium  timorem,  scrupulum,  nimiam 
curam,  debitum  cujusque  munus;  v.  gr.  ducere 
aliquid  religioni. 

Dieo  2 : Juxta  morem  antiquorum,  religio  ali- 
quando tribuitur  intellectui,  aliquando  affectui  seu 
voluntati;  prout  spectat  ad  intellectum,  vera  reli- 
gio est  veri  Dei  verique  cultus  ei  debili  vera  co- 
gnitio ; contra,  falsa  religio.  Prout  vero  spectat  ai 
affectum,  quae  est  propria  et  formalis  religio,  vera 
est  illa  quai  in  vera  Dei  cognitione  ac  fide  funda- 
tur, adeoque  circa  verum  veri  Dei  cultum  versa- 
tur ; falsae,  contra  praeterea'  religionis  nomen  non 
solum  interno  affectui,  sed  etiam  exterioribus 
actionibus  ac  caeremoniis  atque  doctrinae,  quae 
ejusmodi  actiones  ac  caeremonias  docet,  tribuitur. 
Hinc  habetur  quod  religio  sit  virtus  seu  habitus 
per  se  studiosus  versans  circa  objectum  honestum, 
et  inclinans  ad  actiones  seu  actus  rectae  rationi  ac 


divinae  legi  consentaneos.  Ista  vox  religio  aequi- 
voce  sumitur  etiam  pro  ipso  religionis  statu,  v.  gr. 
pro  ipsa  religione  Christiana,  seu  pro  generali  Ec- 
clesiae catholicae  statu. 

CAPP.  III,  IV,  V,  VI,  VII,  VIII. 

De  religionis  objecto  cui  et  quod. 

Dico  1 : Deus  proprie  pertinet  ad  objectum  reli- 
gionis, non  ut  proximum  directum  objectum,  inter 
quod  et  actum  internum  a religione  elicitum  nihil  me- 
diat ; sicut  Deus  est  objectum  proximum  directum 
charitatis,  inter  quod  et  actum  charitatis  nihil  mediat ; 
sed  est  objectum  proximum  indirectum,  quod  reli- 
gio, mediante  aliqua  hominis  actione,  conjuncta  cum 
illo  (id  est  objecto)  ex  vi  ejusdem  affectus  et  uno  quasi 
impetu  attingit,  ideoque  dicitui  objectum  cui,  non 
quod.  Deus  enim  prout  est  objectum  quod,  v.  gr.  cha- 
ritatis, directe  immediate  ac  proxime  ab  illa  attingi- 
tur, nunquam  autem  sic  a religione  attingitur,  v.  gr. 
dum  aliquid  petitur  a Deo,  petitio  prout  in  pe- 
tentis commodum  cedit,  non  spectat  ad  religio- 
nem, ut  dicetur  postea  : sed  honor  et  cultus  quem 
vult  homo  Deo  deferre  mediante  petitione,  est 
actus  religionis;  adeoque  voluntas  intendens. Deum 
media  petitione,  honorare,  non  attingit  proxime 
directe  Deum  ut  objectum  quod,  sed  proxime  in- 
directe ut  objectum  cui.  Solusque  Deus  lanquam 
objectum  adsequatum  cui,  a virtute  religionis  at- 

tingitur  sive  in  se  ipso,  sive  in  alia  re  ad  eam  re- 
lata, v.  gr.  in  imagine,  in  re  sacra,  in  sanctis  ut 
ad  Deum  relatis,  ele.,  et  ita  est  objectum  adaequa- 
tum cui,  ut  virtus  religionis  totam  suam  materiam 
in  illud  proxime  et  directe  referat,  ac  nulla  alia 
virtus,  nisi  forte  quae  sub  ipsa  comprehendatur, 
illud  eodem  modo  et  motivo  attingat.  Motivum 
autem  seu  ratio  objectiva  sub  qua  religio  Deum 
attingit,  est  divina  excellentia  ex  omnibus  attribu- 
tis nostro  modo  intelligendi  coalescens,  quatenus 
habet  nobiscum  conjunctionem  vel  respectum  primi 
principii  et  supremi  Domini ; bine  enim  ei  omnis 
religionis  actus  ac  cultus  debetur  et  oritur. 

Dico  2 : Materia  proxima  circa  quam  religio 
versatur,  sive  ejus  objectum  materiale  quod,  uti 
vulgo  vocatur,  est  omnis  actus  humanus  hone- 
stus; v.  gr.  sacrificium,  adoratio,  etc.,  cum  suis 
sacris  instrumentis  comprehensa,  quatenus  potest 
in  Dei  honorem  et  gloriam  referri.  In  hoc  enim 
actu  duo  spectantur  : 1“  ipse  actus  materialis,  quo 
Deus  coli  dicitur ; 2°  significatio  ac  testificatio  sesti- 
mationis  divinae  excellentiae,  per  quarrt  ei  honor  ac 
gloria  exhibetur.  Haec  significatio  aestimationis  et 
ipsa  aestimatio  est  forma  actus,  quo  honor  Deo 
datur  et  gloria  sive  in  nobis  sive  in  aliis,  quod 
est  quasi  bonum  Dei  intrinsecum.  Quare  proxima 
religionis  materia,  divinae  excellentiae  aestimatio- 
nem et  alios  actus  sive  internos  sive  externos 
illam  manifestantes  comprehendit ; actus  interni 
prout  sunt  proxima  religionis  materia,  habent  pri- 
mam suam  honestatem  ex  ipso  cultu  divino , 
e::lerni  autem  ex  institutione  divina  aut  humana  ; 


atque  ita  quilibet  actus  honestus  potest  esse  apta 
religionis  materia. 

CAPUT  IX. 

Quomodo  ratio  debili  spectet  ad  formale  religionis 
objectum. 

Dico  : Proprium  et  adaequatum  religionis  munus 
est  reddere  Deo  debitum  cultum  (D.  Thomas,  Caje- 
tanus,  etc.).  Homo  enim  cum  sit  servus,  et  omnia 
quae  habet  aut  facit,  sint  magis  Dei  quam  sui  ipsius, 
nihil  potest  Deo  dare  per  modum  liberalilatis ; 
sed  quidquid  in  obsequium  Dei  facit,  facit  per 
modum  debiti.  Hoc  autem  debitum  non  tantum  est 
morale,  quod  consistit  in  intrinseca  talis  virtutis 
debita  honestate,  sed  etiam  legale : dicitur  autem 
legale  debitum,  non  quia  per  legem  formaliler  con- 
stituitur; alioqui  non  distingueretur  a debito  obe- 
dientioe;  sed  quia  est  id  quod  lex  maxime  attendit 
ob  proprium  jus  in  ipso  Deo  exsistens,  quatenus 
est  proximum  principium  et  supremus  Dominus. 
Et  quamvis  hic  netus  religionis  non  sit  semper 
debitus  quoad  exercitium,  nisi  quando  urget  prae- 
ceptum, est  tamen  semper  debitus  quoad  speciem 
ob  infinitam  Dei  excellentiam ; hoeque  debitum 
semper  ex  parte  solvitur  per  singulos  actus  reli- 
gionis licet  spontaneos,  sicut  debitum  ex  justitia 
per  paries  paulatim  spontanee  solvitur ; sed  hoc 
religionis  debitum  tale  est,  ut  nunquam  possit  in- 
tegre solvi  et  expleri  solutione,  tum  quia  est  ali- 
quo modo  infinitum,  tum  quia  ipsa  solutione  au- 
getur; per  hanc  enim  novum  homini  beneficium 
confertur. 


LIBER  II. 

De  actibus  religionis  in  genere. 


CAPP.  I,  II,  III. 

De  actibus  religionis  internis  et  externis. 

Dico  1 : Actus  religionis  internus  est  actus  vo- 
luntatis supponens  superioris  rationis  judicium. 
Ratio  enim  superior  judicat  cultum  esse  Deo  debi- 
tum et  voluntas  vult  illum  reddere  ac  reddit  si  sit 
efficax,  movens  alias  potentias  ad  praestandos  actus 
quibus  Deus  colitur.  Hic  religionis  actus  potest 
esse  probabiliter  duplex  : alius  naturalis,  quo  vo- 
luntas solo  lumine  naturali  ducta  velit  reddere  de- 
bitum Deo  cultum  lanquam  principio  ac  fini  natu- 
rali suae  naturae;  alius  supernaturalis  quo  voluntas 
supernalurali  auxilio  adjuta  vult  reddere  debitum 
Deo  cultum  ut  primo  gratiae  principio  ac  fini  super- 
naturali  ex  supernaturali  honestatis  motivo,  quod 
ex  diverso  modo  tendendi  in  objectum  diversimode 
applicatum  potest  esse  diversum,  ut  infra,  cap.  4, 
dicetur. 

Dico  2 : Duplex  est  religionis  actus  externus ; 
alius  spiritualis,  qui  est  actus  internus  imperatus 
ab  elicito,  v.  gr.  voluntas  mediante  actu  elicito, 


quo  vult  ponere  externum  sacrificii  aut  commu- 
nionis actum  seu  cultum,  potest  offerre  Deo  istum 
sacrificandi  aut  communicandi  affectum  qui  erit 
cultus  internus  et  actus  imperatus.  Alius  corpora- 
lis, qui  est  usus  cujusvis  rei  corporalis,  circa  quem 
per  se  ac  directe  versatur  actus  internus  seu  affe- 
ctus Deum  colendi;  fitque  duplici  modo  : vel 
assumendo  aliquid  divinum  in  nostrum  usum,  v. 
gr.  sacramenta,  nomen  Dei  in  juramento,  etc.,  vei 
aliquid  Deo  exhibendo,  v.  gr.  sacrificium,  genu- 
flexiones,  dona,  vota,  etc.,  voluntate  ordinante  ad 
ista  directe  aut  indirecte  motus  appetitus  sensitivi. 

Dico  5 : Juxta  D.  Thomam,  cum  colimus  Deum 
per  actus  qui  non  fiunt  ex  motione  immediata  vo- 
luntatis per  actum  religionis,  sed  per  actum  alte- 
rius virtutis,  v.  gr.  misericordiae,  temperantiae,  etc., 
tunc  cultus  ille  externus  non  est  elicitus,  sed  impe- 
ratus tantum  a religione ; cum  autem  actus  exter- 
nus, quo  Deum  colimus,  non  habet  per  se  alteri  i s 
virtutis  honestatem,  sed  fit  a voluntate  movente  ad 
istum  actum  aliam  potentiam  exsequentem  ex  irn- 

mediata  ipsius  religionis  inclinatione  ac  impulsu, 
tunc,  ille  cultus  seu  actus  externus  dicitur  elicit ns 
a virtute  religionis.  Attamen  hic  posset  dici  proxime 
imperatus,  ille  remote,  quia  hic  sine  mediante  alia 
virtute,  ille  mediante  alia  virtute  imperatur.  Dum 
dicitur  : Religio  munda  et  immaculata  heee  est,  vi- 
sitare, etc.  (Jac.  i,  27),  hoc  melius  inlelligitur  de 
statu  religionis  aut  de  professione  religiosa,  quam 
de  actibus  a virtute  religionis  imperatis. 

CAPUT  1Y. 

An  religio  habeat  actus  proprios  inter  se  specie 
distinctos. 

Nola  non  agi  de  actibus  imperatis  secundum  se 
spectatis,  et  quoad  materiales  actiones,  v.  gr.  ju- 
rare, vovere,  sacrificare,  eleemosynam  dare,  etc., 
quia  patet  hos  secundum  se  spectatos  essentialiter 
differre,  sed  agitur  de  ejusmodi  actibus  in  ordine 
ad  virtutem  religionis.  Hinc  : 

Dico  1 : Potest  dari  aliqua  distinctio  specifica 
in  actibus  religionis,  quando  actus  ita  sunt  inter 
se  ordinati,  ut  unus  ex  alio  per  se  oriatur,  v.  gr. 
odium  irreverentiae  aut  defectus  in  divino  cultu,  ex 
Amore  debitae  reverentiae  et  debiti  obsequii  prove- 


niens : constat  enim  amorem  et  odium  specie  inter 
se  distingui,  et  ex  eodem  principio  nasci.  Ergo 
saltem  ex  hac  parte  religio  elicit  actus  specie 
distinctos. 

Dico  2 : Quando  actus  voluntatis  in  generali 
modo  tendendi,  sunt  ejusdem  rationis  formalis, 
licet  versentur  circa  actus  externos  diversos  seu 
diversos  Dei  cultus,  v.  gr.  genuflexionem,  et  vo- 
calem divinae  excellentiae  confessionem;  non  la-, 
men  inter  se  specie  distinguuntur,  quia  distinctio 
specifica  actuum  et  habituum  non  sumitur  suffi- 
cienier  ex  solis  objectis  materialibus,  sed  maxime 
ex  diversa  eorum  formali  honestate,  quae  cum  sit 
eadem  in  his  voluntatis  actibus,  nempe  animus  co- 
lendi Deum  ut  primum  principium  ac  supremum 
Dominum,  etiam  est  eadem  cultus  species.  Si  au- 
tem isti  actus  voluntatis  ad  religionem  perlinentes 
tendant  non  tantum  in  objecta  materialia  specie 
diversa , sed  etiam  sub  formali  eorum  specifice 
diversa  honestate,  v.  gr.  si  tendant  in  votum 
sub  honestate  fidelitatis  Deo  servandae,  et  in  jura- 
mentum sub  honestate  agnitionis  primae  et  infalli- 
bilis veritatis,  tunc  erunt  specie  distincti. 


LIBER  III. 

De  habitu  religionis. 


CAPUT  PRIMUM. 

At  religio  sit  habitus  naturic  crealce  intellectualis 
proprius. 

Dico  : Datur  duplex  habitus  religionis,  acquisitus 
nempe  et  infusus  ; estque  essentialiter  virius,  ut- 
pote  principium  per  se  bonorum  actuum,  et  quidem 
propria  solius  creatae  intellectualis  naturae,  quia 
essentialiter  respicit  superiorem,  quod  non  potest 
convenire  naturae  increatae,  sicut  ei  conveniunt 
aliae  virtutes  simpliciter  simplices,  v.  gr.  miseri- 
cordia. Hinc  potest  convenire  naturae  Christi  creatae 
non  increatae,  nec  ejus  personae.  Damnati  licet  se- 
cundum suam  naturam  sint  istius  virtutis  capaces  ; 
ratione  tamen  siri  status  sunt  incapaces  viatores 
exsistentes  in  peccato  mortali  habentes  fidem  ac 
spem,  possunt  quidem  auxilio  supernaturali  adjuti 
exercere  veros  supei  naturales  religionis  actus,  sed 
non  videntur  habere  supernaluralem  illius  habitum, 
qui  juxta  ordinariam  aliarum  virtutum  infusarum 
legem,  probabilius  et  perit  et  recuperatur  tantum 
charitate,  et  semper  eam  inseparabiliter  concomi- 
tatur.  Quoad  causas  et  effectus  hujus  virtutis,  pos- 
sunt ex  universalibus  aliarum  regulis  satis  colligi. 

CAPUT  H. 

Quomodo  religio  distinguatur  a fide,  spe,  charitate. 

Dico  : Virtus  religionis  specie  distinguitur  a fide, 
spe,  charitate  ob  proximum  et  formale  ipsius  ob- 
jectum diversum  ab  illarum  objectis  : religio  enim 
formaliter  tendit  in  Deum  attendendo  summam  ejus 
excellentiam,  sub  cujus  ratione  dignus  est  supremo 


cultu  et  honore;  fides  autem  attingit  sub  ratione 
primae  veritatis,  spes  sub  ratione  summi  nostri 
boni,  charitas  sub  ratione  summi  Loni  in  se  et 
propter  se  amabilis.  Deinde  harum  trium  materia 
proxima  est  ipse  Deus;  religionis  est  aliquid  crea- 
tum. Si  reverentia  sumatur  pro  actu  interno  quo 
quis  vult  ad  Deum  accedere  cum  sigids  interioris 
aestimationis  ac  divini  timoris  indicativis,  tunc  est 
actus  a religione  elicitus,  non  vero  si  sumatur  prae- 
cise pro  cognitione  reverenliali  divinae  excellentiae 
aut  timore  reverentiae  illius  summae  Majestatis  ; li- 
cet vel  sic  posset  esse  actus  imperatus  a religione, 
sicut  omnis  alius  actus  honestus  ; imo  et  ipsi  actus 
fidei,  spei,  charilatis  possunt  a religione  imperari 
ad  exhibendum  supremum  Deo  cultum,  uti  Augu- 
stinus, in  Enchir.,  c.  2,  5,  dicit  « Deum  coli  a nobis 
fide,  spe,  charitate.  > Hoc  autem  non  impedit  quo- 
minus religio  ab  illis  distinguatur,  imo  potius  inde 
probatur  distingui;  sic  etiam  dicitur  sanctitas, 
dum  imperat  actus  diversarum  virtutum  ad  sancti- 
tatem et  perfectionem  disponentes. 

CAPP.  IU,  IV. 

An  religio  sit  virtus  theologica;  an  vero  moralis;  et 
an  distinguatur  a vera  justitia. 

Dico  i : Religio  non  est  Yirlus  theologica,  quia 
ut  aliqua  virtus  sit  simpliciter  et  perfecte  theolo- 
gica, non  tantum  debet  tendere  immediate  in  Deum 
ut  objectum  formale  proximum  ; sed  etiam  debet 
nos  immediate  Deo  conjungere  ut  fini  ultimo  et 
primo  principio.  Religio  vero  licet  tendat  imme- 
diate in  Deum  lanquam  in  objectum  formale  prj- 

ximum  sub  ratione  increalae  et  supremae  excellen- 
tiae, non  tamen  nos  illi  ut  objecto  quod,  immediate 
conjungit  ; non  enim  vult  Deo  istam  supremam 
excellentiam,  sed  tantum  nos  illi  mediante  cultu 
conjungit  ut  objecto,  cui,  sive  ut  objecto  cui  debe- 
tur honor  et  cultus  ob  supremam  ipsius  excellen- 
tiam ; ideoque  non  est  virtus  theologica  sed  moralis, 
cujus  medium  est  ipsum  justitiae  medium,  consti- 
tuens proportionalem  aequalitatem  inter  Dei  digni- 
tatem et  hominis  conditionem. 

Objicies  I : Virtus  theologica  est  illa  quae  homi- 
nem ipsi  Deo  conjungit ; atqui  religio  est  talis,  ut- 
pote  quae  hominem  Deo  consecrat;  ergo  est  virtus 
theologica.  Respondeo  : Distinguo  majorem.  Vir- 
tus theologica  est  illa  quae  hominem  conjungit  seu 
unit  Deo  immediate  per  actum  internum  proxime  a 
se  elicitum,  concedo  majorem  ; quae  unit  mediante 
aliqua  materia  creata  seu  actione  distincta  ab  ipsius 
virtutis  affectu,  sicut  facit  religio,  nego  majorem. 

• Obj.  2 : Fides  est  virtus  theologica,  et  tamen  non 
attingit  Deum  immediate,  sed  mediante  actione  ha- 
bitus piae  affectionis  ad  credendum  Deo;  ergo  licet 
religio  non  attingat  Deum  immediate,  poterit  dici 
virtus  theologica.  Respondeo  : Distinguo  antece- 
dens. Fides  prout  dicit  praecise  habitum  piae  affe- 
ctionis in  voluntate  residentem  ad  credendum,  est 
virtus  theologica,  nego  antecedens ; prout  est  ha- 
bitus intellectualis,  immediate  per  suum  actum 
Deum  ut  objectum  attingens,  concedo  antecedens. 

Obj.  5 : Neque  spes  immediate  attingit  Deum, 
sed  mediante  visione  beatifica  seu  beatiludine  for- 
mali. Respondeo : Nego  assumptum.  Utrumque  enim 
immediate  attingit  ut  bonum  possessum  et  id  quo 
possidetur. 

Obj.  4:  Actus  quo  amatur  Deo  gloria  propter 
ipsum,  est  theologicus;  et  tamen  amatur  mediante 
ejus  gloria  ; ergo  etiam  actus  religionis.  Respon- 
deo : Nego  probabiliter  antecedens.  Quia  per  illum 
actum  non  attingitur  immediate  Deus,  sed  ejus 
gloria.  Licet  tamen  iste  actus  foret  theologicus,  ve- 
rusque amicitiae  amor,  cum  primo  et  per  se  feratur 
ad  personam  lanquam  ad  objectum,  non  sequitur 
actum  religionis  quo  Deo  exhibetur  gloria,  esse 
etiam  theologicum  ; quia  religio  non  formaliler  ex 
affectu  ad  personam  seu  propter  ipsam  formaliler, 
sed  propter  justitiae  aequitatem  et  honesialem  vult 
Deo  gloriam  exhibere;  charilas  vero  vult  Deo  glo- 
riam propter  ipsum,  et  quatenus  ejus  bonum  est, 
immediate  attingendo  ipsam  personam  amatam  et 
non  tantum  ejus  gloriam. 

Dico  2 : Religio  non  est  vera  et  propria  justitia, 
sed  ab  illa  essentialiter  distinguitur;  quia  vera  ju- 
stitia verum  et  perfectum  reddit  debitum ; illud 
reddit  integre  cum  aequalitate,  et  est  ad  alterum 
omnino  distinctum.  Jam  vero  religio  non  est  ad 
alterum  omnino  distinctum,  quia  inter  Deum  et 
hominem  non  habetur  perfecta  distinctio  seu  alte- 
reitas  ; homo  enim  est  res  Dei,  filius  et  servus,  ncc 
homo  potest  debitum  Deo  reddere  cum  aequalitate 


ob  infimam  suam  conditionem,  et  quae  tota  ad 
Deum  pertinet.  Religio  tamen  ex  parte  debiti  quod 
Deo  reddit,  est  magis  rigorosa  justitia  quam  ipsa- 
met  propriissima  justitia  quae  extra  Deum  versa- 
tur, quia  reddit  magis  rigorosum  debitum  ; divinum 
enim  dominium  est  longeexcellenlius  quam  quodvis 
humanum:  et  injuria  Deo  facta  longe  est  gravior 
hominU facta,  item  promissio  Deo  facta  inducit 
debitum  legale  et  morale  longe  majus  quam  facta 
homini.  Yerumtamen  non  semper  praeferendum  est 
religionis  opus  aliis  obligationibus;  si  enim  reli- 
gionis actus  sit  tunc  tantum  consilii  et  alia  res 
occurrit  de  praecepto,  v.  gr.  debitum  justitiae  aut 
pietatis  humanae  solvendum,  clarum  est  tunc  rem  de 
praecepto  esse  praeferendam  actui  refigionis,  licet 
enim  praeceptum  religionis  negativum  semper  pro 
semper,  obliget  ad  nihil  unquam  faciendum  contra 
religionem  seu  contra  Dei  honorem  et  gloriam,  af- 
firmativum tamen  non  obligat  pro  semper,  sed  ces- 
sat interdum  ejus  obligatio,  dum  alia  justitiae  aut 
pietatis  obligatio  in  quibusdam  circumstantiis  ma- 
gis urget.  Denique  potest  religio  aliquo  modo  dici 
non  metaphorice,  sed  proprie  vera  quaedam  justi- 
tia ; quia  reddit  proprium  et  rigorosum  debitum 
cum  ea  imperfecta  aequalitate  qua  potest  reddere, 
et  qualem  Deus  exigit,  et  cum  quodam  etiam  modo 
altereitatis,  seu  ad  alterum,  cum  Deus  et  homo  sint 
res  realiter  distinctae. 

CAPP.  V,  VI,  VII. 

Au  religio  sil  virtus  distincta  a duliu  erga  saucios, 
et  ab  obeaientia  erga  Deum  et  a poenitentia. 

Dico  1 : Religio  est  virtus  realiter  et  essentialiter 
distincta  a virtute  duliae  et  ab  omni  alia  virtute, 
quae  cultum  personae  creatae  reddit  : ita  communi- 
ter theologi,  D.  Thomas,  Bonaventura,  Albertus, 
Durandus,  etc.  Quia  immediata  et  formalis  ratio 
sub  qua  religio  aliquid  colit,  sive  increatum,  sive 
creatum,  est  semper  increala  ipsiusmel  Dei  excel- 
lentia, quocunque  modo  hoc  illi  applicetur ; nempe 
intrinsece  divinitati  ac  personis  divinis,  exlrinsece 
rebus  sacris  creatis  per  respectum  ad  illas  personas 
divinas  adeoque  omnis  cultus  religionis  fundatur 
immediate  in  excellentia  increala,  cultus  autem 
duliae  qui  tribuitur  sanctis,  non  fundatur  imme- 
diate in  excellentia  increala,  sed  in  illa  excellentia, 
quae  illis  communicata  est,  creata  participatione, 
non  ergo  elicilive  spectat  ad  religionem,  sed  ad 
aliam  virtutem  moralem;  quia  hic  cultus  sancto- 
rum non  est  proprie  et  formaliter  respeclivus  ad 
increatam  excellentiam,  sicut  cultus  imaginum  et 
rerum  sacrarum,  sed  tantum  virtualiter  et  lato  mo- 
do in  quantum  is,  qui  sanctos  colit,  virtualiter  co- 
lit Deum  gaudentem  de  suorum  honore  sanctorum ; 
hunc  enim  nobis  Deus  commendavit.  Cultus  igitur 
duliae  fundatur  immediate  in  gratiae  creatae  excel- 
lentia ob  quam  talis  persona  est  honore  digna  in- 
trinsece. Possunt  quidem  sancti  non  propter  se, 
sed  ut  imagines  et  templa  Spiritus  sancti,  in  f'3 

lanquam  in  sua  pecMliari  imagine  ac  sede  residen- 
tis coli ; et  tunc  hic  cultus  ad  religionem  seu  ad 
cultum  quo  Deus  ipse  colitur,  pertinebit;  sed  ordi- 
narie non  sic  coluntur,  quia  solent  coli  propter  in- 
trinsecam dignitatem  creatam  et  gratiae  excellen- 
tiam quam  habent.  Jam  vero  an  sicut  una  eadem- 
que  charitatis  virtute  potest  amari  Deus  propter 
suam  bonitatem  mercatam  et  proxime  propter 
Deum  amando  in  eis  sanctitatem  creatam;  ita 
etiam  una  eademque  religionis  virtute  possit  coli 
Deus  propter  suam  excellentiam  increatain,  el  san- 
cti propter  Deum  colendo  in  eis  creatam  gratiae 
excellentiam.  Aliqui  affirmant;  sed  verius  videtur 
negandum,  juxta  D.  Thomam,  Alensem,  Bonaven- 
turam,  Scotum,  ete.,  quia  charitas  per  seipsam 
inclinat  nos  ad  proximum  non  solum  ut  ad  bonum 
amici,  qui  est  Deus,  sed  etiam  ut  ad  amicum,  vo- 
lendo illi  bona  supernaturalia  ; religio  vero  per  se 
immediate  solum  inclinat  ad  divinam  majestatem 
ct  increatam  excellentiam,  non  autem  ad  sanctos 
prout  habent  quamdam  creatam  propriam  excellen- 
tiam ; hoc  enim  munus  est  alterius  virtutis  moralis, 
nempe  dulise,  aut  hiperduliae. 

Dico  2 : Religio  est  etiam  virtus  essentialiter  dis- 
tincta a virtute  obedienliae.  Aliud  est  enim  forma- 
liler  colere  quod  est  religionis,  aliud  obedire  quod 
est  obedienliae  : quia  intentio  et  formalis  ratio  obe- 
diendi  est  honestas  quae  consistit  in  observantia 
praecepti,  sive  in  conformitate  voluntatis  subditi 
cum  voluntate  superioris  volentis  et  potentis  obli- 
gare; colendi  autem,  est  honestas  quae  consistit  in 
exhibendo  personae  honore  ob  ejus  excellentiam. 
Debetur  obedientia  ob  praecepti  obligationem ; de- 
betur religio  seu  cultus  religiosus  ob  excellentiae 
supremum  dominium,  atque  ita  debitum  in  utraque 
virtute  est  diversae  rationis  debitum.  Denique  ea- 
dem obedientia  inclinat  nos  ad  obediendum  Deo  et 
hominibus,  sed  non  eadem  religio  ad  colendum 
Deum  et  sanctos. 

Dico  5 : Religio  probabilius  distinguitur  etiam 
essentialiter  a poenitentia,  contra  Cajelanum  dicen- 
tem religionem  esse  virtutem  habentem  innumeros 
actus  quibus  Deo  varia  reddit  debita,  et  sub  re- 
spectu et  conceptu  inadaequato  quo  debitum  Deo 
reddit  pro  peccato,  denominari  poenitentiam.  Pro- 
batur quia  religio  et  poenitentia  sunt  duae  distinctae 
species  sub  proximo  genere  justitiae  erga  Deum,  et 
debitum  justitiae  erga  Deum  in  utraque  est  diver- 
sum : nam  religio  reddit  Deo  debitum  ob  ipsius 
excellentiam,  poenitentia  ob  violatum  jus  ipsius 
dominii  et  jurisdictionis,  quod  est  longe  rigorosius 
quam  debitum  religionis,  et  poenitentia  in  hoc  de- 
bito reddendo  seu  solvendo  longe  minus  accedit  ad 
squalitatem  ob  peccati  indignitatem,  quam  religio. 


CAPUT  VIII. 

An  religio  sil  una  simplex  virtutis  species  infima ; an 
vero  generica. 

Respondeo  id  determinatu  esse  difficile  : 1°  quod 
sit  species  generica  sub  se  habens  plures  alias  spe- 
cies, haec  suadere  videntur:  religio  intra  totam 
suam  latitudinem  continet  diversarum  rationum 
debita,  v.  gr.  ex  voto,  ex  pacto,  ex  gralitudine,  etc. 
Deinde  habet  actus  specie  distinctos  nec  inter  se 
connexos,  v.  gr.  jurare,  vovere,  sacrificare,  ergo  et 
habitus  specie  distinctos.  2°  Contra,  facit  auctori- 
tas D.  Thomae  qui  videtur  sentire  religionis  habi- 
tum esse  unicum  ac  simplicem,  adeoque  speciem 
esse  non  genericam  sed  infimam  ; quia  quidquid 
homo  reddit  per  dictos  religionis  actus,  id  totum 
redditur  sub  lormali  ratione  exhibendi  Deo  hono- 
rem ac  gloriam  ob  supremam  ejus  excellentiam  ac 
dominium,  sive  ex  cultu  latrise  divinam  ejus  excel- 
lentiam ut  sic  unice  colendo,  sive  ex  gratitudine 
pro  beneficiis  gratias  agendo,  sive  ex  fidelitate  pro- 
missa servando.  Unde  posset  dici  omnes  ejusmodi 
actus  procedere  ab  uno  simplici  habitu  infuso  reli- 
gionis. 

CAPUT  IX. 

Qualis  sit  religionis  praestantia. 

Dico  : Religionis  virtus  dignitate  et  praestantia 
est  inferior  tribus  virtutibus  theologalibus,  imo  et 
ipso  pise  affectionis  habitu  comitante  fidem  prout 
est  in  intellectu;  licet  enim  iste  habitus  per  se  non 
sit  virtus  theologica,  tamen  per  se  est  necessaria  ad 
illam,  estque  quasi  moralis  ejus  forma.  Cceteras 
autem  virtutes  morales  longo  superat  intervallo,  ul- 
pole  propius  et  ad  viriutes  theologicas  et  ad  Deum 
accedens  ; est  igitur  praeslantior  : 1°  Justitia  legali, 
quia  pro  objecto  cui  habet  Deum,  et  pro  objecto 
quod  habet  cultum  illi  debitum  : justitia  autem  pro 
objecto  cui  habet  rempublicam,  pro  objecto  quod 
habet  bonum  illi  commune.  Haec  objecta  sunt  longe 
inferiora  objectis  religionis ; ergo,  etc.  Cajelanus 
vero  vult  hanc  justitiam  debere  praeferri  religioni, 
sine  tamen  sufficienti  ratione.  2°  Misericordia , 
quia  melius  est  conjungi  superiori,  id  est  Deo, 
quam  supplere  defectum  inferioris,  id  est  proximi. 
5°  Obedientia,  quia  religio  Deum,  qui  praecipit, 
colit,  obedientia  autem  ejus  pneceplum  attendit. 
4°  Poenitentia  secundum  quid  sumpta  prout  detesta- 
tur peccatum  commissum ; si  enim  sumatur  prout 
est  justitia  ad  Deum,  reddendo  illi  magis  rigorosum 
debitum  quam  illi  reddat  religio,  videtur  huic  an- 
tecellere. 

TRACTATUS  SECUNDUS. 

DE  AFFIRMATIVIS  RELIGIONIS  PRAECEPTIS. 

LIBER  PRIMUS. 

De  praeceptis  cultus  divini. 


CAPUT  PRIMUM. 

An  praeceptum  adorandi  Deum  tam  corpore  quam 
spiritu  sit  naturale. 

Dico  1 : Polest  Deus  el  debel  a nobis  adorari 
fetibus  mere  internis  ac  spiritualibus.  (D.  Tho- 
mas,  et<  .)  Quia  interius  in  mente  non  solum  datur 
affectus  Deum  adorandi,  sed  etiam  istius  affectus 
exsecutio,  adeoque  vera  adoratio.  Jam  vero  hic 
actus  adorationis  internae  potest  esse:l°  Actus  in- 
tellectus vel  per  modum  cognitionis,  quando  ex  af- 
fectu Deum  colendi,  intellectus  se  applicat  ad  agno- 
scendam Dei  excellentiam,  euinque  ut  supremum 
Dominum  agnoscit,  et  hanc  ipsam  cognitionem  illi 
in  cultum  et  adorationem  offert ; vel  per  modum 
mentalis  seu  internae  locutionis,  laudando,  v.  gr., 
et  confitendo  interius  Dei  excellentiam  ac  supre- 
mum dominium.  2°  Potest  etiam  esse  actus  volun- 
tatis, v.  gr.  admiratio  divinae  excellentiae,  qum  est 
vel  quaedam  suavissima  complacentia,  vel  quasi 
reverentialis  timor,  elc. 

Dico  2 : Possumus  etiam  et  debemus  per  actus 
corporis  ex  animi  submissi  et  reverentis  affectu 
procedentes,  Deum  adorare,  cum  per  externum  cor- 
poris actum  possimus  nostram  mentem  et  internum 
affectum  indicare;  atque  haec  manifestatio,  dum  ex 
affectu  alteri  se  submittendi  procedit,  dicitur  ad- 
oratio : unde  cum  duplici  natura,  scilicet  corporali, 
el  spirituali,  cujus  utriusque  auctor  est  Deus,  con- 
stemus, debemus  per  utriusque  actus  eum  colere, 
imo  ipsi  spiritus  per  corporum  assumptorum  actio- 
nes possunt  ex  se,  aut  etiam  possunt  juberi  adora- 
tionem Deo  exhibere,  v.  gr.  angeli  Christo  in  prae-, 
sepio.  Ipsae  quoque  animae  purgatorii  referendo  suos 
cruciatus  ad  Deum,  possunt  etiam  vel  sic  eum  co- 
lere. Hinc  : 

Dico  5 : Dei  adoratio  tam  interna  quam  externa, 
id  est  mista  ex  spirituali  et  corporali  adoratione, 
est  homini  de  praecepto  naturali  affirmativo,  quod 
in  primo  praecepto  Decalogi  sui)  hac  negatione  : ISon 
habebis  deos  alienos  [Deui,  v,  7),  comprehenditur, 
et  clarius  in  tertio  continetur.  Cum  enim  homo  ex 
animo  et  corpore  constet,  et  utrumque  a Deo  ha- 
beat, uterque  debet  exhibere  Deo  hostiam  viventem, 
eique  placentem  iit  illius  cultum;  est  enim  hoc 
connaturale. 

CAPUT  II. 

Quomodo  sil  adorandus  Deus  ex  vi  legis  naturalis. 

Dico  l : Ex  vi  solius  legis  naturalis  non  tenetur 


homo  adorare  Deum  alio  cultu  pure  interno,  prae- 
ter illum  qui  in  actibus  fidei,  spei,  charitalis  et  poe- 
nitentiae (si  necessaria  sil  ob  peccatum)  continetur; 
hi  enim  actus,  cum  de  se  aptissimi  sint  ut  in  verum 
Dei  cultum  et  adorationem  referantur,  si  homo  ad 
illum  finem  eos  referat,  sic  implet  obligationem 
adorandi  Deum  pura  mente  et  spiritu.  Imo  in  ri- 
gore praecepti  legis  naturalis  non  teneretur  homo 
exercere  hos  actus  formaliter  sub  ratione  et  imperio 
adorationis,  sed  tantum  materialiter  seu  in  actu 
exercito  ; atque  ita  in  hoc  purae  internae  adorationis 
exercitio  quatenus  est  talis,  non  est  facta  deter- 
minatio per  ullam  legem. 

Dico  2 : Ex  vi  solius  legis  naturalis  non  est  po.- 
sitive  determinatus  modus  particularis  adorandi 
Deum  cultu  externo,  sive  quoad  genera  actionum, 
sive  quoad  tempora,  sive  quoad  alias  circumstan- 
tias ; sed  solum  datur  vel  praeceptum  affirmativum 
generale  quoad  exercitium  aliquando  ponendum, 
vel  quoad  speciem  genericam,  ut  Deus  adoretur 
modo  decenti  ac  proporlionato ; vel  ad  summum 
datur  praeceptum  affirmativum  cum  negaiivo  con- 
junctum, ut  adoretur  Deus  absque  modo  supersti- 
tioso aut  indecente.  Unde  signa  externa,  quibus 
utendum  est  ad  Deum  adorandum,  non  sunt  per 
legem  naturae  determinata,  uti  nec  tale  tempus. 
Ideoque  signa  externae  adorationis  (praeter  locutio- 
nem), v.  gr.  genu  unum  aut  utrumque  flectere, 
corporis  prostratio,  manuum  elevatio  instar  pau- 
peris, pectoris  tunsio,  elc.,  sunt  de  se  indifferentia 
ad  humanam  el  divinam  adorationem,  solumque  ex 
adorantis  intentione  aut  verbis  discerni  possunt, 
nisi  peculiari  consuetudine  vel  institutione  signum 
aliquod  soli  Deo  accommodatum  sit.  Privata  igitur 
adoratio,  quam  quis  lanquam  persona  privata  clam 
facit,  si  signo  de  se  communi  aut  indifferenti  fiat, 
illius  determinatio  ut  sit  divina,  habebitur  ab  in- 
tentione operantis ; dixi  clam,  quia  si  eam  faciat 
palam,  tunc  sola  operantis  intentio  non  sufficit, 
sed  debet  uti  iis  signis  quae  juxta  circumstantias 
loci,  temporis,  personarum  astantium  propriam 
Dei  adorationem  indicare  possint,  ne  sit  aliis  scan- 
dalo. Si  autem  privata  adoratio  fiat  signo  jam  im- 
posito ad  significandum  divinum  cultum , quale 
excepto  sacrificio  vix  inveniri  polest  in  externis 
corporis  actionibus  nisi  in  verbis,  tunc  per  ipsum 
opus  ablata  est  indifferentia,  ideoque  polest  soli 
Deo  adoratio  exhiberi  per  tale  signum.  Publica 


24 


THEOLOGIA  SUAREZ  SUMMA. 


ajoratio  quae  fit  omnium  nomine,  v.  gr.  per  mini- 
stros deputatos,  debet  fieri  signo  visibili,  auctoritate 
publica  instituto,  hujusque  adorationis  praecipuum 
genus  est  sacrificium;  alterum  oratio. 

CAPUT  111. 

Quanam  lege  sil  praeceptum  offerre  Deo  sacrificia  in 

ejus  cultum. 

Mota  : Oblatio  et  sacrificium  differunt  inter  se 
tanquam  genus  et  species.  Omne  enim  sacrificium 
est  oblatio;  sed  non  contra.  Oblatio  alia  pure 
interna,  alia  externa  : estque  actio  exterior,  per 
quam  aliquid  ex  nostris  sensibilibus  offerimus  Deo 
in  ejus  dominii  ac  excellentiae  agnitionem,  et  in 
nostrre  servitutis  erga  ipsum  testimonium,  seu  in 
quemlibet  ejus  cultum  religiosum  ; idque  Deo  vel 
immediate  vel  mediate  ac  indirecte  offertur. 

Dico  1 : Quamvis  colere  Deum  per  externam 
oblationem  et  visibile  sacrificium  non  sit  in  rigore 
praescriptum  sola  naturae  lege,  est  tamen  ita  illi 
consentaneum , ut  semper  fuerit  quasi  de  jure 
gentium  quod  naturale  aliquo  modo  dicitur,  ut 
palet  ab  initio  mundi  in  patriarchis  et  in  omni 
gente.  Est  enim  quaedam  conformitas  et  conso- 
nantia inter  naturam  hominis  quae  est  simul  sen- 
sibilis ac  rationalis,  et  inter  hunc  cultum.  Licet 
spectando  legem  pure  naturalem  nulla  repedatur 
differentia  inter  simplicem  oblationem  et  sacrifi- 
cium, tamen  sacrificium  semper  habitum  est,  ut 
actio  magis  sacra  ac  publica  quam  simplex  oblatio  ; 
ideoque  in  quaque  republica  de  sacrificandi  ritu 
fuerunt  instituta  et  specialia  praecepta  spectantia 
tam  ad  modum  et  ritum  sacrificii,  quam  ad  ejus 
usum  et  exercitium  ; usus  vero  simplicium  oblatio- 
num videtur  fuisse  semper  magis  liber  et  spontaneus 
juxta  cujusque  placitum. 

Dico  2 : Cultus  Dei  per  verum  sacrificium  in  lege 
nova  praeceptus  est  jure  divino  a Christo  dicente  : 
II oc  facile  in  meam  commemorationem  [Lue.  xxn,19). 
De  fide  : Concilium  Tridenlinum  ( sess.  22  , 
can.  2)  sic  definit  : Si  quis  dixerit  iliis  verbis  : Iloc 
facile  in  meam  commemorationem,  Christum  non 
instituisse  apostolos  sacerdotes,  aut  non  ordinasse 
ut  ipsi  aliique  sacerdotes  offerrent  corpus  et  sangui- 
nem situm,  anathema  sit. 

CAPP.  IV,  V. 

De  ritu  simplicium  oblationum,  et  an  sint  de 
fncEcepto. 

Dico  1 : Hunc  oblationum  ritum  aut  usum  esse 
honestum  palet,  cum  in  lege  veteri  fuerit  approbatus 
et  praeceptus  : Non  apparebis  in  conspectu  meo  va- 
cuus (Exod.  xxui,  15) ; ilern  Exod.  cap.  xxvet  xxxv. 
Sic  Levit,  sim  praecipitur  oblatio  novarum  spi- 
carum, panum  propositionis,  etc. ; et  forte  Abel  et 
Cain  non  sacrificium,  sed  simplicem  oblationem 
faciebant.  Harum  oblati ofium  usus  in  lege  gratiae 
est  etiam  licitus  et  sanctus  atque  antiquissimus. 
Nam  sexta  synodo  (can.  8)  dicitur  : Concurrendum 
est  Dominica  die  cum  oblationibus  ad  missarum 
folemvia;  quia  olim  mos  erat  afferre  panem  et 


vinum  in  ordine  ad  missae  sacrificium  : ideo  in 
concilio  Laodiceno  (cap.  49)  jubetur  ut  per  Qua- 
dragesimam solum  in  Sabbato  et  die  Dominica 
fiant  oblationes;  quia  juxta  veterem  Orientis  con- 
suetudinem solis  istis  diebus  poterat  dici  missa  et 
communicari.  Hinc  quando  coepit  intermitti  omnium 
fidelium,  qui  missae  solemni  assistebant,  communio, 
introductus  est  mos  benedicendi  panem  distribuen- 
dum iis  qui  non  erant  communicaturi  in  mutuae 
charitalis  symbolum,  et  in  die  Paschalis  non  bene- 
dicebatur, quia  tunc  omnes  communicabant ; bic— 
que  panis  benedictus  etiam  mittebatur  in  signum 
mutuae  conjunctionis  a praelatis  ad  suos  parochos 
aut  alios  praelatos.  Solebat  etiam  offerri  oleum, 
cera,  thymiama  pro  usu  templi  ac  primitiae  frugum. 
Mullae  aliae  sunt  oblationes  quae  non  immediate 
Deo,  sed  vel  piis  locis  ad  ornatum  vel  sacerdotibus 
ad  sustentationem  fiunt ; vel  quaedam  offeruntur  sa- 
cerdotibus ut  ea  benedicantur  et  benedicta  resu- 
mantur. Dum  prohibetur  offerri  in  sacrificio  aliquid 
praeter  vinum  et  panem,  non  prohibentur  aliae  sim- 
plices oblationes  quae  non  sunt  sacrificii  constitu- 
tivae ; uti  nunc  non  licent  oblationes  caeremoniales 
Veleris  Testamenti  quatenus  tales,  seu  quatenus 
figuralivee  futurorum  aut  etiam  praeteritorum  be- 
neficiorum et  ut  legales ; non  tamen  sunt  illicitae 
aliae  morales  illis  similes. 

Dico  2 : Hujusmodi  oblationes  per  se  et  ex  na- 
tura sua  spontaneae  sunt  et  consilii ; possunt  tamen 
cadere  sub  obligationem  : 1“  Ex  conventione  per 
modum  census,  v.  gr.  dum  quis  in  morte  vel  in 
vita  donat  alteri  aliquam  possessionem  sub  onere 
faciendi -Ecclesiae  certis  temporibus  determinatam 
oblationem.  2*  Ex  voto  aut  legato.  5'  Ex  decimis 
ad  commodam  ministrorum  Ecclesiae  sustentatio- 
nem Recessariis.  4°  Ex  diuturna  consuetudine  qua 
potest  acquiri  Ecclesiae  scu  clericis  jus  ad  ejusmodi 
oblationes  per  modum  cujusdam  praescriptionis  : 
et  bine  parocliiani  erunt  obligati  ad  istas  oblatio- 
nes, v.  gr.  pro  exsequiis  defunctorum,  benedictio- 
nibus nuptiarum,  etc.;  non  ex  volo,  nec  ex  spe- 
ciali voluntate  et  intentione  se  obligandi  quae  prae- 
cessit, sed  ex  vi  juris  acquisiti  Ecclesiae  servandi 
ob  naturalem  justitiam,  quae  obligat  ad  servandum 
unicuique  jus  suum,  quando  revera  acquisitum  est. 
Ut  autem  acquiratur,  non  est  necessarius  specialis 
offerentium  in  voluntariam  oblationem  consensus 
tanto  tempore  continuatus,  quia  ad  praescriptionem 
non  requiritur  consensus  illius,  contra  quem  pro- 
scribitur, sed  requiritur  adminiculum  juris,  quod 
Videtur  haberi  ex  cap.  Ad  audientiam  De  Simor,., 
in  quo  haec  obligatio  praecipue  fundatur;  sed  istud 
varie  explicatur  et  infirmatur.  Ad  dictam  autem 
praescriptionem  seu  obligationem  inducendam  suffi- 
ciunt decem  anni ; nisi  constet  illam  consuetudi- 
nem Inchoatam  fuisse  ac  continuatam  ad  certum 
effectum , v.  gr.  ad  templi  aedificationem,  finito 
enim  effectu  potest  cessare  consuetudo.  Modus 
conlinua,ndi  actus  sine  interruptione  ad  indueen- 

dam  praescriptionem , debet  esse  accommodatus 
materiae,  personis,  temporum  determinationibus. 
Deinde  modus  indecens  exigendi  per  vim  aut  simili 
via  has  oblationes,  etiam  post  jus  acquisitum,  ve- 
tatur. Quando,  et  an  sint  deneganda  sacramenta 
non  solventi  ejusmodi  oblationes,  servanda  est 
regula  de  adminislratione  sacramentorum.  Post 
inductam  harum  consuetudinem,  nihil  contra  illam 
populus  aut  laicus  potest  statuere ; ageret  enim 
contra  jus  Ecclesiae  acquisitum.  Caelent  m nulla  est 
poena  aut  censura  ipso  facto  lata  contra  non  sol- 
ventes ejusmodi  oblationes. 

CAPP.  VI,  VII. 

Quarumnam  personarum  debeant  admitti  oblationes 

ecclesiastica; ; et  quibusnam  faciendce;  et  de  qui- 
bus rebus. 

Dico  1 : Offerens  has  oblationes  debet  esse  ba- 
ptizatus,  non  excommunicatus ; vetatur  enim  com- 
municatio, maxime  spiritualis,  cum  excommunica- 
to. A peccatore  autem  publico  non  licet  etiam  ac- 
cipere ejusmodi  oblationes,  si  vilium  ipsas  res  obla- 
tas inficiat,  v.  gr.  res  oblatas  ab  usurario  aut  fare 
ulpoie  iniquas,  vel  res  alteri  majori  obligationi  ob- 
noxias, v.  gr.  patris  sustentationi  necessarias.  Se- 
cus vero,  si  vitium  sit  tantum  personae  offerentis  et 
non  redundet  in  rem  oblatam,  modo  non  sit  scan- 
dalum aut  peccati  conniventia,  nec  sit  casus  in  ju- 
re exceptus.  Jura  circa  has  oblationes  intelligenda 
videntur  de  eis,  quae  fiunt  immediate  vel  mediante 
ministro  ad  altare,  non  de  aliis  donationibus  piis; 
ac  juris  prohibitio  videtur  cadere  tantum  supereas 
quae  ad  altare  per  manum  sacerdotis,  aut  publice  in 
ecclesia  fiunt,  sive  sint  spontaneae,  sive  usu  ac 
consuetudine  jam  facite  neressarhe.  Non  vetatur 
tamen  istas  res,  si  aliunde  sint  debitae,  alio  modo 
privatim  exigi  aut  tradi.  Deinde  prohibitio  non  obli- 
gat peccatorem  publicum  ut  ipse  abstineat  ab  obla- 
tione ante  praelati  sententiam  ipsum  repellentis  ; 
sed  si  prohibitio  directe  clericis  fiat  ut  non  reci- 
piant hujusmodi  oblationes,  tunc  non  videtur  ne- 
cessaria esse  sententia,  sed  sufficit  delictum  esse 
publicum  ac  notorium. 

Dico  2 : Duin  oblatio  fit  immediate  Deo,  tunc  ex 
parle  ejus  cui  fit,  convenit  cum  sacrificio;  dum  fit 
directe  et  immediate  hominibus  ut  sit  religiosa,  de- 
bet proxima  ratio  offerendi  esse  Deus  ejusque  ho- 
nor ac  culius.  Hinc  liquet  jus  ad  ejusmodi  oblatio- 
nes aut  res  quae  offeruntur,  esse  penes  solos  eccle- 
siasticos. Religiosi  vero  quatenus  vel  pauperes,  vel 
ministri  altaris,  vel  parochi  vicem  subeuntes,  etiam 
possunt  illas  recipere.  Imo  potest  introduci  rationa- 
bilis consuetudo  ut  clerici  in  aliquo  festo  donent 
aliquid  laicis,  v.  gr.  in  festo  Purificationis  cereos 
albos,  aut  quid  simile  : ita  Gregorius,  Lopez,  Ro- 
sei, etc. 

Dico  5 : Oblatio  quae  fit  ex  debito,  debet  aequare 
debitum,  v.  gr.  vinum,  oleum,  etc.,  in  bonitate  ac 
qualitate  debet  correspondere.  Si  vero  oblatio  sit 
spontanea  ex  parte  rei  oblatae,  nulla  positive  requi- 


ritur specialis  conditio,  sive  quoad  quantitatem  sQ 
ve  quoad  qualitatem ; oportet  tamen  advertere,  ut 
res  oblata  non  habeat  conditionem  divino  honori 
indecentem,  ac  debitae  Deo  reverentiae  indignam,  v. 
gr.  si  sit  res  corrupta,  facta  inutilis,  etc. 

CAPP.  VIII , IX. 

De  preeeepto  solvendi  primitias  et  decimas. 

Nola  : Primitiae  dicuntur  primi  fructus  frugum 
terrae;  primi,  inquam,  non  bonitate,  sed  tempore. 

Dico  1 : Nullum  est  praeceptum  juris  naturalis 
obligans  ad  colendum  Deum  per  primorum  fru- 
ctuum oblationem  ; mullo  minus  per  oblatam  certam 
illorum  quantitatem,  quia  tamen  ipsa  natura  valde 
inclinat  ad  colendum  et  agnoscendum  Deum  ut  su- 
premum benefactorem  et  bonorum  fructuum  au- 
ctorem, ideo  sic  illum  colere  per  aliquam  fructuum, 
imo  et  primorum  partem,  dicitur  pertinere  ad  juris 
naturalis  tributum,  non  ut  simpliciter  necessarium, 
cum  possit  illud  aliis  modis  praestari  ac  impleri, 
sed  ut  honestum,  congruum,  consentaneum  natu- 
rali dictamini  ae  propensioni.  Deinde  stando  in  ri- 
gore juris  naturalis,  qualecunque  sit,  potest  satis- 
fieri naturali  rationi  dictanti  offerendam  esse  Deo 
fructuum  primorum  aut  aliorum  partem  in  agnitio- 
nem ejus  dominii  et  beneficiorum,  per  unicam  illo- 
rum oblationem  immediate  Deo  factam  in  modum 
sacrificii,  non  eam  faciendo  ipsius  ministris,  imo 
et  istae  primitiae  sic  Deo  oblatae  possunt  comburi 
aut  aliter  consumi  in  Dei  honorem.  Attamen  etiam 
consentaneum  est  juri  naturali,  ut  praeter  dictum 
sacrificium,  oblatione  alia  distincta  offerantur  Deo 
primitiae,  licet  ipsius  ministri  illis  non  indigeant  ad 
sustentationem. 

Dico  2 : In  veteri  lege  saepius  latum  est  a Deo 
praeceptum  de  primitiis  ip-i  offerendis;  nam  prae- 
cipitur offerri  omne  primogenitum...  tam  de  homini- 
bus quam  de  jumentis  ( Exod.  xm,  2) ; deinde  pri- 
mitias omnium  frugum  terra;,  etc.  (Exod.  xxm,  19), 
nempe  etiam  arborum.  Et  liae  primitiae  duobus  tem- 
poribus offerri  debebant  : 1°  per  modum  sacrificii 
ante  generalem  fructuum  ac  segetum  collectionem  ; 
2°  post  factam  collectionem  ac  messem  dabantur 
aut  offerebantur  sacerdotibus,  quoad  istarum  pri- 
mitiarum quantitatem,  inoris  erat  dare  quinquage- 
simam circiter,  plus  minusve,  frugum  partem. Prae- 
ter communem  omnibus  rationem  offerendi  Deo 
primitias,  fuit  specialis  isti  populo  Judaico  ob  libe- 
rationem captivitatis  iEgyptiacse  et  donationem  ter- 
rae Chanaan  ; et  quia  istae  primitiae  fuerant  applica- 
tae sacerdoti  Aaron  et  ejus  filiis. 

Dico  5 : In  lege  gratiae  etiam  latum  est  praece- 
ptum solvendi  primitias,  uti  omnes  theologi  docent; 
sed  non  quale  fuit  illud  praeceptum  judiciale  vel 
caeremoniale  veleris  legis,  quod  nunc  nec  obligat; 
nec,  ut  est  tale,  licet  servare.  Attamen  haec  prae- 
cepti obligatio  solvendi  primitias  non  solum  potest 
consuetudine  minui  aut  augeri,  utpole  quarum 
quantitas  est  arbitraria,  sed  etiam  omnino  auferri : 

consuetudo  enim  potesl  praeva.ere  contra  legem  hu- 
manam quas  illas  maxime  imposuit  per  modum  tri- 
buti ad  sustentanda  Ecclesia:  onera  ; quibus  cum 
sit  aliter  salis  provisum  per  decimas  et  reditus  ec- 
clesiasticos moraliler  loquendo  talis  valet  consue- 
tudo, uti  jamjam  magis  explicabitur  agendo  de  de- 
cimis. 

Dico  4 : Certum  est  dari  in  Ecclesia  praeceptum 
solvendi  decimas;  cumque  solvantur  ad  sustentatio- 
nem ministrorum  religionis,  ideo  illud  fundamen- 
taliter perlinet  ad  virtutem  religionis.  Decimae  aliae 
sunt  praediales  seu  reales,  quae  solvuntur  ex  fructi- 
bus terrae,  animalium,  elc.,  v.  gr.  triticum,  vinum, 
lana,  agnelli,  elc.;  aliae  personales  quae  ex  lucro  ac- 
quisito per  negotiationem  aut  aliam  personae  indu- 
striam solvuntur.  Iloc  praeceptum  solvendi  decimam 
proventuum  suorum  partem  ad  sacerdotum  susten- 
tationem, non  est,  ut  patet,  de  puro  jure  naturali, 
nec  ante  legem  scriptam  erat  ullum  hac  de  re  prae- 
ceptum ; adeoque  non  ex  vi  istius  praecepti  Abraha- 
mus  dedit  decimas  sacerdoti  Melchisedech,  et  eas 
Deo  spopondit  Jacob  ( Gen.  xxvni),  sed  vel  ex 
gralitudine , devotione,  etc.  Postea  vero  in  lege 
scripta  divinum  praeceptum  datum  est  solvendi  sa- 
cerdotibus et  levitis  decimas  praidiales  tantum  juxta 
probabiliorem  sententiam,  non  personales  ( Exod. 
xxn,  xxm  ; Levit,  xxvn),  ct  hoc  praeceptum  non 
fuit  caeremoniale,  quia  Dei  ministrorum  sustentatio 
non  est  caeremonia,  et  valde  remote  ad  religionem 
ac  divinum  cultum  ordinatur ; sed  fuit  judiciale, 
directe  ordinatum  ad  stabiliendam  aequitatem  inter 
Dei  ministros  et  vulgarem  populum  per  determina- 
tionem decimae  partis  bonorum.  Sed  in  lege  gratiae 
praeceptum  solvendi  decimas  latum  est  tum  jure  di- 
vino evangelico  quasi  coniirmanle  et  explicante 
ipsum  jus  naturale  sustentandi  generatim  Ecclesiae 
ministros  sic  : Dominus  ordinavit  iis  qui  Evangelium 
annuntiant,  de  Evangelio  livere  ( 1 Cor.  ix,  14).  Di 
gnus  est  enim  operarius  mercede  sua  ( Luc . x,7).  Non 
alligabis  os  bovi  trituranti  (I  Tim.  v,  18).  Tum  jure 
canonico  in  decretis,  16,  quaest.  1,  cap.  Ecclesia; 
cap.  De  decimis;  cap.  Statuimus,  etc.,  quoad  deci- 
mam bonorum  partem.  Insuper  id  comprobatur  ex 
perpetua  Ecclesiae  traditione. 

CAPP.  X,  XI. 

An  prxceptum  decimarum  nunc  sit  juris  divini,  an 

vero  ecclesiastici ; et  an  determinatio  decimce  par- 
tis sit  convenienter  facta  in  lege  gratice. 

Dico  1 : Obligatio  alendi  Ecclesiae  ministros  est 
de  jure  naturali  explicato  et  confirmato  per  Chri- 
stum el  apostolos  in  lege  gratiae;  modus  autem  eos 
alendi,  seu  determinatio  partis  decimae  in  hac  lege 
gratiae,  formaliter  est  de  jure  ecclesiastico  ; et  prae- 
diales quidem  retentae  sunt  in  Ecclesia  ad  imitatio- 
nem juris  antiqui  divini,  non  ad  continuationem  ; 
personales  vero  absque  exemplo  addita:  sunt.  Addo 
praeterea  harum  utrarumque  determinationem  deci- 
marum radicaliter  seu  potestative  manasse  ex  jure 


evangelico,  et  potestate  specialiter  a Christo  data  : 
est  enim  actus  potestatis  spiritualis,  el  sic  decimae 
possunt  aliquo  modo  dici  esse  de  jure  divino.  Haec 
autem  potestas  determinandi  pro  decimis  pariem 
bonorum  aliquorum  qua:  est  potestas  jurisdictionis 
spiritualis  ac  gubernationis,  non  ordinis,  primo  ac 
per  se  residet  in  summo  pontifice,  uti  et  quoad  ejus 
usum  pro  tota  Ecclesia;  et  pro  unaquaque  dioecesi, 
ejus  usus,  si  a papa  non  prohibeatur,  spectat  etiam 
ad  loci  episcopum. 

Dico  2 : Praeceptum  hoc  etiam  prout  ecclesiasti- 
cum est  quoad  talem  bonorum  partem,  juste  et  con- 
venienter stabilitum  ac  latum  est.  De  fide  contra 
quosdam  haereticos.  Ad  quod  probandum  sufficiunt 
jura  supra  citata,  concilium  Tridcntinum  (sess.25, 
cap.  15),  etConslantiense  (sess.  18);  item  antiqui 
Patres  ac  auctoritas  consensusque  Ecclesia:  uni- 
versalis quae  in  moribus  et  in  re  tam  gravi  errare 
non  potest.  El  certe  Dei  cultores  non  decet  minus 
esse  gratos  erga  eum  post  Christi  adventum  quam 
ante.  Nec  isia  determinata  decimarum  solutio  po- 
test videri  rigorosa,  si  maxime  spectemus  antiquam 
institutionem,  quae  jubet  fieri  decimarum  distribu- 
tionem in  qualuor  partes  : unam  pro  episcopo,  aliam 
pro  clero,  tertiam  pro  templi  fabrica,  quartam  pro 
pauperibus,  uti  habetur  ex  Gelasio  papa  in  episl.  1, 
cap.  21,  et  alibi.  Item  concilia  Mogunlinum,  Turo- 
nense,  Meldense.  Unde  licet  clerici  sint  pauciores 
respectu  totius  Ecclesia:  quam  tribus  Levi  respectu 
duodecim  tribuum;  pars  tamen  decima  bonorum 
illis  attributa  non  continet  excessum,  et  maxime 
quia  clericalis  dignitas  est  longe  splendidior,  majo- 
ribusque sumptibus  indiget  quam  levitica;  deinde 
illa:  decimae  dantur  clericis  non  quia  pauperes,  sed 
quia  ex  officio  Ecclesia:  ministrant.  Levilae  autem 
ultra  decimas,  habebant  usum  aliarum  secunda- 
rum decimarum,  quae  vel  ad  sacrificandum  vel  ad 
epulandum  in  templo  reservabantur  el  quibus  ipsi 
participabant,  praeter  multas  victimas  et  oblationes, 
quarum  pars  potissima  illis  obveniebat. 

Dico  3 : Decimae  omnes  et  integrae  transeunt  in 
verum  Ecclesiae  ac  cleri  jus  ac  dominium,  deben- 
lurque  integrae  ac  sine  diminutione  ex  justitia  sa- 
cerdotibus ac  ministris  ecclesiasticis,  quia  ex  prae- 
cepto ecclesiastico  debentur  pastoribus  Ecclesiae  ad 
sustentanda  sui  officii  onera,  inter  quae  praeter  pro- 
priam tam  suis  personis  quam  dignitatibus  ac  cu- 
jusque  statui  convenientem  sustentationem  recen- 
sentur templorum  sumptus,  peregrinorum  receptio, 
et  pauperum  subsidia.  In  lege  gratiae  praeter  prae- 
diales additae  sunt  et  imperatae  decimae  personales, 
quae  in  veteri  lege  non  solvebantur;  quia  multi  qui 
nulla  habent  praedia,  quamvis  divites,  nihil  contri- 
buerent ad  ministrorum  Ecclesiae  sustentationem. 
In  veteri  autem  lege  variae  erant  oblationes  ac 
victimae  ab  unoquoque  offerendae  , quarum  magna 
pars  cedebat  in  usum  sacerdotum  ac  levitarum,  il- 
iique ex  negotiatione  poterant  augere  suas  opes  ; 
nihil  vero  similo  in  lege  neva,  in  qua  est  unicum 

sacrificium,  per  se  alisque  ulla  uliU late  temporali 
nec  clerici  possunt  negotiari, 

CAPP.  XII,  XIII. 

Quid  possit  efficere  consuetudo  circa  obligationem 

solvendi  decimas. 

Dico  1 : Cum  tributum  necessarium  ad  congruam 
sustentationem  Ecclesiae  ministrorum  sit  de  jure 
naturali,  contra  illud  quidem  non  polest  ulla  prae- 
valere consuetudo ; sed  quia  datur  etiam  praeceptum 
solvendi  primitias,  et  quia  harum  quantitas  deter- 
minatur juxta  humanam  voluntatem  seu  praece- 
ptum, vel  consuetudinem,  si  esset  consuetudo  sol- 
vendi tantam  primitiarum  quantitatem,  ut  ad  con- 
gruam ministrorum  sustentationem  sufficeret,  tunc 
posset  valere  consuetudo  nihil  omnino  solvendi  ex 
decimis  tam  praedialibus  quam  personalibus  : non 
tamen  praevaleret  contra  praeceptum  naturale  deci- 
marum quod  est  congrua  ministrorum  sustentatio, 
sive  haec  fiat  per  partem  bonorum  decimalem  sive 
per  aliam  sive  per  quamcunque  aliam  donationem, 
oblationem,  aut  fundationem  : sed  tantum  praevale- 
ret contra  praeceptum  ecclesiasticum  quod  determi- 
nat certam  bonorum  partem.  Sed  non  polest  con- 
suetudo, quaecunque  sil,  ita  tollere  obligationem 
solvendi  decimas,  quin  Ecclesia  posset  ire  contra 
talem  consuetudinem,  et  de  novo  imponere  obliga- 
tionem eas  solvendi ; atque  haec  potestas  in  solo 
papa  residet,  quia  ipse  potest  juri  communi  dero- 
gare et  licite  quidem  ex  justa  causa,  non  vero  in 
aliis  inferioribus  praelatis  aut  clericis,  utpote  qui 
non  possunt  ire  contra  jus  commune.  Hinc  sequi- 
tur ex  vi  consuetudinis  solutionem  decimarum  posse 
variari  sive  quoad  diminutionem  aut  augmentum 
sive  quoad  circumstantias  loci,  temporis,  bonorum  ; 
imo  posse  aliquem  ex  consuetudine  legitime  prae- 
scripta liberari  a debito. solvendi  decimas  vel  omni- 
no vel  ex  parte,  et  absque  justitia;  laesione.  Non 
potest  tamen  laicus  praescribere  vi.consueiudinis  jus 
exigendi  sibi  decimas,  quia  cum  sit  incapax  spiri- 
tualis juris,  nunquam  potest  illud  praescribere. 

Dico  2 : Ut  aliquis  particularis  praescribat  contra 
obligationem  solvendi  decimas,  requiritur  consue- 
tudo immemorialis  seu  tempus  immemoriale ; vel 
necesse  est  ostendere  titulum  in  quo  talis  praescri- 
ptio fundata  sit,  ex  cap.  11  De  prcescr.,  in  fi.  Ut 
autem  aliqua  communitas  idem  praescribat,  requi- 
runtur tantum  quadraginta  anni,  etiam  sine  titulo, 
ex  cap.  ult.  De  consuet,  legitime  prcescripla,  elc.  : 
particularis  enim  persona  non  eximitur  ex  vi  solius 
consuetudinis  sed  praescriptionis;  contra  commu- 
nitas eximitur  ex  vi  consuetudinis  absque  praescri- 
ptione, quia  consuetudo  est  quid  juris,  seu  legem  in- 
troducit. Privatae  personae  usus  non  potest  legem 
introducere;  usus  communitatis  potest.  Praescriptio 
vero  est  quid  facti  pertinens  ad  potestatem  utendi 
rebus  lanquam  suis,  quam  privata  persona  potest 
acquirere.  Deinde  ad  praescriptionem  requiritur  suf- 
ficienti tempore  bona  lidcs;  non  ita  ad  consuetudi- 
nem inchoandam. 


CAPP.  XIV,  XV. 

De  potestate  summi  pontificis  tollendi  obligationem 
decimarum  solvendarum. 

Dico  1 : Papa  utendo  sua  absoluta  potestate  pos- 
set valide  decimarum  obligationem  omnino  tollere, 
ita  ut  si  id  faceret , factum  quidem  teneret,  sed 
male  faceret,  salvo  tamen  semper  jure  naturali 
alendi  ministros  Ecclesiae ; quia  polest  tollere  to- 
tum praeceptum  ecclesiasticum  , sed  non  naturale, 
quo  debetur  congrua  ministris  Ecclesia;  sustentatio; 
verumtamen  simpliciter  loquendo  , non  potest  in 
totum  abrogare  legem  decimarum  , etiam  quatenus 
ecclesiastica  est,  quia  talis  usus  supremae,  potesta- 
tis cederet  in  generale  totius  Ecclesiae  damnum 
temporale  et  spirituale.  Sed  potest  ex  causa  aliquos 
in  particulari  tam  ecclesiasticos  , v.  gr.  religiosos, 
etc.  , quam  laicos  eximere  a solutione  decimarum, 
dispensando  vel  in  praecepto  vel  in  earum  usu  et 
applicatione  ; minor  tamen  causa  sufficit  ad  dispen- 
sandum cum  ecclesiasticis  ; imo  facta  sine  causa 
aut  sine  sufficienti  causa  videtur  esse  valida  , licet 
illicita,  quia  iste  defectus  non  est  in  rigore  contra 
justitiam  commutativam  , ideoque  non  sufficit  ut 
actum  reddat  invalidum.  Sed  quoad  laicos  : 

Dico  2:  Largitio  decimarum  facta  laico  per  mo- 
dum dispensationis  vel  applicationis  pontificiae , 
sine  justa;  pietatis  causa  quae  istam  largitionem 
honestet,  in  conscientia  est  nulla  ; nec  pontificem 
applicantem,  nec  laicum  cui  illae  applicantur,  red- 
dit tutum  , sed  quoties  pontifex  sic  eas  applicat, 
debet  supponi  illum  habere  rationabiles  et  pias 
causas.  Probatur  assertio:  Quia  in  casu  dicto  papa 
tollit  redditus  applicatos  alicui  Ecclesiae  particu- 
lari aut  alicui  personae  ecclesiasticae  , quorum  ha- 
bet dominium  ; illosque  tollendo  invito  domino  et 
convertendo  in  usus  profanos  contra  intentionem 
solventium  et  voluntatem  veri  domini,  peccat  contra 
justitiam.  Si  autem  Ecclesiae  minister  per  istam 
injustam  applicationem  privetur  sustentatione  con- 
grua , tunc  pensionarius  seu  is  qui  decimas  re- 
cipit, tenetur  illi  eam  suppeditare,  et  in  hujus 
defectu  tenetur  papa  ; at  in  utriusque  defectu  non 
videtur  populus  ad  id  in  conscientia  teneri,  quia 
solvendo  decimas  pensionario  , jam  satisfecit  suae 
obligationi. 

Nota  : Praelati  Ecclesiae  papa  inferiores  nullam 
habent  potestatem  immutandi  decimarum  jura, 
easve  distribuendi  aut  applicandi  aliter  quam  jure 
communi  statutum  est , vel  legitima  consuetudine 
receptum,  quia  ipsi  sunt  jure  communi  inferiores, 
nec  possunt  immutare  ea  quae  per  summos  pontifi- 
ces aut  concilia  stabilita  sunt , nisi  in  casibus  sibi 
concessis  ; hic  autem  casus  non  legitur  eis  con- 
cessus. Solummodo  in  quibusdam  specialibus  ca- 
sibus eis  committitur  , ut  decimas  aut  earum  par- 
tem, vel  beneficia  ex  illis  constituta  seu  dividendo 
seu  uniendo  possint  applicare  piis  locis  aut  operi- 
bus uti  habetur  in  concilio  Tridentino  (sess.  7,  21, 
22,  25, elc.).  Sed  haec  tantum  spectant  directionem 

in  applica :ione  decimarum  , non  potestatem  juris 
communis  immutandi. 

CAPP.  XYI,  XVII. 

Quinam  teneamur  solvere  decimas. 

Dico  1 : Omnes  baptizali , qui  de  manu  sacerdo- 
tum sacramenta  recipiunt,  tenentur  per  se  loquendo 
et  ex  vi  juris  communis  solvere  decimas,  nisi  ali- 
quo legitimo  titulo  exempli  sint.  (L).  Tliomas,  etc.) 
Hinc,  1°  haeretici  tenentur  ; non  tamen  infideles  non 
baptizali , nec  eorum  filii  calhecumeni  , quia  non- 
dum subditi  Ecclesiae;  secus  Christianorum  filii, 
ulpote  ex  vi  suae  originis  jam  Ecclesiae  subditi.  In- 
fideles vero,  v.  gr.Jud.ei  aut  alii  infideles  non  ba- 
ptizali , habitantes  inter  Christianos,  quamvis  non 
teneantur  solvere  decimas  personales,  si  tamen 
possideant  praedia  quae  habeant  annexam  decimam 
solvendam  tanquam  ipsiusmet  rei  onus  , ob  jus 
quod  Ecclesia  in  illam  acquisivit  vel  ratione  con- 
tractus, vel  possessionis,  vel  alio  modo,  cum  prae- 
dia ad  illos  transierint  cum  onere  sibi  annexo, 
tunc  debent  illam  solvere  non  ut  decimam  praedia- 
lem  praecise,  sed  ut  reale  praediorum  onus  ad  ser- 
vandam Ecclesiam  illaesam  a damno  emergente. 
Quare  si  possideant  praedia  quae  nunquam  tale  onus 
reale  habuerunt,  ad  nullas  decimas  sive  praediales 
sive  personales  tenentur.  Si  vero  infideles  per  bella 
injusta  occupaverint  terras  in  quibus  fuerant  erectae 
ecclesia;,  et  praedia  in  jus  decimarum  attributa,  et 
postea  ad  fidem  convertantur,  non  sunt  obligandi 
ad  satisfaciendum  ecclesiae  pro  reparatione  damni 
emergentis  ex  decimis  non  solutis  , tum  quia  esset 
onus  intolerabile  et  fidei  impedimentum,  tum  quia 
Ecclesia  non  consuevit  id  exigere,  et  maxime,  quia 
quaridiu  ibi  spiritualia  non  fuerunt  administrata, 
videtur  Ecclesia;  jus  cessasse  aut  suspendi  in  actu: 
decimae  enim  debentur  Ecclesiae  ob  ministerium, 
et  in  ministrorum  sustentationem  , templorum  in- 
staurationem et  ornatum  ; quae  tunc  omnia  illic 
cessarunt.  Quod  attinet  ad  agnitionem  supremi  do- 
minii divini  debitam  ex  jure  naturae  , possunt  illud 
agnoscere  alio  modo  quam  decimarum  solutione. 
2°  Ministri  sacramentorum  quatenus  tales,  non  sol- 
vunt decimas,  sed  alii  omnes  sive  nobiles  aut  igno- 
biles, sive  principes  aut  subditi,  sive  divites  aut 
pauperes  debent  solvere  ; pauperes  tamen  in  gravi 

I 

necessitate  probabiliter  non  tenentur  , multo  minus 
in  extrema,  in  qua  omnia  sunt  communia;  qui 
enim  tunc  accipit  alienum  et  consumit  , nihil 
postea  tenetur  restituere,  nec  ratione  acceptionis 
quae  justa  fuit;  nec  rei  acceptae  , quae  jam  con- 
sumpta est. 

Dico  2 : Clerici  quatenus  clerici  seu  quatenus 
spiritualium  ministri  sunt  , non  tenentur  decimas 
solvere;  sed  quatenus  fideles  recipiunt  a sacerdo- 
tibus spiritualia,  ex  vi  juris  tenentur  eas  solvere. 
Unde  1°  ex  reditibus  Ecclesiae,  quos  ratione  bene- 
ficii vel  spiritualis  ministerii  recipiunt  de  fidelium 
decimis,  vel  quos  recipiunt  ex  ecclesiasticis  praediis 
non  tenentur  decimas  solvere.  2°  At  tenentur  sol- 


vere praediales  decimas  ex  praediis  quae  temporali 
seu  saeculari  titulo  possident  , v.  gr.  ex  bonis  pa- 
trimonialibus aut  alio  simili  titulo  acquisitis  ; non 
tamen  personales  ex  lucris  spiritualibus,  v.  gr.  ex 
celebratione  missae,  ex  anniversario,  etc.,  sed  per- 
sonales ex  lucris  quae  corporaliter  laborando  acqui- 
runt ut  artifex  , debent  solvere.  Quare  ; 

Dico  3 : Praeceptum  decimarum  proprie  et  per 
se  non  obligat  summum  pontificem  ratione  sua; 
personae,  seu  ratione  debili  personalis,  quia  ut 
clericus  et  pontifex  non  habet  superiorem  cui  de- 
beat decimas;  nec  etiam  ut  fidelis  habet  pastorem 
cui  in  perceptione  sacramentorum  ex  officio  sub- 
datur. Interdum  vero  potest  obligari  ad  aliquam 
decimam  ratione  debili  realis  seu  possessionis, 
v.  gr.  si  habeat  possessiones  aut  acquirat  praedia 
quae  alicui  ecclesiae  erant  assignata  et  ei  decimas 
debebant,  habendo  aut  acquirendo  illa,  habet  etiam 
et  acquirit  illorum  onus  ; res  enim  transit  cum 
suo  onere.  Ergo  debet  ex  illis  solvere  decimas  isti 
ecclesiae  cui  antea  debebantur. 

Dico  i : Episcopi  attento  jure  communi  et  eccle- 
siastico non  tenentur  ratione  debiti  personalis  sol- 
vere decimas  sive  papae  sive  aliis  praelatis  eccle- 
siasticis , sive  parochis  aut  clericis  inferioribus; 
quia  in  jure  communi  nihil  habetur  de  ista  re,  sed 
ratione  debiti  realis  tenentur  solvere  decimas  prae- 
diales saeculari  titulo  possessas,  uti  jam  dictum 
est  de  papa  ; quia  res  transit  cum  onere  suo  et 
Ecclesia  non  debet  laedi  in  bonis  suis,  et  ex  eo 
quod  praedia  transeant  ad  temporale  episcopi  aut 
alterius  praelati  dominium. 

Dico  5:  Parochi  attento  jure  communi  non  te- 
nentur solvere  ullas  decimas  debito  personali,  quia 
jure  communi  non  est  illis  impositum  hoc  onus 
solvendi  ejusmodi  decimas  papae  vel  episcopo,  qui 
soli  sunt  eorum  superiores;  nec  episcopus  potest 
illas  imponere  parochis  sibi  subjectis,  aut  tribu- 
tum aliquod  ab  eis  exigere  praeter  id  quod  jure 
communi  statutum  est : tenentur  tamen  solvere 
decimas  praediales  debito  reali  ex  praediis  laicali- 
bus  , seu  saeculari  titulo  acquisitis,  quia  ad  eos 
transeunt  cum  suo  onere  ; non  vero  ex  praediis 
ecclesiasticis , quae  ipsis  in  particulari  applicata 
sunt  in  sustentationem;  haec  enim  potius  habentur 
ut  decimae  illis  debitae  ratione  ministerii.  Quoad 
clericos  simplices  qui  non  sunt  pastores  Ecclesiae 
nec  cx  officio  spiritualia  aliis  fidelibus  ministrant, 
per  se  et  ex  vi  juris  communis  tenentur  solvere  de- 
cimas non  solum  debito  reali  , si  illud  habeant, 
sed  etiam  personali.  Juxta  quosdam  excipiuntur 
clerici  inservientes  alicui  ecclesiae  cui  decimae  de- 
bentur, dicunturque  non  teneri  solvere  decimas  ex 
reditibus  aut  possessionibus  ecclesiasticis,  cum  hae 
non  habeant  onus  annexum  decimas  solvendi  ec- 
clesiae cujus  sunt.  Verisimilius  etiam  clerici  non 
tenentur  solvere  decimas  personales  ex  lucris  spi- 
rituali titulo  acquisitis.  Denique  religiosi  et  alise 

pei  sonae  ecclesiasticae,  quantum  est  ex  vi  juris  com- 
munis , tenentur  decimas  solvere. 

Dico  6 : Quando  praedia  unius  parochiae  propria, 
intra  terminos  alterius  parochiae  sunt  sita  , tunc 
ecclesia  eujus  sunt  praedia,  juxta  Abbatem,  Re- 
buffum , Gutierez  , etc. , tenetur  solvere  decimas 
alteri  ecclesiae  in  cujus  territorio  sunt  praedia  de- 
bito reali  ; haec  enim  ecclesia  posset  pali  grave 
damnum  ista  decimarum  prius  sibi  debitarum  spo- 
liatione. Attamen  D.  Tliomas  aliique  tenent  eam 
non  teneri,  nisi  altera  ecclesia,  in  qua  sunt  praedia, 
magnam  jacturam  patiatur:  sed  nullam  afferunt 
ex  jure  probationem.  Posset  fortasse  id  suaderi  ex 
cap.  Quaesi.  16,  qusest.  1,  ubi  videlui  fieri  conces- 
sio unicuique  ecclesiae , ut  ex  suis  possessionibus, 
quas  habet  ad  suorum  ministrorum  sustentationem, 
decimas  alteri  ecclesiae  non  solvat : quod  posset 
generaliter  inlelligi  de  quibusvis  possessionibus 
ubicunque  sitae  sint. 

CAPP.  XVIII,  XIX,  XX. 

De  privilegio  non  solvendi  decimas. 

Nota  : Praeceptum  naturale  sustentandi  Eccle- 
siae ministros  decimarum  solutione,  spectat  solum 
ipsam  Ecclesiam  seu  communitatem ; quod  autem 
haec  vel  illa  persona  in  particulari  eas  aut  talem 
eannm  partem  solvat  vel  non  solvat,  est  juris 
mere  humani  ecclesiastici.  Solus  tamen  papa  hanc 
exemptionem  a decimis  non  solvendis  , potest  con- 
cedere. 

Dico  1 : Ex  vi  juris  communis  ii  qui  in  com- 
muni vivunt,  sive  monachi  sive  clerici,  eximuntur 
a solutione  decimarum  tam  personalium  quam  prae- 
dialimn  , nempe  ex  praediis  quae  sunt  monasterii 
seu  religionis  propria ; religiosi  enim  ex  praediis 
conductis  , quamvis  per  se  aut  per  suos  famulos 
ea  excolant , debent  decimas  solvere.  Ita  in  con- 
cilio Lateranensi , eap.  JSuper  , sub  lnnoeenlio  111, 
et  alibi.  Imo  communior  sententia  hoc  privile- 
gium de  non  solvendis  decimis  extendit  non  tantum 
ad  praedia  novalia  quae  proprio  labore  et  sumptu 
fiunt  fructifera,  aut  quae  nunquam  fuerunt  obligata 
solvere  decimas  alteri  ecclesiae  , sed  etiam  ad  ea 
quae  debito  reali  prius  debebant  alteri  parochiae 
decimas  solvere,  contra  Oldradum,  Rebuffum,  etc. 
Insuper  videtur  extendi  tam  ad  novalia  quae  post 
privilegii  concessionem  fuerunt  culta  , quam  ad  ea 
praedia  quae  ante  privilegii  concessionem  fuerant 
jam  exculta.  Praeterea  extenditur  non  tantum  ad 
praedia  acquisita  et  possessa  tempore  concessio- 
nis, sed  etiam  ad  acquirenda. 

Dico  2 : Religiosi  ex  vi  dicti  privilegii  non  vi- 
dentur eximi  a decimarum  solutione  ex  praediis 
conducliliis  , seu  quorum  proprium  non  habent 
dominium;  quia  quando  praedia  sunt  aliena,  licet 
colantur  a personis  exemptis,  ista  sola  cultura  non 
sufficit  ut  praedia  censeantur  exempla  ratione  per- 
sonarum si  non  sint  sua:  imo  et  probabilius  nec 
ex  praediis  emphyteulicis , quia  illa  sunt  alterius 


qui  illorum  habet  dominium  directum  , atque  ita 
sunt  quasi  conducta  lanium  ad  longum  tempus. 
Hinc  coloni  conducentes  praedia  religiosorum  ha- 
bentium praedictum  privilegium  , non  eximuntur  a 
solutione  decimarum,  quia  hoc  illis  concessum  est 
sub  hac  conditione  ut  propriis  laboribus  vel  expen- 
sis praedia  colant;  aliquibus  tamen  religiosis  con- 
cessum est,  ut  ex  suis  praediis,  licet  ea  colant  per 
alios  colonos  , non  teneantur  decimas  solvere , et 
tunc  decimae  quae  ecclesiae  solvi  debuissent,  non 
cedunt  in  emolumentum  colonorum,  sed  religioso- 
rum qui  in  cariori  locatione  possunt  hujus  rei  seu 
decimae  rationem  habere. 

Dico  5:  Privilegium  non  solvendi  decimas  amitti 
potest  qualuor  modis : 1°  Si  privilegium  cedat  in 
enormem  laesionem  aut  gravamen  ecclesiae  ac  per- 
sonarum ad  quas  perlinerent  istae  decimae,  si  non 
esset  datum  exemptionis  privilegium:  et  si  clare  et 
evidenter  constet  de  enormi  laesione,  statim  amit- 
titur in  conscientia  privilegium,  quia  non  fuit  nec 
est  intentio  concedentis  ita  gravare  ecclesiam;  si 
non  constet  clare  , recurrendum  est  ad  summum 
pontificem.  2°  Amittitur  per  contrarium  usum  sol- 
vendi decimas  non  obstante  privilegio  , continua- 
tum tempore  sufficienti  ad  praescriptionem,  nempe 
quadraginta  annis  ad  praescribendum  contra  eccle- 
siam aut  religionem ; paucioribus  contra  privatam 
personam.  5°  Amittitur  per  justam  partium  con- 
ventionem; nec  ad  hoc  videtur  requiri  papai  aut 
alterius  praelati  confirmatio  praeter  eum  ad  quem 
spectat.  4°  Amittitur  per  praediorum  exemplorunn 
alienationem ; statim  enim  atque  praedium  desinit 
esse  sub  dominio  religionis,  desinit  etiam  esse 
exemptum  a decimarum  onere. 

CAPP.  XXI,  XXII,  XXIII,  XXIV. 

In  qua  ecclesia  sint  solvendee  decimer. 

Dico  1 : Decimae  personales  ex  vi  juris  communis 
debentur  propriae  ecclesiae,  in  qua  quis  ex  eodem 
jure  tenetur  vel  missam  audire  vel  sacramenta  reci- 
pere : sed  hae  per  consuetudinem  fere  omnino  ubi- 
que sublatae  sunt.  Praediales  vero  decimae  jure  or- 
dinario solvendae  sunt  illi  ecclesiae  in  cujus  paro- 
chia sila  sunt  praedia.  Quod  attinet  ad  decimas 
mistas , quae  solvuntur  ex  fructibus  et  felibus 
animalium,  si  haec  intra  propriam  parochiam  pa- 
scRnlur  et  fetus  edant,  patet  eorum  decimas  esse 
propriae  parochiae  solvendas;  si  vero  aestate  pa- 
scantur in  propria,  hieme  in  aliena  parochia  aut 
provincia , tunc  pro  rata  temporis  dividendae  de- 
cimae unicuique  ecclesiae;  item  probabiliter  divi- 
dendae, si  pascantur  in  una  parochia,  et  accubent 
in  alia.  Denique  si  per  nullam  anni  pariem  nec 
habitent,  nec  pascantur  in  parochia  sui  domini, 
nulla  ex  illis  decima  debetur  isti  parochiae  seu  ec- 
clesiae. In  his  tamen  saepe  consulenda  est  consue- 
tudo. Nam 

Dico  2 : Contra  praedictum  jus  commune  con- 
suetudo introduci  potest,  ac  per  eam  praescribi  ut 

decima?  praediales  non  ecclesiae  in  cujus  territorio 
est  praedium,  sed  alteri  persolvantur.  Et  ad  ejus- 
modi praescriptionem  videtur  probabilius  requiri 
tempus  quadraginta  annorum,  nempe  ut  consue- 
tudo conferat  jus  parochiali  unius  personae  ecclesiae 
ad  decimas  praediorum  exsistentium  in  alia  paro- 
chia, quia  est  praescriptio  contra  ecclesiam  exigens 
quadraginta  annos.  Contrarium  sentiunt  Gulierez, 
Covarruvias,  etc.,  dicentes  sufficere  decennium, 
quia,  inquiunt,  ista  consuetudo  non  est  contra,  sed 
praeter  jus;  hoc  tamen  negatur.  Idem  dic  de  consue- 
tudine circa  decimas  mistas.  Ista  consuetudo  prae- 
scripta non  extenditur  ad  novalia  quae  antea  nullo 
modo  possidebantur,  nec  ullae  decimae  ex  eorum 
herbis,  lignis,  pastu  solvebantur,  at  postea  effecta 
fructifera,  decimarum  obligationem  contraxerunt, 
quia  ecclesia  praescribens  nunquam  ullam  decimam 
ex  istis  agris  incultis  percepit;  ergo  illam  non  po- 
test praescribere. 

Dico  3 : Potest  summus  pontifex  concedere  pri- 
vilegium, ut  decimae  praediales  non  solvantur  illius 
territorii,  in  quo  sita  sunt  praedia,  parochiali  ec- 
clesiae, sed  vel  alteri  parochiali  alterius  territorii, 
vel  non  parochiali  in  eodem  territorio  sitae  : salva 
semper  ministrorum  ecclesiae,  cui  decima  vel  ejus 
pars  detrahitur,  sufficienti  sustentatione.  Juxta 
communem  sententiam,  si  hoc  privilegium  sit  con- 
cessum clericis,  extenditur  ad  novalia  ob  capitulum 
Exparte;  secus  si  laicis  ob  cap.  Tua.  Alii  tamen 
probabilius  negant  extendi  ad  novalia,  sive  clericis 
sive  laicis  fuerit  concessum.  Ita  Rebuffus,  Covar- 
ruvias, Gulierez,  etc.,  quia  verba  privilegii  possunt 
simpliciter  intelligi  sine  illa  extensione , adeoque 
non  amplianda  cum  damno  ecclesiae,  cui  decimae 
demuntur. 

Dico  4 : Decimae  personales  probabilius  pertinent 
ad  ecclesiam  parochialem,  quamvis  ipsa  non  foret 
baptismalis  ecclesia  : quia  regula  juris  est  ut  hae 
decimae  debeantur  ecclesiae  parochiali.  Item  si 
ecclesia  parochialis  habet  territorium  propriis  ter- 
minis conclusum,  pertinent  etiam  ad  illam  omnium 
praediorum  in  ipsius  territorio  exsistentium  de- 
cimae, jura  enim  adjudicant  decimas  ecclesiae  pa- 
rochiali ; et  dum  dicunt  antiquis  ecclesiis  non  esse 
inferendum  praejudicium  quoad  decimarum  per- 
ceptionem per  novae  ecclesiae  aedificationem,  prae- 
cipue agunt  de  aedificatione  novae  ecclesiae,  v.  gr. 
sacelli  aul  oratorii  per  quod  non  dividitur  paro- 
chia; attamen  si  constiterit  speciali  jure  decimas 
ad  baplismalem  ecclesiam  pertinere,  haneque  jus 
ad  illas  retinuisse,  v.  gr.  si  in  erectione  parochia- 
lis ecclesiae  conventum  est  ut  decima  retineantur 
ab  ecclesia  baptismali , aliter  providendo  paro- 
chiali, aut  si  parochialis  fuerit  annexa  baptismali, 
aul  si  a principm  erectionis  consueverit  baptisma- 
lis  semper  decimas  recipere,  tunc  baptismali  ec- 
clesiae persolvendae  sunt.  Et  quamvis  baptismalis 
ecclesia  foret  cathedralis,  semper  pro  parochiali 
praesumitur,  non  solum  quando  illi  favet  consue- 


tudo, sed  etiam  secluso  hoc  titulo,  ex  vl  juris  or- 
dinarii, quando  oppositum  non  sufficienter  proba- 
tur in  alterius  ecclesiae  favorem  ; hocque  jus  pa- 
rochialis ecclesiae  etiam  ad  novalia  sui  territorii 
extenditur.  Si  praedia  exstent,  quae  in  nullius  paro- 
chiae territorio  sita  sint,  illorum  decimae  pertinent 
ad  episcopum. 

CAPP.  XXV,  XXVI,  XXVII. 

De  decimis  qua;  laicis  solvuntur. 

Dico  1 : Decimae,  ut  tales  sunt  et  ut  sunt  fructus 
ecclesiastici,  per  se  non  debentur  laicis;  neque  illis 
sunt  solvendae,  quia  laici  spiritualia  ministrare  r.on 
possunt;  ergo  non  sunt  capaces  juris  spiritualis 
quale  est  jus  decimarum,  quae  dantur  ob  ministe- 
rium spirituale  : nec  ulla  humana  potestas  etiam 
pontificia  potest  hoc  illis  jus  spirituale  concedere, 
adeoque  nec  unquam  possunt  illud  praescribere. 
Sed  non  repugnat  ut  laici  interdum  licite  perci- 
piant fructus  decimarum  quasi  formali  perceptione 
transferendo  in  se  illorum  possessionem  ac  domi- 
nium, non  proprio  quidem  titulo,  sed  vel  nomine 
clericorum  ad  quos  perlinent,  vel  per  justam  dis- 
pensationem et  applicationem  praelatorum  Ecclesiae  : 
quia  decimae  hoc  modo  spectatae,  res  temporales 
sunt.  Haec  autem  decimarum  perceptio  seu  ac- 
ceplio  variis  modis  licite  a laicis  Heri  potes>t  : 
1°  si  clericus  habens  ecclesiasticum  beneficium, 
ratione  cujus  decimas  recipit,  has  locet  laico  aut 
alteri  ad  breve  tempus  quod  est,  juxta  extrav. 
Pii  II  Ambitiose,  triennium;  eique  transferat  po- 
testatem illas  exigendi.  2°  Si  ab  aliqua  ecclesia 
particulari  vel  ab  episcopo  accipiat  aliquam  fru- 
ctuum decimarum  portionem  pro  obsequio  ecclesia; 
exhibito,  vel  in  cantu  publico  vel  in  docenda  gram- 
matica, etc.,  et  tunc  nonsuosed  ecclesiae  spirituali 
jure  aut  episcopi  auctoritate  recipit  illos  fruotus 
lanquam  mercedem  temporalem  pro  temporali  ob- 
sequio. 3°  Si  rex  aut  princeps  saecularis  ob  magna 
in  ecclesiam  eollata  beneficia  et  factas  expensas, 
aut  ob  imminentes  infidelium,  haereticorum  ve  hosti- 
les incursus  per  modum  subsidii  accipiat  auctori- 
tate pontificiae  concessionis  aliquam  decimarum 
partem  vel  aliquod  contributionis  genus  ex  decimis 
proveniens. 

Dico  2 : Juxta  communem  sententiam  episcopus 
ex  justa  causa,  v.  gr.  ob  magnum  obsequium  ec- 
clesiae praestitum,  potest  concedere  laico  facultatem 
recipiendi  decimas  ad  tempus  seu  ad  vitam.  Imo 
olim  episcopi  poterant  ex  justa  causa  concedere 
laicis  fructus  decimarum  in  fetidum  etiam  perpe- 
tuum; quod  jus  duravit  usque  ad  Urbanum  11, 
(anno  1096)  in  concilio  Turonensi,  aut  juxta 
quosdam  usque  ad  Alexandrum  III  in  concilio  La- 
teranensi (anno  HSO).  Unde  ejusmodi  concessiones 
aut  infeudationes  perpetuae  ante  Urbanum  II  licite 
factae,  permanserunt  validae,  et  nunc  aeque  ac  antea 
luta  conscientia  relinentur  a laicis;  quia  decre- 
tum Urbani  non  revocavit  prius  factas,  sed  prohi- 

buit  deinceps  fieri.  Ideo  omnes  post  illud  tempus 
laicis  facta?  in  perpetuum  feudum  decimarum  con- 
cessiones sine  pontificia  auctoritate  illicitae  sunt  et 
irritae,  seu  invalidae,  quamvis  quidam  existiment 
hanc  prohibitionem  incccpisse  tantum  ab  Alexan- 
dro III,  in  concilio  Lateranensi. 

Dico  5 : Laici  qui  juste  relinent  decimas  (secus 
qui  injuste)  per  feudum  licitum  vel  antiquius  con- 
ciliis Lateranensi  ac  Turonensi  , vel  legitime  a 
papa  concessum,  transmittunt  illud  in  suos  suc- 
cessores legitimos  laicos  juxta  feudi  institutionem  ; 
et  si  careant  legitimis  successoribus,  possunt  ante 
mortem  de  consensu  episcopi  illud  transferre  in 
alium  etiam  laicum.  Post  mortem  vero  feudalarii, 
episcopus  priusquam  istas  decimas  infeudatas  sua 
acceptatione  incorporet  ecclesia1,  probabilius  potest 
de  novo  eas  alteri  laico  in  feudum  dare  ex  justa 
causa.  Similiter  laicus  qui  juste  habet  decimas  in 
feudum,  si  velit  eas  dare  ac  reunire  propriae  eccle- 
siae cujus  antea  erant,  potest  id  facere  sine  con- 
sensu episcopi ; sed  requiritur  ejus  consensus,  si 
velit  eas  alteri  ecclesiae  dare.  Si  autem  injuste  eas 
habeat,  probabilius  potest  de  consensu  episcopi 
illas  alteri  etiam  ecclesiae,  aut  cuilibet  loco  reli- 
gioso dare,  et  propriae  ecclesiae  non  restituere  : 
quia  videtur  id  concessum  a pontificibus  ad  vitanda 
majora  mala,  et  damna  ecclesiae  isto  modo  repa- 
randa, quantum  fieri  potest.  Inlellige  hoc  de  deci- 
mis in  perpetuum  feudum  concessis  ante  concilium 
Lateranense  aut  Turonense,  quia  decimae  sine  justo 
titulo  post  illud  a laicis  usurpatae,  videntur  omnino 
esse  restituendae  illi  ecclesiae  ad  quam  antea  per- 
tinebant, nec  posse  alteri  applicari  etiam  de  con- 
sensu episcopi. 

Dico  4 : Consuetudo  etiam  immemorialis  non 
sufficit  ut  laicus  vi  solius  praescriptionis  possit  pos- 
sidere et  exigere  legitime  decimas,  quia  decimarum 
praescriptio  confert  jus  spirituale  cujus  est  incapax 
laicus;  sed  potest  sufficere  ut  sufficienter  probetur 
privilegium,  vi  cujus  illa  consuetudo  inchoata  et 
continuata  creditur,  quamvis  tale  privilegium  nec 
scriptum  inveniatur,  nec  aliter  probari  possit  quam 
per  diuturnam  famam  et  opinionem. 

CAPP.  XXVIII,  XXIX. 

Ai  quas  personas  ecclesiasticas  jure  communi 
pertineant  decimae. 

Dico  1 : Decimae  ex  primaeva  institutione  deben- 
tur clero  ad  ipsius  sustentationem,  et  ad  omnes 
sumptus  in  ecclesiarum  servitio  et  divini  cultus  in 
ministerio  faciendos.  Deinde  postquam  facta  est  ab 
initio  Ecclesiae  divisio  dioecesium,  tunc  uniuscujus- 
que dioecesis  decimae  pertinuerunt  ad  istius  dioe- 
cesis clerum,  cum  jam  earum  meminerit  Clemens 
(lib.  ii  Conslit.,  capp.  25,  54,  35) ; praecipua  tamen 
illarum  administratio  episcopo  erat  commissa,  ut 
debita  cum  proportione  eas  clero  distribueret,  ut 
indicat  Clemens  (eodem  cap.  25).  Postquam  autem 
dioeceses  in  parochias  divisae  sunt,  uniuscujusque 
parochiae  decimae  ad  clerum  ex  officio  divina  mini- 


strantium in  ista  parochia,  per  se  loquendo  perti- 
nuerunt illique,  et  non  solo  parocho,  solutae  sunt, 
quamvis  ordinarie  per  illum  distribuerentur : qua 
in  re  consuetudo  aut  episcoporum  ordinationes  ser- 
vandae sint;  et  ex  his  cujusque  parochiae,  non  solius 
cathedralis , decimis  quarta  pars  jure  canonico 
pertinet  ad  dioecesanum  episcopum.  Hinc. 

Dico  2 : Non  solis  parochis  debentur  decimae,  sed 
simul  etiam  parochiae  ministris,  qui  ob  beneficium 
ex  decimis  institutum  vi  officii  sui  tenentur  altari 
aut  choro  inservire;  quia  decima?  non  tantum  sunt 
institutae  ob  solum  ministerium  gerendi  curam  ani- 
marum, aut  ministrandi  illis  sacramenta,  sed  sim- 
pliciter ob  ministerium  divini  cultus  ex  officio  prae- 
stitum. Ilinc  religiosis  ut  sic,  non  debentur  decimae, 
quia  illi  non  ex  proprio  officio,  sed  ex  devotione 
divina  ministrant ; nec  etiam  debentur  pauperibus, 
aut  templi  fabricae,  sed  ipsis  clericis  sub  onere  sub- 
veniendi pauperibus  et  fabricae  prospiciendi  ex  ali- 
quota  decimarum  parte,  praecipua  tamen  decimarum 
pars  debetur  episcopo  ob  ecclesiam  cathedralem, 
cujus  est  caput,  tum  ob  parochiales  quarum  etiam 
est  caput,  tum  ob  praedia  intra  suam  dioecesim  sita 
quae  nullius  sunt  parochiae,  quorum  decimae  ad  eum 
solum  perlinent.  Post  episcopum  prtecipue  deben- 
tur parocho, deinde  canonicis  : utrisque  ex  justitia, 
licet  sint  divites  aut  improbi.  Sed  clerici  simplices, 
qui  nullum  possident  ecclesiasticum  beneficium, 
non  habent  proprium  jus  ad  decimas  recipiendas, 
quia  solus  clericatus  character  non  hoc  illi  eon* 
fert ; adeoque  nec  illis  proprie  sunt  debitae.  Simili 
modo  : 

Dico  5 : Religiosi  ex  vi  sui  status  non  habent  pro» 
prium  et  intrinsecum  decimarum  jus,  nec  illis  ex 
jure  communi  debentur.  (D.  Thomas,  Alensis , et 
omnes  doctores.)  Quia  status  religiosus  ut  sic,  non 
constituit  ministros  Ecclesiae,  nec  inducit  obliga- 
tionem populo  inserviendi  in  divinis;  ideoque  non 
obligatur  populus  ex  justitia  eos  sustentandi,  licet 
ex  devotione,  regula,  aut  voto  proximorum  saluti 
incumbant,  sed  solum  potest  ex  graliludine,  chari- 
tate,  religione  eos  alere,  si  inde  non  privet  ecclesiaih 
suis  decimis.  Attamen  variis  modis  possunt  decima? 
conferri,  aut  etiam  deberi  religiosis:  1°  si  illis  con- 
ferantur ut  pauperibus  ; 2°  si  beneficium  ecclesia- 
sticum alicui  religioso  conferatur  aut  uniatur  mo- 
nasterio; 5" si  illis  ex  privilegio  conferatur  perceptio 
decimarum,  vel  sine  vel  cum  aliquo  spiritualis  mi- 
nisterii onere. 

CAPP.  XXX,  XXXI,  XXXII,  XXXIII. 

An  clerici  et  religiosi  possint  praescriptione  acquirere 

jus  decimarum ; ex  quibus  rebus  et  quomodo  sint 

solvendae  decimae  personales. 

Dico  1:  Fieri  potest  ut  monasterium  acquirat 
alicujus  ecclesiae  jus  decimarum  praescribendo  ip- 
sammet  ecclesiam  et  ejus  onera  in  se  suscipienda: 
quia  acquisita  ecclesia  per  pra?scriptionem,  acqui- 
ritur etiam  ejus  jus  decimarum.  Per  se  tamen  ct 
directe  non  potest  quispiam  sive  religiosus  sive 

clericus  totum  decimarum  jus  sine  parochia  vel 
sine  alio  simili  titulo  praescribere,  uipote  qui  ec- 
clesiae non  inservii;  sed  potest  per  praescriptionem 
consuetudinis  immemorialis  sufficienter  probare 
aut  praesumere  privilegium  ob  quod  juste  istas  de- 
cimas exigat  ac  recipiat  : tuneque  non  est  propria 
juris  praescriptio,  sed  quasi  privilegii,  quamvis  sit 
etiam  juris  capax.  Sic  etiam  possunt  religiosi  et 
clerici,  imo  et  laici  praescribere  exemptionem  a 
decimis  persolvendis. 

Dico  2 : Stando  in  communi  Ecclesiae  jure  ex 
omni  vero  ac  justo  lucro,  quod  quis  acquirit,  de- 
bet decimam  personalem  solvere,  quia  sic  jura  lo- 
quuntur, et  sic  illa  omnes  doclores  inlelligunt ; pro- 
babiliter tamen  vi  juris  non  videtur  esse  solvenda 
ex  bonis  nobis  advenientibus  per  liberalem  alterius 
donationem  sive  inter  vivos  sive  causa  mortis,  sive 
per  legatum,  aut  haeredis  quantumvis  extranei  in- 
stitutionem, multo  minus  ex  eleemosynis  acceptis. 
Dixi  slando  in  jure  communi,  quia  consuetudine 
sunt  istae  decimae  personales  fere  sublatae,  et  con- 
suetudine etiam  potuerunt  excipi  haec  et  non  illa 
lucra. 

Nota  : Dum  res  fructifera  acquiritur  cum  suis 
fructibus  , si  decima  ex  illis  nondum  fuerit  soluta, 
debet  solvi  ab  acquisitore;  si  jam  fuerit  soluta, 
nulla  amplius  illo  anno  debetur.  Denique  vi  juris, 
ex  omnibus  propriis  lucris  quae  per  hominis  actio- 
nem aut  industriam,  v.  g.  per  negotiationem, 
piscationem,  venationem,  militiam,  ludum  licitum, 
venditionem,  opificium,  elc.,  acquiruntur,  debetur 
decima,  imo  et  ex  lucris  quae  per  actionem  turpem 
non  injuste  acquiruntur,  v.  gr.  per  meretricium  : 
si  non  sequatur  ex  illorum  acceptione  scandalum 
vel  indecentia,  quae  sequeretur  si  peccatum  foret 
publicum,  etc.  Non  tamen  debetur  decima  ex  rebus 
injuste  acquisitis,  ita  ut  acquirens  vel  non  acquirat 
earum  dominium,  vel  ad  earum  restitutionem  te- 
neatur; nec  potest  Ecclesia  earum  decimam  acci- 
pere. Iterum  dixi  vi  juris,  quia  consuetudo  illud  mu- 
tare potuit,  et  de  facto  mutavit,  ideoque  consuetudo 
,-semper  consulenda  est. 

Dico  3 : Ante  solutionem  praidictarum  decimarum 
personalium  deducendae  sunt  expensa;  quae  factae 
fuerunt,  v.  gr.  in  vendendis,  quaerendis,  emendis 
■mercibus,  etc.,  quia  Ecclesia  sic  suum  praeceptum 
-declaravit,  et  ratio  naturalis  id  suadet. 

CAPP.  XXXIV,  XXXV. 

De  solutione  decimarum  prmdialium. 

Dico  1 : Decimae  pracdiales  solvendae  sunt  ex  fru- 
ctibus aut  reditibus  temporalibus  omnium  rerum 
lam  immobilium  quam  se  moventium,  v.  gr.  ex  prae- 
diorum fructibus,  ex  segetum  manipulis,  ex  legu- 
minibus, ex  feno  , etc.  Item  mistae  solvendae  ex 
animalium  fructibus  ac  felibus,  v.  gr.  ex  fetibus 
ovium,  aliorumque  pecorum,  ex  lana,  caseo,  bu- 
tiro,  ex  apibus,  ex  piscium  vivariis,  clc,,  circa  quae 


consulenda  est  maxime  consuetudo;  sed  quia  el  e.i1 
contra  jus,  ideo  ad  auferendum  jus  debet  esse  iin- 
memorialis  sine  speciali  titulo ; cum  vero  autem  titulo 
quadragenaria  potest  sufficere. 

Dico  2 : Praedictae  decimae  debent  solvi  integra; 
sine  ulla  expensarum  deductione,  uti  expresse  jura 
canonica  deliniunt,  quia  illos  terrae  fructus  consi- 
derant naturaliter  prout  nascuntur  ex  terra,  nulla 
expensarum  deductione  facta  ; non  vero  civiliter  ut 
lucrum  aut  res  subjacens  reparationi  damni,  dum  fru- 
clus  non  computantur,  nisi  deductis  expensis.  Ideo 
in  decimis  personalibus  deducuntur  expensae,  quia 
fructus  est  in  lucro ; secus,  in  praedialibus,  quia 
fructus  est  in  ipsis  proventibus,  qui  denuo  pro- 
creantur. Unde  decima  solvenda  est  nulla  prius 
facta  pensionis  deductione  ; et  si  ager  per  colonos 
colatur,  ex  integris  fructibus  est  solvenda,  qualis- 
cunque sit  facta  conventio  inter  dominum  et  co- 
lonum. 

CAPUT  ^XXVl. 

Quomodo  decimce  sint  debita i Ecclesice. 

Dico  : Circa  modum,  quo  decimae  debentur  Ec- 
clesiae, duplex  est  sententia  : 1*  Asserit  decimas, 
statim  atque  fructus  percipiuntur,  mox  incipere 
esse  sub  Ecclesiae  aut  Dei  dominio,  etiam  antequam 
solvantur  aut  ex  fructuum  cumulo  separentur,  adeo- 
que  decimas  deberi  Ecclesiae  sicut  res  furto  ablata 
debetur  suo  domino.  2°  Negat  decimas  esse  sub 
dominio  Ecclesia;,  quandiu  non  sunt  separatae  ab 
aliis  fructibus  seu  partibus,  nec  traditae.  Utraque 
citat  varia  jura  pro  se.  Prima  videtur  magis  favere 
Ecclesiae,  secunda  magis  esse  secundum  rigorem 
justitiae.  Ad  ulramque  ergo  aliquo  modo  concilian- 
dam potest  dici  Ecclesiam  non  habere  quidem  pro- 
prium et  directum  dominium  decimarum  antequam 
illas  recipiat,  sed  habere  utile,  quale  habet  usu- 
fructuarius in  fructibus  nondum  perceptis,  ideoque 
habere  non  solum  jus  ad  illas,  sed  etiam  aliquod 
jus  in  illis.  Hinc  1°  habet  jus  postulandi  decimas 
ab  injusto  usurpatore  per  rei  vindicationem.  2*  Apud 
quemcunque  fructus  non  decimati  exsistant,  sive 
apud  furem,  sive  apud  dominum  nolentem  ex  eis 
decimas  solvere,  sive  apud  illorum  emptorem  tam 
bonae  quam  malae  fidei,  potest  ab  illo  immediate 
decimam  istorum  fructuum  partem  exigere,  ra- 
tione rei  alienae  acceptae  aut  detentae,  quae  est 
Ecclesiae  usufructuaria.  5“  Potest  exigere  decimas 
ab  eo  qui  injuste  (secus  si  juste)  combussit  segetes, 
aut  arbores  succidit  jam  fructibus  oneratas,  ra- 
tione damni  illati.  4°  Item  potest  eas  exigere  a 
parochiano  fundi  domino  , si  ipsius  culpa  fundi 
perierint,  si,  v.  gr.,  suas  ipse  segetes  combusserit ; 
secus  vero  si  tantum  non  impedierit  damnifi- 
cantes, v.  gr.  milites  agros  vastantes,  si  noluit 
aut  neglexit  serere,  vineam  excolere,  etc.,  in  quo 
casu  potest  eum  cogere  ut  suos  agros  colat,  aut  si 
nolit,  jubere  eos  coli  per  alios,  ut  possit  se  indeot- 
nem  servare. 


41  PART.  II.  — X.  DE  RELIGIONIS  VIRTUTE  ET  STATU.  H 


CAPP.  XXXVII,  XXXVIII. 

Quando  et  ubi  fideles  teneantur  decimas  solvere , 
et  quomodo  recuperari  possint  non  soluta ?. 

Dico  1 : Decima  etiam  non  petita,  ac  sine  cul- 
pabili mora,  solvenda  est  Ecclesiae,  unusquisque 
enim  tenetur  solvere  debitum  et  reddere  alteri  quod 
suum  est,  etiam  si  ipse  illud  non  petat ; unde  te- 
netur solvere  personales  intra  singulos  annos,  si  mos 
eas  solvendi  vigeat,  praediales  statim  post  collectos 
fructus,  si  enim  jam  collectis  fructibus  culpabili- 
ter tardet  eas  solvere,  et  interim  fructus  pereant, 
tenetur  illas  restituere  seu  damnum  reparare.  Mi- 
stae vero  solvendae  sunt  quando  fetus  sine  matre 
commode  vivere  potest,  et  alia  juxta  consuetudi- 
nem. Quoad  locum  attinet,  non  tenentur  fideles 
suis  sumptibus  et  laboribus  decimas  deferre  in  do- 
mos aut  horrea  clericorum,  sed  post  fructuum  col- 
lectionem hi  monendi  sunt  ut  suam  decimam  de- 
ferri curent;  non  tamen  sine  eorum  consensu  et  no- 
titia, fructus  indecimatos  debeat  deferre  in  sua  hor- 
rea, nisi  aliter  consuetudo  invaluerit. 

Dico  2 : Ecclesia  semper  habet  jus  exigendi  de- 
cimas ab  injustis  detentoribus  quandiu  illis  eas  non 
remisit,  aut  alii  bona  fide  eas  non  prascripserint. 
Non  potest  tamen  parochus  privata  sua  auctoritate 
a parochiano,  qui  vel  injuste  decimas  retinet,  vel 
differt  solvere,  per  vim  sive  corporalem  sive  spi- 
ritualem illas  accipere  cogendo  ad  solvendum  : sed 
praelati  Ecclesiae  et  judices  competentes  possunt  et 
per  se  loquendo  tenenlur  cogere  fideles,  decima- 
rum debitores  ad  eas  solvendas,  et  si  nolint,  ex- 
communicentur ; quamvis  interdum  possint  absti- 


nere ab  ejusmodi  coactione  ad  vitandum  publicum 
scandalum  ac  majora  mala,  aut  per  aliquod  trans- 
actionis genus  pacifice  rem  componere,  aut  etiam 
decimarum  debitum  liberaliter  remittere,  nempe 
praeteritarum,  non  futurarum. 

Dico  3 : Iidem  Ecclesiae  praelati  non  solum  pos- 
sunt exigere  praeteritas  decimas  praediales  ab  iis  qui 
illas  non  persolverunt,  sed  etiam  ab  iis  quibus  ipsi 
praedia  vendiderunt,  donarunt,  aut  testamento  le- 
garunt. Hi  enim  ultimi  possessores  non  solum  te- 
nentur solvere  decimas  futuras,  sed  etiam  praeter- 
itas non  solutas  ratione  praediorum  habentium  istud 
onus  sibi  annexum  : ita  multi  affirmant ; contra 
multi  alii  id  negant,  ex  quibus  probabiliter  con- 
cludi videtur,  haec  immobilia  fidelium  bona  non 
esse  magis  obligata  ad  praeteritarum  decimarum  de- 
bita, quam  ad  quaevis  alia.  Quod  si  verum  est,  per 
generalem  justitiae  regulam  judicandum  erit,  quan- 
donarn  ex  illis  bonis  recuperari  possint  decimae 
non  solutae.  Deinde  licet  fructus  vel  pecunia  non 
decimata  maneat  semper  Ecclesiae  obligata  pro  de- 
cima non  soluta,  tamen  pro  aliis  lucris  ex  ea  com- 
paratis nullum  aliud  oritur  speciale  debitum,  v.  gr. 
si  ex  illo  fructu  aut  pecunia  ante  decimam  solutam 
ematur  ager,  ex  fructu  agri  non  est  solvenda  par- 
ticularis decima  correspondens  decimae  prius  non 
solutae,  contra  Panormitanum. 

Dico  4 : Causae  decimales  dum  de  earum  jure  aut 
solutione,  difficultates,  dubia,  lites  oriuntur,  tra- 
ctandae sunt  non  in  saeculari,  sed  in  ecclesiastico 
foro,  utpole  causae  ecclesiasticae  : nisi  forte  inter- 
venisset licentia  papce  ad  eas  tractandas  in  fero 
saeculari. 


• LIBER  II. 

De  diebus  festis. 


CAPUT  PRIMUM. 

De  prceceplo  sanctificationis  Sabbati  in  Decalogo. 

Dico  1 : Tertium  Decalogi  praeceptum,  prout 
latum  est  in  lege  Mosaica,  differt  ab  aliis  ejusdem 
Decalogi  praeceptis  in  hoc  quod  sit  parlim  morale, 
partim  caeremoniale,  caetera  vero  pure  moralia. 
Nam  ante  legem  Moysis  praeceptum  de  observa- 
tione Sabbati  non  obligabat,  nec  apud  ipsos  viros 
pios  et  Deum  colentes  habebatur  illius  observa- 
tio. Caetera  autem  Decalogi  praecepta  obligabant. 
Dum  igitur  Deus  benedixisse  diei  septimo  et  san- 
ctificasse  illum  dicitur  ( Gen . ii,  3),  id  est  Deus  per 
anticipationem  jam  tunc  in  sua  mente  ac  propo- 
sito istum  diem  dicavit  suo  cultui,  non  in  exsecu- 
tione ; aut  certe  posuit  istius  sanctificationis  fun- 
damentum, non  obligationem,  nullam  legem  de 
ea  promulgando.  Potuit  tamen  jam  tum  incepisse 
aliqua  diei  septimi  observatio,  quae  per  traditionem 
ad  posteros  transfusa  fuerit.  Hoc  autem  praece- 
ptum fuit  morale,  in  eo  quod  praeter  naturalem 
obligationem  colendi  actu  externo  Deum  per  prse- 
Theol.  Suarez  summa.  II. 


ceptum  naturale  cognitum,  praecepit  ejusdem  actus 
externi  aliquod  tempus  per  vacationem  ab  omni  ope- 
re servili  : Dies  septimus , quia  Sabbati  requies  est, 
vocabitur  sanctus,  omne  opus  non  facietis  in  eo  (Levit. 
xxin,  3).  Memento  ut  Sabbatum  sanctifices  ( Exod. 
xx,  8).  Haec  igitur  Sabbati  sanctificatio  praecepta 
non  consistebat  formaliter  in  aliquo  actu  positivo, 
sed  in  cessatione  operum  servilium,  quae  materia- 
liter erat  cultus  Dei  externus  per  signum  externum 
ac  positivum  declaratus.  Deinde  hoc  praeceptum 
fuit  etiam  caeremoniale  : 1°  Quia  datum  est  in  me- 
moriam beneficii  creationis.  2°  Quia  singularum 
hebdomadum  septimus  et  ultimus  dies,  qui  antoto- 
maslice  vocatus  est  Sabbatum  (id  est  requies,  nempe 
in  creando)  determinatus  fuit.  50Quia  hujus  dieisole- 
mnitas  jussa  fuit  observari  per  viginti  quatuor  ho- 
ras : A vespere  usque  ad  vesperam  celebrabitis  Sabbata 
vestra  (Levit,  xxm,  32).  Denique  4°  quia  ista  re- 
quies et  cessatio  ab  omni  opere  luit  ad  significan- 
dam aut  recolendam  Dei  requiem  desinentis  amplius 
aliquid  creare. 

Dico  2 : Hoc  tertium  Decalogi  praeceptum  quoad 
totam  illam  determinationem,  quam  ultra  mora- 
lem ac  naturalem  obligationem  addit,  cessavit  nec 
obligat  in  lege  gratiae,  uti  nec  praecepta  de  aliis 
festis  Judaeorum.  De  fide.  Legalia  enim  veteris  te- 
stamenti cessarunt,  adeoque  ista  vetus  Sabbati  ob- 
servatio mortua  est ; imo,  qualem  lex  vetus  prae- 
scribebat, absolute  est  mortifera  seu  prohibita  ab 
Ecclesia  in  Judaicae  caecitatis  detestationem,  ne  vi- 
deatur Ecclesia  illi  consentire  : ideoque  qui  Sabba- 
tum custodire  inveniuntur , merito  de  Judaismo 
suspecti  sunt  (cap.  Pervenit,  De  consecr.,  d.  3). 
Christus  et  apostoli  in  initio  observarunt  Sabba- 
tum, quia  tunc  lex  vetus  nondum  erat  abolita. 
Dumque  Alexander  111  dicit  Ecclesiam  observare 
septimum  diem,  inlelligit  Dominicum  diem,  quia 
intra  septem  dies  semper  redit,  vocaturque  ( Aci . 
xx,  7)  una  Sabbati,  id  est  prima  dies  post  Sab- 
batum. 

CAPP.  II,  III,  IV. 

De  institutione  festorum  in  lege  gralice , ac  primo  de 
die  Dominica  et  festo  sanclissimce  Trinitatis. 

Dico  1 : Praeceptum  de  observatione  festorum 
dierum  ad  divinum  cultum  destinatorum  convenien- 
ter ab  Ecclesia  fuit  latum.  De  fide.  IIoc  sufficien- 
ter probat  perpetua  traditio  et  communis  Ecclesiae 
consensus  : jamque  tempore  apostolorum  observa- 
tum fuisse  diem  Dominicum  babetur  ex  Act.  xx,  et 
I Cor.  xvi.  Deinde  Ecclesia  sua  auctoritate  potuit 
juxta  naturalem  rationem  ac  fidem  instituere  ac 
praecipere  dies  festos  ad  Dei  cultum,  abrogatis  figu- 
rativis  antiquae  legis  caeremoniis  ac  ritibus.  Hinc 
Paulus  arguit  recenter  conversos  volentes  servare 
ritus  Judaicos  : Dies  observatis,  et  menses,  et  tem- 
pora et  annos,  elc.  ( Galat . iv,  10) ; id  est,  dies  neo- 
meniae et  Sabbatorum,  festa  Azymorum  et  Sceno- 
pegia  mensibus  Martii  et  Septembris  , atque  alia  in 
anni  decursu.  Similiter  (Ce/oss.  n)  de  eisdem  illos  ar- 
guit : vel  etiam,  quod  (Galat.  iv,  10)  dicit,  potest 
de  superstitiosis  gentium  observationibus  intel- 
ligi. 

Dico  2 : Festa,  alia  sunt  universalia  pro  tota  Ec- 
clesia, alia  particularia  pro  aliqua  provincia  aut 
dioecesi.  Nunc  agimus  de  universalibus  ; et  illa  so- 
lus papa,  aut  concilium  generale  cum  papa  potest 
instituere,  aut  consuetudo  cum  tacito  vel  expresso 
papae  consensu  introducere. 

Dico  3 : Dies  Dominica  ab  Ecclesiae  exordio  in- 
stituta est,  et  lanquam  praecipua  festivitas  observari 
jussa,  maxime  ob  Christi  Domini  resurrectionem  : 
lime  dies,  quam  fecit  Dominus  ( Psal . cxvn,  24).  Et 
de  ea  fit  mentio,  Apoc.  i ; deinde  Act.  xx,  dicuntur 
fideles  illa  die  ad  Eucharistiae  communionem,  ad 
concionem,  ad  oblationes  faciendas  convenisse,  et 
ita  hunc  diem  semper  in  Ecclesia  lanquam  festum 
religiose  observatum  fuisse  testantur  Clemens 
(1.  xvii  Conslit.},  Ignalius  epist.  5,  Justinus,  Orige- 
nes,  aliique  Patres  ac  concilia.  Unde  quidam  volue- 
runt hanc  Dominicae  diei  festivitatem  fuisse  jure 

divino  introductam,  sed  certum  viaelur  solo  hu- 
mano jure  esse  institutam,  quia  Christus  non  dedit 
specialia  praecepta  de  accidentalibus  observantiis, 
sed  tantum  de  substantialibus,  qualia  sunt  fides, 
sacramenta,  sacrificium  ; reliqua  enim  pastorum 
Ecclesiae  dispositioni  reliquit;  eodemque  jure  hu- 
mano mutata  est  dies  septima  ex  Sabbato  in  Domi- 
nicam. (D.  Thomas,  Antoninus,  Bonaventura,  Solo, 
etc.)  Et  probabile  est  id  fuisse  verbo  tenus  ab  apo- 
stolis jussum  et  a toto  populo  Christiano  receptum, 
ac  postea  legibus  scriptis  confirmatum  fuit : cap.  2 
Sabbato,  cap.  Licet,  cap.  Conquestus,  etc.  Unde 
simpliciter  et  speculative  loquendo,  licet  hoc  prae- 
ceptum absoluta  Ecclesiae  seu  pontificis  potestate 
possit  mutari,  practice  tamen  et  moraliter  non 
potest ; quia  nimis  conjunctum  est  cum  naturali 
et  divino  praecepto,  essetque  in  destructionem,  non 
in  aedificationem.  Dominicae  autem  diei  festivitas 
instituta  est,  quia  tali  die  : 1°  Christus  resurrexit, 
ideoque  non  flectitur;  2° descendit  Spiritus  sanctus 
in  apostolos  ; 5°  natus  et  circumcisus  Christus,  ac 
stella  apparuit  magis ; 4°  baplizatus  Christus ; 
5°  apparens  Christus  post  resurrectionem  dedit 
apostolis  potestatem  remittendi  peccata  ; 6°  creatum 
est  coelum  ac  terra,  lux,  angeli ; 1°  pluit  manna. 
Praecipue  tamen  hic  dies  dicatus  fuit  ad  colendam 
SS.  Trinitatem  , in  lege  gratiae  cognitam,  ideoque 
olim,  ut  referunt  graves  auctores,  singulis  Domi- 
nicis dicebatur  in  missa  praefatio  Trinitatis,  et  nunc 
semper  dicitur  Symbolum  fidei,  quo  Trinitatem 
profitemur  ; postea  Joannes  XXII  speciale  SS.  Tri- 
nitatis festum,  quod  jam  prius  in  particularibus 
Ecclesiis  celebrabatur,  jussit  in  Romana  etiam 
Ecclesia  celebrari,  quod  nunc  universa  servat  Ec- 
clesia. 

CAPP.  Y,  YI. 

De  festis  Christi  usque  ad  ejus  ascensionem. 

Dico  I : Primum  festum  Christi  est  Incarnatio 
seu  B.  Virginis  Annuntiatio;  quando  et  quo  die  in- 
ceperit celebrari  et  obligari,  non  sat  constat:  illud 
esse  valde  antiquum  indicant  Patrum  homiliae  quae 
de  illo  habentur.  Secundum  festum  Christi  est  ejus 
nativitas,  quod  ab  ipsis  apostolis  institutum  fuisse 
constat  ex  Clemente  (lib.  vin  Conslit.)  et  ex  per- 
petua traditione  celebratur  25  Decembris.  Ter- 
tium est  festum  Circumcisionis , cujus  institutio 
valde  antiqua,  et  juxta  quosdam  ex  parte  fuit  in- 
stitutum ad  impediendas  superstitiones  quas  gentiles 
in  Kalendis  Januarii  solebant  observare,  nec  tan- 
tum Christo,  sed  etiam  B.  Virgini  illud  dicatum 
fuit;  ideo  olim  in  eo  dum  missae  celebrabantur, 
una  de  B.  Virgine,  altera  de  mysterio,  ut  Durandus 
refert ; et  etiam  nunc  magna  pars  officii  et  missae 
est  de  B.  Virgine.  Quartum  est  festum  Epiphaniae 
ab  apostolis  institutum , ut  babetur  ex  Clemente 
(lib.  v et  vm  Conslit.).  Quintum  est  festum  Pree- 
senlationis  Christi  et  Purificationis  B.  Virginis. 
Putatur  hoc  festum  incepisse  sub  imperatore  Ju- 
stiniano 1,  et  juxta  Baronium  Romae  coeptum 


THEOLOGLE  suarez  summa. 


46 


43  PART.  II  — X.  DE  RELIGIONIS  VIRTUTE  ET  STATU. 


est  ad  abolenda  lupercalia.  Sextum  est  festum 
Transfigurationis,  etiam  valde  antiquum,  sed  non 
ubique  servatur,  nec  unquam  videtur  praeceptum 
fuisse  pro  universa  Ecclesia.  Septimum  est  festum 
Passionis,  seu  septem  dierum  hebdomadae  sancta;, 
in  qnibus  jus  commune  prohibet  omnem  strepitum 
judicialem,  et  licet  probabile  sit  illos  septem  dies 
olim  etiam  fuisse  de  praecepto  quoad  cultum  reli- 
giosum et  cessationem  ab  operibus  servilibus  ex  vi 
juris  communis , nunc  excepta  Dominica  reliqui 
sex  dies  non  sunt  sub  praecepto  quoad  cultum  et 
cessationem  ab  operibus,  et  si  olim  fuerunt  sub 
praecepto,  nunc  consuetudine  derogatum  est. 

Dico  2 : Octavum  est  festum  Paschae  seu  Christi 
resurrectionis,  non  quidem  a Christo,  ut  quidam 
voluerunt,  sed  ab  ipsis  apostolis  institutum  ac 
praeceptum,  sicut  colligitur  ex  Clemente  lib.  v et 
vm  Conslit.,  et  can.  68  apostolorum  ; et  ab  initio 
quidem  tota  Paschae  hebdomada  observari  injun- 
gebatur : sed  licet  tota  observetur  aut  observata  sit 
in  ordine  ad  strepitum  judicialem,  non  tamen  quoad 
cultum  religiosum  et  cessationem  ab  operibus  sub 
praecepto  ; et  nunc  generaliter  tantum  duo  proximi 
dies  post  festum  Paschae  observantur  ut  primus,  ob 
majorem  mysterii  honorem  et  solemnitatem. 

Dico  3 : Festum  Paschae  semper  celebrandum  est 
die  Dominico,  non  vero  in  quovis  die  in  quem  in- 
cidit decima  quarta  luna  primi  mensis  seu  Martii 
post  multas  controversias  de  die,  qua  deberet  cele- 
brari ; ita  statutum  ac  determinatum  est  in  concilio 
Nicaeno.  Ilinc  haereticum  esset  sentire  esse  illicitum 
celebrare  Pascha  die  Dominico,  sed  non  esset  haere- 
ticum sentire,  quod,  seclusa  Ecclesiae  lege,  liceret 
illud  celebrare  in  quovis  die  in  quem  decima  quarta 
luna  incidere  contingeret,  quia  id  tantum  est  juris 
humani  non  divini , adeoque  si  non  exstaret  lex 
Ecclesiae,  per  se  id  non  foret  illicitum.  Sed  nunc 
post  Ecclesiae  decretum  ac  praeceptum  dies  ad 
celebrandum  Pascha  non  est  amplius  indifferens, 
et  oppositum  dicere  esset  haereticum  ; diceret  enim 
non  esse  peccatum  agere  contra  praeceptum  Eccle- 
siae. Magnis  igitur  rationibus  mota  est  Ecclesia  ad 
retinendum  ac  praecipiendum  diem  Dominicum  pro 
celebratione  Paschae  : 1°  Quia  ita  a Petro  et  Paulo, 
caeterisque  apostolis,  ut  credi  potest,  est  traditum, 
saltem  excepto  Joanne ; 2°  ne  videretur  Judaeis  con- 
sentire, aut  illos  imitari  celebrando  Pascha  eodem 
die  quo  illi  celebrant;  3°  quia  Christus  die  Domi- 
nica resurrexit,  etc.,  quare  : 

Dico  4 : Festum  Paschae  semper  celebrandum  est 
die  Dominico  , qui  proxime  cadit  post  decimam 
quartam  lunarn  primi  mensis , uti  convenienter 
statutum  est  ac  praeceptum  ab  Ecclesia.  Ilie  autem 
dicitur  primus  mensis,  cujus  decima  quarta  dies 
lunaris  incidit  vel  in  ipsum  aequinoctium  vernum 
respectu  hemisphaerii  borealis,  vel  post  illud  im- 
mediate; hocque  aequinoctium  a concilio  Nicaeno 
fixum  est  in  die  vicesima  prima  Martii,  calculo 
nempe  ecclesiastico,  non  stricte  mathematico  ; ideo 


mensis  lunaris,  cujus  decima  quarta  dies  incidit 
in  vicesimam  primam  diem  Martii  vel  immediate 
post  illam,  est  prima  seu  paschalis,  quia  die  prima 
Dominica  post  istam  diem  decimam  quartam  lunae 
celebrandum  est  Pascha ; ita  tu  si  vicesima  prima 
Martii  in  diem  Sabbati  incidat,  et  eadem  die  occur- 
rat decima  quarta  lunae,  celebrandum  sit  Pascha 
in  Dominica  sequenti  die  vicesima  secunda  Martii. 
SeJ  si  vicesima  prima  Martii  incidat  in  diem  Domi- 
nicam et  eadem  die  occurrat  decima  quarta  lunae; 
tunc  Dominica  tantum  sequenti , nempe  vicesima 
octava  Martii  celebrandum  est;  semper  enim  post 
decimam  quartam  lunae,  non  in  ipsa  decima  quarta 
celebrandum  est,  ne  concurramus  cum  Judaeis: 
hinc  festum  Paschae  a vicesima  secunda  Martii 
usque  ad  vicesimam  quintam  Aprilis  inelusive  potest 
incidere.  Si  enim  decima  quarta  luna  primi  mensis 
seu  post  vicesimam  primam  diem  Martii,  incidat 
in  decimam  octavam  Aprilis,  et  haec  dies  sit  Domi- 
nica , tunc  Pascha  celebrandum  erit  Dominica 
sequenti  vicesima  quinta  Aprilis.  Qui  sunt  in  alia 
parte  mundi  aut  hemisphaerio  australi,  licet  citius 
aut  tardius  illis  contingat  aequinoctium  , semper 
eodem  die  post  aequinoctium  quod  Europaeis  est 
vernum,  etiam  celebrant  Pascha. 

CAPUT  VII. 

De  aliis  Christi  festis. 

Diebus  quadraginta  post  Pascha  elapsis  occurrit 
festum  Ascensionis  feria  quinta  antiquissimum  et  ab 
apostolis  manans , et  cum  eo  quasi  conjunguntur 
tres  dies  antecedentes  , qui  Rogationum  dicuntur 
ob  solemnes  Litanias  , quae  in  illis  tribus  diebus 
recitantur ; unde  videntur  olim  fuisse  festivi  in 
aliquibus  locis  et  in  praecepto ; nunc  autem  certum 
est  non  ita  esse.  Sequitur  festum  Pentecostes,  quod 
jam  tempore  apostolorum  ex  lege  ecclesiastica  et 
ritu  novo  celebrabatur,  de  quo  Paulus  : Permanebo 
autem  Ephesi  usque  ad  Penlecostem  ( 1 Cor.  xvi,  8). 
Celebratur  ut  Pascha,  cum  duabus  sequentibus  feriis 
festivis.  Deinde  feria  quinla  post  octavam  Pente- 
costes, agilur  solemnissime  Festum  Corporis  Christi 
ab  Urbano  IV  institutum.  Denique  Festum  Inven- 
tionis sanctae  crucis,  maxime  ob  Christum  in  ea 
affixum  celebrat  Ecclesia  tanquam  ex  praecepto 
observandum,  haecque  est  generalis  consuetudo;  et 
id  sufficit  ut  inter  festa  quae  ex  praecepto  obser- 
vantu-  numeretur,  sive  in  jure  contineatur,  sive 
non.  Videtur  incepisse  hoc  festum  slatim  a tempore 
Sylvestri  papae,  quia  post  illud  tempus  nullum 
aliud  ejus  initium  invenitur.  Historia  autem  Inven- 
tionis sanctae  crucis,  quae  huic  festo  dedit  occa- 
sionem, passim  in  libris  habetur.  Praeter  hoc  festum 
celebrat  Ecclesia  festum  Exaltationis  sanctae  crucis, 
sed  non  sub  praecepto. 

CAPP.  VIII,  IX,  X. 

De  festis  B.  \irginis  et  aliorum  sanctorum. 

Dico  I : Dies  festivi  in  honorem  R.  Virginis  di- 
cati , sunt  hi : 1°  Est  festum  Conceptionis,  quoJ 

nunc  de  praecepto  est,  adeoque  illius  cultus  pius 
et  sanctus  : non  potest  enim  Ecclesia  approbare 
et  praecipere  cultum  illicitum  seu  malum,  id  est 
non  potest  in  materia  morali  universalem  errorem 
committere.  2°  Est  illius  Nativitas,  etiam  de  prae- 
ceplo  pro  universali  Ecclesia  , de  ejus  initio  non 
satis  constat ; possumus  saltem  asserere  mullis  in 
locis  jam  ante  mille  annos  fuisse  celebratum.  5°  Est 
Praesentatio  in  templo ; sed  non  de  praecepto. 
4»  Annuntiatio,  de  qua  jam  supra.  5°  Visitatio,  sed 
non  de  praecepto,  saltem  pro  tota  Ecclesia.  C»  Pu- 
Tificalio,  de  qua  etiam  supra.  7*  Assumptio,  festum 
cx  juris  communis  praecepto  servandum,  et  proba- 
biliter quoad  annuum  cultum  ab  apostolis  manans. 
8°  Festum  ad  nives,  sed  non  de  praecepto. 

Dico  2 : De  fide  est,  sancte  et  boneste  dies  festos 
Deo  dicari  in  peculiarem  honorem  aliquorum  san- 
ctorum. Ex  perpetua  enim  Ecclesiae  traditione  et 
consensu  res  clara  est.  Clemens  (lib.  vm  Conslil., 
cap.  53  ),  dicit  apostolorum  et  martyrum  festa  esse 
servanda,  nempe  uti  Augustinus  (lib.  xx,  cap.  21 ) : 
< Ad  excitandam  imitationem,  et  ut  meritis  eorum 
consocietur,  atque  orationibus  adjuvetur  populus 
'Christianus,  » Et  Tertullianus  ait  ea  servari  ex 
antiqua  majorum  traditione.  Horum  autem  reli- 
giosum cultum  ac  festos  dies  potuisse  Ecclesiam 
instituere , ac  de  facto  sub  praecepto  instituisse 
patet.  Quinam  sint  hi  festi  dies  breviter  recenseo 
in  sequentibus. 

1.  Est  festum  Angelorum  vicesimo  nono  Septem- 
bris de  praecepto  ; et  octavo  Maii,  sed  non  de  prae- 
cepto. 

2.  Festum  sancti  Joannis  Baptistae  Nativitatis 
de  praecepto  , antiquissimum,  cum  jam  tempore 
sancti  Augustini  coleretur;  festum  ejus  decollatio- 
nis  non  est  de  praecepto. 

o.  Sunt  festa  duodecim  apostolorum  antiquissima 
de  praecepto,  sub  quibus  comprehenditur  et  Pau- 
lus. In  cap.  enim  Deferiis  ponuntur  festa  duodecim 
apostolorum;  et  Clemens  (lib.  vili,  cap.  53),  ait  : 
« In  diebus  apostolorum  vacent;  magistri  enim 
vestri  fuerunt,  > etc. 

4.  Festa  sanctorum  martyrum  Slephani  et  Lau- 
rentii de  praecepto,  antiquissima ; meminit  enim 
sancti  Stephani  Clemens,  lib.  vm,  cap.  52.  Deinde 
sanctorum  Innocentium  , etiam  de  praecepto;  sed 
videnda  consuetudo. 

5.  De  obligatione  festorum  sancti  Sylvestri  et 
sancti  Martini  consulenda  est  consuetudo  ; de  do- 
cloribus,  duplex  est  officium, non  festum.  De  sancto 
Nicolao , nihil  de  praecepto ; attendenda  alicubi 
consuetudo  Idem  dico  de  sancta  Magdalena  et  sancta 
Catharina. 

6.  Est  festum  solemne  Omnium  sanctorum,  fa- 
ctum de  praecepto  pro  tota  Ecclesia  a Gregorio  IV, 
ut  refert  Durandus  in  Ralionali  (lib.  vn,  cap.  31). 
Ex  dictis  satis  colligitur  numerus  festorum  dierum 
intra  unum  annum  ; quoad  durationem  obligationis, 
erones  sunt  aequales,  nempe  viginli  quatuor  hora- 


rum, uti  et  quoad  actionum  praeceptarum  nume- 
rum, nempe  missae  auditionem  et  cessationem  ab 
operibus  : sunt  tamen  inaequales  quoad  solemni- 
latem  et  quoad  difficultatem  oblinendi  relaxatio- 
nem aut  dispensationem  festi.  Caeremonia  non  fle- 
ctendi genua  publice  diebus  Dominicis  aut  certis 
festivitatibus  , non  spectat  ad  obligationem  pne- 
cepti. 

CAPUT  XI. 

De  feslis  particularibus. 

Dico  I : Potest  aliquod  festum  esse  sub  obliga- 
tione in  uno  loco  ex  vi  juris  communis,  licet  uni- 
versa Ecclesia  non  obligetur  ad  illud  servandum  ; 
v.  gr.  potest  jus  commune  statuere , ut  festum 
patroni , dedicationis  , aut  sancti  titularis  unius- 
cujusque loci  seu  Ecclesiae  de  praecepto  observetur; 
tunc  in  tali  loco  tantum  erit  festum  de  praecepto, 
et  non  alibi.  Sed  licet  hic  modus  instituendi  ali- 
quod festum  particulare  sub  praecepto  ex  vi  juris 
communis  sit  possibilis  ; de  facto  tamen  nullum 
jus  commune  reperitur  quod  hoc  generaliter  sta- 
tuat : unde  servanda  est  consuetudo  cujusque  loci 
aut  jus  particulare. 

Dico  2 : Potest  unusquisque  episcopus  instituere 
ac  praecipere  aliquod  festum  particulare  pro  sua 
dioecesi  sine  speciali  summi  pontificis  facultate  aut 
confirmatione,  quia  id  usus  antiquissimus  probat, 
hocque  expresse  conceditur  in  capite  ultimo  De 
feriis,  debet  tamen  sanctus,  cujus  festum  instiluit, 
esse  receptus  ab  Ecclesia  seu  canonizatus;  aut 
mysterium,  quod  celebrari  jubet,  ab  ea  approbatum. 
Deinde  non  potest  ejusmodi  festum  stabilire  sine 
cleri  consensu,  ut  habetur  in  capite  De  feriis ; imo 
juxta  quosdam,  et  populi,  qui  tamen  censetur  con- 
sentire dum  non  contradicit.  Sed  consulenda  est 
consuetudo.  Atque  hoc  festum  particulare  obligat 
intra  territorium  praecipientis  (non  vero  extra), 
sicut  generale  in  tota  Ecclesia,  sive  quoad  missae 
auditionem  et  cessationem  ab  operibus,  sive  quoad 
durationem  unius  diei  naturalis;  posset  tamen  in- 
stitui et  praecipi  pro  dimidio  tantum  die,  v.  gr. 
usque  ad  meridiem  tantum  ; hoc  enim  pendet  a 
voluntate  instituentis. 

CAP.  Xll. 

An  princeps  saecularis  possit  festum  suis  subditis 

praecipere. 

Dico  : Curo  potestas  instituendi  et  praecipiendi 
dies  festos  et  cultui  divino  dicStos,  sit  spiritualis 
seu  ecclesiastica,  ita  ad  solos  Ecclesiae  praelatos  per- 
linet; ideoque  sine  illorum  consensu  non  potest 
princeps  vel  communitas  laica  festorum  observatio- 
nem praecipere,  uti  nec  prohibere ; id  enim  dir.eete 
ordinatur  ad  cultum  divinum  et  animarum  salutem. 
Potest  quidem  princeps  saecularis  interdum  praeci- 
pere subditis,  ut  ad  honorem  civilem  aut  laetitiae 
demonstrationem  vel  in  ordine  ad  utilitatem  publi- 
cam cessent  ab  operibus,  sed  non  in  ordine  ad  eultum 
religiosum;  et  tunc  transgressores  peccabunt  qui- 
dem contra  obedientiam,  sed  non  contra  religionem. 

Nec  sola  laicorum  consuetudo  potest  introducere 
festum  diem,  quia  ejus  observatio  est  communis 
clericis  et  laicis;  et  quia  consuetudo  non  habet  vim 
inducendi  obligationem  legis  sine  expresso  vel  tacito 
consensu  principis,  id  est  episcopi  expresse  vel  ta- 
cite approbantis  actum  ex  consuetudine  factum,  non 
ut  devotionis , sed  ut  obligationis.  Leges  codicis 
quae  de  sacris  feriis  loquuntur,  vel  factae  sunt  ex 
consensu  seu  petitione  pontificum , vel  non  ha- 
bent vim. 

CAPP.  XIII,  XIV. 

An  pereyrini  teneantur  servare  festa  suce  parochice 
in  qua  non  exsistunt,  et  loci  in  quo  exsistunt. 

Dico  1 : Absens  non  tenetur  servare  festum  suae 
dioecesis,  civitatis,  aut  parochia;,  quando  versatur 
in  loco,  in  quo  tale  festum  non  est  de  praecepto  : 
ita  communiter  doctores.  Probatur  ex  cap.  Ut  ani- 
marum, elexcap.  A nobis,  etc.,  quia  statutum  directe 
ac  per  se  respicit  territorium  illiusque  pacem  ac 
mores,  ideo  non  cadit  nisi  in  eos  qui  intra  illud 
existunt;  et  lex  quae  pro  territorio  fertur,  non  po- 
test extra  illud  obligare,  etiam  si  sint  subditi,  quia 
haec  lex  non  fertur  in  subditos  absolute  et  secundum 
se  spectatos,  sed  in  subditos  praesentes  et  in  tali 
loco  exsistentes,  vel  potius  directe  fertur  ad  locum, 
jubetque  in  eo  servari  tale  festum,  et  ideo  non  com- 
prehendit absentes,  quia  non  possunt  servare  festum 
in  tali  loco. 

Dico  2 : Peregrini  non  tantum  ratione  domicilii, 
sive  qui  ad  aliquem  locum  accedunt  illic  perpetuo 
habitaturi,  sed  etiam  ratione  quasi  domicilii,  id  est 
qui  ad  aliquem  locum  accedunt  animo  illic  per- 
manendi tempore  satis  longo,  licet  non  sit  pars 
major  anni,  aut  donec  aliquod  negotium  tempore 
incerto  duraturum  conficiatur,  tenentur  festa  istius 
loci,  in  quo  versantur,  servare,  quandiu  illic  mo- 
rantur. (Felinus,  Antonius,  Sanchez , etc.)  Quia 
talis  permanentia  sufficit  ad  acquirendum  forum  in 
ordine  ad  ordinarium  sacramentorum  usum ; ergo 
etiam  ad  habendam  subjectionem  episcopi  loci,  et 
ad  obligationem  servandi  istius  loci  festa.  Imo. 

Dico  3:  Quicunque  peregrini  et  advena;  perve- 
nientes ad  locum,  in  quo  per  aliquot  dies  morantur 
tanquam  suae  viae  termino,  vel  negotii  vel  recrea- 
tionis causa,  quamvis  brevi  temporis  spatio  illic 
degant,  tenentur  tamen  servare  etiam  istius  loci 
festa,  non  solum  ratione  consuetudinis,  communi 
omnium  fidelium  ac  maxime  pastorum  et  pontificum 
consensu  introductae,  sed  etiam  per  se  ex  vi  legis  ac 
jurisdictionis  quam  censentur  habere  in  illos  epi- 
scopi locorum,  in  quibus  peregrinantur.  Sicut  si 
tritici  pretium  sit  taxatum  in  tali  loco,  advena  ibi 
vendens  triticum,  tenetur  ex  lege  justitiae  servare 
legem  ac  taxam,  ita  de  obligatione  festi.  Deinde  ilii 
exsistentes  extra  territorium  suae  parochiae,  non  te- 
nentur servare  propria  illius  festa  ; ergo  tenentur 
servare  festa  illius,  in  quo  peregre  exsistunt,  alio- 
qui  essent  exempli  ab  omnibus  legibus  municipali- 
bus, seu  episcopalibus.  Hinc  insuper. 


Dico  4 : Peregrini  et  advenae,  qui  tantum  trans- 
euntes in  aliquo  loco  exsistunt  tanquam  in  hospitio, 
prandendo,  coenando,  pernoctando,  et  slatim  dis- 
cessuri sunt,  probabilius  tenentur  etiam  servare 
festum,  quantum  mora  sinit  praecepti  exsecutionem, 
uti  nec  possunt  ubi  comedere  carnes  diebus  parti- 
cularis jejunii ; quia  eaedem  rationes  quae  pro  prae- 
cedentibus allatae  sunt,  etiam  pro  his  militant;  et 
jura  loquuntur  indifferenter  de  peregrinis  sive  diu 
sive  brevi  tempore  alicubi  sint  moraturi,  cum  vel 
sic  sint  vere  extra  proprium  territorium.  Sicut  vagi 
qui  proprium  nullibi  habent  domicilium,  ubicunque 
exsistant,  semper  tenentur  servare  festa  loci  in 
quo  sunt,  alioqui  semper  viverent  exempti  ab  omni- 
bus statutis  et  consuetudinibus  episcopalibus;  ita 
et  peregrini  : hi  igitur  quantumvis  brevi  tempore 
morentur  in  loco  in  quo  agitur  festum,  tenentur 
abstinere  ibi  ab  operibus  servilibus,  uti  et  audire 
missam,  si  maneant  illic  toto  matutino  tempore, 
etiam  si  post  prandium  discessuri,  aut  si  disce- 
dendo summo  mane,  sint  permansuri  usque  ad  me- 
ridiem per  iter  in  territorio , in  quo  est  festum. 
Non  tenetur  tamen  audire  missam  qui  tantum  trans- 
it et  non  permanet  in  loco,  ubi  fit  festum,  quia 
praeceptum  de  festo  non  obligat  ad  permanendum  ; 
sed  supposita  permanentia  obligat  ad  observatio- 
nem. Nec  obstat  quod  sil  brevis  mora  in  perma- 
nendo, quia  brevis  mora  sufficit  ad  actus  consum- 
mationem; sed  non  videtur  is  qui  dormit  in  loco 
ubi  sequens  dies  est  festivus,  teneri  audire  missam 
cum  itineris  incommodo,  si  statim  pervenlurus  est 
ad  loca,  in  quibus  festum  illud  non  servatur.  De- 
nique, qua;  diximus,  extenduntur  etiam  ad  festa 
generalia  Ecclesia;,  quando  ex  consuetudine  ablata 
est  obligatio  in  aliquo  loco  particulari : v.  g.  si  quis 
discedens  e loco  in  quo  ex  consuetudine  abroga- 
tum est  festum  aliquod  generale,  perveniat  ad  lo- 
cum ubi  illud  servatur,  tenetur  illud  servare ; con- 
tra si  abiens  e loco  ubi  servatur,  perveniat  ad  locum 
ubi  non  servatur,  non  tenetur  illic  servare.  Et  idem 
est  de  jejunio.  Hinc  Lusitani  transeuntes  per  Cas- 
tellani sine  scrupulo  vescuntur  extremitatibus  arie- 
tum in  diebus  Sabbati,  et  sic  de  aliis.  Transeuntes 
Graeci  per  ecclesiam  Latinorum,  ubi  est  festum, 
vel  contra  , an  illo  teneantur,  etc.  vide  postea  in 
tom.  De  sacramentis. 

CAPP.  XY,  XVI. 

Quce  actiones  praecipiantur  in  die  festo 
Dico  1 : Fideles  tenentur  audire  missam  integram 
diebus  festis,  quae  sub  praecepto  observari  jubentur; 
haec  obligatio  est  ex  jure  ecclesiastico.  Videturque 
jam  incepisse  a tempore  apostolorum,  licet  forte  in 
principio  rigorosa  obligatio  non  fuerit  tam  clare 
proposita,  sicut  postea  decretis  variorum  concilio- 
rum. Clemens  enim  (lib.  v Const.,  c.  ult. ) agit  de 
missa  audienda  diebus  Dominicis,  item  canon.  10 
apostolorum,  et  cap.  Omnes  fideles  De  consecr.  d.  1, 
etc.  Vide  haec  fusius  tractata  in  tomo  De  sacramen- 
tis, uti  et  sequentia. 

Dico  2 : Hoc  praeceptum  ex  genere  suo  obligat 
sub  mortali;  illudque  committitur  per  voluntariam 
missae  omissionem  in  die  festo,  quamvis  non  ex 
contemptu  aut  ex  consuetudine,  sed  semel  tantum 
voluntarie  illa  omittatur,  quando  nempe  sufficiens 
excusatio  non  intervenit.  Paludester , Sylvanus , 
Navarra,  Cajetanus,  etc.,  contra  quosdam  dicentes 
non  esse  mortale,  nisi  omittatur  ex  contemptu  seu 
consuetudine.  Probatur  : Si  enim  una  transgressio 
sit  tantum  peccatum  veniale,  ergo  et  multae  erunt 
venialia;  adeoque  mullae  non  efficient  mortale,  quod 
ipsi  negant.  Dixi  eae  suo  genere,  quia  si  tantum  omit- 
tatur parva  pars  missae  , erit  culpa  venialis.  Quod 
attinet  ad  tempus  audiendae  missae,  in  quavis  diei 
hora,  in  qua  dicitur  missa,  sive  statim  post  mediam 
noctem,  sive  post  meridiem,  potest  impleri  praece- 
ptum, illam  audiendo;  et  debet  impleri  in  quavis 
hora,  missam  audiendo,  dum  scitur  aliam  non  fore 
dicendam.  Videtur  tamen  durum  , si  quis  pauper 
deberet  exspectare  toto  matutino  tempore  ad  au- 
diendam missam  die  festo,  antequam  posset  ire 
procul  laboratum  in  luco,  ubi  non  est  festum. 

Dico  3 : Hoc  praeceptum  affirmativum  colendi 
Deum  die  festo,  non  obligat  ad  exercendum  isto  die 
alium  divini  cultus  actum  sive  internum  sive  exter- 
num, praeter  auditionem  missae.  Unde  1°  non  obli- 
gat ad  communicandum  ipso  die  Paschalis;  prae- 
ceptum enim  communicandi  est  diversum  a praecepto 
agendi  festum.  2*  Non  obligat  ad  alias  orationes 
fundendas,  praeter  eas  quae  in  missa  dicuntur,  as- 
sistendo illis  et  attendendo;  nec  ad  alias  extra  tem- 
pus missae.  3’  Non  obligat  in  rigore  per  se  ad  au- 
diendam concionem ; alioqui  pastores  tenerentur 
in  singulis  festis  condonari  per  se  ve!  per  alium. 
Debent  quidem  pastores  juxta  concilium  Triden- 
tium curare,  ut  in  diebus  festis,  Adventu,  Quadra- 
gesima, quantum  commode  fieri  potest,  prajdicetur 
populo  verbum  Dei  : sed  pro  singulis  Dominicis  ac 
festis  non  est  rigorosum  praeceptum,  ut  ipsa  etiam 
consuetudo  interpretatur.  In  concilio  Carthaginiensi 
tv,  c.  24,  fit  comminatio  excommunicationis  contra 
egredientes  tempore  concionis,  nempe  cum  scan- 
dalo et  contemptu,  sed  hoc  concilium  non  est  ge- 
nerale ; et  nunc  de  hac  re  nullum  est  praeceptum 
praeter  naturale,  quo  vitandum  est  scandalum.  In 
cap.  Omnes  fideles,  jubentur  audire  sacras  Scriptu- 
ras, id  est,  missae  epistolam  et  evangelium.  Et  con- 
cilium Tridentinum  monet  ut  populus  audiat  con- 
cionem, nimirum,  ubi,  inquit,  commode  id  feri  po- 
test, id  est  sine  rigorosa  praecepti  obligatione.  Dum 
Augustinus  (lib.  l,  hom.  25)  ait  non  esse  minus 
malum  non  audire  verbum  Dei,  quam  corpus  Chri- 
sti indigne  tractare , intelligit  de  eo  qui  interius 
non  vult  recipere  Dei  verbum  ut  salvus  fiat.  4°  Non 
obligat  ad  faciendas  sacras  oblationes  inter  missa- 
rum solemnia ; nam  cap.  Omnis  Christianus,  De 
consecr.,  d.  4,  ad  hoc  tantum  hortatur  fideles. 
5*  Non  obligat  ad  eliciendum  actum  amoris  Dei 
super  omnia,  ut  vult  sine  apparenti  fundamento 


Scotus;  nec  talis  actus  est  necessarius  homini  justo 
ut  possit  digne  missam  audire.  6°  Non  obligat  exsi- 
stentem in  peccato  mortali,  ut  falso  vult  Angelus, 
ad  eliciendum  actum  poenitentiae,  contritionis,  vel 
attritionis.  Denique  cum  ob  justam  causam  non 
potest  quis  audire  missam,  non  tenetur  illius  loco 
aliquid  recitare,  aut  aliud  facere;  nec  qui  illam 
omisit,  tenetur  aliis  precibus  illam  eodem  die  com- 
pensare, aut  sequenti  die  illam  audire^ 

CAPP.  XVII,  XVIII. 

De  operibus  die  festo  prohibitis;  et  an  peccatum  die 

festo  commissum  contrahat  inde  specialem  mali » 

. tiam. 

Dico  1 : Praeceptum  abstinendi  ab  operibus  servi- 
libus habetur  in  jure,  cap.  1 De  feriis,  cap.  Licet  ab 
omni  opere  servili,  cap.  Conquestus.  Estque  valde 
antiquum  et  ante  sextam  synodum , aliaque  varia 
concilia,  quae  id  praeceperunt,  ut  colligitur  ex  Cle- 
mente  (lib.  vm  Constit.,  n.  53)  dicente  : Omnes 
fideles  die  Dominico  vacent ; atque  ex  aliis  Patribus  ,, 
Hieronymo,  Augustino,  etc.  Attamen  haec  operum 
prohibitio  in  die  Dominico  non  fit  tam  arcte  Chri- 
stianis, quam  olim  fiebat  Judaeis  in  Sabbato,  utpole 
vi  praecepti  divini : in  Sabbato  enim  non  licebat  illis 
cibos  praeparare,  manna  colligere,  balneis  uti,  etc., 
quamvis  in  aliis  festis,  excepto  festo  expiationis 
mensis  septimi,  possent  cibos  coquere,  etc. 

Dico  2° : Opera  quat  hoc  praecepto  prohibentur  , ' 
sunt  tantum  externa  et  corporalia,  sed  non  omnia, 
non  enim  prohibetur  iter  agere,  loqui,  scribere,  etc. 
Imo  nec  Judaeis  ipsis  omnia  erant  prohibita,  pote- 
rant enim  in  Sabbato  iter  agere  ad  certam  distan- 
tiam , ducere  adaqualum  animalia,  ea  extrahere  de 
fovea,  etc.  Sed  nota  triplex  dici  opus  servile  : reli- 
giosum quo  Deo  servitur,  et  hoc  non  prohibetur , 
sed  jubetur;  humanum  quo  homini  servitur,  de  quo 
in  cap.  seq. ; peccaminosum,  quo  peccato  seu  pec- 
catis daemoni  servitur,  et  de  hoc  quaeritur  an  spe- 
cialiter vi  praedicti  praecepti  prohibeatur  ? Quare 

Dico  5 : Peccare  in  die  festo  non  est  speciale 
peccatum  directe  ac  formaliter  contrarium  praecepto 
servandi  diei  festi  quatenus  prohibet  opera  servilia. 
Cajetanus,  Soto,  Almainus,  etc. , contra  Alensem, 
Antonium,  etc.,  dicentes  omne  peccatum  in  die  festo 
commissum,  praeter  malitiam  quam  ex  objecto  ac 
propria  materia  habet  habere  aliam  sacrilegii,  con- 
trariam huic  praecepto,  ideoque  illam  circumstan- 
tiam in  confessione  esse  aperiendam.  Probatur,  quia 
praeceptum  servandi  festi  non  obligat  ad  non  peccan- 
dum in  illo  die,  obligat  enim  tantum  ad  abstinen- 
dum ab  opere  servili,  et  ad  audiendam  missam.  Sed 
peccatum  non  impedit  audire  missam  ; et  quatenus 
peccatum  est,  non  est  opus  servile  nisi  symbolice , 
nam  non  est  opus  servile  imperare  furtum,  retinere 
alienum,  ludere  lusu  injusto,  fornicari,  fornicatio- 
nem desiderare,  etc.  Attamen  : 

Dico  4 : Probabile  est  tamen  peccatum  in  festo 
commissum  accipere  aliquod  novae  malitiaj  augmen 
luin  dupliciter  : 1°  Augmentum  malitiae  intra  eam- 

dem  speciem,  sed  nullam,  sacrilegii  malitiam  ad- 
dendo, quia  majorem  quamdam  deformitatem  cum 
recta  ratione  habet  actus  in  tali  tempore  seu  festo 
ad  Dei  cultum  deputato  factus,  quam  in  alio:  imo 
quidam  id  extendunt  ad  copulam  conjugalem  sine 
gravi  causa  aut  necessitate  habitam.  2“  Augmentum 
malitiae  novae  contra  religionem , non  quia  talis 
actus  est  prohibitus  per  hoc  praeceptum,  sed  quia 
iste  dies  seu  istud  tempus  est  dicatum  cultui  divino 
ac  sanetifieatum , ideoque  per  quodvis  peccatum 
maxime  mortale  tunc  commissum , quodammodo 
polluitur,  violatur,  irreverenter  habetur ; non  li- 
men inde  contrahit  novam  malitiam  mortalem  con- 
tra religionem,  sed  tantum  venialem,  adeoque  non 
necessario  confitendam,  nisi  directe  fieret  ex  con- 
temptu talis  festi ; tunc  enim  esset  grave  sacrilegium 
in  confessione  specialiter  declarandum  , quia  ex 
formali  intentione  divino  cultui  opponeretur.  De- 
mum nil  est  quo  probetur  peccatum  in  festo  com- 
missum contrahere  novam  malitiam  huic  praecepto 
contrariam ; dum  enim  Ambrosius  dicit  Deum  prohi- 
buisse in  Sabbato  saecularia  opera,  non  religiosa, 
explicat  praecepti  sensum  mysticum,  non  litteralem. 
Augustinus  tantum  dicit  posse  in  festo  committi 
peccatum  in  se  majus,  quam  sit  ipsa  festi  violatio. 
Quod  verum  est.'  In  cap.  autem  Consideret,  multa 
habentur  de  consilio,  non  de  praecepto.  Denique 
opus  peccati  dicitur  servire  non  in  sensu  litterali 
in  quo  opera  servilia  cultum  divinum  impedientia 
prohibentur  hoc  praecepto,  sed  in  mystico. 

CAPP.  XIX,  XX. 

An  intentio  operantis  eb  lucrum  vel  stipendium 
reddat  opus  servile  humanum,  et  in  quo  consistat. 

Dico  i : Sola  relatio  operis  ad  lucrum  temporale 
ex  intentione  operantis  ut  volunt  Sylvester,  Ange- 
lus, etc.,  non  reddit  illud  servile  et  prohibitum, 
aiioqui  negotiatio  seu  mercatura  aut  studere  spe 
lucri  esset  opus  servile.  Spe  enim  lucri  temporalis 
operari  non  est  proprium  servorum,  cum  nobiles  et 
principes  ea  intentione  saepe  operentur.  Neque  sola 
relatio  operis  ex  se  liberalis  ad  stipendium  seu 
mercedem  temporalem  ex  intentione  operantis,  il- 
lud reddit  servile  ac  prohibitum.  Imo  licet  opus  ex 
se  foret  servile  ac  prohibitum,  si  hic  et  nunc  per- 
mittatur fieri  ex  justa  causa,  ac  fiat  propter  stipen- 
dium, non  propter  hoc  magis  violatur  festum,  quam 
si  sine  stipendio  ac  gratis  fieret.  (Cajetanus,Navarra, 
Azorius,  etc.,  contra  praedictos.)  Probatur,  quia 
relatio  ad  mercedem  non  facit  opus  servile,  sed 
mercenarium  : si  enim  pro  mercede  intendatur  ho- 
nor aut  dignitas,  non  hinc  dicitur  esse  opus  servile. 
Deinde  duces  bellici,  magistratus,  lectores,  mini- 
stri Ecclesiae  operantur  propter  stipendium,  non 
tamen  dicuntur  operari  serviliter,  aut  facere  opus 
servile,  sed  tantum  mercenarium,  quod  Ecclesia 
non  prohibet.  Ecclesia  enim  prohibet  ipsum  opus 
servile  in  se  speciatum  , non  intentionem  ope- 
rantis ; si  igitur  in  se  non  sit  servile , non  fiet 


servile  ex  intentione  operantis,  nec  prohibitum. 
Quare 

Dico  2:  Ratio  operis  servilis  in  hoc  maxime  con- 
sistit, quod  sit  opus  mechanicum  et  corporale  non 
solum  ex  parte  organi  aut  instrumenti,  sed  etiam 
ex  parte  proximi  effectus,  qualis  est  domus,  vestis, 
etc.,  ad  quem  ex  natura  sua  et  vi  sute  institutionis 
ordinatur  ; opus  autem  liberale  licet  fiat  etiam  cor- 
poreo organo,  non  ordinatur  tamen  ad  materialem 
passionem,  sed  ad  spiritualem,  v.  gr.  ad  aliorum 
instructionem,  cohortationem , etc. 

CAPUT  XXI. 

De  operibus  naturalibus  et  mechanicis  quee  die  festo 
non  prohibentur. 

Dico  1 : Opera  naturalia  die  festo  non  sunt  pro- 
hibita, v.  gr.  comedere,  bibere,  lavare  manus  aut 
totum  corpus,  vestiri,  etc.,  non  sunt  enim  proprie 
servilia,  sed  naturalia.  Coquere  vero  cibos,  et  alia 
etiam  delicata  ad  mensam  requisita,  quee  praece- 
denti die  convenienter  praeveniri  non  possunt,  prae- 
parare, licet  sint  servilia  opera,  tamen  ex  consue- 
tudine populi  Christiani  per  interpretationem  legis 
quae  sic  incepit  ac  semper  duravit,  non  sunt  die 
festo  prohibita.  Hinc  ordinarie  non  licet  panem  co- 
quere die  festo,  quia  potest  commode  praeveniri  ; 
si  autem  praeveniri  non  potest  ob  populi  multitu- 
dinem, vel  ob  continuationem  plurium  festorum, 
tunc  posset  ipso  festo  die  coqui  ac  praeparari,  sicut 
alii  cibi.  Et  sic  de  aliis. 

Dico  2 : Remedia  necessaria  vel  convenientia  ad 
salutem  humani  corporis,  v.  gr.  scissio  venae,  ap- 
plicatio emplastri,  potio  medica,  etc.,  quamvis  etiam 
in  casu  necessitatis  sint  opera  servilia,  non  sunt 
tamen  illicita  die  festo  ; vel  quia  non  prohibentur, 
ut  jam  dicebam  de  ciborum  praeparatione,  vel  quia 
necessitas  excusat. 

Dico  5 : Opera  corporalia  et  mechanica  quae  sunt 
omnino  cultui  divino  intrinseca,  sive  per  quae  cul- 
tus divinus  exhibetur,  licita  sunt  die  festo  absque 
alia  necessitate,  quia  non  sunt  servilia  humana ; 
non  enim  per  illa  servitur  homini,  sed  Deo  imme- 
diate. Idem  dic  de  pulsatione  Campanarum,  et  simi- 
libus, quia  accessorium  sequitur  principale.  Quae 
tantum  remote  concurrunt  ad  cultum  divinum,  v. 
gr.  ornare  et  mundare  altaria,  sacras  vestes  prae- 
parare, etc.,  licet  consultum  sit  pridie  fieri,  non  vi- 
dentur tamen  etiam  die  festo  prohibita  ; sed  scopis 
templum  mundare,  tapetibus  vestire,  etc.,  sunt 
magis  remota  a cultu  divino,  et  ex  se  servilia,  ideo- 
que non  debent  in  festo  fieri';  non  tamen,  ut  vide- 
tur, sub  obligatione  peccati  mortalis  ob  levitatem 
materiae  et  conjunctionem  cum  cultu  divino,  opera 
vero  mechanica  quae  remotissime  tantum  referuntur 
ad  cultum  Dei,  v.  gr.  agros  templi  colere,  ligna  aut 
lapides  ad  templum  aedificandum  convehere,  deal- 
bare templi  parietes,  etc.,  sunt  vere  servilia  et 
prohibita. 

Dico  4:  Opera  misericordiae  corporalis,  quae  ex 
se  sunt  servilia,  v.  gr.  consuere  vestem  pauperis. 

ligna  illi  devehere,  etc.,  sine  necessitate  occurrente 
non  licent  die  festo.  (Cajetanus,  Soto,  Navarra, 
contra  Sylveslrem,  Angelum,  Antonium,  elc.)  Licet 
enim  sint  opera  pietatis,  non  ideo  non  sunt  opera 
servilia  et  prohibita  ; alioqui  omnes  opifices  possent 
laborare  in  die  festo  ad  dandam  ex  lucro  eleemosy- 
nam pauperibus;  quod  non  licet  nisi  ob  actualem 
necessitatem. 

CAPP.  XXII,  XXIII,  XXIV,  XXV. 

De  operibus  liberalibus  in  die  festo  noti  prohibitis; 
de  scriptione  et  transcriptione. 

Dico  I : Opera  liberalia  et  non  servilia  non  sunt 
in  die  festo  prohibita,  nec  est  peccatum  contra 
festi  observationem  totum  diem  in  eis  consumere, 
et  quacunque  intentione  fiant,  modo  non  impediant 
ab  audienda  missa,  quia  lex  expresse  lanium  ser- 
vilia prohibet.  Unde  qui  toto  die  Dominico,  modo 
audiat  missam,  vacat  sive  theologis  sive  philoso- 
phiae aut  mathematicae  studiis,  sive  juri  canonico 
aut  civili,  ob  quemcunque  finem,  non  peccat  contra 
hoc  praeceptum  ; et  idem  est  de  eo  qui  docet  quam- 
eunque  scientiam  vel  artem  prout  ad  mentem  per- 
tinet sive  voce,  sive  scripto  fiat,  v.  gr.  docendo  aut 
addiscendo  res  mathematicas,  si  ducantur  aliquae 
figurae,  ad  illustrandum  intellectum.  Prohibita  au- 
tem sunt  potius  servilia,  quam  liberalia  opera, 
quia  illa  sunt  inferioris  ordinis,  multum  occupant 
homines,  et  valde  distrahunt  mentem  a rebus  di- 
vinis. 

Dico  2 : Non  videntur  vetari  opera  qua  ex  se  nec 
servilia  nec  liberalia  sunt,  sed  indifferentia  ad 
utrumque;  contra  Cajetanum  et  alios.  Si  enim  opus 
sit  corporale,  et  circa  materiam  ac  effectum  corpo- 
ralem versetur,  nec  sit  quasi  connalurale  ad  con- 
servationem, propagationem,  vegetationem  corpo- 
ris ab  ipsa  natura  profluens,  sed  industria  vel 
arte  hominis  inventum  et  ordinatum  principaliter 
ad  corporalem  seu  sensibilem  usum,  tunc  est  ser- 
vile; est  autein  liberale  sinon  habeat  istas  condi- 
tiones, nec  erit  prohibitum  generali  operis  servilis 
prohibitione,  nisi  alia  lege  aut  consuetudine  pro- 
hibeatur. 

Dico  3 : Scriptio  de  se,  juxta  omnes  est  opus  li- 
berale, et  non  servile,  quia  est  opus  mentis  non 
solum  effective  et  di  reclive,  sicut  omne  opus  ser- 
vile seu  mechanicum,  sed  etiam  lerminative  et 
quasi  finaliter;  spectat  enim  conceptus  et  mentis 
notitiam.  Unde  qui  die  festo  scribit,  sive  per  se 
ipsum  scribat  exprimendo  proprios  conceptus,  sive 
scribat  excipiendo  aRerius  dictata  tanquam  disci- 
pulus, sive  scribat  tanquam  amanuensis,  mercede 
conductus  aut  gratis,  intelligendo  qme  scribit  aut 
non  intelligendo,  non  facit  aliquid  contra  prse- 
eeptum  servandi  festi,  utpotequi  nihil  facit  servile. 
Actus  itaque  scribendi  nunquam  est  prohibitus  ex 
vi  generalis  prohibitionis  operis  servilis ; an  vero 
interdum  speciali  lege  prohibeatur  etiamsi  libera- 
lis sit,  saltem  ut  pars  actus  judicialis  vel  merca- 
turse,  postea  dicetur:  ita  certo  Cajetanus,  Navarra, 


Medina,  etc.,  contra  Richardum,  Angelum,  Syl— 
vestrum,  etc.,  putantes  scribere  ob  lucrum  seu 
mercedem  esse,  seu  fieri  opus  servile,  adeoque  pro- 
hiberi. Sed  probatur,  quia  opus  secundum  se  liberale 
non  transit  in  servile  eo  quod  fiat  ob  lucrum,  ut 
supra  probatum  est,  cum  juxta  illos  scriptio  sine 
lucri  intuitu  facta,  sit  opus  liberale;  ergo  etiam 
facta  ob  lucrum  non  est  opus  servile:  nulla  enim 
in  rei  natura  est  differentia  inter  scriptionem  ob 
lucrum,  et  sine  lucro  factam  ; quia  fieri  ob  lucrum, 
aut  non  intelligere  quod  ego  ut  amanuensis  scribo, 
est  quid  accidentale  ipji  scriptionis  actioni. 

Dico  4:  Transcriptio,  etiamsi  fiat  ob  lucrum, 
non  est  opus  servile,  sed  liberale,  adeoque  festo 
die  non  prohibitum.  (Medina,  Lud.  Lopez,  etc.) 
Quia  transcribere,  non  est  ex  se  opus  servile,  v. 
gr.  transcribere  lectionem  omissam,  accipere  lectio- 
nem scripto  a praeceptore,  eam  ex  suis  scriptis  di- 
ctante, elc.  Est  enim  opus  spirituale,  opus  do- 
ctrina?, actus  mentis,  actus  a mente  procedens  et 
ad  illam  ordinatus;  ergo  cum  transcriptio,  sine 
mercede  facta  sit  opus  liberale,  nec  prohibitum, 
etiam  ob  mercedem  seu  lucrum  facta,  est  liberale 
nec  prohibitum,  quia,  ut  jam  dictum  est,  nulla  actio 
ob  solam  mercedis  actionem  transfertur  ex  non 
servili  ad  servilem.  Hinc  nec  opus  servile  facit  is 
qui  mercede  conductus  transcribit  ad  alterius  usum 
sine  suo  proprio  profectu  spirituali  seu  mentis. 
Aliud  est  de  impressione,  quae  sine  dubio  est 
opus  servile,  quia  non  fit  per  modum  locutionis, 
et  expressionis  conceptuum  mentis,  sicut  trans- 
criptio. 

CAPP.  XXVI,  XXVII,  XXVIII. 

An  pingere , iter  agere,  saltare,  venari,  piscari, 
militare  sit  prohibitum  in  die  festo. 

Dico  1 : Pingere  ex  genere  suo  et  ex  se  videtur 
esse  opus  servile,  adeoque  die  festo  prohibitum ; 
contra  Medinam  et  Lud.  Lopez  negantes  unquam 
esse  servile  ; et  contra  alios  dicentes  esse  servile, 
si  pingatur  lucri  gratia  ; secus  vero,  non  probatur. 
Quia  ars  pingendi  est  mechanica,  estque  opus  cor- 
porale terminatum  ad  extrinsecam  materiam  et  di- 
rigibile  per  artem  mechanicam,  ac  proinde  die 
festo  prohibitum,  sive  ob  pretium  sive  absque  pre- 
tio aut  pietatis  soliusve  recreationis  causa  fiat, 
nisi  forte  interdum  excuset  levitas  materiae,  con- 
suetudo, moralis  necessitas,  benigna  Ecclesiae  inter- 
pretatio in  re  levi  servili  quasi  liberali.  Unde  per 
se  nec  licet  die  festo  pingere  ad  artem  addiscen- 
dam, adhibendo  opus  corporale. 

Dico  2:  Non  est  servile  nec  per  se  prohibitum  die 
festo  iter  quantumvis  longum  agere,  quamvis  qui- 
dam velint  id  licere  tantum  ex  universali  consue- 
tudine, sicut  coquere  cibos  die  festo  etc.  saltem 
certum  est  omnino  licere.  Hoc  enim  opus  animum 
non  impedit,  quominus  possit  vacare  Deo,  etc.; 
per  se  tamen  loquendo  non  licet  iter  agere  ducendo 
bestiam  aut  currum  onustum,  ita  ut  oporteat  onera 
nunc  attollere,  nunc  imponere,  nunc  etc.,  nisi  i.e- 

cessitas  aut  levitas  materiae  excuset.  Sed  si  iter 
ante  diem  festum  bona  lide  inchoatum  sit  cum  his 
oneribus,  tunc  in  die  festo  licebit  id  continuare  vel 
ob  publicam  utilitatem,  vel  ob  notabile  damnum 
quod  paterentur  iler  agentes,  ac  maxime  agasones 
seu  muliones.  Quod  vero  attinet  ad  itineris  inchoa- 
tionem cum  hisce  oneribus,  non  est  facile  admit- 
tenda consuetudo  illud  inchoandi  die  festo;  secus 
si  sil  simplex  iter.  Hinc  si  isti  agasones  ducant  ani- 
malia sine  oneribus,  non  est  illicitum  die  festo  illa 
conducere  ab  uno  loco  ad  alium,  quod  hoc  est  tan- 
tum iter  agere.  Similiter,  ut  ait  Cajetanus,  dum 
homines  lectica  aut  curru  vehuntur,  licet  omnia 
facere,  quae  ad  illorum  iter  requiruntur  aut  ordi- 
nantur, v.  gr.  lectum,  necessaria  ad  mensam,  aut 
etiam  cibum  jumentorum  deferre,  si  opus  sit;  quia 
haec  omnia  vel  accessoria  itineri  ut  sic,  vel  parva 
censentur  vel  consuetudine  recepta  sunt. 

Dico  3:  Saltationes,  choreae,  tripudia,  musica 
non  sunt  opera  servilia,  quacunque  intentione  liant, 
etiam  mercenarie ; adeoque  ex  vi  prohibitionis 
generalis  operum  servilium,  non  sunt  prohibita. 
Aliunde  tamen  possent  esse  peccata  venalia,  imo 
et  mortale  si  interveniret  grave  scandalum  aut  festi 
contemptus. 

Dico  4:  Venatio  ut  sic  et  secundum  se  spectata 
(et  idem  est  de  piscatione),  videtur  esse  opus  ser- 
vile a quacunque  persona  et  quacunque  intentione 
fiat,  quia  ut  ex  dialectica  constat,  inter  artes  me- 
chanicas recensetur,  estque  opus  corporale,  labo- 
riosum sistens  omnino  in  materia  et  effectu  corpo- 
rali, adeoque  per  se  prohibetur  in  die  festo;  quia 
sub  generali  operis  servilis  prohibitione  contine- 
tur, et  si  qua  venatio  recreationis  causa  facta  excu- 
setur, erit  excusatio  ob  levitatem  materiae  et  ex 
quadam  morali  necessitate  ad  vitandum  otium  vel 
alia ; et  haec  quidem  excusatio  non  displiceret,  si 
foret  venatio  moderata  et  tantum  a prandio  per  duas 
aut  tres  horas.  Attamen  quia  difficile  est  damnare 
illos  omnes,  qui  majorem  sumunt  licentiam,  ideo 
potest  addi  alia  excusatio  ex  consuetudine,  quae  po- 
test legi  derogare : et  hac  in  re  videtur  derogasse 
scientibus  et  tolerantibns  Ecclesiae  pastoribus.  Unde 
etiam  piscatio  in  hominibus  recreationis  causa  facta 
ex  eadem  consuetudine,  licet ; maxime  quando  est 
moderata,  et  sine  magno  labore  in  ea  ministran- 
tium. Piscatio  vero,  quae  fit  in  mari,  non  est  in 
consuetudine,  ideoque  non  licet. 

Dico  5 : Opus  militare  quoad  exsecutionem,  seu 
opus  actualis  pugnae  de  se  servile  est,  non  vero 
quoad  directionem  ; regere  enim  militiam  et  neces- 
saria ad  illam  injungere  aut  ordinare,  liberale  est  et 
opus  mentis.  Militaris  enim  ars  inter  mechanicas 
numeratur,  et  artifices  qui  gladii  et  armorum  usum 
alios  docent  mechanici  censentur,  atque  ita  actio 
bellandi  de  se  est  in  festo  prohibita;  quamvis  per 
accidens  et  ex  causa  interdum  toleretur  ac  permit- 
tatur. Unde  bellum  defensivum  est  in  festo  lici- 
tum ratione  necessitatis;  secus  aggressivum,  etiam 


justum,  nisi  per  epikiam  et  dispensationem  fiat  ex 
c.  Licet,  De  feriis,  si  se  offerat  bona  occasio  conse- 
quendi victoriam,  quae  semel  amissa,  non  solet 
facile  redire. 

Deinde  tempore  pacis  solent  fieri  diebus  festis 
quaedam  exercitationes  et  demonstrationes  milita- 
res, quae  non  solum  ratione  consuetudinis  damnari 
non  possunt,  sed  etiam  ratione  moralis  necessita- 
tis, quia  commode  aliis  diebus  fieri  non  possunt: 
et  insuper  ea,  quae  tunc  fiunt,  parum  aut  vix  ali- 
quid ex  opere  servili  habent,  potiusque  ad  memo- 
riam exercendam , aut  ad  personarum  notitiam 
habendam,  quam  ad  militiam  exercendam  spectant; 
et  si  quid  servile  immiscetur  ex  aliis  causis  coho- 
nestatur. 

CAPP.  XXIX,  XXX. 

De  actionibus  liberalibus  speciali  jure  in  die  festo 
prohibitis. 

Dico  1 : Ilaec  qualuor  actionum  liberalium  ge- 
nera in  cap.  1 De  feriis  prohibentur  fieri  die  festo: 
mercatus  , placitum  , judicium  ad  mortem  vel  ad 
poenam,  juramentum.  Et  in  cap.  ult.  De  feriis, 
prohibetur  omnis  strepitus  judicialis.  Itaque  per 
vocem  mercatus  prohibentur  omnes  contractus  em- 
ptionum , venditionum  , locationum  , permutatio- 
num ; non  tamen  emptio  rerum  ad  ipsius  diei  festi 
polum  et  cibum  necessariarum  quae  commode  ante 
illum  diem  emi  non  possunt,  nisi  excuset  parvitas 
materiae,  et  communis  usus,  aut  moralis  occurrat 
necessitas.  Item  prohibentur  publicae  nundinae, 
quae  semel  aut  bis  in  anno  fiunt,  uti  et  privatae 
quae  semel  in  hebdomada  celebrantur,  ac  omnes 
privati  contractus,  maxime  si  publice  aut  publica 
auctoritate  fiant.  Si  autem  alicubi  praevaluit  con- 
suetudo ut  publicae  nundinae  fiant  in  die  festo  ob 
varias  causas,  quae  possuut  subesse,  tunc  ibi  cessat 
prohibitio  ; et  idem  dic  de  privatis,  sed  pro  his  non 
videtur  ita  praevaluisse  consuetudo.  Interdum  tamen 
in  parvis  oppidis  publice  solent  fieri  die  festo  ven- 
ditiones, quia  aliis  diebus  pauci  essent  emptores 
et  res  vili  pretio  venderentur  ; interdum  etiam 
fieri  potest  venditio  in  gratiam  emptoris,  qui 
forte  est  rusticus  aut  peregrinus,  qui  alio  die  ibi 
adesse  nequit,  vel  tunc  tali  re  indiget,  aut  etiam 
in  gratiam  venditoris,  qui  alio  die  non  posset 
vendere  ex  emptorum  defectu.  Denique  pro  va- 
riis hujusmodi  casibus  attendenda  legitima  con- 
suetudo. 

Per  vocem  placitum,  inlelligilur  lis  seu  ipsum  ju- 
dicium civile,  omnesque  personae  et  actiones  fo- 
renses quae  intrinsece  pertinent  ad  acta  civilis  ju- 
dicii, v.  g.  citatio  partis,  formatio  processus,  co- 
gnitio causae,  prolatio  sententiae  civilis,  ad  cujus 
differentiam  additum  est  supra,  judicium  ad  mor- 
tem vel  ad'Pcenam,  id  est  judicium  criminale. 
Si  autem  festum  sit  in  uno  loco,  et  non  in  alio, 
tunc  cessatio  ab  omni  strepitu  judiciali  servanda 
est  die  festo  in  loco  in  quo  est  judex,  causa  tra- 
ctatur, et  judicium  ordinatur  : possent  tamen  in 

alio  loco,  in  quo  non  est  festum,  testes  exami- 
nari , advocalusque  ac  tabellio  ibi  suo  fungi 
munere.  Nunc  quoad  totum  strepitum  judicialem. 

Dico  2 : Omnes  strepitus  judicialis  actiones  ita 
sunt  prolubii*  dic  festo  ut  neque  ex  conventione 
partium  lieri  possint,  et  si  quovis  modo  fiant,  jure 
canonico  ipso  facto  sunt  null*  seu  irritae,  cap.  ult. 
De  feriis.  Contra  vero  mercatus  seu  contractus  die 
festo  initus,  et  ejus  instrumentum  factum  extra 
judicium  licet  sint  illicita,  sunt  tamen  valida;  lex 
enim  prohibens  mercatum,  non  illum  irritat,  ut 
patet  ex  dicto  cap.  1 : lex  autem  prohibens  acta 
judicii,  illa  irritat  ut  habetur  ex  cap.  ult.  De  feriis. 
Ilinc  quoad  initium  causae  : 

Dico  3 : Citatio  facta  pro  die  festo  est  iniqua  et 
invalida,  quia  sensus  est  citari  partem  ut  in  die 
festo  respondeat ; secus  autem  facta  usque  ad  ta- 
lem diem  festum,  vel  ut  cornpareat  intra  octo  dies, 
licet  intra  illos  sit  festum.  Est  etiam  invalida  in 
die  festo  facta,  ut  pars  cornpareat  in  die  profesto 
seu  feriali,  sive  citantis  mandatum  intimetur  isto  die 
festo,  sive  in  alio  feriali.  Item  si  judex  dedit  man- 
datum in  die  feriali,  intimatio  autem  facta  sil  in 
die  festo,  sive  ex  vi  ipsius  mandati  ita  injuncti, 
sive  per  accidens  ex  culpa  ministri  : talis  etiam 
citatio  est  nulla  et  invalida  ; poterit  tamen  valida 
esse,  si  postea  die  feriali  eadem  rursus  fiat.  Jam 
vero  quoad  processus  formationem  et  eaus*  cogni- 
tionem. 

^ Dico  4 : Non  potest  die  festo  exigi  juridicum 
juramentum,  maxime  solemne  sive  a testibus  sive  a 
partibus.  Cum  autem  testes  non  possint  dicere  te- 
stimonium nisi  prsevio  juramento,  sicut  non  pos- 
sunt jurare  die  festo,  ita  nec  examinari ; imo  quam- 
vis prius  in  die  feriali  fecissent  juramentum,  post 
tamen  in  die  festo  non  possunt  examinari,  quasi 
boc  examen  relrotraheretur  ad  diem  juramenti, 
quia  ista  retrolractio  ficta  est,  cum  actus  fiat  ipso 
die  festo ; non  est  autem  admittenda  fictio  a jure 
non  introducta  nec  probata  : ita  Antonius  contra 
quosdam.  Denique  pr*dicta  prohibitio  probabilius 
extenditur  ad  judicium  non  tantum  causarum  tem- 
poralium, sed  etiam  spiritualium,  uti  et  ad  examen 
lestinm  et  juramentum  ; et  in  utrisque  sola  excu- 
sat necessitas,  vel  pietas,  ut  habetur  in  cap.  ult.: 
Nisi  necessitas  urgeat  vel  pietas  suadeat.  Nunc  de 
fine  caus*. 

Dico  5 : Licet  caus*  sententia  sit  prohibita  in 
die  festo,  non  tamen  omnis  ; nam  lexcommuniea- 
tionis  sententia  non  est  prohibita  (Cajetanus,  Frehe- 
rus,  elc.,  contra  Antonium).  Mullo  minus  est  pro- 
hibita absolutio  ab  excommunicatione.  Item  nec 
prohibentur  actus  volunlari*  jurisdictionis,  v.  gr. 
dispensatio,  indulgenti*,  privilegii  concessio,  etc., 
quia  ista  omnia  fiunt  sine  strepitu  judiciali,  sine  lite 
et  contentione.  Sententia  in  die  feriali  prolata, 
non  potest  valide  juxta  veriorem  sententiam  exse- 
cutioni mandari  die  festo,  intervenit  enim  illic 
strepitus  judicialis.  Quoad  appellationem,  docto- 

res  juri  st*  communiter  docent  eam  licere  die  festo 
interponere,  sed  non  prosequi  : ex  juribus  tamen 
inter  se  collalis  videtur  tantum  colligi  illam  licere, 
quando  necessitas  urget,  aut  pr*finitus  dierum 
numerus  ad  appellandum  finitur  quacunque  ex 
causa,  adeoque  consulendum  est  ut  in  die  feriali 
fiat,  quotiescunque  commode  lieri  potest. 

Dico  C : Licet  advocato  in  die  festo  informare 
judicem,  quia  est  actus  exlrajudicialis,  nec  servi- 
lis, ac  proinde  nullo  jure  prohibitus,  uti  nec  offi- 
cium internuntii  ; secus  autem  judicium  veri  arbi- 
tri, causam  coram  eo  agendo.  Item  nec  omne  ex- 
trajudiciale  juramentum  videtur  prohiberi. : nam 
cap.  1 De  feriis  prohibetur  mercatus,  judicium  et 
juramentum  ; ergo  juramentum  quo  firmatur  mer- 
catus seu  aliquis  contractus,  est  ibi  prohibitum, 
licet  sit  extrajudiciale ; sed  isti  prohibitioni  addi- 
tur ibidem  h*c  exceptio  : Nisi  pro  pace  vel  alia 
necessitate;  ergo  juramenta  extrajudicialia  firman- 
tia pactum , quo  pax  ac  concordia  inter  inimicos 
initur,  aut  causa  pia  agitur,  non  sunt  prohibita. 

Dico  7 : Prohibitioni  strepitus  judicialis  die  festo 
exercendi  additur  h*c  exceptio  in  cap.  ult.  De  fe- 
riis : Nisi  necessitas  urgeat,  vel  pietas  suadeat.  Po- 
test ergo  quaivis  causa  judicialis  sive  civilis,  sive 
criminalis,  sive  temporalis,  sive  spiritualis  die 
festo  sine  dispensatione  tractari  : 1“  Si  necessitas 
vel  litigantium  vel  public*  utilitatis  urgeat.,  v.  gr. 
latro  suspectus  de  fuga,  poterit  die  festo  conjici 
in  carcerem,  atrox  delicium  ac  scandalosum  judi- 
cari ac  puniri  ad  populi  frequenlioris  instructio- 
nem, etc.  2°  Si  pietas,  id  est  misericordia  paupe- 
rum, paupertas  litigantium,  aut  alterius  pi*  causae 
indigentia  exigat,  ut  causa  die  festo  tractetur  seu 
expediatur. 


CAPP.  XXXI,  XXXII. 

Quomodo  prohibitio  cessandi  ab  operibus  die  festo 
obliget,  et  quae  causa;  excusent. 

Dico  1 : Il*c  prohibitio  obligat  sub  mortali, 
adeoque  ejus  transgressio  ex  suo  genere  est  pecca- 
tum mortale,  licet  ex  levitate  materi*  aut  alia  ex 
causa  possit  esse  veniale.  Quantum  autem  tempus 
in  laborando  requiratur  ut  sufficiat  ad  peccatum 
mortale,  juxta  qualitatem  et  laborem  operis,  pru- 
denti judicio  videtur  esse  determinandum  ; nimis 
enim  laxum  est,  ut  volunt  aliqui,  requirere  ter- 
tiam diei  partem,  et  nimis  strictum,  ut  alii  dicunt, 
requirere  tantum  unam  horam  integram.  Hujus 
pr*cepti  obligatio  durat  a media  nocte  usque  ad 
mediam  noctem,  universali  saltem  consuetudine  et 
Ecclesi*  traditione  ; licet  alicubi  posset  dari  pr*- 
ceplum  vacandi  tantum  per  aliquam  diei  partem, 
aut  mutando  initium  ae  finem.  Dum  in  cap.  1 De 
feriis  dicitur  Dominica  observanda  esse  a vespera 
usque  ad  vesperam , et  illo  tempore  abstinendum 
esse  ab  omni  opere,  videtur  ibi  sumi  vespera  pro 
nocte,  et  non  determinari  punctum  noctis,  a quo 
incipit  dies  festus,  sed  intclligendum  esse  juxta 


61 


PART.  II.  — X.  DE  RELIGIONIS  VIRTUTE  ET  STATU.  62 


communem  consuetudinem.  Quod  attinet  ad  eccle- 
siasticum diei  festi  officium  incipit  pridie  a primis 
vesperis,  et  finitur  vel  in  vesperis  vel  potius  in 
completorio  sequentis  diei. 

Dico  2 : Quadruplex  praecipue  datur  causa  qure  ' 
excusat  a vacatione  operum  servilium  in  die  festo  : 

1.  Est  propria  necessitas  urgens,  quae  praeveniri 
non  potuit,  vel  quia  est  repentina,  vel  quia  mullis 
diebus  durat,  vel  quia  usus  et  conditio  humana  aliud 
non  patitur,  v.  gr.  necessitas  conservationis  vel  sus- 
tentationis propriae  vitae  aut  suae  familiae.  Hinc  excu- 
santur veri  pauperes  qui  non  possunt  se  aut  suam 
familiam  sustentare,  nisi  laborent  die  festo,  modo  id 
faciant  sine  scandalo,  seu  secreto,  et  modo  necessi- 
tas sil  certa;  si  enim  est  dubia,  petenda  est  a pastore 
licentia  seu  dispensatio.  Sic  excusantur  agricolae, 
qui  ad  tuendas  suas  segetes  die  festo  laborant,  et 
vitriarii,  qui  inchoatum  opus  continuant  die  festo. 
Item  multi  excusant  famulum,  qui  jussu  heri  cogitur 
ad  laborandum  die  festo , nec  potest  ei  non 
obedire  sine  gravi  damno,  quia  vel  privaretur  sti- 
pendio alimentove  necessario,  vel  domo  ejicere- 
tur sine  spe  reperiendi  facile  alium  commodum 
famulatum. 

2.  Publica  necessitas,  v.  gr.  in  urbis  obsidione, 
in  adventu  regis,  in  communitatis  penuria,  quaedam 
opera  servilia  possunt  fieri,  quae  nec  praeveniri  nec 
differri  possunt. 

3.  Necessitas  proximi,  etiam  privata,  v.  gr.  la- 
borare ad  subveniendum  saluti  aut  vitae  proximi, 
ejus  domus  incendio,  etc. 

4.  Pietas  erga  Deum  vel  proximum,  v.  gr.  de- 
ferre imagines  aut  cruces  in  supplicatione,  etc. 

CAPUT  XXXI11. 

De  dispensatione  hujus  preeeepti . 

Dico  1 : Potestas  dispensandi  in  festis  residet 
primo  in  papa,  deinde  in  episcopo,  qui  non  so- 
lum in  propriis  festivitatibus,  sed  etiam  in  genera- 
libus lotius  Ecclesiae  festis  dispensare  potest;  licet 
enim  episcopi  non  possint  generaliter  in  suo  epi- 
scopatu generalia  festa  tollere  quia  ex  se,  ut  con- 
stat, non  habent  hanc  potestatem  nec  hoc  illis  est 
concessum  vel  jure  scripto  vel  consuetudine,  pos- 
sunt tamen  in  horum  festorum  observatione  dis- 


pensare cum  particularibus  personis  aut  populis 
quoad  aliquot  actus,  quia  haec  potestas  moraliter 
necessaria  est  ad  ordinarium  animarum  regimen 
pro  casibus  repentinis  ,vel  extraordinarie  occur- 
rentibus. (Antonius,  Cajetanus , Sylvester,  Na- 
varra,  etc.,  communiter.)  Hinc  in  parvis  oppidis, 
quando  non  potest  facile  recurri  ad  episcopum, 
parochus  potest  dare  licentiam  ad  breve  tempus  et 
pro  ratione  occasionis  actualiter  occurrentis. 

Dico  2 : Episcopus  in  proprio  sui  episcopatus  fe- 
sto sine  causa  dispensans,  valide  sed  illicite  dis- 
pensat ; in  festis  juris  sine  causa  dispensans, 
illicite  et  invalide  dispensat,  utpote  in  lege  superio- 
ris. Quando  causa  est  clara  et  sufficiens,  non  eget 
quidem  dispensatione,  sed  quando  non  est  clare 
sufficiens,  aut  est  dubia,  tunc  eget ; uti  et  ad  tol- 
lendam scandali  occasionem,  dum  illa  non  est 
publice  nota,  et  opus  servile  faciendum,  publicum 
est.  Non  est  necesse  habere  scripto  dispensatio- 
nem ; sufficit  manifesta  dispensantis  voluntas  ; in 
casu  autem  practice  dubio  non  videtur  licere  uti 
praesumpta  tantum  praelati  voluntate,  ac  spe  rati- 
habitionis. 

Dico  5 : Ipso  jure,  in  cap.  Licet,  De  fer.,  datur 
dispensatio  ad  piscandos  haleces , dum  tempus 
istius  piscationis  advenit,  cum  onere  faciendi  postea 
eleemosynam,  et  extenditur  ad  similes  piscationes; 
non  tamen  ad  privatam  privatae  personae  utilitatem  ; 
sed  inspicienda  est  praecipue  publica  utilitas,  quam 
pontifex  in  illa  dispensatione  ac  textu  spectavit. 
Item  cap.  Conquestus,  datur  licentia  faciendi  ea  quae 
ad  judicium  forense  spectant,  si  necessitas  urgeat, 
vel  pietas  suadeat,  de  quibus  supra  jam  dictum  est. 
Denique  consuetudine  fieri  potest  ut  aliquae  perso- 
nae licite  possint  quaedam  opera  servilia  aut  aliter 
prohibita,  in  festo  exercere,  si  adsit  saltem  tacitus 
praelatorum  consensus,  qui  adest  dum  videndo  et 
tacendo  illam  tolerant ; et  haec  dici  potest  tacita 
dispensatio.  (Antonius,  Sylvester,  Cajetanus,  etc.) 
Hinc  possunt  excusari  tonsores  per  aliquod  tem- 
pus die  festo  tondentes  capillos  et  radentes  barbas, 
artifices  ad  vesperam  in  die  festo  praeparantes  ma- 
teriam laboris  die  sequente  faciendi,  mundantes 
instrumenta,  etc. 


LIBER  III. 

De  locorum  sacrorum  debita  reverentia. 


CAPUT  PRIMUM. 

Quonam  preeeepto  debeatur  locis  sacris  reverentia; 
affirmativo  an  negativo. 

Dico  I : Nullum  est  speciale  praeceptum  colendi 
Deum  in  loco  sacro  seu  ecclesia,  nisi  prout  aliqua 
divini  cultus  actio  extra  illum  non  potest  legitime 
exerceri ; nam  praeceptum  naturale  colendi  Deum 
ubi  vis  potest  impleri  : Spiritus  est  Deus;  in  Spiritu 


et  veritate  debet  adorari  ( Joan . iv,  24).  Nec  positi- 
vum audiendi  missam  ullum  locum  determinat,  quia 
ubicunque  dicatur  et  audiatur  missa,  v.  gr.  in  pri- 
vato oratorio,  in  campo  sub  dio,  aut  sub  tentorio, 
impletur  praeceptum  ; quamvis  Ecclesia  praecipiat 
missam  dici  in  templo  (quod  est  aliud  praeceptum), 
et  antiqui  canones  interdum  praecipiant  audire  mis- 
sam in  propriis  ecclesiis,  saltem  in  quibusdam  ma- 

joribus  solemnitatibus ; sed  jam,  generarim  loquen- 
do, hoc  simpliciter  non  est  sub  praecepto. 

Dico  2 : Nullum  datur  affirmativum  praeceptum 
absolutum  exercendi  aliquem  venerationis  seu  cul- 
tus actum  erga  loca  sacra  seu  templa;  dum  enim 
occurrit  obligatio  colendi  exterius  publice  et  in  tem- 
plo Deum,  hoc  satis  impletur  exercendo  ipsum  cul- 
tus actum  immediate  et  directe  erga  Deum,  licet  nec 
formaliter,  nec  materialiter  terminetur  ad  locum, 
nisi  tantum  per  accidens,  quatenus  iste  Dei  cultus 
fit  in  tali  loco;  Ac  proinde  praeceptum  reverenter 
loca  sacra  tractandi , quamvis  praecepti  affirmativi 
speciem  habeat,  in  negativum  tamen  resolvitur; 
quia  sufficienter  impletur  abstinendo  se  ab  omni 
irreverentiae  aut  injuriae  actu  erga  illa.  Datur  tamen 
affirmativum  praeceptum  conditionatum,  id  est  si 
quis  velit  ad  templum  accedere,  ct  in  eo  aliquid, 
quod  illius  sanctitatem  attingat,  agere,  debet  illud 
reverenter  praestare.  Unde  ob  debitam  illi  reveren- 
tiam non  tantum  tenemur  omnem  actionem  factam 
ex  directa  et  formali  intentione  in  ejus  despectum 
et  contumeliam  vitare,  quod  semper  est  peccatum 
mortale;  sed  etiam  omnem  exteriorem  actum,  qui 
in  se  continet  templi  irreverentiam,  quacunque  fiat 
intentione. 

CAPUT  II. 

De  actibus  sacrum  locum  polluentibus,  ac  in  eo 

prohibitis. 

Dico  1 : Quinque  sunt  actus  quibus  Ecclesia  pol- 
luitur, et  de  iis  fusius  agitur  in  tomis  De  sacra- 
mentis ac  De  censuris;  ideoque  hic  tantum  breviter 
exponuntur  : 1°  est  homicidium  voluntarium,  non 
casuale  omnino,  in  ecclesia  perpetratum  ; 2“  san- 
guinis effusio;  5°  humani  seminis  effusio  ; 4°  sepe- 
lire excominunicatum  vitandum  : per  sepulturam 
excomrnunicati  qui  non  est  vitandus,  non  polluitur; 
5°  sepelire  paganum  seu  non  baptizatuin.  Ecclesia 
per  incendium  non  polluitur,  sed  amittit,  vel  non 
amittit  consecrationem  juxta  quantitatem  destru- 
ctionis. In  tribus  primis  casibus  non  polluitur  ec- 
clesia nisi  actio  sit  voluntaria  et  facta  cum  gravi 
culpa;  contra  in  duobus  ultimis.  Polluta  ecclesia 
debet  orationibus  et  aspersionibus  juxta  Ecclesiae 
ritum  reconciliari,  seu  purgari,  sed  prius  si  sint 
ibi  humana  corpora  praedicta,  licet  sine  culpa,  de- 
bent auferri;  alioqui  non  possunt  in  ea  divina  ce- 
lebrari, nec  fideles  sepeliri. 

Dico  2 : In  tribus  primis  casibus  actus  non  ideo 
est  malus,  quia  per  ipsum  polluitur  ecclesia,  sed 
quia  est  malus  et  gravis  loci  sacri  irreverentia;  ideo 
in  ejus  detestationem  et  quasi  poenam  Ecclesia  sta- 
tuit per  illum  pollui  locum  sacrum  seu  templum, 
ei  interdictionem  imponendo.  Non  tamen  exeo  quod 
per  talem  actum  polluatur  ecclesia,  intrinsece  se- 
quitur illum  esse  peccatum  mortale,  nisi  vel  forina- 
liter  sit  prohibitus  sub  mortali,  vel  de  se  sit  malus 
malitia  mortali,  sicut  in  irregularitate;  ex  eo  enim 
quod  Ecclesia  statuit  aliquem  fieri  irregularem  per 
quemdam  actum,  non  necessario  sequitur  istum 


actum  esse  peccatum  mortale.  Jura,  quae  de  viola- 
tione ecclesiae  loquuntur,  supponunt  ejus  prohibi- 
tionem. Hinc  : 

Dico  3 : An  quinque  actus  supra  enumerati  sint 
sacrilegi,  quia  ab  Ecclesia  prohibiti;  an  vero  quia 
in  ecclesia  facti,  contrahant  inde  ex  se  adjunctam 
sacrilegii  malitiam,  disputatur.  De  tribus  primis 
dicetur  in  capite  sequenti,  hic  de  duobus  ultimis 
tantum.  Quare,  1°  quoad  actum  sepeliendi  in  tem- 
plo excominunicatum  vitandum,  constat  illum  esse 
sacrilege  malum,  et  per  illum  ecclesiam  pollui,  ob 
solam  immediatam  Ecclesiae  prohibitionem  ; quia  si 
Ecclesia  hoc  non  prohibuisset,  non  esset  ex  se  ma- 
lum sepelire  talem  excominunicatum  in  loco  sacro, 
nec  inde  litec  pollueretur,  cum  nunc  per  excommu- 
nicari non  vitandi  sepulturam  non  polluatur.  Simi- 
liter non  nominarim  ac  personaliter  interdictus  pro- 
hibetur sepeliri  in  loco  sacro,  sed  non  videtur  pol- 
lui per  ejus  sepulturam  ; quia  ista  poena  in  jure  non 
exprimitur,  nec  de  ea  doclores  mentionem  faciunt. 
2°  Quoad  actum  sepeliendi  hominem  paganum  in 
loco  sacro,  est  malus,  et  per  eum  polluitur  locus 
ob  solam  etiam  Ecclesiae  prohibitionem.  Per  paga- 
num intelligilur,  quilibet  non  baptizalus,  adeoque 
infans,  filius  Christianorum,  et  cateehumenus  non 
baptizati  prohibentur  sepeliri  in  templo.  Nec  quia 
paganum  adultum  esse  damnatum  constat,  ideo  pol- 
luitur Ecclesia,  sed  quia  hanc  poenam  Ecclesia  sta- 
tuit ; alioqui  per  sepulturam  Christiani  certe  impoe- 
nitentis, v.  gr.  publici  usurarii,  sese  voluntarie  oc- 
cidentis, etc.,  qui  prohibentur  sepeliri  in  templo, 
templum  pollueretur.  Quod  tamen  falsum  est,  quia 
hoc  in  jure  non  expressum  est ; imo  si  Ecclesia  non 
prohibuisset,  posset  etiam  sepeliri  in  eeclesia  ad 
humanum  honorem  ob  personae  dignitatem,  condi- 
tionem, etc. 

CAPUT  111. 

An  omne  opus  profanum  in  ecclesia  factum  repugnet 
loci  sanctitati. 

Dico  1 : Non  omne  opus  negative  tantum  profa- 
num, id  est  opus  quod  ad  religionem  et  cultum  Dei 
non  spectat,  v.  gr.  actus  eleemosyna;,  patientiae,  etc.; 
imo  et  actus  indifferens  ob  honestum  finem  factus, 
repugnat  loci  sanctitati,  quia  id  non  est  contra  re- 
verentiam sacro  loco  debitam. 

Dico  2 : Opus  positive  profanum  quod  ex  natura 
sua  et  seclusa  formali  operantis  intentione  positive 
repugnat  loco  sacro,  ut  sacer  est,  nullum  dari  sen- 
tiunt Cajetanus,  Soto,  Navarra,  Sanehez,  etc.  Sed 
dicunt  illud  positive  repugnare  lanium  loco  sacro 
ob  positivam  Ecclesiae  legem  prohibentis,  ne  tale 
opus,  v.  gr.  tale  peccatum,  in  loco  sacro  fiat  in  il- 
lius reverentiam,  et  inde  sacrilegii  speciem  contra- 
here ; quia,  inquiunt,  non  omnia  peccata  facta  in 
loco  sacro  sunt  sacrilegia  : imo  quidam  actus  de  se 
non  mali,  fiunt  mali  si  fiant  in  ecclesia,  quia  ibi  fieri 
prohibentur.  Alii  autem,  nempe  Sylvesler,  Cordu- 
bensis, Medina,  etc.,  videntur  verius  dicere  (sed  cum 
aliqua  explicatione,  de  qua  in  capitibus  sequentibus^ 

omne  peccatum  factum  in  ecclesia  contrahere  ex 
ipsa  rei  natura,  et  seclusa  omni  Ecclesiae  lege  seu 
prohibitione,  malitiam  specialem  sacrilegii  sive  mor- 
talem sive  venialem  juxta  circumstantias;  deinde  in- 
ter alios  actus,  qui  extra  ecclesiam  facti  non  sunt 
peccata,  aliquos  contrahere  malitiam  sacrilegii,  saepe 
ex  speciali  Ecclesiae  prohibitione,  interdum  etiam 
ex  natura  rei,  si  fiant  in  ecclesia.  Sed  de  his  magis 
sigillatim  agendum  est.  Itaque  : 

CAPUT  IV. 

De  actionibus  forensibus  in  templo  fieri  prohibitis. 

Suppono  1.  Ecclesiam  habere  potestatem  ita  pro- 
hibendi aliquas  actiones  in  locis  sacris,  ut  eo  ipso 
quo  ibi  fiunt  contra  ejus  prohibitionem,  sint  sacri- 
legae, licet  ex  se  tales  non  sint;  sicut  efficere  per 
suam  legem  potest,  ut  comedere  carnes  tali  die,  sit 
peccatum  intemperantiae,  licet  ex  se  comedere  car- 
nes non  sit  peccatum. 

2.  Actum  aliquem  posse  fieri  sacrilegum  ob  legent 
positivam,  sine  qua  non  esset  sacrilegus,  duobus 
modis,  scilicet  vel  antecedenler  seu  praesuppositive, 
dum  fit  aliquid  contra  reverentiam  rei  ex  positiva 
Christi  aut  Ecclesiae  lege  sanctifieatae,  v.  gr.  contra 
sacrum  chrisma;  vel  formaliter  per  directam  pro- 
hibitionem, v.  gr.  si  prohiberetur  chrisma  servari 
extra  ecclesiam,  et  extra  eam  servaretur. 

5.  Actiones  forenses,  alias  ad  placitum  seu  stre- 
pitum judicialem,  alias  ad  mercatum  seu  negotia- 
tionem perlinere.  His  suppositis  : 

Dico  I : Placitum  seu  strepitus  judicii  saecularis, 
ecclesiastica  lege  fieri  in  templo  ac  coemeterio  pro- 
hibetur, ita  ut  nec  vel  ex  ipso  clericorum  aut  prae- 
latorum consensu  sit  licitus.  Dixi  scecularis,  quia 
placita  seu  judicia  ecclesiastica  in  templis  permit- 
tuntur (cap.  ult.,  quaest.  2)  exerceri,  quia  nempe 
haec  fieri  solent  minori  strepitu,  et  breviori  tem- 
pore. Ex  usu  tamen  fiunt  in  palatio  episcopali,  vel 
in  alio  loco  convenienti.  Praedicta  prohibitio  obligat 
ex  suo  genere  sub  mortali ; est  enim  materia  sat 
gravis  et  necessaria  ad  communem  pacem,  et  Ec- 
clesiae utilitatem,  spectatque  ad  virtutem  religionis; 
et  quidem  quoad  causas  sanguinis,  prohibentur  sub 
ferenda  censura,  insuper  non  tantum  prohibentur 
ejusmodi  placita^  sed  etiam  annullantur;  non  ta- 
men annullantur  quae  in  domibus  ecclesiae  extra 
ecclesiam  fiunt,  nec  acta  jurisdictionis  voluntariae, 
etiam  saecularia,  adeoque  nec  sunt  prohibita  in  ec- 
clesia fieri,  uti  nec  collatio  gradus  doctoratus,  nec 
concilium  saeculare  tractans  de  rebus  temporalibus 
et  politica  gubernatione,  modo  ista  non  perturbent 
divina  officia ; hoc  tamen  ultimum  in  cap.  Decet 
prohibetur.  Denique  ecclesia  non  debet  converti  ad 
belli  usus,  ut  in  illa  quasi  arx  constituatur,  excepta 
necessiLate  urgente  in  bello  defensivo. 

Dico  2 : Mercatus  seu  negotiatio  est  etiam  jure 
ecclesiastico  actus  prohibitus  in  templis  ac  coeme- 
teriis fieri,  non  tamen  invalidus,  uti  habetur  cap. 
Decet.  Atque  haec  prohibitio  ecclesiastica  magnum 


habet  fundamentum  in  lege  naturali  quae  dictat  fieri 
non  necessario  quidem,  sed  ordinarie  injuriam  loco 
sacro  per  negotiationis  actus,  ipso  Christo  id  indi- 
cante, cum  ementes  ac  vendentes  e templo  ejecit. 

CAPP.  V,  AT. 

De  actionibus  furti,  aliisque  in  templo  fieri  prohibitis 
jure  ecclesiastico. 

Dico  1 : Jus  ecclesiasticum,  cap.  Quisquis  17, 
quaest.  4,  sic  furtum  prohibet:  Sacrilegium  commit- 
titur auferendo  sacrum  de  sacro  (v.  gr.  calicem  de 
templo  seu  in  templo),  vel  non  sacrum  de  sacro 
(v.  gr.  marsupium  hominis  in  templo),  aut  sacrum 
de  non  sacro  (v.  gr.  calicem  extra  templum).  De 
primo  et  tertio  modo  hujus  sacrilegii  hic  non  agi- 
tur, sed  de  secundo  juri  ecclesiastico  civile  non  est 
contrarium,  dum  dicit  in  hujusmodi  furto  non  dari 
actionem  sacrilegii,  sed  furti;  quia  non  spectat  ad 
jus  civile  dijudicare  sitne  sacrilegium,  an  non,  sed 
domino  ob  rem  suam  ablatam  dare  actionem.  Nihilo- 
minus quidam  theologi  negant  esse  sacrilegium  fu- 
rari rem  laicam  seu  profanam  in  ecclesia,  nisi  sit 
sub  speciali  templi  custodia  deposita  aut  oppigno- 
rata;  adeoque  dicunt  istam  templi  circumstantiam 
non  esse  de  necessitate  confessionis.  Sed  verior  aut 
omnino  vera  videtur  esse  communis  sententia,  quae 
sine  ulla  distinctione  asserit  furtum  facium  in  loco 
sacro  esse  sacrilegium,  adeoque  mortale  ex  suo  ge- 
nere, licet  possit  esse  veniale  ex  levitate  materiae; 
nam  furtum  rei  sacrae  potest  hoc  modo  etiam  esse 
veniale,  et  probabiliter  quotiescunque  furtum  est  in 
ratione  injustitiae  veniale,  etiam  in  loco  sacro  fa- 
ctum, erit  veniale  in  ratione  sacrilegii.  An  autem 
quotiescunque  est  mortale  in  ratione  injustitiae,  sit 
etiam  mortale  in  ratione  sacrilegii,  definiendum 
prudentibus  relinquo  juxta  modum  furandi;  gene- 
raliter tamen  judico  tunc  circumstantiam  loci  sacri 
esse  in  confessione  aperiendam  tanquam  mortifere 
aggravantem  in  alia  specie. 

Dico  2 : Particularia  supellectilis  non  sunt  ad- 
mittenda intra  ecclesiam  extra  casum  necessitatis, 
ex  cap.  Relinqui.  Deinde  multa  etiam  prohibentur 
circa  Ecclesiam  in  cap.  Decet,  quorum  transgres- 
siones juxta  Navarram,  Angelum,  Tabiam,  ete., 
sunt  solum  venialia,  nisi  interveniat  contemptus 
vel  grave  impedimentum ; attamen  illa  quae  ibi  ve- 
tantur, non  quae  suadentur  tantum,  censeo  impor- 
tare obligationem  vel  sub  mortali  vel  sub  veniali 
juxta  materiae  capacitatem.  Haec  autem  ibi  vetantur 
fieri  in  templo:  seditio,  saecularia  concilia,  de  quibus 
supra;  foeda  colloquia,  non  vero  honesta  extra  divini 
officii  tempora.  Alibi  in  jure  vetantur  etiam  ludi  tur- 
pes, non  honesti  aut  pii;  item  convivia,  quantum 
fieri  potest. 

CAPUT  ATI. 

An  aliqua  opera  in  templo  facta,  ex  lege  naturali 

absque  Ecclesia;  prohibitione,  sint  mala  ob  loci  cir- 
cumstantiam. 

Dico  I : Multa  sunt  opera  quae  licet  nec  de  se  et 
ex  natura  rei,  nec  ex  Ecclesiae  prohibitione  sint 

mala,  lamen  male  et  inordinate  in  templis  fiunt 
contra  illorum  reverentiam  ; v.  gr.  actus  conjuga- 
lis de  se  non  est  malus  ; et  licet  in  templo  Ecclesia 
eum  fieri  non  prohibuisset,  tamen  in  eo  factus  ad- 
huc foret  malus,  et  malitia  quidem  mortali  juxta 
mullos  auctores  ob  suam  foeditatem  et  turpitudi- 
nem naturalem  quae  virtualem  continet  loci  despe- 
ctum, nisi  quando  adest  urgens  necessitas  ob  ani- 
mae periculum;  tunc  enim  cessat  contemptus  et  ir- 
reverentia, adeoque  obligatio  legis  naturalis,  et  a 
peccato  excusat.  Mullo  magis  fornicatio  occulta  in 
templo  facta  (quae  licet  quandiu  remanet  occulta, 
non  censeatur  publice  polluta  ecclesia,  et  idem  dic 
de  pollutione  illicita  occulte  in  templo  facta)  con- 
trahit specialem  sacrilegii  malitiam.  Quare  omnes 
actiones,  quae  ex  natura  rei  habent  indecentiam  in 
loco  sacro,  si  in  illo  liant,  contrahunt  specialem 
sacrilegii  malitiam , non  mortalem  semper,  sed  sae- 
pius venialem,  nisi  dum  stricta  Ecclesiae  prohibitio 
intervenit,  aut  actio  est  tam  turpis  ut  censeatur 
gravem  loci  sacri  injuriam  continere.  Unde  : 

Dico  2 : Omne  peccatum  saltem  externum  in  ec- 
clesia patratum  habet  aliquam  sacrilegii  malitiam 
saltem  venialem,  raro  autem  mortalem,  nisi  ubi 
Ecclesiae  prohibitio  intervenit,  aut  gravis  in  ipso 
actu  irreverentia  apparet.  Dixi  externam,  quia  in- 
terna mala  cogitatio  aut  desiderium  peccati  in  ec- 
clesia habitum  nullam  inde  contrahit  sacrilegii 
malitiam,  quia  cum  iste  actus  non  sit  sensibilis  per 
se,  non  fit  in  loco  sensibili,  atque  ita  contra  illum 
non  continet  irreverentiam  : contraheret  autem  si 
esset  desiderium  patrandi  peccati  in  ipsa  ecclesia, 
v.  gr.  furandi  aut  fornicandi  in  ecclesia,  quia  tunc 
actus  internus  a circumstantia  objecti  concupita 
cum  illo,  sive  a loco  sacro  accipit  malitiam  illi 
proportionatam.  Peccata  autem  externa  ordinem 
dicunt  ad  locum  sensibilem,  ac  dum  sunt  mortalia 
simulque  ab  Ecclesia  fieri  in  templo  prohibita, 
qualis  est  sanguinis  ac  seminis  effusio,  semper  con- 
trahunt mortalem  sacrilegii  malitiam;  et  interdum, 
licet  non  sint  ab  Ecclesia  prohibita,  si  sint  tamen 
valde  turpia,  qualia  probabilius  censeri  possunt  ta- 
ctus impudici  in  partibus  inhonestis,  etiam  morta- 
lem contrahunt.  Caetera  vero  peccata  mortalia  in 
templo  facta,  quae  tantam  turpitudinem  et  loci  irre- 
verentiam ex  se  non  continent,  nec  sunt  ab  Ec- 
clesia prohibita,  venialem  tantum  sacrilegii  malitiam 
ordinarie  contrahunt,  si  absit  grave  scandalum. 

CAPP.  VIII,  IX. 

De  immunitate  ecclesiarum. 

Dico  I : Duplex  est  haec  immunitas  : alia  templi, 
alia  bonorum  ejus.  De  prima  hic  agitur,  per  quam 
Ecclesia  habet  jus  ul  illaesa  jet  integra  conser- 
vetur, sive  circa  se,  sive  circa  sua  bona  : v.  gr.  ut 
non  infringantur  ipsius  fores,  non  spolietur  suis 
bonis,  etc.  Hocque  jus  extenditur  ad  ejus  confinia 
per  quadraginta  passus  pro  majori  ecclesia,  per 
triginta  pro  minori,  et  ad  domos  qua;  in  eis  exsi- 


stunt. An  vero  hoc  privilegium  quoad  totam  istam 
distantiam  passuum  nunc  integre  persistat,  videtur 
standum  consuetudini,  quse  habet  ut  hoc  privilegio 
templum  cum  suo  coemeterio  quantumvis  magno 
gaudeat,  item  et  templi  domus  eo  gaudeat,  ita  ut 
saecularia  judicia  non  possint  in  eis  exerceri.  Deinde 
materia  ecclesise  dirutae  non  potest  ad  profanos  usus 
transferri.  Yetanlur  in  ea  sepeliri  excommunicati 
majore,  non  minore,  excommunicatione,  usurarii, 
sui  interfectores,  sicut  supra  explicatum  ; imo  olim 
vetabatur  generaliter  fidelium  omnium  sepulturam 
fieri  intra  ecclesiam,  sed  contraria  invaluit  con- 
suetudo ; insuper  ecclesia  debet  esse  locus  ab  omni 
usu  profano  separatus. 

Dico  2 : Ecclesiis  concessum  est,  ut  delinquentes 
qui  ad  illas  confugiunt,  per  vim  extrahi  non  pos- 
sint. Haec  immunitas  non  est  de  jure  naturali,  nec 
de  divino  positivo  legis  sive  veleris  sive  novae;  sed 
de  jure  canonico  eam  statuente,  et  civili  adjuvante, 
videturque  circa  Constantini  tempora  cum  ipsa 
solemni  templorum  dedicatione  sumpsisse  initium. 
Imo,  juxta  Ahulensem,  templum  antiquum  Jeroso- 
lymitanum  non  habuit  hoc  privilegium  a Deo  con- 
cessum. Ilac  autem  immunitaLe  gaudet  ecclesia 
non  tantum  consecrata  et  benedicta,  sed  etiam 
nec  consecrata  nec  benedicta  si  divinis  obsequiis 
dedicata  sit,  licet  in  ea  necdum  inceperint  illa  cele- 
brari ; imo  et  interdicta  aut  polluta  nondum  recon- 
ciliata. Eadem  gaudet  tota  templi  interna  fabrica, 
habitatio,  capacitas,  ac  externum  coemeterium, 
atque  homo  qui  foris,  portae  clausae  ansam  manu 
tenet;  et  probabilius  is,  qui  est  supra  tectum. 
Eadem  etiam  gaudent  xenodochia  auctoritate  epi- 
scopi dedicata,  domus  religiosae,  monasteria  quoad 
totum  claustrum  seu  habitationem  religiosorum 
(quia  lotus  ille  locus  religiosus  et  sacer  est),  ac 
palatium  episcopi.  Non  lamen  ea  gaudent  oratoria 
privata,  id  est  quae  auctoritate  episcopi  non  sunt 
dicata,  licet  de  ejus  licentia  possit  in  illis  missa 
celebrari.  Secus  vero  oratoria  publica,  seu  sacella 
auctoritate  episcooi  constructa  ac  dicata. 

CAPP.  X XI. 

tro  quibus  personis  et  causis  valeat  hcec  immunitas. 

Dico  i : Hac  immunitate  seu  privilegio  gaudent 
omnes  fideles  laici  baptizati  tam  servi  quam  liberi, 
etiam  excommunicati  et  interdicti ; servi  tamen 
confugientes  ad  ecclesiam  tantum  ob  timorem  do- 
mini, domino  dante  juramentum  de  impunitate, 
cogendi  sunt  redire  ad  dominum.  Dixi  fideles  laici; 
quia  clerici  possunt  extrahi  a loco  sacro  a judice 
ecclesiastico,  non  tamen  a saeculari.  Si  enim  non 
possent  extrahi,  religiosus  exsistens  in  monasterio, 
quod  est  locus  sacer,  non  posset  in  carcerem  con- 
jici. Infidelis  autem  non  gaudet  hoc  privilegio, 
contra  Ilostiensem,  Tiraquellum,  etc.,  nam  de  liis 
quce  foris  sunt,  nihil  ad  nos  : nimirum  nihil  allinet 
ad  jus  canonicum.  Si  lamen  confugiendo  ad  eccle- 
siam peteret  baptismum  et  prius  jam  esset  cate- 

chumenus,  videtur  tunc  eo  gaudere  ; si  autem  petat 
tantum  post  delictum  commissum,  potest  detineri 
ut  examinetur,  an  simulate  agat,  necne  ; si  vere 
baptismum  petat  et  baptizetur,  tunc  gaudet  immu- 
nitate, sed  si  non  possit  simulationis  praesumptio 
purgari,  tunc  non  gaudet.  Quoad  haereticos , si 
confugiant  ad  ecclesiam  ob  crimen  diversum  ab 
liaeresi,  juxta  Sylveslrem,  gaudent  probabiliter  im- 
munitate, contra  Covarruviam,  elc. 

Dico  2 : Hac  immunitate  gaudent  confugientes 
ad  ecclesiam  propter  debita,  ita  ut  non  possint 
inde  extrahi  ad  eos  conjiciendos  in  carcerem ; 
multo  autem  magis  eadem  gaudent  ad  illam  confu- 
gientes propter  crimen,  exceptis  criminibus  in  jure 
expressis,  quae  sunt  publica  latrocinia,  nocturnae 
depopulationes,  et  ex  consuetudine,  juxta  Covar- 
ruviam, simplicia  furta  ; item  grave  crimen  in  ec- 
clesia commissum,  v.  gr.  homicidium,  aut  muti- 
latio,  in  quo  crimine  aut  casu  videtur  comprehendi 
is  qui  in  ecclesia  exsistens  ferit  exsistentem  extra 
ecclesiam,  aut  exsistens  extra  ecclesiam,  sagitta, 
aliove  instrumento  vel  per  servum  percutit  exsi- 
stentem in  ecclesia  : item  homicidium  per  indu- 
striam et  insidias  simul  commissum  tam  extra 
quam  intra  ecclesiam,  sive  occisor  vel  occisus  sit 
laicus,  sive  clericus,  id  est,  per  industriam  insi- 
diosam (non  enim  excipitur  commissum  per  solam 
industriam).  Si  autem  effectus  non  sit  secutus,  aut 
homo  non  fuerit  occisus,  licet  vulneratus,  proba- 
bilius valet  pro  illo  reo  immunitas ; non  tamen 
videtur  valere  pro  mandante  lieri  ejusmodi  insi- 
diosum homicidium,  effectu  secuto.  An  raptores 
virginum  gaudeant,  necne  hac  immunitate,  contro- 
vertunt  auctores  ob  diversos  juris  textus;  videntur 
probabiliter  non  gaudere,  accedente  maxime  con- 
suetudine. Sed  illa  gaudet  reus  qui  aut  e carcere 
aut  e manibus  ministrorum  justitiae  elapsus,  fugit 
in  ecclesiam,  uti  et  is  qui  sub  juramento  promi- 
serat se  rediturum  aut  iturum  ad  carcerem. 

CAPP.  XII,  XIII. 

De  affectibus  immunitatis  temvli  et  de  crimine  ac 

pcena  extrahentium  eos  qui  ad  illud  confugerint. 

Dico  I : Nulla  vis  potest  reo  inferri,  intra  eccle- 
siam, v.  gr.  non  potest  ibi  vinculis  constringi ; 
item  nec  potest  ibi  spoliari  rebus  aut  bonis  secum 
allatis,  nisi  sint  aliena  aut  injuste  retenta  vel  ar- 
ma vetita  ; nec  potest  ita  obsideri  templum  ut  in- 
tercludantur ei  omnia  ad  vitam  necessaria,  potest 
tamen  obsideri,  ne  evadat;  et  quandiu  in  ec- 
clesia remanet,  licet  possit  judicari,  non  potest  ta- 
men damnari  poena  corporali,  v.  gr.  morte,  exsi- 
lio, ad  triremes,  servitute,  etc.  Sed  potest  ei  im- 


poni poena  pecuniaria,  et  medicinalis  pro  animse 
salute. 

Dico  2 : ln  casibus  a jure  exceptis,  nullum  est 
peccatum  per  vim  extrahere  absque  pastorum  Ec- 
clesise  facultate  ad  templum  confugientem  ; simili- 
ter si  judex  solis  blanditiis  et  promissionibus  roget 
eum,  ut  secum  exeat,  et  ipse  consentiens  sponte 
exeat,  nullum  est  peccatum,  licet  forte  clerici  non 
consentiant;  uti  nec  peccat  contra  immunitatem, 
si  ex  justa  pastorum  Ecclesiae  licentia  etiam  invitum 
extrahat,  quia  tunc  licet  faciat  vim  personae,  non 
tamen  ecclesiae.  Possunt  autem  pastores  illam  dare 
habita  prius  securitate  de  impunitate  delinquentis 
quoad  omnem  poenam  corporalem,  alioqui  tenetur 
judex  eum  restituere,  et  cogi  potest  per  Ecclesiam. 

Dico  5 : Judex  qui  reum  extrahit  ab  ecclesia  per 
vim  et  contra  Ecclesiae  immunitatem,  grave  sacri- 
legium committit,  et  tenetur  absolute  eum  resti- 
tuere etiamsi  vellet  dare  cautionem  de  ejus  impuni- 
tate; iliique  potest -resisti  vim  vi  repellendo,  sed 
sine  armis,  v.  gr.  fores  claudendo,  censuras  eccle- 
siasticas ferendo,  elc.,  et  jure  canonico  ob  hoc  de- 
lictum imponitur  ei  poena  pecuniaria.  Imo  proba- 
bilius videtur  judex  per  vim  sic  extrahens  aliquem 
ab  ecclesia,  inferre  illi  injuriam  contra  justitiam 
commutalivam,  quia  ibi  in  eam  non  babel  juris- 
dictionem ; temporalis  enim  jurisdictio  non  exten- 
ditur in  ecclesiam,  utpote  locum  exemplum  intra 
territorium,  ac  proinde  tenetur  illi  restituere  omnia 
damna  inde  subsecuta.  Hinc  sequitur  actum  ca- 
piendi seu  extrahendi  istum  reum  et  in  carcerem 
conjiciendi  esse  juridice  nullum,  cum  sit  actus  ra- 
pinae, non  jurisdictionis ; nec  potest  sic  captum 
retinere,  et  quasi  continue  peccat,  quandiu  eum 
non  restituit : ac  omnes  actus  judiciales  circa  istum 
postea  facti,  ipso  jure  sunt  nulli,  quia  fundantur 
in  captura  ac  possessione  rei,  quae  est  irrita  ac 
nulla.  Et  si  eum  interroget  aut  examinet,  non  in- 
terrogat juridice  utpote  qui  non  habet  in  eum  ju- 
risdictionem ; nec  reus  tenetur  dicere  veritatem, 
aut  respondere,  et  quidquid  faciei  judex,  erit  ir- 
ritum. Imo  tenetur  ad  restituendum  reo  omnia 
damna  ac  nocumenta  ex  hujusmodi  actionibus  in- 
juriosis et  injustis  secuta,  nisi  excusetur  ex  igno- 
rantia invincibili  juris  vel  facti,  aut  ex  bona  fide 
alterius  opinionis  probabilis:  cuiD.  Thomam  favere 
dicunt,  dum  ait  istum  sic  reum  extrahendi  actum 
non  habere  aliam  deformitatem,  nisi  quia  res  sacra 
violatur  (2-2,  qutest.  99,  art.  2).  Sed  D.  Thomam  vi- 
detur ibi  loqui  tantum  de  primaria  istius  actus 
malitia.  Si  autem  judex  reum  inveniat  extra  eccle- 
siam per  fraudem  ab  alio  extractum,  cui  non  co- 
operatus fuerit,  tunc  potest  eum  apprehendere  ; se- 
cus vero,  si  illum  a quo  reus  oer  vim  aut  fraudem 
extractus  fuit,  ipse  miserit 

TRACTATUS  TERTIUS 

DE  VITIIS  RELIGIONI  CONTRARIIS 

LIBER  PRIMUS. 

De  irreligiositate. 


CAPUT  PRIMUM. 

Quid  et  quotuplex  irreligiositas. 

Dico  : Irreligiositas  est  genus  quasi  generalissi- 
mum in  omni  religionis  materia  ac  modo  destruens 
honestatem,  adeoque  sub  se  continens  plura  ma- 
litiarum genera  ac  species  ; dividiturque  in  irreli- 
giositatem per  defectum,  quae  delicit  in  Dei  cultu 
praestando  per  suam  erga  Deum  irreverentiam,  et 
in  irreligiositatem  per  excessum,  seu  superstitio- 
nem quae  irreverenter  excedit  in  eodem  cultu.  Item 
dividitur  in  irreligiositatem  seu  irreverentiam  erga 
ipsum  Deum,  et  in  irreverentiam  erga  res  Deo  sa- 
cratas, seu  sacrilegium.  Irreverentia  erga  Deum 
continet  sub  se  blasphemiam,  infidelitatem  in  vatis 
et  ingratitudinem  erga  Deum,  etc. 

CAPP.  II , 111. 

De  Dei  lentalione. 

Dico  1 : Duplex  est  tenlatio  : alia  experimenti 
seu  probationis;  alia  inductionis  seu  seductionis. 
Dicitur  homo  lentare  Deum  tentatione  inductionis, 
vel  dum  suis  peccatis  eum  ad  iram  provocat,  et  ad 
malum  poenae  inferendum  quasi  inducit  : Tentave- 
runl  Deum  et  Sanctum  Israel  exacerbaverunt  ( Psal . 
Lxxvir,  18) ; vel  dum  postulat  a Deo  opem  ad  aliquid 
pravum  perpetrandum,  v.  gr.  ad  vindictam  sumen- 
dam de  inimico.  Sed  dehujusmodi  tentatione  hic  non 
agitur;  agitur  de  tentatione  probationis  qua  homo 
vel  formaliter  vel  interprelative  aliquid  petit  aut 
facit  ad  sumendum  de  Deo  experimentum.  Quare  : 

Dico  2 : Tentare  Deum  circa  intrinsecas  ejus 
perfectiones,  v.  gr.  potentiam,  sapientiam,  bonita- 
tem, etc.,  ex  intentione  formali,  per  se  malum  est, 
utpote  dubium  in  materia  fidei ; nec  tantum  du- 
bium, sed  etiam  magna  irreverentia  religioni  con- 
traria, qua  quis  a Deo  petit  probationem  ipsius 
excellentis,  v.  gr.  potentis,  veritatis,  etc.  Redu- 
citur tamen  ad  defectum  quemdam  in  modo  orandi, 
ex  parte  materis  orationi  debits;  nam  cum  per 
aliquod  factum  sive  petitionis  aut  orationis,  verbis 
homo  intendit  sumere  tale  experimentum,  sive 
explorare  an  Deus  sit  talis,  an  hoc  sciat,  an  hoc 
possit,  etc.,  ista  intentio  aut  desiderium  est  etiam 
virtualis  aut  tacita  oratio.  Si  quis  autem  suspen- 
dens assensum  suum  circa  veritatem  supernalura- 
lem  qus  ipsi  non  est  sufficienter  proposita,  aut  de 
ea  sine  peccato  dubitans,  petat  a Deo  signum  aut 
opus  miraculosum  ad  explorandam  ac  cognoscen- 


dam illam  veritatem,  v.  gr.  Gedeon  missus  a Deo 
ad  liberandum  Israel,  ei  dicit  : Da  mihi  signum, 
quod  tu  sis  qui  loqueris  ad  me  ( Judic . vi,  17),  ille 
non  proprie  tenlat  Deum,  sed  petit  ab  eo  instrui, 
an  ille,  qui  loquitur,  sit  Deus;  uti  nec  ille  qui  cer- 
tus nec  dubitans  de  aliqua  veritate  supernalurali, 
petit  amplius  illuminari,  vel  propter  se,  vel  propter 
alios,  ad  majorem  ejus  confirmationem,  quemad- 
modum aiebat  Elias  : Deus  qui  exaudierit  per  ignem , 
ipse  sit  Deus  ( III  Reg.  xvm,  24).  Sed  ad  hujusmodi 
experimentum  petendum  requiritur  justa  necessi- 
tas, vel  pia  utilitas,  et  animi  submissio  ac  resi- 
gtialio  erga  petitionis  effectum.  Similiter  tentare 
Deum  ad  explorandam  ejus  voluntatem  aut  ejus 
determinationem  circa  aliquem  eventum  futurum  , 
per  se  etiam  malum  est;  quia  postulare  a Deo  ali- 
quod signum  miraculosum  aut  extraordinarium 
opus  ad  istum  finem,  est  contra  reverentiam  illi 
debitam  : vult  enim  homo  ut  ad  satisfaciendum 
suae  curiositati,  Deus  utatur  sua  omnipotentia,  et 
licet  ex  se  sit  minus  grave  peccatum,  quam  praece- 
dens tentalio,  tamen  probabilius  ex  genere  suo  est 
mortale.  (Cajetanus,  Toletus,  etc.) 

Dico  5 : Interpretative  et  implicite  lentari  Deus 
dicitur,  dum  aliquis  ipso  suo  opere  explorat  Dei 
potentiam  vel  amorem  seu  benevolentiam,  v.  gr. 
si  quis  velit  jejunare  quadraginta  dies  sine  cibo  et 
potu  sicut  Christus,  ingredi  ignem  ad  probandam 
suam  innocentiam,  exponere  se  evidenti  mortis  pe- 
riculo sine  necessitate,  nolle  uti  mediis  ad  tuen- 
dam salutem  in  morbo,  etc.,  ad  hanc  autem  inter- 
prelalivam  Dei  tentalionem,  necesse  est,  ut  opus 
liat  cum  aliquo  ad  Deum  respectu,  etiam  ex  inten- 
tione operantis,  intendendo  habere  effectum  a prima 
causa  sine  secunda.  In  hoc  modo  operandi  commit- 
titur peccatum  non  solum  contra  alias  virtutes 
juxta  materiae  capacitatem,  v.  gr.  contra  justitiam 
si  actio  sit  cum  damno  proximi,  contra  charilatem 
si  sit  cum  proprio  periculo,  etc.,  sed  etiam  contra 
religionem,  quia  in  isto  opere  intervenit  vel  forma- 
lis, vel  virtualis  divini  auxilii  imploratio  indebita; 
et  contra  rationem,  adeoque  et  contra  reverentiam 
Deo  debitam.  Hinc  a sacris  canonibus  prohibentur 
purgatio,  seu  probatio,  per  ferri  candentis  et  aquae 
ferventis  experimentum,  per  monomachiam,  aut 
per  alia  opera  miraculose  facienda  ad  manifestan- 
dam veritatem.  Dum  autem  Deus  interdum  mira- 
culo similes  purgationes  confirmavit,  id  accidit,  vel 

quia  ex  speciali  Dei  inspiratione  opus  fiebat,  vel 
quia  Deus  voluit  innocentiae  favere,  licet  ex  igno- 
ranlia,  vel  ex  bona  intentione,  indebito  modo  fieret 
petitio.  Illud  purgationis  genus  quod  Deus  pra‘ce- 
perat  ad  explorandam  mulierem  de  adulterio  su- 
spectam Num.  v,  non  erat  Dei  tentalio,  sed  erat 
operis  modus  ab  ipso  constitutus,  adeoque  licitum. 
De  purgatione  per  sumptionem  corporis  Christi,  de 
qua  cap.  Saepe  2,  quaest.  5,  controvertunt  auctores. 

CAPP.  IV,  V. 

Quid  blasphemia  el  quotuplex. 

Dico  1 : Blasphemia  est  verbum  sive  mentale, 
sive  vocale,  sive  scriptum,  convitii,  contumelia;, 
aut  maledictionis  in  Deum,  fitque  duobus  modis: 
1°  quando  per  verba  indicativi  modi  derogatur  di- 
fin:e  excellentiae,  aut  affirmando  aliquid  de  Deo 
quod  illi  non  convenit,  aut  negando  quod  illi  con- 
venit, aut  tribuendo  creatur*  id  quod  Dei  pro- 
prium est.  2°  Quando  per  verba  exsecrationis, 
ignominiae  aut  contumeliae,  seu  per  verba  optandi 
aut  imprecandi  Deo  aliquod  malum,  aut  alicujus 
boni  carentiam,  infertur  divino  ejus  honori  inju- 
ria; interdum  etiam  fit  nominando  ignominiose  ea 
quae  Deo  conveniunt,  maxime  secundum  ejus  hu- 
manitatem, aut  humanitatis  partes  inferiores  : fal- 
sitas  namque  non  est  de  essentiali  ratione  blasphe- 
miae ut  sic.  Dixi  in  Deum,  quia  verburn  contume- 
liae, convitii,  maledictionis  in  hominem,  nunc  non 
dicitur  proprie  blasphemia,  qute  proprie  est  vitii 
species  religioni  contraria. 

Dico  2 : Blasphemia  dividi  potest  in  eam  quae 
est  contra  ipsum  Deum,  de  qua  jam  dictum  est; 
et  in  eam  quae  est  contra  ejus  sanctos,  aeterna  bea- 
titudine  donatos.  Et  haec  potest  fieri  aut  proferri 
tribus  modis  : 1°  expresse  cogitando  simul  de  Deo 
et  intendendo  ejus  honori  detrahere  in  sancto  suo. 
2°  Cogitando  de  sancio  cum  expressa  ejus  ad  Deum 
relatione,  v.  gr.  peculiaris  amici,  ministri,  etc., 
et  voluntarie  proferendo  verba  contumeliae  in  san- 
ctum : tunc  etiam  contumelia  cadit  in  Deum  oh 
conjunctionem  sancti  cum  illo,  licet  ipsa  formali- 
ter  non  intendatur.  5°  Cogitando  solum  de  super- 
naturali  sancti  excellentia  sine  expressa  ad  Deum 
relatione;  et  tunc  licet  imperfectior  in  Deum  blas- 
phemia sit,  indirecte  tamen  participat  ejus  mali- 
tiam, quia  voluntas  proferentis  probrosa  verba  in 
sanctum,  indirecte  tendit  simul  in  Deum,  adeoque 
iste  actus  contrahit  malitiam  tum  contra  observan- 
tiam erga  sanctos  seu  contra  duliam,  tum  contra 
cultum  Dei  seu  religionem. 

Dico  5 : Blasphemia  iterum  dividitur  in  haereti- 
calem  quae  formalem  aut  virtualem  haeresim  conti- 
net, v.  gr.  negando  aliquid  de  Deo  contra  fidem, 
vel  tribuendo  creaturae  id  quod  juxta  lidem  soli  Deo 
convenit,  vel  vocando  Deum  injustum, nescium,  etc., 
vel  dicendo  : Deum  abnego,  etc. ; et  in  non  haere- 
ticalem  seu  simplicem,  quae  nec  formaliter  nec  vir- 
tualiler  continet  falsilatem  quasi  speculativam  eoa? 
Theol.  Suarez  Summa.  II. 


Ira  fidem,  qualis  est  quae  fit  per  modum  impre- 
candi, vel  contumeliose  nominando  aliquid  quod 
vere  in  Deo  est,  vel  dicendo  ad  despectum  Dei  : 
Per  vitam  Dei,  ctc. 

CAPP.  VI,  VII. 

De  gravitate  peccati  blasphemiae  ac  poenis. 

Dico  I : Blasphemia  formaliter  ac  serio  prolata, 
est  peccatum  mortale ; nec  potest  esse  veniale  ex 
sola  levitate  materiae,  nisi  etiam  subreptio  et  vo- 
luntas indeliberata  accedat,  quod  contingit  quando 
quis  vel  ex  subita  passione  prius  protulit  verbum, 
quam  adverteret  blasphemum  illius  sensum;  vel  ex 
consuetudine  (quam  tamen  tenetur  tollere)  prius 
effudit  blasphemiae  verbum  quam  adverteret  quid 
loqueretur.  Tunc  enim  non  profert  formaliter  ac 
voluntarie  blasphemiam,  sed  lanium  materialiter 
verbum  de  se  blasphemum.  Idem  dic  de  eo  qui 
ejusmodi  verba  profert  ex  vehementi  passione, 
plenum  rationis  usum  impediente.  Hoc  peccatum 
inter  peccata  religioni  contraria  est  gravissimum, 
utpote  Divinitati  ejusque  excellentiae  directe  oppo- 
situm. Distinguitur  ab  baeresi  seu  infidelitate,  quia 
in  blasphemia  simplici  seu  non  haereticali  nihil  fal- 
sum de  Deo  profertur;  et  in  haereticali  ordinarie 
profertur  tantum  exterius  aliquid  falsum  de  Deo, 
animo  non  credente  id  quod  os  effutit  contra  Deum  : 
sicut  qui  ficte  negat  exterius  tantum  fidem,  licet 
non  sit  vere  lueret  ictis,  peccat  tamen  contra  exter- 
nam lidei  confessionem  et  simul  contra  honorem 
Deo  debitum,  llinc  etiam  patet  blasphemiam  distin- 
gui ab  odio  Dei  el  desperatione,  quia  sine  illis 
potest  esse.  Et  licet  possit  etiam  esse  sine  irreli- 
gioso juramento,  s<cpe  tamen  estconjuncla  cum  illo, 
sed  distincta  malitia.  Dum  tequiparatur  veritas  hu- 
mana divinae,  v.  gr.  dum  quis  affirmat  tam  verum 
esse  id  quod  dicit,  quam  est  verum  Deum  esse, 
quam  est  verum  Evangelium,  etc.,  an  sit  vera  blas- 
phemia, necne?  Id  multum  pendet  ex  intentione 
loquenlium,  saepe  similia  proferentium  per  auxesim, 
nec  intendentium  omnimodam  aequiparationem  : 
alioquin  non  posset  a blasphemia  excusari.  Est 
etiam  blasphemia  jurare  per  falsos  deos  ; et  gra- 
vius quidem  peccatum  simpliciter  et  inlensive 
jurare  verum  per  falsos  deos,  quam  si  quis  juraret 
falsum  per  verum  Deum,  quia  blasphemia  majus  est 
peccatum  quam  perjurium.  Jurare  tamen  falsum 
per  verum  Deum,  peccatum  est  majus  secundum 
quid  et  extensive  quam  praecedens,  quia  est  pecca- 
tum et  contra  justitiam  mentiendo,  et  contra  Dei 
reverentiam  adducendo  eum  in  testem  falsitatis. 
Item  promittere  aliquod  pravum  opus  in  honorem 
Dei,'  aut  turpibus  verbis  uti  ad  illum  laudandum, 
est  blasphemia,  uti  et  interdum  abuti  verbis  sacrae 
Scripturae. 

Dico  2 : Blasphemiae  hasreticales  probabiliter  dis- 
tinguuntur specie,  seu  gravitate  essentiali  a non 
haeretiealibus;  sed  haereticales  inter  se,  et  non  has- 
reticales  inter  se,  non  videntur  distingui  esseinia- 

liter.  Contumelia  autem  in  sanctum  immediate 
prolata  continet  duas  distinctas  malitias  : unam 
contra  Deum,  quatenus  Deus  in  suo  sancto  maledi- 
citur, qute  videtur  esse  ejusdem  speciei  cum  blas- 
pbemia  immediate  in  Deum  prolata;  alleram  con- 
tra ipsam  sancti  personam,  qute  ex  se  est  honore 
digna  : et  haec  est  contra  duliani,  seu  sancti  ob- 


servantiam specie  distincta  ab  alia,  adeoque  in 
confessione  aperienda. 

Dico  3 : Nulla  blaspbemia  est  irremissibilis,  nec 
ulla  propter  illam  in  foro  interno  incurritur  cen- 
sura ipso  facto,  in  foro  autem  externo  tam  civile 
quam  canonicum  ius  decernit  poenam  imponendam. 


LIBER  II. 

De  superstitione. 


CAPUT  PRIMUM. 

Qud  superstitio,  et  ari  possit  esse  superstitio  in  co- 
lendo vero  Deo. 

Dico  I : Superstitio  est  nimius  Dei  cultus  seu 
quidam  in  illo  excessus;  estque  duplex  : unus  ex 
parte  rei  cultae,  seu  cultus  falsi  dei,  qui  idolola- 
tria vocatur;  alter  ex  parte  modi  qui  servatur 
etiam  in  ipsius  veri  Dei  adoratione:  et  ulerque  hic 
cultus  distinguitur  contra  haereticos  volentes  non 
distingui. 

Dico  2 : Certum  est  in  colendo  vero  Deo  posse 
committi  peccatum  per  excessum  in  modo  cultus, 
seu  superstitionem  : duo  enim  in  Dei  cultu  repe- 
riuntur  : 1°  vera  existimatio  Dei  : v.  gr.  Judaeus, 
aut  Saracenus,  licet  erret  in  Trinitate  divina,  non 
tamen  in  unitate  Dei ; cognoscit  enim  verum  Deum 
secundum  essentiam,  eumque  juxta  id  quod  de  illo 
cognoscit,  adorat,  et  sic  veram  illius  existimatio- 
nem habet,  verumque  Deum  colit,  quamvis  non 
-colat  quidquid  revera  in  eo  colendum  est.  2*  Si- 
gnum quo  utimur  ad  Deum  colendum,  et  quando 
hoc  signum  seu  res  quae  adhibetur,  non  est  apta 
ad  colendum  Deum,  nec  vere  Deus  illa  honoratur, 
si  adhibeatur,  committitur  peccatum  superstitio- 
nis : v.  gr.  Judaeus  circumcidens  filios  et  servans 
Sabbatum,  gentilis  offerens  Deo  sacrilicium  pecu- 
dum, haereticus  immiscens  aliquid  in  usu  sacra- 
mentorum contra  ritum  Ecclesiae,  Catholicus  non 
sacerdos  lentans  sacrificare,  superstitionem  com- 
mittunt. Yerum  quamvis  aliqua  divini  cultus  cae- 
remonia non  sit  a Deo  aut  Christo  praecepta,  potest 
tamen  ab  Ecclesia  institui ; et  sic  instituta  non  erit 
superstitiosa,  ut  volunt  haeretici.  Dum  dicitur  : 
Quod  prcecipio  tibi,  lioc  tantum  facito  Domino,  ne- 
que addas  quidquam,  nec  minuas  (Deui,  xn,  52),  id 
est,  non  addas  aut  minuas  quidquam  legi  vel  ra- 
tioni contrarium.  Non  potest  quidem  esse  excessus 
in  quantitate  veri  cultus  Dei,  quia  nullus  potest 
Dei  excellentiam  adaequare,  nedum  excedere;  sed 
potest  esse  in  qualitate,  ac  modo  : v.  gr.  si  quis  in 
sacrificio  offerat  tantum  corpus  Christi,  et  non 
sanguinem,  peccat  per  excessum,  quia  offert  Deo 
id  quod  non  est  sacrificium,  et  alia  ejusmodi. 

CAPUT  1L. 

Quot  modis  et  quam  graviter  peccetur  per  superstitio- 
nem in  veri  Dei  cultu. 

Dico  i : Superstitio  alia  perniciosa,  alia  super- 


flua. Perniciosa  est,  quae  peculiarem  facti  falsita- 
lem  ac  mendacium  continet,  eo  enim  ipso  tale 
mendacium  est  perniciosum  ; haecque  falsitas,  vel 
se  tenet  ex  parte  rei  significatae,  qualis  nunc  est 
Judaicarum  caeremoniarum  usus,  v gr.  circumci- 
sionis : vel  ex  parte  colentis,  qualis  est,  si  colens 
Deum,  Christi  aut  Ecclesiae  nomine,  offerat  in  cul- 
tum id  quod  nec  Christus  nec  Ecclesia  voluit  suo 
nomine  offerri  : sic  enim  coltns  Deum  est  falsa- 
rius, quia  in  actu  exercito  affirmat  alium,  cujus 
nomine  Deum  colit,  id  in  cultum  offerre,  quod 
ipse  offert.  Quod  tamen  falsum  est,  v.  gr.  si  quis 
simulet  se  esse  sacerdotem,  et  sacrificium  offerat, 
aut  sacerdos  depositus  se  ingerat  ad  sacrificium 
offerendum,  et  publice  orandum  nomine  Ecclesiae, 
est  fictio  in  legatione  quam  exercet  nomine  alte- 
rius, a quo  non  est  constitutus.  Unde  haec  falsitas 
videtur  tantum  inveniri  in  cultu  communi,  non 
autem  in  privato ; et  hoc  falsitatis  genus  ita  grave 
est  peccatum,  ut  vix  possit  fieri  veniale,  nisi  defe- 
ctus esset  in  modo  tantum  accidentali  non  jusso 
ab  Ecclesia  sub  grave  praeceptum  : v.  gr.  si  quis 
accidentales  aliquos  ritus  non  servaret  in  missa, 
aut  in  officio  divino,  aut  alios  pro  sua  devotione 
adjungeret;  talis  enim,  secluso  contemptu,  cense- 
retur peccare  tantum  venialiter. 

Dico  2 : Superstitio  superflua  est  quae  offert  Deo 
pro  cultu  id  quod  nec  ad  gloriam  Dei  spectat,  nec 
mentem  vel  corpus  Deo  subjicit  prout  par  est,  nec 
prout  lege  aut  consuetudine  constitutum  est ; talis 
enim  cultus  licet  non  sit  falsus,  nec  mendax,  est 
tamen  superfluus  ac  inanis;  cum  Deus  illo  non  ho- 
noretur : est  quidem  falsus  in  essendo,  seu  inutilis 
ac  nullus,  sed  non  in  significando,  seu  non  signifi- 
cat semper  falsum  cultum.  Haec  superstitio  super- 
flui cultus  potest  dividi  in  turpem  et  levem,  seu  va- 
num cultum.  Turpis  cultus  dicitur,  dum  quis  in- 
tendit Deum  colere  actione  quae  aliunde  est  prava, 
etiamsi  non  sit  mendacium  : v.  gr.  si  quis  injuste 
acquisita  offerat  Deo  in  cultum  ; vanus  dicitur  dum 
quis  intendit  Deum  colere  actione  ad  istum  effe- 
ctum inepta  , aut  sine  debita  circumstantia  aut 
omittendo  statutas  caeremonias  propter  inutiles  vel 
superstitiosas. 

Dico  3 : In  omnibus  hisce  superstitionibus  variae 
reperiuntur  species  malitiae,  adeo  formaliter  diver- 
sae, ut  in  confessione  videantur  sigillalim  explican- 

d®  : aliud  est  enim  peccatum  circumcidere  more 
Judaico  puerum,  aliud  sine  ordine  sacro  simulare 
sacrificium  ; aliud  turpis,  aliud  vani  cultus  supersti- 
tionem exercere;  aliud  materiam  sacramentorum, 
aliud  accidentalem  eorum  caeremoniam  immutare. 

CAPP.  III,  IV. 

Quid  et  quotuplex  idololatria. 

Nota  : Avaritia,  gula,  et  quodvis  peccatum  mor- 
tale metaphorice  vocatur  idololatria.  Sed 

Dico  I : Proprie  idololatria  dicitur  idoli  iatria. 
ldolum  autem  juxta  suam  etymologiam  significat 
statuam  aut  imaginem ; non  tamen  omnis  imago  dici 
potest  idolum,  nec  omne  idolum  dici  potest  imago 
rei  falsae,  aut  fictae,  seu  non  subsistentis,  sed  ido- 
'um  adaequate  sumptum  est  imago  destinata  ad  in- 
debitum cultum  alicui  tribuendum  ; quia  tamen 
imago  repraesentans  creaturam  ut  Deum,  repraesen- 
tat rem  falsam,  seu  falsum  deum,  in  hoc  sensu  po- 
test dici  idolum  involvere  falsitatem  in  sua  reprae- 
sentatione, adeoque  est  imago  falsa.  Hinc  quaevis 
creatura,  quae  lanquam  Deus  colitur,  etiamsi  non 
in  aliqua  imagine,  sed  in  se  et  propter  se  adoretur, 
vocatur  idolum.  Latria  vera  est  adoratio  soli  Deo 
debita,  quae  Iribus  constat : nempe  actu  intellectus, 
id  est  opinione  Divinitatis  seu  alicujus  divinae  ex- 
cellentiae in  re  adorata,  actu  voluntatis,  id  est  affe- 
ctu aut  intentione  adorandi  rem  propositam,  et  ex- 
hibitione signi  adorationis,  vel  interioris  si  sit  ado- 
ratio mere  interna,  vel  exterioris,  si  sit  externa. 

Dico  2 : Omnis  idololatria,  ex  parte  rei  adoratae, 
est  semper  falsa  adoratio,  sed  ex  parte  adorantis 
interdum  est  falsa,  si  v.  gr.  aut  judicet  nihil  divi- 
nae excellentiae  in  re  adorata  exsistere,  aut  ficto  ani- 
mo eam  exterius  adorei.  Interdum  est  vera,  si  ex 
opinione  divinitatis  in  statua  residentis  eam  vero 
voluntatis  affectu  colat.  Ilinc  ex  opinione  plurium 
deorum  distinxit  Varro  triplicem  theologiam.  1*  Phy- 
sicam, qua  quidam  dicebant  totum  hunc  sensibilem 
mundum  a Deo  animari,  et  fortasse  putabant  non 
imum  et  eumdem  Deum  esse  in  toto  mundo,  sed 
varios  esse  in  sole,  luna,  elementis,  etc.  ; ideoque 
Plato  censebat  esse  unum  summum  Deum,  et  alios 
minores.  Dein  aliqui  credebant  substantias  separa- 
tas seu  inlelligentias  non  fuisse  ab  alio  facias.  2°  Ci- 
vilem, quae  in  solis  simulacris  ac  statuis  ab  homi- 
nibus factis  Divinitatem  affigebat.  5°  Fabulosam , 
qu®  homines  et  deos,  v.  gr.  Jovem,  Apollinem, 
etc.,  in  imaginibus  repraesentatos  colebat.  Quomodo 
autem  potuerint  existimare  in  tot  et  singulis  diis 
supremam  aliquam  excellentiam  residere?  Verisi- 
mile est  credidisse  unumquemque  deum  in  aliquo 
praesidendi  munere  habuisse  circa  quasdam  res 
supremam  potestatem,  ac  vim,  licet  alii  majores, 
alii  minores  dicerentur  juxta  rerum  quibus  praesi- 
debant dignitatem,  aut  certe  putabant  singulis  re- 
bus vim  quamdam  invisibilem  ac  supremam  praesi- 
dere, ideoque  supremo  cultu  colendam  esse  sine 
ulla  ad  unum  supremum  omnium  creatorem  et  gu- 
bernatorem relatione. 


CAPUT  V. 

De  idololatriae  origine. 

Dico  1 : Idololatriam  sine  imaginibus,  qua  solem, 
lunam,  ignem,  etc.,  lanquam  mundi  partes,  aliquid 
in  se  divinum  continentes,  aut  aliud  creatum  ab 
idolo  sensibili  abstrahens  colebant,  ortam  fuisse  ex 
ignorantia  veri  Dei,  et  humani  ratiocinii  imbecilli- 
tate, cum  adjuncta  hominum  negligentia  ac  daemo- 
num arte  et  fraude  ; idololatriam  vero  cum  falsa- 
rum imaginum  ac  simulacrorum  cultu,  originem, 
vel  occasionem  sumpsisse  ex  nimio  erga  mortuos 
homines  affectu,  ac  illorum  praesenti®  desiderio, 
accidente  tyrannide  vel  nimia  principum  adulatione, 
quae  pravam  consueludinem  induxit,  et  sensim  er- 
rorem auxit,  cooperanlibus  daemonum  praestigiis. 
Creditur  Ninus  fuisse  qui  primus  dedit  public®  ido- 
lolatri®  occasionem,  patris  defuncti  imaginem  pu- 
blice erigendo  et  proponendo  ut  a populis  colere- 
tur; fieri  tamen  potuit  ut  ante  illum  acciderit  quod 
Sap.  xiv  narratur,  nempe  quemdam  patrem  ex 
amore  filii  praemature  mortui  curasse  ejus  imagi- 
nem depingi,  et  illam  coluisse , quod  non  excludit 
piius  Nini  factum.  Hinc  videntur  prius  imagines 
luisse  institui®,  et  habil®  ut  imagines  hominum 
tantum,  ac  postea  daemones  se  illis  insinuasse,  et 
pei  illas  coepisse  dare  responsa  aut  alia  prodigiosa 
facere  ut  homines  deciperent,  et  in  eis  aliquid  divi- 
num esse  persuaderent.  In  prima  mundi  ®late  usque 
ad  diluvium  non  videtur  fuisse  idololatria,  dumque 
dicitur  Enos  incoepisse  invocare  nomen  Domini  ( Gen . 
iv,  26),  id  intelligitur  de  solemni  usu  per  preces 
publicas,  certa  sacrificia,  etc.;  multo  minus  verum 
est  quod  quidam  putarunt  Enos  ita  pium  fuisse,  ut 
tanquam  Deus  ab  hominibus  cceperit  coli. 

Dico  2 ; Probabile  est  idololatriam  privatam  prius 
fuisse  in  usu  sine  imaginibus,  quam  cum  illis,  v.  gr. 
colendo  privatim  solem,  lunam,  et  alias  mundi  par- 
tes tanquam  deos  sine  idolorum  aut  simulacrorum 
erectione;  publica  autem  per  sacrificiorum  et  tem- 
plorum dedicationem  videtur  incoepisse  cum  imagi- 
nibus, aut  sensibilibus  idolis,  et  ab  iis  initium  du- 
xisse juxta  id  : Initium  fornicationis,  idolorum  in- 
ventio (Sap.  xiv,  12). 

CAPUT  VI. 

De  gravitate  peccati  idololatriae,  et  poena  illi 
imposita. 

Dico  I : Tribus  modis  graviter  peccari  potest  per 
idololatriam  : 1°  infidelitate  mentis,  et  errore  circa 
deorum  multitudinem.  An  autem  in  hoc  errore  cir- 
ca deorum  multitudinem  possit  intervenire  invin- 
cibilis ignorantia,  quidam  absolute  negant,  quidam 
absolute  affirmant;  sed  dico,  si  quis  habeat  ali- 
quam unius  Dei  cognitionem  et  erret,  pulando  alios 
esse  deos  quibus  divinus  cultus  tribuendus  sit,  eum 
nullo  modo  posse  per  ignorantiam  invincibilem  ex- 
cusari. Si  quis  autem  omnino  ignoret  unum  verum 
Deum,  et  summam  unius  supremi  numinis  excel- 
lentiam, pro  ratione  talis  ignoranti®  excusabitur 
vel  ab  omni,  yc-1  a tanta  culpa  in  cultu  plurium 

deorum  : si  sit  enim  invincibilis  ignorantia,  excu- 
sabit ab  omni  culpa  ; si  utcunque  culpabilis,  illam 
minuet.  Sed  videtur  vix  posse  dari  ignorantiam  in- 
vincibilem, nisi  forte  in  homine  omnino  rudi,  qui 
et  rectam  instructionem  nullam  habuit,  et  per  se 
philosophari  nequit;  ut  multi  nunc  reperiunlur  in 
Africa,  America,  etc.  2°  Sine  propria  mentis  infide- 
litate seu  ignorantia,  cum  affectu  tamen  tribuendi 
divinum  honorem  ei  qui  non  est  Deus ; ut  si  quis 
credens  daemonem  unum  esse  Deum,  velit  ei  exhi- 
bere divinum  honorem,  v.  gr.  sacrificium,  ut  ha- 
beat illum  sibi  propitium.  5°  Dum  sine  errore  in- 
tellectus aut  ignorantia,  et  sine  affectu  voluntatis 
aut  intentione  colendi  creaturam  ut  Deum,  ei  ex- 
terius tantum  tribuitur  honor  divinus  ; cumque  ista 
externa  honoris,  licet  ficti,  exhibitio  sil  voluntaria, 
est  mendacium  Deo  injuriosum,  et  hominibus  scan- 
dalosum,  adeoque  grave  peccatum,  quamvis  minus 
gtrave  quam  praecedens  secundi  modi ; et  quoad  su- 
perstitionem etiam  minus  grave  quam  pramedens 
primi  rnodi,  sed  magis  nocivum  proximo.  Caelerum 
idololatria  ex  genere  suo  est  gravius  peccatum  quam 
alia  peccata,  virtutibus  nioralibus  contraria ; non 
tamen  theologicis,  v.  gr.  formali  Dei  odio,  despera- 
tione, infidelitate,  quamvis  haec  peccata  saepe  prae- 
supponat  aut  causet. 

Dico  2 : Homo  baptizatus  veram  ex  interna  infi- 
delitate idololatriam  committens,  incurrit  omnes 
censuras  et  poenas  per  Ecclesiam  latas  in  apostatas 
a fide  et  haereticos  ; secus  vero,  si  tantum  exterius 
et  ficto  animo  sine  interna  infidelitate,  idololatriam 
admittat,  quia  in  jure  nulla  est  poena  specialiter  lata 
praecise  pro  idololatria  ; ergo  multo  minus  pro  ficta 
et  externa  tantum.  (Navarra,  Sylvester,  Angelus.) 
Est  contra  Cajelanum  dicentem  hos  incurrere  etiam 
praedictas  poenas.  Hoc  enim  peccatum  licet  habeat 
malitiam  externae  idololatriae,  non  tamen  infidelita- 
tis seu  apostasiae,  nec  est  in  sua  specie  perfectum, 
et  Ecclesia  saepe  non  punit  externum  actum,  nisi 
prout  ab  interno  procedentem. 

CAPP.  VII,  VIII. 

Quid  sit  divinatio  et  unde  liabeal  malitiam,  et 
quantam. 

Dico  1 : Divinatio  ju.Aa  vim  vocis  est  divina  no- 
tio seu  rerum  futurarum  aut  occultarum  cognitio- 
nis, quae  Divinitatis  propria  est,  quaedam  participa- 
tio, adeoque  sic  potest  dari  bona  divinatio;  sed  or- 
dinarie sumitur  in  malam  partem,  et  juxia  hanc 
acceptionem  est  indebita  praenotionis  seu  praedictio- 
nis rerum  futurarum  aut  occultarum  quae  Divinita- 
tis est  propria,  usurpatio,  atque  ita  de  se  est  prava 
et  peccaminosa  actio  et  prohibita  in  lege  veteri  ac 
in  jure  canonico  et  civili  : Non  inveniatui  in  te  qui 
aridos  sciscitetur,  etc.,  omnia  enim  luec  abominatur 
Dominus  (Deut.  xvui,  10  ).  Vir,  sive  mulier  in  qui- 
bus pythonicus  sive  divinationis  fuerit  species,  morte 
moriatur  (Levit,  xx,  27).  lfatio  est,  quia  per  doctri- 
nam daemonum  inordinata  futurorum  contingen- 
tium seu  rerum  occultarum  cognitio  inquiritur, 


aut  comparatur,  nempe  modo  indebito.  Hinc  patet 
divinationem  per  se  intrinsece  et  non  solum  ob  po- 
sitivam prohibitionem,  sed  etiam  ex  natura  sua 
semper  esse  malam  ; quia  est  studium  praesciendi 
futura,  aut  cognoscendi  occulta,  per  medium  im- 
proportionatum  et  inordinatum  , id  est  rationi  na- 
turali et  Dei  voluntati  contrarium  ; illud  enim  me- 
dium involvit  communicationem  ac  societatem  cum 
daemone. 

Dico  2 : Variis  modis  per  expressam  cum  daemo- 
ne communicationem  aliquid  ab  eo  peti  potest, 
nempe  vel  simpliciter,  vel  cum  promissione,  vel 
cum  pacto  reciproco,  vel  sine  illo,  vel  per  sacrifi- 
cia, suffitus,  adjurationes,  figuras,  etc.  Similiter 
daemon  dat  responsa  variis  modis,  v.  gr.  per  locu- 
tionem aeream  sine  figura  visibili,  per  corpus  ho- 
minis assumptum,  aut  mortuum,  per  imagines  aut 
statuas  inanimatas,  per  bestias,  per  signa  ostensa 
in  extis,  quae  illi  sacrificantur,  per  sortes,  per  fi- 
guras in  terra,  aere,  aqua,  igne  efformalas,  per 
volatus  aut  garritus  avium,  etc.  Sed  licet  daemon 
multa  possit  cognoscere  et  revelare,  non  tamen 
omnia ; et  maxime  internas  cognitiones  et  actus  li- 
beros non  novit,  nisi  quatenus  per  signa,  vel  effe- 
ctus externos  illos  conjicit.  II  i ne 

Dico  5 ; Praecipua  divinationis  malitia  consistit  in 
eo,  quod  postuletur  a daemone  certa  rerum  occul- 
tarum cognitio  quae  est  Dei  propria ; unde  illam  a 
dazmone  petere,  est  illi  attribuere  id  quod  est  pro- 
prium Dei.  et  quamdam  in  eo  divinitatis  excellen- 
dam agnoscere,  atque  ita  superstitionem  falsi  cul- 
tus et  tacitam  idololatriam  committere.  Eritque 
per  accidens,  si  operans  ignoret  talem  cognitionem 
esse  Dei  propriam,  et  excusabitur  a culpa  si  sit 
ignorantia  invincibilis,  sed  vix  fieri  potest  ut  in 
Christiano  non  sit  vincibilis  et  culpabilis.  Ad  fal- 
sum autem  cultum  ex  parte  rei  adoratae  seu  daemo- 
nis, non  est  semper  necessaria  formalis  eum  ado- 
randi aut  colendi  intentio,  ut  actio  contrahat  talis 
cultus  malitiam,  sed  sufficit  actio  de  se  ad  talem 
cultum  et  honorem  perlinens  ; uti  ad  homicidium  et 
ejus  malitiam  sufficit  voluntaria  talis  operis  effectio, 
quamvis  non  habeatur  formalis  occidendi  intentio. 

Dico  4 : Licet  aliquis  nihil  aliud  a daemone  po- 
stulet, nisi  ut  revelet  et  patefaciat  occulta  eo  mo- 
do quo  illa  naturaliter  potest  cognoscere,  nimirum 
ut  si  sint  per  se  occulta,  maximam  quam  potest 
diligentiam  adhibeat  ad  conjecturam  faciendam,  et 
dicat  id  quod  in  causis  et  signis  verisimilius  con- 
tinetur; si  autem  ea  de  quibus  interrogatur  sint 
tantum  per  accidens  occuba,  tradat  de  illis  certam 
cognitionem  quam  naturaliter  habet  : in  hoc  tamen 
cum  daemone  consortio  committit  superstitionem  et 
irreverentiam  religioni  contrariam  , quia  relicto 
Deo,  ad  daemonem  recurrit,  ipsi  se  subjicit  lan- 
quam  indigens  ejus  auxilio,  ei  confidit  etiam  invito 
Deo,  et  cooperatur  conanti  divinam  excellentiam 
usurpare,  ideoque  contra  religionem  Deo  debitam 
superstitiose  agit.  Deinde  daemon  est  publicus  E ei 

et  hominum  hostis,  et  in  omnibus  Dei  gloriam  obs- 
curare nititur;  ideoque  qui  Deo  tanquam  supremo 
regi  inserviunt,  et  sub  eo  militant  contra  daemo- 
nem, omnino  hujus  societati  renuntiant. 

Dico  5 : Cum  praedicto  utroque  modo  daemonem 
consulendi  de  rebus,  sive  per  se,  sive  per  accidens 
occultis  conjunguntur  multae  aliae  malitiae,  tum  ipsi 
religioni,  tum  aliis  virtutibus  contrariae  : nam  in  hu- 
jusmodi consultatione  invenitur  morale  periculum  de- 
ceptionis periculosae,  perniciosae  vel  sibi  vel  proximo; 
adeoque  peccatum  contra  charitatem  propriam,  vel 
proximi,  vel  etiam  conlra  justitiam.  Nec  tantum  ido- 
lolatria, dum  daemon  consulitur  per  sacriticia,  et  ejus- 
modi caeremonialem  cultum,  committitur,  sed  etiam 
dum  ejus  responsis  fides  adhibetur ; praeter  alia  multa 
peccata  gravissima,  quae  in  pactis,  promissis,  prae- 
dictionibus, deceptionibus  interveniunt. 

CAPP.  IX,  X. 

De  divinatione  per  implicitum  cum  daemone  pactum, 
et  aliis  circa  divinationes. 

Dico  1 : Potest  committi  superstitiosa  divinatio 
sine  expresso  pacto  cum  daemone,  cum  solo  impli- 
cito , quod  habetur  dum  per  medium  ineptum  et 
inutile  inquiritur  alicujus  rei  occultae  cognitio  ; est 
autem  ineptum,  si  nullam  aut  non  sufficientem  ha- 
beat connexionem  causae  vel  effectus  cum  re  quae 
inquiritur  seu  investigatur.  Conlra  inquisitio  non 
erit  vana  nec  superstitiosa,  si  fiat  per  causam  vel 
effectum  naturalem,  aut  si  fiat  observatio  per  si- 
gnum, quod  a Deo  impositam  habeat  significatio- 
nem talis  effectus.  Variae  sunt  harum  divinatio- 
num species  juxta  vanorum  et  ineptorum  medio- 
rum varietatem,  quaedam  enim  ex  inspectione  li- 
neamentorum in  manu,  in  fronte,,  in  scapulis, 
aliae  ex  auditu  garritus  aut  cantus  avium  ; aliae  ex 
situ  siderum  colligunt  et  pnedicunl  futuros  effectus 
qui  nullam  omnino  cum  iis  habent  connexionem. 
Implicitum  autem  cum  daemone  pactum  in  hoc 
consistit,  quod  divinator  ad  veritatem  occultam 
inquirendam  utatur  signis  vanis  et  inutilibus,  quae 
tamen  credit  esse  utilia  ad  eam  cognoscendam  vel 
per  impositionem  certae  significationis  jam  factae 
ab  habente  auctoritatem  , non  a Deo  nec  angelis, 
ergo  a daemone;  vel  per  spem  illius  acquirendae 
ex  superiore  aliquo  ei  occulto  instinctu,  non  di- 
vino; ergo  daemoniaco.  Atque  ita  utens  his  signis 
serio,  et  fidem  illis  adhibens,  tacite  fundatur  in 
daemonis  disciplina  et  instructione,  virtualiterque 
illius  scientiae,  arti  ac  doctrinae  adhaeret,  et  hoc 
est  operari  ex  implicito  pacto  cum  daemone.  Dixi 
serio,  etc.,  quia  uti  istis  signis  jocose  aut  otiose, 
quid  per  illa  casu  accidat  quaerendo,  nec  iidem  il- 
lis dando,  non  erit  superstitionis,  sed  otiosae  actio- 
nis peccatum  ; ac  secluso  scandalo  vel  periculo  cre- 
dendi, erit  veniale  tantum.  Quamvis  autem  aliquis 
dicat  utendo  istis  vanis  inquisitionibus  se  nolle 
habere  pactum  cum  daemone,  implicite  tamen  illud 
vult,  quia  vult  uti  illis  mediis  ut  utilibus  quae  non 
possunt  utilitatem  habere,  nisi  daemonis  interventu  ; 


et  facit  actionem  quae  ex  se  implicitum  cum  da> 
mone  pactum  continet,  nec  potest  existimare  illa 
esse  a Deo  instituta,  aut  casu,  et  experientia  in- 
venta, aut  esse  naturalia,  nisi  forte  intervenire  pos- 
set ignorantia  invincibilis. 

Dico  2 : Licet  in  rigore  loquendo  divinatio  per 
pactum  explicilum  non  distinguatur  probabiliter 
specie  ab  ea  quae  fit  per  implicitum,  in  ordine  ta- 
men ad  praxim  judicandum  est  de  illis  perinde 
ac  si  essent  distinctae,  adeoque  in  confessione  id 
explicandum.  Sed  aliae  vitii  species  quae  sub  divi- 
natione per  pactum  implicitum,  vel  per  explicilum 
continentur,  non  videntur  distingui  moraliler ; 
omnesque  divinationes  per  pactum  implicitum  redu- 
cuntur ad  augurium  et  sortilegium,  idemque  pec- 
cati genus  : et  interdum  potest  esse  veniale  tantum, 
dum  quis  non  praebet  definitum  assensum  de  futuro 
eventu  ominato.  Caelerum  quaevis  divinatio  sine 
expresso  pacto  facta  ita  est  intrinsece  et  ex  se 
mala,  ut  etiam  seclusa  Dei  ve!  Ecclesiae  positiva 
prohibitione  honestari  non  possit.  Unde  quod  fecit 
Eliezer  (Gen.  xxiv),  et  Jonathas  ( I Reg.  xiv),  et 
David  (f  Reg.  xx),  ut  a vana  observatione  excusen- 
tur, dicendi  sunt  id  dixisse  seu  fecisse  ex  peculiari 
Spiritus  sancti  instinctu.  Dum  dixit  Joseph  suis 
fratribus  : An  ignoratis  quod  non  sil  similis  mei  in 
augurandi  scientia?  [Gen.  xliv,  15)  id  vel  joco  dixit, 
vel  verbum  augurandi  in  bono  alio  sensu  intellexit. 
Item  dum  dicitur  : Qui  in  manu  omnium  hominum 
signat,  ut  singuli  noverint  opera  sua(Jobxxxxu,"l),  id 
est,  Deus  sui  signum  et  characterem  posuit  in  libera 
hominis  agendi  potestate,  ut  discernat  qusd  sibi  sit 
agendum;  non  agitur  ibi  de  manu  materiali. 

CAPUT  XI. 

De  praedictionibus  qnce  fiunt  ex  astrorum  obser- 
vatione. 

Nola  : Divinatio,  ut  jam  dictum  est,  tunc  est 
superstitiosa  et  prohibita,  quando  nec  in  divina 
auctoritate  nec  in  naturali  connexione  effectuum 
cum  suis  causis,  vel  causarum  cum  suis  effectibus 
est  fundata;  vel  quando  in  hac  ipsa  investigatione 
modum  excedit.  Jam  vero  videamus  an  sine  su- 
perstitione possit  aliquid  divinari  seu  praedici  ex 
astris,  sortibus  et  somniis.  Itaque  hic  de  primo 

Dico  1 : Non  est  per  se  malum  nec  prohibitum 
ex  astris  conjectare  effectus  naturales  qui  ex  in- 
fluentiis coelestibus,  ex  ortu  et  occasu,  concursuque 
planetarum  vel  aliorum  astrorum,  ac  eorum  aspe- 
ctibus per  se  proveniunt;  neque  in  hoc  divinatio- 
nis culpa  committitur,  quia  ejusmodi  effectus, 
v.  g.  pro  agricultura,  navigatione,  re  medica,  etc., 
utiliter  per  causas  suas  naturales  investigantur. 
Potest  tamen  in  hoc  genere  inquisitionis  peccari 
per  temeritatem  , imprudentiam  , arrogantiam,  aut 
verbis  nimium  absolutis  aut  nimia  certitudine  illos 
praedicendo  vel  credendo  : talium  enim  effectuum 
praecognitio  est  valde  incerta,  quia  pendent  non  ex 
uno,  aut  duobus  astris,  sed  ex  multis,  nec  tantum 
ex  causis  coelestibus,  sed  etiam  cx  inferio  i ibus 

materialibus  el  efficientibus,  et  ex  dispositione  ae- 
r s,  aquae,  terrae,  ex  ventis  alterius  loci,  etc.,  unde 
siccitas,  serenitas,  sterilitas,  pluviae,  et  ejusmodi 
rffectus  valde  incerto  praedicuntur. 

Dico  2 : Nec  est  per  se  malum,  nec  universali- 
ter prohibitum  ex  stellarum  constellatione,  obser- 
vata infantis  nativitate  conjectare  tenuiter  ejus  tem- 
peramentum, et  ex  temperamento  naturalem  ejus 
futuram  propensionem  ad  iram  vel  ad  mansuetudi- 
nem, ad  haec,  vel  illa  studia,  etc.,  quia  coelestes 
influentiae  probabiliter  possunt  sua  vi  naturali  agere 
in  temperamentum.  Sed  hae#  certo  praedicere,  vel 
omnino  probabiliter,  stultum  est,  et  non  fit  sine 
aliqua  culpa  : quia  temperamentum  dispositione 
materiae,  el  ex  proximae  virtutis  activae  efficacia  ma- 
gis provenit  quam  ex  astrorum  influentia,  magis- 
que ad  illud  confert  prolis  conceptio  quam  nativi- 
tas. Unde  non  sine  mendacio  aut  falsitatis  periculo 
potest  aliquid  hac  de  re  investigari  aut  promitti, 
sed  ad  summum  levis  suspicio  educi. 

Dico  5 : Praedicere  ex  coeli  et  astrorum  signis  futura 
contingentia  quae  ex  libertate  pendent,  est  superstitio- 
nis peccatum,  gravissime  prohibitum  jure  divino,  ec- 
clesiastico et  civili,  vehementerque  a Patribus  Augu- 
stino, Anaslasio,  Cypriano,  Chrysostomo,  conde- 
mnatum ac  reprehensum.  Ratio  est,  quia  ista  praedi- 
cerentur ex  astris  vel  tanquam  causis  vel  tanquam 
signis  : non  primum,  quia  astra  cum  sint  causae 
necessariae,  necessitarent  voluntatem  humanam,  aut 
ad  unum  infallibiliter  determinarent  per  suos  in- 
fluxus, adeoque  tollerent  libertatem,  et  sublata  li- 
bertate nulla  essent  peccata,  quae  omnia  sunt  hae- 
retica. Non  secundum,  quia  non  sunt  signa  natura- 
lia, cum  nullam  habeant  cum  illis  connexionem  tan- 
quam  causae  vel  effectus  ; sunt  ergo  signa  ad  placi- 
tum, habentia  suam  significationem  ab  aliquo  im- 
positam, non  a Deo,  ergo  a daemone,  adeoque  impli- 
cite quaeritur  a daemone  illorum  significatio;  el 
quamvis  vera  significarent  (quod  tamen  negatur), 
non  liceret  istam  veritatem  a daemone  discere. 
Aliud  est  post  acquisitam  daemonis  ope  cognitionem, 
illa  uti  sine  daemonis  ope  et  commercio.  Itaque  er- 
roneum est  dicere  ex  astris  posse  futura  contin- 
gentia ab  humana  libertate  pendentia,  multo  minus 
ii  divina,  aut  etiam  casualia,  vel  occulta  praeterita 
seu  praesentia  certo  cognosci.  Imo  non  solum  non 
possunt  haec  cognosci  ac  praedici  ut  certo  futura, 
sed  nec  etiam  ut  probabiliter  eventura;  et  qui  sic 
exterius  praedicit  eventura,  damnatur  et  punitur 
jure  ecclesiastico  ut  divino.  Imo  quamvis  non  ut 
certa,  sed  tantum  ut  probabilia  praedicat,  nec  plus 
interius  intendat  quam  esse  probabilia,  tamen  su- 
perstitiose agit,  et  gravem  divinationis  culpam  ad- 
mittit, quia  ex  solis  astris  non  potest  haberi  suffi- 
ciens cognitio,  ad  ferendum  tale  judicium.  Haec  Scri- 
pturae verba  : Vt~sint  sicjna  el  tempora,  etc.  (Gen.  i, 
14);  item  : Complicabuntur  coeli  ul  liber  (Isa.  xxxiv, 
4)  : non  intelliguntur  de  his  divinationibus , sed 
jrimum  de  signis  temporum  : v.  gr.  aestatis,  hie- 


mis, etc.,  secundum  de  cessatione  motuum  coele- 
stium, etc. 

CAPUT  XII. 

An  sortium  usus  sil  semper  superstitiosus  el  pro- 
hibitus. 

Nota  : Sortes  aliae  sunt  divisoriae,  aliae  consulta- 
toriae, aliae  divinaloriae,  quare  : 

Dico  1 : Sortes  divisoriae  quae  fiunt  in  vi  con- 
tractus el  praeviae  conventionis  non  sunt  ex  na- 
tura sua,  ac  per  se  malae,  quia  in  iis  nec  pactum 
cum  daemone,  nec  consultatio,  nec  invocatio  ejus, 
aut  cooperatio  reperilur ; aliquae  tamen  jure  hu- 
mano prohibitae  sunt,  nempe  in  electionibus  eccle- 
siasticis faciendis,  .ut  habetur  in  cap.  Ecclesia.  Et 
quamvis  in  electione  semel,  bis,  aut  saepius  facta 
duo  habuerint  paria  suffragia,  non  videtur  ex  vi 
juris  communis  illis  licere  per  sortitionem  termi- 
nare istam  electionem  : quod  si  in  aliqua  commu- 
nitate et  ecclesiastica  electione  .talis  fuerit  eligen- 
di, seu  sortem  jaciendi  modus,  debebit  provenire 
ex  vi  alicujus  constitutionis  a papa  approbatae, 
per  quam  derogatur  juri  communi,  quo  sublato, 
ille  electionis  modus  non  est  per  se  malus.  Imo 
juxta  Panormitanum  talis  electio  per  sortes  est  ipso 
facto  nulla,  quod  non  videtur  esse  verum,  nisi  dum 
talis  electio  per  sortes  fit  ad  aliquam  ecclesiam, 
propter  cap.  Quapropter,  in  quo  dicitur  : Aliter 
electio  facta  non  valeat;  sed  ad  summum  irritari 
potest.  Deinde  ex  vi  cap.  Ecclesia,  non  videtur 
esse  prohibitum  uti  sortibus  ad  terminandas  lites 
ecclesiasticas,  etiam  in  causis  beneficialibus,  sed 
interdum  licere  inter  litigantes  de  aliquo  beneficio 
mittere  sortes,  et  ita  litem  componere,  non  tamen 
privata  ipsorum  litigantium  auctoritate,  sed  judi- 
cis. Haec  prohibitio  jaciendi  sortes  in  electionibus, 
prout  est  juris  positivi,  non  extenditur  ad  civiles 
magistratus  el  officia.  Hinc  patet  sortes  divisorias 
esse  indifferentes,  et  de  se  honeste  fieri  posse,  adeo- 
que non  continere  peccatum,  nisi  vel  ex  circum- 
stantiis accidentalibus  et  extrinsecis,  v.  gr.  ex 
prava  seu  superstitiosa  intentione,  ex  materia  in- 
justa, ex  modo  fraudulento,  etc.,  vel  in  casibus  in 
jure  expressis. 

Dico  2 : Usus  sortium  ad  cognoscendam  verita- 
tem occultam,  nisi  fiat  ex  divina  inspiratione  exspe- 
ctando ab  ipso  Deo  istius  veritatis  cognitionem, 
illicitus  est  et  gravem  ex  suo  genere  malitiam  con- 
tinet. Ito  sortes  aliae  dicuntur  consultatoriae  dum 
per  indicium  sortis  postulatur  et  exspectatur  a Deo 
cognitio  rei  concupito;  aliae  divinaloriae,  dum  non 
postulatur  nec  exspectatur  a Deo,  sed  tacite  vel 
expresse  a daemone.  Jaclio  sortium  consultatoria- 
rum, si  prudenter  et  debito  modo  fiat,  non  est  vi- 
tium nec  peccatum,  v.  gr.  si  fiat  ex  Dei  mandato, 
ut  Josue  (cap.  vn)  fecit  ad  cognoscendum  furem 
occultum ; si  liat  ex  speciali  Dei  instinctu  qualis 
fuisse  videtur  electio  sancti  Malihto  in  apostolum, 
sorte  materiali  super  eum  cadente,  et  probabiliter 
miraeuloso  signo  ccelitus  comprobata,  v.  gr.  cce» 

lesti  radio,  elc.,  si  debita  eum  reverentia  ac  fidu- 
cia ad  tollendam  ambiguitatem  vel  dubitationem  in 
animo  intendat  solum  homo  per  specialem  pro- 
videntiam et  beneficentiam  non  miraculosam  impe- 
trare a Deo  occultam  sortium  directionem,  ut  id 
quod  sors  tulerit,  amplecti  statuat  tanquam  ex  di- 
vina voluntate  et  ordinatione,  et  non  tantum  ex 
permissione  profectum.  Si  autem  temere  et  impru- 
denter fiat,  v.  gr.  sine  necessitate  et  sine  speciali 
Spiritus  sancti  instinctu,  tacite  vel  expresse  petendo 
a Deo,  ut  signo  miraculoso  ostendat  rem  occultam, 
de  qua  consulitur,  tunc  erit  grave  peccatum,  nempe 
vel  Dei  tenlatio,  vel  sacrilegium. 

Dico  3 : Sortes  divinatoriae  sive  petendo  expresse 
a daemone  ut  sortes  dirigat,  sive  inito  pacto  signum 
sortium  ab  illo  accipiendo,  et  illo  tanquam  actio- 
num regula  utendo  ; sive  ex  pacto  implicito  cum 
illo,  non  exspectando  a Deo  veritatis  manifestatio- 
nem, sunt  superstitiosae,  et  jure  ecclesiastico  pro- 
hibitae, cap.  Non  liceat  26,  qusest.  o;  cap.  Si  quis 
episcopus,  elc.  Harum  sortium  quaedam  ordinantur 
ad  speculationem,  v.  gr.  dum  per  sortes  inquiritur 
quis  sit  obtenturus  victoriam  , cathedram , etc., 
quaedam  ad  operationem,  v.  gr.  dum  per  sortem  in- 
quiritur quis  fuerit  homicida,  qui  non  noscitur,  ad 
eum  puniendum.  Qua  in  re  non  tantum  superstitio, 
sed  et  injustitia,  et  sacrilegium  repentur. 

CAPUT  XIII. 

Quomodo  divinatio  per  somnia  superstitiosa  sit. 

Dico  1 : Certum  est  per  se  non  esse  malum  ex 
somniis  investigare  eorum  causam  vel  causas,  imo 
potest  esse  bonum,  utile,  et  interdum  necessarium  : 
sed  ejusmodi  causae  vel  causarum  cognitio  ex  som- 
niis hausta,  adeo  est  tenuis  et  difficilis,  ut  vix  esse 
possit  probabilis,  nisi  adjunctis  aliis  multis  circum- 
stantiis, vel  naturalibus,  vel  moralibus,  vel  super- 
naturalibus.  Plurimae  enim  possunt  esse  somnii 
causae,  v.  gr.  corporis  dispositio,  temperamentum, 
humores  redundantes,  praecedens  cogiiatio,  sub  qua 
comprehendo  affectionem  et  frequentem  consuetu- 
dinem ; Deus,  daemon,  aer  circumstans,  v.  gr.  ca- 
lidus, frigidus,  humidus,  etc.,  aut  aliud  simile  ele- 
mentum vicinum,  coeli  influentiae;  atque  ita  haec 
causarum  somniorum  conjectatio  ex  ipsis  somniis, 
tanquam  effectibus  orta,  est  incertissima.  Hinc  mi- 
nime potest  homo  ex  somnio  tanquam  effectu  cogno- 
scere alium  effectum  inde  oriturum,  vel  naturaliter, 
vel  contingenter  seu  casualiter,  multo  minus  libere  ; 
nescitur  enim,  ut  dixi,  somnii  causa,  adeoque  nec 
effectus  quem  somnium  potest  causare.  Divinare 
autem  ratiocinio  naturali  aliquem  effectum  natura- 
lem, inde  oriturum,  non  est  superstitio ; secus  vero 
liberum. 

Dico  2 : Dantur  alia  somnia,  quae  tanquam  si- 
gna aliquos  effectus  vel  futuros  vel  occultos  signi- 
ficant; haec  signa  interdum  dantur  per  modum  lo- 
cutionis et  vocum  in  dormientis  phantasia  ita  for- 
matarum, quasi  eas  aure  corporali  audiret,  inter- 


dum per  quarumdam  visionum  apprehensiones, 
quae  sunt  veluti  imagines  rerum  per  eas  significata- 
rum. Islarumque  imaginum  quaedam  sunt  propriae, 
formaliter  rem  repraesentantes,  quale  videtur  fuisse 
somnium  sancti  Pauli  (Hebr.  xvr),  dum  noctu  vidit 
hominem  Macedonem  ab  ipso  postulantem  ut  in 
Macedoniam  transiret ; quaedam  sunt  impropriae  seu 
tropicae,  quae  tantum  per  quamdam  analogiam  ac 
metaphorice  rem  significant,  quale  fuit  somnium 
lacob  videntis  scalam  ad  coelum  usque  pertingentem 
(Gen.  xxviii),  et  Joseph  videntis  solem,  lunam  et 
undecim  stellas  ipsum  adorare  (Gen.  xxxvn),  adeoque 
ejusmodi  imagines  sunt  difficiliores  intellectu.  Haec 
autem  somnia,  quae  ut  signa  immittuntur,  tantum 
proveniunt  vel  a Deo  sub  quo  comprehenduntur 
boni  angeli  ejus  ministri,  vel  a daemone;  adeoque 
sunt  tantum  vel  divina,  vel  daemoniaca.  Divinis 
fidem  dare,  bonum,  sanctum  et  necessarium  est, 
si  de  somnii  origine  satis  moraliler  constet;  id  est, 
si  sufficienter  constet  somnii  auctorem  esse  Deum 
vel  bonum  angelum,  somniique  significatio  sit  clara 
et  patens,  ut  patet  in  Gedeone  ( Judic . vn),  Daniele 
(Dan.  iv,  vii), sancto  Josepho  et  Magis  ( Mattii . i).  Dae- 
moniacis autem  fidem  dare,  sive  per  expressum  cum 
daemone  pactum  qui  promisit  respondere  per  som- 
nium, sive  post  somnium  interrogando  pro  inter- 
pretatione, est  grave  superstitionis  peccatum. 

Dico  5 : Valde  difficile  est  dijudicare,  silne  divi- 
num an  daemoniacum  somnium  : si  somnium  sit 
suave  et  de  re  speciali,  relinquatque  animum  ad 
devotionem  bene  dispositum,  si  ejus  materia  non 
sit  Deo  improportionata,  resque  indicata  contineat 
utilitatem  vel  publicam  vel  privatam,  tunc  aliquod 
est  indicium  tale  somnium  a Deo  proficisci;  non 
est  tamen  per  se  sufficiens.  Si  autem  his  contraria 
habeat,  signum  est  vel  esse  a daemone,  vel  ab  alia 
causa  naturali.  De  somnio  non  recte  judicatur  in 
ipso  somno,  sed  post  somnum.  Sine  speciali  Spiri- 
tus sancti  illustratione,  et  inspiratione  non  potest 
assensu  firmo  et  certo  ferri  judicium,  quod  som- 
nium sit  a Deo  : sed  tantum  licet  conjectare.  Qui 
autem  sine  prudenti  discretione  facile  dat  fidem 
somniis,  quamvis  dicat  temere  se  credere  illa  esse 
a Deo,  per  se  loquendo,  non  excusatur  a gravi 
culpa,  quia  evidenti  daemoniacae  deceptionis  peri- 
culo se  exponit,  nec  distinguit  satis  inter  divina  et 
daemoniaca  somnia. 

CAPUT  XIV. 

An  in  magice  operibus  superstitio  et  pactum  cum 
daemone  interveniat. 

Dico  1 : Omissa  magia  naturali,  quae  per  occul- 
tam virtutem  naturalem  mira  quaedam  operatur, 
superstitiosa  magia  stricte  sumpta,  prout  distingui- 
tur a divinatione,  est  ars  quae  ordinatur  ad  aliquid 
faciendum  ultra  humanas  vires,  non  Dei,  sed  dae- 
monis virtute;  dari  autem  magiam,  ita  certum  est, 
ut  sine  errore  in  fide  negari  non  possit,  contra 
quosdam  qui  negarunt  vel  esse  daemones,  vel  pa- 
ctum cum  illis  posse  intercedere.  Probatur  . 1°  ex 


87  THEOLOGIAE  SUAREZ  SUMMA.  88 


iis  quae  fecerunt  in  AEgypto  magi  Pharaonis  (Exod. 
vn,  vni),  ac  Simon  Magus  [Act.  viii);  deinde  2°  ex 
poenis  quibus  puniri  magos  jubet  Deus  (Exod.  xxit, 
Lecit.  xix,  xx),  etc. ; 3°  ex  Patribus,  Augustino, 
Cypriano,  Tertulliano,  Lactantio,  etc.,  idem  le- 
stanlibus;  4°  ex  unanimi  theologorum  consensu,  et 
ex  crebra  experientia.  Unde 

Dico  2 : Magiae  crimen  est  superstitio  et  tacita 
idololatria  religioni  contraria ; solumque  differt  a 
divinatione  in  hoc,  quod  divinatio  rei  cognitionem, 
magia  effectionem  ope  daemonis,  quocum  habetur 
pactum  tacitum  vel  expressum,  tribuat.  Sed  saepe 
adduntur  huic  superstitioni  variae  malitiae  contra 
eamdem  religionem  et  contra  alias  virtutes  : v.  gr. 
sacrilegium,  dum  magi  rebus  sacris  abutuntur; 
haeresis,  dum  non  credunt  daemonem  esse  damna- 
tum ; apostasia  a fide,  impudicitiae,  blasphemiae, 
gravissimae  injustitiae,  inferendo  ope  daemonis  mor- 
bos, mortem  animalibus,  segeti  perniciem,  etc. 
Unde  tenentur  ad  restitutionem  parti  laesae. 

CAPUT  XV. 

Qucenam  sint  tnagicm  superstitionis  species,  seu 
modi. 

Nola  : Quando  magia  fit  per  expressum  cum  dae- 
mone pactum,  ut  effectus  sit  superstitiosus,  non  de- 
bet necessario  esse  mirabilis,  aut  excedere  vires 
naturales;  secus,  quando  fit  per  tacitum  pactum, 
ejusque  effectus  reducuntur  ad  tria  genera,  nempe 
ad  scientiam  seu  cognitionem,  ad  sanitates,  ad  ma- 
leficia. Quare 

Dico  1 : Magiae  prima  species  est  illa,  per  quam 
ope  daemonis  ob  tacitum  cum  illo  pactum  scientia 
comparatur  modo  extraordinario  et  praetei  naturali : 
v.  gr.  dum  quis  repente  evadit  philosophus,  ma- 
thematicus, etc.  Et  ad  hanc  speciem  pertinet  ars 
notoria,  quae  per  quaedam  jejunia,  orationes  ad 
Deum,  figurarum  inspectiones,  verborum  ignotorum 
prolationes,  etc.,  subitam  aut  extraordinariam 
scientiae  acquisitionem  promittit,  seu  tribuit. 

Dico  2 : Ad  secundam  magiae  speciem,  quae  sa- 
nitatum dicitur,  perlinent  immutationes  corporum 
homini  proficuae,  id  est  in  ejus  favorem  vel  utilita- 
tem factae  : sive  fiant  immediate  circa  corpora  hu- 
mana, sive  circa  bestias,  sive  circa  arbores,  etc., 
mi  et  alii  effectus  qui  per  hanc  artem  homini  pro- 
mittuntur, v.  gr.  ut  non  possit  laedi  ab  hostibus, 
gestando  tale  amuletum,  certam  scripturam,  etc., 
et  similes  qui  sunt  supra  vires  causarum  natura- 
lium. Et  quamvis  res  aut  verba  sint  sacra,  possunt 
tamen  in  vano,  inutili,  indebito  modo  iis  utendi, 
esse  etiam  superstitio.  Sunt  autem  alii  effectus,  qui 
quidem  superant  aliquo  modo  virtutem  humanam, 
sed  non  daemoniacam,  aut  aliam  creatam;  idque 
potest  provenire  : 1°  ex  parte  instrumenti  seu  me- 
dii; hoc  medium  interdum  sunt  verba  vana,  inuti- 
lia, peregrina  cum  quibusdam  caeremoniis  conjun- 
cta, interdum  actiones  transeuntes  sine  verbis,  in- 
terdum permanentes  tanquam  signa  daemoniaca, 
v.  gr.  applicatio  luti  super  oculos  ca?ci , etc.  2°  Ex 


parte  temporis,  v.  gr.  momentanea  aegri  sanitas 
sine  miraculo,  momentanea  hominis  translatio  ab 
uno  ad  alium  locum,  etc.,  pro  hisce  effectibus  a 
superstitione  excusandis  vane  recurrunt  ad  virtu- 
tem impressam  ab  anima,  per  suam  imaginationem 
aut  affectum,  vel  ad  coelestes  influentias  : ex  se 
enim  patet  inane  hujus  discursus  figmentum.  Qui- 
dam autem  utuntur  aliquibus  herbis  medicinali- 
bus, habentibus  revera  naturalem  virtutem  ad  effe- 
ctus ad  quos  applicantur,  producendos  citissime  et 
quasi  mirabiliter ; liquet  ibi  nihil  magiae  inesse, 
modo  constet  talem  vim  in  herbis  residere.  Quod 
attinet  ad  salutatores  (uti  eos  vocant  Hispani)  qui 
suo  tactu  vel  benedictione,  vel  verbis  ad  Deum  de- 
precatoriis, cum  signo  crucis  curant  morbos,  et 
maxime  morsum  canis  rabidi,  quamvis  interdum 
in  Hispania  tolerentur,  et  forte  praesumantur  ha- 
bere ejusmodi  gratiam  gratis  datam,  videntur  tamen 
suspecti ; non  solet  enim  Deus  dare  gratiam  gratis 
datam  permanenter,  et  quasi  habitualiter  ad  ho- 
minis arbitrium  pro  ejus  usu.  Denique  qui  certis 
verbis  et  panniculi  alligatione  morbos  sanant,  eunt 
id  non  possit  esse  talium  effectuum  causa  natura- 
lis, non  debent  a superstitione  excusari. 

Dico  5 : Constat  ex  jam  dictis  maleficia  etiam  esse 
superstitiosa,  et  longe  evidenliora  pacti  cum  daemo- 
ne indicia  continere,  poenas  que  gravissimas,  quae 
in  capite  19  exponentur,  incurrere. 

CAPUT  XVI. 

An  omnia  magice  opera  sint  prwstigiosa;  sive  sinlne 
res  quae  apparent  verae , an  (ictae. 

Nola  : Dtemones  virtute  naturali  multa  possunt 
efficere  circa  corpora  et  res  inferiores  : unde  pos- 
sunt transportare  seu  movere  corpora  de  loco  in 
locum,  inducere  formas  et  qualitates  in  corporibus, 
applicando  activa  passivis,  adeoque  efficere  anima- 
lia imperfecta,  v.  gr.  ranas,  mures,  etc. ; non  ta- 
men perfecta.  Ideoque  omnes  hominum  transmuta- 
tiones in  bestias  quae  daemonis  arte  fiunt,  non  sunt 
verae  sed  apparentes.  Item  possunt  sagas  brevissimo 
tempore  realiter  deferre  in  loca  distantissima,  et 
intra  domos,  non  penetrando  muros  aut  fenestras, 
sed  subito  et  sine  strepitu  aperiendo,  et  iterum 
claudendo  portam,  per  quam  corpus  sine  compres- 
sione, aliave  alteratione  intromitti  possit;  vel  dila- 
tando foramen,  et  statim  in  priorem  statum  resti- 
tuendo. Plura  de  his  vide  in  tractatu  De  angelis. 
Nunc  ad  quaestionem 

Dico  1 : Effectus  quos  daemones  per  magos  ope- 
rantur, juxta  communem  theologorum  sententiam 
non  semper  sunt  veri,  nec  sernper  falsi,  sed  inter- 
dum uno,  interdum  alio  modo  fiunt  a daemone. 
D.Tliomas,  Alensis,  Victor,  Augustinus,  Tertullia- 
nus, etc.,  contra  quosdam  volentes  istos  effectus 
omnes  esse  veros,  et  contra  alios  volentes  omnes 
esse  falsos  ac  phantasticos.  Probatur  id  tum  ex 
impotentia  tum  ex  malitia  daemonis.  Quare 

Dico  2 : Quoliescunque  effectus  magicus  omnem 
causarum  naturalium  ct  creaturarum  vim  supera 

et  requirit  formalem  mutationem  quoad  formam 
substantialem  et  qualitates,  tunc  non  est  verus  sed 
phantasticus,  vel  per  motum  localem  ita  flt  a dae- 
mone,  ut  ab  alio  fieri  appareat,  quia  vires  daemoni 
ad  id  non  suppetunt.  Hinc  : 1°  non  potest  subito 
scientiam  infundere,  seu  ejus  species  ac  habitus; 
et  si  efficeret  ut  repente  aliquis  lotam  Scripturam 
memoriter  tenere  videretur,  tunc  moveret  ejus  lin- 
guam ac  phantasmata,  et  excitaret  ad  loquendum. 
2°  Nec  potest  hominem  resuscitare ; sed  tantum  po- 
test efficere  illudendo  ut  homo  appareat  mortuus 
aut  decollatus  qui  vere  est  vivus ; vel  potest  ingredi 
mortui  cadaver  et  vivum  fingere  aut  corpus  aereum 
formare.  5°  Neque  potest  homines  in  bestias  vere 
transmutare,  sed  tantum  apparenter ; neque  mor- 
tuorum animas  ad  corpora  evocare.  Et  si  anima 
Samuelis  evocata  a pythonissa  vere  apparuerit,  uti 
probabilius  existimatur,  non  in  vi  artis  magicae  ap- 
paruit, sed  ex  peculiari  Dei  ordinatione  ac  volun- 
tate ad  majorem  Saulis  terrorem  ac  confusionem. 

Dico  5 : Si  effectus,  qui  fit  per  magiam,  sit  c 
numero  eorum  qui  possunt  naturali  daemonis  virtu- 
te fieri,  tunc  interdum  est  verus,  interdum  fictus 
seu  apparens  tantum,  prout  vel  ipse  vult,  vel  ipsi 
Deus  permittit.  Nam  1°  quoad  scientiam,  potest 
ficte,  potest  et  vere  hominem  adjuvare  in  ea  ac- 
quirenda, manifestando  occubas  virtutes  herbarum, 
lapidum,  etc.,  confortare  vel  perturbare  ejus  phan- 
tasiam, apparere  sub  vera  daemonis  forma  vel  sub 
ficta  angeli  aut  Christi,  etc.  2°  Quoad  sanitates, 
potest  esse  vera,  et  ficta  seu  non  permanens  cura- 
lio, vera  et  (icta  pecunia,  ablata,  etc.  3°  Quoad  ma- 
leficia, eorum  effectus  ordinarie  veri  sunt,  quales 
sunt  v.  gr.  impotentia  ad  usum  matrimonii  a dae- 
mone causata,  et  translatio  sagarum  in  dissita  lo- 
ca, quamvis  contra  communem  theologorum  sen- 
tentiam quidam  velint  hanc  corporum  sagarum 
translationem  ordinarie  esse  tantum  phantasticam, 
fundati  in  cap.  Episcopus.  Sed  hoc  caput  Episcoptis 
valde  incertum  est,  unde  et  a quo  sit;  deinde  agit 
tantum  de  casu  et  materia  particulari. 

CAPUT  XVII. 

Quibus  mediis  uti  liceat  ad  tollenda  maleficia. 

Dico  1 : Quando  usus  magiae  ad  bonum  sive  in- 
tellectus, sive  corporis,  sive  fortunae  sibi  alterive 
acquirendum  fuit  ordinatus,  contra  ejus  effectum 
jam  possessum  non  est  opus  alio  remedio  quam 
pernitentia  : bonumque  istud,  licet  daemonis  arte 
et  ope  fuerit  acquisitum,  v.  gr.  scientia  seu  noti- 
tia naturalis,  recuperatio  sanitatis,  pecunia,  etc., 
potest  tamen  retineri,  si  retentio  seu  conservatio 
nihil  omnino  pendeat  a daemonis  auxilio  aut  pacto 
praeterito,  nec  damnum  proximo  afferre  possit,  aut 
afferat,  v.  gr.  si  esset  ficta  et  apparens  tantum 
pecunia,  aut  si  esset  vera,  sed  sciretur  certis  indi- 
ciis a quo  eam  daemon  furatus  fuisset,  tunc  suo 
domino  foret  restituenda;  secus  vero  non.  Hi  igitur 
magi  resipiscentes  debent  firmiter  credere  non  so- 


lum licite  posse,  sed  etiam  teneri  rescindere  quod- 
vis pactum  cum  daemone  etiam  sanguine  aut  dato 
chirographo  consignatum,  omnia  illius  signa  per- 
rumpere, et  daemoni  abrenuntiare,  ac  credere  per 
poenitentiam  peccatum  deleri,  ac  pactum  rescindi, 
sive  daemon  cogatur  chirographum  reddere,  ut 
interdum  accidit,  sive  non;  illud  enim  coram  Deo 
in  fine  vitae  nihil  nocebit,  ulpote  poenitentia  dele- 
tum. 

Dico  2 : Contra  effectus  maleficii  remedia  sunt  : 
1°  supernaturalia  : oratio,  usus  sacramentorum, 
missa,  jejunium,  humilitas,  etc.,  exorcismi.  2"  Na- 
turalia; si  effectus  maleficii  jam  non  pendeat  a 
magia,  erunt  eadem  quae  adhibentur  contra  effectus 
naturales,  v.  gr.  pharmaca,  etc.  Si  adhuc  pendeat, 
illa  nihil  proderunt.  Et  de  his  sic 

Dico  5 : Signa  maleficii  quibus  durantibus  tene- 
tur ex  pacio  daemon  malefacere,  et  destructis  ces- 
sare a malefaciendo,  si  ubi  sint  deprehendantur  vel 
ad  manus  deveniant,  et  homo  per  propriam  suam 
actionem  seu  potestatem  possit  illa  destruere,  v.  gr. 
ligatos  capillos  dissolvere  vel  comburere,  annulum 
taliter  confectum  frangere,  eruere  de  terra  rem  ibi 
defessam,  etc.,  juxta  communem  sententiam  lici- 
tum est  ea  destruere  (Scolus,  Gabriel,  Cajetanus, 
Navarra , etc.);  quia  hoc  nec  jure  positivo  prohi- 
bitum, nec  ex  se  intrinsece  est  malum.  Nulla  enim 
in  hoc  societas  cum  daemone  nec  ejus  cultus.  E; 
potest  fieri  ex  bono  fine  tum  intrinseco  seu  operis, 
ut  destruatur  daemonis  incentivum  ad  malefacien- 
dum ; tum  extrinseco,  seu  operantis,  ut  succurratur 
proximo  afflicto.  Imo  ipse  maleficus  seu  magus  te- 
netur id  facere  ex  justitia  ob  damnum  quod  proxi- 
mo infert,  et  omnia  damna  resarcire;  nec  absol- 
vendus donec  maleficii  signum  destruat,  atque  ita 
pactum  cum  daemone  rescindat ; judexque  ex  officio 
teneluv  magum  ad  illud  tollendum  cogere;  in  aliis 
autem  ex  charitale  erit  obligatio  subveniendi  proxi- 
mo aerumnam  patienti. 

Objicies  1 : Ista  res  quae  destruitur,  non  est  eau- 
sa  maleficii , sed  signum  quo  daemon  movetur  ad 
malefaciendum  ; ergo  destruendo  istud  maleficii 
signum  exercetur  usus  magiae,  et  habetur  societas 
cum  daemone,  a quo  petitur  ex  vi  prioris  pacti,  ut 
cesset  malefacere.  Respondeo  : Nego  consequens. 
Qui  enim  destruit  istud  artificium , non  intendit 
causam  maleficii,  sed  ejus  signum  destruere.  Nihil 
tamen  per  hujus  signi  destructionem  petitur  aut 
exigitur  a daemone,  sed  tantum  privat  illum  ea  re 
qua  objective,  ex  vi  prioris  pacti,  excitabatur  et 
inducebatur  ad  malefaciendum ; atque  ita  non  est 
usus  magiae,  sed  potestatis  humanae  quam  homo  ex 
se  habet  ad  destruendum  istud  artificium  quacun- 
que via  cognitum. 

Obj.  2 : Ergo  etiam  licebit  signum  paclui  ma- 
gico contrarium  apponere,  ut  daemon  cesset  male- 
facere. Respondeo  : Concedo  illatum.  Modo  appo- 
natur aut  ordinetur  tantum  ad  auferendum  vel 
impediendum  signum  . quo  daemon  inducitur  ad 

malefaciendum,  v.  gr.  si  signum  sit  datum  a dae- 
mone se  non  cessaturum  esse  a maleficio  talis 
hominis,  quandiu  corpus  non  lavarit , illi  licebit 
corpus  lavare  cum  intentione  tollendi  tale  signum 
mali  incentivum  ; sed  non  cum  intentione  recupe- 
randi sanitatem  opera  daemonis.  Sic  licebit  se 
cruce  signare,  aut  sacras  reliquias  collo  appensas 
gestare,  si  daemon  dederit  pro  signo  se  nociturum 
esse  tali  homini,  quandiu  id  non  fecerit. 

Obj.  5:  Interdum  pactum  tale  est  ut  obligetur 
daemon  ablato  signo  non  solum  cessare,  sed  etiam 
restituere  hominem  pristinae  sanitati;  ergo  qui  au- 
ferret signum  , peteret  a daemone  sanitatis  restitu- 
tionem, quod  est  illicitum.  Respondeo  : Nego  con- 
sequens. Quidquid  enim  daemon  antea  spoponderit, 
potest  ejus  malitia  separari  ab  actione  destruentis 
signum  ex  bona  operantis  intentione. 

CAPUT  XVIII. 

An  aliquando  liceat  uli  maleficio  ad  malefcium 
destruendum. 

Dico  1 : Si  maleficio  jam  cessante,  relictus  sit  ex 
maleficio  effectus,  v.  gr.  morbus,  certum  est  non 
licere  uti  artis  magicae  auxilio  ad  eum  curandum, 
nec  ipsi  mago  unquam  licere  uti  maleficio  ad  tollen- 
dum maleficium  ; etiamsi  ipsemet  prius  maleficium 
fecerit,  et  nunc  non  possit  illud  destruere  : hoc 
enim  intrinsece  malum  est.  Imo  : 

Dico  2 : Non  licet  uli  opera  ejusdem  aut  alterius 
magi  ad  tollendum  aut  impediendum  prius  malefi- 
cium ejusque  effectum  per  aliud  maleficium  quasi 
ellicacius;  et  quamvis  foret  paratus  ad  utendum 
maleficio  ut  prius  deslruat,  pro  effectus  cessatione, 
non  licet  tamen  id  eum  rogare  aut  ad  id  inducere. 
Ita  communiter  et  indubitate  theologi , Cajetanus. 
Castro,  Navarra,  Sanchez,  elc.,  contra  Angelum, 
etc.  Si  autem  non  sit  paratus,  etiam  hi  fatentur  non 
licere.  Probatur  rquia  opus  per  se  illicitum  et  intrin- 
sece malum,  quod  nunquam  potest  bene  fieri,  quale 
est  maleficium,  non  potest  licite  peti  ab  alio,  ut  illud 
faciat,  alioqui  esset  causa  moralis  istius  mali  operis. 


92 

Aliud  est  de  petenle  mutuum  ab  usurario;  mutuum 
enim  de  se  est  bonum,  et  petens  non  est  causa 
usurae,  nec  hanc  petit,  sed  permittit.  Petere  autem 
maleficium  maleficio  tollendum  , est  petere  posi- 
tivum crimen  ; licet  enim  destructio  maleficii  in 
se  bona  esse  possit,  illam  tamen  postulare  a dae- 
mone, intrinsece  malum  est.  Nec  potest  homo, 
utpole  inferior  , imperare  daemoni,  eumque  cogere 
ad  maleficium  tollendum,  nisi  in  virtute  divina. 
Hinc  si  constet  maleficium  non  posse  dissolvi  sine 
novo  maleficio,  non  licet  generaliter  a mago  petere 
ut  dissolvat;  si  autem  sine  novo  maleficio  possit 
dissolvi,  tunc  licet  petere  ut  sic  modo  licito  illud 
dissolvat;  item  si  utroque  modo  possit  dissolvi,  et 
putetur  probabiliter  magus  usurus  potius  modo  licito 
quam  illicito ; imo  quamvis  putaretur  probabiliter 
usurus  potius  modo  illicito  quam  licito , potest 
absolute  seu  indifferenter  ab  eo  peti  ut  illud  dis- 
solvat : petitur  enim  jure  res  quae  potest  licite  fieri ; 
quod  autem  illicite  fiat,  provenit  ex  magi  malitia. 

CAPUT  XIX. 

De  poenis  quas  magi  ac  divini  incurrunt. 

Dico:  Magi,  malefici,  divini,  prtecise  propter 
hoc  crimen  nullam  censuram  seu  poenam  ecclesia- 
sticam ipso  facto  incurrunt;  et  constat  ex  consue- 
tudine ac  ex  juris  explicatione.  Imponitur  tamea 
ferenda  excommunicatio,  vel  alia  censura.  Si  autem 
hisce  suis  superstitionibus  immisceant  externam 
hteresim  vel  idololatriam,  tunc  ipso  facto  ob  hanc 
heeresiin  vel  idololatriam  ex  interna  infidelitate  in- 
currunt omnes  poenas  hamelicorum  aut  apostata- 
rum ; eausaque  perlinet  ad  inquisitores,  uli  et  pu- 
nitio. Si  autem  tantum  sil  superstitio  et  delinquens 
sit  clericus,  judicandus  ac  puniendus  est  juxta 
leges  canonicas  a suo  praelato;  si  laicus,  causa  est 
misti  fori,  et  a praeoccupante  judice  sive  laico,  sive 
ecclesiastico  judicabitur,  ac  reus  punietur  juxta 
leges  tum  ecclesiasticas,  tum  civiles  quae  ab  utroque 
jure  impositae  sunt.  Denique  libri  hujus  artis  cre- 
mandi sunt. 


LIBER  III. 

De  sacrilegio. 


CAPP.  I,  II,  111. 

Quid  et  quotuplsx  sacrilegium  : ac  de  sacrilegio 
contra  personas  sacras. 

Dico  I : Sacrilegium  est  violatio  rei  sacrae.  Haec 
definitio  sumitur  ex  D.  Thoma  ( 2-2,  quaest.  99  , 
art.  I ) ; et  sicut  sunt  tria  sacrarum  rerum  genera, 
scilicet  personae,  loca  et  quaedam  res  aliae,  ita  ex 
parte  materiae  ipse  dividit  sacrilegium  in  triplicem 
speciem,  contra  personas,  contra  lora,  contra  res 
alias  divino  cultui  dicatas ; haecque  trimembris 
divisio,  inter  doclores  recepta  est,  ac  nititur  sacris 
canonibus  qui  de  tribus  illis  sacrilegiorum  gene- 
ribus tanquam  propriis  loquuntur  : v.  gr.  de  sa- 


crilegiis contra  personas,  cap.  Sicut,  c.  Quisquis; 
contra  loca,  cap.  Miror,  cap.  Frater;  contra  res 
alias,  c.  Sacrilegium,  c.  Omnes,  c.  Qui  rapit. 

Dico  2 : Persona  fit  sacra  vel  per  ordinationem, 
vel  per  statum  religiosum,  vel  per  quamdam  illius 
participationem,  v.  gr.  per  votum  castitatis  ; et  ob 
hoc  circa  talem  personam,  vel  a tali  persona  potest 
committi  sacrilegium,  qute  circumstantiae  cum  non 
reperiantur  in  quovis  Christiano,  ideo  faciendo  illi 
injuriam , non  committitur  sacrilegium.  Qualuor 
autem  sacrilegiorum  genera  circa  personas  sacras 
distinguuntur  : Primum  est  inferre  manus  violen- 
tas in  talem  personam,  violando  canonem,  quo  id 

prohibetur,  cap.  Si  quis  suadente.  Videturque  hoc 
esse  saciilegium  , tantum  oh  istud  positivum  jus, 
non  vero  ex  natura  rei ; uti  et  secundum  sub  primo 
ex  parte  comprehensum,  quod  est  violatio  fori  : 
v.  gr.  vis  clerico  illata  a judice  saeculari  ad  illum 
conjiciendum  in  carcerem.  Hinc  judex  saecularis 
vim  inferendo  clerico,  et  exercendo  in  illum  suam 
jurisdictionem  , duas  incurrit  censuras  et  duas 
peccati  malitias  committit  in  confessione  aperien- 
das. Tertium  est  violatio  immunitatis  clerici  a sol- 
vendis tributis  et  ab  aliis  servilibus  oneribus  ; tem- 
poralia enim  clericorum  bona  per  tributi  impo- 
sitionem injuste  exigere  et  extorquere,  sacrilegium 
est,  quia  imponere  clerico  tributum,  vel  ab  eo 
exigere  extra  casus  permissos,  est  jure  canonico 
specialiter  prohibitum,  c.  Non  minus,  c.  Adversus. 
Quartum  fornicatio  aut  ejusmodi  venerea  turpi- 
tudo commissa  in  personam  vel  a persona  volo 
castitatis  obstricta ; sed  haec  fractio  voti  videtur 
'habere  tantum  malitiam  perfidiae  contra  promis- 
sionem, non  sacrilegii,  nisi  dum  votum  non  solum 
ex  promissione,  sed  etiam  ex  ordinatione  et  acce- 
ptatione Ecclesiae,  habet  peculiarem  vim  dedicandi 
personam  divino  cultui,  v.  gr.  solemne  religionis 
votum  ; tunc  enim  probabiliter  ultra  perfidiam 
posset  dici  esse  adjuncta  specialis  malitia  sacri- 
legii. Ex  vi  tamen  solius  voti  videtur  talis  persona 
peccando  contra  castitatem,  unum  solum  perfidi® 
peccatum  committere,  uti  et  minoribus  ordinibus 
initiati,  subdiaconi  ac  diaconi  peccantes  contra  ca- 
stitatem, qui  ratione  sui  status  vel  nullam  vel  ve- 
nialem tantum  sacrilegii  speciem,  huic  suo  perfidi® 
peccato  addunt  : imo  etiam  satis  probabiliter  ipsi 
sacerdotes,  tamen  quoad  sacerdotes  ob  sublimius 
ministerium  et  sacratiorem  ordinem,  probabile  est 
juxta  quosdam  peccata  carnis  in  eis  esse  sacrilegia 
ex  se,  etiam  a voto  pr®seindendo. 

CAPP.  IV,  V,  VI. 

De  sacrilegio  contra  locum  et  res  alias  sacras;  de 
sacrilegii  divisione  et  ejus  adjunctis. 

Dico  1 : Secunda  species  sacrilegii  est  contra 
loca  sacra,  de  quibus  sat  dictum  est  in  superiori 
libro.  Lessius  dicit  violationem  festi  per  opus 
vel  servile  vel  vetitum  in  festo,  esse  venialem  sa- 
crilegii malitiam  contra  tempus  sacrum  ; sed  hoc 
non  videtur  proprio  dici. 

Dico  2:  Tertia  species  sacrilegii  est  contra  res 
sacras,  v.  gr.  sacramenta,  sacra  vasa,  reliquias 
sanctorum  , templi  ornatum , bona  ecclesiasti- 
ca, etc. 

Dico  3 : H®c  trimembris  sacrilegii  divisio  non 
est  in  species  infimas , sed  in  subalternas  : nam 
quoad  primam  speciem,  violent®  manus  injectio  in 
clericum  et  violatio  voti  castitatis  specie  differunt; 
item  quoad  secundam  speciem,  furtum  in  loco 


sacro,  et  sanguinis  effusio,  etiam  specie  differunt; 
deinde  quoad  tertiam,  irreverentia  erga  sacramen- 
tum Eucharisli®,  et  irreverentia  fcrga  sanctorum 
imagines  sunt  longe  specie  divers®.  Hinc  ilis  tres 
species  non  tantum  materialiter  sed  etiam  forma- 
liter  inter  se  sub  communi  sacrilegii  genere  distin- 
guuntur. 

Dico  4 : Irreverentia  contra  Eucharistiam  quate- 
nus directe  et  principaliter  fit  contra  ipsam  Christi 
personam  , est  irreligiositas  et  majus  peccatum 
quum  sacrilegium  ; quatenus  vero  fit  concomitan- 
ler  contra  species  sacramentales,  est  sacrilegium  : 
non  enim  tantum  fit  injuria  ipsi  Christi  person®, 
sed  etiam  speciebus  qu®  simul  cum  illo  adorantur. 
Sic  irreverenti®  erga  sanctorum  imagines  ac  reli- 
quias , quatenus  sunt  aliquid  ad  Deum,  ejusque  cul- 
tum spectans  , est  sacrilegium  contra  religionem  ; 
quatenus  autem  eos  tantum  fn  se  repr®senlant,  et 
simt  pr®cise  aliquid  eorum  , tunc  est  peccatum 
contra  debitam  observantiam  seu  dubiam.  Idem 
cum  proportione  dic  de  percussione  clerici.  Deni- 
que inter  res  sacras  numerantur  concio  et  sacra- 
menta contra  qu®  potest  committi  sacrilegium ; 
non  vero  oratio  et  sacrificium , quia  irreverentia 
qu®  in  oratione  et  sacrificio  committitur,  ipsi  Deo 
immediate  fit  non  instrumento  divini  cultus,  ideo- 
que  dicitur  irreligiositas,  non  sacrilegium. 

CAPUT  VII. 

De  gravitate,  qualitate  ac  poena  sacrilegii. 

Dico  1 : Sacrilegium  est  peccatum  mortale  ex 
suo  genere  ; potest  tamen  esse  veniale  vel  ex  levi- 
tate materi®,  si  desit  formalis  contemptus,  vel  ex 
inadvertentia. 

Dico  2 : Non  tantum  commissionis,  sed  etiam 
omissionis  sacrilegium  datur.  Omissio  enim  custo- 
diendi Eucharistiam  sub  clavi,  conservandi  munda 
corporalia,  pallam,  vasa  sacra  contra  prmceptum, 
pertinet  ad  irreverentiam  contra  cultum  divinum, 
adeoque  species  sacrilegii.  Excessus  vero  in  cultu, 
v.  gr.  colendo  cultu  publico  aliquem  non  bealifica- 
tum,  videtur  potius  superstitio  quam  sacrilegium. 
Malitia  sacrilegii  non  semper  prssupponit  mali- 
tiam alterius  peccati , ut  patet  in  viro  qui  voto 
castitatis  obstrictus,  petit  debitum  a sua  conjuge, 
aut  qui  nullo  castitatis  voto  obstrictus,  habet  cum 
ea  copulam  in  templo  extra  casum  necessitatis  ; 
item  in  indigna  sumptione  vel  adminislratione 
sacramenti. 

Dico  3 : Sacrilegium  triplex  est  tantum  , quod 
habet  spiritualem  poenam  ipso  facto  annexam  seu 
censuram  ; nimirum  percussio  clerici,  fractio  templi 
cum  raptu,  violatio  immunitatis  ecclesiastic®,  qu®- 
dam  jura  canonica  imponunt  ob  sacrilegium,  quam- 
dam poenam  pecuniariam  seu  mullam,  solvendam 
nempe  postquam  aliquis  est  juridice  condemnatus. 

CAPP.  I,  II. 

Quid  Simonia,  et  qucc  ejus  materia;  an  sil  intrinsece 
mala. 

Dico  \ : Simonia,  vox  derivata  a Simone  Mago, 
sic  potest  definiri  : Est  sacrilegium  quod  in  em- 
ptione, et  venditione,  seu  in  quolibet  contractu, 
in  quo  commutatur  res  spiritualis,  ut  talis  est, 
pro  temporali  committitur  ; sive,  ut  ait  D.  Thomas 
in  dist.  25,  qusest.  5,  art.  1,  est  «studiosa  voluntas 
emendi,  vel  vendendi  aliquid  spirituale,  vel  spiri- 
tuali annexum.»  Dicitur  studiosa  voluntas,  id  est 
quas  deliberate  quidpiam  eligit.  Yox  spirituale  signi- 
ficat omnes  gratias  gratis  datas,  omnia  dona  Spi- 
ritus sancti,  ministeria  ad  animarum  salutem  di- 
vinitus ordinata,  aut  salutis  instrumenta,  et  quid- 
quid a Deo  vel  ab  Ecclesia  ob  illam  institutum  est. 
Additur  vel  spirituali  annexum , id  est  res  quasdam 
quae  licet  in  se  materiales  sint,  cum  spiritualibus 
tamen  connectuntur , vel  tanquam  materia  cum 
forma,  v.  gr.  calix  argenteus  cum  consecratione; 
vel  tanquam  incboalio  ad  terminum , v.  gr.  juspa- 
tronatus  ad  beneficium;  vel  tanquam  effectus  ad 
causam,  v.  gr.  datio  beneficii  ob  obsequium. 

Dico  2 : Ilase  sunt  quatuor  quae  respicit  Simonia: 
1*  Generalem  istius  vitii  naturam;  2“  materiam 
circa  quam  versatur  , sive  rem  spiritualem  , aut 
spirituali  annexam ; 3°  pretium  seu  rem  tempora- 
lem datam  pro  tali  re  spirituali ; 4°  ipsam  commu- 
tandi seu  vendendi  actionem  , de  quibus  omnibus 
ordine  dicendum  est  in  toto  hoc  libro.  Quare 

Dico  3 : Simonia  communiter  dividitur  in  eam 
quae  est  contra  jus  divinum,  et  in  eam  quae  est 
tantum  contra  jus  ecclesiasticum  : v.  gr.  prohibita 
ab  Ecclesia  venditio  alicujus  rei  temporalis  , quae 
rei  sacrap  sit  annexa,  erit  contra  jus  ecclesiasticum. 
Simonia  ergo  non  tantum  potest  esse  , sed  ordina- 
rie est  contra  jus  divinum  naturale  , ut  palet  ex 
Aci.  vm,  20:  Pecunia  tua  tecum  sit  in  perditionem, 
quia  donum  Dei  existimasti  pecunia  possideri.  Ibi 
enim  Petrus  ex  ipsa  divini  doni  natura  , non  ex 
aliqua  prohibitione  positiva  arguit  Simonem  ob  vi- 
lipendium  et  contemptum  istius  superexcelleniis 
doni,  quod  ex  se,  et  ex  natura  sua  non  sic  debebat 
vili  pendi  per  pretium  pecuniarium,  siquidem  lex 
naturalis  dictat  sancta  esse  sancte  tractanda  ; 
sanctum  autem  Dei  donum  non  sancte  tractatur, 
dum  illud  pretio  temporali,  re  improportionalissi- 
ma,  commutatur,  llinc  Christus  in  lege  gratiae  non 
tulit  de  hac  re,  id  est,  de  rei  spiritualis  venditione 
aliquod  speciale  praeceptum  positivum  , sed  natu- 
rale duntaxal  indicavit  et  explicuit  his  verbis  : 
Gratis  accepistis,  gratis  date  (Mattii,  x,  8),  id  est, 
date  sine  pretio.  Atque  per  hanc  explicationem  po- 
sitive praecipit  servari , quod  jam  ex  natura  rei  et 
ex  jure  naturali  servandum  erat. 


CAPP.  111,  IV. 

De  intrinseca  Simoniae  malitia. 

Dico  1 : Simonia  ex  genere  suo  est  peccatum 
mortale,  et  gravissimum  quidem,  ut  unanimiter  as- 
serunt theologi  et  Patres,  et  mulla  juris  capitula  ; 
imo  non  datur  in  hoc  peccato  levitas  materiae.  Non 
enim  datur  ex  parte  rei  spiritualis , quia  nullum 
donum  gratiae,  quantumvis  parvum  videatur,  po- 
test esse  vendibile  sine  gravi  Dei  et  ipsiusmet  doni 
irreverentia  ; neque  ex  parte  pretii  , quia  si  sit 
magnum,  habet  gravem  deformitatem  ; si  sil  par- 
vum , graviter  vilipendilur  res  spiritualis  , quae 
ejusmodi  vili  pretio  venditur  ac  aequiparalur  ; atque 
ita  hoc  peccatum  non  potest  fieri  veniale,  nisi  forte 
per  inconsideralionem  seu  ignorantiam  : vel  facti, 
quia  quis  non  advertit  rem  illarn  esse  spiritualem, 
aut  non  putat  esse  venditionem  ac  pactionem  sequi- 
valenlem;  vel  juris,  quia  non  existimat  in  tali  ma- 
teria dari  Simoniam  prohibitam.  In  aliis  vero  sa- 
crilegiis saepe  potest  haberi  levitas  materiae  adeoque 
peccatum  veniale. 

Dico  2:  Malitia  Simoniae  est  ita  illi  intrinseca, 
ut  stantibus  omnibus  conditionibus  et  circumstan- 
tiis quae  nunc  sunt  ex  parte  materiae  et  objecti  per 
se  pravi,  non  videatur  Deus  posse  etiam  de  poten- 
tia absoluta,  illius  actum  honestare,  seu  facere  ut 
actio  vendendi  et  emendi  rem  sacram  sit  honesta, 
et  ab  omni  malitia  immunis;  secus  vero,  si  aliquam 
in  ejus  materia  aut  conditionibus  faceret  mutatio- 
nem, si  v.gr.  gratiam  sanitatis,  aliudve  donum  spi- 
rituale alicui  ita  concederet,  ut  posset  tanquam 
dominus  aut  dispensator  pro  suo  lubitu  illud  ven- 
dere in  suam  vel  proximi  utilitatem'  temporalem, 
non  spiritualem,  tunc  enim  non  fieret  Deo  injuria 
et  irreverentia,  quia  esset  contentus  ac  juxta  ipsius 
voluntatem  venderetur  res  tanquam  propria  aut 
dispensabitis  ; nec  haberetur  ut  res  sacra,  quia  nec 
ex  se,  nec  ex  dantis  intentione  ordinaretur  ad  spe- 
cialem Dei' cultum  aut  animae  salutem,  sed  tantum, 
ut  naturalia  scientiae  ac  prudentiae  dona  , ordina- 
retur ad  Deum  ut  finem  ultimum. 

Dico  3:  ln  Simoniae  peccato  injustitia  quae  com- 
mittitur respectu  Dei,  dum  venditur  res  spiritualis 
invito  Domino  seu  Deo,  tota  reducitur  ad  irreveren- 
tiam quae  ipsi  lil,  utendo  male  re  data,  adeoque  est 
una  tantum  malitia  contra  religionem.  Respectu 
vero  hominis  cui  res  spiritualis  venditur,  non  sem- 
per  intervenit  vera  injustitia,  quia  volenti  rem  sic 
emere,  non  fit  injuria,  et  commodum  quo  venditor 
se  privat,  rem  istam  vendendo  , est  pretio  aestima- 
bile ; ergo,  elc.  Quoliescunque  tamen  ob  solam  rei 
spiritualitalem  aliquod  pretium  spirituale  accipi- 
tur, tunc  injustitia  committitur:  v.  gr.  si  quis 
vendat  calicem  pluris  quain  ejus  materia  ac  ex- 

pensae  in  eo  elaborando  et  consecrando  factae  va- 
lent, ob  solam  ejus  consecrationem;  is  non  tan- 
tum est  Simoniacus  , sed  etiam  injustus  quoad 
istum  excessum  , quia  res  non  est  pretio  aesti- 
mabilis ob  solam  spirituali tatem ; nec  res  spiri- 
tualis est  vendibilis  secundum  temporalem  aesti- 
mationem. 

CAPP.  Y,  VI. 

An  in  omni  legis  tam  Mosaicw  quam  naturalis 
tempore  potuerit  committi  Simonia. 

Dico  i : Simonia  tanquam  repugnans  juri  divino 
naturali  fuit  in  lege  Mosaica  prohibita  , poluitque 
tunc  committi,  et  reipsa  fuit  commissa:  erant  enim 
tunc  sacrificia  , sacramenta , templum,  sacerdo- 
tium, pontificatus,  donum  prophetiae,  etc.,  quibus 
in  rebus  poterat  Simonia  committi  per  venditionem 
et  emptionem,  uti  revera  commissa  fuisse  refertur, 
II  Mach.  iv,  dum  dicitur  Jason  ad  obtinendum 
summum  sacerdotium  obtulisse  regi  Antiocho 
multa  argenti  talenta,  et  postea  Menelaus  majoris 
pretii  promissione  illud  obtinuisse,  expulso  Jasone  ; 
et  probabiliter  fuit  etiam  realis  Simonia  facium 
Giezi,  qui  duo  argenti  talenta  accepit  a principe 
Naaman,  postquam  per  Elisaeum  a lepra  mundatus 
fuerat  (IV  Reg.  v),  pro  spirituali  enim  beneficio 
praestito  , accepit  pretium  temporale  ; Balaam  au- 
tem  ariolus  (Num.  xxn),  non  pro  re  spirituali,  sed 
pro  maleficio  accipiebat  pecuniam.  Deinde  si  quando 
refert  Scriptura  quidpiam  temporale  datum  fuisse 
prophetae,  non  illi  dabatur  pro  re  spirituali,  sed 
loco  eleemosynae,  aut  gratitudinis ; ergo.  Veteris 
namque  legis  Scriptura  vehementer  saepe  reprehen- 
dit ac  velat  hoc  Simoniae  vitium:  Exod.  xxm  et 
1 Reg.  ii  ; item  Midi®®  in,  Jerem.  xxm,  Zach.  iv: 
et  prophetae  reprehenduntur  Ezech.  xxn,  eo  quod 
opes  et  pretium  acceperunt. 

Dico  2 . Tempore  legis  naturae  prout  elevatae  per 
fidem  dictantis  quid  agendum  aut  vitandum  foret, 
juxta  lumen  ipsi  fidei  connaturale  , potuit  etiam 
committi  Simonia,  nam  tunc  etiam  erant  donum 
prophetiae,  sacrificium,  sacramentum,  sacerdotium, 
aliaeque  functiones  spirituales,  circa  quas  si  fiebat 
venditio  aut  emptio,  Simonia  committebatur.  Non 
tamen  ullam  Simoniam  committit  Abraham , dum 
Gen.  xxm  emit  ab  Ephron  locum  sepulturae  : ager 
enim  et  spelunca  ex  se  est  quid  temporali  pretio 
aestimabile.  Uti  nec  ullam  videtur  commisisse  Jacob, 
dum,  Gen.  xxv,  emit  jus  primogeniturae  a fratre  suo 
Esau;  quia  licet  istud  jus  probabiliter  haberet  tunc 
?.ioi  annexum  sacerdotium , tamen  secundum  sc 
spectatum  prout  habebat  varia  commoda  et  emo- 
lumenta temporalia,  poterat  vendi,  sicut  potest 
vendi  ager,  licet  habeat  sibi  annexum  jus  patrona- 
tus, et  calix  consecratus  ob  ipsius  materiam.  Quod 
attinet  ad  Esau,  fortasse  ipse  ob  pravam  intentio- 
nem potuit  esse  Simoniacus,  volendo  vendere  etiam 
ipsum  jus  spirituale,  etiamsi  potuerit  quoque  alio 
modo  pactum  inire  sine  Simonia. 

Jam  vero  in  lege  naturae  purae,  seu  non  elevatae 


ad  finem  supernaluralem,  an  potuerit  dari  Simonia, 
id  dependet  a quaestione  qua  petitur  an  in  illo 
statu  inveniri  potuisset  Simoniae  materia,  de  qua 
in  cap.  8. 

CAPUT  VII. 

An  dari  possit  Simonia  solo  jure  ecclesiastico 
prohibita. 

riespondeo  affirmative  , contra  Durandum  ; id 
est,  potest  dari  Simonia  quae  immediate  suam  ma- 
litiam habeat  ob  prohibitionem  Ecclesiae.  1°  Ex 
parte  contractus  , si  nempe  datio  et  acceptio  rei 
quae  prohibetur  non  sit  propria  emptio  et  venditio; 
ideoque  ex  solo  jure  naturae  non  sit  prohibita, 
etiam  circa  rem  sacram  ; tamen  lex  ecclesiastica 
intuitu  religionis  et  reverentiae  erga  res  sacras 
illam  prohibet  ob  magnam  affinitatem  cum  emptione 
et  venditione  ad  tollendam  omnem  occasionem  et 
suspicionem  Simoniae  , v.  gr.  si  Ecclesia  velet  ut 
in  actuali  sacramenti  administralione  quidpiam  re- 
cipiatur , etiam  sponte  oblatum  , agendo  contra 
istam  prohibitionem  committeretur  Simonia  posi- 
tiva. 2°  Ex  parte  rei  venditae,  si  nempe  res  vendita 
non  sit  ita  sacra,  ut  quamvis  ejus  venditio  ex  na- 
tura rei  non  sit  irreligiosa,  tamen  Ecclesia  illam 
prohibeat  intuilu  solius  religionis  ob  majorem  re- 
rum sacrarum  immunitatem  ab  omni  Simoniae  labe; 
v.  gr.  officium  oeconomi  aut  thesaurarii  rerum  ec- 
clesiasticarum habet  quidem  aliquam  connexionem 
aut  affinitatem  cum  rebus  sacris  , sed  non  tantam 
ut  ex  natura  rei  sit  Simonia  illud  vendere;  si 
autem  prohibeat  illud  vendere  Ecclesia,  tunc  ejus 
venditio  erit  Simonia,  juxta  cap.  Salvator  1,  qusest. 
o.  Denique , 5°  ex  parte  pretii , si  nempe  pro  re 
spirituali  detur  pretium  spirituale  ab  Ecclesia  pro- 
hibitum , v.  gr.  beneficiorum  permutatio  propria 
auctoritate  facta.  Ratio  est,  quia  lex  ecclesiastica 
potest  actionem  de  se  non  malam,  emendi  aut  ven- 
dendi rem  quasi  sacram  aut  sacrae  annexam,  pro- 
hibere ob  reverentiam  erga  res  sacras  debitam, 
atque  ita  constituere  immunitatem  a tali  contractu 
tanquam  necessariam  ad  servandum  virtutis  me- 
dium in  materia  religionis;  tunc  actio  illa  erit  im- 
mediate mala  ex  prohibitione  Ecclesiae  , ejusque 
malitia  erit  Simonia,  cum  directe  opponatur  cultui 
sacro,  non  vero  inobedientia  tantum.  Sicuti  come- 
dere carnes  die  prohibito  est  formaliter  peccatum 
intemperantiae,  et  non  inobedientia  tantum,  quia 
directe  virtuti  temperanti®  tali  die  pr®cepta  oppo- 
nitur. Illa  Simonia  contra  legem  positivam  perinde 
ac  contra  naturalem  est  peccatum  mortale  ex  suae 
speciei  ac  materi®  vi. 

CAPUT  Vili. 

An  dari  possit  Simonia  in  materia  mere  naturali. 

Nota  hic  agi  de  donis  naturalibus,  non  corpora- 
libus , sed  spiritualibus , id  est  ad  intellectum  et 
voluntatem  spectantibus  , qu®  sunt  triplicia : alia 
enim  sunt  mere  intellectualia  qu®  perficiunt  intel- 
lectum nec  ex  se  ordinantur  ad  moralem  honesta- 

tem,  v.  gr.  scientiae;  alia  nioralia  quae  inlellectum 
et  voluntatem  perficiunt  in  ordine  ad  bonos  mores 
naturales;  alia  quae  ad  naturalem  rei  cultum  spe- 
ctant. Hinc 

Dico  \ : Spiritualia  dona  naturali  more  intel- 
lectualia sive  speculativa  sive  practica  , eo  modo 
quo  revera  vendi  possunt , non  sunt  nec  esse  pos- 
sunt Simoniae  materia  (D.  Thomas,  Cajetanus,  Na- 
varra,  Richardus,  etc.),  quia  illa  non  pertinent  ad 
supernaturalem  gratiae  ordinem,  nec  ad  religionem 
aut  cultum  Dei.  Materia  autem  Simoniae  est  res 
spiritualis  ad  illum  pertinens  , derivata  a spiritu 
non  creato  , sed  increalo.  Quapropter  illa  dona 
vendere  eo  modo  quo  vendi  possunt  non  est  illi- 
citum nec  ullam  malitiam  moralem  continet.  Etsi 
quandoque  contingat  aliquam  continere,  non  erit 
Simonia,  sed  aliud  peccatum,  v.  gr.  injustitia,  im- 
misericordia, etc.  Licite  enim  potest  quis  vendere 
suam  operam  ac  laborem  in  docendo,  aut  usum  ac 
fructum  suae  scientiae  seu  artis.  Unde  1°  non  est 
Simoniacus  qui  vendit  doctrinam  , etiamsi  in- 
tendat directe  vendere  ipsam  veritatem  natu- 
ralem , quia  ista  veritas  nec  est  res  sacra , nec 
ordinata  ad  cultum  Dei ; sed  peccabit  contra  justi- 
tiam, si  ultra  condignum  pretium  sui  laboris  quem 
ponit  in  docendo,  aliquod  speciale  pretium  exigat 
pro  ipsa  veritate;  tunc  enim  venderet  vel  bis  idem, 
vel  rem  non  suam,  venderet  enim  veritatem  prout 
est  in  mente  discentis.  Non  peccabit  tamen  si  au- 
geat suae  doctrinae  pretium  ob  aliquam  ejus  excel- 
lentiam, vel  ob  eximiam  docentis  peritiam,  etiamsi 
labor  corporalis  non  sit  major  , imo  minor  et  quasi 
nullus.  Addo  insuper  nec  fore  injustum  , nec  illi- 
citum vendere  usum  seu  institutionem  suae  scientiae 
sine  labore  partae,  aut  per  accidens  infusae  gratis 
a Deo  ut  auctore  naturae;  opera  enim  quae  ex  illa 
oriuntur  sunt  naturalia  et  ejusdem  valoris  cum  iis, 
quae  aliter  ex  alio  principio  naturali  oriuntur.  2°  Si 
quis  vendat  suum  laborem  in  docendo  scientias 
naturales  charius  quam  par  est,  v.  gr.  habens  con- 
dignum pretium  a magistratu  ecclesiastico  ea  con- 
ditione, ul  gratis  omnes  doceat,  si  aliquid  exigat  a 
suis  discipulis  , erit  quidem  injustus,  sed  non  Si- 
moniacus: uti  nec  praeceptor  erit  Simoniacus,  si 
nolit  vacare  a lectione  tam  die  festo  quam  profesto 
seu  profano,  nisi  accepto  a discipulis  pretio;  quia 
docere  vel  non  docere  die  festo,  nihil  ex  se  attinet 
ad  diem  festum.  5°  Nec  est  Simonia  dare  ob  pre- 
tium licentiam  docendi , si  haec  non  pendeat  a po- 
testate spirituali;  erit  autem  contra  justitiam,  si 
eam  dare  teneatur  ex  officio  collator. 

Dico  2 : Naturalia  bona  moralia  quae  tantum  in- 
ter homines  versantur,  sive  ad  intellectus  pruden- 
tiam, sive  3d  morales  voluntatis  virtutes  spectantia^ 
non  sunt  materia  Simoniae,  neque  illa  vendere,  per 
se  loquendo,  est  peccatum;  interdum  tamen  potest 
esse  contra  charitatem  et  justitiam  , sed  nunquam 
vera  Simonia,  quia  harum  virtutum  operationes 
qtise  venduntur,  et  tota  materia  circa  quam  ver- 


santur, non  solum  sunt  naturales,  sed  nec  ad  reli- 
gionem perlinent.  Hinc  sequitur : 1°  non  esse 
Simoniam  pretium  accipere  pro  consilio  dando  mo- 
rali et  humano  quatenus  ex  principiis  naturaliter 
notis,  aut  ex  scripto  jure  humano  pendet,  sive 
detur  in  ordine  ad  actiones  et  jura  civilia,  ad  vin- 
cendas lites,  etc.,  sive  ad  dirigendam  conscientiam 
quoad  honestatem  naturalem  moralem.  2°  Non  esse 
Simoniam,  stando  in  pura  natura,  accipere  pretium 
pro  aliqua  exhortatione  ad  virtutem  moralem,  et 
ad  vitanda  peccata  contra  legem  naturae,  sive  fiat 
in  publica  oratione,  sive  in  privata  admonitione. 
5°  Neque  esse  Simoniam  vendere  opera  misericor- 
dia:, justitiae,  et  ejusmodi,  v.  gr.  inservire  aegris, 
etc.  ; nec  per  se  esse  vitiosum,  nisi  dum  charitas, 
misericordia,  aut  justitia  aliud  postulat,  v.  gr.  si 
quis  tenetur  gratis  juvare  proximum,  gratis  ferre 
sententiam,  gratis  testimonium  dicere,  ac  pro  hoc 
exigat  pretium,  erit  quidem  injustus,  sed  non  Si- 
moniacus ; uti  nec  est  Simoniacus,  qui  dat  alicui 
pecuniam  ut  bonum  opus  omittat,  etc. 

Dico  3 : Probabile  est  in  materia  religionis  natu- 
ralis posse  dari  Simoniam  naturalem  loquendo  de 
cultoribus  veri  Dei  per  puram  rationem  naturalem, 
non  de  idololatris  inter  quos  non  datur  verum  sa- 
crificium, sed  fictum  tantum.  Probatur,  quia  in 
pura  natura  posset  esse  verum  sacerdotium ; ergo 
venditio  illius  esset  tunc  contra  rationem  natura- 
lem et  religionem,  adeoque  Simonia  naturali»: 
nunc  enim  venditio  sacerdotii  est  Simonia,  quia  est 
contra  rationem  naturalem  et  religionem,  sive  quia 
ex  naturali  jure  est  mala  et  religioni  contraria ; 
ergo  et  tunc.  In  omni  enim  lege  est  intrinsece  ma- 
la, secus  autem  venditio  officiorum  civilium;  imo 
licet  venditio  sacerdotii  naturalis  non  foret  intrin- 
sece mala,  sed  mala  quia  esset  prohibita,  etiam  vel 
sic  esset  Simoniaca.  Haec  tamen  Simonia  naturalis 
distingueretur  specie  ab  ea  quae  nunc  committitur, 
quia  quantum  inter  se  differunt  acquisita  et  infusa 
religio,  tantum  differret  illa  Simonia  contra  legem 
seu  religionem  naturalem  ab  ea  quae  nunc  commit- 
titur contra  religionem  et  supernaturalem  Dei 
cultum  ; privatio  enim  sumit  speciem  ab  habitu  cui 
opponitur. 

CAPUT  IX. 

An  gratia  unionis  hypostatica?  ac  sanctificans  possit 
esse  materia  Simonia 

Dico  1 : Gratia  unionis  hypostaticae  non  potest 
esse  materia  Simoniae;  nec  Judas  Christum  ven- 
dendo fuit  proprie  Simoniacus;  vendendo  enim 
Christum  non  cogitavit  quidquam  de  spiritualitale 
qua;  in  Christo  erat,  nec  eo  titulo  accepit  vendi- 
tionis pretium,  sed  titulo  naturae  humanae  quae  erat 
in  Christo,  quasi  res  corporalis  annexa  spirituali, 
non  extendendo  istud  pretium  ad  rei  spiritualita- 
lem.  Deinde  ista  venditio  continet  irreligiositatem, 
et  malitiam  longe  altioris  ordinis  quam  Simonia. 

Dico  2 : Gratia  sanctificans  potest  esse  materia 
Simoniae.  1°  Sumpta  pro  habitu,  v.  gr.  si  vendatur 

liomo  sanctificatus  quatenus  sanctificatus,  si  redi- 
matur chariori  pretio  captivus  quia  est  Christianus, 
aut  sacerdotii  intuitu;  si  vendatur  pluris  servus, 
quia  sanctus  est.  2°  Sumpta  pro  actu,  v.  gr.  si  quis 
vendat  suum  actum  supernaluralem  quatenus  pot- 
est alteri  afferre  spiritualem  utilitatem  vel  merili 
de  congruo,  vel  impetrationis,  vel  satisfactionis; 
item  si  quis  suam  cooperationem,  qua  plantando 
et  rigando  cooperatur  ad  fidem  alterius,  aut  si- 
miles actus,  vendat  : censetur  enim  terminum  et 
effectum  ipsius  actionis,  id  est  gratiae  actum  ven- 
dere ; atque  ita  in  his  omnibus  committitur  Simonia. 

CAPP.  X,  XI. 

An  omnia  Ecclesia:  sacramenta  eorumque  materia: 
sint  materia  Simonice. 

Dico  1 : Venditio  Eucharistiae  duplicem  continet 
malitiam  : alleram  propriae  ac  maximae  Simonis 
quatenus  est  venditio  sacramenti  sensibilis  et  ad 
usus  humanos  accommodati;  alteram  gravissimae 
irreligiosilatisseu  irreverentiae  erga  personam  Chri- 
sti, similem  venditioni  Judae,  quae  est  altioris  or- 
dinis quam  Simonia  et  commune  sacrilegium. 
Quoad  ejus  materiam  remotam,  panem  et  vinum, 
clarum  est  vendi  eam  posse  absque  Simonia;  secus 
vero  proximam,  id  est,  ipsasmet  species  conse- 
cratas, quia  jam  habent  novum  et  spiritualem  usum, 
nec  sine  supernaturalis  operis  interventu  corpora- 
liter nutriunt. 

Dico  2:  Quodvis  sacramentum  ut  sic,  est  pro- 
priissimae  Simoniae  materia  juri  naturali  contraria  : 
est  enim  divinum  et  supernaturale  donum  nobis 
gratis  a Christo  collatum,  et  respectu  gratiae  quam 
tonfert,  spirituale;  adeoque  illud  vendere  est  Si- 
monia, qute  saepe  habet  adjunctam  malitiam  scan- 
dali aut  injustitiae.  Cumque  matrimonium  sit  ve- 
rum sacramentum,  etiam  illud  vendere  prout  sacra- 
mentum, est  vera  Simonia.  Sed  cum  matrimonium 
non  sit  tantum  matrimonium,  sed  etiam  contractus 
humanus,  in  quo  communicatio  rei  materialis  , seu 
mutua  corporum  traditio  intervenit,  ideo  pro  hac  re 
temporali,  aliisque  circumstantiis  materialibus,  v. 
gr.  nobilitate,  opulentia,  pulchritudine,  dignitate, 
etc.,  potest  dari  pecunia  sine  Simoniae  labe. 

Dico  5 : In  sacramentis  duplex  est  materia : alia 
remota,  v.  gr.  in  baptismo  aqua,  in  Eucharistia 
panis,  in  matrimonio  corpora  conjugum ; alia 
proxima,  in  aliqua  hominis  actione  consistens,  v. 
gr.  ablutio,  unclio,  verborum  prolatio,  etc.  Ven- 
dere materiam  remotam,  quando  nondum  est  bene- 
dicta aut  consecrata,  patet  licere  ; de  ista  autem 
materia  jam  benedicta  aut  consecrata,  uti  et  de 
labore  corporali  et  temporis  jactura,  quae  materiam 
proximam  comitatur,  dicetur  in  cap.  Io  quid 
liceat.  Quoad  vero  materiam  proximam  seu  ipsam 
corporalem  actionem,  in  qua  ratio  sacramenti  fun- 
datur, vendere  illam  omnino  non  licet;  et  si  ven- 
datur, committitur  Simonia.  (D.  Thomas,  Cajeta- 
nus,  Solo,  Durandus,  etc.)  Quia  tota  illa  actio  et 
passio,  quae  est  materiale  sacramenti,  est  actus 


ministerii  ac  potestatis  spiritualis  et  supernaturalis; 
ideoque  ipsamet  materialis  actio  gratis  etiam  con- 
ferenda est.  De  matrimonio  jam  dictum  est  supra, 
pro  quo  quatenus  est  sacramentum,  nihil  accipi 
potest;  sed  potest  accipi  pro  re  temporali  ad  ipsum 
spectante,  quatenus  est  contractus  humanus 
CAPUT  XII. 

An  in  necessitate  possit  emi  sacramentum  ab  eo  qui 
non  vult  illud  ministrare  nisi  ob  pretium. 

Variae  circa  hoc  sunt  sententiae,  maxime  circa 
baptismum. 

Prima  igitur  negat  licitum  esse  dare  pecuniam  sub 
colore  aut  titulo  ut  sacramentum  obtineatur,  in 
quavis  necessitate  spirituali,  etiam  omnino  extre- 
ma ; qualis  foret  in  infante  morti  proximo,  cuir.on 
posset  obtineri  ac  conferri  baptismus,  nisi  dando 
pecuniam  pro  illo  obtinendo  ac  conferendo:  ita  D. 
Thomas,  Paludanus,  Sylvester,  etc.;  quia,  inquiunt, 
in  illo  casu  non  potest  dari  pecunia  illam  petenti  ut 
baptizet,  nisi  emendo  baptismum.  Emptio  autem 
baptismi,  uti  et  venditio,  est  intrinsece  mala  contra 
jus  divinum  et  naturale;  ergo  non  licet. 

Secunda  aflirmat  in  extrema  omnino  necessitate 
licere  pecuniam  dare,  nempe  in  praedicti  infantis  ne- 
cessitate, sed  non  in  gravi  licere,  qualis  foret  si  pone- 
retur adultus  in  simili  casu;  hic  enim  adultus  non 
est  in  extrema  salutis  necessitate,  quia  potest  ba- 
ptismum recipere  in  voto  per  contritionem,  seu  ba- 
ptismum flaminis,  et  salvari.  (Panormitanus,  Ca- 
jctanus,  Archidiaconus,  etc.)  Probatur  de  exlrem3 
necessitate,  quia  tunc,  inquiunt,  ob  extremam  ne- 
cessitatem , seu  ob  jus  naturale  vitandi  aeternam 
infantis  damnationem,  potest  dari  pecunia  non 
animo  baptismum  emendi,  sed  ad  tollendum  tan- 
tum impedimentum,  satiando  alterius  avaritiam, 
ut  sublaLo  isto  impedimento  administret  sacramen- 
tum; atque  ita  non  emitur  baptismus,  nec  fit  Si- 
monia, quia  datio  pecuniae  habet  bonum  finem  ne- 
cessarium per  se  et  distinctum  ab  emptione  rei 
spiritualis.  Verum  haec  ratio  posset  valere  etiam 
pro  adulto  in  gravi  baptismi  necessitate  constituto 
Ilaec  ratio  a Soto  allata  cur  pro  adulto  non  valeat, 
dicendo  emptionem  sacramenti  in  extrema  sola  ne- 
cessitate ( non  vero  in  gravi)  non  esse  intrinsece 
malam,  caret  fundamento  et  doctrinae  consequen- 
tia. Unde 

Dico  non  tantum  in  extrema  infantis,  sed  etiam 
in  gravissima  adulti  necessitate  baptismi  recipien- 
di, licitum  esse,  ut  probabilius  videtur,  dare  pecu- 
niam non  ut  pretium  sacramenti,  sed  ut  removen- 
tem impedimentum  pravae  alterius  voluntatis,  et 
avaritiae.  Ita  Albertus,  Gabriel,  Adrianus,  etc., 
quia  illa  datio  pecuniae  potest  per  intentionem  dan- 
tis pro  eleemosyna,  aut  pro  sustentatione,  aut  pro 
tollendo  impedimento  separari  omnino  a ratione 
emptionis ; etiamsi  alter  petat  illam  in  pretium 
sacramenti,  cujus  intentioni  non  tenetur  suam  con  - 
formare dator  pecuniae;  tuneque  est  honesta  ratio 
sic  operandi,  nec  ulla  sacramenti  irreverentia  in- 

tervenit.  Sicut  is  qui  dat  pecuniam  pro  facienda, 
missa,  quamvis  immediate  intendat  sacerdotis  sus- 
tentationem, intendit  tamen  etiam  ut  ille  faciat 
missam,  nec  ideo  intendit  emere  saltem  mediate 
missam,  quia  non  intendit  dare  pecuniam  ut  pre- 
tium missae.  Ita  ille  qui  ad  redimendam  vexationem, 
quam  sibi  facit  nolens  dare  sacramentum  baptismi, 
vel  ad  tollendum  ejus  avaritiae  impedimentum  dat 
pecuniam,  non  intendit  mediate  emere  baptismum, 
quia  ut  sit  emptio  non  satis  est  dare  pecuniam, 
sed  oportet  ut  per  se  ordinetur  ad  rei  sacrae  adep- 
lionem  lanquam  ejus  pretium;  hic  autem  per  se  ad 
id  non  ordinatur,  sed  ad  removendum  prohibens; 
nec  datur  ut  sacramenti  pretium,  sed  ut  avaritiam 
exstinguat ; vel  etiam  dari  posset  lanquam  pretium 
pro  depositione  odii,  irae,  aut  appetitus  vindictae, 
si  inde  oriretur  resistentia  dandi  sacramentum. 

Ilinc  collige  idem  dicendum  esse  de  co  qui  con- 
scius peccati  mortalis  in  morte,  nullum  alium  ha- 
bere posset  confessarium,  quam  aliquem  nolentem 
audire  confessionem  nisi  accepta  pecunia,  aut  de 
eo  cui  nullum  aliud  conferri  posset  sacramentum 
quam  extrema  unctio;  in  bis  enim  gravissimae  ne- 
cessitatis casibus,  videtur  posse  dari  pecunia  no- 
lenti sine  ea  administrare  sacramentum  , non  ut 
pretium  sacramenti,  sed  ad  honestum  alium  finem. 
Imo  posset  etiam  dubitari,  an  non  etiam  liceret  sic 
recipere  Eucharistiam  per  modum  viatici  a nolente 
illam  dare  sine  pecunia,  cum  infirmus  possit  uti 
jure  suo  sine  cooperatione  cum  ministri  Simoniaci 
malitia,  et  sine  emptione  sacramenti.  Denique  si 
Eucharistiam  arreptam  habeat  tyrannus,  vel  haere- 
ticus. vel  Judaeus,  et  velit  illam  conculcare,  aut 
comburere,  nec  possit  ab  ipsa  injuria  vindicari, 
nisi  pretio  dato,  tunc  sive  petenti,  sive  non  petenti 
potest  dari  pecunia  ut  cesset  ab  illis  injuriis,  et 
Eucharistiam  fidelibus  restituat , quia  non  emitur 
sacramentum,  sed  redimitur  vexatio  quae  fit  sacra- 
mento, ipsique  Christo  ( nam  potest  redimi  vexatio 
quae  fit  alteri)  atque  Ecclesiae  quae  sola  habet  jus 
fruendi  Eucharistia  : imo  quasi  ipse  tyrannus 
redimitur,  efficiendo  ut  ab  injuria  et  peccato  de- 
sistat. Idem  dic  de  redimendis  sanctorum  reli- 
quiis. 

CAPUT  XIII. 

An  omnes  aclus  potestatis  ordinis  sint  maleriu 
Sitnonice. 

Dico : Omnes  actus  procedentes  a potestate  ordi- 
nis in  quocunque  ejus  gradu  seu  ordine,  sunt  Si- 
moniae  materia,  ita  ut  illos  emere  aut  vendere  sit 
Simoniacum.  Quia  isti  actus  seu  ministeria  sunt 
spiritualia  tum  quoad  effectum  ulpote  procedentia  a 
potestate  spirituali  et  supernnlurali,  tum  quoad 
causam  quia  disponunt  aliquo  modo  ad  spiritua- 
lem fructum,  vel  conferunt  aliquam  consecratio- 
nem aut  sanctificationem  ; ac  proinde  haec  Simonia 
non  est  tantum  mala  quia  ab  Ecclesia  prohibetur, 
sed  prohibetur  quia  est  per  se  mala  : est  enim  ven- 
ditio rei  spiritualis.  Quare  Simoni®  materia  sunt 


hae  ordinum  functiones.- i*  in  sacerdote  sacrificare, 
absolvere,  extremam  unctionem  dare,  in  ipso  sa- 
crificio aut  extra  illud  publicas  nomine  populi  pre- 
ces fundere,  conferre  sacramentum  confirmationis 
et  ordinis,  baptizare,  nuptialem  benedictionem  fa- 
cere. Item  hae  sacrae  actiones  immediate  ab  Ecclesia 
institutae  : consecrare  calices,  altaria,  templa, 
chrisma,  agnos  Dei,  conficere  benedictiones  sacro- 
rum vestimentorum,  corporalium,  aqua;,  cerei  pa- 
schalis, cinerum,  candelarum  in  die  purificationis, 
elc.  2°  In  diacono  ministrare  sacerdoti  solemniter 
celebranti,  aut  Eucharistiam  dare;  in  subdiacono 
ministrare  similiter  sacerdoti;  in  exorcista,  acoly- 
tho, lectore,  ostiario  suum  proprium  officium  exer- 
cere. Prima  tonsura  licet  non  sit  ordo  juxta  ve- 
riorem sententiam,  est  tamen  etiam  materia  Simo- 
niae,  ulpote  aliquid  spirituale. 

CAPUT  XIV. 

An  omnia  sacranientalia  tam  in  actione  quam  in 

termino,  seu  effectu  permanente,  sint  materia  Si- 

monice 

Dico  1 : Omnia  sacranientalia,  etiam  transeun- 
tia, id  est,  quae  non  habent  permanentem  effectum 
post  Tei  benedictionem,  v.  gr.  benedictio  nuptialis, 
exorcismus,  elc.,  sunt  materia  Simoniae.  Sunt  enim 
res  spirituales  juxta  Ecclesiae  institutionem. 

Dico  2 : Sacranientalia  omnia  permanentia,  seu 
res  specialiter  ab  Ecclesia  consecratio  quatenus  ta- 
les, materia  sunt  Simonia;,  qua;  committitur  etiam 
ceidlra  jus  divinum  quoties  res  huju^nodi  quatenus 
tales  venduntur,  quia  hae  res  sunt  vere  sacrae,  ideo- 
que  si  vendantur  quatenus  tales,  irreverentia  magna 
committitur  spectans  ad  Simoniam,  uti  etiamsi 
vendantur  charius  ratione  consecrationis,  aut  bene- 
dictionis, quam  antea  valebant  ratione  sum  materiae 
vel  artis;  consecratio  enim  aut  benedictio  non  est 
vendibilis.  Sed 

Dico  5 : Istae  res  consecratae  aut  benedictae,  non 
obstante  consecratione  aut  benedictione,  videntur 
vendi  posse  ratione  materiae,  eo  pretio  quo  vendi 
possent  ante  consecrationem  autbenedictionein,  sive 
sint  res  artificiales,  v.  gr.  rosa;  sive  naturales,  v. 
gr,  oleum;  id  est  ista  omnia  quae  anlecedenter  sunt 
annexa  spiritualibus,  seu  quae  secundum  se  antece- 
dunt spiri tualitatem, vendi  posse  secundum  se  spe- 
ctata : ita  communiter  theologi,  Durandus,  Richar- 
dus,  Navarra,  Sylvester,  etc.,  contra  plerosque  ca- 
nonislas  dicentes  istas  res  semel  consecratas,  v.  gr. 
aquam  benedictam,  calicem  consecratum , elc., 
quandiu  consecrationem  relinent,  ratione  materiae 
vendi  non  posse,  et  quae  per  fractionem  aut  scis- 
sionem amittere  possunt  consecrationem,  prius 
esse  frangendas  aut  scindendas,  et  tunc  illarum 
materiam  vendi  posse ; quae  autem  nequeunt  sic 
amittere  consecrationem,  v.  gr.  sacrum  oleum, 
nunquam  amplius  esse  vendibiles.  Sed  probatur, 
quia  illae  res  ratione  suae  substantiae  et  naturalis 
conditionis  sunt  aestimabiles  pretio  nec  amittunt 
suum  valorem  ratione  consecrationis,  aut  quia  non 

possunt  ad  usus  profanos  converti,  etiamsi  novum 
non  acquirant,  parumque  interest,  utrum  earum 
materia  sil  parvi  valoris,  an  vero  magni  : res  enim 
parvi  valoris  etiam  vendi  potest  sine  respectu  ad 
consecrationem,  v.  gr.  agni  Dei  passim  venduntur, 
etiam  Romae. 

Objicies  1 : Materia  consecrata  non  potest  subsi- 
stere sine  consecratione,  nec  consecratio  sine  tali  ma- 
teria ; ergo  non  potest  unum  vendi  sine  altero.  Re- 
spondeo : Distinguo  consequens.  Temporale  seu 
materiale  annexum  spirituali,  v.  gr.  prmbenda  an- 
nexa spirituali  officio,  non  potest  vendi  sine  altero, 
concedo  consequens  ; quia  cum  ibi  temporale  sit 
quasi  consequens  ad  spirituale  et  aliter  transferri 
non  possit  in  alium,  non  potest  etiam  vendi,  quin 
spirituale  vendatu-r.  Temporale  seu  materiale  cui 
spirituale  annexum  est,  v.  gr.  fundus  cui  annexum 
spirituale  jus  patronatus,  non  potest  vendi  sine 
allero,  nego  consequens  ; fundus  enim  potest  vendi 
non  vendito  jure  patronatus,  quia  fundus  secundum 
se  est  prius.  Et  sic  Bonaventura  interpretatur 
(cap.  1,  qusest.  3)  : « Si  quis  objecerit  non  conse- 
crationem emi,  sed  res  ipsas  quae  ex  consecratione 
perveniunt,  desipere  probatur.  » Deinde  quod  idem 
caput  ibidem  addit  : < Nam  cum  corporalis  Ecclesia 
aut  episcopus,  i etc.,  debet  sic  legi  : < Nam  cum 
corporalis  Ecclesiae  episcopus,  » etc.,  id  est,  epi- 
scopi dignitas  non  potest  vendi. 

Obj.  2 : Transeuntes  actiones  conficiendi  aut  ad- 
ministrandi sacramenta,  licet  constent  ex  re  mate- 
riali et  formali  seu  spirituali,  vendi  non  possunt; 
ergo  nec  res  permanentes  quae  constant  ex  materiali 
et  spirituali.  Respondeo  : Nego  consequens.  Quia  in 
his  rebus  permanentibus  materiale  supponHiM1  ut 
subjectum  cui  postea  annectitur  spirituale  : nam  si 
spirituale  sit  antecedens,  et  temporale  consequens, 
hoc  temporale  vendi  nequit,  quia  virtualiter  vende- 
retur id  quod  supponitur,  nempe  spirituale.  In  prae- 
dictis autem  actionibus,  materiale  non  est  antece- 
dens ad  spirituale,  sed  concomitans,  et  quasi  ita 
intrinsece  permistum  cum  illo,  ut  totum  fiat  quasi 
intime  et  secundum  se  spirituale,  ideoque  non  potest 
vendi  unum  sine  altero. 

Obj.  3 : Res  materialis  postquam  est  benedicta 
aut  consecrata,  jam  nequit  transferri  ad  communes 
usus  talium  rerum  ; ergo  non  est  pretio  aestimabilis 
etiam  materialiter  sumpta,  cum  res  materialis  non 
aestimetur  pretio  temporali  nisi  ob  usum  ordina- 
rium. Respondeo  : Nego  consequens.  Est  enim  aesti- 
mabilis ob  ipsius  purae  materiae  valorem,  et  juxta 
illum  ac  communem  artificii  operisque  aestimatio- 
nem ac  perfectionem  vendi  potest;  usus  autem  non 
venditur,  utpote  quid  valde  remotum,  nec  emptor 
ex  vi  emptionis  ad  illum  obligatur,  nec  venditur 
ob  consecrationem. 

Obj.  4 : Vel  omnes  istae  res  vendi  possunt  ratione 
materiae,  vel  aliquae  tantum.  Respondeo  : Omnes; 
exceptis  iis  quae  jure  ecclesiastico  prohibentur.’ 
Unde  1°  quoad  sepulturae  venditionem,  si  quis  habeat 

fundum,  potest  eum  vendere,  ut  in  illo  sepulcrum 
constituatur.  Item  si  quis  habeat  sepulcrum  suis 
sumptibus  emptum,  aut  structum  pro  se  vel  pro 
suis,  non  est  Simonia,  si  illud  vendat  quoad  fundi 
proprietatem  juxta  ejus  valorem  , et  habito  re- 
spectu ad  solas  expensas  ineo  exstruendo  factas  ; 
sed  postquam  aliquis  locus  aut  coemeterium  ad  fide- 
lium sepulturam  benedictum  est  aut  publice  dica- 
tum, si  habito  respectu  ad  benedictionem  vendatur, 
erit  Simonia,  ut  palet.  Item  quando  aliquis  locus 
sacer  est  communis  pro  fidelium  sepulturis,  si  ibi 
alicui  vendatur  sepultura,  aut  aliquis  sine  certo 
pretio  non  admittatur  ut  in  isto  loco  sepeliatur,  erit 
Simonia,  saltem  ex  Ecclesiae  prohibitione,  cap.  Abo- 
lenda, cap.  Cum  in  Ecclesia,  cap.  Ea  qua.  Imo  vi- 
detur id  extendi  ad  locum  particularem  , v.  gr.  ad 
aliquod  sacellum  quod  cum  toto  ejus  loco  subter- 
raneo est  proprium  certi  patroni,  si  hic  accipiat 
aliquid  pro  licentia  sepeliendi  ibi  extraneum.  Hinc 
a fortiori  juxta  Antonium  et  Sylvestrem  erit  Simonia 
aliquid  accipere  pro  honoratiori  sepulturae  loco  : 
v.  gr.  ut  quis  sepeliatur  intra  ecclesiam,  et  non  in 
coemeterio,  aut  ut  sepeliatur  propius  ad  altare  in- 
tra ecclesiam,  et  quamvis  alii  quidam  theologi  asse- 
rant hoc  esse  licitum,  quia  ibi  tantum  venditur 
honor  humanus  , attamen  non  videtur  id  admit- 
tendum. 2°  Chrisma  jam  ab  episcopo  confectum  ad 
compensandas  expensas  pro  ejus  materia  factas,  pro- 
hibetur ab  Ecclesia  distribui  cum  pretio  (cap.  Pla- 
cuit), ideoque  si  id  fieret,  committeretur  Simonia. 
5°  Reliquia)  sanctorum  'non  possunt  vendi  sine  Si- 
monia, quia  in  illis  non  potest  moraliter  distin- 
gui materiale  a formali  seu  spirituali,  nec  mate- 
riale secundum  se  spectatum,  pretio  est  aestima- 
bile ; secus  de  earum  ornatu  argenteo  aut  aureo. 
4°  Pro  locatione  aut  commodatione  rei  sacra),  non 
videtur  licitum  esse  aliquid  accipere,  nisi  ad  com- 
pensandum verum  damnum  aut  expensas  ob  ejus 
usum. 

CAPUT  XV. 

An  divina  officia  et  alia  virtutum  opera  sint  materia 
Simonia. 

Dicol  : Divina  officia,  prout  fiunt  ex  Ecclesiae  in- 
stitutione, et  per  ministros  ecclesiasticos,  v.  gr.  pu- 
blicae orationes  in  exsequiis  mortuorum,  in  publi- 
cis supplicationibus,  in  litaniis,  etc.,  sunt  propria 
Simoniae  materia,  ita  ut  illa  emere,  vel  vendere  sit 
Simonia  contra  jus  divinum  et  naturale  : ista  enim 
sunt  quid  spirituale.  Unde  suffragia  mortuorum 
vendi  non  possunt;  pro  his  tamen  stipendium  licet 
accipere  ob  honestum  titulum,  sed  non  pretium. 
Pro  quibusdam  actibus  qui  non  sunt  spirituales,  v. 
gr.  deferre  corpus  defuncti,  sepulturae  tradere,  co- 
operire, tumulum  facere,  ornare,  mundare, etc.,  li- 
citum est  pretium  exigere. 

Dico2:  Pro  ecclesiaslicisprocessioniDus  quae  pu- 
blice fiunt  vel  ad  sanctorum  festorumve  veneratio- 
nem vel  ad  impetranda  a Deo  auxilia,  v.  gr.  tem- 
pore Rogationum  aut  alio,  aut  pro  actionibus  ad 

illas  spectantibus  non  potest  pretium  accipi;  uti  nec 
pro  orationibus  privatis  quatenus  sunt  vel  impetra- 
toriae,  vel  satisfactoria;,  vel  meritoriae  de  congruo 
ei  pro  quo  funduntur. 

Dico  5 : Actus  virtutum  facti  in  corporalem  al- 
terius' utilitatem,  v.  gr.  corporale  misericordiae  opus, 
non  sunt  Simoniae  materia;  secus  vero  in  spiritua- 
lem, v.  gr.  jejunare  ad  satisfaciendum  pro  alterius 
peccatis. 

CAPUT  XVI. 

An  sil  licilum  dare  alicui  pecuniam  aul  aliud  si- 
mile, ut  suscipiat  baptismum,  religionem,  sacra- 
menta, elc. 

Nota  1 : Potest  duobus  modis  aliquid  alteri  dari 
intuitu  ejus  conversionis,  aliusve  bonae  actionis  ab 
eo  exercendae  : 1°  Potest  dari  simpliciter  sine  ullo 
pacto,  donis,  beneficiis,  eleemosynis  alliciendo  sen 
■sim  ejus  animum  ad  baptismum,  religionem,  sa- 
cramenta, elc.,  et  hoc  constat  esse  licitum  (cap. 
Quam  pio,  cap.  Debet).  2°  Potest  dari  cum  pacto 
vel  expresso  vel  subintelleclo  : Do  ut  facias;  et 
an  hoc  sit  licitum,  varie  disputant  auctores.  Unde 

Nota  2 : Plerique  doctores  simpliciter  negant  li- 
cere dare  aliquid  vel  accipere  hoc  ultimo  modo  per 
viam  pacti  : Do  ut  / acias ; vel  promittere  sub  tali 
conditione,  ut  fias  religiosus,  ut  baptizeris,  con- 
fitearis, elc. : ita  D.  Thomas,  Cajetanus,  Felinus, 
Angelus,  etc.  Contra  alii  asserunt  licere,  saltem 
pro  baptismo  : Glossa,  Adrianus,  Sanehez,  etc.  In- 
fer has  varias  doctorum  opiniones  sic  videtur  di- 
cendum : 

Dico  1 : Donare  de  praesenti  quidpiam  alicui,  pe- 
-lendo  ut  spirituale  opus  sive  necessitatis  sive  con- 
silii, aul  supererogationis  in  bonum  animae  suae 
Laciat,  est  licitum  et  honestum,  si  donatio  ita  fiat 
ut  recipiens  denum  aut  pecuniam  non  maneat  sim- 
pliciter obligatus  ad  exsequendum  id  pro  quo  datur, 
sed  tantum  sub  disjunctione,  vel  ad  id  exsequen- 
dum, vel  ad  restituendum  quod  accepit;  nullum 
enim  ibi  pactum  intervenit,  sed  est  liberalis  do- 
natio ad  bonum  finem  apposito  tali  modo  non 
obligante  ad  aliquid  determinate.  Atque  ita  licebit 
isto  modo  dare  aliquid,  ut  quis  excitetur  ad  in- 
gressum religionis,  ad  susceptionem  baptismi,  ad 
audiendam  missam , ad  exomologesim  facien- 
dam, etc.  Hinc 

Dico  2 : Promittere  aliquid  sub  conditione  ex- 
pressa, si  fidem  susceperis,  religionem  ingressus 
fueris,  aliudve  tale  opus  spirituale  feceris  pro  animae 
tuae  salute,  intendendo  se  obligare  ad  implendam 
promissionem  conditione  adimpleta,  et  non  aliter, 
est  etiam  licitum,  nullamque  Simoniae  labem  habet 
quando  ex  parte  ejus,  cui  fit  promissio,  nulla  ori- 
tur obligatio  ad  fidem  suscipiendam,  ad  ingressum 
religionis,  etc.,  quia  ibi  nullum  est  pactum,  et 
talis  promissio  est  tantum  donatio  liberalis  pro  ex- 
citando alio  ad  virtutem.  Sic  legatum  sub  expressa 
conditione  facium,  si  legatarius  fuerit  religiosus, 
juxta  veriorem  sententiam  est  validum  et  licilum, 


quod  patet  ex  cap  De  condii,  appos.,  ubi  manu- 
missio servorum  facta  sub  hac  conditione  : Do  eis 
libertatem,  modo  monachi  fiant  ac  in  monasterio 
perseverent,  et  non  aliter,  valida  esse  declaratur,  ac 
servari  praecipitur.  Quia  per  similes  promissiones 
datur  tantum  homini  optio  eligendi  alterutrum  pro 
suo  libitu  ; nullaque  vi  oritur  obligatio.  Sed 

Dico  3 : Dare  vel  promittere  temporale  sub  pacto 
et  conditione,  ut  alter  maneat  obligatus  determinate 
ad  fidem,  vel  religionem,  vel  sacramentum  susci- 
piendum vel  ad  quidpiam  simile  agendum,  non  est 
licitum,  et  Simoniae  labe  non  caret.  Omnia  enim 
pacta  in  materia  spirituali  reprobantur  injure  (cap. 
Qucesilum,  cap.  Quampio).  Receptio  autem  baptismi, 
ingressus  religionis,  etc.,  est  materia  spiritualis  ; 
adeoque  per  pretium  temporale  obligando  alterum 
ad  tale  opus,  indigne  tractatur  res  spiritualis,  et 
talis  donatio  non  est  liberalis  sed  onerosa. 

CAPUT  XVII. 

An  ingressus  religionis  sive  pro  noviciatu,  sive  pro 
professione  sumptus,  sil  materia  Simonice. 

Nota  : Si  quid  temporale  per  modum  pacti  de- 
tur pro  impetranda  persona  ad  Ecclesiae  praelatio  - 
nem, v.  gr.  pro  impetrando  religioso  alterius  mo- 
nasterii ad  abbatiam,  sive  ipsi  detur  sive  alteri,  ma- 
nifesta est  Simonia  (cap.  Quam  pio).  Est  enim  ven- 
ditio ministerii  spiritualis.  An  autem  liceat  aliquid 
accipere  ad  resarcienda  damna  temporalia  inde  orta, 
dicetur  postea  ; nunc  de  ingressu  religionis  sive 
per  probationem  in  noviciatu,  sive  per  vota  et  pro- 
fessionem. 

Dico  1°:  Ex  natura  rei  et  ex  vi  juris  divini  est  Si- 
monia recipere  aliquem  in  religiosum,  vendendo 
illi  statum  religiosum.  Est  enim  venditio  rei  ma- 
xime spiritualis.  Tamen 

Dico  2 : Recipere  aliquid  ad  sustentanda  tempo- 
ralia onera  quse  religio  in  se  suscipit  cum  tali  per- 
sona, non  est  ex  natura  rei  Simoniacum  nec  ma- 
lum (D.  Thomas,  etc.),  quia  non  accipitur  temporale 
pro  spirituali,  sed  pro  temporali.  Imo  nec  videtur 
hoc  esse  simpliciter  prohibitum  jure  ecclesiastico, 
si  revera  monasterium  inopia  laboret,  ita  ut  non  pos- 
sideat redditus  sufficientes  ad  sustentandos  pluresre- 
ligiosos  quam  quos  jam  habet.  (D.  Thomas,  Navarra, 
Cajetanus,  Sylvesler,  Angelus,  elc.)  Si  enim  sit 
dives  et  inopia  non  laboret,  aliquid  exigendo  pro 
dicto  ingressu,  vendet  quod  gratis  debet  dare,  quia 
bona  monasterii  sunt  reditus  ecclesiastici,  adeoque 
debent  gratis  expendi  in  iis  operibus  ad  quse  sunt 
ab  ecclesia  destinati  ; nempe  in  alendis  gratis  re- 
ligiosis. Verum  quamvis  monasterium  sit  pauper, 
quidam  doctores  putant  jureecclesiaslico  prohibitam 
esse  omnem  pactionem  pro  necessaria  sustentatione, 
citantque  varia  jura,  cap.  Nullus  1,  quaest.  2;  cap. 
Non  satis,  cap.  Quoniam.  Ac  maxime  extravag.  I, 
de  Simonia  prohibente  ne  quidquam  recipiatur  prtcler 
id  quod  personce  ipsse  sponte  et  plena  liberalitate 
omnique  pactione  cessante,  dare  vel  offerre  voluerint. 
Arbitror  tamen  hancce  prohibitionem  non  esse  fa- 

clam  pro  casu  verae  paupertatis  monasterii ; ac 
proinde  juxta  communem  D.  Thomse  sententiam 
uon  videtur  nilo  jure  canonico  esse  prohibitum  in 
casu  verae  necessitatis  aliquid  recipere,  et  de  eo 
pacisci,  explicando  illud  exigi  ad  necessariam  sus- 
tentationem. Deinde  licet  hoc  foret  jure  canonico 
prohibitum,  consuetudo  contraria  fuisset  sufficiens 
ad  illi  derogandum  ; quia  esset  prohibitio  mere  hu- 
mana, cui  per  consuetudinem  derogatur.  Nec  talis 
consuetudo  potest  dici  corruptela  aut  irrationalis, 
sed  laudabilis  ; quia  sic  animarum  necessitati  et 
monasteriorum  egestati  subvenitur,  eamque  ser- 
vandam esse  dixit  cap.  Ad  apostolicam,  De  Simon. 
Denique  concilium  Tridenlinum  (sess.  25,  cap.  16) 
dicit  religionem  posse  pro  anno  probationis,  susci- 
pere de  bonis  novitii  necessaria  ad  ejus  victum  et 
vestitum,  adeoque  et  pro  sustentatione  totius  vitee, 
si  vere  monasterium  sit  egens  ; nil  quidem  loquitur 
concilium  de  pacto,  sed  cum  hoc  non  vetet  nec  alia 
jura  in  casu  egestatis  monasterii,  nec  id  sit  contra 
jus  naturae,  ergo  licitum  est. 

CAPUT  XVIII. 

An  supernaiuralis  doctrina  functiones  sint  materia 
Simonia. 

Dico  1 : Clarum  est  vendere  doctrinam  fidei  qua- 
tenus est  formaliler  supernaiuralis  et  excellens  in 
suo  genere,  esse  Simoniacum,  v.  gr.  si  scriptor 
canonicus  venderet  suam  scripturam  quatenus  est 
infallibilis  verilalis;  si  propheta  venderet  occul- 
torum revelationes  aut  fidei  confirmationem  mira- 
culis probatam,  etc. ; atque  ita  fides  est  materia 
Simoniae. 

Dico  2 : Juxta  communem  sententiam  pro  do- 
cenda theologia  licitum  est  pretium  recipere,  adeo- 
que doctrina  theologhe  quoad  hanc  functionem , 
non  est  materia  Simoniae.  Ita  Adrianus,  Cajetanus, 
Durandus,  etc., contra  Paludanum,  Antonium,  etc. 
Probatur,  quia  licet  ipsa  theologiae  doctrina  sit  in 
se  supernaiuralis , actiones  tamen  magistri  illam 
docentis  naturales  sunt,  et  naturali  modo  proce- 
dunt et  ordinantur  ad  illuminandum  auditorum 
intellectus  sive  naturalis  sive  supernaiuralis  in  eis 
generetur  assensus;  non  enim  venditur  assensus, 
sed  labor  et  opus  quod  in  illis  illuminandis  ac  do- 
cendis ponitur;  nec  etiam  assensus  theologicus  est 
necessario  supernaturalis,  conclusio  enim  theolo- 
gica potest  esse  naturalis , sequendo  debiliorem 
pariem  praemissarum,  ut  patet  in  haeretico.  Dicunt 
etiam  non  minus  theologiae  quam  philosophiae,  ma- 
thematicae, medicinae  aliarumque  naturalium  scien- 
tiarum magistris  passim  assignari  certam  pensio- 
nem; sed  posset  dici  hanc  dari  non  ut  pretium 
doctrinae,  sed  ut  stipendium  congruae  sustentatio- 
nis, sicuti  datur  pro  concionatore;  de  quibus  post. 
Dum  Paulus  ( Eplies.  iv,  II)  inter  ministros  eccle- 
siasticos ponit  pastores  et  doctores,  per  doctores, 
intelligit  ipsos  pastores  quatenus  sacra  doctrina 
pascunt  populum  Dei. 


Hinc  collige  vendere  licentiam  docendi  theologiam 
non  esse  ex  natura  rei  Simoniam,  vendere  enim 
cathedram  theologiae  non  est  Simonia ; atqui  ven- 
dendo cathedram  datur  licentia  docendi;  ergo,  etc. 
Denique  gradus  magisterii  in  theologia  seu  docto- 
ratus  aliique  ejusmodi  gradus  litterarii,  in  quacun- 
que dentur  facultate,  probabilius  non  sunt  proprie 
materia  Simoniae,  nec  res  spirituales ; sunt  enim 
tantum  publicae  approbationes  ad  officium  docendi, 
consulendi,  medendi,  etc.,  cum  aliquibus  privile- 
giis, commoditatibus,  vel  honoribus  temporalibus. 
Et  nihil  refert,  si  forte  officium  docendi  theologiam 
fuerit  annexum  beneficio  ecclesiastico ; officium  enim 
docendi  canones  aut  grammaticam  potest  etiam 
esse  illi  annexum,  quia  fructus  beneficii  possunt  ap- 
plicari, non  tantum  ut  stipendium  operis  ministerii 
spiritualis,  sed  etiam  temporalis  oneris  ac  laboris, 
adeoque  si  quis  ratione  sui  beneficii  obligatus  ad 
docendam  gratis  theologiam  exigat  aliquid,  com- 
mittet quidem  injustitiam,  sed  non  Simoniam. 

Dico  5 : Dare  consilium  pro  foro  externo  et  in 
ordine  ad  justitiam  in  illo  servandam,  etiamsi  a 
theologo  detur,  et  propter  illud  exigere  pretium , 
non  est  Simonia,  ut  patet;  pro  interno  autem  con- 
scientiae foro  dare  consilium,  si  sit  pure  doctrinale 
et  sistat  in  mera  intellectus  instructione,  nec  est 
etiam  materia  Simoniae  pretium  exigere  propter 
illud,  quia  hoc  consilium  immediate  ordinatur  ad 
solam  intellectus  instructionem  in  re  morali,  etiam- 
si ab  interrogante  ordinetur  ac  petatur  ad  pacan- 
dam aut  dirigendam  suam  conscientiam ; quia  id 
extrinsecum  est,  nec  mutat  naturam  actionis,  qua1 
prout  procedit  ab  ipso  docente,  naturalis  est,  et  ex 
scientia  humano  labore  acquisita  provenit.  Secus 
vero,  si  sit  consilium  spirituale  seu  adhorlatorium 
instar  privata;  concionis  quod  ad  animae  reformatio- 
nem vel  correctionem  proxime  ordinatur  ex  inten- 
tione et  modo  consulendi,  vel  quod  magis  pendet 
ex  peculiaribus  Spiritus  sancti  donis  quam  ex  sola 
doctrina  et  studio  humano,  quale  est  consilium  quod 
datur  ad  judicandum  de  aliqua  vocatione,  revela- 
tione, modo  orandi,  sitne  a Deo,  necne,  de  modo 
vincendi  leniationes,  etc.,  tunc  istud  est  materia 
Simoniae. 

Dico  A:  Actus  condonandi  juxta  omnes  est  ma- 
teria Simoniae,  et  sine  ejus  labe  vendi  non  potest. 
Verbum  enim  praedicationis  est  verbum  Dei,  et  prae- 
dicator est  veluti  legatus  a Deo  missus  ad  illud  mu- 
nus exsequendum  : Euntes  ergo  pradicate  , etc. 
(Mare,  xvi,  15).  Quomodo  autem  liceat  pro  con- 
cione sustentationem  recipere,  et  an  liceat  hanc  pa- 
cisci, dicetur  postea  similiter. 

Dico  5:  Docere  pueros  doctrinam  Christianam, 
seu  facere  catecliismum  solemni  ritu,  modo  per- 
suasivo,  et  instar  concionis,  est  etiam  materia  Si- 
moniae. Secus  vero,  si  labor  iste  docendi  doctrinam 
Christianam  tantum  assumatur  ad  adjuvandam  sat 
exercendam  alterius  memoriam. 

CAPP.  XIX,  XX. 

A,i  aclus  pertinentes  ad  jurisdictionem  sive  interni  , 
sive  externi  fori,  sint  materia  Simonide. 

Dico  1 : Pro  audienda  confessione,  pro  data  aut 
danda  absolutione,  pro  data  aut  danda  licentia  au- 
diendi confessiones,  pro  absolutione  a censuris  in 
foro  conscienti»  pecuniam  vel  pretium  exigere,  est 
Simonia.  Sacerdoti  autem  injuste  nolenti  absolvere, 
dare  pecuniam  non  ad  emendam  absolutionem,  sed 
ad  tollendum  pravum  appetitum  impedientem  gratis 
facere  debitam  justitiam,  si  sil  extrema  aut  gravis 
necessitas,  ncc  possit  ad  alium  haberi  recursus, 
juxta  Panormitanum,  non  erit  Simonia.  Item  pro 
concessione  indulgentiarum,  pro  commutatione  aut 
dispensatione  votorum , pro  licentia  laborandi  in 
festo,  aut  comedendi  cibos  prohibitos  in  die  jejunii, 
pro  assistentia  parochi  in  sacramento  matrimonii , 
pretium  dare  aut  accipere  est  Simonia. 

Dico  2 : Quod  attinet  ad  forum  externum,  actus 
communicandi  jurisdictionem  spiritualem  sive  or- 
dinariam, sive  delegatam,  ex  natura  sua  sunt  ma- 
teria Simoni»,  ita  ut  illos  vendere  aut  emere  sit 
Simonia  juri  divino  contraria;  est  enim  venditio 
aut  emptio  jurisdictionis  spiritualis  et  supernatura- 
lis.  Hinc  vicariatus  tam  dioeceseos  quam  parochi» 
si  vendatur  aut  ematur,  committitur  Simonia.  Uti 
etiam  si  vendatur  jus  eligendi  ad  dignitates  aut  be- 
neficia ecclesiastica,  aut  ea  conferendi,  vel  electio- 
nem confirmandi. 

Dico  5 : Omnes  aclus  spiritualis  jurisdictionis 
voluntarias,  quatenus  ad  effectum  spiritualem  ordi- 
nantur, v.  gr.  votorum  dispensationes,  juramento- 
rum relaxationes,  dispensationes  in  irregularitate , 
in  impedimentis  matrimonii,  in  legibus  ecclesiasti- 
cis, etc.,  sunt  materia  Simoni»  (cap.  Ad  nostrum, 
cap.  Consulere,  etc.).  H»  enim  dispensationes  sunt 
actus  supernaturalis  potestatis.  Quod  autem  spectat 
ad  dispensationes  Roman»  curi»  pro  quibus  pecu- 
nia solvitur , sic  respondetur  : Quamvis  exigere 
aliquid  pro  ipsamel  dispensatione  sit  Simonia  con- 
tra jus  divinum,  in  quo  papa  non  potest  dispensare; 
tamen  illud  exigere  pro  sustentatione  et  sustinen- 
dis oneribus  status  dispensantis,  non  est  contra  jus 
divinum,  neque  in  harum  papalium  dispensatio- 
num materia  invenitur  esse  contra  jus  ecclesiasti- 
cum, cum  nulla  pro  his  reperiatur  prohibitio  ec- 
clesiastica; et  licet  daretur,  papa  est  supra  tale  jus, 
polestque  hoc  non  obstante  disponere  ea  qu»  ad 
suum  statum  pertinent,  maxime  in  reddendis  ejus- 
modi dispensationibus  magis  onerosis  ac  difficilio- 
ribus ex  parte  petentium.  Deinde  quod  solvitur , 
s»pe  non  pontifici  vel  ejus  ministris,  sed  pio  operi 
applicatur  : et  tunc  non  datur  absoluta  dispensatio, 
sed  commutatio  unius  operis  in  aliud;  vel  inter- 
dum commutatio  unius  poen»  ecclesiaslic»  in  aliam 
pecuniam.  Hinc  etiam  facile  solves  quomodo  pro 
emolumento  temporali  nude  spectato  clericatus  ca- 
nter» et  auditoratus  aliquid  detur.  Praedictis  autem 
titulis  episcopi  in  dispensando  nil  oossunt  exigere 


quia  id  jure  communi  ecclesiastico,  cui  subjiciun- 
tur, est  prohibitum;  adeoque  nec  facile  permitten- 
dum est,  ut  ejusmodi  onera  pro  suorum  officialium 
stipendiis  imponantur. 

Dico  4 : Actus  jurisdictionis  ecclesiaslic»  eliant 
contentios»  et  involuntariae,  v.  gr.  prolatio  senten- 
li»  in  judicio,  sunt  materia  Simoni»,  actus  autem 
jurisdictionis  episcoporum  habentium  directam  ju- 
risdictionem temporalem,  qui  versantur  circa  ma- 
teriam politicam  ac  mere  humanam  non  sunt  ma- 
teria Simoni»;  quia  isti  aclus  ut  ab  illa  jurisdi- 
ctione procedunt,  semper  manent  mere  naturales. 
Yerumtamen  quidam  actus  quasi  mere  politici  et 
humani,  v.  gr.  licentia  studendi  philosophi»,  qua- 
tenus a potestate  spirituali  procedunt,  probabilius 
sunt  materia  Simoni»  ex  vi  juris  divini,  quia  usus 
jurisdictionis  spiritualis,  per  se  et  formaliter  est 
spiritualis. 

CAPUT  XXI. 

An  labor  corporalis  in  operibus  spiritualibus  sit  ma- 
teria Simonice. 

Nota  : Duplex  est  labor  corporalis  in  opere  spiri- 
tuali, v.  gr.  in  celebratione  miss» , in  adminislra- 
lione  sacramenti,  etc.:  Alius  intrinsece  et  per  se 
illi  adjunctus  ac  per  se  requisitus  ad  tale  ministe- 
rium sacrum ; alius  per  accidens  illi  adjunctus,  v. 
gr.  agere  iter  unius  leuc»  non  ex  officio  ad  dicen- 
dam missam,  aut  exspectare  quotidie  usque  ad  me- 
ridiem ad  celebrandum,  etc. 

Dico  1 : Pro  labore  qui  est  per  se  operi  spiri- 
tuali adjunctus,  non  potest  accipi  pretium ; cum 
enim  hoc  opus  non  sit  vendibile  ratione  laboris,  ita 
nec  labor  intrinsece  adjunctus  vendibilis  est  ratione 
operis,  sed  totum  istud  opus  cum  toto  suo  labore 
intrinseco,  et  cum  omnibus  conditionibus,  quas  ha- 
bet per  se  adjunctas,  fit  pretio  in»stimabile  seu  in- 
vendibile per  elevationem  ad  spiritualem  ordinem , 
et  per  intimam  conjunctionem  cum  sacramenti,  aut 
alterius  sacri  ministerii  ratione.  Potest  tamen  mer- 
ces, qu»  non  sit  pretium  laboris,  sed  stipendium 
sustentationis  recipi,  quia  pretium  spectatur  per 
eommensurationem  ad  valorem  et  sslimationem 
operis  seu  laboris,  quod  repugnat  sanctitati  operis, 
et  sacri  ministerii ; stipendium  autem  sustentationis 
spectatur  in  ordine  ad  personam,  quatenus  eget 
sustentatione,  quam  acquirere  nequit  dum  aliis 
inservit  in  opere  spirituali,  ideoque  ex  justitia  ab 
aliis  debetur  illi  sustentatio  ob  tale  ministerium. 

Dico  2:  Pro  labore  per  accidens  adjuncto  operi- 
bus spiritualibus  seu  ministeriis  sacris,  qui  non  ex 
vi  ministerii , per  se  ac  moraliler  postulatur,  sed 
in  casu  particulari  ob  circumstantias  person»,  loci, 
temporis  requiritur,  licet  pretium  accipere ; adeo- 
que iste  labor  non  est  materia  Simoni».  Denique 
pro  obligatione  quam  quis  assumit  ad  pr»standa 
ejusmodi  spiritualia  opera  prout  talia  sunt,  non 
potest  accipere  pretium,  sed  stipendium  tantum  seu 
subsidium  sustentationis,  quia  sic  venderetur  spi- 
rituale ministerium,  vel  ut  res  vendita,  vel  ut  ratio 

venditionis,  quod  neutrum  licet.  Pro  obligatione 
autem  ad  prseslanda  ista  spiritualia  prout  includunt 
aliqua  onera  corporalia,  quae  habent  se  per  accidens 
ad  ipsa  spiritualia  secundum  se  spectata,  v.  gr.  ex- 
spectare talem  horam  incommodam , tunc  potest 
proprium  pretium  accipi,  ut  colligitur  ex  cap.  Si- 
gnificatum. 

CAPUT  XXII. 

An  omissio  actuum  spiritualium  sit  materia  Simoniw. 

Dico  1 : Non  est  Simonia  dare  alicui  pecuniam, 
ut  abstineat  ab  actu  spirituali,  quam  injuste,  aut 
sacrilege,  aut  Simonaice  facturus  est;  imo  vero  bo- 
num est,  sicut  precibus  et  minis,  ita  et  pecunia 
impedire  peccatum,  aut  allicere  ad  bonum  opus. 
Nec  prohibitio,  quae  habetur  cap.  Nemo,  agit  de 
hac  re. 

Dico  2:  In  usu  negativo  spiritualis  jurisdictionis, 
per  solani  omissionem  potest  Simonia  committi,  si 
ista  omissio  moraliter  censeatur  provenire  a juris- 
dictione spirituali,  et  habere  effectus  illi  proportio- 
natos : v.  gr.  si  quis  bene  disposito  deneget  absolu- 
tionem a peccatis  in  foro  interno,  aut  absolutionem 
a censura  in  externo  ob  pretium;  et  probatur  ex 
cap.  Nemo. 

Dico  3 : Omissio  actus  spiritualis,  si  non  sit  actus 
jurisdictionis  spiritualis,  non  est  materia  Simoniae, 
nisi  vendatur  aut  pretio  aestimetur  intuitu  alicujus 
boni  spiritualis  : v.  gr.  si  detur  sacerdoti  pecunia, 
ut  omittat  missam  celebrare,  aut  audire  confessio- 
nem, vel  episcopo,  ut  omittat  dare  alicui  ordines, 
illi  per  istam  omissionem  non  committunt  Simo- 
niam,  quia  ista  omissio  non  est  actus  potestatis 
ordinis,  sed  solius  arbitrii,  etiamsi  ejusmodi  sacer- 
dos teneretur  ex  officio  celebrare,  aut  audire  con- 
fessionem subditi;  licet  enim  tunc  hae  omissiones 
essent  injustae,  non  tamen  Simoniac®,  ulpote  solus 
non  usus  suae  potestatis  spiritualis.  Si  quis  autem 
ob  pretium  deneget  subdito  juste  petenti  licentiam 
ut  alteri  confiteatur,  is  committit  Simoniam,  quia 
tunc  est  moralis  usus  jurisdictionis  spiritualis,  non 
negatio  usus  : sic  etiam  eam  committit  examinator 
ecclesiasticus  qui  pretio  corruptus  non  approbat 
dignum. 

Dixi  : Nisi  vendatur  aut  pretio  cestimetur  intuitu 
alicujus  boni  spiritualis,  quia  cum  tunc  res  spiritua- 
lis pretio  aestimetur,  Simonia  committitur  : v.  gr., 
si  in  oppositione  ad  beneficium  detur  pecunia  ali- 
cui ut  non  se  opponat  eo  intuitu,  ut  alterius  electio 
sil  certior,  vel  probabilior;  item  si  quis  ante  ob- 
tentum beneficium  det  pecuniam  alicui,  ut  non 
contradicat. 

CAPUT  XXIII. 

An  id  quod  non  est  spirituale  nisi  ob  annexionem 
causalem  cum  spirituali,  sit  materia  Simonia;. 

Dico  aliquid  posse  esse  annexum  alteri  vel  ut 
causam,  vel  ut  effectum.  Quare  1°  quodvis  an- 
nexum spirituali,  ratione  annexionis  quam  habet 
cum  spirituali  : v.  g.  calix  ratione  consecrationis, 


vendi  non  potest  sine  Simonia,  quia  spirituale 
vendi  non  potest  sive  ut  res  vendita,  sive  ut  ratio 
venditionis.  2°  Nec  ulla  etiam  ratione  vendi  potest 
annexum  concomitanter  spirituali,  id  est  annexum 
ut  effectus  intrinsece  conjunctus  ad  con  ponendum 
unum  totum  cum  spirituali , seu  unum  totum  spi- 
rituale. 5°  Annexum  antecedenter , id  est  quod 
prius  tempore  potest  antecedere  spirituale,  per  se 
spectatum  vendi  potest,  etiam  supposita  annexione, 
sed  non  ob  illam  : sic  calix  consecratus  vendi  po- 
test ratione  solius  materiae.  4°  Annexum  conse- 
quenter, id  est  quod  praesupponit  spirituale  cui 
annectitur  lanquam  consequens  effectus  : v.  gr. 
beneficium  ecclesiasticum  quod  praesupponit  spiri- 
tuale officium  aut  gradum  clericalem,  vendi  non 
potest  sine  Simonia,  quia  necessario  venderetur 
illud  spirituale,  quod  praesupponitur ; ut  dicitur  in 
cap.  Si  quis  objecerit  I,  quaest.  3. 

CAPUT  XXIV. 

An  beneficia  ecclesiastica  sint  materia  Simonice  ex 
jure  divino,  an  vero  ex  ecclesiastico. 

Nota  1 : Beneficium  sic  potest  definiri  : est  jus 
perpetuum  ministrandi  in  ecclesia,  et  recipiendi 
pro  tali  ministerio  fructus  annuos  ex  bonis  eccle- 
siasticis, adeoque  titulus  beneficii  est  semper  spi- 
ritualis, et  beneficium  semper  annexum  gradui  cle- 
ricali ex  parte  personae  cui  conferendum  est.  Prae- 
benda vero,  seu  reditus,  licet  in  se  spectati  tem- 
porales sint,  tamen  quatenus  sunt  annexi  tali  titulo, 
participant  quamdam  spiritualitatem. 

Nola  2 : Constat  juxta  omnes  beneficia  quoad 
ipsum  spirituale  jus  quod  includunt,  et  in  quo  fun- 
dantur, esse  materiam  Simoni®  juri  divino  contra- 
riae, ac  proinde  vendere  beneficium  quoad  tale  jus, 
ita  esse  intrinsece  malum,  ut  nec  ipsi  papae,  nec 
alicui  ex  ejus  dispensatione  possit  unquam  esse  li- 
citum ; juri  enim  divino  papa  est  subjectus  , neque 
illud  immutare  aut  in  illo  dispensare  potest. 

Nota  5 : Item  constat  beneficia  ecclesiastica, 
etiam  habito  respectu  ad  temporale  emolumentum 
quod  in  ipsis  est  nunc  non  posse  vendi  aut  emi 
sine  peccato  Simoni® ; adeoque  etiam  sic  spectata 
esse  materiam  Simoni®,  ut  patet  ex  innumeris  le- 
gibus canonicis.  Nunc  ad  qu®stionein,  qua  petitur 
an  vendere  beneficium  solum  intuitu  et  ®stima- 
lione  vel  temporalis  commodi  quod  in  eis  est,  vel 
incommodi  quod  alicui  provenit  ex  spoliatione  sui 
beneficii,  sit  Simonia  contra  jus  divinum  naturale  ; 
an  vero  tantum  contra  jus  ecclesiasticum?  Aliqui 
respondent  esse  contra  jus  divinum,  in  quo  nec  ab 
ipso  papa  possit  dispensari ; sed  alii  communiter 
dicunt  esse  tantum  contra  jus  ecclesiasticum,  ideo- 
que  vel  a papa,  vel  ab  alio  ex  ejus  dispensatione 
posse  vendi  beneficium  sine  Simonia,  dummodo 
non  intuitu  spiritualis  juris  quod  in  ipso  est,  sed 
intuitu  emolumenti  temporalis  vendatur.  Ut  h®c 
igitur  omnia  sigillatim  explicentur  ac  concilientur, 
sequentes  appono  propositiones  : 

Dico  1 : Tapa  potest  fructus  beneficii  et  pt»= 

bendam  ut  quid  temporale,  separare  a titulo  cleri- 
cali et  officio  spirituali,  et  ita  eam  vendere  sine 
Simonia,  sicuti  potest  eam  donare  laico  licite*,  si 
justam  I. abeat,  causam.  Item  potest  dare  alicui  be- 
neficium eum  onere  solvendi  quotannis  sibi  vel  al- 
teri certam  fructuum  beneficii  partem , quia  papa 
est  supremus  temporalium  bonorum  Ecclesia  dis- 
pensator, atque  ita  potest  temporales  fructus,  qui 
ex  humana  institutione  annexi  erant  talis  beneficii 
titulo,  separare  ab  illo,  eosque  sub  alio  titulo, 
vel  sine  spirituali  titulo,  conferre;  imo  probabi- 
liter potest  papa  aestimare  temporalem  valorem 
pensionis  quam  beneficio  imponit , et  illum  simul 
accipere  sive  pro  se  sive  pro  alio  distincto  a bene- 
ficiato,  quia  illa  pensio  beneficio  imposita  vel  im- 
ponenda, est  mere  temporalis,  utpote  alicui  ap- 
plicata sine  titulo  spirituali,  adeoque  redimibilis 
ratione  suae  temporalitatis.  Ergo  potest  a principio 
et  imponi  et  redimi,  quod  fit  per  modum  confe- 
rendi sub  tali  onere,  quia  non  est  venditio  bene- 
ficii, sed  impositio  oneris  temporalis  quam  papa 
in  beneficio  potest  constituere  una  cum  antece- 
dente ejus  redemptione ; quae  redemptio  licet  ven- 
ditio sit,  non  est  tamen  venditio  rei  spiritualis, 
nec  rei  temporalis  annexae  spirituali,  quia  istud 
onus  non  est  per  se  annexum  beneficii  titulo,  imo 
vero  per  ejus  impositionem  separatur  redituum 
pars  a titulo  beneficii,  atque  ita  gratis  datur  offi- 
cium, sed  tantum  venditur  temporale  emolumen- 
tum jam  quodammodo  separatum  ab  illo  officio  per 
voluntatem  papae,  qui  potest  illa  separare  et  onus 
imponere.  Quare 

Dico  2 : Mediante  formali  vel  virluali  separatione 
fructuum  ab  officio,  quoad  aliquam  saltem  eorum 
partem,  polestpapa  dare  beneficium  cum  exactione 
alieujus  pecuniae  : v.  gr,  in  commutatione  alicujus 
beneficii  tenuis  cum  pingui;  papa  enim  est  supre- 
mus dispensator  bonorum  Ecclesise,  ideoque  sicut 
potest  reditus  a titulo  spirituali  reipsa  separare, 
ita  et  mente  seu  sua  intentione  ac  voluntate  se- 
parare temporale  a spirituali,  sicque  compensare 
temporale  cum  temporali,  conferendo  gratis  spi- 
rituale, vel  conferendo  spirituale  pro  spirituali. 
Attamen  nulla  facta  separatione  id  non  potest, 
adeoque  absolute  loquendo  non  potest  vendere 
beneficium;  et  sic  opposita*  sententia*,  altera 
affirmans  , altera  negans , conciliantur.  Probatur  , 
quia  si  emolumentum  temporale  non  separetur  ab 
ollicio  spirituali,  dum  venditur  beneficium,  emi- 
tur pretio  facultas  obtinendi  istud  temporale  et  jus 
ad  illud  mediante  spirituali  ministerio,  saltem  ut 
medium  necessarium  ad  illud  acquirendum;  dum 
enim  tale  temporale  venditur  manente  annexione, 
censetur  etiam  aliquo  modo  vendi  ipsum  spiri- 
tuale; secus  vero,  dum  fit  formalis  vel  virlualis  se- 
paratio. 

Dico  5 : Pralati  papa  inferiores  non  possunt  in- 
tuitu temporalis  emolumenti  aut  detrimenti  pecu- 
niam exigere  pro  beneficio,  quia  id  in  jure  pro- 


hibitum est,  et  non  possunt  ipsi  separare  fructus 
beneficii  a beneficio,  nec  imponere  pensionem  in 
beneficio,  quia  id  etiam  prohibitum  est,  exceptis 
casibus  a jure  concessis. 

Dico  4 : Privatae  personae  beneficium  possidentes, 
ex  vi  juris  divini  prohibentur  illud  vendere,  utpote 
quae  non  possunt  ullo  modo  separare  temporale  a 
spirituali,  dumque  aliis  locant  fructus  beneficii, 
non  illos  a beneficio  separant,  sed  conductor, 
earum  vice  aut  nomine  illos  recipit ; item  nec 
possunt  uIIg  titulo  ab  eo,  cui  beneficium  conferunt, 
aliquid  postulare,  idque  non  tantum  est  contra 
jus  positivum  ecclesiasticum,  sed  etiam  proba- 
bilius contra  divinum  naturale,  adeoque  intrinsece 
malum. 

CAPP.  XXV,  XXVI. 

An  prccslimonia  et  pensiones  ecclesiastica ? sin  l materia 
Simonice. 

Dico  1 : Prastimonia  proprie  et  juxta  usum  com- 
munem sumpta,  Simoni*  materia  sunt,  quia  sunt 
beneficia  ecclesiastica,  licet  simplicissima;  adeoque 
vendi  non  possunt.  Dein  eorum  collatio  est  spi- 
ritualis. 

Dico  2 : Pensio  qua  vel  laico,  vel  indifferenter 
sine  conditionis  clericalis  postulatione,  vel  ob  ra- 
tionem mere  temporalem  et  corporalem  datur,  v. 
gr.  pensio  pro  pulsandis  campanis,  pro  curandis  in- 
firmis, pro  sacrista,  ctc.,  non  est  materia  Simo- 
ni*, et  sine  illius  labe  vendi  potest,  est  enim  quid 
mere  temporale;  nec  illa  est  annexa  rei  vel  titulo 
spirituali,  licet  ex  re  spirituali  proveniat,  quia  jus 
mere  temporale  potest  interdum  ex  spirituali  manare 
sine  annexione  ad  spirituale. 

Dico  o : Pensio  data  clerico  ut  clerico,  id  est  vel 
expresse  istam  clericatus  conditionem  postulans, 
vel  eam  supponens,  vel  generatim  ob  aliquod  mu- 
nus spirituale  data,  videtur  probabilius  jure  anti- 
quo, ante  bullam  Pii  V Ex  proximo,  non  esse  ex 
se  materia  Simoni* , nec  invendibilis  jure  divino, 
quia  illa  ex  se  non  datur  ob  titulum  spiritualem, 
sed  ob  sustentationem;  clericatus  autem  solum  re- 
quiritur ut  conditio  vel  dispositio  ex  parte  subjecti, 
sicut  eleemosyna  quae  fit  clerico  quia  clericus  est, 
et  quasi  in  honorem  clericatus,  non  fit  ideo  an- 
nexa rei  spirituali,  nec  spiritualis.  Sed  juxta  jus 
novum  Pii  V,  imponentis  hujusmodi  pensionariis 
obligationem,  recitandi  officium  B.  Virginis,  hae 
pensiones  spirituales  et  invendibiles  sunt,  quia  dan- 
tur cum  obligatione  muneris  spiritualis  et  clericalis, 
adeoque  annectuntur  officio  clericali.  Nec  tantum 
requirunt  clerici  statum  ut  conditionem,  sed  etiam 
ministerium  spirituale,  ob  quod  debentur  tales  re- 
ditus, et  jus  ad  illos  acquiritur.  IPnc  juxta  istud 
jus  novum,  licet  pensionarius  habeat  licentiam 
a papa  transferendi  suam  pensionem  in  alium, 
Simoniacus  erit  si  transferat  pro  pretio  : si  ta- 
men is  qui  habet  licentiam  transferendi  totam 
pensionem,  transferret  tantum  partem,  et  aliam 
sibi  reservaret  retento  in  se  titulo  spirituali,  r.on 

male  faceret,  quia  daret  gratis  id  quod  dat,  et 
quia  pensio  non  est  indivisibilis  sicut  beneficium. 
An  autem  hujusmodi  pensio  sit  redimibilis,  vide- 
tur ante  Pium  V non  fuisse  contra  jus  divinum 
illam  redimere,  sed  nunc,  supposito  jure  Pii  V, 
eam  redimere  sine  papae  auctoritate  probabilius 
esset  intrinsece  malum  contra  jus  divinum,  et  forte 
Simoniacum.  Sed  si  pensio  ita  redimatur,  ut 
pensionarius  remaneat  semper  obligatus  ad  pensum 
spirituale  solvendum,  et  quasi  in  se  relinens  istius 
pensionis  titulum,  tunc  illa  redemptio  non  est  Si- 
moniaca , nec  videtur  prohibita;  quia  non  est  vera 
pensionis  redemptio  , sed  veluti  locatio  fructuum, 
sive  anticipata  fructuum  venditio.  Denique  si  pen- 
sionarius cum  alio  redemptionem  faciat  sine  papae 
licentia  , in  conscientia  remanet  obligatus  ad  onus 
spirituale. 

Dico  4 : Si  sit  pensio  imposita  super  episcopa- 
tum, v.  gr.  pro  concionalore , pro  episcopi  vi- 
cario, visitatore,  adjutore  in  pontificalibus  mu- 
niis,  etc.,  clarum  est  hanc  non  posse  vendi,  quia 
venderetur  spirituale  ministerium  cui  annexa  est;, 
nec  etiam  posse  redimi,  quia  obligatio  ad  tale  mu- 
nus non  potest  exstingui.  Si  autem  sit  imposita  su- 
per ipsum  episeopun\,  non  super  episcopatum,  tunc 
datur  non  ut  pretium  , sed  ut  sustentatio  congrua 
absque  Simonia. 

Dico  5 : Pensio  pro  beneficio  pacifice  possesso, 
cui  aliquis  renuntiat;  pensio  pro  beneficio  litigioso, 
per  transactionem  et  arbitrium  judicis,  conce- 
dendo uni  ipsum  beneficium,  et  alteri  pensionem 
super  beneficium,  pensio  pro  beneficio  parochiali, 
dum  parochus  senex  dimittit  suum  beneficium  , 
assignata  ad  ipsius  sustentationem  pensione,  hae 
omnes  pensiones,  juxta  jus  antiquum  ante  con- 
stitutionem Pii  V,  ex  natura  rei  non  erant  in- 
vendibiles nec  irredimibiles,  sed  consulendus  erat 
stylus  curiae.  Si  enim  ex  illo  constabat  prohi- 
bitio, tunc  erant  materia  Simonije,  quia  prohi- 
bitae; secus,  non.  Nunc  autem  videntur  com- 
prehensae a Pio  V sub  pensionibus  clericorum  , 
ut  clerici  sunt , adeoque  spirituali  officio  annexae, 
nisi  aliud  constet  de  voluntate  papae  per  bullam 
concessionis. 

CAPUT  XXVII. 

An  commendce,  coadjulorice , et  hospitalia  sint  materia 
Siimonice. 

Dico  1 : Commendae  clericales  ac  spirituales,  id 
est  dat<e  cum  spirituali  administralione  cui  fructus 
temporales  annectuntur,  tam  temporales  quam  per- 
petuae, sunt  materia  Simonia;  juri  divino  contrariae  ; 
quod  enim  in  eis  exstat,  est  spirituale  ministe- 
rium, cui  temporale  commodum  tanquam  secunda- 
rium annectitur.  A fortiori  idem  dic  de  coadju- 
toriis.  Commendae  autem  militares,  id  est  'datae 
titulo  mere  laico  ad  temporale  ministerium,  cum 
sint  tantum  temporalia  stipendia  pro  temporalibus 
officiis , secundum  se  spectatae , non  sunt  materiae 
' Simoniae,  quia  non  sunt  aliquid  spirituale  vel  spi- 


rituali annexum,  licet  tantum  dentur  religiosis  per- 
sonis; professio  tamen  religiosa  non  est  titulus, 
ob  quem  debeatur  commenda , sed  est  tantum 
conditio  sine  qua  non,  et  quasi  dispositio  neces- 
saria ex  parte  persome  ut  sit  capax  istius  emo- 
lumenti temporalis  juxta  papae  voluntatem;  et  illa 
precum,  quas  commendatarii  jubentur  fundere  , non 
oritur  ex  commenda , sed  ex  professione  et  regula 
religionis ; et  licet  interdum  jus  praesentandi  ad 
beneficia  sit  annexum  commenda;,  non  tamen  ideo 
facit  illam  spiritualem,  sicut  jus  patronatus  non 
facit  fundum,  cui  annexum  est,  spiritualem,  ac 
labores  militiae  ob  quos  confertur,  sunt  tempo- 
rales et  pretio  aestimabiles.  Has  commendas  mi- 
litares formaliler  ac  directe  ven  iere,  non  videtur 
quidem  esse  Simoniacum,  sed  sane  illicitum  et 
injustum  est,  quia  magister  ordinis  est  tantum 
dispensator  sub  papa  volente  illas  gratis  distribui 
dignis,  et  partieulares  commendatarii  sunt  lanium 
illarum  usufructuarii,  non  absoluti  domini.  Ilinc 
nec  est  Simonia  illas  pretio  procurare  per  ali- 
cujus  intercessionem;  p lesl  tamen  aliunde  esse 
actio  mala. 

Dico  2 : Hospitalia,  id  est  officium  ecclesiasti 
cum  gubernandi  hospitale,  si  habeant  spiritualem 
administrationem  circa  infirmos,  patet  ex  jam  dictis 
esse  materiam  Simoniae,  non  aliter  ac  beneficia. 
Si  autem  habeant  temporalem  lanium  adminis- 
trationem  circa  curam  infirmorum,  tunc  non  vide- 
tur esse  materia  Simoniae,  sive  tale  officium  sit  ad 
tempus,  sive  perpetuum.  Quia  tunc  ad  nullam 
functionem  spiritualem  ordinantur.  Ista  tamen  ven- 
dere officia,  videtur  esse  Simonia  contra  jus  ec- 
clesiasticum; quia  id  censetur  prohibitum  per  con- 
cilium Cbalcedonense  ; illa  enim  officia  ex  peculiari 
Ecclesiae  institutione  habentur  religiosa,  et  eorum 
bona  sunt  ecclesiastica. 

CAPUT  XXVIII. 

An  jus  patronatus  sil  materia  Simonice. 

Dico  1 : Jus  patronatus  quoad  honorem,  maxime 
locum  honorificum  in  sua  Ecclesia,  quoad  propriae 
Ecclesiae  defensionem,  et  quoad  utilitatem  tempo- 
ralem, non  est  materia  Simoniae,  quia  haec  per  se 
non  habent  annexionem  cum  re  spirituali,  etiamsi 
ex  illa  resultent. 

Dico  2 : Jus  patronatus,  quatenus  est  jus  prae- 
sentandi ad  ecclesiastica  beneficia,  est  materia  Si- 
moniae ; ac  proinde  illud  vendere,  est  peccatum 
Simoniae.  Hoc  constat,  saltem  de  jure  ecclesiastico, 
juxta  omnes.  Quia  istud  jus  est  spiritualibus  an- 
nexum. lino  post  faciam  ab  Ecclesia  juris  patrona- 
tus institutionem,  non  tantum  jure  ecclesiastico, 
sed  etiam  divino  naturali  et  ex  natura  rei  illud  est 
invendibile,  adeoque  vera  Simoniae  materia.  (Anto- 
nius, Barba,  etc.)  Istud  enim  jus  debet  censeri 
spirituale,  quia  procedit  a potestate  spirituali,  non 
minus  quam  beneficia  ecclesiastica;  et  actus  hujus 
juris  .est  spiritualis,  nempe  praesentatio  ad  bentG- 

cium  spirituale.  Item  terminus  ad  quem  tendit,  est 
etiam  spiritualis;  adeoque  secundum  se  spectatum, 
est  quid  spirituale  et  ex  natura  sua  invendibile, 
atque  ita  materia  Simoniae  juri  divino  contrariae. 
Nec  refert  quod  ab  Ecclesia  sit  institutum,  nam 
prima  tonsura,  calicis  consecratio,  etc.,  est  etiam 
ab  Ecclesia  instituta,  et  tamen  sunt  materia  talis 
Simoniae;  sufficit  enim  ut  id,  quod  instituitur,  sive 
a Deo,  sive  ab  homine,  sit  spirituale.  Hinc  sequi- 
tur ipsam  praesentationem  ad  beneficium,  esse  etiam 
materiam  Simoniae  juri  divino  contrariae. 

Dico  5 : Licet  jus  patronatus  vendi  non  possit, 
potest  tamen  transire  ad  alium  cum  re  vendita  ; 
modo  res  ratione  illius,  carius  non  vendatur.  (D. 
Thomas.et  alii.)  Sicut  vendito  calice,  non  venditur 
consecratio,  etiamsi  haec  cum  illo  transferatur ; ita 
hic.  Unde  in  nullo  contractu,  solutione,  compen- 
satione rei  temporalis  potest  haberi  ratio  juris  pa- 
tronatus ; eo  enim  ipso  venderetur,  uti  etiam  ven- 
deretur si  a praesentante  imponeretur  pr.esentato 
aliquod  onus  indebitum.  Attamen  jus  patronatus 
non  potest  a patrono  in  alium  transferri,  nisi  modo 
per  jus  determinato  et  in  casibus  ab  eo  expressis, 
qui  sunt  tres  : Primus  est,  dum  transfertur  jure 
liaereditario,  potest  transferri  ad  haeredes  non  solum 
necessarios  et  consanguineos,  sed  etiam  ad  extra- 
neos. Secundus,  dum  transfertur  perliberalem  do- 
nationem; unusquisque  enim  potest  in  alium  trans- 
ferrejus  quod  habet:  etsi  fiat  donatio  loco  religioso, 
ut  sit  valida,  non  requiritur  auctoritas  episcopi. 
Tertius,  dum  jus  reale  patronatus  cum  re  vendita 
cui  adhaeret,  in  alium  transfertur ; nec  obstat  si  in 
venditione  exprimatur  jus  patronatus,  modo  pro- 
pter illud,  aut  saltem  earius  propter  illud  non 
vendatur  res  seu  fundus.  Quando  autem  jus  patro- 
natus est  personale,  id  est  quando  non  adhaeret 
fundo,  sed  ipsi  personae,  v.  gr.  ecclesiae  fundatori, 
si  patronus  omnia  sua  bona  vendat,  probabilius  ex 
vi  talis  venditionis  non  transfertur  jus  patronatus, 
contra  canonistas  id  communiter  affirmantes. 
Deinde  quando  jus  patronatus  non  adhaeret  bonis, 
sed  potius  bona  ipsi  adhaerent,  v.  gr.  quando  pa- 
tronus instituit,  ut  is  qui  esset  patronus , certa 
bona  possideret  in  eccle>ise  utilitatem,  si  haec  in 
solum  ecclesiae  usum  cedant,  videntur  non  posse 
vendi  cum  patronatus  juris  translatione;  secus,  si 
cedant  ordinarie  in  usum  et  utilitatem  habentis  jus 
patronatus.  Denique  jus  standi  in  certo  ecclesiae 
loco,  spectata  loci  sacri  natura  et  ejus  usu  quate- 
nus talis  est,  vendi  non  potest. 

CAPUT  A XIX.  • 

An  temporalia  Ecclesia?  officia,  aut  eorum  actus  sint 
materia  Simonia?. 

Dico  i : Stando  in  solo  jure  divino  naturali  et 
ex  natura  rei,  haec  officia  eorumque  actus  non  sunt 
materia  Simoni*  : ita  communiter  theologi.  Quia 
h*c  munia,  v.  gr.  sacristae,  si  indici  ecclesia?,  bo- 
norum , etc.,  immediate  ordinantur  ad  actiones 
mere  temporales,  et  remote  tantum  ad  spiritualia  ; 


cum  enim  venduntur,  non  venditur  actus  ipse  ju- 
risdictionis spiritualis  quo  conferuntur,  utpole  spi- 
ritualis et  invendibilis,  sed  ejus  terminus,  seu  offi- 
cium quod  in  facto  esse  spectatum  , pretio  est 
aestimabile  quatenus  habet  temporale  emolumentum 
temporalibus  functionibus  annexum.  Tamen 

Dico  2 : Haec  officia  vendi  non  possunt  sine  gravi 
peccato  ob  Ecclesiae  prohibitionem,  ut  habetur  ex 
concilio  Chalcedonensi,  can.  2,  et  cap.  Consulere, 
etc.  Deinde  supposita  prohibitione  probabilius  vi- 
detur istud  peccatum  esse  vera  Simonia  contra  In- 
nocentium, Archidiaconum,  Turrecrematam,  etc.  Ita 
Cajetanus,  Sotus,  Felinus,  etc.  Quia  Ecclesia  potest 
sua  lege  facere  rem  aliquam  invendibilem  solum 
intuitu  religionis  ; ergo  ejus  transgressio  erit  contra 
religionem,  adeoque  peccatum  Simoniae.  Jam  vero 
horum  officiorum  venditionem  sic  esse  prohibitam 
probatur  ex  dicto  concilio  Chalcedonensi,  ex  cap. 
Si  quis  episcopus,  ex  cap.  Salvator,  etc.  Ergo. 

Dico  5 : Temporalia  Ecclesiae  officia,  quae  vendi 
sic  prohibentur,  haec  sunt  : munus  oeconomi,  pro- 
curatoris, advocati,  judicis  circa  res  temporales, 
aeditui,  primicerii  seu  magistri  chori.  Horum  tamen 
officiorum  actiones  seu  functiones  non  sunt  materia 
Simoniae,  sed  justo  pretio  aestimari  ac  vendi  seu 
locari  possunt;  sunt  enim  mere  corporales. 

Dico  4 : Vendere  bona  Ecclesiae  sive  mobilia  sive 
immobilia,  etiam  sacra  seu  benedicta  aut  conse- 
crata, v.  gr.  calix  consecratus,  etc.,  si  non  vendan- 
tur ut  sacra,  nec  ob  spiritualitatem  quam  habent, 
non  est  Simonia,  jure  eiiam  ecclesiastico.  Urbanus 
Papa  in  cap.  Salvator  dicens  vendere  ecclesiasticam 
rem,  Simoniacum  esse,  non  loquitur  de  his  secun- 
dum se  spectatis,  sed  de  ecclesiasticis  adminislra- 
tionibus,  adeoque  de  bonis  quatenus  possunt  esse 
alicujus  ministerii  ecclesiastici  materia. 

CAPUT  XXX. 

De  pretio  Simoniaco, 

Post  explicatam  Simoniae  materiam,  nunc  de  ejus 
pretio,  quod  datur  pro  re  spirituali. 

Dico  : Pretium  Simoniae,  stando  in  solo  jure  di- 
vino, debet  esse  aliquid  temporale,  nec  ad  illam 
sufficit  spirituale,  ut  habetur  ex  cap.  Ad  qumstio - 
nes,  ubi  dicitur  ecclesia  posse  pro  ecclesia  per- 
mutari, et  temporalis  possessio  pro  possessione 
temporali,  dummodo  contractus  non  commiscean- 
tur. Commutare  ergo  rem  vere  spiritualem  pro  re 
vere  spirituali,  non  est  Simonia  ex  vi  juris  divini, 
etiamsi  omni  cum  proprietate  et  pacto  una  res  spi- 
ritualis pro  alia  detur.  (D.  Thomas . Durandus, 
Sotus,  etc.)  Quia  ibi  nullum  datur  pretium;  ergo 
non  est  venditio  aut  emptio.  Deinde  per  talem 
comryutationem  non  fit  injuria  aut  irreverentia 
rei  spirituali,  sicut  non  fit  injuria  gratiae  quod  pra 
gratia  detur.  Atque  haec  commutatio  tribus  modis 
fieri  potest  : 1°  si  intercedat  mutua  obligatio  ad 
aliquid  spirituale  pro  alio  spirituali  faciendum  ; et 
tunc  datur  spirituale  pro  spirituali,  et  obligatio  pro 

obligatione.  2*  Si  intercedat  tantum  reciproca  tra- 
ditio aclualis  rei  sacrae  pro  re  sacra,  seu  action  s 
spiritualis  pro  actione  spirituali.  5°  Si  unus  slathn 
det  vel  faciat,  ut  alter  postea  compenset:  atque 
haec  obligatio , quae  ex  commutatione  nascitur  in- 
trinsece, est  etiam  quid  spirituale,  et  pretio  irredi- 
mibilis,  aut  invendibilis. 

CAPUT  XXXI. 

An  in  spiritualium  commutatione,  maxime  beneficio- 
rum, possit  committi  Simonia,  saltem  contra  jus 

ecclesiasticum. 

Dico  1 : Non  repugnat  lianc  rei  spiritualis  pro  spi- 
rituali commutationem  factam  aliter,  quam  leges 
ecclesiasticae  permittant,  esse  vere  Simoniacam  ob 
solam  Ecclesiae  prohibitionem,  v.  gr.  beneficium 
ecclesiasticum  est  simpliciter  spirituale,  adeoque 
juxta  dicta  in  praecedenti  capite  commutando  pure 
unum  pro  alio,  non  est  simonia  ex  vi  juris  divini ; 
et  tamen  ex  vi  juris  ecclesiastici  eam  vetantis  est 
Simonia  si  fiat  sine  auctoritate  praelati.  (Navarra, 
Sylvesler,  Angelus,  etc.)  Peculiaris  ratio  prohi- 
bendi hanc  beneficiorum  commutationem,  est  quia 
in  beneficiis  licet  titulus  sit  spiritualis,  proventus 
tamen  sunt  temporales  et  necessario  functionibus 
spiritualibus  annexi;  unde  fieri  posset  ut  in  talium 
spiritualium  commutatione  major  ralio  tempora- 
lium, quam  spiritualium  haberetur;  adeoque  ista 
prohibitio  in  materia  spirituali  mixta  cum  tempo- 
rali ob  ejus  modi  periculum,  longe  certius  efficit  ut 
ejus  transgressio  sit  Simoniaca,  quam  si  prohibitio 
fieret  commutandi  mere  spiritualia  cum  mere  spi- 
ritualibus, quae  si  fieret,  probabiliter  ejus  trans- 
gressio etiam  esset  Simoniaca.  Quare  : 

Dico  2 : ln  beneficiis  ecclesiasticis  permutatio 
unius  rei  pro  alia  spirituali  prohibita  est  ab  Ecclesia 
si  fiatpropria  auctoritate  (cap.  Qucesilum,  cap.  Cum 
olim) ; et  sic  facta  continet  veram  Simoniam, 
quia  prohibita.  Est  enim  transgressio  in  materia 
prohibita  ob  religionem;  et  res  temporalis  con- 
juncta spirituali,  prout  prohibita  permutari,  est 
quasi  pretium  quod  in  illa  commutatione  intervenit. 
Hinc  sequitur  : 1°  esse  Simoniam  saltem  contra  jus 
positivum,  facere  commutationes  in  provisionibus 
beneficiorum,  sic  v.  gr.  paciscendo:  hunc  elige, 
ego  illum  eligam.  2”  Idem  dic  de  spiritualibus  quae 
habent  temporalia  annexa  consequenter  etiamsi 
proprie  non  sint  beneficia.  o°  Item  de  permuta- 
tione beneficii  pro  jure  quasi  inchoato  ad  aliud 
beneficium,  sive  per  praesentationem,  sive  per  no- 
minationem comparatum  sit.  4°  Similiter  est  Si- 
monia permutare  similia  jura  ad  beneficia,  v.  gr. 
si  unus  cedat  suae  praesentationi,  ut  alter  sibi  con- 
ferat aliam  exspectationem  quam  a Pontifice  habet, 
vel  quid  simile. 

Dico  5 : Permutare  spirituale  pro  spirituali  extra 
beneficiorum  materiam,  non  est  specialiter  prohi- 
bitum jure  positivo.  ( Praepositivus , Innocentius, 
Turrecremala,  etc.)  Nulla  enim  talis  prohibitio  in 
jure  invenitur.  Spiritualia  autem,  alia  sunt  pure 


spiritualia,  uti  et  functiones  sacrae  habentes  tantum 
concomitanter  aliquid  materiale  annexum  ; et  de 
his  non  commutandis  nulla  fit  in  jure  mentio,  so- 
lum dicitur  ut  pretio  non  vendantur  (cap.  Ad  no- 
stram, etc.).  Alia  sunt  mista,  quae  habent  aliquid 
corporale  antecedenter  annexum,  v.  gr.  vasa  sacra, 
vestes,  etc.  : de  bis  nullum  etiain  invenitur  jus 
prohibens  permutationem  unius  pro  alio  ejusdem 
ordinis.  Imo  cap.  Ad  quaestiones,  approbatur  per- 
mutatio unius  ecclesiae  pro  alia  pure  facta. 

CAPUT  XXXII. 

An  requiratur  praelati  auctoritas,  ut  in  beneficiis 
permutatio  spiritualium  fiat  sine  Simonia. 

Dico  f : Generalis  regula  est,  ut  in  his  licite 
fiat  permutatio  , requiri  auctoritatem  superioris 
(cap.  Cum  universorum).  Talis  enim  permutatio 
saepe  est  necessaria,  aut  valde  utilis;  ergo  non 
debuit  prohiberi.  Et  inlelligilur  de  permutatione 
beneficiorum  proprie  sumpta,  non  de  sola  perso- 
narum translatione.  Deinde  possunt  partes  licite 
tractare  prius  inter  se  de  hac  permutatione,  ac 
convenire  de  modo  eam  faciendi ; cum  intentione 
tamen  petendi  praelati  consensum,  atque  eam  con- 
cludere quantum  est  ex  se,  mutuum  praebendo 
consensum  in  ordine  ad  consensum  praelati,  imo 
et  se  obligare  ad  perseverandum  in  sua  conven- 
tione, si  ille  consenserit.  (Sylvester,  et  Innocen- 
tius, etc.)  Debet  etiam  consentire  collator  aut  in- 
stitutor beneficii. 

Dico  2 : Nomine  praelati,  cujus  requiritur  aucto- 
ritas ad  ejusmodi  permutationes,  intelligitur  epi- 
scopus pro  sua  dioecesi,  vel  habens  jurisdictionem 
episcopalem,  v.  gr.  capitulum  sede  vacante,  et 
quidam  abbates,  aut  habens  prarscriplione  acquisi- 
tam jurisdictionem  pro  isto  actu;  non  tamen  per 
nomen  praelati  inlelligilur  ipse  beneficii  collator,  si 
careat  jurisdictione  episcopali  : contra  Angelum, 
Sylveslrem,  Sotum,  satis  verisimiliter  dicentes  in- 
telligi  etiam  collatorem , si  titulo  praescriptionis 
habeat  consuetudinem  approbandi  ejusmodi  benefi- 
ciorum permutationem.  Itaque  nunquam  potest 
fieri  licite  aliquarum  praebendarum  permutatio  ex 
mutuo  privatarum  personarum  consensu  sine  in- 
terventu superioris , quavis  exceptione  rejecta, 
quam  quidam  quasi  admittere  videntur  in  aliqua 
casu. 

CAPP.  XXXIII,  XXXIV. 

An  beneficium  ecclesiasticum  possit  cum  pensione  aut 

cum  temporali  compensatione  permutari  absque 

Simonia. 

Dico  1 : Pensio  in  beneficii  titulum  erecta,  po- 
test cum  beneficio  permutari  in  manibus  episcopi, 
juxta  jus  commune  : sed  beneficium  pro  spirituali 
pensione  potest  sola  papae  auctoritate  permutari, 
v.  gr.  si  Petrus  habeat  beneficium  ex  quo  solvit 
pensionem  Joanni,  ad  faciendam  permutationem 
ita  ut  Joannes  accipiat  beneficium,  ut  ex  accepto 
beneficio  solvat  pensionem  Petro,  requiritur  papae 
auctoritas,  quia  ejusmodi  pacti  approbatio  in  jure 

non  est  commissa  episcopo ; sola  cniin  beneficio- 
rum permutatio  episcopo  in  jure  committitur  ; ac 
pensio  in  beneficii  titulum  erecta,  censetur  benefi- 
cium, sed  pensio  super  beneficium  imposita  non 
censetur  beneficium.  Pensionem  autem  mere  tem- 
poralem permutare  cum  beneficio,  cum  sit  Simonia 
contra  jus  divinum,  ne  quidem  ipsemet  papa  po- 
test id  concedere ; potest  tamen  alio  modo  sine 
permutatione  eumdem  effectum  producere ; si 
nempe  aliquis  habens  beneficium,  illud  relinquat 
in  manu  papae,  petendo  ut  pro  sua  potestate,  et 
cura  pastorali  provideat  sibi  de  aliquo  sustenta- 
tionis subsidio,  tunc  papa  potest  dare  uni  benefi- 
cium alterius,  et  pensionem  quam  alter  habebat, 
etsi  temporalem,  transferre  in  alium,  non  lanquam 
beneficii  pretium  , sed  lanquam  sustentationem 
quam  sua  ipsa  potestate  dat.  Idem  cum  proportione 
dic  de  commenda. 

Dico  2 : Licet  beneficia  ssepe  sint  inaequalia  sive 
in  spirituali  titulo  aut  dignitate,  sive  in  temporalibus 
proventibus;  quodvis  tamen  potest  pro  alio  quovis 
aut  unum  pro  mullis  simpliciter  permutari  in  mani- 
bus superioris  sine  Simonia,  sed  inaequalitatem 
compensare  data  pecunia  vel  aliquo  dono  temporali 
sequivalente,  si  excessus  sit  in  re  spirituali,  omnino 
non  licet.  Tunc  enim  venderetur  spirituale  pro  tem- 
porali saltem  ex  parte.  Si  autem  excessus  sit  in  re 
temporali  sive  in  proventibus  temporalibus,  abso- 
Iu-te  loquendo  nec  etiam  licet,  etiamsi  compensans 
non  intenderet  dare  pretium  pro  spirituali  titulo 
sive  dignior  sit,  sive  non.  Ita  Adrianus,  Navarra,  etc., 
contra  Cajetanum,  Sylvcslrem,  etc.,  dicentes  licere 
interveniente  praelati  aucloritate.  Probatur,  quia  non 
potest  talis  compensatio  fieri,  quin  vendatur  id  quod 
est  spirituale  in  beneficio.  Ergo  non  potest  id  fieri 
sine  Simonia  contra  jus  divinum.  Cum  enim  ibi 
sil  emptio  partis  fructuum,  haec  non  potest  emi, 
nisi  ut  annexa  titulo  spirituali,  et  acquirenda  per 
spiritualia  officia  ; nec  illa  potest  a spirituali  sepa- 
rari per  contractum  permutantium.  Ergo  illa  paile 
vendita,  venditur  titulus  spiritualis.  Quare  ut  haec 
magis  dilucide  et  sigillati  ni  exponamus  : 

Dico  5 : Permutare  pingue  beneficium  pro  tenui 
cum  pecunia,  quomodoeunque  modo  et  intentione 
fiat  sine  auctoritate  superioris,  est  Simonia  non  so- 
lum contra  jus  ecclesiasticum,  sed  etiam  contra 
divinum,  uti  et  permutare  beneficia  inaequalia  in 
fructibus  cum  adjectione  pecuniae  ex  parte  tenuio- 
ris, etiamsi  fiat  in  manibus  cujuscunque  praelati 
papa  inferioris.  Probabile  est  tamen  hoc  posse  fieri 
absque  Simonia  auctoritate  papae,  non  per  modum 
propriae  permutationis,  nec  per  propriam  dispensa- 
tionem quae  in  jus  divinum  non  cadit,  sed  per  mu- 
tationem faciam  ex  parte  materiae,  et  quasi  novum 
jus  ex  parte  ipsarum  rerum  instituendo,  v.  gr.  pos- 
set papa  mutare  illam  materiam  separando  a pin- 
guiori beneficio  pariem  fructuum,  et  applicare  illos 
in  sustentationem  alterius  qui  tenue  beneficium  reci- 
pit, et  concedere  ut  fructus  sic  separati  pecunia 


compensentur,  vet  permittere  ut  is  qui  pingue  bene- 
ficium recipit,  det  aliquid  alteri  non  in  compensa- 
tionem aut  permutationem  pro  fructibus  spirituali- 
bus, sed  in  congruam  sustentationem  recipientis 
beneficium  tenuius.  Hinc 

Dico  4 : Permutatio  beneficiorum  cum  impositione 
pensionis,  non  solum  propria,  sed  etiam  praelati 
inferioris  auctoritate  facta,  est  Simonia  contra  jus 
positivum  et  divinum;  praelatis  enim  papa  inferio- 
ribus non  est  in  jure  concessum,  ut  possint  permu- 
tationem facere,  nisi  pure  et  simpliciter;  nec  illi 
possunt  separare  fructus  a re  spirituali.  Sed 

Dico  5 : Permutatio  beneficiorum  inaequalium 
quoad  temporales  proventus,  facta  cum  onere  pen- 
sionis in  pinguiori  beneficio,  si  papae  auctoritate 
fiat,  nulla  est  Simonia  : ita  omnes  doclores  et  usus. 
Quia  pensio  a papa  imposita  permutationis  causa, 
censenda  est  spiritualis,  datur  enim  cum  spirituali 
onere,  et  propter  illud,  atque  ita  commulalur  spi- 
rituale pro  spirituali;  vel  certe  si  illam  simpliciter 
imponat  ut  quid  temporale,  potest  eam  a pinguiori 
beneficio  separare,  ac  ei  qui  beneficio  pinguiori  re- 
nuntiat, conferre  ut  quid  mere  temporale  emolumen- 
tum non  ut  renuntiationis  pretium,  sed  per  dispen- 
sationem ut  sustentationis  subsidium;  ac  proinde 
nulla  intervenit  Simonia  contra  jus  divinum,  nec 
contra  ecclesiasticum,  quia  in  eo  potest  dispensare. 
Si  unum  beneficium  sit  dignius  in  spiritualibus, 
posset  papa  imponere  pensionem  non  intuitu  com- 
pensandi spiritualem  dignitatem,  sed  ob  aliam  ju- 
stam causam  temporalem. 

CAPUT  XXXV. 

An  renunlialio  beneficii  in  favorem  tertii  Simuniam 
contineat. 

Dico  i : Renuntiationem  beneficii  factam  in  manu 
praelati  sine  onere  pensionis  et  sine  designatione 
personae,  cui  conferatur,  esse  licitam  patet;  sed  si 
fiat  sub  conditione  ut  detur  tali  personae,  licet  non 
sit  Simoniaca  contra  jus  divinum  (non  enim  datur 
spirituale  pro  temporali,  imo  gratis  offertur  pro  tali 
persona);  tamen  si  conditio  sit  suspensiva  renun- 
tiationis, ita  ut  renuntiatio  non  consequatur  suum 
effectum,  nec  renuntians  possit  privari  suo  benefi- 
cio, donec  conditio  impleatur  ac  datum  sil  beneficium 
tali  personae  et  non  alteri,  tunc  facta  in  manu  prae- 
lati papa  inferioris  est  illicita  contra  jus  ecclesia- 
sticum, et  interveniente  tali  pacto  cum  dicto  pro- 
lato est  insuper  Simoniaca;  nec  liic  sine  licentia 
papae  juxta  probabiliorem  sententiam  potest  licite 
acceptare  talem  renuntiationem,  et  dare  beneficium 
juxla  conditionem  a renuntiante  appositam,  quam- 
vis id  non  praestet  ex  vi  istius  conditionis,  sed  suo 
arbitrio.  Si  aulein  conditio  non  sit  suspensiva  re- 
nuntiationis seu  non  suspendat  actualem  suspensio- 
nis effectum,  sed  sit  tantum  modus  post  renuntia- 
tionem absolute  factam  appositus,  quo  renuntians 
intendit  exhortari  et  inducere,  non  tamen  obligare 
episcopum  ut  tali  personae  beneficium  conferat,  tunc 
renuntiatio  juxta  commune  jus  antiquum  per  sc  Io- 

qnendo  esi  valida  ei  licita  tam  ex  parte  episcopi 
quam  renuntiantis,  cui  sic  postulanti  aut  roganti 
polest  episcopus  annuere,  conferendo  post  accepta- 
tam renuntiationem  absolutam,  beneficium  jam  va- 
cans isti  personae  pro  qua  rogatur;  secus  vero, 
juxta  jus  novum  institutum  a Pio  Y,  in  bulla  quai 
incipit  Quanta  Ecclesia  Dei,  in  qua  vetat  acceptare 
ejusmodi  beneficiorum  renuntiationes,  etc. 

Dico  2 : Renuntiatio  facta  cum  reservatione  pen- 
sionis in  manibus  solius  episcopi,  est  Simoniaca, 
etiamsi  ipse  illam  approbet,  in  hoc  enim  ipse  etiam 
Simoniacus  erit ; licite  autem  fil  in  manibus  papae  : 
ita  omnes  doctores.  Papa  enim  potest  pensionem 
imponere  sub  titulo  spirituali,  et  ita  lota  commuta- 
tio fiet  inter  spiritualia  ; potest  etiam  tale  onus  be- 
neficio, priusquam  illud  conferat,  imponere,  sicque 
oneratum  dare  personae  in  cujus  favorem  facta  est 
renuntiatio.  Denique  renuntians  non  potest  pensio- 
nem imponere  ob  expensas  prius  factas  circa  bene- 
ficium litigiosum,  quod  nunc  pacifice  possidet,  ne 
quidem  per  summum  pontilrcem  sub  isto  titulo,  ut- 
pole  contra  jus  divinum  ; sed  alio  modo  et  sub  alio 
titulo  posset  papa  illam  ei  assignare 

CAPUT  XXXVI. 

Quando  temporale  donum  censetur  pretium  rei  spiri- 
tualis. 

Dico  1 : Quotiescunque  temporale  donum  gratis 
datur,  sive  antecedat  sive  sequatur  rem  speratam, 
non  habet  locum  Simonia,  saltem  ex  natura  rei  pro 
foro  conscienti*.  Quid  sit  de  jure  positivo,  dicetur 
postea.  Probatur  ex  cap.  Etsi  quaestiones.,  cap.  Sicut 
eviscoims. 

Dico  2 : Potest  dari  temporale  ex  obligatione  et 
non  ut  pretium,  si  detur  in  sustentationem  personae 
tanquain  stipendium  ex  justitia  operario  debitum, 
non  vero  in  commutationem  rei  spiritualis.  Unde 
ad  habendam  rationem  pretii  respectu  rei  spiritua- 
lis, oportet  ut  detur  pro  ipsa  re  spirituali,  et  in  ejus 
commutationem.  Ideo  propria  Simoniae  ratio  maxi- 
me pendet  pro  foro  conscientiae  ex  formali  vel  vir- 
tuali  operantis  intentione.  In  ordine  autem  ad  forum 
externum  : 1°  spectandum  est,  an  datio  et  acceptio 
facta  tali  modo  et  in  tali  materia  sit  prohibita  in- 
tuitu religionis,  ctob  reverentiam  rerum  sacrarum; 
nam  tunc  agens  contra  hanc  prohibitionem,  Simo- 
niam  committit  saltem  in  ecclesiastico  furo.  2°  Si 
largitio  non  sit  specialiter  contra  legent  humanam, 
spectandum  est,  an  pactum  circa  hanc  intercesse- 
rit, et  si  in  pacto  intervenerit  causa  quae  illam  ho- 
nestet, non  debet  praesumi  Simonia.  In  dubio  autem 
conjecturis  utendum  est,  quae  desumuntur  vel  ex 
probabili  titulo  honesto,  obligationem  justitiae  aut 
legis  inducente,  vel  ex  ratione  gratuitae  donationis, 
vel  denique  ex  cap.  Etsi  quaestiones,  ubi  dicuntur 
tria  esse  spectanda,  scilicet  personae  dantis  et  acci- 
pientis, earum  qualitas  (an  consanguineae,  ami- 
cae, etc.),  quantitas  doni,  magni  an  parvi,  et  tem- 
pus seu  occasio  largitionis. 


An  sufficienter  dividatur  pretium  Simonice  in  munus 
a manu,  lingua,  et  obsequio. 

Respondeo  affirmative  : quia  alia  omnia  vel  ad 
ista  tria  membra  referuntur,  v.  gr.  humanus  honor, 
humanus  favor,  generalis  promissio.  Vel  non  sunt 
Simonsaea;  nam  1°  dare  alicui  beneficium  ob  con- 
sanguinitatem, nec  contra  jus  divinum,  nec  contra 
humanum  est  Simonia,  cum  gratis  detur  sine  pre- 
tio, sine  pacto.  Si  detur  indigno,  erit  injustitia, 
non  Simonia;  si  digno,  nec  injustitia  nec  Simo- 
nia ; cavendum  tamen  scandalum.  2°  Dare  benefi- 
cium vel  facere  aliquid  spirituale  ex  metu  immi- 
nentis mali,  non  est  Simonia  per  se  et  ex  vi  talis 
molivi,  nisi  quando  metus  inducit  ad  dandum  ali 
quid  spirituale  pro  munere  ab  obsequio  vel  simili ; 
quia  operari  ex  metu,  non  est  operari  pro  pretio. 
Deinde  inducere  aliquem  ad  faciendum  spirituale 
opus  per  comminationem  mali  imminentis,  non  est 
Simonia  nec  malum.  Ergo  etiam  facere  opus  spiri- 
tuale ob  intentatum  malum,  non  est  Simonia.  Prae- 
terea dare  aliquid  spirituale  ex  inotivo  amicitiae  ac- 
quisitae, non  est  Simonia  ; ergo  nec  ex  motivo  ac- 
quirendae, aut  placandae  irae,  ut  quis  deponat  odium 
ac  voluntatem  inferendi  malum  ; et  hoc  solum  in- 
tenditur agendo  ex  vi  metus.  Hinc  dare  beneficium 
inimico  sine  ullo  pacto  ob  grave  intentatum  malum, 
non  est  Simonia,  erit  autem  Simonia  si  cum  eo  fa- 
ciat pactum,  obligando  illum  novo  modo  ex  vi  pacti 
ad  non  inferendum  malum  in  futurum,  et  ea  ratione 
beneficium  conferat.  In  materia  enim  beneficiorum 
omnes  pactiones  prohibitae  sunt ; deinde  ibi  non 
tantum  intenditur  vitatio  mali  praesentis,  sed  etiam 
quaedam  securitas  in  futurum  per  obligationem  al- 
terius ; haec  autem  securitas  est  temporale  bonum 
pretio  aestimabile.  Ergo.  Ilinc  resolves,  utrum  sit 
Simonia,  necne,  si  episcopus  det  beneficium  alicui 
ad  petitionem  principis  ne  hunc  offendat,  ideoque 
non  possit  ascendere  ad  pinguiorem  episcopatum  ; 
aut  si  conferat  beneficium  debitori  ex  timore  amit- 
tendi sua  debita,  nempe  si  absit  pactum,  etc. 

CAPP.  XXXVIII,  XXXIX. 

Quid  per  munus  a manu  et  ab  obsequio  intelligalur. 

Dico  I : Per  munus  a manu  intelligitur  : i°  Pe- 
cunia sive  numerata,  sive  promissa,  etiam  in  mi- 
nima quantitate;  quia  licet  pecuniae  quantitas  sit 
minima,  magna  est  irreverentia  emendo  tali  pretio 
rem  spiritualem.  2°  Res  temporales  pretio  aestima- 
biles cujuscunque  generis  sint,  sive  bona  mobilia 
inanimata  aut  animata,  sive  immobilia  corporalia 
aut  incorporalia,  v.  gr.  census,  jura,  etc.  5°  Debi- 
tum remittere,  aut  spondere  se  remissurum,  aut  ex 
suis  bonis  constituere  alteri  titulum  ut  sacris  ini- 
tietur, accepta  ab  illo  promissione  se  nihil  postula- 
turum. 4°  Mutuare  pecuniam  pro  accipiendo  bene- 
ficio, vel  contra  dare  beneficium  sub  conditione 
pecuniae  mutuandae  ; datur  enim  spirituale  in  com- 
pensationem, utilitatem,  et  commutationem  mutui. 
b°  Petere  cum  pacto  dilationem  debiti  pro  re  spui- 

tuali.  G*  Pensio  quam  sibi  vel  consanguineo  reser- 
vat dans  beneficium.  7°  Quodvis  donum  positivo 
jure  prohibitum  dari  pro  re  spirituali,  consistens  in 
aliquo  jure,  temporale  emolumentum  habente,  v. 
gr.  beneficium  pro  altero  beneficio. 

Dico  2 : Per  munus  ab  obsequio  intelligitur,  vel 
obsequium  temporale  quod  de  se  est  sufficiens  ad 
Simoniam  quando  Iit  pro  re  spirituali,  aut  datur  res 
spiritualis  pro  eo;  vel  obsequium  spirituale  quod 
de  se  non  est  sufficiens  ad  Simoniam,  nisi  quando 
contra  Ecclesiae  prohibitionem  commutatur  pro  re 
spirituali.  Unde  1°  dare  et  accipere  beneficium  spi- 
rituale propter  obsequia  temporalia  jam  praestita  in 
eorum  compensationem  et  quasi  in  debiti  et  obliga- 
tionis ex  justitia  solutionem  pro  condigna  mercede 
tribuenda,  est  Simonia;  secus  vero,  si  quis  movea- 
tur tantum  ob  hujusmodi  obsequia  ad  dandum  gra- 
tis beneficium  et  ultra  omne  debitum  : ita  commu- 
niter theologi,  D.  Thomas,  Solus,  Adrianus,  etc.  Y.  gr. 
patronus  famulo,  cui  justum  solvit  stipendium,  ex 
benevolentia,  et  quasi  ex  aliqua  gratitudine  ultra 
omne  debitum  ac  gratis  confert  beneficium,  nullam 
in  hoc  admittit  Simoniam  ; qui  autem  praelatis  aut 
principibus  inserviunt  spe  obtinendi  beneficii,  si  in- 
serviant sine  ullo  pacto  explicito,  vel  implicito,  ita 
ut  ex  obsequio  nulla  justitiae  obligatio  oriatur  in 
praelato  a-sl  principe  ad  dandam  sustentationem  vel 
mercedetn,  utpole  dante  eis  aliquod  infimum  stipen- 
dium intra  justitiae  latitudinem,  tunc  potest  fieri 
beneficii  collatio,  praesentatio,  procuratio,  uti  et  ob- 
sequium seu  servitium  sine  Simonia  ; quia  utrin- 
que  fit  simpliciter  gratis,  licet  cum  aliquo  graliludi- 
nis  respectu  : secus  vero  si  intercedat  pactum  im- 
plicitum, dum  nulla  omnino  merces  temporalis,  quae 
ex  justitia  debetur,  eis  datur.  2°  Si  beneficium  detur 
cum  onere  et  sub  conditione  exhibendi  aliquod  ob- 
sequium temporale  beneficio  non  annexum,  est  Si- 
monia, quia  tunc  obsequium  respicitur  ut  pretium 
saltem  promissum  ; si  autem  sit  annexum  beneficio, 
Sunc  licet  dare  cum  talis  oneris  obligatione.  Unde 
dum  beneficium  vacat,  licitum  est  etiam  illi  de  novo 
annectere  aliquod  Ecclesiaj  obsequium,  v.gr.  docen- 
di grammaticam,  cantandi,  ministrandi  in  sacristia, 
etc.,  et  sic  acceptanti  tale  onus  dare  beneficium 
modo  hujusmodi  annexio  fiat  ab  habente  potestatem; 
quia  istud  non  est  pretium,  sed  est  opus  ecclesiasti- 
cum, pro  quo  stipendium  simul  cum  spirituali  mi- 
nisterio datur.  5°  Obsequium  spirituale  jam  exhibi- 
tum non  potest  habere  rationem  pretii  ad  incur- 
rendam Simoniam,  nisi  in  aliquid  temporale  resol- 
vatur, vel  praecesserit  pactum  per  Ecclesiam  prohi- 
bitum : commutatio  enim  inter  spiritualia  ut  talia, 
ex  se  non  est  Simonia.  4°  Obligari  ex  pacto  ad  ob- 
sequium spirituale  pro  beneficio  spirituali,  licet  non 
sit  jure  naturae  prohibitum,  est  tamen  Simonia  cor,- 
ira  jus  ecclesiasticum,  adeoque  dare  beneficium  im- 
ponendo personae  tale  onus  spiritualis  obsequii  quod 
non  est  beneficio  conjunctum,  Simonia  est  saltem 
contra  jus  ecclesiasticum  ; v.  gr.  promittere  bene- 


ficium alicui,  dummodo  per  aliquot  annos  aut  men- 
ses ministret  in  certis  spiritualibus  officiis,  dare 
beneficium  sub  onere  recitandi  quotidie  pro  dante 
certas  preces,  aut  dicendi  tot  missas,  etc.,  promit- 
tere beneficium  pro  electione  ad  episcopatum.  5°  Dum 
obsequium  spirituale  est  beneficio  aut  dignitati  spi- 
rituali annexum,  non  potest  habere  rationem  pretii, 
adeoque  nulla  est  Simonia  sub  tali  onere  et  condi- 
tione expressa  conferre  beneficium.  Res  enim  transit 
cum  suo  onere.  Item  licitum  est  temporale  aliquid 
dare  Ecclesiae  cum  onere  alicujus  obsequii  spiritua- 
lis, obligando  ad  illud  non  tantum  ex  gratitudine, 
sed  etiam  ex  justitia  : imo  addendo  expressam  con- 
ditionem ut  non  detur  si  non  id  fiat,  vel  ut  ecclesia 
privetur  tali  re  temporali  vel  legato  si  conditionem 
seu  modum  non  adimpleverit,  ut  patet  ex  Ecclesiae 
usu.  Quia  ibi  non  emitur  spirituale  per  rem  tem- 
poralem oblatam  ; sed  donatur  seu  relinquitur  res 
temporalis  ad  certum  usum  spiritualem  et  sanctum. 
Sic  datur  stipendium  in  eleemosynam  ut  dicantur 
missae,  obligando  ex  justitia  clericum. 

CAPUT  XL. 

Quid  per  munus  a lingua  inlelligalur . 

Nota  : Per  munus  a lingua  hic  intelligitur  aliquid 
temporale  et  mere  humanum  complectens  preces 
humanas,  intercessiones,  adulationes,  laudes,  sup- 
plicationes, commendationes.  Ilinc 

Dico  I : Postulare  ab  aliquo  praelato  (et  idem 
est  de  aliis),  ut  conferat  alicui  beneficium  sine  ulla 
promissione  aut  pacto,  non  est  Simonia;  nec  illae 
preces  habent  rationem  pretii,  neque  praelatus  prin- 
cipaliter ob  illas  conferens  beneficium,  Simoniam 
committit  sive  contra  jus  divinum,  sive  contra  ec- 
clesiasticum, licet  interdum  aliter  peccare  possit. 
Et  istae  preces  tam  pro  se  quam  pro  alio  fieri  pos- 
sunt, modo  non  obstet  personalis  indignitas,  adeo- 
que  non  est  Simonia  precibus  inducere  potentem 
virum  aut  familiarem  papae  aut  episcopi,  ut  mihi 
ab  illo  impetret  beneficium  : esset  tamen  Simonia, 
si  quis  aliquem  pecunia  conduceret,  ut  preces  pro 
eo  fundat  ad  obtinendum  beneficium. 

Dico  2 : Si  per  collationem  beneficii  vel  alterius 
rei  spiritualis,  intendat  collator  obligare  alium  ad 
preces  pro  se  fundendas,  tunc  proprie  recipit  mu- 
nus a lingua;  ideoque  si  recipiat  beneficium  cub 
tali  pacto  expresso  vel  tacito,  committit  Simoniam, 
et  idem  est  quotiescunque  preces  aut  intercessio- 
nes praecesserunt  sub  pacto  vel  beneficii  promissio- 
ne, si  fierent.  Idemque  dic  de  laudibus,  adulatio- 
nibus, bonorum.demonstralionibus,  etc.,  dum  fiunt 
ex  pacto. 

CAPP.  XLI,  XL1I,  XLIH. 

Quid  sit  Simonia  mentalis,  conventionalis,  realis, 
ficta , confidenlialis. 

Dico  I : Simonia  mentalis  dicitur,  quando  in  actu 
externo  non  apparet  quidem  malitia  Simoniae,  sed 
tamen  illa  fit  cum  prava  et  Simoniaea  intentione  ; 
adeoque  hic  non  sumitur  Simonia  mentalis  pro 

nudo  proposito  aut  desiderio  solo  interno  commit- 
tendi Simoniam.  ‘Simonia  conventionalis  est,  in  qua 
fit  paetum  dandi  vel  accipiendi  spirituale  pro  tem- 
porali, sed  nondum  exsecutioni  mandatum  est. 
Ilealis  vero  ultra  pactum  addit  traditionem  rei  vel 
rerum  de  quibus  conventio  facta  est.  Traditio  po- 
test esse  triplex  : vel  pretii  tantum,  vel  rei  spiri- 
tualis tantum,  vel  utriusque.  Hinc  si  sola  pretii  seu 
pecuniae  traditio  tantum  facta  sit,  et  nondum  facta 
rei  spiritualis  traditio,  tunc  ista  Simonia  videtur 
juxta  omnes  auctores  dicenda  conventionalis,  non 
realis,  contra  autem  graves  auctores  sentiunt,  si 
sola  rei  spiritualis  traditio  facta  sit  sub  promis- 
sione pretii,  licet  nondum  sit  pretium  traditum, 
dicendam  esse  simpliciter  realem  Simoniam,  non 
conventionalem.  Navarra  vero  et  alii  dicunt  etiam 
hanc  dicendam  esse  conventionalem  tantum,  nisi 
jam  aliqua  pretii  pars  data  sit.  Haec  lota  distinctio 
inquiritur  in  ordine  ad  poenas  ipso  jure  Simonise 
impositas.  Caeterum  per  traditionem  rei  spiritualis 
sub  promissione  pretii,  videtur  esse  magis  com- 
pleta, quam  per  solam  pretii  anticipatam  solutio- 
nem. 

Dico  2 : Simonia  ficta  dicitur,  quando  fit  exte- 
rius promissio  rei  temporalis  pro  spirituali,  vel 
spiritualis  pro  temporali  sine  intentione  implendi 
promissum,  aut  se  obligandi.  Quaeritur  autem  an 
sit  vera  Simonia.  Pro  quo  dico  : 1°  Quando  fictio 
intervenit  ex  parte  ejus  qui  daturus  est  rem  spiri- 
tualem, sine  dubio  nulla  committitur  vera  Simonia 
externa,  sed  tantum  fictio  et  mendacium  illius  ; sic 
enim  promittens,  minime  intendit  dare  rem  spiri- 
tualem pro  temporali,  nec  ad  id  se  obligare;  ex 
parte  autem  alterius  sincere  promittentis  temporale, 
erit  tantum  interna  Simonia,  non  externa  vera, 
utpole  fundata  in  pacto  non  subsistente,  seu  ficto. 
2°  Quando  fictio  intercedit  ex  utraque  parte,  nulla 
vera  Simonia  committitur ; quia  si  defectus  inten- 
tionis in  uno  contrahentium  sufficit  ad  impedien- 
dam Simoniam;  multo  magis  in  utroque.  5°  Quando 
fictio  intervenit  tantum  ex  parte  promittentis  pecu- 
niam, nulla  est  etiam  Simonia  vera,  contra  Navarram 
dicentem  esse  Simoniam  conventionalem  ; sed  est 
grave  peccatum  injustae  deceptionis,  scandali,  vel 
cooperationis  ad  mentalem  alterius  Simoniam ; et 
in  foro  externo  puniri  poterit  ob  dictas  malitias  et 
ob  praesumptam  Simoniam,  licet  directe  et  proprie 
non  sit  vera  Simonia. 

Dico  3 : Simonia  confidentialis  committitur  : ln  A 
privato  habente  beneficium,  si  is  renuntiet  suum 
beneficium  in  favorem  alterius  cum  certa  confiden- 
tia, seu  cum  pacto  expresso  vel  tacito  obligante,  ut 
postea  vel  sibi  vel  alteri,  v.  gr.  suo  nepoti,  in  sui 
favorem  resignet  istud.  2°  A provisore,  si  is  ali- 
quem praesentet,  nominet,  commendet,  eligat,  aut 
illi  beneficium  conferat  ea  confidentia  ac  conditione 
seu  pacto,  ut  ille  postea  in  sui  favorem  alteri  istud 
dimittat,  aut  ejus  fructus  vel  partem  eorum  illi 
persolvat.  Imo  licet  tantum  confidat  seu  paciscatur, 


ut  sibi,  non  vero  alteri,  partem  fructuum ’seu  pen- 
sionem persolvat : contra  Navarram,  Ugolinum,  elc., 
negantes  in  hoc  casu  ultimo  esse  Simoniam  confi- 
dentialem,  sed  aliam.  Deinde  haec  Simonia  confi- 
dcntialis  non  videtur  esse  extendenda  ad  beneficio- 
rum permutationes  ; quia  in  bullis  non  fit  mentio 
de  .permutationibus. 

Simonis  confidentialis  poenae  sunt  hae  : excom- 
municatio papae  reservata,  privatio  beneficiorum, 
et  ad  illa  inhabililas,  reservalio,  qua  beneficia  per 
Simoniam  confidentialem  collata  et  accepta  papae 
reservantur,  etc.  Ad  has  poenas  incurrendas  non 
est  opus  ut  Simonia  sit  utrinque  completa,  sed  eo 
ipso  quod  beneficium  ab  uno  est  datum,  et  ab  alio 
receptura  in  confidentiam,  statim  ab  utroque  prae- 
dictae poenae  incurruntur. 

CAPP.  XL1V,  XLV. 

Quce  intentio  requiratur  ad  Simoniam  mentalem. 

Dico  1 : Simonia  mentalis  externa  consistit  in 
interna  voluntate  et  proposito  dandi  rem  tempora- 
lem ut  pretium  rei  spiritualis  tanquam  ex  contractu 
oneroso,  et  inducente  obligationem  per  opus  subse- 
cutum ; sive  intendatur  res  temporalis  ut  finis 
principalis  operantis,  sive  ut  secundarius  et  accesso- 
rius; sufficit  enim  ad  Simoniam  ut  qui  intendat  sive 
principaliter  sive  minus  principaliter  rem  tempora- 
lem tanquam  rei  spiritualis  pretium.  Sicut  si  quis 
intenderet  missae  stipendium  tanquam  missae  pre- 
tium, licet  minus  principaliter,  esset  Simoniacus; 
quocunque  enim  modo  intendatur  id  quod  malum 
est,  sufficit  ad  contrahendam  in  mente  malitiam  ex 
tali  objecto.  Hinc 

Dico  2 : Quamvis  temporale  emoiumentum  sit 
per  ministerium  spirituale  ab  operante  intentum  ; 
si  tamen  non  intendatur  ut  pretium,  sed  sub  alia 
vera  et  possibili  stipendii  ratione,  non  est  Simo- 
nia : v.  gr.  si  quis  sacerdos  non  jejunus  aut  in  pec- 
cato mortali  exsistens  faciat  missam,  intendendo 
illius  stipendium,  non  erit  Simoniacus,  sed  sacri- 
legus. 

Hinc  collige  Simoniam  menlaiem  non  solum  pos- 
se committi  in  materia  contra  jus  divinum  natu- 
rale, sed  etiam  in  materia  contra  jus  positivum 
ecclesiasticum. 

Dico  3 : Dare  munus  vel  obsequium  praestare  spe 
gratitudinis  et  intuitu  remunerationis  per  donum 
spirituale  obtinendum  ex  pura  gralitudine,  sine  ulla 
alia  obligatione  exteriori,  non  est  Simonia  ; nec  per 
se  loquendo  est  malum  si  spectatur  sola  gratitudi- 
nis naturalis  honestas.  Tamen 

Dico  4 : Non  est  licitum  deducere  in  pactum  an- 
lidoralem  obligationem  cum  speciali  promissione 
implendi  illam,  vel  exhibere  seu  donum  seu  obse- 
quium temporale  sub  conditione  et  modo  implendi 
ejusmodi  obligationem  per  rem  spiritualem,  sed 
post  receptum  pure  et  sine  conditione  obsequium 
aut  donum,  ex  quo  nata  est  obligatio  antidoralis, 
non  est  Simonia  dare  spirituale,  vel  ecclesiasticum 

beneficium  cum  intentione  explendi  istam  obliga- 
tionem sine  pacto  habitam. 

CAPliT  XLVI. 

An  sil  Simonia  conventionalis  in  pactam  deducere 

sustentationis  stipendium  pro  f unctione  spirituali, 

qucu  ex  officio  non  incumbit. 

Nota  1 : De  lide  est  sustentationis  stipendium  li- 
cite dari  ministrantibus  spiritualia,  et  ab  eis  licite 
accipi  ( Mallii . x,  Luc.  x,  I Cor.  ix).  Et  palet  ex  usu 
Ecclesiae,  et  decimarum  institutione,  elc.  Ratio  est 
quia  dignus  est  operarius  cibo  suo,  et  nemo  militat 
suis  stipendiis. 

Nota  2 : Hoc  stipendium  non  impedit,  quominus 
spiritualia  gratis  ministrentur,  quia  non  datur  ra- 
tione rei  spiritualis,  sed  ratione  personae,  cui  ope- 
ranti debita  est  sustentatio.  Nunc  ad  quaestionem 

Dico  1 : Exigere  sustentationis  stipendium  pro 
functione  spirituali,  etiam  pacto  praemisso,  non 
est  Simonia.  (Cajetanus,  Solus,  Navarra,  elc.)  Quia 
non  obstante  pacto,  stipendium  remanet  semper  sti- 
pendium ex  natura  rei  debitum,  nec  habet  rationem 
pretii  pro  re  spirituali,  quae  gratis  ministratur  : nec 
tale  pactum,  quod  est  honestum,  ulla  jura  eccle- 
siastica prohibent.  Atque  hoc  verum  est  non  tantum 
respectu  sacerdotum  pauperum,  sed  etiam  divitum 
tam  in  temporalibus  bonis  quam  in  ecclesiasticis, 
quando  horum  ratione  ad  ejusmodi  ministerium 
non  tenentur  ex  officio;  quia  clericus  dives  licet 
paciscatur  de  stipendio,  non  petit  illud  ut  pretium, 
et  nemo  tenetur  suis  stipendiis  militare.  Quod  ali- 
unde habeat  ex  quo  vivat,  illud  est  per  accidens; 
deinde  nullo  jure  positivo  hoc  prohibetur.  Quando 
autem  parochus  aut  alius  Ecclesi®  pastor  ex  vi  sui 
officii  ac  beneficii  tenetur  sacramenta  ministrare, 
condonari,  sacrificium  offerre,  visitare,  et  ejus- 
modi opera  facere,  ob  quae  ratione  sui  officii  re- 
cipit proventus  sibi  debitos,  tunc  si  pro  illis  de 
novo  stipendio  paciscatur,  committit  injustitiam, 
et  preesumptam  saltem  Simoniam,  imo  et  ssepe  ve- 
ram ob  speciales  Ecclesiai  prohibitiones.  Itaque 
sicut  ministri  Ecclesiae  gratis  ministrant,  ita  et 
fideles  dant  gratis  stipendium,  quia  sicut  illi  non 
vendunt  sua  ministeria;  ita  nec  hi  ea  emunt,  non 
enim  datur  nec  accipitur  prolium  pro  re  spirituali : 
ambo  tamen  ex  justitia  tenentur,  ilii  ad  praestan- 
dum ministerium,  hi  ad  alendum  ministrum. 

Dico  2 : Istud  stipendium  potest  lege  taxari  tum 
quoad  augmentum,  ita  ut  possit  exigi  tanta  quan- 
titas et  non  major,  tum  quoad  diminulionem,  ita 
ut  non  possit  dari  minor  quantitas  : si  enim  potest 
ex  pacto  privato  definiri  luee  quantitas,  multo  ma- 
gis ex  lege,  aut  etiam  consuetudine,  non  enim 
quidquid  laxatur  pretium  est;  liberum  tamen  re- 
cipienti ministro  relinquitur  taxati  pretii  pariem 
remittere,  aut  cedere  juri  suo  ac  gratis  ministrare. 

CAPUT  XLYII. 

An  exigere  stipendium  pro  functione  spirituali  et 
officio  vel  beneficio  debita,  sit  vera  Simonia  con- 
ventionalis. 

Dico  1 : Temporalia  emolumenta  quse  jure  ec- 

clesi astico  concessa  sunt  ministrantibus  ex  officio 
spiritualia,  possunt  juste  et  absque  Simonia  exigi. 
Concessa  autem  sunt  ultra  decimas  et  primitias 
duobus  modis  : 1°  dum  Ecclesia  acceptando  spon- 
taneas fidelium  voluntates,  juxta  illas  jus  consti- 
tuit; supposita  enim  voluntaria  fidelium  consue- 
tudine offerendi  pias  oblationes,  Ecclesia  vult  lau- 
dabilem illam  consuetudinem  servari  adeoque  mi- 
nistris suis  dat  jus  illas  exigendi  moderato  modo 
(in  cap.  Ad  aposlolicum).  2°  Dum  absolute  pro  sua 
potestate  jubet  seu  decernit  dandum  esse  certum 
quoddam  emolumentum  seu  stipendium  suis  mi- 
nistris ad  convenientem  eorum  sustentationem,  v. 
gr.  episcopis  in  visitationibus  dioeceseos.  Sed 
Dico  2 : Quando  jure  communi  prohibentur  aliae 
exactiones  pro  functionibus  spiritualibus,  tunc  ali- 
quod temporale  stipendium  pro  bis  exigere  seu  pe- 
tere, grave  est  peccatum  non  tantum  injustitiae  si 
petatur  lanquam  debitum,  sed  etiam  Simoni®  prae- 
sumptae, imo  et  verae  ac  propriae  ut  probabilius  vi- 
detur ; ejusmodi  enim  prohibitio,  contra  quam  pec- 
catum committitur,  facta  est  intuitu  religionis.  IIoc 
tamen  inlellige,  quamdiu  in  iis  juri  communi  non 
est  derogatum  vel  consuetudine  vel  aliter,  de  qua 
infra.  Ea  quae  sic  sunt  per  jus  commune  prohibita, 
non  possunt  honestari  per  particularium  episcopa- 
tuum aut  provinciarum  statuta  si  sint  illis  contra- 
ria, ac  vigeat  jus  commune,  nec  sit  illi  consuetu- 
dine derogatum  : inferior  enim  non  potest  aliquid 
statuere  contra  jus  superioris. 

Dico  5 : Ubi  jure  communi  nec  approbatur  nec 
prohibetur  ejusmodi  exactio  rei  temporalis,  in  spi- 
ritualium administralione,  illicita  et  injusta  est  iis 
qui  tenentur  ex  officio  ista  ministrare,  imo  et  Si- 
monia saltem  praesumpta  nisi  fiat  ex  justa  causa 
quae  publica  auctoritate  probetur  : v.  gr.  si  redi- 
tus episcopatus  aut  beneficii  ita  sint  tenues,  ut  non 
sufficiant  ad  sustentanda  personae,  status,  et  officii 
onera,  tunc  praelatus  ad  quem  spectat,  potest  pro- 
videre ut  inferiores  populorum  pastores  sufficienter 
ab  ipsis  alantur;  si  autem  ipse  praelatus  seu  epi- 
scopus simili  egestate  laboret,  videtur  posse  sta- 
tuere modum  quo  sibi  sufficienter  per  fidelium  obla- 
tiones et  ejusmodi  subsidia  prospicialur. 

CAPUT  XLVI1I. 

An  exactio  rei  temporalis  pro  spirituali  per  consue- 
tudinem possit  honestari. 

Nola  : 1°  Clarum  est  nunquam  ulla  consuetuuine 
posse  licitum  esse  dare  temporale  pro  spirituali  per 
modum  pretii.  2°  Non  agitur  hic  de  simplicibus 
ministris  qui  spiritualia  ministrant  sine  obligatione 
officii,  quoad  pactum  de  stipendio  faciendum ; sed 
de  iis  qui  spiritualia  ex  officio  ministrant.  5°  Hi  qui 
spiritualia  ministrant  ex  officio,  supponuntur  posse 
per  laudabilem  consuetudinem  acquirere  jus  ad  ali- 
quas extraordinarias,  praesertim  voluntarias  fide- 
lium oblationes,  quae  non  pertinent  ad  jus  decima- 
rum nec  ad  alios  stabiles  ecclesiarum  aut  benefi- 
ciorum reditus,  ut  patet  ex  cap.  Ad  apo&tolicav  , Da 

Simonia.  De  alia  ergo  exactione  rei  temporalis  pro 
actione  spirituali  hic  agitur ; qua  in  re  conveniunt 
doctores,  licet  consuetudo  saepe  iniqua  esse  possit 
et  habere  Simoniae  suspicionem  saltem  in  foro  ec- 
clesiastico, non  tamen  omnem  esse  reprobandam  si 
ex  circumstantiis  et  conditionibus  adjunctis  prae- 
sumptio purgetur.  Unde 

Dico  hanc  consuetudinem  pro  ut  juri  contrariam, 
nunquam  posse  honestari  nec  praevalere  contra  il- 
lud ad  ei  derogandum ; posse  tamen  tot  circum- 
stantiis et  conditionibus  vestiri,  ut  non  sit  juri  con- 
traria, sed  honesta,  ideoque  possit  retineri,  non 
quod  deroget  juri  ecclesiastico,  sed  quia  non  est 
contra  illud,  si  nempe  istae  circumstantiae  et  con- 
ditiones non  solum  veram  ex  objecto  malitiam  au- 
ferant, sed  etiam  mali  speciem  ac  suspicionem  suf- 
ficienter purgent,  ad  quod  requiritur  : 1°  Ut  petitio 
juste  reduci  possit  ad  debitum  sustentationis  sti- 
pendium, non  ob  solam  consuetudinem,  sed  etiam 
ob  suam  originem,  quia  nimirum  ab  initio  ob  ege- 
statem ministrorum  tale  onus  coepit  imponi.  2°  Ut 
haec  impositio  sufficienti  auctoritate  et  potestate 
facta  sit.  5°  Ut  exactio  non  consueverit  fieri  modo 
specialiter  prohibito  in  jure,  qualis  esset  negare 
spiritualia  nisi  prius  dentur  temporalia.  Si  igitur 
consuetudo  habuerit  islas  proprietates,  jam  non 
erit  per  legem  reprobata  nec  juri  contraria,  adeo- 
qse  erit  honesta. 

CAPUT  XLIX. 

An  possit  committi  vera  Simonia  per  gratuitam  lar- 
gitionem sine  expressa  vel  tacita  pactione  aut  ejus 

intentione. 

Nola  agi  de  Simonia  contra  jus  ecclesiasticum  ; 
non  enim  posse  esse  contra  jus  naturale  ex  natura 
rei  patet,  quia  largitio  mere  gratuita  non  habet  ra- 
tionem pretii  rei  spiritualis,  sine  quo  non  est  Simo- 
nia contra  jus  naturale.  Igitur 

Dico  1 : Potest  per  legem  ecclesiasticam  prohi- 
beri gratuita  largitio  et  receptio  intuitu  spiritualis 
beneficii  aut  ministerii  facta,  constituendo  actum 
illi  contrarium  in  verse  Simonise  specie,  etiamsi 
largitor,  quantum  in  se  est,  revera  non  intendat 
donare  nisi  ex  liberalitate  vel  graliludine  : quia 
quando  res  temporalis  non  donatur,  nisi  alia  spiri- 
tualis donetur,  ita  ut  ex  modo  et  occasione  dona- 
tionis constet  vel  saltem  appareat  donationem  illam 
non  fieri  sine  ordine  et  respectu  ad  aliam,  licet 
lorte  coram  Deo  sit  gratuita,  habet  tamen  apparen- 
tiam permutationis  ; ideoque  potest  lex  ecclesiastica 
illam  intuitu  religionis  et  ob  reverentiam  rerum  sa- 
crarum prohibere  tanquain  Simoniacam.  Hinc 

Dico  2 : Non  omnis  prohibitio  gratuitae  donationis 
reddit  actionem  Simoniacam,  sed  tantum  illa  quae 
fit  intuitu  religionis  in  materia  ad  voluntarias  re- 
rum sacrarum  quatenus  talium  cum  temporalibus 
permutationes  spectante,  vilipendendo  et  injuria  af- 
ficiendo res  sacras.  Aliae  prohibitiones  quae  non  fiunt 
s;:b  his  rationibus  constituunt  actus  contrarios  in 


alio  viliorum  genere,' quod  potest  discerni  ex  ju- 
rium  seu  legum  verbis. 

CAPUT  L 

An  pactio  et  traditio  rei  temporalis  ad  obtinendam 

spiritualem , excusetur  a Simonia  ob  intentam  ve- 
xationis redemptionem. 

Dico  1 : Post  jus  acquisitum  seu  ODtentum  bene- 
ficium aut  aliud  spirituale  donum,  non  est  Simonia 
redimere  vexationem  quae  pro  jure  auferendo  inju- 
ste infertur,  aut  probabiliter  limetur.  ( D.  Thomas, 
Cajetanus,  Solus,  Navarra,  Sylvester,  Angelus,  etc.) 
Probatur  ex  eap.  Dilectus,  cap.  Qucesitum,  etc.  Ra- 
tio est  quia  sic  redimens  vexationem  sibi  illatam, 
non  dat  rem  temporalem  pro  aliqua  spirituali,  sed 
pro  vitanda  injuria;  nec  etiam  per  illam  rem  tem- 
poralem acquirit  aliquid  spirituale,  supponitur  enim 
istud  jam  habere,  nec  quid  novum  acquirere.  Ut 
tamen  vexationis  redemptio  sil  licita,  requiruntur 
hae  conditiones  : 1°  Ut  jus  sit  certum  et  indubita- 
tum. 2°  Ut  jus  sit  plenum.  Ideo  in  cap.  Mallhwus, 
quidam  elecius  tantum  et  nondum  confirmatus  ju- 
dicatur Simoniacus  ob  datam  pecuniam  ad  redi- 
mendam vexationem  pro  suae  electionis  oblinenda 
confirmatione;  quia  habebat  tantum  jus  plenum  et 
acquisitum  ut  in  sua  electione  jam  facta  non  vexa- 
retur; sed  nondum  habebat  jus  plene  acquisitum 
pro  ejus  confirmatione.  o°  Ut  vexatio  sit  injusta  ; si 
enim  sit  justa  aut  dubia,  non  licet  illam  redimere. 
4°  Ut  res  quae  datur  pro  tollenda  vexatione,  sit 
temporalis;  si  enim  daret  spiritualem,  esset  Simo- 
niacus. Qui  autem  recipit  pecuniam  ad  desistendum 
ab  injusta  vexatione,  tenetur  ad  illam  restituen- 
dam ; et  si  vexatio  fiebat  per  materiam. spiritualem, 
v.  gr.  per  denegationem  absolutionis  a censura,  etc., 
non  tantum  est  injustus,  sed  etiam  Simoniacus. 

Dico  2 : Nondum  jure  acquisito,  non  licet  pecu- 
nia redimere  vexationem  quae  impedit  jus  acquiren- 
dum; sed  Simonia  committitur,  si  talis  redemptio 
fiat.  Probatur  ex  cap.  Dilectus,  cap.  Muttimus.  Ra- 
tio est,  quia  qui  non  habet  jus  spirituale  quod  ac- 
quirere intendit,  redimendo  pecunia  vexationem, 
illa  pecunia  vult  mediate  acquirere  istud  jus  seu 
emere,  et  istud  clarum  est,  dum  vexatio  est  justa. 
Si  autem  sit  injusta,  et  injuriosa,  videtur  sic  di 
stinguendum  : iu  Quando  vexatio  injusta  proven't 
ab  eo  qui  potest  impedire,  sed  non  juvare  ad  con- 
ferendum spirituale,  aut  si  etiam  potest  juvare,  sed 
ejus  adjutorium  non  est  per  se  necessarium,  tunc 
dare  ei  pecuniam,  etiam  ante  jus  acquisitum,  non 
ut  juvet  aut  conferat  spirituale,  sed  solum  ut  non 
vexet  nec  malefaciat,  non  videtur  committi  Simo- 
nia : v.  gr.  si  quis  injuste  per  vim  domi  alium  de- 
tineat ne  se  opponat  beneficio,  vel  calumniis  oppri- 
mat, nec  sit  elector  aut  collator  beneficii,  tunc  il- 
lam vexationem  pecunia  redimere,  non  erit  Simo- 
nia; quod  enim  proxime  emitur,  est  quid  tempora- 
le, nempe  remotio  injuriae  nec  aliud  intenditur  ex 
vi  pretii,  alia  autem  acquisitio  quae  inde  sequi  po- 
test ex  impedimenti  remotione,  est  tantum  effectus 

per  accidens,  non  habens  per  se  connexionem  cum 
illa  remotione,  nec  virlualiler  in  tali  objecto  conti- 
netur. 2“  Quando  vexatio  injusta  ab  eo  provenit  qui 
non  solum  nocere,  sed  etiam  prodesse  potest,  eli- 
gendo, confirmando,  vel  aliud  spirituale  conferen- 
do : si  vexatio  fiat  in  rebus  seu  actibus  beneficiali- 
bus  per  illam  potestatem  qua  potest  prodesse,  v. 
gr.  elector  vexando  in  non  eligendo,  collator  in  non 
conferendo,  etc.,  tunc  non  licet  illam  redimere  quia 
tunc  per  pecuniam  paratur  per  se  proxime  ac  dire- 
cte via  ad  oblinendum  beneficium,  secus  vero,  sal- 
tem coram  Deo  et  per  se  loquendo,  si  vexet  injuste 
per  aliam  potestatem.  Hinc  non  licet  redimere  prae- 
dictam vexationem  non  tantum  pro  electione,  prae- 
sentatione, nominatione,  postulatione,  sed  nec  etiam 
pro  confirmatione  , institutione  aut  collatione. 
Quoad  possessionem  post  factam  collationem  vel 
confirmationem  , an  liceat  redimere  vexationem, 
etiam  ab  eis  qui  prodesse  possunt,  controvertilur ; 
multi  affirmant  licere,  quia  postquam  titulus  spiri- 
tualis plane  acquisitus  est,  jam  possessio  non  prae- 
tenditur consequenda  tanquam  rei  spirituali  anne- 
xa, sed  per  se  ut  quid  corporale  est,  immediate  ac 
per  se  debitum  ; et  sic  non  redimitur  jus  quod  est 
jam  plene  acquisitum  quoad  proprietatem,  sed  fa- 
ctum corporale.  Multo  autem  certius,  si  quis  habens 
verum  et  certum  beneficii  quod  possidet,  jus,  per 
fraudem  et  vim  privetur  illius  possessione,  licebit 
redimere  vexationem  suam  ut  restituatur  (Gloss.  in 
cap.  Dilectus,  etc.).  Denique  si  in  electione  summi 
pontificis  vexatio  fiat  ut  indignus  vel  evidenter  mi- 
nus dignus  eligatur,  an  et  quomodo  liceat  istam  pe- 
cunia redimere  vexationem,  ut  electio  juste  fiat,  vi- 
de hic  apud  Patrem  Suarez.  Jam  vero  si  vexatio 
liat  in  rebus  seu  actibus  qui  non  sunt  beneficiales, 
sed  mere  spirituales,  non  est  semper  prohibita  illius 
redemptio,  quando  haec  sit  cum  spirituali  detri- 
mento, privando  hominem  injuste  actione  aut  re- 
medio spirituali  sibi  debito,  v.  gr.  in  absolutione  a 
censura,  receptione  sacramentorum,  etc.  Sed  .haec, 
juxta  plerosque,  revocantur  ad  jus  quod  jam  acqui- 
situm est,  ad  talem  actum,  v.  gr.  ad  absolutionem; 
non  enim  acquirere  jus  praetendunt,  sed  jam  vere 
acquisito  non  privari  aut  ejus  usu  non  impediri  per 
injuriam  vel  vim. 

CAPUT  Ll. 

An  pactio  onerosa  seu  transactio  ad  terminandam 
litem  habeat  locum  in  spiritualibus  absque  Simo- 
ni a. 

Nota  : Ad  transactionem  tria  requiruntur  : 1°  Ut 
jus  seu  res,  super  quam  transigitur,  sit  incerta  aut 
dcbia  utrinque.  2°  Ut  conventio  fiat  cum  aliquo 
«.triusque  partis  onere ; alias  esset  donatio  : v.  gr. 
si  alter  litigantium  libere  et  gratis  omnino  cedat  ju- 
ri suo  in  alterius  favorem  sine  ulla  rei  aut  juris  li- 
tigiosi divisione  ac  compensatione,  tunc  non  est 
transactio,  sed  gratuita  donatio  seu  amicabilis  et 
laudabilis  compositio.  3°  Ut  conventio  fiat  in  ordine 


ad  litis  sive  intentatae,  sive  intentandae  compositio- 
nem. 

Dico  1 : Transactio  in  qua  jus  spirituale  pro  ali- 
quo temporali,  vel  relaxatur  vel  retinetur,  est  mala 
ac  Simoniaca;  in  illa  enim  permutatione  reperitur 
venditio  rei  spiritualis  pro  temporali.  Unde  si  spi- 
ritualis jurisdictio  in  litem  vocetur,  non  licet  trans- 
igere dando  pecuniam;  est  enim  clara  Simonia  ex 
cap.  Praeterea  2.  Item  si  beneficium  sit  litigiosum, 
non  licet  componere  litem  vel  dando  pecuniam  al- 
teri ut  desistat,  vel  ab  eo  illam  recipiendo  et  illi 
beneficium  relinquendo  (cap.  Constitutus).  Idem  dic 
de  jure  praesentandi,  de  sacris  reliquiis,  etc. 

Dico  2 : Transactio  in  materia  spirituali,  sea  non 
beneficiali,  facta  cum  aliqua  compensatione  per  lar- 
gitionem aut  cessionem  alterius  rei,  jurisve  spiri- 
tualis proportionati,  non  est  Simonia;  est  enim  tan- 
tum datio  et  acceptio  rei  spiritualis  pro  spirituali, 
v.  gr.  datio  reliquiarum  pro  aliis  reliquiis,  datio  ju- 
ris visitandi  pro  jure  praesentandi,  datio  decimarum 
pro  aliis  decimis,  etc.  Ideoque  potest  fieri  de  con- 
sensu partium  absque  praelati  auctoritate  quoad  vim 
transactionis.  Dico  quoad  vim  transactionis;  quia 
interdum  ut  valeat,  requirit  prielati  auctoritatem  ac 
consensum,  v.  gr.  ut  res  quae  transigitur  sit  perpe- 
tua, etc.  Sed  : 

Dico  3 : In  materia  beneficiali  quamvis  spirituale 
pro  spirituali  transigatur,  non  tamen  est  licita 
transactio  quando  fit  vel  propria  litigantium  aucto- 
ritate, vel  ex  privato  virorum  prudentium  arbitrio  : 
ejusmodi  enim  transactio  facta  sine  auctoritate  epi- 
scopi, prohibita  est  jure  positivo,  ut  colligitur  ex 
cap.  Constitutus,  cap.  Super  eo.  Auctoritate  autem 
episcopi  potest  fieri,  quia  permutatio  beneficiorum 
ex  causa  honesta  potest  fieri  in  manibus  praelati ; 
et  si  hic  constituatur  a litigantibus  absolutus  litis 
arbiter,  potest  decernere  ut  unus  litigiosum  benefi- 
cium retineat,  et  solvat  alteri  ex  illo  pensionem  quae 
potest  esse  vel  personae  tantum,  vel  etiam  ipsi  be- 
neficio annexa,  ita  ut,  licet  beneficiarius  moriatur, 
sit  adhuc  pensionario  solvenda.  Deinde  ejusmodi 
pensio  si  sit  spiritualis  (id  est  quae  datur  clerico  ut 
clerico  cum  annexione  ad  officium  spirituale),  potest 
prius  transigi  inter  se  a litigantibus  in  ordine  ad 
consensum  et  approbationem  praelati,  ut  hanc  tranv 
actionem  confirmet  ac  consummet.  Si  autem  sit 
mere  temporalis  ( id  est  quae  datur  sine  ullo  titulo 
seu  officio  spirituali,  adeoque  potest  etiam  laico 
dari ),  tunc  ad  litigantis  partis  requisitionem  non 
potest  imponi,  nec  inter  litigantes  potest  prius  fieri 
talis  conventio;  quae  si  facta  sit,  eo  ipso  est  a prae- 
lato reprobanda,  ut  colligitur  ex  cap.  Cum  pridem. 
Ipse  autem  praelatus  arbiter  poterit  ex  officio,  si 
judicaverit  expedire,  talem  pensionem  imponere, 
juxta  cap.  Nisi,  ob  bonum  pacis  et  utilitatem  tem- 
poralem per  litis  cessationem.  Si  autem  partes  mu- 
tuo consensu  amicabiliter  conveniant,  ut  compositio 
inter  ipsas  fiat  per  clericos  causae  judices,  non  so- 
lum tanguam  judices,  sed  etiam  tanquam  arbitrato- 

res ; hi  per  modum  transactionis  possunt  rem  com- 
ponere, adjudicando  beneficium  ei  qui  judicatur  ha- 
bere verum  titulum,  et  beneficiario,  si  oporteat, 
imponendo  onus  temporale;  hoc  tamen  onus  non 
possunt  super  beneficium  imponere  sine  consensu 
praelati.  Et  licet  ipsi  arbilratores  seu  arbitri  non 
sint  causae  judices,  probabilius  idem  onus  possunt 
imponere,  nec  videtur  id  in  jure  prohibitum. 

CAPUT  LII. 

An  Simonia  possit  cadere  in  summum  pontificem,  aut 
ejus  curiam. 

Dico  I : In  omni  materia,  in  qua  Simonia  com- 
mittitur contra  jus  divinum,  etiam  papa  erit  Simo- 
niacus,  si  illam  vendat  pro  temporali  : v.  gr.  si 
sacramenta,  reliquias  sacras,  etc.,  vendat  pro  re 
temporali;  quia  est  subditus  juri  divino,  et  ista 
actio  est  intrinsece  mala.  Circa  tamen  beneficia 
ecclesiastica,  potest  variis  titulis  et  modis  sine  ven- 
ditione adeoque  et  sine  Simonia  dare  illa  cum 
pecunia. 

Dico  2 : Papa  potest  facile  vitare  Simoniae  vi- 
tium, etiamsi  circa  res  spirituales,  venditiones  vel 
contractus  faciat,  qui  jure  tantum  ecclesiastico 
Simoniaci  effecti  sunt.  Probatur,  quia  jura  prohi- 
bentia Simoniam  positivam,  id  est  qute  de  se  et  ex 
natura  rei  non  est  Simonia,  probabiliter  non  com- 
prehendunt summum  pontificem,  sed  ex  peculiari 
ratione  inferiores  tantum,  adeoque  illum  non  obli- 
gant; et  licet  illis  obligaretur,  posset  tamen  faci'e 
secum  dispensare,  et  sic  contra  illas  leges  non 
committeret  Simoniam  : per  dispensationem  enim 
tollitur  legis  obligatio,  imo  et  fortassis  per  dispen- 
sationem sine  causa  datam. 

Dico  5 : Papa  quamvis  Simoniam  contra  jus  seu 
clivinum  seu  humanum  committeret,  non  tamen  in 
{/genas  contra  Simoniacos  latas  incideret;  quia 
princeps  supremus  quoad  vim  coaclivam  non  sub- 
jacet suis  legibus. 

Quoad  curiam  Romanam,  certum  est  non  minus 
in  illa,  quam  alibi,  imo  et  frequentius  posse  com- 
mitti Simoniam  tam  contra  jus  divinum  quam 
contra  ecclesiasticum ; qui  id  negant  quoad  jus 
ecclesiasticum,  ii  videntur  maxime  loqui  de  casi- 
bus in  quibus  aliquid  agitur  contra  jus  ecclesia- 
sticum sciente  et  dissimulante  pontifice,  quia  tunc 
videtur  tacite  dispensare;  potest  tamen  fieri  ut  in- 
terdum dissimulet  quoad  poenas,  non  tamen  quoad 
culpam. 

CAPUT  LIII. 

An  et  quomodo  prwlati  papa  inferiores  eorumque 
ministri  Simoniam  committant. 

Nota  : Clarum  est  omnes  has  personas,  etiam 
cardinales,  illorumque  ministros  aut  adjutores 
posse  Simoniam  committere,  vel  per  se  admini- 
strando res  spirituales,  vel  pravae  illarum  admini- 
strationi  cooperando.  Nunc  hic  tantum  quaedam 
particularia  exponemus 

Dico  \ : Circa  ordinum  ministerium,  non  tantum 

episcopus  non  potest,  sed  nec  ejus  ministri,  v.  gr. 
lector  Evangelii,  examinator  et  approbator  ordi- 
nandorum, possunt  aliquid  accipere  pro  suo  mini- 
sterio absque  Simonia,  uti  nec  notarius  dum  gra- 
tis tenetur  ministrare,  habens  competens  pro  suo 
officio  stipendium;  si  autem  non  habeat  stipen- 
dium, potest,  juxta  concilium  Tridentinum,  aliquid 
accipere  non  ut  pretium  suae  operae,  sed  ut  susten- 
tationis stipendium.1 

Dico  2 : Circa  jurisdictionis  exercitium ; nihil  de 
hoc  pro  praelatorum  ministris  specialiter  disposi- 
tum in  jure  reperilur.  Hinc  advocatus  aut  procu- 
rator potest  vendere  suum  patrocinium,  etiamsi 
causa  sit  spiritualis  ; labor  ejus  enim  est  mere 
temporalis.  Testis  vero  in  causa  spirituali  si  reci- 
piat aliquid  ut  pretium  sui  testimonii,  committit 
Simoniam ; secus  si  recipiat  ut  pretium  seu  sti- 
pendium sui  laboris.  Si  autem  nolit  veritatem  te- 
stificari, nisi  accepta  pecunia,  licebit  per  pecuniae 
dationem  redimere  injustam  vexationem. 

Dico  5 : Circa  beneficiorum  collationem.  Interces- 
sores accipiendo  pecuniam,  ad  intercedendum  pro 
obtinendo  alteri  beneficio,  juxta  communem  docto- 
rum sententiam  committunt  Simoniam  contra  jus 
divinum  et  humanum  ; perinde  enim  est  vel  imme- 
diate a collatore,  vel  mediante  intercessore  benefi- 
cium per  pecuniam  obtinere,  cum  vere  utroque 
modo  obtineatur ; adeoque  illud  emitur,  atque  in 
jure  saepius  id  prohibetur.  Si  tamen  tribueret  tan- 
tum facilem  ad  praelatum  aditum  quaerenti  benefi- 
cium, nihil  ipse  rogans,  pro  hac  re  reciperet  pe- 
cuniam, non  committeret  Simoniam,  quamvis  in- 
terdum posset  esse  vel  turpe  lucrum  vel  injustitia. 

CAPUT  LIV 

An  homines  cujusvis  status  possint  Simoniam 
committere. 

Dico  1 : Omnes  clerici  in  quocunque  statu  sini, 
a sacerdotio  usque  ad  primam  tonsuram,  possunt 
committere  Simoniam,  oblinendo  seu  emendo,  vel 
ministrando  seu  vendendo  Simoniace  spiritualia; 
qui  enim  pecunia  recipit  primam  tonsuram,  etiam 
Simoniacus  est.  Similiter  religiosi  possunt  in  Si- 
moniam incidere,  vel  ut  homines  simpliciter,  de 
quibus  infra;  vel  ut  clerici,  de  quibus  supra: 
emendo  aut  vendendo  functionem  spiritualem ; vel 
ut  religiosi,  emendo  aut  vendendo  sive  ingressum 
sive  professionem  religiosam. 

Dico  2 : Etiam  clerici  et  generalim  omnes  homi- 
nes, imo  et  infideles  possunt  Simoniam  commit- 
tere, emendo  vel  vendendo  spiritualia  : v.  gr.  pro 
pecunia  conferendo  baptismum  sine  caeremoniis, 
praesentando  ad  beneficia,  recipiendo  sacramenta, 
cooperando  alterius  Simoniae,  emendo  pro  alio  epi- 
scopatum, baptismum,  etc.  Denique  personae  mistae, 
v.  gr.  collegia,  capitula,  conventus  regulares,  unit o 
singularum  seu  particularium  per  modum  unius 
consilio  ac  voluntate  aut  suffragio,  possunt  etiam 
Simoniam  committere. 

CAPUT  LY. 

Pro  quibus  Simoniis  nullce  poenoe  impositce  sint. 

Dico  1 : In  quavis  materia  (commissa  nunc  ma- 
teria ordinis  et  beneficii,  de  qua  post),  certum  est 
nullo  jure  antiquo  ante  extrav.  2 Pauli  II,  fuisse 
latam  ipso  facto  poenam  contra  Simoniacos  ; sed 
tantum  per  sententiam  ferendae  contra  illos  poenae 
saepe  in  isto  jure  reperiuntur  seu  imponuntur. 
Jam  vero  nunc  post  dictam  extrav.,  pro  nulla 
etiam  Simonia  incurritur  ipso  facto  seu  jure  poena 
ex  parte  materiae,  nisi  in  materia  ordinis,  beneficii 
ecclesiastici  et  ingressus  religionis  : ita  commu- 
niter Angelus,  Sylvesler,  Cajetanus,  Navarra,  etc. 
Aliae  extrav.,  quae  referuntur  editae  ante  praedi- 
ctam, nihil  habent  contra  hanc  assertionem,  quae 
sic  probatur  : Ante  extrav.  2 Pauli  II,  nulla  poena 
ipso  facto  incurrenda  invenitur  lata  pro  Simonia 
in  jure  communi ; sed  nec  in  hac  extrav.  aut  in 
alia  posteriori  lata  est  ulla  poena  ipso  facto  incur- 
renda; haec  enim  verba  in  dicta  extrav.  posita: 
Quas  (id  est  poenas  antiquas)  ipso  facto  eos  incur- 
rere volumus , vel  intelliguntur  de  aliquibus  Simo- 
niis occultis,  vel  non  sunt  ita  in  usu  receptae,  vel 
consuetudo  illis  derogavit.  Ergo,  etc. 

Dico  2 : Simonia  pure  conventionalis  non  incur- 
rit poenas  juris,  ipso  facto  latas  contra  Simonia- 
cos, nempe  censuras  et  inhabilitates  aut  privatio- 
nes, si  quae  sunt  ipso  jure  latae  contra  Simoniacos; 
quia  jura  quae  poenas  ferunt  contra  Simoniam,  non 
utuntur  verbis  solas  conventiones  Simoniacas  si- 
gnificantibus, sed  sernper  utuntur  verbis  signifi- 
cantibus earum  exsecutionem,  id  est  dationes  vel 
receptiones  ex  ejusmodi  conventionibus  prove- 
nientes. Ergo  ex  vi  talium  jurium  non  incurruntur 
illorum  poenae  per  Simoniam  mere  conventionalem; 
nam  poena  per  legem  imposita  non  incurritur 
quandiu  actio  mala  eo  modo  quo  lex  eam  exprimit, 
non  efficitur  ac  completur.  Atqui  actio  prohibita  ac 
puniia  perjura  non  completur  in  sola  conventione; 
ergo  per  illam  solam  non  incurruntur  Simoniaco- 
rum  poenae,  etiamsi  judex  ecclesiasticus  ejusmodi 
poenis  posset  illam  punire.  Hinc  si  Simonia  con- 
ventionalis sit  tantum  completa  quoad  exsecutio- 
nem ex  parte  ementis,  id  est,  si  sit  tantum  datum 
pretium,  et  nondum  data  aut  accepta  res  spiritua- 
lis, non  sufficit  ad  incurrendas  poenas  ipso  facto 
latas;  an  vero  sufficiat,  si  res  spiritualis  sit  data 
et  accepta,  sed  nihil  omnino  adhuc  pretii  sit  datum, 
aut  promissum  tantum,  magis  ambigitur  : qua  de 
re  postea. 

Dico  3 : Generaliter  loquendo,  omnis  Simonia 
quae  est  solum  contra  Ecclesiae  prohibitionem,  ac 
maxime  ea  quae  in  beneficiorum  permutatione  com- 
mittitur, subjicitur  poenis  seu  latae  sententiae  seu 
ferendae  contra  Simoniacos  injure  impositis,  nisi 
ex  verbis  legis  aliud  constare  possit  : v.  gr.  lex  pu- 
niens Simoniam  in  beneficiis,  non  comprehendit 
jure  positivo  prohibitam  venditionem  pensionis, 
quia  pensio  non  est  proprie  ac  stricte  beneficium  ; 


quinimo  quandoque  per  legem  punitur  Simonia 
contra  jus  humanum  commissa , et  non  punitur 
commissa  contra  jus  divinum,  ut  patet  in  excom- 
municatione lata  contra  Simoniam  eonfidentialem, 
quae  tota  est  contra  jus  humanum;  et  tamen  illa 
poena  non  extenditur  ultra  istam  materiam.  Proba- 
tur autem  assertio,  quia  licet  Simonia  sit  tantum 
contra  jus  ecclesiasticum,  est  tamen  vera  Simonia; 
ergo  in  omni  rigore  comprehenditur  sub  generali 
lege  puniente  Simoniam  in  tali  materia , nisi 
aliunde  colligatur  exceptio,  aut  limitatio. 

CAPUT  LYI. 

De  censuris  et  impedimentis  canonicis  quce  ob  Simo- 
niam  ipso  jure  incurruntur. 

Dico  1 : Per  Simoniam  in  ordine  atque  probabi- 
lius in  prima  tonsura  tam  ab  ordinante  quam  ab 
ordinato  commissam,  uti  et  in  beneficio  ecclesia- 
stico incurritur  ipso  facto  excommunicatio  major 
papae  reservata,  prout  habetur  in  extrav.  2 Pauli  II, 
eademque  excommunicatio  incurritur  per  Simo 
niam  in  professione  religionis  (secus  vero  probabi- 
liter in  habitus  religiosi  susceptione  pro  novitiatu) 
commissam,  uti  habetur  in  extrav.  \ ; quse  poena 
quoad  moniales  et  earum  conventus  revocata  est. 
In  hac  extrav.  1,  imponitur  etiam  suspensio  con 
ventui  in  talem  Simoniam  consentienti. 

Dico  2 : Imponitur  suspensio  ipso  jure  scienter 
recipientibus  ordines  Simoniace , et  per  bullam 
Pii  V sic  ordinatus  et  convictus  suspenditur  ipso 
facto  ab  exsecutione  suorum  ordinum  per  decen- 
nium, ita  ut  intra  illud  tempus  non  possit  habere 
dispensationem ; non  tamen  suspenditur  a benefi- 
cio seu  officio.  Ordinans  autem  Simoniace,  per  bute 
lam  Sixti  Y,  suspenditur  ab  omni  functione  ponti- 
ficali ; non  tamen  a jurisdictione  quae  pontificalem 
consecrationem  non  requirit,  neque  ab  administra- 
lione  ecclesiae,  nec  etiam  a beneficio.  Quoad  autem 
beneficium  Simoniace  obtentum,  licet  hic  Simo- 
niacus  non  acquirat  jus  ad  illud,  nec  valide  ejus 
fructus  percipiat,  nulla  tamen  reperitur  suspensio 
ipso  jure  imposita. 

Dico  3 : Per  Simoniam  ipso  facto  non  incurritur 
immediate  et  per  se  irregularitas,  nec  infamia  ju- 
ris, nec  depositio  actualis ; sed  depositio  facienda 
sancitur  in  cap.  Erga  Simoniacos. 

Dico  4 : Praedicta  suspensio  et  excommunicatio 
non  incurruntur  ob  Simoniam  realem  inchoatam 
tantum  per  pecuniae  solutionem,  si  ordo  aut  bene- 
ficium nondum  sil  collatum  (supponimus  enim  ob 
mentalem  vel  pure  eonfidentialem  Simoniam  eas 
non  incurri).  At  si  data  sit  pecunia,  et  collata  ac 
recepta  res  spiritualis,  nempe  ordo,  beneficium  aut 
officium  ecclesiasticum,  tunc  ob  completam  ex 
utraque  parte  realem  Simoniam,  certum  est  istas 
censuras  statiin  ipso  facto  incurri.  Quando  autem 
numerata  pecunia  non  praecessit,  sed  tantum  pro- 
missa, et  ordinatio  vel  beneficii  collatio  subsecuta 
est,  an  statim  tunc  incurrantur  dictas  censurae, 
variant  auctores.  Navarra,  Covarruvias,  Ugoli- 

lius,  elc.,  negant  eas  stalim  incurri  ante  pretii 
promissi  solutionem  ; alii  autem,  nempe  Cajelanus, 
Soto,  Riehardus,  elc.,  dicunt  ad  illas  incurrendas 
sufficere  in  rigore  juris  traditionem  i ei  spiritualis 
sub  pretii  promissione,  etiamsi  istud  pretium 
nondum  sit  solutum,  nec  aliqua  ejus  pars.  In  hac 
controversia  quid  sentiendum  sil  quoad  privatio- 
nem beneficiorum,  vel  collationis  Siraoniacce  nul- 
litatem,  dicetur  in  capite  sequenti.  Nunc  quoad  or- 
dinationem, dico  suspensionem  ab  ordine,  de  ri- 
gore juris  incurri  ipso  lacto  in  ipsa  ordinatione, 
etiamsi  datio  pecuniae  non  praecesserit,  sed  tantum 
promissio  : verba  enim  juris  id  indicant.  Quoad 
vero  excommunicationem , licet  verba  praedictae 
extrav.  2 videantur  dubia  , et  facile  possint  in 
utramque  pariem  trabi,  tamen  verisimilius  est  ex 
vi  verborum  non  incurri  illam  excommunicatio- 
nem, quandiu  ex  utraque  parte  Simonia  non  est 
completa , quia  sic  videtur  interpretanda  ista 
extrav.  et  usu  probari  interpretatio;  quodque  dicit 
Navarra,  quando  Simonia  prius  incompleta  per  rei 
spiritualis  traditionem,  postea  completur  per  pe- 
cuniae traditionem,  tunc  incurri  censuras  non  so- 
lum ab  isto  tempore,  sed  etiam  a die  commissi 
criminis  per  rei  spiritualis  traditionem  sub  pecu- 
niae promissione,  ita  ut  censura  retrolrahatur,  non 
habet  fundamentum  in  dicta  extrav.  Si  igitur  ista 
retrotraclio  sit  vera,  novo  jure  aut  stylo  curias  in- 
troducta est. 

CAPUT  LVII. 

An  actio  sacra , vel  collatio  beneficii  Simoniace 
facta,  sil  valida,  et  quo  jure. 

Dico  1 : Actiones  et  functiones  sacrae,  ratae  sunt 
ac  validae,  licet  vel  sint  irritabiles  per  Ecclesiam, 
sitque  lex  lata  illas  irritans,  vel  habeant  talem  effe- 
ctum qui  per  pravam  operantis  dispositionem  seu 
obicem  impediri  possit.  Ilinc  sequitur  : 1°  ordinatio 
Simoniace  facta,  rata  est  atque  jvalida  quoad  sub- 
stantiam et  effectum  characteris,  uti  et  sacramen- 
ta, v.  gr.  baptismus,  confirmatio,  Eucharistiae  con- 
secratio, elc.,  Simoniace  collata.  Idem  dic  de  con- 
secratione ecclesiae,  aut  calicis,  de  benedictione 
nuptiarum,  ciborum,  vestium,  etc.  2°  Actus  eccle- 
siasticae jurisdictionis  Simoniace  exerciti,  non  fiunt 
ipso  facto  invalidi  ob  Simoniam  extra  beneficiorum 
provisiones.  5°  Religionis  professio  Simoniace  facta, 
est  valida  ; vetuit  tamen  Ecclesia  ejusmodi  religio- 
sum permanere  in  eo  monasterio  in  quo  professus 
est,  aut  habere  in  illo  jus  ad  suam  sustentationem, 
nempe  post  latam  judicis  sententiam.  4*  Contra, 
omnis  actio  jurisdictionis  aut  juris  ecclesiastici,  quae 
ad  conferendum  beneficium  ecclesiasticum  ordina- 
tur, ipso  facto  est  irrita,  nullumque  jus  vel  effectum 
confert,  ut  constat  ex  extrav.  2. 

Dico  2 : Acquisitio  rerum  spiritualium,  aut  be- 
neficiorum aut  officiorum  ecclesiasticorum  Simonia- 
ce facta,  ex  rei  natura  valida  est  suumque  sortitur 
effectum,  nisi  dum  per  jus  ecclesiasticum  irrita  fit, 
uti  fit  in  beneficiis  et  officiis  ecclesiasticis  : quia 


aliquis  etiamsi  per  Simoniam,  potest  secundum  se, 
dum  jus  positivum  non  impedit,  valide  transferre 
dominium  rei  sute  spiritualis  in  alterum.  Hinc  se- 
quitur : 1‘  si  res  sacne  permanentes,  v.  gr.  sancto- 
rum reliquiae,  calix  cariori  pretio  emptus  ob  con- 
secrationem, etc.,  Simoniace  acquirantur,  valide 
acquiri,  ita  ut  ille  qui  eas  sic  acquisivit,  non  tenea- 
tur in  conscientia  a se  abdicare  seu  dimittere  vel 
restituere.  Idem  dic  de  jure  patronatus  Simoniace 
acquisito,  et  de  officiis  ecclesiasticis  mere  tempo- 
ralibus, quae  ex  natura  rei  vendi  possent,  sed  lege 
ecclesiastica  (cap.  Salvator)  vendi  prohibentur ; 
quia  licet  jus  ecclesiasticum  prohibeat  ista  fieri, 
non  tamen  irritat  illorum  acquisitionem.  Imo  se- 
cluso jure  ecclesiastico,  et  stando  in  puro  jure 
divino  ac  naturali,  beneficia  ecclesiastica  per  Simo- 
niam collata  potuissent  valide  acquiri  ac  tuta  con- 
scientia retineri,  sine  obligatione  dimittendi  illa  vel 
fructus  restituendi  usque  ad  judicis  condemnatio- 
nem; peccatum  enim  mortale  Simonis  ex  se  non 
reddit  irritam  contractus  utrinque  voluntarii  sub- 
stantiam. Sed  2°  ex  jure  ecclesiastico  Simoniaea 
beneficii  ecclesiastici  acquisitio  est  nulla  seu  fit 
irrita,  nullumque  jus  aut  verum  titulum  acquirenti 
confert.  IIsc  irritationis  poena  in  antiquioribus 
juris  canonici  decretis  insinuata  est,  postea  in  de- 
cretalibus quasi  completa,  ac  denique  in  dicta  ex- 
trav. 2,  expressius  proposita  ac  declarata;  adeo- 
que  is  qui  sic  beneficium  accipit,  tenetur  illud  re- 
linquere cum  omnibus  fructibus  perceptis  vel  sua 
culpa  non  perceptis,  sponte  et  in  conscientia  ante 
omnem  condemnationem,  et  illos  restituere  Eccle- 
siae beneficii,  exceptis  personalium  laborum,  v.  gr. 
missarum  stipendiis  ac  deductis  expensis  in  eccle- 
siae aut  beneficii  utilitatem  vel  in  fructuum  colle- 
ctione factis.  Si  Simonia  fuerit  occulta,  sponte  re- 
linquatur beneficium,  et  clam  fiat  restitutio.  o°  Si 
alius  dederit  pecuniam  sciente  et  non  contradi- 
cente, cui  electio  vel  beneficium  procuratur,  tunc 
electio  vel  beneficii  collatio  est  etiam  invalida ; sed 
si  beneficium  recipiens,  nesciverit  Simoniacum  al- 
terius delictum,  et  quia  potuit  illud  timere  aut 
suspicari,  prius  contradixit  ac  repugnavit  quantum 
in  ipso  erat,  tunc  collatio  est  valida  et  ita  firma, 
ut  nihil  unquam  sic  beneficiato  nocere  possit  alte- 
rius delictum,  si  ipse  nunquam  illi  consenserit.  Ita 
expresse  habetur  in  cap.  Sicut  tuis.  Si  postea  scien- 
do delictum,  solvat  pecuniam  ei  qui  pro  se  illam 
dedit,  ne  sui  causa  detrimentum  patiatur,  nullo 
modo  sive  interius  sive  exterius  intendens  appro- 
bare factum,  non  committet  Simoniam.  Secus  vero 
si  solvat  quasi  illud  approbando  et  munerando ; et 
liceL  sic  munerans  delictum,  non  videatur  per  jus 
ipso  facto  privari  beneficio  acquisito,  tamen  dignus 
est  privari  per  judicem. 

Dico  5 : Si  collatum  Simoniace  fuerit  beneficium 
omnino  ignoranti  Simoniam  , nec  prius  contradi- 
centi ulpote  qui  nullam  illius  suspicionem  aut  oc- 
casionem habebat  ad  contradicendum,  talis  collatio 

ex  jure  positivo  est  ipso  facto  irrita  ct  nulla,  modo 
pecunia  data  fuerit  in  favorem  ac  beneiicentiam  il- 
lius cui  collatum  est  beneficium;  aliter  enim  dicen- 
dum est  si  fraudulenter  in  illius  odium  ad  impe- 
diendum collationis  effectum  ab  inimico  data  fu- 
erit : ita  D.  Tbomas,  Cajetanus,  Soto,  contra  Na- 
varram  et  Ugolinum,  dicentes  istam  collationem 
non  esse  ipso  facto  irritam,  sed  irritandam.  Pro- 
batur ex  his  Iribus  effectibus  qui  ab  omnibus  reci- 
piuntur : 1°  iste  ignorans,  quamprimum  addiscit 
suae  collationis  vitium,  tenetur  statim  in  conscien- 
tia beneficium  relinquere,  nulla  exspectata  sententia 
aut  ad  superiorem  recursu.  2°  Item  tenetur  resti- 
tuere omnes  fructus  non  solum  a die  vitii  cogniti, 
sed  etiam  ab  initio  adeptionis  beneficii  perceptos, 
cum  hac  tamen  differentia  quod  fructus  prioris 
temporis  teneatur  restituere  lanquam  bonae  fidei 
possessor,  ideoque  non  tenetur  restituere  quos  bona 
fide  consumpsit,  nec  quos  recepit  lanquam  con- 
dignum sui  operis  ac  ministerii  stipendium,  etiamsi 
mediante  beneficii  titulo  obtinuerit,  ut  sunt  distri- 
butiones quotidianae  ac  personales;  tenetur  tamen 
restituere  alios  fructus  exstantes.  Fructus  vero 
posterioris  temporis,  id  est  perceptos  a vitiosae  col- 
lationis notitia  et  a culpabili  mora  in  beneficio  ab- 
dicando, tenetur  restituere  lanquam  malae  fidei  pos- 
sessor. Hinc  signum  csl,  cum  'teneatur  restituere 
antiquiores  fructus  bona  fide  perceptos,  collatio- 
nem beneficii  ab  initio  non  fuisse  validam  seu  fuisse 
irritam.  3°  Iste  qui  sic  ignorans  recepit  beneficium, 
manet  inhabilis  ad  hoc  idem  beneficium  oblinen- 
dum sine  dispensatione,  vel  papali  in  dignitatibus 
et  beneficiis  curatis,  vel  episcopali  in  simplicibus, 
ut  dicitur  in  cap.  penull.  De  elecl.,  in  6.  Qui  tamen 
beneficium  sic  Simoniace  acceptum  ignorans  bona 
fide  per  triennium  possedit,  non  potest  contra  illum 
actio  nec  lis  super  beneficium  admitti ; secus  si 
mala  fide. 

Dico  4 : Praedicta  beneficii  Simoniace  collati 
nullitas,  locum  habet,  juxta  communem  doctorum 
sententiam,  non  tantum  in  Simonia  contra  jus  di- 
vinum, sed  etiam  in  Simonia  contra  jus  eccle- 
siasticum commissa,  et  quidem  in  omnibus  bene- 
ficiis ecclesiasticis;  in  illis  tamen  solis.  Nam  jura 
vel  munia  ecclesiastica,  etiam  ecclesiastica  quae 
non  sunt  proprie  beneficia,  sub  hoc  non  comprehen- 
duntur, v.  gr.  pensiones;  comprehenduntur  tamen 
quaedam  officia  ecclesiastica  habentia  jurisdictionem 
spiritualem,  licet  proprie  non  sint  beneficia,  v.  gr. 
officium  provincialis,  generalis,  abbatis,  etc.,  et 
fortasse  etiam  inquisitoris,  legati,  etc.,  ut  colligitur 
ex  verbis  dictae  extrav.  2. 

Dico  5 : lbec  nuditatis  poena  extenditur  quidem  a 
Cujetano,  Soto,  et  aliis  ad  Simoniam  conventiona- 
lem et  semirealem  ex  parte  beneficii  consecuti,  dum 
nondum  est  realis  completa  per  promissi  pretii  tra- 
ditionem, ita  ut  vel  tunc  collatio  sit  etiam  nulla  et 
irrita;  sed  juxta  superius  dicta  censeri  debet  vali- 
da, si  pretium  postea  reipsa  non  solvatur,  licet 


fuerit  promissum;  nec  hoc  tenetur  solvere.  Imo  non 
potest  denique  electio  summi  pontificis  Simoniace 
facta,  per  speciale  juris  communis  statutum,  est 
valida  non  obstante  bulla  Julii  II  illam  irritante 
quae  vel  non  recepta  est,  vel  per  constit.  885  Pii  1\ 
abrogata. 

CAPUT  LV11I. 

An  recipiens  beneficium  vel  ordinem  Simoniace  pri- 
vetur ipso  facio  beneficiis  prius  rite  obtentis,  et  fai 

inhabilis  ad  futura. 

Dico  1 : Recipiens  Simoniace  beneficium  vel  or- 
dinem, non  privatur  suis  beneficiis  prius  rite  ob- 
tentis, non  tantum  ipso  facto  ante  sententiam,  sal- 
tem declaratoriam  criminis;  sed  nec  per  ullam  ec- 
clesiasticam legem,  quae  talem  poenam  ipso  facte 
incurrendam  imponat,  exceptis  ad  beneficia  exami- 
natoribus : ita  communiter  DD.  Abbas,  Felinus, 
Rebuffus,  etc.  Hinc  4°  si  fuerit  bona  ac  valida 
electio,  Simoniaca  autem  ac  irrita  confirmatio,  ele- 
ctio valida  ac  rata  manebit  donec  per  judicem  an-' 
nulletur  ; sola  confirmatio  erit  nulla.  2°  Non  tene- 
tur restituere  fructus,  quos  ex  beneficiis  antea  legi 
time  obtentis  percepit,  sive  illi  exstent,  sive  con- 
sumpii  sint  quovis  modo ; eos  enim  fecit  suos. 

Dico  2 : Recipiens  Simoniace  beneficium,  fit  ipso 
facto  inhabilis  ad  illud  relinendum  seu  obtinendum 
etiam  per  novam  collationem  sine  speciali  dispen- 
satione; insuper  ad  alia  quaevis  beneficia  postmo- 
dum  acquirenda  fit  etiam  inhabilis  ante  sententiam 
condeinnatoriain  ; sed  verisimilius  non  fit  ipso  jure 
inhabilis  ad  illa  ante  sententiam  criminis  declarato- 
riam. 

CAPUT  LIX. 

An  pretium  Simoniace  obtentum  restituendum  sit  ex 
jure  naturali  divino. 

Nota  1 : Ilie  agi  de  Simonia  reali  ex  ulraque 
parte  completa;  nam  si  res  spiritualis  sit  data  et 
pecunia  seu  pretium  nondum  solutum,  dator  rei 
spiritualis  non  potest  accipere  istud  pretium ; con- 
tra si  pecunia  sit  soluta,  et  res  spiritualis  nondum 
data,  qui  istam  pecuniam  accepit,  non  potest  pro  ea 
dare  rem  spiritualem,  sed  tenetur  eam  reddere  ei 
qui  dedit. 

Nota  2 : Tres  sunt  circa  propositam  quaestionem 
sententiae:  Prima  asserit  eum  qui  Simoniace  vendit 
rem  spiritualem,  teneri  ex  jure  naturali  ad  resti- 
tuendum acceptum  pretium  ; ita  Soto,  Adrianus, 
llenricus,  etc.  Secunda  negat  illum  teneri  ex  natura 
rei  restituere  pretium  : ita  Navarra,  Yictoria , etc. 
Tertia  asserit  in  Simonia  contrajus  divinum  com- 
missa, eum  teneri  ex  natura  rei  restituere;  negat 
in  Simonia  contra  solum  jus  ecclesiasticum  com- 
missa (Hostiensis,  D.  Antonius,  Angelus, etc.).  Hisce 
igitur  praenotatis  : 

Dico  1 : Quotiescunque  Simoniacus  rem  spiri- 
tualem vendendo  committit  injustitiam,  tenetur  ex 
jure  divino  naturali  restituere  pretium  pro  tali  re 
acceptum,  non  formaliter  ob  Simoniam,  sed  ob  in- 
justitiam commissam  contra  justitiam  commutati- 

vam.  Unde,  1°  dum  aliquis  pro  spirituali  functione, 
quain  ex  justitia  praestare  tenetur,  v.  gr.  parochus 
pro  audiendis  suorum  subditorum  confessionibus, 
praelatus  pro  consecrationibus , dispensationi- 
bus, etc.,  ex  vi  officii  requisitis,  pretium  exigit,  ex 
naturali  jure  tenetur  illud  restituere,  llein  2°  prae- 
latus Ecclesiae  qui  vendit  beneficia  vel  officia  ec- 
clesiastica quorum  non  est  dominus,  sed  solum  dis- 
pensator vel  distributor;  quia  qui  vendit  rem  non 
suam  et  quam  gratis  dare  tenetur,  peccat  contra 
justitiam.  3°  Qui  functionem  spiritualem,  quam  ex 
officio  aut  justitia  non  tenetur  praestare,  vendit  ob 
effectum  spiritualem  seu  qua  talis  est,  obligatur  ex 
vi  naturalis  juris  ac  justitiae  restituere  pretium 
propter  eam  acceptum,  si  hoc  pretium  excedat  ac- 
tionis corporalis  secundum  se  spectatae  valorem  ac 
justi  ejus  stipendii  aestimationem.  Haec  enim  officia 
spiritualia  qua  talia,  non  sunt  sub  dominio  huma- 
no; sed  ad  solum  Deum  ut  ad  verum  dominum 
pertinent,  qui  tantum  dedit  hominibus  potestatem 
illa  gratis  dispensandi  ac  transferendi;  ideoque  qui 
illa  vendit  ratione  spirilualilatis,  committit  injusti- 
tiam conia  jus  divinum  ac  naturale.  Idem  dic  de 
rebus  sacris,  quae  antecedenter  annexam  habent 
temporalitatem,  v.  gr.  vasa  sacra,  grana  benedicta, 
agnus  Dei,  etc.,  si  ob  spiritualitalem  charius  quam 
ex  sua  valeant  materia,  vendantur.  4°  Quando  is 
qui  dat  pecuniam,  lanium  eam  dat  ad  redimendam 
Simoniacam  vexationem,  sive  det  illicite  contra  re- 
ligionem, sive  licite  ex  justa  causa,  ille  qui  acce- 
pit, tenetur  eam  restituere,  quia  injuste  extorsit  et 
ab  invito  accepit.  5°  Quando  Simoniaci  pretii  re- 
stitutio facienda  est  ex  mera  legis  naturalis  ac  di- 
vina} obligatione,  facienda  est  ei  qui  illud  dedit  et 
non  aliis  : ita  Solo,  Bannez,  etc.  Gap.  Cum  sit, 
turpiter  acquisita  praecipit  quidem  restitui  paupe- 
ribus, sed  agit  tantum  de  Judaeis,  quibus  illam 
poenam  et  onus  lex  imponit,  nesciens  a quibus  ac- 
cepta fuissent;  adeoque  non  facit  ad  rem.  Deinde 
licet  is  qui  accepit  pecuniam,  illius  fortasse  domi- 
nium acquisierit  ex  dautis  voluntate,  tamen  cum 
per  injuriam  illud  acquisierit,  res  illa  ob  factam 
injuriam  manet  semper  restitutioni  obnoxia;  et 
qui  sic  dedit,  semper  relinet  jus  ad  illam,  etiamsi 
ut  indignus  possit  per  judicem  privari  sure  pecuniae 
recuperatione.  Accipiens  autem  rem  spiritualem 
data  pecunia,  non  tenetur  eam  restituere,  quia  non 
committit  injustitiam;  contra  qui  data  re  spirituali 
accipit  pecuniam,  tenetur;  quia  committit  injus- 
titiam. 

Dico  2 : Cum  aliquando  possit  Simonia  committi 
sine  propria  injustitia  aut  injuria  inter  vendentem 
et  ementem  facta  contra  justitiam  commulalivam, 
tunc  ex  natura  rei  non  oritur  obligatio  pretium  re- 
stituendi : obligatio  enim  restituendi  in  contractu 
mutuo,  non  potest  oriri  nisi  ex  injustitia  in  eo 
eommissa.  Hinc  sequitur : 1°  illum  qui  temporale  Ec- 
ffesiae  officium  habet  tanquam  proprium,  cui  tem- 
porale emolumentum  annexum  est,  licet  illud  ven- 


dendo committat  Simoniam,  non  obligari  tamen  ad 
pretii  restitutionem  ; quia  qui  se  spoliat  isto  officio 
quod  secundum  se  est  pretio  aestimabile,  suffert 
detrimentum,  et  alter  acquirit  emolumentum,  et 
licet  fiat  simonia  ob  Ecclesiae  prohibitionem,  non 
tamen  injustitia.  2°  Ob  eamdem  rationem,  Simonia 
quam  beneficiarius  non  praelatus  committit  venden- 
do beneficium  ad  ipsum  perlinens,  ex  sola  naturae 
lege  non  illum  obligat  ad  restituendum  pretium,  si 
in  illo  servata  fuerit  debita  moderatio,  facta  ad 
temporale  beneficii  emolumentum  comparatione. 
5°  Monasterium  recipiens  Siinoniace  aliquem  ad 
religionem,  non  tenetur  ex  natura  rei  restituere 
pretium  corporali  religiosi  sustentationi  proportio- 
natum.  4°  Qui  vendit  fundum  habens  jus  patrona- 
tus ipsi  annexum,  si  ob  hoc  vendat  charius,  sed 
habito  respectu  ad  temporalia  emolumenta  quae 
secum  affert  et  quibus  venditor  privatur,  non  tene- 
tur ex  vi  naturalis  justitiae  restituere  preiium. 
Nunc  de  Simonia  mentali  sic  : 

Dico  3:  Quando  pretium  Simoniae  sine  injustitia 
accipitur,  Simonia  mentalis  non  obligat  ad  iliius 
resdtutionem  sive  jure  naturali  sive  ecclesiastico. 
Si  autem  Simonia  includat  injustitiam  etiamsi  sit 
mentalis,  cum  opere  nempe  subsecuto,  obligat  ad 
restitutionem  ex  lege  naturali,  licet  non  obliget  ex 
lege  ecclesiastica  : omnis  enim  exterior  actio  de  se 
injusta  et  proveniens  ex  injusta  intentione  obligat 
ad  restitutionem.  Atque  juxta  haec  resolve  textum, 
cap.  ult.  De  Simonia,  in  quo  generalim  negatur  Si- 
moniam mentalem  obligare  ad  restitutionem. 

CAPUT  LX. 

An  preiium  Siinoniace  acquisitum  sil  in  conscientia 

restituentium  ex  jure  ecclesiastico  ante  sententiam, 

et  cuinam. 

Dico  1 : Pecunia  accepta  pro  beneficii,  electio- 
nis, praesentationis,  etc.,  venditione,  in  foro  con- 
scientiae restituenda  est  ante  omnem  sententiam. 
(D.  Thomas,D.  Antonius,  Sylvester,  Navarra,  etc  ) 
Probatur  praecipue  ex  cap.  De  hoc  De  Simon.,  ubi 
in  fine  ejus  dicuntur  temporalia  sic  accepta  pro 
dando  assensu  ecclesiasticae  electioni,  non  posse 
sine  gravi  salutis  periculo  retineri  nempe  ex  vi 
conscientia}  nulla  spectata  judicis  sententia  : et  re- 
stitutio quidem  facienda  est  non  ei  qui  dedit  pecu- 
niam, sed  ecclesiae  quae  passa  est  injuriam,  seu  in 
qua  est  beneficium  ; quia  lex  ecclesiastica  in  poenam 
aut  multam  criminis,  applicat  istius  pecuniae  jus 
dictae  ecclesiae;  vel  forte  consuetudine  recepta  ap- 
plicari potest  ista  pecunia  per  praelatum  pauperi- 
bus prmdictae  ecclesiae. 

Dico  2 : Ob  Simoniam  commissam  in  ingressu 
religionis,  non  est  obligatio  in  conscientia  resti- 
tuendi pretium  antequam  religiosus  Siinoniace  re- 
ceptus per  sententiam  e monasterio  excludatur.  Si 
enim  pecunia  sit  data  ingressuro  ut  religionem  iff- 
grederetur,  nullum  est  jus  positivum  quod  impediat, 
quo  minus  accipiens  acquirat  istius  pecuniae  domi- 
nium, adeoque  non  tenetur  ad  restitutionem.  Contra 

vero,  si  ipse  ingressurus  dedit  Simoniace  pecuniam 
monasterio,  tunc  postquam  iste  religiosus  Simonia- 
eus  fuerit  translatus  in  aliud  monasterium,  huic 
monasterio  restituenda  est  ejus  pecunia. 

Dico  3 : Pretium  receptum  in  aliis  Simoni®  ma- 
teriis, etiam  in  ordine,  non  est  restitutioni  obno- 
xium in  conscientia  ipso  facto  ex  vi  juris  ecclesia- 
stici, donec  per  sententiam  restitui  jubeatur ; nullum 
enim  est  jus  quod  id  praecipiat. 

Sed  nota  omnia  quae  hic  diximus,  habere  tantum 
locum  in  casibus,  in  quibus  pretium  Simoniacum 
non  est  obnoxium  restitutioni  ex  vi  solius  juris  na- 
turalis; quia  ubi  jus  naturale  obligat  ad  restituen- 
dum, clarum  est  non  esse  exspectandam  judicis 
sententiam,  cum  ipsa  naturalis  obligatio  ad  id  suf- 
ficiat. 

CAPUT  LX1. 

De  dispensatione  circa  Simoniam. 

Dico  1 : In  Simonia  contra  jus  naturale,  clarum 
est  a nemine  posse  dispensari  quoad  culpam,  sed 
in  Simonia  contra  solum  jus  ecclesiasticum,  in  ri- 
gore loquendo,  solus  pontifex,  et  nullus  illo  infe- 
rior potest  dispensare  quoad  culpam  : non  efficiendo 
ut  maneat  Simonia  et  non  sit  culpa,  sed  efficiendo 
ut  emptio  vel  venditio  quae  lege  obligante  esset  Si- 
moniaca,  ablata  legis  obligatione,  non  sit  Siino- 
niaca;  solus  enim  papa  potest  dispensare  in  legi- 
bus a summis  pontificibus  latis,  quales  sunt  Simo- 
niam prohibentes.  Moraliter  tamen  loquendo,  non 
utitur  isto  dispensandi  modo,  sed  pro  sua  pote- 
state utitur  alia  via,  vel  unum  auferendo  et  aliud 
dando  ad  sustentationem  persona,  vel  permutando 
spirituale  cum  spirituali,  etc. 

Dico  2 : Circa  Simonise  poenam  ipso  jure  latam 
quam  incurrunt  sola  Simonise  in  ordine,  in  bene- 
ficio, et  in  ingressu  religionis  commissse,  tum  pro 
illius  absolutione  tum  pro  dispensatione  hsee  viden- 
tur dicenda;  et  primum  quidem  quoad  censuras  : 
•1°  excommunicatio  ob  has  Simonias  incursa  tolli- 
tur vel  ab  ipso  papa  per  absolutionem,  vel  ab  illis 
qui  possunt  absolvere  a casibus  papse  reservatis. 
2*  Qui  suscepit  Simoniace  ordinem,  suspenditur  ab 
ordine  Simoniace  suscepto,  qua;  suspensio  potest  a 
solo  papa  tolli  per  dispensationem,  uti  et  probabi- 
lius illa  quam  incurrit  quoad  usum  inferiorum  or- 
dinum prius  legilime  receptorum  ; idem  dic  de  sus- 
pensione quam  Simoniace  ordinans  incurrit,  uti  et 
de  capituli  aut  conventus  regularis  suspensione  ob 
Simoniacam  receptionem,  uti  et  de  religiosi  in- 


gressi Simoniace  religionem,  suspensione.  3°  Item 
reservatur  papse  sublatio  interdicti  ab  ingressu  ec- 
clesia, quod  incurrunt  Simoniace  ordinantes,  et 
alterius  interdicti  quod  incurrunt  cardinales,  epi- 
scopi, aliique  praelati  recipientes  cum  Simonia  con- 
fidenliali  beneficia,  pensiones,  et  similia. 

Dico  5 : Alia  Simoniae  poena  est  beneficii  collati 
irritatio,  in  quam  proprie  non  cadit  dispensatio, 
sed  per  dispensationem  potest  denuo  conferri.  Alia 
poena  est  inhabili tas  ad  oblinendum  idem  benefi- 
cium quod  fuit  Simoniace  obtentum,  a qua  poena 
solus  papa  potest  dispensare,  si  recipiens  benefi- 
cium fuerit  particeps  criminis ; si  enim  bona  fide 
receperit  et  fuerit  beneficium  simplex,  post  liberam 
ejus  resignationem  potest  episcopus  dispensare  cum 
iXo,  et  ei  de  alio  beneficium  conferre  : non  potest 
autem,  si  fuerit  majus  beneficium,  nec  potest  epi- 
scopus dispensare  cum  Simoniaco  ad  alia  oblinenda 
beneficia,  si  per  sententiam  jam  condemnatus  fue- 
rit ad  illa  inhabilis ; sed  in  casibus  occullis  et  ad 
forum  contentiosum  nou  deductis,  juxta  Tridenli- 
num  (sess.  24,  e.  6),  potest  episcopus  excommuni- 
cationem et  suspensionem,  quae  ob  Simoniam  in- 
cursa est,  occultam  tollere. 

Dico  4 : In  restilutione  pretii  Simoniace  accepti, 
si  restitutio  debita  sit  ex  jure  naturali,  papa  nou 
potest  dispensare,  ut  non  restituatur  personae,  cui 
debetur,  nisi  imponendo  istius  pretii  privationem 
in  multam  ac  poenam  criminis;  secus  vero,  si  re- 
stitutio sil  tantum  debita  ex  lege  ecclesiastica  tam- 
quam poena,  in  qua  potest  vel  dispensare  vel  coim- 
positionem  facere. 

Pro  ejusmodi  dispensationibus  in  Simonia  nulla 
est  praescripta  verborum  forma ; imo  papa  confe- 
rendo beneficium  ei  quem  scit  esse  Simoniacum  in 
eodem  beneficio  recipiendo,  censetur  probabilius 
cum  illo  dispensare  per  tale  factum,  etiamsi  id  non 
declaret  quantum  est  necesse  ad  validitatem  istius 
collationis  : ita  Panormitanus,  Felinus,  etc.  Deinde 
si  papa  venderet  alicui  beneficium,  et  cum  illo 
committeret  Simoniam,  censetur  communiter  cum 
eo  dispensare  quoad  poenas  juris,  v.  gr.  nullitatem 
collationis , excommunicationem  , etc. , quin  et 
quoad  culpam,  si  Simonia  esset  tantum  contra  jus 
ecclesiasticum , quia  per  papa  dispensationem 
excluderetur  Simonia.  Denique  quacunque  finga- 
tur consuetudo  non  potest  quidem  inducere  dis- 
pensationem, sed  potest  bene  abrogare  legem  hu- 
manam. 

TRACTATUS  QUARTUS. 

DE  ORATIONE,  DEVOTIONE,  ET  HORIS  CANONICIS. 


LIBER  PRIMUS. 

De  oratione  in  communi. 


CAPP.  II. 

Quid  sit  oratio  et  quotuplex. 

Dico  I : Oratio  sumilui  tripliciter  : 1°  impro- 
priissime pro  omni  bona  actione,  quam  Wicleffus 
vocat  orationem  viialem,  contemnendo  mentalem 
et  vocalem.  Nam  dum  dicitur  : Oportet  semper  orare 
et  nunquam  deficere  [Lue.  xvm,  Ij ; semper,  id  est 
frequenter,  frequentissime,  omnibus  statutis  vel 
congruis  temporibus.  Nunquam  deficere,  seu  sine 
intermissione,  ut  ait  Paulus  ( 1 T/iess.  v,  17),  id 
est,  constanter,  instanter,  non  despondere  animo. 
2"  Proprie  pro  omni  interiori  animi  motu  in  Deum 
sive  per  cogitationem  sive  per  affectum.  Unde  sic 
a Damasceno  delinitur  : « Oratio  est  ascensio  men- 
tis in  Deum,  i id  est,  in  Dei  honorem,  cultum,  vel 
laudationem.  3°  Propriissime  pro  petitione  sive 
mentali  sive  vocali , et  delinitur  ab  eodem  Dama- 
sceno , petitio  decentium  a Deo,  nempe  moralis, 
humana,  ac  decens,  adeoque  si  aliquid  indecens  a 
Deo  petatur,  v.  gr.  opem  ad  explendam  vindictam, 
ad  patrandum  peccatum,  ete.,  non  est  oratio,  sed 
exsecratio.  Unde: 

Dico  2 : Licet  petitio  generice  sumpta  abstrahat 
a bona  et  mala,  non  tamen  oratio,  ideoque  oratio 
non  potest  dividi  in  bonam  et  malam  substantialiter. 

CAPP.  III,  IV,  V. 

An  mentalis  oratio,  prout  est  petitio,  sit  actus  in- 
tellectus vel  voluntatis. 

Dico  1 : Certum  est  ad  faciendam  petitionem 
intervenire  multos  actus  intellectus  et  voluntatis, 
sed  in  quo  illorum  consistat  petitio,  disputant  au- 
ctores; id  est  petitio  mentalis  ad  Deum  directa. 
Alii  enim  eam  ponunt  in  actu  voluntatis,  alii  in 
actu  intellectus.  Quare  si  petitio,' seu  oratio,  fiat 
per  conceptus  ipsarum  vocum,  sicut  petitio  voca- 
lis per  verba  fit,  tunc  pertinebit  ad  actum  intel- 
lectus ; si  autem  non  fiat  mediis  vocum  concepti- 
bus, non  potest  tribui  intellectui,  sed  voluntati  ; 
auia  ista  oratio  mentalis  imitatur  modum  loquendi 
mgelorum  cum  Deo,  volendo  aliquid  ab  eo  acci- 


pere, et  hic  mouus  pertinet  ad  voluntatem.  Ista 
enim  locutio  mentalis  cum  Deo  non  est  narrativa, 
sed  est  impulsiva  ad  aliquid  a Deo  impetrandum, 
adeoque  actus  voluntatis.  Hinc 

Dico  2 : Mentalis  Dei  laus,  gratiarum  actio,  oo- 
secratio,  interna  peccatorum  confessio,  uti  et  an- 
gelorum locutio , licet  aliquos  intellectus  actus 
necessario  includant  simul  cum  actibus  voluntatis, 
formaliler  tamen  et  consummate  consistunt  in  actu 
voluntatis  referentis  ad  Deum  cogitationem  aut 
agnitionem  intellectus. 

CAPUT  VI. 

An  oratio  ad  Deum  sit  honesta  et  utitis. 

Nota  varios  errores  circa  orationem  : Primus 
dicentium  solam  orationem  sufficere  ad  salutem, 
etiamsi  sacramenta  et  alia  salutis  media  praeter- 
mittantur. Secundus  dicentium  orationem  habere 
vim  immutandae  divinae  dispositionis  ac  providen- 
tiae. Tertius  asserentium  omnia  ex  necessitate 
evenire,  huneque  fatalem  ordinem  vel  ab  ipso  Deo 
mutari  non  posse,  aut  Deum  non  habere  provi- 
dentiam nec  curare  has  res  inferiores,  adeoque 
orationem  esse  inutilem.  Quartus  Pelagianorum 
credentium  homines  non  egere  Dei  auxilio  ad 
remissionem  peccatorum  et  ad  bene  operandum,  et 
sic  negantium  necessitatem  orationis.  Quintus 
putantium  Deum  non  moveri  precibus  ac  petitioni- 
bus nostris,  sed  solum  intueri  opera  nostra,  et  juxta 
illa  dare  retributionem. 

Dico  I : Oratio  ad  Deum,  si  in  debita  materia 
et  circumstantiis  fiat,  est  actus  per  se  honestus, 
rationi  consentaneus  et  homini  valde  utilis.  De 
fide.  Et  probatur  ex  Scriptura  quae  lota  plena  est 
orationibus,  ex  doctrina  et  exemplo  Christi  et.  ex 
perpetuo  Ecclesiae  usu.  Non  est  igitur  inutile  aut 
impium  aliquid  a Deo  petere,  quia  non  petimus 
ut  aliquid  velit  ex  tempore  quod  ab  aeterno  non 
voluit,  nec  ut  mutet  decretum  quod  ab  aeterno 
habuit ; sed  petimus  ut  media  nostra  oratione  fa- 
ciat quod  ab.  aeterno  decrevit,  sine  enim  nostra 

oratione  saepe  i(l  non  decerneret  ac  faceret : Petite 
et  accipietis  (Joan.  xvi,  2-i;  Malth.  vm , 7).  Petitis 
et  non  accipitis,  eo  quod  male  petalis  ( Jac . iv,  5). 
Unde  saepe  communes  et  inferioris  ordinis  effectus 
antecedenti  et  simplici  solum  affectu  a Deo  intenti, 
ob  praevisam  orationem  efficaciter  praeordinantur; 
praecipui  autem  gratiae  effectus , licet  in  priori 
signo  rationis  efficaciter  praeordinati  sint  ante  prae- 
visam orationem,  per  hanc  tamen  in  posteriori 
obtinentur  et  exsecutioni  mandantur,  uti  dicit  Au- 
gustinus : < Si  Stephanus  non  orasset,  Ecclesia 
Paulum  non  haberet.  • Quare 

Dico  2 : Etsi  Deus  ex  se  et  ante  praevisam  ora- 
tionem habeat  absolutum  et  efficax  propositum 
dandi  id  quod  decrevit,  tamen  postulat  nostram 
orationem  ad  exsequendum  suum  propositum,  quia 
vult  operari  per  causas  secundas  quantum  com- 
mode potest,  et  in  moralibus  seu  gratiae  operibus 
vult  hominis  cooperationem  in  agnitionem  auctoris 
omnis  boni,  ubi  locum  habere  potest ; ubi  autem 
non  potest,  ipse  solus  operatur. 

CAPP.  VII,  VIII. 

An  oratio  sit  actus  religionis  elicitus  et  superna- 
tura  iis. 

Nota  duo  distingui  in  oratione  : primus  est  affe- 
ctus orandi;  secundus  petitio  ex  hoc  affectu  pro- 
cedens per  locutionem  mentalem  vel  vocalem. 

Dico  1 : Oratio  quoad  affectum  orandi,  quo  homo 
per  orationem  vult  Deum  colere,  agnoscendo  tum 
suam  subjectionem  et  indigentiam  , tum  ipsius 
Dei  potentiam,  bonitatem,  ac  paternam  curam,  est 
proprie  ac  immediate  elicitus  a religione  actus  : 
formale  enim  et  immediatum  ejus  motivum  est 
cultus  Dei.  Quoad  ipsam  vero  petitionem,  prout 
est  interna  locutio  ab  intellectu  lacta,  est  actus 
proxime  imperatus  a religione  ; prout  est  autem 
in  voluntate,  vix  distinguitur  ab  ipso  orandi  affe- 
ctu. Dum  quis  orat  ex  motivo  poenitentiae  ad  ob- 
linendam peccatorum  contritionem,  ex  motivo 
charitatis  aut  spei  ad  consequendam  coeli  gloriam, 
haec  moliva  sunt  tantum  remota  et  exlrinseca  : 
proximum  enim  intrinsecum  et  immediatum  ora- 
tionis motivum  est  ipse  Dei  cultus  saltem  in  actu 
exercito  intentus ; si  quis  enim  oret  seu  aliquid 
petat  a Deo  sine  ulla  cultus  divini  cogitatione  ex 
solo  affectu  proprii  commodi  ac  utilitatis,  ista  pe- 
titio erit  tantum  materialiter  cultus  Dei,  non  verus 
religionis  actus. 

Dico  2 : Ad  orandum  sicut  oportet,  requiritur 
supernaturale  Dei  auxilium,  ut  ex  Scriptura  et 
conciliis  liquet:  Sine  me  nihil  potestis  facere  (Joan. 
xv,  5)  ; Spiritus  adjuvat  infirmitatem  nostram;  nam 
quid  oremus  sicut  oportet  nescimus,  sed  ipse  Spiritus 
postulat  pro  nobis  gemitibus  inenarrabilibus  ( Pmm . 
vm,  26);  id  est,  nos  facit  postulare.  Cum  autem 
ad  orandum  sicut  oportet  requiratur  auxilium  su- 
pernaturale, ergo  oratio  est  actus  supsrnaturalis  ; 
ideo  enim  actus  fidei,  spei,  etc.,  est  supernaturalis, 
quia  ad  credendum  , sperandum  , etc.,  requiritur 


auxilium  supernaiurale.  Quare  oratio  seu  petitio 
quatenus  est  locutio  intellectualis  fundata  in  firma 
et  infallibili  fide,  atque  nixa  certa  postulati  im- 
petrandi spe  ex  Dei  promissione,  non  potest  fieri 
sine  supernaturali  Spiritus  sancti  motione  et  adju- 
torio : Nemo  potest  dicere  Dominus  Jesus,  nisi  in 
Spiritu  sancto  (1  Cor.  xii,  5).  Deinde  effectus  oran- 
di, seu  voluntas  orandi,  est  etiam  actus  superna- 
turalis, quia  voluntas  non  potest  &uis  solis  viri- 
bus naturalibus  movere  efficaciter  intellectum  ad 
efficiendum  actum  supernaturalem,  etiamsi  inter- 
dum desiderium  naturale  possit  praebere  occasio- 
nem isti  orandi  affectui ; sed  non  potest  ab  illo 
effici  sicut  oportet  ad  salutem.  Hinc  oratio  quam 
haeretici,  Judaei,  aut  pagani  ex  Dei  cognitione  na- 
turaliter acquisita  faciunt  sine  supernaturali  Dei 
auxilio,  licet  intrinsece  mala  non  sit,  tamen  non 
est  vere  et  formaliter  oratio;  nec  supernaturalis, 
quia  nec  in  fide  fundatur  nec  nititur  certa  divinae 
promissionis  spe ; adeoque  non  fit  sicut  oportet  ad 
salutem.  Ad  hoc  enim  requiritur  fides,  non  tamen 
necessario  charilas,  seu  gratia  sanctificans,  quia 
sine  gratia  sanctificante  potest  esse  in  peccatore 
fideli  oratio  honesta,  si  fiat  cum  timore  et  humili- 
tate ; supernaluralisque  ac  interdum  efficaciter 
impetratoria. 

CAPUT  IX. 

Quomodo  solus  Deus  a nobis  sit  orandus. 

Dico  1 : Cum  oratio  pertineat  ad  cultum  la- 
triae,  ratio  propria  et  adaequata  ob  quam  et  sub 
qua  solus  Deus  a nobis  orari  debet,  est  quia  bo- 
num a nobis  postulatum  ipse  per  se  ipsum  potest 
conferre  tanquam  primus  auctor  omnis  boni  et 
omnipotens , sive  postuletur  bonum  gratiae  aut 
gloriae,  sive  bonum  naturae  relatum  vel  non  re- 
latum ad  bonum  gratiae  , modo  hoc  naturae  bo- 
num in  se  tale  sit,  ut  decenter  a Deo  postulari 
possit. 

Dico  2 : Quamvis  nunquam  sit  ita  oranda  una 
persona  divina,  ut  aliae  excludantur,  tamen  pos- 
sumus in  oratione  specialiter  loqui  cum  una  per- 
sona, non  dirigendo  ex  propria  et  formali  inten- 
tione locutionem  ad  alias ; quia  unaquaeque  per- 
sona est  verus  Deus,  et  omnes  tres  personae  sunt 
vere  inter  se  distincta*, ; possumusque  cogitare  de 
una  non  cogitando  actu  de  aliis.  Deinde  oratio 
saepe  accommodatur  uni  vel  alteri  personae  secun- 
dum quamdam  appropriationem,  v.  gr.  Patri  ob 
appropriationem  omnipotentiae  vel  ob  Filii  missio- 
nem ; Filio  ob  appropriationem  sapientiae  vel  ob 
incarnationem  , etc.  Item  potest  orari  Deus  non 
orando  determinate  aliquam  personam,  imo  et  Dei- 
tas in  abstracto  et  lota  Trinitas,  v.  gr. : Te,  summa 
Deitas,  unaque  poscimus.  Sancta  Trinitas,  unus  Deus, 
miserere  nobis. 

CAPUT  X. 

Quomodo  rationales  crealurce  possint  a nobis 
orari. 

Dico  i . De  fide  est  contra  antiquos  quosdam 

haereticos  ac  recentes,  tam  homines  beatos  quam 
angelos  utiliter  et  sancte  a nobis  orari,  si  debila 
intentione  ac  eo  modo  quo  ab  Ecclesia  et  ejus 
membris  recta  fide  utentibus  fit,  ejusmodi  fiat  ora- 
tio : ut  liquet  ex  conciliis  Conslantiensi,  Tridentino, 
et  aliis,  universalique  Ecclesiae  praxi.  In  concilio 
enim  Nicaeno  n,  act.  6,  fit  invocatio  B.  Virginis. 
Angeli  orant  pro  nobis  et  offerunt  Deo  nostras  ora- 
tiones ( Tob . xu;  Apoc.  vin) ; tempore  legis  veteris 
non  orabantur  sancti,  quia  nondum  erant  in  coelo. 
Oratio  autem  ad  sanctos  fusa,  est  actus  bonus, 
nec  Deo  aut  Christo  injuriosus,  nobis  utilis  ad 
virtutis  exercitium  , ad  imitationem  et  amorem 
sanctorum,  ad  potentem  apud  Deum  intercessio- 
nem, etc. 

Quae  contra  hanc  orationem  ab  haereticis  obji- 
ciuntur, sic  solvuntur  : 1°  oratio  ad  sanctos  di- 
recta non  est  cultus  lalriae,  qui  est  solius  Dei,  sed 
duliae,  id  est,  inferior  cultus  illis  proportionatas  ; 
et  licet  haec  oratio  non  sit  actus  a virtute  religionis 
elicitus,  ulpote  non  fundatus  proxime  in  excellen- 
tia increata  et  potestate  suprema,  potest  tamen  in- 
(Srecte  religiosus  dici,  ulpote  relatus  ad  cultum 
Dei,  orando  ejus  amicos  tanquam  nostros  apud 
ipsum  intercessores,  aut  etiam  tanquam  ejus  mini- 
stros; et  sic  iste  actus  elicitur  a virtute  duliae, 
quae  proxime  fundatur  in  sanctitatis  creatae  excel- 
lenda ac  virtute  impetrandi,  aut  etiam  in  aliqua 
ministeriali  potestate  a Deo  commissa.  2°  Chri- 
stus est  quidem  solus  mediator  noster  redem- 
ptionis, sed  non  solus  intercessionis;  imo  cum 
Christus  sit  persona  divina,  non  solet  Ecclesia 
illum  publice  orare  ut  intercedat  aut  oret  pro 
nobis,  sed  ut  det  ac  benefaciat  nobis  aut  nostri 
misereatur;  dumque  oramus  Deum  ob  merita  san- 
ctorum, nihil  Christi  meritis  detrahimus,  cum  illo- 
rum merita  nitanlur  meritis  Christi,  Deusque  vo- 
luerit ut  justi  possent  non  solum  sibi,  sed  etiam 
aliis  aliquid  mereri , iliisque  suas  satisfactiones 
communicare.  Unde  dicitur  : Memento  misericor- 
diarum David  servi  tui  (II  Parat,  vi,  42)  ; et  Dauiel 
precando  ait  : Propter  Abr aliam  dilectum  tuum  et 
Isaac  servum  tuum,  et  Isaac  sanctum  tuum  ( Dan . 
ni,  55) ; nihil  ergo  per  haec  derogatur  mediatori 
Christo.  5°  Angeli  cognoscunt  orationes  nostras,  ut 
palet  ex  Tob.  xu,  12  : Quando  orabas  cum  lacrymis, 
ego  obtuli  orationem  luam  Deo.  Item  Apoc.  vm,  4 : 
Ascendit  fumus  incensorum  de  orationibus  sancto- 
rum de  manu  angeli  coram  Deo;  ergo  etiam  sancti 
eas  cognoscunt,  quia  sancti  aequiparantur  angelis 
in  statu  beatifico,  ut  habetur  Luc.  xx  et  Apoc.  xxi. 
Cognoscunt  autem  vel  formaliter  in  Verbo  per  ipsam- 
met  visionem  qua  vident  Deum,  vel  causaliter  tam 
tum  per  revelationes  novas  quas  recipiunt  ratione 
ipsius  visionis  seu  status  beatifici.  4°  Quamvis  Deus 
sit  promptus  ad  dandum,  vult  tamen  interdum  per 
alios  orari ; et  oramus  tantum  sanctos  ut  petant  a 
Deo  pro  nobis.  Dare  autem  aut  non  dare,  est 
Dei. 


Dico  2 : Non  tantum  beati,  sed  etiam  homines 
viatores  justi  possunt  orare  Deum  pro  nobis,  et 
orari  a nobis  ; imo  quamvis  quis  exsisteret  in  pec- 
cato mortali,  ejus  oratio  ex  fide  et  ex  Spiritus  san- 
cti auxilio  facta  potest  aliquid  impetrare,  ac  pro- 
inde probabiliter  posset  postulari  ejus  deprecatio. 
Quod  attinet  ad  animas  purgatorii,  multi  dicunt 
non  posse  nos  illis  orationes  fundere,  et  nos  illis 
commendare ; alii  dicunt  posse  : quia  illi  negant 
posse  nostras  orationes  scire ; hi  affirmant.  Si  igi- 
tur aliquis  pie  credat  suas  orationes  ab  illis  ani- 
mabus  cognosci,  quod  certe  potest  fieri  medianti- 
bus angelis  custodibus,  non  male  faciet  orando  il- 
las, et  fortasse  verum  est  cum  beatae  fiunt,  tunc 
cognoscere  omnes  illas  orationes  prius  ad  se  dire- 
ctas, eisque  moveri  ad  intercedendum  in  patria 
pro  suis  deprecatoribus. 

CAPUT  XI. 

An  omnes  spiritus  beati  et  justi  orare  possint. 

Dico  1 : Angeli  in  coelo  orant  pro  nobis,  et 
nostras  orationes  Deo  offerunt,  ut  constat  ex  Tob. 
xii,  Apoc.  v,  xxi,  etc.  Item  animae  beatae  idem  fa- 
ciunt sive  orando  pro  nobis  in  communi,  sive  pro 
tali  persona,  tali  negotio,  tali  necessitate  in  parti- 
culari ; imo  ante  Christum  animae  Patrum  in  limbo 
non  videntes  Deum,  orabant  pro  viatoribus  homi- 
nibus, ut  legimus  de  Jereinia  et  Onia  11  Machab. 
xxv,  et  de  Samuele  ac  Moyse  Jer.  xv.  Possunt  autem 
orare  pro  nobis  in  particulari , sive  praevideant 
suam  orationem  habituram  effectum,  sive  praevi- 
deant non  habituram,  sive  neutrum  praesciant  : nam 
Christus  oravit  pro  Petro  ut  non  deficeret  ejus  fides, 
et  oravit  Patrem  ut  mitteret  Spiritum  sanctum,  et 
tamen  jam  prius  sciebat  suam  orationem  effectum 
habituram  ; uti  contra  praesciens  non  habituram 
suum  effectum,  oravit  Patrem  ut  a se  transferret 
calicem  passionis.  Similiter  angelus  custos  regni 
Persarum  angelo  Gabrieli  restitit  orando,  ut  popu- 
lus Judaeorum  e Perside  non  dimitteretur,  quia  ne- 
sciebat Dei  voluntatem,  adeoque  nec  quem  effectum 
sortitura  esset  sua  oratio.  Jam  vero  dum  dicitur 
angelus  vel  sanctus  beatus  offerre  seu  praesentare 
Deo  alicujus  orationem,  hoc  nihil  est  aliud  quam 
narrare  apud  Deum  quid  iste  homo  viator  desideret 
ac  postulet  ; quia  viator  vel  rogat  sanctum  ut  hoc 
vel  illud  sibi  a Deo  impetret,  vel  non  audens  per  se 
ipsum  ad  Deum  accedere,  rogat  sanctum  ut  suum 
postulatum  Deo  repraesentet. 

Dico  2 : Sancti  sive  angeli , sive  homines  in 
coelo,  orare  possunt  non  pro  augmento  suae  gloriae 
essentialis  utpote  jam  fixae  : nec  pro  ejus  conserva- 
tione, de  qua  sunt  securi , sed  pro  augmento  suae 
gloriae  accidentalis,  v.  gr.  pro  complemento  numeri 
praedestinatorum,  pro  cognoscendis  quibusdam  re- 
bus sibi  ignotis,  et  animae  beat®  pro  resurrectione 
et  glorificatione  suorum  corporum. 

Dico  5 : Animae  purgatorii  possunt  : 1°  orare 
Deum  pro  se,  ut  quam  citissime  a pobnis  liberen. 

lui’  juxta  ordinem  sute  divinae  providentiae,  sive  im- 
mediate condonando  sibi  pariem  poenae  propter 
Christum,  sive  excitando  fideles  justos  ut  pro  ipsis 
satisfaciant,  utque  cito  beatificam  visionem  conse- 
quantur ; possunt  etiam  petere  aliquod  levamen 
aut  consolationem  in  suis  poenis,  etiamsi  vel  in  ipsis 
aliquo  modo  gaudeant  spe  et  cliaritale  plente. 
2°  Juxta  Gabrielem,  Medinam,  Bellarminum,  Valen- 
tiam, possunt  etiam  orare  pro  viventibus  viatoribus, 
tum  in  communi,  v.  gr.  pro  tota  Ecclesia  mili- 
tante, pro  iis  qui  eam  gubernant,  etc.,  tum  in  par- 
ticulari, v.  gr.  pro  illis  et  istis  amicis  aut  consan- 
guineis, si  adhuc  in  mundo  vivant,  pro  iis  qui  piis 
operibus  suam  curant  et  accelerant  liberationem  : 
maxime  vero  si  ipsae  cognoscant,  mediante  revela- 
tione, viventium  actiones  ac  orationes ; cum  enim 
istae  aninne  sint  justae  et  gratae  Deo,  possunt  ali-, 
quid  ab  eo  petere  el  impetrare,  etiamsi  non  sint 
in  statu  merendi. 

CAPP.  XII,  XIII,  XIV,  XV,  XVI. 

Quibus  conveniat  orare,  et  pro  quibus  sit  orandum. 

Nota  : Orare  est,  juxta  D.  Thomam  , proprium 
naturae  rationalis  seu  intellectualis.  Quare 

Dico  1 : Omissa  gentilium  naturali  oratione  de 
qua  supra,  el  justorum  quibus  maxime  convenit 
orare,  peccatores  viatores  fideles  licite  possunt 
orare,  quia  ad  orationis  honestatem  non  requiritur 
specialis  personae  dignitas  aut  sanctitas,  etiamsi  in 
peccalo  sint  obstinati , cuin  sint  capaces  bonae 
actionis  ac  piae  cogitationis,  cujus  exsecutionem 
possunt  a Deo  postulare,  imo  et  debent,  ac  quam- 
vis non  sit  praeceptum  positivum,  sive  divinum 
sive  humanum,  tamen  possunt  obligari  ex  natu- 
rali juxta  necessitatem. 

Dico  2 : Licitum  est , expediens , et  interdum 
neccsse  pro  aliqua  vel  aliquibus  personis  in  parti- 
culari orare,  licet  interdum  etiam  optimum  sit  pro 
communitate  vel  particulari  vel  universali  idem 
praestare ; v.  gr.  pro  tota  Ecclesia,  pro  omnibus 
hominibus,  aut  pro  omnibus  indigentibus.  Haec  est 
doctrina  catholica,  contra  Wicleffum  dicentem  non 
licere  pro  se  solo  aut  pro  alio  solo  in  particulari 
orare.  Probatur : 1°  de  oratione  pro  particularibus; 
Christus  enim  ait : Ego  rogavi  pro  te,  Petre  ( Luc . 
xxn,  52).  Pater,  dimitte  illis  (Luc.  xxm,  54).  Cum 
Petrus  esset  in  vinculis  : Oratio  fiebat  sine  intermis- 
sione ab  Ecclesia  ad  Deum  pro  eo  ( Act . xn,  5).  Et 
saepius  alibi  idem  habetur.  2°  De  oratione  pro  com- 
munitate patet  ex  I Tini,  u,  1-4,  ubi  Paulus  postulat 
fieri  orationes  pro  regibus,  principibus , et  pro 
omnibus  ; quia  Deus  vult  omnes  salvos  fieri ; et 
ex  Ephes.  vi,  18,  ubi  prsecipit  orare  pro  omnibus 
fidelibus.  Quamvis  oratio  facta  pro  uno,  non  profi- 
ciat omnibus,  nihil  est  tamen  contra  charitatem; 
quia  charitas  non  semper  obligat  ad  faciendum  id 
omne  quod  potest  esse  utile  proximo,  imo  ipse 
Christus  dixit : Non  pro  mundo  rogo,  sed  pro  eis 
quos  dedisti  mihi  (Joan.  xvn,  9).  Ilinc  sequitur 


eum,  qui  orare  potest  pro  alio,  longe  certius  posse 
orare  pro  se  ipso,  exemplo  Christi. 

Dico  3 : Clarum  est  nos  posse  orare  pro  anima- 
bus  purgatorii,  ut  suo  loco  dicetur , non  autem 
pro  damnatis,  neque  pro  augmento  gloriae  essentia- 
lis beatorum  : < Injuriam  facit  martyri , i ut  ait  Au- 
gustinus (serm.  17  De  verbis  Apostoli),  equi  orat  pro 
martyre,  > tamen  non  videtur  inconveniens  nos  posse 
orare  utiliter  pro  aliquo  illorum  gloriae  accidenta- 
lis augmento,  non  ex  praesumptione  plus  valendi 
apud  Deum,  quam  ipsimet  beati,  sed  ex  solo  cha- 
ritatis  affectu,  et  quia  scimus  Deum  multorum  in- 
tercessione gaudere ; vel  quia  nos  possumus  non 
tantum  nobis,  sed  aliis  aliquid  mereri  per  modum 
meriti  de  congruo  vel  impetrationis,  cum  beati  sint 
extra  statum  merendi,  adeoque  juxta  ha;e  possemus 
postulare  a Deo  ea,  quae  illis  aliquid  gloriae  acci- 
dentalis seu  aliquod  extrinsecum  claritatis,  gloriae, 
honoris  apud  hominc-s  bonum  possint  addere,  ex 
quo  illis  accrescat  accidentale  gaudium  ac  aliqua 
perfectio  intrinseca.  Quando  autem  oramus  pro 
augmento  gloriae  Dei  extrinsecae,  dicen  lo  : Sancti- 
ficetur nomen  tuum  ( Malth . vi,  9),  nihil  ex  illa  g'o- 
ria  extrinseca  Deo  accrescit  intrinsecum,  neque 
utilitas,  neque  voluptas  nova,  sed  sola  extrinseca 
denominatio,  ita  ut  tota  illius  gloriae  Dei  extrinsecae 
utilitas  aut  commoditas  sit  propria  illorum  hominum 
aut  angelorum,  qui  eum  glorificant.  Ilinc  ulriusaue 
palet  differentia. 

Dico  4 : Si  per  revelationem  certo  constaret  Ti- 
tium esse  a Deo  reprobatum,  non  esset  licitum 
orare  pro  illo,  petendo  aeternam  ejus  salutem  ex 
absoluta  et  efficaci  orantis  voluntate,  id  est,  abso- 
lute petendo  ut  reipsa  salutem  consequeretur ; non 
possumus  enim  petere  ut  divinum  decretum  non 
impleatur  aut  ut  mutetur  : sed  non  obstante  tali 
revelatione,  possemus  pro  illo  orare  ex  affectu  sim- 
plici, optando  quantum  est  ex  nostra  parte,  ejus 
salutem,  ac  petendo  ut  Deus  det  illi  auxilia  quibus 
salvetur  si  velit.  Talis  enim  petitio  est  consentanea 
el  charitati  proximi  et  voluntati  Dei  volentis  omnes 
homines  salvos  fieri  ( 1 Tim.  u,  4).  Hinc  colligi 
videtur  non  posse  aliquem  in  eo  casu  desiderare 
reprobo  auxilium  efficax,  seu  congruam  vocationem 
ex  parte  Dei,  nisi  forte  ex  affectu  conditionato  ita 
simplici,  ut  ex  intentione  eum  habentis  non  ordi- 
netur ad  effectum  aliquo  modo  consequendum,  sed 
ad  honestam  tantum  rationem  propter  quam  ei  ille 
proponitur.  Non  licet  enim  etiam  simplici  affectu  de- 
siderare ut  absoluta  Dei  voluntas  non  adimpleatur. 
De  eo  autem  cui  Deus  revelasset  suam  reprobatio- 
nem, an  posset  adhuc  orare  pro  sua  aeterna  salute, 
vide  alibi  in  tract.  De  spe.  Juxta  legem  ordinariam 
deberet  iste  homo  accipere  istam  praedictionem 
lanquam  comuiinatoriam  ac  conditionatam,  adeoque 
deberet  orare  et  efficere  ut  talis  conditio  non  im- 
pleatur. 

Dico  5 : Possumus,  el  interdum  debemus  facere 
orationem  universalem  indifferenter  pro  justis,  ia- 

justis,  fidelibus,  infidelibus  et  quantumvis  excaeca- 
lis  et  obduratis,  eum  diversa  tamen  intentione  pro 
praedestinatis  et  reprobis  ; sed  non  licet  ab  oratione 
universali  quae  fit  pro  praedestinatis  seu  qua  abso- 
lute petitur  ut  homines  cum  effectu  salventur,  ex- 
cludere absolute  talem  vel  talem  personam  quasi 
desperando  de  ejus  salute  : nulla  enim  signa  suffi- 
ciunt ad  judicandum  praclice  ac  moraiiter  posse 
desperari  de  alicujus  salute  quantumvis  peccatoris, 
quandiu  vivit. 

Dico  6 : Tenemur  pro  inimicis  orare,  sicut  te- 
nemur illos  diligere,  et  licet  non  teneamur  ordina- 
rie actualiter  orare  pro  inimico  in  particulari,  te- 
nemur tamen  babere  animum  praeparatum  ad  oran- 
dum in  speciali  pro  illo  si  indiguerit.  Quoad  gene- 
ralem autem  orationem  : 1°  non  licet  excludere 
inimicos  a communibus  Ecclesiae  orationibus  quas 
non  solum  Ecclesiae  ministri,  sed  etiam  assistentes, 
qui  cum  illis  orant,  faciunt.  2®  Nec  ab  orationibus 
ex  obligatione  factis  pro  communitate,  v.  gr.  pro 
patria,  civitate,  etc.,  cujus  partes  sunt  inimici. 
5°  Nec  ab  oratione,  etiamsi  voluntaria,  facta  pro 
aliqua  causa  communi,  quae  de  se  inimicos  aeque  ac 
caeleros  comprehendit.  4°  Quamvis  in  privata  ora- 
tione facta  sine  obligatione,  liberum  sit  orare  sub 
aliqua  ratione  universali,  quae  inimicos  non  com- 
prehendat, nec  videatur  hoc  intrinsece  malum  ; 
cavendus  est  tamen  talis  orandi  modus  lanquam 
periculosus  et  odio  inimici  obnoxius. 

CAPP.  XVII,  XVIII. 

An  liceat  orando  petere  a Deo  bona  temporalia,  et 
quomodo 

Dico  1 : Licitum  est  aliquid  determinate  a Deo 
petere  in  oratione,  et,  ut  reor,  de  fide  contra  So- 
cratem, Wicleffum  ac  haereticos  illuminatos  vo- 
lentes nihil  determinate  esse  petendum.  PateL  ex 
oratione  Dominica  et  Christi  exemplo  orantis  pro 
Petro,  et  suis  crucifixoribus,  atque  ex  infinitis  Scri- 
Dturae  locis. 

Dico  2 : Petere  bona  temporalia  propter  se,  con- 
stituendo in  eis  finem  ultimum,  peccatum  mortale 
est,  ulpote  contrarium  divinae  dilectioni ; sed  quae- 
dam sunt  bona  humana  ac  temporalia,  v.  gr.  vale- 
tudo, conservatio  vitae,  scientiae,  etc.,  quae  licite 
possunt  propter  se  peti  lanquam  fines  proximi , 
modo  secundum  rectam  rationem  exoptentur  ac 
petantur,  sicuti  ex  se  amabilia  sunt ; cum  enim 
propter  intrinsecam  cum  natura  rationali  conve- 
nientiam ac  honestatem  petantur,  eo  ipso  absque 
actuali  operantis  relatione  quae  necessario  non  re- 
quiritur, ex  se  ad  Deum  ut  finem  ultimum,  et  ejus 
gloriam  referuntnr ; adeoque  absolute  et  sine  con- 
ditione peti  possunt  ad  bene  et  honeste  illis  uten- 
dum prout  ipsamet  per  se  ex  natura  sua  postulant. 

Dico  3 : Bona  indifferentia,  v.  gr.  divitiae,  honor, 
fama,  etc.,  dum  moderate,  seu  in  quantum  ad  hanc 
vitam  trahendam  sunt  necessaria,  petuntur,  tunc 
eodem  modo  peti  possunt,  ac  bona  corporalia  vel 
intellectualia,  quae  ex  natura  sua  et  per  se,  expeti- 


bilia sunt,  ut  dicitur  Prov.  xxx,  18  : Paupertatem 
et  divitias  ne  dederis  milii , sed  tantum  victui  meo 
tribue  necessaria.  Sed  non  sunt  absolute  petenda, 
dum  sine  moderata  limitatione  et  cum  abundantia 
petuntur,  talis  enim  abundantia  est  periculosa ; 
ideoque  hic  orandi  modus  non  rejicitur  lanquam 
per  se  ac  intrinsece  malus,  sed  lanquam  periculo- 
sus, et  ob  id  vitandus 

Dico  4 : In  petitione  horum  bonorum,  si  ex  fide 
et  gratia  oriatur  oratio,  uti  supponimus,  videtur 
non  solum  postulari  ut  ea  nobis  Deus  conferat  ge- 
nerali suo  concursu,  agendo  cum  causis  secundis 
naturalibus  ex  sua  providentia  communi,  ut  vo- 
lunt Soto  et  Aregasi,  imo  quamvis  in  ordine  ad  fi- 
nem supernaturalem ; sed  etiam,  ut  nobis  reipsa 
conferat  ista,  si  sint  nobis  profutura  ad  salutem, 
aut  saltem  non  nocitura  ; quamvis  oporteat  Deum 
illa  nobis  procurare  per  specialem  providentiam 
sibi  magis  accommodatam.  Nec  hinc  sequitur  sic 
orando,  nos  postulare  semper  a Deo  miracula,  quia 
specialis  aut  extraordinaria  providentia  non  sem- 
per ea  continet;  potest  enim  per  illam  aliquid 
fieri  ultra  debitum  nalurse  tantummodo,  non  con- 
tra debitum.  Deinde  quia  interdum  ad  obtinendum 
bonum  postulatum,  v.  gr.  sanitatem  corporis  aegri, 
neque  ordinaria  neque  extraordinaria  naturalis  pro- 
videntia sufficit,  sed  requiritur  miraculosa,  tunc 
nullum  est  inconveniens  orantis  intentionem  ac 
petitionem  ad  hoc  lotum  extendi;  hoc  enim  non 
est  lentare  Deum,  quia  non  petitur  simpliciter  mi- 
raculum, sed  sub  hac  conditione,  si  opus  fuerit, 
et  conveniat  fieri  id  quod  postulatur.  Sic  in  locis 
piis,  in  quibus  Deus  saepe  res  miraculosas  operatur 
per  intercessionem  B.  Virginis,  aut  alicujus  sancti, 
solent  fideles  ejusmodi  bona  petere. 

Dico  5 : Quacunque  honesta  ratione  hujusmodi 
bona  temporalia  ex  vera  fide  ac  religione  petantur, 
possunt  peti  propter  Christum ; potest  enim  peti 
propter  ipsum,  quod  ipse  docuit  nos  petere;  nempe: 
Panem  nostrum  quotidianum  da  nobis  liodie  ( Mattii . 
vi,  10).  Ac  talis  petitio  fundatur  in  ejusdem  pro- 
missione, deinde  existimo  Christum  nobis  meruisse 
quaevis  bona  honesta,  etiam  naturalia;  et  quamvis 
cum  illa  appetimus,  aut  accipimus,  a nobis  in  al- 
liorem  finem  non  referantur;  tamen  de  se  semper 
tendunt  ad  illum  finem,  et  a Deo  sub  ista  ratione 
semper  conferuntur. 

CAPUT  XIX. 

An  temporalia  mala  in  oratione  peti  possint. 

Dico  1 : Non  est  intrinsece  malum,  petere  hu- 
jusmodi mala  vel  sibi  vel  aliis,  ut  patet  ex  Scri- 
ptura : quia  sunt  tantum  mala  secundum  quid  , 
et  indifferentia  ad  honestatem  et  turpitudinem , 
adeoque  optari  possunt  ob  finem  honestum.  Hinc 

Dico  2 : Potest  aliquis  haec  mala  sibi  postulare, 
si  existimet  contraria  bona  sibi  nocitura  ad  sa- 
lutem animae,  v.  gr.  aegritudinem  corporis,  si  cre- 
dat sanitatem  nocituram  : sic  Paulus  cupiebat 
dissolvi  et  esse  cum  Christo  ( Phtlipp . i,  -3),  tl 

Job  (iii,  5)  oplabal  morlem.  Sed  caute  et  magna  cum 
prudentia  ejusmodi  petitio  fieri  debet,  relinquendo 
rem  totam  Dei  beneplacito.  Deinde  possumus  etiam 
in  terdum  hsec  mala  temporalia  aliis  precari , sed  non 
eodem  modo  quo  nobis,  nec  cum  tanta  libertate  ; 
nam  non  licet  illa  iis  precari  ut  a nobis  inferenda, 
v.  gr.  petendo  vires  a Deo  ad  affligendum  ini- 
micum ; nec  illa  precari  in  eorum  malum,  praecise 
ibi  sistendo,  nec  a Deo  petere  ut  illos  damnet,  pu- 
niendo poena  aeterna  ; possumus  tamen  precari  al- 
teri afflictiones  bujus  vitae,  ut  illi  inserviant  ad  pec- 
catorum contritionem  et  satisfactionem.  Unde 

Dico  5 : Orando  licet  petere  aliquod  malum 
proximo,  quando  illud  petitur  ob  aliud  bonum  quod 
juste  et  secundum  charilatis  ordinem  isti  malo  prae- 
fertur ; non  enim  petitur  malum  illud  ut  malum, 
sed  ut  bonum  praeferendum  isti  malo,  sic  licet  op- 
tare morlem  hominis  qui  est  reipublicae  perniciosus, 
aut  publicus  Ecclesiae  hostis,  privato  incommodo 
commune  bonum  praderendo,  aut  corporale  dam- 
num spirituali  postponendo,  si  nempe  aliter  vitari 
non  possit  illud  malum.  Sic  etiam  licet  optare  mor- 
lem proximi,  si  Deus  praesciat  eum  vivendo  diu- 
tius, non  salvandum,  aut  peccatoris  in  ordine  ad 
minorem  damnationem  , item  optare  proximo  tem- 
poralia incommoda  si  ita  expediat  ad  majorem  ejus 
perfectionem  spiritualem  ; sed  haec  facilius  potest 
quis  sibi  optare  quam  proximo,  quia  melius  potest 
judicare  de  sua  dispositione  quam  de  aliena,  et  na- 
turaliter homo  est  melius  affectus  erga  se,  quam 
erga  alium.  Ilinc  dum  Scriptura  dicit  : Veniat  mors 
super  illos,  et  descendant  in  infernum  viventes  ( Psal. 
liv,  16) ; ISon  miserearis  omnibus  qui  operantur  ini- 
quitatem (Psal.  lviii,  6);  Dixit  Elias : si  homo  Dei 
sum,  descendat  ignis  de  coelo,  et  devoret  te  (IV  Reg. 
i,  10),  et  alia  ejusmodi,  vel  est  prophetia,  vel  im- 
precatur malum  non  homini  sed  peccato,  vel  optat 
ut  per  mala  temporalia  peccatores  corrigantur,  vel 
optat  per  ista  mala  destrui  regnum  peccati. 

CAPP.  XX,  XXI. 

Quomodo  bona  spiritualia  a Deo  peti  possunt. 

Dico  1 : Bona  spiritualia  absolute  et  simpliciter 
petenda  sunt;  nec  opus  est  aliquam  conditionem 
apponere,  imo  nec  apponi  potest  in  iis  bonis  quae 
ita  necessaria  sunt  ad  salutem,  ut  sine  illis  obtine- 
ri non  possit,  v.  gr.  prima  justificatio  cum  omni- 
bus auxiliis  praevenientibus  et  adjuvantibus,  remis- 
sio peccati  mortalis,  donum  perseveranti*  finalis, 
etc.  ; secus  vero  in  bonis  supererogationis,  et  cu- 
jusdam  excellentiae  in  vitae  sanctitate,  quia  posset 
hinc  oriri  occasio  superbiae,  praesumptionis,  ingra- 
titudinis erga  Deum,  etc. 

Dico  2 : Non  tantum  auxilium  sufficiens,  sed  etiam 
efficax,  uti  et  perseverantia  in  gratia;  ac  aeterna 
beatiludo  est  a Deo  absolute  petenda,  nulla  habita 
speciali  ratiore  ipsius  voluntatis,  qua  quosdam  Deus 
elegii  et  efficaciter  ordinavit  ad  gloriam  per  media 
congrua,  quosdam  vero  non  ita  elegit  et  ordinavit, 
quia  Deus  non  vult  ut  sumamus  talem  ejus  volunta- 


tem pro  regula  nostrarum  actionum  ac  petitionum, 
sed  illam  tantum  voluntatem  qua  vult  ut  habeamus 
curam  ac  sollicitudinem  de  nostra  salute;  atque  ita 
nostra  petitio  est  semper  conformis  Dei  voluntati. 
Deinde  possumus  a Deo  petere  absolute  totam  illam 
perfectionem,  quae  secundum  legem  ordinariam 
comparari  potest  per  media  ab  ipso  praestanda  sine 
miraculo,  non  descendendo  ad  singulares  ac  teme- 
rarias comparationes,  nisi  id  fiat  ex  affectu  simplici 
complacentiae  ac  conditionate,  v.  gr.  cupiendo  tan- 
tam puritatem  ac  fervorem  charilatis  quanta  fuit 
in  maximis  sanctis  ac  B.  Virgine.  Praeterea  licet 
Deus  sil  paratus  ad  dandum  auxilium  sufficiens, 
tamen  vult  Deus  ut  haec  sua  voluntas  habeat  effec- 
tum media  oratione  nostra.  Pro  beneficiis  jam  ac- 
ceptis non  datur  petitio,  sed  gratitudo  et  gratiarum 
actio.  Beneficium  vero  gratiae  nondum  collatum,  li- 
cet constet  infallibiliter  esse  tribuendum  ex  vi  alte- 
rius beneficii  amissibilis,  v.  gr.  gloriam  ex  vi  gratiae 
jam  acceptae  adhuc  amissibilis,  patet  posse  peti , 
sed  dum  constat  infallibiliter  esse  conferendum  ex 
vi  alterius  beneficii  inamissibililer  dati,  v.  gr.  glo- 
riam corporis  ex  vi  status  beatifici  animae  inamissi- 
bililer dati,  aut  gloriam  corporis  Christi  ex  vi  uni- 
onis hypostaticae  ac  sanctitatis  ejus  animae,  quam- 
vis non  sit  necesse,  tamen  non  repugnat  illud  peti. 
Denique  non  videtur  semper  necesse,  ut  qui  petit  a 
Deo  auxilium  ad  aliquid  faciendum,  sibi  prius  per- 
suadeat se  non  posse  illud  facere  sine  extraordina- 
rio aut  supernaturali  gratiae  auxilio,  ut  patet  in  opi- 
ficibus, agricolis , scholasticis  petentibus  a Deo 
auxilium  ad  faciendum  suum  opus;  quod  quia  potest 
interdum  ab  exlrinseco  impediri  ut  liat,  ideo  tunc 
ut  non  impediatur  fieri,  requiritur  aliquod  particu- 
lare Dei  auxilium  ultra  communem  naturae  concur- 
sum. 

CAPP.  XXII,  XX111,  XXIV 

An  oratio  sil  actus  meritorius , satisfactorius  et 
impetralorius. 

Dico  i:  Hominis  viatoris  oratio  ex  fide  et  gratia 
procedens,  est  meritoria  et  quidem  de  condigno  si 
orans  sit  in  gratia  ; de  congruo  autem  probabiliter, 
atque  etiam  per  modum  causae  dispositivae  si  non 
sit  in  gratia:  habet  enim  omnes  conditiones  qua: 
requiruntur  ad  ejusmodi  meritum. 

Dico  2:  Oratio  ex  se  est  opus  salisfactorium.  si 
adsint  alis  conditiones  ad  satisfactionem  requisitae, 
est  enim  unum  ex  tribus  operibus  quae  satisfactoria 
censentur ; nempe  oratio,  jejunium,  eleemosyna; 
uti  dicitur  Tob.  xn,  8:  Dona  est  oratio  cum  jejunio 
et  eleemosyna.  Deinde  oratio  sive  vocalis  sive  men- 
talis est  opus  poenale.  Frequens  meditatio,  carnis 
est  afflictio  ( Eccle . xii,  12). 

Dico  3 : Ex  peculiari  Dei  promissione  facta  oran- 
tibus, impetratio  rei  per  orationem  postulatae  est 
infallibilis,  si  habeat  oratio  conditiones  requisitas  : 
1*  si  sit  de  re  bona  et  honesta,  non  vero  de  re  in- 
differenti ; indecens  enim  est  et  contra  reverentiam 
Deo  debitum  ab  eo  petere  rem  omnino  indifleren- 

tem,  non  relatam  ad  honestatem,  v.  gr.  in  lusu  lu- 
crum quatenus  prsecise  lucrum  est,  adeoque  pecca- 
minosum ; imo  esset  peccatum  mortale  si  quis  ab 
eo  peteret  id  quod  sine  peccato  veniali  fieri  non 
potest  : quia  in  hac  re  respectu  Dei  non  potest  dari 
materia  levis.  Oratio  igitur  ut  sit  infallibililer  im- 
petraloria,  debet  esse  substantialiter  honesta  ac 
bona,  moraliter;  etiamsi  peccatum  veniale  tantum 
concomitans,  non  impediat  semper  ejus  bonitatem 
aut  meritum.  2°  Si  res  qute  per  orationem  postula- 
tur, non  sit  impeditura  majus  animte  bonum;  si  au- 
tem postuletur  bonum  honestum  quidem,  sed  non 
conducens  per  se  ad  vitam  aeternam,  nec  etiam  eam 
aut  ejus  profectum  impediens,  non  videtur  haec  ora- 
tio ob  hoc  reddi  inefficax,  eo  quod  est  aliquo  modo 
supernaluralis ; et  tale  bonum  honestum  non  potest 
non  prodesse  aliquid  ad  salutem.  5°  Si  ex  fide  pro- 
cedat fundata  in  conditionata  Christi  promissione, 
seu  includente  eam  conditionem  quam  includit 
promissio  : Quidquid  orantes  petitis,  credite  quia 
accipietis  (Mare,  xi,  241.  Et  videntur  omnes  Chri- 
stiani per  se  teneri  hanc  Dei  promissionem  scire, 
ut  ex  illius  explicita  fide  orare  possint,  tamen  si 
quis  ex  invincibili  ejus  ignorantia  aliquid  petat, 
credens  Deum  posse  dare  quod  petitur,  et  miseri- 
cordem ad  dandum  esse  dum  nobis  expedit,  ac  non 
ponimus  impedimentum  ; etiam  censeo  istam  fidem 
esse  sufficientem  ad  impetrandum.  4°  Si  fiat  cum 
spe  firma  ac  generosa,  quae  interdum  fiducia  appel- 
latur; huic  fiduciae  opponitur  haesitatio,  quam  ab 
oratione  excludit  Jacobus  dicens  : Postulet  in  fide 
nihil  hcesitans  ( Jac . i,  6).  Haec  autem  fiducia  ex- 
cludit tantum  quoad  intellectum  dubitationem  cer- 
titudini fidei  repugnantem,  et  quoad  voluntatem, 
animi  trepidationem  quae  spem  theologicam  exclu- 
dat. Unde  si  oratio  fiat  ex  vera  fide  ac  spe  theolo- 
gica, etiamsi  interveniat  in  intellectu  aliquod  genus 
formidinis  aut  dubitationis  indeliberatse  ad  infide- 
litatem non  pertingentis,  et  in  voluntate  quidam 
timor  aut  pusillanimitas  ex  proprii  defectus  consi- 
deratione; tamen  habebit  ex  hac  parte  conditionem 
sufficientem  ad  impetrandum  infallibililer  ex  vi  pro- 
missionis divinae,  quia  hi  defectus  vel  non  sunt,  vel 
sunt  tantum  leviter  culpabiles,  adeoque  non  exclu- 
dunt verum  fidei  et  spei  actum,  cumque  tantum  con- 
comilanter  se  habeant  ad  ipsam  orationem,  non  im- 
pediunt quominus  sit  vere  pia  et  impetraloria. 
Contra  vero  cavendum  est,  ne  fiducia  transeat  in 
praesumptionem ; ideoque  qui  orant  fiducialiter, 
non  debent  considerare  sua  merita  tanquam  fun- 
damenta impetrationis,  sed  tanquam  Dei  beneficia 
quibus  promisit  ex  sua  liberalitate  mercedem;  un- 
de fiducia  non  in  Dei  promissione  lanium,  sed 
etiam  fn  ejus  bonitate  ac  liberalitate  nititur. 

CAPUT  XXV. 

An  sit  necessaria  charilas  in  orante  ad  impetrandum. 

Dico  : Videtur  certum  non  requiri  actualem  cha- 
rilatis  concursum,  sive  actualem  charilalem  ; sed 


nec  etiam  necessario  requiritur  habitualis  charitas; 
hortamur  enim  peccatores  ut  orent.  Patresque  ac 
concilia  docent  hoc  esse  unum  ex  mediis  vel  neces- 
sariis vel  utilissimis  ad  obtinendam  a Deo  gratiam; 
ergo  talis  oratio  potest  esse  utilis  et  impetraloria  : 
ita  Augustinus,  Basilius,  Chrysostomus,  D.  Tho- 
mas,  etc.  Quare  in  peccatore  qui  ignorat  seu  non 
advertit  suum  statum,  aut  in  peccatore  qui  adver- 
tit quidem  suum  malum  statum,  sed  de  eo  est  tan- 
tum attritus,  doletque  de  sua  imperfecta  contri- 
tione, petens  a Deo  auxilium,  maxime  hoc  esse 
verum  existimo  ; non  tamen  in  peccatore  qui  anim- 
advertens suum  malum  statum  ac  peccatum,  nec 
de  eo  dolens,  nec  emendationem  proponens,  petit 
a Deo  bona  temporalia,  aut  etiam  spiritualia  : 
probabile  enim  est  hujusmodi  peccatoris  orationem 
non  habere  infallibilem  promissionem,  et  rarius 
exaudiri  ; non  est  tamen  avertendus  ab  oratione, 
hsec  enim  potest  ejus  animum  mutare.  Cum  ergo 
Scriptura  dicit:  Deus  peccatores  non  audit  (Joan. 
ix,  51  ).  Cum  multiplicaveritis  orationem,  non  exau- 
diam; manus  enim  vestree  sanguine  plenae  sunl 
( Isa.  i,  15  );  intelligit  de  orationibus  formaliter 
seu  involventibus  pravam  intentionem,  aut  malam 
rem  postulatam,  et  quae  fiunt  a peccatoribus  ut 
peccatores  sunt. 

CAPP.  XXVI,  XXVII. 

De  perseverantia  orationis,  et  de  infallibili  ejus 
impetratione  pro  se,  et  pro  uliis. 

Dico  1 : Perseverantia  in  oratione  ad  impetran- 
dum requisita,  valde  commendatur  in  Scriptura  et 
maxime  Luc.  xi ; dein  Luc.  xvm,  1 : Oportet  semper 
orare,  et  nunquam  deficere.  Id  est,  nunquam  desi- 
stere ob  diffidentiam  animi,  dejectionem,  impatien- 
tiam, praecipue  orando  pro  re  spirituali.  Pro  tem- 
porali autem  facilius  desisti  potest,  quando  con- 
jiciiur  non  esse  placitum  Deo  rem  petitam  conce- 
dere; nec  longior  impetrationis  mora  debet  impedire 
fiduciam  in  Deo,  quia  Deus  non  differt  dare  nisi  in 
nostrum  bonum.  Sic  semper  petitur  perseverantia 
in  gratia,  quia  semper  nescimus  an  postulatum  im- 
petraverimus. 

Dico  2 : Ex  promissione  divina  non  tantum  est 
infallibilis  impetratio  oranti  pro  se  {supposita  bene 
facta  oratione),  sed  etiam  pie  credi  potest  esse  in- 
fallibilem oranti  pro  alio.  (Toletus,  etc.)  liate  est 
fiducia,  quam  habemus  ad  Deum,  etc.,  qui  scit  fra- 
trem suum  peccare  peccatum  non  ad  mortem,  petat 
et  dabitur  ei  vita  peccanti  non  ad  mortem  ( I Joan. 
v,  14-16)  : satisfactio  nostra  pro  aliis  viatori-! 
bus  est  infallibilis  ; ergo  et  impetratio.  Impetratio 
tamen  non  est  ex  justitia,  seu  ex  justitiae  merito; 
beati  enim  in  coelo  impetrant  et  non  merentur;  sed 
provenit  ex  pura  gratia  et  liberalitate,  cooperante 
oratione.  Oratio  facta  pro  aliquo  in  particulari,  de 
se  et  ex  parte  orantis  est  efficacior,  et  utilior  illi 
pro  quo  lit,  quam  esset  eidem  si  fieret  tantum  in 
generali  pro  aliqua  communitate  cujus  ipsi  esset 
pars.  (Sectus,  Azorius,  etc.)  Vaior  enim  orationis 

in  multos  distributus  non  videtur  habere  tantam 
vim,  quantam  applicatus  uni  soli;  idque  confirmat 
usus  Ecclesiae  orantis  pro  particularibus.  Oratio 
pro  multis  est  quidem  ex  objecto  nobilior,  et  potest 
esse  magis  meritoria  ipsi  oranti ; sed  potest  esse 
minus  efficax  ad  impetrandum  pro  aliquo  illorum, 
quam  si  fieret  pro  illo  solo  in  particulari. 

CAPP.  XXV11I,  XXIX,  XXX. 

An  oratio  sit  necessaria  ad  salutem,  et  quale  ejus 

praeceptum,  ac  quando  obliget. 

Dico  1 : Oratio  non  tantum  est  necessaria  ad  faci- 
lius et  certius  consequendam  salutem,  sed  etiam 
ad  illam  consequendam  simpliciter  necessaria.  Di- 
vus enim  Augustinus  et  Hieronymus,  agentes  contra 
Pelagium,  sentiunt  orationem  tam  esse  necessariam 
ad  salutem  quam  divinum  auxilium,  haecque  necessi- 
tas fundatur  aliquo  modo  in  ipsa  rei  natura;  Deus 
enim  operatur  per  causas  secundas,  quoad  commode 
fieri  potest,  et  in  virtutis  operatione  vult  nostram 
cooperationem.  Deinde  Deus  ita  sua  providentia 
decrevit,  ut  velit  a nobis  orari.  Unde 

Dico  2 : Oratio  cadit  sub  praeceptum  divinum, 
non  quasi  specialiter  a Christo  datum,  sed  quatenus 
est  naturale  juxta  rationem  elevatam  et  ab  infusa 
fide  illuminatam,  ac  proinde  semper  et  in  omni 
lege  obligavit.  Potest  ergo  hoc  orandi  praeceptum 
per  solum  mentis  actum  impleri  ; et  quamvis, 
juxta  quosdam,  transgressio  hujus  praecepti,  seu 
orationis  omissio,  non  videatur  esse  speciale  pec- 
catum distinctum  ab  aliis,  sed  esse  illud  ipsum 
quod  committitur  deficiendo  ab  illo  fine,  ob  quem 
est  necessaria  oratio,  id  est  esse  idem  peccatum 
cum  eo  quod  opponitur  virtuti,  v.  gr.  charitati  Dei 
aut  proximi,  fidei,  castitati,  elc.,  ad  quam  erat 
necessaria  oratio:  tamen  verius,  juxta  D.  Thomarn, 
existimatur  esse  peccatum  speciale  contra  religio- 
nem a aliis  distinctum;  quia  dum  hoc  praeceptum 
obligat  propter  necessitatem,  etiam  obligat  propter 
cultum  Dei. 

Dico  3 : Quod  attinet  ad  tempus  in  quo  hoc  orandi 
praeceptum  obliget  ex  puro  jure  naturali  divino, 
satis  difficile  est  determinare:  1°  igitur  rejiciendi 
sunt  quidam  antiqui  haeretici  qui  dicebant  semper 
necessario  esse  orandum  ob  haec  Christi  verba: 
Oportet  semper  orare  ( Luc . xvm,  1).  Uti  et  I Thess. 
v,  17 : Sine  intermissione  orate.  Ista  enim  verba 


semper  orate,  varii  varie  explicant  : alii  enim  ea 
interpretantur  de  bono  opere  semper  faciendo, 
alii  de  orationis  duratione  in  se  vel  in  suo  effectu  ; 
alii  de  duratione  morali,  non  physica ; alii  de  ora- 
tionis perseverantia  quoad  instantiam  petitionum, 
non  desistendo  donec  obtineatur  res  petita  ; sed 
videtur  melius  esse  intelligenda  de  frequenti  ora- 
tione aut  de  frequenti  ejus  necessitate.  2°  Quidam 
catholici  dixerunt  hoc  orandi  praeceptum  obligare 
cum  primum  homo  incipit  uti  ratione  ; sed  non 
videtur  id  esse  verum.  Sylvester  ait  istud  praece- 
ptum obligare  tempore  missae,  quae  audienda  est 
de  praecepto.  Sed  aliud  est  praeceptum  ecclesiasti- 
cum, aliud  praeceptum  naturale  divinum  de  quo 
solo  hic  agimus  ; posset  enim  sic  impleri  praece- 
ptum ecclesiasticum,  et  tamen  nondum  esse  suf- 
ficienter impletum  naturale  divinum.  Quare 

Dico  4:  Hoc  orandi  praeceptum  quatenus  naturale 
et  divinum,  juxta  communem  doctorum  sententiam, 
non  affert  secum  certam  et  claram  temporis  deter- 
minationem ; saepius  tamen  et  per  se  obligat  in  vi- 
tae decursu,  etiamsi  non  occurrant  extraordinarii 
casus  particulares  in  quibus  charitatis,  sive  propriae 
sive  alienae  necessitas  obliget  ad  orandum : proba- 
bile est  enim  orandi  necessitatem  seu  obligationem 
non  solum  ex  charitate,  sed  etiam  ex  virtute  reli- 
gionis oriri.  Quonam  autem  praecise  tempore  in 
particulari  aut  in  individuo  hoc  naturale  ac  divinum 
orandi  praeceptum  obliget,  non  potest  satis  as- 
signari ; non  debent  saltem  orationis  actus  multo 
tempore  differri,  et  potest  in  quibusdam  occasio- 
nibus ex  peculiari  necessitate  major  et  specialior 
obligatio  oriri,  sive  illa  pertineat  ad  solam  chari- 
latem,  sive  etiam  ad  religionem.  Unde  tunc  in 
ejusmodi  necessitate  omittere  orationem,  grave 
esset  peccatum  non  solum  contra  virtutem  contra 
quam  lentatur,  v.  gr.  contra  castitatem ; sed  insuper 
speciali  modo  contra  charitatem,  et  probabiliter 
etiam  contra  religionem. 

Dico  5 : Orare  pro  aliis  in  communi  et  pro  repu- 
blica  aut  pro  communitate  tenemur  ex  praecepto 
divino  naturali  secundum  se  spectato,  huicque  sa- 
tisfacimus per  communes  orationes  pro  omnibus 
factas,  sed  non  obligat  orare  in  particulari  pro  aliis, 
nisi  dum  quis  vel  ex  officio,  vel  ex  alia  particulari 
obligatione  id  facere  tenetur. 


LIBER  II. 

De  oratione  mentali  et  devotione 


CAPP.  I,  II,  III. 

De  excellentia,  utilitate,  partibus  seu  actibus  orationis 
mentalis. 

Dico  1 : Hujus  orationis  excellentia  vehementer 
commendatur  a Patribus  Chrysoslomo,  Hieronymo, 
Ambrosio,  elc.,  et  maxime  ab  exemplo  Christi  qui 
pernoctabat  in  oratione:  Ascendit  in  montem  solus 
orare  IMaltli.  xiv,  23);  et  colligitur  tum  ex  singulari 


cum  Deo  familiaritate,  tum  ex  maxima  aeternae  feli- 
citatis participatione. 

Dico  2:  Hujus  orationis  utilitas  est  praecipue 
triplex  : 1°  meritum  et  satisfactio;  2°  impetratio  ; 
3'  fons  et  seminarium  sanctarum  actionum  et 
omnium  virtutum. 

Dico  5 : Ejus  partes  et  actus  juxta  D.  Bernardum 
sunt  : I*  lectio  praeparatoria ; 2°  meditatio  illunii 

nans  intellectum  in  ordine  ad  praxirn,  et  inflam- 
mans voluntatis  affectum;  5°  petitio  et  obsecratio 
in  variis  Christi  meritorum,  Dei  promissionum,  Dei 
perfectionum  motivis  nixa  ; 4°  contemplatio,  de  qua 
post.  Paulus  autem  (1  Tim.  n)  recenset  lias  quatuor 
orationis  partes : obsecrationem,  orationem,  postu- 
lationem, gratiarum  actionem.  Id  est,  juxta  D. 
Thomam,  per  orationem  intelligitur  elevatio  men- 
tis in  Deum;  per  obsecrationem  petitio  proprie 
sumpta ; per  postulationem  allegatio  rationum  et 
titulorum  Deo  repraesentatorum  ; per  gratiarum 
actionem  intelligitur,  ut  verba  sonant.  Sed  juxta 
Hilarium  per  obsecrationem  intelligenda  est  propriae 
indigentiae  ac  miseriae  agnitio  ; per  orationem  divinae 
excellentiae  agnitio  et  repraesentatio;  per  postulatio- 
nem, desiderii  obtinendi  a Deo  aliquod  particulare 
beneficium  expressio;  per  gratiarum  actionem,  gra- 
titudo  pro  beneficiis  acceptis. 

CAPUT  IV. 

An  oratio  mentalis  sit  de  prcecepto. 

Nota:  Nullo  praecepto  ecclesiastico  directe  prae- 
cipitur oratio  mentalis,  nedum  in  ipsis  missae  Me- 
mento, in  quibus  potest  fieri  vocalis,  ut  notavit 
Navarra.  Potest  tamen  aliquis  ex  vi  voti,  aut  pro- 
missionis obligari  ad  faciendam  aliquam  orationem 
mentalem.  Sed  generatim  : 

Dico  1 : Praeter  orandi  praeceptum  supra,  lib.  i, 
explicatum,  nullum  datur  speciale  praaccptum  divi- 
num aut  naturale,  quo  per  se  teneamur  ad  men- 
taliter  orandum,  meditandum,  recogitandum  ; sed 
tantum  quando  in  particulari  occurrit  aliorum  prae- 
ceptorum observandorum  obligatio,  tenemur  cogi- 
tare ea  quae  sunt  necessaria  ad  eorum  observa- 
tionem, v.  gr.  cogitare  de  peccatis  ad  faciendam 
ronfessionem;  atque  hoc  ita  videtur  certum,  ut 
contrarium  sine  temeritate  doceri  nequeat;  quia 
est  contra  communem  usum  ac  sensum  totius  Eccle- 
siae,  in  qua  plerique  fideles  non  solent  isti  orationi 
vacare.  Hinc: 

Dico  2 : Ex  vi  juris  divini  ac  naturalis  non  tenen- 
tur fideles  aliquod  certum  tempus  pro  mentali  ora- 
tione seu  consideratione  designare  aut  expendere; 
nec  ipsat  personae  ecclesiasticae,  sive  clerici,  sive 
religiosi,  ex  vi  status  ac  divini  juris  obligantur  ad 
hunc  meditandi,  recogitandi  aut  menlaliter  orandi 
usum,  etiamsi  possint  ad  hoc  obligari  vel  ex  vi  voti, 
si  id  specialiter  emiserint;  vel  ex  peculiaribus  re- 
gulis sibi  impositis,  v.  gr.  in  aliqua  religione.  At- 
t.imen  oratio  mentalis  quae  sit  unicuique  proporlio- 
nala,  potest  ac  debet  consuli  omnibus  hominibus 
cujuseunque  conditionis  aut  gradus  exsistant,  ma- 
xime vero  religiosis  ac  ecclesiasticis  ob  suam  ex- 
cellentiam et  utilitatem;  imo  praeferenda  est  vocali: 
atque  ita  ex  se  ad  omnes  fideles  potest  pertinere, 
ab  omnibus  potest  exerceri , et  omnibus  debet 
suaderi  tanquam  aptissimum  ac  moraliter  neces- 
sarium ad  vitoe  puritatem  subsidium. 


CAPUT  V. 

De  moralibus  orationis  mentalis  circumstantiis. 

1.  De  persona.  Quilibet  homo  utendo  ratione  et 
fide,  est  capax  alicujus  gradus  orationis  mentalis, 
etiamsi  singuli  non  sint  apti  ad  omnes  ejus  gradus; 
quin  et  peccator  in  mortali  peccato  exsistens  po- 
test et  debet  cum  humilitate  et  contritione  orare 
Deum. 

2.  De  tempore.  Duplex  esMeinpus  : aliud  fixum 
ad  meditandum,  tali  hora  diei  assignatum,  cessando 
ab  aliis  rebus;  hoc  non  potest  omnibus  convenire. 
Aliud  transiens  seu  oecasionale,  recordando  stepe 
de  Deo  inter  quotidianas  actiones,  maxime  mane 
surgendn,  et  vespere  examinando  conscientiam:  In 
matutinis  meditabor  in  te  (Psal.  lxii,  7). 

7>.  De  loco.  Quivis  locus  quantumvis  vilis  et  sor- 
didus potest  esse  aptus  ad  mentalem  orationem  : 
ita  D.  Thornas,  et  I Tim.  ii,  8 : Volo  vos  orare  in 
omni  loco.  Ad  removenda  tamen  orationis  impe- 
dimenta , convenit  eligere  locum  quietum  extra 
strepitum ; sic  Petrus  ascendebat  ad  superiorem 
domus  partem  ad  orandum  (Aci.  x,  9);  sic  fere  eliam 
Job  m,  Judilh  vin  et  ix.  Cum  oraveris,  intra  in 
cubiculum  tuum  ( Matth . vi,  6).  Multi  Patres  id  iit  - 
lelligunt  de  cubiculo  cordis. 

4.  De  fine.  Praefigendus  est  sibi  aliquis  finis  par- 
ticularis ac  fructus  specialis  in  certa  materia. 

5.  De  materia.  Orationis  materia  potest  esse  Deus, 
ejus  attributa,  beneficia, promissiones,  comminatio- 
nes, Christi  mysteria,  sanctorum  exempla,  propria 
peccata. 

(>.  De  modo.  Oratio  facienda  est  nummter,  con- 
fidenter, pure,  instanter,  elc.  Voluntaria  igitur 
distractio  seu  interruptio  vel  cessaiio  ab  orationis 
mentalis  actu  ex  quadam  levitate  ac  negligentia, 
non  fit  sine  culpa,  solum  tamen  veniali,  secluso 
contemptu.  Involuntaria  autem  accedit  sine  culpa, 
quia  est  magis  passio  quam  actio.  Quoad  situm  cor- 
poris in  oratione  privata,  tantum  ille  requiritur  qui 
reverentiam  et  humilitatem  significet:  sive  genu- 
flexione,  sive  statione,  sive  prostratione,  sive  alio 
modo  submisso  assumatur.  In  publica  autem  ora- 
tione communis  orandi  modus  servari  debet. 

7.  De  circumstantia,  quibus  auxiliis.  Ad  hanc  ora- 
tionem praecipue  requiruntur  auxilia  supernaluralia, 
adeoque  enixe  postulanda.  Deinde  naturalia  tuin 
propria  et  intrinseca,  id  est  usus  facultatum  sui 
corporis  et  animae,  tum  aliena  et  exlrinseca,  id  est 
versati  magistri  directio. 

CAPUT  VI. 

Quid  sit  devotio? 

Dico  : Quamvis  haec  vox  devotio  varie  sumatur; 
modo  enim  sumitur  pro  tota  oratione,  modo  pro 
attentione,  modo  pro  meditatione,  proprie  tamen 
sumpta,  est  voluntaria  qucedam  propensio  ac  prom- 
plitudo  ad  Dei  cultum  ac  famulatum.  Hinc  videtur 
complecti  tria  : nimirum  velle,  prompte  velle,  el 
suaviter  velle;  adeoque  devotio  actualis  est  aliquis 

•voluntatis  actus  (non  modus  aut  qualitas  actus, 
ut  vult  Cajetanus),  scu  pius  affectus  quo  homo  ali- 
quo modo  se  devovet  divino  obsequio  non  per  vo- 
tum aut  promissionem,  sed  per  actuale  volendi 
exercitium  ac  propositum;  et  insuper  iste  actus 
quandiu  aut  formaliter  aut  virtualiler  permanet, 
reddit  hominem  facilem  et  promptum  ad  omne  Dei 
obsequium  ac  cultum.  Suavitas  vero,  delectatio, 
gustus  seu  consolatio  spiritualis  quae  ex  illo  erga 
Deum  ac  res  divinas  pio  affectu  provenit,  est  tan- 
tum devotio  accidentalis , ct  quaedam  proprietas 
cx  affectu  colendi  Deum,  qui  est  vera  ac  substan- 
tialis devotio,  resultans,  ac  quasi  per  modum  pas- 
sionis se  habens,  nec  adeo  necessaria,  quamvis  per 
se  multum  conferat  ad  operationis  promptitudinem 
ac  facilitatem 

CAPP.  VII,  VIII. 

A»  devotio  sit  actus  religionis ; de  ejus  causis  et 
effectibus. 

Dico  I : Speciali  quidem  modo  devotio  est  pro- 
prius religionis  actus,  sed  quibusdam  etiam  alia- 
rum virtutum  affectibus  in  Dei  cultum  tendentibus 
tribuitur  istud  nomen;  v.  gr.  affectus  fidei , spei, 
charitatis,  obedientise,  etc.,  potest  dici  devotio,  qua- 
tenus homo  per  pios  et  humiles  harum  virtutum 
affectus  se  devovet  Det  obsequio  ac  famulatui.  Poe- 
nitentia autem  qua  aliquis  se  Deo  offert  ad  ipsi  sa- 
tisfaciendum pro  illata  injuria,  potius  devotionem 
causal  quam  sit  ipsa  formaliter  devotio.  Sic  etiam, 
actus  intellectus  in  meditatione  vel  sunt  tantum 
causaliter  devotio,  vel  ab  illa  causantur  separati. 
Devotio  igitur  sunt  affectus  in  voluntate  vel  gene- 
rales, quibus  homo  vult  se  totum  divino  cultui  man- 
cipare, vel  particulares,  quibus  ad  particulares 
divini  cultus  actus  se  vovet,  v.  gr.  propositum  com- 
municandi, meditandi,  statum  religiosum  capes- 
sendi, etc.,  verum  tamen  generalis  ille  affec  tus,  quo 
quis  totum  se  cultui  divino  devovet,  proprie  dici- 
tur devotio. 

Dico  2:  Duplex  est  devotio,  ut  supra  dixi:  alia 
accidentalis,  quae  in  quadam  suavitate  consistit.; 
alia  substantialis  quse  in  proprio  ac  deliberato  actu 
humano  sita  est.  Accidentalis  interdum  ante  om- 
nem propriam  animi  nostri  actionem  oritur ; et 
tunc  illius  causa  est  Spiritus  sanctus  qui  per  gra- 
tiam excitantem  immittit  istum  .suavem  et  delecta- 
bilem erga  divinum  cultum  ac  res  divinas  affectum 
imperfectum.  Substantialis  autem  devotionis  causa 
efficiens  est  Deus  per  suam  gratiam  operantem  ac 
cooperantem,  et  homo  per  suam  diligentem  coo- 
perationem,  utendo  tum  divinis  praeviarum  oratio- 
num ac  bonorum  operum  auxiliis,  tum  humana 
studiosae  applicationis  et  praeparationis  industria. 
Praedicta  suavitas  interdum  nascitur  ex  cognitione 
alicujus  veritatis  ; sed  haec  non  est  proprie  devotio  : 
interdum  provenit  ex  divinarum  perfectionum  con- 
sideratione, et  erga  eas  pio  animi  motu;  interdum 
ex  efficaci  et  operalivo  quo  se  homo  totum  tradit 
roaliler  in  obsequium  Dei  affectu ; atque  haec  pro- 


prie est  devotio  substantialis  cum  sua  subsequente 
suavitate. 

CAPP.  IX,  X. 

Quid  contemplatio,  et  quis  ejus  proprius  actus. 

Dico  I : Contemplatio  juxta  Latinos  nil  aliud 
significat  quam  speculationem,  meditationem,  aut 
veritatis  inquisitionem  ; sed  juxta  theologos  signi- 
ficat inquisitionis  terminum  qui  est  veritatis  inqui- 
sitae et  inventae  practica  intuitio.  Unde  haec  con- 
templatio theologica  ab  alia  late  sumpta  seu  philo- 
sophica in  duobus  differt  : 1°  philosophica  circa 
quamcunque  materiam  ac  veritatem  versatur  ; theo- 
logica circa  solum  Deum  primo  ac  per  se,  secun- 
dario circa  res  divinas  vel  Dei  beneficia  et  opera 
quatenus  ad  ejus  cognitionem  conferunt,  versatur. 
2*  Illa  est  pure  speculativa,  lisec  tendit  ad  praxim 
.um  ex  parte  rei  consideratae,  tum  ex  contemplantis 
intentione;  adeoque  haec  necessario  habet  conjun- 
ctum voluntatis  actum,  nempe  affectum  rei  con- 
templatae seu  Dei,  aut  affectum  contemplandi  ob 
amorem  Dei  et  unionem  cum  illo.  Sed  perfectior 
est  amor  Dei  qui  contemplationem  subsequitur 
quam  qui  illam  praecedit;  atque  hic  amor  ex  con- 
templatione ortus  potest  pertinere  vel  ad  virtutem 
charitatis  vel  ad  ipsam  devotionem  generalim 
sumptam.  Quare  contemplatio  comprehendit  litec 
duo  : ipsam  intellectus  intuitionem  cum  voluntatis 
amore  conjunctam. 

Dico  2 : Ilie  specialis  actus  intellectus,  qui  in  con- 
templatione reperitur  tanquam  proprius  ejus  actus, 
est  simplex  intuitnssine  discursu  ; praesupponens  ta- 
men praecedentem  aliquem  discursum  vel  tanquam 
propriam  ac  per  se  sui  causam,  vel  interdum  tan- 
quam causam  tantummodo  per  accidens,  necessa- 
riam ad  applicandum  et  explicandum  objectum,  in 
quo  quaesita  veritas  est  inspicienda.  Iste  autem  actus 
intellectus  est  simplex  et  sine  discursu,  quia  est 
terminus  et  quasi  effectus  praecedentis  discursus; 
supposito  enim  praemissarum  assensu  cum  illatione, 
assensus  conclusionis,  est  simpiex,  nec  in  se  con- 
tinet formalem  discursum ; unde  per  se  pertinet 
vel  ad  fidem  immediate,  vel  ad  scienlificum  theo- 
logiae actum  ; si  enim  fuerit  discursus  tantum  opi- 
nativus,  non  meretur  contemplationis  nomen,  quia 
non  est  certae  veritatis  intuitus.  Ad  istum  contem- 
plationis actum  concurrunt  tria  Spiritus  sancti 
dona  : donum  intellectus  ad  concipiendas  res  fidei 
altiori  modo,  quam  per  discursum  ordinarium ; 
sapientiae  et  scientia;  ad  demonstrandam  veritatem 
sub  ratione  credibilis  et  practice  amabilis.  In  illo 
autem  simplici  intuitu  non  potest  longo  tempore 
mens  humana  sine  mutatione  permanere  ob  suam 
instabilitatem  et  sensuum  impedimenta. 

CAPUT  XI. 

De  triplici  statu  incipientium,  proficienlum,  perlecto- 
rum; sive  vice  purgativee,  illuminativce,  unitivee; 

et  cujusnam  sit  propria  contemplatio. 

Dico  l : Status  incipientium  est,  in  quo  juslifi- 

cati  nondum  habent  passiones  tam  moderatas  ut 
facile  vincant  tenlationes  ad  peccatum  mortale  in- 
clinantes, nec  adhuc  facilitatem  in  virtutibus  ex- 
ercendis acquisierunt.  Proficientium,  in  quo  per 
passionum  moderationem  jam  habent  facilitatem  vi- 
tandi mortalia,  sed  non  venialia,  in  quae  adhuc 
sfepe  incidunt,  et  facilius  in  virtutum  exercitio  im- 
pendunt se.  Perfectorum  est,  in  quo  abstracti  ab 
omnibus  terrenis  desideriis,  nec  multum  a suis  pas- 
sionibus impediti,  toti  in  Deum  feruntur.  Unde 
primi  dicuntur  esse  in  via  purgativa  quse  per  se 
tendit  ad  purgandam  animam  a peccatis  commissis, 
ad  satisfaciendum  pro  illis  et  ad  vitandum  eorum 
relapsum,  vincendo  passiones  ac  pravas  consuetu- 
dines. Secundi  in  via  illuminaliva  quae  per  se  ten- 
dit ad  virtutum  profectum  et  majorem  passionum 
moderationem.  Tertii  'in  via  unitiva  quae  maxime 
occupatur  in  unione  cum  Deo  per  amorem,  et  in 
frequenti  hujus  exercitio.  Hos  tres  status  Alei  sis 
vocat  statum  poenitentiae,  justitiae,  perfectionis. 
Unusquisque  tamen  istorum  statuum  semper  ali- 
quid de  allero  participat ; sed  sic  distinguuntur  juxta 
id  quod  in  unoquoque  eminet.  Hinc 

Dico  2 •.  Contemplatio  est  propria  vise  unilivse, 
quia  requirit  animum  moderatum  compositum,  il- 
luminatum, diu  in  virtutibus  exercitatum  ; non  ta- 
men est  ita  propria  ut  omnibus  viris  perfectis  con- 
veniat; vel  quia  Deus  eam  non  vult  concedere,  vel 
quia  aliqui  ob  mentis  tarditatem,  aut  ob  nimiam 
naturse  inquietudinem  et  celerem  mutabilitatem  ad 
eam  apti  non  sunt;  nec  ita  propria  est,  ut  solis 
perfectis  insit;  interdum  enim  illius  dulcedo  aliqua 
ex  parte  potest  degustari  ab  imperfectis,  imo  et  ab 
incipientibus. 

CAPUT  XII. 

An  possit  dari  contemplatio  vel  oratio  mentalis  sine 
ullo  intellectus  ac  voluntatis  actu. 

Dico  : Actualis  et  propria  oratio  mentalis  non 
potest  exsistere,  aut  in  suo  proprio  ac  formali  esse 
conservari  absque  omni  intellectus  ac  voluntatis 
actu;  cujuslibet  enim  orationis  essentialem  ratio- 
nem omnes  Patres  et  theologi  semper  explicant  per 
aliquem  mentis  actum  erga  Deum.  Ratio  est,  quia 
non  potest  mentalis  oratio  incipere  actualiler  esse 
in  homine,  nisi  per  proprium  intellectus  ac  volunta- 
tis motum  seu  actum;  sed  nec  etiam  sine  ullo  in- 
tellectus aut  voluntatis  actu  potest  realiter  ac  for- 
maliter  conservari ; in  sola  enim  potentia  aut  habitu 
non  conservatur,  ut  patet  in  dormiente,  in  quo  licet 
sil  habitus  orationis  immediate  ante  somnum  factae, 
ac  potentia,  non  tamen  orat.  Imo  cessante  omni 
actu  oratio  mentalis  non  tantum  non  remanet  pro- 
prie ac  formaliter,  sed  nec  virtualiler  ac  moraliler 
in  aliquo  illius  effectu,  quia  nullus  est  ejus  effectus 
sive  positivus  sive  privativus  qui  sit  oratio  id  est 
elevatio  mentis  in  Deum.  Unde  dum  Thaulerus,  aliive 
mystici  doctores  loquuntur  de  oratione  silentii,  seu 
spirituali  somno  in  quo  mens  vigilat  non  loquendo, 
sed  audiendo  vel  exspectando  ut  Dominus  sibi  lo- 
Theol.  Suarez  Summa.  II. 


qualur,  inlelligunt  de  simplici  Dei  intuitu  et  unitivo 
ejus  amore  sine  locutione  quidem  mentali  aut  vo- 
cali, sed  non  sine  actu  mentis  et  voluntatis.  Sic 
etiam  intellige  Dionysium,  qui  consulit  Timotheo  ut 
sensus  et  mentis  actiones,  quee  nempe  versantur 
circa  res  extra  Deum,  relinquat ; et  illa  Dei  ignora- 
tio, de  qua  idem  loquitur,  est  quaedam  cognitio  per 
quam  potius  cognoscitur  quid  Deus  non  sit,  quam 
quid  sit,  removendo  ab  eo  omnia  creaturarum  at- 
tributa, prout  in  eis  sunt,  et  sistendo  in  quodam 
Dei  conceptu  longe  eminenliori  et  universalissimo; 
quod  est  cognoscere  Deum  per  negationem.  Deni- 
que homo  sine  sua  cooperatione  non  elevatur  ad 
Deum  per  actionem  Dei,  uti  nec  sine  illa  Deus  lo- 
quitur ad  eum  per  infusionem  aut  motionem  et. ap- 
plicationem aliquarum  specierum,  nec  ipse  sine  illa 
loquitur  ad  Deum  recipiendo  istas  species,  seu  au- 
dit Deum;  omnes  enim  istte  actiones  sunt  vitales, 
adeoque  non  fiunt  sine  cooperatione  ipsius  hominis 
viventis.  Itaque  dum  nullus  hominis  habetur  actus, 
nec  est  locutio  ad  Deum,  nec  Dei  auditio,  nec  di- 
vini sermonis  exspectatio  ; sed  erit  otiositas.  Ordi- 
narie tamen  intervenit  vel  desiderium,  vel  Dei  co- 
gitatio vel  alius  actus. 

CAPUT  XIII. 

An  contemplatio  seu  oratio  mentalis  possit  consistere 
in  solo  voluntatis  actu,  sine  ullo  intellectus. 

Nota  : D.  Bonaventura  ait  duplicem  esse  viam 
ascendendi  ad  Deum  usque  ad  affectivam  cum  illo 
unionem  : alteram  scholasticam,  in  qua  homo  ex 
cognitione  rerum  inferiorum  ascendit  ad  Dei  cogni- 
tionem, et  ab  ejus  cognitione  tandem  transit  ad 
affectum;  fatelurque  talem  affectum  non  posse  esse, 
nec  durare  sine  praevia  cognitione.  Alteram  mysti- 
cam in  qua  homo  immediate  a Spiritu  sancto  mo- 
tus unitur  per  ardorem  et  ignitum  affectum,  quem 
significat  interdum  haberi  sine  praevia  cognitione 
aut  concomitante  ; at  ex  illo  sequi  cognitionem  sta- 
lim.  Sed 

Dico  1 : Probabilius  repugnat  appetitum  vitalem 
elicere  actum  suum  absque  praevia  cognitione  pio- 
portionata  ; ac  proinde  repugnat  etiam  de  potentia 
absoiutov  ut  voluntas  feratur  in  Deum  per  amorem 
elicitum,  nulla  exsistente  actuali  intellectus  cogni- 
tione : ita  communiter  thqologi  contra  Thomam  de 
Argentina  dicentem  posse  de  potentia  absoluta  vo- 
luntatem esse  in  fruitionis  actu,  intellectu  exsistente 
suspenso  quoad  actum  cognitionis,  et  Deo  sup- 
plente defectum  istum  intellectus  actum.  At  nega- 
tur id  posse  fieri,  quia  voluntatis  objectum  non 
potest  illam  allicere,  neque  esse  ejus  actus  prin- 
cipium motivum,  nisi  sit  cognitum  ; cognitio  au- 
tem est  actus  vitalis  essentialiter  a principio  in- 
trinseco procedens,  adeoque  non  potest  a Deo  sup- 
pleri, aut  fieri.  Deinde  licet  non  repugnaret  habere 
actualem  Dei  amorem  sine  actuali  cognitione,  non 
posset  tamen  id  pertinere  ad  majorem  anima;  aut 
amoris  perfectionem ; quia  amor  beatorum  est  per- 
fectissimus, et  tamen  non  est  sine  actuali  cogm- 

lionc.  Idem  cum  proportione  dici  potest  de  amore 
Dei,  quem  13.  "Virgo,  Joannes  Baptista,  apostoli, 
aliique  sancti  in  hac  vita  habuerunt.  Ergo  imme- 
rito dicitur  talis  charitatis  affectus  pertinere  ad  su- 
premum contemplationis  ac  theologiae  mystic®  gra- 
dum. Et  certe  cogitatio  de  Deo  si  sit  amori  propor- 
tionata,  non  potest  impedire  vel  imminuere  ejus 
perfectionem,  praesertim  si  sil  cogitatio  de  Deo  sub 
ratione  entis  in  omni  genere  perfectionis  infiniti  et 
infinite  amabilis.  Hinc 

Dico  2 : Amor  Dei  sine  praevia  cognitione  non 
potest  in  hac  vita  cognosci  per  experientiam ; quia 
si  dum  amatur  Deus,  nulla  adsit  actualis  cognitio, 
nulla  etiam  tunc  est  experientia  : experientia  enim 
dicit  cognitionem ; ac  proinde  viri  quantumvis  il- 
luminati talem  experientiam  nunquam  habuerunt. 
Dionysius  agens  de  hoc  contemplandi  modo,  loqui- 
tur de  cognitione  Dei  per  negationem,  non  vero  de 
amore  et  de  unione  cum  Deo  sine  ullo  cognitionis 
actu. 

Objicies  1 : Ex  D.  Bonaventura,  in  via  mystica 
anima  ascendens  ad  Deum,  prius  attingit  vel  par- 
ticipat id  quod  est  quasi  ultimum  in  Deo;  sed  in 
Deo  Spiritus  sanctus  qui  est  amor,  est  ultima  per- 
sona, et  Filius  qui  per  intellectum  procedit,  est 
prior  ; ergo  anima  ascendens  in  Deum,  prius  as- 
cendit per  amorem,  quam  per  cognitionem.  Re- 
spondeo : Nego  majorem  universaliter  sumptam. 
Alioqui  Spiritus  sanctus  prius  amari  deberet,  quam 
Filius  aut  Pater. 

Obj.  2 : In  suprema  angelorum  hierarchia,  pri- 
mus ordo  sunt  seraphini,  qui  affectu  excellunt  ; 
ergo  signum  est  in  suprema  unione  erga  Deum 
praecedere  affectum  et  subsequi  cognitionem.  Re- 
spondeo : Nego  consequens.  Ex  eo  enim  quod  Se- 
raphinorum  sit  primus  ordo,  non  sequitur  Deum 
prius  attingi  amore  quam  cognitione.  Alioquin  ipsi 
Seraphini  prius  amarent  Deum  quam  eum  cogno- 
scerent aut  viderent. 

Obj.  5:  Deus  prius  movet  in  homine  id  quod  est 
sibi  propinquius;  atqui  voluntas  est  Deo  propin- 
quior qua  in  intellectus;  ergo  prius  movet  volun- 
tatem quam  intellectum.  Respondeo  : Nego  majo- 
rem universaliter ; sive  dico  quod  Deus  non  mo- 
veat necessario  prius  in  homine  id  quod  est  sibi 
propinquius.  Deinde  negatur  voluntatem  esse  Deo 
magis  propinquam,  quam  intellectum. 

Obj.  4 : Cum  homo  mullum  distet  a Deo,  perfe- 
ctius illum  attinget,  si  prius  per  amorem  illi  appro- 
pinquet. Respondeo  : Nego  assumptum.  Perfectius 
enim  Deum  attinget  et  amabit,  si  prius  per  cogni- 
tionem ad  eum  accedat,  rite  ejus  perfectiones  con- 
cipiendo. 

CAPUT  XIV. 

An  contemplatio  possit  subsistere  sine  sensus  opera- 
tione. 

Dico  I : Non  potest  homo  naturaliter  in  hac  vita 
ita  rapi  per  intellectum  ad  veram  Dei  contempla- 
tionem, »it  ei  non  cooperetur  sensus  internus  et 


externus;  hominis  enim  intellectus  corpori  junctus 
non  potest  naturaliter  operari  etiam  cum  ordinario 
grati®  auxilio,  quin  simul  phantasia  cooperetur; 
unde  fit,  ut  si  phantasia  sit  l*sa,  intellectus  ne- 
queat ordinate  ratiocinari.  H*c  tamen  coopera- 
tionis phanlasi*  necessitas  non  est  tam  essentialis 
et  intrinseca,  ut  repugnet  divina  virtute  impediri 
hominisque  intellectum  confortari  et  elevari  ad 
operandum  sine  illius  sensus  interni  vel  externi 
cooperatione,  utpote  realiter  distincta  ab  intelle- 
ctus operatione,  nec  hujus  causa  exsistente,  qualem 
fuisse  putat  D.  Thomas  raptum  Pauli  et  Moysis. 
Deinde  h®c  elevatio  contingit  per  contemplationem 
a scientia  per  se  infusa  procedentem,  uti  fuit  in 
amore  Christi.  Et  licet  non  constet  istam  eleva- 
tionem fuisse  alteri  communicatam  per  modum 
habitus,  pie  tamen  credi  potest  aliquam  illius  par- 
ticipationem fuisse  infusam  B.  Virgini  aut  etiam 
Joanni  Baplist*;  praeterea  verisimile  est  multis 
aliis,  ut  sentit  D.  Thomas,  communicari  per  mo- 
dum actus.  Imo  potest  hoc  contingere  sine  scientia 
per  se  infusa  per  solam  intellectus  elevationem  ad 
utendum  speciebus  a sensibus  acceptis  sine  actuali 
phantasi*  cooperatione.  Unde 

Dico  2 • Hic  elevationis  et  contemplationis  mo- 
dus non  potest  propriam  et  quasi  physicam  ori- 
ginem habere  ab  ipsius  hominis  operatione,  etiam 
divino  supernalurali  auxilio  cooperantis,  utpote 
supra  naturam  non  tantum  quoad  gradum  opera- 
tionis, sed  insuper  quoad  modum  operandi  exsi- 
stens. Si  autem  in  contemplatione  fiat  tantum 
abstractio  a sensibus  externis,  et  duret  phantasi* 
cooperatio,  illa  sine  miraculo  etiam  in  altissima 
contemplatione  cum  divina  gratia  potest  contin- 
gere ; actus  enim  sensuum  externorum  non  sunt 
per  se  necessarii  ad  actualem  intellectus  opera- 
tionem, sed  sufficit  ut  prscesserint  et  indiderint 
phantasi®  suas  species,  quas  in  operando  respicit 
intellectus,  seu  phantasmata,  non  vero  actus  sen- 
suum externorum. 

CAPP.  XV,  XVI,  XVII. 

An  el  quomodo  exstasis  abstrahat  mentem  ab  opera- 
tionibus sensuum  externorum. 

Nota  : Exstasis  dicitur  dum  mens  est  ita  elevata 
in  contemplatione,  ut  sensus  externi  non  tantum 
non  operentur,  sed  etiam  ita  sint  ligati  et  impediti, 
ut  per  externa  objecta  quantumvis  vehementia  nec 
excitari  nec  operari  possint.  Et  de  hac  Dionysius 
(cap.  4 De  div.  nom.)  sic  ait  : « Amor  facit  ex- 
stasim,  nempe  abstrahendo  mentem  ab  omni  usu 
et  exercitio  sensuum  externorum,  vel  eam  appli- 
cando solis  divinis  rebus,  t Jam  vero  qu®rilur 
quomodo  et  unde  eveniat  ejusmodi  exstasis. 

Dico  I : Supposita  perfect®  contemplationis  gra- 
tia , potest  connaturaliter  ex  illa  sequi  exstasis 
saltem  quoad  suspensionem  sensuum  externorum-, 
illa  enim  ex  prioris  grati*  efficacia  ita  connalura- 
liter  sequitur,  ut  licet  sint  du®  grati®,  tamen  ob 
suam  mutuam  connexionem  una  ab  alia  quasi  na- 

tiiruliter  profluat.  Ratio  est,  quia  qum  virtus  animae 
sit  finita  et  vehementer  absorpta  in  superioribus  ac 
internis  actionibus,  non  potest  simul  ad  inferiores 
et  externas  descendere.  Hinc  juxta  Cajetanum,  ete., 
istud  exslasis  genus  potest  etiam  evenire  ex  vi  na- 
turalis contemplationis  factae  per  solam  vehemen- 
tem speculationem  sine  affectu , uti  refertur  de 
Trismegisto,  Socrate  et  Platone,  qui  in  rerum 
divinarum  contemplatione  absorpti  abstrahebantur 
ab  usu  sensuum  externorum. 

Dico  2 : Quamvis  non  possit  nisi  miraculose  ani- 
ma in  hac  vita  videre  clare  Deum,  seu  habere  vi- 
sionem beatam  , tamen  supposita  ejusmodi  beata 
visione,  non  inde  naturaliter  sequitur  istam  animam 
pati  exstasim  , seu  suspendi  ab  usu  et  operatione 
suorum  sensuum  externorum  : anima  enim  Christi 
in  hac  vita  conjuncta  corpori  clare  videbat  Deum, 
et  tamen  non  suspendebatur  ab  usu  sensuum  ex- 
ternorum, sed  tam  naturaliter  operabatur  ac  si  non 
vidisset  clare  Deum;  ergo  et  idem  diei  potest  de 
alia  anima  hominis  viatoris , cui  Deus  communi- 
caret visionem  beatam,  quia  illa  visio  non  penderet 
phantasmatibus , nec  absorberet  aut  exhauriret 
naturalem  intellectus  activitatem.  Imo  nec  illam 
occuparet  aut  distraheret ; nam  intellectus  non 
virtute  quatenus  naturali,  sed  ut  obedienliali  et 
elevata  in  istam  visionem  influeret;  ergo  ista  visio 
relinqueret  intellectum  liberum  et  expeditum  ad 
suas  operationes  naturales. 

Dico  3 : Non  potest  fieri  naturaliter  per  intelle- 
ctualem hujus  vitee  contemplationem  tanta  abstra- 
ctio  a sensibus,  ut  omnes  sensus  tam  interni  quam 
externi  maneant  quasi  destituti  ab  influxu  animae, 
ideoque  nil  possint  operari  . sive  fiat  contemplatio 
per  species  et  actus  infusos  per  se,  qualis,  v.  gr., 
fuit  in  Christo,  et  fortasse  per  participationem  in 
R.  Virgine,  aut  in  quibusdam  etiam  viris  sanctis- 
simis ; sive  fiat  per  species  acquisitas  et  actus  su- 
pernalurales  : quia  illa  utraque  contemplatio  non 
impedit  naturalem  intellectus  activitatem  ; imo  si 
fiat  per  species  acquisitas,  naturali  necessitate  fit 
conversio  intellectus  ad  phantasmata.  Si  autem 
Deus  interdum  suspendat  omnem  phantasiae  ope- 
rationem, tunc  id  facit  ex  speciali  suae  providentiae 
dispositione,  vel  auferendo  omnia  objecta  phan- 
tasiae motiva,  vel  non  concurrendo  cum  illa;  sed 
arbitror  nunquam  posse  constare  experientia  ani- 
mam in  tali  contemplatione  fuisse  abstractam  ab 
omni  phantasiae  actu  : secus  vero  dicendum  est  de 
suspensione  sensuum  externorum,  nam  haec  inter- 
dum potest  sequi  ex  vi  intellectualis  contempla- 
tionis non  tantum  quoad  actualem  sensationem, 
sed  etiam  quoad  aptitudinalem , quia  anima  pro 
nimia  interiori  attentione  omnino  destituit  sensus 
externos,  nempe  dum  agit  cum  dependentia  a 
phantasmatibus ; tunc  enim  absorbet  et  exhaurit 
omnes  vires  suas  naturales  in  contemplationis 
attentione,  mediante  phantasia  et  intellectu,  nihil- 
oue  influit,  nec  mittit  spiritus  animales  ad  sensus 


externos;  et  sic  omni  operatione  et  aptitudine 
proxima  ad  operandum  privantur. 

CAPUT  XVIII. 

An  in  exstasi  fiat  suspensio  ab  omni  appetitus  sen- 
sitivi, partisque  vegetativee  operatione. 

Dico  1 : Appetitus  sensitivus  in  quavis  contem- 
platione non  impeditur  a sua  operatione,  quia  si 
fiat  contemplatio  modo  humano  dependenler  a 
phantasia,  sicut  tunc  phantasia  cooperatur  intel- 
lectui, ita  appetitus  sensitivus  potest  cooperari 
voluntati ; radicantur  enim  in  eadem  anima  et  sibi 
invicem  deserviunt.  Si  fiat  contemplatio  modo 
angelico  vel  divino,  independenter  a phantasia, 
tunc  cum  talis  intellectus  operatio  nullum  habeat 
commercium  cum  phantasia  et  appetitu  sensitivo, 
hinc  relinquitur  in  sua  naturali  potestate  agendi ; 
adeoque  poterit  agere,  si  habeat  proposita  objecta 
et  ad  illa  applicetur,  vel  ab  eis  excitetur.  Cum 
igitur  contemplatio  non  impediat  operationem  phan- 
tasise  et  appetitus  sensitivi , non  etiam  impedit 
corporis  motionem  , v.  gr.  motionem  linguae  ad 
loquendum. 

Dico  2 : In  exstasi  non  suspenduntur  operationes 
partis  vegetativae  : ita  D.  Thomas ; quia  proxime 
exercentur  per  qualitates  omnino  materiales  et  ne- 
cessario agentes  materiali  alteratione,  independen- 
ter  ab  animae  attentione.  Quatenus  tamen  juvantur 
per  spirituum  animalium  et  vitales  animae  actiones 
attrahendi,  expellendi,  distribuendi,  ete.,  tunc  mul- 
tiscii impediuntur  a nimia  contemplationis  atten- 
tione, v.  gr.  digestio  ciborum,  concoctio,  ete.,  per- 
fecte fieri  impediuntur.  Horum  autem  spirituum 
influxus  sunt  longe  proficui  ac  necessarii  omnino 
ad  operationes  sensuum  externorum.  Abulensis 
sentit  operationes  partis  vegetativae  omnino  impe- 
diri in  exstasi  perfecta. 

CAPUT  XIX. 

An  contemplatio  per  raptum  vel  exstasim,  prout  est 

in  intellectu,  sit  operatio  libera  denominutive,  seu 

libere  a voluntate  imperata. 

Dico  1 : Quando  intellectus  elevatur  ad  cogno- 
scendum independenter  a sensibus  internis  et  exter- 
nis, tunc  fit  contemplatio  cum  perfecto  usu  ratio- 
nis, sive  fiat  cum  discursu,  sive  absque  discursu; 
qualem  habuit  Christus,  et  probabiliter  B.  Virgo  in 
suae  conceptionis  instanti,  Joannes  Baptista  in  vei- 
tre  matris,  aut  etiam  Jeremias  ; et  Adam , juxta 
D.  Thomam,in  sopore  coelitus  immisso.  Potest  au- 
tem esse  perfectus  intelligendi  actus,  licet  non  sit 
liber,  ut  palet  in  beatis  Deum  videntibus,  aut  ia 
eo  cui  Deus  infunderet  talem  actum  sine  ejus  vo- 
luntate. Deinde  hic  actus  intelligendi  potest  dari  a 
Deo  vel  per  modum  actus  primi  seu  habitus,  et  tunc 
clarum  est  in  illius  infusione  et  receptione  non 
haberi  libertatem,  sed  postea  in  actuali  illius  usu 
poterit  esse  libertas,  ut  in  Christo;  vel  dari  per 
modum  actus  secundi,  velut  in  transitu  et  quodam 
raptu  : tunc  vitalis  et  intellectualis  apprehensio 
eorum  quee  intellectualiter  repraesentantur,  profluit 

cliam  a Deo  sine  libero  recipientis  usu.  Sed  judi- 
cium quod  recipiens  format  de  rebus  apprehensis 
et  repraesentatis,  potest  vel  liberum,  vel  non  libe- 
rum esse : si  repraesentatio  seu  revelatio  sit  clara 
et  evidens,  non  erit  liberum  ; si  autem  sit  obscura, 
tunc  est  liberum,  quia  fit  per  fidei  assensum  ob- 
scurum et  Dei  revelantis  auctoritate  nixum. 

Dico  2 : Quando  contemplatio  fit  cum  conversione 
ad  phantasmata  et  dependenter  a phantasia,  etiam 
in  illa  potest  haberi  perfectus  rationis  usus,  non 
solum  quoad  apprehensionem  et  actualem  rerum 
quoe  cogitantur  repraesentationem,  sed  etiam  quoad 
plenum  judicium  de  veritate  contemplata  sive  pra- 
ctica  sive  speculativa;  potest  enim,  v.  gr.,  in  somno 
elevare  Deus  intellectum  et  phantasiam  usque  ad 
perfectam  intelligentiam,  cum  judicio  rationis,  ut 
videtur  accidisse  Salomoni,  dum  durante  somno 
corporali  locutus  est  cum  eo  Deus  ( III  Reg.  m et 
II  Paralip.  i),  non  excitando  dormientem,  sed  in 
somni  quiete  menlent  illius  illuminando.  In  illo 
igitur  somno  corporali  simul  et  prophetico  seu 
spirituali  potuit  Salomon  dormiens  percipere  non 
aure,  sed  mente  Dei  locutionem  , et  spiritu  Deum 
orasse  ac  petiisse  sapientiam.  Hanc  autem  peti- 
tionem fuisse  tunc  ex  libera  electione  profectam 
testantur  Dionysius  Carthusianus,  Hugo  Cardinalis, 
Alensis,  etc.  Itent  D.  Thomas  putat  Salomonem  po- 
tuisse habere  in  illo  somno  perfectam  rationem  et 
libertatem  ; idemque  posset  dici  de  sopore  Adami, 
seu  exstasi.  Deinde  in  somno  prophetico  potest 
esse  tanta  mentis  attentio , ut  inferiores  animae 
functiones  naturaliter  impediantur  sine  naturali 
impedimento  quoad  perfectum  mentis  judicium; 
quia  tunc  mens  solutior  est  ab  impedimentis  fa- 
ciendi suum  actum.  Sed 

Dico  3 : Contemplatio  exslatica  ex  parte  intelle- 
ctus, non  est  actus  proxime  et  directe  liber,  quam- 
vis remote  ex  actu  libero  saepe  ducat  originem. 
Actus  enim  intellectus  non  est  intrinsece  volun- 
tarius nec  formaliter  liber;  sed  hoc  solum  habet 
ab  imperio  voluntatis  quando  ab  illo  procedit.  Hic 
autem  contemplationis  actus  videtur  fieri  per  in- 
fluxum divinum  necessitate  quadam  rapientem  in- 
tellectum adoperandum  et  attendendum  tam  vehe- 
menter, ut  omnem  animae  actionem  absorbeat ; eum 
tamen  potuerunt  praecedere  liberi  voluntatis  actus 
applicantis  mentem  ad  cogitandum  de  Deo.  Verum 
non  arbitror  esse  in  nostrae  voluntatis  potestate 
per  naturalem  virtutem  et  per  vehementem  intel- 
lectus attentionem  circa  objectum  aliquod  naturale, 
v.  gr.  mathematicam,  directe  et  quasi  in  actu  si- 
gnato animam  suspendere  et  abstrahere  ab  omni 
sensuum  externorum  operatione,  seu  ad  exstasim 
pertingere. 

Ex  dictis  refellitur  error  Montani  qui  dicebat 
prophetas  non  intelligere  id  quod  vident,  aut  quod 


loquuntur,  sed  loqui  lanquam  amentes  et  sui  im- 
potes; uti  etiam,  juxta  Hieronymum,  asserebat 
Tertullianus.  Exslasis  enim  fit  cum  perfecta  cogni- 
tione et  rationis  judicio,  etiamsi  cum  necessitate 
recipiatur  aut  contingat,  sicut  supra  explicatum 
est. 

CAPUT  XX. 

An  contemplatio  quoad  actus  voluntatis  sit  forma- 
liter libera  et  meritoria  in  exstasi. 

Dico  1 : In  contemplatione,  in  qua  anima  eleva- 
tur ad  cognoscendum  sine  dependentia  a phantas- 
matibus, liquet  rationem  esse  expeditam  ad  per- 
fecte judicandum  quomodoeunque  sensus  sint  dis- 
positi, vel  operando  vel  non  operando ; ac  proinde 
libertatis  usum  in  voluntate  sive  ad  amandum, 
sperandum,  aut  etiam  credendum,  si  revelatio  sit 
obscura,  sive  ad  alios  actus  exercendos  cognitioni 
quse  tunc  habetur  proportionatos,  nullo  modo  im- 
pediri : in  omni  enim  contemplatione,  in  qua  in- 
tellectus judicium  est  liberum  vel  quoad  speciem 
vel  saltem  quoad  exercitium,  etiam  voluntas  quoad 
actus  suos  est  libera.  Insuper  : 

Dico  2 : Etiam  stante  necessitate  In  intellectu 
abrepto  cum  tanta  vehementia  ad  attendendum,  ut 
a sensibus  externis  causel  abslraclionem  , potest 
stare  libertas  in  voluntate  vel  quoad  exercitium 
vel  etiam  quoad  speciem  juxta  considerationis  et 
judicii  intellectualis  rationem.  Nam  quoad  exerci- 
tium voluntas  tunc  non  necessilatur  a Deo  , quia 
per  suas  gratias  excitantes  allicit , non  necessitat 
voluntatem  ad  se  amandum  ; nec  necessilatur  ab 
objecto  repraesentato  , quia  extra  visionem  beati- 
ficam nullum  objectum  quantumvis  perfectum,  vo- 
luntatem necessitat;  abstractio  enim  a sensibus 
nihil  facit  ad  tollendam  libertatem , utpote  non 
perturbans  cognitionem  , sed  potius  animse  afferens 
quietem  ad  amandum  libere  Deum.  Insuper  volun- 
tas in  eo  statu  potest  etiam  esse  libera  quoad  spe- 
ciem , ut  patet  in  mentis  excessu  Salomonis 
(III  Reg.  iii),  et  Petri  ( Act . x) ; nam  illis  fuit  libera 
electio  inter  multa  , et  potestas  unum  amplectendi 
et  alterum  relinquendi ; ideoque  Salomon  placuit 
Deo,  eo  quod  sapientiam  potius  , quam  divitias  aut 
vindiciam  de  inimicis  postulasset.  Similiter  Petrus 
invitatus  ad  comedendum  aliquid  commune,  recu- 
savit. Ratio  est,  quia  licet  in  exstasi  intellectus 
fortasse  rapiatur  ex  necessitate  ad  aliquid  consi- 
derandum, maxime  dum  divinam  impressionem  et 
revelationem  recipit , ut  accedit  in  Salomonis  et 
et  Petri  mentis  excessu,  tamen  non  ita  absorbetur 
mens  in  una  objecti  consideratione  , ut  non  possit 
libere  considerare  in  eo  quod  proponitur,  aliquam 
commodi  vel  incommodi  rationem  ; ideoque  potest 
vel  tunc  inveniri  et  haberi  sufficiens  judicii  indiffe- 
rentia ad  libertatem,  etiam  quoad  speciem. 

CAPP.  I,  II. 

An  oralio  vocalis  sit  actus  honestus  et  religiosus ; 
quoluplex  et  quce  ejus  partes. 

Dico  1 : Licitum  et  sanctum  est  juxta  omne  jus 
et  naturale  et  divinum  et  humanum  preces  fundere 
Deo,  si  debita  fide  et  intentione  fiant.  De  fide: 
Voce  mea  ad  Dominum  deprecatus  sum  (Psal.  cxli, 
2).  Intende  voci  orationis  mea ? (Psal.  v,  3).  Oramus 
enim  vocaliter  ut  nos  admoneamus  , excitemus  ad 
devotionem,  tamque  corpore  quam  spiritu  Deum 
utriusque  auctorem  colamus.  Nec  solum  orationis 
Dominicae  verbis  , sed  etiam  aliis  licet  orare  Deum 
vocaliter.  Etiam  de  fide:  de  Christo  enim  legitur 
sic  orasse,  Mallh.  xxvi,  30:  Hymno  dicto  exierunt 
in  montem  Oliveti.  Et  1 Cor.  xiv,  26:  Cum  conve- 
nitis , unusquisque  vestrum  psalmum  habet , etc., 
quia  dum  Christus  apostolos  docuit  orare  : Pater 
noster  ( Malth . vi,  9) , non  prohibuit  aliter  orare, 
contra  quosdam  haereticos  Waldenses , dicentes 
nullas  alias  orationes  esse  praeter  Dominicam. 
Deinde  oratio  vocalis  ut  sit  sancta  et  honesta, 
nullam  requirit  certam  verborum  formam.  Oramus 
autem  vocaliter,  non  quia  putamus  mentes  nostras 
Deo  latere,  sed  ut  nos  excitemus  , etc. 

Dico  2 : Oratio  alia  publica,  quae  fit  nomine  pu- 
blico ; alia  privata  quae  fit  nomine  proprio  vel  in 
loco  publico  vel  in  privato , et  haec  privata  potest 
fieri  verbis  quibuscumque  voluerit  orans  pro  suo 
affectu  et  arbitrio,  publica  autem  debet  fieri  juxta 
certam  verborum  formam  antea  praescriptam ; 
adeoque  vocaliter , quia  Ecclesia  quae  de  interiori- 
bus non  judicat,  non  potest  praescribere  certos  con- 
ceptus vel  affectus  internos.  Non  tamen  omnis 
oratio,  quae  fit  ex  certa  verborum  formula,  est  pu- 
blica, nec  sub  praecepto. 

Dico  3 : Orationis  partes  seu  actus  , sanctus  Pau- 
lus ( I Tim.  u,  1),  hos  quatuor  enumerat:  Obsecro 
fieri  obsecrationes,  orationes , postulationes , gratia- 
rum actiones  pro  omnibus  hominibus.  Eorum  ex- 
plicationem supra  tradidimus.  Possunt  tamen  ad- 
huc alii  dari  , vel  alii  ad  hos  quatuor  revocantur, 
v.  gr.  actus  divinae  laudis  vel  ad  gratiarum  actio- 
nem , vel  ad  orationem ; allegatio  causarum  aut 
titulorum  pro  postulato  obtinendo  ad  postulatio- 
nem ; commemoratio  operum  Dei  vel  ad  gratiarum 
actionem  vel  ad  obsecrationem  referuntur,  simplex 
Dei  praesentia  pene  ad  omnes  quatuor  revocatur. 
Votum  et  accusatio  eorum  qui  nos  persequuntur 
ct  ad  peccatum  sollicitant,  non  pertinent  ad  ora- 
tionem. 

CAPP.  III,  IV. 

An  intentio  orandi  et  attentio  sint  de  essentia 
orationis  vocalis. 

Dico  1 : Ad  veram  orationem  necessario  requiri- 
tur intentio  seu  voluntas  ac  propositum  orandi, 


aut  petendi  aliquid  a Deo.  Unde  si  quis  recrea- 
tionis , aut  studii  causa  legeret  totum  Officium  di- 
vinum, non  oraret ; adeoque  praecepto  non  satisfa- 
ceret. Non  sufficit  enim  ad  orandum  proferre  aut 
legere  talia  verba , sed  debent  proferri  aut  legi 
cum  affectu  orandi  seu  petendi;  alioqui  infans, 
dormiens,  amens  proferendo  ejusmodi  verba,  di- 
ceretur orare.  Et  ista  quidem  intentio  debet  esse 
ex  se  honesta,  etiamsi  posset  ex  adjunctis  circum- 
stantiis interdum  vitiari.  Intentio  autem  orandi  non 
necessario  debet  esse  explicita  et  formalis  , sufficit 
implicita  et  virtualis. 

Dico  2 : Triplex  est  attentio:  1°  ad  materialia 
verba  ut  recte  et  integre  dicantur;  2°  ad  litteralem 
verborum  sensum;  5°  vel  ad  spiritualem  verborum 
sensum,  vel  ad  Deum  , vel  ad  rem  pro  qua  oratur. 
Hac  triplici  distinctione  supposita  , certum  est  re- 
quiri aliquam  attentionem  formalem  aut  virtualem 
ad  orationem  vocalem,  non  tantum  ut  sit  bona,  sed 
etiam  ut  sit  vera  oratio  ; et  sic  potest  dici  attentio 
esse  de  essentia  aut  substantia  orationis  : ita  com- 
muniter D.  Thomas,  Cajetanus,  Cordubensis,  etc., 
quia  oratio  vocalis  est  quaedam  Dei  adoratio  : Veri 
autem  adoratores  adorabunt  Patrem  in  spiritu  el 
veritate  (Joau.  iv,  23).  Deinde  quaelibet  oratio  est 
elevatio  mentis  in  Deum  : sicut  enim  qui  sine  ulla 
ad  Deum  attentione  flectit  genua  eum  non  adorat, 
ita  qui  profert  verba  sine  ulla  attentione,  eum  non 
orat.  Ad  orandum  igitur  valide  et  sine  peccato  ne- 
cesse  est  ad  orationem  accedere  cum  voluntate  et 
proposito  attendendi  , et  in  eo  perseverare  saltem 
virtualiter.  Quare  ut  oratio  vocalis  sit  vera  oratio, 
sufficit  quaelibet  attentio  ex  Iribus  supra  positis. 
Sed  ad  vitandam  omnem  culpam  non  semper  quae- 
libet  sufficit  : peccaret  enim  aliquis  si  habens  pri- 
mam tantum  attentionem  , voluntarie  cogitaret  si- 
mul de  re  otiosa  aut  turpi.  Attamen  ut  oratio  sit 
honesta,  sufficit  per  se  una  ex  illis  Iribus , etiamsi 
interveniret  voluntaria  melioris  attentionis  caren- 
tia, quia  haec  circumstantia  non  est  positive  con- 
traria orationis  honestati.  Contra  autem  si  quis  ex 
habitu,  affectu,  instinctu  Spiritus  sancti  ita  atten- 
dat ad  Deum  , ut  distrahatur  a cogitatione  verbo- 
rum , nil  hoc  obstat  orationi  vocali ; quia  cum 
actuali  attentione  ad  Deum,  manet  virtualis  atten- 
tio ad  verba.  Imo  licet  voluntarie  applicet  intelle- 
ctum ad  cogitandum  de  Deo,  directe  volendo  non 
attendere  aetualiler  ad  verba  , tamen  si  humano 
modo  el  cum  deliberatione  proferat  decentia  et 
digna  Deo  verba  proferat,  sive  absque  praescripta, 
sive  cum  praescripta  verborum  forma  memoriter 
aut  legendo , non  desinet  esse  vera  et  honesta 
oratio:  quia  semper  simplex  el  tenuis  advertentia 
ad  verba  intervenit,  etiamsi  non  sit  reflexiva;.  re- 
flexiva  autem  non  est  necessaria. 


179 


TIIEOLOGLE  SUAREZ  SUMMA.  ISO 


CAPP.  V,  VI. 

Qucenam  requiratur  attentio  ad  orationis  vocalis  effe- 
ctus; et  an  vocalis  oratio  privata  sit  de  praecepto. 

Dico  1 : Requiritur  quidem  ad  orationis  vocalis 
effectus  aliqua  attentio,  sed  non  eadem  ad  omnes. 
Hujus  autem  effectus  sunt  impetratio,  meritum,  et 
satisfactio,  et  juxta  D.  Thomam,  spiritualis  mentis 
refectio,  ad  hanc  refectionem  liquet  requiri  actua- 
lem attentionem  , ad  impetrationem  autem  , et  ad 
satisfactionem  sufficit  virtualis;  sed  dum  actus  in- 
terior cessavit,  licet  exterior  oratio  duret,  et  illa 
durante  semper  crescat  satisfactio  ex  vi  praeceden- 
tis intentionis  et  attentionis,  meritum  tamen  gratiae 
et  gloriae  non  crescit  ultra  illud  , quod  sic  orans 
acquisivit,  quamdiu  actus  interior  duravit.  Quoad 
privatam  orationem  vocalem , quamvis  ordinarie 
videatur  fructuosius  idiotis  illam  facere  in  sua  lin- 
gua vulgari  cognita,  dum  fit  in  secreto  loco,  quam 
in  ignota,  tamen  adeam  faciendam  in  ignota,  v.  gr. 
in  Latina  aut  alia  simili  lingua,  quam  non  intelli- 
gunt,  sufficit  ut  sciant  generalem  verborum , qune 
pronuntiant,  significationem,  nempe  esse  locutio- 
nem cum  Deo  lanquam  supremo  Domino  ac  bene- 
factore, elc.,  etiamsi  specificam  eorum  significatio- 
nem non  capiant;  imo  semper  quorumdam  verbo- 
rum propriam  significationem  solent  percipere, 
v.  gr.  nomen  Dei,  Christi  Jesu,  B.  Marise,  etc. 

Dico  2:  Ex  vi  juris  naturalis,  oratio  vocalis  non 
est  sub  praecepto.  Naturale  enim  orandi  praeceptum 
sufficienter  impletur  per  orationem  mentalem  ac 
sine  vocali  potest  etiam  ipse  cultus  Dei  externus 
ac  fidei  professio  exerceri.  Insuper  nec  datuF  de  ea 
praeceptum  positivum  divinum  in  Scriptura  , nec 
alibi ; dnin  enim  Christus  docuit  orare  , dicendo  : 
Pater  noster  (Matth.  vi,  9) , dedit  formam  orationis, 
non  praeceptum  , saltem  quoad  singulos  fideles. 
Deinde  ista  oratio  potest  fieri  mentaliter  ; et  sic 
satisfaceretur  praecepto  per  orationem  mentalem. 

Dico  3:  Non  videtur  dari  praeceptum  ecclesiasti- 
cum, quo  omnes  fideles  teneantur  facere  privatam 
orationem  vocalem  , contra  Paludanum  , Navarra, 
Durandum,  etc.,  indicantes  illam  cadere  sub  obli- 
gatione, saltem  peccati  venialis.  Neque  reperilur 
ecclesiasticum  praeceptum  recitandi  voce  orationem 
Dominicam , aut  memoriter  totam  illius  petitionum 
seriem  tenendi,  tenentur  tamen  illius  substantiam, 
et  quid  possint  ac  debeant  Deum  orare,  sufficienter 
scire;  ideoque  parentes  suos  liberos  , et  pastores 
suos  subditos  tenentur  illam  docere.  Multo  minus 
datur  praeceptum  de  salutatione  angelica,  aut  Salve, 
Regina  ; nec  de  recitanda  eadem  salutatione  ange- 
lica dum  publicum  campanse  signum  vespere  datur: 
est  enim  consuetudo  devotionis  non  obligationis  ; 
nec  obligatio  in  diebus  festis  assistendi  vesperis  et 
completorio,  aut  orandi  privalim  vocaliter  tempore 
missae  , imo  nec  aliis  temporibus  orandi  privalim 
vocaliter,  uti  nec  ipsi  clerici  ante  prandium:  omnia 
enim  quae  circa  hanc  privatam  orationem  vocalem 
praescripta  inveniuntur , sunt  consilia  , non  prae- 


cepta, ideoque  suadenda  est  fidelibus  frequens  ora- 
tio vocalis. 

CAPP.  VII,  VIII. 

De  circumstantiis  servandis  in  oratione  vocali  privata; 
et  explicatio  orationis  Dominicce. 

Dico  i : Praeter  internas  orationis  circumstantias 
quae  sunt  bona  intentio  et  attentio,  aliae  sunt  ex- 
ternae ; sunt:  1“  tempus.  Quovis  autem  tempore  tum 
brevi  tum  longo  potest  fieri  oratio  vocalis  ; non  sit 
tamen  in  nimia  multitudine.  2°  Locus.  Privata  ora- 
tio vocalis  per  se  non  postulat  certam  loci  condi- 
tionem ; sed  in  quovis  loco  potest  fieri  : Volo  viros 
orare  in  omni  loco  (/  Tim.  n,  8).  In  omni  loco  do- 
minationis ejus  benedic,  anima  mea.  Domino  ( Psal . 
cn,  22).  Imo  et  in  loco  quantumvis  vili  et  immun- 
do, dummodo  in  eo  conveniens  attentio  et  reveren- 
tia ad  Deum  haberi  possit;  si  enim  detur  atten- 
tioni impedimentum,  non  erit  orationi  aptus,  v.  gr. 
forum,  etc.  Deinde  quamvis  locus  sacer  per  se  con- 
ducat ad  orationem  , interdum  tamen  alius  locus 
solitarius  erit  utilior.  3*  Antiqua  consuetudo  orandi 
versus  orientem  ob  varias  causas:  Primo,  quia 
per  orientem,  juxta  Justinum  et  Augustinum,  Ma- 
jestas Domini  nobis  indicatur. Secundo,  quia  para- 
disus, inquit  Gregorius  Nyssenus  et  Basilius,  in 
oriente  positus  erat.  Tertio,  quia,  juxta  D.  Tho- 
mam, Christus  in  Scriptura  oriens  et  sol  justitiae 
appellatur.  Quarto,  quia,  ait  Damascenus , Chri- 
stus in  oriente  crucifixus  fuit  facie  ad  occidentem 
conversa.  Quinto,  ut  Christiani,  inquit  Pemelianus, 
discernerentur  a Judaeis,  qui  ad  occidentem  orare 
solebant;  templi  enim  tabernaculum  erat  versus 
occidentem  dispositum.  Licita  et  sancta  est  h;ec 
consuetudo,  sed  non  necessaria,  maxime  pro  pri- 
vatis orationibus  ; pro  publicis  autem,  Christiano- 
rum templa  iia  construi  consueverunt  ut  orientem 
respiciant.  Sexto,  modus  orandi  sive  in  voce,  sive 
in  gestu , sive  in  situ  corporis  decens  ac  reverens 
debet  esse. 

Dico  2:  Sic  oratio  Dominica  breviter  explicatur: 
Pater  noster  qui  es  in  coelis,  ista  vox,  Pater,  potest 
diiigi  et  ad  primam  Trinitatis  personam,  et  ad  to- 
tam Trinitatem.  Est  autem  P3ier  non  tantum  fide- 
lium, sed  etiam  omnium  infidelium  seu  viatorum. 
Dicitur  esse  in  coelis ; quia  ibi  ostendit  suam  sin- 
gularem majestatem,  vel  creando,  conservando, 
dirigendo  coelos,  vel  beando  homines,  et  sic  viato- 
res illam  cogitando,  elevant  per  fidem,  spem,  cha- 
ritatem  , suam  mentem  ad  Deum.  Per  primam 
petitionem  postulamus  ut  nomen,  existimatio,  san- 
ctitas Dei  ab  omnibus  cognoscatur,  laudetur,  ame- 
tur. Per  secundam,  oramus  ut  regnum  Dei  per 
gratiam  hic,  et  per  gloriam  in  vita  futura  adveniat. 
Per  tertiam,  oramus  ut  Dei  voluntas  complacenti®, 
qua  intendit  aut  cupit  aliquid  fieri,  fiat;  sive  illa 
voluntas  sit  omnino  absoluta  et  efficax  , sive  sit  ex 
parte  objecti  conditionata  et  simplex  complaceniia. 
Per  quartam,  oramus  panem  et  materialem  et  spi- 
ritualem sive  Eucharistiam  ; in  Grxco  iTtsoumov. 

Per  quintam  , oramus  peccatorum  tum  mortalium 
mediante  gratia,  tum  venialium  mediante  etiam 
apta  dispositione  remissionem  quoad  culpam  et  poe- 
nam ; non  ex  opere  operato  per  istam  orationem, 
sed  ex  opere  operantis.  Hancque  remissionem  petere 
non  tantum  potest  quilibet  peccator  cupiendo  ut 
suum  cor  emolliat  ac  convertat , sed  etiam  quilibet 
justus  ; quia  semper  habet  aliquid  sibi  a Deo  remit- 
tendum sive  quoad  culpas  veniales,  sive  quoad  poe- 
nae reatum,  sive  quoad  poenalitales  tum  corporales 
hujus  vitae,  tum  spirituales,  ut  sunt  denegatio  con- 
solationis spiritualis  , uberioris  auxilii , etc.  Dum 
osor  inimici  dicit;  Sicut  nos  dimittimus  , non  men- 
titur, quia  non  dicit  sicut  dimitto  , sed  sicut  dimit- 
timus. Quod  juxta  D.  Thomam  (2-2,  quaesi.  83, 
art.  16),  referri  debet  ad  Ecclesiam  ; vel  si  ad  ipsum 
referantur  ista  verba,  debet  inlelligere  se  habere 
debitum  aliis  condonandi,  quo  expleto,  poterit  obti- 
nere a Deo  petilam  remissionem.  Per  sextam,  oramus 
ut  Deus  non  permittat  nos  tenlationi  peccati  suc- 
cumbere. Per  septimam,  oramus  liberari  non  tan- 
tum a daemone,  peccato  , inferno  , sed  etiam  ab 
hujus  vitae  poenalitatibus  , omnibus  temporalibus 
incommodis,  peste,  fame,  bello,  etc.  Hanc  petitio- 
nem septimam  et  tertiam  omisit  Lucas,  quia  virlua- 
liter  in  aliis  continentur.  Denique  dicitur  Arnen  ; 
quae  vox  in  fine  orationis  significat  consensionem, 
et  effectum  ad  factam  orationem.  Haec  oratio  Do- 
minica licet  dicatur  pro  tota  Ecclesia,  dum  dicitur 
tamen  privatim  , dicitur  in  sua  privata  persona, 
non  totius  Ecclesiae  nomine. 

CAPUT  IX. 

De  aliis  orandi  formulis  in  Ecclesia  usitatis. 

1.  De  parvo  officio  B.  Virginis.  Illud  approbavit 
Pius  V,  et  in  eo  varia  alia. 

2 De  litaniis  B.  Virginis  Lauretanae  eas  appro- 
bavit Clemens  VIII.  Pro  diversis  orandi  formis,  quse 
non  sunt  universales  pro  tota  Ecclesia,  sufYieit  ap- 
probatio episcopi  vel  alterius  superioris  legitime, 
quia  hoc  non  invenitur  per  canones  prohibitum. 

3.,De  salutatione  angelica  ; dre(id  est  salve  gaude), 
gratia  plena,  Dominus  lecum  : haec  verba  ab  angelo 
dicta  sunt,  et  nomen  Maria,  additum  est  ab  Ecclesia. 
Benedicta  tu  in  mulieribus  : ab  angelo  et  ab  Elisabeth 
dicta  sunt.  Et  benedictus  fructus  veniris  tui  : a sola 
Elisabeth  pronuntiata  fuerunt  ; ac  Ecclesia  eis 
verbis  adjunxit  Jesus;  uti  et  reliquam  partem: 
Sancta  Maria  mater  Dei,  e tc. 


i.  De  rosario  et  corona  B.  Virginis  : Illud  con 
stat  ex  centum  et  quinquaginta  Ave  Maria,  et  quin- 
decim Dater  noster;  haec  ex  tribus  et  septuaginta 
Ave  Maria  (juxta  alios  ex  tribus  et  sexaginta)  et 
septem  Pater  noster  (juxta  alios  ex  sex  Pater  no- 
ster). Corona  creditur  a piis  hominibus  inventa  in 
memoriam  et  honorem  totidem  annorum  quot  B.  Vir- 
ginem in  hac  vita  vixisse  probabile  est;  ideoque 
vocata  est  corona,  quia  integrum  B.  Virginis  vitae 
circulum  repraesentat.  Rosarium  autem  quod  habet 
quamdam  Psalterii  imitationem,  licet  multi  cre- 
dant initium  sumpsisse  a B.  Dominico  per  divinam 
revelationem  , videtur  tamen  longo  ante  tempore 
fuisse  in  usu  dum  illud  recitatur  ex  obligatione 
voti  aut  poenitentiae  sacramentalis,  illi  satisfit  reci- 
tando allernaliin  cum  socio ; imo  et  recitando  per 
partes  in  diversis  diei  horis.  Ad  lucrandam  indul- 
gentiam ipsamet  recitatio  rosarii  , 'ad  quam  quis 
tenetur  aliunde,  v.  gr.  ex  voto,  aut  ex  poenitentia 
sacramentali,  potest  sufficere.  An  vero  dum  quis 
tenetur  ex  voto  aut  ex  poenitentia  sacramentali  si- 
mul, aut  ex  superioris  jussu,  possit  suae  obligationi 
satisfacere  unica  satisfactione , id  pendet  ex  in- 
tentione voventis,  aut  confessarii  aut  imperantis. 

5.  De  Salve  Regina  : magna  elogia  quae  in  hac 
•ratione  illi  attribuuntur,  v.  gr  Regina,  Mater  mi- 
sericordia;, spes  nostra,  etc.,  non  illi  attribuuntur  ad 
aequalitatem  cum  Deo,  sed  ob  singularem  sanctita- 
tem et  dignitatem  supra  omnes  angeloset  homines. 

6.  De  Inaniis  sanctorum  omnium.  Harum  anti- 
quitas et  usus  habetur  ex  conciliis  Arausicano, 
Gerundensi , Bracarensi , Toletano  , etc. , ante 
mille  annos  celebratis.  Nec  solum  in  Ecclesia  oc- 
cidentali, sed  etiam  in  orientali  illarum  usus  est 
antiquissimus  ; ut  patet  ex  codice  Theodosii,  tit. 
De  haereticis,  1.  30,  ex  Socrate,  Nicephoro,  etc. 
Adeoque  iste  orandi  modus  non  tantum  privatus, 
sed  etiam  fuit  in  Ecclesia  publicus  et  universalis  ; 
estque  summa  veritate  et  pietate  plenus.  Hinc  con- 
stat istarum  litaniarum  inventorem  et  institutorem 
non  fuisse  sanctum  Gregorium  ; ipse  tantum  illas 
variis  in  locis  et  saepius  indixit,  maxime  ob  publi- 
cas calamitates.  Litaniae,  quae  fiunt  triduo  ante 
Ascensionem  , dicuntur  majores  ob  majorem  olim 
pompam  assistente  episcopo;  quae  autem  fiunt  die 
sancti  Marci,  dicuntur  minores  ob  minorem.  Idem 
fer  judicium  cum  proportione  de  litaniis  B.  Vir 
ginis  Lauretanae,  sed  hae  non  sunt  tam  antiquae. 


LIBER  IV. 

De  publica  Ecclesias  oratione  et  horis  canonicis. 


CAPUT  PRIMUM. 

De  antiquitate  et  honestate  chori  ecclesiastici. 

Nola  : Duobus  modis  fit  oratio  ah  aliqua  com- 
munitate ; 1°  dum  multi  simul  ad  orandum  conve- 


niunt, sed  unusquisque  pro  se  orat  quasi  privatim, 
solam  loci  vel  temporis  vel  materiae  habens  cum  aliis 
conjunctionem.  2*  Dum  una  oratio  funditur  omnium 
nomine,  ita  ut  omnes  orent  tanquam  istius  com- 
munitatis membra,  et  singuli  ad  illam  orationem 

partialiter  aliquo  modo  concurrant  sive  voce,  sive 
sua  praesentia,  ac  consensu. 

Dico  : Chorus  ecclesiasticus  in  quo  extra  missae 
solemnia  publicae  et  communes  orationes  fiunt  a po- 
pulo Christiano  aut  ejus  nomine,  est  sanctus  et  Spi- 
ritus sancti  instinctu  in  Ecclesia  introductus ; ut  an- 
tiquissima et  universalis  traditio  manifestat  de  fide. 
Palet  ex  1 Cor.  xiv,  40,  ubi  expresse  agitur  de  istis 
ecclesiasticis  conventibus  , et  concluditur  his  ver- 
bis : Omnia  lionesle  et  secundum  ordinem  fiant.  Item 
Ephes.  v.  Deinde  Clemens  (lib.  vm,  c.  34)  sic  incipit  : 
« Precationes  facite  mane,  » etc.,  agendo  de  oratione 
publica,  et  ibi  enumerat  horas  canonicas.  Idem 
habetur  ex  Justino  martyre  (apolog.  2),  ex  Tertul- 
liano ( Apolog .,  c.  59),  et  maxime  ex  Basii.  { (Epist. 
93,  Apolog.).  Ratio  autem  est,  quia  Ecclesia  est 
tinum  corpus  mysticum,  in  quo  omnes  unum  sumus 
in  Christo;  ideoque  debet  per  modum  unius  Deum 
colere  et  adorare.  Hinc  instituti  sunt  ejusdem  Ec- 
clesiae ministri  et  sacerdotes,  quibus  Ecclesia  com- 
misit suas  vices,  ut  nomine  totius  corporis  orationes 
fundant;  ideoque  ejusdem  Ecclesiae  auctoritate 
institutae  sunt  peculiares  deprecationes,  fundenda 
omnium  nomine,  qua  vocantur  divinum  seu  eccle- 
siasticum officium;  estque  unum  et  idem  quoad 
substantiam  pro  lota  et  universali  Ecclesia. 

CAPUT  IE 

De  partibus  divini  officii. 

Nota  : Partes  ex  quibus  rite  ordinatis  componitur 
divinum  officium,  sunt  ha  : psalmi,  hymni,  ,can- 
tica,  lectiones,  responsoria,  versiculi,  benedictio- 
nes, capitula,  invitatoria,  antiphonse,  collecta  seu 
orationes  ecclesiastica,  oratio  Dominica  et  ange- 
lica, Symbolum  fidei,  peculiares  antiphona  pro  B. 
Yirgine.  Nunc  breviter  de  his  generaiim  et  specia- 
tim  dicendum  est.  Itaque 

Dico  I : Omnes  illa  divini  officii  paries  aptis- 
sima sunt,  sancteque  ac  prudenter  fuerunt,  ad  hoc 
divinum  officium  componendum  assumpta.  Asser- 
tio hac  quoad  omnes  paries  generaiim  sumptas 
censetur  esse  tanquam  de  fide;  quoad  minutissimas 
autem  videtur  esse  tam  certa,  ut  sine  gravi  teme- 
ritate negari  non  possit.  Id  enim  probat  universalis 
Ecclesia  auctoritas,  et  colligitur  ex  I Cor.  ly, 
Ephes.  v,  Coi.  m.  Jam  vero 

Dico  2 : De  singulis  divini  officii  partibus  sic  : 

I De  psalmis.  Hos  recitandi  usus  antiquissimus 
3st,  ut  patet  ex  conciliis  Laodicensi  et  Braca- 
rensi,  prohibentibus  recitari  in  ecclesia  alios  psal- 
mos praler  canonicos  seu  Davidieos.  Et  ex  Dionysio 
(c.  3 De  coelesti  hierar.)  ponente  missa  initium  sic  : 
i Conversus  (sacerdos)  ad  divinam  aram  psalmos 
canere  incipit,  canlantque  cum  eo  omnes  eccle- 
siastici ordinis.  > Mosque  finiendi  illos  per  hac 
verba  : Gloriu  Patri  et  Filio  et  Spiritui  sancio,  est 
etiam  antiquissimus,  cum  Athanasius  ( De  vir- 
tfin.)  sic  doceat  gratias  agere  post  mensam  : Mi- 

serator  el  misericors  Dominus  escam  dedit  timentibus 
se.  Gloria  Patri  el  Filio  et  Spiritui  sancto.  Ac  Basi- 
bus (De  Spir.  sancto,  c.  27)  dicit  hunc  morern 
glorificandi  sanctam  Trinitatem  .haberi  ex  aposlo- 
lica  traditione.  Certe  in  initio  liturgise  Jacobi  ita 
dicitur  : Gloria  Patri  el  Filio  el  Spiritui  sancto  trino 
el  uno.  Deinde  crescente  Arianismo,  illorum  usus 
fuit  frequenlior;  ac  Damasus  papa,  suasu  sancti 
Hieronymi,  in  fine  cujuslibet  psalmi  praecepit  ad- 
jungi : Gloria  Patri  et  Filio  el  Spiritui  sancio,  sicut 
erat  in  principio  et  nunc  et  s emper  el  in  scecula  scecu- 
lurum.  Arnen. 

2.  De  lujmnis.  Licet  non  sint  a scriptoribus  ca- 
nonicis compositi,  tamen  eorum  auctores  sunt  gra- 
vissimi, nempe  Ambrosius,  vel  Hilarius,  et  aliquo- 
rum etiam  postea  D.  Thomas.  Hymnorum  usum  in 
initio  Ecclesiae  fuisse  patet  ex  Ephes.  v et  Coloss.  m. 
Cantica  vero  e\  sacra  Scriptura  sumpta  sunt,  sicut 
psalmi;  Te  Deum  laudamus  vocatur  hymnus,  non 
canticum. 

3.  De  lectionibus.  Gelasius  in  can.  Sancta  Romana, 
d.  15,  ait  eas  parlim  ex  sacra  Scriptura,  parlim 
ex  homiliis  sanctorum,  et  etiam  indicat  eas  ex 
gestis  sanctorum  desumi ; idqueclarius  statuilcon- 
cilium  Carlhaginense  m,  cap.47,  unde  patet  earuin 
antiquitas.  Uti  et  concilium  Agathense,  ante  ab 
hinc  mille  et  centum  annos  celebratum  facit  men- 
tionem de  antiphonis,  capitulis,  collectis  seu  oratio- 
nibus, etc. 

Ex  dictis  colligitur  licet  totum  officium  divinum 
non  constet  ex  solis  scripturis  canonicis,  tamen  esse 
sancte  distributum  et  concinnatum  ex  piis  lectio- 
nibus, Scripturae  interpretationibus,  aptis  orationi- 
bus, aliisque  rebus  ad  instructionem,  meditationem, 
fervorem  orantium  conducentibus  ; cumque  sit 
institutum  praecipue  pro  personis  divino  cultui  di- 
catis, quas  decet  die  ac  nocte  Dei  laudibus  vacare, 
ideo  paulo  longius  confectum  est.  Dum  eadem 
verba  interdum  repetuntur,  id  fit  ad  excitandum 
spiritum  etdevotionem  augendam.  Denique  istarum 
parium  varietas  diversas  etiam  habet  utilitates. 

CAPUT  111. 

De  divisione  ecclesiastici  officii  in  nocturnum  et 
diurnum. 

Dico  i : Officium  ecclesiasticum  vocantur  liorce 
canonicce  : vocantur  horae  a certa  diei  hora,  in  qua 
recitari  debet  aliqua  ejus  pars  ; et  canonicce  a regula 
juxta  quam  debet  recitari.  Praeter  divisionem  diei 
naturalis  in  viginti  quatitor  horas  aequales,  olim  nox 
in  quatuor  partes,  et  dies  artificialis  in  qualuor 
partes  aequales  inter  se  dividebatur  : noctis  paries 
dicebantur  vigiliae,  nempe  prima,  secunda,  tertia, 
quarta  noctis  vigilia;  diei  artificialis  paries  dice- 
bantur horce,  et  unaquaque  harum  horarum  conti- 
nebat tres  alias  : hinc  vocabantur  prima,  tertia, 
sexta,  nona;  a suo  fine  tamen,  non  a suo  initio, 
ita  ut  diceretur  tertia  quando  incipiebat  sexta; 
et  sic  de  aliis.  Apud  Judaeos  hae  quatuor  horae 
erant  peculiariter  distinctae  ad  orationem  funden- 

dam  intra  aliquam  singularium  pariem,  ut  patet 
ex  Scriptura  : Et  mane  oratio  mea  praeveniet  te 
(Psat.  lxxxvii,  4).  Petrus  et  Joannes  ascendebant 
in  templum  ad  horam  orationis  nonam  [Aci.  ni,  1). 
Petrus  ascendit  ad  superiora,  ut  oraret  circa  horam 
sextam  [Act.  x,  9).  Unde 

Dico  2 : Convenientissime  divinum  officium  fuit 
ab  Ecclesia  distributum  in  partem  nocturnam  et 
diurnam,  prout  habetur  cap.  Dolentes,  De  celebr. 
missar.,  cap.  Placuit,  d.  12  ; et  palet  ex  1 Paral. 
ix , 55,  ubi  constituti  dicuntur  Levitae,  ut  die  ac 
nocte  jugiter  suo  ministerio  deservirent.  Item  David 
ait  : Media  nocte surgebam  ad  confitendum  tibi(Psal. 
cxvin,  G2).  De  diurna  oratione  passim  habentur 
Scripturae  testimonia  : Vespere,  ■ mane  et  meridie 
narrabo  et  annuntiabo,  et  exaudiet  vocem  meam 
(Psal.  liv,  18).  Iluncque  fuisse  perpetuum  Ecclesiae 
morem  manifestatur  ex  Tertulliano,  in  Apologet. 
ex  Basilio,  Cypriano,  Ambrosio,  etc.,  frustra  hic 
adderemus  istius  nocturnae  et  diurnae  orationis  ita 
per  horas  distributae  utilitatem  et  sanctitatem. 

CAPP.  IV,  V. 

De  partitione  nocturni  et  diurni  offeii. 

Dico  1 : Convenientissime  nocturnum  officium  ab 
Ecclesia  distributum  est  in  Matutinum  et  Laudes. 
Cum  autem  saepe  Matutinum  constet  tribus  noctur- 
nis, ideo  Durandus,  N'avarra,  Soto,  et  alii  dicunt 
primum  nocturnum  in  prima  noctis  vigilia  ; secun- 
dum in  secunda;  tertium  in  tertia;  Laudes  in 
quarta,  recitari  olim  solitas  fuisse  : sed  hoc  vide- 
tur valde  incertum,  quia  Matutinum,  ut  colligitur  ex 
Ambrosio,  Hieronymo , etc. , inchoabatur  inedia 
nocte;  et  in  feriali  officio  est  tantum  unum  noctur- 
num. Attamen  posset  dici  non  semper,  sed  ali- 
quando, v.  gr.  in  diebus  Dominicis  ac  festis  ad  ma- 
jorem solemnilatem  et  devotionem,  alicubi,  non 
ubique,  istum  morem  recitandi  tres  nocturnos  di- 
visim  et  interrupte  per  tres  noctis  vigilias  serva- 
tum fuisse ; dicique  tres  nocturnos  in  honorem 
ac  memoriam  sanctissimae  Trinitatis.  Laudes  autem 
juxta  antiquam  institutionem  tempore  distincto  et 
separato  a recitatione  trium  nocturnorum,  vel 
nocturni,  qui  nocte  intempesta  dicebantur,  prope 
auroram  ad  galli  cantum  lanquam  distinctum  offi- 
cium recitabantur.  Jam  vero  usus  obtinuit,  ut  Laudes, 
finitis  nocturnis  vel  nocturno,  continue  dicantur; 
quod  tamen  non  esse  novum  colligitur  ex  Hugone 
de  sancto  N iclore.  Imo  creditur  haec  consuetudo  in 
Ecclesia  Romana  semper  fuisse  servata,  ut  Laudes 
stalim  post  Matutinum  continue  dicerentur,  ut  re- 
iert  Amalarius,  lib.  De  ordin. 

Dico  2 : Officium  diurnum  dividitur  in  Primam, 
Terliam,  Sextam,  Nonam,  Vesperas,  Completorium, 
ut  habetur  ex  cap.  Dolentes  i,  De  celebr.  missa- 
rum et  ex  cap.  Presbgter,  d.  91.  Ex  his  sex  parti- 
tius, celebriores  inveniuntur  Tertia,  Sexta  et  Nona 
apud  antiquos  Patres  et  Scripturam  (Act.  iii,  x; 
Mare,  xv;  Dan.  vi ; S.  Clem.,  Basii.,  etc.).  Vesperae 


autem  salis  indicantur  psal.  uv,  18:  Vespere  et 
mane  et  meridie  narrabo,  etc. ; et  psal.  cxl,  2 : 
Elevatio  manuum  mearum  sacrificium  vespertinum. 
De  Primae  autem  etComplelorii  institutione  quamvis 
non  inveniatur  tam  certa  notitia,  probabile  est  ta- 
men etiam  ab  apostolis  traxisse  originem,  istaque 
duo  officia  distincta  fuisse  instituta  longe  ante  Cas- 
sianum sancto  Hieronymo  coaetaneum,  dicentem  in 
suo  monasterio Belhichemitico  introductum  morem 
recitandi  Primam,  et  suo  tempore  primitus  institu- 
tam istam  functionem  canonicam  ; cum  Clemens, 
Conslit.,  c.  54,  jam  illam  praecipiat.  Idem  dic  de 
Completorio,  etiamsi  sub  isto  nomine  Completorii 
non  videatur  tam  antiquum. 

CAPUT  VI. 

De  numero  horarum  canonicarum. 

Dico  I : Horae  canonicae  non  sunt  plures  quam 
octo;  quia  aliae  preces  aut  officia,  v.  gr.  officium 
B.  Virginis  ab  Urbano  II,  ante  ab  hinc  sexcentos 
circiter  arinos  in  concilio  Claramontano,  ut  credi- 
tur, institutum  ; Officium  defunctorum,  Psalmi  gra- 
duales  et  poenitentiales  cum  litaniis,  sunt  tantum 
aliquid  quasi  annexum  horis  canonicis,  earumque 
numerum  non  augent : Septies  in  die  laudem  dixi 
tibi  (Psal.  cxvm,  164). 

Dico  2 : Numerantur  tantum  septem  horae  cano- 
nicae, juxta  communem  loquendi  modum  et  Bre- 
viarium Romanum,  contra  quosdam  dicentes  esse 
octo,  aut  saltem  fuisse  olim  ocio,  quia  tunc  Lau- 
des separabantur  a Matutino,  et  diverso  tempore 
recitabantur;  sed  quamvis  nunc  in  recitatione  pri- 
vata, et  etiam  in  publica  si  rei  novitas  non  offi- 
ciat, possint  adhuc  Laudes  separari  a Matutino, 
imo  Matutini  nocturnus  unus  ab  alio  ex  justa  cau 
sa,  recitando  privalim;  tamen  id  non  probat  Ma- 
tutinum et  Laudes  esse  duas  horas  distinctas.  Dum 
autem  fit  separatio,  in  fine  nocturnorum  dicenda 
est  oratio.  Denique  quando  haec  divisio  recitandi 
horas  canonicas,  forma  ac  numerus  inceperit, 
non  satis  constat,  sed  paulatim  ab  imperfectiori  ad 
hanc  perfectam  normam  perventum  est. 

CAPP.  VII,  VIII. 

De  modo  recitandi  et  canendi  horas  canonicas. 

Dico  1 : Horae  canonicae,  prout  ab  Ecclesiae  mi- 
nistris dicuntur,  debent  necessario  recitari  voce 
sensibili,  ex  praecepto  Ecclesiae,  quae  non  potest 
convenienter  orare  per  suos  ministros,  nisi  signo 
sensibili  exprimant  ipsius  orationem,  non  enim 
interna  cognoscit  nec  judicat.  Clericus  tamen  pri - 
vatim  recitans  satisfacit  submissa  voce  eas  dicendo, 
etiamsi  possit  etiam  alta  voce  et  psallendo  illas 
dicere,  modo  non  praebeat  scandalum  aut  aliis 
non  sit  impedimento.  Privatim  recitans  cum  so- 
cio, tenetur  ita  alte  dicere,  ut  ab  alio  audiri  pos- 
sit; solus  autem  recitans  satisfacit,  si  ita  verba 
formet,  ut  seipsum,  seclusis  impedimentis,  audire 
possit. 

Dico  2 : Quando  officium  ecclesiasticum  pio 

fidelium  usu  in  Ecclesia  recitatur,  necesse  est  alta 
voce  proferri,  ut  assistentes  fideles  excitentur  ad 
devotionem,  ad  petitionem  vel  ad  laudem  Dei  ; non 
recitatur  autem  lingua  vulgari,  ne  indocta  plebs 
capiat  inde  occasionem  errandi  aut  vilipendendi  sa- 
cra mysteria. 

Dico  3 : Ea  est  sanctissima  consuetudo,  ut  horae 
canonicae  cum  cantu  et  psalmodia  in  ecclesia  di- 
cantur. De  fide  contra  Waldenses  et  Wicleffistas 
haereticos  orationem  vocalem,  et  maxime  modum 
dicendi  horas  canonicas  canendo,  arguentes.  Pro- 
batur : 1°  ex  concilio  Tridentino  (sess.  23,  cap.  18) 
et  ex  Scriptura.  Nam  tempore  Moysis  fuit  consue- 
tudo canendi  divina  cantica  ( Exod . xv,  Deut.  xxxu); 
et  tempore  Davidis  coepit  usus  canendi  psalmos  et 
laudes  Dei  in  cithara,  ut  habetur  ex  11  Reg  vn,  ex 
l Paral.  v et  vi  et  alibi.  2°  Ex  consuetudine  na- 
scentis Ecclesiae  tam  Graecae  quam  Laiinae,  etiamsi 
iii  Pontificali  tribuatur  Damaso  iste  cantus,  qui 
fode  in  meliorem  formam  illum  redegit.  Nam  fit 
illius  mentio  in  can.  43  et  09  apostolorum,  ac  in 
Clemenle,  lib.  vm  Conslit.,  c.  34,  etc.  5“ Ratione,  quia 
varias  habet  utilitates : < Tristia  Penim  < corda,  » ait 
Isidorus  (, Senlent .,  1.  m, cap.  7), » consolatur,  gratio- 
res mentes  facit,  fastidiosos  oblectat, Sinertes  excitat, 
peccatores  ad  lamenta  imitat,  » etc.  Aliaque  similia 
habent  Justinus,  Rasilius,  Augustinus,  etc.  Deinde 
dum  loquimur  cum  Deo  sive  alta,  sive  submissa 
voce,  non  id  facimus,  quasi  non  possit  Deus  aliter 
nostra  sensa  percipere;  sed  quia  hoc  expedit  nobis. 
Nec  ecclesiasticis  personis , aut  quibusvis  aliis 
etiam  celsae  dignitatis  viris  indecorum  est  sic  lau- 
des Deo  canere.  De  obligatione  horas  recitandi, 
postea  dicetur. 

Dico  4 : Cantus  organicus,  quem  figuratum  ap- 
pellant, seu  musicis  notis  compositus,  in  missa 
et  in  divinis  officiis  per  se  non  est  malus,  nec  ju- 
re ecclesiastico  simpliciter  prohibitus  : Joannes 
enim  secundus,  in  extrav.  unica,  prohibuit  tantum 
indecentem  ejus  modum  et  indecoras  ac  profanas 
modulationes,  aut  certe  illi  per  consuetudinem  de- 
rogatum est.  Et  quamvis  interdum  psalmi  vel 
hymni  hoc  modo  decantati  non  ita  perfecte  perci- 
piantur, tamen  vel  sic  possunt  excitare  sua  melodia 
fideles  ad  majorem  devotionem,  et  mentis  in  Deum 
elevationem,  atque  ad  novam  mysterii  aestimatio- 
nem, praeterquam  quod  in  tali  cantu  nihil  sit  con- 
tra clericorum  decentiam  et  officii  sanctitatem. 

Dico  5 : In  hoc  cantu  ecclesiastico  licitum  est 
etiam  uti  instrumentis  musicis,  quae  videtur  D. 
Thomas  improbasse  lanquam  in  lege  nova  inutilia; 
sed  dicendum  est  moderatum  et  gravem  horum  in- 
strumentorum usum  nec  per  se  esse  indecentem 
pro  officio  ecclesiastico,  ut  patet  ex  vetere  lege 
et  ex  antiquissima  consuetudine,  nec  ullo  jure  ec- 
clesiastico prohibitum.  Attamen  quando  aliqua  pars, 
aut  versus  divini  officii  per  organum  vel  aliud  in- 
strumentum decantatur,  expedit  ut  non  fiat  sine  ali- 
quo vocis  cantu. 


CAPUTJX. 

Ad  quas  personas  speciet  canere  horas  canonicas 
publice  in  choro. 

Dico  1 : Munus  hoc  cantandi  publice  horas  cano- 
nicas per  se  loquendo  spectat  ad  personas  eccle- 
siasticas, seu  ad  peculiares  Ecclesiae  ministros,  non 
vero  ad  lotam  plebem,  quae  incondite  vociferando, 
et  confusionem  pareret  et  devotionem  ac  reveren- 
tiam tolleret.  Hinc  in  templis  semper ^particularis 
locus  deputatus  est,  in  quo  clerus  seu  divinorum 
officiorum  ministri  se  recipiant,  et  sint  a populo 
separati,  de  quo  fit  mentio  in  concilio  Toletano  iv, 
cap.  18.  Sed  licet  hoc  munus  cantandi  divinum  of- 
ficium non  spectet  ad  totam  fidelium  plebem,  tamen 
non  est  ita  proprium  clerirorum,  ut  ipsi  soli  ad  il- 
lud assumantur,  possunt  enim  etiam  alii  assumi. 
Unde  Isidorus  (lib  n De  divino  officio,  cap.  12) 
facit  mentionem  de  psalmistis  seu  cantoribus,  quos 
Ecclesia  alere  et  instruere  solet  ad  cantandi  mini- 
sterium. Ili  psalmistae  per  se  non  erant  clerici. 
Psallere  igitur  in  ecclesia  non  est  officium  alicui 
ordini  per  se  affixum,  sed  de  se  potest  esse  com- 
mune cuilibet  Christiano.  Hinc  institutum  est,  ut 
non  solum  per  clericos,  sed  etiam  per  laicos  ac 
per  religiosos,  imo  et  per  feminas  religiosas  horae 
canonicae  publice  canantur;  ita  tamen  ut  personae 
ad  hoc  ministerium  deputatae,  sint  ecclesiasticae,  id 
est  peculiari  modo  aliquo  ad  divinum  obsequium 
destinatae.  Itaque 

Dico  2 : Hoc  munus  perlinet  quidem  et  ad  cleri- 
cos et  ad  religiosos,  sed  diverso  modo  : ad  cleri- 
cos propter  audientes  et  usum  populi,  ad  religiosos 
propter  seipsos  et  suam  devotionem;  deinde  nec 
omnes  clerici  debent  in  cantu  occupari,  sed  solum 
illi  qui  superfuerint  ex  aliis  gravioribus  ministeriis. 
Unde  Gregorius,  cap.  In  sancta  Romana,  d.  92, 
prohibet  ne  diacono  imponatur  onus  cantandi  tan- 
quam  debitum  sui  officii  ad  quod  vel  ordinetur  vel 
principaliter  eligatur;  nec  in  eo  munere  ita  occu- 
petur, ut  a studio  et  ab  officio  praedicandi  impedia 
tur:  atque  hoc  juxta  antiquum  morem,  quo  diaco- 
nis solebat  committi  officium  praedicandi  verbum 
Dei,  ut  patet  ex  Clemente,  epist.  1 et  2,  etc.  Sed 
nunc  haec  consuetudo  fere  cessavit;  diaconi  enim 
nunc  nullum  fere  aliud  munus  exercent,  nisi  can- 
tandi in  missa  solemni  evangelium,  adeoque  ista 
Gregorii  prohibitio  videtur  cessasse. 

CAPUT  X. 

Qucenam  persona;  et  quo  in  loco  teneantur  publice 
horas  canonicas  dicere. 

Dico  1 : Munus  hoc  publice  dicendi  noras  cano- 
nicas in  ecclesia,  est  sub  obligatione  pramepli  im- 
positi Ecclesiae  ministris  et  clericis  ad  id  officium 
deputatis  (cap.  ult.  disl.  92,  et  cap.  1 De  celeb. 
missarum).  Istud  enim  officium  est,  ut  in  ecclesia 
publice  dicatur  non  pro  sacerdotibus  seu  clericis 
tantum,  sed  etiam  pro  loto  populo  ad  ei  assisten- 
dum. Hoc  praeceptum  publice  canendi  officium  di- 
vinum, quoad  ecclesias  sarculares,  obligat  ul  quo 

tiilie  in  eathedralibus  el  collegiatis  fiat  hoc  officium, 
ut 'habetur  ex  Clem.  1,  De  celebr.  missar.  ldemque 
servandum  est  in  quibusdam  parocbialibus  pinguio- 
ribus et  habentibus  plura  beneficia,  ita  ut  omnes 
bone  canonicae  quotidie  dicantur,  maxime  si  sit  ta- 
lis consuetudo;  in  aliis  autem  parochialibus,  ubi 
est  parvus  populus  et  tenuis  census,  communiter 
obtinuit  consuetudo  ut  officium  canonicum  in  eis 
non  dicatur  publice,  praeterquam  in  diebus  festis ; 
et  in  eis  quidem  non  solet  dici  totum  officium,  sed 
tantum  in  missa  ante  prandium,  et  vespere  post 
prandium ; sed  pro  simplicibus  ecclesiis  seu  capel- 
lis nihil  jure  communi  statutum  est,  adeoque  stan- 
dum illarum  statutis  approbatis. 

Dico  2 : In  .regularibus  ecclesiis  datur  obligatio 
dicendi  publice  horas  canonicas  juxta  cujusque  re- 
ligionis institutum  et  consuetudinem.  Sumitur  ex 
eadem  Clem.  i,  De  celebr.  missar.,  in  qua  cum 
ecclesiis  cathedralibus  el  collegiatis  apponuntur 
etiam  regulares;  sed  haec  supponit  aliunde  obli- 
gationem vel  ex  religionis  instituto  vel  ex  consue- 
tudine , et  praecipit  ut  debito  modo  id  fiat. 

Dico  3 : Haec  obligatio  cadit  praecipue  in  praelatum, 
rectorem  aut  superiorem  cujusque  ecclesiae,  utpote 
qui  juxta  dictam  Clementinam  tenentur  sollicitam 
curam  adbibere,  ut  debilis  horis  id  officium  psalla- 
tur aut  celebretur ; deinde  descendit  ad  singula  istius 
communitatis  membra,  sed  non  eodem  modo  : nam 
clerici  seu  sacerdotes,  saeculares  licet  ex  vi  suae  or- 
dinationis teneantur  recitare  horas  canonicas,  non 
tamen  ex  vi  istius  ordinationis  tenentur  eas  in  choro 
publice  dicere,  sed  tenentur  lanium  ii  qui  sunt  alicui 
Ecclesiae  deputati,  id  est  qui  in  ea  habent  benefi- 
cium, quod  ob  tale  servitium  datur,  vel  talem  ha- 
bet annexam  obligationem ; v.  gr.  canonici,  praeben- 
darii,  beneficiati,  parochi  in  suis  ecclesiis.  Quod  at- 
tinet ad  episcopum,  per  se  loquendo  non  tenetur 
ad  chorum,  nisi  forte  quibusdam  diebus  festis  vel 
solemnibus  in  quibus  consuetudo  et  publica  aedifi- 
catio id  postulat,  utpote  gravioribus  occupationi- 
bus impeditus;  in  capite  enim  ultimo,  dist.  92,  non 
fit  mentio  episcopi.  Optimum  tamen  consilium  vi- 
debitur, ut  diebus  Dominicis  ac  festis,  nisi  causa 
urgens  impediat,  ipse  officio  adsit ; et  in  diebus  so- 
lemnioribus  poterit  fortasse  intervenire  obligatio, 
saltem  pro  tempore  missae  aut  Vesperarum  vel  etiam 
pro  Matutino  ; sed  consuetudinis  habenda  est  etiam 
ratio,  denique  cavere  debet  praelatus  ne  videatur 
hanc  curam  omnino  negligere.  Nunc  quoad  reli- 
giosos, 

Dico  4 : Religiosi  qui  chorum  profitentur,  non 
tenentur  ex  vi  generalis  praecepti  obligantis  sub 
mortali,  ad  recitandas  horas  in  choro,  nisi  ubi 
fuerit  particularis  ipsorum  constitutio.  Unde  faci- 
lius potest  excusari  religiosus  ab  hoc  munere  ca- 
nendi in  choro  sine  levi  culpa,  quam  clericus  sine 
gravi  aut  mortali,  dum  ratione  sui  beneficii  ad  id 
tenetur;  quia  unusquisque  religiosus  in  particulari 
tantum  tenetur  ex  vi  suae  regulae,  ordinarie  obli- 


gantis tantum  sub  reatu  poena;,  non  culpa;,  adeo- 
que si  levis  aut  moderata  causa  interveniat,  pote- 
rit ab  omni  culpa  liberari,  modo  privatim  officium 
suum  recitet;  idemque  est  de  ipso  religiosorum 
praelato  gravioribus  saepe  negotiis  occupato,  qui 
tamen  debet  aliis  exemplo  praelucere.  At  vero  cle- 
ricus per  se  loquendo  ratione  sui  beneficii  et  sti- 
pendii ex  lege  justitiae  tenetur  hoc  ministerium 
praestare  suae  ecclesiae  sub  culpa  gravi  ex  suo  ge- 
nere; ideoque  non  solvendo  suum  debitum  peccat 
mortaliter,  nisi  ex  levitate  materiae,  vel  ex  gravi 
causa  legitime  excusetur  : lex  enim  justitiae  ex  suo 
genere  obligat  sub  mortali.  Potest  autem  dari  causa 
quae  a culpa  excuset;  sed  si  sit  diuturna,  oportet 
ut  legitima  superioris  facultas  vel  dispensatio  in- 
terveniat. 

Hinc  collige  canonicos  aliosque  beneficiatos,  qui 
quotidianas  retributiones  ob  assistenliam  in  choro, 
accipiunt,  non  posse  illas  tuta  conscientia  accipere, 
nec  acceptas  relinere  si  choro  non  intersint,  ut  ha- 
betur in  capite  unico  De  cleric.  non  resid.,  in  6, 
sic  : Exceptis  illis  quos  infirmitas  aut  justa  corpo- 
ralis necessitas,  aut  evidens  Ecclesia;  utilitas  excu- 
sarent. Item  Tridentinum  (sess.  24,  cap.  12);  addit- 
que  canonicos  assistentes  non  posse  ipsas  retribu- 
tiones absentibus  remittere;  sed  vult  ut  ipsi  eas, 
quibus  absentes  privantur,  accipiant.  Denique  te- 
nentur clerici  dicere  officium  ecclesiasticum  in  ec- 
clesiis seu  templis  ad  hoc  munus  deputatis. 

CAPUT  XI. 

Quodnam  officium  divinum  in  clioro  sit  recitandum. 

Dico  1 : Omnes  ecclesiae,  ex  bulla  Pii  V,  tenentur 
recitare  officium  divinum  juxta  formam  Breviarii 
Romani,  exceptis  iis  quibus  fuit  forma  officii  ab 
apostolica  sede  approbata  et  ducentorum  annorum 
consuetudine  ante  bullam  dictam  roborata ; pos- 
sunt tamen  hi  Romanam  formam  suscipere,  sed 
susceptam  semel  non  licet  iis  relinquere.  Haec  lex 
Pii  V de  recitando  juxta  formam  Romanam  officio, 
obligat  ubique,  estque  non  tantum  praecipiens,  sed 
etiam  irritans  omnem  alium  modum  recitandi  ita 
ut  non  satisfiat  praecepto  aliter  recitando;  insuper 
obligat  in  publica  oratione  ad  recitandum  determi- 
nate tale  temporis  vel  diei  officium,  et  non  aliud, 
ita  ut  nequeat  praelatus  dispensare  permanenter 
etiamsi  ex  causa ; cum  causa  vero  possit  quasi 
transeunter.  Deinde  in  publica  recitatione  quae  fit 
in  choro,  servandus  est  non  solum  ordo  totius  seu 
unius  horae  inter  partes,  sed  etiam  partium  seu 
horarum  inter  se,  idque  ex  praecepto  pro  choro. 

Dico  2 : Interpolatio  seu  interruptio  totius  chori 
facta  in  aliqua  hora  canonica  praeter  institutionem, 
est  peccaminosa;  dixi  prater  institutionem  ut  ex- 
cludam interpolationem  inter  tres  nocturnos  vel  in- 
ter se  vel  a Laudibus.  Vide  dicta  superius.  Cessatio 
alicujus  assistentis  a cantu,  sed  non  a recitatione, 
non  dicitur  interruptio;  si  autem  et  recitatio  cesset, 
tunc  talis  cessatio  moraliter  aequivalel  omissioni 

partiali  alicujus  partis,  qua;  si  fuit  parva  potest  re- 
peti seu  recitari  expleto  oilicio.  At  interruptio  per 
actionem  incompassibilem  cum  divino  oilicio,  longe 
gravior  est  culpa. 

CAPUT  XII. 

An  satisfaciunt  clerici  in  choro  alternis  versibus  psal- 
mos canendo ; et  c/uid  in  hoc  servare  teneantur. 

Dicol : Mos  est  Ecclesia;  antiquissimus  ut  in  ho- 
ris canonicis  psalmi  alteruatim  per  singulos  versus 
a psallentibus  dicantur,  primum,  uti  referunt  Ra- 
dulphus,  Amalarius,  clc.,  introductus  a sancio 
Ignatio  in  ecclesia  Antiochena,  cum  audisset  ange- 
los decantantes  alternatim  hymnos  in  laudem  SS. 
Trinitatis,  et  inde  per  Orientem  propagatus  fuit. 
Hinc  constat  unumquemque  psallentium  aut  publice 
recitantium  suo  muneri  satisfacere,  si  postquam 
versum  ad  se  pertinentem  dixit,  alium  dicentem 
attente  audiat.  Sic  enim  Ecclesia  constituit  ad  ma- 
jorem facilitatem,  devotionem,  attentionem,  etc. 

Dico  2 : Clericus  qui  assistens  in  choro  omittit 
versus  ad  se  pertinentes,  ita  ut  nec  illos  cantet  nec 
voce  submissa  recitet,  si  non  habeat  propositum 
recitandi  iterum  postea  privatiin  officium  suum  ca- 
nonicum, sum  obligationi  non  satisfaceret,  audit 
enim  (antum,  non  recitat.  Si  autem  habeat  propo- 
situm iterum  recitandi  illud  privatiin,  tunc  dic  de 
eo  idein  ac  de  non  psallente,  sed  submissa  voce  re- 
citante. Quare  : 

Dico  3 : Is  qui  aliis  in  choro  canentibus  non  ca- 
nit, sed  tantum  submissa  voce  recitat  versus  suos 
seu  ad  se  perlinentes  versus,  recitat  integrum  offi- 
cium, quia  habet  unam  partem  a se  recitatam,  et 
alteram  ab  aliis  caneniibus  sibi  communicatam , 
etiamsi  ipse  suam  aliis  non  communicet,  adeoque 
suae  recitandi  divini  officii  obligationi  satisfacit ; 
sed  arbitror  eum  non  satisfacere  debito  chori  ser- 
vitio, quia  ejusmodi  clerici  habent  specialiter  re- 
ditus ecclesiasticos,  ut  choro  non  tantum  assistendo, 
sed  etiam  psallendo  inserviant  : ergo  si  non  psal- 
lant, non  implent  suum  officium  ac  servitium,  ergo 
contra  justitiam  peccant,  adeoque  mortaliter  ex  ge- 
nere suo.  Atque  id  etiam  aliquo  modo  colligitur  ex 
concilio  Tridentino  (sess.  24,  cap.  12).  Hinc  se- 
quitur istos  non  solum  peccare,  sed  etiam  non  fa- 
cere suas  distributiones  quae  assistentibus  choro 
dantur,  saltem  quoad  dimidiam  earum  partem,  quia 
implent  tantum  sui  servitii  partem  dimidiam  ad  sum- 
mum, assistendo  choro,  et  audiendo  devote  alios 
psallentes.  Si  sola  tamen  ministrorum  praesentia 
vel  ex  fundatione  vel  ex  consuetudine  rationabili 
requiratur,  tunc  et  suo  muneri  satisfaciunt,  et  dis- 
tributiones possunt  facere  suas  , etiamsi  non  can- 
tent in  choro ; sed  ista  consuetudo  debet  esse  talis, 
ut  non  diminuat  notabiliter  divinum  cultum,  alioqui 
esset  irrationabilis  et  contra  religionem  et  contra 
justitiam.  Ecclesiae  igitur  sufficienter  prospicien- 
dum est  de  cantoribus,  v.  gr.  capellanis,  portioni- 
sti«,  etc  , ut  officium  divinum  pro  dignitate  fiat,  et 

verisimile  est  horum  caniorum  stipendia  aut  por- 
tiones seu  fructus  determinatos  fuisse  ex  reditibus, 
qui  ad  canonicos  pertinere  debuissent;  ideoque 
sicut  divisum  est  emolumentum,  ita  et  onus.  Hinc 
illi  choro  assistunt  et  per  seipsos  cantant ; hi  as- 
sistunl  et  cantant  per  alios. 

Dico  4 : Non  tenentur  clerici  unius  chori,  dum 
alius  chorus  cantat,  quidpiain  submisse  recitare 
seu  dicere  submissa  voce  quod  alius  cantat,  sed 
debent  lanium  audire,  et  quasi  per  alios  canere; 
imo  non  expedii  id  facere,  possenlque  peccare  ve- 
nialiter  perturbando  seipsos,  circumstantes,  et  ca- 
nentes, ac  minuendo  propriam  attentionem.  Qui 
tamen  submisse  sic  recitat  versum  ab  alio  choro 
cantatum,  implet  per  se  loquendo  praeceptum  et 
recitandi  officii,  et  inserviendi  choro,  ac  potest  non 
peccare.  Dein  una  pars  chori  duin  tacet,  tenetur 
attendere  ad  aliam  qu*  cantat,  et  ad  utramque  ca- 
nonicus seu  praebendarius  qui  ex  consuetudine 
satisfacit  choro  per  praesentiam  nil  cantando,  nempe 
ut  suo  muneri  assistendi  choro  satisfaciat.  Atque 
haec  de  psalmis,  nunc  quoad  alias  officii  paries  : 

Dico  5 : ln  iis  quae  ab  uno  tantum  solent  dici, 
v.  gr.  lectiones , initia  antiphonarum  aut  psalmo- 
rum, oratio,  capitula,  etc.,  sufficit  audire  dicen- 
tem, seu  canentem , nec  oportet  nec  expedit  ilia 
privatiin  legere,  saltem  voce  recitando.  In  iis  quae 
a duobus  cantantur,  v.  gr.  versiculi,  aut  a pluri- 
bus, v.  gr.  responsoria,  et  interdum  psalmi  ad  or- 
ganum, satisfit  etiam  audiendo  et  expedit  nil  aliud 
addere.  In  iis  autem  quae  a toto  choro  simul  dicun- 
tur , tunc  omnes  qui  ad  cantum  tenentur,  debent 
cantare.  Si  quid  leve  horum  ab  aliquo  omittatur 
fortuito,  satius  est  inter  recitandum,  nil  repetere. 
Denique  debent  omnes  secreto  dicere  Pater,  Ave  , 
Credo,  Confiteor,  ubi  dicenda  sunt. 

CAPUT  XIII. 

De  omissione,  mutilalione,  additione  officii  divini  in 
choro. 

Dico  1 : Privare  omnibus  horis  canonicis  eccle- 
siam, in  qua  est  ad  illas  obligatio,  per  integrum 
diem  naturalem,  est  peccatum  mortale,  quod  com- 
mittitur ab  omnibus  qui  sunt  istius  omissionis  causa, 
vel  ad  eam  cooperantur,  maxime  ab  eo  cui  cura 
ecclesiae  incumbit.  Item  omittere  quamcunque  ho- 
ram integram  divini  officii  in  choro , est  etiam 
gravis  transgressio,  nec  potest  praelatus  in  hoc  dis- 
pensare, nisi  adsit  tam  gravis  necessitas,  ut  pru- 
denter judicetur  praeceptum  non  obligare  in  tali 
casu;  ideoque  idem  dicendum  est  de  notabili  cu- 
jusquam  horae  parte,  qualis  videtur  esse,  ut  postea 
dicetur  de  privata  recitatione,  tertia  pars,  imo  et 
minor  pro  publica.  Atque  haec  omissio  intelbgitur 
de  omissione  officii  quae  fit  publice  a toto  choro, 
quae  ut  talis,  non  potest  compensari  Iper  privatam 
recitationem.  Dum  quis  autem  in  particulari  publici 
officii  aliquid  omittit,  animo  id  supplendi  postea 
per  privatam  recitationem,  licet  possit  etiam  pec- 
care mortaliter  ob  defectum  concurrendi  cum 

choro,  nisi  levitas  materiae  ab  eo  excuset,  tamen 
si  ista  omissio  per  absentiam  a choro  pro  aliqua 
parte  horae  non  sit  tanta,  ut  veniat  digna  privatione 
distributionis  illi  horae  correspondentis , procul 
dubio  non  sufficit  ad  peccatum  grave  ; consuetudine 
enim  vel  statuto  receptum  fere  est,  ut  qui  chorum 
ingreditur  aule  primum  finitum  horae  psalmum  , 
non  multetur,  etiamsi  circa  istius  psalmi  finem  in- 
grediatur : habelurque  in  concilio  Basileiensi  (sess. 
21,  | 2),  et  in  aliis  aliquid  simile.  Secus  vero  di- 
cendum foret,  si  quis  formale  vel  virtuale  proposi- 
tum haberet  semper  omittendi  in  singulis  horis 
illas  paries,  quas  sine  multa  omittere  potest.  Non 
hinc  tamen  sequitur  eum,  qui  omittit  horae  partem 
majorem  illa,  quae  sine  multa  omitti  potest,  statim 
peccare  mortaliter,  si  propositum  habeat  illam  post- 
ea privatim  recitandi;  imo  nec  propter  absentiam 
unius  horae  integrae  a choro  cum  onere  omittendi 
partem  distributionum,  videtur  statim  damnandus 
peccati  mortalis,  si  illam  privatim  recitet.  Quidam 
id  extendunt  ad  unius  diei  absentiam,  sed  hoc  vi- 
detur periculosum. 

Dico  2 : Omnis  modus  canendi  horas  in  choro 
cum  aliqua  versuum  aut  verborum  mutilatione,  de 
se  peccaminosa  est ; et  licet  ordinarie  videatur  in 
hoc  intervenire  tantum  culpa  venialis,  interdum 
tamen  posset  esse  mortalis,  si  nimia  sit  verborum 
mutilatio : posset  enim  ex  omnibus  sic  omissis  fieri 
pars  notabilis  horae;  graviorque  est  culpa  haec  mu- 
lilatio  dum  fit  a toto  choro,  quam  dum  fit  ab  uno, 
alterove.  Ad  hunc  defectum  reducitur  celeritas : 
haec  enim  non  fit  sine  verborum  syncopa. 

Quod  attinet  ad  parvum  officium  B.  Virginis,  of- 
ficium defunctorum,  Psalmos  graduales  et  poeniten- 
tiales,  ab  his  in  choro  recitandis  Pius  V exemit 
illos  qui  Breviario  Romano  utuntur,  non  autem 
alios  qui  illo  non  utuntur.  Verumtamen  pro  illis 
ecclesiis  in  quibus  erat  consuetudo  recitandi  par- 
vum officium  B.  Virginis,  nihil  innovavit  circa  hoc 
officium,  easque  reliquit  in  sua  consuetudine.  Sed 
quoad  officium  defunctorum  , Psalmos  graduales 
et  poenitenliales,  sunt  exemptae  ut  aliae.  Pro  caeteris 
ecclesiis  quae  non  utuntur  Breviario  Romano,  con- 
sulenda est  earum  consuetudo,  aut  specialia  sta- 
tuta. 

Dico  3 : Qui  privata  auctoritate  aliquid  divino 
officio  addit  in  choro  , peccat : 1°  si  addat  aliquid 
quasi  perpetuo  ritu  servandum ; 2°  si  ex  occasione 
alicujus  solemnilatis  addat  aliquid  quod  non  est  in 
Breviario,  v.  gr.  anliphonas,  hymnos,  orationem 
alicujus  sancti;  5*  si  aliquid  indecens,  lascivum 
aut  profanum  interponat  inter  officii  partes,  quod 
vocant  vulgo  motelum  : si  tamen  haec  moteta  sint 
pia  et  honestus  illorum  cantus,  non  erit  peccatum 
illa  interponere,  vel  simplicem  organi  sonum,  inodo 
non  hic  sit  ad  lasciviam  accommodatus. 

CAPUT  XIV. 

De  attentione  ac  devotione  iti  choro  servanda , ac 
situ. 

Dico  I : Praeceptum  latum  in  cap.  Detentes,  prae- 


cipiens ut  officium  divinum  studiose  et  devote  cele- 
bretur, est  proprium  et  rigorosum  praeceptum,  et 
unicum  quidem  quo  duo  praecipiuntur,  nempe  inte- 
gritas officii  per  particulam  studiose,  et  attentio 
per  particulam  devote.  Et  quoad  hunc  internum  at- 
tentionis actum,  qui  est  modus  recitandi,  non  est 
novum  praeceptum  ; sed  idem  ac  antiquum,  et  in 
choro  etiam  obligat.  Unde  licet  per  distractionem 
involuntariam  non  violetur,  potest  tamen  per  vo- 
luntariam atque  committi  peccatum  mortale,  si  vo- 
luntarie per  notabilem  oflicii  partem  distrahatur 
sine  animo  postea  iterum  recitandi ; si  autem  ha- 
beat quis  propositum  iterum  postea  recitandi,  etiam- 
si voluntaria  distractio  per  notabilem  horae  pariem, 
aut  per  integram  horam  duret,  modo  choro  assistat 
vel  cantet,  salis  probabile  est  eum  non  peccare 
mortaliter,  aut  saltem  incertum  est.  Caeterum  non 
videtur  teneri  ad  restituendas  distributiones.  Fieret 
tamen  peccatum  grave,  si  ejusmodi  distractio  pro- 
diret in  actiones  externas  attentionem  chori  gravi- 
ter impedientes. 

Dico  2 : Quoad  externa  devotionis  signa  in  choro 
servanda,  gestum  et  habitum  corporis,  nihil  in  jure 
circa  hsec  specialiter  determinatum  est.  Ex  natura 
rei  religiositas  ac  decentia  requiritur. 

CAPUT  XV. 

De  tempore  singulis  horis  canonicis  praescripto  pn 
publico  chori  officio. 

Dico  1 : Habent  horae  canonicae  ex  speciali  eheri 
obligatione  certa  tempora  ab  Ecclesia  designata  , 
ut  constat  ex  cap.  1 De  celebr.  missar.,  elc.  Quare 
Matutinum,  maxime  prout  distinguitur  a Laudibus, 
secundum  jus  proxime  post  dimidiam  noctem  in- 
choandum est,  hcecque  fuit  prima  institutio,  ut  su- 
mitur ex  dicto  cap.  1.  Si  quandoque  alicubi  fue- 
rint separalim  recitati  tres  nocturni  juxta  noctis 
vigilias,  tunc  inchoati  fuerunt  ante  dimidiam  no- 
ctem. Jam  vero  ista  prima  institutio  varie  in  variis 
locis  magna  ex  parte  immutata  est.  Prima  dicenda 
est  in  prima  diei  hora,  orto  moraliter  sole,  seu 
circa  solis  ortum.  Tertia,  Sexta,  Nona  dicendae 
sunt  in  temporibus,  quae  ipsemet  designant,  in  ea- 
rum tamen  fine  potius  quam  initio  : sed  nunc  Ter- 
tia et  Sexta  ante  missam  solemnem,  vel  Sexta  post 
missam,  uti  et  Nona  vel  serius  dicitur.  De  fixo 
Vesperarum  tempore  juxta  primam  institutionem  , 
non  satis  constat  : multi  existimant  post  solis  oc- 
casum dici  consuevisse;  alii  tamen  probabilius  cen- 
sent proprium  illarum  tempus  olim  fuisse  ultimam 
diei  horam  in  ejus  initio,  vel  illa  currente  ante  so- 
lis occasum,  ut  colligunt  ex  Athanasio,  Hieronymo, 
etc.  Denique  Completorium,  licet  constet  olim  dici 
solitum  post  solis  occasum,  an  tamen  post  noctem 
inchoatam,  vel  ante,  incertum.  Sed  nunc  Vesperae 
circa  secundam  horam  pomeridianam  in  hieme,  et 
circa  tertiam  in  aestate  dici  solent,  et  statim  post 
illas  Completorium. 

Dico  2:  Horae  canonicae  in  publica  chori  recita- 
tione, ubi  ex  obligatione  dicuntur,  debent  recitari 

lioris  debilis,  quae  cx  recepta  cujusque  provincia: 
aut  regionis  consuetudine  desumenda:  sunt;  vide- 
lurque  esse  sub  gravi  ex  genere  suo  obligatio  ob- 
servandi in  choro  statuta  recitandarum  horarum 
tempora,  et  posse  peccari  graviter  si  fiat  enormis 
vel  scandalosa,  vel  frequens  ac  quasi  habitualis 
illarum  immutatio.  Pradati  tamen  ex  rationabili 
causa  in  hisce  statutis  officii  horis  possunt  dispen- 
sare. 

CAPUT  XVI. 

An  omnes  clerici  ex  vi  suce  ordinationis  teneantur 
recitare  horas  canonicas 

Dico  \ : Certum  est  clericos,  qui  sunt  in  sacris 
constituti,  teneri  ex  praecepto  recitare  quotidie  ho- 
ras canonicas,  etiamsi  beneficium  non  habeant,  ne- 
que ex  officio  aut  aliunde  ad  chorum  obligentur. 
Hoc  quidem  praeceptum  immediate  obligans  clericos 
ad  horas  recitandas,  non  est  divinum,  ut  volunt 
quidam  canonistae,  nullibi  enim  tale  jus  invenitur; 
sed  istud  ministerium  respectu  clericorum  habet 
magnam  decentiam  ex  jure  divino  naturali.  Pro- 
pria tamen  praecepti  obligatio  non  solum  quoad 
temporis  aut  modi  determinationem , sed  etiam 
quoad  ejus  substantiam  manat  ex  lege  ecclesiastica, 
quae  colligitur  ex  cap.  Presbyter,  d.  91.  Attamen 
de  diacono  et  subdiacono  nullum  est  in  jure  ex- 
pressum praeceptum,  sed  consuetudine  ad  illos  ex- 
tensum est,  vel  ita  declaratum. 

Dico  2 : Clerici  in  minoribus  constituti,  nullum 
beneficium  ecclesiasticum  habentes,  non  tenentur 
recitare  horas  canonicas  : ita  communiter  theo- 
logi contra  praedictos  quosdam  canonistas,  qui 
idem  asserunt  de  his  ac  de  aliis  in  majoribus  or- 
dinibus constitutis,  nempe  illos  teneri  ex  jure  di- 
vino. Neque  tenentur  ex  consuetudine  recitare 
parvum  officium  B.  Virginis,  nec  septem  psalmos 
poenitentiales,  aut  quindecim  graduales,  imo  nec 
sub  hac  obligatione  potest  episcopus  eos  ordinare. 
CPaludanus,  elc.) 

CAPUT  XVII. 

An  religiosi  professi  teneantur  horas  canonicas  ta- 
cilare,  etiamsi  sint  in  sacris  constituti . 

Nota  : Certum  est  religiosam  professionem  ex 
natura  rei,  et  ex  se  non  afferre  secum  obligatio- 
nem recitandi  horas  canonicas  ; quaedam  enim  sunt 
religiones  nullo  modo  ad  chorum  deputatae  vel 
laicorum,  vel  etiam  clericorum,  qui  non  assumunt 
istud  onus,  quandiu  non  sunt  sacris  initiati.  De  his 
non  agimus,  sed  iis  quae  sunt  ad  chorum  deputatae. 
Ergo  : 

Dico  1 : Religiosus  in  religione  ex  vi  sui  status 
chorum  profitenle  et  ad  eum  in  communi  obligata, 
nondum  sacris  initiatus,  si  in  choro  non  recitavit, 
tenetur  privatim  horas  canonicas  recitare.  Non  ta- 
men novitii,  nec  laici  etiam  professi,  qui  conversi 
dicuntur.  Idemque  est  de  monialibus  conversis  : 
r.am  de  monialibus  ad  chorum  professis  idem  di- 
cendum est  ac  de  monachis  ad  chorum  similiter 
professis  juxta  communem  doctorum  sententiam. 


Dico  2 : Haec  obligatio  religiosorum  professorum 
ad  recitandas  horas  canonicas  non  provenit  ex  jure 
divino  naturali  ad  cultum  Dei  perlinente,  nec  ex 
naturali  justitiae  lege  respectu  populi  Christiani  a 
quo  adjuvantur,  sed  fundatur  in  consuetudine  prae- 
scripta : ita  communiter  theologi,  Cajelanus,  Me- 
dina,  Solo,  elc.  Hinc  ejusmodi  religiosus  professus 
nondum  sacris  initiatus,  si  dispensetur  ad  manen- 
dum perpetuo  in  saeculo,  probabilis  tenetur  ad  hoc 
officium  canonicum  recitare;  multo  magis  apostatae, 
imo  et  ad  triremes  damnati  si  tunc  possent. 

CAPUT  XVIII. 

An  clerici  beneficium  habentes  teneantur  recitare 
horas  canonicas. 

Dico  1 : Constat  beneficium  ecclesiasticum  secum 
afferre  gravem  obligationem  recitandi  horas  cano- 
nicas, etiamsi  persona  quae  illud  habet,  nec  reli- 
giosa, nec  sacris  initiata  sit : ita  omnes  theologi, 
ex  cap.  Si  quis  presbyter,  et  ex  concilio  Latera- 
nensi sub  Leone  X (sess.  9).  Haec  obligatio  non  ex 
jure  naturali  praecise  provenit,  ut  volunt  Turre- 
cremata,  Navarra,  Cajelanus,  etc.,  sed  ex  institu- 
tione Ecclesiae  est  annexa  beneficio,  non  obslanle 
quavis  obligatione  ad  illud  officium,  v.  gr.  ministe- 
rium altaris,  sacramentorum  administralionem, 
elc.,  ex  vi  talis  beneficii  imposita.  Supposita  autem 
hac  institutione,  tunc  bene  infertur  dictam,  obli- 
gationem esse  ex  justitia  naturali,  lota  tamen  re- 
ducitur ad  praeceptum  ecclesiasticum. 

Dico  2 : Qui  duo  aut  plura  beneficia  possidet, 
non  tenetur  bis  aul  pluries  recitare  quotidie  offi- 
cium canonicum,  sed  unica  illius  quotidiana  reci- 
tatione satisfacit  suae  obligationi.  Ita  D.  Thomas  et 
alii  indubitate,  contra  Navarram,  Guilelmum  Pari- 
siensem,  Dionysium  Carthusianum,  dicentes  teneri 
eum  toties  quotidie  recitare  officium,  quot  habet 
beneficia.  Probatur  : Quia  licet  Ecclesia  praeceperit 
habenti  beneficium  recitare  officium,  nullibi  tamen 
praecepit  habenti  plura  beneficia  recitare  pluries 
idem  officium,  et  hanc  esse  praecipientis  Ecclesiae 
mentem  consuetudo  clare  manifestat  : adeoque 
suppositis  etiam  stipendiis  nulla  adhuc  vel  sic  talis 
obligatio  datur  ex  jure  naturae  sive  respectu  fide- 
lium stipendia  suppeditantium,  sive  respectu  eorum 
qui  beneficia  instituerunt;  quia  licet  in  variis  casi- 
bus possit  quis  teneri  ad  distinctas  plurium  debi- 
torum solutiones  vel  per  plures  res,  vel  per  plures 
actiones,  v.  gr.  dicendo  aut  audiendo  bis  missam, 
quando  id  ex  verbis  praecepti,  aut  ex  natura  ali- 
cujus  materiae  constat,  tamen  saepe  etiam  unica  ac- 
tione, uti  in  nostro  casu,  potest  duplici  obligationi 
satisfieri,  v.  gr.  eodem  jejunio  obligationi  vigiliae 
et  Quadragesimae,  eadem  missa  obligationi  festi  et 
Dominicae,  eadem  peregrinatione,  etc. 

C\PUT  XIX. 

An  beneficium  ex  vi  solius  tituli  ante  acquisitam  pos- 
sessionem obliget  ad  recitandum. 

Suppono  lanquam  certum,  solum  beneficii  titu- 
lum sine  spe  possessionis,  vel  etiam  cum  illius  spe, 

sed  sine  frucluum  percipiendorum  spe  non  obli- 
gare ad  recitandum.  Insuper  lanquam  probabi- 
liter : 

Dico  1 : Beneficium  non  obligare  ad  recitandum 
ex  vi  solius  tituli  ante  acquisitam  possessionem, 
nisi  per  beneficialum  stet  acquirere  et  habere  illam 
contra  Navarram  dicentem  solum  beneficii  titulum 
sine  actuali  ejus  possessione,  imo  etiamsi  pro  tunc 
haberi  non  possit,  utpote  violenter  impedita,  suffi- 
cere ut  aliquis  teneatur  ratione  beneficii  ad  reci- 
tandum, dummodo  habeatur  moralis  spes  posses- 
sionem obtinendi.  Probatur:  Quia  in  jure  non 
censetur  quis'perfecte  et  consummate  habere  bene- 
ficium, quandiu  pacificam  ejus  possessionem  non 
habet,  vel  saltem  per  illam  non  stat  quin  habeat 
(cap.  Licet  episcopus,  De  praebend.,  in  6).  Dixi 
nisi  per  beneficialum  stet,  etc.,  quia  si  vel  malitiose 
moras  praetendat,  vel  negligenter  se  gerat  in  ac- 
quirenda possessione,  tunc  tenebitur  recitare;  Ec- 
clesia eniin  non  est  privanda  suo  officio  oli  illius 
culpam.  Hinc  collige  a fortiori  eum,  qui  accepio 
beneficii  titulo,  et  jure  acquisito  in  beneficio,  per 
litem  impeditur  ne  possessionem  accipiat,  non  te- 
neri pro  eo  tempore  ad  recitandum  solius  tituli  ra- 
tione, cum  forte  nihil  sit  acquisiturus. 

CAPUT  XX. 

.4«  juste  possidens  beneficium,  et  Jiullos  ejus  fructus 
accipiens,  teneatur  recitare. 

Dico  I : Post  titulum  et  pacificam  beneficii  pos- 
sessionem, statim  beneficialus  tenetur  recitare, 
licet  fructus  non  statim  percipiat,  modo  speret  se 
eos  percepturum.  (Navarra,  Paludanus,  Silvester, 
etc.)  Habet  enim  beneficium,  ergo 

Dico  2 : Qui  beneficium  et  ejus  administratio- 
nem  acceptat  cum  onere  solvendi  alteri  omnes 
ejus  fructus  in  pensionem,  licet  integre  eos  solvat, 
adhuc  obligatur  ad  recitandum  ratione  talis  bene- 
ficii. Probatur:  Quia  qui  sic  acceptat  beneficium, 
cedendo  alteri  fructus,  tenetur  illud  administrare; 
ergo  et  recitare.  Nam  sicut  fructus  beneficii  dan- 
tur ob  recitandi  officium,  ita  etiam  dantur  ob  offi- 
cium ministrandi  sacramenta  si  sit  curatum,  vel 
ob  assislenliam  in  choro  si  sit  canonicatus,  etc. 
Atqui  non  obstante  frucluum  omnium  pensione, 
ille  tenetur  ad  omnia  beneficii  munia  et  ad  resi- 
dendum; ergo  etiam  tenetur  ad  recitandum.  Sed  si 
resignans  beneficium,  reservet  sibi  omnes  fructus 
cum  beneficii  administratione,  tribuendo  alteri  so- 
lum titulum  seu  nudum  beneficium,  tunc  obligatio 
recitandi  remanet  apud  resignantem,  et  beneficialus 
pro  tunc  non  obligatur,  cum  alter  adhuc  obli- 
getur. 

Dico  5:  Pacifice  possidens  beneficium,  cujus 
fructum  non  recipit  primo  vel  secundo  anno  ex 
praescripta  et  justa  consuetudine,  sicut  tenetur  bene- 
ficio inservire,  ita  etiam  tenetur  isto  tempore  in 
quo  fructus  non  recipit,  recitare:  v.  gr.  si  sit  con- 
suetudo ut  isti  fructus  applicentur  pio  operi,  vel 
reserventur  ipsimet  beneficiato  post  ejus  mortem 


ad  funus  aut  animae  salutem,  etc.,  quae  consuetudo 
non  fuit  reprobata  per  Pium  V et  concilio  Triden- 
tino,  sed  liae  duae  sequentes  fuerunt  ab  eis  repro- 
batae, nempe  reservandi  istos  fructus  episcopo,  aut 
eos  distribuendi  inter  alios  canonicos.  Si  tamen 
alicubi  illae  viguerint,  et  novus  canonicus  accipiat 
distributiones  ad  chorum  admissus,  tunc  tenetur 
recitare. 

Dico  4:  Quando  quis  ex  suo  beneficio  non  reci- 
pit fructus  sive  sua  culpa,  sive  sua  voluntate,  v. 
gr.  quia  vel  ejus  paler,  amicus,  creditor  eis  frui- 
lur,  vel  quia  non  vult  residere  ac  inservire,  vel 
quia  ob  scientiae  aut  aetatis  incapacitatem  non  po- 
test beneficio  inservire  : non  ideo  excusatur  ab  one- 
re recitandi,  quamvis  per  alium  in  choro  et  in  aliis 
actionibus  inserviat,  obligatio  enim  recitandi  est 
personalis,  nisi  specialem  accipiat  dispensationem 
ab  hoc  onere. 

Dico  5:  Licet  beneficialus  vi  vel  injuste  prive- 
tur fructibus  beneficii,  si  ista  frucluum  privatio 
sit  lanium  pro  aliquo  tempore  et  non  perpetua, 
sine  spe  tamen  illos  recuperandi,  non  ideo  videtur 
excusari  ab  onere  recitandi;  multo  autem  minus 
excusatur,  si  habeat  spem  illos  recuperandi.  Si  au- 
tem ita  privetur  fructibus,  ut  illa  privatio  sit 
quasi  perpetua  beneficii  spoliatio , quia  nullam 
amplius  habet  spem  capiendi  ex  beneficio  aliquod 
emolumentum,  tunc  videtur  probabile  non  am- 
plius teneri  onere  recitandi  ob  tale  beneficium. 

CAPUT  XXL 

An  habens  beneficium  tenue  ad  lioras  canonicas 
recitandas  teneatur. 

Dico  ex  beneficio  quantumvis  tenui  simpliciter 
oriri  obligationem  recitandi:  ita  communiter  Ho- 
struvias,  Covariensis,  Panormitanus,  Azorius,  Va- 
lentia, etc.,  contra  Sotum,  Angelum,  etc.  Probatur: 
Quia  beneficium  quantumvis  tenue,  reputatur  ve- 
rum beneficium,  ut  colligitur  ex  cap.  Is  cui.  Dat 
enim  verum  jus  spirituale,  beneficium  autem  datur 
propter  officium.  Itaque  quamvis  sententia  contra- 
ria ob  diversas  rationes  posset  esse  speculative  pro- 
babilis, existimo  tamen  non  posse  ad  praxim  ap- 
plicari, maxime  si  istud  beneficium  tenue  nullum 
aliud  servitium  requirat  praeter  officii  divini  recita- 
tionem, quod  non  est  onus  valde  grave ; imo  etiam- 
si aliquod  servilium  in  certa  ecclesia  annexum  ha- 
beat : tunc  enim  semper  aliquos  fructus  recipit  ex 
beneficio,  saltem  per  modum  grossae,  ut  dicunt.  Si 
autem  beneficium  detur  ad  alia  ecclesiae  servilia 
obligans,  qimd  sit  tam  tenue  ut  licet  quis  illi  inte- 
gre inserviat,  omnesque  accipiat  distributiones  et 
omne  emolumentum  ex  illo  proveniens,  nondum 
tamen  vel  sic  sufficiat  ad  tertiam  aut  quartam  sus- 
tentationis beneficiali  pariem,  tunc  valde  proba- 
bile est  illud  non  obligare  ad  recitandum,  quia 
juste  censeri  potest  non  esse  datum  pro  isto  reci- 
tandi munere,  sed  tantum  pro  aliis  servitiis;  ac 
proinde  respectu  recitationis  se  habet  tanquam 
beneficium  nullos  habens  reditus. 

CAPUT  XXII. 

An  clericus  accipiens  sine  beneficio  ab  ecclesia  redi- 
tus, teneatur  horas  canonicas  recitare. 

Dico : D«m  fniclus  beneficii  alicui,  licet  clerico, 
dantur  per  modum  stipendii  ob  actionem  tempo- 
ralem, v.  gr.  ob  docendam  theologiam,  ob  pulsan- 
das campanas,  elc.,  ille  non  lenelur  propter  hoc 
recitare  officium  divinum.  Item  nec  tenetur  is  qui 
liabet  ab  ecclesia  pensionem  seu  portionem  ex 
fructibus  ecclesiae,  non  ut  clericus,  sed  titulo  laicis 
communi,  v.  gr.  portionem  in  aliquo  monasterio 
pro  aliquo  tempore  aut  lota  vita  per  modum  elee- 
mosynae ad  suam  sustentationem;  idem  dic  de  pen- 
sione data  laico  a papa  per  modum  gralitudinis. 
Imo  nec  quaedam  pensiones,  quae  videntur  dari  ti- 
tulo clericali,  obligant  ad  recitandum  officium 
canonicum.  Sed  Pius  Y praecepit  pensionariis 
clericis,  percipientibus  fructus  tanquam  clericis, 
ut  parvum  officium  B.  Virginis  recitent , alioquin 
non  laciant  fructus  suos,  cui  tamen  obligationi  satisfa- 
cient,si  loco  istius  parvi  officii  dicant  officium  canoni- 
cum,etiam  is,  ut  arbitror,  qui  in  sacris  estconstilulus. 

Dico  2:  Portiones  ex  beneficiorum  reditibus 
abstractae,  et  adolescentibus  designatae  per  modum 
subventionis  ad  peragenda  studia,  ut  eruditi  pos- 
sint postea  Ecclesiae  inservire,  dictae  preestimonia, 
probabilius  obligant,  etiam  ante  bullam  Pii  V,  ad 
officium  canonicum  recitandum  : videntur  enim  esse 
vere  ecelesiastica  beneficia,  adeoque  dari  propter 
officium;  et  quamvis  ex  jure  antiquo  non  sit  cer- 
tum , debeantne  dici  beneficia,  an  pensiones,  ta- 
men post  bu-llam  Pii  V , constat  illa  collatione 
propria,  spiritualique  titulo  conferri,  atque  esse 
instituta  propter  officium,  ac  proinde  obligare  ad 
horas  canonicas. 

Pico  3 : Capellaniae  collativae,  id  est  auctoritate 
episcopi  erectae,  etiamsi  ex  bonis  laicorum  sint 
dotatae  cum  jure  praesentandi,  sunt  vera  beneficia 
ecclesiastica,  et  ad  officium  canonicum  obligantia, 
secus  vero  capellanhe  non  collativae,  id  est,  quae 
a patronis  etiam  laicis  conceduntur  sine  praelati  ec- 
clesiastici collatione.  Hae  enim  non  sunt  beneficia 
ecclesiastica. 

Dico  4:  Is  qui  recipit  beneficii  servitium  in 
commendant,  ut  vocant,  id  est  qui  habet  benefi- 
cium sibi  integre  commendatum  quoad  totam  ejus 
administrationem,  tenetur  ad  dicendum  officium, 
licet  illa  commissio  seu  commendatio  non  sil  per- 
petua, nec  in  beneficii  titulum  erecta  ( Medina, 
Navarra,  etc.);  secus  vero,  si  beneficium  commen- 
detur solum  quoad  exteriora  et  publica  ecclesiae 
servitia : v.  gr.  si  canonicus  id  commendet  amico 
quoad  ista  servitia ; quia  tunc  proprietarius  seu  ca- 
nonicus tenetur  privalim  recitare.  Similiter  capel- 
lanus  datus  proprio  parocho  ad  eum  juvandum,  ex 
eo  titulo  non  tenetur;  quia  obligatio  recitandi 
manet  penes  parochum.  Item  beneficii  coadjutor 
ex  vi  suae  coadjutoriae  non  tenetur  ad  officium  ca- 
nonicum recitandum  ( Medina,  Navarra,  etc.  ); 


quia  obligatio  recitandi  semper  remanet  penes  pro- 
prietarium, ergo  non  obligatur  coadjutor  : ex  uno 
enim  beneficio  non  obligantur  duo  ad  recitandum, 
uti  nec  ad  duas  missas  oritur  obligatio.  Deinde 
coadjutor  nondum  habet  beneficii  titulum  in  re, 
sed  tantum  in  spe,  seu  jus  ad  rem;  nec  est  adhuc 
vere  canonicus;  nec  coadjutor  episcopi  est  episco- 
pus quoad  beneficium,  licet  forte  sit  jam  consecra- 
tus. Quare  coadjutor  non  obligatur  nisi  ad  satisfa- 
ciendum choro  et  simili  ecclesiae  servitio  in  quo 
tenetur  adjuvare  proprietarium;  quia  licet  hic  a 
chori  et  ecclesiae  servitio  excusetur,  per  coadjulo- 
rern  serviendo,  non  tamen  excusatur  ab  onere  re- 
citandi, hoc  enim  est  personale  sequens  beneficium, 
nisi  papa  aliter  disponeret. 

Attamen  si  coadjutor  habeat  propriam  pensio- 
nem super  beneficium,  tunc  juxta  bullam  Pii  V te- 
netur recitare  parvum  officium  B.  Virginis,  nisi  ca- 
nonicum officium  recitet,  ut  supra  dixi;  quia  istam 
pensionem  recipit  ut  clericus,  suppono  enim  esse 
coadjulorem  in  spiritualibus;  secus  vero,  si  reci- 
piat tantum  ex  beneficii  fructibus  aliquam  susten- 
tationem per  modum  stipendii. 

CAPUT  XXIII. 

Quodnam  officium  divinum  teneantur  dicere  clerici, 
dum  privalim  recitant. 

Dico  1 : Clericus  obligatus  ad  horas  canonicas 
privalim  dicendas,  stando  in  jure  communi  ante 
bullam  Pii  V,  tenetur  eas  dicere,  et  quidem  sub 
mortali,  contra  Cajetanum  et  alios,  juxta  Brevia- 
rium in  sua  dioecesi,  vel  ordine  approbatum  et  re- 
ceptum : alioquin  suo  muneri  non  satisfaceret,  sive 
sit  clericus  ordinatus  ad  titulum  beneficii,  sive  ad 
titulum  patrimonii,  et  nulli  ecclesiae  addictus  (So- 
lo, Navarra,  Tabiensis,  etc.);  quia  mutatio  in  tota 
officii  forma  est  satis  gravis,  et  proxime  ipsam  sub- 
stantiam attingit.  Qui  autem  habet  beneficium  in 
una  ecclesia,  et  residet  habetque  firmum  domici- 
lium in  altera  dioecesi  diversum  officium  habente, 
probabilius  debet  recitare  juxta  morem  Ecclesiae  in 
qua  residet.  Idem  dic  de  clerico  unius  provinciae, 
qui  studiorum  causa  commoratur  in  alia  habente 
diversum  officium.  Denique  si  clericus  habeat  duo 
beneficia,  in  dioecesibus  distinctum  recitandi  mo- 
dum habentibus,  potest  sequi  morem  Ecclesiae  in 
qua  residet,  vel  forte  etiam  alterius. 

Dico  2 : Nunc  ecclesiastici  qui  ad  horas  canoni- 
cas obligantur,  debent  eas  recitare  juxta  formam  a 
Pio  V seu  Clemenle  VIII  approbatam,  exceptis  iis 
qui  pertinent  ad  dioeceses  aut  religiones  habentes 
ducentis  annis  antiquiorem  bulla  Pii  V recitandi 
modum,  ex  institutione  vel  consuetudine  approba- 
ta, uti  statuit  dicta  bulla.  Hunc  tamen  semel  susce- 
ptum recitandi  modum  antiquum  non  licet  mutare, 
etiam  probabilius  privalim  recitando,  saltem  s.ub 
veniali.  Si  autem  alicubi  ex  praelatorum  negligen- 
lia  factum  esset  ut  Breviarium  diversum  a Romano 
Pii  V,  carens  praedicta  ducentorum  annorum  anti- 
quitate, esset  in  usu,  possent  clerici  ac  deberent  si 

commode  possem,  eonira  talem  consuetudinem  uti 
Romano. 

Dico  5 : Dc  se  malum  est  ac  peccatum  mulare  of- 
ficium dici  aut  temporis  in  recitandis  horis  cano- 
nicis, v.  gr.  recitare  officium  alicujus  sancti  loco 
officii  de  feria,  vel  officium  paschale,  loco  officii 
quadragesimalis  ; fit  enim  contra  praeceptum  eccle- 
siasticum, sive  hoc  fit  de  substantia  recitandi,  sive 
de  modo  recitandi,  quia  saltem  ad  hunc  etiam  mo- 
dum extenditur,  nempe  ad  recitandum  septem  ho- 
ras canonicas  tales  in  individuo.  Imo  ex  genere  suo 
potest  esse  mortale  : Antonius,  Navarra,  Tabien- 
sis,  etc.,  contra  quosdam  oppositum  olim  sentien- 
tes, nempe  Sylveslrem,  Cajelanum,  etc.  Probatur  : 
Quia  si  quis  vellet  omni  tempore  dicere  officium 
paschale  ulpole  brevius,  peccaret  graviter;  simili- 
ter si  quis  vellet  in  Dominica  recitare  officium  fe- 
riae tertiae  : censenda  enim  est  talis  materia  gravis 
inducens  gravem  obligationem.  Ex  parvitate  tamen 
materiae  potest  esse  peccatum  leve,  v.  gr.  si  offi- 
cium sit  aequivalens  in  quantitate  vel  fere,  nec  fiat 
mutatio  cx  contemptu  aut  babitualiter  pro  libitu, 
sed  ex  levi  mimisque  rationabili  occasione.  Leve 
etiam  est,  dum  fit  hmc  mutatio  ex  inadvertenlia 
licet  culpabili,  nec  quis  tenetur  matutinum  aut 
quid  simile  repetere;  si  tamen  officium  omissum 
esset  notabiliter  majus,  videtur  oportere  aliquam 
facere  compensationem  si  possit,  intra  eumdem 
diem  : v.  gr.  si  pro  Matutino  Dominicae  dictum  sit 
officium  sancti,  deberent  saltem  addi  novem  psalmi 
ex  nocturnis  Dominicae,  ne  tanta  pars  officii  omitta- 
tur. Imo  potest  interdum  fieri  haec  mutatio  ex  justa 
causa  sine  culpa,  v.  gr.  si  ex  cliaritate  necessesit 
alium  juvare,  si  nunc  non  sit  copia  alterius  Brevia- 
rii, cl  postea  gravabor  nimium  recitando,  vel  a stu- 
dio necessario,  aut  pio  opere  impediar. 

Denique  summus  pontifex  valide  et  licite  potest 
dispensare  cum  quolibet  clerico  vel  religioso,  ut  re- 
licto suo  officio  recitet  Romanum,  etiamsi  id  faciat 
ob  solam  personae  devotionem  ; si  tamen  fiat  sine 
causa  legitima,  valida  quidem  erit  dispensatio,  sed 
non  licita.  Facta  autem  ab  episcopo  aut  praelato  si- 
ne justa  causa,  est  invalida  ac  nulla,  cum  justa 
causa  in  casu  particulari,  vel  ad  certum  tempus  erit 
probabiliter  valida  ac  licita. 

CAPUT  XXIV. 

,4»  sit  grave  peccatum  mutare  horarum  ordinem  aut 
continuationem  in  privata  recitatione. 

Nota  : Officium  canonicum  diei  naturalis  incipit 
a Matutino ; festi  vero,  v.  gr.  talis  sancti  vel  talis 
mysterii,  incipit  a primis  Vesperis,  quat  perlinent 
ad  praeceptum  diei,  in  quo  dicuntur. 

Dico  1 : Sine  causa  et  voluntarie  mutare  ordinem 
ofiicii  diei  praesentis  cum  sequenti,  v.  gr.  recitare 
Matutinum  et  Laudes  diei  sequentis  ante  Vesperas 
dictas  et  Completorium  diei  praesentis,  vel  mutare 
ordinem  horarum  ejusdem  diei,  v.  gr.  recitare  No- 
nam ante  Sextam  ; vel  mulare  partes  ejusdem  ho- 
rae, v.  gr.  recitare  psalmum  posteriorem  ante  pi  io- 
Theoi..  Suarez  Summa.  II. 

rem,  aut  lectiones  sequentes  ante  priores  psalmos, 
est  peccatum  tantum  veniale,  modo  absit  contem- 
ptus; nil  tamen  ex  obligatione  repetendum  est,  ut 
ordo  reparetur.  Si  autem  adsit  causa  rationabilis, 
v.  gr.  defectus  libri  pro  dicendis  lectionibus,  fu- 
tura occupatio,  in  firmus  rogans  ulseeum  recitet,  ctc., 
tunc  ab  omni  culpa  excusabitur 

Dico  2 : Ordo  dicendi  Matutinum  ante  missam, 
non  cadit  sub  praeceptum,  nec  per  se  est  materia 
gravis,  secluso  contemptu  et  scandalo  : Sylvesler, 
Soto,  Aragonensis,  Lessius,  etc.,  ci  nlra  plures  ca- 
nonislas  olim  dicentes  esse  gravem.  Unde  contra 
eosdem,  licet  absit  causa  rationabilis,  erit  tantum 
veniale  peccatum  dicere  missam  ante  dictum  Matu- 
tinum, secluso  contemptu.  Et  si  causa  rationabilis 
interveniat,  nullum  erit  peccatum.  Nec  assertioni 
obstant  quaedam  rubricae  Missalis. 

Dico  5 : Interruptio  Matutini  a Laudibus,  uti  et 
nocturnorum  inter  se,  si  haec  nocturnorum  inter- 
ruptio sit  moderata  et  antiquae  consuetudini  pro- 
portionata,  nullum  est  peccatum;  secus  vero  in- 
terruptio inter  paries  ejusdem  horae,  si  sit  notabi- 
lis, voluntaria  seu  libera,  et  sine  causa  rationabili, 
sed  brevis  cessatio  a recitatione  cum  animo  conti- 
nuandi, non  dicitur  interruptio.  Interruptio  quae  per 
interpositionem  alicujus  actionis  fit,  potest  esse  vel 
culpa  gravis  contra  Dei  reverentiam,  v.  gr.  dicendo 
verba  turpia  et  similia;  vel  levis,  v.  gr.  dicendo 
inutilia,  etc. ; vel  nulla  si  dicantur  breviter  verba 
necessaria  aut  saluti  proficua  ; vel  etiam  potest  esse 
meritoria,  dum  quis  solus  recitans  jaculatoria  ad 
Deum  verba  intermiscet. 

CAPIT  XXV 

Ve  modo  recitandi  integre  horas  canonicus  privalim. 

Dico  1 : Certum  est  eum,  qui  ad  horas  canonicas 
obligatur,  teneri  integras  septem  persolvere,  vel 
eas  recitando  per  se  solum,  vel  eas  privalim  reci- 
tando cum  socio,  pailim  dicendo,  parlim  audiendo; 
utroque  modo  sine  dubio  potest  suse  obligationi  sa- 
tisfacere, eique  liberum  est,  prout  voluerit,  reci- 
tare. Hinc  1°  quando  cum  socio  recitatur,  possunt 
recitantes,  imo  et  decet  in  alternatione  imitari  mo- 
dum recitandi  ofiicii  in  choro;  polestque  cum  socio 
recitari  sive  obligato  ad  recitandum,  sive  non,  v. 
gr.  cum  scholastico,  famulo,  etc.  : tum  quia  in 
choro  id  etiam  fieri  potest,  tum  quia  est  consue- 
tudo , tum  quia  ut  ego  satisfaciam  meae  obligationi, 
parum  referi  quod  alter  cx  obligatione  recitet,  necne, 
dummodo  ita  pronuntiet,  ut  possim  ego  omnia  au- 
dire, et  quasi  per  illum  dicere;  nec  necessario  so- 
cius tenetur  sub  gravi  attendere  ad  ea  quae  ipse 
recitat,  quia  alter  qui  obligatur  ad  recitandum,  per 
se  implet  lotam  suam  obligationem  parlim  dicendo, 
parlim  audiendo  attente  ea  qua;  socius  recitat. 
2°  Possum  etiam  tres,  quatuor,  aut  plures  simul  pri- 
valim officium  canonicum  recitare,  sed  non  licet 
eis  in  recitandis  psalmis  plures  quam  duos  choros 
facere  ; debet  ergo  dicere  unus  cx  una  parte,  et  duo 

cx  alia,  vel  bini  et  bini,  vel  unus  in  uno  choro,  et 
reliqui  in  alio,  ita  ut  alternis  dicant ; et  tunc  suf- 
ficit ut  unusquisque  dicto  suo  versu,  audiat  versum 
alterius  chori  sive  ab  uno  tantum,  sive  ab  omnibus 
simul  audiat.  IIoc  locum  habet  in  psalmis;  in  le- 
ctionibus autem,  capitulis  et  orationibus,  sufficit 
ut  uno  dicente,  alii  audiant : in  choro  enim  sic  fit, 
et  ratio  lectionis  id  magis  postulat,  estque  melior 
ordo,  quia  si  plures  simul  legerent,  confusionem 
parerent;  et  ita  habet  consuetudo  ac  docent  aucto- 
res. 5^°  Dum  plures  privalim  simul  recitant,  singuli 
per  vices  suas  ordinarie  dicunt  lectiones;  absolute 
tamen  omnes  lectiones  ab  uno  solo  dici  possunt, 
quia  in  choro  fere  omnes  satisfaciunt  audiendo  tan- 
tum omnes  lectiones,  etsi  nullam  dicant;  ergo  ad 
integritatem  officii  ex  hac  parte  sufficit  lectionem 
attente  audire.  Quoad  anliphonas  vero  communior 
et  commodior  usus  est,  ut  unus  tantum  dicat  lo- 
tam anliphonam,  postquam  alter  finivit  psalmum; 
et  hic  rursus  inchoet  autiphonam  sequentis  psalmi, 
etiamsi  possint  ab  utroque  etiam  dici,  ut  fit  in  cho- 
ro. Idem  servari  potest  cum  proportione  in  respon- 
soriis et  versiculis  ; ita  ut  alternis  omnia  dicantur. 
Denique  dicenda  sunt  omnia  distincte  et  inlelligi- 
biliter  ac  &ine  syncopa. 

Dico  2 : Ubi  Breviarium  Pii  V obligat,  non  est 
obligatio  extra  chorum  recitandi  parvum  officium 
B.  Virginis,  officium  defunctorum,  psalmos  poeni- 
tenliales  ct  graduales  ac  litanias,  exceptis  diebus 
sancti  Marci  et  Rogationum,  in  quibus  obligant  li- 
tanise,  et  die  Commemorationis  omnium  defuncto- 
rum in  quo  etiam  obligat  horum  officium,  imo  etiamsi 
ecclesia,  in  qua  dictum  Breviarium  obligat,  volun- 
tarie retineat  usum  dicendi  ista  parva  officia  in 
choro;  clericus  tamen  privalim  recitans,  non  lene- 
•tur  illa  dicere.  Qui  autem  non  utuntur  Breviario 
Pii  V,  sed  retinent  antiquum  morein  recitandi,  si 
prius  ex  consuetudine  recepta  habebant  obligatio- 
nem recitandi  ista  minora  officia,  eodem  modo  etiam 
nunc  tenentur  recitare. 

Dico  5 : Voluntarie  et  sine  legitima  excusaiione 
omittere  integrum  unius  diei  officium  canonicum, 
sive  cum  contemptu  aut  taedio,  sive  ex  sola  ne- 
gligentia,  est  peccatum  mortale  tam  pro  religiosis 
professis  et  clericis  in  sacris,  quam  pro  beneficia- 
'tis.  Idem  dic,  si  omittatur  una  integra  hora  ex 
septem  horis  canonicis,  aut  pars  notabilis  unius 
horae;  sed  haec  pars  notabilis  non  videtur  desu- 
menda ex  eo  quod  sit  tertia  aut  quarta  pars  alicu- 
jus  horae;  est  ex  absoluta  istius  partis  magnitudine 
seu  quantitate  juxta  prudenlum  aestimationem,  v. 
gr.  unus  nocturnus  ex  tribus  in  Matutino  juncto 
cum  Laudibus,  est  tantum  quarta  pars  istius  horae, 
tamen  videtur  esse  pars  notabilis,  et  illum  omittere 
esset  peccatum  grave. 

Dico  A : Omittere  integrum  officium  unius  diei, 
juxta  communem  sententiam,  non  sunt  septem,  sed 
unum  tantum  peccatum  externum  et  comsumma- 
tum,  quod  licet  per  internorum  actuum  multipli- 


cationem ac  moralem  interruptionem  possit  multi- 
plicari et  consummari  in  affectu  ; in  effectu  tamen 
non  consummaretur  nisi  in  fine  diei,  quando  omis- 
sio libera  non  potest  non  esse  vel  fuisse.  IJem  dic 
de  omissione  non  omnium,  sed  aliquarum  lanium 
horarum  inter  se  distantium,  v.  gr.  Primae  ct  Ve- 
sperarum tantum. 

CAPUT  XXVI. 

De  intentione  et  attentione  in  recitandis  horis  cano - 

nicis  requisita. 

Dico  1 : Ad  implendum  praeceptum  recitandi  ho- 
ras canonicas,  necesse  est  ad  illas  accedere  cum 
proposito  seu  voluntate  explicita  aut  implicita  oran- 
di (alioqui  ista  actio  exterior  posset  esse,  non  ora- 
tio, sed  lectio,  studium,  canius  indifferens,  etc  ), 
et  in  ea  perseverare  formaliter  vel  virlualiier  quan- 
diu  oratur.  Voluntas  autem  implendi  praeceptum 
sufficit  vel  formalis  in  principio  orationis,  etiamsi 
in  ejus  decursu  non  amplius  recordetur,  vel  vir- 
tuahs  ex  quadam  consuetudine  qua  quis  illam  actio- 
nem vuli  facere  lanquam  sui  muneris  et  obliga- 
tionis expletivam,  vel  in  actu  exercito  velit  eam 
facere  ut  solet  fieri,  quia  eo  ipso  vult  eam  ut  im- 
pletivam  prajcepti.  liaec  enim  voluntas  generalis 
per  actum  contrarium  non  impedita,  est  virlualiier 
voluntas  implendi  praeceptum,  utpole  proveniens  ex 
generali  voluntate,  quam  unusquisque  habet  salis- 
iaciendi  suis  obligationibus.  Unde  si  quis  ignorans 
vel  non  advertens  esse  diem  festum,  voluntarie  au- 
diat missam  modo  ordinario,  implebit  praeceptum, 
ita  ut  quando  resciet  esse  diem  festum,  non  tenea- 
tur aliam  audire,  lino  etiamsi  quis  cum  expressa 
voluntate  non  implendi  praeceptum  per  istam  hora- 
rum recitationem,  eas  recitat,  habens  voluntatem 
illas  denuo  recitandi,  tamen  juxta  veriorem  senten- 
tiam, implet  vere  praeceptum,  quia  reipsa  facit  to- 
tum quod  praeceptum  est,  nempe  in  die  semel  ho- 
ras recitare;  adeoque  si  postea  non  recordetur 
istius  voluntatis  non  implendi  praeceptum,  nihil 
peccabit,  quia  praeceptum  ista  recitatione  impletum 
fuit  quoad  externi  actus  humani  substantiam.  Si 
autem  recordetur  istius  praeteritae  voluntatis,  tene- 
tur ex  jure  naturali  non  habere  affectum  seu  vo- 
luntatem praecepto  superioris  contrariam,  ideoque 
debet  deponere  illam  praeteritam  non  implendi  prae- 
ceptum voluntatem,  sed  eam  conformare  praecepto, 
judicando  et  volendo  per  illam  recitationem  satis- 
fecisse suae  obligationi ; atque  ili,  non  tenebitur  ad 
iterum  recitandum. 

Dico  2 : Ad  implendum  praeceptum  horas  ca- 
nonicas recitandi,  necesse  est  eas  cum  attentione 
dicere  : ita  communiter  contra  quosdam,  nullain 
requirentes  attentionem,  sed  solam  vocalem  reci- 
tationem. Probatur  : Quia  sola  vocalis  prolatio  non 
est  oratio,  si  non  fiat  cum  aliqua  attentione,  et  in 
cap.  Dolentes  ponitur  illas  esse  recitandas  studiose 
pariter  et  devote.  Hinc  sequitur  eum  qui  horas  dicit 
sine  ulla  omnino  attentione  sive  formali  sive  vir- 
tuali,  non  implere  prseceplum  et  peccare  mortaliter 


205  PART.  11.—  XI.  DE  RELIGIONIS  VIRTUTE  ET  STATU.  206 


ex  genere  suo ; potest  tamen  esse  veniale  ex  levi- 
tati materiae,  si  v.  gr.  non  sit  pars  notabilis,  quae 
sine  attentione  recitatur.  Deinde  potest  etiam  esse 
veniale  ob  defectum  perfecti  voluntarii  cum  ad- 
mistione voluntarii  indirecte  per  levem  negligen- 
liam  : ideoque  si  quis  bona  Ude  et  animo  atten- 
dendi ad  recitandum  accedat,  et  in  fine  psalmi 
advertat  se  fuisse  distractum,  nihil  curet,  et 
maxime  non  repetat  ob  innumeras  inconvenientias, 
sed  ad  attendendum  mentem  applicet  et  prosequa- 
tur ; idemque  faciat  si  non  recordetur  se  omnia 
dixisse,  est  enim  lnec  vel  naturalis  vel  fere  natu- 
ralis inadvertentia , ideoque  vel  nulla  culpa  erit, 
vel  venialis  tantum.  Secus  vero  si  quis  advertat  se 
non  ad  orationem  sed  ad  alia  extranea  attendere  et 
voluntarie  prosequatur  sic  cogitare  ac  vagari.  Item 
erit  peccatum  grave  dicere  notabilem  officii  par- 
tem, exercendo  aliquam  actionem  cum  orationis 
attentione  incompossibilem,  v.  gr.  si  quis  velit, 
dum  recitat,  ratiocinari  circa  argumenta  philoso- 
phica, pingere,  ordinale  scribere,  ele.  Actio  autem 
vestiendi,  lavandi,  elc.,  non  videtur  ordinarie  m 
hoc  numero  computanda;  saepe  tamen  erit  pecca- 
tum veniale.  Contra  cavendus  est  etiam  tantus 
raptus  ad  divina,  ut  quis  nesciat  quid  loquatur;  sed 
non  obstat  si  relinquat  illam  attentionem,  quae  suffi- 
ciat ut  scienter  ac  moraliter  proferat  integre  et  or- 
dinate quae  recitat  : non  enim  necesse  est  cum  re- 
flexione attendere  ad  verba,  imo  minima  attentio 
ad  verba  sufficit,  nec  obligatio  est  habendae  perfe- 
ctioris attentionis  ad  substantiam  orationis,  adeoque 
et  praecepti  implendam. 

Dico  o : Quoliescunque  aliquis  ex  defectu  atten- 
tionis non  implet  praeceptum  recitandi  horas  cano- 
nicas, tenetur  dentio  eas  recitare  intra  eumdem 
diem,  quia  praeceptum  nondum  impletum  est  : prae- 
ceptum enim  illas  dicendi  et  attente  dicendi  est 
unicum,  adeoque  si  denuo  non  recitet  beneficiatus, 
tenebitur  restituere  perinde  ac  si  non  recitasset. 

Nota  nos  semper  egisse  de  attentione  requisita 
in  horis  ex  obligatione  recitandis  : quando  enim 
ex  sola  devotione  sine  ulla  obligatione  dicuntur, 
tunc  non  est  major  obligatio  attente  eas  dicendi, 
quam  fundendi  quamlibet  aliam  orationem  vocalem, 
quae  quidem  non  transcendit  culpae  venialis  obliga- 
tionem, ut  supra  dictum  est.  Hinc  Hostiensis,  An- 
tonius, Roselli , etc.,  tenent  neminem  teneri  ad  at- 
tentionem sub  mortali  in  horisex  obligatione  reci- 
tandis modo  eas  integre  vocaliter  recitet. 

CAPUT  XXVII. 

De  loco  el  tempore  in  quibus  recitandum  est  officium 
canonicum. 

Dico  1 : Quoad  locum  et  corporis  silum  privatim 
horas  recitando,  v.  gr.  stando,  quiescendo,  ambu- 
lando, domi,  in  campo,  in  itinere,  etc.,  nihil  circa 
has  circumstantias  ab  Ecclesia  jure  positivo  prae- 
scriptum est,  sed  debita  reverentia  ac  decentia, 
quam  ratio  naturalis  postulat,  servanda  est. 

Dico  2 : In  privata  oratione  non  est  obligatio  sub 


mortali  horas  recitindi  statutis  diei  horis  sive  an- 
teponendo sive  postponendo.  Sed  si  quis  usque  ad 
mediam  noctem  finitam,  illas,  vel  notabilem  illa- 
rum partem  non  dixit,  peccavit  mortaliter  si  per 
naturalem  oblivionem  aut  legitimam  causam  non 
fuerit  excusatus  ; cum  autem  in  puncto  mediae  no- 
ctis finiatur  quotidiana  obligatio,  non  tenetur  omis- 
sas diei  praecedentis  horas  recitare  die  sequenti, 
quia  tempus  praecepti  jam  elapsum  est  : sicut  qui 
omisit  in  vigilia  jejunare  aut  in  die  Dominico  au- 
dire missam,  non  tenetur  aliis  diebus  non  praeceptis 
jejunare  vel  audire  missam.  Qui  tamen  distulit  ho- 
ras statutis  praesentis  diei  horis  recitare,  semper 
tenetur  usque  ad  mediam  ejusdem  diei  noctem,  id 
quod  non  dixit,  recitare  : poslpositio  vero  horarum 
intra  eumdem  diem  si  sit  moderata  et  consueta 
quam  communiter  fere  omnes  faciunt  sine  scrupulo, 
v.  gr.  dicere  Primam  post  secundam  aut  tertiam 
horam  ab  ortu  solis  simul  cum  Tertia,  vel  Sexta, 
et  similes,  potest  fieri  sina  culpa  veniali  ob  solam 
consuetudinem ; si  autem  sit  inusitata  et  extraor- 
dinaria, v.  gr.  recitare  Primam  sub  noctem  sine 
causa  rationabili,  erit  culpa  venialis.  A fortiori 
idem  dic  de  anlepositione,  cum  juxta  omnes  sit 
consultius  anteponere  quam  postponere.  Deinde  fa- 
cilius possunt  Vesper*  anteponi  ante  prandium 
quam  Completorium ; et  in  Quadragesima  illas  post 
prandium  dicere  nulla  est  culpa.  Anlepositio  hora- 
rum sequentis  diei  ante  dimidiam  praesentis  noctem 
in  nulla  hora  est  licita,  nisi  in  Matutino  et  Laudi- 
bus quae  non  tantum  dimidia  hora  ante  solis  occa- 
sum, sed  etiam  ex  recepta  communi  consuetudine  ullo 
scrupulo  ab  hora  quarta  pomeridiana  possunt  dici 
tam  in  aestate  quam  in  hieme. 

CAPUT  XXY11I 

De  causis  ab  horarum  recitatione  excusantibus. 

Prima,  causa  excusans  ab  horarum  recitatione  est 
ignorantia  invincibilis,  v.  gr.  in  puero  recipiente 
beneficium,  invincibiliter  ignorante  recitandi  obli- 
gationem. Sed  nola  excommunicationem  aut  inter- 
dictum non  excusare  a privata  recitatione. 

Secunda,  est  naturalis  oblivio,  dum  recitandi  obli- 
gatio omnino  in  mentem  non  venit ; adeoque  cum 
omissio  non  fuerit  voluntaria,  nullum  fuit  peccatum. 
Qui  ob  ineplitudinem  recitare,  ut  par  est,  nescit, 
debet  potius  defectuose  et  ordinate  recitare,  quam 
officium  omittere;  alioquin  si  nec  ita  possit  sitque 
beneficiatus,  beneficium  dimittat. 

Tertia,  carentia  Breviarii,  quae  sine  culpa  vel  cum 
culpa  potest  contingere  tam  per  voluntarium  dire- 
ctum quam  per  indirectum.  Carens  Breviario  si  me- 
moriter teneat  totum  officium,  aut  aliquas  vel  ali- 
quam ejus  horam  integram,  teneri  eam  dicere  cen- 
seo; si  autem  tantum  psalmos,  aut  orationes,  aut 
horarum  partes  memoria  teneat,  non  tenetur  dicere, 
quia  illi  et  hae  ut  sic,  non  sunt  horae  canonicae, 
neque  officium  divinum,  ad  quod  tantum  recitandum 
obligatur  clericus  : ita  Navarra.  Quoad  autem 

subdiaconum , illo  die  quo  subdiaconatus  ordinem 
recipit,  tenetur  solum  dicere  horas  vespertinas,  vel 
ad  sunnnum  Nonam,  si  ordinem  circa  meridiem 
recepit,  non  vero  integrum  hujus  diei  officium,  quia 
tantum  obligatur  ad  illas  horas  correspondentes 
tempori,  in  quo  capit  obligari. 

Quarta,  corporis  impotentia.  Hinc,  l°qui  loqui  non 
potest,  excusatur  ab  onere  recitandi  per  alium  sive 
illum  audiendo  sive  non  audiendo;  non  est  enim 
praceptum  audiendi,  uti  praeceptum  missae;  estque 
onus  personale  quod  per  alium  substitui  nequit.  Qui 
autem  non  potest  solus,  sed  potest  cum  socio  reci- 
tare, si  illum  in  promptu  habeat  sine  magno  onere 
cl  difficultate,  non  excusatur  a recitando,  juxta 
Navarram.  2°  De  caeci  obligatione  ad  recitandum  va- 
riant auctores,  alii  affirmantes,  alii  negantes  eum 
obligari.  Sed  sic  dicendum  existimo  : si  possit 
saltem  quoad  psalmos  suam  partem  cum  socio  me- 
moriter dicere,  eumque  sine  difficultate  aut  magno 
sumptu  habere,  non  videtur  excusari  a recitando, 
v.  gr.  qui  habet  famulum  aut  capellanum,  cum  quo, 
dum  erat  sanus,  solebat  recitare.  Si  igitur  ejusmodi 
cseciis  sil  beneficialus,  tenetur  ad  assistendum  et 
recitandum  in  choro.  Simplex  autem  clericus  qui 
nec  sine  socio  nec  cum  illo  potest  memoriter  reci- 
tare, non  videtur  teneri  dicere  simul  cum  socio  ver- 
sus psalmorum  ad  se  perlinentes  et  audire  socii  ver- 
sus, et  sic  recitare;  secus  vero  in  beneficialo  qui 
culpabiliter  abest  a choro.  5°  Surdus  simul  et  cae- 
cus non  tenetur  recitare  nisi  sciat  officium  memo- 
riter juxta  modum  supra  dictum;  si  tantum  sit  sur- 
dus et  non  possit  solus  recitare,  aut  ita  surdaster 
ut  non  possit  audire  socium  sine  magna  hujus  vo- 
ciferatione, excusatur.  Surdus  autem,  licet  simul 
sit  caecus,  si  sit  beneficialus  non  excusatur  ab  as- 
sistentia chori.  4°  ./Egritudo  si  est  magna  ac  gra- 
vis, excusat  a recitando  absque  judicio  medici.  Si 
est  mediocris  standum  est  judicio  medici.  Et  si  me- 
dicus non  est  dubius,  sed  absolute  judicet  morbum 
excusare  a recitando,  parendum  est  simpliciter,  nec 
requiritur  praelati  consensus;  si  autem  sit  dubius, 
tunc  consulendus  est  praelatus  ut  dispenset,  maxime 
inter  religiosos.  Si  pradatus  conveniri  non  possit 
dubiumque  praclice  deponatur,  excusabitur  aeger 
a recitando  pro  uno  aut  allero  die.  Ad  longum  enim 
tempus  necessaria  est  licentia  si  fieri  potest.  Deinde 
qui  ob  morbum  non  potest  majorem  alicujus  horae 
pariem  dicere,  ad  illam  horam  dicendam  non  tene- 
tur; et  licet  Navarra  cum  Azorio  censeat  eum  qui 
non  potest  majorem  totius  officii  partem  dicere,  ah 
omnibus  horis  dicendis  excusari,  non  videtur  ta- 
men hoc  admittendum;  si  enim,  v.  gr.  in  Matutino 
recitando  habeat  difficultatem,  et  non  in  aliis  horis, 
videtur  has  in  quibus  cessat  difficultas,  sive  plures 
sive  pauciores  sint,  debere  recitare.  At  vero  si  in- 
firmitas impediat  indefinite  divinum  officium  , tunc 
non  est  scrupulose  inquirendum  an  possit  aeger 
unam  alleramve  horam  dicere  : excusatio  enim 
illa  cx  se  indefinita  jeouivalet  universali,  sicque 

consuetudo  hanc  legem  interpretatur. Laborans  tamen 
quartana  diurna  aut  levi  tertiana  febri  non  omnino 
excusatur,  quominus  tempore  apto  sive  antepo- 
nendo sive  postponendo  debeat  recitare,  dummodo 
iil  commode  et  sine  speciali  aegritudinis  praejudicio 
fieri  possit.  Non  agimus  de  antepositione  aut 
postposilione  extra  legitimum  diei  naturalis  tempus, 
cum  certum  sit  praeceptum  non  obligare  pro  istis 
temporibus.  Qui  autem  ob  morbum  ah  officii  reci- 
tatione excusatur,  non  tenetur  in  illius  compensa- 
tionem facere  aliquam  orationem  mentalem  au* 
vocalem. 

Quinta,  gravis  metus  mortis.  Si  tamen  in  religionis 
injuriam  cedat,  non  excusat  a recitando. 

Sexta,  necessitas  actionis  supervenientis, quae  officii 
recitationem  impedit , vel  ex  justitia  , vel  ex  chari- 
tate  faciendae;  nec  opus  est  ut  haec  charitatis  obli- 
gatio sit  gravissima.  Si  tamen  horarum  recitatio 
possit  anteponi  vel  postponi,  anteponenda  vel  post- 
ponenda est. 

Septima,  dispensatio.  Nam  papa  etiam  cum  benefi- 
ciario potest  simpliciter  dispensare,  relinquendo  eum 
liberum  ab  omni  obligatione  tam  recitandi  officium 
divinum  quam  aliquid  aliud  loco  illius;  est  enim 
praeceptum  ecclesiasticum. (Navarra,  Tolctus,  Syl- 
vesler,  etc.)  imo  data  sine  causa  haje  dispensatio 
erit  valida,  non  tamen  licila.  Episcopus  autem  nec 
cum  clerico  nec  cum  beneficiario  sic  potest  dispen- 
sare; potest  tamen  in  occurrente  necessitate  dare 
licentiam  non  recitandi  potius  per  modum  inter- 
pretationis quam  dispensationis.  Idem  dic  de  prae- 
latis regularibus  respectu  subditorum ; sed  hi 
satpe  per  privilegia  possunt  in  hoc  cum  suis 
dispensare,  vel  consulenda  et  servanda  esi  consue- 
tudo. 

CAPP.  XXIX,  XXX. 

Quid  beneficialus  teneatur  restituere  qui  per  sex  pri- 
mos menses,  aut  post  HIgs  non  recitat. 

Dico  1 : Quamvis  beneficialus  culpabiliter  non  re- 
citans officium  canonicum  in  sex  primis  mensibus 
ab  obtentu  beneficii,  non  teneatur  perceptos  fructus 
restituere,  ex  vi  peculiaris  constitutionis  concilii 
Lateranensis,  sub  Leone  X (sess.  9),  statuentis 
illum  post  sex  menses  postquam  beneficium  obtinuit 
(non  per  sex  menses,  ut  mendose  ponit  Sotus),  cul- 
pabiliter non  recitantem  non  facere  fructus  suos, 
adeoque  teneri  iilos  restituere  ; agit  enim  de  poste- 
rioribus mensibus  post  obtentum  beneficium , non 
de  prioribus  ; tamen  ex  vi  naturalis  jutis  tenetur  eos 
restituere  pro  rata  omissionis  officii  et  temporis  : 
Solus,  Covarruvias,  Alensis,  etc.,  contra  Navarram  et 
alios  negantes  eum  teneri  restituere  istorum  prio- 
rum sex  mensium  fructus,  licet  peccant  mortaliter. 
Sed  probatur  : Quia  beneficialus  omittens  debitam 
orationem,  peccat  contra  justitiam  commulativam 
tariquam  stipendiarius,  ex  qua  intrinsece  oritur 
obligatio  restituendi.  Quia  autem  isti  fructus  beneli- 
eiales  non  dantur  tantum  propter  horas  canonicas, 
sed  etiam  propter  alia  officia,  ac  maxime  prop'er 

Sacrificii  ac  sacramentorum  ministerium,  licet  ob 
haec  non  teneatur  illos  omnes  omnino  fructus  resti- 
tuere, aliquos  tamen  tenetur  restituere  ex  jure  na- 
turali; sed  lioec  restitutio  videtur  posse  fieri  non 
solum  in  bonis  temporalibus,  sed  etiam  in  spiritua- 
libus omissis,  v.  gr.  per  alios  sex  menses  recitando 
bis  quotidie  officium  canonicum;  sicut  qui  omisit 
dicere  missas,  polestdicendo  eas  postea,  satisfacere. 
Imo  luec  spiritualis  restitutio  non  videtur  necessa- 
rio debere  fieri  in  eadem  actionis  specie,  sed  videtur 
posse  fieri  per  alias  preces  sequivalenles  aut  aequa- 
les prudenti  judicio  (v.  gr.  per  integrum  Rosarium, 
vel  missae  sacrificium  tot  diebus  repetitum  ad  istam 
intentionem  , et  similia),  utpole  aeque  Ecclesiae  uti- 
les Sed  : 

Dico  § : Beneficiatus  qui  post  sex  menses  ab  ob- 
tentu beneficii  culpabiliter  non  recitat  officium, 
stante  praedicto  decreto  concilii  Lateranensis,  in 
sua  vi,  tenetur  in  conscientia  ante  judicis  senten- 
tiam facere  restitutionem  fructuum  in  sex  prioribus 
mensibus,  in  quibus  culpabiliter  non  recitavit,  per- 
ceptorum, etiamsi  delictum  sit  occultissimum.  De- 
cretum enim  dicit  : Beneficiorum  suorum  fructus 
suos  non  faciat.  Lex  auteTn  potest  impedire  dominii 


acquisitionem,  adeoque  non  potest  relinere  quod 
non  est  suum  (Navarra,  Covarruvias,  etc.).  Unde 
vi  illius  legis  tenetur  restituere  omnes  fructus  cum 
ea  proportione  quam  Pius  V sic  declarat  : Statui- 
mus ut  qui  lioras  omnes  canonicas  uno  vel  pluribus 
diebus  intermiserit,  omnes  benefeii  seu  benef ciorum 
fructus  qui  illi  vel  illis  diebus  responderent  si  quotidie 
diliderentur;  qui  vero  Matutinum,  tantum  dimidiam; 
qui  cccleras  omnes  lioras,  aliam  dimidiam  ; qui  harum 
sinijulas,  sextam  partem  fructuum  ejusdem  diei  amit- 
tat. Hinc  ex  omissa  parva  alicujus  horae  parte  ad 
peccatum  mortale  non  perveniente,  restituendi  obli- 
gatio non  oritur-,  uti  nec  videtur  obligari  is  qui  ex 
naturali  oblivione  vel  ex  ignorantia  invincibili  non 
recitavit;  secus  qui  mortaliter  peccavit  recitans 
sine  ulla  omnino  attentione,  id  est,  qui  ita  recitavit 
ac  si  non  recitasset  aut  orasset.  Pro  hac  restitutione 
qute  post  sex  menses  non  recitantibus  imponitur, 
non  potest  fieri  compensatio  spiritualis,  quam  su- 
pra dicebam  ex  natura  rei  sufficere ; quia  lex  posi- 
tiva hoc  restitutionis  ac  poenae  genus  statuit,  et  qui- 
dem his  verbis  : Ulin  fabsicas  hujusmodi  benef  cio- 
rum, vel  pauperum  eleemosynas  erogare  teneatur. 


TRACTATUS  OUTNTUS. 

DE  JURAMENTO  ET  ADJURATIONE. 

LIBER  PRIMUS. 

De  juramento  in  genere,  et  de  assertorio  juramento  in  specie. 


CAPUT  PRIMUM. 

Quid  sit  juramentum. 

Dico  : Juramentum  est  actus  adducendi  Deum  in 
lesteni,  seu  enuntiatio  qua;  cum  divino  testimonio 
profertur.  Dum  adducitur  verus  Deus  in  testem,  est 
verum  juramentum  ; dum  adducitur  falsus,  v.  gr. 
tdolum,  tunc  est  putatum  tantum  juramentum.  Ju- 
ramentum derivatur  a jure;  quia  id  quod  divino 
testimonio  firmatur,  quasi  jure  suo  pro  vero  ha- 
bendum est,  aut  quasi  jure  stabilitum  foret,  ideo- 
que  vocatur  etiam  jusjurandum.  Ad  actum  jurandi 
tria  concurrunt  : intellectus  qui  proponit  necessita- 
tem vel  utilitatem  jurandi,  voluntas  quae  adjungit 
jurandi  intentionem,  et  lingua  quae  consummat  ac- 
tum exterius  ; interius  autem  consummatur  ab  in- 
tellectu lanquam  lingua  spirituali,  vel  dictante  ju- 
randi formam  voce  exprimendam,  vel  loquente  so- 
lum mentaliter  cum  Deo.  Intentio  jurandi  est  omni- 
no necessaria  ad  juramenti  constitutionem  et  ejus 
veritatem  in  essendo,  exterius  enim  prolatum  jura- 
mentum sine  jurandi  intentione  non  est  verum  ju- 
ramentum, nullamque  inducit  obligationem  : volun- 
tas enim  proferendi  verba  ad  jurandum  apta,  potest 
separari  ab  intentione  jurandi,  atque  ita  sine  atten- 
tione jurandi,  neque  potest  determinari,  an  verba 


ad  jurandum  proferantur  necne,  neque  distingui 
juramentum  a non  juramento. 

CAPP.  II,  III. 

Au  juramentum  sit  actus  licitus,  et  an  requiratur 

ad  ejus  honestatem  veritas,  justitia  et  judicium. 

Dico  1 ; De  fide  est  non  omne  juramentum  esse 
illicitum,  vel  prohibitum  etiam  a Christo  : contra 
antiquos  haereticos,  Catharos,  Pelagianos,  Anaba- 
ptisias,  etc.,  volentes  jurare  esse  intrinsece  malum, 
vel  Christianis  omnino  interdictum.  Probatur  cx 
Ecclesiae  usu  ac  traditione  et  sanctorum  exemplis, 
Abrahami,  lsaaci,  Jacob  (Gen.  xxvi,  xxxu),  Moysis 
(Deut.  iii),  David,  etc.  Deinde,  Deut.  vi,  15  ; x,  20, 
dicitur  : Dominum  Deum  tuum  timebis,  et  illi  soli 
servies,  et  per  nomen  illius  jurabis  ;et  psal.  lxii,  12: 
Laudabuntur  omnes  qui  jurant  in  eo.  Ratio  est,  quia 
juramentum  est  quaedam  divini  nominis  invocatio, 
confitendo  Deum  non  posse  mentiri.  Hinc  etiam 
nunc  in  lege  gratiae  juramentum  non  est  prohibitum, 
et  interdum  est  licitum,  quod  est  etiam  de  fide. 
Probatur  ex  usu  Ecclesiae  exigentis  juramentum  in 
judicio,*  in  abjuratione  haeresis,  etc.,  ac  sanctorum 
exemplis  : nam  sanctus  Paulus  dicit  : Ego  autem 
testem  Deum  invoco  in  animam  meam  (II  Cor.  t,  25). 
Qiue  autem  scribo  vobis,  ecce  coram  Deo  quia  non 

mentior  (Galat.  i,  20).  Dum  igitur  Christus  ait  : Ego 
aulemdico  vobis  :'Nolite  jurare  omnino  [ Matlh.x , 5-4). 
Non  dat  praeceptum  sed  consilium  ac  monet  vitan- 
dam jurandi  frequentiam  etiam  licitam,  ne  per  lici- 
tam faciie  deveniatur  ad  illicitam,  ideo  ponitur  par- 
ticula omnino.  Deinde  quia  Judaei  putabant  solum 
perjurium  seu  juramentum  falsum  esse  velitum,  et 
per  juramentum  verum  nunquam  peccari,  ideo 
Christus  illos  admonet  ut  vitent  consuetudinem 
jurandi  frequenter,  licet  in  vera  re,  per  Deum  aut 
creaturas.  Idem  dic  de  his  verbis  : Fratre s mei,  no- 
lite jurare  neque  per  coelum,  etc.  ( Jac . v,  12).  Item 
dum  Patres  interdum  dicunt  juramentum  esse  illici- 
tum, intelTigunt  de  mala  frequenter  ac  temere  ju- 
randi consuetudine.  Denique  dum  advocatur  Deus 
in  testem,  non  petitur  ut  ipse  Deus  propria  voce 
lestetur,  sed  homo  ostendit  se  ob  reverentiam  Deo 
ejusque  nomini,  quod  interpellat,  debitam,  teneri 
ad  dicendam  veritatem.  Quia  autem  non  semper  et 
in  omni  re  licitum  est  jurare,  ideo  : 

Dico  2 : Ad  licite  jurandum  haec  tria  requirun- 
tur : 1°  veritas;  naturalis  enim  ratio  dictat  non  li- 
cere falsum  jurare;  et,  Levit,  xix  acZach.  v,  dicun- 
tur damnandi  omnes  qui  jurant  mendacium  ; in  ju- 
ramento promissorio  requiritur  duplex  veritas  : una 
dicti,  quo  asseritur  promissio,  altera  facti  ad  cujus 
exsecutionem  jurans  se  astringit.  2°  Justitia,  id  est 
materia  debet  esse  honesta,  seu  justa;  unde  jura- 
mentum promissorium  de  re  inhonesta  non  obligat. 
In  assertorio  non  requiritur  ut  materia  remota  seu 
res  de  qua  juratur,  sit  honesta,  licite  enim  jurant 
testes  de  adulterio,  homicidio,  etc.,  sed  ut  proxima 
seu  ipsa  assertio  sit  honesta  aut  justa.  Sic  in  sacra- 
mento poenitentiae  materia  remota  sunt  peccata; 
ipsa  autem  confessio  est  proxima.  5°  Judicium,  id 
est  debita  ac  prudens  consideratio,  quae  judicatur 
an  sil  necesse  facere  juramentum,  et  qusenam  ex 
illo  utilitas  percipienda  sit.  Cum  autem  fiat  jura- 
mentum per  Deum  verum,  fides  in  Deum  ad  illud 
pricsupponilur,  et  sub  judicio  etiam  comprehendi- 
tur. In  judicio  diebus  festis  exigi  juramentum  pro- 
hibetur. 

CAPUT  IV. 

An  juramentum  sit  actus  a virtute  religionis 
elicitus. 

Dico  : Juramentum  est  vere  actus  religionis.  (D. 
Thomas,  etc.)  Probatur:  l°ex  Scriptura  : Illi  soli 
(Deo)  servies,  ac  per  nomen  illius  jurabis  ( Deut . vi , 
15);  ponitur  ibi  juramentum  tanquam  actus  ad  la- 
triam  pertinens;  ideo  vetatur  perjurium  ad  vitan- 
dam Dei  irreverentiam  : Non  perjurabis  in  nomine 
meo,  nec  pollues  nomen  Dei  tui  (Levit,  xix,  12) , etc. 
2“  Ex  philosophis  : Aristoteles,  Metapli.  lib.  i, 
cap.  5,  sic  describit  juramentum:  < Jusjurandum 
est  cum  divina  veneratione  dictio,  probationis  ex- 
pers ; » et  Cicero  ait  esse  affirmationem  religiosam, 
o"  Ratione  : Licet  saepe  molivum  operantis  inducens 
ftd  actum  jurandi  non  pertineat  ad  religionem,  sed 
ad  fidem  in  verbis  ac  pactis  liumanis  fumandum, 


tamen  molivum  operis  inducens  ad  speciem  actus 
seu  ad  servandum  debitum  in  jurando  modum,  spe- 
ctat ex  ipso  suo  objecto  ad  religionem  aut  ad  Dei 
cultum. 

Objicies  1 : Omnis  actus  religionis  principaliter 
intenditur  ob  cultum  Dei.  Atqui  juramentum  non 
intenditur  primo  ob  cultum  Dei,  sed  ob  confirmandam 
humanam  veritatem  aut  pactum  seu  foedus  huma- 
num ; ergo  non  est  actus  religionis.  Respondeo: 
Nego  minorem.  Quamvis  enim  primum  et  quasi  re- 
motum motivmn  excitans  ad  jurandum,  non  sit 
cultus  Dei,  supposita  tamen  aliunde  jurandi  occa- 
sione, potest  ac  debet  Dei  cultus  proxime  observari 
ac  intendi,  quia  juramentum  est  actus  ad  signifi- 
candam debitam,  quam  de  Deo  habere  debemus, 
existimationem.  II. nc  D.  Thomas  colligit  istum  re- 
ligiosum jurandi  actum  posse  ulterius  referri  ad. 
aliquem  temporalem  effectum  seu  utilitatem,  ponit- 
que  differentiam  inter  votum  et  juramentum  in 
hoc,  quod  votum  ita  tendat  in  Deum,  ut  sibi  sistat; 
juramentum  aulein  praeter  cultum  Dei,  ordinetur  ad 
aliquid  aliud  praesenti  vitae  necessarium. 

Obj.  2:  Actus  religionis  est  per  se  appetibilis, 
absque  alia  necessitate.  Atqui  juramentum  non  est 
tale,  ergo.  Respondeo  : Nego  majorem.  Licet  Dei 
cultus  sit  per  se  et  secundum  se  appetibilis,  actus 
tamen  qui  assumitur,  ut  materia  cultus,  non  est 
semper  per  se  appetibilis,  sed  tantum  in  aliqua  ne- 
cessitate, vel  supposita  convenienti  ejus  materia  : 
v.  gr.  actus  contritionis  non  est  per  se  appetibilis 
nisi  supposito  peccato.  Sic  juramentum  potest  or- 
dinari ad  cultum  Dei,  dum  occurrit  ejus  necessitas, 
licet  non  sit  talis  actus  qui  absque  necessitate  fie- 
ri debeat,  nec  per  se  appetibilis. 

Obj.  5 : Juramentum  est  quoddam  rectae  fidei  de 
divina  veritate,  scientia,  providentia  indicium ; er- 
go est  magis  fidei  confessio,  quam  actus  religionis. 
Respondeo:  Juramentum  quidem  de  se  est  aptum  et 
ad  confitendam  fidem  et  ad  colendum  Deum,  si  hac 
vel  illa  intentione  fiat,  tamen  ut  est  actus  virtutis 
moralis,  per  se  ad  religionem  spectat;  quia  ejus  est 
observare  ut  cum  debito  Dei  honore  fiat,  quod  non 
ita  pertinet  ad  fidem  per  se  spectatam. 

CAPUT  V. 

An  licitum  sit  per  creaturas  jurare. 

Nola:  Certum  est  religiosum  juramentum  posse 
ac  debere  per  solum  Deum  verum  fieri.  Hinc  jura- 
mentum per  falsos  deos,  per  idola,  per  creaturas 
absolute  spectatas,  ut  creaturae  sunt,  non  est  jura- 
mentum in  re  ipsa,  etiamsi  ut  tale  fiat  ex  jurantis 
intentione,  quia  deest  illi  verum  juramenti  consti- 
tutivum; ista  enim  non  sunt  Deus.  Erit  quidem  ma- 
terialiter juramentum  quoad  verborum  sonum,  et 
etiam  ex  conscientia  erronea  putatum  juramentum, 
sicut  idolum  est  putatus  Deus,  sed  in  re  non  habet 
juramenti  subsistentiam. 

Dico  1 : Stando  in  solo  jure  naturali,  et  secluso 
omni  jure  positivo  prohibente,  licitum  est  per 

creaturas  ut  ad  Deum  rclaias  jurare ; patet  ex  Scri- 
ptura, v.  gr.  Josopli  jurat  per  salutem  Phataonis 
( Gen . nui,  io);  et  Moyses  : Testem  invoco  caelum 
et  terram  (Deui,  iv,  2G);  sanctus  Paulus:  Testem 
Deum  invoco  in  animam  meam  ( II  Cor.  i,  25). 
liem  saepe  juratur  per  Evangelia,  litque  vel  persim- 
plicem attestationem,  quatenus  Deus  in  istis  crea- 
turis exsistit  ac  relucet,  vel  per  exsecrationem, 
quatenus  Deus  habet  dominium  in  creatam  rem  per 
quam  juratur,  de  quibus  postea  : et  sic  per  ipsum 
Deum  ut  in  suis  creaturis  residentem  (it  semper  ju- 
ramentum. 

Dico  2 : Hic  modus  jurandi  per  creaturas  ex  rei 
natura  licitus,  nullo  jure  positivo,  sive  divino  sive 
humano  est  prohibitus ; quia  nec  Deus  in  lege  ve- 
teri, nec  Christus  in  Evangelio,  nec  Ecclesia  in  jure 
canonico  id  prohibet,  et  jus  civile  in  multis  locis 
approbat,  v.  gr.  in  cap.  Quoties,  lib.  i,  quaesi.  7, 
approbat  juramentum  per  Deum,  per  Evangelia, 
per  salutem  principum.  In  hoc  tamen  jurandi 
modo  magna  cautio  adhibenda  esL  oh  periculum 
svandali. 

Dico  5 : Non  potest,  sine  respectu  ad  Deum, 
heri  juramentum  per  creaturas  irrationales,  utpote 
incapaces  testificandi  veritatem  : nec  per  daemones 
aut  homines  damnatos,  etiam  cum  respectu  ad 
Deum,  quia  ratione  status  indigni  sunt  ut  in  eis  aut 
eorum  nomine  invocetur  Deus  in  testimonium  ve- 
ritatis, sed  per  angelos  aut  beatos  sive  cum  directo 
respectu  ad  Deum  in  eis  relucentem,  sive  cum  in- 
direeio  ob  gloriosum  illorum  statum  mendacii  in- 
capaciuin  et  videntium  humanas  res  in  Verbo,  po- 
test fieri  juramentum;  non  tamen  ob  naturalem 
eorum  perfectionem  secundum  se  nude  spectatam, 
qua  nec  cognoscunt  nostras  res,  nec  sunt  erroris 
incapaces. Quod  allinet  ad  homines  viatores  possunt 
vocari  in  veritatis  humanae  testimonium  non  infal- 
libile sed  probabile  quod  falli  et  fallere  potest; 
adeoque  talis  invocatio  nec  essentiam  juramenti  ha- 
bet nec  nomen  meretur.  Hinc  collige  juramentum 
per  creaturas  secundum  se  speciatas  ut  creatur® 
sunt,  differre  specie  morali  a juramento  quod  fit  per 
D uin;  secus  vero  juramentum  factum  per  creatu- 
ras ut  ad  Deum  relatas,  quia  tunc  est  idem  Deus 
per  quem  juratur,  et  sub  eadem  primae  veritatis  ra- 
tione invocatur;  videtur  tamen  juramentum  factum 
per  ipsum  Dei  nomen  esse  accidentaliter  gravius 
illo  quod  fit  per  creaturas  ut  ad  Deum  relatas. 

CAPP.  VI,  VII,  VIII. 

De  causa  finali  et  materiali  juramenti. 

Dico  1 : Proximus  et  quasi  intrinsecus  juramenti 
effectus  est  confirmatio  veritatis,  hsecque  confir- 
matio veritatis  est  proprius,  proximus  et  quasi  in- 
trinsecus juramenti  finis:  non  vero,  ut  vult  Cajeta- 
nus,  effectus  juramenti  tanquam  causae  efficientis. 
Notitia  quidem  veritatis  in  aliis  generata  per  jura- 
mentum, est  ejus  effectus  tanquam  causae  efficien- 
tis, sed  veritas  juramento  confirmata  ac  credibilis 
♦ITecU,  est  formalis  ejus  effectus  finalis.  Neque  est 


quid  inordinatum  ordinare  rem  spiritualem  ad  tem- 
poralem tanquam  ad  proximum  et  immediatum  fi- 
nem etiam  principaliter  intentum  ab  ipso  operante, 
dummodo  in  illo  non  sistatur  tanquam  in  fine  ul- 
timo, sed  in  Deum  virlualiter  vel  formaliler  refera- 
tur ; usus  enim  juramenti  primario  introductus  est 
ut  medium  ad  confirmandam  veritatem,  praescin- 
dendo ab  honore  ejus,  qui  in  testem  advocatur; 
posito  autem  hoc  usu  aut  prima  institutione,  sta- 
tim  qneedam  intrinseca  divini  honoris  ac  cultus  ra- 
tio in  eo  insurgit  et  reperitur. 

Dico  2 : Materialis  causa,  seu  materia  circa  quam 
versatur  juramentum  licitum  et  religiosum,  non 
limitatur  ad  solas  fidei,  religionis  aut  pietatis  cau- 
sas, ut  voluit  Wicleffus  et  fortasse  Erasmus,  sed 
extenditur  etiam  ad  humana  negotia,  dum  in  iliis 
tres  supra  enumerat®  juramenti  circumstanti®  con- 
currunt. De  fide,  ut  patet  ex  omni  lege  et  ex  exem- 
plis Abrali®  (Gen.  xxi),  lsaaci  (Gen.  xxvi),  Moysis 
(Exod.  n),  Davidis  (I  Reg.  xx,  xxiv),  sancti  Pauli 
(II  Cor.  i;  Rom.  i).  Hinc  juramentum  ex  parte  tna- 
eri®  dividitur  in  sacrum  seu  spirituale,  quale  est 
votum,  obedientia  erga  prslalos  ecclesiasticos,  pro- 
fessio fidei  aut  abjuratio  lueresis  juramento  firma- 
ta : et  in  humanum  seu  temporale,  quale  est  jura- 
mentum factum  in  judiciis  tam  civilibus  quam  cri- 
minalibus, in  contractibus,  promissionibus,  elc. 

Dico  5:  Materia  juramenti  potest  esse  vel  res 
pr®lerita,_v.  gr.  in  judiciis;  vel  futura,  v.  gr.  ir. 
pactis  ac  foederibus ; vel  pr®sens,  ut  patet  in  omni- 
bus. Hinc  ex  parte  materi®  juramentum  rursus 
dividitur  in  assertorium  et  promissorium:  asser- 
torium est  tantum  jurata  assertio  de  pr®senti : pro 
missorium  autem  ultra  assertionem  de  pr®sent; , 
addit  aliquo  modo  promissionem  de  futuro. 
Unde  omnis  promissio  jurata  includit  assertionem 
de  pr®senli  ;.qui  enim  jurat  se  facturum  quod  pro- 
mittit, necessario  jurat  assertionem  de  prmsenti ; 
contra  vero  assertio  jurata  de  futuro  non  necessa- 
rio includit  promissionem,  quia  qui  asserit  se  ali- 
quid facturum,  non  necessario  illud  promittit;  quoii 
ex  usu  sat  liquet 

CAPP.  IX,  X 

Qualis  sit  divisio  et  materia  juramenti  assertorii  et 
vromissorii. 

Dico  \ : Quamvis  Cajelanus,  Solo,  Aragonensis, 
Valentia,  etc.,  valde  probabiliter  et  forsan  vero 
sentiant  juramentum  assertorium  et  promissorium 
tantum  accidentaliter  ex  objecto  materiali  diverso 
differre  inter  se,  non  vero  specifice  et  essentialiter 
ex  objecto  seu  molivo  formali,  tamen  contraria 
sententia  videtur  posse  satis  efficaci  argumento 
probari,  nempe  specifice  et  essentialiter  inter  se 
differre  ob  divini  nominis  invocationem  sub  diver- 
sa ratione  formali.  Nam  in  juramento  assertorio 
invocatur  Deus  tantum  ut  testis  veritatis,  in  pro* 
missorio  autem  quatenus  tali,  invocatur  ut  fide- 
jussor promissionis : atqui  h®  formales  rationes 

sunt  diversa,  et  inducunt  morales  diversarum  ra- 
tionum obligationes;  ergo  ista  duo  juramenta  sunt 
formaliter  diversa.  Aliud  est  verum  jurare,  aliud 
fideliter  jurare;  in  promissorio  debet  esse  duplex 
veritas : una  per  conformilatein  ad  praesentem 
mentem  jurantis,  altera  per  conformilatein  ad  fa- 
ctum futurum;  in  assertorio  tantum  habetur  prior 
veritas.  Attamen  ista  utri  usque  juramenti  diversi- 
tas videtur  potius  esse  indi  vidualis  quam  specifica, 
adeoque  alia  sententia  probabilior.  Deinde  jura- 
mentum promissorium  sive  habeat  rigorosam  pro- 
missionem sibi  adjunctam,  sive  non,  specifice  ac 
formaliter  est  semper  idem,  tendens  ad  eumdem 
finem  formalem,  ejusdemque  rationis  obligationem 
inducens. 

Dico  2 : Materia  juramenti  debet  esse  contingens 
et  aliquo  modo  dependens  a voluntate  jurantis  ; 
quia  juramentum  non  cadit  immediate  in  rem  di- 
ctam secundum  se,  sed  in  dictum  jurantis  et  in 
ejus  cognitionem  quam  habet  de  re  jurata. 

CAPP.  XI,  XII. 

De  forma  juramenti , et  ile  ejus  divisione  ex  parte 
forma;. 

Dico  1 : Forma  juramenti  sensibilis  est  signum 
quo  nomen  Dei  assumimus  ad  jurandum  ; et  ad  hoc 
quidem  verba  humana  voce  prolata  qua;  istam  di- 
vini nominis  invocationem  significant,  sufficiunt : 
sed  non  sunt  absolute  necessaria,  quia  alia  aequiva- 
lenlia  signa  cum  intentione  jurandi  data  sufficiunt, 
V.  gr.  scriptura.  Unde  stando  in  jure  naturali  ju- 
ramentum sine  verbis  per  sequi  alentia  signa  fa- 
ctum pntest  sufficere  ad  inducendam  humanorum 
contractuum  obligationem : nam  mutus  potest  se 
obligare  sub  juramento,  et  esse  testis  ac  jurare  in 
judicio;  sed  quando  jus  humanum  requirit  abso- 
lute verba  ad  inducendam  obligationem,  tunc  ser- 
vandum est,  et  verba  adhibenda.  Hinc  igitur  palet 
tribus  modis  fieri  posse  juramentum  : scilicet  so- 
lis verbis,  verbis  et  actione,  v.  gr.  voce  jurare  et 
tangere  Evangelia  manu;  ac  sola  actione  sine  ver- 
bis, v.  gr.  dum  quis  rogatus  ad  dandum  sui  jura- 
menti signum  tangit  librum,  apprehendit  manum, 
attollit  digitum,  inclinat  caput,  etc. 

Dico  2:  Juramentum  ex  parte  formae  iterum  di- 
viditur in  simplex  quod  speciali  solemnitale  caret, 
et  in  solenme  quod  fit  peculiari  caeremonia  ac  ver- 
bis, per  legem  aut  consuetudinem  determinatis, 
v.  gr.  tangendo  crucem,  reliquias,  Evangelia,  etc.; 
per  invocationem  trium  divinarum  personarum,  in- 
terdum B.  Virginis,  aut  aliorum  sanctorum  vel  per 
aliam  peculiarem  verborum  formam.  Huc  spectat 
antiqua  jurandi  caeremonia  ( Gen . xxv,  xr.vu),  ser- 
vata, ponendo  manum  super  femur  exigentis  jura- 
mentum, vel  ob  fidem  in  Christum  ex  genere  Abra- 
liarn  nascilurum,  vel  ob  fidem  in  Deum  verum,  qui 
Judaeis  praeceperat  circumcisionem  ; vel  ob  signum 
subjectionis  erga  exigentem  juramentum.  Differen- 
tia haec  inter  simplex  et  soleinne  juramentum  est 
tantum  quid  accidentale  essentia;  juramenti. 


Dico  3:  Juramentum  ex  parte  formae  rursus  di- 
viditur in  invocalorium,  implorando  Deum  in  testi- 
monium veritatis  directe  vel  in  se  ipso,  vel  in  crea- 
tura cum  ordine  ad  ipsum,  non  petendo  determi- 
natum divina  attestationis  modum,  v.  gr.  : Teslis 
est  Deus,  vivit  Dominus,  etc.,  et  in  exsecratorium , 
imprecando  sibi  malum  a Deo  specialiter  immit- 
tendum vel  permittendum,  si  non  est  verum  quod 
juratur  ; contra  vero  accipiendo  pro  signo  veritatis 
quae  juratur,  si  tale  malum  non  eveniat,  v.  gr.  Slc- 
tim  moriar  si  non  est  ita;  heee  faciat  mihi  Deus  ct 
hac  addat  ( Rulli  i,  17).  Testem  Deum  invoco  in 
animam  meam  (II  Cor.  i,  23 ).  Ilaec  etiam  in  jure 
canonico  indicatur  forma  juramenti  exsecraloria: 
Sub  periculo  animae.  Item  : Sic  Deus  me  adjuvet. 
lla'C  duo  juramenta,  simplex  et  solenme  non  diffe- 
runt specie  in  ratione  juramenti ; in  utroque  enim 
invocatur  Deus  in  testem  sub  eadem  ratione  formali. 

CAPUT  XI 11. 

De  variis  jurandi  formulis 

Dico  1 : Ad  jurandum  non  necessario  requiritur 
signate  verbum  juro  ; in  jure  enim  formulae  juran- 
di saepe  illud  non  habent,  uti  nec  sanctu»  Paulus, 
nec  propheta;  in  his  formulis:  Teslis  est  mihi  Deus , 
vivit  Dominus,  etc.  Sufficiunt  enim  quaevis  verba 
qua;  Dei  invocationem  in  testem  exprimant;  liinc 
graviter  jurant  Hispani,  dum  inepta  phrasi  dicunt: 
Voveo  Deum  ita  esse  vel  non  esse.  Dum  quis  auLem 
tantum  dicit  juro,  sitne  juramentum  necne,  id  cx 
intentione  loquenlis  et  ex  circumstantiis  pendet, 
cum  istud  verbum  sit  indifferens;  dicendo  tamen 
per  Deum  ad  veritatem  confirmandam,  juxta  omnes 
e t verum  juramentum.  Idem  dic  de  hac  formula 
sine  particula  per:  Vivit  Dominus,  ut  habekir 
Jerem.  iv,  2:  et  jurabunt,  vivit  Dominus ; et  longe 
certius  de  hac,  etiamsi  non  ponatur  juro  : Testem 
Deum  invoco,  ac  idem  da  hac,  prout  nunc  est  in 
usu  : Teslis  est  Deus.  ILe  autem  sequentes  possunt 
esse  magis  dubiae  : Si  it  Deus ; coram  Deo  ; in  con- 
spectu vel  i>i  prwsenlia  Dei.  Denique  valde  usitata 
luec  est  formula  jurandi : In  veritate  Dei. 

Dico  2 : Dum  quis  dicit,  in  fide  mea;  sive  sit  vir 
nobilis,  sive  non  sit,  juxta  communem  sententiam 
non  jurat ; nec  per  hoc  nomen  fides,  inlelligitur  fi- 
des Christi,  idemque  est  si  dicat  per  fidem  meam, 
contra  Solum  : imo  etiamsi  id  dicat  ex  intentione 
erronea  faciendi  juramentum,  quia  tunc  erit  tan- 
tum juramentum  putatum ; si  vero  rite  inlelligens 
quid  sit  jurare,  sine  enore  habeat  veram  intentio- 
nem interponendi  fidem  suam  cum  habitudine 
quae  ad  jurandum  per  Deum  sufficiat,  tunc  erit  ve- 
rum juramentum ; sedin  usu  communi  non  sic 
usurpantur  ista  verba,  adeoque  simpliciter  loquen- 
do non  sunt  juramenta.  Si  dicatur:  In  fide  Chri- 
stiana, vel  Christi  vel  Dei,  vel  Per  fidem  Christi, 
aut  Evangelia,  tunc  est  verum  juramentum;  sed  si 
dicatur : In  fide  hominis  Christiani,  et  inlelligalur  de 
fidelitate,  qualem  decet  esse  in  homine  Christiano, 

tunc  non  erit  juramentum,  sicut  non  est  dum  di- 
citur: 1 ii  fide  regia,  in  fide  viri  nobilis,  religiosi, 
clerici,  ete.,  specificando  iidem  humanam,  non  divi- 
nam, seu  determinando  fidem  ad  humanam  tantum 
credulitatem.  Sed  in  his  et  similibus  consulenda  est 
intentio  loquenlis.  Dum  igitur  quaedam  jura  et  ju- 
rislae  dicunt  ista  verba  in  fide,  vel  per  faem  esse 
juramenta,  intelligunt  de  fide  Christiana. 

Dico  3 : Ex  dictis  sequitur  has  loquendi  formulas: 
Vere,  in  veritate,  in  veritate  mea,  etc.,  non  esse  ju- 
ramenta ; idem  dic  de  hac:  In  conscientia,  vel  per 
conscientiam  meam,  etiamsi  haec  possit  esse  aequivo- 
ca  an  ad  Deum  referatur;  quod  ex  intentione  io- 
quentis  pendet,  satiusque  est  eam  refugere.  Hae 
vero : Per  habitum  sancti  Petri,  per  professionem 
meam  religiosam,  aut  per  alias  creaturas  ad  Deum 
relatas  aliquid  attestari,  sunt  juramenta.  An  lioma- 
giuin  includat,  sive  formaliter  sive  concomilanter, 
juramentum,  alii  affirmant,  alii  negant.  Spectanda 
est  consuetudo. 

Dico  i:  Formulae  juramenti  exsecralorii  hae  duae 
sunt  : 1°  est  quae  fit  sine  expressa  imprecatione 
sic:  Per  vitam,  persalutem  propriam,  Patris,  Filii, 
etc. ; jurans  enim  per  vitam,  quantum  est  ex  se, 
eam  exponit  Dei  judicio,  ut  si  falsum  jurat,  illa 
privetur.  Similiter : Sic  me  Deus  adjuvet,  sensus  est : 
Si  mentior,  Deus  non  me  adjuvet.  2°  Est  quae  fit 
cum  expressa  imprecatione  sibi  vel  rebus  sibi  cha- 
ris injecta  ; quales  sunt  gravissimae,  imprecari  sibi 
vel  aliis  mortem  aeternam,  Dei  iram,  daemonis  ob- 
sessionem, si  verum  non  dicitur.  Sunt  tamen  qui- 
dam modi  imprecationum  qui  ad  juramentum  non 
spectant. 

CAPP.  XIY,  XV. 

Ite  personis  qua : jurare  possunt. 

Dico  i:  Deus  juxta  modum  ac  formam  juramen- 
ti, et  aliquo  modo  quoad  nos  juxta  ejus  effectum 
ac  finem,  id  est  volendo  ostendere  sui  decreti  ab- 
soluti immutabilitatem  : ac  augere . nostram  fidem 
et  spem,  potest  quidem  jurare,  ut  patet  ex  Scriptu- 
ra : Juravi  in  nomine  meo  magno  (Jerem.  xliv,  23). 
Juravi!  Dominus  in  Sancto  suo  (Amos  iv,  2),  id  est 
in  sanctitate  sua.  Juravit  Dominus  et  non  panitebit 
eum  ( Psal . cix,  4).  Sed  non  potest  jurare  quoad  rem 
ipsam,  seu  quoad  se  : Quoniam,  ut  ait  sanctus 
Paulus  a 1 Ilebr.  vi,  13:  Neminem  habuit  per  quem 
juraret,  majorem,  juravit  per  semelipsum  ; juramen- 
tum enim  in  sua  proprietate  dicit  habitudinem  ad 
auctoritatem  superiorem  respectu  jurantis.  Deinde 
non  videtur  Deus  posse  jurare  per  exsecrationem 
( nihil  enim  mali  potest  sibi  imprecari),  sed  so- 
lum per  attestationem.  Unde  dicitur:  Juravit  Do- 
minus in  anima  sua  (Amos  vi,  8),  etc.  Juravit  Do- 
minus per  animam  suam  (Jerem.  u,  14),  id  est  per 
suam  substantiam  seu  per  se  ipsum  attestando,  non 
imprecando.  Sic  dum  ait  : Semel  juravi,  si  David 
mentior  [ Psal.  lxxxvih,  36),  id  est  non  mentiar. 


Dico  2:  Christus  potuit  jurare;  erat  enim  qu& 
tenus  horno,  capax  juramenti  etiam  proprie  sum- 
pti, utpete  minor  Patre,  et  sic  per  majorem  se  ju- 
rare poterat,  et  ex  parte  quidem  audientium  cum 
fructu,  cum  auctoritate,  et  fortasse  interdum  cum 
necessitate;  imo  videtur  aliquando  jurasse  per  haec 
verba  : ln  veritate  dico  vobis  (Luc.  iv,  23).  Vere  di- 
co vobis  quia  vidua  haec  pauper  plusquam  omnes  mi- 
si t ( Ime,  xxi,  3) : Arnen,  amen  dico  vobis  ( Joan. 
viii,  34,  et  alibi  passim).  Licet  enim  ista  verba  nou 
sint  formalia  juramenta  quoad  Dei  invocationem, 
aequivalenler  tamen  eamdein  vim  videntur  habere, 
maxime  si  inlelligantur  de  Christo  jurante  non 
per  alium  seu  per  Patrem  sed  per  seipsnra.  lsia 
autem  dictio  Amen  habet  triplicem  usum  : 1®  idem 
est  ac  vere  aut  fideliter,  ut  in  exemplo  allato  sumi- 
tur; 2°  idem  est  ac  fat  non  tantum  ut  verbum 
optandi,  sed  etiam  consentiendi  et  confirmandi,  et  sic 
videtur  sumi  ab  Ecclesia  in  fine  orationum  ; 5°  si- 
gnificat Deum  immutabiliter  veracem  in  Apoc.  m, 
14  : Ilcec  dicit  amen  testis  fdelis. 

Dico  3 : Angeli  boni  eum  hominibus  loquentes 
possunt  jurare,  ut  palet  in  Apoc.  x,  6:  Angelus  ju- 
ravit per  viventem  in  saxula  sceculorum.  Inter  se  au- 
tem non  jurant,  quia  semper  clare  intuentur  ea  de 
quibus  ab  aliis  illuminantur  aut  instruuntur  per 
quamcunque  angelicam  locutionem.  Nec  videntur 
ipsi  mali  angeli  inter  se  jurare,  non  ex  bono  moti- 
vo,  sed  ne  Deum  honorent;  respectu  vero  homi- 
num, ad  illos  decipiendos  sub  specie  falsa,  inter- 
dum jurare  possunt,  si  Deus  illis  permittat.  Deni- 
que angelus  in  pura  natura  speciatus  si  possit  cum 
altero  angelo  ita  loqui,  ut  rem  dictam  non  intui- 
tive,  sed  solum  abslractive  per  suam  locutionem, 
illi  ostendat;  tunc  in  tali  statu  posset  illi  esse  usus 
et  utilitas  juramenti. 

Dico  4 : Juramentum  non  est  ex  iis  rebus  quae 
necessario  supponunt  peccatum  aut  ejus  effectus 
in  natura  humana;  adeoque  ejus  usus  non  fuit  re- 
pugnans statui  naturae  integrae,  seu  statui  innocen- 
tiae, ac  potuisset  fieri  sine  culpa  etiam  veniali,  li- 
cet ejus  necessitas  fuisset  rarior.  Iu  statu  naturae 
lapsae  omnes  adulti  verum  Deum  cognoscentes  sive 
haeretici  aut  Catholici,  sive  Judaei  aut  gentiles  sunt 
capaces  juramenti,  secus  vero  athei ; et  qui  falsos 
tantum  deos  colunt,  jurando  per  illos,  faciunt  pu- 
tatum, non  verum  juramentum.  Jure  autem  huma- 
no inter  fideles  non  admittuntur  ad  jurandum  in 
judicio  infames  ac  perjuri ; nec  pueri  anLe  decimum 
quartum  aetatis  annum  cogi  possunt  ad  jurandum, 
nec  rata  sunt  eorum  juramenta.  Deinde  prohiben- 
tur presbyteri  jurare  in  manibus  laicorum  sine  li- 
centia sui  praelati,  nempe  dum  jurant  laieo  ut  a!i- 
cujus  causae  judici  aut  superiori  (cap.  Ex  rescri- 
pto, cap.  Pervenit).  Idem  dic  de  episcopis,  exceptis 
casibus  in  jure  expressis,  v.  gr.  in  praestanda  papae 
obeuientia,  in  abjuratione  erroris,  etc. 

LIBER  II. 

De  juramento  promissorio- 


CAPP.  I,  II. 

Qualis  sil  obligatio  juramenti  promissorii. 

Dico  1 : Conslat  promissioni  additum  juramen- 
tum secum  afferre  propriam  et  peculiarem  obli- 
gationem  faciendi  id  quod  promittitur.  De  fide  : Qui 
enim  juratam  promissionem  non  implet,  perjurus 
censetur  (cap.  Querelam,  c.  Tua  nos).  Quia  sicut 
assertorium  juramentum  fit  ut  auctoritate  divina 
confirmetur  veritas,  ita  et  promissorium  ut  eadem 
auctoritate  habeatur  immobilis  et  certa  promissio. 
Sed 

Dico  2 : Assertio  jurata  de  futuro  potest  in  ri- 
gore separari  a promissione  ; pura  enim  assertio 
de  futuro  quae  fit  ex  solo  proposito,  est  natura  sua 
prior  omni  promissione,  poteslque  sine  promissio- 
nis.interventu  simpliciter  proferri , v.  gr.  ; Assero 
me  liabere  propositum  cras  istam  rem  faciendi:  ergo 
et  jurari  sine  promissionis  interventu.  Nihilominus 
juramentum  cadens  in  assertionem  dc  futuro,  licet 
promissionem  non  supponat,  praeter  tamen  obliga- 
tionem asserendi  verum  de  praesenti  quam  includit 
au-t  supponit,  specialem  aliam  inducit  obligationem 
faciendi  quod  juratum  esi.  (D.  Thomas.)  Quia  qui  ju- 
rat se  aliquid  facturum,  ut  licite  juret,  debet  non 
solum  habere  propositum  faciendi  quod  jurat,  sed 
etiam  habere  animum  seu  voluntatem  se  obligandi 
ad  efficiendum  verum  quod  jurat,  modo  id  non  sit 
malunt  nec  rectae  rationi  repugnet  : neque  promis- 
sorium juramentum  adaequate  sumit  suam  denomi- 
na! ionem  a promissione,  sed  ex  eo  quod  assertio 
jurata  de  fuluro  aequivaleat  promissioni  aut  eminen- 
ter illam  contineat;  vel  certe  quia  illi  frequentius 
promissio  adjungitur.  Dum  quis  jurat  de  facto  alieno 
futuro,  quod  a se  non  dependet,  v.  gr.  cras  plu- 
viam futuram,  non  jurat  se  aliquid  facturum  , sed 
se  habere  talem  conjecturam  ; si  autem  juret  dc 
facto  alieno  futuro  , quod  a se  aliquo  modo  depen- 
det, tunc  tale  juramentum  inducit  faciendi  debitam 
diligentiam,  ut  illud  fiat. 

Dico  5 : Juramenti  obligatio  est  religiosa  , seu 
pertinet  ad  Dei  cultum  ac  religionem,  et  gravis  qui- 
dem ex  genere  suo,  cum  in  gravitate  obligationi  voti 
sequiparetur.  Tamen  juramenti  promissorii  obliga- 
tio est  specie  diversa  ab  obligatione  voti  (nam  vo- 
tum et  juramentum  sunt  actus  specie  diversi,  adeo- 
que  producunt  obligationes  specie  diversas) , et  ab 
obligatione  promissionis  ob  formale  molivum  diver- 
sum, ac  maxime  in  promissione  homini  facta,  cujus 
obligatio  est  fidelitatis  humanae  aut  ad  summum  ju- 
stitia*; juramenti  autem  obligatio  est  religionis. 
Hinc  sequilur  juramenti  et  voti  obligationes  secun- 
dum se  et  ex  natura  sua  esse  separabiles,  saepe 
enim  fiunt  vota  sine  juramento;  ac  quamvis  inter- 


dum simul  concurrant,  illorum  tamen  obligationes 
seu  vincula  manent  semper  formaiiler  distincta. 
Quod  autem  possit  fieri  juramentum  etiam  sine 
volo,  patet  in  materia  ad  votum  non  apta,  v.  gr. 
in  sponsalibus,  contractibus,  comminationibus, 
humanis  promissionibus.  Imo  et  in  quacunque  ma- 
teria ad  votum  apta  ac  religiosa  potest  fieri  jura- 
mentum sine  voto,  seu  separari  obligatio  juramenti 
ab  obligatione  voti  : potest  enim  quis  velle  juraro 
etiam  in  causa  pia,  v.  gr.  jurare  pauperi  se  illi  da- 
turum stipem,  et  non  vovere  : v.  gr.  poenitens  qui 
jussu  confessarii  jurat  se  impleturum  propositum 
restituendi,  vel  se  non  ingressurum  talem  domum 
meretriciam,  non  facit  votum.  Attamen  hujusmodi 
juramenta  in  materia  pia  ordinarie  fiunt  cum  ali- 
qua voti  admistione,  quia  ordinarie  non  fiunt  sino 
promissione  ad  Deum  tendente  ; promissio  autem 
Deo  facta  ac  votum  idem  sunt.  Hinc  spectanda  est 
maxime  intentio  jurantis  ; si  enim  jurarit  sine  ullo 
respectu  ad  Deum,  sed  dunta.xal  ad  firmandam  suam 
voluntatem  in  proposito  aliunde  concepto,  tunc  eri!; 
solum  juramentum. 

CAPUT  III. 

An  obligatio  juramenti  major  sil  guam  voti. 

Dico  1 : Obligatio  quam  includit  seu  supponit 
ju-ramentum  assertorium,  major  ac  gravior  est  quam 
voti.  Quia  obligatio  non  attribuendi  Deo  falsum, 
nnrflo  major  videtur,  quam  obligatio  reddendi  Do- 
mino vola;  prior  enim  est  negativa  : Non  perjura - 
bis  ( Mattii . v,  33);  posterior  affirmativa,  reddes  Lo~ 
mino  vota  tua  ( Ibid .)  ; prius  praeceptum  videtur 
gravius  quam  posterius.  Sed 

Dico  2 : Obligatio  juramenti  promissorii  videtur 
mimoresse,  quam  voti,  quia  per  votum  fides  directa 
Deo  datur ; per  juramentum  autem  promissorium 
quatenus  tale , non  datur  fides  ipsi  Deo  , sed  addu- 
citur Deus  ut  testis  promissionis  vel  assertionis  de 
aliquo  fuluro  facto.  Primus  respectus  magis  ad  di 
vinam  auctoritatem  ac  reverentiam  spectat  quam 
secundus,  ideoque  gravior  obligatio.  Hinc  sequitur 
minorem  esse  obligationem  juramenti  promissorii 
quam  assertorii,  et  mediam  inter  ulramque  esse  vo- 
ti obligationem  : non  tamen  sequitur  obligationem 
juramenti  assertorii  et  promissorii  esse  specie  et 
essentialiter  diversam,  sed  in  individuo  et  acciden- 
laliler.  Interdum  autem  juramentum  additur  vote, 
non  ut  addatur  major  obligatio,  sed  ut  multiplicen- 
tur obligationes  diversae 

CAPUT  IV. 

Erga  quem  incurratur  obligatio  ex  juramento  pro- 
missorio. 

Dico  : Juramentum  promissorium  quod  non  est 

conjunctum  cum  promissione  humana  , nec  cum 
voto,  solam  inducit  obligationem  erga  Deum,  nul- 
lam erga  hominem;  quia  erga  hominem  nulla  ibi 
habetur  obligatio  justitiae,  cum  nullum  interveniat 
partum  ; nec  fidelitatis,  cum  nulla  luerit  promissio; 
nec  ulla  alia  potest  excogitari.  Ergo  sola  ibi  super- 
esl  obligatio  religionis  erga  Deum,  seu  reddendi 
Deo  debitum:  Reddes  autem  Domino  juramenta  tua 
(Matth.-v,  oo).  Non  assumes  nomen  Dei  tui  in  va- 
num [Exod.  xx,  7).  Sed 

Dico  2 : Juramentum  promissorium  quod  fit  per 
humanam  ac  veram  promissionem  juratam,  indu- 
cit obligationem  non  tantum  erga  Deum,  sed  etiam 
erga  hominem  cui  juramentum  praestatur,  si  aliunde 
non  impediatur  obligatio,  ut  postea  dicetur;  dire- 
cte enim  homini,  ut  supponitur,  fit  illa  promissio, 
et  non  Deo;  ergo  directe  producit  obligationem 
erga  istum  hominem  : juramentum  enim  promis- 
sioni additum,  non  tantum  non  tollit  naturalem  pro- 
missionis obligationem,  sed  potius  confirmat  ac 
auget,  ut  jam  dicam,  praeter  aliam  religionis  obli- 
gationem quam  inducit  erga  Deum.  Unde  : 

Dico  5 : Juramentum  promissorium  extensive 
auget  obligationem  simplicis  promissionis,  quia  no- 
vam illi  addit  obligationem  religionis  erga  Deum, 
adductum  in  fidejussorem  ; imo  et  aliquo  modo  in- 
lensive,  quia  haec  religionis  obligatio  allior  est, 
quam  promissionis  humanae,  et  ipsa  promissio  hu- 
mana ob  concomilantiam  istius  juramenti,  augetur 
etiam  in  se  aceidentaliler,  et  quasi  inlensive  intra 
suam  propriam  speciem  , sicut  furtum  in  ecclesia 
factum  non  tantum  est  majus  per  additionem  mali- 
tis sacrilegii,  sed  etiam  in  sua  specie  est  gravioris 
malitiae  ob  istam  concomilantiam , quae  vel  con- 
temptum , vel  considerationem  auget ; non  tamen 
ita  augetur  ista  humanae  promissionis  obligatio  ob 
juramenti  concomilantiam,  ut  in  se  augeatur  essen- 
tialiter intensive,  sive  ut  ab  una  specie  ad  aliam 
transferatur;  sed  tantum  in  individuo  intra  eamdem 
speciem  evadit  gravior. 

CAPUT  V. 

An  solum  juramentum  promissorium  factum  per 
Deum  verum  ir. ducat  obligationem. 

Dico  1 : Certum  est  juramentum  promissorium 
factum  per  Deum  verum  sive  explicite  nominatum 
in  se,  sive  implicite  nominatum  in  aliqua  creatura, 
habere  vim  obligandi  : utrumque  enim  est  ejusdem 
speciei,  adeoque  ejusdem  obligationis  saltem  in 
specie,  etiamsi  fortasse  diversae  in  individuo.  Ista 
autem  ulriusque  obligatio  desumitur  ex  Dei  aucto- 
ritate et  reverentia  illi  debita. 

Dico  2 : Promissio  facta  sub  juramento  praestito 
per  deos  falsos,  vi  juramenti  obligationem  quidem 
non  inducit,  quia  non  est  juramentum  ; quod  autem 
non  est,  non  potest  obligationem  inducere;  cumque 
non  pertineat  ad  veri  Dei  honorem,  ejus  violatio 
non  est  contra  veri  Dei  honorem.  Nihilominus  ex 
erronea  jurantis  conscientia  intendentis  vere  ju- 
rare, ipsum  obligat,  quia  conscientia  erronea  habet 


vim  obligandi  sub  ea  ratione,  sub  qua  re*  concipi- 
tur; atqui  ille  intendit  et  putat  severe  jurare ; ergo, 
etc.  Si  igitur  postea  deponat  istam  conscientiam 
erroneam,  v.  gr.  infidelis  ad  fidem  conversus,  tunc 
obligatio  ex  illa  sola  proveniens  cessabit.  Caeterum 
pactum  aut  foedus  tali  juramento  firmatum,  si  sil 
de  re  licita  et  sine  Christianae  religionis  praejudicio 
servari  possit,  manebit  firmum  quoad  obligationem 
justitiae  ac  fidelitatis  humanae,  quae  in  eo  sine  jura- 
mento inerat : haec  enim  obligatio  non  erat  cx  con- 
scientia erronea,  sed  ex  vera  lege  naturali  ; amisit 
tamen  illam  firmitatem  quam  ex  putato  juramento 
participabat;  corruit  enim,  depulsa  conscientia  er- 
ronea. Hinc  juramentum  a fideli  sine  conscientia 
erronea  factum  per  falsos  deos,  ipsum  ex  vi  jura- 
menti non  obligat. 

CAPUT  VI. 

An  juramentum  factum  per  creaturam  sine  habitu- 
dine ad  Deum,  sive  verum  sive  falsum,  obliget. 

Dico  1 : Si  quis  aliquid  promittat  jurando  per 
dromonem,  non  sub  ratione  falsi  dei,  sed  sub  ra- 
tione cujusdam  personae  intellectualis  quam  ruit 
honorari,  eique  fidem  haberi,  nullam  ex  tali  jura- 
mento obligationem  contrahit ; quia  daemon  est  men- 
dax, nulla  fide  dignus,  omnis  ejus  cultus  sacrile- 
gus, invocatio  interdicta  ; ergo  tale  juramentum  est 
sacrilegum,  et  illud  observare  sub  tali  titulo  perni- 
ciosum. 

Dico  2 : Juramentum  per  sanctos  angelos  aut  ho- 
mines cum  Christo  regnantes,  si  ex  intentione  ju- 
rantis sistat  in  testimonio  creato  quod  ab  ipsis  dari 
posset,  non  quidem  ex  religionis,  sed  ex  duliae 
virtute  simpliciter  obligat  sub  mortali;  quia  sicut 
frangere  fidem  sub  nomine  Dei  datam  est  grave  sa- 
crilegium contra  religionem  seu  cultum  latriae,  ita 
frangere  eain  sub  nomine  aut  auctoritate  alicujus 
sancti  datam,  est  gravis  irreverentia  contra  cultum 
duliae  sancio  debitum.  Dixi  ex  intentione  jurantis  ; 
nam  moraliter  non  ita  fit,  sed  in  sancio  praecipue 
spectatur  Deus;  et  sic,  licet  fortasse  addatur  specia- 
lis duliae  cultus  erga  sanctum  , non  excluditur  cul- 
tus lairiae  erga  Deum,  adeoque  in  tali  juramento 
erit  duplex  obligatio  specie  diversa,  una  lairiae, 
altera  duliae. 

Dico  5 : Juramentum  promissorium  per  creatu- 
ram absolute  spectatam,  v.  gr.  per  barbam  , etc., 
quando  constat  fieri  per  illas  absolute  quatenus  ta- 
les, sine  respectu  ad  Deum,  qui  in  illis  est,  nullam 
specialem  inducit  obligationem  neque  in  reipsa, 
neque  ex  conscientia  erronea  , si  absit  animus  tri- 
buendi creaturae  divinitatem  ; quia  illud  nec  est, 
nec  putatur  juramentum.  Quod  autem  Augustinus 
(serm.  28,  cap.  12)  sic  dicit  : « Qui  per  lapidem 
falsum  jurat,  perjurus  est;  » licet  mulli  id  inter- 
pretentur de  idolo,  quod  vocat  lapidem,  probabi- 
liter tamen  potest  inlelligi  de  juramento  et  per- 
jurio quoad  externam  speciem,  injustam  dece- 
ptionem , scandalam,  non  vero  quoad  rem  ipsam  : 

vel  agebat  de  lapide  ut  reiato  ad  Deum  Inexsislen- 
tem. 

CAPUT  VII. 

Queenam  intentio  requiratur  ut  juramentum  promis- 

sorium  obliget. 

Dico  1 : Ut  juramentum  promissorium  obliget, 
requiritur  intentio  jurandi,  et  quidem  sufficienter 
deliberata,  ea  saltem  deliberatione,  libertate  et  ad- 
vertentia, quae  ad  peccandum  mortaliter  sufficeret : 
obligatio  enim  quae  ex  hoc  juramento  nascitur, 
est  ex  genere  suo  sub  mortali;  ergo  requirit  deli- 
berationem quae  necessaria  est  ad  peccandum  mor- 
taliter. Hinc  si  fiat  cum  imperfecta  deliberatione 
quae  ad  peccandum  venialiler  lanium  sufficeret, 
non  obligat  sub  veniali  ad  implendum  promissum, 
quia  ex  actu  indeliberalo  non  potest  intrinsece 
oriri  obligatio  ad  actum,  qui  postea  pleno  judicio 
et  deliberatione  exercendus  est.  Sed  potest  homo 
ea,  quae  indeliberate  protulit,  retractare;  neque  est 
privandus  hac  libertate  propter  actum  indelibera- 
tum  praecedentem  ; privaretur  autem  , si  teneretur 
sub  veniali  implere  istud  juratum  promissum.  Idem 
dic  de  voto. 

Dico  2 : Ut  juramentum  obliget,  sufficit  ex  parte 
(lirantis  voluntaria  ac  deliberata  jurandi  intentio 
jam  explicata,  etiamsi  non  adsit  : 1°  intentio  pro- 
mittendi; potest  enim  esse  et  subsistere  juramen- 
tum sine  promissione,  uti  supra  dictum  est,  adeo- 
que  cum  sine  promissione  sit  et  subsistat  verum 
juramentum , ex  se  et  ex  natura  sua  obligat. 
2°  Etiamsi  nec  adsit  intentio  se  obligandi  alteri, 
cui  juratur;  quia  licet  tunc  non  adsit  obligatio  fide- 
litatis aut  justitiae  ob  defectum  promissionis,  pro- 
pria tamen  ac  specifica  religionis  seu  juramenti 
obligatio,  qus  ex  ve  no  juramento  connaturaliter 
nascitur,  subsistit.  Unde  ex  juramento  promisso- 
rio  cum  vera  jurandi  intentione,  sed  sine  se  obli- 
gandi et  implendi  quod  juratur  intentione  facto, 
oritur  religionis  obligatio,  contra  mullos  theologos, 
Scotum,  Gabrielem,  Richardum,  Sylvestrem,  ete., 
dicentes  jurantem  cum  intentione  non  se  obligandi, 
non  obligari  ex  vi  juramenti,  quia,  inquiunt,  homo 
per  proprios  actus  non  obligatur  nisi  sua  volun- 
tate ; ergo  si  sit  voluntas  non  se  obligandi,  non  obli- 
gatur. Sed  probatur  assertio  : Qui  voluntarie  ponit 
juramentum,  non  potest  impedire  effectum  qui  ne- 
cessario ex  illo  sequitur,  id  est  obligationem  ; sicut 
qui  voluntarie  applicat  ignem  domui,  non  potest 
impedire  effectum  qui  ex  illa  applicatione  volunta- 
ria sequitur;  quia  dum  homo  cum  vera  intentione 
jurandi,  jurat  se  aliquid  facturum,  eo  ipso  adducit 
Deum  non  solum  in  testem  assertionis  de  praesenti, 
sed  etiam  de  futuro ; adeoque  ex  necessitate  obli- 
gatur ad  faciendum  veram  illam  assertionem  de 
futuro  ; ergo  non  ab  hac  obligatione,  excusari  pot- 
est per  quamcunque  aliam  voluntatem  contrariam. 
Adverte  autem  eos,  qui  tenent  oppositam  senten- 
tiam, non  sat  distinguere  intentionem  non  se  obli- 
gandi ab  intentione  vere  jurandi , et  utramque 


confundere,  cum  tainen  isloe  duce  intentiones  sint 
distinctae,  et  possint  separari,  v.  gr.  posset  quis 
velle  vere,  et  cum  vera  intentione  jurare  se  in- 
gressurum religionem,  advocando  Deum  in  testem 
et  nolle  obligari,  ulpote  sciens  in  hac  materia  ju- 
ramentum non  obligare;  hic  tamen  ex  vi  sui  jura- 
menti obligaretur  ad  ingressum  : sunt  enim  aliqui 
actus  humani,  per  quos  obligatur  homo  etiam 
nolens  obligari,  dum  nempe  ponit  aliquem  actum 
ex  quo  necessario  sequitur  obligatio  : sic  dum  fu- 
ratur, obligatur  etiam  nolens  ad  restitutionem; 
dum  alteri  damnum  facit,  aut  dum  peccatum  com- 
mittit, obligatur  etiam  nolens  ad  satisfaciendum, 
ad  poenitendum.  Quare  intentio  non  implendi  rem 
vere  juratam,  non  potest  impedire  obligationem 
istius  juramenti,  utpote  naturaliter  ac  necessario 
ex  illo  emanantem. 

CAPP.  \ 111,  IX 

An  juramentum  simulatum , aut  per  injuriam  extor- 
tum obliget. 

Nola  non  agi  de  juramento  simulato  quoad  de- 
fectum intentionis,  de  quojam  dictum  est;  sed 
quoad  verborum  usum  et  significationem.  Quare 

Dico  1 : Quando  jurans  accipit  verba  quibus 
jurat,  in  diversa  significatione  a sensu  quem  con- 
cipit is  cui  jurat,  suamque  jurandi  intentionem 
accommodat  sensui  quem  ipse  intendit,  utens  pru- 
denti amphibologia  sine  alterius  injustitia,  obliga- 
tur tantum  juramento  juxta  suam  propriam  inten- 
tionem ; et  simulatum  in  hoc  sensu  juramentum 
non  inducit  obligationem  ad  id  quod  simulatur. 
(D.  Thomas,  Gregorius,  elc.)  Non  enim  obligatur 
titulo  justitiae,  cum  nullam  injustitiam  fecisse  sup- 
ponatur; nec  titulo  fidelitatis,  cum  teneatur  tan- 
tum adimplere  promissa  juxta  sensum  verborum  a 
se  intellectum  : non  obligat  enim  promissio  nisi 
juxta  intentionem  promittentis;  nec  ex  vi  jura- 
menti, quia  jurans  non  habet  intentionem  jurandi 
quod  alter  intelligit,  sed  quod  ipse  intendit  signifi- 
care; imo  licet  cum  injustitia  et  fraude  sic  juret, 
non  obligatur  ex  vi  juramenti  directe  ac  per  se  lo- 
quendo ad  verba  adimplenda  nisi  juxta  sensum  a 
se  intentum.  (D.  Thomas,  Scolus,  Richardus,  elc.) 
Quia  ille  non  habet  intentionem  jurandi  id  quod 
alter  concipit,  adeoque  illud  non  jurat;  ergo  nec  ad 
illud  obligatur,  sed  lanium  ad  id  quod  ipse  habuit 
intentionem  jurandi.  Sic  tamen  dolose  et  injuste 
jurans  graviter  peccat  et  contra  Deum  et  contra 
proximum  ; deinde  licet  ex  vi  juramenti  non  obli- 
getur, ratione  tamen  injustitiae  ac  damni  inde  se- 
cuti, et  scandali  vitandi  obligatur  : videntes  enim 
homines  juramentum  facium  non  servari,  censent 
Deum  graviter  contemni,  et  in  foro  externo  prae- 
sumetur obligare 

Dico  2 : Omne  juramentum  homini  factum,  li- 
cet sit  per  injuriam  extortum,  v.  gr.  ab  usuraiuo 
ad  solvendas  ipsi  usuras,  aut  a fure  ad  dandam 
ipsi  pecuniam,  si  absque  jurantis  peccato  et  turpi- 

tudine  impleri  possit,  est  validum  et  inducit  obli- 
gationem. Habetur  in  cap.  Debitores , cap.  Si 
vero,  etc.  Quia  ejusmodi  juramenta  continent  quid- 
quid requiritur  ad  veram  juramenti  substantiam, 
et  possunt  sine  peccato  impleri,  v.  gr.  solvere 
usuras,  etc. 

Objicies  1 : Promissio  in  hoc  juramento  per  in- 
juriam extorquetur;  ergo  est  nulla,  adeoque  et  ju- 
ramentum quo  promissio  confirmatur,  est  nullum, 
quia  per  injuriam  non  potest  acquiri  jus  contra 
eum  qui  patitur  injuriam.  Respondeo  : Distinguo 
consequens.  Juramentum  est  nullum,  quatenus  fir- 
mat promissionem,  concedo;  quatenus  firmat  as- 
sertionem, nego.  Supposita  enim  sententia  com- 
muni qiue  asserit  promissionem  per  injuriam  extor- 
tam, jure  naturae  esse  initam  (quia  in  actione  in- 
juriosa non  potest  fundari  vera  obligatio  ex  parte 
ejus  qui  injuriam  patitur),  contra  quosdam  nolen- 
tes esse  jure  naturali,  sed  civili  tantum  irritam. 
Dico  tunc:  quamvis  juramentum  non  possit  fir- 
mare promissionem  jure  naturae  initam  (secus  si 
foret  tantum  juie  civili  irrita),  sive  quae  nulla  est 
in  ratione  promissionis,  potest  tamen  firmare  as- 
sertionem de  futuro  in  ista  promissione  irrita  in- 
clusam, et  inducere  obligationem  adimplendae  hujus 
assertionis  de  futuro  ob  cultum  Dei;  et  sic  ratione 
hujus  obligationis  juramentum  est  validum  et  obli- 
gat, sive  non  est  nullum. 

Obj.  2 : Solvens  usuras  ad  juramentum  implen- 
dum, cooperatur  alterius  peccato  ; ergo.  Respon- 
deo : Nego  antecedens.  Quia  usurarius  tunc  est  pa- 
ratus ad  eas  recipiendas,  sive  antea  fuerit  paratus, 
necne,  sive  inductus  ad  mutuandum  sub  usuris, 
necne  : si  enim  tunc  non  esset  paratus,  eas  non 
reciperet,  et  sic  liberaret  mutuatarium  ab  obliga- 
tione juramenti;  ergo  hic  tradendo  quod  promisit, 
non  in  ducit  alterum  ad  peccatum,  nec  ejus  pec- 
cato cooperatur. 

Obj.  3 : Ista  solutio  non  est  actus  virtutis,  nec 
utilis  illi,  cui  factum  est  juramentum,  sed  potius 
nociva.  Respondeo  : Nego  assumptum.  Sufficienter 
enim  utilis  est,  ut  fiat  verum  quod  sub  divino  te- 
stimonio dictum  est,  cum  possit  verum  fieri  sine 
peccato;  adeoque  actus  honestus  qui  etiam  inser- 
vit ad  promittentium  et  humanae  societatis  com- 
modum, cum  tanta  sit  auctoritas  juramenti,  ut 
etiam  injustos  exactores  reddat  certos  de  promissi 
impletione  ob  datum  juramentum;  atque  ita  si  pro- 
mittentes iterum  indiguerint  tali  remedio,  eis  fides 
adhibebitur.  Deinde  stare  promissis  et  datum  ver- 
bum implere,  per  se  adeo  est  decens,  ut  etiam  in 
injustis  extorsionibus  ad  veritatis  perfectionem 
perlinere  videatur.  Ideo  simplex  ejusmodi  promis- 
sio sine  juramento  facta,  posset  etiam  honeste  im- 
pleri : non  tamen  sub  obligatione,  quia  isl®  omnes 
rationes  inducunt  honestatem,  non  tamen  necessi- 
tatem; alius  enim  non  potuit  ad  tantum  onus  per 
injuriam  et  injustitiam  obligare.  In  promissione 
autem  jurata  habetur  solius  Dei  ratio.  Cumque 


exactio  juramenti  fuerit  turpis  et  injusta,  is  qui 
juravit,  sufficienter  implebit  suum  juramentum  per 
solam  rei  promissa;  traditionem,  stalim  eam  repe- 
tendo et  conando  quacunque  via  poterit,  eam  re- 
petere, cum  teneatur  alter  eam  resti : n re.  Et  si 
fuerit  juramentum  de  ea  non  repetenda,  erit  qui- 
dem validum;  sed  potest  id  in  judicio  denuntiare 
et  sui  juramenti  relaxationem  petere.  Si  autem  exi- 
gatur juramentum  de  non  facienda  denuntiatione, 
aut  de  non  petenda  relaxatione,  cum  sil  de  re  mala 
et  in  praejudicium  Ecclesia;  praelatorum,  poterit  in 
necessitate  simulatis  verbis  et  diversa  intentione, 
illud  honeste  praestare. 

CAPUT  X. 

An  juramentum  metu  extortum  obliget. 

Dico  1 : Quando  juramentum  oritur  ex  metu  sine 
injuria  illato,  si  ficto  animo  non  fuerit  factum, 
obligatorium  est,  sive  metus  directe  ad  hoc  extor- 
quendum illatum  fuerit,  sive  non,  quia  est  simpli- 
citer voluntarium,  et  lanium  involuntarium  secun- 
dum quid;  adeoque  verum  juramentum,  sicut  pec- 
catum voluntarie  licet  ex  metu  commissum,  est 
verum  peccatum,  imo  quamvis  per  vim  et  melum 
cum  injuria  sil  extortum,  si  sit  de  materia  capaci, 
quae  honeste  impleri  possit,  etiam  obligat.  (D.  Tho- 
mas,  Gabriel.  Durandus,  etc.)  Quia  injuria  et  me- 
tus simul  non  impediunt  quominus  sit  verum  ju- 
ramentum, cum  non  tollant  veram  jurandi  volun- 
tatem. Sic  etiam  votum  metu  factum  stando  in 
jure  naturali  est  etiam  validum;  stando  autem  in 
jure  ecclesiastico  quaedam  vota  metu  faeta,  v.  gr. 
solemne  religionis  votum  Ecclesia  irritavit,  uti  et 
matrimonium.  Obligatio  autem  juramenti  provenit 
ex  jure  naturali,  estque  obligatio  non  ratione  ho- 
minis, sed  Dei. 

Dico  '2  : Captivus  qui,  praeviso  mortis  periculo, 
juravit  redire  ad  carcerem,  obligatur  juramento, 
sive  justus  sive  injustus  sitcarcer;  et  sive  mors 
sit  justa  sive  injusta.  Cum  enim  mortis  periculum 
praeviderit,  quod  tunc  jam  erat,  voluntarie  jura- 
vit; et  juramentum  potest  impleri  sine  peccato  et 
ad  illud  servandum  ob  Dei  reverentiam  potest  se 
reponere  in  eodem  mortis  periculo  in  quo  prius 
versabatur,  nec  hoc  est  se  occidere.  Quando  autem 
periculum  non  fuit  mente  praevisum,  et  juravit 
quia  non  putavit  esse  tantum  periculi  in  reditu, 
tunc  merito  potest  excusari  ab  observatione  jura- 
menti, quia  tunc  non  voluit  a principio  se  obli- 
gare ad  subeundum  istud  periculum,  et  res  sunt 
notabiliter  mutatae  vel  in  re  ipsa,  vel  in  mente  ju- 
rantis; potest  igitur  credi  non  habuisse  animum 
jurandi  et  se  obligandi  pro  tali  casu,  adeoque  nor; 
obligatur;  nisi  in  casu  in  quo  infidelibus  grave  re- 
ligionis scandalum  daretur.  An  autem  juramentum 
de  contrahendo  matrimonio  cum  aliquo  mortis 
metu  extortum,  sit  validum,  vide  in  tract.  De  r.  a- 
Irim.,  ac  maxime  Sanchez  et  Covarruviam. 

CAPUT  XI. 

An  dolus  vel  error  reddat  juramentum  invalidum. 

Dico  1 : Error  seu  dolus  in  rei  substantia  an- 
nullat  juramentum;  quia  tunc  deest  intentio  ju- 
randi hoc  in  particulari,  uti  similis  error  etiam 
annullat  votum  et  matrimonium.  Et  hoc  verum 
est  sive  error  sil  antecedens  et  det  causam  jura- 
mento, id  est  sine  quo  non  fieret  juramentum ; sive 
sit  concomitans  et  incidens,  id  est  si  res  circa 
quam  erratur,  sciretur,  non  fieret  juramentum  : 
quia  In  utroque  deest  actualis  intentio  jurandi  id 
circa  quod  erratur,  et  actualis  consensus ; nec 
sufficit  illa  condilionalis  dispositio  : Etiamsi  istud 
scivissem;  jurassem  ; non  enim  revera  juravit. 

Dico  2 : Error  circa  causam  extrinsecam,  quae 
movet  ad  jurandum,  vel  circa  qualitatem  rei  ju- 
ratae accidentalem,  non  reddit  juramentum  invali- 
dum, v.  gr.  error  vel  dolus  in  juramento  quod 
Josue  praestitit  Gabaonitis  ( Josue  ix,  13  seq.),  fuit 
circa  accidentalia  non  circa  substantialem  mate- 
riam; ideo  reputatum  est  validum.  Idem  dici  po- 
test de  juramento  quod  quis  faceret  dandi  alicui 
eleemosynam,  putans  esse  concivem  suum,  quem 
postea  scit  esse  externum;  quia  in  illis  substantia- 
lis jurandi  voluntas  habetur.  Si  tamen  ista  morali- 
ter  et  secundum  prudentem  conjecturam  allicerent 
substantialem  juramenti  materiam,  hanc  limitando, 
in  ordine  ad  jurantis  intentionem,  ita  ut  non  cre- 
datur jurans  habuisse  intentionem  illa  comprehen- 
dendi sub  sua  promissione  aut  jurata  assertione, 
tunc  esset  invalidum  ob  defectum  omnis  consensus 
circa  illa  : juramentum  enim  non  extenditur  ad 
prorsus  incognita.  Hinc  ignorantia  etiam  pure 
privativa,  si  auferat  cognitionem  rei  necessariae  ad 
consensum  aut  ad  intentionem  jurandi,  de  se  suffi- 
cit ad  impediendum  juramentum,  seu  juramenti 
obligationem;  maxime  rei  contingenter  postea  su- 
pervenientis, v.  gr.  jurat  ducere  virginem,  quae 
postea  committit  fornicationem  : intentio  enim  ju- 
randi non  se  extendit  ad  istam  materiam,  seu  per- 
sonaih  fornicatione  mutatam. 

Dico  5 : Supra  dicta  doctrina  de  metu  et  dolo 
data,  generaliter  se  extendit  ad  omnia  juramenta, 
etiam  ad  ea  quae  legibus  civilibus  repugnant,  et 
sine  peccato  ex  parte  jurantis,  impleri  possunt; 
si  enim  non  obstante  dolo  vel  metu  insit  vera  vo- 
luntas jurandi  tale  pactum  vel  promissionem,  fit 
verum  juramentum;  ergo  ex  Dei  reverentia  natu- 
ralem inducit  obligationem,  quamvis  tale  pactum 
vel  promissionem  jura  reprobent  : id  enim  faciunt 
jura  non  ad  excludendam  simpliciter  naturalem 
ejusmodi  juramentorum  obligationem,  sed  ad  de- 
clarandum ea,  dum  intervenit  metus  aut  dolus,  non 
habere  tantam  firmitatem  quantam  haberent  si 
sine  metu  aut  dolo  facta  fuissent ; quamvis  enim 
facta  cum  metu  aut  dolo  etiam  obligent,  tamen 
priusquam  impleantur,  potest  juste  peti  et  concedi 
illorum  relaxatio  in  odium  creditoris  qui  per  me- 
tam aut  dolum  illa  extorsit,  ut  sumitur  ex  !cap.  2 


Dejurej.,  in  6,  et  ex  cap.  2 Depactis,  in  6.  Dum 
autem  in  authentica  Sacramenta  puberum  dicitur 
de  talibus  juramentis  : Nulius  esse  momenti  jube- 
mus : id  tantum  inlelligitur  in  ordine  ad  forense 
judicium  saeculare. 

CAPP.  XII,  XIII. 

An  juramentum  promissoriutn  de  re  honesta  facienda 

inducat  semper  obligationem , etiam  in  concursu 

melioris. 

Dico  1 : Certum  est  juramentum  de  re  honesta, 
seu  de  actu  virtutis  faciendo,  si  non  impediat  ma- 
jus bonum,  de  se  obligare.  Tenetur  enim  jurans 
reddere  veram  suam  assertionem,  dum  linis  et  res 
est  honesta. 

Dico  2 : Juramentum  de  virtutis  actu  qui  Deo 
promittitur,  sequitur  voti  conditionem;  unde  sicut 
votum,  ita  et  tale  juramentum  debet  esse  de  meliori 
bono  : promissio  enim  Deo  facta,  nisi  sit  de  meliori 
bono,  ab  ipso  non  acceptatur,  ut  nunc  suppono. 
Ergo  si  promissio  quae  fit  Deo,  non  fuerit  talis, 
licet  juramento  confirmetur,  non  acceptatur,  seu 
juramentum  non  acceptatur,  adeoque  non  obligat. 
Unde  quando  votum  simplex  seu  non  juratum  non 
obligat,  etiam  juratum  non  obligat:  quia  obligatio 
juramenti  promissioni  seu  volo  addita  semper  pen- 
det ex  voluntate  ejus  cui  facta  est  promissio;  sed 
quoties  votum  non  obligat  quia  impedit  majus  bo- 
num, censetur  Deus  illud  non  acceptare  vel  simpli- 
citer vel  pro  tali  casu;  ergo  nec  juramentum  tunc 
obligat.  Similiter  dum  simplex  votum,  determina- 
tum ad  aliquod  opus  particulare  faciendum,  licite 
potest  commutari  in  aliud  melius  , quia  creditur 
hoc  fore  gratius  Deo  quam  illud,  etiam  tunc  licet 
juratum  votum  commutari;  talis  enim  juramenti 
obligatio  pendet  ex  voti  obligatione,  et  voti  obliga- 
tio pendet  ex  acceptatione  Dei  cui  fit  votum  ; ergo 
si  votum  non  obliget,  nec  juramentum. 

Dico  5 : Juramentum  promissorium  cadens  in 
promissionem  homini  factam,  si  potest  honeste  im- 
pleri,.obligat  ad  sui  impleiionem  ; nec  potest  cum 
creditoris  nocumento  aut  ipso  invito  commutari  in 
melius,  nisi  in  iis  quae  ad  religionis  ac  perfectionis 
slatum  p rtinent  : v.  gr.,  si  quis  juravit  dare  llbe- 
raliter  decem  aureos  petenti,  non  potest  eos  in  sti- 
pem alteri  dare,  etiamsi  hoc  opus  foret  fortasse 
melius  et  Deo  gratius.  Item  si  quis  juravit  alicui 
servire,  non  potest  licite  hoc  servitium  commutare 
in  servitium  xenodochii,  quia  ista  promissio  obligat 
in  conscientia  vel  ex  justitia  vel  ex  fidelitate;  et 
res  sic  promissa  aliquo  modo  jam  pertinet  ad  eum 
cui  promissa  est,  ob  jus  in  illam  tanquam  debitam 
acquisitum.  Dixi  : Nisi  in  iis  quee  ad  religionis  ac 
perfectionis  statum  perlinent;  quia  status  perfectio- 
nis non  debet  impediri  ob  implendam  promissionem 
homini  factam  juxta  cap.  Ex  publico,  De  convers. 
conjugat.  Ideoque  promissio  jurata  etiam  non  im- 
pedit' commutari  in  susceptionem  talis  status.  Unde 
sponsalia  jurata  non  impediunt  quominus  aliquis 

lief.e  possit  religionem  ingredi  ob  excellentiam 
perpetui  status  melioris. 

Dico  4:  Simplex  assertio  jurata  de  aliquo  bono 
opere  faciendo,  si  sit  facla  intuitu  divini  honoris 
lanium,  non  ita  obligat,  quin  per  melius  opus  im- 
p eri  possit,  quia  in  hac  semper  suhintelligilur  in- 
clusa conditio  : Nisi  Deus  meliori  modo  honoretur; 
sicque  semper  juramentum  impletur.  Secus  vero 
si  sit  facta  in  commodum  proximi,  quia  verba  as- 
sertoria de  aliquo  opere  faciendo,  etiamsi  non  sint 
promissoria,  non  solent  inter  homines  intelligi  sub 
ista  conditione  : Nisi  commutetur  in  melius ; ideoque 
ad  veritatem  talis  juramenti  spectat  ut  veritas  im- 
pleatur sicut  prolata  est,  si  commode  possit,  aut 
si  res  non  fuerit  notabiliter  mutata.  Assertio  au- 
tem jurata  de  bono  opere  faciendo,  quse  nec  intuitu 
Dei  nec  proximi,  sed  vel  in  commodum  ipsius  ju- 
rantis, vel  absolute  fa>-la  est,  obligat  instar  voti; 
quia  sicut  votum  directe  in  Dei  honorem,  ita  hoc 
indirecte  ex  intentione  istius  boni  operis,  quod  na- 
tura sua  ad  Deum  refertur,  ad  eumdem  tendit,  adeo- 
que  sicut  votum  potest  in  melius  mulari,  i'la  et 
tale  juramentum. 

Objicies  1:  Juxta  regulam  juris,  juramentum 
implendum  est,  quoties  servatum  non  vergit  in  sa- 
lutis dispendium  ; ergo  juramentum  de  actu  virtu- 
tis semper  implendum  est  quoties  sine  peccato  im- 
pleri poiest.  Respondeo  : Distinguo  consequens. 
Semper  implendum  est  in  propria  specie  vel  in  alia 
re  meliori,  concedo  consequens;  necessario  in 
propria  specie,  nego  consequens.  Dum  enim  per 
aliquid  melius  meliori  modo  servatur,  fit  juxta 
aliam  juris  regulam  : Promissum  non  infringit,  qui 
in  melius  illud  commutat.  Hinc  omnis  actus  studio- 
sus potest  esse  materia  juramenti  obligatorii.  Ad 
explicandum  autem  capitulum  Commissum  De  spon- 
salibus, in  quo  Alexander  111  respondet  eum  qui 
post  jurata  sponsalia  volebat  religionem  ingredi, 
tutius  facturum  si  ineat  matrimonium,  et  non  con- 
summet, ac  tunc  religionem  ingrediatur,  eum  sit 
melius,  inquit,  religionem  ingredi  quam  matrimo- 
nium inire,  ad  istud,  inquam,  caput  explicandum 
varii  varia  allerunt.  Quidam  dicunt  papain  ibi  tan- 
tum dicere  tutius  seu  consultius,  non  lanquam  ne- 
cessarium aut  de  praecepto;  alii  volunt  eum  n n 
loqui  absolute,  sed  juxta  circumstantias;  alii  dicunt 
ejnsmodi  sponsum  non  posse  licite  religionem  in- 
gredi sponsa  ignorante.  Certum  tamen  videtur  posse 
licite  sine  sponsae  consensu,  et  ea  nihil  sciente  ac 
sine  matrimonii  contractu  slalim  religionem  ingredi; 
vel  potest  admonere  sponsam  si  velit  ut  impleatur 
juramentum,  se  contracturum  matrimonium,  sed 
non  consummaturum;  si  autem  nolit siccontraherc, 
tunc  relaxat  juramentum,  et  fit  liber  ad  religionis 
Ingressum. 

Obj.  2:  Juxta  jus:  Non  frangit  fidem  qui  promts- 
*’wn  ii r melius  commutat;  ergo  licebit  juramentum 
non  implere,  commutando  illud  in  melius.  Respon- 
deo: Si  agatur  de  juramento  proniissorio  quod  fit 


Deo,  semper  impletur,  dum  in  melius  commutatur, 
ut  jam  dictum  est;  et  de  hoc  intelligitur  ista  jtiris 
regula.  Si  autem  agatur  de  juramento  homini  facto, 
illa  solum  habet  locum  sine  praejudicio  tertii ; saepe 
enim  talis  commutatio  esset  contra  utilitatem  vet 
voluntatem  ejus  in  cujus  gratiam  facium  est  jura- 
mentum, et  ideo  illo  invito  non  licet. 

CAPP.  XIV,  XV,  XVf. 

An  juramentum  de  actu  qui  sine  peccato  fieri  non 
potest,  aut  de  actu  indifferente,  obliget. 

Dico  I : Juramentum  promissorium  de  actu , qui 
sine  peccato  mortali  fieri  non  poiest,  nullam  indu- 
cit obligationem.  Probatur  ex  cap.  Si  vero,  et  in 
cap.  Cum  contingat,  dicitur  juramentum  quod  vergit 
in  interitum  salutis  ailernoe,  non  obligare  : sed  pec- 
catum mortale  vergit  in  interitum;  ergo.  Dein  sic 
jurans  non  tenetur  habere  propositum  istius  jura- 
menti exsequendi ; et  licet  teneretur  habere  propo- 
situm in  illo  juramento  quatenus  est  assertorium  ne 
falsum  dicat,  non  tamen  quatenus  est  promissorium 
pro  eo  tempore  in  quo  implendum  est.  Dum  dicitur 
Levit,  v,  4,  5 : Anima  qua:  juraverit,  elc.,  ut  vel  male 
quid  faceret  vel  bene,  elc.,  oblilaque  postea  intelle- 
xerit delicium  suum,  agat  poenitentiam  : id  est,  agat 
poenitentiam  pro  peccato  quod  commisit  in  faciendo 
malo  juramento,  non  autem  in  exsequendo.  Jura- 
mentum quod  fecerunt  filii  Israel  non  dandi  in  ma- 
trimonium suas  filias  filiis  Beiijamin,  non  constat 
fuisse  de  re  illicita,  nec  qua  ratione  impletum  {.lu- 
die. xxi );  illud  autem  quod,  jubente  Domino,  Israe- 
lilae  fecerunt  de  dimittendis  alienigenis  uvoribus 
suis  aut  fortasse  concubinis  (1  Esdr.  x)  procul  du- 
bio videtur  fuisse  de  re  licita,  adeoque  potuisse  fieri 
et  impleri. 

Dico  2 : Juramentum  promissorium  de  opere  quod 
sine  peccato  veniali  impleri  non  potest,  nullam  in- 
ducit obligationem.  Habetur  expresse  in  eap  Quanto 
De  jurejurando  : Quia,  inquit,  juramentum  non,  ut 
esset  vinculum  iniquitatis,  fuit  institutum.  Et  regula 
juris  58,  in  6 : Non  est  obligatorium,  ait,  contra  bo- 
nos mores  praestitum  juramentum.  Pecealum  enim 
veniale  est  contra  rectam  rationem  el  a Deo  prohi- 
bitum, adeoque  non  minus  incapax  obligationis 
quam  mortale;  quamvis  sil  minus  peccatum  ac  ma- 
lum in  hoc  juramento  quatenus  est  assertorium  , 
habere  propositum  illud  implendi  quam  dicere  ac 
facere  formale  perjurium  ; quatenus  tamen  est  pro- 
missorium, impleri  non  poiest,  nequit  enim  com- 
mitti peccatum  veniale.  Clirysostomus  in  hom.  14 
Ad  populum,  exaggerat  tanium  incommoda  et  peri- 
cula frequenter  ac  facile  jurandi,  non  autem  docet 
juramenta  de  re  illicita  obligare ; nec  agit  de 
ista  re. 

Dico  5 : Juramentum  ad  actum  indifferentem 
quatenus  est  indifferens,  non  potest  obligare,  qtth 
probabilius  actus  in  individuo  indillerens  est  pe  e- 
caminosus  ; nec  solum  non  potest  obligare  ad  actum 
indifferentem  quia  peccaminosus  est,  sed  etiam 
quia  sic  in  individuo  factus,  bonus  non  est,  quia 

ejusmodi  actus  inutilis  est,  otiosus  et  impeditivus 
majoris  boni.  Si  tamen  actus  indifferens  juretur  vel 
ob  honestum  finem  vel  ob  proximi  utilitatem,  ad 
quam  accommodatus  est,  juramentum  obligat:  quia 
actus  indifferens  factus  ob  bonum  finem,  est  opus 
virtutis,  et  ad  utilitatem  proximi  accommodatus, 
induit  honestatem  ob  jus  quod  proximus  acquirit 
per  promissorium  juramentum  ad  actum  sibi  uti- 
lem ac  proficuum. 

CAPUT  XVII. 

Quando  el  quomodo  obliget  juramentum  de  omissione 

alicujus  operis. 

Dico  1 : Juramentum  de  non  committendo  pec- 
cato, clarum  est  obligare,  atque  adeo  juramentum 
quod  fit  de  vitando  aliquem  actum  qui  est  occasio 
peccati,  v.  gr.  ingressum  talis  domus,  consortium 
talis  hominis  , etc. , maxime  obligat  quandiu  iste 
actus  est  occasio  peccati;  si  autem  desinat  esse 
occasio  peccandi,  tunc  etiam  desinit  obligatio  ju- 
ramenti. 

Dico  2 : Juramentum  de  omittendo  actu  indiffe- 
rente,  si  fiat  intuitu  honestatis  ad  quam  illa  omis- 
sio possit  aliquid  conferre,  v,  gr.  juramentum 
non  exeundi  domo  ob  honestam  occupationem  , 
non  laborandi  ob  Dei  servitium,  non  ludendi  ob  pe- 
ricula et  temporis  jacturam,  etc.,  obligatorium 
est:  secus  vero,  si  sit  de  omissione  actus  ad  virtu- 
tem imperlinentis,  v.  gr.  juramentum  non  legendi 
aut  scribendi  sine  ullo  fine  honesto;  cum  enim 
talis  omissio  nullam  contineat  honestatem  aut  ra- 
tionabilem utilitatem,  non  est  materia  obligationis 
moralis. 

Dico  5:  Juramentum  de  non  faciendo  aliquo  bono 
opere  supererogalionis  seu  non  cadente  sub  prae- 
ceptum, v.  gr.  de  non  ingrediendo  religionem  , de 
non  audiendo  missam  die  feriali,  de  non  dando  elee- 
mosynam, etc.,  quatenus  tale,  nullam  inducit  obli- 
gationem. (D.  Thornas,  Cajelanus,  Solus,  etc.)  Quia 
talis  omissio,  esto  mala  non  sit,  per  se  nullam  af- 
fert bonitatem,  et  aliunde  impedit  majus  bonum; 
ideoque  est  incap.ix  obligationis  justae,  nedum  re- 
ligiosae, qualis  est  juramenti  obligatio.  Dixi  qua- 
tenus tale;  quia  si  quis  pater,  v.  gr.,  juraret  se 
non  daturum  aliquas  eleemosynas  supererogationis 
ob  honestam  liliorum  utilitatem,  tunc  juramentum 
posset  obligare,  quia  non  esset  directe  de  negatione 
actus  virtutis , sed  de  rationabili  bonorum  conser- 
vatione in  filiorum  emolumentum.  Unde  juramen- 
tum de  non  mutuando,  aut  de  non  fidejubendo  si 
absolute  et  per  se  fiat,  non  obligat  nisi  omnibus 
perpensis  ob  varia  incommodorum  pericula  cense- 
retur esse  imprudentiam  seu  minus  bonum  mutuare 
vel  fidejubere:  si  autem  fiat  in  gratiam  ac  utilita- 
tem alicujus  tertii  tunc  obligat  in  omni  casu  in  quo 
licite  servari  poterii.  Quoad  cap.  Quemadmodum, 
§ Illud,  in  quo  quaeritur,  si  vir  juret  uxori  se  non 
accusaturum  eam  de  adulterio  aut  de  ullo  crimine, 
an  hoc  juramentum  obliget,  dici  potest  sic  : Si  hoc 
juramentum  facium  sit  post  commissum  adulterium, 

et  jam  emendata  uxore,  tunc  certo  obligat , imo 
quamvis  nondum  foret  emendata,  videtur  etiam  vel 
tunc  obligare,  quia  vir  potest»  cedere  juri  suo,  ct 
prospicere  privato  uxoris  bono  aut  bono  communi 
per  denuntiationem;  denuntiare  non  est  accusare. 
Si  autem  juramentum  sit  facium  ante  crimen  com- 
missum, cum  fuerit  turpis  promissio  augendo  uxo 
ris  proclivitatem  ad  peccandum,  tunc  non  obligabit, 
post  commissum  autem  ista  turpitudinis  ratio  non 
militat,  quia  tunc  per  denuntiationem  potest  cogi 
ad  emendationem. 

Dico  4,  : Juramentum  de  non  faciendo  aliquo  bono 
opere  non  obligans  ad  ipsius  observationem,  v.  gr. 
de  non  intrando  religionem,  observare  materialiter, 
id  est,  non  facere  istud  opus,  non  quia  id  homo 
juravit,  sed  quia  non  tenetur  facere,  clarum  est 
non  esse  peccatum.  Ast  illud  observare  formaliter, 
id  est,  persistere  in  illo  proposito  ex  vi  juramenti, 
et  ob  illud  quasi  coacte  opus  bonum  omittere,  esset 
inordinatum  et  culpabile. 

CAPP.  X VIII,  XIX. 

An  juramentum  contra  praxeptum  divinum  positi- 
vum, contra  pritis  votum,  contra  juramentum  aut 

promissionem  facium  obliget. 

Dico  l : Juramentum  contra  praeceptum  aut  prohi- 
bitionem juris  divini  positivi  factum,  v.  gr.  jura- 
mentum nunquam  confitendi , nunquam  communi- 
candi, etc.,  nullam  inducit  obligationem.  Hinc,  juxta 
communem  theologorum  opinionem,  juramentum 
quod  Josue  (cap.  ix  ) praestitit  Gabaonitis,  jurando 
cum  eis  foedus,  non  fuit  contra  praeceptum  Dei 
(Deui,  vu,  2):  Non  inibis  cum  eis  foedus,  etc.,  quia 
hoc  Dei  praeceptum  potuit  intelligi  de  non  ineundo 
foedere  cum  illis  gentibus  quae  in  sua  infidelitate  ac 
duritia  perseverassem , populoque  Dei  sese  oppo- 
suissent; non  autem  cum  iis  quae  se  sponte  sub- 
misissent, uti  Gabaonitae ; Josue  tamen  hos  servituti 
subjecit  tum  ob  deceptionem  qua  usi  fuerant  ad  vi- 
tam impetrandam,  tum  ob  legem  Dei  quae  hoc  in  tali 
casu  piaecipiebat.  Istud  igitur  juramentum  non  fuit 
de  re  mala  et  illicita,  adeoque  potuit  ac  debuit  ob- 
servari, quia  illa  Gabaonitarum  deceptio  non  fuit 
circa  rem  substantialem  quae  erat  bona  ac  justa, 
sed  circa  accidentalem,  seu  modum  artificiosum  : 
contra  Abulensem  dicentem  illud  secundum  se  spe- 
ctatum fuisse  de  re  illicita. 

Dico2:  Juramentum  factum  contra  obligationem 
ex  priori  voto  contractum,  v.  gr.  juramentum  non 
jejunandi,  post  votum  jejunandi,  aut  juramentum 
ineundi  matrimonii  post  votum  castitatis,  nullam 
inducit  obligationem  ; est  enim  de  re  intrinsece 
mala,  cum  non  sit  major  obligatio  juramenti  quam 
voti.  Deinde  quando  duo  juramenta  sunt  contra- 
ria, unum  anterius,  alterum  posterius,  tunc  si  an- 
terius juramentum  fuerit  licitum  ct  honestum,  po-. 
sterius  non  potest  contra  illud  obligare;  quia  poste- 
rius est  de  re  intrinsece  mala,  nempe  de  non 
observando  juramento  honesto  antea  facto.  Actus 
tamen  hujus  posterioris  juramenti  factus  centra 

v.  gr.  si  quis  juravit  se  non  donaturum,  postea 
donat;  se  non  facturum  votum  inconsulto  Petro, 
postea  eo  inconsulto  votum  facit',  se  contracturum 
matrimonium  cum  Anna , postea  contrahit  cum 
alia  : ista  donatio,  votum,  matrimonium  non  sunt 
irrita,  sed  valida,  quia  talis  actus  valor  pendet  ex 
voluntate  operantis,  nec  per  ullam  legem  impedi- 
tur; quamvis  enim  juramentum  anterius  imponat 
obligationem  illum  non  faciendi,  non  tamen  simpli- 
citer aufert  potestatem  illum  faciendi  valide  ac 
volendi  etiam  illicite. 

Dico  3 : Juramentum  facium  contra  priorem 
simplicem  promissionem  juramento  non  confirma- 
tam, obligantem  tamen  in  conscientia  sive  ex  justi- 
tia sive  ex  humana  fidelitate  , est  invalidum  nec 
obligat  in  conscientia  (Covarruvias,  Silvester,  Ri- 
charilus,  Sotus,  elc.) ; quia  non  implere  promissio- 
nem simplicem,  est  peccatum  vel  veniale  vel 'mor- 
tale ; ergo  juramentum  de  illa  non  implenda  est 
juramentum  de  faciendo  peccato,  adeoque  invali- 
dum ; cum  teneatur  satisfacere  promissor  suae 
promissioni , et  quidem  in  eadem  specie  quam 
promisit,  nec  potest  cogere  creditorem  ut  aliud 
aequivalens  acceptet,  ut  juramentum  impleat.  Imo, 
licet  creditor  sit  isto  aequivalenti  contentus , aut 
cedat  juri  suo,  probabilius  tamen  non  obligabitur 
suo  juramento,  quia  ab  initio  fuit  de  re  illicita  ac 
nullum  ; nisi  in  initio  illud  fecisset  sub  hac  condi- 
tione, si  creditor  cedat  juri  suo,  aut  si  res  postea 
fuerit  licita  ; tunc  enim  obligabit,  quia  ab  initio  ju- 
ramentum fuit  de  re  licita,  adeoque  validum.  Sic 
qui  juravit  servare  alicujus  ecclesiae  statuta,  con- 
dita (inter  quae  erat  unum  illicitum  contra  canones, 
quod  postea  papa  reddidit  licitum  per  suam  dispens 
sationem)  et  condenda,  non  tenetur  servare  istud 
statutum  quod  tempore  juramenti  erat  illicitum, 
ulpote  quod  non  potest  statutum  dici,  si  absolute 
juraverit  sine  respectu  ad  talem  dispensationem, 
aut  ad  aliquid  simile. 

CAPP.  XX,  XXI,  XXII,  XXIII. 

An  juramentum  de  actu  contra  legem  humanam,  aut 
contra  bonos  mores  civiles  factum  obliget. 

Dico  1 : Juramentum  factum  de  actu  prohibito 
per  legem  humanam  absolute  prohibentem  et  in 
conscientia  obligantem,  est  irritum,  nec  ullam  in- 
ducit obligationem , quia  est  de  re  illicita  et  actu 
peccati  : juramentum  enim  non  est  vinculum  ini- 
quitatis (cap.  Quanto,  cap.  Si  quid,  etc.).  Adeoque 
juramentum  non  tantum  contra  leges  canonicas, 
sed  etiam  contra  civiles  in  conscientia  obligantes 
factum,  iniquum  et  invalidum  est,  quando  tamen 
juramentum  contra  leges  civiles  factum,  impleri 
potest  sine  peccato,  est  validum,  v.  gr.  juramen- 
tum quo  filia  renuntiat  bonis  paternis  contenta  sua 
dote.  Quia,  inquit  Bartholomseus,  in  lege  Si  quis 
pro  eo,  sunt  duplices  leges  : quaedam  enim  diri- 
gunt verba  sua  tantum  ad  contractum  aut  ejus 
formam  sive  illam  irritando  sive  confirmando,  non 
Theol.  Suarez  Summa.  II... 

vero  ad  personas  quibus  nihil  praecipiunt  aut  pro- 
hibent, adeoque  eas  non  obligant,  sed  solum  actum 
aut  contractum  irritant,  vel  debilitant,  si  fiat  alio 
modo  quam  lex  praescribit,  licet  personae  non  pec- 
cent quae  illum  faciunt;  ideo  juramentum  contra 
has  leges  factum,  est  validum,  quia  impleri  potest 
sine  peccato.  Aliae  autem  sunt  leges  quae  directe 
loquuntur  ad  personas,  illis  praecipiendo  aut  pro- 
hibendo, easque  obligando  in  conscientia  ; hinc  ju- 
ramentum factum  contra  has  leges,  est  invalidum 
nec  obligat ; quia  non  potest  impleri  sine  peccato. 

Dico  2 : Juramentum  promissorium  contra  bonos 
mores  naturales,  id  est,  qui  ad  animae  ac  conscien- 
tiae bonitatem  morumque  honestatem  necessarii 
sunt,  non  est  validum  nec  ullam  inducit  obligatio- 
nem, utpote  de  re  illicita  et  peccaminosa  factum  ; 
sed  contra  bonos  mores  tantum  civiles,  id  est  qui 
tantum  ad  externam  pacem,  ad  reipublicae  guber- 
nationem, ad  status  convenientiam  requiruntur, 
potest  interdum  esse  validum  et  obligatorium,  v. 
gr.  juramentum  seu  promissio  qua  quis  asserit  se 
nunquam  revocaturum  suum  testamentum,  facta 
contra  mores  civiles  qui  ferunt  testamentum  posse 
usque  ad  mortem  revocari,  probabilius  erit  valida  ; 
sic  juramenta  ab  uxoribus  facta  durante  matrimo- 
nio super  alienationes  fundorum  dotalium  dicuntur 
esse  obligatoria  in  cap.  Cum  contingat,  et  in  cap. 
Licet  mulieres.  Ratio  est  quia  ejusmodi  juramenta 
possunt  impleri  sine  animae  dispendio,  et  sine 
aeternae  salutis  damno  servari.  Quare 

Dico  3 : Juramentum  ex  eo  praecise  quod  sit  con- 
tra bonos  mores  civiles,  non  fit  invalidum,  sed 
quotiescunque  juramentum  contra  bonos  mores  ci- 
viles fit  invalidum,  provenit  ex  eo  quod  non  sit 
tantum  contra  bonos  mores  civiles,  sed  etiam  con- 
tra bonos  mores  naturales  : quia  jura  civilia  saepe 
praecipiunt  ea  quae  ita  ad  honestatem  sunt  necessa- 
ria, ut  illis  contraria  sint  turpia  aut  peccata  sive  ex 
natura  sua,  sive  ex  legis  efficacia;  et  tunc  id  quod 
fit  contra  haec  jura,  non  tantum  fit  contra  bonos 
mores  civiles,  sed  etiam  contra  bonos  naturales. 
Sola  igitur  contrarietas  cum  solis  bonis  moribus 
civilibus  non  sufficit  ad  invalidilatem  juramenti ; 
alioqui  ubicunque  illa  inveniretur,  juramentum  es- 
set invalidum,  nec  obligaret ; quod  falsum  esse  pa- 
tet ex  cap.  Quamvis  pactum,  De  pactis,  in  6,  et  ex 
cap.  Significante , De  pignoribus,  elc.  Item  ex  ju- 
ramento per  metum  extorto,  et  de  solvendis  usuris 
juxta  cap.  Debitores.  Haec  enim  juramenta  sunt 
certo  contra  bonos  mores  civiles. 

Objicies  1 : Juramentum  a clerico  praestitum  pa- 
rendi judici  saeculari,  est  contra  bonos  mores  ci- 
viles, et  tamen  est  invalidum.  Respondeo  : Nego 
assumptum.  Est  enim  contra  immunitatem  eccle- 
siasticam et  jus  canonicum,  ac  vergens  in  animae 
detrimentum,  adeoque  graviter  peceaminosum. 

Obj.  2 : Juramentum  ile  non  revocando  testa- 
mento est  contra  jus  civile,  adeoque  contra  bonos 
mores  civiles,  et  tamen  non  est  obligatorium.  Re- 

spondeo  probabilius  esse  validum  et  obligatorium 
juxta  plures  doctores,  quia  ista  obligatio  non  est 
de  re  mala,  imo  est  in  favorem  proximi;  neque  est 
contra  bonum  commune,  sed  solummodo  contra 
privatum  ipsius  testatoris  bonum  ; et  licet  jus  ci- 
vile irritet  talem  promissionem,  non  tamen  prohi- 
bet eam  fieri  eo  modo,  quo  de  facto  fieri  potest. 
Item  si  hoc  juramentum  fiat  sub  aliqua  poena  sol- 
venda si  testamentum  revocetur,  videtur  obligare, 
licet  talem  poenam  jura  humana  irritent;  quia  ista 
poenae  adjectio  non  est  tantum  contra  bonos  mores 
civiles,  sed  etiam  contra  paturales.  similiter  jura- 
mentum confirmans  sponsalia  sub  certa  poena  sol- 
venda abeo  qui  retrocesserit,  alii  dicunt  esse  vali- 
dum, alii  invalidum,  utrimque  probabiliter.  Si  sit 
invalidum  nec  obliget  ad  poenam  solvendam,  hoc 
provenit  ex  eo  quod  non  tantum  sit  contra  bonos 
mores  civiles,  sed  etiam  canonicos.  Quoad  jura- 
mentum servandi  pactum  circa  futuram  haeredila- 
lem,  idem  videtur  dicendum  quod  de  juramento 
non  revocandi  testamentum  dictum  est.  Denique 
an  juramentum  confirmans  omnium  bonorum  do- 
nationem valeat  necne  pro  foro  conscientiae,  atten- 
denda est  qualitas  donationis  : si  enim  donatio  sit 
irrationabilis,  prodiga,  nimis  nociva,  non  vajebit, 
saltem  quoad  excessum ; si  autem  fuerit  rationabi- 
lis, nec  prudentiae  aut  rectae  rationi  contraria,  obli- 
gabit, quia  et  si  leges  civiles  ejusmodi  donationi 
non  faveant,  tamen  non  resistunt,  illam  prohibendo. 

CAPP.  XXIV,  XXV. 

An  juramentum  vel  promissio  illicite  facta , si  sine 
peccato  impleri  possit,  gbliget. 

Dico  1 : Juramentum  illicitum  ex  parte  materiae 
malae  per  quam  implendum  est,  non  obligat;  ma- 
teria enim  mala  est  incapax  obligationis  jura- 
menti, et  quando  jura  generaliter  constituunt  ju- 
ramentum illicitum  non  obligare,  de  hoc  loquuntur. 

Dico  2 : Juramentum  illicitum  ob  prohibitionem, 
vel  ob  rationem  exlrinsecam  tantum,  aliunde  de 
materia  licita,  et  obligationis  capaci,  potest  obli- 
gare : v.  gr.  si  quis  vovit  nunquam  se  juraturum, 
nisi  praecepto  obstrictus,  et  postea  sine  praecepto 
sponte  juret  aliquid  honestum,  v.  gr.  dicere  mis- 
sam pro  Petro,  obligabitur  ex  tali  juramento  licet 
illicito. 

Dico  o : Juramentum  immediate  cadens  in  pro- 
missionem illicitam,  si  haec  sit  illicita  cx  parte  ma- 
teriae malae  et  incapacis  honestae  obligationis,  non 
erit  obligatorium,  uti  nec  ipsa  promissio.  Si  au- 
tem sit  illicita  non  propter  materiam,  quae  sit  ho- 
nesta, sed  propter  se  ipsam,  v.  gr.  ob  prohibitio- 
nem patris,  praelati,  legis  civilis,  tunc  respectu 
actus  honesti  promissi  potest  esse  obligatorium : 
quia  non  habet  pro  objecto  ipsam  promissionem 
prohibitam,  sed  rem  promissam  qmg  honesta  est. 
Imo  licet  promissio  non  tantum  esset  prohibita, 
sed  irrita  irritatione  cadente  in  solam  prohibitio- 
nem, sed  non  in  actum  promissum  prohibendo  il- 
lum in  conscientia,  posset  adhuc  obligare,  quia 


illa  jurata  assertio  de  futuro  posset  fieri  vera  sine 
peccato,  non  obstante  promissionis  irritatione.  Et 
hoc  probat  juramentum  additum  promissioni  de 
solvendis  usuris  ; nam  illa  promissio  est  irrita, 
polestque  esse  mala  vel  ob  circumstantias,  vel  ob 
prohibitionem,  et  tamen  juramentum  obligat,  ut 
supra  diximus. 

Dico  4 : In  juramento  promissorio  potest  inve- 
niri duplex  obligatio  : una  fidelitatis  vel  justitiae 
respectu  hominis  cui  fit  promissio;  altera  religio- 
nis respectu  Dei  ex  vi  juramenti  additi  promis- 
sioni. Dum  juramentum  additum  promissioni  ad 
obligandum  per  se  inefficaci,  eamque relinquens  in 
sua  inefficaoia,  si  inducat  obligationem  ; inducit  tan- 
tum unam,  nempe  obligationem  religionis,  vocatur- 
que  juramentum  per  se  stans,  seu  obligatorium 
simpliciter,  v.  gr.  juramentum  perinjuriam  extor- 
tum. Si  autem  additum  promissioni  per  se  ad  obli- 
gandum inefficaci,  reddat  illam  ad  obligandum  ef- 
ficacem , tunc  inducit  duplicem  obligationem , 
alleram  religionis,  alteram  justitiae  ac  fidelitatis 
humanae,  vocaturque  juramentum  confirmatorium. 
In  primo  casu  relaxato  juramento  exstinguitur  om- 
nis obligatio  ; in  secundo  si  juramentum  relaxetur 
a creditore,  videtur  etiam  exstingui  omnis  obliga- 
tio ; si  autem  ah  alio  relaxetur,  quidam  volunt  non 
manere  obligationem  justitiae  et  fidelitatis  huma- 
nae, alii  probabilius  dicunt  non  manere.  In  primo 
datur  sola  obligatio,  sed  non  actio  ad  petendum 
illud  debitum  in  judicio  ; in  secundo  ulrumque 
datur.  In  primo,  obligatio  non  transit  ad  haeredes; 
in  secundo,  transit.  In  primo,  sufficit  tradere  id 
quod  promissum  est,  et  statiin  potest  repeti;  in  se- 
cundo, non  potest  repeti,  nempe  ordinarie.  Item  in 
primo  relaxatio  habet  locum,  non  in  secundo. 

CAPP.  XXVI,  XXVII,  XXVIII,  XXIX. 

An  et  quomodo  pacta  seu  contractus  contra  leges 
juramento  -confirmentur. 

Dico  I : Juramentum  contra  leges  immediate 
prospicientes  bono  communi,  non  tantum  non  est 
confirmatorium  promissionis  a privata  persona  fa- 
ctae, sed  nec  est  obligatorium  : quia  nullus  priva- 
tus potest  renunciare  favori  legis  immediate  pro- 
spicientis bono  communi ; secus  vero  si  sit  jura- 
mentum contra  leges  immediate  respicientes  bo- 
num privatorum.  Attamen  utraque  haec  assertio 
mullas  patitur  exceptiones. 

Dico  2 : Quoliescunque  lex  reprobat  contractum 
in  odium  creditoris  ob  ejus  turpitudinem,  talis  con- 
tractus non  confirmatur  juramento,  quamvis  possit 
licite  impleri,  et  quamvis  juramentum  quoad  hoc 
suam  inducat  obligationem;  v.  gr.  qui  juravit  sol- 
vere usuras,  nec  ex  justitia  nec  ex  fidelitate  humana 
tenetur  eas  solvere,  sed  ex  sola  religione  manet 
obligatus ; ergo  istud  juramentum  non  confirmat 
contractum,  sed  est  per  se  stans  tantum.  Halio  est 
quia  hoc  juramentum  obligat  ob  reverentiam  Dei 
ad  faciendum  verum  id  quod  juratum  est;  sed  ad 
faciendum  hoc  verum  non  est  necesse  confirmari 

contraclum ; ergo  istud  juramentum  vi  sua  non 
cum  confirmat.  Sed  adverte  contractus  turpitudi- 
nem debere  esse  contrariam  morum  honestati,  ita 
ut  creditor  contrahens  contra  leges  civiles  irritan- 
tes, vere  peccet  in  conscientia;  tunc  enim  nullum 
jus  canonicum  potest  illi  contra  civile  favere. 

Dico  3 : Juramentum  contra  leges  irritantes  con- 
tractum in  debitoris  favorem  absque  creditoris  odio 
vel  turpitudine,  confirmat  istum  contractum,  dum 
sine  peccato  juramentum  servari  potest.  Ita  juristse 
communiter  contra  quosdam  dicentes  juramentum 
non  habere  istam  vim  confirmandi  ejusmodi  contra- 
ctum, neque  ex  jure  naturali  ac  divino,  neque  ex 
peculiari  concessione  juris  positivi,  sive  civilis  sive 
canonici.  Pro  cujus  controversiae  explicatione  sic 
videtur  dicendum  : juramentum  non  ita  confirmat 
ejusmodi  contractum,  ut  ex  invalido  per  leges,  fiat 
in  se  validus  ob  juramentum  saltem  directe  et  for- 
maliter  ; sed  confirmat  indirecte  quoad  effectum, 
maxime  in  ordine  ad  forum  conscienti*,  ita  ut  ra- 
tione juramenti  fiat  lotum  id  quod  per  ipsum  con- 
tractum, si  foret  validus,  fieri  posset.  Quamvis  re- 
vera ipse  contractus  nunquam  fiat  in  se  validus.  At- 
que haec  indirecta  ejusmodi  contractus  confirmatio 
potest  sic  explicari  : 1°  si  inlelligatur  juramentum 
non  cadere  immediate  in  ipsum  contractum,  v.  gr. 
in  venditionem,  alienationem,  etc.,  sed  in  promis- 
sionem contractui  conjunctam,  id  est  in  promis- 
sionem non  contraveniendi , quam  promissionem 
juramentum  confirmat  : ex  hac  autem  confirma- 
tione sequitur  omnis  effectus  moralis,  qui  ex  va- 
lido contractu  secutus  fuisset,  ideoque  dicitur  con- 
tractus juramentd  confirmari  indirecte  et  in  effe- 
ctu. 2*  Si  autem  contingat  juramentum  cadere  im- 
mediate in  ipsam  promissionem  per  leges  irritam 
in  favorem  tantum  promittentis,  et  sine  rei  pro- 
missae turpitudine,  tunc  non  videtur  esse  istius 
promissionis  irritae  confirmatorium,  sed  est  tan- 
tum per  se  stans,  solamque  suam  religionis  obliga- 
tionem inducit ; quia  tamen  tam  firmiter  obligat, 
quam  si  caderet  in  promissionem  validam,  eos- 
demque  habet  effectus,  ideo  dicitur  indirecte  con- 
firmare contractum. 

CAPUT  XXX. 

An  juramento  facto  non  faciendi  aliquem  contractum 

lege  prohibitum,  possit  hic  fieri  validus  et  frmari 

per  aliud  subsequens  juramentum. 

V.  gr.  Quaeritur  an  juramento  ab  uxore  facto 
non  faciendi  contractum  alienationis  sui  fundi 
dotalis  lege  prohibitum , possit  hic  contractus 
firmari  per  subsequens  juramentum  ab  eadem 
factum  ? 

Respondeo  probabiliter  affirmative , exceptis 
hisce  duobus  casibus  in  quibus  non  videtur  firmari 
per  subsequens  juramentum  : 1°  Si  prius  juramen- 
tum facium  sit  in  favorem  alicujus,  cui  per  illud 
fuit  jus  acquisitum.  2°  si  alter  contrahentium,  v. 
g 7.  em.ens  fundum,  vel  donatarius,  etc.,  in  cujus 
favorem  factus  est  contractus , fuerit  conscius 


prioris  juramenti,  et  hoc  non  obstante  contraxerit, 
vel  exegerit,  acceplaritve  a contrahente  posterius 
juramentum  ; sicque  aliquo  modo  conciliantur 
sententiae  oppositae.  Probatur  autem  assertio , 
quia  ista  duo  juramenta  non  sunt  sibi  contraria  : 
primum  enim  cadit  in  promissionem  non  alienandi 
fundum  dotale;  secundum  in  promissionem  non 
revocandi  istius  alienationis  contractum,  adeoque 
non  est  de  re  illicita,  ac  potest  servari  sine  pec- 
cato, cum  propria  illius  materia  non  sit  contraria 
priori  juramento,  ergo  obligat ; observari  enim 
potest  sine  animae  dispendio.  Hincque  sequitur 
confirmare  priorem  contractum  non  obstante  lege 
vel  juramento  eum  annullante ; tota  enim  ratio 
cur  juramentum  soleat  confirmare  contractum  per 
legem  irritum,  est  quia  et  potest  et  debet  observari ; 
et  si  observetur,  contractus  manet  firmus,  ut  su- 
pra dictum  est. 

CAPUT  X^XI. 

An  juramenti  obligatio  sit  mere  personalis  tam  ex 

parte  ejus  qui  jurat,  quam  ex  parte  illius  cui 
juratur. 

Dico  t : Certum  est  juramenti  actionem  ejusque 
obligationem  esse  mere  personalem.  (D.  Thomas, 
quaest.  98  et  alii.)  Cum  enim  sit  obligatio  religio- 
nis, non  contrahitur  nisi  ab  eo  qui  cultum  Deo 
praebet.  Hinc  dnm  aliquis  dedit  alteri  potestatem 
spondendi,  aut  contractus  ineundi  pro  se,  si  hic 
ad  firmandum  contractum  juret  non  accepta  fa- 
ciendi juramenti  commissione , ille  non  tenetur 
tali  juramento,  quia  iste  procurator  excessit  po- 
testatem, et  illud  juramentum  non  provenit  ex 
'principalis  agentis  intentione  ; sed  tantum  tenetur 
servare  contractum.  Dum  tamen  procurator  ha- 
bet specialem  faciendi  juramenti  commissionem 
nomine  alterius,  tunc  illud  valide  facit ; jusque 
canonicum  saipe  approbat  et  recipit  ejusmodi  ju- 
ramentum ; sicque  factum  obligat  non  procurato- 
rem sed  eum  cujus  nomine  facium  est,  quia  pro- 
curator non  suo,  sed  alterius  tanquam  agentis 
principalis  nomine  loquitur  ac  jurat.  Si  autem 
procurator,  priusquam  juret,  addiscat  alterum  re- 
vocasse suam  commissionem  seu  consensum,  tunc 
non  potest  jurare  ; neque  si  [juret  alterius  nomi- 
ne, illum  obligabit,  sed  si  jam  juraverit  antequam 
resciverit  principalis  agentis  revocationem  , hic 
in  foro  quidem  judiciali  per  modum  conventionis 
poterii  obligari,  sed  non  in  conscientia  et  coram 
Deo,  quia  istud  juramentum  non  provenit  ab  ejus 
consensu  et  intentione  adeoque  eum  non  obligat : 
sicut  matrimonium  per  procuratorem  contractum 
nullum  est  , si  tempore  contractus  procuratio 
fuerit  revocata,  etiamsi  procurator  id  nesciverit 
juxta  caput  ultimum  De  procur.,  in  6.  Porro 
de  jure  humano  interdum  non  recipiuntur  jura- 
menta per  tertiam  personam  in  quibusdam  ca- 
sibus ad  pleniorem  rei  examinationem  et  partis 
satisfactionem",  v.  gr.  vassallus  debet  praestate 
domino  juramentum  fidelitatis  in  nropria  persona, 

si  possit,  nce  sit  legitime  impeditus,  et  dominus  id 
exigat,  alioqui  potest  per  procuratorem  id  praestare. 

Dico  2 : Ut  communitas,  capitulum,  collegium 
juret  quatenus  est  collegium , et  juramento  obli- 
getur, necesse  est  juramentum  fieri  a singulis 
illius  personis  ; quia  juramentum  est  actus  perso- 
nalis, qui  non  potest  vere  et  in  conscientia  ali- 
cui attribui  sine  illius  consensu  et  propria  ju- 
randi intentione.  Interdum  tamen  major  suffra- 
giorum numerus  capituli  aut  collegii,  si  in  ju- 
rando conveniat,  sufficit,  licet  alii  contradicant, 
quia  quod  fit  a majori  numero,  censetur  fieri  a 
toto  capitulo  aut  collegio,  ordinarie  loquendo,  in 
casibus  autem  specialibus,  ad  actum  juratum  aut 
promissum  major  concordia  requiritur,  v.  gr.  si 
ad  aliquid  gratiose  donandum  requiratur  commu- 
nis omnium  consensus  nemine  dissentiente,  licet 
capitulum  velit  sub  juramento  promittere  aliquam 
donationem,  si  in  illo  juramento  non  omnes  con- 
sentiunt, capitulum  ut  sic  non  obligabitur  ad 
donandum,  quia  ad  hunc  actum  major  capituli 
consensus  requiritur  : qui  tamen  jurarunt,  obli- 
gantur suo  juramento,  qui  vero  noluerunt  jurare, 
postquam  major  numerus  praevaluit  u*  capitu- 
lum juraret,  ae  se  sub  juramento  obstrinxit,  illi 
cogendi  sunt  ad  jurandum  , utpole  qui  tenentur 
toti  communitati  se  conformare  ; si  autem  con- 
tingat aliquos  non  jurare,  illi  revera,  non  obliga- 
buntur ex  vi  juramenti,  cum  juramentum  sit  actio 
personalis,  sed  ex  vi  legis,  aut  promissionis  aut 
pacti  poterunt  obligari. 

Dico  3 : Juramentum  non  obligat  jurantis  suc- 
cessores, est  enim  vinculum  personale  : quia  sicut 
nemo  jurat  nisi  sua  voluntate,  ita  nemo  obliga- 
tur alterius  juramento,  nisi  in  illud  consentiat,  ac 
consentiendo  suum  faciat  (D.  Thomas,  Cajela- 
nus,  etc.).  Hinc  si  aliquis  quidpiam  juramento 
promisit,  potest  quidem  haeres  quatenus  haeres 
obligari  ex  vi  promissionis , si  fuerit  valida ; 
sed  non  ex  vi  juramenti.  Juramentum  tamen 
transit  ad  haeredes  seu  successores  ejus  cui  ju- 
ratum est;  sic  juramentum  fidelitatis  praestitum 
domino  feudi , intelligitur  simul  praestitum  ejus 
successoribus,  etiamsi  in  juramento  non  dicatur 
tibi  et  successoribus  luis , contra  glossam  quae  re- 
quirit haec  verba  : et  successoribus.  Et  ratio  est 
quia  praestatur  juramentum,  v.  gr.  tali  domino 
non  ut  tali  personae,  sed  ut  talem  habenti  digni- 
tatem. Deinde  jurans  alteri  habet  pro  objecto  illum 
et  illius  successores. 

CAPUT  XXXII. 

Quomodo  interpretandum  sit  juramentum  quoad 
obligationis  vel  extensionem,  vel  limitationem. 
Nota  : Juramentum  pendet  ex  intentione  juran- 
tis, quae  dum  est  certa,  non  eget  interpretatione  ; 
dum  autem  non  salis  scitur  quatiam  illa  fuerit, 
quaeritur  quomodo  interpretanda  sit  juxta  mate- 
riam aut  alias  circumstantias.  Quare  : 

Dico  1 : Juramentum  potissime  interpretandum 

est  juxta  naturam  actus  seu  contractus,  cui  ad- 
jungitur. Quia  qui  jurat,  intendit  jurare  id  quod 
promittit  aut  paciscitur,  et  eo  quidem  modo  ac  sub 
ea  conditione  sub  qua  promittit  aut  paciscitur ; 
ergo  juramentum  accommodatur  pacto  seu  con- 
tractui cui  adjungitur  ejusque  conditionem  sortitur; 
sic  qui  jurat  sponsalia  intelligitur  jurare  juxta  con- 
ditionem, ita  ut  si  sponsa  fornicetur  juramentum 
non  obliget.  Unde  juramentum  de  se  non  mutat 
vel  auget  naturalem  ac  humanam  contractus  seu 
actus  cui  adjungitur,  obligationem,  sed  solum  illi 
addit  religionis  obligationem  sive  vinculum  allioris 
ordinis,  non  mutando  ejus  naturam,  sed  illum  sua 
obligatione  induendo. 

Dico  2 : Juramentum  quoad  suam  obligationem 
stricte  est  interpretandum,  quantum  ejus  materja, 
et  pacti  seu  promissionis  verba  permittunt.  (Panor- 
mitanus, Antonius,  Sylvester,  etc.,  contra  quos- 
dam.) Obligatio  enim  juramenti  valde  onerosa  est, 
ideoque  quo  levior  fieri  potest  per  benignam  inter- 
pretationem, ubi  illa  locum  habet,  facienda  est, 
hoc  tamen  intellige  de  materia,  qute  verborum 
restrictioni  non  repugnat.  Sic  qui  juravit  servare 
statuta,  potest  interpretari  suum  juramentum  de 
statutis  editis,  non  de  futuris,  nec  de  statutis  con- 
suetudine abrogatis  aut  illicitis.  Item  dum  quis 
jurat  facere  alterius  jussa,  non  intelligitur  de 
jussis  injustis  aut  difficillimis  supra  modum. 

CAPUT  XXX11I. 

De  juramenti  obligatione  indubio. 

Dico  1 : Qui  habet  verum  dubium  negativum, 
ita  ut  nequeat  ferre  probabile  judicium  se  emisisse 
juramentum,  non  tenetur ; quia  non  sufficienter  ei 
proponitur  ejusmodi  obligationis  ratio.  Item  nec 
videtur  teneri,  qui  promisit  aut  asseruit  se  aliquid 
daturum  per  verba,  quae  possunt  habere  sensum 
ambiguum  sintne  juratoria  necne,  dubitalque  de 
intentione  et  significatione  in  qua  illa  protulit 
aut  proferre  voluit.  (Cajetanus,  Alciatus,  etc.)  Si 
autem  sit  certus  se  verba  jurandi  protulisse,  sed 
dubitat  de  sua  intentione,  nimirum  an  jurare  in- 
tenderit, an  vero  simulare  tantum,  tunc  censeo 
juramentum  obligare;  imo,  contra  Panormitanum, 
licet  factum  fuisset  ex  metu,  quia  constat  jurajnen- 
tum  saltem  externum  tunc  facium  fuisse ; ergo  si 
non  constat  ficte  factum  fuisse,  praesumendum 
vere  et  determinata  voluntate  fuisse  factum,  tum 
quia  hoc  spectat  ad  reverentiam  Deo  debitam,  tum 
quia  non  est  praesumendum  peccatum,  ubi  de  illo 
non  constat. 

Dico  2 : Dum  quis  est  certus  de  promissorio  ju- 
vamento obligante,  et  dubitat  an  illud  impleverit, 
tenetur  facere  quod  in  se  est,  ut  dubium  tollat, 
et  probabilem  saltem  conscientiam  formet  se  illud 
implevisse,  si  autem  dubium  tollere  non  potest,* 
tenetur  implere  quod  juramento  promisit.  Si  au- 
tem dubitet  an  factum  juramentum  sit  de  re  licita, 
vel  an  sine  peccato  possit  impleri,  tunc  valet  eo 
modo  quo  valere  potest,  licet  de  intentione  juran- 

t s non  possit  certo  constare  ; si  lamen  in  nullo 
sensu  satis  pateat  illud  licite  posse  impleri,  tunc 
non  obligat;  aut  certe  si  non  salis  constet,  pe- 
tenda dispensatio. 

CAPUT  XXXIV. 

Quas  conditiones  intludat  juramentum  promis- 
sorium. 

Dico  i:  Hae  sunt  in  omni  juramento  promisso- 
rio  subinteliectae  conditiones  generales  : 4°  si  po- 
tuero ; nemo  enim  obligatur  ad  impossibile.  2°  Si 
licite  potuero.  3*  Nisi  praelatus  habens  auctorita- 
tem, aliud  disposuerit ; utique  ex  rationabili,  causa 
et  juste  utendo  sua  potestate.  4°  Dum  juramentum 
fit  alteri,  si  ei  placuerit,  vel  nisi  ipse  remiserit ; ex 
creditoris  enim  voluntate  pendet  obligatio.  5°  Si 
res  non  fuerit  notabiliter  mutata,  aut  si  res  in  eo- 
dem statu  permanserint.  6°  Salvo  jure  superioris 
quod  habet  in  subditum  et  in  ejus  actiones.  Si  oc- 
currant jura  contraria,  expendendum  est  ex  cir- 
cumstantiis, quodnam  jus  alteri  praevaleat;  nec 
potest  jurans  has  excludere  conditiones. 

Dico  2 : Praeter  has  generales  conditiones  addun- 
tur aliae  particulares,  quae  in  singulis  juramentis 
spectandae  sunt  juxta  circumstantias  variarum  ma- 
teriarum super  quibus  juratur,  v.  gr.  si  juramen- 
tum liat  super  contractu  reciproco  et  mutuo,  sem- 
per  unaquaeque  pars  intelligitur  jurare  sub  condi- 
tione : dummodo  alter  stet  contractui,  et  suam  ad- 
impleat conditionem,  aut  enormis  laesio  non  inter- 
veniat; juramentum  enim  sequitur  contractum  cui 
adjungitur,  ideoque  recipit  omnes  conditiones  et 
limitationes  quas  includit  ipse  contractus.  Non  ta- 
men hinc  sequitur  omne  juramentum  esse  condi- 
lionatura  ; juramentum  enim  absolutum,  quamvis 
suhintelliganlur  supra  dictae  conditiones  aut  prae- 
supponantur,  cadit  in  propositionem  simpliciter 
absolutam  seu  categoricam,  v.  gr.  Hoc  faciam,  illud 
dabo,  etc.  Conditionalum  vero  cadit  in  propositio- 
nem conditionalem  seu  hypotheticam,  quasi  exspe- 
ctando promissionem  ut  res  liat  v.  gr.  Juro  me 
daturum  eleemosynam,  si  navis  ex  India  appule- 
rit, etc.,  unde  hoc  habet  quasi  suspensam  obliga- 
tionem, donec  conditio  impleatur,  illud  vero  non, 
sed  statim  obligat.. 

CAPUT  XXXV. 

Quando  incipiat  et  quandiu  duret  juramenti  promis- 
sorii  obligatio. 

Dico  1 : Juramentum  absolutum  statim  ac  fit, 
incipit  obligare;  secus  conditionalum,  quod  licet 
obliget  statim  ad  animi  praeparationem  implendi 
promissionem  si  conditio  impleatur,  non  lamen  in- 
cipit ad  factum  promissum  obligare,  donec  condi- 
tio impleatur.  Deinde  omne  juramentum  obligat 
pro  eo  tempore  ad  quod  vel  promissio  vel  assertio 
ex  jurantis  intentione  dirigitur ; ubi  autem  nihil 
speciale  per  intentionem  determinatur,  ex  vi  ver- 
borum colligendum  est,  nisi  ex  materia  vel  cir- 
cumstantiis limitetur  ; negativa  enim  promissio,  v. 
gr.  non  ludendi,  non  intrandi  talem  domum,  etc. 


pro  semper  obligat';  a(finna'iva  semper  sed  non 
pro  semper.  Tenetur  autem  quis  juramentum  proi 
missorium  implere,  priusquam  petat  is,  cui  facium 
est  ; nisi  ex  juramenti  forma  aliud  constet,  v.  gr. 
si  quis  juret  se  mutuum  daturum,  dum  alter  pe- 
tet, dumque  alter  petit,  videtur  ordinarie  id  pe- 
tere ex  vi  praestiti  juramenti ; sed  hoc  non  po- 
test astrui  de  omnibus  juramentis,  maxime  genera- 
libus. 

Dico  2 : Quamvis  juramenLi  obigatio  de  se  sit  per- 
petua, vel  durabilis  pro  tali  vel  tali  determinato 
tempore,  potest  tamen  ex  mutatione  rerum  sub- 
intelleclam  ac  necessariam  conditionem  auferente 
cessare  ipso  facto  sine  juramenti  relaxatione  aut 
dispensatione  ; si  autem  res  sit  dubia,  requiritur 
superioris  auctoritas. 

CAPP.  XXXVI,  XXXVII. 

An  juramentum  homini  factum  possit  impleri  per 

aliquid  cequivalens,  et  non  in  propria  specie,  aut 

per  compensationem. 

Dico  1 : Non  satisfit  juramento  promissorio  ho- 
mini facto  in  aliqua  cdrta  specie,  reddendo  aequi- 
valens,  aut  rei  promissae  foenus ; hinc  non  potest 
aliquis  sua  voluntate  rem  quam  dare  juravit,  com- 
mutare in  aliam,  imo  nec  in  meliorem  sine  con- 
sensu illius,  qui  eam  dare  juravit.  Patet  ex  cap. 
Ad  audientiam  1.  Ratio  est  quia  juramentum  se- 
quitur naturam  contractus  cui  adjungitur  ; sed 
contractus  implendus  est  in  specie  promissa,  nec 
sufficit  dare  aequivalens,  ergo  mullo  magis  non 
sufficit  dum  juramento  firmatur.  Deinde  ex  vi  ju- 
ramenti tenemur  facere  verum  quod  juratum  est. 
Ex  consensu  tamen  creditoris  fieri  potest  commu- 
tatio non  tantum  in  melius  vel  aequivalens,  sed 
etiam  in  minus,  et  etiam  in  aequivalens  auctori- 
tate superioris  dum  legitima  subest  causa.  Facta 
autem  praedicta  commutatione  sive  ex  consensu 
partium,  sive  superioris  auctoritate,  id  in  quod  fit 
commutatio,  cadit  sub  obligationem  juramenti, 
contra  Covarruvias,  etc.  V.  gr.  qui  juravit  spon- 
salia, et  postea  paciscitur  cum  femina  ut  sit  dote 
contenta  , tenetur  ad  hanc-  dotem  solvendam  non 
solum  ex  obligatione  justitiae  per  pactum  orta,  sed 
etiam  ex  vi  prioris  juramenti  praestiti.  Sic  qui  ju- 
ravit solvere  debitum  intra  certum  terminum,  quem 
creditor  prorogat  ad  unum  mensem  vel  annum,  te- 
netur id  solvere  ex  vi  sui  juramenti.  Idem  pro- 
babilius de  eo  qui  juravit  stare  sententiae  ferendae 
intra  certum  terminum,  et  postea  ex  consensu 
partium  terminus  prorogatur.  Ratio  est  quia  si 
jurans  non  teneretur  ex  priori  juramento , non 
esset  commutatio,  sed  prioris  juramenti  exstin- 
ctio , novaque  ac  simplex  pactio  , quod  falsum 
est. 

Dico  2 : Juramentum  non  potest  impleri  per 
aequivalentem  compensationem.  Ita  communiter 
Hostiensis,  Felinus,  etc.,  contra  Bartholonflaeum, 
Covarruvias,  etc.,  quia  juramentum  implendum 
est  in  forma  qua  factum  est  absque  compensatione. 


THEOLOGIAE  SUAREZ  SUMMA. 


alioquin  qui  usurario  aut  latroni  promisisset  jura- 
mento, solvere  usuras  aut  pecuniam,  non  teneretur 
postea  realiter  illas  solvere,  sed  posset  compensa- 
tionem facere  : quod  adversatur  cap.  1 Debitores, 
et  cap.  Si  vero,  De  jurejurando.  Deinde  si  liat  com- 
pensatio, non  solvitur  idem  quod  promissum  est,  sed 
tantum  aequivalens.  Attamen 

Dico  5 : Qui  juravit  dare  aliquid  cum  intentione 
reservandi  sibi  facultatem  compensandi,  vel  si- 
mile debitum  remittendi,  non  tenetur  realiter  dare 
quod  promisit,  sed  potest  uti  compensatione,  licet 
jurando  non  id  verbis  expresserit,  quia  juramen- 
tum non  obligat  nisi  juxta  intentionem  jurantis; 
nec  etiam  peccat  promittendo  cum  tali  intentione; 
quia  nec  injustitiam  nec  mendacium  facit. 

Dico  i : Qui  jurat  simpliciter  se  daturum  pecu- 
niam, nihil  de  reali  traditione,  vel  compensatione 
cogitans;  si  res  promissa  sit  ejusdem  ra.ionis 
absolute  cum  re  quam  alter  ipsi  debet,  v.  gr.  si 
sit  promissa  pecunia,  et  alter  debet  ipsi  pecuniam, 
vel  saltem  sit  ejusdem  aestimationis  moralis,  v.  gr. 
si  sint  promissi  decem  nummi  aurei,  et  alter  ipsi 
debet  triticum  ejusdem  vaioris  , tunc  tota  con- 
scientia potest  implere  juramentum  per  compen- 
sationem, si  ad  hanc  faciendam  invito  creditore 
rationabilis  causa  interveniat,  v.  gr.  si  non  sit 
spes  rei  debitne  obtinendae,  et  debitum  cum  quo 
lit  compensatio,  sit  liquidum.  Quando  vero  sunt 
res  diversarum  rationum , et  inter  se  non  reci- 
piunt functionem,  v.  gr.  si  promisi  sub  juramenl® 
equum,  et  tu  mihi  debes  pecuniam,  tunc  per  se 
loquendo  et  ex  vi  verborum  non  implebitur  jura- 
mentum per  compensationem  ; quia  non  imple- 
bitur in  propria  specie.  Jam  vero  quoad  forum 
externum,  dum  manifeste  constat  non  fuisse  ex- 
clusam per  juramentum  compensationem,  neque 
hanc  fuisse  jurantis  intentionem  ; in  illo  etiam 
pro  debiti  aut  jurati  promissi  solutione  potest 
admitti  compensatio,  ut  sumitur  ex  cap.  Ex  parte 
2,  De  clerie.  non  resid.  Dum  autem  id  non  con- 
stat, imo  potius  habetur  contraria  praesumptio, 
au»,  saltem  res  est  dubia,  per  se  loquendo  non  ad- 
mittitur compensatio  , ut  colligitur  ex  cap.  Ad 
nostram  1,  De  jurejurando. 

CAPUT  XXXVIli. 

An  jdramentum  prcemissorium  irritari  possit. 

Nota  : Condonatio  juramenti  est,  quando  obli- 
gatio a creditore  remittitur ; irritatio,  quando  sine 
creditoris  consensu  obligatio  tollitur  ab  alio  ha- 
bente potestatem.  Deinde  dispensatio  proprie  lo- 
cum habet  in  juramentis  quae  fiunt  soli  Deo  per 
modum  voti;  relaxatio  autem  in  juramentis  promis- 
soriis  homini  factis. 

Dico  1 : Juramenti  obligatio  per  irritationem  tolli 
potest  ab  habente  potestatem,  quia  saepe  materia 
juramenti  pertinet  ad  dominium  aut  jus  alterius, 
qui  si  contradicat,  eo  ipso  cessat  juramenti  obli- 
gatio, cum  non  possit  obligare  in  praejudicium 


tertii,  adeoque  nec  juste  impleri  atque  hoc  est 
irritari.  Unde  1°  ad  hanc  irritationem  faciendam 
si  quis  habeat  potestatem  mere  dominativam,  v.  gr. 
dominus  in  servum,  aut  pater  in  filium,  nulla 
specialis  causa  requiritur,  sed  sufficit  jus  vel  do- 
minium circa  talem  materiam,  ut  utens  suo  jure 
illam  subtrahat  ac  prohibeat,  sicque  juramentum 
irritet.  Si  autem  habeat  tantum  potestatem  jurisdi- 
ctionis seu  administrationis,  tunc  requiritur  causa 
sufficiens  ad  prohibendam  actionem  vel  ad  dan- 
dam dispensationem  rei  juramento  promissae,  ut 
prohibitio  aut  dispensatio  sit  valida.  2°  Hinc  sequi- 
tur posse  papam  hoc  modo  irritare  multa  eccle- 
siasticarum personarum  juramenta,  quatenus  ver- 
santur circa  materias  vel  actiones  quse  per  se  sub- 
sunt ejus  juri,  ejusque  liberse  dispositioni.  3°  Etiam 
saeculares  principes  et  laici,  licet  non  habeant  di- 
rectam potestatem  in  juramentum  vel  ejus  obliga- 
tionem, utpote  ad  forum  ecclesiasticum  perlinen- 
tem, tamen  ratione  materiae  possunt  facere  irrita 
illa  juramenta,  quse  ipsorum  juri,  dominio,  aut 
potestati  praejudicant,  v.  gr.  rex  posset  irritare  ju- 
ramentum a suo  subdito  factum  de  donanda  certa 
pecuniae  quantitate , de  migrando  in  alium  lo- 
cum, etc.  4°  liem  parentes  possunt  irritare  realia 
et  personalia  filiorum  juramenta,  et  mariti  uxo- 
rum, ac  domini  servorum  in  iis  rebus,  quse  ipso- 
rum dominio  aut  potestati  prsejudicant.  Item  mi- 
norum juramenta,  quse  versantur  circa  humanos 
contractus  aut  promissiones  hominibus  factas , 
possunt  a tutoribus  irritari,  quando  ipsi  contra- 
ctus invalidi  sunt  non  obstante  juramento,  quia 
tunc  ratione  contractus  nullum  jus  est  acquisitnm 
tertio.  Sed  puberum  juramenta,  quibus  contra- 
ctus confirmantur,  non  possunt  a tutoribus  irri- 
tari , quia  per  leges  ejusmodi  juramenta  sunt 
firma  et  rata,  ac  per  illos  contractus  acquiritur 
jus  tertio.  Impuberum  autem  juramenta,  quibus 
suos  contractus  confirmant,  juxta  Lud.  Lopez  pos- 
sunt irritari  a tutoribus  juxta  cap.  Pueri  22,  qusest. 
5 Contra  Sancium. 

Dico  2 : Yalde  probabile  est  juramenti  irritatio- 
nem nunquam  posse  in  se  et  directe  fieri  per  hu- 
manam potestatem,  sed  tantum  indirecte  mutando 
materiam  ob  dependentiam  quam  ilia  habet  ab 
irritante  ; non  enim  videtur  fieri  posse,  ut  jura.- 
mentum  non  sit  juramentum  quoad  esse  juramenti, 
per  solam  ipsius  jurantis  consensus  irritationem ; 
quia  si  ille  cum  vera  intentione  juret  super  ma- 
teriam capacem,  nequit  ita  irritari  ista  intentio,  ut 
non  sufficiat  ad  juramentum.  Ut  igitur  irritetur 
quoad  obligationem,  debet  mutari  materia. 

CAPUT  XXXIX. 

An  juramenti  promisscrii  obligatio  condonatione  a 
creditore  facta  tollatur. 

Dico  1 : Certum  est  quod  juramentum  promis- 
sorium  homini  praestitum  per  condonationem  a.  cre- 
ditore faciam  desinat  obligare,  quia  illud  intrinsece 
includit  conditionem,  si  alter  cui  fit  promissio,  fner 

rit  contentus  ; nemini  enim  invito  praestatur  bene- 
ficium aut  servitium.  Sic  qui  juravit  se  daturum 
eleemosynam  certo  pauperi,  nulla  facta  ei  promis- 
sione, sed  solius  Dei  vel  misericordiae  intuitu,  si 
ille  nolit  eam  accipere,  manet  liber  a juramenti 
obligatione,  modo  juramentum  factum  fuerit  prin- 
cipaliter in  utilitatem  istius  pauperis. 

Dico  2 : Qui  juravit  aliquid  in  utilitatem  alterius, 
potest  licite  petere  ab  eo  ut  ipsi  remittat  quod  ju- 
rando promisit,  nisi  jurasset  se  non  petiturum  ta- 
lem remissionem,  quia  tunc  nascitur  obligatio  ex 
alio  juramento  ; nec  videtur  interdum  sufficere  ut 
is  cui  aliquid  juramento  promissum  est,  dicat  se 
tollere  obligationem  liberando  simpliciter  a danda 
re  promissa,  dum  ipse  eam  libenter  acciperet  si 
daretur,  maxime  dum  sunt  opera  pietatis  erga 
proximum  intuitu  Dei  per  modum  voti  pro- 
missa, sed  oportet  ut  nolit  ipse  recipere  quod 
promissum  seu  juratum  est,  ac  positive  resistat 
donationi. 

Dico  3 : Si  duo  sibi  invicem  in  mutuam  uliiita- 
tem  sive  temporalem  sive  spiritualem,  v.  gr.  spon- 
salia vel  recitationem  psalmorum,  juramento  pro- 
miserint, possunt  per  mutuum  consensum  sibi  ki- 
vicem  remittere  juramenti  obligationem ; secus 
vero  si  non  in  mutuam  utilitatem  aut  favorem,  sed 
solum  intuitu  divini  servitii  vel  pietatis  aut  justitiae 
servandae  mutuo  aliquid  jurando  promiserint,  v.  gr. 
si  duo  mercatores  mutuo  jurarint  se  daturos  in 
eleemosynam  tantam  lucri  partem.  Si  autem  unus 
jurando  praecipue  intendat  pietatem,  alter  huma- 
num tantum  contractum,  v.  gr.  dives  jurat  puellae 
pauperi  sponsalia  ex  pietate  et  amore  Dei , et 
puella  eadem  jurat  ex  humano  contractu,  tunc  si 
puella  recuset  ac  nolit  perficere  matrimonium,  cla- 
rum est  remitti  juramenti  obligationem ; secus  vero, 
si  remittat  solum  obligationem,  ipsa  contenta  ac 
cupiens  matrimonium  perlieere. 

Dico4:Dum  quis  per  injustitiam,  dolum  aut 
vim  coegit  alium  ad  promittendum  juramento  ali- 
quid in  suam  utilitatem,  potest  cogi  maxime  per 
judicem  ecclesiasticum,  etiam  per  requisitionem  et 
petitionem  debitoris  ad  condonandum  seu  relaxan- 
dum juramentum,  v.  gr.  per  censuras  ecclesiasti- 
cas ; imo  judex  laicus  potest  etiam  compellere  lai- 
cum  ejusmodi  juramenti  exactorem,  ut  illud  con- 
donet ac  remittat,  si  materia  promissionis  sit  mere 
laica  ac  temporalis,  et  juramentum  sit  certo  vali- 
dum, sive  non  sit  dubium  ; judicium  enim  feren- 
dum de  validitate  dubii  juramenti  pertinet  ad  ec- 
clesiasticum judicem.  Denique  non  videtur  posse 
aliquis  sibi  ipsi  condonare  ac  remittere  juramen- 
tum in  propriam  utilitatem  factum,  contra  multos 
auctores  oppositum  sentientes. 

CAPUT  XL. 

An  in  juramentum  promissorium  soli  Deo  factum 
cadat  dispensatio. 

Dico  1 : Juramentum  promissorium  quod  non 
homini,  sed  Deo  seu  absolute  ob  Dei  honorem  fit. 


dispensari  potest  ex  justa  causa  ab  habente  pote- 
statem ; vel  enim  includit  votum,  vel  est  instar 
voti,  adeoque  ex  causa  dispensabile.  Hatc  autem 
dispensatio  per  materia  substructionem  fit,  ita 
ut  quae  cadebat  sub  juramentum,  jam  non  cadat ; 
dispensans  enim  loco  Dei  remittit  debitum  prout 
ad  Dei  honorem,  et  jurantis  animae  bonum  expe- 
dire judicat.  Dispensandi  in  juramentis  potestas, 
alia  est  ordinaria,  alia  delegata,  alia  in  episcopis, 
alia  in  papa  ; sicut  de  volis  dicitur. 

Dico  2 : Juramenta  quae  versantur  circa  mate- 
riam votorum  papae  reservatorum,  v.  gr.  perpetuae 
castitatis  religionis,  et  quarumdam  peregrinatio- 
num, si  includant  promissionem  Deo  faciam,  ac 
votum  illis  juramentis  confirmatum,  patet  ista  a 
solo  papa  posse  dispensari,  iliique  reservari  saltem 
ratione  voti  : vota  enim  castitatis,  religionis,  ete., 
non  sunt  minus  reservata  quando  fiunt  cum  jura- 
mento quam  dum  fiunt  sine  illo  ; voti  ergo  obliga- 
tione durante,  non  potest  auferri  obligatio  jura- 
menti illud  confirmantis,  cum  non  cadat  dispen- 
satio in  juramentum  nisi  per  subslraetionem  ma- 
teriae, quae  voto  perseverante,  etiam  illa  perseverat. 
Imo  licet  ista  juramenta  possint  esse  interdum 
pure  assertoria,  sive  esse  separata  a promissione, 
et  confirmare  solam  assertionem  de  futuro,  etiam 
vel  sic  facta  videntur  papae  reservari  saltem  ex 
consuetudine. 

Hinc  in  privilegiis  relaxandi  juramenta  sine  prae- 
judicio tertii,  quae  per  bullas  conceduntur,  non  in- 
telliguntur  nec  comprehenduntur  juramenta  de  ma- 
teria papae  reservata. 

CAPUT  XLI . 

An  ei  quomodo  juramentum  promissorium  homini 
factum,  possit  a superiore  relaxari. 

Dico  1 : Juramentum  tam  ex  parte  jurantis  quam 
ex  parte  ejus  cui  juratur,  licite  praestitum  ad  con- 
firmandam promissionem  homini  factam,  ordinarie 
non  relaxatur  sine  consensu  creditoris,  quia  per 
tale  juramentum  acquiritur  jus  ei  cui  fit  promissio; 
ergo  non  potest  invitus  privari  suo  jure  acquisito, 
nisi  justa  causa  interveniat,  de  qua  jam  infra.  Si 
autem  constat  fuisse  juramentum  pure  assertorium, 
seu  non  esse  faciam  homini  promissionem,  vel 
acceptatam,  ulpole  absente  vel  ignorante  eo  cui 
fiebat  promissio,  tunc  in  rigore  potest  fieri  rela- 
xatio sine  creditoris  consensu  , quia  non  habet 
jus  acquisitum,  nec  vere  est  creditor  ; non  sine 
tamen  magna  prudentia  est  facienda.  Imo  proba- 
bilissime si  potestas  delegata  relaxandi  data  sit 
sub  hac  limitatione,  sine  prcejudicio  tertii,  non  po- 
test fieri. 

Dixi  ordinarie  Quia  interdum  nulla  exsistente 
causa  aut  culpa  ex  parte  creditoris,  sine  ejus  con- 
sensu in  casu,  in  quo  ob  bonum  commune  potest 
privata  persona  privari  suo  jure  privato,  superior 
potest  juramentum  relaxare. 

Dico  2 : Quando  juramentum  licitum  est  ex  parte 
jurantis,  sed  cum  turpitudine  exigentis,  licet  obliget 

juramentum,  tamen  relaxari  potest  in  poenam  seu 
in  .odium  creditoris,  v.  gr.  juramentum  de  solvendis 
usuris.  Item  quando  in  contractu  jurato  intervenit 
gravis  laesio  jurantis,  utpole  passi  injustitiam,  quae 
a potestate  publica  per  juramenti  relaxationem  po- 
test resarciri,  aut  quando  ob  praejudicium  tertii , 
et  periculum  boni  communis,  turpe  est  exigere  tale 
juramentum.  Hinc  ad  relaxationem  hujusmodi,  re- 
quiritur in  relaxante  potestas  circa  materiam  et  in 
personam  jurantem,  aut  saltem  in  personam  cui  ju- 
ramentum factum  est;  haec  enim  persona,  id  est 
creditor  privatur  invitus  jure  aliquo,  adeoque  est 
coactio  : dehet  ergo,  ut  sit  justa,  relaxantis  jurisdi- 
ctio ad  illam  extendi.  Si  tamen  creditor  non  esset 
subditus,  v.  gr.  usurarius  gentilis,  et  debitor  Chri- 
stianus, proLabilius  hujus  superior  posset  relaxare 
juramentum,  remittendo  obligationem  vice  Dei,  vel 
prohibendo  ne  subditus  actionem  illam,  qua  jura- 
mentum implendum  erat,  faciat  in  defensionem  in- 
juria; quam  passus  est.  Contra  vero  potest  superior 
cogere  subditum  suum  ad  remittendum  ejusmodi 
juramentum  non  suo  subdito;  etsi  nolit,  sua  ipse 
auctoritate  Illam  remissionem  facere,  ita  ut  non 
subditus  maneat  liber  a juramento  ob  materiae  mu- 
tationem et  non  impletam  conditionem. 

Dico  3 : Potestas  ordinaria  relaxandi  haec  jura- 
menta competit  non  tantum  papae,  sed  etiam  epi- 
scopis aut  episcopalem  jurisdictionem  habentibus 
juxta  mensuram  suae  jurisdictionis;  non  vero  iis 
qui  episcopalem  jurisdictionem  non  habent,  nisi 
illis  quibus  illa  delegata  est  per  bullam  aut  privile- 
gi-a,  dando  expresse  facultatem  relaxandi  juramenta, 
non  solum  vota.  Imo  licet  privilegium  extendatur 
ad  vota  jurata,  non  sufficiet,  quia  talia  juramenta 
non  Deo  lanquam  vota,  nec  intuitu  pietatis ; sed 
homini  et  intuitu  humani  contractus  sunt  facta  , 
adeoque  pura  juramenta,  licet  minus  firma. 

Dico  -i : Quamvis  relaxatio  juramenti  per  moflum 
dispensationis  aut  absolutionis,  quae  directe  tendit 
ad  tollendum  obligationis  vinculum  ob  dubium  in 
illo  ortum,  an  liceat  illud  observare  necne,  perti- 
neat ad  spiritualem  et  ecclesiasticam  potestatem , 
illius  tamen  relaxatio  per  modum  condonationis, 
factae  ex  parte  hominis  cui  juramentum  promisso- 
rium  factum  est,  potest  etiam  pertinere  ad  potesta- 
tem civilem  in  materia  mere  temporali  et  erga  per- 
sonas laicas  : non  enim  id  excedit  talis  potestatis 
limites.  Causa  autem  sufficiens  ad  juramenti  relaxa- 
tionem est  quilibet  metus  cum  injuria  gravi,  etiamsi 
in  ratione  coactionis  non  sit  tam  violenta,  ut  per- 
tingat ad  metum  cadentem  in  constantem  virum. 

( Panormitanus,  Hosliensis,  Covarruvias,  etc. ) Hic 
enim  sufficit  ut  superior  subveniat  injuriam  passo, 
etiamsi  juxta  Panormitanum  et  Covarruvias,  res 
foret  exigenti  juramentum  debita. 

Dico  5 : Postquam  jurans  fidem  violavit,  et  per- 
jurium commisit,  v.  gr.  juravit  se  ad  certum  diem 
tale  quid  daturum,  et  non  dedit,  non  obstante  hoc 
perjurio  potest  licite  et  petere  et  oblinere  juramenti 
relaxationem  in  foro  interno;  quia  nullo  jure  sive 
naturali  sive  positivo  prohibetur  : sicuti  votum 
transacto  termino  praefixo,  v.  gr.  votum  ingrediendi 
religionem  hoc  anno,  potest  sequenti  anno  non 
obstante  transgressione,  dispensari.  Imo  probabi- 
liter  etiam  in  foro  exlerno  ejusmodi  perjurium 
non  impedit  juramenti  relaxationem,  sive  habeat 
quasi  tractum  successivum,  sive  non  habeat.  Hinc 
infertur  : 1°  ejusmodi  relaxationem  non  esse  inva- 
lidam licet  petatur  sine  commissi  criminis  declara- 
tione; 2“  non  esse  injustam,  quamvis  cognito  per- 
jurio superior  eam  concedat,  utpote  habens  justam 
causam  concedendi;  3°  ipsum  etiam  creditorem 
posse  juramentum  condonare  et  totum  suum  debi- 
tum remittere. 


T-1IEOLOGLE  SUAREZ  SUMMA, 


LIBER  III. 

De  juramenti  praeceptis,  et  peccatis  eis  contrariis. 


CAPUT  PRIMUM. 

An  detur  praeceptum  affirmativum  obligans  interdum 
ad  jurandum. 

Dico  1 : Datur  de  actu  jurandi  praeceptum  affir- 
mativum conditionatum  ; id  est  si  detur  occasio, 
lioneste  jurandum  est  per  verum  Deum  : Per  nomen 
illius  jurabis  ( Deut.  vi,  13  ) ; Reddes  Domino  jura - 
menta  tua  ( Mattii,  v,  33 ) ; id  est,  cum  jurabis, 
jurabis  per  Deum  tuum.  Et  sic  istud  praeeeptum  in 
rigore  resolvitur  in  negativum,  id  est,  non  jurabis 
per  deos  falsos  aut  per  creaturas  secundum  pro- 
priam ipsarum  virtutem  spectatas. 

Dico  2 : Absoluta  obligatio  ad  jurandum  potest 
interdum  imponi  per  praeceptum  humanum,  nempe 
vel  per  hominis  personale  mandatum,  vel  per  legem 
$ive  ecclesiasticam  sive  civilem  ; ut  patet  ex  usu 


Ecclesiae  el  ex  mullis  legibus  quae  praecipiunt  jura- 
mentum in  mullis  occasionibus.  Juramentum  enim 
saepe  est  necessarium  ad  coercendos  peccatores , 
ad  punienda  delicta,  ad  cognoscendam  veritatem. 
Hinc  : 

Dico  3 : Interdum  obligatio  jurandi  potest  oriri 
ex  ipsa  lege  naturali,  absque  humano  praecepto  in- 
terveniente ; potest  enim  occurrere  necessitas  juran- 
di ad  subveniendum  proximo  in  vitae  periculo  exsi- 
stenti. Istud  autem  jurandi  praeceptum  non  videtur 
pertinere  ad  virtutem  religionis,  sed  vel  ad  obedien- 
tiam,  vel  jusiiliam,  vel  ad  aliam  ejusmodi  virtu- 
tem ; juramentum  enim  praecipitur  non  formaliler 
propter  Dei  cultum  , sed  propter  cognoscendam  vel 
confirmandam  veritatem  ; nec  qui  jussus  a judice, 
jurare  renuit,  dicitur  sacrilegus,  sed  inobediens , 
vel  injustus ; item  qui  nem  vult  jurare  ad  tuendam 

alicujus  innocentiam  sibi  cognitam,  censetur  immi- 
sericors, non  sacrilegus. 

CAPUT  II,  III. 

De  prcecepto  non  pejerandi,  et  de  perjurii  assertorii 

gravi  malitia. 

Dico  1 : Datur  naturale  et  divinum  praeceptum 
negativum  prohibens  vitiosum  juramentum  , seu 
carens  vel  veritate  vel  justitia,  vel  judicio  aut  ne- 
cessitate. Hinc  datur  secundum  praeceptum  Deca- 
logi : ISon  assumes  nomen  Domini  Dei  in  vanum 
( Exod.  xx,  7 ).  Recta  enim  ratio  ac  lumen  naturale 
id  dictat.  Hoc  vitiosum  juramentum  sumitur  dupli- 
citer : 1°  late  pro  quovis  perverso  juramento,  seu 
mala  juratione,  diciturque  perjurium  improprie ; 
2°  stricte  pro  falso  juramento,  seu  pro  mendacio 
per  juramentum  firmato,  uti  saepe  sumitur  in  san- 
cta Scriptura.  Perjurium  late  aut  improprie  sum- 
ptum, non  dicit  necessario  respectum  ad  falsitatem; 
vitiosum  enim  juramentum  seu  perjurium  late  quo 
quis  in  vanum,  et  sine  necessitate  aliquid  verum 
affirmat,  aut  occultum  proximi  verum  crimen  con- 
tra justitiam  jurejurando  detegit,  nullum  dicit  ad 
falsitatem  respectum  ; et  quamvis  non  sit  contra 
Dei  veritatem,  est  tamen  contra  reverentiam  ejus 
supremae  majestati  aut  auctoritati  debitam.  Atque 
ita  datur  perjurium  vanum  seu  sine  necessitate,  et 
perjurium  injustum  cum  veritate  sed  sine  justitia  , 
et  perjurium  stricte  sumptum,  mendacio  confirma- 
tum : quae  tria  membra  non  videntur  specie  differre 
m ratione  vitii  moralis,  sed  tanquam  perfectum  et 
imperfectum  in  eadem  specie,  eadem  enim  jura- 
menti honestate  privant  jurantem  ; haecque  tria 
perjuria  possunt  inveniri  tam  in  juramento  asser- 
torio quam  in  promissorio.  Juramentum  verum  per 
falsos  deos  vel  reducitur  ad  perjurium  vanum  ac 
sine  judicio,  vel  potius  non  est  verum  in  essendo 
juramentum,  sed  tantummodo  putatum. 

Dico  2 : Perjurium  assertorium  est  ita  malum  et 
prohibitum,  ut  in  nullo  casu  unquam  sit  licitum  ; 
^stque  peccatum  ex  suo  genere  mortale,  religionis 
virtuti  contrarium  ; non  est  tamen  gravissimum 
omnium  peccatorum  quae  sunt  contra  religionem 
( biasphemia  enim,  et  idololatria  est  gravius  ) ; et 
multo  minus  quae  sunt  contra  virtutes  theologicas. 
Est  tamen  gravius  homicidio,  juxta  D.  Thomam  , 
Silvestrem,  Sotum,  etc.,  contra  Richardum,  Duran- 
dum, Gabrielem,  etc.  Sed  hoc  satis  difficile  est 
determinatu,  cum  in  utroque  sint  excedentia  et  ex- 
cessa ; et  utrum  apud  Deum  sit  dignum  majori 
poena,  nobis  incertum  est, 

CAPP.  IV,  V. 

An  perjurium  assertorium  sii  semper  peccatum  mor- 
tale ex  parte  materiae. 

Nota  : Ex  parte  materiae,  id  est  ex  parte  menda- 
cii sive  jocosi,  sive  officiosi,  sive  perniciosi  quod 
in  assertione  jurata  committitur  : 

Dico  1 : Omne  perjurium  assertorium,  de  quo- 
cunque mendacio,  etiam  levissimo,  deliberate  et 
advertenter  factum,  est  semper  peccatum  mortale 

nec  potest  fieri  veniale  ex  levitate  materiae  ( D. 
Thomas,  Cajetanus,  Scotus,  Navarra,  etc.)  : quia 
perjurium  accipit  suam  malitiam  ex  eo  praecise 
quod  Deus  adducalur  in  testem  falsitatis.  Hoc  au- 
tem est  semper  grave,  quaecunque  illa  sit  falsitas 
sive  jocosa  sive  perniciosa,  quia  est  directe  contra 
primam  veritatem  et  infallibilem  ejus  auctoritatem. 
In  aliis  rebus  levitas  materiae  facit  esse  peccatum 
veniale,  quia  diminuit  formalem  inordinationem  in 
tali  materia, v.  gr.  in  furto ; hic  veronil  simile  habetur. 
Unde  quotiescunque  id  quod  affirmatur  vel  negatur, 
est  mendacium,  licet  jocosum  aut  officiosum,  si  illi 
addatur  juramentum,  peccatum  mortale  committitur  : 
uti  et  dum  juratur  tanquam  certum  quod  est  in- 
certum, quia  sic  jurans  se  exponit  periculo  falsitatis 
dicendae  ; imo  in  actu  exercito  dicit  falsum  : dicit 
enim  se  certo  scire  quod  certo  non  scit,  nisi  tan- 
tum juret  juxta  suam  incertiludinem. 

Dico  2 : Qui  jurat  aliquid  putans  esse  falsum  id 
quod  jurat,  etiam  ex  ignorantia  crassa,  quamvis 
contingat  rem  esse  veram,  peccat  tamen  mortali- 
ter ratione  perjurii,  formaliter  enim  loquitur  contra 
mentem  suam.  Si  tamen  jurans  falsum,  putet  ipse 
esse  verum  cum  sufficienti  advertentia  et  probabili 
veritatis  existimatione,  excusabitur  a culpa  perju- 
rii, adeoque  vel  non  peccabit  vel  saltem  non  mor- 
taliter. 

CAPP.  VI,  VII,  VIII. 

De  consuetudine  incaute  jurandi. 

Dico  1 : Consuetudo  qua  quis  frequenter  jurat 
sine  necessitate  aut  utilitate,  sed  cum  veritate  et 
cum  sufficienti  advertentia  ad  dicendum  verum 
jurando,  non  est  de  se  peccatum  grave,  nec  pecca- 
torum mortalium  collectio,  nec  jurantem  constituit 
in  statu  peccati  mortalis.  Ista  enim  juramenta  non 
sunt  perjuria,  seu  juramenta  mendacio  infecta  ; nec 
illa  consuetudo  ejusmodi  hominem  constituit  in 
periculo  morali  jurandi  falsum.  Sed  consuetudo  qua 
quis  indiscriminatim  solet  jurare  verum  vel  falsum, 
etiam  cum  advertentia  et  directa  voluntate,  est 
quaedam  gravissimorum  peccatorum  congeries ; quia 
in  tali  homine  fere  omnes  jurandi  actus  sunt  per- 
juria gravissima.  Unde  quandiu  talis  consuetudo 
est  voluntaria,  eum  constituit  in  statu  peccati  mor- 
talis, quia  eum  constituit  in  occasione  proxima  et 
morali  periculo  pejerandi.  Dixi  voluntaria  ; si  enim 
illa  displiceat,  ita  ut  homo  proponat  facere  quid- 
quid in  se  est,  ad  eam  tollendam,  ex  vi  istius  pro- 
positi interrumpitur  consuetudo  et  retractatur 
quoad  effectum  ; ideoque  ratione  solius  habitus  qui 
adhuc  tunc  durat,  non  potest  dici  esse  in  statu  pec- 
cati mortalis,  quia  licet  homo  adhuc  versetur  in 
periculo,  non  tamen  in  voluntario  et  aequali,  pro- 
positum enim  efficax  multum  facit  contra  consue- 
tudinem. Si  autem  sit  consuetudo  jurandi  cum  suf- 
ficienti ad  ipsum  juramentum  advertentia,  sed  sine 
debita  cautione  ac  diligentia  ad  -dicendum  verum, 
quandiu  homo  eam  non  retractat. per  poenitentiam, 
aut  propositum  de  se  efficax,  illum  constituit  in 

statu  peccati  mortalis,  quia  illum  constituit  in  pro- 
ximo pejerandi  periculo. 

Dico  2 : Juramentum  prolatum  sine  formali  et  de 
se  sufficienti  ad  peccatum  mortale  advertentia,  exi- 
stimo ob  solam  pejerandi  consuetudinem,  etiam 
non  retractatam,  non  esse  in  se  novum,  proprium, 
ac  speciale  peccatum  mortale ; quia  non  obstante 
ista  consuetudine,  habituque  ex  illa  relicto,  actualis 
inadvertentia  cum  qua  juratur,  est  invincibilis,  ut 
supponitur  : ergo  excusat  a novo  peccato  mortali, 
non  obstante  praedicta  consuetudine ; ignorantia 
enim  involuntaria,  etiam  in  operante  ex  habitu , 
excusat  a peccato.  Deinde  ista  consuetudo,  ut  sup- 
ponitur, tollit  actualem  usum  rationis  per  se  requi- 
situm ad  peccandum  mortaliter  ; ergo  juramentum 
factum  tali  modo  non  est  novum  peccatum  mortale : 
v.  gr.  sicut  perjurium  ab  ebrio  prolatum  , non  est 
novum  peccatum  in  illo  distinctum  a praecedentibus, 
nec  his  addit  novam  malitiam  nec  auget  poenam 
inferni,  sed  ad  summum  se  habet  tanquam  merus 
externus  actus  ad  internum,  ita  actus  jurandi  ex 
indeliberatione  factus,  non  est  ratione  consuetudinis 
praecedentis  novum  peccatum  distinctum  a praece- 
dentibus ; et  coram  Deo  non  addit  novam  moralem 
perjurii  malitiam,  nec  meretur  novam  poenam.  Sed 
homo  videns  jam  suam  firmatam  pejerandi  consue- 
tudinem et  volens  in  illa  permanere,  tunc  speciali- 
ter peccat  ratione  periculi  sequentium  actuum  inde- 
liberatorum , virtualiter  volitorum,  sive  postea  se- 
quantur sive  non  ; nam  voluntas  persistendi  in  illa 
consuetudine  specialem  gravitatem  habet  ex  illis 
effectibus  praevisis  vel  qui  praevideri  potuerunt  ac 
debuerunt.  Tunc  igitur  mortalis  talium  juramento- 
rum quae  postea  indeliberate  fiunt,  commissa  est 
antecedenter  malitia,  nec  post  augetur  aut  fit  nova: 
sive  haec  indeliberata  juramenta  subsecuta  denomi- 
nentur peccata  a causa  libera  quae  praecessit ; sive, 
ut  vult  Yasquez,  effectus  tantum  peccati  praeceden- 
tis ; videtur  enim  haec  dissensio  esse  tantum  de 
nomine.  Si  tamen  pejerans  ex  consuetudine  et  ex 
habitu,  subito  advertat  et  deliberet,  quod  in  homi- 
nibus doctis  magis  potest  accidere  quam  in  rudibus, 
tunc  committet  novum  peccatum  cum  mortali 
malitia. 

Hinc  sequitur  : 1°  Eum  qui  jurando  peccat  ob 
defectum  diligentiae  et  attentionis  circa  veritatem 
aut  falsitatem  sui  dicti,  aeque  peccare  sive  contin- 
gat rem  juratam  veram  esse,  sive  falsam;  quia 
semper  se  exponit  eidem  periculo  jurandi  falsum. 
2°  Sic  jurare  assuetus,  in  confessione  tenetur  ex- 
plicare juramenta  quae  protulit  vel  advertendo  fal- 
sum esse  quod  dicebat,  vel  advertendo  se  non 
certum  esse  de  tali  re,  vel  etiam  quse  ex  magna 
negligentia  sine  consideratione  protulit,  etc.  Deinde 
debet  habere  propositum  absolutum  et  de  se  efficax 
emendandi  consuetudinem , et  non  jurandi  nisi 
cum  magna  consideratione  et  veritate,  ac  vitandi 
proximas  inducentes  ad  male  jurandum  occasiones. 


Denique  licet  perjurium  sit  alicubi  reservatum,  si 
tamen  fuit  indeliberatum  et  solum  in  causa  pecca- 
minosum,  non  incurrit  reservationem. 

CAPP.  IX,  X,  XI. 

An  juramentum  assertorium  cum  amphibologia 

factum  sit  perjurium,  aut  aliter  peceaminosum. 

Dico  1 : Non  est.  intrinsece  malum  uti  amphibo- 
logia, etiam  jurando,  ac  proinde  non  semper  est 
perjurium ; loqui  enim  cum  amphibologia  non 
semper  est  mendacium.  Ergo  non  intrinsece  est 
malum,  adeoque  nec  illud  juramento  confirmare. 
Talis  autem  non  mentitur,  quia  non  loquitur  contra 
suam  mentem,  nec  tenetur  conformare  semper 
verba  sua  menti  audientis,  sed  suae.  Hinc  dum 
verba  ex  causa  honesta  proferuntur  in  aliquo  sensu 
vel  proprio,  vel  secundum,  aliquam  legitimam  in- 
terpretationem intento,  nec  perjurium,  nec  pecca- 
tum sic  jurando  committitur,  v.  gr.  si  quis  promi- 
sit aliquid  exterius  sine  intentione  promittendi,  et 
interrogetur  a judice  sub  juramento  an  promiserit, 
simpliciter  negare  potest,  quia  potest  in  legitimo 
sensu  inielligere  se  non  promisisse  promissione 
obligante,  habetque  legitimam  causam  sic  respon- 
dendi ; quia  cum  non  possit  intentionis  defectum 
probare,  condemnaretur  ad  solvendum  id  quod 
revera  non  debet.  ( Navarra,  etc.) 

Dico  2 : Amphibologia  sola  mente  concepta,  quat 
ex  circumstantiis  aut  judiciis  exterioribus  depre- 
hendi potest,  seu  proportionata  verbis  ac  materiae 
de  qua  agitur  ; similis  his  duobus  Christi  loquendi 
modis  : De  die  illa  (judicii  ultimi)  nemo  scit,  etc., 
neque  Filius  (Mare,  xiii,  52 ).Ecjo  non  ascendo  ad 
diem  festum  istum  ( Joan.  vii  , 8 ).  Cum  tamen 
paulo  post  ascenderit,  interdum  potest  esse  licita. 
Sed  ne  hinc  sumatur  nimia  sic  loquendi  aut  ju« 
randi  licentia,  addendum  est  hunc  loquendi  modum 
per  amphibologiam,  et  praesertim  per  sermonem 
mutilatum  in  verbis,  et  quasi  integratum  ex  conce- 
ptibus, non  esse  licitum  nisi  ex  justa  causa  ac  ne- 
cessitate; etsi  aliter  fiat,  culpam  committi,  atque 
si  addatur  juramentum  , ordinarie  esse  grave  pec- 
catum, uti  sentiunt  communiter  doctores  Cajetanus, 
Solo,  etc.  Ilinc 

Dico  3 : In  tali  modo  loquendi  etiam  sine  ratio- 
nabili causa , non  datur  vdre  mendacium,  adeoque 
si  juramentum  addatur,  nec  datur  proprium  per- 
jurium, licet  aliter  peccet  homo  dum  sic  loquitur 
sine  causa  : qui  enim  sic  loquitur  ac  jurat,  non  in- 
tendit, ut  supponitur,  falsum  dicere  aut  falsum 
jurare,  idque  quod  dicit,  in  rigore  non  est  falsum, 
sed  aliquem  verum  sensum  habet  quem  ipse  inten- 
dit et  profert ; ergo  in  rigore  nec  mentitur,  nec 
perjurat.  Ista  igitur  nimia  declarandae  veritatis  oc- 
cultatio et  dolosa  circumventio  erit  aliud  genus 
peccati,  vel  injustitiae  vel  irreligiositatis,  vel  scan- 
dali, vel  contra  proximi  charitatem,  etc. 

CAPUT  XII. 

An  juramentum  assertorium,  cui  tantum  vel  judi- 
cium vel  justitia  deest,  sit  mortale  peccatum. 

Dico  1 : Juramentum  assertorium  cui  inest  veri- 

tas  sufficienter  considerata  et  cognita,  solumqiie  ei 
deest  necessitas,  vel  utilitas,  nunquam  est  in  indi- 
viduo peccatum  mortale  , nisi  adsit  contemptus 
ratione  enim  contemptus  peccata  venialia  solent 
fieri  mortalia.  Ita  theologi  communiter.  Probatur  : 
Quia  tunc  Deus  non  adducitur  in  testem  falsitatis, 
nec  in  re  jurata,  nec  in  conscientia  jurantis.  Inter- 
ponitur quidem  divina  auctoritas  et  majestas  ad 
confirmandam  rem  veram  levis  aut  nullius  mo- 
menti, sed  haec  non  est  gravis  irreverentia,  nulla- 
que ei  infertur  macula.  Sic  orando  sine  attentione 
levis  in  isto  ordine  culpa  contra  Dei  auctoritatem 
committitur. 

Dico  2 : Juramentum  assertorium  cui  deest  tan- 
tum justitia,  quatenus  est  contra  religionem,  ordi- 
narie est  veniale.  Ex  circumstantiis  vero  potest 
interdum  esse  mortale,  quia  non  facit  Deum  testem 
rei  falsae,  sed  pravae  aut  indecentis.  Imo  licet  nar- 
ratio sit  de  peccato  mortali,  si  fiat  ob  honestam 
causam  vel  necessitatem  vel  utilitatem,  poterit 
nullum  esse  peccatum  : si  vero  leviter  fiat,  tantum 
erit  peccatum  de  se  veniale,  adeoque  illum  jura- 
mento confirmare,  vel  nullum  vel  leve  erit  pecca- 
tum. Sed  quamvis  narratio  esset  peccatum  mortale 
vel  complacendo  in  illo  vel  infamando  proximum  , 
tamen  malitia,  quae  per  juramentum  irreligiose 
facium  illi  superadditur,  videtur  esse  tantum  ve- 
nialis, quia  juramentum  per  se  non  cadit  in  illam 
assertionem  ut  malam,  sed  ut  veram. 

CAPUT  XIII. 

An  liceat  inducere  alium  ad  jurandum , quando  per 
falsos  deos  juraturus  est. 

Dico  I : Non  licet  aliquem  inducere  determinate 
ut  juret  per  falsos  deos,  quia  non  licet  aliquem  in- 
ducere determinate  ad  id  quod  malum  est ; esset 
enim  directe  eum  tentare.  Non  est  tamen  per  se 
malum  ab  eo  quem  constat  juraturum  esse  per 
falsos  deos,  petere  ut  juret,  si  adsint  hae  conditio- 
nes : 1°  Si  is,  a quo  postulatur  juramentum,  habeat 
aliquam  notitiam,  saltem  confusam,  veri  Dei,  ut  pos- 
sit per  illum  jurare  si  velit;  quia  si  ignoret  verum 
Deum  et  modum  jurandi  per  ipsum,  non  potest 
debito  modo  jurare;  dum  tamen  Christianus  ab 
idololatra  juramentum  postulat,  supponitur  hic  ex 
fama  habere  saltem  confusam  alterius  Dei  notitiam, 
per  quem  Christianus  cum  quo  init  contractum , 
seu  Christiani  jurant.  2°  Si  interveniat  justa  causa 
petendi  juramentum,  nempe  gravis  utilitas  vel  ne- 
cessitas ; tunc  enim  vere  utitur  jure  suo,  v.  gr.  si 
sit  lis  componenda,  controversia  finienda,  foedus 
firmandum,  securitas  in  humano  contractu  statuen- 
da. Sic  licet  ab  iniquo  mercatore  mutuum  petere, 
etiamsi  sit  usuras  exacturus. 

Dico  2 : Si  ad  obtinendum  juramentum  necesse 
sit  non  solum  illud  petere,  sed  etiam  expresse  de- 
clarare ei  qui  nisi  per  falsos  deos  jurare  vult,  esse 
acceptandum,  id  non  erit  per  se  malum  ; quia  ista 
declaratio  non  est  inductio  ad  tale  juramentum,  sed 
est  permissio  et  acceptatio. 


An  sit  semper  peccatum  petere  juramentum  ab  eo 
qui  pejeraturus  est. 

Dico  I : Non  licet  inducere  quemquam  ad  juran- 
dum modo  indebito  ; non  enim  licet  inducere  ad 
peccatum.  Unde  i°  Semper  est  peccatum  saltem 
veniale  petere  seu  exigere  juramentum  verum  sine 
necessitate,  quia  alter  sine  necessitate  jurabit,  ac 
peccabit  venialiter  ; atque  ita  est  inductio  ad  pec- 
catum veniale.  2°  Item  semper  est  peccatum  petere 
ab  alio  juramentum  quod  non  potest  praestari  sine 
injustitia  aut  turpitudine  jurantis,  quantumque  fue- 
rit peccatum  in  jurante,  tantum  erit  in  petente  : si 
veniale  sit  in  jurante,  erit  etiam  veniale  in  petente ; 
si  mortale,  mortale.  o°  Semper  est  peccatum  mor- 
tale petere  ab  alio  juramentum,  quod  sine  falsitate 
ac  mendacio  aut  morali  ejus  periculo  praestari  ne- 
quit ; est  enim  inductio  ad  peccatum  mortale.  Nec 
licet  determinate  inducere  ad  jurandum  falsum  eum 
qui  putat  talem  rem  esse  veram,  quam  inducens 
scit  esse  falsam  ; talis  enim  homo  inducit  alium  ad 
testificandam  falsitatem,  quod  est  intrinsece  malum, 
nec  alterius  ignorantia  illum  excusat.  Si  autem  non 
determinate  inducat  seu  petat  ut  hoc  vel  illud  juret, 
sed  tantum  absolute  ut  juret  quod  verum  est  , vel 
prout  ipse  sentit,  nesciatque  utrum  sit  juraturus 
falsum  necne,  non  peccabit  sic  petendo  juramen- 
tum. Imo  licet  moraliter  sciat  aut  praesumat  illuni 
juraturum  falsum,  si  non  determinate  petat  ut  juret 
id  quod  scit  esse  falsum,  justaque  adsit  petendi 
causa,  ita  ut  eum  cogat  necessitas  vel  saltem  utili- 
tas, ad  quam  habet  jus,  quo  revera  uti  possit,  nec 
illi  cedere  teneatur,  ut  alter  non  peccet : tunc  etiam 
potest  ab  illo  petere  juramentum  sive  petens  sil 
persona  privata  sive  publica,  etiamsi  is  a quo  peti- 
tur juramentum,  non  se  obtulerit  ad  jurandum; 
secus  vero  si  non  subsint  hae  praedictae  conditio- 
nes. Atque  haec  dicta  sint  de  juramento  assertorio, 
idemque  dic  cum  proportione  de  promissorio. 

Dico  2 : Licite  quidem  per  solam  inductionem  aut 
simplicem  petitionem  exigi  potest  juramentum  ab 
alio  quod  ipse  licite  potest  praestare  ; sed  non  po- 
test illud  exigi  quasi  per  vim  aut  coactionem,  id 
est  non  per  praeceptum,  melum,  poenam,  etc.,  nisi 
vel  is  a quo  id  exigitur,  teneatur  ex  justitiae  vel 
obedienti®  debito  istud  praestare,  vel  is  qui  illud 
exigit,  habeat  jurisdictionem  ad  id  exigendum  et 
imponendum  praeceptum,  etc. 

CAPP.  XV,  XVI. 

.4n  violare  juramentum  promissorium  quoad  ejus 

veritatem  sit  peccatum  mortale  ex  genere  suo,  et 

an  possit  jieri  veniale  ex  levitate  materice. 

Dico  I : Semper  est  peccatum  mortale  cum  falsi- 
tate  jurare  in  ipso  actu  faciendi  juramentum  pro- 
missorium, sive  materia  sit  gravis,  sive  levis,  sive 
bona,  sive  mala,  jurando  sine  intentione  exsequendi 
quod  promittitur.  Non  tamen  est  semper  novum 
peccatum  illud  non  implere,  etiamsi  id  factum  sit 
cum  intentione  se  obligandi,  et  illud  implendi. 

quia  vel  mutata  est  materia  , vel  fuit  factum 
de  re  illicita  aut  impossibili,  sicque  a princi- 
pio non  obligavit.  Sed  voluntarie  non  implere 
juramentum  promissorium  licitum  et  obligans  pro 
eo  tempore  quo  non  impletur,  peccatum  est  ex  suo 
genere  mortale  contra  divinam  legem  naturalem. 

Jam  vero  an  violatio  juramenti  promissorii,  qua- 
tenus tale  est,  possit  esse  veniale  peccatum  ex  le- 
vitate materiae,  negant  Gabriel,  Lessius,  Valentia, 
etc.,  affirmant  Antonius,  Soto,  Navarra , etiamsi 
tota  promissionis  materia  sit  res  privata  ac  levis. 
Cajetanus  autem,  Covarruvias,  etc.  , quando  tota 
promissionis  seu  juramenti  promissorii  materia  est 
res  parva  ac  levis,  negant ; et  quando  tantum  quae- 
dam integrae  gravioris  materiae  pars  est  valde  parva, 
v.  gr.  facto  juramento  recitandi  integrum  rosa- 
rium, omittere  unum  Ave  Maria , tunc  affirmant. 
Sed: 

Dico  2 : Non  est  constituenda  pro  hujus  quaestio- 
nis resolutione  differentia  inter  totalem  et  partia- 
lem juratae  promissionis  materiam  : est  enim  ea- 
dem utriusque  ratio  ; quia  veritas  consistit  in  dicti 
ad  rem  adaequatione  indivisibili ; ideoque  sicut  falsa 
est  propositio  affirmans  esse  hic  viginli  homines, 
quando  nullus  adest ; ita  et  falsa  est,  affirmans  esse 
viginti  quando  adsunt  decem  et  novem.  Parumque 
refert  de  aequalitate  disputare  an  una  propositio  sit 
magis  falsa  quam  altera  ; sufficit  enim  utramque 
esse  falsam,  et  ejus  assertionem  scienter  prolatam 
esse  mendacium.  Ergo  si  falsitas  propositionis  de 
futuro,  quae  resultat  ex  jurata  promissione  non  im- 
pleta ad  peccati  mortalis  gravitatem  sufficiat , non 
minus  in  partiali  quam  in  totali  materia  sufficiet; 
quia  quomodocunque  Deus  adducatur  in  testem 
falsitatis,  gravis  fit  illi  injuria.  Unde  : 

Dico  3 : Probabilius  est,  secluso  formali  contem- 
ptu, non  esse  peccatum  mortale  non  implere  jura- 
tam promissionem  in  materia  levi.  Quia  in  jura- 
mento promissorio,  licet  Deus  adducatur  in  testem 
assertionis  de  praesenti  quoad  ejus  veritatem  de 
praesenti,  quae  ad  juramentum  assertorium  pertinet, 
tamen  quoad  assertionem  de  futuro  ejusque  verita- 
tem non  adducitur  ut  testis,  sed  ut  fidejussor,  quod 
sic  promittens  non  sit  mutaturus  indebite  volunta- 
tem suam  ac  propositum.  Atque  ita  qui  non  implet 
id  quod  recta  intentione  juravit,  non  facit  Deum 
testem  mendacii,  sed  quia  in  re  promissa  sub  di- 
vina auctoritate  infideliter  agit,  ideo  peccat  : sicut 
qui  non  implet  promissionem  recte  factam,  non 
mendacium  sed  infidelitatem  committit.  Cum  igitur 
in  juramento  promissorio  non  fiat  Deus  testis  menda- 
cii, sicut  fit  in  assertorio,  ideo  non  habet  juramentum 
promissorium  tantam  malitiae  gravitatem  in  materia 
levi,  quantam  assertorium.  Sic  voti  transgressio  in 
materia  levi  etiam  totali,  non  est  culpa  mortalis, 
quamvis  obligatio  voti  major  sit  quam  juramenti 
promissorii.  Non  enim  ista  promissionis  juratae 
infidelitas  continet  tantam  erga  Deum  irreveren- 
tiam., ut  non  possit  usque  ad  culpam  venialem  mi- 


nui ex  levitate  materiae.  Juramentum  metu  extortum 
obligat  sub  gravi  in  materia  gravi. 

CAPUT  XVII. 

An  juramentum  promissorium  sine  veritate  factum, 
semper  sit  peccatum  mortale. 

Dico  1 : Jurare  exterius  sine  intentione  jurandi, 
peccatum  est  ex  suo  genere  mortale  contra  religio- 
nem, et  contra  secundum  Decalogi  praeceptum,  et 
interdum  contra  justitiam  ; sic  enim  gravi  modo  ac 
pernicioso  ad  decipiendum,  ficte  et  vane  assumitur 
nomen  Dei,  et  licet  non  sit  vere  juramentum,  fit  ta- 
men Deo  gravis  injuria.  Qui  maledicit  sine  intentio- 
ne maledicendi,  non  assumit  nomen  Dei,  sicuti  as- 
sumit jurans;  ideoque  ista  maledicendi  fictio  minuit 
malitiam.  Qui  tamen  jurat  sine  intentione  jurandi, 
dum  injuste  juramentum  exigitur,  aut  dum  volun- 
tarie sine  obligatione,  damno,  vel  injuria  tertii  facit 
juramentum,  probabilius  videtur  non  peccare  mor- 
taliter : ita  Soto,  etc. 

Dico  2 : Jurare  cum  intentione  jurandi,  et  non 
faciendi  quod  juratur,  semper  peccatum  est  morta- 
le ; est  enim  perjurium  assertorium,  utpote  jura- 
mentum de  formali  et  proprio  mendacio.  Juramenta 
vero  parentum  aut  dominorum,  qui  filiis  aut  servis 
sub  juramento  punitionem  minantur,  aut  contra  eis 
munuscula  spondent  si  aliquid  faciant,  solum  ad  eos 
excitandos  sine  animo  implendi,  solent  excusari  a 
peccato  mortali,  vel  quia  fiunt  sine  intentione  juran- 
di in  materia  levi,  vel  quia,  licet  fiant  cum  intentio- 
ne jurandi,  fiunt  sub  conditione  subintellecta  : Si  id 
feceris,  si  consenseris,  si  nimis  non  repugnaveris,  si 
aliud  magis  expedire  non  judicaverim,  si  alteri  non 
fuerit  ingratum;  vel  quia  sunt  de  re  impertinenti, 
non  honesta,  sine  debita  ratione,  et  in  materia  levi ; 
ac  saepe  postea  non  obligant  ob  mutationem  ma- 
teris. 

Dico  3 : Juramentum  fictum  ex  defectu  intentio- 
nis promittendi  aut  se  obligandi,  tunc  solum  est 
mortale,  quando  includit  falsitatem  assertionis  aut 
injustitiam  ; alias  vel  est  veniale,  vel  nullum.  Simu- 
latum autem  juramentum  seu  verbis  simulatis  fa- 
ctum, etiamsi  promissorium  sit,  intrinsece  non  con- 
tinet perjurium;  nam  secundum  intentionem  juran- 
tis verum.  est  quod  juratur.  Nec  est  grave  si  absque 
injustitia  et  ex  causa  honesta  fiat ; ratione  autem  in- 
justitiaq,  poterit  esse  peccatum  grave  vel  levius  juxta 
materiae  gravitatem  vel  levitatem. 

CAPP.  XV III,  XIX. 

Quale  sit  peccatum  juramentum  promissorium  de 
materia  obligationis  incapaci,  aut  de  peccato  com- 
mittendo. 

Dico  1 ; Promittere  sub  juramento  aliquid,  ad 
quod  obligare  non  potest  juramentum,  semper  est 
peccatum,  et  ex  genere  suo  mortale,  quia  inordina- 
tum est  applicare  formam  materiae  indebitae,  et  rem 
sacram  conjungere  profanae  ac  repugnanti ; secus 
vero,  si  aliqua  juramenti  conditio  tolleret  materiae 
obligandi  incapacitatem.  Istud  tamen  peccatum  in 
individuo  non  est  semper  mortale,  sed  potest  esse 

veniale  ex  levitate  materiae;  tale  enim  juramentum, 
ut  supponimus,  non  continet  mendacium  ; ergo  non 
est  perjurium,  adeoque  potest  fieri  ex  levitate  ma- 
teriae. Unde  1°  non  est  peccatum  mortale,  per  se 
loquendo,  jurare  aliquid  consiliis  evangelicis  contra- 
rium. ( Navarra,  Cajetanus,  Solo,  etc.  ) Quia  in  re 
jurata  secundum  se  spectata  non  habetur  malitia, 
sed  sola  obligationis  juramenti  incapacitas.  2°  Qui 
jurat  rem  sibi  impossibilem,  sciens  esse  impossibi- 
lem, v.  gr.  debitor  qui  jurat  se  soluturum  intra 
talem  terminum,  cum  sciat  sibi  esse  impossibile, 
peccat  mortaliter ; quia  cum  tali  scientia  non  potest 
habere  propositum  implendi  quod  jurat.  Secus  ve- 
ro, si  putet  rem  sibi  fore  possibilem.  ( Silvester, 
Navarra,  etc.) 

Dico  2 : Juramentum  peccandi  veniafiler,  si  adsit 
animus  implendi,  est  veniale  : ita  communiter  Caje- 
tanus, Soto,  Silvester,  Navarra,  etc.  Quia  hoc  non 
est  stricte  perjurium,  et  licet  sit  aliqua  Dei  irreve- 
rentia, velle  ejus  nomine  et  auctoritate  confirmare 
stabilitatem  de  veniali  peccato  faciendo,  tamen  cum 
istud  peccatum  sit  leve,  non  videtur  sufficere  ad 
mortalem  ejusmodi  irreverentiae  gravitatem,  secluso 
formali  contemptu. 

Objicies  I : Qui  adbibet  Deum  in  testem  peccati, 
ipso  facto  profitetur  tale  peccatum  Deo  placere,  cum 
inducat  Deum  ad  confirmandam  talem  assertionem; 
atqui  haec  est  magna  blasphemia,  etiam  in  peccato 
veniali;  ergo.  Respondeo  : Nego  majorem.  Solum 
enim  profitetur  Deum  esse  testem  veritatis,  quem 
minime  licet  in  testem  falsitatis  adducere,  quamvis 
materia  sit  turpis ; nec  profitetur  istud  opus  secun- 
dum se,  pertinere  ad  Dei  reverentiam,  sed  verita- 
tem ut  sic,  esse  Deo  conformem. 

Obj.  2 : Qui  sic  jurat,  tenetur  habere  propositum 
peccandi  venialiter  dum  jurat,  alioquin  jurabit  men- 
dacium seu  peccabit ; sed  gravis  est  Dei  irreveren- 
tia efficere,  ut  nominis  ejus  assumptio  obliget  homi- 
nem ad  habendum  propositum  peccandi  venialiter. 
Ergo.  Respondeo  hanc  necessitatem  exsequendi 
propositi  in  peccati  venialis  commissione,  non  se- 
qui ex  juramento  secundum  se,  sed  ex  inordinata 
hominis  voluntate  quae  se  immiscet  tali  perplexitati. 
Attamen  haec  necessitas,  et  inordinatio  non  excedit 
culpam  venialem. 

Obj.  5 : Qui  juravit  se  peccaturum  venialiter,  si 
id  postea  faciat  intuitu  juramenti,  peccabit  mortali- 
ter, utpote quasi  Deo  attribuens  talem  malitiam;  er- 
go etiam  a principio,  id  jurare,  est  peccatum  mor- 
tale. Respondeo  : Nego  antecedens.  Patrare  pecca- 
tum veniale  eo  quod  de  illo  patrando  factum  sit  ju- 
ramentum, est  quidem  quaedam  circumstantia  ag- 
gravans, quia  est  vana  juramenti  observatio  et  ze- 
lus non  secundum  scientiam ; non  est  tamen  pecca- 
tum mortale,  nisi  talis  operandi  modus  ex  gravi  er- 
rore contra  fidei  doctrinam  oriretur,  v.  gr.  putando 
tunc  teneri  ad  peccandum,  quod  grave  esset  su- 
perstitionis peccatum. 


CAPUT  XX. 

De  pcenis  ecclesiasticis  perjurio  impositis. 

Nota  : Deus  ( Malach . jn,  o ) gravissimam  poenam 
imponit  perjuris,  et  hi,  ut  refert  Diodorus  Siculus 
(lib.  ii,  c.  5),  olim  ab  jEgypliis  capite  multabantur. 
An  autem  exstent  leges  civiles,  quae  illis  poenas  im- 
ponant, controverlitur.  Quare  de  solo  jure  canonico 
loquor. 

Dico  1 : Nulla  est  censura  ipso  jure  lata  ob  per- 
jurium, nec  ulla  ob  illud  ipso  facto  et  immediate 
incurritur  irregularitas.  Dixi  ipso  facio;  quia  an 
mediante  infamia  incurratur,  eontrovertitur ; sicque 
seclusa  infamia  non  incurritur  inhabilitas  ad  bene- 
ficia obtinenda  ante  sententiam,  seu  ipso  facto,  ita 
ut  collatio  beneficii  perjuro  collata  nulla  sit,  sed  per 
sententiam  criminis  declaratoriam  inducitur  infamia 
juridica,  ex  qua  praedicta  inhabilitas  consequitur, 
quatenus  illa  infamia  reddit  hominem  irregularem, 
et  collatio  beneficii  facta  irregulari  est  nulla.  Unde 
ob  perjurium  non  incurritur  ipso  facto  privatio  be- 
neficiorum jam  acquisitorum,  contra  Rebuffum  di- 
centem incurri. 

Dico  2 : Per  omne  externum  perjurium  proprie 
dictum  et  mortale  incurritur  quidem  infamia  cano- 
nica, id  est  quae  absque  dispensatione  per  mutatio- 
nem vitee,  cum  mutatione  existimationis  apud  homi- 
nes auferri  potest;  seu  non  per  omne  tale  perju- 
rium incurritur  infamia  civili»»,  id  est  quae  semel  in- 
cursa auferri  nequit  sine  dispensatione,  seu  habil> 
talione  superioris  potestatem  habentis.  Itaque  ob 
perjurium  omnino  occultum  nulla  incurritur  infa- 
mia; ut  autem  incurratur  infamia  canonica,  sufficit 
crimen  esse  notorium,  ita  ut  nulla  tergiversatione 
celari  possit';  nec  requiritur  ulla  sententia,  quia  illa 
non  requirit  nisi  factum  et  publicam  ejus  notitiam. 
Sed  infamia  civilis  seu  indelebilis  per  poenitentiam 
tantum  incurritur  per  sententiam,  et  in  iis  quidem 
solis  juramentis  quae  humana  pacta  concernunt  dum 
illa  violantur.  Ita  leges  civiles,  quibus  canonicae  non 
resistunt. 

Dico  5 : Inter  poenas  perjurii  praecipue  poni  solet, 
quod  perjurus  non  est  in  testem  admittendus,  cap. 
Quicunque  6,  quaest.  I;  per  hoc  tamen  non  imponi- 
tur obligatio  ipsi  perjuro,  ut  ad  jurandum  postea 
non  accedat,  sed  solum  ut  possit  et  debeat  repelli , 
adeoque  etiam  in  foro  externo,  si  talis  perjurus  de 
facto  admittatur,  ejus  testimonium  non  erit  nullum 
nec  irritum  ipso  jure.  Oportet  ergo  ut  per  senten- 
tiam judicis  repellatur,  vel  inhabilis  ad  testifican- 
dum declaretur.  Quoad  hoc  perjurium,  videtur  in- 
telligi  de  perjurio  in  judicio,  vel  in  solemni  pacto  ac 
promissione,  vel  etiam  sufficiet  publica  infamia  le- 
stificans  talem  hominem  solitum  pejerare  quovis 
modo. 

Dico  4 : Aliae  poenae  quae  perjuris  imponi  possunt 
hae  sunt : pro  clericis  depositio,  ex  c.  Presbyter,  d. 
81,  beneficii  privatio  , ex  cap.  Querelam  De  jurej. 
Olim  imponebatur  poenitenda  jejunii  in  pane  et 
aqua  per  quadraginta  dies;  et  alia  septennis  pot-ni- 

tentia,  in  cap.  Quicunque  6,  qumst.  1.  Imo  in  cap.  nus  quam  pro  liomicidio,  adulterio,  elc.,  imponatur 
ult.  22,  qusest.  1,  statuitur  ut  pro  perjurio  non  mi-  poena. 

LIBER  IV. 

De  adj uratione. 


CAPUT  PRIMUM. 

Quid  sit  adjuratio , el  an  sit  proprius  religionis 
actus. 

Dico  : Adjuratio,  de  qua  hic  agitur,  significat  ob- 
testari vel  imprecari  per  sacram  invocationem  : Ad- 
juro te  per  Deum  vivum  ( Mattii . xxvi,  63  ),  dicebant 
Judaei  Christo.  Unde  si  iste  actus  circa  debitam  ma- 
teriam et  cum  requisitis  circumstantiis  fiat,  est  ex 
suo  genere  honestus.  Cum  autem  respectu  personae 
adjuratae  adjuratio  sit  quaedam  inductio,  haec  indu- 
ctio erit  honesta,  si  habeat  has  tres  conditiones  : 
1°  si  sit  inductio  ad  actionem  vel  omissionem  de  se 
bonam  ; 2°  si  fiat  vel  amice  petendo  vel  imperando 
et  quasi  cogendo,  vel  objurgando  juxta  personae  ad- 
juratae conditionem  ; 5°  si  inductio  habeat  justam  et 
rationabilem  causam.  Hinc  adjuratio  respectu  per- 
sonae adjuratae  non  habet  specialem  actus  religionis 
rationem,  quia  ex  ista  habitudine  non  habet  Deuin 
pro  objecto  ; sed  respectu  personae,  per  quam  vel  ob 
quam  altera  adjuratur  dum  per  ipsum  Deum  fit,  est 
proprius  religionis  actus,  et  ab  aliis  quidem  ejusdem 
actibus  distinctus,  v.  gr.  ab  oratione  et  juramento 
quia  cultus  divini  modus  qui  in  eo  invenitur,  est  dis- 
tinctus ab  aliis.  Per  orationem  enim  aliquid  peti- 
mus a Deo;  per  adjurationem  autem  aliquid  ob 
Deum.  Per  juramentum  Deus  in  testem  veritatis; 
per  adjurationem  interponitur  Deus  ut  objectum  vel 
amoris  vel  timoris  alterius  quem  adjuramus,  ut  inde 
vel  amore  vel  timore  moveatur  ad  aliquid  faciendum. 
Interdum  quidem  conjunguntur  adjuratio  et  jura- 
mentum ; sed  manent  semper  actus  distincti  quoad 
suas  proprias  rationes,  el  motiva  formalia,  v.  gr.  : 
Adjuravit  principes  sacerdotes  et  levitas,  ut  face- 
rent secundum  verbum  hoc,  et  juraverunt  ( I Esdr. 
x,  5 ). 

CAPUT  II. 

Quce  res  possint  sancte  et  religiose  adjurari. 

Dico  I : Deus  potest  aliquo  modo  adjurari ; ejus 
tamen  adjuratio  inter  partes  orationis  collocatur,  et 
dicitur  obsecratio.  Sic  Deus  olim  obsecrabatur  pro- 
pter Abraham,  Isaac,  Jacob,  etc.,  et  nunc  per  Chri- 
stum. Deinde  etiam  homines  tam  viatores  quam 
beati,  ac  sancti  angeli  possunt  a nobis  adjurari  lici- 
te et  sancte,  si  debito  modo  id  fiat,  v.  gr.  obsecra- 
mus B.  Virginem  per  ejus  Filium,  elc.  Respectu 
vero  viatorum  potest  interdum  fieri  adjuratio  de- 
precando tantum,  v.  gr.  dum  subditus  adjurat  supe- 
riorem, amicus  amicum,  pauper  divitem,  ut  per 
Deum  vel  Christum  aut  sanctum  sibi  opem  ferat ; 
interdummulem  adjuramus  alios  homines  imperando 
et  quasi  cogendo ; et  tunc  oportet  ut  adjurans  habeat 
auctoritatem  in  adjuratum. 


Dico  2 : Daemones  etiam  licite  el  sancte  adjurari 
possunt  ab  hominibus  si  debito  fiat  modo,  in  quo 
haec  requiruntur  : 1°  Requiritur  ut  finis  adjurationis 
sit  expellere  ac  fugare  daemonem,  non  vero  aliquid 
ab  eo  obtinere,  aut  societatem  cum  eo  inire  : Inno- 
mine meo  daemonia  ejicient  ( Mare,  xvi,  17  ),  elc. 
2°  Requiritur  ut  npn  rogando,  vel  amice  petendo, 
sed  imperando,  objurgando  .et  cogendo  adjuretur. 
Nihil  enim  sponte  ob  Deum  facit,  et,  amice  petendo, 
censetur  iniri  quaedam  societas  cum  illo.  3°  Requiri- 
tur ut  haec  adjuratio  cum  legitima  fiat  potestate;  non 
enim  omnibus  datum  est  daemones  exorcizare,  sed 
ministris  ad  id  munus  deputatis;  ideoque  ordinarie 
non  licet  aliis  id  munus  usurpare.  Interdum  tamen 
licet  privatim  daemonem  adjurare  in  Dei  virtute,  aut 
in  virtute  nominis  Jesu,  v.  gr.  ad  privatim  resisten- 
dum invisibili  ejus  tentationi,  vel  ut  siculi  quidam 
sancti,  Spiritus  sancti  instinctu  impulsi,  eum  fuge- 
mus. 

Dico  3 : Irrationales  creaturae  secundum  se  spe- 
ctatae non  possunt  proprie  adjurari,  non  sunt  enim 
capaces  excipiendi  praecepti  aut  obsecrationis  ; sea. 
in  alio  aut  per  miraculosam  aut  supernaturalem  effi- 
caciam adjurari  possunt,  v.  gr.  imperando  huic 
monti,  ut  inde  transferatur,  locustis  ut  recedant.  Sic 
Christus  imperavit  ventis  et  mari. 

CAPP.  III , IV.  Possitne  adjuratio  fieri  per  creatu- 
ras, an  per  Deum  solum,  et  quomodo  possit  pec- 
cari per  adjurationem. 

Dico  1 : Deus  adjurari  potest  per  ipsum  Deum  : 
Ne  moreris  propter  temetipsum,  Deus  meus  ( Dan . 
ix,  19).  Item  per  sanctos  in  coelis  regnantes,  et  an- 
gelos : ut  colligitur  ex  Scriptura  : Recordare  Abra- 
ham,  Isaac  et  Israel  servorum  tuorum  ( Exod . xxxn, 
15).  Imo  et  per  viatores  qui  justi  existimantur  : in 
Ecclesia  enim  est  communicatio  bonorum  operum. 
Non  vero  per  alias  creaturas  vel  in  natura  vel  in 
statu  gratiae  inferiores,  quia  nec  harum  conditio 
aut  dignitas  nec  opera  aliquid  valere  possunt  apud 
Deum  ad  quidpiam  ab  eo  impetrandum. 

Dico  2 : Sancti  homines  sive  beati  sive  viatores 
possunt  adjurari  non  solum  ob  Deum,  sed  etiam 
ob  rationes  aut  personas  creatas,  v.  gr.  possumus 
adjurare,  seu  obsecrare  sanctum  ob  rationes  crea- 
tas, vel  ob  alium  sanctum,  vel  etiam  hominem  via- 
torem, ob  B.  Virginem,  ob  sanctum  Antonium,  etc., 
imo  ob  patrem,  amicum,  etc.,  et  tunc  ista  adjura- 
tio non  est  actus  latriae.  Dmmones  autem  tantum 
adjurandi  sunt  per  Deum  expresse,  vel  implicite, 
v.  gr.  per  sanctos. 

Dico  3 : Adjuratio  ex  vi  juris  divini  aut  natura- 
lis nunquam  cadit  sub  praecepto  affirmativo;  quod 


££1 


2G2 


PART.  II.  — XI.  DE  RELIGIONIS  YIRTUT-E  ET  STATU. 


enim  fieret  per  adjurationem,  polest  impleri  per 
orationem.  Se  i inlerdtim  per  Ecclesiae  praeceptum 
imponitur  adjurationis  obligatio,  ut  palet  in  ba- 
ptismi exorcismis,  aut  in  aliis  Ecclesiae  caeremoniis. 
Datur  tamen  praeceptum  affirmativum  quoad  mo- 
dum actus  adjurandi,  id  est,  licet  non  jsit  obligatio 
exercendi  actum  adjurandi,  si  velimus  tamen  illum 
exercere,  tenemur  cum  debito  modo,  nempe  cum 
debita  erga  Deum  reverentia  eum  exercere,  maxime 
quando  ad  illum  fit  abjuralio  deprecativa.  Haec  au- 
tem reverentia  requirit  ut  adjuratio  fiat : 1°  cum 
veritate,  id  est  propter  Deum  verum,  et  animo  sin- 
cero, non  doloso,  nec  injusto;  sic  peccaret  fictus 
pauper  petendo  stipem  ob  Deum.  2°  Cum  justitia, 
ita  ut  res  quae  postulatur  aut  impetratur  sub  invo- 
catione divini  nominis  non  sit  injusta,  aut  mala. 
5°  Cum  judicio,  seu  discretione,  ita  ut  non  fiat 


leviter  ac  leniere  in  quacunque  occasione,  sine  ne- 
cessitate aut  utilitate.  Hinc  non  licet:  1°  adjurate 
daemonem  rogando;  2°  nec  illi  imperando  aliqucd 
obsequium  in  liomines  redundans;  5°  non  licet  ad- 
jurare bomines  non  subditos,  imperando ; 4*  non 
licet  adjurare  ii  rationales  creaturas  sive  eas  obse- 
crando, sive  cum  proprietate  eis  imperando. 

Dico  4 : Quando  persona  adjurata  est  homo  via- 
tor, si  adjuratio  s it  tantum  deprecativa,  non  indu- 
cit obligationem  ; si  autem  sit  cum  imperio  et  justa 
causa,  eam  inducit.  Non  tamen  videtur  ex  sola  ad- 
juratione oriri  propria  et  specialis  religionis  obli- 
gatio, ita  ut  non  parens  isti  adjurationi  non  tantum 
sit  inobediens  vel  injustus,  sed  etiam  sacrilegus, 
nisi  eo  procedat  adjuratio,  ut  per  eam  juramentum 
exigatur. 


TRACTATUS  SEXTUS. 

DE  VOTO. 

LIBER  PRIMUS. 

De  essentia  et  honestate  voti. 


CAPP.  I,  II.  An  recte  fieri  possit  Deo  votum,  et  an 

ad  illud  sufficiat  propositum  de  se  efficax  faciendi 

aliquid  in  Dei  honorem. 

Dico  1 : Vera  ac  propria  vota  possunt  Deo  fieri  ; 
ideoque  recte  et  convenienter  illi  facta  sunt  in  ve- 
teri lege,  et  in  nova  nunc  fiunt  : Vovete  et  reddite 
Domino  Deo  vestro  (Psal.  lxxv,  12).  Et  de  nova 
lege  sic  prophetavit  Isaias  (xix,  21):  Colent  eum  in 
hostiis  et  muneribus  ; et  vota  vovebunt  et  solvent.  Et 
de  validitate  in  lege  nova  sic  ait  sanctus  Paulus  I 
Tim.  v,  12  : Habentes  damnationem,  quia  primam 
fidem  irritam  fecerunt,  id  est  votum  castitatis  vio- 
larunt, ut  Augustinus  et  alii  exponunt.  Mos  ergo 
vovendi  Deo  non  fuit  aliquid  legale  aut  caeremoniale 
in  veteri  lege  quol  per  novam  sit  abolitum  ac  pro- 
hibitum ; imo  ante  legem  scriptam  votum  fecit  Ja- 
cob  ( Gen . xxvm),  itaque  hic  mos  vovendi  per  se 
et  ex  natura  sua  bonus  est,  cum  eum  in  veteri  lege 
Deus  approbarit.  Dum  Paulus  ad  Coi.  ir,  reprobat 
voluntariam  religionem,  agit  de  cultu  supersftioso, 
r.on  de  votis;  quandoquidem  ipse  det  consilium  de 
servando  coelibato  ( I Cor.  vii). 

Objicies  1 : Omnis  promissio  seu  votum  ordina- 
tur ad  donationem;  sed  hominis  ad  Deum  nulla 
potest  esse  donatio,  cum  omnia  sint  ejus;  nec  pos- 
sit novum  rerum  acquirere  dominium ; ergo  nec 
promissio  seu  votum  esse  potest.  Respondeo  : Nego 
majorem.  Non  enim  omne  votum  ordinatur  ad  pro- 
priam donationem,  prout  significat  traditionem  no- 


vi dominii  aut  juris  in  re  aliqua ; sed  etiam  potest 
ordinari  ad  obsequii  exhibitionem,  vel  ad  exercen- 
dam actionem  quae  in  alterius  honorem  vel  utilita- 
tem cedat. 

Obj.  2 : Servus  non  potest  domino  suo  facere 
veram  promissionem,  quia  nihil  habet  quod  domini 
non  sil.  Respondeo  : Nego  assumptum.  Quia  potest 
facere  promissionem  inducentem  obligationem  sal- 
tem fidelitatis,  sed  de  hoc  postea. 

Obj.  5 : Homo  non  potest  sua  voluntate  obligari 
Deo;  quia  quidquid  potest  facere,  id  debet  Deo, 
ratione  tum  praecepti  tum  beneficii.  Respondeo : 
Nego  assumptum.  Licet  multa  sint  bona  opera  quae 
homo  tenetur  facere,  non  tamen  omnia.  Plures 
enim  sunt  actiones  humanae  hoftestaj  et  bonae  quae 
non  cadunt  sub  praeceptum ; ergo  ad  has  faciendas 
potest  se  per  votum  Deo  obligare.  Deinde  potest 
quis  uni  et  multis  obligationibus  addere  aliam  di- 
versae rationis  obligationem,  ut  dicetur  postea. 

Dico  2 : Solum  propositum  faciendi  aliquid  in 
honorem  et  cultum  Dei,  v.  gr.  ingrediendi  religio- 
nem, servandi  coelibatum,  etc.,  quantumvis  sit  ab- 
solutum et  efficax,  non  est  votum  nec  voti  obliga- 
tionem inducit  (D.  Thomas,  Cajelanus,  Bonaven- 
tura,  Navarra,  etc.),  quia  habens  propositum  ali- 
quid faciendi,  non  slatim  voluntatem  habet  se  obli- 
gandi ad  illud  faciendum;  et  qui  proponit  aliquid 
facere,  non  continuo  asserit  se  facturum,  aut  cal- 
lem Unium  asserit  se  habere  propositum  id  fa- 

ciendi,  quod  verum  est,  licet  postea  mutato  propo- 
sito nor>  faciat.  Varia  jura  qu®  in  contrarium  obji- 
ciuntur, non  agunt  de  mero  et  nudo  proposito,  sed 
firmato  saltem  per  simplicem  promissionem  explici- 
tam  vel  implicitam  : ita  Panormitanus  et  alii 
theologi.  Nudum  autem  propositum  etiam  inchoa- 
tum exsequi,  v.  gr.  ingressus  in  religionis  novicia- 
tum,  ex  se  vel  sic  non  obligat.  Nec  locus  Lucae  ix, 
62  : Nemo  mittens  manum  suam  ad  aratrum  et  respi- 
ciens retro,  aptus  est  regno  Dei;  quidquam  probat 
de  propositi  nudi  obligatione. 

CAPUT  III. 

An  intentio  seu  propositum  se  obligandi  sit  de  essen - 
lia  voti. 

Dico  1 : Non  tantum  voluntas  promittendi  Deo, 
sed  etiam  se  illi  obligandi  requiritur  ad  votum.  An 
autem  ista  utraque  voluntas  sit  voto  essentialis, 
controvertitur.  Primam  esse  voto  essentialem,  om- 
nes fatentur,  quia  substantia  voti  in  promissione 
consistit  : Si  quid  vovisti  Domino,  ne  moreris  red- 
dere; displicet  enim  illi  infidelis  et  stulta  promissio 
(Eccte.  v,  5),  ibi  votum  appellatur  promissio. 
Quoad  secundam  vero  seu  voluntatem  se  obligandi, 
quidam  dicunt  hanc  se  obligandi  voluntatem  non 
esse  simpliciter  necessariam  ad  voti  essentiam,  so- 
lamque  voluntariam  promissionem  Deo  factam 
absque  obligatione  se  obligandi  sufficere  ad  verum 
votum  et  inducere  obligationem,  quia  licet  obliga- 
tio non  sit  volita  in  se,  erit  tamen  volita  in  causa, 
seu- in  promissione  : ita  Soto,  Aragonensis,  etc. 
Alii  autem  sentiunt  in  isto  casu  non  fieri  nec  oriri 
obligationem,  quia  deest  voluntas  omnino  ad  sub- 
stantiam et  essentiam  voti  necessaria.  (Sylvester, 
Angelus,  Navarra,  etc.)  Quare 

Dico  2 : Si  vovens  ex  ignorantia  existimet  veram 
ac  validam  promissionem  posse  consistere  sine 
obligatione,  aut  quia  putat  vovendo  aut  promittendo 
non  obligari,  ideo  voveat  aut  promittat,  tunc  non 
fit  verum  votum  nec  oritur  obligatio,  quia  ignoran- 
tia tollit  voluntarium  sine  quo  non  oritur  obligatio  ; 
sic  enim  promittens,  nec  expiicite,  nec  implicite 
vult  obligari,  utpote  qui  non  putat  se  facere  actum 
quo  obligetur.  Si  autem  non  interveniat  ignorantia, 
et  vovens  etiamsi  sciat  veram  promissionem  non 
posse  esse  quin  sit  obligatoria  : velit  tamen  pro- 
mittere et  non  se  obligare,  tunc  negatur  id  esse 
possibile,  quia  voluntas  non  potest  simul  ea  quae 
repugnantiam  involvunt,  velle  efficaci  voluntate  ex 
certa  scientia ; sed  vovere  seu  promittere  et  non 
obligari,  involvunt  repugnantiam,  quia  obligatio  est 
effectus  omnino  naturalis  ac  necessarius  promissio- 
nis qui  impediri  non  potest  per  voluntatem  contra- 
riam ; ergo,  etc.  Hinc  sequitur  : 1°  Dum  casus  est 
possibilis,  tunc  deesse  voluntatem  faciendi  verum 
votum  ob  ignorantiam,  qui  enim  sic  vult  vovere  et 
non  se  obligare,  sistit  in  nomine  voti  et  non  attin- 
git rem  ipsam,  videlurque  per  votum  intelligere  so- 
lummodo propositum  faciendi  talem  rem  sine  obli- 
gatione ; voluntas  enim  se  obligandi  juxta  commu- 


nem theologorum  sententiam  est  necessaria  ad  vo- 
tum emittendum.  2°  Dum  aliquis  exterius  promittit 
aut  vovet  animo  non  vovendi  aut  se  obligandi,  non 
manet  in  conscientia  obligatus  ad  faciendum  quod 
promisit  ex  vi  promissionis  : adeoque  qui  dicit  se 
vovisse  sine  animo  promittendi,  aut  se  obligandi,  in 
foro  conscienti®  illi  credendum,  quia  in  illo  foro 
non  agitur  nisi  cfe  ejusdem  conscienti®  bono  ; secus 
vero  in  externo  Ecclesiae  foro,  in  quo  si  constet 
votum  esse  facium,  Ecclesia  potest  cogere  ad  illud 
servandum  voventem,  utpote  non  judicans  de  in- 
ternis, et  licet  affirmet,  imo  juret  se  ficte  vovisse, 
non  illi  credendum  est.  Cum  enim  fateatur  se  men- 
titum fuisse,  ideo  nunc  indignus  est  cui  etiam  cre- 
datur ; hinc  tenetur  parere,  non  ob  votum,  sed  ob 
Ecclesiae  praeceptum,  quod  si  non  possit  licite  im- 
pleri nisi  mutando  animum,  et  de  novo  vere  prc« 
mittendo,  ad  id  etiam  obligabitur. 

CAPP.  IV,  V. 

Ait  propositum  faciendi  quod  vovetur,  et  motivum 
honestum  sint  necessaria  ad  voti  valorem. 

Dico  I : Propositum  implendi  quod  vovetur,  non 
est  necessarium  ad  valorem  voti.  Hinc  si  quis 
promittit  cum  intentione  vere  promittendi  et  se 
obligandi,  etiamsi  non  habeat  voluntatem  faciendi 
quod  promittit,  v.  gr.  servandi  castitatem,  imo  ha- 
beat positivum  propositum  illam  violandi,  ejus  vo- 
tum est  validum  et  obligat. (Silvester,  Angelus,  Na- 
varra, etc.)  Quia  voluntas  se  obligandi  et  voluntas 
non  implendi  sunt  inter  se  diversae  et  possunt 
stare  simul,  ac  proinde  nulla  in  hoc  repugnantia. 
A oluntas  autem  vovendi  et  se  obligandi  sufficit  ad 
valorem  et  obligationem  voti ; sed  qui  vovet  cum 
proposito  non  servandi  quod  promittit , graviter 
peccat,  grave  enim  et  perniciosum  profert  menda- 
cium. Ideoque  ut  votum  recte  et  honeste  fiat,  requi- 
ritur propositum  vel  formale  vel  virluale  faciendi 
quod  voto  promittitur. 

Dico  2 : Ad  valorem  et  obligationem  voti  non 
requiritur  necessario  ut  promissio  fiat  ex  fine  ho- 
nesto operantis ; adeoque  validum  est  votum,  etiam 
si  fiat  ob  malum  finem,  dummodo  matpria  voti  sit 
capax,  nec  promittatur  ut  ordinata  vel  ordinanda 
ad  talem  finem.  Sic  validum  est  votum  dandi  elee- 
mosynam ob  vanam  gloriam,  ingrediendi  religionem 
militarem  ob  divitias,  etc.  (Soto,  Angles,  etc.) 
Yotum  enim  non  habet  vim  obligandi  ex  indivi- 
duali  honestate,  quam  voluntas  promittens  seu  se 
obligans  de  facto  habere  debet,  sed  simpliciter  ex 
deliberata  voluntate  se  obligandi,  modo  materia  sii, 
talis  obligationis  capax ; nec  ob  finem  istius  volun- 
tatis mutet  suam  capacitatem  ac  conditionem,  quia 
illa  voluntas  se  obligandi,  licet  ex  fine  operantis 
mala  sit,  tamen  ex  intrinseco  fine,  objecto  et  ma- 
teria bona  est ; et  quoad  id  quod  in  ea  bonum  est, 
illam  Deus  acceptat,  ac  proinde  obligatio  nascitur. 
Istam  deliberatam  voluntatem  vovendi,  seu  se  obli- 
gandi, videtur  Cajetanus  vocare  applicationem  ad 
vovendum,  distinguens  hanc  a voto  ipso,  dicitque 

hanc  ex  pravo  fine  faciam  non  obslare  voti  validi- 
tati, sed  ipsum  votum  ex  pravo  fine  factum,  esse 
invalidum.  Verumtamen  frustra  videtur  fingi  aut 
adhiberi  ista  distinctio.  Deinde  potest  esse  mala 
promissio  ex  fine  operantis,  et  exsecutio  esse  bona, 
quia  non  oportet,  ut  fiat  ex  illo  fine. 

Objicies  1 : Votum  ex  pravo  fine  non  est  acce- 
ptum Deo  ; ergo  est  nullum.  Respondeo  : Distinguo 
antecedens.  Non  est  acceptum  Deo,  quatenus  est 
actus  moralis  factus  ex  pravo  fine  operantis,  con- 
cedo antecedens  ; quatenus  est  vinculum  obligans 
de  se  ad  bonum,  nego  antecedens.  Non  est  acce- 
ptum quidem  quoad  modum,  sed  acceptum  est  quo- 
ad substantiam  et  observantiam  ejus. 

Obj.  2 : Iste  actus  non  est  actus  religionis  utpote 
qui  non  fit  ex  motivo  cultus  divini,  sed  ex  aliquo 
pravo;  ergo  non  est  votum,  quia  votum  est  actus 
religionis.  Respondeo  negando  primam  consequen- 
tiam, et  distinguo  secundam.  Votum  est  actus  reli- 
gionis per  se  et  natura  sua  ac  secluso  impedimento 
ex  parte  operantis,  concedo  consequentiam  ; est 
semper  actus  religionis  in  individuo,  nego  conse- 
quentiam. Ut  sit  enim  votum,  sufficit  voluntas  pro- 
mittendi rem  de  se  aptam  ad  cultum  Dei,  quamvis 
ex  alio  fine  alieno  a religione  moveatur  ; sicque 
potest  fieri  ex  malitia  operantis  et  ex  prava  ejus 
intentione,  ut  non  sit  actus  a virtute  religionis 
elicitus. 

Obj.  5 : Si  quis  voveat  Deo  jejunare  ut  turpem 
libidinem  assequi  possit,  tale  votum  est  nullum , 
idque  ob  motivum  turpe  ; ergo  idem  est  quoties 
votum  emittitur  ob  pravum  finem.  Respondeo  quod 
istud  votum  sit  nullum  non  tantum  ob  motivum 
turpe,  sed  etiam  ob  rem  promissam  turpem  ; istud 
enim  motivum  non  solum  est  finis  promissionis,  sed 
etiam  materiae  promissae.  Aliud  autem  est  dum  finis 
seu  motivum  pravum  ita  apponitur  promissioni,  ut 
in  materiam  promissam  non  redundet. 

CAPP.  VI,  VII. 

An  perfecta  Ubertas  necessario  requiratur  ad  valo- 
rem  voti. 

Dico  1 : Votum  ordinarie  et  ex  natura  rei  , est 
actus  quoad  ipsam  promissionem  seu  voti  emissio- 
nem liber  ab  obligatione  ; liberum  est  enim  homini 
vovere  vel  non  vovere  , sed  factum  votum  tenetur 
vovens  implere,  atque  ita  impletio  est  necessitatis. 
Attamen  ista  libertas  ab  obligatione,  non  est  de 
essentia  voti ; nam  si  quis  in  necessitate  Ecclesiae 
vel  ex  praecepto  papae  obligetur  sacros  ordines  sus- 
cipere, simul  obligabitur  vovere  castitatem  ; quia 
licet  attenta  materia  et  nuda  voti  natura  non 
includat  obligationem,  non  repugnat  tamen  ei  aliun- 
de adjungi. 

Dico  2 : De  intrinseca  voti  ratione  et  essentia 
est,  ut  sit  actus  liber  libertate  indifferentiae,  ea 
saltem  libertate  quce  sufficeret  ad  peccandum  mor- 
taliter. ( D.  Thomas , Cajetanus,  Navarra,  ere. ) 
Quia  homo  per  votum  tanquam  pactum  cum  Deo, 
sibi  imponit  gravissimam  obligationem  implendam 

sub  mortali  ; ergo,  etc.  Hinc  si  voluntas  se  Deo 
obligandi,  sit  ex  surreptione  et  indeliberata  volun- 
tate, non  sufficit  ad  valorem  voti,  v.  gr.  si  sit  tan- 
tum motus  primo  primus  ; imo  nec  imperfecta  li- 
bertas, qualem  habet  motus  primo  secundus  sufficit 
ad  ejus  valorem,  nec  ad  aliquam  ejus  obligationem 
etiam  sub  veniali,  quia  lex  obligans  sub  veniali  non 
potest  imponi  sine  maturo  et  deliberato  consilio  ; 
ergo  nec  votum  quod  est  quasi  privata  lex,  potest 
aliter  obligare.  Quin  et  videtur  ista  indifferentiae 
libertas  esse  conditio  tam  essentialis  voto,  ut  ne 
quidem  de  potentia  absoluta  possit  absque  illa  vo- 
tum esse  validum  in  ratione  promissionis  sufficientis 
ad  obligationem  inducendam. 

Dico  5 : Notum  facium  ex  quocunque  metu  pro- 
veniente a causis  naturalibus,  etiamsi  gravissimus 
sit,  validum  est  et  obligat ; v.  gr.  factum  in  tem- 
pestate ex  metu  naufragii.  Ratio  est,  quia  metus 
non  tollit  voluntarium  nec  libertatem  ; et  falsum 
est  Deum  generatim  non  acceptare  obsequia  metu 
facta  ; imo  vero  communis  modus  trahendi  homi- 
nes ad  suum  obsequium,  est  per  incussos  timores 
ac  terrores. 

Dico  4 : Metus  proveniens  ex  injuriosa  hominis 
actione,  si  non  incutiatur  directe  ad  extorquendum 
votum,  non  obstat  voti  valori  ea  occasione  facti ; 
v.  gr.  facti  in  captivitate  apud  Tureas  ex  metu  vel 
taedio  tanti  mali  : imo  etianjsi  metus  sit  directe 
incussus  ad  extorquendum  votum,  verius  videtur 
etiam  tunc  votuin  in  tali  casu  facium,  stando  prae- 
cise jure  naturali  aut  divino,  esse  validum.  (Sylve- 
ster,  Aragonensis  , Henriquez,  etc. ) Probatur  : 
Quia  licet  fiat  ab  homine  injuria,  non  tamen  est  a 
Deo  cui  fit  votum  ; nec  illa  impedit  Deum  quomi- 
nus acceptet  votum.  Deinde  metus  quidem  minuit 
voluntarium  ; sed  quia  voluntas  vovendi  est  efficax, 
et  voti  displicentia  intervenit  tantum  per  volunta- 
tem conditionatam , aut  simplicem  affectum  seu 
nolleitatem,  ideo  istud  votum  simpliciter  est  volun- 
tarium. Contra  hoc  sic 

Objicies  i : Deus  non  acceptat  tale  votum,  quia 
non  vult  sacrificia  coacta  ; nec  acceptat  nisi  quod 
bonum  est.  Atqui  nihil  bonum  et  Deo  acceptum 
est  nisi  voluntarium  ; ergo.  Respondeo : Nego  ma- 
jorem. Cum  autem  dicitur  Deus  non  acceptare  sa- 
crificia coacta,  intelligilur  de  coactis  proprie  et  sine 
consensu  factis.  Hoc  vero  votum  licet  ex  metu  fiat, 
est  tamen  voluntarium  et  fit  ex  voluntatis  con- 
sensu. 

Obj.  2 : Cum  obligatio  istius  voti  ortum  habeat 
ab  arbitrio  voventis,  pronum  est,  si  voluntas  ne- 
cessitate impellatur,  ut  votum  non  sit  legitimum. 
Respondeo  : Distinguo  assumptum.  Non  sit  legiti- 
mum ex  parte  injuste  illud  extorquentis,  concedo  : 
ex  parte  voventis,  nego.  Quamvis  votum  natura  sua 
postulet  fieri  sine  necessitate  et  coactione  , cum 
voluntarie  tamen  fiat,  factum  tenet,  seu  est  va- 
lidum. 

Obj.  3 : Matrimonium  gravi  metu  contractum 

consolar  a multis  jure. natur»  invalidum,  ergo  et 
votum.  Respondeo  : Fortasse  probabilius  est  matri- 
monium gravi  metu  contractum,  non  jure  natur», 
sed  solo  ecclesiastico  esse  invalidum.  Deinde  dispa- 
ritas  est  quod  matrimonium  sit  contractus  multa 
habens  opera  et  perpetuo  obligans  ob  qu»  forte  ex 
natura  rei  postulat  integram  libertatem.  Deinde  est 
contractus  humanus , ad  quem  irritandum  inju- 
ria videtur  esse  sufficiens  causa  ; secus  vero 
votum. 

Obj.  k : Yotum  non  obligat  ad  sui  observatio- 
nem imminente  mortis  metu  ; ergo  neque  obligat 
factum  ex  metu.  Respondeo  : Nego  consequens. 
Quia  vovens  a principio  non  intendit  se  obligare 
cum  tanto  discrimine,  seu  mutatis  sic  rebus  ; secus 
vero  in  nostro  casu,  in  quo  quis  vult  vovere,  non 
obstante  metu. 

Obj.  5:  Nemo  obligari  debet  ex  injuria  quam 
passus  est ; ergo  vovens  ex  metu  non  obligatur  ob 
injuriam  quam  passus  est.  Respondeo  : Vovens  non 
obligatur  ex  injuria  quam  ab  homine  patitur,  sed  ex 
voluntaria  promissione  Deo  facta. 

Obj.  6 : Non  videtur  tale  votum  ex  metu  fieri 
cum  voluntate  ad  obligandum  sufficienti,  ob  displi- 
centiam in  vovente.  Respondeo  : Nego  assumptum. 
Quia  ista  displicentia  non  impedit,  quominus  vo- 
luntarie voveat,  et  votum  Deo  placeat. 

CAgUT  VIII. 

An  votum  ex  gravi  metu  factum,  jure  ecclesiastico 
sit  irritum. 

Dico  1 : Ecclesia  potest  irritare  vota  simplicia 
ex  metu  facta,  irritat  enim  votum  solemne  , uti 
postea  dicetur  agendo  de  professione  religiosa,  et 
de  voto  continenti»  sacri  ordinis ; ergo  a fortiori 
potest  irritare  simplex.  Dein  habet  potestatem  in 
eo  dispensandi,  ergo  et  illud  irritandi ; non  est 
enim  illa  materia  extra  ejus  potestatem,  cum  ejus 
jurisdictio  circa  illam  versetur,  sive  votum  sit  ex- 
ternum sive  internum.  Attamen 

Dico  2 : Ecclesia  non  irritat  de  facto  vola  sim- 
plicia metu  facta,  ideoque  probabilius  est  obligare 
donec  dispensentur  seu  tollantur,  ad  quod  metus 
praesertim  gravis  sufficit,  nullibi  enim  in  jure  illa 
irritari  reperiuntur : nam  cap.  Praelatus  agit  de 
voto  solemni,  cap.  Cum  dilectus  agit  tantum  de 
voto  per  metum  levem  facto  obligante,  non  de  ir- 
rito ; cap.  Abbas  dicit  tantum  generatim  ea  qu» 
metu  fiunt,  debere  irritari  ; nec  agit  de  votis,  sed 
de  aliis  rebus,  etc.  Quamvis  votum  simplex  casti- 
tatis metu  extortum  sit  validum  non  tantum  jure 
naturali,  sed  etiam  positivo,  quia  in  neutro  irrita- 
tur ; tamen  votum  simplex  religionis  metu  extor- 
tum videtur  per  legem  canonicam  irritatum,  et 
esse  invalidum,  quia  per  legem  canonicam  profes- 
sio religionis  metu  extorta  irrita  facta  est  ; alioqui 
si  simplex  esset  validum  , ejus  impletio  obligaret 
ad  professionem  religionis. 


CAPP.  IX,  X. 

An  ad  validitatem  voti  non  tantum  libertas,  sed 
etiam  formatis  deliberatio  requiratur. 

Dico  1 : Ad  voti  validitatem  requiritur  necessa- 
rio aliqua  deliberatio  ; non  fit  enim  sine  libero 
voluntatis  consensu  ; voluntas  autem  non  potest 
operari  sine  praevia  ratione  considerante  et  discur- 
rente. Quanta  autem  debeat  esse  h»c  consideratio, 
deliberatio  ac  advertentia,  controvertunt  auctores  : 
verior  tamen  ac  communior  sententia  asserit  suffi- 
cere illam  rationis  deliberationem,  qu»  sufficit  ut 
actus  sil  simpliciter  liber  ita  ut  fiat  cum  dominio 
sufficiente  ad  actum  absolute  humanum,  seu  ad 
peccandum  mortaliter.  (Cajetanus,  Soto,  Angelus, 
Navarra,  etc.  ) Quia  voti  essentia  solum  requirit 
ut  sit  actus  absolute  et  sufficienter  ad  talem  obli- 
gationem voluntarius.  Deinde  ejusmodi  deliberatio 
sufficit  ad  vaiorem  juramenti,  et  ad  contractus  hu- 
manos ; ergo  etiam  ad  vaiorem  voti,  frustraque  ma- 
jor requireretur.  Quonam  autem  signo  discerni  pos- 
sit, utrum  votum  subito  facium  invalidum  sit  necne, 
ob  rationis  inconsiderationem  vel  perturbationem, 
videtur  non  posse  dari  certum  et  infallibile  ; sed 
prudenti  arbitrio  opus  est,  ac  maxime  spectanda 
rationis  advertentia,  qu»  ordinarie  non  habetur 
sine  pr»vio  aliquo  saltem  brevi  discursu.  Non 
oportet  tamen  ut  sufficiens  deliberatio  quoad  judi- 
cium de  voto  laciendo  quod  in  momento  fit,  praece- 
dat tempore  ipsum  votum  ; eodem  enim  momento 
quo  intellectus  judicat,  potest  xroluntas  velle  effica- 
citer , et  facere  promissionem.  Stalim  poenitere 
post  votum  factum,  non  est  certum  signum,  uti 
vult  Soto  et  alii,  fuisse  indeliberatum  et  invalidum; 
nec  certum  signum  est,  uti  vult  Panormitanus,  etc., 
si  non  intervenisset  tanta  passio  votum  non  fuisset 
factum. 

Dico  2 : Ad  validitatem  voti  non  est  necesse  ut 
formalis  deliberatio  de  voto  faciendo,  qu»  in  intel- 
lectu praecessit  sive  ordine  temporis,  sive  saltem 
natur»,  formaliler  duret  usque  ad  illud  instans 
intrinsecum,  in  quo  voluntas  vult  voti  obligationem 
suscipere,  seu  emittit  votum  ; sed  sufficit  ut  vir- 
lualiter  perseveret,  quia  tunc  formalis  voluntas 
vovendi  seu  emittens  votum  provenit  ex  praece- 
denti formali  deliberatione  non  retractata,  et  mo- 
raliter  perseverante,  atque  virtualiter  influente  in 
totam  illam  vovendi  actionem,  sicut  qui  suscipit 
sacros  ordines  non  cogitat  actu  de  voto  castitatis 
emittendo,  imo  nec  de  ordine  quem  suscipit,  et 
tamen  nemo  dubitat  quin  votum  validum  emittat  ex 
virtute  praecedentis  deliberationis,  cujus  virtus 
tunc  operatur.  Idem  potest  contingere  in  profes- 
sione religionis  aut  alterius  voti.  Hinc  sequitur,  si 
non  praecesserit  formalis  deliberatio,  et  formale 
propositum  deliberatum  ipsius  voti  in  se,  non  suf- 
ficere ad  hujus  vaiorem,  deliberationem  virtualem 
in  causa,  requiritur  enim  formalis  voluntas  se  voto 
obligandi,  sive  actu  duret  quando  fit  votum,  sive 
tantum  ejus  virtus  ; actu  durat,  dum  post  volunla- 

tis  deliberationem  statim  fit  votum.  Imo  judicium 
movens  voluntatem  ad  vovendum  et  continens 
deliberationem  debet  esse  semper  formale  et 
actuale  ; ejus  autem  virtus  tantum  durat,  dum  ex- 
terius modo  ordinario  verba  voti  proferuntur  sine 
actuali  ad  prcecedentem  formalem  deliberationem 
ac  determinationem  attentione.  Qui  ante  ebrietatem 
praevidet  se  solere  in  ebrietate  vota  emittere,  si 
tunc  babeat  voluntatem  valide  vovendi  et  se  obli- 
gandi, dum  ebrius  votum  proferet,  tenetur  voto  ; 
quia  jam  tunc  ante  ebrietatem  votum  quoad  sub- 
stantiam facium  est  sub  conditione,  si  in  ebrietate 
voti  seu  promissionis  verba  proferat  ; secus  vero 
si  non  habuerit  ejusmodi  voluntatem. 

CAPP.  XI,  XU. 

An  dolus,  ignorantia,  aut  error  impediat  valorem 
voti  simplicis. 

Dico  1 : Dum  votum  fit  ex  ejus  proprietatum  et 
conditionum  substantialium  ignorantia,  harn  impe- 
dit illius  valorem,  nisi  vovens  non  obstante  tali 
ignorantia  velit  promittere  ac  vovere  eo  modo  quo 
alii,  promittunt  ac  vovent.  Unde  qui  ignorat  votum 
fieri  Deo,  licet  dicat  voveo,  nihil  vovet  ; ignorando 
scilicet  vim  verbi  voveo.  Similiter  ignorantia  circa 
materiam  voti,  si  sit  circa  substantiales  ejus  con- 
ditiones, vel  circa  res  adeo  graves  ut  moraliter 
censeantur  perlinere  ad  rei  substantiam,  etiam 
impedit  voti  valorem.  Quia  ignorantia  tollit  pro- 
priam vovendi  voluntatem  ; nihil  enim  magis  con- 
trarium consensui  quam  error.  Ilinc  si  in  voto  in- 
grediendi aliquam  talem  in  individuo  religionem 
ignorantia  circa  res  substantiales  impediat  voti 
validitatem,  non  videtur  ejusmodi  vovens  obliga- 
tus ad  ingrediendam  aliam  religionem.  Si  autem  in 
materia  voti  interveniat  ignorantia  vel  deceptio 
circa  aliquas  tantum  conditiones  leves  vel  ad  vo- 
tum impertinenles , ista  ignorantia  qualiscunque 
sit,  non  impedit  voti  valorem,  quia  parum  pro 
nihilo  reputatur,' nec  tollit  voluntarium.  Denique 
quando  conditio  ignorata  non  spectat  ad  materiam 
voti,  sed  ad  ejus  causam,  tunc  etiam  impediet  va- 
lorem voti,  si  fuerit  propria  et  intrinseca  finalis 
causa  voti  et  quasi  ratio  formalis  movens  ad  pro- 
mittendam Deo  talem  rem,  est  enim  error  circa 
substantiam  ; si  vero  fuerit  tantum  occasio  aut  ra- 
tio secundario  movens,  tunc  illius  «ignorantia  non 
impediet  voti  valorem,  utpole  non  pertinens  ad 
ejus  substantiam,  et  juxta  hoc  intellige  cap.  Ex 
parte  2,  De  convers.  conjug. 

Dico  2 : Quando  ignorantia  est  talis,  ut  sit  causa 
et  ratio  emittendi  votum,  sitque  de  re  substantiali, 
etiamsi  sit  vincibilis  et  indirecte  voluntaria  ob  ne- 
gligentiam  illam  depellendi,  tamen  impedit  valo- 
rem voti  : quia  illa  conditio  substantialis  non  est  in 
se  volita,  sed  tantum  interprelativo  modo  in  causa, 
id  est  in  ipsa  ignorantia  est  intenta;  interpretati- 
vum  autem  in  causa  non  sufficit  ad  voti  valorem. 
Quando  vero  ignorantia  est  directe  volita,  et  non 
obstante  illa  velit  vovens  absolute  se  obligare 


etiamsi  decipiatur,  tunc  stabit  voti  obligatio  ; se- 
cus si  velit  tantum  se  obligare  ad  id  quod  scit,  aut 
juxta  exigentiam  rei  sub  tali  et  tali  conditione  sibi 
propositse.  Quando  autem  ignorantia  non  est  causa 
actus,  sed  tantum  concomitans,  nimirum  quando 
homo  est  ita  dispositus  ut  idem  operaretur,  licet  non 
haberet  talem  ignorantiam,  si  ista  dispositio  sit  tan- 
tum habitualis,  non  actualis,  etiam  impediet  valorem 
voti,  quia  homo  non  obligatur  per  hoc  quod  factu- 
rus esset  in  tali  et  tali  casu,  sed  per  hoc  quod 
actualiter  facit,  aut  fecit.  Si  autem  sit  actualis  et 
voveatur  res  absolute,  quacunque  conditione  affe- 
cta, stabit  votum.  Denique  privatio  scientiae  alicujus 
conditionis  in  re  quae  vovetur,  non  impediet  valo- 
rem voti,  si  implicite  fuit  volita  in  objecto  propo- 
sito a quo  non  fuit  expresse  exclusa  per  voventis 
intentionem. 

CAPUT  XIII. 

In  quo  actu  voti  substantia  consistat. 

Nota  : Votum  formaliter  consistit  in  promissione 
Deo  facta,  ita  ut  interius  in  anima  actus  vovendi  et 
actus  promittendi  sint  omnino  idem ; sicque  votum 
idem  est  quod  promissio.  Quaeritur  autem  a qua 
potentia  haec  promissio  fiat,  et  quis  sit  actus. 

Dico  : Votum  mentale  est  actus  voluntatis,  quo 
ipsa  efficaciter  vult  ex  tunc  se  obligare  Deo  ad  fa- 
ciendum hoc  vel  illud  in  ejus  honorem,  ita  ut  ex 
tunc  seu  ex  vi  talis  actus  statim  homo  maneat  obli- 
gatus, quasi  diceret  : volo  ex  nunc  in  me  oriatur 
vinculum  et  obligatio  ; non  vero  proponendo  tan- 
tum aliquid  in  futurum  sine  obligatione  actuali. 
Iste  igitur  actus  voluntatis  est  ipsum  votum,  cum 
per  seipsum  inducat  statim  spontaneam  obligatio- 
nem in  ordine  ad  Deum  et  voluntarie  assumptam; 
nec  in  esse  voti  dependet  ab  aliquo  subsequenli 
intellectus  actu,  v.  gr.  a cognitione  aut  judicio, 
quia  ha;c  jam  votum  supponunt,  et  ad  illud  conse- 
quuntur; nec  a locutione  mentali,  sine  qua  potest 
esse  votum  ; et  si  sit  pure  mentalis,  fit  per  volunta- 
tem, nec  requiritur  imperium  ab  actu  voluntatis 
distinctum  ; et  quamvis  votum  sit  quasi  privata  lex 
quam  homo  sibi  imponit,  potest  tamen  sufficienter 
ferri  per  voluntatem.  Denique  votum  sumitur  du- 
pliciter : 1°  pro  obligatione  et  vinculo  quod  manet 
in  homine  habente  votum,  et  de  hoc  non  agitur; 
2°  pro  actu  illo,  a quo  immediate  nascitur  obliga- 
tio : et  hic  non  habet  pro  objecto  alium  actum 
humanum,  sed  ipsam  obligationem  seu  vinculum  ef- 
ficiendum per  actum  vovendi. 

CAPUT  XIV. 

An  votum  sit  tantum  promissio  Deo  facta ; an  vero 
sil  etiam  traditio. 

Dico  l : Votum  omne  quatenus  votum,  sola  pro- 
missione valida  Deo  facta,  sine  ulla  traditione  perfici- 
tur; neque  ullum  est  votum  simplex  quod  in  sua 
essentiali  ratione  traditionem  includit.  (D.  Thomas, 
Bonaventura,  Richardus,  etc.)  V.  gr.  per  votum 
simplex  castitatis,  quod  est  pura,  promissio,  uti  et 
per  votum  ingrediendi  religionem,  nulla  fit  traditio. 

Deinde  votum  generaiim  definitur  spontanea  pro- 
missio Deo  facta  inducens  obligationem  circa  ma- 
teriam capacem ; ergo  si  quid  aliud  illi  addatur,  non 
est  de  ejus  essentia.  Unde  vota  simplicia  in  ratione 
purae  promissionis  et  conjunctae  cum  traditione, 
non  possunt  distingui  ex  solis  rebus  circa  quas  ver- 
santur, sed  ex  propriis  rationibus  essentialibus,  aut 
formalibus  effectibus  ob  quos  fiunt.  Promissio  au- 
tem et  traditio  sunt  res  omnino  distinctae;  adeoque 
nulla  est  materia  voti,  v.  gr.  castitas,  obedientia, 
paupertas,  etc.,  quae  non  posset  simpliciter  pro- 
mitti sine  ulla  traditione,  per  puram  enim  promis- 
sionem nil  donatur  aut  traditur  promissario ; at 
quod  votum  statim  obliget,  non  provenit  ex  tradi- 
tione, sed  ex  qualitate  materiae,  v.  gr.  castitatis,  et 
ex  intentione  promittentis  obligandi  se  statim.  Hinc : 

Dico  2 : Ex  intentione  et  actione  voventis  fieri 
potest,  ut  cum  voto  simplici  conjungatur  aliqua 
traditio,  v.  gr.  potest  aliquis  se  tradere  servitio 
xenodochii,  et  vovere  se  nihil  petiturum  pro  suo 
servitio ; quia  licet  traditio  et  promissio  fiant  sub 
diversa  ratione,  sintque  res  diversae,  non  sunt  ta- 
men repugnantes,  sed  dum  conjunguntur  nunquam 
ita  confunduntur,  ut  una  sit  alia,  sive  ut  traditio 
sit  de  essentia  promissionis,  id  est  voti,  vel  con- 
tra ; aut  una  sit  differentia  contrahens  alterius. 
Quia  ista  duo  possunt  separari,  non  versantur  circa 
idem,  liabent  rationes  formales  oppositas;  traditio 
enim  est  de  praesenti,  promissio  de  futuro.  Hinc  fieri 
non  potest  ex  intentione  operantis  votum  simplex 
quod  sit  simul  votum  et  traditio,  utpote  semper  in- 
ter se  distincta ; nec  traditio  in  honorem  Dei  facta 
potest  ex  intentione  operantis  evadere  essentialiter 
votum  seu  promissio;  nec  in  utroque  est  idem 
cultus  divinus  nec  obligatio  ejusdem  rei. 

CAPP.  XV,  XVI. 

An  votum  sit,  et  necessario  sit  proprias  religionis 
actus. 

Dico  I : Verum  et  validum  votum  ex  se  est  actus 
a religione  elicitus  (D.  Thomas , etc.) ; proxime 
enim  intendit  Dei  honorem,  id  est  extrinsecum  Dei 
bonum ; licet  enim  opus  promissum  secundum  se, 
sit  tantum  ad  cultum  Dei,  tamen  obligatio  ad  illud 
faciendum  includit  divini  cultus  rationem ; unde  fit 
ut  velle  se  ad  id  obligare  sit  actus  elicitus  a virtute 
Deum  colente,  quse  est  religio,  adeoque  suuernatu- 
ralis,  et  probabilius  per  se  infusus. 

Dico  2 : Votum  implere,  reddendo  Deo  quod 
illi  promissum  est,  est  etiam  actus  religionis  ; ordi- 
natur enim  ad  Dei  cultum  et  honorem.  Sed  est  im- 
peratus tantum,  non  elicitus  a religione  ex  vi  voti, 
quia  elicitur  a sua  propria  particulari  virtute.  Dum 
dicitur  imperatus,  id  est  aptus  imperari  a religione  ; 
et  si  votum  servetur  formali  ter,  seu  si  fiat  actus 
promissus  animo  implendi  votum,  tunc  ad  sic  im- 
plendum requiritur  imperium  religionis,  quia  ista 
intentio  includit  cultum  Dei.  Si  autem  tantum  ma- 
terialiter servetur,  id  est  si  liat  quod  promissum  est 


sine  ulla  voti  memoria  vel  relatione  ad  illud  servan- 
dum, tunc  non  requiritur  religionis  imperium. 

Obj.  1 : Religio  est  virtus  reddens  debitum  cul- 
tum; atqui  promissio  non  est  debitus  sed  volunta- 
rius cultus  ; ergo  non  est  actus  virtutis  religionis. 
Respondeo  : Distinguo  majorem.  Religio  est  virtus 
reddens  cultum  semper  in  particulari  ex  praecepto 
debitum,  nego  majorem  ; sponte  etiam  exhibitum  et 
in  communi  tantum  debitum,  qualis  cultus  est  vo- 
tum, concedo  majorem.  Deinde  votum  est  actus  re- 
ligionis quatenus  in  se  cultum  Dei  continet. 

Obj.  2 : Promittere  et  implere  promissum  inter 
homines  non  sunt  actus  ejusdem  virtutis  : primus 
enim  est  actus  misericordi*  aut  liberalilatis,  se- 
cundus est  actus  justitiae  aut  fidelitatis;  ergo  etiam 
idem  dicendum  respectu  Dei  : si  implere  votum  sit 
actus  religionis;  ergo  illud  facere  non  est  actus 
ejusdem  virtutis.  Respondeo,  concesso  antecedente, 
qued  quidam  negant  : nego  consequens.  Disparitas 
est  quod  respectu  hominis  locum  habeat  liberali  tas, 
misericordia,  et  aliae  similes  virtutes;  Deo  autem 
nihil  offerri  potest  sive  promittendo,  sive  faciendo, 
nisi  per  modum  cultus. 

Obj.  5 : Promissio  juxta  intentionem  voventis, 
multiplicem  potest  habere  honestatis  speciem,  v. 
gr.  gratitudinis,  spei,  charitatis,  etc. ; ergo  ex  se 
non  est  actus  religionis.  Respondeo  : Distinguo 
consequens.  Promissio  voventis  ex  se  et  secundum 
se  spectata  non  est  actus  religionis,  nego  conse- 
quens. Quatenus  est  actus  imperatus  ab  aliis  virtu- 
tibus, non  est  actus  religionis,  concedo  consequens. 
Votum  enim,  uti  et  alii  actus  religionis,  possunt 
ab  aliis  virtutum  affectibus  imperari;  et  sic  sub 
ista  formali  ratione  non  sunt  actus  religionis. 

Dico  5 : Proprium  et  stricte  dictum  votum  soli 
Deo  fit,  utpote  cultus  latriae  ; dum  igitur  dicuntur 
fieri  vota  sanctis,  id  potest  tribus  modis  explicari  : 
Primus  est,  juxta  D.  Thomam,  dum  fiunt  duae  pro- 
missiones ; una  directe  sancto,  de  tali  opere  in 
ejus  obsequium  praestando ; altera  Deo,  de  adim- 
plenda promissione  sancto  facta.  Secundus  est  dum 
soli  sancto  fit  promissio,  nulla  adjuncta  promissione 
Deo  facta  : et  tunc  ista  promissio,  uti  et  praece- 
dens, non  tantum  fit  sancto  ut  est  creatura  ratio- 
nalis, sed  formaliter  ut  est  sanctus  ob  excellen- 
tiam creatam  gratiae  et  gloriae  quam  in  se  habet ; 
hicque  cultus  qui  sic  sancto  datur,  non  elicitur  a 
virtute  religionis  seu  latriae,  sed  a virtute  duliae ; 
neque  terminatur  ad  Deum  tanquam  ad  objectum 
quod  proprie  colitur,  sed  tantum  ad  eum  ordinatur 
tanquam  ad  ultimum  finem,  in  cujus  gloriam  omnis 
gloria  sanctorum  cedit ; adeoque  ejusmodi  promis- 
sio sancto  facta  non  est  votum,  nisi  lato  modo,  ni 
mirum  prout  votum  generalissime  potest  significare 
promissionem  alicui  factam,  per  modum  cultus  re- 
ligiosi ; differtque  a promissione  civili,  quia  esi 
sacra  et  spectat  ad  virtutem  duliae.  Tertius  est  dum 
vere  ac  proprie  soli  Deo  fit  promissio,  sed  in  hono- 
rem sancti,  ita  ut  quod  promittitur  cedat  in  cultum  aut 

honorem  sancti,  v.  gr.  promitto  Deo  ornare  sepul- 
crum alicujus  sancti,  ‘erigere  ei  statuam  argen- 
team, etc.,  tunc  est  unice  promissio  Deo  facta, 
sed  duplex  cultus ; unus  latrise,  alter  duliae.  Dum 
igitur  dicitur  voveo  Deo,  B.  Marite  ac  sanctis,  vel 
per  verbum  voveo  intelligitur  promitto,  eo  modo 
quo  jam  dixi ; vel  potius  intelligitur  B.  Maria;  ac 
sanctis  tanquam  testibus,  seu  voveo  Deo  coram 
B.  Maria  ac  sanctis. 

CAPUT  XVII. 

An  opus  ex  voto  factum  melius  ac  magis  meritorium 
sil  quam  sine  voto. 

Dico  1 : Opus  ex  voto  factum,  melius  est  saltem 
extensive,  quam  sine  voto  factum  : quia  opus  ex 
voto  factum,  habet  totam  honestatem  quam  per  se 
haberet  sine  voto,  et  insuper  habet  voti  honestan- 
tem per  quam  Deo  dedicatur  et  iit  opus  religionis, 
adeoque  duas  habet  honestates.  Deinde  quod  Deus 
consulit,  est  melius  ; atqui  consulit  facere  votum  : 
Vovete  et  reddite  ( Psal . lxxv  , 12) ; ergo.  Atque 
ita  facere  aliquid  ex  praecepto,  et  ex  volo,  erit  du- 
plex bonitas.  Interdum  etiam  operis  ex  volo  facti 
bonitas  augetur  intensive ; quia  bonitas,  quae  per 
votum  additur,  saepe  major  est  quam  intrinseca 
actus  bonitas,  v.  gr.  in  jejunio  senato  ex  voto, 
major  bonitas  est  religionis  quam  temperantiae;  non 
tamen  semper,  nam  si  actus  amoris  Dei  vel  fidei  ex 
voto  fiat,  major  est  bonitas  cliaritatis  vel  fidei  quam 
religionis.  Praeterea  votum  reddit  propositum  fir- 
mius ac  perficit,  et  consequenter  ipsum  etiam 
opus.  Denique,  omissio  operis  voto  promissi  est 
majus  peccatum,  quam  si  non  esset  promissum  ; 
ergo  facere  illud  est  etiam  majus  bonum  : opposito- 
rum enim  opposita  est  ratio.  Loquimur  autem  hic 
de  opere  facto  ex  formali  voti  observatione,  quae 
requirit  actualem  vel  virtualem  servandi  voti  vo- 
luntatem, non  de  materiali  quae  sine  illa  voluntate 
fit.  Hinc  : 

Dico  2 : Opus  ex  formali  voti  observatione  fa- 
ctum, est  meritorium  majoris  praemii  non  solum 
accidentalis,  quod  est  certissimum , D.  Thoma 
damnante  oppositum  ut  erroneum ; sed  etiam  es- 
sentialis, quam  absque  voto  factum,  contra  haereti- 
cos putantes  vota  ad  fructum  spiritualem  esse  inuti- 
lia, et  contra  quosdam  Catholicos  qui  censent  so- 
lam charitatem,  non  autem  opera  moralia  mereri 
pimmium  essentiale,  nisi  saltem  per  extrinsecam 
d jnominationem  ratione  charitatis  imperantis  et 
j ixta  ejus  gradum  et  valorem.  Sed  hoc  alibi  reje- 
c tum  est.  Probatur  assertio  : Quia  opus  ex  volo 
f jctum  habet  majorem  bonitatem ; ergo  et  majus 
meritum.  Intellige  hoc  de  formali  voti  observa- 
tione, non  materiali;  unde  nec  solus  personse  reli- 
giosae aut  Deo  dicatae  per  votum,  status  sufficit  ad 
hoc  meriti  augmentum. 

Objicies  1 : Non  est  melius  operari  ex  praecepto, 
melius  est  enim  opus  consilii  quam  praecepti ; ergo 
nec  est  melius  operari  ex  voto.  Respondeo  : Nego 
antecedens.  Opus  enim  praecepti  habet  fructum  obe- 


dientise  et  majorem  connexionem  cum  cliarilale. 
Deinde  cum  dicitur  melius  est  opus  consilii  quam 
praecepti,  id  intelligendum  est  de  opere  comparato 
ad  aliud  quod  non  est  praeceptum ; vel  si  ad  opus 
praeceptum  comparetur,  debet  intelligi  cum  inclu- 
sione ipsius  operis  praecepti,  ita  ut  sit  melius  facere 
simul  opus  consilii  cum  opere  praecepti,  quam  so- 
lum opus  praecepti. 

Obj.  2 : Honestas  religionis  quae  per  votum  au- 
ditur actui,  non  auget  moralem  ejus  valorem  ; ju- 
ramentum enim  addens  actui  honestatem  religionis 
non  facit  ut  sit  opus  excellentius  implere  promissio» 
nem  juratam,  quam  simplicem.  Respondeo  : Nego 
assumptum.  Opus  enim  quod  fit  ex  speciali  jura- 
menti reverentia  ad  illud  implendum,  etiam  auget 
ejus  meritum ; deinde  non  est  eadem  ratio  de  ju- 
ramento ac  de  voto,  quia  opus  quod  sub  juramento 
promittitur,  non  ita  ordinatur  ad  cultum  Dei,  sicut 
opus  quod  voto  promittitur 

Obj.  o : Licet  ex  voti  honestate  cresceret  actus 
bonitas,  minuitur  tamen  ex  necessitate  imposita  per 
votum.  Respondeo  negando  votum  minuere  liber- 
tatem indifferentiae;  solum  enim  inducit  obligatio- 
nem, obligatio  autem  non  inducit  necessitatem 
praedictae  indifferentiae  repugnantem,  quia  ipsa  obli- 
gatio cum  perfecta  indifferentia  impletur. 

CAPUT  XVIII. 

An  votum  sil  per  se  expediens. 

Dico  1 : Votum  secundum  se  est  ita  honestum , 
per  se  appetibile  et  ad  vitae  perfectionem  expediens  , 
ut  simpliciter  cadat  sub  consilium.  Id  patet  ex 
Scriptura  : Vovete  et  reddite  (Psal.  lxxv,  12).  Vo- 
vete est  consilii ; reddite  est  necessitatis.  Christus 
etiam,  Matth.  xix,  12,  consulit  castitatis  votum  : 
Sunt  eunuchi  qui  se  castravere  propter  regnum  coe- 
lorum. Patres  etiam  Augustinus,  Hilarius,  Chry- 
sostomus , etc. , vota  commendant  et  consulunt. 
Ratio  est  quia  per  votum  firmatur  voluntas  in 
bono , in  quo  magna  tum  honestas  tum  utilitas  re- 
peritur,  ut  patet  in  statu  religioso  quem  de  fide 
constat  esse  honestum  et  utilem  ad  perfectionem. 
Differentia  autem  inter  juramentum,  cujus  fre- 
quentia non  consulitur,  et  inter  votum  est,  quod 
illud  non  solum  ob  periculum  peccandi,  sed  etiam 
ex  sua  natura  ac  per  se  primo  non  expediat  ad  vitae 
perfectionem  ; non  enim  per  se  primo  ordinatur  ad 
cultum  Dei,  sed  ad  confirmandam  humanam  veri- 
tatem, votum  autem  per  se  primo  expedit  et  ad 
cultum  Dei  ordinatur.  Nec  ullum  ex  voto  nascitur 
morale  periculum , quia  sola  obligatio  bene  ope- 
randi constituit  hominem  in  periculo  ; alioqui  nul- 
lum praeceptum  positivum  deberet  aut  posset  ei 
imponi. 

Dico  2 : Licet  votum  de  se  expediat , in  praxi  ta- 
men et  usu  servanda  est  prudentia , ne  in  laqueum 
convertatur,  attenta  sive  conditione  personae  vo- 
ventis fragilis,  inconstantis,  junioris,  etc. , sive 
voti  materia  difficiliori , diuturniori,  etc. 

CAPUT  XIX. 


De  quibusdam  voti  divisionibus. 

Votum  dividitur  : 1°  in  commune  et  singulare , 
seu  in  necessarium  et  voluntarium  ; commune  con- 
sistit in  sola  acceptatione  praecepti  curo  propositoillud 
implendi , adeoque  non  est  proprie  votum;  singulare 
consistit  in  proprio  promittendi  actu , qui  semper 
est  supererogationis.  2°  In  votum  factum  Deo  et 
votum  factum  sanctis  ; sed  hoc  diximus  supra  non 
esse  proprie  votum.  5°  In  bonum  et  malum  votum 
quod  fit  de  re  prava  ; asl  hoc  non  est  vere  votum. 
4°  In  votum  perfectum  et  imperfectum  ; si  sit  im- 
perfectum essentialiter,  id  est  factum  sine  inten- 
tione vovendi  aut  se  obligandi,  tunc  non  est  votum 
sed  fictum  et  apparens  ; si  sit  imperfectum  aeciden- 
laliter,  id  est,  factum  non  satis  considerate  et  pru- 
denter, ex  ignorantia  circumstantiae  accidentalis,  ex 
reverentia  aut  timore  alicujus,  tunc  potest  esse  ve- 
rum votum.  5°  In  absolutum  et  conditionatum , 
quod  fit  cum  conditione  suspensiva  obligationis  ex 
parte  objecti  donec  ipsa  impleatur,  v.  gr.  : voveo 
dare  talem  eleemosynam , si  navis  salva  appulerit. 
Dicitur  conditionatum,  non  quia  non  obligat  statim 
atque  emissum  est,  sed  quia  quoad  voti  exsecutio- 
nem suspenditur  obligatio  ; statim  enim  ex  voto 
manet  subjectus  isti  obligationi  si  conditio  implea- 
tur, et  ex  tunc  tenetur  habere  animum  illud  im- 
plendi, impleta  conditione;  adeoque  postea  non 
erit  necessarius  novus  consensus  vel  promissio  , sed 
posita  condijtione  votum  quod  erat  conditionatum , 
transit  in  absolutum.  Yotum  quidem  absolutum  con- 

tinet  etiam  conditiones,  sed  generales  et  intrinsece 
in  ipso  inclusas,  v.  gr. , si  vixero,  si  res  non  fuerit 
mutata,  etc.  At  conditionatum  continet  particula- 
rem conditionem  ex  voluntaria  voventis  aut  promit- 
tentis intentione  conceptam,  et  contingentem  qui- 
dem , non  necessariam , si  sit  de  futuro.  Deinde 
votum  conditionatum  rursus  dividitur  in  poenale  et 
non  poenale  seu  purum  ; in  hoc  ponitur  conditio 
non  ut  poena  sed  ut  mera  conditio  , v.  gr.  si  con- 
valuero ex  morbo , voveo  talem  eleemosynam  ; in 
poenali  autem  res  sub  conditione  promissa  intendi- 
tur tantum  in  poenam  istius  actus  per  quem  condi- 
tio impletur,  et  quidem  intenditur  contra  voventis 
affectum;  v.  gr.  , si  rursus  lusero,  voveo  trium 
dierum  jejunium,  6°  In  votum  internum  et  exter- 
num seu  in  mentale  et  sensibile.  Internum  est , quod 
sola  mente  fit,  vel  de  actu  interno,  v.  gr.  de  tot 
actibus  divini  amoris,  de  oratione  mentali,  etc. , 
vel  de  actu  externo.  Externum  autem  proprie  est 
de  faciendo  vel  vitando  actu  externo  et  sensibili , 
ita  exterius  factum , ut  promissio  possit  hominibus 
innotescere.  Yotum  vero  externum  , nempe  solemne 
subdividitur  in  tacitum  et  expressum,  de  quo  post- 
ea. 7°  In  votum  publicum  , v.  gr.  facium  coram 
testibus,  et  in  occultum.  8°  In  solemne,  quod  sa- 
cro ordini  vel  religiosae  professioni  annexum  est,  et 
in  simplex  quod  caret  ista  substantiali  solemnitate, 
de  qua  postea  agetur.  Hinc  erit  votum  simplex , li- 
cet vovens  dicat  se  solemniter  vovere  tale  quid  , aut 
fiat  votum , v.  gr.  peregrinationis  Jerosolymitanae  , 
cum  publico  apparatu , ritu , et  solemnitate. 


LIBER  II. 

De  materia  voti  ejusque  divisionibus. 


CAPP.  I,  II. 

Qualis  voti  materia  esse  debeat. 

Nota  : Duplex  est  voti  materia , proxima  et  re- 
mota. Proxima  est  aliqua  actio  humana  in  quam 
proxime  cadit  promissio  ; sicut  ablutio  in  baptismo. 
Remota  est  omne  id  quod  mediante  materia  proxi- 
ma attingitur,  et  ad  Dei  cultum  ordinatur. 

Dico  1 : Proxima  voti  materia  debet  necessario 
esse  actus  humanus  ; quia  illa  debet  ita  esse  in  ho- 
minis potestate,  ut  actum  possit  vel  facere  vel 
omittere,  llinc  nec  de  re  necessaria , nec  de  inmos- 
sibili  datur  votum  validum. 

Dico  2 : Remota  voti  materia  est  quaevis  res  qua 
per  actum  humanum  uti  possumus  ad  divinum  cul- 
tum , sive  eam  efficiendo  et  donando , sive  eam  ca- 
pendo  et  vitando.  • 

Dico  o : Si  in  impossibili  voti  materiae  pars  sit 
possibilis,  votum  de  lota  ista  materia  aliquando 
obligat  ad  pariem  possibilem,  aliquando  vero  non. 
Obligat,  si  adsint  hae  duae  conditiones  : 1°  si  condi- 
tio inducens  impossibilitatem  non  sit  inseparabilis 
ab  actu  possibili , eo  manente  utili  et  honesto  ; v. 
gr,  si  quis  vovit  jejunare  omnibus  hebdomadae  die- 


bus, hocque  totum  sit  ei  impossibile,  sed  possit  je- 
junare tribus  aut  quatuor  diebus  in  hebdomada,  ad 
jejunandum  hisce  diebus  obligatur.  2“  Si  actus 
possibilis  maneat  ejusdem  rationis  sub  qua  promis- 
sus est  ; quae  conditio  includit  etiam  voventis  in- 
tentionem , quia  votum  non  obligat  ad  omnem 
actum  possibilem , sed  ad  illum  de  quo  fit ; de  illo 
autem  actu  in  specie  et  secundum  rationem , quae 
per  promissionis  verba  significatur,  tantum  fit  vo- 
tum ; si  igitur  materia  non  sit  ita  possibilis  , licet 
aliqua  ejus  pars  sit  possibilis,  non  obligabit  vo- 
tum : v.  gr.  si  quis  vovit  confiteri,  et  postea  id  sit 
impossibile , non  tenetur  ex  vi  voti  elicere  dolorem 
de  peccatis,  licet  dolor  ut  pars  sacramenti  fuerit 
in  voto  inclusus.  Unde  1°  dum  voti  materia  totalis 
non  est  aliquod  totum  moraliter  indivisibile , sed 
est  tantum  vel  quaedam  actuum  species,  vel  eorum 
multitudo  ac.  collectio , tunc  quamvis  impossibile 
sit  totam  materiam  et  singulas  partes  implere . ta- 
men votum  obligat  vel  ad  partes  vel  ad  partium  col- 
lectionem possibilem,  ubi  de  contraria  voventis  in- 
tentione non  constiterit  ; adeoque  votum  tunc  ex 
parte  est  validum,  ex  parte  invalidum  , quia  virlua- 

liter  est  multiplex , ut  palet  ex  voto  jejunandi  tota 
Quadragesima  ; sic  castitas  non  est  unum  totum  in- 
divisibile , sed  est  collectio  plurium  actuum  quorum 
singuli  per  se  sub  votum  cadunt.  2°  Quando  impos- 
sibilitas materiae  voti  provenit  ex  modo  accessorio 
actui  principaliter  promisso,  votum  obligat  ad  actum 
absolute  , secluso  modo  : nisi  talis  modus  ob  minu- 
endam materiae  difficultatem  sit  adhibitus,  vel  nisi 
constet  voventis  intentionem  fuisse  non  se  obligandi 
ad  actum  sine  tali  modo  : v.  gr.  votum  eundi  Jero- 
solymam  flexis  genibus,  censetur  obligare  ad  sub- 
stantiam actus , secluso  modo  ; impedimentum  enim 
in  accessorio  non  redundat  in  principale,  sicut 
non  polluitur  ecclesia  polluto  coemeterio.  Si  autem 
substantialis  actus  fiat  notabiliter  difficilior  ex  defe- 
ctu modi  qui  putabatur  possibilis , tunc  poterit  vo- 
tum non  obligare , non  quia  est  de  re  impossibili , 
sed  ex  defectu  voluntatis  : v.  gr.  vovit  quis  visitare 
limina  Sancti  Petri  equitando  vel  navigando , quia 
credidit  nec  facultatem  nec  possibilitatem  sibi  defu- 
turam  eundi  tali  modo  ; postea  deest  facultas , non 
tenebitur  pedes  ire,  quia  hic  modus  notabiliter 
mutat  materia;  difficultatem  , nec  censetur  volitus 
actus  sine  suo  modo.  Denique  si  constet  intentio- 
nem voventis  noluisse  vovere  principale  nisi  depen- 
denter  ab  accessorio  et  modo , et  quasi  sub  illius 
conditione  ; tunc  quomodocunque  sit  impossibilis 
materia  vel  unius  partis , vel  modi  accessorii , vo- 
tum ad  nihil  obligat ; si  autem  vovens  manet  du- 
bius de  sua  intentione  in  vovendo , tunc  maxime 
spectanda  est  materiae  conditio,  qualitas,  circum- 
stantia;. 

CAPUT  III. 

An  fieri  possit  votum  non  peccandi,  et  ad  quid 
obliget. 

Dico  1 : Votum  nunquam  peccandi  mortaliter, 
etiam  ab  homine  fragili  factum,  validum  est  (Sotus, 
etc. ) : est  enim  dG  re  honesta  et  non  impossibili , 
quia  licet  sit  res  impossibilis  per  naturam , est  ta- 
mem  possibilis  per  gratiam  ; ideo  facile  potest  in 
illo  dispensari.  Nec  expedit  ordinarie  illud  facere  ; 
quia  potest  esse  occasio  gravius  peccandi , et  ali- 
quando in  eo  faciendo  peccaretur  imprudentia  et 
temeritate.  Imo  votum  nunquam  peccandi  veniali- 
ler  ex  deliberatione  et  plena  advertentia , est  etiam 
validum,  minus  tamen  id  expedit,  ininusque  con- 
sulendum est , quam  praecedens.  Rationes  eaedem 
ac  ante.  Sed 

Dico  2 : Votum  de  non  peccando  omnino  sim- 
pliciter, et  quovis  modo , non  obligat  ad  sui  obser- 
vationem quoad  totam  illius  materiam.  (Navarra , 
Soto,  etc.)  Quia  vitare  omnia  peccata  venialia  etiam 
ex  surreptione  et  collective , non  est  possibile  non 
solum  per  liberum  arbitrium  , sed  etiam  nec  per 
gratiam  ordinariam  ; solumque  ex  speciali  privi- 
legio id  potest  fieri.  Licet  igitur  id  non  sit  impossi- 
bile physice , quia  cum  peccatum  requirat  liberta- 
tem, requiritetiam  ut  sit  possibile  vitare  illud ; dicitur 
tamen  simpliciter  impossibile , quia  humano  modo 


fieri  non  potest,  nec  fieri  unquam  contingit  sine 
speciali  privilegio.  Ilinc  non  potest  homo  habere 
efficax  et  absolutum  propositum  vitandi  omnia  haec 
peccata  ; sed  si  non  potest  habere  istud  propositum, 
ergo  nec  potest  promittere  illa  vitare.  Imo  juxta 
Solum,  Navarra,  Valentia,  Sanchez,  etc.  , tale  vo- 
tum ad  nihil  omnino  obligat  , ne  quidem  ad  dili- 
gentiam adhibendam  pro  vitandis  peccatis  quantum 
fieri  potest,  quia,  inquiunt,  est  nullum  ; estque  de 
toto  illo  objecto  impossibili  per  modum  unius  integra; 
materia;,  cujus  partes  non  intenduntur,  nisi  ut  vo- 
tum componunt,  id  est  integram  innocentiam  et 
culpae  carentiam.  Ita  illi  probabiliter,  sed  rationes 
non  convincunt.  Ideo  satis  probabile  est  istud  vo- 
tum , quandiu  non  commutatur  vel  dispensatur, 
obligare  ad  vitanda  omnia  peccata  deliberata  , vel 
saltem  mortalia,  quia  haec  istius  objecti  pars  est 
possibilis,  et  non  est  per  se  connexa  cum  alia 
parte  impossibili  ; et  videtur  sic  interpretanda  in- 
tentio voventis.  Caeterum  videtur  prior  sententia 
posse  practice  teneri. 

CAPP.  IV,  V. 

An  actus  moraliter  malus,  aut  honestus  sub  conditione 
mala  , possit  esse  materia  voti. 

Dico  1 : Actus  moraliter  malus  non  potest  esse 
materia  capax  obligationis  voti ; nemo  enim  potest 
obligari  ad  faciendum  actum  malum , seu  ad  pec- 
candum : idque  inlellige  de  actu  tam  venialiter 
quam  mortaliter  malo , sive  ex  se  intrinsece  per 
legem  naturalem  , sive  extrinsece  per  legis  positivae 
prohibitionem.  Hinc,  1°  non  potest  esse  materia 
voti  non  tantum  actus  malus  ex  objecto,  sed  nec 
etiam  qui  est  malus  ex  fine  intrinseco,  aut  aliis 
circumstantiis,  si  hae  seu  ad  has  habitudo,  aut 
earum  conjunctio  sub  votum  cadant;  malum  enim 
ex  quocunque  defectu.  An  autem  tunc  votum  obli- 
get, ut  rejecto  fine  aut  circumstantia  mala,  im- 
pleatur quoad  actum  ; hoc,  pendet  maxime  ex  vo- 
luntate et  intentione  quam  vovens  habuit.  2°  Actus 
indifferens  ut  sic,  non  est  materia  voti  capax  ; quia 
in  individuo  sic  factus  , semper  malus  est,  acciden- 
tali saltem  malitia  , ex  defectu  boni  finis , et  mate- 
ria voti  in  individuo  debet  esse  Deo  consentanea.  Si 
autem  iste  actus  ex  se  indifferens  proxime  aptus  sit 
referri  ad  honestum  finem,  ad  Dei  honorem,  ad 
spiritualem  utilitatem  , tunc  affectus  bonitate  istius 
finis , potest  esse  voti  materia.  5°  Votum  factum 
contra  prius  votum  validum  , est  nullum  , quia  prius 
votum  fuit  de  meliori  bono  ; si  ergo  posterius  illi 
opponatur,  erit  ea  materia  opposita  meliori  bono , 
adeoque  prava , et  indebita.  Idem  dic  de  voto  con- 
trario priori  promissioni  humanae  etiam  simplici , 
supposita  ejus  validitate  et  vi  obligandi  sive  ex  ju- 
stitia, sive  ex  fidelitate,  et  sive  sub  peccato  veniali , 
sive  sub  mortali;  quia  talis  promissio  sufficit,  ut 
votum  de  materia  illi  contraria  sit  de  re  prava , 
adeoque  nec  placeat  Deo , nec  sit  validum.  Atque 
liaec  jam  dicta  intellige  de  fine  ex  parte  operis  pro- 
missi seu  materiae  promissae,  et  de  circumstantiis 

qua  sunt  quasi  illius  pars.  Nunc  autem  de  fine  et 
circumstantia  aut  conditione  quae  se  tantum  tenet 
ex  parte  ipsius  intentionis  voventis.  Quare 

Dico  2 : Yotum  sub  conditione  turpis  actus  ad  se 
puniendum  et  vitandum  illum,  v.  gr.  si  blasphema  - 
vero,  dabo  talem  eleemosynam,  non  tantum  est  va- 
lidum, et  de  materia  convenienti,  sed  etiam  hone- 
ste et  pie  fit.  Quod  enim  directe  promittitur,  est 
bonum,  cl  finis  voti  bonus.  Item  votum  factum  sub 
conditione  boni  effectus  prasupponenlis  actum  tur- 
pem, qui  per  se  non  intenditur  in  conditione,  sed 
supponitur  prius  factus,  est  validum,  nec  ista  mate- 
ria est  inepta  ad  votum,  v.  gr.  si  quis  voveat  dolem 
pauperi  puellae,  si  ipsi  nascatur  filius  ex  alia  quam 
violavit,  ejus  votum  est  validum;  quia  in  illo  non 
est  ordo  ad  actum  turpem  qui  jam  supponitur,  sed 
est  ordo  ad  ejus  effectum,  qui  est  bonus,  sive  est 
bonum  temporale  : votum  autem  pro  bono  tempo- 
rali obtinendo,  est  validum  si  materia  voti  sit  ca- 
pax, uti  hic. 

Dico  3 : Votum  emissum  Deo  ad  obtinendum  auxi- 
lium pro  faciendo  actu  pravo  ( v.  gr.  si  victoriam 
obtinuero  in  bello  injusto,  et  vindictam  sumpsero 
injustam  de  inimicis,  dabo  talem  eleemosynam),  est 
nullum  ob  materiam  turpem  et  iniquam  (Cajelanus, 
Sotus,  Navarra,  etc.,  communiter) ; quia  actus  pra- 
vus non  solum  est  finis  voti  ex  parte  promissionis 
seu  promittentis,  sed  etiam  ex  parte  materiae  quse 
Deo  sub  tali  turpi  conditione  promittitur ; iste  enim 
actus  pravus  movet  voventem  ad  ipsius  exsecutio- 
nem, quse  est  prava.  Imo  etiamsi  per  tale  votum 
non  petatur  a Deo  ut  ipse  cooperetur  vel  inducat  ad 
malum,  tamen  votum  est  iniquum ; quia  vovens 
optat  et  ordinat,  quantum  est  in  se,  totam  illam 
Dei  actionem  vel  promissionem  ad  pravum  finem  ; 
nam  qui  Deo  aliquid  promittit  ut  injustam  actionem 
perficere  sibi  concedat,  eo  ipso  vult  et  procurat,  ut 
Deus  suam  cooperationem,  qusecunque  illa  sit,  ordi- 
net ad  favorem  vel  opem  praestandam  suse  iniquae 
voluntati ; ideoque  talis  promissio  et  actio  quae  ex  vi 
illius  fit,  non  solum  in  se  iniqua  est,  sed  etiam  spe- 
ciali modo  injuriosa.  Attamen  si  v.  gr.  in  bello  aut 
duello  injusto,  pro  propria  incolumitate  aliquid  Deo 
voveat,  probabilius  votum  estvalidum  (Navarra,  Ca- 
jetanus,  Sotus,  etc.  ) ; quia  id  quod  postulatur,  est 
bonum,  nempe  incolumitas;  nec  intenditur  per  tur- 
pe medium,  quia  bellum  aut  duellum  injustum  non 
est  medium  ad  obtinendam  incolumitatem  ; imo  vero 
de  se  est  illi  contrarium,  solumque  petitur  a Deo 
ut  non  permittat  sui  occisionem,  quod  etiam  per  se 
bonum  est,  et  Deum  non  dedecet ; nec  talis  effe- 
ctus de  se,  nec  ab  ipso  vovente  ordinatur  ad  pravum 
finem.  Ergo  istud  votum  nec  ex  objecto  nec  ex  fine 
est  iniquum,  adeoque  validum. 

Dico  4 : Votum  factum  in  puram  gratiarum  actio- 
nem pro  victoria  injusta  jam  parta,  vel  pro  alio  ef- 
fectu bono  ex  actione  prava  secuto,  validum  est,  si 
sit  de  materia  capaci,  et  id  quod  ex  actione  prava 
secutum  est,  possit  honeste  et  juste  retineri ; secus 


vero,  si  non  possit  honeste  et  juste  retineri,  v.  gr. 
si  rex  ex  victoria  injusti  belli  parta  usurpatum  alte- 
rius regnum  retineat. 

Dico  5 : Si  votum  fiat  sub  conditione  turpi,  ha- 
bente rationem  pura  conditionis,  non  causae  nec 
motivi  ad  istud  votum  faciendum,  v.  gr.  meretrix 
votum  facit  dandi  eleemosynam,  si  habeat  bona  su- 
perflua ex  suo  meretricio,  illa  conditionis  turpitudo 
non  obstabit  quin  volunt  sit  validum  ; istius  enim 
materia  voti  non  fit  mala  ex  turpi  conditione,  adeo- 
que nec  ipsum  votum,  quia  non  est  ejus  circum- 
stantia. 

CAPUT  VI. 

An  actus  boni,  qui  sunt  de  preeeepto,  possint  esse 

voti  materia. 

Dico  : Actus  qui  sunt  de  praceplo,  possunt  esse 
materia  voti  propriissime  dicti  ( D.  T hornas,  Cajela- 
nus, Sotus,  Sylvester,  Navarra,  etc.,  contra  Gerso- 
nem,  Gabrielem,  etc.  ) ; quia  licet  actus  praceplus, 
sit  aliquo  modo  necessarius,  est  tamen  simpliciter 
voluntarius  et  liber  : nec  repugnat  unam  obligatio- 
nem addi  alteri  obligationi,  remque  uno  titulo  debi- 
tam simul  deberi  ex  alio ; votum  enim  reddit  volun- 
tatem immobiliorem  in  proposito  faciendi  rem  pro- 
missam, quod  lex  aut  praeceptum  non  faciebat,  licet 
ex  se  foret  sufficiens  ad  obligationem  imponendam. 
Hinc,  1“  votum  de  materia  praecepta,  est  univoce 
votum  cum  aliis  volis  qum  fiunt  de  operibus  consi- 
liorum ; est  enim  verus  religionis  actus  univoce 
cum  aliis,  sive  est  promissio  Deo  facta  sicut  alia 
vota.  2-  Violatio  praecepti  volo  confirmati,  v.  gr. 
violatio  castitatis  volo  confirmatae  addit  novam  ma- 
litiam contra  et  religionem  et  fidelitatem  Deo  debi- 
tam ; ideoque  violatores  sacrarum  virginum  dicun- 
tur sacrilegi,  in  cap.  Sciendum.  Ergo  a fortiori  ipsae 
etiam  sunt  sacrilegae.  5°  Votum  castitatis  absolute 
factum  comprehendit  materiam  ex  praecepto  naturali 
necessariam,  seu  obligat  ad  servandam  castitatem 
lege  naturali  praeceptam.  Denique  D.  Thomas 
(quaest.  88,  art.  2)  dicit  ea  quae  sunt  necessaria  ad 
salutem,  posse  cadere  sub  votum. 

Objicies  1 : In  cap.  Quia  circa  De  bigam.,  accessus 
clerici  ad  concubinam  appellatur  simplex  fornicatio, 
tanquam  non  comprehensa  sub  volo;  ergo  signum 
est  actum,  qui  est  de  praecepto,  non  esse  materiam 
voti.  Respondeo  : Distinguo  antecedens.  Appellatur 
simplex  fornicatio  in  ordine  ad  bigamiam  inducen- 
dam, concedo  antecedens ; in  ordine  ad  excluden- 
dam malitiam  contra  votum  castitatis,  nego  antece- 
dens. Clerici  copula  cum  soluta  dicitur  simplex  for- 
nicatio, ut  distinguatur  ab  ea  quae  fit  cum  nupta,  in- 
ducens bigamiam,  non  autem  dicitur  simplex  quasi 
non  includeret  speciem  sacrilegii  contra  votum  prae- 
ter malitiam  contra  castitatem. 

Obj.  2 : Votum  est  opus  supererogationis;  ergo 
non  cadit  nisi  in  opus  supererogationis.  Respondeo: 
Nego  consequens.  Opus  enim  supererogationis.  sive 
opus  non  praeceptum  potest  versari  circa  opus  prae- 
ceptum, addendo  aliquid  non  debitum,  v.  gr.  jura- 

mentum.  Sic  confessarius  polest  in  satisfactionem 
injungere  jejunium  praeceptum,  imponendo  novam 
obligationem  pertinentem  ad  poenitentiam. 

Obj.  3 : Votum  inducit  obligationem;  ergo  non 
supponit  illam.  Respondeo  : Distinguo  consequens. 
Non  supponit  earudem  obligationem,  concedo.  Non 
supponit  aliam  a voto,  nego.  Polest  enim  addi  obli- 
gatio obligationi,  maxime  quando  obligationes  sunt 
diversae  rationis,  uti  jam  ostensum  est  de  juramen- 
to, sic  solutio  quae  jam  debita  est  ex  contractu  mu- 
tui, potest  de  novo  promitti  et  jurari,  nempe  pro- 
mittendo et  jurando  id  quod  jam  debetur  alio  ti- 
tulo. 

Obj.  4 : Res  voto  promissa  non  potest  iterum  vo- 
veri; ergo  neque  res  praecepta  potest  voveri.  Re- 
spondeo : Nego  consequens.  Res  voto  promissa  non 
potest  iterum  voveri,  quia  non  potest  obligatio  ejus- 
dem omnino  rationis  multiplicari,  etiamsi  id  qui- 
dam negent;  volHm  autem  circa  rem  praeceptam  est 
diversae  obligationis  ab  obligatione  rei  praeceptae, 
sive  sunt  duae  obligationes  diversarum  virtutum. 
Imo  etiamsi  votum  foret  de  actu  religionis  aliunde 
praecepto,  v.  gr.  de  auditione  missae  praeceptae,  pos- 
set iste  actus  adhuc  voveri  : quia  possunt  intra  eam- 
dem  virtutem  esse  actus  qui  habeant  honestatem 
specie  diversam,  v.  gr.  oratio,  sacrificium,  votum. 

Obj.  5 : Votum  debet  esse  de  meliori  bono  juxta 
commune  axioma  ; atqui  meliora  bona  dicuntur  ope- 
ra consiliorum  non  praeceptorum  ; ergo.  Respondeo  : 
Votum  de  actu  praecepto  polest  dici  esse  de  meliori 
bono ; quia  actus  praeceptus  praeferendus  est  aliis 
actibus  non  praeceptis  qui  simul  fieri  non  possunt. 
Deinde  actus  prajeeptus  factus  ex  voto  et  intuitu 
religionis,  melior  est  quam  factus  sine  volo.  Si  au- 
tem istud  axioma  : Votum  debet  esse  de  meliori  bono, 
intelligalur  de  bono  quod  consulitur  ad  melius  esse, 
sed  non  praecipitur,  potest  negari  tale  principium  ; 
quia  nullo  jure,  ratione  vel  auctoritate  fundatur, 
sed  de  ejus  vero  sensu  dicetur  in  capite  sequenti. 

CAPUT  VII. 

An  votum  debeat  esse  necessario  de  meliori  bono. 

Dico  : Votum  necessario  debet  esse  de  meliori 
bono,  non  solum  ut  recte,  sed  etiam  ut  valide  fiat. 
Quia  non  potest  obligare  ad  bonum  cum  detrimento 
melioris  boni ; lioc  enim  non  est  consonum  divinae 
voluntati,  quae  est  sanctificatio  nostra,  nec  ab  ea 
acceptaretur.  Istud  autem  melius  bonum  vel  est 
praeceptum,  vel  consilium  evangelicum  ducens  ad 
consequendam  perfectionem,  vel  est  aliud  opus  bo- 
num non  praeceptum,  nec  impediens  majus  bonum, 
v.  gr.  jejunare  tali  die,  talem  dare  eleemosy- 
nam, etc. 

Objicies  1 : Ad  faciendum  aliquod  opus  propter 
Deum  et  ad  ejus  gloriam,  sufficit  ut  illud  sit  bonum, 
nec  necesse  est  ut  sit  melius ; ergo  etiam  ad  vo- 
vendum Deo,  sufficit  ut  sit  bonum  id  quod  vovetur, 
nec  necesse  est  ut  sit  melius.  Respondeo  : Nego  con- 
sequens. Quia  aliquid  potest  ordinari  ad  Dei  gloriam  ; 
sed  obligari  ad  illud,  potest  non  perlinere  ad  Dei 


gloriam.  Simplex  enim  boni  operatio  sine  obligatio- 
ne non  tollit  potestatem  faciendi  melius  bonum  in 
futuro ; sed  operatio  boni  cum  obligatione  voti, 
tollit  moralem  potestatem  faciendi  melius  bonum  in 
futuro,  et  haec  ablatio  potestatis  non  placet  Deo,  nec 
talis  obligatio  est  ad  gloriam  Dei. 

Obj.  2 : In  humana  promissione  non  solum  quod 
est  utilius  et  melius  homini  est  materia  validae  pro- 
missionis, sed  etiam  id  quod  est  tantum  utile  ; ergo 
etiam  in  voti  promissione.  Respondeo  : Nego  con- 
sequens. Disparilas  est,  quod  promissio  humana 
fiat  homini  qui  nec  semper  cupit  quod  melius  est, 
nec  curat  promittentis  perfectionem  sed  suam  uti- 
litatem ; et  licet  optet,  quod  sibi  est  utilius,  tamen 
quando  id  non  offertur,  acceptat  id  quod  est  utile. 
Deus  vero  semper  cupit  ab  homine  quod  est  melius 
et  perfectius  ad  honestatem  voventis ; et  ratione  pro- 
missionis sibi  faclse  non  vult  id  impedire. 

Obj.  3 : Ergo  quotiescunque  actus  bonus  impe- 
dit meliorem,  votum  de  illo  non  obligat.  Respondeo  : 
Nego  illatum.  Votum  de  hujusmodi  actu  inferiori 
est  quidem  validum  absolute,  non  tamen  facta  com- 
paratione ad  meliorem  actum,  id  est  obligat  ad  fa- 
ciendum talem  actum  ; non  tamen  obligat  ad  omit- 
tendum meliorem,  et  sic  omne  votum  est  semper 
de  bono* sub  ratione  melioris.  Hinc  negatur  votum 
de  actu  bono  repugnante  meliori  quocunque  modo, 
absolute  non  obligare  ; sed  non  ita  definite  obligat, 
quin  liceat  isti  actui  inferiori  qui  promissus  est, 
substituere  meliorem. 

CAPUT  VIII. 

An  omnis  actus  moraliter  bonus  non  impediens  me- 
liorem, possiLesse  materia  voti. 

Dico  i : Votum  de  aliquo  actu  honesto  ad  corpo- 
ris aut  ad  vitae  praesentis  commoditatem  pertinente, 
v.  gr.  de  actu  ambulandi,  ludendi,  etc.,  si  fiat  de 
ejus  specificatione  quatenus  honestus  est,  et  quasi 
sub  hac  conditione  : si  ambulavero,  si  lusero,  etc., 
honeste  et  secundum  rectam  rationem  ambulabo, 
ludam,  etc.,  sic  est  validum,  adeoque  conveniens 
voti  materia  : quia  hoc  votum  est  de  re  consentanea 
rationi  et  Deo  grata,  nec  per  se  avertente  mentem 
ab  alia  meliori ; non  enim  obligat  simpliciter  ad  ta- 
lem actum,  sed  solum,  si  liat,  ponit  in  illo  debitum 
modum.  Si  autem  fiat  votum  de  ejusmodi  actu 
quoad  ejus  exercitium,  ordinarie  non  obligat,  quia 
ordinarie  ejusmodi  actus  talis  est,  ut  melius  sit  ho- 
mini abstinere  ab  illo  quam  illum  exercere.  Si  igitur 
sil  melius,  licitum  est  facere  non  obstante  volo, 
adeoque  votum  absolute  non  obligat;  ut  enim  abso- 
lute votum  obliget  ad  exercendum  actum,  oportet 
ut  exercitium  actus  praevaleat  saltem  ejus  carentioe. 
Possunt  tamen  interdum  concurrere  tales  circum- 
stantiae, ut  talis  actus  bonus  fiat  materia  voti  obli- 
gantis ad  illius  exercitium  comparati  ad  abstinen- 
tiam ab  illo,  v.  gr.  si  supponatur  et  judicetur  esse 
rectae  rationi  consentanea  respectu  talis  personae  : 
imo  ejus  exercitium  esse  magis  rectae  rationi  ac  me- 
lius quam  abstinentia  ab  illo,  aut  etiam  necessarium; 

tunc  votum  de  eo,  obligabit  ad  illius  sic  formaliter 
spectati  exercitium.  Unde 

Dico  2 : Nullus  est  actus  virtutis  moralis  qui  se- 
cundum suam  speciem  non  possit  interdum  esse 
voti  materia,  licet  in  quibusdam  id  rarissime  contin- 
gat, ut  palet  ex  dictis.  Talis  enim  actus  est  bonus, 
nec  impedit  transitum  ad  meliorem  nisi  quandiu 
durat;  ergo,  etc.,  quia  ut  actus  sit  materia  voti, 
sufficit  illum  ita  esse  bonum  ut  post  factum  votum 
non  liceat  ab  eo  abstinere,  nisi  per  transitum  ad 
meliorem,  vel  saltem  reque  bonum. 

CAPUT  IX. 

An  actus  mor aliter  bonus,  v.  cjr.  contractus  matrimo- 
nialis inducens  inhabililatem  ad  statum  perfectio- 
nis, possit  esse  interdum  voti  materia. 

Dico  1 : Actus  matrimonii  voluntarie  contrahen- 
di per  se  loquendo  non  est  voti  materia,  adeoque 
votum  de  illo  generaliter  est  nullum ; quia  istud 
vinculum  inducit  effectum  repugnantem  meliori 
bono,  id  est  statui  religionis  et  caelibatus;  ergo  vo- 
tum de  tali  vinculo  assumendo,  non  potest  obligare 
ad  non  ingrediendam  religionem  aut  ad  dimitten- 
dum statum  caelibatus,  atque  ita  ad  nihil  obligare 
potest  ac  proinde  irritum.  Juramentum  quidem  po- 
test obligare  ad  matrimonium,  quia  sequitur  natu- 
ram promissionis  humanae  cui  adjungitur;  quae  pro- 
missio ad  id  quod  promissum  est,  obligat  si  sit  bo- 
num, licet  non  sit  melius  bonum,  votum  vero  per 
se  intendit  bonum  melius  et  quod  est  Deo  gratius. 
Deinde  votum  de  matrimonio  duntaxat  rato  cum 
intentione  non  consummandi  illud,  non  est  etiam 
voti  materia,  quia  nec  videtur  per  se  honestum  nec 
rationi  consentaneum,  maxime  si  fiat  ab  uno  con- 
trahentium, altero  ignorante,  sic  injuriam  aut  do- 
lum erga  eum  committendo;  imo  licet  id  fieret  cum 
mutuo  conjugum  consensu,  nisi  interveniat  specia- 
lis Dei  revelatio,  esset  contra  matrimonii  substan- 
tiam, vel  contra  modum  contrahendi,  fini  matrimo- 
nii et  rationi  consentaneum ; ideoque  non  est  illa 
voti  materia. 

Dico  2 : Quando  matrimonium  cadit  sub  praece- 
ptum, v.  gr.  ob  nocumentum  factum  alicui  personae 
sub  promissione  illam  ducendi  in  uxorem,  ob  legili- 
mandos  liberos  in  mortis  articulo,  etc.,  tunc  potest 
etiam  cadere  sub  votum  ; quia  tunc  votum  redun- 
dat in  majus  voventis  bonum,  illumque  confirmat  in 
bono  quod  facere  tenetur. 

Dico  3 : Votum  contrahendi  matrimonium  ad  vi- 
tandum periculum  incontinentiae  seu  fornicationis, 
affirmant  esse  validum  Cajelanus,  Navarra,  Bellar- 
minus,  Sancliez,  etc.,  negant  vero  Soto  et  Arago- 
nensis ; sed  assero  : 1°  non  obstante  tali  voto  et 
necessitate,  fore  semper  licitum  illi,  qui  illud  emisit, 
ingredi  religionem,  et  tentare  alia  media  quibus  ju- 
vetur ad  servandam  continentiam,  adeoque  omittere 
vel  suspendere  ejusmodi  voti  obligationem.  Deus 
enim  non  sinit  aliquem  tentari  supra  id  quod  potest, 
islique  persona;  in  particulari  melius  est  non  inire 
matrimonium,  sed  perfectiori  modo  vincere  fragi-Ii- 

latem  suam.  2°  Tamen  assero  in  illo  necessitatis  ca- 
su votum  esse  validum,  quia  in  tali  persona  matri- 
monium est  de  meliori  bono  : Melius  est  enim  nu- 
bere quam  uri  ( 1 Cor.  vn,  9)  ; et  si  judicetur  tale  re- 
medium illi  esse  simpliciter  necessarium  aut  uti- 
lius quam  status  religiosus,  aut  quidpiam  aliud, 
tunc  votum  absolute  obligat.  Si  autem  non  putetur 
necessarium,  meliusque  posse  vitari  istud  pericu- 
lum per  religionis  statum,  aut  per  aliud  medium, 
tunc  obligabit  tantum  sub  conditione  si  vovens  no- 
lit per  religionis  ingressum  aut  per  aliud  simile  vi- 
tare periculum  in  quo  versatur. 

Dico  4 : Votum  ducendi  virginem  pauperem,  cu- 
jus integritas  periclitatur,  facium  intuitu  pietatis 
ac  misericordiae  adeoque  divini  obsequii  ad  ei  suc- 
currendum, videtur  validum  quoad  ducendam  istam 
personam  in  particulari ; ita  tamen  ut  non  oblige- 
tur vovens  ad  exercitium  actus,  possitque  si  nolit 
matrimonio  jungi,  amplecti  statum  religiosum  aut 
servare  caelibatum  in  quovis  continentiae  gradu ; 
ideo  istud  votum  obligat  tantum  per  modum  voti 
conditionati  : Si  duxero  uxorem,  istam  pauperem 
ducam,  non  vero  quamvis  aliam.  Idem  dic  de  volo 
contrahendi  matrimonii  cum  meretrice  ad  eam  libe- 
randam ab  isto  malo  statu.  Ratio  est  quia  vovens  ha- 
bet intentionem  obligandi  se,  quantum  potest,  ad 
istud  pietatis  opus ; ergo  si  non  potest  obligari 
absolute  ad  exercitium  actus,  obligabitur  saltem  ad 
ejus  specificationem  seu  determinationem.  Simili- 
ter vovens  perpetuo  inservire  in  xenodochio,  in- 
gredi religionem  laxiorem,  et  quid  simile,  obligatur 
quidem,  sed  non  ablata  libertate  transeundi  ad  sta- 
tum meliorem,  v.  gr.  ad  religionem  strictiorem, 
etc. 

CAPUT  X. 

An  objectum  includens  bonum  ei  malum  possit  esse 
materia  voti  capax. 

Dico  1 : Quando  materia  voti  aliquid  bonum,  et 
aliquid  malum  actu  includit , v.  gr.  si  quis  voveat 
nudus  peregrinari  Romam,  votum  obligat  ad  id  quod 
bonum  est,  seclusa  materia,  nisi  principalis  ratio 
vovendi  fuerit  pravitas  materiae  seu  turpe  motivum, 
vel  nisi  constet  intentionem  voventis  non  voluisse 
se  obligare  ad  unam  partem  sine  connexione  alte- 
rius, vel  quasi  sub  illius  conditione. 

Dico  2 : Quando  materia  voti  est  aliquod  oDje- 
ctum  commune  sub  se  continens  actiones  licitas  et 
illicitas,  votum  obligat  ad  licitas  et  non  ad  alias  ; et 
ex  natura  sua  talem  determinationem  includit,  quia 
illa  materia  divisibilis  est,  nec  ulla  est  ex  se  con- 
nexio inter  partes. 

Quoad  votum  Jephte  sacrificandi  filiam  suam, 
etc.,  quamvis  Lyra  et  Vatablus  negent  fuisse  corpo- 
rali morte  sacrificatam,  volentes  eam  fuisse  in  ho- 
locaustum Deo,  id  est  ad  perpetuum  ejus  cultum  so- 
lummodo oblatam  seu  consecratam,  tamen  commu- 
nis est  Patrum  sententia  quod  Jephte  illam  sacrifi- 
caverit corporaliter  interficiendo.  Istud  autem  votum 
secundum  se  spectatum,  fuit  temerarium  et  impium. 

PART.  II.  — XI.  DE  RELIGIONIS  VIRTUTE  ET  STATU. 


An  vero  Jephte  excusari  possit  ab  omni  eulpa  tam 
in  vovendo  quam  in  voto  adimplendo,  ob  ignoran- 
tiam, videntur  Patres  dubitare  aut  fluctuare. 

CAPUT  XI. 

An  bonorum  operum  omissiones  possint,  esse  voti 
materia. 

Dico  I • Negatio  seu  omissio  boni  operis  quod  est 
supererogalionis  aut  consilii,  non  est  ex  suo  genere 
voti  materia,  et  si  fiat  tale  votum,  v.  gr.  non  in- 
grediendi religionem,  ad  nihil  obligat;  quia  omittere 
istud  opus  bonum,  non  est  melius  bonum  ; ipsa 
enim  consilia  sunt  de  melioribus  bonis. 

Dico  2 : Votum  non  vovendi  absolute  non  est  lici- 
tum, quia  est  de  re  consiliis  directe  opposita.  Si  quis 
tamen  suse  prudentiae  ac  consilio  diffidens,  voveat 
non  facere  votum,  donec  virum  prudentem  consu- 
luerit, eumque  consulat  , tale  votum  erit  validum. 
Sic  votum  non  petendi  voti  dispensationem  erit  va- 
lidum, ubi  dispensatio  ex  justa  causa  non  fuerit  me- 
lior, seu  magis  conveniens  ad  animae  bonum  ; imo 
id  totum  videtur  posse  proponi  superiori  ut  ipse 
faciat  quod  melius  esse  judicaverit. 

Dico  5 : Votum  non  suscipiendi  ordines,  probabi- 
lius non  est  validum,  maxime  spectando  statum  cle- 
ricalem quatenus  habet  annexum  castitatis  votum  ; 
cujus  impedilivum  tanquam  majoris  boni  esset  tale 
votum.  Deinde  ordo  clericalis  est  res  sacra,  et  ad 
Dei  cultum  pertinens,  elc.  Votum  autem  non  susci- 
piendi episcopatum  vel  praelaturam,  etiamsi  papa  vel 
alius,  qui  potest  praeceptum  imponere,  istud  impo- 
nat, non  est  validum;  quia  est  contra  bonos  mores, 
secus  vero  si  fiat  de  non  procurando  episcopatu  aut 
praelatura,  vel  etiam  de  non  acceptanda,  nisi  is  qui 
potest  praecipere,  praecipiat.  Hoc  enim  de  se  est 
valde  utile  ad  spiritualem  profectum,  occludit  viam 
ambitioni,  etc. 

Dico  4 : Negatio  seu  omissio  boni  operis,  quod 
nec  in  consilio  nec  in  praecepto  est,  potest  esse  ma- 
teria voti,  v.  gr.  votum  non  nubendi  seu  non  du- 
cendi uxorem,  prout  distinguitur  a voto  castitatis, 
est  validum  et  sanctum  : quia  licet  actus  quiomit- 

litur,  sit  bonus,  v.  gr.  matrimonii,  potest  tamen 
impedire  majus  bonum ; ergo  negatio  seu  omissio 
talis  actus , non  ut  est  negatio  alicujus  bonitatis, 
sed  ut  est  negatio  impedimenti  majoris  bonitatis, 
potest  esse  voti  materia.  Sic  votum  non  ludendi  et 
similia  ordinarie  et  per  se  loquendo  sunt  valida  et 
obligant,  etiam  in  ludis  qui  sine  peccato  exerceri 
possent;  sunt  enim  simpliciter  dc  meliori  bono,  quia 
ludi  ex  se  sunt  impeditivi  majoris  boni,  nisi  forte 
in  casu  valde  particulari. 

CAPUT  XII. 

Divisiones  votorum  ex  parte  materia;. 

Votum  dividitur ; 

1.  In  reale  , personale,  et  mistum . Reale  est  quo 
promittitur  pecunia  vel  aliquid  pecunia  aestimabile, 
quod  non  sit  ipsa  hominis  voventis  actio.  Personale 
est,  quod  est  tantum  de  aliqua  personali  ipsius  vo- 
ventis actione,  v.  gr.  votum  laborandi  suis  manibus 
in  templi  aedificatione.  Mistum  est  quod  praeter  vo- 
ventis actionem,  etiam  reales  sumptus  includit,  v. 
gr.  dum  quis  vovet  visitare  pauperem  et  dare  illi 
stipem  ; sed  hoc  in  re  duplex  est  votum,  nempe 
personale  et  reale.  Alio  modo  est  votum  mistum, 
dum  miscetur  intrinsece  ex  natura  actionis  voventis, 
quae  moraliter  fieri  nequit  sine  realibus  sumptibus, 
v.  gr.  votum  longinquae  peregrinationis;  ast  lioe 
reducitur  ad  personale.  Vota  tum  realia  tum  perso- 
nalia complectuntur  materias  aut  opera  omnium 
virtutum,  v.  g.  misericordiae,  religionis,  grati tudinis, 
justitiae,  etc. 

2.  In  affirmativum  : v.  gr.  votum  orandi,  peregri- 
nandi, etc. ; et  in  negativum  : v.  gr.  votum  non  nu- 
bendi, non  fornicandi,  etc. 

5.  In  perpetuum,  quod  durat  tota  vita,  et  interdum 
post  voventis  vitam  in  suo  pio  opere,  v.  gr.  votum 
aedificandi  xenodochium  in  quo  alantur  perpetuo 
pauperes ; et  in  temporale,  quod  non  durat  per  to- 
tam vitam. 

4.  In  reservatum,  cujus  dispensatio  superiori  de- 
terminato reservatur,  et  in  non  reservatum. 


LIBER  III. 

De  personis  quee  vovere  possunt. 


CAPP.  I,  II. 

Au  solus  et  omnis  homo  possit  votum  emittere  , 
et  illo  obligari. 

Dico  1 : Christus  de  potentia  ordinaria,  saltem 
ut  viator,  potuit  proprium  sive  virginitatis,  sive  pau- 
pertatis, sive  obedientiae  votum  Deo  emittere  : Vota 
mea  reddam  in  conspectu  timentium  eum  ( Psal . xxi , 
26).  Sicut  juravit  Domino,  votum  vovit  Deo  Jacob 
(Psal.  cxxxi,  2).  Per  assumptam  enim  naturam  vi- 
detur clarum  potuisse  votum  aliquod  emittere ; an 
vero  de  facto  aliquod  proprium  votum  emiserit,  in- 
certum est. 

Dico  2 : Angelica  natura  secundum  se  speciata, 


non  est  voti  incapax,  utpole  inlelligens  et  libera,  v. 
gr.  angelus  posset  vovendo  promittere  Deo  diligen- 
tem hominis  custodiam  ; juxta  ejus  tamen  exigen- 
tiam non  videtur  in  angelo  reperiri  actus  vovendi 
sive  in  statu  vice  qum  fuit  brevissima,  sive  gloriae 
cui  non  est  accommodatum  votum,  sive  damnatio- 
nis, cui  votum  repugnat.  Hinc  beati  spiritus  licet 
secundum  se  sint  voti  capaces,  tamen  ejus  usus  non 
est  illorum  statui  accommodatus,  non  indigenti  con- 
firmatione in  bono  per  votum.  Quare  solus  homo 
viator  ita  est  voti  capax,  ut  et  de  facto  frequenier  in 
illo  reperiatur. 

Dico  5 : Homo  ante  usum  rationis  non  est  voti 

capax,  quia  non  habet  deliberatum  consensum,  ne- 
que uti  potest  propria  voluntate  tanquam  habens 
ejus  dominium,  quod  ad  votum  recjuirilur ; nam  vo- 
tum est  actio  personalis  quae  fit  propria  voventis 
voluntate,  et  iu  illa  immediate  nititur,  adeoque  non 
potest  per  alium  fieri.  Unde  votum  unius  non  transit 
ad  alios,  v.  gr.  parentum  ad  liberos,  defuncti  ad  hae- 
redes, populi  ad  successores,  sed  potest  esse  causa 
quasi  efficiens  obligationis  in  aliis,  non  religionis, 
sed  justitiae  aut  praecepti,  de  qua  post.  Dum  quis 
adultus  vovet  aliquid  per  procuratorem,  voti  obli- 
gatio oritur  ex  proprio  consensu.  Filii  a parentibus 
voto  oblati  religioni  illo  non  obligantur  ut  in  se- 
quenti tomo  dicetur. 

Dico  4 : Nullum  proprium  votum  fit  in  susce- 
ptione baptismi,  ne  ab  adultis  quidem  ( Durandus, 
Richardus,  Solo,  Bellarminus,  etc. ).  Nullum  enim 
in  ea  verbum  significat  votum,  nec  Ecclesia  id  prae- 
cipit. Dum  liberam  baptismi  susceptionem,  seu  legis 
evangelicae  acceptionem  ac  ejus  servandae  proposi- 
tum quidam  antiqui  Patres  vocant  votum,  intelli- 
gunt  votum  commune  et  necessarium,  non  volun- 
tarium et  singulare,  de  quo  supra  in  lib.  i,  cap.  19, 
sed  votum  late  et  improprie. 

Dico  5 : Omnis  homo  viator  sufficienti  ratione 
utens  et  sufficientem  habens  Dei  cognitionem,  quan- 
tum est  ex  parte  sua,  id  est  habens  materiam  quam 
voti  obligationi  possit  efficaciter  subjicere,  cum  Dei 
auxilio,  est  capax  voti  emittendi,  si  aliunde  non  sit 
impeditus,  nempe  a superiore  illud  vetante  et  irri- 
tante. 

CAPUT  III. 

An  Ecclesia  possit  reddere  aliquas  personas  inhabiles 

ad  valide  vovendum,  seu  impedire,  ne  valide  vo- 
veant. 

Dico  1 : De  votis  solemnibus,  quatenus  solemnia 
sunt,  non  est  dubium  quin  possit  Ecclesia  inhabili- 
tare  aliquas  personas  ad  valide  facienda  ejusmodi 
vota,  seu  stabilire  impedimenta  irritantia  et  redden- 
tia ista  xola  invalida,  si  cum  illis  fiant;  imo  id  de 
fide  certum  est  ex  communi  usu  et  sensu  Ecclesiae; 
quae  olim  juxta  jus  antiquum  irritabat  religiosam 
professionem  factam  ante  annos  pubertatis,  id  est 
ante  decimum  quartum  aetatis  annum  in  masculis, 
et  ante  duodecimum  in  feminis;  nunc  juxta  novum 
jus  Tridentini  fsess.  25,  c.  15)  irritat  tam  in  femi- 
nis quam  in  masculis  ante  decimum  sextum  aetatis 
annum  expletum,  et  ante  unum  probationis  annum 
expletum.  Ratio  est  quia  in  voto  solemni  seroper 
intervenit  acceptatio  ex  parte  Ecclesiae,  et  contra- 
ctus humanus  inter  religiosum  se  religioni  traden- 
tem et  ipsam  religionem  acceptantem  istam  tradi- 
tionem, et  se  religioso  utcunque  obligantem  ; ideo 
potest  Ecclesia  statuere  conditiones  sine  quibus  non 
sit  validum,  atque  ita  facere  irritum,  si  quis  id 
emittat  non  servatis  conditionibus  requisitis.  Imo 
ejusmodi  votum  sic  emissum  non  tantum  est  invali- 
dum quatenus  solemne,  sed  etiam  quatenus  sim- 
plex; qaia  Tridentinum  (ubi  supra)  dicit  : Profes- 

sio  antea  facta  sit  nulla,  nullamque  obligationem  in- 
ducat, etc.,  aut  ad  alios  quoscunque  effectus.  Deinde 
vovens  non  intendit  istud  votum  emittere,  nisi  ut 
solemne  sive  ut  annexum  statui  religioso,  adeoque 
est  invalidum  ex  intentionis  defectu.  De  volis  sim- 
plicibus qum  fiunt  a scholaribus  societatis  Jesu,  post 
duos  probationis  annos,  dicetur  postea.  Quaedam 
autem  vota  simplicia,  quae  in  eadem  societate  a pro- 
fessis post  professionem  fiunt,  si  professio  fuisset 
invalida,  etiam  essent  invalida,  quia  in  illa  nituntur 
sicut  accessorium  in  principali,  quo  ruente  ruit  ac- 
cessorium. 

Dico  2 : Potest  etiam  Ecclesia  directe  et  per  se 
inhabilitare  personam,  seu  ejus  voluntatem  ac  con- 
sensum reddere  inefficacem  ad  vola  simplicia  valide 
emittenda  , sive  conditiones  aliquas  designare  sine 
quibus  votum  simplex  non  valeat,  etiamsi  promit- 
tens aut  vovens  velit.  Quia  valor  voti  simplicis  pen- 
det ex  Dei  acceptatione ; Deus  autem  non  acceptat 
votum  quando  Ecclesia  illud  irritat,  sicut  censetur 
Deus  in  volo  dispensare  quando  Ecclesia  dispensat ; 
et  licet  voti  materia  sit  mere  interna,  ac  votum  solo 
corde  fiat,  Ecclesia  tamen  potest  etiam  ad  illud  red- 
dere inefficacem  consensum  internum,  si  ita  ad  ani- 
m®  bonum  expediat  : tale  enim  votum  internum 
est  capax  dispensationis,  ergo  et  invalidationis,  cum 
utraque  fiat  ex  vi  ejusdem  potestatis  : Quodcunque 
solveris,  etc.  ( Malth . xvi,  19);  et  : Pasce  oves  meas 
( Joan . xxi,  17).  llaec  autem  potestas  reddendi  vota 
invalida  videtur  soli  pap®  competere,  non  episco- 
pis. Iiaque  potestas  impediendi  ne  votum  sit  vali- 
dum, a Christo  data  est  in  ordine  ad  forum  con- 
scienti®, sicut  potestas  dandi  indulgentias , vota 
relaxandi,  etc.,  pertinetque  ad  potestatem  jurisdi- 
ctionis pro  animae  gubernatione  et  bono  : praeterea 
inhabilitare  personam  ad  valide  vovendum,  non  est 
contra  jus  naturale;  nullum  est  enim  jus  naturale, 
quod  prohibeat  privare  aliquem  usu  suae  libertatis  in 
re  aliqua  justa,  ut  patet  in  servitute,  in  matrimonio 
et  aliis  contractibus. 

CAPP.  IY,  Y. 

An  aliquorum  vota  simplicia  sint  nulla  ex  jure  eccle- 
siastico ; et  an  quaedam  personae  suOjectce  sint  pro- 
hibitae, ne  valide  voveant. 

Dico  1 : Nulla  est  persona  simpliciter  inhabilis  ex 
jure  ecclesiastico  ad  emittendum  valide  vota  simpli- 
cia; nec  ullum  est  votum  simplex  quod  sit  irritum 
ex  vi  solius  juris  ecclesiastici,  si  ad  illud  concurrant 
omnia  quae  de  jure  natur®  requiruntur  et  sufficiunt. 
Nullum  enim  tale  jus  invenitur  ex  parte  persona? 
quod  illam  inhabilitet,  reddendo  ejus  votum  sim- 
plex irritum  ; potest  tamen  a jure  positivo  fieri  mu- 
tatio materi®;  quam  prohibeat,  ct  tunc  cx  jure 
naturali  votum  erit  irritum  et  nullum,  quia  erit  de 
re  mala  prohibita  et  illicita.  Qu®dam  autem  parti- 
cularia jura,  qu®  objiciuntur,  nihil  prmdict®  asser- 
tioni officiunt.  Nam  1°  votum  episcopi  longinqu® 
peregrinationis,  de  quo  in  cap.  Magna;,  potuit  esse 
de  rc  Heita,  adeoque  validam  ; potuit  etiam  esse  in- 

validum  si  fuit  de  re  illicita,  olt  obligationem  resi- 
dendi, ob  defectum  concessae  a papa  facultatis,  etc. 
Idem  dic  de  voto  episcopi  renuntiandi  episcopatui 
sine  papae  licentia,  de  qua  in  cap.  Nisi  cum  pridem. 
Quia  est  de  re  illicita,  adeoque  ex  natura  rei  invali- 
dum, non  ex  jure  positivo.  2-°  Similiter  votum  cle- 
rici de  facienda  peregrinatione,  de  quo  in  cap.  Non 
oportet  De  consec.,  d.  5,  absolute  loquendo,  licitum 
et  validum  est  dum  non  obstat  officii  vel  beneficii 
obligatio  specialis,  et  tunc  etiam  erit  validum  si  fiat 
conditionate  in  ordine  ad  habendum  consensum  et 
licentiam  praelati,  etc. 

Dico  2 :Non  est  illicitum  personis  subditis  vovere 
in  materia  quae  sibi  licita  est,  non  obstante  subje- 
ctione. (D.  Thomas,  etc.)  Sic  filius  impubes  casti- 
tatem, uxor  moderatam  orationem,  servus  pias  ad 
Deum  genuflcxiones  licite  et  valide  vovent  sine  licen- 
tia, uti  et  religiosi  sine  consensu  ac  licentia  sui  prae- 
lati. D.  Thomas,  Gajetanus,  Solus,  Navarra,  etc., 
contra  Richardum,  et  Angelum,  putantes  esse  jure 
prohibitum  religioso  vovere  sine  expresso  vel  tacito 
praelati  consensu,  in  cap.  Monacho  24,  quaest.  4 ; 
sed  hoc  caput  Monacho,  non  agit  de  ejusmodi  voti 
prohibitione,  aut  de  religiosae  obedientiae  perfectione 
et  dependentia  a voluntate  praelati,  nec  ibi  fertur 
lex  ecclesiastica.  Dum  dicitur  religiosus  non  habet 
velle  et  nolle,  id  est  nihil  potest  licite  agere  contra 
voluntatem  sui  praelati,  neque  ita  sibi  proponere 
quidpiam  agendum,  ut  non  sit  paratus  id  omittere, 
si  superior  velit. 

Dico  5 : Vota  subditorum  valida  sunt,  quandiu 
per  superiorem  non  tolluntur,  si  sint  de  materia  ipsis 
non  prohibita,  adeoque  licita.  Hinc  quandiu  non 
irritantur,  obligant  juxta  materiae  exigentiam  etcon- 
ditionem  : v.  gr.  votum  a religioso  sine  praelati  li- 
centia, a filio  impubere,  ab  uxore  facium  obligabit, 
donec  irritetur, 

CAPUT  VI. 

4 n vota  personalia  in  religioso,  aut  in  alio  subdito 
possint  esse  valida  ex  parte  materice. 

Dico  I -.Religiosus  potest  valide  emittere  vota  per- 
sonalia in  necessaria  praeceptorum,  v.  gr.  recitandi 
officii  canonici,  non  mentiendi,  etc.,  materia,  quae 
vota  nullam  involvunt  conditionem  ex  parte  mate- 
riae ; ideoque  slatim  et  semper  obligant,  quandiu 
legitime  non  tolluntur,  nempe  a superiore  nolente, 
ut  subditus  habeat  talem  obligationem.  Item'  ejus 
vota  facta  de  actibus  religionis  propriis,  v.  gr.  je- 
junii, pcenitentiarum,  etc.,  ad  firmandam  volunta- 
tem et  augendam  obligationem  in  eorum  observa- 
tione, sunt  valida  et  absoluta  ex  parte  materiae. 
Sunt  enim  tales  actus  non  tantum  honesti , sed 
etiam  consilii,  quin  et  quasi  ad  perfectionem  ne- 
cessarii. 

Dico  2 : Vota  de  bonis  melioris  ordinis,  quae  per 
regulam  nec  prohibentur  nec  praecipiuntur,  valida 
sunt  in  religioso,  stalimque  obligant,  licet  includant 
conditionem  negativam  : Siprwlatus  non  prohibuerit. 
Et  iicet  ea  religiosus  non  aperiat  praelato,  qui  forte 

sciret,  illa  prohiberet.  Non  enim  omnes  et  sin- 
guli actus  religiosi  subjiciuntur  voluntati  superioris, 
etiamsi  possit  semper  de  eo,  quid  debeat  agere, 
disponere. 

Dico  5 : Quando  juxta  religionis  regulam  prohi- 
bitum est  opus  ne  fiat  sine  licentia  superioris,  votum 
facium  a religioso  de  eo  opere  faciendo,  non  est  in- 
validum ; quamvis  ad  id  opus  non  obliget,  nisi  im- 
pleta conditione,  quam  votum  includit : Si  superior 
fuerit  contentus ; quae  suspendit  obligationem  donec 
impleatur,  ideoque  id  votum  proprie  est  conditiona- 
tum.  Obligat  tamen  per  se  loquendo  ad  petendam 
a superiore  facultatem  faciendi  tale  opus  ; quia  hoc 
inclusum  est  intrinsece  in  objecto  et  in  ratione  ta- 
lis voti,  talisque  est  intentio  voventis.  Dixi  per  se 
■ loquendo,  nam  si  intentio  voventis  expresse  fuisset 
non  se  obligandi  ad  petendam  licentiam , sed  so- 
lum ad  faciendum  opus  dum  contigerit  licentiam  da- 
ri, vel  quia  solet  interdum  generaliter  dari  etiam 
non  petita;  vel  quia  vovens  voluisset  expresse  peti- 
tionem sibi  manere  liberam,  aut  ignorasset,  peten- 
dam esse  facultatem,  tunc  non  obligaretur.  Jam  ve- 
ro quoad  istam  facultatis  petitionem,  quidam  cen- 
sent teneri  subditum  aperire  superiori  se  esse  voto 
obligatum  ad  faciendum  tale  opus  : ita  Soto  , Ange- 
lus, etc.  Alii  autem  existimant  sufficere  facultatem 
petere  a superiore  faciendi  opus  quod  voto  promis- 
sum est,  v.  gr.  jejunandi,  peregrinandi,  etc.,  etiamsi 
voti  emissi  nulla  fiat  mentio.  (Navarra,  Palatius,  etc  ) 
Atque  haec  posterior  opinio  sequenda  videtur,  ne 
laquei  et  vincula  multiplicentur  sine  cogente  causa, 
licet  prior  in  ordine  ad  perfectionem  et  melius  esse 
consulenda  sit. 

Dico  4 : Votum  religiosi  de  opere  per  regulam 
prohibito,  est  simpliciter  nullum,  nullamque  obli- 
gationem parit,  quia  non  est  de  meliori  bono ; re- 
ligionis enim  regula  non  prohibet  id  quod  est  me- 
lius, nisi  forte  in  casu  raro  in  quo  religiosus  pru- 
denter expensis  omnibus  judicaret  sibi  esse  melius 
non  servare  materialiter  regulam ; at  tunc  non  age- 
ret proprie  contra  regulae  prohibitionem,  quia  in- 
terpretaretur rem  in  isto  casu  sibi  non  esse  prohibi- 
tam. Contra  vero  votum  religiosi  a superante  obli- 
gationem regulae,  v.  gr.  votum  transeundi  ad  stri- 
ctiorem seu  perfectiorem  religionem,  absolute  va- 
lidum est,  et  obligat  independenter  a consensu 
praelati,  nisi  constiterit  praelati  seu  papae  consensum 
vel  dispensationem  ob  majus  bonum  commune  re- 
quiri. 

Dico  5 : Omnia  uxoris  vota  de  actionibus  hone- 
stis et  maxime  ad  animae  salutem  spectantibus  sibi- 
que  liberis,  in  quibus  est  quasi  sui  juris,  seu  quae  ad 
usum  matrimonii  ac  externam  familiae  gubernatio- 
nem non  pertinent  sunt  absolute  valida ; iniis  autem 
quae  pertinentad  jus  mariti,  possunt  tantum  esse  sub 
conditione  valida,  si  maritus  non  prohibuerit,  aut 
si  consenserit,  uti  et  mariti  vola  in  iis  quae  spectant 
ad  usum  matrimonii.  Cum  proportione  dic  idem  de 
filiisfamilias  seu  de  impuberibus  seu  puberibus  re- 

spectu  patris  ; ac  de  servis  respectu  suorum  domi- 
norum. 

CAPUT  VII. 

An  vota  realia  possint  esse  valida  in  personis 
subditis. 

Dico  1 : Is  qui  nec  pecuniam  aut  rem  pecuniae 
aequi  valentem  nec  liberam  ejus  administrationem 
habet,  sive  subditus,  sive  non  subditus,  non  potest 
facere  vota  realia  defectu  materiae;  essent  enim  de 
re  illicita.  Hinc  religiosus  etiam  superior,  cum  nihil 
habeat  proprium,  non  ootesl  facere  votum  reale  nisi 
sit  illi  concessa  rei  quam  vovet  administratio,  vel  sub 
conditione,  si  superior  det  licentiam,  quam  videtur 
teneri  petere,  si  sit  votum  de  re  quam  in  proprios 


usus  potest  consumere ; si  vero  sit  votum  de  rebus 
religionis,  quarum  usus  aut  administratio  ad  ipsum 
religiosum  non  spectat,  videtur  esse  imperlinens 
et  regulariter  ad  nihil  obligare,  nisi  forte  in  casu 
alicujus  gravis  necessitatis  ad  aperiendum  illud  su- 
periori. 

Dico  2 : Similiter  uxor  non  potest  facere  vota  rea- 
lia absoluta  de  bonis  communibus  ac  dotalibus, 
nisi  de  paraphernalibus  aut  propriis  lucris  si  ad  ip- 
sam specialiter  pertineant.  Idem  dic  cum  proportio- 
ne de  fdiisfamilias  quoad  bona  paterna  ; secus  quoad 
propria  sive  castrensia  sive  quasi  castrensia.  Idem 
cum  proportione  de  servis  quoad  bona  propria,  si 
habeant. 


LIBER  IY. 

De  voti  obligatione. 


CAPP.  I,  II. 

An  votum  Deo  factum  inducat  in  conscientia  obli- 
gationem, et  in  hac  obligatione  intercedat  Dei  ac- 
ceptatio. 

Dico  1 : De  fide  certum  est  contra  quosdam,  vo- 
tum inducere  in  conscientia  obligationem  faciendi 
quod  Deo  promissum  est.  (D.  Thomas,  Bellarminus, 
etc.)  Vota  tua  reddes  (Job  xxn,  27).  Vota  vovent  Do- 
mino et  solvent  ( lsa . xix,  21).  Ratio  est,  quia  sicut 
inter  homines  promissio  bona  fide  facta  et  acceptata 
obligat  in-conscientia,  ita  et  promissio  Deo  facta  et 
haec  quidem  obligatio  est  fidelitatis  erga  Deum;  nam 
implere  promissionem  cuicunque  facta  sit , ad  fi- 
delitatem erga  illum  spectat,  atque  ista  fidelitas  in  se 
et  veritatem  et  cultum  Deo  debitum  complectitur  ; 
fidelitatis  enirq  actus,  qui  in  promissione  implenda 
consistit,  est  constitutivus  veritatis  quasi  ex  parte 
termini,  et  mensurae  ipsius  veritatis ; ideoque  illa 
fidelitas  potest  dici  veritas  religiosa  erga  Deum, 
et  simul  justitia  erga  eumdem,  seu  cultus  Deo  reddi- 
tus tanquam  ex  justitia  debitus,  eo  modo  quo  justitia 
erga  Deum  dari  potest.  Hinc  servandi  veritatem  in 
dictis  et  factis  cum  ipso  Deo  obligatio  est  gravis  ; 
nam  mentiri  Deo  ex  renere  suo  est  peccatum  gra- 
vissimum. 

Dico  2 : In  omni  voto  requiritur  acceptatio  Dei ; 
quia  de  ratione  promissionis,  cuicunque  fiat,  est  ut 
includat  hanc  conditionem  si  res  promissa  placeat  ei 
cui  promittitur.  Haec  autem  Dei  accepta,  contra 
Barbosam,  est  possibilis  ; quia  nihil  est  aliud  quam 
Deum  intelligere  et  videre  actum  vovendi  dum  fit,  et  in 
illo  complacere  sine  ulla  sui  mutatione  aut  accidente 
superveniente.  Sic  dicitur  Deus  acceptare  hominum 
merita.  Hinc  votum  non  est  pura  pollicitatio,  sed  fit 
per  modum  pacti  cum  Deo,  includit  enim  ejus  con- 
sensum et  acceptationem. 

CAPP.  IIT,  IV. 

Quanta  sit  voti  obligatio:  et  an  vovens  possit  in  ma- 
teria gravi  obligare  se  sub  peccato  levi  ; et  contra, 
in  materia  levi  sub  gravi. 

Dico  I : Certum  est  voti  obligationem  ex  suo  ge- 


nere esse  gravem  , ac  maxime  quando  est  de  actu, 
seu  materia  gravi.  Nascitur  enim  ex  praecepto  di- 
vino et  naturali : Redde  Domino  vola  tua;  et  in  prae- 
ceptis solet  conjici  obligatio  gravis  ex  materia  gravi. 
Jam  vero  an  sil  major  obligatio  voti  circa  eamdem 
materiam  quam  praecepti,  sic  videtur  distinguendum: 
si  actus  secundum  se,  de  quo  praeceptum  datur,  sit 
altioris  virtutis  et  honestatis  quam  votum,  tunc  ma- 
jor erit  obligatio  praecepti  ex  genere  suo,  quam  voti ; 
ideoque  praecepta  fidei,  spei  et  charitatis  ex  suo  ge- 
nere magis  obligant,  quam  vota  de  eisdem  actibus, 
nempe  dum  simul  cadunt  in  eumdem  actum.  Si  au- 
tem voti  materia  sit  inferioris  ordinis  adeoque  prae- 
ceptum de  illa  pertineat  ad  virtutem  religione  in- 
feriorem, v.  gr.  ad  temperantiam,  misericordiam, 
etc.,  tunc  per  se  et  ex  genere  suo  videtur  esse 
obligatio  voti  major  quam  praecepti  sive  positivi  sive 
naturalis,  v.  gr.  si  quis  habeat  votum  jejunandi  in 
vigilia  Assumptionis  B.'  Virginis,  et  non  jejunet, 
gravius  videtur  esse  peccatum  contra  votum,  nempe 
peccatum  contra  religionem,  quam  contra  praecep- 
tum ecclesiasticum  in  materia  temperantiae.  Sic  ex- 
pendere in  lusu  decem  nummos  argenteos  quoad 
certam  personam  ex  vi  legis  naturalis,  poterit  esse 
peccatum  leve  ; si  autem  eos  expendat  contra  suum 
votum,  erit  grave;  denique  si  utraque  materia  vo- 
ti et  praecepti  exstet  in  eadem  religionis  virtute,  v. 
gr.  audire  missam  die  Dominico,  suscipere  Eucha- 
ristiam, etc.,  tunc  expendenda  est  materiae  gravitas, 
et  ordinarie  major  obligatio  praecepti  quam  voti, 
fortasse  erit. 

Dico  2 : Si  quis  dum  votum  facit,  habeat  intentio- 
nem seu  voluntatem  non  se  obligandi  sub  peccato 
mortali,  non  manet  sub  illo  obligatus.  Sancbez,  etc., 
contra  Sotum,  Vasquez,  etc.,  dicentes  non  esse  in  po- 
testate voventis  emittere  verum  votum,  et  illud  sua 
intentione  ita  limitare,  ut  ad  veniale  et  non  ad  mor- 
tale obliget.  Probatur  : Quia  superior  in  materia  gra- 
vi potest  ferre  praeceptum  sub  obligatione  peccati 
venialis,  ergo  et  vovens  potest  sic  votum  emittere  ; 

sicut  enim  praecepti  obligatio  introducitur  per  in- 
tentionem praecipientis,  ita  et  voti  per  intentionem 
voventis.  Deinde  talis  modus  vovendi  vel  est  possi- 
bilis, vel  impossibilis  ; si  possibilis,  non  potest  aliter 
reduci  ad  actum  nisi  per  dictam  voventis-  intentio- 
nem ; si  impossibilis,  ergo  vovens  intendit  votum 
impossibile  , adeoque  nihil  facit , nec  obligationem 
ad  mortale  contrahit.  Hinc  videtur  non  improba- 
bile, votum  factum  de  re  gravi  cum  intentione  non 
se  obligandi  sub  culpa  gravi  seu  mortali,  esse  pror- 
sus invalidum,  ac  proinde  nihil  obligare  in  con- 
scientia, quia  si  esset  validum,  obligaret  in  tab  ma- 
teria quantum  potest  obligare  : est  enim  quasi  natu- 
rale agens  quod  agit  quantum  potest,  cum  in  vi 
divinae  ac  naturalis  legis  obliget  ; sed  non  potest 
obligare  ultra  intentionem  voventis  qua  vult  tantum 
se  obligare  sub  veniali , ergo  est  nullum  ; nam  in- 
tentio vovendi  et  non  se  obligandi  est  de  re  impossi- 
bili. Attamen  videtur  probabilius  esse  aliquale  vo- 
tum obligans  sub  veniali  ex  intentione  voventis,  quia 
essentia  voti  perficitur  voluntate  se  obligandi ; sed 
baec  obligatio  quantum  est  ex  se,  recipit  majus  et 
minus  ; ergo  etiam  voluntas , adeoque  et  votum. 
Hinc  vovens  in  materia  gravi  potest  non  absolute, 
sed  tantum  secundum  quid  se  obligare,  id  est  sub 
veniali : sicque  voluntas  et  obligatio  erit  de  re  possi- 
bili nec  mala  ; sicut  praecipiens  in  materia  gravi 
potest  tantum  sub  veniali  obligare.  Aliud  est  de  ju- 
ramento, quia  juramentum  non  est  directe  ad  obli- 
gandum, sed  ad  veritatem  divino  testimonio  confir- 
mandam, ex  qua  confirmatione  sequitur  naturaliter 
obligatio  juxta  naturam  juramenti,  in  quo  non  datur 
magis  aut  minus.  Votum  autem  est  directe  ad  obli- 
gandum, procedens  a voluntate  obligante  se  magis 
aut  minus  prout  lubet ; sive  promittente  absolute, 
vel  tantum  secundum  quid.  Amotum  autem  castitatis 
simpliciter  dictum,  est  votum  absolute,  non  secun- 
dum quid,  ideoque  obligat  juxta  talis  materiae  exi- 
gentiam, id  est  graviter.  Quare  omne  votum  etiam 
poenale,  inducit  seinper  obligationem  in  conscientia 
sub  aliqua  culpa ; nam  poenale  resolvitur  tandem  in 
obligationem  vel  ferendae  poenae  volo  promissa;,  vel 
exsequendae  actionis  primo  intentae. 

Dico  5 : Qui  vovens  in  materia  levi  vult  se  obli- 
gare sub  peccato  gravi  seu  mortali,  si  perpensis 
omnibus  istius  materiae  respectibus,  et  maxime  re- 
spectu personae  voventis,  permaneat  levis  ; probabile 
videtur  tale  ejus  votum  , non  obstante  voventis  in- 
tentione, non  obligare  graviter,. quia  verisimile  est 
Deum  non  acceptare  talem  obligationem,  non  enim 
illi  placet  stulta  promissio,  nec  ista  levis  materia 
videtur  capax  tam  gravis  obligationis.  Unde  talis 
obligatio  censetur  excedere  potestatem  voventis  ; 
quia  non  potest  se  obligare  Deo  plusquam  Deus  velit 
et  materia  patiatur. 

CAPP.  V,  VI. 

De  obligatione  voti  dubii. 

Nola  : Non  hic  agitur  de  dubio  positivo,  quando 
homo  per  probabile  ulriusque  partis  judicium  judi- 


cat probabiliter  se  non  emisisse  votum,  etiamsi  for- 
tasse habeat  etiam  probabiles  rationes  qua;  contra- 
rium suadeant ; tunc  omnes  fere  auctores  consen- 
tiunt eum  non  obligari  tali  volo;  sed  agitur  de  dubio 
negativo  quando  intellectus  ita  est  in  utramque  par- 
tem suspensus,  ut  neutri  det  assensum  , quia  pro 
neutra  parte  habet  rationes,  quae  ad  judicium  saltem 
probabile  ferendum  sufficiunt.  Itaque 

Dico  1 : qui  post  moralem  diligentiam  adhibitam  ad 
expellendum  dubium  (secus  dic  si  nullam  adhibeat) 
manet  dubius  an  votum  emiserit,  necne,  nec  potest 
ferre  probabile  judicium  quod  illud  emiserit,  non 
tenetur  ad  talis  voti  observationem.  (Sotus,  Medina, 
Ilenriquez,  Sancliez,  etc.,  contra  Cordubensem,  Azo- 
rium,  etc.)  Probatur  : Quia  in  dubiis  melior  est  con- 
ditio possidentis ; quod  axioma  non  tantum  habet 
locum  in  materia  juslithe,  sed  etiam  aliarum  virtu- 
tum, et  specialiter  in  voto,  in  quo  *est  quaedam  aequa- 
litas inter  obligationem  dandi  seu  faciendi  et  pote- 
statem non  solvendi.  Deinde  homo  ante  votum  et 
ejus  dubium  exortum  erat  in  statu  indifferentiae  et 
libertatis  ad  faciendum  vel  non  faciendum  aliquid  in 
Dei  cultum ; ergo  non  debet  ob  dubium  solam  cogi 
potius  ad  unam  partem  quam  ad  aliam, -cum  dubium 
sit  ulrinque  aequale , et  obligatio  voti  sit  restrin- 
genda utpote  quae  est  onerosa.  Dum  dicitur  : In  du- 
bio tutior  pars  est  eligenda,  id  est,  in  dubio  practico 
dum  quis  dubitat,  an  bene  vel  male  agat,  non  vero 
semper  in  speculativo  : vel  in  dubiis  tutius  est  eli- 
gendum, quando  caelera  sunt  paria,  sive  quando  ex 
neutra  parte  intercedit  jus  possessionis,  vel  alia 
aequivalens  ratio  quae  parti  minus  tutae  quasi  mate- 
rialiter magis  faveat. 

Dico  2 : Quando  constat  de  simplici  (non  de  so- 
lemni,  de  quo  alibi)  voto  facto,  et  dubitatur  de  ejus 
valore  : 1°  si  sit  dubium  de  intentione  et  consensu 
voluntatis;  et  vovens  facto  suae  intentionis  examine, 
nec  certum  nec  probabile  judicium  potest  de  ilia 
ferre,  tunc  recurrendum  ad  verba  : si  voti  verba  in 
proprietate  non  significent  promissionem,  sed  solum 
propositum,  non  obligat;  si  sint  ambigua  ad  utram- 
que significationem,  tunc  benigne  interpretandum 
est  etiam  non  obligare.  Si  vero  in  rigore  significet 
solam  promissionem,  nec  constet  de  intentione  de- 
rivandi illa  a propria  significatione,  etiamsi  non  con- 
stet positive  de  intentione  vere  promittendi  aut  se 
obligandi,  tale  votum  obligat,  et  mortaliter  certum 
censendum  est.  2°  Si  de  verbis  et  intentione  con- 
stet, sed  dubitatur  de  usu  rationis,  tunc  si  dubium 
sit  de  usu  rationis  ante  aetatis  septennium,  nec  mo- 
raliter  constet  jam  fuisse  sufficientem  rationis  usum, 
qui  ad  peccandum  mortaliter  sufficeret,  conjicitur 
et  praesumitur  votum  non  obligare  ; secus , si  con- 
stet. Post  septennium  autem  aetatis  ante  pubertatem, 
debent  haberi  fortiores  conjecturae  ut  non  obliget. 
Si  vero  sit  dubium  de  usu  rationis  ob  contingens  et 
accidentale  impedimentum,  quale  est  somni  hebe- 
tudo, ebrietas,  phrenesis  ex  febri, silque  verum  du- 
bium de  tali  impedimento,  adeoque  de  voto,  videtur 

etiam  tunc  votum  non  obligare.  5°  Si  sit  dubium  de 
usu  rationis  ob  subitam  passionem  et  commoti  ani- 
mi praecipitationem,  videtur  tunc  votum  non  esse 
invalidum,  quia  similis  animi  commotio  non  solet 
ita  absorbere  usum  rationis,  ut  tollat  libertatem  suf- 
ficientem ad  mortaliter  peccandum  , vel  saltem  raro 
id  contingit ; ideoque  praesumi  non  potest  votum  in- 
validum. 4°  Si  sit  dubium  ex  parte  materiae,  dubi- 
tando an  sit  licita,  necne,  existimo  tale  votum  obli- 
gare ad  sui  observationem,  vel  non  transgressionem  ; 
quia  qui  sic  dubitat,  certus  est  se  vovisse,  et  quantum 
est  ex  sua  parte,  sese  obligasse  ; ergo  non  potest  ob 
solum  dubium  ex  parte  materiae  votum  pro  nihilo 
habere,  quia  istud  dubium  jam  non  favet  illi  tan- 
quam  suam  libertatem  possidenti , quandoquidem 
certus  sit  sese  voluisse  obligare.  Attamen  in  illius 
observantia  prudqns  ac  debitus  modus  servandus 
est  : stante  enim  dubio  practico,an  res  promissa  sit 
licita,  non  potest  quis  progredi  ad  voti  exsecutio- 
nem, quia  temere  se  peccandi  periculo  exponeret; 
sed  debet  prius  rem  per  se  aut  per  alium  discutere 
et  dubium  deponere ; et  si  non  possit  esse  sic  pra- 
ctice  certus,  debet  dispensationem  voti  aut  inter- 
pretationem superioris  procurare. 

CAPUT  Yil. 

De  voti  interpretatione  in  materia  incerta. 

Dico  i : Si  vovens  determinate,  satisque  expresse 
intenderit  omnes  circumstantias,  cum  quibus  voluit 
ad  votum  servandum  obligari,  ad  illas  servandas  per 
se  loquendo  obligatur,  et  si  quas  illarum  volunta- 
rie omittat,  ex  eadem  parte  violabit  votum  ; si  au- 
tem illae  non  possint  servari,  et  illas  intenderit 
tanquam  necessariam  conditionem  ad  substantialem 
voti  obligationem , tunc  conditione  ista  deficiente 
cessat  tota  voti  obligatio  ; secus  vero,  si  aliqua  cir- 
cumstantia non  pertineat  ad  substantialem  voti  obli- 
gationem, nec  ita  principaliter  a vovente  fuerit  in- 
tenta, ut  sine  illa  non  habuerit  animum  se  obligandi, 
quia  deficiente  accessorio  principale  non  cessat  : 
v.  gr.  vovens  suam  principalem  intentionem  direxit 
ad  tale  monasterium,  et  non  ad  aliud , si  non  possit 
illud  ingredi,  manet  liber  a voto;  secus  si  prmci- 
palitcr  intenderit  illam  religionem,  et  secundario 
talem  locum. 

Dico  2 : Quando  voventis  intentio  expresse  non 
praescribit  particulares  circumstantias,  sed  simplici- 
ter fertur  in  talem  actum  , tunc  juxta  exigentiam 
materi*  voti  , spectata  ejus  intrinseca  natura,  vel 
institutione,  determinandae  sunt  ejus  circumstantiae 
quoad  fieri  potest : v.  gr.  vovit  quis  jejunare  tali  die, 
si  nihil  speciale  determinaverit , tenetur  jejunare 
juxta  exigentiam  jejunii  ecclesiastici,  et  abstinere  a 
carnibus,  non  a lacliciniis  extra  Quadragesimam  ; 
et  sicut  secundum  communem  de  jejunio  ecclesia- 
stico sententiam,  quoad  comedendos  cibos  non  ve- 
titos, semel  tantum  in  die  violatur  jejunium,  ita  et 
violando  votum  ; ac  sicut  postquam  semel  violatum 
est  jejunium,  non  amplius  peccatur  saepius  come- 
dendo, quia  jam  non  potest  servari  forma  jejunii, 


ac  proinde  jam  quoad  illam  non  obligat.  Ita  dic  de 
jejuniis  (Paludanus,  Antonius,  Sylvester,  Navarra, 
Cajetanus,  etc.)  Idem  dic  cum  proportione  de  voto 
audiendi  missam,  faciendi  orationem,  etc  , obligante 
juxta  actus  promissi  naturalem  exigentiam.  Simili- 
ter vovens  virginitatem,  licet  illam  perdat,  si  non 
constet  de  intentione  limitante  istam  materiam  ad 
talem  particularem  solum  actum  virginitati  contra- 
rium, adhuc  tenetur  ex  voto  abstinere  ab  omnibus 
actibus  venereis. 

Dico  3 : Quando  intentio  voventis  et  materia  non 
sufficiunt  ad  omnes  circumstantias  declarandas  quo- 
ad obligationem,  verba  voti  expendenda  sunt  et  in 
omni  proprietate  servanda  ac  accipienda  juxta  mo- 
rem personae  voventis,  regionis,  etc.  Si  autem  vel 
sic.  verba  sint  adhuc  ambigua,  licite  possunt  exponi 
et  interpretari  in  favorem  voventis,  ita  ut  minus 
gravetur,  non  in  favorem  voti  seu  religionis ; salva 
tamen  eorum  proprietate  et  materia  voti  non  repu- 
gnante, vel  aliis  circumstantias.  Quaedam  juris  quae 
contra  hoc  objiciuntur,  v.  gr.  cap.  Cum  dilecti,  cap. 
Ex  parte,  etc.,  nihil  probant. 

Dico  4 : Quando  de  voventis  intentione  expresse 
constat,  nec  ex  materia,  et  ex  verbis  satis  colligitur 
obligationis  determinatio  ad  certam  circumstantiam, 
tunc  vovens  tenetur  determinato  aliquo  modo  vo- 
tum implere,  licet  determinationis  modus  sit  illi  ar- 
bitrarius : v.  gr.  si  vovit  religionem,  tenetur  ali- 
quam eligere,  sed  quamcunque  voluerit ;' cum  enim 
tale  votum  obliget,  ergo  obligat  ad  aliquem  possibi- 
lem exsecutionis  modum ; et  cum  non  obliget  ad  ali- 
quem determinatum,  ergo  determinandus  est  a vo- 
vente pro  suo  arbitrio. 

CAPUT  VIII. 

Quomoao  singula  circumstantia  voti , qua  in  eo  non 
exprimuntur , determinanda  sint. 

Nota  : Use  decem  spectari  solent  in  voto  circum- 
stantiae : cui,  quis,  perquem,  quid,  quale,  quantum, 
propter  quid,  quomodo,  ubi,  quando.  Hinc 
I Dico  1 : Votum  per  se  obligat  Deo  vero,  et  illi  soli. 
Votum  enim  per  se  fit  Deo,  ergo  illi  obligat.  Unde 
si  quis  simpliciter  voveat  opus  capax  voti,  licet  ex- 
presse non  cogitet  de  Deo,  nec  illum  nominet,  obli- 
gatur Deo  ex  naturali  ipsius  voti  habitudine,  ob 
quam  implicite  vult  Deo  obligari,  nisi  constet  homi- 
nem non  habuisse  intentionem  vere  vovendi,  vel  ob 
ignorantiam  vel  ob  inadvertentiam.  etc.  ; cumque 
votum  soli  Deo  vero  fiat,  ideo  vola  falsis  diis  facta 
ex  se  nullam  inducunt  obligationem.  Quando  autem 
votum  Deo  factum  conjungitur  cum  promissione 
homini  facta,  sive  cum  promissione  facta  beato  in 
coelis,  sive  facta  homini  in  terra,  v.  gr.  promissione 
eleemosynae  vel  dolis  facta  pauperi  virgini,  tunc  ex- 
surgit religionis  erga  Deum  obligatio,  duliae  erga 
beatum,  fidelitatis  aut  justitiae  erga  hominem. 

Dico  2 : Si  ex  verbis  aut  intentione  voventis  non 
possit  satis  determinari  circumstantia  quid,  seu  ad 
quid  obliget  votum;  voventi  datur  optio  ut  inter  ea 
de  quibus  dubitatio,  vel  aequalis  incertitudo  est,  e!  - 

gat  quae  voluerit  : non  enim  constat  de  obligatione 
ad  partem  magis  rigorosam,  adeoque  vovens  non 
cogitur  illam  eligere  ; datur  ergo  ei  optio  ut  partem 
minus  rigorosam,  ac  proinde  quam  voluerit,  eligat, 
quae  verisimiliter  potuit  cadere  sub  votum  : v.  gr., 
aliquis  vovit  religionem,  et  nescit  an  religionem  in 
communi,  an  vero  talem  in  particulari,  is  potest 
eligere  quam  voluerit. 

Dico  3 : Quando  nec  ex  verbis  nec  ex  materia 
determinari  potest  qualitas  rei  voto  promissae,  illa 
arbitrio  voventis  potest  eligi,  modo  bona  lide  et  sine 
fraude  verbis  voti  ac  rei  promissae  substantiae  ple- 
ne satisfaciat  : v.  gr.,  vovit  quis  dare  oleum  pro 
ecclesia,  aut  vinum  pro  missa,  satisfaciet  voto  si  det 
bonum  ac  decens,  licet  non  optimum  et  exquisi- 
tum. 

Dico  4 : Quando  quantitas  rei  voto  promissae  nec 
ex  verbis,  nec  ex  materia  secundum  se  spectata, 
nec  ex  consuetudine  determinari  potest,  illius  deter- 
minatio relinquitur  arbitrio  voventis , dummodo 
prudentum  judicio  censeatur  sufficiens;  tunc  enim 
non  est  unde  oriatur  obligatio  ad  certam  quantita- 
tem vel  mensuram. 

Dico  S : Idem  sentiendum  est  de  circumstantia 
loci  seu  ubi.  Si  enim  in  voto  non  exprimitur,  vo- 
ventis arbitrio  relinquitur  : v.  gr.  si  vovi  orare,  non 
teneor  orare  in  templo,  sufficit  in  loco  apto  ad  im- 
plendam voti  substantiam. 

Dico  6 : Voti  finis  non  cadit  sub  voti  obligatio- 
nem, nisi  sit  finis  intrinsecus,  id  est  materiae  seu 
actus  promissi  objectum,  v.  gr.  qui  vovit  castita- 
tem, tenetur  abstinere  ab  actibus  venereis,  qui  est 
finis  intrinsecus  seu  objectum  observantiae  castitatis. 
Contra  qui  vovit  ingredi  religionem  cum  intentione 
eundi  ad  Indos,  eam  ingressus  non  tenetur  ire  ad 
Indos;  aut  qui  vovit  stipem  ad  satisfaciendum  pro 
suis  peccatis,  non  tenetur  dare  stipem  ad  bunc  fi- 
nem quia  est  extrinsecus  ; atque  ita  circumstantia 
propter  quid  non  cadit  sub  obligationem  voti. 

Dico  7 : Circumstantia  quomodo,  seu  modus  im- 
plendi votum,  v.  gr.  ex  motivo  charitatis  aut  alterius 
virtutis  ex  habitu,  etc.,  non  cadit  sub  obligationem 
voti,  nisi  vel  ad  substantiam  actus  promissi  perti- 
neat, vel  directe  ac  formaliter  promissus  sit.  Unde 
talis  modus,  ex  vi  voti,  relinquitur  voventis  arbi- 
trio ; quia  actus  modus  formaliter  voto  non  pro- 
mittitur, nisi  vel  in  ipso  actu  includatur,  vel  di- 
recte intendatur.  De  reliquis  voti  circumstantiis  di- 
cetur post  : et  primo  de  circumstantia  quis,  et  per 
quem.  Quare  : 

CAPP.  IX,  X. 

An  voti  obligatio  sit  personalis. 

Dico  1 : Votum  obligat  solum  voventem,  neque 
potest  alium  obligare  propria  religionis  ac  fidelita- 
tis erga  Deum  obligatione ; votum  enim  est  actio 
mere  personalis,  dicens  respectum  ad  propriam  vo 
luntalem  et  consensum.  Potest  tamen  unus  votum 
alterius  facere  suum  per  proprium  consensum  juxta 
caput  Licet,  ubi  filius  rogatus  aut  jussus  a patre, 

qui  peregrinationem  et  expugnationem  terrae  san- 
ctae promiserat,  proprium  de  eadem  facit  votum, 
et  sic  ipse  voto  promisit  per  se.  quod  alter  promi- 
serat. Ilinc  vota  parentum  offerentium  filios  infan- 
tes religioni  aut  statui  ecclesiastico  non  obligant  ip- 
sos filios  ad  aetatem  adultam  provectos  : similiter 
vota  communitatum  non  obligant  singulos,  qui  sunt 
illarum  partes,  propria  voti  obligatione,  nisi  a sin- 
gulis personaliter  emittantur.  Est  tamen  in  commu- 
nitate potestas  obligandi  praesentes  et  futuros  suc- 
cessores in  vi  praecepti  humani,  vel  ad  acceptandum 
tale  votum  quoad  voti  obligationem,  vel  saltem  ad 
actus  promissi  observationem ; unde  eo  ipso  quod 
populi  rectores  in  tale  votum  sufficienter  consen- 
tiunt, consequenter  imponunt  aliis  praeceptum  ob- 
servandi illud  quoad  actum  promissum ; ideoque 
graviter  peccabunt,  si  eum  non  observant.  Qui  non 
voverunt  licet  non  violent  votum,  nec  proprium  in- 
fidelitatis peccatum  erga  Deum  committant,  tamen 
graviter  peccant  contra  obedientiam , aut  contra 
virtutem  in  qua  est  voti  materia,  si  nempe  interve- 
niat episcopi  auctoritas  et  approbatio  ac  praece- 
ptum. Dum  quis  per  procuratorem  facit  votum,  non 
obligatur  voto  alieno,  sed  proprio,  uti  supra  de  ju- 
ramento dictum  est. 

Dico  2 : Nemo  tenetur  votum  personale  implere 
per  alium,  si  non  possi^per  seipsum.  (Paludanus, 
Antonius,  Sotus,  Sylvester,  etc.)  Nemo  enim  potest 
vovere  aut  promittere  actum  alterius  : ideo  qui  vo- 
vit peregrinari  aut  jejunare  per  alium,  non  vovet 
peregrinari,- sed  vovet  mittere  alium,  qui  sui  loco 
peregrinetur,  nec  vovet  jejunare  sed  procurare  ut 
alter  pro  se  jejunet;  et  qui  rem  promissam  exse- 
quitur, obligatur  tantum  juxta  obligationem  quam 
vel  vovens  potuit  ipsi  imponere  vel  sponte  ipse 
suscipit.  Hinc,  1°  qui  vovit  simpliciter  aliquid  fa- 
cere, nec  licite  nec  valide  potest  id  per  alium  fa- 
cere. 2°  Qui  fit  impotens  ad  implendum  suum  vo- 
tum sive  absque  sua  culpa,  sive  cum  sua  culpa,  non 
tenetur  per  alium  implere  votum  suum  personale; 
sed  absolute  excusatur,  quando  aliud  expresse  non 
vovit.  (Sylvester,  Sotus,  Navarra,  etc.)  Imo  etiamsi 
luee  impotentia  a principio  exstiterit,  quando  votum 
fuit  factum,  et  sive  vovens  tunc  prseviderit  impedi- 
mentum, sive  non  ; dummodo  eadem  fuerit  inten- 
tio, sive  non  habuerit  intentionem  promittendi 
aliud.  5°  Quando  quis  expresse  vovit  aliquid  agere 
per  alium,  sufficienter  implet  pra?stando  actionem 
accommodatam  voto  quam  per  se  potest  praestare  : 
v.  gr.  rogando  alium,  ut  id  quod  vovit,  faciat,  sive 
revera  hic  faciat  sive  non  ; sic  superior  injungendo 
aut  imperando  subditis  fundere  orationes  quas  vovit 
pro  aliqua  necessitate  ; aut  si  quis  det  stipendium 
pro  dicenda  missa  quam  vovit,  licet  sacerdos  injuste 
eam  non  dicat,  non  tenetur  aliud  dare ; idem  po- 
test dici  de  eo  qui  dedit  sumptus  necessarios  pro 
peregrinatione  quam  promisit,  et  quse  non  fuit  exse- 
cutioni mandata. 

Dico  3 : In  voto  reali  tenetur  vovens  dar.e  de  suo 

quod  promisit,  ita  ut  si  non  possit  dare  de  suo  ob 
paupertatem,  non  teneatur  ab  alio  emendicare  sum- 
ptus, ut  suum  votum  impleat;  deinde  debet  procu- 
rare, ut  opus  quod  promisit,  exsecutioni  mandetur, 
si  non  possit  per  se,  ut  fiat  per  alium  : v.  gr.  dando 
suo  ministro  aut  famulo  pecuniam  promissam  ad 
distribuendum  pauperibus,  urgendo  promissam  tem- 
pli aedificationem  per  opifices  conficiendam,  elc. 

Dico  4 : In  voto  misto,  dum  mistio  est  quasi  in- 
trinseca promisso  operi  personali,  v.  gr.  in  voto 
peregrinationis,  sumptus  itineris  sunt  quasi  intrin- 
seci peregrinationi;  tunc  cessante  obligatione  per- 
sonali, v.  gr.  peregrinationis,  cessat  obligatio  voti 
realis,  id  est  sumptuum,  quse  est  ibi  principali  ac- 
cessoria. Contra  vero  si  mistio  sit  tantum  per  ac- 
cidens ex  particulari  voventis  intentione,  v.  gr.  vo- 
vit quis  visitare  sepulcrum  sancti  Jacobi,  et  dare 
ibi  lampadem  argenteam,  si  non  possit  visitare,  seu 
explere  votum  personale,  obligatur  ad  dandam  lam- 
padem argenteam,  seu  ad  votum  reale  explendum. 

CAPUT  XI. 

An  voti  oblitjcitio  ipso  facto  seu  ipso  jure  transeat 
ad  haeredes. 

Dico  I : Propria  ac  formalis  voti  obligatio  non 
extenditur  ad  haeredes,  sunt  enim  personae  a defun- 
cto distinctae,  licet  illum  repraesentent,  adeoque  ne- 
queunt ejus  promissione  formaliter  obligari ; sed 
testator  in  voluntaria  haeredis  institutione,  potest 
suam  hrereditatem  relinquere  haeredi  sub  conditione 
cujusdam  voti  implendi,  maxime  realis.  Imo  : 

Dico  2:  Obligatio  voti  realis  ipso  jure  seu  facto 
ex  vi  acceptae  haereditatis  transit  ad  haeredes.  (Abu- 
lensis,  Paludanus,  Sotus;,  Navarra,  etc.)  Probatur 
ex  capite  Ex  parte  De  censib.,  et  habetur  in  lege  2, 
ff.  De  pollicit.  Ratio  est,  quia  per  votum  reale  fit 
homo  Deo  debitor  illius  rei  in  quam  votun»  cadit; 
atqui  bona  defuncti  sunt  obnoxia  debitorum  ejus 
solutioni ; ergo  haeres  tenetur  vota  realia  ex  vi  bo- 
norum sibi  relictorum  implere,  adeoque  ipso  facto 
obligatur.  Unde  licet  obligatio  voti  in  vovente  ad 
religionem  pertineat,  in  haerede  tamen  transit  in 
obligationem  justitiae  ratione  rei  acceptae  cum  illo 
onere,  ob  tacitum  quasi  contractum  quo  obligatur 
ad  solvenda  defuncti  debita  dum  adit  ejus  haeredi- 
latem,  nisi  forte  vovens  restrinxisset  suum  votum 
reale  ad  suam  vitam  : sic  v.  gr.  voveo  aedificare  in 
vita  mea  templum,  si  autem  illud  non  aedificavero 
aut  perfecero,  nolo  ullam  obligationem  transire  ad 
meos  haeredes,  tunc  enim  per  mortem  voventis 
exstinguitur  omnis  obligatio. 

Dico  3 : Tota  mista,  quae  per  se  et  quasi  per  in- 
trinsecam partis  realis  cum  personali  connexionem 
sunt  mista,  non  transeunt  ad  haeredem  : v.  gr.  si 
quis  se  suaque  bona  vovit  tradere  religioni,  et  ante 
religionis  ingressum  moriatur,  sicut  illius  haeres 
non  tenetur  ingredi  pro  eo  religionem,  ita  nec  ejus 
bona  tradere  religioni,  utpote  solum  promissa  qua- 
tenus religioso  voventis  statui  annexa;  et  ratio  est 
quia  ibi  censetur  esse  unum  simplicissimum  votum, 


et  pars  realis  esse  aecessoria  personali.  Sicut  erga 
personale  non  transit  ad  haeredes,  ita  nec  ejus  pars 
realis  accessoria;  accessorium  enim  sequitur  princi- 
pale. Si  vero  tantum  sint  mista  per  accidens  ex 
speciali  voventis  intentione,  tunc  votum  istud  est 
quasi  duplex,  et  pars  realis  per  se  est  distincta  a 
personali,  tantum  per  accidens  hanc  concomitans, 
polestque  per  se  impleri  : ideo  quoad  partem  rea- 
lem  non  impletam,  ejusmodi  vola  transeunt  ad  hae- 
redes. Quod  attinet  ad  caput  Licet,  et  caput  Quod 
super  liis,  intelligenda  sunt  juxta  ea  quae  in  hoc  et 
praecedenti  capite  dicta  sunt  de  voto  personali, 
reali  et  misto.  Nunc  de  circumstantia  quando.  Ita- 
que : 

CAPP.  XII,  XIII. 

Pro  quo  tempore  votum  obliget;  et  an  praescripto 
tempore  non  impletum,  desinat  obligare. 

Dico  I : Yolum  negativum,  v.  gr.  non  ludendi 
absolute  et  sine  restrictione  factum,  slatim  ac  fit, 
ex  vi  formae  suae  obligare  incipit,  semperque  ac  pro 
semper  et  perpetuo  obligat  quantum  materia  pati- 
tur, nisi  ex  voventis  actione  limitetur  : v.  gr.  usque 
ad  talem  diem,  mensem,  annum,  etc.,  et  tunc  vo- 
tum est  quasi  conditionalum,  non  absolutum.  Yo- 
tum  autem  affirmativum,  licet  etiam  statim  ac  fit, 
obliget,  seu  quasi  naturaliter  ac  necessario  inducat 
obligationem,  non  tamen  pro  statim,  sed  prudentum 
judicio  pro  prima  opportuna  commoditate,  aut  pro 
tempore  quod  judicatur  prudenter  esse  ex  vi  voti 
intentum  ; si  nempe  votum  sit  absolute  et  indefi- 
nite emissum.  Unde  dilatio  temporis  in  voti  exsecu- 
tione sumenda  est  ex  prudenti  judicio,  nisi  tempus 
sit  determinatum  ab  intentione  voventis,  aut  ex 
verbis  voti,  quod  tunc  servandum  est.  Eodem  modo 
fer  judicium  de  fine  ac  duratione  obligationis  voti, 
quo  de  ejus  initio. 

Dico  2 : Quando  votum  personale  fit  ad  certum 
diem,  et  actio  yoIo  promissa  intenditur  aut  impo- 
nitur lanquam  proprium  illius  diei  qui  designatur, 
onus,  v.  gr.  missa  pro  die  Dominica,  jejunium  pro 
tali  vigilia,  horae  canonicae  pro  singulis  diebus,  etc., 
tunc  juxta  communem  doctorum  opinionem  , trans- 
acto illo  die  sive  absque  culpa,  sive  cum  culpa, 
cessat  voti  obligatio;  quia  elapsum  est  tempus, 
quod  voto  designatum  fuerat,  et  quia  vovens  habuit 
intentionem  jejunandi,  v.  gr.  in  illo  die  et  non  in 
alio.  Secus  vero  quando  certum  tempus  aut  dies  ita 
praefigitur,  ut  usque  ad  illum  possit  41fferri  voti 
exsecutio  seu  solutio  : tunc  enim  praefixo  termino 
elapso  remanet  adhuc  voti  obligatio,  quia  debitor, 
qui  ad  certum  diem  solvere  debitum  tenetur,  licet 
intra  illum  diem  non  solvat,  semper  permanet  de- 
bito obnoxius  donec  solvat;  sed  vovens  per  suum 
votum  constituitur  Deo  debitor;  ergo,  etc.  Quod 
autem  attinet  ad  vota  realia,  cum  in  illis  raro  soleat 
circumstantia  temporis  aut  diei  principaliter  intendi, 
ideo  Solo  et  Aragonensis  sentiunt  vota  realia,  tem- 
pore praefixo  non  impleta,  semper  relinquere  obli- 
gationem postea  quamprimum  ipsa  adimplendi, 

eorumque  onus  in  subsequens  icmpus  transferri. 
Potest  tamen,  juxta  Vasquez,  votum  reale  etiam  ita 
affigi  certo  diei , ut  eo  elapso  finiatur  obligatio, 
v.  gr.  votum  dandi  pecuniam  .ad  dicendam  solem- 
nem  missam  tali  die,  v.  gr.  infesto  B.  Virginis, vel 
ad  pompam  talis  festi,  ctc.  Sed  tunc  videtur  esse 
votum  non  purum  reale,  sed  mistum,  sicut  votum 
dandi  eleemosynam  tali  die  ob  istius  diei  jubilceum  ; 
et  tunc  voti  pars  realis  est  accessoria  personali. 
Unde  in  voto  reali  non  potest  satis  constare  ex  ipsa 
materia  illud  esse  immobiliter  affixum  tali  diei,  sic- 
ut in  personali.  Denique  vota  habentia  terminum 
non  ad  finiendam,  sed  ad  differendam  solutionem, 
transacto  isto  termino  , tenetur  vovens  statim  et 
quamprimum  potest,  et  sine  mora,  sive  eo  modo 
quo  intra  terminum  expresse  praefixum  obligant, 
omnino  implere 

CAPP.  XIV,  XV. 

An  qui  non  potest  praefinito  tempore  votum  impier 

teneatur  tempus  praevenire;  et  qui  praefinito  tem- 
pore non  implevit,  teneatur  illud  compensare. 

Dico  1 : Quando  opus  vovetur  ut  proprium  certi 
diei  aut  temporis  onus,  non  tenetur  quis  praevenire, 
etiamsi  praivideat  impedimentum  pro  illo  die;  sicut 
aliquis  non  tenetur  praevenire  auditionem  missa; 
quam  die  Dominica  fore  ut  non  possit  audire,  prae- 
videt. Imo  praeveniendo  non  potest  implere  quod 
promisit,  quia  v.  gr.  promisit  jejunare  feria  sexta 
in  cultum  istius  diei,  licet  jejunet  feria  quinta,  non 
exsequitur  promissionem. 

Dico  2 : Quando  dies  impletionis  voti  assignatur 
non  tantum  ad  differendam,  sed  etiam  ad  suspen- 
dendam solutionem  seu  voti  exsecutionem,  v.  gr. 
Si  vixero  et  potuero,  tali  die  hoc  faciam;  tunc  nulla 
est  obligatio  praeveniendi  solutionem,  etiamsi  im- 
pedimentum praevideatur  : non  enim  ante  illum  ter- 
minum obligat.  Sed  quando  terminus  solum  poni- 
tur ad  differendam  solutionem,  sed  non  ad  suspen- 
dendam obligationem,  tunc  vovens  si  praevideat  fu- 
turum postea  impedimentum,  debet  praevenire  so- 
lutionem ; sicut  qui  praevidet  fore  ut  non  possit  au- 
dire missam  die  Dominico  post  horam  decimam, 
debet  prius  audire,  quia  tunc  votum  statim  ac  fit, 
obligat  absolute  ut  intra  designatum  terminum  fiat 
opus  promissum.  Similiter  licet  temporis  terminus 
sit  praefixus  ad  solutionem  finiendam,  si  tamen  opus 
promissum  non  sit  peculiare  alicujus  determinatae 
partis  totius  temporis  usque  ad  istum  terminum 
praefiniti  onus,  tenetur  vovens  praevenire  ad  solutio- 
nem illum  terminum,  si  impedimentum  ante  eum 
praevideat,  v.  gr.  vovit  quis  jejunare  quatuor  dies 
intra  mensem,  illos  non  designando,  ita  tamen  ad 
mensem  limitando  obligationem,  ut  haec  cum  illo 
exstinguatur ; si  igitur  ille  praevideat  fore  ut  post 
decimam  quintam  mensis  diem  jejunare  non  possit, 
^tenetur  in  praecedentibus  diebus  totum  votum  im- 
plere, et  sic  terminum  praevenire.  Denique  tenetur 
vovens  in  omnibus  casibus  vitare  impedimentum, 
ut  votum  suum  tempore  promisso  implere  possit. 


Dico  5 : Votum  inculpabiliter  non  impletum  tem- 
pore ad  finiendam  obligationem  praefixo,  non  obligat 
ad  compensationem  ; nemo  enim  intelligilur  habere 
intentionem  cum  tanto  rigore  se  obligandi,  et  non 
excedit  intentionem  obligatio.  Imo  in  votis  persona- 
libus etiam  culpabiliter  non  impletis  tempore  ad  ter- 
minandam obligationem  praefixo,  non  tenetur  vovens 
ad  aliquam  compensationem  faciendam ; sicut  qui 
culpabiliter  omittit  jejunium,  vel  missam  in  die  pra;- 
cepli,  non  obligatur  postea  ad  aliquam  compensatio- 
nem sed  ad  solam  poenitentiam;  ita  in  voto  per- 
sonali. Insuper  nec  in  votis  realibus  ulla  habetur 
compensandi  obligatio,  quando  propria  voti  obligatio 
vel  per  impotentiam,  vel  per  terminum  elapsum 
exstincta  est  : v.  gr.  qui  se  vovit  religioni  et  postea 
ducit  uxorem,  aut  qui  vovit  dare  certam  pecu- 
niae summam  ad  celebrandum  tale  festum  tanquam 
speciale  istius  diei  onus,  et  ista  die  non  dedit, 
nullam  tenetur  compensationem  facere.  Ob  inju- 
riam homini  factam  datur  obligatio  restitutionis  aut 
compensationis,  quia  homo  damnificatur  in  bonis 
suis  : Deus  vero  ob  infidelitatis  injuriam  erga  ipsum 
commissam,  non  damnificatur  proprie  in  suis  bonis; 
ideo  datur  tantum  obligatio  poenitendi,  non  compen- 
sandi. 

CAPUT  XVI. 

An  sint  valide  facta  qua;  fiunt  contra  votum. 

Dico  I : Omnis  promissio  contra  votum  validum 
et  obligans,  non  solum  est  illicita,  sed  etiam  invali- 
da et  irrita.  Est  enim  de  re  illicita  et  intrinsece 
mala,  seu  de  voti  prioris  fractione.  Sed 

Dico  2 : Acta  contra  voti  obligationem  et  obser- 
vationem, licet  male  fiant,  valida  sunt.  Sic  matrimo- 
nium factum  contra  simplex  castitatis  votum,  est 
validum,  licet  illicitum  seu  male  fiat;  sic  acceptatio 
episcopatus  contra  votum  non  acceptandi,  est  vali- 
da, quia  votum  non  aufert  voluntati,  a qua  hujus- 
modi actus  accipiunt  suam  validitatem,  libertatem 
naturalem  ad  volendum  absolute  contrarium.  Nec 
tantum  sunt  valida,  sed  etiam  firma,  id  est  sine 
obligatione  illa  revocandi  aut  irritandi  ex  parte  vo- 
ventis, v.  gr.  si  quis  donavit  amico  rem  alteri  pro- 
missam ex  voto,  non  tenetur  donationem  cassam 
reddere;  imo  non  potest  solius  voti  titulo.  Sic  ma- 
trimonium contra  votum  ingrediendae  religionis  in- 
itum est  irrevocabile.  Insuper  talis  donatio  contra 
votum  facta,  nullum  voventi  relinquit  onus  faciendi 
compensationem  pro  voto  violato,  si  votum  fuerit  de 
re  individua,  v.  gr.  de  isto  equo,  de  ista  imagi- 
ne, etc.,  quia  per  donationem  exstincta  est  voti 
obligatio.  Secus,  si  fuerit  de  re  in  communi  et  non 
fuerit  exstincta  voti  obligatio,  ideoque  post  violatio- 
nem debebit  non  compensare,  sed  servare.  Prmterea 
qui  accipit  sive  cum  culpa,  sive  absque  culpa  rem 
a donante  aut  vendente  contra  suum  votum,  non 
tenetur  compensare,  restituere,  contractum  rescin- 
dere ; sed  potest  licite  rem  acceptam,  etiamsi  pec- 
casset  in  ejus  acceptatione,  retinere  et  libere  illa 
uti  tanquam  sua,  ut  patet  in  eo  qui  accepit  in  uxo- 

rem  puellam  voto  castitatis  obstrictam.  Ratio  est, 
quia  cum  donatio  fuerit  valida,  accipiens  acquisivit 
rei  dominium;  cumque  fuerit  firma,  non  tenetur 
rem  acceptam  reddere,  aut  contractum  rescindere. 
Yoturn  igitur  non  habet  vim  actualis  donationis  aut 
collationis,  sed  tantum  promissionis  de  futuro,  ideo- 
que  licet  a Deo  sit  acceptata,  non  privat  voventem 
dominio  et  absoluta  potestate  disponendi  de  sua  re  ; 
sed  peccabit  si  de  ea  disponat  aliter  quam  Deo  pro- 
misit. Quando  vero  testator  habens  votum  reale, 
declarat  expresse  se  nolle  obligare  haeredem  ad  illud 
implendum,  an  haeres  maneat  liber  ab  impletione 
istius  voti  realis,  an  autem  teneatur  illud  implere, 
ob  multas  rationes  pro  utraque  parte,  res  est  satis 
dubia ; quamvis  opinio  affirmans  hseredem  teneri 
tale  votum  adimplere,  videatur  securior  et  rationi 
valde  consentanea. 

CAPUT  XYII. 

Quando  et  quomodo  obligent  vota  conditionata. 

Nola  : Omne  votum,  etiam  absolutum,  includit 
has  tres  conditiones  generales  : Si  potuero,  si 
mihi  licuerit,  si  superior  non  abstulerit  obligatio- 
nem. Yotum  autem  conditionatum  specialem  condi- 
tionem includit,  quse  suspendit  ejus  obligationem. 
Hinc : 

Dico  1 : Yotum  conditionatum,  etiam  poenale, 
con  obligat  ad  actualem  actus  promissi  exsecutio- 
nem ante  impletam  conditionem;  statiin  tamen  ac 
fit,  obligat  ad  habendum  propositum  et  animum  fa- 
ciendi actus  promissi,  si  conditio  impleatur  : impleta 
autem  conditione,  stalim  incipit  obligare  ad  actua- 
lem exsecutionem,  quia  tunc  obligatio  desinit  esse 
suspensa,  et  omnis  conditionalis  impleta  conditione 
transit  in  absolutam. 

Dico  2 : Quando  votum  poenale  est,  v.  gr.  si  ju- 
ravero, dabo  eleemosynam,  licitum  est  voluntarie 
non  ponere  conditionem ; et  licet  id  fiat  pure  ad 
vitandam  obligationem , nullum  tamen  erit  pecca- 
tu". respectu  obligationis  voti,  cum  non  sit  contra 
voventis  intentionem.  Deinde  si  votum  factum  sit 
sub  conditione  testandae  gratitudinis  per  votum,  v. 
gr.  si  hoc  peccatum  vitavero,  religionem  ingrediar, 
non  est  contra  votum  voluntarie  ac  libere  vitare  il- 
lam conditionem  seu  contrariam  ponere. 

Dico  3 : Non  est  improbabile  eum  qui  vovit  reli- 
gionem, si  tanto  tempore  certum  peccatum  vitet, 
non  violare  votum,  si  ea  intentione  peccatum  illud 
committat ; probabilius  tamen  est  id  esse  contra  fi- 
delitatem et  pactum  in  isto  voto  inclusum,  et  peccari 
gravius  irreligiose  tali  voto  abutendo. 

Dico  4 : Quando  votum  est  pure  conditionatum, 
pendens  ex  libera  et  quasi  indifferente*  voventis 
conditione,  ulpote  quse  de  se  sine  peccato  vel  poni 
vel  vitari  potest,  tunc  censeo  nec  votum  violari,  nec 
peccatum  committi  mere  voluntarie  et  ob  vitandam 
voti  obligationem  non  implendo  conditionem  ; v.  gr. 
si  (piis  sic  voveat  : Si  in  hac  civitate  per  annum  re- 
mansero, dabo  quotidie  talem  eleemosynam,  ille  non 
tenetur  voto  ibi  permanere,  potest  ergo  libere  vita- 


re conditionem  inde  abeundo ; et  licet  id  consulto 
faciat  ad  vitandum  eleemosynae  onus,  non  aget  con- 
tra suum  votum. 

Dico  5 : Quando'  votum  fit  sub  conditione  depen- 
dente a libero  alterius  consensu  sine  alio  respectu, 
v.  gr.  : Voveo  hoc,  si  Petrus  aut  pater  consenserit, 
tunc  contra  votum  erit  per  vim  aut  fraudem  impe- 
dire liberum  illius  consensum  aut  dissensum  ; secus 
vero  morali  modo  et  non  injusto  inducere  illum  ut 
non  consentiat,  et  conditio  non  impleatur.  Idem  dic 
si  conditio  per  modum  prudentis  consilii  sit  apposi- 
ta ; v.  gr.  : IIoc  voveo,  si  Petrus  id  approbaverit. 
Sed  quando  conditio  est  tantum  pendens  ex  causis 
naturalibus  contingentibus,  v.  gr.  vovet  quis  ingredi 
religionem,  si  corporis  valetudo  sibi  conservetur, 
non  obligatur  simpliciter  vovens  ad  illam  non  im- 
pediendam, sed  obligatur  ad  procedendum  bona  fide 
et  non  ad  utendum  extraordinariis  ac  maxime 
illicitis  mediis  ad  eventum  ejus  impediendum.  Dem- 
que  : 

Dico  6 : In  hisce  casibus  vovens  sub  conditione 
nunquam  obligatur  ad  implendum  votum  conditione 
non  impleta,  etiamsi  in  impediendo  conditionis 
eventu  peccaverit.  Contra  Richardum,  Angelum, 
etc.,  volentes  si  conditionis  eventus  fuerit  per  vo- 
ventis culpam  impeditus,  eum  teneri  implere  votum. 
Probatur  : Quia  vovens  non  intendit  se  obligare  ad 
rei  promissae  exsecutionem  nisi  impleta  conditione. 
Ergo  quomodocunque  impediatur  conditionis  even- 
tus, non  nascitur  obligatio  ex  vi  voti,  et  maxime 
quando  conditio  jam  non  potest  amplius  impleri ; si 
autem  conditio  possit  adhuc  impleri,  vel  tenetur 
tollere  conditionis  impedimentum , vel  efficere 
quantum  ad  ipsum  spectat,  ut  eveniat  conditio, 
sed  ante  ejus  eventum  non  obligatur  ad  voti  exse- 
cutionem. Sic  qui  vovit  ingredi  religionem,  si  per 
annum  abstineat  a fornicatione,  et  ab  illa  non  abs- 
tinet, ex  quacunque  malitia  aut  intentione,  quamvis 
forte  peccet  contra  votum,  non  tamen  tenetur  in- 
gredi, quia  conditio  non  fuit  impleta,  nec  potest 
impleri. 

CAPP.  XYIII,  XIX,  XX 

• An  cessante  causa,  aut  mutata  materia  cesset  voti 
obligatio. 

Dico  I : Per  causam  finalem  hic  intelligitur,  non 
tantum  finis  remotus,  sed  etiam  proximus  et  pro- 
prium promissi  actus  motivum,  et  quasi  dans  illi 
speciem;  licet  enim  generalis  finis  voti  sit  cultus 
Dei,  non  tamen  est  cujusvis  voti  proximus  : non 
enim  per  quodvis  votum  iisdem  rebus  intenditur 
Dei  cultus,  quia  modo  per  castitatis,  modo  per  je- 
junii, modo  per  misericordiae  observationem,  prout 
fit  votum,  intenditur  ; propria  igitur  et  finalis  cujus- 
cunque  voti  causa  non  est  cultus  Dei  in  communi 
s'ed  in  particulari,  ut  exhibendus  per  talem  virtutis 
actum  qui  a vovente  intenditur  et  promittitur.  Ces- 
sante autem  hoc  fine,  sine  quo  non  potest  esse  pro- 
missae virtutis  actus,  cessat  etiam  voti  obligatio ; 
quodinlellige  de  fine  operis,  non  de  fine  operantis. 

Sic  qui  vovit  jejunare,  si  non  possit,  non  obligatur 
ad  dandam  stipem  vel  ad  alium  Dei  cultum.  Causa 
vero  voti  impulsiva  est  tantum  motivum  secunda- 
rium, nec  actui  promisso  intrinsecum,  nec  proxi- 
mum voti  objectum  ; unde  cessante  causa  impulsiva 
extrinseca,  non  cessat  voti  obligatio  : imo  licet 
omnes  illae  cessarent,  si  finalis  et  intrinseca  perma- 
neat, non  tollitur  voti  obligatio,  quia  illa  sola  est  ex 
qua  pendet  per  se  voventis  consensus,  estque  quasi 
intrinsecum  actus  promissi  objectum,  adeoque  voti 
substantia. 

Dico  2 : Quandocunque  tanta  fit  mutatio  in  voto 
ex  parte  ejus  materiae  in  ordine  ad  voventis  potesta- 
tem, ut  in  principio  fuisset  sufficiens  ad  valorem 
ejus  impediendum,  sufficit  etiam  postea  ad  tollen- 
dam ejus  obligationem,  v.  gr.  decursu  temporis 
materia  quae  vota  est,  fit  impossibilis,  votique  ob- 
servatio impossibilis.  Unde  si  haec  impotentia  aut 
impedimentum  ex  quo  illa  provenit,  sit  perpetuum, 
exstinguit  et  omnino  votum  aufert;  si  autem  sit 
temporale,  suspendit  et  differt  obligationem.  Idem 
dic  de  materia  : si  impedimentum  integrum  ma- 
teriam reddat  impossibilem,  integre  etiam  votum 
excusabit  seu  tollet;  si  vero  solum  ex  parte  eam 
impediat,  solum  etiam  quoad  eam  partem  excu- 
sabit, idque  inlellige  absolute  de  mutatione  ma- 
teriae, sive  fuerit  voluntaria  aut  involuntaria,  sive 
praevisa  aut  non  praevisa,  adeoque  cuin  culpa  aut 
sine  culpa. 

Dico  3 : Si  facta  mutatio  materiae  non  reddat  ab- 
solute impossibilem  voti  observationem,  non  sufficit 
ad  tollendam  obligationem,  licet  talis  esset  ut  si  a 
principio  exstitisset,  homo  non  vovisset,  nisi  mora- 
liter  credatur  non  fuisse  voventis  intentionem  ad 
illum  statum  extensam ; cum  enim  obligatio  voti 
pendeat  ex  voventis  intentione,  si  credatur  non  se 


extendisse  ad  talem  rerum  statum  quem  nunc  mu- 
tatio attulit,  tunc  votum  non  obligabit ; secus  vero 
si  tantum  credatur  quod  pro  tali  rerum  statu  non 
vovisset.  Utrum  autem  mutatio  materiae  sit  suffi- 
ciens ad  judicandum  non  fuisse  voventis  intentio- 
nem se  obligandi  pro  tali  casu,  videtur  aliquo 
modo  posse  ex  his  signis  discerni : 1°  Si  res  per 
mutationem  devenit  ad  eum  statum,  in  quo  leges 
humanae  non  solent  obligare,  v.  gr.  in  morbo  gravi 
non  obligant  ad  jejunium  ; ergo  nec  votum.  2°  Si 
exceptio  possit  prudenter  fundari  in  aliqua  juris  re- 
gula, v.  gr.  in  hac  : Sub  generali  clausula  non  conti- 
nentur specialia.  3°  Si  juxta  communem  homi- 
num consensum  et  consuetudinem  non  soleant 
homines  in  eo  statu  talia  sibi  onera  imponere. 
Quare  : 

Dico  4 : In  casu  necessitatis  vel  extremae,  ut  in 
periculo  mortis,  etc.,  vel  gravis,  ut  in  periculo  gra- 
vis jacturae  bonorum  temporalium,  famae,  honoris, 
status,  valetudinis,  si  quis  votum  emiserit  generali- 
ter nulla  speciali  facta  reflexione,  nec  speciali  inten- 
tione habita  circa  talia  pericula,  illud  non  obligabit, 
nisi  ex  certis  conjecturis  constaret  aliam  fuisse  vo- 
ventis intentionem.  Si  autem  votum  emisit  cum 
formali  vel  virtuali  intentione  comprehendendi  ta- 
les casus,  fueritque  ista  intentio  rationalis  et  pru- 
dens, tunc  in  illis  obligabit  : v.  gr.  votum  inservien- 
do segris  cum  periculo  vitae.  An  vero  qui  vovit 
jejunare  omnibus  feriis  sextis,  teneatur  jejunare 
die  Nativitatis  Christi  incidente  in  feriam  sextam, 
controverlitur.  Paludanus  et  Panormitanus  asserunt 
teneri ; Molina  et  Joannes  Andreas  negant.  Videtur 
affirmativa  sententia  magis  juri  conformis,  commu- 
nior et  securior ; quamvis  quis  possit  etiam  sine 
scrupulo  conformari  negativae.  Sed  attendendus  mo- 
dus quo  facium  est  votum. 


LIBER  V. 

De  peccatis  voto  contrariis. 


CAPP.  I,  II. 

De  peccato  in  modo  et  materia  indebita  voti  emissi. 

Dico  i : Vovere  temere  et  sine  debita  considera- 
tione, aliquod  peccatum  est,  raro  tamen  mortale, 
nisi  ob  grave  et  mortale  periculum  cui  sic  vovens 
posset  se  exponere,  maxime  si  istud  periculum  non- 
ignoret. 

Dico  2 : Vovere  licte  in  ordine  ad  ipsam  voti 
obligationem  et  substantiam,  id  est  sine  animo  vo- 
vendi aut  se  obligandi,  peccatum  est  (ista  enim  fictio 
non  fit  sine  mendacio).  Sed  non  est  mortale  per  se 
loquendo,  id  est  secluso  contemptu,  scandalo,  in- 
justitia, aliisque  accidentibus  : quia  votum  non 
potest  esse  fictum  respectu  Dei,  sed  tantum  respectu 
hominum  ; adeoque  per  illud  non  fit-  Deo  gravis  ir- 
reverentia, cum  homo  non  intendat  Deum  fallere 
cordium  scrutatorem,  nec  fit  hominibus  gravis 
* injuria,,  cum  non  sit  perniciosum  mendacium.  Ergo 


per  se  .oquendo  non  est  peccatum  mortale.  Vovere 
tamen  ficte  quoad  voti  exsecutionem,  id  est  sine 
proposito  voti  implendi  vere  et  ex  animo  facti  quoad 
ejus  substantiam,  peccatum  est  mortale  ex  suo 
genere  ; non  implere  enim  votum,  peccatum  est 
ex  suo  genere  mortale.  An  possit  autem  esse 
veniale  ex  levitate  materiae,  dicetur  postea.  Deinde 
vovere  propter  pravum  finem  extrinsecum  est 
peccatum  contra  religionem,  cujus  malitia,  quatenus 
est  specialiter  contra  religionem,  videtur  esse  tan- 
tum venialis,  etiamsi  contingat  talis  finis  intentio- 
nem in  sua  specie  esse  mortalem,  seu  esse  malitiam 
mortalem  specie  distinctam  a malitia  contra  reli- 
gionem. 

Dico  3 : Vovere  Deo  materiam  voti  obligationis 
incapacem,  semper  est  peccatum  nisi  inadvertentia 
aut  ignorantia  excuset : v.  gr.  vovere  actum  morali- 
ter  malum  aut  vovere  aliquid  quod  impleri  nequit; 

est  enim  contra  reverentiam  Deo  debitam,  et  actus 
irrationalis.  Sed  dum  quis  bona  fide,  et  sub  honesta 
ratione  ac  intentione  vovet  quod  impleri  non  po- 
test, raro  committet  grave  peccatum ; quia  fieri  ne- 
quit ut  quis  ex  animo  voveat  facere  quod  scit  se 
non  posse  facere.  Quod  attinet  ad  votum  de  actu 
pravo  : 

Dico  4 : Facere  votum  de  peccato  mortali  commit- 
tendo, juxta  omnes  est  mortale  peccatum  speciale 
contra  religionem.  Est  enim  non  promissio,  sed 
comminatio  gravis  injuriae  Deo  faciendae,  et  si  ha- 
beat animum  illam  faciendi  sive  peccatum  mortale 
committendi,  jam  peccat  mortaliter;  imo  licet  non 
habeat  animum  et  intentionem  illam  injuriam  Deo 
faciendi,  id  est  peccatum  istud  mortale  commit- 
tendi, verisimilius  tamen  videtur  vel  sic  etiam  com- 
mittere ex  gravitate  materiae  sacrilegii  peccatum, 
non  solum  ratioTie  scandali,  quod  ordinarie  inter- 
venit; sed  etiam  ratione  divinae  injuriae,  quae  ibi 
esse  censetur  per  modum  cujusdam  blaspliemiae. 
Facere  autem  votum  de  peccato  veniali  commit- 
tendo, sitne  peccatum  mortale,  an  non,  dissen- 
tiunt auctores.  Sotus  enim,  Navarra,  ctc.,  dicunt 
esse  veniale.  Sed  Cajetanus  probat  esse  mortale, 
nec  posse  esse  veniale  ex  levitate  materiae,  cujus 
opinio  volens  esse  mortale  ex  vi  materiae,  videtur 
'vera;  potest  tamen  esse  veniale  ex  subreptione  et 
ex  naturali  inconsideratione  qua  quis  vel  non  adver- 
tit an  Deo  promittat  necne ; vel  saltem  non  adver- 
tit per  talem  promissionem  significari  opus  Deo  mi- 
nime gratum.  Hinc  sequitur  vovere  Deo  rem  indiffe- 
rentem, esse  etiam  peccatum,  licet  per  se  non  vi- 
deatur plusquam  veniale,  uti  et  directe  vovere  non 
ingredi  religionem  aut  non  sequi  ejusmodi  consilia. 

CAPP.  111,  IV. 

Quale  sii  peccatum  voli  transgressio. 

Dico  1 : Violare  votum,  intrinsece  malum  est,  et 
peccatum  de  fide  : Cum  votum  voveris  Domino,  e lc., 
si  moratus  fueris,  reputabitur  libi  in  peccatum  [Deut. 
xxiii,  21).  Hujus  peccati  malitia,  per  se  loquendo, 
estunica,  et  formaliter  consistit  in  perfidia  seu  infide- 
litate erga  Deum,  quae  et  mendacium  et  sacrilegium 
virtualiter  continet.  Sed  non  proprie  mendacium, 
cum  violans  votum  nil  affirmet  vel  neget ; nec  pro- 
prie sacrilegium , cum  immediate  versetur  circa 
ipsum  Deum,  non  rem  sacram.  Transgressio  voti  in- 
terdum potest  esse  peccatum  commissionis,  inter- 
dum omissionis,  quod  patet. 

Dico  2 : Transgressio  voti  est  semper  ejusdem 
speciei  respectu  cujuslibet  voti,  etiamsi  materiae 
votorum,  v.  gr.  castitatis,  temperantiae,  etc.,  sint 
distinctae  : quia  hujus  malitiae  ratio  formalis  est  per- 
fidia erga  Deum,  quae  in  quavis  materia  est  ejusdem 
rationis.  Quamvis  autem  in  voti  transgressione, 
quando  materia  est  de  praecepto,  v.  gr.  votum  non 
furandi,  adjungatur  alia  malitia  specie  distincta  con- 
tra specialem  virtutem  ad  quam  ejus  materia  et  ejus 
praeceptum  pertinet,  v.  gr.  contra  justitiam  in  voto 
non  furandi  : tamen  quando  materia  est  superero- 


gationis  et  non  de  praecepto,  v.  g.  votum  abstinendi  a 
carnibus  die  Mercurii,  non  videtur  'adjungi  alia  ma- 
litia specie  distincta  a malitia  perfidiae  erga  Deum,  qua 
votum  violatur ; adeoque  per  se  loquendo,  in  talis 
voti  transgressione  est  tantum  unica  malitia  contra 
religionem  ex  vi  voti,  non  vero  alia  specie  distincta 
contra  virtutem  temperantiae  in  dicto  voto  absti- 
nendi a carnibus  die  Mercurii  : ita  Gajetanus,  Solus, 
etc.;  quia  votum  est  tantum  promissio,  non  vera 
lex,  ideoque  solam  fidelitatis  erga  Deum  necessi- 
tatem imponit ; ergo  ejus  transgressio  soli  religioni 
per  se  repugnat,  ac  proinde  in  ea  habetur  sola  ir- 
religiositatis malitia,  etiamsi  per  accidens  possit  ex 
alio  motivo  adjungi  alia  malitia. 

Dico  5 : Violatio  voti  est  ex  suo  genere  peccatum 
mortale,  fit  enim  Deo  gravis  injuria  contra  praece- 
ptum primum  aut  secundum  Decalogi,  aut  contra 
utrumque  simul.  Potest  tamen  esse  veniale  ex  sub- 
reptione aut  indeliberatione.  Imo  juxta  communem 
theologorum  sententiam  potest  etiam  esse  veniale 
ex  levitate  materiae,  licet  fiat  cum  sufficienti  delibe- 
ratione (Sylvesler,  Solus,  Angelus,  Navarra,  etc.); 
quia  omissio  fidelitatis  in  re  parvi  momenti  non  est 
gravis  injuria.  De  gravitate  autem  aut  levitate  mate- 
riae debet  ferri  judicium  non  juxta  respectum  ad 
totam  materiam  vel  ejus  partem,  ut  vult  Cajetanus, 
sed  juxta  respectum  ad  rectam  rationem ; et  sic  se- 
mel dicere  orationem  Dominicam,  licet  sit  tota  voti 
materia,  est  levis  non  solum  respectu  gravioris  quae 
promitti  posset,  sed  etiam  quia  secundum  se  spe- 
ctata levem  Dei  honorem  seu  cultum  continet,  ideo- 
que ejus  omissio  levem  etiam  Deo  injuriam  infert. 
Deinde  ut  cognoscatur  an  sit  gravis  vel  levis  voti 
materia,  ex  prudentium  communi  aestimatione,  atr 
tentis  personae  conditione  et  materiae  circumstan- 
tiis colligendum  est. 

CAPUT  V. 

Quando  transgressio  voli,  quce  committitur  per  plure s 

actus  leves  ex  parte  materice,  fiat  peccatum  mortale. 

Nota  : Contingit  fieri  votum  dandi  quotidie  per 
annum  pauperi  unum  obolum,  aut  recitandi  brevem 
orationem  ; certum  quidem  est  ejus  transgressio- 
nem in  uno  solo  die  esse  tantum  peccatum  veniale : 
sed  quaeritur,  an  transgressione  procedente  per  sin- 
gulos anni  dies  ita  multiplicentur  tantum  venialia, 
ut  nunquam  peccetur  mortaliter;  vel  si  mortaliter 
interdum  peccetur,  quando  id  contingat?  Respon- 
deo : Si  ex  transgressione  voli  in  tempore  destina- 
to, relinquatur  adhuc  obligatio  implendi  voti  in  tem- 
pore futuro,  tunc  certum  est  violando  votum  in 
tota  materia  vel  in  gravi  ejus  parte,  peccari  tandem 
mortaliter  : v.  gr.  aliquis  vovit  dare  quotidie  assem 
pauperi  ea  intentione,  ut  quamvis  uno  alterove  die 
omittat,  teneatur  diebus  sequentibus  supplere,  tunc 
posterior  omissio  semper  gravior  erit ; et  post  ali- 
quot dies,  omissio  evadet  mortalis,  quia  non  solum 
omittitur  eleemosyna  illius  diei,  sed  omniuni  prae- 
cedentium eleemosynae  quae  eodem  simul  die  dandae 
erant,  sicque  ista  omissio  liabet  materiam  gravem. 

Non  autem  agitur  de  his  voti  transgressionibus,  sed 
de  transgressionibus  singulorum  dierum  per  quas 
ita  exstinguitur  obligatio,  ut  ad  faciendum  quod 
omissum  est,  nulla  jam  restet ; qua  in  re  variant 
auctores,  quorum  quidam  asserunt  nunquam  per  illas 
peccari  mortaliter  sive  in  voto  reali,  sive  personali. 
Soto  et  Aragonensis  id  concedunt  tantum  in  voto 
reali,  non  in  personali.  Quare  : 

Dico  : Levis  transgressio  voti  diversis  diebus  seu 
temporibus  saepius  repetita,  non  est  gravis,  nisi  ex 
bis  actibus  saepius  repetitis  componatur  unus  mo- 
raliter  ; quia  si  onus  diei  praecedentis  quod  omissum 
est,  non  adjungatur  hodierno,  non  habetur  unde 
augeatur  materia  praesentis  diei;  ergo  permanet  le- 
vis sicut  de  se  erat,  atque  eadem  est  ratio  de  sin- 
gulis aliis  et  omnibus.  Hinc  cum  istae  omnes  leves 
transgressiones  nullam  inter  se  habeant  connexionem 
nec  augmentum,  si  quis  haberet  propositum  illas 
omnes  non  vitandi,  videtur  is  in  rigore  non  pecca- 
turus mortaliter;  secus  vero,  si  inter  se  connexio- 
nem ct  augmentum  habeant. 

CAPUT  VI. 

De  variis  modis  votum  violandi. 

Dico  1 : Per  omissionem  contra  votum  peccatur 
interdum  sola  dilatione , interdum  absoluta  voti 
transgressione,  qua  illius  obligatio  exstinguitur  et 
linitur.  Gravius  tamen  peccatur  per  totalem  omis- 
sionem quam  per  solam  dilationem,  quia  prior  pec- 
candi modus  est  contra  voti  substantiam,  posterior 
''solummodo  contra  temporis  circumstantiam.  Unde 
quando  votum,  v.  gr.  jejunium,  est  affixum  tali  diei, 
non  potest  transferri  in  alium  ; sed  si  occurrat  causa 
sufficiens  ad  excusandum,  tunc  licita  erit  omissio 
et  exstinguetur  obligatio.  Non  est  tamen  seinper 
peccatum  mortale  voti  dilatio,  sed  potest  ex  parte 
brevis  more  esse  veniale,  etiamsi  actus  qui  differ- 
tur sit  materia  gravis  : ita  Sylvester,  Angelus,  etc., 
communiter  ; quia  promissiones  et  obligationes  ju- 
stitiae non  obligant  cum  majori  rigore;  nec  eum 
majori  vovens  videtur  voluisse  se  obligare,  si  con- 
stet de  termino  in  tali  die  praefixo,  non  licet  uti  epi- 
kia  ad  procrastinandum  ; secus,  si  non  constet, 
dumque  procrastinatur,  debet,  slalim  ac  fieri  potest, 
impleri  obligatio. 

Dico  2 : Per  modum  commissionis  non  peccatur 
contra  votum  ob  solam  temporis  dilationem  , sed 


per  directa;  obligationis  voti  violationem,  quod  pec- 
catum tantum  in  votis  negativis,  reperitur,  v.  gr. 
in  voto  abstinendi  perpetuo  a carnibus,  non  pecca- 
tur differendo,  sed  directe  illud  violando ; et  dum 
votum  habet  tractum  successivum,  v.  gr.  votum 
abstinendi  a vino,  non  ludendi,  etc.,  per  unam  ejus 
transgressionem  non  exstinguitur  obligatio,  ideoque 
contra  illud  potest  saepius  peccari.  Deinde  dum  quis 
saepius  fecit  aut  repetiit  idem  votum,  v.  gr.  castita- 
tis et  postea  illud  violet,  in  ejus  quidem  peccato  est 
unica  malitia,  sed  major  accidentaliter,  non  est  ta- 
men circumstantia  haec  necessario  in  confessione 
aperienda,  utpole  non  adeo  notabilis  ; sic  etiam 
dum  quis  vovit,  x.  gr.  jejunium,  et  postea  vovit  im- 
plere votum,  si  illud  violet,  ejus  peccatum  continet 
unicam  malitiam. 

CAPUT  XII. 

An  dolere  de  facio  voto,  sil  peccatum,  aut  quale. 
Dico  1 : Poenitentia  efficax  voti  facti  in  ordine  ad 
ejus  observationem,  qua  quis  ita  detestatur  votum, 
ut  statuat  illud  non  servare,  vel  si  hactenus  illud 
servaverit,  nolit  amplius  servare  licet  duret  ejus 
obligatio,  est  peccatum  mortale  eidem  volo  contra- 
rium; sed  poenitentia  voti  inefficax,  qua  alicui  dis- 
plicet se  fecisse  votum,  sed  non  obstante  ista  dis- 
plicentia retinet  propositum  illud  servandi,  per  se 
loquendo  non  est  peccatum,  quia  hsec  poenitentia 
non  est  de  objecto  prohibito  ex  vi  voti;  ergo  non 
est  peccatum  contra  votum;  imo  ex  genere  suo 
nullum  peccatum  est,  quia  nullum  habetur  praece- 
ptum cui  directe  opponatur.  Quare  ; 

Dico  2 ; Implere  votum  cum  hac  poenitudine  in- 
efficaci et  tristitia  de  voto  emisso  ejusque  obliga- 
tione, per  se  loquendo  nullum  est  peccatum  ; quia 
illa  operatio  non  est  voti  obligationi  contraria,  cum 
votum  obliget  tantum  ad  rei  substantiam,  non  ad 
modum,  v.  gr.  ad  dandum  alacriter  eleemosynam; 
posset  tamen  ista  poenitentia  esse  mala  et  volo  eon- 
traria,  si  ob  illam  constitueretur  homo  in  morali 
periculo  votum  violandi  : Qui  enim  amat  periculum, 
peribit  in  illo  ( Eccli . m,  27).  Ideoque  lacile  potest 
cum  ea  misceri  aliqua  culpa.  .Porro  ista  poenitentia 
est  ex  objecto  actus  indifferens,  imo  ordinarie  ma- 
lus, quamvis  interdum  ex  fine  possit  etiam  hone- 
stari. 


LIBER  VI. 

Devoti  irritatione,  dispensatione  et  commutatione. 


CAPUT  PRIMUM. 

An  possit  votum  irritari  ; quod,  et  quotuplex  sit  voti 
irritatio. 

Dico  1 : Votum  irritabile  dicitur,  quod  in  suo 
valore  et  obligatione,  seu  in  suo  fieri  et  conservari 
pendet  a voluntate  alterius  persona;  qua;  non  est 
vovens,  nec  cui  fit  votum;  qua;  dependentia  pro- 
venit, vel  ex  parte  materia;,  quando  materia  voti  est 


sub  alterius  potestate,  vel  ex  parte  persona;  voven- 
tis, quando  ejus  voluntas  ita  est  subordinata  alte- 
rius voluntati,  ut  in  sua  obligatione  includat  con- 
ditionem si  alter  consenserit,  ut  voluntas  filii  impu- 
bis. Hinc  duplex  irritandi  votum  modus  : unus  in- 
directus per  'subtractionem  vel  mutationem  mate- 
ri® ob  quam  cessat  voti  obligatio;  alter  directus  et 
proprius  per  quem  revocatur,  dissohitur  ct  aufer- 

tur  ipse  actus  vovendi,  ideoque  votura  directe  semel 
irritatum  nunquam  amplius  reviviscit,  sed  indirecte 
tantum  ex  parte  materiae  irritatum  cessante  aut 
ablata  prohibitione,  votum  rursus  incipit  obligare. 
Unde  omnis  fidelis  praeter  papam,  potest  habere 
vota  irritabilia  indirecte  ex  parte  materiae,  quia 
potest  papa  prohiberi  ne  hoc  vel  illud  faciat,  sed 
non  directe  ex  parte  voluntatis  voventis  et  obliga- 
tionis. Et  haec  potestas  irritandi,  alia  est  dominaliva, 
v.  gr.  mariti  respectu  uxoris,  heri  respectu  manci- 
pii, quae  nullam  requirit  specialem  causam  ad  irri- 
tandum votum;  alia  jurisdictionis  spiritualis  quae 
ad  irritandum  justam  causam  requirit. 

Dico  2 : Non  potest  praelatus  qui  votum  irritat, 
cogere  subditum  ut  aliquam  commutationem  acce- 
ptet, si  illum  a proprii  voti  observatione  impediat  ; 
quia  subditus  non  vovit  nisi  talem  materiam  in 
specie  ; ergo  si  illa  non  permittitur,  non  potest  ad 
aliam  cogi,  nec  superior  qui  votum  irritat,  tenetur 
hujusmodi  commutationem  imponere  per  se  loquen- 
do, et  ex  vi  obligationis  voti. 

CAPP.  II,  III. 

An  superiores  possint  suorum  subditorum , et  domini 
suorum  servorum  vola  irritare. 

Dico  1 : Summus  pontifex  non  potest  directe  ir- 
ritare Christianorum  vota;  adeoque  multo  minus  id 
possunt  inferiores  praelati  ecclesiastici,  vel  principes 
seu  gubernatores  temporales.  Non  enim  invenitur 
talis  in  eis  potestas,  ut  pro  lubitu  possint  sic  vota 
irritare  ; cum  Christianorum  voluntates  non  ita  in 
omnibus  rebus  sint  dependentes,  ut  nequeant  sine 
alieno  consensu  se  Deo  firmiter  obligare.  Papa  tamen 
potest  aliquando  indirecte  irritare  vota  fidelium  cu- 
juscunque  status,  etiam  episcoporum,  quae  Ecclesia? 
praejudicium  afferunt,  aut  ad  jus  pontificium  perli- 
nent ; et  hanc  potestatem  cum  proportione  partici- 
pant praelati  inferiores,  imo  aliquo  modo  et  per 
quamdam  consecutionem  superiores  temporales, 
quia  possunt  hoc  vel  illud  prohibere  in  ordine  ad 
bonum  spirituale  aut  publicum.  Ejusmodi  irritatio 
etiam  habet  locum  in  votis,  quae  praecesserunt  sta- 
tum subjectionis. 

Dico  2 : Dominus  non  potest  directe  irritare  servi 
vota,  tollendo  immediate  per  se  et  nulla  facta  mo- 
rali mutatione  ex  parte  materia?  obligatione  voti ; 
quia  servus  non  est  subjectus  domino  in  spirituali- 
bus et  secundum  animam,  sed  secundum  corpus  et 
ejus  actiones.  Potest  tamen  irritare  illa  indirecte  et 
ex  parte  materiae,  illam  prohibendo;  quia  servus  est 
domini  quoad  exercitium  actionum  suarum  quas 
illi  ex  justitia  debet,  ideoque  possunt  a domino  pro- 
hiberi, vel  praecipi  contrariae.  Et  in  his,  ut  servi  vo- 
tum sit  licitum  et  validum,  debet  includere  condi- 
tionem : Si  dominus  consenserit,  vel  non  contradi- 
xerit. Unde  non  potest  irritare  personalia  servi 
vota,  nisi  ea  tantum,  quorum  exsecutio  ipsi  esset 
nociva,  et  contraria  juri  quod  habet  in  servum  ; 
adeoque  non  potest  irritare  personalia  ejus  vota 
quae  ipsi  non  afferunt  praejudicium,  v.  gr.  votum 


castitatis,  recitandi  brevem  orationem,  etc.  Realia 
autem  ejus  vota  pene  omnia  potest  irritare,  quia 
omnia  quae  habet  servus , domini  sunt.  Dixi  pene 
omnia  , quia  ex  conventione  cum  domino  potest 
servus  aliquid  proprium  habere.  Sic  creditor  potest 
irritare  vota  debitoris,  quae  debiti  solutionem  impe- 
diunt. 

CAPUT  IV. 

An  unus  conjugum  possit  ulterius  vola  irritare. 

Dico  1 : Maritus  non  habet  potestatem  irritandi 
directe  vola  uxoris,  inulto  minus  uxor  mariti ; quia 
subjectio  uxoris  ad  virum  solum  nascitur  ex  vinculo 
matrimonii  in  ordine  ad  matrimonii  usum,  filiorum 
educationem,  familiae  regimen;  adeoque  sola  est  de- 
pendentia et  subjectio  ex  parte  materiae  voti,  non 
ex  parte  voluntatis  voventis  ; ideo  indirecte  tantum 
et  ex  parte  materiae  potest  maritus  irritare  uxoris 
vota,  non  omnia  tamen,  sed  tantum  illa  quae  sibi 
suceve  familiae  et  gubernationi  afferunt  praejudicium, 
ideoque  non  potest  irritare  ejus  votum  castitatis 
conjugalis,  aut  castitatis  factum  pro  tempore  vidui- 
tatis, nec  ea  quae  non  sunt  contra  jus  mariti,  v.  gr. 
votum  recitandi  brevem  orationem,  aut  dandi  res  ali- 
quas de  quibus  potest  disponere  sine  licentia  mariti. 

Dico  2 : Etiam  uxor  potest  indirecte  irritare  illa 
mariti  vota,  quae  in  ipsius  praejudicium  facta  fue- 
runt : ita  theologi  communiter.  Ilinc  in  voti  irrita- 
tione, quatenus  provenit  ex  dominio,  v.  gr.  ex  do- 
minio uxoris  in  corpus  viri  quoai?  usum  matrimonii 
et  contra,  uxor  et  maritus  sunt  aequales ; secus  vero 
in  irritatione  quatenus  manat  ex  potestate  guberna- 
trice vel  administratrice,  ad  quam  uxor  non  habet 
jus.  In  capite  Ex  multa  excipitur  votum  peregrina- 
tionis Jerosolymitanse  in  subsidium  terrae  sanctae, 
quod  uxor  non  potest  irritare  ; sed  juxta  D.  Thomam 
et  Antonium , maritus  non  potest  personaliter  im- 
plere id  votum,  si  uxor  nolit  eum  comitari  et  relin- 
quatur in  periculo  incontinentiae,  nempe  ob  jus  na- 
turale. Ista  conjugum  voti  irritatio  habet  etiam  lo- 
cum in  votis  sive  personalibus  sive  realibus  quae  an- 
tecesserunt matrimonium,  quando  sine  praejudicio 
alterius  conjugis  servari  non  possunt.  Deinde  ubi 
semel  facta  est  irritatio,  durat  perpetuo  pro  toto  ma- 
trimonii tempore  ; quia  conjux  pro  illo  tempore  ex- 
stinguit obligationem,  et  obligatio  semel  exstincta 
non  redit. 

Dico  o : Quando  conjux  semel  approbavit  votum 
alterius  conjugis  sive  reale  sive  personale,  v.  gr. 
uxor  vovit  dare  calicem  ecclesiae  , et  petiit  faculta- 
tem a marito  qui  conscius  de  voto  illam  concessit, 
si  postea  ante  voti  exsecutionem  revocet  datam  fa- 
cultatem et  votum  irritet,  valide  quidem  illud  irri- 
tabit (excepto  castitatis  voto),  sed  illicite  et  peccat, 
nisi  superveniat  justa  causa  datam  facultatem  revo- 
candi et  votum  irritandi ; hoc  tamen  peccatum  vide- 
tur raro  esse  mortale,  dum  abest  scandalum  et  gra- 
vis contemptus.  Yalide  autem  irritat,  quia  dando 
facultatem,  non  a se  abdicavit  proprium  dominium 
et  potestatem  gubernatricem. 

CAPP.  V,  VI. 

An  parentas  possint  irritare  vota  suorum  (iliorum 
puberum  et  impuberum. 

Dico  1 : Puter  non  potest  omnia  vota  tam  filiarum 
>;uam  filiorum  puberum  sub  ipsius  cura  adhuc  exsi- 
stentium irritare  absolute  et  simpliciter,  mullo  mi- 
nus directe,  v.  gr.  votum  castitatis,  moderatae  absti- 
nentia;, audiendi  missam  die  Dominico,  etc.,  sed 
tantum  potest  irritare  ea  quae  suo  juri  paterno  prae- 
judicant et  derogant ; et  juxta,  hunc  sensum  potest 
explicari  textus  num.  50,  ubi  dicitur  parens  posse 
irritare  vota  filiae  exsistentis  domi  suae  in  aetate  puel- 
lari. Quare  potest  paler  irritare  indirecte  omnia 
vota  filiorum  puberum  sub  sua  potestate  degentium 
seu  nondum  emancipatorum,  quae  paterno  juri  prae- 
judicium afferant,  id  est  quae  liberum  et  expeditum 
familiae  regimen  impediunt,  vel  filium  nimis  ab  obe- 
dientia  et  cura  paterna  subtrahunt,  v.  gr.  jejunia 
extraordinaria,  longa  peregrinatio,  vota  realia  de 
bonis  paternis,  vel  de  bonis  quorum  ususfructus  et 
administratio  ad  patrem  pertinet.  (D.  Thomas,  Du- 
randus, Sotus,  Navam,  etc.)  Haec  potestas  irri- 
tandi tandiu  durat  quandiu  filius  non  est  emanci- 
patus. Sed  vota  facta  a filio  pubere  non  emancipato, 
quae  durante  patria  potestate  non  fuerunt  irritata, 
post  emancipationem  non  possunt  amplius  irritari. 
Deinde  deficiente  patre,  curatores  possunt  irritare 
vota  realia  puberis  prout  ipsorum  administratiini 
officiunt,  non  vero  personalia,  per  se  loquendo ; 
quia  non  est  commissa  curatoribus  persona,  sed 
ejus  bona.  Mater  autem  et  avia  hac  in  re  nihil  pos- 
sunt nisi  quatenus  suscipiunt  munus  curatoris,  aut 
votum  sit  in  ipsarum  praejudicium. 

Dico  2 : Parentes  possunt  irritare  vota  filiorum 
impuberum,  non  tantum  indirecte  ex  parte  materiae, 
sed  directe  ex  parte  voluntatis  voventis  ; quia  ante 
pubertatis  annum  cum  aetas  non  soleat  esse  suffi- 
ciens ad  perfecte  deliberandum  in  negotio  tam  gra- 
vis obligationis,  ideo  rectae  rationi  consentaneum 
fuit,  ut  post  comparatum  rationis  usum  voluntas 
filii  impuberis  aliquo  tempore  penderet  a voluntate 
patris,  et  ejus  vota  posset,  vel  irritare,  seu  tollere, 
vel  confirmare;  ideoque  necessaria  fuit  lex  positiva 
ut  istius  aetatis  terminum  intra  quem  possit  pater 
irritare  filii  vota,  determinaret,  cum  solum  jus  na- 
turae illum  non  satis  designet ; determinavitque  pro 
masculis  usque  ad  decimum  quartum,  et  pro  feminis 
usque  ad  duodecimum  aetatis  annum  completum. 
Hinc  pater  sine  ulla  exceptione  omnia  filii  impuberis 
vota  potest  irritare,  imo  votum  in  aetate  impubere 
factum  potest  irritari  in  aetate  pubere,  si  in  eodem 
statu  permanet  ex  parte  voventis  filii  et  patris,  id 
est  si  a neutro  fuerit  confirmatum ; quia  ab  initio 
inclusit  hanc  conditionem  ; Si  pater  non  contradixe- 
rit, et  fuit  infirmum  ac  irritabile ; secus  vero,  si 
vovens  confirmavit  ac  denuo  emisit  illud  post  pu- 
bertatem, aut  paler  illud  ante  pubertatem  confirma- 
rit  ac  ratum  habuerit.  Impuberis  autem  votum  semel 
a patre  irritatum  nunquam  amplius  reviviscit,  quia 


talis  irritatio  cadit  directe  in  ipsum  votum,  et  ejus 
obligationem  exstinguit. 

Dico  5 : Solus  pater  habet  hanc  potestatem  filii, 
praesertim  impuberis,  vota  irritandi,  non  mater,  nisi 
indirecte  in  votis  quae  ex  parte  materiae  ipsius  juri 
praejudicant ; patre  autem  defuncto,  lutor  habet  eam- 
dem  potestatem  erga  pupillum  : et  quia  jure  ordi- 
nario, deficiente  patre,  mater  habet  filii  tutelam, 
ideo  tunc  potest  ejus  vota  irritare,  idemque  de  avo, 
vel  alio  ascendente  in  propinquioris  defectu.  Tutor 
tamen  non  potest  pupilli  vota  emissa  in  aetate  impu- 
bere irritare  post  inchoatam  pubertatem  , dum  non 
fuerunt  confirmata.  Vota  autem  servuli  parvuli  pa- 
rentibus orbati  possunt  a domino  irritari  etiam  di- 
recte, ratione  impuberlatis  et  quasi  tutoris  titulo. 

CAPUT  YII. 

An  praelati  religionum  possint  religiosorum  vota 
directe  irritare. 

Dico  I : Praelatus  religionis  non  tantum  potest 
indirecte  ex  parte  materias  , sed  etiam  directe  irri- 
tare vota  subditorum,  tollendo  voti  obligationem, 
etiamsi  circa  materiam  nullam  faciat  mulaLionem, 
aut  votum  sit  de  materia  quae  nullum  illi  affert  prae- 
judicium. Quia  religiosus  per  voluntariam  profes- 
sionem ac  promissionem  obedientiae  ita  subditur  suo 
praelato,  ut  respectu  dominii,  bonorum,  et  sui  ipsius 
sit  tanquam  servus  ; respectu  vero  suarum  actionum 
et  dispositionis  suae  voluntatis  sit  tanquam  pupillus 
sub  tutore,  ita  ut  velle  et  nolle  non  habeat;  et  sic 
voluntas  religiosi  manet  impotens  ad  vovendum 
absolute,  sed  tantum  potest  vovere  sub  conditioxe 
simpliciter  si  superior  consenserit,  vel  saltem  si  non 
contradixerit ; atque  hinc  fit  ut  superior  possit  di- 
recte tale  votum  irritare,  id  est  praelatus  omnia  re- 
ligiosi sui  subditi  vota  quae  in  ista  religione  et  statu 
impleri  possunt  ac  debent,  potest  irritare,  imo  et 
probabiliter  potest  non  directe  sed  indirecte  sive  ez 
parte  materiae  quae  religionis  convenienti  ordini  ac 
regimini  praejudicium  afferunt,  novitii  vota  irritare. 

Dico  2 : Ut  votum  religiosi  irritetur  simpliciter 
et  directe,  necesse  est  illud  praelato  innotescere  ; et 
tunc  votum  directe  irritatum,  non  amplius  redit, 
etiamsi  praelatus  revocet  irritationem,  nisi  votum 
iterum  a subdito  fiat  voluntarie  , quia  obligatio  exs- 
tincta non  reviviscit ; nec  peccat  religiosus  petens 
sui  voti  irritationem,  dum  non  habet  causam  quae 
ad  justam  dispensationem  sufficeret,  quia  utitur  jure 
suo,  et  votum  fuit  tantum  couditionale,  quod  non 
obligat  dum  conditio  non  impletur.  Deinde  quilibet 
praelatus  ab  immediato  usque  ad  mediatum  supre- 
mum, v.  gr.  priores,  guardiani,  rectores,  provin- 
ciales, generales  ac  maxime  papa  habent  hanc  po- 
testatem irritandi  religiosorum  vola  : item  praelata; 
monialium,  v.  gr.  priorissae  aut  abbatissae,  licet  ju- 
risdictionem spiritualem  non  habeant,  possunt  ob 
suam  potestatem  quasi  gubernatricem  seu  oecono- 
micam, suarum  monialium  vota , quae  ordinario 
ipsarum  regimini  praejudicium  afferunt,  irritare  in- 
directe et  ex  parte  materia;;  imo  abbatissae  proba- 

bilius  etiam  possunt  directe,  quia  subditae  vovent 
illis  obedientiam,  et  sic  sine  jurisdictionis  necessi- 
tate sufficit  professionis  obligatio. 

CAPUT  VIII. 

An  votum  cum  licentia  praelati  factum,  aut  ab  eo 
confirmatum  possit  irritari. 

Dico  1 : Praelatus  inferior  non  potest  irritare  vo- 
tum a superiore  praelato  confirmatum,  aut  de  ejus 
licentia  factum ; sed  contra,  potest  praelatus  supe- 
rior, etc.  Deinde  praelatus  non  tantum  indirecte  sed 
etiam  directe  potest  irritare  votum  a seipso  confir- 
matum, vel  de  sua  licentia  factum.  Ita  communiter 
theologi,  quia  dando  licentiam  vel  confirmando  vo- 
tum, non  se  privat  suo  dominio  et  potestate;  ergo 
potest  retractare  quod  antea  fecerat,  et  votum  irri- 
tare, non  tamen  licite  sine  aliqua  causa,  quamvis 
valide. 

Dico  2 : Successor  praelatus  in  officio  aequalis, 
potest  vota  subditi  a praedecessore  confirmata  re- 
vocare aeque  ac  ipsemet  praedecessor  facere  potuis- 
set; imo  majori  facilitate,  quia  non  fuit  particeps 
istius  voti  per  proprium  consensum. 

CAPUT  IX. 

An  sit  in  Ecclesia  potestas  in  volis  dispensandi , ea- 
que  commutandi. 

Nota : Dispensatio  est  relaxatio  juris  ab  habente 
potestatem  legitime  facta.  Ilinc  : 

Dico  : Certum  est  in  Ecclesia  esse- potestatem 
circa  vota  ad  auferendum,  quando  oportuerit,  illo- 
rum obligationem.  Probatur  ex  antiquissimo  et  per- 
petuo Ecclesia  usu  ac  traditione.  Et  ratio  est,  quia 
omnis  lex  humana  eget  interdum  dispensatione; 
votum  autem  est  quasi  privata  lex  humana ; ergo 
eget  interdum  dispensatione.  Non  dispensatur  hic 
in  lege  naturali  formaliler,  quse  jubet  fidelitatem 
Deo  servari,  sed  aufertur  et  mutatur  legis  naturalis 
materia,  auferendo  et  relaxando  votum,  et  sic  cessat 
ejus  obligatio.  Pontifex  autem  seu  praelatus  dispen- 
sando in  votis,  Dei  vicem  gerit  remittendo  obli- 
gationem Dea  factam,  et  declarando  placere  Deo 
ut  non  servetur  votum , sicque  dissolvitur  pactum 
et  cessat  obligatio  ; ideo  ista  dispensatio  seu  abso- 
lutio est  quaedam  debiti  remissio  nomine  Dei  facta, 
ac  proinde  dispensandi  in  votis  potestas  est  su- 
pernaluralis  a Christo  data  his  verbis  Petro  dictis  : 
Pasce  oves  meas,  etc.  (Joan.xx i,  17)  ; Quodcunque 
solveris  super  terram , etc.  (Matth.  xvi,  19);  uti  et 
potestas  concedendi  indulgentias?  An  vero  haec  dis- 
pensandi potestas  sit  de  jure  naturali  in  republiea 
Christiana,  ita  ut  seclusa  speciali  Christi  institu- 
tione, esset  tempore  legis  naturalis  in  quo  erat 
verus  Dei  cultus  et  vola  fiebant;  et  an  fuerit  tem- 
pore legis  scriptae  in  republiea  Hebraeorum,  incer- 
tum est.  IIoc  enim  magna  ex  parte  pendet  ex  di- 
vina revelatione. 

CAPP.  X,  XI. 

De  personis  quee  possunt  in  votis  dispensare  et  illa 
commutare. 

Dico  1 : Potestas  haec  dispensandi  et  commutandi 


vota  residet  in  summo  pontifice  immediate  de  jure 
divino  et  in  summo  perfectionis  gradu.  De  fide. 
Patet  ex  dictis  in  capite  praecedenti.  Deinde  unus- 
quisque episcopus  in  sua  dioecesi  habet  ordinariam 
potestatem  dispensandi  et  commutandi  omnia  vota, 
quae  non  sunt  specialiter  reservata  papse  : illa  enim 
est  necessaria  ad  regimen  episcopale;  et  quamvis 
per  Christi  vicarium  proxime  conferatur,  tamen 
ratione  divini  juris  instituentis  munus  episcopale, 
potest  dici  illa  esse -de  jure  divino  naturali.  Istam 
potestatem  archiepiscopus  habet  tantum  pro  sua 
episcopatus  dioecesi,  non  autem  pro  suorum  suffra- 
ganeorum  dioecesibus;  imo,  ut  probabilius  censetur, 
nec  in  ipsa  earum  visitatione,  quamvis  tunc  possit 
audire  confessiones.  Cardinales  autem  ex  vi  suse 
dignitatis,  nullam  habent  potestatem  in  volis  dis- 
pensandi ; summus  tamen  poenitenliarius  et  legatus 
papse  eam  habet.  Parochus  nec  dispensandi  nec  vota 
commutandi  ullam  habet  ordinariam  potestatem. 

Dico  2 : Nullus  praelatus  episcopo  inferior,  vel 
in  dignitate  ecclesiastica  constitutus  sine  episcopali 
jurisdictione,  potest  in  volis  dispensare;  ex  privi- 
legio tamen,  consuetudine,  vel  speciali  institutione 
pontificia,  praelati  aliqui  saeculares  episcopis  infe- 
riores, sed  habentes  jurisdictionem  episcopalem, 
uti  et  praelati  regulares  exempti,  possunt  in  volis 
non  reservatis  dispensare  cum  suis  subditis,  et  ea 
commutare,  v.  gr.  in  aliquo  voto  a se  confirmato, 
aut  quod  non  vult  irritare. 

Dico  5 : Papa  potest  probabiliter  per  seipsum  dis- 
pensare secum  in  volis,  aut  potius  hanc  jurisdi- 
ctionem suo  committit  confessario.  Episcopus  au- 
tem non  potest  istam  committere  suo  confessario, 
quia  nemo  dat  quod  non  habet,  id  est,  non  habet 
potestatem  secum  dispensandi;  ergo  non  potest  eam 
dare.  Idem  dic  de  prcelalis  sive  saccularibus  sive 
regularibus  habentibus  jurisdictionem  episcopalem, 
aut  potestatem  dispensandi.  Praelatus  vero  regu- 
laris potest  novitii  vola  quae  vel  impediunt  reli- 
gionis opera  et  ordinem,  vel  nimium  aggravant  re- 
ligionis onus,  suspendere ; non  tamen  alia  quae 
nihil  simile  continent,  v.  gr.  votum  castitatis,  obe- 
dientise,  etc.  Denique  peregrini  nequeunt  nisi  a suo 
proprio  episcopo,  non  vero  ab  alio  episcopo,  dis- 
pensari in  votis.  Idem  multi  dicunt  de  scholasticis 
vel  mercatoribus  per  magnam  anni  partem  haben- 
tibus alibi  quasi  domicilium. 

CAPUT  XII. 

An  dispensandi  potestas  et  commutandi  vota  sit  de- 
lerjabilis. 

Dico  : Certum  est  tam  dispensandi  quam  com- 
mutandi vota  posse  delegari  potestatem  sive  ab  ho- 
mine habente  ordinariam,  sive  per  indulta  aut  pri- 
vilegia, sed  debet  esse  specialiter  delegata  pro  votis. 
Attamen  concessa  per  delegationem  potestate  com- 
mutandi vola,  non  censetur  concessa  potestas  in 
illis  dispensandi  : et  contra,  juxta  communiorem 
sententiam  Paludani , Sylveslri,  Soti,  etc.,  contra 
Navarram,  Azorium,  Sanchez,  etc.,  concessa  pote- 

slate  dispensandi  in  volis,  conceditur  consequenter 
potestas  illa  commutandi,  et  hoc  ita  censeo  verum, 
ut  non  videam  quomodo  contraria  sententia  possit 
solide  et  constanter  in  omni  casu  sustineri.  Proba- 
tur : Quia  omnis  commutatio  est  voti  dispensatio 
secundum  quid,  ideoque  ad  illum  solummodo  ne- 
cessaria est  superioris  potestas,  quia  aliquid  dispen- 
sationis voti  involvit ; ergo  potestas  commutandi 
continetur  in  potestate  dispensandi  lanquam  pars 
in  toto,  seu  tanquam  secundum  quid  in  simpliciter ; 
et  sic  dispensatio  et  commutatio  inter  se  differunt 
tanquam  pars  et  totum,  aut  tanquam  simplici  ter 'et 
secundum  quid  sub  eodem  dispensationis  genere, 
non  vero  tanquam  magis  et  minus  diversorum  ge- 
nerum. Hinc  suspensus  ab  usu  commutandi  vota, 
suspenditur  etiam  ab  usu  dispensandi. 

CAPP.  XIII,  XIV. 

Ad  quid  se  extendat  facultas  dispensandi  vel  com- 
mutandi vola. 

Dico  1 : Si  haec  facultas  sit  perpetua,  constat  ex- 
tendi ad  omnia  tempora,  si  concessa  sit  pro  certo 
tantum  tempore,  etiam  constat  extendi  ad  omnia 
vota  jam  ante  concessionem  et  concessionis  pro- 
mulgationem seu  applicationem  emissa.  Quoad  au- 
tem vola  emissa  intra  tempus  quo  durat  concessio, 
v.  gr.  vota  emissa  intra  annum  quo  durat  facultas 
per  bullam  Cruciatae  concessa,  vel  intra  quindecim 
dies,  quibus  durat  jubilmi  facultas;  habens  pote- 
statem delegatam  potest  etiam  in  illis  omnibus  dis- 
pensare, aut  illa  commutare,  sive  emissa  fuerint 
in  principio,  sive  in  decursu,  sive  sub  finem  tem- 
poris determinati ; ista  enim  delegata  potestas  po- 
test extendi  ad  futura,  sicut  potestas  absolvendi  a 
censuris  et  casibus  reservatis.  Sotus  et  Cordubensis 
id  admittunt  pro  potestate  commutandi,  non  pro 
dispensandi,  sed  sine  solido  fundamento. 

Dico  2 : Relictis  variis  sententiis,  qua;  non  vi- 
dentur verse  juxta  sententiam  communem , quee 
sine  dubio  in  praxi  teneri  potest,  satis  probabile 
est  potestatem  simpliciter  delegatam  ad  dispensan- 
dum in  votis,  extendi  ad  dispensandum  etiam  in 
votis  juratis  seu  in  juramentis  piis  circa  easdem 
materias  quando  per  se  stant,  suamque  solam  in- 
ducunt obligationem ; quia  concessa  potestate  ad 
aliquem  actum  majorem,  censetur  etiam  concessa 
ad  minorem  in  quo  eadem  vel  minor  ratio  consi- 
deratur. Tota  autem  ratio  quae  in  voto  conside- 
ratur, est  obligatio  religionis  erga  Deum  quam  sibi 
homo  sponte  imposuit;  atqui  in  juramento  de  quo 
agimus,  est  etiam  obligatio  religionis  erga  Deum ; 
et  licet  diversa,  rationis,  tamen  quasi  par  in  or- 
dine ad  usum  moralem.  Hinc  ob  vehementem  vo- 
luntatis et  intentionis  concedentis  conjecturam  dum 
facultas  dispensandi  in  voto  conceditur,  censetur 
concedi  etiam  pro  juramento  illi  adjuncto;  quia 
juxta  communem  aestimalionem  ejusmodi  jura- 
menta tanquam  vota  reputantur,  et  praesertim  in 
ordine  ad  finem  ab  eo  qui  istam  facultatem  con- 
cedit, ordinarie  intentum;  uti  potest  colligi  ex 


cap.  Pervenit  2,  De  jurej.,  et  ex  cap.  Si  vero  De 
jurej.,  non  tamen  haec  facultas  extenditur  ad  jura- 
menta qua;  in  promissione  humana  fundantur. 

Dico  5 : Vota  etiam  jurata,  in  qua;  juramentum 
directe  cadit,  possunt  per  haec  privilegia  dispen- 
sari, vel  commutari ; nam  licet  votum  juramento 
firmetur,  semper  est  votum.  Ergo  ablato  volo  di- 
recte per  potestatem  illud  tollendi  seu  remittendi 
aut  commutandi,  indirecte  aufertur  simul  juramen- 
tum tanquam  accessorium  : quia  tale  juramentum 
est  conditionale  sic  : Juro  servare  votum,  nisi  re- 
laxetur. Hinc  cui  commutatur  votum  juratum,  ei 
relaxatur  juramentum.  Praeterea  etiamsi  votum  et 
juramentum  immediate  cadant  super  eamdem  ma- 
teriam, et  unumquodque  per  se  seorsim  obliget  ad 
Dei  honorem ; tamen  per  absolutam  dispensandi  in 
votis  facultatem  potest,  auferri  vel  votum  vel  jura- 
mentum solum  vel  utrumque  simul  pro  justo  dis- 
pensantis arbitrio.  A erum  quidem  est  juramenti 
vinculum  esse  specie  distinctum  a voti  vinculo,  sed 
in  ordine  ad  dispensationem  et  commutationem , 
dum  juramentum  tendit  duntaxat  ad  Dei  honorem 
uti  votum,  illud  voto  sequiparatur;  ideoque  ad  illud, 
privilegii  extensio  et  interpretatio  est  juri,  finique 
concessionis  et  menti  concedentis  consentanea;  et 
sic  potestas  concessa  se  extendit,  vel  ad  auferen- 
dum utrumque  yinculum  directe,  vel  ad  auferendum 
directe  vinculum  voti  et  indirecte  vinculum  jura- 
menti per  naturalem  sequelam. 

CAPUT  XY, 

An  potestas  dispensandi  in  votis,  vel  illa  commu- 
tandi, extendatur  ad  vola  in  tertii  emolumentum 

facta. 

Dico  I : Quando  votum  in  proximi  utilitatem  fit 
soli  Deo,  nulla  homini  facta  promissione,  potest 
ex  justa  causa  commutari,  aut  in  eo  dispensari  per 
eamdem  potestatem  sive  ordinariam  sive  delegatam, 
per  quam  alia  vota  possunt  commutari,  aut  in  eis 
potest  dispensari.  Quia  per  tale  votum  nullum  ju» 
acquiritur  tertio,  nec  per  dispensationem  fit  illi  in- 
juria, v.  gr.  per  votum  soli  Deo  factum  de  danda 
Petro  eleemosyna,  nullum  proprium  jus  Petro  ac- 
quiritur vel  in  re  vel  ad  rem,  solumque  potest  im- 
plorare officium  judicis  vel  praelati  ut  cogat  aliunl 
suum  votum  implere,  si  adhuc  in  sua  vi  ac  specie 
permaneat,  id  est,  si  nondum  sit  commutatum  aut 
in  eo  dispensatum.  Et  hoc  tantum  videtur  lex  2,  II. 
De  pollicit.,  praescribere. 

Dico  2 : Quando  votum  Deo  emissum  habet  ad- 
junctam promissionem  certae  personm  aut  commu- 
nitati vel  Ecclesiae  valide  factam  et  acceptatam  ai 
cujus  confirmationem  votum  adjunctum  est,  tunc 
non  potest  ordinarie  commutari  sine  consensu  ter- 
tii, in  cujus  praejudicium  commutatio  caderet,  pri- 
varetur enim  suo  jure  acquisito.  Aotum  autem  obe- 
dienlise  in  professione  factum  religioni,  commutari 
potest  in  aliam  religionem  strictiorem;  quia  ha- 
bebat conditionem  hanc  : Aisi  ad  meliora  vota 
transiero. 

Dico  3 : Potestas  delegata  absolute  concessa  ad 
tollenda  vota,  extenditur  ad  ea  quse  possunt  esse 
utilia  tertiae  personse  , sed  quando  nullum  jus  ei 
conferunt ; non  tamen  ad  illa  quae  habentia  ad- 
mistam promissionem  humanum  jus  conferunt  ter- 
tiae personae. 

CAPUT  XVI. 

De  facultate  eligendi  personam  ad  dispensandum  in 
volis,  vel  ad  ea  commutanda. 

Nota  : Potestas  delegata  ex  parte  personae  dis- 
pensantis, est  favorabilis  et  amplianda  quantum 
verborum  proprietas  permittit  ; ex  parte  autem  per- 
some  dispensandae  est  odiosa  et  stricte  intelligenda, 
excepta  facultate  per  jubilsea  et  fortasse  per  bullam 
Cruciatee  data.  Hinc  , 

Dico  : Dispensandus  debet  eligere  personam  illis 
instructam  qualitatibus  quas  indultum  aut  rescri- 
ptum postulat , v.  gr.  confessarium  in  tali  gradu 
constitutum,  et  ab  ordinario  approbatum.  Si  non 
fiat  mentio  confessionis,  potest  fieri  dispensatio  vel 
commutatio  extra  poenilentise  sacramentum,  uti  si 
requirat  tantum  confessarium  , vel  dicat  in  foro 
conscientiae,  quod  latius  patet  quam  forum  poeni- 
tentiae; secus  vero  si  dicat  in  foro  poenitentiae,  vel 
audita  confessione.  Si  ergo  non  servetur  forma 
praescripta  ad  dandam  dispensationem,  haec  erit  in- 
valida. Si  quis  bona  fide  procedat  et  habeat  pro- 
positum lucrandi  jubilaeum,  potest  recipere  voti 
dispensationem  vel  commutationem  antequam  per- 
fecerit omnia  ad  lucrandum  jubilaeum  requisita;  si 
autem  post  voti  dispensationem  aut  commutatio- 
nem omittat  aliquod  requisitum  ad  consequendam 
jubilaei  indulgentiam,  v.  gr.  jejunium,  preces,  etc., 
probabiliter  rata  manet  dispensatio  aut  commuta- 
tio, modo  dispensandus  bona  fide  processerit,  et 
eonfessarius  simpliciter  dispensaverit  aut  commu- 
taverit, nulla  conditione  adjuncta,  nec  debet  eam 
adjungere.  Cum  enim  dispensatio  fuerit  simpliciter 
et  absolute  concessa,  habueritque  effectum,  non 
potest  rursus  redire,  nisi  dispensatus  reiteret  vo- 
tum, : porro  qui  sic  recipit  dispensationem  aut 
commutationem , semper  eam  recipit  sub  onere 
adimplendi  quod  ad  lucrandum  jubilaeum  requi- 
ritur. Unde  si  voluntarie  aliquid  omittat,  graviter 
peccabit,  manente  tamen  rata,  ut  dixi,  dispensa- 
tione vel  commutatione.  Si  quis  intra  tempus  ju- 
biljui  oblitus  est  obtinere  dispensationem  aut  com- 
mutationem voti,  non  potest  eam  vi  jubilaei  postea 
obtinere.  Denique  spectata  forma  ordinaria  sub 
qua  concedi  solet  jubilaei  gratia  intra  duas  hebdo- 
madas obtinenda,  non  videtur  posse  gratia  dispen- 
sationis aut  commutationis  voti , vel  alia  similis, 
semel  in  prima  septimana,  et  iterum  in  secunda 
obtineri, 

CAPUT  XVII. 

An  requiratur  causa  ad  valide  dispensandum,  cl 
queenam  ad  licite. 

Dico  1 : Dispensatio  voti  data  sine  causa  legiti- 
ma, csl  nulla,  et  obligationem  non  aufert,  licet 


detur  a papa  ( D.  Thomas,  Ricliardus,  Cajetanus, 
etc. ) : quia  inferior  dispensans  in  lege  superioris 
non  potest  valide  dispensare  sine  causa  et  pro  li- 
bitu ; multo  igitur  minus  papa  potest  valide  dispen- 
sare in  voto  sine  causa,  quia  aliquo  modo  dispen- 
sat in  jure  divino  naturali,  subtrahendo  saltem  illi 
proximam  materiam,  quam  nulla  humana  potestas 
auferre  potest,  nisi  ex  commissione  divina.  Idem 
a fortiori  dic  de  episcopis,  et  aliis  dispensantibus. 
Idem  cum  proportione  dic  de  commutatione  quae 
in  minus  fit ; si  enim  nulla  sit  causa  tam  pro  com- 
mutatione quam  pro  dimimitione,  totus  actus  erit 
nullus.  Falso  fingunt  quidam  in  omni  voto  includi 
hanc  conditionem  : Nisi  papa  aliud  disposuerit.  Jam 
vero  de  justis  causis  ad  valide  et  licite  disoensan- 
dum  in  volis,  sic  videtur  judicandum. 

Dico  2 : Justm  causte  valide  et  licite  dispensandi 
in  votis,  hae  possunt  esse  : I*  si  imperfecto  et  in- 
discreto modo  votum  fuerit  factum,  v.  gr.  ob  me- 
tum, ob  iracundiam,  ob  juniorem  aetatem,  etc. 
2“  Si  votum  sit  occasio  peccandi,  aut  afferat  peri- 
culum respectu  voventis,  v.  gr.  votum  nunquam 
peccandi  mortaliter,  non  petendi  debitum  in  con- 
jugio, etc.  5a  Si  impediat  majus  bonum  voventis. 
4a  Si  materia  voti  sit  valde  mutata,  v.  gr.  ob  in- 
gentes difficultates  supervenientes.  5a  Si  sit  magna 
boni  publici  et  communis  utilitas  vel  necessitas  aut 
etiam  domus  seu  familiae.  6a  Si  dispensans  pruden- 
ter judicet  causam,  quae  affertur,  sufficere  ad  dis- 
pensandum. Idem  dic  de  commutatione  in  minus, 
ad  quam  requiritur  etiam  causa  proportionata. 
Deinde  potest  esse  causa  sufficiens  ad  commutatio- 
nem, non  ad  dispensationem,  et  tunc  licet  tantum 
commutare,  non  dispensare.  Si  sit  sufficiens  ad 
utramque  seu  ad  utramvis  juxta  prudens  judicium, 
tunc  licebit  absolute  dispensare  ; praestat  tamen  er* 
dinarie  immiscere  aliquid  commutationis,  nisi  forte 
non  expediat  addere  tale  onus,  si  sit  pauper  qui 
nequeat  talem  ferre  commutationem,  aut  si  timea- 
tur periculum  lapsus  in  quavis  commutationis  ma- 
teria. 

CAPP.  XVIII,  XIX. 

Quid  requiratur  ad  votum  commutandum  in  aliquid 
melius,  ecquale,  aut  minus. 

Dico  1 : Commutatio  voti  in  melius  bonum  po- 
test propria  auctoritate  fieri,  modo  evidenter  con- 
stet de  excessu  materiae  seu  rei  in  quam  fit  com- 
mutatio ; et  ista  commutatio  non  sit  specialiter  ab 
Ecclesia  prohibita.  Cajetanus,  Sotus,  Navarra,  etc., 
contra  Richardum,  Sylvestrem,  etc.,  dicentes  non 
posse  commutari  votum  etiam  in  evidenter  melius 
sine  auctoritate  praelati.  Probatur.  Quia  talis  com- 
mutatio consentanea  est  voti  fini  qui  est  promovere 
homines  ad  majus  bonum  et  Deo  magis  gratum  ; 
adeoque  est  majus  Dei  obsequium,  quod  moraliler 
evidens  est  illi  placere  et  acceptari.  Hoc  etiam  po- 
test confirmari  ex  variis  juribus,  v.  gr.  ex  cap. 
Pervenit  2,  Dejurej.,  ex  cap.  Scripturce  Devoto,  etc. 

Dico  2 ; Quando  commutatio  in  melius,  est  evi- 

dens,  sine  causa  est  licita  ; si  sit  dubia,  interdum 
requiret  causam,  prout  prcelatus  dispensans  judica- 
verit, vel  certo,  vel  probabiliter,  vel  aliter,  esse  in 
melius ; levis  tamen  causa  sufficiet.  Hsec  commu- 
tatio in  evidenter  melius  fieri  potest  propria  aucto- 
ritate etiam  in  votis  quse  in  alicujus  tertii  utilitatem 
cadunt  vel  fiunt,  modo  soli  Deo  fiant,  et  specialem 
promissionem  homini  factam  non  includant  ; quia 
per  talia  vota  nullum  jus  acquiritur  tertio. 

Votum  enim  pendet  ex  propria  voluntate,  lex  ex 
voluntate  alterius.  Caput  xxvn  Levitici,  in  quo 
prohibetur  mutari  animal  quod  quis  Deo  vovit  ad 
immolandum,  agit  tantum  de  isto  voto  in  particu- 
lari, non  de  aliis.  Dein  ista  caeremonialis  prohibitio 
veteris  legis,  nunc  cessat.  Caput  vero  primum  de 
voto,  postulans  praelati  auctoritatem  ad  commu- 
tandum, agit  de  commutatione  quando  non  est 
evidens  esse  in  melius.  Et  aliud  est  lex  quam  vo- 
tum ; hinc  lex  seu  praeceptum  noii  potest  mutari  in 
melius  propria  auctoritate.  Deinde,  sunt  etiam 
quaedam  vota  reservata,  quae  non  possunt  sic  mu- 
tari in  melius,  v.  gr.  votum  solemne  religionis 
minus  strictae. 

Dico  5 : Ad  commutationem  voti  in  bonum 
aequale,  etiamsi  constet  certo  esse  aequale,  necessa- 
rio requiritur  auctoritas  praelati  et  aliqua  justa 
causa,  licet  parva  sufficiat.  D.  Thomas,  Cajetanus, 
Navarra,  Angelus,  etc,  contra  Ilenriquez,  Medinara, 
etc.,  dicentes  posse  fieri  propria  auctoritate,  adeo- 
que  sine  speciali  causa.  Probatur  ex  cap.  1,  de  voto, 
requirente  praelati  auctoritatem,  quando  incertum 
est,  an  res  sit  magis  Deo  grata.  Unde  confessarius 
non  potest  facere  istam  commutationem  nisi  habeat 
potestatem  delegatam  ; imo  nec  per  bullas  aut  per 
privilegia  potest  illam  facere , rigide  loquendo , 
nisi  in  aequale  bonum,  id  est  aequale  utcunque  ac 
moraliter,  et  non  sine  aliqua  causa  ; levis  tamen 
sufficit.  Si  quis  autem  propria  auctoritate  et  sine 
causa  commutet  votum  suum  in  bonum  aequale  , 
animo  nen  implendi  aliter  votum  prout  emisit, 
videtur  peccare  mortaliter  per  se  loquendo  ; nisi 
per  ignorantiam  vel  adhaesionem  oppositae  senten- 
tiae, quam  censeat  esse  certo  probabilem,  excuse- 
tur ; cum  enim  non  habeat  potestatem  faciendi 
talem  commutationem,  remanet  tota  voti  obligatio ; 
ergo  si  illam  non  impleat,  peccat. 

Dico  4 : In  commutatione  voti  non  est  necesse 
votum  reale  in  reale  onus,  et  personale  in  perso- 
nale commutare  ( quod  vocatur  voti  redemptio  ) , 
neque  id  ex  natura  rei  requiritur  ; sed  tantum  ubi 
per  legem  vel  per  delegationem  potestatis  id  prae- 
scriptum fuerit.  Sic  votum  reale  eleemosynae,  pos- 
set commutari  in  jejunia,  orationes,  etc.,  et  votum 
personale  jejunii  commutari  in  eleemosynas,  aut 
pecunia  redimi,  atque  haec  voti  redemptio,  attenta 
personte  et  operis  conditione,  juxta  moralem  aesti- 
mationem facienda  est. 


CAPUT  XX. 

Quam  vim  habeat  commutatio  voti  ad  tollendam 
obliyationem  circa  priorem  voti  materiam. 

Dico  i : Post  factam  voti  commutationem  in 
melius,  sive  ex  voventis  electione,  sive  per  supe- 
riorem ipso  acceptante,  non  videtur  esse  in  pote- 
state voventis  iterum  ad  prius  votum  redire,  omissa 
materia  in  quam  facta  est  commutatio  ; quia  haec 
habet  vim  novi  voti  obligantis  ad  reddendum  Deo  ali- 
quid melius.  Secus  vero, dum  fit  commutatio  in  aliquid 
minus,  uti  et  probabilius,  dum  fit  in  aequale;  quia 
videtur  esse  haec  communis  commutantium  intentio. 

Dico  2 : Quando  commutatio  rite  facta  est,  et 
impleta,  tunc  prioris  voti  obligatio  manet  exstincta; 
si  autem  propria  auctoritate  facta  sit,  et  fuit  inva- 
lida, tunc  etiamsi  impleatur,  non  exstinguitur  obli- 
gatio voti.  Sed  si  facta  sit  ab  habente  potestatem 
in  sequale  bonum  cum  aliquo  causae  defectu,  de 
quo  non  satis  constat,  impleto  commutationis  opere, 
tollitur  prioris  voti  obligatio.  Deinde  quando  vovens 
fit  impotens  ad  implendum  commutationis  opus 
sive  sua  culpa  sive  absque  culpa,  si  votum  sit 
commutatum  in  melius,  prioris  voti  obligatio  non 
reviviscit,  quia  exstincta  est.  Idem  dic,  si  sit  com 
mutatum  in  aequale,  vel  in  minus  : est  enim  etiam 
exstincta  prioris  voti  obligatio,  adeoque  nunquam 
amplius  redit  ; superest  tantum  ut  de  sua  culpa 
poenitentiam  agat,  si  illa  intervenerit.  Si  quis  au- 
tem post  commutationem  renuntiavit  commuta- 
tioni, decernens  servare  prius  votum  seu  renovans 
prius  votum  rejecta  commutatione,  et  postea  pce- 
nitens  iterum  redire  ad  commutationem  desiderat ; 
dico  eum,  si  commutatio  facta  sit  in  minus  bonum, 
aut  fortasse  etiam  in  squale,  non  posse  redire  ad 
commutationem,  cum  ei  non  liceat  talem  commu- 
tationem propria  auctoritate  facere,  adeoque  teneri 
servare  resumptum  votum. 

Dico  5 : Facta  commutatione,  actio  in  quam  fit 
commutatio,  probabilius  non  subit  omnes  prioris 
voti  conditiones  ; v.  gr.  votum  erat  papae  reserva- 
tum et  fuit  commutatum  in  aliam  actionem  seu 
materiam  ; haec  materia  in  quam  fuit  votum  com- 
mutatum, non  videtur  esse  papae  reservata,  sicut 
erat  votum  ; quia  per  commutationem  fuit  exstin- 
ctum votum  reservatum,  et  aliud  loco  illius  substi- 
tutum seu  acceptatum  quod  non  est  reservatum. 
Deinde  votum  reservatur  ratione  materiae  ad  quam 
obligat ; ergo  mulata.maleria,  mutatur  etiam  seu  tolli- 
tur reservatio.  Subrogatum  quidem  naturam  illius  pro 
quo  subrogatur,  sapit  quoad  intrinseca,  sed  non  quoad 
extrinseca.  Denique  potest  confessarius,  per  potesta- 
tem delegatam  non  solum  poenalem  voti  obligationem, 
sed  etiam  poenam  per  ejus  transgressionem  incursam 
commutare,  v.  gr.  hanc  poenam  dandae  eleemosynce 
incursam  per  transgressiones  iteratas  voti  quo  quis 
voverat  dare  toties  eleemosynam  quoties  luderet. 
Si  autem  transgressor  petat  tantum  commutatio- 
nem istius  poenalis  voti,  videtur  commutatio  iutelli- 
genda  esse  tantum  de  poena  in  futuro  incurrenda , 

non  de  poena  jam  incursa  eleemosyna  nondum 
soluta  ac  deluta. 

CAPUT  XXL 

De  dispensatione  et  commutatione  votorum  papa i 

reservatorum. 

Dico  1 : Quinque  tantum  sunt  vola  papa  reser- 
vata quoad  dispensationem,  scilicet  votum  Hiero- 
solymitanum, Romanum,  Composlellanum,  castitatis 
et  religionis.  Hac  reservatio,  si  antiquitatem  respi- 
ciamus  , magis  traditione  et  consuetudine  quam 
jure  scripto  habetur  ; sed  nunc  videtur  haberi  satis 
expresse  in  extrav.  Etsi  Dominici.  Caeterum  prout 
nunc  de  facto  reservata  sunt,  sive  per  usum  sive 
per  jus  novum,  non  est  limitandum,  ut  quidam 
volunt,  votum  Hierosolymitanum  ad  votum  facium 
in  subsidium  terra  sancta,  sed  in  teli  i gen  dum  est 
simpliciter  de  voto  peregrinationis  illuc  facienda, 
sive  poenitentia  sive  devotionis  gratia.  Hinc  votum 
de  suscipiendo  clericatu , de  exhibendo  servitio 
spirituali  propter  Deum,  licet  perpetuo  ; de  assu- 
mendo statu  feminarum  devotarum,  de  servanda 
paupertate  extra  religionem,  non  est  papa  reserva- 
tum ; non  enim  habetur  inter  ista  quinque.  Dum 
igitur  D.  Thomas  ait  vota  perpetua  esse  papa  re- 
servata, intclligil  de  pradiclis  quinque  reservatis. 
Imo  non  potest  quis  ita  se  voto  obligare,  ut  non 
possit  ab  alio  tolli,  nisi  a papa,  sive  ut  sit  papa 
reservatum  ; quia  reservatio  consistit  in  ablatione 
seu  subtractione  jurisdictionis,  qua  subditus  non 
potest  privare  superiorem,  v.  gr.  episcopum.  Istud 
votum  Hierosolymitanum  non  extenditur  ad  votum 
de  applicandis  bonis  incertis  in  terra  sancta  sub- 
sidium, de  dando  auxilio  in  expeditione  contra  infi- 
deles, schismaticos,  harelicos,  nec  ad  votum  Lau- 
retanum. 

Dico  2 : Pradicta  quinque  vota  non  solum  quoad 
dispensationem,  sed  etiam  quoad  commutationem 
papa  reservata  sunt,  ut  patet  ex  extrav.  Etsi  Domi- 
nici : imo  non  videntur  hac  vota  posse  sine  aucto- 
ritate papa  in  melius  commutari,  v.  gr.  votum 
Compostellanum  in  votum  castitatis  perpetua,  nisi 
in  votum  religionis  constitutivum,  seu  religionis 
professionem  juxta  cap.  Scripturae,  De  voto ; sed 
non  solum  in  votum  religionis  ingredienda  pro- 
missivum , per  cujus  ingressum  ad  probationem 
non  exstinguuntur,  sed  tantum  suspenduntur  ejus- 
modi vola. 

CAPUT  XXII. 

De  votis  conditionalis , quando  et  quomodo  sint 
reservata. 

Dico  1 : Votum,  v.  gr.  Hierosolymitanum,  et  alia 
qua  papa  reservantur,  si  fiant  sub  conditione, 
probabilius  non  sunt  reservata  quandiu  in  illo 
statu  permanent  ( Toletus  , Ledesma  , Lessius ) : 
quia  votum  conditionatum,  non  impleta  conditione, 
nondum  est  consummatum  et  perfectum  votum  , 
ideoque  ad  illud  non  extenditur  reservatio.  Licet 
enim  votum  conditionatum,  v.  gr.  castitatis  , reli- 
gionis, etc.,  sit  verum  votum,  non  est  tamen  votum 


simpliciter  castitatis,  etc,  sed  tantum  secundum 
quid,  et  tota  obligatio  quam  inducit  in  ordine  ad 
materiam  sub  conditione  promissam,  est  tantum 
secundum  quid.  Non  est  tamen  conditionatum  hoc 
votum:  Voveo  ingredi  religionem,  si  pater  obierit, 
sed  est  absolutum  cum  dilatione  exsecutionis  ; quia 
ibi  particula  si  sequivalet  adverbio  temporali 
quando,  posita  ad  determinandum  tempus,  non 
ad  suspendendam  obligationem,  uti  et  qutedam  alia 
similia. 

Dico  2 : Prsedicla  vota,  quando  a principio  fue- 
runt vere  ac  proprie  condilionata,  impleta  condi- 
tione, sunt  proprie  ac  vere  talis  rei,  v.  gr.  castitatis, 
religionis,  etc.,  vola,  ideoque  vere  ac  proprie  re- 
servata ; intelligendo  de  voto  conditionato  , ut  est 
distinctum  a poenali,  de  quo  in  capite  sequenti. 
Ita  communiter  Sotus,  Navarra,  Valentia,  etc.  Quia 
’ licet  contractus  fuerit  a principio  conditionatus  , 
impleta  tamen  conditione  purificatur,  ac  tam  perfe- 
ctus manet,  ac  si  a principio  fuisset  sine  condi- 
tione factus  ; atqui  idem  est  de  voto ; ergo,  etc. 

CAPP.  XXIII,  XXIV. 

An  vola  poenalia  vel  disjunctiva  in  materiis  votorum 
reservatorum,  sint  reservata. 

Dico  1 : Vota  poenalia,  v.  gr.  Si  fregero  jejunium 
quadragesimale,  voveo  peregrinari  Compostellam, 
ante  tommissam  culpam,  non  sunt  reservata,  et 
tolli  possunt  per  episcopum,  vel  per  alium  haben- 
tem generalem  facultatem  : quia  talia  vola  prrcler 
propriam  imperfectionem  quam  habent  quatenus 
poenalia,  generalem  insuper  habent  votorum  con- 
ditionalorum  suspensionem.  Post  commissam  vero 
culpam  seu  post  impletam  conditionem,  Sotus,  Cor- 
dubensis, etc.,  dicunt  esse  reservata  ; sed  verius 
id  negant  Henriquez,Medina,  Sanchez,  etc.,  quia  haec 
vota  a principio  fuerunt  conditionala,  et  imperfecte 
voluntaria,  semperque  trahunt  secum  illam  imper- 
fectionem : poenalia  enim  vota  de  futuro  fiunt  cum 
deliberatione  et  affectu  cavendi  illud  ipsum,  quod 
sub  conditione  vovetur,  et  cum  animo  vitandi  ab- 
solutam ejus  obligationem.  Sed  cum  sit  duplex 
poena  peccati  , una  punitiva,  alia  medicinalis,  hsec 
posterior  conclusio  debet  intolligi  de  poena  peccati 
punitiva,  non  de  medicinali : si  quis  enim  voveat 
ingredi  religionem,  si  talia  peccata  commiserit  , 
non  in  peccatorum  punitionem,  sed  ad  vitanda  in 
religione  peccandi  pericula,  videtur  id  votum  suffi- 
cienter fieri  ex  affectu  erga  religionem  lanquam 
remedium  aptum  ad  vitanda  peccata  ; unde  cense- 
tur esse  potius  pure  conditionale  quam  proprie 
poenale,  nec  fieri  ex  affectu  cavendi  obligationem, 
sed  cavendi  peccatum  ; ideoque  impleta  condi- 
tione votum  religionis  tanquam  remedii  contra 
peccata,  relinquitur  satis  voluntarium  et  consum- 
matum, id  est  simpliciter  votum  religionis  ac  pro- 
inde reservatum. 

Dico  2 : Votum  factum  sub  disjunctione inmateria 
reservata  etnon  reservata  sic : Voveo  peregrinari  Jere- 
solgmam,  vel  dare  eleemosynam  centum  aureorum , re 

exsistente  integra,  id  est  non  mutata  voventis  vo- 
luntate per  novum  votum  materiae  reservatae,  non  est 
reservatum,  etiamsi  vovens  sit  factus  impotens  ad 
materiam  non  reservatam,  v.  gr.  ad  eleemosynam 
dandam  ; tunc  tamen  manet  obligatio  ad  alteram 
voti  partem  subsistentem.  Sic  nec  erit  reservatum 
si  fiat  votum  religionis  vel  clericatus,  castitatis  vel 
clericatus  ; si  autem  utraque  voti  disjunctivi  mate- 
ria sit  reservata,  clarum  est  illud  esse  reservatum. 

CAPP.  XXV,  XXVI. 

De  potestate  commutandi  vola  reservata,  vel  in  iliis 
dispensandi. 

Dico  I : Per  delegatam  potestatem  ac  concessio- 
nem generalem  ad  dispensandum  in  votis,  vel  ad 
ea  commutanda,  non  comprehenduntur  praedicta 
quinque  vota  reservata,  contra  Sotum  et  alios  di- 
centes solum  non  comprehendi  votum  religionis  et 
castitatis,  reliqua  tria  comprehendi.  Probatur,  quia 
sub  generali  concessione  non  veniunt  specialia, 
liabelurque  ex  cap.  Si  episcopus  De  poenit.  in  6. 
Dum  tamen  papa  generatim  dat  facultatem  pro 
omnibus  votis,  excipiendo  duntaxat  votum  castitatis 
et  religionis,  tunc  tria  peregrinationum  vota  intel- 
liguntur  concessa  ; idem  cum  proportione  de  aliis 
judica,  ut  ipsa  concessionis  verba  sonant. 

Dico  2 : Votum  reservatum  ante  pubertatem  fa- 
ctum, non  potest  per  episcopum  relaxari  seu  dispen- 
sari, licet  a parentibus  possit  irritari,  utsupra  dictum 
est,  sed  non  dispensari ; nec  per  eumdem  potest 
relaxari  tale  votum  ex  metu  factum,  sed  si  dubite- 
tur, an  istud  votum  ob  melum  gravem  fuerit  vali- 
dum, necne,  tunc  in  illo  episcopus  poterit  dispen- 
sare : uti  et  quando  est  de  valore  aliorum  ejusmodi 
votorum  dubium,  v.  gr.  castitatis,  etc.,  reservatio 
enim  intelligitur  de  votis  certis  et  indubitatis,  quia 
vota  dubia  sunt  tantum  vota  secundum  quid.  Quan- 
do autem  votum  reservatum  constituit  voventem  in 
gravi  periculo  aut  necessitate,  v.  gr.  votum  casti- 
tatis in  proximo  periculo  incontinentiae,  vel  votum 
religionis  in  necessitate  contrahendi  statim  matri- 
monium, nec  potest  haberi  recursus  ad  papam  , 
tunc  potest  episcopus  in  eo  dispensare  quantum 
estnecesse  pro  praesenti  periculo  aut  necessitate, 
nec  plus  potest  nuntius  seu  legatus  apostolicus  de 
potestate  ordinaria  ; secus  si  habeat  specialem  de- 
legatam potestatem  pro  ejusmodi  votorum  dispen- 
satione. In  his  autem  casibus,  in  quibus  vota  sunt 
revera  reservata,  nihil  possunt  alii  episcopo  infe- 
riores aut  privilegiali,  habentes  generalem  tantum 


facultatem  cum  exceptione  votorum  reservatorum  , 
aliud  est  de  illis  commutandis  in  aequale  bonum  , 
quando  revera  non  sunt  reservata,  nimirum  quando 
sunt  vel  poenalia,  vel  conditionala  ante  impletam 
conditionem,  vel  temporalia  vel  partialia,  etc. 

CAPUT  XXVII. 

De  necessaria  ad  valorem  dispensationis  aut  commu- 
tationis voti  servanda  forma. 

Dico  I : Ad  valorem  dispensationis  ( idem  semper 
intellige  de  commutatione  ) necessario  requiritur, 
ut  ex  libera  praelati  aut  dispensantis  voluntate 
proveniat.  Ilinc  dispensatio  interdum  est  nulla, 
quia  per  deceptionem  aut  subreptionem  obtenta 
est  ; fuit  enim  involuntaria.  Dispensatio  autem  est 
nulla  seu  fit  irrita  : 1”  ex  taciturnitate  veri,  quando 
vel  substantia  ipsius  voti  non  salis  declaratur,  v. 
gr.  si  habens  votum  castitatis  dicat  se  vovisse  non 
nubere  ; vel  non  proponitur  causa  ad  voti  dispen- 
sationem sufficiens,  nisi  dispensans  sciat  esse  aliam 
causam  justam  et  sufficientem,  propter  quam  dis- 
pensat. 2°  Ex  admistione  falsi,  quando  vel  additur, 
demiturve  aliquid  voto , quod  ejus  substantiam 
mutet,  sive  dicendo  falsum , sive  negando  verum  ; 
vel  admiscetur  aliquid  falsum  ad  voti  substantiam 
spectans.  Si  autem  proponantur  duae  dispensationis 
causae,  quarum  una  sil  vera  ac  per  se  sufficiens  sola 
ad  talem  dispensationem  prout  hic  et  nunc  concedi- 
tur, et  altera  addatur  falsa  ut  facilius  dispensatio 
obtineatur,  non  ita  tamen  movens  dispensantem  ut 
ob  illam  dispenset,  tunc  non  videtur  dispensatio 
fore  invalida.  Unde  : 

Dico  2 : Quando  veritas  quae  proponitur,  suffi- 
cienter declarat  et  voti  substantiam  et  justam  dis- 
pensationis causam,  si  aliquid  taceatur  aut  falso 
addatur  quod  quidem  si  dispensans  sciret,  diffici- 
lius concederet  dispensationem,  sed  absolute  non 
obstante  hoc,  eam  concederet,  tunc  non  censenda' 
est  dispensatio  invalida  ac  subreptiva ; secus  vero, 
si  cognita  illa  re  occultata  aut  falsilate  dispensatio- 
nem concessurus  non  fuisset.  Deinde  dispensatio 
voti  per  gravem  melum  obtenta,  si  non  obstante 
hoc  metu,  processerit  ex  vero  dispensantis  con- 
sensu et  justa  fuerit  dispensandi  causa,  non  est 
invalida  naturali  nec  positivo  jure. 

Dico  3 : Ad  valorem  seu  effectum  dispensationis 
voti  requiritur,  ut  dispensantis  voluntas  sufficien- 
tibus signis  patefiat ; nulla  tamen  in  hoc  praescri- 
pta est  verborum  forma.  (Sylvester,  Paludanus,  etc.) 

TRACTATUS  SEPTIMUS. 

DE  STATU  PERFECTIONIS  ET  RELIGIONIS. 


.LIBER  PRIMUS. 

De  statu  perfectionis  variisque  ejus  modis. 


CAPP.  I,  II. 

Quid  sit  status  vitee  Chrisliance,  et  (luoluplex. 

Dico  1 : Status  sumitur  hic  pro  aliquo  stabili  vi- 
vendi genere,  et  ad  duos  reducitur;  nimirum  ad 
statum  servitutis  et  libertatis.  Hinc  status  stabilitas 
seu  firmitas  ex  varia  causa  oritur  juxta  materiam 
in  qua  versatur,  v.  gr.  firmitas  seu  immobilitas 
status  servitutis  humanae  oritur  ex  justo  dominii 
titulo  in  servum'  status  libertatis  naturalis  ex  lege 
naturae.  Sic  stabilitas  status  peccati,  qui  est  status 
servitutis,  oritur  vel  ex  proclivitate  ad  peccandum, 
vel  ex  difficultate  regressus  ad  gratiam ; status 
gratiae,  qui  est  status  servitutis  Dei,  sed  verse  li- 
bertatis, oritur  ex  ipsa  gratia.  Similiter  stabilitas 
status  regularis,  qui  ad  statum  servitutis  reducitur, 
oritur  ex  professione,  vel  voto,  vel  pacto;  status 
seecularis,  qui  est  status  libertatis  a jugo  religioso, 
oritur  a naturali  proprio  libertatis  jure;  status  cle- 
ricalis, qui  sub  saeculari  continetur,  oritur  vel  a sa- 
cramenlali  non  iterabili,  vel  a charactere  indelebili. 
Idem  cum  proportione  dic  de  statu  conjugii,  virgi- 
nitatis, viduitatis.  Jam  vero  status  vitae  Christianae, 
est  ipsa  Ecclesia  triumphans  et  militans;  sed  hic 
solum  agimus  de  statu  Ecclesiae  militantis,  qui  est 
quidam  religionis  modus  ad  salutem  et  beatitudi- 
nem  aeternam  necessarius,  ac  in  fide  Christi  fun- 
datus. 

Dico  2 : In  Ecclesia  status  prout  dirigitur  ad  com- 
mune bonum,  dividitur  in  clericalem  et  laicum; 
prout  dirigitur  ad  spirituale  singulorum  bonum,  di- 
viditur in  varios  religionis  status,  qui  ex  divina 
manant  institutione  : JSon  omnes  capiunt  verbum 
istud,  sed  quibus  datum  est,  etc.  ( Mattii . xix,  11). 
Unusquisque  proprium  donum  habet  ex  Deo;  alius 
quidem  sic,  alius  vero  sic  ( I Cor.  vii,  7).  Si  vis  per- 
fectus esse,  vade  et  vende  omma  quae  habes,  etc. 


( Matth . xix,  21  ).  Hinc  optime  et  adaequate  divi- 
ditur status  vitae  Christianae  in  statum  vitae  com- 
munis, qui  non  obligat  ad  perfectionem,  seu  ad 
opera  consiliorum  evangelieorum  et  supereroga- 
lionis,  etiamsi  ea  non  impediat  aut  vetet;  et  in 
statum  perfectionis,  qui  ultra  opera  vitae  communis 
addit  opera  supererogalionis  et  consiliorum;  adeo- 
que  uterque  hic  status  inter  se  distinguitur  tan- 
quam  includens  et  inclusum.  Hinc  subdivisio  qua 
sanctus  Augustinus  distinguit  statum  vitae  Chri- 
stianae in  quatuor  membra,  conjugatorum,  clerico- 
rum, religiosorum,  episcoporum,  continetur  in 
praedicta  bimembri  divisione. 

CAPUT  III. 

Qucrnam  sit  illa  perfectio  Christiana  ad  quam  per- 
fectionis sialus  ordinatur. 

Nota  : Perfectio  potest  tribui  soli  charilali  vel 
essentialiter  seu  substantialiter,  vel  principaliter, 
vel  totaliter  tanquam  adaequatae  et  unicae  totius  per- 
fectionis causae.  Hinc 

Dico  1 : Perfectio  vitae  Christianae  ac  sanctitas 
non  solum  essentialiter  in  sola  charilate  ( per  cha- 
ritatem  intelligendo  simul  gratiam  sanctificantem), 
sed  etiam  in  ea  principaliter  consistit,  adeoque  per- 
fectionis status  principaliter  et  essentialiter  ad  eha- 
ritatem  ordinatur  : Super  omnia  autem  charilalem 
habete  ( Coloss . in,  11).  Insuper  finis  hujus  perfectionis 
et_  primaria  causa  movens  ad  omnia  perfectionis 
opera  in  sola  charitale  consistit  : Finis  pnvcepli, 
charilas  de  corde  puro  (I  Tim.  i,  5).  Charitas  pa- 
tiens est,  benigna  est,  omnia  credit,  etc.  (I  Cor.  xm, 
J,  7j).  Tamen 

Dico  2 : Totalis  perfectio  vitae  Christianae  abso- 
lute sumpta,  non  in  sola  charitate  sila  est,  sive 
sola  charitas  non  est  formalis  vitae  Christianae  per- 
fectio ; nam  aliae  virtutes  et  earum  operationes 

mullum  etiam  conferunt  ad  vitae  Christianae  per- 
fectionem : vel  ut  instrumenta  cliaritatis,  v.  gr. 
jejunia,  mortificatio,  cilicia,  etc.,  quibus  illa  utitur 
ad  perficiendam  ejusmodi  actuum  honestatem; 
vel  ut  accidentia  essentialis  perfectionis  : licet 
enim  hic  status  habeat  charitatem  seu  essentialem 
perfectionem,  si  careat  aliqua  alia  virtute,  dicitur 
imperfectus  quoad  accidentale.  Deinde,  non  solum 
charitas,  sed  etiam  alite  virtutes  illa  informatae, 
sunt  meritoriae  praemii  essentialis. 

CAPUT  IV. 

Ad  qualem  cliaritatis  perfectionem  ordinetur  perfe- 
ctionis status. 

Nota  : Iste  perfectionis  status  non  requirit,  ut 
clare  patet,  amorem  Dei  infinitae  perfectionis,  nec 
etiam  actualis  Dei  amoris  perpetuam  immutabilita- 
tem, quae  nullum  defectum,  ne  venialem  quidem 
patiatur.  Sed  : 

Dico  1 : Cliaritatis  perfectio  ab  statu  perfectionis 
intenta  consistit  formaliter  in  habitu  charitatis  non 
absolute,  sed  ita  disposito  ut  prompte  et  sine  im- 
pedimento, ex  parte  subjecti,  possit  et  elicere  et 
imperare  actus;  ut  tamen  ad  hanc  permanentem 
ac  perfectam  dispositionem  perveniatur,  obtinea- 
turque  ista  proxima  habilitas  et  promptitudo  ad 
bene  operandum,  debet  juxta  legem  ordinariam 
praecedere  bonorum  actuum  frequentia ; et  ut  con- 
servetur, debet  iterum  similium  actuum  frequentia 
subsequi;  atque  ita  potest  dici  vitae  perfectio  ante- 
cedenter  et  consequenter  in  actuali,  licet  non  con- 
tinua, virtutis  operatione  consistere. 

Dico  2 : Praedictae  vitae  perfectio  non  requirit  ali- 
quam certam  charitatis  habitualis  intensionem,  quia 
haec  perfectio  in  quadam  convenienti  dispositione 
et  habilitate  proxima  ad  perfecte  operandum  juxta 
Christi  praecepta  et  consilia  posita  est.  Haec  autem 
bona  dispositio  sive  cum  minori  sive  cum  majori 
charitatis  intensione  potest  obtineri  et  permanere. 
Hinc  perfectus  potest  fieri  imperfectus,  etiamsi  non 
peccet  mortaliter,  atque  ita  eamdem  gratias  seu 
charitatis  intensionem  retinere. 

Dico  5 : Non  tantum  dilectio  Dei,  sed  etiam  pro- 
ximi per  se  ad  vitae  Christianae  perfectionem  et  per- 
fectionis statum  pertinet,  quia  utrumque  praece- 
ptum amandi  Deum  et  proximum  essentialiter  ac 
per  se  pertinet  ad  charitatem  : principaliter  qi>i- 
dem  ac  per  se  primo  prout  ad  Deum  terminatur, 
secundo  vero  prout  ad  proximum,  una  enim  et  ea- 
dem est  charitas  quae  ad  Deum  et  ad  proximum  in- 
clinat ut  ad  suum  essentiale  objectum,  quamvis 
tendat  ad  Deum  diligendurp  propter  se  tanquam 
objectum  primarium ; et  ad  proximum  diligendum 
propter  Deum  tanquam  objectum  secundarium 
Multo  autem  magis  dilectio  Dei,  qua  impletur  ejus 
voluntas,  per  se  primo  pertinet  ad  charitatis  per- 
fectionem. Denique  ut  charitas  in  perfecto  vitae 
statu  esse  censeatur,  sive  ut  liomo  in  statu  perfe- 
ctorum esse  absolute  dicatur,  requiritur  cordis  pu- 
ritas et  quaedam  in  ipsamet  charitate  habilitas  ad 

prompte  operandum  in  tota  sua  materia  sive  eli- 
ciendo sive  imperando  actus  bonos,  et  ad  caven- 
dum omnes  defectus  qui  ejus  fervorem  impedire 
possent. 

CAPUT  V. 

Ouid  sit  status  perfectionis,  et  quomodo  a perfe- 
ctione distinguatur. 

Nota  : Potest  quis  esse  perfectus,  v.  gr.  conjux 
in  matrimonio,  et  non  esse  in  statu  perfectionis  : 
et  contra  potest  quis  esse  in  statu  perfectionis,  v. 
gr.  religiosus,  et  non  esse  perfectus,  imo  nec  ju- 
stus. Hinc 

Dico  : Status  perfectionis  est  quaedam  vitat  pro- 
fessio, sive  quidam  vivendi  modus  firmus  et  stabi- 
lis ad  propriam  vitae  Christianae  perfectionem  exer- 
cendam et  assequendam  institutus,  ex  qua  descri- 
ptione quomodo  distinguatur  ab  ipsa  perfectione 
quam  in  capite  praecedenti  explicuimus  satis  patet ; 
status  enim  perfectionis  comparatur  ad  perfectio- 
nem tanquam  actus  primus  ad  secundum,  aut  tan- 
quam medium  ad  finem.  Quinque  autem  ad  statum 
perfectionis  requiruntur  conditiones  : 1°  ut  hic  vi- 
vendi modus  sit  externus  et  visibilis,  adeoque  per 
externam  actionem  aut  quasi  professionem  assu- 
matur. 2°  Ut  hujusmodi  vitae  professio  aliquam  ha- 
beat conjunctam  obligationem  permanendi  in  tali 
vivendi  genere.  5°  Ut  talis  obligatio  cum  aliqua  so- 
lemnitate  fiat.  4°  Ut  talis  status  sit  ad  exercenda 
perfectionis  opera  institutus.  5°  Ut  haec  opera  seu 
actiones,  ad  quas  dictus  status  ordinatur,  sint  ex- 
ternae. 

CAPP.  YI,  VII,  VIII,  IX. 

An  in  lege  gratice,  consilia  distinguantur  a praeceptis. 

Dico  1 : Haereticum  est  negare  distinctionem  in- 
ter consilia  et  praecepta  : contra  Calvinum,  Luthe- 
rum,  etc.,  qui  eam  negant.  Probatur  i°  ex  Scri- 
ptura, Matth.  xix,  12,  ubi  Christus  consulit  coeli- 
batum et  voluntariam  paupertatem,  et  non  praeci- 
pit; ergo  consilium  evangelicum  distinguitur  a 
praecepto  : Sunt  eunuchi,  qui  se  castraverunt  propter 
regnum  coelorum.  Qui  potest  capere  capiat.  Item 
(ibid.  21 ) : Si  vis  perfectus  esse,  vade  et  vende  omnia 
quae  habes.  Sic,  I Cor.  vn,  2540  : De  virginibus 
praeceptum  Domini  non  habeo,  consilium  autem 
do,  e tc,,  beatior  erit  ( nempe  vidua ),  si  sic  perman- 
serit. Item,  Act.  v,  49,  de  Anania  : Nonne  manens 
tibi  manebat,  et  venumdatum  erat  in  tua  potestate ? 
Non  ergo  erat  opus  praecepti  res  suas  Deo  vovere 
seu  offerre ; adeoque  in  lege  evangelica  non  omnia 
bona  opera  sunt  de  praecepto.  Idem  sancti  Patres 
saepius  ostendunt.  2°  Ratione  : Non  omnia  bona 
opera  sunt  nobis  praecepta  sive  naturali  sive  positiva 
lege,  v.  gr.  fundere  istam  orationem,  dare  istam 
eleemosynam,  etc. : ergo  dantur  aliqua  bona  opera 
quae  non  sunt  praecepta  ; adeoque  quae  possunt  con- 
suli, seu  quae  cadere  possunt  sub  consilio  : nam  de 
ratione  consilii  est  ut  sit  de  bono  opere  non  praece- 
pto, et  per  hoc  maxime  distinguitur  consilium  a prae- 
cepto, uti  ait  Hieronymus  (Epist.  22,  adEustoch. ) : 

« Ubi  praeceptum,  ibi  est  necessitas  servientis  : ubi 
consilium,  ibi  offerentis  arbitrium,  j Deinde  ad  opus 
consilii  requiritur,  ut  sit  opus  melius  quam  ejus 
oppositum,  aut  quam  aliud  sibi  incompossibile ; 
quinetiam  aliqui  requirunt  ut  sil  opus  melius  quam 
opus  praecepti  in  eadem  materia;  v.  gr.  melius  est 
servare  virginitatem  quam  non  fornicari ; sed  hoc 
non  est  universaliter  verum.  Unde  istud  opus  me- 
lius quam  ejus  oppositum,  cum  non  sit  praeceptum, 
distinguetur  ab  opere  praecepto;  id  est  consilium  a 
praecepto. 

Dico  2 : Consilia  ex  parte  materiae,  alia  sunt  ge- 
neralia quae  multum  conferunt  ad  alias  omnes  vir- 
tutes acquirendas,  nempe  haec  tria  tantum  : volun- 
taria paupertas,  castitas  et  obedientia  ; alia  particu- 
laria quae  circa  cujusvis  virtutis  materiam  non  so- 
lum in  operanda  virtute,  sed  etiam  in  cavendis 
malis  per  certa  media  et  circumstantias  adhibitas 
versari  possunt;  et  sic  haec  possunt  esse  plurima 
et  varia  juxta  cujusvis  rei  materiam.  Quae  circa  hoc 
ab  haereticis  objiciuntur,  sic  solvuntur  : 1“  Paulus 
ad  Philippenses  (iv,  8)  dicendo  : Qucecunque  sunt 
vera,  qucecunque  pudica,  etc.,  qucecunque  bonae 
fama;,  etc.,  hcec  facite,  hortatur  Christianos  non 
tantum  ad  bona  opera  quae  sunt  de  praecepto,  sed 
ad  omnia  bona  opera  generaliter,  sive  sint  de  prae- 
cepto sive  de  consilio.  Idem  dic  de  loco  ad  Ephes. 
vi,  et  Joan.  xiu,  etc.  2°  Praeceptum  dilectionis 
Dei  : Diliges  Dominum  Deum  tuum  ex  toto  corde 
tuo,  etc.  (Matth.  xxn,  57-59),  non  excludit  multos 
bonos  alios  actus  qui  non  sunt  de  praecepto,  sed 
tantum  de  consilio,  saltem  pro  eo  tempore,  quo  alia 
vraecepta  non  obligant.  5°  Cliaritas  non  habet  qui- 
dem mensuram  quoad  exercitium  et  fervorem,  sed 
habere  potest  quoad  obligationem  et  determinatio- 
nem, sicque  intelligenda  sunt  D.  Augustini  et 
D.  Thomae  quaedam  loca  difficiliora.  4°  Negatur  non 
posse  dari  respectu  Dei  opera  supererogationis,  id 
est  opera  quae  superent  id  quod  Deus  mandavit 
quando  dicitur  : Cum  feceritis  omnia  quce  prcecepta 
sunt  vobis,  dicite : Seni  inutiles  sumus  ( Luc . xvii,  10 ), 
id  est,  nihil  adhuc  sua  sponte,  sine  praecepti  obli- 
gatione fecerunt,  sed  tantum  ea  quae  ex  praecepto 
tenebantur  facere ; imo  haec  adimpleverunt  non  tam 
suis  viribus  quam  Dei  gratia.  5®  Consilium  purum 
et  quatenus  tale,  nullam  inducit  obligationem,  ne- 
quidem  sub  veniali ; non  enim  est  praeceptum,  quia 
consilium  Dei  externum  seu  nobis  propositum  im- 
mediate, solum  indicat  divini  intellectus  dictamen 
judicantis  et  approbantis  id  quod  consulit,  tanquam 
utilius  et  convenientius  ad  vitam  beatam  facilius  et 
perfectius  consequendam ; et  licet  sit  signum  ali-  „ 
cujus  divinae  voluntatis,  non  tamen  talis  voluntatis 
quae  aliquam  obligationem  etiam  levem  indicet ; sed 
est  tantum  signum  simplicis  affectus  et  compla- 
centiae in  tali  meliori  bono,  quae  de  se  non  sufficit 
ad  obligationem  inducendam;  non  autem  signum 
efficacis  voluntatis. 


CAPP.  X,  XI. 

An  Christiana  perfectio  includat  consiliorum  observa- 
tionem; et  an  magis  consistat  in  consiliorum  quam 
in  praeceptorum  observatione. 

Dico  1 : Cum  supra  exposuerimus  duplicem  cha- 
ritatis  perfectionem , alteram  essentialem  , alteram 
accidentalem ; hinc  inferimus  perfectionem  vitae 
Christianae  necessario  includere  non  tantum  essen- 
tialem, sed  etiam  accidentalem  charitalis  perfectio- 
nem ; adeoque  illam  non  posse  acquiri  sine  consilio- 
rum observatione,  non  omnium  quidem,  sed  eorum 
quae  cujusque  perfectionis  statui , v.  gr.  pauperum, 
divitum,  incipientium,  proficientium,  perfectorum, 
etc.,  in  particulari  proportionata  sunt. 

Dico  2 : Christianae  vitae  perfectio  principalius 
praeceptorum  quam  consiliorum  observationem  re- 
quirit ; essentialis  enim  rei  perfectio , principalior 
est  quam  accidentalis.  Atqui  observatio  praecepto- 
rum est  essentialis,  consiliorum  accidentalis;  ergo, 
etc.  Status  autem  perfectionis  non  tantum  ad  prae- 
ceptorum aut  consiliorum  disjunctim,  sed  ad  utrius- 
que  simul  observationem  ordinatur;  attamen  prin- 
cipalius praecepta  , utpote  majoris  momenti , quam 
consilia  respicit  : qui  enim  in  uno  praecepto  offen- 
dit, factus  est  omnium  reus  ( Jac . u,  10) ; non  sic 
de  consiliis.  Yerum  : 

Dico  5 : Ipse  perfectionis  status  in  suo  esse  ac  per 
se  constituitur  ordinarie  per  opera  consiliorum ; 
quia  nullus  ordinarie  sub  praecepto,  sed  ex  consilio 
assumit  statum  perfectionis ; imo  potest  aliquis  vi- 
vere in  statu  perfectionis  , et  transgredi  praecepta; 
v.  gr.  religiosus  exsistens  in  peccato  mortali.  Nec 
praecepta  habent  pro  suo  fine  perfectionem  consi- 
liorum. 

CAPUT  XII. 

An  status  perfectionis  necessario  inducatur  aut  assu- 
matur per  aliquem  actum  qui  obligationem  pariat. 

Dico  1 : Status  perfectionis  non  potest  ab  extrin- 
seco  imponi,  neque  ejus  obligatio  sine  propriae  vo- 
luntatis ejus  qui  eum  assumit,  consensu,  v.  gr.,  nemo 
potest  constitui  in  statu  religionis  sine  proprio  con- 
sensu, etiamsi  a superiore  jussus. 

Dico  2 : Actus , quo  perfectionis  status  constitui- 
tur, fit  ordinarie  per  votum  Deo  emissum , v.  gr. 
status  religiosus  ; saepius  tamen  debet  adjungi  aliqua 
donatio,  traditio  aut  contractus,  et  interdum  potest 
constitui  per  alium  contrahendae  obligationis  modum 
sine  proprio  voto,  v.  gr.  status  episcopalis,  qui  non 
per  votum,  sed  per  talis  muneris  acceptationem 
constituitur.  Actus  autem  exterioris  promissionis 
aut  voti , licet  occultus , potest  sufficere  ex  natura 
rei  ad  constituendum  statum  et  ad  obligationem 
inducendam.  Denique  ad  proprium  perfectionis  sta- 
tum requiritur  ut  fiat  per  actum  qui  et  ad  perpetuo 
permanendum  in  tali  vivendi  genere,  et  ad  obser- 
vandum seu  exercendum  in  eo  aliquod  perfectionis 
opus  obliget. 

CAPP.  XIII,  XIY. 

De  divisione  status  perfectionis. 

Nota  : Status  perfectionis  sumitur,  modo  pro 

gradu  perfectionis  seu  termino  ad  quem  res  vel 
qualitas  per  suum  augmentum  tandem  pervenit; 
modo  pro  stabili  vivendi  modo  in  ordine  ad  aliquem 
finem.  Hinc : 

Dico  1 : Status  perfectionis  dividitur  in  statum 
incipientium  , proficientium  et  perfectorum ; inci- 
pientium, id  est,  qui  passionibus  nondum  domitis 
difficulter  et  periculose  virtutis  opera  exercent ; pro- 
ficientium , id  est , qui  passionibus  jam  sedatis  fa- 
cilius virtutum  studiis  et  charitatis  augmento  in- 
cumbunt; perfectorum,  id  est,  qui  per  longam  pas- 
sionum suarum  edomitarum  victoriam  sese  prompte 
et  delectabiliter  in  perfectissimo  charitatis  munere, 
sive  in  perfectissima  Dei  et  proximi  dilectione  exer- 
cent : incipientes  sunt  in  via  purgativa,  proficientes 
in  illuminativa,  perfecti  in  uniliva.  Unde  ista  triplex 
divisio  non  est  intres  species  perfectionis  status  to- 
taliter diversas,  sed  in  tres  totius  status  partes,  seu 
divisio  vel  accidentis  in  subjecta,  quia  status  perfectio- 
nis est  quasi  quoddam  accidens  hominibus  illis  in- 
haerens, qui  talem  statum  profitentur : alii  enim  sunt 
incipientes , alii  proficientes,  alii  perfecti ; vel  sub- 
jecti in  accidentia,  quia  status  perfectionis  est  quasi 
subjectum  diversorum  accidentalium  vivendi  modo- 
rum : alius  enim  inchoatus  est,  alius  provectus,  alius 
perfectus,  primus  consistens  in  charitate  et  quavis 
alia  virtute  incipiente,  secundus  in  proficiente,  ter- 
tius in  perfecta. 

Dico  2 : Status  perfectionis  convenienter  dividi- 
tur in  statum  perfectionis  acquirendae,  in  quo  tan- 
quam  in  sehola  docentur  homines  modum  acqui- 
renda} et  obtinendae  perfectionis,  qualis  est  status 
religiosorum  ; et  in  statum  perfectionis  exercendis , 
in  quo  quis  tenetur  perfectionis  opera  exercere,  sive 
perfectionem  aliis  indere  ac  communicare,  etiamsi 
ex  vi  istius  status  non  doceatur  propriam  perfectio- 
nem acquirere,  qui  ex  vi  dignitatis  supponitur  jam 
esse  in  statu  perfectionis  acquisitae,  qualis  est  status 
episcoporum.  Non  est  tamen  extra  rationem  hujus 
status  episcoporum  in  eo  simul  perfectionem  exer- 
cere, novam  acquirere,  acquisitam  augere;  non 
enim  sunt  in  summo  perfectionis  apice,  sed  in  statu 
quo  debent  aliorum  perfectioni  ac  saluti  prospicere. 

CAPP.  XV,  XVI. 

De  statu  perfectionis  episcoporum. 

Dico  1 : Episcopi  ratione  sui  muneris  episcopa- 
lis sunt  in  statu  perfectionis  non  tanquam  in  via  ad 
illum,  sed  tanquam  in  termino,  qui  proprie  dicitur 
status  perfectorum  et  perficientium  alios.  Episco- 
patus enim  includit  non  tantum  consecrationem 
cum  potestate  ordinis,  sed  etiam  praelationem  cum 
potestate  jurisdictionis , quae  duo  ad  magnam  per- 
sonae dignitatem  et  perfectionem  pertinent;  deinde 
habet  absolutam  immutabilitatem  moralem , quia 
eo  ipso  quod  semel  acceptatur,  perpetuam  seeum 
affert  obligationem  in  tali  munere  permanendi,  ita 
ut  non  possit  pro  suo  libitu  dimitti;  non  tamen  ad 
hunc  statum  constituendum  requiritur  votum  de  ali- 


quorum consiliorum  observatione  ; episcopatus  enim 
de  se  nullum  necessario  votum  requirit. 

Dico  2 : Vinculum  episcopi  cum  sua  Ecclesia  non 
est  jure  naturali  aut  divino  indissolubile  : ita  com- 
muniter doctores  contra  Cajetanum  et  Yasquez;  quia 
nec  ex  sola  ratione  naturali,  nec  ex  traditione  eccle- 
siastica ostendi  potest  dari  jus  naturale  aut  divinum, 
quo  fiat  indissolubile  : papa  enim,  qui  est  proprius 
Romanae  Ecclesiae  episcopus , potest  renuntiare  li- 
cite omni  suae  dignitati , nec  episcoporum  transla- 
tio est  contra  jus  divinum.  Jura  autem  prohibent 
ne  episcopi  suas  Ecclesias  deserant , nempe  sine 
sedis  apostolicae  licentia,  quia  in  assumptione  mu- 
neris episcopalis  quoddam  pactum  intervenit  inter 
episcopum  et  ipsius  Ecclesiam,  vi  cujus  tenetur  epi- 
scopus non  recedere  a munere  suscepto  sine  con- 
sensu suae  Ecclesiae  seu  eligentium,  ideoque  vocatur 
conjugium  spirituale  ; sed  cum  non  sit  ratum  per 
solam  electionem  ab  ipso  electo  acceptatam  , sed 
requiratur  papae  confirmatio,  ut  sit  firmum  vincu- 
lum, ita  etiam  per  papae  auctoritatem  potest  hoc 
vinculum  dissolvi.  Licet  enim  Christus  consiituerit 
ut  episcopi  essent  ordinarii  suarum  Ecclesiarum  pa- 
stores , determinatio  tamen  quoad  modum  regimi- 
nis ac  jurisdictionis,  et  quoad  praelationis  perpetui- 
tatem seu  immobilitatem  non  est  ex  immediata. 
Christi  institutione,  sed  eam  vicario  suo  commisit, 
ut  ab  illius  prudenti  ac  rationabili  arbitrio  pende- 
ret; Christi  autem  vicarii  seu  papae  determinarunt 
ut  episcopalis  cura  ita  esset  perpetua,  ut  sine  paptc 
licentia  dimitti  non  posset,  atque  ita  ista  perpetui- 
tatis determinatio  non  est  immediate  sed  tantum 
mediate  ex  divina  Christi  institutione.  Unde  ista 
vinculi  episcopalis  dissolutio  in  cap.  Inter  corpora- 
lia De  translat.  episc.,  dicitur  esse  soli  Romano 
pontifici  reservata,  non  tam  constitutione  canonica, 
quam  institutione  divina.  Non  ergo  haec  episcopatus 
immobilitas  cum  obligatione  non  deserendi  eum  sua 
sponte  oritur  ex  peculiari  voto  , quo  episcopus  se 
obligat  ad  perpetuam  talis  Ecclesiae  pastoralem  cu- 
ram, ut  videtur  sensisse  D.  Thomas,  sed  juxta  Ca- 
jetanum D.  Thomas  ibi  locutus  est  de  voto  late 
sumpto,  id  est  de  pacto,  quo  ad  tale  munus  se  obli- 
gat episcopus. 

CAPUT  XVII. 

An  praelati  sceculares  episcopis  inferiores,  aut  etiam 
parochi  sint  in  statu  perfectionis  exercendae. 

Dico  1 : Simplices  sacerdotes  ex  vi  sui  ordinis  et 
characteris  sacerdotalis  habent  statum  altiorem  et 
sanctiorem ; qui  status  ab  eis  nonnulla  perfectionis 
opera  requirit,  v.  gr.  missae  sacrificium,  eic. , ob 
quorum  obligationem  merito  dici  possunt  exsistere 
aliquo  modo  , saltem  inchoative,  in  statu  perfectio- 
nis exercendae. 

Dico  2 : Probabile  est  praelatos  episcopo  inferio- 
res, v.  gr.  abbates  perpetuos  religiosorum  ordinum 
superiores,  et  alios  similes,  etiam  saeculares,  et  vi 
sui  muneris  perpetui  et  obligationis  esse  in  statu 
non  tantum  acquirendae  perfectionis,  sed  etiam 

exercendae , seu  in  statu  alios  perficiendi.  Parochi 
autem  spectato  communi  usu  recepto,  non  tam  sta- 
tum seu  stabilem  vivendi  modum  , quam  ministe- 
rium mutabile  seu  officium  pro  aliquo  tempore  as- 
sumunt. Attamen  hi,  sicuti  alii  inferiores  pastores, 
sive  partialem  sive  totalem  episcopi  jurisdictionem 
habentes,  ex  parte  objecti  seu  operum  exercendo- 
rum, censentur  esse  in  statu  perfectionis  exercendae 
seu  habere  proprium  munus  ac  statum  et  obliga- 
tionem exercendi  vitae  perfectae  actiones,  v.  gr.  juxta 
concilium  Tridentinum  : Pascendi  gregem  verbo  ei 
exemplo  in  omni  bonorum  genere,  sacrificium  et  sa- 
cramenta digne  offerendi  ac  ministrandi,  et  corporali- 
bus ac  spiritualibus  operibus  misericordiae  incumbendi. 
Nec  obstat  quod  episcopi  sint  in  altiori  perfectionis 
exercendae  gradu,  quia  sicut  in  statibus  acquirendae 
perfectionis,  unus  potest  esse  alio  perfectior,  ut  post- 
ea ostendemus  : ita  etiam  sub  communi  perfectio- 
nis exercendae  statu,  potest  esse  varietas  et  inaequa- 
litas in  perfectionis  gradu. 

CAPUT  XVIII. 

An  status  episcoporum  sit  perfectior  quam  religio- 
sorum. 

Dico  : Episcoporum  status  est  perfectior  quo- 
cunque statu  religioso  ; ac  proinde  status  perfectio- 
nis exercendae  ex  suo  genere  perfectior  est  quam 
acquirendae.  Probatur  ex  conciliis,  Patribus,  et  ope- 
rum ab  episcopis  exercendorum  excellentia , qualia 
sunt  universaliori  modo  alios  docere,  et  illuminare 
verbo  ac  exemplo,  praedicare  verbum  Dei,  etc.  At- 
tamen status  episcopalis  propter  adjuncta  praesum- 
ptionis, ambitionis,  avaritiae  in  eo  appetendo  peri- 
cula, non  est  ordinarie  materia  voti,  qualis  est  sta- 
tus religiosus,  licet  minus  perfectus,  ubi  non  sunt 
ista  pericula,  adeoque  utilitate,  non  nobilitate,  epi- 
scopalem superat  : quamvis  interdum,  sublatis  istis 
periculis  aut  in  necessitate  possit  etiam  fieri  votum 
acceptandi  statum  episcopalem  lanquam  melius  seu 
majus  bonum.  Hinc  licet  votum  non  acceptandi 
statum  episcopalem,  si  fiat  debito  modo,  sit  vali- 
dum, et  votum  non  ingrediendi  religionem  , per  se 
loquendo  sit  invalidum  ; non  tamen  sequitur  episco- 
palem statum  esse  minus  perfectum  quam  religio- 
sum, sed  esse  minus  securum  et  pluribus  periculis 
expositum.  Deinde  religiosus  quidem  status  inter- 
dum exercet  actiones  spectantes  ad  statum  perfectio- 
nis exercendae  circa  alios,  seu  eis  communicandae , 
sed  illas  exercet  tantum  ministerialiter,  et  per  quam- 
dam delegationem  a supremis  praelatis  acceptam; 
ideoque  talis  status  non  attingit  excellentiam  status 
episcopalis,  ad  quem  principaliter  et  quasi  proprio 
jure  spectant  istae  actiones.  Praelatura  religiosa  si 
sit  perpetua,  meretur  nomen  status,  inferioris  ta- 
men episcopalis ; si  non  sit  perpetua , meretur  solum 
nomen  officii. 

CAPP.  XIX,  XX. 

An  status  episcopalis  ita  sit  perfectus,  ut  per  ejus 

assumptionem  votum  ingrediendi  religionem  im- 
pleatur. 

Nota  : Quaeritur  an  is  qui  vovit  ingredi  religio- 


nem, et  ante  expletum  votum  vocatur  ad  episcopa- 
tum, possit  licite  et  sine  voti  transgressione  episco- 
patum accipere,  quasi  votum  in  melius  commutando, 
aut  per  fortius  vinculum  illud  exstinguendo , ita  ut 
non  amplius  teneatur  votum  implere.  Hinc  : 

Dico  1 : Votum  ingrediendi  religionem,  per  epi 
scopatus  acceptationem  nec  exstinguitur  nec  imple- 
tur : adeoque  peccat  is,  qui  habens  votum  religionis, 
ante  illud  impletum,  assumit  sua  voluntate  et  sine 
speciali  dispensatione  statum  episcopatus  ; et  qui 
sic  eum  assumpsit,  tenetur  episcopatui  renuntiare, 
ut  votum  religionis  impleat  , quamvis  illo  impleto 
possit  iterum  episcopatum  acceptare,  si  ad  illum 
eligatur. Cajetanus,Richardus,  Azorius,Sanchez,  etc., 
contra  Abbatem,  Antoninum,  Henriquez,  etc.,  di- 
centes non  frangi  istud  votum,  acceptando  episco- 
patum, sed  exstingui;  ac  proinde  nihil  in  eo  peccari, 
nec  relinqui  obligationem  renuntiandi  episcopatui , 
et  implendi  votum.  Probatur  autem  assertio,  prseci- 
pue  ex  cap.  Per  tuas  De  voto,  cujus  genuinum  sen- 
sum variis  modis  frustra  volunt  eludere  auctores 
contrarii.  Ratio  est , quia  licet  status  episcopalis  sit. 
perfectior  religioso,  tamen  nec  virtualiter  nec  emi- 
nenter per  assumptionem  episcopatus  impletur  vo- 
tum religionis  ; nam  hoc  religionis  votum  comple- 
ctitur multa  consiliorum  evangelicorum  et  perfectio- 
nis opera,  quae  in  statu  episcopali  non  inveniuntur; 
ergo  nullo  modo  impletur  per  episcopatus  assum- 
ptionem. Potest  quidem  per  assumptionem  perfectio- 
ris status  impleri  votum  assumendi  minus  perfectum, 
quando  uterque  est  ejusdem  generis,  v.  gr.  duae  re- 
ligiones, ita  ut  minus  perfecta  includatur  in  magis 
perfecta ; sed  non  quando  uterque  status  est  diversi 
generis  ; v.  gr.  episcopalis  et  religiosus  status,  ubi 
episcopalis  non  includit  religiosum  ; imo  non  potest 
quis  amplecti  statum  religiosum  retinendo  episcopa- 
lem ; secus  contra. 

Dico  2 : Episcopusi  confirmatus  , qui  ante  assum- 
ptum episcopatum  habebat  votum  ingrediendae  reli- 
gionis, non  potest  sine  licentia  papae  renuntiare  suo 
episcopatui,  ut  votum  impleat  (Azorius  et  Sanchez, 
contra  Cajetanum  et  Tabiensem),  quia  non  obstante 
voto  valida  fuit  episcopatus  collatio,  vinculumque 
inter  episcopum  et  Ecclesiam  contractum  est,  quod 
non  potest  solvi  sine  papae  licentia  juxta  cap.  Inter 
corporalia,  ete.Deindeejusmodi  episcopus  non  tantum 
debet  licentiam  petere,  sed  etiam  suam  voti  obliga- 
tionem papae  proponere,  qui  probabilius  non  potest 
sine  speciali  causa  spectante  ad  Ecclesiae  utilitatem, 
vel  sufficiente  ad  voti  dispensationem  , dare  licen- 
tiam renuntiandi  episcopatui  : alioqui  si  sine  voti 
narratione  negetur  licentia  dimittendi  episcopatum, 
remanebit  adhuc  suo  voto  obstrictus  ; secus  si 
data  licentia  dimittendi  episcopatum  ex  justa  causa, 
impleat  votum,  quia  sic  potest  suae  famae  consulere 
sine  sui  peccati  seu  transgressionis  sui  voti  manife- 
statione. Episcopi  autem  votum  de  ingredienda  reli- 
gione emissum  post  susceptum  episcopatum,  non 
est  necessario  explicandum  cum  petitur  licentia  i!- 

Ium  dimittendi,  quia  tunc  istud  votum  includit  hanc 
conditionem  : Si  licentia  episcopatum  dimittendi  fue- 
rit concessa  ; nec  videtur  semel  negata  licentia  te- 
neri illam  rursus  petere , nisi  augeatur  causa  eam 
concedendi. 

CAPUT  XXI. 

An  status  inferiorum  praelatorum  vel  parochorum  sit 
perfectior  statu  religioso. 

Dico  : Videntur  hi  status  se  mutuo  habere,  sicut 
excedens  et  excessum ; absolute  tamen  loquendo 
videtur  status  religiosus  esse  perfectior  : nam  si  isti 
status  considerentur  in  ordine  ad  nos,  non  est  du- 
bium quin  status  religiosus  sit  praeferendus  tanquam 


aptior  et  longe  utilior  ad  morum  innocentiam,  vir- 
tutum augmentum,  divini  obsequii  fervorem,  aetern  e 
beatitudinis  adoptionem  ; et  in  hoc  sensu  status 
religiosus  est  melior,  perfectior  et  utilior  statu  prae- 
lationis infra  episcopalem  aut  illi  sequivalentem  po- 
sito, et  id  liquet  ex  sensu  Patrum.  Si  autem  spe- 
ctentur secundum  se  et  in  ordine  ad  propria  munia, 
potest  dici  status  istorum  praelatorum  aut  parocho- 
rum esse  perfectior ; cum  ipsi  ex  vi  sui  status  te- 
neantur verbo,  exemplo,  missae  sacrificio,  sacra- 
mentorum administratione  alios  purgare,  illuminare, 
perficere, „et  sic  conciliantur  oppositae  hac  in  re  sen- 
tentiae. 


LIBER  II. 

De  religiosi  status  essentia,  origine,  votis  quibus  constituitur,  et  aliis  ad  hsec  spectantibus. 


CAPP.  I,  II. 

Quid  sit  status  religiosus,  et  an  ad  illius  essentiam 

necessario  requirantur  tria  et  sola  paupertatis,  ca- 
stitatis et  obedientice  vota. 

Dico  I : Religiosus  status  late  sumptus  compre- 
hendit omnes  qui  per  aliquod  votum,  v.  gr.  castita- 
tis aut  aliud,  ac  per  specialem  vivendi  modum  se 
Dei  obsequio  mancipant ; stricte  autem  sumptus 
significat  tantum  eos  qui  tria  substantialia  pauper- 
tatis, casLitalis  et  obedientiae  vota  in  religione  ap- 
probata emittunt.  Statum  igitur  religiosum  sumendo 
late,  status  perfectionis  acquirendae  et  status  reli- 
gionis erit  idem  ; quia  hic  et  ille  habent  eumdem 
finem,  nempe  perfectionem  charitatis  in  via  et 
patria,  Deique  peculiarem  cultum  ac  gloriam ; at- 
que ad  hunc  finem  utuntur  consimilibus  Inediis,  id 
est  non  sola  praeceptorum  , sed  etiam  consiliorum 
vel  saltem  alicujus  consilii  observatione  : non  est 
enim  opus  ut  unaquaeque  religio  omnia  consilia  am- 
plectatur; sine  tamen  aliquibus  aut  aliquo,  non  po- 
test dici  nec  esse  religiosus  status.  Hinc  patet  sta- 
tum religionis  et  statum  perfectionis  acquirendae 
solis  nominibus  differre,  si  cum  proportione  ad  fi- 
nem et  media  comparentur. 

Dico  2 : Ad  statum  religiosum  stricte  ac  proprie 
dictum  ac  perfectum  requiruntur  necessario  tria  illa 
essentialia  paupertatis,  castitatis  et  obedientiae  con- 
silia seu  vota.  (D.  Thomas  et  omnes  theologi.)  Pro- 
batur : Quia  cum  status  religiosus  sit  schola  per- 
fectionis acquirendae,  ad  hanc  acquirendam  absolute 
requiritur  : 1°  Abdicatio  bonorum  temporalium  seu 
paupertas  : Si  vis  perfectus  esse , vade  el  vende  om- 
nia quae  habes  (Mallh.  xix,  -21);  cura  enim  opum  im- 
pedit studium  perfectionis,  spinae  suffocant  semen- 
tem. 2°  Coelibatus,  quia  qui  sine  uxore  est,  sollicitus 
est  quce  Domini  sunt,  quomodo  placeat  Deo ; qui  au- 
tem cum  uxore  est,  sollicitus  est  quce  sunt  mundi,  etc. 
(/  Cor.  vii,  52,  55).  Status  enim  conjugalis  dividit 
cor.  3°  Obedientia  erga  praelatum  ad  secure  ineun- 
dam perfectionis  viam. 


Dico  5 : Haec  tria  consilia  per  se  sufficiunt  ad  sub- 
stantiam religiosi  status  constituendam;  quia  juxta 
D.  Thomam,  sufficiunt  : 1°  ad  omnia  removenda 
quae  charitatis  fervorem  impediunt ; 2°  ad  exclu- 
dendum omnem  animi  inquietudinem  et  nimiam 
sollicitudinem  saecularem  quae  perfectionis  progres- 
sum maxime  solent  retardare;  5°  ad  se  et  omnia  sua 
totaliter  Deo  offerendum.  Omnia  alia  consilia  ad 
religiosi  status  perfectionem  conducentia  sub  his 
tribus  virtualiter  continentur. 

Dico  4 : Qui  tantum  unum  alterumve  ex  his  prin- 
cipalibus consiliis  profitetur,  vel  omnia  imperfecte , 
quamvis  non  possit  dici  tenere  simpliciter  religio- 
nis statum,  tamen  aliquo  modo  religiosum  statum 
participat;  et  status  ille  lato  modo  dicitur  religiosus, 
quia  si  habeat  sufficientem  firmitatem,  est  modus 
vivendi  ad  charitatis  perfectionem  acquirendam 
spirilualiter  ordinatus  per  consiliorum  semitam  su- 
pra communis  vitae  genus,  v.  gr.  status  eremitarum. 

CAPP.  III,  IV 

.4n  ad  statum  religiosum  requiratur  obligatio  voti  per- 
petua , et  prceler  tria  vota  essentialia , sui  ipsius 
traditio  seu  promissio  humana. 

Dico  1 : Ad  statum  religiosum  non  sufficit  propo- 
situm observandi  tria  principalia  consilia  pauper- 
tatis, castitatis  et  obedientiae,  sed  requiritur  obliga- 
tio permanendi  toto  vitae  tempore  in  tali  vivendi 
genere  quantum  est  de  se  , et  firmata  quidem  per 
tria  essentialia  vota  Deo  voluntarie  facta  : nec  suffi- 
cit sola  promissio  homini  facta,  sed  Deo  facienda 
est,  seu  debet  esse  votum,  quia  per  statum  religio- 
sum homo  se  Deo  consecrat  ac  devovet ; et  ad  liune 
requiruntur  tria  praedicta  vota.  Dum  in  aliquibus 
religionibus  fit  professio  per  solum  obedientiae  vo- 
tum juxta  regulam  , sub  illo  duo  alia  castitatis  et 
paupertatis  vota  implicite  comprehenduntur. 

Dico  2 : Supposito  duplici  statu  religioso,  uno 
qui  in  communitate  religiosa  reperitur,  quique  nunc 
solus  in  usu  est  : altero  qui  in  vita  privata  aut  so- 
litaria haberi  potest,  qualis  fortasse  fuit  in  apostolis, 

in  primis  anachoretis,  in  virginibus  sacrum  virgini- 
tatis velum  olim  accipientibus  ac  privatam  vitam 
religiose  agentibus ; hoc,  inquam,  supposito,  homo 
per  vota  religiosa  ita  se  totum  tradit  Deo  quasi  in 
holocaustum,  ut  dominium  sui  in  eum  speciali  modo 
transferat,  illius  servituti  singulariter  addictus  ; hoc 
tamen  non  fit,  sive  haec  traditio  non  valet,  nisi  talia 
vota  Dei  nomine  acceptentur  per  Ecclesiam,  quia 
cum  status  religiosus  sit  status  ecclesiasticus,  debet 
fieri  per  traditionem  validam  in  foro  Ecclesiae,  non 
potest  autem  esse  valida  in  foro  Ecclesiae  nisi  per 
eam  acceptetur.  Deinde  traditio  non  habet  valorem 
ad  transferendum  dominium  in  alterum,  nisi  ab  eo 
acceptetur ; sed  Deus  immediate  per  se  ipsum  non 
acceptat  donationem  sibi  faciam ; ergo  debet  per 
Ecclesiam  vel  per  ministrum  ab  ea  deputatum  ac- 
ceptari, adeoque  haec  traditio  in  manibus  alicujus 
hominis  debet  fieri,  quia  Deus  non  suscipit  curam 
immediate  gubernandi  per  se  ipsum  privatam  per- 
sonam. Iiinc 

Dico  5 : Ad  proprium  religiosi  status  vinculum, 
quandd  ille  in  communitate  religiosa  assumitur, 
praeter  tria  vota  essentialia  immediate  Deo  facta, 
quibus  religiosus  Deo  obligatur,  requiritur  peculiaris 
obligatio  humana  per  modum  pacti  reciproci,  quo 
religiosus  se  religioni  tradit  ac  obligat,  et  religio 
acceptando  religiosi  traditionem,  se  vicissim  ei  obli- 
gat ad  eum  alendum,  conservandum,  regendum  lan- 
quam  suum  membrum.  Cum  enim  religiosus  fiat 
membrum  unius  corporis  mystici , id  est  religionis, 
id  debet  per  mutuam  inter  pariem  et  lotum  unionem 
moralem  fieri,  sive  per  mutuam  obligationem  tradi- 
tionis et  acceptationis. 

Dico  4 : Status  religiosus  privatim  et  sine  unione 
cum  aliqua  communitate  religiosa  assumptus,  licet 
non  possit  fieri  sine  habitudine  ad  aliquem  hominem 
cui  vovens  se  obligat,  eique  tribuat  in  se  potesta- 
tem ; interdum  tamen  potest  fieri  vel  per  pactum 
speciale  cum  tali  persona  acceptante  illud  Dei  no- 
mine, ex  quo  reciproca  oriatur  obligatio;  vel  sine 
pacto,  sive  sine  speciali  promissione  directe  ac  pro- 
xime homini  facta,  per  sola  vota  Deo  emissa,  et 
peculiari  modoab homine  acceptata,  loquendo  nempe 
ex  sola  rei  natura,  et  secluso  omni  jure  ecclesiastico  : 
v.  gr.  posset  quis  tria  vota  essentialia  Deo  emittere 
coram  sm*  confessario  illa  acceptante , nullam  ei 
promissionem  faciendo  , sed  retinendo  libertatem 
eligendi  moda  istum,  modo  alium  cui.  obedientiam 
praestaret. 

CAPUT  Y. 

An  ad  statum  religiosum  constituendum  vota  debeant 
esse  solemnia. 

Nota  1 : Votum  solemne  et  simplex,  licet  inter  se 
distinguantur,  tamen  in  essentiali  voti  ratione  con- 
veniunt, suntque  univoce  votum.  Unde  solemne 
differt  a simplici  tanquam  includens  et  addens  ali- 
quid quod  simplex  non  includit;  id  autem  quod  ad- 
dit, non  est  essentiale  voto  quatenus  votum  est 


talis  materiae,  sed  est  essentiale  voto  quatenus  so- 
lemne. 

Nota  2 : Duplex  est  voti  solemnitas  : alia  acci- 
dentalis et  quasi  extrinseca  , qum  in  certo  ritu  et 
caeremoniis  externis  consistit,  sed  sine  eo  quod  re- 
quiritur ad  substantialem ; alia  substantialis,  quae 
praeter  alia,  specialiter  duo  requirit,  nimirum  unum 
qui  promittit  ac  se  offert,  et  alium  qui  eum  acceptat 
nomine  Ecclesiae  seu  Dei,  habendo  legitimam  ad  hoc 
potestatem.  Istae  duae  solemnitates  sunt  inter  se  se- 
parabiles, et  simul  possunt  etiam  inter  se  conjungi. 
Votum  accidentaliter  solemne,  dicitur  solemne  se- 
cundum quid,  substantialiter  solemne,  dicitur  sim- 
pliciter solemne. 

Dico  1 : Ad  statum  religionis  constituendum  , mo- 
raliter  necessarium  est  ut  vota  sint  solemnia  saltem 
accidentaliter  et  secundum  quid,  sive  ut  fiant  cum 
aliqua  saltem  solemnitate  extrinseca;  quamvis  in 
rigore  non  sit  id  necessarium  ad  actus  valorem, 
nisi  aliud  vel  communi  vel  privato  religionis  jure 
statutum  sit.  Expedit  enim  ut  tam  perfecti  status 
assumptio  fiat  cum  certa  decenti  forma  , et  sacro 
ritu  palam  in  aliorum  praesentia.  Sed 

Dico  2 : Quamvis  vota  substantialiter  solemnia  ad 
statum  religiosum  assumendum  sint  convenientissi- 
ma,  non  tamen  absolute  et  simpliciter  sunt  necessa- 
ria, quia  talis  necessitas  nec  jure  divino  positivo , 
nec  humano,  nec  ratione  efficaci  aut  satis  probabili 
ostendi  potest,  ut  postea  videbitur. 

CAPP.  VI,  VII,  VIII,  IX. 

In  quo  solemnitas  voti  castitatis  consistat.  Referuntur, 
et  refutantur  quorumdam  sententia ?. 

Nota  : Votum  castitatis  solemne  duplex  est,  aliud 
sacro  ordini,  aliud  religiosae  professioni  annexum ; 
et  utrumqfle  dirimit  matrimonium , et  contractum 
annullat. 

Dico  1 : Votum  castitatis  non  fit  substantialiter 
solemne  ob  quamdam  sacram  benedictionem,  vel 
spiritualem  consecrationem;  potest  enim  votum 
castitatis  esse  substantialiter  solemne  absque  ulla 
consecratione  aut  benedictione,  ut  patet  in  profes- 
sione religiosa  multorum  ordinum  religiosorum; 
et  contra  potest  esse  cum  consecratione  ac  bene- 
dictione, et  non  esse  solemne,  seu  non  reddens 
personam  inhabilem  ad  matrimonium , cum  nulla 
consecratio  aut  benedictio  humana  possit  per  se 
reddere  personam  ad  matrimonium  inhabilem. 
Vasquez  autem  ponit  istius  voti  solemnilalem  in 
quadam  praescripta  religiosae  regulae  forma , non  in 
vi  inhabili tand i ad  matrimonium  : ast  omnes  docto- 
res  pro  certo  supponunt  omne  votum  castitatis, 
quod  non  irritat  matrimonium  contractum  vel  con- 
trahendum, esse  simplex,  non  solemne,  etiamsi  ex- 
ternam et  accidentalem  solemnitatem  habeat ; et 
omne  vere  solemne  irritare.  Quod  attinet  ad  D.  Tho- 
mam,  qui  videtur  constituisse  praedictam  solemnita- 
tem in  consecratione  aut  benedictione,  potest  dici 
intellexisse  solemnem  istam  benedictionem  esse 
quoddam  signum  solemnitatis  voti;  aut  per  voti  so- 

lemnitatem  seu  consecrationem  intellexisse  ipsam 
traditionem,  qua  religiosus  seipsum  donat  religioni. 

Dico  2 : Solemnitas  voti  castitatis  non  etiam 
consistit  formaliter  in  traditione  seu  donatione  sui 
ipsius  quam  religiosus  Deo  et  religioni  facit  : contra 
multos  theologos,  qui  in  hac  traditione  ponunt  voti 
istius  solenmitatem  seu  inhabilitatem  ad  matrimo- 
nium, quia  votum  et  traditio  sunt  diversa,  et  potest 
esse  votum  sine  traditione , ac  traditio  sine  voto. 
Simplex  enim  votum  castitatis  est  pura  promissio, 
nullam  habens  traditionem;  nec  traditio  etiam  prout 
habet  sibi  adjunctum  castitatis  votum,  ex  natura  rei 
seu  ex  jure  naturali  divino  reddit  illud  solemne, 
inducendo  inhabilitatem  ad  matrimonium  ; potest 
enim  esse  traditio  nomine  Dei  ab  homine  acceptata 
ac  conjuncta  cum  voto  castitatis,  et  votum  non  esse 
solemne,  sed  esse  simplex,  ut  patet  in  iis  qui  in 
societate  Jesu  post  noviciatus  biennium  emittunt 
volunt  castitatis  cum  reliquis.  Et  licet  hoc  votum, 
ex  novo  jure  bullae  Gregorii  XIII,  reddat  voventem 
ad  matrimonium  inhabilem  dum  durat,  non  hoc  ta- 
men habet  ex  jure  naturali , imo  vel  sic  remanet 
adhuc  simplex  post  dictam  bullam.  Ergo  votum  ca- 
stitatis non  solemnizatur,  seu  non  fit  solemne  ex 
natura  rei,  et  ex  jure  naturali  divino  per  traditio- 
nem religiosam,  sed  solum  ex  jure  positivo  humano, 
atque  ex  constitutione  ecclesiastica.  Si  enim  ista 
sui  traditio  spiritualis  ex  natura  rei  et  jure  naturali 
irritaret  matrimonium  subsequens,  etiam  sine  spe- 
ciali castitatis  voto  illud  irritaret  seu  redderet  per- 
sonam ad  matrimonium  inhabilem ; atqui  hoc  fal- 
sum est,  ut  patet  in  iis  qui  se  vel  xenodochio  vel 
religioni  tradunt  in  perpetuam  quasi  servitutem  spi- 
ritualem. Ergo,  etc. 

CAPP.  X,  XI. 

Declaratur  in  quo  voti  castitatis  solemnitas  consistat. 

Dico  1 : Substantialis  solemnitas  voti  castitatis 
consistit  in  morali  efficacia,  qua  persona  vovens  red- 
ditur perpetuo  inhabilis  ad  matrimonium  valide 
contrahendum  : ita  communius  doctores.  Haec  mo- 
ralis efficacia  tribuitur  potius  voto , quam  traditioni 
religiosae,  quia  jura  et  doctores  communiter  loquun- 
tur de  voto , et  prima  prohibitio  matrimonium  con- 
trahendi, non  a traditione,  sed  a voto  castitatis  ma- 
nat. Atque  ita  ista  substantialis  solemnitas  voti  ca- 
stitatis solo  jure  ecclesiastico  est  instituta.  Unde 
votum  solemne  et  simplex  castitatis  in  hoc  tantum 
modo  differunt,  quod  solemne  contineat  dictam  ef- 
ficaciam ab  Ecclesia  constitutam ; simplex  vero  eam 
non  contineat,  etiamsi  fiat  cum  omnibus  aliis  cir- 
cumstantiis, quibuscum  fit  solemne,  v.  gr.  cum 
obligatione  erga  Deum,  cum  adjuncta  sui  ipsius  tra- 
ditione , cum  simili  ritu  et  forma  exterius  vo- 
vendi, etc.  Haec  enim  omnia,  traditio,  ritus  et 
forma  externa,  benedictio,  promissio  Deo  facta  ser- 
vandi perpetuo  castitatem,  non  reddunt  per  se  et 
ex  natura  sua  personam  ad  valide  contrahendum 
matrimonium  inhabilem ; ergo  ista  inhabilitas  ad 
matrimonium  validum  ac  vis  illud  irritandi  habetur 


ex  lege  positiva  ecclesiastica,  quae  illam  attexuit 
voto  castitatis  emisso  in  sola  religionis  professione 
valida;  adeoque  si  professio  non  fuit  valida  , votum 
non  erit  solemne,  sed  simplex.  Hinc  fit  ut  papa  in 
solemni  voto  castitatis  ( cum  ista  solemnitas  sit 
tantum  ex  jure  ecclesiastico)  possit  dispensare  ex 
gravi  causa  ad  valide  et  licite  contrahendum  matri- 
monium: imo  Ecclesia  posset  instituere  ut  vovens 
professionem  religiosam  fieret  vere  religiosus  sine 
inhabili tate  ad  matrimonium.  Hinc  : 

Dico  2 : Idem  votum  manens  in  se  immutatum 
independenter  a voventis  voluntate,  potest  fieri  ex 
solemni  simplex,  si  v.  gr.  papa  legem  ferret  sta- 
tuens , ut  in  tali  religione  vola  jam  emissa , vel 
deinceps  emittenda,  non  irritent  matrimonium 
subsequens ; et  contra  ex  simplici  solemne , si  v. 
gr.  papa  voto  simplici  quod  religiosi  societatis  Jesu 
emittunt  post  biennii  probationem,  sicut  jam  an- 
nexuit inhabilitatem  valide  contrahendi  matrimonii, 
ita  etiam  annecteret  legem  qua  auferret  dictae  so- 
cietati potestatem  dimittendi  eos  qui  post  biennii 
probationem  vota  emiserunt , istud  votum  ex  sim- 
plici fieret  solemne  independenter  a voventium  vo- 
luntate : quia  posito  voto , major  aut  minor  illius 
obligatio  non  pendet  ex  novo  voventis  consensu,  sed- 
oriri  potest  ex  aliis  circumstantiis  vel  ex  praeceptis 
exlrinsecis. 

Dico  3 : Totum  simplex  et  solemne  non  differunt 
specie,  sed  morali  tantum  proprietate,  quae  est  ac- 
cidentalis et  extrinseca  respectu  substantiae  voti ; 
utrumque  enim  intrinsece  est  tantum  promissio  Deo 
facta,  cujus  essentiam  ac  naturam  non  immutat  ec- 
clesiastica constitutio , inducens  vim  irritandi  ma- 
trimonii subsequentis.  Quod  autem  votum  castitatis 
habeat  vel  non  habeat  adjunctam  traditionem , id 
non  facit  specificam  distinctionem , cum  traditio 
extrinsece  ei  adjungatur,  et  ad  summum  possit  esse 
tantum  vel  ejus  materia , vel  effectus ; quia  votum 
quatenus  votum ^ non  est  intrinsece  et  essentialiter 
traditio.  Denique  solemne  castitatis  votum  adaequate 
dividitur  in  votum  sacri  ordinis  et  religionis,  utcum- 
que absolutum  et  annextnn  statui  et  traditioni  ab 
intrinseco  immutabili,  nempe  statui  clericali  ex  vi 
indelebilis  characteris,  cl  religioso-statui  ex  vi  pro- 
priae professionis,  immutabili  ac  perpetuo  ; diffe- 
runt tamen  in  hoc,  praeter  alias  varias  differentias, 
quod  clerici  votum  irritet  quidem  matrimonium 
subsequens,  sed  non  antea  contractum ; solemne 
autem  religiosi  votum,  utrumque  irritet. 

CAPUT  XJI. 

De  solemniiate  voti  paupertatis. 

Dico  1 : Duplex  potest  esse  votum  paupertatis  : 
aliud  simplex,  quando  Deo  fit  pura  promissio  abdi- 
candi a se  omnium  bonorum  temporalium  domi- 
nium , et  nunquam  illis,  ut  propriis  , utendi,  nihil 
addendo  quod  specialem  aliam  obligationem  indu- 
cat, vel  peculiarem  moralem  effectum  adjungat. 
Aliud  solemne,  quando  frt  in  statu  religioso  ab  Ec- 
clesia approbato,  in  quo  rigorosa  professio  emit- 

tilur  : id  est,  cum  vinculo  ex  utraque  parte,  nempe 
religiosi  et  religionis , indissolubili  per  traditionem 
unius  et  acceptionem  alterius  irrevocabilem,  ut  ex- 
cludam alium  professionis  modum  quae  olim  fiebat, 
et  nunc  fit  in  societate  Jesu  ab  aliquibus  ejus  mem- 
bris cum  perfecta  traditione  irrevocabili  ex  parte 
religiosi,  et  non  ex  parte  religionis.  Hoc  simplex  et 
solemne  votum  conveniunt  quidem  in  univoca  ct 
essentiali  ratione  voti,  sed  differunt  in  lioc  quod  so- 
lemne requirat  necessario  omnium  omnino  bonorum 
abdicationem,  non  vero  simplex;  quamvis  etiam 
possit  fieri,  abdicando  omnia  omnino  bona,  et  qui- 
dem cum  religiosa  traditione.  Quare  pro  vera  illo- 
rum differentia  : 

Dico  2 : Solemne  paupertatis  votum  non  solum 
obligat  ad  non  habenda  bona  temporalia  ut  propria, 
sed  etiam  reddit  personam  perpetuo  incapacem  pro- 
prietatis et  dominii,  adeoque  inhabilem  ad  quamli- 
bet lisereditatem  adeundam ; ac  proinde  sua  vi  et 
ipso  facto  omnium  bonorum,  quae  prius  possideban- 
tur, dominium  simul  exstinguit;  quos  effectus  non 
habet  votum  simplex  ejusdem  materiae , etiamsi  ex 
parte  voventis  sit  aequale.  Hinc  : 

Dico  5 : Substantialis  solemnitas  hujus  voti  con- 
sistit in  hoc,  quod  habeat  vim  et  efficaciam  ad  indu- 
cendos hujusmodi  effectus  in  personam  voventis, 
non  ex  jure  naturali  aut  divino , nec  quatenus  vo- 
tum est,  nec  ex  religiosa  traditione  quae  illi  conjun- 
gitur, sed  ex  sola  Ecclesiae  institutione.  Quae  prius 
dicta  et  probata  sunt  pro  solemni  castitatis  volo, 
huic  possunt  applicari.  Si  quis  enim  sine  voto  tra- 
deret omnia  sua  bona  religioni , non  fieret  incapax 
dominii.  Ergo  dominii  et  proprietatis  incapacitas 
non  oritur  ex  traditione.  Imo  in  societate  Jesu  post 
biennii  probationem  fit  votum  paupertatis  cum  vera 
et  perfecta  sui  traditione,  et  tamen  persona  non  fit 
incapax  acquirendi  et  retinendi  bonorum  dominium; 
ideoque  istud  votum  paupertatis  est  tantum  simplex. 
Ergo  traditio  religiosa  non  sufficit  ad  reddendum 
solemne  hoc  votum , nec  ad  reddendam  personam 
dominii  incapacem ; ac  proinde  id  pendet  ex  spe- 
ciali humana  institutione  cum  Ecclesiae  approbatione 
ac  determinatione.  Deinde  traditio  religiosa  per  se 
fit  solum  ad  Dei  famulatum  et  religionis  obsequium; 
ergo  ad  eum  non  pertinet  renuntiatio  omnium  bo- 
norum ac  paupertas. 

CAPUT  XIII. 

De  solemnitale  voti  obedientiae. 

Nota  : Duplex  datur  votum  obedientiae  : aliud  sim- 
plex quod  fit  extra  religiosam  professionem  , aliud 
solemne  quod  fit  in  religiosa  professione.  Clericus 
in  sua  ordinatione  non  facit  votum  obedientiae,  sed 
solum  promittit  obedientiam  praelati  in  rebus  ne- 
cessariis. 

Dico  1 : Votum  solemne  obedientiae  in  hoc  con- 
sistit, quod  vovens  ita  subjiciat  suam  voluntatem 
praelato,  ut  sine  illius  consensu  inefficax  sit  ad 
quamvis  civilem  obligationem  contrahendam  ; imo 
ct  ad  naturalem,  firmam  et  irrevocabilem.  Quia  re- 


ligiosus sine  praelati  consensu  per  contractum  , vel 
per  quemcunque  alium  obligationis  modum , juxta 
omnes  non  potest  civiliter  obligari;  et  licet  possit 
naturaliter  obligari  valide,  non  tamen  firmiter  et  ir- 
revocabiliter : potest  enim  ejus  obligatio  a praelato 
irritari.  Haec  impotentia  religiosi  ad  se  obligandum 
independenter  a praelati  voluntate,  oritur  ex  voto 
religiosae  obedientiae,  quod  ideo  dicitur  solemne,  et 
per  hoc  distinguitur  a simplici  obedientiae  vo‘to,  non 
inducente  ejusmodi  impotentiam.  Quaeritur  autem 
utrum  ista  religiosi  impotentia  ad  se  firmiter  seu 
independenter  a voluntate  superiorum  obligandum  , 
oriatur  naturaliter  ex  religiosa  sui  traditione , an 
vero  ex  voto  obedientiae  illi  adjuncto?  Quare 

Dico  2 : Traditio  religiosa  etiam  obedientiae  voto 
firmata,  non  habet  ex  solo  naturae  jure  absque  juris 
canonici  adminiculo,  vim  ita  subjiciendi  praelati  vo- 
luntati voluntatem  religiosi  ut  reddatur  impotens  ad 
valide  et  firmiter  se  obligandum  sine  praelati  con- 
sensu. Civilis  enim  obligatio  quoad  suam  institutio- 
nem et  substantiam  est  de  jure  humano,  et  naturalis 
obligatio,  non  obstante  praedicta  traditione,  est  va- 
lida, eslque  tantum  irritabilis  per  praelatum,  non 
vero  ipso  jure  naturae,  et  ipso  facto  irrita,  adeoque 
ista  impotentia  non  ex  jure  naturae,  sed  ex  institu- 
tione ecclesiastica  immediate  provenit.  Ecclesia  au- 
tem hanc  vim  inducendi  impotentiam  ad  se  obligan- 
dum -nec  soli  obedientiae  voto  separalim  a traditione 
facto,  nec  soli  traditioni  per  se  sumptae  tribuit,  se/l 
traditioni  quatenus  per  obedientiae  votum  confirmatae 
et  principaliter  propter  id  votum  ; adeoque  ista  vis 
et  efficacia,  seu  ipsius  voti  solemnitas  per  Ecclesiam 
introducta,  principaliter  attribuitur  ipsi  obedientiae 
voto  religiosam  traditionem  supponenti  et  super  il- 
lam cadenti,  tanquam  formali  super  materiale.  Unde 
liujus  voti  solemnitas  includit  vel  supponit  religio- 
sam traditionem,  sed  traditionem  absolute  perpe- 
tuam cum  vinculo  et  obligatione  irrevocabili  ex 
utraque  parte,  nempe  reiigiosi  et  religionis  ; idcirco 
votum  obedientiae  scholarium  in  societate  Jesu  non 
est  solemne,  sed  simplex,  quia  caret  illa  obligatione 
irrevocabili  ex  utraque  parte. 

Nola  : Praeter  tria  substantialia  religionis  vota 
solemnia,  non  repugnat  dari  alia  solemnia,  affixa 
alicui  status  perpetuitati,  cum  id  ab  Ecclesiae  insti- 
tutione dependeat ; qualia  vocantur  quartum  votum 
perpetuae  abstinentiae  quadragesimalis  in  ordine  Mi- 
nimorum, et  quartum  votum  obedientiae  erga  sum- 
mum pontificem  pro  missionibus  obeundis  in  so- 
cietate Jesu. 

CAPUT  XIV. 

An  solemnitas  trium  votorum  essentialium  sit  cie  es- 
sentia status  religiosi. 

Dico  : Verus  status  religiosus  potest  cum  Iribus 
volis  simplicibus  solis,  sine  eorum  solemnitate  con- 
stitui, adeoque  votorum  solemnitas  non  est  de  es- 
sentia status  religiosi. 

Probatur  1 : Quia  liaec  solemnitas  est  ex  institu- 
tione Ecclesiae,  essentia  autem  status  religiosi  est 

ex  institutione  Christi ; ergo  est  accidentalis  statui 
religioso  substantialiter  a Christo  instituto,  potcstque 
essentialiter  sine  illa  subsistere. 

2.  Voti  religiosi  solemnitas  consistit  in  absoluta 
traditione  ex  utraque  parte,  nempe  religiosi  et  re- 
ligionis irrevocabili,  ac  injiabiiilate  personae  ad  effe- 
ctus morales  supra  explicatos ; atqui  sine  istis  dua- 
bus rebus  potest  substantialiter  et  essentialiter 
subsistere  status  religiosus;  ergo,  etc. 

Quoad  primum  sic  ostenditur  : Licet  obligatio 
irrevocabilis  ex  parte  religiosi  se  religioni  tradentis 
sit  necessaria  ad  statum  religiosum,  non  tamen  ex 
parte  religionis  acceptantis;  quia  sicut  in  servitute 
civili  vera  servitus  est  ex  parte  servi,  licet  dominus 
possit  eum  dimittere  liberum,  ita  et  in  servitute  re- 
ligiosa poterit  esse;  cum  contractus  ex  utraque 
parte  sit  voluntarius,  et  utraque  pars  possit  appo- 
nere conditiones  sibi  convenientes  vel  necessarias: 
atque  ita  ibi  nihil  est  contra  naturam  contractus, 
nec  contra  naturam  status  religiosi,  cum  adsit  suffi- 
ciens illius  perpetuitas  absoluta  ex  parte  religiosi, 
moralis  ex  parte  religionis;  nec  sit  contra  jus  divi- 
num positivum  a Christo  stabilitum,  quia  nullibi 
invenitur  Christum  statuisse  praedictam  ex  utraque 
parte  irrevocabilem  religiosam  traditionem  : tem- 
pore enim  apostolorum  jam  erat  in  usu,  ut  osten- 
detur postea^  verus  status  religiosus,  et  tamen  sub 
illa  tempora  in  primis  Ecclesiaj  saeculis  religiosi 
professi  ita  recipiebantur  a religione,  ut  ob  justam 
causam  posset  illos  dimittere,  non  solum  separando 
eos  quoad  communem  habitationem,  sed  etiam  quoad 
omnem  votorum  et  traditionis  obligationem  relin- 
quendo liberos,  ut  colligitur  ex  antiqua  ordinum 
sancti  Basilii,  sancti  Augustini,  sancti  Benedicti  con- 
suetudine olim  exsistente. 

Quoad  secundum,  sic  probatur  percurrendo  sin- 
gula vola  : Nam  pro  voto  castitatis  non  requiritur 
necessario  tanquam  aliquid  essentiale  ut  irritet 
matrimonium,  sive  ut  inhabilitet  voventem  ad  illud 
valide  contrahendum,  cum  id  non  sit  de  essentia 
status  religiosi  a Christo  instituti,  sed  ei  ex  eccle- 
siastica constitutione  additum;  ideoque  multi  theo- 
logi contendunt  olim  exstitisse  verum  religionis 
statum  cum  voto  castitatis  non  dirimente  matrimo- 
nium subsequens.  (Medina,  Azorius,  Yasquez,  Ba- 
sibus, etc.)  Unde  ista  inhabilitas  ad  contrahendum 
matrimonium  est  accidentalis  voto  castitatis,  nec 
naturali  nec  divino  positivo  jure  constituta.  Simi- 
liter incapacitas  proprietatis  ct  dominii  bonorum 
temporalium  in  voto  paupertatis,  non  est  illi  essen- 
tialis : nam  scholares  in  societate  Jesu , qui  sunt 
vere  religiosi,  voto  paupertatis  adstricti  tale  domi- 
nium retinent.  Cum  proportione  idem  dic  de  impo- 
tentia ad  firmum  ineundum  contractum  in  voto  obe- 
dientise. 

5.  Ad  statum  religiosum  essentialiter  constituen- 
dum, duo  sufficiunt  et  necessario  requiruntur  : pri- 
mum, sufficiens  stabilitas,  secundum,  ablatio  impe- 
dimentorum perfectionis  cum  mediis  sufficientibus 

ad  illam  acquirendam ; atqui  istud  utrumque  pos- 
sunt praestare  vota  simplicia  ab  Ecclesia  rite  appro- 
bata et  admissa ; ergo  votorum  solemnitas  ad  sta- 
tum religiosum  constituendum  nec  essenlialis  nec 
necessaria  est. 

CAPP.  XY,  XVI. 

An  Ecclesia  approbatio  ad  verum  religionis  statum 
constituendum  sit  absolute  necessaria. 

Dico  1 : Ad  instituendam  religionem  quae  et  cer- 
tum vivendi  modum  in  humana  ac  religiosa  con- 
gregatione profitetur,  et  toti  Ecclesiae  se  sequendam 
proponit,  necessario  requiritur  judiciaria  Ecclesiae 
approbatio,  seu  judicium,  quo  Ecclesia  publice  et 
notorie  declarat  istam  religionem  esse  verum  acqui- 
rendae perfectionis  statum.  Et  de  hac  approbatione 
doctores  maxime  loquuntur,  dum  dicunt  non  posse 
errare  summum  pontificem  in  approbanda  religione, 
declarando  authentice  illam  esse  honestum  vivendi 
modum,  et  aptam  viam  ad  acquirendam  perfectio- 
nem; cum  enim  ejusmodi  religio  universae  Ecclesiae 
amplectenda  proponatur,  si  non  esset  talis  qualis  de- 
claratur, contingeret  perniciosus  Ecclesiae  error  in 
materia  morum.  Ilinc  Innocentius  III,  sua  constitu- 
tione, prohibuit  ne  aliquis  deinceps  religiosus  ordo 
sine  summi  pontificis  approbatione  erigeretur.  Quare 
ante  hanc  prohibitionem,  quamvis  aliquis  erigendo 
mysticum  nbvse  religionis  corpus  non  peccabat : si 
tamen  illud  erigebat  ad  diffundendum  per  universa- 
lem Ecclesiam  (quod  olim  vix  factum  fuit),  eguit 
certe  Ecclesiae,  seu  pastoris  universalis  Ecclesiae 
consensu  et  approbatione;  si  autem  erigebat  lanium 
pro  uno  loco,  v.  gr.  unum  monasterium  in  tali  loco, 
uti  antiquae  religiones  inceperunt,  tunc  indigebat 
approbatione  episcopi  loci ; si  postea  in  alio  loco 
novum  ejusdem  religionis  monasterium  fiebat,  ege- 
bat adhuc  alterius  loci  episcopi  approbatione;  et  si 
ista  religio  sensim  diffundebatur  per  totam  Eccle- 
siam, tunc  tacito  vel  expresso  totius  Ecclesiae  seu 
summi  pontificis  consensu  approbabatur. 

Dico  2 : Ad  erigendum  ejusmodi  religionis  com- 
munem statum  non  tantum  est  necessaria  praedicta 
Ecclesiae  approbatio  judiciaria  et  speculativa,  sed 
etiam  requiritur  practica  per  quam  detur  ejusmodi 
religiosae  communitati  aut  ejus  praelatis  potestas  re- 
cipiendi Christi  nomine,  et  in  vero  religioso  statu 
constituendi  eos  qui  istum  vivendi  modum  profiteri 
voluerint.  Hinc  vides  hic  agi  non  de  privato  reli- 
gioso statu,  de  quo  supra  diximus,  sed  de  communi 
et  in  religiosa  communitate  constituto. 

Dico  5 : Materia  legis  prohibentis  novas  sine  sedis 
apostolicoe  approbatione  religiones  erigendas,  prout 
lata  est  ab  Innocenlio  III,  his  verbis  : Prohibemus 
ne  quis  de  ccctero  novam  religionem  inveniat,  est  cu- 
juscunque  congregationis  vere  religiosae  institutio 
sine  pontificis  seu  Ecclesiae  approbatione.  Deinde 
illa  lex  non  solum  prohibet  sine  pontificis  facultate 
erigere  novam  religionem,  sed  etiam  erectam  seu 
potius  attentatam  irritat,  facitque  ut  non  sit  vera 
religio,  quia  ad  veram  religionem  constituendam 

non  sufficit  tria  paupertatis,  castitatis  et  obedienliae 
vota  immediate  Deo  emittere,  sed  vice  Dei  debent 
illa  ab  aliquo  habente  potestatem  acceptari ; post 
illam  autem  prohibitionem,  nemo  eam  potestatem 
habet,  nisi  a papa  illi  communicetur,  adeoque  in 
ejusmodi  communitate  non  approbata  vota  emissa 
non  tantum  substantialiter  solemnia,  sed  etiam  sim- 
plicia cum  aliqua  accidentalis  solemnitatis  externa 
forma  facta  per  praedictam  prohibitionem  sunt  nulla 
et  prorsus  irrita,  etiam  votum  ipsum  castitatis,  si 
vovens  habuerit  solummodo  intentionem  vovendi 
eam  in  tali  statu ; secus,  si  absolute  pro  quovis  statu, 
voluerit  illam  vovere.  Ilinc  colligitur  ante  dictam 
prohibitionem  semper  etiam  fuisse  necessariam  Ec- 
clesiae facultatem  ad  acceptanda  Dei  nomine  vota 
verum  statum  religiosum  constituentia,  non  tamen 
semper  eodem  modo. 

Dico  4 : Quando  papa  certum  vivendi  in  commu- 
nitate modum  per  tria  simplicia  paupertatis,  casti- 
tatis et  obedientiae  vota  de  se  perpetua  et  in  suo 
ordine  perfecta  constitutum  approbat  ul  honestum 
et  sanctum,  datque  facultatem  emittendi  et  acce- 
ptandi in  illo  praedicta  tria  vota,  eo  ipso  dat  appro- 
bationem ut  sit  verus  status  religiosus,  possitque 
introduci  et  esse;  nec  alia  formalior  approbatio  ne- 
cessaria est.  Quando  autem  institutum  et  modus 
vivendi  alicujus  congregationis  non  includit  tria 
vota  integra  et  de  se  perpetua,  prout  de  veri  status 
religiosi  essentia  sunt,  quamvis  papa  illud  approbet 
in  ratione  modi  vivendi  honesti  aut  quasi  religiosi, 
multaque  illi  privilegia  concedat,  imo  et  communi- 
cationem indulgentiarum  et  privilegiorum  cum  omni- 
bus religionibus  ei  tribuat;  non  sufficit  tamen  talis 
approbatio  ut  sit  verus  status  religiosus.  Praeterea 
requiritur  etiam  papae  approbatio,  ut  honestus  vi- 
vendi modus  qui  aliquos  ritus  ac  caeremonias  reli- 
giosas sine  tribus  votis  substantialibus  observat, 
possit  constitui.  Denique  supra  dicta  Innocentii  III 
prohibitio  intelligitur  de  nova  verae  religionis  prout 
nunc  in  usu  est  per  quemdam  communem  vivendi 
modum,  erectione  et  ejus  ingressu  per  assumptio.- 
nem  habitus,  non  de  privato  religiose  vivendi  modo 
in  suis  domibus  particularibus  ; et  certe  nunc  extra 
communitatem  approbatam,  nemo  fit  vere  religio- 
sus, quia  non  datur  a papa  facultas  acceptandi  no- 
mine Dei  tria  vota  substantialia  extra  approbatam 
communitatem. 

CAPUT  XYII. 

In  quo  resideat  ordinaria  potestas  religionem  appro- 
bandi. 

Dico  1 : Ordinaria  potestas  approbandi  aliquam 
religionem  jure  divino  competit  summo  pontifici, 
utpote  supremo  Christi  vicario  et  totius  Ecclesiae 
rectori ; et  aliquo  modo  etiam  residet  in  episcopis, 
et  olim,  ante  concilium  Lateranense,  sub  Innoccn- 
lio  III  celebratum,  illam  participabant  (Yasquez, 
Azorius,  Lessius,  Mendoza,  clc.).  Probatur,  quia 
olim  monachi  erant  sub  episcopis  tanquam  sub  pro- 
priis praelatis,  ut  ex  conciliis  fuse  probat  Mendoza; 


et  illorum  receptio  ad  episcopum  spectabat.  Deni- 
que antiquae  illae  religiones  sancti  Basilii,  sancti 
Augustini  et  sancti  Benedicti  quae  ipso  usu  appro- 
bari meruerunt,  sine  speciali  summi  pontificis  ap- 
probatione inceperunt,  sed  sola  episcoporum  appro- 
batione introductae.  Multo  magis  idem  dicendum 
est  de  religione  sancti  Pachomii  longe  antiquiore, 
ejusque  regula  ab  angelo  accepta,  ac  de  aliis  sancti 
Antonii  monasteriis.  Sed  : 

Dico  2 : Potestas  approbandi  aliquam  religionem 
longe  altiori  et  excellentiori  modo  residet  in  summo 
pontifice  quam  in  caeteris  episcopis.  Nam  l°pontificis 
approbatio  per  se  respicit  totam  Ecclesiam ; epi- 
scopi, solam  suam  ditecesim.  2°  Papae  aprobatio 
habet  divinam  auctoritatem  a speciali  sancti  Spiri- 
tus assistentia,  ne  in  re  tam  gravi  erret;  episcopi, 
mere  humanam  ac  fallibilem.  5°  Haec  potestas  in 
papa  immediate  est  de  jure  divino,  in  episcopis  vel 
est  ex  institutione  apostolica,  vel  si  est  ex  jure  di- 
vino, illis  data  est  cum  dependentia  a Christi  vica- 
rio. 4°  Papa  potest  approbare  religionem  dando 
substantialem  votis  solemnitatem,  quam  probabili- 
ter non  videtur  posse  dare  episcopus.  Papa  po- 
test simpliciter  approbare  religionem ; episcopus 
potest  tantum  secundum  quid,  nempe  pro  sua  sola 
dioecesi,  et  ita  ut  possit  ejus  approbatio  revocari  a 
superiori  potestate.  » 

CAPUT  XVIII. 

An  potestas  jurisdictionis  et  ad  statum  religionis , et 
in  illo  statu  requiratur. 

Dico  1 : Alicujus  religionis  inventio  ac  dispositio 
divinam  quidem  vocationem  et  sapientiam,  sed  non 
jurisdictionem  requirit;  ejus  autem  approbatio  ne- 
cessario postulat  jurisdictionem  spiritualem,  qute 
etiam  requiritur  in  acceptante  vota  seu  professionem 
religiosam,  sive  ordinaria  sit,  sive  delegata  late 
sumpta. 

Dico  2 : In  statu  religioso  necesse  est,  ut  sit  ia 
praelato  potestas  monasterii  gubernativa,  et  suo  modo 
denominaliva  singulorum  religiosorum  ad  illis  impe- 
randum, et  eorum  operibus  utendum,  distincta  a 
potestate  jurisdictionis  ad  Ecclesiae  claves  spectante, 
et  ab  ea  separabilis  : nam  praelatus  potest  indirecte 
irritare  sui  subditi  religiosi  vota ; ista  autem  indirecta 
votorum  irritatio  est  actus  dominii  seu  potestatis 
dominativae,  non  jurisdictionis.  Imo  haec  potestas 
quasi  dominativa  seu  oeconomica,  sine  alia  propria 
spirituali  jurisdictione  quae  exstat  in  abbate,  priore, 
aut  alio  simili  religiosae  communitatis  proprio  et  im- 
mediato praelato,  sufficit  sola  ad  verum  statum  reli- 
giosum constituendum,  ut  patet  in  conventu  mo- 
nialium,  in  quibus  abbatissa  nullam  habet  jurisdi- 
ctionem spiritualem,  et  tamen  moniales  illi  ut  ma- 
tri, tenentur  parere  secundum  regulam  quam  pro- 
fessae sunt ; et  videntur  etiam  antiqua  monachorum 
monasteria  fuisse  instituta  sine  jurisdictione  spiri- 
tuali, quia  ordinarie  tunc  monachi,  etiam  abbates, 
non  erant  clerici,  uti  de  sancto  Benedicto  affirmat 
Bonaventura  in  expositione  suae  regulae,  c.  7 : atque 

ejusmodi  superiores  absque  propria  jurisdictione 
spirituali,  poterant  ex  paterna  spirituali  potestate 
cogere  ad  regulae  observationem,  ac  punire  subditos 
ob  religiosae  obedientiae  praestitum  votum.  Attamen: 
Dico  3 : Ad  perfectum  status  seu  monasterii  re- 
ligiosi regimen  requiritur  propria  jurisdictionis  po- 
testas in  aliquo  istius  religionis  praelato,  saltem  ex- 
terno et  communi  aliis  fidelibus.  Monialium  enim 
monasteria,  licet  non  habeant  intra  se  praelatam 
cum  potestate  jurisdictionis,  habent  tamen  semper 
praelatum  qui  propriam  jurisdictionem  in  illas,  etiam 
in  abbatissam  exercet,  qualis  est  episcopus  in  mo- 
nasteriis ipsi  subjectis , et  provincialis  vel  alius 
praelatus  virorum  istius  religionis,  cujus  est  mem- 

brum  monasterium  monialium.  Olim  etiam  mona- 
chorum monasteria  ante  religiosorum  exemptionem, 
subjiciebantur  episcopo,  sed  nunc  post  exemptio- 
nem, subjiciuntur  summo  pontifici,  seu  propriae  re- 
ligionis praelatis  quibus  summus  pontifex  suam  ju- 
risdictionem communicavit.  Unde  cum  primum  re- 
ligiosus status  instituitur  et  approbatur,  mox  fit 
sacer  et  ecclesiasticus,  et  ejus  personae  sunt  sub 
spirituali  pastorum  Ecclesiae  jurisdictione,  in  quibus 
inest  erga  illos  tum  potestas  jurisdictionis  spiritua- 
lis, tum  potestas  dominativa  seu  paterna,  orta  ex 
religiosa  professione,  nempe  ex  traditione  et  volo 
obedientiae;  ideoque  sunt  exemptae  a principum 
saecularium  jurisdictione. 

LIBER  DI. 

De  auctore,  origine  et  antiquitate  status  religiosi. 


CAPUT  PRIMUM. 

An  status  religiosus  sit  legis  evangelicce  proprius  ; an 
vero  etiam  ante  illam  exstiterit. 

Nota  : Quidam  senserunt  statum  religiosum  ori- 
ginem duxisse  ab  Enos,  qui  Gen.  iv,  26,  dicitur 
coepisse  invocare  nomen  Domini,  nempe  aliquo  spe- 
cialis religionis  cultu  Dominum  colere  ; vel  a Naza- 
raeis  in  lege  veteri,  de  quorum  votis  fit  mentio  Num. 
vi ; vel  ab  Elia,  Elisaeo,  et  filiis  prophetarum  qiai 
simul  in  collegiis  habitabant,  et  quorum  auctorem 
seu  fundatorem  volunt  Hebraei  fuisse  Samuelem,  vel 
alii  Joannem  Baptistam  ejus  status  institutorem  aut 
restauratorem.  Sed 

Dico  : Religiosus  status  simpliciter  et  prout  inclu- 
dit omnia  ad  substantialem  ipsius  perfectionem  spe- 
ctantia,videtur  esse  proprius  legis  evangelicce,  antea 
quidem  adumbratus  aut  ex  parte  inchoatus  fuit,  sed 
non  perfectus,  ut  colligitur  ex  Patribus  Hieronymo, 
Bernardo,  D.  Thoma,  etc.  Tanta  enim  vitae  perfectio, 
quantam  secum  affert  status  religiosus , postulabat 
tempus  legis  evangelicae,  et  Christum  illius  institu- 
torem ac  ducem,  quia  nihil  ad  perfectum  adduxit  lex 
( Hebr . vtJ,  19).  Si  vis  perfectus  esse,  vade  et  vende 
omnia  quee  liabes,  etc.  ( Matlh . xix,  21).  Quod  autem 
ante  Evangelium  status  religiosus  fuerit  tantum  ad- 
umbratus et  non  perfectus,  hinc  infertur  : primo, 
quamvis  Elias,  Elisaeus  et  alii  servarint  coelibatum, 
incertum  tamen  est  an  ex  voto,  maxime  cum  tunc 
consiliabatur  magis  connubium  quam  coelibatus  ob 
Christum  ex  gente  Judaeorum  nasciturum ; nec  ca- 
stitas perpetua  vovebatur,  nisi  ex  speciali  Dei  reve- 
latione , qualis  juxta  multos  Patres  videtur  fuisse 
facta  B.  Virgini  et  sancto  Josepho  , aut  datus  Spiri- 
tus sancti  instinctus  illi  aequivalens : nam  ante  legem 
gratiae  non  solebant  fieri  vola  de  sc  perpetua.  Unde 
multo  minus  erat  tunc  in  usu  votum  paupertatis  ct 
obedientiae  religiosae,  cujus  rei  nullum  prorsus  vesti- 
gium reperilur.  Filii  quidam  prophetarum  in  quadam 
societate  cum  Elisaeo  quasi  superiore  vivebant ; sed 
an  ad  aliquod  tantum  tempus,  an  vero  tota  vita, 


nescitur;  deinde  an  cum  aliquo  pacto  aut  voto,  nec- 
ne, etiam  incertum,  nec  ullibi  de  votis  fit  mentio. 
Denique  nec  Esseni,  nec  Nazaraei  fuerunt  veri  reli- 
giosi , utpote,  juxta  Epiphanium,  sana  et  integra  fide 
carentes,  sine  qua  religio  vera  non  subsistit,  etiamsi 
quemdam  religiosae  vitae  modum  tenuerint  ; non 
enim  creditur  eos  vola  emisisse , maxime  castitatis 
perpetuae.  Esseni,  de  quibus  Philo  loquitur,  proba- 
bilius erant  jam  Christiani  per  praedicationem  sancti 
Marci  ad  fidem  conversi.  Hinc  nullum  habetur  suffi- 
ciens fundamentum  asserendi  ante  Christum  exsti- 
tisse aliquem  statum,  sive  privatum,  sive  communem 
vere  religiosum,  saltem  cum  votis  solemnibus. 

CAPUT  II. 

An  status  religiosus  a Christo  fuerit  institutus. 

Dico  1 : Status  religiosus  secundum  se  et  quoad 
omnia  quae  sunt  de  ejus  substantia,  fuit  a Christo 
immediate  traditus  et  institutus,  etiamsi  non  insti- 
tuerit particularem  ejus  determinationem  ad  talem 
regulam  vel  circumstantias  ; atque  ita  dici  potest 
eum  esse  de  jure  divino,  non  praecipiente  sed  con- 
sulente. Ita  catholici  doctorcs  contra  antiquos  et 
praesertim  recentiores  haereticos,  religiosorum  ordi- 
num insectatores,  nempe  Arianos,  Donatistas,  Wi- 
cleffum,  Lutherum,  etc.  Probatur  ex  Patribus Basilio, 
Chrysostomo , Atlianasio,  etc.,  qui  communiter  do- 
cent Christum  distribuisse  vitam  et  statum  Christia- 
norum in  duos  ordines  : unum  profitendum  com- 
munem mandatorum  viam,  ut  sunt  conjugati,  et 
alium  profitendum  altiorem  et  angelicam  vitam,  id 
est  religiosum.  Christus  enim  in  Evangelio  saepe 
hortatur  homines  ad  amplectenda  tria  paupertatis, 
castitatis,  obedientiae  consilia,  in  quibus  religiosi 
status  substantia  consistit  : Vade,  et  vende  omnia 
quee  liabes,  etc.,  et  sequere  me  [Matth.  xix,  21).  Qui 
vult  venire  post  me,  abneget  semetipsum,  etc.  [Matlh. 
xvi,  24).  Omnis  qui  reliquerit  domum,  vel  fratres,  aut 
sorores,  aut  patrem,  etc.,  propter  nomen  meum,  centu- 
plum accipiet  [Matth.  xix,  29).  Atque  ita  Christus  non. 
tantum  religionis  statum  secundum  se  imvnobilito? 

instituit,  sed  etiam  ad  eum  in  particulari  vocavit  et 
congregavit  apostolos,  qui  juxta  multos  Patres  emis- 
sis votis  vere  religiosi  fuerunt,  et  pro  fine  sui  status 
religiosi  habuerunt  non  solam  vitam  contemplativam 
aut  activam,  sed  mistam,  animarumque  salutem  per 
praedicationem  Evangelii  procurandam. 

Dico  2 : Quamvis  Christus  multa  de  hoc  statu  re- 
ligioso docuerit,  qme  ex  se  et  ex  natura  sua,  prout 
docuit,  sunt,  tamen  non  solum  doctrina,  sed  etiam 
potestate  et  facultate  Ecclesiae  suae  concessa,  illum 
instituit  : status  enim  religiosus  non  solum  promis- 
sionem voto  firmatam,  sed  etiam  traditionem  homini, 
Dei  locum  tenenti , et  ejus  nomine  acceptanti , fa- 
ctam requirit  ; hoc  autem  ex  sola  rei  natura  fieri 
nequit,  ergo  oporttt  ut  declararit  talem  contractus 
modum  cum  homine  sibi  placere,  dederitque  alicui 
potestatem  seu  facultatem  suo  nomine  illum  acce- 
ptandi. Ilinc  patet  non  requiri  hanc  facultatem  ad 
votum  simplex,  sed  ad  solemne,  quia  votum  simplex 
fit  immediate  Deo  quasi  in  scipso,  et  ab  eo  imme- 
diate acceptatur ; solemne  vero  fit  Deo,  mediante 
Lomine  per  externam  traditionem  irrevocabilem,  et 
mediante  homine  ad  id  potestatem  habente,  a Deo 
acceptatur. 

CAPUT  III. 

An  status  religiosus  a Christi  tempore  semper  tn 
Ecclesia  perseveraverit. 

Nota  : Non  agimus  hic  de  perpetua  transmissione 
status  religiosi  ab  Elia,  Elisaeo,  et  Joanne  Baptista, 
usque  ad  haec  tempora  ; valde  enim  incertum  est 
an  illorum  status  fuerit  vere  religiosus,  sed  agimus 
de  transmissione  status  religiosi  a Christi  tempore. 
Quare 

Dico  : Communis  est  Patrum  sensus  statum  re- 
ligiosum a Christi  tempore  huc  usque  sine  inter- 
ruptione semper  durasse  : nam  a principio  praedi- 
cationis apostolicae  semper  fuerunt  qui  in  religionis 
statu  apostolos  secuti  et  imitati  sunt.  Non  omnes, 
quia  nunquam  omnes  Christiani  vixerunt  in  coelibato 
et  sine,  aliquibus  bonis  propriis  ; sed  apostoli  aliquos 
selectos  clericos  et  sacerdotes  congregarunt,  qui  eum- 
dem  secum  statum  amplecterentur  ad  praedicandum 
Evangelium  relinquendo  omnia,  seque  totos  Deo 
consecrarent  in  ejus  obsequium  ad  fidem  propagan- 
dam, sicut  dicitur  de  Paulo  et  Barnaba  : Tradide- 
runt animas  suas  pro  nomine  Domini  nostri  Jesu 
Christi  (Aci.  xv,  25).  Hujusque  status  religiosi  con- 
tinuatio colligitur  ex  quadam  bulla  Pii  IV.  Varii 
episcopi  ab  ipsis  apostolis  in  vita  religiosa  instructi, 
coeperunt  in  quibusdam  locis  presbyteros  et  clericos 
secum  congregare,  qui  in  divinis  ministeriis  et  lau- 
dibus praecipue  occuparentur,  et  cum  eis  vitam  re- 
ligiosam agerent,  cumque  sensim  coepisset  remitti 
iste  status,  renovatus  est  a D.  Augustino,  et  late 


diffusus  est.  Praeterea  ab  apostolis  dimanavit  alius 
laicorum  religiosorum  ordo,  qui  monachi  dicti  sunt ; 
hos  autem  ex  sua  institutione  non  fuisse  clericos, 
sed  laicos,  constat  ex  Dionysio  (De  eccles.  Iiierarch., 
cap.  6).  Cum  enim  in  principio  nascentis  Ecclesiae, 
multus  esset  fervor  in  acquirenda  perfectione,  qui- 
dam a communi  aliorum  fidelium  societate  se  segre- 
gare ac  solitariam  religiosamque  vitam  agere  coe- 
perunt : inde  fluxerunt  tot  congregationes  et  mona- 
steria monachorum  in  ^Egypto,  Palaestina  et  alibi. 

Sub  monachis  comprehendere  possumus  monia- 
les  ; illarum  enim  status  etiam  ab  apostolorum  tem- 
pore incepit,  cum  virgines  sacrae  ac  velatae  jam  tunc 
exsisterent  : siquidem  Matthaeus  Iphigeniam , Pau- 
lus Theclam, Petrus  Petronillam  consecrarunt,  Mar- 
tha  collegium  virginum  Massiliae  constituit,  quibus- 
cum  usque  ad  mortem  sanctissime  vixit,  etc. 

CAPUT  IV. 

An  status  religiosus  in  Ecclesice  exordio  fuerit  ejusdem 
rationis  cum  eo  qui  nunc  est. 

Dico  1 : Status  religiosus  quoad  substantiam  et 
essentiam  fuit  semper  ejusdem  rationis  in  Ecclesia. 
Ita  Catholici  contra  haereticos  Calvinum,  Melanchtho- 
nem,  etc.  Probatur  : Status  religiosus  est  juris  di- 
vini, utpote  a Christo  institutus ; ergo  idem  semper 
et  ubique  ac  immutabilis».  Deinde  status  religiosus 
quoad  substantiam  in  hoc  consistit  quod  homo  se 
totum  Deo  consecret  per  tria,  sive  solemnia,  sive 
simplicia  paupertatis,  castitatis  et  obedientiaj  vota, 
id  est,  per  eorum  emissionem  et  obligationem  ac 
sui  traditionem ; atqui  olim  et  nunc  idem  fit ; ergo, 
etc.  Olim  enim  etiam  interveniebat  traditio,  ut  colli- 
gitur ex  reg.  14  sancti  Basilii,  et  ex  modo  quo  vir- 
gines Deo  consecrabantur. 

Dico  2 : In  caeremoniis  seu  ritibus  religiosis  sal- 
tem in  genere  sumptis,  magna  est  etiam  convenien- 
tia inter  religiosos  primitivae  et  praesentis  Ecclesiae  ; 
nam  quoad  habitum  monialium  seu  sacrarum  virgi- 
num ac  monachorum  fuisse  olim  ab  aliis  distin- 
ctum et  specialem,  constat  ex  concilio  Carlhaginensi 
iv,  cap.  ult.  ; et  ex  Dionysio  (De  eccles.  hierarch., 
cap.  6)  ; item  ex  regula  56,  et  58,  sancti  Benedicti; 
ex  Cassiano  et  aliis.  lidem  etiam  referunt  habitus 
illorum  colorem  ac  figuram.  Quod  attinet  ad  religio- 
sorum primitivae  Ecclesiae  communem  habitationem, 
exercitia,  sanctae  conversationis  modum,  etc.,  de 
illis  in  sanctis  Patribus  frequens  est  etiam  sermo  ; 
religiosi  clerici  intra  urbem  et  in  episcoporum  sedi- 
bus, mopachi  extra  urbes  et  separatim  solebant  ha- 
bitare. Olim  monachis  duplex  erat  praecipua  occu- 
patio : una  in  canendo  divino  officio,  alia  in  ma- 
nuum operibus;  prima  subsistit,  altera  pene  desiit. 
Denique  ex  his  omnibus  liquet,  quanta  fuerit  anti- 
quarum religionum  similitudo  cum  praesentibus. 

LIBER  IV. 

De  voto  assumendi  religionis  statum. 


CAPP.  I,  II. 

An  votum  suscipiendi  statum  religiosum  sit  bonum  ac 
validum,  et  quomodo  obliget. 

Dico  1 : Emittere  votum  suscipiendi  status  reli- 
giosi, per  se  loquendo,  est  bonum ; est  enim  de  bono 
meliori  : ut  autem  istud  votum  sit  validum,  requiritur 
sufficiens  usus  rationis  et  deliberatio  sufficiens  ad 
peccandum  mortaliter.  Imo  ad  illud  congrue  emit- 
tendum, major  aetas  et  deliberatio  quam  ad  alia  vola 
requiritur,  et  factum  ante  pubertatem  non  est  fir- 
mum, potestque  tunc  irritari  a parente.  Yotum  vero 
sic  factum  : Si  futurus  sim  religiosus , ero  in  tali  re- 
ligione, licet  sit  validum,  non  est  tamen  proprie  vo- 
tum religionis  ; nec  obligat  ad  exercitium  seu  ad 
actum  ingrediendi  religionem,  sed  tantum  ad  spe- 
ciem, nec  est  reservatum. 

Dico  2 : Yotum  religionis  ingrediendae  obligat  pro 
illo  tempore,  quod  vovens  designavit ; si  autem  nul- 
lum designavit, sed  absolute  vovit,  tunc  per  se  obli- 
gat ad  stalim  moraliter,  id  est  ad  implendam  exse- 
cutionem quanto  ocius  poterit;  potest  tamen  differre 
ex  justa  causa,  v.  gr.  ob  teneram  aetatem,  scientiae 
defectum,  aut  ob  alia  rationalia  impedimenta;  quin 
et  potest  intervenire  impedimentum,  quo  non  te- 
neamur illud  implere.  Sed  non  cessat  obligatio  voti 
ob  negligentiam  aut  voluntariam  dilationem  ultra 
tempus  designatum  vel  commodum. 

Dico  5 : Hoc  votum  obligat  ad  procurandum 
religionis  ingressum,  sed  antequam  bomo  admit- 
tatur , ad  nihil  aliud  obligat  nec  ad  castitatem 
nec  ad  alia  religionis  onera  ; obligat  tamen  ad  ca- 
venda religiosi  status  impedimenta,  quale  praeser- 
tim est  matrimonium.  Si  autem  vovens  post  fa- 
ctam sufficientem  diligentiam  non  admittatur  , ma- 
net liber  a voto.  Hinc,  1°  si  ex  primaria  ac  directa 
intentione  vovit  ingredi  tale  monasterium  in  in- 
dividuo, et  non  aliud  ac  sine  alia  intentione  in- 
grediendi quamcunque  religionem  seu  religionem 
in  communi,  petatque  habitum  in  isto  monasterio 
et  non  admittatur,  tunc  non  tenetur  alibi  petere, 
nec  alibi  religionem  ingredi  etiamsi  invitetur  aut 
rogetur.  An  autem  sufficiat  semel  petere,  et  post- 
quam fuit  semel  repulsus,  si  ipso  non  amplius  pe- 
tente invitetur  ab  ipso  monasterio  ad  ingressum  ac 
rogetur,  an  tunc  teneatur  adhuc  ingredi,  id  pendet 
ex  intentione  quam  vovens  habuit,  et  juxta  illam 
ordinarie  loquendo  ad  neutrum  teneri  videtur,  nisi 
aliud  constet  de  dicta  intentione.  2°  Si  vovit  ingre- 
di religionem  in  specie,  v.  gr.  ordinem  sancti  Do- 
minici, sancti  Francisci,  etc.,  tunc  si  non  recipia- 
tur in  uno  loco,  debet  in  aliis  petere  vel  formaliter 
vel  virtualiter  : id  est,  si  ex  repulsa  unius  alteriusve 
monasterii  aut  etiam  multorum,  judicet  se  habitu- 
rum eamdem  repulsam  in  aliis  omnibus,  tunc  cen- 
setur in  illis  virtualiter  petivisse,  ei  se  esse  repul- 


sum. Ilrec  difficultas  cessat  dum  receptio  fit  per  ali- 
quem provincialem,  aut  forte  generalem;  repulsus 
enim  a provinciali  vel  generali,  censetur  repulsus  a 
tota  provincia  vel  ordine.  Deinde  cum  obligatio  voti 
non  extendatur  ultra  intentionem  voventis,  non  vi- 
detur teneri,  juxta  Cajetanum,  extra  proprium  reg- 
num aut  in  loca  valde  distantia  excurrere  ad  peten- 
dum ingressum,  nec  petere  ingredi  arctiorem  ejus- 
dem ordinis  observantiam,  si  ex  sua  intentione  vo- 
vit laxiorem.  5°  Si  vovit  ingredi  religionem  in  ge- 
nere, tenetur  aliquam  ingredi ; non  videtur  tamen 
satisfacere  voto,  ingrediendo  aliquam  ex  militaribus, 
in  quibus  tantum  vovetur  castitas  conjugalis;  secus 
si  ingrediatur  religionem  militarium  clericorum  re- 
gularium. Qui  autem  post  sufficientem  diligentiam 
in  nulla  recipitur,  manet  liber  a voto.  At  si  non 
recipiatur  ob  impedimentum  quod  sine  gravi  onere 
potest  tollere,  v.  gr.  ob  defectum  grammaticae  in 
juniore  adolescente  facile  ab  eo  addiscendae,  vel  ob 
defectum  alicujus  necessarii  officii  in  laico  facile  ab 
eo  perdiscendi,  tunc  tenetur  illud  tollere ; secus 
vero  si  sine  gravi  difficultate  tolli  non  possit.  Deni- 
que qui  indefinite  vovit  ingredi  religionem,  si  non 
recipiatur  pro  gradu  sacerdotum,  debet  si  possit 
ingredi  pro  gradu  laicorum,  nisi  dum  vovit  vel  for- 
maliter vel  virtualiter  habuerit  intentionem  ingredi 
pro  gradu  sacerdotum  ; tunc  enim  non  tenetur  in- 
gredi pro  inferiore  gradu. 

CAPUT  III. 

An  votum  ingredienda;  religionis  obliget  ad  perseve- 
randum,  seu  ad  professionem  emittendam. 

Dico  1 : Qui  simpliciter  vovit  religionem,  vel  ta- 
lem religionem,  post  susceptum  ejus  habitum  non 
tenetur  absolute  perseverare  ac  facere  professio- 
nem ; nam  si  intra  probationis  annum  ex  causa 
sufficienti  judicet  sibi  non  expedire  istum  statum, 
potest  absque  voti  violatione  illum  relinquere  : ita 
omnes  doctores;  quia  per  votum  non  renuntiatur 
juri  novitiorum,  quibus  exire  aut  permanere  libe- 
rum est.  Sed  si  post  sufficientem  probationem  judi- 
cet sibi  istum  statum  competere,  tunc  ex  vi  voti 
tenetur  perseverare  et  profiteri ; alioqui  votum  vio- 
laret et  teneretur  iterum  ingredi  et  profiteri.  Si  quis 
autem  faceret  votum  ingrediendi  tantum  sine  animo 
profitendi  ad  proficiendum  in  virtute  ex  religioso- 
rum societate  et  exemplis,  teneretur  tantum  ingre- 
di, non  profiteri;  sed  hoc  non  est  proprie  votum 
religionis.  Jam  vero  quale  debeat  esse  judicium 
quod  expediat  vel  non  expediat  permanere  in  reli- 
gione post  sufficiens  ejus  experimentum,  non  est 
facile  id  determinare,  sed  spectandum  est  jus  con- 
cernens novitios  : si  quis,  v.  gr.,  timeat  gravioris 
mali  et  damni  spiritualis  periculum,  si  praevideat 
se  non  posse  cum. animi  pace  in  tali  statu  vivere, 
si  credat  religionis  onera  superare  suas  vires,  etc., 

in  his  et  similibus  casibus  non  videtur  obligari  ex 
voto  suo  ad  perseverandum;  ad  hoc  enim  non  tene- 
tur sub  conditione  tam  rigorosa.  Quinimo  novitius 
nullum  habens  religionis  votum,  potest  per  se  lo- 
quendo sine  rationabili  causa  illam  deserere  sine 
peccato ; non  tamen  religionis  ministri  possunt  sine 
peccato  illum  ex  causa  nulla  rationabili  expellere, 
abutentes  sua  potestate  in  alterius  damnum. 

Dico  2 : Qui  ex  rationabili  causa  dimittit  habitum 
religionis  intra  probationis  annum,  si  emisit  votum 
de  isto  loco  solo  in  individuo,  manet  liber  a voto, 
ejusque  obligatio  exstincta  est.  Idem  dic  dum  votum 
fuit  de  religione  in  specie,  si  causa  rationabilis  il- 
lam relinquendi  universalis  sit  pro  omnibus  illius 
locis;  idem  etiam  cum  proportione  applica  voto 
emisso  de  ingredienda  religione  in  genere.  Attamen 
quotiescunque  votum  simpliciter  et  modo  ordinario 
factum  est,  videtur  vovens  intendisse  tantum  semel 
ingredi.  Sicut  ergo  qui  indefinite  promisit  dare 
eleemosynam,  tantum  semel  eam  dando  implevit 
promissionem,  ita  qui  semel  ingressus  est,  et  bona 
conscientia  non  perseveravit  aut  ejectus  est,  suam 
ejectionem  non  procurando , sufficienter  implevit 
votum  suum,  adeoque  exstincta  est  ejus  obligatio; 
gravissimum  enim  esset  onus  iterum  ac  sajpius  va- 
ria loca  aut  religiones  experiri,  in  eisque  novitiatum 
iterare,  etc.,  quae  omnia  videntur  esse  aliena  a 
voventium  intentione. 

CAPUT  IV. 

Ad  quid  obliget  votum  perseverandi  et  professionem 
faciendi  in  religione. 

Dico  1 : Per  hoc  votum  absolute  factum,  nisi 
specialis  et  expressa  voventis  intentio  interveniat, 
non  censetur  vovens  renuntiare  juri  suo  relinquen- 
di religionem  ex  justa  et  rationabili  causa;  votum 
enim  quantumvis  absolutum  appareat,  intelligen- 
dum  est  juxta  formam  juris,  nisi  aliud  fuerit  expres- 
sum : quia  licet  votum  istud  in  cortice  verborum 
videatur  continere  absolutam  perseverandi  promis- 
sionem, reipsa  tamen  tacite  includit  conditionem,  si 
judicetur  expedire  post  juridicam  probationem  ; et 
contra  hoc  nihil  disponit  concilium  Tridenlinum 
irritans  professionem  factam  ante  annum  probatio- 
nis expletum,  non  autem  votum  simplex  facium 
intra  istum  annum.  Hinc  : 

Dico  2 : Si  vovens  expressa  intentione  voluit  se 
absolute  obligare  ad  perseverandum,  manet  ad  hoc 
obligatus,  ita  ut  istud  votum  sit  distinctum  a voto 
religionis  indefinite  facto,  et  aliam  quoad  hoc  indu- 
cens obligationem  ; sicque  videtur  intelligendus  D. 
Thomas,  et  alii  censentes  ejusmodi  voventem  esse 
absolute  obligatum  ad  perseverandum.  Potest  enim 
homo  sic  se  obligare  cum  sit  votum  de  re  licita, 
bona,  imo  et  meliori ; sed  quantumvis  hoc  votum 
sit  de  perseverando  absolute,  includit  tamen  gene- 
rales conditiones  quae  in  omni  voto  includuntur, 
v.  gr.  si  professio  istius  hominis  in  tali  religione 
fuerit  immunis  a ruinae  spiritualis  periculo,  medium 
ad  majorem  perfectionem,  utilis,  licita,  etc.  Habens 

igitur  tale  votum,  si  voluntarie  egrediatur  sine  justa 
causa,  tenetur  redire  ad  profitendum ; si  ex  justa 
causa  quae  sit  perpetua,  egrediatur,  non  tenetur 
amplius  talem  religionem  ingredi;  si  ex  justa  causa, 
temporali  tantum  et  non  perpetua,  tenetur  regredi 
illa  cessante,  etiam  si  oppositum  possit  etiam  cen- 
seri probabile  in  praxi.  Dum  autem  involuntarie 
ejicitur,  exstinguitur  votum,  si  propter  causam  per- 
petuam et  adaequatam  ejiciatur.  Si  vero  propter 
temporalem,  illa  cessante,  tenetur  redire. 

CAPUT  V. 

An  simplex  religionis  votum  dirimat  sponsalia , et 
impediat  matrimonium. 

Dico  1 : Aotum  religionis  factum  in  statu  matri- 
monii consummati,  solum  obligat  ad  religionis  in- 
gressum post  mortem  conjugis,  vel  illo  vivente  de 
ejus  consensu,  juxta  voventis  intentionem  jure  ec- 
clesiastico in  aliis  servato ; votum  autem  religionis, 
etiam  illicite  non  impletum,  non  obligat  ad  servan- 
dam castitatem,  ac  proinde  habens  tale  votum  pot- 
est reddere  et  petere  debitum. 

Dico  2 : Yotum  religionis  factum  post  matrimo- 
nium ratum  non  consummatum,  obligat  absolute 
ad  religionis  ingressum,  et  ad  abstinendum  a prima 
copula  tam  reddendo  quam  petendo,  etiamsi  alter 
conjux,  etc.,  tunc  det  facultatem,  ut,  non  obstante 
consummatione  matrimonii,  possit  religionem  in- 
gredi. Post  transactum  tempus  duorum  mensium  a 
jure  praefixum  ad  ingrediendam  religionem,  si  ha- 
bens votum  petat  debitum,  clarum  est  eum  peccare, 
nam  etiam  tunc  si  alter  conjux  non  contradicat, 
tenetur  adhuc  ingredi  religionem;  si  autem  post 
transactos  istos  duos  menses,  alter  conjux  statim 
petat  debitum,  nolens  diutius  exspectare,  habens 
votum  tenetur  reddere,  nec  peccat  reddendo,  sed 
si  diu  post  elapsos  duos  menses  tantum  incipiat 
petere,  cum  videatur  voluisse  cedere  juri  suo,  pru- 
denter spectatis  circumstantiis,  considerandum  est 
an  teneatur  reddere,  an  vero  potius  confestim  reli- 
gionem ingredi. 

Dico  3 : Si  votum  religionis  fiat  post  sponsalia  de 
futuro,  etiam  jurata,  obligat  ad  ingressum  religio- 
nis, adeoque  ipsa  sponsalia  dissolvit  (Navarra,  San- 
chez,  Lessius,  etc.) ; et  quamvis  ad  implendum  ju- 
ramentum simul  et  votum,  posset  quis  contrahere 
matrimonium,  et  statim  post  contractum  ante  con- 
summationem ingredi  religionem  ; tamen  hoc  nec 
consulendum  ob  periculum,  nec  necessarium,  quia 
juxta  jura  non  violatur  juramentum,  dum  commu- 
tatur in  melius.  Cap.  autem  Commissum  De  sponsal., 
quod  videtur  dicere  contrarium,  non  agit  de  haben- 
te religionis  votum,  sed  de  eo  qui  jurarat  sponsalia, 
nullum  habens  religionis  votum.  Sed  adverte  si 
contingat  habentem  praedictum  religionis  votum  non 
profiteri  in  religione,  ex  hac  egressum  adhuc  tene- 
ri implere  sponsaliorum  promissionem , si  alter 
sponsus  id  velit. 

Dico  4 : Si  factum  sit  votum  absolutum  ingrediendae 
religionis  ante  omnia  sponsalia  tam  de  praesenti 

quam  de  futuro,  obligat  per  se  ad  non  contrahendum 
matrimonium,  nec  ad  promittendum  nisi  sub  hac  ra- 
tione : Si  non  voluero  religiosam  professionem  emittere. 

CAPUT  VI. 

An  votum  ingredienda  religionis  possit  proprie 
irritari. 

Dico  I : Parentes  possunt  directe  irritare  omnia 
filiorum  impuberum  vota,  nempe  in  masculis  ante 
quatuordecim,  in  feminis  ante  duodecim  aetatis  an- 
nos expletos,  nullo  excepto,  sive  sint  realia  aut  per- 
sonalia, sive  temporalia  aut  perpetua,  sive  sint  vota 
castitatis  aut  religionis,  sive  sint  de  consiliorum  aut 
praeceptorum  observatione ; sed  non  possunt  irri- 
tare votum  solenme  castitatis  annexum  sacris  ordi- 
nibus, si  filius  impubes  voluntarie,  etiamsi  illicite, 
ordinetur ; solemne  autem  religiosae  professionis 
votum  ante  sexdecim  in  masculis  et  feminis  aetatis 
annos  expletos,  per  se  irritum  est  ex  concilio 
Tridentino,  sess.  25,  c.  15. 

Dico  2 : Probabilius  est  patrem  simplex  votum 
religionis  a filio  impubere  factum,  posse  post  annos 
pubertalis  irritare,  dummodo  post  annos  pubertatis 
filius  expresse  et  non  tantum  tacite,  aut  pater  ipse 
illud  non  conlirmarit  ; si  intra  annos  pubertatis  pa- 
ter illud  confirmarit,  potest  adhuc  irritare  ante  illos 
expletos.  Imo  si  istud  filii  votum  ante  pubertatem 
factum  nunquam  positive  confirmarit,  licet  id  non 
ignorarit,  potest  post  pubertatis  annos  adhuc  irri- 
tare, quia  a principio  fuit  infirmum , et  inclusit 
hanc  conditionem  : Nisi  pater  contradixerit ; et  pa- 
ter retinet  'eamdem  potestatem  quam  habebat  a 
principio  respectu  filii  sibi  subditi  et  operum  aeta- 
tis  impuberis.  Sed  : 

Dico  3 : Votum  religionis  aut  castitatis  tam  sim- 
plex quam  solemne,  a filio  pubere  factum  etiam  in- 
vitis parentibus,  est  omnino  validum,  nec  directe 
nec  indirecte  potest  a patre  irritari  (D.  Tliomas, 
Cajetanus,  Durandus,  Navarra,  et  alii  communiter); 
quia  tale  votum  ex  parte  voventis  est  perfectum, 
nec  ex  parte  materia;,  nempe  servitii  divini,  pra;- 
judical  parenti.  Praelatus  non  potest  irritare  votum 
a suo  subdito  religioso  factum  transeundi  ad  arctio- 
rem religionem. 

CAPP.  VII,  VIII. 

Quomodo  religionis  votum  sit  papa  reservatum  quoad 
dispensationem,  vel  commutationem. 

Dico  1 : Votum  ingrediendae  verse  et  ab  Ecclesia 
approbata;  religionis  est  papae  reservatum  ; secus,  si 
non  sit  religio  ab  Ecclesia  approbata,  aut  non  sit 
religio  simpliciter  dicta,  quales  videntur  esse  reli- 
giones militares  in  quibus  vovetur  tantum  castitas 
conjugalis.  Clericorum  tamen  militantium  religio 
est  simpliciter  religio,  adeoque  illius  votum  est  re- 
servatum. 

Dico  2 : Tam  votum  ingrediendi  tantum  religio- 
nem, imo  et  factum  sub  intentione  probandi  et 
exeundi  si  non  placuerit,  quam  votum  ingrediendi 
simul  et  perseverandi,  est  papae  reservatum,  intel- 
ligendo  haec  de  voto  absoluto.  Ejusmodi  enim  vota 


non  sunt  diversae  rationis  quoad  jus  reservandi. 

Dico  3 : Juxta  communiorem  sententiam  votum 
ingrediendi  strictiorem  religionem,  non  est  papae 
reservatum  quoad  ejus  gradum;  sed  potest  episco- 
pus dispensare,  ut  illud  in  laxiori  impleatur;  adeo- 
que potest  in  hoc  dispensare  cum  novitio  ante  pro- 
fessionem , sed  non  cum  religioso  jam  professo 
exemplo  ab  ipsius  jurisdictione;  cum  religiosis  au- 
tem professis  sibi  subditis  seu  non  exemptis,  vide- 
tur jure  antiquo,  uti  et  praelati  religionis  cum  suis 
subditis,  posse  dispensare,  cum  nullibi  in  jure  com- 
muni antiquo  reperiatur  id  prohibitum.  Verum  nunc 
ex  jure  novo  concilii  Tridentini  (sess.  25), 
generaliter  prohibentis  transitum  ad  laxiorem  ordi- 
nem cujuscunque  facultatis  vigore,  videtur  nec  epi- 
scopus nec  religionis  pnelatus  posse  in  hoc  dispen- 
sare, nempe  in  transitu  ad  laxiorem  ordinem,  secus 
ad  aequalem  aut  arctiorem ; nam  concilium  vetat 
tantum  transitum  ad  laxiorem.  Ideo  Gregorius  XIII, 
in  bulla  quae  incipit  Cum  alias  anni  1582,  specia- 
lem societatis  Jesu  generali  facultatem  concedit,  ut 
absolute  possit  dare  licentiam  suis  subditis,  etiam 
professis,  transeundi  ad  aliam  religionem  paris, 
laxioris,  aut  strictioris  observantiae  ; sed  nolens  ut 
haec  facultas  possit  participari  ab  aliis  religionibus 
ex  vi  generalis  communicationis  quam  plures  habent 
in  aliarum  privilegiis. 

Dico  4 : Votum  ingrediendae  religionis  arctioris 
a saeculari  factum,  non  potest  jure  ordinario  dispen- 
sari a praelato  laxioris  religionis  in  quam  postulat 
ingredi ; ex  privilegio  tamen  concesso  religionibus 
sancti  Benedicti  et  societatis  Jesu,  etc.,  potest  ab 
ipsarum  religionum  praelatis  dispensari,  modo  vo- 
lens ingredi  declaret  iis  suum  votum;  et  si  istud 
privilegium  esset  concessum  non  immediate  praela- 
tis, sed  ipsi  religioni,  ita  ut  papa  immediate  et  vel- 
uti  ipso  jure  dispenset  cum  tali  homine,  tunc  non 
foret  necesse  declarare  suum  votum  ; ad  hanc  au- 
tem licite  petendam  dispensationem,  non  requiritur 
alia  specialis  causa,  quam  voluntas  postulantis  ta- 
lem religionem  ad  spirituale  animae  suae  bonum. 

CAPUT  IX. 

De  commutatione  voti  ingredienda  religionis. 

Dico  1 : Ut  commutatio  hujus  voti  commode  fiat, 
generaliter  loquendo,  admiscendum  est  aliquid  dis- 
pensationis ad  attingendam  aequalitatem  , si  com- 
mutans habeat  etiam  potestatem  dispensandi ; alias 
posset  commutari  in  votum  sacerdotii,  vel  castitatis 
perpetuae,  additis  aliquibus  pietatis  operibus.  Non 
videtur  tamen  votum  absolutum  strictioris  religio- 
nis posse  commutari  in  votum  laxioris ; secus  vero, 
si  fuerit  votum  poenale,  et  vovens  libentius  laxio- 
rem ingredi  cupiat  spe  majoris  fructus  spiritualis  : 
in  voto  enim  poenali  res  in  poenam  imposita,  non 
fuit  a principio  per  se  intenta,  nec  per  se  volita. 

Dico  2 : In  pura  praedicti  voti  commutatione,  ut 
attingatur  aequalitas,  consideranda  sunt  tria  vola 
substantialia,  et  onera  alia  istius  religionis;  hinc 
ista  vota  possent  fortasse  commutari  in  votum  per- 

petuae  castitatis,  saltem  conjugalis,  si  aliter  fieri 
non  posset,  cum  variis  eleemosynis  et  orationibus 
adjunctis,  ac  cum  frequenti  usu  sacramentorum  poe- 
nitentiae et  Eucharistiae , et  religionis  austeritates, 
in  quaedam  jejunia,  etc.  Deinde  spectandum  est 
etiam,  si  sit  votum  ingrediendae  religionis  in  ge- 


nere, posse  id  compleri  in  quavis  religione,  quam- 
vis faciliori,  et  ejusmodi  hominem  ex  sui  voti  vi 
teneri  tantum  ingredi  et  non  profiteri  absolute ; sic- 
que  attenta  professionis  spe  incerta  facienda  est 
commutatio. 


LIBER  V. 

De  ingressu  religionis  ac  novitiatu. 


CAPUT  PRIMUM. 

An  ad  religionis  ingressum  requiratur  in  ingredienle 
determinata  atas. 

Dico  : In  quacunque  aetate,  sive  ante  pubertatem 
post  usum  rationis,  sive  post  pubertatis  annos,  sive 
ante  usum  rationis  licitus  est  religionis  ingressus, 
nec  ullo  jure  prohibetur,  quia  stando  jure  naturali, 
vel  divino  positivo,  nulla  aetas  praescripta  est,  in 
qua  non  liceat  religiosum  habitum  suscipere ; et 
quoad  jus  ecclesiasticum,  quamvis  ante  concilium 
Tridcnlinum,  ad  faciendam  religiosam  professionem 
praescripta  ab  Ecclesia  esset  aetas  duodecim  anno- 
rum completorum  pro  feminis,  et  quatuordecim  pro 
masculis;  ac  deinde  pro  utrisque  concilium  Triden- 
tinum  praescripserit  sexdecim  annos  completos, 
tamen  nulla  unquam  aetas  praescripta  fuit  pro  reli- 
gionis ingressu,  seu  pro  religiosi  habitus  susceptione. 
Imo,  juxta  jus  antiquum,  filius  habens  usum  ratio- 
nis potest  ante  pubertalem  ingredi  religionem  sine 
consensu  parentis,  sed  pater  intra  annum  habet  jus 
illum  a religione  revocandi.  Deinde  concilium  Tri- 
dentinum  (sess.  25,  cap.  17)  statuit  ut  feminae  ma- 
jores duodecim  annis  nequeant  statum  religiosum 
suscipere,  nec  professionem  emittere  sine  episcopi 
examine.  Jam  vero  quoad  pueros  ante  usum  ratio- 
nis, etiam  illisvlicitus  est  ingressus,  si  parentes  po- 
sitive consentiant,  ut  habetur  ex  cap.  I,  20,  qusest. 
2,  et  c.  4.  Unde  parentes  licite  possunt  offerre  re- 
ligioni filios  educandos,  ut  quantum  in  ipsis  est, 
perpetuo  in  ea  perseverent ; sicque  oblati  licite  et 
recipiuntur  et  retinentur  a religione,  ex  qua  jam  pa- 
ter non  potest  eos  revocare,  nec  filii  egredi  ante 
pubertalis  annos. 

CAPP.  11,  III. 

De  potestate  parentum  ad  offerendos  religioni  filios 
rationis  usum  habentes. 

Dico  1 : Probabilius  possunt  parentes  licite  filios 
suos  usum  rationis  habentes  ante  annos  pubertatis 
(non  vero  post)  non  exspectata  vel  etiam  repu- 
gnante eorum  voluntate  offerre  religioni  : ita  Palu- 
danus,  et  D.  Antoninus,  quia  pater  cogendo  filium 
impuberem  ad  hunc  religionis  ingressum,  utitur 
jure  suo;  et  quidem  ille  usus  de  se  cadit  in  majus 
filii  bonum,  nec  illum  suae  libertatis  jure  privat  pro 
illa  aetate,  in  qua  erit  juris  sui  in  rebus  ad  Dei  cul- 
tum et  animae  salutem  pertinentibus;  ergo  talis 
actus  nec  continet  injustitiam  respectu  filii , nec 
malitiam  contra  religionem  aut  aliam  virtutem  ; ergo 


non  est  per  se  malus  : cumque  non  reperiatur  pro- 
hibitus, ergo  est  licitus , nec  Deo  displicet,  quia 
licet  iste  filius  involuntarie  ingrediendo,  displiceat 
forte  Deo,  non  tamen  pater  qui  illum  collocat  in 
loco  acquirendae  virtutis,  et  si  puber  effectus  egredi 
voluerit  (tunc  enim  potest),  saltem  efferet  bona 
virtutum  semina  ex  visis  religiosae  vitae  exemplis 
desumpta;  et  licet  filius  sic  coactus  possit  licite, 
juxta  multos  auctores,  etiam  ante  pubertatem  dimit- 
tere habitum  religiosum,  tamen  pater  potest  impe- 
dire, ac  paterne  castigare,  ac  cogere  ad  retinendam 
vitam  religiosam  : nam  observalio  castitatis,  pau- 
pertatis et  obedientiae  non  /sunt  supra  naturalem 
pueri  conditionem,  et  ad  alia  religionis  opera  obli- 
gatur tantum  prout  captui  aetatis  istius  sunt  accom- 
modata. 

Dico  2 : Matre  repugnante  potest  pater  licite  et 
valide  filium  impuberem  offerre  religioni,  sed  non 
potest  mater  patre  repugnante ; sed  si  non  repu- 
gnet, licet  non  consentiat,  potest  licite  et  valide,  ad- 
huc tamen  revocari  potest  a patre  intra  annum.  Si 
filius  altero  parente  sit  orbatus,  in  altero  remanet 
eadem  potestas.  Item  eadem  potestas  est  in  tutore, 
«pii  etiam  sine  consensu  matris  viduae,  imo  et  ea 
repugnante,  potest  religioni  offerre  pupillum  impu- 
berem ; non  autem  ita  mater,  si  non  est  nutrix. 
Idem  est  de  avo  ac  de  tutore,  si  ipse  est  tutor. 

Dico  5 : Praedictus  religionis  ingressus  ejusmodi 
pueris  impuberibus,  valde  expedit  et  prodest,  si 
ista  religio  sit  in  suo  vigore,  in  eaque  religiosa 
disciplina  et  praelatorum  vigilantia  regnet;  haecque 
fuit  mens  D.  Thomae,  ac  praxis  sancti  Benedicti, 
sancti  Pachomii,  etc.,  quia  - Bonum  est  viro  portare 
jugum  ab  adolescentia  sua  ( Thren . in,27);  et : Sinite 
parvulos  venire  ad  me  ( Mattii . xix,  14;  Luc.  xviii, 
16).  Attamen  iste  puerorum  ingressus  et  educatio 
non  expedit  ipsi  religioni,  quae  non  potest  sine  ma- 
gno labore,  distractione,  molestia  et  dispendio  ma- 
joris boni  circa  illos  occupari.  Denique  non  constat, 
an  isti  pueri  olim  in  religione  educandi  sub  habitu 
religioso  reciperentur  ac  admitterentur. 

CAPUT  IY. 

Quamam  persona ? inhabiles  si?it  ad  religionis  ingres- 
sum seu  receptionem. 

Dico  : Dantur  aliqua  impedimenta  quae  reddunt 
personam  inhabilem  ad  religionis  ingressum,  sunt- 
que  haec  sequentia  : 

1.  Carentia  usus  rationis  perpetua  ; si  enim  sit  tan- 

tam  temporalis,  tantum  facit  personam  inhabilem 
pro  tempore  quo  durat,  ita  ut  non  computetur  ini- 
tium novitiatus,  aut  ejus  decursus,  si  tunc  duret. 

2.  Matrimonium  consummatum;  si  tamen  alter 
conjux  consentiat,  non  inhabililat  ad  ingressum  : 
sed  postquam  alter  ingressus  est,  adhuc  vel  tunc 
potest  revocare. licentiam,  et  tenetur  egredi.  Si  au- 
tem uterque  conjux  ex  mutuo  consensu  et  facul- 
tate religionem  ingrediatur,  et  unus  non  perseve- 
ret, hic  potest  alterum  revocare.  Deinde  si  ingres- 
sus factus  sit  a principio  sine  licentia  alterius 
conjugis,  ct  postea  ante  professionem  obtineatur 
illius  consensus,  tunc  ingressus  ex  tali  consensu 
videtur  ita  ratificari,  ut  probatio  seu  novitiatus.  in 
eo  Tundatus  possit  valere  ad  professionem  validam 
faciendam  (Sanchez,  Lessius,  etc.)  : quia  ibi  inter- 
veniunt omnia  quae  ad  religionis  probationem  et  ex- 
perientiam sulliciunt,  et  consensus  ex  utraque  parte, 
etc. ; ergo.  Imo  quando  jura  annullanl  professionem, 
non  ideo  annullant  ingressum  etiamsi  illicite  fa- 
ctum, nisi  id  exprimant. 

3.  Professio  facta  in  alia  religione ; lisec  enim  im- 
pedit ingressum  alterius  religionis,  si  haec  religio 
vel  sit  laxior,  vel  ex  speciali  papae  prohibitione 
irrita  sit  ejus  posterior  professio.  Ingressus  autem 
peccaminosus,  v.  gr.  factus  sine  petita  licentia, 
censebitur  validus,  si  postea  obtineatur  debita  trans- 
eundi licentia ; et  incipiet  valere  ad  validam  pro- 
fessionem faciendam,  ita  ut  novitiatus  a die  ingres- 
sus, non  autem  a die  facultatis  obtentae,  computari 
possit  ac  debeat. 

4.  Dignitas  episcopalis;  haec  non  invalidat  ingres- 
sum, si  postea  licentia  a papa  obtineatur. 

5.  Servitus ; haec  non  irritum,  sed  tantum  illici- 
tum facit  ingressum,  nempe  sine  domini  licentia. 
Idem  dic  de  impedimento  alicujus  debili,  vel  obli- 
gationis sive  civilis,  sive  naturalis.  Quoad  particula- 
ria aliquarum  religionum  impedimenta,  v.  gr.  origo 
ex  Judaeis,  defectus  natalium,  infamia,  etc.,  spe- 
ctandum est,  an  sint  tantum  prohibentia,  an  vero 
irritantia  tam  ingressum  quam  professionem. 

6.  Mulla  sunt  alia  quibus  homo  impeditur,  ne 
licite  possit  ingredi  religionem,  quamvis  ingressus 
non  fiat  invalidus,  v.  gr.  gravis  animi  aut  corporis 
aegritudo  occulta  , ineplitudo,  etc.  Ulegitimatus  im- 
pedimentum a Sixlo  Y positum,  nunc  sublatum  est. 

CAPUT  V. 

An  propter  parentum  necessitatem  teneatur  filius  non 
ingredi  religionem. 

Dico  1 : Filius  ob  levem  et  communem  patris 
necessitatem  non  tenetur  differre  aut  omittere  re- 
ligionis ingressum,  nisi  moraliter  ac  proxime  jam 
immineret  extrema,  aut  gravis,  de  qua  infra. 

Dico  2 : Filius  in  extrema  patris  necessitate  con- 
stituti, ut  illi  subveniat,  tenetur  differre  vel  omit- 
tere religionis  ingressum,  si  manendo  in  saeculo 
possit  isti  necessitati  succurrere,  et  sit  illi  necessa- 
rius. Nam  si  vel  alios  filios  habeat,  vel  aliam  viam, 

qua  suae  necessitati  prospicere  possit,  tunc  recte 
potest,  non  obstante  ista  necessitate,  religionem  in- 
gredi, modo  spernet  moralem  certitudinem  habeat, 
quod  alii  sint  patrem  adjuturi ; alioquin  non  posset, 
nisi  posset  alio  modo,  v.  gr.  per  amicorum  opem, 
per  bona  aliqua  procurata,  etc.,  illi  subvenire;  et 
quamvis  in  extrema  necessitate  non  tantum  patri, 
sed  etiam  avo,  aliisque  consanguineis  ac  cuivis 
proximo  teneatur  quis  subvenire  ; tamen  obligatio 
filii  respectu  patris  ad  ei  succurrendum  est  longe 
strictior  et  specialior,  ita  ut  non  solum  ex  bonis  ex- 
ternis qute  jam  possidet,  sed  etiam  ex  iis  quae  po- 
test acquirere  aut  procurare  cum  labore  diurno,  si 
necesse  fuerit,  teneatur  illi  opitulari,  imo  et  corpo- 
raliter laborando.  Obligatio  erga  alios  non  requirit 
tantum  vel  tam  longum  dispendium. 

Dico  5 : Juxta  communem  sententiam  filius  non. 
potest  per  se  loquendo,  dimittere  patrem  in  gravi 
necessitate  constitutum,  ut  religionem  ingrediatur, 
subinlelligendo  limitationes  in  prtecedenti  puncto 
positas  (Sylvester,  Angelus,  Alensis,  Navarra,  etc.); 
quia  non  est  omittendum  naturale  et  divinum  prae- 
ceptum juvandi  patrem  graviter  egentem  ad  opus 
consilii  faciendum.  Necessitas  autem  quae  jure  na- 
turali est  sufficiens  ad  obligandum  filium  sub  pec- 
cato mortali,  ut  sustentet  patrem,  aut  illi  necessa- 
rium praestet  auxilium,  est  etiam  sufficiens  ad  im- 
pediendum religionis  ingressum  ut  patri  egenti  suc- 
currat ; et  censetur  gravis,  v.  gr.  si  pater  cogeretur 
mendicare,  frigus,  nuditatem,  famem,  aegritudinem 
pati,  servire  aliis  magno  cum  dedecore,  trabi  in  car- 
cerem propter  debita,  ete.  Item  si  nequeat  juxta 
statum  suum  honorifice  vivere ; sed  cogatur  ad  vi- 
lia opera  descendere,  ut  aiunt  Sylvester  et  Angelus: 
imo  etiamsi  religionis  votum  habeat,  non  potest 
licite  in  hujusmodi  gravi  patris  necessitate  illud 
exsequi.  Si  tamen  filius  a patre  induceretur  ad  pec- 
catum, excusaretur  ab  obligatione  manendi  in  s.c- 
culo  propter  illum,  et  teneretur  illum  deserere;  se- 
cus vero,  si  tantum  provocetur  sine  ullo  morali 
peccandi  seu  tentationi  succumbendi  periculo,  uti 
sentit  Cajetanus.  Attamen  ad  vitandam  spiritualem 
patris  ruinam,  quam  illa  provocatione  incurrit,  de- 
bet, si  possit,  fugiendo  ejus  consortium,  per  alium 
vel  alio  modo  illi  succurrere.  De  inductione  autem 
ac  provocatione  ad  venialia  tantum , sic  videtur  di- 
cendum : si  pater  directe  inducat  filium  ad  peccata 
venialia  ita  ut  nequeat  illa  vitare,  debet  patrem  de- 
serere ; secus,  si  tantum  indirecte,  v.  gr.  suo  malo 
exemplo.  Idem  dic  si  filius  impediatur  ab  operibus 
perfectionis.  Denique  si  filius  probabiliter  timeat  se 
non  posse  manere  in  sseculo  sine  gravi  et  morali 
periculo  mortaliter  peccandi,  nullam  patre  dante 
occasionem,  quidam  sentiunt  tunc,  non  obstante 
patris  necessitate,  posse  eum  religionem  ingredi. 
(Sylvester,  Cordubensis,  Alensis,  etc.)  Sed  id  in 
praxi  vix  videtur  admittendum,  nisi  foret  periculum 
valde  extraordinarium,  certum  injmateria  determi 
nata,  specialiter  procedens  ex  circumstantiis  insc- 

parabilibus  ab  obsequio  paterno  , nec  aliter  auferri 
possit  nisi  religionis  ingressu. 

CAPUT  YI. 

An  ob  filiorum  aut  fratrum,  necessitatem  teneatur 
quis  non  ingredi  religionem. 

Dico  1 : Parens  non  potest,  omissa  filii  nondum 
emancipati  cura  aut  in  necessitate  positi,  ingredi 
religionem  et  illum  deserere ; sed  jam  emancipato, 
eodem  modo  tenetur  tantum  subvenire  quo  filius 
patri. 

Dico  2 : Si  fratres  (idem  dic  de  sororibus)  quibus 
subveniendum  est,  sint  adhuc  sub  cura  parentis, 
tenetur  frater  ratione  patris  eis  subvenire,  et  non 
ingredi  religionem  ; secus,  si  non  sint  amplius  sub 
cura  parentis.  Si  autem  frater  habeat  religionis  in- 
grediendae votum,  non  potest  licite  sine  dispensa- 
tione differre  religionis  ingressum  propter  gravem 
fratrum  necessitatem. 

. CAPUT  VII. 

An  oneratus  debitis,  vel  rationibus  reddendis  astri- 
ctus, aut  criminum  poenis  obnoxius,  possit  licite 

ingredi  religionem. 

Dico  1 : Si  quis  habeat  debita  incerta,  debet,  si 
possit  ante  religionis  ingressum,  ea  solvere,  vel 
dando  pauperibus,  vel  ipsi  religioni,  vel  in  alios 
usus  pios  expendendo  ; nec  iis  per  solum  religionis 
ingressum  satisfacit,  sed  habens  votum  dandae  ele- 
emosynae, potest  per  ejusmodi  ingressum  tanquam 
per  commutationem  satisfacere,  nec  indiget  com- 
positionis bulla  : si  vero  habeat  debitum  certum,  et 
sit  simpliciter  impotens  ad  solvendum  sive  in  re 
sive  in  spe,  potest  statim  ingredi  religionem  ; si  ta- 
men speret  fore  ut  proxime  possit  solvere,  tenetur 
exspectare  ut  prius  solvat.  Si  autem  debitor  et  in  re 
et  in  spe  proxime  sit  impotens  ad  solvendum , sed 
speret  diurno  labore  ac  industria,  aut  alia  via  fore 
ut  paulatim  possit  debitum  solvere,  an  tunc  tenea- 
tur differre  suum  ingressum,  controverlunt  au- 
ctores : aliqui  absolute  negant  ob  notabile  sui  detri- 
mentum, alii  absolute  affirmant  ob  debitum  justitife  ; 
quia  tenetur  solvere  debita  : ita  Medina,  Major,  Na- 
varra,  etc.  Alii  dicunt,  si  debitum  sit  reale,  satisfa- 
cere debitorem  reddendo  quantum  potest,  id  est 
cedendo  bonis  suis  in  favorem  creditoris,  et  tunc 
luta  conscientia  posse  ingredi  religionem,  ita  ut 
nulla  amplius  teneatur  talis  debiti  solvendi  obliga- 
tione ; si  vero  debitum  sit  personale,  quo  ipse  per- 
sonaliter obligetur  ad  agendum  aliquid  determina- 
tum, vel  ad  reddendum,  v.  gr.  ad  reddendas  ratio- 
nes, tunc  negant  eum  posse  ingredi  religionem, 
priusquam  illud  debitum  solvat  : sic  D.  Thomas, 
Sylvesler,  Paludanus,  etc.  Attamen  si  adsit  spes  mo- 
raliter  certa  (incerta  non  sufficit),  qua  debitor  pau- 
latim possit,  etiamsi  infra  tempus  utcunque  longum, 
solvere  quaevis  sua  debita,  non  videtur  tunc  posse 
ingredi  religionem  antequam  illa  solverit.  Opus 
enim  justitiae  magis  obligat  quam  opus  consilii.  Non 
tenetur  tamen  mendicare,  aut  exercere  viliores,  et 
suo  statui  indecentes  actiones  ut  solvat,  nec  in- 


cumbere negotiationibus  peccato  moraliter  obnoxiis, 
aut  similibus  suspectis  occupationibus;  si  enim 
aliter  non  possit  solvere,  censendus  est  simpliciter 
impotens. 

Dico  2 : Per  bullam  Sixti  Y redduntur  ad  reli- 
gionis ingressum  inhabiles,  criminosi,  v.  gr.  homi- 
cidae, latrones,  etc.,  quorum  delictum  est  publicum 
notorietate  facti,  et  juris  aliquo  modo  per  accusa- 
tionem aut  inquisitionem  in  particulari,  et  juste 
factum  ; secus  vero,  si  delictum  sit  occultum,  aut 
si  reus  post  accusationem  vel  inquisitionem  decla- 
ratus sit  innocens,  aut  si  damnatus  impositam  poe- 
nam  implevit,  et  tam  reipublicae  quam  parti  satisfe- 
cit. Deinde  per  eamdem  bullam  idem  papa  reddit 
etiam  inhabiles  ad  religionis  ingressum  ingenti  sere 
alieno  gravatos,  et  reddendis  rationibus  obnoxios 
cum  molesto  litis  intentandae  aut  jam  intentatae  gra- 
vamine. Postea  hic  idem  pontifex  declaravit  se  non 
comprehendere  in  istis  duobus  impedimentis  mo- 
niales.  Et  Clemens  Y1II,  ann.  1602,  declaravit 
ejusmodi  criminosorum  aut  sere  gravatorum  pro- 
fessionem esse  validam  , licet  receptio  fuerit  il- 
licita. 

CAPP.  YIIl,  IX. 

Ex  qua  scientia  et  libertate  ingressus  religionis  feri 
debeat. 

Dico  1 : Religionis  ingressus  non  debet  fieri  te- 
mere, sed  plena  cum  scientia,  cognitione  ac  deli- 
beratione talis  status  in  particulari  ; quamvis  enim 
per  se  loquendo  religionis  ingrediendae  desiderium 
sit  a Spiritu  sancto,  et  ut  tale  sine  consultatione  sit 
amplectendum  , tamen  istius  desiderii  exsecutio 
multam  postulat  consultationem ; sed  non  ad  hoc 
exspectanda  est  extraordinaria  Spiritus  sancti  mo- 
tio ; sufficit  aliqualis.  Deinde  ut  religionis  ingressus 
debite  fiat,  eget  tum  bona  intentione  Deo  militandi 
et  apostolicam  vitam  imitandi  ; tum  voluntate  per- 
fecte spontanea,  quae  potest  interdum  importunis 
precibus  aut  blanditiis  debilitari.  Bonum  quidem  est 
suadere  religionis  ingressum,  sed  magna  cum  pru- 
dentia id  agendum. 

Dico  2 : Libertas  quae  ad  religionis  ingressum  re- 
quiritur, debet  esse  a triplici  defectu  immunis  : 
1°  a violentia;  injusta  enim  violentia  et  directe  ad 
religionis  ingressum  injecta,  peceaminosa  est  ac 
prohibita.  Hinc  concilium  Tridenlinum  (sess.  25, 
cap.  18),  excommunicat  quamcunque  personam, 
quae  per  vim  seu  metum  quomodocunque  coegerit 
feminam  ingredi  monasterium,  vel  suscipere  habi- 
tum, vel  facere  professionem,  adeoque  ut  excom- 
municatio incurratur,  debet  aliquis  horum  trium 
effectus  reipsa  sequi.  Nec  haec  excommunicatio  in- 
curritur a parentibus  aut  tutoribus  qui  feminam 
ante  annos  pubertatis  cogunt  ad  ingressuro  mona- 
sterii, imo  per  se  loquendo  non  peccant.  2°  A de- 
ceptione. vel  ex  parte  religionis,  vel  ex  parte  ingre- 
dientis.  Hinc  qui  judicat  aliquem  ineptum,  et  ta- 
men ei  suadet  religionis  ingressum,  peccat  gravi- 
ter, nisi  bona  fides  eum  excuset,  uti  et  aui  ner  de- 

ceptionem  avertit  alium  a religionis  ingressu  ; secus 
vero,  si  solis  precibus  aut  promissionibus  sine  de- 
ceptione eum  avertat,  nisi  forte  preces  forent  im- 
portunae, ac  sine  ulla  causa  contra  certam  sancti 
Spiritus  vocationem.  Si  deceptio  facta  sit  cum  de- 
tractione vel  religionis,  vel  personae  volentis  eam 
ingredi,  reparanda  est  fama,  uti  et  tollenda  vis  si 
illata  fuerit.  Idem  concilium  Tridentinum  (sess.  25, 
cap.  13)  excommunicat  eos,  qui  sine  justa  causa 
impediunt  quoquo  modo  feminas  a religioso  statu 
suscipiendo.  3°  A Simonia  quae  potest  esse,  vel  ex 
parte  personae,  si  pretio  dato  trahatur  ad  religionis 
ingressum  ; vel  ex  parte  religionis,  si  ob  pretium 
illum  admittat ; per  pretium  autem  non  intelligitur 
eleemosyna,  dos  pro  congrua  sustentatione,  largitio 
sine  pacto.  Concilium  Tridentinum  (Ibid.  cap.  17) 
prohibet  sub  excommunicatione  ferenda  tribui  mo- 
nasterio aliquid  ex  bonis  novitii  vel  novitiae  (non 
autem  ex  aliorum  bonis)  ante  professionem,  ne  hac 
occasione  discedere  nequeat , eo  quod  totam  vel  ma- 
jorem partem  substantiae  suae  monasterium  possideat. 

CAPUT  X. 

A quo,  et  qua  forma  facienda  sil  receptio,  ut  ingres- 
sus sit  validus  et  licitus. 

Dico  1 : Ut  receptio  in  religione  fiat  valide,  re- 
quiritur potestas  in  recipiente  ; haec  autem  potestas 
primario  et  principaliter  est  in  summo  pontifice, 
sed  immediate  est  in  sola  et  qualibet  religione  ap- 
probata, et  includitur  in  ipsa  religionis  approba- 
tione. Deinde  cum  ista  recipiendi  potestas  debeat 
in  particulari  alicui  vel  aliquibus  committi,  si  in 
regula,  privilegiis,  approbatione  aut  saltem  consue- 
tudine non  sit  commissa  alicui  in  particulari,  vide- 
tur ex  jure  communi  pertinere  ad  abbatem  in  reli- 
gionibus monasticis,  et  ad  provincialem  in  mendi- 
cantibus, contra  quosdam  qui  dixerunt  non  posse 
abbatem  recipere  monachum  sine  capituli  consilio  ; 
et  Panormitanus  quidem  dicit  receptionem  sine  ca- 
nituli  consultatione  esse  irritam  ac  nullam,  quam- 
vis abbas  non  teneatur  sequi  capituli  judicium  ac 
sententiam,  sed  suam  propriam  contrariam  sequi 
possit.  Sed  hoc  ex  jure  communi  non  videtur  posse 
colligi  : multo  minus  verum  apparet,  quod  idem  Pa- 
normitanus ait,  omnem  actum,  ad  quem  secundum 
regulam  requiritur  capituli  consultatio,  etiamsi 
ipsius  consensus  non  sit  necessarius,  si  illa  omitta- 
tur, esse  nullum. 

Dico  2 : Circa  formam  et  modum  servandum  in 
recipiendis  religiosis  ad  habitum  et  professionem, 
SixtusY,  ann.  1587,  haec  in  sua  bulla  sancivit  : an- 
te ejus,  qui  petit  admitti,  receptionem,  praemittenda 
est  inquisitio  de  illius  parentibus  et  patria,  quae  si 
post  inquisitionem  non  innotescant,  potest  fieri  re- 
ceptio ; item  de  ejus  moribus  ac  vita.  Deinde  de 
dicta  inquisitione  debet  certius  fieri  capitulum  ge- 
nerale, vel  provinciale ; post  hanc  inquisitionem 
committit  praefatus  pontifex  potestatem  recipiendi 
provinciali  et  definitoribus,  aut  aliis  etiam  electis  ; 
ad  receptionem  autem  non  requiritur  horum  om- 


nium definitorum  aut  electorum  consensus  defini- 
tivus, sed  sulficit  si  plures  consentiant  cum  provin- 
ciali. Denique  receptionem  ad  habitum  et  professio- 
nem factam  non  servata  hac  forma,  annullat  ac 
irritam  reddit ; sed  Clemens  VIII  per  aliam  bullam 
sancivit  postea  ut  professio  foret  valida,  quamvis 
praefatae  inquisitiones  omissae  fuissent.  Verum  in 
his  attendenda  sunt  singularum  religionum  privile- 
gia, constitutiones,  consuetudines,  etc. 

Nota  : Olim  nemo  recipiebatur  sine  licentia  epi- 
scopi, potestatem  in  isto  monasterio  habentis;  et  in 
novitiatu  quidam  diu  probabantur,  nempe  incogniti, 
milites,  aut  ecclesiastico  servitio  deputati;  alii  au- 
tem pro  admittentium  arbitrio.  Sed  pro  admittendis 
peccatoribus  vel  statim  vel  post  aliquam  dilatio- 
nem , id  prudentiae  relinquitur,  ut  non  rejiciatur 
sine  causa  idoneus,  obligat  charitas  et  officium. 

CAPUT  XI. 

Quos  effectus  producat  religionis  ingressus. 

Dico  \ : Ab  hoc  ingressu  statim  computatur 
tempus  probationis  novitii  ad  validam  professionem 
requisitum  ; sed  iste  ingressus  non  obligat  ad  per- 
severandum et  profitendum,  nullum  enim  pactum 
intervenit ; ideoque  potest  egredi  licite  per  se  lo- 
quendo, etiam  sine  causa  ; quia  est  sui  dominus,  et 
potest  de  se  libere  disponere  ; sed  non  potest  reli- 
gio illum  dimittere  licite  sine  justa  causa,  quia  ipsa 
in  hoc  non  est  domina,  sed  dispensatrix ; nec  novi- 
tius  egrediens  tenetur  solvere  expensas  in  religione 
facias,  quia  reditus  aut  eleemosynae  monasterii,  non 
tantum  sunt  ad  alendos  professos,  sed  etiam  novi- 
tios,  utpote  qui  se  ejus  servitio  et  utilitati  offerunt, 
nisi  ingrediendo,  pacto  se  obligasset  ad  solvendam 
certam  summam  pro  sumptibus  novitiatus.  Si  au- 
tem is  qui  ingreditur  aliquid  religioni  donet  in  sui 
sustentationem  tempore  novitiatus,  religio  illi  egre- 
dienti  non  tenetur  restituere  nisi  eam  partem  quam 
non  consumpsit  pro  rata  temporis.  Iste  egressus 
sine  causa,  videtur  esse  potius  ingratitudo  Dei  ae- 
gativa  quam  privativa ; negativa,  quia  homo  non 
correspondet  divino  beneficio  quantum  posset  ac 
deberet,  ut  meliori  modo  se  gereret ; non  privativa, 
quia  in  rigore,  non  privat  honestate,  neque  est 
culpa  per  se  loquendo. 

Dico  2 : Novilius  quandiu  religionis  habitum  re- 
tinet, non  potest  licite  matrimonium  contrahere ; 
si  tamen  de  facto  contrahat,  valide  contrahit,  tene- 
turque  quam  primum  potest,  dimittere  habitum, 
nisi  esset  matrimonium  tantum  ratum,  et  poeniten- 
tia ductus  vellet  perseverare. 

Dico  3 : Ingressus  religionis  suspendit  omnia  vota 
prius  facta,  et  dissolvit  sponsalia  ex  parte  remanen- 
tis in  saeculo,  ita  ut  post  alterius  ingressum  possit 
statim  cum  altero  contrahere,  si  velit;  ex  parte 
vero  ingredientis  religionem,  non  cessat  ipso  jure 
obligatio  sponsaliorum  donec  professionem  emittat : 
si  enim  postea  non  perseveret  in  religione,  et  al- 
tera pars  quae  exspectavit,  velit  tunc  impleri  spon- 
salia, altera  tenebitur  etiam  implere ; sed  illa  pars 

qua>  remansit  in  saeculo,  non  videtur  teneri  im- 
plere, si  nolit  ob  magnam  mutationem  ex  altera 
parte,  quae  assumptum  religionis  habitum  dimisit, 
factam. 

Dico  4 : Novitius  seu  assumens  religionis  habi- 
tum gaudet  privilegio  canonis,  ita  ut  ipso  facto  ex- 
communicetur qui  eum  percusserit. 

CAPP.  XII,  XIII. 

An  novitinlus  requirat  necessario  integrum  annum, 
ac  religionis  habitum ; et  quando  incipit. 

Dico  I : Ex  jure  divino  nullum  certum  ac  deter- 
minatum noviliatus  tempus  requiritur,  imo  licet  pro 
statu  religioso  extra  congregationem,  ut  olim  in 
usu  fuit,  nullus  sit  necessarius  noviliatus,  tamen 
pro  statu  coenobitieo  requiritur ; sed  ex  jure  positivo 
certum  noviliatus  tempus  fuit  definitum,  quamvis 
non  unum  semper  et  idem.  Prima  igitur  ad  unum 
annum  temporis  novitiatus  determinatio  videtur 
prius  proprio  ac  privato  religionum  jure  fuisse  in- 
troducta ; deinde  jure  communi  fuit  confirmata 
ac  stabilita,  ut  colligitur  ex  cap.  Ad  apostolicam  De 
regular.,  et  cap.  Non  solum,  ibid.  Idque  specialiter 
renovavit  concilium  Tridentinum  (sess.  25,  cap. 
19,  16).  Statuit  ut  probatio  ultra  annum  non 
differatur  ; datur  tamen  exceptio,  de  qua  postea. 
Tempus  autem  unius  integri  anni  ex  jure  antiquo 
non  erat  absolute  necessarium,  sed  tantum  sub  hac 
conditione  : Si  religio  et  novitius  juri  suo  non  renun- 
tiarim. Si  ergo  non  renuntiarint , erat  absolute  ne- 
cessarium, ita  ut  professio  ante  unum  probationis 
annum  facta,  foret  nulla,  ut  ex  juribus  antiquis 
colligitur,  exceptis  tamen  religionibus  mendicanti- 
bus, in  quibus  integer  probationis  annus  fuit  abso- 
lute necessarius,  nec  locum  habuit  proprii  juris  re- 
nuntiatio, ut  habetur  in  capp.  JSon  solum  et 
Constitutionem , De  regul.  in  6.  Sed  nunc  ex  jure 
novo  concilii  Tridentini  (sess.  25,  cap.  15),  pro 
omnibus  religionibus  integer  probationis  annus  ab- 
solute necessarius  est,  cujus  verba  sunt  haec  : In 
auacunque  religione  tam  virorum  quam  mulierum 
nullus  ad  professionem  admittatur,  qui  minori  tem- 
pore quam  per  annum  post  susceptum  habitum  in 
probatione  steterit.  Ac  postea  subdit  : Professio  au- 
tem facta  antea  sit  nulla,  nullosque  habeat  effe- 
ctus, etc. 

Dico  2 : Juxta  communiorem  sententiam  de  sub- 
stantia novitiatus  est,  ut  fiat  in  proprio  illius  reli- 
gionis habitu,  ad  quam  aliquis  probatur,  sive  in  eo 
habitu  quem  vel  religionis  regula  praescribit,  vel 
;ejus  consuetudo  determinavit.  IIoc  enim  fundatur 
maxime  in  consuetudine  et  quadam  congruitate. 
Hinc  formaliter  loquendo,  annus  probationis  incipit 
ab  eo  momento,  in  quo  et  ex  religionis  intentione 
et  ex  novitii  consensu  admittitur  aliquis  ad  istam 
‘probationem  in  statu  novitiorum,  ut  in  eo  probari 
incipiat. 

Dico  5 : Annus  probationis,  ut  communiter  do- 
cetur, potest  inchoari  ante  decimum  quintum  aeta- 
tis annum  expletum,  post  tamen  decimum  quartum 


seu  post  pubertatem,  adeoque  finiri  an 'e  decimum 
sextum  expletum.  Concilium  enim  Tridentinum  nil 
statuit  pro  novitiatus  inchoatione , sed  tantum 
praescripsit  decimum  sextum  aetatis  annum  comple- 
tum pro  emittenda  professione,  quae  tamen  ultra 
decimum  sextum  annum  completum,  finito  etiam 
probationis  anno,  potest  ob  rationabilem  causam 
differri, 

CAPP.  XIV,  XV. 

Qiuvnam  sint  de  noviliatus  substantia ; et  an  sit  ne- 
cessarius annus  umts  continuus. 

Dico  I : Novitiatus  seu  status  probationis  sub- 
stantialiter requirit,  ut  novitius  non  emiserit  pro- 
fessionem sive  validam,  sive  existimatam  tantum 
validam,  per  vota  et  traditionem  acceptatam  in  ea 
religione  in  qua  probatur  : deinde  ut  exterius  ex- 
stet et  moraliter  duret  aliqua  unio  seu  habitudo  in- 
ter novilium  et  religionem  per  receptionem  et  tra- 
ditionem novitii,  aliaque  signa  externa  ad  istam 
unionem  requisita.  Actualis  autem  probatio,  nulla 
alia  substantialiter  requiritur  prmter  voluntariam 
permauentiam  in  hoc  probationis  statu  cum  suffi- 
cienti illius  significatione  exteriori.  Hinc  novitiatus 
sive  fiat  sub  habitu  novitiorum,  sive  sub  habitu 
professorum,  est  validus,  validaque  professio  post- 
ea emissa,  contra  Jac.  de  Graffis  dicentem  pro- 
fessionem fore  invalidam,  si  novitiatus  non  sit 
factus  per  integrum  annum  continuum  sub  habitu 
novitiorum. 

Dico  2 : Non  est  de  substantia  novitiatus  com- 
morari materialiter  intra  claustrum  per  totum  an- 
num probationis,  sed  necessario  requiritur  commo- 
ratio formalis  seu  commorari  formaliter,  ita  ut 
ubicunque  fuerit  novitius  sive  intra,  sive  extra 
claustrum,  v.  gr.  ob  morbum,  negotia,  studia, 
semper  permaneat  sub  obedientia  praelati  religio- 
nis. Ut  autem  censeatur  formaliter  non  commorari 
amplius  intra  claustrum,  debet  illud  deserere  non 
solum  exeundo  sine  licentia,  sed  etiam  animo  non 
redeundi  nec  vivendi  amplius  sub  obedientia  prae- 
lati ; tunc  eo  ipso  desinit  esse  novitius.  Quare  si 
novitius  statim  ac  monasterium  ingreditur,  incidat 
in  lectum  aeger,  in  quo  per  totum  annum  morbo 
detineatur,  iste  annus  fuit  verus  probationis  annus, 
et  eo  expleto  potest  profiteri,  quia  vere  mansit  in 
statu  probationis  sub  obedientia  istius  religionis 
praelati.  Dum  dicitur  unus  annus,  intelligitur  unus 
annus  integer,  ita  ut  ne  una  quidem  dies,  imo 
juxta  Lessium  et  Sanchez,  ne  unum  quidem  momen- 
tum aut  horae  particula  illi  desit. 

Dico  3 : Iste  probationis  annus  debet  esse  conti- 
nuus, seu  non  potest  discontinuari.  (Panormitanus, 
Angelus,  Sanchez,  Navarra,  et  alii  theologi  com- 
muniter.) Id  colligitur  ex  modo  loquendi  in  jure,  et 
ex  ipso  rationis  dictamine,  atque  ita  declaratum  fuit 
in  cardinalium  congregatione.  Discontinuatur  au- 
tem iste  annus  probationis  vel  faqiendo  professionem 
ante  annum  completum,  putans  facere  veram  profes- 
sionem, vel  per  habitus  dimissionem  seu  exitum  a 

religione;  ita  ut  abrumpatur  status  probationis,  et 
nova  receptione  egeatur  juxta  religionis  consuetudi- 
nem et  modum.  Nec  sufficit  ad  hanc  discontinua- 
lionem  exuere  religionis  habitum  sive  licite  cum 
licentia,  sive  illicite  sine  licentia,  sed  requiritur 
consummata  habitus  dimissio  animo  mutandi  suum 
vitae  statum  : ahud  est  enim  exuere  habitum,  aliud 
dimittere.  Denique  videtur  ex  verbis  concilii  Tri- 
dentini  colligi  continuitatem  anni  probationis  ita 
debere  praeire  professioni,  ut,  finito  anno,  statim  fe- 
ratur judicium,  vel  de  admittendo  novitio  ad  pro- 
fessionem, vel  de  eo  relinquendo  in  eodem  proba- 
tionis statu  usque  ad  futuram  professionem ; si 
enim  statum  probationis  mutet,  poterit  multum 
mutare  mores,  adeoque  egebit  nova  probatione  ad 
ferendum  judicium  de  eo  admittendo  ad  professio- 
nem, contra  Angelum  et  Sylvestrem  dicentes  no- 
vilium,  si  expleto  probationis  anno  nolens  profiteri, 
monasterio  egrediatur,  et  postea  iterum  redeat, 
non  egere  nova  probatione  ad  emittendam  profes- 
sionem. 

CAPUT  XVI. 

An  novitius  obligetur  ad  regularem  observantiam ; 
et  an  possit  ecclesiastica  beneficia  liabere. 

Dico  i : Novitius  non  obligatur  in  conscientia  ad 
regularem  observantiam,  quamvis  aliquo  modo  de- 
beat religiosae  disciplinae  subesse  quandiu  a mona- 
sterio non  recedit.  Itaque  quoad  votorum  religionis 
observationem  : 

Dico  2 : Novitius  nulla  nova  seu  speciali  obliga- 
tione tenetur  servare  castitatem,  nisi  ratione  scan- 
dali ob  habitum  religiosum;  unde  si  vitato  scandalo, 
peccet  contra  castitatem,  non  videtur  circumstantia 
personae  peccantis,  id  est  novitii,  necessario  in  con- 
fessione explicanda. 

Dico  5 : Quoad  paupertatem,  quamvis  novitius 
non  obligetur  ad  usum  paupertatis  ex  voto,  quia 
illud  non  fecit,  ex  lege  tamen  justitiae  tenetur  bo- 
norum religionis  dominium  non  usurpare,  quia  non 
ejus  sunt ; nec  ampliorem  eorum  usum  accipere 
quam  ei  a religione  conceditur,  quia  non  utitur  illis 
bonis  ut  eorum  dominus,  sed  ex  domini  conces- 
sione; ergo  non  potest  excedere  ejus  voluntatem 
ac  facultatem.  Si  autem  novitius  habeat  propria 
bona,  potest  valide  ac  licite  de  illis  disponere  sicut 
antea  poterat,  et  alia  acquirere  sine  praelati  licentia, 
sive  per  testamentum,  sive  per  donationem,  sive 
alio  modo,  religioso  statui  non  repugnante.  Unde 
ante  professionem  , sive  moriens , sive  non  mo- 
riens,  potest,  cui  voluerit,  sua  bona  testamento  re- 
linquere, praetermisso  prorsus  monasterio  ; nisi 
prius  ea  illi  donasset,  aut  oblata  religio  acceptas- 
set ; imo  non  potest  religio  licite  illum  ab  hoc 
prohibere,  aut  minis  cogere,  ut  vel  testamentum 
non  condat,  vel,  si  condat,  ut  monasterium  relin- 
quat haeredem,  alioqui  non  admittendum  ad  pro- 
fessionem. Ilinc  novitius  ante  professionem  si  mo- 


riatur, infecto  testamento,  religio  illi  ab  intestato 
non  succedit.  Si  autem  sua  bona  monasterio  donavit 
donatione  inter  vivos,  et  ante  professionem  egredia- 
tur, monasterium  potest  et  debet  illa  retinere,  ut- 
pote  absolute  donata  a vero  domino,  nisi  foret  do- 
natio omnium  omnino  bonorum,  aut  nimis  magna, 
excedens  donantis  intentionem;  si  tamen  ante  pro- 
fessionem moriatur,  et  suam  donationem  expresse 
non  revocaverit,  sive  parva  sive  valde  magna , 
etiam  omnium  bonorum  fuerit,  videtur  firma  et  rata 
subsistere;  quia  licet  habuerit  subinlelleclam  con- 
ditionem : Si  perseveravero,  satis  tamen  persevera- 
vit qui  in  religione  mortuus  est,  etiamsi  ob  tempo- 
ris defectum  professionem  emittere  non  potuerit. 
Deinde  novitius  potest  retinere  beneficia  ecclesia- 
stica, nec  potest  juste  illis  privari  sine  ipsius  con- 
- sensu  (cap.  Beneficium  De  regular.  in  6).  Obliga- 
lurque  adhuc  ad  sui  beneficii  servitium,  quod  pot- 
est per  se  praestare  in  tali  statu,  v.  gr.  ad  recitan- 
dum officium  canonicum.  Quoad  autem  alia  omnia 
quae  non  potest  per  se  praestare,  debet,  quantum 
fieri  potest,  per  alium  inservire,  assignata  hujus- 
modi vicario  portione  congruenti,  ut  in  eodem  ca- 
pite Beneficium,  declaratur.  Praeterea  novi  beneficii 
saecularis  collatio  facta  novitio,  est  quidem  valida, 
sed  ordinarie  non  est  licita;  regularis  autem  benefi- 
cii, si  sit  simplex,  collatio  est  valida  et  licita  juxta 
jus  novum  concilii  Tridentini  (sess.  24,  cap.  10), 
dicentis  posse  dari  beneficium  regulare  nondum 
professis,  imo  et  iis  qui  religionis  habitum  nondum 
suscepere,  modo  eum  suscipere,  et  professionem 
emittere  teneantur.  Non  tamen  potest  eligi  ad  ali- 
quam religionis  dignitatem , ut  habetur  in  cap. 
Nullus  De  elect.  in  6.  Sed  potest  licite  ad  episco- 
patum, ad  alias  autem  inferiores  dignitates  saecu- 
lares  potest,  uti  ad  beneficia  saecularia  eligi,  id  est 
valide  ; sed  non  licite  ordinarie.  Dum  novitius  ha- 
bet jus  activum  ad  electionem,  non  debet  illo  pri- 
vari. Denique  novitius  sacris  initiandus,  probabi- 
lius debet  habere  litteras  demissorias  ab  episcopo 
in  cujus  dioecesi  domicilium  habebat  ante  reli- 
gionis ingressum,  nisi  religio  habeat  ex  speciali 
privilegio  facultatem  eas  dandi,  uti  habet  societas 
Jesu. 

Dico  4 : Circa  obedientiam,  novitius  per  se  et  di- 
recte non  potest  obligari  in  conscientia  praecepto 
superioris ; nondum  enim  obedientiam  promisit ; 
tenetur  tamen  ob  vitandum  scandalum  et  ob  pa- 
ctum virtuale,  quo  suscipiendo  habitum  se  obliga- 
vit ad  excipiendam  correctionem,  subjacere  reli- 
giosae disciplinae,  ita  ut  per  vim  non  resistat ; imo 
praelatus  illa  quae  posset  episcopus,  potest  ei  sub 
censuris  praecipere.  Deinde  novitius  ex  proprio 
praecepto  non  tenetur  recitare  horas  canonicas, 
quia  non  est  vere  religiosus,  nec  est  ullum  hac  do 
re  praeceptum. 

CAPUT  PRIMUM. 

An  professio  sit,  semperque  fuerit  ad  statum  religio- 
sum necessaria. 

Dico  -I  : Professio  vera  ac  valida  ita  est  de  sub- 
stantia religiosi  status,  ut  ante  illam  nemo  sit  vere 
ac  proprie  religiosus ; sed  per  illam  fiat.  Probatur 
ex  cap.  Religiosi  De  sent.  excom.  in  6,  et  ex  per- 
petua Ecclesiae  traditione  ac  praxi ; huj usque  ritum 
describit  Dionysius  c.  6 De  epcles.  hierar.,  p.  ii. 
Et  ratio  est  quia  de  ratione  status  religiosi,  est  fir- 
mitas in  isto  vitae  genere,  quod  per  statum  religio- 
sum assumitur;  haec  autem  firmitas  constituitur  per 
professionem.  Sed 

Dico  2 : Professio  alia  valida,  alia  invalida;  inva- 
lida nullam  inducit  obligationem,  nec  facit  religio- 
sum. Deinde  alia  expressa,  quae  fit  per  formalia  et 
expressa  verba,  v.  gr.  : Ego  professionem  facio,  etc.; 
alia  tacita,  quae  factis  potius  quam  verbis  fit,  v. 
gr.  gestando  habitum  aut  exercendo  actus  professo- 
rum. Assertio  autem  prius  posita  intelligitur  de 
quacunque  professione  valida,  sive  expressa  sive 
tacita;  quia  interior  voluntas,  a qua  maxime  pendet 
professionis  vis,  valor  et  obligatio,  non  solum  ver- 
bis, sed  etiam  factis  sufficienter  declarari  potest, 
id  est  voluntas  profitendi  ac  mutandi  statum ; 
quod  sufficit  ad  veram  professionem.  Sed  nota 
istam  vocem  religiosus  interdum  sumi  in  latiori 
significatione  pro  eo  qui  aliquod  speciale  religionis 
opus  agit. 

CAPUT  II. 

Quid  sit  formaliter  professio  religiosa,  et  quis  for- 
malis ejus  effectus. 

Dico  1 : De  substantia  et  essentia  religiosae  pro- 
fessionis, est  traditio,  quam  religiosus  de  se  ipso 
facit  religioni,  vel  Deo,  in  ista  religione  victurus  ; 
et  quidem  in  manibus  ejus  praelati,  cujus  acceptatio 
est  etiam  de  professionis  substantia  : ita  communi- 
ter doctores  Richardus,  Durandus,  Sotus,  etc.,  ex 
cap.  Ad  apostolicam  De  regular.  Ratio  est  quia  ad 
constituendum  quempiam  in  statu  religioso,  non 
sufficit  ut  quomodocunque  promittat,  sed  oportet 
ut  se  privet  jure  quod  in  seipsum  habet  in  ordine 
ad  suas  actiones  et  sua  bona,  illudque  transferat  in 
religionem  seu  in  ejus  praelatum.  Ilaec  autem  trans- 
latio non  fit,  nisi  per  religiosam  traditionem  ; hinc 
oritur  in  praelato  potestas  irritandi  suorum  religio- 
sorum vota,  acquirendi  eorum  bona,  cogendi  eos 
ad  obedientiam,  ac  puniendi.  Praeter  traditionem 
tria  etiam  paupertatis  , castitatis  et  obedientise  vo- 
ta sunt  de  professionis  substantia , sive  explicite 
sive  implicite  fiant,  v.  gr.  dum  religiosi  sancti  Do- 
minici profitendo,  solum  vovent  obedientiam  secun- 
dum regulam  sancti  Augustini. 

Dico  2 : Traditio  quae  in  professione  fit , quamvis 
immediate  homini  fiat,  non  est  tamen  pactum  aut 


donatio  mere  humana,  sed  est  religiosa  et  sacra  , 
nam  aliquo  modo  fit  principaliter  Deo,  erga  quem 
ex  illa  nascitur  obligatio  : hinc  ejus  transgressio  est 
sacrilegium.  Quare 

Dico  5 : Formalis  effectus  professionis,  quatenus 
traditionem  includit,  est  esse  traditum  aut  donatum, 
seu  translatum  in  alterius  potestatem.  Hinc  oritur 
in  religioso  subjectio  tum  servitutis  simul  et  filia- 
tionis erga  Deum,  tum  filiationis  spiritualis  erga 
praelatum ; et  in  praelato  potestas  erga  religiosum 
oeconomica,  paterna,  spiritualis  et  supernaturalis. 

Dico  4 : Ex  dictis  patet,  quamvis  traditio  et  tria 
vota  substantialia  secundum  se  ac  formaliter  sint 
diversa,  ex  illis  tamen  coalescere  professionem,  quo- 
ad substantiam  per  modum  unius  moralis  contra- 
ctus perfecti  ac  consummati.  Quoad  eos  autem  qui 
se  religioni  tradunt  in  ejus  servitium,  et  vocantur 
oblati , licet  emittant  tria  vota , possunt  tamen  vel 
sic  inveniri  qui  non  sint  vere  religiosi , nec  veram 
emittant  professionem;  quia  non  quaecunque  tradi- 
tio sufficit  ad  veram  professionem,  nec  salis  est  fieri 
vota  in  religione  approbata , sed  debet  fieri  traditio 
et  vota  in  religione  approbata  prout  est  approbata 
et  secundum  regulam  approbatam  emitti. 

CAPUT  III. 

An  ■ ad  valorem  professionis  requiratur  consensus 
omnino  liber  et  in  cetate  pubertalis. 

Dico  1 : Non  fit  vera  ac  valida  professio  sine  con- 
sensu ejus  qui  religiosus  efficitur,  et  quidem  sine 
consensu  omnino  libero  ac  perfecto ; ideoque  ex 
jure  positivo  ante  aetatem  puberem  nec  consensus 
efficax  nec  professio  valida  est.  Ecclesia  enim  ha- 
bet potestatem  irritandi  vota  , dum  non  fiunt  cum 
legitimis  conditionibus  ab  ipsa  praescriptis ; irritat 
autem  ejusmodi  vota  ante  pubertatis  annos  facta, 
nec  acceptat  ejusmodi  professionem  ; ergo  est  inva- 
lida. Sed  quamvis  nunc  non  possit  fieri  valida  pro- 
fessio ante  decimum  sextum  setatis  annum  expletum, 
potest  tamen  valide  serius  fieri  post  expletos  sexde- 
cim  annos  juxta  cujusque  religionis  statuta.  Dicun- 
tur enim  Carthusiani  nullum  admittere  ad  professio- 
nem ante  vicesimum  aetatis  annum,  et  praedicatores 
non  admittere  ad  eam  laicos  ante  decimum  octavum. 

Dico  2 : Pueri  ante  usum  rationis,  donati  reli- 
gioni a parentibus , nullam  habent  obligationem , 
si  quando  perveniunt  ad  annos  pubertatis , contra- 
dicant , nolinlque  religionem  profiteri ; libere  enim 
possunt  matrimonium  inire,  aut  quemcunque  alium 
statum  assumere.  Quaedam  igitur  jura,  quae  in  con- 
trarium afferuntur  seu  objiciuntur,  intelligenda  sunt 
de  filiis  in  infantia , qui  postquam  ad  annos  discre- 
tionis pervenerunt,  oblationi  de  se  factae  a paren- 
tibus expresse  vel  tacite  consenserunt.  Deinde  hic 
liber  consensus  ad  validam  professionem  necessa- 
rius nou  tantum  requiritur  ex  parte  religiosi  se  dan- 

tis,  sed  eliam  ex  parte  religionis  acceptantis ; pro- 
fessio enim  includit  quoddam  pactum  inter  religio- 
sum et  religionem  , in  quo  utriusque  consensus  re- 
quiritur, et  potestas  in  acceptante. 

CAPUT  IV. 

An  consensus  ex  metu  reddat  professionem  invalidam. 

Nota  : Non  agitur  hic  de  eo  qui  ex  metu  exte- 
rius profitetur,  interius  autem  non  consentit ; sed  de 
eo,  qui  ex  metu  profitendo  verum  interius  consen- 
sum praebet. 

Dico  1 : Professio  ex  metu  facta  non  videtur  esse 
nulla  ac  irrita  ex  natura  rei,  sed  ex  jure  positivo 
est  certo  nulla  et  irrita.  (Sanchez,  Henriquez,  Les- 
sius,  etc.)  Probaturprima  pars,  quia  sive  iste  metus 
sit  directe  incussus  ad  extorquendum  consensum, 
sive  ex  occasione  alicujus  periculi,  mortis,  naufragii, 
etc.,  conceptus,  •homo  semper  retinet  tunc  sufficien- 
tem libertatem  ad  profitendum  ; cumque  hic  et  nunc 
simpliciter  et  absolute  profiteatur,  ergo  ex  natura 
rei  est  valida;  et  quamvis  patiatur  injuriam  ab  eo 
qui  metum  incutit,  non  tamen  a Deo  cui  fit  promis- 
sio ac  traditio.  Probatur  prima  pars  ex  variis  juris 
capitibus  et  ex  communi  Ecclesiae  sensu  , consuetu- 
dine, praxi. 

Dico  2 : Ad  irritandam  professionem  non  sufficit 
metus  levis,  sed  requiritur  gravis  , cadens  in  con- 
stantem virum  ; nec  etiam  videtur  sufficere  timor 
reverentialis , si  significet  tantum  interiorem  reve- 
rentiam erga  patrem  , aut  aliam  ejusmodi  personam 
cum  quadam  verecundia  , quae  puerum  aut  puellam 
detinet  ne  illius  voluntati  contradicat ; secus  vero  , 
si  insuper  includat  aliquam  coactionem , qua  puer 
aut  puella  cogitur  istam  reverentiam  ei  praestare  ob 
incussas  minas,  ita  ut  in  hoc  negotio  non  audeat 
illius  voluntati  contradicere.  Praeterea  quamvis  ex 
parte  religionis  requiratur  etiam  voluntaria  acce- 
ptatio vel  receptio , si  tamen  praelatus  quocunque 
metu  adactus  non  ficte  sed  vero  consensu  professio- 
nem aeceptarit , videtur  valida  professio,  quia  nul- 
lum jus  ecclesiasticum  , nec  consuetudo  , nec  aliud 
prindipium  habetur,  quo  reddatur  invalida  ejusmodi 
professio  aut  acceptatio. 

CAPUT  V. 

An  professio  facta  per  errorem,  dolum,  aut  ignoran- 
tiam sit  valida. 

Dico  : Ignorantia  vel  deceptio  in  substantialibus 
religionis  rebus  vel  adeo  gravibus  ut  moraliter  ad 
religionis  substantiam  revocentur,  reddit  professio- 
nem invalidam  ac  nullam  ; v.  gr.  si  quis  inducatur 
ad  faciendam  professionem  , putans  se  non  in  per- 
petuum obligari , vel  per  eam  non  privari  suorum 
bonorum  dominio,  etc.,  aut  si  decipiatur  circa  re- 
ligionis asperitatem,  quae  tanta  sit,  ut  moraliter  su- 
peret ipsius  vires.  Probatur  ex  cap.  Cum  dilectus, 
ex  cap.  1 De  his  quee  vi,  et  ex  cap.  Veniens  De  con- 
vers.  conjug.  Deinde  ejusmodi  deceptio  reddit  ma- 
trimonium invalidum  , ergo  et  professionem.  Sed 
quando  ignorantia  vel  deceptio  est  tantum  in  acci- 
dentalibus religionis  rebus,  vel  in  iis  quae  sunt  mi- 


noris momenti,  non  constat  irritam  facere  profes- 
sionem, quia  non  excludit  substantialem  consensum. 
Parum  autem  refert  ex  qua  causa  adveniat  iste  er- 
ror,vel  ignorantia,  sive  per  injuriosam  deceptionem, 
sive  ex  aliqua  causa  naturali  et  exstrinseca,  quia 
professionis  impedimentum  in  hoc  casu  non  pro- 
venit ex  injuria,  sed  proxime  ex  consensus  defectu ; 
nec  hoc  impedimentum  ex  parte  profitentis  tantum, 
sed  etiam  ex  parte  religionis , cujus  consensus  est 
quoque  necessarius,  potest  intervenire,  de  quo  cum 
proportione  idem  dicendum  est. 

CAPP.  VI,  YII. 

An  servitus,  vel  consummatum  matrimonium  reddat 
invalidam  professionem. 

Dico  I : Una  ex  conditionibus  requisitis  ad  lici- 
tam professionem  faciendam , est  libertas  a statu 
servitutis  ; servus  enim  manens  servus  non  potest 
licite  religionem  profiteri  sine  heri  licentia  (cap. 
Qui  vere  16,  qusest.  1 ).  Videtur  tamen  sic  facta  pro- 
fessio, esse  valida  (Angelus,  Sylvester,  Lessius,  etc.,) 
quia  nullum  habetur  jus  canonicum  quod  illam  fa- 
ciat irritam , neque  ex  natura  rei  est  irrita.  Potest 
tamen  herus  eum  etiam  professum  repetere,  et  co- 
gere sibi  servire , et  non  religioni ; ast  extra  mo- 
nasterium manebit  verus  religiosus  votis  obstrictus. 
Nec  potest  a religione  cogi  herus , ut  vendat  suum 
servum  , vel  pro  eo  pretium  accipiat , nisi  sub  ea 
conditione  in  professionem  consensisset.  Deinde  si 
extra  triennium  illum  non  repetiit,  cum  posset,  po- 
test admitti  ad  professionem  , nec  est  hero  redden- 
dus, sed  tantum  res  quas  secum  attulit  (cap.  Si  quis 
incognitus  17,  qusest.  2).  Imo  si  herus  sciat,  et  non 
contradicat , censetur  consentire.  Sed  si  servus  illo 
invito  professionem  fecerit,  et  religio  sciens  admi- 
serit, herus  si  velit,  potest  religionem  cogere  ad 
dandum  pretium  pro  gravamine  sibi  injuste  illato; 
secus  , si  ignorans  et  bona  fide  eum  admiserit. 

Dico  2 : Professio  alicujus  conjugis  sine  alterius 
conjugis  licentia  post  consummatum  matrimonium, 
licet  ex  flatura  rei  videatur  esse  valida,  sicut  jam 
dixi  de  servi  professione  invito  domino  , tamen  ex 
jure  ecclesiastico  est  certum  esse  invalidam  ac  nul- 
lam, ut  colligitur  ex  cap.  Quidam  De  convers.  con- 
jugat., et  ex  cap.  Placet,  eodem  titulo.  Sed  hsec  jura 
excipiunt  aliquid  circa  votum  castitatis,  docendo 
illud  fuisse  validum,  nempe  ex  natura  rei  et  vivente 
conjuge  obligare  ad  non  petendum  debitum,  et  illo 
mortuo  ad  non  contrahendum  novum  matrimonium. 
Quando  autem  fit  ab  uno  conjuge  professio  de  licen- 
tia alterius  conjugis  promittentis  etiam  suam  con- 
versionem juxta  jus  requisitum,  id  est  castitatem 
servare,  tunc  patet  illam  esse  licitam  ac  validam, 
quamvis  subsistat  adhuc  semper  indissolubile  ma- 
trimonii vinculum,  sopito  et  impedito  ejus  usu.  Si 
autem  fiat  professio  de  licentia  alterius  conjugis 
sine  ejus  conversione  , id  est  manentis  in  srnculo 
sine  edito  castitatis  volo,  est  quidem  valida,  sive 
expressa  fuerit  licentia  sive  tacita  tantum  , quae  in- 
lelligitur  esse  dum  alter  conjux  scit  alterius  lactum, 

et  non  vetat  : ut- colligitur  ex  cap.  Ex  parte  1,  De 
convers.  coujug.,  et  ex  cap.  Consuluit,  ibidem.  Sed 
si  alter  conjux,  qui  licentiam  dedit,  sine  conversione 
manens  in  saeculo,  petat  suam  vel  suum  conjugem 
jam  prolessum,  debet  illi  reddi  ad  usum  matrimonii. 
Ita  statutum  est  in  cap.  1 De  convers.  conjug.  Licet 
enim  conjux  licentiam  dederit,  non  censetur  vovisse 
castitatem , nec  potest  ad  hoc  cogi , si  nolit ; quia 
quamvis  jus  statuat  ut  ista  licentia  non  habeat  effe- 
ctum , nisi  ipsa  uxor  votum  emittat,  si  tamen  hoc 
jus  non  fuerit  servatum  , non  ideo  potest  ad  hoc 
compelli,  quia  illa  juris  transgressio  magis  tribuenda 
est  praelato  vel  conjugi  profitenti , quam  oi  qui  li- 
centiam dedit ; vel  si  in  eo  fuit  culpa  aliqua , ista 
poena  non  est  proportionata,  nec  ullo  jure  lata  ; ergo 
petenti  debet  reddi  conjux , nisi  manens  in  saeculo 
fecisset  simplex  religionis  votum.  Verumtamen  mor- 
tuo conjuge,  qui , vel  quae  licentiam  dedit,  vel  si 
vivens  velit  castitatem  vovere,  tenetur  alter  vel  al- 
tera quae  professionem  emisit , redire  ad  monaste- 
rium, ejus  enim  professio  quae  fuit  valida,  semper 
subsistit. 

CAPUT  VIII. 

An  episcopus  , vel  alius  in  alia  dignitate  constitutus 
possit  professionem  emittere. 

Dico  1 : Episcopus  per  se  et  sua  voluntate , id  est 
sine  obtenta  papae  licentia,  non  potest  professionem 
emittere.,  ex  cap.  Nisi  cum  pridem  De  renunt.,  etc. 
IIoc  intelligitur  de  episcopo  confirmato  et  consecrato, 
et  actualiter  suam  ecclesiam  habente , ac  etiam  de 
episcopo  confirmato  habente  ecclesiam  sed  nondum 
consecrato,  imo  et  probabiliter  de  episcopo  titulari 
habente  ecclesiam  ab  infidelibus  occupatam,  aut 
relegato  : non  vero  de  episcopo  consecrato,  qui  nul- 
lius est  ecclesiae  episcopus,  nec  de  electo  tantum, 
et  nondum  confirmato , nisi  personali  praecepto  ve- 
titus sit  professionem  facere.  Ista  prohibitio  episcopo 
facta  emittendi  professionem  , non  eam  reddit  irri- 
tam quoad  ejus  substantiam  seu  quoad  tria  religio- 
nis vota  ; sed  irritum  reddit  aliquem  ejus  effectum, 
nempe  dissolutionem  vinculi  episcopalis  sine  qua 
substantia  stare  potest,  id  est  remanendo  episcopus 
potest  de  novo  vovere  castitatem  ac  paupertatem  : 
actualis  enim  horum  duorum  observatio  non  repu- 
gnat statui  episcopali.  Item  potest  obedientiam  vo- 
vere in  eo  quod  muneri  episcopali  non  repugnat : 
sed  quia  non  potest  renuntiare  suo  episcopatui,  seu 
solvere  spirituale  vinculum  quod  est  inter  episco- 
j pum  et  ipsius  ecclesiam , ideo  professio  quoad 
omnem  religionis  usum  episcopali  muneri  repugnan- 
tem manet  impedita,  et  quoad  hunc  effectum  inva- 
lida, et  episcopo  prohibita.  Unde  quoad  substantiam 
et  religiosum  vinculum  nullo  jure  ecclesiastico  est 
irrita,  sed  est  irrita  quoad  ejus  usum,  sive  quoad 
muneris  episcopalis  renuntiationem  aut  obligatio- 
nem, onus  et  usum  tollendum 

Dico  2 : Alii  praelati  episcopo  inferiores  possunt 
sine  papae  licentia  dimittere  suam  dignitatem  'aut 
beneficium  ac  professionem  emittere  ; quia  illi  non 


obligantur  speciali  voto  perpetuo  ad  pastorale  mu- 
nus, adeoque  nulla  egent  dispensatione , et  nullum 
jus  illis  id  prohibet.  Item  professio  facta  in  una  rer- 
ligione  impedit  quidem  professionem  in  alia  laxiori 
aut  aequali,  sed  non  in  strictiore  et  altiore. 

CAPUT  IX. 

Qucenam  sit  obligatio  filii  jam  professi  ad  subvenien- 
dum parenti  graviter  egenti. 

Nota  : Quamvis  filius,  relicto  parente  graviter 
egenti,  possit  mortaliter  peccare  faciendo  professio- 
nem ; tamen  professio  est  valida.  Hinc  quaeritur  ad 
quid  obligetur  filius  jam  professus  erga  parentem 
graviter  egentem.  Quare  omissis  variis  doctorum  id 
diversimode  explicantium  opinionibus  : 

Dico  1 : Quando  filius  professus  est  religionem 
cum  injuria  parentis  jam  in  gravi  necessitate  con- 
stituti, tenetur  petere  facultatem  ad  illi  subvenien- 
dum , et  religio  seu  praelatus  tenetur  eam  dare ; si 
autem  neget,  nec  aliud  remedium  commodum  adsit, 
v.  gr.  si  nec  ex  eleemosynis  corrogatis , nec  aliquo 
vivendi  modo  a praelatis  concesso,  nec  alia  via  pos- 
sit illi  succurrere  , potest  licentia  nec  a praelatis  im- 
mediatis , nec  a generali,  ipsove  papa  obtenta  ei 
succurrere , secluso  scandalo,  et  notabili'  religiosi 
status  indecentia. 

Dico  2 : Quando  parens  incidit  post  filii  professio- 
nem in  gravem  necessitatem,  in  qua  prius  non  erat, 
tenetur  illi  subvenire  servato  suo  statu  et  substan- 
tiali religionis  ordine;  non  tamen  potest  ob  istam 
causam  mutare  statum  sine  legitima  pontificis  aut 
suorum  praelatorum  facultate.  Facultatem  autem 
ad  diu  vivendum  extra  monasterium , vel  etiam  ad 
mutandum  habitum , aut  ad  vivendum  intra  mona- 
sterium cum  detrimento  ejus  actionum,  quae  in  uli- 
liiatem  monasterii  redundabant , probabilius  non 
tantum  non  tenetur  religio  ex  justitia  concedere , 
quia  sine  ullo  onere  aut  debito  justitiae  acquisivit 
jus  absolutum  in  istam  personam  per  ipsius  profes- 
sionem , sed  nec  etiam  ordinarie  ex  cliaritate  cum 
suo  notabili  incommodo.  Retento  autem  religioso 
statu  et  substantiali  ordine,  si  praelatus  injuste  in 
iis  quae  non  sunt  principalia  ad  substantialem  sta- 
tus religionis  statum  pertinentia,  sed  quaedam  se- 
cundaria, v.  gr.  observatio  hujus  caeremoniae  vel  re- 
gulae, cujus  transgressio  non  est  directe  contra  status 
aut  alicujus  voti  substantiam,  deneget  licentiam; 
nec  sit  moralis  spes  eam  obtinendi , videtur  sine 
illa  caute  et  occulte  vitato  scandalo  posse  filius 
professus  per  illa  parenti  graviter  egenti  succurrere. 
Denique  ad  omnia  ad  quae  in  praedicto  casu  obliga- 
tur filius  erga  parentem , etiam  parens  professus 
obligatur  erga  filium.  De  fratrum  autem  obligatione 
erga  fratres  aut  sorores  idem  dicendum  est  pro 
professione  quod  dictum  est  supra  pro  ingressu  re- 
ligionis. 

CAPP.  X,  XI. 

De  exemptione  debitorum,  et  conditionibus  exparte 
religionis  requisitis  ad  recte  profitendum. 

Nota  : Debita  quae  impediunt  ingressum  religio- 

nis,  etiam  a fortiori  impediunt  professionem,  non 
tamen  irritam  reddunt. 

Dico  1 : Qui  licite  cum  debitis  professus  est,  non 
tantum  non  tenetur  nec  potest  egredi  monasterium 
ad  solvendum  debitum,  sed  probabilius  per  profes- 
sionem totum  ipsius  debitum  exstinctum  est ; quia 
per  eam  homo  civiliter  moritur  ; adeoque  nulla  am- 
plius justitiae  obligatio  manet  in  creditore.  Unde  non 
tenetur  exjustitia  intra  monasterium  propriis  mani- 
buslaborare,  eleemosynas  quaerere,  mendicare,  etc., 
ad  sua  debita  solvenda.  Si  autem  illicite  et  graviter 
peccando  contra  justitiam  respectu  creditoris  pro- 
fessus est,  quia  nempe  tenebatur  exspectare,  donec 
prius  solveret  debita,  tunc  Navarra,  Angelus,  Medina, 
censent  eum  teneri  solvere  vel  intra  religionem,  si 
possit : vel  relicta  religione,  si  necesse  sit,  ex  facultate 
quidem  superioris,  si  eam  possit  obtinere ; vel  si  ne- 
queat, etiam  sine  illa,  contra  Sylveslrem  et  Paluda- 
num  sentientes  eum  non  teneri  solvere  tale  debi- 
tum sive  egrediendo  religione,  sive  manendo  intra 
illam.  Sed  via  media  inter  istos  auctores  inceden- 
dum esse  censeo  : quamvis  iste  non  teneatur  reli- 
gione egredi  ut  solvat  debita,  nec  quidquam  contra 
istius  status  decentiam  vel  substantiam  facere,  quia 
debita  civilia  non  obligant  tanto  cum  rigore  ut  te- 
neatur quis  cadere  a suo  statu , tamen  videtur,  si 
aliquo  modo  possit  commode  intra  religionem  ma- 
nens, et  regularem  disciplinam  observans  teneri  illa 
solvere;  quia  ratio  injuriae  ex  se  obligat  ad  satis- 
factionem possibilem  intra  status  decentiam.  Quoad 
censuras  ecclesiasticas,  si  quis  illis  innodatus  pro- 
fiteatur, valida  est  professio. 

Dico  2 : Conditio  ex  parte  religionis  requisita  ad 
validam  professionem  , est  ut  ea  fiat  in  manibus 
ejus  qui  habeat  potestatem  incorporandi  isti  religio- 
ni profitentem,  nempe  vel  ejus  praelati,  vel  summi 
pontificis,  vel  etiam  episcopi  per  se  aut  alium  dele- 
gatum si  talis  religio  non  sit  exempta  ab  ejus  juris- 
dictione ; an  professio  debeat  fieri  cum  capituli  seu 
monasterii  consensu  vel  sine  illo,  id  pendet  ex  illius 
religionis  instituto.  Professio  autem  facta  tantum 
sub  spe  ratihabitionis , si  acceptans  postestatemnon 
habeat,  licet  postea  ratihabeatur,  non  videtur  valida. 
Denique  acceptans  praeter  potestatem,  debet  habere 
liberam  acceptandi  professionem,  et  obligandi  reli- 
gionem eo  modo  quo  obliganda  est,  voluntatem. 

CAPUT  XII. 

Quaenam  forma  servanda  est,  ut  professio  valide  et 
licite  fiat. 

Dico  1 : Certum  est  aliquam  exteriorem  formam, 
quae  mutuum  religionis  et  religiosi  consensum  suf- 
ficienter exprimat,  requiri,  ut  professio  perficiatur, 
ej usque  vinculum  consurgat,  ut  constat  ex  Dionysio, 
c.  6 De  eccles.  hierar.,  et  aliis.  Hujusque  formae 
expressio  ordinarie  fit  per  verba  profitentis;  ex  parte 
recipientis,  ordinarie  nulla  verba  requiruntur, 
sufficit  aliquod  signum  quo  patefacit  se  acceptare 
professionem.  Deinde  ex  natura  rei  et  jure  commu- 
ni, non  requiritur,  ut  professio  fiat  scripto , cum 


possit  sola  voce  fieri ; et  contra  non  requiritur  ne- 
cessario ut  voce  fiat,  cum  possit  solo  scripto  exhibi- 
to fieri,  tamen  jure  speciali  aliquarum  religionum 
requiritur  ut  scripto  fiat,  ac  voce  proferatur  : et 
quidem  in  societate  Jesu  videtur  id  esse  professioni 
essentiale  ut  scribatur  et  legatur  coram  testibus,  ut 
colligitur  ex  v.  part.  cap.  5 Conslit.,  his  verbis  : 
Illud  autem  essentiale  est,  ut  publice  votum  leyatur 
coram  iis,  etc.,  id  est,  coram  iis  de  societate  ei  ex- 
ternis, qui  adfuerint.  Pro  qua  re  spectanda  est  ac 
servanda  cuj usque  religionis  consuetudo. 

Dico  2 : Ad  expressae  professionis  formam  requi- 
ritur necessario  ut  per  eam  exprimatur  trium  voto- 
rum essentialium  obligatio  cum  traditione  certae  ac 
determinatae  religioni  facta  ; expressa  enim  profes- 
sio non  est  valida  si  non  obliget  ad  certam  ac  deter- 
minatam religionem ; quia  status  religiosus  non  po- 
test reipsa  suo  modo  exsistere , quin  sit  in  certa  spe- 
cie. Imo  vero  nunc  ex  speciali  Ecclesiae  decreto  sta- 
tutum est,  ut  professio  religiosa  fieri  non  possit  nisi 
in  religione  approbata , adeoque  in  vita  communi  ac 
regulari. 

Dico  5 : Ad  valorein  professionis  necessario  re- 
quiritur forma  ita  absoluta , ut  non  includat  condi- 
tionem status  religiosi,  substantiae  repugnantem 
(Sylvester,  Angelus,  Covarruvias,  Lessius,  etc);  quia 
deficiente  substantiali  parte,  aut  in  hanc  consensu, 
non  potest  contractus  seu  professio  perfici.  Si  autem 
professio  facta  sit  sub  conditione  indifferenle  aut 
non  repugnante  status  religiosi  substantiae,  videndum 
est  qualis  sit  ista  conditio  : si  sit  conditio  de  praesen- 
ti aut  de  praeterito  ac  subsistat,  valida  est  professio; 
si  non  subsistat,  invalida  ; si  vero  sit  de  futuro,  vi- 
detur professio  quoad  proprium  ejus  vinculum,  esse 
nulla,  nisi  apposita  conditio  ita  reducatur  ad  con- 
ditionem de  praesenti,  ut  ea  impleta  ac  subsecuta, 
fiat  novus  consensus  cum  nova  actuali  traditione ; 
sicut  dicitur  de  matrimonio  facto  conditione  etiam 
per  verba  de  praesenti,  quod  impleta  conditione  non 
incipit  esse  matrimonium  nisi  mutuus  consensus 
denuo  detur.  Deinde  sicut  matrimonium  factum  sub 
conditione  aequivalet  sponsalibus  quoad  vim  obli- 
gandi ad  ineundum  matrimonium  impleta  condi- 
tione; ita  professus  sub  ejusmodi  conditione,  tenetur 
postea  impleta  conditione  vere  profiteri,  et  ad  id 
cogi  potest. 

Dico  4 : Professio,  sicuti  matrimonium  , aut  alius 
contractus,  potest  fieri  per  procuratorem  specialiter 
deputatum  ad  illam  emittendam  in  tali  religione  suo 
nomine.  Quoad  locum  professionis,  sive  intra  mo- 
nasterium sive  in  templo  fiat , nihil  refert  pro  ejus 
valore.  Sed  professio  feminse  in  virorum  religione, 
et  contra  viri  in  religione  feminarum,  non  censetur 
valida  juxta  communem  sententiam,  quia  non  fit  in 
religione  approbata  pro  illis. 

CAPP.  XIII,  XIV. 

Quos  effectus  habeat  valida  professio  expressa. 

Dico  1 : Ex  voto  castitatis  oritur  inhabilitas  ad 
matrimonium  ineundum , et  irritatio  matrimonii 

rati , non  consummati ; ex  voto  paupertatis  , inha- 
bilitas  ad  habendum  aliquid  proprium,  etc. ; ex  voto 
obedienliae,  obligatio  parendi  praelato,  etc.;  ex  tra- 
ditione, translatio  et  privatio  sui  juris;  ex  tota  pro- 
fessione sequitur  per  privilegium  exemptio  a juris- 
dictione judicum  ordinariorum  , ablatio  aliquarum 
irregularitatum,  etc 

Dico  2 : Quamvis  professio  valida  non  remittat 
ex  opere  operato,  reatum  culpae  uti  baptismus  ; pie 
tamen  credi  potest  Deum  prolilenti  in  statu  gratiae 
remittere  ex  sua  liberalitate  omnem  poenae  tempo- 
ralis reatum  quasi  ad  munerandum  excellentemistius 
operis  perfectionem,  etiamsi  haec  non  sit  condigna 
istius  reatus  satisfactio.  Qua  in  re  nonnulli  sancti 
Patres  professionem  religiosam  quasi  aequiparant 
baptismo. 

Dico  5 : Per  religiosam  professionem  omnia  vota 
quae  illam  praecesserunt,  exstinguuntur  veluti  per 
quamdam  commutationem  in  aliud  adeo  melius,  ut 
universaliter  et  quasi  eminenter  comprehendat  om- 
nia ista  vota  praecedentia  : ita  communiter  theologi 
D.  Tbomas,  Cajetanus,  Sotus,  Sylvester,  etc.;  adeo- 
que  vota  omnia  praecedentia,  quae  cum  ipsa  profes- 
sione simul  impleri  non  possunt,  v.  gr.  vota  pere- 
grinationum, etiamsi  reservata,  eleemosynarum,  etc., 
aut  etiam  vota  pure  realia,  per  eam  commutantur  et 
exstinguuntur.  Insuper  vota  quae  simul  stare  et  im- 
pleri possunt  cum  ipsa  professione,  et  etiam  ea  quae 
ante  professionem  impleri  potuerunt , sive  realia 
vel  personalia , sive  parva  vel  magna  etiam  reser- 
vata, si  faciens  professionem  habeat  intentionem 
omnia  illa  commutandi  in  suam  professionem,  to- 
tamque  eorum  obligationem  exstinguendi,  potest 
valide  et  licite  id  (acere,  talis  enim  commutatio  est 
evidenter  in  melius ; probabiliter  tamen  si  vovens 
seu  profitens  non  intendat  istam  suorum  votorum 
commutationem,  ipso  facto  non  fit  : quia  nullum 
apparet  jus,  cujus  vi  fiat;  non  naturale,  quia  ista 
vota  non  sunt  incompossibilia  ex  natura  rei;  non 
divinum  positivum,  quia  nullibi  reperitur;  non  ec- 
clesiasticum , quia  ex  cap.  Scripturce  de  voto,  quod 
ab  auctoribus  affertur,  nonsat  id  colligitur.  An  vero 
tale  jus  fuerit  consuetudine  introductum  , dubitari 
aut  conjectari  posset  ob  tot  tantorumque  virorum 
ipsa  professione  omnia  vota  exstingui  asserentium 
auctoritatem ; cseterum  tutius  est  ut  qui  profitentur, 
admoneantur  semper  de  ejusmodi  commutatione 
facienda,  vel  certe  ut  superiores  statim  post  factam 
professionem  illa  vola  reddant  irrita,  quod  facere 
possunt.  Quoad  id  quod  D.  Thomas  asserit  cum 
multis  idem  sentientibus  , votum  ingrediendae  stri- 
ctioris religionis  exstingui  perprofessionem|(nempe 
votum  solemne)  in  laxiori,  quamvis  ex  vi  solius  juris 
naturalis  non  exstinguatur,  tamen  ex  jure  positivo 
Bonifacii  id  specialiter  statuentis  in  cap.  penult.  De 
regubar .,  exstinguitur;  imo  probabiliter  ante  Boni- 
facium  etiam  ex  jure  ecclesiastico,  saltem  consue- 
tudine introducto,  exstinguebatur.  De  votis  socie- 
tatis Jesu  simplicibus,  quae  post  biennium  probationis 


fiunt,  dicetur  postea  in  tomo  sequenti;  nunc  tantum 
supponimus  per  illa  non  exstingui  caetera  vota,  sed 
tantum  manere  ipso  jure  suspensa,  juxta  decretum 
128  primae  congregationis. 

CAPUT  XV. 

.4«  professionis  retigiosce  vinculum  quatenus  huma- 
num contractum  includit,  possit  dissolvi  per  volun- 
tatem contrahentium. 

Dico  I : Professionis  vinculum  ex  parte  profilen- 
tis  est  omnino  indissolubile,  ita  ut  nunquam  possit 
sola  ejus  voluntas  sufficere  vel  ad  illud  per  se  rum- 
pendum, vel  ad  cogendam  religionem  ut  illud  rum- 
pat, et  restituat  ipsi  libertatem ; quia  profitens 
transtulit  sui  dominium  in  religionem,  sicut  fit  in 
servitute  civili,  seque  in  perpetuum  donavit  reli- 
gioni : donator  autem  non  potest  acceptatam  dona- 
tionem revocare.  Ergo,  etc. 

Dico  2 : Post  absolutam  et  solemnem  professionem 
acceptatam,  religio  non  potest  sua  tantum  voluntate 
etiam  cum  causa  rationabili  religiosum  invitum  di- 
mittere liberum  a vinculo  professionis  et  obligatio- 
nis, eumque  religioso  statu  privare,  neque  illum  ad 
acceptandam  istam  dimissionem  cogere , quia  pro- 
fessio fit  cum  obligatione  reciproca  inter  religiosum 
et  religionem;  ac  quamvis  dimitteretur  seu  ejicere- 
tur, nunquam  prorsus  rescinderetur  prius  vinculum 
tam  ex  parte  religiosi  quoad  traditionem  et  servitu- 
tem religiosam,  quam  ex  parte  religionis»,  quae  non 
omnino  amitteret  jus  seu  dominium  acquisitum  in 
istam  personam  quandiu  aliam  religionem  non  in- 
traret ac  in  ea  profiteretur;  imo  licet  cederet  juri 
suo  quoad  illius  gubernationem,  maneret  tamen  sub 
potestate  et  speciali  obedientia  summi  pontificis, 
qui  est  supremus  omnium  religionum  praelatus.  Ve- 
rum cum  ejectus  a religione  exempta,  et  religionis 
habitu  privatus  amittat  exemptionis  privilegium, 
tenetur  episcopo  tanquam  suo  praelato  religiose 
obedire  juxta  jus  antiquum,  per  quod  olim  religiosi 
erant  episcoporum  jurisdictioni  subjecti. 

Dico  5 : Etiam  ex  mutuo  religionis  et  religiosi 
consensu  ac  conventione  non  potest  religiosa  tra- 
ditio a religione  rite  acceptata  rescindi  quoad  ejus 
vinculum  : haecque  professionis  indissolubilitas  fun- 
datur in  jure  tum  ecclesiastico  tum  naturali,  quia 
modus  faciendae  professionis  cum  vinculo  indisso- 
lubili est  quidem  jure  ecclesiastico  introductus  ac 
praescriptus;  tamen  professio  sic  facta  potest  etiam 
dici  reddi  indissolubilis  per  mutuam  contrahentium 
voluntatem,  adeoque  ex  natura  rei  : lym  quia  reli- 
giosus sic  se  tradens,  se  privat  potestate  revocandi 
aut  retractandi  sui  donationem,  tum  quia  religio  ex 
vi  suae  institutionis  ita  eam  acceptat,  ut  absolutum 
quasi  dominium  istius  religiosi  Deo  simul  et  sibi 
vices  Dei  gerenti  in  perpetuum  acquirat;  ideoque 
non  potest  amplius  acceptatio  retractari,  quia  istud 
jus  acquisitum  principaliter  ac  specialiter  transivit 
in  Deum,  cujus  bona  seu  jura  acquisita  solus  papa 
tanquam  ejus  vicarius,  potest  dispensare;  non  au- 
tem religio  aut  ejus  praelatus,  llinc  : 

CAPP.  XVI,  XVII,  XVIII. 

Ah  papa  et  solus  papa  possit  in  professione  religiesa 
dispensare. 

Dico  1 : Papa  potest  dispensare  in  professione 
religiosa,  adeoque  efficere  ut  qui  fuit  hactenus  re- 
ligiosus professus,  non  sit  amplius  religiosus  : ita 
communius  theologi,  Cajetanus,  Paludanus,  Scotus, 
Richardus,  Valentia,  Toletus,  Sanchez,  Lessius,  etc., 
contra  D.  Thomam  (2-2,  qusest.  188,  art.  11,  licet 
alibi  etiam  oppositum  teneat),  Sylvestrem,  Capreo- 
lum, etc.  Probatur  : 1°  ex  praxi,  nam  papae  dispen- 
sarunt cum  Ramiro  monacho  et  sacerdote,  regibus 
Aragoniae  consanguineo,  cum  Constantia  Siciliae  re- 
gis filia  monacha,  cum  Casimiro  Benedictino  rege 
Poloniae  ad  ineundum  matrimonium.  2°  Ex  capite 
unico  De  volo  in  6,  ubi  dicitur  voti  solemnitas  esse 
ex  Ecclesiae  institutione  introducta.  Papa  autem  po- 
test dispensare  in  quacunque  Ecclesiae  institutione 
seu  constitutione ; quamvis  enim  status  religiosus 
quoad  substantiam  sit  ex  jure  divino  positivo,  seu 
ex  institutione  Christi,  non  tamen  suo  praecepto 
Christus  reddidit  immutabilem  et  indispensabilem  ; 
sed  eum  reliquit  suae  naturali  obligationi,  in  qua 
papa  per  universalem  potestatem  a Christo  acce- 
ptam : Quidquid  solveris  super  terram,  erit  solutum 
et  in  ccelis  ( Mattii . xvi,  19)  ; et  : Pasce  oves  meas 
(Joan.  xxi,  17),  tanquam  ejus  vicarius  potest  dis- 
pensare. Sicut  ergo  potest  dispensare  in  voto  sim- 
plici, ita  et  in  solemni,  per  utrumque  enim  jus  ac- 
quiritur Deo,  qui  cum  ipsemet  possit  cedere  juri 
suo  acquisito  illudque  remittere,  suas  vices  summo 
pontifici  tanquam  omnium  suorum  bonorum  dispen- 
satori commisit  ut  istud  suo  nomine  remitteret,  et 
quoad  alterum  jus  religioni  acquisitum  per  religiosi 
traditionem,  hoc  etiam  potest  remittere  tanquam 
supremus  omnium  religionum  praelatus,  omnium- 
que  Ecclesiae  bonorum  ac  jurium  summus  dispen- 
sator. 5°  Ratione  : Id  quod  posset  impedire  dispen- 
sationem in  professione  religiosa,  est  voti  solemni- 
las;  nam  papa  in  omni  voto  simplici  potest  dispen- 
sare, sed  voti  solemnitas  est  introducta  ab  Ecclesia, 
uti  dicitur  in  dicto  capite  unico  ; ergo  non  impedit, 
cum  papa  possit  dispensare  in  omni  Ecclesiae  lege 
ae  constitutione,  adeoque  potest  in  professione  re- 
ligiosa dispensare  ; ex  graviori  tamen  causa  quam 
in  votis  simplicibus  nude  sumptis,  quia  majus  est 
traditionem  et  donationem  jam  factam  rescindere, 
quam  promissionem  remittere. 

Objicies  1 : Innocentius  papa  in  cap.  Cum  ad  mo- 
nasterium De  statu  monachorum,  sic  ait  : Abdicatio 
proprietatis,  sicut  et  custodia  castitatis  adeo  annexa 
est  regulae  monacliali,  ut  contra  eam  nec  summus 
pontifex  possit  licentiam  indulgere.  Cum  pontifex  di- 
cat se  non  posse  dispensare  in  actibus  contra  ista 
vota,  ergo  nec  illa,  nec  statum  per  illa  acquisitum 
auferre  potest.  Respondeo  : Nego  consequens.  Ibi 
onim  non  agitur  de  dispensatione  monachatus,  illum 
auferendo,  sed  de  dispensatione  observationis  voto- 
rum manente  monachatu;  dicitque  papa  se  non 


posse  dispensare  in  eorum  observatione  cum  mona- 
cho, manente  monacho ; quod  clarum  est. 

Obj.  2 : Non  potest  pontifex  efficere  ut  res  semel 
consecrata  ad  divinos  usus  permanens  in  suo  esse, 
non  maneat  consecrata,  sed  per  professionem  con- 
secratur religiosus  divino  cultui,  ita  ut  esse  religio- 
sum, nihil  aliud  sit  quam  esse  Deo  consecratum. 
Ergo  non  potest  papa  efficere  ut  persona  semel  reli- 
giosa per  professionem,  quandiu  vivit , non  sit  reli- 
giosa. Respondeo  : Nego  consequens.  Religiosus  di- 
citur res  seu  persona  consecrata  non  per  characte- 
rem indelebili  ter  impressum,  nec  per  actionem  sa- 
cram similem  ei  per  quam  calix  consecratur,  sed 
solum  per  quamdam  depulationem  promissione  aut 
pacto  firmatam,  per  quod  obligatur  ad  cultum  et 
usum  divinum.  Dum  autem  bcec  obligatio  aufertur 
vel  rescinditur  per  dispensationem,  tunc  amittit 
suam  consecrationem ; sive  iste  consecrationis  modus 
cessat,  quia  non  durat  nisi  quandiu  durat  obligatio 
pacti  seu  voti.  Sicut  enim  ista  consecratio  potest  ab 
Ecclesia  institui,  ita  et  potest  ab  ea  destrui  dispen- 
sando. Quod  attinet  ad  locum  Levitici,  capite  ultimo 
(xxvii,35)  : Illud  quod  semel  sancti  ficatum  est  Domino, 
non  potest  in  alios  usus  commutari , id  intelligitur  in 
sensu  composito  ; id  est,  durante  consecratione  et 
sanctificatione,  vel  etiam  seclusa  necessitate  et  au- 
ctoritate ejus  qui  possit  dispensare.  Imo  nec  id  pro 
omnibus  statuitur,  ut  patet  in  consecratione  et  san- 
ctificatione Nazaraeorum  (Num.  vi). 

Obj.  5 : Papa  non  potest  dispensare  in  matrimo- 
nio ; ergo  nec  in  professione  religiosa.  Respondeo  : 
Distinguo  antecedens.  In  matrimonio  rato,  nego  an- 
tecedens ; in  consummato,  concedo  antecedens. 
Verius  enim  est  posse  pontificem  in  matrimonio 
rato  dispensare,  ut  habetur  ex  cap.  Ex  publico  De 
convers.  conjug. , et  ex  cap.  Inter  corporalia  De 
translat.  episc.  Quod  vero  non  possit  dispensare  in 
matrimonio  consummato,  id  provenit  ex  speciali 
omnimodae  indissolubili  tatis  ratione  vel  ob  perfectam 
significationem  sacramentalem  unionis  Christi  cum 
Ecclesia,  vel  ob  damnum  aut  injuriam  in  liberos  na- 
turaliter redundaturam  orta. 

Itaque  quamvis  olim  opinio  D.  Thomse  fuisset  pro- 
babilis, nunc  tamen  post  Bonifacium  YIIl,  D.Thoma 
posteriorem,  qui  in  dicto  cap.  Unico  De  voto, 
declaravit  voti  solemnitatem  esse  de  jure  ecclesia- 
stico ; ac  post  bullam  Ascendente  Domino  Gregorii 
XIII,  in  qua  ipse  Bonifacii  dictam  declarationem 
confirmat,  addendo  insuper  ac  definiendo  statum 
vere  ac  proprie  religiosum  posse  stare  sine  ulla  so- 
lemnitate,  ac  revera  stat  in  gradu  scholarium  appro. 
batorum  societatis  Jesu,  contraria  sententia,  quam 
supra  attuli  et  asserui,  pro  certa  et  indubitata  te- 
nenda est. 

Dico  2 : Haec  potestas  dispensandi  in  professione 
religiosa  nunc  de  facto  in  solo  residet  summo  pon- 
tifice, qui  videtur  istam  dispensandi  potestatem  sibi 
reservasse,  dum  sibi  ccepit  reservare  religionum  ap- 
probationem aut  votorum  perpetuorum  dispensatio- 


583  THEOLOGIAE  SUAREZ  SUMMA.  584 


nem.  Unde  ante  istam  pontificum  reservationem, 
quando  episcopi  poterant  instituere  et  approbare 
religiones,  atque  acceptare  per  se  vel  per  alios  reli- 
giosam traditionem  ac  vola  religiosa,  tunc  videntur 
etiam  potuisse  cum  suis  religiosis  subditis  dispen- 
sare in  professione  religiosa  ac  in  votis  religiosis, 
sicuti  poterant  dispensare  in  voto  virginitatis.  Et 
quamvis  urgente  gravi  necessitate  etiam  nunc  juxta 
communem  doctorum  sententiam  possint  in  votis 
papae  reservatis  dispensare,  utendo  epiikia,  aut  in- 
terpretatione ; non  videtur  tamen  ista  potestas  nunc 
extendi  ad  dispensandum  in  solemni  voto  religionis 
quocunque  casu  aut  necessitate  occurrente,  uti  usus 
universalis  et  consuetudo  probat. 

CAPUT  XIX. 

Quot  modis  fieri  possit  tacita  professio  juxta  jus 
antiquum. 

Dico  1 : Primus  modus  tacitae  professionis  olim 
erat,  supposito  semper  interiori  profltenlis  consen- 
su, quando  aliquis  induebatur  habitu  professorum 
proprio,  id  est  distineto  ab  habitu  novitiorum,  ut 
colligitur  ex  cap.  Statuimus  De  regular. ; et  volunta- 
rie induendo  istum  habitum,  si  annus  probationis 
nondum  erat  expletus,  censebatur  illi  renuntiare, 
quod  ei  licitum  erat  per  cap.  Ad  aposlolicam  De  re- 
gular., non  tamen  ante  annos  pubertatis. 

Dico  2 : Juxta  quosdam  secundus  professionis  ta- 
citae modus  putatur  fuisse  per  exercitium  actuum, 
qui  jure  aut  consuetudine  erant  proprii  professo- 
rum, non  intercedente  ignorantia  aut  metu  gravi, 
etiamsi  illi  actus  exercerentur  in  ipso  novitiatus 
anno,  et  cum  solo  novitiorum  habitu,  ut  colligunt 
ex  cap.  Vidua  De  regular.  Quamvis  haec  sententia 
sit  satis  probabilis,  videtur  tamen  praeter  istos  pro- 
fessorum actus  proprios,  necessaria  fuisse  gestatio 
habitus  professorum  proprii,  ad  tacitam  professio- 
nem ; nec  arbitror  in  foro  ecclesiastico  aliquem  posse 
judicari  vere  professum  ob  solum  illud  signum  intra 
novitiatus  annum  exhibitum  sine  professorum  ha- 
bitu. Unde  verus  et  certus  tacitae  professionis  mo- 
dus erit  si  quis  et  habitum  religiosi  professi  assu- 
mat, et  ejus  actum  exerceat,  nempe  in  aetate  legi- 
tima cum  sufficienti  professionis  suae  scientia  ac  vo- 
luntate libera,  renuntians  anno  probationis  nondum 
expleto  ; et  quidem  si  solum  habitum  professorum 
induat  sine  actus  exercitio,  requiritur  post  habitum 
assumptum,  perseverantia  tridui,  ut  tacita  professio 
facta,  ac  valida  censeatur  ex  cap.  Ad  nostram  De 
regular.,  etiam  coram  Deo  et  in  foro  conscientiae. 
Imo  quamvis  assumptioni  dicti  habitus  adjungat 
actus  exercitium,  etiam  probabilius  requiritur  ista 
tridui  perseverantia  priusquam  sit  aut  censeatur  va- 
lida professio  tacita,  saltem  post  Bonifacium  VIII, 
qui  in  cap.  Constitutionem  De  regular.  in  6,  videtur 
id  requirere,  contra  quosdam  qui  dicunt,  quando 
susceptionis  habitus  professorum  proprii , adjungi- 
tur, actus  exercitium,  tunc  statim  non  exspectato 
triduo  censeri  factam  esse  professionem.  Sed  adverte 
sicut  erat  tacita  professio  ex  parte  profltenlis,  ita 


etiam  necessariam  fuisse  tacitam  admissionem  ac 
consensum  ex  parte  religionis. 

Dico  5 : Tertius  tacitae  professionis  modus  erat, 
dum  quis  post  expletum  probationis  annum  inte- 
grum, qui  debebat  post  pubertatem  inchoari,  gesta- 
bat professorum  habitum  , sicque  censebatur  taci- 
tam professionem  emisisse.  Si  iste  professorum 
habitus  erat  distinctus  ab  habitu  novitiorum,  debe- 
bat post  dictum  annum  expletum,  illum  suscipere; 
si  indistinctus,  debebat  illum  per  annum  probationis 
integrum  et  ulterius  gestare,  ut  censeretur  tacite 
professus. 

Dico  4 : Quidam  putant  fuisse  etiam  alium  tacitae 
professionis  modum  per  solam  cujusvis  habitus, 
etiam  novitiorum  proprii,  susceptionem,  si  iste  ha- 
bitus assumebatur  post  simplex  castitatis  et  ingre- 
diendae religionis  votum,  ita  ut  istud  votum  tanquam 
solemne,  redderet  personam  in  istius  habitus  susce- 
ptione inhabilem  ad  matrimonium  contrahendum, 
et  ratum  dirimeret,  sed  non  videtur  hoc  verum  : 
simplex  enim  votum  intrandi  religionem  nunquam 
redditur  solemne,  nisi  forte  solemnitate  aliqua  acci- 
dentali per  publicam  istius  habitus  novitiorum  sus- 
ceptionem cum'  demonstratione  talis  propositi  ac 
voti ; non  vero  substantiali,  quse  requirit  trium  vo- 
torum paupertatis,  castitatis  et  obedientiae  emissio- 
nem cum  traditione  et  acceptatione. 

CAPUT  XX. 

Quibusnam  modis  fiat  professio  tacita  juxta  jus  novum 
concilii  Tridenlini,  et  quos  habeat  effectus. 

Dico  1 : Post  concilium  Tridentinum  jam  non 
habet  locum  tacita  professio  ante  integrum  proba- 
tionis annum  expletum  facta,  cum  nec  ante  illum 
nunc  valeat  expressa;  ergo  multo  minus  tacita,  cum 
dicat  concilium  : Professio  antea  facta  sit  nulla.  Sed 
tacita  professio,  quse  fit  expleto  integro  probationis 
anno  adhuc  habet  locum  post  concilium  Tridenti- 
num, nullibi  enim  annullavi’  omnem  professionem 
tacitam ; ideoque  si  sit  expletus  probationis  annus, 
et  sexdecim  setatis  anni,  tunc  fieri  potest  duobus 
modis  supra  relatis,  et  non  aliis.  Ubi  ergo  fuerit 
sufficiens  distinctio  inter  habitum  professorum  et 
novitiorum , si  quis  completo  probationis  anno,  et 
suae  setatis  decimo  sexto,  sponte  professorum  habi- 
tum assumat,  professus  judicandus  est,  dummodo 
ex  parte  religionis  tacita  acceptatio  non  desit,  id  est 
vel  vidente  et  tacente  conventu  praelatus  professo- 
rum habitum  dedit,  vel. ipse  novitius  vidente  et  ta- 
cente prselato  istum  habitum  assumpsit,  atque  ita 
per  triduum  perseveravit.  Similiter  si  quis  per  inte- 
grum probationis  annum,  inchoandum  tamen  a de- 
cimo sexto  aetatis  anno  completo,  gestet  paten- 
ter indistinctum  religionis  habitum  eodem  modo 
quo  antea,  censebitur  professionem  tacitam  fecisse, 
quia  pro  eo  casu  nihil  innovatum  est  a concilio  Tri- 
dentino. 

Dico.2  : Cum  omnes  conditiones  requisitae  ad  pro- 
fessionem expressam,  requirantur  etiam  ad  tacitam, 
excepto  diverso  signo  externo,  ideo  professio  tacita 

habet  eosdem  effectus,  quos  expressa  superius  ex- 
ornatos, praeter  hos  duos  sequentes  in  jure  expres- 
sos : 1°  Professio  tacita  non  necessario  obligat  ho- 
minem illi  religioni,  in  qua  professus  est,  sed  reli- 
gioni in  genere,  ita  ut  possit  pro  suo  libitu  ad  aliam 
transire  etiam  laxiorem.  Ita  habetur  in  cap.  Consti- 
tutionem, in  cap.  Statuimus,  etc.,  De  regularibus,  in 
G.  Unde  intentio  aut  mens  sic  tacite  profitentis,  est 
tantum  se  obligare  juxta  id  quod  jus  determinavit, 


et  non  aliter  ; nec  aliter  religio  particularis  acceptat 
ejus  professionem  ; non  potest  tamen  eum  expellere, 
sed  potest  cogere  vel  ut  stalim  expressam  professio- 
nem emittat,  vel  aliam  religionem  eligat.  Verum  in- 
tra probationis  annum  nulla,  quodcunque  fiat,  tacita 
professio  nunc  est  valida  post  concilium  Tridenli- 
nnra.  2°  Tacite  professus  non  potest  eligi  in  prae- 
latum aut  abbatem  suae  vel  alterius  religionis,  ita 
in  cap.  Nullus  De  electione  in  6. 


LIBER  VII 

De  invalida  professione  religiosa. 


CAPUT  PRIMUM. 

Quibus  modis  professio  possit  esse  invalida,  et  quo- 
modo con  firmanda. 

Dico  1 : Professio  potest  esse  invalida  variis  mo- 
dis tam  jure  naturali  quam  ecclesiastico,  et  interdum 
ita  est  invalida  ac  nulla,  ut  nunquam  possit  fieri 
valida  aut  ratificari,  v.  gr.  professio  facta  in  reli- 
gione a sede  apostolica  non  approbata,  aut  facta  a 
perpetuo  amente.  Interdum  autem  ita  est  invalida  , 
ut  possit  postea  fieri  valida,  v.  gr.  professio  facta 
nunc  ante  decimum  sextum  aetatis  annum  expletum, 
est  invalida,  sed  fiet  valida,  si  is  qui  sic  professus 
est,  cognoscens  postea  nullitalem  suae  professionis, 
dato  novo  consensu  iterum  eam  emittat  in  setale 
legitima  : et  hic  quidem  novus  consensus  debet 
manifestus  fieri  per  aliquod  signum  exterius  sive 
expressum  sive  tacitum ; potestque  stalim  fieri  sine 
novo  novitiatu , si  ante  professionem  invalidam 
fuerit  factus  per  annum  integrum  sine  morali  in- 
terruptione : si  autem  non  fuerit  factus  per  annum 
integrum,  iterum  integre  repetendus  est,  perseve- 
rando nempe  in  tali  religione  sub  quocunque  ejus 
habitu  sive  novitiorum  sive  professorum  et  sub  ejus 
obedientia,  etiam  sine  exercitiis  novitiorum  propriis 
per  annum  integrum  computandum  ab  eo  tempore, 
in  quo  religiosus  prioris  suae  professionis  nullitatem 
cosmovit,  ac  decrevit  ex  animo  in  ea  religione  per- 
severare.  Et  si  professionis  nullitas  provenerit  ex 
defectu  irritante  duntaxat  religiosi  consensum,  non 
autem  religionis,  v.  gr.  si  religiosus  ficte  sine  inte- 
riori voluntate,  si  ex  metu  gravi  cadente  in  constan- 
tem virum,  si  ante  decimum  sextum  aetatis  annum 
professus  fuerit,  tunc  non  erit  necessarius  novus  re- 
ligionis consensus,  sed  prior  moraliter  perseverans 
sufficit,  et  praesumptive  simul  concurret  cum  novo 
consensu  quem  religiosus  id  temporis  praestabit,  et 
}uem  sufficienter  exterius  prodet  deferendo  religio- 
nis habitum,  et  perseverando  sub  praelatorum  obe- 
fientia  sine  religionis  injuria  ac  damno.  Si  autem 
nullitas  professionis  provenerit  ex  defectu  irritante 
et  religiosi  et  religionis  legitimum  a legibus  requi- 
situm consensum,  v.  gr.  si  quis  ante  expletum  no- 
vitiatus  annum  professus  fuerit,  tunc  utraque  pars 
cum  defectum  noverit,  suppletusque  fuerit  defectus, 


debet  denuo  consensum  dare  legitimum  et  effica- 
cem. 

Dico  2 : Quando  professio  fuit  nulla  ex  defectu 
legitimi  consensus  tam  religiosi  quam  religionis,  no- 
vus probationis  annus  debet  incipere  non  solum  a 
tempore  quo  scivit  religiosus  suam  professionem 
fuisse  nullam,  sed  maxime  a tempore  quo  religio  id 
scivit,  ut  possit  juxta  novitialus  regulas  aut  alio 
modo  illum  probare. 

Dico  o : Quando  receptio  fuit  nulla  seu  invalida, 
totum  probationis  tempus  quod  illam  ac  ipsam  post- 
ea factam  professionem  subsequitur,  etiamsi  puta- 
tam validam,  est  inutile  ad  complendum  valide  an- 
num probationis ; ideoque  ad  ratificandam  talem 
professionem  requiritur  ut  nova  receptio  valida  fiat, 
et  post  illam  fiat  novus  integer  probationis  annus, 
atque  hunc  tandem  sequatur  valida  professio.  Si  au- 
tem receptio  fuit  valida,  sed  professio  invalida,  quia 
ante  sufficiens  probationis  tempus  fuit  facta,  tunc 
totum  illud  tempus  quo  perseveratum  est  in  reli- 
gione sub  existimatione  validae  professionis,  nihil 
omnino  potest  prodesse  ad  complendum  probationis 
annum  ; ideoque  cognito  defectu  non  potest  ratifi- 
cari, sive  fieri  valida  professio,  nisi  tempus  ad  inte- 
gram probationem  sufficiens  pertransierit.  Verum 
non  obstante  hujusmodi  invalida  professione,  aliquo 
temporis  spatio  putata  valida , licet  probabile  sit 
probationis  tempus  quod  post  validam  receptionem 
pnecessil  professionem  , posse  computari  in  anno 
probationis  , ita  ut  post  cognitam  professionis  nul- 
litatem  non  oporteat  exspectare  integrum  annum 
novum  probationis  ad  ratificandam  professionem, 
sed  solum  debeat  suppleri  tempus  novitiatus , quod 
defuit,  uti  sensit  Sanchez,  dicens  illam  interrupt  o- 
nem  continuationis  requisitae  ad  integrum  proba- 
tionis annum  non  esse  sufficientem ; oppositum  ta- 
men est  securius  et  fortasse  probabilius,  ut  ex  Na- 
varra  colligitur. 

Dico  4 : Quando  professio  fuit  invalida,  religiosus 
volens  in  religione  manere,  non  tenetur  cxpressaip 
professionem  iterare,  sed  quantum  ad  religiones 
substantiam  ac  proinde  ad  absolutam  obligationem 
sufficit  tacita  professio,  quia  nullum  jus  ad  expres- 
sam obligat  : maxime  quando  professionis  defeolus 

est  occultus,  potestque  sine  nova  religionis  scientia 
ratificari  consensus  ; ubi  autem  religionis  scientia 
et  novus  consensus  requiritur,  si  ipsa  postulaverit 
expressam  professionem,  facienda  est ; si  nihil  ex- 
egerit, potest  professione  tacita  esse  contentus.  Quod 
vero  attinet  ad  electionem  passivam  in  religionis 
praelatum,  si  professio  expressa  ita  fuit  invalida  ac 
nulla,  ut  de  ejus  nullilate  constet,  vel  constare  pos- 
sit in  foro  ecclesiastico,  tunc  qui  illam  solum  tacite 
confirmavit  seu  ratificavit,  non  potest  eligi 'in  prae- 
latum, et  si  eligatur,  erit  electio  invalida  : adeoque 
non  potest  ipse  tuta  conscientia  illam  acceptare  ; se- 
cus vero  probabiliter , si  nec  constet  nec  constare 
possit,  Ecclesia  enim  non  judicat  de  occultis. 

CAPUT  II. 

An  professio  invalida  liabeal  aliquos  effectus. 

Dico  I : Quando  professio  bona  fide  et  sine  culpa 
facta,  simpliciter  et  absolute  est  invalida , sive  ex 
natura  rei , sive  ex  institutione  et  statuto  Ecclesiae, 
per  se  loquendo  nullum  habet  effectum,  ex  se  enim 
est  nulla,  et  dum  Ecclesia  illam  irritat,  non  tantum 
irritat  quoad  jus  et  obligationem  humanam , sed 
etiam  quoad  naturalem  vim  et  efficaciem.  Per  acci- 
dens tamen  potest  habere  aliquem  effectum  magis 
in  externo  quam  interno  foro  : quia  quandiu  existi- 
matur valida,  perinde  obligat  ac  si  valida  esset,  et 
si  illa  existimatio  sit  communis  ac  publica,  omnes 
actus  proprii  professorum,  quGS  iste  religiosus  exi- 
stimatus facit,  sunt  validi.  Deinde  si  dubitetur  an 
professio  sit  valida  necne,  potest  cogi  in  foro  externo 
ad  permanendum  in  religione,  et  tenetur  parere 
sententiae.  Imo  licet  non  interveniat  sententia , nec 
invalidius  probari  possit  in  foro  externo,  si  ipsemet 
sit  dubius  de  in  validitate,  videtur  posse  tunc  etiam 
cogi  a religione  ad  professionem  iterandam,  teneri- 
que eam  vere  et  non  ficte  iterare.  Si  autem  coram 
Deo  sit  certus  de  suae  professionis  bona  fide  factae 
invalidi  late,  non  videtur  teneri,  loquendo  in  rigore, 
illam  ratilicare  seu  iterare,  quantumvis  cogatur  per 
sententiam  publicam  in  religione  permanere,  ut 
communiter  tradunt  theologi,  Navarra,  Sanchez, 
Lessius,  etc.  Sed  cum  sic  foret  difficillimum  rema- 
nere apparenter  in  religione  sine  votorum  obliga- 
tione, consulendum  illi  esset  ut  professionem  prio- 
rem ratificando  validam  efficeret.  Haec  autem  omnia 
multo  magis  sunt  vera,  si  professionis  invaliditas 
proveniat  ex  fictione,  seu  ex  ficto  consensu  ac  culpa 
prdfitentis,  etiam  si  ficte  professus  non  obligetur 
vel  sic  ad  statum  religiosum,  vel  ad  votorum  obser- 
vationem. 

Dico  2 : Quando  professio  est  nulla  tantum  ex 
jure  ecclesiastico,  per  se  potest  habere  aliquos  ef- 
fectus, si  in  jure  sint  expressi ; et  hi  tres  exprimun- 
tur : 1°  Professio  tacita  intra  novitiatus  annum  facta 
per  susceptionem  habitus  professorum  proprii , va- 
let quoad  substantiam  status  religiosi,  non  quoad 
obligationem  alicujus  determinatae  religionis  (cap. 
Constitutionem  De  regular.  in  6,  etc.).  2°  Professio 
facta  in  religione  Mendicantium  ante  expletum  no- 


vitiatus annum,  quamvis  non  valeat  quoad  vinculum 
talis  religionis ; tamen  juxta  jus  antiquum  obligabat 
ad  statum  religiosum  ( cap.  Non  solum,  ibid. ).  Sed 
hi  duo  effectus  post  concilium  Tridenlinum  (sess. 
25,  cap.  15)  jam  annullati  sunt.  3"  Professio  invalida 
conjugis  sine  licentia  conjugis  facta,  habet  vim  seu 
effectum  voti  simplicis  castitatis,  juxta  cap  Quidam, 
ibid.  Alii  casus  sequentes  non  huc  pertinent , 
nempe,  susceptio  habitus  religionis  cum  proposito 
mutandi  vitam,  emissio  trium  substantialium  voto- 
rum in  manibus  episcopi , vel  alterius  non  habentis 
potestatem,  non  sunt  enim  professio  religiosa,  nec 
facta  in  religione  approbata. 

CAPUT  III. 

An  et  quomodo  liceat  statum  religiosum  dimittere  post 
professionem  invalide  faciam. 

Nota  1 : Agitur  hic  de  professione  absolute  in- 
valida, quae  non  fuit  ratificata,  et  quam  non  vult  sic 
professus  ratificare.  Unde  hic,  relicta  religione,  po- 
test pro  suo  libitu  quantum  est  ex  vi  sum  professio- 
nis invalidae,  quemvis  statum  assumere. 

Nota  2 : Quamvis  religiosus  testetur  tV.am  jura- 
mento , suam  professionem  omnino  nullam,  v.  gr. 
ob  defectum  interioris  consensus,  vel  ob  alium 
quemcunque  defectum  occultum  exteriorem , non 
tamen  illi  credendum  est,  si  aliunde  sufficiens  pro- 
batio non  interveniat  : sicut  non  creditur  conjugi 
juranti  se  non  consensisse  interius  in  matrimonii 
contractu ; oportet  enim  ut  sufficienter  exterius 
constet  professionem  cum  tali  defectu  irritante  fa- 
ctam esse,  quia  in  dubio  judicandum  in  religionis 
favorem,  sicut  de  matrimonio  carnali  omnes  faten- 
tur doctores,  Paludanus,  Sotus  Navarra,  etc.  Itaque  : 

Dico  1 : Qui  certus  est  in  conscientia  suam  pro- 
fessionem esse  nullam,  sed  id  non  potest  in  foro 
Ecclesiae  probare,  habet  jus  per  se  loquendo,  seu  ex 
vi  talis  professionis  invalidae,  religionem  relinquendi 
propria  auctoritate,  utpote  qui  nequit  id  jus  per  ec- 
clesiasticum judicem  obtinere,  et  assumendi  quem- 
cunque alium  statum , etiam  matrimonii,  sine  reli- 
gionis injuria  ; quia  non  privat  illam  aliqua  re  sua, 
et  licet  ficte  profitendo  aut  cum  alio  defectu  occulto 
quem  sciebat,  fecisset  a principio  injuriam  reli- 
gioni, haec  tamen  non  est  talis,  ut  necessario  sit 
resarcienda  per  validam  professionem , sed  tempo- 
rale damnum  quod  illi  illatum  est,  poterit  alio  modo 
restituere.  Si  autem  praeter  deceptionem  nullum  illi 
damnum  illatum  sit,  sufficiet  istius  peccati  agere 
poenitentiam. 

Dico  2 : Quando  professio  invalida  probari  po- 
test in  foro  Ecclesiae,  non  debet  is,  qui  publice  pro- 
fessus est , putaturque  religiosus,  relinquere  habi- 
tum et  statum  religiosum  propria  auctoritate , sed 
debet  petere  et  obtinere  libertatem  suam  ab  eccle- 
siastico praelato;  et  si  aliter  relinquat  habitum  et 
statum,  graviter  peccat,  nisi  ob  eam  rem  in  carcere 
detineretur,  vel  impediretur  suum  jus  postulare, 
vel  non  posset  alio  modo  ipsam  vexationem  vitare. 
Praeterea  non  potest  amplius  uti  religionis  privile- 

gj‘s,  cum  non  sit  vere  religiosus,  sitque  extra  reli- 
gionem ; sed  quamvis  peccarit.  sic  exeundo , non  te- 
netur tamen  redire  ad  religionem,  cum  non  sit  re- 
ligiosus : et  probabilius  non  incurrit  ipso  facto  ex- 
communicationem et  poenam  apostatarum , quia  in 
re  non  est  apostata,  et  concilium  Tridentinum  jubet 
tantum  ut  tanquam  apostata  puniatur,  id  est  exten- 
dit ad  hoc  delicium  poenam  apostatarum  per  judi- 
cem imponendam,  non  ipso  facto  incurrendam  ; imo 
si  velit  redire  habitu  resumpto,  audiendus  est,  in- 
quit Navarra. 

CAPUT  IV. 

De  quinquennio  per  concilium  Tridentinum  prae- 
scripto. 

Nota  : Concilium  Tridentinum  (sess.  23,  cap.  19) 
statuit  ut  omnes  religiosi , qui  suse  professionis  nul- 
lilatis  causam  voluerint  praetendere  , illam  intentent 
ante  quinquennium  elapsum  , computandum  a die 
professionis  , nempe  vel  expressae,  vel  tacitae  ; id  est 
a die  in  quo  judicatus  fuit  tacite  professus  ; alioqui 
post  illud  quinquennium  non  audiantur.  Itaque 
Dico  : Concilium  Tridentinum , decernit  ut  post 
dictum  quinquennium  non  audiatur  in  loro  exte- 


riori religiosus  super  intentata  suae  professionis  nul- 
litate,  non  obligando  tamen  eum  in  conscientia,  sive 
ad  permanendum  in  religione,  sive  ad  ralificandum 
ac  iterandum  suam  professionem  , nec  dando  reli- 
gioni per  istud  quinquennium  quasi  jus  praescri- 
ptionis in  dominium  istius  religiosi,  quod  videtur 
excedere  potestatem  humanam.  Cum  autem  haec 
lex  sit  tantum  fundata  in  praesumptione,  ideo  dan- 
tur casus  in  quibus  non  obstante  quinquennio  trans- 
acto, audiendus  est  religiosus  : 1°  Dum  quis  non 
potuit  toto  quinquennii  tempore  jus  suum  coram 
ordinario  postulare,  maxime  si  ab  ipsa  religione 
per  vim  aut  metum  impeditus  fuerit,  tunc  'enim 
ipso  jure  concedenda  est  temporis  restitutio.  2°  Si 
ignorantia  invincibilis  de  professionis  nullitate  ali- 
quo tempore  intercessit;  tunc  quinquennium  com- 
putandum est  a die,  quo  quis  coepit  habere  notitiam 
de  suae  professionis  nullitate.  5°  Dum  professionis 
defectus  talis  est,  ut  constet  toto  quinquennio  non 
potuisse  auferri , adeoque  nec  professionem  ralifi- 
cari,  maxime  si  praeter  novum  religiosi  consensum 
requirebatur  nova  religionis  admissio  expressa , vel 
tacita. 


LIBER  VIII. 
De  paupertate. 


CAPP.  I,  II,  III. 

Ati  paupertas  sil  ad  salutem  necessaria , et  an  eam 
vovere  sit  opus  honestum. 

Dico  1 : Actualis  paupertas  non  est  ad  salutem 
necessaria,  neque  praecepta;  de  fide  contra  haere- 
ticos dictos  Apostolicos , et  Fratricellos  , non  enim 
jure  naturali  illa  praecepta  est,  ut  clarum  est;  nec 
jure  divino  positivo,  quia  licet  Christus  eam  consu- 
luerit ut  utilem  ad  salutem  facile  oblinendam,  et  ad 
perfectionem  , dicendo  : Si  vis  perfectus  esse , elc. 
(Mattii,  xix,  21);  Qui  non  renuntiat  omnibus  quee 
possidet,  non  potesfmeus  esse  discipulus  (Luc.  xiv, 
55),  seu  non  potest  esse  perfectus  : non  tamen  il- 
lam praecepit  ut  ad  salutem  necessariam,  cum  im- 
mediate ante  dixisset  tantum  : Si  vis  in  vitam  in- 
gredi, serva  mandata  mea  ( Mattii . xix,  17),  nempe 
Decalogum.  Voluit  igitur  solum  significare  divitias 
solere  esse  impedimenta  et  perfectioni  et  saluti  juxta 
id  quod  ibidem  ait : quia  dives  difficile  intrabit  in  re- 
gnum coelorum  ( lbid . 25).  Deinde  renuntiatio  bono- 
rum ac  paupertas  potest  interdum  etiam  sub  prae^ 
cepto  esse  in  occurrente  necessitate  fidei  defen- 
dendae, vel  charitatis  exercendae,  ad  quod  requiritur 
animi  praeparatio,  non  actualis  bonorum  renuntiatio. 

Dico  2 : Simplex  paupertatis  votum  per  se  hone- 
stum est , ac  de  meliori  bono , contra  modernos  hae- 
reticos vota  ac  consilia  spernentes  : nam  1°  materia 
liujus  voti,  seu  paupertas  est  bona,  et  si  necesse 
fuerit  : In  sudore  vultus  lui  comedes  panem  tuum 
( Gen . m,  19).  Deinde  id  votum  est  de  meliori  bono 
cum  dicat  Christus  : Si  vis  perfectus  esse, vade  et  vende 


omnia  quee  liabes  (Mattii,  xix,  18).  Nam  divisiae  af- 
ferunt impedimenta  ad  salutem,  paupertas  autem 
voluntaria , quae  et  voluntatem  divitiis  carendi , et 
actualem  carentiam  includit,  illa  tollit,  adeoque 
longe  magis  utilis  ad  salutem  et  ad  perfectionem , 
quam  divitiae.  Non  agimus  hic  de  paupertate  coacta  , 
quae  saepe  est  parens  viliorum.  2°  Quare  cum  pau- 
pertas sit  bona  ac  de  meliori  bono , seu  bonum  su- 
pererogationis , ergo  illam  voto  spondere  est  bomwn 
et  opus  consilii  ; cumque  Christus  consuluerit  pau- 
pertatem , consuluit  etiam  illius  votum,  seu  firmi- 
tatem; ideo  in  primitiva  Ecclesia,  qui  apostolorum 
vestigia  sectabantur,  isto  modo  paupertatem  cole- 
bant. 5°  Licet  istud  votum  sit  simplex,  tamen  est 
etiam  honestum  ac  sanctum,  quia  votum  solemn e 
majorem  bonorum  abdicationem  secum  afferens , 
est  honestum , ergo  et  simplex  quod  est  minus.  IIoc 
autem  votum  simplex  potest  fieri  vel  in  aliqua  com- 
munitate, cujus  membrum  fiat  is  qui  vovet,  uti  fie- 
bat in  primitiva  Ecclesia  tempore  apostolorum  , vel 
extra  aliquam  communitatem  manendo  in  priori 
statu  seu  in  vita  privata  ; de  quo 

Dico  5 : Yotum  paupertatis  in  persona  sseculari 
aut  vitam  privatam  agenti,  per  se  loquendo,  est 
etiam  bonum , et  ad  opera  consilii  pertinet : nulla 
enim  incommoda  inde  rationi  aut  majori  bono  con- 
traria proveniunt  ; imo  vero  multa  commoda  ad 
ineundam  perfectionis  viam  oriuntur,  ut  patuit  in 
variis  sanctis  qui,  abdicatis  omnibus  opibus  et  curis 
sumularibus,  liberi  vel  in  solitudine  vel  in  mundi 
turba  mnocentissimam  vitam  traduxerunt,  Sive 

laborando  manibus , sive  ex  eleemosynis  vivendo. 
Pauper  autem  saecularis , ut  sacros  ordines  susci- 
piat, nunc  debet  ex  decreto  concilii  Tridentini,  ob 
publici  ministri  decentiam,  vel  beneficium  vel  ido- 
neas facultates  possidere.  Denique  hoc  votum  pau- 
pertatis potest  stare  sine  voto  obedientise  et  castita- 
tis, cum  pauper  possit  vivere  in  coelibatu  sine  voto. 

CAPP.  IV,  Y. 

De  materia  remota  et  proxima  voti  simplicis 
paupertatis. 

Nota  : Duplex  est  materia  voti  paupertatis , alia 
remota  , id  est  res  illse , seu  divitiae , in  quarum  pri- 
vatione seu  carentia  paupertas  consistit  : alia  proxi- 
ma , id  est  habitudo  vel  actio  hominis  circa  illas  res 
paupertati  repugnantes,  v.  gr.  dominium , jus , 
ususfructus,  proprietarius  usus  alicujus  rei. 

Dico  1 : Remota  voti  paupertatis  materia  sunt 
tantum  ea  bona  extrinseca,  qua*  sub  nomine  divitia- 
rum comprehenduntur  ; nomine  autem  divitiarum 
veniunt  pecunite  , et  quidquid  aestimari  aut  compa- 
rari pecunia  potest,  v.  gr.  fundus,  mancipium  , etc. 
acquirendo  in  illas  res  dominium  advenlitium.  Hinc 
vita,  fama,  honor,  gratia  divina',  virtutes,  bona 
interna  spiritualia , propria  corporis  membra  ejus- 
que  facultates  et  alia  ejusmodi  in  quae  habet  homo 
dominium  innatum  seu  naturale , non  pertinent  ad 
hanc  voti  paupertatis  materiam  ; neque  beneficia 
ecclesiastica , doctoralus  etc. , spectata  quoad  jura 
spiritualia  aut  honorifica  ad  eam  pertinent,  sunt 
enim  bona  altioris  ordinis  quam  divitiae  ; nec  sic 
sumpta  reddunt  hominem  divitem  , aut  corporis  ne- 
cessitatibus subveniunt , sunt  enim  tantum  honores 
ecclesiastici , aut  tituli  honorifici  : sed  speciata 
quoad  bona  temporalia  et  jus  ad  reditus,  qui  solent 
esse  annexi  istis  beneficiis  et  officiis,  sine  dubio 
comprehenduntur  sub  voto  paupertatis  et  ejus  ma- 
teria ; vere  enim  reddunt  hominem  divitem,  nec  mu- 
tant. naturam  suam  ob  illam  connexionem  cum  spi- 
ritualibus officiis  ; ideoque  homo  ex  vi  praedicti  voti 
fit  incapax  illa  possidendi. 

Dico  2 : Dominium  rerum  temporalium  , sive  prin- 
cipale jus  disponendi  de  iis , est  praecipua  pars  pro- 
ximae materiae  voti  paupertatis , quia  istud  votum 
est  promissio  non  habendi  hoc  dominium  ; ideo  hoc 
dominium  est  materia  proxima  talis  voti.  Solemne 
paupertatis  votum  quod  fit  in  religione,  necessario 
et  actuali  ter  expellit  illud  dominium  quod  prius  erat, 
et  futurum  impedit,  uti  et  votum  simplex  schola- 
rium societatis  Jesu  ex  particulari  Ecclesiae  lege  ita 
disponente,  simplex  autem  votum  generatim  sum- 
ptum tantum  obligat  ad  dominium  , quod  habebatur, 
relinquendum  et  ad  nullum  acquirendum , si  vovens 
id  intendat ; potest  enim  esse  votum  paupertatis 
circa  unam  rem  , et  non  circa  alteram , vel  circa 
omnem  ejus  materiam.  Hinc  dives  privatim  vovens 
paupertatem , non  caret  dominio  suarum  rerum , 
donec  de  illis  disponat  ut  incipiat  esse  pauper.  Hoc 
igitur  voto  obligatur  tantum  ad  moralem  diligentiam 


adhibendam , ut  quam  primum  prudenter  poterit’ 
se  suis  bonis  spoliet.  Deinde  si  accipiat  aliquid  ani- 
mo acquirendi  ejus  dominium,  vel  ab  eo  qui  potest 
istud  transferre,  vel  quando  res  antea  nullius  erat : 
licet  accipiendo  aut  acquirendo  peccet , tamen  illius 
dominium  acquirit ; non  potest  tamen  illud  retinere, 
sed  debet  ac  potest  licite  , etiamsi  peccaminose 
acquisitum , transferre  in  alium  dispensando  rem 
acceptam  ad  aliquem  usum  honestum , et  sic  redire 
ad  suum  priorem  paupertatis  statum. 

Dico  3 : Ususfructus  et  usus  juris , id  est  jus  fru- 
endi  et  jus  utendi  alienis  rebus  salva  substantia,  est 
etiam  materia  proxima  paupertatis  ex  vi  illius  voti 
relinquenda  ; nam  usufruclus  est  dominium  utile  , 
magisque  fructuosum  ad  efficiendum  hominem  divi- 
tem, quam  dominium  directum  ; sic  usus  sumptus  pro 
jure  utendi  est  etiam  aliquale  dominium  utile.  Simi- 
liter possessio  proprie  sumpta  pro  habituali  rei  tan- 
quam  proprim  detentione  , sub  proxima  paupertatis 
materia  etiam  continetur  : talis  enim  modus  habendi 
rem  temporalem  directe  paupertati  repugnat. 

Dico  4 : Usus  facti , et  omnis  rei  apprehensio  ac 
retentio,  vel  administratio  , quae  non  ex  proprio  jure 
ac  proprio  nomine , sed  tantum  ex  alterius  jure  ac 
nomine  fit,  non  est  adeo  proprie  voti  paupertatis 
materia  , ut  ista  omnia  ex  vi  istius  voti  excludantur 
aut  excludi  possint;  non  potest  enim  homo  sine  usu 
et  retentione  aliquarum  rerum  vivere , v.  gr.  cibi , 
potus , vestium , etc.  : Habentes  alimenta  et  quibus 
tegamur,  liis  contenti  simus  ( / Tim.  vi , 8) ; debet 
ergo  habere  earum  usum  in  facto,  licet  non  habeat 
jus  in  illas.  Similiter  administratio  solius  facti,  quat 
fit  nomine  alterius,  ita  ut  res  non  teneatur  nec  ad- 
ministretur tanquam  propria  , sed  ejus  domini  no- 
mine , cui  omnis  illius  fructus  accrescit,  nullum 
proprium  jus  dominii  aut  utendi  vel  fruendi  includit ; 
adeoque  ad  objectum  voti  paupertatis  non  spectat. 
Attamen  in  ejusmodi  usu  facti , aliqua  moderatio 
juxta  voventis  intentionem  potest  esse  materia  voti 
paupertatis  : si  quis , v.  gr.  voveat  non  uti  talibus 
cibis  pretiosis,  talibus  vestibus,  ornatu  domus,  etc., 
illis  utendo  , suum  paupertatis  votum  violabit , sive 
illse  res  erunt  materia  ipsius  voti.  Apud  quem  autem 
maneat  dominium  earum  rerum  , quibus  utitur  vel 
quas  acquirit  habens  votum  paupertatis.:  an  apud 
donantes  , an  apud  Deum  , an  apud  summum  pon- 
tificem omnium  religionum  superiorem  , si  iste  pqu- 
per  sit  religiosus,  valde  controvertunt  auctores;  pro- 
babiliter dici  potest  apud  neminem  manere  ; dona- 
tor enim  dando  rem  potest  illius  dominium  amittere, 
et  in  alium  non  transferre , ut  patet  in  Simonia  ; 
qui  dat  pretium,  amittit  ejus  dominium,  et  alter 
non  acquirit ; ergo  perit  dominium.  Deinde  si  ille 
venando  capiat  avem  , quse  sub  nullius  erat  domi- 
nio , potest  illam  tantum  capere  ad  suum  usum, 
non  ad  dominium. 

CAPUT  YI. 

Quomodo  violetur  simplex  paupertatis  votum. 

Dico  1 -.  Peccatur  contra  hoc. votum  habendo  vt;l 

accipiendo  aut  volendo  habere  vel  accipere  alicujus 
rei  dominium  sub  quo  comprehdndo  etiam  propriam 
possessionem  , propriumque  jus  utendi  et  fruendi  , 
juxta  superius  dicta  ; atque  hoc  peccatum  ex  genere 
suo  est  mortale  et  sacrilegium. 

Dico.  2 : Quantitas  rei  habitoe  vel  acceptae  contra 
hoc  votum  sufficiens  ad  peccandum  mortaliter,  non 
est  desumenda  ex  quantitate  absoluta  ac  generali  suf- 
ficiente in  materia  furti  ad  peccatum  mortale,  sicut 
in  religioso  peccante  contra  suum  paupertatis  vo- 
tum potest  desumi  ; quia  saecularis  habens  votum 
paupertatis  potest  peccare  contra  suum  votum  , pro- 
prietalisque  sacrilegium  committere  nihil  furando  , 
ideoque  ex  gravitate  sacrilegii,  non  ex  gravitate 
furti  desumenda  est  istius  transgressionis  gravitas  ; 
haec  autem  sacrilegii  gravitas  videtur  posse  desumi 
ex  trangressione  voti  eleemosynae,  illa  enim  rei 
voto  in  eleemosynam  promissae  quantitas,  quae  suffi- 
ceret ad  mortale  in  istius  voti  transgressione,  etiam 
sufficiet  ad  mortale  in  trangressione  voti  pauper- 
tatis per  dominii  acquisitionem  ; videtur  enim  esse 
aequalis  ratio  in  ordine  ad  fidelitatem  , et  ad  cultum 
Dei.  Hinc  habetur  differentia  inter  saecularem  ha- 
bentem votum  paupertatis  et  religiosum,  quod  sae- 
cularis licet  non  possit  dominium  licite  acceptare  , 
non  est  tamen  illius  incapax  ; religiosus  autem  est 
incapax.  Deinde  saecularis  aliquid  acquirendo  , ac- 
quirit sibi ; religiosus  autem  acquirit  religioni  cujus 
est  pars,  ideoque  furatur  si  id  sibi  usurpet  invito 
domino,  utpote  usurpans  sibi  rem  alienam.  Hinc  fit , 
ut  quantitas  illa  quae  sufficit  ad  peccatum  mortale 
furti , possit  etiam  sufficere  ad  peccatum  mortale  in 
religioso  sibi  aliquid  appropriante.  Praeterea  saecu- 
laris habens  paupertatis  votum  , potest  sine  licentia 
alicujus,  ea  quae  sibi  donantur,  recipere  ad  suum 
usum , modo  non  intendat  acquirere  eorum  domi- 
nium , occulte  ea  retinere,  de  iis  disponere , aliis 
donare  non  lanquam  dominus , sed  tanquam  dispen- 
sator ; quae  omnia  religioso  non  licent.  Item  saecu- 
cularis  potest  committere  peccatum  mortale  furti  con- 
tra justitiam  , non  committendo  peccatum  mortale 
sacrilegii  contra  votum 'paupertaiis,  v.  gr.  si  furetur 
eqhum  tantum  ad  usum  facti , non  intendendo  ac- 
quirere illitis  dominium  nec  proprietatem , aut  si 
furetur  acum , ad  vivendum  alicui  omnino  neces- 
sariam. Contra  vero  potest  interdum  esse  peccatum 
mortale  quatenus  est  acceptio  dominii  contra  votum 
paupertatis , et  non  esse  mortale  quatenus  est  fur- 
tum. Denique  hoc  simplex  paupertatis  votum  n.on 
est  papse  reservatum. 

CAPUT  VII. 

De  tempore  quo  voti  paupertatis  solemnilas  introduci 
coeperit. 

Dico  1 : Quamvis  probabile  sit  primis  Ecclesiae 
temporibus  statum  religiosum  aliquando  substantia- 
liter constitisse  in  aliquibus,  v.  gr.  in  quibusdam 
antiquis  anachoretis  solitariam  vitam  agentibus,  aut 
in  virginibus  velatis  privatim  domi  suae  viventibus, 
tum  paupertate  non  bonorum  dominium  nec  eorum 

usum  independentem , sed  superfluum  tantum  usum 
excludente,  et  sic  sufficiente  ad  acquirendam  vitae 
religiosae  perfectionem , videtur  tamen  probabilius 
semper  in  Ecclesia  viguisse  paupertatem  quae  exclu- 
defet  a religiosis  usum  rerum  independentem  ab  ali- 
quo superiore  , cui  vovebatur  obedientia , v.  gr.  epi- 
scopo , vel  alteri,  et  a quo  accipiebant  facultatem 
necessariam  pro  rerum  usu  ac  dispositione , quas 
poterant  accipere  et  acquirere  ad  vitae  usum  tan- 
tum , absque  animo  ac  voluntate  acquirendi  eorum 
dominium  ; ac  proinde  sic  potuit  esse  ejusmodi  pau- 
pertas religiosa  in  istis  virginibus  et  anachoretis,  qui 
omnibus  bonis  suis  renuntiarunt.  Caeterum  licet  pau- 
pertas excludens  omne  bonorum  dominium  ac  pro- 
prietatem olim  usitata  fuerit , maxime  in  eis  qui  in 
religiosa  communitate  vivebant,  non  videtur  tamen 
fuisse  semper  ab  omnibus  observata  : nam  difficile 
est  credere  eos  omnes  qui  in  vita  privata  statum  re- 
ligiosum profitebantur,  non  habuisse  suorum  bono- 
rum tam  immobilium  quam  mobilium  proprietatem 
ac  dominium,  cum  non  essent  membra  alicujus 
particularis  communitatis , in  quam  ejusmodi  do- 
minium transiret ; imo  nec  ii  qui  in  communitate 
vivebant,  erant  illius  incapaces,  poterantque  valide 
et  licite  cum  licentia  praelati  justa  de  causa  illud 
tenere.  Quare 

Dico  2 : Paupertas  quae  reddit  hominem  religio- 
sum dominii  incapacem,  non  fuit  ab  Ecclesiae  principio 
in  statu  religioso  usitata,  sed  postea  justis  de  causis 
fuit  ab  Ecclesia  introducta  : ista  enim  incapacitas 
dominii  vovendo , non  inducitur  ex  natura  rei  , 
quia  quantumcunque  quis  velit  se  privare  ista  capa- 
citate, ex  natura  rei  non  potest ; non  est  ergo  pro- 
pria materia  voti  paupertatis,  sed  est  effectus  isti 
voto  adjunctus  ab  Ecclesia  , ita  ut  supposita  hac 
Ecclesiae  institutione , quicunque  solemne  pauperta- 
tis votum  fecerit,  inhabilis  fiat  ad  quodvis  domi- 
nium ; atque  ita  volendo  causam  , seu  faciendo 
votum  , vult  ejus  effectum.  In  primitiva  namque 
Ecclesia , licet  in  usu  foret  perfectissimum  pauper- 
tatis voturo,  ex  nullo  tamen  capite  probari  potest  red- 
didisse voventes  dominii  incapaces , Christus  siqui- 
dem , qui  probabilius  ex  voto  habuit  perfectissimam 
paspertatem,  non  fuit  dominii  incapax  ; uti  nec 
apostoli  tam  quoad  bona  immobilia,  quam  quoad 
mobilia , postquam  vocati  ad  apostolatum  omnia  sna 
reliquerunt.  Idem  dic  de  monachis,  qui  in  solitu- 
dine vivebant,  sive  omnino  solitarii  essent,  sive 
in  aliqua  ejusdem  eremi  societate  versarentur,  sin- 
gulis cellulis  separati , ac  propria  peculia  habentes , 
de  quibus  poterant  saltem  ad  usus  pios  ex  senioris 
licentia  disponere,  et  verisimiliter  dominium  haben- 
tes , saltem  erant  illius  habendi  capaces  , et  ipsimet 
qui  in  religiosa  communitate  vivebant,  etiamsi  hi  ni- 
hil proprium,  ut  probabilius  videtur,  haberent,  nec 
habere  possent  sine  praelati  facultate  ; itaque 

Dico  5 : Voti  paupertatis  solemnitas,  quae  reddit 
hominem  dominii  incapacem.,  a temporibus  impe- 
ratoris Justiniani  circa  annum  Christi  530,  univer- 

10 


395  THEOLOGIAE  SUAREZ  SUMMA.  596 


saliter  introducta  est  per  varias  ejus  leges,  vel  ex 
consensu  summorum  pontificum  editas,  vel  eas 
postea  illis  approbantibus  : licet  enim  haec  incapa- 
citas  non  necessario  ad  perfectionem  requiratur, 
quia  sufficit  actu  omnia  dimittere  cum  obligatione 
in  eo  statu  perseverandi,  multum  tamen  confert 
ad  tollendam  radicitus  omnem  proprietatis  occasio- 
nem, ad  majorem  stabilitatem,  et  ad  totum  suum 
jus,  quod  habet  et  habere  potest  religiosus,  trans- 
ferendum secum  in  religionem.  An  vero  aliqua  re- 
ligio ex  speciali  pontificum  aut  episcoporum  con- 
cessione istam  solemnitatem  ante  dictum  tempus 
observaverit,  non  constat.  Postea  tamen  semper 
observata  est  ab  omnibus  in  religiosa  communitate 
professis,  etiamsi  hisce  possit  concedi  libera  bono- 
rum suorum  administratio  sine  dominii  retentione, 
imo  ot  concedi  juxta  quosdam  jurisperitos  retinere 
dominium  ad  breve  tempus. 

CAPUT  VIII. 

An  votum  paupertatis,  quce  omne  dominium  a com- 
munitate excludit,  liceat  aut  expediat  statui  re- 
ligioso. 

Dico  I : De  fide  certum  est  istorum  religiosorum 
qui  quoad  carentiam  possessionum  ac  redituum  tam 
in  particulari  quam  in  communi  paupertatem  pro- 
fitentes  vivunt  non  ex  solis  eleemosynis,  sed  ex 
proprio  manuum  labore,  laudabile  esse  institutum, 
contra  haereticos  Massilienses  dicentes  non  licere 
operari  ad  comparanda  vitae  necessaria,  sed  insi- 
stendum esse  orationi  ac  Deo  fidendum.  Probatur 
ex  sancto  Paulo  qui  saepe  testatur  se  suis  ma- 
nibus laborasse  ad  se  alendum , idque  ipsa  ratio 
dictat;  nec  ejusmodi  labor  est  orationi  ac  perfe- 
ctioni obstaculum,  imo  est  fons  charitatis,  humi- 
litatis, etc. 

Dico  2 : De  fide  etiam  certum  est  istorum  reli- 
giosorum institutum,  in  quo  non  ex  labore  ma- 
nuum, sed  ex  solis  eleemosynis  vel  sponte  oblatis, 
vel  mendicando  quaesitis  vivitur  observando  pau- 
pertatem in  communi  quoad  carentiam  redituum 
et  bonorum  immobilium,  esse  laudabile,  contra 
Calvinum,  Lutherum,  Wicleffum,  etc.,  id  damnan- 
tes. Probatur  : 1°  ex  Christi  exemplo  et  apostolo- 
rum, ex  eleemosynis  viventium,  maxime  dum  per 
orbem  terrae  dispersi  sunt  ad  praedicandum  Evan- 
gelium  omnibus  bonis  temporalibus  destituti ; quod 
postea  multi  viri  apostolici  ac  sancti  imitati  sunt 
ac  professi.  2°  Ex  approbatione  et  confirmatione 
religionum  Mendicantium  sancti  Dominici,  sancti 
Francisci,  qui  videntur  primi  coepisse  profiteri  in 
communi  ejusmodi  paupertatem;  harumque  institu- 
tum non  tantum  summi  pontifices  et  concilia,  sed 
etiam  universalis  Ecclesiae  infallibilis  consensus  huc 
usque  semper  approbavit.  5°  Ratione  : Quia  sic  vi- 
vere nec  naturali,  nec  divino,  nec  humano  juri  re- 
pugnat. Olim  religiosi  magna  ex  parte  erant  laici, 
ideoque  ne  otiose  viverent , labore  manuum  occu- 
pabantur, uti  et  nunc  religiosi  laici;  religiosi  autem 
sacerdotes,  qui  sacris  ministeriis,  divini  verbi  prae- 


dicationi, sacramentorum  administralioni , horis 
canonicis  persolvendis  nunc  assidue  occupantur, 
non  possunt  manuum  laboribus  vacare.  Dum  san- 
ctus Paulus  (II  Tliess.  m)  suadet  ac  praecipit  ma- 
nuum laborem,  alloquitur  communem  fidelium  po- 
pulum, eumque  a turpi  et  pernicioso  otio  deterret, 
hortando  ad  operandum  manibus,  ut  non  inordi- 
nate ac  male  mendicet ; sic  etiam  inlelligendus 
Augustinus  loquens  de  labore  manuum.  Imo  cum 
religiosi  sint  operarii  spirituales  in  vinea  Domini, 
digni  sunt  mercede  sua  ac  sustentatione  a fidelibus 
subministrata. 

Dico  3 : Similiter  de  fide  est  laudabile  esse  reli- 
giosum institutum,  in  quo  paupertas  cum  abdica- 
tione omnis  proprietatis  in  particulari  et  cum  do- 
minio bonorum  in  communi  observatur,  ista  enim 
carentia  proprietatis  in  particulari , et  istud  bono- 
rum dominium  in  communi,  sive  divisim  sive  con- 
junclim  spectatum,  nihil  habent  contra  bonos  mo- 
res, nec  contra  leges  : quod  attinet  ad  dominium 
bonorum  mobilium  in  communi , habemus  exem- 
plum primitivae  Ecclesiae  in  qua  omnia  erant  com- 
munia, et  antiquarum  religionum  sancti  Basilii, 
sancti  Benedicti,  etc.  Sic  enim  eximuntur  religiosi 
particulares  a cura  quaerendi  res  ad  vitam  neces- 
sarias. Idem  cum  proportione  dic  de  dominio  bono- 
rum stabilium  : videntur  enim  jam  a temporibus 
apostolorum  aliquae  Ecclesiae  habuisse  bona  stabilia, 
uti  et  prima  ac  antiquissima  monasteria,  quia  hoc 
non  impedit  viam  perfectionis,  cum  singuli  reli- 
giosi juxta  Christi  consilium,  relictis  omnibus  sive 
multum  sive  parum  sit  quod  reliquerint,  sint  vere 
pauperes  nec  possint  de  ulla  re  pro  suo  libitu  dis- 
ponere. 

CAPUT  IX. 

Qucenam  sit  inter  omnes  religionum  paupertates  prce- 

stantissima. 

Dico  : Juxta  D.  Thomam  (2-2,  quaest.  188,  art.  7) 
paupertas  illa  est  alteri  praeferenda , quae  uni- 
cuique magis  religioni  accommodata  est  ad  suum 
finem  consequendum,  nimirum  in  religione  pure 
activa,  v.  gr.  militari,  curam  nosocomiorum  ha- 
benti, etc.,  praeferendum  dominium  multorum  bo- 
norum in  communi ; in  religione  pure  contem- 
plativa, dominium  bonorum  moderatum  in  com- 
muni ; in  mista,  privatio  seu  carentia  omnis  dominii 
bonorum  tam  in  particulari  quam  in  communi ; at- 
que haec  paupertas  quoad  carentiam  dominii  bono- 
rum immobilium  in  communi,  id  est  redituum 
ac  possessionum  ex  quibus  illi  percipiuntur,  videtur 
per  se  loquendo,  et  ex  vi  status,  esse  praeferenda 
ac  praestantior  in  religione  mista  seu  in  religionis 
apostolicis,  etiamsi  Sotus,  Ferratius  et  alii  sentiant 
melius  esse  pro  hisce  religiosis  habere  dominium 
bonorum  immobilium  in  communi.  Quoad  autem 
carentiam  bonorum  mobilium  in  communi,  quod 
religio  sancti  Francisci  a se  amovet,  et  de  quo  alibi 
dictum  est,  videtur  id  parum  pertinere  ad  eam  pau- 
pertatem quae  perfectionis  acquirendae  instrumen- 

tum  ac  medium  est  ; ista  enim  patiperlas  sive  cum 
dominio,  sive  sine  dominio  rerum  mobilium,  est 
semper  prastantissima  ob  exercitium  mullarum  vir- 
tutum , humilitatis,  patientiae,  fiduciae  in  Deo,  etc., 
quas  parit,  et  ob  Christi  exemplum,  etc. 

CAPP.  X,  XI. 

De  obligatione  et  violatione  solemnis  voti  paupertatis. 

Dico  1 : IIoc  votum  obligat  sub  culpa  mortali  ex 
genere  suo,  ad  non  habendum  alicujus  rei  d'omi- 
iiiiim  aut  proprietatem  ; unde  dupliciter  peccatur 
contra  hoc  votum  : 1°  Per  directam  voluntatem 
seu  desiderium  habendi  vel  acquirendi  dominium  ; 
2°  per  modum  accipiendi  rem  moraliter  aequivalen- 
tem  dominii  acquisitioni;  nempe,  vel  illam  acci- 
piendo seu  acquirendo,  vel  illam  conservando  seu 
retinendo;  vel  illam  consumendo,  seu  de  illa  dis- 
ponendo, atque  ita  se  tanquam  illius  dominum 
gerit.  In  hoc  capite  dicemus  de  acceptatione  vel 
acquisitione  tantum. 

Dico  2 : Religiosus  privatus  accipiens  aliquid  sine 
licentia  sui  praelati,  ex  genere  suo  mortale  pecca- 
tum facit,  nisi  ex  levitate  materiae  fiat  veniale 
(Navarra,  etc.) ; colligitur  ex  cap.  Cum  ad  monaste- 
rium De  statu  monach.,  et  ex  concilio  Tridentino 
(sess.  23,  cap.  2);  et  expressa  quidem  licentia  re- 
quiritur ubi  commode  peti  potest,  sed  ubi  non  est 
commoditas  petendi  hanc  expressam  licentiam , 
certe  sufficit  praesumpta  seu  interpretativa  ; quando 
enim  superior  distat,  vel  est  occupatus,  et  urget 
necessitas  aut  commoditas  moralis  accipiendi,  si 
quis  credat  probabiliter  superiorem  daturum  licen- 
tiam si  conveniri  posset,  tunc  sine  proprietatis 
peccato  accipi  potest,  cum  habitudine  tamen  ad 
ordinatam  rei  retentionem  ac  dispositionem,  adeo- 
que  cum  intentione  manifestandi  rem  superiori , 
cum  primum  opportunitas  occurrerit,  ut  non  tan- 
tum acceptionem  ratam  habeat,  sed  etiam  ut  det 
licentiam  rem  retinendi  ac  de  ea  disponendi  : nisi 
post  acceptionem  jam  res  fuerit  prius  consumpta, 
tunc  enim  per  se  et  ratione  paupertatis  rem  mani- 
festandi cessat  necessitas. 

Dico  5 : In  rigore  prafcepti  ad  aliquid  accipien- 
dum sufficit  tacita  vel  probabiliter  praesumpta  su- 
perioris voluntas,  etiam  quando  posset  peti  expressa 
licentia,  et  non  petitur  vel  ob  aliquem  humanum 
respectum , vel  ob  pudorem,  vel  ob  difficultatem 
adeundi  superiorem  : ita  communiter  doctores; 
Navarra,  Angelus,  Tolelus,  Molina,  Valentia,  Azo- 
rius,  etc. ; quamvis  sit  melius  et  securius  operari 
in  hac  materia  cum  licentia  expressa,,  tamen  cum 
ista  sententia  communis  sit  practice  probabilis  et 
secura  ad  excusandam  culpam  mortalem,  et  for- 
tasse in  rigore  etiam  speculative  vera ; ideo  ut  eam 
probem , distinguo  licentiam  tacitam  et  praesum- 
ptam : 1°  licentia  tacita  proprie  sumpta,  est  quae 
in  aliquo  actu  expresso  virtualiter  continetur ; si 
haec  adsit,  id  est,  si  adsit  tacita  superioris  voluntas, 
sine  dubio  sufficit,  quia  haec  non  est  voluntas  fu- 
tura et  condilionalis,  sed  aliquo  modo  exsistens; 


haecque  tacita  voluntas  censetur  secundum  rectam 
actionem  aut  rationabilem  interpretationem  con- 
tineri in  expressa , v.  gr.  si  in  aliqua  religione 
scientibus  et  permittentibus  praelatis  sit  consuetudo 
recipiendi  aliquid  usque  ad  certam  quantitatem 
absque  express®  facultatis  petitione  ; vel  si  quis 
sciente  et  tacendo  approbante  superiore  aliquid 
recipiat  censetur  haberi  tacita  licentia.  2°  Prce- 
sumpta  non  fundatur  in  aliqua  praeterita  aut  prae- 
seqti,  formali  aut  virtuali  superioris  voluntate,  sed 
solum  in  probabilibus  conjecturis  de  futura  ejus  vo- 
luntate condilionate,  si  sciret,  aut  si  ab  eo  facultas 
peteretur;  licet  haec  praesumpta  licentia  non  sat 
patenter  indicet  superioris  voluntatem,  cum  tamen 
D.  Thomas  dicat  eam  sufficere  ad  dandam  eleemo- 
synam, cujus  sententia  communiter  recepta  est,  non 
est  cur  negemus  eamdem  sufficere  ad  aliquid  acci- 
piendum ; tunc  enim  res  non  accipitur  nomine 
proprio,  sed  nomine  alterius  cui  ista  res  subordi- 
natur  tanquam  communis. 

Dico  4 : Licentia  injusta  ex  parte  operantis,  ni- 
mirum per  vim,  per  metum,  per  fraudem  obtenta, 
est  nulla;  injusta  autem  ex  parte  materiae,  v.  gr. 
si  superior  det  licentiam  accipiendi  aliquid  per 
furtum,  per  usuram,  vel  ab  eo  qui  non  potest  dare, 
excusabit  quidem  a peccato  proprietatis  contra  vo- 
tum, sed  non  a peccato  furti  contra  justitiam.  Si- 
militer injusta  ex  parte  causae,  v.  g.  data  sine  ne- 
cessitate, sine  utilitate  rationabili,  sine  titulo  justo, 
excusat  quidem  a peccato  proprietatis,  sed  non  ab 
omni  alio,  v.  gr.  a peccato  nimiae  commoditatis,  vani 
honoris,  scandali,  etc.  Non  est  autem  ibi  peccatum 
proprietatis,  quia  fit  acceptio  nomine  superioris. 

Dico  3 : Licentia  qua;  secundum  rectam  rationem 
est  debita,  sed  probabiliter  prsesumiter  a superiore 
esse  deneganda,  etiamsi  irrationabiliter,  non  suf- 
ficit ad  licitam  rei  acceptionem.  Aliud  foret , si 
superior  nollet  dare  licentiam  faciendi,  quod  sub 
peccato  tenetur  facere  subditus  religiosus,  v.  gr. 
subvenire  parenti  in  extrema  necessitate;  votum 
enim  paupertatis  non  obligat  ad  ejusmodi  irratio- 
nabilem paupertatem.  Sed  ista  licentia  irrationabi- 
liter denegata  quae  non  sufficit  ad  aliquid  licite 
accipiendum,  inlelligitur  de  eo  quod  fieri  potest  a 
subdito  sine  peccato,  quamvis  superior  abutendo 
sua  potestate  peccet  vel  contra  charitatem  vel 
contra  justitiam,  etc.  Dum  autem  quis  rem  accipit 
in  quantitate  sufficienti  ad  peccatum  mortale  sine 
superioris  licentia,  non  ut  eam  sibi  acquirat  lan- 
quam  propriam,  sed  ut  eam  acquirat  communitati, 
quamvis  peccet  contra  paupertatem,  si  tamen  statim 
eam  tradat  communitati,  videtur  ordinarie  excusari 
a peccato  mortali,  quia  praesumitur  voluntas  supe- 
rioris, cui  licet  modus  accipiendi  displiceat,  non 
displicet  tamen  aliquid  acquiri  ac  tribui  religioni, 
nisi  probabiliter  constaret  de  contraria  superioris 
voluntate  : et  si  donans  voluit  ut  res  sic  accepta  in 
proprietatem  ac  dominium  istius  personae,  non 
vero  communitatis,  cederet,  tunc  non  potest  reti- 

neri,  illique  restituenda  est ; secus  vero,  si  donavit 
absolste ; quia  sic  dans,  se  spoliat  istius  rei  domi- 
nio, quod  religioni  acquiritur,  modo  religio  seu 
superior  illud  postea  acceptet;  nam  potest  rescin- 
dere seu  rejicere,  si  judicet  istam  rem  non  esse 
retinendam,  nec  religioni  expedire:  acquiritur  autem 
ista  res  religioni,  quia  quidquid  acquirit  monachus, 
acquirit  monasterio. 

Dico  6 : Propria  auctoritate  accipere  aliquid  ex 
communibus  monasterii  bonis,  ex  se  est  contra  v*o- 
lum  paupertatis  et  contra  justitiam;  et  quidem, 
dum  est  pecunia,  erit  peccatum  mortale,  si  quan- 
titas sit  sufficiens,  prout  eam  supra  determinavi- 
mus. Si  sint  res  usu  consumptibiles,  et  actualiter 
consumantiir,  ut  sunt  cibus  et  potus,  ordinarie  non 
est  peccatum  mortale,  nisi  damnificatio  foret  valde 
gravis,  religiosi  enim  censentur  ut  filii  respectu 
religionis.  Si  sint  res  quae  usu  non  statim  consu- 
muntur, et  accipiantur  tantum  ad  usum  patentem 
et  superidris  arbitrio  expositum,  videtur  esse  etiam 
tantum  veniale , nisi  circumstantiae  valde  aggra- 
vantes intervenirent.  Similiter  propria  auctoritate 
accipere  aliquid  ab  externo  quoad  usum,  licet  non 
sit  contra  justitiam,  est  tamen  contra  votum  pau- 
pertatis ; sic  etiam  peccabitur,  si  sine  licentia  ac- 
cipiatur pecunia  mutua.  Accipere  autem  pecuniam 
non  sibi,  sed  ad  dandam  alteri  personae,  ita  ut  do- 
natio pecuniae  ex  dantis  intentione  fiat  alteri  per- 
sonae et  religiosus  accipiens  sit  tantum  veluli  mi- 
nister ac  sequester,  quo  mediante  pecunia  ab  uno 
ad  alium  transferatur ; aut  eam  accipere  ad  custo- 
diendam tantum,  ita  ut  reddat  quandocunque  do- 
minus repetet,  non  est  peccatum  contra  votum  pau- 
pertatis, etiamsi  possit  esse  contra  regulam  vel 
obedientiam,  si  in  religione  prohibitum  sit,  ne  quid 
simile  absque  licentia  fiat;  secus  vero,  si  ista  pe- 
cunia donetur  immediate  religioso , et  ipse  eam 
accipiat  sibi,  cum  intentione  illam  donandi  alteri. 
CAPUT  XII. 

De  retentione  seu  possessione  alicujus  rei  contra  reli- 
giosam paupertatem. 

Dico  1 : Possidere  ac  relinere  aliquid  sine  legiti- 
ma praelati  licentia,  est  contra  votum  paupertatis  ; 
item  si  a principio  res  sil  accepta  sive  cum  tacita 
aut  praesumpta,  sive  cum  expressa  licentia,  et  post- 
ea ita  occultetur,  ut  omnino  superiorem  lateat, 
ne  possit  de  ea  disponere,  aut  illam  auferre,  est 
etiam  contra  hoc  votum.  Hinc  inferunt  aliqui  ha- 
bere quidpiam  clavi  obseratum  sine  licentia,  pec- 
catum etiam  esse  contra  idem  votum ; sed  cum  usus 
clavis  in  aliquibus  religionibus  generaliter,  in  aliis 
particulariter  concedatur,  si  ergo  particularis  re- 
ligiosus de  superioris  licentia  legitime  obtenta  juxta 
regulam  vel  consuetudinem  suae  religionis,  aliquid 
clave  obseratum  habeat,  non  ideo  est  proprietarius, 
quia  illud  et  ipsamet  clavis  nen  proprio,  sed  supe- 
rioris nomine  habetur.  Imo  secluso  scandalo  non 
debet  statim  censeri  peccatum  mortale,  sic  custodire 
rem  obserawm,  ause  accepta  est  cum  licentia,  si  is 


sit  paratus  ad  nutum  superioris  dare  elavem  et  rem 
relinquere,  dum  volet  et  petet  superior 

Dico  2 : Religiosus  habens  aliquid  cum  licentia 
superioris  irrationabiliter  concessa,  defectu  causae 
legitimae,  non  est  proprietarius,  sive  non  peccat 
praecise  contra  votum  paupertatis  : quia  non  possi- 
det illam  rem  proprio  nomine,  sed  dependentor  a 
superioris  voluntate,  semper  paratus  eam  relinquere, 
quando  superior  volet.  Potest  tamen  peccare  ratione 
transgressionis  regulae,  ratione  superfluitatis,  ratione 
scandali,  ratione  cooperationis  vel  inductionis  supe- 
rioris ad  dandam  talem  licentiam.  Ilinc  religiosus 
nunquam  aliquid  potest  habere  cum  proposito  illud 
non  relinquendi,  dum  superior  volet  aut  jubebit  re- 
linquere ; id  enim  haberet  animo  proprietario  seu 
tanquam  dominus,  ideoque  superior  non  potest  dare 
licentiam  irrevocabilem,  aut  quam  ipsi  aut  supe- 
riori praelato  non  liceat  revocare. 

CAP.  XIII,  XIV. 

An  post  solemnem  professionem  religiosus  retineat 
usum  fructuum,  et  liabere  possit  annuos  reditus. 

Dico  1 : Juxta  communem  doctorum  sententiam  usus- 
fructus bonorum  religiosi  post  professionem  quoad 
fructuum  utilitatem,  non  in  religioso,  sed  in  religione 
perseverat , et  per  professionem  non  exstinguitur  ; 
imo  probabiliter  ipsum  jus  ad  istos  fructus  non  in  reli- 
gioso remanet,  sed  etiam  transit  in  religionem ; non 
tamen  pensio  beneficii,  quia  pensio  ita  confertur 
pensionario,  ut  immutabiliter  ex  consuetudine  et 
ex  communi  doctorum  interpretatione  adhaereat  pen- 
sionario, nec  possit  in  alium  transferri  sine  papae 
auctoritate. 

Dico  2:  Ante  concilium  Tridentinum,  ut  commu- 
nitor sentiunt  canonistae,  non  fuit  illicitum  religiosis 
possidere  in  particulari  bona  immobilia,  iliisque  de 
licentia  superioris  uti,  sive  eorum  fructus  in  proprios 
usus  convertere  dependentor  semper  a superioris 
voluntate.  Concilium  autem  Tridentinum  de  cujus 
mente  varie  disputant  auctores,  sic  statuit  (sess.  25, 
cap.  2)  : Non  liceat  regularibus  bona  immobilia  vel 
mobilia  quovis  modo  acquisita  tanquam  propria , aut 
etiam  nomine  conventus  possidere  vel  tenere  , sed 
statim  superiori  tradantur,  conventuique  incorporen- 
tur. Quoad  ergo  consuetudinem  monialium,  aut  reli- 
giosorum habendi  vitalitios  census  aut  certos  redi- 
tus, videtur  dicendum  sic  : 1°  jus  percipiendi  istos 
reditus  debet  adhaerere  non  personae  particulari  re- 
ligiosae, sed  quasi  monasterio;  vel  debet  non  esse 
proprium  jus  civile  respectu  monialis  ac  religiosi, 
sed  lanium  in  eo,  qui  solvit  pensionem,  obligatio  in 
conscientia  ad  eam  solvendam.  2°  Servetur  debitus 
modus  in  actuali  usu  istorum  redituum,  seu  pecuniae, 
quae  singulis  annis  certo  recipitur,  ita  ut  pecunia 
quandiu  non  consumitur,  non  possideatur  ab  ipsa 
particulari  persona  ; sed  vel  a superiore,  vel  a pw- 
blico  officiali  ad  hoc  munus  constituto  custodiatur, 
et  postea  de  ejusdem  superioris  licentia  in  istius 
personae  particularis  usum  expendatur.  Hoc  modo 
religiosus  aut  monialis  non  habet  aliquid  proprium 


401  PART.  II.  — XII.  DE  RELIGIONIS  VIRTUTE  ET  STATU. 


vel  superfluum,  nec  habet  proprium  rei  immobilis 
usumfructum,  nec  licentiam  ad  possidenda  bona 
stabilia,  sed  solum  ad  actualem  illorum  usum,  con- 
venientem, nec  apud  se  tenet  istam  pecuniam ; atque 
ita  nihil  committit  contra  tenorem  dicti  concilii  Tri- 
dentini. 

CAPUT  XV. 

De  bonorum  usu  paupertati  religiosa}  contrario. 

Dico  I : Omnis  rei  usus  sine  licentia  aut  volun- 
tate pradati  factus,  dicitur  proprietarius  ac  pau- 
pertati repugnat  : ad  hunc  tamen  sufficit  licentia 
praesumpta  juxta  communem  doctorum  sententiam. 
Sed  debet  esse  justa  ex  parte  causae  : justa  autem 
et  valida  censenda  est,  quando  ipse  superior  per  se 
illud  posset  expendere,  quia  quod  potest  per  se  fa- 
cere, potest  per  alium  ; si  vero  ipse  hanc  potesta- 
tem non  habet,  nec  potest  alteri  dare.  Usus  rei 
factus  ex  licentia  praesumpia,  per  se  non  eget  ex- 
pressa superioris  ratihabitione,  seu  expressa  licentia 
postea  petita  : fuit  enim  licitus  et  validus.  In  usu 
rerum  sine  ulla  licentia  facto,  ut  judicetur  de  pec- 
cati gravitate  vel  levitate,  videndum  est  an  fiat  circa 
externos  alienando  rem  ac  consumendo,  vel  non 
alienando,  nec  consumendo  ; an  vero  fiat  circa  do- 
mesticos. 

Dico  2 : Religiosus  non  potest  ex  rebus  sibi  con- 
cessis ad  suum  usum,  v.  gr.  ex  suo  cibo,  ex  sui 
viatici  pecunia,  etc.,  alteri  dare,  nisi  habeat  prae- 
sumptam superioris  voluntatem  (Sylvester,  Navarra, 
etc.).  Item  monasterii  officialesac  maxime  procurator 
non  possunt  disponere  de  rebus  sibi  commissis,  nisi 
juxta  superioris  voluntatem;  imo  ipse  superior,  v. 
gr.  abbas,  aut  quivis  alius  monasterii  pradatus,  non 
potest  pro  suo  arbitrio  et  libera  voluntate  religionis 
bona  expendere,  sed  juxta  cujusque  religionis  prae- 
scriptam normam;  unde  fit,  ut  iniquae  aut  turoes 
donationes  sint  invalidae. 

Dico  5 : Religiosus  expendens  bona  aliqua  ad  mo- 
nasterium non  pertinentia,  inrito  domino,  et  sine 
praelati  licentia,  contra  justitiam  peccat  et  contra 
votum  paupertatis ; si  autem  volente  domino  sine 
praelati  licentia  illa  accipiat  ad  determinatum  usum 
facti,  non  pro  se  nec  in  suum  usum  aut  utilitatem, 
tunc  cum  nihil  suo  nomine  accipiat,  et  expendat, 
sed  tantum  transferat  rem  ab  una  persona  ad  aliam, 
non  peccat  contra  paupertatem  accipiendo  et  ex- 
pendendo ; secus  vero,  si  ea  accipiat  tanquam  sibi 
donata,  aut  usus  cedat  in  ipsius  utilitatem.  Hinc 
dum  usus  facti  conceditur  pro  arbitrio  accipientis, 
semper  est  contra  paupertatem  sine  licentia  prae- 
lati ejusmodi  usum  acceptare,  seu  ejusmodi  rem 
accipere  et  expendere,  nisi  aceipiatur  expendenda 
solum  nomine  alterius,  relicta  personarum  electione 
in  arbitrio  expendentis. 

Dico  4 : Quando  res  quse  donatur  religioso,  est 
valde  pretiosa,  vel  est  pecunia  magnae  quantitatis  , 
et  nondum  est  acceptata  a religione,  sive  illius  domi- 
nium nondum  transiit  in  religionem,  tunc  superior 
immediatus  ordinarie  potest  dare  facultatem  isti 


religioso  donandi  illam  ac  expendendi , vel  extra 
religionem  honeste,  vel  intra  in  privatum  ipsius 
religiosi  rationabile  commodum,  vel  in  alium  usum 
pium  justa  ex  causa;  si  res  autem  sit  absolute  donata 
religioni,  intuitu  quidem  istius  religiosi , jamque 
transierit  in  religionis  dominium,  tunc  superior  non 
potest  dare  aliter  religioso  facultatem  ista  re  utendi 
quam  dum  dat  pro  usu  rei  jam  ad  religionem 
perlinentis  ; adeoque  spectanda  est  superioris  po- 
testas disponendi  de  rebus  religionis,  et  legitima 
causa  dandae  istius  facultatis,  v.  gr.  necessitas,  gra- 
titudo  etc. 

CAPUT  XVI. 

De  'testamentis  religiosorum. 

Dloo  I : Religiosus  professus  nec  valide  nec  licite 
testari  potest  sine  legitima  facullatS.  Probatur  ex 
multis  codicis  authenticis ; et  ratio  est,  quia  esset  usus 
proprietarius,  et  dispositio  de  re  non  sua,  adeoque 
invalida.  Excipitur  in  jure  pater,  qui  emisit  profes- 
sionem priusquam  haereditalem  filiis  suis  distri- 
bueret : ei  enim  conceditur  facultas  distribuendi 
bona  sua  pro  suo  arbitrio  inter  filios  ; non  vero  aliis 
impertiendi,  nisi  monasterio  aliquam  partem.  Neque 
hoc  repugnat  voto  paupertatis,  quia  fit  votum  a tali 
persona  cum  conditione  a jure  statuta,  nec  potest 
esse  alia  voventis  intentio  ; cum  autem  inhabilitas 
ad  dominium  sit  a jure  humano,  hoc  jus  specialiter 
illam  suspendit  in  tali  persona  pro  illo  tempore  ; 
eique  permittit  dominium  ad  illum  solum  actum. 
Ista  autem  bonorum  distributio  est  quasi  quoddam 
testamentum,  quia  est  ultima  voluntas  quse  vim 
habet  testamenti,  et  per  mortem  civilem  confir- 
matur. 

Dico  2 : Religiosus  non  potest  testamentum  fa- 
cere de  cujusvis  praelati  papa  inferioris  licentia-,  imo 
quidam  dubitant  an  papa  possit  illam  dare.  Sed 
certum  existimo  posse  papam  illam  dare,  quia  dando 
hanc  testamentum  condendi  licentiam,  non  dispen- 
sat in  voto  nec  in  proprietate,  sed  in  jure  positivo, 
non  videtur  tamen  posse  hanc  dare  irrevocabiliter, 
ita  ut  eam  revocare  non  possit,  nisi  dispensando  in 
voto  paupertatis,  quia  licentia  irrevocabilis  dat  pro- 
prietatem et  dominium.  Sed  oportet  ut  revocatio 
fiat  tempore  congruo ; nam  si  testamentum  jam  sit 
factum  et  morte  confirmatum,  non  amplius  habet 
locum  revocatio,  quia  facultas  jam  est  expleta,  et  jus 
est  translatum  in  haeredes,  quo  privari  non  possunt; 
Sf  autem  sit  factum  quidem,  sed  nonduna  morte  con- 
firmatum, primo  testator  ipse  religiosus  potest  si 
velit,  manente  eadem  facultate,  et  illud  revocare  et 
aliud  condere;  deinde  etiam  ipse  papa  potest  illud, 
etiamsi  sua  facultate  factum,  revocare , quia  haec  fa- 
cultas nondum  habuit  actum  perfectum  ; potestque 
illam  semper  revocare,  ut  jam  dictum  est ; ergo 
potest  etiam  testamentum  illius  virtute  factum  an- 
nullare,  quandiu  non  est  mprte  confirmatum.  ILec 
facultas  testamentum  condendi  non  exspirat  morte 
concedentis;  est  enim  gratia:  cumque  papa  sit 
supremus  dispensator  bonorum  religionis,  non  est 

mirum  cur  possit  hanc  dare  facultatem.  Quoad  reli- 
giosos conjugatos  militarium  ordinum , videntur 
primo  per  privilegia  pontificia  coepisse  testari;  post- 
ea usu  et  consuetudine  introductum,  ut  ipsamet  pro- 
fessio ex  voventium  intentione  non  fiat  cum  obliga- 
tione non  testandi,  sicut  non  fit  cum  obligatione  non 
ducendi  uxorem.  Ilorum  autem  militarium  ordinum 
religiosi  clerici,  et  alii  qui  non  sunt  conjugati  ex 
vi  sui  voti  et  juris  communis,  testari  non  possunt , 
si  qui  eorum  habeant  vel  generalem  vel  specialem 
testandi  facultatem,  id  interpretare  juxta  superius 
dicta. 

CAPUT  XVII. 

Quam  specialem  obligationem  inducat  votum  pauper- 
tatis, excludens  in  communi  dominium. 

Nota  : Concilium  Tridentinum  (sess.  25,  cap.  3) 
concessit  omnibus  religionibus  , exeepto  ordine 
Sancti  Francisci,  posse  bona  immobilia  possidere, 
etiamsi  eis  esset  ante  prohibitum  ; permittens  tamen 
ut  aliae  religiones  quae  vellent,  possent  etiam  bonorum 
immobilium  possessionem,  eorumque  dominium  in 
communi  excludere.  Quare 

Dico  i : Religio  quae  hanc  paupertatem  profite- 
tur, obligatur  ad  non  habenda  bona  aliqua  immo- 
bilia in  religiosorum  sustentationem  tanquam  pro- 
pria ; secus  quoad  mobilia.  Unde  potest  habere  do- 
mum ad  ordinariam  habitationem , templum  ad 
divinum  cultum,  aliqua  animalia  ad  usum  domesti- 
cum, non  ad  locandum,  nec  eorum  greges  habere 
aut  vineas;  item  potest  nutrire  aves  domesticas,  v. 
gr.  gallinas,  colligere  fructus  et  olera  ex  horto  do- 
mestico ad  proprium  usum,  perquirere  ex  eleemo- 
synis res  ad  victum  necessarias,  v.  gr.  triticum, 
vinum,  etc.,  et  pro  tempore  necessario  ad  conve- 
nientem usum  conservare. 

Dico  2 : Ejusmodi  religio  non  potest  habere  jus 
seu  actionem  ad  recipiendum  aliquid  per  modum 
annuae  [en&ionis  aut  reditus,  quia  tale  jus  inter 
bona  immobilia  computatur;  sed  potest  habere  jus 
vel  actionem  ad  comparandum  ac  recuperandum 
debitum  quod  uno  actu  solvi  potest,  statimque  ex- 
stinguitur, vel  quod  potest  statim  converti  in  uti- 
litatem religionis , v.  gr.  jus  ad  aliquod  pecuniae 
debitum  , nempe  jus  mobile  ad  bonum  mobile, 
vel  jus  ad  debitum  rei  immobilis  quae  statim  po- 
test ac  debet  converti  in  rem  mobilem,  cui  aequi- 
valet,  seu  vendi  in  utilitatem  religionis,  adeoque 
accipienda  est  non  ut  immobilis , sed  ut  mobilis. 
Hinc  non  potest  habere  seu  acquirere  jus  ad  cer- 
tam pensionem  aut  legatum  quod  singulis  annis  sol- 
vi debeat ; si  tamen  haeredi  imposuit  testator  tale 
onus  in  conscientia,  ut  istam  singulis  annis  solvat 
pecuniam,  ille  in  conscientia  tenetur  solvere,  et 
religio  potest  accipere  : est  enim  tunc  quaedam  tan- 
tum eleemosyna,  cum  nullum  jus  civile  ad  eam 
habeat,  etiamsi  possit  admonere  debitorem,  ut  suam 
obligationem  adimpleat.  Imo  quidam  probabilius 
censent  contra  alios  oppositum  tenentes  etiam  saf 
probabiliter,  si  dicta  pensio  sit  data  ad  breve  tempus 


tantum,  id  est  brevius  decennio,  posse  religionem 
jus  civile  ad  illam  acquirere.  Deinde  licet  istud 
legatum  seu  pensio  sit  data  ad  longum  tempus  aut 
perpetua,  potest  religio,  si  legatarius  qui  debet  eam 
solvere  annuatim,  consentire  velit,  transferre  per 
venditionem  jus  recipiendi  in  alium  tertium,  qui 
recipiat  singulis  annis  dictam  pensionem  ; sed  tunc 
id  erit  potius  opus  misericordiae  quam  justitiae,  quis 
probabilius  legatarius  non  tenetur  in  conscientia 
dare  talem  consensum,  sine  quo  non  fieri  poterit 
ejusmodi  transactio,  quia  nullum  jus  per  tale  lega- 
tum, monasterio  acquisitum  est.  Aliud  est  delegato 
quod  non  annuatim  solvendum  est,  v.  gr.  de  domo 
legata,  quia  ista  res  non  consideratur  ut  immobilis, 
sed  ut  mutabilis,  statimque  convertenda  uno  actu 
in  sui  aestimationem  ac  pretium , quod  est  bonum 
mobile,  et  quod  religio  potest  jus  quasi  mobile 
acquirere. 

Dico  3 : Praedicta  religio  ex  vi  voti  paupertatis  in 
communi,  non  prohibetur  habere  certos  reditus  pro 
expensis  ad  divinum  cultum  necessariis,  v.  gr.  pro 
templi  fabrica,  ornamentis,  pane,  vino,  cera,  etc. 
excepta  Societate  Jesu,  de  qua  post,  et  si  quae  sit 
alia.  Ratio  est,  quia  isti  reditus  non  sunt  religioso- 
rum, sed  reditus  divini  cultus,  ad  quos  exigendos 
habent  jus  civile  religiosi,  non  ut  domini,  sed  ut 
oeconomi  et  administratores ; nec  possunt  eos  aut 
eorum  pariem  convertere  in  suos  aut  monasterii 
usus.  Imo  non  repugnaret  tali  religioni  habere 
aliquos  reditus  praecise  pro  excipiendis  hospitibus 
externis ; repugnaret  autem  eos  habere  pro  cele- 
brandis anniversariis  perpetuis  missis  perpetuo 
tempore  destinatis,  etc.,  nisi  isti  reditus  reciperen- 
tur per  modum  eleemosynae  sine  ullo  ad  illos  jure. 

Dixi  supra  non  licere  ejusmodi  religioni  habere 
bona  immobilia  tanquam  propria ; habere  autem 
tanquam  propria  est  ita  habere  illa  ex  voluntate 
domini  quoad  usum  et  usumfructum,  ac  si  essent 
propria,  etiamsi  non  habeatur  eorum  dominium,  v. 
gr.  si  quis  in  principio  anni  concedat  absolute  et 
irrevocabiliter  vineam  religioni,  ut  eam  suis  sumpti- 
bus colat,  et  ejus  fructus  isto  anno  percipiat,  tunc 
dicitur  illa  vinea  uti  ac  frui  tanquam  propria;  secus 
vero  si  post  sufficientem  vineae  culturam,  tempore 
proventuum,  concedat  illi  facultatem  colligendi  ejus 
fructus,  et  de  iis  disponendi  prout  libuerit,  quia 
tunc  tantum  datur  talis  res  ad  usum  seu  usumfructum 
facti  (non  juris),  nomine  veri  domini  et  dependenter 
semper  ab  ejus  voluntate. 

Ex  his  collige  superiores  ejusmodi  religionum,  et 
unumquemque  etiam  religiosum  juxta  suum  officium 
debere  tali  paupertati  servandae  et  conservandae  va- 
care, et  religiosos  posse  a praelatis  juberi,  ut  eant 
mendicatum  non  tantum  pro  se,  sed  etiam  pro  tota 
communitate. 

CAPUT  XVIII. 

An  in  votum  solemne  paupertatis  cadere  possit 
dispensatio. 

Dico  I : Folest  papa  dispensare  cum  religioso,  ut 

git  capax  dominii,  nullam  aliam  votorum  vel  sui  sta- 
tus obligationem  ab  eo  auferendo,  quia  ista  dominii 
incapacitas  est  tantum  effectus  juris  humani ; ergo 
potest  in  eo  dispensare,  non  dispensando  in  ipso 
voto.  Moraliter  tamen  vix  potest  id  licite  fieri,  quia 
vix  potest  illius  necessitas  aut  causa  legitima  occur- 
rere. Nec  tantum  potest  dispensare  ut  sit  capax 
dominii,  sed  etiam  ut  actu  habere  possit  dominium, 
et  aliquam  proprietatem,  manentibus  integris  reli- 
quis religiosi  obligationibus  : ablata  enim  dominii 
incapacitate,  remanet  tantum  votum  simplex  pau- 
pertatis, in  quo  papa  potest  dispensare.  Si  dispen- 
satus in  incapacitate  dominii,  voto  simplici  remanen- 
te, acceptet  aliquid  ab  eo  qui  potest  donare,  acqui- 
rit quidem  illius  dominium,  sed  illicite  si  non  habeat 
licentiam  praelati,  qai  poterit  dare  licentiam,  utrem 
acceptet,  sed  probabilius  sine  dominii  acquisitione. 

Dico  2 : Potest  papa  dispensare  non  solum  in  so- 
lemnitate,  sed  etiam  in  toto  voto  paupertatis,  non 


dispensando  in  voto  castitatis  aut  obedienliae,  si 
causa  subsit.  Ista  enim  sunt  distincta,  nec  necessa- 
riam habent  inter  se  connexionem;  inoraliler  tamen 
defectu  justae  causae  vix  aut  raro  potest  istam  exer- 
cere potestatem,  quia  cuivis  necessitati  potest  aliter 
prospicere,  concedendo  rerum  usum  et  adminislra- 
tionem.  Potest  tamen  occurrere  casus,  in  quo  dare- 
tur sufficiens  causa  ad  dispensandum  in  ipso  voto  : 
v.  gr.  si  quis  religiosus  fieret  papa,  vel  episcopus, 
eique  votum  afferret  periculum  peccati,  etc.  Nam 
episcopus  religiosus  non  est  ex  vi  sui  status  ab 
obligatione  voti  paupertatis  exemptus.  Ilinc  dum 
justa  causa  dispensandi  in  ipso  religionis  statu  ac 
castitatis  voto  occurrit,  v.  gr.  ut  quis  ex  monacho 
fiat  rex,  et  ducat  uxorem  ad  regni  successionem, 
tunc  potest  papa  in  voto  paupertatis  dispensare. 
Sed  in  similibus  casibus  dispensat  in  omnibus  votis 
religiosis,  et  hominem  transfert  a statu  monachi  ad 
S£e  cularem. 


LIBER  IX. 

De  voto  castitatis. 


CAPUT  PRIMUM. 

An  votum  castitatis  sit  licitum  et  consulendum. 

Nota  : Saturninus  et  Marcion,  nuptias ; contra 
Wicleffus,  ut  dicitur,  coelibatum  ceu  illicitum, 
damnarunt.  Posteriores  haeretici  Calvinus,  aliique 
dixerunt  coelibatum  rem  esse  indifferentem,  ac  pro- 
inde illam  Deo  offerre  per  votum,  esse  superstitio- 
sum ; sed  coelibatum  eligere  ob  vitandas  matrimonii 
molestias  ac  curas,  non  esse  malum,  imo  laudabile, 
si  homo  id  faciat,  ut  sit  expeditior  ad  munia  evan- 
gelica  obeunda.  Hinc 

Dico  I : De  lide  est  servare  perpetuam  virginita- 
tem ac  continentiam,  non  esse  malum  aut  supersti- 
tiosum, sed  licitum  ac  sanctum.  Probatur  ex  verbis 
Christi  ( Mattii . xix),  ubi  Christus  laudat  coelibatum. 
Deinde  nullum  datur  matrimonii  praeceptum  ; ergo 
quod  non  est  contra  praeceptum,  non  est  malum. 
Dum  Deus  dixit  : Crescite  et  multiplicamini,  et 
replete  terram  ( Gen . i,  28),  vel  id  non  fuit  prae- 
ceptum, cum  idem  dixerit  in  piscium  praecepti 
incapaeium  productione,  sed  benedictio  fecundita- 
tis et  approbatio  nuptiarum;  vel  fuit  praeceptum 
naturale,  non  positivum,  quod  solum  primos  homi- 
nes obligabat  pro  illo  tempore  necessitatis  : postea 
vero  neminem  in  particulari  obligavit,  nec  in  lege 
veteri  ullum  fuit  matrimonii  praeceptum  obligans 
quoad  ejus  exercitium. 

Dico  2 : Etiam  de  fide  est  non  solum  licitum,  sed 
etiam  melius  esse  castitatem  servare,  quam  in  con- 
jugio vivere,  nam  in  lege  evangelica  licet  non  prae- 
cipiatur, consulitur  tamen  : De  virginibus  praeceptum 
Domini  non  habeo,  consilium  autem  do,  etc.;  qui 
matrimonio  jungit  virginem  suam,  bene  facit,  et  qui 
non  jungit,  melius  facit  (I  Cor.  vu,  25,  58),  nempe 
melius  quoad  utilitatem  supernaturalem  et  pro- 


fectum spiritua^m.  Virginitas,  juxta  Patres,  facit 
homines  angelis  similes.  Hinc  : 

Dico  3 : Bonum  et  optimum  est  virginitatem  seu 
perpetuam  castitatem  Deo  per  votum  consecrare. 
Probatur  : 1°  ex  Scriptura  ( Mattii . xix,  12),  ubi 
Christus  laudat  qui  se  castraverunt  propter  regnum 
coelorum.  Et  sanctus  Paulus  agens  de  viduis,  ait  : 
Habentes  damnationem,  quia  primam  fidem  irritam 
fecerunt  (I  Tim.  v,  12);  id  est,  juxta  Patres,  fidem 
Deo  datam  per  votum  castitatis  vidualis  irritam 
fecerunt,  votum  violando.  2°  Ex  Christi,  B.  Virgi- 
nis, sancti  Josephi,  sancti  Joannis  Baptistae  et 
aposfolorum,  qui  post  vocationem  ad  apostolalum 
coelibem  vitam  egerunt,  exemplis.  3°  Ratione  perpe- 
tua castitas  est  per  se  bona  et  melior  quocunque 
statu  illi  repugnante  ; ergo  est  materia  voti ; adeo- 
que  servare  illam  ex  voto  melius  est,  quam  sine  vo- 
lo. Quod  attinet  ad  difficultatem  servandi  illam,  non 
deest  Dei  speciale  auxilium , quo  ista  difficultas 
vincatur. 

CAPP.  II,  III. 

Ad  quid  obliget  simplex  castitatis  votum. 

Dico  1 : Hoc  votum  obligat  non  tantum  ad  se 
abstinendum  ab  omni  actu  venereo  illicito,  qui  vel 
delectatione  morosa,  vel  desiderio,  vel  alio  modo  fit, 
ita  ut  transgressor  praeter  peccatum  intemperantiae 
contra  naturale  praeceptum,  committat  aliud  sacri- 
legii contra  religionem,  necessario  in  confessione 
aperiendum  : sed  etiam  obligat  ad  abstinentiam 
omnis  actus  venerei  per  matrimonium  liciti,  ita  ut 
habens  ejusmodi  votum,  non  possit  matrimonium 
inire  cum  intentione  illud  consummandi  (excipe  ca- 
sum necessitatis,  in  quo  praeceptum  naturale  ad 
matrimonium  obligaret).  Id  autem  constat  et  ex  in- 
tentione voventium,  et  ex  usu  totius  Ecclesiae.  Qui- 

dani  locus  sancti  Cypriani  non  satis  clarus,  in  epist. 
02  Ad  Pomponinm,  sic  exponendus  est  : Virgines 
quae  castitatem  Deo  voverunt,  firmiter  in  suo  voto 
perseverent ; quae  autem  illud  emissurae  sunt,  prae- 
videant fore  ut  possint  ac  velint  in  eo  statu  perseve- 
rare, nam  si  nolint  aut  non  possint,  melius  est  ut 
nubant  quam  delictis  suis  in  ignem  cadant. 

Dico  2 : Hoc  votum  per  se  et  ex  natura  sua  ab- 
solute non  obligat  ad  non  contrahendum  matrimo- 
nium, si  quis  habeat  intentionem  illud  non  con- 
summandi, et  propositum  slatim  intrandi  religio- 
nem ; quod  propositum  matrimonio  contracto  tene- 
tur statim  exsequi,  imo  et  facere  professionem ; nisi 
hanc  tanta  difficultas  impediret,  ut  non  verisimile 
esset  voventem  voluisse  a principio  ad  hoc  se  obli- 
gare, tunc  enim  posset  repetere  saeculum,  et  red- 
dere debitum  conjugale,  non  petere ; sed  ut  possit 
licite  sic  matrimonium  contrahi,  requiritur  valde 
urgens  causa,  v.  gr.  metus  mortis,  aut  gravis  infa- 
miye,  libertas  ad  ingrediendam  religionem,  etc.  Imo 
licet  alter  conjux  post  contractum  matrimonium 
faceret  etiam  votum  castitatis,  et  sponderet  nun- 
quam petere  debitum,  Ecclesia  tamen  non  sinit  ut 
uterque  remaneat  in  saeculo  nisi  in  certa  aetate, 
et  cum  quibusdam  conditionibus.  Unde  a fortiori 
sine  proposito  intrandi  religionem,  non  licebit  ei 
contrahere  matrimonium,  dum  antequam  contra- 
hatur, alter  conjux  promittit  se  nunquam  peti- 
turum debitum,  nisi  divina  interveniret  revelatio, 
qua  sciretur  nunquam  petiturum.  Denique  in  hoc 
modo  contrahendi  matrimonium,  non  fit  injuria 
conjugi  in  saeculo  remanenti,  quia  alter  conjux 
utitur  jure  suo  intrando  religionem  intra  tempus  a 
lege  praescriptum  post  matrimonium  ratum;  et 
quaedam  jura  quae  in  contrarium  objiciuntur,  lo- 
quuntur de  matrimonio  vel  consummato  vel  con- 
summando. 

CAPUT  IV. 

An  simplex  castitatis  votum  per  se  et  ex  natura  sua 
irritum  reddat  matrimonium  subsequens. 

Dico  : Quamvis  post  simplex  castitatis  votum  illi- 
cite contrahatur  matrimonium,  contractum  tamen 
non  est  invalidum  nec  irritum  ; ita  omnes  theologi, 
et  constat  ex  Patribus  Augustino,  Epiphanio,  Hiero- 
nymo, etc.,  ac  ex  jure.  Ratio  est,  quia  votum  sim- 
plex est  pura  promissio  ; per  puram  autem  alicujus 
rei  promissionem  non  amittitur  ejus  dominium, 
ideoque  si  postea  ista  res  quse  alicui  promissa  fuit, 
alteri  donetur,  valida  erit  donatio  : sic  matrimonium 
post  simplex  castitatis  votum  contractum,  est  quasi 
donatio  seu  alienatio  ejusdem  rei,  quse  Deo  prius 
promissa  fuerat ; ergo  est  valida,  quamvis  illicita,  et 
contra  fidelitatem  Deo  debitam  facta.  S>ic  matrimo- 
nium post  promissionem  seu  sponsalia  de  futuro 
etiam  jurata  cum  una  virgine,  contractum  cum  al- 
tera est  validum.  Quia  simplex  castitatis  votum 
pullam  traditionem  continet,  nec  per  illud  Deo 
acquiritur  ullum  dominium  aut  jus  ad  usum  corporis 
llOtpinis  voventis,  quod  ante  non  habpbat  : extra 


enim  matrimonium  non  fit  privata  auctoritate  ac 
voluntate  traditio  proprii  corporis,  ita  ut  quis  fiat 
inhabilis  ad  matrimonium,  ut  patet  in  eo  qui  se  tra- 
dit in  servum,  aut  qui  se  dedicat  nosocomii  servi- 
tio, quia  homo  non  est  absolutus  dominus  sui  cor- 
poris ad  dandum  alteri  quemcunque  illius  usum, 
per  solum  matrimonium  contractum  donare  potest 
alteri  dominium  in  corpus  suum  in  ordine  ad  usum 
conjugalem.  Varia  jura  qute  videntur  praedictae 
assertioni  esse  contraria,  vel  loquuntur  de  voto 
solemni,  quod  jam  erat  in  usu  longe  ante  tem- 
pora Innocentii  11,  redditque  matrimonium  inva- 
lidum, vel  si  loquantur  de  simplici,  dicunt  illi- 
citum, non  autem  invalidum  ac  irritum  matri- 
monium reddere.  Idem  dic  de  testimoniis  sanctorum 
Patrum. 

CAPUT  V. 

Ad  quid  obliget  simplex  castitatis  votum  post 
contractum  matrimonium. 

Dico  1 ; Is  qui  habens  simplex  castitatis  votum, 
contraxit  matrimonium,  videtur  in  rigore  probabi- 
lius non  teneri  ingredi  religionem,  etiamsi  juxta 
extrav.  Antiques  De  voto,  sit  ad  hoc  excitandus;  sed 
tuta  conscientia  posse  matrimonium  consummare, 
reddendo  petenti  debitum  : Sotus,  Henriquez,  San- 
chez,  etc.,  contra  communem  D.  T hornae,  Richardi, 
Gabrielis,  Navarrae,  etc.,  sententiam  dicentium  vo- 
tum illud  obligare  ad  non  consummandum  matrimo- 
nium, ita  ut  si  alter  conjux  velit  perpetuam  cum 
ipso  castitatem  servare,  possit  licite  in  saeculo  ma- 
nere , matrimonium  non  consummando ; si  vero 
alter  nolit,  suumque  jus  exigat,  teneri  religionem 
ingredi  ac  professionem  emittere.  Sed  probatur 
assertio  ; Ille  non  fecit  votum  religionis  ingrediendae, 
ergo  ad  illius  ingressum  non  obligatur;  dumque  vo- 
vit castitatem,  non  habuit  intentionem  se  obligandi 
ad  illam  servandam  cum  tanto  onere,  quale  est  mu- 
tare statum,  et  fieri  religiosum;  secus  vero  si  certo 
habuisset  intentionem  se  obligandi  ad  religionis  in- 
gressum. Deinde  dictae  favet  extrav.  Antiquae  De 
voto,  et  cap.  Ex  parte  De  convers.  conjug.  Praeterea 
non  tenetur  quis  ex  vi  voti  castitatis  servare  eam 
per  omne  medium  possibile,  etiam  includens  talem 
status  mutationem.  Si  quis  tamen  ad  majorem  se- 
curitatem velit  dispensationem  impetrare,  videtur 
episcopus  posse  eam  dare,  non  simpliciter  quoad 
voturo,  sed  quoad  licentiam  consummandi  matrimo- 
nii ob  difficultatem  aliter  servandi  castitatem.  Idem 
dic  de  voto  castitatis  post  matrimonium  ratum  fa- 
cto, nisi*vovens  tunc  habuerit  particularem  inten- 
tionem ingrediendae  religionis  ad  servandum  votum. 
Sed 

Dico  2 : Habenti  tale  votum  non  licet  debitum 
petere,  sed  tantum  potest  petenti  reddere,  juxta  ea 
quse  jam  dicta  sunt.  Hoc  certissimum  est  contra 
Hostiensem,  Angelum  et  Glossam,  sentientes  post 
consummatum  semel  matrimonium  licere  non  tan- 
tum reddere,  sed  etiam  petere,  rati  fortasse  per  ma- 
trimonium consummatum  exstingui  castitatis  va- 

tum;  quod  falsum  est.  Votum  enim  castitatis,  non 
obstante  matrimonio  male  contracto,  adhuc  obligat 
ad  omne  id  quod  servari  potest  sine  alterius  conju- 
gis injuria,  adeoque  nisi  alter  petat,  tenetur  absti- 
nere a consummatione  matrimonii ; et  illo  mortuo, 
non  potest  transire  ad  alias  nuptias. 

Dico  3 : Si  votum  castitatis  fuit  tantum  tempo- 
rale, non  potest  matrimonium  iniri  ante  elapsum 
tempus,  multo  minus  consummari  intra  tempus  a 
lege  praescriptum.  De  volo  virginitatis  idem  dic 
ordinarie  ac  de  voto  castitatis,  nisi  vovens  expresse 
intenderit  se  obligare  tantum  ad  abstinendum  a 
primo  actu ; tunc  hoc  posito  exstinguitur  votum. 
Quoad  votum  non  nubendi,  si  post  tale  votum 
homo  nubat,  poterit  reddere  debitum,  ut  supra ; 
non  autem  petere  prima  vice,  aut  etiam  semper 
post  matrimonium  semel  consummatum,  si  vo- 
vendo habuerit  voluntatem  se  obligandi  ad  absti- 
nendum ab  omni  actu  venereo  licito  in  matrimonio  ; 
secus  vero  si  vovens  solum  intenderit  se  obligare  ad 
non  assumendum  talem  statum,  seu  tale  matrimo- 
nii vinculum,  et  nil  amplius;  tunc  enim  usus  vene- 
reus  in  matrimonio  licitus,  non  fuit  materia  talis 
voti,  adeoque  sic  poterit  peti  debitum,  nisi  constet 
de  expressa  voventis  intentione  contraria. 

CAPUT  VI. 

An  simplex  castitatis  votum  dirimat  matrimonium 
ratum. 

Dico  1 : Certum  est  simplex  castitatis  votum  nude 
ac  solitarie  speciatum  non  dissolvere  matrimonium 
ratum,  cum  nec  ipsum  sacri  ordinis  solemne  votum 
dissolvat,  uti  habetur  in  exlrav.  unica  De  voto 
Joannis  XXII,  multo  minus  dissolvere  consumma- 
tum. Insuper 

Dico  2 : Simplex  castitatis  votum  , etiam  prout 
habet  sibi  adjunctam  traditionem  religiosam , se- 
clusa particulari  lege  positiva  et  ecclesiastica  insti- 
tutione, ex  se  et  ex  natura  sua  nunquam  sufficit  ad 
dissolvendum  matrimonium  ratum  ; non  enim  irri- 
tat matrimonium  faciendum , quod  est  facilius  : 
mullo  ergo  minus  irritabit  jam  factum,  seu  ratum, 
quod  sane  est  difficilius.  Deinde  in  jure  communi 
omne  castitatis  votum  quod  dissolvit  matrimonium 
ratum,  irritat  etiam  faciendum  ; atqui  simplex  ca- 
stitatis votum  non  irritat  faciendum;  ergo  nec 
factum  seu  ratum.  Nec  ex  ullo  jure  divino  positivo 
habetur  quod  simplex  castitatis  votum  dissolvat 
matrimonium  ratum,  etiamsi  habet  adjunctam  quam- 
cunque traditionem,  vel  quasi  sui  dominationem 
ex  sola  voventis  voluntate  factam,  vel  ipsi  Deo, 
vel  homini  locum  Dei  tenenti : imo  solemne  votum 
istam  vim  dissolvendi  matrimonii  rati  non  habet  ex 
jure  divino,  sed  ex  statuto  Ecclesia;,  ut  supra, 
libro  ii,  dictum  est.  Denique  contraria  sententia  nec 
in  exemplis  antiquitatis  quae  affert,  nec  in  tradi- 
tione aut  prisca  consuetudine,  quam  obtendit,  ha- 
bet sufficiens  fundamentum ; vel  enim  nullum  ad- 
erat votum,  vel  erat  votum  solemne,  non  simplex  ; 
vel  erat  dissolutio  lnadrimonii  facti  cum  infidele,  vel 


aliud  quod  nil  facit  contra  assertiondm,  simili  modo 
explicanda  sunt  quaedam  sanctorum  Patrum  verba. 
Vide  liaec  fuse  exposita  apud  Patrem  Suarez. 

CAPUT  MI. 

An  simplex  castitatis  votum  dissolvat  sponsalia  de 
futuro r. 

Dico  1 : Simplex  castitatis  votum  antecedens 
sponsalia,  quae  postea  contrahuntur,  etiamsi  jura- 
mento firmentur,  illa  impedit  et  irrita  reddit,  quia 
tendunt  contra  voti  obligationem,  adeoque  illicita, 
et  continent  promissionem  de  re  illicita,  nempe 
promissionem  de  contrahendo  matrimonio  contra 
votum  castitatis;  ergo  et  sunt  irrita. 

Dico  2 : Si  votum  simplex  castitatis  fiat  post 
simplicia,  aut  jurata  sponsalia  de  futuro,  juxta  ve- 
riorem ac  magis  securam  multorum  opinionem,  non 
dissolvit  sponsalia,  nempe  ex  parte  voventis ; naui 
ex  parte  alterius  dissolvitur  obligatio  sponsalium 
ob  mutationem  in  vovente  factam,  cum  non  possit 
uti  matrimonio,  nisi  petendo  debitum,  quod  esset 
onus  grave.  Si  tamen  vel  sic  velit  contrahere,  vo- 
vens tenetur  quidem  contrahere,  sed  non  potest 
debitum  petere;  remanet  enim  ejus  votum.  Caete- 
rum  contraria  sententia,  quae  ait  solvi  sponsalia 
etiam  jurata  per  subsequens  votum  castitatis, 
quamque  multi  tenent  graves  auctores,  Angelus, 
Sotus,  Sylvester,  Richardus,  etc.,  non  est  improba- 
bilis, dicendo  sicut  matrimonium  per  professionem, 
ita  sponsalia  per  votum  simplex  dirimi,  dummodo 
sponsus  sub  spe  matrimonii  sponsam  non  corru- 
perit. 

CAPP.  MII,  IX. 

An  maritus  possit  votum  castitatis  a sua  uxore  sine 
suo  consensu  emissum  irritare,  et  au  idem  possit 
uxor  respectu  mariti;  quid  si  fiat  mutuo  consensu. 

Dico  1 ; Maritus  non  potest  non  tantum  uxoris 
votum  sive  religionis  sive  castitatis  factum  ante 
matrimonium,  sed  nec  etiam  factum  post  matrimo- 
nium consummatum  irritare  quoad  petendum  debi- 
tum, neque  uxor  potest  irritare  simile  mariti  vo- 
tum, adeoque  istud  votum  manet  validum  ac  fir- 
mum ; non  enim  praejudicat  juri  alterius  conjugis, 
qui  potest  semper  sive  expresse  sive  tacite  petere 
debitum,  et  alter  tenetur  reddere.  Et  ratio  est, 
quia  tale  votum  uxoris  non  subjacet  mariti  pote- 
stati ratione  materiae , maritus  enim  non  potest 
uxorem  cogere,  aut  ei  praecipere  ut  petat  debitum  ; 
ad  hoc  non  se  obligavit  in  traditione  sui  corporis, 
sed  tantum  ad  reddendum  : ita  communiter  theo- 
logi, Cajetanus,  Valentia,  Antoninus,  etc.  Quidam 
tamen  putant  posse  facilius  uxorem  irritare  votum 
mariti  ad  petendum  debitum  ob  praejudicium  quod 
affert  pudori  femineo  : sed  hoc  votum  esset  im- 
prudens, si  factum  fuisset  de  non  accedendo  ad 
uxorem,  nisi  quando  ipsa  expresse  peteret,  nec 
quoad  hunc  excessum  obligaret;  sufficit  enim  vi- 
dere ejus  desiderium,  et  tacite  petentem.  Hinc 
Dico  2 : Quando  uterque  conjux  ex  mutuo  con- 
sensu facit  tale  castitatis  votum,  non  tantum  est 

validum  et  sanctum,  sed  etiam  ita  firmum,  ut 
neuter  possit  alterius  votum  irritare,  imo  nec  pos- 
sit alteri  reddere  debitum,  etiamsi  maxime  exigat, 
et  velit  priorem  consensum  revocare  : ita  commu- 
niter theologi,  D.  Thomas,  Richardus,  Navarra,  Les- 
sius,  etc.;  quia  uterque  per  mutuum  contractum 
cessit  juri  suo,  adeoque  alium  liberavit  onere  et 
obligatione  reddendi  debitum  , quam  non  potest 
denuo  imponere  invito,  revocando  priorem  con- 
sensum ; pacta  enim  absoluta  sunt  perpetua.  Imo 
quamvis  uterque  revocet  suum  pactum,  tamen  ex 
voto  semper  subsistente  uterque  obligabitur  et  ad 
non  petendum  et  ad  non  reddendum  debitum  con- 
jugale, quia  ex  vi  sui  voti  tenentur  prius  pactum 
reiterare.  Si  autem  fuisset  nudum  tantum  pactum 
sine  voto,  tunc  ex  mutuo  consensu  potest  illud  re- 
scindi uterque  enim  potest  cedere  juri  suo,  re- 
deundo in  pristinum  conjugii  usum.  Imo  si  alteruter 
conjugum  id  cupiat,  alter  debet  si  non  ex  justitia, 
saltem  ex  honestate  aut  charitate  illi  consentire. 

CAPUT  X. 

An  licentia  faciendi  votum  castitatis  ab  alterutro 
conjuye  concessa,  sit  revocabilis. 

Dico  1 : Conjux  qui  dedit  consorti  licentiam  fa- 
ciendi votum  castitatis,  non  tenetur  amplius,  nec 
potest  licite  ei  petenti  debitum  reddere ; quia  ces- 
sit juri  suo,  et  alter  reddendo  cooperaretur  ejus 
peccato. 

Dico  2 : Privata  licentia  faciendi  praedictum  vo- 
tum, potest  valide  revocari  antequam  votum  sit 
emissum,  quia  licentiae  dator  nondum  amisit  suum 
jus;  postquam  autem  emissum  est,  non  videtur 
posse  amplius  valide  revocari , nec  posse  licite 
debitum  reddi  petenti,  quia  dans  licentiam  cessit 
juri  suo  intuitu  divini  honoris  ; quamvis  ergo  illam 
revocet,  alter  non  potest  licite  reddere,  quia  non 
habet  amplius  jus  , ilii  enim  renuntiavit  dando 
talem  licentiam.  Renuntiatio  autem  proprii  juris 
volo  firmata,  juxta  Gratianum,  habet  vim  cujus- 
dam  donationis  irrevocabilis.  Si  uxor  acceptet  istam 
mariti  revocationem,  reddendo  illi  suum  jus,  quam- 
vis nec  teneatur,  nec  licite  ob  suum  votum  possit 
eam  acceptare,  valida  tamen  erit  aceeplatio,  cum 
non  sit  injusta,  sed  sacrilega  contra  votum;  et  tunc 
tenebitur  reddere  debitum  petenti , quia  maritus 
suum  jus  amissum,  et  quod  per  matrimonium  ac- 
quisierat, recepit.  Non  tamen  potest  petere,  quia 
ipsius  votum  subsistit ; sed  tantum  poterit  licite 
reddere  ob  jus  quod  habet  maritus,  sicut  deberet 
reddere  et  non  petere,  si  sine  mariti  licentia  fecis- 
set tale  votum. 

CAPUT  XI. 

An  solus  papa  possit  dispensare  in  simplici  voto 
castitatis. 

Dico  : Solus  papa  jure  ordinario  potest  dispen- 
sare in  dicto  voto,  et  episcopi  juxta  communem 
doctorum  sententiam,  habent  quasi  ordinariam  po- 
testatem illud  commutandi,  vel  dispensandi  in  casu 
necessitatis  urgentis,  ut  colligitur  ex  cap.  Veniens, 


Qui  cleric.  Quidam  tamen  reeentiores  id  negant, 
nixi  rationibus  sat  efficacibus,  dicentes  episcopum 
nullo  jure  sive  divino,  sive  humano,  habere  ejus- 
modi jurisdictionem.  Ut  igitur  contrariae  opiniones 
quasi  concilientur,  sic  dicendum  censeo  : 1°  quando 
in  casu  urgentis  necessitatis  et  difficilis  ad  papam 
recursus,  subveniri  potest  subditi  necessitati  sine 
totali  et  absoluta  dispensatione  in  voto,  tunc  non 
potest  episcopus  illam  concedere.  2°  In  tali  casu 
si  necessaria  sit  aliqualis  dispensatio  vel  moderatio 
in  voti  usu  pro  aliquo  tempore,  vel  pro  aliqua  voti 
parte,  tunc  potest  illam  episcopus  concedere  : v.  gr. 
cum  conjuge  voto  castitatis  obstricto  ad  petendum 
debitum  dispensare,  non  dispensando  in  obligatione 
servandi  conjugalem  et  vidualem  castitatem.  Non 
enim  potest  conjugatum  dispensare  in  toto  castita- 
tis voto , sed  tantum  ad  petendum  debitum  : et 
certe  non  potest  dari  casus  urgentis  necessitatis,  in 
quo  totalis  voti  dispensatio  sit  necessaria  , ac 
proinde  moraliter  loquendo,  nunquam  potest  epi- 
scopus absolutam  et  totalem  in  volo  castitatis  per- 
petuae dare  dispensationem,  sed  tantum  partialem. 

CAPUT  XII. 

De  variis  dubiis  circa  reservationem  simplicis  voti 
castitatis. 

Dico  I : Temporale  votum  castitatis,  v.  gr.  unius 
anni,  non  est  papae  reservatum,  sed  potest  in  eo 
dispensare  episcopus  (Navarra,  Sotus,  Toletus,  etc.) ; 
quia  non  est  votum  simpliciter,  sed  secundum 
quid.  Yotum  tamen  castitatis  ita  factum,  ut  obli- 
get tantum  post  unum  vel  decem  annos,  est  reser- 
vatum, quia  communi  aestimatione  censetur  votum 
simpliciter,  et  ejus  perpetuitas  non  attenditur  ab 
instanti  in  quo  fit,  sed  ab  instanti  pro  (juo  fit. 

Dico  2 : Yotum  non  nubendi,  aut  non  contra- 
hendi matrimonium,  communiter  censetur  non  essa 
reservatum  (Angelus,  Sotus,  Sylvester,  Navarra,  etc.). 
Similiter  votum  conjugalis  castitatis  non  est  reser- 
vatum, ut  usus  et  consuetudo  habet;  et  reservatio 
praecipue  ex  consuetudine  pendet.  Habens  autem 
votum  non  contrahendi  matrimonium  , quamvis 
peccet  contrahendo,  contracto  tamen  non  peccat 
debitum  petendo,  quia  ejus  votum  fuit  abstinere 
praecise  a vinculo  matrimonii,  non  vero  a debito 
conjugali. 

Dico  3.  : Votum  suscipiendi  sacrum  ordinem , 
probabilius  non  est  etiam  reservatum  (Navarra, 
Lessius,  Sanchez,  etc.)  ; quia  non  est  formale  ca- 
stitatis votum,  et  reservatio  restringenda  est  ad 
vota  propria  et  formalia.  Hinc  nec  votum  vovendi 
castitatem,  nec  votum  assumendi  statum  praecise  in 
quo  includitur  caelibatus,  sine  hujus  voto;  nec 
votum  castitatis  sub  conditione  ut  sibi  liceat  ma- 
trimonium inire  cum  aliqua  virgine  quae  secum  ve- 
lit sine  usu  debili  conjugalis  vivere,  est  reserva- 
tum. De  voto  conditionato  castitatis,  an  sit  reserva- 
tum, supra  dictum  est  libr.  vi  a cap.  22  usque 
ad  26. 

An  obligatio  servandi  castitatem  sit  jure  divino 
annexa  sacro  ordini. 

Nota  : Castitatis  obligatio  juxta  praesentem  Eccle- 
sia; LaTinae  usum,  est  annexa  sacris  ordinibus  qui 
a subdiaconatu  usque  ad  episcopatum  numerantur, 
istius  autem  rei  ratio  et  origo  inquiritur.  Quare 

Dico  I : Nullus  sacer  ordo  susceptus  ante  matri- 
monium, reddit  hominem  ex  vi  solius  juris  divini 
inhabilem  ad  matrimonium  contrahendum.  (D.  Tho- 
mas,  Cajelanus,  Sotus,  Bellarminus,  et  alii  omnes). 
Nullum  enim  reperitur  tale  jus  divinum  ; ideoque 
hac  in  re  papa  potest  dispensare,  qui  non  dispensa- 
ret, si  daretur  divinum  praeceptum  in  causa  tam 
gravi  universalem  Ecclesiam  spectante.  Imo  nec 
datur  praeceptum  divinum,  ne  sacris  initiati  uxores 
ducant  (D.  Thomas  et  alii  jam  citati,  contra  Wal- 
densem,  Turrianum,  etc.)  : quia  vel  esset  naturale 
seu  connaturale  ipsis  sacris  ordinibus,  intrinsece 
consequens  ad  eorum  dignitatem,  vel  positivum  a 
Christo  impositum  ; atqui  neutrum  datur,  nec  ulla 
traditio  etiam  apostolica  id  indicat;  ergo,  etc.  Hinc 
sequitur  nec  esse  divinum  praeceptum  clericis  qui 
sunt  in  sacris,  prohibens  uxoris  usum,  si  eam  ante 
suam  ordinationem  duxerint : si  enim  non  datur 
praeceptum  divinum  illis  prohibens  ducere  uxorem  , 
ergo  nec  datur  ipsis  prohibens  illa  uti,  cum  ad 
usum  ordinetur  matrimonium , idque  comprobatur 
ex  praxi  Graecae  Ecclesiae,  quae  suis  clericis  hujus- 
modi usum  non  prohibuit,  nec  Latina  Ecclesia  eum 
reprobavit. 

Dico  2 : Lex  ecclesiastica  obligans  sacris  initia- 
tos abstinere  a matrimonio  contrahendo,  aut  ab  ejus 
usu,  si  antea  contractum  fuerit,  est  divino  juri  con- 
sentanea ; ac  de  fide  est  non  esse  contra  jus  divinum, 
uti  patebit  ex  solutionibus  objectionum  haeretico- 
rum asserentium  esse  contra  jus  divinum  et  natu- 
rale. Si  enim  in  aliis  votum  castitatis  non  sit  con- 
tra jus  divinum;  ergo  nec  in  clericis,  qui  sponte 
et  pro  suo  libitu  assumendo  sacros  ordines,  illis  se 
obstringunt.  Imo  id  maxime  est  conforme  juri 
divino  et  naturali,  exigenti  a sacris  ministris  ani- 
mum a curis  saecularibus  et  carnis  illecebris  abs- 
tractum, quibus  status  matrimonialis  eum  neces- 
sario implicat ; istamque  castitatis  decentiam  insi- 
nuavit lex  vetus,  jubens  ut  sacerdotes  eo  tempore 
quo  in  templo  ministrabant,  ab  uxoribus  abstine- 
rent, et  ipse  Christus  maxime  castitatem  commen- 
davit. 

Objicies  I,  cum  haereticis  : Scriptura  dicit : Opor- 
tere episcopum  irreprehensibilem  esse,  unius  uxoris 
virum  (I  Tim.  m,  2) ; si  hoc  de  episcopo  dicitur, 
multo  magis  dicendum  est  de  omnibus  inferioribus 
ordinibus.  Respondeo  : Per  ista  verba  unius  uxo- 
ris virum,  vult  sanctus  Paulus  episcopum  non  opor- 
tere esse  bigamum,  et  quia  tunc  in  principio  Eccle- 
siae Christianae  caelibes  pauci  inveniebantur  episco- 
patui apti,  ideo  assumebantur  uxorati ; sed  non 
dicitur  ejusmodi  episcopus  in  episcopatu  cont;- 


nuasse  usum  conjugii  ; imo  vero  dicitur  oportere 
eum  esse  sobrium  , justum  , sanctum , continen- 
tem, etc.  ( Tit . i,  7,  8),  praeter  alia  quae  postea  di- 
centur. 

Obj.  2 : Excedit  potestatem  humanam  praeceptum 
vovendi  castitatem  clericis  impositum.  Respondeo  : 
Ecclesia  non  praecipit  absolute  clericis  ut  voveant 
castitatem,  sed  praecipit,  ut  si  velint  sacris  ini- 
tiari, promittant  seu  voveant  se  servaturos  castita- 
tem, nec  ullus  unquam  cogitur  ad  suscipiendos  sa- 
cros ordines ; si  quis  sacris  ordinibus  initiatus  co- 
gatur postea  suscipere  episcopatum,  non  cogitur 
ad  novam  castitatem  vovendam  aut  servandam,  iste 
ergo  Ecclesiae  modus  praecipiendi  castitatem  nulli 
vim  aut  injuriam  infert,  sicut  non  fit  injuria  ei  qui 
vult  religiosus  fieri,  jubetur  vovere  castitatem  per- 
petuam. 

Obj.  3 : Ecclesia  per  istud  votum  exponit  multos 
manifesto  fornicationis  et  sacrilegii  periculo.  Re- 
spondeo : Nego  assumpture.  Ecclesia  enim  non  ex- 
ponit illos  fornicationis  periculo,  sed  potius  spectat 
majus  cujusque  bonum  spirituale,  et  sanctius  lotius 
reipublicae  Christianae  regimen.  Si  autem  aliqui 
interdum  in  carnis  lapsus  incidant,  hoc  ipsorum 
nwditiae  aut  fragilitati,  non  Ecclesiae  praecepto  im- 
putandum est. 

CAPUT  XI Y. 

Quando  obligari  coeperint  in  Ecclesia  episcopi  ac 
presbyteri  ad  servandam  castitatem. 

Dico  1 : A tempore  apostolorum  in  Ecclesia  san- 
citum ac  observatum  fuit,  ut  episcopis  ac  presby- 
teris post  suam  ordinationem  non  permitteretur  ma- 
trimonium contrahere.  Probatur  apostolorum  exem- 
plo : Nullus  enim  eorum,  qui  ante  matrimonium 
vocati  sunt  ad  apostolatum,  postea  uxorem  duxit, 
ut  constat  de  Joanne  evangelisla  ; idemque  dici 
potest  de  Jacobo  traire  Domini,  de  sancto  Andrea 
et  de  sancio  Paulo  et  de  aliis.  Si  enim  eorum  aliqui 
ante  apostolatum  uxorem  duxerant,  postea  in  apo- 
stolatu  ab  ea  abstinuerunt  ; multo  minus  prima 
mortua  , secundam  duxerunt , cum  bigamiam  in 
episcopis  et  presbyteris  apostoli  prohibuerint,  ut 
constat  ex  I Tim.  m et  Tit.  i,  et  ex  apostolorum  ca- 
nonibus. Hinc  dum  dicuntur  apostoli  fuisse  uxorati 
(non  tamen  omnes),  intellige  de  tempore  ante  apo- 
stolatum ; dumque  1 Cor.  ix,  5,  ait  Paulus  : Nun- 
quid  non  habemus  potestatem  mulierem  sororem  cir- 
cumducendi, sicut  et  cceleri  apostoli,  et  fratres  Do- 
mini, juxta  expositores  antiquos  et  modernos  in- 
telligitur  de  quavis  femina,  non  autem  uxore.  Haec 
igitur  castitatis  obligatio  est  antiquissima,  et  ab 
apostolica  traditione  manavit,  quamvis  in  principio 
magis  ex  consilio  quam  ex  praecepto  fuerit  intro- 
ducta. Quando  vero  sub  rigore  praecepti  ac  necessi- 
tatis emperit  stabiliri,  non  salis  liquet;  verisimile 
est  primos  episcopos  ab  apostolis  consecratos,  qui 
apostolorum  exemplo  caelibatum  servabant,  in  suis 
successoribus  vel  coadjuloribus  consecrandis  cam- 
dem  castitatis  servandae  regulam  tradidisse ; atque 

iia  intra  breve  tempus  consuetudinem  pro  lege  ac 
regula  acceptatam  fuisse. 

Dico  2 : Episcopi  et  presbyteri,  qui  post  matri- 
monium consecrantur,  tenentur  a propriis,  si  eas 
ante  habuerint,  uxoribus  abstinere,  quamvis  hoc 
praeceptum  in  Ecclesia  Graeca  non  obliget  ob  con- 
trariam consuetudinem.  Unde  non  satis  constat  lioc 
praeceptum  proprie  esse  apostolicum,  licet  constet 
ex  traditione  apostolica  manasse ; nam  apostolos 
post  vocationem  perpetuo  ab  uxoribus  abstinuisse 
colligitur  ex  bis  Christi  verbis  Petro,  qui  dixerat  : 
Ecce  nos  reliquimus  omnia , et  secuti  sumus  te,  xjuid 
ergo,  ete.,  respondentis : Omnis  qui  reliquerit  do- 
mum, vel  fratres  aut  sorores,  aut  patrem,  aut  ma- 
trem, aut  uxorem,  etc.  ( Mattii . xix,  27,  28.)  Reli- 
querant ergo  apostoli  uxores  eo  modo,  quo  poterant, 
nempe  quoad  torum.  Haec  igitur  observantia,  pro-* 
ut  exemplo  et  verbo  docuerant  apostoli,  testante 
concilio  n Carthaginensi  (cap.  2),  celebrato  circa 
annum  Christi  quadringentesimum  perseveravit ; et 
videtur  ista  perseverans  nec  interrupta  consuetudo 
in  re  tam  difficili  non  exstitisse  sine  obligatione. 
Deinde  Siricius  papa  (epist.  1,  cap.  7)  illam  castita- 
tis servandae  legem  expressius  declaravit,  et  trans- 
gressoribus poenam  imposuit,  quam  legem  in  occi  - 
dentali Ecclesia  fuisse  receptam,  et  antiquissimis 
et  variis  conciliis  provincialibus,  Eliberitano,  Arela- 
tensi  ii  (can.  2),  Carthaginensi  ii  (cap.  2),  Tauri- 
nensi  (can.  7),  Toletano  ii  (cap.  1),  Aurelia- 
nensi  m (can.  1),  etc.,  in  quibus  sancitur  ac  prae- 
cipitur praedicta  sacerdotalis  castitas  observanda, 
eamque  antiqui  Patres  Latini  Ambrosius,  Augusti- 
nus, Hieronymus,  miris  laudibus  extulerunt. 

CAPUT  XV. 

Qurnnam  sit  ac  fuerit  obligatio  servandi  castitatem 
in  episcopis  et  presbyteris  Ecclesice  Orientalis. 

Nota  : Nunc,  etiam  ante  mullos  annos  episcopi 
vel  presbyteri  Graeci,  si  ante  suam  ordinationem 
habuerunt  uxores  , ab  iis  post  ordinaLionem  non 
separantur  quoad  torum  : quam  consuetudinem  licet 
Ecclesia  Latina  non  imitetur,  nec  laudet,  non  tamen 
damnat  ut  malam.  Hinc  quaeritur  quando  ista  con- 
suetudo apud  Graecos  inceperit. 

Dico  1 : Cajetanus  censet  in  Ecclesia  Graea  nun- 
quam fuisse  consuetudinem  obligantem  sacris  ini- 
tiatos ad  non  contrahendum  matrimonium  etiam 
post  ordinationem  ; sed  haec  sententia  communiter 
reprobata  est.  Alii  verisimilius  docent  nunquam 
fuisse  in  Ecclesia  Graea  consuetudinem,  ut  sacer- 
dotes a propriis  uxoribus  abstinerent,  si  eas  ante 
suam  ordinationem  habuissent,  sed  solum  ut  si  non 
habuissent,  jam  ordinati  eas  accipere  non  possent : 
et  confirmatur  ex  historia  concilii  Nicaeni  primi, ' 
quod  cum  vellet  condere  decretum , ut  episcopi, 
presbyteri,  diaconi,  aut  subdiaconi  abstinerent  a 
suis  uxoribus,  si  quas  ante  suam  ordinationem  ha- 
buissent, fertur  Paphnutius  se  tali  decreto  oppo- 
suisse, et  persuasisse  concilio  ut  illud  onus  sacer- 
dotibus non  imponeretur.  Sed  cum  liaac  historia 


sit  adeo  indubitata,  ideo  alii  existimant  /ni- 
mis sexcentis  annis  et  Orientalem  et  Occidentalem 
Ecclesiam  eamdem  servasse  integram  suorum  sa- 
cerdotum consuetudinem  in  lege  et  obligatione  abs- 
tinendi etiam  a propriis  uxoribus , posteU  vero 
istam  consuetudinem  in  Orientali  Ecclesia  paulatim 
fuisse  remissam  atque  mutatam  : ita  Bellarminus, 
Baronius,  etc.,  probant  ex  Patribus  circa  illa  prima 
tempora  viventibus.  Unde 

Dico  2 : Probabile  videtur  4°  nunquam  fuisse 
presbyteros,  etiam  episcopos,  obligatos  ad  praedi- 
ctam castitatem  servandam,  nisi  illam  in  sua  ordi- 
natione promisissent ; imo  in  Latina  Ecclesia  id  ob- 
servatum est,  ut  constat  ex  Gregorio  (lib.  i,  epist. 
82)  et  ex  aliis.  2°  Ordinarie,  etiam  in  Orientali  Ec- 
clesia, istis  primis  saeculis  servatam  fuisse  a pre- 
sbyteris castitatem  circa  suarum  uxorum  usum, 
quia  episcopi  ordinarie  eum,  qui  uxorem  habebat, 
nolebant  ad  sacros  ordines  promovere,  nisi  prius 
de  consensu  uxoris  castitatem  voveret,  haneque 
formam  promovendi  conjugatos  ad  sacros  ordines, 
vel  per  consuetudinem  vel  per  provincialia  aut 
nationalia  concilia  impositam  fuisse  episcopis ; 
nunquam  tamen  inter  Graecos  cum  tanto  rigore 
intellectam  ac  servatam,  neque  ita  generaliter,  sicut 
inter  Latinos,  ut  colligitur  ex  variis  Patrum  testi- 
moniis et  historiis.  5°  Episcopos  etiam  optimos  non 
ex  necessitate  legis,  sed  ex  majori  decentia  solitos 
fisisse  istam  promissionem  abstinendi  ab  uxoribus, 
exigere  a conjugatis  promovendis,  vel  certe  ex 
rationabili  causa  potuisse  in  hoc  dispensare , et 
nolentes  promittere  separationem  ab  uxoribus 
quoad  torum  , potuisse  licite  ordinare  : v.  gr.  si 
ministrorum  penuria  aderat , si  ordinandus  ob 
egregias  naturae,  gratiae,  virtutum,  doctrime  do- 
tes censebatur  Ecclesiae  valde  utilis. 

CAPUT  XVI. 

De  obligatione  servandi  castitatem , 'qua  diaconi  et 
subdiaconi  obstringuntur. 

Dico  1 : Diaconus,  si  dum  ordinatur,  non  habeat 
uxorem,  obligatur  ad  perpetuum  caelibatum  , in 
hoc  enim  diaconi  semper  fuere  fere  aequales  sacer- 
dotibus : olim  tamen  in  Ecclesia  Graea,  si  diaco- 
nus in  sua  ordinatione  protestabatur  se  nolle  obli- 
gari ao  non  contrahendum  matrimonium,  episcopus, 
justa  causa  occurrente,  dispensabat,  et  poterat 
matrimonium  contrahere;  sed  postea  illud  subla- 
tum est.  Si  vero  diaconus,  dum  ordinatur,  habeat 
uxorem,  in  Ecclesia  Orientali,  non  aliter  ac  presby- 
teri, non  tenetur  ab  ea  abstinere,  sed  in  Occiden- 
tali diaconi  tenentur  omnino  ab  ea  abstinere,  quam- 
vis liaec  diaconorum  ab  uxoribus  abstinentia,  an 
perpetuo  a temporibus  apostolorum  servata  fuerit, 
dubitari  possit,  cum  dicat  concilium  Arausicanum  i 
(can.  22)  : Deinceps  non  ordinentur  diaconi  conju- 
gati, nisi  qui  prius  conversionis  proposito  professi 
fuerint  castitatem. 

Dico  2 : Similiter  subdiaconis  post  ordinationem, 
sive  in  Graeca  sive  in  Latina  Ecclesia  semper  pro- 

hibitum  fuit  ducere  uxorem  ; si  autem  antequam  or- 
dinarentur, jam  habebant  uxorem,  in  Ecclesia  Graeca 
servata  est  eadem  semper  consuetudo  pro  illis  ac 
pro  diaconis.  In  Latina  autem  non  videtur  semper 
aut  ubique  illis  conjugatis  jam  ordinatis,  prohibi- 
tum fuisse  abstinere  a sua  uxore. 

CAPUT  XVII.. 

An  obligatio  servandi  castitatem  in  clerico  sacris  ini- 
tiato proveniat  ex  voto,  an  vero  ex  solo  praecepto 

ecclesiastico. 

Dico  1 : Constat  Ecclesiae  intentionem  esse,  ut  is 
qui  voluntarie  sacrum  suscipit  ordinem,  castitatis 
votum  emittat,  et  ad  hoc  posse  Ecclesiam  eum  obli- 
gare sub  conditione  seu  conventione  voluntaria  : 
ideo  qui  sic  suscipit  ordinem,  teneri  vel  ex  condi- 
tione vel  ex  justitia  conditionem  implere,  sub  qua 
ad  illum  admittitur.  Deinde  licet  explicile  votum 
non  emittat,  tamen  eo  ipso  quo  illud  non  excludit, 
seu  bona  fide  ordinem  suscipit  animo  parendi 
Ecclesiae  in  isto  statu  assumendo,  implicite  illud 
facit , ut  palet  ex  Ecclesiae  usu  et  decretis.  Si 
tamen  cum  expressa  voluntate  contraria  seu  cum 
expressa  intentione  non  promittendi  castitatem, 
voluntarie  sacrum  ordinem  susciperet,  valide  qui- 
dem ordinaretur,  seu  vere  ac  valide  sacramentum 
susciperet , sed  graviter  contra  statutum  Ecclesiae, 
et  pactum  cum  ea  initum,  peccaret  multiplici  sa- 
crilegii peccato,  semperque  teneretur  votum  casti- 
tatis , quod  in  ordine  suscipiendo  non  emisit , 
emittere,  mutando  suam  intentionem  ; et  semper 
maneret  vel  sic  sine  voto  inhabilis  ad  matrimo- 
nium contrahendum,  quia  ordo  sacer,  quem  valide 
suscepit,  est  unum  ex  impedimentis  dirimentibus 
subsequens  matrimonium  ; quod  impedimentum 
immediate  provenit  ex  statuto  Ecclesiae  supponentis 
in  persona,  quam  inhabililat,  et  ordinem  et  votum 
vel  verum  vel  praesumptum  castitatis,  non  enim  de 
occultis  judicat ; adeoque  quasi  ex  utroque,  nempe 
ex  vi  ordinis  ct  ex  vi  voti  ordini  annexi  mediate 
provenit.  Hinc  ejusmodi  clericus  obligatur  ad  non 
contrahendum  matrimonium , cum  sit  factus  ad 
illud  inhabilis.  Ab  actibus  autem  venereis,  qui  extra 
matrimonium  sunt  illiciti,  tenetur  abstinere  saltem 
praecepto  naturali  praeter  aliam  malitiam  sacrilegii 
ex  vi  prohibitionis  ecclesiasticae  provenientem,  quae 
probabiliter  in  ejus  transgressione  committitur  ob 
gravem  status  sacri  indecentiam. 

Dico  2 : Si  quis  puer  ante  usum  rationis  sacris 
initiaretur,  rationis  usum  adepto  danda  esset  optio, 
an  velit  habere  ordinis  suscepti  usum,  vel  non  : si 
velit  habere,  tunc  ministerium  admittendo,  con- 
sentit servare  castitatem,  eamque  tenetur  servare 
et  fit  inhabilis  ad  matrimonium  contrahendum;  si 
autem  nolit  habere,  tunc  non  tenetur  servare  ca- 
stitatem, potestque  matrimonium  inire;  tenetur 
tamen  perpetuo  abstinere  ab  usu  ordinis.  Si  quis 
vero  jam  habens  usum  rationis,  sed  ante  pubertatis 
annos  sacris  initietur,  videtur  certo  obligari  ad  ca- 
stitatem servandam.  Sotus,  Sylvester,  etc.,  contra 
Innocentium,  Panormitanum,  etc.,  dicentes  non 


obligari,  si  ante  expletum  pubertatis  tempus  intra 
triduum  contradicat.  Et  cum  hoc  votum  sil  so- 
lemne  ob  validam  ordinationem,  non  potest  a pa- 
rente irritari.  Deinde  si  quis  habens  legitimam 
aetatem  invitus  ob  metum  gravem  cadentem  in  con- 
stantem virum  suscipiat  sacrum  ordinem,  volun- 
tarie quidem  seu  ordinationi  consentiendo,  sed 
expresse  nolendo  se  obligare  ad  servandam  casti- 
tatem, is  non  vovet  castitatem  in  tali  ordinis  sus- 
ceptione, et  fortasse  sic  vi  coactus  ad  ordinem  sus- 
cipiendum, nolendo  illam  vovere  non  peccat; 
adeoque  non  tenetur  eam  servare.  Ilinc  sequitur 
etiam  si  suscipiendo  ordinem  nihil  omnino  cogi- 
tarit  de  castitatis  observatione,  sed  tantum  voluerit 
ordinationem  ad  vitandum  grave  damnum  quod  ti- 
mebat, eum  nec  votum  castitatis  fecisse,  nec  obli- 
gationem ad  illam  servandam,  aut  impedimentum 
ad  matrimonium  ineundum  contraxisse.  Contra 
vero  si  suscipiendo  sic  ordinem  ex  metu,  sciebat  se 
in  tali  casu  non  obligari  ad  vovendam  castitatem, 
et  tamen  voluit  eam  vovere,  tunc  votum  est  vali- 
dum, et  probabilius  manet  inhabilis  ad  matrimo- 
nium contrahendum;  verum  non  manebit  inha- 
bilis, si  vis  ac  metus  incussus  sit  non  solum  ad 
suscipiendum  ordinem,  sed  etiam  ad  extorquendum 
votum,  quod  saltem  in  ratione  voti  solemnis  erit 
invalidum.  Attamen  ut  sic  ordinatus  possit  matri- 
monium contrahere,  metus  injustus  debet  probari 
ante  judicem.  Denique  si  religiosus  ex  ejusmodi 
metu  invalide  professus,  et  ex  eodem  metu  sacris 
initiatus  sit  titulo  religiosi,  videtur  ex  neutro  titulo 
obligari  ad  castitatem ; secus  vero,  si  tempore  or- 
dinationis cessabat  metus,  tunc  ratione  ordinis  vo- 
luntarie suscepti  obligatur  ad  castitatem. 

CAPUT  XVIII. 

Quibus  7nodis  caelebs  sacris  initiatus  peccet  contra 
votum  castitatis,  et  quas  poenas  incurrat. 

Dico  1 : De  fide  certum  est,  catlibem  sacris  ini- 
tiatum esse  inhabilem  ad  matrimonium  contrahen- 
dum, ut  habetur  in  cap.  Unico  De  voto  in  6,  et 
alibi.  Quando  autem  hoc  castitatis  votum  coeperit 
habere  istum  effectum  irritandi  subsequens  matri- 
monium, sive  esse  solcmne,  non  satis  liquet,  quia 
plura  antiqua  circa  hoc  decreta  non  satis  clare  ex- 
plicant an  prohibeant  tantum,  an  vero  etiam  irri- 
tent aeinvalident  tale  matrimonium.  Quamvis  enim 
Bonifacius  ATII  fuerit  fortasse  primus,  qui  in  dicto 
c.  Unico  De  voto  in  6,  coeperit  istud  votum  vocare 
solemne,  sunt  tamen  longe  antiquiora  jura  qute 
istum  voti  solemnis  effectum  irritandi  matrimo- 
nium declarant,  dicunlque  ejusmodi  matrimonia 
nulla  seu  irrita  esse. 

Dico  2 : Ejusmodi  clericus  in  sacris  constitutus 
affectando  contrahere  matrimonium,  praeter  gra- 
vissimum sacrilegium  quod  committit,  multiplicem 
incurrit  poenam  : prima  est  excommunicatio  major 
ipso  jure  incurrenda  ; secunda  est  privatio  benefi- 
ciorum non  ipso  facto,  sed  per  sententiam  judicis 
statuenda  ; item  privatio  pensionum  spirituali  titulo 

collectarum  ; tertia  est  irregularitas  ob  speciem  bi- 
gamiae  similitudinarise ; quarta  est  depositio,  etc. 

Dico  5 : Hoc  votum  obligat  ad  servandam  perpe- 
tuam et  integram  castitatem  in  omnibus  actibus, 
non  tantum  in  iis  qui  sunt  in  matrimonio  liciti,  sed 
etiam  in  illis  qui  sunt  jure  naturae  prohibiti,  sive 
quoad  internum  sive  quoad  externum  effectum. 
Idcirco  canones  ecclesiastici  ab  ipsismel  legibus 
civilibus  etiam  comprobati,  saepe  admonent  clericos 
de  vitando  contubernio  ac  convictu  mulierum  ex- 
tranearum, id  est  quae  non  sunt  sanguine  in  certo 
gradu  conjunctae,  idque  variis  in  locis  prohibent. 

CAPUT  XIX. 

Ad  quid  obligetur  is  qui  post  contractum  matrimo- 
nium sacris  initiatus  est,  vivente  uxore. 

Dico  1 : Ut  vir  conjugatus  possit  sacris  initiari  : 
1°  non  debet  esse  bigamus.  2°  Debet  intervenire 
u.yoris  consensus,  nisi  jure  et  auctoritate  judicis 
ecclesiastici  jam  foret  exemptus  ab  obligatione  red- 
dendi debitum,  v.  gr.  per  perpetuum  divortium 
quoad  torum  ob  adulterium,  etc.,  vel  nisi  matri- 
monium nondum  foret  consummatum,  et  vellet  in- 
gredi religionem;  sed  in  hoc  casu  ordinarie,  non 
tamen  necessario,  debet  prius  emittere  religionis 
professionem  quam  ordinari.  In  istis  enim  duobus 
casibus  potest,  invita  uxore,  suscipere  ordines  sa- 
cros. 3°  Praeter  uxoris  consensum  requiritur,  ut 
ipsa  etiam  emittat  votum  castitatis,  vel  simplex, 
juxta  quosdam  doctores,  remanendo  in  saeculo,  vel 
probabilius  et  verius  juxta  alios,  nempe  Solum, 
Sylvestrem,  Panormitanum,  etc.,  solemne  in  re- 
ligione, nisi  ita  esset  senex,  ut  possit  sine  suspicione 
in  saeculo  manere,  ut  habetur  in  cap.  Cum  si  De 
convers.  conjugatorum. 

Dico  2 : Conjugatus  licite  sacris  initiatus  eamdem 
omnino  castitatem  servare  tenetur,  ac  si  ante  ma- 
trimonium sacros  ordines  suscepisset,  adeoque  non 
potest  petere,  nec  reddere  etiam  petenti  uxori  de- 
bitum; et  uxore  utendo  juxta  diversum  actualem 
illius  statum  committeret  diversum  sacrilegium. 
Deinde  nec  licet  cum  illa  tanquam  sorore,  toro  se- 
parato, cohabitare  ob  periculum  incontinentis. 

Dico  3 : Qui  sine  uxoris  consensu  sacrum  ordi- 
nem suscipit,  ad  castitatem  integre  servandam  obli- 
gatur, excepto  debito  conjugali  quod  petenti  uxori 
reddere  tenetur,  et  manet  suspensus,  vel  potius 
irregularis,  fitque  inhabilis  ad  contrahendas  secun- 
das nuptias;  et  licet  uxor  sciens  non  reclamari t, 
probabilius  tamen  potest  ipsa  adhuc  petere  debitum, 
et  alter  ei  reddere  tenetur,  nec  tenetur  vovere  ca- 
stitatem, ut  sibi  non  liceat  amplius  illud  petere, 
lino  quamvis  uxor  expresse  consenserit,  si  non 
emiserit  vel  religionis  professionem,  vel  votum  ca- 
stitatis, non  tenetur  hanc  servare ; nec  ad  id  cogi 
potest;  sed  si  suum  virum  repetat,  non  est  ei  de- 
negandus, ut  colligitur  ex  cap.  1 De  convers.  conju- 
gatorum. 


CAPUT  XX. 

An  in  votum  ordinis  sacri  possit  cadere  dispensatio. 

Nota  : Qui  dixerunt  castitatem  jure  divino  esse 
annexam  sacro  ordini,  ii  negarunt  esse  in  Ecclesia 
seu  in  summo  pontifice  potestatem  dispensandi  in 
ejusmodi  castitate,  praesertim  ad  ducendam  uxorem 
(Major,  Cliclhoveus,  Turrecremata,  Medina) ; sed 
indubitanter 

Dico  1 : Votum  solemne  castitatis  sacro  ordini 
annexum  potest  per  Ecclesiam  relaxari  seu  dispen- 
sari duobus  modis  : 1°  anlecedenter,  id  est,  Ecclesia 
potest  alicui  permittere,  ut  in  suscipiendo  sacro 
ordine  non  voveat  castitatem,  adeoque  non  con- 
trahat impedimentum  ad  contrahendum  matrimo- 
nium. 2°  Consequenter,  id  est,  cum  eo  qui  ordi- 
nario modo  suscipiens  ordines  fecit  solemne  casti- 
tatis votum,  factusque  est  ad  matrimonium  inha- 
bilis, potest  dispensare  ut  matrimonio  ligetur  aut 
utatur;  sed  hic  modus  dispensandi  est  difficilior, 
quia  supponit  votum  castitatis  jam  factum  ex  jure 
divino  obligans,  et  impedimentum  ecclesiasticum 
irritans  matrimonium.  Si  non  adsit  causa  legitima, 
dispensatio  erit  invalida  quoad  votum,  sed  non 
quoad  impedimentum  ecclesiasticum,  cum  papa 
valide  pro  sua  voluntate  possit  hoc  jus  ecclesiasti- 
cum tollere  ; adeoque  sic  dispensatus  valide  poterit 
matrimonium  contrahere,  et  reddere  debitum,  non 
tamen  petere  ob  remanens  castitatis  votum,  quod 
juxta  Ecclesiae  institutionem  absolute  et  simpliciter 
fecit,  non  condilionate  ad  sedis  aposlolicce  bene- 
placitum. Unde  papa  non  potest  pro  suo  libitu  illud 
irritare,  aut  dispensare  in  lege  superiori  sine  justa 
causa,  seu  in  lege  divina  sine  potestate  a Deo  ad  id 
accepta. 

Dico  2 : Non  tantum  potest'  Ecclesia  permittere 
conjugato,  ut  ordinem  sacrum  suscipiat,  sed  etiam 
ut  illo  suscepto  retineat  usum  et  ordinis  et  simul 
conjugii,  sicut  in  Ecclesia  Graeca  toleratur;  sed  in 
Latina  hic  casus  vix  est  possibilis,  nam  dum  ex 
speciali  necessitate  permittit  clerico  sacris  initiato 
matrimonii  contractum  aut  usum,  eodem  tempore 
eum  privat  usu  sacri  ordinis. 

CAPUT  XXI. 

De  vi  et  antiquitate  solemnis  voti  castitatis  reliyiosce. 

Dico  : De  fide  certum  est  votum  solemne  in  pro- 
fessione religionis  approbatae  factum,  reddere  ho- 
minem ad  subsequens  matrimonium  inhabilem, 
illudque  irritare  : ita  definitur  in  cap.  Unica  De  voto 
in  6,  et  in  extrav.  1 Joannis  XXII,  de  voto,  et  in 
concilio  Tridentino  (sess.  24,  can.  9).  Deinde 
certum  est  a tempore  Innocentii  II,  circa  annum 
1140,  hanc  legem  in  Ecclesia  inviolabiliter  obser- 
vatam fuisse ; nam  ille  in  concilio  Romano  statuit, 
ut  ii  qui  sic  contraxerint,  separentur,  declarans 
talem  contractum  non  esse  matrimonium.  Sed  ex 
sola  ratione,  vel  ex  natura  status  religiosi,  non  vi- 
detur pos&e  satis  ostendi  hunc  morem,  seu  hunc 
voti  effectum  ante  tempora  Innocentii  II,  qui  eura 
isti  voto  primus  tribuisse  invenitur  in  cap.  h lex 

lemnitas  ex  sola  Ecclesiae  institutione  sit  inventa, 
ut  habetur  in  cap.  Unico  De  voto  in  6,  non  potest 
solo  rationis  discursu  ex  natura  status  religiosi 
colligi  eum  prius  fuisse;  et  olim  monachi  etiam  pro- 
fessi saepe  aut  ejiciebantur  aut  abire  sinebantur ; 
cumque  omnes  tunc  fere  laici  forent , valde  pro- 
babile est  sic  egressos  interdum  matrimonium  con- 
traxisse. Attamen  videtur  probabilius  ante  Inno- 
centium II,  jam  fuisse  solemn.ia  religiosae  castitatis 
vota,  quae  istam  irritandi  matrimonium  subsequens 
vim  habebant,  adeoque  id  non  fuisse  primo  a dicto 
Innoccntio  introductum.  Sed  a quo  tempore  et  a 
quo  institutore  id  inceperit,  an  omnibus  omnino 
religiosis,  aut  iis  qui  censebantur  religiosi,  fuerit 
commune;  an  fuerit  in  eis  varietas,  nonnullis  so- 
lemni  irritante,  aliis  simplici  non  irritante  matri- 
monium voto  se  obstringentibus,  non  satis  liquet  ob 
varia  sanctorum  Patrum  dicta.  Caeterum  videtur 
semper  fuisse  non  solum  usus  simplicis  voti  casti- 
tatis privatim  facti  sine  religiosa  traditione  et  pu- 
blica Ecclesiae  acceptatione  quod  matrimonium  non 
irritabat,  sive  non  reddebat  voventem  ad  contra- 
hendum matrimonium  inhabilem,  sed  etiam  solemnis 
quod  in  universali  Ecclesia  ab  omnibus  sive  monia- 
libus  sive  monachis  seu  religiosis,  qui  publice  coram 
Ecclesia  in  manibus  alicujus  praelati  castitatem  pro- 
fitebantur, fiebat  cum  Ecclesiae  acceptatione,  et  hoc 
reddidisse  voventem  ad  matrimonium  subsequens 
inhabilem.  Imo  hujusmodi  usus  probabiliter  redu- 
cendus est  usque  ad  apostolorum  tempora  ; multa 
enim  sunt  Patrum  et  conciliorum  dicta,  quae  ista 
omnia  utcunque  probant  aut  indicant.  Yide  apud 
Patrem  Suarez. 

CAPUT  XXII. 

An  solemne  castitatis  votum  possit  dissolvere  matri- 
monium consummatum. 

Dico  i : Certum  est  solemne  votum  castitatis  non 
dissolvere  matrimonium  valide  consummatum  : ma- 
trimonium enim  consummatum  inter  baptizatos  est 
omnino  indissolubile  juxta  hoc  : Quod  Deus  con- 
junxit, homo  non  separet  ( Matth . xix,  6).  Lex  ul- 
tima Justiniani,  cap.  De  episcopis  et  clericis,  debet 
intelligi  de  matrimonio  rato  tantum,  non  vero  de 
consummato,  vel  de  dissolutione  matrimonii  quoad 
torum,  non  quoad  vinculum  : nam  licet  mors  natu- 
ralis dissolvat  matrimonium  quoad  vinculum,  non 
tamen  civilis  seu  professio  religiosa;  quia  mors 
civilis  tantum  quoad  casus  in  jure  expresso  sequi- 
paratur  naturali,  ut  ait  Bartholus.  Hinc  religiosa 
unius  conjugis  professio,  sive  valida  dum  fit  cum 
alterius  conjugis  licentia,  sive  invalida  dum  fit  sine 
illius  licentia,  nunquam  dirimit  consummati  matri- 
monii vinculum.  Imo 

Dico  2 : Non  potest  Ecclesia  facere,  ut  hoc  so- 
lemne castitatis  votum  dissolvat  matrimonii  con- 
summati vinculum,  hoc  enim  intrinsece  juri  natu- 
rali, et  specialiter  in  lege  evangelica  perfectae  sacra- 
menti matrimonii  significationi  repugnat;  ideoque 

Christus  non  dedit  suo  vicario  potestatem  illud 
dissolvendi  quacunque  ex  causa,  etiam  urgentissima 
occurrente;  et  dum  praecipit  ei  qui  vult  ipsum 
sequi,  ut  habeat  odio  patrem,  matrem,  uxorem,  etc. 

( Luc . xiv,  26),  non  praecipit  ut  dissolvat  suum 
matrimonium  consummatum,  sed  ut  uxorem  immo- 
derato amore  non  diligat,  Deique  amori  ejus  prae- 
ferat amorem. 

/ CAPUT  XXIII. 

An  solemne  castitatis  reliyiosce  votum  dissolvat  ma- 
trimonium ratum. 

Dico  1 : Solemne  religiosae  castitatis  votum  di- 
rimit matrimonium  ratum  non  consummatum,  etiam 
invito  altero  conjuge,  ut  patet  ex  pluribus  juribus; 
et  ista  res  de  fide  definita  est  in  concilio  Triden- 
tino  (sess.  2-i,  can.  6),  contra  modernos  haereticos 
id  negantes.  Quaeritur  autem  quo  jure  illud  dirimat; 
naturali,  an  divino ; positivo,  an  ecclesiastico. 
Quare  : 

Dico  2 : Non  dirimit  illud  jure  naturali,  contra 
Durandum,  Cajelanum,  etc.  Probatur  : 1°  si  dirime- 
ret jure  naturali,  ista  duo,  matrimonium  ratum  et 
votum  castitatis,  non  possent  stare  simul;  ergo  vo- 
tum castitatis  factum  post  matrimonium  esset  nul- 
lum. Deinde  si  ex  natura  rei  dirimeretur  matrimo- 
nium, etiam  per  votum  sacri  ordinis,  aut  persim- 
plex perpetuae  castitatis  votum  in  statu  privato, 
etiam  dirimeretur,  quod  utrumque  est  falsum;  imo 
non  tantum  ratum,  sed  etiam  consummatum  diri- 
meretur. 2°  Yinculum  matrimonii  rati,  et  vinculum 
voti  castitatis  possunt  ex  natura  rei  stare  simul,  ut 
patet  in  marito  aut  uxore  habente  simplex  votum 
castitatis ; ergo  ex  natura  rei  seu  jure  naturali  non 
dirimitur. 

Dico  5 : Nec  dirimitur  jure  divino  positivo,  con 
tra  Abulensem,  Rebello,  Sanchez,  etc.,  dicentes  illud 
dissolvi  ex  jure  specialiter  lato  a Christo  in  evan- 
gelica lege,  per  quod  voluit  in  naturali  indissolubi- 
lis matrimonii  lege  dispensare,  immediate  per  se 
ipsum  praecipiendo  ut  liceret  non  obstante  matrimo- 
nio rato,  religionis  statum  assumere,  ex  quo  assum- 
pto statim  sequeretur  istius  matrimonii  dissolutio. 
Sed  oppositum  probatur  : 1°  quia  solemne  religiosae 
castitatis  votum  irritat  jure  divino  matrimonium 
contrahendum,  ut  supra  dictum  est,  ergo  nec  con- 
tractum : difficilius  enim  est  dissolvere  aut  irritare 
contractum  seu  ratum,  quam  impedire  contrahen- 
dum. Si  ergo  Christus  dedisset  solemni  castitatis 
voto  vim  irritandi  matrimonium  contractum , de- 
disset etiam  ei  vim  irritandi  contrahendum.  201\oli 
solemnitas,  ut  jam  saepe  dictum  est,  provenit  ex 
Ecclesiae  institutione  ac  constitutione ; atqui  reli- 
giosae castitatis  votum  non  dirimit  matrimonium 
ratum,  nisi  quatenus  solemne ; ergo  non  illud  diri- 
mit ex  vi  solius  juris  divini,  sed  ex  interventu  et  vi 
juris  ecclesiastici.  Quare 

Dico  4 : Solemne  religiosae  castitatis  votum  diri- 
mit matrimonium  ratum  ex  Ecclesim  statuto  ; quam- 
vis enim  Christus  voluerit  dispensare  cum  sua  Ec~ 

etesia,  ut  in  ea  esset  aliquis  perfectionis  status,  per 
cujus  professionem  posset  matrimonium  ratum  dis- 
solvi, tamen  nullibi  ipsemet  illum  determinavit,  sed 
reliquit  Ecclesire  suae  arbitrio  potestatem  illam  de- 
terminandi dicendo  generaliter  : Quodcunque  solve- 
ris super  terram,  erit  solutum  et  in  coelis  (Mattii,  xvi, 
19).  Et : Pasce  oves  meas  ( Joan . xxi,  17).  HincEc- 
clesia  solemni  sacri  ordinis  voto  non  applicuit  istam 
vim  dirimendi  matrimonii  rati,  uti  JoannesXXII,  in 
cxtrav.  Unica,  sic  ait  : Quia  nec  jure  divino,  nec  per 
sacros  canones  reperimus  hoc  statutum  ; sed  illam 
applicuit  soli  solemni  religiosae  castitatis  voto  : ita- 
que istud  matrimonium  ratum  non  privata  contra- 
hentium, sed  publica  Ecclesiae,  nec  praecise  humana, 
sed  potius  divina  potestate  a Christo  accepta  dissol- 
vitur; et  dum  Christus  dixit  : Quod  Deus  conjunxit, 
liomo  non  separet  (Mallh.  xix,  6),  intellexit  de  matri- 
monio consummato,  non  de  rato  tantum;  ideoque  non 
dedit  potestatem  dissolvendi  matrimonii  consum- 
mati, quia  jam  non  sunt  duo,  sed  una  caro. 

CAPUT  XX1Y. 

Quando  incepit  solemne  religiosae  castitatis  votum 
dirimere  matrimonium  ratum. 

Dico  1 : Invenitur  decretum  Eusebii  papae  circa 
annum  Christi  311,  dicentis  desponsatam  puellam 
non  licere  tradere  alii  viro,  sed  licere  monasteriium 
eligere ; at  nescitur  an  hoc  decretum  agat  tantum 
de  sponsalibus,  an  vero  de  matrimonio  rato.  Deinde 
afferuntur  exempla  sanctae  Theclae,  sancta;  Iphige- 
niae, sancti  Alexii,  etc.  Sed  omnia  ista  exempla  m! 
probant  pro  voto  solemni  dirimente  matrimonium 
ratum  ; adeoque  an  haec  institutio  fuerit  in  Ecclesia 
perpetua  a temporibus  apostolorum,  vel  an  praeces- 
serit Eusebium  necne,  incertum  est. 

Dico  2 : Ecclesia  voto  ordinis  sacri  vel  episcopa- 
tus non  tribuit  istum  effectum  dirimendi  matrimo- 
nium ratum,  etiamsi  potuisset  : fortasse  autem  no- 
luit id  stabilire,  quia  conjugium  et  religiosa  professio 
ex  natura  rei  inter  se  repugnant;  non  vero  conju- 
gium et  ordo  sacer.  Deinde  cum  status  religiosus 
sit  status  perfectionis  acquirendae,  requirit  separa- 
tionem a curis  domesticis  et  usu  copjugii,  non  vero 
ita  ordo  sacer. 

CAPUT  XX Y. 

Solutio  quorumdam  dubiorum  circa  prcedictam 
materiam. 

Dico  I : Post  matrimonium  ratum  juxta  commu- 
niorem theologorum  opinionem  dantur  duo  menses, 
intra  quos,  conjuges  tenentur  vel  reddere  debitum, 
vel  ingredi  religionem,  etiamsi  quoad  hoc  temporis 
spatium,  judicis  arbitrium  non  sit  excludendum, 
qui  potest  illud  augere  vel  minuere. 

Dico  2 : Licet  si  copula,  etiam  per  vim  facta,  prae- 
cesser  l matrimonium  ratum,  subsequens  tamen  pro- 
fessio religiosa  illud  dissolvit,  uti  et  sponsalia  de 
futuro,  si  ea  praecesserit  copula;  non  consummatur 
enim  matrimonium  ratum  per  copulam  praeceden- 
tem. Si  autem  post  matrimonium  ratum  per  vim 
illata  sit  copula,  probabilius  non  potest  illud,  utpote 


consummatum,  dissolvi.  Sed  si  sponsus  vel  sponsa 
differendo  nimis  diu  religionis  ingressum,  transacto 
concessi  temporis  spatio  injuste  deneget  petenti  de- 
bitum, licet  peccaret,  videtur  tamen  posse  adhuc 
tunc  licite,  praeteriti  peccati  poeni tens,  statim  ingredi 
religionem  : uti  et  maritus,  etiam  invita  uxore,  post- 
quam illam  consentientem  et  volentem  tradidit  alteri 
ad  committendum  adulterium , probabiliter  tamen 
illicite  poterit  ingredi,  si  invitam  eam  per  vim  aut 
metum  gravem  tradidit ; imo  per  motum  proprium 
Sixti  V,  si  istud  crimen  fuerit  deductum  ad  forum 
contentiosum,  ejusmodi  maritus  redditur  inhabilis 
ad  professionem  religiosam. 

Dico  3 : Quando  uterque  conjux  religionem  pro- 
fessus est,  vel  altero  saltem  profitenle,  alter  simplex 
castitatis  votum  emisit,  tunc  matrimonium  ratum 
dissolvitur  per  professionem.  Hinc  si  is  qui  simplex 
castitatis  votum  emisit  allero  profitente,  postea  ma- 
trimonium contrahat,  validum  est,  quia  simplex  vo- 
tum illud  non  dirimit,  nec  matrimonium  praecedens, 
utpote  jam  solutum  , impedit ; erit  tamen  illicitum, 
si  fiat  sine  voti  dispensatione.  Imo  si  uterque  pro- 
fessus, sui  voti  dispensationem  obtineat,  posset  cum 
quovis  alio  matrimonium  contrahere,  nec  possent 
inter  se  uti  pristino  matrimonio,  sine  contractu  novi 
matrimonii.  Attamen  ut  professio  religiosa  dirimat 
matrimonium  ratum,  debet  esse  perfecta,  integra, et 
facta  in  religione  a sede  apostolica  approbata  ; ac 
debuit  esse  semper  talis,  etiam  olim,  ut  redderet 
voventem  ad  matrimonium  inhabilem. 

CAPUT  XXYI. 

An  dispensatio  cadere  possit  in  soiemne  religiosa z 
castitatis  votum. 

Dico  I : Sicut  papa  potest  dispensare  in  profes- 
sione religiosa,  juxta  ea  quae  antea  dicta  sunt,  fa- 
ciendo de  religioso  professo  non  religiosum,  ita)potest 
solemne  castitatis  votum  omnino  auferre ; imo  ablato 
simpliciter  et  absolute  professionis  vinculo , simul 
etiam  necessario  aufertur  castitatis  votum,  quia  hoc 
votum  non  fuit  emissum,  nisi  ut  annexum  tali  pro- 
fessioni et  statui.  Ergo  ablato  statu  et  professionis 
vinculo,  consequenter  aufertur  et  votum  ; hinc  mo- 
raliter  loquendo  non  potest  saltem  licite  dispensari 
in  professione,  quin  dispensetur  in  voto. 

Dico  2 : Papa  potest  religiosum  di^ensare  in  so- 
lemni castitatis  voto,  quoad  usum  conjugii,  non  au- 
ferendo ipsum  totum  castitatis  votum,  nec  religio- 
sum statum , nec  professionis  vinculum,  ita  ut  reli- 
giosus professus  manens  religiosus  licite  ac  valide 
matrimonium  contrahat  ac  consummet  ex  ista  dis- 
pensatione : uti  videtur  facium  cum  religiosis  mi- 
litaribus, qui  prius  integram  castitatem  profiteban- 
tur, et  postea  cum  eis  dispensatum  est,  ut  retento 
religionis  statu  ad  solain  conjugalem  castitatem  obli- 
garentur. Status  enim  religionis  simpliciter,  et  sta- 
tus matrimonii  simpliciter  possunt  simul  -stare  in 
eadem  persona,  ut  patet  in  conjugatis  qui  post  con- 
summatum njatrimonium  mutuo  consensu  religio- 
nem professi  sunt;  nam  vere  sui  t religiosi  et  ;ema- 


425 


PART.  II.—  XII.  DE  RELIGIONIS  VIRTUTE  ET  STATU. 


nent  conjugali.  Sic  papa  dispensat  cum  persona 
simplici  castitatis  voto  ligata  ad  contrahendum  et 
consummandum  matrimonium,  remanente  partiali- 
ter ipsius  voti  vinculo,  quo  tenetur  post  mortem 
conjugis  servare  castitatem.  Unde  papa  potest  ejus- 
modi religiosum  dispensare,'  vel  ad  usum  matrimo- 

nii  prius  contracti  et  consummati,  vel  ad  contrahen- 
dum et  consummandum,  vel  ad  contrahendum  tan- 
tum sine  licentia  illud  consummandi ; sed  pro  omni- 
bus istis  deberent  occurrere  valde  proportionalte 
et  urgentissimae  causae. 


LIBER  X. 

De  voto  obedientiee. 


CAPUT  PRIMUM. 

An  simplex  obedienlicc  votum  sit  honestum  et  cadat 
sub  consilium. 

Dico  : Obedientia  quatenus  est  subordinatio  et 
subjectio  propriae  voluntatis  ad  alienam,  est  unum 
ex  bonis  supererogationis  quae  sub  consilium  ca- 
dunt, si  liat  cum  debita  mensura  et  requisitis  cir- 
cumstantiis : contra  antiquiores  et  recentiores  haere- 
ticos, qui  hoc,  ut  alia  vota,  damnant  tanquam  su- 
perstitiosa aut  mala.  Probatur  ex  verbis  Christi  : 
Si  vis  perfectus  esse,etc.,  sequere  me  ( Matth . xix,2I), 
nempe  parendo  iis  qua;  dicam  tibi,  ad  acquirendam 
perfectionem.  Unde  ibi  non  loquitur  de  obedientia 
necessaria  ad  observationem  pra;ceplorum,  sed  de 
voluntaria  ac  stabili,  qu:e  sub  consilio  cadit  ad  ma- 
jorem vitae  perfectionem,  et  quam  videntur  am- 
plexati fuisse  apostoli  sub  obligatione  Christo  obe- 
diendi,  relinquendo  normam  futuris  fidelibus  per- 
petuo in  Ecclesia  duraturam.  Simplex  igitur  obe- 
dientiae  votuin,  quod  extra  statum  religiosum  lit 
debilis  cum  circumstantiis  homini  ut  vicem  Dei  te- 
nenti vel  Deo,  ut  homo  Dei  nomine  praecipiat  quae 
ad  majus  animae  bonum  expedire  judicabit,  prudenti 
omnium  judicio  est  honestum,  laudabile,  et  per  se 
loquendo  obligat  (Cajelanus,  Navarra,  etc.). 

CAPP.  II,  III. 

An  simplex  obedientia;  votum  contineat  duplicem 
promissionem  Deo  et  homini  factam , et  ad  quid 
obliget. 

Dico  I ; In  faciendo  simplici  obedientiae  voto,  po- 
test intervenire  duplex  promissio  : una  Deo,  et  altera 
homini,  sive  separatim  sive  conjunctim,  et  tunc  in 
ejus  transgressione  duae  erunt  malitiae  specie  distin- 
ctae, nimirum  altera  sacrilegii,  contra  votum,  altera 
infidelitatis  vel  injustitiae,  contra  promissionem  ho- 
mini factam.  Potest  etiam  intervenire  unica  pro- 
missio Deo  facta,  et  tunc  in  transgressione  erit  uni- 
ca sacrilegii  malitia  ; si  autem  promittatur  obedien- 
lia  soli  liomini,  seu  unica  promissione  facta  homini, 
non  Deo,  tunc  non  erit  votum.  Jam  vero  ad  judi- 
candum quomodo  tale  obedientiae  votum  sit  factum, 
cum  unica,  an  cum  duplici  promissione,  spectanda 
est  voventis  intentio,  a qua  id  maxime  pendet. 

Dico  2 ; Praedictum  votum  obligat  tantum  ad  fa- 
ciendum id  quod  est  possibile  moraliter  sine  magna 
difficultate,  et  quod  non  est  impeditivum  majoris 

noni ; in  re  autem  dubia  quamvis  ex  vi  hujus  voti 
pure  simplicis,  probabiliter  non  teneatur  quis  obe- 
dire  praecipienti,  utpole  non  proprie  superiori,  vide- 
tur tamen  posse  licite  obedire  ei,  imo  et  ordinarie 
melius  esse.  Deinde  materia  hujus  voti  quoad  ope- 
rum praecipiendorum  varietatem  , multitudinem, 
perfectionem,  difficultatem,  semper  limitanda  est 
proporlionate  ad  voventis  personam  et  ad  statum 
seu  vivendi  modum  quem  profitetur.  Unde  sub  tali 
voto  non  comprehenduntur  ea  quae  pertinent  ad 
mutationem  status,  nisi  aliud  constaret  de  intentio- 
ne voventis,  v.  gr.  vidua  aut  virgo  ex  vi  istius  voti 
obedientiae  non  potest  obligari,  ut  non  nubat  aut 
ut  nubat.  Praeterea  dici  potest  istius  obedientiae  per- 
petuitatem non  intelligi  promissam  absolute,  sed 
promissam  pro  duratione  illius  status,  in  quo  pro- 
mittitur, vel  potius  pro  duratione  carentiae  alterius 
status,  ad  quam  carentiam  non  obligatur  quis  ex  vi 
talis  voti.  Uoc  votum  potest  emittere  quaevis  per- 
sona, v.  gr.  quivis  praelatus,  episcopus,  imo  et 
papa;  quia  semper  debet  intelligi  personae  condi- 
tioni accommodatum,  ac  praesertim  non  repu- 
gnans alteri  obligationi,  quam  vovens  habeat.  Nec 
sub  hujus  voti  materia  comprehenduntur  omnia 
virtutis  opera,  etiamsi  non  sint  cum  statu  voventis 
directe  pugnantia,  sed  sufficit  ut  tantum  ab  eo  alie- 
na et  omnino  extranea  sint.  Denique  hoc  votum 
simplex  obedientiae  non  est  necessario  cum  duobus 
aliis  paupertatis  et  castitatis  connexum ; materiae 
enim  sunt  diversae,  quae  pro  personte  arbitrio  pos- 
sunt separatim  voveri. 

CAPUT  IV. 

De  obligatione  et  transgressione  simplicis  voti  obe- 
dientice. 

Nota  : Duplex  est  in  superiore,  seu  potius  in  eo 
cui  obedientia  per  votum  promissa  est,  voluntas. 
Alia  inefficax  sive  desiderii,  sic  : Vellem  aut  cupio  ut 
hoc  facias.  Certum  est  hanc  voluntatem  vel  vellei- 
tatem  nullam  inducere  obligationem  obediendi ; 
qui  enim  promisit  obedientiam  . non  promisit 
omnium  superioris  desideriorum  exsecutionem.  Alia 
efficax , quae  iterum  duplex  est ; una  de  sola  actione 
aut  opere,  sic  : Volo  ut  hoc  facias;  altera  de  for- 
mali obligatione,  sic  ; Volo  te  obligare  ut  hoc  jacias, 
et  de  hac  utraque  sic  dicendum. 

Dico  1 : Voluntas  de  solo  opere  sine  voluntate 
obligationis  ad  opus,  non  obligat,  adeoque  istud 
opus  omittere  non  erit  contra  votum,  nam  in  reli- 
gioso talis  omissio  non  est  proprie  contra  ipsius 
votum;  ergo  multo  minus  in  eo  qui  non  est  reli- 
giosus, erit  contra  simplex  illius  votum  obedientise, 
quia  velle  aliquod  opus  fieri  secundum  se  specta- 
tum, est  tantum  voluntas  affectiva  seu  generali 
modo  motiva,  non  praeceptiva  : ut  autem  sit  prae- 
ceptiva, debet  intimari  voluntas  obligandi  aliquo 
signo  sufficienti,  et  tunc  vovens  obligatur  in  con- 
scientia ad  parendum  sub  culpa,  suo  obedientiae 
voto  contraria  vel  veniali  vel  mortali,  juxta  mate- 
riae capacitatem  et  praecepti  modum.  Jam  vero  ut 
culpa  inobedienliae  sit  mortalis,  requiritur  materia 
gravis;  nec  sufficit  sola  voluntas  superioris  graviter 
obligantis.  Supposita  ergo  materia  gravi  et  volun- 
tate superioris  graviter  obligantis,  tunc  vovens  te- 
netur sub  culpa  mortali  obedire.  Verum  sicut  in 
religione  superior  aliquid  simplici  verbo  praecipiens 
in  materia  quantumvis  gravi,  non  censetur  velle 
obligare  sub  mortali,  nisi  quando  dicit  : In  virtute 
obedientice,  vel  in  virtute  sanctae  obedientiae,  vel 
aliud  sequivalens;  ita  hoc  cum  proportione  potest 
applicari  simplici  obedientiae  voto. 

Dico  2 : Ea  quae  excusant  generatim  ab  obliga- 
tione voti,  aut  legis  humanae,  etiam  solent  ab  hu- 
jus voti  obligatione  excusare  : hinc  periculum  gra- 
vis nocumenti  quod  non  est  operi  praecepto  an- 
nexum, neca  praecipiente  praevisum  aut  cogitatum, 
excusat  ab  obedientia  in  exsequendo  isto  opere  ; si 
autem  fuerit  a praecipiente  praevisum  ac  cogitatum, 
sitque  honestum  et  urgens  ob  causam  gravem,  te- 
neaturne  obedire,  necne,  id  videtur  praecipue  ex 
intentione,  quam  vovens  habuit,  pendere.  In  hoc 
simplici  obedientiae  voto  potest  episcopus  dispen- 
sare, est  enim  dispensabile  sicut  alia  vota,  nec  est 
papae  reservatum  ; requiritur  tamen  justa  dispen- 
sandi causa. 

CAPUT  V. 

An  votum  relitjiosae  obedientice  distinguam'  a tradi- 
tione religiosa. 

Dico  1 : Certum  est  verum  ac  proprium  obedien- 
tiae votum  in  statu  religioso  fieri ; tria  enim  vota 
ac  maxime  obedientiae,  sunt  de  essentia  status  re- 
liciosi.  Hoc  autem  votum  formaliter  est  distinctum 
a traditione  quae  in  professione  religiosa  includitur; 
nam  velum  est  essentialiter  promissio,  promissio 
est  de  re  futura,  traditio  autem  est  vera  donatio,  do- 
natio est  de  re  praesenti ; ergo  formaliter  distin- 
guuntur, etiamsi  necessariam  inter  se  habeant  con- 
nexionem : non  tamen  intrinsece  se  includunt. 
Deinde  votum  immediate  fit  Deo,  traditio  autem 
immediate  fit  religioni ; ergo  utrumque  vinculum  et 
actio  est  formaliter  diversa.  Utrumque  quidem 
'nempe  obedientiae  votum  et  traditio)  continet  tum 
propriae  voluntatis  abnegationem,  tum  illius  subje- 
ctionem erga  superioris  voluntatem,  sed  diverso 
modo.  Hinc 

Dico  2 : Ad  integram  evangelicae  perfectionis  ab- 
negationem requiritur  simul  et  promissio  obedien- 
tiae, seu  votum  obedientiae,  et  traditio;  requiritur 
enim  ut  homo  se  dominio  sui  ipsius  suaeque  volun- 
tatis spoliet,  quod  fit  immediate  ner  religiosam  tra- 
ditionem ; et  ut  hoc  totum  Deo  offerat  ac  consecret 
in  ejus  cultum  ac  in  holocaustum,  quod  fit  per  obe- 
dientiae votum. 

CAPUT  VI. 

Quotuple.x  sit  malitia  in  transgressione  religiosa;  obe- 
dientice. 

Dico ; Quando  religiosus  peccat  conlra  votum 
obedientiae,  ordinarie  ac  per  se  loquendo  duplex 
lanium  intervenit  malitia  : una  sacrilegii  contra 
Deum  ratione  voti,  altera  injustitiae  contra  praela- 
tum ratione  pacti  cum  eo  inili,  seu  traditionis  ac 
donationis  sui ; et  licet  cum  ista  traditione  adjunga- 
tur promissio  praelato  facta  de  obedientia  ei  prae- 
standa, tamen  haec  promissio  videtur  confundi  cum 
traditione,  adeoque  eadem  erit  malitia  injustitiae  in 
ejus  transgressione  ; si  enim  interveniat  alia  infide- 
litatis malitia,  erit  tantum  venialis.  Si  quae  aliae  in 
ejusmodi  transgressione  interveniunt  malitiae,  pro- 
venient non  ex  volo,  sed  ex  objecto  per  se  malo, 
vel  aliunde  extrinsece.  Inobedientia  quae  in  hoc  pec- 
cato, sicut  in  omni  alio  reperitur,  est  circumstantia 
generalis  non  addens  specialem  malitiam , nisi 
quando  est  formalis,  id  est  quando  quis  ex  con- 
temptu praelati  et  ejus  potestatis  recusat  parere ; 
tunc  enim  incurrit  specialem  malitiam  ab  aliis 
distinctam,  et  ex  suo  genere  mortalem.  Denique  ex 
multiplicatione  legum  seu  praeceptorum  ut  sic,  non 
multiplicatur  transgressionis  malitia,  quia  non  mul- 
tiplicantur obligationes;  hinc  furtum  contra  legem 
naturalem,  divinam,  positivam,  humanam,  civilem 
et  ecclesiasticam  commissum  habet  tantum  unam 
malitiam. 

CAPUT  VII. 

An  votum  obedientice  oblicjel  ad  totius  regulce  obser- 
vationem. 

Nota  non  hic  agi  an  religiosa  regula  vi  sua  et 
abstrahendo  a voto  obliget  ad  culpam,  necne,  de 
quo  in  tractatu  sequenti,  sed  praescindendo  ab  ista 
quaestione,  petitur  an  observatio  regulae  sit  materia 
voti  obedientiae  religiosae,  adeoque  an  ex  voto  oria- 
tur ista  obligatio  servandi  regulam  quae  sit  ex  suo 
genere  sub  mortali,  ulpote  obligatio  justitiae  erga 
Deum.  Quare 

Dico  1 : Regula  seu  ejus  observatio  continetur 
sub  materia  voti  obedientke  religiosae  (D.  Thomas, 
Cajetanus,  etc.),  quia  religiosus  vovet  obedire  prae- 
latis religionis ; sed  praelati  non  solum  personali 
praecepto,  sed  etiam  per  religionis  regulam 'seu  per 
legem  stabilem  praecipiunt;  ergo  votum  obedientiae 
cadit  et  in  hanc  et  in  illud,  et  ad  utrumque  ex  vi 
unionis  cum  religione  obligatur.  Attamen  obedien- 
tiae votum  non  inducit  obligationem  regulae  servandae 
sub  peccato  mortali,  nisi  in  ipsa  regula  id  vel  sup 
ponatur  vel  exprimatur.  Hinc 

Dico  2 : Si  regula  ex  se,  quatenus  ex  jurisdi- 
elione  seu  potestate  dominaliva  promanat,  sui)  ve- 
niali obliget  vel  ratione  materi®,  vel  ob  pr®eipien- 
tis  intentionem,  tunc  votum  obedienli®  addit  illi 
aliam  obligationem  servandi  eam  sub  veniali  alte- 
rius speciei,  nimirum  contra  virtutem  religionis  ra- 
tione voti.  Sed  quando  regula  de  se  nec  ad  morta- 
lem nec  ad  venialem  culpam  obligat,  tunc  etiam 
votum  obedienti®  neutram  obligationem  illi  adjun- 
git ex  virtute  religionis,  seu  non  obligat,  quia  illa 
regula  ut  sic,  non  est  materia  voti  obedienti® ; non 
est  enim  verum  pr®ceptum.  Objectum  autem  seu 
materia  obedienti®  est  pr®ceptum,  et  votum  non 
addit  obligationem,  nisi  supposita  sua  materia. 
Ergo,  elc.  Idque  verum  est,  sive  fiat  votum  obe- 
diendi  secundum  regulam,  sive  servandi  regulam  , 
modo  intelligalur  fieri  obedienti®  votum  modo  ordi- 
nario ; aliud  foret  si  quis  pr®ter  votum  obedienti®, 
intenderet  facere  votum  observandi  immediate  re- 
gulam, se  ad  hoc  obligans,  sive  in  ista  observantia 
interveniret  vera  obedienti®  ratio,  sive  non;  tunc 
enim  tale  votum,  quod  est  generalius  voto  obedien- 
ti®,, adderet  in  conscientia  obligationem  illis  etiam 
regulis  qu®  per  se  nullam  afferunt ; quia  vere  et 
proprie  caderet  in  illas  tanquam  in  su®  partem 
materi®.  Sed  adverte,  licet  regula  religiosa  ad  nul- 
lam culpam  obliget  in  conscientia,  transgressorem 
tamen  teneri  in  conscientia  ex  vi  voti  obedienti® 
sustinere  poenam  isti  transgressioni  annexam;  et 
ejusmodi  transgressio  est  semper  in  viro  reli- 
gioso imperfectio  contra  virtutem  religionis  et 
voti. 

CAPUT  VIII. 

An  votum  obedientice  religiosce  obliget  ad  parendum 
superiori  in  quavis  materia  honesta. 

Dico  l : Ex  voto  obedienti®  unusquisque  religio- 
sus solum  tenetur  obedire  pr®lato  juxta  su®  re- 
gul®  professionem,  id  est  intra  limites  regul®  prout 
comprehendit  omnia  qu®  ad  perfectam  illius  obser- 
vationem vel  necessaria,  vel  utilia,  vel  convenientia 
esse  possunt ; quia  votum  obligat  tantum  juxta  vo- 
ventis formam  et  intentionem.  Sed  in  singulis  reli- 
gionibus vovetur  tantum  obedientia  secundum  regu- 
lam, non  vero  illimitate.  Ergo  materia  hujus  voti 
non  ulterius  extenditur  ; adeoque  pr®latus  non  po- 
test obligare  ad  ea  qu®  sunt  omnino  supra  regulam, 
utpote  sub  voto  obedienti®  non  comprehensa.  Ex- 
cipe : 1°  nisi  major  austeritas  in  poenam  commissi 
delicti  prcecipiatur,  quia  superior  potest  dignam 
poenam  imponere;  si  autem  ultra  consuetam  rerum 
austeritatem  nihil  posset  addere,  nulla  esset  poena 
et  delictum;  sed  et  h®c  non  est  supra  regulam, 
modo  sit  delicto  proportionata,  quia  religiosus  ex  vi 
regul®  subjacet  condign®  poen®,  quam  in  conscien- 
tia tenetur  sustinere  ex  vi  voti.  2°  Quando  major 
qu®dam  austeritas  additur  ad  pr®cavendum  ac  vi- 
tandum peccatum ; sed  hoc  est  potius  secundum 
regulam,  quam  supra  regulam.  o°  Si  ipsa  religio 
edat  constitutiones  prioribus  austeriores,  quidam 


sentiunt  religiosos  teneri  eas  observare,  etiamsi  in 
illas  non  consenserint,  modo  major  capituli  gene- 
ralis pars  consenserit;  sed  Angelus,  Sylvester,  Ga- 
briel,  etc.,  negant  eos  teneri,  si  nempe  ista  additio 
sit  omnino  extra  regulam  secundum  se  et  in  sua  in- 
tegra observantia  spectatam,  nec  ad  illam  condu- 
cens, sed  tantum  spectet  majorem  austeritatem  vel 
perfectionem  in  genere.  Atque  h®  rationes  proce- 
dunt etiam  in  summo  pontifice,  si  pr®cise  specte- 
tur ut  est  supremus  religionis  pnelatus,  habens 
vim  pr®cipiendi  fundatam  in  voto  obedienti®. 

Dico  2 : An  is  qui  professionem  emisit  in  reli- 
gione, qu®  a rigore  su®  primitlv®  regul®  multum 
remisit,  possit  cogi  in  virtute  obedienti®  ad  obser- 
vandam primitivam  regulam,  postquam  facta  est  in 
ista  religione  reformatio,  vel  antequam  fiat,  variis 
varie  sentientibus,  sic  videtur  distinguendum  : 1°  si 
reformatio  ab  initio  licite  facta  sit,  et  eodem  modo 
perseveret  : v.  gr.  si  ista  reformatio  seu  moderatio 
facta  sil  per  dispensationem  vel  privilegium,  vel  si 
ipsius  totius  religionis  auctoritate  licite  facta  sit  in 
accidentalibus  religionis  rebus,  non  substantialibus; 
tunc  videntur  ii  qui  post  talem  reformationem  in- 
gressi sunt  religionem,  non  posse  obligari  ad  pri- 
mitiv®  regul®  rigorem  observandum.  2°  Si  relaxa- 
tio consuetudine  introducta  fuerit  in  rebus  religionis 
accidentalibus,  v.  gr.  in  esu  carnium,  et  ita  sensim 
pr®valuerit,  ut  jam  habeat  vim  derogandi  contrarii 
constitutionibus,  iliisque  deroget ; tunc  non  videntur 
religiosi  ante  faciam  reformationem  posse  cogi  ad 
observandum  primitivum  regul®  rigorem  contra 
pr®sentem  consuetudinem  legitime  pr®scriplam , 
quia  durante  isto  rerum  statu  illa  obedientia  non 
esset  secundum  regulam  pr®sentem.  Sed  si  fiat  re- 
formatio, tunc  arbitror  quemlibet  religiosum,  etiam 
ante  reformationem  professum,  cogi  posse  ad  primi- 
ti’V»  regul®  observationem,  quia  talis  reformatio 
non  est  additio  supra  regulam,  sed  restitutio  mora- 
liter  necessaria  ad  perfectam  ejus  observationem. 
Ista  autem  consuetudo  quandiu  durat,  licet  habeat 
vim  relaxandi  regul®  obligationem,  non  tamen  ha- 
bet vim  auferendi  religioni  vel  pap®  potestates* 
illius  tollend®,  et  regul®  reformand®.  5°  Si  rela- 
xatio sil  ita  per  se  et  intrinsece  mala,  ut  nulla 
consuetudine  pr®scribi  aut  honestari  possit  : tunc 
religiosus  etiam  ante  factam  universalem  reforma- 
tionem potest  obligari  ex  vi  voti  sui  ad  servandam 
regulam,  etiamsi  ob  relaxationem  ab  aliis  non  ser- 
vetur, quia  professus  est  obedientiam  secundum 
regulam,  non  secundum  malam  consuetudinem,  seu 
potius  corruptelam,  et  maxime  si  relaxatio  sit  sub- 
stantialis, et  in  materia  directa  votorum,  ea  non 
obstante,  tenetur  vota  observare  juxta  regulam. 

CAPUT  IX. 

De  obedientia  evangelica  perfectissima. 

Dico  . Obedientia  evangelica  ut  sit  perfectis- 
sima, debet  non  tantum  ad  certam  materiam  aut 
regulam,  uti  religiosa,  se  extendere,  sed  sine  limita- 
tione debet  aliquo  modo  omnia  perfecta  complecti , 

quo  enim  abnegatio  propriae  voluntatis  est  -univer- 
salior, eo  obedientia  est  perfectior.  Non  tamen  po- 
test esse  de  re  per  se  mala,  aut  per  superiorem 
prohibita.  Hinc  sequitur  dictam  obedientiam  non 
solum  in  actus  externos,  sed  etiam  in  internos  ca- 
dere posse,  nec  obedientiam  religiosam  in  quavis 
religione  esse  perfectissimam , haec  quidem  est 
semper  omnino  perfecta  quoad  essentiam,  et  in  suo 
ordine  perfectissima,  sed  non  semper  perfectissima 
quoad  extensionem.  Idcirco  patet  longe  esse  diver- 
sum promittere  obedientiam  secundum  determina- 
tam regulam,  et  promittere  obedientiam  in  omnibus 
quae  regulae  non  repugnant ; nam  primum  votum 
obligat  solum  ad  ea  quae  directe  vel  indirecte  in  re- 
gula continentur,  secundum  vero  comprehendit 
omnia,  quae  illi  non  repugnant. 

CAPUT  X. 

An  ex  volo  obedienlice  obligetur  religiosus  perseverare 
in  eodem  statu  sine  transitu  ad  alium. 

Dico  1 : Religiosus  ex  vi  voti  obedientiae  non  po- 
test transire  ad  statum  saecularem,  nec  ad  aliam 
religionem  inferiorem  vel  aequalem  ; qui  transitus  a 
nullo,  nec  ab  ipso  papa  potest  praecipi  in  vi  seu  in 
virtute  obedientiae.  Transitus  autem  ad  religionem 
perfectiorem,  non  est  materia  voti  obedientiae,  quia 
ex  vi  voti  obedientiae  prohiberi  non  potest;  talis 
enim  prohibitio  impediret  majus  bonum,  et  votum 
est  semper  de  meliori  bono.  Nec  etiam  potest  prae- 
cipi ex  vi  voti,  quia  consuetum  obedientiae  votum 
fit  secundum  regulam;  talis  autem  transitus  non  est 
secundum  regulam,  imo  est  quasi  contra  regulam. 

Dico  2 : Transitus  a religione  ad  episcopatum,  est 
materia  ex  vi  voti  obedientiae  prohibita,  saltem  in 
hoc  sensu  ut  acceptari  non  possit  episcopatus  a re- 
ligioso sine  consensu  praelati.  Probatur  ex  cap. 
Quam  sit  18,  quaest.  2,  et  ex  cap.  Si  religiosus  De 
electione,  in  6,  ubi  Bonifacius  VJII  irritat  religiosi 
consensum  acceptantis  electionem  sui  ad  praelatio- 
nem sine  petita  et  obtenta  praelati  licentia.  Sed  hoc 
non  videtur  habere  locum  in  electione  religiosi  ad 
papatum,  nec  in  hujus  acceptatione  sine  licentia 
praelati,  etiam  inviti,  quia  in  cap.  Si  religiosus  agi- 
tur lanium  de  aliis  inferioribus  praelationibus  extra 
monasterium,  non  de  suprema  dignitate  in  Eccle- 
sia; adeoque  nullum  est  jus  positivum  aut  aliud 
quod  religiosum  impediat  aut  vetet  papatum  acce- 
ptare sine  licentia  sui  praelati.  De  episcopatu  posset 
esse  aliquod  dubium,  sed  videtur  absolute  dicen- 
dum religiosis  in  dicto  cap.  Si  religiosus,  prohibi- 
tum esse  acceptare  electionem  de  se  factam  ad  epi- 
scopatum sine  sui  praelati  consensu,  quod  jam  ante 
istud  jus  novum  a Bonifaeio  VIII  positum,  probabi- 
lius erat  prohibitum  ex  vi  voti  obedientiae.  Et  licet 
episcopatus  collatio  seu  donatio  fiat  a summo  ponti- 
fice, cujus  voluntas  praeeminet  praelati  religiosi  vo- 
luntati, electio  tamen  ab  illo  non  fit,  ejusque  con- 
firmationem seu  collationem  antecedit ; licentia  au- 
tem praelati  religionis  solum  requiritur  ad  acceptan- 
dam electionem  r quocirca  ubi  nulla  intervenit  ele- 


ctio, sed  ipsemet  papa  immediate  episcopatum  alicui 
religioso  offert,  non  videtur  ille  in  rigore  praecepti 
indigere  licentia  sui  praelati  ad  eum  acceptandum, 
quia  papa  est  supra  omnes  praelatos,  et  sic  episcopa- 
tum offerendo  censetur  (nisi  aliud  explicet)  dare 
facultatem  ad  illum  acceptandum,  sicut  si  offerret 
pecuniam,  censeretur  dare  facultatem  accipiendi 
illam ; nec  contra  paupertatem  peccaret  religiosus 
illam  accipiens  sine  alterius  praelati  licentia.  Deinde 
praedictum  jus  spectat  generatim  collationem,  non 
proprie  specialem  ipsam  papae  collationem , seu 
oblationem.  Idem  dic  de  postulatione  3d  episcopa- 
tum ac  de  electione,  si  per  illam  acquiratur  jus  ad 
eam,  non  vero  de  praesentatione  per  quam  nullum 
jus  acquiritur. 

Dico  3 : Papa  non  tantum  in  casu  gravis  neces- 
sitatis, sed  etiam  sine  necessitate,  imo  et  pro  arbi- 
trio suo,  si  religiosus  sit  idoneus,  potest  illi  praeci- 
pere ratione  suae  supremae  jurisdictionis  ut  episco- 
patum acceptet;  non  tamen  ex  vi  voti  obedientiae, 
quia  munus  episcopale  secundum  se  spectatum,  non 
est  materia  voti,  uti  supra  dictum  est.  Deinde  vo- 
tum obedientiae  religiosae  ita  fit,  ut  tantum  obliget 
secundum  regulam,  non  circa  transitum  ad  alium 
statum.  Unde  non  potest  generalis  alicujus  religio- 
nis, mullo  minus  inferior  praelatus  praecipere  suo 
religioso  subdito  ut  episcopatum  acceptet,  nec  etiam 
potest  illum  obligare  ad  acceptandum  beneficium 
saeculare ; potest  tamen  obligare  ad  acceptandum 
beneficium  regulare,  v.  gr.  habens  adjunctam  ani- 
marum curam,  quia  hoc  beneficium,  et  ejusmodi 
cura,  est  juxta  regulam  et  spectat  ad  munus  religio- 
nis ; secus  vero  beneficium  saeculare. 

CAPUT  XI. 

Cuinam  parendum  sit  ex  vi  voti  religiosce  obedientice. 

Dico  1 : Ex  vi  hujus  voti  tantum  homini  paren- 
dum est,  seu  Deo  per  hominem  praecipienti;  adeo- 
que hoc  votum  non  obligat  ad  obediendum  Dec 
praecipienti  vel  per  seipsum,  vel  per  angelum,  vel 
per  legem  naturalem,  vel  suam  legem  positivam ; 
unde  religiosi  peccatum  contra  has  leges  commis- 
sum non  contrahit  ex  circumstantia  voti  obedientiae 
novam  malitiam  in  confessione  explicandam.  Nec 
Ecclesiae  praelatis  tenetur  obedire  ex  vi  voti  obe- 
dientiae, sed  ex  vi  jurisdictionis  ecclesiasticae,  quia 
non  vovit  obedientiam  secundum  praecepta  Ecclesiae, 
sed  secundum  regulam  religionis,  nec  vovit  obedire 
Ecclesiae,  sed  religionis  praelatis;  imo  secluso  casu 
necessitatis,  plus  tenetur  obedire  praelato  quam  pa- 
tri carnali. 

Dico  2 : Votum  obedientiae  obligat  ad  parendum 
omnibus  religionis  praelatis,  servato  inter  illos  or- 
dine ; adeoque  si  praelatus  superior  et  inferior  prae- 
cipiant omnino  contraria,  parendum  est  superioris, 
non  inferioris  praelati  praecepto,  quia  tunc  superio- 
ris praeceptum  revocat  praeceptum  inferioris,  utpote 
contrarium.  Papa  vero  non  tantum  ex  vi  suae  juris- 
dictionis religiosis,  ut  caeleri  illorum  praelati,  sed 
etiam  ex  vi  obedientiae  voti  potest  praecipere,  ct 


433  PART.  II.— XIII.  DE  RELIGIONIS  VIRTUTE  ET  STATU.  431 


illos  obligare,  quia  religiosi  emittendo  professionem, 
intendunt  vovere  obedienliam  omnibus  praelatis,  a 
quibus  juxta  regularem  disciplinam  regi  possunt, 
inter  quos  primum  locum  papa  tenet.  Deinde  papa 
approbando  aliquam  religionem,  sub  sua  cura  et 
patrocinio  speciali  eam  suscipit;  hinc  ipse  est  qui 
traditionem  et  vola  religiosorum  principaliter  ac- 
ceptat, et  ab  illo  tota  praelatorum  religionis  potestas 
derivatur  ac  pendet.  Quod  attinet  ad  episcopum 
respectu  religiosorum  sibi  immediate  subjectorum 
ac  maxime  monialium,  videtur  quoad  totam  jurisdi- 
ctionis potestatem  esse  ordinarius  illorum  praelatus, 
et  fortasse  etiam  quoad  obligationem  voti  obedien- 
tiae. 

Dico  3 : Superiores  locales  habent  ordinariam 
praecipiendi  potestatem  ex  vi  voti  obedientise,  adeo- 
que  possunt  illam  alteri  delegare  ; item  abbatissae 
aut  priorissae,  quamvis  non  habeant  potestatem  spi- 
ritualis jurisdictionis  ad  ferendas  censuras,  tamen 
habent  potestatem  dominativam  seu  ceconomicam 
ex  traditione  et  voto  ortam;  adeoque  in  virtute 
istius  voti  obedientiae  possunt  tanquam  matres  spi- 
rituales praecipere  ea  quae  juxta  regulam  spectant 
ad  religiosam  perfectionem , subditaeque  debent 


obedire.  Attamen  haec  praecipiendi  potestas  semper 
magis  limitata  est  in  feminis  quam  in  viris. 

CAPUT  XII. 

An  in  solemne  obedi  enti  ce  votum  cadere  possit  aispen - 
satio. 

Dico  : Si  summus  pontifex  dispenset  religiosum 
in  professione  et  in  toto  statu  religioso,  ita  ut  ex 
religioso  non  maneat  amplius  religiosus,  tunc  dis- 
pensatus est,  ut  patet,  in  voto  obedientiae;  et  hoc 
posse  fieri  supra  ostensum  est.  Si  vero  non  fiat  dis- 
pensatio in  ipso  statu  religioso,  non  potest  integre 
in  eo  per  se  ac  directe  dispensari , quia  votum 
obedientiae,  est  de  essentia  status  religiosi ; ergo  eo 
durante  non  potest  auferri  votum.  Posset  quidem 
pontifex  dispensare  cum  religioso  manente  religio- 
so, ut  in  obedientiae  usu  seu  exercitio  esset  liber  ab 
omni  obedientiae  obligatione,  vitam  solitariam  aut 
privatam  ducendo;  sed  non  dispensaret  cum  eo  in 
ipso  voti  vinculo,  semperque  maneret  sub  voti 
obedientiae  jugo,  saltem  respectu  summi  pontificis; 
nec  videtur  posse  hic,  ex  defectu  causae  sufficientis 
ac  possibilis,  dispensare  in  lotius  voti  obedientiae 
vinculo,  relinquendo  in  suae  obligationis  vi  alia  duo 
paupertatis  et  castitatis  vota. 


TOMOS  DECIMUS  TERTIUS. 

DE 

RELIGIONIS  VIRTUTE  ET  STATU. 

TRACTATUS  OCTAVUS. 

DE  RELIGIOSORUM  OBLIGATIONIBUS  EX  REGULA,  PROLATIONE,  SUBJECTIONE 

PROVENIENTIBUS. 


LIBER  PRIMUS. 

De  propriis  religiosorum  obligationibus,  quatenus  sub  regula  vivunt. 


CAPP.  I,  II,  HI. 

Quid  et  quoluplex  regula  religiosa,  el  quam  obligatio- 
nem inducat. 

Dico  1 : Regula  religiosa  collective  sumpta,  est 
quaedam  vivendi  norma  secundum  perfectionem 
evangelicam  regens  animos,  et  dirigens  eorum  actus 
ad  illam  acquirendam  : distinguitur  autem  a con- 


stitutionibus in  hoc , quod  constitutiones  sint 
quid  speciale  et  proprium,  regula  vero  sit  quid 
commune  et  generale;  et  interdum  illa  duo  vix  dis- 
tinguuntur. Olim  quadruplex  tantum  recensebatur 
regula  religiosa  ab  Ecclesia  specialiter  approbaia, 
nimirum  regula  sancti  Basilii,  sancti  Augustini, 
sancti  Benedicti  et  sancti  Francisci,  et  sub  ima  ex 

liis  quatuor  multi  religiosi  ordines  divisi  vivebant, 
et  etiam  nunc  vivunt,  v.  gr.  Dominicani  sub  regula 
sancti  Benedicti,  etc.,  sed  nunc  sunt  aliae  religiones 
quae  habent  regulas  ab  illis  quatuor  distinctas,  v. 
gr.  Carthusiani,  Minimi,  Societas  Jesu,  etc.,  et  ab 
Ecclesia  approbatas. 

l)ico  2 : Duplex  datur  modus  condendi  regulam 
religiosam  : 4°  Sine  jurisdictione  ecclesiastica  per 
modum  instructionis  et  doctrinae  potius  quam  per 
modum  legis;  uti  videtur  factum  fuisse  in  principio 
antiquarum  religionum.  2°  Cum  jurisdictione  ec- 
clesiastica vel  per  jus  canonicum  a pontificibus  erga 
religiosos  latum,  vel  per  ipsam  religionem  a sede 
apostolica  approbatam.  Hinc  regula  religiosa  plus 
obligat  quam  consilium  ; habet  enim  vim  et  ratio- 
nem legis,  adeoque  potest  obligare  vel  ad  mortale 
in  materia  gravi,  vel  ad  veniale  non  tantum  in 
materia  levi,  sed  etiam  in  gravi,  si  nempe  auctor  re- 
gulae velit  eam  sic  tantum  sub  veniali  obligare  : 
lota  enim  praecepti  positivi  obligatio  pendet  ex  vo- 
luntate et  intentione  ferentis.  (Sanchez,  Valentia, 
etc.)  Imo  dari  potest  regula  quae  in  conscientia 
nullam  etiam  ad  culpam  venialem  inducat  obliga- 
tionem, sed  solum  obliget  in  conscientia  ad  poenam 
sustinendam,  seu  ad  parendum  superiori  poenam 
imponenti  pro  regulae  transgressione  quod  sufficit 
ut  habeat  rationem  legis,  saltem  conventionalis. 
Quonam  vero  ex  his  tribus  modis  aliqua  regula  de 
facto  obliget,  colligendum  est  ex  cujuscunque  reli- 
gionis instituto,  et  ex  intentione  institutoris.  Unde 

4.  Si  in  regula  aut  religionis  instituto  distincte 
et  signate  exponatur  religionis  mentem  esse  velle 
obligare  in  vi  praecepti,  quantum  potest  juxta  cu- 
jusque  materiae  capacitatem,  qualis  videtur  esse 
sancti  Francisci  regula,  prout  Clementina  : Exitus 
de  paradiso , explicat,  dicens  eam  obligare  Sub  mor- 
tali, ubi  in  illa  ponitur  verbum  proecipiendi,  tenean- 
tur, aut  aequivalens,  tunc  illa  regula  quae  fuerit  con- 
stituta per  modum  praecepti,  et  materia  fuerit  capax, 
obligabit  ad  mortale ; aliae  non  habentes  ejusmodi 
praecipiendi  verba  obligabunt  juxta  modum  numeri 
quarti  infra  positi.  Talis  tamen  regulae  modus  foret 
obnoxius  periculo  saepius  peccandi  graviter. 

2.  Si  distincte  et  signate  dicatur  obligare  tantum 
ad  veniale  et  nunquam  ad  mortale  ex  vi  regulae , 
nisi  ubi  specialibus  verbis  major  praecepti  rigor 
fuerit  expresse  declaratus,  tunc  obligabit  tantum 
ad  veniale,  nisi  ipsa  regula  contineat  aliquam  voti 
materiam  sub  mortali  ex  vi  voti  prohibitam,  aut 
in  particulari  expresse  declaret  talem  obligationem, 
dicendo,  v.  gr.,  In  virtute  obedienlice,  vel  sub  poena 
excommunicationis  ipso  facto  incurrenda. 

o.  Si  expresse  ponatur  in  regula  eam  non  obli- 
gare in  conscientia  ad  ullam  culpam  et  am  venia- 
lem, ut  habet  regula  Fratrum  praedicatorum  et  So- 
cietatis Jesu,  tunc  de  se  ad  nullam  obligabit,  sed 
solum  ad  poenam  seu  ad  aliquod  gravamen  susti- 
nendum ob  transgressionem,  ut  jam  dictum  est. 

4.  Si  nihil  horum  omnium  in  regula  ponatur. 


sed  solum  ordinetur,  statuatur  aut  praecipiam1 
omne  id  quod  agendum  est ; tunc  circa  hujus  re- 
gulae obligationem,  variant  auctores.  Aliqui  enim 
dicunt  obligare  ex  vi  sua  et  ex  institutoris  inten- 
tione ad  culpam  quantum  potest,  juxta  vim  verbo- 
rum et  materiae  capacitatem.  Alii  autem  censent,  si 
in  ea  nulla  fiat  declaratio  de  obligatione,  nullam 
inducere  obligationem  ad  mortale  peccatum,  quan- 
tumcunque utatur  verbis  praeceptivis,  nisi  speciali 
verbo  ostendat  se  ferre  praeceptum  sub  virtute  voti 
obedientiae,  vel  talem  addat  poenam  quae  lapsum 
gravem  indicet,  aut  consuetudo  ita  regulam  inter- 
pretata sil;  obligare  tamen  sub  veniali  ad  omnia 
quae  in  ea  continentur.  Alii  vero  sentiunt  illam 
sive  praeceptivis  sive  ordinativis  tantum  verbis 
utendo,  non  obligare  de  se  ad  ullam  culpam  seu 
mortalem  seu  venialem,  nisi  ubi  id  specialiter  in 
ipsa  regula  declaratur,  aut  ex  aliis  circumstantiis 
colligitur,  aut  consuetudine  ita  receptum  ac  inter- 
pretatum est.  Inter  has  opiniones  ferre  judicium 
difficile  est,  quia  non  satis  potest  colligi  intentio 
illius  qui  unamquamque  regulam  condidit.  Quod 
attinet  ad  obligationem  peccati  venialis,  non  est  in 
hac  re  multum  contendendum,  quia  quamvis  regula 
ad  nullum  peccatum  obligaret,  vix  tamen  potest 
violari,  sive  in  commissione  sive  in  omissione,  sine 
aliquo  peccato  levi  ob  defectum  motivi  et  finis  ho- 
nesti : v.  gr.  violando  ejusmodi  regulam  praecise 
ob  non  petitam  a superiore  licentiam. 

CAPUT  IV. 

An  religiosus  sub  praecepto  teneatur  ad  non  conte- 
mnendam regulam. 

Dico  4 : Praetermissis  variis  circa  hoc  discepta- 
tionibus, religiosus  absolute  tenetur  ad  progredien- 
dum aliquo  modo  in  via  perfectionis,  quia  ex  vi 
suae  professionis  tenetur  velle  servare  statum,  qui 
est  secundum  se  in  consilio  tantum,  et  non  in  prae  - 
ceplo ; sed  hoc  intrinsece  est  velle  tendere  ad  per- 
fectionem ; ergo,  etc.  Non  tenetur  tamen  per  se 
loquendo,  et  ex  vi  objecti  sub  mortali  habere  pro- 
positum servandi  omnia  vel  aliqua  ex  his  quae  nec 
promisit,  nec  sibi  specialiter  praecepta  sunt. 

Dico  2 : Quando  religionis  regula  ad  nullum  pec- 
catum obligat,  sed  tantum  ad  poenam,  religiosus 
qui  nullam  intendit  servare,  sed  paratus  est  ad 
sustinendam  poenam,  per  se  et  ex  vi  objecti  non 
peccat  mortaliter,  quia  ille  actus  ex  parte  objecti 
non  est  contrarius  alicui  volo  nec  praecepto ; adeo- 
que ex  se  nec  erit  peccatum  veniale.  Ubi  autem 
regula  obligat  non  ad  mortale,  sed  ad  veniale  tan- 
tum peccatum,  propositum  illam  non  servandi 
quando  occasio  se  obtulerit,  erit  quidem  gravior 
culpa  venialis,  quia  in  illo  objecto  confuse  et  inde- 
finite intento  major  malitia  includitur,  quam  in 
qualibet  particulari  transgressione  ; sed  non  morta- 
lis, quia  omnes  transgressiones,  quae  sub  illo  com- 
muni ac  generico  conceptu  apprehendunlur  veniales 
tantum  sunt,  nec  concurrunt,  sicut  plura  levia 

fur',a,  ad  unam  peccati  mortalis  materiam  compo- 
nendam; excipe,  nisi  quis  ita  transgrediendo  regu- 
lam, exponat  se  periculo  incidendi  in  mortale,  aut 
illam  transgrediatur  ex  formali  contemptu  vel 
evangelicorum  consiliorum,  vel  praelati,  vel  suae 
religionis,  vel  ipsiusmet  tanquam  pravae  seu  inutilis 
regulae,  tunc  enim  peccaret  mortaliter,  et  de  hoc 
contemptu  intelligendus  est  D.  Thomas,  dicens  ali- 
quem transgredi  i ex  contemptu,  quando  voluntas 
ejus  renuit  subjici  regulae,  » etc. 

CAPUT  V. 

An  teneatur  religiosus  non  dimittere  suum  ha- 
bitum. 

Nola  : Mos  a religiosis  usitatus  gerendi  habitum 
particularem,  ab  initio  nascentis  Ecclesiae  incepit, 
ut  patet  ex  Dionysio,  Eccles.  hier.  (cap.  6)  ; idque 
ob  varias  causas  facium  est.  Vide  Bellarminum, 
lib.  ii  De  monachis. 

Dico  1 : Religiosus  tenetur  sub  peccato  mortali 
retinere,  seu  non  mulare  proprium  suae  religionis 
habitum.  Probatur  ex  cap.  2 Ne  clerici  vel  mona- 
chi, in  6,  ubi  fertur  excommunicatio  ipso  jure  in 
quemlibet  religiosum  professum  temere  dimittentem 
suae  religionis  habitum.  Excommunicatio  autem 
major  supponit  peccatum  mortale.  Ergo,  etc.  Hoc 
praeceptum  fundatur  in  quodam  status  religiosi 
jure  exigente,  ut  unusquisque  in  sua  vocatione  , 
adeoque  in  suae  vocationis  habitu  permaneat,  quod 
jus  ultra  id  quod  est  mere  naturale , communi 
omnium  religionum  consensu  receptum  est;  utque 
haec  dimissio  seu  mutatio  habitus  sit  peccatum 
mortale,  non  necessario  requiritur  contemptus  for- 
malis, sed  sulficit  virtualis  inclusus  in  libera  vo- 
luntate faciendi  actum  legi  contrarium,  id  est  di- 
mittendi seu  mutandi  habitum  temere  sine  causa 
rationabili.  Haec  tamen  habitus  mutatio  potest  in- 
terdum esse  peccatum  leve  ex  levitate  materiae  : v. 
gr.  si  quis  ludi  causa  ad  repraisentandam  aliquam 
personam,  mutet  habitum  cum  intentione  statim 
eum  resumendi,  quia  in  moralibus  parum  pro  ni- 
hilo reputatur;  aut  si  quis  non  totum  habitum,  sed 
tantum  illius  partem  mutet,  ita  ut  pars  retenta  ex- 
terius appareat  sufficienter  ad  dignoscendum  pro- 
prium illius  statum  religiosum;  secus  vero,  si  ni- 
hil ex  retenta  habitus  parte  exterius  appareat,  quo 
cognosci  possit  ipsum  esse  religiosum.  Occultare 
totum  habitum  religiosum  alio  superindulo,  non 
videtur  proprie  esse  habitus  mutatio ; et  id  quale 
sil  peccatum,  pendebit  maxime  ex  intentione  et 
fine  operantis. 

Dico  2 : Ob  gravem  necessitatem  vel  tuendi  vi- 
tam, vel  vitandi  gravem  infamiam  aut  scandalum, 
licite  habitus  religionis  ad  tempus  potest  mutari, 
ut  habetur  ex  cap.  Cleric.  2 De  vita  et  honest.  cle- 
ric.  Licita  est  etiam  haec  mutatio  habitus  per  ju- 
stam dispensationem  a papa  obtentam ; quamvis 
artem  religionis  praelatus  non  possit  proprie  dis- 
pensare in  gestatione  habitus,  potest  tamen  dare 


licentiam  ad  opus,  quod  sine  mutatione  habitus 
commode  non  potest  fieri , adeoque  pro  aliquo 
brevi  tempore,  imo  et  interdum  pro  longo  dare  : 
si,  v.  gr.,  religiosus  mittatur  a praelato  ad  praedi- 
candum Evangelium,  ubi  necesse  est  mutare  habi- 
tum, ille  poterit  longo  tempore,  et  per  totam  vitam 
ea  licentia  uti. 

Dico  5 : Si  religiosus  se  exuat  absque  animo 
dimittendi  habitum,  v.  gr.  ad  dormiendum,  ad 
se  lavandum,  etc.,  seclusa  regula  id  fortasse  pro- 
hibente, aut  exlrinsecis  circumstantiis,  non  pec- 
cat; ex  vi  enim  juris  communis,  aut  ex  natura  rei, 
vel  ratione  voti  seu  status  religiosi,  hoc  non  e.st 
prohibitum  - 

CAPUT  VI. 

An  religiosi  proprio  preeeepto  teneantur  non  egredi 
claustro  sine  facultate. 

Dico  1 : Haec  obligatio  non  egrediendi  claustro 
sine  licentia,  quamvis  neque  ex  voto  neque  ex 
prsecepto  ecclesiastico  oriri  videatur,  tamen  ex  usu 
e(  consuetudine  omnium  religionum  recepta  habet 
rationem  proprii  praecepti  in  conscientia  obligantis, 
non  tantum  ad  poenam  instar  regulae,  sed  etiam  ad 
eulpam  ; haecque  obligatio  ex  suo  genere  talis  est, 
ut  etiam  possit  contra  illam  peccari  mortaliter  ex 
eo  solum  quod  materia  in  illo  genere  sit  gravis  : v. 
gr.  si  quis  sine  licentia  claustro  abeat,  ul  diu  et 
quasi  stabili  modo  extra  illud  vivat  independenter 
a superiore,  non  animo  tamen  aposlatandi,  aut  si 
noctu  et  furtive  sine  licentia  egrediatur,  quamvis 
non  ex  fine  ad  peccandum  mortaliter  ; est  enim 
casus  reservatus  in  decreto  Clementis  YUI  his  ver- 
bis : Nocturna  ac  furtiva  e monasterio  egressio  etiam 
non  animo  apostalandi  facta,  adeoque  erit  peccatum 
mortale.  Hinc  colligimus  radicale  hujus  gravitatis 
fundamentum  esse  jus  superioris  ad  regendum  et 
custodiendum  suum  subditum,  quod  graviter  per 
ejusmodi  egressus  laeditur.  Attamen 

Dico  2 : Exire  de  claustro  sine  superioris  licentia 
non  est  ita  grave  peccatum,  ut  non  possit  in  indi- 
viduo esse  veniale  ex  levitate  materiae,  v.  gr.  si  duo 
religiosi  per  communem  januam  sine  licentia  ex- 
eant modo  consueto,  paulo  post  reversuri,  seclusa 
mortalis  peccati  intentione  et  speciali  alicujus  reli- 
gionis prsecepto  , ex  vi  clausurse  non  peccabunt 
graviter;  imo  non  obstante  hac  obligatione,  potest 
interdum  religiosus  ex  justa  causa,  v.  gr.  ex  cha- 
ritate  proximi,  egredi  licite  sine  licentia,  sed  tunc 
intervenit  prsesumpta  seu  tacita  licentia,  quse  in 
ejusmodi  casibus  sufficit.  Quaecunque  autem  supe- 
rioris licentia  etiam  sine  causa  libere  data  sufficit 
ut  non  peccetur  egressu  contra  obligationem  clau- 
surae ; nec  contra  illam  superior  peccabit  egrediens 
sine  causa,  dando  sibi  licentiam,  quam  potest  aliis 
dare,  etiamsi  in  bis  egressibus  possit  intervenire 
aliquod  peccatum. 

CAPUT  VII. 

A.J  religiosi  prohibeantur  admittere  externos  intra 
claustrum. 

Dico  : Nullum  jus  commune  vetat  externorum 
ingressum  in  claustra  religiosorum,  adeoque  sola 
naturalis  obligatio  potest  dari  illos  ab  ingressu  ar- 
cendi, vel  ad  vitandum  scandalum,  vel  ad  decen- 
tiam religiosam  conservandam  ; ubi  specialis  ali- 
cujus  religionis  constitutio  datur  prohibens  exter- 
norum ingressum,  v.  gr.  feminarum  ( nam  pro 
viris  nunquam  videtur  dari  generalis  prohibitio  ), 
servanda  est  juxta  modum  et  loca  praescripta.  Sed 
quia  quaedam  mulieres  per  privilegia  a sede  apo- 
stolica  obtenia  facultatem  habebant  ingrediendi 
religiosorum  monasteria,  hinc  Pius  Y,  in  bulla 
Regularium  personarum  anni  1566,  revocat  omnes 
licentias  ingrediendi  monasteria  ac  domos  Cartliu- 
siensium  et  aliorum  quorumcunque  regularium , 
etiam  mendicantium,  mulieribus  cujuscunque  gra- 
dos, conditionis,  etc.  Deinde  sub  excommunica- 
tione latae  sententiae  sibi  reservata  prohibet  istum 
ingressum  praedictis  mulieribus  ejusmodi  facultates 
praetendentibus,  prohibelque  monasteriorum  prae- 
latis ac  religiosis,  ut  illas  non  admittant  sub  poenis 
privationis  officiorum , et  inhabililatis  ad  illa,  et 
suspensionis  a divinis  ipso  facto  incurrendae.  Idem 
papa  in  alia  bulla , quae  incipit  : Romanum  ponti- 
ficem, anni  1570,  subjicit  eisdem  poenis  quascun- 
cue  feminas,  virorum  monasteria  ingredienles, 
etiamsi  sine  ullo  facultatum  praetextu  ea  ingredian- 
tur et  admittantur.  Dubia  circa  hanc  legem  orta 
vide  alibi. 

CAPP.  Vili , IX. 

De  clausura  monialium  quoad  egressum , et  ejus 
dispensatione. 

Dico  1 : Omnes  moniales  obligantur  ex  praecepto 
Ecclesiae  ad  non  egrediendum  e suo  monasterio. 
Hoc  praeceptum  primus  posuit  Bonifacius  VIII,  in 
cap.  unie.  De  statu  regular. , in  6.  Sed  hoc  praece- 
ptum seu  decretum  vel  non  fuit  usu  receptum,  vel 
per  contrariam  consuetudinem  antiquatum  ; ideo 
concilium  Tridentinum  (sess.  25,  cap.  5),  illud  in- 
novavit, stricte  prohibendo  omnibus  monialibus  pro- 
fessis , adeoque  et  monialibus  professis  quas  con- 
versas vocant,  egredi  e suo  monasterio  etiam  ad 
breve  tempus  sine  licentia  episcopi , et  revocando 
quaevis  circa  hoc  privilegia.  Hinc  novitiae  sub  hoc 
decreto  non  comprehenduntur,  quae  cum  licentia 
abbatissae  aut  superiorum  ad  quos  id  pertinet,  data 
ex  justa  causa  possunt  licite  egredi  sine  sui  novilia- 
tus  interruptione,  videtur  vero  interrumpi  novi- 
tiatus,  si  sine  data  licentia  exeant.  Quod  attinet  ad 
moniales  conversas,  si  maneant  intra  monasterium, 
possunt  esse  professae ; secus,  si  extra  monasterium 
degant.  Ex  constitutione  decima  tertia  Gregorii  XIII, 
imo  nunc,  non  possunt  recipi  conversae  quae  profes- 
sionem postea  non  emittant,  aut  maneant  semper 
in  monasterio  non  professae.  Hinc  patet  istam  clau- 

surae  monialium  obligationem,  generatim  loquendo, 
non  ex  voto,  sed  ex  praecepto  ecclesiastico  oriri,  et 
si  quae  hac  de  re  emittant  votum,  v.  gr.  Clarissae, 
tunc  ex  duplici  titulo  orietur  illa  obligatio. 

Dico  2 : Legitima  causa  e monasterio  monialium 
egrediendi,  per  concilium  Tridentinum  relinquitur 
prudenti  episcopi  arbitrio  judicanda  ; et  per  decreta 
Bonifacii  Y1II  et  Pii  Y assignantur,  morbus  conta- 
giosus, lepra,  incendium,  etc.  Hinc  possunt  aliae 
similes  causae  inferri,  v.  gr.  subita  inundatio  aut 
ruina  monasterii,  periculum  irruptionis  militaris,  etc. 
Alia  causa  exeundi  ex  uno  monasterio,  et  in  aliud 
migrandi,  est  quando  monialis  unius  monasterii 
eligitur  in  alterius  abbatissam,  aut  quando  monialis 
ita  gravi  morbo  laborat,  ut  in  morali  mortis  periculo 
constituatur,  nisi  extra  monasterium  curetur.  Ha- 
bita igitur  causa  legitima  episcopus  seu  alius  loci 
ordinarius  potest  dare  monialibus  sibi  subjectis  li- 
centiam egrediendi,  uti  et  sibi  non  subjectis  seu 
exemptis;  sed  pro  his  requiritur  insuper  licentia 
eorum  provincialis  vel  generalis  juxta  cujusque 
institutum.  Imo  Emmanuel  Rodriguez  dicit  suffi- 
cere pro  his  solam  licentiam  provincialis  habentis 
jurisdictionem  episcopalem.  Dare  vero  dispensatio- 
nem in  proprio  et  rigoroso  sensu  sumptam  pro 
ejusmodi  egressu,  solius  est  papae,  quia  solus  ipse 
potest  dispensare  in  suis  legibus  jure  ordinario. 
Pius  V illegitime  egredientes  et  illis  cooperantes 
ipso  facto  excommunicat  in  sua  bulla,  quae  incipit : 
Decori  et  honestati. 

CAPUT  X. 

De  clausura  monialium  quoad  ingressum. 

Dico  I : Quamvis  jure  antiquo  non  fuerit  omni  ex 
parte  prohibitum  ingredi  monialium  monasteria, 
jure  tamen  novo  concilii  Tridentini  (sess.  25,  cap. 
5)  omnino  prohibetur  his  verbis  : Ingredi  autem 
intra  septa  monasterii  (nempe  monialium)  nemini 
liceat,  cujuscunque  generis  aut  conditionis,  sexus  vel 
mtatis  fuerint.  Pueri  quidem  ante  usum  rationis, 
ulpote  praecepti  incapaces,  non  comprehenduntur 
in  tali  prohibitione , sed  perpetuo  amentes  adulti 
videntur’vere  comprehendi,  quia  hoc  praeceptum  per 
se  et  vi  sua  illos  etiam  obligat,  quamvis  ex  acci- 
denti excusentur;  per  se  enim,  sunt  praecepti  ca- 
paces, et  per  accidens  tantum  ab  illo  sunt  excusati 
ob  impedimentum  amentiae  : infantes  autem  ante 
usum  rationis  per  se  sunt  praecepti  incapaces.  Dari 
ex  consuetudine  locum  communem  ad  quem  pos- 
sint egredi  moniales,  et  ingredi  saeculares,  si  non 
sit  contra  clausuram,  saltem  est  contra  mentem 
concilii  et  ejus  legem. 

Dico  2 : In  casibus  necessariis  potest  et  debet 
dare  licentiam  ingrediendi  monialium  monasteria 
episcopus,  ejus  vicarius  generalis,  aut  «opitulum, 
sede  vacante,  quoad  moniales  sibi  subjectas;  quoad 
exemptas  vero  potest  ac  debet  eam  dare  solus  illa- 
rum superior  regularis,  non  episcopus  juxta  con- 
cilium Tridentinum  (sess.  25,  cap.  5),  sic  dicens  : 
Dare  autem  tantum  eviscovus  vel  suverior  licentiam 

debet  in  casibus  necessariis,  neque  alius  ullo  modo 
possit  etiam  vigore  alicujus  facultatis  vel  indulti  hac- 
tenus concessi,  vel  in  posterum  concedendi.  Et  im- 
mediate ante  dixerat : Sine  episcopi  vel  superioris 
licentia  in  scriptis  obtinenda  sub  excommunicationis 
poena  ipso  facto  incurrenda.  Quinam  autem  sint  isti 
casus  necessarii,  in  quibus  potest  dari  dicta  licen- 
tia, prudens  pradati  arbitrium  debet  judicare.  Haec 
prohibitio  etiam  comprehendit  ipsos  praelatos  , ita 
ut  non  possint  ingredi,  nisi  in  casibus  necessariis. 
Per  istud  tamen  concilii  decretum  non  prohibetur, 
quin  puellae  saeculares  possint  educari  in  mona- 
steriis , uti  saepe  declaravit  congregatio  cardina- 
lium. 

Dico  3 : De  accessu  ad  moniaiium  colloquia  nihil 
vetuit  aut  statuit  concilium  Tridentinum,  nec  ulla 
lex  habetur  eum  prohibens,  praeter  illam  Bonifa- 
cii  \ III  sic  loquentis  : Nullique  inhonesta;  personce, 
nec  eliam  honesto;  ingressus  vel  accessus  pateat  ad 
easdem,  id  est  moniales.  Sed  cum  haec  lex  non  fue- 
rit recepta  quoad  ingressum,  aut  per  contrariam 
consuetudinem  antiquata,  ita  etiam  quoad  acces- 
sum ; sed  tantum  saepe  damnant  aut  arguunt  anti- 
qua jura  illius  frequentiam.  Multo  autem  minus 
nihil  a jure  prohibitum  est  circa  scriptionem  lit- 
terarum ad  illas  mittendarum,  seu  missarum,  aut 
contra. 


CAPUT  XI. 

An  sint  quaedam  actiones  specialiter  religiosis  pro- 
hibita. 

Dico  1 : Ea  quae  specialiter  prohibentur  clericis, 
etiam  specialiter  prohibentur  religiosis,  v.  gr.  ne- 
gotiatio, causae  forenses  maxime  in  causa  sangui- 
nis, alearum  ludus,  clamosa  venatio  : moderata  ta- 
men justae  recreationis  causa  et  sine  scandalo  inter- 
dum potest  ab  eis  exerceri.  Quaedam  autem  alia 
sunt  solis  religiosis  specialiter  prohibita,  v.  gr.  alie- 
natio bonorum  religionis. 

Dico  2 : Praecepta  quae  sunt  religiosis  et  non  re- 
ligiosis communia,  de  se  aequaliter  ambos  obligant ; 
ordinarie  tamen  religiosus  gravius  peccat  quoties- 
cunque  perfecta  cum  deliberatione  peccat,  ob  ma- 
jorem et  scientiam  et  libertatem  et  ingratitudinem. 
Deinde  potest  etiam  ex  accidente  esse  gravius,  quia 
est  vel  contra  votum  vel  cum  scandalo,  vel  ex  con- 
temptu ; sed  levius  peccat,  dum  peccat  ex  subreptione 
ob  rationes  contrarias.  Denique  religiosi  ex  vi  sui 
status  deputati  ad  aliquos  sum  religionis  actus,  ex- 
cepta officii  canonici  recitandi  obligatione,  per  se 
loquendo,  ad  illos  non  obligantur  sub  mortali,  nisi 
ubi  vel  regula  sub  tali  rigido  pnecepto  distincte  eos 
praecipit,  vel  praelatus  in  virtute  obedientiae  eos 
fieri  mandat;  religiosus  enim  tantum  obligatur  ad 
id  quod  vovit,  illos  autem  actus  ad  quos  deputatur, 
immediate  non  vovit;  ergo,  etc. 


LIBER  tl. 

De  religiosis  quatenus  proelati  sunt,  et  eorum  obligationibus,  ut  sic. 


CAPUT  PRIMUM. 

An  in  statu  religioso  requiratur  praelatus  jurisdictio- 
nem habens;  unde  illam  habeat. 

Dico  1 : In  omnibus  religionibus  monarchicum 
regimen,  saltem  quoad  immediatam  gubernationem, 
usu  receptum  est,  utpote,  juxta  Aristotelem  et  D. 
Thomain,  perfectissimum.  Hinc  praelatus  requiritur 
qui  habeat  saltem  potestatem  dominii,  haec  enim 
est  necessaria  ad  oeconomicam  gubernationem  ; non 
tamen  opus  est,  ut  habeat  necessario  potestatem 
jurisdictionis,  ut  patet  in  antiquis  monachis,  quo- 
rum praelati  non  erant  clerici,  adeoque  carentes  ju- 
risdictione spirituali,  uti  et  nunc  abbatissae  aut 
praelatae  moniaiium ; sed  semper  requiritur  aliquis 
ecclesiasticus  praelatus , v.  gr.  episcopus,  abbas, 
clericus,  provincialis,  etc.,  qui  spiritualem  in  reli- 
giosos aut  religiosas  jurisdictionem  habeat.  Ideo 
nunc  in  religionibus  exemptis,  quales  nunc  sunt 
fere  omnes  virorum  religiosi  ordines,  necessarii 
sunt  praelati  proprie  dicti,  habentes  jurisdictionem 
spiritualem  et  quasi  episcopalem  : cum  enim  imme- 
diate subjiciantur  summo  pontifici,  non  possunt 


bene  gubernari,  nisi  sint  aliqui  praelati  seu  supe- 
riores ab  ipso  constituti,  habentes  jurisdictionem 
spiritualem.  Unde 

Dico  2 : Praelatorum  religionis  jurisdictio  non  a 
divino,  sed  ab  humano  jure  provenit,  sive  a sum- 
mis pontificibus  illam  largientibus,  vi  cujus  possunt 
ligare  et  solvere  ; imo  episcoporum  jurisdictio  pro- 
babilius juxta  multos  non  est  de  jure  divino.  Et 
licet  Christus  religiosorum  statum  quoad  substan- 
tialia vola  immediate  instituerit,  non  tamen  insti- 
tuit illius  praefecturas  cum  jurisdictione  spirituali, 
quae  ad  ejus  conservationem  absolute  non  est  necessa- 
ria. Deinde  ista  ecclesiastica  praelatorum  religiosorum 
jurisdictio  non  emanat  ex  vi  juris  communis,  nul- 
lum enim  datur  jus  commune  illam  constituens,  sed 
ex  specialibus  pontificum  concessionibus.  Quando 
autem  primo  illa  inceperit,  non  satis  constat.  Vide- 
tur in  religione  sancti  Benedicti  incepisse  a tem- 
pore D.  Gregorii,  ut  colligitur  ex  cap.  Quam  sil 
necessarium  18,  quaest.  I.  Quandiu  igitur  religiosi 
fuerunt  subjecti  episcopis,  si  quam  habebant  juris- 
dictionem , illam  eis  delegabant  episcopi ; dum  au- 

l^in  ab  eis  exempti  fuerun.,  tunc  inceperunt  i.!lam 
habere  a papa;  et  exemptio  pro  integris  religioni- 
bus videtur  initium  sumpsisse  sub  tempora  Alexan- 
dri III,  Innoc.  III  et  Honorii  III. 

T1APUT  II. 

Quotuplex  sit  in  una  religione  praelatorum  genus,  et 
ouem  ordinem  inter  se  servent. 

Dico  1 : Triplex  est  in  quaque  religione  prada torum 
genus,  nimirum  : 1°  praelati  infimi  seu  locales,  quo- 
rum quisque  uni  tantum  monasterio  praeest,  imme- 
diatam in  eo  pnefecturam  gerens,  v.  gr.  abbas  unius 
monasterii,  prior,  rector,  guardianus,  etc.  2°  Praela- 
tus supremus  seu  generalis,  qui  in  sua  religione  non 
habet  sibi  superiorem,  et  omnes  alios  ejusdem  reli- 
gionis praelatos  habet  sibi  subjectos  , v.  gr.  abbas, 
generalis  magister  aut  praepositus  generalis.  5°  Prm- 
lati  medii  seu  provinciales,  qui  intra  eamdem  reli- 
gionem habent  sibi  superiorem  praelatum,  et  inultos 
inferiores  praelatos  locales  sub  se  constitutos. 

Dico  2 : Hi  praelati  triplicis  generis  conveniunt 
in  hoc,  quod  omnes  habeant  spiritualem  jurisdi- 
ctionem in  'subditos  tam  in  foro  poenitentiae,  quam 
in  exteriori  ecclesiastico,  aut  religioso,  et  quidem 
ordinariam  tanquam  ordinarii  pastores,  non  autem 
delegatam  tantum;  imo  et  quasi  episcopalem,  se 
extendentem  circa  suos  subditos  ad  aliquos  actus 
jurisdictionis  episcopalis , quales  sunt  excommuni- 
catio, suspensio,  absolutio  a censuris,  etc.,  non  vero 
ad  eos,  qui  requirunt  characterem  episcopalem, 
ideoque  dicitur  quasi  episcopalis.  Item  hi  praelati 
conveniunt  in  hoc,  quod  omnes , nempe  generales, 
provinciales,  locales  superiores,  habeant  immedia- 
tam in  unumquemque  religiosum  sibi  subditum  ju- 
risdictionem, ut  habetur  ex  omnium  religionum  usu 
et  institutione.  In  hoc  autem  differunt : 1°  Quod  ali- 
quorum jurisdictio  sit  major  extensive  tum  quoad 
personas  et  loca , tvm  quoad  actus  circa  personas 
et  loca  exercendos ; aliorum  autem  minor.  2°  Quod 
inferiores  praelati  soleant  ducere  sum  praefecturae 
originem  a superioribus,  non  contra,  et  ab  illis  pen- 
dere in  operari , non  contra ; imo  interdum  et  in 
conservari,  seu  in  sum  praefecturae  conservatione. 
Hinc  praelatus  major  potest  ex  justa  causa  licite 
restringere  ac  limitare  jurisdictionem  minoris  prae- 
lati, sine  causa  autem  valide  quidem,  si  non  sit 
contra  bonos  mores,  sed  non  licite  : v.  gr.  potest 
sibi  reservare  absolutionem  a tali  peccato,  talem 
dispensationem,  subjectionem  talis  personae,  etc., 
quod  attinet  ad  jurisdictionem  delegatam,  perse  lo- 
quendo,' potest  licite  restringi  sine  causa. 

CAPUT  III. 

De  electione  supremi  praelati  in  religiotie,  seu  gene- 
ralis; et  de  conditionibus  in  eo  requisitis. 

Dico  : Supremus  cujuscunque  religionis  praelatus 
seu  generalis  per  legitimam  electionem  ab  ipsis  re- 
ligiosis factam  creatur.  Conditiones  autem  in  eli- 
gendo seu  electo  hae  requiruntur  : 1"  debet  esse  ca- 


pax et  dignus,  nempe  baptizatus  , non  excommum- 
catus,  etc. ; 2°  debet  habere  ad  minimum  viginti 
quinque  aetatis  annos  juxta  cap.  Cum  in  cunctis  De 
electione ; 5°  debet  esse  professus,  ut  habetur  in 
cap.  Cum  ad  nostram  De  elect.,  et  in  cap.  Cum  in 
magistrum,  ibid. , et  professus  quidem  expresse,  seu 
per  expressam  professionem,  non  autem  tacitam 
juxta  cap.  Nullus  De  elect.,  in  6.  Atque  haec  pro- 
fessio debet  fuisse  emissa  in  eadem  religione,  uti 
statuitur  in  Clemenlina  prima  De  electione.  Atque 
haec  requiruntur  non  ex  obligatione  juris  naturalis, 
sed  positivi  ecclesiastici.  Deinde  licet  concilium  Tri- 
dentinum  (sess.  2o,  cap.  7 De  regul.  ) statuat  ut  ab- 
batissa non  eligatur  nisi  quae  octo  annis  post  expres- 
sam professionem  laudabiliter  vixerit,  vel  saltem 
quinque,  tamen  ad  eligendum  generalem  aut  ab- 
batem non  requiritur  ut  certum  aliquod  tempus 
post  expressam  professionem  transierit,  sed  statim 
per  ipsam  professionem  expressam  redditur  capax 
hujus  dignitatis  ; posset  tamen  electio,  si  nimis  prae- 
matura fieret,  in  certis  quibusdam  circumstantiis 
fortasse  irritari,  ut  colligitur  ex  cap.  Officii  De  ele- 
ctione. 4°  Requiritur  quidem  in  eligendo  sacerdo- 
tium, ex  cap.  I Dc  celate  et  qualitate,  sed  non  ne- 
cessario, sive  spectes  potestatem  dominativam  cum 
non  sit  jurisdictionalis,  qualis  potestas  sine  jurisdi- 
ctione videtur  fuisse  in  antiquis  abbatibus,  v.  gr. 
Pachomio,  Antonio,  etc.,  qui  nec  presbyteri,  nec 
clerici  probabiliter  fuerunt  : sive  spectes  spiritua- 
lem jurisdictionem,  cum  sufficiat  prima  tonsura, 
aut  alius  quicunque  ordo  sacer  sacerdotio  inferior. 
Attamen  requiritur  sacerdotium  post  electionem  de- 
bito tempore  suscipiendum,  ut  colligitur  ex  dicto 
cap.  2 De  cetate  et  qualitate,  ex  cap.  Praeterea,  ibid., 
et  es  cap.  Si  pro  clericis  De  prsebend.,  in  6.  Ratio 
est  quia  praelatis  incumbit  cura  animarum  subdito- 
rum religiosorum.  5°  Eligendus  non  debet  esse  irre- 
gularis, sive  irregularitate  ad  sacrum  ordinem,  sive 
ad  beneficium  ecclesiasticum  aut  praefecturam  indu- 
cente inhabilitatem.  Aliae  etiam  sunt  conditiones, 
quae  saepe  reddunt  personam  inhabilem  ad  hujus- 
modi electionem,  v.  gr.  defectus  natalium  quoad  or- 
tum illegitimum,  defectus  originis  ex  radice  infecta 
haeresis,  apostasiae,  Judaismi  labe,  infamia,  etc. 

CAPP.  IV,  V. 

De  conditionibus  eligentium  generalem,  et  de  forma 
hujus  electionis. 

Dico  1 ; Electores,  1°  debent  esse  ex  ipsa  reli- 
gione, pro  qua  eligendus  est  generalis  (capp.  1 , 2,5,4, 
18,  De  electione).  2°  Debent  esse  professi  (ibid.  et  in 
cap.  Ex  eo,  § In  ecclesiis  De  electione,  in  6 ) ; non 
tamen  necessario  professi  per  professionem  expres- 
sam, sufficit  enim  tacita  (in  cap.  Nullus,  et  in  cap. 
Ex  eo,  etc.,  De  electione,  in 6,  ete.).  5°  Debent  esse 
clerici  in  sacris  constituti  (probatur  ex  Clement.  Ut 
ii  qui  De  aetate  et  qualitate,  et  ex  dicto  cap.  Ex  eo). 
Si  tamen  .elector  sil  sacris  initiatus  illicite  et  sub- 
reptive ante  legitimam  aetatem,  fit  inhabilis  ad  ele- 

ctionem ; secus,  si  licite  el  ex  privilegio.  Quare  ir- 
ritum est  suffragium  datum  a non  initiato  in  sacris 
( excipe  religionem  pure  laicorum ).  4°  Debent  non 
esse  suspensi  per  excommunicationem  aut  aliam 
censuram,  vel  per  inhabilitatem  ecclesiasticam  a 
munere  eligendi. 

Dico  2 : In  cap.  Quia  propter  De  electione,  prae- 
scribitur forma  eligendi  ecclesiasticum  praelatum 
generatim  sumptum;  et  concilium  Tridentinum 
( sess.  25,  cap.  6 ) declarat  in  eo  comprehendi  su- 
periorum regularium  electiones.  In  illo  autem  capi- 
te praescribuntur  ea  quae  antecedunt,  concomitantur 
et  subsequuntur  electionem.  Sic  : 1°  ante  electio- 
nem. Omnes  qui  habent  jus  eligendi,  convocandi 
sunt,  si  commode  fieri  possit,  vel  per  publicatio- 
nem generalem,  vel  per  ipsam  legem  ac  constitutio- 
nem, qua  ipso  facto  censentur  convocari  electores. 
Non  est  autem  necesse,  ut  omnes,  qui  habent  jus 
suffragii,  veniant  et  adsint,  imo  nec  necesse  ut  ma- 
jor eorum  pars  intersit  •_  non  enim  coguntur  eligere, 
adeoque  nec  venire.  Sed  omnes  qui  venerunt  ele- 
ctores debent  adesse  in  communi  congregatione  ; 
iisque  praesentibus,  tres  fide  digni,  qui  secreto  et 
sigillatim  cunctorum  suffragia  exquirant,  ex  electo- 
rum coetu  assumantur  sive  eligantur.  2°  In  ipsa 
electione.  Ab  his  tribus  commissariis  suffragia  ele- 
ctorum vel  scripto  vel  voce  data  secreto  a singulis 
exquirantur  seu  accipiantur,  et  illa  in  scriptis  re- 
dacta publice  proferantur,  seu  integer  eorum  nume- 
rus proferatur  coram  tota  congregatione,  nondum 
explicando  in  quorum  favorem  data  fuerint,  vel 
quot  ex  illis  huic  vel  isti  personae  obtigerint;  sed 
solum  recensendo  numerum  personarum  quae  suf- 
fragium tulerunt,  nullo  prorsus  appellationis  obsta- 
culo interjecto.  Dein  facta  suffragiorum  collatione 
is,  in  quem  omnia  vel  major  et  sanior  suffragiorum 
pars  consentit,  sit  electus;  major  autem  pars,  cen- 
setur simpliciter  sanior.  5°  Post  electionem.  Requiri- 
tur quidem  electionis  confirmatio  facta  a pontifice, 
sed  juxta  multarum  religionum  privilegia,  simul  at- 
que quis  publice  denuntiatur  canonice  electus,  mox 
censetur  auctoritate  apostolica  confirmatus  : v.  gr. 
finita  electione  generalis,  statim  omnes  ei  ut  supre- 
mo praelato  reverentiam  exhibent,  et  ipse  incipit 
praesidere  generali  capitulo,  suumque  munus  exer- 
cere, 

CAPUT  VI. 

De  electione  aliorum  prwlatorum  infra  generalem. 

Dico  1 : Licet  hi  inferiores  praelati  possint  per 
electionem  creari,  tamen  possunt  etiam  alio  modo 
constitui;  et  ea  quae  de  electione  generalis  diximus, 
cum  proportione  servanda  sunt,  dum  per  electio- 
nem fiunt.  Quare  in  eligendo  requiritur  artas  ad  mi- 
nimum viginti  quinque  annorum.  Olim  praelatus 
ordinario  jure  eligebatur  ex  eadem  provincia  vel  ex 
eadem  domo;  nunc  in  religionibus  virorum,  id  non 
est  necesse,  sed  sufficit  ut  electus  sit  ejusdem  reli- 
gionis, professionis  et  habitus  quoad  identitatem 


substantialem  juxta  istius  religionis  regulam,  ut  pa- 
tet ex  Clement.  1 Ne  religiosus,  etc.  De  electione. 
Quod  locum  etiam  habet  in  monialibus,  et  pro  his 
monialibus  concilium  Tridentinum  vult,  ut  in  ab- 
batissam aut  priorissam,  si  commode  fieri  possit, 
non  eligatur,  nisi  habeat  quadraginta  annos  astatis, 
et  octo  vel  saltem  quinque  religionis ; non  tamen 
esset  irrita  electio,  si  id  non  servatum  fuisset. 
Deinde  eligendus  debet  esse  sacerdos,  ut  supra  di- 
ctum est  de  generali  eligendo,  et  filius  legitimus ; 
ac  juxta  communem  doctorum  sententiam  contra 
quosdam,  ut  monialis  eligi  possit  in  abbatissam,  de- 
bet etiam  esse  legitima,  nec  potest  illegitima  eligi 
sine  dispensatione,  fortasse  idem  etiam  dic  de  vi- 
dua. 

Dico  2 : Quoad  electores,  cum  proportione  idem 
servandum  est  quod  servandum  diximus  ab  electori- 
bus generalis.  Nam  uniuscujusque  electio  ad  pro- 
portionalam  congregationem  pertinet,  el  electores 
debent  esse  ejusdem  religionis  professi  (adeoque  ad 
minimum  sexdecim  aetatis  annorum,  cum  nunc  ne- 
queat fieri  professio  ante  istam  aetatem  ),  ac  sacris 
initiati.  Patronus  non  habet  jus  eligendi  simul  cum 
religiosis,  sed  electioni  factae  dat  suum  assensum. 
Denique  hi  electores  non  sint  per  censuram  eccle- 
siasticam impediti,  aut  voce  activa  privati,  et  supra 
allata  electionis  forma  cum  proportione  servetur. 
Dum  autem  sine  capitulari  electione  constituuntur 
superiores,  qui  eos  constituit,  habeat  potestatem 
non  impeditam,  et  constituendus  habeat  conditiones 
aut  qualitates  superius  dictas,  ac  voluntas  consti- 
tuentis Sufficienter  exterius  declaretur. 

CAPP.  YIl,  VIII. 

De  duratione  pra’ lationis  religiosos,  et  an  praelatus 

possit  obligare  subditos  in  conscientia,  et  quando. 

Dico  1 : Attento  jure  sfve  naturali  sive  divino, 
nihil  statutum  est  circa  durationem  praelationis  re- 
ligiosae, sed  id  pendet  ex  speciali  cujusque  religio- 
nis jure.  Hinc  generalis  praelatio  interdum  est  tem- 
poralis, seu  ad  tempus,  v.  gr.  ad  sexennium,  inter- 
dum est  perpetua  seu  ad  vitam,  qualis  est  generalis 
Carthusianorum,  Praedicatorum  et  Societatis  Jesu. 
Reliqui  autem  inferiores  praelati  in  omnibus  fere  re- 
ligionibus sunt  temporales  juxta  proprias  cujusque 
constitutiones  aut  indulta  apostolica  ; idque  videtur 
magis  expedire  ob  varias  convenientias,  contra  Na- 
varram. 

Dico  2 : Religionis  pradatus  potest  obligare  in 
conscientia  subditum,  vel  per  legem,  si  habeat  po- 
testatem condendi  leges,  vel  per  praeceptum  perso- 
nale justum,  tum  ex  vi  voti  obedientiae,  quam  sub- 
ditus emisit,  tum  ex  vi  jurisdictionis  ecclesiasticae, 
quae  ipsi  concessa  est.  Unde  superiores  locales,  el 
provinciales,  non  possunt  obligare  per  statuta  per- 
petua, quia  non  habent  potestatem  condendi  leges ; 
imo  nec  ipsi  generali  sine  universali  conventu  solet 
dari  facultas  condendi  leges  seu  statuta  perpe- 
tua. 

Dico  3 : Potest  ordinarie  praelatus  imponere  ali- 
cui praeceptum  personale  sine  consilio  suorum  con- 
sultorum, nisi  foret  valde  onerosum  aut  extraordi- 
narium, aut  pro  lota  communitate  ad  quod  requiri 
videtur  illorum  consultatio ; quod  tamen  maxime  ex 
cujusque  religionis  statutis  pendet.  Generale  reli- 
gionis capitulum,  sede  vacante,  ante  generalis  ele- 
ctionem, potest  ex  natura  rei  condere  leges  perpe- 
tuo mansuras,  si  jura  vel  pontificia  istius  religionis 
indulta  non  obstent;  quia  capitulum  generale  ha- 
bet a papa  supremam  in  istam  religionem  potestatem, 
liabetque  semper  vicarium  ad  praesidendum.  Aliud 
est  de  generali  Ecclesiae  concilio  acephalo,  sede  va- 
cante. 

Dico  4:  Ut  praelati  praeceptum  in  conscientia  obli- 
get, debet  esse  de  re  non  excedente  praecipientis 
potestatem,  honesta,  apta  seu  accommodata  cujus- 
que religiosi  statui,  et  ipsius  voto  obedienliae,  suf- 
ficienter intimatum,  aut  promulgatura.  Deinde  cum 
lex  feratur  tantum  in  subditos,  illa  novilios  non 
comprehendit,  nondum  enim  sunt  religiosi;  quam- 
vis in  aliis  quibusdam  subdantur  et  teneantur 
parere  religionis  praelatis.  Sed  generalis  obligatur 
servare  statuta  a generali  capitulo  facta,  utpote  in- 
ferior ; a se  ipso  autem  solo  facta,  obligatur  servare 
ut  princeps  supremus  suas  leges  quoad  vim  direcli- 
vam,  non  coactivam.  Hospites  qui  ad  tempus  in  ali- 
qua provincia  aut  domo  degunt,  secluso  speciali 
jure  ( quod  si  habeatur,  servandum  est),  non  obli- 
gantur generalibus  puris  praeceptis  istius  provinciae 
aut  domus  propriis;  imo  juxta  quosdam  nec  statu- 
tis quae  sunt  vere  leges  perpetuae  ; sed  quoad  haec, 
probabilius  videntur  obligari,  quia  tenentur  se  con- 
formare consuetudini  receptae,  ergo  et  statutis. 

Dico  5 : Praelatus  religionis  licet  dicat,  etiam  in 
materia  gravi  : Matido,  prcecipio,  fac,  recita,  etc., 
ex  usu  communi  religionum,  non  obligat  sub  mor- 
tali; sed  dum  dicit:/»  virtute  obedienlice,  vel,  in 
quibusdam  religionibus  : In  nomine  Domini  nostri 
Jesu  Christi,  supposita  materiae  gravitate,  censetur 
juxta  omnes  obligare  sub  mortali ; idem  dicendum 
est  si  dicat  : Sub  excommunicatione  ipso  facto  incur- 
renda. Quando  autem  religiosus  possit  excusari  ab 
obligatione  servandi  praecepti  sui  superioris,  v.  gr. 
ob  rigorern,  vel  ob  aliam  causam,  fer  judicium  juxta 
ea  quae  in  tomo  De  legibus,  dicta  sunt. 

CAPP.  IX,  X. 

An  praelati  religionum  habeant  tum  generatim,  tum 

speciatim  potestatem  coercitivam  quoad  poenas  tam 

spirituales  quam  corporales. 

Dico  1 : Licet,  religionis  praelatus  ex  vi  talis  sta- 
tus seu  professionis  ac  voti  obedientiae  subditorum, 
habeat  tantum  potestatem  coercitivam  modo  pater- 
no, et  juxta  limites  regulae,  tamen  ratione  jurisdi- 
ctionis ecclesiasticae  habet  perfectam  potestatem 
coercitivam  episcopalem,  sive  quoad  poenas  spiri- 
tuales, sive  corporales.  Hinc  potest  excommunica- 
tionis, suspensionis,  ct  interdum  interdicti  persona- 


lis censuras  in  subditos  ferre,  supposito  quod  illibs 
potestas  non  sit  limitata  vel  a superiore,  vel  consti- 
tutione ; non  tamen  potest  propriam  imponere  ir- 
regularitatem, sed  potest  imponere  poenam  vel  com- 
muni vel  speciali  religionis  jure  praescriptam,  qua 
delinquens  reddatur  inhabilis  ad  praelationes,  officia, 
etc.  Quod  attinet  ad  abbatissas,  non  possunt  impone- 
re suis  monialibus  has  poenas  spirituales  utpote  spi- 
rituali jurisdictione  carentes  ; possunt  autem  eas 
punire  alio  modo,  v.  gr.  separando  eas  a mensa 
communi,  a choro,  a communi  oratione,  etc.  Si  au- 
tem clericos  sibi  habeant  subjectos,  habent  tantum 
in  illos  jurisdictionem  substantialiter  temporalem 
annexam  administrationi  bonorum  ecclesiasticorum, 
et  gubernationi  istorum  clericorum  ; et  dum  dicun- 
tur posse  beneficium  ecclesiasticum  conferre  aut  ha- 
bere jus  illud  instituendi,  etc.,  id  intelligitur  quod 
possint  praesentare  seu  designare  clericum,  cui  be- 
neficium, vel  jurisdictio  ecclesiastica  conferatur; 
non  vero  quod  habeant  propriam  jurisdictionem  spi- 
ritualem. 

Dico  2 : Quoad  poenas  corporales,  non  potest  qui- 
dem religionis  praelatus  multare  religiosum  poena 
mortis,  quae  a nullo  judice  ecclesiastico  imponi  po- 
test ex  cap.  Cum  non  ab  homine  De  judiciis.  Sed 
quatenus  incorrigibilem  ob  enormia  crimina,  potest 
eum  habitu  et  omnibus  privilegiis  religionis  privare, 
non  tamen  degradare  si  sit  clericus  sacris  initiatus, 
nec  privare  clericali  privilegio,  et  brachio  saeculari 
tradere,  quantumvis  eum  statu  seu  habitu  religio- 
nis privet;  sed  sic  privando  eum  statu  et  habitu  re- 
ligionis, permissive  et  remote  se  habet  ut  illum 
brachium  saeculare  apprehendat,  si  non  sit  clericus; 
non  vero  immediate  et  positive  illum  tradendo  in 
manibus  judicis  saecularis.  Item  non  potest  illum 
damnare  ad  mutilationem,  aut  ad  flagellationem  per 
plateas  aut  vias  civitatis  : videtur  tamen  posse  eum 
damnare  ad  triremes,  ut  ait  Navarra.  Deinde  potest 
etiam  poena  exsilii  intra  eamdem  religionem  illum 
punire,  uti  et  in  perpetuum  carcerem  detrudere,  ex 
quo  reus  ordinarie  tenetur  non  fugere.  Prmter  has 
poenas  potest  reo  imponere  varios  labores,  vel  opera 
aspera,  aut  humilia  pro  delicti  gravitate. 

CAPUT  XI. 

An  religiosi  possint  a sententiis  et  proeceptis  suorum 
superiorum  appellare. 

Nota  : An  liceat  religioso  appellare  a superioris 
sententia  injusta,  aut  justa  quidem,  sed  nimis  rigo- 
rosa,  variis  varie  circa  hoc  opinantibus,  sic  respon- 
dendum videtur  : 

Dico  : Ordinarie  appellatio  etiam  ex  se  non  inju- 
sta, religiosis  est  interdicta,  maxime  per  specialia 
religionum  privilegia ; appellatio,  inquam,  per  quam 
suspendatur  inferioris  praelati  jurisdictio,  tam  quoad 
vim  obligandi,  per  praeceptum  vel  sententiam,  a 
qua  appellatur,  quam  quoad  potestatem  procedendi 
in  causa  de  qua  agitur ; sed  licitus  est  recursus  ad 
superiores  praelatos,  etiam  papam,  per  quem  recur- 

sum  non  suspenditur  tradita  jurisdictio : non  tamen 
ad  externos,  quorum  vel  ipsa  sola  intercessio  solet 
in  religionibus  prohiberi.  Dixi  ordinarie ; quia  in 
gravioribus  causis,  quando  injustitia  est  clara  et  cer- 
ta, aliquando  admittenda  est  appellatio  religiosi  ad 
aUiorem  praelatum,  servato  debito  ordine,  ul  patet 
ex  quadam  Gregorii  XIII  constitutione  pro  Minori- 
bus data,  et  ipsa  naturalis  ratio  id  dictat ; sed  non 
ad  praelatum  extra  religionem,  qui  non  sit  judex 
competens.  Debitus  autem  ordo  est,  ut  cum  licentia 
inferioris  praelati,  quam  dare  tenetur,  possit  ad  su- 
periorem, etiam  ad  ipsum  papam  accedere,  vel  si 
denegetur,  possit  alia  via  sibi  et  simul  communi  re- 
ligionis bono  ac  famae  providere,  servando  in  teri  m 
debitam  erga  superiorem  obedienliam.  In  commu- 
nibus autem  defectibus  aut  correptionibus,  quae  nec 
infamiam,  nec  acerbam  poenam  inferunt,  penitus 
non  est  audienda  appellatio,  sed  submisse  excipien- 
dum quod  injungitur  aut  imponitur,  ut  dicitur  in 
cap.  Reprehensibilis  De  appellationibus. 

CAPUT  XII. 

Aji  religionum  prcelnti  habeant  potestatem  disvensan- 
di  cum  subditis. 

Dico  1 : Religionum  exemptarum  praelati  jure  or- 
dinario et  ex  vi  voti  exemptionis  habent  potestatem 
dispensandi  cum  suis  subditis,  habent  enim  juris- 
dictionem episcopalem,  aut  quasi  episcopalem ; 
adeoque  in  iis  in  quibus  episcopi  possunt  dispensare 
quatenus  episcopi  sunt,  seu  in  eis  quae  conveniunt 
episcopis  jure  ordinario  quatenus  episcopi  sunt, 
servata  proportione  possunt  dispensare  ; non  vero 
in  eis  quae  speciali  jure  conceduntur  episcopis,  qua- 
tenus sunt  legati  summi  pontificis ; nec  probabiliter 
in  eis  quae  in  extraordinariis  casibus  specialiter  cir- 
ca dispensationes  episcopis  conceduntur,  quae  ante 
non  erant  concessa  : multa  tamen  privilegia  sunt 
concessa  religionibus  maxime  Mendicantibus,  per 
quae  longe  ampliorem  habent  potestatem  dispensan- 
di cum  suis  subditis,  quam  episcopi  habeant  cum 
suis  clericis  aut  laicis.  Religiones  autem  quae  non 
sunt  exemptae,  sive  quae  episcopo  subjacent,  non 
habent  jure  ordinario  potestatem  dispensandi,  sed 
eam  habent  quam  vel  episcopus  eis  commiserit,  vel 
pontifices  per  privilegia  communicaverint,  vel  ex 
legitima  consuetudine  praescripserint. 

Dico  2 : Praelati  religionum  exemptarum  in  irre- 
gularitatibus, in  quibus  jure  communi  concessum 
est  episcopis  dispensare,  possunt  etiam  dispensare, 
in  eis  autem,  in  quibus  ex  speciali  jure  episcopi 
possunt,  praelati  regulares  exempti  non  possunt  dis- 
pensare. Verum  ut  in  his  religiosi  possint  valide 
dispensari  ab  episcopo,  non  videtur  praerequiri  ne- 
cessario ipsorum  praelatorum  regularium  exempto- 
rum licentia  aut  consensus,  uti  nec  ad  lucrandas 
indulgentias. 

Dico  5 : Quoad  dispensationem  in  praeceptis  Ec- 
clesiae, 'quidquid  jure  communi  possunt  episcopi 
circa  suos  subditos,  hoc  etiam  possunt  praelati  re- 


gulares circa  suos  religiosos,  habentes  utique  juris- 
dictionem quasi  episcopalem.;  ct  contra  quidquid  in 
his  episcopus  jure  communi  non  potest,  nec  praela- 
tus regularis  potest,  nisi  ex  speciali  privilegio  ei  seu 
ejus  religioni  illud  concessum  sit.  Nec  videtur,  ge- 
neraliter loquendo,  quidquid  in  hoc  genere  epi- 
scopis expresse  speciali  jure  conceditur,  censeri 
etiam  concessum  hisce  praelatis  regularibus,  proba- 
biliter tamen  pro  suscipiendis  sacris  ordinibus, 
dando  suis  religiosis  litteras  dimissorias,  possunt  in 
interstitiis  dispensare,  in  quibus  a concilio  Triden- 
tino  (sess.  25,  cap.  11  et  15),  datur  episcopis  fa- 
cultas specialis  dispensandi. 

Dico  4 : lidem  praelati  jure  communi  possunt  in 
regula  seu  in  regulari  observantia  dispensare.  Dum 
autem  circa  hoc  et  alia  ejusmodi  dantur  religioni- 
bus ad  dispensandum  privilegia,  vel  nihil  novum 
concedunt,  explicando  tantum  expressius  horum 
praelatorum  potestatem,  ad  tollendos  scrupulos  ; vel 
concedunt  peculiarem  circumstantiam,  ad  quam  or- 
dinaria potestasl0  non  extendebatur,  v.  gr.  ad  facilius 
dispensandum,  vel  cum  minori  necessitate.  Verum 
praedicta  potestas  non  extenditur  ad  dispensandum 
in  votis  quae  ultra  tria  essentialia,  sunt  lanquam 
substantialia  alicui  religioni,  v.  gr.  in  quarto  Socie- 
tatis Jesu  solemni  voto  obediendi  summo  pontifici 
quoad  missiones  obeundas  ; item  in  volis  simplici- 
bus, quae  ejusdem  Societatis  religiosi  post  factam 
professionem  statim  emittunt ; item  in  promissione 
seu  voto  ingrediendi  dictam  Societatem  quod  appro- 
bati ejus  scholares  emittunt  : in  quibus  ne  ipse 
quidem  generalis  potest  dispensare,  quia  ista  suo 
modo  sunt  annexa  per  se  isti  religionis  statui,  et 
quasi  accessoria,  quae  imitantur  naturam  principa- 
lis. Idem  dic  de  voto  clausurae,  quod  emittunt  mo- 
niales  sanctae  Clarae,  et  de  voto  religiosorum  Mini- 
morum non  comedendi  carnes.  2°  Nec  extenditur  ad 
dispensandum  in  gravibus  regulae  obligationibus  se- 
cundum se  absolute  spectatis,  quae  aliquo  modo  ad 
substantiam  alicujus  religionis  pertinent;  sive  sub 
peccato  mortali,  sive  sub  nullo  impositae  sint ; quale 
est  reddere  rationem  suae  conscienti;»  superiori  in 
Societate  Jesu,  et  alia  sub  nullius  culpae  obligatione 
imposita,  quae  in  congregatione  generali  v,  can.17, 
declarata  sunt  hujus  instituti  substantialia  ; idem 
dic  de  abstinentia  a carnibus  inter  Carthusianos, 
quae  censetur  valde  substantialis,  licet  forte  non 
obliget  sub  mortali.  In  haec  ergo  quatenus  religioni 
substantialia  sunt,  non  potest  cadere  dispensatio, 
neque  praelatorum  potestas  ad  hanc  materiam  spe- 
ctatam secundum  istam  rationem  extenditur ; cum 
enim  ista  omnia  pertineant  ad  religionis  substan- 
tiam, perseverante  illo  statu  non  possuntper  dispen- 
sationem generaliter  tolli.  Attamen  in  particulari 
possunt  dicti  praelati  licite  cum  particularibus  per- 
sonis dispensare  quoad  aliquos  istarum  observantia- 
rum aut  praeceptorum  actus  ex  justa  causa,  sed  in- 
valide, si  dispensent  sine  causa.  IIoc  tamen  non 
est  extendendum  ad  dandam  licentiam  ; aliud  est 

enim  aare  licentiam,  aliud  concedere  dispensatio- 
nem. 

CAPUT  XIII. 

In  quibus  religionis  prcelalis  resideat  dispensandi  po- 
testas. 

Dico  1 : Generaliter  loquendo  unusquisque  prae- 
latus regularis  in  hac  dispensationum  materia  id 
tantum  potest,  quod  ipsi  a jure  communi,  vel  a pri- 
vilegio, vel  a regula  concessum  est  : ita  Innocen- 
tius, in  cap.  2 De  eo  qui  sacros  ordines  suscepit.  Per 
specialem  juris  communis  concessionem  abbatibus 
unius  monasterii,  sub  quo  nomine  veniunt  alii  prae- 
lati locales,  conceduntur  novem  aut  decem  casus 
circa  promotionem  ad  ordines,  circa  administratio- 
nem  Ecclesiae  parochialis,  etc.;  sed  in  his  non  agi- 
tur de  vera  dispensatione.  Per  generalem  autem  ju- 
ris communis  concessionem,  abbatibus  seu  praelatis 
non  exemptis,  praeter  potestatem  dominalivam, 
nulla  ex  vi  sui  muneris  datur  jurisdictio  spiritualis 
aut  quasi  episcopalis  ad  dispensandum  in  votis,  prae- 
ceptis, aut.  impedimentis  ecclesiasticis,  sed  eam 
possunt  habere  per  concessionem  episcopi,  cui  sub- 
duntur; regulares  vero  praelati  exempti,  et  in  suo 
ordine  supremi,  seu  immediate  summo  pontifici 
subjecti  istam  potestatem  dispensandi  habent  ordi- 
nariam, seu  episcopalem  respectu  suorum  subdito- 
rum ; his  inferiores  praelati,  v.  gr.  provinciales  et 
superiores  locales  habent  eam,  quae  ipsis  vel  a jure, 
vela  regula  concessa  est,  utpote  qui  jurisdictionem 
episcopalem  participant.  Hinc 

Dico  2 : Generaliter  loquendo  unusquisque  prae- 
latus regularis  exemptus  potest  dispensare  cum  suis 
subditis  in  omnibus,  quae  in  regula  non  sunt  re- 
servata praelato  superiori,  ita  ut  quidquid  non  est 
prohibitum  sive  per  regulam  sive  per  speciale  jus 
religionis,  censeatur  illi  concessum. 

CAPUT  XIV. 

Qj.asnam  personas  praelati  reyulares  possint  dispen- 
sare. 

Dico  : Praelati  regulares  possunt  dispensare  : 
1*  professos  ejusdem  religionis  sibi  subditos,  secus 
vero,  non  sibi  subditos,  etiam  si  ejusdem  religionis  ; 
multo  minus  externos  nullo  modo  religioni  conjun- 
ctos, sive  sint  alterius  religionis  religiosi,  sive  sae- 
culares. Interdum  tamen  per  privilegia  conceditur 
religiosis  potestas  dispensandi  in  ordine  ad  forum 
conscientiae  cum  externis,  et  quasi  jurisdictioni  in 
loro  sacramentali  annexa,  non  ad  regimen  religio- 
nis, sed  ad  ministerium  circa  salutem  animarum  aut 
poenitentium.  2°  Supremus  religionis  praelatus  po- 
test secum  dispensare  vel  per  seipsum,  vel  per 
alium  cui  id  committat : ea  enim  est  pontificum  in- 
tentio concedentium  religioni  ejusmodi  facultates,  et 
privilegia,  ut  omnes  illius  religiosi  possint  iis  gau- 
dere, adeoque  et  generalis ; et  eo  ipso  quod  religio 
sine  restrictione  committit  generali  suam  omnem 
potestatem  quoad  actus  dispensandi,  eam  etiam  illi 


committit,  ut  secum  dispenset.  Praelati  autem  infe* 
riores  videntur  in  hoc  dependere  a suo  immediato 
praelato  superiore  juxta  institutionem  et  usum  suae 
religionis,  ita  ut.  v.  gr.  superiores  locales  debeant  a 
suis  provincialibus  postulare  hujusmodi  dispensa- 
tiones, vel  ab  eo,  quem  illi  commiserint ; sed  hoc 
intellige  de  propria  dispensatione,  non  de  licentia  : 
nam  in  iis  actibus  qui  non  prohibentur  simpliciter 
fieri,  sed  praelati  licentia  postulantur,  videntur  prae- 
lati inferiores,  etiam  locales  posse  licentias,  quas 
aliis  possunt  dare,  sibi  concedere.  Licentia  enim 
non  est  tam  actus  jurisdictionis,  quam  dominii. 
5°  Item  possunt  dispensare  cum  novitiis  pro  tem- 
pore novitialus  in  iis  in  quibus  possent  a suo  epi- 
scopo dispensari,  v.  gr.  in  jejunio,  in  auditione 
missae,  etc.  Non  possunt  tamen  in  perpetuum  dura- 
turas ejusmodi  dispensationes  concedere,  ita  ut  du- 
rent etiamsi  a novitiatu  ad  saeculum  redeant.  Circa 
communes  religionis  observantias  ac  praecepta,  cum 
novilii  in  rigore  iis  non  obligentur,  non  habet  lo- 
cum dispensatio.  De  eorum  votis  dictum  est  supra. 
4°  Quod  attinet  ad  religionis  familiares  et  ei  inser- 
vientes, possunt  tantummodo  cum  eis  dispensare, 
quando  religio  ad  hoc  habet  privilegium,  quale  Eu- 
genius  IV  dedit  monachis  sancti  Hieronymi,  ut  prae- 
lati conventuales  possent  dispensare  cum  familiari- 
bus monasterii  in  jejuniis  ecclesiasticis,  etc.,  quo 
privilegio  aliae  religiones  per  participationem  etiam 
gaudent.  Nunc  de  horum  praelatorum  potestate  ab- 
solvendi. 

CAPUT  XV. 

An  praelati  reyulares  habeant  potestatem  absolvendi 

suos  subditos  tum  per  se,  tum  per  alium  a peccatis 

non  reservatis. 

Dico  1 : Praelati  regulares  exempti  ordinariam  ha- 
bent jurisdictionem  ad  absolvendum  suos  subditos 
religiosos  a peccatis ; sunt  enim  ordinarii  illorum 
pastores,  et  in  eos  translata  est  cura  , quam  epi- 
scopi et  parochi  habent  erga  suos  saeculares  subdi- 
tos. Imo  haec  jurisdictio  in  omnibus  praelatis  sub- 
ordinalis  inter  se,  est  immediata  respectu  ejusdem 
seu  eorumdem  subditorum  : v.  gr.  superiores  lo- 
cales habent  jurisdictionem  circa  suae  domus  reli- 
giosos, et  circa  eosdem  habet  provincialis  eamdem 
jurisdictionem  de  se  aeque  immediatam  quoad  usum 
absolvendi  subditos,  si  velit  independenter  a volun- 
tate superioris  localis,  vel  etiam  ipso  renuente. 
Idem  dic  cum  proportione  de  generali. 

Dico  2 : Isti  praelati  non  tantum  possunt,  sed 
etiam  debent  delegare  suam  jurisdictionem  alteri  ad 
absolvendum  a peccatis,  tum  ex  natura  rei,  tum 
ex  lege  Clementis  VIII , in  decreto  de  reservalione 
casuum  pro  regularibus,  sic  dicentis  : Non  liceat 
superioribus  regularium,  confessiones  subditorum  au- 
dire , nisi  quando  peccatum  aliquod  reservatum  ad- 
miserint, aut  ipsimet  subditi  sponte  aut  proprio  motu 
id  ab  eis  petierint.  Ideo  idem  pontifex  ibidem  jubet 
ut  superiores  in  singulis  domibus  deoutent  duos , 

tres  aut  quatuor  confessarios  pro  subditorum  nu- 
mero majori  vel  minori , qui  generalem  habeant 
facultatem  absolvendi  a non  reservatis,  vel  divisim 
aliquos,  vel  omnes  indiscriminatim.  Hi  deputati  vel 
a provinciali,  vel  a proximo  superiore  locali , ha- 
bent solum  jurisdictionem  delegatam , non  ordina- 
riam. Praeter  autem  istos  deputatos  potest  pnelalus 
extraordinarie  eamdem  suam  jurisdictionem  aliis 
delegare  vel  ex  parte  confessarii,  dando  illi  directe 
jurisdictionem  , vel  ex  parte  subditi  poenitentis  , 
dando  illi  facultatem  ad  eligendum  confessarium. 

CAPUT  XVI. 

An  prceter  prcelalos  et  eorum  delegatos  alii  habeant 
potestatem  absolvendi  religiosos. 

Dico  1 : Religiosus  per  bullam  Cruciatce,  non 
potest  eligere  quemcunque  voluerit  confessarium 
approbatum  invito  vel  non  consentiente  suo  praelato. 
Quia  in  illa  excipiuntur  religiosi  maxime  Societatis 
Jesu,  per  decretum  Gregorii  XIII  declarantis  : Non 
esse  nec  fore  unquam  mentis  suce , aut  sedis  aposto- 
li ere , ut  personce  Societatis  Jesu,  etc.  Imo  Clemens 
VIII,  in  bulla  anni  1599,  declarat  concessionem  Cru- 
ciatce et  illius  privilegia  quoad  eligendum  confessa- 
rium vel  absolvendum  a reservatis  , non  habuisse 
nec  habere  locum  in  religiosis  vel  monialibus;  atqui 
nunc  semper  est  idem  istius  bullae  tenor  ; ergo,  etc. 
Quando  autem  pontifices  volunt  hanc  gratiam  facere 
religiosis,  id  verbis  expressis  et  specificis  declarant. 
Idem  dic  de  aliis  ejusmodi  bullis.  Novitii  autem  vi- 
dentur posse  isto  bullae  privilegio  gaudere,  sive  eam 
acceperint  ante  novitiatus  ingressum , sive  post  de 
licentia  vel  sine  licentia  praelatorum  , nondum  enim 
sunt  vere  religiosi. 

Dico  2 : Per  privilegium  unius  religionis  non  po- 
test absolvi  pcenitens  alterius  religionis ; sive  reli- 
giosi non  possunt  confiteri  sine  licentia  suorum 
praelatorum  religiosis  alterius  religionis,  etiamsi  hi 
habeant  jurisdictionem  a papa  delegatam  ad  quas- 
cunque confessiones  audiendas.  Pontifices  enim  qui 
religiosis  concesserunt  jurisdictionem  ad  quascunque 
confessiones  audiendas,  non  voluerunt  per  hanc 
dare  facultatem  audiendi  confessiones  regularium 
invitis  eorum  praelatis;  quia  cum  praelati  religionum 
ab  ipso  pontifice  habeant  jus  prohibendi  subditis  ne 
confiteantur  extraneis  , esset  aliquid  inordinatum  , 
si  non  obstante  hoc  jure  ac  prohibitione  haberent 
ab  eodem  pontifice  extranei  jurisdictionum  ad  au- 
diendas illorum  confessiones. 

CAPUT  XVII. 

An  religiosi  audire  possint  confessiones  peregrinorum 

religiosorum  alterius  religionis  ac  novitiorum. 

Dico  1 : Juxta  regulas  juris  communis  religiosus 
peregrinans  debet  confiteri  habenti  in  loco , in  quo 
invenitur,  jurisdictionem  ordinariam  vel  delegatam, 
et  speciale  suae  religionis  jus  servare,  ac  suae  regulae 
f.eu  praelati  directionem  sequi.  Ilinc,  1°  quando  re- 
ligiosus peregrinus  secum  habet  ejusdem  religionis 


socium  sacerdotem , et  ad  confessiones  audiendas 
sufficientem , mos  est  ut  debeat  illi,  et  non  alteri 
confiteri;  ea  enim  solet  esse  voluntas  superiorum. 
2°  Quando  est  hospes  in  alia  domo  aut  monasterio 
ejusdem  religionis,  tunc  regula  est  ut  debeat  con- 
fiteri vel  istius  domus  superiori,  vel  alteri  de  ejus 
licentia,  vel  convenluali  confessario  qui  est  istius 
loci  quasi  ordinarius.  Si  autem  religiosus  peregrinus 
habens  sociuin  sacerdotem,  hospes  sit  in  aliquo  sute 
religionis  monasterio , tunc  vel  suo  socio  vel  ordi- 
nario istius  monasterii  confessario  potest  confiteri ; 
videtur  enim  esse  sic  consuetudo.  0°  Quando  diver- 
tit ad  loca  extra  suae  religionis  monasteria , tunc 
seclusis  particularibus  suorum  praelatorum  volunta- 
tibus aut  instructionibus,  generalis  regula  est  ut 
possit  cuicunque  sacerdoti  saeculari  vel  regulari 
confiteri,  quia  non  debet  privari  confessionis  subsi- 
dio ; et  ad  hoc  sufficit  voluntas  praelati  mittentis 
peregrinatum.  Non  tenetur  autem  eligere  sacerdo- 
tem aliunde  habentem  jurisdictionem,  hic  enim  non 
debet  religiosum  absolvere  per  jurisdictionem  epi- 
scopi aut  parochi,  sed  per  jurisdictionem  quam  re- 
cipit a praelato  regulari,  mediante  facultate  ipsum 
eligendi ; item  nec  tenetur  eligere  approbatum  ab 
episcopo,  aut  regularem  potius  quam  saccularem,  si 
nihil  ipsi  specialiter  praescriptum  fuerit  a suo  prae- 
lato. Atque  haec  quoad  peccata  non  reservata  ; de 
reservatis  autem  dicetur  cap.  19. 

Dico  2 : Novitius  unius  religionis  probabilius  po- 
test libere  confiteri  cuicunque  confessario  privilegia- 
to,  habenti  suam  jurisdictionem  a papa  : nisi 
praelatus  religionis  expresse  suis  subditis  religiosis 
vetuerit  confessiones  suorum  novitiorum  audire, 
quia  tunc  hi  religiosi  jurisdictionem  non  habent, 
cum  praelatus  illam  coarctare,  ac  communicare  pos- 
sit prout  voluerit ; nec  potest  invito  praelato  confiteri 
sacerdoti  habenti  tantum  jurisdictionem  ab  episco- 
po, quia  novitius  censetur  ita  mutasse  domicilium 
ac  territorium,  ut  sit  omnino  extra  saecularium 
pastorum  jurisdictionem;  ideoque  non  potest  ex  vi 
superioris  jurisdictionis  illis  confiteri.  Henriquez 
tamen  et  quidam  alii  moderni  tenent  satis  probabi- 
liter novitium  posse  confiteri  indiscriminatim  cui- 
cunque sacerdoti  habenti  jurisdictionem  vel  a papa 
per  religionum  privilegia,  vel  ab  episcopo  ipsius 
novitii. 

CAPUT  XVIII. 

Quid  circa  peccatorum  reservationem  in  religionibus 
statuerit  Clemens  VIII . 

Nola  : Clemens  VIII,  in  suo  decreto  anni  1593, 
recensuit  hos  undecim  casus,  qui  possunt  in  reli- 
gionibus reservari  : 1.  veneficia,  incantationes,  sor- 
tilegia.  2.  Apostasiam  a religione  sive  habitu  dimis- 
so sive  retento,  quando  eo  pervenerit  ut  extra 
septa  monasterii  seu  conventus  egressio  fiat.  0.  No- 
cturnam ac  furtivam  e monasterio  seu  conventu 
egressionem,  etiam  non  animo  aposlatandi  factam. 
4.  Proprietatem  contra  votum  paupertatis,  quae  sit 

peccatum  mortale.  5.  Juramentum  falsum  in  judi- 
cio regulari  seu  legitimo.  C.  Procurationem,  auxi- 
lium seu  consilium  ad  abortum  faciendum  post  ani- 
matum fetum,  etiam  effectu  non  secuto.  7.  Falsifi- 
calionem  manus  vel  sigilli  officialium  monasterii  aut 
conventus.  8.  Furtum  de  rebus  monasterii  aut 
conventus  in  ea  quantitate,  quae  sit  peccatum 
mortale.  9.  Lapsum  carnis  voluntarium , opere 
consummatum.  10.  Occisionem  aut  vulnerationem, 
seu  gravem  percussionem  cuj usque  personae.  11. 
Malitiosum  impedimentum  aut  retardationem,  aut 
apertionem  litterarum  a superioribus  ad  inferiores, 
vel  ab  inferioribus  ad  superiores.  Circa  quos  ca- 
sus 

Dico  1 : Ut  dicti  casus  sint  reservati,  debent  esse 
opus  externum  et  peccatum  mortale  ; venialia  enim 
non  solent  reservari.  Circa  2,  licet  quis  tenlet 
egredi,  si  non  sit  egressus,  non  est  casus  reserva- 
tus. Circa  3,  vox  nocturna  ac  furtiva  debet  utraque 
simul  collectim  sumi ; una  sola  non  sufficit  ad  re- 
servationem  ly  furtiva,  id  est,  sine  praelati  licentia. 
Circa  7,  sub  voce  officialium,  comprehenduntur  ge- 
neralis, provincialis,  superior  localis,  vicarius,  etc.; 
falsificatio  sigilli  debet  esse  opere  completa,  ut  sit 
casus  reservatus.  Circa  9,  lapsus  carnis  ut  sit  reser- 
vatus, videtur  debere  esse  in  sua  specie  consumma- 
tas, v.  gr.  in  specie  pollutionis.  Circa  11,  vox  mali- 
tiosum non  tantum  debet  sumi  pro  facere  cum  gravi 
culpa,  sed  etiam  ex  malitia,  id  est,  ex  directa 
intentione  retardandi  litteras,  et  impediendi  earum 
effectum. 

Dico  2 : Praedictus  papa  non  praecipit  ut  isti  unde- 
cim casus  reserventur,  sed  permittit  superioribus 
religionum,  ut  quos  ex  his  judicaverint  esse  reser- 
vandos, possint  reservare,  prohibendo  ne  alios 
reservent,  nisi  id  fiat  vel  a capitulo  generali  pro  tota 
religione,  vel  a capitulo  provinciali  pro  sua  provin- 
cia. Provincialis  autem  congregatio  in  Societate 
Jesu,  non  habet  jurisdictionem  ad  reservandum 
casus.  Per  dictam  pontificis  prohibitionem  non 
videntur  praelati  regulares  privari  jure  reservandi 
censuras;  reservatio  enim  peccati  et  censura;  sunt 
quid  distinctum  ac  diversum. 

CAPUT  XIX. 

Quis  possit  absolvere  religiosos  a peccatis  reservatis. 

Dico  1 ; Religiosus  incidens  in  casum  reserva- 
tum, per  se  loquendo  et  jure  ordinario  a nemine 
potest  absolvi  extra  suam  religionem,  praeterquam 
a summo  pontifice  ; adeoque  nec  ab  eis  qui  per  pri- 
vilegia generalia  a papa  concessa  habent  potestatem 
absolvendi  a reservatis. 

Dico  2 ; Religiosi  peregrinantes  quomodo  possint 
a reservatis  absolvi , debent  attendere  suae  religio- 
nis regulam  aut  consuetudinem  aut  praelatorum  or- 
dinationem. Hinc  aliquae  religiones  illis  concedunt 
ut  a reservatis  absolvi  possint,  sed  cum  onere  com- 
parendi  postea  coram  suis  prxlatis. 


Dico  5 : Religiosus  non  potest  absolvi  a reser- 
vatis ab  aliquo  sus  religionis  confessario , nisi  de 
licentia  praelati  specialiter  ad  hoc  concessa  ; aut  nisi 
ex  regula  vel  ex  usu  constaret  facultatem  absolvendi 
a reservatis  esse  annexam  tali  confessarii  muneri ; 
aut  foret  datum  a papa  privilegium  aliquod  pro 
casu  particulari , v.  gr.  pro  articulo  mortis. 

Dico  A : Religionis  praelatus  jure  suo  potest  ab- 
solvere subditos  a peccatis  in  sua  religione  reser- 
vatis, modo  non  sint  praelato  aliiori  reservala,  vel 
suam  jurisdictionem  alteri  committere  ; cum  enim 
ejus  jurisdictio  sit  ordinaria,  potest  eam  alteri  de- 
legare ; quomodo  autem  eam  delegare  debeat , dum 
a subdito  postulatur,  dicetur  in  tomo  De  poenit. 
Caeterum  si  praelatus  subdito  per  se  vel  per  alium 
petenti  licentiam  confitendi  alteri  , ut  a peccatis  re- 
servatis absolvatur,  eam  deneget ; non  continuo 
subditus  potest  alteri  confiteri,  et  ab  illis  absolvi, 
nisi  circulnstantiae  valde  particulares  occurrerent , 
in  quibus  directe  absolveretur  a non  reservatis , et 
indirecte  a reservatis. 

CAPP.  XX,  XXL 

An  pra’lati  regulares  possint  absolvere  suos  subditos 
a censuris  ac  poenis  , et  a quibusnam. 

Dico  1 : Praelatus  regularis  jure  communi  potest 
absolvere  suos  subditos  ab  omnibus  censuris  non 
reservatis  et  ipso  jure  latis,  sive  sit  jus  commune, 
sive  sil  religionis  proprium  ; idem  de  ordinario 
conventus  confessario , et  quocunque  alio  appro- 
bato a superiore  ad  audiendas  suorum  confessiones 
subditorum. 

Dico  2 : Praelatus  regularis  jure  ordinario  potest 
absolvere  subditum  ab  omni  censura  lata  ab  ho- 
mine tam  per  sententiam  generalem,  quam  per 
particularem  , nisi  sit  lata  a superiore  praelato  suo , 
v.  gr.  a generali  aut  provinciali.  Si  aut  sit  lata  ab 
episcopo  in  casibus  in  quibus  religiosos  etiam  ex- 
emptos potest  censura  afficere  juxta  concilium  Tri- 
dentinum  ( sess.  5 , cap.  4,  45),  tunc  praelatus 
regularis  non  potest  ab  ea  absolvere.  Deinde  po- 
test absolvere  a censuris  latis  et  reservatis  jure  re- 
ligionis, si  ad  eum  spectet  reservatio,  uti  et  ejus 
delegatus  ; item  partim  jure  communi , partim  ex 
privilegio  absolvere  a censuris  papae  reservatis , 
quae  in  jure  episcopis  sunt  commissae,  utpote  ha- 
bens jurisdictionem  episcopalem.  Denique  per  pri- 
vilegia religionum , maxime  Mendicantium , pos- 
sunt praelati  regulares  absolvere  suos  subditos  ab 
omnibus  censuris  a jure,  sub  quo  comprehende 
censuras  bullae  Ccence,  vel  ab  homine  latis.  Hinc 

Dico  3 ; Regulares  praelati  possunt  absolvere  suos 
subditos  ab  omnibus  censuris  pontificiis  , quae  sunt 
et  intra  bullam  Ccence , et  extra  illam,  adeoque  et 
ab  haeresi , multoque  magis  ab  excommunicatione  , 
quae  incurritur  ob  percussionem  clerici , in  cap.  Si 
quis  suadente  diabolo.  Nec  per  bullas  Ccence  sequtm- 
tes , quae  quotannis  renovantur,  ista  privilegia -seu 
facultates  revocantur.  Excipitur  tamen  consura  v>b 
Simoniacam  ordinationem  , a qua  nequeunt  praedi- 

cli  praelati  absolvere  suos  subditos,  nisi  habeant  no- 
vam aliquam  istius  privilegii  concessionem.  Ista  fa- 
cultas absolvendi  etiam  extenditur  ad  censuras  con- 
tractas spe  et  fiducia  privilegiorum,  quia  receniiora 
et  universaliora  privilegia  nullam  quoad  hoc  limita- 
tionem addiderunt.  Dum  in  liis  induitis  datur  facul- 
tas absolvendi  a censuris  et  a poenis,  v.  gr.  inhabi- 
litaie,  irregularitate,  infamia,  elc.  (cum  tamen  non 
detur  a poenis  absolutio,  sed  dispensatio).  Dicendum 
est  ergo  per  verbum  istud  absolvere  a poenis,  intel- 
ligi,  tollere  seu  abolere  illas  poenas  ecclesiasticas. 

CAPUT  XXII. 

De  quibusnam  prwlatis  regularibus  intelligatur  prae- 
dicta potestas  absolvendi  subditos  ab  omnibus  cen- 
suris tam  a jure , quam  ab  homine  latis. 

Dico  1 : Si  in  privilegio  dicatur  dari  potestas 
praelato  vel  praelatis  ; intelligilur  dari  praelatis  loca- 
libus , et  a fortiori  aliis  altioribus , v.  gr.  provincia- 
libus et  generali.  Sed  vi  horum  privilegiorum  in 
quibus  nominantur  praelati,  non  possunt  inferiores 
ministri  aut  eonfessarii  absolvere  a praedictis  casi- 
bus. Istis  tamen  privilegiis  gaudet  vicarius  illius 
domus  quae  non  habet  alium  praelatum  localem , vel 
quia  mortuus  est,  vel  quia  tempus  suum  absolvit, 
vel  quia  in  tali  domo  non  solet  haberi  alius  praela- 
tus ; sed  iis  non  gaudet  ordinarie,  dum  proprius 
praelatus  praesens  regit  domum,  dum  autem  hic  est 
absens,  an  iis  gaudeat,  necne,  incertum. 

Dico  2 : Pradali  in  usu  harum  facultatum  pos- 
sunt suas  vices  aliis  committere , uti  pro  Societate 
Jesu  habetur  expresse  in  bulla  Pauli  III , sic:  Ut 
omnes  gratias , concessiones , indulta  sibi  concessa  a 
sede  aposlolica  , exercere  possit  (id  est  generalis)  per 
vicarios  aut  personas  ad  id  bene  sibi  visas.  Deinde, 
juxta  communem  doctorum  sententiam,  commissa- 
ritis  ex  privilegio  perpetuus  potest  alteri  suas  vices 
committere.  Deinde  superiores  praelati  probabilius 
possunt  restringere  has  facultates  inferioribus  prae- 
latis , v.  gr.  generalis  provincialibus , provinciales 
praelatis  localibus,  elc.,  quandiu  hoc  non  prohibetur 
in  ipso  induito  a sede  apostolica  praelatis  concesso. 

Dico  5:  Per  dicta  religionum  privilegia,  non 
tollitur  pro  religiosis  reservatio  peccatorum,  quae 
vel  in  jure  vel  in  bulla  Ccence  , vel  in  aliis  reservan- 
tur. Unde  dum  superior  concedit  alicui  religioso 
facultatem  audiendi  confessiones  suorum  subdito- 
rum , non  continuo  censetur  concedere  facultatem 
eos  absolvendi  a casibus  papae  reservatis  , maxime 
in  bulla  Ccence , v.  gr.  ab  haeresi,  etc.  Imo  probabi- 
lius etiamsi  daret  facultatem  absolvendi  a peccatis 
in  religione  reservatis,  nihil  loquendo  de  casibus 
pontificiis,  non  censeretur  concedere  facultatem 
ad  absolvendum  ab  his  pontificiis. 

CAPUT  XXIII. 

An  etiam  in  dictis  casibus  possint  interdum  episcopi 
absolvere  religiosos. 

Dico  1 : Quamvis  jure  communi  canonico  pos- 
sint interdum  episcopi  absolvere  a casibus  papae  re- 

servatis  , v.  gr.  a leviori  laesione  clerici , tamen  non 
videtur  religiosus  exemptus  posse  in  isto  aut  simili 
casu  ab  episcopo  absolvi , si  praelatus  regularis  per 
religionis  privilegia  habeat  potestatem  absolvendi 
eum , quia  religiosus  exemptus  non  tantum  a juris- 
dictione fori  contentiosi , sed  etiam  poenitentialis 
eximitur  ; hinc  sine  licentia  sui  praelati  non  potest 
episcopo  confiteri. 

Dico  2 : In  casu  in  quo  religiosus  non  potest 
adire  praelatum , ut  a papae  reservatis  absolvatur, 
potest  a quovis  sacerdote , a quo  potest  absolvi  a 
mortalibus,  ab  illis  absolvi  cum  onere  comparendi 
coram  praelato  aut  alio  habente  potestatem  ab  istis 
papae  reservatis  absolvendi ; adeoque  nullus  per 
epiikiam  ad  episcopum  recursus  necessarius.  Si 
autem  ipsemet  praelatus  in  talem  casum  inciderit, 
praelatus  localis  a provinciali,  hic  a generali  poterit 
absolvi  ; vel  in  multis  religionibus  provinciales  et 
locales  praelati  eligunt  sibi  confessarium  cum  omni- 
bus facultatibus,  quas  ipsi  suis  subditis  possunt 
communicare,  ut  ab  iis  absolvantur.  Si  vero  sint 
tantum  duo  sacerdotes,  pradatus  et  subditus,  ambo 
excommunicati  occulte,  et  non  nominatim,  tunc 
praelatus  qui  nondum  est  privatus  jurisdictione,  vi- 
detur posse  prius  absolvere  subditum  , et  hic  postea 
illum  absolvere. 

CAPP.  XXIV,  XXV. 

Ad  quas  personas  absolvendas  extendantur  Itate 
privilegia. 

Dico  1 : Haec  privilegia  non  tantum  ad  omnes 
subditos  religiosos  professos  , ut  et  ad  scholares  So- 
cietatis Jesu , sed  etiam  ad  hospites  seu  peregrinos, 
qui  hospitii  jure  sacramentaliter  absolvi  possunt , 
extenduntur.  Item  ad  novitios  qui  virtute  dictorum 
privilegiorum  possunt  absolvi,  uti  habetur  expresse 
in  mullis  privilegiis , in  quibus  etiam  dicitur,  ut 
possint  absolvi  ab  omnibus  peccatis  ante  et  post 
ingressum  commissis , et  ab  omnibus  ecclesiasticis 
et  saecularibus  sententiis , censuris  et  poenis  a jure 
et  ab  homine  latis  , uti  habetur  in  diversis  bullis. 
Atque  haec  facultas  non  tantum  conceditur  pro  no- 
vitiis , qui  jam  habitum  susceperunt , sed  etiam  pro 
iis  qui  ingredi  religionem  volunt.  Si  quis  autem 
bona  fide  sic  absolutus  suscipiat  habitum  religionis 
cum  animo  profitendi , sed  postea  non  profiteatur 
absque  sua  culpa,  quia  vel  ejicitur,  vel  ex  justa 
causa  egreditur,  juxta  communem  sententiam  non 
reincidit  in  priores  censuras,  a quibus  fuit  absolu- 
tus vi  privilegiorum  : secus,  si  ante  vel  post  ingres- 
sum sua  voluntate  sine  causa  retrocedat.  Praeter 
haec  privilegia  sunt  alia  quibus  possunt  novitii  ab- 
solute et  sine  ulla  conditione  absolvi  a censuris  re- 
servatis, per  bullas  Eugenii  IV  et  Coelestini  V,  etc. 

Dico  2 : Ilaec  privilegia  etiam  extenduntur  ad 
donatos  seu  oblatos  religioni,  ut  habetur  expresse 
m privilegio  Cisterciensibus  concesso  ad  absolven- 
dum semel  in  vita,  adeoque  et  fratres  qui  dicuntur 
conversi ; non  tamen  omnia  praedicta  privilegia  ad 

\\'os  extenduntur,  sed  tantum  ea  qua?  de  illis  faciunt 
mentionem.  De  laieis  religioni  servientibus  quoad 
privilegia  , praeter  sacramentorum  administralio- 
nem  , nihil  speciale  habetur. 

Dico  5 : Dum  in  privilegiis  datur  directe  facultas 
ad  absolvendum  a censuris , vel  a peccatis  et  cen- 
suris, tunc  potest  dari  absolutio  ab  istis  reservatis 
censuris  extra  sacramentum,  licet  dicatur  in  privi- 
legio in  foro  conscientiae  tantum  ; id  est  absolutio 
inservit  tantum  quoad  conscientiam , non  quoad  fo- 
rum externum.  Si  vero  in  privilegiis  concedatur 
tantum  facultas  absolvendi  a peccatis  reservatis  in 
foro  conscientiae  nulla  facta  censurarum  mentione  , 
luncvidelur  non  posse  quis  tollere  censuras  istis 
peccatis  annexas  nisi  in  ipso  sacramenti  usu , et  in 
ordine  ad  sacramentalem  absolutionem. 

Dico  4 : Per  privilegia  religionum  videntur  posse 
absolvi  religiosi  et  novitii  seu  ingredientes  religio- 
nem ab  omnibus  censuris  , etiam  ab  homine,  v.  gr. 
a judice  aut  pradato  aliquo  extra  religionem  latis  per 
sententiam  specialem  : dicitur  enim  in  privilegiis  Eu- 
genii  : Ab  omnibus  censuris  et  sententiis  a jure  vel  ab 
homine  in  genere  vel  in  specie  promulgatis.  Et  in  pri- 
vilegiis Pauli  III  dicitur  : Vel  ab  homine  quomodolibet 
latis  et  promulgatis.  Ergo , etc.  Sed  oportet  ut  ab- 
solvendus prius  recedat  a contumacia , per  quam 
judici  facta  est  injuria  ; deinde  ut  satisfactionem 
exhibeat  vel  spondeat , ac  judicem  a quo  excommu- 
nicatus  est,  certiorem  faciat  de  obedientia  ipsi  et 
Ecclesi»  reddita,  et  absolutione  obtenta.  Si  autem 
religiosus  excommunicatus  foret  a suo  generali  vel 
provinciali , superior  localis  non  posset  per  dicta 
privilegia  absolvere  ; quia  superiores  religionis  prae- 
lati possunt  sibi  censuras  seu  casus  reservare,  ei 
restringere  inferiorum  jurisdictionem  , non  obslan- 
.tibus  privilegiis. 

CAPUT  XXVI. 

De  potestate  praelatorum  regularium  circa  bonorum 
temporalium  administrationem  juxta  jus  antiquum. 

Dico  : Juxta  primaevam  religionum  institutionem, 
quam  jus  antiquum  admittebat , tota  bonorum  mo- 
nasterii administratio  erat  apud  solum  abbatem,  ut 
colligitur  ex  cap.  Nullam  18,  quaest.  2.  Et  palet  ex 
regulis  Basilii,  Augustini  et  Benedicti.  Ratio  hujus 
institutionis  est,  quia  debuit  haec  potestas  alicui 
committi , non  poterat  enim  a tota  communitate  ad- 
ministrari, debuit  ergo  praelato  committi  ab  ipsa 
communitate  ; et  soli  quidem  praelato  seu  abbati 
fuisse  commissam  invenitur.  Hanc  institutionem 
jure  communi  antiquo  pontifices  approbarunt,  ut 
liquet  ex  cap.  Nullam,  etc.  Ista  autem  abbatis  po- 
testas extendebat  se  : 1°  ad  acquirendum  suo  mo- 
nasterio quidquid  donabatur  ; 2°  ad  conservanda  il- 
lius bona  creando  officiales  qui  illa  diligenter  cura  • 
rent  et  administrarent ; 5°  ad  alienanda  aut  usu 
consumenda  illius  bona  tum  immobilia  tum  mobilia  , 
v.  gr.  disponendo  de  monasterii  pecunia  juxta  aequi- 
tatem, etc. 


CAPUT  XXVII. 

De  potestate  prcedictcc  administrationis  bonorum  im- 
mobilium juxta  posterius  jus  canonicum. 

Dico  1 : Ad  alienanda  bona  religionis  immobilia 
aut  mobilia  pretiosa  juxta  jus  posterius  requiritur  : 

1°  causa  sufficiens,  id  est  necessitas,  vel  militas  , et 
etiam  juxta  quosdam  pietas,  v.  gr.  redemptio  capti- 
vorum ; 2°  mutua  praecedens  conventus  aut  capi- 
tuli collatio  ad  istam  alienationis  causam  tractan- 
dam ; 5°  capituli  consensus  in  istam  alienationem  : 
quoad  regulares  autem  vel  conventus  consensus, 
vel  si  conventum  non  habeat , superioris  praelati 
assensus. 

Dico  2 : llae  praedictae  conditiones  non  requirun- 
tur ad  alienanda  quae  non  sunt  immobilia  nec  pre- 
tiosa mobilia  , uti  nec  ad  locationes  vel  reddituum  , 
fructuumve  venditiones  faciendas  ad  tempus  modi- 
cum quod  est  triennium,  vel  juxta  mullos  infra  de- 
cennium. Si  in  alienatione  non  serventur  supra 
dictaecondiliones,  videtur  contractus  esse  invalidus  ; 
adeoque  ut  possit  ratificari,  debent  prius  illae  ad- 
hiberi. 

CAPUT  XXVIII. 

De  praedicta  bonorum  administratione  juxta  specialia 
religionum , ac  maxime  Societatis  Jesu  indulla. 

Dico  : Unusquisque  religionis  praelatus  potest 
et  debet  administrare  suae  religionis  bona  juxta  in- 
dulta  apostolicte  sedis , et  regulam  aut  constitutio- 
nes ab  illa  approbatas.  In  Societate  Jesu , in  qua  re- 
gimen est  perfecte  monarchicum , generalis  habet 
plenam  potestatem  administrandi  omnia  illius  bona, 
acceptare  novas  domos,  collegia,  universitates, 
quamvis  illa  non  possit  dissolvere  sine  congrega- 
tione generali , cum  qua  potest  illa  dissolvere , uti 
et  earum  bona  stabilia  alienare.  Item  potest  quosvis 
contractus  inire , fundos  locare  , aut  facultatem  dare 
ad  eos  locandos  etiam  ultra  triennium  , etc.  ; et  qui- 
dem ipse  s-olus  per  se  vel  per  alios  sine  congregatio- 
nis necessitate.  Plura  super  his  vide  apud  P.  Suarez. 

CAPUT  XXIX. 

Quam  potestatem  habeant  prcrlali  regulares  ad 
conferendos  ordines. 

Dico  1 : Aliqui  religionum  praelati  possunt  primam 
tonsuram , minoresque  ordines  conferre  ; imo  olim 
poterant  etiam  subdiaconatum  et  diaconatum  con- 
ferre, parlim  ex  jure  communi,  partim  ex  privile- 
giis. In  jure  enim  communi  (cap.  1 , dist.  69)  , ex 
septima  synodo  (c.  14),  dicitur  abbates  posse  tan- 
tummodo in  proprio  monasterio  lectores  ordinare. 
Hinc  ipse  praelatus  debet  esse  abbas  benedictus,  ut 
ibidem  dicitur,  sacerdos  et  habens  jurisdictionem  ; 
adeoque  non  potest  ordinare  nisi  suos,  etiam  novi- 
tios  subditos,  non  vero  extraneos,  aut  saeculares, 
et  intra  quidem  suum  monasterium.  Etiamsi  proba- 
biliter foret  valida  ordinatio  extra  illud  facta  , et  vi 
hujus  textus  potest  tantum  conferre  lectoratum , non 
autem  superiores  ordines  minores , nempe  acqlythi 

et  exorcistae  ; potest  tamen  inferiorem , nempe 
ostiarii  ac  primam  tonsuram  ; qui  enim  potest  majus, 
potest  et  minus , non  contra.  Ex  aliis  tamen  privi- 
legiis , vel  usu  omnes  abbates  benedicti  habentes  jus 
deferendi  mitram  et  pedum  , imo  et  non  benedicti 
seu  triennales  , possunt  suis  subditis  omnes  minores 
ordines  conferre  ; insuper  aliquibus  abbatibus  bene- 
dictis Cisterciensibus  indultum  fuerat  ipsum  etiam 
subdiaconatum  ac  diaconatum  conferre  ; sed  boc  , 
juxta  Navarram , revocatum  est  per  concilium  Tri- 
dentinum  (sess.  23,  eap.  8). 

Dico  2 : Praelatos  aliarum  religionum , qui  non 
sunt  abbates  , usus  perpetuus  probat  non  gaudere 
isto  privilegio  , ne  per  communicationem  quidem, 
quia  nempe  hoc  privilegium  valde  speciale  est,  per- 
tinens ad  quamdam  dignitatem  ; dein  hi  praelati  non 
benedicuntur,  uti  abbates. 

CAPUT  XXX. 

De  potestate  prcelalorum  regularium  ad  benedicen- 
dum res,  vel  vestimenta  sacra. 

Nota  : Non  agi  de  benedictione  aqute,  panis,  etc., 
quae  juxta  Missale  simplici  sacerdoti  competit,  sed 
de  aliis. 

Dico  i : Abbates  regulares  possunt  vestes  sacras 
et  pallas  altaris  ac  corporalia  benedicere,  non  tam 
ex  jure  communi  aut  particulari,  quam  ex  consue- 
tudine, quae  non  dat  potestatem , sed  est  signum 
datae  a pontificibus  istius  potestatis;  non  tamen 
possunt  consecrare  calices  vel  ara?  vel  aliquam 


consecrationem  efficere , utpnte  actus  episcopales 
qui  fiunt  cum  unctione  chrismatis,  quia  id  nullo 
jure  vel  consuetudine  concessum  est , iidem  possunt 
suas  ecclesias  reconciliare  aqua  benedicta,  etc. 

Dico  2 : Praelati  religionum  Mendicantium  pos- 
sunt etiam  sacra  ornamenta  benedicere,  imo  et 
suas  ecclesias  ac  coemeteria.  Ista  enim  ex  vi  com- 
municationis privilegiorum  sunt  in  usu  ac  praxi. 
Deinde  ejusmodi  privilegium  directe  concessum  est 
Minoribus  per  Leonem  X,  cum  hac  limitatione,  ut 
solum  pro  usu  fratrum  suorum  possint  illa  bene- 
dicere; nec  possint  benedicere  ea  in  quibus  chrisma 
intervenit;  in  reliquis  potestas  est  amplissima,  ex- 
tenditur enim  ad  ecclesias,  coemeteria,  capitula 
oratoria  benedicenda,  adeoque  ad  reconciliandam 
ecclesiam  pollutam,  quotiescunque  opus  fuerit  sine 
alia  limitatione  ; item  ad  paramenta  et  ornamenta, 
atque  alia  quaevis  ad  divinum  cultum  necessaria  : 
adeoque  possunt  benedicere  corporalia,  pixidem 
Eucharistiae,  et  omnia  alia  quae  ad  all3ris  ornamen- 
tum, vel  ad  miss*  usum  juxta  morem  Ecclesiae 
Romanae  benedici  solent.  Atque  haec  facultas  con- 
ceditur non  solum  generalibus  et  provincialibus, 
sed  etiam  superioribus  localibus,  eorumque  vicariis 
in  defectu  superiorum  localium.  Deinde  in  privi- 
legio Innocenlii  VIII  concesso  Cisterciensibus , 
datur  facultas  benedicendi  ejusmodi  res  tam  sui 
monasterii,  quam  undecunque  sit.  Sed  hoc  pruden- 
ter sine  offensione  praelatorum  tantum  est  facien- 
dum. 


LIBER  III. 

De  religiosis  religionem  tum  deserentibus  tum  mutantibus. 


CAPP.  I,  II. 

Quando  religiosus  sit  censendus  apostata;  et  quas 
poenas  incurrat. 

Dico  1 : Egredi  monasterio  sine  praelati  licentia 
de  die  per  portam  ordinariam  ad  breve  tempus,  est 
semper  aliquod  peccatum,  nisi  excuset  vel  justa 
necessitas,  vel  magna  utilitas,  ita  ut  tunc  prudenter 
praesumatur  licentia.  Dum  quis  autem  egreditur 
sine  licentia,  fugiendo  a proprii  praelati  obedientia 
et  subjectione,  non  quidem  animo  relinquendi  re- 
ligionem, aut  habitum,  sed  alia  occasione  aut  prae- 
textu, hic  lapsus  gravior  est,  et  ex  objecto  videtur 
mortalis,  nisi  justa  excusatio  intercedat,  v.  gr. 
nimia  immediati  praelati  vexatio  cum  manifesta  in- 
juria, vel  ultra  modum  punientis  aliquod  delictum, 
vel  sine  justa  causa  auferentis  ea  quae  ex  ordinario 
religionis  jure  debentur,  praesertim  cum  infamia 


et  dedecore  : tunc  si  religiosus  sine  licentia  re- 
cedat non  animo  vagandi  sed  adeundi  superiorem 
praelatum  qui  ipsum  defendat,  videtur  posse  excu- 
sari, quia  jus  defensionis  naturale  est,  et  quia  ibi 
intervenit  interpretativa  superioris  praelati  voluntas. 
Multi  tamen  censent  hanc  excusationem  vix  posse 
in  ullo  casu  admitti.  Cum  autem  hoc  crimen  non 
sit  apostasia,  nulla  censura  aut  poena  contra  illud 
ipso  jure  lata  invenitur.  Vera  autem  erit  apostasia 
si  quis  propriam  religionem  deserat  animo  non 
amplius  ad  illam  redeundi,  etiamsi  illius  habitum 
non  dimittat,  volendo  manere  cum  illo  in  saeculo, 
et  vivere  prout  sibi  placuerit ; cum  enim  nolit  am- 
plius manere  sub  religiosa  praelati  obedientia,  ergo 
a religioso  statu  deficit,  nec  facit  monachum  ha- 
bitus retentus;  adeoque  est  apostata  a religione, 
incurritque  omnes  poenas  apostatis  ipso  jure  impo- 

sitas  de  quibus  postea,  praeter  excommunicationem, 
quia  haec  tantum  -ipso  jure  imponitur  dimittenti 
habitum. 

Dico  2 : Si  quis  fugiat  a religione  dimittendo 
habitum  sine  intentione  perpetuo  manendi  extra 
religionem,  sed  solum  pro  aliquo  tempore,  non 
tantum  committit  peccatum  mortale,  sed  etiam  in- 
currit ipso  facto  excommunicationem  latam  in  cap. 

4 Ne  clerici  vel  monachi,  in  6 , dimissioque  habitus 
est  circumstantia  necessario  in  confessione  ape- 
rienda. An  et  am  sit  apostata  censendus,  variant 
auctores.  Si  fuga  et  dimissio  habitus  sit  cum  animo 
vivendi  permanenter  in  statu  saeculari  ad  longum 
tempus  vel  indeterminatum  vel  determinatum,  v. 
gr.  tres  aut  quatuor  annos,  tunc  videtur  committi 
vera  apostasia;  illa  enim  dimissio  moraliter  cense- 
tur religiosi  status  mutatio;  secus  vero  si  sit  ad 
valde  breve  tempus,  et  cum  animo  resumendi  cito 
habitum  sine  intentione  deserendi  religionem  amis- 
sam. Denique  dum  quis  animo  deliberato  relin- 
quendi in  perpetuum  vitam  religiosam  fugit,  et  di- 
mittit habitum,  hic  est  vere  apostata,  et  extra  mo- 
nasterii septa  positus  incurrit  excommunicationem 
reservatam,  et  inhabilitatem  ad  suscipiendos  sacros 
ordines,  durante  apostasia ; nec  ulla  alia  propter 
hanc  praecise  apostasiam  poena  invenitur  ipso  jure 
imposita. 

Dico  5 : Qui  non  est,  vel  nondum  est  religiosus, 
v.  gr.  novitius,  recedendo  modis  supra  dictis  a re- 
ligione, non  est  apostata;  contra  autem  si  sit  vere 
religiosus,  licet  tantum  vota  simplicia  emiserit  in 
religione  approbata,  supponendo  nempe  istum  re- 
cessum criminose  fieri  sine  superiorum  licentia. 
Imo  apostata  a Societate  Jesu,  licet  habitum  non 
mutet,  praeter  alias  juris  poenas,  incurrit  excom- 
municationem ipso  facto  papae  reservatam,  vel  ge- 
nerali Societatis, 

Dico  4 : Fugitivus  qui  vagatur  extra  monasterium 
et  extra  suorum  praelatorum  obedientiam  sine 
animo  deserendi  religionem,  si  non  dimittit  habi- 
tum, non  est  excommunicabis  ipso  jure,  nec  alias 
poenas  incurrit,  quandiu  non  est  apostata ; si  autem 
dimittit,  excommunicationem  incurrit,  non  alias 
poenas.  Poenae  quae  in  tertia  constitutione  Pauli  IV 
habentur,  latae  sunt  non  eontra  fugitivos,  sed  contra 
veros  apostatas.  Istos  fugitivos  praelati  religionis 
possunt  capere,  cogere,  in  carcerem  conjicere,  et 
corporaliter  punire,  imo  ex  officio  tenentur  juxta 
ortam,  vel  ortas  occasiones,  moralem  diligentiam 
adhibere  ad  illos  revocandos,  et  non  relinquendos 
in  isto  pravo  apostasiae  statu. 

Dico  5 : Bona  ab  apostatis  in  statu  apostasiae  ac- 
quisita injuste,  restituenda  sunt  suis  dominis,  vel 
pauperibus  si  domini  sint  incerti ; juste  autem  ac- 
quisita, etiamsi  per  turpem  actionem,  v.  gr,  per 
meretricium,  danda  sunt  monasterio  seu  religioni, 
quia  quidquid  acquirit  monachus,  acquirit  mona- 
sterio. Attamen  bona  clerici  (an  per  nomen  clerici 
etiam  intelligatur  religiosus,  dubitatur)  acquisita  per 


illicitam  negotiationem  vel  contra  sacros  canones, 
quando  condit  testamentum  sine  legitima  facultate, 
aut  intestatus  decedit,  per  quintam  constitutionem 
Pii  IV  attribuuntur  camerae  apostolicae ; et  per  qua- 
dragesimam quartani  constitutionem  Gregorii  XIII, 
omnia  apostatae  bona  quocunque  modo  extra  clau- 
strum in  apostasia  acquisita,  eidem  attribuuntur ; 
adeoque  ex  vi  hujus  constitutionis  omnia  ejusmodi 
apostatae  bona  extra  claustrum  morientis,  videntur 
camerae  apostolicae  attribuenda.  Si  vero  apostata 
ante  mortem  ad  claustrum  redeat,  non  habet  in 

1110  locum  ista  constitutio,  adeoque  illius  bona  licite 
acquisita  pertinebunt  ad  monasterium,  etc. 

CAPUT  III. 

L>e  culpa,  obligatione  ac  poena  cooperaniium  alicujus 
apostasiae. 

Dico  1 : Excitare  vel  adjuvare  religiosum  ad  exi- 
tum aut  fugam,  hanc  approbare,  consilium  ei  dare, 
post  exitum  eum  domi  occultare  aut  defendere, 
dum  quis  ex  officio  obligatus  impedire  potest,  non 
impedire,  est  cooperari  illius  apostasiae.  Non  tamen 

1111  cooperatur,  qui  tanquam  amicum  aut  consan- 
guineum tantum  domi  recipit  et  alit.  Jam  vero 
ejusmodi  cooperator,  quamnam  teneatur  facere  re- 
stitutionem, quaerunt  auctores.  Quare  haec  sequentia 
videntur  dicenda  : 1°  Non  tenetur  ipse  religionem 
ingredi,  ut  locum  alterius  suppleat.  (Navarra,  Sotus, 
Ledesma,  etc.)  2°  Nec  tenetur  aiium  quaerere  qui 
loco  apostatae  religionem  ingrediatur;  imo  nec 
quidquam  religioni  restituere  pro  sola  carentia 
istius  personae,  si  ipsammet  non  possit  restituere. 
5°  Sed  si  quis  per  vim  vel  fraudem  illum  religioni 
eripuerit,  tenetur  in  primis  a vi  desistere,  vel  au- 
ferre deceptionem,  ut  religiosus  apostata  se  ipse 
religioni  restituat  si  velit,  omniaque  damna  quae 
ob  eam  causam  passus  est  apostata,  et  patitur  in- 
voluntarie, ei  restituere,  uti  et  monasterio  tempo- 
ralia lucra  quae  ob  carentiam  istius  religiosi  amisit. 

Dico  2 : Qui  sine  vi  et  fraude  induxit  religiosum 
ad  apostasiam,  nihil  tenetur  postea  restituere  apo- 
statae, quia  illa  inductio  non  est  respectu  apostatae 
contra  justitiam , sed  contra  charitatem ; et  nihil 
etiam  probabiliter  tenetur  ex  justitia  restituere  re- 
ligioni, ut  sentiunt  Sotus,  Ledesma,  etc.,  quia  pro 
privatione  seu  ablatione  ipsius  personae  nulla  de- 
betur restitutio;  nec  etiam  pro  privatione  utilita- 
tum seu  emolumentorum  temporalium,  quae  posset 
ista  persona  ablata  afferre  suo  monasterio,  quia 
religiosus  non  obligatur  ex  justitia  aliquid  lucrari 
suae  religioni,  sed  solum  potest  obligari  ex  chari- 
tate  aut  obedienlia.  Hinc  colligitur  eum  qui  sine  vi 
ac  fraude  per  solas  preces  aut  alia  humana  motiva 
impedit  alterum  ne  religionem  ingrediatur,  aut  jam 
ingressum  ne  professionem  emittat,  nihil  teneri 
restituere  sive  personae  inductae  sive  religioni , 
quamvis  contra  utramque  peccarit.  Si  autem  per 
vim  aut  fraudem  eum  impedierit,  patet  inducentem 
Deccasse  mortaliter,  tenerique  ex  justitia  tollere 

illatam  vim  aut  ignorantiam  seu  errorem ; non  ta- 
men obligatur  ad  faciendam  ampliorem  restitutio- 
nem seu  personae  inductae  seu  religioni.  Denique 
praedicti  apostasiae  cooperatores  ipso  facto  incur- 
runt excommunicationem  papae  reservatam. 

CAPUT  IV. 

An  religiosus  professus  juste  possit  e religione  ex- 
pelli. 

Dico  I : Certum  est  posse  licite  religiosum  e re- 
ligione expelli  justam  ob  causam.  Probatur  : 1°  ex 
jure  communi,  c.  Cum  ad  monasterium  De  statu 
monaeh.,  ubi  de  proprietario  contumaci  post  prae- 
missam monitionem  dicitur  : De  monasterio  (sive 
de  tota  religione)  expellatur,  nec  recipiatur  ulterius, 
nisi  poenileat  secundum  monasticam  disciplinam.  2°  Ex 
regula  vicesima  octava  sancti  Basilii,  et  regulis  quin- 
quagesima septima  ac  sexagesima  prima,  jubentibus 
expelli  iucorrigibiles.  Item  ex  regula  sancti  Bene- 
dicti'(cap.  28),  jubente  contumaces  et  iucorrigibiles 
expelli.  Idemque  habetur  in  regula  sancti  Augu- 
stini, etc.  5°  Ratione  : commune  religionis  bonum 
privato  praeferendum  est , rescindendo  membrum 
putridum,  ne  reliqua  inficiat. 

Dico  2 : Ut  religiosus  professus  e religione  possit 
expelli,  requiruntur  duae  conditiones:  1°  ut  prius 
grave  crimen  externum , et  de  se  afferens  aliis 
scandalum , vel  religioni  infamiam  commiserit. 
2°  Ut  de  tali  peccato  correctio  et  admonitio  sine 
fructu  ac  emendatione  praecesserit;  ad  expellendum 
enim  religiosum,  non  solum  requiritur  ut  sit  pec- 
cator, sed  etiam  ut  sit  incorrigibilis.  Ilinc  talis 
ejectio  ac  expulsio  nec  contra  justitiam  seu  com- 
mutalivam,  seu  vindica tivain , seu  legalem,  nec 
contra  charitatem  est;  adeoque  quotiescunque  juxta 
regulam  approbatam,  aut  juxta  pontificia  indulla 
licitum  est  in  exteriori  foro  ferre  et  exsequi  ex- 
pulsionis sententiam,  etiam  licitum  est,  per  se  lo- 
quendo, in  foro  conscientiae  : contra  quosdam  au- 
ctores volentes  non  licere  in  foro  conscientiae  ob 
scandalum  saecularium,  et  periculum  damnationis 
expulsi ; sed  hunc  debere  perpetuo  earceri  manci- 
pari ac  ibi  puniri. 

Dico  5 : Potestas  ejiciendi  ejusmodi  contumaces 
incorrigibiles  exsistit  in  papa  et  in  tota  religione, 
lisi  eam  papa  sibi  soli  reservet ; imo  solet  etiam 
residere  in  religionum  generalibus.  Quoad  vero  in- 
feriores praelatos,  v.  gr.  provinciales  an  habeant 
hanc  potestatem,  consulenda  sunt  cujusque  reli- 
gionis specialia  jura;  uti  an  qui  habet  dictam  po- 
testatem, possit  sine  aliorum  consultatione,  an  vero 
cum  consultatione  tantummodo  illam  exercere. 

CAPUT  V. 

An  et  guomodo  professus  e religione  ejectus  teneatur 
ad  eam  redire. 

Nola  : Ejectus  non  est  liber  a solemnibus  reli- 
gionis votis,  sed  tantum  ab  illius  usu  et  cohabita- 
tione.  An  autem  antiquitus  ejecti  essent  absolute 


liberi  ab  illis  votis  et  religiosa  professione,  incer- 
tum est;  nunc  saltem  certum  est  eos,  qui  post  so- 
lemnem  professionem  ejiciuntur,  inanere  vere  re- 
ligiosos, nec  liberos  a suis  votis  religiosis,  ut  vi- 
dere est  in  professis , quos  Societas  Jesu  ejicit ; 
contra  vero  scholares  ejus  approbati , qui  tantum 
vota  simplicia  emiserunt,  si  ejiciantur,  sunt  liberi 
ab  omni  religionis  vinculo. 

Dico  1 : Ejectus  obligatur  ad  vitae  emendationem, 
ut  fiat  aptus  ad  religionis  reditum,  et  dignus  qui 
in  ea  recipiatur ; deinde  tenetur  procurare  et  pe- 
tere suum  reditum,  et  in  religionem  reverti  si  ad- 
mittatur. Imo  licet  saepius  petierit,  et  non  ad- 
missus fuerit,  tamen  semper  tenetur  denuo  ingredi, 
quoties  revocatus  fuerit,  nisi  ad  aliam  religionem 
jam  transiisset,  quia  tunc  prima  obligatio  cessavit, 
aut  quasi  commutata  est : contra  Navarram  dicen- 
tem absolute  eum  non  teneri  redire  ad  religionem, 
nec  ad  id  compelli  posse,  si  per  definitivam  et  ju- 
stam sententiam  ejectus  sit  in  perpetuum.  Sed  pro- 
batur contrarium,  quia  ejectus  manet  semper  reli- 
giosus ; ergo  ex  vi  voti  obedientise  tenetur  obedire 
quando  superior  eum  revocabit,  nec  per  datam 
ejectionis  sententiam  exstinguitur  voti  obligatio; 
nec  per  revocationem  sententia  data  mutatur,  cum 
data  fuerit  ad  eum  revocandi  beneplacitum.  Deinde 
juxta  jus  commune  ejectus  emendatus  et  castigatus 
debet  recipi  ut  custodiatur,  et  vagari  non  sina- 
tur, etc.  Sed  in  hoc  consulenda  sunt  specialia  reli- 
gionis statuta  ac  jura. 

Dico  2 : Dum  ejectus  ad  religionem  revertitur, 
debet  recipi  ab  habente  sufficientem  potestatem, 
nec  indiget  nova  professione,  sed  non  videtur  re- 
ponendus in  antiquis  professionis  prseeminentiis. 

Dico  o : Ejectus  qui  non  potest  recipi  in  suam 
religionem,  licet  possit  transire  ad  strictiorem  aliam 
aut  aequalem,  et  fortasse  interdum  laxiorem;  non 
tamen  ad  hoc  tenetur,  sed  potest  emendatus  et  re- 
pulsus libere  in  saeculo  manere.  (Sotus,  etc.) 

CAPUT  YI. 

Ad  quid  obligetur  religiosus  ejectus  licite  et  libere  in 
saeculo  permanens. 

Dico  1 : Ejectus  quoad  votum  obedientiae  (nam 
voti  castitatis  obligationem  manere,  ut  ante,  patet), 
probabilius  juxta  Navarram,  contra  Sotum  et  Moli- 
nam, etiamsi  religiosus  exemptus,  debet  ex  vi  sui 
voti  obedienliaj  obedire  episcopo  originis,  aut  etiam 
loci  monasterii,  seque  illi  praesentare,  non  tamen 
videtur  teneri  ad  observationem  regulae,  sed  tan- 
tum ad  tria  vota  servanda.  Hinc  si  ejectus  sit  cle- 
ricus, sed  non  in  sacris,  non  tenetur  recitare  offi- 
cium canonicum,  nec  suae  religionis  habitum  ge- 
stare, imo  non  potest,  quia  juste  eo  privatus  est : 
nec  tenetur  habitare  in  loco  solitario,  nec  in  eodem 
semper,  at  potest  et  debet  eligere  habitationem 
honestam,  ubi  castitas  non  periclitetur ; nec  etiam 
ex  vi  regulae  ad  actus  poenitentiae,  v.  gr.  jejunia, 
corporis  flagellationes,  etc.,  ad  actus  orationis,  mi- 

scricordia;,  etc.,  qua;  juxta  regulam  constituta  sunt, 
obligatur.  Atque  in  his  omnibus  non  tenetur  obe- 
dire  episcopo,  sed  tantum  tenetur  ei  obedire  in  iis 
quae  prudenter  spectant  ad  status  religiosi  decen- 
tiam in  isto  vivendi  genere,  ad  castitatem  servan- 
dam, et  ad  usum  paupertatis.  Quare 

Dico  2 : Quoad  votum  paupertatis,  ejectus  juste 
in  perpetuum,  si  sit  translatus  ad  aliquam  eccle- 
siam regularem,  vel  per  aliquod  beneficium  ad  sm- 
cularem,  cum  ipse  sit  incapax  alicujus  dominii, 
quidquid  acquirit,  isti  ecclesiae  ad  quam  translatus 
est,  etiamsi  per  solam  habitationem  et  domicilium 
translatus  sit,  acquirit.  Si  autem  ejectus  sine  ulla 
ad  aliquam  ecclesiam  translatione  vivat,  videtur 
tunc,  quidquid  acquirit,  suae  semper  religioni  ac- 
quirere, uti  etiamsi  injuste  ac  temere  fuerit  ejectus, 
quia  tunc  nulli  alteri  jus  ad  illud  acquiritur. 

CAPUT  VII. 

De  licita  religiosi  vita  extra  monasterium. 

Dico  : Certum  est  posse  religiosum  ex  legitima 
facultate  seu  licentia  extra  monasterium  vivere,  et 
hanc  facultatem  non  tantum  papa,  sed  etiam  prae- 
latus regularis  secundum  jus  commune,  aut  specia- 
lia religionis  privilegia,  potest  dare;  sed  si  praelatus 
regularis  eam  det  sine  legitima  causa,  quae  debet 
esse  valde  gravis,  v.  gr.  publica  Ecclesiae,  populi, 
aut  patroni  insignis  utilitas,  etc.,  erit  et  illicita  et 
invalida;  si  papa  det,  erit  quidem  valida  sed  illi- 
cita, eamque  sic  petens  et  ea  utens  peccat,  llaec 
facultas  potest  concedi  vel  ad  determinatum  vel  ad 
indeterminatum  tempus , sed  non  irrevocabiliter. 
Qui  sic  extra  monasterium  vivit  legitima  cum  causa 
et  licentia,  debet  servare  regulas  paupertatis,  nihil 
habendo  proprium,  sed  tantum  usum  rerum  neces- 
sariarum ad  vitam  cum  continua  dependentia  a vo- 
luntate superioris  : illi  tamen  concedenda  est  quae- 
dam  generalis  ac  permanens  licentia  dandi  et  acci- 
piendi juxta  superioris  aut  regulae  determinationem. 

CAPP.  VIII,  IX. 

An  liceat  professo  transire  propria  auctoritate  a sua 

religione  ad  aliam. 

Pico  1 : Transitus  ab  una  religione  ad  aliam  ex 
natura  rei,  per  se  non  est  malus,  etiam  propria 
auctoritate  factus,  modo  fiat  ad  religionem  stri- 
ctiorem ac  perfectiorem;  quia  ipsamel  professionis 
traditio,  licet  fiat  religioni,  non  fit  principaliter 
propter  religionem,  sed  propter  religiosum  et  ejus 
perfectionem,  ideoque  semper  censetur  reservata 
facultas  statum  perfectiorem  assumendi,  seu  trans- 
eundi ad  religionem  strictiorem,  etiamsi  fecisset  vo- 
tum non  transeundi  ad  aliam  religionem,  sive  ante 
religionis  ingressum,  sive  post  professionem  : trans- 
itus tamen  ad  laxiorem  aut  aequalem  religionem  , 
propria  auctoritate  seu  absque  dispensatione  factus 
est  illicitus;  hujusmodi  enim  transitus  est  contra 
jus  acquisitum  tali  religioni.  Deinde  etiam  ille,  qui 
est  licitus  ex  natura  rei,  non  est  consulendus,  nec 


expedit  nec  potest  fieri  licite  sine  assensu  aut  judi- 
cio praelati,  et  cum  periculo  graviter  infamandi 
prius  monasterium  ; ideoque  occulta  fuga,  etiam  hoc 
titulo  inita,  videtur  vix  posse  moraliter  excusari  a 
peccato  mortali. 

Dico  2 : Ut  judicetur  quaenam  religio  sit  perfectior 
ac  strictior,  non  tantum  spectanda  est  vitae  asperi- 
tas, sed  etiam  et  maxime  excellentia  finis,  actualis 
regulae  observantia,  securitas,  etc.  In  dubio  stan- 
dum est  judicio  praelati,  sine  quo  non  licet  transire 
ab  una  ad  aliam  religionem  ; vel  exspectanda  a 
sede  apostolica  dispensatio. 

CAPUT  X. 

Quomodo  ex  vi  juris  communis  liceat  transire  ab  una 
religione  ad  aliam  arctiorem. 

Dico  1 : Ex  vi  juris  communis  potest  religiosus 
transire  ad  religionem  perfectiorem  sine  quidem 
dispensatione,  sed  non  sine  licentia  praelati,  saltem 
petila.  Et  hoc  habet  etiam  locum  in  iis  qui  dicun- 
tur  conversi,  vel  conversa’,  vota  religionis  emitten- 
tes ; ac  in  oblatis  qui  religiosa  vota  non  emiserunt. 
Quoad  decretum  Urbani  II  prohibens,  ne  canonicus 
regulariter  professus  fiat  monachus,  varias  potuit 
habere  rationes  ad  id  tunc  prohibendum ; et  quia 
monachi  ex  sua  prima  institutione  erant  laici,  etc. 
Contra  vero  non  hinc  sequitur  posse  monachum 
strictioris  observantia;  transire  a sua  religione  ad 
canonicorum  regularium  religionem  quasi  strictio- 
rem aut  perfectiorem. 

Dico  2 : Ad  hunc  transitum  requiritur  sub  mor- 
tali licentia  istius  praelati  ad  quem  tale  negotium 
juxta  religionis  statuta  ac  mores  perlinet,  v.  gr. 
abbatis,  vel  provincialis,  vel  generalis,  licentia,  in- 
quam, sincere  et  humiliter  petita;  non  tamen  ne- 
cessario obtenta , si  injuste  denegetur.  Gaeterum 
ista  licenti*  petitio,  variis  varie  opinantibus,  non 
videtur  esse  de  substantia  et  valore  ejusmodi  trans- 
itus ; ideoque  si  transitus  fuerit  factus  absque  li- 
centia petita  ad  religionem  certo  et  manifeste 
arctiorem  seu  perfectiorem,  professio  in  ea  emissa 
erit  valida  ex  vi  juris  communis,  ac  professus  non 
potest  ad  priorem  religionem  resumendam  cogi  ; 
ista  enim  petita  licentia  est  tantum  necessaria,  ut 
actus  licite  fiat,  non  vero  ut  valide. 

CAPUT  XI. 

An  ex  vi  juris  communis  liceat  transire  ab  una  reli- 
gione ad  aliam  tvqualem,  vel  minus  strictam. 

Dico  1 : Certum  est  non  posse  transitum  ad  re- 
ligionem aequalem  fieri  a religioso,  sine  facultate 
non  solum  petita,  sed  etiam  obtenta,  quia  jus  ca- 
nonicum concedit  tantum  transitum  ad  arctiorem 
cum  licentia  petita,  non  obtenta.  Potestas  dandi 
hanc  licentiam  videtur  esse  in  generali,  provinciali 
et  abbate,  sed  non  possunt  eam  dare  sine  legitima 
causa. 

Dico  2 : Certum  est  etiam  jure  ecclesiastico  com- 
muni non  esse  licitum  transire  ad  laxiorem  reli- 

gionem  sine  legitima  dispensatione,  quse  si  detur 
sine  justa  causa,  vel  ab  ipso  papa,  videtur  esse  in- 
valida, adeoque  professio  nulla.  Hanc  licentiam 
transeundi  ad  laxiorem  religionem  datam  cum  causa 
a praelatis  papa  inferioribus,  non  valere  probabilius 
est  (Glossa,  Rebuffus,  Antoninus,  etc.,  contra  Inno- 
centium, Sylvestrem,  Navarram,  etc.).  Ad  justam 
autem  licentiae  seu  dispensationis  causam,  ordinarie 
majus  religiosi  transeuntis  commodum,  et  spiri- 
tualis utilitas  sufficit;  et  si  cum  illa  accedat  etiam 
religionis  utilitas,  mullo  magis  sufficiet. 

CAPUT  XII. 

An  spectato  speciali  religionum  jure  seu  induitis  sit 
licitus  transitus  ad  aliam  religionem. 

Dico  1 : In  unaquaque  religione  praeter  jus  com- 
mune, habentur  specialia  ejus  privilegia  ac  jura  ; 
inulta  enim  emanarunt  apostolica  indulta  quibus  sic 
transitus  prohibitus  est  vel  absolute  vel  cum  aliqua 
limitatione,  v.  gr.  per  bullam  ultimam  Pauli  III, 
nullus  in  Societate  Jesu  professus,  vel  per  tria  vota 
substantialia  admissus,  potest  ad  aliam  religionem, 
excepta  Carthusia,  transire  sub  poena  excommuni- 
cationis ipso  facto  incurrenda  tam  a transeuntibus, 
quam  a recipientibus,  etc.,  absque  obtenta  licen- 
tia. Hinc  sequitur  etiam  ad  strictiorem  religionem 
transitum  sine  obtenta  licentia  ei  esse  prohibitum ; 
quae  tamen  licentia,  dum  causa  transitus  judicatur 
esse  legitima,  non  debet,  nec  potest  denegari ; sed 
si  quis  sine  ejusmodi  facultate  transiret,  censendus 
sane  foret  apostata  ab  ordine.  Dum  pro  illo  trans- 
itu exsequendo  certum  aliquod  temporis  spatium, 
v.  gr.  trimestre,  vel  alia  conditio  determinatur, 
quomodo  servanda  sit  et  quomodo  violetur , ex 
verbis  ipsius  privilegii  vel  ex  modo  praecipiendi, 
satis  colligitur.  In  praedicto  privilegio  additur,  ut  si 
translatus  nolit  vel  non  possit  in  isto  alio  erdine 
perseverare  aut  proliteri,  teneatur  sine  mora  ad 
suam  religionem  reverti ; imo  si  iste  translatus  post 
professionem  in  alio  ordine  factam,  eum  deserat 
vel  ut  in  saeculo  maneat,  vel  ut  ad  laxiorem  ordi- 
nem transeat,  statuitur  ibidem  ut  subjaceat  jurisdi- 
ctioni suce  primce  religionis. 

Dico  2 : Certum  est  religionum  prcelatos  posse 
dare  suis  licentiam,  imo  et  interdum  debere,  trans- 
eundi ad  aliam  religionem  arctiorem  seu  perfectio- 
rem. Hinc  quotiescunque  Societatis  Jesu  praelatus 
judicarit  vel  ad  bonum  suce  religionis,  suive  reli- 
giosi non  professi,  sed  tantum  per  vola  simplicia 
approbati,  expedire,  potest  dare  ei  licentiam,  ut  ad 
aliam  religionem  etiam  laxiorem  transeat , quia 
Societas  habet  potestatem  dimittendi  illum  etiam  a 
suis  votis  liberum.  Ex  vi  tamen  praedicti  indulti  non 
potest  dare  licentiam  professis  quibusvis  transeundi 
ad  aliam  religionem  laxiorem ; sed  tantum  per 
bullam  Gregorii  XIII  anni  1582,  potest  generalis 
eis  professis,  quos  judicaverit  esse  e Societate  eji- 
ciendos, dare  licentiam  transeundi  ad  quamlibet 
aliam  religionem,  etiam  laxiorem. 


470 

CAPUT  XIII. 

.4«  religiosus  legitime  transiens  ad  aliam  religionem, 
possit  secum  aliquod  peculium  transferre. 

Dico  1 : Religiosus  valide  et  licite  transiens  ad 
aliam  religionem,  non  potest  secum  deferre  aliquid 
ex  bonis  quae  priori  religioni  quovis  titulo  compara- 
verat vel  donatione,  vel  industria,  vel  alio  modo, 
aut  ipse  religioni  donaverat  : quia  religiosus  nihil 
sibi  acquirit,  sed  religioni ; et  rerum,  quas  acquirit 
aut  habet,  tantum  purum  facti  usum  habet. 

Dico  2 : Quamvis  nec  libros  secum  possit  de- 
ferre, tamen  videtur  quasi  probabiliter  posse  sua 
manuscripta  juxta  morem  suae*  religionis  secum 
asportare  a quibus  sua  scientia  pendet,  et'  quam 
potest  secum  deferre,  adeoque  et  manuscripta  tan- 
quarn  accessoria;  non  potest  tamen  artis  suae  in- 
strumenta. 

CAPUT  XIV. 

An  cum  religioso  transeunte,  transeant  etiam  bona 
immobilia  vel  pretiosa  mobilia,  quce  forte  ratione 
illius  pertinebant  ad  priorem  religionem. 

Dico  1 : Religiosus  transiens  ad  aliam  religionem, 
non  potest  tuta  conscientia  per  vim  aut  fraudem 
secum  transferre  bona  immobilia  aut  mobilia  pre- 
tiosa sine  consensu  monasterii,  ex  quo  recedit,  nec 
monasterium  tenetur  ex  justitia  ea  donare  quoad 
proprietatem,  usumfructum,  aut  usum,  seclusa 
exceptione,  quae  interdum  ob  accidentales  circum- 
slantias  evenire  potest.  Duobus  enim  modis  ista 
bona  possunt  obvenire  priori  monasterio  seu  priori 
religioni  : i°  ex  vi  juris  communis,  seu  ex  vi  pro- 
fessionis in  ea  factae,  tunc  haec  religio  non  potest 
illis  privari  saltem  quoad  proprietatem  ob  transitum 
personae  ; quia  jure  quasi  haeredilario  acquisivit  ab- 
solutum eorum  dominium  independenter  ab  actuali 
exsistentia  seu  perseverantia  istius  personae  in  tali 
religione  vel  monasterio.  Idemque  dic  de  bonis  quae 
post  professionem  talis  religiosi  adveniunt  mona- 
sterio per  necessariam  successionem,  quatenus  re- 
praesentat seu  induit  ejus  personam.  Atque  haec 
omnia  intellige  de  bonis  non  tantum  quoad  pro- 
prietatem, sed  etiam  quoad  usumfructum,  et  usum: 
usus  enim  et  ususfructus  ex  natura  rei  pertinet  ad 
eum  qui  habet  proprietatem,  nisi  aliquod  pactum 
aut  jus  obstet.  2°  Ex  liberali  voluntate  et  donatione 
religiosi  distincta  a traditione  suae  personae,  ante 
suam  professionem,  aut  in  ipsa  sua  professione  fa- 
cta ; tunc  si  istorum  bonorum  donatio  sit  facta  sine 
ulla  conditione  aut  limitatione,  monasterium  habet 
eorum  dominium,  adeoque  etiam  usumfructum, 
quomodocunque  egrediatur  religiosus  : hic  enim 
post  professionem  non  habet  majorem  actionem  ad 
eorum  usumfructum,  quam  si  nihil  dedisset,  aut 
quam  habeat  quilibet  alius  religiosus  professus  ejus- 
dem monasterii,  ut  patet  in  monialibus  sic  trans- 
euntibus ad  aliud  monasterium,  quarum  dotes  in- 
priori  remanent.  Si  autem  in  donatione  apposita  sst 

conditio  voto  paupertatis  non  repugnans,  v.  gr.  ut 
in  casu  transitus  ad  aliud  monasterium,  teneatur 
primum  monasterium  dare  vel  alimenta,  vel  com- 
petentem dotem,  tunc  conditio  implenda  esset.  Hinc 
sequitur,  si  religiosus  vel  religiosa  ex  dispensatione 
papae,  quantumvis  justa,  ad  saeculum  revertatur  a 
vinculo  professionis  et  votorum  libera,  non  posse 
secum  deferre  bona,  quae  religioni  absolute  donave- 
rat, sine  religionis  consensu,  nisi  papa  id  ipsum  in 
sua  dispensatione  specialiter  concedat. 

Dico  2 : Quamvis  Societas  Jesu,  iis  qui  post 
emissa  vota  simplicia  e religione  egrediuntur,  non 
teneatur  ex  justitia  restituere  bona  quae  ipsi  abso- 
lute sine  ulla  conditione  donarunt,  ex  quadam  ta- 
men aequitate,  et  ad  tollendam  omnem  offensionis 
occasionem,  potest  licite  vel  omnia,  vel  aliquam 
eorum  partem  priori  domino  reddere,  vel  eorum 
pretium ; quia  haec  non  censetur  alienatio  simplici- 
ter bonorum  religionis,  sed  quaedam  justa  dispen- 
satio necessaria  ad  conservandam  libertatem  pro 
dimittendis  personis  quae  sibi  non  conveniunt.  Imo 
ex  praxi  et  consuetudine  illius  instituto  consenta- 
nea, videntur  haec  bona  a principio  acceptari  cum 
potestate  et  libertate  illa  dimittendi  cum  persona, 
si  fuerit  expediens  ad  aedificationem  et  finem  reli- 
gionis, elc. 

CAPUT  XV. 

An  cum  religioso  translato  transferantur  praerogati- 
vae, quibus  in  priore  religione  {ruebatur. 

Dico  I : Omnis  praerogativa  praecise  fundata  in 
professione  primae  religionis,  et  in  ejus  regula,  v. 
gr.  praerogativa  antiquitatis  cum  suis  consequenti- 
bus, etc.,  non  transit  cum  persona,  sed  transitu 
consummato  amittitur.  Hinc 

Dico  2 : Postquam  translatus  ad  aliam  religionem 
ibi  professus  est,  tunc  habet  omnem  praerogativam, 
facultatem  aut  capacitatem  , quam  alii  religiosi 
ejusdem  religionis  habent  ex  vi  suae  professionis  et 
regulae,  nisi  per  jus  specialiter  aliquid  prohibeatur, 
v.  gr.  per  Clemenlinam  primam  De  regularibus, 
statuitur  -ut  Mendicantes  omnes  qui  ad  religiones 
non  Mendicantes  transierint,  vocem  aut  locum  in 
capitulo  habere  nequeant,  nec  assumi  possint  ad 
prioratus,  ad  administrationes , ad  officia,  v.  gr. 
oeconomi,  syndici,  etc.,  ad  curam  animarum,  ad  re- 
gimen, nec  ad  ea  exercenda  loco  aliorum.  Ac  conci- 
lium Tridentinum  (sess.  14,  cap.  11  De  reform.) 
vult  ut  taliter  translatus  in  claustro  maneat  perpe- 
tuo, sitque  incapax  quorumvis  beneficiorum  saecu- 
larium, etiam  curatorum.  Non  hoc  tamen  impedit, 
quominus  praelatus  possit  taliter  ac  legitime  trans- 
lato dare  justa  ex  causa  licentiam  vivendi  extra 
claustrum,  sicut  aliis  suis  subditis,  modo  ea  non 
detur  titulo  beneficii  saecularis,  quia  concilium 
solum  prohibet  transitum  fieri  eo  fine  ut  transla- 
tus maneat  extra  claustrum  : factus  quidem  aliter 
esset  illicitus,  sed  non  invalidus.  Deinde  conci- 


lium loquitur  de  transitu  ad  alium  distinctum  ordi- 
nem. 

CAPP.  XVI,  XVII. 

Ad  quid  teneatur  religiosus  factus  episcopus  circa  vo- 
tum castitatis  , paupertatis  et  obedientice. 

Dico  1 : Religiosus  cum  fit  episcopus,  non  amit- 
tit substantialem  religiosi  statum.  (D.  Thomas,  et 
alii  communiter.)  Status  enim  religiosus  quoad 
substantiam  seu  quoad  observationem  trium  voto- 
rum non  repugnat  cum  episcopali  : quia  primo 
obligatio  servandae  castitatis,  aliquo  modo  augetur 
per  consecrationem  episcopalem  , deinde  votum 
paupertatis  etiam  in  eo  manet  quoad  vinculum,  et 
substantialem  ejus  effectum,  id  est  incapaci  talem 
dominii  et  proprietatis  bonorum,  utpote  episcopo 
non  necessariae,  nec  indecentis.  Attamen  in  episco- 
po religioso  in  usu  paupertatis  sive  in  usu  bonorum 
temporalium  major  licentia  licita  est,  quam  antea 
erat.  Hinc,  1°  secluso  dominio,  cujus  incapax  est, 
potest  acquirere  bona  omnibus  modis  quibus  potest 
episcopus  saecularis  per  donationem,  per  contractum 
honestum,  per  testamentum,  imo  etiam  per  neces- 
sariam et  legitimam  successionem  r horum  autem 
bonorum,  quae  acquirit,  dominium  acquiritur  ipsius 
ecclesiae,  excepto  dominio  legitimae  successionis,  si 
ante  translationem  ad  episcopatum,  jam  fuisset  ac- 
quisitum religioni,  sed  sine  actuali  ejus  acceptione 
ac  usu.  2°  Praedicta  bona  in  episcopatu  acquisita 
potest  licite  possidere,  et  apud  se  tenere  seu  reti- 
nere ; quae  autem  prius  in  religione  seu  in  monaste- 
rio acquisierat  seu  habebat,  v.  gr.  peculium,  li- 
bros, etc.,  quae  de  praelati  licentia  habebat,  non 
potest  amplius  retinere,  sed  debet  religioni  reddere. 
Si  autem  transferatur  ab  uno  episcopatu  ad  alterum 
episcopatum,  bona  in  priori  episcopatu  acquisita  ex 
ejus  redditibus  ac  fructibus,  videntur  debere  illi  ea 
relinqui;  sed  quae  jure  haereditario,  aut  alio  pecu- 
liari ac  saeculari  titulo  acquisivit,  verisimile  est 
translata  persona  ad  alium  episcopatum,  ea  simul 
cum  persona  transferri.  3°  Ipso  jure  , ut  sic 
dicam,  et  ex  vi  tituli  episcopatus , potest  li- 
bere dispensare  seu  expendere  praedicta  bona  in 
quemvis  usum  aliunde  sibi  non  prohibitum  sine 
dependentia  a voluntate  praelati  regularis,  sicut 
episcopus  saecularis ; sed  non  cum  tanta  amplitu- 
dine, magnificentia,  pompa  ac  sicut  episcopus  sae- 
cularis. 

Dico  2 : Quamvis  episcopus  regularis  substan- 
tiale obedientiae  votum  retineat,  ratione  tamen  il- 
lius non  tenetur  suae  religionis  praelatis  obedire,  sed 
soli  summo  pontifici  subesse,  utpote  supremo  reli- 
gionis praelato.  Hoc  etiam  intellige  de  regulari  epi- 
scopo tantum  titulari  non  habente  proprium  episco- 
patum ; et  hic  si  intra  alterius  episcopi  dioecesim 
lrabitet,  sive  sit  religiosus  de  religione  exempta,  sive 
non  exempla,  ex  vi  voti  sui  obedientiae  non  subja- 
cet, nec  tenetur  parere  isti  episcopo,  sed  ex  vi  suae 
consecrationis  soli  summo  subest  pontifici. 

Dico  5 : Episcopus  regularis  non  tenetur  per  sc 
ac  directe  observare  religionis  constitutiones,  nisi 
quoad  ea  quae  sunt  alicujus  voti  materia,  vel  per 
legent  ecclesiasticam  statuta  sunt,  quia  illae  con- 
stitutiones non  obligant,  nisi  ut  praelatorum  aut 
capitulorum  religionis  praecepta  ; sed  talis  episco- 
pus non  tenetur  obedire  praelatis,  ergo  nec  hujus- 
modi legibus,  seu  praeceptis.  Hinc  nec  obligatur  ad 
observationem  regulae,  quia  regula  solum  obligat 
tanquam  lex  huic  communitati  seu  ejus  membris 
imposita  : sed  religiosus  cum  fit  episcopus,  desiit 
esse  membrum  istius  communitatis ; ergo  illis  non 
obligatur.  Si  tamen  in  aliqua  religione  praeter  tria 
substantialia  vola,  liant  alia  specialia  quae  cum  statu 
episcopali  non  repugnant,  v.  gr.  votum  abstinendi 
a carnibus  in  religione  Minimorum,  votum  obe- 
diendi  summo  pontilici  circa  missiones  obeundas  in 
Societate  Jesu,  etc.,  illis  adhuc  obligatur  ut  prius. 
Item  obligatur  ad  deferendum  suae  religionis  habi- 
tum, ex  cap.  Clerici  2 De  vita  et  honest.  eleric., 
ubi  dicitur  : Pontifices  autem  in  publico  et  in  eccle- 
sia superindumentis  lineis  utantur,  nisi  monachi 
fuerint,  quos  oportet  ferre  habitum  monachalem ; 
imo  juxta  quosdam  tenetur  sub  poena  excommuni- 
cationis, ex  cap.  2 Ne  clerici  vel  monachi,  in  6. 
Hinc  ulterius  sequitur  episcopum  regularem  non 
obligari  in  conscientia  etiam  sub  veniali  per  se  lo- 
quendo ad  observantias  suae  regulae ; adeoque  ubi  ab- 
stinentia a carnibus  vel  jejunium  est  solum  ex  regula, 
vel  ex  ejus  praecepto, et  non  ex  speciali  voto,  eum  posse 
licite  eo  die  carnes  comedere,  non  jejunare,  quia 
jam  ipse  regulari  observantia  non  est  astrictus. 

CAPUT  XVIII. 

An  episcopus  reputaris  gaudeat  sum  religionis  gratiis 
ac  privilegiis;  quid  de  cardinali  regulari. 

Dico  1 : Gratiae  et  indulgentiae  status  religiosi 

quibus  potest  episcopus  frui  sine  suae  religionis  in- 
commodo, et  quae  spectant  singulas  religionis  per- 
sonas, in  illo  perseverant,  perseverat  enim  esse 
religiosus ; sed  eae,  quarum  usus  redundaret  in 
onus  religionis  aut  monasterii , et  quae  corpus 
religionis  quatenus  tale,  spectant,  non  perseve- 
rant. • 

Dico  2 : Omnia,  quae  diximus  de  religioso  facto 
episcopo,  eodem  modo  locum  habent  in  cardinali 
religioso,  etiamsi  non  sit  episcopus,  debetque  suae 
religionis  habitum  etiam  deferre;  sed  si  liat  papa, 
hac  obligatione  liberatur. 

CAPUT  XIX. 

An  religiosus  professus  possit  ad  beneficium , aut  ad 
dignitatem  episcopali  inferiorem  transire. 

Dico  i : Religiosa  professio  per  se  et  ex  vi  sua 
non  reddit  personam  incapacem  beneficii  ecclesia- 
stici sive  quoad  jus  spiritualium  ministeriorum, 
sive  quoad  emolumentum  et  usum  fructuum  tem- 
poralium; nec  incapacem  dignitatis  episcopatu  in- 


ferioris, etiam  curam  animarum  habentis,  v.  gr. 
prioratus,  etc.  Dum  quaedam  jura  a beneficiis  n» 
nachos  excludunt,  agunt  de  monachis  laicis,  quales 
olim  erant.  Hinc  religiosus  secundum  jus  canoni- 
cum est  capax  beneficii  tum  saecularis,  tum  regula- 
ris, imo  si  hoc  beneficium  regulare  sit  pleno  jure 
subjectum  monasterio,  per  solam  sui  praelati  volun- 
tatem, potest  ad  illud  transferri,  et  juberi  ad  acce- 
ptandum, in  quo  tenetur  servare  regulam,  quantum 
extra  monasterium  et  in  privata  domo  servari  po- 
test. Unde 

Dico  2 : Religiosus  habens  beneficium,  pleno 
jure  suse  religioni  subjectum  ad  nutum  praelati  au— 
feribile,  cujus  tamen  redditus  non  sunt  uniti  seu  ap- 
plicati monasterio  aut  mensae  abbatiali,  fructus 
acquisitos  intuitu  istius  sui  beneficii , acquirit  suae 
ecclesiae,  non  monasterio;  secus,  si  redditus  sint 
monasterio  uniti.  Quamvis  enim  sil  subditus  regu- 
lae et  obedientiae  monasterii,  non  tamen  ob  hoc 
ilii  acquirit  dicta  bona,  horumque  liberam  habet 
adminislrationem  seu  independentem  a voluntate 
sui  praelati  regularis,  et  prout  convenit  beneficia- 
rio, potest  ea  expendere,  ac  dare  ; imo  si  amovea- 
tur, et  ad  monasterium  revocetur,  potest  sccum 
deferre  ad  monasleiium,  cui  slatim  incorporata 
erunt.  Quoad  vero  alia  bona  non  ex  beneficio,  sed 
aliunde  acquisita  praecise  ratione  suae  personae,  v. 
gr.  per  liaereditariam  successionem,  vel  per  donatio- 
nem, vel  recipiendo  potius  quam  agendo,  etc., 
juxta  Bartholum  contra  Navarram  illa  acquirit  non 
ecclesiae,  sed  suo  monasterio;  manet  enim  actu 
subjectus  et  unitus  suo  monasterio. 

Dico  5:  Hujusmodi  beneficiarius  regulae  subditur 
in  iis,  quae  cum  cura  sui  beneficii  compatiuntur, 
non  autem  in  iis  quae  illi  repugnant ; subditur  quo- 
que praelato  in  iis  quae  praecipit  ad  bonum  beneficii 
seu  suae  ecclesiae,  si  haec  exempta  sit  ab  ordinario; 
secus,  si  sit  episcopo  subjecta;  et  si  hoc  beneficium 
sit  manuale,  seu  ad  arbitrium  praelati  auferibile  ut 
est  jure  ordinario,  praelato  revocanti  sc  au  mona- 
sterium et  se  amoventi  a beneficio  tenetur  parere. 

Dico  4 : Ut  religioso  possit  conferri  beneficium 
regulare,  quod  non  est  pleno  jure  subjectum  mona- 
sterii aut  praelati  potestati,  requiritur  duplex  vo- 
luntas ac  consensus,  nempe  episcopi  cui  talis  ec- 
clesia subjecta  est,  et  praelati  cui  iste  religiosus 
subest;  cumque  hoc  beneficium  sit  perpetuum, 
non  potest  religiosus  ab  illo  amoveri  ad  arbitrium 
praelati;  et  quidquid  tunc  acquirit  etiam  per  suc- 
cessionem liaereditariam  aut  alio  speciali  modo, 
non  monasterio,  sed  ecclesiae  suae  acquirit. 

Dico  5 : Religiosus  non  potest  transferri  ad  bene- 
ficium saeculare  (per  quod  etiam  parochiale,  aut 
habens  annexam  animarum  curam  intelligitur)  sine 
papae  dispensatione,  etiam  de  licentia  sui  abbatis; 
sic  autem  translatus  aequiparatur  religioso  trans- 
lato ad  episcopatum  quoad  paupertatem,  obedien- 
liam,  etc.,  de  quo  supra. 

TRACTATUS  NONUS. 

DE  VARIETATE  RELIGIONUM. 


LIBER  PRIMUS. 

De  varietate  religionum  in  genere. 


CAPP.  I,  II. 

An  religionum  varietas  expediat,  et  an  bene  divi- 
datur religio  in  solitariam  et  coenobiticam. 

Dico  1 : Religionum  varietas  in  Ecclesia  valde 
expedit,  multumque  conducit  ad  illius  decorem  et 
utilitatem,  majusque  Dei  obsequium  : ita  Catholici 
contra  haereticos;  quia  status  religionum  proponitur 
hominibus  tanquam  via  ad  perfectionem  acquiren- 
dam utilissima.  Unus  autem  vivendi  modus,  seu 
una  tantum  et  eadem  religio,  non  potest  omnibus 
esse  apta  ob  diversas  eorum  complexiones  et  pro- 
pensiones ; ideo  utilissimum  fuit  quasdam  esse  reli- 
giones ad  vitam  contemplativam  ordinatas,  alias  ad 
activam,  alias  ad  mistam,  ut  omnes  possent,  quod 
sibi  magis  expediret,  eligere.  Licet  ergo  omnes  re- 
ligiones in  substantiali  religiosi  status  ritu  conve- 
niant, distinguuntur  tamen  ex  peculiari  fine  quem 
unaquaeque  sibi  proponit,  et  ex  mediis  seu  exer- 
citiis quibus  ad  eum  assequendum  utitur. 

Dico  2:  Vita  religiosa  olim  dividebatur  in  solita- 
riam, quam  quaedam  virgines  tunc  agebant  in  domo 
privata  postquam  coram  episcopo  vota  emiserant,  ac 
virginitatis  velum  acceperant,  vel  ad  quam  nonnulli 
religiosi  e coenobio  transibant ; et  in  coenobiticam, 
quae  in  religiosa  communitate  aut  societate  agitur. 
Haec  autem  divisio  nunc  vix  locum  habet,  quia  licet 
adhuc  sint  qui  vitam  solitariam  agunt,  et  eremitae 
dicuntur,  tamen  vel  sunt  professi  sub  obedientia 
alicujus  regulae  religiosae  sub  qua  vivunt  in  eremo, 
sicque  sunt  vere  religiosi  et  ad  coenobiticam  com- 
munitatem pertinentes  : vel  nullam  religionis  profes- 
sionem emiserunt,  et  hi  non  sunt  rebgiosi,  nec  cen- 
sentur, juxta  multos  doctores,  personae  ecclesiasticae, 
nec  privilegio  clericali  gaudere.  An  vero  idem  sen- 
tiendum sit  de  antiquis  eremicolis,  Paulo,  et  simili- 
bus, non  liquet. 

Dico  3:  Solitaria  vita,  quae  cum  licentia  praelati, 
mutando  contemplativam  coenobii  vitam,  assumitur, 
juxta  D.  Thomam,  videtur  quidem  simpliciter  esse 
perfectior  ccenobilica , utpote  contemplationis  et 
perfectionis  terminus  ; sed  status  religiosus  in  vi- 
ta communitatis  longe  est  utilior  et  securior,  adeo- 
que  praeferendus  vitae  solitariae  statui. 

CAPP.  III,  IV. 

De  religiosis  militaribus  conjugatis. 

Dico  1 : Recte  potest  militaris  religio  institui,  non 


piaecise  ad  bellum  justum,  sed  ad  pium  et  religiosum 
gerendum  pro  tuenda  religione  ac  fide,  et  pro  Dei 
populo  ab  injuriis  infidelium  aut  haereticorum  vindi- 
cando : cum  hoc  enim  vivendi  modo  possunt  stare 
tria  substantialia  religionis  vota  et  religiosa  traditio, 
adeoque  status  religiosus ; cumque  illi  qui  in  hoc 
statu  vivunt,  sint  laici,  non  eis  officit  irregularitas 
quae  incurritur  in  bello  per  internecionem,  utpote 
nec  peccaminosa  nec  per  se  intenta. 

Dico  2 : Religiones  militares  quae  a sua  primaeva 
institutione  integrae  castitatis,  paupertatis  et  obe- 
dientiae  vota  continent,  quandiu  in  illo  statu  ac  inte- 
gritate permanserunt,  verae  ac  proprie  religiones 
fuerunt.  Illae  autem  quae  vel  a principio  professae 
sunt  tantum  conjugalem  castitatem  cum  duobus 
aliis  votis,  vel  per  relaxationem  a papa  concessam 
ad  talem  statum  defecerunt,  quamvis  juxta  Navarram 
et  alios  communiter,  sint  vere  et  simpliciter  religio- 
nes, militesque  in  eis  professi  quoad  statum  sint 
proprie  religiosi,  cum  ad  eum  eis  sufficiat  votum 
ejusmodi  castitatis,  id  est  conjugalis,  tamen  quoad 
usum  et  observantiam  reipsa  non  vivunt  simpliciter 
religiose,  sed  tantum  secundum  quid : id  est  parum 
habent  de  exercitio  perfectionis  et  religionis.  Id  ta- 
men non  impedit  quominus  juxta  suam  institutionem 
et  religionis  substantiam  habeantur  religiosi;  in  bul- 
lis enim  pontificiis  dicuntur  et  habentur  personae 
ecclesiasticae,  gaudent  privilegio  canonis  et  fori, 
specialiter  assumptae  sunt  sub  protectione  summi 
pontificis  tanquam  divino  cultui  dicatae;  in  jure  ve- 
niunt nomine  religiosorum,  etc.  Vide  plura  apud 
Suarez,  uti  et  circa  caput  sequens. 

CAPP.  V,  VI. 

An  religio  bene  dividatur  in  contemplativam  et 
activam;  et  utra  sit  perfectior. 

Nota  : Vita  activa  est  illa  quae  principaliter  ex- 
ternis actionibus  vacat  in  aliorum  salutem  ; contem- 
plativa, quae  principaliter  divinae  cognitioni  et  amo- 
ri incumbit : ita  ut  activa  non  excludat  omnem  con- 
templationem, nec  contemplativa  omnem  actionem 
externam. 

Dico  i : Religio  satis  apte  dividitur  in  vitam  acti- 
vam, contemplativan  et  mistam.  Contemplativa  est 
quae  per  se  et  ex  institutione  sua  praecipue  in  Dei 
laudibus  occupatur,  quales  sunt  monasticae.  Activa 
est  quae  ad  opera  misericordiae  erga  proximum  exer- 

cenda  praecipue  instituta  est,  quales  sunt  religiones, 
quae  curandis  infirmis,  redimendis  captivis,  aut  aliis 
ejusmodi  piis  operibus  incumbunt.  Mista  est  quae 
ulramque  quasi  aequaliter  complectitur,  quales  sunt 
religiones:  Mendicantes,  quae  et  contemplationi  et 
proximorum  saluti,  verbo  Dei,  doctrina,  aliisque 
exterioribus  exercitiis  incumbunt. 

Dico  2 : Juxta  Henriquez,  religio  pure  contem- 
plativa praeferenda  est  et  activae  et  mistae,  quia  vita 
pure  contemplativa  est  aptior  ad  meritum  et  ad  di- 
vini amoris  augmentum  ; imminuit  magis  peccata, 
frequenliorem  habet  Dei  memoriam,  est  angelis  et 
beatis  similior,  etc.  Sed  quamvis  illa  ex  suo  genere 
sit  securior,  magisque  ab  externis  erga  proximum 
actionibus,  et  ab  hominum  consortio  et  tumultu  se- 
juncta, tamen,  juxta  D.  Thomam  et  alios  commu- 
nius, religio  ex  sua  institutione  mista  praeferenda 
est  pure  contemplativae,  et  pure  activae  quoad  per- 
fectionem, dignitatem  et  utilitatem : quia  in  hoc 
dantur  occasiones  exercendi  cum  charitate  simul 
plures  et  excellentiores  virtutes,  habetur  major  com- 
moditas consequendi  majorem  Dei  cognitionem,  et 
ejus  charilatem  altiori  modo  exercendi,  seque  offe- 
runt plures  occasiones  sustinendi  Dro  illo  pios  labo- 
res, et  patiendi  mala,  etc. 

CAPUT  VII. 

An  reliaio  recle  dividatur  in  monachalem  et 
clericalem.  ' 

Respondeo  affirmative.  Monachi  enim  fuerunt 
olim  laici  fere  usque  ad  tempora  Gregorii,  et  cleri- 
corum religio  ab  apostolis  coepta,  continuo  duravit 
usque  ad  tempora  Augustini.  Generice  autem  con- 
veniunt in  vera  religiosi  status  substantia,  et  in 
variis  religionis  accidentalibus  ritibus,  v.  gr.  in  vita 
communi,  in  vitae  religiosae  observantia,  etc.  Speci- 
fice disconveniunt  in  suo  line,  finis  enim  religionis 
clericalis  sunt  divina  ministeria,  non  autem  rnona- 
chalis;  deinde  in  mediis  ad  suum  quaeque  finem  con- 
sequendum accommodatis,  in  habitu  diverso,  cum 
monachalis  sit  cucullus,  non  vero  clericalis ; deni- 
que in  corporis  austeritatibus,  quae  sunt  magis  pro- 
priae monachis  quam  clericis.  Quoad  antiquitatem, 
utraque  videtur  aequalis,  et  a tempore  apostolorum 
ineoepisse;  et  quoad  praestantiam,  se  habent  inter 
se  sicut  excedens  et  excessum. 

CAPUT  VIII. 

An  religio  etiam  recte  dividatur  in  mendicantem  et 
pure  monachalem. 

Respondeo  affirmative  : quia  utraque  in  suo  fine 
diversa  est.  Pure  enim  monachalis  est  contempla- 
tiva, mendicans  autem  mista ; ex  vi  sui  instituti 
etiam  differunt  in  paupertatis  professione,  et  ipsae 
Mendicantes  etiam  in  hac  inter  se  differunt,  de  quo 
supra,  etc. 

CAPUT  IX. 

Quot  sunt  ordines  clericorum  regularium. 

Dico  : Status  clericorum  regularium  duplex  est : 
alius  simpliciter  religiosus  in  quo  tria  vota  religiosa 
emittuntur ; alius  secundum  quid  tantum  religiosus, 


in  quo  illa  non  emittuntur,  sed  solum  in  communi 
v ivendi  modo  ac  societate  servantur  quaedam  statuta. 
Deinde  status  clericorum  regularium  simpliciter  re- 
ligiosus dividi  potest  in  canonicos  regulares  et  in 
simplices  sacerdotes,  quales  sunt,  v.  gr.  religiosi 
Societatis  Jesu.  Denique  canonici  regulares  distin- 
guuntur in  canonicos  ecclesiarum  cathedralium  et 
non  cathedralium. 

CAPUT  X. 

De  religionibus  monialium. 

Dico  1 : A principio  nascentis  Ecclesiae  mos  fuit 
consecrandi  Deo  feminas  tam  virgines  quam  viduas 
per  votum  castitatis,  easque  congregandi  vel  in 
monasteriis,  vel  in  domibus  separatis  ; an  praeter 
votum  castitatis,  alia  vota  religiosa  tunc  facerent, 
incertum.  Monasteria  monialium  ordinarie  et  fere 
ab  initio  annexa  et  subordinata  fuerunt  monacho- 
rum monasteriis,  uti  dicitur  Pachomius  virginum 
monasterium  ab  ejus  sorore  erectum,  juxta  suum 
habuisse  et  gubernasse.  Unde  colligitur,  sicut  ac- 
cessorium sequitur  naturam  principalis,  ita  reli- 
giones monialium  sequi  institutionem  religionum 
virorum.  Quare 

Dico  2 : In  monialium  institutis  est  varietas  cum 
aliqua  proportione  ad  religiones  virorum;  quaedam 
enim  regulam  sancti  Benedicti,  aliae  sancti  Bernardi, 
aliae  aliam  profitentur  sub  habitu  proprio,  et  quaedam 
subjacent  virorum  religionis,  cujus  regulam  profi- 
tentur, superioribus;  quaedam  autem  episcopis,  sed 
cum  regula  approbata  a sede  aposlolica  pro  viris, 
quia  nulla  est  approbata  pro  solis  monialibus,  vel 
pro  illis  principaliter:  idcirco  si  quis  vellet  erigere 
monialium  monasterium  non  sub  aliqua  regula  ap- 
probata, modus  vivendi  in  tali  congregatione  debe- 
ret specialiter  a papa  approbari,  alioqni  posset  qui- 
dem esse  honesta  mulierum  congregatio,  sed  non 
vera  aliqua  religio,  seu  religiosa  professio. 

CAPUT  XI. 

De  monialium  novitiatu  ac  professione  cum  veli 
caeremonia. 

Dico  1 : Quoad  harum  receptionem,  dotem,  novi- 
tiatum,  professionem  sunt  fere  eadem  omnia,  quae 
supra  exposuimus  agendo  de  ingressu  religionis  et 
professione.  In  conventu  virginum  non  tantum  vir- 
gines, sed  etiam  viduae  et  interdum  clam  corrupt:e 
recipi  possunt  juxta  prudentiae  leges  ; jura  autem 
statuunt,  ut  moniales  non  recipiantur,  nisi  intra  nu- 
merum praescriptum. 

Dico  2 : Quoad  earum  velum,  triplex  est : nem- 
pe velum  receptionis,  quod  novitiis  a principio  datur, 
et  solet  esse  album ; velum  professionis,  quod  est 
nigrum,  daturque  quibusvis  solemnem  professionem 
emittentibus;  velum  consecrationis,  quod  cum  spe- 
ciali caeremonia  a solis  episcopis  consecratis,  aut  a 
presbyteris  ex  papae  commissione  imponitur  solis 
virginibus,  corporali  virginitate  integris,  aut  sal- 
tem talibus  palam  reputatis,  quamvis  occulte  cor- 
ruptis, et  quidem  aetate  provectis,  v.  gr.  septuage- 
nariis, sexagenariis  aut  quadragenariis  juxta  varia 

decreta : debetque  imponi  vel  in  die  Epiphanise, 
vel  intra  hebdomadam  Paschae;  vel  in  Sabbato 
Paschae,  vel  in  Natalitiis,  aut  etiam  alio  die,  si 
mortis  periculum  immineat.  Hujus  veli  impositio, 
seu  virginis  consecratio  non  solet  reputari  inter 
sacramenlalia,  adeoque  nullum  habet  specialem  ef- 
fectum ex  sua  institutione  ad  augendam  gratiam  aut 
ad  remittenda  venialia,  sed  tantum  illum  quem  pro- 
ducit opus  bonum.  Hoc  velum  consecrationis  distin- 
guitur a velo  praelationis  quod  olim  abbatissis  cum 
speciali  benedictione  dabatur  : sed  istud  pralationis 
velum  jam  non  est  in  usu ; licet  enim  abbatissae 
benedicantur,  non  tamen  eis  datur  speciale  velum. 
Denique  velum  ordinationis  probabiliter  est  illud 
quod  forte  dabatur  quibusdam  virginibus , dictis 
diaconissis,  deputatis  ad  legendum  Evangelium  in 
choro. 

CAPUT  XII 

De  observantia  et  obligatione  monialium. 

Dico  : Moniales  in  religiosa  observantia  et  obliga- 
tione, aliquo  modo  aequiparantur  monachis,  nisi 
quod  quaedam  habeant  sibi  propria  : 1°  circa  pau- 
vertalem  : non  possunt  vivere  mendicato,  uti  reli- 
giosi Mendicantes,  adeooue  debent  aliquos  redditus 


habere;  imo  ordinarie  permittitur  ut  unaquaeque 
monialis  recipiat  quotannis  aliquem  moderatum  red- 
ditum, quo  ad  res  sibi  necessarias  uti  possit.  2°  Circa 
castitatem  : habent  strictiorem  clausuram  quam  mo- 
nachi ; et  videtur  esse  usu  receptum,  ut  comam 
non  nutriant.  5°  Circa  obedienliam  : subjacent  vel 
episcopo,  vel  alicui  regulari  virorum  superiori,  cui 
parere  tenentur.  Item  tenentur  in  conscientia  obe- 
dire  abbatissae  aut  priorissae  in  quantum  habet  po- 
testatem dominativam  administrandi  et  regendi 
monasterium,  ejusque  bona  cum  personis  : nempe 
obedirein  iis  quae  praecipiuntur  secundum  regulam, 
suntque  honesta,  et  talis  obligationis  capacia.  Ab- 
batissa autem  aut  priorissa  nullam  propriam  habet 
jurisdictionem  spiritualem,  seu  potestatem  jurisdi- 
ctionis, adeoque  non  potest  propriam  legem  con- 
dere aut  praeceptum  ferre,  per  quod  constituatur 
actus  in  propria  specialis  virtutis  specie,  ut  com- 
muniter sentiunt  theologi,  hoc  enim  est  proprium 
potestatis  jurisdictionis.  Denique  ex  vi  voti  obe- 
dientiae  tenentur  servare  suam  regulam  et  consti- 
tutiones juxta  cujusque  monasterii  morem  et  insti- 
tutum. 


LIRER  II. 

De  varietate  religionum  in  specie. 


CAPUT  PRIMUM. 

De  religionibus  monachorum  Orientis,  ac  maxime 
sancti  Basilii. 

Dico  : Qualis  nunc  sit  in  orientali  Ecclesia  reli- 
gio sancti  Basilii  non  satis  constat ; in  occidentali 
vix  jam  exstat.  Ante  autem  sanctum  Basilium  ex- 
stitit in  Oriente  professio  monastica,  partim  solita- 
ria, partim  coenobilica,  ut  liquet  ex  Paulo  eremita 
et  ex  sancto  Antonio,  aliisque  antiquioribus,  et 
utraque  ante  hos  jam  aliquo  modo  exstabat ; sed 
post  Antonium  vita  monastica  mirifice  coepit  pro- 
pagari ; non  tamen  de  istorum  monachorum  regula 
ac  varietate  satis  constat.  Deinde  Basilius  fere  qua- 
draginta annis  post  Antonium  constitutiones,  regu- 
las et  praeclara  vitae  monasticae  instituta  condidit, 
quorum  finis  est  divinae  contemplationi  vacare,  et 
separatam  ab  omnibus  qui  communem  mandato- 
rum viam  sequuntur,  habitationem  habere.  Media 
autem,  quae  ad  illum  finem  assequendum  proponit, 
sunt  ea  quae  ad  status  religiosi  substantiam,  perti- 
nent, nempe  paupertas,  castitas,  obedientia  sub  uno 
praelato  ; alia  deinde  sunt  accidentalia,  quae  requi- 
rit, id  est  pauper  et  peculiaris  habitus,  ordinaria 
clausura,  rarissima  cum  saecularibus  conversatio, 
simplex  et  moderatum  alimentum,  oratio  mentalis 
et  vocalis,  non  appetere  clericatum,  etc. 

CAPUT  II. 

De  institutione  et  progressu  religionis  sancti  Benedicti. 

Dico  : De  initio  monachatus  in  Occidente,  non 


satis  liquet ; sed  verisimile  est  eodem  fere  tempore 
incoepisse,  quo  in  Oriente.  Deinde  Benedictus,  circa 
annum  500,  suam  religionem  proprie  monachalem 
instituit  sub  speciali  et  propria  regula,  variaque  mo- 
nasteria in  Italia  et  extra  illam,  per  se  et  per  suos 
discipulos  Placidum  et  Maurum  sub  unius  religionis 
et  reguke  concordia  fundavit,  in  qua  religione  innu- 
meri sapientia,  scientia  et  sanctitate  viri  claruere, 
et  inter  hos  communiter  recensetur  Gregorius  Ma- 
gnus utpote  qui  putatur  fuisse  ordinis  sancti  Bene- 
dicti religiosus.  Gum  autem  antiqua  decreta,  quae 
aliquas  leges  sanciunt  circa  monachos,  praecipue  ad 
Benedictinos  dirigantur,  si  verba  legis  expresse  et 
in  particulari  ad  istius  religionis  monachos  limiten- 
tur, tunc  ista  lex  ex  vi  suse  dispositionis  non  obligat 
alios  monachos ; secus  vero  si  non  limitentur. 

CAPP.  III,  IV. 

De  Cluntacensi,  Cisterciensi , Camaldulensi  et  Car- 

thusiensi  ordine. 

Dico  1 : Sub  annum  Christi  913  incoepit  ordo 
Cluniacensis  fundatore  vel  Odone  vel  Bernone  ab- 
bate sub  regula  sancti  Benedicti,  adjunctis  variis 
aliis  observantiis  ac  constitutionibus.  Deinde  sub 
eadem  sancti  Benedicti  regula  institutus  ordo  Cisler- 
ciensis;  cum  majori  tamen  distinctione  ac  diversi- 
tate ab  ordine  sancti  Benedicti,  quam  Cluniacensis, 
et  color  habitus  est  diversus,  nempe  albus.  Ab  or- 
dine sancti  Benedicti  derivatus  est  etiam  ordo  Ca- 
maldulensis,  auctore  Joanne  Gualberto. 

Dico  2 : Ordo  Carihusiensis  qui  inter  omnes  mo- 
nachales  arctior  censetur,  coepit  circa  annum  1081, 
auctore  Rrunone ; differtque  a cceteris  monachorum 
institutis  in  suis  propriis  constitutionibus  et  obser- 
vantiis, quarum  prima  est  perpetua  a carnibus 
abstinentia,  etiam  in  morbo  cum  periculo  vitae  : 
si  tamen  certum  foret  periculum  moriendi  fame, 
nisi  Carthusianus  comederet  carnes,  tunc  hic  in 
tali  casu  teneretur  eas  comedere  ; altera  est  perpe- 
tua clausura.  Hic  ordo  ipso  usu,  sanctitatis  exem- 
plo, generali  Ecclesiae  acceptatione,  atque  ab  ipsa 
sede  apostolica  approbatus  fuit. 

CAPP.  V,  VI. 

De  ordine  Grandimontensi , Prcemonstratensi,  sancti 
Hieronymi  et  Praedicatorum. 

Dico  1 : Ordo  Grandimontensis, circa  annum  1080, 
a quodam  Stephano  Albanensi , viro  religioso,  in- 
choatus est  sub  speciali  modo  vivendi  et  propriis 
statutis,  ut  apparet,  adeoque  nec  sub  Augustini, 
nec  sub  Benedicti  regula;  contemplationi  et  psal- 
modiae deditus,  cum  magna  solitudine  et  corporali 
austeritate,  cum  multis  jejuniis,  etiam  in  pane  et 
aqua. 

Dico  2 : Circa  annum  1120,  coepit  Prsemonstra- 
tensis  ordo  monachalis  sub  regula  sancti  Augustini. 
Deinde  sub  eadem  regula  circa  1570,  ordo  eremi- 
tarum sancti  Hieronymi  initium  duxit  a nonnullis 
eremicolis  simul  congregatis;  vitaeque  contempla- 
tivae, longae  psalmodiae,  stricto  silentio  cum  spe- 
ciali clausura  et  corporis  austeritatibus  singulariter 
vacat. 

Dico  3 : Sub  annum  1215  circiter  coepit  ordo 
'Praedicatorum,  fundatore  sancto  Dominico,  ap- 
probatus solemni  ritu  ac  diplomate  ab  Honorio  III, 
anno  Domini  1210,  perfectus  quoad  formam  vitae 
activae  et  contemplativae,  seu  mistae,  cujus  praeci- 
puus linis  est  sui  et  proximi  salus  sub  regula  sancti 
Augustini ; et  ad  eum  finem  assequendum  sanctus 
Dominicus  tum  essentialia  circa  castitatis,  pauper- 
tatis et  obedientiac  observationem,  tum  accidentalia 
media  constituit,  v.  gr.  perpetuam  a carnibus  absti- 
nentiam, ctc.  Noluit  tamen  ut  regula  ex  vi  sua  obli- 
garet ad  culpam.  Deinde  praeter  suum  ordinem  re- 
ligiosum, instituit  duos  alios  : unum  pro  moniali- 
bus,  alterum  pro  defensoribus  ecclesiasticorum 
bonorum  contra  invasores,  primo  dictis  de  Militia 
Christi,  postea  cessante  istorum  invasorum  injuria 
dictis  de  Poenitentia,  seu  de  tertia  regula  : quod 
vitae  genus  licet  ad  status  religiosi  essentiam  non 
pertingat,  ut  patet  ex  ipsa  regula,  et  ex  aliis  ejus- 
modi Tertiariis  sancti  Augustini  et  sancti  Fran- 
cisci,  tamen  a sede  apostolica  multis  privilegiis  fuit 
communitum  tanquam  pium  et  laudabile. 

CAPUT  VII. 

De  ordine  Minorum. 

Dico  1 : Hujus  ordinis  auctor  est  sanctus  Fran- 
ciscus,  qui  natus  viginti  septem  annos,  egit  anno 
1209  de  nova  religione  instituenda  ac  regulam 
scripsit.  Deinde  Romam  abiens  cum  duodecim  so- 


ciis, petiturus  ab  Jnnocenlio  III  illius  approbatio- 
nem, primo  repulsam  tulit;  sed  postea  papa  divini- 
tus monitus  eam  permisit  anno  1212,  non  aliquo 
diplomate,  sed  vivte  vocis  oraculo  ; authentice  au- 
tem et  expresso  diplomate,  tantum  fuit  approbata 
anno  Christi  1225,  et  pontificatus  Honorii  octavo. 
Hujus  religionis  finis  praecipuus  est  perfectionem 
evangelicam  sectari,  et  illam  aliis  praedicare ; ac  po- 
tissimum ad  hunc  finem  assequendum  medium,  est 
maxima  paupertas,  adeoque  est  maxime  una  ex 
Mendicantibus.  Praeter  hanc  paupertatem  aliasque 
corporis  austeritates  et  habitus  asperitatem,  non 
permittit  suis  religiosis  uti  calceis,  nisi  in  necessi- 
tate, vultque  ut  pedites  iter  faciant  nisi  necessitas 
aut  infirmitas  aliud  cogat.  A festo  Omnium  Sancto- 
rum usque  ad  Christi  Nativitatem  jejunant,  etc. 
'Deinde  ex  illa  summae  paupertatis  professione 
exorta  est  ejusdem  religionis  divisio  in  diversas 
familias;  alia  enim  familia  dicta  est  Conventua - 
lium,  alia  Observanlinorum , alia  Capucinorum. 

Dico  2 : Hmc  religio  excludit  circa  paupertatem 
non  tantum  omne  bonorum  immobilium,  sed  etiam 
mobilium  dominium;  deinde  praecipit  ut  non  pos- 
sint sui  religiosi  pecuniam  per  se  recipere,  licet  ta- 
men eam  per  tertiam  personam  recipere  in  eleemo- 
synam, et  habere  his  conditionibus  ; 1°  ut  illaintel- 
ligatur  manere  semper  sub  dominio  dantis,  quan- 
diu  est  in  manu  tertiae  personae  possitque  resumi ; 
2°  ut  non  liceat  religiosis  illam  petere  vel  admini- 
strare tanquam  propriam,  aut  rationem  illius  per 
se  exigere  ; 5°  ut  solum  pro  necessariis  usibus  ac- 
cipiatur et  expendatur,  non  religiosorum,  sed  dan- 
tis eleemosynam  nomine  ; 4°  ut  non  liceat  etiam  per 
procuratorem  accipere  mutuam  pecuniam,  nec  alias 
res  cum  obligatione  justitiae  ad  solvendum,  nec  ali- 
quid credita  pecunia  emere,  ita  ut  ipsi  obligentur 
ad  pecunia  solvendum.  Sed  haec  tantum  serviunt  pro 
Observantinis,  non  pro  Conventualibus. 

CAPP.  VIII,  IX. 

De  ordine  Eremitarum  sancti  Augustini. 

Dico  1 ; Probabilius  videtur  sanctus  Augustinus 
statim  a suae  conversionis  principio  religiosum  vi- 
vendi modum  inivisse,  et  fortasse  cum  ipso  baptismo; 
deinde  reversus  in  Africam  priusquam  presbyter 
fieret,  monachum  egit,  et  in  proprio  monasterio  mo- 
nachos congregavit,  et  religionem  instituit,  regu- 
lamque quam  Ecclesia  sub  illius  nomine  recepit  et 
approbavit,  edidit  pro  suis  Eremitis,  monachis  lai- 
cis,  non  autem  pro  canonicis  regularibus,  utpote 
ipsemet  adhuc  laicus;  haecque  religio  laicorum, 
optima  regula  munita,  et  episcopali  auctoritaie  ap- 
probata, vivente  Augustino,  longe  lateque  per  Afri- 
cam diffusa  est. 

Dico  2 : In  persecutione  Vandalorum  post  mor- 
tem Augustini  pene  omnia  Eremitarum  monasteria 
Africana  destructa  sunt,  monachique  partim  necati, 
partim  dispersi  in  alias  Europae  religiones;  sed 
dum  Innocentius  IV  omnes  Eremitas  in  unum  so- 
lum ordinem  religiosum  redegit,  non  videtur  illa  ora- 

nium  Eremitarum  unio  fuisse  facta  ex  solis  sancti 
Augustini  Eremitis,  sed  etiam  ex  aliis  cujusvis  reli- 
gionis seu  regulae,  vel  nominis.  Ante  enim  Augusti- 
nianos  multi  professi  sunt  ubique  vitam  eremiticam 
et  coenobiticam,  confundendo  fortasse  tunc  istas 
duas  voces  eremiticam  et  coenobiticam.  Dum  Innocen- 
tius IV  et  ejus  successor  Alexander  IV,  per  bullam, 
omnes  eremitas  aut  aliis  nominibus  nuncupatos  in 
unam  religionem  coegit,  et  Eremitis  sancti  Augu- 
stini aggregavit,  non  instituit  novam  religionem, 
sed  in  multis  rebus  immutavit,  remanente  tamen 
prioris  instituti  Augustiniani  substantia,  novamque 
ac  solemnem  approbationem  ab  Alexandro  IV  acce- 
pit ; quamvis  enim  non  fuerit  religio  de  novo  insti- 
tuta, talem  tamen  mutationem  ac  formam  no- 
vam accidentalem  recepit,  ut  sine  speciali  pon- 
tificis approbatione  firmitatem  habere  non  po- 
tuerit. 


CAPUT  X. 

De  Carmelitarum  ordine. 

Dico  1 : Omissa  traditione  de  hujus  ordinis  reli- 
giosi transmissione  ab  Elia  propheta,  certum  est 
Eliam  vitam  eremiticam  coluisse,  quam  magna  cum 
corporis  austeritate,  et  diuturna  divinarum  rerum 
contemplatione  conjunxit,  quamvis  interdum  Dei 
jussu  pro  augendo  ejus  honore  et  procuranda  proxi- 
morum salute  ad  praedicandum  et  docendum  reli- 
querit suam  eremum. 

Dico  2 : Probabile  est  Eliam  permanentem  suae 
vitae  eremiticae  habitationem  habuisse  in  monte 
Carmelo,  ibique  mansisse  usque  ad  suam  transla- 
tionem, ut  ex  variis  Scripturae  locis  colligitur.  An 
ibidem  aedificaverit  oratorium,  prout  refertur  a 
Joanne  Hierosolymitano,  id  fortasse  vel  ex  conje- 
ctura vel  ex  traditione  assertum  est. 


TBA0T4TUS  DECIMUS. 

DE  RELIGIONE  SOCIETATIS  JESU. 

LIBER  PRIMUS. 

De  instituto  societatis  Jesu. 


CAPUT  PRIMUM. 

An  Societas  Jesu  sit  vera  religio,  et  cur  eo  nomine 
insignita  sit. 

Dico  1 : Societatem  Jesu  veram  ac  propriam  esse 
religionem  ex  fide  constat,  cum  habeat  omnia  quae 
sunt  religioni  essentialia,  et  ab  Ecclesia  approbata; 
estque  a reliquis  distincta  specie  morali  eo  modo 
quo  in  religionibus  haec  distinctio  inveniri  potest  : 
sub  distincto  enim  capite  seu  generali,  habet  suam 
propriam  monarchiam  constitutam,  et  sub  distinctis 
ac  propriis  constitutionibus  regulisque  vivit. 

Dico  2 : Sanctus  Ignatius  hujus  Societatis  funda- 
tor, humilitatis  ergo  noluit  illam  de  suo  nomine  ap- 
pellare, sed  ei  imponi  voluit  sine  arrogantia  nomen 
Jesus,  et  dici  Societatem  Jesu  ; quia  1°  specialiter 
Jesu  seu  Salvatori  conjungitur  pro  quaerenda  anima- 
ran  salute;  2°  quia  Jesu  vitam  particulari  et  pro- 
] no  modo  imitatur  ; 5°  quia  Jesu  vicario  specialem 
vovet  obedientiam  circa  missiones  obeundas,  seu  ad 
agendam  vitam  apostolicam. 

CAPP.  II,  III. 

Quis  sit  finis  hujus  religionis,  et  qucc  media  adhibeat 
ad  eum  assequendum. 

Dico  1 : Finis  hujus  religionis  est  propria  et  alie- 
na perfectio  ; sibi  enim  acquirere  perfectionem  et 
simul  eam  aliis  communicare,  sunt  illius  duo  fines 
principales  partiales,  ad  quos  acquirendos  propria 
et  convenientissima  media  constituit.  Unde 


Dico  2 ; Ad  procuranaam  propriam  perfectionem, 
aut  ad  conservandam,  augendam,  perficiendam  gra- 
tiam haec  sunt  essentialia  media  quae  apposuit  : sin- 
gularis omnino  cura  omnimodae  castitatis,  strictissi- 
mae paupertatis  observantia  (ita  ut  professi  emittant 
votum  non  permittendi  ullam  in  materia  paupertatis 
mutationem,  nisi  forte  ad  illam  restringendam),  ex- 
actissima obedientia.  Deinde  alia  sunt  magis  parti- 
cularia, tum  quae  conducunt  ad  devotionem  et  animi 
puritatem  obtinendam,  v.  gr.  quotidiana  lectio  spi- 
ritualis, oratio,  meditatio,  examen  conscientiae,  etc.; 
tum  quae  spectant  ad  sui  abnegationem  et  mortifica- 
tionem, v.  gr.  votum  non  acceptandi  dignitates  ex- 
tra religionem,  nisi  papae  jussu,  non  ambiendi  intra 
eam,  etc.  Jam  vero  ad  procurandam  proximorum 
salutem  et  perfectionem  haec  sunt  media  quae  adhi- 
bet : 1°  assumptio  status  et  habitus  clericalis ; 
2°  omnia  sacra  ministeria  quae  ad  purgandos,  illu- 
minandos, perficiendos  alios  apta  et  utilia  sunt; 
5°  ministerium  verbi  Dei  per  conciones,  catecliismi 
traditiones,  etc.;  4°  exercitiorum  spiritualium  com- 
municatio; 5°  congregationes  cujuscunque  status 
sub  Societatis  regimine  erectae,  et  pontificum  induitis 
munitae ; 6°  missiones  ad  infidelium  conversionem, 
et  haereticorum  reductionem  stabilitae;  7°  gymnasia 
ad  instruendos  alumnos  in  doctrina  et  pietate; 
8°  sacra  scientia  tum  verbis,  tum  libris  communica- 
ta Denique  ad  rite  praestanda  haec,  habentur  in  So- 

cietale  diversi  gradus  religiosorum , scholarium , 
coadjutorum,  professorum ; hucque  etiam  refertur 
exemptio  a choro,  elc. 

CAPP.  IV,  V. 

De  institutione  et  approbatione  Societatis  J esu,  ejusque 
qualitate.  » 

Dico  1 : Quamvis  hujus  Societatis  institutor  fuerit 
sanctus  Ignatius,  praecipuus  tamen  auctor  fuit  Spiri- 
tus sanctus,  qui  et  mentem  et  vires  .illi  indidit  ad 
eam  erigendam,  ut  Lutliero  aliisque  haereticis  tunc 
grassantibus  spiritualia  arma  opponeret.  Hinc  conve- 
nientissime anno  1540  a Paulo  111  aliisque  postea 
pontificibus  approbata  ac  confirmata  fuit,  multis  in- 
super privilegiis  et  laudibus  exornata. 

Dico  2 : Ilaec  Societas  vere  ac  proprie  dicitur  et 
est  clericorum  et  presbyterorum  religio  non  solum 
ratione  habitus,  sed  etiam  ratione  proprii  instituti  et 
functionum ; per  se  enim  est  instituta  ad  eas  functio- 
nes, ad  quas  ordo  clericalis  necessario  requiritur  : 
hinc  concilium  Tridenlinum  (sess.  25,  cap.  16)  eam 
vocat  religionem  clericorum  Societatis  Jcsu ; et  Gre- 
gorius  XIII,  in  sua  bulla  anni  1578,  quae  incipit  : Ex 
sedis  apostolicce,  sic  etiam  eam  appellat  his  verbis  : 
Cum  instituto  clericorum  regularium  Societatis  J esu, 
etc.  Ideo  sacerdotum  habitum  *retinuit,  quia  est  re- 
ligio sacerdotum,  et  habitus  debet  esse  accommo- 
datus muneri  et  officio  quod  persona  exercet,  utque 
isto  habitu  facilius  agere  possit  cum  haereticis  ad 
eorum  reductionem,  utpote  qui  aversantur  particu- 
larem habitum  monachalem.  Et  quamvis  haec  religio 
quoad  suam  peculiarem  regulam  et  institutionem 
nova  esse  censeatur,  quoad  specificam  tamen  ejus 
substantiam  potest  dici  antiqua  ; et  illi  quam  professi 
sunt  apostoli,  similis  quoad  Evangelii  praedicatio- 
nem, fidei  propagationem  ac  defensionem,  divinam- 
que contemplationem. 

CAPP.  VI,  VII. 

De  vita  mista  et  perfectione  Societatis  Jesu. 

Dico  1 : Haec  Societas  ex  vi  sui  instituti  per  se  ac 
principaliter  utrumque  vitae  activae  et  contemplativae 
genus  complectitur  : vita  enim  activa  patet  ex  ejus 
functionibus  circa  salutem  proximi,  contemplativa 
ex  spiritualibus  ejus  exercitiis,  meditatione,  oratio- 
ne ronscientiae  examine,  lectione  spirituali,  fre- 
quenti sacramentorum  usu  et  ex  ipsa  religiosorum 
Societatis  spirilualitate.  Quomodo  autem  hoc  utrum- 
que vitae  genus  adeo  inter  se  dissimile  possit  simul 
rite  conjungi,  id  provenit  ex  speciali  vocationis 
gratia  ; quia  Deus  unicuique  religioni  dat  specialem 
gratiam  quam  communicat  omnibus,  si  non  re- 
sistant, qui  a Spiritu  sancto  ad  illam  vocantur,  ut 
ipsius  instituti  finem  consequi  valeant.  Deinde  prin- 
cipales actiones,  in  quibus  activa  Societatis  vita 
versatur,  ita  sunt  conjunctae  cum  contemplativa,  ut 
veluti  ex  corpore  et  anima  unum  quid  ex  illis  effi- 
ciatur. Unde 

Dico  2 : Htec  religio  ex  vi  sui  instituti  constituta 


est  in  perfectissimo  statuum  religiosorum  ordire, 
nempe  in  vita  mista;  et  in  illo  non  infimum  gradum 
obtinet  ob  sublimem  finem  quem  sibi  proponit,  ob 
apta  media  ad  illum  assequendum,  ob  intensivam  et 
extensivam  perfectionem  in  trium  votorum  essen- 
tialium materia  et  observantia ; ob  excellentiam 
charitalis  erga  Deum  et  proximum,  ob  peculiarem 
superiorum  erga  subditos  vigilantiam. 

CAPUT  VIII. 

An  convenienter  in  Societate  relinquatur  usus  chori, 
et  canius  ecclesiastici. 

Diro  : Prudenter  in  Societate  constitutum  est,  ut 
in  ea  non  sit  chori,  cantus  ecclesiastici  et  psalmo- 
diae usus  : quia  licet  secundum  se  sit  optimus,  non 
juvat  tamen  ad  illius  finem,  neque  est  medium  pro- 
portionatum,  adeoque  carentia  illius  non  est  imper- 
fectio, quandoquidem  alio  meliori  exercitio  compen- 
setur ; deinde  chorus  est  incompatibilis  cum  mi- 
nisteriis Societatis,  nec  ob  hoc  est  minus  perfecta 
religio. 

CAPUT  IX. 

An  Societatis  regula  sit  arcta. 

Dico  I : Quamvis  ratio  vivendi  Societatis  in  exte- 
rioribus communis  sit,  neque  ullas  ordinarias  poeni- 
tentias vel  corporis  afflictiones  ex  obligatione  sub- 
eundas habeat,  tamen  ex  vi  suae  regulae  debet  poeni- 
tentiae operibus  et  corporis  macerationibus  vacare, 
prout  quisque  judicaverit  ad  majorem  sui  spiritus 
profectum  sibi  convenire,  et  prout  superior  ad  eunir 
dem  finem  censuerit  imponendas ; in  tanta  enim 
personarum  et  habitudinum  varietate  certa  circa 
hoc  regula  praescribi  nequibat,  adeoque  cujusque 
electioni  et  prudenti  superioris  judicio  proporlionata 
unicuique  mensura  remittitur,  quia  medium  rationu 
non  est  unum  et  idem  respectu  omnium,  sed  in 
unoquoque  consideratur  per  proportionem  ad  inten- 
tum finem,  spectata  personae  qualitate,  dispositione, 
aliisque  circumstantiis ; sed  sicut  Societas  in  hoc  vi- 
tae communis  genere  Christum  imitatur,  ita  etiam 
in  ea  vitae  austeritate,  quam  ipse  amplexus  est, 
vestigia  sequitur ; unde  licet  nihil  determinate  sit 
praescriptum  circa  has  corporis  macerationes,  usus 
tamen  earum  in  Societate  est  frequentissimus,  et 
saepe  major  et  rigidior  quam  in  aliis  religionibus. 
Quare  . 

Dico  2 : Religio  Societatis  sub  regula  valde  stri- 
cta et  rigorosa  Deo  inservit.  Nam  regula  non  dicitur 
stricta  vel  laxa  praecise  propter  corporales  afflictio- 
nes majores  vel  minores  (quamvis  hoc  etiam  mul- 
tum adjuvet),  sed  praecipue  propter  majorem  vel 
minorem  rigorem  et  observantiam  in  omnibus  vir- 
tutum et  consiliorum  operibus ; et  tanto  major  erit 
arclitudo,  quanto  fuerit  major  observantia  in  iis 
quae  majoris  momenti  et  perfectionis  sunt.  Haec  au- 
tem major  arctitudo  in  Societate  reperitur  : unde 
male  censeretur  esse  minus  perfecta  alia  religione, 
quae  illam  ki  exteriore  vitae  austeritate,  ex  vi  regulse 
superaret. 

De  ingressu  et  probatione  Societatis  -Jesu. 


CAPP.  I,  II. 

De  impedimentis  substantialiter  impedientibus 
Societatis  ingressum. 

Dico  1 : Impedimenta  Societatem  ingrediendi  sunt 
haec  : Primus  est  apostasia  a fide,  licet  occulta ; vel 
error  circa  fidem,  propter  quem  persona  damnata 
fuit  per  sententiam;  vel  suspicio  haeresis,  ita  ut  de 
illa  suspectus  per  sententiam  publicam  declaratus 
sit;  vel  infamia  ob  excommunicationem  incursa, 
spreta  Ecclesiae  auctoritate.  Secundus,  est  homici- 
dium illicitum  (non  vero  licitum  in  judice,  in  milite, 
injusta  defensione),  peccaminosum,  etiamsi  casuale 
aut  occultum,  vel  aliena  manu  perpetratum  : item 
publica  infamia  ob  enormia  crimina ; juvenes  autem 
haereticorum  filii  inter  eos  educati  non  sunt  inhabi- 
les ad  Societatis  ingressum.  Tertius,  est  assumptio 
habitus  alterius  religionis  fratrum  vel  clericorum 
(non  autem  militum  religiosorum),  non  tantum  per 
professionem,  sed  etiam  per  gestationem  licet  unius 
solius  diei,  vel  in  novitiafu,  vel  animo  illum  in- 
choandi, aut  status  eremitae  cum  vestibus  monacha- 
libus  : inconstans  enim  animus  non  est  ad  Societa- 
tem aptus.  Quartus,  est  matrimonium  consumma- 
tum (pro  quo  vide  reg.  56  provincialis) ; non  vero 
ratum  tantum  : sed  cum  nunc  suppono  vota  simplicia 
Societatis  non  dissolvere  matrimonium  ratum,  de 
quo  postea  ; ideo  nemo  debet  recipi  in  Societate 
post  matrimonium  ratum  sine  consensu  et  debita 
conversione  uxoris,  nisi  forte  ex  dispensatione  prae- 
positi generalis  cum  intentione  statirn  admittendi 
illum  ad  solemnem  professionem  post  biennium,  si 
probatus  fuerit  illa  dignus,  sin  minus  statirn  illum 
dimittendi.  Unde  si  aliter  recipiatur  in  novitiatum, 
non  potest  postea  admitti  ad  simplicia  vota,  quae 
post  biennium  a scholaribus,  vel  serius  a formatis 
coadjuloribus  fiunt,  sine  eodem  consensu  et  conver- 
sione uxoris,  quia  nemo  matrimonii  vinculo  ligatus 
potest  licite  assumere  statum  repugnantem  usui 
matrimonii,  et  non  dissolventem  ejus  vinculum  : 
status  autem  Societatis  per  sola  vota  simplicia  non 
dissolvit  matrimonii  vinculum,  et  ejus  usui  re- 
pugnat, cum  sit  status  religiosus ; ergo  non  potest 
licite  talis  status  assumi,  invita  uxore.  Aliud  etiam 
impedimentum  est  servitus.  Quintus,  est  rectae 
rationis  aut  judicii  obscuritas  vel  ad  illam  dispo- 
sitio." 

Dico  2 : Etsi  in  his  praedictis  impedimentis  nul- 
lum sit  verbum  quo  expresse  dicatur  per  illa  reddi 
persona  omnino,  inhabilis  ad  Societatis  ingressum, 
ita  ut  tam  admissio  et  professio  quam  omnis  incor- 
poratio in  Societate  inde  subsecuta , irrita  sit  et 
nulla,  tamen  videtur  unumquodque  illorum  reddere 
eam  inhabilem  ad  dictum  ingressum,  cum  in  cap.  2 
Examin.,  § 6,  post  enumerata  ista  impedimenta  di- 


catur : PrcSdicti  casus  impedimenta  sunt,  cum  quo- 
rum aliquo  nemo  in  Societatem  admitti  potest.  Nota 
verbum  potest.  Unde  tam  prima  receptio,  quam 
omnis  alia  intimior  admissio  est  nulla  tam  ex  im- 
potenlia  agentis  seu  recipientis,  quam  ex  incapaci- 
tate  passi,  seu  recepti,  adeoque  nullam  inducit 
obligationem;  cum  enim  prima  receptio  sit  nulla, 
quidquid  in  ea  fundatur,  nullum  est. 

Dico  5 : Aliud  impedimentum  est  defectus  origi- 
nis, qui  est  descensus  per  aliquam  lineam  ex  ge- 
nere Judaeorum  aut  Saracenorum.  Hoc  impedimen- 
tum ut  substantiale  et  irritans  potuit  sane  Societas 
apponere  receptioni  aut  professioni  : licet  enim  so- 
lemnilas  voti  quoad  effectus  legales  in  quibus  ipsa 
consistit,  sit  de  jure  pontificis,  et  non  de  particulari 
alicujus  religionis,  particulares  tamen  conditiones 
ad  tale  votum  emittendum  necessariae,  possunt  ab 
unaquaque  religione  sanciri,  et  in  his  aliquid  ad- 
dere quod  jure  communi  requisitum  non  sit,  sed  in 
tali  religione  requisitum  sit  ad  receptionis  vel  pro- 
fessionis valorem. 

CAPUT  III. 

Quce  conditiones  servandae  sint , ut  convenienter  ali- 
quis in  Societatem  recipiatur. 

Dico  1 : Ut  haec  receptio  debite  fiat,  diligenter 
attendatur,  an  persona  habeat  gratiae  et  naturae 
dotes  huic  instituto  convenientes  juxta  gradum  tali 
personae  accommodatum.  Idcirco  ante  hanc  rece- 
ptionem duae  diligentiae  praemittendae  sunt : Prima 
est  examinatio  personae  volentis  ingredi  quae  debet 
ad  interrogata  respondere,  et  seipsam  manifestare. 
Altera  est  prima  probatio  ejus  qui  recipiendus  est; 
haecque  fit  in  Societate  antequam  quis  ad  commu- 
nem convicium  admittatur,  quod  est  juxta  jus  et 
antiquas  religionum  consuetudines.  Hujus  primae 
probationis  tempore  ingrediens  legit  ac  considerat 
instituti  Societatis  apostolica  diplomata,  constitu- 
tiones ac  regulas  tum  ad  majorem  status  quem 
assumit,  cognitionem,  tum  ad  probandum  ipsius 
constantiam ; deinde  in  spiritualibus  meditationis 
ac  poenitentiae  actionibus  exercetur,  generalemque 
peccatorum  suorum  confessionem  facit,  et  Eucha- 
ristiae sacramentum  sumit;  et  si  ad  gradum  scho- 
larium admittatur,  probatur  in  iis  quae  ad  doctrinae 
et  ingenii  specimen  pertinent;  si  autem  ad  mini- 
steria temporalia  recipiatur,  in  iis  quae  ad  corporis 
vires  pertinent,  diutius  superioris  judicio  juxta  per- 
sonarum varietatem  probari  solet. 

Dico  2 : Impedimenta  secundaria,  quae  non  om- 
nino excludunt,  sed  personam  minus  idoneam  ad 
Societatis  ingressum  reddunt,  sunt  haec  : tarditas 
ingenii,  ac  defectus  memoriae  notabilis,  obduratio 
in  proprio  sensu,  natura  ad  virtutem  difficilis,  pec- 
catorum habitus,  indiscretae  devotiones,  morbus, 

debilitas,  notabilis  deformitas,  et  defectus  integri- 
tatis corporis,  vel  legitimae  aetatis,  nempe  infra 
quindecim  et  supra  quinquaginta  annorum;  aes 
alienum  et  civiles  obligationes,  etc. 

CAPUT  IV. 

An  recte  el  necessario  requiratur  biennium  novi- 
tiatus  in  Societate. 

Dico  1 : Biennium  novitiatus,  quod  requirit  So- 
cietas, non  est  quid  novum,  sed  ex  antiquitate 
sumptum  : nam  antiqui  in  Jtgypto  monachi  sole- 
bant novitios  per  tres  annos  probare;  et  Justinianus 
imperator  in  authentica  De  monachis,  in  Novellis, 
tit.  10,  biennium  ad  professionem  exigit;  ac  Basi- 
bus in  suis  Regulis  vult  novitium  tanto  tempore 
esse  probandum , quanto  judicabitur  sufficere. 
Praesertim  autem  in  Societate  visum  est  requiri 
biennium  novitiatus  ob  speciales  causas  : 1°  quia 
cum  Societas  vitam  activam  et  contemplativam  pro- 
fiteatur, debent  novitii  in  illa  sufficienter  instrui 
et  fundari ; 2°  quia  novitii  statim  post  novitialum 
vel  intense  studiis,  vel  externis  actionibus  occu- 
pantur, etc.  Denique  pontifices  et  concilium  Tri- 
denlinum  hoc  probationis  biennium  approbarunt. 

Dico  2 : Societutis  novitiatus  inchoatur  statim 
atque  quis  ingreditur  et  recipitur  in  novitium.  In 
Societate,  sicut  in  aliis  religionibus,  ad  faciendam 
validam  professionem  necessario  requiritur  annus 
integer  probationis  qui  non  interrumpitur  per  plu- 
res  annos  intercedentes  inter  dictam  professionem 
et  novitiatum;  de  anno  requisito  ad  facienda  So- 
cietatis vota  simplicia,  dicetur  postea.  Istud  vero 
inteerum  biennium  non  videtur  absolute  in  Socie- 

D 

tate  necessarium  ad  valorem  professionis,  vel  eu- 
juscunque  alterius  incorporationis.  Hinc  generalis 
posset  in  hoc  biennio  dispensare ; non  autem  pro- 
vincialis, licet  vix  aut  nunquam  dispenset.  Tria 
vota  quae  interdum  privatim  novitii  faciunt  ex  de- 
votione ante  expletum  biennium,  non  sunt  Socie- 
tatis vota,  quae  verum  religiosum  constituunt,  quia 
nec  publice  fiunt , nec  a Societate  admittuntur ; 
ideoque  tam  libere  potest  illos  dimittere  ac  si  nihil 
vovissent  : quo  casu  talia  vota  cessabunt , nisi 
fuisset  alia  expressa  voventis  intentio,  qualis  prae- 
sertim posset  esse  quoad  castitatem.  Itaque  non 
requiritur  necessario  continuatio  biennii  in  novi- 


liatu  ad  valorem  subsequentis  .ncorporationis,  sed 
sufficit  unius  anni. 

CAPUT  V. 

De  experimentis  novitiatus. 

Dico  I : Novitius  sexto  quoque  biennii  mense 
debet  legere  eam  instituti  partem  quae  necessariam 
ac  sufficientem  notitiam  ei  possit  afferre,  nempe 
pontificia  diplomata,  regulas  generales  et  com- 
munes, constitutiones,  vel  saltem  earum  compen- 
dium, item  examinari  a magistro  novitiorum  hac 
super  re,  confessionem  generalem  ab  ultima  prae- 
cedente facere,  inlegramque  suae  conscientiae  ra- 
tionem reddere.  Iloec  tamen  omnia  non  sunt  proba- 
tioni essentialia. 

Dico  2 : Praeter  haec,  sunt  alia  sex  experimenta  : 
1°  novitius  debet  in  exercitiis  spiritualibus  per 
unum  mensem,  plus  minusve  versari ; 2“  per  men- 
sem alium  servire  in  uno  vel  pluribus  xenodochiis, 
prout  unicuique  fuerit  injunctum;  5°  per  mensem 
alium  peregrinari  sine  pecunia,  ostiatim  mendicando 
pro  Christi  amore;  4°  in  variis  abjectis  et  humi- 
libus culinae,  refectorii,  aegrorum  curae  officiis,  aliis- 
que ejusmodi  domesticis  ministeriis  occupari ; 5°  in 
tradenda  pueris  et  rudioribus  hominibus  doctrina 
Christiana  pro  singulorum  captu,  temporumque  ar 
locorum  opportunitate  exerceri;  0°  item  in  mini- 
steriis praedicandi  et  confessiones  audiendi  exer- 
ceri : hoc  tamen  non  tam  pro  novitiis  quam  pro 
tertiam  probationem  facientibus  intelligitur. 

Dico  5 : Novitii  in  Societate  habent  separatam 
ab  aliis  religiosis  habitationem,  et  ordinarie  do- 
mum distinctam,  ut  possint  sic  melius  educari ; 
nam  nec  in  domibus  professis  nec  in  collegiis , 
quorum  exercitia  novitiis  non  quadrant,  non  pos- 
sunt satis  recte  instrui.  Qui  ficto  animo  Societatem 
ingreditur,  vere  novitius  dici  nequit.  Probabiliter 
tamen  si  postea  mutet  intentionem  fictumque  ani- 
mum deponat,  praecedens  probatio  retrotrahi  ac 
ratificari  posset  ad  faciendam  validam  professio- 
nem; quia  experimentum  assumptum  non  omnino 
transit,  sed  permanet,  et  illud  est  quod  principa- 
liter per  talem  probationem  intenditur.  Tota  ad- 
mittendi et  dimittendi  novitios  potestas  est  penes 
generalem,  sed  quasi  ordinario  jure  ab  illo  commu- 
nicata est  provincialibus. 


LIBER  III. 

De  admissione  scholarium  in  Societatem  per  vota  simplicia,  eorumque  dimissione. 


CAPP.  I,  II. 

An  sit  licitus  el  sanctus  receptionis  modus,  quo  scho- 
lastici in  Societatem  admittuntur. 

Nola  I : Ad  utilitatem  et  conservationem  Socie- 
tatis necessarium  fuit  recipere  juvenes,  qui  optimis 
litteris  in  ea  prius  imbuantur  quam  ad  ejus  mini- 
steria applicentur,  uti  olirn  juxta  varia  concilia, 
Thf.ou.  Suarez  Summa.  II. 


erant  domus  in  dioecesibus  deputatae  ad  educandos 
in  virtute  et  litteris  juvenes,  ex  quibus  boni  clerici 
et  Ecclesiae  utiles  possent  assumi. 

Nota  2 : Conveniens  ac  moraliter  necessarium 
fuit  tum  ex  parte  religionis,  tum  ex  parte  ipsorum 
scholarium,  ut  hi  per  tria  substantialia  religionis 
vota  substantialiter  forent  Societati  conjuncti  et 

cum  pollicitatione  sese  amplius  cum  illa  conjun- 
gendi aut  eam  profitendi  quando  et  quomodo  ju- 
berentur. 

Nota  3 : ITaec  vota  ex  parte  voventis  fiunt  cum 
intentione  se  obligandi  in  perpetuum  ad  vivendum 
et  moriendum  in  Societate  sub  ejus  obedientia ; ex 
parte  vero  Societatis  seu  religionis  solum  admittit 
acceptando  voventis  traditionem  et  obligationem  , 
non  tamen  se  obligando  ad  ipsum  voventem  reli- 
nendum semper,  sed  tantum  quantum  generalis 
eum  in  Societate  relinendum  censuerit. 

Dico  : Hoc  receptionis  genus  quo  scholares  vere 
uniuntur  religioni  seu  Societati  tanquain  vera  ejus 
membra,  mediuin  statum  inter  novitiatum  et  gra- 
dum professorum  habentia,  est  licitum  et  sanctum 
tam  ex  parte  religiosi  quam  ex  parte  religionis,  ut 
patet  ex  bullis  pontificum  illud  distincte  et  sigilla- 
tim  approbantibus.  Probatur  : 1°  ex  parle  religiosi 
seu  voventis,  quia  ipse  nulli  facit  injuriam,  neque 
peccat  in  alium ; neque  in  se  ipsum,  est  enirn  sui 
juris;  neque  contra  aliquam  virtutem  operatur. 
Ergo,  etc.  2°  Ex  parle  religionis,  1.  quia  cum  reli- 
giosus sciens  et  videns  velit  sic  contrahere,  et  se 
donare,  et  quidem  post  varia  examina,  religio  non 
facit  illi  injuriam , acceptando  ejus  contractum. 
Sicut  dominus  non  facit  injuriam  servo  qui  se  ven- 
didit in  perpetuum,  dum  illum  liberum  dimittit. 
2.  Nec  peccat  contra  charilatem,  quia  charitatis 
ordo  est,  ut  servata  justitia,  unusquisque  consulat 
magis  suo  proprio  bono,  quam  alieno,  et  maxime 
si  proprium  bonum  sit  commune,  quale  hic  est 
bonum  religionis.  5.  Unde  spectat  ad  commune 
Societatis  et  Ecclesiae  bonum,  ut  Societas  habeat 
istam  relinendi  aut  dimittendi  facultatem,  licet  in- 
terdum inde  sequantur  privata  ac  particularia  quae- 
dam  incommoda. 

Objicies  1 : Talis  vivendi  modus  non  potest  esse 
stabilis  ac  perpetuus,  quod  maxime  necessarium 
est  ad  vitam  religiosam.  Respondeo  : Nego  assum- 
ptum. Habet  enim  moralem  firmitatem,  sufficien- 
tem ad  statum  humanum;  et  ad  religiosum  statum 
non  est  necessarium  ut  causae  omnes  sint  omnino 
invariabiles,  sed  sufficit  habere  talem  stabilitatem, 
ut  sine  grandi  causa  et  nisi  per  potestatem  publi- 
cam seu  in  virtute  ejus  mu  Lari  non  possit. 

Obj.  2 : Cum  tali  religionem  profitendi  modo, 
personae  Deo  semel  dicatae  interdum  ad  saeculum 
revertuntur,  matrimonium  ineunt,  etc.  Respondeo  : 
Distinguo  assumptum.  Ad  saeculum  redeunt  ma- 
nente statu  religioso,  nego ; sublato,  concedo.  Cum 
enim  liberae  a votis  religionis  dimittantur,  aufertur 
quasi  forma  qua  erant  res  Deo  consecratae  ; me- 
diante autem  ejusmodi  mutatione,  res  Deo  semel 
dicata  potest  ad  profanos  usus  converti,  ut  alibi 
dictum  est. 

Obj.  5 : Possunt  interdum  intervenire  fictiones 
aut  fraudes  ex  parte  voventium  sive  ante  sive  post 
vola.  Respondeo  : Nihil  hoc  facit  ad  improbandam 
institutionem,  quia  hi  sunt  quidam  hominum  ab- 


usus qui  in  rebus  etiam  sacratissimis  admiscen- 
tur. 

Obj.  4 : Possunt  etiam  intervenire  injustitiae  ex 
parte  praelatorum  religionis  istos  religiosos  dimit- 
tentium. Respondeo  : Si  hoc  aliquid  probaret,  se- 
queretur nunquam  hominibus  esse  committendam 
potestatem  ad  regendam  rempublicam,  quia  ho- 
mines facile  abutuntur  sua  potestate.  Neque  hoc 
sane  in  Societate  timendum  est,  ob  maximam  in  iis 
dimittendis  cautelam,  et  quia  solus  generalis  potest 
eos  dimittere. 

CAPP.  III,  IV. 

An  haec  scholarium  admissio  in  Societatem  eos  con- 
stituat veros  religiosos. 

Dico  1 : Per  hanc  receptionem  et  votorum  emis- 
sionem, persona  constituitur  in  vero  ac  proprio 
religioso  statu  : ista  enim  assertio  ex  professo  de- 
finita est,  declarata  ac  probata  a Gregorio  XHI , in 
bulla  anni  1382,  quae  incipit  : Quanto  fructuosius  et 
uberius;  postea  in  alia  bulla  anni  1384,  quae  in- 
cipit : Ascendente  Domino,  contra  pontificiae  do- 
ctrinae impugnalores  in  quibus  saepius  docet  eos 
qui  in  Societate  Jesu  tria  vola  substantialia  emise- 
runt, vere  ac  proprie  religiosos  esse,  etiamsi  illa 
vota  sint  simplicia,  et  non  solemnia ; quia  in  illa 
scholarium  receptione,  est  vera  traditio  ex  ipsorum 
parte  per  tria  substantialia  vota  perpetua , facta 
in  religione  approbata,  juxta  formam  ab  Ecclesia 
confirmatam;  et  licet  ex  parte  religionis  non  sit 
acceptatio  absoluta  et  cum  reciproca  obligatione 
illos  semper  retinendi,  tamen  illa  traditio  et  acce- 
ptatio non  irrevocabilis  sufficit  ad  constituendum 
statum  vere  religiosum  sine  ullo  respectu  ad  futm 
ram  solenmem  professionem,  cum  pontifex  dicat 
in  sua  bulla  : Esse  vere  ac  proprie  religiosos  non 
secus  atque  ipsos  tum  Societatis,  tum  quorumvis 
aliorum  regularium  orclinum  professos.  Deinde  ista 
votorum  solemnitas  est  tantum  ex  institutione  Ec- 
clesiae, sine  qua  potest  stare  verus  religiosus  status. 
Hinc 

Dico  2 : Non  tantum  a tempore  dictarum  bulla- 
rum, sed  etiam  jam' ante  illud  scholares  Societatis, 
qui  post  ejus  approbationem  emiserunt  ab  initio 
dicta  vota,  simplicia,  semper  fuerunt  vere  ac  pro- 
prie religiosi,  quia  istae  bullae  non  sunt  juris  seu 
status  religiosi  constitutivae,  sed  declarativae.  Cum 
autem  haec  declaratio  sit  in  materia  morum  perti- 
nente ad  universalem  Ecclesiae  doctrinam,  pontifex 
juxta  catholicos  theologos  non  potest  in  ea  errare, 
praecipue  cum  dicat  in  sua  bulla  : Motu  proprio,  ex 
certa  scientia,  ex  plenitudine  potestatis;  insuper 
addit  poenam  excommunicationis  latae  sententiae 
papae  reservatae  in  eos  qui  quovis  colore,  directe 
vel  indirecte,  id  impugnare  ausi  fuerint.  Et  per 
aliam  bullam  Pauli  III,  non  possunt  dicti  scholares 
transire  ad  alium  religiosum  ordinem,  excepta  Car- 
thusia,  sine  praepositi  generalis  aut  sedis  aposto- 
licae  licentia,  sine  qua  irrita  foret  professio  in  alia 
religione  facta.  Si  autem  e religione  fugiant,  noti 


494 


493  PART.  II.  — XIII  DE  RELIGIONIS  VIRTUTE  ET  STATU. 


possunt  nisi  a Societate  aut  papa  istius  apostasia; 
obtinere  absolutionem,  nec  episcopi  possunt  in  eo- 
rum votis  dispensare  ; sed  vota  in  saeculo  facta,  per 
baec  Societatis  vota  simplicia,  si  sint  incompossi- 
bilia,  ipso  >ure  suspenduntur. 

CAPP.  V,  VI. 

Conditiones  ex  parte  voventis  requisitae , ut  luec  scho- 
larium vota  valide  fiant;  et  an  id  dici  possit  pro- 
fessio. 

Dico  1 : Si  nomen  professio  sumatur  pro  unione 
cum  religione  approbata  per  substantialia  religionis 
vota,  et  traditionem  palam  admissam,  sic  scholares 
Societatis  possunt  dici  professi ; secus  vero,  si 
sumatur  pro  traditione  indissolubili  per  vota  so- 
lemniter  emissa,  aut  pro  admissione  per  vota  co- 
adjutorum  formatorum.  Hinc  in  jure  sub  nomine 
professorum  venire  debent  etiam  scholares  Societa- 
tis quoad  favorabilia  ; sed  quoad  odiosa,  si  res  de 
qua  jus  loquitur  respiciat  professionis  solemnita- 
tem,  aut  in  ea  fundetur,  tunc  sub  nomine  profes- 
sionis seu  professorum,  non  comprehenduntur ; se- 
cus autem,  si  res  illa  de  qua  jus  loquitur  tantum- 
modo respiciat  statum  religiosum  ut  sic,  et  profes- 
sionem quatenus  illum  constituit. 

Dico  2 : Conditiones  ex  parte  voventis  requisitae 
ad  valorem  votorum  simplicium  in  Societate  hse 
sunt.  1°  Unus  integer  novitiatus  annus  ; 2°  expletus 
decimus  sextus  aetatis  annus.  Istas  duas  conditio- 
nes ad  professionis  valorem  requirit  concilium 
Tridentinum  (sess.  23,  cap.  19),  dicendo  : Professio 
autem  antea  facta,  fit  nulla ; et  sub  hoc  nomine 
professionis  videtur  scholarium  incorporatio  in  So- 
cietatem a concilio  comprehendi ; 5°  et  4°  ut  ea 
vota  non  faciat  ex  metu  cadente  in  constantem 
virum,  aut  per  deceptionem  vel  per  ignorantiam 
circa  substantialia  ; 5°  ut  non  sit  servus;  6°  ut  non 
sit  conjugatus;  7°  ut  non  sit  in  episcopali  dignitate 
constitutus  ; 8°  ut  non  sit  alterius  religionis  pro- 
fessione ligatus  ; 9"  ut  non  teneatur  subvenire  pa- 
rentibus graviter  indigentibus.  Ifec  tamen  condi- 
tio non  irritam,  sed  illicitam  reddit  votorum  emis- 
sionem ; ac  Societas  licite  potest  scholarem  dimit- 
tere a votis  liberum  ad  subveniendum  parentibus 
graviter  egentibus,  maxime  quando  istud  erga  pa- 
rentes debitum  antecessit  ipsam  incorporationem 
seu  votorum  emissionem  ; adest  enim  causa  justa. 
10°  Ut  non  sit  debitis  oneratus  aut  rationibus  red- 
dendis obligatus.  Sed  luec  conditio  posset  inter- 
dum non  impedire  licitam  scholaris  admissionem, 
cum  post  vota  simplicia  sit  adhuc  caDax  adeundae 
haereditatis. 

CAPP.  VII,  VIII. 

Conditiones  ex  parte  religionis  requisita i ut  schola- 
rium vota  valide  fiant. 

Dico  I : Hae  conditiones  requiruntur  : 1°  ut  reli- 
gio sit  approbata  a sede  apostolica,  talis  autem  est 
Societas.  2°  Ut  haec  vota  fiant  coram  illo  qui  habet 
potestatem  admittendi  in  corpus  Societatis  juxta 
ipsius  Constitutiones,  juxta  quas  eam  habet  praepo- 


situs generalis,  et  ordinarie  eam  communicat  pro- 
vincialibus, poleslque  interdum  communicari  recto- 
ribus, praepositis,  aliisve  personis  Societatis,  vel  alicui 
etiam  extra  Societatem,  v.  gr.  episcopo  aut  alteri 
personse  in  dignitate  ecclesiastica  constitutae,  si 
alicubi  Societatis  persona  deesset.  Hinc  patet  ad- 
missionem in  Societate  non  fieri  per  capitulum  aut 
conventum  provincialem,  sed  per  unam  solam 
personam  quae  habet  istam  potestatem.  5°  Ut  is 
qui  admittit  vota  emittentem,  nomine  religionis, 
liberum  praestet  consensum.  Deinde  in  horum 
emissione  servanda  est  forma  a Constitutionibus 
praescripta. 

Dico  2 : Ut  praedicta  vota  fiant  valide,  debent 
expressa  professione  seu  expressa  incorporatione 
fieri ; nam  tacita  professio  seu  incorporatio,  per  se 
loquendo  et  ordinarie,  locum  in  Societate  non  ha- 
bet, ut  sentit  Navarra,  ob  jus  Societatis  proprium 
et  institutum  diversum  ab  aliis  religionibus;  nam 
in  Societate  biennale  novitiatus  tempus  potest  pro- 
longari juxta  superioris  arbitrium,  qui  donec  ex- 
presse consentiat,  non  censetur  quis  incorporatus, 
maxime  cum  post  Societatis  novitiatum  sint  varii 
gradus  ad  quos  novitius  possit  ac  debeat  determi- 
nari ab  admittente.  Deinde  cum  vota  sexto  quoque 
mense  scholares  expresse  renovent,  nullus  ad  hunc 
actum  admittitur , qui  prius  expresse  non  fuerit 
incorporatus.  Posset  tamen  per  accidexs  contingere 
ut  incorporatio  tacita  sufficeret,  si  v.  gr.  ante  ex- 
pletum decimum  sextum  annum  irrita  praecessisset 
exterior  admissio  expressa  : et  tunc  in  eo  casu 
quoad  forum  externum  videtur  habere  locum  lex  a 
concilio  Tridentino  statuta,  ut  intra  quinquennium, 
sed  non  ultra,  audiatur  religiosus,  qui  praetenderit 
professionem  suam  fuisse  nullam  ; sub  professionis 
enim  nomine  ibi  inlelligi  potest  aut  debet  praedi- 
cta scholarium  Societatis  incorporatio. 

CAPUT  IX. 

Quibus  modis  possint  vota  scholarium  Societatis 
dissolvi. 

Dico  1 : Non  potest  fieri  valide  commutatio  sta- 
tus scholarium  Societatis  in  quamcunque  aliam 
religionem  absque  papae  licentia  seu  dispensatione. 

Dico  2 : Ista  vota  scholarium  possunt  a papa  au- 
ferri per  dispensationem,  potest  enim  solemnia  sic 
auferre,  multo  ergo  magis  simplicia  ; sed  gravior 
causa  requiritur  ut  papa  in  his  dispenset  quam  in 
simplici  castitatis  voto  personae  saecularis,  minus 
tamen  gravis  quam  ad  dispensandum  in  professione 
solemni.  Hinc  nullus  praelatus  papa  inferior  in  istis 
simplicibus  Societatis  votis  potest  dispensare,  imo 
nec  ipse  Societatis  generalis,  quamvis  possit  illa 
irritare  ut  jam  dicam  ; attamen  Gregorius  XIII, 
speciali  induito  anni  1582,  quod  incipit:  Cum  alias, 
illi  concessit  ut  quicunque  suo  subdito  etiam 
professo  posset  ex  legitima  causa  dare  licentiam 
transeundi  ad  quamcunque  aliam  religionem,  etiam 
laxiorem. 

Dico  5 : Extra  Societatem  nemo  praeter  papam 

potest  scholarium  vota  irritare;  ipsa  autem  Socie- 
tas potest.  Quae  potestas  primario  residet  in  tota 
Societate  dum  est  collecta  in  generali  congregatione, 
et  jure  ordinario  residet  in  praeposito  generali,  in 
aliis  vero  inferioribus  praepositis  proni  ab  ipsa  fue- 
rit communicata.  Imo  in  Societate  non  solum  est 
potestas  dimittendi  inferiora  membra,  sed  etiam 
solemniter  professos ; hi  tamen  non  possunt  di- 
mitti a votis  liberi,  ideoque  haec  dimissio  non 
continet  voti  irritationem,  sed  separationem  a So- 
cietatis convictu  : siculi  possunt  etiam  aliarum  re- 
ligionum professi  dimitti ; alii  vero  in  inferioribus 
gradibus  constituti,  ac  praesertim  scholares  appro- 
bati, liberi  a votis  et  vinculo  religionis  dimitti  pos- 
sunt. Atque  hanc  vocamus  potestatem  irritandi  ta- 
lia vota.  Sed  Societas  non  potest  pro  suo  libitu 
illo  irritare,  siculi  paler  potest  filii  impuberis  vota 


(quia  filii  voluntas  est  inefficax  ad  se  obligandum 
independenter  a patris  voluntate) ; requiritur  enim 
legitima  causa  sive  antecedens  sive  subsequens 
admissionem;  sine  qua  irritatio  votorum  ac  religiosi 
dimissio  esset  nulla,  etiamsi  ipsemet  dimittendus 
consentiret,  ut  colligitur  ex  ipsis  pontificum  indui- 
tis, et  Societatis  declaratione  ; quia  pro  sola  sua  vo- 
luntate non  potest  rescindere 'traditionem  Deo  fa- 
ctam. Hinc  dum  dicitur  in  Const.  part.  v,  c.  4 : Li- 
berum tamen  esse  Societati  eos  dimittere,  et  in  Exam. 
c.  7 : Si  Societas  eos  tenere  volet,  inlelligitur  de  li- 
bero arbitrio  et  voluntate  qua  Societas  prudenter  et 
ex  justa  causa  vult  aut  non  vult;  non  de  solo 
absoluto  arbitratu,  et  independenti  a justa  causa  et 
a quavis  conditione  : imo  ipsa  ratio  naturalis  id 
dictat  ac  postulat. 


LIBER  IV. 

De  simplicibus  castitatis,  paupertatis  et  obedientiee  votis,  quae  in  Societate  Jesu 

emittuntur. 


CAPP.  I,  II. 

An  votum  castitatis  scholarium  Societatis  dirimat  sub- 
sequens matrimonium,  ac  prcecedens  ratum. 

I ico  1 : Hoc  simplex  castitatis  votum  ante  Gre- 
gorii  XIII  constitutionem,  quse  incipit : Ascendente 
Domino,  impediebat  quidem  sed  non  irritabat  sub- 
sequens matrimonium,  quia  inhabilitas  ad  subse- 
quens matrimonium  est  tantum  ex  institutione 
Ecclesiae,  annexa  voto  [castitatis  : sed  isti  voto  sim- 
plici castitatis  nondum  erat  tunc  annexa,  non  enim 
videtur  hoc  votum  fuisse  comprehensum  sub  decla- 
ratione Bonifacii  VIII,  in  cap.  unico  De  voto,  in  6 , 
quia  ibi  nomine  professionis  non  includitur  haec  tra- 
« itio  et  acceptatio,  seu  incorporatio  scholarium 
kt  Societate,  pontifex  siquidem  loquitur  de  profes- 
sione perfecta,  et  indissolubili.  Jam  vero  post  di- 
ctam constitutionem,  istud  votum  quandiu  durat, 
reddit  personam  inhabilem  ad  matrimonium  con- 
trahendum ob  novum  jus  conditum,  quod  expresse 
habetur  in  illa  constitutione.  Cum  enim  pontifex 
(fixisset  neminem  posse  tollere  istud  votum  praeter 
summum  pontificem,  vel  Societatem' dimittendo 
personam,  subdit  -.Neque  mite  hujusmodi  dimissionem 
matrimonium  contrahere,  quinimo  eos  omnes  ad 
contrahendum  inhabiles,  ac  contractus  hujusmodi 
nullos  et  irritos  esse  prout  irritos  facimus,  et  an- 
nullamus.  Quod  decretum  non  tantum  eos  qui 
postea  istud  castitatis  votum  in  Societate  emissuri 
erant  comprehendit,  sed  etiam  eos  qui  tunc  in 
Societate  exsistentes  jam  prius  illud  emiserant.  Po- 
tuisse autem  pontificem  hoc  novum  jus  valide  sta- 
tuere ac  stabilire  nemo  est  qui  dubitet, jEcclesia  enim, 
ut  definit  concilium  Triden tinum  (sess.  24),  potest 
matrimonii  impedimenta  irritantia  augere  vel  mi- 
nuere. 


Dico  2 : Simplex  castitatis  votum,  quod  emittunt 
scholares  in  Societate  juxta  veriorem  sententiam, 
non  dirimit  praecedens  matrimonium  ratum.  (San- 
chez,  Vasquez,  etc.)  Probatur  : 1°  quia  ante  con- 
stitutionem Gregorii  XIII  : Ascendente  Domino 
anni  1584,  non  dirimebat  matrimonium  subsequens; 
ergo  tunc  non  etiam  dirimebat  praecedens  ratum, 
quamvis  jam  tunc  constitueret  statum  perfectionis 
ac  vere  religiosum  ; effectus  enim  dirimendi  matri- 
monium non  ex  vi  voti  aut  status  oritur,  sed  ex 
institutione  Ecclesiae.  2°  Post  dictam  constitutionem 
non  videtur  etiam  illud  dirimere,  quia  per  illam  nihil 
innovatum  est  circa  hanc  rem,  sed  tantum  decrevit 
ut  dirimeret  deinceps  matrimonium  subsequens, 
nihil  innovando  circa  praecedens  ratum ; sicut 
Ecclesia  decrevit  ut  sacri  ordinis  votum,  dirimeret 
matrimonium  contrahendum,  seu  subsequens,  non 
tamen  ratum  prius  contractum  : et  maxime  cum 
hoc  votum  etiam  nunc  maneat  semper  simplex, 
non  solemne ; si  quis  ergo  nunc  post  matrimonium 
ratum  in  Societatem  admittatur,  slatim  post  unum 
novitiatus  annum  debet  admitti  ad  solemnem  pro- 
fessionem, ut  matrimonium  ratum  dirimat,  alioqui 
non  videtur  admittendus;  quia  communi  jure  Ec- 
clesiae et  consuetudine  non  potest  uxor  compelli 
ad  exspectandum  nisi  per  unum  annum  post  re- 
ligionis ingressum,  possetque  repetere  suum  ma- 
ritum. 

CAPUT  III. 

Quibus  mediis  juvet  Societas  subditos  ad  servandum 
castitatis  votum. 

Dico  : Haec  sunt  praecipua  : 1°  frequens  oratio  ac 
rerum  coelestium  meditatio  ad  obtinendam  divinam 

gratiam;  2°  manifestalio  conscientiae  superiori  pro 
vincendis  tentationibus,  valde  usitata  et  commen- 
data ab  antiquis  Patribus;  5°  corporis  maceiatio  per 
abstinentiam,  per  laborem  ac  occupationem  conve- 
nientem , et  per  sensuum  externorum  moderatio- 
nem ; 4°  circumspectio  in  colloquio  cum  feminis  aut 
in  litteris  ad  eas  mittendis;  5°  fuga  nimiae  familia- 
ritatis humanaeque  amicitiae  inter  juvenes;  6“  fre- 
quens usus  confessionis  et  communionis. 

CAPUT  IV. 

Ai  i religiosa;  'paupertatis  votum  scholarium  Societatis 
reddat  eos  dominii  incapaces. 

Dico  1 : Scholares  Societatis  per  votum  pauperta- 
tis quod  emittunt,  non  fiunt  inhabiles  ad  dominium 
et  proprietatem  bonorum  temporalium  vel  retinen- 
dam vel  de  novo  acquirendam,  ut  habetur  in  bulla 
Gregorii  XIII  : Ascendente  Domino;  adeoque  licite 
possunt  illorum  proprietatem  ac  dominium  aliquo 
tempore  retinere,  nempe  quandiu  a superiore  illi 
renuntiare  non  jubentur ; sed  dum  superior  praescri- 
bit ac  designat  tempus  ad  relinquendum  eorum  do- 
minium et  possessionem,  tunc  statim  obligantur  ad 
abdicanda  omnia  non  solum  ex  vi  constitutionis  quae 
per  se  non  obligat  ad  culpam,  sed  ex  vi  voti  pau- 
pertatis quod  per  se  obligat  sub  culpa  mortali.  Hinc 
retentio  dominii  illarum  rerum  quae  ante  emissum 
votum  possidebantur,  est  licita  quandiu  non  praeci- 
pitur earum  abdicatio,  quia  votum  sub  eo  modo  fit, 
et  non  aliter.  Sed  ut  novi  dominii  acquisitio  licita 
sit,  oportet  ut  auctoritate  et  voluntate  superioris  ac- 
quiratur ; si  tamen  acquiratur  novum  dominium 
rerum  seu  fructuum  sine  nova  ipsius  dominii  acce- 
ptatione persolam  novam  rei  exsistentiam,  tunc  non 
est  necessaria  positiva  facultas  a superiore  concessa, 
quia  ipso  jure  concessa  est.  Ista  autem  dominii  ca- 
pacitas non  est  quid  repugnans  statui  religioso,  quia 
dominii  incapacitas,  quae  ex  voto  solemni  provenit, 
non  est  de  essentia  status  religiosi.  Hinc  votum 
simplex  illam  non  inducit ; religiosus  dicitur  civili- 
ter mortuus  magis  affectu  quain  ipsa  reali  rerum 
renuntiatione.  Unde 

Dico  2:  Hoc  paupertatis  explicatae  votum  schola- 
rium Societatis  est  sufficientissimum  ad  constituen- 
dum verum  statum  religiosum,  nihilque  in  tali  statu 
obstat  perfectioni  acquirendae,  ut  probatur  ex  bulla 
Gregorii  XIII.  Et  ratio  est  quia  paupertas  non  ha- 
bet determinatam  pro  omnibus  religionibus  mensu- 
ram, sed  proportionatam  uniuscujusque  religionis 
fini,  et  ex  antiquorum  monachorum  exemplo  con- 
firmatur : ideo  enim  paupertas  confert  ad  acquiren- 
dam perfectionem , quia  rerum  humanarum  tollit 
curam,  et  vitat  pericula,  quae  ex  hac  cura  oriri  so- 
lent, minuitque  affectum : atqui  haec  omnia  praedi- 
ctae scholarium  paupertati  conveniunt ; ergo,  etc. 
Deinde  faciendo  hoc  votum  vovent  etiam  se  a se  ab- 
dicaturos omnem  bonorum  proprietatem  ac  domi- 
nium, cum  primum  jussi  fuerint. 


De  facienda  a scholaribus  suorum  bonorum  distribu- 
tione juxta  regulam  et  votum. 

Dico  1 : Regula  praescribit  scholaribus,  ut  sua  bona 
non  donent  consanguineis  aut  affinibus  quatenus 
tales  sunt,  ob  tres  praecipue  rationes:  1“  est  ut  in- 
ordinatus erga  parentes  affectus  vitetur  ; 2a  ut  dis- 
tributio non  fiat  inordinate;  5*  ut  omnis  fiducia 
quae  in  parentum  opibus  collocari  possit  tollatur  et 
in  Deum  transferatur.  Interdum  tamen  expedire  illa 
eis  donare  assero  : 1°  si  ipsi  indigeant ; 2“  si  sic  vi- 
tentur rixae,  inimicitiae,  scandala,  lites,  etc.  Quando 
autem  non  est  locus  ca  consanguineis  distribuendi, 
tunc  juxta  propriam  devotionem  possunt  ea  in  pia 
opera  dispensare ; prius  tamen  solutis  debilis,  si  quae 
sint.  Societas  autem  in  haec  bona  distribuenda  nul- 
lum jus  habet,  sed  si  vere  indigeat,  non  erit  huic 
constitutioni  contrarium  suam  indigentiam  propo- 
nere volenti  sua  bona  distribuere. 

Dico  2 : Hujusmodi  scholares  ex  vi  voti  tenentur 
in  his  rebus  non  usurpare  proprietarium  usum  ; sive 
tenentur  non  uti  istis  rebus  juxta  propriam  suam 
auctoritatem  et  voluntatem,  sed  juxta  superioris  vo- 
luntatem aut  regulam.  Unde  qui  res  suas  distribuunt 
aut  se  illis  abdicant  sine  superioris  facultate,  pec- 
cant contra  votum  paupertatis,  maxime  dum  fit  dis- 
tributio in  opera  profana,  ad  quam  videtur  requiri 
peculiaris  superioris  directio;  sed  si  fiat  in  opera 
pia,  etiamsi  non  postuletur  peculiaris  superioris  di- 
rectio, cum  illius  facultate  videtur  licita,  non  ob- 
stante paupertatis  volo.  Hinc  alienationes  aut  dispo- 
sitiones ab  iis  factae  de  propriis  bonis  sine  superio- 
ris licentia,  licet  ipso  facto  non  sint  nullae,  sed  va- 
lidae spectato  naturae  jure:  sunt  enim  illorum  do- 
mini, et  voluntarie  iila  donant,  nullumque  jus  sive 
commune,  sive  speciale  Societatis  ejusmodi  dona- 
tiones irritat;  tamen  sunt  infirmae  et  irritabiles  per 
voluntatem  superioris,  quia  religiosus  non  est  sui 
juris,  sed  alieni  per  votum  obedientiae,  neque  habet 
voluntatem  ad  transferendum  dominium  sufficien- 
tem. Idem  dic,  si  quis  ejusmodi  scholaris  conderet 
testamentum  sine  facultate  superioris. 

GAPUT  VII. 

De  variis  paupertatis  observantiis  in  Societate  juxta 
regulam. 

Dico  : Hae  observantiae  paupertatis  juxta  regu.am, 
aliae  sunt  circa  usum  negativum,  aliae  circa  positi- 
vum. Circa  usum  negativum:  ia  est  nihil  privatim 
habere  in  cubiculis  de  rebus  ad  cibum  et  potum 
spectantibus;  2a  dum  quid  hujusmodi  alicui  in  par- 
ticulari mittitur,  convertendum  esse  in  usum  com- 
munem; o*  praeterea  quae  ad  actualem  corporis  usum 
requiruntur,  nihil  habere  in  cubiculis,  spectans  ad 
vesLitum ; 4*  non  habere  librorum  congeriem  alio 
secum  exportandam  ; 5a  nihil  habere  a privatis,  clavi 
obseratum ; 6a  pro  ministeriis  spiritualibus  nullum 
posse  stipendium  accipere  ; 7*  nihil  quamvis  mini- 

muni  dare  vel  accipere  mutuo  inter  domesticos  aut 
externos.  Jam  vero  circa  paupertatis  positivum 
usum,  variae  sunt  constitutiones,  in  quibus  speciales 
circumstantiae  et  actus  ad  paupertatis  perfectionem 
pertinentes  commendantur,  v.  gr.  amplecti  viliora, 
rerum  necessariarum  defectum  experiri,  mendi- 
care, etc. 

CAPUT  VIII. 

Ad  quem  paupertatis  usum  obligentur  iidem  religiosi 
ex  vi  voti. 

Dico  : Omnis  usus  rei  ut  propriae  prohibetur; 
quando  autem  res  accipitur  tantum  ad  brevem 
usum,  quo  ista  res  non  consumitur,  tunc  licet  ipsa 
res  sit  pretiosa,  ordinarie  tamen  culpa  est  levis,  v. 
gr.  commodare  librum,  manuscripta,  etc.,  quia  ma- 
teria culpae  ibi  non  est  ipsa  res,  sed  ejus  usus,  qui, 
ordinarie  loquendo,  est  quid  leve.  Jam  vero  circa 
ea  quae  in  capite  praecedente  diximus,  sic  religiosi 
ex  vi  voti  obligantur  ; 1°  quoad  quatuor  primas  ob- 
servantias, nihil  eorum  quae  ibi  recensentur,  pos- 
sunt accipere  vel  occulte  tenere,  vel  de  uno  loco 
ad  alium  transferre  sine  superioris  licentia  tacita  vel 
expressa,  cum  ea  rite  obtenta  possunt.  2°  Circa 
quintam  observantiam  de  usu  clavis,  idem  dicen- 
dum est;  id  est  cum  facultate  licet,  sine  ea  non 
licet.  3°  Circa  sextam,  sitne  contra  votum  pauper- 
tatis recipere  aliquid  stipendii  praecise  pro  ministe- 
riis, adeoque  peccatum  mortale  ubi  est  materia 
gravis ; valde  agitatum  est  ac  discussum  in  utram- 
que partem  in  secunda  congregatione  generali,  ac 
tandem  statutum  ut  ista  constitutio  gravissima  de 
non  accipiendo  stipendio  pro  ministeriis,  etc.,  dili- 
genter observaretur,  ita  ut  in  quinta  congregatione 
generali  (decr.  1)  prohibeatur  ipsimet  praeposito 
generali  in  ea  dispensare.  4°  Circa  septimam  nil 
occurrit  addendum  quoad  obligationem  in  conscien- 
tia, praeter  generales  regulas  datas  de  voto  pauper- 
tatis. Quae  vero  adduntur  circa  positivum  pauperta- 
tis usum,  ordinarie  magis  ad  perfectionem,  quam 
ad  rigorosam  obligationem  pertinent. 

CAPP.  IX,  X. 

De  paupertate  domuum  professarum  Societatis  pro~ 
pria. 

Dico  1 : Domus  professa;  Societatis  sunt  incapa- 
ces omnis  dominii  bonorum  immobilium,  etiam  in 
communi,  ex  prima  bulla  Pauli  III.  Possunt  tamen 
habere  dominium  in  communi  rerum  mobilium,  quas 
ad  actualem  usum  possident,  uti  et  rei  immobilis 
quae  solum  ad  habitationem,  vel  ad  alium  ejusmodi 
usum,  v.  gr.  ad  recreationem  religiosis  necessariam, 
inserviunt,  non  vero  ad  reditus  et  proventus  ex  qui- 
bus religiosi  sustententur ; adeoque  non  possunt  ha- 
bere certos  et  stabiles  reditus  ad  quascunque  ex- 
pensas, sive  aedificiorum  domus,  sive  fabricae  tem- 
pli, sive  sacristiae,  sive  sustentationis  tam  professo- 


rum, quam  omnium  aliorum,  qui  eos  adjuvant  vel 
in  spiritualibus  vel  in  temporalibus , quemcunque 
Societatis  gradum  teneant,  etiam  novitii  et  famuli. 
Unde 

Dico  2 : Domus  professae  nullos  possunt  habere 
census  aut  reditus  annuos,  nec  ullum  proprium  jus 
sive  civile  sive  naturale  ad  illos,  aut  ad  aliquas  pen- 
siones temporales,  v.  gr.  sex,  aut  quinque  annorum, 
acquirere  ; nec  ullas  possessiones,  domos,  vineas  , 
agros,  hortos,  etc.,  habere  exceptis  hisce  quas  pos- 
sunt habere  : 1°  domum  ordinariam  in  qua  habitent 
religiosi,  cum  ecclesia  ad  sacra  mysteria  celebranda, 
et  cum  horto  contiguo  ad  quotidianum  religiosorum 
usum.  2°  Aliam  domum  separatam  cum  horto  ad 
extraordinarium  religiosorum  usum,  id  est  ad  ali- 
quod corporis  et  spiritus  levamen;  fructus  aut  olera 
ex  hujusmodi  locis  provenientia  possunt  in  usum 
domus  converti,  sed  non  in  alium  ; omnis  enim 
alia  utilitas  ex  illis  prohibita  est  in  p.  vi  Const., 
cap.  20.  Item  non  possunt  habere  possessionum 
usumfructum,  etiamsi  foret  absque  illorum  dominio 
aut  proprietate,  vel  jus  utendi  : purum  tamen  jus 
facti,  sive  nudus  facti  usus  non  est  prohibitus  nec 
istarum  domuum  paupertati  repugnat.  Denique  si 
domui  professae  legatum  non  habens  conditionem 
adjunctam  paupertati  ejus  repugnantem  aut  iniquam, 
cum  conditione  vel  sine  conditione  ut  in  Societatis 
utilitatem  convertatur  eo  modo  quo  licite  poterit, 
relinquatur,  validum  est  legatum,  et  a Societate  ac- 
ceptari potest  ad  usum  suae  paupertati  convenien- 
tem, illud  nempe  si  sit  bonum  immobile,  ven- 
dendo, etc. 

Dico  3 : Hic  perfectae  paupertatis  modus  valde 
convenit  Societati,  utpote  vitam  contemplativam  et 
activam  profitenti ; quia,  juxta  D.  T hornam,  perfe- 
ctius est  ut  religio,  quae  ad  contemplandum  et  ad 
contemplata  aliis  tradendum  instituta  est,  pauperta- 
tem in  communi  profiteatur ; maximam  enim  solli- 
citudinem in  spiritualibus  profitetur,  ideoque  assu- 
mere debet  eum  vivendi  modum,  qui  minimam  sol- 
licitudinem in  temporalibus  contineat  . in  admini- 
stratione  siquidem  bonorum  immobilium , quae  ne- 
cessaria est  ad  eorum  conservationem,  defensionem, 
fructificationem,  fructuum  perceptionem,  venditio- 
nem, commutationem,  longe  major  sollicitudo  re- 
peritur,  quam  in  procuratione  eleemosynarum  ad 
vivendum  necessariarum,  uti  id  probatur  Christi  et 
apostolorum  exemplo.  Nec  huic  vivendi  modo  cle- 
ricalis habitus  Societatis  adversatur,  nec  ob  id  mi- 
nuitur libertas  ac  efficacia  praedicandi  verbum  Dei. 
Caeterum  juxta  Constitutiones  Societatis,  hae  domus 
professae  debent  esse  parvo  numero,  nec  possunt 
collegiorum  aut  domuum  probationis  bonis  uti,  nisi 
in  his  tribus  casibus  : 1°  in  rebus  minimis ; nam  hae 
pro  nihilo  habentur.  2°  Professi,  qui  senio  confecti 
aut  infirmitate  gravati  in  vinea  Domini  laborare  non 
valent,  habitare  in  collegiis  et  eorum  reditibus  ali 
possunt.  5°  Item  si  collegiis  sint  necessarii  vel  3:J 
litterarum  officia,  vel  ad  eorum  regimen. 

CAPUT  XI. 

De  paupertate  collegiorum  et  domuum  probationis 
Societatis. 

Dico  1 : Colle  gia  et  domus  probationis  Societatis 
non  profitentur  paupertatem  in  communi  tum  quo- 
ad bona  mobilia  tum  quoad  immobilia  aut  reditus, 
eorumque  sunt  capacia  ; imo  sine  his  sullicientibus 
ad  moderatam  religiosorum  sustentationem  in  eo 
numero  qui  pro  cujusque  collegii  aut  domus  pro- 
bationis qualitate  , ministeriis  ac  disciplina,  juxta 
concilium  Tridenlinum  (sess.  25,  cap  5),  requirun- 
tur, admitti  aut  fundari  non  debent,  ut  habetur  ex 
bullis  pontificiis  et  ex  Societatis  Constitutionibus  : 
cum  enim  ista  collegia  instituta  sint  ut  essent  quae- 
dam Societatis  professae  seminaria  ad  amplectenda 
litterarum  studia  simul  cum  pietate,  ideo  merito 
provisum  est  ut  sufficienter  reditus  ad  vitae  ne- 
cessaria haberent,  ne  earum  rerum  sollicitudo  quie- 
tem ad  studium  et  pietatem  necessariam  impediret. 

Dico  2 : Collegia  et  domus  probationis  Societatis 
tenentur  servare  specialem  paupertatis  modum  in 
suorum  bonorum  administratione , haec  enim  non 
est  in  ipsis  collegiis  ac  domibus  probationis  primo 
et  principaliter,  sed  est  penes  Societatem  professam 
et  generalem , cujus  nomine  ista  bona  admini- 
strantur. 

Dico  5 : Eadem  collegia  et  domus  sunt  capaces 
haereditatis,  ita  ut  ipso  jure  succedant  religiosis  qui 
vota  Societatis  in  eis  emiserunt,  prout  aliae  reli- 
giones habentes  bona  in  communi,  solent  succe- 
dere, ut  supra  dictum  est;  nec  possunt  reditus  aut 
eleemosynas  admittere  intuitu  spiritualium  operum, 
aut  sub  speciali  obligatione  ea  praestandi,  v.  gr. 
missas,  sepulcralia,  stipendia , etc.  Imo  et  com- 
mendatur moderatio  in  eleemosynis  quibusdam  ac- 
cipiendis. 

CAPUT  XII. 

An  ex  volo  obedientice  possint  obligari  religiosi  Socie- 
tatis in  quacunque  materia  honesta. 

Dico  I : Praelati  Societatis,  sicuti  aliarum  religio- 
num praelati,  possunt  praecipere  suis  religiosis  sub 
culpa  etiam  gravi  pro  materiae  qualitate  per  dupli- 
cem potestatem  ; nempe  potestatem  dominativam 
ex  vi  voti  obedientise  religiosae,  et  per  potestatem 
spiritualis  jurisdictionis  ex  vi  subjectionis  religiosae. 
Ex  potestate  dominativa  oritur  obligatio  religionis 
vi  voti  ; ex  potestate  jurisdictionis  oritur  obligatio 
obedientiae  vel  alterius  virtutis,  in  qua  actus  prae- 
ceptus ponitur  per  suam  materiam,  vi  subjectionis. 
Non  agimus  hic  de  potestate  jurisdictionis  et  ejus 
actu  ac  obligatione,  sed  de  potestate  dominativa  ex 
vi  voti  obligante.  Quare 

Dico  2 : Materia  hujus  voti  in  Societate  est  am- 
plissima : sic  enim  sanctus  Ignatius  (parte  tx 
Constit.,  c.  o,  | 20)  explicat  praepositi  generalis 
potestatem  • Generalim  loquendo  in  omnibus  rebus 
qua;  ad  propositum  Societati  finem  perfectionis,  ad 


auxilium  proximorum  et  ad  gloriam  Dei  faciunt, 
omnibus  praecipere  in  virtute  obedientice  possit.  Quid- 
quid ig-ilur  honestum  et  simul  aptum  est  ad  istum 
Societatis  finem,  sub  obligatione  voti  potest  praecipe- 
re ; non  vero  omne  aliud  quod  ad  istum  finem  non 
pertinet:  non  enim  videtur  data  esse  superioribus  ma- 
jor potestas,  tam  ex  intentione  voventium, quam  ex 
intentione  instituentium  et  approbantium  Societatis 
institutum.  An  autem  ii  qui  quartum  professorum 
votum  non  emiserunt,  possint  ex  rigore  praecepti 
obedientiae  obligari  ad  obeundas  difficiles  missiones, 
quales  sunt  inter  Indos  et  alios  infideles  , quidquid 
sit  de  aliis  religiosis,  existimo  omnes  veros  Socie- 
tatis religiosos  posse  in  virtute  sanctae  obedientiae 
ad  has  missiones,  per  se  loquendo,  et  seclusis  ac- 
cidentalibus circumstantiis  et  casibus  particulari- 
bus, obligari ; quia  videtur  hoc  satis  expressum  in 
Constitutionibus  Societatis  (part.  tx,  capp.  5,  5,  9) ; 
et  quia  hse  missiones  sunt  valde  congruae  et  neces- 
sariae ad  finem  Societatis.  Non  tamen  hinc  infero 
posse  etiam  praecipi  omnes  alias  actiones  et  pere- 
grinationes, quamvis  minus  difficiles  ; non  enim 
illa;  ad  finem  et  institutum  Societatis  semper  pos- 
sunt conducere. 

CAPP.  XIII,  XIV,  XV 

De  perfectionibus  obedientice  in  Societate  ad  consilium, 
non  ad  necessitatem  praecepti,  pertinentibus. 

Nota  : In  obedienlia  tria  concurrunt  : exsecutio 
rei  jussae,  voluntas  eam  exsequendi , et  judicium 
intellectus  imperantis  istam  exsecutionem  et  volun- 
tatem. Quare  de  his  tribus  dicamus. 

Dico  i : Exsecutio  quidem  rei  jussae,  est  quidem 
obligatoria  et  de  praecepto  obedientise,  sed  modus 
exsequendi  est  de  consilio  ; et  hujus  perfectiones 
sunt  exsequi  rem  vel  ad  solum  superioris  nutum 
sine  expresso  praecepto,  sine  praemissa  excusatione, 
sine  mora,  diligenter,  accurate,  integre. 

Dico  2 : Voluntas  exsequendi  quidem  praecise 
quod  praeceptum  est,  sufficit  ad  non  violandum 
obediendi  praeceptum;  sed  ut  sit  specificus  obe- 
dientiae actus  debet  velle  exsequi,  quia  praeceptum 
est,  seu  ex  formali  obediendi  motivo  : atque  haec 
voluntas  est  de  substantia  obedientiae.  Nunc  de  ejus 
perfectione,  quae  ad  consilium  perlinet ; atque  haec 
est : 1°  pura  et  formalis  intentio  obediendi  ob 
praecepti  obligationem,  et  ob  implendam  superioris 
voluntatem,  vel  potius  Dei  in  illa  inclusam  ; 2°  li- 
benter et  sine  ulla  affectione  contraria  praeceptum 
exsequi  ; 5°  affici  erga  rem  praeceptam ; 4°  bene 
etiam  affici  erga  praelatum  praecipientem. 

Dico  5:  Obedientiae  perfectio  ex  parte  intellectus, 
est  ut  obediatur  superiori,  non  ut  homini,  sed  ut 
Deo,  et  ut  sit  caeca  ; quod  utrumque  est  conforme 
Scripturae  et  Patrum  dictis.  Cum  autem  voluntas 
in  agendo  seu  in  obediendo  dependeat  ab  intelle- 
ctu illuminante,  dirigente  et  objectum  proponente; 
hinc  quo  major  erit  intellectus  attentio,  plen 

alienae  aul  contrariae  cogitationis  carentia,  altior 
consideratio,  eo  perfectior  erit  voluntatis  obedien- 
tis  actio,  seu  obedienlia  perfectior  ex  parte  intelle- 
ctus ; idcirco  consideratio  Dei  in  superiore  praeci- 
piente tanquam  ejus  praeceptum  a Deo  egrederetur, 
non  est  falsa  apprehensio,  sed  vera  mentis  elevatio 
ad  supremum  motivum  ob  quod  homini  obeditur , 
sive  ob  divinam  voluntatem  et  auctoritatem  ; nec 
religiosus  sic  obediendo  judicat  superiorem  falli 
non  posse  vel  ignorantia  vel  ex  pravo  affectu,  sed 
in  eo  quod  credit  non  esse  malum  nec  inutile  ad 
finem  intentum,  se  sinit  dirigi  ac  regi  auctoritate 
superioris,  conformando  suum  judicium  illius  judi- 
cio, ex  fide  quidem  humana,  sed  fundata  in  spe 
divinae  Providentiae  erga  superiorem  praecipientem. 
In  dubio  autem  an  id  quod  prsecipitur,  sit  licitum  , 
necne,  ordinarie,  juxta  doctores,  standum  est  supe- 
rioris judicio,  deponendo  dubium  sive  negativum 
sive  positivum,  modo  istius  obedientise  materia  non 
judicetur  intrinsece  mala.  Hinc  patet  quomodo  sit 
exhibenda  superiori  obedienlia  caeca , non  inqui- 
rendo curiose  rasiones  et  causas  praecepti,  nec 
nitendo  propriae  prudentiae  ; sed  per  prudentiam 
spiritualem  et  snpernaturalem  sinendo  se  regi  ju- 
dicio superioris.  Atque  hic  modus  obediendi  non 
tantum  rectus  et  sanctus  est,  sed  etiam  ita  placet 
Deo,  ut  interdum  etiam  in  materia  seu  actione  de 
se  illicita  ob  sanctam  obedienlis  simplicitatem,  per 
miracula  illum  approbarit. 

CAPP.  XYI,  XVII. 

De  promissione  ingrediendi  Societatem  quam  schola- 
res approbati  faciunt  simul  cum  tribus  votis  sub- 
stantialibus. 

Nota : Postquam  scholaris  Societatis  tria  vota 
religionis  emisit,  subdit : Et  promitto  eamdem  So- 
cietatem me  ingressurum  ut  vitam  in  ea  perpetuo 
degam,  omnia  intelliyendo  juxta  ipsius  Societatis 
Constitutiones. 

Dico  I : Ista  promissio  est  verum  ac  proprium 
votum  a tribus  primis  distinctum,  uti  declaravit 
congregatio  quinta  generalis  ( can.  2).  Fit  enim 
ista  promissio  Deo,  ejusque  materia  est  omnino 
distincta  a tribus  primis  votis  ; ergo , elc.  Deinde 
hoc  votum  est  eorum  statui  conveniens,  ut  palet 
ex  bullis  pontificum  ; est  enim  de  meliori  bono,  et 

de  majori  perfectione  in  eodem  statu  religionis  ; et 
est  utile,  quia  cum  nondum  exsistant  in  termino 
religiosi  status,  sintque  adhuc  in  via  ad  illum , si 
id  votum  non  facerent,  volentes  permanere  in  as- 
sumpto gradu,  non  possent  ad  ulterius  progredien- 
dum, et  ad  alium  assumendum  cogi. 

Dico  2 : Scholares  Societatis  ex  vi  hujus  voti  seu 
promissionis  non  tenentur  quidem  procurare  drse- 
dictum  Societatis  ingressum  sive  ulteriorem,  quam- 
vis  simpliciter  id  facere  non  prohibeantur,  et  in- 
terdum possint  debito  modo  illum  postulare , aut 
ejus  exsecutionem  in  memoriam  revocare,  sed  te- 
nentur gradum  a superiore  praescriptum  ac  deter- 
minatum acceptare,  sive  sit  professorum,  sive  sit 
coadjutorum  formatorum,  uti  declaratum  est  in 
septima  congregatione  generali  ( can.  15).  Si  vero 
scholari  approbato  assignaretur  temporalium  coad- 
jutorum gradus,  quamvis  ad  majorem  perfectionem, 
ex  vi  regulae  in  Exam.  (cap.  1 , § 11)  dicentis: 
Omnes  qui  recipiuntur  in  Societate,  debere,  quantum 
ex  parte  sua  est,  ingredi  indifferentes,  ut  m quocun- 
que gradu  ejus,  arbitrio  superioris,  constituantur, 
teneretur  eum  acceptare  ; praecise  tamen  ex  vi  sui 
voti  seu  promissionis,  an  sub  obligatione  teneretur 
illum  acceptare,  non  satis  res  certa  apparet,  nisi  a 
principio  fuisset  sub  ista  specifica  conditione  in 
dubio  admissus.  Quod  coadjutorem  spiritualem 
formatum  attinet,  hic  adhuc  potest,  volente  gene- 
rali, transire  ad  gradum  professorum.  Denique 
scholaris  si  per  modum  gratiae  tantum  ad  ulteriorem 
gradum,  v.  gr.  professorum  invitetur,  potest  eum 
recusare  sine  sus  promissionis  violatione , quia 
cum  offeratur  ut  gratia  ac  favor,  non  datur  invito  ; 
secus  autem  quando  istum  ulteriorem  ei  acceptan- 
dum injungit  gradum  ex  ipsius  voti  obligatione  : 
quod  tunc  fit,  quandocunque  superior  ex  definita 
voluntate  et  quasi  decreto  illum  injungit,  etiamsi 
obedientis  prsceptum  non  imponat ; tunc  enim 
votum  seu  promissio  ingredi  Societatem  stalim  obli- 
gat, quia  conditio  in  ea  inclusa  impletur,  id  est 
superior  qui  habet  potestatem  istum  ingressum 
postulat ; ita  tamen  statim  obligat,  ut  semper  detur 
locus  semel  atque  iterum  recurrendi  ad  eumdem 
superiorem,  et  proponendi  si  quid  occurrerit  , uti 
expresse  habetur  in  septima  congregatione  supra 
citata. 


THEOLOGIAS  SUAREZ  SUMMA. 


LIBER  V. 

De  scholasticis  ac  studiis  Societatis  Jesu  tam  domesticis  quam  externis. 


CAPUT  PRIMUM. 

An  rite  in  Societate  designetur  aliquis  religiosorum 
gradus  ad  litteras  perdiscendas. 

Dico  1 : Certum  est,  et  videtur  de  fide,  studia 
litterarum  saltem  sacrarum  statui  religioso  maxime 


congruere  : Bonitatem  et  disciplinam  et  scientiam 
doce  me  ( Psal . cxvm,  66).  Quia  tu  scientiam  re- 
pulisti, repellam  te  ( Osee  iv,  6).  Idque  confirmatur 
ex  Hieronymo,  Cassiano,  Eusebio,  etc.  Ratio  est 
quia  litterarum  studium,  praesertim,  sacrarum,  est 


505 


506 


PART.  II.  — XIII.  DE  RELIGIONIS  VIRTUTE  ET  STATU. 


necessarium  ad  perfectionem  vitae  tam  activae  quam 
passivae.  Hinc 

Dico  2 : In  statu  religioso,  cujus  finis  est  non 
solum  contemplari , sed  etiam  contemplata  aliis 
tradere , necessaria  esi  non  vulgaris  scientia  ; ad 
hoc  enim  perfecta  rerum  omnium  quae  ad  fidem  et 
mores  pertinent  notitia  requiritur  ; adeoque  opus 
est  ut  ejusmodi  religiosi  isti  notitiae  ac  scientiae 
perfecte  acquirendae  in  suo  statu  incumbant,  maxi- 
me dum  adhuc  juvenes  sunt,  quia  illa  aetas  magis 
studiis  est  apta.  Ideo 

Dico  5 : Convenientissime  in  Societate  institutus 
est  prior  aliquis  religionis  gradus,  in  quo  religiosi 
juvenes  praecipue  litteris  simul  cum  pietate  vacent: 
sic  enim  litterae  sunt  instrumenta  virtutis  et  actio- 
num ad  salutem  animarum  relatarum  ; nec  a Dei 
contemplatione  mentem  avocant,  tempusque  quod 
illis  impenditur  nihil  religionis  perfectioni  officit, 
imo  ipsi  antiqui  monachi  etiam  litterarum  studium 
plurimum  colebant. 

CAPP.  II,  III. 

AH  i Uter  arum  humaniorum  et  linguarum  philoso- 
phia'que  studia  religiosis  Societatis  conveniant , et 

rite  instituta  sint. 

Dico  I : Humaniorum  litterarum,  linguarum  et 
liberalium  artium  eruditio  maxime  utilis  ac  neces- 
saria est  Evangelii  operariis,  ut  videre  est  in  san- 
cto Paulo,  Augustino,  Hieronymo,  Athanasio,  Basi- 
lio,  etc.  ; nec  statui  religioso  repugnat,  nam  Au- 
gustinus, Hieronymus  aliique  doctores  istis  litteris 
instructissimi,  ipsi  fuerunt  religiosi.  Hinc  juniores 
Societatis  religiosos,  priusquam  theologiae  scholasti- 
cae studiis  aut  sacrae  Scripturae  interpretationi  ac 
intelligentiae  incumbant,  decet  istis  inferioribus  lit- 
teris, rhetorica,  dialectica,  philosophia,  linguae  La- 
tinae, Graecae  ac  Hebraicae  praecipue  studiis  ad  con- 
futandos haereticos  diligenter  ac  plene  instrui. 

Dico  2 : Ad  praedictae  doctrinae  addiscendae  pro- 
gressum institutus  est  optimus  ordo  incipiendo  a 
studio  linguae  Latinae  ac  philosophiae  antequam  sa- 
crae doctrinae  vacetur  ; commendatur  iis  sancta 
diligentia,  et  scopus  sublimis  proponitur  : id  est,v 
non  curiositas,  quaestus,  vanitas,  aut  inanis  gloria, 
sed  propria  et  aliena  salus.  Ac  deinde  apta  ad  fa- 
ciendum in  doctrina  progressum  subsidia,  sive  cor- 
poralia, v.  gr.  collegiorum  reditus  pro  sustenta- 
tione, bibliotheca,  papyrus,  etc;  sive  spiritualia, 
v.  gr.  recta  intentio,  pietatis  exercitia,  eruditi  pro- 
fessores , vigilantes  superiores,  etc.  , constituta 
sunt. 

CAPP.  IV,  V. 

De  publicis  Societatis  scholis , et  suscepta  puerorum 
instructione. 

Dico  I : Omisso  errore  Licinii  imperatoris,  Ju- 
liani apostatae,  Wicleffi,  Lutheri,  qui  scholas  publi- 
cas tanquam  perniciosas  damnarunt,  non  tantum 
contra  fidem  et  universalem  Ecclesiae  consensum 


ac  traditionem , sed  etiam  contra  naturalem  ratio- 
nem et  experientiam,  certum  est  illas  esse  reipubli- 
cae  Christianae  utilissimas  ac  necessarias  ; deinde 
certum  est  etiam  munus  docendi  in  istis  scholis 
puhiicis  ac  universitatibus  posse  optime  convenire 
statui  religioso,  et  hoc  munus  in  magnam  Ecclesiae 
utilitatem  fuisse  a Societate  assumptum  : cum  olim 
fuisse  ejusmodi  doctrinam  a viris  religiosis  frequen- 
tius traditam  publice  constet,  ut  etiam  nunc  te- 
stantur eorum  scripta  ac  historiae.  Unde  infertur 
potuisse  optime  institui  religionem  quae  inter  suas 
alias  actiones  munus  docendi  publice  in  Ecclesia 
quascunque  doctrinas  statui  religioso  accommoda- 
tas susciperet,  imo  et  proprias  universitates  sub 
suo  magisterio  ac  regimine  ad  defendendam  Eccle- 
siam haberet  ex  pontificia  commissione.  Sed  quam- 
vis Societas  proprias  possit  habere  universitates  et 
collegia  in  quibus  tam  suos  quam  externos  disci- 
pulos istas  scientias  publice  doceat , non  tamen 
prohibetur  ex  vi  sui  instituti,  quominus  in  uni- 
versitatibus generalibus  idem  ministerium  possit 
admittere,  si  servata  paupertate  quam  profitetur 
et  exclusis  omnis  ambitionis  et  negotiationis  saecu- 
laris occasionibus,  ei  offeratur.  Imo  nostri  profes- 
sores possunt  in  illis  gradum  litterarium  et  locum 
accipere,  modo  non  fiant  sumptus  qui  pauperes 
non  deceant. 

Dico  2 : Non  est  novum  nec  alienum  a religioso 
statu  docere  pueros  quascunque  inferiores  discipli- 
nas, quae  sint  quasi  principia  vel  fundamenta  per- 
fectioris doctrinae , ut  constat  ex  Patribus  et  anti- 
quis historiis  puerorum  instructionem  tanquam 
piam  et  Ecclesiae  valde  utilem  fuisse  a viris  religiosis 
susceptam ; hocque  officium  non  indecorum  tem- 
pore opportuno  a Societate  peculiari  cura  assum- 
ptum est  tanquam  suae  institutioni  ac  fini  consenta- 
neum. 

CAPUT  VI 

De  convenientibus  subsidiis  quibus  Societas  utitur  ad 
externorum  scholarium  institutionem. 

Nota  : Duo  sunt  quae  tn  scholarium  institutione 
requiruntur  : profectus  in  doctrina  et  virtute.  Ad 
haec  duo  consequenda  Societas  adhibet  apta  subsi- 
dia, quae  sunt  haec  sequentia. 

Dico  I : Subsidia  quae  ad  virtutem  acquirendam 
adbibet  Societas  in  suis  gymnasiis,  haec  sunt  : men- 
strua peccatorum  confessio,  quotidiana  missae  audi- 
tio, Christianae  doctrinae  traditio,  piae  exhortationes, 
oratio  in  scholae  initio,  librorum  praelegendorum, 
qui  nihil  bonis  moribus  noxium  contineant,  dele- 
ctus, etc. 

Dico  2 : Subsidia  ad  doctrinae  progressum  haec 
sunt  : magistrorum  eruditio,  vigilantia  et  diligen- 
tia , ordo  ac  methodus  tum  in  doctrina  tradenda, 
tum  in  disputationibus , compositionibus,  publi- 
cisque ac  privatis  exercitationibus  scholasticis  ha- 
bendis, punitio  ac  correctio  delinquentium,  prae- 
mium proficientium  ac  diligendorum,  etc. 

LIBER  VI. 

De  professione  quse  in  Societate  Jesu  fit,  ac  de  iis  quse  illam  antecedunt  et  consequuntur. 


CAPUT  PRIMUM. 

An  professio  in  Societate  convenienter  per  longum 
tempus  differatur. 

Dico  : Justissimis  de  causis  tempus  solemnis  pro- 
fessionis in  Societatis  instituto  non  est  certa  lege 
definitum  ob  varias  causas  et  conditiones  ad  eam 
requisitas;  ad  professionem  enim  quatuor  votorum 
requiritur  jure  ordinario  sacerdotium,  aetas  ad  mi- 
nimum viginti  quinque  annorum,  non  mediocris  in 
litteris  eruditio,  et  in  virtute  ac  moribus  conspicuis 
magna  probatio.  IIoc  autem  tempus  dicitur  in  Exa- 
mine (cap.  I,  4)  debere  esse  ad  minimum  ultra 
biennium,  quod  ad  multos  annos  ordinarie  prolon- 
gatur, licet  interdum  statim  post  biennium  possit 
quis  ob  causas  valde  speciales  admitti  ad  professio- 
nem quatuor  votorum  ; sed  ad  solemnem  trium  voto- 
rum professionem  requiruntur  septem  anni  religionis 
ad  minimura,  in  p.  v Const.,  cap.  7,  nempe  de  lege 
ordinaria.  Quot  vero  anni  ultra  biennium  novitia- 
tus  debeant  intercedere  ante  solemnem  professio- 
nem, nil  Societas  determinavit ; sed  tantum  decla- 
ravit eos  qui  ad  professionem  admittendi  sunt  de- 
bere esse  in  vita  ac  moribus  diu  probatos  : ordinarie 
post  biennium  requiritur  saltem  lotum  studiorum 
tempus.  Sic  Societas  potest  melius  et  certius  cogno- 
scere suorum  religiosorum  promovendorum  doctri- 
nam, mores,  vitam,  elc. ; ipsique  religiosi  toto  isto 
diuturna;  probationis  tempore  cautius  vivunt,  ex- 
actius regulam  observant,  vigilantius  se  continent; 
adeoque  ista  probationis  diuturnitas  et  religioni  et 
religiosis  valde  utilis  est,  ac  convenit ; atque  apo- 
stolica  approbatione  munita  est.  Nec  est  quid  no- 
vum, cum  Cassianus  (lib.  iv  De  inst.  renunt.,  cap.  5, 
7,  8)  indicet  probationem  juniorum  ad  monachatum 
per  multa  experimenta  consuevisse  fieri,  nulla  tem- 
poris determinatione  adhibita,  elc. 

CAPP.  H,  III. 

De  tertio  probationis  anno  ante  professionem , et  de 
voto  obedientice  circa  puerorum  instructionem. 

Dico  1 : Scholares  in  Societate  studiis  absolutis, 
antequam  vel  professi  vel  coadjutores  spirituales 
formati  fiant,  debent  tertium  probationis  annum 
agere,  qui  tamen  non  est  de  substantia  vel  omnino 
necessarius  ad  valorem  professionis,  quia  nec  in 
Constitutionibus  Societatis,  nec  in  bulla  pontificis 
ulla  necessitas  indicatur;  nec  biennium  probationis, 
ut  supra  diximus,  est  de  substantia  professionis,  sed 
ad  hujus  valorem  solummodo  unus  integer  annus , 
juxta  concilium  Tridentinum,  requiritur.  Iste  igitur 
tertius  annus  tantum  ex  vi  regulae  requiritur,  adeo- 
que in  hoc  potest  generalis  dispensare.  Hic  annus 
transigendus  est  in  variis  devotionis  et  humilitatis 
exercitiis  et  spiritualibus  instructionibus,  etc.,  ad 
acquirendam  summam  virtutum  perfectionem  ante 
professionis  emissionem. 


Dico  2 : In  forma  professionis  solemnis  sive  qua- 
tuor sive  trium  votorum  additur  specialis  qusedam 
voti  obedienliae  determinatio  circa  puerorum  erudi- 
tionem bis  verbis  : Et  secundum  eam  (nempe  obe- 
dientiam  quse  vovetur)  peculiarem  curam  circa  pue- 
rorum eruditionem,  etc. ; seu  vovetur  suscipere  cu- 
ram erudiendi  pueros  ac  rudes  quando  a superiore 
jubebitur  : hoc  enim  ministerium  specialiter  in 
forma  voti  obedientise  exprimitur  tanquam  unum  ex 
prsecipuis  ministeriis  majori  cum  cura  ac  diligentia 
exercendis,  etiamsi  id  fiat  non  tam  propter  novam 
obligationem  contrahendam,  quam  propter  ministe  ■ 
rium  commendandum  ; uti  dicitur  sic  (pari,  v Con- 
stit.,  cap.  3)  : Promissio  docendorum  puerorum  ac 
rudium  hominum  juxta  litteras  apostolicas  et  Consti- 
tutiones non  inducit  aliam  obligationem  quam  reli- 
qua spiritualia  exercitia  quee  ad  auxilium  proximo- 
rum adhibentur,  cujusmodi  sunt  confessiones,  etc. 

CAPUT  IV. 

De  voto  obedientice  erga  summum  pontificem  quod 
professi  Societatis  emittunt  circa  missiones. 

Nota  : Dum  professi  Societatis  emittunt  sua  tria 
vota  solemnia,  addunt  hoc  quartum:  Insuper  pro- 
mitto specialem  obedienliam  summo  pontifici  circa 
missiones,  prout  in  iisdem  litteris  apostolicis  et  Con- 
stitutionibus continetur.  Materia  autem  hujus  voti 
in  Exam.  (cap.  I,  § 5)  sic  exprimitur  : Professa 
Societas  praeter  tria  vola,  votum  facit  expressum 
summo  pontifici,  etc.,  ad  proficiscendum  sine  excusa- 
tione non  petito  viatico,  quocunque  gentium  ejus  San- 
ctitas ju.sseril,  inter  fideles  et  infideles,  ad  res  qua;  ad 
divinum  cultum  et  religionis  Christianae  bonum 
spectant.  Unde  sub  hoc  votum  cadunt  haec  sequen- 
tia : proficisci  quocunque  jusserit  pontifex,  etiam  ad 
Indias  pro  rebus  quae  ad  divinum  cultum  et  Chri- 
stianae religionis  perlinent  bonum,  non  exspectato 
aut  petito  viatico,  id  est  non  detrectando  missionem 
ob  viatici  carenliam ; sine  tergiversatione  aut  excu- 
satione, nempe  sine  excusatione  voluntatis,  quae 
includit  absolutum  decretum  non  eundi  : non  vero 
sine  excusatione  rationis,  quse  in  sola  rationabilis 
impedimenti  expositione  consistit ; et  manere  ubi 
jusserit,  ibique  diligenter  ac  strenue  functiones  ob 
quas  mittitur  peragere,  id  est  spiritualia  ministeria 
Societatis  propria  exercere;  ac  redire  ab  eo  loco,  si 
jussus  a papa  fuerit.  Hinc 

Dico  I : Ejusmodi  votum  est  pium  et  sanctum ; 
est  enim  de  re  optima,  et  ob  optimum  finem,  quia 
per  illud  unice  intenditur  commune  Ecclesiae  bo- 
num, proximorum  salus,  fidei  defensio  ac  propaga- 
tio : estque  distinctum  a voto  obedientiee  purae 
monachorum,  qui  non  videntur  ex  vi  obedienliae, 
sicut  professi  Societatis  cx  vi  sui  voti  quarti,  obli- 
gari ad  eundum  in  Indias,  vel  in  Turciam,  quoties 
a pontifice  jussi  fuerint.  An  autem  religiosi  aliarum 

religionum  Mendicantium  ad  id  obligarentur  ex  vi 
sui  voti  obedientiae,  si  a Dapa  juberentur,  posset 
esse  dubium. 

Dico  2 : Probabile  est  hoc  votum  non  tantum  fieri 
ad  majorem  humilitatem,  mortificationem,  et  pro- 
priae voluntatis  abnegationem , sed  etiam  addere 
majorem  obligationem  quasi  intensivam  ob  specia- 
lem promissionem  talis  materiae  specificatae,  et  tali 
quidem  personae,  id  est  papae  factam ; etiamsi  forte 
non  addat  extensivam,  id  est  non  addat  obligationem 
diversae  rationis  ac  virtutis,  aut  ad  novos  actus  non 
extendatur.  Quinimo  probabiliter  defendi  potest  ad- 
dere novam  aliquam  obligationem  ex  parte  materiae, 
ita  ut  in  aliquibus  casibus  possit  hoc  votum  obli- 
gare professos  ad  aliquid,  in  quibus  alii  ex  vi  ge- 
neralis voti  obedientiae  praecise  non  obligarentur , 
v.  gr.  proficisci  ad  missiones  Indicas,  sine  petito 
viatico,  sine  excusatione,  etc.  Unde  professi  sub 
gravi  obligatione  tenentur  seinper  esse  parati  ad 
obediendum  circa  missiones , ad  actualem  vero 
obligationem  videtur  requiri  praeceptum,  sicut 
in  aliis  rebus  ad  generale  obedientiae  votum  spe- 
ctantibus. 

Dico  3 : Solemnitatem  hujus  voti  probabile  est 
consistere  in  traditione  ex  utraque  parte  irrevocabili 
adjuncta  promissioni  quam  facit  de  seipso  profitens, 
quoad  hunc  missionum  effectum. 

CAPUT  V. 

De  modo  emittendi  professionem  in  Societate. 

Dico  1 : Substantialis  forma  professionis  ex  parte 
profilentis,  est  emissio  votorum  dicendo  : Ego  N. 
professionem  facio,  et  promitto  omnipotenti  Deo , etc., 
perpetuam  castitatem,  paupertatem,  obedientiam,  et 
secundum  eam,  peculiarem  curam  circa  puerorum 
eruditionem,  etc.  Insuper  promitto  specialem  obe- 
cHienliam  summo  pontifici  circa  missiones,  etc.  Ex 
parte  autem  acceptanlis,  est  potestas  quae  jure  or- 
dinario residet  in  solo  generali ; nec  eam  debet  dele- 
gare generatim  provincialibus,  nisi  forte  pro  Indiis, 
sed  eam  delegat  pro  singulis  personis. 

Dico  2 : Quoad  accidentalem  professionis  nor- 
mam, haic  sunt  : 1°  prserequiritur  defensio  thesium 
philosophiae  ac  theologiae  quatuor  argumentantibus, 
cum  doctrinae  sufficientia;  triduo  ostialim  mendi- 
care, spiritualia  exercitia  facere.  2°  Professio  fa- 
cienda est  coram  domesticis  et  externis  qui  missae 
sacrificio  interfuerint;  et  praemittitur  missae  sacrifi- 
cium publice  ab  eo  qui  professionem  admissurus 
est : fmitoque  sacrificio  habens  in  manibus  venera- 
bile Sacramentum,  vertit  se  ad  illum  qui  professio- 
nem emissurus  est,  et  sic  illius  professionem  audit. 
5°  Is  qui  professionem  emissurus  est,  dicta  confes- 
sione generali,  voce  alta  praedictam  professionis  for- 
mam ex  scripto  legit,  qua  finita,  SS.  Eucharistiae 
sacramentum  sumit  de  manibus  ejus  qui  professio- 
nem admittit,  et  scriptam  accipit  professionem  e 
professi  manu,  in  signum  acceptationis,  quamvis 
ista  scriptae  professionis  acceptio  non  sit  de  neces- 
sitate, sed  dc  consuetudine. 


volo  simplici  non  relaxandi  paupertatem  quee  ir. 
Societate  vovetur. 

Nota  : Peracta  praedicta  professione,  professus 
separatim  in  sacristia  vel  in  alio  simili  loco  coram 
eodem  superiore  vel  alio  sacerdote  qui  professionem 
acceptavit,  et  aliquibus  domesticis , et  interdum 
nonnullis  externis,  alia  quinque  vota  simplicia  emit- 
tit, de  quibus  sigillatim  dicemus.  Nunc  de  primo 
non  assentiendi  paupertatis  relaxationi,  quo  profes- 
sus promittit  Deo  se  nunquam  acturum  quacunque 
ratione  vel  consensurum  ut  qum  ordinata  sunt 
circa  paupertatem  in  Constituiionibus  Societatis, 
immutentur,  nisi  quando  ex  justa  causa  rerum  exi- 
gentium videretur  paupertas  restringenda  magis. 
Circa  quod 

Dico  1 : Finis  hujus  voti  est  ut  firmus  religionis 
murus,  quem  naturae  humanae  hostis  semper  nititur 
labefactare,  integer  servetur,  id  est  paupertas;  ejus 
materia,  est  nec  procurare,  nec  consentire  ut  in 
ipso  paupertatis  jure,  quod  Societas  sancivil,  rela- 
xatio fiat.  Ejus  obligatio  est  negatio  qua  duae  actio- 
nes  sunt  vetitae  : 1°  si  contingeret  in  congregatione 
generali  agi  de  hoc  puncto,  ferre  suffragium  ut  pau- 
pertas relaxetur ; 2°  quocunque  modo  procurare  ut 
talis  relaxatio  fiat;  adeoque  hoc  votum  est  pure 
negativum,  obligatque  tantum  ad  non  agendum.  Si 
autem  in  aliquo  eventu  dubitaret  an  expediret  ejus- 
modi relaxationem  facere,  non  videtur  fore  contra 
hoc  votum  rem  ipsam  discutere,  rationes  in  utram- 
que partem  et  quid  probabilius  appareret , pro- 
ponere, totamque  dubitationem  et  ejus  rationes 
summo  pontifici  exponere,  ut  ipse  statueret  quod 
toti  religioni  magis  congruere  judicaret.  Attamen 
si  papa  motu  proprio  ejusmodi  paupertatis  relaxa- 
tionem concederet,  probabilius  arbitror  professos 
non  teneri  istam  concessionem  non  acceptare, 
quia  nihil  procurant,  nec  sunt  causa  istius  muta- 
tionis. 

Dico  2 : Hujus  voti  obligatio  non  tantum  exten- 
ditur ad  non  relaxandam  professorum  et  domuum 
professarum  paupertatem , sed  etiam  ad  non  re- 
laxanda ea  quae  pertinent  ad  paupertatem  schola- 
rium, collegiorum  et  probationis  domuum,  ut  patet 
ex  voti  formula. 

CAPP.  VII,  VIII. 

De  voto  non  ambiendi  dignitates,  quod  Societatis 
professi  emittunt. 

Nola  : Hujus  voti  forma  est  harc  : Prceterea  pro- 
mitto nunquam  me  acturum  vel  prmtensurum,  ne  in- 
directe quidem,  ut  in  aliquam  praelationem  vel  digni- 
tatem in  Societate  eligar  aut  promovear.  Promitte 
praeterea  nunquam  me  curaturum  pratensurumve 
extra  Societatem  praelationem  aliquam  vel  dignitatem, 
nec  consensurum  in  mei  electionem  quantum  in  me 
fuerit,  nisi  coactum  obedicnlia  ejus  qui  mihi  praeci- 
pere potest  sub  poena  peccati 

Dico  1 : Si  juxta  quosdam  doctores,  illicitum  sit 
appetere  aut  procurare  episcopalem  aliamve  pnela- 

tionem,  ulpote  quid  ad  ambitionem  vel  praesumptio- 
nem pertinens,  tunc  clarum  est  votum  non  am- 
biendi nee  procurandi  istam  rem  illicitam  esse 
optimum ; sed  licet  supponamus  ambire  aut  procu- 
rare aliquam  praelationem  esse  rem  indifferentem, 
tamen  illam  non  procurare  ob  justum  ac  sanctum 
(inem,  quo  honestetur,  est  laudabile  ac  bonum,  imo 
et  melius ; adeoque  votum  de  eo  est  optimum.  Hoc 
vero  votum  non  violatur,  dum  quis  solo  affectu  et 
appetitu  interno  desiderat  praelationem,  quamvis 
posset  in  hoc  aliunde  peccare,  quia  desiderare  prae- 
cise non  est  protendere,  procurare,  aut  agere  ali- 
quid ad  illam  obtinendam ; adeoque  in  voto  non 
continetur.  Imo  facere  aliquid  ex  hoc  desiderio 
quod  solum  ordinatur  ad  majorem  ipsius  deside- 
rantis capacitatem  aut  dignitatem,  v.  gr.  diligen- 
tius studiis  vacare,  etc.,  nondum  videtur  esse  etiam 
indirecta  praetensio,  modo  absit  exterior  negotiatio 
aut  inductio  ad  praelationem  oblinendam. 

Dico  2 : Nomine  prolationis  aut  dignitatis  in  lioc 
voto  intelligilur  qusecunque  dignitas  ecclesiastica, 
aut  munus  ratione  sui  habens  propriam  et  spiri- 
tualem jurisdictionem  in  subditos,  v.  gr.  extra  So- 
cietatem episcopatus,  cardinalalus,  etc.,  et  intra 
Societatem  munus  generalis,  provincialis,  praepositi 
et  rectoris  collegii  aut  domus  probationis,  item  vi- 
carii generalis,  commissarii  seu  visitatoris;  non 
tamen  officium  ministri,  magistri  novitiorum,  nec 
officium  condonandi,  docendi,  gradus  magisterii  aut 
doctoralus , etc.,  sed  probabiliter  sub  hoc  volo 
comprehenditur  etiam  munus  electoris  in  congre- 
gatione generali  ad  eligendum  generalem.  De  ele- 
ctione in  procuratorem  pro  congregatione  procura- 
torum, forte  non  videtur  idem  dicendum.  Quoad 
poenam  hujus  voti  transgressoribus  impositam,  haec 
est  pro  iis  qui  intra  Societatem  directe  vel  indirecte 
praelationem  procurant  : incapacitas  et  inhabilitas 
ad  quamvis  praelationem  intra  eamdem  Societatem, 
nempe  post  sententiam  criminis  declaratoriam  ; pro 
iis  qui  dignitatem  extra  Societatem  ambiverint, 
nulla  poena  designata  liabetur. 

Dico  5 : Votum  etiam  quod  professi  Societatis 
faciunt  non  acceptandi  dignitatem  extra  Societatem, 
nisi  coacti  obedientia  ejus  qui  eis  praecipere  potest 
sub  poena  peccati,  non  tantum,  juxta  D.  Thomam, 
ex  objecto  est  laudabile,  quia  episcopalis  aut  alius 
ejusmodi  status,  licet  perfectus,  est  periculosus, 
ideoque  multi  sancti  eum  recusaverunt  ac  fugerunt, 
sed  etiam  Societati  est  maxime  congruum,  ut  non 
privetur  prsestanlioribus  subditis ; et  licet  in  rebus 
ordinariis  perfectius  ac  melius  sit  ad  nutum  sine 
expresso  praecepto  obedire,  non  tamen  in  graviori- 
bus, in'*  quibus  vel  animae  periculum,  vel  proprii 
honoris  ac  commodi  affectus  timeri  potest ; ideoque 
melius  est  non  acceptare  sine  expresso  praecepto. 
CAPUT  IX. 

De  voto  quod  professi  Societatis  emittunt,  audiendi 
consilia  generalis , si  fiant  episcopi. 

Dico  i ; Licet  religiosus  professus  ad  episcopa- 


tum assumptus  ab  obedientia  praelati  cujusvis  regu- 
laris sit  liber,  solique  papae  subjiciatur,  tamen  sem- 
per  eget  consiliis  et  rectis  admonitionibus,  maxime 
in  animarum  regimine,  ideoque  vovet  se  nunquam 
detrectaturum  generalis  consilium,  seque  illud  se- 
cuturum, si  melius  et  gratius  Deo  esse  judicaverit ; 
adeoque  tenetur  ex  vi  hujus  voti  audire  consilium 
quod  vel  praepositus  generalis  per  se,  vel  alius  ab 
eo  substitutus  dare  dignabitur  in  iis  quae  vel  ad 
propriae  animae  salutem,  vel  ad  debitam  episcopalis 
muneris  administrationem  pertinent;  non  vero  in 
aliis,  v.  gr.  in  studiis,  bonis  temporalibus,  etc., 
secundum  se  spectatis,  paralusque  esse  ad  illud 
sequendum,  si  judicaverit  esse  melius,  quam  quod 
sibi  in  mentem  venerit.  Non  tenetur  tamen  genera- 
lis speciali  obligatione  illud  dare,  nisi  ex  ordinaria 
charitatis  lege. 

Dico  2 : Professus  Societatis  jam  factus  episcopus, 
aut  cardinalis,  liber  est  a voti  obligatione  non  pro- 
curandi dignitatem  vel  prmlationem,  aut  non  eam 
acceptandi  sine  praecepto,  per  subtractionem  ma- 
teriae : quia  hujus  voti  materia  non  est  ambitio  vel 
procuratio  dignitatis  absolute  sumpta,  sed  respe- 
ctive  ; id  est  respectu  ejus  qui  adhuc  permanet  in 
puro  religioso  Societatis  statu,  ita  ut  sensus  hujus 
voti  sit,  non  procurandi  vel  acceptandi  transitum 
e religione  ad  talem  dignitatem  ; facto  autem  semel 
transitu,  evacuata  est  voti  materia,  quia  omnis 
alius  transitus  jam  non  est  ejusdem  rationis.  Hinc 
episcopus  aut  cardinalis  Societatis  non  peccat  con- 
tra hoc  votum  procurando  aliam  majorem  dignita- 
tem, vel  acceptando  illam  sine  praecepto,  quia  jam 
non  est  hujus  YOti  materia  ; imo  si  simplex  religio  • 
sus  professus  immediate  ad  papalum  deligeretur, 
aut  sui  electionem  procuraret,  videtur  probabilius 
non  facturus  contra  istud  votum  , quia  intentio 
istius  voti  solum  videtur  dirigi  ad  praelationes  par- 
ticulares, et  a tota  religione  condistinctas,  non  vero 
ad  illam  universalissimam  dignitatem  supra  omnem 
religionem,  ipsamque  etiam  Societatem.  Unde  si 
contingeret  ejusmodi  professum  fieri  papam,  non 
teneretur  amplius  voto  audiendi  consilia  generalis 
Societatis,  et  illis  parendi,  si  meliora  judicaret ; quia 
pontificalis  dignitas,  ut  dixi,  sub  hoc  voto  non 
comprehenditur.  Denique  nullus  e Societate,  ut  ha- 
betur part.  ni  Const.,  cap.  5,  § lo,  potest  admit- 
tere dignitatem  extra  Societatem  (nempe  prima 
vice,  et  excepto  papatu),  sine  facultate  generalis, 
nec  generalis  potest  illam  dare,  nisi  sedis  aposto- 
licse  obedientia  illum  compellat,  nec  ipsemet  gene- 
ralis potest  ejusmodi  dignitatem  acceptare  sine 
consensu  Societatis  , uti  habetur  part.  ix  Const. , 
cap.  4,  5.  Ac  Societas  non  debet  dare  consensum, 
sed  exspectare  pontificis  pnecepium,  quod  sub  pec- 
cato obliget.  (Ibid.) 

CAPUT  X. 

De  alio  volo  quod  professi  Societatis  emittunt  mani- 
festandi procurantes  dignitatem. 

Nota  : Forma  hujus  voti  haec  est  : Tum  si  quem 

sciam  aliquid  praedictorum  duorum  curare  vel  praeten- 
dere (nempe  praelationem  aut  dignitatem  intra  vel 
extra  Societatem),  promitto  illum  remque  totam  me 
manifestaturum  Societati  vel  praeposito  ejus.  Hinc 

Dico  1 : Hoc  votum  et  sanctum  et  utile  est  Socie- 
tati, approbatum  est  enim  per  bullas  pontificum. 
Et  ratio  est,  quia  deferre  peccatum  subditi  ad  su- 
periorem, maxime  quando  in  commune  detrimen- 
tum vergit,  per  se  et  ex  objecto  bonum  est,  dum- 
modo debito  tine  et  circumstantiis  vestiatur.  Materia 
hujus  voti  remota  est  peccatum  mortale  ambitionis 
in  procuranda  dignitate  intra  vel  extra  Societatem; 
proxima  est  simplex  istius  peccati  manifestatio. 
Sed  debet  haberi  de  illo  notitia  certa  certitudine 
morali.  Non  est  tamen  opus  rem  fuisse  visam  aut 
proprio  experimento  cognitam ; sed  si  certa  fides 
humana  per  testimonia  fide  digna  habeatur,  suffi- 
ciet. Si  vero  delictum  sit  praeteritum,  nec  sit  nunc 
amplius  morale  periculum  in  illud  recidendi,  tune 
videtur  cessare  obligatio  illud  manifestandi. 

Dico  2 : Non  tantum  est  obligatio  ex  vi  voti  ma- 
nifestandi praedictum  delictum , quando  est  pu- 
blicum , sed  etiam  quando  aliquis  sub  communi 
naturali  secreto  illud  novit  per  solam  relationem 
seu  narrationem  delinquentis  vel  alterius,  aut 
quando  ipse  solus  id  novit  per  certam  scientiam  seu 
visionem,  aut  quando  praeter  ipsum  unus  alius  so- 
lus novit  : quia  bonum  commune  privato  praeferen- 
dum est,  et  aliquale  privatae  personae  nocumentum 
contemnendum  est  ad  majus  communitatis  damnum 
vitandum.  Quando  tamen  per  solam  secretam  con- 
sultationem, in  ordine  ad  delinquentis  animae  re- 
medium et  salutare  consilium  petendum,  id  cogno- 
scit, tunc  votum  non  obligare  ad  manifestandum, 
nec  licitam  esse  ejusmodi  secreti  revelationem  exi- 
stimo. 

Dico  5 : Ante  praedictae  ambitionis  denuntiatio- 
nem, per  se  non  est  contra  votum  praemittere  se- 
cretam admonitionem  : si  enim  perfecta  emendatio 
obtineatur  sine  relapsus  periculo,  jam  manifestatio 


514 

non  erit  necessaria;  nec  est  contra  votum  exspe- 
ctare materiae  mutationem,  qua  facla,  cessfet  ejus 
obligatio.  Attamen  non  est  obligatio  admonitionem 
praemittere,  sicut  ordo  fraternae  correctionis  solet 
exigere,  quia  hic  non  est  correctio  fraterna ; et  in 
volo  nihil  de  hoc  ordine  servando  agitur,  sed  de 
communi  bono  et  ejus  remedio. 

Dico  4 : Professus  Societatis  ex  vi  sui  voti  videtur 
obligari  tantum  ad  denuntiandum  delinquentes  eos 
religiosos  qui  fecerunt  istud  votum  non  procurandi 
dignitatem  aut  praelationem  ; non  vero  illos  qui  id 
non  fecerunt,  v.  gr.  scholares  approbatos  Societa- 
tis, qui  istud  votum  nondum  emiserunt,  ut  colligi- 
tur ex  ipsis  voti  verbis.  Sicut  ergo  scholares  ap- 
probati non  tenentur  ex  speciali  voto  denuntiare 
professum  in  hoc  delinquentem,  sed  solum  ex  com- 
muni regula  et  lege  charilalis,  ita  nec  professi 
tenentur  ex  suo  volo  denuntiare  scholares  in  hoc 
delinquentes,  sed  solum  ex  eadem  regula  et  lege 
charitatis. 

CAPUT  XI. 

Cur  haec  supradicta  vota  simplicia  sint  et  non 
solemnia. 

Dico  : Esse  simplicia,  quia  f°  tam  ex  voventis 
quam'  ex  Societatis  intentione  fiunt  lanquam  sim- 
plicia, qualia  a Societate  censentur  in  Constitutio- 
nibus et  a Gregorio  XIII  vocantur  in  sua  bulla 
Ascendente;  ideoque  non  mutant  votorum  simpli- 
cium naturam,  licet  coram  praelato  et  in  praesentia 
multorum  fiant.  2°  Haec  vota  sunt  omnino  de  fu- 
turo, nec  participant  traditionem  de  praesenti;  nec 
per  se  ac  proxime  ad  illam  confirmandam,  sicut 
tria  vota  substantialia,  ordinantur.  5°  Haec  vota  non 
fiunt  tanquam  essentialiter  necessaria  ad  professio- 
nem et  ad  finem  instituti  Societatis,  sed  tanquam 
secundario  conducentia  ad  hujus  instituti  conserva- 
tionem. Unde  illorum  materia  non  continet  media 
per  se  ordinata  ac  simpliciter  necessaria  ad  finem 
Societatis,  sed  ad  aliqua  impedimenta  removenda, 
idque  ipse  modus  illa  emittendi  declarat. 


LIBER  VII. 

De  professis  trium  votorum,  et  coadjutoribus  formatis  Societatis. 


CAPUT  PRIMUM. 

De  professis  trium  votorum. 

Dico  1 : Juxta  Societatis  institutum  magnopere 
decuit  aliquos  sacerdotes  per  tria  tantum  vota  in- 
corporari religioni,  ut  in  eo  gradu  ac  statu  perpe- 
tuo maneant,  uti  patet  ex  bullis  pontificum  et  So- 
cietatis Constitutionibus ; quia  in  professis  quatuor 
votorum  multa  dona  non  tantum  virtutum  sed  etiam 
doctrinas  eximias  requiruntur,  quae  in  aliis  omnibus 
nequeunt  reperiri  : ideoque  pro  tot  Societatis  mini- 
steriis, quibus  soli  professi  non  possunt  sufficere, 
constituendi  fuerunt  sacerdotes  in  inferiori  religio- 


nis gradu,  ut  illa  simul  obirent,  v.  gr.  ut  sacramenta 
administrarent,  officia  rectoris  collegiorum,  do- 
muum probationis,  procuratoris,  ete.,  exercerent. 
Praderea  ex  his  etiam  sacerdotibus,  qui  quartum 
professorum  votum  non  emittunt,  expediens  fui' 
aliquos  ad  solemnem  trium  votorum  professionem 
admittere  tum  ob  speciales  causas  non  parvi  mo- 
menti, tum  quia  omnes  dotes  qu?e  ad  emittendum 
quartum  votum  requiruntur,  in  eis  non  reperiun- 
tur  prout  in  bullis  pontificum  approbatum  est. 
Quamvis  hic  gradus  non  sit  quasi  diversus  a gradu 
eoadjulorum  spiritualium,  sitque  lanium  quasdam 

specialis  in  eo  exceptio,  multa  tamen  particula- 
ria ad  eum  requiruntnr ; nempe  ut  admittendus 
per  septennium  vixerit  in  Societate,  eximium  vitae 
specimen  praebuerit,  specialia  talenta  aut  merita 
habeat,  etc. 

Dico  2 : Hi  professi  trium  votorum  jure  ordinario 
non  possunt  esse  provinciales,  nec  praepositi  do- 
muum professarum  : possunt  tamen  esse  rectores 
collegiorum,  et  domuum  probationis.  Multo  minus 
possunt  esse  generales ; imo  ad  generalis  electio- 
nem activum  suffragium  non  habent,  nec  in  gene- 
ralis assistentes  creantur,  neque  vocantur  ad  con- 
gregationem provincialem  , nec  in  procuratores 
pro  tota  provincia  Romam  ad  triennalem  congre- 
gationem mittendos  eliguntur. 

CAPUT  II. 

De  coadjuioribus  spiritualibus  Societatis. 

Dico  1 : Ili  spirituales  coadjutores  per  tria  tan- 
tum vota  simplicia  ultimate  Societati  incorporantur, 
specialemque  gradum  in  ea  constituunt,  ut  habetur 
in  Constitutionibus,  et  qui  approbatur  in  bullis  pon- 
tificum. Ilsec  vola  dicuntur  et,  sunt  simplicia,  quia 
cum  voti  solemnitas  ex  institutione  Ecclesiae  pen- 
deat,  haec  ut  simplicia  lanium,  non  ut  solemnia 
Ecclesia  approbavit;  emiltunturque  tam  ex  voven- 
tium quam  ex  Societatis  intenli#ne  ut  simplicia  : non 
fiunt  enim  ut  perpetua  absolute  ex  utraque  parte. 
Ex  parte  quidem  voventium  fiunt  perpetua  absolute, 
sedes  parte  Societatis  habent  subintellectam  condi- 
tionern,  ut  durenfc-tantum  quandiu  Societas  eos  judi- 
caverit retinendos,  reservando  sibi  libertatem  illos  a 
votis  liberos  dimittendi,  in  aliquo  raro  casu,  et  ob 
causas  gravissimas.  Yota  autem  solemnia  sunt  utrin- 
que  absoluta  et  immutabilia;  diriinuntque  praece- 
dens matrimonium  ratum,  quem  effectum  non  ha- 
bent praedicta  vota  simplicia ; atque  haec  gradus 
religiosorum  diversitas  magnam  affert  Societati  uti- 
litatem, et  nulli  spirituale  detrimentum. 

Dico  2 : Haec  vola  coadjulorum  spiritualium  quo- 
ad varios  effectus  morales  differunt  a votis  schola- 
rium : nam  1°  scholares  per  sua  vota  constituuntur 
in  via  ; coadjutores  spirituales  per  sua  constituuntur 
in  termino.  2°  Coadjutores  spirituales  fiunt  incapa- 
ces dominii  et  inhabiles  ad  haereditates ; secus  vero 
scholares.  3“  Coadjutores  spirituales  longe  strictiori 
modo  uniti  sunt  quam  scholares ; et  longe  gravio- 
res causae  requiruntur  ad  illos,  quam  ad  hos  dimit- 
tendos. 4°  Yota  coadjutorum  spiritualium  publice  in 
ecclesia  vel  sacello  coram  domesticis  et  externis,  et 
in  manibus  alicujus  qui  illa  admittit,  fiunt,  non  vero 
vota  scholarium:  pro  illis  etiam  requiritur  diutur- 

nior  probatio  quam  pro  his,  major  eruditio,  sa- 
cerdotium, etc.  Et  quoad  haec,  conveniunt  etiam 
vota  professorum  trium  tantum  votorum  cum  votis 
coadjutorum  spiritualium;  differunt  autem  in  hoc 
quod  vota  professorum  trium  votorum  sint  sole- 
mnia, et  ad  illa  emittenda  pnerequiralur  septennium 
in  Societate;  coadjutorum  vero  spiritualium  sint 
simplicia ; et  ad  illa  emittenda  nullum  sit  praescri- 
ptum tempus.  Deinde  coadjutores  spirituales  non 
emittunt  alia  quinque  vota  simplicia,  quae  professi 
quatuor  votorum  emittunt,  illa  vero  emittunt  pro- 
fessi trium  votorum. 

CAPP.  III,  IV 

De  coadjuioribus  temporalibus  Societatis,  et  variis 
Societatis  gradibus. 

Dico  1 : Ultimus  in  Societate  personarum  gradus 
est  coadjutorum  temporalium,  qui  cum  alii  Societa- 
tis operarii  vel  in  ministeriis  spiritualibus  vel  in 
studiis  occupentur,  eos  in  rebus  quae  ad  victum, 
vestitum,  habitationem,  aliosque  manuum  labores 
pertinent,  sublevant;  ideoque  solummodo  tot,  quot 
sunt  ad  haec  munia  exercenda  necessarii,  recipiendi 
sunt;  et  qui  habeant  aptas  ad  hunc  Societatis  finem 
tum  corporis  tum  animi  dotes,  eligendi.  Quam  sit 
perfectus  hic  coadjutorum  gradus,  collige  : 1°  ex 
parte  votorum,  quae  non  differunt  a votis  schola- 
rium approbatorum,  vel  coadjulorum  spiritualium 
formatorum,  post  biennium  enim  novitiatus  faciunt 
eadem  vota  quae  scholares ; et  post  decennium  or- 
dinarie aut  aliud  tempus  a superiore  determinatum, 
rursus  emittunt  eadem  vota  quae  coadjutores  spiri- 
tuales emittunt.  2°  Ex  parte  finis  et  actionum  ad 
quas  eorum  status  ordinatur;  participant  enim 
praecipuam  vitae  contemplativae  partem,  vacando 
quotidie  piis  orationis  mentalis  et  vocalis  exercitiis, 
frequentando  saepe  sacramenta,  labores  manuum 
exercendo,  qui  animum  a cogitatione  Dei  non  mul- 
tum distrahant ; ista  graduum  diversitas  non  erat  in 
antiquis  monachis,  quia  omnes  fere  erant  laici,  et 
in  corporalibus  laboribus  versabantur. 

Dico  2 : Ex  dictis  colligitur  tres  tantum  persona- 
rum ordines  esse  in  Societate,  quorum  diversitas  si 
ex  votis  desumatur,  sunt  scholares  approbati,  coad- 
jutores formati,  professi ; si  ex  ministeriis,  sunt 
scholares,  operarii  spirituales,  coadjutores  tempo- 
rales ; atque  ita  sunt  etiam  tres  classes  ingredien- 
tium  seu  novitiorum,  imo  et  quatuor,  si  addatur  clas- 
sis indifferentium,  id  est  eorum  qui  recipiuntur 
indefinite  ad  eum  gradum  quem  superior,  expleto  no 
vitiatus  biennio,  determinabit. 

LIBER  VIII. 

De  mediis,  quibus  Societas  ad  propriam  perfectionem  acquirendam  utitur. 

CAPP.  I,  II  conscientiae,  lectio  spiritualis,  oratio  mentalis,  in 

De  oratione  mentali  et  vocali  in  Societate.  Societate  non  sunt  sub  praecepto  rigoroso,  sed  sub 

Dico  1 : Mentalia  exercitia,  quce  sunt  examen  recula  non  obligante  sub  peccato.  Ex  regula  igitur 

tenentur  religiosi  Societatis  bis  quotidie  per  horte 
quadrantem  examinare  conscientiam,  quotidie  lectio- 
nem spiritualem  facere,  singulis  diebus  per  horam 
et  singulis  annis  per  octo  aut  decem  dies  mentali 
orationi  vacare 

Dico  2:  Singuli  Societatis  religiosi  non  tantum 
ad  nullam  orationem  vocalem  ex  rigoroso  ejus  prae- 
cepto obligantur  praeter  missam  et  officium  canoni- 
cum, ad  quod  sacris  initiati  aliunde  obligantur;  sed 
nec  etiam  ex  regula  specialiter.  Quamvis  enim  ex  an- 
tiqua Societatis  consuetudine  soleant  quotidie  reci- 
tari litaniae  a tota  communitate,  id  tamen  nulla  con- 
stitutione aut  regula  est  praescriptum  ; nec  ista  pia 
consuetudo  inducit  obligationem,  nec  potest  prae- 
scribere contra  Societatis  institutum.  Insuper  qui 
litaniis  communitatis  sive  cum  causa  sive  absque 
causa  non  adest,  non  tenetur  eas  privatim  postea 
recitare,  quia  occasio  jam  transacta  est,  et  istius  re- 
citationis materia  praeteriit. 

Dico  5:  Dum  injunguntur  dicendae  orationes  pro 
defunctis  vel  pro  fundatoribus,  vel  pro  aliis  causis 
aut  necessitatibus  fortuito  occurrentibus,  illarum 
obligatio  non  transcendit  obligationem  simplicis  re- 
gulae vel  obedientioe.  Idem  probabilius  dic  de  oratio- 
nibus ( uti  et  de  missis  ) quae  pro  fundatoribus 
collegiorum  fieri  praecipiuntur  in  part.  iv  Constit. 
cap.  1,  aut  domuum  professarum  in  can.  18  con- 
gregationis tertiae,  quia  acceptatur  solum  fundatio 
juxta  Constitutiones  et  sub  ea  tanlum  obligatione 
quae  ab  eis  imponitur.  Idem  a fortiori  dicendum  est 
de  aliis  suffragiis  quae  pro  benefactoribus  vel  pro 
Societate , aliisve  rebus  fieri  praecipiuntur.  Qui 
autem  praescripto  tempore,  v.  gr.  hebdomada  vel 
mense  talem  orationem  vel  suffragium  voluntarie 
omisit,  videtur  adhuc  idem  obligationis  regulae  vel 
obedientiae  genus  habere,  donec  illud  impleverit, 
nisi  in  casu  particulari  finis  praecepti  omnino  ces- 
saverit. 

Dico  4:  Religiosus  Societatis  etiam  professus,  si 
sacris  non  sit  initiatus,  non  tenetur  ex  vi  suae  pro- 
fessionis divinum  officium  recitare,  ut  colligitur  ex 
bullis  pontificiis ; clarum  autem  est  eum  teneri  ex 
Vi  sacerdotii  vel  sacrae  ordinationis,  si  sacris  sit 
initiatus.  Pro  anteponendis  aut  postponendis  horis 
canonicis  in  earum  recitatione  plura  sunt  concessa 
a pontificibus  privilegia. 

APP.  III,  IV. 

De  missis  sacrificio,  communione  et  confessione. 

Dico  1 : Societas  suis  commendat  quotidianam 
missae  celebrationem,  modique  interni  devotionem 
et  externi  decentiam.  Missarum  dicendarum  obli- 
gatio est  tantum  ex  regula;  nisi  accepta  esset  ali- 
qua ecclesia,  quae  Societati  unita  fuisset  cum  onere 
quarumdam  missarum  celebrandarum ; tunc  enim 
hae  dicendae  forent  ex  obligatione  justitia.  Privile- 
gia concessa  anteponendi  celebrationem  missa  reci- 
tationi Matutini,  et  celebrandi  privatim  ante  auro- 


ram vel  post  meridiem,  nil  pene  aliud  magis  quam 
jus  commune  concedunt.  Religiosi  autem  Societatis, 
qui  sacerdotes  non  sunt,  debent  quotidie  missa  de- 
center interesse,  et  ad  minimum  octavo  quoque  die 
communicare. 

Dico  2 : Omnes  qui  sacerdotes  non  sunt  debent 
ex  vi  regula  octavo  quoque  die  confiteri,  uti  et  sa- 
cerdotes ad  minimum  octavo  quoque  die;  imo  his 
consulitur  ut  sapius  in  hebdomada  confiteantur. 
In  ingressu  autem  Societatis  debet  fieri  generalis  to- 
tius vita  confessio,  et  postea  usque  ad  ultimorum 
votorum  emissionem  sexto  quoque  mense,  ab  ulti- 
ma generali  inchoando.  Post  hanc  votorum  emis- 
sionem quotannis  generalis  annua,  incipiendo  ab 
ultima  annua  generali.  Similia  statuta  circa  confes- 
siones generales  in  ordine  Carthusiae  et  sancti  Hie- 
ronymi reperiuntur. 

CAPUT  V. 

De  peccatorum  reservalione  quee  in  Societate  datur. 

Dico  : Propria  et  specialis  peccatorum  reserva- 
tio  est  consentanea  regulae  et  Constitutionibus  So- 
cietatis, maxime  ut  sit  quoddam  frenum  quo  se 
vigilantius  contineant  in  officio  religiosi  in  tantis 
periculis  saepius  expositi;  nec  est  nimia  ejus  mate- 
ria, cum  juxta  formam  a Clemente  YIII  praescriptam 
electa  sit,  imo  apud  Carlhusianos  omne  peccatum 
certo  mortale  est  superiori  reservatum  : sed  ut 
nimia  poenitentis  difficultas  vitetur,  potest  superior 
et  interdum  debet  dare  facultatem  alteri  absolven- 
di eum  a reservatis.  Deinde  superior  nullo  modo 
illa  poenitentis  notitia  per  confessionem  peccatorum 
habita,  sive  ad  illius  sive  ad  aliorum  regimen,  uti 
potest.  Praeterea  in  Societate  nulla  datur  regula  qus> 
jubeat  subditos  confiteri  superiori,  praeter  peccata 
reservata;  nec  tantum  Societas  id  servat,  sed  etiam 
nulli  nunc  licet  alteri  religioni  cogere  subditos  ad 
confitendum  superiori  praeter  reservata  post  decre- 
tum Clementis  VIII,  de  casibus  reservatis  religioso- 
rum, in  quo  sic  dicit  : Non  liceat  regularibus  supe- 
rioribus confessiones  subditorum  audire,  nisi  quando 
peccatum  aliquod  reservatum  admiserunt,  aut  ip- 
simet  subditi  sponte  aut  proprio  motu  id  ab  eis  pe- 
tierint. 

CAPP.  VI,  VII,  VIII. 

J}e  perfectione  divinat  eharilatis,  et  fraterna  cliaritate 
in  Societate. 

Dico  1 : Hoc  praecipuum  in  Societate  commenda- 
tur, ut  omnia  ad  majorem  Dei  gloriam  fiant,  quod 
summopere  sancto  Ignatio  fuit  familiare,  utque  om- 
nes in  perfecta  fraternae  charitalis  unione  vivant ; 
atque  ad  hanc  fraternam  charitatem  et  concordiam 
conservandam,  mulla  sunt  media  tum  negativa  tum 
positiva,  aut  subsidia  constituta.  Quare 

Dico  2 : Media  negativa  pro  fraternae  charitatis 
conservatione  in  regulis  dantur  haec  : non  semina- 
re discordias,  non  sentire  sinistre  de  aliis  nationi- 
bus, nihil  privata  auctoritate  aliis  imperare,  alios 

charilalive  quidem  monere,  sed  non  arguere,  cum 
alio  non  contendere;  aut  opinionum  diversitas, 
quantum  fieri  potest,  non  permittenda  sive  in  spe- 
culatione, sive  in  praxi ; non  habere  privatas  affe- 
ctiones, et  nimias  familiaritates  cum  aliorum  fasti- 
dio et  fuga. 

Dico  o : Media  positiva  pro  eadem  charitate  fra- 
terna haec  sunt : alia  interna,  ut  sunt  unio  inter  se 
in  Christo,  oratio,  consideratio  donorum  coelestium 
in  aliis  ; alia  externa,  ut  sunt  uniformitas  in  victu, 
vestitu,  omnique  vivendi  modo,  mutua  charitas  et 
singularis  aegrotorum  ac  infirmorum  cura,  amica 
hospitalitas  erga  quosvis  Societatis  religiosos  hospi- 
tes cum  liberalitate  bene  ordinata,  quotidianum 
stata  hora  inter  religiosos  colloquium  ad  fovendam 
charitatem  et  ad  conservandam  sanitatem  idoneum, 
mutua  communicatio  inter  absentes  per  litteras, 
communis  cura  alterius  profectus. 


CAPUT  IX. 

De  mediis  quibus  Societas  utitur  ad  acquirendas 
virtutes  solidas. 

Dico:  Ad  veras  et  solidas  virtutes,  quas  tantope- 
re sanctus  Ignatius  commendat,  acquirendas,  haec 
praecipue  media  seu  subsidia  adhibet ; exactam  trium  ' 
votorum  observationem,  frequentem  orationem, 
aliosque  religionis  actus,  chari tatis  exercitia  erga 
proximum,  fugam  dignitatum  et  honorificorum  offi- 
ciorum, aequalem  vivendi  modum,  nullum  acqui- 
rendo jus  antecessionis  aut  praeeminendae  ex  anti- 
quitate aut  ex  muniis,  sive  in  victu  aut  vestitu,  sive 
in  privilegiis  aut  exemptionibus,  interna  et  externa 
humilitatis  exercitia  non  solum  novi liatus  studiorum, 
tertiae  probationis  tempore,  sed  etiam  reliquo  totius 
vitae  spatio ; denique  omnium  sensuum  externorum 
mortificationem  singularibus  monitis  commendatis- 
simam. 


LIBER  IX. 

De  ministeriis  seu  mediis  quibus  in  proximorum  salutem  utitur  Societas. 


CAPUT  PRIMUM. 

De  ministerio  praedicandi  verbum  Dei. 

Dico  1 : Religiosi  Societatis  licite  possunt  praedi- 
care verbum  Dei  ex  bulla  Pauli  III  Cum  inter  cun- 
ctes, anni  1545,  aliisque  pontificiis  concessionibus ; 
ad  hoc  enim  ministerium  in  Ecclesia  licite  exse- 
quendum, opus  est.  debita  facultate,  ita  ut  in  cap. 
Excommunicamus , § Quia  vero  de  haereticis,  excom- 
municentur omnes  qui  praeter  auctoritatem  ab  apo- 
stolica  sede  vel  catholico  episcopo  loci  concessam 
publice  vel  privatim  praedicationis  officium  usurpare 
praesumunt;  nemo  enim  licite  praedicare  potest,  nisi 
mittatur.  Dum  hoc  praedicandi  verbum  Dei  privile- 
gium Societati  concedit  pontifex,  intelligitur  semper 
si  non  abnuerint  episcopi  aut  parochi  respective, 
maxime  cum  Gregorius  XIII,  in  particulari  privile- 
gio quod  anno  1575  concessit  ejusdem  Societatis  re- 
ligiosis, ut  semel  approbati  ab  aliquo  ordinario,  et  a 
suis  superioribus  deputati,  possint  iter  agentes  libe- 
re ubique  praedicare,  addiderit  has  duas  restrictio- 
nes : Dummodo  id  non  faciant  in  ipsis  oppidis  aut 
locis  in  quibus  ordinarii  exsistunt ; nisi  eorum  licentia 
desuper  obtenta,  non  repugnantibus  tamen  curatis  pa- 
rochialium  ecclesiarum.  Verumtamen  ad  praedican- 
dum in  templis  nostris,  juxta  concilium  Tridenti- 
num  (sess.  5,  cap.  2),  sufficit  sola  praesentatio  coram 
episcopo  non  contradicente;  sed  in  aliis  templis, 
juxta  idem  concilium  Tridentinum  ( lbid .),  necessa- 
ria est  licentia  obtenta,  sine  qua,  inquit,  in  ipsis 
ecclesiis  non  suorum  ordinum,  nullo  modo  praedicare 
possunt. 

Dico  2 : Facultas  pontificis  Societati  concessa  ad 
praedicandum  verbum  Dei,  a Paulo  III  intelligitur 
de  omnibus  Societatis  religiosis  clericis,  etiam  de  iis 


qui  nondum  sunt  sacris  initiati,  modo  habeant  pri- 
mam tonsuram  : sic  enim  Gregorius  XIII  in  poste- 
riori bulla  dicit  : Vobis  insuper  concedentes,  ut  etiam 
clerici  vestri  prima  tantum  tonsura  insigniti,  prout 
huc  usque  fecerunt,  valeant  deinceps  ipsum  Dei  ver- 
bum ubique  populo  praedicare.  Hinc  mere  laici, 
primam  non  habentes  tonsuram,  non  videntur 
posse  praedicare  publice  in  ecclesia , vel  in  alio 
loco,  in  quo  fit  convocatio  fidelium  ad  verbum  Dei 
pro  concione  audiendum;  catechesim  tamen  trade- 
re, et  doctrinae  Christianae  instructionem,  aut  ali- 
quid ejusmodi,  non  est  prohibitum  laicis,  neque 
est  per  se  indecens,  praesertim  religiosis.  Atque  hoc 
privilegium  etiam  ad  Societatis  novitios  extendi- 
tur, quia  in  favorabilibus  veniunt  sub  nomine  reli- 
giosi. 

Dico  5 : Munus  hoc  praedicandi  postulat  idoneita- 
tem, id  est  doctrinam  sufficientem  et  probitatem  in 
praedicante;  facultas  autem  praedicandi  habetur  a 
superiore,  nempe  vel  a generali,  vel  jure  ordinario 
a provinciali,  qui  potest  suam  potestatem  delegare 
rectori,  saltem  in  casibus  particularibus.  Deinde 
praedicta  bulla  anni  1545,  dat  facultatem  in  quibusvis 
ecclesiis  et  locis  ac  plateis  communibus  seu  publicis, 
ubique  locorum  clero  et  populo  verbum  Dei  praedican- 
di, etc.  Nec  hoc  est  novum  aut  indecens  in  plateis 
ac  in  locis  profanis  condonari,  id  enim  prophetae, 
Christus,  apostoli,  multique  recentiores  sancti,  An- 
tonius Paduanus,  Vincentius  Ferrerius  cum  magno 
fructu  praestitere  ; idque  insuper  approbatur  ponti- 
ficia auctoritate.  Quoad  vero  condonandi  tempus. 
Benedictus  XI,  in  extrav.  Inter  cunctas,  dans  Mino- 
ribus condonandi  facultatem  dicit  quidem  : Hora 
illa  dunlaxat  excepta,  in  qua  locorum  praelati  prae- 

dicare  voluerint,  vel  coram  se  facere  solemniter  prae- 
dicari, in  qua  prcedicare  cessabant.  Sed  ex  vi  hujus 
juris  non  videtur  limitata  facultas  postea  Societati 
concessa  a Paulo  III,  quia  ipsa  naturalis  ratio  et 
debitus  ordo  postulat  ut  in  eo  casu  inferior  non 
utatur  tali  privilegio,  quo  nec  licet  uti  si  episcopus 
quovis  modo  contradicat;  nam  concilium  Tri- 
denlinum  (sess.  24,  cap.  4j  dicit  : Nullus  autem 
saecularis  sive  regularis,  etiam  in  ecclesiis  suorum 
ordinum,  contradicente  episcopo,  prcedicare  prae- 
sumat. 

Dico  4 : Paulus  III,  in  praedicta  bulla,  dat  facul- 
tatem praedicandi  verbum  Dei  clero  et  populo,  sive 
toti  Ecclesiae  publice  et  ex  officio,  ita  ut  Societatis 
rpligiosus  possit  exercere  istud  munus  lanquam  pu- 
blicus totius  Ecclesiae  doclor  : suisque  verbis  in- 
sinuat ejusmodi  praedicationis  finem,  nempe  pro- 
ximi aedificationem,  et  ad  bene  beateque  vivendum 
exhortationem,  simulque  media  suggerit  quibus 
iste  finis  obtineatur,  nimirufn  dicere  utiliter  et  ap- 
posite ad  auditorem,  ac  vitia  prudenter  incre- 
pare. 

CAPUT  II. 

De  adtninistratione  sacramenti  poenitentia;. 

Dico  1 : Per  bullas  anni  1545  et  1549  Pauli  III 
datur  facultas  audiendi  confessiones  presbyteris  So- 
cietatis, nempe  nunc  praevia  episcopi  approbatione 
ex  jussu  concilii  Tridentini  id  postea  statuentis  pro 
saecularium  confessionibus,  et  mediante  superiorum 
licentia,  per  quos  jurisdictio  ad  hoc  ministerium  ne- 
cessaria a pontifice  concessa  illis  communicatur, 
nempe  per  praepositum  generalem  vel  immediate 
vel  mediantibus  provincialibus  aut  aliis  superiori- 
bus, quibus  sive  jure  ordinario,  sive  delegato  haec 
polesLas  creandi  confessarios  conceditur;  ordinarie 
autem  mediantibus  provincialibus  id  fit,  ut  patet  ex 
secunda  eorum  regula.  Et  isti  quidem  possunt  limi- 
tate tantum  communicare  istam  potestatem,  v,  gr. 
audiendi  tantum  virorum  confessiones,  non  mulie- 
rum, vel  tantum  in  tali  loco,  etc.,  vel  reservando  si- 
bi aliqua  subditorum  suorum  peccata.  Cum  vero  su- 
perior alicui  prohibet  ne  confessiones  audiat,  an 
eum  privet  jurisdictione  illas  audiendi;  an  autem 
tantum  vetet  actum  audiendi,  ita  ut  transgressor 
violet  solummodo  obedientiam  ac  valide  eas  audiat, 
istud  pendet  ex  superioris  intentione. 

Dico  2 : Pereamdem  Pauli  III  bullam  anni  1543 
possunt  Societatis  confessarii  audire  confessiones 
quorumcunque  fidelium  undecunque  ad  se  acceden- 
tium, etiam  ex  aliis  episcopatibus,  etiamsi  ab  eorum 
episcopis  nec  licentiam  nec  approbationem  habeant, 
modo  hanc  habeant  ab  episcopo  loci  in  quo  eas  au- 
diant; audire,  inquam,  sive  in  suis  ecclesiis,  sive 
in  aliis,  sive  alibi,  non  tamen  religiosorum  confessio- 
nes sine  ipsorum  superiorum  licentia.  Praeterea  ex 
speciali  privilegio  Gregorii  XIII,  in  bulla  Ad  perpe- 
tuam rei  memoriam,  anni  1375,  illis  in  uno  episco- 
patu semel  approbatis  conceditur,  ut  dum  iter  per 
alios  agunt,  possint  ibi  et  ubique  confessiones  audi- 

re,  modo  parochi  non  repugnent,  nec  sit  locus  in 
quo  degat  episcopus,  nam  tunc  hujus  licentia  estnc 
cessaria. 

Dico  3 : Per  eamdcm  bullam  iidenl  possunt  absol- 
vere a quibuscunque  culpis,  etiam  sedi  apostolica:- 
reservatis.  Hinc  infert  Pater  Suarez,  cum  possint 
absolvere  a reservatis  Papie,  etiam  eos  posse  absol- 
vere a reservatis  episcopo  ; sed  hoc  dixit  ante  varia 
pontificum  decreta  quae  postea  id  vetuerunt  ac 
damnarunt.  Deinde  ista  Pauli  III  bulla  excipit  casus 
in  bulla  Caenee  contentos  ; sed  an  Societas  non  habeat 
potestatem  absolvendi  ab  illis  per  alias  pontificum 
concessiones,  controverlilur.  Praeterea  eadem  bulla 
dat  facultatem  absolvendi  a quibusvis  ex  praedictis 
culpis  resultantibus  sententiis,  nempe  sive  a jure, 
sive  ab  homine  generaliter,  sive  etiam  ab  homine 
specialiter  latis ; sed  quomodo  et  cum  quibus  con- 
ditionibus possit  dari  absolutio  ab  his  sententiis 
specialiter  per  hominem  latis,  dictum  est  superius. 
Insuper  dat  facultatem  absolvendi  ab  omnibus  cen- 
suris, quae  absolutio  non  tantum  in  sacramento  per- 
nitentiae,  sed  etiam  extra  illud  videtur  posse  dari, 
non  obstantibus  his  bullae  verbis  : Eorum  confessio- 
nibus diligenter  auditis ; illa  tamen  non  servit  pro 
foro  externo,  in  quo  judex  ecclesiasticus  potest 
adhuc  et  judicium  seu  sententiam  ferre,  et  poenam 
imponere,  etiamsi  illi  constet  de  praecedentis  abso- 
lutionis validitate.  Denique  bulla  addit  : Et  poenis 
ecclesiasticis,  nempe  dando  potestatem  absolvendi 
ab  illis.  Per  poenas  autem  ecclesiasticas,  non  intelli- 
gitur,  ut  quidam  volunt,  irregularitas  ex  delicto,  sed 
omnis  poena  ecclesiastica  seu  spiritualis,  quae  sine 
dispensatione  per  propriam  absolutionem  vel  a legis 
auctore,  vel  a judice  qui  illam  imposuit  non  in  per- 
petuum nec  ut  medicinam,  sed  ut  punitionem  oro 
libitu  tollendam,  auferri  potest. 

CAPUT  III. 

De  administratione  sacramenti  Eucharistia ;. 

Dico  : Cum  nemo  possit  licite  ministrare  fidelibus 
Eucharistiam,  nisi  ad  hoc  habeat  jurisdictionem  or- 
dinariam vel  delegatam  seu  licentiam  alicujus 
pastoris  ordinarii.  Hinc  Paulus  III,  per  suas  bullas 
anni  1345  et  1549,  concessit  Societati  facultatem, 
etiam  licentia  parochialium  ecclesiarum  rectorum  mi- 
nime requisita,  illam  omnibus  Christifidelibus  mini- 
strandi; hinc  Societatis  religiosi  non  tantum  in  pro- 
priis ecclesiis,  sed  etiam  in  alienis  sine  petita  earum 
rectorum  seu  parochi  licentia  possunt  Eucharistiam 
ministrare.  Pontifex  tamen  in  altera  suarum  bulla- 
rum addit  : Sine  alicujus  prmjudieio,  id  est,  si  paro- 
chus aut  praelatus  justas  ob  causas  prohiberet  illos 
ministrare  Eucharistiam  in  suis  ecclesiis,  tunc  non 
liceret  ministrare,  quia  praejudicaretur  illorum  juri, 
fieretque  cum  praejudicio.  In  altera  autem  posuit  : 
Prceterquam  in  festo  Paschalis  resurrectionis,  Domi- 
nicce,  et  mortis  articulo,  nisi  necessitas  urgeret.  Per 
festum  Paschalis,  quis  aut  qui  dies  intelligantur, 
alibi  dicitur.  Qui  iam  satisfecerunt  communioni  pa- 
schali in  sua  parochia,  possunt  in  Societatis  eccle- 

gia  intra  quindecim  dies  paschales  iterum  commu- 
nicare. Imo  et  in  necessitate  urgente,  posset  quis 
facere  in  dicta  ecclesia  communionem  paschalem  : 
peregrini  autem  videntur  dehere  eam  facere  in  pa- 
rochia in  qua  exsistit  illorum  hospitium.  In  mortis 
autem  articulo  non  possunt  praedicti  religiosi  dare 
Eucharistiam  seu  viaticum ; vetat  enim  praedicta 
bulla.  Possunt  tamen  infirmo  dare  communionem 
devotionis.  Ergo,  et  non  per  modum  viatici,  sive 
domi  sive  alibi,  sed  non  deferre  publice  per  vias  et 
plateas  Eucharistiam,  hoc  enim  foret  in  tertii  prae- 
judicium. Denique  quoties  Eucharistia  non  est  danda 
per  modum  viatici  ad  praeceptum  divinum  implen- 
dum, possunt  illam  dare  sive  aegroto,  sive  alii  ver- 
santi in  aliquo  mortis  periculo  ; quineliam  per  mo- 
dum viatici  in  gravi  necessitate,  id  est  si  parochus 
absit  aut  non  possit  aut  nolit  illam  dare,  et  alter  in 
probabili  mortis  periculo  exsistat. 

CAPUT  IV. 

De  administratione  aliorum  sacramentorum. 

Dico  1 : Licet  Paulus  III  dederit  Societatis  reli- 
giosis in  sua  bulla  facultatem  Christifxdelibus  Eucha- 
ristiam et  alia  sacramenta  ecclesiastica  sine  alicujus 
prcejudicio  administrandi,  non  tamen  illis  licet  extra 
casum  necessitatis  solemniter  conferre  baptismum  ; 
fieret  enim  alicujus  praejudicio.  Sed  cum  aliqui  po- 
puli illis  commissi  sint,  v.  gr.  in  Indiis,  tunc  licet 
illis  ex  officio.  Item  infideles  qui  volunt  fidem  am- 
plecti nec  sunt  incolae  eorum  locorum,  quae  habeant 
proprios  episcopos  aut  parochos,  ex  vi  istius  privi- 
legii possunt  solemniter  baptizare,  utpote  nullius 
adhuc  jurisdictioni  ecclesiasticae  subjacentes.  Si  au- 
tem sint  incolae  locorum  habentium  episcopum  pro- 
prium, videntur  ab  hoc  baptizandi,  utpote  habente 
jurisdictionem  quasi  voluntariam  in  illos,  et  curam 
pastoralem. 

Dico  2 : Neque  iidem  possunt  extra  casum  neces- 
sitatis conferre  sacramentum  extremae  unctionis.  Ex 
vi  tamen  ejusdem  Pauli  III  bullae,  quae  sic  habet  : 
Iis  vero  qui  in  ipsorum  praepositorum  et  sociorum  mo- 
rantur obsequio,  cuncta  libere  possint  ministrare  ec- 
clesiastica sacramenta,  et  ipsos  cum  decedunt,  in 
eorum  coemeteriis  sepelire,  possunt  illud  conferre 
familiaribus  suis  ac  domesticis  famulis,  id  est  iis 
qui  intra  septa  ac  domos  religionis  habitant,  atque 
actuali  ter  serviunt,  viventes  sub  religionis  obedien- 
tia.  Imo,  in  rigore  privilegiorum  sufficit  ut  vel  sint 
in  obsequio  religionis,  licet  extra  septa  ejus  habi- 
tent ; vel  intra  septa  religionis  infirmentur,  licet  non 
sint  in  obsequio  religionis,  id  enim  alia  privilegia 
indicant.  Hisce  igitur  familiaribus  aut  saecularibus 
in  Societatis  domo  commorantibus  potest  conferri 
Eucharistia  et  extrema  unctio  a quovis  Societa- 
tis sacerdote,  sive  sit  ab  episcopo  approbatus,  sive 
non,  sed  pro  audienda  eorum  confessione  requiritur 
episcopi  approbatio,  sunt  enim  saeculares,  non  regu- 
lares. 

Dico  o : Cum  concilium  Tridentinum  (sess.  24, 
cap.  1)  advalorem  matrimonii  reouirat  praesentiam 


parochi  vel  alicujus  sacerdotis  de  ejus  licentia,  So- 
cietatis religiosi  non  possunt  licite  sine  parochi 
licentia  id  praestare,  neque  solemnem  nuptiarum 
benedictionem  facere,  quod  sub  gravi  censura  pro- 
hibetur religiosis  in  Clem.  Religiosi  De  privilegiis. 
Quando  tamen  habent  curam  animarum  tanquam 
parochi,  v.  gr.  in  Indiis,  tunc  ulrumque  possunt 
praestare  : Paulus  enim  III  supra  concedit  iis  facul- 
tatem ministrandi  omnia  sacramenta  sine  praejudicio 
tertii,  etc. 

CAPUT  V. 

De  quidditate  et  doctrina  exercitiorum  spiritualium, 
quibus  Societas  utitur  ad  juvandos  proximos. 

Dico  1 : Exercitia  spiritualia  sunt  quidam  modus 
vacandi  lectioni  spirituali,  meditationi,  orationi, 
conscientiae  examini.  Sanctus  enim  Ignatius  peculia- 
rem librum,  quem  Exercitia  spiritualia  appellavit, 
edidit  ad  animarum  profectum  utilissimum,  de  quo 
ipse  sic  loquitur  : « Nomine  spiritualium  exercitio- 
rum intelligilur  quidam  modus  examinandi  propriam 
conscientiam,  item  meditandi,  contemplandi,  orandi 
secundum  mentem  et  vocem,  ac  postremo  alias 
quascunque  spirituales  operationes  tractandi.  > Hic 
liber  post  exactum  examen  a Paulo  III  approbatus 
ac  collaudatus  fuit. 

Dico  2 : Istorum  exercitiorum  doctrina  magis  ad 
praxim  quam  ad  speculationem  tendit,  ubique  ta- 
men sana;  utque  hujus  rei  veritas  magis  constet, 
nonnulla  eorum  loca,  in  quibus  posset  aliquis  scru- 
pulum movere,  hic  apponam,  dando  sanum  ac  ve- 
rum illorum  sensum.  Sanctus  igitur  Ignatius  in  illis 
dicit  : 1°  magis  esse  necessariam  reverentiam  erga 
Deum  quando  cum  illo  per  voluntatis  operationem 
seu  per  affectum  et  colloquium  ex  eo  ortum  agimus, 
quam  cum  per  usum  intellectus  circa  intelligentiam 
solummodo  versamur ; quod  sane  verissimum  est. 
2°  Daemon  solet  magis  oppugnare  sub  specie  boni  eos 
qui  in  via  spiritus  tam  progrediuntur,  quam  qui  in- 
choant. 5°  Verba  aliorum  in  bonam  pariem  interpre- 
tanda sunt ; et  si  errent,  quaerendae  viae  opportunae, 
quibus  ab  errore  sanentur.  4°  Quoad  effectus  dispo- 
sitionem, unusquisque  debet  esse  indifferens  ad  sa- 
nitatem vel  morbum,  ad  bona  vel  mala  temporalia. 
5°  Quando  in  suborta  peccati  mortalis  cogitatione 
negligentia  in  ea. retundenda  committitur,  si  illa  non 
transeat  in  consensum  nec  directum,  nec  interpre- 
tativum,  est  tantum  peccatum  veniale.  6°  Pontificia 
diplomata  contemnere,  et  ex  contemptu  illa  trans- 
gredi est  grave  peccatum.  7°  Dum  in  primo  exer- 
citio primae  hebdomadae  dicitur  Verbum  Dei  fieri 
creatura,  intelligilur  fieri  homo.  8°  In  exercitiis 
contemplantibus  vitam  Christi,  dicitur  licere  pie  me- 
ditari B.  Virginem  venisse  Belhlehem  ex  oppido  Na- 
zareth insidentem  asinae  et  cum  bove  (quod  certe 
sentiunt  mulli  Scripturae  interpretes),  et  cum  ancil- 
lula, quod  etiam  non  caret  probabilitate.  Deinde  di- 
citur Christus  post  ultimam  coenam  iens  in  montem 
Oliveti  reliquisse  octo  discipulos  in  valle  Josaphal,  id 
est  ad  clivum  vallis  Josapliat,  in  introitu  praedii 

Gethsemani,  in  quo  erat  hortus.  9°  Illi  tres  gradus 
humilitatis  qui  ante  electionem  faciendam  ponun- 
tur, ad  veram  humilitatem  pertinent  juxta  modum 
loquendi  et  exempla  sanctorum  ; similisque  trimem- 
bris virtutum  divisio  frequens  est  apud  philosophos 
et  theologos.  10°  Similiter  tres  gradus  perfectionis, 
nempe  paupertas,  abjectio  sui  et  humilitas,  qui  di- 
vitiis, honori,  superbi®  directe  opponuntur,  sunt 
media  quibus  homo  paulatim  disponi  debet  ad  spi- 
ritualem affectum,  et  ad  faciendam  electionem  sta- 
tus, in  quo  melius  et  su®  saluti  consulat,  et  Deo 
inserviat.  11°  Qucedam  locutiones  et  verba  ad  mysti- 
cam theologiam  spectantia,  qu®  in  hoc  libro  haben- 
tur, v.  gr.  divinae  illustrationes,  illuminationes, 
sentire  varios  spiritus,  agitari  variis  spiritibus  con- 
solationis et  desolationis,  discernere  interni  motus 
auctorem,  etc.,  sunt  omnia  optime  in  vera  doctrina 
scholastica  fundata ; ibique  sanctus  Ignatius  rite  ex- 
plicat quomodo  isti  motus  interni  boni  et  mali 
possint  discerni  tum  ex  parte  objecti  seu  illorum 
materi®,  tum  ex  parte  finis  et  effectuum,  tum  ex 
parte  modi  illorum  sive  sensibilis  sive  mere  spiri- 
tualis. 12°  Denique  in  variis  anim®  motibus  sem- 
per  studet  conciliare  gratiam  cum  natur®  viribus, 
recedendo  ab  h®reticorum  tunc  grassantium  errori- 
bus. 

CAPP.  VI,  Vu. 

De  arte  et  prudenti  methodo  dictorum  exercitiorum. 

Dico  1 : H®c  spiritualium  exercitiorum  methodus 
fuit  prudentissima  et  excellentissima,  ut  patet  ex 
effectu,  et  conformis  Patrum  aliorumque  sanctorum 
exemplis,  v.  gr.  Dionysii,  qui  scripsit  de  theologia 
raystica ; Augustini,  Prosperi,  Bernardi,  Bonaventu- 
r®,  Basilii,  etc.,  qui  spirituales  orandi  ac  meditandi 
modos  tradiderunt  : homo  enim  tam  in  externis 
quam  internis  actionibus  suis  indiget  instructione, 
ut  eas  recte  ac  utiliter  peragat. 

Dico  2 : Methodus  ad  finem  quem  sanctus  Ignatius 
sibi  proposuit  assequendum,  id  est  ad  spiritualem 
animarum  profectum,  est  aptissima ; totam  enim 
horum  exercitiorum  seriem  distribuit  in  quatuor 
partes  quas  appellavit  hebdomadas.  Prima  hebdo- 
mada viam  purgativam  continet,  ideo  proponitur 
gravitas  divin®  offensionis  ad  agendam  de  peccatis 
poenitentiam;  adjungitur  duplex  conscienti®  exa- 
men, matutinum  et  vespertinum  ad  confessionem 
faciendam  utilissimum,  et  insuper  particulare  exa- 
men ad  exstirpandum  aliquod  vitium  speciale.  Se- 
cunda continet  viam  illuminativam  ; ideoque  propo- 
nuntur meditationes  de  Incarnatione  et  vita  Christi, 
optimaque  documenta  ad  faciendam  rectam  electio- 
nem. Tertia  continet  illius  vit®  illuminativ®  au- 
gmentum per  considerationes  passionis  et  mortis 
Christi.  Quarta  continet  viam  unitivam  proponendo 
resurrectionis  mysteria,  et  gloriam  Christi  ac  Dei 
amorem.  In  his  omnibus  non  tantum  materia  ac- 
commodatissima, sed  maxime  forma  ac  directionis 


modus  elucet;  hinc  per  hanc  exercitiorum  metho- 
dum omnibus  vi®  spiritualis  gradibus,  incipientium, 
proficientium  ac  perfectorum  abunde  Drospicit  et 
satisfacit. 

Dico  5 : Per  h®c  exercitia  prudentia  auctoris  elu- 
cet in  traditis  regulis  pro  modo  orandi  et  meditandi, 
pro  temperantia,  pro  eleemosynis,  pro  scrupulis,  pro 
facienda  recta  electione,  etc.  Horum  exercitiorum 
usus  duplex  est  in  Societate:  unus  pro  ipsismet So- 
cietatis religiosis,  tum  in  novitiatus  ingressu,  tum 
postea  quotannis  toto  reliquo  vit®  tempore,  et  sin- 
gulis diebus  per  meditationem  et  conscienti®  exa- 
mina; alter  pro  externis,  quibus  per  Societatis  sacer- 
dotes h®c exercitia  traduntur  ad  vit®  emendationem, 
vel  ad  virtutis  profectum 

CAPUT  VIII. 

De  familiari  conversatione,  qua  utuntur  Societatis 
religiosi  cum  proximo  ad  eum  juvandum. 

Dico  1 : Familiaris  consuetudo  cum  suo  proximo 
ex  suo  genere  non  est  quid  alienum  a statu  perfe- 
ctionis, ut  palet  Christi  et  apostolorum,  aliorumque 
sanctorum  exemplo;  cumque  Societatis  finis  sit  non 
solum  propri®,  sed  etiam  proximorum  saluti  maxi- 
me incumbere,  ideo  ejusmodi  familiaris  consuetudo 
ad  hunc  finem  assequendum  est  medium  valde  ac- 
commodatum et  moraliler  necessarium.  Sed 

Dico  2 : Ad  hanc  familiarem  cum  proximo  con- 
versationem rite  instituendam  duo  requiruntur  : 
1'  Recta  intentio,  qua  illa  instituatur  ob  solam  vel 
charilatis  vel  misericordi®  necessitatem.  2°  Pia  uti 
litas  qu®  proximo  per  illam  qu®ritur.  Magna  tamen 
moderatio  in  illa  servanda  est,  et  cavenda  inde- 
centia. 

CAPUT  IX. 

De  cura  peculiari  quam  adhibet  Societas  adjuvandis 
graviter  infirmis  et  moribundis. 

Dico  : Societas  pr®ter  generalem  quam  habet 
sollicitudinem  de  omnium  proximorum  salute,  spe- 
cialem ®grotantes  ac  moribundos  adjuvandi  non 
tam  corporaliter  quam  spirilualiter  curam  gerit, 
etiamsi  pro  corporali  auxilio  non  sint  etiam  praeter- 
miuenda  convenientia  charitatis  officia,  juxta  ea 
qu®  habentur  in  part.  iv  Const.,  cap.  8,  et  part.  vit 
Const.,  cap.  4 : hoc  enim  charitatis  opus  religioso 
statui  maxime  convenit.  Unde  regula  monet  sacer- 
dotes ut  cum  vocantur  ad  adjuvandos  eos  qui  morti 
vicini  sunt,  tandiu  illis  assistant,  quandiu  necessitas 
postulaverit;  et  cum  opus  est  ad  condenda  testa- 
menta eos  hortari,  hortentur,  sed  iis  conficiendis 
non  assistant  ut  omnis  sinistr®  suspicionis  vitetur 
occasio.  Pr®terea,  dum  pro  reis  ad  mortem  con- 
demnatis intercedunt,  licet  istud  officium  sit  de  se 
sanctum  et  religiosum,  nihil  tamen  debent  postulare 
quod  sit  in  reipublic®  aut  terti®  person®  praejudi- 
cium, aut  quod  ab  ipso  judice  licite  praestari  non 
possit;  et  sic  occurritur  ista  pia  charitatis  officia 
male  suggillantibus. 

De  Societatis  regimine  et  ejus  praelatis. 


CAPUT  PRIMUM 

De  monarchico  Societatis  regimine. 

Dico  1 : Societas  hoc  habet  commune  cum  aliis 
fere  omnibus  religionibus,  quod  ordinarium  ejus 
regimen  sit  monarchicum,  cum  aliqua  arislocratiae 
admistione ; reducitur  enim  ad  unum  generalem 
praepositum,  immediate  summo  pontifici  subjectum, 
sub  quo  tota  religio  militat.  Sub  hoc  autem  generali 
immediate  constituuntur  provinciales,  et  sub  pro- 
vincialibus singulorum  locorum  superiores,  cum  isto 
autem  regimine  monarchico  in  hoc  miscetur  arislo- 
cratia,  quod  Societas  habeat  in  nonnullis  occasioni- 
bus congregationes  generales,  quae  supremam  in  lo- 
tam religionem  habent  potestatem,  etiam  supra 
ipsum  generalem,  et  in  quibus  singuli  congregati 
habent  suffragium  deeisivum.  Deinde  quod  habeat 
congregationes  procuratorum,  qui  singuli  ex  singulis 
provinciis  electi  earum  nomine,  ad  illas  Romam  eunt, 
et  in  illis  congregati  habent  suffragium  deeisivum, 
an  congregatio  generalis  sit  convocanda ; in  reliquis 
vero  ne,gotiis  suffragium  tantum  consultivum.  Prae- 
terea quod  habeat  congregationes  provmciales  quae 
in  singulis  provinciis  quolibet  triennio  fieri  debent, 
et  quorum  finis  est  eligere  personam  quae  nomine 
totius  provinciae  praepositum  generalem  adeat,  et  in 
congregatione  procuratorum  suffragium  ferat ; atque 
ad  hanc  electionem  congregati  habent  suffragium 
deeisivum.  Denique  quod  generalis  habeat  quinque 
assistentes,  provinciales  autem  ac  superiores  locales, 
quatuor  consultores,  quorum  consilio  ac  prudentia 
in  negotiis  tractandis  ac  determinandis  securius  uti 
possint. 

Dico  “2  : Sanctus  Ignalius  hunc  regiminis  modum 
exemplo  sanctorum  Patrum  Benedicti,  Basilii,  Au- 
gustini elegit  ut  unusquisque 'superior  pro  ratione  et 
mensura  sui  muneris  plenam  teneret  potestatem, 
tanlumque  consiliarios  et  non  conjudices  sibi 
adjunctos  habent ; quia  sic  melius  subordinatio 
et  ordo  servatur,  uti  et  videre  est  in  ipso  sum- 
mo pontifice,  qui  in  rebus  gravioribus,  consilio 
quidem  cardinalium  utitur,  sed  ut  eas  decernet, 
non  pendet  ab  eorum  suffragiis  tanquam  decisivis. 

CAPP.  II,  IH. 

An  expediat  generalis  officium  esse  perpetuum ; et 
an  reliqui  superiores  in  Societate  rite  consti- 
tuantur. 

Dico  1 : Expedire  hoc  munus  generalis  esse  per- 
petuum seu  ad  vitam  demonstrat  auctoritas  ipsius 
institutoris  sancti  Ignatii,  magna  prudentia  et  virtute 
praediti,  confirmatio  totius  Societatis  in  prima  gene- 
rali congregatione  data,  summorum  pontificum  ap- 
probatio, antiquarum  religionum  exemplum,  et  ipsa- 
met  naturalis  ratio  ; quia  generalis  utpote  habens 
plenam  in  omnes  Societatis  personas  potestatem, 


indiget  magna  illarum  notitia  ad  eas  bene  regendas, 
quae  brevi  tempore  acquiri  non  potest;  deinde  valde 
difficile  est  crebras  fieri  congregationes  generales  ad 
eligendum  generalem,  quae  cum  raro  liant,  sic  mi- 
nuitur ambitionis  occasio.  Praeterea  ista  muneris 
perpetuitas  multam  generali  conciliat  auctoritatem, 
tum  apud  internos,  tum  apud  externos ; adeoque  ex 
illa  longe  plura  emanant  commoda  quam  incommo- 
da, maxime  cum  ipse  generalis  subjiciatur  Societati 
seu  congregationi  generali,  quae  et  illum  deponere, 
et  si  opus  foret,  a Societate  removere  potest,  ut  ha- 
betur in  part.  ix  Constit.  cap.  4,  o. 

Dico  2 : Praelati  omnes  generali  inferiores,  v.  gr. 
provinciales,  rectores,  etc.,  non  fiunt  per  electionem 
aut  subditorum  suffragia,  sed  per  ipsum  praepositum 
generalem,  ut  habetur  part.  ix  Constit.,  cap.  3; 
polestque  generalis  non  tantum  per  seipsum  consti- 
tuere inferiores  praepositos  ac  rectores,  v.  gr.  com- 
mittendo provincialibus  illorum  electionem  seu 
creationem,  sed  etiam  interdum  provinciales,  v.  gr. 
communicando  suam  potestatem  alicui  visitatori, 
quod  tamen  vix  fit.  Quod  autem  summopere  conve- 
niat creari  ac  constitui  hosce  superiores  per  unius 
generalis  voluntatem  suis  assistentibus  adjuti,  mul- 
tae afferuntur  rationes,  praecipue  ab  incommodis,  si 
aliter  fieret,  petitae,  quas  videre  est  apud  P.  Suarez. 
Quamvis  horum  superiorum  duratio  non  sit  absolute 
in  Constitutionibus  praescripta;  tamen  in  decret.  51 
quintae  congregationis  generalis  injunctum  est  ut 
omnes  superiores  locales  (exceptis  domorum  proba- 
tionis et  seminariorum  rectoribus)  durent  tantum 
triennio,  quo  finito  saltem  per  annum  vacent  a 
munere  praelationis,  nisi  opus  foret  aliquem  ad 
munus  provincialis  promoveri;  item  ut  provinciales 
finito  suo  triennio  etiam  subditi  sint  saltem  per 
annum,  quo  nec  inferiorem  aliquam  praelationem 
habere  possint.  Sed  haec  triennalis  determinatio  in 
ista  quinta  congregatione  pro  superioribus  localibus 
facta  ex  summi  pontificis  significatione,  postea  ab 
eadem  sede  apostolica  ad  commune  Societatis  Con- 
stitutionum jus  fuit  restituta. 

CAPUT  IV 

De  suprema  jurisdictionis  potestate  in  societate. 

Dico  1 : In  Societate  exsistit  jurisdictio  ecclesia- 
stica tam  quoad  forum  internum  quam  quoad  exter- 
num seu  contentiosum  respectu  suorum  subdito- 
rum, et  causarum  ad  eos  spectantium,  etiamsi  cri- 
minales sint,  vel  cujuscunque  alterius  generis,  ut 
constat  ex  communi  religionum  exemptarum  jure,  et 
ex  specialibus  pontificum  bullis.  Atque  haec  juris- 
dictio summa  ad  gubernandum  extraordinaria,  re- 
sidet in  generali  totius  Societatis  congregatione,  dum 
aclualiter  tenetur,  et  ordinaria  simpliciter  in  prae- 
posito generali  : congregatio  enim  generalis  potest 


529 


PART.  II.  — XIII.  DE  RELIGIONIS  VIRTUTE  ET  STATU.  550 


generalem  eligere  cui  tolam  jurisdictionem,  quam 
ipsa  habet,  communicat ; et  postquam  electus  est, 
eadem  manet  illi  superior,  adeoque  non  tantum  po- 
test illum  suis  legibus  ac  praeceptis  obligare,  sed 
etiam  punire,  et  interdum  deponere,  si  causae  legi- 
timae interveniant.  Item  potest  statuere  in  Societate 
jus  perpetuum,  illudque  mutare,  alienare,  vel  dis- 
solvere, collegia  aut  domos  semel  erectas  et  ac- 
ceptatas : eligit  illius  generalis  assistentes  et  admo- 
nitorem. Ordinariam  autem  supremam  potestatem 
habet  ipse  generalis,  ordinarius  enim  influxus,  quo 
tota  regitur  Societas,  vel  immediate  ab  illo,  vel  de- 
pendenlerab  illa  manat : unde  potest  personas  admit- 
tere in  Societatem,  et  ab  ea  dimittere,  eas  mittere  in 
varia  loca,  et  ab  eis  revocare,  distribuere  ministe- 
ria, provinciales,  rectores  collegiorum  ac  domuum 
probationis,  praepositos  domuum  professarum,  alios- 
que  quosvis  officiales  constituere;  dispensare, 
facultatum  omnium  a sede  apostolica  concessarum 
usum  communicare,  corrigere  et  punire,  cum  opus 
fuerit;  acceptare  collegia,  vel  domus;  vocare  ad 
congregationem  generalem,  dum,  ipso  vivente,  con- 
vocari oportet ; vicarium  generalem  sibi  post  mor- 
tem substituere,  qui  congregationem  generalem  con- 
vocet ad  eligendum  generalem,  et  totam  Societatem 
regat,  donec  generalis  sit  electus ; denique  omnia, 
quae  ad  universale  regimen  pertinent,  praestare. 

Dico  2 : Haec  praepositi  generalis  jurisdictio,  sim- 
pliciter loquendo,  videtur  pendere  a Societate  ut 
legitime  congregata  in  unum  corpus;  quia  generalis 
habet  suam  jurisdictionem  juxta  Societatis  Consti- 
tutiones, Constitutiones  autem  hanc  jurisdictionem 
dant  congregationi  generali,  ut  patet  ex  part.  vm  et 
ix,  cap.  4 : est  enim  superior  generali,  nec  potest 
ejus  jurisdictio  minui  a generali,  adeoque  parum  re- 
fert si  dicamus  hanc  jurisdictionem  seu  potestatem 
dari  immediate  ipsi  generali  a summo  pontifice,  sed 
dependenter  a congregatione  generali,  aut  potius 
si  dicamus  eam  immediate  communicatam  esse  So- 
cietati a summo  pontifice,  et  per  Societatem  in  con- 
gregatione generali  exsistentem  transferri  in  pra- 
positum  generalem.  Hinc  congregatio  generalis  po- 
test jurisdictionem  ac  potestatem  generalis  restrin- 
gere, omnesque  actus  jurisdictionis  quos  generalis 
exercere  potest,  per  se  ipsam  immediate,  quandiu 
durat,  efficere. 

CAPUT  V. 

De  potestate  ac  jurisdictione  prietatorum  Societatis 
sub  generali  constitutorum. 

Dico  : Praelati  generali  inferiores  participant  juris- 
dictionem et  potestatem  majorem  vel  minorem  pro 
ratione  sui  muneris,  et  juxta  communicationem  a 
praeposito  generali  manantem,  in  part.  vm  Constit., 
cap.  i,  et  in  part.  ix,  cap.  5.  Quamvis  igitur  pro- 
vincialis et  superiores  locales  ex  vi  sui  muneris  ne- 
cessario habeant  jurisdictionem  ordinariam,  sunt 
enim  ordinarii  pastores  ac  veri  praelati,  generalis 
tamen  ex  causa  potest  illam  restringere  vel  ampliare. 
Haec  potestas  et  jurisdictio  ad  quosvis  Societatis  re- 


ligiosos sive  professos  quatuor  aut  trium  votorum, 
sive  ad  coadjutores  formatos,  et  scholares  approba- 
tos, et  aliquo  modo  ad  novitios  extenditur,  simulque 
ad  omnes  actus  seu  materias,  ad  quas  religiosa  ju- 
risdictio tum  communi  tum  particulari  jure  per  pri- 
vilegia a sede  apostolica  concessa  se  extendit.  Quas 
autem  in  particulari  facultates  habeant  praedicti  su- 
periores, poterunt  scire  ex  suis  regulis  et  ex  com- 
pendio privilegiorum  Societatis. 

CAPUT  VI. 

De  reddenda  conscientia;  ratione. 

Dico  1 : Juxta  regulam  Societatis,  unusqu  sque 
stalim  ab  initio  sui  ingressus  debet  suam  conscien- 
tiam omnino  aperire  superiori;  ac  deinceps  in  vita; 
decursu  per  certa  et  designata  tempora  idem  prae- 
stare. Atque  hoc  est  conforme  antiquarum  religio- 
num Basilii,  Benedicti,  priscorumque  ^Egypti  mo- 
nachorum consuetudini  ac  perfectionis  acquirendae 
professioni  consentaneum.  Unde  in  Societate  decla- 
ratum est  istam  conscientia;  reddendam  rationem 
esse  de  instituti  substantia. 

Dico  2 : Si  superior  rationem  conscientiae  sumat 
in  confessione,  tunc  tenetur  sigillum  confessionis 
servare,  nec  illa  notitia  potest  uti  extra  confessio- 
nem, nisi  de  consensu  poenitentis  , etiamsi  quaedam 
non  forent  peccata,  sed  tantum  circumstantiae  uti- 
les vel  necessariae  ad  explicanda  melius  peccata.  Si 
autem  illam  sumat  extra  confessionem,  tunc  stricte 
tenetur  sub  secreto  naturali  res  cognitas  non  pate- 
facere cum  tanta  obligatione,  quanta  ex  secreta  con- 
sultatione oriri  solet,  atque  ita  non  tam  rigorose 
quam  sub  sigillo  confessionis  ; potest  enim  postea 
cum  subdito  loqui  de  rebus  sibi  patefactis  in  reddi- 
tione conscienti*,  illum  secreto  admonendo,  exci- 
tando, corripiendo,  item  uti  illa  notitia  ad  regimen 
illius  conscienti*,  et  ad  majus  ejus  bonum ; imo  et 
in  ordine  ad  commune  totius  religionis  bonum,  quia 
naturale  secretum  non  obligat  cum  boni  communis 
dispendio.  Unde  usus  et  utilitas  illius  reddendae  ra- 
tionis conscientiae  tum  pro  particulari  religiosi,  tum 
pro  universali  religionis  bono  patet.  Quamvis  autem 
ista  conscientiae  apertio  extra  confessionem  videa- 
tur difficilis,  tamen  iis  qui  volunt  et  profitentur 
spiritualiter  vivere,  evadit  facilis ; adeoque  superio- 
res summopere  debent  cavere,  ne  ratione  hujus 
notitiae,  quidquam  faciant  quod  jure  merito  possit 
subditum  offendere,  et  inde  occasionem  sumere  sese 
occultandi,  et  fortasse  iu  maiora  vilia  aut  incommoda 
cadendi. 

CAPP.  VII,  VIII,  IX,  X. 

De  evangelica  seu  paterna  denuntiatione,  quee  fu  in 
Societate. 

Nota  1 : Societatis  regula  sic  habet  : Ad  majorem 
in  spiritu  profectum,  et  praecipue  ad  majorem  sub- 
missionem et  humilitatem  propriam,  contentus  quis- 
quis esse  debet  ut  omnes  errores  et  defectus  ipsius,  et 
res  queeeunque  quee  in  eo  notata ; et  observata  fuerint, 
superioribus,  per  quemvis,  qui  extra  confessionem 
eos  acceperit,  manifestentur. 

Nota  2 : Haec  regula  non  adversatur  verbis  Christi 
Matth.  xvm,  15  : Si  peccaverit  in  te  frater  tuus,  vade 
ei  corripe  eum  inter  te  et  ipsum  solum,  etc.  (per  quae 
verba  Christus  vel  solum  agit  de  peccato  quod  est 
corripienti  fratri  injuriosum,  vel  solum  distinctius 
inculcat  et  explicat  morale  charitatis  fraternae  prae- 
ceptum) ; neque  naturali  famae  juri,  quia  omnes  qui 
ingrediuntur  Societatem,  expresse  renuntiant  isti 
naturali  famae  juri,  et  de  quo  Christus  agit  in  di- 
ctis Evangelii  verbis ; hac  autem  juris,  quod  quis 
habet  ne  se  invito  apud  alios  infametur,  renuntia- 
tione facta,  cessat  praecepti  materia,  adeoaue  et 
obligatio. 

Nota  5 : Circa  istam  regulam  sancita  sunt  in  con- 
gregatione sexta  et  septima  haec  sequentia  : 1*  Lici- 
tum est  quidem  juxta  regulam  aliorum  defectus  su- 
periori, etiam  non  interroganti,  manifestare,  sed 
non  est  hac  de  re  obligatio,  nisi  in  delictis  quae 
vergerent  in  detrimentum  boni  communis,  aut  dam- 
num imminens  tertiae  personae.  2°  Severe  puniri  ju- 
bentur qui  ex  inanibus  suspicionibus,  aut  ex  alia 
causa  minus  probata  falsum  alteri  crimen  imponunt, 
ideoque  superiores  non  debent  facile  praebere  aures 
ejusmodi  delatoribus.  5»  Non  licet  ea  quae  alter  sibi 
secreto  et  consilii  petendi  gratia  ut  dirigatur  ac  ju- 
vetur communicavit,  deferre  superiori. 

Nota  4 : Duplex  est  denuntiatio  : alia  est  evange- 
lica,  quae  etiam  fraterna  aut  paterna  dicitur ; alia 
judicialis.  Judicialis  fit  superiori  tanquam  judici,  ut 
delictum  sive  emendatum,  sive  non  emendatum  pu- 
niatur; evangelica  autem  lit  superiori  tanquam  pa- 
tri ut  delictum  nondum  emendatum  emendetur,  aut 
nondum  commissum  caveatur,  et  de  hac  evangelica 
hic  agitur  ; de  judiciali  dicetur  postea.  Quare 

Dico  1 : In  Societate  leves  aliorum  defectus  qui 
non  sunt  peccatum  mortale,  nec  ejus  suspicionem 
generant,  sine  praemissa  privata  admonitione  pos- 
sunt stalim  superiori  manifestari : si  enim  in  pu- 
blicis reprehensionibus  soleant  palam  sic  a superio- 
ribus manifestari,  et  impositis  quidem  poenitentiis, 
multo  magis  licet  clam  soli  superiori  illos  manife- 
stare ; et  ratio  est,  quia  nulla  alicujus  momenti  in- 
famia inde  creatur  delinquenti,  praeterquam  quod 
hic  cedendo  juri  suo,  admiserit  ejusmodi  manifesta- 
tionem; volenti  autem  ac  consentienti  nulla  fit  in- 
juria. Deinde  ista  praxis  est  conformis  doctrina; 
sancti  Thomae  (2-2,  quaest.  33,  art.  7 ad  4),  dicentis 
proclamationes  quae  in  religiosorum  capitulis  fiunt, 
versari  circa  levia  quae  famae  non  derogant,  ideoque 
posse  sancte  fieri  sine  praemissa  admonitione.  Idem 
fere  habet  Abulensis  et  Sotus. 

Dico  2 : In  Societate  etiafm  licitum  est  sine  prae- 
via privata  admonitione  statim  superiori  manife- 
stare graves  aliorum  defectus  fraternae  emendatio- 
nis ergo.  Expresse  habetur  in  sexta  congregatione 
(can.  40).  Et  certe  id  non  tantum  est  possibile  fieri 
licite  in  quovis  religioso  statu,  sed  etiam  licite  fa- 
ctum fuit,  et  fit  in  variis  religionibus,  ut  probatur 
ex  earum  regulis  et  ex  theologorum  doctrina, 

D.  Thomae,  Richardi,  Bonaventtirae,  Silvae,  etc.  Ratro 
est  : 1°  quia  religiosus  ex  vi  sui  status  religiosi, 
perfectionis  viam,  adeoque  et  morum  emendationem 
per  meliora  et  convenienliora  remedia  consequen- 
dum profitetur ; cum  autem  religiosus  fere  in  omni- 
bus rebus  ac  in  suis  functionibus  dependeat  a su- 
periore, securior  ac  firmior  emendatio  ab  illo  quam 
a particulari  admonitore  obtinebitur.  2u  Infamia 
quae  inde  religioso  creatur  est  valde  exigua;  ideo- 
que non  solum  propter  necessarium  remedium,  sed 
etiam  propter  majus  spirituale  emolumentum  pro 
nihilo  reputanda  est ; praesertim  quia  gravis  religiosi 
lapsus  fere  solet  in  aliorum  vel  saltem  in  alicujus 
spirituale  damnum  vel  scandalum  vergere  ob  ma- 
gnam inter  religiosos  societatem  , familiaritatem  , 
unionem,  cujus  damni  vitatio  sine  praelati  auxilio 
vix  obtineri  aut  sperari  potest.  Quodlibet  ergo  grave 
religiosi  peccatum  est  commune  religionis  detrimen- 
tum, ideoque  ad  praelatum  spectat  huic  malo  com- 
muni subvenire ; non  potest  autem  illi  subvenire 
sine  ejus  notitia.  Atque  haec  omnia,  quae  omni  sta- 
tui religioso  communia  sunt,  maxime  locum  habent 
in  Societate  ob  varia  ejus  ministeria  circa  proximum, 
in  quibus  a superioribus  collocantur  religiosi,  et  ob 
maximam  ab  illis  dependentiam  in  omnibus  subdi- 
torum actionibus  tum  internis  tum  externis.  Si  au- 
tem lapsus  sit  occultus,  nec  ullum  aliis  offendicu- 
lum praebuerit  nec  timeatur  in  futuro,  ac  prudenter 
omnibus  perpensis  judicetur  superioris  notitiam  ad 
delinquentis  emendationem  religionisque  securita- 
tem non  esse  necessariam  nec  fore  utilem,  tunc  a 
tali  denuntiatione  abstinendum  est. 

Deinde  Societatis  religiosi  in  religionis  ingressu 
consentiunt  ut  sui  lapsus,  quantumvis  graves  et  oc- 
culti, manifestentur  superiori  non  tantum  ob  neces- 
sitatem, sed  etiam  ob  majorem  ipsorum  spiritualem 
profectum.  Ordo  autem  correctionis  fraternae  quem 
Christus  pnescribit  supra  Matth.  xvm,  45,  16,  con- 
tinet tantum  naturalem  legis  charitatem,  quae  ser- 
vanda est  prout  fraterna  charitas  postulat;  et  juxta 
D.  Thomam,  ibi  agit  Christus  de  denuntiatione  ju- 
diciali quae  fit  superiori  seu  Ecclesiae  ut  judici,  non 
ut  patri.  Jura  vero  quae  praerequirunt privatam  mo- 
nitionem, probabiliter  agunt  de  denuntiatione  judi- 
ciali, uti  et  Basibus  ac  Augustinus,  dum  eam  inter- 
dum requirunt.  Deinde  si  superioris  notitia  non  sit 
necessaria  ad  aliquem  delinquentis  spiritualem  pro- 
fectum, tunc  non  erit  licita  denuntiatio,  sed  ordi- 
narie est  necessaria.  Denique  superior  noscens 
lapsum  debet  delinquentem  secreto  monere,  qui  si 
emendationem  promittat,  non  est  progrediendum  ad 
publicam  punitionem  et  infamiam  : haec  enim  mo- 
nitio, quam  facit  ex  deferentis  denuntiatione,  est 
adhuc  secreta  et  Evangelio  conformis.  Si  autem 
delinquens  sic  monitus  nolit  delictum  agnoscere, 
potest  adhibitis  duobus  aut  tribus  testibus  ad  majo- 
rem illius  confusionem  graviter  eum  reprehendere, 
et  religiosam  poenitentiam  injungere.  Denique  si 
persistat  in  sua  pertinacia,  et  peccatum  sit  occulturo, 

nec  probari  possit  in  judicio,  nec  vergat  in  damnum 
communitatis,  tunc  superior  nihil  amplius  habet 
quod  agat,  sed  oret  pro  illo,  vigilet,  scandali  occa- 
siones auferat,  etc. 

CAPP.  XI,  XII. 

De  triplici  modo  procedendi  in  externo  judicio  con- 
tra subditorum  delicia. 

Sota  : Triplex  est  modus  quo  praelati  et  judices 
possunt  in  exteriori  judicio  procedere  ad  cogno- 
scenda vel  punienda  subditorum  delicta,  nimirum 
vel  per  viam  inquisitionis  sive  generalis  sive  parti- 
cularis, vel  per  viam  denuntiationis,  vel  per  viam 
accusationis;  et  ex  jure  quidem  positivo  tum  ec- 
clesiastico tum  civili  requiritur  quaedam  praescripta 
forma  a judicibus  servanda,  sed  judici  religioso 
sufficit  forma  ex  jure  naturali  requisita,  qua  suffi- 
cienter possit  sine  strepitu  cognoscere  facti  verita- 
tem ad  ferendum  judicium.  Itaque  de  his  Iribus 
singulis  procedendi  modis  nunc  agendum,  ac  pri- 
mum de  modo  procedendi  per  viam  inquisitionis 
generalis. 

Dico  1 : Inquisitio  generalis  lit  in  visitationibus 
religionum,  quae  per  se  est  justa  et  necessaria  ad 
bonum  religionis  regimen,  imo  et  obligatoria  pro 
iis  quibus  haec  cura  demandata  est,  v.  gr.  in  So- 
cietate visitatoribus,  provincialibus,  etc.  Tribus  au- 
tem modis  potest  fieri  haec  inquisitio  : 1°  In  gene- 
rali , tam  ex  parte  deliciorum  quam  personarum, 
dum  praelatus  visitans  interrogat  an  serventur  le- 
ges , an  aliqua  delicia  committantur,  an  aliquem 
commisisse  crimen  audiatur,  etc.  2°  Per  particula- 
rem interrogationem  ex  parte  delicti,  et  per  gene- 
ralem ex  parte  personarum,  v.  gr.  interrogando  an 
aliquis  noctu  e domo  exierit.  3°  Per  particularem 
interrogationem  ex  parte  personae  et  delicti,  vel 
per  generalem  ex  parte  solius  delicti,  v.  gr.  inter- 
rogando an  Petrus  sit  furatus,  vel  patraverit  aliquod 
delictum  grave;  sed  hajc  inquisitio  continetur  sub 
inquisitione  particulari,  de  qua  jam  dicetur ; et  illa 
non  est  licita,  nisi  de  tali  persona  praecesserit  in- 
famia delicto  proportionata.  Unde  in  ejusmodi  vi- 
sitationibus non  tenetur  subditus  interrogatus  etiam 
sub  juramento,  manifestare  eum  quem  deliquisse 
novit,  quando  ita  occulta  est  persona,  ut  nulla  in- 
famia laboret;  quia  judex  non  polest  de  eo  juridice 
interrogare,  ergo  nec  alter  respondere;  dumque  sic 
interrogatur,  subintelligitur  semper  an  sciatur  de 
aliquo  delictum  qui  de  eo  sic  infamatur ; et  hoc 
etiam  habet  locum  in  Societate,  quia  pro  manife- 
statione defectuum  renuntiatur  quidem  proprio 
juri  quoad  denuntiationem  paternam,  sed  non  quoad 
judicialem,  de  qua  nunc  agitur.  Quare 

Dico  3 : INon  potest  praelatus  etiam  regularis  per 
viam  inquisitionis  particularis  inquirere  de  persona 
determinata,  an  commiserit  tale  vel  tale  crimen , 
nisi  de  ea  praecesserit  infamia  (D.  Thomas,  Caje- 
lanus,  Sylvester,  Navarra,  etc.)  Excipiuntur  tamen 
crimina  quae  vergunt  in  commune  reipublicae  aut 
religionis  damnum ; crimina  notoria  seu  publica, 


et  quando  habentur  de  persona  delinquentis  in- 
dicia publica  ac  manifesta.  Ac  quando  fit  inquisitio 
non  ad  punitionem  delinquentis,  sed  ad  alios  justos 
fines,  ad  quos  requiritur  notitia  personae  et  quali- 
tatum ejus,  v.  gr.  si  inquiratur  de  impedimento 
matrimonii  inter  Petrum  et  Cajam , vel  de  aliqua 
irregularitate,  etc.  Dum  autem  praecessit  infamia 
de  delicio  et  de  persona,  praelatus  potest,  imo  et 
debet  inquirere  in  particulari,  interrogando  de  ista 
persona,  et  obligando  subditos  etiam  sub  juramento 
ad  dicendam  veritatem.  Sed  infamia  de  persona 
debet  esse  circa  id  crimen  de  quo  inquiritur,  non 
circa  quodvis  aliud,  et  talis  quidem,  ut  publicam  et 
probabilem  suspicionem,  ac,  sicut  jura  loquuntur, 
clamorosam  insinuationem  generet.  Deinde  testes 
sunt  audiendi,  etc. 

Dico  5 : Dum  in  regulari  judicio  proceditur  per 
viam  denuntiationis  judicialis,  non  praerequiritur 
infamia  personae  denuntiatae ; et  si  denuntiatio  ju- 
dicialis ordinetur  solum  ad  emendationem  delicti , 
non  autem  ad  vitandum  damnum  commune  aut 
tertii,  tunc  praemittenda  est  secreta  correctio  fra- 
terna, si  sit  emendationis  spes;  nec  procedendum 
ad  denuntiationem  judicialem , si  ista  correctio 
suum  effectum  consequatur.  Sin  minus,  proce- 
detur ad  denuntiationem  judicialem;  et  prout  de- 
nuntiatus fatebitur  aut  negabit  factum,  aget  ju- 
dex, etc.  Si  autem  denuntiatio  principalius  ordinetur 
ad  vitandum  commune  damnum  aut  tertii , tunc 
moraliter  loquendo  non  est  necessaria  praevia  mo- 
nitio secreta,  quia  ordinarie  non  potest  sperari 
hanc  sufficiens  remedium  allaturam ; bonumque 
commune  vel  innocentis  praeferendum  est  nocentis 
commodis  et  famae.  Si  delictum  non  vergat  in  ejus- 
modi damnum,  is  qui  illud  praelato  ut  patri  denun- 
tiat, non  potest  cogi  ad  denuntiandum  ei  ut  judici, 
ac  maxime  si  denuntians  fuerit  complex  delicti; 
secus  vero,  si  vergat. 

Dico  4 : Dum  proceditur  per  viam  accusationis, 
non  praerequiritur  infamia  nec  privata  monitio  ; et 
interdum  potest  fieri  ejusmodi  accusatio  sine  laesione 
cliaritatis,  quinimo  ex  obligatione,  si  aliter  subve- 
niri malo  non  possit.  Raro  tamen  in  religione  hac 
via  proceditur,  quamvis  si  legitime  fiat,  debeat  su- 
perior eam  accusationem  per  notarium  scriptam 
recipere. 

CAPUT  XIII. 

Qucc  forma  judicii  in  Societate  servetur. - 

Dico  1 : Denuntiatio  judicialis,  inquisitio  jm- 
dicialis  et  accusatio  jure  communi  praescriptae 
non  habent  locum  ia  Societate;  imo  neque  ad  pa- 
ternam correctionem  gravium  defectuum  (secus  le- 
vium) licitum  est  praelato  inquirere  in  particulari 
de  aliquo,  absque  aliqua  praecedente  infamia. 

Dico  2 : Quando  professi  e Societate  ejiciendi 
sunt  ob  delictorum  poenam  vel  ob  incorrigibilita- 
tem,  tunc  debent  convinci  de  delictis,  judicialiter 
procedendo  contra  eos  sufficienti  aliquo  modo  aa 
servandum  jus  naturale,  et  quasi  idem  dic  de  eo» 

adjutoribus  formatis. Dum aulem  scnolarissive  non  in 
poenam  seu  incorrigibilitatem,  sed ob  defectus  aut  alia 
religionis  incommoda,  sive  in  poenam  e Societate 
ejici  meruerit  ( maxime  si  ipse  consentiat  , vel 
quando  Societati  ad  suam  indemnitatem  neces- 
sarium fuerit  illum  dimittere),  attentis  pacto  et 
conditione  sub  quibus  in  Societatem  admissus  est, 
potest  ejici,  juxta  Constitutiones;  tunc  nullus  judi- 
cialis ordo  requiritur,  sed  sufficit  notitia  moraliter 
certa  et  sufficientibus  rationibus  nixa.  Cumque 
hujusmodi  ejectio  sit  res  gravissima,  ideo  ultima 
resolutio  praeposito  generali  reservata  est,  ut  ma- 
jori cum  consilio  ac  difficultate  tatis  pcena  vel  tale 
remedium  apponatur. 

APUT  XIV. 

De  refjulis  et  regimine  Societatis. 

Dico  1 : Societas  nullam  ex  prioribus  religio- 
nibus antiquam  regulam  accepit,  sed  ejus  fun- 
dator composuit  Constitutiones  a sede  apostolica 
approbatas  per  modum  propriae  regulae,  etiamsi 
fere  omnia  quae  in  eis  habentur  sint  ex  antiquo- 
rum Patrum  aliarumque  religionum  usu ; atque 
istae  Constitutiones,  quae  possunt  dici  propria  Socie- 
tatis regula  et  vivendi  norma,  hajc  capita  conti- 
nent : i.  Finem  Societatis  esse  propriae  perfectioni 
et  proximorum  saluti  incumbere.  2.  In  Societate 
varios  personarum  gradus  debere  esse,  ut  quisque 
possit  juxta  gratiam  a Spiritu  sancio  sibi  conces- 
sam ad  praedictum  finem  cooperari.  5.  Debere  esse 
unum  praepositum  generalem , ad  quem  pertineat 
hos  omnes  gradus,  officia  ac  ministeria  distribuere, 
universamque  Societatem  regere.  4.  Totam  hanc 
religionem  proprio  ac  speciali  modo  sub  obedi  enti  a 
summi  pontificis  militare,  ideoque  particulari  obe- 
dientiae  voto  illi  astringi.  5.  Societatis  professos 
golemnia  paupertatis,  castitatis  et  obedientiae  vota 
emittere.  6.  Illis  nominatim  commendatam  esse 
puerorum  ac  rudium  in  Christiana  doctrina  instru- 
ctionem. 7.  Societatem  professam  non  tantum  in 
particulari , sed  etiam  in  communi  paupertatem 
profiteri  ac  servare.  8.  Societatem  habere  posse 
collegia  quae  proprios  habeant  reditus  ad  alendos 
Societatis  spholares,  quorum  collegiorum  et  studen- 
tium gubernatio,  uti  et  bonorum  administratio  ad 
Societatem  professam  pertinet,  ita  tamen  ut  dicto- 
rum collegiorum  bona  in  suum  emolumentum  con- 
vertere non  possit.  9.  Societatis  scholares  post  suf- 
ficientem probationem  admitti  in  Societatem  per 
tria  substantialia  religionis  vota,  juxta  ejusdem  So- 
cietatis Constitutiones  emissa,  id  est  non  solemnia; 
ita  ut  possit  Societas  sic  admissos  dimittere  votis 
liberos,  si  expediens  fuerit.  10.  Societatem  posse 
coadjutores  spirituales  et  temporales  admittere  per 
vota  etiam  simplicia  juxta  Societatis  Constitutiones 
emittenda.  11.  In  Societate  fieri  congregationes  ge- 
nerales, ad  quas  perlinet  perpetua  statuta  con- 
dere , constitutiones  declarare  ac  mutare,  et  res 
graviores  transigere.  12.  Praepositum  generalem 


per  electionem  generalis  congregationis  creari, 
quoad  reliqua  vero  omnia,  et  omnium  praelatorum 
inferiorum  provisionem,  potestatem  esse  penes  ipsum 
generalem.  13.  Socios  etiam  professos  non  teneri 
communiter  vel  in  choro  officium  canonicum  can- 
tare aut  recitare,  sed  tantum  privatim,  si  sacris 
initiati  sint.  14.  In  exteriori  vivendi  modo,  nempe 
in  vestitu,  victu,  etc.,  honestorum  ac  pauperum 
sacerdotum  consuetudinem  servare.  15.  Ad  so- 
leninem  professionem  religiosos  non  recipi , nisi 
post  diuturnas  ac  diligentissimas  probationes,  per 
quas  vita  ac  doctrina  admittendorum  explorata 
fuerit.  Atque  haec  est  compendiaria  totius  instituti 
ratio  ac  summa,  aut  propria  Societatis  regula,  quae 
in  bullis  pontificum  proposita,  et  ab  eis  confirmata 
ac  approbata  fuit.  Praeter  hanc  autem  regulam  in 
dictis  bullis  pontificum  declaratam  et  approbatam, 
sanctus  Ignatius  sunimo  consilio  nec  sine  speciali 
Dei  lumine  scripsit  Constitutionum  librum , a So- 
cietate universa  approbatum,  qui  in  rigore  lo- 
quendo nil  est  aliud  quam  illa  Societatis  regula  fu- 
sius exposita,  quam  praedicti  pontifices  summatim 
sub  nomine  Constitutionum  approbarunt  et  confir- 
marunt. 

Dico  2 : Ex  isto  Constitutionum  libro  extractum 
est  breve  summarium,  nomine  regularum  genera- 
lium appellatum,  in  quo  statim  proponitur  neces- 
sitas regulae  et  finis  Societatis;  deinde  exterior  vi- 
vendi modus  in  communi  clericorum  habitu,  in 
moderamine  austeritatum  corporalium,  et  religiosae 
clausurae,  non  exeundo  domo  nisi  cum  fructu  ac 
cum  superioris  licentia,  et  absque  morali  periculo; 
usus  sacramentorum  in  Societatis  ingressu  et  pro- 
fessu servando,  egregia  consilia,  ad  solidarum  vir- 
tutum acquisitionem  et  perfectionem  consequen- 
dam, exacta  trium  votorum  observantia,  conscientiae 
ratio  superiori  reddenda,  et  alia  omnia  quae  ad  sin- 
gulos religiosos  perlinent;  nam  lotus  Constitutio- 
num liber  magis  pertinet  ad  eos  tantum,  quibus  re- 
gimen committitur. 

Dico  3 : Praeter  haec  omnia,  dantur  aliae  regulae, 
quae  communes  appellantur  : distinguuntur  a dicto 
summario  in  hoc  quod  summarium  versetur  circa 
generalia  perfectionis  principia,  et  consilia  quae  in- 
ternae perfectionis  substantiam  attingunt;  com- 
munes vero  regulae  statuunt  in  particulari  ea  quae 
exterius  observanda  sunt  et  ad  communis  vitae  or- 
dinem et  convenientem  dispositionem  pertinent,  v. 
gr.  ad  spiritualium  exercitiorum  et  divini  cultus 
observantiam,  ad  exteriorem  decentiam,  ad  tempe- 
rantiam, paupertatem,  obedientiam,  animorum  unio- 
nem, ad  conversationem,  ad  ministeria  erga  proxi- 
mum, etc. 

Dico  4 : Praeter  istas  regulas  generales  et  ccm- 
munes  dantur  insuper  propriae  et  peculiares  pro 
officiis  et  ministeriis  singulorum,  v.  gr.  provincia- 
lium , rectorum,  ministri,  procuratoris,  magistri 
novitiorum,  etc.  Ultra  has  omnes  regulas  habentur 
congregationum  generalium  decreta  seu  canones  ; 

sola  enim  generalis  congregatio  habet  potestatem 
condendi  degreta,  sanciendi  leges  perpetuas,  de- 
clarandi constitutiones  aut  etiam  mutandi,  si  ne- 
cesse  sil.  Generales  possunt  quidem  ordinationes 
condere,  quae  non  exspirant  per  ejus  mortem,  et 
durant  usque  ad  revocationem ; sed  ab  ejus  succes- 
sore possunt  revocari. 


Dico  5 : Ex  hisce  praedictis  omnibus  liquido  con- 
stat Societatem  sufficientibus  oplitnisque  regulis 
munitam  esse,  nihilque  amplius  ad  convenientem 
ejus  gubernationem  et  perfectam  religiosorum  in- 
stitutionem posse  desiderari.  Quapropter  tam  bene 
instituta  regula  inviolate  retinenda,  servanda,  nec 
unquam  in  ulla  parte  immutanda  est. 


LIBER  XL. 

De  professorum  Societalis  dimissione. 


CAPUT  PRIMUM. 

Au  professus  Societatis  possit  ab  ea  expelli,  et  quas 
ob  causas. 

Nota  : Non  agitur  hic  de  dimissione  seu  ejectione 
eorum  qui  solemnem  professionem  non  emiserunt, 
quique  a votis  et  statu  religioso  liberi  dimittuntur ; 
de  his  enim  satis  actum  est  antea ; sed  de  dimis- 
sione eorum  qui  solemnia  quatuor  vola  in  Societate 
fecerunt;  et  quoad  hos  , 

Dico  : In  quibusdam  casibus  professus  quatuor 
votorum,  juxta  Constitutiones,  juxta  quas  solemnis 
ejus  professio  solum  admittitur  a Societate,  potest 
ab  ea  expelli  non  solum  ob  nimiam  contumaciam 
et  incorrigibilitalem,  quod  est  commune  aliis  omni- 
bus religionibus  ; sed  etiam  ob  grave  crimen  quod 
in  Societatis  scandalum  vel  infantiam  verteretur,  ut 
Sumitur  ex  it  part.  Constil.  cap.  2,  ubi  praeter  in- 
corrigibilitatem  ponuntur  aliae  causae  ob  quas  dimitti 
possunt  generaliter  Societalis  religiosi ; et  ad  duo 
genera  reducuntur  : 1.  Est  impedimentum  antece- 
dens primum  Societatis  ingressum,  per  injustam 
taciturnitatem  aut  per  mendacium  in  examine  et 
in  probationibus  occultatum.  Si  hoc  sit  substan- 
tiale, professio  ejus  fuit  nulla,  ideoque  dimittitur 
tanquam  non  religiosus  et  sine  votis  nunquam  factis; 
sed  de  hac  dimissione  non  est  quaestio.  Si  autem  sit 
accidentale,  cum  professio  fuerit  valida,  tunc  per- 
pendendum est  quid  majoris  momenti  sit,  an  scan- 
dalum aut  rumor  oriturus  ex  tali  dimissione,  an 
vero  detrimentum  ac  damnum  Societatis  in  tali  per- 
sona retinenda.  2.  Est  grave  peccatum  scandalosum 
post  Societatis  ingressum  aut  professionem  commis- 
sum. Denique  Gregorius  XIII,  in  sua  bulla  anni  1582, 
quae  incipit  : Cum  alias,  concedit  facultatem  prae- 
posito generali  ut  possit  justas  ob  causas  quemlibet 
professum  e Societate  dimittere. 

CAPUT  II. 

An  possit  professus  Societatis  ad  aliam  transmitti 
religionem,  et  quomodo. 

Dico  1 : Probabilius  videtur  posse  praepositus  ge- 
neralis dare  licentiam  professo  Societatis  ex  justa 
causa  transeundi  non  solum  ad  aliam  religionem 
strictiorem  aut  aeque  strictam,  quod  ex  jure  com- 
muni aliarum  religionum  praelatis  quoque  com- 


petit; sed  etiam  ad  laxiorem,  ut  habetur  ex  dicta 
Gregarii  XIII  bulla,  in  qua  dat  facultatem  praepo- 
sito generali  concedendi  professis  licentiam  trans- 
eundi ad  religionem,  etiam  laxiorem,  his  verbis  : 
Paris,  laxioris,  aut  strictioris  observantia i ordinem, 
per  ipsum  praepositum  illis  prcescribendum  ; etiamsi 
iste  transitus  ob  propriam  transeuntis  culpam  aut 
incofrigibilitatem  non  fiat;  alioqui  nullius  fere  uti- 
litatis foret  dictum  privilegium.  Dum  enim  professus 
ob  culpam  invitus  ejicitur,  non  potest  cogi  a So- 
cietate ut  aliam  religionem  amplectatur ; poteslquc 
manere  in  saeculo,  sed  non  potest  ob  nullam  culpam 
dimitti  ut  maneat  in  saeculo  etiam  volens,  et  si  nolit 
transire  ad  aliam  religionem  non  potest  etiam  cogi. 
Generalis  ergo  potest  tantum  dare  licentiam  volenti 
transire,  et  ex  justa  quidem  causa  (licet  nulla  sit 
culpa),  quae  vix  potest  esse  alia  quam  inhabilitas 
ad  quaevis  Societatis  ministeria,  exsequendo  trans-, 
itum  ex  ulriusque  partis  consensu. 

Dico  2 : Haec  facultas  ejiciendi  vel  transmittendi 
professum  ad  aliam  religionem,  residet  non  in  con- 
gregatione generali,  sed  in  ipso  praeposito  generali; 
potestque  delata  ad  se  causa  in  casu  particulari 
eam  alteri  inferiori  praeposito  delegare.  Mortuo 
autem  generali  vicarius  generalis  illam  non  habet. 

CAPUT  III. 

Ad  quid  obligetur  professus  e Societate  ejectus,  aut 
ab  illa  translatus. 

Nota  non  agi  de  scholaribus  aut  coadjuloribus 
formatis , qui  liberi  a votis  dimittuntur;  sed  de 
professis,  qui  dimittuntur  remanente  votorum 
vinculo. 

Dico  1 : Professus  Societatis  dimissus  cum  onere 
ingrediendi  aliam  religionem,  tenetur  illam  ingredi ; 
et  si  ingressus  in  ea  profiteatur,  cessat  omnis  prior 
obligatio,  etiam  ipsum  quartum  votum  professorum 
Societatis,  et  quinque  simplicia  eorum  vota,  quia 
legitime  facta  est  commutatio.  Si  autem  non  ingre- 
diatur, aut  si  ingressus,  in  ea  non  profiteatur,  te- 
netur ad  Societatem  redire;  alioquin  apostata  ac 
fugitivus  censendus  erit,  omnibusque  suas  religionis 
obligationibus  ac  apostatarum  poenis  ac  censuris 
obstrictus. 

Dico  2 : Si  professus  absolute  dimittatur  sine  spe 

receptionis,  et  sine  ulla  speciali  obligatione,  prae- 
ter eam  quai  ex  solemni  professione  naturaliter  na- 
scitur, tenetur,  ut  aliarum  religionum  ejecti,  ser- 
vare tria  substantialia  religionis  vota,  sicuti  supra 
dictum  est;  sed  quartum  ejus  votum  solemne,  alia- 
que quinque,  simplicia  videntur  cessare,  quia  illa 
emisit  juxta  regulam  ac  Constitutiones  ; jam  vero 
ejectus  non  tenetur  servare  regulam  ac  Constitutio- 
nes ; ergo  nec  vota  illa  secundum  regulam  facta. 
Deinde  intentio  voventis  non  videtur  voluisse  com- 
prehendere istam  tantum  status  mutationem,  ita  ut 


in  ea  maneret  adhuc  .sliusmodi  votis  obligatus. 
Sed  ista  vota  reviviscunt,  si  ejectus  denuo  in  Socie- 
tatem recipiatur.  Idem  dic  de  professis  translatis  ad 
episcopatum,  cardinalatum,  etc.,  uti  superius  osten- 
sum est. 

Dico  3 : Nulli  e Societate,  etiam  professo  licet 
transire  ab  ea  ad  aliam  religionem  sine  obtenta  prae- 
positi generalis  licentia;  cum  ea  autem  licet,  etiam 
ad  laxiorem,  justis  tamen  de  causis,  ut  habetur  ex 
bulla  Gregorii  XIII  Cum  alias . 


TOMUS  DECIMUS  QUARTUS. 

DE  INCARNATIONE. 

PARS  PRIMA. 

DE  MYSTERIO  INCARNATIONIS  SECUNDUM  SE  SPECTATO 


DISPU  TATIO  PRIMA. 

Demonstratur  contra  Judaeos  Messiam  jam  venisse 
ex  variis  Scripturae  testimoniis. 

Sect.  I.  — Primum  testimonium. 

Genesis,  xux,  20,  sic  habet  : Non  auferetur 
sceptrum  de  Juda , nec  dux  de  femore  ejus,  donec 
veniat  qui  mittendus  est,  et  ipse  erit  exspectatio  gen- 
tium. In  Hebraeo  autem  dicitur  : Non  recedet 

sceptrum  de  Juda,  et  legislator  de  medio  pedum  ejus, 
donec  veniat  Siloh,  id  est  Messias.  Ideoque  Chaldaica 
paraphrasis  ponit  donec  veniat  Messias.  Omissis 
variis  Hebraeorum  aliorumque  interpretationibus, 
hic  textus  sic  videtur  explicandus  : Non  auferetur 
de  tribu  Juda,  quae  post  egressum  Aagypli  prinium 
semper  locum  in  populo  Israelitico  tenuit,  potestas 
regendi  aut  judicandi  populum  vel  primaria  vel  re- 
gia, donec  veniat  Christus.  Quod  sane  evenit;  nam 
illa  tribus  usque  ad  regem  David  caeteris  semper 
praelata  fuit;  et  a Davide  usque  ad  mortem  Sedeciae 
in  captivitate  Babylonica  semper  regium  sceptrum 
tenuit;  et  ab  hac  captivitate  usque  ad  Machabaeos 
iribus  Juda  matrimonio  juncta  cum  tribu  Levi 
principatum  simul  et  sacerdotium  semper  retinuit; 
e;  huic  principatui  successerunt  Machabaei  ex  tribu 
Juda  usque  ad  Christi  adventum ; quo  tempore 
cessavit  tribus  Juda  sceptrum  tenere,  nam  Hero- 
des, qui  regnum  tunc  occupabat,  non  erat  ex  tribu 
J udae,  nec  Judaeus,  sed  Idumaeus.  Ac  deinde  post 
mortem  Christi  totum  regnum  Judaicum  eversum 
est  a Romanis,  et  omnes  Judaei  partim  interfecti, 
partim  ubique  dispersi  sunt  sine  regni  praerogativa ; 
adeoque  ista  prophetia  vere  in  Christi  adventu 
adimpleta  est.  Hinc  quidam  ridicule  finxerunt  ipsum 
Herodem,  aut  Vespasianum  Solymae  eversorem , 
fuisse  Messiam. 


Sect.  II.  — Secundum  testimonium. 

Angelus  Gabriel  sic  Danielem  alloquitur  : Ani- 
madverle  sermonem,  et  intellige  visionem  : septua- 
ginta hebdomadae  (nempe  hebdomadae  continuae 
septem  annorum  vel  lunares  vel  solares,  sive  qua- 
dringenti et  nonaginta  anni)  abbreviatee  sunt  (id  est 
intra  breve  tempus  finientur),  super  populum  tuum, 
et  super  urbem  sanctam  tuam,  ut  consummetur  prae- 
varicatio, et  finem  accipiat  peccatum  et  deleatur  ini- 
quitas, et  adducatur  justitia  sempiterna,  et  implea- 
tur visio  et  prophetia,  et  ungatur  Sanctus  sanctorum 
(nempe  Christus).  Scito  ergo  et  animadverte : ab 
exitu  sermonis  ut  iterum  aedificetur  Jerusalem  (id  est, 
juxta  probabiliorem  sententiam,  a septimo  aut  vi- 
cesimo anno  regni  Artaxerxis  Longimani  qui  misit 
Jerusalem  Esdram  verisimiliter  ad  reaedificandam 
civitatem  ac  templum  \I  Esdr.  vi,  vn]),  usque  ad 
Christum  ducem  hebdomadae  septem,  et  hebdomadae 
sexaginta  duce  erunt  (id  est,  sexaginta  novem  usque 
ad  Christi  baptisma  quando  incoepit  praedicare)  ; et 
rursum  aedificabitur  platea  et  muri  in  angustia  tempo- 
rum : et  post  hebdomadas  sexaginta  duas  occidetur  Chri- 
stus (id  est  post  duas  et  sexaginta  hebdomadas  cum 
septem  aliis  quas  prius  numerarat,  adeoque  post  sexa- 
ginta novem  hebdomadas,  in  proxime  sequenti  septua- 
gesima hebdomada  occidetur  Christus).  Et  non  erit 
ejus  populus  qui  eum  negaturus  est,  et  civitatem  et 
sanctuarium  dissipabit  cum  duce  venturo  (non  intra 
praedictas  septuaginta  hebdomadas  venturo , sed 
quadraginta  annis  post,  scilicet  Tito  et  Vespasiano) ; 
et  finis  ejus  vastitas,  et  post  finem  belli  statuta  deso- 
latio. Confirmabit  autem  pactum  multis  hebdomada 
una  (id  est,  Novum  Testamentum  miraculis,  do- 
ctrina, morte  sua,  in  ultima  septuagesima  hebdo- 
mada) ; et  in  dimidio  hebdomadae  (sive  in  fine  poste- 

rioris  dimidii  hujus  hebdomadae,  id  est,  in  fine 
septuagesimae  hebdomadae)  dejiciet  hostia  et  sacrifi- 
cium (per  Cbrisli  mortem),  et  erit  in  templo  abomi- 
natio desolationis,  et  usque  ad  consummationem  et 
finem  perseverabit  desolatio  ( Dan . ix,  23-27).  Liquido 
constat  istarum  hebdomadarum  tempus  effluxisse, 
et  omnia  quae  ibi  praedicta  sunt,  evenisse,  adeoque 
Christum  jam  venisse. 

Sect.  III.  — Tertium  testimonium. 

Ilcec  dixit  Dominus  exercituum  : Adhuc  unum  mo- 
dicum est  (sive  intra  breve  tempus),  et  ego  commo- 
vebo coelum  et  terram  et  mare  et  aridam  (nempe  per 
prodigia  in  Christi  adventu  et  ortu  facta,  ac  per 
bella  illum  praecedentia),  et  movebo  omnes  gentes,  et 
veniet  desideratus  cunctis  gentibus,  et  implebo  domum 
istam  gloria,  elc.  ( Aggcei  n,  7,  8 seqq.),  nempe  dum 
Christus  in  templo  praesentatus  est,  illam  gloria  im- 
plevit, tunc  prophetiam  implendo. 

Sect.  IV.  — Alia  testimonia  ex  aliis  Scriptura;  locis. 

Dum  Christus  a discipulis  Joannis  interrogabatur, 
Tu  es  qui  venturus  es,  an  alium  exspectamus?  sive  es- 
ne  tu  Messias,  an-non?  Respondit:  Caeci  vident, 
claudi  ambulant,  etc.  ( Mattii . xi,  3 seqq.),  volendo 
dicere,  impleri  tunc  in  se  quae  a prophetis  prae- 
dicta erant  de  Messia.  Praedicta  autem  erant  Mes- 
siam nasciturum  ex  Virgine  (Isa.  vn,  14) ; in  op- 
pido Bethlehem  {Midi,  v,  2);  universo  mundo  pace 
fruente  [Isa.  ii,  2 seqq.) ; praedicaturum  pauperibus 
et  captivis,  et  magna  miracula  facturum  (Isa.  xxxv, 
I seqq. ; lxi,  1 seqq.) ; ingressurum  Jerusalem 
tanquam  regem  sedendo  super  asinam  ( Zacli . 
ix,  9)  ; fore  pauperem,  multa  tormenta  ac  mortem 
passurum  (Isa.  lui;  Tliren.  passim ; Psal.  xxi,  et 
alibi  passim)  ; descensurum  ad  inferos  (Zach.  ix)  ; 
resurrecturum  (Psal.  iii,  G;  xv,  10,  11);  ascen- 
surum in  coelos  (Psal.  lxvii,  19;  Mich.  ii,  13); 
missurum  Spiritum  sanctum  (Isa.  xlix  , lxvi)  ; 
habiturum  praecursorem  ( Malacli . iii,  i seqq. ; Isa. 
XL,2seqq.).  Aliaque  multa  de  venturo  Messia  prae- 
dicta fuerunt  : atqui  omnia  ista  in  Christo  com- 
pleta sunt ; ergo  Christus  est  verus  Messias  qui 
venit.  Id  etiam  probat  miseranda  Judaeorum  disper- 
sio per  totum  orbem  praenuntiata  a Daniele  et  aliis 
prophetis.  Oliin  Judaei  ob  idololatriam,  aliaque  pu- 
blica scelera  puniti  sunt  a Deo  captivitate,  sed  nulla 
longiori  quam  septuaginta  annorum  ; jam  vero  pa- 
tiuntur captivitatem,  exsilium,  dispersionem  per 
mille  et  tot  annos ; ergo  ob  majus  peccatum  quam 
ob  idololatriam,  nempe  ob  Deicidium  in  Christo 
commissum.  Errarunt  igitur  Judaei  et  errant  exspe- 
ctantes Messiam  tanquam  regem  temporalem  et 
potenlissimum,  multasque  divitias  sibi  allaturum, 
varia  Scripturae  loca  materialiter  intelligentes  quae 
spiritualiter  et  allegorice  intelligenda  sunt,  item 
non  distinguentes  duos  Messiae  adventus  : unum  ad 
solvendum,  alterum  ad  judicandum:  illum  in  humi- 
litate. nunc  in  gloria  et  majestate. 

DISPUTATIO  SECUNDA. 

Per  quatuor  sectiones. 

Demonstratur  contra  hcerelicos  et  Judaeos  Christum 
esse  verum  hominem  ac  verum  Deum. 

Ostenditur  I : Contra  Manichaeos  et  alios  haereti- 
cos Christum  esse  verum  hominem,  qualis  Messias 
promissus  fuit  ex  semine  Abrahae,  ex  femore  Jacob, 
filius  David,  etc.,  hisce  Scripturae  locis  : Num  au- 
tem quaeritis  me  interficere,  hominem  qui  veritatem 
vobis  locutus  sum  ( Joan . vm,  40).  Vere  hic  homo, 
Filius  Dei  erat  (Mare,  xv,  59).  Expedit  ut  unus  mo- 
riatur homo,  etc.  (Joan.  xi , 50).  Sicut  per  unum  ho- 
minem mors,  etc.,  multo  magis  gratia  Dei  et  donum 
in  gratia  unius  hominis  J esu  Christi  (Rom.  v,  12-15). 
Unde  patet  Christum  fuisse  tam  verum  hominem, 
quam  Adani. 

Ostenditur  2 : Christum  esse  Deum  verum : 
1°  Contra  haereticos  sic,  quod  in  uno  Scripturae  loco 
dicitur  de  Deo  vero,  id  saepe  in  alio  loco  exponitur 
de  Christo,  v.  gr.  dicitur  de  Deo  : Ascendisti  in  al- 
tum (Psal.  lxvii,  19),  et  idem  dicitur  de  Christo 
(Ephes.  iv,  8).  Dicitur  de  Deo  : Vidi  Dominum  se- 
dentem, etc.  (Isa.  vi,  1 ),  et  idem  dicitur  de  Christo 
(Joan.  xii,  13  seqq.).  Dicitur  de  Deo  : Mihi  curva- 
bitur omne  genu  (Isa.  xlv,  24),  et  de  Christo  idem 
dicitur  (Rom.  xiv,  11).  Deinde  Christus  de  se  ipso, 
et  alii  de  illo  loquentes  significant  esse  Deum.  Ego 
et  Pater  unum  sumus  (Joan.  x,  30).  Domitius  meus 
et  Deus  meus  (Joan.  xx,  28).  Ex  quibus  est  Christus 
secundum  carnem,  qui  est  Deus  super  omnia  benedi- 
ctus (Rom.  ix,  5).  Qui  est,  et  qui  erat,  et  qui  ventu- 
rus est  (Apoc.  iv,  8).  Verbum  caro  facium  est  (Joan. 
1,  14),  elc.  2°  Contra  Judaeos  sic  : Paulus  ad  Hebr. 
5,  8,  10,  11,15,  ex  variis  Psalmorum  locis  probat 
Christum  esse  Deum,  v.  gr.  : Filius  meus  es  tu  ; 
ego  hodie  genui  te  (Psal.  iT,  7).  Sedes  tua  , Deus,  in 
smculum  sceculi.  (Psal.  xliv,  7).  Initio  tu.  Domine , 
terram  fundasti,  et  opera  manuum  tuarum  sunt  caeli 
(Psal.  ci,  26).  Dixit  Dominus  Domino  meo,  sede  a 
dextris  meis  (Psal.  cix,  1).  Deinde  idem  probatur  ex 
hisce  Isaiae  locis  : Parvulus  natus  est  nobis,  etc. ; 
vocabitur  nomen  ejus  admirabilis , consiliarius , 
Deus,  etc.  (Isa.  ix,  G).  Deus  ipse  veniet,  et  salvabit 
nos  (Isa.x\x\,  4).  In  te  est  Deus,  et  non  est  Deus 
absque  ts,  vere  tu  es  Deus  absconditus,  Deus  Israel 
Salvator  (Isa.  xlv,  14, 15),  nempe  Jesus.  Ego  ipse 
qui  loquebar  (nimirum  per  prophetas)  ecce  adsum. 
(Isa.  lii,  6).  Rursus  idem  probatur  ex  aliis  prophe- 
tis : IIoc  est  nomen  quod  vocabunt  eum,  Dominus 
justus  noster  ( Jerem . xxm,  G),  et  ibi  Dominus  expri- 
mitur per  Jehova,  quod  est  proprium  Dei  nomen. 
Hic  est  Deus  noster,  etc.,  post  Inec  in  terris  visus 
est,  et  cum  hominibus  conversatus  ( Raruch  111,  5G- 
38).  Laetare,  filia  Sion,  quia  ego  venio,  et  habi- 
tatio in  medio  tui,  ait  Dominus  (Zachar.  11,  10).  Et 
aspicient  ad  me  quem  confixerunt  ( Zachar . xii,  10). 
Quid  sunt  plaga;  ista’  in  medio  manuum  tuarum?  Et 
dicet:  his  plagatus  sum  in  domo  eorum  qui  diligebant 
me  (Zachar.  xm,  6).  Ex  te  (Belhlehem)  egredietur 

milii  dux  qui  sil  dominator  in  Israel;  egressus  ejus 
ab  initio  a diebus  aeternitatis  (Mich.  v,  2).  Itaque 
dufn  Moyses  dicit  : Prophetam  de  gente  tua  et  de 
fratribus  tuis,  sicut  me,  suscitabit  tibi  Dominus  Deus 
tuus  (Deui,  xvm,  15).  intelligit  quidem  Messiam 
fare  prophetam  et  legislatorem,  sicut  ipse  erat, 
sed  non  negat  fore  simul  Deum. 

DISPUTATIO  TERTIA. 

De  exsistentia  incarnationis,  ejusque  convenientia. 

Sect.  I. — An  vossit  ratione  probari  incarnationem 
esse  probabilem. 

Nota  : Pater  Suarez  in  hac  tertia  Theologiae  parte, 
Suis  disputationibus  semper  praemittit  textum  D. 
Thomae,  eique  brevem  explicationem  aut  commen- 
tarium adjungit.  Cum  autem  in  suis  disputationibus 
eamdem  doctrinam  fusius  discutiat  ac  sequatur,  ju- 
dicavi supervacaneum  fore  in  hoc  brevi  Compendio 
istum  textum  ejusque  commentarium  ponere,  ne 
prolixius  sine  necessitate  evadat ; ac  simul  quae- 
stionum D.  Thomae  numerum,  quem  Pater  Suarez 
in  fronte  sui  libri  semper  indicat  omittam,  contentus 
successivum  ipsius  disputationum  numerum  prae- 
ponere. Quod  idem  in  omnibus  sequentibus  dispu- 
tationibus ac  materiis  observabo. 

Dico  1 : Cum  fides  doceat  incarnationem  esse 
possibilem,  quod  nunc  suppono,  non  potest  ratione 
ulla  demonstrari  illam  esse  impossibilem,  sive  im- 
possibile esse  creatam  naturam  propria  privari  sub- 
sistentia , et  aliena  terminari ; licet  enim  ratio 
humana  hoc  non  assequatur,  non  ideo  est  impos- 
sibile ; mysteria  fidei  sunt  supra,  non  contra  ratio- 
nem. Hinc 

Dico  2 : Non  potest  numana  vel  angelica  cogni- 
tione naturali  demonstrari  incarnationem  esse  pos- 
sibilem (D.  Thomas,  Durandus,  Scotus,  etc.). 
Probatur  ex  Scriptura  et  Patribus,  Ambrosio, 
Hieronymo,  Augustino,  etc.  Investigabiles  divitias 
Christi  et  sacramentum  absconditum  a saeculis  in 
Deo  ( Ephes . m,  8).  Et  ratio  est,  quia  intellectus 
creatus  non  potest  per  demonstrationem  evidenter 
cognoscere  quidquid  Deo  est  possibile  ; deinde  hoc 
mysterium  est  omnino  supernaturale  secundum  se, 
nec  ullo  modo  continetur  in  principiis,  causis  et 
effectibus,  adeoque  intellectus  creatus  non  potest 
habere  propriam  illius  speciem  ; ac  proinde  nullum 
est  medium  quo  naturaliter  possit  demonstrari  illud 
esse  possibile.  Sed 

Dico  5 : Supposita  fide , potest  naturalis  ratio 
hujus  fidei  lumine  adjuta,  adhibere  varia  argumenta 
et  exempla  ad  reddendum  verisimile  hoc  mysterium 
et  ad  ejus  veritatem  confirmandam,  sine  quo  lumine 
illa  non  sufficerent  ad  ferendum  probabile  judicium 
circa  illius  possibilitatem ; v.  gr.  sicut  anima  spi- 
ritualis cum  corpore  materiali  potest  uniri,  et  arbor 
alteri  arbori  inseri,  tres  personae  divinae  in  una  na- 
tura exsistere,  ita  mens  cum  fidei  ope  potest  ratio- 
cinari esse  possibile  naturaffi  increatam  uniri  na- 
tjurae  creatae  in  unitate  personae. 


Sect.  II.  — .4«  possit  efficaciter  ostendi  contra  infi- 
deles incarnationem  esse  factam. 

Nota  : Ut  probetur  haereticis  incarnationem  esse 
factam,  sufficit  Evangelii  historiam  afferre,  ma- 
xime hos  textus  •.  Verbum  caro  factum  est  ( Joan . 
i,  14).  Et : Non  rapinam  arbitratus  est  esse  se 
wqualetn  Deo  ; sed  semetipsum  exinanivit , formam 
servi  accipiens  (Philipp.  ii,  6,  7).  Sed 

Dico  : Infideles  non  possunt  ratione  convinci  fa- 
ctam esse  incarnationem  ; ast  variis  suasionibus  ad 
hoc  mysterium  credendum  trahendi  sunt.  Nam  si 
Sibyllae  aliquid  cognoverint  de  incarnatione,  id  vel 
ex  libris  propheticis  vel  ex  divina  revelatione  hau- 
serunt ; neque  miracula  quae  Christus  fecit  eranL 
sufficientia  signa  ad  factae  incarnationis  evidentem 
cognitionem ; imo  neque  daemon  potuit  evidenter 
cognoscere  istius  mysterii  realitatem 
Sect.  III. — An  incarnatio  fuerit  ex  se  conveniens. 

Dico  1 : Opus  incarnationis  fuit  per  se  ipsi  Deo 
conveniens,  id  est  maxime  consentaneum  divinae 
bonitati  et  perfectioni,  etiamsi  nullam  illi  utilitatem 
aut  perfectionem  attulerit.  Quia  dicitur  unum  con- 
veniens alicui  rei  quod  ei  competit  secundum  pro- 
priam naturam,  v.  gr.  homini,  ratiocinari;  sed  ipsa 
Dei  natura  est  essentialis  bonitas ; ergo  quidquid 
pertinet  ad  rationem  boni,  est  Deo  conveniens  ; per- 
linet autem  ad  rationem  summi  boni  de  summo 
modo  creaturae  communicare,  quod  fit  per  incar- 
nationem. Ergo,  etc. 

Dico  2 : Quamvis  incarnatio  sit  supra  debitum  et 
conditionem  naturae  humanae,  fuit  tamen  illi  valde 
conveniens,  id  est  magnum  bonum  et  perfectionem 
illi  attulit.  Per  hoc  enim  mysterium  unus  homo 
verus,  fit  verus  Dens,  adeoque  superior  angelis  et 
capax  multarum  perfectionum,  quarum  nulla  pura 
creatura  potest  esse  capax,  v.  gr.  infiniti  meriti,  etc. 
Deinde  universa  etiam  natura  humana  ex  hoc  my- 
sterio percepit  ingentem  utilitatem  et  perfectionem  : 
Christus  enim  factus  est  nobis  sapientia,  justitia  et 
sanctificatio  (I  Cor.  i,  50).  Et  homines  in  genere 
gratiae  habent  caput  homogeneum,  id  est  Christum, 
qui  « cum  esset  Deus, > ait  Augustinus,  « factus  est 
homo,  ut  in  illo  esset  vitis  humana  natura,  cujus 
nos  palmites  esse  possemus.»  Imo 

Dico  5 : Etiam  ad  perfectionem  et  quasi  comple- 
mentum universi  mundi  convenientissimum  fuit  in- 
carnationis mysterium.  Cum  enim  in  omnibus  sub- 
stantiis creatis  una  natura  integra  exsistat  in  una 
persona,  et  in  divina  substantia  una  natura  exsistat 
in  pluribus  personis,  conveniens  fuit  ut  omnes  re- 
rum differentiae  haberentur  invenire  modum,  quo 
plures  naturae  exsisterent  in  una  persona,  daretur- 
que  in  mundo  novus  ordo  Theandricus.  Deinde  ex 
hoc  mysterio  quaedam  peculiaris  dignitas  ad  omnes 
creaturas  redundavit,  quia  in  natura  hominis  omnes 
res  creatae  quodam  modo  continentur;  ideoqueDeuo 
absumendo  hominis  naturam,  omnes  naturas  quo- 
dam  modo  specialiter  sibi  copulavit. 

eo  altiori  et  convenientiori  modo  fit,  nec  Deus  mi- 
nuit misericordiam,  dum  justitiae  illam  conjungit  in 
hoc  opere.  Unde  : 


Sect.  I.  — An  necessarium  vel  conveniens  fuerit 
Deo  hominem  lapsum  reparare. 

Dico  1 : Hominis  lapsi  redeipplio  non  fuit  opus 
cx  necessitate  a Deo  factum,  sed  omnino  libere  ; 
adeoque  potuit  sine  ulla  imperfectione  aut  indecen- 
tia lapsum  hominem  sine  remedio  relinquere.  Deus 
enim  in  suis  operibus  est  liber,  et  ut  libere  homines 
creavit,  ita  et  redemit  : Sic  Deus  dilexit  mun- 
dum, etc.  (Joan.  m,  16).  Majorem  liac  charitatem 
nemo  liabel,  etc.  (Joan.  xv,  13).  Si  intervenisset  ne- 
cessitas, non  esset  beneficium.  Hinc  dum  dicunt 
Athanasius  et  Anselmus , indecorum  Deo  fore,  si 
hominem  non  redemisset,  intelligunt  non  ita  divinae, 
bonitati  consentaneum  futurum  fuisse. 

Dico  2 : Fuit  Deo  valde  conveniens  ut  lapsam 
naturam  humanam,  non  autem  angelicam  repara- 
ret : 1°  quia  minor  pars  angelorum  peccaverat; 
tota  autem  natura  humana  ceciderat.  2°  Quia  ange- 
lus sua  sponte  quasi  sine  occasione  peccavit ; homo 
autem  peccavit  a muliere  inductus,  quae  prius  a 
serpente  decepta  fuerat.  5°  Singuli  angeli  propria 
voluntate  peccarunt ; homines  unius  voluntate  pro- 
lapsi sunt.  4°  Homo  habet  voluntatem  facile  muta- 
bilem, et  longum  viae  tempus,  in  quo  possit  illum 
poenitere  ; angeli  autem  voluntas  est  quodam  modo 
inflexibilis,  et  natura  sua  requirit  viam  brevissi- 
mam, ut  ad  terminum  perveniat.  5°  Si  Deus  utram- 
que naturam  lapsam  angelicam  et  humanam  sine 
remedio  reliquisset,  videretur  aut  peccati  malo 
vinci  et  misericordia  ejus  superari,  aut  non  posse 
tanto  malo  remedium  adhibere.  Unde  6°  hominem 
redemit,  ne  gloriaretur  daemon  se  impedivisse  ne 
homo  assequeretur  gloriam,  quam  ipse  perdiderat. 
7°  Quo  magis  imbecilla  est  humana  natura,  quam 
angelica,  eo  magis  fortiter  divinam  provocabat  mi- 
sericordiam. 

Sect.  II. — An  ad  reparandum  genus  humanum, 

necessarium  vel  conveniens  fuerit  Deum  fieri  homi- 
nem. 

Dico  1 : Non  fuit  simpliciter  necessarium,  homi- 
nem liberari  a culpae  et  poenae  malo,  per  condignam 
satisfactionem  servato  justitiae  rigore;  fuit  tamen 
convenientissimum.  Probatur,  quia  cum  Deus  sit 
supremus  legislator  et  judex  ac  Dominus,  potuit  in 
sua  lege  contra  peccatum  lata  dispensare,  illud  gratis 
condonare,  cedendo  juri  suo,  nulli  enim  fecisset 
injuriam  ; vel  potuit  ab  unoquoque  homine  aliqua- 
lem  satisfactionem  seu  poenitentiam  exigere,  iliaque 
esse  contentus ; vel  alicui  homini  puro  committere 
munus  pro  aliis  satisfaciendi,  etiamsi  is  homo  non- 
nisi imperfecte  istud  praestare  posset;  non  enim  te- 
netur Deus  summum  justitiae  rigorem  semper  ser- 
vare. A l tamen  medus  satisfaciendi  per  condignam 
satisfactionem , Deo  fuit  convenientissimus,  quia 
omnes  viae  Domini  misericordia  et  veritas,  et  quo 
magis  ha;  relucent  in  opere  nostrae  redemptionis, 


Dico  2 : Incarnationis  mysterium  non  fuit  simpli- 
citer necessarium  ad  hominis  lapsi  reparationem. 
Ita  theologi  et  Patres,  quia  non  fuit  simpliciter  ne- 
cessarium reparari  hominem  per  justitiam  perfe- 
ctam, adeoque  Christi  mors  non  fuit  simpliciter  ne- 
cessaria, sed  solum  ex  divina  ordinatione ; adeoque 
nec  Christi  mors  simpliciter  necessaria,  unica  enim 
Christi  actio  poterat  ad  satisfactionem  sufficere,  vel 
ex  se  vel  ex  divina  acceptatione.  Dum  igitur  quidam 
dicunt  necesse  fuisse  per  Dei  incarnationem  mun- 
dum reparari,  id  intelligunt  vel  de  necessitate  ex 
supposita  Dei  ordinatione,  vel  de  necessitate  ad  me- 
lius esse. 

Dico  3 : Ad  redimendum  ex  perfecta  justitia  ho- 
minem, necessaria  simpliciter  fuit  unio  hypostatica, 
sive  cum  humana  sive  cum  angelica  natura  (D. 
Thomas,  Leo,  Ambrosius,  Chrysostomus,  Athana- 
sius, etc.),  quia  tota  perfectae  justitiae  ratio  qua;  in 
Christi  redemptione  invenitur,  ita  oritur  ex  divinae 
personae,  dignitate,  ut  nullo  modo  possit  erealse  per- 
sonae communicari  aut  convenire,  ut  in  sequenti 
sectione  dicetur.  Attamen  medium  ad  humanam 
redemptionem  absolute  convenientissimum  fuit,  ut 
Deus  assumeret  nostram  naturam,  per  quam  pro 
nobis  satisfaceret,  quia  hoc  pertinebat  ad  majorem 
hominum  honorem  ac  gloriam,  ad  majorem  daemo- 
nis confusionem,  ut  in  eadem  natura,  quam  vicerat, 
vinceretur;  ad  majorem  divini  amoris  erga  homines 
exhibitionem;  denique  nullum  est  medium  aptius 
aut  melius,  quo  Deus  posset  uti.  Hoc  igitur  opus 
fuit  et  summae  misericordiae,  cum  Christus  innocens 
sponte  susceperit  onus  satisfaciendi  pro  nocentibus; 
et  summae  justitiae,  cum  factus  fidejussor  debuerit 
satisfacere  ex  justitia  ad  aequalitatem  ; et  hoc  bonum 
infinitum  ac  vita  Christi  -non  tantum  ad  bonum  ho- 
minis finitum,  sed  maxime  ad  infinitam  Dei  gloriam 
ordinabatur. 

Sect.  III.  — An  Christi  opera  fuerint  sufficientis  va- 

loris  ad  condigne  satisfaciendum  pro  peccatis  ho- 
minum 

Nola:  Hac  in  re  errarunt:  1°  Judaei  qui  non  cre- 
dunt Messiam  esse  redemptorem  animarum  sed 
corporum;  nec  auctorem  bonorum  spiritualium,  sed 
temporalium;  eam  tamen  dicatur  Dan.  ix,  24,  Mes- 
sia* venturus,  ut  finem  accipiat  peccatum , et  deleatur 
iniquitas,  et  adducatur  justitia  sempiterna,  sitque 
venturus  non  solum  pro  Judaeis  solvendis,  sed 
etiam  pro  gentilibus.  2°  Pelagiani  qui  negantes  pec- 
catum originale  et  gratiae  necessitatem,  negarunt 
pariter  Christum  pro  nobis  satisfecisse,  sed  solum 
venisse,  ut  eos  doctrina  et  exemplo  doceret,  llorum 
error  sat  alibi  refutatus  est : Sicut  per  unum  homi- 
nem, etc.  (Rom.  v,  12).  Quem  proposuit  Deus  pro- 
pitiationem propter  remissionem  prwcedenlium  deli- 
ctorum (Rom.  m,  25),  etc,  3°  Abailardus qui  negavit 

Christum  nos  liberasse  a daemonis  jugo,  aut  pro 
nobis  satisfecisse. 

Dico  1 : Christus  Dominus  per  sua  opera  suffi- 
cienter satisfecit  tam  pro  originali  humani  generis 
lapsu,  quam  pro  universis  hominum  peccatis,  quae 
quovis  tempore  commissa  sunt,  aut  committuntur. 
De  fule  in  concilio  Tridentino  ( sess.  6,  cap.  1 ). 
Dedit  semelipsum  pro  nobis  ut  nos  redimeret  ab  omni 
iniquitate  (Tit.  n,  14).  Ipse  est  propitiatio  pro  pec- 
catis nostris,  non  pro  nostris  tantum,  sed  etiam  pro 
tutius  mundi  (I  Joan.  ii , 2).  Redemisti  nos,  Deus, 
in  sanguine  tuo  ( Apoc . v,  9).  Nec  solum  sufficienter 
satisfecit  pro  peccatis  hominum  quoad  culpam,  sed 
etiam  pro  poenis  quae  illis  debitae  erant.  De  fide  ut 
ante.  Vere  languores  nostros  ipse  tulit,  et  dolores 
nostros  ipse  portavit  { Isa . liii,  4).  Hinc  sua  morte 
aperuit  hominibus  januam  coelestis  regni.  Sed 
quamvis  Christi  opera  ordinata  fuerint  a Deo,  et  ab 
ipso  Christo  ad  satisfaciendum  pro  nobis,  non  tamen 
ita  ordinata  sunt,  ut  in  nobis  haberent  effectum  sine 
nostra  cooperatione  vel  actione;  v.  gr.  sine  bapti- 
smo, sine  fide,  sine  charitate,  etc. 

Dico  2:  Christi  satisfactio  non  solum  aequalis  fuit, 
sed  etiam  superabundans ; neque  tantum  ex  divina 
acceptatione,  sed  ex  proprio  ipsorum  operum  Christi 
valore,  quem  habebant  ex  persona;  operantis  digni- 
tate : ita  communiter  theologi  D.  Thomas,  Bonaven- 
tura,  Richardus,  Anselmus,  etc.,  contra  Scotum , 
Durandum,  etc.,  negantes  opera  Christi  de  se  ha- 
buisse valorem  et  condignitatem  ad  hujusmodi  sa- 
tisfactionem, sed  solum  ex  Dei  acceptatione ; quia 
nempe  Deus  voluit  illa  sibi  offerri,  et  promisit  fore 
illis  contentum,  ac  propter  illa  se  remissurum  homi- 
nibus peccata.  Sed 

Probatur.  Ex  Scriptura  et  Patribus  ; Sicut  per 
unum  hominem,  ctc.  (Rom.  v,  12  seqq.),  id  est,  si 
Adoe  peccatum  de  se  sufficiens  fuit  ad  damnatio- 
nem, multo  magis  Christi  opera  de  se  habuerunt 
valorem  ad  condignam  eorum  satisfactionem;  quia. 
Non  sicut  delicium,  ita  et  donum  (lbid.,  15).  Ubi 
abundavit  delicium,  superabundavit  et  gratia  {lbid., 
20).  Vide  etiam  ad  Hebr.  vn,  viii,  ix,  x,  ubi  dici- 
tur, una  Christi  solutione  et  sanctificatione  con- 
summata nostra  redemptio.  Ratio  est,  quia  sicut 
gravitas  offensionis  crescit  ex  dignitate  personae  of- 
fensae, ita  satisfactionis  valor  et  dignitas  sumitur 
maxime  ex  dignitate  personae  satisfacientis;  atqui 
Christus,  qui  pro  peccatis  hominum  satisfecit,  erat 
persona  infinitae  dignitatis;  ergo  et  valor  ejus  satis- 
factionis. Et  quidem  cum  esset  Filius  Dei,  exauditus 
est  pro  sua  reverentia  {Hebr.  v,  8),  quia  valor  ope- 
ris desumitur  maxime  ex  persona  onerante,  ut  jam 
dicetur.  Itaque  • 

Sect.  IV. — An  opera  Christi  fuerint  infiniti  valoris 
et  efficacice  ad  satisfaciendum. 

Dico : Opera  Christi  habuerunt  valorem  simplici- 
ter infinitum  ad  satisfaciendum  et  merendum  apud 
Deum.  (D.  Thomas,  Bonaventura,  Richardus,  Caje- 
tanus,  Sotus,  etc.,  communiter,  contra  Scotum,  Du- 


randum, etc.)  Hie  conjungo  meritum  cum  satisfa- 
ctione, quia  licet  distinguantur  ( meritum  enim  dicit 
ordinem  ad  mercedem  et  respicit  commodum  ejus 
qui  meretur;  satisfactio  autem  dicit  ordinem  ad  in- 
juriam compensandam  et  respicit  honorem  cui  offer- 
tur), tamen  in  hoc  casu  sunt  ejusdem  rationis,  et 
habent  easdem  difficultates.  Itaque  probatur,  ut 
supra,  ex  variis  Scripturae  et  Patrum  locis,  et  pra;- 
cipue  hac  fundamentali  ratione  : satisfactio  crescit 
in  valore  ex  dignitate  personae  satisfacientis.  Atqui 
persona  satisfaciens  in  Christo  est  infinitae  dignita- 
tis. Ergo  ejus  satisfactio  seu  ejus  opera  sunt  infiniti 
valoris  ad  satisfaciendum;  ideoque  Patres  dicunt 
actiones  Christi  ex  dignitate  personae  operantis  fuisse 
deificatas.  Hic  autem  infinitus  valor  actionum  Chri- 
sti non  provenit,  ut  quidam  volunt,  ex  eo  quod  a 
persona  divina  non  solum  per  voluntatem  humanam, 
sed  etiam  per  divinam  proficiscebantur,  ita  ut  ex 
actu  divinae  et  ex  actu  humanae  voluntatis  compo- 
neretur unus  actus  moralis,  quia  cum  isti  duo  actus 
sint  realiler  distincti,  non  possunt  in  unum  coales- 
cere; deindeex  unitate  personae  male  infertur  unilas 
actionis:  lute  siquidem,  ut  Patres  et  concilia  docent, 
consequitur  naturam;  neque  etiam  provenit  ex  eo 
quod  immediate  ac  physice  procedant  a divina  Verbi 
personalitate,  non  tantum  ut  terminante  ac  susten- 
tante naturam  humanam,  sed  etiam  ut  per  se  in- 
fluente in  ipsum  humanae  Christi  voluntatis  actum  : 
quia  subsistentia,  qualis  est  Verbi  personalitas,  juxta 
philosophos,  non  est  proximum  operandi  principium, 
sed  tantum  quidam  naturae  terminus  constituens 
suppositum,  quod  est  per  se  principium  operatio- 
num. Denique  neque  provenit  ex  eo  quod  humani- 
tatis Christi  actus  habeant  ad  Verbum  divinum 
unionem,  quia  cum  illorum  unio  sit  tantum  me- 
diata, mediante  nempe  natura,  non  infert  infinitum 
illorum  valorem.  Sed  horum  actuum  voluntatis 
Christi  infinitus  valor  potest  provenire  ex  triplici 
capite  : 1°  Ex  parte  personae,  prout  praecise  est  ope- 
rans et  eliciens  illos  actus  per  humanitatem  s)bi 
conjunctam;  ex  vi  enim  hujus  respectus,  sunt  isti 
actus  aliquo  modo  divini,  et  divinae  personae  spe- 
cialiter proprii.  2°  Ex  parte  personae  cui  intrinsece 
immanent ; intrinsece  enim  postulant  ut  maneant  in 
eadem  persona  a qua  fiunt  mediante  natura  per 
quam  fiunt.  5"  Ex  parte  materiae  circa  quam  versan- 
tur, v.  gr.  ex  parte  sanguinis  Christi  pro  hominibus 
effusi,  cujus  effusio  prout  a libera  voluntate  Christi 
procedit,  habet  infinitum  valorem  ob  ea  quae  jam 
dixi.  Veniamus  nunc  ad  objectiones. 

Objicies  1 : Opus  profectum  a persona  digniori 
coram  Deo,  v.  gr.  ab  una  persona  habente  quatuor 
gradus  gratiae,  etab  alia  habente  tantum  duos,  non  fit 
majoris  valoris,  caeteris  paribus,  ad  satisfaciendum; 
ergo  opera  Christi  non  accipiunt  majorem  valorem 
ad  satisfaciendum  ab  infinita  ipsius  personae  digni- 
tate. Respondeo  : Distinguo  antecedens.  Si  per- 
sonae operantis  dignitas  sit  accidentaria  et  quasi  ex- 
trinseca,  concedo  antecedens  ; si  sit  substantialis  et 

intrinseca,  nego  antecedens.  Dignitas  ergo  personas 
Christi  operantis  erat  substantialis  et  intrinseca , 
ideoque  conferebat  et  in  suo  genere  influebat  ad  va- 
lorem  operis,  quia  actiones  sunt  suppositorum  et 
personarum.  Si  autem  dignitas  sit  accidentaria , 
potest  se  habere  tantum  concomitanter  ad  opus , 
nec  in  illud  influere.  Caeterum  agendo  de  majori 
dignitate  gralise  habitualis,  negatur  antecedens. 
Opus  enim  factum  a sanctiori  persona  est  majoris 
valoris  moralis  coram  Deo,  quam  a minus  sancta  , 
ut  dicitur  in  tractatu  De  gralta. 

Obj.  2:  Visio  objecti  infinita;  perfectionis,  uti  et 
offensa  personae  infinite  perfectae,  est  tantum  infi- 
nita secundum  quid  et  non  simpliciter;  ergo  etiam 
opus  factum  a persona  infinitae  dignitatis  est  tan- 
tum infiniti  valoris  secundum  quid,  et  non  simpli- 
citer. Respondeo  : Nego  consequens.  Persona  ope- 
rans longe  aliter  influit  in  suam  propriam  operatio- 
nem quam  persona  extrinseca  concurrendo  per  mo- 
dum objecti  ad  operationem  alterius,  v.  gr.  Deus 
infinitus  concurrendo  per  modum  objecti  visibilis 
ad  beatificam  angeli  visionem.  Objectum  enim  so- 
lum terminat  actus  habitudinem  ad  ipsum  actum , 
quae  habitudo  finita  est,  licet  objectum  sit  infinitum, 
ideoque  tota  bonitas  actus  inde  profluens,  est  sim- 
pliciter linita  ; persona  autem  operans  quodammodo 
per  se  ipsam  informat  morali  ter  suam  operatio- 
nem. Unde  fit  ut  valor  operis  Christi  sit  infinitus 
simpliciter,  quia  persona  Christi  est  infinita  sim- 
pliciter. 

Obj.  3 : Quantitas  meriti  vel  satisfactionis  non 
oritur  ex  sola  dignitate  operantis;  ergo.  Respondeo: 
Probabiliter  neg.  antecedens.  Sola  enim  gratia; 
dignitas  in  persona  operante  sufficit  ad  valorem 
meriti  vel  satisfactionis,  modo  sil  capacitas  in  actu  ; 
id  est  modo  sit  liber  et  bonus ; et  omnes  aliae  con- 
ditiones non  sufficiunt  sine  illa  dignitate,  quae  cum 
in  Christo  sit  infinita  simpliciter,  dat  sui  actus  tan- 
quam  forma  intrinseca  et  ultima  valorem  infinitum 
simpliciter, 

Obj.  4:  Persona  Verbi  solum  finito  modo  erat 
unita  humanitati;  ergo  etiam  solum  finito  modo 
auget  valorem  operis,  utpote  eum  solum  augens  me- 
dia unione  cum  humanitate.  Respondeo  : Verbum 
per  se  ipsum  adeoque  secundum  totam  suam  infini- 
tatem est  unitum  humanitati;  et  licet  unio,  qua- 
tenus est  modus  humanitatis,  sit  quid  finitum  simpli- 
citer, id  tamen  quod  per  illam  humanitati  commu- 
nicatur, est  simpliciter  infinitum,  si  non  in  ratione 
entis,  saltem  in  ratione  moralis  valoris  seu  meriti 
et  satisfactionis.  Quamvis  enim  actio  Christi  physice 
in  ratione  entis  sit  finita , v.  gr.  quoad  intentionem, 
moraliter  tamen  in  genere  satisfactionis  est  simpli- 
citer infinita  ; quia  haec  moralis  dignitas  ex  conjun- 
ctione humanitatis  cum  divina  persona  provenit, 
actiones  siquidem,  uti  et  earum  moralis  valor,  sunt 
suppositorum ; et  iste  valor  in  ordine  ad  meritum 
et  satisfactionem  est  quid  distinctum  a physica  ac 
reali  actus  bonitate 

Obj.  5 : Si  Christi  satisfactio  sit  infinita;  ergo 
unicum  ejus  opus  est  tanti  valoris,  quanti  simul 
omnia  ejus  opera,  cum  non  detur  infinito  majus ; 
ergo  totum  non  erit  majus  sua  parte.  Respondeo  : 
Opera  Christi  in  bonitate  reali  quoad  objectum,  in- 
tensionem, durationem,  etc.,  fuerunt  finita  et  in- 
aequalia, haec  enim  bonitas  realis,  physica,  essentia- 
lis est  finita,  daturque  major  et  minor ; tamen  unum 
quodcunque  eorum  ex  parte  personae  operantis  fuit 
infiniti  valoris,  nec  fuit  minor  valor  in  uno,  quam  in 
alio,  quia  dignitas  personae  in  omni  perfectionis  ge- 
nere infinitae,  continens  omnia  alia  bona,  erat  quasi 
forma  quae  mqualiter  cuivis  illorum  operum  in  reali 
bonitate  diversorum,  seu  inaequalium,  conferebat 
infinitum  valorem.  Unde  fit  ut  plura  Christi  opera 
sint  quidem  extensive  plura  merita,  sed  non  sit 
intensive  plus  valoris  in  multis  quam  in  uno,  quia 
eadem  est  valoris  forma  in  uno  ac  in  multis.  Si  ta- 
men opera  Christi  spectentur  prout  erant  sub  divina 
ordinatione,  et  Christi  operantis  relatione,  sic  Chri- 
stus plus  meruit  ac  satisfecit  per  omnia  totius  vitae 
suae  opera,  quam  per  singula ; atque  aliquid  per 
unum  obtinuit  et  non  per  aliud.  Sic  redemptio  no- 
stra Christi  passioni  ac  morti  tribuitur,  etiamsi  non 
solum  per  illam,  sed  etiam  per  omnia  totius  vit;e 
suae  opera  nobis  meruerit,  et  pro  nobis  satisfecerit; 
quia  ex  divina  ordinatione  per  ipsius  passionem  et 
mortem  lanquam  per  praecipuum  opus  consummata 
fuit  nostra  redemptio. 

Obj.  6 : Ex  hac  infinita  Christi  satisfactione  vel 
merito,  sequitur  plus  potuisse  Christum  mereri , 
quam  Deus  potuerit  eum  remunerare ; infinitum 
eniuv  meritum  non  potest  habere  aequale  praemium, 
nisi  sit  etiam  infinitum.  Hoc  autem  Deus  non  potest 
conferre ; non  potest  enim  conferre  gratiam,  aut 
infinitam  sui  visionem.  Respondeo  : Meritum  Chri- 
sti fuit  sufficiens  ad  omne  pretium  possibile  cum 
perfecta  aequalitate  obtinendum,  sive  pure  creatum, 
sive  increatum,  v.  gr.  communicationem  personae 
divinae  per  unionem  hypostaticam,  atque  ita  bonum 
infinitum;  imo  non  tantum  ad  oblinendum  omne 
praemium  possibile  divisive  sumptum,  sed  etiam  pro- 
babilius collective,  ita  ut  in  quolibet  ejus  actu  ob 
kifinitam  personae  operantis  dignitatem  sit  sufficiens 
valor  ad  quaecunque  praemia  cum  aequalitate  obti- 
nenda, etiamsi  sint  singula  perfectissima  et  in  quo- 
cunque numero  augeantur.  Unde  in  unico  Christi 
quolibet  actu  tantus  est  valor  quantus  in  pluribus, 
utpote  semper  infinitus.  Itaque  si  meritum  Christi 
spectetur  tantum  secundum  se,  sic  nullum  est  prae- 
mium creabile  quod  possit  illi  adaequari,  aut  quod 
omnino  tam  intensive  quam  extensive  possit  exhau- 
rire ejus  valorem,  sive  quod  ejus  valori  adaequate 
correspondeat ; quia  cum  sit  infinitus  non  potest 
dari  praemium  creatum  categorematice  infinitum 
quod  illi  adaequetur,  sed  tantum  syncategorema- 
tice.  Si  autem  spectetur  sub  ratione  operantis,  cum 
sic  referatur  ad  praemium  finitum,  tunc  habet  defi- 
nitum seu  finitum  praemium  adaequatum  ad  quod 

ex  conventione  ac  promissione  Dei  jus  acquisitum 
est,  etiamsi  de  se  foret  dignum  longe  majoris  praj- 
mii,  utpote  infiniti  valoris.  At  de  facto  Christus 
sua  merita  et  satisfactiones  obtulit  tantum  pro  ho- 
minibus numeri  finiti  : quinimo  non  secundum  om- 
nem ipsorum  vim,  sed  juxta  mensuram  ex  divina 
sapientia  et  ordinatione  praefixam.  Quod  autem 
exsistente  tam  copiosa  redemptione,  tam  pauci  sal- 
ventur, id  ad  inscrutabile  praedestinationis  myste- 
rium spectat.  Deinde  an  tot  homines  per  Christum 
nunc  salventur,  quot  in  statu  innocentiaj  salvi  fuis- 
sent, id  incertum  est. 

Sect.  V.  — .4u  in  Christi  satisfactione  intercesserit 
vera  ac  propria  justitia. 

Dico  1 : In  Christi  satisfactione  absolute  videtur 
servata  esse  propria  et  vera  justitia  tam  ipsius  Chri- 
sti ad  Deum,  quam  Dei  ad  Christum.  Justitia  qui- 
dem juxta  Aristotelem  (nempe  humana)  est  ad  al- 
terum,- sive  respicit  alteram  personam,  quia  ipse 
non  cognovit  duas  naturas  liberas  posse  in  una  et 
eadem  persona  consistere;  sed  supposito  hoc  my- 
sterio, sufficit  ut  idem  Christup  in  quantum  homo, 
sibi  in  quantum  Deo  satisfaciat  ex  propria  justitia  : 
ibi  enim  licet  non  sit  respectus  ad  alteram  perso- 
nam, est  tamen  sufficiens  ratio  ad  alterum,  quia 
per  diversas  voluntates  satisfactio  offertur  et  ac- 
ceptatur; si  quidem  Christus  ut  homo,  potest  esse 
mediator  inter  Deum  et  hominem,  et  Deo  obe- 
dire,  ergo  et  ei  satisfacere.  Jam  vero  videndum  est 
quomodo  haec  satisfactio  fuerit  verus  justitiae  actus. 
Quare 

Dico  2 : xSta  satisfactio  fuit  propriae  ac  verae  ju- 
stitiae actus  Christi  ad  Deum  ; quamvis  enim  Chri- 
stus nec  habuerit,  nec  habere  potuerit  pro  peccatis 
propriis  obligationem  justitiae  ad  Deum , tamen 
prout  constitutus  fuit  caput  hominum,  et  suscepit 
onus  satisfaciendi  pro  hominibus,  dici  potest  sub- 
ii sse  hanc  obligationem  ex  pacto  inter  ipsum  et 
Deum,  et  quia  ob  personae  suae  dignitatem  potuit 
ad  aequalitatem  satisfacere,  ideo  nihil  in  illo  defuit 
ad  veram  justitiae  rationem;  vera  enim  justitia  est 
divinum  dominium  ac  jus  servare  illaesum,  et  laesum 
reparare  ; quod  Christus  mirabiliter  praestitit,  sub 
illo  motivo,  affectu,  et  intentione  condignam  satis- 
factionem exhibendi. 

Dico  5 : Praedicta  satisfactio  fuit  etiam  propriae 
ac  verae  justitiae  actus  Dei  ad  Christum,  sive  Deus 
in  acceptanda  Christi  satisfactione  exercuit  verum 
justitiae  actum;  ad  quem  actum,  omissis  variis  alio- 
rum opinionibus,  non  tantum  fuit  necessaria  actua- 
lis acceptatio  Dei,  sed  etiam  obligatio  seu  necessitas 
acceptandi  istam  a Christo  oblatam  satisfactionem. 
Haec  autem  in  Deo  obligatio  acceptandi  dictam  sa- 
tisfactionem, orta  est  ex  ipsius  pacto  cum  Christo, 
seu  ex  ipsius  promissione  sub  conditione  talis  ope- 
ris, quo  posito  obligabatur  ex  justitia  distrihutiva 
servare  suum  promissum,  seu  Christi  opus  positum 
obligabatur  acceptare  pro  peccatorum  mundi  satis- 
factione. ut  ex  Scriptura  colligitur  : Si  posuerit  pro 


peccato  animam  suam,  videbit  semen  longtevum,  et 
voluntas  Domini  in  manu  dirigetur,  elc.  (Isa.  lui, 
10  seqq.).  Iniquitates  eorum  ipse  portabit  et  ideo 
dispertiam  ei  plurimos  ( Ibid . 11).  Postula  a me  et 
dabo  tibi  gentes  hcereditatem  luam,  elc.  (Psal.  n,  8). 
Posita  igitur  ista  promissione  debuit  Deus  ex  vera 
ac  propria  justitia  dislributiva  acceptare  Christi 
satisfactionem.  Cum  enim  juxta  Scripturam  detur 
in  Deo  justitia  erga  aliorum  hominum  merita,  multo 
magis  'erga  Christi  merita  et  satisfactiones  : Bonum 
certamen  certavi,  cursum  consummavi;  in  reliquo 
eposila  est  mihi  corona  justitice  , quam  reddet  milii 
in  illa  die  justus  judex  (II  Tim.  iv,  7,  8).  Voca  ope- 
rarios, et  redde  illis  mercedem  ^ Mattii . xx,  8).  Et 
justitia  quidem  non  tantum  ut  generalis  virtus,  sed 
ut  speciale  ipsius  attributum,  non  minus  quam  mi- 
sericordia, charitas,  etc.  : Misericordia  et  veritas 
obviaverunt  sibi;  justitia  et  pax  osculata;  sunt  (Psal. 
lxxxiv,  11).  Ratio  est,  quia  Deum  operari  ex  vera 
et  formali  justitia,  et  ex  debito  ejusdem  justitiae 
quod  ex  libera  sua  promissione  ac  conventione  pro- 
venit, non  est  imperfectio  ; operatur  enim  non  ut 
homini,  sed  ut  sibi  ipsi  debitor,  quatenus  ipsi  de- 
bitum est  ut  sua  divina  ordinatio  ac  promissio 
impleatur.  Et  sic  non  agit  ex  obligatione  extrinseca, 
seu  ex  debito  extrinseco,  sed  ex  naturali  sute  justi- 
tiae rectitudine,  quod  Deo  maxime  convenit : Cnus- 
quisque  mercedem  accepit  secundum  suum  laborem 
(ICor.  ni,  8).  Haec  igitur  in  Deo  obligatio,  necessitas 
aut  debitum  justitke  est  tantum  ex  suppositione 
promissionis  non  cujuscunque,  Sed  ejus  quae  est  sub 
conditione  operis  aequivalentis  seu  sufficientem  ad 
mercedem  aut  praemium  proportionem  habentis;  at- 
que ita  ha>c  justitia  non  minuit  divinum  dominium, 
quia  ista  necessitas  non  propriae  (nisi  objective)  ex 
jure  creaturae  oritur,  sed  formaliter  ex  divinae  vo- 
luntatis rectitudine , supposita  eiusdem  voluntatis 
libera  promissione. 

Sect.  VI.  — An  in  Christi  satisfactione  servatae 
fuerint  omnes  perfeclcr.  justitice  conditiones. 

Nota  : Praeter  essentiales  justitiae  conditiones  de 
quibus  jam  diximus,  aliae  sunt  accidentales  et  prae- 
sertim hae  tres  quae  ad  satisfactionem  spectant : 
1°  ut  satisfactio  fiat  ex  propriis  bonis  creditoris,  non 
debitoris  ; 2°  ut  satisfactio,  seu  debiti  solutio  fiat  ex 
iis  quae  non  sunt  debita  eidem  debitori  alio  justi- 
tiae titulo;  o°  ut  non  fundetur  in  gratia  a credi- 
tore facta,  seu  in  ejus  liberalitate.  Aliae  quaedam 
a nonnullis  adduntur , sed  videntur  rejiciendae. 
Quare 

Dico  1 : In  Christi  satisfactione  servata  est  prae- 
dicta tertia  justitiae  conditio  : quia  gratia  unionis 
ex  qua  satisfactio  processit,  non  est  primo  et  per 
se  facta  a Deo  humanae  Christi  naturae  ad  satisfa- 
ciendum pro  peccato,  sed  ad  suam  bonitatem  com- 
municandam. Deinde  Chrislus  non  formaliter  sa- 
tisfecit per  ipsam  unionis  gratiam,  utpote  satisfa- 
ctioni antecedentem,  sed  per  subsequentes  labores 
et  horum  fructus.  Praeterea  gratia  unionis  non  est 

facta  Imic  homini  Christo,  qui  satisfecit;  sed  ejus 
humanitati  , quae  non  satisfacit ; quia  actiones 
sunt  suppositorum.  Et  licet  ad  istos  actus  requi- 
ratur supernaturnlis  Dei  concursus , tamen  ipse 
Christus  proximum  habet  etiam  suum  proprium 
concursum  , ratione  cujus  illi  actus  sunt  ipsi  pro- 
prii et  sufficientes  ad  condignam  satisfactionem. 

Dico  2 : In  Christi  satisfactione  etiam  servata  est 
praedicta  prima  justitiae  conditio;  quia  licet  valor 
satisfactionis  proveniret  ex  divina  persona,  non 
tamen  quatenus  subsistente  in  propria  natura,  sed 
quatenus  sustentante  alienam  seu  humanam  illam- 
que  cum  suis  operibus  nobilitante;  et  ut  sie,  non 
habet  creditoris,  aut  personre  cui  satisfit,  rationem, 
sed  debitoris,  seu  salisfactoris.  Et  ad  satisfacien- 
dum non  est  neccsse  ut  opera  quibus  satisfit,  non 
sint  sub  dominio  divino  seu  creditoris,  sed  sufficit 
ut  satisfactor  seu  Christus  operans  sit  suorum  ope- 
rum dominus  ; id  est,  libere  illa  ponat,  et  per  illa 
laesum  honoren)  condigne  reparet. 

Dico  5 : Eliam  secunda  justitiae  conditio  supra- 
dicta  in  Christi  satisfactione  servata  est  : quamvis 
enim  Christus  ex  obedientia,  vel  gratitudine  erga 
Deum,  possit  illi  debere  suas  actiones  vel  passiones, 
non  tamen  ex  r,trictae  justitiae  debito ; et  sic  solvit 
Deo  debitum  ex  iis  operibus  quae  non  erant  ei  debita 
ex  justitiae  titulo. 

Sect.  VII.  — An  purus  homo  potuerit  esse  suffi- 
ciens ad  redimendos  aiios  homines  ex  perfecta 

justitia. 

Dico  I : De  potentia  Dei  absoluta  fieri  potuit  ut 
unus  homo  purus  innocens  et  sanctus  satisfaceret 
ex  aliqua  justitia,  et  aliquo  modo  de  condigno  pro 
aliorum  , etiam  lotius  generis  humani  peccatis ; 
potuit  enim  Deus  constituere  purum  hominem 
justum,  qui  in  ordine  gratiae  esset  omnium  homi- 
num caput,  gratiamque  in  alios  aliquo  modo  trans- 
funderet : sicut  in  arbitrio  et  voluntate  Adami 
potuerunt  omnium  posterorum  voluntates  mOraliter 
constitui,  ita  ut  illo  peccante,  omnes  censeren- 
lur  in  illo  peccare,  ej usque  posteri  peccatum  con- 
traherent ; ita  potuit  Deus  constituere  in  ordine 
gratiae  aliquem  hominem  aliorum  caput,  eorumque 
voluntates  ita  in  eo  ponere,  ut  illo  merente,  et 
satisfaciente,  omnes  in  illo  et  per  illum  censeren- 
tur satisfacere,  et  sic  istius  hominis  opera  futura 
fuissent  sufficientia  ex  aliqua  justitia,  utpote  pro- 
portionata  ad  merendum  et  satisfaciendum  pro  aliis. 
Attamen 

Dico  2 : Ejusmodi  puri  hominis  satisfactio  non 
posset  cum  Christi  satisfactione  in  valore,  qui  est 
iofmitus,  aequiparari ; nec  aequalis  esset  Dei  offen- 
sae, adeoque  nec  ex  perfecta  justitia  ; puri  enim  ho- 
minis opera  non  habent  valorem  qui  ad  satisfa- 
ctionem omnino  aequalem  sufficiat,  quia  peccatum 
ck  parte  Dei,  seu  personae  offensae,  est  malitiae  infi- 
nitae, si  non  simpliciter,  saltem  secundum  quid,  et 
objeclive  ; haecque  infinita  secundum  quid  peccati 
malitia  seu  gravitas  non  potest  proporlionate  et 

adaequate  compensari  per  satisfactionem  a persona 
finita  exhibitam.  Ratio  est  quia  injuria  crescit  ex 
personae  offensae,  et  satisfactio  ex  personae  satis- 
facientis dignitate.  Unde  ut  satisfactio  habeat  aequa- 
litatis proportionem  cum  injuria,  necesse  est  per- 
sonae satisfacientis  dignitatem  habere  eamdem  cum 
personae  offensae  dignitate  proportionem  ; hanc  vero 
persona  creata  quantumvis  "sancta  et  grata,  habere 
non  potest,  sive  non  potest  habere  moralem  aequa- 
litatem in  ordine  ad  satisfaciendum  Deo  pro  injuria 
illi  facta. 

Sect.  VIII.  — An  homo  purus  possit  ita  Deo  satis- 
facere pro  sua  culpa  mortali,  v.t  per  actum  per- 
feclce  contritionis  seu  dilectionis  Dei  super  omnia, 
seipsum  sanctificet,  et  formaliler  a se  peccatum 
expellat  sine  alia  Dei  accevlatione  et  remis- 
sione. 

Dico  1 : Homo  per  supernaluralem  perfectae  con 
tritionis  actum,  et  includentem  absolutam  Dei  di- 
lectionem super  omnia,  se  ad  oblinendam  peccati 
sui  mortalis  remissionem  proxime  disponit.  Habe- 
tur ex  concilio  Tridenlino  (sess.  6,  cap,  6,  7). 
Ratio  est  quia  datur  aliqua  dispositio  perfecta, 
per  quam  h#mo  ita  possit  praeparari  ad  peccati 
remissionem , ut  illa  posita  stalim  fiat  remissio, 
etiam  sine  reali  sacramenti  susceptione ; sed  hac 
non  est  alia  nisi  dictus  contritionis  actus;  ergo,  etc. 
Hac  alibi,  in  tractatibus  De  gratia  ac  De  pceni- 
tentia,  vide  fusius  probata,  et  hic  apud  P.  Suarez. 
Hinc 

Dico  2 : Remissio  peccati  est  Dei  opus  et  gratiae 
beneficium  a praedicto  perfectae  contritionis  actu 
distinctum  : contritio  enim  disponit  seu  praeparat  ad 
remissionem  aut  illam  impetrat;  nec  vi  sua  illam 
formaliter  confert,  sed  a Deo  obtinet.  Ergo  remis- 
sio est  beneficium  distinctum  a sua  dispositione. 
Ideo  Scriptura  saepe  promittit  contritioni  peccati 
remissionem  tanquam  novam  gratiam,  et  dislin- 
ctuih  suae  misericordiae  ac  benignitatis  beneficium; 
non  tantum  quoad  poenam,  sed  etiam  quoad  culpam, 
idcirco 

Dico  3 : Peccator  non  ita  Deo  pro  suo  peccato 
mortali  satisfacit,  ut  per  supernaturalem  contritio- 
nis suae  quantumvis  perfectae  actum  seipsum  san- 
ctificet ac  peccatum  formaliter  a se  expellat  sine 
alia  Dei  acceptatione  et  remissione;  peccator  eniin 
per  ipsam  contritionem  meretur  peccati  sui  remis- 
sionem, et  peccati  remissio  est  nova  gratia  a con- 
tritione distincta,  eadensque  sub  promissionem 
distinctam;  ergo  contritio  per  se  ipsam,  vel  per 
suam  quasi  physicam  ac  connaturalem  informatio- 
nem, non  expellit  peccatum,  est  enim  ultima  tan- 
tum dispositio  ad  illius  expulsionem ; adeoque  non 
est  formalis  illius  expulsio,  alioqui  idem  actus  esset 
et  dispositio  ad  effectum  formalem,  et  suus  effectus 
formalis.  Deinde  iste  contritionis  actus  non  est 
aequivalens  injuriae  illatae,  nec  ex  se  sufficiens  ad 
illam  reparandam  ob  vilem  personae  satisfacientis 
conditionem.  Non  tamen  bine  sequitur  peccatorem 
justificari  per  favorem  extrinseeum,  sed  dispositive 

et  meritorie  de  congruo  justificatur  per  dictum  con- 
tritionis actum;  formaliler  autem  per  gratiam  san- 
ctificantem intrinsece  animae  inhaerentem  cum  ex- 
trinseca  Dei  condonatione  , atque  ita  per  novam 
gratiam  a contritione  distinctam,  et  per  novum  Dei 
beneficium,  quod  est  partim  physicum  et  intrinse- 
cum, nempe  gratia  sanctificans,  excludens  physicam 
privationem  oppositam , partim  morale  et  extrin- 
secum,  nempe  offensae  remissio  et  condonatio.  Sed 
haec  et  alia  vide  specialius  in  dictis  tractatibus  De 
gratia  et  De  poenitentia. 

Sect.  IX,  X.  — .4?!  Iiomo  purus  possit  ad  rvqua- 

iitatem  Deo  satisfacere  pro  suo  peccato  mortali; 

aut  saltem  imperfecte. 

Dico  1 : Homo  non  potest  Deo  satisfacere  ad 
aequalitatem  pro  suo  peccato  mortali  per  actum 
contritionis  formatum,  seu  ut  procedentem  a gra- 
tia sanctificante ; quia  contritio  gratia  sanctificante 
informata,  sicut  jam  supponit  gratiam  sanctifican- 
tem gratis  infusam',  ita  etiam  supponit  peccatum 
gratis  remissum ; ergo  non  habet  jam  locum  satis- 
factio pro  isto  peccato:  satisfacere  enim  est  solvere 
debitum ; sed  debitum  seu  peccatum  jam  est  gra- 
tis remissum  ; ergo  illud  non  solvit,  sive  non  sa- 
tisfacit per  istum  actum  gratia  et  remissione  poste- 
riorem. 

Dico  2 : Peccator  cum  a peccato  mortali  resur- 
git, non  satisfacit  nec  potest  satisfacere  Deo  de 
condigno  seu  ad  aequalitatem  per  actum  contritionis 
seu  dilectionis,  quatenus  est  dispositio  ad  remis- 
sionem peccati,  et  natura  prior  illa,  alioqui  peccati 
remissio  in  se  ac  formaliler  non  gratis  fieret,  sed 
ex  operibus  et  ex  justitia ; quia  debitum  quod  per 
condignam  solutionem  solvitur,  non  remittitur  gra- 
tis, cum  tamen  in  Scriptura  et  Patribus  peccati 
remissio  gratia  vocetur,  eo  quod  gratis  fit  ex  Dei  beni- 
gnitate et  misericordia.  Deinde  contritio  ut  est 
dispositio  ad  primam  gratiam  et  peccati  remissio- 
nem, procedit  ab  homine,  ut  nondum  grato,  nec 
libero  a peccato ; ergo  quatenus  talis  non  potest 
habere  valorem  ad  Deo  satisfaciendum  secundum 
aequalitatem  : ita  D.  Thomas,  Bonaventura,  Ri- 
chardus,  Durandus,  Capreolus,  etc.,  etiamsi  in  hu- 
jus sententia!  probationibus  varii  varia  afferant  : 
contra  Cajetanum,  Scotum,  etc.,  asserentes  posse 
hominem  peccatorem  ex  gratia  jDei  satisfacere  de 
condigno  et  ad  aequalitatem  pro  sua  culpa  mortali ; 
et  per  hanc  satisfactionem,  sive  ex  ejus  viet  efficacia, 
ob  Dei  promissionem,  ab  eo  obtinere  istius  peccati 
remissionem. 

Dico  5 : Homo  per  actum  contritionis,  lieet  non 
perfecte  et  secundum  • aequalitatem  , potest  tamen 
imperfecte  Deo  satisfacere  pro  sua  culpa  mortali  -. 
quia  qui  non  potest  illatae  injuriae  perfecte  satisfa- 
cere, si  illam  compenset  eo  modo  quo  potest,  et  quo 
creditor  exigit  et  contentus  est,  satisfacit  imperfecte ; 
atqui  peccator  per  actum  contritionis  aut  dilectionis 
ita  se  gerit  erga  Deum ; ergo  illi  saltem  imperfecte 
satisfacit,  ulpote  per  actum  proporlionalum  : alioqui 


nulla  erit  possibilis  satisfactio  imperfecta,  ct  certe 
hanc  imperfectam  satisfactionem  inter  homines 
saepe  videre  est.  Ista  autem  imperfecta  satisfactio, 
cum  non  inducat  obligationem  aliquam  aut  debi- 
tum justitiae,  non  impedit  quominus  remissio  pec- 
cati absolute  et  simpliciter  gratis  detur ; uti  meri- 
tum de  congruo  latius  sumptum,  qualis  est  ultima 
dispositio  ad  gratiam  sanctificantem,  non  impedit 
quominus  gratia  sanctificans  gratis  detur,  non 
obstante  illo  praevio  merito  de  congruo , quia 
nullam  obligationem  nec  proprium  justitiae  debi- 
tum inducit.  Denique  perfecta  Christi  satisfactio 
non  excludit  nostram  imperfectam,  ubi  major  dari 
nequit ; alioqui  pene  coincideremus  cum  haereti- 
cis excludentibus  nostras  satisfactiones  a Christi 
satisfactionibus. 

Sf.ct.  XI.  — An  purus  homo  possit  pro  veniali  suo 
peccato  perfecte  Deo  satisfacere. 

Dico  1 : Homo  justificatus  potest  simpliciter  sa- 
tisfacere de  condigno  pro  veniali  peccato  ; adeoque 
ex  justitia  et  non  mere  gratis  illius  remissionem 
oblinere  (D.  Thomas,  Scotus,  Durandus,  1’aluda- 
nus,  etc.),  quia  contritio  vel  amor  Dei  ex  se  est 
maxime  proportionatus  ad  hujusmodi  satisfactionem 
condignam  vel  remissionem ; attingit  enim  Deum 
ut  finem  ultimum,  et  perfecto  modo  hominem  ad 
illum  convertit.  Deinde  operans  est  persona  justa  et 
amica  Dei,  adeoque  digna;  nec  deest  Dei  promissio 
sub  conditione  talis  actus.  Gravitas  quidem  offensae 
sumitur  ex  persona  offensa,  quae  est  Deus  infinitus, 
et  magnitudo  satisfactionis  ex  persona  satisfaciente, 
quae  est  homo  finitus,  sicque  videtur  non  servari 
proportio  et  aequalitas.  Sed  advertendum  est  pecca- 
tum veniale  non  esse  offensam  Dei  simpliciter,  sed 
tantum  secundum  quid ; nec  proprie  esse  contra 
Deum  ut  ullimum  finem,  sed  praeter  Deum  : ideo- 
que  ad  condignam  ejus  satisfactionem  et  ex  quadaw 
justitia  non  necessario  omnimodam  proporLionem 
et  aequalitatem  requiri,  sed  sufficere  actum  ex  gra- 
tia et  sanctitate  procedentem  cum  aliis  conditioni- 
bus. Idcirco 

Dico  2 : Haec  purae  creaturae  satisfactio  pro  pec- 
cato veniali  non  est  tam  exacta  et  perfecta,  quam 
pro  eodem  Christi  satisfactio,  sistendo  etiam  iiitra 
rationem  justitiae,  ejusque  perfectionem;  in  solo 
enim  Christo  reperitur  illa  exacta  et  perfectissima 
aequalitas,  qua  persona  satisfaciens  est  tam  digna 
quam  persona  offensa.  Deinde  soli  Christo,  proprie 
loquendo,  nulla  facta  est  gratia,  sed  ejus  humani- 
tati; et  solus  ipse  habuit  infinitum  valorem  in  suis 
operibus  ad  vincendum  omne  debitum,  etiam  rigo- 
rosum , quem  non  potest  pura  creatura  habere. 
Unde  Deus  volendo  uti  toto  suae  justitia;  rigore, 
posset  non  acceptare  puri  hominis  satisfactionem 
pro  suo  peccato  veniali,  et  ob  hoc  solum  juste  illum 
-excludere  ab  aeterna  beatiludine,  seclusa  nempe 
promissione,  et  agendo  ut  supremus  dominus,  non 
ut  judex,  qui  si  remittat  culpam,  remittit  et  poenam 
aeternam  ex  suae  justitiae  rectitudine. 

Sect.  XII.  — An  punis  liomo  possit  ut  membrum 

Christi  satisfacere  Deo  ex  justitia  pro  suo  pec- 
cato. 

Nota  : Homo  dicitur  satisfacere  ut  membrum 
Christi,  non  quia  Christi  extrinseca  satisfactio  illi 
imputatur,  sed  quia  per  gratiam  ob  Christum  acce- 
ptam, quam  Christus  tanquam  caput  in  membra 
ditfundit,  ipse  satisfacit;  ejusque  satisfactio  funda- 
tur in  Christi  meritis  et  satisfactione,  id  est  in 
gratia  actuali  et  habituali  ob  Christum  data  ad 
satisfaciendum,  et  acceptatur  ob  ChrisLi  justitiam 
ex  divina  promissione,  et  quod  illi  doest  valoris, 
suppletur  ex  coniunclione  cum  Christi  satisfa- 
ctione. 

Dico  : Homo  potest  recte  dici  passive  justificari, 
ei  peccatum  remitti,  ejus  dispositiones  vel  satisfa- 
ctiones acceptari  ex  perfecta  et  rigorosa  justitia, 
quia  Christus  ex  perfecta  justitia  illa  omnia  nobis 
promeruit,  et  ita  perfecte  pro  nobis  satisfecit,  ut  ex 
perfecta  justitia,  non  nobis,  sed  ipsi  debita,  peccata 
nostra  remittantur ; non  potest  autem  proprie  dici 
active  satisfacere  ex  perfecta  justitia,  praesertim 
pro  peccatis  mortalibus,  quia  pro  his  non  satisfacit 
ut  vivum  Christi  membrum,  adeoque  non  condi- 
gne, nedum  de  rigore  justitiae.  Si  autem  jam  justi- 
licatus  ut  vivum  Christi  membrum  satisfaciat  pro 
venialibus,  non  potest  etiam  tunc  dici  satisfacere 
de  rigore  justitiae  condigne,  quia  Christus  ut  ca- 
put non  communicat  suo  membro  ut  possit  sa- 
lisfacere  eo  modo  perfectissimo,  quo  ipse  satisfecit, 
sed  relinquit  ejus  operi  dignitatem  inferiorem, 
quam  habet  prout  est  a proximo  operante  : unde 
non  est  eadem  dignitas  actionum  capitis  ac  mem- 
brorum. 

DISPUTATIO  QUINTA. 

De  primaria  incarnationis  causa. 

Sect.  I.  — De  prioritate  et  posteriorilate  rationis  in 
actibus  divinis. 

Dico  i : Quamvis  in  actibus  divinis  intellectus  et 
voluntatis,  nullus  insit  realitcr  ac  formaliter  ordo 
prioris  et  posterioris,  datur  tamen  virtualiler,  qua- 
tenus in  iis  datur  fundamentum,  quo  possumus 
unum  esse  alio  priorem  secundum  rationem  conci- 
pere. Deus  quidem  unico  ac  simplici  actu  omnia 
scit  ac  vult : sed  quia  inter  scientiam  et  volunta- 
tem, et  inter  res  cognitas  aut  amatas  datur  qu®- 
dam  connexio  ac  dependentia  , ideo  ad  eam  expli- 
candam concipimus  in  di\ino  intellectu  vel  volun- 
tate unum  ut  prius  vel  posterius  alio;  sicque  in 
istis  priora  et  posteriora  non  secundum  rem,  sed 
secundum  rationem,  si  qua  distinguuntur. 

Dico  2 : Hic  ordo  prioris  et  posterioris  in  divi- 
no intellectu  respectu  voluntatis  petitur  ex  natu- 
rali connexione,  quae  est  inter  intellectum  et  volun- 
tatem, et  inter  utriusque  actus;  intellectus  enim 
movet  voluntatem  proponendo  objectum,  et  ideo 
concipimus  aliquem  divini  intellectus  actum  praeire 
voluntatis  actui,  quia  voluntas  non  fertur  nisi  in 
rem  cognitam ; voluntas  autem  est  a qua  proce- 

dunt  omnes  Dei  actiones  liberae,  ideoque  est  prin- 
cipium omnium  rerum  creatarum  et  operum  Dei 
in  ordine  natura,  grati®,  et  unionis  hypostatic®. 
Hinc  scientia  istarum  rerum  quatenus  exsistentium 
vel  futurarum  in  aliqua  temporis  differentia,  conci- 
pitur esse  in  Deo  posterior  actu  libera  voluntatis  : 
et  ita  in  Deo  distinguitur  duplex  scientia,  simplicis 
intelligenti®  et  visionis;  illa  dicitur  antecedere  vo- 
luntatem, h®c  subsequi.  Deinde  intentio  finis  sem- 
per  prasupponit  aliquam  mediorum  scientiam,  non 
quamcunque,  sed  sibi  proportionalam.  Jam  vero 
quoad  res  qu®  sub  divinam  scientiam  vel  volunta- 
tem cadunt,  hic  ordo  prioris  et  posterioris  non 
fundatur  in  ipsa  scientia  et  voluntate  secundum  se 
(quia  ista  in  se  est  omnino  una  et  simplicissima), 
sed  in  ipsis  rebus  qu®  scienti®  vel  voluntati  obji- 
ciuntur, prout  inter  se  habent  aliquam  dependen- 
tiam vel  connexionem.  Sic  sqpposita  in  Deo  ele- 
ctione pradestinati,  inlelligimus  Deum  prius  vo- 
luisse eum  vocare,  quam  justificare,  et  prius  justifi- 
care quam  glorificare. 

Dico  5 : S®pe  voluntas  Dei  ordinans  res  ad  fines 
extrinsecos,  ad  quos  ut  media  ex  natura  sua  non 
tendunt,  nihil  in  eis  immutat  aut  imprimit  : sic 
Deus  ordinavit  incarnationem  vel  passionem  Christi 
ad  nostram  redemptionem,  qui  finis  omnino  ex- 
trinsecus erat  incarnationi,  et  h®c  in  se  eadem 
omnino  fuit,  qu®  esse  potuisset  sine  ordinatione  ad 
talem  finem.  Similiter  cum  Deus  permittit  pecca- 
tum in  pradeslinalo,  ut  sit  illi  majoris  boni  occa- 
sio , ista  permissio  est  medium  ad  salutem  prade- 
slinati,  ad  quem  finem  a solo  Deo  ordinatur;  et  ta- 
men eadem  omnino  permissio  sine  ordinatione  ad 
talem  finem  esse  posset.  Res  igitur  a Deo  volita  ob 
finem  extrinsecum,  denominatur  ordinata  ad  istum 
finem,  non  semper  ab  aliquo  illi  rei  intrinsece  ad- 
dito; sed  ab  actu  divin®  voluntatis,  qui  ad  illam 
ob  talem  finem  terminatur  sine  ulla  in  Deo  muta- 
tione. 

Dico  -i  : Dicitur  in  Deo  aliquid  esse  prius  ordine 
intentionis  quam  ordine  exsecutionis ; quia  Deus 
non  immediate  per  suam  voluntatem  exsequitur  id 
quod  vult ; sed  per  suam  omnipotentiam  quam  ad 
opus  applicat  tanquam  immediatum  operandi  prin- 
cipium. Deinde  in  Deo  non  est  imperfectio  inten 
dere  finem  independenler  a mediis,  ob  motivum 
propter  quod  finis  intenditur , et  ob  modum  quo 
intenditur. 

Sect.  11.  — An  voluntas  incarnationis  in  Deo  proe- 

cesserit  originalis  peccati  praescientiam  ; an  vero 

subsecuta  fuerit.  \ 

Nota  : Multi  auctores  , et  maxime  Thomist®  , qui 
putant  esse  D.  Thom®  sententiam,  sentiunt  quod 
peccati  originalis  prascientia  pracesserit  in  Deo 
incarnationis  voluntatem  : quia,  inquiunt,  hujus 
primum  motivum  fuit  remedium  human®  natur® 
laps® , juxta  Scripturam  et  Patres,  etc.  Attamen 

Dico  1 : Deus  primaria  intentione  et  prima  vo- 
luntate, qua  decrevit  se  ad  extra  creaturis  commis- 

iiicare , voluit  incarnationis  mysterium  , voluitque 
ut  Christus  simul  Deus  et  homo , esset  caput  ac  finis 
omnium  suorum  operum  ad  extra  : atque  ita  ante 
peccati  originalis  praescientiam  Christus  fuit  electus 
seu  praidestinatus  ; adeoque  voluntas  incarnationis 
praecessit  voluntatem  permittendi  peccatum.  ( Men- 
sis , Scotus,  Albertus , Rupertus,  etc. ) Probatur 
1°  ex  Scriptura  et  Patribus.  Dominus  possedit  me 
in  initio  viarum  suarum  ( Prov . vm , 22 ) ; juxta  LXX 
Interpretes:  Dominus  creavit  me  initium  viarum  sua- 
rum ; quae  verba  omnes  fere  antiqui  Patres , Cle- 
mens, Basilius,  Athanasius,  Gregorius,  etc. , expo- 
nunt de  sapientia  incarnata  : Ab  aeterno  ordinata  sum , 
et  ex  antiquis  antequam  terra  fieret  (Ibid.  25).  Qui  est 
infago  Dei  invisibilis , primogenitus  omnis  creatura ; , 
etc.  ; et  ipse  est  ante  omnes  , et  omnia  in  ipso  con- 
stant, et  ipse  est  caput  corporis  Ecclesia; , etc..,  ut 
sit  ipse  in  omnibus  primatum  tenens  (Coi.  i,  15-19). 
Hunc  locum  concilium  Sardicense  , Chrysostomus  , 
Anselmus,  aliique  de  Christo  ut  homine  intelligunt. 

2°  Ratione  : quia  talis  praedestinandi  modus  sapien- 
tissimae  Dei  providentiae  conveniebat.  Deinde  electio 
et  praedestinatio  aliorum  hominum  intelligitur  prae- 
cedere peccati  permissionem , et  ad  eam  volunta- 
tem . qua  Deus  voluit  seipsum  hominibus  commu- 
nicare, per  se  pertinere.  Ergo  multo  magis  Christi 
electio  et  praedestinatio  , qui  est  causa  exemplaris  et 
finalis  illorum  electionis  et  praedestinationis,  ad  eam- 
dem  voluntatem  pertinebit,  et  in  ea  primum  locum 
tenebit. 

Dico  2 : In  primo  signo  et  in  primo  voluntatis 
decreto,  quo  Deus  intendit  unionem  hypostaticam, 
illam  voluit  determinate  in  tali  persona  et  in  tali 
natura,  sive  in  persona  Verbi,  et  in  natura  humana, 
contra  quosdam  dicentes  Deum  in  primo  signo  isto 
tantum  voluisse  unionem  hypostaticam  indetermi- 
nate, abstrahendo  ab  unione  hypostatica  in  persona 
Patris , vel  Filii , vel  Spiritus  sancti , et  in  natura 
vel  angelica  vel  humana  ; in  posteriori  autem  signo 
ex  occasione  peccati  determinasse  unionem  hypo- 
staticam in  persona  Verbi  et  in  natura  humana  ad 
hanc  reparandam.  Probatur  : quia  omnia  Scripturae 
et  Patrum  testimonia  loquuntur  non  de  unione  hy- 
postatica in  confuso , sed  de  hac  in  particulari , 
sive  de  Verbi  unione  cum  hac  natura  humana. 
Deinde  Deus  non  potest  habere  prius  confusi  quam 
determinatj  objecti  voluntatem  ; adeoque  non  possu- 
mus ei  etiam  per  mentem  attribuere  quod  in  re  non 
est.  Praeterea  non  omnes  rationes , ob  quas  incar- 
natio facta  est  in  persono  Verbi , ortae  et  sumptae 
sunt  ex  hominis  pecotuo. 

Dico  5 : Licet  Christus  fuerit  praedestinatus  seu 
dilectus  in  primo  signo  et  in  primo  divinae  volunta- 
tis libero  decreto , non  tamen  solus  , sed  simul  cum 
illo  fuerunt  praeordinatae  aliae  creaturae,,  quae  ad  es- 
sentialem etconsummatamtotiusmundi  perfectionem 
pertinent  tam  in  naturae  quam  gratiae  ordine,  cum 
quibus  aliquam  Christus  habet  connexionem.  Pro- 
batur : quia  supradicta  Scripturae  et  Patrum  testi- 

monia  proponunt  Christum  ut  principem  et  caput 
omnium,  utque  salutis  et  gloriae  praedestinatorum 
auctorem  ; ergo  non  fuit  solitarie  prsdestinatus  et 
electus , sed  cum  respectu  et  connexione  ad  alias 
res  ; liicque  modus  praedestinationis  est  magis  con- 
formis divinae  sapientiae  et  bonitati,  magisque  in 
Christi  gloriam  cedit.  Et  dum  dicitur  Christus  prae- 
destinatus seu  praeordinatus  ante  omnem  creaturam, 
id  est , nullus  ante  illum  est  praeordinatus  ; sed  Deus 
in  eodem  signo  voluit  tres  modos  se  communicandi 
per  naturam,  gratiam  et  unionem  hypostaticam, 
quia  omnes  illi  sunt  per  se  amabiles  ac  proxime  or- 
dinabiles ad  divinae  gloriae  manifestationem  ; Chri- 
stus tamen  fuit  primo  praedestinatus  prioritate  finis, 
in  illa  cum  aliis  rebus  connexione.  Hinc  patet  vo- 
luntatem incarnationis  fuisse  priorem  voluntate 
permittendi  peccatum , et  absoluta  istius  peccati 
originalis  praescientia,  non  autem  condilionata. 

Sect.  III.  An  in  primo  signo  rationis,  in  quo 
Christus  praedestinatus  est  homo  Deus , sit  etiam 
praedestinatus  redemptor  hominum  per  passionem 
et  mortem  suam. 

Dico  1 : Deus  non  prius  voluit  ut  Christus  ve- 
niret passibilis  et  mortalis,  quam  voluit  permittere 
peccatum,  et  hoc  absoluta  visionis  scientia  praevidit ; 
passio  enim  Christi  et  mors,  juxta  omnes,  non  fuit 
praefinita  antequam  originale  peccatum  et  permit- 
teretur et  praevideretur  , quia  incongruum  videre- 
tur, si  Deus  voluisset  ut  Christus  veniret  passibilis 
et  mortalis,  et  postea  ob  hoc  voluisset  permittere 
peccatum  , ut  passio  et  mors  Christi  locum  haberet. 
Hinc 

Dico  2 : Ante  permissionem  et  absolutam  peccati 
praevisionem  Christus  non  fuit  praedestinatus  ut 
redemptor  hominum,  sed  ut  justificator  et  glorifica- 
tor, adeoque  salvator,  quia  potest  esse  salvator,  licet 
peccatum  non  interveniat ; tantum  ergo  post  per- 
missum et  praevisum  peccatum  , fuit  praedestinatus 
hominum  redemptor,  licet  ante  illud  posset  dici 
redemptor  quoad  potestatem  et  sufficientiam  , quia 
praeordinatus  est  tantae  dignitatis,  ut  opera  ejus 
possent  esse , si  necesse  foret , sulficieniissima  ad 
remedium  peccati. 

Sect.  IV.  — Quamnam  primam  rationem  seu  moti- 
vum  habuerit  Deus  incarnationis  prmdefiniendce. 

Dico  1 : Ratio  seu  motivum  sufficiens  et  adaequa- 
tum volendi  incarnationem  , non  fuit  unum  tantum  , 
sed  plura  totalia  , et  per  se  sufficientia  , tum  intrin- 
seca , v.  gr.  istius  operis  excellentia  et  aptitudo  ad 
manifestanda  divina  attributa,  etc. , tum  extrinseca, 
v.  gr.  hominum  redemptio,  et  sanctificatio,  omnium 
mundi  rerum  exaltatio,  etc.  Scriptura  non  declara- 
vit specialiter  ista  moliva  intrinseca,  quia  ex  re  ipsa 
satis  innotescunt ; sed  extrinseca  , quia  cognoscun- 
tur tantum  ex  intentione  et  fine  operantis.  Patet 
autem  singula  ex  istis  motivis  per  se  esse  sufficien- 
tia ad  movendam  Dei  voluntatem  pro  definienda  in- 
carnatione ; iii  singulis  enim  elucent  aliquarum  vir- 
tutum exercitium , et  Dei  attributorum  manifesiaiio. 

seu  Dei  glori;».  Hinc  dicilur  : Benedixit  nos  omni  be- 
nedictione spirituali  in  coelestibus  in  Christo,  sicut 
elerjit  nos  in  ipso  ante  mundi  constitutionem  , ut  esse- 
mus sancti  et  immaculati  in  conspectu  ejus  in  chari- 
tale.  Qui  praedestinavit  nos  in  adoptionem  [, iliorum 
per  desum  Christum  , in  ipsum  , secundum  propositum 
voluntatis  sua : , in  laudem  glorice  aratice  suce  , in  qua 
glori ficavit  nos  in  dilecto  Filio  suo  ( Ephes.  i , 5-6  ). 
in  his  verbis  altissima  ratio  el  causa  praedestinatio- 
nis Christi  et  nostrae  in  illo  continetur,  abstrahens  a 
redemptione  , de  qua  postea  additur  : In  quo  habe- 
mus redemptionem  per  sanguinem  ejus  , etc.  [Ibid.  7.) 
Quare 

Dico  2 ; Prima  ratio  quae  Dei  voluntatem  movit 
ad  volendam  incarnationem , fuit  excellentia  istius 
mysterii,  aliaque  bona,  quae  illud  sine  occasione  vel 
remedio  peccati , per  se  consequuntur.  In  primo  enim 
illo  signo  rationis,  in  quo  Deus  aliquod  extra  se  vo- 
luit in  particulari,  Christum  praedestinavit  Deum 
hominem,  nondum  praevisa  peccati  occasione  ut 
absolute  futura,  nec  pro  illo  signo  rationis  volendo 
in  Christo  eas  corporis  conditiones,  quae  solum  pec- 
cati occasione  praeordinatae  sunt,  ut  sunt  dolores, 
passiones,  etc.  Ratio  igitur  quam  Deus  in  illo  pri- 
mo signo  rationis  habuit  ad  volendum  incarnatio- 
nem, fuit  lanium  ipsius  mysterii  excellentia  et  quid- 
quid bonum  in  illo  est , vel  ex  illo  per  se  sequi  po- 
test. Idcirco 

Dico  3 : Ratio  movens  et  inclinans  Dei  volunta- 
tem ad  volendum  incarnationem  pro  remedio  peccati 
seu  pro  nostra  redemptione,  fuit  ia  secundo  tan- 
tum ordine  rationis , sive  in  secundo  tantum  signo 
rationis  ; ratio , inquam , non  solum  adjuvans,  sed 
etiam  vere  movens  et  inclinans  Dei  voluntatem  ad 
efficiendum  istud  opus,  tam  quoad  modum  et  cir- 
cumstantias, quam  quoad  ipsam  substantiam  ; atque 
ita  eadem  Dei  voluntas  secundum  diversa  rationis 
signa  ex  diversis  motivis  totalibus  voluit  incarnatio- 
nem per  actus  ratione  distinctos  juxta  nostrum  mo- 
dum concipiendi.  Quodnam  vero  ex  istis  motivis  fue- 
ril  praecipuum,  videtur  dicendum  illa  per  diversum 
respectum  habere  se  ut  excedens  et  excessum.  Dc- 
i ique 

Dico  4 : Prima,  unica  et  adaequata  ratio  ob  quam 
Deus  voluit  incarnationem  Christi  heri  in  carne 
passibili , fuit  nostra  redemptio  et  remedium  pec- 
cati : Nusquam  enim  angelos  apprehendit , sed  semen 
Abrahce  apprehendit ; unde  debuit  per  omnia  fratri- 
bus assimilciri , ut  misericors  fieret,  et  repropitiaret 
delicta  populi  ( Hebr.  n,  10,  17).  Hinc  patet  Chri- 
stum carnem  mortalem  assumpsisse  in  peccati  re- 
medium. 

Sect.  Y.  — An  ex  primaria  Christi  prerdestinatione 

futura  esset  Verbi  incarnatio , etiamsi  homo  non 

peccasset. 

Nota  : D.  Tliomas,  Bonavcnlura,  Richardus,  etc., 
negant , peccato  non  exsistente,  incarnandum  fuisse 
Deum , quia  censent  primum  motivum  ob  quod 
Deus  voluit  carnem  sumere,  fuisse  remedium  pec- 

cati , quod  ex  hoc  desumunt  : Christus  Jesus  venJt 
in  hunc  mundum  peccatores  salvos  facere  ( I Tim.  i , 
15).  Scotus  autem,  Alensis,  Valentia,  elc. , abso- 
lute affirmant,  etiamsi  non  peccasset , Deum  cx  vi 
illius  voluntatis  qua  nunc  de  facto  voluit  incarna- 
tionem, futurum  fuisse  hominem,  quia  illa  volun- 
tas secundum  se  spectata  , fuit  anterior  et  permis- 
sione et  praescientia  peccati , atque  insuper  ex  mo- 
tivo  independente  ab  isto  hominis  peccato.  Sed 
Dico  1 : Etiamsi  homo  suae  libertati  cum  divinis 
auxiliis  relictus,  non  fuisset  peccaturus,  Dei  tamen 
propositum  de  efficienda  incarnatione  potuisset  sub- 
sistere et  habere  suum  effectum  ; quia  cum  juxta 
nos  propositum  seu  decretum  Dei  de  exsequenda 
incarnatione  fuerat  prius  permissione  peccati  fu- 
turi, nullam  cum  eo  connexionem  , aut  ab  eo  de- 
pendentiam habet ; deinde  licet  concederemus  in 
primo  signo  rationis,  in  quo  Christus  fuit  praedesti- 
natus Deus  homo  fuisse  etiam  praedestinatum  re- 
demptorem in  carne  passibili  , non  tamen  inde  se- 
quitur non  permansurum  Dei  decretum  ex  alio  eon- 
comitante  motivo  totali  efficiendi  incarnationem  : 
cessante  enim  redemptionis  seu  remedii  motivo,  po- 
tuit subsistere  aliud  motivum  totale  et  sufficiens  se 
communicandi  naturae  humanae  ad  ostendendam 
suam  bonitatem , sapientiam,  etc.,  quia  dum  vo- 
luntas in  eodem  instanti , et  in  eodem  signo  ratio- 
nis vult  aliquid  propter  duo  motiva  totalia  , cessante 
uno  motivo  potest  non  cessare  a volendo  exsequi 
idem  objectum  ob  alterum  motivum  subsistens. 

Dico  2 : Supposita  praescientia  conditionata,  quam 
Deus  habuit  de  futuro  hominis  lapsu  si  eum  permit- 
teret, videtur  non  potuisse  • habere  istud  incarna- 
tionis decretum,  prout  nunc  habuit,  quin  etiam  ha- 
buerit voluntatem  permittendi  peccatum  , ut  illa  via 
ac  modo  suae  intentioni  accommodato  perfectissime 
mysterium  exsequeretur  ; posita  enim  ejusmodi  prae- 
sc. entia,  est  necessaria  connexio  inter  istud  decre- 
tum et  permissionem  peccati  non  tantum  quoad  mo- 
dum , sed  etiam  quoad  substantiam  incarnationis.. 

Sect.  VI.  — An  Christus  principalius  venerit  ad  re- 
dimendos homines  ab  originali  peccato,  ita  ut  illo 
deficiente  non  fuisset  venturus  redemptor. 

Dico  1 : Constat  Christum  venisse  ut  nos  ab  omni 
peccato  , originali , actuali , mortali , veniali  redi- 
meret ; venit  enim  ut  nos  ab  omni  iniquitate  munda- 
ret , et  faceret  sibi  populum  acceplabilem , et  non  ha » 
biturum  maculam,  neque  rugam,  ut  dicitur  Tit.  ii  , 
14 , et  Ephes.  v,  27.  Principaliter  tamen  ac  per  se 
venit  ad  tollendum  originale  et  actuale ; sed  princi- 
palius ad  tollendum  originale,  ut  docet  D.  Tliomas. 
Et  probalurexRom.  v,  12-18  , et  I Cor.  xv,  27,  ubi 
Adae  lotius  naturae  corruptori  opponitur  Christus 
reparator  : Sicut  per  unum  hominem  peccatum  in- 
travit in  mundum  , etc. , sic  et  per  unius  justitiam 
in  omnes  homines  in  justificationem  vitee.  Et  ratio 
est  quia  cum  peccatum  originale  sit  radix  naturas 
corruptae  et  fons  omnium  actualium,  Christus  tan- 
quam  peritus  medicus  voluit  primario  aegritudinis 

radici  remedium  adhibere  ; adeoque  etiamsi  postea 
nullum  actuale  peccatum  fuisseteommittendum  aut 
permittendum  in  mundo , tamen  vi  istius  decreti 
quo  Deus  pnedestinavit  incarnationem  ad  tollendum 
originale,  Christus  venisset : quia  ista  praedestina- 
tio secundum  rationem  antecessit  aliorum  peccato- 
rum permissionem. 

Dico  2 : Si  non  fuisset  peccatum  originale,  sed 
alia  peccata  actualia  futura  fuissent,  an  Christus 
venturus  fuisset  redemptor  in  carne  sive  passibili 
sive  impassibili,  nihil  certi  circa  hoc  nobis  defini- 
ri potest.  Christus  quidem  ita  singulos  homines 
dilexit,  ut  paratus  esset  pro  singulis  mori,  si  unus 
tantum  isto  remedio  indigeret,  sed  cum  subjectione 
et  subordinatione  ad  Dei  voluntatem  ; Deus  autem 
non  habiturus  fuisset  talem  voluntatem,  nec  tale 
quid  ordinaturus  ex  vi  praedicti  decreti  efficiendae 
incarnationis. 

DISPUTATIO  SEXTA. 

De  tempore  quo  facta  est  incarnatio,  ejusque 
convenientia. 

Sect.  I.  • — Quo  tempore  facta  est  incarnatio. 

Dico : Cum  computatio  annorum  ab  initio  mundi 
usque  ad  Christum  sit  satis  incerta  ( alii  enim  nu- 
merant 5000  et  amplius  annos,  alii  4200,  alii  4100, 
alii  4000,  etc.  J,  ideo  illos  recensebo  juxta  singulas 
mundi  aetates,  attribuendo  singulis  numerum  an- 
norum prout  ex  variis  compulis  attribuuntur. 

Itaque  primae  mundi  aetati  ab  Adamo  usque  ad 
diluvium  juxta  Vulgatam  bibliorum  editionem  tri- 
buuntur anni  1656:  juxta  LXX  Interpretes,  2256. — 
Secunda3  aetati  a diluvio  usque  ad  Abrahamum  tri- 
buuntur juxta  Vulgatam  292,  et  iis  addendo  triginta 
annos  quibus  Camam  praetermissus  vixit  antequam 
generaret  filios,  fiunt  522  : sed  juxta  LXX  Inter- 
pretes, addendo  fere  singulis  generationibus  uti 
supra  ante  diluvium,  centum  annos,  sunt  1122  cir- 
citer anni.  — In  tertia  aetate,  ab  Abrahamo  usque 
ad  regem  David,  numerantur  94!  : nam  juxta  com- 
munem sententiam,  ab  ortu  Abrahae  usque  ad  legem 
datam  effinxerunt  505,  et  a lege  data  usque  ad  ini- 
tium regni  David,  456.  Ergo'  collectim  sunt  941. — ln 
quarta  a Davide  usque  ad  captivitatem  Babylonicam, 
numerantur  juxta  Vulgatam  470  anni  circiter.  — 
In  quinla,  a captivitate  usque  ad  Christi  ortum,  re- 
censentur, sed  non  satis  certo,  600  anni  circiter, 
nempe  usque  ad  annum  42  inchoatum  imperii  Au- 
gusti. Itaque  ab  Adami  primo  anno  usque  ad  Christi 
nativitatem  numerabuntur  vel  5989,  vel.  5589  anni. 
— Sexta  denique  mundi  mias  incipit  a Christi  ortu, 
usque  ad  finem  duratura. 

Sect.  II.  - — An  convenienti  tempore  facta  sil  in- 
carnatio. 

Dico  I : Non  oportuit  hoc  mysterium  stalim  in  ini- 
tio mundi  fieri,  sed  convenienter  tot  saeculis  dilatum 
est.  Fuit  enim  conveniens  multis  temporibus  prius 
praedici  et  praefigurari,  ut  facilius  crederetur,  et  majo- 
ri veneratione  etulilitale  susciperetur,  ardenliorique 
affectu  homines  suae  miserim  conscii  illud  desiderarent. 

Dico  2 : Non  fuit  conveniens  differri  hoc.  myste- 
rium usque  ad  finem  mundi : sicut  enim  pertinuit 
ad  dignitatem  mysterii  ut  aliquandiu  exspecta- 
retur et  praidiceretur ; ita  etiam  non  debuit  tandiu 
differri,  ut  jam  mores  hominum  omnino  essent 
corrupti,  fidesque  illius  mysterii  amissa,  et  spes 
quasi  deplorata  esset.  Dum  dicitur  in  novissimis 
diebus  venturus  Messias,  id  est  in  ultimis  tempo- 
ribus; totum  autem  Novi  Testamenti  tempus  est 
novissimum,  ut  ait  Joannes  : Filioli , jam  novissima 
liora  est  (I  Joan.  n,  18),  eslque  ultima  mundi  aetas, 
in  qua  lex  gratiae  data  est,  et  completae  sunt  pro- 
phetiae. Unde 

Dico  5:  Convenienti  tempore  mysterium  incarna- 
tionis facium  est ; conveniens  enim  fuit  Christum 
venire  quasi  in  medio  duralkmis  mundi,  ut,  quoad 
fieri  posset,  ab  omnibus  minus  distaret  ad  commo- 
dius omnibus  subveniendum.  Hinc  dicitur  : Domine, 
opus  tuum  in  medio  annorum  vivifica  illud,  in  medio 
annorum  notum  facies  ( Ilabac.  m,  2 id  est,  Chri- 
stus veniet  eo  tempore  quo  minus  distabit  ab 
extremis  quantum  commode  fieri  poterit,  suppositis 
aliis  circumstantiis  vel  conditionibus  necessariis. 
Denique  Christus  venit  eo  tempore  quo  magis  mun- 
dus indigebat  ejus  adventu ; jam  tunc  enim  non 
tantum  lex  naturae,  sed  etiam  lex  scripta  pene  ex- 
stincta et  abolito  erat. 

DISPUTATIO  SEPTIMA. 

De  termino  incarnationis,  qui  per  illam  producitur 
seu  resultat. 

Sect.  I.  — An  terminus  resultans  sen  productus  per 
incarnationem  sil  aliqua  substantia. 

Dico  1 : Terminus  adaequatus  incarnationis  est 
Deus  homo,  seu  Verbum  ut  in  humanitate  subsistens, 
vel  hic  homo  Christus  ut  est  unum  quid  ex  per- 
sona divina  et  natura  humana  constans  (D.  Thomas, 
Cajetanus,  etc.) ; quia  in  omni  unione  terminus  ad- 
aequatus ex  ea  resultans  est  ipsum  compositum,  vel 
quasi  compositum  ex  rebus  unitis.  Ergo  in  hac 
unione  terminus  est  id  unum  quod  ex  rebus  uni- 
tis resultat,  id  est  Christus  Deus  homo : hic  enim 
homo  Christus,  ut  subsistit  in  duabus  naturis,  est 
vere  unum  quid.  Hinc 

Dico  2:  Primus  et  adtequalus  terminus  incar- 
nationis est  quaedam  individua  substantia,  quia  hic 
homo  Christus,  qui  quatenus  homo  Deus,  hujus 
unionis  est  terminus  adaequatus,  vere  est  indivi- 
dua substantia  : licet  enim  humanitas  ut  unita  Ver- 
bo possit  dici  quasi  formalis  terminus,  sed  non 
totalis  et  integer,  quia  substantialis  actio  unitiva 
per  se  primo  tendit  ad  totum  ipsum  quod  ex  unio- 
ne extremorum  resultat , non  vero  ad  extrema 
tantum, 

Sect.  11.  — An  hujus  unionis  terminus  fuerit  aliqua 
substantialis  natura. 

Nota  : A’arii  circa  hoc  fuerunt  errores  : 1°  eo- 
rum qui  negarunt  veram  unionem  fuisse  inter 
utramque  naturam,  divinam  et  humanam,  tribuentes 
Christo  vel  solam  divinam,  nt  Manichaei",  vel  solam 

humanam,  ut  Paulus  Samosatenus  et  alii.  2°  Eorum 
qui  in  Christo  posuerunt  unam  naturam,  ex  duarum 
divinae  et  humanae  unione  conflatam  seu  resultantem, 
vel  per  confusionem  , mislionem  et  transmuta- 
tionem duarum  naturarum  in  unam  tertiam,  ut 
Jacobilae , Acephali,  et  probabiliter  Eutyches;  vel 
per  conversionem  humanitatis  in  divinitatem,  ut 
Eutyches,  probabilius  ratus  duas  naturas  unione 
lacta  non  permansisse,  sed  in  tertiam  mutatas.  5" 
Eorum  qui  in  Christo  posuerunt  unam  naturam  per 
conversionem  alicujus  particulae  divinitatis  in  huma- 
nitatem, ut  Apollinaris,  elc. 

Dico  1 : In  Christo  post  incarnationem  perman- 
serunt duae  naturae  integrae  et  inconfusae,  nempe 
divina  et  humana  : de  fide,  in  concilio  Ephesino 
primo,  et  Chaleedonensi,  etc.  Christus  enim  post 
incarnationem  permansit  verus  Deus  et  verus  homo 
subsistens  in  integra  natura  et  divina  et  humana.  Unde 

Dico  2 : Hujus  unionis  terminus  non  fuit  aliqua 
substantialis  natura  ex  divinitate  et  humanitate 
conflata  seu  constituta  : de  fide.  Si  enim  utraque, 
vel  alterutra  natura  esset  in  aliam  commutata, 
Christus  aut  non  esset  verus  Deus,  aut  non  verus 
homo,  aut  neuter,  ac  passus  morluusque  esset  in 
illa  unica  natura,  et  sic  non  minus  in  divinitate 
quam  in  humanitate.  Deinde  non  minus  Pater  et 
Spiritus  sanctus  quam  Filius,  fuissent  incarnati ; 
<| uia  illa  mistio  vel  confusio  facta  fuisset  in  natura 
tribus  personis  communi.  Dicitur  igitur  Verbum 
caro  facium  est  (Joan.  i,  14),  non  quia  in  carnem 
conversum  est,  sed  quia  carnem  sibi  in  unitatem 
personae  conjunxit;  dum  dicitur:  Sicut  anima  ratio- 
nalis cl  caro  unus  est  homo,  ita  Deus  et  liomo  unus 
est  Christus;  id  est,  sicut  anima  et  corpus  licet  di- 
versae naturae  sint,  in  una  tamen  persona  conveniunt, 
ita  divina  et  humana  natura,  licet  distinctae  sint,  in 
una  tamen  persona  copulantur;  sed  cum  hac  diffe- 
rentia, quod  anima  et  corpus  sint  naturae  incom- 
pletae, partesque  essentiales,  et  ideo  non  tantum 
unam  personam,  sed  etiam  unam  totalem  naturam 
componunt  : natura  autem  divina  et  humana  in 
Christo,  sunt  integrae  et  completa;,  quae  non  possunt 
inter  se  immediate  conjungi  ad  componendam  unam 
naturam.  Cum  Cyrillus  videtur  interdum  negare 
duas  naturas,  intelligit  personaliter  disjunctas ; cum- 
que ait  unam  naturam  Verbi  Dei  incarnatam,  id  est, 
propriam  et  essentialem  Verbi  naturam  esse  unam, 
et  post  unionem  Verbi  cum  humanitate,  fuisse  illam 
carni  unitam. 

Sect.  111,  IV.  An  hujus  unionis  terminus  sil  aliqua 

persona,  ita  ut  incarnatio  facta  sit  in  persona ; et  an 

Inec  persona  sit  simplex,  vel  composita. 

Dico  I : In  Christo  vero  Deo  et  homine  tantum  est 
una  persona  ex  duabus  et  in  duabus  naturis  sub- 
sistens: de  fido,  in  conciliis  Ephesino  et  Chalcedo- 
nensi,elc.;  contraNeslorium  qui  duas  in  Christo  per- 
sonas vel  hypostases  constituit,  dicens  hanc  unionem 
non  esse  substantialem  nec  terminatam  ad  personam 
Verbi,  sed  ad  aliquam  accidentalem  Dei  unionem 

cum  persona  Christi,  faclamque  esse  per  singularem 
affectum  et  excellentissimae  gratiae  dona,  ob  quae 
Christus  singulari  modo  vocatur  Filius  Dei  et  Deus, 
non  per  essentiam  et  substantiam,  sed  per  singula- 
rem participationem.  Probatur  ex  Symbolo  Alhana- 
sii  : Perfectus  Deus,  perfectus  homo,  etc.,  et  ex. va- 
riis Scripturae  locis,  in  quibus  unus  et  idem  a parte 
rei  exsistens,  dicitur  verus  Deus  et  liomo,  quod  non 
potest  esse  verum  nisi  ratione  unius  personae  ex 
duobus  et  in  duabus  naturis  subsistentis.  Hinc 

Dico  2 : In  Christo  est  una  lanium  hypostasis 
seu  suppositum  unum,  contra  eumdem  Neslorium, 
qui  ut  occultaret  suum  errorem,  videtur  postea  ad- 
misisse in  Christo  unam  tantum  personam,  duo 
tamen  supposita  vel  hypostases;  et  de  hoc  nomine 
hypostasis,  an  naturam  vel  suppositum  significaret, 
inter  Latinos  olhn  dubitatum  est,  postea  vero  li- 
quide potuit  significare  suppositum  : suppositum 
autem  idem  est  ac  persona,  addens  duntaxat  esse 
in  natura  rationali.  Unde  si  in  Christo  essent  duo 
supposita  seu  hypostases,  cum  utraque  exsisteret 
in  natura  rationali,  essent  duie  persome  : in  Chri- 
sto enim  persona  et  suppositum  est  unum  et  idem. 
Quare 

Dico  5 : Hujus  unionis  terminus  est  persona  : cum 
enim  iste  terminus  sit  substantia,  ut  diximus,  et 
cum  non  sit  natura,  ergo  est  persona.  Jam  vero  an 
haec  persona  sit  simplex  vel  composita,  conlrover- 
tunt  auctores ; sed  constat  hujus  unionis  hyposw- 
licre  terminum,  id  est  illum  qui  per  unionem  resul- 
tat, non  esse  mere  simplicem,  sicut  Verbi  persona 
secundum  se  sumpta  : mere  enim  simplex  Verbi 
persona  prresupponilur  ante  istam  unionem;  ergo 
ipsa  non  potest  esse  terminus  per  illam  resultans ; 
ndeoque  iste  terminus,  qui  est  hic  homo  Christus, 
debet  constare  ex  mullis,  quia  hic  hemo  Christus 
includit  humanitatem  et  Verbi  subsistentiam,  utram- 
que intrinsece,  et  aliquo  modo-  se  constituentem, 
id  est,  subsistentiam  dantem  esse  persona;,  et  huma- 
nitatem dantem  esse  hominis.  Quare 

Dico  4 : Terminus  qui  per  istam  unionem  resul- 
tat, simpliciter  dicendus  est  persona  composita.  (D, 
Thomas,  elc.)  Quinta  enim  synodus  dicit  esse  unio- 
nem per  compositionem,  et  esse  unam  subsistentiam 
compositam;  item  iu  sexta  synodo  ( act.  11  ) ex- 
presse habetur  personam  Christi  ex  duabus  naturis 
esse  compositam.  Ita  etiam  Patres  loquuntur  (Chry- 
sosloinus,  Athanasius,  etc.)  Dionysius,  lib.  ii  De 
divinis  nom.  cap.  4,  4 Ex  qua  s inquit,  (nempe  hu- 
manitate) 4 ineffabiliter  est  compositus  et  simplex 
Jesus.  r Ratio  est  quia  dicitur  compositum,  quod 
ex  diversis  constat;  sed  Christus  quatenus  est  ter- 
minus per  istam  unionem  resultans,  est  vere  unus 
constans  ex  multis  rebus ; ergo  est  vere  composi- 
tus : deinde  ille  unionis  terminus  est  quid  unum  non 
simplex,  quia  hoc  repugnat  unioni ; ergo  composi- 
tum : non  per  accidens,  ut  constat  ex  quinta  synodo 
(act.  8,  can.  I );  ccgo  substantiale;  non  in  esse  na,- 
tur»,  erga  in  esse  person.fi.  Idcirco 

Dico  5:  Haec  compositio  proxime  intercedit  inter 
subsistentiam  Yerbi  et  humanitatem,  adeoque  est 
compositio  duarum  naturarum  in  una  persona.  Inter 
humanam  naturam  et  subsistentiam  Yerbi,  compo- 
sitio est  immediata,  sed  inter  humanam  et  divinam 
naturam  est  tantum  mediata,  mediante  nempe  Yerbi 
subsistentia  quae  includit  naturam  divinam,  ideoque 
eo  ipso  quod  Christus  proxime  componitur  ex  Verbi 
subsistentia  et  natura  humana,  fit  etiam  compositus 
ex  duabus  naturis,  divina  et  humana,  unitis  in  ea- 
dem subsistentia  ; cujus  compositionis  extrema  sunt 
duae  naturae  distinctae  et  inconfusae  quarum  vincu- 
lum est  ipsa  subsistentia.  Tres  personae  divinae  non 
proprie  uniuntur  in  natura,  sed  sunt  idem  cum  sua 
natura.  Unde  ista  compositio  non  est  tantum  unius 
cum  alio,  sed  etiam  unius  ex  multis,  iiurinsece  in- 
cludens naturam  humanam  tanquam  unum  ex  suis 
extremis,  et  Verbum,  tanquam  alterum  extremum  ; 
et  sic  Christus  quatenus  est  hujus  compositionis 
terminus  ac  formaliter  sumptus,  distinguitur  aliquo 
modo  a Verbo,  quia  plus  includit  formaliter  quam 
Verbum,  nempe  humanitatem  ; sicque  extensive  in- 
cludit formaliter  aliquam  perfectionem,  nempe  hu- 
manitatem, quam  non  includit  formaliter  solum 
Verbum  secundum  se  sumptum,  sed  eam  includit 
eminenter,  utpote  infinitum.  Unde  hoc  compositum 
non  est  simpliciter  seu  intensive  perfectius  altero 
suorum  componentium,  id  est  Verbo,  quia  est  infi- 
nitum in  omni  genere  perfectionis,  eminenter  con- 
tinens quidquid  perfectionis  habet  humanitas,  eam 
ex  pura  gratia  perGciens  per  dictam  unionem.  Jam 
vero  ista  persona,  quee  per  unionem  hypostaticam 
resultat,  et  quam  absolute  diximus  esse  compositam 
ex  duabus  naturis,  non  est  alia  persona  a persona 
Verbi,  nec  ipsa  Verbi  persona  secundum  se  ut  sim- 
plex : sed  eadem  persona  subsistens  in  alia  natura  ; 
adeoque  nova  non  simpliciter,  sed  secundum  quid, 
quatenus  persona,  quae  prius  erat  simplex,  per  unio- 
nem substantialem  facta  est  composita,  quod  ante 
non  erat. 

Sect.  V.  — An  terminus  pr (edicta:  unionis  sil  ali- 
quid creatum ; an  vero  increalum. 

Dico  1 : Terminus  qui  per  hanc  unionem  resul- 
tat, non  est  secundum  se  totum  ex  nihilo  factus  seu 
creatus,  est  enim  quoddam  compositum  ex  Verbo 
increato,  et  humanitate  creata;  ergo,  etc.  Sed 

Dico  2 : Iste  terminus  per  unionem  productus, 
est  quid  factum  in  tempore  per  unam  realem  actio- 
nem, adeoque  in  hoc  sensu  creatum,  est  enim 
quoddam  compositum  ex  Verbo  et  humanitate  ; sed 
hoc  compositum  nunc  est,  et  antea  non  fuit, 
ergo  est  quid  factum,  sive  in  sensu  dicto  creatum. 
Licet  autem  unum  componentium  sit  increalum,  et 
alterum  creatum,  totum  tamen  compositum,  potius 
creatum  quam  increalum,  dicendum  est  quia  in- 
creatum  includit  negationem  omnis  eliicientiae  aut 
dependentiae  quam  creatum  affirmat  : sicut  homo 
quamvis  corpore  et  spiritu  constet,  simpliciter  ta- 
men corporeus  dicitur,  quia  spiritus  includit  ne- 


gationem omnis  materiae.  Sed  Christus  sub  nomini- 
bus quae  significant  personam  divinam  secundum  se, 
quale  est  Verbum  Dei,  Filius  Dei,  etc.,  debet  dici 
persona  increata,  quia  tunc  persona  non  significa- 
tur ut  terminus  per  unionem  resultans,  sed  ut  ter- 
minus qui  unioni  praesupponitur  et  ad  quem  fit 
unio. 

DISPUTATIO  OCTAVA. 

Quid  sit  incarnatio. 

Sect.  1.  — An  incarnatio  sit  actio  uniens  lanium 

humanitatem  cum  Verto:  an  vero  sil  etiam  pro- 
ducens ipsam  humanitatem  in  rerum  natura. 

Nola  : Incarnatio  est  actio  realis,  qua  duae  sub- 
stantiae, scilicet  Verbum  et  natura  humana,  con- 
junguntur, ex  quibus  componitur  hic  homo  Chri- 
stus; sive  est  unio  naturae  humanae  cum  Verbo. 

Dico  1 : Actio  qua  Christi  anima  creatur , est 
realiter  distincta  ab  actione  qua  Verbo  unitur.  Pro- 
batur, quia  effectio  animae  Christi,  est  vera  creatio 
cx  nihilo ; effectio  autem  unionis  non  est  creatio, 
quia  non  est  actio  ex  nihilo,  sed  ex  praesupposito, 
scilicet  humanitate,  quae  non  ex  unita  fit  per  illam 
actionem  unita  Verbo.  Unde  prior  effectio  ad  na- 
turalem, posterior  autem  natura  ad  summe  super- 
naiuralem  ordinem  pertinet,  Deinde  effectio  naturae 
est  realiter  distincta  ab  effectione  propriae  subsi- 
stentiae juxta  communem  philosophorum  senten- 
tiam ; ergo  multo  magis  effectio  animae  Christi  seu 
naturae  humanae,  qum  unitur,  erit  realiter  distincta 
ab  effectione  unionis  hypostaticae.  Insuper  quod 
sint  vere  ac  proprie  duae  actiones  et  specifice  di- 
stinctae, patet  : quia  sicut  creatio  animae  et  ejus 
unio  cum  suo  corpore,  sunt  duae  actiones  specifice 
distinctae,  ita  multo  magis  creatio  humanitatis  Chri- 
sti, et  ejus  unio  cum  Verbo;  major  enim  est  di- 
versitas inter  has  actiones  earumque  terminos , 
quam  inter  illas,  minorque  inter  eas  ex  natura  rei 
connexio.  Unde 

Dico  2 : Incarnatio  proprie  et  in  rigore  est  actio 
unitiva,  nec  productiva  alicujus  extremi  eorum  quae 
per  eam  uniuntur,  sed  solum  productiva  unionis 
eorum  inter  se  seu  totius  compositi,  ut  tale  est  : 
contra  quosdam  modernos  Thomistas 'dicentes  in- 
carnationem non  esse  actionem  mere  unitivam,  sed 
etiam  productivam  humanitatis,  non  in  se,  sed  in 
Verbo.  Probatur,  quia  ex  hac  contraria  sententia 
sequeretur  animam  Christi  non  vere  creari  : crea- 
tio enim  est  actio  ad  ordinem  naturae  perlinens,  et 
ex  nihilo  per  efficaciam  agentis  sine  alterius  ad- 
miniculo; fieret  siquidem  per  actionem  alterius  or- 
dinis, et  cum  adminiculo  alterius.  Deinde  si  a 
Verbo  relinqueretur,  non  posset  conservari,  nisi 
per  novam  actionem  ex  se  creativam,  el  naturaliter 
conservativam,  etc.  Prius  itaque  natura  exstitit 
anima  Christi  quam  Verbo  unita  sit  et  ab  eo  as- 
sumpta; el  formaliter  exsistit  non  per  exsistentiam 
increatam,  sed  per  suam  enlitatem  creatam;  ejus- 
que.subsistenliae  propriae  defectum  mediante  unione 
supplet  subsistentia  Verbi,  a quo  si  dimitteretur. 

posset  per  actionem  suam  creativani  et  conserva- 
tivam remanere  rerum  in  natura,  et  inciperet  sub- 
sistere in  propria  persona  humanitas.  Sanctus  Leo 
et  Fulgentius  dum  dicunt  non  fuisse  animam  Chri- 
sti prius  creatam  quam  Verbo  unitam,  intelligunt 
non  de  priori  late  naturae,  sed  temporis. 

Sect.  II.  — An  incarnatio  sit  ex  natura  humana  et 
ex  persona  Verbi  unio  substantialis. 

Dico  1 : Incarnatio  est  et  simpliciter  appellanda 
est  unio  substantialis;  concilia  enim  et  Patres  di- 
cunt hanc  unionem  esse  factam  substantialiter,  se- 
cundum substantiam,  secundum  subsistentiam,  ete. 
Et  ratio  est  quia  unio  substantialis  nihil  est  aliud 
quam  conjunctio  duarum  rerum  substantialium, 
per  quam  resultat  una  substantia  vere  ac  proprie 
una.  Atqui  talis  est  unio  incarnationis.  Ergo,  etc. 
Ende  non  est  dicendum  humanitatem  accidentali ler 
advenire  Verbo,  aut  Verbum  humanitati,  loquendo 
physice,  sed  substantialiter,  quia  illi  advenit  me- 
diante unione  quae  est  substantialis ; logice  autem 
loquendo,  ilii  advenit  accidenlaliler,  quia  humani- 
tas non  est  de  essentia  Verbi.  Haec  unio  hyposta- 
tica comparatur  variis  aliis  unionibus  accidentali- 
bus, non  ad  explicandam  ejus  essentiam,  sed  ad 
ostendendas  aliquas  ejus  perfectiones  : v.  gr.  com- 
paratur ferro  candenti,  arbori  insitae,  templo  in  quo 
Verbum  singulariter  inhabitat,  etc. 

Dico  2 : Haec  unio  substantialis  est  per  modum 
compositionis  ex  natura  et  subsistentia  seu  suppo- 
sito ; idcoque  dicitur  hypostatica,  quia  natura  hu- 
mana in  Christo  non  imbuit  propriam  subsisten- 
tiam seu  personam  creatam,  sed  assumpta  est  ad 
divini  Verbi  subsistentiam  ; et  ex  hac  subsistentia 
ac  natura  humana  composita  est  una  persona.  Sed 
haec  compositio  longe  diversa  est  a compositione 
naturae  et  suppositi,  quae  connaluralis  est  rebus 
creatis,  quia  luee  naturalis  est,  et  debita  unicuique 
naturas,  illa  vero  omnino  supernaturalis  est,  et  su- 
pra omne  debitum  naturas  creatae  : ac  subsistentia 
divina  perficit  naturam  humanam,  sine  ulla  depen- 
dentia aut  sui  mutatione  illam  terminando.  Ilasc 
unio  interdum  vocatur  naturalis , aut  essentia- 
lis, id  est,  physica,  realis,  substantialis,  habens 
veram  suam  naturam  e{  essentiam. 

Sect.  Jll.  — Quid  per  lianc  uniendi  actionem  fiat  in 
humanitate  aut  in  Verbo. 

Nola  : Per  hanc  actionem  nihil  fieri  in  humani- 
tate, sed  solum  fieri  boc  compositum  seu  hunc  ho- 
minem dicit  Gregorius  et  alii.  Gabriel  autem  sentit 
fieri  in  humanitate  qualitatem  supernaturalem,  quas 
gratia  unionis  dicitur,  habens  ex  natura  sua  vim 
uniendi  humanitatem  Verbo ; sed  hoc  ut  omnino 
falsum  rejicitur.  Scolus  vero , Ockam  , Duran- 
dus, etc.,  censent  nihil  in  humanitate  fieri  nisi  re- 
lationem unionis.  Relictis  ergo  hisce  sententiis  , 

Dico  1 : Per  istam  actionem  fit  aliquid  in  huma- 
nitate realiler  ab  illa  distinctum,  et  quidem  sub- 
stantiale, quod  in  illa  desineret  esse,  si  a Verbo 
separaretur,  ut  superius  ostensum  est ; illudque  est 


DE  INCARNATIONE, 
quidam  substantialis  ipsius  humanitatis  modus,  quo 
intelligitur  exsistere  in  Verbo  ; non  enim  fit  mate- 
ria, nec  forma,  nec  humanitas  ex  his  duabus  com- 
posita, neque  aliquod  accidens  humanitati  super 
additum  : ergo  fit  modus  substantialis,  qui  licet  sit 
res  creata,  est  tamen  ipsamet  quasi  formalis  con- 
junctio humanitatis  cum  Verbo,  unde  habet  intrin- 
secam et  essentialem  habitudinem  transcendenta- 
lem  ad  Verbi  personam ; nec  potest  conservari  in 
rerum  natura,  quin  actu  allidat  rem  cujus  est  mo- 
dus, iliique  sit  conjunctus - 

Dico  2 : Hujus  actionis  vel  incarnationis  terminus 
quod,  seu  qui  fl,  est  compositum  ex  Verbo  et  hu- 
manitate, ut  superius  jam  diximus.  Terminus  au- 
tem quo,  seu  formalis,  videtur  esse  ille  unionis 
modus,  qui  fit  in  humanitate  ut  Verbo  copuletur. 
Terminus  vero  a quo  positivus  est  subsistentia 
p*ropria  natura  humanae,  quae  futura  fuisset,  si  non 
assumpta  fuisset  a Verbo ; privativus  seu  negativus 
est  carentia  termini  ad  quem,  seu  carentia  unionis 
hypostaticae,  ordine  natura  vel  rationis  antece- 
dens. Deinde  fundamentum  relationis  pradicamen- 
talis  (quamvis  probabiliter  nulla  ejusmodi  detur, 
sed  tantum  transcendentalis),  qua  humanitas  re- 
fertur ad  Verbum,  et  denominatur  ilfi  unita,  sup- 
ponendo eam  dari,  est  ipse  unionis  modus;  haec- 
que  relatio  qua  humanitas  denominatur  et  unita 
Verbo,  et  ab  eo  sustentata  seu  terminata,  non  est 
duplex,  sed  una  et  eadem  diversimode  concepta. 
Sect.  IV.  — Solvuntur  variat  difficultates  circa  hoc 
incarnationis  mysterium. 

Dico  1 : Exsistentia  natura  ut  naLuraest,  distin- 
guitur a subsistentia  tanquam  a modo ; licet  enim 
natura  exsistentia  sit  substantialis,  non  tamen  in 
suo  essentiali  conceptu  illum  modum,  quo  actuali- 
ter  per  se  exsistit,  includit,  sed  solum  constituit 
naturam  aptam  ad  exsistendum  per  se,  ita  ut,  si 
miraculose  non  impediatur,  statim  ab  illa  manet, 
vel  illi  sit  conjunctus  iste  per  se  exsistendi  modus, 
id  est  subsistentia,  adeoque  natura  exsistenti®  di 
cilur  substantialis.  In  incarnatione  autem  subsi- 
stentia Verbi  impedit  miraculose  subsistentiam  na- 
tura humanae  sibi  unitae,  exsistentis  sine  sua  sub- 
sistentia seu  personalitate  actuali.  ILec  subsistentia, 
sive  hic  modus  substantialis  perlinet  tantum  ad 
complementum  hominis,  quatenus  persona  est,  non 
vero  quatenus  pracise  homo  est,  sive  quatenus 
habet  naturam  humanam  aut  humanitatem  : per 
hanc  enim  formaliter  et  essentialiter  constituitur  in 
esse  hominis,  adeoque  Christo  nihil  deest,  ut  sit 
perfectus  homo,  qui  licet  non  subsistat  per  pro- 
priam humanitatis  seu  natura  humanae  subsisten- 
tiam, subsistit  tamen  nobiliori  Verbi  subsistentia, 
a qua  tanquam  termino  substantiali  ejus  humanitas 
immediate  pendet,  non  a subsistentia  Patris  et  Spi- 
ritus sancti;  pendet  tamen  et  exsistit  a divina  to- 
tius Trinitatis  natura  seu  voluntate  tanquam  a causa 
efficiente. 

Dico  2 : Si  humanitas  separaretur  a Verbo,  cum 

natura  non  possit  carere  omni  modo  subsistendi  vel 
in  se  vel  in  alio,  probabilius  statim  active  propria 
naturae  humana;  subsistentia  resultaret  ab  ipsa  na- 
tura, seu  humanitate,  sine  alia  extrinseca  prima; 
causae  effectione  : quia  iste  subsistentiae  modus  ha- 
bet intrinsecam  connexionem  cum  ipsa  natura,  ita 
ut  posita  natura  statim  naturaliter  ab  illa  resultet, 
multo  magis  quam  proprietas  emanat  ab  essentia. 
Ouamvis  autem  humanitas  Christi  sit  sine  propria 
subsistentia,  non  sequitur  tamen  eam  esse  violen- 
ter in  Yerbo,  quia  eminenliori  modo  perfectionem 
propriae  subsistentiae  seu  personalitatis  in  Yerbo 
habet;  et  licet  habeat  naturalem  capacitatem  ad 
habendam  propriam  personalitatem,  non  tamen  ha- 
bet elicitum  illius  appetitum,  quia  nobiliori  termino 
et  actu  omnino  contenta  est. 

Dico  5 : Verbum  in  incarnatione  nullam  omnino 
accepit  mutationem,  nihil  enim  novi  in  seipso  ac- 
cepit quasi  inhierenter,  sed  tota  mutatio  circa  hu- 
manitatem facta  est,  quae  veluti  est  insita  Yerbo 
manenti  quidem  unito,  ast  immutato,  terminando 
tantum  humanitatem  et  in  illa  subsistendo  : huma- 
nitas enim  nullam  in  Verbum  exercet  causalitatem, 
nec  illud  informat,  nec  Verbum  dando  subsistere 
humanitati,  illam  informat  aut  fit  ejus  subjectum , 
sed  est  tantum  purus  unionis  terminus  : quia  tota 
unio  est  in  humanitate,  et  in  ea  fit  per  ipsius  mu- 
tationem, terminata  ad  Verbum  sine  Verbi  muta- 
tione. Posset  etiam  fortasse  Deus  unire  sic  huma- 
nitatem angelo  sine  angeli  mutatione,  quae  tamen 
unio  videtur  potius  impossibilis.  Deinde  angelus 
cum  sil  finitae  perfectionis,  est  capax  mutationis, 
et  acquirendi  novum  essendi  modum. 

Dico  4 : Est  quidem  infinita  distantia  in  ratione 
entis  inter  Verbum  et  humanitatem , sed  non  est 
repugnans  improporlio  in  ratione  naturae  ad  com- 
ponendum unum  ex  utraque  natura  cum  sola  Verbi 
"•obsistentia;  licet  quidam  modi  rei  non  possint  sup- 
pleri per  aliam  entilatem  distinctam,  tamen  hic 
modus  subsistendae  humanitatis  potest  suppleri  per 
subsistentiam  Verbi  quae  est  infinite  perfecta,  im- 
pediendo per  suam  unionem  alterum  subsistentiae 
creatae  modum. 

DISPUTATIO  NONA. 

De  excellentia  ac  perfectione  unionis  hypostaticae. 

Sect.  I , II.  — An  luec  unio  sit  omnium  maxima , 

tam  in  ratione  unionis  quam  in  genere  entis , seu 

doni  divini. 

Dico  1 : Haec  unio  est  formaliter  in  ratione  unio- 
nis, qua  res  realiter  distinctae  uniuntur,  omnium 
maxima.  Probatur  quia  compositum,  quod  ex  hac 
unione  resultat  est  magis  unum  quam  omne  aliud 
compositum  ex  rebus  realiter  distinctis,  v.  gr.  com- 
positum ex  substantia  et  accidente,  compositum  ex 
partibus  inlegralibus , compositum  ex  materia  et 
forma  substantiali  : compositum  enim  ex  materia 
et  forma  est  minus  unum  et  simplex  quam  com- 
positum ex  natura  et  subsistentia,  qualis  est  luec 
unio  hypostatica;  ncc  quod  materia  et  forma  non 


possint  separari  salva  utriusque  consistentia,  pro- 
venit ex  majori  unione,  sed  ex  mutua  dependentia; 
et  licet  materia  et  forma  habeant  majorem  pro- 
portionem naturalem  ad  unionem  naturalem,  tamen 
humanilashabet  proportionem  majorem  obedientia- 
lem  ad  unionem  supernaturalem  cum  Verbo,  longe 
altioris  ordinis,  quod  sufficitul  unio  possit  esse  major. 

Dico  2 : Htec  unio  est  supremum  et  perfectissi- 
mum gratioe  opus  per  quod  Deus  communicat  crea- 
tura; aliquid  excellentius  quam  omne  id  quod  per 
aliam  quamvis  actionem  communicat  (D.  Tliomas, 
Albertus,  Bonaventura , etc.) ; quia  si  spectemus 
omnia  quse  in  hac  unione  interveniunt,  non  solum 
confertur  humanitati  donum  creatum,  sed  ipsamel 
Filii  Dei  persona  increata  quae  est  infinitum  bonum, 
nec  huic  dono  aequiparari  potest  donum  gratiae,  per 
quam  justis  datur  ipsa  persona  Spiritus  sancti,  aut 
beatis  ipsa  essentia  divina  r quia  in  istis  unionibus 
accidentalibus  non  datur,  siculi  per  unionem  hypo- 
staticam, ipse  Deus  ut  per  seipsum  quasi  formaliter 
perficiat,  actuet,  terminet  ipsum  esse  creaturae,  et 
eum  illa  vere  unum  ens  substantiale  componat;  sed 
tantum  speciali  modo  fit  praesens  aut  per  modum  ob- 
jecti, aut  per  modum  principii  supernaturalis,  effi- 
cientis et  perficientis  animam,  aut  juxta  quamdam 
praesentiam  vel  unionem  ex  amicitia  profectam.  Deinde 
ipseunionishypostaticae modus,  etiamsi  creatus,  longe 
excedit  omnia  alia  entia  creata  utpote  in  altiori  rerum 
ordine  quam  reliqua  omnia  positus  , efficiens  ut 
ille  qui  est  verus  homo  sit  etiam  verus  Deus,  non 
per  participationem,  sed  per  essentiam  et  persona- 
liter; adeoque  multo  magis  est  supernaturalis  quam 
gratia  aut  visio  beatifica.  Unde  per  hanc  unionem 
lonae  excellentiori  modo  sanctificatur  et  deificatur 
anima,  quam  per  quodvis  aliud  donum  creatum  : 
imo  non  solum  anima,  sed  etiam  ipsum  corpus  dei- 
ficatur, nec  cum  Eucharistia  potest  comparari,  quia 
in  Eucharistia  non  dalur  Christus  secundum  unio- 
nem personalem,  sed  solum  secundum  quamdam 
realem  praesentiam  et  unionem  accidentalem,  ad. 
gratiae  creatae  et  accidentalis  effectus  ordinatam. 

DISPUTATIO  DECIMA. 

De  incarnationis  causis,  praesertim  de  meritoria. 
Sect.  I. — Quatiam  sit  causa  efficiens  hujus  mysterii. 

Dico  1 ; Deus  et  tota  Trinilasest causa  principalis 
efficiens  hoc  mysterium;  dc  lide,  in  concilio  Late- 
ranensi, etc.  ; quia  omnia  Trinitatis  opera  ad  extra 
sunt  indivisa  ; procedunt  enim  a tribus  personis,  ut 
sunt  unum  in  natura  et  voluntate,  adeoque  in  actio- 
ne et  operatione.  Hoc  aulem  mysterium  prout  effe- 
ctive procedit  a Deo,  est  unum  ex  operibus  ad  extra. 
Ergo,  etc. 

Dico  2 : Deus  solus  est  hujus  mysterii  causa  prin- 
cipalis proxima,  nec  ulla  creatura  potuit  ad  illud 
concurrere  per  modum  causte  principalis  proximte, 
id  est  per  propriam  virtutem  intrinsecam  ; quia  ha;c 
unio  facta  est  ad  personam  divinam.  Nulla  autem 
creatura  Dotest  habere  virtutem  oroDriam  et  ttrinci- 

palem,  qua  faciat  Deum  subsistere  in  natura  aliena  ; 
nam  hoc  esset  quasi  subjicere  Deum  virtuti  creatu- 
rae. Videtur  tamen  potuisse  Deus  sumere  creaturam 
ul  causam  inslrumentalem  ad  hanc  unionem,  sicut 
ad  alios  effectus  supernaturales,  v.  gr.  ad  transsub- 
stantiationem,  vel  justificationem  ; .quia  neque  ex 
parte  modi,  neque  ex  parte  termini  actionis  est 
repugnantia,  cum  obedientialis  et  supernaturalis 
potentia  rausae  instrumentalis  sit  pene  infinita.  An 
nutem  B.  Virgo  sic  attigerit  effective  ut  causa  instru- 
mentalis unionem  hypostaticam,  potest  quidem  vi- 
deri probabile,  quia  id  ad  majorem  illius  dignitatem 
pertinet;  et  Ambrosius  tepisl.  82)  : « Per  homi- 
nem, > inquit,  c et  mulierem  caro  ejecta  est  de 
paradiso,  per  Virginem  juncta  est  Deo.  » Attamen 
quia  creatio  animae  Christi,  adeoque  ejus  unio  cum 
Verbo  prius  natura  fuisse  videtur  quam  informatio 
circa  quam  versatur  concursus  maternus,  sic  per 
hunc  B.  Virgo  ad  illam  effective  non  concurrit ; 
ideoque  verisimilius  est  loquendo  de  prima  hujus 
mysterii  effectione,  eam  a solo  Deo  fuisse  peractam, 
nulla  mediante  creatura  instrumentaliler  concur- 
rente ; solamque  B.  Virginem  concurrisse  ad  natu- 
ralem animae  et  corporis  unionem,  atque  ita  vere 
esse  matrem  Dei  et  hominis,  ut  suo  loco  dicetur. 
Loquendo  autem  de  secunda  effectione,  an  Christi 
humanitas  per  suam  actionem  nutritivam  effective 
attigerit  partium  materi®  unionem  cum  Verbi  subsi- 
stentia, incertum  est.  Item  an  verba  consecrationis 
effective  attingant  unionem  hypostaticam,  dicetur 
suo  loco  in  tractatu  De  Eucharistia. 

Sect.  II.  — An  fuerit  aliqua  hujus  unionis  causa  in 
genere  causa;  dispositiva 

Nota  : Quidam  dicunt  fuisse  necessariam  aliquam 
dispositionem  ultimam  in  humanitate  ut  Verbo  uni- 
retur, quod  videtur  sentire  Gabriel,  sed  hoc  prorsus 
improbabile.  Alii  dicunt  non  fuisse  necessariam,  ut 
ex  illa  necessario  sequeretur  unio,  sed  debuisse  ei 
necessario  pr®supponi,  quod  videtur  Aleosis  asse- 
rere. Denique,  nempe  Bonaventura,  Paludanus, 
Marsico,  etc.,  existimant  solum  ex  decentia  aliquam 
dispositionem  tanquam  congruum  humanitatis  cum 
Verbo  uniend®  ornamentum  fuisse  pr®requ'si- 
tam,  qu®  proprie  non  attigit  physice  ipsam  unionem, 
eamque  dicunt  fuisse  gratiam  habitualem  perfectis- 
simam. Sed 

Dico  1 : Unio  hypostatica  non  est  facta  mediante 
aliqua  dispositione  proprie  dicta,  qu®  illius  causa 
fuerit  (D.  Thomas,  Scotus,  Richardus,  etc.).  Proba- 
tur, quia  h®c  dispositio  debuit  pr®cedere  vel  in 
corpore,  vel  in  anima  : neutrum  dici  potest;  ergo. 
Probatur  1°  de  anima  : quia  anima  Christi  prius 
natura  subsistit  in  Verbo  quam  accidentali  ter  perfi- 
ciatur per  aliquem  habitum  infusum,  omnis  enim 
anima  rationalis  prius  anima  subsistit  quam  ac- 
cidentaliler  perficiatur,  quia  subsistentia  est  modus 
magis  intrinsecus  forin®  substantiali,  quam  alia 
accidentia  ; ergo  iste  habitus  non  potest  esse  dispo- 
sitio ad  unionem  hypostaticam,  utpotc  posterior  : 

data  est  ergo  v.  gr.  gratia  habitualis,  ob  unionem, 
tanquam  proprietas  eam  consequens.  2°  De  corpo- 
re : omnis  dispositio  qu®  potuit  antecedere  in  cor- 
pore Christi,  est  inferior  et  mere  naturalis  ; ergo 
non  potuit  esse  proxima  ad  unionem  dispositio. 
Unde  omnis  ornatus  accidentalis  qui  decuit  animam 
Christi,  fuit  ordine  natur®  subsequens  unionem  lan- 
quam  fontem  totius  boni  in  humanitatem  manantis. 
Imo 

Dico  2 : Non  potest  fieri  etiam  de  potentia  abso- 
luta, ul  gratia  habitualis,  vel  ex  se  vel  ex  aliqua  ele- 
vatione extraordinaria  sit  dispositio  physica  et  quasi 
naturalis  ad  unionem  hypostaticam  : quia  dispositio 
physica  si  sit  ultima,  qualis  est  gratia  de  qua  agi- 
mus, ita  intrinsecam,  rcalem  et  naturalem  con- 
nexionem habet  cum  forma  introducenda,  ut  sine 
illa,  nullo  modo,  servata  rei  natura,  introduci  pos- 
sit; et  illa  posita  non  possit  non  introduci,  utpoie 
subjecto  debita  ex  vi  istius  dispositionis  ob  diclam 
connexionem.  Constat  autem  gratiam  habitualem 
ex  se  non  habere  talem  connexionem  cum  gratia 
unionis,  qu®  nullam  physicam  dispositionem  in 
subjecto  requirit,  nec  ullo  modo  pendet  a gratia 
habituali;  nec  h®c  ex  se  ordinatur  ad  gratiam 
unionis,  sed  ad  visionem  beatam.  Nec  tantum  non 
potest  esse  physica  dispositio,  sed  etiam  nec  moralis 
pr®vie  pr®parans  humanitatem  ad  unionem  hypo- 
staticam : ex  eo  enim  quod  Deus  videat  humanitatem 
tali  gratia  affectam,  non  potest  moveri  ac  determi- 
nari ad  conferendam  illi  unionem,  quia  necesse  est 
prius  illam  efficere  subsistentem  in  se  vel  in  alio, 
ut  eam  ista  gratia  afficiat;  adeoque  ut  hac  gratia 
exsistat  et  moveat  ad  agendum,  debet  prius  exsi- 
stere subjeetum,  in  quo  inhareal,  id  est,  huma- 
nitas Verbo  unita  seu  in  \Terbo  subsistens;  et  hic 
modus  ex  parte  subjecti  necessario  prasupponitur 
ante  unionem  cum  aliqua  qualitate  accidentali.  Ne- 
que exlrinseca  Dei  ordinatio,  non  conferendo  rei 
subsistentiam,  potest  eum  mutare,  quia  ille  ordo  na- 
tura est  ipsi  rei  intrinsecus.  Hinc  Deus  non  ordi- 
navit sanctificantem  Christi  gratiam  tanquam  dis- 
positionem praparanlem  ad  formam,  vel  tanquam 
ad  finem  qui  acquiritur;  sed  tanquam  ad  finem  ad 
quem  illa  inserviret,  sicuti  proprietates  ordinantur 
ad  essentiam  a qua  emanant  tanquam  ad  finem 
ipsius  operationum.  C®terum  absolute  non  repu- 
gnaret Deum  uti  gratia  habituali  tanquam  instru- 
mento physico  ad  efficiendam  unionem  hypostati- 
cam, dummodo  gratia  habitualis,  et  gratia  unionis 
non  conferantur  simul  eidem  natur®. 

Sect.  III. — .4»  humanitas  Christi  potuerit  suam 
tinionem  ad  Verbum  mereri. 

Dico  1 : Christi  anima  vel  humanitas  nec  meruit 
nec  mereri  potuit  suam  pr®destinationem  seu  ele- 
ctionem ad  unionem  hypostaticam  : quia  nulla  per- 
sona sive  angelica  sive  humana  petest  mereri  to- 
tam suam  prsdestinationem  ad  gloriam  ; ergo  mullo 
minus  h®c  anima  mereri  pr®dcslinaiionem  ad  unio- 
nem hypostaticam  longe  aitioris  ordini,:  quam  glo- 

ria.  Et  ratio  est,  quia  meritura  cum  sil  causa  prae- 
«nii,  debet  istud  praecedere ; meritum  autem  tem- 
porale in  anima  Christi  non  potuit  secundum  du- 
rationem  realem  praecedere  electionem  suam,  ul- 
pole  aeternam , nec  secundum  Dei  praescientiam , 
quia  Dei  voluntas  dandi  gratiam  qua  anima  Christi 
producat  meritum,  est  prior  absoluta  istius  meriti 
praescientia.  Conditionala  quidem  praescientia  est 
prior  ista  voluntate,  sed  illa  sufficit  tantum  ad 
rationem  causae  finalis,  non  ad  causam  meritoriam, 
quia  causa  finalis  movet  secundum  esse  cognitum 
ut  possibile  aut  ut  conditionate  futurum ; causa 
autem  meritoria  movet  secundum  actualem  exsi- 
stentiam, saltem  in  praescientia  praemiantis.  Hinc 
praedestinatio  humanitatis  Christi  ad  gloriam  prae- 
supponit  sive  subsequitur  ejus  praedestinationem  ad 
unionem  personalem. 

Dico  2 : Christi  anima  seu  humanitas  non  me- 
ruit suam  unionem  cum  Verbo,  quia  priusquam 
haberet  aliquam  subsistentiam , nempe  in  Verbo, 
non  potuit,  etiam  ordine  naturae,  operari,  ut  di- 
ctum est  in  praecedenti  sectione,  adeoque  nec  me- 
reri ante  unionem.  Hinc  Scriptura  hoc  incarnationis 
beneficium  soli  divinae  misericordiae  et  charitati  tri- 
buit : Per  viscera  misericordice  Dei , etc.  [Lue.  i , 
18).  Propter  nimiam  cliaritalem,  etc.  (F.phes.  ii,  4). 
Ideo  Augustinus  (De  prccdeslin.  sanci.,  cap.  15)  di- 
cit : « Sicut  in  nobis  confertur  prima  gratia  sine 
ullis  nostris  meritis  praecedentibus,  ita  et  gratia 
unionis  in  Christo.  » Imo 

Dico  5 : Etiam  de  potentia  absoluta  non  potuit 
fieri  ut  humanitas  mereretur  suam  unionem  cum 
Verbo  juxta  modum  quo  nunc  agimus  : quia,  ut 
suppono,  humanitas  separata  ab  omni  supposito  et 
proprio  et  alieno,  non  potest  exsistere  in  rerum  na- 
tura; adeoque  nec  in  illa  qua  tali,  haberi  potest 
ullum  meritum.  Deinde  cum  subsistentia  ex  natura 
rei  sit  prior  quam  operatio,  hic  ordo  utpote  rei  in- 
trinsecus et  quasi  essentialis,  nullo  modo  potest  im- 
mutari. Ergo  nulla  operatio,  adeoque  nullum  meri- 
tum potest  praecedere  subsistentiam  in  Verbo,  aut 
unionem  cum  illo,  ut  possit  haec  tanquam  prae- 
mium conferri;  ut  enim  possit  conferri  praemium, 
debet  praecedere  meritum. 

Sect.  IV.  — An  Christus  putuerit  mereri  suam  in- 
carnationem. 

Dico  1 : De  potentia  Dei  absoluta,  probabiliter 
Christus  potuit  mereri  suam  incarnationem  hoc 
modo  : potuit  velle  Deus  conferre  Christi  humani- 
tati gratiam  unionis,  non  absolute  ut  gratiam  gratis 
donatam,  sed  quasi  sub  conditione  operum  et  me- 
ritorum praevisorum,  quae  facturus  esset  Christus, 
illamque  in  praemium  eorum  conferre,  ita  ut  licet 
unio  tempore  vel  natura  antecedat,  non  tamen 
haec  unio  conferatur  per  modum  gratiae  gratis  do- 
natae, sed  per  modum  anticipatae  solutionis  et  mer- 
cedis, sicuti  si  rex  tribuat  militi  arma  in  praemium 
laborum  iisdem  armis  sustinendorum.  Et  sic  gratia 
unionis  quatenus  ab  aeterno  praedestinata  tantum 


esset  principium  menti ; quatenus  tamen  r»  tem- 
pore exsecutioni  mandata,  ilia  esset  praemium  me- 
riti praevisi  et  exsistentis  in  mente  praemiantis. 
Unde  idem  sub  una  ratione  esset  principium  me- 
riti, et  sub  alia  esset  meritum.  Ideoque  principium 
meriti  non  caderet  sub  meritum,  quia  diversimode 
sumitur  eadem  res.  Attamen  quia  hic  modus  agendi- 
non  videtur  sat  perfectus,  idcirco 

Dico  2 : Christus  de  facto  non  meruit  suam  in- 
carnationem : ita  communiter  theologi;  et  colligitur 
ex  Scriptura  et  Patribus  purae  Dei  gratiae  et  pietate 
hoc  mysterium  attribuentibus  : decuit  enim  ut 
summum  Dei  opus,  quod  est  fundamentum  omnis 
meriti,  non  esset  in  merito,  sed  in  sola  liberalitate 
fundatum,  quandoquidem  gratia  unionis  in  Christo 
sit  omnium  prima  et  radix  omnis  meriti.  Unde  nec 
Christus  meruit  circumstantias  suae  incarnationis 
antecedentes,  quatenus  tales,  v.  gr.  consensum  B. 
Virginis,  nec  concomitantes,  v.  gr.  in  tali  loco, 
tempore,  etc.  Meruit  tamen  subsequenles,  v.  gr. 
manifestationem  suae  divinitatis  : Dignus  esi  Agnus 
qui  occisus  est  accipere  divinitatem  ( Apoc . v,  12). 
Dum  dicitur  : Dilexisti  justitiam , et  odisti  iniqui- 
tatem; propterea  unxit  te  Deus,  etc.  (P sal.  xliv,  8), 
id  intelligitur  vel  de  unctione  gratiae  gratum  fa- 
cientis, vel  de  unctione  exaltationis  in  resurrectione 
et  glorificatione,  vel  de  unctione  gratiae  unionis 
hypostaticae,  sumendo  particulam  propter  pro  fi- 
nali, non  pro  causa  meritoria.  Denique  videtur  pro- 
babilius Christus  meruisse  continuationem  ac  per- 
petuitatem suae  unionis  hypostaticae,  utpote  quid 
ad  hanc  consequens,  aut  quasi  ejus  extensionem  ad 
omnes  partes  materiae,  quas  paulatim  per  nutri tio- 
nem  acquirebat. 

Sect.  V,  VI.  — An  homines  justi,  qui  Christum 
praecesserunt , potuerint  mereri  de  condigno , uut 
saltem  de  congruo  ejus  incarnationem , vel  ipsius 
accelerationem. 

Dico  I : Nullus  hominum  meruit  de  condigno 
incarnationem  Filii  Dei,  quia  opera  meritoria  ho- 
minis ex  se  solum  ordinantur  ad  bealitudinem  ut 
praemium  adaequatum,  unio  autem  hypostatica  est 
bonum  altioris  ordinis;  nec  ullus  homo  meruit  de 
condigno  lotius  generis  humani  reparationem,  adeo- 
que nec  incarnationem  per  quam  reparatum  est ; 
deinde  si  aliquis  homo  meruisset  incarnationem, 
aliquid  majus  et  altius  quam  Christus  meruisset. 
Imo  etiamsi  intercessisset  Dei  promissio,  nulla  pura 
creatura  potuit  de  condigno  proprie  et  perfecte  me- 
reri incarnationem  : quia  ad  perfectum  meritum  de 
condigno  non  sufficit  Dei  promissio  sub  conditione 
cujusvis  boni  operis,  sed  etiam  requiritur  ut  istud 
bonum  opus  habeat  sufficientem  et  moraliter  con- 
dignum valorem  respectu  praemii.  Jam  vero  meri- 
tum purae  creaturae  quantumvis  in  se  perfectum  et 
factum  sub  incarnationis  promissione,  est  semper 
inaequalis  valoris  respectu  istius  praemii,  est  enim 
finiti  valoris  intensive,  praemium  autem  infiniti  sim- 
pliciter ; adeoque  illius  promissio  sub  'ali  condi- 


578 


r>77  PAPiT.  II.  — XIV.  DE 

lionc  non  inducit  veram  et  propriam  justitiam  ob 
inaequalitatem  meriti  et  praemii. 

Dico  2 : Antiqui  Patres  non  potuerunt  mereri  de 
congruo  incarnationis  praedestinationem,  quia  h;rc 
est  prior  omni  gratia  et  bono  antiquorum  Patrum 
motu,  cujus  est  radix;  ergo,  etc.  Deinde  omne  illo- 
rum meritum  fundabatur  in  fide  Christi  venturi, 
ergo  et  jam  praedestinati.  Cum  enim  Deus  statuerit 
ut  omnia  hominum  merita  fundarentur  In  gratia 
ex  Christi  meritis  profecta,  posito  hoc  rerum  ordine, 
fieri  non  potest , etiam  de  potentia  absoluta,  ut 
praeordinatio  seu  praedestinatio  Christi  non  ante- 
cedat praevisionem  meritorum  istorum  Patrum ; 
adeoque  non  ex  illorum  meritis,  sed  omnino  gratis 
fieret,  Attamen  si  Deus  voluisset  res  aliter  dispo- 
nere, et  dare  illis  gratiam  sine  ordine  ad  Christi 
merita,  tunc  praevisis  eorum  meritis  ex  hac  gratia 
profectis,  potuisset  moveri  ad  praedestinandam  in- 
carnationem, sicque  illi  Patres  eam  promereri ; quia 
ista  gratia , per  quam  opera  meritoria  fecissent , 
fuisset  prior  incarnationis  praedestinatione,  nec  ex 
illa  profluxisset.  Praeterea  isti  Patres  non  potue- 
runt etiam  mereri  de  congruo  incarnationis  prae- 
destinationem quoad  ejus  circumstantias,  v.  gr.  loci, 
temporis,  parentum , etc.,  quia  Deus  ante  quaevis 
hominum  merita  praedestinavit  totam  incarnatio- 
nem cum  suis  circumstantiis  : quis  enim  dicat  B. 
Virginem  meruisse  de  congruo  ut  eligeretur  in  ma- 
trem Dei;  Joannem  Baptistam,  ut  esset  ejus  prae- 
cursor; Davidem  vel  Abrahamum,  ut  fierent  ejus 
progenitores,  etc.,  quia  illi  speciali  gratia  fuerunt 
vocati  ante  omne  meritum,  et  haec  gratia  ipsis  data 
est  intuitu  futurae  incarnationis.  Ergo  ante  istam 
gratiam  jam  erat  praedefinila  incarnatio  quoad  istas 
circumstantias.  Sed 

Dico  5 : Antiqui  Patres  potuerunt  mereri  de  con- 
gjuo  incarnationis  exsecutionem  quoad  ipsam  ejus 
substantiam  : quia  quod  est  a Deo  praeordinatum 
sine  ullo  merito,  potest  mandari  exsecutioni  ob 
meritum,  ut  patet  in  gloria  praedestinatorum  ; et 
licet  gratia,  cum  qua  isti  Patres  fecerunt  opera  me- 
ritoria, esset  inferioris  ordinis  quam  unionis  hy- 
postatica; gratia,  nec  ad  eam  ex  se  ordinaretur,  ta- 
men supposita  istius  unionis  praeordinalione  potuit 
habere  aliqualem  proportionem  sufficientem  ad  im- 
petrandum de  congruo  ejus  exsecutionem,  etiamsi 
ista  gratia  fuerit  ipsis  data  ex  praevisis  Christi  jam 
praedestinati  meritis.  Cude  a fortiori  dicendi  sunt 
de  congruo  meruisse  etiam  aliquas  incarnationis 
circumstantias  quoad  earum  exsecutionem  : v.  gr. 

B.  Virginem , ut  fieret  riiater  Dei;  Simeonem , ut 
videret  Christum,  etc.  imo  dici  possunt  meruisse 
aliquo  modo  ejus  accelerationem;  non  quod  po- 
tuerint mereri  ut  Deus  mutaret  decretum  suum 
quod  in  prima  praedefinitione  habuit,  sed  quod  in 
sua  praedefinitione  ita  disposuerit  hujus  mysterii 
exsecutionem  ut  voluerit  homines  disponi  ad  illud 
beneficium  suscipiendum,  et  per  istam  suam  dispo- 
sitionem mereri  de  congruo  ne  illud  diutius  differ- 

retur  : uti  videtur  Daniel  suis  precibus  ac  desideriis 
obtinuisse  ut  tempus  redemptionis  a captivitate 
ultra  septuaginta  hebdomadas  annorum  non  differ- 
retur. Hinc  patet  principium  meriti  non  cadere  sub 
meritum,  quia  gratia  per  quam  Patres  meruerunt, 
ipsis  data  est  ob  rnerita  Christi , non  in  exsecu- 
tione incarnationis,  sed  in  ejus  praedefinitione  seu 
praedestinatione  praevisa;  atque  ita  gratia  et  merita 
Patrum  fuerunt  post  incarnationis  praedestinatio- 
nem lanquam  illius  effectus,  et  ante  ejus  exsecu- 
tionem tanquam  causa  dispositiva  seu  meritum  de 
congruo;  id  est,  quidam  modus  convenientis  dis- 
positionis ac  praeparationis.  Unde  incarnatio  ut  prae- 
destinata, est  illius  gratiae  et  meritorum  prind- 
piuni;  et  incarnatio  ut  exsecutioni  mandata  est 
quasi  effectus,  ac  meritorum  praemium.  Et  sic  non 
est  idem  principium  meriti  et  meritum  : pncdesli- 
nata  incarnatio  est  principium  meriti , exsecutioni 
mandata nonest  principium  meriti  sed  quasi  meritum. 
Ex  his  omnibus  possunt  quasi  conciliari  varii  aliorum 
circa  istam  rem  dicendi  modi.  Unde  Patres  merue- 
runt aliquid  de  congruo  quod  Christus  non  meruit, 
quia  eorum  meritum  antecessit  incarnationem ; 
Christi  autem  meritum  non  antecessit,  insuper 
meruerunt  de  congruo  exsecutionem  causae  nostrae 
redemptionis  et  merita  Christi  cum  in  radice,  me- 
rendo incarnationem  quae  fuit  istorum  meritorum 
radix,  tum  in  seipsis  petendo  et  orando  ut  Chri- 
stus suis  meritis  et  satisfactionibus  naturam  huma- 
nam sanaret ; non  tamen  omnes  eorum  effectus 
particulares  potuerunt  de  congruo  mereri,  utpole 
ipsorum  meritis  priores,  vel  eos  non  intendebant 
nec  petebant,  etc. 

Sect.  VII , VIII.  — - An  B.  Virgo  de  condigno  aut 
saltem  de  congruo  meruerit  esse  matrem  Dei. 

Dico  1 : B.  Virgo  fuit  condigne  disposita  ut  esset 
mater  Dei,  haneque  condignam  dispositionem  con- 
secuta est,  partim  ex  divina  gratia  eam  praeve- 
niente, v.  gr.  ex  gratia  habituali  et  eximia  sancti- 
tate, ac  donis  infusis,  quibus  praeventa  fuit  a primo 
suae  conceptionis  instanti ; partim  per  opera  sua 
et  merita  de  condigno,  quibus  gratiam  ac  virtutes 
continue  usque  ad  Filii  sui  conceptionem  auxit. 
Ilinc  dicitur  gratia  plena  (Luc.  i,  28),  quae  sola 
digna  fuit  portare  Regem  coelorum  et  Dominum,  etc. 
Augustinus  (serm.  20,  De  Nativ.)  dicit : « Talis  eli- 
gitur Virgo,  quae  tantum  haberet  meritum,  ut  Dei 
Filium  in  se  susciperet.  > Attamen  non  meruit  de 
condigno  ipsam  Dei  maternitatis  dignitatem,  quia 
gratia  et  opera  ex  ea  manantia  natura  sua  solum 
tendunt  ad  ipsius  gratiae  consummationem  usque 
ad  gloriae  aeternae  adeptionem,  quam  ut  praemium 
condignum  et  proportionatum  respiciunt,  ideoque 
dicuntur  de  condigno  illud  promereri ; atque  ita 
merita  B.  Virginis  secundum  legem  ordinariam  or- 
dinantur de  condigno  solummodo  ad  istud  prae- 
mium, non  v 'd  Dei  maternitaiem , praemium 
alterius  ordinis,  cum  nulla  sit  facta  a Deo  promissio 
de  tali  praemio,  seu  de  maternitatis  dignitate ; secus 

vero  posset  dici , si  Deus  lianc  matris  dignitatem 
in  praemium  operum  promisisset , quia  tunc  opera 
i).  Virginis  habere  possent  sufficientem  valorem  et 
condignitatem  tali  praemio,  utpote  non  infinito, 
proportionatam , et  ob  illam  promissionem  inter- 
veniret iu  eo  merito  vera  ratio  justitiae,  adeoque 
meritum  de  condigno ; quia  non  est  essentiale  huic 
merito  ut  opus  in  quo  fundatur  ex  natura  sua 
tendat  in  praemium , sed  sufficit  proportio  et  con- 
dignitas  in  aistimatione  morali. 

Dico  2 : B.  Virgo  non  meruit  etiam  de  congruo 
ut  praedestinaretur  seu  eligeretur  mater  Dei  : id 
est,  non  meruit  de  congruo  ipsam  maternae  digni- 
tatis prajdestinationem  aut  electionem,  sed  meruit 
de  congruo  ejus  exsecutionem  et  adeptionem,  sive 
meruit  ut  fieret  mater  Dei,  et  sublimem  istam  di- 
gnitatem adipisceretur,  quia  B.  Virgo  per  suos 
actus  dignissime  se  disposuit  ut  Filium  Dei  in  suo 
utero  susciperet;  ergo  per  eos  saltem  de  congruo 
meruit  illius  conceptionem.  Hinc  Hieronymus  (epist. 
22,  De  custod.  virg.),  sic  ait  : « Propone  libi  Ma- 
riam, quae  tantae  exstitit  puritatis,  ut  mater  Domini 
esse  mereretur.  > Et  Augustinus  (De  nat.  el  gr .. 
cap.  56)  : < Concipere  meruit  et  parere, » efc. 

DISPUTATIO  UNDECIMA. 

De  divina  exsistentia  el  subsistentia. 

Sect.  I,  II.  — An  in  Deo  sit  unum  absolutum  esse 
exsistentia ’,  et  an  sit  triplex  relativum. 

Nola  : Cum  ea  quae  in  hac  disputatione  inqui- 
runtur sint  satis  discussa  in  tomo  De  Deo  uno  et 
trino,  ideo  summatim  tantum  apponam  ejus  asser- 
tiones cum  sua  brevi  probatione.  Itaque 

Dico  1 : In  Deo  est  unum  absolutum  et  essen- 
tiale esse  exsistentiae,  Iribus  personis  commune,  ut 
patet  ex  hoc  Dei  nomine  : Qui  est ; vel  : Ego  sum 
(pii  sum  (Exod.  m,  14)  : hoc  enim  nomen  Qui  est, 
est  essentiale,  utpote  significans  tres  personas  ut 
sunt  unus. Deus;  ergo  significat  proprietatem  abso- 
lutam tribus  personis  communem  : esse  autem  est 
exsistere,  sive  essentia  est  exsistentia;  ergo  exsi- 
stentia est  proprietas  absoluta  communis  tribus  per- 
sonis, maximeque  essentialis.  Hinc 

Dico2  : Natura  divina  tantum  exsistit  per  suum  esse 
absolutum,  nec  potest  dici  exsistere  per  exsistentiam 
relativam,  sed  per  suam  absolutam  et  essentialem  ; 
unaquaeque  autem  relatio  divina  exsistit  per  pro- 
priam relativam,  ratione  tantum  distinctam  ab  ab- 
soluta. Unde  fit  ut  in  tribus  personis  sint  tres  ex- 
sistentiae relativae  realiter  inter  se  distinctae;  una- 
quaeque enim  relatio  habet  propriam  actualem  en- 
titatem  relativam  ratione  ab  essentia  et  realiter  a 
relatione  opposita  distinctam.  Attamen  simpliciter 
dicendum  est  tres  personas  exsistere  eodem  esse; 
el  solum  cum  addito  relative , dicendum  est  exsi- 
stere relative  per  distincta  esse  relativa.  Sic  sim- 
pliciter dicendum  est  : unum  est  esse  in  Deo,  tri- 
plex autem,  cum  addito  relative.  Divinis  enim  per- 
sonis quaedam  conveniunt  praecise  ratione  essentiae, 


v.  gr.  esse  Deum,  esse  increatum,  etc.  Alia  prateise 
ratione  relatitmis,  v.  gr.  esse  personam , esse  in- 
communicabilem , etc.  Alia  simpliciter  ratione  essen- 
tia!, sed  juxta  quemdam  modum  ratione  relationis, 
v.  gr.  esse,  seu  habere  realitatem,  aut  entitatem,  etc. 
Sect.  III.  — An  in  Deo  sit  subsistentia  absoluta  el 
essentialis. 

Nota  : Subsistentia  in  concreto  significat  id  quod 
per  se  exsistit ; in  abstracto  autem  formalem  mo- 
dum a quo  res  habet  ut  per  se  subsistat,  seu  ra- 
tionem per  se  exsistendi.  Deinde  generaliter  ac  sim- 
pliciter significat  id  quod  per  se  subsistit;  specia- 
liter autem  id  quod  per  se  subsistit  incommunicabi- 
liler,  et  quasi  ultimate;  adeoque  incommunicabi- 
litas  non  est  de  intrinseca  subsistentiae  ratione  aut 
quasi  proprius  ejus  effectus  formalis,  etiamsi  in 
creaturis  ex  hoc  exsistendi  modo  sequatur  semper 
incommunicabili tas  ob  eorum  limitationem ; sed 
subsistentia  praecise  sumpta,  tantum  dicit  rationem 
per  se  essendi,  et  complere  substantiam  in  suo  es- 
sendi  modo.  Quare 

Dico  1 : Exsistentia  divina  absoluta  et  essentialis 
praecise  sumpta,  ex  vi  suae  perfectionis  absolutae , 
non  est  tantum  ratio  exsistendi , sed  etiam  exsi- 
stendi per  se  et  in  se,  ita  ut  Divinitas  quatenus 
per  illam  modo  perfectissimo  exsistit,  intelligatur 
per  se  exsistere,  nec  indigere  aliquo  sustentante, 
neque  alio  modo  realiter  aut  ratione  distincto,  ut 
per  se  et  in  se  exsistat.  In  hoc  ergo  sensu  ipsum 
esse  divinum  absolutum  et  essentiale,  praecise  ex 
vi  suae  perfectionis  absolutae  , est  esse  per  se  et 
essentialiter  subsistens,  nec  solum  est  quo  aliquid 
exsistit,  sed  etiam  quod  exsistit : Scotus,  Durandus, 
Richardus,  Gabriel,  etc.,  contra  Alensem,  Bonaven - 
turam,  Henriquez,  negantes  esse  in  Deo  subsisten- 
tiam absolutam  seu  essentialem.  Hinc 

Dico  2 : Exsistentia  absoluta  et  essentialis  in 
Deo,  quatenus  est  ratio  per  se  exsistendi,  potest 
convenienter  dici  subsistentia  : et  Deitas  quatenus 
per  se  exsistens,  potest  dici  subsistens,  uti  inquit 
D.  Thomas  (i  part., quaesi.  19,  art.  2) : t Res  dicitur 
subsistere  ex  eo  quod  per  se  exsistit ; » et  quaest.  9 
De  potent.,  art.  5)  dicit  < divinam  essentiam  esse 
secundum  se  subsistentem.  » 

Sect.  IV.  An  sint  in  Deo  tres  subsistentia : relalivce. 

Nota  : Multi  theologi  negant  in  Deo  esse  subsi- 
stentias relativas,  sed  dicunt  esse  unam  tantum  ab- 
solutam, quia  volunt  personas  divinas  habere 
quod  subsistant  ab  essentia,  non  a relationibus  per 
quas  constituuntur  in  esse  personae  ; et  habent 
incommunicabilitalem.  Sed 

Dico  1 : ln  Deo  tres  sunt  subsistentiae  realiter 
inter  se  distinctae,  prout  subsistentia  per  modum 
concreti  significat  id  quod  subsistit;  in  Deo  enim 
sunt  tres  personae  realiter  distinctae,  quod  es'  de 
fide  , uti  dicitur  in  concilio  Ephesino  ( can. 
i):  In  tribus  subsistentiis,  sive  intribus  personis. 
Ergo,  etc. 

Dico  2 : Sumendo  subsistentiam  in  abstracto,  in 

Deo  sunt  tres  subsistentia:  relati vae,  id  est.  tres  ra- 
tiones subsistendi  ; quia  tres  divinae  personae  sunt 
tres  subsistentes  non  tantum  adjective,  sed  etiam 
substantive,  ad  quod  denotandum  dicuntur  tres  sub- 
sistentiae. Non  multiplicantur  autem  in  Trinitate 
concreta  seu  constituta  substantive  sumpta,  nisi 
multiplicatis  formis  quibus  constituuntur  ; ideoque 
sunt  tres  personae , quia  sunt  tres  personalitates; 
et  tantum  unus  Deus,  quia  una  tantum  Deitas. 
Deinde  si  in  Deo  esset  tantum  una  subsistentia  , et 
non  triplex,  esset  tantum  unum  habens  Deitatem,  et 
non  triplex ; quia  subsistentia  constituit  id  quod 
dicitur  habere  naturam.  Jam  vero  subsistentia  ista 
Dei  relativa  perseilatem  et  incommunieabilitalein 
non  dat  naturae  divinae  et  Deo  ut  sic,  sed  ut  per 
ipsam  constituto,  id  est  divinae  personae  ; itaque 
terminat  divinam  exsistentiam  essentialem , non 
dando  illi  ut  per  se  exsistat,  hoc  enim  ex  seipso 
habet,  sed  determinando  illam  ad  hanc  vel  istam 
personam,  et  quasi  illi  etiam  adjungendo  quoddam 
esse  per  se  et  subsistens  quo  formaliter  talis  persona 
in  esse  personae  constituitur,  ita  ut  ipsa  persona  in 
toto  suo  esse  includat  esse  per  se  exsistens  ac  subsis- 
tens tam  secundum  Dei  absolutum  esse,  quam  secun- 
dum Patris, vel  Filii , vel  Spiritus  sancti  relativum  esse, 
unde  ista  subsistentia  relativa  dat  simul  naturae  di- 
vinae etperseitatem  essendiet  incommunicabilitatem. 
Sect.  V.  — An  abstractis  -per  intellectum  relativis 

substantiis , intelligatur  relinqui  tantum  lucc  Deitas; 

an  vero  etiam  hic  Deus. 

Dico  : Hic  Deus  ex  vi  sui  conceptus  non  dicit 
subsistentiam  communem  et  absolutam,  sed  solam 
naturam  quasi  connotando  tantum  subsistentiam  ; 
unde  ad  suam  unitatem  non  requirit  unitatem  seu 
singularitatem  istius  subsistentiae.  Abstractis  autem 
per  intellectum  subsistentiis  relativis,  non  tantum 
secundum  distinctos  earum  conceptus  , sed  etiam 
secundum  communem  et  confusam  personalitatis 
rationem,  adhuc  intelligeretur  hic  Deus  realiter 
CKsistens  et  subsistens;  maneret  enim  adhuc  Deitas 
exsistens  et  subsistens.  Hic  autem  Dc-us  nil  est 
aliud  quam  subsistens  in  hac  Deitate,  seu  habens 
substantive  hanc  Deitatem. 

DISPUTATIO  DUODECIMA 

De  persona  assumente  et  unita  humanitati  per 
factam  incarnationem. 

Sect.  I.  — An  sola  persona  Filii  fuerit  incarnata , et 
humanitatem  assumpserit. 

Dico  1 : Ex  divinis  personis  sola  Filii  persona 
incarnata  est,  et  humanitatem  assumpsit.  De  fide, 
contra  Patri passianos  haereticos  dicentes  totam 
Trinitatem  incarnatam  fuisse  ; et  contra  Sabellia- 
nos  negantes  personarum  distinctionem.  Id  defini- 
tum est  in  quinta  synodo  ( collat.  8,  can.  4 , 10  ), 
atque  in  aliis  conciliis.  Specialiter  enim  in  Scri- 
ptura dicitur  Filius  Dei  incarnatus,  nunquam  autem 
Pater- aut  Spiritus  sanctus  ; dicitur  datus  a Patre 
in  mortem,  minor  Patre,  elc.  Et  certe  ob  varias 
congruentias  decuit  Filium  potius  incarnari  quam 

aliam  personam,  v.  gr.  ul  Filius  Dei  fieret  Filiu.i 
hominis,  filios  Dei  adoptivos  faceret  sibi  similes, 
Patris  injuriam  vindicaret,  medius  inter  Patrem  et 
Spiritum  sanctum  fieret  mediator  hominum  et  Pa- 
trem oraret,  etc.  Quamvis  autem  una  persona  di- 
vina non  possit  efficere  incarnationem  sine  alia, 
una  tamen  sola  potest  eam  terminare  per  relatio- 
nem, et  non  alia  ; uti  postea  dicetur.  Sicut  enim 
unaquaeque  relatio  divina  terminat  divinam  natu- 
ram terminatione  distincta  ab  aliis  relationibus, 
personamque  distinctam  ab  aliis  constituit,  ila 
etiam  quaelibet  persona  potest  per  se  terminare 
naturam  humanam  terminatione  distincta  affi  aliis, 
adeoque  et  sola  sine  aliis  terminare. 

Dico  2 : Per  incarnationem  prout  facta  est,  divina 
natura  fuit  vere  et  realiter  unita  naturae  humana; 
in  persona  Verbi,  uti  dicitur  : In  quo  habitat  pleni- 
tudo divinitatis  corporaliter  (Coi.  n,  9).  Natura 
enim  divina  essentialiter  includitur  in  personali 
proprietate  Filii  Dei ; ergo  non  potuit  haec  pro- 
prietas uniri  naturae  humanae,  quin  ipsa  etiam 
divinitas,  seu  natura  divina  maneret  illi  conjuncta. 
Quamvis  autem  Pater  et  Spiritus  sanctus  ratione 
divinitatis,  in  qua  non  distinguuntur  a Filio,  non 
fuerint  humanae  naturae  uniti,  sive  incarnati,  tamen, 
ob  istam  hypostaticam  Filii  unionem,  singulari  et 
alliori  modo  quam  in  omnibus  creaturis  insunt  in 
illa  Christi  humanitate  : primo,  quia  inter  personas 
divinas  est  necessaria  connexio  quoad  realem  prae- 
sentiam ob  naturae  unitatem  ; secundo,  qnig  singu- 
lari modo  in  Christi  humanitate  tota  Trinitas  ope- 
ratur, eamque  sanctificat  ac  efficit  templum  suum 
excellentiori  modo  quam  per  gratiam  habitualem. 

Sect.  II.  — An  Yerbum  terminaverit  Itanc  unionem 
ratione  proprietatis  absolutce,  vel  relativa;. 

Dico  1 : Formalis  ratio,  per  quam  Verbum  primo 
ac  per  se  terminat  humanitatem,  est  ejus  proprietas 
relativa.  D.  Thomas,  Alensis,  Bonaventura,  Richar- 
dus,  elc.,  contra  Durandum  dicentem  esse  subsi- 
stentiam absolutam  et  essentialem.  Si  enim  unio 
primo  ac  per  se  terminata  esset  ad  subsistentiam 
essentialem,  qui  primo  factus  est  homo,  esset  hic 
Deus  prout  abstrahit  a personis,  et  est  quid  com- 
mune illis  ; ergo  ex  vi  hujus  unionis  tam  Pater 
quam  Spiritus  sanctus  esset  homo.  Deinde  ha:c 
unio  facta  est  per  modum  compositionis  ex  natura 
humana,  et  personalitate  divina  ; ergo  quod  ex  parte 
Verbi  formaliter  terminavit  dependentiam  humanae 
naturae,  eique  conjunctum  est , fuit  personalitas 
Verbi,  per  quam  impedita  est  in  humanitate  pro- 
pria personalitas. 

Dico  2 : Haec  unio  primo  ac  per  se  in  nullo  ab- 
soluto, sed  tantum  in  relativo  facta  est  ;in  absoluto 
autem  facta  est  solum,  quatenus  includitur  in  rela- 
tivo: contra  Ockam  elGabrielem  negantes  rationem 
terminandi  esse  proprietatem  sive  absolutam  sive 
relativam,  sed  esse  totam  Verbi  entilatem  secun- 
dum se  totam,  quae  utramque  rationem  includit. 
Probatur,  quia  si  subsistentia  absoluta  secundum  se 

sit  propria  ratio  terminandi  unionem,  ergo  illa  erit 
communis  Patri  et  Spiritui ; et  juxta  hanc  Pater 
et  Spiritus  sanctus  erit  homo.  Deinde,  licet  absolu- 
tum et  relativum  in  Deorealiter  non  distinguantur, 
tamen  absolutum  est  ratio  creandi,  et  non  relati- 
vum ; contra,  relativum  constituit  personam,  non 
vero  absolutum  sic  in  hoc  mysterio  potuit  fieri 
unio  in  relativo,  et  non  aeque  primo  in  absoluto, 
sed  solum  prout  in  relativo  includitur. 

Objicies  1 : Quamvis  ratio  terminandi  unionem 
sit  in  Filio  essentia  ; ut  tamen  unio  non  sit  com- 
munis, requiritur  etiam  cum  illa  Verbi  proprietas 
relativa.  Respondeo  : Juxta  concilium  Toletanum, 
et  alia.  Verbi  proprietas  relativa,  non  est  conditio 
ad  unionem,  sed  est  id  quo  formaliter  facta  est 
unio,  adeoque  dicitur  facta  in  hypostasi  Verbi.  Sic 
enim  habet  concilium  Toletanum  vi  et  xi  : Solus 
Filius  assumpsit  humanitatem  in  eo  quod  proprium 
est  Filii,  non  quod  commune  Trinitati.  Deinde  quia 
generatio  divina  est  actus  nolionalis,  ideo  non  hic 
Deus  prout  abstractus  a personis  generat,  sed  so- 
lum ut  est  Pater  ; sic  etiam , non  hic  Deus  prout 
abstractus  a personis,  per  se  unitur  humanitati, 
sed  solum  ut  est  Filius. 

'Obj.  2 : Relatio  divina  ut  sic  non  dicit  perfectio- 
nem ; ergo  non  potest  esse  terminus  hujus  unionis, 
supplendo  vicem  personalitatis  creatse.  Respondeo : 
iSego  antecedens.  In  proprio  enim  conceptu  includit 
subsistentiam  relativam,  quae  per  se  dicit  infinitam 
perfectionem  etiam  relativam. 

Obj.  5 : Si  humanitas  Christi  terminetur  per 
relationem,  Christus  ut  homo  per  hanc  relationem 
referetur  ad  Patrem  ; et  sic  Christus  erit  analogice 
homo  respectu  aliorum  hominum.  Respondeo:  Nego 
illatum.  Christus  enim  ut  homo  sive  ejus  humani- 
tas non  refertur  ad  Patrem,  sed  ejus  persona  tan- 
tum ad  illum  refertur,  quia  Christus  prout  est 
quoddam  naturae  humanae  individuum,  est  quid 
absolutum,  non  relativum.  Hinc  in  ratione  suae 
humanitatis  est  homo  univoce  cum  aliis  hominibus: 
tantum  inter  ejus  personam,  quae  est  relativa,  infi- 
nita, increata,  et  inter  personas  aliorum  hominum, 
quae  sunt  absoluta?,  finitae,  creatae,  reperitur  analogia. 

DISPUTATIO  DECIMA  TERTIA. 

De  termino  assumptionis  ex  parte  personae  assu- 
mentis, in  quavis  possibili  incarnatione. 

Sect.  I.  — -An  hic  Deus,  prout  abstrahit  a personis 
divinis,  possit  creatam  naturam  assumere. 

Nota  : Quaeritur  an  hic  Deus,  prout  nunc  est 
quiddam  commune  tribus  personis,  possit  naturam 
creatam  terminare  per  proprietatem  absolutam  seu 
subsistentiam  absolutam  et  essentialem , ita  ut 
primo  et  per  se  fiat  unio  ad  hunc  Deum,  non  ad 
proprietates  relativas,  nisi  tantum  ratione  absolutae 
subsistentiae. 

Dico  1 : Natura  divina  abstracta  a relationibus , 
si  praecise  spectetur  ut  natura  nullam  propriam  et 
singularem  habens  subsistentiam,  non  potest  ut  sic 
assumere  naturam  creatam,  quia  nihil  potest  ex 

hoc  resultare,  nisi  natura  ; cum  nec  persona  nec 
aliquid  subsistens  inde  sequatur,  nec  natura  divina 
ut  sic,  possit  quidpiam  naturae  creatae  communi- 
care. Sed 

Dico  2 : Natura  divina  prout  abstracta  a tribus 
personis  et  prout  hic  Deus  propria  et  singulari 
subsistentia  absoluta  et  essentiali  subsistens,  potest 
immediate  assumere  naturam  creatam,  tet  minando 
illam  praecise  per  dictam  subsistentiam  essentialem 
( Scotus,  Durandus,  Gabriel,  etc. ) ; quia  ista  sub- 
sistentia absoluta  potest  esse  sufficiens  assumptio- 
nis terminus,  non  minus  quam  relativa.  Non  repu- 
gnat enim  tres  personas  communicare  naturae  as- 
sumptae suam  subsistentiam  absolutam,  non  com- 
municando relativas  ut  sic  : sicuti  non  repugnat 
Patrem  communicare  Filio  suum  esse  absolutum, 
non  communicando  proprium  relativum.  Ista  qui- 
dem subsistentia  absoluta  est  communicabilis  tribus 
personis  ; sed  sicut  non  repugnat  hunc  Deum  ex- 
sistere per  subsistentiam  communicabilem  Iribus 
personis  incommunicabililer  subsistentibus,  itanec 
repugnat  hunc  hominem  per  eamdem  subsistere, 
ita  ut  quaelibet  persona  divina  fieret  subsistens  per 
illam  subsistentiam  in  duplici  natura  ; haecque 
divina  increata  subsistentia  terminans  humanitatem 
impediret  seu  excluderet  propriam  illius  creatam 
subsistentiam. 

Sect.  II,  III.  — - An  plures  persona;  divince  possint 

simul  assumere  eamdem  naturam  terminando  il- 
lam immediate  per  subsistentias  relativas;  et  con- 
tra, an  una  persona  possit  assumere  plures  naturas. 

Dico  1 : Plures  personae  divinae  possunt  assumere 
eamdem  naturam  et  illam  terminare  proxime  et 
immediate  propriis  subsistentiis  relativis.  (D.  Thomas, 
Alensis,  Gabriel,  etc.,  contra  Scotum,  Richar- 
dum,  ctc.)  Probatur,  quia  tres  personalitates  divi- 
nae possunt  terminare  eamdem  naturam  divinam ; 
ergo  et  humanam  quae  per  obedientialem  potentiam 
potest  esse  terminata  a quavis  personalitate  divina 
infinitae  virtutis,  et  per  diversas  uniones  dependeret 
a singulis  personalitatibus  tanquam  a terminis 
acquisitis,  non  tanquam  a causis  sibi  communican- 
tibus propriam  entilatem.  In  eo  autem  casu  tres 
personae  divinae  non  essent  tres  homines,  sed  tan- 
tum unus  homo  : ita  D.  Thomas,  Ronaventura,  etc.; 
quia  esset  tantum  una  natura  humana,  ergo  unus  ho- 
mo tantum ; homo  enim  formaliter  significat  naturam 
humanam  prout  est  in  habente  illam. 

Dico  2 : Una  persona  divina  potest  assumere  plu- 
res naturas  ; nulla  enim  est  repugnantia  tam  ex 
parte  assumentis  personae,  quam  ex  parte  naturarum 
assumptarum.  Pater  quidem  seternus  non  potest 
generare  nisi  unam  personam,  quia  ejus  potentia 
est  veluli  expleta  actu  adaequato,  cui  respondet  etiam 
adaequatus  terminus;  non  sic  vero  in  persona  divina 
assumente  naturam  creatam.  An  vero  tunc  persona 
subsistens  in  pluribus  humanitatibus  dicenda  foret 
unus  vel  plures  hqmines,  probabilius  juxta  D.  Tho- 
mam,  qui  antea  senserat  dicendam  esse  plures  ho- 

mines  ob  pluralitatem  naturarum,  postea  se  retra- 
ctantem, videtur  dicenda  unus  tantum  homo  (Ga- 
briel,  Cajetanus,  etc  ) : quia  esset  tantum  unum 
suppositum,  ergo  unus  homo  tantum.  Suppositum 
enim  seu  persona  non  multiplicatur,  licet  habeat 
plures  formas,  vel  naturas;  v.  gr.  Christi  persona 
non  est  duo  homines  oh  duas  naturas,  divinam  et 
humanam  ; Petri  persona  non  est  duo  aut  tres  pa- 
tres ob'duas  aut  tres  paternitates. 

Sect.  IV.  — An  persona  creala  possit  hypostatice 
uniri  alteri  natura;  creata e. 

Nota  : Videntur  in  diversa  suppositione  quidam 
id  affirmare,  alii  negare ; nam  Cajetanus,  Duran- 
dus, Henriquez,  etc.,  negant  fieri  posse  ut  persona 
creata  hypostatice  sustentet  alienam  naturam,  seu 
terminet;  Ockam  autem,  Major,  Almainus,  etc.,  as- 
serunt posse  fieri.  Sed 

Dico  : Supposito  quod  personalitas  sit  tantum  na- 
turae modus,  realiter  ab  ea  indistinctus,  fieri  non 
potest  ut  illa  aliam  naturam  hypostatice  terminet; 
niQdus  enim  realiter  indistinctus  a re,  non  potest 
modificare  seu  afficere  nisi  ipsam  rem,  cujus  est 
modus,  non  vero  aliam  distinctam  ; v.  gr.  sessio 
quae  est  in  me,  non  potest  alium  afficere  : non  po- 
test enim  alius  sedere  per  sessionem  quae  est  in  me, 
nec  virga  esse  recta  per  rectitudinem  alterius;  ergo 
nec  natura  creata  terminari  per  personalitatem  al- 
terius, quae  est  ipsi  modus  identificatus,  eam  tan- 
tum afficiens  cum  implicatione  alteram  afficiendi. 
Unde  angeli  apparentes  in  corpore  humano,  non 
fuerunt  hypostatice  illi  uniti.  Si  autem  supponatur 
personalitatem  creatam  esse  entitatem  realiter  a na- 
tura distinctam  tanquam  rem  a re,  tunc  facile  per 
potentiam  obedientialem  posset  affigi  et  conjungi 
diversis  naturis,  etiamsi  illae  loco  distantes  forent; 
si  nempe  eadem  entitas  in  diversis  locis  tota  in  toto 
et  tota  in  qualibet  parte  constituatur. 

DISPUTATIO  DECIMA  QUARTA. 

Quid  potuerit  a Deo  assumi  per  quaincunque 
possibilem  unionem  hypostaticam. 

Sect.  I.  — An  natura  exsistens  in  propria  persona 
potuerit  assumi. 

Dico  1 : Certum  est  personam  creatam  mrmaliler 
quatenus  personam,  non  posse  assumi,  est  enim 
clara  contradictionis  implicatio ; quia  vel  persona  in 
suo  conceptu  formaliter  includit  negationem  exsi- 
stendi in  alio  tanquam  supposito  seu  persona,  vel 
modum  exsistendi  per  se  incommunicabili  ter,  ex 
quo  exsistendi  modo  immediate  oritur  ista  negatio. 
Certum  est  etiam  naturam  praeexsistentem  in  sua 
propria  persona,  posse  assumi,  si  per  assumptionem 
et  unionem  cum  alia  persona,  privetur  propria  per- 
sonalitate; quia  si  Deus  assumendo  naturam  huma- 
nam, potuit  impedire  propriam  illius  personalita- 
tem, ergo  et  expellere  si  praeexstitisset.  Insuper  cer- 
tum est  naturaliter  sequi  ex  naturae  humanae  as- 
sumptione, ut  ipsa  privetur  propria  personalitate. 
Tantum  ergo  dubitatur  an  natura  terminata  pro- 
pria personalitate,  assumi  possit  conservando  suam 

propriam  personalitatem,  ita  ut  sola  natura  assu- 
matur, non  autem  personalitas,  quse  tamen  perma- 
neat concomitanter  terminando  ut  prius  eamdem 
naturam.  Quare 

Dico  2 : Juxta  communem  theologorum  senten- 
tiam videtur  impossibile  naturam  in  propria  perso- 
nalitate exsistentem  posse  assumi;  quia  omissis  alio- 
rum, nempe  Cajelani,  Durandi,  Capreoli,  etc.,  variis 
rationibus,  propria  et  creata  subsistentia  seu  per- 
sonalitas est  solum  quidam  modus  exsistendi  per 
se.  Hic  autem  modus  exsistendi  per  se  habet  forma- 
lem et  immediatam  repugnantiam  cum  alio  exsi- 
stendi modo  quem  habet  natura  assumpta  in  alieno 
supposito ; quia  esse  per  se  et  in  alio,  sunt  modi 
inter  se  ita  repugnantes,  ut  unus  immediate  inclu- 
dat negationem  alterius;  sicut  fieri  non  potest  ut 
eadem  virga  sit  simul  recta  et  curva,  quia  rectitudo 
et  curvitas  sunt  modi  positivi,  qui  immediate  inclu- 
dunt alterius  negationem.  Ideo  in  Christi  humanitate 
est  tantum  unica  persona  increala,  ipsaque  sola  in 
humanitate  Christi : quia  ille  unionis  humanitatis 
cum  Verbo  modus  repugnat  cum  persona  creata, 
illamque  formaliter  excludit.  Atque  hinc  palet  cur 
eadem  natura  possit  simul  esse  in  duabus  personis 
extrinsecis  aut  alienis,  non  vero  in  propria  et  in 
aliena  : quia  modus  exsistendi  per  se  sive  in  propria 
persona,  includit  negationem  exsistendi  in  alio ; 
duo  autem  modi  exsistendi  in  aliena  natura  non 
se  invicem  excludunt  : ideoque  tres  personalitates 
divinae  possunt  exsistere  in  eadem  natura  divina, 
quia  non  dicunt  unionem  cum  extrinseca  seu  aliena 
persona,  sed  tantum  unionem,  seu  identitatem  eum 
eadem  natura. 

Sect.  II.  — An  alia  natura  substantialis,  quam 
humana,  possit  assumi  a persona  divina. 

Dico  1 : Deus  potuit  assumere  sibique  hypostatice 
unire  naturam  angelicam  , uti  supponit  sanctus 
Paulus  dicens  : Nusquam  angelos  apprehendit,  sea 
semen  Abrahce  apprehendit  ( Hebr . n,  16).  Ita  D. 
Thomas,  Cajetanus,  Ferrarius,  etc.,  communiter 
contra  Albertum.  Anima  enim  Christi  separata 
mansit  unita  A:erbo  hypostatice ; ergo  etiam  natura 
angeli  potest  uniri,  manendo  privata  propria  sua 
personalitate,  quse  supponitur  distincta  a natura 
angeli. 

Dico  2 : Simpliciter  loquendo,  non  implicat  na- 
turam irrationalem  vel  insensibilem  uniri  Deo 
hypostatice  (D.  Thomas,  Scotus,  Durandus,  etc., 
contra  Henriquez,  Carthusianum),  etc.  Probatur : 
Verbum  immediate  fuit  unitum  corpori  humano  ac 
materiae  secundum  se,  etiamsi  in  ordine  ad  animam, 
et  illi  mansit  unitum  hypostatice  in  triduo  mortis, 
dum  anima  ab  eo  erat  separata;  item  sanguis  et  alii 
humores  fuerunt  uniti  A'erbo  hypostatice,  cum  ta- 
men juxta  probabiliorem  sententiam  non  informen- 
tur anima ; ergo  eodem  modo  poterat  assumi  qutc- 
l.bel  alia  substantialis  natura  inanimata.  Et  ratio 
est  quia  unio  hypostatica  proxime  ac  per  se  ter- 
minatur ad  subsistentiam.  Sed  quaelibet  natura  sub- 

etantialis  est  capax  subsistentiae  ; ergo  est  capax 
hujus  unionis. 

Objicies  1 : Natura  irrationalis  non  est  apta  ad 
constituendam  personam;  ergo  non  potest  subsiste- 
re in  divina  persona.  Respondeo  : Nego  consequens; 
quia  licet  non  esset  apta  ad  constituendam  perso- 
nam, esset  tamen  apta  ad  constituendum  supposi- 
tum : suppositum  enim  abstrahit  a natura  rationali 
et  irrationali  ; ut  ergo  natura  aliqua  sit  capax  unio- 
nis hypostaticae,  sufficit  ut  sit  capax  subsistentiae  : 
tunc  Verbum  in  ipso  casu  uniretur  tali  naturae,  per 
suam  personalitatem,  sicut  uniebatur  Christi  cada- 
veri in  triduo  mortis  ; sed  compositum  ex  illa  unione 
resultans,  licet  esset  suppositum  talis  naturae,  ut  sic 
tamen  non  denominaretur,  quia  illa  natura  non  esset 
rationalis,  quamvis  istud  idem  suppositum,  ut  sub- 
sistens in  natura  divina  foret  persona. 

Obj.  2 : Natura  irrationalis  non  est  capax  alicujus 
operationis  divinae  ; ergo  nec  divini  esse  quod  per 
hanc  unionem  communicatur;  cum  enim  esse  sit 
propter  operari,  juxta  Aristotelem,  id  quod  est  in- 
capax operationis  divinae,  est  etiam  incapax  divini 
esse  seu  subsistentiae  talis  naturae.  Respondeo  : 
Nego  consequens.  Per  unionem  hypostaticam  proxi- 
me et  intrinsece  communicatur  solum  esse  subsi- 
stentiae ad  subsistendum,  vi  cujus  unionis  debetur 
quidem  perfectus  operandi  modus,  sed  juxta  naturae 
assumptae  capacitatem,  v.  gr.  visio  beata  et  gratia, 
si  natura  sit  harum  capax ; et  quia  hae  perfectiones 
sunt  extrinsecae  et  accidentales  isti  unioni,  ideo  si 
natura  non  sit  earum  capax,  non  debentur.  Dum 
autem  dicitur  dari  esse  propter  operari,  intelligen- 
dum  est  de  esse  naturae  seu  essentiali,  cujus  pro- 
prium est  operari,  non  de  esse  subsistentiae,  cujus 
proprium  est  subsistere ; et  tantum  remote  et  ex- 
trinsece  potest  ordinari  ad  operandum  juxta  na- 
turae capacitatem.  Unde  licet  haec  natura  non  foret 
capax  sanctificationis,  seu  gratiae  habitualis  et  actio- 
nis liberae  ac  meritoriae,  esset  tamen  capax  deifi- 
calionis,  id  est  vi  unionis  esset  deificata  et  honore 
digna. 

Obj.  3 : Videtur  indecens  ac  repugnans  divinae 
personae  uniri  naturis  inferioribus  et  imperfectis. 
Respondeo  : Nego  assumptum.  Si  enim  Deus  id  fa- 
ceret, contra  nullam  virtutem  ageret,  nec  illi  de- 
esset  modus  ac  ratio  ob  quam  decenter  et  sapienter 
id  faceret. 

Obj.  4 : Forma  naturae  irrationalis  non  est  forma 
subsistens,  cum  in  suo  esse  pendeat  a materia  tan- 
quam  a sustentante;  ergo  illa  non  est  capax  hujus 
unionis  quae  tantum  est  ad  subsistendum,  adeoque 
unio  potest  solum  fieri  in  materia  ratione  cujus 
iste  res  materiales  subsistunt.  Respondeo  : Nego 
consequens.  Probabilius  namque  est  naturam  irra- 
tionalem ita  eSse  a Verbo  assumptibilem,  ut  per 
unionem  Verbum  immediate  uniatur,  et  toti  naturae 
constanti  ex  materia  et  forma,  et  ipsi  materiae  et 
formae  quasi  partialiter  utramque  proxime  afficiendo, 


quamvis  formae  non  uniatur  secundum  se,  sed  solum 
ut  componit  totam  naturam. 

Sect.  III,  IV.  — An  partes  substantiales  et  acciden- 
tales possint  hypostatice  uniri  divinae  personae. 

Dico  1 : Materia  prima  per  se  assumptibilis  est 
sine  forma,  adeoque  sine  natura  integra  et  completa  : 
vel  exsistendo  in  rerum  natura  sine  forma,  cum 
sit  actus  entitativus  qui  posset  sine  forma  a Deo 
conservari ; vel  exsistendo  in  toto  composito  et 
actualiter  informato  per  formam,  ita  ut  licet  mate- 
ria sit  actualiter  pars  alicujus  naturae,  Deus  tamen 
soli  materiae  et  non  immediate  ipsi  formae  nec  toti' 
naturae  uniatur. 

Dico  2 : Forma  substantialis  separata  a materia, 
potest  hypostatice  uniri  Verbo,  uti  anima  Christi 
remansit  unita  in  triduo  separationis  a corpore, 
sicque  posset  uniri  Verbo  forma  materialis,  si  Deus 
eam  conservaret  extra  materiam ; unita  autem  ma- 
teri* et  actu  informans,  cum  non  sit  per  se  subsi- 
stens, sed  sustentetur  a materia,  non  videtur  po#se 
per  se  assumi  ad  subsistendum,  sed  tantum  ratione 
totius  naturae.  Aliud  est  de  anima  rationali,  quae 
cum  sit  forma  subsistens,  etiam  in  actuali  corporis 
informatione,  potest  hypostatice  uniri  Verbo,  etiamsi 
sit  suo  corpori  unita. 

Dico  3 : Pars  integralis,  v.  gr.  cor,  caput,  elc., 
actualiter  unita,  potest  assumi  sine  aliis  partibus ; 
si  autem  sit  divisa,  jam  non  est  pars,  sed  aliqua 
natura  completa ; unde  non  est  dubium  quin  etiam 
possit  assumi. 

Dico  4 : Forma  accidentalis  sive  separata  a sub- 
jecto sive  illi  inhaerens,  probabilius  non  videtur 
posse  immediate  per  se  uniri  Verbo  hypostatice  : 
ita  Paludanus  et  Bassolius,  contra  Majorem,  Ga- 
brielem,  etc.,  quia  accidens  seu  enlitas  accidentalis 
non  est  capax  modi  substantialis.  Unio  autem 
hypostatica  est  intrinsece  et  essentialiter  modus 
subsistendi  substantialis ; ergo  accidens  seu  forma 
accidentalis  non  est  capax  talis  subsistentiae. 

DISPUTATIO  DECIMA  QUINTA. 

Quid  Verbum  assumpserit  per  incarnationem  prout 
facta  est. 

Sect.  I,  II,  III,  IV.  — An  Verbum  assumpserit  veram 
hominis  naturam , veram  animam  rationalem,  ve- 
rum corpus  humanum,  animam  et  corpus  inter  se 
unita. 

Dico  1 : Verbum  divinum  veram  et  essentialiter 
perfectam  naturam  humanam  assumpsit;  in  Christo 
enim  sunt  duae  naturae  : vera  scilicet  divinitas  et 
vera  humanitas,  ex  quibus  et  in  quibus  subsistit, 
adeoque  est  verus  Deus  et  verus  homo.  De  fide, 
llaec  autem  humanitas  a Verbo  assumpta,  est  unica, 
individua  et  singularis.  De  fide  enim  certum  est 
Christum  esse  quemdam,  singularem  hominem  nu- 
merice  ab  aliis  distinctum,  ratione  et  personae  et 
naturae  humanae. 

Dico  2 : Christus  assumpsit  veram  animam  ratio- 
nalem ejusdem  speciei  cum  animabus  aliorum  horni- 

num.  De  fide  contra  Atianos  negantes  in  Christo 
fuisse  verant  animatu,  et  asserentes  Verbum  illi 
fuisse  loco  animae;  et  contra  Apollinarem  dicentem 
in  Christo  fuisse  quidem  animam  sentientem,  sed 
non  mentem,  seu  non  animant  rationalem,  vel  po- 
tentiam intellectivam.  Probatur,  quia  sine  vera  ani- 
ma rationali,  non  potest  esse  vera  humanitas,  nec 
verus  homo ; nec  potest  Deus  fieri  forma  corporis. 
Haec  veritas  definita  est  in  variis  conciliis,  Ephesi- 
no,  Chalcedonensi  , Romano,  etc.  Et  patet  ex  Scri- 
ptura: Tristis  est  anima  mea  (Mattii,  xxvi,  58).  ISon 
mea  voluntas,  sed  tua  fiat  ( Luc . xxn,  42).  Ego  pono 
animam  meam,  ut  iterum  sumam  eam  ( Joan . x,  17). 
Deinde  in  homine  anima  sensitiva  non  est  distincta 
a rationali,  ergo  nec  in  Christo,  qui  est  verus  homo. 

Dico  5 : Verbum  divinum  assumpsit  verum  cor- 
pus. De  fide  contra  Marcionilas  et  Manichaeos  di- 
centes solum  corpus  phantasticum  et  apparens  as- 
sumpsisse. Si  enim  non  habuisset  verum  corpus, 
non  fuisset  vere  incarnatus,  nec  vere  mortuus,  nec 
vere  resurrexisset.  Item  assumpsit  corpus  huma- 
num ejusdem  materiae  et  rationis  cum  nostro.  De 
fide  contra  Apellem  dicentem  corpus  Christi  forma- 
tum fuisse  ex  elementis;  et  contra  Valentinum  di- 
centem fuisse  corpus  coeleste;  et  contra  alios  dicen- 
tes corpus  fuisse  divinitati  consubstantiale,  vel  certe 
ex  ea  formatum.  Probatur,  quia  Christus  est  verus 
homo,  conceptus  ex  muliere  : Verbum  caro  factum 
est  (Joan.  i,  14).  Semen  Abralue  apprehendit  (Hebr. 
ii,  16).  Qui  factus  est  ex  semine  David  secundum  car- 
nem (Rom.  i,  5).  Pueri  communicaverunt  carni  et 
sanguini,  et  Filius  Dei  participavit  eisdem  (Hebr.  n, 
14).  Ergo  corpus  Christi  quod  immediate  Verbi 
subsistentiae  unitur,  est  ejusdem  speciei  cum  no- 
stris; nocque  definitum  est  in  variis  conciliis.  Unde 
dum  dicitur  in  similitudinem  hominum  factus  (Phi- 
lip. ii,  7),  id  est,  hominum  peccatorum,  non  prae- 
cise hominum  ; deinde  vox.  similitudinem  non  ex- 
cludit veritatem.  Sic  etiam  : Et  si  cognovimus  Chri- 
stum secundum  carnem  (nempe  passibilem),  jam  non 
novimus  (nempe  passibilem)  post  ipsius  resurrectio- 
nem (II  Cor.  v,  16).  Similiter  dicitur  Christus  homo 
coelestis  (11  Cor.  xv,  47)  ob  vitain  coelestem,  ob  im- 
peccabilitatem,  ob  gloriam  quam  habuit  a principio, 
ob  divinum  suppositum,  ob  ineffabilem  conceptionis 
modum. 

Dico  4 : Christus  assumpsit  corpus  et  animam  in- 
ter se  unita  ad  componendam  humanitatem.  De  fide, 
ut  habetur  ex  conciliis  Ephesino,  Chalcedonensi, 
etc.  : quia  unio  animae  et  corporis  est  de  essentia 
humanitatis  et  hominis;  Verbum  autem  et  veram 
humanitatem  assumpsit,  et  vere  factus  est  homo. 
Deinde  nisi  corpus  et  anima  fuissent  unita,  non  po- 
tuissent per  mortem  separari,  adeoque  nec  Christus 
vere  mortuus  fuisset,  nec, a principio  ex  matre  ge- 
nitus. Ilinc  potest  dici  Christus  compositus  ex  tri- 
bus naturis,  divinitate,  anima  et  corpore;  ordinario 
tamen  n odo  dicitur  compositus  ex  duabus  naturis, 
scilicet  divinitate  et  humanitate. 

Skct.  V,  VI,  VII,  VIII.  — An  Christus  assumpserit 
omnes  humani  corporis  partes  integrales;  an  as- 
sumpserit immediate  et  secundum  hypostasim  san- 
guinem, aliosque  humores  ac  paries  ad  subsisten- 
dum in  sua  persona. 

Nola  : Assumi  secundum  hypostasim  dicitur, 
quando  Verbum  per  se  immediate  terminat  natune 
assumptae  exsistentiam;  assumi  autem  in  hypostasi 
dicitur,  quando  Verbum  mediante  tantum  natura, 
quae  cum  illo  immediatam  habet  unionem,  aliam 
attingit,  quia  inest  in  natura  ista  immediate  as- 
sumpta. 

Dico  1 : Verbum  divinum  immediate  et  secundum 
hypostasim  assumpsit  corpus  humanum  integrum, 
omnesque  ejus  paries,  saltem  eas  quae  anima  ratio- 
nali informantur,  totam  enim  immediate  assumpsit 
humanitatem,  quae  substantialiter  et  quasi  essentia- 
liter ex  his  partibus  anima  rationali  informatis,  com- 
ponitur- 

Dico  2 : Sanguinent  Christi  immediate  fuisse  uni- 
tum Verbo  Dei,  nunc  ita  certum  est,  ut  videatur  con- 
trarium non  posse  sine  errore  sustineri.  (D.  Thomas, 
Scotus,  Albanus,  etc.)  Sanguis  Jesu  Christi  Filii  ejus 
emundat  nos  ab  omni  peccato  (I  Joan.  i,  7).  Hic  est 
calix  novum  testamentum  in  sanguine  meo,  qui  pro 
vobis  effundetur  (Luc.  xxn,  20).  Hinc  concilia  dicunt 
eum  assumpsisse  carnem  et  sanguinem.  In  concilio 
Chalcedonensi  (act.  2)  approbatur  haec  explicatio  : 
Verbum  caro  factum  est  (Joan.  i,  14),  id  est,  carnem 
et  sanguinem  sumpsit;  et  in  sexta  synodo  (act.  8) 
dicitur  : Factus  est  in  assumptione  carnis  et  sangui- 
nis; mansit  tamen  quod  erat.  Idemque  Patres  sen- 
tiunt. Adeoque  rejicienda  est  quorumdam  theologo- 
rum, nempe  Durandi,  Gabrielis,  etc.,  sententia  ne- 
gans sanguinem  Christi  fuisse  immediate  unitum 
hypostatice  Verbo.  Deinde  frustra  quidem  et  sine 
vero  fundamento  distinguunt  duplicem  sanguinem, 
nimirum  nutrimeiitalem  et  inservientem  nutritioni, 
qui  non  informatur  anima,  nec  adhuc  est  plene  de- 
coctus; et  alium  perfectum  pleneque  decoctum,  qui 
anima  informatur  ad  humani  corporis  integritatem 
pertinens  : quia  in  sanguine  nulla  est  varietas  sub- 
stantialis, sed  tantum  accidentalis,  in  eo  quod  ma- 
gis vel  minus  sit  purus.  Unde  totus  sanguis  qui  fuit 
in  Christi  corpore,  quique  ab  illo  pro  nobis  effusus 
est,  immediate  fuit  unitus  Verbo  hypostatice.  Scri- 
ptura enim,  concilia  et  Patres  indefinite  de  sangui- 
ne loquuntur;  ergo  de  toto  loquuntur,  lotusque  san- 
guis a Christo  effusus,  est  ejusdem  infiniti  valoris. 
Unde 

Dico  5 : Verbum  assumpsit  sanguinem  non  solum 
ob  extrinsecam  rationem,  ut  esset  condignum  no 
strae  redemptionis  pretium,  sicut  potuisset  assumere 
aliud,  si  voluisset  (v.  gr.  lacryinas),  sed  etiam  ob  in- 
trinsecam rationem  spectantem  ad  integram  totius 
humanitatis  assumptionem  : sive  enim  sanguis  sil 
anima  informatus,  sive  non,  quod  parum  referi; 
vere  saltem  ac  proprie  perlinet  ad  veritatem  et  in- 
tegritatem natune  humanae,  uti  docet  D.  Thomas, 
(quoest.  54,  art.  1).  Verbum  igitur  factum  est  homo 

quoad  naturam  ejusdem  perfectionis,  veritatis  et  in- 
tegritatis qua  nos  sumus;  ideo  ex  vi  hujus  integra 
assumptionis  natura  humanae,  assumpsit  sanguinem. 

Objicies  1 : Juxta  D.  Thomam  et  priscos  Patres, 
Verbum  non  assumpsit  corpus  nisi  mediante  anima  ; 
ergo  non  fuit  immediate  unitum  sanguini.  Respon- 
deo : Distinguo  antecedens.  Assumpsit  corpus  me- 
diante anima,  id  est  ratione  animae  seu  propter  ani- 
mam, ut  infra  dicetur,  concedo  antecedens ; me- 
diante anima,  id  est  tanquam  medio  seu  vinculo 
uniente  corpus  ad  Verbum,  nego  antecedens.  Et  ita 
dic  de  sanguine  qui  est  propter  animam  et  siue  quo 
anima  non  potest  in  corpore  conservari. 

Obj.  2 : Verbum  assumpsit  tantum  unam  natu- 
ram ; sanguinis  autem  natura  distinguitur  a natura 
animata.  Respondeo  assumpsisse  unam  tantum  na- 
turam completam,  ad  quam  sanguis  tanquam  pars 
ordinatur. 

Obj.  3 : In  aliis  hominibus  subsistentia  humani- 
tatis tantum  terminat  eas  partes  corporis  quae  in- 
formantur anima  rationali;  ergo  sic  etiam  subsisten- 
tia Verbi  in  corpore  Christi.  Respondeo  : Nego  an- 
tecedens. Ut  subsistentia  creata,  ex  multis  partibus 
composita,  terminat  omnes  corporis  partes,  ita  sim- 
plex Verbi  subsistentia  supplet  omnes  istius  sub- 
sistenti* creatae  partes,  adeoque  sanguinis  subsi- 
stentiam tanquam  illius  pariem. 

Obj.  4 : Paries  quse  non  informantur  anima,  non 
sunt  de  integritate  humanitatis;  ergo  nec  sunt  im- 
mediate a Verbo  assumptae.  Respondeo  : Nego  ante- 
cedens. Sive  enim  sanguis  sit  anima  informatus, 
sive  non,  pertinet  ad  corporis  integritatem. 

Obj.  5 : In  Christi  resurrectione  sanguis  non  fuit 
corpori  reunitus;  dicitur  enim  adhuc  manere  a Ver- 
bo separatus.  Respondeo  : Nego  assumptum.  Et 
nunc  est  adhuc  illi  unitus  in  gloria  ; sed  quia  san- 
guis quem  Christus  habuit  toto  vitae  tempore,  po- 
tuit excedere  quantitatem  necessariam  ad  consecra- 
tionem et  veritatem  corporis  humani,  ideo  fieri  po- 
tuil  utnon  omnem  sanguinem  quem  in  vita  habuit  et 
effudit,  iterum  assumpserit  in  resurrectione,  ut  di- 
cetur postea  in  tract.  De  resurrectione. 

Dico  4 : Probabilius  etiam  videtur  Verbum  imme- 
diate secundum  hypostasim  assumpsisse  tres  alios 
humores;  uti  sentiunt  Cajetanus,  Sylvester,  Sotus, 
elc.  Imo  et  ungues,  dentes,  capillos,  quia  ista  omnia 
sunt  de  integritate  corporis  humani,  et  necessaria 
ad  nonnullas  actiones  humanas,  etiamsi  de  capillis 
sit  res  magis  dubia.  Quse  quidem  per  se  semel  as- 
sumpta sunt,  nunquam  dimissa  sunt,  nimirum  ani- 
ma et  corpus;  sed  partes  materiales  quse  in  conti- 
nua corporis  nutritione  resolvuntur,  potuerunt  di- 
mitti, maxime  quoad  illam  materiam  quae  in  re- 
surgentis Christi  corpore  non  erat  futura  necessaria. 

Dico  5 : Verbum  non  assumpsit  immediate  se- 
cundum hypostasim  accidentia  seu  formas  acciden- 
tales; sed  tantum  eas  assumpsit  in  hypostasi  me- 
diante natura  humana.  Accidens  enim,  praesertim 
actu  inhaerens,  non  est  immediate  assumptibile,  ut 


supra  dictum  est;  sed  mediante  natura  humana  as- 
sumpsit illas  formas  accidentales  quse  ad  naturalem 
ejus  statum,  conservationem,  perfectionem  perti- 
nent, factus  per  omnia  nobis  similis  sine  labe  pec- 
cati. 

DISPUTATIO  DECIMA  SEXTA. 

De  ordine  assumptionis  secundum  realem  temporis 
successionem. 

Sect.  I,  II,  III.  — An  caro  aut  anima  Christi  prius 

tempore  exstiterit  quam  hypostatice  Verbo  unire- 
tur. 

Dico  I ; Humanitas  Christi  non  prius  tempore 
exstitit  in  rerum  natura  quam  fuit  unita  Verbo ; 
adeoque  hic  homo  Christus  nunquam  fuit  purus 
homo,  sed  a principio  suse  conceptionis  fuit  homo 
Deus.  De  fide  : Quod  ex  te  nascetur  sanctum,  voca- 
bitur Filius  Dei  ( Luc . i,  35).  In  concilio  Ephesino  i, 
(ean,  13)  dicitur  : In  ipsa  conceptione  hominis,  Deus 
carni  unitus  est.  Item  in  sexta  synodo  (act.  2)  dici- 
tur : Incarnatur  Verbum  Deus,  non  preefaclce  carni 
copulans,  nec  animce  praeexsistenti  conjunctus,  sed 
tunc  his  ad  subsistendum  venientibus , quando  eis 
ipsum  Verbum  et  Detis  naturaliter  copulatus  est.  Idem 
alia  concilia  et  Patres,  Leo,  Ignatius,  Augustinus, 
etc.,  asserunt.  Et  ratio  est  quia  si  haec  unio  non 
foret  facta  in  eodem  momento  quo  facta  est  huma- 
nitas in  Virginis  utero,  B.  Virgo  non  concepisset 
Deum,  sed  purum  hominem,  contra  illud  ad  Galat. 
iv,  4 : 3Iisit  Deus  Filium  suum,  factum  ex  muliere. 
Unde 

Dico  2 : Unio  animae  et  corporis  in  Christo  non 
fuit  prius  tempore  facta  quam  unio  totius  humani- 
tatis cum  Verbo.  Quia  humanitas  est  totum  quod 
ex  animae  et  corporis  unione  resultat,  adeoque  inci- 
pit esse  eodem  momento  quo  istorum  unio  fit. 

Dico  3 : Anima  Christi  non  fuit  prius  tempore 
creata,  seu  exsistens,  quam  corpori  unita,  contra 
errorem  Origenis,  qui  docuit  animam  Christi  (sicut 
etiam  de  aliorum  animabus  dixit)  a principio  mun- 
di fuisse  creatam,  eamque  ob  meritum,  quod  ante 
corpus  habuit , accepisse  unionem  cum  Verbo , 
priusque  Verbo  unitam  quam  corpori,  prout  colligi- 
tur e.t  Patribus,  Probatur,  ex  quinta  synodo,  ubi 
id  expresse  definitur,  non  tantum  de  quavis  humana, 
sed  specialiter  de  anima  Christi.  Idemque  in  sexta 
synodo  (act.  11)  docetur.  Ratio  est  quia,  cum  anima 
sit  forma  corporis,  ex  se  postulat  ut  in  ipso  cor- 
pore, et  in  ejus  informatione  incipiat  esse.  Unde 
anima  Christi  non  prius  tempore  fuit  unita  corpori 
quam  Verbo;  adeoque  nec  prius  tempore  exstitit, 
quam  fuit  unita  Verbo. 

Dico  4 : Caro  seu  humanum  corpus  Christi  non 
fuit  prius  tempore  conceptum  quam  Verbo  unitum, 
nec  prius  Verbo  unitum  quam  animae.  Loquor  de 
corpore  humano  formaliter  sumpto,  habente  ulti- 
mam dispositionem  ad  animae  unionem ; materia 
enim  ex  qua  fuit  formatum  corpus  Christi,  sine 

dubio  prius  exstitit  in  rerum  natura,  unita  hypostasi 
B.  Virginis  sub  forma  ipsius  sanguinis,  quam  fuit 
unita  Verbo,  vel  animae  Christi.  Probatur,  quia  ul- 
tima corporis  organici  dispositio  non  antecedit  tem- 
pore introductionem  formae  seu  animae,  id  est  cor- 
poris formatio  ultimo  disposita,  sive  ejus  conceptio. 
Unde  Verbum  assumendo  corpus,  simul  tempore 
assumpsit  omnes  ejus  integrales  formas  statui  con- 
ceptionis accommodatas  ; non  vero  materiales,  v.  gr. 
dentes,  et  similes  quas  postea  successu  temporis 
acquisivit. 

DISPUTATIO  DECIMA  SEPTIMA. 

De  naturae  ordine  in  hac  assumptione  servato. 

Sect.  I,  II.  — An  anima  Christi  prius  natura  fuerit 
unita  Verbo  quam  corpori;  et  corpus  prius  unitum 
Verbo  quam  animat. 

Dicoi  : Ordine  intentionis,  unio  animae  cum  cor- 
pore est  aliquo  modo  natura  prior  quam  unio  ejus- 
dem cum  Verbo,  quia  assumptio  totius  humanitatis 
est  primario  intenta.  Sed  ordine  exsecutionis,  anima 
prius  natura  unitur  Verbo  quam  corpori,  quia  animae 
unio  cum  Verbo  non  pendet  ab  actuali  ejus  unione 
cum  corpore;  ergo  non  est  posterior  etiam  ordine 
naturae.  Deinde  anima  hominis,  juxta  philosophos, 
ex  se  prius  natura  subsistit  quam  uniatur  corpori ; 
ergo  etiam  anima  Christi  prius  etiam  natura  sub- 
sistit subsistentia  Verbi,  quam  uniatur  corpori. 
Quamvis  autem  inter  has  uniones  non  interveniat 
propria  ratio  causae  per  se,  intervenit  tamen  quae- 
dam ratio  naturalis  ordinis,  quatenus  unus  exsistendi 
modus  ex  se  praesupponitur  alteri,  sicut  in  causa 
ellicienli,  subsistentia  ordine  naturae  praesupponitur 
operationi.  Simili  modo 

Dico  2 : Ordine  intentionis  , unio  corporis  cum 
anima  est  natura  prior  quam  ejusdem  unio  cum 
Verbo,  quia  corpus  est  assumptum  propter  animam 
seu  propter  totam  humanitatem  quae  resultat  ex 
unione  corporis  cum  anima ; ergo  haec  unio  ordine 
intentionis  intelligilur  antecedere.  Ordine  tamen  ex- 
secutionis corpus  prius  natura  unitur  Verbo  quam 
animae.  Ordine  enim  exsecutionis,  juxta  D.  Tho- 
mam,  prius  natura  sunt  assumptae  partes,  quam 
lota  humanitas.  Deinde  materia  prius  natura  sub- 
sistit propria  partiali  subsistentia,  quam  uniatur 
formae;  ergo  etiam  in  Christo  materia  seu  corpus 
debet  intelligi  prius  natura  uniri  Verbo,  sive  sub- 
sistere in  Verbo,  quam  uniatur  animae.  Sicut  enim 
materia  subsistens  ordine  naturae  et  causae  mate- 
rialis antecedit  unionem  cum  forma,  ita  unio  corpo- 
ris cum  Verbo,  per  quam  impedita  seu  suppleta  fuit 
propria  ejus  subsistentia,  antecedit  ordine  naturae 
et  participationis  unionem  cum  anima. 

Sect.  III,  IV.  — An  corpus  prius  natura  sit  unitum 
cum  Verbo  quam  anima,  vel  contra. 

Dico  I : Ordine  intentionis  anima  prius  natura 
assumpta  est  quam  corpus,  sed  ordine  exsecutionis 
utraque  pars  in  suo  causae  genere  potest  dici  prius 

assumpta  ; corpus  in  genere  causae  materialis,  anima 
in  genere  causae  formalis.  Simpliciter  tamen  assum- 
ptio corporis  videtur  ordine  naturae  antecedere  as- 
sumptionem animae. 

Dico  2 : Juxta  Patres  corpus  assumptum  est  per 
animam  seu  mediante  anima,  quod  non  sic  intelli- 
gendum  est,  quasi  anima  fuerit  vinculum  uniens 
corpus  Verbo  ; aut  unio  hypostatica  immediate  cum 
sola  anima  fuerit  facta,  et  mediate  tantum  cum  cor- 
pore, aut  unio  cum  anima  fuerit  via  ad  unionem 
cum  corpore,  et  ex  unione  cum  anima  necessario 
consecuta  fuerit  unio  cum  corpore;  sed  sic  debet 
intelligi,  quod  corpus  non  fuerit  assumplibile  nisi 
ratione  animae,  et  in  ordine  ad  animam;  non  quia 
anima  prius  natura  quam  corpus,  ordine  exsecutio- 
nis assumpta  fuerit,  vel  actualis  ejus  unio  cum 
Verbo  debuerit  antecedere  corporis  unionem  cujn 
eodem  Arerbo,  sed  quia  corpus  assumptum  est  ob 
habitudinem  ad  animam,  et  ratione  illius.  Simili 
modo  juxta  eosdem  Patres  assumpta  est  per  men- 
tem seu  mediante  spiritu;  id  est,  anima,  prout  vi- 
vificans corpus  vel  prout  est  principium  sentiendi , 
fuit  assumpta  per  gradum  intellectualem,  quatenus 
ratione  illius  tota  anima  assumplibilis  fuit. 

Sect.  V,  VI.  ~ An  tota  humanitas  prius  natura 
assumpta  sit  quam  ejus  partes  et  accidentia. 

Dico  I : Ordine  intentionis  tota  humanitas  prius 
natura  fuit  assumpta  quam  ejus  paries ; sed  ordine 
exsecutionis  tam  anima  quam  corpus  secundum  se, 
sunt  prius  assumpta  quam  tota  humanitas  ( D.  Tho- 
mas,  Cajetanus,  Richardus,  elc. , contra  Scotum  et 
Paludanum).  Probatur,  quia  anima  et  corpus  prius 
natura  assumpta  sunt  quam  fuerint  inter  se  unita; 
ergo  prius  natura  sunt  assumpta  quam  sit  consti- 
tuta tota  humanitas,  quae  constituitur  per  ipsorum 
inter  se  unionem,  adeoque  prius  natura  sunt  as- 
sumpta secundum  se  quam  ipsa  humanitas. 

Dico  2 : Per  hanc  unionem  sive  assumptionem 
non  solum  partes  secundum  se,  sed  etiam  prout 
inter  se  unitae,  assumptae  sunt,  seu  tota  humanitas 
prout  ex  his  partibus  inter  se  unitis  constans,  as- 
sumpta est,  ita  ut  praeter  partiales  ipsarum  partium 
secundum  se  uniones,  intelligalur  assumptio  termi- 
nata esse  ad  totam  humanitatem,  quatenus  est  quae- 
dam natura  integra  et  completa,  includens  partes 
ut  inter  se  unitas.  Unde  quamvis  anima  et  corpus 
secundum  se,  prius  natura  fuerint  assumpta,  tamen 
quatenus  inter  se  unita  fuerunt  assumpta  media 
humanitate,  quae  per  hanc  unionem  prout  comple- 
tam ac  perfectam,  fuit  per  se  ac  primo  unita  Verbo, 
ut  patet  in  resurrectione,  in  qua  anima  et  corpus 
secundum  se  seorsim  praeexsistebant  unita  Verbo  ; 
sed  cum  primum  inter  se  reunila  sunt  ad  compo- 
nendam unam  naturam  completam,  haec  natura  tota 
et  completa  mansit  unita  Verbo  cum  addito  novo 
unionis  hypostaticae  modo,  qui  immediate  intelligilur 
addi  toti  isti  naturae  ut  sic ; adeoque  per  illam  na- 
turam completam  uniuntur  Verbo  partes  quatenus 
unitae  inter  se. 

Dico  5 : Certum  est  substantiam  esse  medium  per 
quod  vel  potius  in  quo  assumuntur  accidentia  ; quia, 
ut  supra  dixi,  non  immediate  assumuntur,  sed  tan- 
tum in  hypostasi,  ratione  natura:,  in  qua  insunt 
seu  inhaerent.  Unde  prius  saltem  natura  assumitur 
substantia  quam  accidentia,  et  probabilius  videtur 
prius  natura  uniri  Verbo  quam  in  se  recipiat  au!  ei 
adveniat  aliquod  accidens,  quia  prius  natura  con- 
venit substantiae  propria  substantia  quam  accidens. 
Ergo,  ut  supra  dictum  est,  prius  natura  humana 
Christi  substantia  unita  est  subsistentiae  Verbi,  quam 
ejus  accidentia. 

DISPUTATIO  DECIMA  OCTAVA. 

De  gratia  sanctificante,  seu  justitia  creata  animae 
Christi. 

Sect.  I.  — An  anima  Christi  ad  suam  sanctificatio- 
nem et  justificationem  eguerit  gratia  creata  sancti- 
ficante. 

Nota  : Certum  est  Christum  ab  initio  suae  conce- 
ptionis fuisse  Deo  gratum,  sanctum,  innocentem  : 
Quem  Paler  sancti ficavit  et  misit  in  mundum  ( Joan . 
x,  56).  Ilie  est  Filius  meus  dilectus,  in  guo  mihi  bene 
complacui  ( Matth . m,  17).  Quaeritur  autem  an  egue- 
rit gratia  accidentali  ut  esset  Deo  gratus  et  sanctus. 
P"0  quo 

Dico  1 : Humanitas  Christi  seu  Christus  ut  homo, 
formaliter  ex  vi  gratiae  unionis  hypostaticae  fuit  ab- 
solute sanctus  et  Deo  gratus  : Spiritus  Domini  super 
me,  propter  quod  unxit  me  (Lue.  iv,  18).  Unxit  eum 
Spiritu  sancto  et  virtute  (Act.  x,  58).  Et  ungatur 
Sanctus  sanctorum  ( Dan . ix,  24).  Haec  unctio,  juxta 
Patres,  qua  Christus  homo,  fuit  unctus  et  dictus 
Christus,  est  ipsa  divinitas  seu  Verbum,  per  cujus 
praesentiam  humanitas  sanetificala  est.  Nicelus 
( Thesaur . lib.  m,  cap.  3)  : « Ipse  » inquit,  « se- 
ipsum  unxit,  divinitas  enim  humanitatis  unctio  est.  » 
Ratio  est  quia  hic  homo  Deus  formaliter,  per  unio- 
nem hypostaticam  (quatenus  est  modus  in  sua  hu- 
manitate creatus,  et  simul  ipsum  Verbum  humani- 
tati unitum),  constituitur  objectum  maximae  Dei 
dilectionis  supernaturalis,  habetque  in  se  et  in  sua 
natura  dignitatem  et  quamdam  gratiam  , quamvis 
diversam  a gratia  habituali,  et  altioris  ordinis , ob 
quam  ipsi  debeatur  beatitudo  aeterna.  Si  autem  na- 
tura humana  uniretur  personae  angeli  sanctae,  non 
ideo  fieret  necessario  sancta,  quia  cum  persona  an- 
geli non  sit  per  se  sancta  sed  per  accidens,  non 
uniretur  naturae  humanae  ut  sancta,  sed  solum  secun- 
dum suam  personalitatem  quae  non  est  per  se  san- 
cta ; persona  autem  Verbi  ut  sic , per  se  est  ipsa 
sanctitas.  Unde  potuit  Deus  assumere  naturam  hu- 
manam sine  gratia  habituali,  utpote  realiter  distincta 
et  ab  anima  et  a gratia  unionis  ; per  hanc  enim  gra- 
tiam unionis,  etiamsi  abesset  gratia  habitualis,'  fit 
homo  necessario  gratus  Deo  et  sanctus  atque  impec- 
cabilis. Imo  per  eam  non  tantum  anima  Christi,  sed 
etiam  ejus  caro  sanclificata  fuit  juxta  suum  modum 
ac  capacitatem ; id  est,  effecta  est  animae,  sanctae 
socia,  organum  illi  conjunctum,  digna  supremo 


cultu,  purissima,  incapax  omnis  inordinationis  ac 
fomitis  peccati,  specialiter  Deo  consecrata  ac  con- 
juncta, animae  beatae  intime  unita,  elc.  Sed 

Dico  2 : Gratia  unionis  praecise  ac  formaliter  per 
seipsam  non  confert  naturae  humanae  omnem  san- 
ctitatis perfectionem  accidentalem  et  extensivam, 
quae  in  homine  justo  seu  sancto  necessaria  est,  ut 
sit  omni  ex  parte  bene  affectus  et  dispositus  ad  bea- 
titudinem  et  omnem  rectam  operationem ; quia  per 
se  confert  solum  dignitatem  personalem,  non  autem 
confert  animae  illam  pulchritudinem  et  formam 
gloriae  proportionatam  quam  confert  gratia  habitua- 
lis, neque  illam  propensionem  et  proximam  bene 
operandi  facultatem  quam  conferunt  virtutes.  San- 
ctificat ergo  perfecte  intensive  solum  ac  substan- 
tialiter, non  vero  accidentaliter,  quia  perfectio  ani- 
mae Christi  per  accidentia  extensive  consummatur. 
Non  ideo  tamen  Christus  per  utramque  gratiam 
simul  sumptam,  nempe  unionis  et  habitualem , fit 
sanctior  quam  per  solam  unionis  gratiam,  quia  ut 
dicatur  Christus  sanctior,  non  sufficit  illa  acciden- 
talis extensiva  perfectio ; nam  tota  ipsamel  intensive, 
eminenter  et  radicaliter  in  una  unionis  gratia  con- 
tinetur. Itaque 

Dico  3 : Quamvis  Christus  homo  Deus  non  indi- 
guerit gratia  creata  ut  esset  Deo  gratus  et  sanctus  , 
fuit  tamen  illi  necessaria  ad  consummatam  perfectio- 
nem extensivam,  seu  ad  sanctitatis  statum  ; quod  ex 
dictis  patet. 

Sect.  II,  III. — An,  quando  et  quomodo  data  sit 
animee  Christi  gratia  habitualis. 

Dico  1 : Christi  anima  habuit  donum  gratiae  ha- 
bitualis. Ita  omnes  doctores  et  Patres.  « Ipse  est,  » 
inquit  Athanasius  (serm.  2 Contra  Arian. ),  « qui 
datet  accipit  Spiritum  sanctum;  dat  ut  Verbum, 
accipit  ut  homo  i Et  Augustinus  (De  Trinit.  lib.  xv, 
cap.  26)  ait:  « Dominus  ipse  Jesus  non  solum  spi- 
ritum dedit  ut  Deus,  sed  etiam  accepit  ut  homo,  et 
propterea  est  plenus  gratia.  » Sic  Joan.  i,  14,  di- 
citur : Vidimus  gloriam  ejus,  plenum  gratiae  et  veri- 
tatis. Et  Isa.  xi,  2 : Requiescet  super  eum  spiritus  Do- 
mini , spiritus  sapientiae , etc. , Hinc  Gregorius 
(Morat.Ub.  xxix,  cap.  50)  dicit:  « Redemptor  noster, 
spiritus  operationes  simul  in  se  et  cunctas  et  ma- 
nentes habuit.  > Quinimo 

Dico  2 : Existimo  certitudine  fidei  tenendum  hanc 
gratiam  habitualem  exsistere  in  anima  Christi,  et 
esse  donum  creatum  illi  inhaerens,  cum  in  hoc  om- 
nes Patres  et  theologi  consentiant.  De  fide  enim 
est  charitatem  fuisse  animae  Christi  infusam,  sine 
qua,  juxta  Apostolum,  esetera  nihil  valent,  defini- 
tumque  est  a concilio  Tridenlino  (sess.  6,  cap.  7), 
justos  generalim  justificari  per  infusionem  gratiae 
et  charitatis,  sive  illis  infundi  gratiam  et  charitatem 
per  modum  formae  permanentis  et  inhaerentis ; ergo 
Christus  homo  in  hac  definitione  etiam  comprehen- 
ditur cum  sit  justus  et  caput  justorum.  Et  quamvis 
haec  gratia  non  fuerit  animee  Christi  necessaria  ad 
excludendum  peccatum,  aut  ad  primam  seu  prima- 

riam  sanctificationem,  fuit  tamen  necessaria  ad  de- 
bitam illius  pulchritudinem,  dispositionem,  conna- 
luralem  operandi  modum , perfectam  divinitatis 
participationem  et  consummatam  justificationem. 
Hinc 

Dico  5 : Gratia  habitualis  in  Christo  et  in  aliis 
hominibus  est  ejusdem  speciei  et  rationis  essentialis; 
charitas  enim  animae  Christi  habet  objectum  for- 
male et  modum  tendendi  ejusdem  rationis  cum  no- 
stra, etiamsi  possit  aliquos  effectus  producere,  quos 
non  potest  nostra,  nempe  ob  conjunctionem  cum 
Verbo  et  gratia  unionis. 

Dico  4 : Haec  gratia  habitualis  data  est  animae 
Christi  simul  tempore  cum  ipsa  unionis  gratia,  et 
quidem  consummata  cum  omni  intensione,  quam 
perpetuo  erat  habitura  absque  ullo  augmento  aut 
mutatione.  Quia  data  est  ratione  unionis  hyposta- 
ticae, ergo  simul  tempore.  Deinde  anima  Christi  ab 
instanti  suae  creationis  fuit  beata  ; ergo  tunc  habuit 
gratiam  consummatam.  Ordine  tamen  naturae  est 
posterior  gratia  unionis  per  modum  proprietatis 
connaturalis  quasi  ab  ea  resultantis.  (D.  Thomas , 
Cajelanus,  Augustinus,  Basilius,  etc. ) Cum  enim 
per  unionem  natura  humana  sit  effecta  natura  Filii 
Dei,  maxima  ei  debetur  perfectio  et  donorum  Dei 
participatio,  qualia  sunt  gratia  et  gloria;  item  de- 
bentur illi  optimae  operationes  proportionalae  subsi- 
stenti divinae  personae,  adeoque  et  accommodatae 
facultates  seu  principia  operandi.  Haec  ergo  omnia 
data  sunt  ratione  unionis,  et  sic  ordine  naturae  sunt 
illa  posteriora.  Attamen 

Dico  S : Haec  gratia  habitualis  non  dimanat  a 
Verbi  subsistentia  inereata,  nec  ab  unione  hyposta- 
tica per  physicam  dimanationem  aut  per  aliquam 
veram  efficientiam,  sed  immediate  datur  a Deo  per 
suam  voluntatem  et  potentiam.  Probatur  : 1°  de 
unione;  quia  unio  est  modus,  qui  ex  se  non  est 
activus  nec  principium  alicujus  operationis,  sed  so- 
lum formaliter  conjungit  humanitatem  cum  Verbo; 
nec  est  ejusdem  ordinis  cum  gratia  habituali,  nec 
physice  ad  illam  ordinatur.  2°  De  Verbi  subsistetitia ; 
([iiia  haec  subsistentia,  quatenus  Verbi  propria  et  re- 
lativa, non  est  activa  per  aliquam  propriam  effi- 
cientiam ; alioqui  Verbum  per  suam  increatam  pro- 
prietatem haberet  aliquam  efficientiam  ad  extra, 
qua  non  esset  communis  cieteris  personis.  5°  De 
utraque  gratia ; quia  hae  duae  gratiae  sunt  diverso- 
rum ordinum,  nec  est  unde  una  ab  altera  physice 
profluat  : per  gratiam  enim  unionis  communicatur 
divina  persona  ad  subsistendum;  per  gratiam  au- 
tem habitualem  communicatur  natura  divina  per 
quamdam  participationem , adeoque  nulla  inter 
utramque  connexio  physica.  Haec  gratia  habitualis 
dicitur  Christo  connaturalis  per  modum  proprieta- 
tis, unionem  hypostaticam  consequentis,  quia  di- 
gnitati talis  personae  debita  est  quodam  connatura- 
lis proportionis  debito,  essetque  praelernaturale  ac 
prodigiosum  naturam  humanam  Verbo  conjungi  sine 
istius  gratiae  ornatu. 


DE  INCARNATIONE.  SC8 

Sect.  IV.  — Ac  prceter  gratiam  habitualem  aliqua 
actualis  gratia  fuerit  unimce  Christi  necessaria. 

Dico  1 : Gratia  actualis  adjuvans  tam  fuit  animae 
Christi  quam  nobis  necessaria  ad  supernaturales 
actus  efficiendos,  quia  isti  actus  in  se  sunt  super- 
naturales, adeoque  respectu  animae  Christi,  ejus- 
que  potentiarum  sunt  supra  naturales  illarum  vi- 
res ; ergo  ad  illos  requiritur  concursus  supernatu- 
ralis  sive  gratia  adjuvans.  Nec  tantum  indiget 
gratia  adjuvante,  sed  etiam  excitante,  accommodata 
tamen  statui  in  quo  est  constituta  : si  nempe  finga- 
mus istam  animam  assumptam  a Verbo  constitui  in 
statu  viatoris,  tunc  ea  indicat  quia  lotus  horum 
supernaturalium  actuum  ordo  est  supra  naturalem 
humanae  naturae  capacitatem ; constituta  autem  in 
statu  beatitudinis,  prout  de  facto  semper  fuit,  nulla 
gratia  excitante  indiget  ad  opera  supernaturalia, 
praeter  visionem  beatificam  in  intellectu,  et  amo- 
rem Dei  in  voluntate.  Similiter 
Dico  2 : Si  fingatur  anima  Christi  posita  in  statu 
puri  viatoris  tendentis  ad  supernaturalem  bealitu- 
dinem  consequendam,  tunc  etiam  indigeret  speciali 
gratia  excitante  vel  adjuvante  ad  servanda  omnia 
praecepta  et  ad  operandum  semper  honeste  sine 
ullo  defectu;  at  cum  esset  impeccabilis,  ista  gratia 
seu  auxilium  esset  quasi  ab  intrinseco  illi  debitum 
ratione  unionis  hypostaticae,  ita  ut  non  posset 
etiam  de  potentia  absoluta  denegari ; quod  longe 
aliter  datur  puro  homini.  Certum  est  auterr.  Chri- 
stum in  statu  gloriae  seu  beatitudinis,  in  quo  sem- 
per fuit  secundum  animam,  nulla  unquam  speciali 
gratia  indiguisse  ad  servanda  praecepta  et  vitandum 
omne  malum. 

DISPUTATIO  DECIMA  NONA. 

De  moralibus  animae  Christi  virtutibus. 

Sect.  1,  II.  — An  omnes  virtutes  morales  et  superna- 
turales fuerint  infusce  aninue  Christi  simul  cum 
gratia. 

Dico  1 : Omnes  hae  virtutes  fuerunt  infusae 
animae  Christi  a principio  suae  creationis  et  conce- 
ptionis, sine  imperfectionibus  tamen,  quae  vel  pec- 
catum supponunt,  vel  statui  beatitudinis  repugnant; 
cum  enim  hi  virtutum  habitus  infundantur  justis, 
multo  magis  Christo.  Imo  habitus  qui  in  aliis  ho- 
minibus dicitur  poenitentia,  denotans  peccatum  vel 
saltem  capacitatem  peccati,  potuit  esse  in  Christo 
sine  illa  imperfectione  sub  alio  nomine,  ad  odio 
habendum  peccatum  ob  injuriam  divinam,  etc. 

Dico  2 : Christus  potuit  habere  virtutes  morales 
quae  ex  suo  genere  sunt  acquisitae  ; sunt  enim  hu- 
manae naturae  perfectiones  quae  divino  supposito 
non  repugnant.  Imo  eas  habuit  in  suo  genere  per- 
fectissimo, sine  ulla  imperfectione  statui  beatitudi- 
nis repugnante ; sunt  enim  magna  naturae  humanae 
perfectio,  bene  disponendo  et  inclinando  potentias 
ad  bonum.  Ideo  hae  virtutes  fuerunt  etiam  infusae 
animae  Christi  ab  instanti  suae  creationis , in 
summo  quodam  perfectionis  gradu.  Quia  Christus 
a principio  habuit  omnem  perfectionem  unioni  t.e- 

bitam,  cujus  carentia  non  erat  ad  nostram  redem- 
ptionem necessaria  ; omnes  nempe  affectus  bene 
dispositos,  moderatos,  ac  rectae  rationi  subjectos. 
Deinde  Adae  fuerunt  infusae  hae  virtutes  a principio 
creationis  multo  ergo  magis  Christo. 

DISPUTATIO  VICESIMA. 

De  donis  Spiritus  sancti  animae  Christi  collalis. 
Sect.  I,  II.  — An  dona  Spiritus  sancti  tum  ad  intel- 
lectum, lum  ad  voluntatem  pertinentia  in  Christo 
fuerint. 

Dico  1 : De  fide  certum  est  fuisse  in  Chiisto 
dona  Spiritus  sancti  sub  his  nominibus  sapientice, 
intellectus,  etc.  Nam  Isa.  xi,  2,  5 dicitur  de  Christo 
juxta  omnes  Patres  : Requiescet  super  eum  spiritus 
Domini,  spiritus  sapientice  et  intellectus ; spiritus 
consilii  et  fortitudinis ; spiritus  scientia;  et  pietatis, 
et  replebit  eum  spiritus  timoris  Domini.  Modus,  v. 
gr.  judicandi  per  modum  doni  consilii,  non  potuit 
repugnare  Christo,  quia  requirit  tantum  absolutum 
de  agendis  judicium  ex  speciali  Spiritus  sancti  in- 
stinctu. Idem  dic  de  aliis  tribus  donis  sapientia;, 
intellectus  et  scientia;,  ad  intellectivam  potentiam 
pertinentibus,  cum  nullam  imperfectionem  Christo 
aut  beatitudini  repugnantem  includant. 

Dico  2 : Fuerunt  etiam  eodem  modo  in  Christo 
alia  tria  Spiritus  sancti  dona  ad  voluntatem  per- 
tinentia, scilicet  fortitudo , pietas,  timor.  Pro- 
batur, ut  supra,  quia  sunt  perfectiones  simpliciter, 
nec  imperfectionem  includunt  unioni  hypostati- 
cae aut  beatitudini  repugnantem ; licet  nos,  qui 
rer  fidem  ambulamus,  ex  speciali  Spiritus  san- 
cti dono  seu  instinctu  moti  non  percipiamus  di- 
stincte et  clare  a quo,  propter  quid,  aut  ad  quid 
moveamur,  haec  tamen  imperfectio  non  est  de  es- 
sentia istorum  donorum,  et  sine  illa  potuerunt  esse 
in  Christo.  Unde  donum  timoris , etiam  quoad 
actum,  et  non  solum  quoad  habitum,  est  et  in  Chri- 
sto et  in  beatis,  de  quibus  dicitur  : Tremunt  pote- 
states, nempe  limor  reverentialis,  seu  quidam  affe- 
ctus reverentiae  erga  Deum  propter  ejus  eminen- 
tiam ; aut  timor  mali,  quod  Deus  de  potentia  abso- 
luta potest  inferre  suae  creaturae  : hic  tamen  mali 
timor,  si  possit  esse  in  beatis,  videtur  reduci  ad 
spem  seu  ad  amorem  concupiscentiae  quo  beatus 
amat  Deum  et  suam  propriam  bealitudinem. 

DISPUTATIO  VICESIMA  PRIMA. 

De  gratiis  gratis  datis  animae  Christi. 

Sect.  I,  11.  — An  donum  prophetice,  aliceque  gratia; 
gratis  dalce  in  Christo  exstiterint. 

Dico  1 : Christus  vere  ac  proprie  fuit  propheta, 
adeoque  veram  ac  perfectissimam  habuit  prophetiae 
gratiam,  ut  patet  ex  Scriptura  : Prophetam  de  gente 
tua,  et  de  fratribus  tuis  sicut  me,  suscitabit  tibi  Do- 
minus Deus  tuus  ( Deut . xvm,  15).  Propheta  magnus 
surrexit  in  nobis  (Luc.  vn,  16).  Fuit  vir  propheta 
( Luc . xxiv,  19).  Sic  etiam  sentiunt  Patres  Ambro- 
sius, Cyrillus,  Hieronymus,  etc.  Ratio  est  quia,  licet 
prophetiae  cognitio  interdum  possit  esse  obscura, 
non  est  tamen  hoc  de  ejus  essentia,  cum  nec  sit 


fides,  nec  in  ea  fundetur.  Haec  ergo  cognitio  pro- 
phetica in  Christo  realiter  fuit  ipsa  cognitio  super- 
naturalis,  quam  vel  per  infusam  de  divinis  rebus 
scientiam,  vel  per  visionem  beatificam  lanquam 
viator  simul  et  comprehensor,  habuit,  hocque  pro- 
phetiae donum  fuit  in  Christo  permanenter,  ita  ut 
ad  suae  voluntatis  nutum  eo  uti  posset.  Item  fuit  in 
eo  discretio  spirituum,  quae  est  quaedam  pars  pro- 
phetiae ad  cognoscendas  cordium  cogitationes,  et  ad 
discernendum  inter  boni  et  mali  motionem.  Per  id 
quod,  I Cor.  xm,  dicitur  prophetia  in  coelo  eva- 
cuanda, sive  cessatura  (hinc  per  id  Abulensis  negat 
verum  in  Christo  donum  prophetiae  fuisse),  signifi- 
catur tunc  illa  cessatura  quoad  imperfectionem, 
qua  nunc  ordinarie  hic  in  via  ex  parte  et  obscure 
prophetamur,  quae  obscuritas  non  fuit  in  Christo. 

Dico  2 : Christus  habuit  omnes  gratias  gratis  da- 
tas, quae  aliis  hominibus  communicantur  ; nempe  : 
1°  sermonem  scientia;  et  sapientice,  id  est  facilitatem 
ex  speciali  Spiritus  sancti  auxilio  datam  ad  expo- 
nendas res  fidei : Quo  ibimus?  Verba  vitee  ceternce  habes 
(Joan.  vi,  69).  Nunquam  sic  locutus  est  liomo  ( Joan . 
vn,  46),  et  alibi.  2°  Gratiam  fidei,  seu  fidem  mira- 
culorum, clare  et  indubitate  credendo  speciale  Dei 
auxilium  non  defuturum  esse  suae  humanitati  ad 
omnia  miracula  facienda,  et  penetrando  manifestis- 
sime res  fidei.  5°  Donum  linguarum,  seu  notitiam 
omnium  linguarum , et  potestatem  illis  utendi. 
4°  Interpretationem  sermonum,  id  est,  vel  intelli- 
gentiam  variarum  linguarum,  de  qua  jam  dictum 
est,  vel  singulare  Spiritus  sancti  auxilium  ad  con- 
dendam Scripturam  sacram,  aut  ad  eam  transfe- 
rendam ex  una  lingua  in  aliam,  aut  ad  explicandos 
reconditos  ejus  sensus. 

Dico  5 : Hae  gratiae  fuerunt  in  Christo  omni  cum 
plenitudine  sine  ulla  imperfectione,  permanenter 
et  per  modum  habitus,  ita  ut  illis  pro  suo  arbitrio 
uti  posset. 

DISPUTATIO  VICESIMA  SECUNDA. 

De  accidentali  perfectione  habitualis  gratiae  Christi. 

Sect.  I.  • — An  habitualis  gratia  Christi  fuerit 
in  finit  a. 

Dico  1 : Gratia  habitualis  in  Christo  est  finita  in 
sua  entitate  et  in  intensione  quam  in  subjecto  ha- 
bet (D.  Thomas,  Scotus,  etc.)  ; quia  creatura  actu 
infinita  tam  in  essentia  quam  in  quantitate  vel  in- 
tensione est  impossibilis ; non  enim  potest  concipi 
v.  gr.  qualitas  intensa  sine  principio  et  fine,  id  est, 
sine  primo  et  ultimo  intensionis  gradu.  Deinde  si 
gratia  Chrisd  esset  actu  infinita,  etiam  lumen  ejus 
gloriae  et  visio  beata  essent  actu  infinita,  adeoque 
anima  Christi  videret  Deum  quantum  visibilis  est 
ex  parte  objecti,  videndo  in  Deo  quidquid  ab  eo 
fieri  potest,  quod  falsum  est.  Si  enim  non  repu- 
gnet habitui  gratiae  vel  lumini  gloriae  intensio  actu 
infinita,  etiam  non  repugnabit  actui  videndi  quan- 
tum est  ex  se.  Si  autem  supponeretur  non  esse 
impossibilem  gratiam  actu  intense  infinitam,  licet 
haec  non  esset  necessaria  ad  nostram  redemptio- 

nem,  videtur  tamen  tunc  illa  debuisse  esse  in 
Christo  ob  infinitam  personae  dignitatem,  sive  in 
Christi  anima , non  tantum  ob  unionem , sed 
maxime  ob  ipsum  Verbum  sibi  personaliter  unitum; 
adeoque  futurum  etiam  fuisset  infinitum  lumen 
gloria;,  iniinila  visio  Dei,  infinitusque  amor  Dei. 

Dico  2 : Gratia  habitualis  Christi  secundum  quam- 
dam rationem  et  dignitatem  gratiae,  potest  dici  in- 
finita (D.  Tbomas,  Bonaventura,  Scotus,  Duran- 
dus, etc.) ; quia  habet  quidquid  pertinet  ad  bonum 
gratiae  usum  et  operationem,  seque  extendit  ad 
omnes  ejus  effectus  plures  et  perfectiores  semper 
in  infinitum  ; sicque  est  infinita  secundum  quid. 
Deinde  quia  per  acceptationem  et  relationem  extrin- 
secam  seu  ordinationem  ad  unionem  hypostaticam, 
ex  illa  quadam  cum  divina  persona  conjunctione 
habet  quemdam  valorem  et  dignitatem  infinitam, 
ratione  cujus  censetur  facere  humanitatem  Deo  gra- 
tam et  dilectam  infinite  in  suo  genere ; et  sub  hac 
ratione  qua  infinita  est,  non  potest  proprie  et  in- 
tensive  augeri,  quia  infinitum,  quatenus  infinitum, 
non  potest  crescere ; posset  tamen  extensive  quo- 
dammodo augeri,  v.  gr.  si  ordinaretur  ad  unionem 
non  tantum  cum  una,  sed  cum  tribus  personis,  aut 
ad  plures  effectus,  v.  gr.  ad  salutem  malorum  an- 
gelorum ; non  tunc  tamen  ejus  dignitas  et  valor 
infinitus,  quem  habet  ex  ordine  ad  unionem  hypo- 
staticam, intensive  augeretur.  Idem  potest  dici  de 
charitate,  aliisque  Christi  virtutibus,  quae  habent 
quamdam  in  suo  genere  infinitatem  ex  conjunctione 
cum  Verbo. 

Sect.  II.  — -4)i  Christi  gratia  habitualis  tam  per- 
fecta et  intensa  fuerit,  ut  non  potuerit  esse  inten- 
sior. 

Dico  1 : Christi  gratia,  juxta  omnes  theologos, 
tam  est  intensa,  ut  nec  in  hominibus  nec  in  ange- 
lis aliqua  illi  aequalis  reperiatur  'nec  reperiri  possit 
secundum  potentiam  ordinariam  et  legem  a Deo 
statutam.  Deinde  soli  animae  Christi  data  est  ple- 
nitudo gratiae  simpliciter,  id  est  non  tantum  pleni- 
tudo gratiae  unionis  hypostaticae,  sed  etiam  pleni- 
tudo gratiae  habitualis  data  ratione  istius  unionis  : 
Vidimus  gloriam  ejus,  gloriam  quasi  unigeniti  a 
Patre,  plenum  gratice  et  veritatis  (Joan.i,  ili.  B. 
Virgo  et  aliqui  dicuntur  luisse  pleni  gratia,  id  est, 
abundante  aut  adaequante  ipsorum  statum,  munus, 
vel  dignitatem  ; sed  non  fuerunt  pleni  gratia  sim- 
pliciter, ut  Christus,  omnes  aliorum  gratias  emi- 
nenter continente,  etiamsi  in  suo  esse  physico  et 
reali  esset  finita,  de  qua  nunc  quaeritur  an  saltem 
ue  potentia  Dei  absoluta  potuerit  esse  intensior. 
Quare 

Dico  2 : Quamvis  habitualis  Christi  gratia  tam 
intensa  fuerit,  ut  juxta  divinae  sapientiae  ordinem 
nulla  intensior  esse  potuerit,  de  potentia  tamen 
Dei  absoluta,  tam  in  anima  Christi  quam  in  angelo, 
vel  in  alia  hominis  anima  potuit  fieri  intensior  ; 
D.  Thoinas.  GabrieI,  etc.,  contra  Scotum,  Cajeta- 
num,  etc.,  negantes  posse  fieri  intensiorem  sive  in 

anima  Christi,  sive  in  ulla  alia  creatura;  et  contra 
Bonaventuram,  Richardum,  etc.,  dicentes  istam 
gratiam  in  anima  Christi  non  posse  crescere  aut 
majorem  fieri,  quia  ejus  animae  capacitas  ita  est  fi- 
nita, ut  non  possit  nisi  tantam  gratiam  recipere  : 
hinc,  inquiunt,  in  subjecto  capaciori,  v.  gr.  in  an- 
gelo, non  repugnaret  esse  majorem.  Probatur,  quia 
licet  ista  forma  accidentalis  seu  gratia  in  intensione 
augeatur  semper  in  infinitum,  erit  semper  linita, 
nec  intensio  in  infinitum  crescens  mutabit  ejus 
speciem  aut  essentiam  finitam  ; et  ad  hanc  in  ani- 
ma est  capacitas  obedientialis;  ergo  potuit  Deus 
eam  facere  intensiorem  : sicut  visio  beata  licet 
finita,  potest  semper  augeri,  et  esse  infinita  synca- 
tegorematice.  Idem  dic  de  donis  et  virtutibus  quae 
istam  Christi  gratiam  comitantur.  Quanta  autem 
haec  gratiae  Christi  intensio  sit,  et  quantum  aliorum 
hominum  et  angelorum  gratias  excedat,  non  con- 
stat, sed  verisimile  est  eam  unam  omnes  alias  in  se 
complecti,  et  longe  superare. 

DISPUTATIO  VICESIMA  TERTIA. 

De  dignitate  et  gratia  capitis,  quae  est  in  Christo. 

Sect.  I.  — An  Christus  sit  lotius  mundi  caput,  prae- 
sertim hominum  et  angelorum. 

Nota  : Quamvis  sub  hoc  nomine  capitis  continea- 
tur dignitas  regis,  legislatoris,  summi  sacerdotis, 
doctoris,  redemptoris,  etc.,  hio  tamen  tantum  agi- 
mus de  dignitate  sanctificatoris  seu  justificatoris, 
in  ordine  ad  Christi  gratiam  explicandam;  et  quae- 
ritur an  Christus  quatenus  homo,  sive  secundum 
suam  humanitatem  specificative,  habeat  hanc  di- 
gnitatem, et  per  illam  munus  capitis  exerceat  in- 
fluendo in  omnes  qui  sunt  veluti  partes  ejusdem 
corporis  mystici  aut  politici. 

Dico  1 : Christus  est  caput  totius  Ecclesiae,  quae 
ex  hominibus  constat,  sive  in  coelo  triumphantis , 
sive  in  terra  militantis,  sive  in  purgatorio  patientis. 
De  fide  : Suscitans  eum  a mortuis,  etc.,  ipsum  dedit 
caput  super  omnem  Ecclesiam,  quee  est  corpus  ipsius 
(Ephes.  i,  20);  ibi  clare  loquitur  sanctus  Paulus 
de  Christo  quatenus  homine.  Ipse  est  caput  corpori» 
Ecclesice  (Coi.  i,  18) ; cum  enim  Ecclesia  sit  unum 
corpus  habens  diversa  membra,  quorum  diversa 
sunt  munia,  oportet  ut  habeat  unum  caput,  non 
tantum  quasi  extrinsecum,  quod  est  Deus,  a quo 
omnes  homines  sive  in  patria  sive  in  via  recipiunt, 
vel  recipere  possunt  (v.  gr.  infantes  qui  in  utero 
matris  moriuntur)  illius  influxum;  uti  etiam  Adam 
in  statu  innocentiae  eum  recepit. 

Dico  2 : Christus,  ut  homo,  est  etiam  caput  an- 
gelorum : Ipsum  dedit  caput  super  omnem  Eccle- 
siam (loc.  cit.) ; id  est,  super  Ecclesiam  ex  angelis 
et  hominibus  constantem,  ut  exponit  Hieronymus. 
Estis  in  illo  repleti,  qui  est  caput  omnis  principatus 
et  potestatis  (Coi.  ii,  10);  angeli  enim  et  homine.- 
unicam  componunt  Ecclesiam  • ergo  et  unicum  ha- 
bent caput.  Deinde  Christus,  juxta  D.  Thomam, 
judicabit  angelos,  eos  illuminat,  etc.;  ergo,  etc.  Imo 

Dico  3 : Christus  dici  potest  aliquo  modo  caput 
omnium  creaturarum,  sed  non  eodem  modo  quo 
angelorum  et  hominum.  Hinc  dicitur,  primogenitus 
omnis  creaturae  (Coi.  i , 15),  utpote  dignitate  et  pro- 
pinquitate cum  Deo,  antecedens  omnes  creatas  res. 
Harum  autem  est  caput  quatenus  vel  illis  domina- 
tur, vel  per  ejus  incarnationem  quamdam  dignita- 
tem aut  nobilitatem  receperunt,  vel  illis  uti  potest 
ad  bonorum  salutem,  vel  post  diem  judicii  per 
Christum  renovabuntur,  et  quemdam  splendorem 
et  incorruptionem  induent;  adeoque  non  eumdem 
in  eas  influxum  habet  quem  in  creaturas  rationales. 
Dum  dicitur  : Vos  estis  corpus  Christi,  et  membra  de 
membro  (I  Cor.  xu , 27);  id  est,  membra  ad  invi- 
cem : Christus  enim  non  bene  dicitur  membrum, 
quia  ista  vox  sonat  imperfectionem,  deinde  quam- 
vis Christus  homo  differat  specie  ab  angelis,  potest 
tamen  esse  eorum  caput,  quia  non  est  opus  ut  ca- 
put mysticum  sit  ejusdem  naturas  specificae  cum 
omnibus  suis  membris,  sufficit  enim  ut  cum  illis 
conveniat  in  gradu  generico  intellectuali,  et  atten- 
ditur praecipue  excellentia  personae. 

Sect.  II.  — Qucenam  fuerit  in  Christo  gratia  ca- 
pitis. 

Nota  : Quia  principium  omnis  meriti  est  gratia, 
ideo  gratia  Christi,  quae  est  omnis  meriti  principium, 
dicitur  gratia  capitis.  Jam  vero  quaeritur  quaenam 
sit  illa  gratia  : gratia  unionis,  an  gratia  habitualis. 
Itaque 

Dico  : Haec  dignitas  capitis  potissimum  debetur 
Christo  ob  unionem  hypostaticam,  adeoque  gratia 
unionis  ob  excellentiam  quam  habet,  per  se  est  suffi- 
ciens principium  alios  sanctificandi ; gratia  autem 
habitualis,  quae  sanctificat  animam  Christi  estque 
principium  operandi,  hanc  sanctificandi  alios  virtu- 
tem habet  ex  conjunctione  cum  unione  hypostatica. 
Unde  gratia  unionis  est  quasi  principale  meriti 
principium  (nam  ab  eo  infinitus  operum  valor,  effi- 
cacia et  influxus  in  alios  praecipue  oritur),  gratia 
vero  habitualis  est  quasi  proximum  et  immediatum 
ejusdem  meriti  principium.  Hinc  utraque  potest 
dici  gratia  capitis,  unaquaeque  in  suo  ordine.  Gra- 
tia unionis  constituit  ipsum  caput  in  esse  capitis, 
et  gratia  habitualis  dat  capiti  ut  eliciat  actiones  ca- 
pitis per  ijuas  in  alios  influat  : ex  his  patet  istam 
capitis  gratiam  esse  Christo  ita  propriam,  ut  nulli 
purae  creaturae  communicari  possit,  saltem  quoad 
perfectionem  et  modum  influendi  gratiam  in  alios 
ex  perfecta  justitia  : quia  hoc  non  habetur  nisi  ra- 
tione gratiae  unionis. 

DISPUTATIO  VICESIMA  QUARTA. 

De  intellectu  creato  animae  Christi,  ejusque 
actibus. 

Sect.  I,  II.  — An  in  Christo  fuerit  intellectus  creatus, 

et  actus  intelligendi  creatus,  et  ex  quo  tempore. 

Dico  1 : De  fide  certum  est  animam  Christi  ha- 
bere intellectum  creatum;  anima  enim  rationalis 
non  est  sine  facultate  intelligendi.  Cum  autem  Chri- 
sti intellectus  sit  ejusdem  speciei  cum  nostro  in- 


tellectu ; nosterque  intellectus  sit  essentialiter  mi- 
nus perfectus  quam  angelicus,  hinc  etiam  Christi 
intellectus  in  sua  naturali  perfectione  erit  inferior 
intellectu  angelico ; sed  inter  intellectus  humanos 
creatos  est  perfectissimus  tum  ex  dignitate  perso- 
nae, tum  ex  fine  altiori , ad  quem  anima  Christi 
creata  est. 

Dico  2 : De  fide  etiam  certum  est  Christum  ut 
hominem,  per  intellectum  creatum  habuisse  actua- 
lem cognitionem  : Cognita  Jesus  nequitia  eorum 
(Mattii,  xxn,  55).  Scio  eum,  et  sermonem  ejus  servo 
(Joan.  vm , 33),  nempe  ut  homo.  Unde  in  intellectu 
Christi  fuit  actus  intelligendi  creatus;  nam  concilia 
definiunt  in  Christo  fuisse  duas  operationes,  divi- 
nam et  humanam,  duasque  naturas  perfectas  cum 
omnibus  suis  proprietatibus.  Insuper 

Dico  3 : Anima  Christi  neque  Deum  ipsum,  ne- 
que quidquam  aliud  formaliter  intellexit  seu  cogno- 
vit per  increatam  divinitatis  scientiam  (D.  Tho- 
mas,  Cajetanus,  et  alii  communiter) ; quia  actio 
vitalis  immanens  qualis  est  intellectio,  necessario 
postulat  fieri  a potentia  sui  subjecti,  quod  ipsa  for- 
maliter  constituit  agens,  v.  gr.  intellectio  consti- 
tuit actu  intelligens.  Cum  autem  intellectus  huma- 
nus non  sit  subjectum  intellectionis  increatse,  non 
potest  per  hanc  formaliter  constitui  actu  intelli- 
gens; potest  quidem  fieri  subsistens  per  subsisten- 
tiam increatam,  quia  subsistere  non  consistit  in 
actione  vitali,  qua;  fiat  ab  intrinseco  vita}  principio, 
sicut  intelligere.  Ita  etiam  essentia  divina  in  ratione 
objecti  seu  speciei  intelligibilis,  potest  per  seipsam 
uniri  intellectui  creato,  quia  in  hoc  non  est  actio 
vitalis  et  immanens,  sed  actio  causa}  efficientis  et 
coefficienlis. 

Dico  4 : Christus  a primo  sua}  conceptionis  in- 
stanti habuit  illos  crealos  intelligendi  actus,  utpote 
ratione  utens  : ita  Augustinus,  Anselmus  et  theo- 
logi communiter.  Mulier  circumdabit  virum  ( Jerem . 
xxxi , 22),  id  est  Christum  in  utero  plenum  sapien- 
tiae, scientiae,  gratiae  et  veritatis  (Joan.  i,  14).  Id  enim 
decebat  tanta;  persona;  dignitatem.  Dum  dicitur  : An- 
tequam sciat  vocare  Patrem,  etc.  ( Isa . vm,  4)  ; id 
est,  antequam  fiat  homo,  et  habeat  Patrem  quem 
vocare  possit.  Ita  exponit  Hieronymus. 

Sect.  III,  IV.  — An  omnis  actus  intelligendi  animae 

Christi  fuerit  verus  et  evidens ; an  in  ea  fuerint  ha- 
bitus intellectuales. 

Nota  : In  intellectu  anima;  Christi  fuerunt  actus 
tum  naturales,  tum  supernaturales.  Naturales,  quia 
in  Christo  fuit  perfecta  humana  natura  cum  omni- 
bus suis  proprietatibus,  ut  concilia  definiunt;  ergo 
habuit  suos  actus  naturales.  Supernaturales  autem, 
quia  de  fide  est  esse  in  justis  et  beatis  cognitionem 
supernaturalem. 

Dico  1 : Omnis  actus  supernaturalis,  qui  fuit  in 
intellectu  animae  Christi,  est  verus,  certus  et  evi- 
dens, est  enim  de  essentia  actus  supernaturalis  ut 
sit  verus  ; et  quia  anima  Christi  non  est  capax  co- 
gnitionis obscurae,  ergo  clarus  et  evidens. 

Dico  2 : Omnis  actus  naturalis,  qui  fuit  in  intel- 
lectu Christi,  etiam  fuit  verus,  certus  et  evidens. 
Quia  cum  Christus  haberet  infallibilem  in  dicendo 
auctoritatem,  non  potuit  in  iis  qu®  loquebatur,  alios 
decipere,  nec  ipse  decipi ; adeoque  omne  judicium 
naturale  anima;  Christi  erat  verum,  certum,  infalli- 
bile, clarum,  evidens.  Unde  in  intellectu  Christi 
nullus  fuit  actus  opinionis,  aut  fidei  humanae  de  se 
fallibilis,  quia  his  actibus  potest  subesse  falsum, 
sed  omnis  ejus  actus  fuit  quasi  scientia;  quia 
generaliter  omnis  actus  evidens  dicitur  actus  scien- 
tiae. 

Objicies  1 : Christus  per  intellectum  creatum 
multa  interrogavit;  ergo  potuit  in  multis  errare. 
Respondeo  : Nego  antecedens.  Christus  enim  per 
intellectum  creatum  omnia  scivit,  quae  illum  opor- 
tuit scire  spectata  ipsius  personae  dignitate,  statu, 
officio  et  conditione  naturae.  Ejus  anima  nihil  eorum 
nescivit,  quae  in  aliqua  temporis  differentia  exsisten- 
tiam habitura  sunt.  Sed  de  hac  ejus  scientia  infra 
dicetur. 

Obj.  2:  Damascenus  (lib.  ni  De  fide,  cap.  21)  dicit: 
< Verbum  assumpsisse  naturam  ignorantem,  i Re- 
spondeo : Damascenus  voluit  dicere  Christum  as- 
sumpsisse naturam,  quae  ex  se  ignorans  esset,  nisi 
in  ipsa  assumptione  esset  impleta  sapientia. 

Obj.  5 : Ambrosius  (lib.  ii  De  fide)  videtur  Chri- 
sto tribuere  dubitationem  ex  ignorantia  profectam 
oh  h®c  verba  Matth.  xxvi,  59:  Pater,  si  possibile 
est,  transeat  a me  calix  iste.  Respondeo  : Ambrosius 
non  dicit  Christum  dubitasse  vel  ignorasse;  sed 
iia  se  gessisse  ac  si  dubitasset  aut  ignorasset. 

Obj.  4 : Oportuit  Christum  per  omnia  fratribus 
assimilari  ( Hebr . n , 17).  Et:  pro  similitudine  abs- 
que peccato,  (Hebr.  iv,  15).  Sed  error  non  est  pec- 
catum; ergo.  Respondeo  : Oportuit  Christum  esse 
hominibus  peccatoribus  similem  in  natura  mortali 
et  passibili,  non  vero  in  culpa  aut  in  aliis  defecti- 
bus qui  ita  cum  culpa  sunt  conjuncti,  ut  ad  me- 
dendum illi  non  possint  prodesse,  et  hujusmodi  de- 
fectus est  error ; ideoque  nullo  modo  potuit  eum 
habere,  aut  decuit  assumere.  Ideo  Paulus  tantum 
dicit  (loc.  cit.)  : Christum  lentatum  per  omnia  pro 
similitudine  absque  peccato. 

Obj.  5 : Error  intellectus  saepe  nascitur  ex  er- 
rore in  sensu  ; atqui  in  sensibus  Christi  potuit  stepe 
esse  deceptio  : interdum  enim  potuit  eminus  appa- 
rere res  minor  quam  erat,  vel  quid  simile.  Respon- 
deo : Nego  minorem.  Quia  Christus  per  sapientiam 
sui  intellectus  poterat  prcevenire  et  corrigere,  ne 
ista  res  intellectui  deceptionem  pareret..  Deinde  sua 
divina  virtute  potuit  ita  confortare  sensus,  ut  sem- 
per  viderent  seu  apprehenderent  prout  res  ver® 
erant,  sive  vicinae  essent,  sive  distantes,  sive  hoc 
sive  illo  modo  applicarentur. 

Obj.  6 : Christus  intelligebat  omnes  rationes  pro- 
babiles omnium  opinionum,  et  credebat  hominibus 
qui  sibi  aliqua  narrabant ; ergo  poterat  habere  as- 
sensus  opinionis  ct  fidei  humans,  qui  sunt  incerti : 


nam  hujusmodi  actus  sunt  homini  connaturales,  et 
poterat  vitare  periculum  falsilalis,  ita  dirigendo  haec 
judicia  per  superiorem  scientiam,  ut  nunquam  nisi 
in  materia  vera  versarentur.  Respondeo  : Christus 
semper  evidenter  cognoscebat  res  omnes  quae  vel  ab 
hominibus  narrari  poterant,  vel  rationibus  probabi- 
libus confirmari  ; et  sic  nunquam  utebatur  humano 
testimonio  ad  assentiendum,  sed  per  suam  eviden- 
tiam judicabat  de  uniuscujusque  testimonio.  Opor- 
tebat quidem  Christi  intellectum  habere  actus  sibi 
connaturales,  sed  non  illos  qui  magnam  imperfe- 
ctionem includunt,  quales  sunt  actus  obscuri  et  in- 
certi. Quamvis  autem  potuisset  vitare  omnem  assen- 
sum falsum  in  praestandis  ejusmodi  opinionum 
assensibus,  non  decuit  tamen  eos  praestare,  quia  ex 
vi  objecti  formalis  incerti  sunt  falsitatique  expositi; 
ideoque  ad  intellectus  perfectionem  non  pertinent. 
An  autem  de  potentia  absoluta  Verbum  potuerit  in 
humanitate  assumpta  permittere  assensum  falsum 
vel  erroneum,  videtur  respondendum  negative.  Ad 
prudentem  enim  sapientis  personae  providentiam 
pertinet  non  admittere  falsitatem  et  deceptionem  in 
propria  natura,  quando  facile  praeveniri  ac  caveri 
potest.  Atqui  per  unionem  facta  est  humanitas  vero 
ac  proprie  natura  Verbi  : et  Verbum  quod  est  per- 
sona istius  naturae  assumptae,  potest  ita  illam  diri- 
gere et  regere  ut  nunquam  decipiatur  aut  erret; 
ergo.  Deinde  Deus  non  potest  admittere  in  propria 
natura  nisi  quod  honestum  est,  vel  quod  ad  hone- 
statem tendit ; ergo,  etc. 

Dico  5 : In  Christi  intellectu  fuerunt  habitus  na- 
tscales,  sicuti  in  aliis  hominibus,  v.  gr.  habitus 
scientiarum,  et  aliud  ejusmodi  quod  in  intellectu 
manet  per  modum  actus  primi,  estque  principium 
recordationis,  promptumque  reddit  intellectum  ad 
naturales  scienti®  actus.  Est  enim  h®c  proprietas 
et  facultas  naturalis  anim®  rationalis.  Ilena  in  Chri- 
sti intellectu  fuit  habitus  infusus  supernaturalis,  aut 
qualitas  infusa  in  eo  permanens  sive  per  modum 
luminis,  sive  per  modum  speciei  : fuerunt  enim  in 
Christo  actus  supernaturalis  cognitionis,  ergo  et 
habitus  ad  illos  connaturaliler  eliciendos. 

DISPUTATIO  VICESIMA  QUINTA. 

Dc  triplici  anim®  Christi  scientia. 

Sect.  I,  II,  III.  — An  sil  in  anima  Clirisli  scientia 
beata,  naturalis,  infusa. 

Dico  1 : Anima  Christi  etiam  dum  adhuc  erat 
corpori  mortali  conjuncta,  habebat  scientiam  bea- 
tam : Unigenitus,  qui  est  in  sinu  Patris,  ipse  enar- 
ravit (Joan.  i,  18).  Quod  scimus,  loquimur ; et  quod 
vidimus,  testamur  (Joan.  iu,  II).  Ego  qua;  vidi  apud 
Patrem,  loquor  (Joan.  vm,  58);  debuit  enim  ut  do- 
ctor  infallibilis  a se  visa  narrare.  Imo  hanc  scien- 
tiam a primo  su®  creationis  instanti  habuit,  videns 
tunc  Deum  ; visio  enim  beatifica  est  quasi  proprietas 
ab  unione  hypostatica  manans  : Vidimus  gloriam 
ejus,  gloriam  quasi  Unigeniti  a Patre,  plenum  gratia 
et  veritatis  (Joan.  i,  14).  Atque  hoc  ita  censetur  cer- 
tum juxta  Patres  ct  ductores,  ut  contrarium  videa- 

iur  erroneum  et  hneresi  proximum.  Quod  dicitur: 
Nonne  uporluil  pati  Christum , et  ita  intrare  in  ijlo- 
riam  suam?  {Lite,  xxiv,  26.)  Clarifica  me,  Pater,  e tc. 
(Joan.  xvii,  5),  id  inteUigitur  de  gloria  resurrectio- 
nis et  ascensionis,  ac  exaltatione  nominis  Christi. 

Dico  2 : Christus  habuit  etiam  scientiam  natu- 
ralem, sive  sum  naturae  humanae  connaturalem  et 
acquisitam,  id  est,  omnes  virtutes  intellectuales, 
nempe  prudentiam,  sapientiam,  artem  factibilium, 
scientiam  experimentalem , etc.  In  Christo  enim 
fuit  natura  humana  cum  omni  proprietate  et  perfe- 
ctione illi  connaturali,  adeoque  scientia  humana. 
Deinde  in  Christi  intellectu  fuerunt  ejus  actus  na- 
turales, ergo  et  hujus  scientiae  naturalis  actus. 

Dico  3 : Christi  animae  data  est  scientia  per  se 
infusa,  distincta  a beata  et  naturali.  (D.  Thomas, 
Cajetanus,  Paludanus,  etc.,  contra  Bonaventuram, 
Alensem,  etc.,  dicentes  eam  praeter  beatam  ha- 
buisse tantum  scientiam  naturalem  per  accidens 
infusam,  sicut  Adam  in  statu  innocentiae.)  Proba- 
tur, quia  Christus  non  solum  erat  comprehensor , 
sed  etiam  viator  ; ergo  ut  viator  debuit  habere  co- 
gnitionem aliquam  supernaturalem.  Atque  haec 
scientia  data  est  ab  instanti  suae  conceptionis  : 
Ingrediens  mundum  dicit  : Hostiam  et  oblationem 
noluisti;  corpus  autem  aptasti  mihi,  etc.  (Hebr~ 
x,  Sseqq.).  Tota  enim  haec  scientia  ac  sapientia 
data  est  Christo  ratione  unionis,  quam  a principio 
habuit ; et  pertinet  tanquam  accidentalis  perfectio 
ad  statum  beatificum  animae  Christi,  imo  et  ad  sta- 
tum viatoris. 

DISPUTATIO  VICESIMA  SEXTA. 

De  perfectione  beatae  scientiae,  quam  habet  anima 
Christi. 

Sect.  I.  — Quid  sit  intellectualis  comprehensio  ali- 
cujus  objecti,  praesertim  divinae  essentite. 

Dico  1 : Ad  comprehensionem  intellectualem 
stricte  sumptam  (nam  quaevis  intellectualis  per- 
ceptio interdum  comprehensio  vocatur)  requiritur 
ut  cognitio  sit  clara,  evidens  et  certa  cum  debita 
proportione  ad  objectum  cognitum  : id  est,  debet 
esse  tanta  claritas  in  cognitione,  quanta  sufficit  ad 
cognoscendam  objecti  veritatem  prout  in  se  est, 
vel  immediate  ex  vi  extremorum  cognitionis,  vel 
mediale  ex  vi  medii  quo  extrema  copulantur.  Imo 
requiritur  ut  cognitio  tam  sit  clara  et  intensa,  quan- 
tum necesse  est  ad  exacte  cognoscendas  et  pene- 
trandas in  objecto  cognito  omnes  habitudines  et 
connexiones  quas  ex  se  habet  et  habere  potest 
cum  omnibus  rebus,  tum  a quibus  ipsum  pendet, 
tum  quae  ab  ipso  pendent  et  pendere  possunt;  est 
enim  de  essentia  comprehensionis  ut  res  per  eam 
cognoscatur,  quantum  est  cognoscibilis.  1 

Dico  2 : Si  cognitio  habeat  eam  claritatem  ac  per- 
fectionem quae  sufficit  ad  cognoscendum  objectum 
exacte,  integre  et  perfecte  ex  ipsius  parte,  id  est, 
ad  cognoscendum  quidquid  in  eo  formaliler  vel 
eminenter  exsistit,  et  ad  penetrandam  distinctis- 
sime omnem  ejus  formalem  rationem  et  omnem 


habitudinem,  ejusmodi  cognitio  est  vera  compre- 
hensio; quia  adaequatione  extensiva,  et  sufficienti 
intensiva  sive  claritate  sufficienti,  totum  objectum 
comprehendit  ac  penetrat. 

Sect.  II.— An  anima  Christi  non  comprehendat  di- 
vinam essentiam. 

Nota  : Triplex  est  beatae  scientiae  perfectio  : 
1°  specifica  seu  essentialis;  et  haec  in  anima  Christi 
est  ejusdem  speciei  cum  beata  aliorum  beatorum 
visione.  2°  Intensiva  in  claritate  majori  intra  eam- 
dem  speciem.  Certum  est  hanc  Christi  beatam  scien- 
tiam esse  longe  intensiorem  seu  clariorem  beata 
omnium  tam  hominum  quam  angelorum  visione : 
Constituens  eum  super  omnes  principatus,  etc.  ( Ephes . 
i,  20,  21).  In  quo  sunt  omnes  thesauri  sapientite  et 
scientiae  Dei  {Coi.  ii,  3).  Christus  enim  est  Filius 
naturalis,  adeoque  data  est  major  et  perfectior  hae- 
reditas  quam  fdiis  adoptivis.  3°  Extensiva,  de  qua 
nunc  agitur.  Quare 

Dico  i : De  fide  est  Deum  esse  incomprehensibi- 
lem quacunque  creata  cognitione  tum  naturali  tum 
supernaturali,  intelligendo  de  comprehensione  pro- 
prie sumpta,  ita  ut  sensus  sit  Deum  non  posse  a 
creatura  comprehendi  comprehensione  propria  et 
simpliciter  perfecta,  licet  non  sit  de  fide  certum 
in  quo  consistat  haec  comprehensio  : Magnus  consi- 
lio, et  incomprehensibilis  cogitatu  (Jerem.  xxxu,I9). 
Quam  incomprehensibilia  sunt  judicia  ejus,  et  in- 
vestigabiles vite  ejus!  (Rom.xi,  53.)  Idem  docent  Pa- 
tres Latini  et  Graeci,  Gregorius,  Augustinus,  Am- 
brosius, Chrysostomus,  Epiphanius,  Cvrillus,  etc. 
Damascenus  {De  fide,  lib.  i,  cap.  1 , 4)  vocat  Deum 
omnibus  modis  incomprehensibilem,  et  concilium 
Lateranense  (cap.  Firmiter ) : Credimus,  inquit,  et 
simpliciter  confitemur  unum  esse  Deum,  infinitum, 
incommunicabilem , incomprehensibilem.  Ratio  est 
quia  Deus  est  immensus  et  infinitus ; ergo  non  potest 
a creatura  finita  comprehendi. 

Dico  2 : Eodem  modo  certum  est  animam  Christi 
non  comprehendere  divinam  essentiam : animae 
enim  Christi,  ejus  intellectus  et  actus,  quo  Deum 
videt,  creati  sunt  et  finiti;  Deus  autem  est  incom- 
prehensibilis per  actum  creatum  et  finitum;  ergo,  etc. 
Sed  licet  sit  de  fide  Deum  esse  incomprehensibilem, 
modus  tamen  explicandi  illam  incomprehensibili  ta- 
tem  potest  non  esse  de  fide  et  cadere  sub  opinio- 
nem et  probabilitatem. 

Sect.  III.—  An  anima  Christi  videat  in  Verbo  omnia 
possibilia,  quee  in  Deo  eminenter  continentur. 

Nota  : Ut  creaturae  dicantur  videri  in  Deo  seu 
in  Verbo,  non  satis  est  ut  eodem  actu,  quo  Deus 
videtur,  concomitanter  illae  videantur,  sicut  angelus 
per  unam  speciem  universalem  cognoscit  concomi- 
tanter duas  naturas  hominis  et  equi ; sed  oportet  ut 
Deus  seu  visio  Dei  sit  ratio  cognoscendi  creaturas. 
Deinde  dum  dicuntur  creaturae  videri  in  Deo,  non 
est  sensus  eas  videri  solum  secundum  esse  eminen- 
tiale  quod  habent  in  Deo,  hoc  enim  esse,  est  ipsmn 
esse  divinum  seu  ipse  Deus ; sed  secundum  esse 

proprium  quod  habent  vel  habere  possunt  in  seipsis 
et  secundum  proprias  earum  formales  perfe- 
ctiones. 

Dico  I : Anima  Christi  non  videt  actu  in  Verbo 
omnia  quae  in  potentia  Dei  absolute  continentur,  aut 
Deus  potest  facere  (D.  Thomas,  Cajetanus,  Bona- 
ventura,  Paludanus , et  alii  communiter  contra 
Hugonem,  Albertum,  Magistrum,  etc.) ; quia  si  anima 
Christi  omnia  possibilia  videret  in  Deo,  eum  com- 
prehenderet. Sicut  enim  una  quantitas  dicitur  com- 
prehendi ab  alia,  quando  intra  illam  tota  clauditur 
et  finitur,  ita  si  anima  Christi  videret  omnia  possi- 
bilia, seu  quidquid  in  Deo  est  formaliler  et  eminen- 
ter, nihilque  quod  in  Deo  est,  eam  lateret,  ac  tota 
Dei  cognoscibilitas  intra  illius  cognitionem  conclu- 
deretur ac  finiretur,  ipsum  Deum  omnino  compre- 
henderet. Si  autem  dicas  fore  tantum  comprehen- 
sionem Dei  extensivam  et  secundum  quid,  non  vero 
intensivam  simul,  et  absolute  omni  modo  perfe- 
ctam, solumque  hanc  intensive  et  extensive  perfe- 
ctam non  posse  creaturae  communicari,  secus  vero 
alteram;  ideo  si  non  repugnet  eam  communicari, 
debuisse  esse  Christo  communicatam  : dumque 
fides  docet  Deum  esse  incomprehensibilem,  debere 
intelligi  de  comprehensione  simpliciter  et  infinite 
intensiva  ac  extensiva  simul.  Fateor,  si  foret  pos- 
sibilis ejusmodi  comprehensio  extensiva  tantum, 
debuisset  verisimilius  Christi  animae  communicari; 
sed  negatur  istam  comprehensionem  omnium,  quae 
in  Deo  sunt  formaliler  et  eminenter,  etiam  sine  in- 
finita intensione  et  claritate  esse  creaturae  possibi- 
lem, ut  constat  ex  D.  Thoma  et  Patribus,  quia 
creatum  finita  est,  ejusque  visio  simpliciter  finita, 
cognoscibilitas  autem  Dei  est  simpliciter  infinita  : 
non  potest  ergo  visio  seu  repraesentatio  finita  ad- 
aequare et  comprehendere,  etiamsi  extensive  tantum, 
objectum  simpliciter  infinitum,  non  potest  enim  in- 
ter finitum  et  infinitum  dari  adaequatio.  Nec  potest 
etiam  dici  istam  visionem  fore  infinitam,  quia  repu- 
gnat dari  rem  creatam  infinitam  actu  sive  extensive 
sive  intensive.  Unde 

Dico  2 : Nec  in  habitu  seu  in  actu  primo  anima 
Christi  videt  in  Deo  omnia  possibilia  : contra  Bona- 
venturam  et  Marsilium,  dicentes  animam  Christi 
per. lumen  gloriae  scire  in  habitu  seu  in  actu  primo 
omnia  quae  sunt  in  Deo  ; non  tamen  in  actu  secundo 
posse  simul  videre  omni3,  sed  pro  suo  libitu  nunc 
haec  nunc  illa,  vel  prout  Deus  voluerit  illi  revelare. 
Sed  probatur  hoc  non  posse  dici,  quia  de  essentia 
beatae  scientiae  est  ut  sit  semper  in  actu  secundo  : 
est  enim  immutabilis  ac  perfectissima.  Attamen 

Dico  5 : Anima  Christi,  licet  non  omnia,  aliqua 
tamen  ex  possibilibus,  quae  nunquam  erunt , videt 
in  Verbo  (D.  Thomas  et  alii  communiter).  Proba- 
tur, quia  Christus  revelavit  aliquid  possibile  quod 
nunquam  fuit,  Luc.  x,  13  : Si  in  Tyro  et  Sidone 
fcxlce  essent  virtutes , etc.,  supponendo  quod  hoc 
revelarit  per  sci'e*itiam  beatam,  non  per  infusam. 
Deinde  multa  possunt  fieri  a creatura,  quae  nun- 

quam  fient ; atqui  anima  Christi  videt  in  Verbo 
omnia  quae  sunt  in  potestate  creaturae,  ulpote  illam 
comprehendens,  ergo  ; etc. 

Ex  dictis  sequitur  hanc  beatam  Christi  scientiam, 
licet  sit  perfectissima  omnium,  quae  de  potentia 
ordinaria  haberi  possunt,  de  absoluta  tamen  poten- 
tia posse  dari  perfectiorem  ; imo  et  in  infinitum 
semper  perfectiorem , quia  nunquam  potest  ad- 
aequari suo  objecto  primario. 

Sect.  IV.  — An  anima  Christi  videat  in  Verbo  omnia 
quae  Deus  videt  per  scientiam  visionis  ; adeoque 
infinita. 

Dico  1 : Anima  Christi  videt  in  Verbo  simul  et 
in  actu  secundo  omnia  quae  Deus  videt  per  scien- 
tiam visionis.  D.  Thomas,  Albertus,  Magister,  Hen- 
riquez,  aliique  communiter,  contra  Gabrielem,  Ri- 
chardum  et  Scotum  dicentes  animam  Christi  scire 
haec  omnia  in  actu  primo,  non  secundo  ; et  contra 
Bonaventuram  negantem  scire  omnia  simul,  conce- 
dentem autem  scire  omnia  successive.  Probatur, 
quia  omnis  beatus  videt  in  Verbo  omnia  quae  ad 
suum  statum  pertinent ; atqui  ad  statum  et  dignita- 
tem animae  Christi  pertinent  omnia  quae  Deus  videt 
per  scientiam  visionis;  ergo.  Christus  enim  est  caput 
et  judex  omnium  angelorum  et  hominum,  iliique 
subjecta  sunt  omnia,  et  ob  ejus  gloriam  et  honorem 
suo  modo  omnia  creata  sunt.  Attamen  anima  Chri- 
sti comprehendit  istam  Dei  visionis  scientiam  tan- 
tum quoad  objecta  creata  quae  per  illam  videntur  ; 
non  quoad  objectum  increatum,  quandoquidem  non 
comprehendit  Deum  nec  generationem  aeternam, 
etc.  Deinde  nec  comprehendit  istam  visionem  prout 
est  formalis  Dei  actus,  sic  enim  est  perfectio  sim- 
pliciter infinita  ; nec  etiam  comprehendit  ipsam  Dei 
omnipotentiam  prout  est  principium  omnium  isto- 
rum effectuum,  nec  claritatem  et  eminentiam  visio- 
nis, qua  Deus  illos  intuetur.  Hinc 
Dico  2 : Anima  Christi  scit  in  Verbo  infinita  se- 
cundum quid,  quia  scit  omnia  quae  sunt  in  potentia 
creaturae,  in  potentia  enim  creaturae  sunt  infinita  ; 
non  scit  tamen  infinita  simpliciter  , quia  non  sunt 
infinita  in  actu,  etiamsi  accipiantur  omnia  quaecun- 
que sunt  in  actu  secundum  quodvis  tempus.  Unde 
anima  Christi  illa  infinita  cognoscit  per  modum 
cujusdam  scientiae  intelligenliae  , non  visionis : 
quamvis  enim  objeclive  sint  infinita,  non  sunt 
tamen  in  re  categorematiee  infinita , sed  tan- 
tum syncalegoremalice ; quae  non  videntur  in 
Verbo,  nisi  prout  habent  connexionem  cum  aliqua 
causa  creata , qua  comprehensa,  illa  omnia  com- 
prehenduntur. Causa  autem  illa  est  finita,  ergo  fi- 
nitum lumen  ad  illam  comprehendendam  et  ad 
omnia  et  singula  licet  infinita,  quae  in  illo  conti- 
nentur, comprehendenda  sufficit  ; unum  , inquam, 
et  idem  lumen  indivisibiliter  sumptum  tantae,  sed 
finitae  perfectionis,  quia  tota  ista  infinitas  compre- 
henditur sub  finitae  perfectionis  gradu. 

DISPUTATIO  VICESIMA  SEPTIMA. 

De  materiali  scientiae  per  se  infusa;  animae  Christi 
objecto 

Sect.  I.  — An  anima  Christi  per  hanc  scientiam  in- 
fusum cognoscat  res  aci  ordinem  naturae  perti- 
nentes. 

Dico  1 : Anima  Christi  ope  scientiae  per  se  infusae 
cognovit  omnes  res  naturales,  quas  angeli  per  spe- 
cies inditas  cognoscunt,  adeoque  illae  sub  materiali 
hujus  scientiae  objecto  continentur.  D.  Thomas 
aliique  qui  hanc  scientiam  per  se  infusam  in  Chri- 
sto admittunt,  contra  Scotum  et  Durandum,  qui 
tantum  acquisitam  seu  infusam  per  accidens  admit- 
tunt ad  istarum  rerum  cognitionem.  Probatur , quia 
licet  lumen  inferioris  ordinis  terminetur  tantum  ad 
res  inferiores,  nec  possit  extendi  ad  superiores, 
ntpote  suam  perfectionem  excedentes,  tamen  lumen 
superioris  ordinis  non  solum  superiores,  sed  etiam 
inferiores  res  sub  suo  objecto  complecti  potest, 
quia  virtus,  quo  superior,  eo  universalior,  resque 
inferiores  non  excedunt  virtutem  superioris,  a quo 
possunt  nobiliori  modo  attingi,  ut  patet  in  intelle- 
ctu et  sensu.  Lumen  ergo  scienti®  infusae  quod  su- 
perioris ordinis  est,  non  tantum  res  supernaturales, 
sed  etiam  naturales  alliori  modo  attingit,  habens 
pro  universali  suo  objecto  res  tum  superiores  tum 
inferiores.  Sicque  Christus  per  hanc  infusam,  et 
per  naturalem  acquisitam  scientiam  cognoscit  res 
naturales,  sed  per  infusam  longe  alliori  modo  quam 
per  acquisitam  utpote  imperfectam.  Unde  haec 
scientia  infusa  data  est  animae  Christi  a Deo  non  ut 
auctore  naturae , sicut  naturalis  angelis ; sed  ut 
auctore  gratiae,  et  quodammodo  ut  auctore  unionis 
hypostaticae.  Idem  ergo  objectum  potest  cognosci 
diverso  modo  per  scientias  specie  diversas,  ut 
patet  in  angelo  et  homine  cognoscente  eamdem 
rem. 

Dico  2 : Anima  Christi  per  hanc  scientiam  infu- 
sam cognovit  quasvis  res  singulares  tam  materiales 
quam  immateriales,  v.  gr.  angelos,  tamque  acci- 
dentia quam  substantias,  intuendo  earum  exsisten- 
tias alliori  modo  et  lumine  quam  ab  angelo  aut 
homine  possint  cognosci.  Angeli  enim  per  scien- 
tiam suam  inditam  ista  omnia  cognoscunt,  multo 
ergo  magis  anima  Christi  per  infusam  , utpote  su- 
perius lumen  sub  se  omnia  illa  complectens  ; unica 
enim  species  infusa  potest  repraesentare  et  totam 
specificam  naturam , et  simul  omnia  ejus  indi- 
vidua, 

Sect.  II,  III.  — An  anima  Christi  per  scientiam  in- 
fusam cognoverit  actus  liberos , futura  contingentia 
et  mysteria  gralice. 

Dico  I : Anima  Christi  per  scientiam  infusam 
cognovit  actus  liberos  actu  exsistentes,  sive  cor- 
dium  cogitationes  ( D,  Thomas  aliique  theologi 
communiter  ) ; quia  haec  cognitio  maxime  spectat 
ad  dignitatem  Christi,  et  ad  munus  supremi  judicis 
de  bis  cogitationibus  judicaturi.  Constat  autem 
Christum  has  cogitationes  revelasse ; ergo  eas  co- 


gnovit ; et  quamvis  h®c  cognitio  posset  referri  ad 
scientiam  beatam,  convenienter  tamen  etiam  infu- 
sae attribuitur,  quia  Christus  non  tantum  ut  com- 
prehensor  seu  beatus,  sed  etiam  ut  viator  fuit  per- 
fectissime dispositus  ad  docendam  et  confirmandam 
fidem,  et  unum  testimonium  quo  illam  confirmavit, 
fuit  revelatio  cogitationum  cordium. 

'Dico  2 : Per  eamdem  scientiam  anima  Christi 
etiam  cognovit  actus  liberos  futuros  seu  futura 
contingentia,  vel  accipiendo  communicatam  suo 
intellectui  participationem  scienti®,  qua  Deus  in- 
tuitive  illa  cognoscit ; vel  accipiendo  a Deo  illorum 
revelationem,  per  lumen  scienti»  infusae  evidenter 
ac  clare  manifestatam,  ita  ut  tamen  ipse  Deus 
revelans  non  videatur  clare  et  evidenter.  Atque  ita 
ista  futurorum  contingentium  cognitio,  non  est 
fides,  quia  est  evidens  ; nec  est  visio  beata,  quia 
per  illam  Deus  non  videtur  clare.  (D.  Thomas,  Sco- 
tus,  Durandus,  etc. ) Hujusmodi  enim  cognitio 
debita  fuit  animae  Christi,  ac  necessaria  ad  perfe- 
ctissimam prudentiam  et  providentiam  ; speclatque 
ad  consummatum  prophetiae  donum,  et  ad  exer- 
cendum perfecte  doctoris  munus. 

Dico  3:  Etiam  per  eamdem  scientiam  anima 
Christi  cognovit  quidditative  etintuitive  res  creatas 
tum  in  substantia,  tum  in  modo  supernaturales  per 
proprias  earum  species,  et  in  proprio  genere,  v.  gr. 
divinam  gratiam  creatam  sine  clara  divinae  naturae 
cognitione  ( D.  Thomas,  etc. ) ; quia  istae  res  sunt 
finit®  perfectionis.  Ergo  possunt,  prout  in  se  sunt , 
repraesentari  per  species  creatas  ejusdem  ordinis,  et 
cognosci  clare  et  quidditative  per  lumen  finitum 
ejusdem  ordinis.  Decuit  autem  animam  Christi, 
ut  has  non  tantum  in  Verbo,  sed  etiam  in  proprio 
genere  perfecte  cognosceret,  cum  Christus  sit  gra- 
ti® et  supernaturalium  auctor.  Unde  probabiliter 
per  hanc  scientiam  et  per  cognitionem  distinctam 
a visione  Dei  cognovit  in  proprio  genere  beatificas 
aliorum  visiones,  non  viso  clare  ipso  Deo ; uti 
potest  videri  species  intelligibilis,  non  visa  clare 
ipsa  re,  quam  reprssentat,  item  potuit  cognoscere 
clare  modum  unionis  hypostatic®  sine  clara  termini 
seu  Verbi  visione. 

Sect.  IV,  V.  — An  anima  Christi  per  scientiam  in- 
fusam cognoscat  omnes  creaturas  possibiles , ac 

Deum  ut  unum  et  trinum. 

Dico  1 : Quamvis  non  videatur  impossibile  com- 
municari creatur»  scientiam  omnium  creaturarum 
possibilium  per  aliquod  lumen  superioris  ordinis, 
ac  per  species  universales  et  valde  perfectas  ; cum 
tamen  nil  certi  hac  in  re  definiri  possit,  verisimile 
est  cum  communiori  doctorum  sententia,  eam  non 
fuisse  Christi  anim®  communicatam,  utpote  non 
necessariam,  nec  aliqua  solida  ratione  comproba- 
tam ; nec  squum  est  plura  scire  per  scientiam 
inferiorem  seu  infusam,  quam  per  superiorem  seu 
beatam. 

Dico  2 : Anima  Christi  per  hanc  scientiam  co- 
gnovit Deum,  quoad  ejus  unitatem  et  omnia  ejus 

attributa  essentialia  a posteriori,  quatenus  cogno- 
sci possunt  per  creaturas.  Deus  enim  per  suos  ef- 
fectus cognoscitur  tanto  perfectius,  quanto  effectus 
sunt  perfectiores  et  quanto  melius  penetrantur  ; 
anima  autem  Christi  perfectissimos  Dei  effectus  et 
supernaturales  per  dictam  scientiam  optime  cogno- 
vit ; ergo,  etc. 

Dico  3 : Verisimilius  anima  Christi  per  lianc.scien- 
tiam  cognovit  exsistere  mysterium  Trinitatis  magis 
distincte  et  expresse  quam  per  fidem  cognoscatur. 
Alioqui  cognitio  Dei,  quam  Christus  ut  \iator  habuit 
extra  Verbum,  fuisset  minus  perfecta  saltem  ex 
parte  Dei  cogniti,  quam. nostra  fides  ; nec  potuisset 
ut  viator  orare  Patrem,  utpole  non  cognitum  ; nec 
loqui  de  mysterio  Trinitatis,  nisi  utendo  scientia 
beata.  Cum  autem  haec  Trinitatis  cognitio  debuerit 
esse  evidens  et  clara,  alioqui  si  fuisset  obscura,  co- 
gnitio fidei  dicenda  foret ; non  tamen  intuitiva,  ut- 
pote  non  beatifica.  Dici  ergo  potest  esse  evidens  in 
teslificanle  ex  vi  proprii  luminis  et  revelationis  su- 
pernaturalis,  sicut  supra  dixi  de  futuris  contingen- 
tibus. Ista  enim  evidentia  potest  haberi  vel  per 
revelationem  aliis  factam,  si  v.  gr.  anima  Christi 
per  hanc  scientiam  intueatur  evidenter  actum  fidei, 
quo  aliquis  viator  credit  hoc  mysterium  ; vel  per 
revelationem  propriam,  ipsi  animae  Christi  factam  , 
si  per  species  infusas  evidenter  intueatur  Dei  locu- 
tionem revelantis  hoc  mysterium. 

DISPUTATIO  VICESIMA  OCTAVA. 

De  actibus  scientiae  infusse  animm  Christi. 

Sect.  I,  II. — An  anima  Christi  semper  fuerit  in  actu 
secundo  hujus  s cienti  ce ; et  an  iste  actus  fuerit  per 
modum  simplicis  intelligentice,  an  vero  per  modum 
discursus. 

I 

Dico  1 : Christus  non  impeditur  per  scientiam 
beatam  quominus  possit  scientiae  infusae  actum 
exercere  circa  easdem  res  ; hic  enim  etiam  actus 
est  liber,  nec  habet  repugnantiam  cum  actu  scientiae 
beatae.  Imo  non  tantum  potuit  esse,  sed  etiam 
probabilius  fuit  semper  anima  Christi  ab  initio  suae 
creationis  in  actuali  hujus  scientiae  usu  sine  sen- 
suum vel  corporis  corruptibilis  impedimento  : tunc 
enim  habebat  usum  rationis,  ac  erat  beata,  atque 
ita  dominabatur  corpori,  ut  ab  illo  in  suis  actibus 
spiritualibus  non  impediretur.  Deinde  scientia  per 
se  infusa  est  ita  a sensibilibus  abstracta,  ut  ab  illis 
non  pendeat : hinc  Christus  potuit  uti  hac  scientia 
sine  conversione  ad  phantasmata , et  sine  depen- 
dentia ab  illis  ; et  quamvis  non  sit  intrinsecum  et 
connaturale  huic  scientiae,  siculi  beatae,  esse  sem- 
per  in  actu  secundo,  tamen  cum  sit  major  perfe- 
ctio esse  in  actu  secundo  quam  in  primo,  videtur 
in  Christo  ea  exstitisse;  adeoque  Christus  modo  per 
hunc,  modo  per  illum  hujus  scientiae  actum  con- 
tinuo aliqua  cognoscebat  pro  suo  libitu  : non  vi- 
detur tamen  potuisse  modo  sibi  connaturali  ( secus 
modo  miraculoso  et  de  potentia  Dei  absoluta  ) simul 
considerare  actualiter  omnia  materialia  hujus  scien 
tise  objecta  etiamsi  diversis  actibus,  sed  plura  per 


unam  speciem  repraesentata  potuit  simul  uno  actu 
considerare. 

Dico  2 : Haec  scientia  infusa  ex  se  non  est  dis- 
cursi va,  sed  ejus  actus  est  per  modum  simplicis 
intelligentiae,  cognoscendo  praedicatum  in  subjecto, 
et  conclusionem  in  principiis,  effectum  in  causa, 
et  causam  in  effectu.  Hujus  enim  scienliai  lumen 
est  longe  perfectius  lumine  angelico,  ejusque  spe- 
cies perlectae  repraesentant  perfecte  res  prout  in 
se  sunt  uno  simplici  intuitu.  Imo  anima  Christi 
nunquam  usa  est  ista  scientia  discurrendo,  aut 
componendo,  nec  talis  cognoscendi  modus  potest  in 
ea  habere  locum.  Proprius  enim  et  connaluralis 
cognoscendi  modus  per  hanc  scientiam  est  per 
simplicem  intuitum  seu  cognitionem,  qui  ex  se 
repugnat  discursui  seu  compositioni  ; adeoque  ani- 
ma Christi  quae  connaturali  modo  per  illam  cogno 
scebat,  non  discurrebat.  Et  quamvis  possit  uti  in- 
adsequate  aliqua  specie  per  se  infusa,  et  postea 
paulatim  istum  actum  perficere,  non  erit  tamen  in  hoc 
discursus,  sed  solum  erit  cognitio  uniusreipost  aliam. 

DISPUTATIO  VICESIMA  NOXA. 

De  habitu  scientiae  infusae  animae  Christi. 

Sect.  I.  — An  species  per  se  infusce  in  anima  Christi 
fuerint  universaliores  angelicis. 

Nota  : Ad  scientiam  intellectualem  quanao  ob- 
jectum per  se  non  unitur  potentiae,  neque  in  Verbo 
cognoscitur,  lequiruntur  species  intelligibiles  quaa 
habeant  vim  illud  repraesentandi  intellectui. 

Dico  i : Hujus  scientiae  species  intelligibiles  infu- 
sae in  anima  Christi,  sunt  plures  : ita  D.  Thornas, 
etc.,  contra  Marsilium  dicentem  esse  unicam  univer- 
salissimam ad  omnia  sua  objecta  repraesentanda 
sufficientem ; quod  est  improbabile.  Atque  hae  spe- 
cies sunt  universaliores  speciebus  humano  intelle- 
ctui connaturalibus  : quia  juxta  Thomistas  una  ex 
his  speciebus  ad  minimum  repraesentat  unam  totam 
naturam  specificam  simul  cum  omnibus  suis  in- 
dividuis et  proprietatibus;  sunt  enim  superioris 
ordinis  quam  species  humano  intellectui  connalura- 
les,  et  infusae,  sunt  in  anima  Christi  non  tantum 
juxta  capacitatem  naturalem,  sed  etiam  obedientia- 
lem.  Hinc 

Dico  2 : Hae  Christi  species  sunt  universaliores 
quam  species  angelorum  (D.  Thomas,  Scotus,  etc.), 
quia  istae  species  in  sua  entitate  et  substantia  sunt 
altioris  ordinis  ac  perfectiores  quam  angelicae ; et 
quamvis  Christus  per  naturales  humanitatis  suae  vi- 
res non  possit  praestare  aliqua,  quae  angeli  possunt 
per  suas  vires  naturales,  tamen  ejus  intellectus  per 
altius  lumen  elevatus,  potest  illa  perfectiori  modo 
quam  angelus  praestare,  v.  gr.  perfectiori  modo 
quam  angelus  cognoscere  et  comprehendere  angelum. 

Sect.  II,  III.  — An  preeter  species  intelligibiles  requi- 
ratur in  liac  scientia  habitus  infusus  seu  lumen;  et 

an  sit  unum  tantum. 

Dico  1 : Quamvis  intellectus  in  ordine  ad  natura- 
les intelligendi  actus,  habeat  de  se  et  ex  sua  parte 
totam  vim  activam  ad  illos  efficiendos  necessariam, 

solumque  illi  concursus  objecti,  qui  mediante  specie 
tribuitur,  desit,  tamen  in  ordine  ad  supernaturales 
iion  tantum  concursus  objecti,  sed  etiam  partialis 
activitas,  quae  ex  parte  intellectus  necessaria  est,  illi 
deest ; idcoque  intellectus  animae  Christi  non  habet 
ex  se  sufficientem  vim  activam  naturalem  ad  effi- 
ciendos scientiae  infusae  actus  utpote  supernaturales 
vel  in  substantia  vel  in  modo ; nec  ad  hos  efficien- 
dos elevatur  sufficienter  per  solas  species  infusas, 
sed  indiget  aliqua  virtute  vel  auxilio  supernaturali 
quo  elevetur  ad  dandam  illi  vim  quae  ipsi  necessa- 
ria est  ad  efficiendos  istos  actus  : species  enim  in- 
telligibilis  est  tantum  quasi  objecti  vicaria,  tanquam 
faciens  unum  cum  illo ; adeoque  requiritur  aliquod 
lumen,  seu  medium  quod  illud  objectum  manifestet. 
Unde  in  Christi  humano  intellectu  praeter  intelligibi- 
les  scientiae  infusae  species,  datur  habitus  seu  lumen 
per  se  infusum,  eum  elevans  ad  istos  scientiae  infusae 
actus  efficiendos  : cum  enim  ipse  de  se  ad  hos  effi- 
ciendos non  sit  sufficiens,  nec  per  solas  species  ele- 
vetur, ergo  ut  connaturali  modo  illos  efficiat,  debuit 
elevari  per  intrinsecam,  et  inhaerentem  virtutem 
aut  qualitatem,  quam  vocamus  habitum ; et  licet 
posito  hoc  habitu  requiratur  insuper  auxilium,  hoc 
tamen  est  debitum  tanquam  primae  causae  concursus 
in  suo  ordine  necessarius. 

Dico  2 : Lumen  hujus  scientiae  est  unus  tantum 
habitus,  seu  simplex  qualitas.  (D.  Thomas,  Richar- 
dus,  etc.)  Unus  enim  scientiae  habitus  potest  uti 
variis  et  multis  speciebus  intelligibilibus,  cumque 
hoc  lumen  seu  habitus  inclinans  et  facilitans  poten- 
tiam ad  actum  sit  altioris  ordinis  et  perfectior  quam 
lumen  angelicum,  potest  se  extendere  ad  diversi 
generis  objecta  sive  naturalia  sive  supernaturailia 
sublimiori  modo  cognoscenda,  quam  per  angelicum 
aut  humanum  lumen  cognoscantur. 

Sect.  IV.  — An  lumen  hujus  scientice  infusum  sit 
distinctum  a lumine  glorice. 

Dico  : Licet  videantur  supponere  omnes  theologi 
liujus  scientiae  habitum,  seu  lumen,  e^se  in  se  urium 
et  omnino  distinctum  a lumine  gloriae,  posset  tamen 
dici  esse  ipsummet  lumen  gloriae;  adeoque  scientia 
infusa  quoad  habitum  solummodo  addere  intellectui 
informato  gloriae  lumine,  species  intelligibiles  per  se 
infusas,  ad  quarum  usum  intellectus  isto  eodem  lu- 
mine gloriae  sufficienter  elevatur.  Quamvis  igitur 
lumen  gloriae  respiciat  essentiam  divinam  ut  ob- 
jectum maxime  proprium  et  connaturale,  adeoque 
actu  quasi  connaturali  perpetuo  circa  eam  versetur, 
posset  tamen  etiam  versari  circa  alias  res  per  pro- 
prias earum  species  altiori  et  excellentiori  modo, 
quam  omne  aliud  lumen  intellectuale.  Juxta  autem 
alios  sentientes  esse  distinctum  a lumine  gloriae, 
debet  dici  lumen  gloriae  habere  pro  objecto  adaequato 
essentiam  increalam,  et  nunquam  directe  attingere 
rem  creatam  in  se  ipsa,  sed  tantum  in  Verbo  : 
istosque  duos  modos  cognoscendt  creaturas  in  Verbo 
et  in  seipsis,  ita  esse  distinctor,  ut  non  possint  ei- 
dem lumini  convenire. 


Sect.  I,  II.  — Quid  Christus  per  hanc  scientiam 
cognoverit,  el  quando  eam  liabere  inceperit. 

Dico  I : Christus  in  statu  viae  per  scientiam  acqui- 
sitam cognovit  omnes  res  naturales  tam  materiales 
quam  immateriales,  tarnque  substantias  quam  acci- 
dentia, ea  perfectione  qua  ab  anima  sive  conjuncta 
corpori  sive  separata  naturaliter  cognosci  possunt, 
quia  ratione  unionis  hyposlaticee  et  heatitudinis  tota 
illa  perfectio  Christi  animae  debita  erat;  et  quamvis 
esset  in  corpore  corruptibili,  habuit  tamen  beatae 
animae  conditionem  in  hoc  quod  non  ita  erat  subdita 
corpori  suo,  ut  ab  eo  dependeret,  sed  illi  omnino 
dominabatur ; ergo  dum  erat  in  illo  corpore,  erat 
capax  omnis  praedictae  scientiae  perfectionis  quam 
potest  habere  anima  sive  separata,  sive  conjuncta. 
Ilinc 

Dico  2 : Anima  Christi  in  corpore  corruptibili  po- 
tuit habere  cognitionem  naturalem,  sive  scientiam 
intellectivam  sine  conversione  ad  phantasmata,  quia 
quamvis  informaret  corpus  corruptibile,  non  tamen 
ita  illi  obligabatur  ut  non  posset  sine  ejus  consortio 
ac  dependentia  naturales  intellectus  et  voluntatis 
actus  exercere  per  infusas  naturalis  ordinis  species, 
quales  infunduntur  animae  separatae  juxta  naturalem 
ejus  conditionem ; et  sic  poterat  se  ipsam  et  alias 
substantias,  praesertim  spirituales,  prout  in  se  sunt, 
cognoscere. 

Dico  5 : Anima  Christi  a principio  sua;  conceptio- 
nis habuit  omnes  scientiarum  et  virtutum  intelle- 
ctualium perfectos  habitus,  cum  speciebus  infusis 
ad  eorum  usum  necessariis  (D.  Thomas,  Paludanus, 
Bonaventura,  Scotus,  etc.)  : quia  si  anima  Christi 
in  statu  vire  potuit  seipsam  naturaliter  per  suani 
propriam  substantiam  cognoscere;  ergo  id  potuit  a 
principio  sure  creationis  seu  conceptionis.  Deinde  si 
habuerit  istos  habitus  a principio  suae  creationis  , 
ergo  etiam  species  infusas  substantiarum  spiritua- 
lium et  materialium  cum  suis  proprietatibus  et 
accidentibus.  Praeterea  habuit  tunc  infusas  naturalis 
ordinis  virtutes  morales  ; ergo  et  intellectuales, 
maxime  prudentiam,  qute  est  auriga  virtutum. 
Item  habuit  tunc  usum  rationis,  ergo  tunc  debuit 
esse  ad  hunc  usum  perfecte  disposita  per  habitus 
virtutum  naturalium,  pro  quibus  exercendis,  uti  et 
pro  supernaturalibus,  habebat  istum  rationis  usum. 
Sed 

Dico  4 : Anima  Christi  non  habuit  a principio 
suse  conceptionis,  istam  scientiam  humanam  quae  in 
experientia  rerum  consistit,  id  est  scientiam  expe- 
rimentalem,  adeoque  in  ea  profecit  successu  tempo- 
ris; atque  de  hac  agere  censendi  sunt  D.  Thomas  et 
Bonaventura,  dum  alicubi  dicunt  animam  Christi 
non  habuisse  infusam  a principio  scientiam  natu- 
ralem, sed  successu  temporis  eam  propria  cum  in- 
ventione acquisivisse.  Probatur.  Quia  Christus  suc- 
cessu temporis  mulla  vidit,  audivit,  gustavit,  etc., 
qus  istis  sensibus  antea  non  perceperat,  et  sic  vel 

jam  praeexsistens  cognitio  applicata  est  simul  cum 
sensu  ad  exercitium,  vel  intellectus  Christi  median- 
tibus istis  sensibus  acquisivit  novam  aliquam  expe- 
rimentalem  cognitionem,  et  species  intelligibiles  ad 
illam  necessarias  quas  a principio  non  habebat.  Hae 
autem  species  non  possunt  infundi,  quia  pertinent 
ad  memoriam  rei  praeterit®,  seu  prius  cognitae : re- 
linquitur enim  ex  praecedenti  cognitione,  et  in  hoc 
differunt  a speciehus  infusis,  quod  species  infusae 
habeant  a principio  expeditum  usum,  et  in  sua 
repraesentatione  ac  cognitione  abstrahant  a tempore 
et  a praecedente  aliqua  cognitione;  species  vero, 
quae  experientiae  deserviunt,  non  habent  usum  usque 
ad  sensibile  rerum  quae  per  illas  repraesentantur, 
experimentum,  resque  repraesentant  cum  ordine  ad 
tempus  praeteritum  quatenus  tale,  et  ad  intuitivam 
seu  sensibilem  cognitionem  praeteritam.  Denique 
ista  specierum  acquisitarum  scientiae  experimentalis 
acquisitio  pertinet  ad  naturae  humanae  perfectio- 
nem, qua  Christus  non  debuit  carere.  Ideo  dicitur 
Luc.  ii,  52  : Puer  autem  proficiebat  celate  et  sa- 
pientia, elc.,  vel  potius  sensim  eam  magis  patefacie- 
bat. 

DISPUTATIO  TRICESIMA  PRIMA. 

De  gratia  seu  potestate  animae  Christi  data  ad  miracula 
et  supernaluralia  opera  patranda. 

Sect.  I,  II.  — An  tota  Dei  omnipotentia  sil  humani- 
tati Christi  communicata  ; an  ei  data  sit  virtus  ad 

facienda  opera  supernaturalia  et  miraculosa. 

Dico  1 : Omnipotentia  Dei  simpliciter  et  secundum 
totam  suam  perfectionem  nec  fuit  communicata, 
nec  potuit  communicari  Christi  animae ; adeoque 
Christus  ut  homo  non  fuit  omnipotens  (D.  Thornas, 
Bonaventura,  Gabriel,  Durandus,  elc.);  nam  conci- 
lia definierunt  duas  in  Christo  naturas  mansisse  in- 
confusas, suasque  proprietates,  facultates  et  opera- 
tiones duplices  post  unionem  retinuisse  ; cum  man- 
serit duplex  natura,  ergo  et  duplex  potentia.  Sed 
potentia  naturae  humanae  non  est  ipsamet  potentia 
divinae  naturae,  est  enim  creata  et  finita  ; ergo  non 
est  Dei  potentia,  seu  omnipotentia  quae  est  unica  et 
increata.  Nec  haec  per  seipsam  potest  communicari 
naturae  humanae,  alioqui  fieret  confusio  naturarum, 
nec  per  donum  creatum,  quia  hoc  semper  erit  fini- 
tum et  omnipotentia  minus.  Christus  ut  homo, 
dum  interdum  a Patribus  vocatur  omnipotens,  vel 
sic  eum  vocant  per  communicationem  idiomalum, 
vel  intelligunt  per  unionem  hypostaticam  esse  Chri- 
sti humanitati  communicatam  specialem  vim  fa- 
ciendi supra  naturam  ea  opera  quae  Dei  sunt  pro- 
pria, saltem  ut  divinitatis  organo  et  instrumento. 

Dico  2 : Humanitas  Christi  ex  vi  solius  unionis 
cum  Verbo,  formaliter  ac  praecise  sumpta,  non  est 
facta  polenlior,  quam  ex  natura  sua  erat,  ad  produ- 
cendos reales  et  physicos  effectus  (secus  ad  effectus 
morales  meriti  et  satisfactionis,  de  quibus  hic  non 
agitur) ; unio  enim  praecise  non  est  principium  for- 
male reddens  humanitatem  potentem  operandi,  quia 
ipsa  natura  est  principium  operandi,  non  vero  sub- 

sistentia  quae  est  tantum  conditio  requisita  ad  ope- 
randum : natura  igitur  humana  unita  Verbo  retinuit 
suam  eamdem  substantiam,  eamdem  potentiam, 
eamdem  exsistentiam,  licet  per  unionem  acceperit 
alienam  subsistentiam. 

Dico  5 : Cum  Christus  per  suam  humanitatem 
vera  miracula  patrarit,  necessario  sequitur  illi  fuisse 
communicatam  virtutem  supernaturalem  ad  mira- 
cula ista  patranda.  De  fide.  Hanc  enim  exigebat  et 
personae  dignitas,  et  doctoris  officium  : Ut  autem 
sciatis  quia  Filius  hominis  habet  in  terra  potestatem 
remittendi  peccata,  dicit  paralytico  : Surye,  elc. 
(ilalth.  ix,  6).  Opera  quce  dedit  mihi  Pater  ut  fa- 
ciam, ipsa  sunt  quce  testimonium  perhibent  de  me 
(Joan.  v,  36).  Si  mihi  non  vultis  credere,  operibus 
credite  (Joan.  x,  58).  Ista  autem  esse  vera  miracula, 
angeli  evidentissime  cognoscebant,  et  ipsi  etiam  dae- 
mones hominesque  qui  illa  videbant,  evidentia  sal- 
tem morali  certi  erant  ea  ex  virtute  supernaturali  et 
divina  fieri ; imo  et  qui  tantum  audierunt,  certi  erant 
facta  esse. 

Dico  4 : Haec  virtus  miraculorum  fuit  in  Christo 
homine  permanenter  per  modum  habitus,  id  est 
semper  ac  perpetuo  habuit  paratum  Dei  concursum 
vel  motionem  ad  miracula  patranda  necessariam, 
quoties  volebat,  non  autem  qualitatem  permanen- 
tem aut  habitum  intrinsece  inhaerentem  ; qua  in  re 
longe  superavit  alios  homines,  qui  interdum  tan- 
tum per  modum  actionis  transeuntis  istam  virtutem 
receperunt.  Ratio  est,  quia  illa  gratia  data  est 
Christi  humanitati  quasi  proprietas  consequens 
unionem  : unio  autem  est  permanens  et  perpetua ; 
ergo.  Deinde  voluntas  Christi  hominis,  licet  hu- 
mana sit,  est  tamen  voluntas  personae  divinae;  ergo 
absolute  volendo  debuit  esse  semper  efficax.  Ilaec 
virtus  miraculorum  data  est  humanitati  ab  instanti 
suae  creationis,  semperque  duravit,  et  durat  effe- 
ctrix semper  operum  supernaturalium  grati®  et 
gloriae. 

Sect.  III.  — An  hoec  miraculorum  potestas  sit 

physice  effectiva  gratia;  et  supernaturalium  ope- 
rum. 

Dico  : Christus  homo  per  actiones  su®  humani- 
tatis, non  tantum  morali  modo,  uti  volunt  Alensis, 
Bonaventura,  Richardus,  etc.,  sed  etiam  reali  it 
physico  patravit  opera  miraculosa;  et  animas  justi- 
ficat, gratiam  conferendo,  et  alia  ejusmodi.  (D.  Tho- 
mas , Paludanus,  Vega,  Sotus,  etc.)  Probatur: 
1°  quia  (Scriptura  hanc  physicam  et  realem  affe- 
ctionem indicat  sic  : Virtus  de  illo  exibat,  et  sa- 
nabat omnes  (Luc.  vi,  19).  Ego  sensi  virtutem  de  me 
exisse  (Luc.  vm,  46).  Gratia  et  veritas  per  Jesum 
Christum  facta  est  (Joan.  i,  17).  Hinc  miracula  fa- 
ciebat tangendo,  liniendo,  imperando,  et  per  ejus- 
modi humanitatis  actiones.  2°  Quia  Verbum  per 
humanitatem  tanquam  instrumentum,  suas  actio- 
nes, maxime  miraculosas,  efficiebat  divinas.  5°  Istam 
physicam  efficientiam,  suis  verbis  declarant  Patres, 
Gregorius , Chrysostomus , Athanasius,  Ambro- 

sius,  etc.  Itaque  non  repugnat  Christi  humanitatem 
siae  nova  quantitate  addita  per  potentiam  obedien- 
tialem  elevari  ad  efficienda  physice  opera  supra 
naturam  suam;  nec  causalitas  moralis  aut  conditio, 
ad  cujus  praesentiam  dicatur  Deus  operari,  est  vera 
ac  propria  efficientia,  quam  Scriptura  et  sancti  Pa- 
tres humanitati  Christi  tribuere  videntur.  Adver- 
sarii enim  dicunt  hanc  faciendi  miracula  potestatem 
in  hoc  solum  esse  positam,  quod  ad  tactum,  ver- 
bum , aut  voluntatem  humanitatis  Christi , stalim 
infallibiliter  adsit  divina  virtus  ad  opus  conficien- 
dum quod  Christus  ut  homo  fieri  vult,  et  quia  hoc 
pactum  est  firmum,  infallibile  ac  perpetuum,  ideo 
morali  tantum  ratione  aut  morali  causalitate  di- 
citur Christus  habere  permanentem  faciendi  mira- 
cula potestatem.  Ita  illi.  Porro  in  quibusdam  effe- 
ctibus ad  quos  non  erat  necessaria  efficientia  phy- 
sica, sed  moralis  sufficiebat,  potuit  Christus  esse 
tantum  causa  moralis ; sed  in  iis  ad  quos  erat  phy- 
sica efficientia  necessaria,  physicum  et  realem  in- 
fluxum ac  essentiam  praebuit  : sic  potuit  non  tan- 
tum morali  causalitate,  sed  etiam,  physica  actione 
necessitatem  inferre  damionibus  ad  eos  loco  expel- 
lendos. Sic  ambulando  super  aquas  poterat  effective 
sustinere  pondus  sui  corporis. 

Sect.  IV.  — An  virtus  patrandi  miracula  sit  data 

Immanitati  ut  causce  principali,  an  vero  ut  in- 

strumenlali. 

Dico  1 : Humanitas  Christi  non  fuit  principale 
principium  proximum  ad  patranda  miracula , sed 
tantum  fuit  divini.Verbi  organum  seu  instrumen- 
tum : ita  communiter  theologi,  quia  si  Christi  hu- 
manitas concurreret  ad  has  actiones  ut  causa  prin- 
cipalis, deberet  concurrere  vel  per  suam  propriam 
virtutem  intrinsecam  (quod  non  potest ; elevatur 
enim  ad  hoc  per  potentiam  obedienlialem)  ; vel 
per  qualitatem  superadditam  sibi  inhaerentem,  seu 
per  formam  accidentalem  : sed  forma  accidentalis 
non  potest  ex  natura  sua  habere  sufficientem  vir- 
tutem ad  facienda  haec  opera  cum  solo  Dei  con- 
cursu sibi  connaturali,  maxime  quia  hujusmodi  mi- 
raculosa  actio  saepe  est  substantialis  mutatio.  Unde 
eliain 

Dico  2 : Humanitas  Christi  non  habet  virtutem 
producendi  gratiam  sive  justitiam  supernaturalem 
tanquam  ejus  causa  principalis,  sed  solum  tanquam 
praecipuum  instrumentum  : ita  theologi  commu- 
niter. Proprium  est  enim  Dei,  juxta  Scripturam, 
gratiam  et  gloriam  dare  (Psal.  lxxxiii,  12),  et  a 
peccato  mundare  ( Job  xiv,  4;  Mare,  n,  7) : quod„ 
necesse  est  de  quacunque  causa  principali  intel- 
ligi,  quia  gratia  et  justitia  producuntur  in  anima 
non  juxta  naturalem  ejus  capacitatem,  sed  obe- 
dientialem  quae  soli  Deo  ut  principali  agenti  sub- 
ditur. Deinde  si  anima  Christi  posset  ut  causa  prin- 
cipalis, efficere  gratiam  in  aliis,  vel  hanc  efficeret 
per  gratiam  quam  in  se  habet  tanquam  per  for- 
male agendi  principium,  vel  per  aliam  qualitatem. 
iSon  per  aliam  qualitatem,  quia  nulla  fortasse  po- 


test dari  perfectior  gratia  qualitas,  per  quam  me- 
lius participetur  divina  natura;  sitque  potius  effe- 
ctiva gratiae,  quam  ipsa  gratia.  Nec  per  gratiam, 
quia  gratia  non  est  qualitas  productiva  sui  similis, 
sicuti  habitus  non  est  productivus  alterius  habitus ; 
alioqui  anima  hominis  alicujus  in  gratia  constituta 
posset  producere  similem  gratiam  in  anima  alterius 
hominis,  eumque  sanctificare.  Denique  nulla  pura 
creatura  potest  esse  principalis  causa  gratiae,  ergo 
nec  Christi  humanitas,  quia  sola  unio,  ut  supra 
dictum  est,  per  se  non  dat  aut  auget  ejus  virtutem 
agendi. 

Objicies  1 : Dicitur  Christus  fons  et  auctor  gralice  : 
Gratia  et  veritas  per  Jesum  Christum  facta  est  ( Joan . 
i,  17).  Gratificavit  nos  in  dilecto  Filio  suo  ( Eplies . 
i,  6).  Ergo  est  principalis  causa  gratice.  Respondeo  : 
Distinguo  antecedens.  Christus  in  genere  causae 
meritoriae  est  fons  et  auctor  gratiae,  concedo  ante- 
cedens; proprie  in  ratione  efficientis  physice,  nego 
antecedens.  Quamvis  enim  Christi  humanitas  com- 
parata ad  alia  gratiae  instrumenta,  v.  gr.  ad  sacra- 
menta et  sacramentorum  ministros , posset  dici 
quodammodo  agens  principale,  quia  illorum  virtus 
a Christo  manet  et  pendet,  suntque  tanquam  in- 
strumenta separata  ad  conjunctum;  tamen  non  est 
proprie  causa  principalis  physica,  quia  non  habet 
propriam  virtutem  ad  producendam  gratiam.  Sic 
dixit  D.  Thomas  potestatem  dimittendi  peccata  esse 
in  natura  divina  per  auctoritatem,  in  humana  au- 
tem natura  Christi  instrumenlaliter  et  per  ministe- 
rium. 

Obj.2  : Christus  per  se  est  gratus  per  essentiam; 
alii  per  participationem  : Christus  habet  a se  gra- 
tiam, alii  a Christo.  Ipse  est  exemplar,  cui  alii  per 
gratiam  efficiuntur  similes ; atqui  hae  sunt  proprie- 
tates causae  principalis;  ergo.  Respondeo  : Nego 
minorem.  Christus  est  per  se  gratus  et  sanctificatus 
per  gratiam  unionis,  propter  quam  dicitur  habere 
etiam  a se  ipsam  gratiam  accidentalem ; alii  una 
sanctificantur  per  gratiam  ab  alio  participatam,  quee 
tamen  physice  loquendo  non  est  propria  partici- 
patio gratiae  Christi,  sed  divinitatis  quae  sola  est 
principale  ejus  principium  physice  effectivum,  ad- 
eoque  primarium  etiam  exemplar  ex  parte  causae 
efficientis  suflicientissimum.  Sed  in  genere  causce 
meritoriae,  nostra  gratia  potest  dici  participatio  ju- 
stitiae Christi,  in  quantum  illa  fuit  principium  me- 
rendi nobis  justitiam;  eodemque  modo,  gratia 
Christi  potest  dici  exemplar  nostrae  gratiae-ex  parte 
nostra,  quia  debemus  illi  in  gratia  conformari. 

Sect.  V.  - — Quid  sit  in  humanitate  Christi  hcee  virtus, 

per  quam  ut  instrumentum  Verbi  miraculose  ope- 
ratur. 

Nota  : Paludanus,  Ferrarius,  etc.,  dicunt  hanc 
virtutem  esse  qualitatem  permanentem  superioris 
ordinis,  per  quam  ut  instrumentum  operatur  hu- 
manitas Christi , sicut  calor  qui  est  qualitas  data 
igni,  ut  sit  illi  instrumentum  ad  formam  substan- 
tialem producendam.  Sotus  vero  et  multi  Thomistse 

dicunt  esse  motum  artificiosum,  quem  Deus  impri- 
mebat Christi  humanitatis  actionibus,  per  quam 
illas  elevabat  ad  effectus  supernalurales.  Alii  autem 
volunt  hanc  virtutem  nihil  esse  aliud,  quam  Christi 
humanitatem  ita  subordinari  divinse  voluntati,  ut 
haec  vel  per  seipsam  vel  per  suam  actionem  in- 
timet humanitati  Dei  imperium  quo  quivis  effectus 
vel  res  fieri  potest.  Hisce  opinionibus,  quae  vel  im- 
plicantiam  continent  vel  rem  non  explicant,  omissis, 
Dico  : Haec  virtus  instrumentalis  in  humanitate 
Christi  non  est  res  vel  entitas  aliqua,  vel  modus 
intrinsecus  humanitati  additus,  illique  inhaerens ; 
sed  est  potentia  obedientialis  activa  in  rebus  ipsis 
exsistens,  per  quam  efficere  possunt  supernaturalia 
opera,  ut  Dei  instrumenta,  ipso  concurrente  per 
auxilium  vel  concursum  proportionatum,  et  exce- 
dentem concursum  debitum  naturali  virtuti  crea- 
turae. Cum  enim  humanitas  Christi  sil  res  creata, 
et  primi  entis  participatio,  illique  subordinala  ; est 
ergo  in  potentia  obedientiali  activa  ad  agendum 
omne  id  ad  quod  per  voluntatem  divinam  fuerit 
applicata ; illudque  elevata  per  concursum  specia- 
lem, supernaturalem,  et  huic  potentiae  obedienliae 
accommodatum  vere  ac  proprie  efficiet.  Sic  juxta 
hanc  potentiam  intellectus  noster  ac  voluntas  eli- 
ciunt actus  supernalurales  quoad  substantiam,  et 
interdum  cum  solo  Dei  auxilio  sine  habitibus.  Haec 
autem  potentia  obedientialis  non  est  aliquid  a re- 
bus distinctum ; sed  in  unaquaque  re  creata  ipsa 
entitas  per  seipsam  est  haec  obedientialis  potentia 
seu  virtus,  ad  agendum,  ut  instrumentum  Dei, 
omne  id  quod  non  implicat  contradictionem  ut. fiat 
tali  modo  : istius  autem  potentiae  actio  est  pro- 
ductio effectus  supernaturalis,  per  quam  pendet  a 
tali  instrumento.  Haec  vero  actio  est  eadem  cum 
actione  principalis,  quatenus  agit  per  tale  instru- 
mentum. 

Sect.  YI.  — An  et  quomodo  in  rebus  creatis  sit 
aiiqua  vis  activa  obedientialis.  ut  eleventur  in  Dei 
instrumenta. 

Nota  : Hanc  quaestionem  fusissime  tractat  Paler 
Suarez  contra  quosdam  modernos  auctores,  qui  re- 
jiciendo obedientialem  potentiam  activam , ponunt 
instrumen talem  efficientiam  physicam  in  sola  crea- 
turae extrinseca  elevatione  et  subordinatione;  non 
tamen  contra  eos  qui  negant  Christi  humanitatem, 
sacramenta  et  alia  ejusmodi  esse  instrumenta  phy- 
sica; sed  tantum  esse  causas  morales  volunt,  qui 
cum  negent  efficientiam  physicam,  etiam  non  agno- 
scunt potentiam  obedientialem  physice  activam. 
Summatim  igitur  indicabo  tantum  prolixissimam 
controversiam  quae  sic  est : Praedicti  auctores  dicunt 
haec  divina  instrumenta,  quamvis  ex  vi  suae  enti- 
latis  nullam  habeant  vim  activam  sive  naturalem , 
sive  supernaturalem,  sive  obedientialem,  nec  etiam 
eis  detur  talis  vis  seu  virtus  per  qualitatem  aut  rem 
novam  illis  inhaerentem,  fieri  tamen  activa  persolam 
conjunctionem  et  actualem  subordinationem  ad 
virtutem  Dei  principalis  agentis;  quae  conjunctio, 

juxta  illos,  antecedit  ordine  naturae  effectionem  seu 
actionem  instrumenti  : nihil  tamen  addit  positivum 
reale  entitati  instrumenti,  nec  in  eo  ponit  ullum 
modum  realem,  praeter  materialem  motum  aut  con- 
tactum, si  forte  erga  illud  fiat,  sed  solum  addit  prae- 
dictam subordinationem  istius  rei  instrumentalis  ad 
virtutem  Dei.  Unde  tandem  concludunt  creaturam 
non  constitui  in  actu  primo  ad  agendum  cum  Deo 
instrumentaliter  per  aliquid  novum  superadditum , 
et  in  ea  receptum,  sed  per  divinam  virtutem  inef- 
fabiliter  illi  conjunctam,  seu  per  subordinationem 
creaturae  ad  inereatam  Dei  virtutem,  et  ad  practi- 
cum  ejus  imperium.  Contra  quos 
Dico  1 : Iste  modus  explicandi  divinorum  instru- 
mentorum activitatem,  claram  involvit  repugnan- 
tiam, quia  quaevis  causa  etiam  instrumentalis,  non 
potest  prodire  in  actum  secundum,  nisi  prius  in 
actu  primo  fuerit  constituta.  Haec  autem  constitu- 
tio non  potest  haberi  per  solam  denominationem 
exlrinsecam,  sed  debet  haberi  necessario  vel  per 
intrinsecam  entitatem,  vel  per  formam  inhaprentem, 
vel  per  utramque  juxta  diversos  activitatis  gradus 
ac  modos;  adeoque  nec  instrumenta  divina  possunt 
constitui  in  actu  primo  per  solam  denominationem 
exlrinsecam  a virtute  divina.  Jam  vero  illa  sola 
subordinatio  ad  virtutem  divinam,  est  tantum  in 
illis  denominatio  extrinseca ; ergo  non  possunt  per 
illam  solam  constitui  in  actu  primo,  sed  necessario 
requiritur  ex  parte  illorum  aliqua  vis  activa  intrin- 
seca, qua}  si  non  sit  addita  per  formam  inhaeren- 
tem, erit  per  propriam  entitatem  ; et  hanc  vocamus 
virtutem  seu  potentiam  activam  obedientialem,  quia 
nec  naturalis  nec  supernaturalis  simpliciter  dici 
potest,  nec  tantum  est  passiva.  Hinc 
Dico  2 : Nulla  res  potest  elevari  ut  sit  instru- 
mentum Dei  ad  aliquam  actionem  per  solam  subor- 
dinationem ad  divinam  virtutem  seu  per  extrin 
secam  elevationem,  nisi  supponatur  in  re  quae  ele- 
vatur aliqua  vis  activa  intrinseca  vel  per  inhaeren- 
tiam  vel  per  identitatem,  quia  virtus,  quae  in  ipso 
Deo  est,  illique  est  essentialis,  non  conjungitur  per 
seipsam  formaliter  et  intrinsece  suo  instrumento 
in  ordine  ad  operationem ; ergo  hoc  instrumentum 
non  potest  per  illam  Dei  virtutem  constitui  in  actu 
primo  ad  agendum , si  in  se  nullam  vim  activam 
habeat;  adeoque  nec  persolam  subordinationem, 
quia  per  illam  virtus  Dei  subsistens  et  essentialis 
non  conjungitur  intrinsece  creaturae,  ut  sit  veluti 
forma  aut  virtus,  qua  creatura  agat.  Debet  igitur 
creatura  habere  aliquam  virtutem  intrinsecam,  ut 
a Deo  elevetur  tanquam  instrumentum  ad  agendum 
physice;  omneque  Dei  imperium  practicum  vel  sup- 
ponit in  creatura  potentiam  ad  obediendum , vel 
illam  dat,  non  enim  potest  ferri  in  impossibile. 
Calor,  prout  est  instrumentum  ignis,  habet  in  se 
innatam  et  intrinsecam  activitatem. 

Dico  3 : Non  potest  igitur  creatura  per  suam  en- 
titatem quatenus  substantem  divinse  voluntatis  im- 
perio et  specialissimo  ejus  concursui,  elevari  ut 

sit  verum  ac  proprium  instrumentum  physicum, 
immediate  ac  realiter  influens  per  se  in  eflectum 
Dei  principalis  agentis,  nisi  in  ipsa  creaturae,  qua 
hoc  modo  elevanda  est,  entitate  supponatur  aliqua 
activitas,  seu  fundamentalis  inchoata  et  incom- 
pleta potentia  in  ordine  ad  talem  actionem;  atque 
hanc  vocamus  potentiam  obedientialem,  non  passi- 
vam seu  receptivam,  sed  activam  per  Dei  elevatio- 
nem, et  identificatam  ipsi  rei  aut  entitati  in  qua 
est.  Sicut  enim  theologi  admittunt  potentiam  obe- 
dientialem passivam  ipsi  rei  identificatam  ad  reci- 
piendas formas  supernaturales,  v.  gr.  gratiam,  vi- 
sionem beatificam,  unionem  hypostaticam,  etc., 
ita  etiam  admittenda  est  obedientialis  activa  ad  ef- 
ficiendum quidpiam  supernaturale.  An  autem  hsec 
potentia  sil  naturalis  vel  supernaturalis,  diffuso  ra- 
tiocinio discutit  P.  Suarez,  ct  censet  illam  secun- 
dum se  spectatam  praecise,  esse  ejusdem  ordinis 
cum  re  cujus  est  potentia  seu  activitas,  et  cui  est 
omnino  identificata;  spectatam  autem  juxta  usum 
quatenus  a Deo  elevatam,  tunc  non  agere  ut  poten- 
tiam naturalem ; non  tamen  proprie  dici  superna- 
turalem,  quia  non  est  naturae  superaddita  aut  in- 
fusa, cum  sit  ipsamet  natura  elevata,  agens  cum 
speciali  Dei  auxilio,  ita  ut  virtus  tota  agendi  non 
sil  Dei  solum  auxilium  speciale,  sed  etiam  instru- 
menti seu  creaturae  elevandae  potentia  obedientialis 
et  quasi  fundamentalis  ad  agendum  ut  instrumen- 
tum Dei  auctoris  gratiae  et  effectuum  supernatura- 
lium.  Unde  haec  potentia  ex  se  nec  est  materialis, 
nec  spiritualis,  sed  est  talis  qualis  est  res  quae  in 
instrumentum  assumitur;  si  sit  res  spiritualis,  po- 
tentia erit  spiritualis;  si  materialis,  erit  materialis. 
Denique  probabilius  actio,  quae  miraculose  instru- 
mentum a Deo  fit,  est  diversa  non  tantum  numero, 
sed  etiam  specie  ab  ea  quae  ab  ipso  Deo  solo  fit 
sine  instrumento. 

Sf.ct.  VII,  VIII.  — An  vinus  miraculorum  Christi  se 
extendat  ad  effectus  loco  aut  tempore  distantes. 
Dico  1 : Probabilius  videtur  humanitas  Christi 
posse  miraculose  operari  in  loco  in  quo  non  est  prae- 
sens localiter,  etiamsi  effectum  istum  miraculosum 
nec  per  se  nec  per  ullam  virtutem  realiter  diffusam 
attingat,  eam  solummodo  attingendo  per  actionem  ; 
ibi  enim  in  loco  distanti  fit  effectus  dependenter  ab 
actione  humanitatis  alibi  exsistentis.  Contactus  enim 
seu  propinquitas  localis  inter  agens  et  passum,  non 
est  conditio  essentialis  actioni  seu  virtuti  agendi, 
seu  per  se  et  intrinsece  ad  eam  requisita ; et  quam- 
vis agentia  naturalia  soleant  illam  requirere,  quia 
habent  finitam  virtutem  et  imperfectum  ac  determi- 
natum agendi  modum,  mulli  tamen  graves  auctores 
negant  etiam  in  agentibus  naturalibus  eam  esse  ab- 
solute necessariam.  Dei  autem  instrumenta  neque 
per  naturalem  potentiam  agunt,  ut  inde  limitentur 
ad  agendum  per  contactum,  neque  habent  tam  im- 
perfectum operandi  modum,  ut  ubi  non  exsistunt 
localiter,  agere  non  possint ; quia  per  communicatam 
participationem  infinita:  Dei  virtutis  ubique  exsisten- 


tis, cui  obediunt,  in  loco  distanti  sine  physico  con- 
tactu agere  possunt  : sufficit  igitur  ut  divinitas 
Christi,  quae  ubique  exsistit,  et  est  principale  prin- 
cipium horum  effectuum  humanitatis  Christi,  illos 
per  se  indistanter  attingat. 

Dico  2 : Christi  humanitas  non  fuit  instrumentum 
physicum  ad  efficiendum  aliquod  opus,  priusquam 
ipsa  exsisteret,  et  esset  Verbo  unita  : causa  enim 
efficiens  physice,  requirit  realem  exsistentiam,  ut 
physice  aliquid  possit  efficere,  seu  dare  reale  esse 
per  veram  actionem  et  realem  influxum.  Effectus 
ergo  gratiae,  qui  humanitatis  Christi  exsistentiam 
tempore  antecesserunt,  manarunt  ab  illa  ut  a causa 
meritoria,  non  ut  a causa  efficiente  instrumenlali, 
ut  volunt  Sotus  et  Capreolus.  Sicut  enim  antequam 
exsisteret,  nec  gratiam  prophetiae,  nec  gratiam  lin- 
guarum, nec  aliam  gratis  datam  aut  gratum  facien- 
tem habuit  : ita  nec  habuit  gratiam  sanitatum  aut 
operationum  seu  miraculorum,  quia  implicat  ha- 
bere ante  exsistere. 

Dico  3 : Christus  per  quamlibet  actionem  vel  pas- 
sionem eo  tempore  quo  hanc  vel  illam  exercebat, 
potuit  gratiam  aut  alios  supernaturales  effectus  pro- 
ducere tanquam  per  physicum  Dei  instrumentum  : 
sicut  enim  per  contactum  carnis  suse,  dum  actuali- 
ter  fiebat,  vel  per  vocem  suam,  dum  illam  emitte- 
bat, patrabat  miracula,  ita  etiam  per  quamlibet  suam 
passionem  aut  actionem  actualiter  exsistentem  pote- 
rat idem  praestare.  Sed  ejus  passio  vel  actio  omnino 
praeterita,  nec  prorsus  in  aliqua  re  remanens,  non 
potest  nunc  esse  instrumentum  physicum  vere  ac 
proprie  efficiens  supernaturalem  effectum  qui  jam 
fit  : quia  res  quae  non  exsistit  non  potest  esse  in- 
strumentum physicum  ad  aliquid  efficiendum;  et  ad 
hoc  nihil  facit  quod  res  prius  exstiterit,  nisi  aliquo 
modo  vere  remaneat.  Hinc  dum  D.  Thomas  docet 
Christum  per  suam  passionem  vel  resurrectionem, 
efficere  in  nobis  justitiam , vel  resurrectionem, 
non  intelligit  de  passione  et  resurrectione  quatenus 
est  actio  quae  omnino  praeterita  est  ac  pertransiit, 
sed  quatenus  aliquo  modo  passio  et  resurrectio  re- 
manent in  ipsa  lnimaniiate,  in  qua  facta  sunt. 

Sect.  IX.  — An  humanitas  Christi  possit  sine  praevia 
actione  miracula  patrare,  adeoque  esse  instrumen- 
tum creationis  et  annihilationis. 

Dico  1 : Humanitas  Christi  sine  praevia  actione 
potest  immediate  attingere  effectum  miraculosum 
principalis  agentis  tanquam  ejus  instrumentum,  non 
ex  vi  naturalis  virtutis,  sed  ex  speciali  Dei  auxilio 
et  influxu  ; cum  nec  ipsis  instrumentis  naturalibus 
sit  semper  necessaria  aliqua  actio  praevia  ut  possint 
immediate  attingere  effectum  principalis  agentis  : 
adeoque  una  et  eadem  erat  actio,  qua  immediate 
fiebat  effectus  miraculosus  ab  humanitate  ut  instru- 
mento et  a divinitate  ut  causa  principali ; nec  opus 
est  ante  istam  communem  actionem  necessario  in- 
telligere  aliam  particularem  ipsius  instrumenti  pro- 
priam : etiamsi  Christus  semper  operatus  sit  mira- 
cula per  aliquam  propriam  humanitatis  actionem. 

v.  gr.  per  contactum,  sed  non  absolute  necessariam , 
Deus  enim  sine  ulla  prsevia  suse  creaturae  actione, 
potest  simpliciter  illa  ut  instrumento  uti  ad  quos- 
cunque effectus  per  potentiam  obedientialem  pro- 
ducendos, qui  non  implicant  contradictionem.  Hinc 

Dico  2 : Humanitas  Christi,  uti  etiam  alia  crea- 
tura, potest  assumi  a Deo  ut  sit  instrumentum  crea- 
tionis : cum  enim  divinum  instrumentum  non  po- 
stulet necessario  propriam  actionem  praeviam,  po- 
test per  potentiam  obedientialem  ex  non  prsesuppo- 
silo  subjecto  sive  ex  nihilo,  producere  effectum,  id 
est  creare,  quia  nec  ex  subjecto,  nec  in  subjecto 
operaretur,  quod  est  creare ; sicut  creatura  potest 
in  transsubstanlialionis  instrumentum  assumi.  lino 
potest  etiam  assumi  in  instrumentum  annihilationis, 
quia  cum  annihilatio  fiat  per  subtractionem  influxus 
rem  conservantis,  si  Deus  humanitati  communica- 
ret potestatem  creandi  rem  aliquam  simul  et  con- 
servandi, posset  etiam  illi  communicare  potestatem 
subtrahendi  concursum,  quo  ipsa  rem  creatam  in 
suo  esse  conservabat ; hoc  ergo  subtracto  annihila- 
retur, sive  in  nihilum  redigeretur. 

DISPUTATIO  TRICESIMA  SECUNDA. 

De  defectibus  et  perfectionibus  corporis  Christi. 

Sect.  I,  II.  — An  Verbum  assumpserit  omnes  tum 

defectus  tum  perfectiones  corpori  humano  conna- 

turales. 

Dico  1 : Verbum  assumpsit  corpus  vere  passibile 
ac  mortale,  adeoque  carens  dotibus  gloriosis  seu 
perfectionibus  gloriae.  De  fide,  contra  Julianum  Ha- 
licam. et  Cajanum  negantes  assumpsisse  corpus 
passibile,  etiamsi  assumpserit  verum  corpus  hu- 
manum. Probatur  : Nonne  oportuit  pali  Christum, 
et  ita  intrare  in  gloriam  suam?  (Luc.  xxiv,  26.)  Pas- 
sus est  famem  {Matlh.  iv,  2) ; sitim  (Mattii,  xxvn,  31 ; 
Joan.  xix,  28) ; corporis  defatigationem  ( Joan . iv,  6). 
Vere  languores  nostros  ipse  tulit  ( Isa . lui,  4).  Chri- 
stus passus  est  pro  nobis,  vobis  relinquens  exemplum 
(I  Petr.  n,21).  Hinc  confutantur  etiam  Manichaei, 
qui  solum  specie  et  apparentia  Christum  passum 
esse  dicebant. 

Dico  2 : Verbum  assumpsit  in  suo  corpore  huma- 
nos illos  defectus,  qui  sunt  veluti  naturales  illius 
proprietates,  comitantes  corporis  mortalis  conditio- 
nem, v.  gr.  corporis  gravitatem,  carentiain  agilitatis, 
subtilitatis,  claritatis,  etc.,  contra  quosdam  negan- 
tes Christi  corpus  fuisse  grave.  Probatur,  quia 
Verbum  assumpsit  corpus  cum  omnibus  naturce  hu- 
mana; proprietatibus.  Transfiguratio  et  ambulatio 
super  aquas  fuerunt  actiones  transeuntes,  non  na- 
turales, aut  permanentes.  Dum  dicitur  : Non  dabis 
Sanctum  tuum  videre  corruptionem  ( Psal . xv,  10), 
inlelligitur  de  incorruptione  corporis  jam  mortui, 
non  de  ejus  morte  aut  passibililale. 

Dico  3 : Christus  assumpsit  corpus  humanum, 
perfectum  beneque  dispositum  juxta  conditionem 
et  statum  ex  natura  rei  isti  corpori  debitum.  Un- 
de non  assumpsit  defectus  huic  perfectioni  et  dis- 
positioni repugnantes ; assumpsit  ergo  perfectam 


corporis  virilis  pulchritudinem  et  optimum  tempe- 
ramentum. Non  tamen  assumpsit  omnes  naturales 
perfectiones  corpori  humano  commodas  quae  in  ali- 
qua actuali  dispositione  consistunt,  sed  potius  as- 
sumpsit defectus  contrarios,  quales  sunt  fames,  si- 
tis, defatigatio  corporis,  etc.  ; item  passiones,  v.  gr. 
frigus,  calorem,  flagella,  crucem,  non  tamen  mor- 
bum aut  ullam  aegritudinem,  quia  aegritudo  oritur 
vel  ex  imperfecta  corporis  formatione,  vel  ex  im- 
moderato cibo  aut  potu,  aliave  simili  causa,  quae  a 
Christo  aberant.  Licet  autem  non  fuisset  occisus, 
potuisset  tamen  naturali  morte  tandem  decedere 
sine  propria  aegritudine,  deficiente  sensim  naturali 
calore  et  humido  radicali. 

Sect.  III.  — Ati  prcedicli  defectus  fuerint  in  Christo 
voluntarii. 

Dico  I : Supposita  dispositione  naturali  in  qua  Chri- 
sti corpus  formatum  fuit  passibile,  et  positis  etiam 
aliis  naturalibus  causis,  Christus  hos  defectus,  v. 
gr.  famem,  sitim,  defatigationem,  etc.,  quadam 
naturali  necessitate  patiebatur,  nec  poterat  eos  per 
naturales  humanse  voluntatis  vires  impedire,  et  in 
hoc  sensu  dicuntur  Christo  necessarii.  Attamen 

Dico  2 : Hi  defectus  fuerunt  etiam  Christo  ho- 
mini voluntarii  : i°  per  modum  objecti,  voluntarie 
acceptati  vel  in  ipsamet  corporis  passibilis  assum- 
ptione, vel  in  singulis  occasionibus,  dum  se  offe- 
rebat opportunitas  vel  necessitas  illos  sustinendi. 
2°  Per  modum  effectus,  aliquo  modo  ab  ipsamet 
Christi  voluntate  provenientis,  vel  quia  occasiones 
et  causas  voluntarie  assumebat,  v.  gr.  jejunando, 
deambulando  usque  ad  defatigationem,  etc.,  vel 
quia  ut  instrumentum  Verbi  nolebat,  cum  posset, 
eos  impedire ; atque  ita  per  illos  pro  nobis  volunta- 
rie satisfaeiebat. 

Sect.  IV.  — An  Christus  assumpserit  localem  sui 
corporis  circumscriptionem  et  mutationem. 

Dico  1 : Christi  humanitas  nec  est  nunc,  nec  un- 
quam fuit  ubique,  adeoque  ejus  corpus,  sicut  alia 
corpora,  loco  circumscribitur.  De  fide,  contra  Lu- 
therum,  Brentanum,  Kemnitium,  etc.,  dicentes  ex 
vi  unionis  hypostaticae,  ubiquitatem  seu  immensita- 
tem Verbi  ab  initio  incarnationis  fuisse  Christi  hu- 
manitati communicatam  in  actu  primo  aut  in  radice, 
sive  fuisse  illi  debitam ; post  resurrectionem  autem 
aut  ascensionem  fuisse  illi  communicatam  in  actu 
secundo,  et  in  se  ipsa.  Probatur  ex  Scriptura  : Cum 
vidisset  turba,  quod  Jesus  non  esset  ibi  (Joan.  vi,  21). 
llt  sciatis,  quia  non  eram  ibi  (Joan.  xi,  15).  Sur- 
rexit,  non  est  hic  (Mare,  xvi,  6).  Assumptus  est  in 
coelum  (Act.  i,  11).  Relinquo  mundum,  et  vado  ad 
Patrem  (Joan.  xvi,  28).  Ridiculum  autem  foret  di- 
cere ibi  agi  de  visibili  tantum  corporis  exsistentia, 
non  de  invisibili  omnem  alium  locum  occupante, 
quia  hoc  est  omnino  contra  et  verborum  sensum 
et  Patrum  expositionem,  et  mysterii  veritatem. 
Deinde  in  sexta  synodo  (act.  11)  expresse  dicitur 
Christus  assumpsisse  corporis  circumscriptionem, 
et  in  septima  synodo  (act.  6)  probatur  Christum 

ante  et  post  resurrectionem  fuisse  secundum  huma- 
nitatem loco  circumscriptum,  et  (act.  7)  post  fidei 
definitionem  feriuntur  anathemate  qui  id  negant.  Et 
in  concilio  Lateranensi  (can.  4)  dicitur  : Si  quis 
non  confitetur  Christum  circumscriptum  corpore,  et 
incircumscriptum  divinitate,  condemnatus  sil.  Idem 
confirmant  Patres  Alhanasius,  Cvrillus,  Augustinus, 
Ambrosius,  etc. ; et  ratio  est  quia  unio  hypostatica 
non  requirit  ut  proprietates  natura  divinae,  v.  gr. 
aeternitas,  omnipotentia,  etc.,  communicentur  hu- 
manae : esset  enim  confundere  naturas  et  incidere 
in  Eutychetis  errorem.  Quamvis  autem  de  potentia 
Dei  absoluta  possit  humanitas  Christi  constitui  in 
omnibus  locis  creatis,  utpole  intra  finitum  spatium 
terminatis,  tamen  dicere  ita  de  facto  eam  exsistere, 
est  haereticum,  quia  est  contra  Scripturam,  Patres, 
concilia,  mysteria  fidei,  maxime  Eucharistiae.  Posita 
enim  illa  ubiquitale,  corpus  Christi  non  esset  magis 
praesens  in  speciebus  panis  quam  in  aliis  rebus,  ne- 
que quoad  realem  prgssenliam  magis  a nobis  sume- 
retur in  Eucharistia,  quam  in  communi  cibo.  Unde 
non  foret  necessaria  ad  illam  efficiendam  conversio 
seu  transsubstantiatio,  quae  omnia  sunt  contra  fidem. 
Dicitur  autem  per  communicationem  idiomalum, 
Christus  est  ubique,  quia  persona  Verbi  est  ubique  ; 
sed  sola,  non  humanitas.  Haec  verba  Mattii,  xxvm, 
18  : Data  est  mihi  omnis  potestas  in  coelo  et  in  terra, 
et  Ephes.  iv,  10  : Ascendit  super  omnes  coelos  ut  im- 
pleret omnia,  non  faciunt  ad  rem.  Ilinc 

Dico  2 : Christus  secundum  corpus  vere  fuit 
localiter  motus.  Habetur  expressis  verbis  in  sexta 
synodo  (act.  11)  ; potuit  enim  Christus  secundum 
humanitatem  substantialiter  Verbo  unitam  mutare 
locum,  nulla  in  Verbo  facta  mutatione,  quia  ubi- 
cunque exsistit  humanitas,  habet  semper  eamdem 
unionem,  mutando  locum , non  mutat  unionem 
Verbo,  quod  unum  et  idem  ubique  est. 

DISPUTATIO  TRICESIMA  TERTIA. 

De  contrariis  gratiae  ac  virtutis  defectibus,  a Christo 
non  assumptis. 

Sect.  1,  II.  — An  Gfristus  nec  de  potentia  ordinaria 
nec  de  absoluta  potuit  peccatum  committere. 

Dico  1 : In  Christo  nullum  exstitit  peccatum.  De 
fide,  contra  quosdam  haereticos  hujus  temporis  di- 
centes Christum  pio  rien tem  in  quosdam  impatientiae 
et  desperationis  motus  incidisse,  dum  dixit  : Deus, 
Deus  meus,  utquid  dereliquisti  me  ? (Matth.  xxvn, 
46.)  Probatur  : 1°  De  originali : quia  a primo  suae 
conceptionis  instanti  fuit  gratia  plenus,  conceptus 
de  Spiritu  sancto,  nec  ab  Adamo  descendit  per 
seminalem  rationem  : Quod  ex  te  nascetur  sanctum 
vocabitur  Filius  Dei  ( Luc . i,  55),  etc.  2°  De  actuali : 
Quis  ex  vobis  arguet  me  de  peccato '/  ( Joan . vin,  46.) 
Qui  peccatum  non  fecit,  nec  inventus  est  dolus  in 
ore  ejus  ( I Petr.  ii,  22).  Et  definitum  est  hoc  in 
concilio  Ephesino  (can.  10).  Atque  hoc  evidenter 
comprobatur  ex  dignitate  personae,  ex  plenitudine 
gratiae,  ex  statu  beatitudinis  quam  in  anima  habuit 


ab  initio  conceptionis  ex  fine  incarnationis  et  re- 
demptionis. 

Dico  2 : Secundum  legem  ordinariam  non  potest 
esse  in  Christo  peccatum  ob  unionem  hypostaticam, 
et  quia  plenus  erat  gratia,  et  beatus  secundum  ani- 
mam. Dum  ergo  Christus  dixit  : Deus  meus,  Deus 
meus  , utquid  dereliquisti  me  ? vel  locutus  est  in 
persona  suorum  membrorum,  recitando  psalmum 
xxi  incipientem  : Deus,  Deus  meus,  respice  in  me,  in 
quo  ista  verba  sunt ; vel  in  propria  persona  lo- 
quens,  ostendit  se  privari  omni  consolatione  in 
parte  inferiori  animae.  Impia  igitur  est  praedicta 
haereticorum  explicatio,  cum  Christus  Deo  fruere- 
tur,  certus  de  sua  gloria  et  resurrectione,  et  sponte 
patiebatur.  Deinde  illa  oratio,  qua  dixit  : Paler,  si 
possibile  est,  transeat  a me  calix  iste  [Matth.  xxvi, 
58),  nihil  omnino  inordinatum  continebat,  cum  so- 
lum ostenderet  naturalem  suum  affectum  cum  omni 
subjectione  et  conformitale  erga  Dei  voluntatem, 
quod  sane  ordinalissimum  est.  Imo 

Dico  5 : Etiam  secundum  potentiam  absolutam 
impossibile  est  Christum  Dominum  seu  Deum  per 
assumptam  humanitatem , aut  per  quamcunque 
aliam  creaturam  intellectualem  Verbo  hypostatice 
unitam,  committere  aliquod  peccatum  : ita  omnes  fere 
theologi  contra  Durandum,  etc.  Probatur  : ln  sexta 
synodo  (act.  8)  dicitur  humana  Christi  voluntas  per 
assumptionem  facta  esse  impeccabilis  ; et  (act.  17) 
dicitur  ita  fuisse  deificala  per  unionem,  ut  non 
posset  divinae  voluntati  repugnare.  Idem  Gregorius 
Nazianzenus , Basibus,  Epiphanius,  Augustinus, 
Ambrosius,  clc.,  unanimi  consensu  tenent.  Hierony- 
mus (Epist.  udClesiphont.)  dicit  proprium  esse  Christi, 
esse  impeccabilem  ; et  Hilarius  (lib.  x De  Trinitate) 
dicit  ita  repugnare  Christo  peccatum  , sicut  re- 
pugnat Christum  non  esse  Christum.  Ratio  est 
quia  impossibile  est  Deum  non  ita  dirigere  et  cu- 
stodire speciali  auxilio  humanam  voluntatem  sil  i 
hypostatice  unitam,  ut  ad  malum  declinare  non 
possit ; si  enim  Christus  per  humanitatem  pecca- 
ret, Deus  ipse  diceretur  peccare  non  tantum  per 
communicationem  idiomalum,  ut  vult  Durandus, 
sed  etiam  per  veram  culpam  et  defectum  qui  in  di- 
vinam voluntatem  redundaret  : quia  quando  plures 
natura  et  voluntates  eamdem  personam  compo- 
nunt, pertinet  ad  munus  superioris  voluntatis  infe- 
riorem in  officio  continere,  et  ad  id  quod  honestum 
est,  dirigere  si  potest ; alioqui  reipsa  peccabit.  Jam 
vero  natura  divina  et  humana  unam  personam 
componunt  ; ergo  perlinet  ad  divinam  voluntatem 
quae  superior  et  suprema,  et  omnipotens  est,  ita 
inferiorem  humanam  voluntatem  dirigere,  ut  sem- 
per sine  defectu  operetur  ; alioqui  humana;  volun- 
tatis defectus  in  divinam  redundaret;  atqui  hoc  est 
impossibile  ; ergo.  Imo  minor  unitas  quam  perso- 
nalis, inducit  in  superiori  obligationem  recte  gu- 
bernandi inferiora  ; nulla  quidem  legis  aut  prae- 
cepti obligatio  cadit  in  divinam  voluntatem,  sed 
per  se  et  natura  sua  necessario  ad  bonum  delermi- 

natur;  ideo  licet  Deus  possit  in  alienis  voluntati  - 
bus  permittere  peccatum,  quia  id  de  se  non  est 
malum,  tamen  illud  permittere  in  voluntate  naturae 
assumptae , quae  per  unionem  hypostaticam  jam 
est  voluntas  Dei,  ex  objecto  est  intrinsece  malum, 
adeoque  non  potest  magis  ex  fine  cohonestari  quam 
mentiri. 

Dico  4 : Si  Verbum  assumeret  naturam  jam  prius 
vel  originali  vel  actuali  peccato  infectam , non 
posset  in  ejusmodi  natura  assumpta  peccatum  istud 
per  modum  habitus  subsistere.  Adveniente  'enim 
gratia  unionis,  omnis  culpa  ab  ista  natura  expelle- 
retur, quia  per  illam  unionein  'perfectissime  san- 
ctificatur et  deificatur,  fit  digna  omni  bono  et  recti- 
tudine, summe  diligitur  a Deo  : iste  homo  ex  vi 
unionis  esset  simpliciter  naturalis  Filius  Dei,  gra- 
tissimus Deo,  illique  deberetur  gratia  ac  gloria.  Ergo 
non  posset  simul  esse  Deo  invisus  et  dignus  poena 
aeterna ; adeoque  impossibile  est  ut  ista  natura, 
adveniente  unionis  gratia,  maneat  adhuc  peccato 
infecta.  Posset  quidem  absolute  Verbum  ejusmodi 
naturam  assumere,  sed  in  ipso  assumptionis  instanti 
istam  mundaret  ab  omni  reatu  culpae,  et  consequen- 
ter ab  omni  reatu  poenae  aeternae,  quamvis  posset 
illi  relinquere  reatum  alicujus  poenae  temporalis. 
\erum  non  videtur  posse  ilii  relinquere  habitus 
viliorum  ante  assumptionem  contractos,  quia  di- 
vina bonitati  non  convenit  ut  assumendo  naturam 
vitiosam,  eam  vitiosam  relinquat,  cum  vitium  sit 
magis  fugiendum,  aut  magis  illi  repugnet  quam 
error  vel  falsitas.  Ostendimus  autem  supra  Deum 
non  posse  assumere  errorem  vel  falsitatem ; ergo  nec 
vilium. 

DISPUTATIO  TRICESIMA  QUARTA. 

De  appetitu  sensitivo  animae  Christi,  ejusque 
actibus. 

Sect.  I,  II.  — An  in  Christo  fuerit  appetitus  sensi- 
tivus. ejusque  actus ; et  an  in  eo  fuerit  fomes 

peccati. 

Dico  1 : In  Christo  verus  fuit  appetitus,  id  est 
proxima  facultas  ad  eliciendas  affectiones , seu 
actus  sensibiles  et  animales  necessaria , hocque 
comprehenditur  sub  generalibus  fidei  definitionibus. 
Unde  fuerunt  etiam  in  Christo  hujus  appetitus  veri 
ac  proprii  'actus,  quia  potentia  est  propter  actus  ; 
alioqui  esset  otiosa,  praesertim  quando  actus  sunt 
immanentes,  qui  per  se  ad  connaturalem  individui 
perfectionem  pertinent;  Christique  voluntas  ope- 
rabatur modo  naturali  et  accommodato  animae  cor- 
pus informanti.  Deinde  isti  actus  fuerunt  accom- 
modatissimi ad  finem  redemptionis,  et  ad  verita- 
tem naturae  humanae  demonstrandam ; sed  illi  fue- 
runt semper  ex  consensu  rationis  et  voluntatis, 
quam  nunquam  praevenire  potuerunt,  ut  docent 
theologi  et  Patres , quia  appetitum  inferiorem 
moveri  contra  vel  praeter  superioris  consensum, 
est  defectus  naturae  lapsae,  qui  nec  in  statu  inno- 
centiae fuit,  nec  erit  in  statu  gloriae.  Ergo  in  Chri- 
sto non  fuit  qui  utriusque  status  perfectionem  as- 

sumpsit , excepto  corpore  impassibili,  semperque 
fuit  in  actuali  usu  rationis  quo  praevenire  et  con- 
siderare poterat  quidquid  suum  appetitum  excitare 
posset ; et  habens  per  supernaluralein  virtutem 
perfectum  dominium  suarum  potentiarum,  actuum 
et  motionum.  Unde  bos  motus  seu  actus  ex  posi- 
tivo consensu  et  voluntatis  motione  videtur  Christus 
fere  semper  exercuisse,  quamvis  etiam  ejus  porlio 
superior,  praeeunte  rationis  advertentia  , potuerit 
interdum  permittere  inferiori  naturaliter  operari  ea 
quae  illius  sunt  propria.  Ex  his  patet  in  Christo 
fuisse  passiones  sensibiles,  quae  nihil  aliud  sunt 
quam  praedicti  actus  appetitus  sensitivi,  quatenus 
tum  corporis  motione  et  alteratione  fiunt ; sed  in 
illo  fuerunt  sine  imperfectionibus  quae  in  nobis  sunt, 
et  quae  perfecto  virtutis  statui  repugnant  : in  nobis 
enim  praeveniunt  rationem,  illam  saepe  perturbant, 
et  ad  peccatum  inclinant,  quae  omnia  in  Christo  non 
fuerunt;  ideo  Hieronymus  illas  non  passiones,  sed 
propassiones  vocat. 

Dico  2 : In  Christo  non  fuit  fomes  peccati  quoad 
actum  secundum , id  est  non  fuit  actualis  motio, 
seu  vitalis  et  sensibilis  affectio  ipsius  appetitus 
erga  objectum  sensibile  rationi  contrarium , et 
ipsam  rationem  praeveniens  atque  ad  peccatum  tra- 
hens, quia  omnis  motus  appetitus  fuit  in  Christo 
voluntarius ; si  ergo  actualis  hic  motus  foret  de 
objecto  malo,  esset  peccatum,  quod  in  Christo 
non  potest  esse.  Dum  dicitur  Christus  tentatus  per 
omnia  pro  similitudine  absque  peccato  ( Hebr . iv,  15); 
non  intelligitur  de  hac  interna  ac  indecenti  concu- 
piscentiae tentalione  et  cum  peccato  conjuncta,  sed 
de  externis  injuriis  et  molestiis,  ut  esset  nobis 
exemplo.  Hinc  Christus,  ait  Cyrillus,  « vincebat 
commotas  passiones,  t id  est,  naturales  et  innoxios 
affectus,  v.  gr.  tristitiam,  timorem  mortis,  elc. ; ti- 
mor enim  mortis  est  naturalis  et  innoxius. 

Dico  3 : Nec  etiam  fuit  in  Christo  fomes  pec- 
cati quoad  actum  primum,  id  est,  quaedam  natu- 
ralis inclinatio  appetitus  conjuncta  privationi  istius 
rectitudinis  et  debitae  subjectionis , quam  erga 
rationem  superiorem  habebat  in  statu  innocentiae  : 
quia  in  Christo  non  fuit  origo  fomitis,  quae  est 
peccatum  originale,  et  in  eo  ratio  perpetuo  vigi- 
labat, ac  poterat  praevenire  objecta  omnia  quae 
appetitum  aut  excitare  aut  movere  possent,  cum 
perfecto  voluntatis  dominio  super  omnes  animae  po- 
tentias et  actus. 

Sect.  III.  — An  omnes  actus  seu  passiones  appetitus 
sensitivi  in  Christo  fuerint. 

Nota : Hae  passiones  numerantur  undecim  a D.  Tlio- 
ma  (2-2,  quaest.  2,  et  cap.  25,  etc.),  scilicet  amor, 
concupiscentia  seu  desiderium,  delectatio,  odium, 
fuga,  tristitia,  spes,  audacia,  desperatio,  timor, 
ira. 

Dico  1 : Fuit  in  Christi  appetitu  amor  sensibilis, 
hic  enim  actus  est  maxime  connaturalis  appetitui, 
et  per  se  versatur  circa  bonum,  estque  fundamen 
tuin  aliorum  actuum,  ac  nullam  per  se  continet 

imperfectionem,  unde  in  statu  beatitudinis  reperie- 
tur;  adeoque  et  odium  mali  naturae  contrarii  etiam 
fuit  in  Christo.  Item  in  illo  fuit  actus  desiderii,  et 
sanctae  ac  honestae  concupiscentiae  : versatur  enim 
circa  bonum  absens  et  tendit  ad  illud  obtinendum. 
Interdum  etiam  actus  gaudii  seu  delectationis  sen- 
sibilis in  Christi  appetitu  esse  potuit,  naturaliter 
proveniens  ex  objectis  bonis. 

Dico  2 : Actus  spei  sensibilis  habuit  etiam  locum 
in  Christo  ; quia  respectu  naturalium  suae  humani- 
tatis virium,  saepe  potuit  illi  esse  ardua  consecutio 
alicujus  boni,  ad  quam  spes  tendit,  prout  illa  natu- 
ralibus viribus  commensurata  est.  Unde  etiam  po- 
tuit in  appetitu  esse  desperatio  alicujus  boni  sensi- 
bilis consequendi  vel  mali  vitandi,  v.  gr.  de  morte 
vitanda;  constat  similiter  actum  audaciae  ad  aliquid 
difficile  aggrediendum  in  illo  potuisse  esse,  uti  et 
actum  fugae,  ac  justae  irae.  In  Christo  fuisse  tristi- 
tiam patet  ex  Scriptura  : Tristis  est  anima  mea  usque 
ad  mortem  ( Malth . xxvi,  58);  et  timorem  sensibi- 
lem: Coepit  pavere  et  tcedere  (Mare,  xiv,  53). 

DISPUTATIO  TRICESIMA  QUINTA. 

De  communicatione  idiomatum. 

Sect.  I.  — Quae  et  qualis  idiomatum  communicatio 
ex  hoc  incarnationis  mysterio  consecuta  sit. 

Nota  : Communicatio  idiomatum  est  proprieta- 
tum seu  attributorum  divinorum  et  humanorum 
inter  Deum  et  hominem  mutua  praedicatio  ; cum 
enim  in  hoc  mysterio  natura  divina  et  humana  in 
unam  personam  convenerint,  hinc  divina  de  ho- 
mine, et  humana  de  Deo  praedicantur. 

Dico:  Ex  mysterio  incarnationis,  vera  ac  pro- 
pria communicatio  idiomatum  inter  Deum  et  ho- 
minem consecuta  est  : de  fide.  Yere  enim  ac  pro- 
prie Deus  est  factus  homo , unusque  et  idem 
est  Deus  et  homo.  Sed  ista  idiomatum  communica- 
tio non  consistit  in  reali  communicatione  divino- 
rum attributorum  facta  humanitati,  quia  sic  inci- 
deretur in  errorem  vel  Nestorii  vel  Eutychetis  ; sed 
in  hoc  quod  ratione  unionis  hypostaticae,  divina  et 
humana  praedicata  de  eadem  persona  vere  praedi- 
cantur, ut  constat  ex  omnium  conciliorum,  maxime 
Ephesini,  ac  Patrum  doctrina.  Dum  ergo  Patres 
dicunt  divinitatis  majestatem,  gloriam,  potesta- 
tem, etc.,  esse  communicatam  humanitati,  vel  in- 
telligunt  humanitatem  per  unionem  fuisse  elevatam 
ad  tale  consortium  divinitatis  in  eadem  persona,  ut 
ratione  illius  vere  dicatur  de  homine  quidquid  ad 
Dei  gloriam  et  majestatem  spectat,  hseque  est  jam 
dicta  idiomatum  communicatio ; vel  humanitatem 
ratione  unionis  dignam  esse  summa  gloria,  honore, 
et  divina  quadam  adoratione  ; vel  communicatas  esse 
humanitati  divinas  quasdam  perfectiones  per  eximia 
dona  creata. 

Sect.  II.  — An  liate  communicatio  idiomatum  fieri 
possit  tantum  in  concreto  , an  vero  etiam  interdum 
in  abstracto. 

Dico  i : Una  natura  non  pole  t de  alia  vere  prae- 
dieari  in  abstracto,  v,  gr  Divinitas  est  humanitas. 


nec  manerent  duae  distinctae  ; cum  enim  per  termi- 
nos abstractos  significentur  duae  ut  distinctae,  non 
ut  unitae  in  eadem  persona,  ideo  non  potest  una 
praedicari  de  alia. 

Dico  2 : Proprietates , seu  attributa  Divinitatis 
sive  in  abstracto  sive  in  concreto  , non  possunt  de 
humanitate  praedicari  ; v.  gr.  non  potest  dici  : Hu- 
manitas est  Dei  omnipotentia , est  Dei  immensitas , 
etc.,  vel:  Est  omnipotens,  immensa,  etc.  De  fide, 
quia  proprietates  utriusque  naturae  manserunt  dis- 
tinctae, inconfusae  et  incommunicabiles  alteri  na- 
turae. Dum  igitur  interdum  dicitur  anima  Christi 
omnipotens , omnia  sciens , etc. , intelligilur  secun- 
dum analogiam  per  quamdam  singularem  participa- 
tionem. Sic  etiam  dicitur  deificata,  id  est  Deitati 
unita  in  persona  Yerbi. 

Dico  5 : Proprietates  humanitatis  neque  in  abs  - 
tracto  neque  in  concreto  possunt  proprie  praedicari 
de  Divinitate  in  abstracto  sumpta,  v.  gr.  non  po- 
test dici  : Divinitas  est  risibilis , est  mortalis , est 
passa,  est  mortua,  etc.,  quia  Divinitas,  in  abstracto 
non  supponit  pro  persona,  sed  pro  natura  ; natura 
autem  utriusque  est  diversa,  ergo  et  proprietates. 
Quando  igitur  dicitur  : Deitas  est  incarnata,  aut  as- 
sumpsit humanitatem,  solum  intelligitur  Deitatem 
substantialiter  esse  conjunctam  humanitati  non  tan- 
quam  proprium  illius  suppositum,  sed  tanquam 
ejusdem  suppositi  naturam.  Dumque  dicitur  : Mors 
mortua  tunc  est  in  liqno , quando  mortua  vita  fuit , 
id'est , tropiee  Deus  , seu  Yerbum. 

Dico  4 : Divinitas  in  abstracto  non  potest  pro- 
prie et  formaliter  praedicari  de  homine  , adeoque 
nec  ejus  proprietates  . etiam  in  abstracto  seu  for- 
maliter sumptae  ; licet  in  sensu  identico  haec  pro- 
positio : Christus,  vel  hic  homo  est  Deitas,  admitti 
possit,  quia  abstracta  ex  modo  significandi  non  sup- 
ponunt pro  supposito,  neque'  proprie  significant 
conjunctionem  naturarum  in  eodem  supposito.  Unde 
nec  possunt  humanitas  et  ejus  proprietates  in  abs- 
tracto sumptae  vere  praedicari  de  Deo  ; v.  gr.  non 
potest  dici : Christus  aut  Deus  est  humanitas  ; Chri- 
stus aut  Deus  est  caput,  est  manus,  est  anima  ; vel 
est  anima  et  caro.  Dum  dicitur  : Verbum  caro  factum 
est  ( Joan . i,  14)  , per  synecdochem  sumitur  pars 
pro  loto.  Hae  etiam  propositiones  in  sensu  conjuncto 
admittuntur  : Duce  naturae  in  Christo  sunt  Deus  et 
homo.  — Verbum,  caro  et  anima  sunt  unus  Chri- 
stus. — Utraque  substantia,  divina  scilicet  et  humana, 
sunt  unicus  Dei  Filius.  — Christus  est  divinitas  et 
humanitas  simul  sumptae. 

Sect.  III,  IY.  — Quomodo  divina  attributa  de  ho- 
mine Christo,  et  contra  quomodo  humante  propiie- 

tates  de  Deo  Christo  prccdicenlur  in  concreto. 

Dico  1 : Deus  et  ejus  attributa  simpliciter  prae- 
dicantur de  Christo  et  homine  praedicatione  abso- 
luta , substantiali,  vera  ac  propria,  v.  gr.  : Hic  ho- 
mo Christus  Deus  est  omnipotens , est  aeternus , etc. 
De  fide.  Unde  quidquid  essentialiter  dicitur  de  Deo, 

et  quidquid  essentialiter  vel  personaliter  de  Verbo, 
absolute  praedicatur  vere  de  hoc  homine  Christo. 
Patet  ex  praecedenti  sectione. 

Dico  2 : Divinitas  et  ejus  attributa  non  possunt 
praedicari  de  Christo  seu  homine  denominative  seu 
denominatione  proprie  accidentali , v.  gr.  non  di- 
citur denominative  : Christus  est  homo  deifer,  deifi- 
catus , etc.  Dicitur  autem  : Sanctificatus  a Patre  es- 
sentialiter per  generationem  aeternam,  non  deno- 
minative ; etiamsi  in  alio  sensu  Christus  ut  homo, 
dicatur  sanctificatus  vel  per  unionem  , vel  per  gra- 
tiam accidentalem,  sive  habitualem. 

Dico  3 : Licet  divina  attributa  absolute  dicantur 
de 'Christo  homine,  non  tamen  cum  reduplicatione 
humanitatis.  Unde  hae  propositiones  non  sint  verse  : 
Christus,  quatenus  homo,  est  Deus,  est  celemus , im- 
mensus , etc. 

Dico  i.  Homo  et  quidquid  essentialiter  dicitur 
de  homine,  potest  ahsolnla  et  substantiali  praedica- 
tione dici  vere  ac  proprie  de  Deo  et  Filio  Dei ; idem- 
que  est  de  omnibus  praedicatis  quae  simplicer  dici 
possunt  de  hoc  homine  Christo  ratione  naturae  hu- 
manae ; v.  gr.  : Deus  seu  Verbum  est  homo.  — Deus 
redemit  Ecclesiam  sanguine  suo.  — Dominus  glorice 
crucifixus  fuit.  — Deus  in  coelum  ascendit.  Ilinc  di- 
citur Christus  mortalis  et  immortalis  secundum  di- 
versas naturas.  Unde  licet  haec  praedicta  absolute 
dicantur  de  Deo , non  tamen  cum  reduplicatione 
Divinitatis,  non  enim  potest  dici  : Deus,  quatenus 
Deus,  est  homo.  Cseterum  quaedam  tribuuntur  Chri- 
sto quatenus  Deus  est  et  homo  simul , v.  gr. , me- 
reri , satisfacere,  esse  mediatorem  et  redemptorem. 

Dico  5 : Praedicata  concreta  ab  humanitate  de- 
sumpta , non  solum  absolute  dicuntur  de  Deo , sed 
etiam  denominative  ; v.  gr.  non  solum  dicitur  Deus 
est  homo,  sed  etiam  dicitur  Deus  est  humanatus, 
incarnatus , etc. 

Dico  6 : Quaedam  sunt  praedicata,  qu.v  ita  con- 
veniunt homini,  ut  requirant  suppositum  creatum, 
et  haec  nec  Christo,  nec  Verbo,  nee  Deo  possunt 
vere  attribui ; v.  gr.  non  potest  dici  : Christus  est 
purus  homo,  est  peccabilis , est  filius  adoptivus,  etc. 
Denique  praedicata  quae  simplicer  dicuntur  de  Chri- 
sto, ordinarie  possunt  etiam  dici  de  Verbo,  quia 
subjectum  istud  stat  materialiter  pro  supposito  ; in- 
terdum tamen  ratione  praedicati  determinatur,  ut 
stet  pro  toto  composito  ut  sic  ; et  tunc  praedicatum 
non  communicatur  Verbo,  quia  suppositio  et  appel- 
latio terminorum  variatur,  v.  gr.  Christus  potest 
dici  persona  composita,  nempe  ex  duabus  naturis, 
non  autem  Verbum. 

DISPUTATIO  TRICESIMA  SEXTA. 

De  Esse  exsistentiae  Christi , ejusque  humanitatis. 
Sect.  I.  — An  humanitas  Christi  formaliler  et  in- 
trinsece exsistat  in  rerum  natura  per  exsistentiam 
increalam ; an  vero  per  creatam  et  propriam. 

Nota  : Exsistentia  est  id  quo  unaquaeque  res  for- 
maliter  habet  ut  sit  actualis  entitas  in  rerum  na- 
tura, et  extra  nihil:  v.  gr.,  anima  vel  humanitas 


Christi  priusquam  crearetur,  actu  nihil  erat,  sed 
solum  in  potentia  ; cum  primum  ergo  exit  ex  illa 
potentia  in  actum , et  desinit  esse  nihil , tunc  inlel- 
ligitur  actu  exsistens,  et  illius  exsistentia  est  illa 
actualitas  qua  intrinsece  et  formaliter  constituitur 
extra  nihil.  Hinc  fieri  non  potest  ut  aliquid  sit  ens 
in  actu , sive  ut  concipiatur  tanquam  actualis  enti- 
tas, quin  in  suo  conceptu  formaliter  et  intrinsece 
includat  exsistentiam,  ita  ut  nec  per  praecisuram 
intellectus  abslractionem  possit  unum  ab  altero  se- 
parari manente  utriusque  vero  conceptu : v.  gr.  non 
potest  concipi  Christus  constitutus  homo,  quin  in 
illo  conceptu  includatur  humanitas,  quae  est  forma 
constituens  hominem  , sicut  non  potest  concipi  al 
bum , quin  concipiatur  albedo.  Hinc 
Dico  1 : Impossibile  est  humanitatem  Christi  exsi- 
stere in  rerum  natura  per  increalam  Dei  seu  divini 
Verbi  exsistentiam,  adeoque  oportet  ut  per  pro- 
priam et  creatam  exsistat.  Albertus,  Scotus,  Duran- 
dus , Gabriel,  Bonaven tura  , etc. , communiusque 
theologi , contra  Cajetanum,  Capreolum,  Ferrarium, 
etc. , dicentes  eam  Ua  terminari  per  exsistentiam 
Verbi , ut  per  illam  formaliter  exsistat : quia  sup- 
ponunt exsistentiam  realiter  distingui  ab  essentia, 
ideoque  posse  humanitatis  essentiam  conservari  sine 
propria  exsistentia.  Sed  probatur  : 1°  quia  humani- 
tas Christi  ut  condislincta  a Verbo,  intelligitur  esse 
quaedam  actualis  entitas,  quam  ipsa  secum  affert, 
et  illam  a Verbo  formaliter  non  recipit ; ergo  intel- 
ligitur exsistens  per  propriam  exsistentiam  ac  crea- 
tam , omnino  a Verbi  exsistentia  distinctam  : idem 
est  enim  esse  entilalem  exsistentem  quod  entitatem 
actualem  ; conciliaque  ac  Patres  dicunt  hoc  myste- 
rium factum  esse  per  compositionem  unius  personae 
ex  duabus  naturis  realibus  et  actualibus.  2°  Huma- 
nitas, ut  actualis  entitas,  ordine  naturae  praesuppo- 
nitur  assumptioni  sive  unioni  : cum  enim  actio  uui- 
tiva  , seu  mutatio  non  recipiatur  in  supposito  Verbi 
tanquam  in  subjecto,  sicut  albedo  in  pariete,  sed 
in  ipsa  humanitate,  oportet  ut  ipsa  humanitas  prae- 
supponatur  unioni  tanquam  ejus  subjectum  ; non 
potest  autem  praesupponi  tanquam  subjectum  , nisi 
preesupponatur  in  ratione  entis  jam  producti,  et 
exsistentis  per  propriam  exsistentiam.  5°  Creatio  ani- 
mae Christi  et  ejus  unio  cum  Verbo , sunt  actiones 
distinctae  , quarum  prima  secundae  praesupponilur  ; 
sed  per  creationem  anima  recipit  aliquod  esse;  ergo 
exsistentiam  creatam.  4°  In  Christo  sunt  duae  na- 
turae habentes  distinctas  entilates  actuales  , creatam 
et  increatam  ; ergo  constituuntur  in  suis  entitalibus 
per  exsistentias  distinctas,  creatam  et  increalam. 
5°  Si  humanitas  Christi  exsisteret  per  exsistentiam 
increatam  , sequeretur  unionem  factam  esse  in  ali- 
quo absoluto  et  essentiali , non  relativo  ; quia  esse 
exsistentiae  increatae  est  esse  absolutum  et  essen- 
tiale , adeoque  unio  esset  facta  in  natura , quod 
falsum  est.  Attamen 

Dico  2 : Creata  humanitatis  Christi  exsistentia 
non  est  omnino  perfecta  et  completa  in  genere  sub- 


THEOLOGIAE  SUAREZ  SUMMA.  G3G 


stantise  per  se  et  in  se  exsistentis , independenter 
ab  alio  ; exsistit  enim  in  Yerbo  a <]uo  pendet.  Unde 
caret  ultimo  termino,  et  complemento  suo;  ideo- 
que  habet  potius  rationem  inexsistentiae  quam  exsi- 
stentiae simpliciter. 

Objicies  1 : Sophronius  in  sexta  synodo  (act.  II) 
loquens  de  Christi  humanitate,  ait:  «In  ipso  (id 
e»t  Yerbo)  et  non  in  se,  habuit  exsistentiam  unam 
cum  Yerbo.  t Respondeo  in  textu  non  haberi  ista 
duo  verba,  cum  Verbo,  quibus  sublatis,  reliqua 
verba  confirmant  potius  nostram  sententiam. 

Obj.  2;  Damascenus  (lib.  m,  cap.  22)  dicit  hu- 
manitatem Christi  exsistere  per  exsistentiam  Yerbi. 
Respondeo  falso  ullum  citari  ; nihil  omnino  in  toto 
libro  quidpiam  simile  habet. 

Obj.  3 : Leo  Papa  (epist.  II ) dicit  humanitatem 
Christi  ipsa  assumptione  fuisse  creatam  ; et  Fulgen- 
tius habet  etiam  aliquid  simile.  Respondeo  utrumque 
nil  aliud  velle  quam  Christi  humanitatem  seu  ani- 
mam eodem  instanti  fuisse  creatam  et  assumptam. 

Obj.  4 : Esse  exsistentiae  in  creaturis  distinguitur 
ex  naiura  rei  ab  essentia  ; ergo  potuit  Deus  sepa- 
rare essentiam  ab  exsistentia,  et  illam  per  suam  exsi- 
stentiam increatam  supplere.  Respondeo  : Essentia 
creaturae  prout  abstrahit  ab  actuali  exsistentia,  tan- 
tum significat  rem  possibilem  , sive  entilatem  non 
in  actu , sed  in  potentia  tantum  objectiva  ; sicque 
distinguitur  ab  actuali  exsistentia  seu  entitale  , sicut 
res  in  potentia  a re  in  actu.  Essentia  vero  creatu- 
rae , ut  jam  facta  , vel  est  formaliter  ipsamel  actua- 
lis exsistentia,  vel  ita  illam  includit , ut  nulla  ratione 
possit  ab  illa  praescindi , vel  separari , adeoque  non 
potest  essentia  creata  assumi  sine  propria  exsisten- 
tia, quia  non,  assumitur  ens  in  potentia,  sed  ens 
in  actu. 

Obj.  5 : Humanitas  Christi  est  sine  propria  sub- 
sistentia, ergo  et  sine  propria  exsistentia.  Respon- 
deo : Nego  consequens.  Subsistentia  distinguitur  rea- 
liter  a substantiali  naturae  creatae  exsistentia , id- 
circo potest  assumi  natura  sine  propria  ejus  subsi- 
stentia ; sed  non  potest  assumi  sine  propria  ejus 
exsistentia  incompleta , quae  exsistentia  incompleta 
est  ipsa  humanitatis  sine  propria  subsistentia  en- 
titas  actualis.  Completa  exsistentia  requirit  suppo- 
situm vel  personam. 

Obj.  6 : Si  humanitas  habeat  propriam  exsisten- 
tiam, ejus  unio  ad  Yerbum  erit  accidentalis.  Re- 
spondeo : Nego  antecedens.  Unio  enim  naturae  cum 
supposito  est  substantialis  ; et  haec  est  talis , ut  tra- 
dunt concilia , quae  nunquam  dixerunt  hanc  unio- 
nem esse  essentiae  cum  exsistentia  , sed  naturae  rea- 
lis  cum  supposito  increato , et  haec  unio  necessario 
praerequirit  creatam  ipsius  naturae  exsistentiam. 

Obj.  7 : Ergo  Christus  per  generationem  habuit 
a matre  sua  exsistentiam  suae  humanitatis,  adeoque 
erit  mater  humanitatis , et  non  Dei.  Respondeo  : 
Nego  secundum  consequens.  Licet  enim  Christus 
habuerit  a matre  exsistentiam  humanitatis,  illius- 
que  generationis  terminus  formalis  sit  humanitas 


cum  sua  exsistentia,  ultimus  tamen  terminus,  qui 
generatur,  non  est  humanitas  , sed  est  hic  homo  , 
qui  csl  Deus. 

Sect.  II.  — An  Christus  simpliciter  dicendus  sit 
liabere  unum,  an  vero  plura  esse. 

Nota  : Sicut  natura  divina  et  humana  in  Christo 
sunt  res  distinctae,  ita  etiam  habent  exsistentias 
distinctas,  prout  hae  ad  naturas  spectant ; sed  quia 
istae  duae  naturae  distinctae  substantialiter  uniuntur 
in  uno  supposito,  quaeritur  an  Christus  dicendus 
sil  habere  plura  esse  propter  naturas,  an  vero  ha- 
bere unum  propter  suppositum. 

Dico  : Simpliciter  dicendum  est  esse  in  Christo 
imum  tantum  esse  substantiale,  completum  et  per- 
fectum : Christus  enim  simpliciter  est  unum  ens. 
Ergo  habet  unum  esse,  quia  omnis  substantialis 
unio  sicut  terminatur  ad  unam  substantiam,  ita  et 
terminatur  ad  unum  ens  per  se,  ergo  et  ad  unum 
esse  simpliciter.  Attamen  hoc  esse  Christi,  quatenus 
Deus  et  homo  est,  non  est  unum  per  omnimodam 
simplicitatem,  sed  per  admirabilem  compositionem, 
et  substantialem  unionem  naturae  humanae  cum 
persona  Yerbi;  et  naturalis  exsistentiae  humanitatis 
cusn  personali  exsistentia  seu  subsistentia  Yerbi. 
Quia  duae  naturae  non  uniuntur  in  unam  naturam, 
sed  in  unam  tantum  personam,  et  sic  in  ratione  na- 
tufrarum  manent  semper  duae  et  distinctae,  sicuti 
anima  et  corpus  in  homine.  Idem  dic  de  voluntati- 
bus et  operationibus  utriusque  naturae,  sed  natura 
et  persona  simpliciter  uniuntur  in  uno  esse  compo- 
sito. Hinc  colligitur  D.  Thomam  non  esse  isti  no- 
strae sententiae  contrarium,  ut  volunt  quidam  Tho- 
mistae,  quia  nunquam  ipse  docuit  humanitatem  Chri- 
sti exsistere  per  increatam  Yerbi  exsistentiam,  sed 
solum  esse  in  Christo  unum  esse  personale,  quod 
juxta  positam  doctrinam  optime  potest  intelligi. 

DISPUTATIO  TRICESIMA  SEPTIMA. 

De  humana  Christi  voluntate  ejusque  libertate. 

Sect.  I,  II.  — An  in  Christo  fuerit  voluntas 
humana,  et  libera  ad  operandum. 

Dico  1 : In  Christo  fuit  humana  seu  creata  vo- 
luntas. De  fide,  contra  Monothelitas,  et  alios  anti- 
quos haereticos.  Definitum  est  in  sexta  synodo  (act. 
4,  8,  11,  etc.) , atque  in  aliis  conciliis,  patetque  ex 
Scriptura,  in  qua  Christus  suam  voluntatem  a Pa- 
tris voluntate  distinguit  : Non  sicut  ego  volo,  sed 
sicut  tu  (Matth.  xxvi,  59).  Non  mea  voluntas,  sed  tua 
fiat  ( Luc . xxn,  42).  Non  queero  voluntatem  meam,  sed 
voluntatem  ejus  qui  misit  me  ( Joan . v,  30).  Piatio 
est,  quia  voluntas  sequitur  naturam,  non  personam, 
et  voluntas  est  naturalis  proprietas  necessario  hu- 
manam naturam  consequens  ; omnia  autem  natura- 
lia in  Christo  fuerunt  perfecte.  Deinde  sine  volun- 
tate creata  Christus  non  potuisset  mereri  et  satis- 
facere. Unde  nec  solum  fuit  liaic  voluntas  quoad 
ipsam  facultatem  seu  actum  primum,  sed  etiam  fuit 
expedita  ad.  operandum  et  ad  eliciendos  proprios 
actus  secundos,  distinctos  ab  increatae  divinae  vo- 
luntatis actu. 

Dico  2 : Humana  Christi  voluntas  fuit  proprie  ac 
perfecte  libera  in  actibus  suis.  De  fide.  Butyrum  et 
mei  comedet,  ut  sciat  reprobare  malum  et  eligere 
bonum  ( Isa . vn,  15).  Electio  est  actus  facultatis  libe- 
ri1. Oblatus  est  quia  ipse  voluit  (Isa.  liii,  7).  Ego 
pono  animam  meam  ; nemo  tollit  eam  a me,  sed  ego 
pono  eam  a me  ipso  ( Joan . x,  17,  18).  Idem  habe- 
tur ex  conciliis  et  Patribus.  Ratio  est,  quia  libertas 
est  magna  homini  connaturalis  perfectio,  maxime 
necessaria  ad  meritum  et  satisfactionem. 

Dico  5 : Haec  humanae  voluntatis  Christi  libertas 
non  tantum  opposita  est  coactioni,  sed  etiam  ne- 
cessitati ; adeoque  includit  indifferentiam,  sive  po- 
testatem operandi  et  non  operandi,  nempe  in  ali- 
quibus actibus,  non  in  omnibus  ; nam  Christus  qua- 
tenus beatus,  necessario  fruebatur  Deo,  et  necessa- 
rio illum  clare  visum  amabat,  nec  ad  bos  actus  ha- 
bebat libertatem,  assertio  habetur  ex  Scriptura, 
conciliis  et  Patribus.  Hac  libertate  usus,  noluit 
Christus  se  defendere,  sed  permisit  se  capi,  ligari, 
crucifigi  : Proposito  sibi  gaudio,  sustinuit  crucem, 
confusione  contempta  (Ilebr.  xn,  2).  Potestatem  ha- 
beo ponendi  animam  (Joan.  x,  18),  nempe  animam 
meam.  Deinde  indifferentia  est  de  essentia  liberi 
arbitrii ; hinc  damnata  est  haec  propositio  Baii  : 
« Quod  voluntarie  fit,  libere  fit,  quamvis  necessa- 
rio fiat.  » 

Sect.  III. — Quomodo  voluntas  Christi  ratione  unionis 
exsistens  impeccabilis,  potuerit  esse  libera. 

Nota  : Quaeritur  quomodo  Christi  voluntas  sit 
libera,  cum  ex  vi  unionis  sit  determinata  ad  unum, 
nempe  ad  bonum,  ulpote  impeccabilis.  Respondet 
D.  Thomas  fuisse  determinatam  ad  bonum  in  genere, 
non  vero  ad  hoc  vel  istud  bonum  in  specie.  Sed 
contra  videtur  fuisse  etiam  determinata  ad- bonum 
in  specie  ex  accepto  praecepto  moriendi  pro  homi- 
nibus : nam  hoc  praeceptum  non  potuit  transgredi 
ob  suam  impeccabililalem,  siquidem  transgrediendo 
peccasset ; ergo  necessario  illud  observavit,  et  sic 
non  est  mortuus  libere,  et  tamen  ad  meritum,  prae- 
cipue  mortis  Christi,  requiritur  libertas.  Varii  va- 
rie ad  hanc  difficultatem  respondent.  1°  Quidam 
dicunt  in  sensu  composito,  sive  supposito  praecepto 
voluntatem  Christi  non  potuisse  illud  non  servare, 
sed  ablato  praecepto  fuisse  simpliciter  liberam.  2° 
Alii  dicunt  praeceptum  istud  dependisse  ab  Ifumana 
Christi  voluntate,  sponte  id  a Patre  postulantis,  et 
Christum  potuisse  petere  et  obtinere  illius  dispensa- 
tionem. 5°  Alii  asserunt  hoc  praeceptum  affirmati- 
vum fuisse  impositum  generaliter,  non  specificando 
circumstantias  temporis,  loci,  intensionis,  molivi; 
atque  per  hoc  praeceptum  voluntatem  Christi  non 
fuisse  necessario  determinatam  ad  istas  circumstan- 
tias, quae  redundant  in  substantiam  actus,  nec  ad 
hunc  numero  actum,  et  ita  mansisse  simpliciter  li- 
beram, et  indifferentem.  Sed  omissis  hisce  opinioni- 
bus, quae  non  solvunt  difficultatem, 

Dico  : Quamvis  post  impositum  praeceptum  vo- 
luntas Christi  infallibiliter  illud  exsequatur,  ncc 


possit  suppositionem  talis  praecepti  simul  poni  cum 
omissione  actus  praecepti,  nego  tamen  inde  sequi 
voluntatem  Christi  necessario  efficere  istum  actum 
ex  eo  quod  sit  impeccabilis  : quia  istud  praeceptum 
antecedens  non  praedeterminat  efficaciter  et  physice 
voluntatem  ad  istum  actum,  et  nihil  ponit  quod  illi 
possit  necessitatem  inferre,  sicut  praedefinitio  an- 
tecedens non  infert  humanae  voluntati  necessitatem. 
Quod  autem  infallibiliter  et  libere  impositum  istud 
prajceptum  voluntas  Christi  exsequatur,  provenit 
ex  eo  quod  Deus  praescivit  eam  libere  consensuram 
divinae  motioni  specialissimae  qua  excitanda  erat  ex 
singulari  cura  ac  regimine,  quod  divina  persona 
assumpsit,  quando  illam  sibi  secundum  hypostasim 
univit.  Hinc  tamen  non  sequitur  mansisse  in  Chri- 
sto potentiam  physicam  ad  transgrediendum  illud 
praeceptum,  ac  proinde  ad  peccandum,  quia  licet 
ejus  voluntas  esset  libera,  tamen  ob  unionem  hypo- 
staticam ita  protegebatur  et  regebatur  a Deo,  ut 
isto  regimine  ac  protectione  carere  non  posset,  et 
ob  istud  regimen  et  protectionem,  ratione  unionis 
illi  debitam,  impossibile  erat  ut  actus  praecepto  con- 
trarius aut  ejus  omissio,  stante  isto  regimine  ac  pro- 
tectione, poneretur  ; adeoque  deerat  potentia  ad  pec- 
candum, et  simul  remanebat  intrinseca  libertas. 
Unde  ulterius  sequitur  Christum  non  ex  vi  intrin- 
seci ac  proprii  operandi  modi  suae  humanae  volun- 
tatis, sed  ex  conditione  personre,  et  ex  modo  quo 
ejus  voluntas  regitur,  esse  impeccabilem;  et  quia 
Christus  simpliciter  dictus,  includit  istam  personam 
et  regimen,  ideo  simpliciter  dicendus  est  impecca- 
bilis. Itaque  verum  est  dicere -Christum  libere  illum 
actum,  quo  praeceptum  implebat,  fecisse  : quia  ita 
illum  faciebat,  ut  per  propriam  suae  voluntatis  fa- 
cultatem, quae  intrinsece  impedita  non  erat,  posset 
eum  non  facere;  sed  simpliciter  falsum  est  dicere 
Christum  potuisse  peccare  aut  non  implere  praece- 
ptum, quia  tunc  includitur  sensus  compositus,  et  in- 
dicatur Christi  voluntatem  potuisse  carere  illo  regi- 
mine et  custodia,  cum  qua  non  potuit  componi  pec- 
catum. Denique  voluntas  Christi  praecise  secundum 
se  spectata  est  capax  peccati,  seu  est  potentia  pec- 
candi : sed  non  est  quatenus  est  Christi,  quia  tunc 
in  sensu  composito  illa  conjungitur  cum  persona 
divina,  a qua  ita  gubernatur,  ut  cum  isto  providen- 
tiae genere  non  possit  simul  esse  peccatum. 

Sect.  IV.  — Quomodo  voluntas  Christi  necessario 
amans  Deum,  potuerit  esse  libera  in  reliquis  ac- 
tibus. 

Dico  : Cum  Christus  esset  simul  viator  et  com- 
prehensor,  duplicemque  haberet  scientiam  superna- 
turalem,  infusam  ut  viator,  beatam  ut  comprehen- 
sor,  potuit  ergo  etiam  duplicem  habere  Dei  amorem, 
nempe  liberum  ex  scientia  infusa,  necessarium  ex 
scientia  beata  seu  clara  Dei  visione  : nec  hic  neces- 
sarius Dei  amor  quatenus  talis  se  extendebat  ad 
alios  actus  sive  amoris  sive  obedientiae,  sive  alia- 
rum virtutum,  quas  Christus  ut  viator  libere  elicie- 
bat ; nec  ullum  proprium  chari tatis  praeceptum  ha- 

buit  Christus  ad  amandum  Deum,  utpote  illo  prae- 
cepto non  indigens.  Et  quamvis  Christus  clare  vide 
ret  voluntatem  Dei  praedefinientem  omnes  actus 
suos,  non  ideo  tamen  videbat  se  teneri  ex  praecepto 
ad  eos  faciendos  ; quin  potius  videbat  eadem  volun- 
tate praedefinilum  esse  ut  quasdam  faceret  ex  obli- 
gatione, quasdam  quasi  ex  consilio  ; neque  in  amore 
bealilico  est  aliquid  quod  ad  hujusmodi  actus  eli- 
ciendos inferat  necessitatem. 

Sect.  V.  — Quomodo  Clirislus  videns  setnper  in 

Verbo  omnes  actus  suos,  eos  libere  exercere,  po- 
tuerit. 

Dico  : Scientia  visionis  animae  Christi  prout  ter- 
minatur ad  actus  ab  ejus  voluntate  efficiendos,  sup- 
ponit illos  futuros  et  libere  quidem  futuros ; non 
enim  intelligitur  ista  scientia  visionis  libertatem  aut 
ejus  usum  antecedere,  sed  supponit  liberam  animae 
detei minationem,  vel  ut  actu  exsistentem,  vel  ut 
futuram,  quia  sola  visio  praesupponit  voluntatem 
Christi  sese  determinaturam  libere  ad  tales  actus, 
et  ideo  illos  intuetur.  Unde  illa  scientia  non  potest 
tollere  actuum  libertatem,  quia  ut  ipsa  esse  possit, 
illam  supponit  in  objecto ; nam  illi  actus  ideo  vi- 
dentur, quia  futuri  sunt,  et  sic  ut  futuri,  nempe  li- 
bere, antecedunt  visionem,  adeoque  non  possunt 
habere  ab  illa  necessitatem.  Hinc  ista  scientia,  ut 
est  quaedam  intuilio  futurorum,  nihil  omnino  influit 
tn  voluntatem;  multo  minus  illam  determinat,  aut 
ejus  operandi  modum. 

DISPUTATIO  TRICESIMA  OCTAVA. 

De  varietate  et  efficacia  actuum  voluntatis  Christi. 

Sect.  I,  II,  III.  — An  in  Christi  humana  voluntate 

fuerint  omnes  actus  honesti,  qui  solent  esse  in  alio- 
rum hominum  voluntatibus. 

Dico  1 : Fere  omnia  genera  actuum  rectae  rationi 
consentaneorum,  qui  solent  esse  in  aliis  hominibus, 
fuerunt  in  Christi  voluntate  : nam  fuerunt  omnium 
virtutum  beatitudini  non  repugnantium  actus  : 
nempe  actus  liberi  et  necessarii ; actus  naturales  et 
supernaturales;  actus  simplicis  voluntatis,  intentio- 
nis, electionis,  consensus,  fruitionis ; perfecti  affe- 
ctus in  voluntate  similes  affectibus  appetitus  sensi- 
tivi, v.  gr.  amor  Dei  et  proximi,  odium  peccati,  spes 
gloriae  sui  corporis  et  exaltationis  sui  nominis,  de- 
siderium gloriae,  ira  seu  justa  voluntas  malum  vin- 
dicandi, gaudium,  etc. 

Dico  2 : Christi  voluntas  non  tantum  elicuit  actus 
efficaces,  quibus  absolute  aliquid  reipsa  voluit,  v. 
gr.  mortem  subire,  opera  virtutum  exercere,  etc., 
sed  etiam  inefficaces  quibus  conditionate  desiderium 
tantum  aut  simplicem  affectum  ostendit,  v.  gr.  : 
Pater,  si  possibile  est,  transeat  a me  calix  iste  (Matth. 
XXVI,  59).  Potuitque  hos  elicere  vel  ut  natura  est,  id 
est  ex  inclinatione  naturali,  quam  habebat  ad  pro- 
prium suae  naturae  rectae  commodum  ; vel  ut  ratio 
est,  sive  superior  sive  inferior,  id  est,  ad  alios  fines 
et  circa  alias  res  quae  ad  proprium  suae  naturae  com- 
modum non  pertinebant,  v.  gr.  desiderando  omnium 


salutem,  licet  sciret  non  omnes  salvandos,  vitatio- 
nem mortis,  ut  Judaei  non  perirent,  etc. 

Dico  3 : Non  tantum  in  superiori  Christi  volun- 
tatis rationalis  parte  fuit  actus  timoris  : Replevit 
eum  spiritus  timoris  Domini  ( Isa . xi,  3);  sed  etiam 
in  inferiori  ejus  parte  fuit  naturalis  timor  et  sensi- 
bilis : Ccepit  pavere  et  tcedere  (Mare,  xiv,  33).  Quia 
idem  objectum  quod  potest  excitare  timorem  in  ap- 
petitu sensitivo,  potest  etiam  eum  excitare  in  vo- 
luntate. Christus  ergo  permisit  suam  voluntatem 
modo  naturali  operari.  Item  in  inferiori  ejusdem 
voluntatis  parte  verus  tristitiae  actus  exstitit  : Tri- 
stis est  anima  mea  usque  ad  mortem  (Matth.  xxvi, 
58).  Hic  enim  affectus  est  naturalis  et  innoxius,  ha- 
builque  in  Christo  sufficientes  causas  ex  parte  ob- 
jecti apprehensi;  et  ex  natura  rei  connexus  est  cum 
tristitiae  sensu,  nisi  impediatur.  Imo  etiam  in  supe- 
riori voluntatis  ejus  parte  actus  tristitiae  habuit  lo- 
cum, ut  tenet  Scotus,  Bonaventura  ; et  quia  Christus 
ut  homo  tristitiam  ob  hominum  peccata  (quae  par- 
tialis juxta  quosdam  causa  sudoris  sanguinei  in 
horto  fuit),  et  ob  perditionem  Judae  ac  Judaeorum 
habuit.  Haec  autem  tristitia  pertinebat  ad  superio- 
rem voluntatis  rationem ; utpote  fundata  potissi- 
mum in  Dei  offensione,  adeoque  opus  insignis  cha- 
ritatis.  Jam  vero  quomodo  in  eadem  voluntate,  et 
in  eadem  ejus  superiori  parte  potuerit  esse  simul 
tanta  tristitia  cum  perfecto  beatitudinis  gaudio, 
cum  gaudium  et  tristitia  sint  actus  contrarii,  respon- 
detur istud  gaudium  et  tristitiam  in  Christo  non 
fuisse  actus  vere  contrarios,  jquia  non  versabantur 
circa  unum  et  idem  objectum,  sed  circum  diversa. 
Gaudebat  enim  de  divina  bonitate  et  de  sua  beali- 
tudine,  tristabatur  autem  de  peccatis  hominum  et 
de  sua  morte,  et  licet  per  beatam  visionem  videret 
in  Verbo  suam  mortem,  non  tamen  necessario  de 
illa  gaudebat ; sed  poterat  de  illa  tristari  libere,  quia 
non  est  necesse  ut  beatus,  qui  necessario  gaudet  et 
fruitur  Deo,  necessario  etiam  gaudeat  de  omnibus 
quse  in  Deo  videt,  illa  enim  non  repraesentantur 
ut  summum  bonum,  sicuti  ipse  Deus.  Sed  quia  per- 
fectissimum et  intentissimum  gaudium  circa  unum 
objectum  non  compatitur  secum  ullam  tristitiam, 
etiam  circa  aliud  objectum,  ideo  haec  in  Christo  tri- 
stitia fuit  miraculosa,  ex  speciali  divina  dispensa- 
tione causata  ob  nostram  redemptionem. 

Sect.  IV,  V.  — An  humana  Christi  voluntas  semper 
fuerit  conformis  divina;,  et  impleta. 

Dico  1 : Efficax  Christi  humanae  voluntatis  actus 
semper  fuit  omni  modo  conformis  divinae  voluntati, 
nempe  in  objecto  formali  et  materiali,  quia  Chri- 
stus semper  voluit  efficaciter  quidquid  Deus  voluit 
ipsum  velle,  et  prout  Deus  voluit.  Si  enim  Christi 
anima  aliud  efficaciter  vellet  quam  Deus  vellet  ip- 
sum velle,  esset  propria  inter  illas  voluntates  con- 
trarietas,  quae  in  Christo  non  habet  locum  ; siqui- 
dem haec  conformitas  cum  divina  voluntate  fuit 
Christo  ob  unionem  hypostaticam  connaturalis.  De 
potentia  autem  Dei  absoluta  si  humanitas  caruissct 

scientia  beata  et  infusa,  tunc  Christus  per  humanam 
voluntatem  potuisset  actu  efficaci  ex  parte  sua  velle 
aliquod  bonum,  v.  gr.  orare,  quamvis  fortasse  ab- 
solute definitum  foret  a Deo  ut  non  fieret : quia 
supposita  istius  scientiae  carentia,  ille  modus  ope- 
randi esset  bonus  et  honestus,  ut  in  angelis  con- 
tingit. 

Dico  2 : Humana  Christi  voluntas  interdum  voluit 
per  actum  inefficacem,  quod  absolute  Deus  nolebat ; 
hujusmodi  famen  actus  semper  erat  conformis  di- 
vinae voluntati,  tanquam  principio  et  regula;.  Adeo- 
que  nunquam  fuerunt  voluntates  simpliciter  contra- 
riae, quia  licet  essent  diversae  in  objecto  materiali, 
in  formali  tamen  concordabant:  illi  enim  actus  in- 
efficaces erant  in  suo  genere  honesti  et  boni,  unde 
divina  voluntas  volebat  ut  humana  illos  efficeret,  et 
ad  obsequendum  divinae,  eos  pariter  efficiebat ; et 
sic  non  erat  vera  contrarietas  inter  illas  voluntates. 

Dico  3 : Quidquid  Christus  sua  voluntate  humana 
absolute  et  efficaciter  voluit,  effectum  est.  Adeoque 
ista  Christi  voluntas  semper  fuit  impleta,  non  ut 
divina  per  suam  absolutam  omnipotentiam,  sed  per 
singularem  ejus  participationem.  Quidquid  autem 
voluit  per  voluntatem  inefficacem,  seu  per  simplex 
desiderium,  non  semper  habuit  effectum,  nec  sem- 
per fuit  impletum,  ut  patet  ex  Matth.  xxvi,  59: 
Transeat  a me  calix  iste.  Quia  tunc  tantum  aliquid 
conditionate  volebat,  quod  absolute  nolebat  fieri, 
sed  potius  contrarium.  Id  quod  dicitur  in  sbxla 
synodo  (aci.  4)  intelligilur  de  voluntate  aliquo  modo 
efficaci;  nempe  quantum  Christus  poterat  ex  huma- 
nitatis potestate  et  juribus  naturalibus  praestare. 

DISPUTATIO  TRICESIMA  NONA. 

De  merito  Christi  secundum  se  et  absolute  spectato. 

Sect.  I.  — An  in  Christo  fuerint  omnes  conditiones 

ad  meritum  de  condigno  requisitce. 

Dico  : Omnes  conditiones  ad  perfectum  meritum 
de  condigno  in  Christo  repertae  sunt,  adeoque  po- 
tuit mereri,  ac  de  facto  meruit : quia  1°  ejus  actus 
fuerunt  perfectissime  honesti.  2°  Ejus  opera  fuerunt 
libere  facta.  5°  Ejus  opera  fuerunt  proportionata 
praemio,  eique  aequalem  aliquo  modo  ac  condignum 
valorem  habuerunt.  4°  Fuerunt  facta  a persona  Deo 
gratissima  tam  secundum  se,  quam  ut  subsistente 
in  humanitate  gratissima , inquam,  ob  gratiam  unio- 
nis, et  ob  gratiam  habitualem  'ab  illa  manantem. 
Quamvis  autem  h*c  gratia  habitualis  non  fuerit  in 
Christo  absolute  necessaria  ad  merendum,  tamen 
ad  eliciendos  actus  supernaturales  modo  connaturali 
juxta  legem  ordinariam  fuit  necessaria;  non  tamen 
necessaria  ad  condignum  meriti  valorem,  ad  quem 
sola  personalis  dignitas  sufficiebat,  gratia  unionis 
radicaliter  et  principaliter  ordinante  et  elevante  ope- 
rantem ad  finem  supernaturalem.  Attamen  per 
istam  gratiam  habitualem  acceperunt  opera  Christi 
quoddam  meriti  quasi  extensivum,  non  intensivum, 
augmentum,  id  est  pluribus  modis  et  rationibus 
fuerunt  condigna  et  proportionata  ad  meritum. 


5°  Christus  etiamsi  comprehensor,  erat  simul  viator, 
id  est,  in  statu  merendi.  6°  Ejus  opera  ex  se  seu  mora- 
liter  spectata  prout  ab  operante  fiebant,  habebant 
sufficientem  proportionem  et  condignum  valorem 
respectu  praemii  ad  quod  ordinabantur,  ut  servare- 
tur aequalitas  quam  justitia  postulat ; et  praeterea 
interveniebat  divina  cujusmodi  praemii  promissio 
sub  conditione  istorum  operum  prostandorum,  sive 
Dei  pactum.  Quinimo  Christus  non  tantum  potuit 
mereri  et  meruit,  sed  etiam  supposito  statu  et  mo- 
do operandi  quem  habuit,  de  potentia  ordinaria  nort 
potuit  non  mereri;  libera  enim  ejus  operatio  non 
potuit  non  esse  honesta  et  proportionata  ad  meren- 
dum ob  personae  dignitatem;  et  de  lege  ordinaria 
datur  Dei  pactum  ac  promissio  ; ergo,  elc. 

Sect.  II.  — Per  quos  actus  Christus  meruerit. 

Dico  I : Christus  non  meruit  per  actum  amoris 
Dei  beatificum  ut  sic,  prout  vult  Gabriel,  Scotus, 
elc. ; sed  habuit  alium  amoris  Dei  actum  liberum, 
supernaturalem,  a charitale  elicitum  et  distinctum 
ab  amore  beatifico,  istoque  actu  perfectissime  me- 
ruit. Cum  enim  Christus  esset  simul  comprehensor 
et  viator,  ut  comprehensor  habebat  actum  necessa- 
rium amoriserga  Deum  a charitate  elicitum  ob  scien- 
tiam beatam ; et  ut  viator  habebat  actum  liberum 
amoris  erga  Deum  ab  eadem  charitate  elicitum  ob 
scientiam  infusam.  Isti  duo  actus  vel  differebant 
specie  ob  idem  objectum  diverso  modo,  nempe  cla- 
re et  obscure  propositum,  vel  lanium  numero  ob 
diversam  istius  objecti  applicationem. 

Dico  2:  Christus  non  tantum  per  actum  charila- 
tis  erga  proximum  ex  scientia  infusa,  sed  etiam  cx 
visione  beata  profluentem  meruit : cum  enim  anima 
Christi  in  Verbo  omnia  videret,  videbat  etiam  pro- 
ximum et  omnes  rationes  illum  amandi;  ergo  vi  il- 
lius cognitionis  poterat  illum  amare  cx  charitate. 
Quomodo  autem  hic  actus  foret  liber,  ut  merito- 
rius esse  posset,  varii  varie  explicant.  1°  Quidam 
dicunt  istum  amorem  proximi  fuisse  eumdem  actum 
cum  beatifico  amore  Dei,  et  fuisse  liberum  ac  meri- 
torium prout  terminabatur  ad  proximum  ; necessa- 
rium autem  et  non  meritorium  prout  terminabatur 
ad  Deum.  Sed  non  videtur  unum  et  eumdem  actum 
indivisibilem  posse  esse  simul  necessarium  et  libe- 
rum, etiam  si  respectu  diversi  objecti.  2°  Alii  cen- 
sent animam  Christi  ex  vi  visionis  beat*  qua  videbat 
Verbum,  et  proximum  in  Verbo,  habuisse  dupli- 
cem actum,  unum  quo  Deum  necessario  diligebat, 
alterum  quo  proximum  libere  amabat,  et  per  hunc 
ex  visione  beata  consequentem  meruisse  : ita  Scotus 
et  Medina.  3°  Denique  alii  dicunt  animam  Christi 
ex  vi  visionis  Verbi,  et  proximi  in  Verbo,  duplici- 
ter posse  diligere  proximum  : I.  Per  eumdem  ac- 
tum indivisibilem  et  necessarium  quo  diligit  Deum 
lanqu*m  objectum  primarium,  et  proximum  tan- 
quam objectum  secundarium.  2.  Per  alium  actum 
liberum  et  meritorium  ex  alio  consequentem  qui 
habeat  pro  suo  objecto  adaquato  solum  proximum, 

etiam  si  Deus  sit  vatio  ob  quam  sic  amat  proximum. 

Dico  3 : Christus  non  tantum  per  omnes  -virtu- 
tum infusarum  actus,  v.  gr.  obedienliae,  religionis, 
etc.,  meruit,  sed  etiam  per  omnes  liberos  suae  vo- 
luntatis actus,  etiamsi  essent  naturalis  ordinis,  v. 
gr.  amor  naturalis  Dei ; uti  et  per  aliarum  virtutum 
moralium  acquisitarum  actus,  quia  omnes  illi  actus 
erant  honesti,  et  referebantur  a Christo  ad  finem 
supernaturalem  : et  quamvis  non  referrentur,  sola 
dignitas  personae  illos  deificantis  sufficiebat  ut 
haberent  omnem  valorent  et  proportionem  ad  me- 
ritum. Et  licet  isti  actus  essent  ordinis  naturalis, 
tamen  merebantur  praemium  sopernaturale,  quia 
per  dignitatem  personae  ad  illud  elevabantur,  sic- 
uti  nostra  opera  bona  moralia,  licet  naturalia, 
per  gratiam  ad  supernalurale  gloriae  praemium  ele- 
vantur et  dignificantur.  Ilinc  colligitur  donum  gra- 
tiae habitualis  non  fuisse  in  Christo  necessarium  ad 
merendum  de  condigno,  sed  solam  unionis  gratiam 
suffecisse. 

Sect.  III.  — Quo  tempore  Christus  meruerit. 

Dico  1 : Christus  intrinsece  incepit  mereri  a pri- 
mo instanti  incarnationis  suae,  ita  ut  in  illo  instanti 
habuerit  perfectum  meritum.  (D.  Thomas,  Bona- 
ventura,  Scotus,,elc. ) Juxta  id  quod  Paulus  dicit 
de  Christo  mundum  ingrediente  : Hostiam  et  obla- 
tionem noluisti,  corpus  autem  adaptasti,  etc.  In  ca- 
pite libri  cie  me  scriptum  est  : Ut  facerem,  Deus,  vo- 
luntatem tuam  ( Hebr . x,  5,  6,  7;  Psal.  xxxix,  7, 
8,  9 ).  Quia  sicut  in  primo  instanti,  habuit  actum 
visionis  beatae,  ita  potuit  habere  actum  scientiae  in- 
fusae : in  hujus  enim  usu  non  pendebat  a phantasma- 
tibus, nec  a corpore.  Potuit  ergo  in  eodem  instanti 
liberum  voluntatis  actum  elicere  circa  objecta  per 
istam  scientiam  repraesentata. 

Dico  2 : Christus  continue  et  sine  ulla  intermis- 
sione meruit  a primo  instanti  suae  conceptionis 
usque  ad  ultimum  mortis  instans.  (Bonaventura, 
Cajetanus,  etc.  ) Nunquam  enim  virtutes  ejus  fue- 
runt otiosae,  quamvis  non  semper  in  eodem  actu 
libero  perseveraret ; sed  semper  transibat  ab  uno 
actu  ad  alium  actum,  nunquam  autem  ab  actu  ad 
non  actum. 

Dico  3 : Christus  ab  instanti  mortis  suae  nihil 
amplius  postea  meruit  ( D.  Thomas,  Scotus,  Bona- 
venlura,  Richardus,  etc.  );  quia  non  fuit  amplius 
viator,  nam  juxta  generalem  legem  a Deo  statutam, 
quae  etiam  Christum,  ut  sentiunt  Patres,  compre- 
hendit, tempus  merendi  cum  vita  finitur,  ut  colli- 
gitur ex  parabola  de  quinque  talentis,  et  de  villico 
iniquitatis:  Ante  obitum  operare  justitiam  ( Eccli . 
xiv,  17  ).  Me  oportet  operari  opera  ejus,  qui  misit 
me,  donec  dies  est;  venit  nox  ( id  est  mors),  quando 
nemo  potest  operari  ( Joan.  rx,  4 ).  Quia  quodlibet 
Christi  opus  licet  foret  per  se  sufficiens  ad  omne 
praemium  obtinendum,  tamen  ex  divino  pacto  et 
ordinatione  lota  vita  Christi  ordinata  erat  ad  inte- 
grum jus  perfecti  praemii  obtinendum,  quasi  per 
modum  unius  meriti  in  ejus  morte  consummandi ; 


adeoque  Christus  in  sua  morte  obtinuit  plenum  jus 
ad  omnia  praemia,  et  nihil  restabat  amplius  ad  me- 
rendum. Hinc  usque  ad  mortem  et  per  mortem 
suam  nos  redemit,  jam  autem  nen  nos  redimit,  sed 
applicat  nobis  suam  redemptionem  ; et  dum  nunc 
orat,  non  meritum  auget,  sed  exigit  quod  aliunde 
titulo  justitiae  sibi  jam  est  debitum  per  merita  prae- 
cedentia. Nec  per  vulnus  lanceae  corpori  inflictum 
post  mortem  aliquid  novi  promeruit,  corpus  enim 
exanime  erat  meriti  incapax,  nec  erat  in  statu  me- 
rendi anima  separata  ; potest  tamen  intelligi  Chri- 
stum ante  mortem  illud  praevidisse,  et  libere  acce- 
ptasse, sanguinemque  qui  ex  illo  exivit,  obtulisse  in 
nostrae  redemptionis  pretium,  et  sic  virtutem  sacra- 
mentorum in  isto  merito  fundari,  vel  potius  per 
istud  vulnus  sacramenta  adumbrari.  Denique  Chri- 
stus desiit  mereri  in  ultimo  vitae  termino  extrinseco, 
eodemque  instanti  quo  vita  terminatum  est  me- 
ritum. 

DISPUTATIO  QUADRAGESIMA. 

De  iis  quae  sibi  Christus  promeruerit. 

Sect.  I,  II.  An  Christus  potuerit  mereri,  ac  de  facto 
meruerit  animee  suce  gloriam,  aliaque  qralicefet 
scienti-ce  dona. 

Dico  1 : Christus  beatus  exsistens  a primo  suae  in- 
carnationis instanti,  potuit  per  aliquem  actum  prius 
natura  elicitum  meruisse  gratiam  et  gloriam  in  eo- 
dem instanti  sibi  infundendam,  quia  non  est  necesse 
ut  meritum  tempore,  sed  sufficit  ut  natura  ante- 
cedat pra;mium,  ut  patet  in  justorum  merito  tan- 
tum prius  natura  antecedente  praemium,  id  est  au- 
gmentum gratiae.  Potuit  ergo  Deus  in  instanti  crea- 
tionis animae  Christi  stalim  elevare  ejus  intellectum 
ad  ipsum  abstractive  cognoscendum  per  scientiam 
infusam,  et  eodem  momento  praebere  auxilium  vo- 
luntati, ut  per  actum  liberum  se  disponeret  ad 
gratiae  aliorumque  donorum  receptionem  ad  eum 
modum  quo  nunc  elevat  hominis  voluntatem  in 
instanti  justificationis,  ut  se  disponat  ad  gratiam. 
Unde  sicut  in  justificatione  dispositio  nostra  natura 
antecedit  gratiae  infusionem,  ita  potuit  fieri  in  pri- 
ma animae  Christi  sanctificatione  per  gratiam  habi- 
tualem; vel  etiam  potuit  Deus  ob  praevisa  Christi 
futura  bona  opera  dare  ejus  animae  praedictam  gra- 
tiam et  bealitudinem.  Attamen 
Dico  2 : Juxta  communiorem  theologorum  sen- 
tentiam Christus  ista  animae  suce  dona  non  meruit. 
( D.  Thomas,  Magister,  Bonaventura,  Richardus, 
Scotus,  etc.,  contra  Altissiodorum,  Albertunt  Ma- 
gnum, etc.)  Probatur  l°de  gratia  creata,  aliisque  ha- 
bitibus infusis,  quia  nec  illam,  nec  hos  meruit  per 
opera  tempore  vel  natura  subsequentia,  id  esi  ab 
his  dependentia  : meritum  enim  debet  ex  se  ante- 
cedere praemium,  saltem  ordine  naturae,  cum  sit 
illius  causa,  et  ad  illud  via  ; deinde  principium  me- 
riti, sive  gratia  habitualis  Christi,  non  cadit  sub 
meritum  istius  operis  cujus  ipsa  est  principium. 
Deinde  Christus  habuit  ista  dona  supernaturalia 
tanquam  proprietates  sibi  connaturales,  ac  tanauam 

sua  absolute  independenter  ab  operibus  tempore 
vel  natura  subsequenlibus ; nec  etiam  illa  meruit 
per  actus  supernaturales  ordine  naturae  vel  tempore 
subsequentes,  quia  actus  supernaluralis  qui  est  tem- 
pore vel  natura  prior  suo  babitu,  non  elicitur  ab 
illo,  alioqui  causa  efficiens  esset  effectum  sui  effe- 
ctus in  genere  causae  materialis.  Anima  autem 
Christi  nunquam  exercuit  actus  supernaturales , 
etiam  in  primo  instanti,  nisi  ex  babitu,  semper  enim 
operabitur  perfecto  et  connaturali  modo.  Unde  ad 
eliciendum  primum  scientiae  infusae  actum,  inlelli- 
gitur  prius  illi  inditum  esse  lumen  seu  habitum  ac 
species,  et  ad  primum  charitatis  actum  exercendum 
intelligitur  prius  etiam  infusum  esse  habitum  a quo 
eliciebatur.  Ergo  Christus  non  obtinuit  hos  habitus 
per  meritum  eos  antecedens ; nec  gratiam  habitua- 
lem, quae  praesupponitur  ordine  naturae  istis  habiti- 
bus infusis  tanquam  forma  principalis  suis  poten- 
tiis. Probatur  2°  de  beatitudine  animae,  quia  con- 
stat Christum  non  meruisse  illam  per  naturales  aut 
supernaturales  actus,  visionem  beatam  subsequen- 
tes, neque  etiam  per  actus  illam  antecedentes  : nam 
primus  actus  intellectus  Christi  fuit  ipsa  visio  beata, 
et  lumen  gloriae  est  quasi  prima  proprietas  conse- 
quens consummatam  gratiam,  quam  cum  non  me- 
ruerit, nec  ipsum  etiam  lumen  meruit. 

Dico  5 : Actus  Christi  prout  erant  ab  humana  il- 
lius voluntate,  non  cadebant  sub  ejus  meritum ; 
quia  nemo  meretur  id  quod  suum  est  quatenus 
suum  est;  jam  vero  isti  actus  ita  erant  proprii 
Christo,  ut  vere  ipsorum  esset  dominus  ; ergo,  etc. 
Neque  quoad  valorem  infinitum  quem  ex  conjun- 
ctione cum  Verbo  habebant,  cadebant  proxime  sub 
ejus  meritum,  sed  tantum  remote  et  in  radice,  si 
ipsa  unio  cadat  sub  Christi  meritum.  Attamen  me- 
ruit sibi  Christus  omnes  actus  supernaturales,  quos 
post  primum  meritorium  elicuit,  quatenus  sunt  dona 
Dei,  sive  quatenus  Deus  ad  illos  eliciendos  praebuit 
concursum  supernaluralem,  adeoque  meruit  omnes 
gratias  actuales  sive  excitantes,  sive  adjuvantes, 
omnesque  supernaluralis  providentia  effectus  et 
beneficia  sua  humanitati  collata,  quia  respectu  ha- 
rum gratiarum  fuerunt  in  Christo  omnes  conditio- 
nes ad  meritum  requisita.  Imo  et  meruit  tam  sibi 
quam  aliis,  quidquid  sine  dispensatione  mereri  po- 
tuit ; non  meruit  autem  impeccabililatem  anima 
sua,  quia  ante  omne  meritum  fuit  impeccabilis  uti 
et  sanctus  per  gratiam  unionis;  neque  etiam  sibi 
meruit  habitus  scientiarum  et  virtutum  moralium 
acquisitarum,  quia  illos  habuit  per  accidens  infusos 
a principio  simul  cum  gratia,  et  in  eodem  instanti. 
Sect.  III.  — An  Christus  meruerit  gloriam  corporis 
sui  nominisque  sui  exaltationem. 

I Dico  1 : Christus  meruit  sui  corporis  gloriam.  Ita 
omnes  Thomisla,  contra  Calvinum,  qui  negat  cum 
temeritate  Christum  sibi  aliquid  meruisse.  Probatur  : 
Nonne  oportuit  pati  Christum,  et  ita  intrare  in- glo- 
riam suam ? [Lue.  xxiv,  26.)  Propter  quod  Deus 
exaltavit  illum,  et  donavit  illi  nomen  quod  est  super 
omne  nomen  ( Pliilipp . ii,  9).  Vidimus  Jesum  propter 
passionem  mortis,  gloria  et  honore  coronatum  ( Hebr . 


ii,  9)  : nomen  coronat  satis  indicat  victoriam  et  prae- 
mium. Neque  huic  merito  obstat,  quod  aliis  titulis 
haec  gloria  foret  humanitati  Christi  debita,  quia  po- 
tuit illis  adjungi  ratio  meriti  tanquam  quid  perfe- 
ctius. Hinc  sequitur  : 1°  quod  Christus  meruerit 
animae  suae  impassibilitatem  ab  instanti  non  resur- 
rectionis, sed  mortis,  statim  consecutam.  2°  Quod 
meruerit  suam  resurrectionem,  et  omnes  gloriosi 
corporis  dotes,  aliaque  omnia  ad  corporis  sui  glo- 
riam spectantia,  quae  ejus  conceptionem  subsecuta 
sunt:  De  torrente  in  via  bibet ; propterea  exaltabit  caput 
(Psal.  cix,  7),  etc.  5°  Quod  meruerit  ascensionis 
suae  triumphum  : Quid  est  quod  ascendit,  nisi  quia 
et  descendit  prius?  ( Eplies . iv,  9 ) 

Dico  2 : Christus  meruit  sui  nominis  exaltatio- 
nem et  omnia  quae  ad  externam  gloriam  pertinent. 
(D.  Thomas,  etc.)  Ego  te  glorificavi,  etc  ..Et  nunc 
clarifica  me  tu.  Pater  ( Joan . xvn,  5,  4).  Et  clarifi- 
cari et  iterum  glorificabo  (Joan.  xii,  28).  Dignus  est 
Agnus  qui  occisus  est  accipere  divinitatem,  etc. 
(Apoc.  v,  12)  ; id  est,  ut  ab  omnibus  cognoscatur 
et  honoretur  tanquam  verus  Deus.  Hinc  meruit 
1"  gloriosa  Patris  aeterni  testimonia  in  baptismo  et 
transfiguratione  data,  laudes  angelorum  et  manife- 
stationem Magorum  in  nativitate.  2°  Dominium  in 
universum  mundum  humanitati  collatum,  ut  dicitur 
(Malth.  xxvm,  18)  : Data  est  mihi  omnis  potestas  in 
coelo  et  in  terra.  Et  (Psal.  ii,  8)  : Postula  a me,  et 
dabo  tibi  gentes  hcereditatem  luam,  et  possessionem 
tuam  terminos  terree.  5°  Potestatem  judiciariam  : 
Dedit  illi  judicium  facere,  quia  Filius  hominis  est 
(Joan.  v,  27). 

DISPUTATIO  QUADRAGESIMA  PRIMA. 

De  iis  quae  Christus  hominibus  meruit. 

Sect.  I.  — Au  Christus  nobis  meruerit  primam  gra- 
tiam, ac  gloriam,  ac  peccatorum  remissionem. 
Dicot  : Christus  meruit  omnibus  hominibusquoad 
sufficientiam,  quamvis  non  quoad  efficaciam,  remis- 
sionem peccadi  tum  originalis  tum  actualis.  De  fide. 
Sicut  enim  Christus  sufficienter  satisfecit  pro  peccatis 
omnium  hominum,  ita  et  omnibus  remissionem  me- 
ruit : satisfactio  siquidem  et  meritum,  utrumque 
est  infinitum,  et  utruinque  oblatum  pro  salute  et 
redemptione  omnium  hominum.  Sed  licet  meritum 
ac  pretium  sufficiens  obtulerit  pro  omnium  salute, 
non  tamen  meruit  hanc  remissionem  omnibus  quoad 
efficaciam,  quia  non  ita  applicuit  suum  meritum, 
ut  omnes  infallibiliter  istam  remissioneimconseque- 
.rentur,  sed  voluit  ut  per  media  ordinata  applicare- 
tur, nempe  mediante  libertate  et  voluntate  humana, 
per  quam  talis  applicatio  interdum  impeditur  : Sic- 
ut per  unum  hominem  peccatum  intravit  in  mun- 
dum, etc.,  ita  et  per  unius  ob editionem,  justi  consti- 
tuuntur mulli  ( Rom . v,  12-19).  Ipse  est  propitiatio 
pro  peccatis  nostris;  non  pro  nostris  autem  tantum,  sed 
etiam  pro  lotius  mundi  (I  Joan.  ii,  2). 

Dico  2 : Simili  modo  Christus  meruit  omnibus 
hominibus  primam  gratiam,  quae  naturam  lapsam 
a peccato  liberat  : de  fide  et  in  multis  conciliis  de- 
finitum. Remissio  enim  peccati,  quam  Christus  no- 
bis meruit,  non  confertur  nobis  nisi  per  infusionem 

gratiae ; adeoque  non  potuit  Christus  unum  nobis 
mereri  sine  alio  : Gratia  et  veritas  per  Jesum  Chri- 
stum facta  est  ( Joan . i,  17).  Justificati  gratis  per 
gratiam  ipsius,  per  redemptionem,  quce  est  in  Christo 
Jesu  ( Rom . ni,  24).  Gratis,  id  est  sine  merito  no- 
stro de  condigno  justificamur,  sed  respectu  Christi, 
ex  perfecto  ipsius  merito  ac  ex  justitia  nobis  datur 
gratia  justificans.  In  quo  habemus  redemptionem  per 
sanguinem  ipsius,  remissionem  peccatorum  secundum 
divitias  gratice  ejus  quce  abundavit  in  nobis  ( Ephes . i, 
7,  8).  Item  meruitomnibushominibus  gloriam  et  vitam 
aeternam.  Etiam  de  fide.  Meritum  enim  glorias  con- 
junctum est  cum  merito  gratiae;  quia  qui  meretur 
gratiam,  meretur  et  gloriam ; et  qui  habet  gratiam  ex 
merito  de  condigno,  debetur  ili;  gloria  ex  justitia. 
Et  sic  parvulis  in  gratia  decedentibus  datur  gloria 
ex  meritis  Christi ; estque  debita  non  ex  propria 
justitia;  sed  Christi.  Abundantiam  gratice  donatio- 
nis et  juslitice  accipientes,  in  vita  regnabunt  per 
unum  Jesum  Christum  (Rom.  v,  17).  Ut  justificati 
gratia  ipsius,  hceredes  simus  secundum  spem  vitee 
celernce  (Tit.  in,  7).  Unde  nullum  unquam  pecca- 
tum sive  originale,  sive  actuale  fuit  remissum,  nec 
prima  gratia  aut  gloria  data  est  ulli,  nisi  ob  Christi 
merita,  vel  praevisa  futura,  vel  jam  exsistentia.;  li- 
cet enim  ex  natura  rei  meritum  antecedat  prae- 
mium, non  tamen  necesse  est  ut  realiter  et  actua- 
liter.exsistens  antecedat,  sed  sufficit  si  antecedat  in 
praescientia  praemiaturi,  quia  est  tantum  causa. mo- 
ralis movens  praemiantem  ad  dandum  praemium, 
quod  potest  efficere,  etiamsi  tantum  futurum  co- 
gnoscatur ; et  sic  antiquis  patribus  et  probabiliter 
ipsi  Adamo  in  statu  innocentiae  data  est  gratia  ob 
merita  Christi  praevisa,  quae  ordine  intentionis  et  di- 
vinae praedelinitionis  fuerunt  priora  gratia,  per  quam 
illi  fuerunt  sancti  ficati,  etiamsi  ordine  exsecutionis 
fuerint  posteriora,  ut  supra  dictum  est.  Dando  Deus 
antiquis  patribus  gratiam,  poterat  etiam  dare  tunc 
gloriam;  sed  noluit.  Denique  Christus  non  tantum 
pro  peccatoribus  hominibus  redimendis  meruit,  sed 
etiam  pro  se,  et  probabiliter  pro  Adamo  in  statu 
innocentiae. 

Sect.  II.  — An  Christus  nobis  meruerit  dispositiones 
ad  gratiam  recipiendam,  sive  suorum  meritorum 
applicationem. 

Dico  1 : Omne  gratiae  excitantis  et  adjuvantis  au- 
xilium, quod  datur  homini  ut  se  disponat  ad  reci- 
piendam gratiam,  a Dritna  vocatione  usque  ad  ulti- 
mam dispositionem,  est  effectus  et  praemium  meri- 
torum Christi,  qui  haec  omnia  dona  hominibus  me- 
ruit. Ita  recentiores  Thomislae  contra  Capreolum,  elc. 
Probatur,  quia  concilia  et  Patres,  dum  dicunt  gra- 
tiam Dei  esse  necessariam  ad  salutem  et  ad  omnia 
pietatis  opera,  eam  vocant  gratiam  Christi,  quia  per 
Christum  datur ; ac  Ecclesia  solet  omnino  gratiam 
sive  excitantem,  sive  adjuvantem,  sive  aliud  quod- 
vis auxilium  postulare  per  Jesum  Christum,  rata  ista 
omnia  obtinenda  per  Christi  merita,  uti  etiam  ex 
ipsa  Scriptura  constat  : Benedixit  nos  omni  benedi- 


ctione spirituali  in  ccelestibus  in  Christo  (Ephes.  i, 
5).  Ubi,  ait  Ambrosius  : « Omne  donum  gratiae  Dei, 
in  Christo  est.  » Et  Joan.  i,  16  : De  plenitudine  ejus 
nos  omnes  accepimus,  nempe  omnia  auxilia  ad  sa- 
lutem necessaria  : quamvis  enim  Deus  elegerit  ad 
gratiam  vel  ad  gloriam  hos  potius  homines  quam 
illos,  ex  sola  sua  voluntate,  et  non  ob  Christi  me- 
rita, tamen  voluit  illis  omnibus  conferre  per  Chri- 
stum auxilia  necessaria  et  infallibilia,  quibus  gra- 
tiam vel  gloriam  consequerentur.  Unde  meritum 
Christi  omnem  gratiam  etiam  praevenientem  ante- 
cessit vel  in  re  ipsa,  vel  in  Dei  praevisione.  Quare 
Dico  2 : Christus  meruit  omnibus  adultis  omnes 
quas  recipiunt  dispositiones  ad  gratiam  tam  remo- 
tas quam  ultimas,  quia  hi  actus  sunt  aliquo  modo 
supernaturales,  adeoque  Dei  dona  gratuita ; ergo 
dantur  per  Christi  merita.  Etsi  posset  homo  sine 
meritis  Christi  habere  ultimam  dispositionem  cum 
qua  infallibiliter  conjungitur  justificatio  , posset 
etiam  sine  eisdem  meritis  justificari.  Unde  applica- 
tio omnium  auxiliorum  aut  mediorum  per  quae  ho- 
mini infunditur  prima  gratia,  et  datur  peccati  re- 
missio, sive  fiat  ex  opere  operantis  per  contritionem, 
sive  ex  opere  operato  per  sacramentum,  provenit  ex 
meritis  Christi,  quia. haec  applicatio  est  maximum 
.Dei  donum,  et  maxime  necessarium  ad  salutent; 
nobis  autem  Christus  meruit  omnia  Dei  dona  et 
omnia  media  ad  salutem  necessaria ; ergo,  etc.  De- 
nique non  tantum  meruit  omnibus  hominibus  quoad 
sufficientiam  omnia  gratiae  dona,  sed  etiam  aliquibus 
quoad  efficaciam  dona  specialia,  seu  meruit  ut  sua 
merita  infallibiliter  in  illis  sortirentur  suum  effe- 
ctum; quia  quibusdam  meruit  ut  cum  effectu  illis 
applicarentur  sua  merita : Ego  pro  eis  rogo,  non  pro 
mundo  rogo,  sed  pro  eis  quos  dedisti  mihi,  etc.  Pater, 
quos  dedisti  mihi,  volo  ut  ubi  sum  ego,  et  illi  sint 
mecum  (Joan.  xvn,  9,  24).  Sed  quamvis  Christus  no- 
bis suorum  meritorum  applicationem  meruerit,  gra- 
tis tamen  et  ex  pura  Dei  gratia  nobis  applicantur; 
quod  autem  potius  huic  quam  illi  applicentur,  v. 
gr.  baptismus,  meruit  quidem  ut  huic  applicentur, 
sed  non  meruit  ut  ilii  non  applicentur.  Denique  hac 
in  re,  non  est  contrarius  D.  Thomas,  sed  male  ex- 
plicatur ab  auctoribus  oppositae  sententiae. 

Sect.  III.  — An  Christus  nobis  meruerit  omnia  gra- 
tia'i  dona  quce  post  primam  'uslificationem  confe- 
runtur. 

Dico  1 : Praeter  habitus  infusos,  comitantes  gra- 
tiam justificantem,  v.  gr.  fidem,  spem,  charitatem, 
religionem,  dona  Spiritus  sancti,  etc. ; et  praeter 
effectus  sacramentorum,  v.  gr.  augmentum  gratiae, 
remissionem  peccatorum  venialium,  gratias  sacra- 
mentales,  characteres  sacramentales,  aliaque  om- 
nia ex  opere  operato  per  sacramentum  collata,  quae 
universa  ex  meritis  Christi  proveniunt,  etiam  omnia 
gratiae  auxilia  quae  hominibus  justificatis  conferun- 
tur, sunt  eorumdem  meritorum  Christi  effectus  seu 
praemium  : sicut  enim  prima  gratia  provenit  ex 
meritis  Christi,  ita  etiam  ea  omnia  quae  illam  con- 

servant  et  augent.  Unde  donum  perseverantiae  sem- 
per  est  effectus  meritorum  Christi,  quia  includit 
specialia  auxilia,  sive  specialem  Dei  providentiam, 
per  quam  lit  ut  homo  infallibiliter  in  gratia  moria- 
tur. Hoc  autem  maximum  donum  confertur  ob 
Christi  meritum. 

Dico  2 : Christus  non  tantum  nobis  meruit  au- 
gmentum gratiae  et  gloriae ; sed  etiam  omnes  actus 
quibus  illam  meremur  : Sicut  enim  palmes  non  potest 
ferre  fructum  a semetipso,  nisi  manserit  in  vile,  sic 
nec  vos  nisi  in  me  manseritis  ; quia  sine  me,  nihil  po- 
testis facere  (Joan.  xv,  4,  5);  quia  omnia  Dei  dona 
ad  crescendum  in  gratia,  ipsaque  gratia  ad  valorem 
nostri  boni  operis  requisita,  nobis  dantur  ob  Christi 
merita.  Imo  probabile  est  nunc  opera  justorum,  qui 
sunt  membra  Christi,  referri  ob  Christum  ejusve 
merita  ad  majus  praemium,  quam  de  se  postularent, 
per  solam  proportionem  quasi  connaturalem,  quam 
habent  cum  praemio , juxta  id  quod  dicitur  Joan. 
x,  10  : Eyo  veni  ut  vitam  habeant,  et  abundantius  ha- 
beant. 

Dico  3 : Christus  meruit  etiam  nobis  non  tantum 
commutationem  poenae  aeternae  in  temporalem  quae 
fit  per  sacramentum , sed  et  remissionem  poenae 
temporalis,  quae  nobis  datur  per  nostras  satisfactio- 
nes ; quia  ad  has  requiritur  gratia  et  promissio  Dei, 
quae  utraque  datur  ob  merita  Christi.  Et  idem  dic  de 
Venialium  peccatorum  remissione.  Hinc  dicuntur 
sancti  lavisse  stolas  suas  et  eas  dealbasse  in  sanguine 
Agni  ( Apoc . vn,  14).  Et  sanguis  ejus  emundat  nos 
ab  omni  peccato  ( I Joan.  i,  7).  Ad  hoc  sic  concur- 
rente et  merito  Christi  et  nostra  operatione.  Eodem 
modo  remissio  poenae  in  purgatorio,  quae  fit  per  in- 
dulgentias et  satisfactiones  vivorum,  est  effectus 
meritorum  Christi,  non  tamen  illa  quae  fit  per  con- 
dignam satisfactionem,  ulpote  quae  est  potius  solutio 
quam  remissio  poenae. 

Sf.ct.  IV. — An  Christus  meruerit  hominum  praedesti- 
nationem et  electionem. 

Nola:  Creatura,  sive  in  naturalibus  sive  in  mora- 
libus, potest  esse  causa  objecliva  vel  ratio  motiva 
liberi  decreti  divinae  voluntatis. 

Dico  1 : Quamvis  singularis  illa  benevolentia  et 
dilectio,  qua  Deus  ante  praevisa  hominum  merita 
praedestinatos  praeelegit  ad  gloriam,  prout  est  electio 
horum  prae  illis,  non  sit  ex  meritis  Christi,  sed  ex 
pura  divinae  voluntatis  liberalilale  ac  libertate,  ta- 
men prout  est  efficax  istorum  praelectorum  seu 
praedestinatorum  dilectio,  probabiliter  dici  potest 
hanc  habere  fundamentum  ac  rationem  motivam  in 
meritis  Christi  ab  aeterno  praevisis  et  praecognitis  , 
uti  ait  Paulus  ad  Ephes.  i,  4,  5 : Elegit  nos  in  ipso 
ante  mundi  constitutionem,  ut  essemus  sancti,  etc. ; 
secundum  propositum  voluntatis  sum.  Et  paulo  infra 
( Ibid . 11) : In  quo  ( id  est  Christo)  etiam  nos  sorte 
vocati  sumus,  prcedestinali  secundum  propositum  ejus 
qui  operatur  omnia  secundum  consilium  voluntatis 
suce.  Et  rursus  (Ibid.  5):  Qui  prmdeslinavit  nos  in 
Theol.  Suarez  Summa.  JI. 


adoptionem  /iliorum  per  Jesum  Christum  in  ipsum ; 
nempe  per  particulam  in  ipso  denotando  Christum 
ut  causam  meritoriam  et  rationem  motivam,  ac  per 
particulam  in  ipsum  denotando  Christum  ut  causam 
finalem,  quia  omnes  praedestinati  ob  gloriam  Christi 
eliguntur  : itaque  omne  Dei  erga  homines  benefi- 
cium ac  benevolentia,  cui  Christi  merita,  saltem  in 
teternitale  praevisa  ut  futura  possunt  praesupponi , 
fundatur  in  eisdem  meritis  ; sive  ista  merita  fuerunt 
ratio  motiva  ejusmodi  divinae  benevolentiae  ac  bene- 
ficii. Nec  tantum  Christi  merita  fuerunt  a Deo  volita 
et.  ordinata  tanquam  media,  quibus  homines  gloriam 
ad  quam  praeordinati  supponuntur,  obtinerent,  sed 
potius  sicut  Deus  voluit  Christum,  hominem  Deum, 
per  se  propter  suam  gloriam,  ita  voluit  Christi  me- 
rita et  operum  ejus  valorem  propter  ipsiusmet  Chri- 
sti perfectionem  et  excellentiam;  utque  esset  suffi- 
ciens causa  moralis,  motiva  ac  meritoria  , cujus 
intuitu  posset  velle  dona  supcrnaluralia  conferre 
iis,  quibuscunque  vellet  aut  quomodo  vellet,  adeo- 
que  merita  Christi  potuerunt  praevideri  ante  electio- 
nem praedestinatorum.  Quamvis  enim  in  quodam 
genere  exsistentiae  aut  subsistentiae  simul  omnes 
praedestinati  cum  Christo  electi  fuerunt,  tamen  in 
genere  causae  finalis,  exemplaris  et  meritoriae  fuit 
Christus  aliis  praeelectus,  quia  ita  Deus  voluit  simul 
Christum  et  alios,  ut  tamen  voluerit  Christum  tan- 
quam causam  motivam  et  rationem  volendi  alios  : 
adeoque  prius  ratione  voluerit  merita  Christi,  ha- 
bueritque  eorum  praevisionem,  quam  aliorum  ele- 
ctionem. Hoc  autem  non  habet  locum  respectu  di- 
lectionis ipsiusmet  Christi,  quia  involvit  repugnan- 
tiam, quae  non  involvitur  respectu  aliorum.  Merita 
igitur  Christi  in  isto  signo  rationis  praevisa  fuerunt 
peractum  amoris  Dei  et  proximi,  qui  non  dependet 
a corpore  passibili. 

Dico  2:  Christus  etiam  fuit  causa  meritoria  lotius 
nostrae  praedestinationis.  Colligitur  ex  his  Pauli  ver- 
bis : Praedestinavit  nos  per  Jesum  Christum  (Ephes. 
i,  5);  id  est,  tanquam  causam  meritoriam.  Dumque 
ibidem  addit  : Secundum  consilium  voluntatis  Dei, 
ostendit  se  loqui  de  integra  praedestinatione , non 
vero  de  uno  alterove  ejus  effectu,  quem  ipsemet 
praedestinatus  potest  sibi  mereri.  Ratio  est,  quia 
Christus  meruit  efficacem  praedestinatorum  dilectio- 
nem, cx  qua  lota  eorum  praedestinatio  nascitur. 
Quamvis  non  meruerit  nobis  Christus  omnes  causas 
generales  nostrae  salutis,  v.  gr.  incarnationem,  ne- 
que omnem  supernaturalem  gratiae  providentiam  , 
non  tamen  inde  fit  non  meruisse  totam  nostram 
praedestinationem,  quia  ad  hoc  sufficit  meruisse 
praedestinato  omnem  gratiam  quae  illi  confertur,  et 
omnia  media  particularia,  per  quae  generales  causae 
vel  gratiae  remedia  illi  applicantur : praedestinatio 
enim  significat  specialem  divime  providentiae  ratio- 
nem, per  quam  electus  infallibiliter  perducitur  ad 
vitam  aeternam.  Hinc  etiam  meruit  nobis  Christus 
quaedam  naturalia  dona,  quae  ad  nostram  salutem 
conducunt,  quatenus  ex  speciali  praedestinati  ele- 

ctione  conferuntur,  v.  gr.  nasci  hoc  tempore,  loco  , ideoque  hi  appellantur  ibi  a sancto  Paulo,  \ueri  et 
ex  his  parentibus,  etc.  ' fratres  communicantes  carni  et  sanguini  (Ibii.  14), 

DISPUTATIO  QUADRAGESIMA  SECUNDA.  sive  in  eadem  cum  Christo  natura  humana ; dum- 

De  iis  qua;  Christus  angelis  meruit.  Tue  d‘c^lur  (Ibid.  16)  : Nusquam  enim  angelos  ap- 

Sect.  I.  — Au  Christus  meruerit  angelis  omnia  gralice  Vrehendit,  sed  semen  Abrahw,  id  est,  non  induit  na- 
et  gloriae  dona.  turam  angelicam,  sed  humanam,  nec  angelos  redemit, 


Dico  1 ; Christus  meruit  gratiam  et  gloriam,  qum 
illis  data  fuitob  praevisa  Christi  merita.  (Cajetanus, 
Albertus,  Valentia,  etc.,  contra  Paludanum,  Alen- 
sem , Durandum , etc. ) D.  Thomas  videtur  huic 
nostrae  assertioni  consentire  ; nam  exponens  istud 
Joan.  i,  10  : De  plenitudine  ejus  nos  omnes  accepi- 
mus, dicit ; i Plenitudo  gratiae,  quae  est  in  Christo, 
est  causa  omnium  gratiarum,  quae  sunt  in  omnibus 
intellectualibus  creaturis,  j Quamvis  autem  Scriptura 
et  Patres  id  positive  non  asserant,  videntur  tamen 
illud  magis  insinuare,  quam  negare.  Hisce  igitur 
rationibus  probatur  : 1°  quia  Deus  praevidit  prius 
merila  Christi  quam  angelorum  gratiam  et  gloriam 
juxta  superius  dicta ; ergo  illa  ordinavit  ad  dandam 
etiam  angelis  gratiam  et  gloriam.  2°  Angeli  et  homi- 
nes sunt  membra  unius  corporis  Ecclesiae,  cujus 
caput  est  Christus  ; ergo  participant  eamdem  Christi 
gratiam.  5°  Angeli  in  statu  viae  habuerunt  fidem 
Christi ; ergo  per  eam  Christi  fidem  vivam  ejusque 
merita,  sanctitatem  et  gloriam  obtinuerunt.  Unde 
Dico  2 ; Christus  meruit  angelis  sanctis,  propor- 
tione servata,  omnia  gratiae  dona  quae  hominibus 
meruit,  exceptis  iis  donis  quae  ad  peccati  remedium 
spectant ; adeoque  illis  meruit  electionem , praede- 
stinationem, vocationem,  omnia  auxilia  sufficientia 
et  efficacia,  omne  meritum,  omne  gratiae  et  gloriae 
augmentum. 

Objicies  I : Scriptura  sacra  nunquam  dicit  Chri- 
stum venisse  propter  angelos,,  ut  eis  gratiam  et  glo- 
riam mereretur;  imo  Christus  dixit  ( Luc . xv,  4)  se 
reliquisse  nonaginta  novem  oves  et  venisse  ad  quae- 
rendam unam  ovem  perditam.  Respondeo  : Cum 
Scriptura  frequentius  loquatur  de  effectu  passionis 
Christi  per  modum  redemptionis  et  liberationis  a 
peccato,  ideo  frequentius  de  illa  loquitur  in  ordine 
ad  homines;  angeli  enim  non  fuerunt  a peccato 
redempti,  cum  nullum  commiserint,  sed  dum  loqui- 
tur de  gratificatione  seu  sanctificatione  qua;  est  per 
Christum  ut  universalem  gratiae  et  salutis  fontem , 
etiam  angelos  comprehendit;  nec  ista  parabola  de 
centum  ovibus  angelos  excludit  ab  illa  per  Christum 
sanctificatione,  explicat  enim  tantum  cur  Christus 
potius  cum  poenitenlibus  quam  cum  justis  versa- 
retur. 

Obj.  2 : Paulus  dicit : Qui  sanctificat  et  qui  sancti- 
ficantur , ex  uno  omnes,  etc . (Hebr.  n , 11.)  Ergo 
omnes  qui  sanctificantur,  sunt  ex  uno  Adamo  ; an- 
geli autem  non  sunt  ex  Adamo.  Respondeo  expli- 
cando hoc  de  simplici  et  universali  sanctificatione  : 
Omnes  tant  angeli  quam  homines  sunt  ex  uno  Deo, 
ex  uno  conditore,  ex  uno  Patre  aeterno ; explicando 
autem  illud  de  sola  sanctificatione,  a peccato  et  re- 
demptione : omnes  homines  sunt  ex  uno  Adamo, 


sed  illis  meruit  gratiam  et  gloriam. 

Obj.  5:  De  hoc  gratise  et  gloriae  merito  per  Chri- 
stum angelis  communicato  nihil  dicunt  Patres.  Pie- 
spondeo  inde  nihil  probari.  Nihil  autem  dixerunt  , 
vel  quia  non  inciderunt  in  hanc  questionem,  vel  in 
re  dubia  noluerunt  suam  proferre  sententiam. 

Obj.  4:  Ilinc  sequitur  angelos  non  debuisse  glo- 
rificari ante  Christum  suum  ducem,  sicut  homines 
non  fuerunt  ante  illum  glorificati , supponimus  hic 
Christum  et  ante  praevisum  Adse  peccatum,  et  ante 
angelos  fuisse  praedestinatum.  Respondeo  : Nego 
illatum.  Angeli  enim  statim  ac  meruerunt  gloriam 
ex  Christi  meritis,  debuerunt  eam  sine  mora  acci- 
pere, ut  debitum  praemium  ; hominibus  autem  di- 
lata est  gloria  ob  peccatum,  pro  quo  debebat  satis- 
fieri, priusquam  glorificarentur 

Sect.  II.  — An  Christus  angelos  redemerit,  et  pro  illis 
mortuus  sit. 

Dico  1 : Christus  non  redemit  malos  angelos,  nec 
pro  eis  mortuus  est,  sive  per  sna  merita  et  satis- 
factionem illos  nec  liberavil,  nec  unquam  liberabit 
ab  statu  ilio  in  quem  per  sua  peccata  prolapsi  sunt. 
Hic  error  attribuitur  Origeni,  quod  docuerit  damna- 
tos angelos  aliquando  revocandos  esse  ad  statum 
sanctorum  angelorum  ; qui  error  damnatus  est  in 
quinta  synodo;  poenae  enim  inferni  sunt  aeternae  et 
immutabiles. 

Dico  2 : Christus  proprie  loquendo  non  est  mor- 
tuus pro  bonis  angelis,  quia  mors  quatenus  mors  , 
non  est  assumpta  propter  angelos,  sed  solum  pro- 
pter homines  lapsos  : unde  gratia  non  est  data  an- 
gelis ex  praevisione  meriti  fundati  in  morte  Christi, 
sed  fundati  absolute  in  charitate  et  bonis  operibus 
Christi  hominis ; ideoque  neque  iliis  data  est  gratia 
dependenler  a morte  Christi,  nam  si  homo  non  pec- 
casset,  Christus  non  esset  mortuus  : Si  unus  pro 
omnibus  mortuus  est , ergo  omnes  mortui  sunt 
(II  Cor.  v,  14).  Angeli  autem  non  sunt  mortui, 
ergo  nec  pro  illis  Christus  mortuus  est.  Et  quamvis 
meritum  mortis  extensum  fuerit  ad  angelos,  non 
inde  fit  mortuum  esse  pro  angelis  , quia  non  fuit 
mors  pro  illis  ordinata  et  assumpta. 

Dico  3 ; Christus  non  potest  proprie  dici  angelo- 
rum redemptor,  quia  nullus  redimitur,  ut  ait  Au- 
gustinus (epist.  157),  i nisi  qui  sub  peccato  servit.  > 
Angeli  autem  nunquam  peccato  servierunt,  etiamsi 
ex  Christi  meritis  fuerint  praeservari  ne  peccarent ; 
redemptio  enim  supponit  eum,  qui  redimitur,  esse 
aliquo  modo  captivum  et  venundatum  sub  peccato. 
Unde  Christus  vere  potest  dici  angelorum  sanctifi- 
cator et  glorificator,  non  vero  redemptor. 

DISPUTATIO  QUADRAGESIMA  TERTIA. 

De  obedientia  Christi , et  praeceptis  quorum  est 
capax. 

Sect.  I,  II.  — An  Christus  fuerit  capax  praecepti  cui 

foret  subjectus,  et  quibus  legibus  fuerit  subjectus. 

Nota  : Christus  non  potest  dici  miner  Patre,  nisi 
addendo  quatenus  homo. 

Dico  I : Loquendo  de  praecepto  proprie  dicto  et 
obligationem  inducente  prout  a consilio  condistin- 
guitur,  Christus  homo  fuit  vere  capax  istiusmodi 
praecepti  quoad  ejus  vim  directivam,  et  obligatio- 
nem faciendi  quod  praecipiebat,  et  vitandi  quod  ve- 
tabat. (D.  Thomas  et  alii  communiter.)  In  capite  libri 
scriptum  est  de  me,  ut  faciam  voluntatem  tuam;  Deus 
meus,  volui,  et  legem  tuam  in  medio  cordis  mei  ( Psal . 
XXXIX,  9;  Hebr.  x,  7).  Ratio  est  quia  humana  Christi 
voluntas  habebat  superiorem  a qua  posset  gubernari, 
et  recipere  regulam  suorum  actuum,  nempe  legem 
seu  praeceptum.  Deinde  Christus,  ut  homo,  erat 
creatura  rationalis  subjecta  Deo  suo  Creatori;  ergo. 
Vis  coactiva  aut  poenae  comminatio , cui  Christus 
subdi  non  poterat,  non  est  de  necessitate  sive  de 
essentia  praecepti,  sed  sufficit  directiva  qua  actus  ad 
virtutis  honestatem  ac  rectitudinem  requisitus  diri- 
gitur, cujus  Christus  erat  capax;  et  licet  Christus 
ratione  suppositi  foret  impeccabilis,  tamen  humana 
ejus  voluntas  ex  natura  sua  non  erat  impeccabilis , 
adeoque  capax  praecepti,  poteratque  obligari  sub 
reatu  culpae,  utpote  inferior,  etiamsi  posset  secum 
dispensare  in  tali  praecepto,  uti  princeps  qui  tene- 
tur suis  legibus  quoad  vim  directivam  et  non  quoad 
coactivam,  potestque  secum  dispensare. 

Dico  2:  Christus  subjectus  fuit  legi  Dei  aeternae 
seu  naturali  : tenebatur  enim  amare  Deum  , non 
mentiri , vitare  quae  sunt  intrinsece  mala  , sed  nullis 
legibus  humanis  fuit  subjectus,  quamvis  de  ab- 
soluta Dei  potentia  non  repugnaret  illis  posse  sub- 
jectum. Quia  Christus  in  sua  humanitate  habebat 
per  potestatem  excellentiae,  jus  et  dominium  su- 
perioris ordinis  in  omnes  mundi  reges  et  princi- 
pes. Imo 

Dico  3 : Christus  non  fuit  subjectus  divinis  legi- 
bus positivis,  quae  pro  universali  Ecclesia  sive  in 
Novo,  sive  in  Veteri  Testamento  latae  sunt , quia 
in  Novo  Testamento  Christus  tulit  leges  in  ho- 
mines viatores  et  subditos  quatenus  subditi  sunt : 
sicuti,  v.  gr.,  princeps,  dum  fert  legem  desol- 
vendis tributis , illa  ipse  non  obligatur.  Et  in 
Veteri  Testamento  lex  fuit  data  populo  Judaeo- 
rum pro  se  et  pro  sua  posteritate , sub  qua  com- 
prehenduntur solum  posteri,  qui  via  ordinaria  et 
per  seminalem  rationem  a progenitoribus  descen- 
dunt. Ergo  Christus,  qui  sic  non  est  genitus,  sub 
ista  lege  non  comprehendebatur;  etiamsi  sine  obli- 
gatione semper  studuerit  illam  servare  et  adim- 
plere, uti  legem  circumcisionis  datam  Abrahae, 
sub  qua  ob  eamdem  causam  non  comprehende 
batur,  nec  illa  tenebatur. 


INCARNATIONE.  G54 

Sect.  III,  IV.  — An  Christus  acceperit  speciale  prm- 
ceptum,  et  an  possit  dici  simpliciter  subjectus  Patri. 

Dico  1 : Christus  habuit  verum  et  proprium 
praeceptum  redimendi  genus  humanum  per  suam 
passionem  et  mortem.  ( D.  Thomas,  contra  Palu- 
danum  et  Dionysium  Cisterciensem.  ) Id  enim 
habetur  ex  ipsa  Scriptura : Iloc  mandatum  accepi 
a Patre  (Joan.  x,  18).  Sicut  mandatum  dedit  mihi 
Pater , sic  facio  ( Joan.  xiv  , 51 ).  In  capite  libri 
scriptum  est  de  me, ut  facerem  voluntatem  tuam;  Deus 
meus,  volui,  et  legem  luam  in  medio  cordis  mei 
(Psal.  xxxix,  9;  Hebr.  x,  7).  Factus  obediens  usque 
ad  mortem  ( Philip . it  , 8).  Ubi  est  vera  obedientia  , 
ibi  est  prajeeptum.  IUnc  sicut  homines  per  in- 
obedientiam  perditi  sunt,  ita  per  obedientiam  re- 
parati sunt  : Sicut  per  unius  inobedientiam  pecca- 
tores constituti  sunt,  ita  et  per  unius  obedientiam 
justi  constituuntur  mulli  ( Rom . v,  19).  Hoc  pne- 
ceptum  divinum  positivum  naturali  mistum , non 
videtur  aliter  Christo  impositum  fuisse , quam  os- 
tendendo illi  divinam  voluntatem  ac  decretum  de 
iis  quae  ad  redimendos  homines  facere  oportebat , 
cum  obligatione  tamen  charitatis  ad  homines  re- 
dimendos ; sicque  intelligendi  sunt  Chrysostomus, 
Theophilus  et  Anselmus , qui  videntur  negare  da 
tum  Christo  praeceptum.  Nec  Christo  impositum 
est  praeceptum,  ut  ipse  suam  mortem  efficeret, 
sed  ut  oblatam  sustineret  et  amplecteretur. 

Dico  2 : Christus  videtur  posse  simpliciter  dici 
subjectus  Patri , non  addendo  quatenus  homo  , 
etiamsi  praestet  illud  addere , quia  esse  subje- 
ctum nihil  aliud  est  quam  habere  voluntatem  sub- 
jectam alterius  voluntati  ; et  Christus  habet  sim- 
pliciter voluntatem  humanam,  quae  ex  se  sub- 
jecta est  voluntati  divinae. 

DISPUTATIO  QUADRAGESIMA  QUARTA. 

De  Christi  servitute. 

Sect.  I.  — An  Christus  quatenus  homo  vere  et  proprie 
dici  possit  et  sil  servus  Dei. 

Dico : Christus  quatenus  homo  vere  potest  dici 
et  est  servus  Dei  : ita  D.  Thomas,  Cajetanus,  etc. 
Probatur:  1°  Ex  Veteri  Testamento:  Ecce  servus 
meus,  suscipiam  eum  ( Isa . xlii,  1).  Adducam  servum 
orientem  ( Zacli.  m,  8).  Suscitabo  super  eos  pasto- 
rem unum,  servum  meum  David  ( Ezech.  xxxiv,  23), 
etc.  2°  Ex  Novo  Testamento  : Omnia  vestra  sunt , 
ros  autem  Christi , Christus  vero  Dei  ( I Cor.  m , 22  , 
23).  Ascendo  ad  Patrem  meum  et  Patrem  vestrum, 
Deum  meum  et  Deum  vestrum  [Joan.  xx,  17).  Dum 
Christus  dicit  Deum  meum , idem  est  ac  si  dice- 
ret Dominum  meum;  adeoque  si  Deus  est  ejus 
Dominus,  ergo  ipse  est  servus.  Licet  enim  in  ri- 
gore nomen  Dei  el  nomen  Domini  sint  diversa, 
tamen  respiciuntur  a creaturis  ut  simul  conjuncta 
et  aeque  late  patentia.  Formam  servi  accipiens,  in 
similitudinem  hominum  factus  ( Philip . u , 7);  id 
est,  naturam  humanam  accipiens.  3*  Ex  Patribus 
Cvrillo,  Athanasio,  Nazianzeno,  Chrysostomo,  Am- 
brosio, Hieronymo,  etc.,  nomine  servi  Christum  api 

pedantibus.  4°  Ratione  : relatio  servitutis  ad  Deum 
generaliter  sumpta,  non  habet  in  creatura  aliud  fun- 
damentum quam  essentialem  dependentiam  et  sub- 
ordinationem  erga  Deum,  ratione  cujus  est  sub 
ejus  potestate  et  dominio,  ita  ut  possit  illa  uti, 
prout  sibi  placuerit  ; nec  necessario  requirit  ut 
nulla  sit  servi  communicatio,  aut  participatio  bo- 
norum Domini  sui  : sola  enim  illa  bonorum  com- 
municatio videtur  impedire  rationem  servitutis,  qua? 
ponit  aequalitatem  inter  eos  qui  in  bonis  commu- 
nicant, quia  servus  eo  ipso  quod  servus  est,  de- 
bet esse  inferior;  et  hinc  recte  colligunt  Patres 
Verbum  divinum  non  posse  esse  servum  Patris, 
quia  illi  aequale  est;  tota  autem  illa  bonorum  com- 
municatio , quae  est  inter  Christum  ut  hominem  et 
inter  Deum,  non  est  cum  aequalitate,  sed  cum  ali- 
qua inferioritate.  Christus  enim  ut  homo  non  est 
sanctus  per  essentiam,  ut  Deus  , nec  est  aeque  bea- 
tus ac  Deus.  Denique  Deus  est  vere  ac  proprie 
Dominus  Christi  ut  hominis;  ergo  etiam  Christus 
ut  homo  est , vere  ac  proprie  servus  Dei. 

Objicies  1 : Adrianus  papa  , in  sua  epistola  cum 
concilio  Francofordiensi , condamnat  Elipandum  eo 
quod  ausus  fuisset  Christum  appellare  adoptivum 
et  servum.  Respondeo  : 1°  dubitari  merito  de  rea- 
litate  istius  epistolae.  2°  Yel  Adrianus  et  concilium 
ex  instituto  non  tractabant  de  servitute  Christi, 
sed  de  adoptione  tantum,  vel  voluit  dicere  Chri- 
stum non  esse  servum  servitute  poenali  contracta  ex 
peccato,  sed  naturali  tantum  servitute  quam  om- 
nis creatura  ex  vi  suae  creationis  habet  ad  Deum  ; 
vel  potius  ad  eliminandum  errorem  et  improbita- 
tem istius  Elipandi , qui  indigne  vocabat  Chri- 
stum servulum  et  leprosum , voluit  eum  non  esse 
simpliciter  et  absolute  a nobis  appellandum  ser- 
vum Dei , sed  esse  addendum  : quatenus  liomo . 

Obj.  2 : Videntur  Patres  sentire  Christum  non 
esse  servum  appellandum.  Respondeo  : Dum  Pa- 
tres videntur  aliquid  in  contrarium  dicere,  vel 
agunt  de  aliquarum  actionum  inferiorum  qua?  nunc 
in  coelis  disconveniunt  usu  et  ministerio , non  de 
naturali  servi  conditione,  vel  de  servitute  peccati, 
non  vero  naturalis  conditionis  ; vel  volunt  Chri- 
stum neque  esse  neque  posse  appellari  servum  ra- 
tione suae  personae , sed  tantum  natura?  assumpta?. 

Obj.  3 : Christus  ut  homo  non  est  filius  ad- 
optivus ; ergo  multo  minus  est  servus.  Respondeo  : 
ISego  consequens.  Quia  adoptio  intrinsece  requirit 
personam  extraneam  quae  in  Christo  non  est ; ser- 
vitus autem  non  eam  requirit,  sed  solum  neces- 
sitatem obediendi  ob  subjectionem  quae  in  Christo 
vere  reperitur. 

Obj.  4 : Ad  conditionem  servi  non  requiritur  tan- 
tum necessitas  obediendi  et  subjectio  , sed  etiam 
necesse  est  ut  servus  non  habeat  jus  connalurale 
et  intrinsecum  ad  haereditatem  domini  sui ; atqni 
Christus  ut  homo,  habet  jus  naturale  et  intrinse- 
cum ad  haereditatem  Dei ; ergo  non  potest  ut  sic, 
esss  servus.  Respondeo : Distinguo  minorem.  Chri- 


stus ut  homo,  habet  jus  naturale  et  intrinsecum 
ad  haereditatem  Dei  secundum  aequalitatem  cum  ipso 
Deo,  nego  minorem  ; secundum  participationem 
cum  subordinatione  et  dependentia  a Domino  Deo 
Patre,  etiamsi  sit  Filius  naturalis,  concedo  mi- 
norem. Et  hoc  repugnat  servituti  naturali.  Ad- 
optivi hominum  filii  qui  paternae  haereditati  succe- 
dunt, desinunt  esse  servi,  quia  leges  humanae  sic 
statuerunt  conditiones  et  jura  tum  adoptionis  ci- 
vilis tum  servitutis  humanae.  Iiincque  fit  ut  vin- 
culum matrimonii  tollat  istam  servitutem  ob  aequa- 
litatem et  familiaritatem,  quae  debet  esse  inter 
virum  et  uxorem  : haec  enim  servitus  humana  est 
extrinseca  et  juxta  placitum  hominum  introdu- 
cta ac  ignobilis;  servitus  autem  ad  Deum , est  in- 
trinseca , connaturalis , nobilissima;  sicque  Chri- 
stus potest  esse  simul  et  Filius  Dei  naturalis,  et 
servus  Dei  ob  naturalem  humanae  naturae  condi- 
tionem. 

Sect.  II.  — An  Christus  possit  tantum  dici  servus 

cum  addito , quatenus  homo  ; an  etiam  sine  illo 

addito. 

Dico  : Probabilius  in  rigore  sermonis,  Christus 
non  est  dicendus  servus  , nisi  addendo  explicite  vel 
implicite  quatenus  homo , vel  secundum  humanita- 
tem; quae  additio  implicita  frequentius  invenitur, 
dum  in  progressu  sermonis  ex  antecedentibus  et 
consequentibus,  satis  intelligitur  locutionis  sensus, 
quia  proprie  dicitur  servus , qui  secundum  totum 
id  quod  est,  sub  alterius  dominio  exsistit;  Chri- 
stus autem  secundum  totum  id  quod  est,  non  est 
sub  alterius  dominio:  sicut  Christus  non  dicitur 
etiam  creatura  simpliciter,  quia  per  creaturam  in- 
telligi  solet  aliquod  totum  secundum  se  totum  ex 
nihilo  productum,  quod  Christo  non  competit,  ita 
nec  nomen  servi  Christo  competit  simpliciter,  nisi 
implicite  intelligatur  servus  secundum  totam  suam 
humanitatem,  ut  saepe  intelligunt  Patres,  dum  sim- 
pliciter Christum  vocant  servum ; secundum  hanc 
autem  poterit  Christus  dici  non  tantum  servus  Pa- 
tris aut  Spiritus  sancti  aut  Dei,  sed  etiam  sui  ip- 
sius sive  Verbi  aut  Filii  Dei ; sed  non  simpliciter  ob 
rationem  dictam. 

DISPUTATIO  QUADRAGESIMA  QUINTA. 

De  Christi  oratione  in  via  et  in  patria. 

Sf.ct.  I,  II. — An  Christus  in  statu  vite  vere  et  proprie 
oraverit,  et  nunc  in  statu  beatiludinis  adhuc  oret. 

Dico  I : Christus  in  statu  viae  non  [tantum  ora- 
vit, contemplando,  obsecrando,  gratias  agendo, 
quod  ex  Evangelio  constat  : Pater,  gratias  aqo 
tibi,  quia  audisti  me  ( Joan . xi , 41).  Confiteor  libi. 
Pater,  Domine  coeli  et  terrae  ( Mallii . xi,  25).  Pater, 
clarifica  nomen  tuum  (Joan.  xn,  28),  etc.  Sed 
etiam  vere  ac  proprie  oravit  postulando,  et  sup- 
pliciter petendo  aliquid  a Patre ; ita  ut  juxta  divi- 
nam providentiam  ac  praeordinationem  multa  Chri- 
stus homo  per  suas  orationes  a Deo  impetrant, 
quae  si  non  poslulasset,  non  fuissent  data  aut  im- 

petfata  : sicut  enim  non  redemisset  homines,  si 
pro  illis  non  passus  esset,  quia  ita  erat  a Deo  prae- 
scriptum ac  praeordinatum,  ita  sine  oratione  non 
obtinuisset,  quae  nonnisi  per  orationem  oblinenda 
erant  juxta  divinam  prseordinationem  : Postula  a 
meet  dabo  tibi  gentes  hwredilatem  tuam  ( Psal . ii , 
8).  In  diebus  camis  suce  preces  supplicationesque  ad 
eum,  qui  possit  illum  salvum  facere  a morte,  cum 
clr.rr.ore  valido  et  lacrymis  offerens,  exauditus  est  pro 
sua  reverentia  ( Hebr . v,  7).  Quamvis  igitur  simpli- 
citer Christus  non  indigeret  oratione,  quia  ob  di- 
gnitatem suae  personae  poterat  quidquid  vellet  sine 
oratione  efficere,  tamen  supposita  divina  ordinatio- 
ne, multa  non  potuit  quatenus  homo,  sine  ora- 
tione perficere,  ut  docet  D.  Thomas.  Damascenus 
autem  non  negat  Christum  vere  et  ex  animo  orasse, 
sed  negat  istius  orationis  necessitatem  simpli- 
citer. 

Dico  2 : Certum  est  Christum  in  ccelo  exsisten- 
tem pro  nobis  orare  oratione  saltem  inlerpretativa 
per  sua  merita  divino  conspectui  praesentia,  exhi- 
bendo simul  seipsum  praesentem  ac  cicatrices  suo- 
rum vulnerum  pro  nobis  olim  susceptorum,  ut 
patet  ex  Scriptura  : Introivit,  etc  , in  ipsum  coelum 
ut  appareat  nunc  vultui  Dei  pro  nobis  (Hebr.  ix,  24). 
Advocatum  habemus  apud  Patrem,  Jesum  Christum 
justum;  et  ipse  est  propitiatio  pro  peccatis  nostris 
(I  Joan.  ii,  d).  Qui  est  ad  dextram  Dei,  qui  etiam 
interpellat  pro  nobis  (Hom.  vm,  54).  Accedens  per 
semetipsum  ad  Deum,  semper  vivens  ad  interpellan- 
dum pro  nubis  (Hebr.  vii  , 25). 

Dico  5 : Videtur  Christus  in  coelo  non  tacita  so- 
lum et  interpretativa  insinuatione,  sed  etiam  aperta 
et  expressa  voluntatis  suae  manifestatione  ac  re- 
praesentatione pro  nobis  orare.  (D.  Thomas,  Bona- 
ventura,  etc.,  contra  Rupertum,  qui  solum  admit- 
tit inlerpretalivam  orationem.)  Probatur  ex  Scri- 
pturae locis  jam  allatis.  Et  ego  rogabo  Patrem,  et 
alium  Paracletum  dabit  vobis  (Joan.  xiv,  16).  Item 
e*  Patribus  : « Habemus,  » inquit  Cyprianus  (epist. 
8),  « advocatorem  et  deprecatorem  Jesum.  > Et 
Augustinus  (in  psal.  lxxxv)  : < Oratur,  » inquit, 
< in  forma  Dei ; orat  in  forma  servi ; orat  pro  no- 
bis et  orat  in  nobis.  » Similia  habent  Ambrosius, 
Bernardus,  Justinus,  etc.  Ratio  est,  quia  oratio  non 
dedecet  Christum ; licet  enim  sit  Deus  et  beatus, 
est  tamen  etiam  homo,  et  beati  possunt  orare  : ora- 
tio est  cultus  religionis,  qua  Christus  Deum  colit. 
Deinde  inomni  statu  Christus  semper  agit  pronostra 
salute  quidquid  potest;  potest  autem  sid  orare. 
Ergo.  Deinde  potest  distingui  duplex  oratio  : una 
qua  quis  aliquid  denuo  impetrat,  vel  petit,  denno 
merendo  id  quod  petit;  et  haec  in  ccelo  non  com- 
petit Christo;  et  fortasse  de  hac  intelligendus  est 
Rupertus.  Altera  qua  quis  petit  exigendo  jus  sibi 
debitum;  hac  in  coelo  utitur  Christus.  Attamen  non 
est  dicendum  : Christe,  ora  pro  nobis,  sed  dicen- 
dum : Christe,  audi  nos ; Christe,  miserere  nostri,  ut 
vitetur  error  Arii  et  Nestorii  ; et  quia  oratio  diri- 

gitur  ad  personam,  quae  est  divina,  cujus  non  es 
petere,  sed  dare. 

DISPUTATIO  QUADRAGESIMA  SEXTA. 

De  summo  Christi  sacerdotio  et  pontificatu. 

Sect.  I,  II.  — An  Christus  vere  fuerit  sacerdos,  et 

an  quatenus  homo;  an  vero  quatenus  Deus. 

Dico  1 : Christus  est  vere  ac  proprie  sacerdos. 
De  fide.  Habetur  in  Epist.  ad  Hebraeos , a cap.  v 
usque  ad  x.  Christus  enim  est  ex  hominibus  as- 
SHmptus,  seu  electus  et  constitutus  a Deo  pro  ho- 
minibus in  iis  quae  sunt  ad  Deum,  id  est,  ad 
reconciliandos  homines  cum  Deo,  et  ad  eos 
sanctificandos,  seipsum  et  vitam  suam  hostiam 
sanctam  pro  illis  Deo  offerendo.  Licet  enim  Chri- 
stus seipsum  non  interfecerit,  voluntarie  tamen 
mortem  suscepit,  et  illam  in  sacrificium  Deo  obtulit 
ad  satisfaciendum  pro  peccatis  nostris,  et  ad  inter- 
num suum  effectum  reverentiae  erga  Deum  demon- 
strandum : non  sicut  martyres,  qui  tantum  subie- 
runt mortem  per  modum  acceptationis,  non  poten- 
tes eam  impedire;  Christus  autem  illam  subiit  per 
modum  oblationis,  ulpote  qui  poterat  illam  impe- 
dire : Nemo  tollit  eam  (id  est,  animam)  a me,  sed 
ego  pono  eam  a me  ipso  (Joan.  x,  18).  Ideoque  obla- 
tio mortis  Christi  habet  rationem  sacrificii,  non 
vero  aliorum  martyrum;  sacrificii,  inquam,  pro- 
prie dicti  : est  enim  oblatio  externa  et  sacra,  facta 
Deo  in  recognitionem  supremi  ejus  dominii  ad  sa- 
tisfaciendum pro  peccatis,  et  ad  ea  expianda  per  rei 
oblatae  immutationem  ; non  autem  improprie  dicti, 
quale  est,  juxta  Augustinum,  quaevis  actio  sive  ex- 
terna sive  interna  in  Dei  laudem  oblata.  Et  quamvis 
sacerdos  praeter  sacrificium  alias  sacras  functiones 
exerceat,  omnes  tamen  illae  aliquo  modo  ad  sacri- 
ficium referuntur,  ita  ut  sacerdos  dicat  habitudinem 
ad  sacrificium  tanquam  ad  actum  maxime  proprium 
et  quasi  adaequatum 

Dico  2 : Juxta  veram  idiomaluin  communicatio- 
nem, ipse  Deus  Verbum  ac  Filius,  pro  nobis  factus 
est  quidem  sacerdos  et  pontifex,  ac  pro  nobis  ob- 
tulit sacrificium ; sed  Deus  seu  Verbum,  illud  sacer- 
dotis ac  pontificis  munus  nonnisi  in  humanitate, 
sive  ratione  humanitatis  potuit  exercere,  et  per 
illam  exercuit,  quamvis  tota  istius  sacerdotii  effica- 
cia et  excellentia  ex  dignitate  divinae  personae  ma- 
narit  : quia  Deus  prout  Deus,  non  habet  superiorem 
cui  sacrificium  offerat,  aut  apud  quem  intercedat. 
Ergo  quatenus  Deus  non  potest  esse  sacerdos,  neque 
per  naturam  aut  voluntatem  divinam  potest  orare 
vel  sacrificium  offerre ; adeoque  per  naturam  ac 
voluntatem  humanam  debet  id  praestare.  Hinc  non 
potest  dici  : Christus  quatenus  Deus  est  sacerdos, 
sed  tantum  quatenus  homo,  vel  quatenus  Deus 
homo;  nec  solum  Christus  est  sacerdos;  sed 
etiam  ipse  est  sacrificii  victima , sive  Deus  in  hu- 
manitate subsistens  est  victima,  non  quatenus  Deus, 
sed  quatenus  homo  : Tradidit  semetipsum  pro  nobis 
oblationem  et  hostiam  in  odorem  suuvilatis  i b nhes. 
v,  2). 

Sect.  III.  — An  Christi  sacerdotium  fuerit  ejusdem 

rationis  cum  sacerdotio  legis  natum , veteris  et 

novce. 

Dico  1 : Christi  sacerdotium  non  fuit  ejusdem 
omnino  rationis  cum  sacerdotio  legis  novae  ab  ipso 
instituto,  sed  altioris  longe  ordinis  ac  perfectionis ; 
est  enim  lanquam  causa  principalis  et  universalis 
respectu  instrumenlalis  et  particularis.  Deinde  po- 
testas sacerdotii  legis  novae  est  alligata  sacramentis  ; 
habetur  per  impressionem  realis  characteris  ex  vi 
extrinsecae  consecrationis,  et  tantum  ad  sacrificium 
incruentum  ordinatur.  Christi  autem  sacerdotium 
non  fuit  alligatum  sacramentis,  nec  habitum  per 
impressionem  characteris,  sed  per  unionem  hypo- 
staticam et  ex  vi  suae  originis ; nec  ordinatum 
tantum  ad  incruentum,  sed  etiam  ad  cruentum  sa- 
cerdotium. 

Dico  2 : Christi  sacerdotium  non  est  etiam  ejus- 
dem rationis  cum  sacerdotio  veteris  legis;  adeoque 
Christus  non  fuit  sacerdos  secundum  ordinem  Aa- 
ron,  quia  non  ex  tribu  Levi,  sed  ex  tribu  Judse 
B.  Virgo  ex  qua  Christus  natus  est,  descendebat  per 
lineam  paternam,  uti  et  Joseph.  Et  quamvis  istae 
duae  tribus,  regia  et  sacerdotalis,  matrimoniis  con- 
jungerentur, successiones  tamen  earum  debuerunt 
distingui  per  lineas  paternas,  alioqui  fuissent  con- 
fusae, et  nullus  fuisset  de  tribu  Juda,  qui  non  po- 
tuisset esse  sacerdos,  quod  falsum  est ; nec  aliqua 
Christi  cognatio  cum  tribu  Levi  sufficiebat  ad  sa- 
cerdotale istius  legis  munus  ; nec  quod  ei  datus  sil 
liber  Isaiae  ad  interpretandum  in  Synagoga  ( Luc . 
iv,  17),  colligitur  eum  fuisse  Levitam,  sed  id  fecit 
ut  vir  in  lege  doctus,  sicuti  Paulus  qui  erat  de  tribu 
Benjamin,  simile  quid  fecit  ( Act . xm).  Dumque 
Matth.  xxi,  12 , ejecit  ementes  et  vendentes  de 
templo,  id  fecit  non  ut  sacerdos  legalis,  sed  ut 
propheta  zelum  Dei  habens,  et  potestatem  excel- 
lentiorem. Non  ergo  Christus  origine  aut  succes- 
sione fuit  sacerdos  veteris  legis,  nec  ab  hominibus, 
nec  ab  ipso  Deo  ad  ejusmodi  sacerdotium  electus, 
quod  Paulus  docet  ad  Ilebr.  vn,  vm  et  ix. 

Dico  3 : Christi  sacerdotium  nec  etiam  fuit  ejus- 
dem omnino  rationis  cum  sacerdotio  legis  naturce, 
sed  longe  altioris  ordinis  et  perfectionis.  In  lege 
enim  natura  tantum  juxta  hominum  arbitrium  aut 
electionem  assumebantur  aliqui  ad  offerendum  Deo 
sacrificia,  et  ad  intercedendum  pro  populo,  cum 
tunc  nihil  adhuc  circa  modum  consecrandi  sacer- 
dotes et  sacrificandi  esset  a Deo  praescriptum ; et 
teste  Hieronymo,  Reperto,  et  aliis,  omnes  ex  stirpe 
Noe  primogeniti , deputati  tunc  erant  ad  fungendum 
sacerdotis  munere.  Hinc  palet  sacerdotium  Christi, 
et  potestas,,  et  effectus  atque  dignitas  esse  longe 
sublimioris  ordinis.  Attamen  triplex  illud  genus  sa- 
cerdotii legis  natura,  veteris  et  novae  aliquo  modo 
referuntur  ad  Christum,  et  cum  ejus  sacerdotio  ali- 
quam similitudinem  habent  : nam  sacerdotium  legis 
naturae  sine  externa  unctione  collatum  simile  erat 
Christi  sacerdotio  in  eo  quod  primogenitis  concede- 


batur : Christus  autem  est  primogenitus  omnis 
creatum  (Coi.  i,  13).  Sacerdotium  veleris  legis  fuit 
simile  Christi  sacrificio,  cujus  erat  figura,  insuis 
sacrificiis  cruentis  et  sanctificationibus,  repraesen- 
tantibus cruentum  Christi  sacrificium  et  sanctifica- 
tionem perfectam  quam  suo  sanguine  nobis  erat 
collaturus.  Sacerdotium  legis  novae  simile  est  Christi 
sacerdotio  in  potestate  offerendi  eamdem  rem  quam 
ipse  obtulit,  et  conferendi  veram  sanctitatem  ac 
peccatorum  remissionem. 

Sect.  IV.  — An  Christus  sit  sacerdos  secundum  or- 
dinem Melchisedecli. 

Nota  1 : Juxta  Catholicos  Melchisedecli  fuit  verus 
homo,  et  purus  homo,  vel  Sem  primogenitus  Noe, 
vel  vir  justus  et  sanctus  ex  gentilibus  Chananaeis 
ortus,  rex  Jerusalem,  contra  quosdam  haereticos  qui 
dixerunt  eum  non  fuisse  verum  hominem,  sed  fuisse 
vel  virtutem  spiritualem,  quae  in  assumpto  corpore 
apparuit  Abrahae,  vel  Spiritum  sanctum,  vel  Filium 
Dei,  vel  angelum. 

Nota  2 : Melchisedecli  fuit  sacerdos  eo  genere  et 
modo  sacerdotii  qui  tunc  in  lege  naturae  usum  ha- 
bebat, non  visibili  aliqua  caeremonia  consecratus, 
sed  probabiliter  ex  speciali  Dei  instinctu  et  inspira- 
tione motus  ad  offerendum  Deo  certum  sacrificii 
genus ; nam  habemus  ex  Gen.  xiv,  eum  Abrahamo 
protulisse  panem  et  vinum,  non  solum  in  corpora- 
lem refectionem  eorum,  qui  ex  praelio  fatigati  redi- 
bant, sed  juxta  omnes  fere  Patres  in  religiosum  cul- 
tum, offerendo  Deo  sacrificium  in  gratiarum  actio- 
nem pro  victoria  Abrahae,  quo  adumbrabat  Eucha- 
ristiae et  sacramentum  et  sacrificium.  Dicitur 
namque  proferens  panem  et  vinum , erat  enim 
sacerdos  Dei  Altissimi  (Gen.  xiv,  18).  Ista  particula 
enim  causalis  refertur  ad  rem  sacram  et  munus 
sacerdotis.  Itaque 

Dico  : Christus  est  sacerdos  secundum  ordinem 
Melchisedecli.  De  fide.  Juxta  psal.  cix,  4 : Tu  es 
sacerdos  in  (elenium  secundum  ordinem  Melchise- 
dech.  Quem  psalmum  de  se  exponit  Christus  Matth. 
xxii.  Sacerdos,  inquam,  non  ejusdem  rationis  cum 
Melchisedechi  sacerdotio,  sed  longe  altiore  sacer- 
dotii aeterni  genere,  cujus  typum  ac  figuram  gessit 
Melchisedecli  Sicut  enim  hic  dicitur  Melchisedecli, 
id  est  rex  justitiae,  rex  Salem,  id  est  rex  pacis,  ita 
et  Christus.  Item  dicitur  (Hebr.y ii,  5),  sine  patre  et 
matre  (quia  nempe  horum  mentionem  non  facit 
Scriptura),  ita  Christus,  quatenus  Deus  est  sine 
matre,  quatenus  homo  sine  patre.  Rursus  dicitur 
sine  genealogia  (quia  nempe  ejus  mentionem  sub 
nomine  Melchisedechi  non  facit  Scriptura),  neque 
initium  neque  finem  vitee  habens  (Ibid.),  id  est,  ea 
non  memorat  Scriptura , neque  ejus  sacerdotii  suc- 
cessorem. Et  ita  repraesentatur  aeternitas  Christi 
sacerdotii  perpetui,  cui  non  successit,  nec  succedet 
aliud.  Sed  maxime  in  oblatione  panis  et  vini  per 
quam  et  Deo  gratias  egit  et  milites  e via  fessos 
post  partam  victoriam  recreavit,  praefiguravit  Mel- 
chisedecli incruentum  Christi  sacrificium  sub  spe- 

ciebus  panis  et  vini,  quod  et  Deo  offertur,  et  fide- 
libus Christi  militibus  post  partam  de  peccatis 
victoriam  in  spirituale  alimentum  datur.  Non  dici- 
tur autem  Christus  sacerdos  secundum  ordinem 
Aaron,  quia  nec  erat  e stirpe  Aaron,  nec  caeremoniis 
in  ea  lege  praescriptis  erat  ordinatus  sacerdos;  nec 
ejus  sacrificium  erat  abolendum,  sicuti  sacrificia 
Aaronica  abolita  sunt. 

DISPUTATIO  QUADRAGESIMA  SEPTIMA. 

De  excellenti  potestate  Christi  sacerdotii,  et  de 
spirituali  ejus  regno. 

Sect.  I,  II.  — An  Christus  habuerit  ■potestatem  ex- 
cellentia;,  et  ferendi  leges. 

Dico  i : Christus  quatenus  supremus  sacerdos 
habuit  supernaturalem  Ecclesiae  potestatem  in  uni- 
versam Ecclesiam  : ita  omnes  theologi.  Data  est 
mihi  omnis  potestas  in  coelo  et  in  terra  (Matth. 
xxvin,  18).  Potuit  enim  spiritualem  rempublicsm, 
id  est.  Ecclesiam  condere,  modum  eam  regendi 
statuere,  superiores  eligere , jurisdictionem  illis 
dare , sacramenta  instituere,  etc.  , ut  liquet  ex 
Scriptura  : Tu  cs  Petrus  et  super  hanc  petram  aedifi- 
cabo Ecclesiam  meam  ( Matth . xvi,  18).  Unicuique 
nostrum  data  est  gratia  secundum  mensuram  dona- 
tionis Christi  (Ephes.  iv,  7).  Ile,  docete  omnes  gen- 
tes, baptizantes  eos  [Matth.  xxvin,  19).  Ilcec  facile 
in  meam  commemorationem  (Luc.  xxn,  19).  Sciens 
quia  omnia  dedit  ei  Pater  in  manus  ( Joan . iii,  55). 
Hinc  sequitur  Christum  simul  cum  summo  sacerdo- 
tio habuisse  regnum  spirituale  seu  regiam  potesta- 
tem : Potestas  ejus,  potestas  aeterna  qua;  non  aufere- 
tur, et  regnum  ejus  quod  non  corrumpetur  (Dan. 
vn,  14).  Ego  autem  constitutus  sum  rex  ab  eo  super 
montem  Sion  sanctum  ejus  ( Psal . n,  6).  Factus  est 
principatus  super  humerum  ejus,  etc.  ( Isa . ix,  6). 
Regnum  meum  non  est  de  hoc  mundo  [Joan.  xvm, 
56) ; sive  non  est  terrenum.  Et  regnum  ejus  alteri 
populo  non  tradetur  (Dan.  n,  44).  Haec  potestas  longe 
major  est  regum  potentia,  se  extendens  ad  omnem 
terram  et  coelum,  spiritualis,  relerna.  Ideoque  vo- 
catur potestas  excellentia;,  quia  actus  ejus  soli  Chri- 
sto competunt : v.  gr.  condere  Ecclesiam,  instituere 
sacramenta,  remittere  peccata,  etc.  Imo  est  incom- 
municabilis purae  creaturae  in  iis,  quae  personam 
divinam  operantem  requirunt,  v.  gr.  condigne  ad 
perfectam  aequalitatem  pro  peccatoribus  satisfa- 
cere, etc.  Unde 

Dico  2 : Christus  habuit  spiritualis  jurisdictionis- 
potestatem  ad  ferendas  leges,  quibus  liomines  obli- 
garet. De  fide.  Definitum  in  concilio  Tridentino 
(sess.  GO,  can.  11).  Reges  eos  in  virga  ferrea  (Psal. 
ii,  9).  Virga  directionis  seu  aequitatis,  virga  regni 
tui  (Psal.  xliv,  7).  Dominus  rex  noster,  Dominus  le- 
gifer noster  (lsa.  xxxm,  22).  Mandatum  meum  do 
vobis  [Joan.  xn;,  54).  Praecepta  mea  si  servaveritis, 
manebitis  in  dilectione  mea  (Joan.  xv,  10).  Docentes 
eos  servare  omnia  quacunque  manduci  vobis  (Matth. 
xxvin,  20).  Spectat  enim  ad  regiam  et  sacerdotalem 
Christi  dignitatem  ferre  leges  et  per  eas  obligare. 


Dicitur  autem  : Lex  per  Moysem  data  est,  gratia  per 
Christum  (Joan.  \,  17),  quia  lex  Moysis,  sive  per 
Moysem  a Deo  data,  tantum  praecipiebat  et  non 
adjuxabat,  adeoque  retinuit  nomen  legis  ; Christi 
xero  lex  praecipit  pauca,  et  mullum  adjuvat  per 
gratiam,  et  idcirco  vocatur  gratia. 

Dico  5 : Haec  potestas  legislativa  fuit  in  Christo 
cum  singulari  excellentia,  eum  qua  nulli  creaturae 
communicata  est.  Manabat  enim  a persona  divina, 
et  per  eam  Christus  potuit  veterem  legem,  ulpote 
qui  erat  ejus  finis,  juxta  Rom.  xn,  abrogare  seu  fi- 
nire : Quia  translato  sacerdotio,  necesse  erat  ut  legis 
translatio  fieret  ( Hebr . vn,  12);  deinde  leges  condere, 
sacramenta  instituere,  suam  jurisdictionem  vicario 
communicare. 

DISPUTATIO  QUADRAGESIMA  OCTAVA. 

De  temporali  Christi  regno. 

Sect.  I,  II.  — An  Christus  I credit  urio  jure  lenr 

porate  Judaeorum  regnum  tenuerit,  et  directum  do- 
minium in  universum  orbem  habuerit 

Dico  I : Christus  non  tantum  de  facto  non  fuit 
temporalis  rex  Judaeorum,  ut  palet  exEvangelio; 
sed  etiam  nullum  jus  humanum  seu  haereditarium 
ratione  carnalis  originis  ex  stirpe  David  ad  tempo- 
rale illorum  regnum  habuit.  Waldensis,  Scotus, 
Victoria,  et  alii  communiter  contra  Armachanum. 
Probatur  : 1°  quia  in  Scriptura  non  promittitur 
Messiae  regnum  futurum  esse  temporale,  sed  spiri- 
tuale, et  quidem  per  universum  orbem.  2°  Quia 
temporale  regnum  David,  ex  cujus  stirpe  Christus 
homo  descendebat,  jam  pridem  cessaverat,  et  suc- 
cessio regni  fuerat  interrupta,  et  ad  aliam  familiam 
transierat.  5'J  Non  potest  satis  probari  B.  Virginem 
aut  Josephum  descendisse  ex  David  per  omnes  pri- 
mogenitos ejus  regni  successores. 

Dico  2 : Christus  quamvis  interdum  habuerit  ali- 
quarum rerum  humanum  et  temporale  dominium, 
nunquam  tamen  hujusmodi  dominium  ac  potesta- 
tem vel  in  toto  mundo  vel  in  aliquo  regno  sibi 
assumpsit,  quandiu  hic  vixit.  A’erum  per  se  ac  dire- 
cte excellens  quoddam  dominium  ac  potestatem  in 
omnes  res  creata.-,  t in  omnes  hominum  ac  ange- 
lorum actiones  habebat.  (D.  Thomas,  Antoninus, 
Navarra,  etc.,  contra  Abulensem,  Victoriam,}  etc. 
Probatur,  quia  Christus  est  Filius  naturalis  et  juxta 
llebr.  i,  2 : liceres  universorum.  Ergo  ratione  unio- 
nis hypostatica;  hoc  illi  direclum  dominium  ac  po- 
testas convenit  ac  debita  est : ct  etiam  aliquo  modo 
deberi  potuit  ratione  redemptionis  et  infiniti  me- 
riti; illa  enim  potestas  ad  quamdam  nominis  Chri- 
sti exaltationem  perlinet  : Ut  in  nomine  Jesu  omne 
genu  flectatur  (Philip,  ii,  10).  Hinc  dicitur  Christus: 
Princeps  regum  terree  (Apoc.  i,  5).  Habet  in  femore 
(id  est  in  humanitate)  scriptum.  Rex  regum,  et  Do- 
minus dominantium  (Apoc.  xix,  16) . Omnia  subjecta 
sunt  ei  prwter  eum  qui  subjecit  ei  omnia  (II  Cor.  xv, 
27).  Regnum  meum  non  est  de  hoc  mundo  (Joan.  xxin, 
56),  id  est,  regnum  meum  et  dominium  meum 
quoad  res  non  tantum  spirituales,  sed  etiam  teinpo- 

rales,  non  est  sicut  dominium  regum  terrae,  quia 
hoc  dominium  est  quasi  medium  inter  divinum  et 
humanum ; fundatur  enim  in  voluntate  humana 
ac  libertate  creata,  sed  pendens  ab  inereato  seu 
divino  dominio,  et  sub  illo  exsistens.  Licet  igitur 
Christus  in  usu  et  proprietate  rerum  temporalium 
egenus  fuerit,  sese  subdiderit,  et  interdum  tribu- 
tum solverit,  habebat  tamen  altiorem  excellentiae 
potestatem  et  opum  dominium,  liber  ab  omni  sub- 
jectione humana  et  tribulo  ob  unionem  hypostati- 
cam, atque  hoc  probabilius  ab  initio  conceptionis, 
non  autem  solummodo  post  suam  resurrectionem, 
postquam  pleniorem  ejus  manifestationem  duntaxal 
obtinuit.  Totam  autem  hanc  suam  excellentiae  po- 
testatem non  communicavit  summo  nontifici  suo 
vicario. 

DISPUTATIO  QUADRAGESIMA  NONA. 

De  filiatione  Christi  in  ordine  ad  Deum. 

Sect.  I.  — An  Christus  quatenus  homo,  vere  ac  pro- 
prie possit  dici  Filius  Dei. 

Nota  : Quadruplex  dividitur  Dei  filiatio  : I.  Na- 
turalis ac  personalis,  qua  constituitur  secunda  per- 
sona Trinitatis.  2.  Analogica,  fundata  in  relatione 
creaturae  ad  Deum,  uti  Deus  dicitur  pater  pluviae. 
3.  Spiritualis,  fundata  in  gratia  habituali,  quse  in 
puris  hominibus  dicitur  filiatio  adoptiva.  4.  'fhean- 
drica,  fundata  in  gratia  unionis.  De  duabus  primis 
hic  non  agitur,  sed  de  duabus  ultimis.  Deinde  hic 
particula  quatenus  non  sumitur  reduplicative,  quia 
humanitas,  ut  patet,  non  est  ratio  et  causa  ob 
quam  Christus  esi  Filius  Dei,  sed  gpecificative,  ita 
ut  sensus  sit,  an  Christus  in  humanitate  subsi- 
stens habeat  in  ipsa  sua  humanitate  relationem 
filii  ad  Deum.  Quare 

Dico  1 : Christus  quatenus  homo  est  Filius  Dei. 
(D.  Thomas,  etc.)  Probatur : 1°  quia  in  Scriptura 
unio  hypostatica  dici  solet  generatio,  et  Christus 
ut  homo  singulariter  dicitur  a Deo  genitus;  ergo  ut 
homo  est  Filius  Dei.  2°  Christus  quatenus  homo 
sive  in  sua  humanitate  est  particeps  divinae  haere- 
ditatis ; ergo  in  ipsa  humanitate  habet  jus  ad  illam 
hsereditatem,  adeoque  secundum  istam  humanita- 
tem est  longe  excellentior  filius  quam  alii;  et  certe 
homines  justi  vocantur  filii  Dei  et  haeredes ; ergo 
multo  magis  Christus  etiam  quatenus  homo  : nam 
ipse  est  primarius  haeres ; alii  vero  cohaeredes 
( Rom . viii).  Et  si  gratia  accidentalis  constituit  ho- 
mines filios  Dei;  mullo  magis  gratia  unionis  Chri- 
stum quatenus  hominem  constituet  Filium  Dei. 
Unde 

Dico  2 : Fundamentum  hujus  divinae  filiationis, 
quae  convenit  Christo  ut  homini,  est  ipsa  gratia 
unionis  : habetur  ex  D.  Thoma,  Bonaventura,  Ma- 
gistro, etc.  ; quia  sicut  Christus  quatenus  homo,  est 
sanctus  et  summe  gratus  Deo.  per  gratiam  unionis, 
ita  per  eamdem  habet  jus  proprium  et  intrinsecum 
ad  divinam  haeredi tatem  in  sua  humanitate  acci- 
piendam; ergo  ex  vi  illius  est  Filius  Dei.  Unde  haec 
relatio  filiationis  fundata  in  gratia  unionis,  non  est 


realis,  qualis  est  Dei  filiatio  naturalis  per  essentiam 
seu  per  generationem  aeternam,  nec  adoptiva  per 
gratiam  habitualem,  sed  est  rationis  et  temporalis  : 
immediate  enim  fundatur  in  persona  Aerbi  hypo- 
statice unita  humanitati ; eamque  formaliter  sancti- 
ficante, et  consequenter  dante  illi  jus  ad  divinam 
beatiludinem,  seu  jus  filii  ad  haereditatem  Dei.  Cum 
autem  sanctificatio  per  gratiam  unionis  addat  tan- 
tum humanitati  moralem  dignitatem,  non  autem 
physicam  entitatem  praeter  personam  divinam  illi 
unitam,  incapacem  realis  relationis  adventitiae  et 
temporalis ; ideo  etiam  consequens  ex  illa  unione 
fiiatio  confert  tantum  morale  jus  ad  aeternam  beati- 
tudinem  sine  ulla  addita  entitale  physice  creata ; 
ideoque  relatio  hujus  filiationis  est  tantum  rationis, 
non  realis.  Jam  Yero  Christus  quatenus  homo  ra- 
tione gratiae  habitualis,  non  potest  proprie  dici  Fi- 
lius Dei,  sicut  alii  homines  justi,  quia  filiatio  pro- 
prie significat  relationem  resultantem  ex  actione, 
qua  per  se  primo  producitur  is  qui  filius  nomina- 
tur, seu  ex  non  filio  fit  filius,  ut  patet  in  filiatione 
humana;  gratia  autem  habitualis  in  Christo  jam 
supponit  illum  esse  Filium  Dei  per  gratiam  unio- 
nis, et  sic  gratia  habitualis  non  per  se  primo,  sed 
ratione  gratiae  unionis  datur,  ideoque  relatio  ex  illa 
resultans,  non  potest  proprie  dici  filiatio. 

Sect.  II. — An  Christus  quatenus  liomo,  sit  Filius  Dei 
naturalis;  an  vero  adoptivus. 

Dico  : Christus  quatenus  homo  non  potest  dici 
filius  adoptivus,  sed  filius  naturalis  Dei.  (D.  Tho- 
mas, Albertus,  Magister,  Bonaventura,  etc.,  contra 
Durandum  et  Bassolium,)  Probatur  ex  Scriptura  et 
Patribus:  Tu  es  Christus  Filius  Dei  vivi  ( Mattii . xvi, 
56).  Tanto  melior  angelis  effectus,  quanto  differentius 
pree  illis  nomen  liccredilavit  ( Hebr . i,  4).  « Nos,  > 
inquit  Ambrosius  (lib.  i De  fide,  c.  9), « filii  per  ado- 
ptionem, ille  per  naturam.  » Similia  habent  Ire- 
naeus,  Augustinus,  etc.;  sed  id  probatur  efficacius 
ratione.  1°  Persona  Christi,  inquit  D.  Thomas,  est 
naturalis  Filius  Dei  : ergo  Christus  non  est  Filius 
adoptivus,  quia  filiatio  convenit  personae,  non  na- 
turae; sive  filiatio  ad  Deum,  quae  convenit  Christo 
quatenus  homini,  non  convenit  humanitati  secun- 
dum se  sumptae,  sed  humanitati  ut  sustentatae  a 
persona  Verbi,  sive  a Verbo  ut  subsistenti  in  huma- 
nitate : id  est,  per  se  primo  convenit  huic  personae 
compositae  ex  natura  divina  et  humana.  2°  Is  qui 
est  filius  adoptivus,  debet  prius  saltem  natura  exsi- 
stere, quam  sit  filius;  Christus  autem  quatenus 
homo  ante  gratiam  unionis  per  quam  sanctificatur 
et  accipit  Dei  filiationem,  non  prius  exsistit,  etiam 
prioritate  naturae;  ergo,  etc.  5°  Non  potest  esse 
filius  adoptivus  per  gratiam  habitualem,  quia  haec 
jam  supponit  esse  filium  per  gratiam  unionis.,  est- 
que  illi  connaturalis ; nec  per  gratiam  unionis,  quia 
adoptio  non  constituit  personam  quae  adoptatur, 
sed  advenit  illi  jam  gi  nilae.  Gratia  autem  unionis 
constituit  Christum  quatenus  hominem  ; ergo  non 
potest  per  illam  adoptare.  4*  Adoptio  non  facit  is- 

ter  adoptantem  et  adoptatum  unionem  secundum 
rem,  sed  secundum  affectum  tantum  : adoptatus 
enim  est  persona  extranea;  jam  vero  unio  hypo- 
statica facit  in  Christo  unionem,  non  tantum  secun- 
tkim  affectum,  sed  etiam  secundum  rem,  ita  ut  hu- 
manitas conveniat  cum  divina  natura  in  eadem  per- 
sona ; adeoque  Deus  et  homo  fit  unica  persona.  Unde 
Christus  quatenus  homo  non  est  persona  extranea  re- 
spectu aeternae  haereditatis ; ideoque  non  potest  esse 
adoptivus  seu  adoptatus.  5°  Adoptare  est  opus  Dei  ad 
extra  adeoque  opus  totius  Triniiatis  : Christus  au- 
tem quatenus  homo  quamvis  sit  opus  totius  Trini- 
tatis ut  causae  efficientis,  non  bene  tamen  dicitur 
Filius  Spiritus  sancti,  Filius  Verbi  seu  sui  ipsius, 
Filius  Trinitatis,  multo  minus  filius  adoptivus;  non 
enim  effectus  omnis  causae  efficientis  dicitur  filius, 
nec  omnis  causa  efficiens  dicitur  Pater,  quia  debet 
esse  efficientia  per  modum  generationis. 

Objicies  1 : Filius  naturalis  est  qui  accipit  a pa- 
tre naturam  per  naturalem  generationem ; atqui 
Christus  ut  homo  non  sic  eam  accipit  a Deo;  ergo 
non  est  Filius  Dei  naturalis.  Respondeo  : Nego  con- 
sequens. Quamvis  Christus  ut  homo  non  accipiat 
naturam  a Patre  per  generationem  naturalem,  et 
r.on  possit  isto  modo  dici  filius  naturalis,  alio  ta- 
men modo  per  quamdam  analogiam  potest  dici  filius 
naturalis  in  hoc  quod  participat  aut  imitatur  natu- 
ralis filii  jus  ad  paternam  haereditalem  : vi  enim 
unionis  per  quam  constituitur  hic  homo  summe 
sanctus,  habet  a principio  sum  conceptionis  jus  in- 
trinsecum et  connaturale,  seu  a natura  congenitum 
ad  haereditalem;  quod  hominum  justorum  filiationi 
non  convenit,  quia  hi  per  accidentalem  tantum 
gratiam  habitualem  habent  jus  ad  haereditalem  Dei; 
Christus  autem  per  substantialem  unionis  hyposta- 
ticae gratiam. 

Obj.  2 : Haec  filiatio  non  differt  ah  adoptione  sic, 
ut  possit  dici  naturalis.  Respondeo  : Nego  assum- 
ptum. Quia  licet  gratia  unionis  non  sit  naturalis 
respectu  humanitatis  cui  gratis  conceditur,  est  ta- 
men naturalis  respectu  Christi,  quia  illam  in  suis 
principiis  intrinsecis  quibus  constituitur,  includit; 
et  ob  istam  naturalem  unionis  gratiam  exsurgit 
Christi  ut  hominis  filiatio  naturalis,  media  inter  na- 
turalem per  essentiam,  seu  per  generationem  aeter- 
nam , et  inter  adoptivam  aliorum  hominum  per 
gratiam  habitualem. 

Obj.  5 : Hinc  sequitur  tres  esse  in  Christo  filia- 
tiones naturales  : duas  ad  Deum  et  unam  ad  ma- 
trem, quod  videtur  apud  Patres  inauditum.  Re- 
spondeo : Juxta  ordinarium  Patrum  loquendi  mo- 
dum duas  tantum  esse  in  Christo  filiationes  naturales 
fundatas  in  propriis  nativitatibus  et  generationibus, 
unam  ad  Deum  Patrem,  alteram  ad  matrem.  Sed 
illa  eadem  filiatio  quae  ad  Patrem  est,  consideratur 
sub  duplici  respectu  : sub  uno  prout  constituit  per- 
sonam in  natura  divina  subsistentem  per  genera- 
tionem aeternam;  sub  altero  prout  formaliter  san- 
ctificat naturam  humanam  per  unionem  hyposlali- 

cam,  constiluitque  hunc  hominem  haereditatis  di- 
vinae haeredem.  Idem  dic  quoad  praedictam  natura- 
lem ad  Deum  filiationem  ob  gratiam  unionis,  si 
persona  Patris  aut  Spiritus  sancti  incarnaretur. 
Sect.  111.  — Quomodo  certum  sil  Christum  quatenus 
Itominem  non  esse  Filium  Dei  adoptivum,  seu  nutu - 
ralem. 

Nota  : Haec  dubitatio  oritur  ex  nationali  concilio 
Francofordiensi  trecentorum  episcoporum  non  ita 
pridem  reperto  in  quo  papa  Adrianus  per  suos  le- 
gatos et  instructionem  interfuit.  In  hoc  concilio 
damnatus  est  Elipandus,  qui  aiebat  Christum  t fuisse 
simul  Dei  et  hominis  Filium,  adoptivum  humani- 
tate, non  adoptivum  divinitate.  > Circa  quae  recen- 
tiores  theologi  varii  varie  disputant  tum  de  aucto- 
ritate concilii,  tum  de  sensu  erroris  Elipandi,  tum 
de  re  damnata  ac  definita,  alii  affirmantes  hanc 
propositionem  : Christus  est  Filius  adoptivus , vel 
Christus  quatenus  homo  est  Filius  adoptivus,  esse  hae- 
reticam ; alii  negantes.  Haec  omnia  fuse  explicat 
Pater  Suarez,  ac  discutit,  et  postea  sic  concludit. 

Dico  l : Haec  propositio  : Christus  est  naturalis 
Filius  Dei,  est  simpliciter  de  fide.  Est  enim  eadem 
ac  : Christus  est  verus  Deus,  Verbum  Dei,  etc.  Haec 
autem  : Christus  quatenus  homo,  est  Filius  Dei  na- 
turalis; si  ly  quatenus  sumatur  ratione  suppositi, 
sive  Christus  quatenus  suppositum  naturae  humanae, 
est  etiam  de  fide  certa ; natura  enim  humana  non 
habet  aliud  suppositum,  nisi  divinum , sive  nisi 
personam  Filii  Dei  naturalis.  Si  vero  ly  quatenus  su- 
matur ratione  naturae,  sive  denotando  naturam,  po- 
test esse  falsa  et  potest  esse  vera  sub  opinione ; 
erit  falsa,  si  intelligatur  naturalis  Filius  Dei  Patris 
personaliter  et  proprie  sumptus  prout  ad  intra  Pa- 
ter producit  Filium  per  aeternam  generationem ; 
erit  autem  opinative  vera,  si  intelligatur  naturalis 
Filius  Dei,  prout  respicit  Deum  ad  extra  operantem, 
adeoque  totam  Trinitatem  unientem  Verbo  hanc 
humanitatem  : et  per  hanc  unionem  constituendo 
hunc  hominem,  et  consequenter  per  se  ex  vi  istius 
unionis  sanctum  et  divinae  haereditatis  haeredem  in 
ipsamet  humanitate  ; et  in  hoc  sensu,  cum  res 
conlrovertalur  a Catholicis,  nihil  praedictum  conci- 
lium definivisse  colligitur. 

Dico  2 : Haec  propositio  : Christus  est  Filius  Dei 
adoptivus,  habet  duplicem  sensum  haereticum,  adeo- 
que simpliciter  haeretica  censenda  est  : vel  enim 
intelligilur  Verbum  esse  Filium  Dei  adoptivum,  vel 
non  solam  humanitatem,  sed  etiam  hunc  hominem 
Christum  ut  sic,  esse  tantum  servum,  creaturam, 
adoptione  filium ; utrumque  autem  est  haereticum. 
Ergo,  etc.  lhec  autem  : Christus  quatenus  Iwmo  est 
filius  adoptivus,  si  ly  'quatenus  denotet  suppositum 
naturae  humanae,  quod  est  ipsa  Verbi  persona,  est 
haeretica ; sumpta  vero  simpliciter,  licet  non  sit  hae- 
retica, est  tamen  falsa,  nec  probabilis  censenda  est, 
ut  patet  ex  iis  quae  supra  dicta  sunt 
Sect.  IV.  — An  Christi  humanitas  possit  dici 
adoptata. 

Dico  1 : Humanitas  Christi  nec  proprie  nec  vere 

potest  dici  adoptata.  (D.  Thomas,  etc.)  Quia  adoptio 
ex  vi  suae  institutionis  ac  proprietatis  non  versatur 
circa  naturam  ut  natura  est,  sed  circa  ipsam  perso- 
nam : persona  autem  Christi  non  est  adoptata. 
Deinde  humanitas  Christi  non  potest  dici  adoptata 
ad  gratiam  habitualem,  quia  nec  alii  homines  di- 
cuntur adoptati  ad  gratiam  habitualem  : nec  ipsa 
habet  jus  ad  iliam  ante  unionem  hypostaticam.  Er- 
go non  est  adoptata.  Nec  etiam  potest  dici  adoptata 
per  gratiam  habitualem  ad  gloriam,  quia  gratia  ha- 
bitualis non  est  data  humanitati  per  modum  ad- 
optionis seu  primae  generationis  et  ex  affectu  mere 
gratuito  tanquam  naturae  omnino  extraneae,  sed  ex 
quodam  connaturali  debito  naturae  jam  deificaloe  per 
unionem  Verbi.  Neque  etiam  potest  dici  adoptata 
per  gratiam  unionis ; licet  enim  realis  infusio  gra- 
tiae habitualis  in  aliis  hominibus  sit  adoptio,  tamen 
realis  unio  naturae  humanae  cum  Verbo,  non  est 
adoptio,  quia  adoptio  facit  tantum  unionem  acciden- 
talem inter  adoptantem  et  adoptatum  ; nec  adoptans 
communicat  adoptato,  utpote  personae  extraneae, 
suum  proprium  naturale  esse  quod  in  se  habet,  ut 
patet  in  infusione  gratiae  habitualis.  Gratia  vero 
unionis  facit  substantialem  unionem,  et  per  hanc 
unionem  Deus  communicat  naturae  assumptae  suum 
proprium  esse  personale;  ideoque  non  est  adoptio, 
sed  naturalis  filiatio.  Per  infusionem  gratiae  habitua- 
lis communicatur  tantum  quaedam  participatio  di- 
vini esse,  sed  per  gratiam  unionis  communicatur 
vere  ac  realiler  divina  persona.  Hinc 

Dico  2 : Haec  propositio  : Humanitas  Christi  est 
adoptata , si  adoptio  sumatur  proprie  pro  unione 
cum  Deo  per  gratiam  accidentalem , excludendo 
omnem  aliam  majorem  cum  Deo  unionem,  est  hae- 
retica ; si  autem  sumatur  indefinite  sine  exclusione 
cujusvis  unionis  pro  omni  gratiae  dono  liberaliter 
communicato,  dante  jus  ad  participatam  beatitudi- 
nem,  est  quidem  falsa,  sed  non  haeretica,  quia  non 
videtur  data  esse  definitio  circa  hoc ; quod  vero  sit 
falsa,  palet  ex  jam  dictis. 

DISPUTATIO  QUINQUAGESIMA. 

De  modo  loquendi  circa  praedestinationem  Christi. 

Sect.  I,  II.  — An  simpliciter  verum  sit,  Christum 
vel  Filium  Dei  ab  aeterno  esse  praedestinatum ; et 
an  Christus  praedestinatus  sit,  ut  sit  Filius  Dei  na- 
turalis. 

Nota  : Fide  certum  est  substantialem  duarum 
naturarum,  nempe  divinae  et  humanae,  unionem  in 
una  persona  Filii  Dei,  fuisse  ab  aeterno  praedestina- 
tam ; hoc  enim  maximum  gratiae  opus  efficaciter  ab 
aeterno  voluit  Deus  ut  in  tempore  fieret. 

Dico  1 : Christus  quatenus  homo,  est  ab  aeterno 
praedestinatus,  sive  a Deo  dilectus  et  ordinatus  ad 
perfectissima  gratiae  et  gloriae  dona,  quae  illi  ut  ho- 
mini ab  aeterno  praeparata  sunt.  Imo  Christus  simpli- 
citer sine  ulla  posita  determinatione  in  subjecto  vci 
praedicato,  vere  ac  proprie  dici  potest  praedestinatus ; 
Christus  enim  significat  unum  quid  subsistens  in 
duabus  naturis,  divina  et  humana,  sed  ut  Christus 


subsisteret  in  istis  duabus  naturis,  ab  aderao 
praedestinatum  est;  ergo  et  Christus  simpliciter 
dici  potest  ab  aeterno  praedestinatus,  quia  cum 
ista  Christi  constitutio  sil  supernaturalis,  proprie 
cadit  sub  praedestinationem  tanquam  ejus  terminus. 
Sed 

Dico  2 : Verbum  seu  Filius  Dei  non  potest  simpli- 
citer dici  praedestinatus,  proprie  loquendo.  Licet 
enim  Verbum  habeat  in  humanitate  aliquid  ex  divi- 
na praedestinatione,  non  tamen  ex  illa  habet  ea  quae 
pertinent  ad  esse  simpliciter,  vel  pertinent  simplici- 
ter ad  ipsius  Verbi  berttitudinem  ; sed  cum  relatione 
ad  aliquem  terminum,  v.  gr.  ut  sit  homo,  ut  unia- 
tur humanitati,  etc.,  potest  dici  ab  aeterno  praedesti- 
natus, non  quia  ex  vi  praedestinationis  sit  conferen- 
da Verbo  aliqua  gratia,  sed  isti  homini  vel  humani- 
tati, quatenus  est  hujus  praedestinationis  objectum, 
conferenda  est. 

Dico  5 : Quod  attinet  ad  sensum  hujus  textus 
sancti  Pauli  loquentis  de  Christo  homine  ad  Ronm 
i,  4 : Qui  praedestinatus  est  Filius  Dei ; omissis  va- 
riis variorum  Patrum  ac  doctorum  expositionibus, 
hic  videtur  verus  ac  proprius  esse  illius  sensus  : 
Christus  prout  est  hic  homo,  praedestinatus  est  ut 
sit  Filius  Dei  naturalis.  Istius  praedestinationis  ob- 
jectum est  hic  homo  ut  sic,  sive  hic  homo  qua  ho- 
mo, in  cujus  proprio  conceptu  suppositum  Filii  Dei 
non  includitur,  sed  solum  id  quod  in  hac  humanita- 
te subsistit.  Terminus  autem  hujus  praedestinationis 
est  esse  Filii  Dei,  quia  suppositum  Filii  Dei  non  in  - 
cluditur in  praedicto  objecto  seu  conceptu  hujus  ho- 
minis : prius  enim  ratione  concipitur  hic  homo  ut 
sic,  quam  concipiatur  esse  Filium  Dei ; et  hic  homo 
ut  sic,  per  divinam  praedestinationem  ab  aeterno 
ordinatur  ut  sit  ipsemel  Filius  Dei  naturalis.  Hinc 
colligitur  Verbum  divinum  seu  Filium  Dei  non  posse 
simpliciter  dici  praedestinatum  Filium  Dei  natura- 
lem, nec  posse  Christum  simpliciter  dici  praedesti- 
natum ad  esse  Filii  Dei,  sed  solum  cum  addito,  qua- 
tenus homo.  Sed  adverte  in  textu  Graeco  loco  prae- 
destinatus est  Filius  Dei,  haberi  declaratus  est  Filius 
Dei ; et  sic,  juxta  Patres  Graecos,  facilis  est  expli- 
catio istius  textus,  cum  non  de  Christi  praede- 
stinatione, sed  de  ejus  manifestatione  optime  inlel- 
ligatur. 

Sect.  III,  IV.  — De  aliis  modis  loquendi  circa  Chri- 
sti et  ejus  humanitatis  praedestinationem. 

Dico  1 : Christus  potest  diei  praedestinatus  ad 
haec  omnia  : primario  ad  divinam  filiationem  per 
unionem  hypostaticam,  quae  est  ejus  suprema  digni- 
tas; deinde  ad  alia  gratiae  et  gloriae  dona  tanquam 
proprietates  consequentes,  et  ad  consummatam 
ejus  perfectionem  pertinentes  : ad  exaltationem  sui 
nominis,  ad  gloriam  corporis,  et  ad  alias  ejusmodi 
secundarias  dignitates,  quae  ex  primaria  consequun- 
tur. 

Dico  2 : Christi  humanitas  potest  recte  dici  prae- 
destinata ad  unionem  hypostaticam,  juxta  graves 
theologos.  Unio  enim  convenit  naturae,  non  perso- 

n®  ; et  ista  unio  est  praedestinata  a Deo  ab  aeterno, 
isliusque  unionis  gratia  humanitati  in  tempore 
confertur.  Non  potest  tamen  bene  dici  humanitas 
praedestinata  ad  beatitudinem,  quia  haec  praedesti- 
natio non  tribuitur  proprie  naturae,  sed  supposito; 
bealitudo  enim  in  operatione  consistit;  et  operari, 
proprie  loquendo,  est  suppositi,  etiamsi  posset  dici 
comprcedestinata,  nempe  praedestinata  simul  cum 
supposito. 

DISPUTATIO  QUINQUAGESIMA  PRIMA. 

De  adoratione  Christo  ut  Deo  debita. 

Sect.  1,  II.  — Quid  sit  adpratio , et  an  in  sola  exte- 
riori ac  corporali  actione  consistat. 

Dico  1 : Adoratio  est  actus  quo  unus  alteri  se  sub- 
mittit, vel  eum  honorat  in  ejus  excellentiae  recogni- 
tionem : unde  minus  late  patet  quam  honor,  laus, 
veneratio,  cultus,  gloria,  etc.  Adoratio  igitur  est 
actus  virtutis  quae  ad  alterum  tendit  ; actusque  vo- 
luntatis qui  pr®supponit  actum  intellectus  habentis 
bonatn  existimationem  de  personae  adorandae  excel- 
lentia. Hic  actus  voluntatis  potest  dici  componi  ex 
actu  a voluntate  elicito  quo  quis  vult  alterum  adoia- 
re,  et  ex  imperato,  quo  alterum  adorat,  tanquam  ex 
naterno  et  externo.  Unus  est  quasi  affectu  adoratio- 
nis, alter  est  quasi  affectus,  seu  ipsa  adoratio.  Adora- 
tionis autem  objectum  quod,  seu  materia  immediata 
csrca  quam  versatur,  est  cultus  alteri  exhibendus; 
objectum  cui,  est  persona  cui  cultus  sive  adoratio  ex- 
hibetur. Hinc  virtus  religionis  qua  Deum  adoramus, 
non  est  virtus  theologica,  quia  non  versatur  circa 
Deum  ut  objectum  immediatum  quod,  seu  ut  mate- 
riam immediatam,  sed  solum  ut' objectum  cui  cultum 
exhibet. 

Dico  2 : Adoratio  Dei  non  tantum  potest  externis 
corporis  actibus  exhiberi,  quod  est  certum  de  fide ; 
sed  etiam  in  actu  mere  interno  ct  spirituali  potest 
reperiri  vera  et  propriissima  Dei  adoratio,  non  mi- 
nus quam  reperitur  oratio : ita  communiter  theologi, 
Magister,  Albertus,  Alensis,  Bellarminus,  etc.  Ihec 
autem  interna  adoratio  exercetur  actibus  intellectus 
et  voluntatis,  praesertim  fidei,  spei,  charilalis;  licet 
enim  hi  actus  ut  sunt  eliciti  a suis  virtutibus,  ha- 
beant suas  proprias  et  specificas  honestates,  tamen 
prout  assumuntur  tanquam  apti  et  accommodati  ad 
exhibendum  Deo  ut  supremo  Domino  honorem,  in- 
dicant essentialem  rationem  adorationis ; sicque 
sunt  actus  a religione  imperati,  et  objectum  imme- 
diatum circa  quod  versatur  voluntas  Deum  adoran- 
di. Probatur  igitur  assertio:  1°  ex  Scriptura.  Et 
adorant  eum  omnes  antjeli  ejus  (Psal.  xr.vi,  8 ; Hebr. 
i,  6).  Exercitus  cceli  te  adorat  (II  Esdr.  ix,  6).  Angeli 
enim  vere  adorant  actibus  internis  et  spiritualibus 
Deum,  non  corporalibus,  uti  et  eum  laudant.  Item  : 
In  nomine  Jesu,  omne  genu  flectatur,  coelestium,  ter- 
restrium et  infernorum  ( Philip . n,  10).  Spiritus  fle- 
ctunt genu,  id  est  adorant  ac  reverentiam  exhibent : 
Spiritus  est  Deus,  et  eos  qui  adorant  eum,  in  spiritu 
et  veritate  oportet  adorare  ( Joan . iv,  21).  Ita  etiam 
decent  Patres.  2°  Ratione.  Sicut  virtus  religionis  in 

voluntate  exsistens  utitur  corporis  membris  ad  ado- 
randum Deum  per  eorum  motum,  ita  potest  uti 
animae  potentiis  ad  eumdem  adorandum  per  earum 
actus  internos,  et  sicut  actus  exterior  induit  ratio- 
nem adorationis  quatenus  est  signum  submissionis 
et  honoris,  ita  et  actus  interior,  v.  gr.  fidei,  spei, 
charitatis,  orationis,  quatenus  assumitur  ut  nota 
submissionis  et  honoris,  induit  rationem  internae 
adorationis,  si  intellectus  per  ejusmodi  actus  cogitet 
et  agnoscat  summam  Dei  excellentiam  et  creaturae 
debitam  erga  Deum  submissionem,  ac  voluntas  cum 
timore  reverentiali  se  Deo  ut  supremo  Domino 
subdat,  et  in  hac  sua  subjectione  et  supremo  Dei 
dominio  complaceat.  Denique  datur  orati©  pure 
mentalis ; ergo  etiam  datur  adoratio  mentalis.  Sicut 
enim  nostrum  desiderium  petendo,  sic  etiam  nos 
Deo  subjiciendo  possumus  affectum  manifestare  : 
alioquin  si  non  possemus  nisi  per  motum  corporis 
eum  adorare,  qui  non  posset  exteriora  corporis 
membra  movere,  non  posset  Deum  colere  seu  ado- 
rare. Itaque  sicut  actus  exterior  corporis,  si  aptus 
et  accommodatus  sit,  potest  esse  externa  adoratio 
sive  sensibilis  su®  submissionis  et  honoris  nota,  ita 
interior  animi  actus,  et  cujusvis  virtutis,  si  sit  pro- 
porlionatus  et  accommodatus,  potest  esse  interna 
adoratio,  id  est,  spirituale  su®  submissionis  et  ho- 
noris signum;  uti  et  contra  potest  dari  interior  ma- 
litia adorationi  Deo  debil®  contraria. 

Sect.  III.  — Quotuplex  sit  adoratio. 

Dico  1 : Dividitur  adoratio  in  internam  et  exter- 
nam : externa  est  cultus  qui  fit  per  externa  et  sensi- 
bilia signa,  quatenus  subesi  voluntati  adorandi  pro- 
cedenti ex  tali  judicio  et  existimatione  rei,  qualis 
per  adorationem  indicatur.  Adoratio  interna  est  cul- 
tus qui  per  interiores  intellectus  et  voluntatis  actus 
exhibetur ; et  h®c  interna  quatenus  est  ipsemet  cul- 
tus per  istos  interiores  actus  exhibitus,  potest  etiam 
dici  externa  : interna  autem  erit  actus  voluntatis 
volentis  exhibere  dictum  cultum  interiorem. 

Dico  2 : Adoratio  dividitur  : in  latriam,  qu®  est 
cultus  exhibitus  propter  increatam  excellentiam, 
soli  Deo  debitus;  in  duliam,  qu®  est  cultus  exhibitus 
propter  creatam  excellentiam,  maxime  sanctitatis 
seu  grati®  divin®  et  glori®;  ct  in  Ityperduliam,  qu® 
est  cultus  exhibitus  ob  singulariter  sublimem  excel- 
lentiam creatam.  Ikecque  divisio,  si  sumatur  adora- 
tio generalim  pro  actu  humano  ordinato  ad  ho- 
nestum et  rationabilem  alterius  cultum,  dicenda  est 
probabilius  univoca,  sicut  divisio  fidei  in  divinam  et 
humanam. 

Dico  3 : Rursus  dividitur  adoratio  in  absolutam, 
qua  res  colitur  propter  intrinsecam,  quam  ipsa  ha- 
bet, excellentiam,  et  hoc  modo  tantum  res  inlelle- 
lectualis  est  adorabilis ; et  in  respectivam,  qua  res 
colitur  propter  excellentiam,  qu®  est  in  aliqua  per- 
sona, ad  quam  ista  res  habet  respectum  aut  cum  illa 
conjunctionem  : ita  ut  honor  exhibitus  non  sistat  in 
illa  re,  sed  in  personam,  propter  quam  ejusmodi  res 
colitur,  redundat. 

Sect.  IV. — Quomodo  Christus  ut  Deus  sit  adorandus. 

Dico  I : Cum  de  fide  certum  sit  Christum  esse 
Deum,  eadem  ergo  ei  debetur  adoratio  quae  Deo ; 
Deo  autem  singularis  debetur  adoratio,  quae  nulli 
creaturae  communicabilis  est  : Deum  tuum  adorabis, 
et  ilh  soli  servies  ( Mattii,  iv,  10  ).  Dei  enim  excel- 
lentia prout  in  ipso  est,  nulli  creaturae  communica- 
bilis est ; ergo  nec  ejus  adoratio.  Virtus  autem  reli- 
gionis quae  adorat  Deum  ob  diversos  titulos,  v.  gr. 
creatoris,  salvatoris,  glorificatoris,  summi  boni,  etc., 
est  una  et  eadem,  sive  una  et  eadem  lalria,  quae 
interdum  vocatur  etiam  dulia;  quia  omnes  isti  ti- 
tuli vel  attributa  conveniunt  in  ratione  primi  prin- 
cipii et  summi  dominii,  ex  quo  habetur  suprema 
Dei  excellentia,  quae  est  formale  istius  cultus  ob- 
jectum. Imo  non  tantum  est  idem  habitus,  sed  etiam 
actus  quibus  Deus  sub  diversis  titulis  aut  attributis 
adoratur,  non  videntur  specie  differre,  cum  omnes 
semper  fundentur  in  increata  et  infinita  ejus  excel- 
lentia ; et  licet  in  materia  vel  in  actu  exteriori  dif- 
ferre possint,  tamen  in  formali  cultus  ratione  sem- 
per conveniunt. 

Dico  2:  Quidam  mterni  cultus  actus,  v.  gr.  fidei, 
spei,  charitatis,  etc.,  ita  ex  se  sunt  tales,  ut  ad  so- 
lius Dei  cultum  referri  possint;  externi  autem  non 
sunt  ita  ex  se  determinati  ad  Dei  cultum.  Quin- 
etiam  possint  interdum  adhiberi  ad  colendam  crea- 
turam ; nam  horum  determinatio  sive  in  nominibus 
sive  in  actionibus  externis,  non  ex  ipsa  rei  natura, 
sed  ex  publica  impositione  et  institutione  per  suf- 
ficientem auctoritatem  facta  provenit : v.  gr.  nomen 
Deus,  Creator,  etc.,  ad  significandum  verum  Deum, 
et  actio  sacrificii  ad  colendum  verum  Deum,  non 
hoc  habent  a natura,  sed  ab  institutione  ; nam  occi- 
sio vituli  de  se  non  significat  Deum  esse  auctorem 
vitae  et  necis.  Postquam  autem  sic  instituta  sunt, 
solum  ad  Dei  cultum  usurpari  possunt,  et  tunc  si  ad 
cultum  creatura  adhibeantur,  erit  idololatria.  Idem 
dic  de  sacerdotibus,  templis,  aris,  utpote  quae  ad 
sacrificium  referuntur. 

DISPUTATIO  QUINQUAGESIMA  SECUNDA. 

De  adoratione  sanctis  hominibus  vel  angelis 
exhibenda. 

Sect.  I.  — An  beati  homines  et  angeli  sint  adorandi. 

Dico  : Sancti  homines  et  angeli  digni  sunt  honore, 
adeoque  a nobis  colendi  et  adorandi  sunt.  De  fide,  in 
concilio  Romano,  sub  Felice  I,  in  septima  synodo, 
in  concilio  Tridentino  (sess.  25),  contra  Calvinum, 
Lulherum,  aliosque  antiquos  haireticos.  Et  patet  ex 
Scriptura  : Cecidit  Josue  pronus  in  terram,  et  adora- 
vit ( Josue  v,  15);  nempe  angelum.  Pronus  in  ter- 
ram adoravit  angelum  (Num.  xxn).  Saul  adoravit 
Samuelem  post  mortem  apparentem  ( I Pieg.  xxix, 
I-I ) ; filii  prophetarum  adoraverunt  Elisaeum  pro- 
phetam ( /V  Reg.  ii,  Io  ).  Idque  docent  Patres  Cy- 
rillus,  Irenaeus,  Augustinus,  Nazianzenus,  etc.  Ratio 
est,  quia  honor  virtuti  debetur.  Sanctis  ergo,  qui 
virtute  excelluerunt,  in  coelo  regnantibus  honor  a 
nobis  debetur;  et  licet  corporali  absint  praesentia, 


spiritu  tamen  quodam  modo  praesentes  sunt,  quate- 
nus omnia  quae  ad  ipsorum  statum  spectant,  co- 
gnoscunt ; et  nostrarum  rerum  curam  gerunt,  pro 
nobis  orando  et  intercedendo  apud  Deum. 

Quod  autem  Mardochaeus  noluerit  adorare  Aman 
(Estlier  ni,  2),  non  fuit  quod  non  liceret  externum 
honorem  ei  exhibere,  cum  Abraham  adorarit  filios 
Heth  (Gen.  xxm,  12),  etNatham  Davidem  (III  Reg. 
i,  25),  sed  quia  vel  noluit  eum  adorare  cultu  latriue, 
juxta  D.  Thomam,  vel  probabilius  quia  noluit  utrum- 
que genu  ei  flectere,  eo  quod  soli  Deo  ejusmodi 
honorem  Judmi  praestabant.  Angelus  (Apoc.  xix, 
xxn)  non  permisit  Joanni  ut  se  adoraret,  dicendo, 
Deum  adora  ; uti  nec  Petrus  Cornelio  (Act.  x),  quia 
non  esset  licita  ista  adoratio,  sed  ex  modestia  et 
urbanitate  eam  recusabant.  Nam  saepius  inScriptura 
dicuntur  homines  adorasse  alios  homines  et  adhuc 
vivos,  aut  angelos,  ut  constat  ex  citatis  locis.  Item 
Gen.  xxxin  et  xxxtv;  I Reg.  xx  et  xxv,  etc.  Unde 
adoratio  est  nomen  commune  latriae  et  duliae. 

Sect.  II,  III.  — Qucenam  adoratio  sanctis  tribuenda 
sit ; et  an  illa  ad  religionem  pertineat. 

Dico  1 : Certum  est  sanctos  tam  interiori  quam 
exteriori  cultu  honorari  posse  : sunt  enim  spiritus, 
qui  in  ipso  Deo  vident  ea  quae  ad  ipsos  pertinent, 
ideoque  spiritualibus  animi  actibus  coli  possunt, 
uti  et  orari  ac  invocari ; sed  quia  nos  corporales 
sumus,  ideo  etiam  externis  corporis  actibus  possu- 
mus nostrum  internum  affectum  indicare  eosque 
adorare  non  cultu  latrice  qui  soli  Deo  debetur,  sed 
inferiori  seu  dulice  ; et  quidem  non  tantum  respe- 
ctive  ad  increatam  Dei  excellentiam  in  illis  tanquam 
in  suis  templis  singulariter  relucentem,  sed  etiam 
absolute  et  immediate  ob  creatam,  intrinsecam, 
supernaturalem  ac  propriam  ipsorum  excellentiam, 
ut  docent  D.  Thomas,  Bonaventura,  et  alii  commu- 
niter. Quia  illorum  gratia  et  gloria  est  quid  creatum, 
ipsis  intrinsece  inhaerens,  eosque  in  excellenti  per- 
fectionis gradu  constituens  ; ergo  ob  hanc  excellen- 
tiam digni  sunt  propria  et  absoluta  adoratione,  licet 
mediate  haec  referatur  ad  divinae  natura  excellen- 
tiam , cujus  est  quaedam  participatio  sanctorum 
excellentia. 

Dico  2 : Ilaec  adoratio  sanctis  exhibita  ob  super- 
naturalem ipsorum  excellentiam,  est  longe  perfe- 
ctior adoratione  seu  cultu  civili  qui  hominibus  ob 
humanam  dignitatem  aut  potestatem  exhiberi  solet, 
et  specifice  ab  eo  distincta  ob  diversum  objectum 
formale.  Imo  iste  sanctorum  cultus  divino  cultui 
valde  conjunctus  est,  utpote  qui  rebus  sacris  et  ad 
Dei  cultum  perlinentibus  perficitur,  v.  gr.  institu- 
tione dierum  festorum  ad  eorum  honorem,  ere- 
ctione templorum  in  eorum  memoriam,  et  ad  eorum 
reliquias  honorifice  servandas,  in  jejuniis,  vigiliis, 
peregrinationibus,  etc.,  quae  omnia  licet  primario  in 
Dei  cultum  referantur,  tamen  secundario  in  sancto- 
rum honorem  redundant.  Ilinc 

Dico  5 : Iste  sanctorum  cultus  dicitur  sacer  et 
religiosus:  1°  quia  in  religiosis  actionibus  et  ad 

pietatem  perlinentibus  situs  est;  2°  quia  ita  est 
divino  conjunctus,  ut  ab  illo  oriatur  et  imperetur ; 
5°  quia  valde  conducit  ad  spirituale  animae  bonum  ; 
i’  quia  in  perfecta  et  consummata  sanctitate  funda- 
tur, adeoque  sublimior  illo  qui  hominibus  justis  in 
hac  vita  adhuc  degentibus  tribuitur  solum  intuitu 
eorum  sanctitatis  et  supernaturalium  donorum : quia 
licet  hic,  cum  ex  vera  fide  et  religione  proficiscatur, 
possit  etiam  aliquo  modo  dici  religiosus  cultus,  al- 
ter tamen  longe  perfectioribus  actibus  ac  rebus  per- 
ficitur, ideoque  excellentior.  Caeterum  habitus  dulice 
sanctorum  videtur  esse  distinctus  ab  habitu  latrim 
seu  religionis  ob  maximam  diversitatem  inter  Dei 
et  creaturae  excellentiam.  Ilinc  sanctorum  cultus 
non  dicitur  religiosus,  quasi  a virtute  religionis  sit 
elicitus;  sed  ob  alias  rationes  jam  recensitas. 

DISPUTATIO  QUINQUAGESIMA  TERTIA. 

De  adoratione  debita  Christo  et  ejus  humaniUti. 
Sect.  I,  II.  — An  Christus  Deus  homo  adorandus  sit 

perfecta  latria  adoratione ; an  etiam  quatenus 

homo. 

Dico  1 : Hic  homo  Christus  in  divina  et  humana 
natura  subsistens,  adorandus  est  perfectissima  illa 
latrise  adoratione,  qua  tota  Trinitas,  et  singulae  per- 
sonae divinae  adorantur.  De  fide.  Definitur  in  conci- 
lio Ephesino,  in  quinta  et  septima  synodo,  et 
constat  ex  Scriptura  et  Patribus  : Ut  omnes  honori- 
ficent Filium,  sicut  honorificant  Patrem  ( Joan . 
v,  23).  Dominus  meus,  et  Deus  meus  (Joan.  xx,  28). 
Et  adorent  eum  omnes  angeli  ejus  ( Hebr . i,  6). 
Adeoque  una  et  eadem  latrise  adoratione,  qua  Deus 
adoratur,  ille  etiam  adoratur. 

Dico  2 : Eadem  adoratione  suprema,  qua  ATerbum 
incarnatum  adoratur,  hic  homo  Christus  etiam  ita 
adoratur,  ut  simul  ejus  humanitas  coadoretur ; sie- 
que  Christus  quatenus  homo  specificative,  illa  ado- 
ratione adoratur,  prout  ait  D.  Thomas  : lUtramque 
naturam  ex  parte  persome  una  adoratione  coli,  i 
Sicut  enim  eadem  duliae  adoratione,  qua  homo 
sanctus  ob  animae  inhaerentem  sanctitatem  adora- 
tur, ejus  corpus  resuscilalum  perse  coadoratur;  ita 
persona  Christi  quae  est  una  tantum  constans  ex 
duabus  naturis,  una  adoratione  per  se  primo  ten- 
dente in  ipsam  personam,  per  se  autem  secundario 
et  concomitanter  in  naturam  humanam  divinae  per- 
sonae unitam  adoratur,  quia  de  essentia  latrise  so- 
lum est,  ut  persona  adorata  sit  verus  Deus,  non 
autem  opus  est,  ut  quidquid  coadoratur  sit  etiam 
Deus,  sufficit  si  Dei  personae  conjunctum  sit ; ista 
enim  summa  adoratio  non  seque  principaliter  ten- 
dit in  naturam  assumptam  ac  in  personam  divinam. 
Hinc 

Dico  3 : Si  Christus  quatenus  homo  praecise  ado- 
retur ob  dignitatem  et  excellentiam,  quam  ejus 
humanitas  ex  vi  unionis  habet,  ista  adoratio  non 
erit  perfecta  latria,  sed  inferior,  quia  gratiae  unionis 
in  ipsa  humanitate  excellentia,  ob  quam  Christus 
adoratione  dignus  exsistit,  minor  est  quam  excel- 
lentia Divinitatis  secundum  se,  differtque  a Tsupe- 


riori  adoratione,  qua  humanitas  simul  cum  Verbo 
coadoratur,  1°  quia  istius  superioris  formale  moti- 
vum  est  dignitas  A:erbi  secundum  se  ; hujus  infe- 
rioris motivum  est  dignitas  quam  habet  humanitas 
ex  unione  cum  Verbo.  2°  In  illa  objectum  per  se 
primo  adoratum,  est  persona  secundum  suam  divi- 
nitatem, et  humanitas  tantum  concomitanter;  in 
hac  autem  objectum  per  se  primo  adoratum,  est 
hic  homo  prout  est  compositum  ex  humanitate,  et 
in  ea  habens  excellentiam  supra  omnes  homines. 
5"  In  illa  adoratur  Christus  ut  aequalis  Patri;  in  hac 
ut  minor  Patre.  Utraque  tamen  ab  eadem  religionis 
virtute  elicitur.  Hinc  si  Christus  homo  precise  qua- 
tenus redemptor  adoretur,  ista  adoratio  referetur 
ad  eam  quae  illi  ob  gratiam  unionis  debita  est. 

Dico  ■i  : Christus  quatenus  homo  adorari  potest 
ob  excellentem  gratiam  et  sanctitatem  creatam  suae 
humanitati  inhaerentem  ; haec  tamen  adoratio  infe- 
rior est,  et  proprie  liyperdulia  dicitur,  non  enim 
fundatur  in  excellentia  increata  (D.  Thomas,  etc.) ; 
quia  si  sancti  ob  gratiam  et  gloriam  creatam  sint 
adorabiles,  multo  magis  Christus  ob  gratiam  longe 
excellentiorem.  Itaque  quando  concilia  definiunt 
Christum  una  tantum  adoratione  esse  adorandum, 
intelligunt  in  Christo  non  ita  esse  dividendas  ado- 
rationes, ut  una  ad  Christum,  altera  ad  Verbum 
pertinere  credatur,  quia  hoc  errorem  Neslorii  con- 
tinet; non  autem  docent  Christum  sub  quacunque 
ratione  spectatum  una  tantum  cultus  specie  essa 
adorabilem.  Caeterum  quamvis  hae  Christi  adora- 
tiones speculative  ex  diversis  adorandi  rationibus, 
recte  distinguantur ; praclice  tamen  ac  moraliler 
Christus  semper  colendus  est  perfectissima  latrise 
adoratione,  quia  unusquisque  debet  simpliciter  coli 
et  adorari  perfectissimo  honore  ob  suam  supremam 
excellentiam  sibi  debito. 

Sect.  III.  — An  Christi  humanitas  a Verbo  prcvcisa 
possit  adorari,  et  qua  adoratione. 

Dico  I : Humanitas  Christi  in  abstracto  concepta 
et  a A:erbo  praecisa,  abstraetione  prsecisiva,  juxta 
cjmmuniorem  sententiam  potest  adorari,  quamvis 
non  perfecta  latria.  (D.  Thomas,  Cajetanus,  Duran- 
dus, etc.)  Potest  enim  per  conceptum  sic  prsescindi 
a persona  Verbi  sine  errore  (abstrahentium  quippe 
non  est  mendacium),  et  adorari  adoratione  incom- 
pleta et  respectiva  tendente  non  in  personam,  sed 
innaturam  tantum,  seu  in  pariem  totius  compositi. 
Hujusmodi  autem  adoratio  ex  se  non  est  mala ; nullo 
enim  jure  prohibetur.  Non  divino  positivo,  ut  pa- 
let ; nec  humano  aut  ecclesiastico,  quia  concilia 
non  loquuntur  de  tali  adoratione  ; neque  etiam  na- 
turali, cum  in  tali  actu  nulla  possit  concipi  intrin- 
seca malitia ; imo  sub  tali  praecisione  melius  est 
ejusmodi  adorationem  exhibere,  quam  praetermit- 
tere. Istiusmodi  autem  adoratio  non  potest  dici  su- 
prema ac  perfectissima  latria.  Ideo 

Dico  2 : Si  in  humanitate  Christi  sola  creata 
grati®  dona  specientur,  et  praecise  propter  illa  ado- 
retur, ista  adoratio  essentialiter  est  dulia.  quia  ta 

■men  in  illo  genere  est  perfectissima  ob  dona  inten- 
sive  seu  individualiter  excellentiora,  vocatur  hvper- 
dulia ; sed  si  humanitas  Christi  abstracte  concepta 
ut  natura  est,  adoretur  (sicuLi  adorari  potest)  ob 
unionis  dignitatem,  tunc  adoranda  est  latrise  ado- 
ratione, non  primaria  et  suprema  sed  secundaria 
et  minus  perfecta  et  diversa  a praedicata  hyperdu- 
lia,  quamvis  interdum  byperdulia  vocetur.  Licet 
enim  humanitas  per  unionem  haereat  in  persona 
divina,  non  tamen  transit  in  naturam  divinam,  nec 
est  tantae  excellentiae  quantae  est  natura  divina  ; 
ideoque  non  potest  adorari  suprema  latria,  quae  soli 
supremae  excellentiae  competit.  Dicitur  tamen  ado- 
rari secundaria  latria,  seu  latria  secundum  quid, 
quia  ista  humanitatis  adoratio  fundatur  in  persona 
divina,  ut  termino  unionis,  vel  potius  immediate  in 
ipsa  unione  ac  deificatione  humanitatis.  Et  hinc 
iste  adorationis  actus  procedit  ab  ipso  religionis  seu 
latrise  habitu , adeoque  est  latria  secundum  quid. 
Verum  quamvis  humanitas  sic  adorari  possit,  non 
videtur  tamen  sic  posse  orari,  quia  oratio  dirigitur 
ad  personam,  qusc  possit  dare  id  quod  oratur;  hu- 
manitas autem  sine  Verbi  operatione  dare  non  po- 
test. Ex  dictis  facile  solvuntur  objectiones  a conciliis 
et  Patribus  desumptse;  non  enim  de  hujus  humani- 
tatis abstracte  sumptae,  sed  de  ordinaria  Christi 
adoratione  agunt. 

DISPUTATIO  QUINQUAGESIMA  QUARTA. 

De  usu  et  adoratione  imaginum. 

Sect.  I.  — An  liceal  et  expediat  Ecclesia’,  uti  Christi 
et  sanctorum  hominum  imaginibus. 

Nota  : Multi  damnarunt  usum  imaginum  ab  Ec- 
clesia adhibitum,  Judaei,  Saraceni,  imperatores  Leo 
Isaurius,  et  ejus  filius  Constantinus  Copronymus , 
Wiclefus,  Calvinus,  Lutherus  : contra  quos 

Dico  1 : Usus  imaginum  ex  se  est  licitus  et  hone- 
stus, ideoque  in  Ecclesia  catholica  merito  adhibe- 
tur: nam  1°  ut  refertur,  Christus  suam  imaginem 
misit  Abagaro  regi  Edessae,  Nicodemus  Christi  cru- 
cifixi, et  Lucas  B.  Virginis  imagines  pinxerunt ; 
sanctus  Sylvester  habebat  apud  se  imagines  Petri 
et  Pauli,  quas  imperatori  Constantino  exhibuit,  et 
uterque  in  variis  templis  tunc  erectis  mullas  ima- 
gines collocarunt ; horum  exemplum  sequentes 
pontifices  secuti  sunt : unde  ejusmodi  usus  semper 
viguit  in  Ecclesia,  ut  habetur  ex  Dionysio,  Atha- 
nasio,  Basilio,  Chrysostomo,  etc.  2°  Usus  imaginum 
nec  intrinsece  malus,  nec  ulla  lege  prohibitus  est, 
nec  scandalum  aut  idololatriae  periculum  inducit. 
Unde 

Dico  2 : Hic  imaginum  usus  ob  varies  fines  ho- 
nestos in  Ecclesia  introductus  est : quia  1°  per  illas 
facilius  plebs  indocta  instruitur.  21  Profitemur 
credere  mysteria,  quae  per  illas  repraesentantur  ; 
excitamur  ad  memoriam  beneficiorum  Dei  et  ad 
gratiarum  actionem  , ad  imitationem  sanctorum,  ad 
petenda  eorum  subsidia.  o°  Per  illas  honor  sanctis 
praestatur ; unde  sunt  honesta  templorum  orna- 
menta. 


Objicies  I : Deus  ( Exod . xx  ; Dent,  iv,  v)  pro- 
hibet usum  imaginum.  Respondeo  : Distinguo  as- 
sumptum. Quarumcunque,  nego  ; aliquarum,  ut  in 
capite  sequenti  dicetur,  concedo.  Nam  ( Exod.  xxv, 
18  ) jubet  imaginem  cherubini  poni  super  arcam 
foederis,  et  ( Num.  xxi,  8)  jubet  fieri  serpentem 
aeneum;  deinde  (III  Reg.  vi,25seq.;  1 Parui,  m,  10), 
positae  sunt  effigies  duorum  cherubinorum  juxta 
propitiatorium,  et  in  parietibus  templi  ad  ejus  or- 
natum fuerunt  depictae  aliae  imagines,  ut  ex  citatis 
locis  notavit  septima  synodus  (act.  4)  in  principio. 

Obj.  2 : Concilium  Constantinopolitanum  v dam- 
navit usum  imaginum,  et  sexta  synodus  (can.  100), 
et  concilium  Eliberitanum  (can.  36)  prohibent  pictu- 
ras. Respondeo  : Concilium  istud  Constantinopolita- 
num non  fuit  legitimum,  nec  universale,  et  ejus  acta 
in  septima  synodo  universali  (act.  G)  damnata  sunt. 
Sexta  autem  synodus  damnat  tantum  picturas  la- 
scivas. Concilium  autem  Eliberitanum,  quod  fuit 
provinciale  et  paucorum  episcoporum,  vetuit  tan- 
tum in  parietibus  ecclesiarum  depingi  imagines, 
quae  lex  potuit  eo  tempore  expedire  ; postea  tamen 
non  tantum  usu,  sed  etiam  a septima  synodo  per- 
mittente depingi  in  parietibus  imagines,  abro- 
gata est. 

Obj.  5 : Epiphanius,  in  Epistola  ad  Joannem 
Hierosolymitanum,  narrat  se  alicujus  templi  ima- 
ginem scidisse,  etc.  Respondeo  : Extrema  istius 
epistolae  pars  in  qua  contra  imagines  invehitur , 
non  est  Epiphanii,  sed  ab  aliquo  haeretico  sup- 
posita. Deinde  non  explicatur  cujus  fuerit  ista 
imago  ; sanctine  an  hominis  profani. 

Obj.  4 : Hujusmodi  imagines  in  templo  possunt 
rudes  decipere.  Respondeo : nego  assumptum.  Quia 
omnes  fideles  satis  norunt  non  ideo  proponi,  ut 
per  se  adorentur  quasi  in  se  aliquid  divinum  aut 
viventem  spiritum  haberent,  sed  solum  in  memo- 
riam et  venerationem  sanctorum  quos  repraesentant. 

Sect.  II.  — An  liceat  uti  Dei  et  angelorum  ima- 
ginibus. 

Dico  1 : Absolute  non  est  reprehendendus  usus 
imaginum  Dei  et  angelorum,  imo  retinendus,  et 
expedii,  si  prudenter  adhibeatur  : ita  communiter 
theologi  contra  Durandum  , Abulensem  , Ayalam, 
dicentes  non  expedire  , quia,  inquiunt,  Deus  aut 
Trinitas  figura  carent  qua  pingi  possint.  Sed  pro- 
batur, quia  jussu  Dei  in  templo  Jerosolymitano 
depicti  sunt  cherubini,  et  septima  synodus  (act.  5) 
approbat  Spiritus  sancti  imaginem  sub  specie  co- 
lumbae; item  sexta  synodus  ( can.  82  ) approbat 
Christi  imaginem  sub  figura  agni.  Attamen 

Dico  2 : Non  possunt  pingi  imagines  quae  pro- 
prie ac  formaliter  Deum  repraesentant,  Deus  er.im 
corporea  caret  figura,  sed  possunt  pingi  metapho- 
rice et  per  quamdam  analogiam,  v.  gr.  Deus  Pater 
sub  figura  senis,  Spiritus  sanctus  sub  forma  co- 
lumbae, sub  qua  sensibiliter  apparuit.  Hae  enim 
imagines  sunt  honestae  et  valde  utiles  ad  fidei  noti- 
tiam. ad  devotionem,  ad  populi  instructionem  ; 

debent  tamen  tantum  adhiberi  juxta  modum  in 
Ecclesia  receptum.  Dum  igitur  dicitur  (Exod.xz, 
4):  Non  facies  tibi  sculptilia,  id  intelligitur  de 
idolis,  quibus  relicto  vero  Deo,  idololatriae  cultus 
exhibetur,  non  autem  de  quibusvis  imaginibus  ; 
nec  Lactantius  contra  imagines  ad  repraesentan- 
dum Deum  verum  facias  loquitur,  sed  contra  idola. 

Sect.  III. — Au  imagines  Christi  et  sanctorum  sint 
adoranda’. 

Nota  : Quidam  antiqui  haeretici  admittebant  qui- 
dem imaginum  usum  pro  protolvporum  recorda- 
tione ac  repraesentatione,  sed  non  pro  veneratione 
et  adoratione  eis  tribuenda,  ut  patet  ex  septima 
synodo.  Sic  etiam  nunc  nonnulli  Lutherani  illas  in 
suis  templis  admittunt  ad  ornatum,  sed  non  ad 
cultum.  Calvinistae  autem  nolunt  eas  in  templis 
admittere,  ut  omnem  cultus  occasionem  aut  spe- 
ciem tollant.  Contra  quos 

Diro  1 : Simpliciter  confitendum  est  imagines 
esse  honorifice  tractandas  et  adorandas.  De  fide. 
Habetur  definita  haec  veritas  ex  sexta  svnodo  ( ca:s. 
82 ),  ex  septima  synodo  ( act.  7 ),  ex  octava  synodo 
( can.  3),  ex  concilio  Florentino  ( sess.  o),  ex 
concilio  Tridentino  ( sess.  25  ),  et  ex  Patribus  ac 
Ecclesiae  traditione.  Colligitur  etiam  ex  Scriptura 
quae  dicit : Adorate  scabellum  pedum  ejus,  quoniam 
sanctum  est  ( Psal . xcvm,  5);  id  est,  juxta  com- 
munenret  litteralem  interpretationem,  arcam  fce- 
deris  vel  propitiatorium  : si  ergo  arca,  licet  inani- 
mis, quia  Deo  sacrata  est  adoratur  cultu  respectivo, 
ergo  etiam  imagines  quae  repraesentant  personas 
sacras  et  sanctas,  cultu  respectivo  adorandae  sunt; 
ex  relatione  enim  quam  habent  ad  personas  sanctas 
quas  repraesentant,  aliquo  modo  sanctae  sunt,  adeo- 
que  venerandae.  Imo  Deus  variis  miraculis  per 
knagines  factis,  earum  cultum  sibi  placere  testatus 
est.  Hinc  collige  istam  imaginum  adorationem  non 
esse  absolutam,  cum  enim  sint  inanimatae,  non 
possunt  habere  in  se  excellentiam  ob  quam  ado- 
rentur ; sed  esse  respeclivam,  quia  solum  adoran- 
tur ob  excellentiam  et  sanctitatem  eorum  quos 
repraisentanl ; ideoque  iste  cultus  est  religiosus  in 
sanctitate  fundatus,  et  proportionatus  sanctitati 
personarum  quas  repraesentant  imagines. 

Dico  2 : Imagines  non  improprie  , sed  vere  ac 
proprie  adorandae  sunt,  quamvis  respective.  Me- 
dina,  Gabriel,  Paludanus,  etc.  , contra  Durandum, 
Holcotium,  et  Picum  Mirand.,  dicentes  eas  ado- 
rari tantum  improprie  et  abusive,  quia,  ut  aiunt, 
fit  tantum  ad  earum  praesentiam  rememoratio  pro- 
totyporum  qui  in  praesentia  earum  adorantur  quasi 
realiter  praesentes  essent ; ideoque  dicuntur  ado- 
rari. Sed  horum  sententia  tanquam  periculosa  pror- 
sus rejicitur  a theologis.  Probatur  ergo  assertio, 
quia  septima  synodus  ( act.  7 ) simpliciter  definit 
sub  anathemate  imagines  esse  adorandas.  Unde 
non  solum  externa  adorationis  actio  erga  imagines 
e»t  exercenda,  sed  etiam  interior  adorationis  et 
cultus  et  intentio  ad  illas  dirigenda  *>«'  • sola  enim 

exterior  actio  sine  intentione  colendi  , non  est 
adoratio  : nam  in  eadem  synodo  ( act.  4 ) dicitur  : 
In  omni  adoratione  intentionem  ipsam  requiri.  De- 
inde objectum  seu  materia  ad  quam  dirigitur  ado- 
ratio, etiamsi  propter  aliud,  est  imago;  ergo  illa 
proprie  adoratur.  Nec  obstat  quod  sit  res  inanimata 
et  irrationabilis  ; res  enim  inanimata  est  capax  ad- 
orationis respective  : Adorate  scabellum  pedum  ejus 
( Psal.  xcvnt,  5).  Quod  attinet  ad  concilium  Fran- 
cofordiense,  vix  aliquid  certi  ex  historiographis  an 
aut  quomodo  in  illo  actum  fuerit  de  imaginibus ; 
verisimile  est  Adrianum  papam  simul  cum  suis 
legatis  misisse  ad  illud  Acta  concilii  ii  Nicaeni , 
quod  tunc  temporis  fuerat  absolutum,  ut  illius  de- 
finitio circa  usum  imaginum  loti  Occidenti  innote- 
sceret. Sicque  in  illo  concilio  nihil  denuo  de  ima- 
ginibus actum  aut  scriptum  fuisse  praeter  accepta- 
tionem Actorum  concilii  Nicaeni,  et  mutuam  cum 
illo  consensionem  in  condemnanda  pseudosynodo 
Constanlinopolitano  sub  imperatore  Copronymo 
iconomacbo  facta,  quam  forte  quidam  historici  aut 
malitiose  aut  ignoranter  ac  falso  appellarunt  se- 
ptimam synodum. 

Sect.  IV.  — An  imagines  eadem  adoratione,  qua 
prototypi,  adorari  possint. 

Dico  : Optime  potest  uno  actu  interiori  ac  exte- 
riori simul  adorari  et  prototvpon  in  imagine,  et 
imago  propter  prototvpon.  ( D.  Thomas  , Bonaven- 
tura,  Cajetanus,  etc.,  contra  Gabrielem,  Corduben- 
sem,  etc.)  Quamvis  enim  imago  in  se  non  contineat 
prototypum  secundum  proprium  illius  esse  reale, 
illud  tamen  continet  secundum  esse  reprrcscnlati- 
vum,  ita  ut  homo  visa  imagine,  statim  ac  veluti 
conjunetim  cum  illa  ipsum  prototypum  apprehen- 
dat tanquam  si  revera  in  illa  adesset,  et  ulrumque 
per  modum  unius  simul  concipiat.  Ista  igitur  posita 
apprehensione  animus  adorantis  uno  adorationis 
motu  interno  et  externo,  primario  in  prototypum, 
concomilanter  in  imaginem  fertur  tanquam  proto- 
typi reprsesentativam.  Probatur  ex  septima  synodo 
( act.  4 ),  ubi  dicitur  : Qui  adorat  imaginem,  in  ea 
ipsum  regem  adorat  ;etOrigenes  ( Ilom . in  Gen.  i)  : 
c Qui  videt  imaginem  alicujus,  videt  eum,  cujus  est 
imago,  s Similiter  Athanasius,  Basilius,  etc.  Unde 
in  hoc  adorationis  genere  : 1°  per  praedictum  actum 
directe  ac  primario  adoratur  persona  in  imagine 
repraesentata  ob  propriam  excellentiam  quam  in  se 
habet,  et  ipsa  imago  lanium  concomitanler  et  se- 
cundario. 2°  Per  hanc  adorationem  imago  non  so- 
lum actu  externo,  sed  etiam  interno  motu  et  ado- 
rantis intentione  vere  ac  proprie  adoratur  ; solus 
enim  externus  actus  ad  veram  adorationem  non 
sufficit.  Ideo  in  definitione  septima;  synodi  ( act.  7) 
dicitur  : Qui  adorat  imaginem,  in  ea  quoque  ( nempe 
simul)  adorat  descriptum  argumentum.  5°  Tota  hu- 
jus adorationis  ratio  est  excellentia  prototypi,  quee 
et  ipsum  et  ipsius  imaginem  adoratione  dignam  red- 
dit, nempe  prototypum  per  se  et  propter  se  ; ima- 
ginem vero  oropler  prototypum.  4°  Hinc  adoratio 

imaginis  Christi,  proprie  est  latria  ex  habitudine 
ad  objectum  primarium  seu  ad  personam  Christi, 
quae  per  se  primo  adoratur  ; et  quia  ille  actus  unus 
et  indivisibilis  terminatur  simul  ad  imaginem  cum 
prototypo  , ideo  vere  dicitur  ista  imago  adorari 
latriae  adoratione  : sicut  humanitas  Christi  vere 
dicitur  adorari  eadem  latria  qua  Christus  adoratur, 
quamvis  illa  adoratio  non  habeat  ex  humanitate 
quod  sit  latria,  sed  ex  ipsius  Christi  persona,  ut 
clarius  patebit  ex  objectionum  solutionibus.  Itaque 

Objicies  1 : In  variis  locis  septimae  synodi  dicitur 
Christi  imaginem  non  adorari  latria,  sicut  adoratur 
ipse  Christus,  sed  quadam  minori  adoratione.  Re- 
spondeo : Septima  synodus  in  istis  locis  non  loqui- 
tur de  adoratione  qua  imagines  quatenus  imagines 
sunt,  coadorantur  cum  prototypo,  sed  qua  ipsae  sol® 
adorantur,  ut  res  quaedam  sacr®  sunt ; ista  enim 
adoratio  inferior  est,  ut  in  sequenti  sectione  dicetur. 
Deinde  quamvis  imago  uno  eodemque  actu  que 
prototypon  adoratur,  adoretur , tamen  ille  idem 
actus  prout  terminatur  ad  prototypon  , est  quidem 
latria  perfecta,  sed  prout  terminatur  ad  imaginem  , 
non  est  perfecta  latria,  sed  habet  vim  et  rationem 
inferioris  latriae  : sicut  eadem  actio  prout  procedit 
a Deo,  est  concursus  causae  primae  , prout  autem 
procedit  a creatura , est  efficientia  causae  secundae. 
Unde  dum  dicitur  solus  Deus  latria  adorari,  exclu- 
ditur solum  alia  persona  ad  quam  possit  per  se 
primo  illa  adoratio  dirigi  ; non  autem  concomitan- 
tia excluduntur,  sicut  cum  dicitur  solus  rex  adorari 
honore  regio,  non  excluditur  ejus  purpura  et  alia 
quae  solent  coadorari. 

Obj.  2 : Imago  est  res  distincta  a prototypo,  nec 
tant®  excellenti®  quant®  prototypon.  Ergo  non 
potest  eodem  cultu  adorari.  Respondeo  : Distinguo 
antecedens.  Imago  per  se  solam  non  potest  adorari 
eo  cultu  qui  prototypo  secundum  se  debetur,  con- 
cedo antecedens  ; imago  spectata  conjunctim  cum 
prototypo,  non  potest  coadorari  simul  cum  pro- 
totypo eodem  cultu  quo  prototypon  adoratur,  nege 
antecedens. 

Obj.  3:  Cum  adoratur  Christus  in  imagine,  vel 
solus  Christus  est  lotum  istius  adorationis  obje- 
ctum, vel  Christus  et  imago  simul  ; si  hoc  poste- 
rius, ergo  creata  res  saltem  partialiter  est  objectum 
adorationis  latri®.  Respondeo  : distinguo  conse- 
quens. Res  creata  est  partiale,  objectum  per  se 
primo  adoratum,  nego  consequens  ; simul  coado- 
ralum,  ut  quid  cum  Christo  conjunctum,  concedo 
consequens.  Sic  servata  proportione  humanitas 
Christi  adoratur  latria,  quia  conjuncta  est  Yerbo. 
Non  hinc  tamen  sequitur  posse  ollerri  sacrificium 
concomitanter  imagini  Christi,  quia  sacrificium 
respicit  solam  personam. 

Sect.  Y.  — An  imago  possit  adorari,  non  adorato 
directe  prototypo. 

Dico  : Quamvis  imagines  non  possint  adorari  nisi 
ob  excellentiam  prolotypi,  nam  in  eis  nihil  est 
proprer  quod  ips®  sint  adoratione  dign®  (auod 

significavit  concilium  Tridentinum,  cum  agendo  de 
imaginibus,  dixit  : Aon  guod  credatur  inesse  aliqua 
in  iis  divinitas  vel  virtus  propter  quam  sint  colenda), 
tamen  possunt  in  se  proprie  adorari  non  adorato 
directe  et  ut  quod,  ipso  prototypo.  (Calharinus,  Ga- 
briel,  Bellarminus,  Paludanus,  etc.)  Probatur  : Cum 
supra  ostensum  sit  imagines  vere  ac  proprie  ado- 
rari, non  autem  improprie  et  abusive,  ut  voluit 
Durandus,  etc.  Hinc  sequitur  aliquam  earum  ado- 
rationem, qu®  ipsum  prototypum  tanquam  obje- 
ctum per  se  primo  adoratum  non  comprehendat, 
esse  possibilem  et  licitam  : 1°  quod  sit  possibilis  sic 
ostenditur  : intentio  adorandi  potest  versari  circa 
imaginem  ut  objectum  quod,  sive  ut  rem  adoratam 
ob  prototypon  quod  est  objectum  quo,  seu  ratio 
adorandi,  non  intendendo  directe  adorare  istum 
prototypum  tanquam  rem  directe  adoratam ; sicut 
potest  quis  assentiri  actui  scienti®  sive  conclusioni 
qu®  nititur  prmmissis,  ut  rationi  assentiendi,  non 
assenliendo  directe  ipsis  prmmissis  ; uti  et  potest 
quis  amare  proximum  propter  Deum,  non  amando 
directe  Deum.  Potest  enim  intellectus  considerare 
et  proponere  imaginem  ut  honorabilem  et  adorabi- 
lem ratione  prolotypi  ad  quem  dicit  respectum,  non 
considerando  prototypon  ut  per  se  directe  adora- 
bile : quia  prior  consideratio  non  pendet  intrinsece 
ex  hac  posteriori,  etiam  si  virtualiter  eam  supponat 
aut  includat,  sed  non  formaliter.  2°  Quod  autem 
ista  adoratio  sit  licita,  probatur,  quia  licite  potest 
adorari  imago  propria  et  in  se  simul  cum  prototypo, 
directe  adorato  , ergo  etiam  ipsa  sine  prototypo  di- 
recte adorato,  potest  adorari  propter  prototypon  : 
utraque  enim  adoratio  sive  conjuncta  sive  disjuncta 
nititur  in  excellentia  prototypi,  propter  quem  adora- 
tur imago;  ideoque  est  licita.  Nec  obstat  quod  sit  res 
irrationalis  et  inanimata,  res  enim  inanimat®,  v. 
gr.  calix  consecratus,  vestes  sacr®,  liber  Evange- 
lii,  etc-.,  etiam  veneratione  dign®  sunt.  Cum  igitur 
imago,  a prototypo  pracisa  adoratur,  eadem  qua 
res  ali®  sacr®  inanimes  adorantur,  adoratione  coli- 
tur, uti  frequenter  dicitur  in  septima  synodo  deberi 
imaginibus  veneraria  adoratio,  qualis  debetur  rebus 
sacris,  non  tamen  latria  : ex  cujus  synodi  dootrina 
patet  adorationem  imaginis,  prout  ad  ipsam  ter- 
minatur, esse  inferiorem  adoratione  prototypi ; illa 
autem  inferior  imaginis  adoratio  non  potest  esse 
alia  quam  mere  respectiva  qu®  nititur  in  prototypi 
excellentia  tanquam  ratione  adorandi,  et  versatur 
circa  imaginem  ut  rem  ob  prototypum  adoratam. 
Hinc  sequitur  istum  actum  quo  adoratur  imago  a 
prototypo  pracisa,  distinctum  esse  et  probabiliter 
specie  dfversum  ab  illo  actu  quo  per  se  primo  et 
directe  prototypon  adoratur  ; imago  vero  secun- 
dario et  concomitanter  coadoratur , etiamsi  ad 
eumdem  virtutis  habitum  uterque  pertineat  : quia 
uterque  fundatur  in  una  et  eadem  prototypi  ex- 
cellentia 

Objicies  I : Dum  concilia  docent  aut  definiunt 
imagines  esse  adorandas,  totam  huius  adorationis 

rationem  ponunt  in  eo  quod  in  illis  adoretur  proto- 
lypon.  Respondeo  : Id  quod  concilia  intendunt  per 
has  locutiones  : Dum  adoratur  imago,  in  ea  et  per _ 
eam  adoratur  prolottjpon;  adorantur  imagines  pro 
pter  prototypon ; adoratio  imaginum  refertur  ad  pro- 
totypon,  etc.,  est  imagines  vere  ac  proprie  esse  ho- 
norandas et  adorandas  ratione  prototyporum  : hoc 
enim  statuunt  in  suis  definitionibus,  non  autem 
modum  particularem  quo  ista  adoratio  fieri  possit 
aut  debeat.  Unde  ad  veritatem  istarum  locutionum 
non  est  necesse  ut  res  quae  in  alia  adorari  dicitur, 
sit  formale  et  proprium  objectum  proxime  ado- 
ratum ut  quod , sed  sufficit  ut  sit  proxima  et  tota 
ratio  illam  adorandi.  Sic  etiam  explicanda  sunt 
varia  sanctorum  Patrum  testimonia ; solum  enim 
intendunt  imaginem  non  coli  propter  numen  quod 
in  ea  sit,  sed  propter  excellentiam  prototypi,  quod 
repraesentat. 

Obj.  2 : Imago  est  res  inanimata,  adeoque  inca- 
pax honoris  ; ergo  non  est  adorabilis  sola  sine  pro- 
totypo.  Respondeo  : Distinguo  assumptum.  Imago 
ut  est  pure  res  quaedam,  v.  gr.  argentum,  rara 
pictura,  etc.,  non  est  adorabilis  propter  se  ipsam, 
concedo  assumptum ; ut  est  imago  aut  ut  exercet 
munus  imaginis,  faciendo  praesentem  personam  re- 
praesentatam sive  explicite  sive  implicite,  et  du- 
cendo in  illam  tanquam  in  objectum  quod,  aut  etiam 
ut  est  res  sacra,  nego  assumptum.  Imo  ut  est  res 
sacra,  potest  una  aliam  excedere,  si  pluribus  titu- 
lis et  modis  sacra  censeatur.  Hinc  Ecclesiae  usus 
obtinuit,  ut  uni  ejusdem  personae  imagini,  v.  gr. 
imagini  B.  Virginis  a D.  Luca  depictae,  vel  ima- 
gini Christi  ab  ipsomet  ad  Abagarum  missae,  major 
deferatur  honor  quam  alteri ; et  interdum  non  tan- 
tum quia  est  imago  sacra,  sed  etiam  quia  ut  reliquia 
habetur. 

Obj.  3 : Oportet  ut  sit  unus  et  idem  motus  adora- 
tionis imaginis  et  prototypi ; atqui  non  potest  esse 
unus  et  idem  ; ergo.  Respondeo  : Nego  minorem. 
Idem  enim  intellectus  et  voluntatis  motus  tendit  et 
in  imaginem  ut  quod,  et  in  prototypon  ut  quo,  cum 
semper  adoretur  imago  propter  prototypon. 

Obj.  i : Adoratio  est  actus  religionis;  religio  au- 
tem non  potest  actus  suos  exercere  circa  res  mere 
irrationales  ; ergo  adoratio  non  potest  suum  actum 
exercere  circa  imaginem  inanimatam,  nisi  eum  prin- 
cipaliter dirigat  in  rationale  prototypon  per  imagi- 
nem reprajsentatum.  Respondeo  : Nego  debere  re- 
ligionem omnem  suum  actum  expresse  ac  tor- 
maliter  dirigere  ad  rem  intellectualem  ut  ad  ob- 
jectum quod , sed  sufficit  ut  ratione  illius  rem 
irrationalem  reverenter  tractet , in  quo  virtuali- 
ter  exhibetur  rei  intellectuali  debitus  cultus  quam- 
vis in  formali  !et  expressa  intentione  hoc'  non  ha- 
beatur. 

Obj.  5:  Imago  irrationalis  non  potest  percipere 
islum  honorem  ; ergo  non  potest  quis  se  illi  sub- 
mittere adoratione.  Respondeo  : Honor  respe- 
ctivus  qui  exhibetur  imagini  irrationali  tanquam 

cultus  materise,  non  exigit  ut  ipsa  cultum  percipiat, 
sed  sufficit  ut  persona  ob  quam  exhibetur,  possit 
illum  percipere ; et  sic  non  se  submittit  rei  irratio- 
nali ob  ipsam,  sed  ob  personam  in  ipsa  et  per  ipsam 
repraesentatam,  quamvis  adorantis  intentio  tendat 
etiam  in  ipsam  imaginem,  sed  ob  prototypon  indi- 
recte ; alioqui  vere  non  adoraretur,  quod  est  contra 
conciliorum  definitiones  ; sufficit  autem  ut  iste  ado- 
rationis actus  virtualitcr  et  indirecte  tendat  in  rem 
intellectualem. 

Sect.  VI.  — An  hwc  adoratio  imaginum  locum 
habeat  in  Dei  imaginibus. 

Dico  1 : Dei  aut  Trinitatis  imagines,  etiamsi  me- 
taphorice tantum  repraesentent , postquam  suffi- 
cienti aut  publica  auctoritate  institutae  sunt  ad  re- 
praesentandum, cum  sint  sacrae,  eodem  duplici 
modo  quo  aliae  imagines  supra  explicatae,  adorari 
possunt,  et  ob  eamdem  rationem.  Imo  juxta  D.  Tho- 
mam,  adorare  hominem  ut  est  imago  Dei,  vel  po- 
tius Deum  in  illo  cultu  latriae,  non  est  intrinsece 
malum;  non  tamen  expedit;  at  est  periculosum, 
quia  cum  homo  de  se  sit  dignus  aliquo  honore, 
posset  intervenire  aliqua  idololatriae  species.  Idem 
dic  de  Christi  imagine  sub  specie  agni,  ac  de  Dei 
imagine. 

Dico  2 : Sacra  Dei  nomina,  ac  maxime  nomen 
Jesus,  etiam  proprie  et  in  se  adorandum  est  propter 
eum  quem  significat,  respecti va  tamen  et  veneraria 
adoratione  superius  explicata , quia  vix  persora 
potest  ita  in  illo  concipi,  ut  cum  ea  conjunctim  ea- 
dem adoratione  coadoretur. 

Sect.  VII,  VIII.  — An  adoratio  sit  de  prceceplo,  et 
quomodo  differat  ab  idolorum  cultu. 

Dico  1 : Quamvis  absolute  nullum  sit  praeceptum 
sive  naturale  sive  divinum  (quod  palet)  utendi 
imaginibus,  adeoque  nec  illas  adorandi,  tamen  ex 
consuetudine  Ecclesiae,  sacer  illarum  usus  est  instar 
praecepti  : templa  enim  et  altaria  non  possunt  sine 
scandalo  et  irreverentia  non  iis  ornari,  et  si  quis 
ex  industria  rejiceret  earum  usum,  vel  haereticus 
vel  superstitiosus  haberetur.  Quo  supposito  duplex 
ex  natura  rei  praeceptum  erga  illas  oritur  : nega- 
tivum de  non  committendo  erga  illas  irreveren- 
tiam ; et  affirmativum  de  deferendo  illis  debi- 
tum cultum,  v.  gr.  ad  confitendam  fidem  ; adeo- 
que est  naturale  et  divinum  praeceptum  servandi 
debitum  modum  circa  praedictam  imaginum  ado- 
rationem, ad  vitandum  omnem  cultum  supersti- 
tiosum. 

Dico  2 : Cultus  imaginum  a cultu  idolorum  in 
hoc  differt : 1°  quia  idolorum  cultores  dabant  supre- 
mum latriae  cultum  hominibus  mortuis  tanquam 
diis,  imo  etiam  interdum  vivis.  2°  Quia  putabant 
idola  esse  velut  receptacula  quaedam  superiorum 
virtutum  illis  conjunctarum,  quae  eis  responsa  da- 
bant, et  quibus  exteriores  effectus  ac  beneficia  in- 
ferebant accepta,  v.  gr.  animae  mundi,  aut  aliqui- 
bus mundi  partium  potestatibus;  quinetiam  eo  de- 
venerunt, ut  ipsasmet  statuas  sensibiles,  deos  pu- 

tarent.  5°  Quia  credebant  illos  quos  ut  deos  cole- 
bam, esse  corporeos,  et  in  propria  similitudine  per 
imagines  repraesentari,  iisque  divinos  honores  et 
sacrificia  offerebant.  Ecclesia  autem  colit  tantum 
eas  imagines,  quae  personas  cultu  dignas  repraesen- 
tant, et  cultu  quidem  accommodato  cujusque  per- 
sonae dignitati  ac  excellentiae ; omnemque  cultum  in 
unius  Dei  supremum  honorem  referendo.  Deinde 
colit  imagines  non  propter  ipsas,  sed  propter  pro- 
totypi  excellentiam,  nullamque  in  eis  virtutem  aut 
aliquid  divinum  inesse  credit;  et  si  quis  cadit  in 
hoc  forte  errore,  erit  quid  per  accidens,  et  parti- 
culari ejus  ruditati  ac  negligentiae  attribuendum. 
Denique  imago  rem  veram  significat,  idolum  rem 
falsam  ; id  est,  repraesentat  vel  quod  non  est,  vel 
quale  non  est,  nempe  ut  sanctum  quod  sanctum 
non  est. 

DISPUTATIO  QUINQUAGESIMA  QUINTA. 

De  cultu  et  veneratione  reliquiarum. 

Sect.  I.  — An  reliquia;  sanctorum  in  veneratione  et 
honore  habendee  sint. 

Dico  : Sanctorum  reliquiae  sancte  a fidelibus  con- 
servantur, et  magna  cum  reverentia  ac  veneratione 
merito  tractantur.  De  fide,  contra  antiquos  haereti- 
cos Eunomium,  Vigilantium,  Wicleffum  ac  recen- 
tiores  Luiherum,  Calvinum,  etc..  nam  ejusmodi  ve- 
nerationem hominibus  pene  dictat  lumen  naturale  ; 
et  probatur  1°  exScriptura  : Ossa  Jacob  et  Joseph 
magno  cum  honore  conservata  sunt  ( Gen . l; 
Exod.  xm).  Dein  ex  Deuter.  xxxiv  creduntur  angeli 
sepelivisse  corpus  Moysis.  2°  Ex  universali  Eccle- 
siae traditione  et  consensu  : nam  corpora  sanctorum 
Petri  et  Pauli  honorifice  conservata  et  honorata 
sunt,  ut  habetur  ex  epist.  1 Cornelii  papae  ; et  Hie- 
ronymus refert  contra  Vigilantium  summos  pontifi- 
ces solitos  fuisse  super  reliquias  sanctorum  apo- 
stolorum Deo  sacrificare;  et  coram  eis  semper  ac- 
censa fuisse  luminaria  constat  ex  Gregorio  (dialog.  1 , 
c.  24).  Item  Conslantinopolim  summo  cum  honore 
translatae  sunt  reliquiae  sanctorum  Andreae,  Luem, 
Timothei  et  Chrysostomi.  Similiter  Antiochiae  cor- 
pus sancti  Ignalii  in  magna  veneratione  habitum, 
ut  et  caput  sancti  Joannis  Baptistae,  Alexandriae, 
ac  reliqui*  sancti  Jacobi  in  Hispania,  atque  Me- 
diolani tempore  sancti  Ambrosii  inventa  et  honorata 
corpora  sanctorum  Prolasii  et  Gervasii,  Nazarii  et 
Celsi.  Item  Gallicana  Ecclesia  simili  semper  cultu 
venerata  est  corpora  sanctorum  Dionysii,  Martini, 
Hilarii,  etc.  Idem  passi m docent  Patres  in  suis 
scriptis  : « Eorum  qui  Deo  vivunt,  nec  reliquiae  sine 
honore  manent,  t Clem  , lib.  Constit.  vi,  cap.  59,  etc. 
5°  Ex  miraculis  per  reliquias  tanquam  per  Dei  or- 
gana effectis , quibus  earum  venerationem  Deus 
approbavit.  Nam  ossa  Elisaei  suscitarunt  mortuum 
{IV  Reg.  xm,  21).  Sudaria  vel  semicinctia  Pauli 
curabant  infirmos  et  pellebant  daemones  ex  Act. 
xix  Alia  multa  miracula  circa  haec  referuntur  in 
s<r!Mia  synodo,  et  Augustinus  (lib.  xxn  De  civ., 
cap.  8)  referi  miracula  per  reliquias  sancti  Stephani 

facta.  4°  Ratione,  quia  sanctorum  corpora  fuerunt 
templa  sanctarum  animarum,  cl  futura  sunt  con- 
sortia aeternae  bealitudinis,  ubi  perpetuo  cum  ho- 
nore vivent.  Deinde  reliquiarum  conservatio,  est 
signum  amoris,  et  exhibitio  devotionis  erga  sanctos, 
et  reliquiae  majorem  quam  imagines  habent  cum 
sanctis  conjunctionem  ac  relationem.  5°  Denique 
haec  veritas  catholica  definita  est  in  concilio  Ro- 
mano sub  Felice  primo,  in  sepiima  synodo  faci.  1), 
inconcilio  Tridentino  (sess.  2o),  et  alibi 

Objicies  1 : Christus  dicebat  Judaeis:  V ce  vobis  qui 
aedificatis  monumenta  prophetarum  ( Luc . xi,  47). 
Ergo  similia  verba  dici  possent  de  adorantibus  reli- 
quias. Respondeo  : Nego  consequens.  Christus  per 
ista  verba  non  damnabat  Judaeos  eo  quod  aedifica- 
tis sepulcris  honorarent  prophetarum  reliquias, 
sed  quod  ficto  animo  et  ex  hypocrisi  ista  face- 
rent, cum  ipsum  prophetarum  Dominum  persequeren- 
tur, sicuti  Patres  eorum  persecuti  fuerant  prophetas. 

Obj.  2 : Concilium  Eliberitanum  (can.  34)  vetat 
ad  sepulcra  martyrum  cereos  accendi.  Respondeo 
Vetuisse  cereos  ad  sepulcra  mortuorum  accendi, 
quia  fortasse  tunc  temporis  aliquid  de  errore  genti- 
lium irrepserat,  et  per  istos  cereos  accensos  anima 
sanctorum  superstitiosis  ritibus  invocabantur.  Alio- 
qui  ista  caeremonia,  cessante  superstitionis  vel  er- 
roris periculo,  est  honesta  et  ad  divinum  honorem 
ordinatur. 

Obj.  5 : In  sanctorum  reliquiis  non  manet  nisi 
materia  prima,  maxime  in  cadaveribus,  vel  ad  sum- 
mum eadem  quantitas,  cum  aliquibus  accidentibus  ; 
sed  hoc  non  sufficit  ut  possint  adorari,  alioqui  si 
convertantur  in  terram  aut  in  vermes,  etiam  pos- 
sent adorari,  quia  manet  eadem  quantitas.  Respon- 
deo : Adorantur  tantum  reliquiae  quandiu  aliquam 
retinent  habitudinem  ad  personam  cujus  reliquiae 
sunt,  quam  si  perdiderint,  jam  non  censentur  reli- 
quiae, id  est,  quandiu  conservantur  sub  tali  forma, 
figura,  aliisque  accidentibus,  ita  ut  humano  modo 
existimetur  esse  eadem  res  quae  ad  talem  sanctum 
pertinuit,  aut  qua  illis  usus  est 

Sect.  II.  — Quaenam  adoratio  reliquiis  sanctorum 
tribuenda  sil. 

Dico  i : Reliquiae  eadem  adoratione  qua  persona 
adoratur,  possunt  interdum  coadorari  ; licet  enim 
sint  separatae  a persona  quarum  sunt  reliqui*,  men- 
te tamen  possunt  tanquam  conjunctaj  apprehendi,  et 
sic  unica  actione  adorari.  Sed  quando  reliquiae 
seorsum  et  per  se  adorantur,  tunc  illa  adoratio  est 
respectiva  et  inferior ; adeoque  est  diversus  actus 
ab  iSo,  quo  persona  propter  se  adoratur,  quamvis 
ad  euindem  habitum  pertineat,  ut  patet  ex  dictis 
superius.  Unde  iste  reliquiarum  cultus  est  religio- 
sus et  ad  pietatem  pertinens,  ut  supra  explicatum 
est  de  imaginibus. 

Dico  2 : Ut  aliquae  reliquiae  publice  ac  publico 
ritu  ab  universali  Ecclesia  colantur,  necesse  est  de 
sanctitate  personae  vel  per  universalem  Ecclesi* 
consensum  seu  traditionem,  vel  per  summi  nontifi- 

cis  canonizationem  constare.  Deinde  oportet  ut  pu- 
blica auctoritate  tanquam  tales  et  ad  talem  perso- 
nam perlinentes  proponantur,  nempe  auctoritate 
papae  et  episcopi,  et  tunc  absolute  et  sine  condi- 
tione possunt  adorari  ac  sine  periculo  formalis  er- 
roris. Si  autem  interdum  aliquis  error  interveniret, 
erit  in  accidente  aut  conditione,  non  in  substantia 
rei : v.  gr.  putatur  totum  esse  corpus,  et  est  tan- 
tum illius  pars,  vel  putatur  esse  talis  sancti  reli- 
quias, et  sunt  alterius  sancti  ejusdem  nominis.  Ut 
autem  reliquiae  privatim  coli  possint,  sufficit  priva- 
tum testimonium  fide  dignorum,  vel  alia  ratio  aut 
conjectura  ita  probabilis,  ut  sufficiat  ad  ferendum 
prudens  judicium.  Denique  sanctorum  reliquias 
privatim  possessas  licitum  ac  pium  est  devotionis 
causa  secum  portare  : ita  D.  Thomas,  Navarra,  etc. 
Nec  de  hac  re  agit  cap.  De  consecr.,  d.  1,  ubi  prae- 
cipitur ut  reliquiae  de  loco  in  locum  non  transfe- 
rantur sine  episcopi  licentia. 

DISPUTATIO  QUINQUAGESIMA  SEXTA. 

De  usu  et  adoratione  crucis,  per  tres  sectiones. 

Nota  : Tripliciter  sumitur  crux  : 1°  pro  cruce  in 
qua  Christus  pependit;  2“  pro  cruce  quae  ex  per- 
manenti materia  conficitur,  tenente  locum  ima- 
ginis ; 5°  pro  cruce  quae  successivo  manus  motu 
transeunter  efformatur.  Nunc  de  singulis  : 

Dico  I : Signum  crucis  in  qua  Christus  pependit, 
adorandum  est,  et  idem  dic  de  clavis,  spinis,  aliis- 
que Christi  reliquiis.  De  fide,  juxta  supra  dicta  de 
reliquiis.  Nam  1°  cruce  illa  victus  est  daemon ; et 
nostra  salus  comparata : Pacificans  per  sanguinem 
crucis  ejus  quce  in  coelo,  et  quae  in  terra  sunt  (Coi. 
i,  20).  Exspolians  principatus,  etc.  Affigens  illud 
cruci  (Coi.  n,  14,  45),  etc.  2'*  Haec  crux  fuit  velut 
sacrum  altare  in  quo  Christus  cruentum  sacrificium 
obtulit  (Hebr.  vn);  et  via  per  quam  Christus  ince- 
dens pervenit  ad  suam  exaltationem.  Unde  Cyrillus 
Jerosolymilanus  (cateches.  10,  13),  dicit  totum 
mundum  repletum  fuisse  istius  crucis  particulis 
devotionis.  Ergo.  Idque  confirmant  miracula  per 
crucem  facta*  maxime  in  ejus  inventione  et  exalta- 
tione. Adoratur  ergo  ista  crux,  quia  a Christo  san- 
olificala  est,  eique  gloriam  attulit,  et  speciali  illius 
contactu  et  usu  consecrata.  Jam  vero  quod  attinet 
ad  qualitatem  et  speciem  istius  adorationis,  si  li- 
gnum crucis  adoretur  ut  apprehensione  et  cogita- 
tione conjunctum  ipsi  Christo,  tunc  adorandum  est 
perfecto  latrioe  cultu,  per  se  primo  ad  Christum, 
concomitanter  autem  ad  lignum  terminata;  sed  si 
seorsiin  adoratur  ut  tota  adorationis  materia,  haee 
adoratio  erit  quidem  respecliva  ob  Christi  excel- 
lentiam, sed  minus  perfecta  quam  sit  illa  quae  Chri- 
sto propter  se  debetur,  etiamsi  ab  eodem  habitu 
procedat;  et  fortasse  ob  id  illam  vocavit  hyperdu- 
tiam  D.  Thomas. 

Dico  2 : Usus  crucis  per  modum  imaginis  et  figu- 
t.e  Christi  crucifixi,  quam  catholica  Ecclesia  sem- 
per  tenuit,  honestus  et  religiosus  est.  De  fide.  In 

sexta,  septima,  et  octava  synodo  id  definitum  est. 
Hinc  dum  alicubi  Evangelium  de  novo  praedicatur, 
primum  introductae  fidei  et  expulsa;  idololatriae  si- 
gnum, est  crucis  erectio,  et  constat  ante  mille  et 
trecentos  annos  jam  fuisse  consuetudinem  deferendi 
in  publicis  supplicationibus  crucem  argenteam  in- 
ter cereos  accensos,  ut  referunt  Sozomenus  (lib. 
xvin,  cap.  18),  et  Socrates  (lib.  vi,  cap.  8).  Dein 
in  die  judicii  apparebit  signum  Filii  hominis 
(Mattk.  xxiv,  50) : id  est,  juxta  Chrysostomum , erux 
tanquam  Christi  vexillum  ab  omnibus  adorandum. 
Potest  ergo  haec  crux  utpote  res  sacra  et  ad  divi- 
num cultum  spectans,  adorari  adoratione  respe- 
ctiva,  sicut  supra  de  sacris  imaginibus  dictum  est. 
Deinde  si  in  cruce  imago  Christi  sit  affixa,  aut  de- 
picta, potest  coadorari  simul  cum  Christo  eadem 
adoratione  lairise ; imo  etiam  si  sit  sola  crux  sine 
alia  Christi  figura,  eadem  adoratione  aut  respectiva 
potest  adorari,  quia  etiam  se  sola  repra>sentat  non 
tantum  aliam  crucem,  sed  et  Christum  per  modum 
crucis  extensum;  quod  ex  se  non  repraesentant 
quivis  clavi,  lancea,  etc.,  nisi  depingerentur  ad  Chri- 
sti passionem  repraesentandam,  quia  tunc  etiam  ve- 
nerationi haberentur. 

Dico  3 : Signum  crucis  per  modum  sacrae  caere- 
moniae motu  successivo  efformatum,  ejusque  usus 
est  religiosus  ac  utilis  : 1°  quia  est  quaedam  fidei 
Christianae  professio ; hoc  enim  signo  profitemur 
Christi  crucem  amplecti,  ejus  virtute  sanctificari, 
muniri  et  defendi.  2°  Hinc  in  omnium  sacramento- 
rum administratione  crucis  signum  adhibetur  (Dio- 
nysius, De  eccles.  hier.,  cap.  4,  5,  6).  5“  Habet  vim 
fugandi  daemones,  ut  docent  Chrysostomus,  Hiero- 
nymus, et  Lactantius.  4°  Conducit  ad  aliquid  a Deo 
impetrandum,  uti  Moyses  victoriam  (Exod.  xvn), 
tollendo  in  coelum  manus  in  formam  crucis,  ut  in- 
terpretatur Nazianzenus  (orat.  6).  5°  Hinc  fideles 
pia  universali  consuetudine  signum  crucis  suis  actio- 
nibus praemittunt,  ut  referunt  et  docent  Cyrillus 
Hierosolymitanus,  Hieronymus,  Tertullianus,  Ori- 
genes,  etc.  6°  In  hoc  signo  reperiuntur  omnes  ima- 
ginum utilitates  : per  illud  enim  homo  fidelis  con- 
servat Christi  passionis  memoriam,  concipit  fidu- 
ciam, praffiel  grati  animi  significationem,  etc. 

QUESTIONIS  VICESIME  SEXTE  D.  TIIOM.E 

COMMENTARIUS  BREVIS, 

DE  CHRISTO  MEDIATORE. 

Dico  1 : Juxta  D.  Thomam,  solus  Christus  est 
mediator  perfectus,  seu  perfective  inter  Deum  et 
homines,  reconcilians  homines  Deo,  satisfaciens 
pro  eorum  peccatis  sive  illos  redimens ; et  nunc  in 
coelo  pro  illis  intercedens.  Alii  autem  possunt  tan- 
tum dici  imperfecti  et  dispositive  mediatores  per 
quamdam  participationem , nempe  angeli  qui  nos 
custodiunt,  a malo  avertunt,  ad  bonum  incitant,  pro 
nobis  orant,  et  nostras  orationes  Deo  offerunt ; sic 
et  sancti  homines  cum  Christo  regnantes  possunt 

dici  mediatores  imperfecti,  quia  pro  nobis  interce- 
dunt, noslrasque  orationes  Deo  repreesentant  : sed 
ipsi  accedunt  tantum  ad  Deum  per  Christum,  ejus 
ineritis  freti,  et  in  nomine  ejus  deprecantur,  Chri- 
stus autem  per  seipsum,  ct  non  per  alium.  Denique 
sacerdotes,  Christi  vicarii,  possunt  etiam  dici  aliquo 
modo  mediatores  dispositive,  quia  intercedunt  in- 
ter Deum  et  populum,  eum  disponunt,  et  illi  ap- 
plicant Christi  redemptionem  tanquam  fideles  ; 
mysteriorum  divinorum  dispensatores,  pro  Christo 
legatione  fungentes. 

Dico  2 : Is,  qui  est  mediator  perfectus,  operaque 
mediatoris  seu  redemptoris  exercuit,  fuit  Christus 
Deus  homo,  ita  ut  principium  quod  istorum  operum 


sit  Deus  seu  sit  hic  homo  Deus  : formale  autem 
quo  exercuit  opera  mediatoris,  sit  humanitas,  quia 
mediator  est  munus  personae,  et  est  tantum  una  in 
Christo  persona  divina ; quae  est  Deus  et  homo 
simul ; et  Christus  per  divinitatem  non  potest  se 
submittere,  ac  satisfacere;  ergo  per  humanitatem. 
Hinc  non  potest  dici  divinitas  neque  humanitas  in 
abstracto  mediator  seu  mediatrix , neque  Verbum 
quatenus  Deus,  est  mediator,  absolute  tamen  per 
communicationem  idiomatum  potest  et  debet  dici 
Deus , aut  Verbum  est  mediator  Dei  hominum. 
Denique  uno  verbo : Christus  ut  homo  sive  ut  hic 
homo,  includendo  hoc  suppositum  in  humanitate 
subsistens,  est  mediator  perfectus  Dei  et  hominum. 


TOMUS  DECIMUS  QUINTUS. 

DE  INCARNATIONE. 


PARS  SECUNDA. 

DE  MYSTERIIS  VITvE  CHRISTI,  ET  UTROQUE  EJUS  ADVENTU. 


DISPUTATIO  PRIMA. 

De  Matris  Dei  dignitate  in  communi. 

Sf.ct.  1.  — An  B.  Virgo  vere  ac  proprie  fuerit  mater 
Dei  et  hominis. 

Dico  : Beata  A7irgo  vere  ac  proprie  fuit  mater  Dei. 
De  fide,  contra  Ncstorium,  qui  licet  confiteretur 
Christum  esse  Deum  et  hominem,  negabat  tamen 
B.  A irginem  fuisse  Dei  matrem,  vel  quia  veram  ac 
substantialem  naturae  humante  cum  Verbo  unionem 
negavit,  vel  quia  eam  in  utero  B.  Virginis  non  fuisse 
factam  censuit.  llsec  autem  veritas  contra  illum 
definita  est  in  conciliis  Ephesino  et  Chalcedonensi, 
ct  in  sexta  synodo  (act.  4 et  11).  Probatur,  Quia 
eodem  temporis  instanti,  quo  Christi  anima  unita 
est  corpori  per  maternum  B.  Virginis  concursum 
(sive  hic  fuerit  activus  sive  passivus  tantum,  parum 
refert),  statim  ista  anima  et  istud  corpus  unitum 
fuit  Verbo.  Imo  non  solum  eodem  temporis  instanti, 
sed  etiam  prius  natura,  ista  Christi  anima  et  corpus 
fuerunt  unita  Verbo,  quam  unita  inter  se;  adeoque 
'ex  vi  materni  B.  Virginis  concursus  aut  actionis 
fuerunt  inter  se  unita  non  solum  ad  componendam 
humanitatem,  seu  jungenda  inter  sc  ista  duo  homi- 
nis extrema,  sed  etiam  ad  constituendum  hunc  ho- 
minem qui  est  Deus  : sic  et  in  aliorum  hominum  gene- 
rationibus, prius  natura  creatur  anima  subsistens,  et 
statim  per  actionem  generantis  unitur  corpori  subsi- 
stenti. Et  inde  non  proprie  haec  humanitas,  sed  hic 
homo^generatur,  quia  generari  uti  et  generare,  est 
proprium  suppositorum  : ita  B.  A7irgo  est  mater 
hujus  hominis;  ergo  et  De-i,  quia  concipiendo  hunc 
hominem,  in  ipsa  conceptione  hic  homo  erat  Deus  ; 


ergo  concepit  hominem  Deum,  eumdemque  genuit, 
adeoque  est  vera  Dei  genitrix.  Hinc  dicitur  Filius 
Dei  factus  ex  muliere  ( Galat . iv,  4),  factus  ex  se- 
mine David  secundum  carnem  ( Bom . r,  3).  Et  Chri- 
stus saepe  se  vocabat  Filium  hominis.  Ideo  B Virgo 
in  Lilurgiis  Jacobi,  Basilii,  et  Chrysoslomi  vocatur 
incontaminata  Mater  Dei  nostri.  Et  Nazianzenus 
(orat.  51)  : « Si  quis,  > inquit,  « sanctam  Mariam 
Deiparam  non  credit,  extra  Divinitatem  est.  s Sic 
etiam  dicitur  : Unde  hoc  mihi  ut  veniat  mater  Do- 
mini mei  ad  me?  (Lue.  i,  45).  Erat  mater  Jesu  ibi 
(Joan.  u,  1).  Accipe  puerum  et  matrem  ejus  ( Mattii . 
ii,  13).  Et  licet  interdum  vocetur  Joseph  pater 
Christi ; alibi  tamen  id  sic  explicatur  : Ut  putaba- 
tur filius  Joseph  ( Luc . m,  23).  Nempe  pater  erat 
pulatitius  ac  nutritius;  Virgo  autem  non  sic.  Imo 
Christus  moriens  se  satis  professus  est  ejus  filium, 
dicendo  : Mulier,  ecce  filius  tuus  (Joan.  xix,  2G,  27). 
Non  dixit  Mater,  ne  nimium  ejus  viscera  commo- 
verentur, etc.  Sic  alias  etiam  non  est  usus  nomine 
matris  ob  varias  causas, 

Sfxt.  II,  III.  — Quanta  sit  haec  Matris  Dei  dignitas, 
et  quomodo  B.  I irgo  ad  eam  fuerit  prwdestinala. 
Dico  I : Haec  matris  dignitas  physice  sumpta  ha- 
bet, quod  B.  Virgo  vere  ac  proprie  concurrerit  ad 
fabricandum  Deo  corpus,  et  aliqua  virginei  corporis 
substantia,  ex  qua  Christi  corpus  in  principio  con- 
stitutum, postea  auctum  ac  deinde  lacte  nutritum 
est.  Dei  Verbo  hypostatice  unita  fuerit,  adeoque 
credi  potest  istam  carnis  substantiam  quam  Chri- 
stus ex  Virgine  assumpsit,  nunquam  fuisse  omnino 
demissam,  aut  continua  caloris  naturalis  actione 

resolutam,  sed  cantilem  semper  fuisse  conservatam 
Verbo  unitam.  Hinc  vera  realis  ad  Christum  homi- 
nem Deum  resultat  matris  relatio,  ex  qua  singulare 
habet  jus  ad  bona  Dei  Filii  sui,  et  supremum  quem- 
dam ac  excellentem  dignitatis  gradum  obtinet  ob 
singularem  cum  Deo  propinquitatem  et  conjunctio- 
nem. Atque  luee  est  matris  dignitas  moraliter  sum- 
pta, quae  comparata  gratiae  sanctificanti,  qua  homo 
fit  filius  Dei  adoptivus,  silne  illa  major,  necne,  sic 
videtur  respondendum. 

Dico  2 : Matris  dignitas  moraliter  sumpta  si  spe- 
ctetur quatenus  B.  Virgo  est  mater  Christi  praecise 
ut  homo  est,  praescindendo  in  Christo  personae  in- 
creatae  dignitatem,  tunc  non  est  tanta,  ut  patet, 
quanta  est  dignitas  gratiae  sanctificantis;  quia 
B.  ^ irgo  ut  sic,  non  spectatur  ut  mater  Dei,  sed  ho- 
minis tantum.  Hoc  modo  Augustinus  (De  D.  Virg., 
eap.  5)  dixit  : « Beatior  fuit  Maria  concipiendo 
mente  quam  ventre;  > et  Christus  dicenti  : Beatus 
venter  qui  te  portavit,  respondit : Quinimo  beati  qui 
audiunt  verbum  Dei,  et  custodiunt  illud  (Lue.  x,  27, 
28).  Si  autem  spectetur  quatenus  B.  Virgo  habet 
singularem  cum  Deo  conjunctionem,  seu  juxta  D. 
Thomam,  affinitatem,  tunc  sola  matris  dignitas  se- 
parata a gratia  sanctificante  seu  filiatione  divina  ac 
seorsim  considerata  sine  futura  filiatione  adoptiva, 
erit  minor  quam  filiationis  adoptivae,  seu  gratiae  san- 
ctificantis dignitas;  mullo  enim  melius  et  eligibilius 
foret  esse  Dei  Filium,  quam  matrem.  Sed  si  specte- 
tur matris  dignitas  prout  includit  illa  omnia  quae 
quodammodo  ex  natura  rei  et  secundum  divinae  sa- 
pientiae ordinem,  illi  debentur,  tunc  longe  allior  est, 
longeque  allioris  ordinis  quam  filii  adoptivi  dignitas, 
et  quasi  suprema  in  suo  genere ; quia  est  suprema 
cum  persona  infinita  conjunctio,  et  cui  debetur  excel- 
lentior adoratio,  quam  aliorum  sanctorum  dignitati ; 
sicut  enim  ratione  unionis  debetur  humanitati  Chri- 
sti summa  gratia  et  gloria,  ita  ratione  divinae  mater- 
nitatis  debetur  B.  Virgini  ingens  quadam  gratiae  et  do- 
norum coelestium  plenitudo  juxta  divinae  sapientiae 
ordinem,  quia  Deus  juxta  muneris  a secollali,  v.  gr. 
praecursoris,  apostoli,  etc.,  proportionem,  dat  di- 
versa gratiae  privilegia ; ergo  munus  matris  longe 
excellentiora  gratia;  dona,  quam  quaevis  filiatio 
adoptiva  exigebat,  adeoque  matris  dignitas  longe 
allior  quam  filii  adoptivi. 

Dico  5 : Beata  Virgo  ab  aeterno  ante  omnia  ipsius 
praevisa  merita,  fuit  electa  et  praedestinata  tum  ad 
gratiam  et  gloriam,  tum  ad  Matris  Dei  dignitatem  : 
imo  juxta  nostrum  modum  intelligendi,  fuit  prius 
praedestinata  et  electa  esse  Matrem  Dei,  quam  ad 
tantam  gratiam  et  gloriam.  Hinc  tam  ad  maternila- 
tem,  quam  ad  gloriam  per  se  et  absolute  electa  est 
ante  praevisum  peccatum  originale,  cum  ante  illius 
praevisionem  non  solum  Christus  praedestinatus  sit, 
ut  esset  Filius  Dei,  sed  etiam  alii  homines  praede- 
stinati sint  ad  gratiam  et  gloriam.  Ideo  Bernardi- 
nus  Senensis  (serm.  51  De  B.  Virgine,  c.  4)  : 

< Tu,  » inquit,  « ante  omnem  creaturam  in  monte 

Dei  praedestinata  fuisti,  ut  Deum  ipsum  hominem 
procreares.  » Et  Prov.  vm,  22  ; Dominus  possedit 
me  in  initio  viarum  suarum  antequam  quidquam  fa- 
ceret a principio.  Si  enim  angeli  ante  praevisionem 
omnis  peccati  fuerunt  praedestinati,  multo  magis 
Virgo,  cujus  singularis  dignitas  id  exigebat.  Qui- 
dam Patres  qui  in  hoc  videntur  contrarii,  loquuntur 
de  ordine  exsecutionis,  non  de  ordine  intentionis 
et  primae  electionis.  Cnde  ex  vi  hujus  primae  ele- 
ctionis, etiamsi  homo  non  peccassct,  futura  fuisset 
mater  Dei,  nec  obstitisset,  si  tunc  Deus  gloriosum 
corpus  voluisset  assumere. 

DISPUTATIO  SECUNDA. 

De  naturali  B.  Virginis  perfectione  et  origine. 
Sect.  I,  II,  III.  — De  naturali  B.  Virginis  conce- 
ptione, ac  perfectione ; et  de  ejus  parentibus. 

Dico  1 ; B.  Virgo,  ut  alii  homines,  modo  ordina- 
rio per  copulam  maritalem  procreata  est  ex  par.  li- 
tibus Joachimo  et  Anna,  qui  erant  nobiles  lionestae- 
que  conditionis  ac  status,  sed  ejus  conceptio  non 
sine  miraculo  et  virtute  supernaturali  peracta  est : 
nam  Nicephorus,  Epiphanias,  Damascenus,  etc., 
referunt  Annam  fuisse  sterilem,  et  vitam  usque  ad 
senectutem  sine  prole  produxisse,  orationibusque 
conceptionem  Virginis  impetrasse ; ac  verisimile  est, 
ut  habetur  ex  Epiphanio,  Nysseno,  clc.,  hanc  con- 
ceptionem fuisse  parentibus  divinitus  praenuntiatam ; 
imo  et  ipsum  ejus  nomen  Mariae,  prout  refertur  in 
libro  De  ortu  B.  Virginis  sub  nomine  Hieronymi, 
quod  Syriace  aut  Hebraice  interpretatur  Stella  ma- 
ris, seu  Domina,  et  juxta  Ambrosium,  Deus  ex  genere 
meo. 

Dico  2 : Corpus  B.  Virginis  fuit  in  sua  specie  ct 
sexu  maxime  perfectum : ita  docent  omnes  Patres. 
Unde  multi  colligunt  B.  Virginem  ob  optimam  cor- 
poris complexionem  magna  cum  animi  moderatione 
conjunctam,  nunquam^ in  verum  ac  proprium  mor- 
bum incidisse,  honeslissimaque  corporis  pulchritu- 
dine praeditam  fuisse;  addunique  D.  Thomas,  Alen- 
sis,  Bonaventura,  etc.,  talem  fuisse  ejus  pulchritu- 
dinem, ut  ipsam  inluenlcs  non  nisi  ad  castitatem 
excitaret,  motusque  concupiscentia;  exstingueret.  Ex 
his  etiam  patet  B.  Virginem  sortitam  fuisse  animam 
perfectissimam  ; cum  hujus  perfectio  sit  longe  ma- 
gis necessaria  et  nobilior  quam  corporis. 

Dico  3 : B.  Virgo  duxit  ab  Abrabam  et  Jacob  et 
ex  tribu  Juda  originem  per  familiam  David.  De  fide. 
Scriptura  enim  ait  Christum  fuisse  Abrahamo,  et 
Jacobo  promissum,  cumque  fuisse  de  tribu  Juda 
(Gen.  xxix ; Ilebr.  vn) , ac  filium  David  (Mallh.  i; 
Rom.  i).  Ikec  autem  non  possunt  Christo  convenire 
nisi  ratione  matris  , cum  secundum  carnem  patrem 
non  habuerit.  Matthaeus  autem  deduxit  genealogiam 
Christi  usque  ad  Joscph,  non  usque  ad  Mariam,  quia 
mos  erat  Judaeis  deducere  genealogias  per  lineam  pa- 
ternam, non  maternam ; cumque  B.  Virgo  esset  ex  ea- 
dem tribu  ct  familia  ex  qua  erat  Joseph  ejus  sponsus, 
esselque  unigenita  et  haeres,  satis  fuit  ostendisse 
Josephum  descendisse  cx  tribu  Juda  ct  ex  familia 

David,  u<t  sciretur  ex  eadem  tribu  et  familia  ortam 
etiam  fuisse  B.  Virginem  ejus  sponsam.  Quare 
B.  Virgo  descendit  ex  Juda  et  David  per  lineam  ma- 
sculinam seu  paternam,  et  non  tantum  maternam: 
Paulus  enim,  ad  Hebr.  vii,  affirmat  Christum  esse 
de  tribu  Juda,  et  negat  esse  de  tribu  Levi : ergo  et 
B.  Virgo  ejus  mater  fuit  de  tribu  Juda,  non  Levi, 
simpliciter  loquendo.  Tribus  enim  denominatio  su- 
mitur ex  paterno  genere ; et  licet  istae  duae  tribus 
Juda  et  Levi  matrimoniis  jungerentur,  tamen  di- 
stinctio tribus  fiebat  per  lineam  masculinam,  et  in 
paterna  linea  conservabatur.  Unde  B.  Virgo  per  li- 
neam paternam  descendebat  ex  David  per  Nathan, 
uterinum  Salomonis  fratrem,  ut  probabilius  videtur, 
et  per  ejus  filios.  Idque  probatur  ex  Luc.  ni,  25, 
ubi  dicitur  : Ipse  Jesns  erat  incipiens  quasi  annorum 
triginta,  ut  putabatur  filius  Josepli,  qui  fuit  Heli,  qui 
fuit  Mathat,  elc.  : prosequendo  usque  ad  Natham 
filium  David,  et  a Nathan  usque  ad  Adam,  lineam, 
non  Josephi,  sed  probabilius  ipsius  Christi;  nam 
istud  relativum  qui  juxta  mullos  graves  auctores  non 
refertur  ad  Josepli,  sed  ad  Jesum,  ita  ut  sensus  sit, 
Jesus,  qui  fuit  Heli,  id  est  nepos  Heli,  alio  nomine 
Joachim  aut  Eliacim  dicti.  Ista  autem  verba,  ut  pu- 
tabatur filius  Josepli,  convenienter  textui  Graeco  in- 
cluduntur in  parenthesi.  Deinde  cum  Salathiel  et 
Zorobabel  in  ulraque  genealogia,  nempe  a Matthaeo 
per  Salomonem,  et  a Luca  per  Natham  deducta  po- 
nantur, probabile  est  fuisse  diversas  personas  ejus- 
dem nominis,  ut  s;epe  contingit.  Matthaeus  enim 
deducendo  genealogiam  Josephi,  ostendit  illum  esse 
ex  tribu  Juda,  ex  qua  etiam  erat  B.  Virgo,  et  Jose- 
plio  consanguinea.  Unde  verisimile  est  B.  Virginem 
etiam  descendisse  ex  Salomone,  aliisque  regibus  per 
aliam  lineae  maternae  viam ; et  aliqua  ex  parte 
duxisse  etiam  originem  ex  tribu  Levilica,  seu  sacer- 
dotali, nam  dicitur  fuisse  cognata  Elisabethae,  quae 
erat  ex  filiabus  Aaron,  et  juxta  Nicephorum,  Anna 
mater  B.  Virginis,  fuit  filia  Nathan  sacerdotis ; at- 
que ita  Christus,  qui  futurus  erat  rex  et  sacerdos, 
convenienter  descendit  ex  utraoue  tribu,  regia  et 
sacerdotali. 

DISPUTATIO  TERTIA. 

De  tempore  auo  primum  B.  Virgo  sanctificata 
fuit. 

Sect.  I,  II.  — An  B.  Virgo  in  utero  matris  fuerit 
sanctificata , et  an  in  Adam  peccaverit. 

Dico  I : Certum  est  B.  Virginem,  priusquam  ex 
utero  matris  nasceretur,  fuisse  sanctificatam ; si 
enim  id  concessum  fuit  Jeremise,  ut  multi  censent, 
et  certo  Joanni  Baptistae,  ut  habet  Scriptura,  Spiritu 
sancto  replebitur  adhuc  ex  utero  matris  sua;  (Luc.  i, 
45):  quanto  magis  B.  Virgini.' 

Dico  2 : B.  Virgo  a Christo  fuit  redempta  ; Chri- 
stus enim  fuit  totius  generis  humani  redemptor,  et 
pro  omnibus  hominibus  mortuus  est;  adeoque  in 
pacto  quod  Deus  cum  Adamo  ut  capite  physico  et 
morali  totius  generis  humani  iniit,  B.  Virgo  fuit 
comprehensa , uti  et  ejus  voluntas  in  voluntate 


Adami ; et  sic  peccante  Adamo,  peccavit  in  co, 
prout  dicit  Paulus  ad  Rom.  m et  v,  omnes  peccasse 
in  Adam,  ideoque  redemptione  indiguisse.  Unde 
dicitur  : Si  unus  pro  omnibus  mortuus  est,  ergo  om- 
nes mortui  sunt  (II  Cor.  v,  \A).  Et  sicut  in  Adam 
omnes  moriuntur,  ita  et  in  Christo  omnes  vivifi- 
cabuntur (7  Cor.  xv,  22).  Sicut  ergo  Christus  mor- 
tuus est  pro  B.  Virgine,  per  suam  mortem  illam 
redimendo,  ita  mortua  fuit  in  Adamo,  et  vitam  ha- 
buit in  Christo.  Hinc 

Dico  5 : B.  Virgo  ex  vi  sute  conceptionis  habuit 
debitum  contrahendi  peccatum  originale,  nisi  divina 
gratia  fuisset  impeditum,  ut  postea  dicemus  : quia 
via  ordinaria  ex  Adamo,  in  cujus  peccantis  volun- 
tate comprehensa  fuit,  tanquam  ex  radice  vitiata 
descendit,  et  si  non  habuisset  hoc  debitum,  non 
fuisset  magis  redempta  quam  angeli.  Juxta  autem 
sapientissimam  Dei  providentiam  B.  Virgo  simul 
cum  tota  natura  humana  in  Adami  voluntate  con- 
stituta est  ut  universalis  redemptoris  dignitas,  et 
efficacia  ejus  gratiae  redderetur  illustrior,  et  in  illius 
matre  perfectius  eluceret,  ut  intra  patebit. 

Sect.  III,  IV.  — An  B.  Virgo  potuerit  ante  anima- 
tionem, an  vero  tantum  in  ivso  conceptionis  mo- 
mento sanctificari. 

Dico  1 : Impossibile  est  B.  Virginem  ante  anima- 
tionem prioritate  temporis  formaHter  sanctificari, 
cum  tunc  nondum  exsistat  persona  seu  anima  ratio- 
nalis sanctitatis  subjectum;  imo  nec  radicaliter  w 
fetu  inanimata,  aut  semine,  quia  in  illo  nulla  est  ad 
hoe  qualitas,  licet  possit  Deus  statuere,  ut  proles 
talium  parentum  sine  peccato  originali  concipiatur  : 
sed  sola  haec  praedestinatio  non  sanctificat  ante  ani- 
mationem, sanctificat  autem  tantum  cum  exseeu- 
tioni  mandatur  in  ipso  animationis  prolis  seu  eon- 
eeptionis  momento,  nullum  in  parentibus  effectum 
causando,  adeoque  non  sanctificatur  proprie  in  ra- 
dice proles. 

Dico  2 : Certum  est  absolute  et  nulla  facta  sup- 
positione, posse  Deum  sanctificare  animam  rationa- 
lem eodem  instanti  quo  illam  creat,  corporique  in- 
fundit uti  Adamum  sanclificavit ; adeoque  potuit 
etiam  B.  Virginem  in  primo  suae  conceptionis  in- 
stanti sanctificare,  et  a peccato  originali  praeservare. 
Quia  licet  Dei  voluntas  absoluta  ac  lex  fuerit,  ut 
peccante  Adamo  omnes  ejus  posteri  essent  peccato 
obnoxii,  et  perderent  jus  ad  gratiam,  potuit  tamen 
per  legem  particularem  alteri  non  repugnantem 
velle,  ut  B.  Virgo,  r.on  obstante  amisso  jure  ad  gra- 
tiam ob  peccatum  Adae,  in  quo  comprehensa  fuit, 
non  incideret  in  peccatuna,  praeveniendo  istud  per 
gratiam  illi  infusam  in  primo  suae  conceptionis  in- 
stanti ; atque  ita  sive  ante  sive  post  praevisum  pec 
catum  originale,  in  omtfi  signo  rationis  potuit  esse 
praeordinata  ad  perpetuam  sanctitatem  ac  innocen- 
tiam. Quamvis  enim  si  Adam  non  peccasset,  nemo 
posset  concipi  cum  peccato  ob  Dei  promissum, 
quia  Deus  non  potest  esse  auctor  culpa;,  peccante 
tamen  Adamo,  potest  B.  Virgo  concipi  sine  peccato» 

quia  Deus  esi  auctor  gratiae.  Quare  B.  Virgo  potuit 
esse  peccato  originali  obnoxia  vel  solum  in  radice 
seu  parentibus  id  est,  in  formatione  fetus  ac  se- 
mine, toto  generationis  tempore  usque  ad  anima- 
tionem exclusive,  in  cujus  primo  instanti  potuit 
praeveniri  gratia  peccatum  impediente  ; vel  potius 
in  propria  persona  sic  : cum  sit  prioritate  naturae 
prius  exsistere  quam  peccatum  contrahere,  aut 
gratiam  recipere,  B.  Virgo  in  primo  instanti  quo 
incoepit  habere  animam  rationalem,  potuit  recipere 
gratiam,  quae  slatim  eam  sanctilicavit  et  impediit 
influxum  peccati  originalis,  qued  necessario  secu- 
turum fuisset  ex  naturae  corruptae  massa,  sub  qua 
comprehendebatur,  si  ejusmodi  gratia  non  fuisset 
praeventa ; atque  liaec  gratia  fuit  gratia  redemptio- 
nis, qua  accepta  non  amplius  mansit  obnoxia  pec- 
cato originali,  uti  nec  quivis  alius  postquam  est  se- 
mel justificatus. 

Sect.  V.  — d/i  B.  Virgo  fuerit  ab  originali  peccato 

pnuservata,  et  in  primo  suce  conceptionis  instanti 

sanctificata. 

Dico  : B.  Virgo  in  ipso  primo  suae  conceptionis 
instanti  fuit  sanctificata,  et  a peccato  originali  praj- 
servala  (Scolus,  Aureolus,  Gabriel,  Alensis,  Na- 
varra,  etc.),  contra  quosdam  antiques  theologos. 

Probatur  primo,  ex  Scriptura,  quae  huic  veritati 
non  tantum  non  repugnat,  sed  etiam  favet  in  mul- 
tis locis,  v.  gr.  dum  dicitur : B.  Virgo,  gratia  plena, 
benedicta  tu  in  mulieribus  (Lite,  i,  28).  Quia  fecit 
milii  magna,  qui  potens  est  ( Ibid . 49).  Sicut  lilium 
inter  spinas,  sic  amica  mea,  etc.  ( Cunt . n,  2).  Inimi- 
citias ponam  inter  te  et  mulierem,  etc.  (nempe  B. 
Virginem  juxta  Patres)  : ipsa  conteret  caput  tuum 
(Gen.  in,  15),  intelligendo  per  caput  vel  peccatum 
originale,  vel  daemonis  potestatem. 

Probatur  secundo,  ex  auctoritate  Ecclesiae.  De 
singulari  enim  hoc  B.  Virginis  privilegio  nunc  stat 
communis  Ecclesiae  consensus,  ita  ut  mullae  Aca- 
demiae se  juramento  obstringant  ad  illud  tuendum; 
ipsaque  Ecclesia  jubet  celebrari  ejus  Conceptionis 
festum,  quam  Sixlus  IV,  in  extrav.  Grave,  vocat 
puram  et  immaculatam,  ,el  plures  pontifices  appro- 
barunt religionem  institutam  in  honorem  immacu- 
latae B.  Virginis  Conceptionis,  atque  ejus  regulam, 
in  cujus  cap.  3 dicitur,  Anima  Virginis  a primo 
instanti  creationis  fuisse  sancta  . Adeoque  Ecclesiae 
mens  est  celebrare  B.  Virginis  conceptionem  in 
primo  creationis  ejus  instanti  immaculatam,  ct  con- 
cilium Tridentinum  (sess.  5),  agens  de  peccato  ori- 
ginali, vocat  B.  Virginem  immaculatam 

Probatur  tertio,  ex  Patribus.  Sanctus  Damasce- 
nus (orat.  1,  Dc  Nativ.  B.  Virg .)  sic  loquitur  de  ejus 
conceptione  : < Natura  gratiam  antevertere  ausa 
non  est,  sed  tantisper  exspectavit,  dum  gratia  fru- 
ctum suum  produxisset,  t Sanctus  Laurentius  Justi- 
nianus ( Degrad . perfect.,  cap.  1) : < Ab  originali  de- 
licto nullus  excipitur,  praeter  illam  quae  genuit 
mundi  Salvatorem,  i Sanctus  Cyrillus  Alexandri- 
nus (In  Joan.  xv,  lib.  vi) : < Excepto  solo  Christo,  ct 

beatissima  ejus  matre  etiam  excepta,  omnes  in 
peccato  nascimur.  » Sanctus  Augustinus  (De  natura 
et  gratia,  cap.  30),  ait : « Dum  de  peccatis  agitur, 
nullam  de  Virgine  se  velle  habere  quaestionem,  etc.; 
quod  plus  gratiae  ei  allatum  est  ad  \ inccndum  omni 
ex  parte  peccatum. i Similia  habent  Cyrillus,  Am- 
brosius, Hieronymus,  etc.  In  septima  synodo  (aci. 
5)  vocatur  immaculata,  ct  omni  sensibili  et  intelle- 
ctuali natura  purior,  nempe  etiam  angelis.  Unde 
dum  quidam  Patres  solum  Christum  excipiunt  ah 
originali  peccato,  intelligunt  eum  solum  ex  vi  sua; 
conceptionis  fuisse  sanctum  a se  et  per  se  ; non 
autem  excludunt  Virginis  privilegium,  beata  enim 
Virgo  non  a se  ct  per  se,  sed  ex  privilegio  fuit  im- 
munis a peccato. 

Probatur  quarto,  ratione.  1°  Quia  decuit  Deum 
sanctitatis  amatorem  sibi  talem  efficere  matrem,  ut 
omnino  esset  sancta  et  ab  omni  peccati  labe  immu- 
nis. 2°  Hoc  privilegium  redundat  in  gloriam  Christi 
quatenus  redemptor  est  : gloriosius  enim  est  Re- 
demptori impedire  Virginem  jam  jam  lapsuram  ne 
cadat,  quam  lapsam  erigere.  3°  Amor  et  honor  ma- 
tris id  privilegium  a Christo  exigebat.  4°  Adam  et 
Eva  in  gratia  creati  sunt : multo  magis  debuit  Virgo 
in  illa  creari.  5’  Christus  dispensavit  cum  matre  in. 
aliis  legibus,  v.  gr.  in  his  : In  dolore  paries  filios; 
in  pulverem  reverteris,  etc.  (Gen.  m,  1G,  19).  Ergo 
etiam  in  lege  peccati  originalis.  Majus  enim  est 
malum  incursio  peccati  originalis,  quam  corruptio 
corporis  ; ct  permissio  lapsus  in  peccatum  originale, 
in  nullum  bonum  poterat  cedere.  6°  Deus  sanctilicavit 
Joannem  Baptistam  in  matris  utero  oh  munus  prae- 
cursoris ; debuit  ergo  a fortiori  sanctificare  B.  Vir- 
ginem in  primo  suae  conceptionis  instanti  ob  munus 
matris , ut  daemon  non  posset  gloriari  illam  ali- 
quando sibi  fuisse  subjectam.  7°  Tam  singulares 
alias  gratias  ac  privilegia  Deus  concessit  beata?  Vir- 
gini ; ergo  et  hoc  quod  est  longe  majoris  momenti. 
S°  Ecclesia  dat  licentiam  sic  sentiendi  de  immacu- 
lata B.  Virginis  conceptione,  imo  indulgentiis  invi- 
tat. Poteslne  aliquis  aliter  sentire? 

Objicies  1 : Si  B.  Virgo  non  habuit  peccatum 
originale,  ergo  non  fuit  a Christo  redempta.  Re- 
spondeo : Nego  consequens.  Nobilius  enim  fuit  a 
Carislo  redempta  per  pneservationem  a peccato, 
quam  alii  per  liberationem. 

Obj.  2 : Omnes  in  Adam  moriuntur,  ergo  et  B. 
Virgo.  Respondeo  : Distinguo  consequens.  B.  Virgo 
mortua  est  in  Adam,  id  est  in  alio,  concedo,  in  se, 
nego.  Fuit  quiuem  comprehensa  in  peccato  Adami, 
et  habuit  debitum  illud  contrahendi  ; sed  ex  privi- 
legio singulari  illud  non  contraxit.  Meritum  enim 
Christi  fuit  efficacius  ad  praeservandam  a peccato 
matrem,  quam  radix  infecta  ad  illud  transfun- 
dendum. 

Obj.  3 : Est  singulare  Christi  privilegium  nase 
sanctum,  juxta  hoc  : Quod  ex  te  nascetur  Sanctum. 
Ergo  B.  Virgo  illud  non  habuit.  Respondeo  : Singu  - 
lare Christi  privilegium  csl  esse  sanctum  cj  vi  > t e 

conceptionis,  et  hoc  non  habuit  B.  Virgo,  sed  quam- 
dam ejus  participationem. 

Obj.  4 : Si  B.  Virgo  mortua  fuisset  ante  Chri- 
stum, ergo  slatim  vidisset  Deum  in  gloria,  quia 
non  habuerat  originale  impedimentum,  et  sic  Chri- 
stus per  mortem  suam  non  patefecisset  B.  Virgini 
januam  regni  coelestis.  Respondeo  probabilius  esse 
quod  exspectare  debuisset  in  limbo  filii  sui  adven- 
tum ad  intrandum  cum  eo  in  ;coelum  (D.  Thomas, 
et  alii).  Adam  enim  peccando,  sibi  et  toti  generi 
humano  coelestis  regni  januam  occlusit  : ideoque 
donec  satisfactum  esset  pro  tota  natura,  nulli  om- 
nino patere  debuit. 

Sect.  VI.  — Qua  certitudine  tenendum  snB.  Vir- 
ginem fuisse  sine  peccato  conceptam. 

Dico  1 : Ilaec  veritas  : B.  Virgo  est  concepta  sine 
peccato  originali,  potest  definiri  ab  Ecclesia,  quando 
id  expedire  judicaverit,  ut  supponunt  Sixtus  IV  et 
Pius  V in  suis  decretis  : ex  implicita  enim  ac  tacita 
Dei  revelatione  absque  nova  expressa,  potest  Eccle- 
sia habere  sufficientia  motiva  ad  hanc  veritatem 
supernaturalem  definiendam  tum  ex  Scriptura  tum 
ex  traditione,  maxime  communi  Ecclesiae  consensu 
accrescente.  Sed 

Dico  2 : Hactenus  in  hac  controversia,  nihil  est 
ab  Ecclesia  definitum,  adeoque  nostra  sententia  non 
est  de  fide,  ui  palet  ex  dictis  pontificum  decretis; 
neque  ex  ejus  festi  celebritate  potest  inferri  tanta 
certitudo,  quanta  in  alicujus  sancti  canonizalione 
esse  solet,  quia  ipsemet  pontifex  approbans  hoc 
festum  , declarat  se  solum  probare  hanc  senten- 
tiam ut  piam,  quod  sufficit  ut  pie  et  sine  erroris 
periculo  festum  celebrari  possit,  quia  primario 
fundatur  in  sanctitate  Virginis,  et  consequenter 
respicit  temporis  circumstantiam  ut  pie  creditam. 
Hinc 

Dico  5 : Sententia  asserens  B.  Virginem  fuisse 
ab  originali  culpa  immunem,  non  solum  esi  rationi 
magis  consentanea,  sed  etiam  Patrum  doctrinae  et 
Ecclesiae  auctoritati  conformior;  prohibitum  tamen 
est  sub  poena  excommunicationis  latae  sententiae, 
ne  quis  alterutram  istarum  opinionum  damnet  ut  in 
fide  errorem.  Sed  nunc  recentius  per  decretum 
Alexandri  VII,  anno  1662  editum,  habetur  esse 
gravissime  prohibitum  quovis  excogitabili  modo 
agere  contra  dictam  piam  sententiam,  aut  contra 
cultum  ac  festum  juxta  illam  institutum,  sive  pu- 
blice sive  privatim , atque  olim  fuisse  cele- 
bratum, ac  etiam  nunc  celebrari  festum  Immacu- 
latae Conceptionis,  sive  sanctificationis  animae  B. 
Virginis  in  primo  instanti  suae  creationis,  atque 
infusionis  in  corpus,  non  vero  in  secundo  tan- 
tum : sic  enim  istud  decretum  loquitur  : Sane  ve- 
tus fidelium  erga  B.  V.  Mariam  pietas,  sentientium 
ejus  animam  in  primo  instanti  creationis  atque  in- 
fusionis in  corpus  fuisse  speciali  Dei  gratia  intuitu 
meritorum  Christi  a macula  peccati  originalis  pree- 
s ervalam,  atque  in  hoc  sensu  Conceptionis  festivitatem 
solemni  ritu  colentium  et  celebrantium,  etc. 


Sect.  I.  — An  B.  Virgo  in  prima  sanctificatione  ac- 
ceperit gratiam  consummatam , aut  in  quo  perfe- 
ctionis gradu 

Dico  1 : B.  Virginis  gratia  in  prima  sanctificatione 
non  fuit  consummata;  a principio  enim  B.  Virgo 
non  fuit  in  statu  comprehensoris , in  quo  dicitur 
gratia  consummata,  sed  viatoris:  sola  siquidem 
anima  Christi  ob  unionem  hypostaticam  fuit  in  isto 
comprehensoris  statu  ; et  statum  viatoris  non  pro- 
pter se , sed  propter  nos  habuit  : Virgo  autem  pro- 
pter se  et  per  se  fuit  vialrix,  ut  gloriam  quam  con- 
natu ralem  non  habebat , sibi  promereretur.  Hinc 
Dico  2 : B.  Virgo  in  prima  sanctificatione  non 
accepit  gratiam  tam  intensam,  quam  postea  habi- 
tura erat,  ulpote  gratiam  viatoris,  de  cujus  ratione 
est  posse  augeri : Justorum  enim  semita  quasi  lux 
splendens  procedit,  et  crescit  usque  ad  perfectum  diem 
{ Prov . iv,  18).  Accepit  tamen  intensiorem,  quam 
ulli  hominum  aut  angelorum  in  prima  sua  sanctifi- 
catione data  sit,  ob  futuram  Dei  Matris  dignitatem. 
Imo  verisimile  est  eam  fuisse  intensiorem  illa  su- 
prema gratia , in  qua  consummantur  homines  et  an- 
geli : Fundamenta  ejus  in  montibus  sanctis  ( Psal . 
lxxxvi,  1)  ; nempe  fundamenta  sanctitatis  B.  Vir- 
ginis ibi  posita  fuerunt , ubi  alii  sancti  consumman- 
tur. Et  erit  praeparatus  motis  in  vertice  montium 
( lsa . ii  , 2) ; quia  gratia  quae  in  aliis  fuit  terminus, 
exstitit  in  Virgine  initium.  Et  ratio  est  quia  B.  Virgo 
fuit  cum  Verbo  conjunctissima  , et  amabatur  a Deo 
supra  omnes  homines  et  angelos. 

Sect.  II , III.  — An  B.  Virgo  in  prima  sanctifica- 
tione acceperit  omnes  virtutum  et  donorum  habi- 
tus, ac  gratiae  perseverantiam. 

Dico  1 : Omnes  virtutes  per  se  infusae  et  omnia 
Spiritus  sancti  dona  simul  cum  gratia,  B.  Virgini 
data  sunt , quia  haec  omnia  veluli  ex  natura  rei 
gratiam  consequuntur  : Sapientia  aedificavit  sibi  do- 
mum, excidit  columnas  septem  {Prov.  ix,  1);  id 
est,  juxta  Bernardum,  septem  Spiritus  sancti  dona 
Virgini  data.  Adeoque  et  virtus  poenitentiae  quoad 
habitum  ei  est  infusa  ; imo  probabiliter  etiam  om- 
nes virtutes  morales  ex  suo  genere  acquisitae,  fue- 
runt illi  infusae,  cum  ipsi  Adamo  et  Evae  eae  fuerint 
in  prima  sanctificatione  infusae 

Dico  2 : B.  Virgo  nunquam  amisit  gratiam  quam 
in  prima  sanctificatione  accepit,  adeoque  fuit  in  illa 
tunc  confirmata , et  infallibile  perseverandi  donum 
accepit : sic  enim  Ecclesiae  consensus  et  traditio  in- 
telligit  ejus  gratiae  plenitudinem ; et  certe  si  alii 
sancti,  v.  gr.  Jeremias,  Joannes  Baptista,  etc., 
fuerunt  in  gratia  confirmati , multo  magis  B.  Virgo. 
Unde  in  annuntiatione  dum  ipsa  interrogavit  : Quo- 
modo fiet  istud  [Lue.  i,  54)?  non  dubitavit  de 
mysterio,  sed  prudenter  de  modo  interrogaxit  ob 
suum  virginitatis  votum.  Nam  dicitur  : Beata  quae 
credidisti  (lbid.  43),  et  sic  de  modi  dubitatione 
ac  prudenti  interrogatione  intclligendus  est  Chryso- 

stomus.  Item  nullam  incurrit  culpam  dum  filium 
duodennem  in  templo  amisit , nec  in  ejus  morte  de 
ipsius  divinitate  dubitavit.  Deinde  illi  Patres,  qui 
dicuntur  explicuisse  haec  verba  : Et  tuam  ipsius  ani- 
mam gladius  pertransibit  ( Luc.  n , 5o),  de  gladio 
ejus  dubitationis  aut  infidelitatis  , vel  male  aut  falso 
citantur,  vel  intelligendi  sunt  de  B.  Virginis  admi- 
ratione et  stupore,  non  de  dubitatione.  Ibi  enim  per 
nomen  gladii  intelligitur  mors  Christi  quae  tanto  eam 
dolore  affecit,  ut  nisi  specialis  Dei  gratia  eam  corro- 
borasset,  viribus  defecisset.  Non  autem  in  spasmum 
aut  animi  deliquium  incidit , sed  stabat  fortiter  juxta 
crucem  , offerens  Patri  aeterno  Filium  pro  hominum 
redemptione. 

Sect.  IV.  — An  B.  Virgo  in  prima  sanctificatione 
ita  fuerit  in  bono  confirmata , ut  ne  venialiter  qui- 
dem peccare  potuerit. 

Dico  1 : B.  Virginem  nunquam  peccasse  veniali- 
ter de  fide  est,  et  fertur  definitum  fuisse  in  concilio 
Claromontano  sub  Urbano  II,  idque  supponit  con- 
cilium Tridentinum  (sess.  6,  can.  22).  Unde  B. 
Virgo  in  prima  sanctificatione  ita  singulare  Dei  do- 
num accepit,  ut  ne  levissimam  quidem  culpam  un- 
quam committeret.  « Absit , > inquit  Bernardus 
( serm.  2 De  Assumpl. ),  c ut  proprii  quidquam  in- 
quinamenti haec  aliquando  habuisse  dicatur.  > 

Pico  2 : Quamvis  certum  sit  B.  Virginem  in  hac 
vita  nunquam  fuisse  ab  intrinseco  impeccabilem  ad 
modum  beatorum  , utpote  viatricem  , tamen  a prima 
sanctificatione  habuit  talia  gratiae  dona  et  auxilia, 
ut  infallibiliter  nunquam  peccaret  non  ex  vi  solorum 
habituum  infusorum  , aut  solius  alicujus  qualitatis 
inhaerentis,  sed  etiam  ex  singulari  Dei  providentia 
ac  protectione  per  ac!ualia  et  specialia  auxilia.  Unde 
in  prima  sanctificatione  fuit  confirmata  in  bono,  ut 
nunquam  peccaret , tuncque  perfectionem  gratiae 
habitualis  et  virtutum  omnium,  huic  insigni  effectui 
confirmationis  in  bono  proporlionatam , accepit. 
Quare  formaliter  loquendo , non  fuit  magis  impec- 
cabilis in  secunda  sanctificatione,  id  est  in  filii  con- 
ceptione , quam  in  prima  : in  utraque  enim  ex  vi 
intrinsecae  dispositionis  habuit  potentiam  peccandi 
in  sensu  diviso  : Potuit  transgredi  et  non  est  trans- 
gressa ( Eccli . xxxi,  10)  ; etiamsi  in  sensu  compo- 
sito, id  est  cum  tali  gratiae  dono  et  privilegio  in 
nullo  tempore  aut  statu  potuerit  peccare  , seu  pec- 
catum habere.  Coeterum  aliquo  modo  posset  dici 
magis  impeccabilis  in  conceptione  filii  quam  ante , 
quia  tunc  actuali  matris  dignitati,  veluti  ex  natura 
rei  , debita  erat  haec  confirmationis  in  bono  gratia. 

Objicies  1 : Saepe  Scriptura  dicit  neminem  esse  qui 
non  peccet ; ideoque  omnes  posse  vere  dicere  et 
orare  : Dimitte  nobis  debita  nostra  ( Malth.  vi , 12  ), 
uti  definit  concilium  Milevitanum  (can.  6,  8). 
Respondeo  istas  generales  locutiones  non  excludere 
speciale  B,  Virginis  privilegium,  ut  concilium  Tri- 
denlinum  declaravit ; attamen  B.  Virgo  potuit  ista 
verba  : Dimitte  nobis  debita  nostra , proferre  pro 
aliis , seu  pro  tota  Ecclesia. 

Obj.  2 : Videtur  B.  Virgo  humana  ambitione 
peccasse  postulando  a lilio  mirandum  in  Cana  Gali- 
laeae ; ideoque  ab  ipso  reprehensa.  Respondeo : Nego 
assumptum.  Quando  enim  B.  Virgo  dixit  filio  in 
nuptiis  Canae:  Vinum  non  habent  (Joan.  ii , 3), 
non  ambitionis,  sed  eximiae  fidei  et  charitatis  spe- 
cimen praebuit ; nec  fuit  a Christo  dicente  , Quid 
milii  et  tibi  est , mulier  ( Ibid.  4)  ? reprehensa,  sed 
sic  respondit  Christus,  ne  istud  miraculum  ex  na- 
turae affectu  profectum  putarent,  sed  ut  ex  divina 
voluntate  ac  potestate  manasse  scirent,  vel  ut  mi- 
nistris injungeret  quae  erant  facienda,  ostendendo 
nec  ad  se  nec  ad  illam  hoc  pertinere  ; et  forte  ne 
stantes  existimarent  B.  Virginem  id  ex  varia  glo- 
ria postulasse,  sicuti  possunt  intelligi  quidam  Pa- 
tres, hac  de  re  agentes.  Denique  B.  Virgo  nec  re- 
prehensionem nec  repulsam , sed  instructionem  tu- 
lit, et  quod  petiit,  obtinuit. 

Obj.  3 : Videtur  B.  Virgo  Christum  publice  prae- 
dicantem, ex  humana  quadam  ambitione  interpel- 
lasse ( Malth.  xu  , 46  seq. ) , ideoque  a Christo  re- 
prehensa his  verbis  : Qua;  est  mater  mea  ? Respon- 
deo : Nulla  ibi  fuit  matris  reprehensio,  cum  Christus 
ista  non  au  matrem,  sed  ad  circumstantes  dixerit, 
ut  ostenderet  propter  carnaliler  propinquos  non  esse 
opus  Dei  intermittendum  ; nec  fuit  B.  Virgo  quae 
Christum  condonantem  interpellavit,  sed  quidam 
ex  turba;  ipsa  autem  ex  justa  causa,  non  ex  vani- 
tate, ad  eum  veniebat 

Sect.  V,  VI.  — An  B.  Virgo  in  prima  sanctificatione 

fomitem  peccati  originalis  exstinctum  habuerit  , et 

justitiam  originalem  acceperit. 

Dico  1 : B.  Virgo  nunquam  habuit  actum  fomitis 
seu  fomitem  in  actu  secundo,  id  est  motum  vel  in 
appetitu  vel  in  voluntate  indeliberatum , qui  ratio- 
nem et  liberum  voluntatis  consensum  praevenerit. 
(D.  Thomas,  Cajetanus,  elc.)  « In  reliquis  sanctis 
magnificum  fuit  quod  a vitiis  non  sunt  expugnati ; 
in  Virgine  autem  quod  nec  impugnata  fuit.  > f Ri- 
chard.  a S.  Viet.  lib.  i De  Emman.,  c.  52.)  Ratio  est 
quia  hic  est  effectus  peccati  originalis,  magnam 
indecentiam  et  magnam  cum  culpa  habens  affinita- 
tem. Deinde  decuit  Virginem  ea  puritate  nitere, 
qua  major  sub  Deo  nequeat  intelligi.  Sanctitas  au- 
tem perfecta  excludit  omnem  motum  divinae  legi 
contrarium  , etiam  indeliberatum. 

Dico  2 : In  B.  Virgine  a prima  sanctificatione  fo- 
mes peccati  exstinctus,  et  non  tantum  ligatus  fuit; 
quia  B.  Virgo  a principio  habuit  gratiam  et  virtutes 
omnes  tum  per  se  tum  per  accidens  infusas,  quibus 
conjuncta  fuerunt  talia  Dei  auxilia  excitantia,  prae- 
venientia , adjuvantia , et  talis  protectio , ut  in  sensu 
composito,  id  est  suppositis  istis  gratiis  et  donis, 
nullum  inordinatum  appetitus  motum  habere  po- 
tuerit. Hic  tamen  effectus  in  secunda  sanctificatione, 
sive  in  filii  conceptione  auctus  aut  omnino  perfectus 
fuit,  cum  juxta  D.  Thomam  tum  fuerit  majori 
mentis  illuminatione  donata , et  majori  totius  ani- 
ma? ad  Deum  collectione. 

Dico  3 : B.  Virgo  habuit  donum  originalis  justitiae 
quoad  praecipuos  et  quasi  formales  ejus  effectus,  non 
tamen  quoad  omnes,  qui  ad  innocentia;  seu  justi- 
tia; originalis  statum  perlinebant  : habuit  enim  su- 
periorem rationem  Deo  perfectissime  obsequentem , 
et  appetitum  seu  inferiorem  rationem  superiori , 
absque  ulla  discordia  subjectam.  Non  tamen  habuit 
corpus  immortale , nulli  defatigationi  aut  dolori 
obnoxium , uti  Adam  , fuitque  capax  tristitia  , timo- 
ris , et  ejusmodi  affectionum , quce  in  statu  justitiae 
originalis  non  erant. 

Sect.  VII , VIII.  — An  B.  Virgo  habuerit  usum  ra- 
tionis ab  initio  suae  conceptionis , et  sancti  ficata 
fuerit  per  propriam  dispositionem. 

Dico  I : B.  Virgo  in  primo  suie  conceptionis  et 
sanctificationis  instanti  habuit  actualem  usum  ratio- 
nis. (Bernardinus  Senensis,  Cajetanus , etc.  ) Si 
enim  iste  usus  rationis  concessus  sit  Joanni  Bapti- 
stae in  sua  sanctificatione,  ut  patet  cx  Euc.  r,  44  : 
Exsultavit  in  gaudio  infans  in  utero  meo  ; et  ex  Am- 
brosio (lib.  i in  Luc. ) : « Habebat  inlelligendi  sen- 
sum, qui  exsultandi  habebat  affectum  : > multo  ergo 
magis  concessus  est  B.  Virgini. 

Dico  2 : Haec  rationalis  cognitio , quam  B.  Virgo 
in  eo  momento  habuit,  praecipue  circa  Deum  ct 
Christum  versata  est,  cum  alia  tunc  non  foret  ne- 
cessaria : adeoque  fuit  supernaturalis  per  perfectum 
lidei  actum,  et  probabiliter  ista  tunc  data  utendi 
ratione  facultas , fuit  permanens , et  semper  dura- 
vit, siculi,  juxta  Patres,  duravit  in  Joanne  Baptista. 
Maxime  cum  multi  asserant  B.  Virginem  triennem  a 
parentibus  in  templo  oblatam  , inlelligendi  usum  ha- 
buisse, suxque  oblationi  consensisse  Deinde  dona 
Dei  sunt  sine  poenitentia  , et  non  auferuntur  sine 
culpa , prasertim  dum  data  sunt  in  perfectiorem 
suscipientis  sanctificationem.  Hinc 
Dico  3 : B.  Virgo  per  propriam  dispositionem 
( uti  angeli  et  Adam  ) , nempe  per  actum  fidei , 
spei,  et  amoris  Dei , super  omnia  se  pneparando  ad 
recipiendam  gratiam  habitualem,  sanctificata  fuit  : 
per  actum,  inquam,  fidei,  etc.,  non  ex  habitu,  sed 
ex  actuali  Dei  auxilio  procedentem  ; sanctificari 
enim  per  proprium  actum  est  modus  perfectior, 
quam  sine  illo , quia  sine  illo  tantum  fere  infantes 
ratione  carentes  sanctificantur.  Atque  ita  B.  \’irgo 
per  illam  ultimam  suam  dispositionem  ad  gratiam  , 
meruit  de  condigno  gloriam , non  gratiam , quia  gra- 
tia est,  principium  meriti  non  cadetis  sub  meritum  ; 
gloriam  autem  meruit,  quia  ista  ultima  dispositio  est 
iihus  meritoria,  ut  dicitur  in  tractatu  De  gratia. 

DISPUTATIO  QUINTA. 

De  corporali  Deipara;  virginitate. 

Sect.  1 . i [.  — An  B.  Virgo  Christum  concipiendo 
aut  pariendo  virginitatem  seu  corporis  integritatem 
amiserit. 

Dico  1 : B.  Virgo  non  ex  viri  semine , sed  sola 
Spiritus  sancti  virtute  et  operatione  Christum  con- 
cepit. De  fide  : Inventa  est  in  utero  habens  de  Spi- 
ritu sancto , etc.  Quod  in  ea  natum  est,  de  Spiritu 


sancto  est  ( Matlh . i,  18,  20).  Spiritus  sanctus  su- 
perveniet in  te,  et  virtus  Allissimi  obumbrabit  tibi 
(Luc.  i,  53).  Ecce  Virgo  concipiet,  etc.  (Isa.  vii  , 
14).  Ascendet  Dominus  super  nubem  levem  (Isa. 
xix  , I ) ; id  est , inquiunt  Cyrillus  et  Hieronymus, 
< Nullo  humano  semine  praegravatam.  » Novum  crea- 
vit super  terram  Dominus  ( nempe  extraordinarium ) : 
Femina  circumdabit  virum  ( Jerem . xxxi , 22).  La- 
pis abscissus  est  de  monte  sine  manibus  ( Dan.  ii, 
45  ) ; id  est,  de  Virgine  sine  hominis  opera.  Deinde 
omnia  concilia,  quae  de  incarnatione  agunt,  id  sup- 
ponunt ac  definiunt  , v.  gr.  concilium  Ephesinum , 
Chalcedonense , etc.  Figurae  hujus  mysterii  fue- 
runt : Adam  ex  terra  virginea , solius  Dei  opera 
formatus,  Melchisedech  sine  patre,  virga  Aaron 
qua;  floruit,  vellus  Gedeonis,  rubus  ardens  in- 
combustns , etc.  Ratio  autem  hujus  mysterii  ma- 
xime petenda  est  ex  Dei  voluntate  et  omnipotentia, 
cui  non  est  impossibile  omne  verbum  ; sicque  dece- 
bat fieri,  ne  Christi  humanitas  cx  vi  conceptionis 
esset  culpae  originali  obnoxia,  atque  ut  sicut  mulier 
ex  solo  viro  facta  est,  ita  aliquis  vir  ex  sola  muliere 
procrearetur.  Ista  igitur  conceptio  fuit  omnino  su- 
pra naturam  , seu  supernaturalis.  Unde 

Dico  2 : B.  Virgo  concipiendo  filium  non  amisit 
suam  virginitatem,  nec  ullam  sensit  libidinis  volu- 
ptatem. De  fide;  et  habetur  ex  Scripturis,  Symbolo, 
Patribus.  Bernardus,  in  serm. : Signum  magnum, 
ait,  « solam  illam  taedium  non  sensisse,  quae  sola 
sine  voluptate  concepit 

Dum  ergo  dicitur  : Misit  Deus  Filium  suum  fa- 
ctum ex  muliere  (Galat.  tv,  4) ; id  est,  conceptum 
ex  muliere,  ut  notat  Tertullianus.  Et  istud  -nomen 
mulier  juxta  Origenem,  significat  feminam  jam  ad 
matrimonium  habilem,  adeoque  virgo  potest  vocari 
mulier  : sic  Marlha  quse  erat  virgo,  Luc.  x,  38,  vo- 
catur mulier  quaedam  Marlha  nomine,  etc.  Deinde 
Joseph  in  Scriptura  appellatur  Christi  pater,  non 
quod  eum  genuerit,  ct  B.  Virgo  ex  illo  Christum 
conceperit  suam  virginitatem  amittendo  ul  volue- 
runt Ebion,  Cherintus,  Carpocralus,  aliique  haere- 
tici, sed  quia  sic  palam  existimabatur  ad  conser- 
vandam virginis  famam;  ideoque  Luc.  m,  23,  de 
Christo  dicitur  : { It  putabatur  filius  Joseph. 

Dico  3 : B.  Virgo  pariendo  filium  , virginitatem 
non  perdidit,  sed  integerrima  prorsusque  inconta- 
minata permansit.  De  fide,  contra  Jovinianum  ad- 
mittentem B.  Virginem  in  filii  conceptione  virginem 
permansisse,  non  in  partu.  Probatur  ut  supra  de 
conceptione,  ex  iisdem  Scriptura;  locis,  Patribus, 
conciliis,  et  maxime  ex  Isa.  vn,  14 : Dabit  Dominus 
ipse  vobis  signum  : Ecce  Virgo  concipiet  et  pariet 
Filium,  et  vocabitur  nomen  ejus  Emmanuel,  id  est 
nobiscum  Deus.  Et  licet  nomen  virgo  Hebraice  alma 
sine  aspiratione  significet  tantum  virginem  nubi- 
lem, tamen  positum  cum  aspiratione  liaalma,  ut  hic 
in  Hebraeo  habetur,  significat  virginem  perma- 
nendo virginem.  Deinde  si  inlelligeretnr  tantum 
quod  puella  virgo  esset  paritura,  perdendo  in  partu 

suam  virginitatem,  quale  foret  hoc  prodigium  seu 
signum  quod  Deus  promiserat  ? Unde  referunt  Ba- 
silius,  Nyssenus,  Origenes,  etc.,  B.  Virginem  post 
partum  accedere  solitam  ad  templi  locum,  in  quo 
virgines  separalim  orare  solebant;  multique  Patres 
apud  Lactantium,  utuntur  Sibyllarum  praedictioni- 
bus, quae  Christum  ex  Virgine  nasciturum  praedi- 
xerant. Denique  praecipua  hujus  mysterii  ratio  est 
divina  voluntas  et  potentia,  cui  hoc  fuit  possibile  et 
decens  : non  decebat  enim  Dei  Verbum,  ut  multi 
Patres  ratiocinantur,  privare  matrem  corporis  in- 
tegritate, quam  facile  conservare,  perficere,  et  con- 
secrare poterat.  Dum  quidam  dicunt  Christum  na- 
scendo vulvam  matris  aperuisse , id  significat  fecun- 
ditatem illi  dedisse;  claudere  enim  vulvam  in  Scri- 
ptura significat  reddere  infecundam  mulierem. 

Dico  4 : Christus  exivit  ex  utero  matris  sine  ulla 
virginei  corporis  immutatione,  laesione,  difficultate, 
ac  injuria,  ad  eum  modum  quo  exivit  de  sepulcro, 
vel  ingressus  est  ad  discipulos  januis  clausis,  non  tran- 
siliendo nec  dilatando  nec  immutando,  sed  simplici- 
ter penetrando  interjacentia  corpora,  simulque  cum 
illis  in  eodem  loco  exsistendo,  ideoque  omnesPatres 
hoc  partus  miraculum  valde  exaggerant. 

Sf.ct.  III,  IV.  — An  B.  Virgo  post  partum  semper 

virginitatem  servaverit ; et  quomodo  Christus  dicitur 

habuisse  fratres. 

Dico  1 : B.  Virgo  perpetuam  virginitatem  coluit, 
neque  unquam  virum  cognovit.  De  fide,  contra  Hel- 
vidium antiquum  haereticum,  quosdamque  recentio- 
res  haereticos,  fingentes  B.  Virginem  post  partum 
Christi,  alios  filios  ex  Joseph  concepisse.  Probatur : 
Porta  litvc  clausa  erit,  et  vir  non  transibit  per  eam, 
quoniam  Dominus  Detis  Israel  ingressus  est  per  eam 
(Ezech.  xliv,  2)  ; id  littcraliler  intelligi  de  B.  Vir- 
gine testantur  Hieronymus  aliique  Patres.  Dum 
Christus  dixit  : Ecce  filius  tuus , ecce  mater  tua 
(Joan.  xix,  26,  27),  sat  ostendit  matrem  suam  non 
habuisse  praeter  se  alios  filios.  Deinde  in  quinta  syn- 
odo (can.  6),  et  in  sexta  synodo  (act.  H),  dicitur : 
Marite  virginitas  ante  partum,  in  partu,  et  post  par- 
tum intemerabilis.  Sicque  in  Symbolo  apostolorum 
dicitur  : Natus  est  ex  Maria  Virgine.  Et  certe  dece- 
bat, ut  sicut  Christus  est  unigenitus  Patris , ita 
esset  et  matris,  ut  Spiritus  sancti  sacrarium  hu- 
mano semine  non  foedaretur,  ut  ipsa  Virgo  divinitus 
conservatam  virginitatem  non  prodigeret,  utque 
non  tantum  a Christo,  sed  etiam  ab  ejus  matre 
virginitatis  exemplum  daretur  imitandum  ; deinde 
Joseph,  vir  justus  et  mysteriorum  conscius,  non 
ausus  fuit  Virginis  castitati  adversari.  Itaque  dum 
dicitur  Matth.  i,  18-23 : Cum  esset  desponsata  mater 
Jesu  Maria  Joseph,  antequam  convenirent , inventa 
est  in  utero  habens  de  Spiritu  sancio,  etc. , non  co- 
gnoscebat eam,  donec  pep erit  filium  : ista  verba  an- 
tequam convenirent,  significant  tantum  non  conve- 
nisse, non  autem  postea  convenisse  : sicut  v.  gr. 
antequam  missam  audirem,  discessi,  non  significatur 
per  hoc  missam  postea  ftiissc  auditam.  Sic  Matth. 


vi,  8 : Scit  Pater  vester  quid  opus  sit  vobis,  ante- 
quam petatis.  Simili  modo  particula  donec,  tantum 
significat  id  non  fuisse  factum  usque  ad  illud  tem- 
pus, uti  dicitur  psal.  cix  : Donec  ponam  inimicos 
tuos,  etc.  Etiamsi  quidam  alii  ista  verba  : Antequam 
convenirent,  exponant  de  cohabitatione  domus,  non 
tori , et  hsec  : Non  cognovit  eam,  non  ad  carnis, 
sed  ad  mentis  cognitionem  referant.  Talis  tamen 
expositio  non  sal  congruere  videtur. 

Dico  2 : Illos,  qui  in  Scriptura  dicuntur  fratres 
Domini  seu  Christi,  non  fuisse  filios  B.  Virginis, 
non  solum  certa  fide  et  traditione  habetur,  sed 
etiam  ex  ipsis  Evangeliis  colligi  potest.  Nam  Jaco  • 
bus  et  Joseph  qui  dicuntur  fratres  Domini,  non  erant 
filii  B.  Virginis  Mariae,  sed  alterius  Mariae,  quae  erat 
uxor  Cleophae,  ut  habetur  ex  Matth.  xxvn,  56,  ubi 
numerantur,  Maria  Magdalena,  Maria  Jacobi  et  Jo- 
seplii  mater.  Haec  ergo  Maria  mater  Jacobi  et  Joseph 
non  erat  B.  Virgo  Maria,  non  enim  legitur  ivisse 
cum  Magdalena  ad  Christi  sepulcrum.  Unde 

Dico  5 : Ii,  qui  in  Evangelio  dicuntur  lratres  Do- 
mini, non  fuerunt  ex  Joseph  Virginis  sponso  ge- 
niti, antequam  duceret  B.  Virginem  : contra  mullos 
antiquos  Patres  Graecos  et  Latinos,  qui  putarunt 
Josephum  priusquam  Mariam  virginem  duceret, 
habuisse  unam  aut  forte  plures  successive  uxores, 
ex  quibus  genuerat  Jacobum  fratrem  Domini,  et 
fratres  ejus.  Probatur,  quia  sanctus  Joseph  sponsus 
Virginis,  juxta  Hieronymum,  Augustinum,  Ru- 
perlum,  D.  Thomam,  etc.,  fuit  semper  virgo,  et 
iste  Jacobus  frater  Domini  in  Evangelio  dicitur  filius 
Alphaei  seu  Jacobus  Alphari.  Unde  isti  fratres  Do- 
mini solum  ita  appellati  sunt  ob  aliquam  consan- 
guinitatem veram  vel  existimatam,  quam  cum  Chri- 
sto secundum  carnem  habuerunt  : ita  Hieronymus, 
Augustinus,  Beda,  etc.  Sic  Lot  et  Abraham  dicun- 
tur fratres  Gen.  xviu,  cum  tamen  Lot  esset  nepos 
Abraha; ; item  Jacob  et  Laban  dicuntur  fratres, 
Gen.  xxvm  ; imo  omnes  Israelitce  dicuntur  fratres, 
Gen.  xiii,  nempe  natione;  et  Christus  vocat  suos 
apostolos,  fratres,  nempe  affectu.  Incertum  igitur 
est  ob  quem  gradum  consanguinitatis  vel  propin- 
quitatis Li  fuerint  dicti  fratres  Christi ; imo  neque 
constat,  an  vere  consanguinei  fuerint,  an  autem 
putati  consobrini  Christi  ex  parte  Joseph  i qui  existi- 
mabatur ejus  pater.  Nam  Marite  mater  Jacobi  et 
Joseph  erat  uxor  Alphaei,  qui  probabiliter  alio  no- 
mine dicebatur  Cleophas;  hic  autem  Clcophas  erat 
frater  Josephi  sponsi  B.  Virginis  juxta  Eusebium, 
ideoque  ista  Maria  mater  Jacobi  et  Joseph,  voca- 
bitur soror  B.  Virginis  : vel  potest  dici  haec  Maria 
prius  nupsisse  Alphmo,  et  ex  illo  genuisse  Jacobum 
et  Joseph,  postea  vero  mortuo  Alphaeo,  rursus 
nupsisse  Cleoplue  fratri  sponsi  B.  Virginis,  et  ex 
illo  genuisse  Simonem  et  Judam  seu  Thadaeum,  et 
sic  isli  quatuor  fuerunt  dicti  fratres  Domini,  nempe 
quasi  allines.  Deinde  valde  controvcrtitur  quis  fuerit 
iste  Jacobus  frater  Domini,  primus  Jerosolymilanus 

episcopus;  aposlolusne,  au  tantum  unus  ex  septua- 
ginta Christi  discipulis. 

DISPUTATIO  SEXTA. 

De  virginitate  Mariae,  quoad  animi  virtutem. 

Skct.  I,  II.  — An  B.  Virgo  habuerit  semper  servandae 

virginitatis  votum,  et  an  illud  voto  firmaverit,  ac 

quonam  tempore. 

Dico  I : B.  Yirgo  a principio  usus  rationis  habuit 
absolutum  et  firmum  propositum  servandi  perpe- 
tuam virginitatem.  (D.  Thomas,  Bonnventura,  Sco- 
tus,  Magister,  Gabriel,  etc.)  Mota  enim  semper  a 
Spiritu  sancto  fuit  ad  amandum  et  agendum  id  quod 
melius  et  gratius  Deo  foret ; et  hoc  etiam  tempore 
legis  scriptae  erat  melius  et  gratius  Deo,  nullum 
siquidem  in  illa  lege  erat  praeceptum,  quod  omnes 
ac  singulos  obligaret  ad  procreandos  liberos,  aut 
quod  caelibatum  prohiberet  : nam  Deus  virginibus 
et  servantibus  castitatem  et  sua  praecepta  custodien- 
tibus promittit  nomen  aeternum  et  locum  insignem 
in  domo  sua  ( Isa . lyi,  5).  Unde  multi  viri  sanctis- 
simi in  illa  lege  virginitatem  ut  - meliorem,  colue- 
runt, v.  gr.  Jeremias,  Elias,  Daniel,  tres  pueri, 
Joannes  Baptista,  Esseni,  etc.  : cum  igitur  populus 
Dei  jam  satis  esset  propagatus,  nullus  in  Dartieulari 
ad  matrimonium  obligabatur. 

Dico  2 : B.  Virgo  ante  filii  sui  conceptionem  emi- 
sit absolutum  et  perfectum  castitatis  votum,  ut  ex 
verbis  Luc.  i,  54 , colligitur  : Quomodo  fiet  istud, 
quoniam  virum  non  cognosco?  Id  est,  mihi  non  licet 
virum  cognoscere,  nec  jam  est  positum  in  voluntate 
mea  (D.  Thomas,  Augustinus,  Bonaventura , Sco- 
tus,  etc  ).  Licet  enim  fortasse  jam  sciret  ex  his 
verbis  Isa.  vii,  14  : Ecce  Virgo  concipiet,  etc.,  Mes- 
siam ex  virgine  nasciturum,  poterat  tamen  nescire 
modum  et  circumstantias,  ac  sic  interronare. 
Unde 

Dico  5 : B.  Virgo  hoc  votum  emisit  ante  contra- 
ctum cum  Josepho  matrimonium : Bonaventura, 
Bichardus,  Scotus  et  alii  theologi  communiter, 
contra  Sotum  dicentem  illud  tantum  emisisse  post 
contractum  matrimonium,  et  quasi  contra  D.  Tho- 
mam,  Capreolum , Paludanum,  etc.,  sentientes  B. 
Virginem  ante  contractum  matrimonium  emisisse 
virginitatis  votum  tantum  conditionalum,  sive  sub 
conditione  : iVisi  Deus  aliud  de  me  statuerit;  abso- 
lutum autem  post  desponsationem  cum  Josepho. 
Sed  si  illi  intelligant  hanc  voti  conditionem  sic  : 
Ego  voveo  et  me  obligo  ad  servandam  virginitatem, 
quandiu  milii  Deus  non  revelaverit  aliud  sibi  placere ; 
tunc  est  conditio  generalis  quae  in  omni  voto  impli- 
cite continetur,  et  in  re  est  absolutum  votum  aut 
parum  abeo  differt.  Hoc  autem  votum  B.  Virginem 
ante  matrimonium  emisisse  colligitur  ex  eo  quod 
semper  summo  affectu  amaverit  castitatem,  et  isto 
modo  servata,  fuerit  perfectior  et  Deo  gratior  ; nec 
matrimonio  contrahendo,  quod  ex  fidelitate  et  justi- 
tia obligat  ad  reddendum  petenti  conjugi  debitum  , 
remignabat,  quia,  ut  aiunt  Gregorius  Nyssenus, 
Bonaventura  aliique  Patres,  habuerat  revelationem, 


qua  sibi  constabat  Josephum  nunquam  istud  debi- 
tum petiturum. 

SiiCT.  III.  — An  B.  Virgo  prima  fuerit  in  voven  in 
virginitate. 

Dico  1 : Quamvis  multi  ante  B.  Virginem  serva- 
verint castitatem,  nemo  tamen  illorum  eam  vovisse 
ante  B.  Virginem  videtur  : ita  Bernardus,  etc. 

« Votum  virginitatis  prima  vovisti,  » ait  Rupertus 
(lib.  in  inCant.).  «Prima  feminarum  tantae  sc  virtuti 
mancipare  curavit  (Beda  in  Luc.  i).  * Sic  etiam  Am- 
brosius, Abulensis,  etc.  Unde  Elias,  Daniel,  aliique 
servaverintne  ex  volo  castitatem,  Scriptura  non 
memorat;  quoad  Mariam  Moysis  sororem,  incertum  an 
virgo  permanserit;  de  filia  Jephte  nullibi  legitur  vo- 
visse castitatem.  Esseni  referuntur  quidem  castita- 
tem servasse,  sed  non  vovisse  ; neque  eam  ut  per- 
petuam et  immobilem  custodierunt. 

Dico  2 : B.  Virgo  in  virginitatis  servatae  perfe- 
ctione aut  statu,  quoad  charitatem,  immobilitatem, 
intentionem,  exemptionem  ab  omni  motu  aut  re 
contraria,  sine  ulla  dubitatione  primatum  inter  om- 
nes puras  creaturas  tenuit.  Nec  voti  exlrinseca  so- 
lemnilas,  quae  aliis  convenit  ad  firmandum  eorum 
animos  in  via  perfectionis,  fuit  illi  necessaria  ad 
virginitatis  perfectionem,  quia  fuit  semper  et  im- 
mobiliter in  statu  perfectionis. 

DISPUTATIO  SEPTIMA. 

De  B.  A irginis  matrimonio  cum  sponso  suo  Joseph. 

Sect.  I.  — An  inter  B.  Virginem  et  Josephum  ve- 
rum intercesserit  matrimonium. 

Nota  : B.  Virgo  tertio  aetatis  suae  anno  a parenti- 
bus prmsentala  est  in  templo,  ubi  erat  locus  sepa- 
ratus puellarum  habitationi  et  educationi  accom- 
modatus, ibique  mansit  usque  ad  annos  nubiles,  soli 
Deo  vacans,  et  probabiliter  saepius  ab  angelis  vi- 
sitata et  nutrita,  ardenlissimis  votis  Filii  Dei  incar- 
nationem sollicitans.  Postquam  ibi  mansisset  annis 
undecim,  juxta  aliarum  virginum  morem  destina- 
batur ad  matrimonium ; sed  ipsa  huic  reluctans, 
causata  se  Deo  a parentibus  et  a seipsa  dicatam , 
divina  inspiratione  aut  revelatione,  tradita  est  a sa- 
cerdotibus nomine  desponsationis  Josepho  ex 
eadem  familia  et  tribu,  viro  ad  custodiendam  ejus 
virginitatem  idoneo.  Ita  fere  Nyssenus,  Damascenus, 
Nicephorus,  etc. 

Dico  1 : B Virgo  verum  ac  proprium  matrimo- 
nium ratum  contraxit  cum  Josepho.  Id  de  fide  esse 
docent  omnes  Thomistse.  Probatur : 1°  ex  Scri- 
ptura : Cum  esset  desponsata  mater  Jesu  Muria  Jo- 
seph ( Malth . i,  18).  Ascendit  Joseph  in  Belhlehem, 
ut  profiteretur  cum  Maria  desponsata  sibi  uxore  ( Luc. 
ii,  4).  Ista  vox  enim  desponsata  matrimonium  ra- 
tum significat.  Deinde  dicitur  : Joseph  autem  vir 
ejus  ( Malth..  i,  19  ),  et  in  Evangelio  vocatur  paler 
Christi  (Luc.  ii,  53,  48  ),  quia  B.  A7irgo  maf" 
Christi,  erat  ejus  uxor.  2°  Ex  traditione  Patrum, 
qui  indicant  hoc  matrimonium  fuisse  necessarium 

ad  vitandam  Virginis  infamiam.  5°  Ratione,  quia 
hoc  matrimonium  sic  perfici,  salva  virginitate,  po- 
tuit, illudque  B.  Virgo  iniit  ex  divina  revelatione 
aut  speciali  instinctu,  et  in  externo  statu  et  vitae 
genere  suae  genti  se  accommodaret.  Quamvis  enim 
per  matrimonium  detur  potestas  et  dominium  in 
corpus  conjugis  , potest  tamen  esse  sine  usu  ; ut 
patet  in  matrimonio  rato,  quod  est  vere  matrimo- 
nium. Patres  igitur  nomine  sponsalium,  intelligunt 
matrimonium  ratum.  Ilinc 

Dico  2 : B.  Virgo  ex  divina  revelatione,  ut  cen- 
sent antiqui  Patres,  matrimonium  contraxit ; certa 
suum  sponsum  libenter  in  perpetuam  virginitatem 
consensurum  , nec  unouam  debitum  conjugale  pe- 
titurum. 

Sect.  IT,  III.  — Quo  tempore  et  in  qua  cetate  Maria 
et  Joseph  inierint  inter  se  matrimonium. 

Dico  I : Matrimonium  inter  Mariam  et  Josephum 
quoad  essentiam  et  contractum,  ante  Filii  Dei 
incarnationem,  initum  est:  dicitur  enim  Luc.  i, 
26,  27  : Missus  est  anqelus  Gabriel  a Deo  ad  Virgi- 
nem desponsatam  viro.  Per  desponsationem  inlelli- 
gunt  Patres  matrimonium  ratum.  Imo  probabilius 
est  eos  tempore  conceptionis  divini  Verbi  jam  si- 
mul eohabitasse  in  eadem  domo,  uti  expresse  sen- 
sit Clirysostomus  ; videtur  enim  B.  Virgo  receden- 
do a templi  domicilio,  post  expletam  omnem  ma- 
trimonii accidentalem  solemnilatem  et  sacerdota- 
lem benedictionem,  si  forte  tunc  dabatur,  statim 
ab  ipsis  sacerdotibus  tradita  fuisse  Josepho  viro  suo 
ad  simul  cohabitandum.  Unde  dum  postea  dicitur  : 
Isoli  timere  accipere  Muriam  conjugem  ( Mattii,  j, 
20),  id  est,  eam  conjugem  quam  in  animo  statue- 
ras dimittere,  domi  retine,  simulque  cohabita,  ex- 
pulsa omni  adulterii  suspicione  ; dictum  enim  erat 
prius  de  Josepho  vidente  B.  Virginem  gravidam  : 
Joseph  autem  vir  ejus  cum  esset  justus  et  nollet  eam 
traducere  ( id  est,  infamare,  non  vero  in  domum 
suam  transferre  ),  voluit  occulte  dimittere  eam  ( lbid . 
-9  ) i id  est, vel  ob  adulterii  suspicionem  noluit  eam 
accusatione  infamare,  sed  occulte  voluit  ab  ea  re- 
cedere, ne  videretur  ejus  peccato  consentire,  vel 
B.  Virginis  innocentia  et  sanctitate  convictus,  my- 
sterii notitiam  judicii  suspensione  exspectans  vo- 
luit ab  ea  clam  separari. 

Dico  2 : Probabilius,  juxta  Nicephorum  , Grego- 
rium  Nyssenum,  Damascenum,  etc.,  B.  Virgo  un- 
decim fere  annis  in  templo  expletis,  agens  annum 
decimum  quartum  inchoatum , nupta  fuit  cum 
Josepho,  et  post  quatuor  menses  accepit  angelicum 
nuntium  : a deoque  agens  decimum  quintum  aetatis 
annum  peperil  filium.  Joseph  vero,  quando  duxit 
B.  Virginem,  non  octogenarius  aut  valde  senex,  ut 
quidam  putarunt,  sed  videtur  potius  fuisse  vir  ma- 
turae et  intermediae  aetatis,  pienus  prudentia  ac  vir- 
tute, aptus  ad  juvandam  Virginem  in  suis  labo- 
ribus et  paupertate,  et  ad  custodiendam  illius 
virginitatem. 


DISPUTATIO  OCTAVA. 

De  Josepho  B.  Virginis  sponso. 

Sect.  1.  — De  sancti  Joseplii  dignitate. 

Nota  : Probabilius  est  sanctum  Josephum  fuisse 
fabrum  lignarium  quam  ferrarium. 

Dico  1 : Prima  sancti  Joseplii  dignitas  est,  vere 
ac  proprie  fuisse  Virginis  sponsum,  omniaque  veri 
sponsi  jura  ac  munera,  excepto  debiti  conjugalis 
usu,  habuisse,  dignitas  omni  laudis  sermone  excel- 
sior. Hinc  adeptus  est  patris  Christi  nomen  et 
existimationem  : Ut  putabatur  filius  Joseph  (Luc. 
iii,  25).  Nonne  hic  est  filius  Joseph?  ( Joan . vi , 42.) 
Imo  non  tantum  vulgus  eum  isto  nomine  appella- 
bat, sed  etiam  evangelisla,  et  B.  Virgo  : Erant  paler 
et  mater  ejus  mirantes  super  his  quee  dicebantur  de 
illo  (Luc.  ii,  55).  Pater  tuus  et  ego,  dolentes  quaere- 
bamus te  (lbid.  45).  Nec  tantum  patris  Christi  no- 
men habuit,  sed  etiam  rem  quae  huic  nomini  subest, 
participavit,  quantum  potest  ab  homine,  excepta 
carnali  generatione,  participari.  Quare  habuit  pa- 
ternum allectum  ac  sollicitudinem,  et  quasi  patris 
auctoritatem  : per  verum  enim  matrimonium  Joseph 
habuit  aliquod  dominium  in  Mrginem,  adeoque  ct 
in  Christum  ut  hominem  ejus  fructum  ; ideoque 
aliquo  modo  fuit  caput  et  superior  Virginis  ac  Chri- 
sti ut  hominis  : Caput  mulieris,  vir  (1  Cor.  xi,  5). 
Et  sic  B.  Virgo  in  rebus  externis  ac  domesticis  de  - 
pendebat a Josepho;  ideoque  illi  ut  domus  capiti 
facta  est  revelatio  de  fuga  in  yEgyptum,  de  reditu 
ex  yEgypto,  de  impositione  nominis  Jesu.  Ipsemet 
etiam  Christus  ei  obediebat : Ei  erat  subditus  illis 
(Luc.  ii,  51).  Unde  inter  Mariam  et  Josephum,  at- 
que inter  Jesum  et  Josephum  singulare  mutui  amo- 
ris perfecti ssimaeque  amicitiae  vinculum  , intrinsece 
ex  dignitate  et  statu  ortum,  intercedebat. 

Dico  2 : Dignitas  Joseplii  comparata  cum  digni- 
tate praecursoris,  apostoli,  aut  evangelistae,  cum  sit 
diversi  ordinis,  potest  dici  habere  se  ut  excedens  et 
excessum.  Apostolicum  enim  munus  est  supremum 
in  Ecclesia  omnium  munerum  prout  a Christo  in- 
stituta sunt,  sive  quoad  dona  specialia,  sive  quoad 
gratias  gratis  datas.  Ministerium  tamen  sancti  Jo- 
sephi  prout  attingit  ordinem  unionis  hypostaticae , 
videtur  ex  suo  genere  nobilius  ac  praestantius. 

Sect.  II.  — Ecquam  sanctitatis  perfectionem  assecu- 
tus sit  sanctus  Joseph. 

Dico  1 : Joseph  fuit  perfectissimus  et  eximiae 
sanctitatis  vir.  Deus  enim  unicuique  proporlionatam 
officio  in  quo  illum  consliluit,  gratiam  ac  sanctita- 
tem confert;  unde  ante  matrimonium  cum  B.  Vir- 
gine initura,  dicitur  de  illo  : Cum  esset  justus  (Mattii. 
i,  19).  Datus  est  B.  Virgini  in  sponsum  ob  ejus  vir- 
tutem, et  virginitatem  colebat,  sed  ex  B.  Virgine  ct 
Christi  consortio  longe  adhuc  magis  in  sanctitate 
profecisse,  longeque  majores  gratias  a Christo,  me- 
diatrice  B.  Virgine,  accepisse  dubitari  non  potest. 
Ipsius  singularis  sanctitatis  indicia  non  obscura 
sunt,  tot  revelationes  illi  factae,  v.  gr.  revelatio 
mysterii  incarnationis,  quando  advertit  B.  Virginem 

concepisse,  revelatio  furoris  Herodis  ut  fugeret  in 
AEgyptum,  revelatio  ejus  mortis  ut  rediret  ex  zEgy- 
pto,  etc.,  in  quibus  occasionibus  ejus  prudentia , 
fides,  obedientia  enituit. 

Dico  2 : Quanta  fuerit  sancti  Josephi  sanctitas 
comparata  cum  apostolis  aut  angelis,  nihil  certi  po- 
test statui  ; non  tamen  videtur  improbabile,  aut  te- 
merarium fore,  si  quis  fortasse  opinaretur  hunc 
sanctum  reliquis  omnibus  in  gratia  et  beatitudine 
antecellere  ob  conjunctionem  quam  cum  Christo 
habuit  respectu  unionis  hypostaticae.  Sed  non  ar- 
bitror asserendum,  ut  quidam  existimarunt,  fuisse 
in  utero  matris  sanctificatum,  caruisse  fomite  pec- 
cati, et  omni  peccato  actuali,  etc.  Caeterum  satis 
probabile  est  hunc  sanctum  fuisse  unum  ex  istis  qui 
tempore  mortis  aut  resurrectionis  Christi  resurrexe- 
runt, quos  multi  censent  ad  immortalem  animae  et 
corporis  vitam  transiisse,  adeoque  eum  jam  nunc 
anima  et  corpore  glorioso  cum  Christo  regnare. 

DISPUTATIO  NONA. 

De  modo  et  circumstantiis  annuntiationis  angelicae. 

Sect.  I,  II,  III. — De  Gabriele  angelo,  de  visibili  ejus 
specie , el  de  B.  Virginis  perturbatione. 

Dico  1 : Verisimilius,  Gabriel  erat  caput  seu 
princeps  secundi  chori  tertiae  hierarchiae,  id  est, 
princeps  archangelorum ; veniebat  enim  nuntiare 
rem  maximam,  ad  salutem  omnium  hominum  per- 
tinentem ; el  fortasse  idem  fuit  qui  Danieli,  Zacha- 
riae  el  Josepho  apparuit;  quia  omne  illud  erat  veluti 
unum  ministerium  ad  eumdem  proximum  incarna- 
tionis finem  ordinatum. 

Dico  2 : Gabriel  in  specie  humana  exteriusque 
sensibili  apparuit  B.  Virgini.  Dicitur  enim  : Ingres- 
sus angelus  ad  eam,  el  concludit  : Discessit  angelus 
ab  ea  [Lue.  i,  28,  58) ; quia  iste  ingressus  et  dis- 
cessus corporalem  motum  indicat,  eratque  sensibilis 
collocutio.  Dein  probabiliter  credi  potest  angelum 
non  tantum  in  externa  specie,  sed  etiam  in  sua 
spirituali  substantia  visum  esse  a B.  Virgine;  potuit 
illi  a Deo  tribui  inluitiva  et  clara  ipsius  angeli  co- 
gnitio; et  tunc  maxime  elevatam  fuisse  ad  istam 
intuilionem  probabile  est,  quia  ejusmodi  in  tuitio 
non  tantum  per  sensum,  sed  etiam  per  intellectum 
est  longe  perfectior.  Verum  videtur  hanc  angelica; 
substantiae  inluitionein  tunc  tantum  inccepisse  ha- 
bere a Deo  infusam,  quando  angelus  dixit : Ne  ti- 
meas, Muria  ( lbid . 30).  Licet  autem  intuitive  loquen- 
lem  angelum  cognosceret,  non  tamen  ideo  intuitive 
cognoscebat  incarnationis  mysterium,  saltem  ante- 
quam foret  peractum,  sed  ejus  mens  per  specialem 
fidei  cognitionem  illud  penetravit. 

Dica  3 : Cum  audiisset  B.  Virgo  salutationem  an- 
geli, turbata  est  non  ex  aliqua  indeliberata  corporis 
aut  appetitus  sensitivi  motione,  sed  ex  rationabili 
affectu  vel  virginei  pudoris  ac  timoris  videndo  an- 
gelum in  splendenti  juvenis  specie,  et  suavem  inu- 
sitatamque  salutationem  audiendo  ; vel  admirationis, 
audiendo  suas  laudes  ab  angelo  prolatas. 


Sect.  IV,  V.  — De  tempore  el  loco  Christi  con- 
ceptionis. 

Dico  1 ; Certum  est  juxta  omnes,  B.  Virginem 
concepisse  divinum  Verbum  antequam  angelus  ab 
ea  discederet ; et  etiam  certum  videtur  illud  conce- 
pisse statim  atque  prmbuil  suum  consensum  his 
verbis  : Ecce  ancilla  Domini : fiat  mihi  secundum 
verbum  tuum  ( Luc . i,  58).  Et  quamvis  antequam  B. 
Virgo  proferret  ha;c  verba,  jam  habuisset  interio- 
rem consensum,  debuit  tamen  illum  exterius  et 
sensibiliter  exprimere,  ut  angelo,  quocum  illa  more 
humano  loquebatur,  innotesceret,  et  tunc  Verbum 
conciperet ; quo  concepto  et  negotio  peracto,  mox 
discessit  ab  ea  angelus. 

Dico  2 : Ecclesiastica  traditione  habetur  Vernum 
fuisse  incarnatum  vicesima  quinta  die  Martii , et 
verisimiliter  feria  sexta  ac  eadam  hora,  qua  post 
novem  menses  expletos  natum  est  sub  medium 
noctis  diei  vicesimae  quintae  Decembris  ; solebat 
enim  saepe  Virgo  pernoctare  in  orationibus.  Domus 
in  qua  Christus  conceptus  est,  creditur  fuisse  do- 
micilium sanctae  Annae,  et  in  qua  B.  Virgo  nata 
fuerat ; postea  ministerio  angelorum  translata  est 
in  Illyricum,  deinde  in  Italiam,  in  qua  hodieque 
perseverat  sub  nomine  ecclesite  Laurelance.  Illa  do- 
mus erat  sita  in  civitate  Nazareth.  Unde  dictus 
Christus  Nazarenus. 

DISPUTATIO  DECIMA. 

De  causa  efficiente,  rfc  ministrante  materiam  con- 
ceptionis Christi. 

Sect.  I,  II.  — Quomodo  B.  Virgo  materiam,  ex  qua 
conceptus  fuh  Christus,  ministraverit ; et  quee  ejus 
causa  efficiens. 

Dico  I ; De  fide  certum  est  Christum  ex  Virginis 
substantia  conceptum  fuisse,  uti  in  multis  conciliis 
definitum  est.  Misit  Deus  Filium  suum  factum  ex 
muliere  ( Galat . iv,  4).  Qui  (actus  est  ex  semine 
David  secundum  carnem  (Born.  i,  5).  Unde  infertur 
Christum  ex  purissimis  B.  Virginis  sanguinibus 
conceptum  fuisse,  ipsa  suum  sanguinem  ministrante 
eo  modo,  quo  veram  humanam  generationem  ex 
parte  matris  fieri  necesse  est. 

Dico  2 : Quamvis  per  appropriationem  Christi 
conceptio  tribuatur  Spiritui  sancto  ut  causse  effi- 
cienti, tamen  istud  opus  est  commune  toti  Trini- 
tati, utpole  opus  ad  extra.  Jam  vero  an  etiam  B. 
Virgo  ad  illam  conceptionem  concurrerit  active, 
an  autem  passive  tantum,  controverlunt  auctores. 
Probabiliter,  juxta  D.  Thomam,  Cajetanum,  Palu- 
danum,  etc.,  contra  Bonaventuram,  Scotum,  etc., 
B.  Virgo  passive  tantum  ministrando  materiam 
concurrit  ad  Christi  conceptionem,  el  sine  ulla  se- 
minis activitate  perfectissimum  Christi  corpus  con- 
cepit ac  genuit. 

Sect.  1 II.  — An  de  potentia  Dei  absoluta,  potuerit 
B.  Virgo  concipere  viri  opera  Christum  Deum-Ho 
minem. 

Respondeo  affirmative  ; quia  potest  Deus  assu- 
mere in  unitatem  personae  naturam  hominis  ab 

alio  homine  genili,  ablata  ejus  propria  subsisten- 
tia; ergo  etiam  potest  in  unitatem  personae  assu- 
mere illam  naturam  in  primo  instanti,  in  quo  perfi- 
citur generatio,  praeveniendo  ac  impediendo  ne 
{luat  propria  subsistentia  : quamvis  enim  generatio 
activa  mediate  terminetur  ad  personam  in  natura 
subsistentem  tanquam  ad  ultimum  terminum,  ta- 
men immediate  versatur  circa  naturam  uniendo  in- 
ter se  partes  substantiales,  ex  quibus  unitis  resul- 
tat suppositum  seu  persona  : in  instanti  autem  ge- 
nerationis istarum  partium  inter  se  unitarum,  or- 
dine naturae  priusquam  resultet  persona  creata  , 
potest  Deus  suam  increatam  personam  illis  seu  isti 
naturae  humanae  unire,  quae  quidem  ex  vi  suae  con- 
ceptionis si  in  propria  persona  relinqueretur  sub- 
sistere, esset  peccato  originali  obnoxia;  sed  dum 
privata  propria  subsistentia  assumeretur  a divina 
persona,  vi  hujus  assumptionis  seu  unionis,  ab  illo 
immunis  fieret. 

DISPUTATIO  UNDECIMA. 

De  instanti  quo  Christi  conceptio  ex  Virgine  per- 
fecta est. 

Scct.  I , II.  — An  conceptio  Christi  potuerit  fieri  in 
instanti ; et  an  revera  sic  facta  sit. 

Nota  : Hic  duo  quaeruntur  : 1°  an  sanguinis  con- 
gregatio, quae  corporis  formationem  antecedit,  po- 
tuerit fieri  in  instami ; 2°  an  etiam  ipsa  corporis 
formatio  seu  organisatio  habens  diversam  membro- 
rum figuram,  raritatem,  densitatem,  etc.,  potuerit 
in  instanti  confici. 

Dico  1 : Non  implicat  contradictionem , totum 
sanguinem  ad  formandum  Christi  corpus  necessa- 
rium, in  unico  instanti  constitui  in  loco  conceptioni 
destinato.  Quia  Deus  de  potentia  absoluta  potuit 
sine  motu  locali  successivo  per  indivisibilem  muta- 
tionem transferre  in  instanti  sanguinem  de  loco  in 
alium  locum , non  pertranseundo  medium ; sed  ad 
ejusmodi  effectum  non  potuit  B.  Virgo  active  con- 
currere nisi  tanquam  Dei  instrumentum  per  poten- 
tiam obedientialem.  Simili  modo  ipsa  corporis  for- 
matio seu  organisatio  in  unico  instanti  fieri  potest, 
si  Deus  efficiat,  ut  totus  sanguis,  qui  loto  tempore 
organisationem  praecedente  occupavit  dispersum  lo- 
cum, habens  hanc  in  hoc,  illam  in  illo  loco  par- 
tem, etc.  Subito  in  instanti  conceptionis,  juxta  suas 
partes  aliter  se  habuerit  ad  totum  organisalionis 
locum. 

Dico  2 : Juxta  D.  Thomam,  congregatio  sangui- 
nis, quae  corporis  Christi  formationem  antecessit, 
videtur  reipsa  non  in  instanti  sed  in  tempore  per 
verum  motum  localem  successivum  seu  continuum 
facta,  etiam  si  de  potentia  Dei  absoluta  potuerit  in 
instanti  fieri,  quia  non  sunt  multiplicanda  miracula 
sine  necessitate  ; et  ad  hoc  asserendum  nullum  ha- 
betur ex  Scriptura  fundamentum  , et  nulla  est 
ejusmodi  miraculi  necessitas,  cum  congregatio  san- 
guinis ad  conceptionem  necessarii,  toto  tempore 
quo  unionem  hypostaticam  antecessit,  potuerit  suc- 
cessive per  naturalem  facultatem  fieri.  Attamen 


ipsa  corporis  formatio  cum  iis  omnibus  qum  ad  ejus 
substantiam  pertinent,  in  instanti  a Deo  facta  est, 
ut  habetur  ex  Ecclesiae  et  Patrum  testimonio.  Unde 
Ecclesia  celebrat  festum  Incarnationis  eodem  die 
quo  annuntiatio  angelica  facta  est,  sentiens  isto  die 
Deum  factum  esse  hominem,  quia  B.  Virgo  absque  ullo 
incommodo  potuit  in  instanti  ministrare  illam  san- 
guinis copiam  quae  erat  necessaria  ad  efformandun) 
Christi  corpusculum,  quod  in  minima  quantitate 
naturali  formatum  per  nutritionem  novem  mensium 
naturaliter  pervenit  ad  maximam  suae  complexioni 
accommodatam  et  nativitati  debitam  quantitatem. 
Cum  autem  haec  corporis  formatio  et  conceptio  in- 
cludat organorum  distinctionem,  variam  condensa- 
tionem et  raritatem,  figurarum  varietatem,  etc., 
adeoque  non  possint  haec  omnia  naturaliter  in  in- 
stanti fieri,  cum  habeant  localem  mutationem  sibi 
adjunctam  multiplicem ; ideo  dicendum  est  totam 
illam  conceptionem  et  organisationem  miraculose  et 
supernaturali  Dei  virtute  in  instanti  esse  factam, 
ita  ut  lota  illa  materia  sive  secundum  se  totam, 
sive  secundum  aliquas  partes  in  instanti  occuparet 
diversum  locum  ab  eo  quem  immediate  ante  occupa- 
bat illo  modo,  quo  posse  fieri  supr3  diximus ; 
maxime  cum  Chrysostomus  (hom.  15)  dicat  for- 
mationem corporis  Adsc  hoc  momentaneo  modo 
fuisse  factam.  Et  sic  B.  Virgo  ministravit  tantum 
istam  materiam,  et  suo  calore  eam  calefecit,  etc., 
non  concurrendo  ad  illam  instantaneam  loci  muta- 
tionem. 

DISPUTATIO  DUODECIMA. 

De  relationibus  ex  Christi  nativitate  consequenti- 
bus inter  eum  et  B.  Virginem. 

Sect.  I.  — An  in  B.  Virgine  sit  relatio  realis  malrit 
ad  filium. 

Dico  : In  B.  Virgine  est  vera  et  realis  relatio 
matris  ad  Christum  filium  : in  interna  enim  ac 
substantiali  filii  conceptione  et  generatione  eum- 
dem  concursum  ac  alioe  matres  habuit ; realis  autem 
matris  relatio cx  isto  concursu  ac  generatione  resis- 
tat. Hinc  relatio  matris  in  B.  Virgine  fuit  ejusdem 
speciei  cum  relationibus  aliarum  matrum  : qi:.'a 
istius  relationis  fundamentum,  seu  ratio  eam  fun- 
dandi, est  nativitas  ct  generatio;  atqui  B.  Virgo 
vere  genuit  Christum  verum  hominem,  Chrislique 
nativitas  temporalis  est  vera  nativitas  humana 
ejusdem  rationis  cum  nativitate  aliorum  hominum  ; 
ergo,  etc.  Deinde  istius  relationis  terminus  est 
etiam  ejusdem  rationis  : hic  enim  terminus  est 
idem  ac  terminus  nativitatis,  quae  habet  terminum 
ejusdem  rationis  cum  nostra,  nempe  hunc  hominem 
genitum,  quia  licet  suppositum  Christi  et  nostrum 
secundum  se  sint  diversa,  quia  tamen  natura  hu- 
mana isti  Christi  supposito  conjuncta,  ct  maternus 
B.  Virginis  concursus  sunt  ejusdem  rationis  cum 
aliis  hominibus,  ideo  relatio  inde  resultans  est 
etiam  ejusdem  rationis  cum  aliis  matrum  relatio- 
nibus. Unde  terminus  hujus  relationis  non  est  per- 
sona Christi  secundum  se,  sed  persona  Christi  qua- 

tenus  cum  Immanitate  componit  hunc  hominem  ; 
et  relatio  respiciendo  immediate  ac  lormalilei  hunc 
terminum,  simul  mediate  ac  quasi  materialiter  re- 
spicit etiam  istius  termini  suppositum,  atque  ita  B. 
Yirgo  vere  dicitur  Mater  Dei  seu  Verbi,  non  pro- 
prie miraculosa,  nec  supernaluralis,  sed  naturalis. 

Sect.  II.  — An  in  Christo  sit  relatio  realis  et  creata 
filii  ad  matrem. 

Dico  1 : Christus  non  denominatur  filius  B.  Vir- 
ginis per  increatam  filiationis  relationem  : ita 
communiter  theologi  contra  Ilenriquez.  Nam  1° 
Christus  solum  dicitur  filius  Virginis  ob  humanam 
generationem,  ergo  et  per  creatam  filiationis  rela- 
tionem ex  illa  resultantem.  2°  Generatio  aeterna 
et  temporalis  sunt  diversae  rationis,  ergo  et  rela- 
tiones filiationis  ex  illis  resultantes.  5"  Filiatio  in- 
creata  convenit  Christo,  non  ut  homo  est,  sed  ut 
Deus  est.  Dicitur  autem  filius  Virginis  ut  homo  est, 
non  ut  Deus.  Ergo  filiatio  increata  non  illi  convenit 
ut  est  filius  Virginis,  sed  creata. 

Dico  2 : Probabilius  videtur  esse  in  Christo  rea- 
lis relatio  filiationis  temporalis  ad  matrem  ejusdem 
speciei  cum  aliis  humanis  filiationibus ; contra  D. 
Thoinam,  Bonaventuram,  etc.,  dicentes  solum  esse 
relationem  rationis.  Probatur  : 1°  in  Christi  huma- 
nitate potest  inhaerere  realis  relatio  respiciens  Vir- 
ginem ut  terminum  seu  causam,  nempe  relatio  ge- 
niti ad  genitricem  tanquam  effectus  ad  causam  : 
atqui  haec  relatio  licet  inhaereat  humanitati,  non 
denominat  humanitatem,  sed  suppositum  seu  hunc 
hominem  : ergo  est  vere  et  realis  filiationis  rela- 
tio, quia  causalilas  matris  non  versatur  per  se  circa 
subsistentiam  efficiendam,  sed  circa  unionem  for- 
mae cum  materia  mediantibus  dispositionibus,  ex 
qua  unione  resultat  subsistentia,  non  causata  pro- 
prie a matre.  Haec  autem  causalitas  tam  est  integra 
ac  perfecta  in  B.  Virgine,  quam  in  aliis  matribus, 
nihilque  refert  quod  subsistentia  increata  seu  sup- 
positum Christi  ab  ipsa  non  proveniat,  cum  nec 
aliae  matres  efficiant  subsistentiam  creatam,  in  ma- 
teria et  forma  jam  divisim  prasuppositam,  et  facta 
illarum  unione  colleclim  resultantem  sine  matris 
causalitate.  Ergo  in  B.  Virgine  relatio  matris  est 
tam  realis  et  perfecta  quam  in  aliis  matribus,  et 
ejusdem  rationis  : ergo  etiam  in  Christo  quatenus 
homine,  seu  quatenus  producto  a B.  Virgine,  est 
etiam  tam  realis  et  perfecta  relatio  filii,  quam  in 
aliis  filiis,  quamvis  ejus  subsistentia  a B.  Virgine 
non  provenerit.  Unde  2°  in  B.  Virgine  relatio  matris 
per  quam  refertur  ad  Christum  ut  a se  causatum 
est  realis;  ergo  etiam  in  Christo  relatio  filii  per 
quam  refertur  ad  B.  Virginem  ut  sui  causam  est 
realis. 

Dico  3 : Quamvis  in  Christo  sil  duplex  realis  re- 
latio filiationis,  nempe  increata  et  creata,  non  ta- 
men est  duo  filii,  sed  unus  tantum  ; quia  ad  multi- 
plicationem istius  concreti  sive  adjective  sive  sub- 
stantive sumpti,  non  sufficit  multiplicatio  format 
sine  multiplicatione  suppositorum,  sicut  licet  in 


Christo  sint  multae  scientiae,  mullae  operationes, 
multae  naLivitates,  est  tamen  tantum  unus  sciens, 
unus  operans,  unus  natus. 

Sect.  III.  — An  perseverent  nunc  in  Christo  et  Vir- 
gine relationes  filii  et  matris. 

Nota  : Post  Christi  mortem  non  mansit  hic  homo 
ut  sic,  neque  filius  virginis  ut  sic,  adeoque  neque 
filiationis  relatio,  quia  uno  extremo  ablato  tolli- 
tur relatio  in  alio.  Jam  vero  an  Christo  resurgente 
redierint  istae  relationes  filii  et  matris,  quaeritur.  Et 
quaeri  potest  de  quibusvis  aliis  filiis  et  matribus. 
Quare 

Dico  : Cum  totum  harum  relationum  filiationis 
et  maternitalis  fundamentum  sit  quod  Christus  ho- 
mo semel  fuerit  genitus  ex  Virgine,  etiamsi  illud 
esse  hominis  fuerit  per  mortem  interruptum,  et 
per  resurrectionem  instauratum,  tamen  videtur 
istud  fundamentum  sufficere,  ut  postea  semper  re- 
sultent dictae  relationes ; semper  enim  verum  est 
dicere  Christum  ut  hominem,  genitum  fuisse  ex 
Virgine.  Et  ex  hoc  intrinsece  sequuntur  illae  rela- 
tiones seu  resultant,  etiam  si  novum  esse  hominis, 
per  Christi  resurrectionem  non  fuerit  ex  Virgine, 
quia  semper  verum  est,  et  erit  illum  habuisse  me 
hominis  ex  Virgine  seu  ex  illa  fuisse  genitum,  quod 
sufficit  ad  relationem  filii , et  matris ; atque  ita 
filii  titulus  in  Christo,  et  matris  dignitas  in  B.  Vir- 
gine semper  sine  interruptione,  etiam  in  triduo 
mortis  Christi,  perseveravit,  et  perseverabit  in 
aeternum. 

DISPUTATIO  DECIMA  TERTIA. 

De  temporali  Christi  nativitate. 

Sect.  1 , II.  — An  vere  Christus  natus  fuerit  ex  B. 

Virgine,  et  sine  matris  dolore,  ac  puerperii  im- 
munditia. 

Dico  1 : B.  Virgo  vere  ac  proprie  peperil  Chri- 
stum, ipseque  vere  ac  proprie  natus  est  ex  Virgine. 
De  fide  : Completi  sunt  dies  ut  pareret  et  peperit 
filium  suum  primogenitum  [Lue.  ii  , 7).  Idque  defi- 
nitum est  in  concilio  Lateranensi,  sub  Martino  1 
(consuit.  5,  can.  3),  ubi  definitur  B.  Virginem  vere 
ac  proprie  fuisse  Dei  genitricem,  quia  veraciter 
ipsum  Deum  concepit,  et  incorruplibiliter  genuit. 
Idem  habetur  in  quinta  synodo  (aci.  8,  can.  3),  et 
in  sexta  synodo  (act.  11),  etc.  Unde  sequitur  Chri- 
stum exiisse  e matris  utero,  ut  ait  Damascenus, 
naturali  et  ordinaria  via,  et  sine  violentia,  per  Vir- 
ginis efficientiam. 

Dico  2 : B.  Virgo  peperit  absque  ullo  dolore,  ut 
docent  Nyssenus,  Damascenus,  Augustinus,  etc.; 
et  Ecclesia  canit  : Nesciens  Virgo  virum  peperit  sine 
dolore  Salvatorem  sceculorum.  Et  sine  ulla  puerpe- 
rii immunditia  ac  secundinis.  Probatur  ex  sexta 
synodo  (act.  11),  ubi  partus  Virginis  vocatur  in- 
corruptibilis, quia  sine  fluxu  sanguinis  aut  simili 
passione  perfectus  est.  Et  Cyprianus,  in  Serm.  de 
Nativitate  Christi : « Maria , > inquit,  i genitrix  et 
obstetrix;  nullus  dolor,  nulla  natura  contumelia  in 
puerperio,  s Tanti  enim  filii  dignitatem,  et  tantae 

matris  castitatem  decebat  tantum  miraculum ; po- 
tuit ergo  Christi  corpusculum  sine  membranarum 
ruptione,  quibus  in  utero  matris  involutum  erat,  et 
sine  ulla  maternae  virginitatis  laesione,  miraculosa 
rerum  interjectarum  penetratione,  in  lucem  prodire 
et  nasci. 

Sect.  III.  — Quo  in  loco  natus  sil  Christus. 

Dico  1 : Christus  natus  est  in  Bethlehem  Judse. 
De  fide  : constat  ex  Matth.  ii  et  Lue.  n.  Dicitur  haec 
urbs  Bethlehem  Judae,  quia  sita  erat  in  tribu  Juda  , 
distans  versus  austrum  ab  urbe  Hierosolymitana  dua- 
bus leucis  horariis , et  quia  alia  erat  Bethlehem  in 
tribu  Zabulon , ut  habetur  Josue  xix.  Dicitur  etiam 
alio  nomine  Ephrata , quia  collis  super  quem  aedifi- 
cata erat,  vocabatur  Ephrata.  Nec  hoc  utrumque 
nomen  sine  mysterio  est ; Bethlehem  enim  interpre- 
tatur Domus  panis , et  Ephrata , id  est  fructifera  ; 
quod  Christo  optime  convenit.  Iste  Christi  nativi- 
tatis locus  praedictus  fuerat  a Michsea  ( v,  2 ) , longe 
diu  post  regnum  Davidis,  sic:  Et  tu  Bethlehem 
Ephrata , parvulus  es  in  millibus  Juda  ; ex  te  mihi 
egredietur,  qui  sit  dominator  in  Israel , ete.  Nempe 
dominatione  spirituali  in  populo  Christiano  ac  fi- 
deli. Dum  autem  Matthaeus  vocat  ( it , 6)  istam 
civitatem  Bethlehem  nequaquam  minimam  , sic : Et 
tu  Bethlehem  terra  Juda,  nequaquam  minima  es  in 
principibus  Juda  : et  Michaeas  vocat  minimam,  sic  : 
Et  tu  Bethlehem  Ephrata,  parvulus  es  in  millibus  Ju- 
da ; hic  inlelligit  de  loci  parvitate  quoad  civium  nu- 
merum , et  murorum  ambitum  : ille  vero  de  loci 
magnitudine  quoad  dignitatem  et  nobilitatem  ob 
Christi  natalem. 

Dico  2 : Sanctus  Lucas  ( ii  , 7)  ait  de  ortu  Chri- 
sti : Reclinavit  eum  in  preesepio , quia  non  erat  eis 
locus  in  diversorio.  Sentit  Hieronymus  hoc  diverso- 
rium fuisse  aliquod  hospitium  in  urbe  Bethlehem  ; 
alii  autem  putant  istud  diversiorum  esse  speluncam 
extra  muros  urbis  ad  orientem  sub  rupe  excavatam, 
commune  receptaculum,  in  quod  noctu  peregrini, 
pastores,  pauperes,  coloni,  advenae  se  recipere 
solebant.  Quia  autem  tunc  ingens  hominum  multi- 
tudo in  urbem  Bethlehem  confluebat,  ut  juxta  Cte- 
saris  edictum  se  et  sua  in  publicas  tabulas  referret , 
accidere  potuit  ut  B.  Virgo  et  Joseph  non  invenien- 
tes hospitium  intra  civitatem , in  istam  speluncam 
divertere  cogerentur,  atque  in  illa  Christus  nasce- 
retur : qui  prodiens  in  lucem , stalim  verisimiliter 
ab  angelis  exceptus  est,  et  ab  illis  in  manibus  B. 
Virginis  collocatus , deinde  a B.  Virgine  in  prsese- 
pio  positus  inter  bruta  animalia  , nempe  bovem  et 
asinum , ita  ut  ad  litteram  impleretur  prophetia 
Habac.  m ,1,2  sec.  LXX  : Consideravi  opera  tua 
et  expavi ; in  medio  duorum  animalium  cognosceris. 
Et  lsa.  i,5:  Cognovit  bos  possessorem  suum , et  asi- 
nus preesepe  domini  sui.  Juxta  quod,  Ecclesia  canit  : 
In  medio  duorum  animalium  jacebat  in  preesepio  et 
fulgebat  in  coelo.  IIoc  prsesepium  videtur  ligneum 
fuisse,  non  luteum  seu  lapideum  ; et  asservatur  Ro- 
mae in  templo  Mariae , dictae  Majoris. 

Theol.  Suarez  Summa.  II. 


Sect.  IV.  — Quo  tempore  Christi  nativitas  acciderit. 

Dico:  Christus  post  novem  menses  inaequales, 
id  est  quorum  aliqui  triginta  et  unum  dies , alii 
triginta  continent,  vel  juxta  quosdam  post  novem 
menses  aequales  ( quorum  singuli-  triginta  diebus 
constant),  et  sex  dies,  sive  post  ducentos  et  se- 
ptuaginta sex  dies  a sua  conceptione  natus  est  vice- 
simo quinto  die  mensis  Decembris,  ut  habetur  ex 
ecclesiastica  traditione , et  festi  celebritate,  quam 
constat  a temporibus  apostolorum  eo  die  observa- 
tam esse,  prout  refert  Clemens  (lib.  v Constit.,  cap. 
12),  Orosius  (lib.  vn  , cap.  2),  et  alii  Patres, 
juxta  Graecorum  computationem  anno  tertio  Olym- 
piadis centesimae  nonagesimae  quartae  ; juxta  Roma- 
norum calculum  anno  quadragesimo  secundo  im- 
perii Augusti.  Quod  attinet  ad  diem  hebdomadae , 
licet  putent  quidam  feria  sexta,  probabilius  tamen 
est,  natum  fuisse,  die  Dominico,  ut  affirmat  sexta 
synodus  (c.  8) , Nicephorus  ( lib.  i Histor.,  cap.  22), 
aliique  : et  certe  si  Christus  conceptus  sit  feria  sexta , 
sequitur  fuisse  natum  die  Dominico.  Si  enim  dies 
conceptionis  vicesimus  quintus  Martii  inciderit  in  fe- 
riam sextam,  necesse  est,  juxta  compulum,  ut  vicesi- 
mus quintus  Decembris  sit  dies  Dominicus.  Quoad 
horam!  autem  dicendum  est  eum  esse  natum  post 
duodecimam  horam  illius  noctis,  qu?e  fuit  naturalis 
diei  initium,  antequam  inciperet  dies  artificialis, 
sive  paulo  post  mediam  noctem  diei  vicesimi  quinti 
Decembris  : quod  ex  traditione  sumitur  et  ex  Evan- 
gelio  dicente  tunc  pastores  custodisse  vigilias  no- 
ctis. Unde  orta  est  ecclesiastica  traditio  sacram  il- 
lam noctem  celebrandi , et  in  ea  sacrificium  offe- 
rendi juxta  decretum  Telesphori  papae  in  sua  Epi- 
stola decretali  cap.  2 ; Cassianus  autem  et  alii  refe- 
runt, /Egyptios  solitos  fuisse  die  quinto  Januarii 
celebrare  Christi  natalem. 

DISPUTATIO  DECIMA  QUARTA. 

De  prodigiis  in  Christi  nativitate  factis. 

Sect.  I.  — Quibus  signis  et  quibus  personis  Christi 
nativitas  manifestata  sit. 

Dico  1 : Multa  referuntur  prodigia  sub  tempora 
Christi  ortus  tanquam  illius  manifeslativa , acci- 
disse. Refertur  enim  1°  a Bonavenlura,  templum 
Pacis  ea  nocte  qua  Christus  natus  est , Romae  cor- 
ruisse. Sed  videtur  tunc  nondum  fuisse  exstructum 
ibi  templum  Pacis.  2°  Refertur  ista  eadem  die  seu 
nocte  fontem  olei  Ronue  sine  intermissione  fluxisse ; 
sed  id  viginti  septem  annis  prius  accidisse  dicit  Oro- 
sius, qui  etiam  memorat  tres  soles  in  Hispania  appa- 
ruisse , paulalimque  in  unum  coaluisse.  5°  Nicepho- 
rus, post  alios,  refert  Augustum  in  templo  Apollonis 
sacrificantem  interrogasse  simulacrum  cur  non  daret 
responsum,  sicque  respondisse: 

Me  puer  Hebneus,  divos  Deus  ipse  gubernans, 

Cedere  sede  jubet,  iristemque  redire  sub  orcum 

Aris  ergo  dehinc  tacitis  abscedito  nostris. 

Refertur  enim  tunc  (temonum  oracula  conticuisse. 
4°  Tempore  nativitatis  Christi  pax  universalis  iu 

toto  imperio  Romano  sub  uno  principe  regnabat , 
indicans  Christum  principem  pacis. 

Dico  2 : Oportuit,  juxta  D.  Thomam , Christi 
nativitatem  , uti  et  ejus  resurrectionem , peculia- 
riter aliquibus  personis  manifestari.  Unde  ex  Evan- 
gelio  manifestata  est  1°  tribus  pastoribus  ad  turrim 
Ader  id  est  Gregis  vigilantibus , juxta  quam  Jacob 
pavit  greges  suos,  distantem  quarta  parte  leuese  lio- 
rarire  ab  urbe  Bethlehem.  2°  Simeoni , qui  respon- 
sum acceperat  a Spiritu  sancto  non  visurum  se  mor- 
tem , nisi  prius  videret  Christum  Domini  ( Luc.  u , 
26)  ; et  Annae  viduae,  ut  liabetur  ex  Ambrosio, 
Chrysostomo  , etc.  5°  Magis  tanquam  primitiis  gen- 
tium , Christi  adoratoribus.  Alii  autem  erant  Judaei. 

Sect.  II,  III. — De  conditione  et  patria  magorum. 

Dico  I : Ili  magi  fuere  tantum  tres  numero  ; col- 
ligitur ex  his  verbis  Leonis  in  Serm.  de  Epiph.  Tri- 
bus  igitur  magis,  etc. , tres  itaque  viri,  etc.,  tres 
magos  praevia  stella  perduxit,  etc.  Idem  censent  alii 
Patres  , et  conjicitur  ex  ipsis  muneribus,  si  singuli 
singula  munera  obtulerint , ut  sentit  Augustinus. 
Quamvis  Anselmus  et  Abulensis  existiment  singulos 
tria  munera  obtulisse.  Beda  autem  in  Collectaneis 
sic  de  illis  loquitur  : « Primus  dicitur  fuisse  Mel- 
chior,  senex  et  canus , barba  prolixa  et  capillis  ; au- 
rum obtulit  regi  Domino.  Secundus  nomine  Gaspar, 
juvenis  imberbis,  rubicundus,  thure  quasi  Deo  obla- 
tione digna,  Deum  honorabat.  Tertius  fuscus,  inte- 
gre barbatus,  Balthasar  nomine,  per  myrrham  Fi- 
lium hominis  moriturum  professus  est.  t 

Dico  2 : Hi  magi  non  fuerunt  malefici , sed  sa- 
pientes gentiles  astrologi.  Gens,  quee  spectandorum 
siderum  , ul  ait  Leo,  arte  pollebat.  In  Chaldaea  enim 
philosophi  et  sapientes,  juxta  Hieronymum,  magi 
appellantur.  Deinde  verisimile  est  eos  fuisse  reges, 
etiamsi  Evangelium  eos  non  hoc  nomine  appellet : 
nam  Augustinus,  Tertullianus,  Isidorus,  etc. , eos 
vocant  reges  ; idque  confirmat  Ecclesia  dum  in  of- 
ficio festi  Epiphaniae  indicat  per  horum  magorum 
adorationem  fuisse  completam  prophetiam  psalmi 
lxxi  , 10  : Reges  Tharsis  et  insulae  munera  offerent ; 
reges  Arabum  et  Saba  dona  adducent.  Et  Isaia;  (lx, 
5)  dicentis:  Ambulabunt  gentes  in  lumine  luo,  et 
reges  in  splendore  ortus  tui.  Et  paulo  infra  ( Ibid.  6) : 
Omnes  de  Saba  venient,  aurum  et  thus  deferentes,  etc. 

Dico  5 : Hi  magi , ut  ait  Evangelium , venerunt 
ab  oriente , nempe  vel  ab  aliquo  vicino  orientali 
loco  respectu  urbis  Bethlehem  ; vel  potius  a remotis 
orientalis  plagae  partibus,  uti  ait  Leo  papa  in  serm.  6 
De  Epiphan.  A remotissima  Orientis  parte  venerunt. 
Unde  probabilius  venerunt  non  ex  Perside  aut  ex 
Mesopotamia,  seu  Chaldaea,  ul  quidam  volunt,  sed 
ex  Arabia  Felice , sat  Persiae  vicina  , utpote  quae  solo 
sinu  Persico  ab  ea  separetur,  et  probabiliter  e re- 
gione Arabiae , quae  vocatur  Magodia  a qua  dicti 
magi.  Probatur  1“  Ex  his  Scripturae  locis  ab  Eccle- 
sia et  Patribus  in  n^sterio  applicatis  : Reges  Arabum 
et  Saba  dona  adducent , etc.  ( Psal . lxxi  , 10  ).  Da- 
bitur ei  de  auro  Arabiae  (Ibid.  15).  2*  Ex  Patribus  : 


« Cum  primum  natus  est  , > ait  Justinus  (Dial.  cum 
Tryph.  « magi  ex  Arabia  profecti , adorarunt  eum.  > 
Idem  habent  Tertullianus , Cyprianus , etc.  5*  Ex 
qualitate  ipsorum  donorum  , cum  enim  Arabia  Fe- 
lix sit  ferax  auri  et  aromatum,  magi  obtulerunt  ea, 
quae  in  sua  patria  majoris  pretii  erant ; et  mystice 
juxta  Patres,  divinitus  illustrati , in  auro  regem,  in 
thure  Deum,  in  myrrha  hominem  esse  professi  sunt. 
Deinde , licet  Balaam,  cujus  successores  fuisse  ma- 
gos quidam  censent,  oriundus  fuerit  ex  Mesopota- 
mia , hoe  tamen  vaticinium  : Orietur  stella  ex  Jacob 
( Num.  xxiv,  17),  non  in  Mesopotamia  , sed  in  Ara- 
bia protulit;  illuc  enim  a rege  vocatus  fuerat  (Num. 
xxm ) ; Moab  autem  est  provincia  in  Arabia.  Deni- 
que dum  dicitur  psal.  lxxi  , 9 , 10)  : Coram  illo  pro- 
cident jEthiopes , etc.  Reges  Tharsis  et  Insulce  mu- 
nera offerent,  ibi  per  nomen  jEthiopes  seu  /Etliiopia 
intelligunt  omnes  Patres  Ecclesiam  universalem  ex 
gentibus  congregatam  ; quia  peccatis  denigrata  per 
Christum  erat  consecutura  gratiae  candorem,  et 
Israelilicum  populum  praeventura.  Nomen  autem 
Tharsis,  juxta  Hieronymum,  significat  tum  Indiae 
regionem  , tum  ipsum  mare  cum  suis  insulis , et  no- 
men Saba,  juxta  eumdem  , significat  Arabiam,  vel 
aliquam  ejus  plagam. 

Sect.  IV.  — Quo  loco  et  tempore  magi  Christum 
adoraverunt. 

Dico  1 : Omnes  quidem  conveniunt  fuisse  Beth- 
lehem , ubi  magi  Christum  adorarunt  : Et  mittens 
eos  in  Bethlehem  dixit : Ile,  etc.  ( Matlh . ii  , 8 ).  Sed 
in  quo  loco  Bethlehmitieo  eum  adorarint,  controver- 
tunt.  Epiphanius  enim  putat  locum  fuisse  domum 
intra  urbem  Bethlehem  : Intrantes  domum,  invene- 
runt puerum  (Ibid.  11).  Ipse  enim  docet  Christum 
fuisse  a magis  adoratum  biennio  post  ejus  nativita- 
tem , quia  Herodes  jussit  occidi  infantes  a bimatu  et 
infra,  secundum  tempus  quod  exquisierat  a magis 
(Ibid.  16).  Et  quia  Virgo  post  suam  purificationem 
et  Josepli  redierunt  in  civitatem  Nazareth , ideo  di- 
cit eos  solitos  fuisse  ob  venerationem  nativitatis 
Christi  singulis  annis  revisere  Bethlehem  , et  conti- 
gisse ut  ibi  invenirentur  a magis  non  in  spelunca, 
sed  in  aliqua  domo.  Verior  tamen  et  communior  est 
sententia  Christum  in  eodem  loco  fuisse  adoratum 
a magis  in  quo  natus  fuit : ita  Hieronymus,  Chry- 
sostomus , Cyprianus , etc.  Deinde 

Dico  2 : Verisimilius  etiam  est  magos  pervenisse 
Bethlehem  die  decimo  tertio  post  Christum  natum  , 
vectos  camelis  aut  dromedariis  velocibus.  (Nicepho- 
rus,  Augustinus,  Anselmus,  etc.)  Stella  non  appa- 
ruit magis  biennio  ante  Christi  nativitatem  ; sed 
< eo,  » ait  Augustinus  (serm.  4 De  Epipli.),  die  quo 
natus  est  Christus,  illi  stellam  in  Oriente  viderunt, 
et  quem  natum  indicabat,  agnoverunt  et  ex  illo  die 
ad  hunc  locum  accurrerunt,  s Itaque  B.  Virgo  post- 
quam prsesentavit  filium  suum  in  templo  rediit  cum 
Joseph  Nazareth , et  paulo  post  infantes  innocentes 
ab  Herode  ( qui  tunc  non  videtur  iisse  Romam , ut 
quidam  volunt)  interfecti  sunt ; jussitque  omnes  in- 

terGci  a bimatu  et  infra , non  quia  putabat  stellam 
ante  duos  annos  magis  apparuisse,  sed  ut  certius 
Christum  cum  aliis  occideret,  ratus  intra  tempus, 
quo  stella  magis  potuerat  apparuisse , Christi  nati- 
vitatem contigisse.  Atque  ita  si  Christus  natus  sit 
die  Dominica,  magorum  adoratio  accidit  die  Vene- 
ris, nempe  decimo  tertio  die  post  Christi  natalem. 

Sect.  V,  VI.  — De  stella  quce  apparuit  magis. 

Dico  I : Stella  quae  appraruit  magis,  non  fuit  una 
ex  coelestibus , sed  speciale  corpus  lucidum  ex  ma- 
teria aerea  procreatum , probabiliter  non  procul  a 
terra  distans  , in  die  lucens, -et  nocte  se  occultans, 
ducens  magos  et  monstrans  eis  viam  versus  Soly- 
mam , ut  canit  Ecclesia  : Ibant  magi , quam  vide- 
rant, stellam  sequentes  prceviam,  motum  ab  angelo, 
in  ingressu  Jerusalem  disparens,  in  egressu  rursus 
apparens  usque  Bethlehem. 

Dico  2 : Magi  ex  visa  stella  non  cognoverunt 
Christi  nativitatem  per  astrologiae  scientiam , sed 
ex  vaticinio  Balaam,  cujus  probabiliter  erant  succes- 
sores, vel  cujus  vaticinium  saltem  noverant , Num. 
xxiv,  17,  sic  relatum  : Orietur  stella  ex  Jacob,  et 
exsurget  virga  ex  Israel.  Sciebant  aliquando  stellam 
orituram,  quae  nuntiaret  cujusdam  regis,  qui  toti 
orbi  dominaretur,  in  Judaea  nativitatem.  Hoc  igitur 
externo  stellae  signo  admoniti , speciale  internum  Dei 
lumen , ac  illustrationen  receperunt , qua  cognove- 
verunt  ac  crediderunt  Christum  quem  quaerebant , 
esse  plus  quam  hominem  ac  regem  temporalem , 
ideoque  cum  adorantes  attulerunt  illi  munera,  myr- 
rham , aurum,  thus  lanquam  homini,  regi,  Deo. 

DISPUTATIO  DECIMA  QUINTA. 

De  mysterio  circumcisionis. 

Sect.  1.  — An  licuerit  vel  decuerit  Christum  circum- 
cidi. 

Nota  : Praeceptum  circumcisionis  non  poterat 
obligare  infantes,  donec  ad  aetatem  adultam  perve- 
nissent, sed  obligabat  parentes  ut  illud  in  suis  filio- 
lis observarent. 

Dico  1 : Quamvis  Christus  non  fuerit  subjectus 
circumcisionis  praecepto,  seu,  quod  idem  est,  pa- 
rentes ejus  non  fuerint  obligati  eum  circumcidere, 
non  solum  quia  Deus  erat,  sed  etiam  quia  non  fue- 
rat communi  aliorum  modo  genitus,  tamen  sanctum 
et  honestum  opus  fuit  illum  circumcidere.  De  fide. 
Nam  B.  Virgo,  quae  peccare  non  poterat,  illius  cir- 
cumcisioni consensit,  ut  et  Joseph  qui  justus  erat ; 
imo  hic,  juxta  quosdam,  fuit  circumcisionis  mini- 
ster, et  hoc  totum  factum  est  ejusdem  Chr.isti  vo- 
luntate ac  aeterni  Patris  : Qui  eum  misit  factum  sub 
lege,  ut  eos  qui  sub  lege  erant,  redimeret  (Calat. 
iv,  5).  Deinde  circumcisio  erat  res  sacra,  a Deo 
instituta  ad  ipsius  cultum,  non  tantum  ut  signacu- 
lum Christi  venturi,  sed  etiam  in  primis  ad  signan- 
dum Dei  populum,  ejusque  cultui  destinandum  : et 
verisimile  est  Christum  fuisse  circumcisum  ex  ali- 
qua speciali  revelatione  B.  Virgini  et  Josepho  facta. 
Deinde  praebuissent  scandalum,  si  cum  non  circum- 
cidissent. Itaque 


Dico  2 : Decuit  maxime  Christum  circumcidi  ob 
varias  rationes  quas  Epiphanius  et  alii  afferunt : 
1’  ut  ostenderet  se  veram  carnem  assumpsisse,  ob 
Manichseum  et  alios  qui  dicturi  erant  eum  tantum 
in  specie  hominis  apparuisse.  2*  Ut  non  rejiceretur 
a Judaeis  lanquam  incircumcisus.  5°  Ut  compleret 
legem  quam  ipse  tulerat,  et  bonam  esse  ostenderet, 
eique  finem  imponeret : Finis  enim  legis  Christus 
( Rom . x,  4).  4*  Ut  impleret  omnem  justitiam  obe- 
dientia,  patientia,  humilitate,  etc.  5°  Ut  jam  inci- 
peret pro  nobis  satisfacere,  suum  sanguinem  Patri 
offerendo.  Videtur  fuisse  circumcisus  in  ipso  nati- 
vitatis ejus  loco,  ejusque  praeputium  pie  et  diligen- 
ter a B.  Virgine  servatum. 

Sect.  II.  — De  nomine  Jesu  in  circumcisione  dato. 

Dico  1 : Apud  Judaios  juxta  morem,  aut  quasi 
politicam,  non  vero  strictam  legem,  post  factam 
circumcisionem,  tunc  statim  imponebatur  nomen 
infanti.  Quod  Christus  etiam  voluit  servare,  ut  sicut 
quatenus  verus  Deus  habebat  proprium  nomen  ex- 
primens suam  divinam  personam  et  naturam,  v.  gr. 
nomen  Verbi,  Filii,  Sapientia;,  Imaginis,  etc.,  ita 
quatenus  verus  homo  haberet  nomen  proprium  com- 
probans suam  veram  naturam  humanam.  IIoc  no- 
men per  angelum  quidem  nuntiatum  est  B.  Virgini 
(Luc.  i,  31),  et  Josepho  (Matlh.  i,  21) ; non  ta- 
men angelus,  sed  Deus  ipse  illud  elegii  ac  assi- 
gnavit tanquam  auctoritatem  habens  in  Christum 
hominem,  et  perfecte  cognoscens  ejus  naturam  ac 
dignitatem ; atque  in  signum  suae  specialis  bene- 
volenti® et  muneris  a Christo  exercendi.  Quare  B. 
Virgo  et  Joseph,  mutuo  consensu  id  nomen  Jesu  ab 
angelo  acceptum  imposuerunt  infanti. 

Dico  2 ; Hoc  nomen  Jcsus  convenientissime  et 
aptissime  Christo  fuit  inditum  : Hebraice  enim  si- 
gnificat Salvator,  juxta  quod  angelus  dixit  Josepho  ; 
Vocabis  nomen  ejus  Jesu  m;  ipse  enim  salvum  faciet  popu 
lum  suum  a peccatis  eorum  (Malth.  i,  21).  Et  sub  hoc 
nomine  Salvatoris,  a prophetis  saepius  designatur. 
Istud  nomen  Christi  non  est  metaphoricum,  qualia 
sunt  pastor,  ostium,  vinea,  via,  etc.,  nec  appella- 
tivum, quale  est  Christus,  id  est  uncius,  sed  est 
proprium,  et  ita  proprium  juxta  quosdam,  ut  nulli 
alteri  antea  fuerit  impositum.  Quamvis  enim,  in- 
quiunt, aliqui  in  X'eteri  Testamento  fuerint  simili 
nomine  appellati,  v.  gr.  Jcsus  Nave,  seu  Josue, 
Jesus  Syrachi,  Jesus  Josedech,  non  erat  tamen 
scriptum  eisdem  litteris  Hebraicis.  Alii  tamen  in 
lingua  Hebraica  peritissimi  dicunt  fuisse  eisdem  om- 
nino litteris  scriptum,  illosque  fuisse  typos  ac  figu- 
rativos  Christi  prmeones  : ita  Justinus,  Tertullia- 
nus, Augustinus,  Ambrosius.  Hoc  igitur  nomen 
Christo  impositum  ad  significandam  ejus  naturam 
et  proprietates,  seu  Redemptoris  officium  quatenus 
Deus  et  homo  est,  ad  demonstrandam  ejus  dignita- 
tem et  gloriam,  ad  complectenda  c®tera  omnia  ejus 
nomina,  ad  nos  consolandos  et  ad  spem  vil®  ®tern® 
stimulandos 

DISPUTATIO  DECIMA  SEXTA. 

De  Christi  praesentatione,  et  Virginis  purifica- 
tione. 

Sect.  I,  II  : — An  debuerit  B.  Virgo  Christum  in  tem- 
plo praesentare  ac  redimere,  ac  pro  eo  sacrificium 

offerre,  et  etiam  se  purificare. 

Nota  : Quoad  hoc  mysterium,  duplex  erat  lex  : 
una  de  primogenitis  in  templo  offerendis  (non  de- 
terminando praecise  tempus),  et  de  iis  redimendis 
cum  quinque  siclis  argenti  (Exod.  xm,  et  Num. 
xvm)  ; altera  de  offerendo  sacrificio  pro  suscepto 
quovis  filio  vel  filia  (adeoque  etiam  pro  primoge- 
nito), determinando  tempus,  nempe  quadraginta 
dies  pro  filio,  et  octoginta  pro  filia  a die  nativitatis, 
sed  non  praescribendo , afferendusne  tunc  esset 
filius  vel  filia  ad  templum,  annon  ; clarum  est  prio- 
rem legem  latam  esse  ratione  filii,  non  matris.  An 
autem  posterior  lata  etiam  fuerit  ratione  matris,  jam 
dicetur. 

Dico  i : Quamvis  Christus  primogenitus  ista  prae- 
sentationis lege  non  teneretur,  uipote  Deus,  et  quia 
communi  aliorum  liliorum  more  non  erat  natus  : 
lex  enim  dicit  : Primogenitum  quod  aperit  vulvam 
{Exod.  xm,  2),  tamen  convenientissime  in  templo 
fuit  Deo  praesenlatus , illud  sua  praesentia  hono- 
rando, pro  nostris  peccatis  oblatus,  etc.,  et  pretio 
redemptus,  ut  nos  suo  sanguine  redimeret.  Quoad 
sacrificium  autem,  quod,  ut  lex  praescribit  (in  Le- 
vitico),  pro  peccato,  offerebatur,  diversimode  aucto- 
res istud  peccatum  intelligunt.  Quidam  illud  refe- 
runt ad  prolem,  alii  ad  matrem  : sed  viam  mediam 
tenendo,  videtur  posse  ad  utrumque  referri,  si  per 
sacrificium  pro  peccato , inlelligatur  non  sacrifi- 
cium ad  satisfactionem  aut  remissionem  alicujus 
culpae,  sed  quoddam  genus  sacrificii  instituti  ad 
quamvis  expiationem.  Clarum  est  B.  Virginem  et 
Christum  qui  se  huic  legi  subjecerunt,  ab  ea  fuisse 
exemptos.  Holocaustum  autem  quod  tunc  etiam 
fiebat  in  gratiarum  actionem  proprie  potuit  a B. 
Afirgine  offerri,  non  aliud  juxta  legis  intentionem, 
et  in  hoc  holocausto  B.  Virgo  non  agnum,  ut  di- 
vites, sed  unum  columbae  pullum  aut  turturem, 
uti  pauperes,  obtulit,  utpote  et  ipsa  pauper  et 
amans  humilitatis ; in  sacrificio  autem  pro  peccato 
alterum. 

Dico  2 : Quamvis  B.  Virgo  sub  lege  purificationis 
quae  dicit  : Mulier,  si  suscepto  semine  pepererit  mascu- 
lum, etc.  (Levit,  xii,  2),  non  vero  ut  quidam  He- 
braizantes  voluerunt,  si  prolem  genuerit,  omnino 
non  comprehenderetur,  cum  ipsa  sine  suscepto 
semine  Christum  peperisset  ; tamen,  sicut  decuit 
filium,  etiamsi  peccator  existimandus  essef,  cir- 
cumcisionis legem  servare  ad  praebendum  humili- 
tatis et  obedientiae  exemplum,  atque  ad  vitandam 
scandali  occasionem,  ita  ob  easdem  causas  decuit 
B.  Virginem  purificationis  legem  servare.  Jam  vero 
in  lege  nova,  ista  lex  Veteris  Testamenti  de  purifi- 
catione, uti  aliae  omnes  caeremoniales,  cessavit ; 
attamen  permissum  est  ab  Ecclesia,  ut,  si  feminae 


velint  post  partum  abstinere  aliquandiu  ab  ecclesiae 
ingressu,  et  postea  deferre  prolem  ad  fundendas  Deo 
pro  ea  preces,  id  possint  facere,  ut  palet  ex  capite 
unico  De  purificatione  post  partum  ; sed  oportet  ut 
omnis  superstitio  servandi  legem  veterem  absit, 
solumque  fiat  religionis  ergo,  et  ob  sacri  loci  reve- 
rentiam. 

DISPUTATIO  DECIMA  SEPTIMA. 

De  reliauis  vitae  Christi  mysteriis  usque  ad  trigesi- 
mum ejus  aetatis  annum. 

Sect.  I.  — De  fuga  Christi  in  JEgyptum. 

Dico  1 : B.  Virgo  praesentatione  lilii  sui,  et  sua 
purificatione  peracta  rediit  cum  filio  et  Josepho  in 
suam  civitatem  Nazareth,  et  paulo  post  per  cre- 
brescentem nati  Messiae  rumorem  Herode  infantium 
internecionem  medilanle,  coelesti  monito  fugit  in 
AEgyptum  : contra  Cajetanum  putantem  B.  Aargi- 
nem  non  rediisse  Nazareth , sed  slatiin  post  purifi- 
cationem in  AEgyplum  fugisse.  Quamvis  Christus 
poterat  sine  ista  fuga  se  tutum  ab  Herodis  furore 
reddere,  maluit  tamen  se  gerere  more  aliorum 
hominum ; cumque  nondum  advenisset  praeordi- 
nata mortis  hora , illius  periculum  quod  in  ipsa- 
met  civitate  Nazareth  etiamsi  distante  ab  urbe  Je- 
rusalem  , poterat  subesse , voluit  vitare.  Deinde 
secessit  in  AEgyplum  , ut  adimpleretur  quod  dictum 
erat  a Domino  per  prophetam  dicentem  : Ex  AEgypto 
vocavi  filium  meum  ( Malth . n,  Io;  Osee  it,  I).  Si  non 
ivisset  in  AEgvptum,  non  potuisset  indeeum  vocare. 
Ista  quidem  prophetia  in  sensu  litterali  juxta  com- 
muniorem sententiam  dicta  est  de  populo  Israel, 
qui  solet  in  Scriptura  vocari  filius  Dei  : Filius 
meus  primogenitus  Israel  (Exod.  iv,  22).  Sed  in 
sensu  spirituali,  intento  ab  ipso  Spiritu  sancto,  ap- 
plicatur Christo  : uti  et  haec : Ecce  Dominus  ascendet 
super  nubem  levem  (id  est,  B.  Virginem,  levem  sine 
peccati  et  fomitis  pondere,  in  cujus  ulnis  Christus 
portabatur  ; vel  Dominus  super  carnem  assumptam 
juxta  Patres).  Et  ingredietur  JEgyptum,  et  commo- 
vebuntur simulacra  AEgypti  a facie  ejus  (Isa.x ix,  I). 
Et  certe  Palladius  refert,  Christo  in  urbe  Ilermo- 
poli  templum  ingresso,  omnia  illius  idola  prostrata 
et  comminuta  fuisse,  memoratque  Nicephorus  ad 
hujus  urbis  ingressum  arborem  sese  reverenter  us- 
que ad  terram  inflexisse,  eumque  adorasse,  erant 
haec  praenuntia  signa  conversionis  istius  gentis  per 
Evangelii  praedicationem. 

Dico  2 : Christus  fugit  in  zEgyptum,  ut  illius  et 
omnium  gentium  conversionem  praesignaret,  utque 
nos  suo  exemplo  doceret  licere  in  persecutionibus 
fugere,  et  se  abscondere. 

Sect.  II,  III.  — De  Christi  reditu  ex  JEgypto ; et 
quid  egerit  ad  tricesimum  cetatis  annum. 

Dico  1 : Quot  annis  Christus  in  AEgypto  moratus 
sit,  et  quo  aetatis  anno  ab  illa  discesserit,  non  satis 
constat  : nam  Nicephorus,  tertio,  Epiphanius, 
quarto,  Jansen  sexto,  Anselmus  septimo,  Baronius 
octavo  sive  nono  inchoato  anno,  septima  die  Ja- 
nuarii, juxta  omnia  Martyrologia,  ab  .Txgypto  disces- 

Sisse  existimat.  Monitus  ergo  angelo  Josephus  re- 
dire in  terram  Israel,  verisimiliter  voluit  quidem 
ire  Jerusalem  vel  ad  habitandum , quia  ibi  erat 
templum  Domini , vel  potius  ad  sacrificium  Deo 
in  templo  offerendum  in  gratiarum  actionem ; 
sed  veritus  ne  in  templo  agnitus  Christus  Arche- 
lao manifestaretur,  mutavit  consilium,  et  m somnis 
admonitus  secessit  in  partes  Galilcccc  (Mallh.  ii,  22), 
sive  rediit  in  domum  suam  Nazareth. 

Dico  2 : Christus  ab  ^Egypti  reditu  habitavit  in 
civitate  Nazareth,  cum  parentibus  suis  : Descendit 
cum  eis  et  venit  Nazareth  [Lue.  n,  51),  eis  obediens, 
et  in  rebus  domesticis  eos  adjuvans  : quamvis  non 
essent  divites,  tamen  habebant  sufficienter  unde 
parvam  familiam  alerent.  Joseph  enim  artem  fa- 
brilem exercebat,  et  B.  Virgo  erat  unigenita,  et  pa- 
ternorum bonorum  haeres.  Christus  duodecimo 
aetatis  suae  anno  in  festo  Paschae  venit  in  templum 
Solymae  cum  parentibus,  quo  singulis  annis  cum 
eo  ire  solebant,  consummatisque  festivitatis  diebus 
Solymae  remansit  insciis  parentibus ; post  triduum 
autem  inventus  in  templo  sedens  in  medio  docto- 
rum, illos  audiens  et  interrogans.  Postea,  mortuo 
losepho,  videtur  per  se  solum,  artem  fabrilem  exer- 
cuisse : Nonne  hic  est  faber,  filius  Marice?  (Mare. 
vi,  5).  Et  proficiebat  aetate,  sapientia  et  gratia  apud 
Deum  et  homines  (Lue.  ii,  52).  Id  est,  magis  exte- 
rius manifestabat  suam  sapientiam  et  gratiam  per 
sua  opera.  Denique  toto  illo  tempore  usque  ad  tri- 
cesimum aetatis  anuum  colligitur  eum  nullum  fecisse 
miraculum  ex  eo,  quod  Joan.  n,  11,  dicitur:  IIoc 
fecit  initium  signorum  Jesus  in  Cana  Galilaea’,  et  ma- 
nifestavit gloriam  suam.  Cum  enim  in  ista  priori 
aetate  nondum  doceret,  nec  discipulos  haberet,  non 
opus  erat  ut  ederet  miracula. 

DISPUTATIO  DECIMA  OCTAVA. 

De  perfectione  gratiae  et  meritorum  B.  Yirginis- 

Sf.ct.  I,  II.  — An  B.  Virgo  toto  vitee  suce  tempore 

potuerit  in  gratia  crescere  per  propria  merita ; et 

an  singulis  momentis  assidue  meruerit. 

Dico  i : B.  Virgo  non  lantuin  post  primam  san- 
ctificationem usque  ad  filii  conceptionem,  sed  etiam 
post  filii  conceptionem  potuit  crescere  in  gratia, 
erat  enim  viatrix  et  libera  ; ergo  poterat  mereri  et 
augere  semper  suam  gratiam,  quamvis  confirmata 
in  bono,  non  posset  peccare.  Unde  Rupertus  (lib. 
vi  in  Cant.)  ait  i eam  in  sua  prima  sanctificatione 
fuisse  ut  auroram,  in  filii  conceptione  ut  lunam,  in 
morte  ut  solem.  > Dum  ergo  D.  Thomas  dicit  B. 
Virginis  gratiam  fuisse  in  conceptione  filii  consum- 
matam, non  inlelligit  de  perfecta  consummatione 
secundum  quid,  id  est,  de  confirmatione  in  bono, 
ita  ut  amplius  peccare  non  posset;  et  juxta  cujus- 
que  temporis  opportunitatem  ita  semper  fuit  plena 
gratia,  ut  magis  ac  magis  semper  impleri  posset ; 
•>nc  enim  ejus  dignitati  ac  meritis  debitum  erat. 
Unde 

Dico  2 : B.  Virgo  per  omnes  ac  singulos  actus 
lrtiiuanos  auos  in  mortali  vita  post  primam  sancti- 


ficationem exercuit,  meruit  charitatis,  gratiae,  et 
gloriae  augmentum.  Probatur:  Quia  nullos  habuit 
actus  indeliberatos,  neque  inter  deliberatos  habuit 
ullum  malum  ; ergo  omnes  ejus  actus  fuerunt  mo- 
raliler  boni,  adeoque  meritorii  : illos  enim,  ut  pos- 
sumus credere,  frequentissime  et  assidue  ad  Deum 
summe  dilectum  referebat,  et  ita  per  istos  singulos 
actus  meruit  ut  statim  gratiae  augmentum  quod  pro- 
merebatur, obtineret,  quia  juxta  mensuram  gratiae 
vocantis  et  adjuvantis  sibi  collatae,  omni  quo  po- 
terat fervore,  intensione,  ac  diligentia  ei  coopera- 
batur; adeoque  juxta  cujusvis  theologi,  etiam  stri- 
ctioris opinionem,  statim  quidquid  gratiae  merebatur, 
oblinebat. 

Dico  5 : B.  Virgo  meruit  seu  merita  acquisivit 
per  actus  perfectissimos  tam  vitae  activae  quam  con- 
templativae : 1°  a prima  sanctificatione  usque  ad 
filii  conceptionem ; tres  enim  annos  nata  coepit 
habitare  in  templo,  contemplationi  et  piis  exercitiis 
vacans.  Sabellicus  (lib.  vm  Exempt.,  cap.  4)  refert 
ex  antiqua  traditione  B.  Virginem  solitam  fuisse 
tota  hac  aetate  a prima  luce  ad  tertiam  diei  horam, 
contemplationi  ac  rebus  sacris  vacare.  Deinde  usque 
ad  meridiem  operi  alicui  incumbere  ; reliquam  au- 
tem diei  partem  sacra;  lectioni  et  orationi  impen- 
dere. 2°  A filii  conceptione  usque  ad  ejus  ascensio- 
nem tunc  excellentiora  uiriusque  vitse  opera  exer- 
cuit, tum  quia  majori  semper  gratia  et  sanctitate 
pollebat,  tum  quia  majorem  perfectius  operandi  op- 
portunitatem, maxime  ex  consortio  filii,  nacta  est. 
o°  A filii  ascensione  usque  ad  suum  obitum,  quo 
tempore  coelestem  quamdam  vitam  egit,  tum  in 
coelestium  rerum  meditatione,  tum  in  consolando 
et  instruendo  apostolos  ac  nominatim  Lucam  evan- 
gelistam  de  fidei  mysteriis,  mirum  in  modum  sua 
auxit  merita. 

Dico  4 : Verisimile  est  B.  Virginem  toto  vita; 
suae  tempore  meruisse,  non. tantum  dum  vigilabat, 
quod  videtur  certum,  sed  etiam  juxta  Bernardinum 
Senensem,  etc.,  dum  dormiebat  utendo  scientia  per 
se  infusa  sine  conversione  ad  phantasmata,  suppo- 
sito quod  eam  habuerit  : Ego  dormio  et  cor  meum 
vigilat  (Cant.  v,  2).  Unde  si  hoc  meritum  fortasse 
ob  somnum  interdum  fuerit  interruptum,  illa  inter- 
ruptio seu  mora  ita  fuit  brevis  iotque  divinis  cogita- 
tionibus intercepta,  ut  morali  modo  vocari  possit 
meritum  continuum. 

Sect.  III.  — Quot  modis  B.  Virgo  gratia;  augmentum 

ex  opere  operato  obtinuerit,  vel  per  modum  operis 

operati. 

Dico  1 : Sacramentum  pro  remedio  originalis  pec- 
cati institutum,  B.  Virgo,  etiamsi  in  primo  con- 
ceptionis momento  sanctificata,  suscepit,  sibi  ap- 
plicatum cum  gratiae  augmento,  non  proprie  ex 
opere  operato,  sed  per  modum  ejus.  Extraordinaria 
enim  ejus  sanctificatio  tunc  hominibus  ignota,  non 
obstabat  quominus  ei  istud  ordinarium  remedium 
applicaretur,  ulpote  capaci  augmenti  gratiae. 

Dico  2 : Duo  sacramenta  novae  legis  certum  est 


~2o  THEOLOGIAE  SI 

B.  Virginem  suscepisse,  nempe  baptismum  et  Eu- 
charistiam, et  in  eorum  suscepiione  augmentum 
gratiae  accepisse ; nam  licet  non  haberet  peccatum 
originale,  debuit  tamen  per  baptismi  susceptionem 
fieri  membrum  Ecclesiae,  accipere  potestatem  utendi 
sacramentis  novae  legis,  maxime  Eucharistiae,  obe- 
dire  praecepto  generaliter  imposito  : Nisi  quis  rena- 
tus fuerit,  etc.  ( Joan . m,  5),  et  exemplum  aliis 
praebere.  Unde  omnes  Thomistac  docent  eam  fuisse 
baptizatam,  et Euthymius (in  Joan.  m) : « Scribunt,* 
inquit,  « quidam  apostolorum  temporibus  proximi , 
quod  Christus  Petrum  et  Virginem  matrem  bapti- 
zaverit;  Petrus  vero  reliquos  apostolos.*  Nec  quod 
frequentissime  Eucharistiam  susceperit,  potest  du- 
bitari, cum  ejus  usus  tunc  esset  vel  quotidianus  vel 
frequenlissimus.  Non  tamen  suscepit  sacramenta 
ordinis  et  poenitentiae,  quia  horum  suscipiendorum 
erat  incapax  ; nec  matrimonii,  quia  prius  jam  illud 
contraxerat.  Quoad  sacramentum  extremae  unctio- 
nis, Paludanus,  et  Victoria,  Gabriel,  negant  illud 
suscepisse,  quia  nunquam  peccarat  et  peccati  erat 
incapax,  nec  id  decebat.  Alii  autem  affirmant,  nempe 
Albertus  Magnus,  Antonius,  Sylvester,  etc.,  quia 
fuit  capax  gratiae  et  auxilii  spiritualis  adversus  insi- 
dias daemonis,  et  quantum  est  ex  sua  natura,  erat 
peccandi  capax,  etiamsi  nunquam  peccarit.  Unde 
hac  in  re  videtur  dicendum,  si  non  sit  necesse  ho-* 
minem  aclualiter  peccasse,  ut  sit  capax  hujus  sa- 
cramenti, B.  Virginem  fuisse  illius  suscipiendi  ca- 
pacem, si  autem  capax,  verisimilius  est  illud  susce- 
pisse tum  propter  ejus  fructum,  tum  propter  fidei 
ac  fidelium  aedificationem , et  humilitatis  exem- 
plum. 

Dico  3 : Sicut  apostoli  die  Pentecostes  prader 
omne  suum  meritum  receperunt  quasi  ex  opere 
operato,  Spiritum  sanctum,  et  perfectissimum  sa- 
cramenti confirmationis  effectum,  ideoque  postea 
illud  non  susceperunt,  ita  B.  Virgo  eodem  die  simi- 
lem effectum,  et  donum  perfectius  ac  copiosius  ac- 
cepit: adeoque  istud  sacramentum  quoad  signum 
visibile  non  recepit,  sed  tantum  ejus  gratiam  et 
abundantiam  Spiritus  sancti  accepit. 

Dico  4 : B.  Virgo  in  filii  conceptione  praeter  omne 
meritum  accepit  singularem  sanctificationis  perfe- 
ctionem, seu  ejus  augmentum  ob  novam  et  admira- 
bilem divini  Verbi  praesentiam,  juxta  haec  angeli 
verba  : Spiritus  sanctus  superveniet  in  te  [Lue.  i,  3o). 
Deinde  probabiliter  possumus  conjicere  aliquod 
etiam  singulare  sanctificationis  augmentum  acce- 
pisse in  die  Christi  nativitatis,  mortis,  et  resurre- 
ctionis. 

Sect.  IV.  — Quantam  gratia;  perfectionem  et  inten- 
sionem B.  Virgo  fuerit  adepta. 

Dico  l : Certum  est  gratiam  quam  habuit  B.  Virgo 
in  instanti  mortis  suae,  fuisse  intensiorem  ea,  quae 
est  in  supremis  angelis  et  sanctis  hominibus  ; unde 
in  fine  vitae  pervenit  ad  summam  et  quasi  immen- 
sam gratiae  perfectionem  et  intensionem ; ideo  voca- 
tur a Patribus,  gratiae  abyssus,  mare,  omnis  sancli- 

latis  thesaurus,  coeleste  prodigium,  etc.  Ratio  es' 
quia  B.  Virgo  in  primo  suae  sanctificationis  instanti 
perfectiorem  assecuta  est  gratiam,  quam  supremus 
angelus  in  sua  prima  sanctificatione,  atqui  B.  Virgo 
non  duobus  aut  tribus  aut  saltem  paucis,  ut  ange- 
lus, sed  pene  infinitis  actibus  perfectis,  et  ex  toto 
conatu,  ac  tota  gratiae  efficacia  elicitis  promeruit 
ejusdem  gratiae  augmentum.  Ergo  fuit  quasi  immen- 
sum : nam  operabatur  ex  lota  gratiae  et  divinae 
motionis  virtute.  Ergo  eliciebat  actus  aequalis  aut 
majoris  intensionis,  quam  esset  habitus  seu  gratia 
habitualis;  adeoque  per  singulos  hujusmodi  actus 
ita  crescebat  ista  gratia,  ut  fieret  duplo  major  quam 
erat  ante  singulos  actus,  cumque  posteriores  actus 
semper  procederent  ex  habitu  seu  gratia  habituali 
duplo  intensiori,  quam  priores,  erant  etiam  semper 
duplo  majoris  merili,  ac  obtinebant  duplo  majus 
gratiae  augmentum.  Unde  in  fine  suae  vitae  potuit  uno 
actu  mereri  tot  gradus  gratiae,  imo  et  plures,  quot 
in  loto  superioris  vitae  tempore,  per  omnes  actus  et 
sanctificationis  modos  assecuta  fuerat.  Nunquid  ergo 
tunc  in  fine  vitae,  gratiae  ejus  perfectio  et  intensio 
fuit  quasi  immensa  ? Idcirco 
Dico  2 : Probabiliter  potest  credi  B.  Virginem 
consecutam  esse  plures  gratiae  et  charitatis  gradus 
quam  sint  in  omnibus  sanctis  hominibus  et  angelis 
collective  sumptis,  ita  ut  si  ex  multitudine  gratia- 
rum omrwum  sanctorum  et  angelorum  concipiamus 
unam  gratiam  intensissimam  consurgere,  ha;c  B. 
Virginis  gratiae  intensionem  nondum  adaequaret,  ut 
colligitur  ex  modo  loquendi  Patrum,  Damasceni, 
Anselmi,  Bernardi,  etc.,  qui  videntur  illi  adhuc  ma- 
jorem praedicta  gratiam  attribuere.  Et  ratio  est, 
1°  quia  Deus  unicuique  dat  gratiam  suo  muneri  ac- 
commodatam ; sed  lota  haec  gratiae  intensio  ac  ple- 
nitudo optime  accommodatur  et  convenit  dignitati 
Matris  Dei,  quae  est  altioris  ordinis  et  suo  modo  in- 
finita. 2°  Quia  Deus  plus  amat  B.  Virginem,  quam 
reliquos  omnes  sanctos,  ergo  plus  gratiae  illi  con- 
fert ; est  enim  ejus  Mater.  3°  Sicut  creata  Christi 
gratia  utpote  capitis,  longe  alias  omnes  simul  sum- 
ptas superat,  ita  etiam  gratia  B.  Virginis,  utpote 
Matris  Verbi,  cum  proportione  debet  alias  omnes 
superare.  4°  Actus  perfectae  charitatis,  quos  B. 
Virgo  in  hac  vita  elicuit,  fuerunt  innumerabiles,  ita 
ut  potuerint  aequare  omnium  sanctorum  numerum  ; 
et  per  unicum  horum  actuum  plus  aut  non  minus 
meruit  quam  supremus  angelus  per  actum  quo  suum 
meritum  consummavit;  meritum  autem  supremi 
angeli  non  fuit  minus  perfectum  quam  totum  cujus- 
libel  hominis  meritum,  ergo,  etc. 

DISPUTATIO  DECIMA  NONA. 

De  scientia  et  sapientia  B.  Virginis  in  statu  viae. 
Sect.  I,  II.  — An  B.  Virgo  habuerit  in  hac  vita  per- 
fectam rerum  divinarum  cognitionem,  et  quomodo 
in  ea  profecerit. 

Dico  1 : B.  Virgo  a principio  suae  sanctificationis 
habuit  perfectam  rerum  divinarum  cognitionem, 
adeoque  perfectam  fidem  quae  est  omnium  aliarum 

virtutum  fundamentum,  tum  inunisivam,  tum  ex- 
tensivam, ita  ut  explicite  per  eam  cognoverit  myste- 
rium Trinitatis,  et  etiam  incarnationis  quoad  ejus 
substantiam,  id  est  secundam  Trinitatis  personam 
incarnandam ; non  tamen  quoad  omnes  ejus  cir- 
cumstantias, v.  gr.  loci,  temporis,  ex  qua  femina 
Christus  esset  nasciturus,  elc.  : in  harum  enim 
circumstantiarum  aliarumque  rerum  divinarum 
cognitione  potuit  postea  ex  lectione  Veteris  Testa- 
menti, angeli  annuntiatione,  Christi  doctrina,  et 
experimento  proficere.  Hinc  omnes  apostolos  et 
theologos  fidei  cognitione  longe  superavit,  aposlo- 
lorumque  ac  evangelistarixn  magistra  exstitit,  h®- 
resesque  aut  errores  dissipavit.  Unde 

Dico  2 : Primus  B.  Virginis  in  fide  et  cognitione 
magister  fuit  Spiritus  sanctus.  Deinde  per  angelos, 
maxime,  per  Gabrielem  ante  filii  conceptionem, 
juxta  Cedrenum  et  Gregorium  Nicomedensem,  saepe 
fuit  instructa,  et  rursus  a Christo  edocta  post  ejus 
incarnationem  ; nihil  autem  quod  non  jam  sciret, 
videtur  fuisse  edocta  a Simone  dicente  : Ecce  hic 
positus  est  in  ruinam,  etc.  ( Luc . n,  54).  Insuper 
B.  Virgo  in  cognitione  et  sapientia  crevil  ex  assidua 
sacrae  Scripturae  lectione  et  divinorum  mysteriorum 
meditatione  ; item  ex  multorum  effectuum  experi- 
mento et  observatione,  v.  gr.  naturali  et  evidenti 
cognitione  experta  est  se  sine  viro  concepisse,  et 
sine  dolore  ac  virginitatis  detrimento  peperisse. 

Sect.  III,  IV.  — An  B.  Yirgt  hctbuerit  aliquam  di- 
vinorum mysteriorum  scientiam  per  se  infusam,  et 
qua:dam  per  revelationes  cognoverit. 

Dico  1 : Verisimilius  est  B.  Virginem  ab  initio  suae 
conceptionis  habuisse  cognitionem  supernaturalem 
per  se  infusam  quoadlumen  intellectualeetspeciesin- 
teliigibiles,  ita  ut  fidei  objecta  modo  angelico  fue- 
rint et  proposita  per  species  altioris  ordinis,  inde- 
pendenter  a phantasmatibus;  ex  quo  facile  intelli- 
gitur  quomodo  illa  in  primo  suae  conceptionis 
instanti  fuerit  per  propriam  dispositionem,  et  ad 
Deum  conversionem  sanctificata,  lotoque  infantiae 
tempore  habuerit  usum  rationis  circa  res  divinas, 
ct  potuerit  semper  persistere  etiam  tempore  somni, 
in  actuali  Dei  ac  rerum  divinarum  cogitatione  et 
amore,  sicque  pr®venire  in  se  et  cohibere  omnem 
motum  inordinatum.  Insuper 
Dico  2 : Virisimile  est  B.  Virginem  non  tantum 
habuisse  simplicem  fidem  infusam,  sed  etiam  theo- 
logicam sapientiam,  qua  distinctius  fidei  mysteria, 
et  veritates  seu  conclusiones  in  eis  contentas  co- 
gnoscebat : v.  gr.  a principio  suae  conceptionis  ha- 
buit perfectam  scientiam  theologicam  rerum  ad 
mysterium  Divinitatis  et.  Trinitatis  spectantium, 
promissionisque  Messi®  et  incarnationis  quoad  ejus 
substantiam,  etc.  Hic  tamen  scienti®  infus®  habitus 
potuit  specialiter  esse  auctus  in  Christi  conceptione, 
nativitate,  morte,  in  Pentecoste ; et  ipsa  etiam 
Virgo  successu  temporis  per  exercitium  ct  acquisi- 
tionem plurium  specierum  intelligibilium , potuit 
istam  scientium  augere  tum  intensive,  tum  forte 

etiam  extensive.  Verum  non  videtur  habuisse  evi- 
dentem et  per  se  infusam  superna luraRum  myste- 
riorum scientiam  ; alioqui  fides  vel  fuisset  super- 
flua, vel  non  potuisset  cum  illa  stare,  et  ejusmodi 
scientia  non  est  viatoris  statui  accommodata,  nec 
necessaria  ad  sanctitatis  et  meriti  perfectionem. 

Dico  5 : Pr®ter  supra  dictas  cognitiones  super- 
naturalium  rerum  instar  habitus  permanentes,  pie 
et  probabiliter  credi  potest  B.  Virginem  in  hac  vita 
interdum  elevatam  fuisse  ad  videndam  clare  brevi 
tempore  divinam  essentiam,  ut  censent  D.  Anto- 
nius, Gerson,  Medina,  etc.  Id  enim  poterat  facere 
ad  majorem  Dei  amorem,  et  cum  eo  unionem  ; et 
licet  probabilius  negetur  istud  Paulo  et  Moysi  fuisse, 
concessum,  non  ideo  tamen  sequitur  ex  singulari 
privilegio  B.  Virgini  non  fuisse  largitum.  Pr®terea 

Dico  4 : B.  Virgo  in  hac  vita  etiam  habuit  per 
cognitionem  abstraclivam,  varias  ac  multiplices  re- 
velationes, v.  gr.  dum  in  templo  habitabat,  fre- 
quentes juxta  Ambrosium,  elc.,  habuit  angelorum 
visitationes  et  divinas  illustrationes  ; in  filii  con- 
ceptione, juxta  Anselmum,  su®  pr®destinalionis  ei 
exaltationis  certam  revelationem.  Christus  post  re- 
surrectionem, statim  illi  se  et  suam  gloriam  osten- 
dit, et  post  Ascensionem  s®pius  juxta  Rupertum, 
et  Laurentium  Justinianum,  fuit  a Filio  visitata  et 
^locta. 

Sect.  V,  VI.  — An  B.  Virgo  habuerit  humanam  re- 
rum naturalium  scientiam,  et  an  quwdam  igno- 
raverit. 

Dico  I : Probabilius  non  fuit  B.  Virgini  commu- 
nicata in  hac  vita  naturalium  rerum  scientia,  natu- 
ralem humani  intellectus  capacitatem  superans,  sic- 
que non  fuit  illi  data  harum  rerum  scientia  per  se 
infusa  ; et  si  interdum  habuerit  propriam  spiritua- 
lium substantiarum,  prout  in  se  sunt,  cognitionem 
per  specialem  Dei  elevationem,  illa  fuit  tantum  trans- 
iens, non  permanens  aut  per  se  infusa  lanquam 
habitus.  Verisimiliter  tamen  babuit  infusam  per 
accidens  cognitionem  rerum  naturalium  aut  mora- 
lium, qu®  ad  perfectam  Seriptur®  intelligentiam, 
ad  theologic®  doetrin®  perfectionem,  ad  claram 
mysteriorum  fidei  explanationem,  ad  consummatam 
in  rebus  agendis  prudentiam  erat  necessaria  ac  expe- 
diens. 

Dico  2 : In  intellectu  B.  Virginis  nunquam  fuit 
error,  nec  ignorantia  prav®  dispositionis,  sive  de- 
bil® scienti® ; error  enim  vel  deceptio  est  poena 
per  peccatum  Adami  introducta.  Unde  si  ista  Scri- 
ptur®  verba  circa  Christum  duodennem  in  templo 
remanentem  : Existimantes  illum  esse  in  comitatu 
(Luc.  it,  44),  extendantur  ad  B.  Virginem,  ipsa  ju- 
dicabat fieri  potuisse  ut  in  comitatu  foret,  non  ju- 
dicio erroneo,  sed  suspensivo.  C®terum  B.  Virgo 
non  semper  omnia  scivit,  v.  gr.  ante  angeli  annu  ;- 
liationem,  non  sciebat  modum  incarnationis,  nec 
omnia  futura,  nec  loco  dissita,  etc.  Nunquam  tamen 
habuit  propriam  ignorantiam  privativam,  id  est  ca- 
rentiam  scienti®  suo  statui  ac  conditioni  delv.t®  vel 

convenientis.  Hinc  dum  dicitur  Luc.  n,  50.  Et  ipsi 
non  intellexerunt,  si  hoc  ad  B.  Virginem  referatur, 
dicendum  est  illam  non  satis  comprehendisse  quse- 
nam  essent  istae  res  ad  aeternum  Patrem  spectantes, 
ob  quarum  occupationem  oportebat  Christum  pa- 
rentes ad  tempus  relinquere;  notitia  enim  istius  rei 
tunc  illi  non  erat  necessaria,  sicque  non  habebat 
privativam  ignorantiam.  Ideoque  interdum  potuit 
habere  propriam  ac  veram  admirationem. 

DISPUTATIO  VICESIMA. 

De  gratiis  B.  Virgini  gratis  datis. 

Sect.  I,  II,  III.  — An  B.  Virgo  habuerit  omnes  gra- 
tias gratis  elatas  ad  cognitionem,  sermonem,  et 
operationem  pertinentes. 

Dico  I : B.  Virgo  habuit  gratiam  prophetice,  adeo- 
*que  fuit  vera  prophetissa,  ut  patet  ex  cantico  Ma- 
gnificat (Luc.  i,  48)  ; quod  dictante  vel  dirigente 
Spiritu  sancto,  uti  scriptores  canonici,  protulit;  est- 
que  Scriptura  canonica.  Sic  eam  vocat  Isaias  vm,  5)  : 
, Accessi  ad  prophetissam  et  in  utero  concepit.  Hinc 
etiam  habuit  gratiam  interpretationis  sermonum , 
seu  sacrarum  Scripturarum  ; et  discretionem  spi- 
rituum, non  cognoscendo  quidem  internas  aliorum 
cogitationes , sed  discernendo  a quo  spiritu  age- 
rentur. 

Dico  2 : Habuit  etiam  gratiam  fidei  seu  speciale 
donum  fidei  ad  credendum  firmiter  sive  speculatio 
sive  practice  mysteria  fidei,  et  ad  ea  alii^-expor 
nenda,  uti  et  speciale  donum  scientiae  ac  sapientia, 
tum  ad  intelligenda,  tum  ad  aliis  proponenda  et  ex- 
plicanda ista  mysteria  non  pro  concione;  quod  veta- 
tur : Docere  autem  mulierem  non  permitto  (Tim.  n, 
12),  sed  in  familiari  colloquio.  Et  verisimilius  est 
etiam  eam  accepisse  donum  linguarum,  sicut  apo- 
stoli, ut  posset  fidelibus  ex  variis  nationibus  ad  eam 
confluentibus  respondere. 

Dico  5 : Similiter  videtur  habuisse  gratiam  mira- 
culorum et  sanitatum  : licet  enim  ante  filii  conce- 
ptionem et  post  ejus  nativitatem  usque  ad  ascensio- 
nem non  legatur  fecisse  per  se  miracula  publica  (an 
enim  secreta  fecerit  in  /Egypto  aut  alibi  tempore 
Christi  adhuc  privatim  agentis,  incertum  est) ; per 
se,  inquam,  quia  potest  dici  per  filium  sua  inter- 
cessione fecisse  miracula,  v.  gr.  in  nuptiis  Canae 
Galilaeae.  Tamen  post  Christi  ascensionem , verisi- 
mile est  eam  multa  perpetrasse,  v.  gr.  multis  sani- 
tatem restituisse,  tum  ad  fidei  confirmationem,  tum 
ad  sui  et  filii  manifestationem ; et  ut  referunt  Da- 
mascenus, Melaphrastes,  elc.,  corpus  B.  Virginis, 
post  ejus  obitum,  multa  miracula  statim  effecit,  uti 
et  solum  ejus  sepulcrum,  quia  corpus  illud  aliquo 
tempore  habuit,  effectione  miraculorum  illustre 
fuisse  referunt  Damascenus,  Andreas  Cretensis, 
Metaphrastes,  etc. 

DISPUTATIO  VICESIMA  PRIMA. 

De  B.  Virginis  morte  et  assumptione. 

Sect.  I,  II.  --  An  B.  Virgo  obierit,  resurrexerit,  ct 
in  coelum  assumpta  fuerit. 

Dico  1 : Quamvis  nullum  habeatur  scriptum  ex 


quocirca  B.  Virginis  obitum  aliquid  certi  definiri 
possit,  tamen  certum  est  eam  obiisse.  Ita  nunc 
sentit  universa  Ecclesia;  decuit  enim  eam  in  hoc 
esse  suo  filio  similem.  Obiit  autem  non  ex  vi  alicu- 
jus  morbi,  sed  tum  ex  voluntate  Dei,  ut  videtur  ob- 
iisse Moyses  : Mortuus  est  ibi  Mogses  etc.  jubente 
Domino  (Deui,  xxxiv,  5),  tum  ex  vi  ardenlissimi 
in  Deum  amoris,  aetatis  suae  anno  quinquagesimo 
nono  expleto  juxta  Evodium,  vel  sexagesimo  tertio 
juxta  Turrianum  et  Baronium,  ac  communem  vulgi 
opinionem,  vel  verisimilius  septuagesimo  secundo 
juxta  Cedron  et  Andreatn  Cretensem  ; et  colligitur 
ex  conversione  L.  Dionysii  facta  tantum  circa  deci- 
mum octavum  a Christi  nece  annum,  qui,  ut  ipse- 
met  asserit,  adfuit  dormitioni  B.  Virginis  cum  apo- 
stolis sive  sine  miraculo  illuc,  appulsis,  sive  miracu- 
lose illuc  translatis,  et  cum  aliis  mullis  fidelibus. 
Scribitur  etiam  Christus  magna  angelorum  turma 
comitatus  adfuisse  ejusdem  dormitioni. 

Dico  2 : Cum  primum  anima  B.  Virginis  separata 
fuit  a corpore,  statim  Deum  vidit,  et  in  coelum  sub- 
lata est  : statimque  ab  actu  divini  amoris  in  via 
elicito  immediate  transiit  ad  actus  divini  amoris  in 
patria  absque  ulla  interruptione,  qui  fortasse  fuit 
idem  continuatus  majori  cum  perfectione.  Ejus  cor- 
pus fuit  sepultum  in  valle  Josaphat  inter  montem 
Oliveti  et  Sionis,  quod  paulo  post  gloriosum  resur- 
rexit, et  suae  animae  unitum  ad  coelum  assumptum 
est ; atque  ita  B.  Virgo  cum  glorioso  simul  corpore 
et  anima  in  coelum  translata.  Ilie  est  universalis  Ec- 
clesiae consensus  ex  antiqua  Patrum  traditione, 
quam  omnes  posteriores  sancti  ac  doclores  amplexi 
sunt,  profectus  ; et  Juvenalis  Hierosolymitanus,  apud 
Nicephorum  (lib.  n Ilist.,  cap.  25)  refert  non  sine 
divino  consilio  accidisse,  quod  apostolus  Thomas 
B Virginis  morti  non  interfuisset ; cum  autem  paulo 
post  Ilierosolymam  venisset,  sacrum  tumulum,  in 
quo  B.  Virginis  corpus  positum  fuerat,  reseratum 
fuisse,  ut  ab  illo  et  videri  et  adorari  posset,  sed  non 
reperto  corpore,  sola  sepulcralia  linteamina,  commo- 
do loco  apte  composita  fuisse  inventa.  Hinc  ab  anti- 
quissimo tempore  celebratur  festum  Assumptionis 
B.  Virginis.  Et  certe  cum  corpus  Christi  sit  sum- 
ptum ex  corpore  Virginis,  sitque  quasi  una  caro, 
sicut  non  decuit  corpus  Christi  corrumpi,  ita  nec 
B.  Virginis,  decuitque  esse  illic  matrem,  ubi  est 
filius.  Et  filius  aliquo  modo  debebat  istum  hono- 
rem suae  matri  reddere  : si  enim,  ut  inulti  sen- 
tiunt, ii  qui  cum  Christo  surrexerunt,  in  coelum 
cum  iHo  ascenderunt  corpore  et  anima  gloriosa, 
quanto  magis  B.  Virgo  debuit  sic  ascendere.  Deinde 
si  ejus  corpus  in  terra  remansisset,  Deus  non  per- 
misisset tandiu  jacere  occultum  sine  honore.  De- 
nique foret  ingens  temeritas  de  hac  B.  Virginis 
cum  corpore  et  anima  in  coelum  assumptione  am- 
bigere. 

Dico  3 ; Verisimile  est  B.  Virginem,  non  ipsa  suae 
mortis  die,  quae  creditur  fuisse  decimam  quintam 
Augusti,  sed  triduo  post  resurrexisse  ad  sui  filii 

imitationem  ; nam  Nnrephorus  refert  loto  triduo  post 
ejus  mortem,  apostolos  audiisse  ad  illius  sepulcrum 
cantantes  angelos,  et  sub  finem  hujus  tridui  adven- 
tante Thoma  apostolo,  tunc  ut  supra  diximus,  cur- 
tius in  sepulcro  non  inventum  est.  Unde  Patres  do- 
cent non  tantum  omnes  angelos  et  sanctos  ad  glo- 
riosam ejus  assumptionem  e coelo  descendisse, 'sed 
etiam  ipsum  Christum  in  occursum  matris  venisse, 
et  cum  ingenti  honore  ac  gaudio  illan>-*ml  coelestem 
thronum  deduxisse. 

Sect.  III,  IV.  - — Ad  quantam  lum  essentialis  tum 

accidentalis  bcatitudinis  excellentiam  B.  Virgo  eve- 
cta sit. 

Dico  1 : B.  Virgo  in  essentialis  beatitudinis  perfe- 
ctione exaltata  est  super  omnes  hominum  et  ange- 
lorum beatorum  choros,  et  probabiliter  non  tantum 
in  tensi  ve,  sed  etiam  extensive  perfectiori  visione 
videt  in  Verbo  quidquid  angeli  omnes  et  puri  homi- 
nes vident,  v.  gr.  plures  mysteriorum  rationes  et 
circumstantias,  plures  rerum  species,  plura  indivi- 
dua ; ideoque  canit  Ecclesia  : Exaltata  est  sancta 
Dei  Genitrix  super  cltoros  angelorum,  et  Jacobus  in 
sua  lilurgia  eam  vocat  « gloriosiorem  quam  cheru- 
bini  et  seraphini.  > Hinc  pie  colligitur  illam  videte 
in  \erbo  quidquid  Deus  videt  per  scientiam  visio- 
nis, iis  solum  exceptis,  quae  singulariter  ad  Chri- 
stum ejusque  animae  interiores  cogitationes  perti- 
nent; adeoque  probabiliter  credi  potest  eam  in 
beatae  visionis  perfectione  superare  non  tantum  sin- 
gulos sanctos  angelos  et  puros  homines,  sed  etiam 
omnes  illorum  perfectiones  in  unum  collectas. 

Dico  2 : Quod  attinet  ad  accidentalem  animae  B. 
Virginis  bealitudinem,  v.  gr.  particulares  revelatio- 
nes, gaudia,  impetrationes  aliquorum  effectuum,  etc., 
non  est  dubium  quin  longe  cumulatius  quam  alii 
beati,  ejusmodi  praemiis  abundet : tresque  aureolas 
virginitatis,  doctoralus,  et  etiam  martyrii  ob  inti- 
mam ejus  persona}  cum  persona  Christi  patientis 
conjunctionem,  splendore  particulari  et  altiori  or- 
dine possideat;  et  hinc  colligi  potest  gloriosi  ejus 
corporis  dotes  prae  aliis  corporibus  longe  splendidius 
eminere.  Denique  B.  Virgo  ita  in  omnibus  alios 
beatos  superat,  ut  sub  Christo  ipsa  sola  specialem 
sedem,  singularemque  chorum  in  beatiludine  consti- 
tuat ob  singularem  et  allioris  ordinis  matris  digni- 
tatem qua  ministrorum  statum  inultum  excedit. 

DISPUTATIO  VICESIMA  SECUNDA. 

De  adoratione  B.  Virginis. 

Sect.  I,  II,  III.  — An  et  cur,  et  quo  cultu  B.  Virgo 
sil  adoranda. 

Dico  1 : Constat  ex  dictis  supra  de  adoratione 
sajrcforum,  B.  Virginem  esse  adorandam,  non  la- 
tria  tamen.  Est  de  fide.  Imo  addi  potest  eam  ab  ini- 
tio mundi  semper  fuisse  aliquo  modo  adoratam ; 
nam  si  angeli  ab  initio  sum  creationis  cognoverint 
Christum  venturum,  similiter  cognoverunt  etiam 
futuram  ejus  matrem.  Ergo  si  tunc  Christus  vel  fide 
creditus,  vel  clare  in  Verbo  visus,  sta  lini  fuit  ab  an- 

gelis  adoratus  : Et  adorent  eum  omnes  angeli  ejm 
(Hebr.  i,  6 ; psal.  xevi,  8),  ita  et  ejus  mater  cum  pri- 
mum a sanctis  angelis  fuit  cognita,  statim  ab  illis  ad- 
orata est  tanquam  Dei  mater,  et  omnium  ipsorum  do- 
mina. Deinde  ante  Christi  adventum  fuit  a patriarchis 
et  prophetis  praecognita  ac  pramuntiata  veneralionique 
habita  ; et  post  ejus  adventum  semper  magno  honore 
a fidelibus  allecta,  ut  constat  ex  epistolis  Ignatii  ad 
Joannem  evangelistam  : posteaquam  autem  in  coelum 
translata  est,  singulari  cultu  ab  univefea  Ecclesia 
honorata  fuit,  quod  liquet  ex  totius Ecclesiae  consensu 
et  immemoriali  traditione,  atque  ex  festis  antiquis- 
simis in  honorem  ejus  purificationis,  annuntiatio- 
nis, nativitatis,  assumptionis,  etc.,  institutis,  et  ex 
templis  etiam  antiquissimis  in  ejusdem  honortun 
consecratis;  atque  hinc  patefit  istum  Virginis  cul- 
tum esse  religiosum. 

Dico  2 : Hujus  cultus  seu  adorationis  B.  Virginis 
triplex  ratio  assignari  potest:  1°  est  extrinseca , 
qualis  est  in  cruce  et  clavis  qui  tetigerunt  Chri- 
stum, et  fuerunt  nostrae  redemptionis  instrumen- 
tum, ideoque  sunt  adorabiles ; ita  B.  Virgo  est  ad- 
orabilis quatenus  Christum  tetigit,  ita  ut  lota  ratio 
hujus  adorationis  sit  Christus,  sicuti  adorantur  re- 
liquiae. Ita  sentit  D.  Thomas.  Sed  licet  hoc  specu- 
lative sit  verum,  practice  tamen  et  cultu  publico 
B.  Virgo  non  est  sic  adoranda.  2°  Est  intrinseca 
B.  Virginis  sanctitas,  ut  supra  dictum  est  de  san- 
ctorum adoratione.  5°  Est  dignitas  matris  Dei  illi 
intrinseca,  per  quam  habet  quoddam  jus  et  domi- 
nium in  omnes  creaturas  : unicuique  autem  jure 
dominii  debetur  ab  inferioribus  adoratio,  maxime 
cum  dignitas  matris  Dei  juxta  legem  ordinariam 
non  possit  separari  a dignitate  gratiae. 

Dico  5 : De  fide  certum  est  B.  Virginem  non 
posse  adorari,  proprio  lalriae  cultu,  hic  enim  soli 
debetur  Deo  ob-  infinitam  excellentiam ; unde  longe 
aliter  vocatur  : Spes  nostra,  Mater  gratiae,  ctc., 
quam  Deus,  uti  et  dicitur  reparalrix  aut  mediatrix, 
non  per  se  et  immediate,  sed  per  Christum  suum 
filium.  Quare 

Dico  k : Quamvis  B.  Virgo  cultu  publico  non  sit 
adoranda  , ut  dixi , ob  contactum  Christi , sive  ob 
exlrinsecam  Christi  quem  tetigit , excellentiam,  s| 
quis  tamen  eam  sic  adoraret,  ista  adoratio  posset 
dici  secundaria  latria,  similis  adorationi  instrumen- 
torum passionis  Christi.  Dum  autem  adoratur  B, 
Virgo  ob  intrinsecam  ejus  gratiae  et  gloria;  sancti- 
tatem, ista  adoratio  est  essentialiter  ejusdem  ra- 
tionis cum  adoratione  aliorum  sanctorum  quae  vo- 
catur didi  a ; sed  quia  dignitas  gratiae  in  B.  Virgine 
est  excellentior,  ideo  ejus  adoratio  vocatur  hyper- 
dulia,  id  est,  eminens  dulia,  quae  in  majori  B.  Vir- 
ginis aestimatione,  et  in  majori  interna  apprecia- 
lione  aut  etiam  in  actibus  externis  particularibus 
potest  consistere.  QuandTT  vero  adoratur  B.  Virgo 
ob  specialem  malris..Dei  dignitatem,  tunc  est  hy- 
perdulia  diversa  a praedicta  quae  in  sola  gratiae  di- 
gnitate fundatur  : haec  enim  fundatur  in  consangui. 

niiate  quam  habet  cum  Christo,  qui  est  Deus.  Ista 
autem  malernitalis  dignitas  est  altioris  ordinis 
quam  dignitas  gratiae  habitualis,  utpote  ad  ordinem 
unionis  hypostaticae  spectans ; cumque  includat 
etiam  gratiam  tanquam  connaturalem  sibi  disposi- 
tionem, aliaque  omnia  quae  ad  eminentem  sanctita- 
tem pertinent,  ideo  iste  modus  adorandi  B.  Virgi- 
nem, est  perfectissimus,  et  ejus  dignitati  maxime 
proprius ; possetque  fortasse  procedere  vel  ab  ha- 
bitu particulari  et  proprio,  vel  ab  habitu,  ex  quo 
Dei  et  Christi  oritur  adoratio. 

DISPUTATIO  VICESIMA  TERTIA. 

De  B.  Virginis  intercessione  et  invocatione. 

Sect.  I,  II,  III.  — An  B.  Virgo  in  statu  vice,  nostrae 
saluti  cooperata  sit,  el  nunc  in  statu  patrice  ad- 
huc cooperelur,  adeoque  adoranda  sil. 

Dico  i : B.  Virgo  non  fuit  per  modum  causae 
efficientis  propria  ac  principalis  causa  nostrae  sa- 
lutis ; solus  enim  Deus  potest  gratiam  et  gloriam 
conferre.  Sed  quamvis  B.  Virgo  non  nos  redemerit, 
nec  aliquid  de  condigno  nobis  meruerit,  quia  me- 
diator Dei  et  hominum  solus  est  Christus,  tamen 
impetrando,  de  congruo  merendo,  et  suo  modo 
Christi  incarnationi  cooperando,  nostrae  saluti  ut- 
cunque cooperata  est,  nam  meruit  de  congruo  in- 
carnationem ; quandiu  fuit  viatrix,  petendo  et 
orando,  meruit  nobis  de  congruo  salutem,  conce- 
pitque  ac  genuit  nostrae  salutis  auctorem. 

Dico  2 : B.  Virgo  in  coelo  pro  nobis  orat  ac  in- 
tercedit. De  fide  contra  haereRcos  antiquos  et  no- 
vos , habeturque  ex  communi  Ecclesiae  sensu  ac 
traditione;  et  probari  potest  ex  testimoniis  et  ra- 
tionibus, quibus  probatur  generaliter  sanctos  orare 
pro  nobis.  Si  eniin  alii  pro  nobis  intercedunt,  multo 
magis  intercedet  B.  Virgo.  Quod  autem  angeli  et 
sancti 'homines  pro  nobis  intercedant,  patet  ex  his  : 
Ego  obtuli  orationem  tuam  Domino  ( Tob . xn,  12) ; 
id  est,  angelus.  Ascendit  fumus  incensorum' de  ora- 
tionibus sanctorum,  de  manu  angeli  coram  Deo  ( Apoc . 
viii,  4).  Sic  etiam  sanctus  Petrus  : Dabo  autem  ope- 
ram frequenter  habere  vos  post  obitum  meum,  ut 
horum  memoriam  faciatis  [II  Petr.  i , 15).  Testi- 
monia vero  sanctorum  Patrum  Augustini,  Ephrem, 
Bernardi,  Bonaventurae,  etc.,  quae  id  de  B.  Virgine 
asserunt,  nimis  mulla  sunt,  ut  hic  apponantur.  Et 
certe  ratio  ipsa  id  demonstrat  : B.  enim  Virgo  hic 
in  via  orabat  pro  nobis,  mullo  magis  nunc  in  pa- 
tria, maxime  cum  intueatur  in  Verbo  nostras  ne- 
cessitates, et  ea  quae  apud  nos  geruntur;  Deusque 
gaudeat  et  cupiat  ejus  pro  nobis  intercessionem  in- 
terponi, praecipue  per  merita  Filii  sui  et  in  ejus 
nomine,  non  tantum  generatim,  sed  etiam  specia- 
tim  t>ro  talibus  et  talibus  hominum  necessitatibus ; 
atque  ejus  intercessio  longe  est  efficacior  quam 
aliorum  sanctorum.  Quare 

Dico  3 : B.  Virgo  ab  hominibus  invocanda  et 
oranda  est.  De  fide  contra  eosdem  haereticos,  ha- 
beturque ex  communi  totius  Ecclesiae  usu  ac  con- 
sensu, perpetuaque  sanctorum  traditione.  Praeterea 


in  canone  missae,  et  in  liturgiis  Jacobi,  Basilii , et 
Chrysoslomi  saepe  fit  invocatio  B.  Virginis;  orant 
et  orandam  docent  saepissime  Patres  in  suis  scri- 
ptis, Augustinus,  Anselmus,  Athanasius,  Nazianze- 
nus,  Nyssenus,  etc.;  el  in  sexta  synodo  (act.  18), 
imperator  Constantinus  fidei  articulis  subscribens  ait : 
t se  sperare  salutem  consequi  a multorum  mune- 
rum datore  Deo,  intercessionibus  sanctae  immaculatae 
Deiparae.  » Deinde  hic  inter  homines  non  solum 
oramus  eum  qui  rem  optatam  dare  potest,  sed  etiam 
eum  qui  potest  apud  alium  intercedere.  Cum  igitur 
B.  Virgo  possit  apud  Deum  intercedere,  cur  non 
possimus  eam  rogare,  non  defectu  fiduciae  in  Deo, 
sed  prae  humilitate,  timendo  accedere  immediate 
ad  ipsam  Dei  majestatem,  saepe  volentis  non  per  se 
solum,  sed  per  merita  et  preces  suae  matris  dare 
quod  rogatur?  Unde  prae  omnibus  sanctis  est  oranda, 
quia  ejus  intercessio  seu  oratio  est  dignior,  effica- 
cior, sollicitior,  universalior  pro  omnibus  rebus  et 
necessitatibus.  Ideo  nullus  est  dies  in  quo  populus 
Christianus  sive  in  officio  canonico,  sive  in  missa, 
sive  ad  pulsum  campanae  bis  terve  datum,  B Vir- 
ginem non  deprecetur. 

DISPUTATIO  VICESIMA  QUARTA. 

De  Joanne  Christi  praecursore. 

Sect.  I , II.  — An  Joannes  Baptista  fuerit  Messiae 
preeeursor  in  lege  promissus,  et  quodnam  ejus 
munus  fuerit. 

Dico  1 : Liquet  aliquem  hominem  Messiae  prae- 
cursorem fuisse  promissum  ex  hisce  duobus  Scri- 
pturae locis  : Vox  clamantis  in  deserto,  parate  viam 
Domini,  etc.  ( Isa . xl,  3).  Ecce  ego  mitto  angelum 
meum,  et  praeparabit  viam  ante  faciem  meam  ( Ma - 
Lach.  ni,  1).  Constat  autem  has  duas  prophetias 
fuisse  in  Joanne  Baptista  impletas,  utpote  qui  fuit 
vox  clamantis  Messiam  advenisse,  prout  ipsemet 
de  se  ipso  dixit  a Judaeis  interrogatus  : Ego  vox 
clamantis  in  deserto;  dirigite  viam  Domini,  sicut 
dixit  Isaias  propheta  ( Joan . i,  23).  Quod  etiam  ipse 
Christus  testatus  est  sic  : Hic  est  de  quo  scriptum 
est : Ecce  ego  mitto  angelum  meum  ante  faciem  tuam 
(Malth.  xi,  10).  Et  ejus  pater  Zacharias  spiritu  pro- 
phetico idem  asseruit  his  verbis  : Tu  puer,  pro- 
pheta Altissimi  vocaberis;  preeibis  enim  ante  faciem 
Domini  parare  vias  ejus  [Lue.  i,  76).  Nempe  hor- 
tando omnes  ad  poenitentiam  et  ad  Christum  ex- 
cipiendum, illum  praedicando,  et  indigitando.  Ita- 
que 

Dico  2 : Joannes  Baptista  praecursoris  officium 
exercuit  testando  Christum  esse  Messiam  in  lege 
promissum,  et  ad  hoc  de  Christo  excipiendum  te- 
stimonium, poenitentia,  praedicatione  et  vitae  suae 
exemplo  praeparavit  populum;  non  ergo  novam 
gratiae  legem  aut  Novum  Testamentum  condidit, 
nec  hoc  ad  ejus  munus  perlinebat,  sed  ad  Chri- 
stum : Non  erat  ille  lux,  sed  ut  testimonium  perhi- 
beret de  lumine  (Joan.  i,  8).  Nec  ejus  baptismus 
erat  janua  novae  legis,  sed  Christi  baptismus.  De- 
nique neque  immutavit  aut  abrogavit  legem  ve  te- 

rem,  uti  de  fide  constat;  non  enim  erat  hoc  ejus 
munus.  Dicitur  autem  Matlh.  xi,  15  : Prophetet  et 
lex  usque  ad  Joannetn  prophetaverunt ; id  est,  pro- 
pheta; omnes  qui  fuerunt  ante  Joannem,  uti  et  lex 
suis  variis  figuris,  ac  divinis  promissionibus  pro- 
phetaverunt Christum  venturum,  Joannes  autem 
non  venturum,  sed  praesentem  praedicavit,  et  digito 
demonstravit.  Deinde  lex  vetus  duravit  intrinsece 
usque  ad  Joannem,  et  quasi  extrinsece  coepit  abro- 
gari per  Christi  et  nova;  legis  pra;dicalionem. 

Sect.  III.—  Quam  sanctitatis  perfectionem  assecutus 
fuerit  Joannes  Baptista. 

Dico  1 : De  fide  est,  absolute  loquendo  Joannem 
Baptistam  eximiam  gratiae  et  sanctitatis  perfectio- 
nem esse  assecutum ; dicitur  enim  de  illo  ; Erit 
magnus  coram  Domino  ( Luc . i,  13).  Praeter  haec 
quae  Christus  comparative  dixit  : Inter  natos  mu- 
lierum non  surrexit  major  Joanne  Baptista  (Mattii. 
xi,  1 1).  1°  Dicitur  major,  non  munere  aut  praecur- 
soris officio,  ut  quidam  haeretici  finxerunt,  sed  san- 
ctitatis perfectione,  ut  passim  Patres,  Augustinus, 
Chrysostomus,  Ambrosius,  elc.,  explicant;  2°  di- 
citur natos,  non  natas,  ut  B.  Virgo  excipiatur; 
5°  dicitur  natos,  non  nascendos,  ut  id  intelligatur 
de  praeteritis  sanctis,  et  fortasse  de  solis  prophetis, 
non  de  quibusvis  aliis  loqui.  Deinde  non  dicitur 
Joannes  omnibus  illis  major,  aut  sanctior,  sed 
nullus  eo  major  fuisse,  seu  surrexisse.  Verisimiliter 
tamen  superavit  omnes  antiquos  patriarchas  et  pro- 
phetas, suppar  apostolis. 

Dico  2 : Joannis  Baptistae  sanctitas  potest  etiam 
colligi  ex  ejus  vitae  progressu.  Nam  1°  ejus  conce- 
ptio ab  eodem  angelo  Gabriele,  qui  fuit  Christi 
incarnationis  nuntius,  annuntiata  est  in  sacratiori 
templi  parte,  dicta  Sancta  apud  altare  thymiamatis 
et  mensam  panum  propositionis,  non  vero  in  parte 
dicta  Sancta  sanctorum , quo  solus  summus  pon- 
tifex semel  in  anno  intrabat.  2°  Post  conceptionem, 
in  utero  matris  repletus  est  Spiritu  sancto;  et  gratia; 
sanctificantis  ac  prophetiae  donum  cum  usu  liberi  ar- 
bitrii et  perfecta  Christi  cognitione  accepit.  5°  Post 
primam  in  utero  matris  sanctificationem  usque  ad 
suam  nativitatem  plurimum  in  gratia  et  sanctitate 
crevit.  4°  Post  nativitatem  stalim  ab  infantia  in 
eremum  secessit,  et  juxta  Nicephorum,  a matre  in- 
fans portatus  fugiente  Herodis  furorem,  qua;  deli- 
tuit cum  Filio  in  spelunca,  et  ibi  obiit,  postea  au- 
tem pueri  curam  angelus  suscepit.  5°  In  ista  eremo 
admirabilem  vitae  rationem  instituit,  perfeclissi- 
mumque  vita;  tum  contemplativae  tum  activa;  sta- 
tum amplexus  est ; austerissimam  enim  vitam  egit 
cum  maxima  erga  Deum  charitate  et  mentis  unione. 
Deinde  divinS  jussu  et  inspiratione  in  vitae  activae 
operibus  se  singulariter  exercuit,  praedicans  ba- 
ptismum poenitentiae,  coeli  regnum  appropinquare 
admonens,  Christum  praesentem  indigilans  ; Ecce 
agnus  Dei,  qui  tollit  peccata  mundi  ( Joan . i,  29), 
vilia  arguens,  et  ob  veritatis  defensionem  mortem 
subiens  : Factum  est  super  cum  verbum  Domini,  et 


venit  in  omnem  regionem  Jordanis  prccdicans  bapti- 
smum poenitentia:  in  remissionem  peccatorum  (Luc. 
in,  2,  3). 

Sect.  IV.  — An  Joannes,  culpee  malo,  et  defectibus 
qui  ex  illo  manant,  fuerit  subjectus. 

Dico  : Joannes  Baptista  fuit  in  peccato  originali 
conceptus,  ut  alii  infantes,  et  in  illo  mansit  ad  sex- 
tum a conceptione  mensem,  quo  per  visitationem 
B.  Virginis  fuit  sanclificatus,  non  sublato  tamen 
fomite  peccati,  qui  intrinsece  sequitur  ex  originali. 
Unde  probabilius,  juxta  Patres,  non  caruit  omni 
culpa  veniali,  saltem  illa  quae  ex  subreptione  com- 
mittitur. Addetur  tamen  omnino  certum  nunquam 
eum  peccasse  mortaliter,  adeoque  per  primam  suam 
sanctificationem  fuisse  in  gratia  confirmatum,  ut 
colligitur  ex  Luca  i , 15  : Spiritu  sancto  replebitur 
adhuc  ex  utero  matris  suce,  etc.  Ita  Patres  et  Ec- 
clesia sentit,  quae  ejus  natalem  tanta  veneratione 
colit.  Deinde  licet  multa  ignorarit,  et  ut  homo  de- 
cipi aut  errare  potuerit,  tamen  in  rebus  ad  animae 
donum  perlinentibus,  certum  est  nihil  ignorasse 
eorum  quae  ad  sanctitatis  perfectionem  acquiren- 
dam erant  necessaria;  erat  enim  propheta  missus 
a Deo,  repletus  Spiritu  sancto,  adeoque  praeditus 
scientia  ad  sanctitatem  requisita. 

Objicies  1 : Joannes,  inquit  Brenlius  cum  aliis 
haereticis,  peccavit  graviter,  dum  noluit  Christum 
baptizare,  dicendo  : Ego  a te  debeo  baptizari,  et  tu 
venis  ad  me?  (Matlh.  in,  14.)  Respondeo  ; Nego  as- 
sumptum. Non  ad  recusandum  Christo  baptismum, 
ut  effutiunt  isti  haeretici,  sed  ad  ostendendam  suam 
fidem,  modestiam  et  humilitatem,  id  dixit. 

Obj.  2 : Joannes  ante  Christi  baptismum  , videtur 
humanam  tantum  de  eo  habuisse  opinionem,  ut  col- 
ligitur ex  his  verbis  : Et  ego  nesciebam  eum  (Joan.  i, 
53).  Respondeo  : Nego  assumptum.  Quamvis  enim 
Joannes  ab  utero  matris  scivisset  Christum  esse  ve- 
rum Messiam,  et  verum  Deum,  quia  tamen  in  eremo 
semper  vixerat,  eum  de  facie  non  cognoscebat ; et 
probabilius  tantum  post  Christi  baptisma,  quo  tem- 
pore eum  de  facie  cognovit,  dixit  illum  demonstran- 
do : Ecce  agnus  Dei  (lbid.  29). 

Obj.  5 : Addetur  Joannes  dubitasse  an  Jesus  esset 
Messias  promissus,  quando  post  ejus  baptisma  in 
carcere  constitutus,  misit  ad  illum  discipulos,  qui 
illum  interrogarent  : Tu  es  qui  venturus  es,  an  alium 
exspectamus?  (Mattii,  xi,  5.)  Respondeo;  Nego  as- 
sumptum. Misit  autem  discipulos  suos  non  quasi  du- 
bitaret an  ipse  esset  verus  Messias,  sed  ut  sui  disci- 
puli et  reliqua  plebs,  occasione  hujus  interrogatio- 
nis, visis  Christi  miris  operibus,  et  auditis  ejus  ver- 
bis, magis  in  fide  confirmarentur. 

Sect.  V,  A I.  — De  gratiis  Joanni  Baptista:  gratis 
datis,  ac  de  ejusglorice  excellentia. 

Dico  I : Certum  est  Joannem  Baptistam  accepisse 
donum  prophetia;,  sive  fuisse  prophetam.  Prophe- 
tavit enim  Christum  post  se  venturum  : Veniet  for- 
tior me,  ipse  vos  baptizabit  in  Spiritu  saucio  et  igne 
Luc.  iii,  16).  Et  tu  puer,  propheta  Allissimt  voccberit 

(Lue.  i,  7G).  Quid  existis  videre?  prophetam?  Arnen 
dico  vobis,  et  plus  quam  prophetam  (Malth.  xi,  9).  Dum 
ergo  ipsemet  Joannes  interrogatus  an  esset  propheta  : 
Propheta  es  tu?  Respondit  : Non  sum  ( Jonn . i,  21). 
Intellexit  se  vel  non  esse  istum  prophetam  quem 
Moyses  (Deui,  xvm,  15)  praedixerat;  vel  non  esse 
unum  ex  praeteritis  prophetis.  Deinde  probabile  est 
etiam  eum  accepisse  gratiam  interpretationis  ser- 
monum, seu  speciale  auxilium  ad  sacram  Scriptu- 
ram interpretandam,  aut  ad  loquendum  tanquam 
scriptor  canonicus.  Speciali  enim  Spiritus  sancti  in- 
stinctu interpretatus  est  de  se  ipso  hanc  Isaiae  pro- 
phetiam : Vox  clamantis  in  deserto,  etc.  [Malth.  iu, 
5;  Jsa.  xl,  3).  Item  accepisse  gratiam  discernendi 
spiritus,  sive  motus  a bono  vel  a malo  spiritu  pro- 
venientes, uti  et  gratiam  fidei,  scientiae  et  sapientia1. 
Quoad  gratiam  sanitatum  et  miraculorum,  cumevan- 
gelista  referat  ex  aliorum  ore,  ut  videtur,  Joannem 
nullum  fecisse  miraculum  his  verbis  : Quia  Joannes 
quidem  nullum  fecit  signum  ( Joan . x,  41).  Nec  id 
refutet,  aut  rejiciat,  censeuir  tacite  approbare. 

. Ratio  est  quia  Joannis  doctrina  et  operatio  re- 
ferebantur ad  Christum  cui  reservabantur  mira- 
cula. 

Dico  2 : Joannes  Baptista  summum  quemdam 
essentialis  gloriae  gradum  ac  excellens  praemium 
consecutus  est.  Hanc  tamen  essenlialem  gloriam 
ejus  anima  non  statim  ac  separata  fuit  a suo  corpore, 
consecuta  est,  quia  Christus  nondum  mortuus  erat. 
An  vero  Joannes  Baptista  spectet  ad  Novum  vel  Ve- 
tus Testamentum,  id  pendet  ex  modo  loquendi ; nam 
si  quis  velit  tantum  pertinere  ad  Novum  Testamen- 
tum, qui  post  Testamentum  Christi  morte  confirma- 
tum vixit,  sic  non  pertinebit  ad  Novum,  sed  ad  Ve- 
tus; si  quis  autem  censeat,  ut  aliquis  dicatur  perti- 
nere ad  Novum  Testamentum,  sufficere  baptismum, 
et  fidem  Messim  jam  incarnati,  tunc  ad  Novum  per- 
tinebit. 

Dico  3 : Joannes  Baptista  in  beatitudine,  prater 
communem  gloriam  accidentalem,  quae  ex  essentiali 
profluit,  habet  tres  aureolos  : virginis,  quia  perpe- 
tuam virginitatem  servavit,  et  verisimiliter  ex  voto ; 
doctoris  : Lucerna  enim  fuit  ardens  et  lucens  (Joan. 
v.  55);  et  martyris : nam  interfectus  fuit  ab  Herode 
eo  quod  illum  argueret  de  adulterio;  interfectus,  in- 
quam, juxta  Nicephorum,  anno  aetatis  sum  tricesimo 
secundo,  cum  dimidio. 

DISPUTATIO  VICESIMA  QUINTA. 

De  baptismo  Joannis. 

Sect.  I,  II.  — An  baptismus  Joannis  essentialiter 

constiterit  ex  materia  et  forma;  et  cujus  rei  gratia 

institutus  sit.  • 

Dico  I : Quasi  materia  remota  baptismi  Joannis 
erat  aqua  naturalis  : Ego  baptizo  in  aqua  (Joan.  i, 
26).  Quasi  proxima  materia  vel  potius  essentia  erat 
ablutio,  probabilius  sine  ulla  verborum  forma; 
etiamsi  sentiant  D.  Thomas,  Cajelanus,  Bonaven- 
tura,  etc.,  eum  baplizasse  sub  hac  autsimili  forma: 
Ego  te  baptizo  in  nomine  Christi  venturi.  Probatur, 


quia  dum  baptizabat,  Christus  non  erat  venturus» 
sed  jam  venerat;  et  dum  baptizabat  ipsum  Chri- 
stum, non  poterat  dicere  :In  nomine  Christi  venturi. 
Multo  minus  bnptizavit  : In  nomine  Patris,  et  Filii 
et  Spiritus  sancti ; nam  (Aci.  xix,  2),  baplizati  Joan- 
nis baptismo  negant  se  audivisse  vel  ipsum  nomen 
Spiritus  sancti.  Tota  igitur  illius  baptismi  substantia 
et  essentia  posita  fuit  in  exteriori  aquae  ablutione, 
quae  ex  intentione  et  speciali  deputatione  seu  impo- 
sitione, et  modo  quo  fiebat,  habebat  rationem  quam- 
dam sacrae  caeremonia1  ac  signi,  nempe  signi  sub- 
jectionis et  humilitatis,  quo  homines  sese  peccato- 
res profitebantur  et  se  egere  interna  peccatorum 
ablutione  : significabat  enim  iste  baptismus  tanquam 
sacra  caeremonia  perfectiorem  Christi  futurum 
baptismum. 

Dico  2 : Baptismus  Joannis  non  conferebat  gra- 
tiam, nec  ad  hunc  finem  institutus  fuit.  De  fide; 
Hinc  baptizati  a Joanne  non  recipiebant  Spiritus 
sancti  gratiam,  ut  palet  ex  eorum  verbis  : Neque 
si  Spiritus  sanctus  est,  audivimus  ( Ibid .).  Et  ipsemet 
Joannes  in  hoc  posuit  differentiam  inter  Christi,  et 
suum  baptismum,  quod  Christus  esset  baptizaturus 
in  Spiritu  sancto,  in  est  conferendo  gratiam  Spiri- 
tus sancti,  et  ipse  baptizaret  tantum  in  aqua  (Joan. 
i,  26),  id  est  non  conferendo  gratiam.  Ideoque 
concilium  Tridentinuin  (sess.  7,  can.  4)  anathema 
ferit,  qui  dixerit  baptismum  Joannis  habuisse  eam- 
dem  vim,  quam  habuit  baptismus  Christi.  Joannes 
enim  non  erat  auctor  gratiae,  nec  potestatem  eain 
conferendi  habebat.  Quare 

Dico  5 : Joannis  baptismus  solum  institutus  fuit, 
ut  Christi  manifestationi  inserviret,  et  viam  ad 
Christi  baptismum  sterneret ; vocalurque  bapti- 
smum poenitentice  in  remissionem  peccatorum  (Mare. 
i,  4),  id  est  institutus  erat  ut  excitarentur  homines 
ad  poenitentiam  per  quam  remittuntur  peccata  vel 
ex  opere  operantis,  vel  postea  ex  opere  operato  in 
futuro  Christi  baptismo,  non  vero  in  Joannis  Bapti- 
smo ; atque  per  hanc  excitationem  ad  poenitentiam, 
superabat  legalia  Judaeorum  lavacra  et  baptismata. 

Sect.  III.  - — A quo  Joannis  baplimus  fuit  institutus, 
et  quandiu  duravit. 

Dico  I : Certum  est  baptismum  Joannis  primam 
suam  originem  a Deo  duxisse.  Patet  ex  Scriptura  : 
Factum  est  verbum  Domini  super  Joannem  Zacharice 
filium  in  deserto,  et  venit  in  omnem  regionem  Jorda- 
nis praedicans  baptismum  poenitentice  (Luc.  iii,  2,  3). 
Qui  misit  me  baptizare  in  aqua,  ille  mihi  dixit  (Joan. 
i,  55).  Et  ex  hoc  textu  colligitur  ritum  hujus  bapti- 
smi immediate  a Deo  esse  institutum,  et  Joanni  tra- 
ditum ; adeoque  Joannes  non  accepit  potestatem 
instituendi  istum  baptismum,  sed  tantum  confe- 
rendi propria  virtute  per  modum  causae  principa- 
lis. Unde 

Dico  2 : Proxima  causa  effective  istius  baptismi 
fuit  sanctus  Joannes  non  tam  minister  quam  prin- 
cipalis causa;  quamvis  utroque  modo  denominari 
possit.  Sed  ht.ee  conferendi  baptisnAtm  potestas  soli 

Joanni  data  est,  ita  ut  non  posset  illam  suis  disci- 
pulis communicare,  et  per  illos  baptizare.  Unde 
conjecto  illo  in  vincula  ac  decollato,  iste  baptismus 
cessavit;  et  sicut  nullus  ei  successit  in  officio  prae- 
cursoris, ita  nec  ullus  successit  in  ministerio  bapti- 
zandi isto  baptismo. 

Sect.  IV.  — An  Joannis  baptismus  fuerit  sacra- 
mentum. 

Dico  \ : Baptismus  Joannis  non  fuit  sacramen- 
tum novae  legis.  De  fide  contra  quosdam  haereticos. 
Quia  sunt  tantum  septem  novae  legis  sacramenta,  a 
Christo  instituta,  nullum  autem  est  ex  illis;  nam 
baptismus  Christi  longe  diversus  est  a Joannis  ba- 
ptismo, in  ritu  ex  parte  formae,  in  efficacia  gratiae, 
in  significatione,  in  origine,  in  impressione  chara- 
cteris. Unde  baptizali  Joannis  baptismo,  post  insti- 
tutum ac  praeceptum  Christi  baptismum,  tenebantur 
hunc  Christi  baptismum  suscipere,  quod  palet  ex 
Act.  xix,  2 seqq.,  ubi  baptizali  baptismo  Joannis 
jussi  sunt  iterum  baptizari  baptismo  Christi.  Et  ve- 
risimile est  aliquos  Christi  apostolos,  maxime 
Andream,  utpote  Joannis  discipulum,  fuisse  ab  ipso 
baptizatum  ; constat  tamen  apostolos  omnes  fuisse 
baptizatos  baptismo  Christi,  ut  videre  est  in  Augu- 
stino (epist.  108,  Ad  Seleuc.)  quia  baptismus  Christi 
omnibus  hominibus  praeceptus  est  tanquam  ad  sa- 
lutem necessarius;  secus,  baptismus  Joannis,  qui 
tantum  erat  sub  consilio,  non  sub  praecepto. 

Dico  2 ; Baptismus  Joannis  non  fuit  etiam  sacra- 
mentum veteris  legis,  quia  nullibi  invenitur  in  ve- 
teri lege,  nec  per  Moysem  traditus,  nec  praeceptus, 
nec  observatus  est.  Imo  proprie  non  fuit  sacramen- 
tum : Ita  D.  Thomas,  Albertus,  Sotus,  etc.,  contra 
Magistrum,  Bonavenluram,  Durandum,  etc.,  dicen- 
tes fuisse  verum  sacramentum  speciale,  distinctum 
et  a veteris  et  a novae  legis  sacramentis,  simile  ta- 
men veteribus  sacramentis,  utpote  egenum  elemen- 
tum, gratiam  non  conferens.  Probatur,  quia  de  ra- 
tione sacramenti  est  ut  sit  caeremonia  stabilis  ad 
sanctificandum  hominem  aliquo  modo  instituta,  et 
sanctificantem  gratiam  praclico  modo  significans  : 
quod  sane  non  convenit  baptismo  Joannis,  qui  tan- 
tum fiebat  ad  excitandos  homines  ut  se  peccatores 
agnoscerent,  et  aliquod  humilitatis  opus  exercerent. 
Deinde  non  erat  caeremonia  stabilis,  sed  quasi  cate- 
chismus  ad  baptismum  Christi,  et  prooemium,  seu 
praeludium  evangelicae  gratiae. 

DISPUTATIO  VICESIMA  SEXTA. 

De  tempore  et  aetate  in  qua  Christus  baptizatus  est. 

Sect.  I,  II.  — Cur,  ubi,  quo  die  et  mense , quo  cela- 
tis anno  Christus  baptizatus  est. 

Dico  1 : Has  baptismi  Christi  causas  affert  Pater 
Suarez  in  commentario  hujus  disputationis  : 1°  ut 
Christus  suo  baptismo  mundaret  ac  sanctificaret 
aquas,  vimque  regenerandi  illis  inderet;  2°  ut  vete- 
rem Adam  in  aquis  sepeliret,  id  est  ut  nobis  me- 
reretur ac  proficeret  suo  actu  et  exemplo  humilita- 
tis; 5°  ut  prius  ipsemet  faceret  quod  faciendum 
omnibus  imperaret;  4“  ut  baptismum  Joannis  com- 

probaret;  5°  ut  humilitatem  et  animi  purgationem 
doceret,  praesertim  antequam  concionandi  munus 
inealur  ; 6°  ut  suum  baptizatorem  ampliori  sancti- 
tate ornaret;  7°  ut  se  daemoni  occultaret,  existi- 
manti illum  accessisse  ad  baptismum  tanquam  pur- 
gationis indigentem. 

Quoad  locum  Christi  baptismi,  nihil  attinet  dice- 
re, cum  Scriptura  clare  dicat  in  Jordane  fuisse  ba- 
plizalum. 

Dico  2 : Circa  diem  Christi  baptismi,  cum  nihil 
certi  habeatur,  videntur  dicenda  haec  tria  : Christi 
baptismum,  magorum  adorationem,  miraculum  nu- 
ptiarum in  Cana,  eodem  die  sexta  Januarii,  sed  non 
eodem  anno  accidisse,  cum  Ecclesia  in  officio  Epi- 
phaniae id  aliquo  modo  insinuet,  contra  varios  qui 
negant  Christum  fuisse  baptizatum  sexta  die  Janua- 
rii, aut  miraculum  nuptiarum  eodem  die  contigisse. 
Sed  probatur  ex  Bernardo,  qui  idem  nobiscum  sentit, 
et  ex  aliis  qui  idem  sentire  videntur.  Unde  verisimile 
est  inter  Christi  baptismum  et  miraculum  nuptiarum 
unum  annum  intercessisse,  et  sic,  si  Christi  baptismus 
contigit  die  Dominica,  juxl3  sextam  synodum,  se- 
quenti anno  miraculum  nuptiarum  non  potuit  con- 
tingere die  Dominica,  quia  dies  sexta  Januarii  non  po- 
test duobus  annis  continuis  in  eumdem  diem  incidere. 

Dico  3 : Cum  Joannis  baptismus  non  duraverit 
nisi  unum  annum  et  paulo  amplius,  eodem  igitur 
anno  quo  Joannes  incepit  baptizare,  antequam  fini- 
retur iste  annus,  Christus  baptizatus  est  anno  de- 
cimo quinto  imperii  Tiberii,  probabilius  agens  suae 
aetatis  tricesimum  annum  inchoatum ; ita  commu- 
niter contra  Cajetanum  dicentem  baptizatum  fuisse 
anno  aetatis  suae  vicesimo  nono  nondum  expleto, 
seu  quasi  expleto.  Sed  probatur  ex  Scriptura  : Et 
ipse  Jesus  erat  incipiens  quasi  annorum  triginta 
(Luc.  in,  23).  Idem  sentit  Hieronymus,  Nazianzenus, 
Augustinus,  etc. ; idemque  colligitur  ex  chronolo- 
gia  durationis  imperii  Augusti.  Unde  infertur  Chri- 
stum baptizatum  esse,  dum  ageret  aetatis  suae  annum 
tricesimum  inchoatum  et  insuper  tredecim  dies. 

DISPUTATIO  VICESIMA  SEPTIMA. 

De  iis  quae  in  baptismo  Christi  contigerunt. 

Sect.  I,  II,  III.  — De  coelorum  apertione,  columine 
descensu,  et  audita  voce  Patris  in  Christi  bapti- 
smo. 

Dico  1 : In  Christi  baptismo  aperti  sunt  coeli, 
non  per  solam  imaginationem,  interius  repraesen- 
tantem coelos  veluli  apertos  ac  divisos,  etiamsi 
nulla  esset  realis  divisio  aut  apertio,  sed  probabi- 
lius per  veram  mutationem  in  re  sensibili  factam, 
et  externis  sensibus  objectam  ; nec  a solo  Christo, 
sed  etiam  ab  omnibus  astantibus  visam.  IUec  au- 
tem mutatio  facta  est  in  aere,  in  quo  probabiliter 
efformata  est  quaedam  apertionis  species,  seu  hia- 
tus sensibilis.  Unde  partes  aeris  ita  spectantium 
oculos  immutabant,  ut  apparerent  divisae  et  a se 
distantes. 

Dico  2 : Columba  quae  exterioribus  oculis  visa  est 
super  Christum  in  ipsius  baptismo  descendere,  non 

fuit  vera  sed  tantum  apparens  columba  ; multoque 
minus  unita  Spiritui  sancto  hypostatice,  seu  in  uni- 
tate personae.  (Augustinus,  Ambrosius,  D.  Thomas, 
Cajetanus,  etc.)  Ideo  Scriptura  posuit  particulam 
sicut  aut  lanquam.  Et  descendit  Spiritus  sancUis 
corporali  specie  sicut  columba  in  ipsum  (Lue.  m, 
22).  Erat  ergo  repraesentatio  tantum  columbae,  non 
verum  animal,  sicut  mullae  aliae  apparitiones,  quae 
ministerio  angelorum  fiunt,  solent  esse.  Si  enim 
fuisset  verum  animal,  quid  de  illo  postea  factum 
fuisset?  Conservare  illud,  dedecebat,  nec  Deus, 
quae  fecit,  solet  destruere.  Ista  autem  columba,  non 
ante  Christi  baptismum,  ut  male  opinatus  est  Caje- 
tanus, sed  Christo  jam  baptizato  apparuit,  prout  ha- 
bet Luc.  cap.  m,  et  expresse  Matthaeus  (ni,  16) 
dicit  Christum  jam  baptizatum  ascendisse  de  aqua, 
et  statim  vidisse  Spiritum  Dei  descendentem  sicut 
columbam. 

Dico  5 : Yox  in  Christi  baptismo  ccelitus  dela- 
psa, fuit  sonus  realis,  sensibilis,  articulatus,  et  au- 
ditus non  solum  a Christo  et  Joanne,  sed  etiam  ab 
aliis  astantibus,  qui  videntes  Spiritum  sanctum  in 
specie  columbae  super  Christum  descendisse,  intel- 
lexerunt ista  verba  : JLic  est  bilius  meus  dilectus,  in 
quo  mihi  complacui  ( Ibid . 17),  dirigi  non  ad  Joan- 
nem,  sed  ad  Christum,  qui  est  Filius  Dei  Patris  na- 
turalis. Unde  licet  ista  vox,  uti  et  columba  appa- 
rens, a tota  Trinitate  efficeretur  tamen  sicut  co- 
lumba erat  specialiter  ad  repraesentandam  Spiritus 
sancti  personam,  ita  illa  vox  erat  ad  declarandam 
Patris  ut  loquentis,  personam  ; ideo  illi  singulariter 
tribuitur,  et  ejus  significatio  de  sola  illius  persona, 
est  vera,  Nam  Christus  est  Filius  solius  primae  per- 
sonae, non  totius  Trinitatis.  Unde  in  hoc  baptismo 
manifestatum  est  Trinitatis  mysterium,  ut  indica- 
retur Christi  baptismum  in  Trinitatis  professione  et 
invocatione  postea  esse  perficiendum,  qui  tamen 
tunc  nondum  erat  institutus ; adeoque  Christus  non 
fuit  suo  baptismo  in  nomine  Trinitatis,  sed  solius 
Joannis  baptismo  baptizatus. 

DISPUTATIO  VICESIMA  OCTAVA. 

De  statu  vitae,  quem  Christus  in  hoc  mundo  tenuit. 
Sect.  I,  II.  — Cur  Christus  vitam  eremiticam  non 

duxerit;  et  an  vitae  religiosce  statum  coluerit. 

Dico  I : Convenientius  fuit,  ut  Christus  vitam 
communem  inter  homines  ageret  : venit  enim  in 
mundum,  non  solum  ut  homines  redimeret,  sed 
etiam  ut  exemplo  et  doctrina  eos  institueret;  imo 
nec  antequam  suam  praedicationem  inchoaret,  de- 
buit solitariam  vitam  agere,  ut  sciretur  eum  nihil 
ab  hominibus  didicisse,  possetque  familiarius' cum 
omnibus  conversari.  Deinde  istud  vitae  tum  activae, 
tum  contemplativae  genus  quod  amplexus  est,  per- 
fectissimum habetur,  et  fini  incarnationis  ac  Chri- 
sti muneri  accommodatissimum;  modo  enim  in 
in  oratione  pernoctabat,  modo  quadraginta  diebus 
in  deserto  jejunabat,  modo  vicos  et  oppida  percur- 
rebat docendo,  hortando,  sanando. 

Dico  2 : Quod  attinet  ad  vitae  religiosae  statum, 


qui  per  tria  vola  essentialia  constituitur,  clarum 
est  Christum  hoc  sensu  vitam  religiosam  non  fuisse 
professum,  iste  enim  status  est  via  ad  perfectionem  : 
Christus  autem  semper  fuit  in  termino  perfectio- 
nis. Attamen  quidquid  est  perfectionis  in  statu  re- 
ligionis, Christus  seclusis  imperfectionibus,  excel- 
lentiori modo  professus  est  ac  exercuit,  nam  sum- 
mam obedientiam,  licet  nulli  hominum  ob  suae  per- 
sonae dignitatem  subditus  foret,  adeoque  hujus  voti 
incapax,  semper  exhibuit.  Deinde  perpetuam  virgi- 
nitatem servavit,  imo  sicut  praeceptum  babuit  mo- 
riendi pro  hominibus,  et  juxta  quosdam  in  primo 
suae  conceptionis  instanti,  se  volo  consecravit  Deo 
ad  homines  redimendos  offerendo  omnes  suae  vitae 
actiones  et  passiones,  ita  probabiliter  perpetuae  vir- 
ginitatis votum  Deo  nuncupavit,  tum  ob  hujus  vir- 
tutis pulchritudinem  et  perfectionem,  tum  ad  prae- 
bendum imitandi  exemplum  : Vota  mea  Domino  red- 
dam ( Psal . xxi,  26).  Praeterea  de  fide  certum  est 
eum  etiam  paupertatem  servasse;  tantum  igitur 
controvertitur  de  modo  quo  illam  servaverit  post 
baptismum  ob  decreta  duorum  pontificum  in  specie 
inter  se  dissentientium ; nam  toto  tempore  ante  ba- 
ptismum vixit  ex  bonis  parentum,  aut  fortasse 
etiam  suo  labore  ac  fabrieali  arte  partis.  Ut  ergo 
istorum  pontificum  decreta  concilientur,  sic  dicen- 
dum est : Christus  postquam  discipulos  sibi  adsei- 
vil,  aliquarum  mobilium  rerum  dominium  habuit 
saltem  in  communi  una  cum  discipulis.  Hoc  patet 
ex  Scriptura.  lJnde  ememus  panes,  ut  manducent  hi? 
(Joan.  vi,  5.)  Judas  habebat  loculos,  et  ea  quee  mit- 
tebantur, portabat  (Joan.  xn,  6).  Christus  igitur  vel 
saltem  totum  collegium  habebat  liberam  facultatem 
utendi  rebus  datis  aut  comparatis,  prout  libebat ; 
quod  est  habere  earum  dominium.  Imo  Christus 
solus  jam  baptizatus,  antequam  discipulos  adseivis- 
set,  aliquo  brevi  tempore  nonnullarum  rerum  mo- 
bilium proprium  dominium  in  particulari  habuit; 
constat  tamen,  postea  nihil  proprium  in  particulari 
aliquando  eum  habuisse,  sed  ad  summum  in  com- 
muni : Filius  hominis  non  habet  ubi  caput  suum  re- 
clinet (Matth.  vm,  20).  An  autem  aliquando  tam  in 
particulari  quam  in  communi,  proprietate  omnium 
rerum  carueril,  v.  gr.  dum  mulieres  eum  sequebun- 
tur, ministrantes  ei  ex  facultatibus  suis  (Luc.  vm,  3), 
incertum  est;  et  solum  in  hoc  Nicolaus  IV  et 
Joannes  XXII,  praedicti  pontifices  inter  se  dissentire 
videntur.  Quinimo  probabile  est  tantam  interdum 
fuisse  Christi  paupertatem  in  variis  itineribus  aut 
in  aliis  occasionibus,  ut  coactus  fuerit  sibi  necessa- 
ria ad  victum  postulare  sive  mendicare  : Ego  autem 
mendicus  sum  et  pauper  (Psal.  xxxix,  18).  Nec  in 
veteri  Lege  prohibitum  fuit  mendicare  per  hocquod 
Deut.  xv,  4,  dicitur : Omnino  indigens  et  mendicus 
non  erit  inter  vos.  Ibi  enim  excitatur  homo  ad  dan- 
dam stipem  ; ergo  licebat  mendicare. 

Sect.  III.  — An  Christus  austeram,  an  vero  modera- 
tam vitam  agere  debuerit. 

Dico  1 : Christus  austerum  vitae  genus  non  am- 

plexus  est,  ut  facilius  omnes  lucrifaceret,  et  melius 
suo  muneri  vacaret  : victus  ergo  illi  fuit  commu- 
nis, et  vestitus  vulgaris,  nernpe,  juxta  .Euthymium, 
interior  lunica  seu  subucula,  aliud  vestimentum  su- 
pra subuculam,  et  pallium. 

Dico  2 : Quamvis  Christus  non  egerit  vitam  seve- 
riorem, egit  tamen  vitam  ita  temperatam  ut  ad  se- 
veram potius  quam  ad  suavem  accederet;  quia  illa 
gravem  Christi  personam  decebat,  et  ipse  debebat 
verbo  et  exemplo  homines  in  statu  naturae  lapsae 
viam  perfectionis  edocere  : vitae  enim  perfectio  non 
tam  in  austeritate  quam  in  charitate  Dei  et  proximi 
consistit,  etiam  si  Christus  multas  etiam  corporis 
austeritates  occulte  exercuerit,  v.  gr.  jejunando 
quadraginta  diebus.  An  autem  Christus  et  apostoli 
calceati,  an  vero  discalceati  incesserint,  quidam 
eontroverlunt.  Videtur  probabilius  Christus,  uti  et 
apostoli,  non  propriis  calceis,  sed  sandaliis,  qu® 
superiorem  pedis  partem  discoopertam  relinquunt, 
usus  fuisse,  sicque  calceatus,  non  omnino  discal- 
ceatus incessit.  Dicebat  enim  Joannes  Baptista 
( Joan . i,  27)  se  non  esse  dignum  solvere  corrigiam 
calceamentorum  ejus;  et  Christus  (Mare,  vi,  9) 
praecipi t discipulis,  ut  calceati  sandaliis  eant  evan- 
gelizaturi.  Et  ubi  dicit  angelus  Petro  : Calcea  te  ca- 
ligas tuas  ( Act . xn,  8) ; in  Graeco  legitur  : sandalia. 
Cum  enim  in  conviviis  super  stragula  veteres  ac- 
cumberent, ne  ea  calceorum  aut  sandaliorum  sor- 
dibus inquinarent,  solebant  discalceati  discumbere. 

DISPUTATIO  VICESIMA  NONA. 

De  .quadragenario  Christi  jejunio  in  deserto. 

Sect.  I,  II.  — Cur  Christus  in  desertum  secesserit, 
et  quomodo  jejunant  quadraginta  diebus. 

Dico  1 : Christus  a Spiritu  sancio  ductus  est  in 
desertum,  non  motu  externo  violento,  sed  spirituali 
impulsu  ac  interno  instinctu  illuc  voluntarie  profi- 
ciscens, ut  coelestium  rerum  contemplationi  vacaret, 
et  hominibus  exemplum  praeberet,  ac  cum  daemone 
pugnaret,  eumque  vinceret.  Ideo  dicitur  : Ductus 
est  ut  lentaretur  a diabolo  ( Malth . iv,  i);  id  est 
secessit  in  eremum  ob  virtutis  exercitium,  prae- 
sciens fore  ut  daemon  ipsum  ibi  tentaret,  volendo 
istam  tentationem  permittere  ob  fructum  inde  se- 
cuturum. 

Dico  2 : Christus  in  isto  deserto  sine  ullo  cibo  ac 
potu  jejunavit  quadraginta  diebus,  ut  jejunii  neces- 
sitatem praestantiamque  commendaret,  ac  exem- 
plum daret;  et  post  quadraginta  jejunii  dies  coepit 
esurire,  non  autem  ante,  divina  enim  ac  miracu- 
losa  virtute,  non  naturali,  factum  est,  ut  impedita 
actione  naturalis  caloris,  aliorumque  agentium  con- 
trariorum, intra  illos  quadraginta  dies  non  esuriret 
aut  sitiret  ad  dandum  aliquod  suae  divinitatis  indi- 
cium, postea  vero  coepit  esurire  ad  ostendendam 
suae  humanitatis  verae  realitatem. 

Sect.  III,  IV.  — De  loco  et  tempore  quo  Christus 

jejunavit,  et  de  modo  quo  a deemone  lentatus  est. 

Dico  1 : Videtur  Christus  stalim  post  expletos 
quadraginta  jejunii  dies,  sub  initium  diei  quadra- 


gesimi primi,  iribus  tenlationibus  continenter,  in- 
tra breve  tempus  factis,  fuisse  a daemone  tenlatus, 
et  post  aliquot  hujus  diei  horas  solvisse  jejunium, 
ut  colligitur  ex  Scriptura  : Tunc  reliquit  eum  diabo- 
lus, et  ecce  angeli  accesserunt  et  ministrabant  ei 
(Malth.  iv,  11).  Nec  videtur  Christus  intra  quadra- 
ginta jejunii  dies,  aliis  tenlationibus  fuisse  a dae- 
mone tenlatus,  contra  Bedam,  Origenem,  Euse- 
bium,  elc. 

Dico  2 : Quod  attinet  ad  tentationum  locum, 
prima  fuit  facta  in  ipso  jejunii  deserto,  secunda  in 
pinnaculo  templi  Hierosolymitani , tertia  in  aliquo 
monte  excelso,  unde  daemon  non  imaginaria  cogni- 
tione, sed  digito  indicavit  omnes  orbis  partes;  vere 
autem  et  realiter,  non  per  imaginationem,  in  tem- 
pli pinnaculum  et  montem  excelsum  Christus  a dae- 
mone transportatus  est,  quo  recedente,  Christus 
vel  sua  propria  virtute  vel  angelorum  ministerio 
statim  repositus  est  in  pristino  deserti  loco,  ubi  an- 
geli mensam  ei  paraverunt. 

Dico  3 : Terna  daemonis  lentatio  incilabat  exte- 
rius Christum  ad  tria  vitia  : prima  ad  gulam  : Dic 
ut  lapides  isti  panes  fiant  ( Mattii . iv,  5) ; secunda 
ad  vanam  gloriam  : Mille  te  deorsum,  etc.  (Ibid.  C); 
tertia  ad  avaritiam  : IDvc  omnia  tibi  dabo,  etc. 
(Ibid.  9).  Sed  Christus  suo  exemplo  nos  docuit 
modum  repellendi  et  vincendi  tentationes ; illas 
enim  repulit  utendo  verbis  sacrae  Scriptui'®,  divina 
praecepta  in  memoriam  revocando ; divinis  promis- 
sionibus inhaerendo,  daemonis  artes  penetrando. 
Juxta  omnes  daemon,  in  specie  visibili,  et  juxta 
Carthusianum,  sub  forma  viri  sancti  Christo  appa- 
ruit, ut  ipsa  indicat  Scriptura  : Et  accedens  lenta- 
tor, nempe  motu  corporali;  tentavit  enim  Christum 
per  exteriorem  tantum  sermonem,  ulpote  qui  non 
poterat  Christi  affectum  aut  sensus  internos  com- 
movere. Sic  autem  eum  tentavit,  ut  exploraret  an 
esset  Deus  et  Messias  promissus. 

DISPUTATIO  TRICESIMA. 

De  Christo  doctore,  ejusque  doctrina. 

Sect.  I,  II.  — An  Christus  ad  docendos  homines  ve- 
nerit, et  an  doctoris  munus  rite  impleverit. 

Dico  1 : Christus  est  missus  a Patre  in  mundum, 
ut  hominum  doctor  foret.  De  fide  : Erunt  oculi  tui 
videntes  prceceplorem  tuum,  et  non  faciet  ultra  avo- 
lare doctor  em  tuum  ( lsa . xxx,  20).  Dedit  vobis  do- 
rtorem  justitiae  (Joel.  n,  23).  Eos  vocatis  me  Magi- 
ster et  Dominus,  et  bene  dicitis,  sum  etenim.  (Joan. 
xin,  33). 

Dico  2 : Potestas  docendi  per  se  convenit  Christo 
ob  unionem  hypostaticam,  unde  non  solum  homi- 
nes, sed  etiam  angelos  docere  et  illuminare  potest, 
facultas  enim  aut  virtus  docendi  fuit  longe  major 
in  Christo,  quam  in  ulla  creatura  esse  possit,  quia 
in  eo  major  est  scientia  ct  altiori  modo  quam  in 
ulla  creatura.  Qui  de  coelo  venit,  super  omnes  est,  et 
quod  audivit  et  quod  vidit,  hoc  testatur  (Joan.  ili, 
31,  32).  Item  major  sanctitas  et  vitas  puritas,  major 
vis  et  efficacia  ad  illustrandum  intellectum,  et  ad 

penetrandum  cor,  el  excellentior  docendi  modus 
ob  suae  vitae  probitatem,  ob  miracula,  ob  auctorita- 
tem, etc. 

Dico  5 : Quamvis  Christus  praesciret  ex  sua 
doctrina  ac  Judaeorum  reprehensione,  offensionem 
multorum  ac  scandalum  oriturum,  eosque  pejores 
ac  deicidas  evasuros,  non  debuit  tamen  ab  illa 
desistere,  quia  bonum  publicum  ac  totius  mundi 
redemptio  et  salus  praeferenda  erat  privato  aliquo- 
rum malo,  juxta  D.  Thomam  dicentem  salutem 
multitudinis  praeferendam  privato  cujusque  persona; 
bono.  Istud  enim  scandalum  erat  acceptum,  non 
datum;  nec  factum,  sed  permissum.  Ordo  autem 
charilalis  non  obligat  ad  vitandum  hujusmodi  scan- 
dalum cum  aliorum  detrimento,  multo  vero  magis 
cum  omnium  hominum  et  totius  mundi  damno  ir- 
reparabili. 

Sect.  111.  — Quanto  tempore  Christus  praedicaverit. 

Dico  : Cum  Joannes  evangelista  a miraculo  nu- 
ptiarum usque  ad  mortem  Christi  numeret  quatuor 
pascliata,  nempe  cap.  ii,  unum;  cap.  v,  alterum, 
quod  quia  vocat  tantum  diem  festum,  eontrovertitur 
an  fuerit  Pascha  ; cap.  vi,  aliud  ; ac  denique  cap.  xi 
el  xm,  quartum,  in  quo  Christus  interfectus  est  : 
hinc  sequitur  inter  miraculum  nuptiarum,  quod 
diximus  factum  fuisse  die  sexta  Januarii,  et  mortem 
Christi,  intercessisse  tres  annos  et  aliquot  menses ; 
cumque  supra  ostenderimus  a baptismo  Christi 
facto  etiam  sexta  die  Januarii,  usque  ad  istud 
nuptiarum  miraculum  intervenisse  unum  annum;  si 
sumatur  ergo  initium  Christi  praedicationis  ab  ipsius 
baptismo,  inveniemus  illam  durasse  quatuor  annis 
et  tribus  circiter  mensibus.  Si  quis  autem  velit 
sumere  id  initium  a dicto  miraculo,  tunc  debet 
unum  annum  detrahere  praedicationi.  Nec  obstat 
quod  Christus  baplizalus  fuerit  sub  principibus  sa- 
cerdotum Anna  el  Caiplia,  ut  ex  Luc.  m colligitur, 
et  mortuus  sit  sub  isto  eodem  Caipha,  quia  vel 
Annas  et  Caiphas  alternis  annis  fuerunt  summi  pon- 
tifices, vel  juxta  Josephum,  inter  illos  duos  alii  tres 
intermedii  fuerunt  pontifices ; vel  Caiphas  a bapti- 
smo Christi  fuit  continuatus  pontifex  usque  ad  ejus 
mortem,  etc.  Itaque  juxta  probabiliorem  sententiam 
totum  praedicationis  Christi  tempus  incipiendo  ab 
ejus  baptismate,  fuit  quatuor  annorum  et  trium 
mensium. 

DISPUTATIO  TRICESIMA  PRIMA. 

De  Christi  miraculis. 

SrxT.  I,  II.  — An  Christi  miracula  fuerint  necessa- 
ria ad  persuadendam  ejus  doctrinam,  et  convicerint 
ad  credendum. 

Dico  I : Certum  est  opera  Christi  miraculosa  in 
suae  doctrinae  confirmationem  facta,  aptissima  et 
c-onvenientissima  fuisse  media  ad  eam  persuaden- 
dam : Opera  enim  quae  dedit  mihi  Pater,  ut  perficiam 
ca,  illa  testimonium  perhibent  de  me  ( Joan . v,  56). 
Scimus  quia  a Deo  venisti  magister : nemo  enim  potest 
haec  signa  facere,  quae  tu  facis,  nisi  fuerit  Deus  cum 
eo  [Joan  ut,  2.).  Attamen 


Dico  2 ; Ejusmodi  miracula  non  fuerunt  absolute 
necessaria,  ut  Christi  doctrina  prudenter  credi  pos- 
set ac  deberet,  non  solum  fide  humana  ac  formido- 
losa, sed  etiam  infusa  ac  certa.  Si  enim  testimonium 
Joannis  dicentis  Christum  esse  Messiam,  sufficiebat 
sine  miraculis  ob  sanctam  ejus  vitam,  ad  dandam 
illi  fidem,  ita  ut  peccaret  is,  qui  ei  non  assentiretur, 
quanto  magis  testimonium  el  doctrina  Christi!  \e- 
rumtamen  Christi  miracula  dici  possunt  aliquo  mo- 
do fuisse  necessaria,  ad  confirmandam  sulficienter- 
que  proponendam  ipsius  doctrinam  ; erant  enim  be- 
neficia Dei,  quibus  non  tantum  intellectum  illustra- 
bat, sed  etiam  voluntatem  commovebat.  Deinde  licet 
non  essent  necessaria  respectu  singulorum,  erant 
tamen  necessaria  respectu  multitudinis,  et  plebis 
rudis,  ac  respectu  eorum,  qui  nec  viso  nec  audito 
Christo,  erant  credituri  in  eum.  Insuper  ex  suppo- 
sitione prophetiarum,  quibus  praedictum  fuerat  Mes- 
siam facturum  magna  miracula,  erant  necessaria,  ut 
se  ostenderet  esse  verum  Messiam  pronuntiatum, 
llinc  colligitur  quamvis  Christus  non  fecisset  ejus- 
modi miracula,  non  futuros  fuisse  Judaeos  excu- 
satos ab  omni  peccato  ob  ignorantiam  culpabilem, 
sed  non  peccassem  tam  graviter,  maxime  peccato 
infidelitatis ; ideo  dicit  Christus  : Si  opera  non 
fecissem  in  eis  quee  nemo  alius  facit,  peccatum  non 
haberent  (Joan.  xv,  24) ; id  est,  si  ego  non  tan- 
tum miracula,  sed  etiam  tanta  virtutis  opera  non 
edidissem,  possent  excusari  a peccato,  saltem  tam 
gravi. 

Dico  3 : Miracula  Christi  per  se  sola,  et  cum  nullo 
alio  principio  conjuncta,  etiamsi  vera  esse  evidenter 
cognoscerentur,  non  erant  sufficientia  ad  cognoscen- 
dum Christum  esse  Messiam  promissum  ac  Deum, 
sed  conjuncta  cum  prophetiis,  quae  de  Messia  erant, 
evidenter  absque  alia  Christi  testificatione  suae  divi- 
nitatis, ostendebant  ipsum  esse  praedictum  Messiam 
ac  Deum  ; quia  in  "Veteri  Testamento  revelatum  fue- 
rat, venturum  Messiam  esse  verum  Deum,  el  Chri- 
stus faciebat  illa  ipsa  miracula  quae  praedicta  fuerant 
facienda  a vero  Messia;  ergo,  etc.  Unde  miracula 
Christi  evidenter  cognita,  et  conjuncta  cum  ipsius 
Christi  asserentis  se  esse  Messiam  et  verum  Deum, 
et  in  hujus  rei  confirmationem  miracula  facientis 
testimonio,  poterant  evidentia  morali  in  testifican- 
le,  convincere  Christum  esse  verum  Messiam  et  ve- 
rum Deum  : ita  D.  Tliomas,  Cajelanus,  Scotus,  etc. 
Cum  enim  evidenter,  ut  supponitur,  cognoscerentur 
esse  vera  miracula,  et  facta  in  confirmationem  eo- 
rum quee  a Christo  dicebantur,  et  miraculo  non 
possint  fieri  nisi  virtute  divina  •,  ergo  evidentia  si 
non  mathematica,  saltem  morali  poterat  ex  iis 
cognosci  Christum  esse  verum  Messiam,  et  Deum, 
cum  id  de  se  ipso  assereret  faciendo  ista  miracula ; 
alloqui  Deus  ejusmodi  miraculis  confirmasset  men- 
dacium, quod  est  impossibile.  Deus  enim  non  potest 
confirmare  mendacium  per  opera  supernaturalia  in 
confirmationem  falsae  doctrinae  facta,  alioqui  nulla 
superessel  via  ad  credendum  Deo  loqnenti  per  mi- 

raeula  aut  per  liomines;  et  quamvis  pos»it  Deus 
permittere  aliquem  facere  miraculum  seu  opus  su- 
pernaturale,  allirmantem  se  id  facere  in  confirmatio- 
nem alicujus  rei  quae  in  se  falsa  est,  si  lamen  homo 
omr.es  attente  examinet  istius  rei  circumstantias, 
hon  permittet  Deus  ut  ista  re  decipiatur,  et  falsita- 
tem  non  cognoscat. 

Sect.  III.  — An  dtemones  cognoverint  Christum  esse 

verum  Messiam  et  Deum  ex  vi  ejus  miraculorum. 

Nota  : Beati  angeli  semper  Christum  clare  cogno- 
verunt ac  in  Verbo  viderunt ; atque  ita  de  illis  non 
agitur. 

Dico  i : Si  daemones  speciali  Dei  providentia  im- 
pediti non  fuerint  ut  Christum  cognoscerent,  Chri- 
sti miraculis  et  aliis  testimoniis  convicti  sunt  ad 
credendum  illum  esse  verum  Messiam  a Deo  pro- 
missum. Evidenter  enim  cognoscebant  miraculorum 
Christi  veritatem,  et  ea  quae  acciderant  in  Christi 
nativitate,  ac  Veteris  Testamenti  prophetias,  deMessia 
compleri  per  Christum  videbant ; audierant  Christi 
testimonium  de  seloquentis  : Ego  sum  (nempe  Mes- 
sias)  qui  loquor  tecum  (Joan.  iv,  26).  Ideo  quidam 
affirmant  eos  toto  vitae  Christi  tempore  fuisse  a Deo 
impeditos,  quominus  vel  omnia  Christi  mysteria  in- 
tuerentur, vel  omnia  ejus  verba  audirent,  vel  omnes 
prophetias  quae  de  illo  erant,  considerarent  et  inter 
se  conferrent;  adeoque  illum  esse  Messiam  indubi- 
tanter judicarent.  Sed 

Dico  2 : Quamvis  daemon  fuerit  impeditus,  quo- 
minus Christum  tempore  infantiae  ac  vitae  privatae 
certo  cognosceret  esse  Messiam,  postquam  tamen 
coepit  praedicare  et  miracula  facere,  antequam  mor- 
tem ejus  moliretur,  verisimiliter  permissum  est,  ut 
cognosceret  illum  esse  verum  Messiam  ac  naturalem 
Dei  Filium,  etiamsi  fortasse  cum  aliqua  de  opposito 
formidine.  (D.  Thomas,  Hieronymus,  Ambrosius, 
Euthymius,  etc.)  Quid  nobis  et  tibi,  Jcsu  Nazarene? 
Venisti  perdere  nos;  scio,  qui  sis,  Sanctus  Dei  (Mare. 
i,  24) . Non  sinebat  ea  loqui,  quia  sciebant  ipsum  esse 
Christum  [Luc.  iv,  41).  Daemon  enim  ex  Scripturis 
sciebat  Messiam  esse  Dei  Filium;  et  audierat  Joan- 
nis  testimonium  de  Christo,  et  ah  ipso  Christo  di- 
cente se  esse  Filium  Dei,  et  unum  cum  Patre,  ac 
viderat  saepius  fieri  miracula  in  istius  veritatis  con- 
firmationem. Unde  post  Christi  resurrectionem  mul- 
to evidentius  cognovit  ejus  divinitatem  ; et  si  quam 
fortasse  prius  habuerat  dubitationem,  eam  deposuit 
et  invitus  certo  credidit.  Quod  autem  attinet  ad 
hunc  Pauli  locum  : Si  cognovissent,  nunquam  Domi- 
num gloria;  crucifixissent  (/  Cor.  1 1,  8),  ibi  loquitur 
de  principibus  Judteorum  ac  mundi  sapientibus  ; vel 
si  loquatur  de  daemonibus,  non  intelligit  eos  non 
cognovisse  Christi  divinitatem,  sed  mysterium  in 
Christi  passione,  et  morte  absconditum  : id  est,  ho- 
minum redemptionem  ac  salutem,  sui  imperii  tyran- 
nici eversionem,  ac  maximam  Dei  gloriam  ac  hono- 
rem in  ea  contineri  nescivit,  ncc  prae  furore,  et  Dei 
seu  Christi  odio  prophetias  -hac  dc  ce  facias  satis 
animadvertit,  aut  certe  ignoravit. 

Theol.  Suarez  Svmma.  II. 


Sect.  1\.  — An  Judai  ex  Christi  miraculis  cognove- 
rint illum  esse  Messiam  in  lege  promissum,  ac  verum 

Deum. 

Nota  . Supponimus  Judaeos,  maxime  qui  Scriptu- 
ras noranl,  verba  Christi  audiverant,  miracula  vi’ 
derant,  potuisse  cognoscere  illum  esse  Messia'm, 
adeoque  verum  Deum.  Quaeritur  autem  an  revera 
cognoverint.  In  quo  aliqui  dicunt  cognovisse  esse 
Messiam  et  Deum,  et  tamen  prae  odio  occidisse. 
(Origenes,  Chrysoslomus,  Beda,  etc.)  Alii  dicunt 
cognovisse  esse  Messiam, sed  non  verum  Deum  : ita 
Euthymius,  Lyranus,  etc-  Alii  nec  Messiam,  nec 
verum  Deum  esse,  cognovisse.  (Abulensis,  Cajcta- 
nus,  etc.) 

Dico  1 : Judaei,  qui  in  Christum  crediderunt,  co- 
gnoverunt cum  esse  Messiam  ac  verum  Deum ; v. 
gr.  Petrus  dum  coelilus  illustratus  dixit  : Tu  es  Chri- 
stus Filius  Dei  vivi  ( Malth . xvi,  IG).  Et  Marlba  ; Ego 
ci  edidi,  quia  tu  es  Christus  Filius  Dei  qui  in  hunc 
mundum  venisti  (Joan.  xi,  27).  Etiamsi  haec  proba- 
bilius non  cognosceret  dislincte  Christum  esse  Fi 
lium  Dei  naturalem,  sed  tantum  involute.  Sic  etiam 
alii  in  principio  ante  Christi  resurrectionem  qui  in 
eum  credebant,  paucis  fortasse  exceptis,  valde 
obscuram  de  illius  doctrina  ac  divinitate  habebant 
notitiam ; cum  Christus  in  nocte  Coenae,  ipsismet 
aliquibus  suis  apostolis  diceret  : Tanto  tempore  vobis- 
cum  sum,  et  non  cognovistis  me  (Joan.  xiv,  9).  Post 
ejus  autem  resurrectionem  non  tantum  perfectam 
fidem  infusam  de  illius  doctrina  ac  divinitate  habue- 
runt apostoli,  sed  etiam  ad  ejus  evidentem  in  tesfifi- 
cante  cognitionem  pervenire  potuerunt;  et  fortasse 
etiam  quidam  alii. 

Dico  2 : Judaei  plebei,  qui  Christo  non  adhaese- 
runt, juxta  D.  Thomam,  non  agnoverunt  Christum 
esse  Messiam,  nec  Deum,  nisi  forte  aliqui,  qui  fide 
humana  crediderunt,  aut  saltem  suspicati  sunt  illum 
esse  Messiam ; aut  alii  qui  vel  ex  timore,  vel  ex 
prava  voluntate  illum  sequi  noluerunt.  Imo  juxta 
eumdem,  principes  Judaeorum  ac  Pharisaei  ChrUtum 
persequentes,  probabilius  non  cognoverunt  eum 
esse  Filium  Dei  naturalem,  non  enim  sciebant, 
paucis  forte  exceptis,  Messiam  futurum,  verum 
Deum  debere  esse.  An  autem  cognoverint  illum  esse 
Messiam,  videntur  fuisse  valde  ancipites  vel  incon- 
stantes. Quando  actuali  odii  aut  invidiae  passione 
non  erant  commoli,  videntes  Christi  signa  et  pro- 
phetarum verba  revolventes,  probabiliter  definito 
assensu  humano  ex  conjecturis  judicabant  illum  esse 
Messiam,  sed  postea  passione  suborta  aut  timore 
humano  ab  ista  persuasione  recedebant.  Unde  illo- 
rum ignorantia  erat  gravissime  culpabilis.  Ilaec  au- 
tem verba  in  vineae  parabola,  Matth.  xxi,  58  : Dixe- 
runt intra  se  : Hic  est  lueres ; venite,  occidamus  eum, 
non  significabant  : Hic  est  Messias,  sed,  hic  est  in 
quem  omnes  credent,  et  ita  evadet  Dominus  ac  hae- 
res populi  Israel,  vel,  hic  se  facit  lueredem  ac  Dei 
Filium.  Cxlerum  omnes,  vel  fere  omnes  evidenter 


748 


747  TBEOLOGLE  SUAREZ  SUMMA, 


cognoverunt  Christum  fuisse  virum  justum  et  inno- 
centem. 

DISPUTATIO  TRICESIMA  SECUNDA. 

De  Christi  transfiguratione. 

Sect.  I.  — An  transfiguratio  facta  sit  per  novam 
glorice  claritatem  Christi  corpori,  vel  soli  faciei  in- 
heerenlem. 

Dico  1 : Transfiguratio  Christi  non  est  facta  per 
solam  sensuum  apostolorum  immutationem,  ita  ut 
apostoli  per  imaginationem  solam  sibi  repnesenta- 
rint  omnia  quae  de  illa  narrantur,  nulla  in  Christo 
facta  mutatione;  neque  etiam  facta  per  solam  ocu- 
lorum confortationem,  ita  ut  Christus  tantum  ele- 
varit  et  confortarit  eorum  oculos  ad  videndum  lu- 
men absconditum,  quo  ejus  caro  semper  in  se  ful- 
gebat, nullo  tunc  novo  lumine  donata  ; nec  denique 
per  solum  extrinsece  circumductum  splendorem , 
ita  ut  nulla  claritas  nova  ipsi  corpori  aut  faciei 
Christi  inhaeserit,  sed  solus  aer  circa  ejus  corpus 
illuminatus  fuerit,  et  ejus  corpus  exterius  tantum 
apparuerit  resplendens.  Sed 
Dico  2 : Christi  transfiguratio  facta  est  per  exi- 
miam gloriae  claritatem,  ejus  corpori  intrinsece  in- 
haerentem ac  de  novo  inditam,  quae  fuit  longe  al- 
ti oris  ordinis  et  naturae  quam  claritas  solis ; sed 
haec  claritas  videtur  probabilius,  juxta  D.  Thomam, 
fuisse  tantum  in  externa  et  faciei  et  totius  corporis 
superficie,  non  autein  in  intimis  ejus  partibus; 
alioqui  corpus  fuisset  omnino  diaphanum  ac  trans* 
parens.  Ex  ista  totius  corporis  luce  et  claritate  effe- 
ctum est  ut  ejus  vestimenta  essent  splendentia,  et 
alba  sicut  nix. 

Sect.  11,  III.  — ue  Elia,  Moyse,  et  aliis  transfigura- 
tionis circumstantiis. 

Dico  1 : Elias  in  propria  ac  vera  persona  vivens 
corpore  et  anima  in  transfiguratione  apparuit,  juxta 
ipsam  Scripturae  historiam  et  omnes  Patres,  ex  loco 
in  quo  vivus  conservatur,  in  transfigurationis  lo- 
cum translatus.  Item  Moyses  in  suo  proprio  corpore 
per  temporaneam  resurrectionem  reassumpto,  ut 
sentiunt  Hieronymus,  Augustinus,  Damascenus  et 
Sotus,  non  autem  in  alieno  aereo,  prout  volunt  D. 
Thomas  et  Lyranus,  apparuit ; alioqui  non  fuisset 
verus  Moyses,  testis  gloriae  Domini  adhibitus.  Sup- 
ponimus autem  Moysem  esse  mortuum,  ut  dicitur 
Deut.  xxxiv,  seu  ejus  animam  fuisse  in  limbo  Pa- 
trum a corpore  separatam,  contra  Hilarium,  Am- 
brosium, Catharinum,  etc.,  dicentes  illum  non 
ohiisse,  sed  conservari  vivum  cum  Elia  usque  ad 
diem  judicii.  Imo  Epiphanius  scribit  ejus  corpus  ab 
angelis  sepultum,  nempe  in  loco  incognito,  ne,  in- 
quit Chrysostomus,  Hebraei  illud  adorarent.  Deinde 
videntur  corpora  Moysis  et  Eliae  participasse  aliquid 
de  claritate  corporis  Christi,  et  apparuisse  gloriosa 
claritate  resplendentia.  Petrus  autein  illos  agnovit 
vel  ex  instinctu  divino  et  revelatione , vel  ex 
colloquio  Christi,  propriis  nominibus  eos  appel- 
lantis. 

Dico  2 ; Videtur  haec  transfiguratio  fuisse  facta 


tricesimo  tertio  Christi  anno  paulo  ante  suam  pas- 
sionem post  mortem  Joannis,  et  diebus  sex  comple- 
tis post  habitum  sermonem  cum  suis  discipulis  de 
cruce  ferenda  ( Matth . xvi ; Luc.  ix) ; ac  juxta  Scri- 
pturae interpretes  in  monte  Thabor,  in  quo  post  re- 
surrectionem Christus  se  multis  discipulis  suis  osten- 
dit. Series  autem  historiae  haec  est  : Christus  coepit 
orare,  quo  orante,  obdormiverunt  discipuli,  eis  dor- 
mientibus, Christus  transfiguratus  est,  et  illi  appa- 
ruerunt Moyses  et  Elias,  luncque  excitati  a somno 
apostoli  viderunt  Christum  transfiguratum,  et  col- 
loquentem  cum  Elia  et  Moyse.  Sub  finem  colloquii 
coepit  Petrus  dicere : Bonum  est  nos  hic  esse,  etc. 
(Matth.  xvii,  4).  His  dictis  statim  facta  nubes  lu- 
cida illos  omnes  complexa  est,  et  audita  vox  : Hic 
est  Filius  meus  dilectus  ( Ibid . 5) ; qua  territi  disci- 
puli ceciderunt  proni  in  terram,  et  a Christo  con- 
fortati, attollentes  oculos  neminem  viderunt  nisi  so- 
lum Jesum  (Ibid.  8),  qui  praecepit  eis  ne  quidquam 
de  iis  quae  viderant  loquerentur  ante  suam  resur- 
rectionem. 

DISPUTATIO  TRICESIMA  TERTIA. 

De  passione  Christi  in  genere. 

Sect.  I,  II.  — Qucenam  passionum  genera,  et  quam 
acerbos  dolores  Christus  passus  sit. 

Nota  : Calvinus,  Brenlius,  Melanchthonus,  etc. , 
blasphemantes  dixerunt,  Christum  ab  horti  oratione 
usque  ad  crucem  seu  mortem  sustinuisse  poenam 
inferni,  id  est,  sustinuisse  quamdam  infernalis  poenae 
damni  participationem,  consistentis  in  interna  anxie- 
tate et  vehementi  tristitia,  qua  sentiebat  Deum  sibi 
iratum,  seque  ab  illo  ita  derelictum,  ut  summopere 
timeret  ne  a morte  absorberetur,  perpetuoque  alie- 
natus a Deo  maneret,  sicque  in  desperationis  motus 
prolaberetur.  Sed  his  apertis  blasphemiis  refutandis 
non  immoror. 

Dico  1 : Christus  tantum  sustinuit  eas  passiones 
humanas  quas  naturali  modo  ab  hominibus  pate 
poterat ; unde  non  est  daemoni  permissum  ut  pro 
suo  arbitrio  et  voluntate  Christum  per  seipsum 
torqueret,  sed  tantum  illi  permissum  ut  per  malos 
homines  illum  affligeret  quantum  posset  ac  vellet  : 
Haec  est  hora  vestra,  et  potestas  tenebrarum  (Luc. 
xxii  , 53).  Quocirca  tantum  ea  sustinuit  passionum 
genera,  quae  malitia  et  vi  humana  inferri  potuerant; 
sed  in  hoc  passionum  genere,  sustinuit  quodammodo 
omnes  quas  aliquis  homo  ab  industria  humana  il- 
latas pati  potest,  nempe  in  omni  exteriori  corpo- 
ris parte,  in  omnibus  sensibus,  in  animi  dolore,  in 
fama,  in  honore,  ab  amicis,  ab  inimicis,  a propin- 
quis, ab  extraneis,  a Judaeis,  a gentilibus,  etc. 
Hinc 

Dico  2 : Dolor  de  omnibus  hominum  peccatis 
fuit  in  Christo,  vehemenlior  et  intensior,  quam  un- 
quam in  aliquo  fuerit,  vel  secundum  potentiam 
ordinariam  esse  potuerit  in  quovis  alio  homine, 
quia  Christus  doluit  de  omnibus  hominum  peccatis 
simul  sumptis  et  perfecte  consideratis  : nullus  tam 
clare  cognovit  illorum  malitiam,  nullus  tanta  chari- 

tale  Deum  dilexit,  nullus  tamam  gratiam  habuit  ad 
detestandum  peccatum,  ctc. 

Dico  3 : Tristitia  quam  Christus  habuit  de  malis 
qum  patiebatur,  non  fuit  tam  vehemens  ex  parte 
objecti,  quam  tristitia  damnatorum  de  suo  statu  et 
aeterna  perditione : quia  horum  tristitia  est  de  malo 
pomae  allioris  ordinis  et  rationis,  nempe  amissae 
beatitudinis  aeternae,  Christi  autem  tristitia  erat  de 
malo  temporali  et  humano.  Imo  videtur  damnato- 
rum tristitia  esse  intensior,  quam  Christi  dicta  tri" 
stitia.  Sed  si  haec  Christi  tristitia  comparetur  cum 
omni  alia  humana  tristitia,  quae  de  humanis  et 
temporalibus  malis  concipi  potest,  fuit  illa  longe 
intensior  et  acerbior;  ideo  dicebat  : Tristis  esi  ani- 
ma mea  usque  ad  mortem  ( Mallii . xxvi  , 58),  nempe 
repraesentando  sibi  mortem  acerbissimam  et  omnes 
cruciatus.  Deinde  in  passionis  progressu  adhuc  au- 
cta est,  ac  tandem  in  cruce  videtur  ad  summum 
gradum  pervenisse,  ut  indicant  haec  verba  : Deus 
meus,  Deus  meus,  utquid  dereliquisti  me?  ( Matth . 
xxvii,  4G.) 

Dico  4 : Dolor  sensibilis  quem  Christus  in  capite, 
manibus,  pedibus,  aut  etiam  in  toto  corpore  passus 
est,  comparatus  cum  aliis  ejusmodi  doloribus,  quos 
quivis  homines  passi  sunt,  fuit  longe  illis  intensior, 
et  maximus  omnium  qui  de  potentia  Dei  ordinaria 
possunt  accidere;  Ircsio  enim  maxima,  et  complexio 
corporis  summopere  doloris  perceptiva  fuit,  et  ipse 
Christus  hujus  doloris  causas  non  impediebat.  Iiic 
dolor  tamen  fuit  minor  infernali  sensus  poena,  ut- 
pote  quae  alterius  rationis  et  ordinis  est,  prout  a 
spiritibus  sustinetur ; imo  minor  etiam  poena  sensus 
purgatorii. 

DISPUTATIO  TRICESIMA  QUARTA. 

De  iis  quae  Christus  usque  ad  comprehensionem 
passus  est. 

Sf.ct.  I.  — Cur  et  quo  pretio  Judas  Christum  vendi- 
derit. 

Dico  I : Biduo  ante  festum  Paschae,  quod  incide- 
bat isto  anno  in  diem  Veneris,  Christum  Judaeis  in 
concilio  congregatis  Judas  vendidit,  id  est  die  Mer- 
curii, et  cum  illis  de  eo  tradendo  pactus  est;  adeo- 
que  Christum  non  vendidit  statim  post  coenam  in 
Bethania  sexto  die  ante  Pascha  factam. 

Dico  2 : Causa  Christi  traditionis,  ex  parte  Dei 
non  fuit  nisi  permissio;  ex  parte  Judaeorum  fuit 
invidia  et  odium;  cum  enim  non  auderent  eum 
palam  comprehendere , veriti  populi  tumultum, 
quaerebant  opportunitatem  eum  clam  capiendi.  Ex 
parte  Judae  fuit  avaritia  : fur  enim  erat ; Quid  vul- 
tis mihi  dare?  (Matth.  xxvi , Io.)  Vendidit  autem 
triginta  argenteis,  id  est,  juxta  Ruperlum,  triginta 
nostris  nummis  argenteis,  quot  juxta  Exod.  xxi, 
32,  jubebantur  solvi  pro  servo  aut  ancilla  occisis. 
Iiinc  Christum  emere  voluerunt  Judaei  tanto  dun- 
taxat  pretio,  quanto  ab  eis  servus  aestimabatur ; 
ilii  autem  scriptores  istis  triginta  argenteis  varium 
alium  valorem  incerte  assignant. 

Sect.  II,  III.  — De  Christi  sudore  sanyuineo  in 

horto,  et  de  iis  qua;  in  illius  comprehensione  con- 
tigerunt. 

Nota  : De  itu  Christi  in  hortum  Olivarum  et  de 
ejus  oratione  et  de  angelo  confortante  dictum  est 
in  praecedenti  tomo;  adeoque  nihil  hic  superest  di- 
cendum. Quamvis  Hilarius  et  Hieronymus  referant 
haec  verba  : Et  factus  est  sudor  ejus,  sicut  guttce 
sanguinis  decurrentis  in  terram  (Luc.  xxii  , 44),  non 
reperiri  in  omnibus  codicibus  ; certa  tamen  fide 
tenendum  est  eam  pariem  esse  Scripturam  sacram 
et  canonicam,  uti  et  eam,  quae  dicit  confortantem 
angelum  Christo  apparuisse. 

. Dico  1 : Christus  verum,  proprium,  et  naturalem 
sanguinem  emisit,  dum  dicitur  ih  horto  sanguinem 
sudasse,  ut  expresse  habet  Lucas,  et  Patres  Justi- 
nus, Iremeus,  Athanasius,  Hieronymus,  Hilarius. 
Augustinus,  elc.,  sicut  guttae,  id  est  non  habebant 
perfectam  guttae  formam.  Deinde  in  Scriptura  par- 
ticula sicut  non  semper  significat  similitudinem,  sed 
interdum  identitatem. 

Dico  2 : Christus  sine  speciali  miraculo  ex  vi 
internae  afflictionis  et  agonia: , quam  in  oratione 
passus  est,  sanguinem  sudavit;  interior  enim  angor 
ac  pavor  conjunctus  cum  actu  fortitudinis  et  auda- 
ciae ad  crucis  mortem  sustinendam,  potuit  istum 
sanguinem  naturaliter  emittere  et  expellere. 

Dico  5 : Judas  osculi  signo  Christum  tradidit,  ne 
Judaei,  qui  eum  non  noscebant,  errarent  de  nocte 
in  persona,  maxime  quia  Jacobus  dictus  frater  Do- 
mini, erat  Christo  simillimus,  et  quia  nondum  acce- 
pta proditionis  pecunia  valde  erat  sollicitus,  ne 
Christus  nocte  elaberetur.  Deinde  quia  Christus 
sciebat  suos  apostolos  nondum  esse  satis  in  fide 
firmos,  et  ad  patiendum  paratos,  ideo  effecit  ut 
nullus  illorum,  ne  Petrus  quidem  qui  ampularat 
Malchi  auriculam,  comprehenderetur;  et  ille  ado- 
lescens qui  a militibus  comprehensus  aufugit,  reli- 
cta sindone,  juxta  Cajetanum,  fuit  aliquis  e servis 
qui  in  villa  Gelhsemani  degebant  : non  veco  Jaco- 
bus frater  Domini  aut  Joannes,  uti  quidam  puta- 
runt, qui  jam  erant  aetate  proveeti,  non  vero  ado- 
lescentes 

Dico  4 : Christus  antequam  comprehenderetur  et 
ligaretur  lanquam  latro  et  insignis  malefactor,  fecit  . 
duo  miracula  : 1°  dicendo  : Ego  sum,  dejecit  retror- 
sum in  terram  totam  istam  satellitum  multitudi- 
nem, privatam  virtute  se  movendi.  2°  Restituit 
amputatam  Malcho  auriculam.  An  autem  Petrus 
eam  amputando  peccarit,  quamvis  istud  factum 
secundum  se  spectatum  vix  aut  ne  vix  quidem  pos- 
sit a culpa  excusari,  cum  tamen  ex  ferventi  in 
Christum  amore,  et  ex  ardenti  defendendi  innocen- 
tem zelo,  non  perpendendo  omnes  circumstantias, 
id  fecerit,  magna  cum  probabilitate  potest  dici  non 
peccasse. 


THEOLOGIA  SUAIIEZ  SUMMA. 


751 

DISPUTATIO  TRICESIMA  QUINTA. 

Pe  iis  qu®  Christus  usque  ad  latam  mortis  sen- 
tentiam passus  est. 

Sect.  I.  — Quolies  et  quomodo  Petrus  Christum  ne- 
gaverit. 

Nola  : Quomodo  Christus  ad  Annam,  deinde  ad 
Caipham  ductus  sit,  et  quanta  ibi  passus  sit,  di- 
cere supersedeo , qu:a  clara  est  evangelistarum 
historia. 

Dico  1 : Petrus  ter  tantum  Christum  negavit, 
non  autem  pluries,  ut  quidam  fingunt  : ita  omnes 
antiqui  Patres.  Et  colligitur  ex.  Christi  verbis  : Ter 
me  negabis  (Maith.  xxvi,  34) ; atque  hae  tres  nega- 
tiones videntur  fuisse  facta;  omnes  in  domo  Caiph®, 
quia  Christus  missus  ad  Annam,  probabiliter  non 
substitit  in  illius  domo,  sed  statim  ductus  est  ad 
Caipham,  in  cujus  domo  prima  negatio,  uti  et  aliae 
duae  sequentes,  contigerunt.  Post  primam  autem 
negationem  gallus  primo  cantavit,  sed  Petrus  pr® 
timore  et  turbatione  id  non  animadvertit.  Deinde 
post  tertiam  negationem,  Christus  foras  eductus  in 
transitu  respexit  Petrum  exterius,  et  ejus  animum 
pupugit  interius,  stalimque  cantante  gallo  secunda 
vice  sub  auroram  exivit  extra  Caiph®  palatium  ac 
suum  peccatum  amare  deflevit.,  ejusque  veniam  ob- 
tinuit. Ilinc 

Dico  2 : De  fide  est  Petrum  graviter  peccasse. 
Negare  enim  Christum  est  peccatum  grave  ex  ob- 
jecto suo  : Ter  me  negabis,  et  negando  commisit 
mendacium  perniciosum  et  Deo  injuriosum.  0 homo, 
non  sum ; non  novi  hominem  ( Mallii . xxvi,  27),  et 
juramento  confirmatum.  Perjurium  autem  est  grave 
peccatum ; adeoque  istud  peccatum  fuit  mortale. 
Et  tu  aliquando  conversus,  confirma  fratres  tuos 
(Luc.  xxn,  52)  ; Christus  his  verbis  indicavit  illius 
peccatum.  Petrus  tamen  non  ita  Christum  negavit 
ut  frdem  amiserit,  sed  duntaxal  charitatem  : ita  Au- 
gustinus, Cyrillus,  elc.;  non  enim  negavit,  etiam  exte- 
rius, Christum  esse  Messiam  vel  Deum,  sed  se  nosse 
illum  et  secutum  fuisse,  quod  est  quidem  directe 
contra  fidei  confessionem,  sed  non  contra  fidem. 
Permisit  autem  Deus  eum  cadere,  ut  bonus  pastor 
sciret  aliorum  misereri. 

Sect.  II,  ISI.  — De  Christi  fagellatione  et  spinea 
coronatione. 

Dico  1 : Christus  ante  latam  in  eum  mortis  sen- 
tentiam, ut  expresse  habet  Joannes,  fuit  semel  fla- 
gellatus; et  quamvis  solerent  Romani  post  latam 
capitis  sententiam  condemnatum  ante  mortem  fla- 
gellare, non  videtur  tamen  Christus  iterum  fuisse 
flagellatus  : prius  enim  facta  flagellatio  potuit  ad 
hunc  finem  sufficere  ; et  crudelissime  quidem  fuit 
flagellatus,  quia  Pilatus  satisfacturus  petitioni  Ju- 
doeorum,  volebat  ut  forent  ista  punitione  contenti, 
nec  graviorem  postularent.  Hinc  dicuntur  flagella 
fuisse  funiculi  contexti,  habentes  in  extrema  parte 
ferreos  aculeos,  item  caten®  ferre®,  et  spine®  vir- 
gse;  et  quamvis  inflictorum  verberum  numerus 
mullum  excesserit  quadragenarium,  qui  erat  nu- 

merus  apud  Romanos  usitatus,  quantus  tamen  pr®- 
cise  fuerit,  non  satis  scitur  : at  plus  quam  quinque 
millia  fuisse,  ut  referunt  quidam  pii  scriptores  re- 
cenliores,  vix  credibile  est.  Christus  autem  voluit 
flagellari,  ut  Patri  pro  nobis  satisfaceret.  Ego  in  fla- 
gella paratus  sum  ( Psal . xxxvii,  18).  Et  castigatio 
mea  in  matutinis  {Psal.  lxxii,  IT).  Vulneratus  est 
propter  iniquitates  nostras  ( lsa . liii , 5).  Congregata 
sunt  super  me  flagella  {Psal.  xxxiv,  15).  Item  ut  im- 
pleret prophetias,  et  pr®beret  suis  exemplum  ad 
patiendum. 

Dico  2 : Post  flagellationem,  milites  injussu  Pi- 
lati plectentes  coronam  integram  ac  circularem  de 
spinis,  nempe  juncis  marinis,  qui  habent  oblongas 
spinas  duriores  terrestribus  imposuerunt  super 
Christi  caput.  Juxta  quosdam  recensentur  fuisse  se- 
ptuaginta et  du®  spinae;  juxta  alios,  pauciores  vel 
plures,  sed  incertum.  Tunc  illum  adducunt  in  pr®- 
torium,  nempe  locum  publicum,  ut  a tota  cohorte 
illuderetur  ; et  eum  exuentes  induerunt  tanquam 
fictum  regem  veste  coccinea,  dederuntque  ei  arun- 
dinem pro  regali  sceptro,  ac  coram  ipso  flectentes 
genua  spuebant  in  ejus  faciem,  alapas  dabant,  cum 
arundine  caput  spinis  coronatum  percutiebant.  Ju- 
d®i  quidem  ad  illudendum  Christi  regno  ista  fa- 
ciebant, sed  Christus  ob  allissimas  consilii  divini 
rationes  illa  patiebatur. 

DISPUTATIO  TRICESIMA  SEXTA. 

De  Christi  crucifixione. 

Sect,  I,  II.  — De  sententia  Pilati  et  crucis  gesta- 
tione. 

Nota  : Jud®i  blasphemas  lapidare,  sed  homicidas, 
uti  Romani  famosos  latrones  solebant  crucifigere. 
Unde  Barabbas  homicida  et  latro  merebatur  cruci- 
figi, ideo  ejus  supplicium  in  Christum  transferri 
petierunt ; sed  maxime  ex  odio  et  furore  id  mortis 
genus  Christo  inferri  postularunt,  causati  reum  esse 
l®s®  C®sare®  majestatis. 

Dico  I:  Pilati  sententia  fuit  injusta  defectu  ju- 
risdictionis in  Christum,  ordinis  judiciarii,  et  ®qui- 
tatis,  sciendo  eum  esse  innocentem.  Attamen  ejus 
peccatum  minus  grave  fuit,  quam  Judaeorum,  etiam- 
si nullo  modo  possit  excusari  quin  magnopere  grave 
fuerit,  quia  ille  ex  timore  humano,  et  quasi  co- 
actus, illi  ex  odio,  primi  iniquitatis  auctores,  pec- 
carunt, et  majorem  quam  Pilatus  habebant  de  Chri- 
sto cognitionem. 

Dico -2  : Christo  e pr®torio  exeunti  imposita  est 
crux  gestanda,  quam  ad  minimum  gestavit  usque 
ad  locum  in  quo  Simoni  Cyrenensi  occurrit.  Tunc 
enim  Simon  usque,  ad  Calvari®  locum  vel  simul 
cum  Christo  eam  portavit,  ipse  in  posteriori,  Chri- 
stus in  anteriori  parte  ; vel  probabilius  solus  ipse 
illam  portavit,  pone  Christum  anteeuntem.  Quoad 
crucis  formam,  nihil  de  ea  antiqui  scriptores  di- 
cunt; referunt  recentiores  fuisse  longam  quinde- 
cim palmorum  , cum  crassitudine  sufficienti  ad 
sustinendum  corpus  hominis;  non  fuisse efformatam 
instar  lilter®  T,  sed  ex  longo  ligno  superante  su- 

perne  transversum,  cum  tabula  in  qua  titulus  cru- 
cis erat  scriptus.  Deinde  pie  creditur  B.  Virgi- 
nem Christo  crucem  portanti  in  via  occurrisse,  mo- 
nitam a Joanne  vel  aliis  de  ejus  statu  et  condemna- 
tione. 

Sect.  III,  IV.  — An  Christus  vere  crucifixus  fuerit 
omnino  nudus  et  spinis  coronatus. 

Dico  1 : Christus  vere  crucis  supplicio  affectus 
est.  De  fide  contra  haereticum  Gasilidem  dicentem 
Simonem  Cyrenensem  Christi  loco  fuisse  cruci 
affixum.  Probatur  ex  Novo  Testamento  etex  prophe- 
tiis Veteris  : Susceperunt  autem  Jesum,  et  eduxe- 
runt, etc.  Ubi  crucifixerunt  eum  ( Joan . xix,  10,  18). 
Praedicamus  Christum,  et  hunc  crucifixum  (/  Cor.  i, 
“25).  Erit  vita  tua  pendens  ante  te  (Deut.  xxviu,  60). 
Dicite  in  gentibus,  quia  Dominus  regnavit  a ligno 
(Psal.  xcv,  10).  Dicitur  quidem  Deut.  xxi,  23  : Male- 
dictus omnis  qui  pendet  in  ligno,  nempe  qui  propter 
sua  scelera  suspenditur  in  ligno ; sed  non  id  de 
Christo  inuocente  sic  intelligitur,  quippe  qui  ut  nos 
redimeret  de  maledicto  legis,  factus  est  pro  nobis 
maledictum  {Calat,  m,  15). 

Dico  2 : Christus  fuit  in  cruce  affixus  clavis,  non 
funibus.  De  fide.  Dicit  enim  Petrus  : Quem  ros  cru- 
cifixistis ( Act . ii,  56).  Nisi  videro  in  manibus  ejus 
fixuram  clavorum,  non  credam  ( Joan . xx,  25).  Aspi- 
cient ad  me  quem  confixerunt  (Zacliar.  xu,  10). 
Quid  sunt  plagcc  islce  in  medio  manuum  tuarum?  His 
plagatus  sum  in  domo  eorum  qui  diligebant  me  ( Za - 
char.  xni,  6).  Affixio  enim  cum  clavis  erat  usitata 
apud  Romanos,  uti  etiam  apud  Judaeos,  prout  patet 
(II  Deg.  xxi,  9).  An  autem  fuerint  quatuor  clavi,  vel 
tantum  tres  quibus  affixus  est,  incertum  ; deinde 
an  fuerit  cruci  affixus  in  terra,  antequam  illa  a 
terra  erigeretur,  et  in  scrobem  demitteretur,  an 
vero  prius  erecta  fuerit,  et  postea  Christus  ei  affixus 
fuerit  in  aere,  etiam  incertum,  variis  varie  opinan- 
tibus. 

Dico  3 : Communius  dicunt  Patres  Christum  om- 
nino nudum  cruci  affixum  fuisse.  (Ambrosius,  Alha- 
nasius,  Bonavenlura,  etc.)  Et  quidem,  ut  proba- 
bilior fert  sententia,  cum  spinea  corona.  Quoad 
locum,  civitatem,  et  latronum  societatem,  sic  D. 
Thomas,  in  hac  quaestione  triplex  potest  locus 
assignari  : communissimus,  civitas  Jerusalem, 
communis  extra  portam  civitatis,  proprius,  mons 
Calvariae,  ordinarius  morte  afficiendorum  locus, 
qui  juxta  communem  Patrum  traditionem  Cal- 
varia dicitur,  eo  quod  credatur  Adamum  fuisse  ibi 
scpullum. 

Dico  4 : Qute  pertinent  ad  latrones,  qui  cum 
Christo  una  crucifixi  sunt,  haec  habentur  : 1'  dum 
dicuntur  latrones  blasphemando  improperasse  Chri- 
sto, vel  in  initio  uterque  blasphemavit,  et  postea 
alterum  poenituit  et  confessus  est  Christum  ; vel 
prout  solet  saepe  Scriptura,  ponitur  pluralis  nume- 
rus pro  singulari.  2“  Isti  duo  latrones  fuerunt  ut 
Christus,  cruci  affixi  cum  clavis : ideo  dum  inventae 
sunt  tres  cruces,  difficile  fuit  discernere  quaenam 

foret  Christi.  5“  Bonus  latro  licet  praecipue  per  in- 
ternam Spiritus  sancti  illuminationem  ac  motionem, 
tam  subito,  juxta  Patres,  fuerit  ad  fidem  conversus, 
credibile  est  tamen  eum  tot  Christi  miraculis,  qua- 
vel  viderat  vel  audierat,  et  singularibus  ejus  virtu- 
tibus charitalis,  patientiae,  modestiae  fuisse  etiam 
ad  hoc  incitatum  ; et  cum  tunc  necessitas  baptismi 
nondum  urgeret,  per  contritionem  perfectam  aut 
Dei  amorem  potuit  justificari  ; cumque  Christus  illi 
dixerit  : Hodie  mecum  eris  in  paradiso  ( Luc . xxm, 
43),  non  in  terrestri  aut  coelesti  corporeo,  sed  in 
visione  beatifica,’  videtur  ita  plenam  et  culpae  ac 
poenae  remissionem  obtinuisse,  ut  non  indiguerit 
per  aliquot  horas  in  purgatorio  detineri 

DISPUTATIO  TRICESIMA  SEPTIMA. 

De  iis  quae  Christus  in  cruce  pendens  ante  mortem 
passus  et  operatus  sil. 

Sect.  I,  II.  — De  Christi  vestimentorum  divisione  et 
sortitione  a militibus  facta , ac  de  crucis  tituli  im- 
positione. 

Dico  1 : Juxta  psalmi  xxi,  19,  de  Christo  proplie- 
‘iam  : Diviserunt  sibi  vestimenta  mea,  et  super  vestem 
meam  miserunt  sortem,  milites  vel  propter  utilita- 
tem temporalem,  vel  ad  irridendum  Christum,  ejus 
vestes  non  singulas  integras,  sed  probabilius  scissas 
in  quatuor  partes,  jacta  sorte  sibi  diviserunt;  ac 
praeterea  tunicam  inconsutilem , sive  interiorem 
subuculam,  quae,  juxta  Euthymium,  fuerat  a B.  Vir- 
gine contexta,  integram  absque  ulla  scissione  unus 
militum  etiam  sorte  tulit. 

Dico  2 : Quia  erat  mos  inscribendi  causam  sup- 
plicii, cum  primum  Christus  cruci  affixus  est  sive 
super  terram,  sive  in  aere,  slatim  ibi  impositus  est 
crucis  titulus  juxta  Joannein  (xix,  19,  20}  his  ver- 
bis, Hebraice,  Graece,  et  Latine  in  triplici  serie  scri- 
ptis : Jesus  Nazarenus  rex  Judccorum.  Hicque  titulus 
sic  scriptus  etiam  nunc  conservatur  Romae  in  tem- 
plo Sanctae  Crucis.  Alii  tres  evangelislae  non  singula 
haec  verba,  sed  eorum  sensum  tantum  retulerunt. 
Pilatus  per  regem  Judeeorum,  non  videtur  intellexisse 
Christum  esse  verum  regem  coeli  et  terrae,  nedum 
Judaeorum,  sed  fortasse  censuit  confuse  eum  ha- 
bere regiam  inter  Judaeos  dignitatem  alterius  ra- 
tionis a regno  temporali,  spectantem  ad  ritum  Ju- 
daicum ; vel  sic  ex  timore  humano  eum  inscripsit, 
ut  publico  testimonio  satisfaceret  tum  Caesari,  tu- 
tando ejus  regnum,  tum  Judaeis,  qui  eum  accusa- 
ranl  de  regni  affectatione.  Chrysostomus  et  Euthy- 
mius  probant  ex  inventione  tituli  crucis  Christi  ab 
Helena  reperti,  duobus  latronibus  non  fuisse  titulos 
superpositos,  sed  hoc  ab  auctoritate  negata  non  sa- 
tis convincit. 

Sect.  III.  — De  vino  et  aceto  felli  immisto,  quo  Chri- 
stus potatus  est. 

Dico  1 : Certum  est  Christo  ad  montem  Calvariae 
appulso,  paulo  antequam  cruci  affigeretur,  ex  more, 
probabiliter  recepto , propinatum  fuisse  vinum , 
quod  cum  gustasset,  noluit  bibere,  seu  in  stoma- 
chum trajicere  : vel  quia  non  indigebat  nec  sitiebat, 

vel  quia  noluit  sitim  tunc  exstinguere,  ut  majorem 
pateretur  in  cruce,  et  melius  impleretur  prophetia 
de  ipsius  siti.  IIoc  autem  vinum  vocatur  myrrhalum, 
et  felle  permistum  , quia  probabiliter  erat  in  eo 
aliquid  myrrhse  et  fellis  admistum  ; ideoque  ama- 
rum, ut  co  efficacius  confortaretur  ad  mortem  dam- 
natus. 

l)ico  2 : Christo  jam  crucifixo  et  de  cruce  pen- 
denti, post  dicta  liaic  verba  : Deus  meus,  Deus  meus, 
utquid  dereliquisti  me?  ( Mattii . xxvu,  4G)  et  simul 
post  hoc  subsequens  : Sitio  ( Joan . xix,  28),  spon- 
giam plenam  aceto,  hyssopo  circumponentes  obtu- 
lerunt ad  naturalem  ejus  sitim  exstinguendam  ; id 
est,  in  summitate  arundinis  ex  herba  hyssopi  fece- 
runt parvum  receptaculum  instar  canistri,  in  quo 
immissam  spongiam  aceto  plenam  obtulerunt  Christi 
ori.  Ista  enim,. ut  quidam  aiunt,  ad  locum  supplicii 
afferri  solebant.  Hinc  impleta  est  prophetia  : De- 
derunt in  escam  meam  fel  (nempe  in  vino  myrrhato 
admistum),  et  in  siti  mea  potaverunt  me  aceto  ( Psal . 
lxviii,  22). 

Sect.  IY.  — An  Christus  verbis,  quee  in  cruce  pro- 
tulit, testamentum  condiderit. 

Nota  : Testamentum  est  instrumentum  quo  ultima 
hominis  voluntas  de  sua  haereditale  disponentis  de- 
claratur, et  morte  confirmatur ; id  est,  per  mortem 
testatoris  fit  stabile  et  irrevocabile.  Cum  autem 
Deus  voluerit  homines  fieri  participes  suae  haeredi  t a- 
tis, seu  beatitudinis,  ideo  sacrae  Scripturae,  in  qui- 
bus haec  Dei  voluntas  ac  promissa  continentur,  vo- 
cantur Testamentum  Yetus  et  Novum,  et  etiam 
pactum  aut  foedus,  quia  haec  Dei  voluntas  homini- 
bus manifesta  est  per  modum  promissionis  condi- 
tionatae.  Christus  non  vetus  et  temporale,  sed  no- 
\um  et  spirituale  testamentum  condidit  : Melioris 
testamenti  sponsor  factus  est  Jesus  (Hebr.  vn,  22); 
id  est,  Deus  per  Christum  hoc  condidit  et  sua  bona 
promisit,  quae  Christus  suo  sanguine  nobis  prome- 
ruit, ideo  dicitur  : Sanguis  ISovi  Testamenti  aeterni 
(Mare,  xiv,  24;  Luc.  xxn,  20;  Hebr.  xm,  20). 

Dico  1 : Christus  ut  persona  publica,  id  est  ut 
caput  et  pontifex  Ecclesiae  ac  legislator  in  cruce  pen- 
dens nullo  modo  Novum  Testamentum  condidit ; 
quia  omnia  ejus  verba,  quae  tunc  protulit,  nempe: 
Pater,  dimitte  illis,  non  sciunt  enim  quod  faciunt 
(Luc.  xxm,  54).  Hodie  mecum  eris  in  para- 
diso (Ibid.  45).  Mulier,  ecce  filius  tuus;  Deus  meus, 
Deus  meus , utquid  dereliquisti  me  ? ( Matlh . xxvii, 
46.)  Sitio  (Joan.  xix,  28).  Consummatum  est  (Ibid. 
50).  Paler,  in  manus  luas  commendo  spiritum  meum 
(Luc.  xxm,  46)',  minime  ad  hoc  testamentum  insti- 
tuendum spectant,  ut  satis  patet.  Sed 

Dico  2 : Christus  ut  caput  et  princeps  Ecclesiae 
ac  legislator  Novum  Testamentum  quoad  id  quod 
praecipuum  est,  in  ultima  coena  condidit  : tunc 
enim  reliquit  Ecclesiae  suum  corpus  et  sanguinem 
ac  se  totum,  in  quo  omnes  ejus  divitiae  ac  bona 
continentur;  ejus  ministros  instituit,  pracipua 
nroecepta  tradidit  ; Novi  Testamenti,  quod  tunc  suo 


sanguine  incruente  immolato  saneivit,  ac  postea 
cruente  immolato  confirmavit,  expressam  facit  men- 
tionem. Reliqua  vero  quae  ad  hujus  testamenti  in- 
tegritatem pertinent,  v.  gr.  diversa  praecepta,  sa- 
cramenta, novus  Deum  colendi  ritus,  promissiones 
gratiae,  remissionis  peccatorum,  regni  coelorum,  elc., 
haec  omnia  aliis  temporibus  instituit ; omnibusque 
rebus  suis  antequam  in  coelum  ascenderet,  ultimam 
manum  imposuit. 

Dico  5 : Christus  ut  privata  persona,  proprie  te- 
stamentum non  condidit,  nulla  enim  bona  tempo- 
ralia habebat  de  quibus  disponeret,  sed  moriens  pe- 
percit omnibus  suis  inimicis,  matrem  suam  coram 
astantibus  Joanni  commendavit,  dixit  consummatas 
esse  Yeteris  Testamenti  prophetias  ac  figuras,  ani- 
mam suam  Deo  commendavit,  quae  omnia  veri  Te- 
stamenti institutionem  non  continent 

DISPUTATIO  TRICESIMA  OGTAYA. 

De  morte  Christi  quoad  ejus  substantiam  et  causas. 

Sect.  I.  — An  Christus  vere  ac  naturaliter  mortuus 
fuerit. 

Dico  1 : De  fide  certum  est  Christum  vere  esse 
mortuum,  ut  ex  Evangelio  constat.  Quaeritur  autem 
qualis  fuerit  ista  mors.  Respondetur  illam  in  se  non 
fuisse  miraculosam , sed  naturalem.  Ex  vi  enim 
actionis  causarum  naturalium  juxta  naturalem  ac 
necessarium  ordinem  naturae,  evenit,  nempe  ex  vi 
tormentorum.  Unum  tantum  in  ea  miraculum  in- 
tervenit, quod  morti  proximus,  corpore  debilitato, 
per  virtutem  divinam  voce  magna  clamari  t , qua 
emissa  reliquit  suum  corpus  pristinae  naturali  debi- 
litati ac  fatiscentibus  naturaliter  viribus;  sic  autem 
clamavit,  ut  ostenderet  se  esse  Dominum  mortis  et 
vitae,  nec  necessitate  absoluta,  sed  sponte  mortem 
subire.  Unde  non  voluit  ut  anima  sua  prius  dese- 
reret corpus,  quam  in  illo  fuisset  sufficiens  mortis 
causa,  id  est  talis  dispositio,  cum  qua  non  posset 
naturaliter  illud,  ut  antea,  informare;  adeoque  ad 
istud  deserendum  non  praevenit  miraculose  ultimum 
fatiscentis  naturae  terminum.  Imo  quidam  existi- 
mant non  praecise  tunc  illud  deseruisse,  quando  ita 
fuit  debilitatum  ac  dispositum,  ut  naturaliter  non 
posset  amplius  ab  ea  informari,  sed  aliquantisper 
miraculose  in  illo  remansisse.  Attamen  non  videtur 
anima  Christi  praeternaturali  modo  unquam  suum 
corpus  informasse,  sed  semper  habuit  in  eo  conna- 
turales  ac  sufficientes  ad  vitae  conservationem  dispo- 
sitiones, nec  ejusmodi  miraculum  fuit  necessarium. 

Dico  2 : Quamvis  mors  Christi  fuerit  violenta , 
causata  per  applicationem  causae  extrinsecae  cor- 
rumpentis naturales  et  intrinsecas  corporis  dispo- 
sitiones, non  tamen  fuit  coacta,  sed  voluntaria  et 
libera  quatenus  supernalurali  virtute  illam  impe- 
dire potuit  et  noluit  : Ego  pono  animam  meam,  et 
nemo  tollit  eam  a me  (Joan.  x,  17,  18).  Sed  cu.n 
non  teneretur  uti  miraculo  ad  relinendam  vitam,  ex 
charilale  ct  obedientia  permisit  naturalem  causis 
extrinsecis  cursum,  quibus  illa  sibi  auferretur. 


'57  PART.  II.  — XY.  DE 

Sect.  II,  III.  — Qucenam  in  Christi  morte  substantia- 
lis unio  dissoluta  sit  i et  an  nova  generatio  vel  hy- 
postatica unio  intervenerit. 

Dico  I : In  Christi  morte,  ver»  animae  a corpore 
separatio  facta  est ; dicitur  enim  : Emisit  spiritum 
(Malth.  xxvii,  50),  id  est  animam.  Unde  Christi  de- 
siit humanitas,  quia  essentia  humanitatis  consistit 
in  unione  corporis  et  animae,  adeoque  per  desitio- 
nem  humanitatis,  etiam  desiit  ejus  unio  cum  Verbo, 
quia  unio  requirit  exsistentiam  utriusque  extremi. 
Quamvis  ergo  remaneant  partiales  cum  Verbo  unio- 
nes animae  et  corporis,  ex  quibus  partialiter  in  re 
constabat  unio  humanitatis,  tamen  haec  unio,  qua- 
tenus totalis  addit  istis  unionibus  partialibus  ali- 
quem modum  distinctum  (sicut  totalitas  humanita- 
tis addit  animae  et  corpori  aliquem  etiam  modum 
distinctum),  formaliler  ac  integre  non  manet.  Hinc 
Verbum  in  triduo  mortis  Christi  non  fuit  homo, 
quia  homo  constituitur  humanitate,  sive  anima  ut 
forma,  et  corpore  ut  materia,  partibus  essentialibus 
actu  unam  completam  naturam  componentibus;  in 
triduo  autem  mortis  anima  et  corpus  manserunt, 
non  ut  partes  actu  componentes  unain  naturam,  sed 
solum  ut  subsistentes  eadem  Verbi  subsistentia,  et 
sic  destructa  humanitate  tunc  A erbum  non  mansit 
homo. 

Dico  2 : In  Christi  morte,  ejus  eorpus  et  anima 
non  fuerunt  separata  a divinitate,  et  sic  non  pro- 
priis, ^sed  divina  Verbi  subsistentia  substiterunt  : 
Ua  theologi  et  Patres  et  Ecclesiae  traditio.  Quia 
sicut  Deus  neminem  privat  gratia  adoptionis  sine 
culpa,  ita  nec  amittitur  gratia  unionis  sine  culpa  ; 
et  quamvis  per  mortem  destructa  fuerit  hu- 
manitas, quia  tamen  unio  ita  facta  est  cum  huma- 
nitate, ut  etiam  immediate  et  per  se  facta  fuerit 
cum  corpore  et  anima,  ideo  destructa  humanitate, 
subjectum,  id  est  anima  et  corpus,  cum  quibus  unio 
facta  est,  non  fuit  destructum;  ac  proinde  non  fuit 
privatum  gratia  unionis  sibi  concessa.  Deinde  cor- 
pus et  anima  Christi  ita  fuerunt  \erbo  hypostatice 
unita,  ut  eorum  unio  cum  Verbo  non  habuerit  es- 
sentialem et  physicam  dependentiam  a sua  inter  se 
unione;  ergo  dissoluta  sua  inter  se  unione,  non 
amiserunt  suam  unionem  cum  Verbo.  Deinde  anima 
prius  natura  fuit  unita  Verbo,  quam  fuit  unita  suo 
corpori ; ergo  separata  a corpore  retinet  suam  eain- 
dem  unionem  cuin  Verbo.  Idem  dic  de  unione  cor- 
poris cum  Verbo  ; et  si  quid  contra  hanc  veritatem 
videantur  dicere  Hilarius  et  Ambrosius,  intelli 
gendi  sunt  non  de  separatione  divinitatis  seu  di- 
vinae hypostasis  a corpore  et  anima,  sed  de  separa- 
tione consolationis  in  morte.  Et  licet  corpus  esset 
unitum  Verbo  seu  viUe  divinae,  erat  tamen  mor- 
tuum seu  vita  humana  privatum,  quia  Verbum  non 
erat  illi  unitum  per  modum  formae  vivificantis,  sed 
per  modum  solius  subsistentiae.  Hinc 

Dico  3 : Quamvis  in  mortuum  Christi  corpus  in- 
troducta fuerit,  non  forma  corporeitatis,  qure  in  re 
non  distinguitur  ab  anima,  sed  nova  forma  cadave- 

ris,  sicut  fit  in  reliquorum  hominum  morte;  mansit 
tamen  idem  numero  cum  vivo  quoad  materiam, 
quantitatem,  et  omnia  alia  accidentia  sensibilia,  a 
quibus  corporis  ratio  vel  denominatio  praecipue  de- 
sumitur. An  autem  ista  cadaveris  forma  nova, 
adeoque  natura  integra  constans  ex  hac  forma  et 
materia,  fuerit  a Verbo  assumpta,  vix  quidquam 
certi  responderi  potest.  Posset  fortasse  dici  nullam 
esse  factam  novam  Verbi  unionem  cum  ista  forma, 
aut  natura  cadaveris,  et  ex  vi  solius  unionis  Verbi 
antea  factae  cum  corpore,  mansisse  totum  istud  ca- 
daver in  V erbo  subsistens  eo  modo  quo  potest  sub- 
sistere, vel  positum  esse  impedimentum,  ne  forma 
cadaveris  adveniente  resultaret  aliqua  totius  subsi- 
stentia, et  suppositum  creatum  ; vel  denique  posset 
dici,  juxta  communem  opinionem  magis  receptam, 
totam  illam  substantialem  cadaveris  naturam  spe- 
ciali unionis  modo  sibi  adaequato  fuisse  immediate 
Verbo  unitam,  nullum  enim  inconveniens  est  Ver- 
bum assumpsisse  aliquid  quod  postea  dimiserit, 
quando  illud  non  est  per  se  et  ex  prima  intentione 
assumptum,  sed  quasi  in  transitu  et  propter  aliud  : 
ista  enim  nova  unio,  est  tantum  antiquam  conco- 
mitans. 

DISPUTATIO  TRICESIMA  NONA 

Re  prodigiis  quae  in  morte  Christi  contigerunt. 

Sect.  I.  — De  tenebris  in  Christi  morte  factis. 

Dico  : Antequam  Christus  in  cruce  pendens  exspi- 
raret, factae  sunt  tenebrae  super  universam  terram, 
ut  habent  evangelislae  : id  est,  solis  defectio  fuit 
universalis  in  loto  orbe,  juxta  communem  senten- 
tiam, contra  Origenem  et  Erasuram  dicentes  fuisse 
tantum  tenebras  super  universam  Judaeae  terram. 
Probatur  ex  Patribus  , Chrysostomo , Hieronymo  , 
Athanasio,  elc.,  ita  sentientibus.  Dionysius  scribit 
se  eam  s»lis  defectionem  vidisse  in  jEgypto ; et  Ter- 
tullianus indicat  visam  Romae.  Quoad  hujus  ecli- 
psis modum  et  causam,  existimant  Hieronymus, 
Reda,  Cajetanus,  etc.,  factam  fuisse  per  concur- 
sum Dei,  miraculose  substraclum  soli  ad  illuminan- 
dam terram ; Dionysius  autem  sentit  fuisse  factam 
per  prodigiosam  ac  subitam  lunae  inter  solem  et 
terram  interpositionem,  ita  ut  luna  quae  tunc  in 
plenilunio  erat,  soli  opposita,  divinitus  ab  oriente 
versus  occidentem  transportata  sit  derepente  ante 
globum  solarem,  impediens  per  tres  horas  ne  ter- 
ram illuminaret,  quibus  elapsis  rursus  maxima  ce- 
leritate reposita  est  in  pristino  naturali  situ. 

Sect.  II.  — De  aliis  prodigiis  quae  in  Cltrisli  morte 
contigerunt. 

Dico  : Haec  quatuor  ab  evangelislis  recensentur : 
1'  mortuo  Christo,  slalim  velum  templi  scissum  est 
a summo  usque  deorsum,  quo  significabatur  Judai- 
cam legem  esse  antiquatam.  Cum  autem  essent  duo. 
vela,  unum  interius  ante  partem  templi  quae  dici- 
tur Sancta  sanctorum , dividens  eam  partem  ab  alia 
quae  dicebatur  Sancta;  et  aliud  exterius  dividens 
istam. templi  partem  dictam  Sancta  ab  alia  externa, 
in  auam  populus  intrabat,  communiter  censent  Cy- 

r 'ilus,  Euthyniius,  Leo  papa,  etc.,  fuisse  interius 
quod  scissum  est  : contra  Origenem  et  Hierony- 
mum, dicentes  fuisse  exterius;  et  ita  res  incerta. 
2°  Fuit  terrae  motus  ad  indicandam  Dei  iram  et  fu- 
turum Judaeorum  supplicium ; et  hic  terra;  motus 
non  in  sola  Judaea,  sed  etiam,  juxta  historias,  in 
aliis  regionibus  videtur  fuisse.  5°  Petrarum  discissio 
ad  convincendam  Judaeorum  perfidiam  ac  pertina- 
ciam ; et  juxta  Hieronymum,  superluminare  templi 
per  medium  fuit  diffractum.  4°  Sepulcrorum  aper- 
tio; sed  non  videntur  corpora  mortuorum  sur- 
rexisse  usque  ad  Christi  resurrectionem.  Praeter 
ha;c  Hieronymus  et  Chrysoslomus  narrant  auditas 
in  templo  voces  clamantium  ; Migremus  ex  hoc  loco. 
Sed  Joseplms  (De  bello  Jud.,  cap.  io)  refert  id  ac- 
cidisse paulo  ante  excidium  Hierosolymitanum,  die 
Pentecostes,  etc. 

DISPUTATIO  QUADRAGESIMA. 

De  tempore  passionis  et  mortis  Christi. 

Sect.  I,  II.  — Quo  cetatis  suce  anno  Christus  mortuus 
sil ; el  de  Pascha  Judeeorum. 

Pico  1 : In  aetate,  qua  Christus  mortuus  est, 
valde  variant  auctores.  Iremeus  prope  quinquaginta 
aetatis  annos  illi  attribuit,  sed  haec  sententia  ab 
omnibus  Patribus  rejecta  est.  Valen tinus  autem, 
Clemens  Alexandrinus,  etc.,  dicunt  Christum  obiisse 
aetatis  anno  tricesimo  expleto;  cl  juxta  Severum 
Sulpicium,  Paulum  Orosium,  etc.,  tricesimo  primo 
expleto,  et  tricesimo  secundo  inchoato;  juxta  Briet- 
tum,  Canum,  etc.,  tricesimo  secundo  expleto,  et 
tricesimo  tertio  inchoato;  sed  probabilius  juxta 
Baronium,  Gencbrardum,  Bedam,  clc.,  tricesimo 
tertio  expleto,  et  tricesimo  quarto  inchoato  per 
tres  menses;  videturque  hic  esse  communis  Eccle- 
siae sensus.  Creditur  enim  Christus  natus  esse 
quadragesimo  secundo  anno  imperii  Augusti  com- 
putati a morte  Julii  Caesaris,  regnavit  autem  quin- 
quaginta sex  annis,  adeoque  Christus  vixit  sub  Au- 
gusto quatuordecim  annis;  deinde  sub  immediato 
ejus  successore  Tiberio  scribitur  vixisse  decem  et 
novem  annis,  sive  obiisse  imperii  Tiberii  decimo 
nono  anno  inchoato  ; ergo  addendo  decem  et  no- 
vem annos  prioribus  quatuordecim,  fient  pro  tota 
Christi  vita  tres  et  triginta,  quibus  addendi  sunt 
tres  circiter  menses  ab  ejus  nativitatis  die  vice- 
sima quinta  Decembris. 

Dico  2 ; Judaei  decima  quarta  die  mensis  lunaris 
currentis  post  aequinoctium  vernum  sub  vesperam 
celebrabant  duas  solenmitates  : alteram  Azymorum, 
alteram  Paschae.  Solemnitas  Azymorum  incipiebat  a 
vespera  diei  decimae  quartae  et  durabat  per  septem 
sequentes  dies  integros  usque  ad  vicesimam  pri- 
mam diem  ejusdem  mensis,  quo  toto  tempore,  sive 
quis  esset  Hierosolymae,  sive  alibi,  v.  gr.  in  alia 
urbe,  pago,  regione,  non  licebat  comedere  panem 
fermentatum,  posito  quod  pane  tunc  vellet  vesci ; 
non  enim  eo  vesci  tenebatur.  Prima  et  seplima  dies 
Azymorum  erant  solemnissimi,  et  omne  opus  ser- 
vile in  istis  duabus  diebus  erat  prohibitum.  Pixn- 


terea  si  isto  seplem  dierum  tempore  versabantur 
Hierosolymae,  tenebantur  offerre  in  templo,  non 
alibi,  varia  sacrificia.  Solemne  festum  autem  Pa- 
schae decebat  celebrari  in  urbe  Hierosolyma,  non 
alibi,  et  durabat  tantum  per  dimidium  diem ; con- 
tinebatque  duo  praecepta  : nempe  immolationem 
agni  anniculi  el  sine  macula,  et  esum  ejusdem  agni 
ad  vesperam,  cum  quibusdam  circumstantiis,  v.  gr. 
cum  lactucis  agrestibus,  cum  baculo  in  manu,  fe- 
stinanter, sine  ossium  confractione,  etc.  Immolatio 
agni  non  in  templo,  sed  in  sola  urbe  Hierosolymi- 
tana (non  alibi)  fiebat  per  singulas  domos  a palre- 
familias,  qui  istum  agnum  immolabat,  et  per  se  Deo 
offerebat,  ac  reliqui  per  illum,  a sole  ad  occasum 
vergente,  sive  ab  hora  circiter  tertia  post  meridiem 
usque  ad  solis  occasum.  Post  solis  autem  occasum 
usque  ad  mediam  noctem  erat  tempus  in  quo  fiebat 
esus  agni ; atque  ita  Pascha  proprie  sumptum  non 
durabat  una  die  integra ; sed  festum  Azymorum 
prailer  islain  Paschae  vesperam,  durabat  per  septem 
dies  integras  sequentes. 

Dico  5 ; Festum  Azymorum  jussum  fuit  celebrari 
in  memoriam  accepti  beneficii,  (piando  Judaei  nocte 
illa  qua  ex  .Egyplo  egressi  sunt,  ita  ab  jEgypliis 
fuerunt  ad  praecipitem  exitum  compulsi,  ut  non 
habuerint  tempus  fermentandi  panem,  sed  tantum 
azymos,  seu  non  fermentatos  secum  deferre  potue- 
rint. Solemnitas  autem  Paschae  jussa  est  celebrari 
in  memoriam  alterius  beneficii,  quod  Judaei  in  ea- 
dem egressionis  zEgyptiacae  nocie,  a Deo  accepe- 
runt, quando  angelus  exterminator  pertransiens 
seu  relinquens  intactas  ipsorum  domos,  quorum 
uterque  postis  el  superliminare  erant  sanguine  as- 
persa, interfecit  omnes  Mlgypliorum  primogenitos, 
non  nocendo  Judaeorum  primogenitis:  ideoque  vo- 
cata est  Pascha  seu  Phase,  id  est  Hebraice  trans- 
itus. Aitamen  istud  nomen  Pascha  non  tantum  hanc 
Paschae  diem  , sed  etiam  festum  Azymorum,  et 
agnum  paschalem,  aliasque  victimas,  qua;  illis  die- 
bus offerri  solebant,  in  Scriptura  significat, 

Sfxt.  III.  — An  Christus  praescripta  decima  quarta 

die  mensis  lunaris  ultimam  ccenam  celebrarit,  ei 

agnum  comederit. 

Nota  : Constat  ex  ipso  Evangelio  contra  quosdam 
haereticos  Christum  ante  suam  passionem,  legalem 
ccenam  cum  discipulis  celebrasse,  agnumque  pa- 
schalem ritu  Judaico  immolasse  et  comedisse.  Quod 
autem  praescribitur  Exod.  xn,  ut  die  decima  mensis 
adduceretur  agnus,  et  aleretur  usque  ad  decimam 
quartam  diem , juxta  Abulensem,  id  tantum  fuit 
proscriptum  pro  ea  nocte  qua  Judtei  ex  iEgypto 
egressi  sunt,  non  pro  futuro  tempore  ; vel  etiam 
cum  Claudio  potest  dici  consuevisse  cives  Hieroso- 
lymitanos die  decima  mensis  adducere  agnos  anni- 
culos in  domos  suas,  ut  innumeris  hospitibus  ad 
celebrandum  die  quarta  decima  in  suis  domibus 
aut  cubiculis  conductis  Pascha,  agnum  praeparatum 
tunc  venderem. 

Dico  . Christus  decima  quarta  die  mensis  lunaris 


70'!  . 


PARI.  11.  — XV.  DE  INCARNATIONE.  762 


ad  vesperam  celebravit  Pliase  juxta  praescriptum 
ritum,  adeoq.ue  die  decima  quinta  passus  est  mor- 
tem, contra  Graecos  dicentes  illum  celebrasse  die 
decima  tertia  et.  mortuum  die  decima  quarta.  Proba- 
tur ex  Mallh.  xx\  i,  17-20,  ubi  dicitur : Prima  autem  die 
Azymorum  accesserunt  discipuli  ad  desum  dicentes  : 
Ubi  vis  paremus  tibi  comedere  pascha  ? etc.  Vespere 
autem  facto  discumbebat  cum  discipulis.  Sed  prima 
dies  Azymorum  non  erat  decima  tertia,  sed  decima 
quarta  dies  sub  vesperam  ; atque  hoc  clare  signifi- 
catur Mare.  xiv,  13,  liis  verbis  : Prima  die  Azymo- 
rum quando  pascha  immolabant;  et  ita  docent 
omnes  Patres,  Clirysostoinus,  Theophyl,  ctus,  Hiero- 
nymus, Anselmus  , Ambrosius  , Cyprianus  , etc. 
Christus  enim  in  omnibus  Judaicam  legem  servabat  ; 
ha:c  autem  praescribebat  Pascha  celebrandum  esse 
die  decima  quarta.  Dum  ergo,  Joan.  xui,  1,  2,  dici- 
tur : Ante  diem  festum  Pascha;,  etc.  Ut  cana  facta , 
id  intelligilur  eo  modo  quo  nunc  dicimus,  ante 
fes  um  fieri  id,  quod  in  primis  festi  vesperis,  aut 
post  illas  fit.  Licet  enim  ecclesiasticum  festi  offi- 
cium jam  tunc  incipiat,  nondum  tamen  incipit  festus 
dies,  in  quo  a servilibus  operibus  vacandum  est, 
sed  tantum  incipit  a media  nocte.  Dicoergo  : Pascha, 
in  quo  agnus  immolabatur  et  comedebatur,  non 
erat  proprie  festus  dies,  quia  in  eo  licebat  servili- 
bus operibus  vacare,  sed  sequens  dies ; seu  prima 
dies  Azymorum  erat  festivissima,  et  a media  nocte 
omnia  opera  servilia  prohibebantur.  Deinde  immo- 
latio agni  paschalis,  non  tantum  cruenti,  sed  etiam 
incruenti  Christi  sacrificii  figura  fuit,  ut  docent 
omnes  Patres. 

Sect.  I\  . — Au  Judaei  celebrarent  Pascha  die  a Icye 
praescripta  quando  Christus  celebravit. 

Nota  : Cum  prima  dies  primi  mensis  lunaris,  id 
est  incipientis  post  aequinoctium  vernum,  incide- 
bat in  feriam  sextam,  tunc,  juxta  quosdam,  Jud;ei 
transferebant  istam  primam  diem  in  Sabbatum,  ut 
prima  dies  Azymorum  festivissima,  nempe  decima 
quinta  incideret  etiam  in  Sabbatum  ; alioquin  s:ne 
ista  translatione  incidisset  in  feriam  sextam,  et  sic 
fuissent  coacti  celebrare  duos  festos  dies  continuos, 
nempe  primum  diem  Azymorum , et  Sabbatum 
immediate  sequens,  in  quibus  neque  cibos  prtepa- 
rare,  neque  mortuos  sepelire,  neque  quidquain  ope- 
ris servilis  facere  licuisset ; et  dicunt  hoc  fuisse 
sancitum  in  secunda  templi  instauratione.  Alii  vero 
dicunt  non  fuisse  translatam  primam  mensis  diem, 
dum  in  feriam  sextam  incidebat ; sed  decimam 
quintam  seu  primam  diem  Azymorum,  ad  evitan- 
dum jam  memoratum  incommodum,  transferri  so- 
litum fuisse  in  sequens  Sabbatum  ; qua  tamen  non 
obstante  translatione  diei  d echine  quintae,  celebra- 
bant Judaei  Pascha  septima  quarta  die,  seu  feria 
quinta  ad  vesperam  more  solito;  sic  autem  Christus 
non  fuisset  occisus  in  die  festo,  seu  prima  dic  Azy- 
morum.  Sed 

Dico  1 : Juxta  communem  theologorum  senten- 
tiam, Judaei  eadem,  qua  Christus  , nocte  seu  ve- 


spera, agnum  paschalem  immolarunt  et  comede- 
runt, et  post  illius  esum,  Christi  mortem  a Pilato 
extorserunt.  Probatur  ex  Mare,  xiv,  12,  ubi  dicitur: 
Primo  die  Azymorum  quando  pascha  immolabant  Ju- 
dmi,  dixerunt  ei  discipuli,  etc.  Deinde  Luc.  xxn,  7 : 
Venit  autem  dies  Azymorum,  in  qua  necesse  erat 
occidi  pascha.  Christus  ergo  comedit  agnum  prima 
die  Azymorum,  quando  immolabant  illum  Judmi, 
id  esi  decima  quarta  die  lunae  ad  vesperam.  Deinde 
ista  festi  translatio  conficta  esse  creditur  a quibus- 
dam recentioribus  rabbinis,  cum  antiqui  historici 
J udaei  nullibi  de  ea  mentionem  faciant,  et  Patres 
dicant  Christum  celebrando  Pascha  decima  quarta 
die  lunae,  fecisse  juxta  legis  ritum  et  morem  Ju- 
daicum ; et  si  ista  festi  translatio  fuisset  tunc  justa 
lege  sancita,  eam  Christus  certo  observasset.  Deni- 
que constat  ex  Patribus  et  historia  ecclesiastica 
Judaeos  indifferenter  solitos  fuisse  celebrare  Pascha 
die  decima  quarta  lunae,  in  quamlibet  feriam  inci- 
dente ; ideoque  quidam  haeretici  dicti  sunt  Quaiuor- 
decimani,  qui  volebant  juxta  morem  Judaeorum  ce- 
lebrandum esse  Pascha  Christianorum  decima 
quarta  die  lunm  in  quamlibet  feriam  incidente. 
Hinc 

Dico  2 : Christus  occisus  esi  in  uie  festo  ac  so- 
lemni  Paschae,  quando  Judaei  primum  diem  Azymo- 
rum celebrabant;  constat  enim  ex  Evangelio  occi- 
sum fuisse  die  proxime  sequenti  posl  noctem,  in 
qua  tam  ipse  quam  omnes  Judaei  Pascha  immola- 
bant, uti  ait  Joannes  ( xni,  I ) ante  diem  festum 
Pascha;,  id  est  primum  diem  Azymorum.  Deinde 
illo  die  quo  Christus  occisus  est,  dimissus  est  Ba- 
rabbas;  Rarabbas  autem  dimissus  est  in  die  festo  ; 
nam  dicitur  : Per  diem  autem  festum  solebat  dimit- 
tere cis  unum  ex  vinctis.  (Mare,  xv,  G);  quod  atti- 
net ad  haec  verba  Joan.  xvm,  28  : Ipsi  non  introie- 
runt praetorium  ne  contaminarentur,  sed  ut  mandu- 
carent pascha.  Ibi  per  verbum  pascha  quidam  inlel- 
ligunt  azymos  panes,  seu  paschalem  cibum,  quia 
per  septem  dies  azymi  panes  comedebantur  ; sed 
ad  hos  edendos  non  reperilur  in  Scriptura  necessa- 
riam fuisse  munditiam  legalem,  ideo  per  verbum 
pascha  ibi  melius  intelliguntUT  vari®  victimae,  quee 
iliis  diebus  sacrificari  solebant,  maxime  primo  et 
ultimo  die  Azymorum.  Deinde  Christus  dicitur  oc- 
cisus die  Parasceves  Paschce  (Joan.  \ ix,  51),  non 
Parasceves  seu  praeparationis  ad  Pascha,  sed  Para- 
sceves  paschalis,  in  qua  praeparabantur  necessaria  ad 
sequens  Sabbatum,  ut  habet  expresse  Mare,  (xv,  L2); 
Erat  Parasceve  quod  est  ante  Sabbatum.  Item  Luc. 
(xxn,  5-f ) : Erat  Parasceve,  et  Sabbatum  illucescebat. 
Et  juxta  Joan.  ( xix,  31):  Magnus  erat  dies  ille 
Sabbati,  non  quod  esset  primus  Azymorum,  sed 
quia  in  paschales  Azymorum  dies  incidebat.  Prae- 
terea quaaiam  facere  licebat  in  festis,  v.  gr.  cibos 
coquere,  longius  iter  agere  , corporalia  charilatis 
opera  exercere,  qtuu  in  Sabbato  non  licebat : idt  o 
in  die  festo  potuerunt  emi  necessaria  ad  sepelien- 
dum corpus  Christi. 

Sect.  V,  VI.  — Qua  die  hebdomada;  ac  mensis,  et 
qua  hora  Christus  mortuus  sit. 

Dico  1 : Cum  Christus  fuerit  crucifixus  et  sepul- 
tus  in  die  Parasceves  quod  est  ante  Sabbatum , ut 
jam  dictum  est,  et  Lucas  ( xxm,  54 ),  loquens  de 
ejus  sepultura,  dicat  : Erat  Parasceve,  et  Sabbatum 
illucescebat,  id  est,  instabat  occasus  solis,  in  cujus 
crepusculo  festivitas  Sabbati  incipiebat , liquido 
sequitur  eum  mortuum  fuisse  feria  sexta,  seu  die 
Veneris,  quo  autem  mensis  solaris  die,  valde  incer- 
tum est.  Aliqui  dixerunt  mortuum  in  Aprili  die 
secundo,  die  tertio,  die  decimo  sexto ; aliqui  in 
Martio  die  septimo,  die  decimo  octavo,  die  vicesi- 
mo secundo,  die  vicesimo  tertio,  die  vicesimo 
quarto,  die  vicesimo  sexto,  die  tricesimo  ; commu- 
nius die  vicesimo  quinio.  Ob  memoriam  autem  diei 
in  quo  Christus  mortuus  est,  ab  initio  Ecclesiie 
mos  fuit  ut  fideles  feria  sexta  a carnibus  abstine- 
rent, prout  constat  ex  Gemente,  ignatio,  Gemente 
Alexandrino,  Epiphanio,  Origene,  Tertulliano  , qui 
addunt  feria  etiam  quarta  solitum  esse  servari  jeju- 
nium, eo  quod  isto  die  coactum  fuerit  Judamrum 
concilium,  in  quo  mors  Christi  decreta  est. 

Dico  2 : Quoad  horam  Christi  comprehensionis, 
crucifixionis  et  mortis  , satis  ex  ipsa  Evangelii 
historia  desumitur.  Inde  enim  colligitur  Christum 
fuisse  in  horto  Oliveti  comprehensum  sub  mediam 
noctem,  aut  una  allerave  hora  ante  mediam  no- 
ctem, ac  circa  meridiem  sequentem  cruci  affixum, 
prout  ait  Joannes  (xix,  14  ),  hora  quasi  sexta  ; non 
sxxta  ab  ortu  solis,  sed  erat  quasi  initium  partis 
diei  qua;  vocatur  sexta.  Judaei  enim  dividebant 
diem  uti  et  noctem,  in  qualuor  partes  : prima  pars 
diei  dicebatur  prima,  et  continebat  tres  horas  ab 
ortu  solis  ; secunda  pars  dicebatur  tertia,  et  con- 
tinebat tres  alias  horas  subsequentes,  ac  finiebatur 
in  meridie,  in  qua  incipiebat  pars  alia  dicta  sexta, 
continens  etiam  tres  horas  sequentes  , post  quas 
incipiebat  ultima  pars  dicta  nona,  quae  durabat  per 
tres  alias  horas  usque  ad  occasum  solis.  Et  sic  dum 
dicit  Marcus  (xv,  25  ) : Erat  autem  hora  tertia,  et 
crucifixerunt  eum,  et  Joannes  dicit  : Erat  hora 
quasi  sexta,  idem  dicunt  : quia  tertia  vergebat  ad 
finem  seu  ad  meridiem,  et  in  meridie  incipiebat 
sexta.  Non  inlelligitur  ergo  illa  tertia  hora  de  ac- 
clamatione Judaeorum,  quando  dixerunt : Crucifige, 
crucifige  eum  (Lite,  xxm,  21  ) ; nec  de  tempore  quo 
Christus  coepit  a militibus  pali,  sed  de  ipsamet 
crucifixione.  IIoc  autem  non  obstabat  quin  Judaei 
ad  metiendas  varias  quotidianas  suas  actiones  , to- 
tum diurnum  tempus  dividerent  etiam  in  singulas 
duodecim  diei  horas,  uti  patet  ex  Scripturae  lo- 
quendi modo.  Denique  ex  prxdieta  partium  diei 
divisione  conciliantur  etiam  haec  duo  Evangelista- 
rum  loca  Joannes  ( xix,  15,  14)  dicit  Pilatum 
sedisse  pro  tribunali  ad  ferendam  Christi  mortis 
sententiam,  hora  quasi  sexta  ; et  Lucas  ait  ( xxm, 
44  ) tenebras  esse  facias,  hora  fere  sexta.  Joannes 
cniin  intelligit  de  inilm  horae  sextae  quod  nondum 


advenerat,  quia  durabat  adhuc  tertia  ; Lucas  autem 
intelligit  de  tenebris  inchoatis  paulo  post  initium 
sextae,  quae  durarunt  usque  ad  nonam  inchoatam  ; 
et  circa  horam  nonam,  nempe  paulo  post  ejus  ini- 
tium, Christus  exspiravit,  ut  referunt  evangelistae, 
id  est,  nostro  modo  horas  numerando,  circa  horam 
tertiam  pomeridianam,  et  sic  per  tres  et  amplius 
horas  vivus  in  cruce  pependit. 

DISPUTATIO  QUADRAGESIMA  PRIMA. 

De  iis  qua;  post  mortem  Christi  circa  ejus  corpus 
facta  sunt. 

Sect.  1.  — De  apertione  lateris  Christi  post  mortem. 

Dico  ! : Corpus  Christi  post  mortem  e cruce 
pendens  lancea  transfossum  fuit,  ejusque  latus 
apertum.  De  fide,  ut  patet  ex  Evangelio.  Idque  de- 
finivit Clemens  V,  in  concilio  Viennensi  contra 
quemdam  haereticum  Petrum  Joannem,  qui  dixerat 
corpus  Christi  ante  mortem  fuisse  lancea  transfos- 
sum. Miles  quidem  probabiliter  istud  vulnus  inflixit 
ut  exploraret  an  Christus  jam  esset  mortuus  , sin 
minus,  illum  interimeret;  sed  Deus  id  permisit  in 
testimonium  verae  sua;  mortis,  et  futura;  vera;  re- 
surrectionis, et  ob  alia  mysteria,  de  quibus  jam  di- 
cam. Quodnam  autem  latus,  dextrumne,  an  laevum 
apeitum  sit,  non  notarunt  Patres,  qui  solum  dicunt 
tunc  impletum  esse  quod  in  Adamo  et  Eva  praefi- 
guratum fuerat,  quando  Eva  de  Adse  dormientis 
latere  formata  fuit  ad  praefigurandam  Ecclesiam  , 
quae  de  latere  Christi  in  cruce  dormientis  formanda 
erat ; cumque  conjectetur  Eram  a laevo  Adae  latere, 
ubi  cor  residet,  esse  formatam  ob  mutuum  viri  et 
uxoris  amorem,  ideo  pie  conjici  potest  laevum  Chri- 
sti latus  fuisse  apertum  ob  ejus  in  sponsam  Eccle- 
siam amorem. 

Dico  2 : Verus  sanguis  et  vera  aqua,  non  pituita 
aut  quidam  humor  phlegmaticus,  e latere  Christi 
aperto  effusus  est  : id  de  fide  definitum  est  ab  In- 
nocentio  in  cap.  Iu  quadam,  De  celebr.  Missarum. 
Effluxerunt,  inquam , non  naturaliter,  sed  miracu- 
lose ; nec  utraque  permista,  sed  separatim  distin- 
cta ; vel  simul  tempore,  vel  prius  sanguis  postea 
aqua.  Et  qui  vidit  testimonium  perhibuit  ( Joan . xix, 
55),  id  est,  Joannes,  qui  vidit,  testimonium  dedit, 
non  vero  miles  aut  centurio  qui  putatur  fuisse  Lon- 
ginus martyr  (vicesima  quinta  die  Martii ).  Hoc 
autem  miraculum  facium  est,  ut  veritas  humanae 
naturae  assumptae  patefieret,  et  significaretur  Eccle- 
sia fundata  et  abluenda  per  baptismum  qui  in 
aqua  confertur,  et  ex  Christi  sanguine  totam  suam 
habet  efficaciam.  Quare  licet  istud  lanceae  vulnus 
non  esset  necessarium  ad  meritum  et  satisfactionem, 
fuit  tamen  utilissimum  ad  mysterium  et  ad  veri- 
tatis confirmationem,  imo  et  ad  totalem  sanguinis 
effusionem. 

Sect.  II,  III.  — Depositio  corporis  Christi  e cruce,  ct 
sepultura. 

Dico  I : Corpus  Christi  e cruce  depositum  est  a 
Josepho,  populi  senatore,  et  Nicodemo,  propriis 
proiwbiliter  manibus  sub  vesperam , ita  ut  corpus 

Christi  post  mortem  manserit  in  cruce  pendens 
iuabus  circiter  horis.  An  autem  manente  cruce 
erecta,  an  vero  humi  reclinata  depositum  sit,  igno- 
Fatur.  Praeterea  Nicodemus  attulit  aromata,  quibus 
juxta  morem  Judaeorum,  externa  corporis  superfi- 
cies illita  est  ad  aliqualem  corruptionis  prarserva- 
lionem,  et  decentiam;  deinde . corpus  munda  sin- 
done involutum  est  ac  linteis  ligatum,  sudariumque 
super  caput  ejus  impositum.  Quamvis  autem  dolor 
B.  Virginis  depositum  e cruce  corpus  in  ulnas  exci- 
pientis fuerit  intensissimus,  nihil  tamen  contra  de- 
centiam aut  modestiam  exhibuit,  multo  minus 
exanimis  in  animi  deliquium  lapsa  est,  utpote  quae 
erat  certa  de  futura  brevi  illius  resurrectione  et 
gloria. 

Dico  2 : Decuit  Christi  corpus  sepulturae  dari  tum 
ad  comprobandam  resurrectionis  veritatem,  tum 
ad  exercendam  discipulorum  pietatem ; imo  Meta- 
phrastes  dicit  in  Vita  B.  Virginis,  Josephum  jam 
memoratum  adhuc  occultum  discipulum  et  timore 
detentum  , Virginis  hortatu  excitatum  fuisse  ad 
petendum  a Pilato  corpus  Christi  et  sepeliendum. 

DISPUTATIO  QUADRAGESIMA  SECUNDA. 

De  loco  ac  statu  animarum  sanctarum  ante  Christi 
mortem. 

Sect.  I.  — An  animee  sanctce  ante  Christi  mortem 
fuerint  gloriosae. 

Dico  1 : Certa  fide  tenendum  est  ante  Christi 
mortem,  nullam  animam  quantumvis  sanctam  et 
puram , accepisse  essentialem  bealitudinem,  D. 
T homas,  Alensis,  Scotiis,  etc.  Probatur:  i°  ex 
Scriptura.  Sanctus  Paulus  ad  Hebr.  ix,  8,  dicit  non 
fuisse  propalatam  sanctorum  viam,  antequam  Chri- 
stus summus  sacerdos  seipsum  pro  peccato  in  sacri- 
ficium obtulisset;  et  cap.  xi,  13,  sic  ait  : Juxta 
fidem  defuncti  sunt  omnes  isti,  non  acceptis  repro- 
missionibus, sed  a longe  eas  aspicientes.  Ideoque, 
juxta  D.  Thomam,  vocatur  Christus  via  et  ostium 
(Joau.  xiv,  6;  x,  9),  nempe  coeli.  Deinde  : Ascendit 
in  altum,  captivam  ducens  captivitatem  ( Ephes . iv,8), 
id  est  duxit  sanctos  Patres  qui  in  lymbo  erant 
detenti.  Tu  autem  in  sanguine  testamenti  eduxisti 
vinctos  de  lacu,  in  quo  non  erat  aqua  (Zachar.  ix,  11), 
quod  Hieronymus  et  alii  de  istis  Patribus  interpre- 
tantur. 2°  Initium  evangelicae  praedicationis  sumptum 
est  ab  annuntiatione  regni  coelorum,  quod  in  Veteri 
Testamento  sub  isto  expresso  nomine  non  fuerat 
annuntiatum,  quia  tunc  longe  distabat,  et  in  illo 
statu  adiri  nondum  poterat  : Poenitentiam  agite, 
appropinquavit  enim  regnum  coelorum  ( Matth . 111,2), 
et  alia  alibi  similia  sunt.  3°  Adam  peccando , sibi 
et  omnibus  suis  posteris  regnum  coelorum  clau- 
serat. 

Dico  2 : Ista  sanctorum  animae  a suis  corporibus 
separata;  non  tantum  charilatem,  sed  etiam  fidem 
et  spem  earumque  exercitium  retinuerunt;  etita  in 
gratia  fuerunt  confirmatae  ut  peccare  non  possent; 
quia  mors  hominis  sicut  est  vitae  terminus,  ita  et 
vise  a Deo  praefixae,  ut  in  ea  possit  bonp  vel  male 


operari,  slalim  autem  post  mortem  vel  obstinatur 
in  malo  vel  confirmatur  in  bono.  IUec  in  bono  fir- 
mitas non  ex  intrinseca  et  inhaerente  aliqua  virtute, 
nec  ex  sola  natura,  sed  ex  Dei  gratia  istas  animas 
protegente  provenit;  non  poterant  tamen  amplius 
mereri,  quia  divina  lex  solum  hujus  vitae  tempus  ad 
merendum  destinavit,  uti  et  terminum  viae  in  morte 
praescripsit ; sed  poterant  orare,  et  pie  creditur  ar- 
dentissima  oratione  frequentissime  eas  postulasse 
Messiae  adventum,  suamque  redemptionem  : sicuti 
animae  beatae  dicuntur  in  Apocalypsi  sua  corpora 
eorumque  beatitudinem  postulare.  Unde  non  tan- 
tum pro  seipsis,  sed  etiam  pro  aliis,  saltem  in  com- 
muni orare  poterant,  v.  gr.  pro  humano  genere, 
pro  Ecclesia  seu  Synagoga,  pro  amicis,  pro  filiis, 
pro  iis  quos  in  hac  v ita  cognoverant;  sic  Judas 
(II  Mach.  xv,  12-16),  vidit  Oniam  et  Jeremiam  jam 
defunctos  orare  pro  populo  Israel.  Cum  autem  non 
viderent  Deum,  nec  noscerent  ea  quae  in  hoc  mundo 
gerebantur,  ideo  non  facile  poterant  orare  pro  ali- 
quibus in  particulari,  nec  directe  orari.  Denique 
illae  animae  non  tantum  carebant  omni  poena  sensus 
ignis,  sed  etiam  magna  consolatione  afficiebantur 
tam  ob  statum  gratiie,  quam  ob  certam  futura;  glo- 
riae spem.  Habuerunt  tamen  temporalem  damni  poe- 
nam usque  ad  Christi  adventum. 

Objicies  1 : Dicitur  : Facile  est  coram  Deo  in  die 
obitus  retribuere  unicuique  secundum  vias  suas 
( Ecclc . xi,  28).  Ergo  retributio  divina  semper  data 
est  unicuique  in  die  obitus  , nempe  beatitudo. 
Respondeo  : Distinguo  consequens.  In  die  obitus 
retributio  divina  semper  data  est  accommodata 
tempori  et  hominis  statui,  uti  data  est  Lazaro  in 
sinu  Abralne,  concedo  consequens  ; semper  data  esi 
gloria  coelestis  ac  beatitudo,  nego  consequens.  Tunc 
ergo  in  die  obitus  non  dabatur  justis  ultima  retri- 
butio in  seipsa  propter  naturae  impedimentum ; 
dabatur  tamen  in  spe  certa  el  infallibili. 

Obj.  2 : Paulus  dicit  : Per  fidem  vicerunt  regna, 
adepti  sunt  repromissiones  (Hcbr.  xi,53).  Ergo  adepti 
sunt  gloriam  et  bealitudinem.  Respondeo  : Distin- 
guo consequens.  Adepti  erant  quando  ista  dicebat 
Paulus,  concedo  consequens;  ante  Christi  mortem, 
nego  consequens. 

Obj.  3 : Ergo  nec  rem.ssio  peccati,  nec  gratia 
danda  fuit  alicui  ante  Christi  mortem,  quia  sicut 
respectu  dandae  gloriae,  ita  etiam  respectu  horum 
effectuum  nondum  erat  pretium  solutum. Respondeo  : 
Nego  assumptum.  Quia  gratia  et  remissio  peccati 
erat  simpliciter  necessaria  ad  salutem;  gloria  vero 
poterat  sine  incommodo  a: lema;  damnationis,  aliquo 
tempore  differri. 

Sect.  II.  — In  quo  loco  fuerint  animee  sanctorum 
ante  Christi  mortem. 

Dico  1 : Uocus  in  quo  usque  ad  Christi  adventum 
animae  sanctae  detinebantur,  qui  a Scriptura  Luc. 
xvi,  22,  vocatur  sinus  Abralne;  aut  quem  vulgo 
appellamus  limbum  sanctorum  Patrum,  fuit  in  infe- 
rioribus terrae  partibus.  Nam  Jacob  (Gen.  xxxvn,  33) 

dicebat : Descendam  ad  filium  meum  lugens  in  in- 
fernum. Non  potest  ibi  infernus  sumi  pro  sepulcro  , 
quia  loquitur  de  anima  sua,  non  de  corpore,  quod 
non  poterat  sepeliri  cum  filio  suo.  Sic  Job  (xiv,  15) 
eumdem  locum  optabat  : Quis  milii  tribuat  ut  in  in- 
ferno protegas  me?  Item  (I  Rey.  xxvni,  15,  14)  anima 
Samuelis  visa  est  de  terra  ascendere,  lanquam  prius 
in  inferiori  loco  exsistens  : probabilius  enim  credi- 
tur fuisse  vere  illius  animam,  non  phantasma ; unde 
dicit  : Cras  tu  et  filii  tui  mecum  eritis  (Ibid.  19) ; 
nempe  sub  terram.  Deinde  de  isto  loco  sanctorum 
Patrum  ita  sentit  universa  Ecclesia  et  antiqui  Pa- 
tres. Et  ratio  est,  quia  animae  illae  a corporibus  se- 
parata; debebant  esse  in  aliquo  loco  corporeo,  et 
cum  essent  jam  extra  viam,  non  expediebat  eas  su- 
per faciem  terrae  aut  in  terrestri  paradiso  qui  pro 
hominibus  viatoribus  creatus  est,  manere ; cumque 
non  possent  in  coelum  empyreum  ascendere,  ergo 
sub  terram  decuit  eas  detineri.  Hinc 

Dico  2 : Hic  locus  seu  sinus  Abrahaeest  pars  quae- 
dam infernorum  locorum  caeleris  omnibus  superior. 
Juxta  qualuor  status  animarum  aliquo  modo  poena- 
les, qui  fuerunt  ante  Christi  mortem,  qualuor  di- 
stinguuntur a theologis  in  4,  d.  43,  loca  subterra- 
nea, quae  circa  terra;  centrum  esse  censentur, 
nempe  gehenna  aeterna,  purgatorium,  limbus  infan- 
tium cum  peccato  originali  defunctorum,  et  limbus 
sanctorum  Patrum,  seu  sinus  Abrahae.  Quo  autem 
situ  et  ordine  haec  loca  exsistant ; an  contigua,  aut 
quantum  inter  se  distent,  quibus  terminis  claudan- 
tur ; an  corpora  solida,  quibus  secernantur,  inter 
ea  sint  interjecta,  non  satis  scitur.  Certe  sicut 
gehenna  debuit  esse  in  loco  infimo  et  maxime 
distante  a loco  bcatitudinis  ob  statum  istarum  ani- 
marum, ita  contra  sinus  Abraha;  debuit  esse  in  loco 
supremo  honoratiori,  et  minus  distante  a loco  bea- 
tiludinis  ob  statum  gratiae  illarum  animarum  : hinc 
( Luc . xvi,  26;  dicitur  inter  gehennam  et  sinum 
Abraha;,  magnum  chaos  intercedere.  Dein  videtur 
purgDtorium,  utpote  ignitum,  magis  esse  vicinum 
gehennae,  quam  limbus  puerorum  cum  originali 
defunctorum.  Denique  ille  Patrum  limbus  non  vi- 
detur fuisse  lucidus  : Si  sustinuero,  infernus  domus 
mea  est,  et  in  tenebris  stravi  lectulum  meum  ( Job 
xvn,  15).  Ut  diceres  his  : qui  in  tenebris  sunt  Exile 
(ha.  xlix,  9). 

DISPUTATIO  QUADRAGESIMA  TERTIA. 

De  statu  quem  Christi  anima  a corpore  separata 
habuit. 

Sect.  I.  — An  anima  Christi  per  separationem  facta 
sit  omnino  impassibilis. 

Nota  : Calvinus,  Brentius,  etc.,  finxerunt  ani- 
mam Christi  post  mortem,  non  solum  fuisse  passi- 
bilem, sed  etiam  poenam  inferni,  non  sensus,  quam 
vel  in  aliis  spiritibus  negant,  sed  internam  et  spiri- 
tualem afflictionem  sustinuisse  ortam  ex  apprehen- 
sione qua  Deum  lanquam  sibi  iratum  et  infestum 
repraesentabat  : ideoquo  de  sua  salute  timuisse, 
affla  debuit  sustinere  omnes  pueras,  quas  nostra 


peccata  merebantur,  ut  pro  eis  satisfaceret  : Disci- 
plina pacis  nostrae  super  eum  (ha.  lui,  5).  Sed 

Dico  1 : Anima  Christi  neque  juncta  corpori,  ne- 
que ab  eo  separata  sustinuit  illos  internos  cruciatus 
et  afflictiones  quas  damnati  patiuntur  ex  cogitatione 
qua  Deum  sibi  iratum  apprehendunt  et  de  sua  sa- 
lute desperant.  De  .fide.  Ejus  enim  anima  sive  in 
corpore,  sive  separata  a corpore  semper  vidit  Deum, 
adeoque  non  poterat  esse  incerta  de  sua  salute  et 
beatitudine  ; ut  patet  ex  verbis  qua;  Christus  dixit 
Caiphae  : .4  modo  videbitis  Filium  hominis  venientem 
in  nubibus  coeli  (. Mattii . xxvi,  64);  et  ex  his  quae  dixit 
latroni : Hodie  mecum  eris  in  paradiso  (Luc.  xxm,  45). 

Dico  2 : Anima  Christi  separata  a corpore  non 
sustinuit  pcenam  sensus  seu  ignis  inferni  aut  purga- 
torii. Est  etiam,  ut  arbitror,  de  fide.  Probatur  • 
Christus  ait  Luc.  xxtv,  26  : iSonne  oportuit  Christum 
pati,  et  ita  intrare  in  gloriam  suam  ? Ibi  post  pas- 
sionem dicit  secutam  gloriam,  non  poenam;  et  palet 
etiam  ex  his  verbis  : Hodie  mecum  eris  in  paradiso 
(ioc.  cit.) . Dicendo  enim  in  cruce,  Consummatum  esi 
(Joan.  xix,  50),  significavit  et  passiones  suas  et 
nostram  redemptionem  in  morte  esse  consummatas. 
Ilinc  Patres  dicunt  eum  ad  inferna  descendisse  non 
ut  poena;  obnoxium,  sed  ut  triumphatorem,  cui 
omne  genu,  ut  ait  Paulus,  flectatur.  Deinde  de  fide 
est  animas  sanctas  descendentes  sine  ullo  reatu 
culpae  et  poenae;  non  experiri  poenas  purgatorii , 
nedum  inferni;  multo  ergo  magis  idem  et  eadem 
certitudine  dicendum  de  anima  Christi.  Unde 

Dico  5 : Anima  Christi  ab  instanti,  in  quo  sepa- 
rata est  a suo  corpore  fuit  omnino  impassibilis  ; ita 
theologi.  Probatur,  quia  anima  a corpore  separata, 
utpote  spiritualis,  naturaliter  ex  se  est  impassibilis 
passione  extrinsecus  illata,  quae  ad  corruptionem 
tendat  : non  potest  enim  a corporibus  pati,  aut  cor- 
rumpi; posset  solum  pali  a spiritibus  naturae  su- 
perioris, v.  gr.  per  vim  alicubi  detineri.  Certum 
est  autem  animam  Christi,  ob  unionem  hypostati- 
cam, a nullo  hanc  vim  potuisse  pati ; imo  nec  su- 
pernaturaliter  quidem  de  potentia  proxima. 

Dico  4 : Anima  Christi  in  triduo  caruit  aliquibus 
gloriae  accidentalis  perfectionibus  ; caruit  enim  cor- 
pore, et  omnibus  gaudiis  qu;e  mediante  corpore 
percipiuntur,  et  operationibus  quae  per  illud  fiunt; 
caruit  etiam  loco  coelesti.  Nullam  tamen  inde  pro- 
prie sustinuit  pcenam,  quia  sic  ex  divina  providentia 
expediebat  fieri  ob  nullam  tamen  culpam.  Imo 
etiamnum  caret  aliquo  praemio  accidentali  et  inte- 
gra sui  nominis  exaltatione,  quia  a multis  adhuc 
mortalibus  contemnitur  et  blasphematur,  ac  mul- 
torum praedestinatorum  caret  consortio.  Ea  quibus 
haeretici  nituntur  cum  quibusdam  Scripturae  locis 
sic  solvuntur  : Falsum  est  Christi  redemptione 
factum  esse  ut  nostrae  dispositiones  et  satisfactiones 
non  sint  necessariae  ; falsum  etiam  debuisse  Chri- 
stum nos  redimere  per  easdem  pcenas,  quibus  pec- 
catum in  altera  vita  punitur,  alioqui  debuisset  in 
inferno  'aeterna  poena  puniri.  Hic  locus  (<\ct.  n,  24)  : 

Quem  Deus  suscitavit  solutis  doloribus  inferni,  signi- 
ficat solvisse  dolores,  quos  aliquo  modo  Patres  in 
limbo  patiebantur,  vel  quos  ipse  Christus  in  morte 
passus  luerat.  Dicitur  in  psal.  xvn,  6 : Dolores  in- 
ferni circumdederunt  me,  id  est,  gravissimi  dolores 
et  inorlem  inferendi  capaces,  Christum  in  sua  pas- 
sione circumdederunt ; sic  etiam  intellige  : Posue- 
runt me  in  lacu  inferiori  (Psal.  lxxxvii,7),  id  est 
Judaei  acerbissime  Christum  tractarunt. 

Sect.  II.  — An  anima  Christi  in  triduo  vere  ac 
proprie  ad  inferos  descenderit. 

Nola  : Calvinus,  Brentius,  ele.,  negant  Christum 
secundum  animam  ad  aliquem  locum  subterraneum 
qui  nomine  inferni  significetur,  descendisse,  rati 
non  dari  ejusmodi  locum,  dicnntque  animam  Christi 
descendisse  ad  inferos,  id  est,  sensisse  dolores  in- 
ferni; alii  putant  descendere  ad  inferos,  nihil  aliud 
esse  quam  mori.  Sed 

Dico  1 : Christum  Dominum  secundum  animam 
descendisse  ad  infernum,  intelligendo  nomine  in- 
ferni aliquem  locum  subterraneum  : est  de  fide. 
Idque  definitum  est  in  concilio  Lateranensi,  ut  ha- 
betur in  cap.  Firmiter,  et  in  concilio  Toletano ; 
habeturque  in  Symbolo  apostolorum  et  Athanasii. 
Atque  idem  evidenter  tradunt  Patres,  Ignatius , 
Athanasius,  Nazianzenus,  Basibus,  ctc.  Deinde  id 
etiam  patet  ex  Scriptura;  nam  Act.  n,  27,  Petrus 
ad  probandam  Christi  resurrectionem  affert  verba 
psalmi  xv,  10  : A’on  derelinques  animam  meam  in 
inferno,  etc.  Ergo  erat  in  inferno,  unde  rediit  ad 
resumendum  corpus  ne  videret  corruptionem.  Item 
Ephes.  iv,  9,  dicitur  : Quod  autem  ascendit,  quid  est, 
nisi  quia  et  descendit  primum  in  inferiores  partes 
terree,  nempe  in  locum  subterraneum,  seu  infernum. 
Eduxisti  ab  inferno  animam  meam  (Psal.  xxix,  i). 
Attollite  portas  (nempe  inferni),  principes,  vestras, 
et  elevamini,  portep  ceternales  (Psal.  xxm,  7). 

Dico  2 : Anima  Christi  descendit  ad  inferos  se- 
cundum suam  substantiam  et  realem  praesentiam. 
Ita  omnes  doctores,  excepto  uno  Durando  dicente 
Christum  non  secundum  substantiam,  sed  tantum 
secundum  virtutem  et  efficaciam  suam  descendisse, 
quod  est  omnino  contra  catholicam  veritatem  et 
sensum,  ac  contra  haec  verba  : Non  derelinques  ani- 
mam meam  in  inferno  (Psal.  xv,  10).  Deinde  haec 
veritas  definita  est,  ut  jam  dixi,  adeoque  in  sensu 
proprio,  et  non  melaphorico.  Praeterea  certum  est 
animas  separatas  posse  esse,  et  reipsa  esse  substan- 
tialiter praesentes  in  loco  corporeo  Hinc  falsum  est 
animam  seu  rem  spiritualem  non  posse  moveri  se- 
cundum propriam  substantiam  et  realem  praesen- 
tiam; nec  posse  esse  alicubi  nisi  per  operationem 
•■ei  virtutis  applicationem  ad  corpus.  Denique  quod 
Utinet  ad  fundamentum  haereticorum  circa  nomen 
inferni,  respondemus  istud  nomen  in  Scriptura  pro- 
prie et  simpliciter  significare  locum  subterraneum, 
et  tantum  tropice  aut  analogice  significare  sepul- 
crum aut  mortem,  et  haereticum  esse  dicere  nun- 
.juam  significare  Locum  subterraneum  suppliciis 


animarum  deputatum,  contra  evidentissima  Scri- 
pturae loca,  et  omnium  Patrum  sententiam  ac  expo- 
sitionem. 

Dico  5 : Quamvis  quidam  antiqui  Patres  in  Sym- 
oolo  apostolorum  omiserint  hunc  articulum  : De- 
scendit ad  inferos,  alii  tamen  eum  ponunt,  quorum 
auctoritas  affirmans  praevalet  aliorum  negativae;  et 
verius  est  fuisse  illum  ab  apostolis  in  Symbolo  po- 
situm, et  quidem,  juxta  Augustinum,  ab  apostolo 
Thoma  ; juxta  Eusebium,  a Thaddaeo.  Saltem  qua- 
tenus est  fidei  veritas  specialem  habens  difficulta- 
tem, est  unus  fidei  articulus  ab  aliis  distinctus, 
etiamsi  non  videatur  esse  veritas  quam  distincte  et 
explieile  teneantur  scire  et  credere  singuli  fideles  ; 
ideoque  fortasse  iste  articulus  in  Symbolo  Nicaeno 
omissus  est,  et  a quibusdam  Patribus  in  Symboli 
expositionibus. 

Sect.  III.  — Quid  Christus  operatus  sit  in  inferis. 

Dico  I : Christus  descendendo  ad  inferos,  ani- 
malius sanctis,  quae  erant  in  sinu  Abrahae,  essen- 
tialem bealiludinem  cum  donis  illam  consequenti- 
bus contulit.  Certum  esse  de  fide  arbitror.  De  fide 
enim  certum  est  Christum  per  suam  mortem  ape- 
ruisse hominibus  januam  regni  coelestis,  et  per  ejus 
descensum  ad  inferos  ob  ipsius  merita  istas  animas 
statim  accepisse  visionem  beatificam,  quam  anima 
Christi,  si  non  per  efficientiam  physicam,  saltem 
per  moralem  et  meritoriam,  in  eodem  instanti  quo 
decessit,  illuc  perveniens  sine  transitu  per  medium, 
sua  actuali  praesentia  contulit : Ero  mors  tua,  o mors! 
morsus  tuus  ero,  inferne  ( Ose . xm,  14).  Tu  quoque 
in  sanguine  testamenti  tui  emisisti  vinctos  tuos  de 
lacu  in  quo  non  erat  aqua  (Zacli.  tx,  ii).  Ascendens 
in  altum  captivam  duxit  captivitatem,  etc. ; quod  au- 
tem ascendit,  quid  csl  nisi  quia  descendit  primum  in 
inferiores  terra'  partes?  (Ephes.  iv,  8,  9;  Psal.  lxvii, 
i 9.) 

Dico  2 : Anima  Christi  descendendo  ad  inferos  non 
eduxit  de  inferni  locis,  animas  ad  aeterna  supplicia 
damnatas,  neque  bealiludinem  illis  contulit.  Idem 
intellige  de  infantibus  cum  originali  peccato  defun- 
ctis. Et  haec  quidem  assertio  sumpta  secundum  le- 
gem Dei  ordinariam  et  universalem  de  omnibus 
damnatis  (non  comprehendendo  speciale  privilegium 
quod  Deus  de  potentia  sua  absoluta  posset  alicui 
damnato  conferre),  est  de  fide.  Probatur,  quia  dam- 
natorum poenae  sive  ante  Christum,  sive  post  Chri- 
stum, juxta  Scripturam,  sunt  aeternae  : Et  ibunt  lii 
in  supplicium  cclernum  (Mattii,  xxv,  4G).  Si  ceciderit 
lignum  ad  austrum  aut  ad  aquilonem,  in  quocunque 
loco  ceciderit,  ibi  erit  (Eccle.  xt,  5).  Quare  historiae 
de  anima  Platonis,  Trajani,  ctc.,  ab  inferis  liberata, 
apocryphae  censendae  sunt.  Hic  autem  locus  I Petr. 
in,  19,  20  : In  quo  (id  est  in  spiritu  seu  anima)  et 
his  qui  in  carcere  erant  spiritibus  (vel,  juxta  aliam 
lectionem,  spiritu,  id  est  secundum  animam)  ve- 
niens prcedicavit,  qui  increduli  fuerant  aliquando, 
quando  exspectabant  Dei  patientiam  in  diebus  Noe, 
sic  potest  aut  debet  explicari  : Christus  secundum 

animam  spiritibus  scu  animabus  in  sinu  Abrahae 
exsistentibus,  aut  iis  etiam  qui  in  diebus  Noe  nole- 
bant credere,  al  postea  viso  diluvio  poenitentiam 
agentes  salvae  faclm  sunt,  annuntiavit  praesens  ip- 
sarum redemptionem  ; non  vero,  ut  explicat  Augu- 
stinus, dicens  Deum  spiritu  seu  spirituali  modo  per 
internam  inspirationem  animabus  hominum,  tem- 
pore Noemi  in  carcere,  id  est,  in  corpore  mortali 
viventibus,  praedicavit  Evangelii  gratiam.  Unde, 
juxta  D.  Thomam,  Christus  se  tantum  damnatis 
manifestavit  secundum  animam,  ut  se  adorarent, 
et  eorum  malitiam  reprehenderet. 

Dico  3 : Quod  attinet  ad  animas  purgatorii,  cer- 
tum est  ex  Christi  descensu  aliquem  illuminationis, 
gaudii  et  consolationis  fructum  percepisse.  An  au- 
tem slalim  per  Christum  fuerint  liberatae  a poena, 
et  in  sinum  Ahrahae  beatitudinemque  translatae,  in- 
certum. Hinc  aliqui  omnes  animas,  alii  nullas,  quae 
non  jam  ex  integro  satisfecissent,  asserunt  fuisse  li- 
beratas; posset  tamen  fortasse  aliquis  dicere  Chri- 
stum aucta  poenae  gravitate  minuisse  temporis  debiti 
diuturnitatem,  et  sic  data  sufficienti  poenae  solutione 
omnes  liberasse ; sed  hic  dicendi  modus  praeter  no- 
vitatem nullo  nititur  fundamento.  Probabilius  igitur 
sentit  1).  Thomas,  et  nonnulli  Thomislae  non  omnes 
quidem,  sed  aliquas  ex  speciali  gratia  ac  liberalitate 
Christum  liberasse. 

Sect.  IV. — Ad  quce  inferni  loca  Christus  descende- 
rit, et  quandiu  ibi  moratus  sil. 

i Dico  I : Certum  est  Christum  descendisse  ad  lim- 
bum Patrum;  communiter  vero  sentiunt  theologi 
non  descendisse  ad  locum  gehennae,  contra  Bellar- 
minum,  qui  opinatur  contrarium  ob  haec  verba 
Eccli.  xxiv,  43  : Penetrabo  omnes  inferiores  paries 
terree;  inspiciam  omnes  dormientes;  quod  D.  Tho- 
raas  interpretatur  de  penetratione  per  aliquem  effe- 
ctum, non  per  realem  praesentiam.  Non  videtur 
ergo  illuc  realiter  descendisse.  Idem  dic  de  loco 
puerorum  cum  originali  defunctorum.  Imo  proba- 
bilius non  videtur  descendisse  ad  purgatorium;  si 
enim  aliquas  extraxit  e purgatorio,  potuit  eas  sine 
praesentia  rcali  extrahere,  et  extractas  in  sinu  tan- 
tum Abrahae  beatas  reddere. 

Dico  2 : Anima  Christi  toto  illo  triduo  mansit  in 
inferno  seu  in  limbo  Patrum  usque  ad  illam  horam 
qua  reunila  corpori  resurrexit.  Hoc  tam  certum  vi- 
detur quam  quod  Christus  ad  inferos  descenderit. 
Attamen  Nicephorus  (lib.  ii  Hist.,  c.  31),  opinatur 
Christum  eadem  die  et  hora  qua  descendit  ad  infe- 
ros, statiin  sanctorum  animas  seeum  ad  paradisi 
terrestris  tabernacula  immensa  luce  relucentia  trans- 
tulisse. Sed  contra  probatur  : Crit  Filius  hominis 
in  corde  terra ; tribus  diebus  et  tribus  noctibus  ( Mattii . 
xn,  40).  Christus  autem  dicens  latroni  : Hodie  me- 
cttm  eris  in  paradiso  (Lue.  xxni,  43) ; non  de  para- 
diso terrestri,  sed  de  essentiali  beatitudine  id  in- 
tellexit. Mansit  autem  Christi  anima  in  limbo  non 
in  poenam,  sed  ad  exspectandam  sui  ccrooris  resur- 


rectionem, quam  oportebat  aliquo  tempore  differri, 
ut  ejus  veritas  evidentius  probaretur 

DISPUTATIO  QUADRAGESIMA  QUARTA. 

De  resurrectione  secundum  se 

Sect.  I,  II.  — Quid  resurrectio ; quce  necessaria  sint 

ad  resurrectionem ; an  id  quod  resurgit  habeat 

eamdem  numero  animam  et  materiam. 

Dico  I : Resurrectio  est  propria  et  substantialis 
ex  praesupposilo  subjecto  transmutatio.  Unde  tan- 
tum habet  locum  in  rebus  corruptibilibus  et  ex  ma- 
teria ac  forma  compositis;  ideo  reproductio  acci- 
dentis non  dicitur  resurrectio,  nec  proprie  in  rebus 
quarum  forma  substantialis  desiit,  quia  ad  propriam 
resurrectionem  requiritur  ut  eadem  res  in  indivi- 
duo resurgat,  quod  non  solet  in  illis  accidere.  So- 
lum ergo  habet  locum  in  hominibus;  et  ut  homo 
dicatur  resurrexisse,  debet  esse  idem  numero,  qui 
antea  esse  desierat,  alioqui  non  esset  resurrectio, 
sed  nova  generatio,  et  multiplicatio  humanae  spe- 
ciei. 

Dico  2 : Clarum  est  in  resurrectione  eamdem  nu- 
mero animam  rationalem,  adeoque  et  sensitivam  et 
vegelalivam,  ulpole  quae  una  et  eadem  est,  resur- 
gere; sed  quaeritur  an  corpus  quod  resurgit,  sit 
etiam  idem  numero  quod  fuit  antea,  sive  an  sit  ea- 
dem ejus  materia.  Respondent  Thomistae  commu- 
niter de  essentia  resurrectionis  esse  ut  corpus  re- 
surgens constet  ex  eadem  numero  materio  ex  qua 
prius  constiterat  (D.  Thomas,  Scotus,  Paludanus, 
etc.),  quia  sicuti  materia  est  de  essentia  hominis, 
ita  identitas  materiae  est  de  essentia  ejusmodi  ho- 
minis. De  perfectae  ergo  resurrectionis  essentia  est 
omnimoda  formae  et  materiae  identitas  contra  Du- 
randum, qui  solam  formae,  non  materiae  identitatem 
requirit.  Probatur  ergo  ex  Scriptura  : Seminatur 
corpus  animale,  surget  spirituale;  seminatur  in  cor- 
ruptione ; surget  inincorruptione,  etc.  (1  Cor.  xv,44). 
In  novissimo  die  de  terra  surreclurus,  et  rursum 
circumdabor  pelle  mea,  et  in  carne  mea  videbo  Deum 
(Job  xix,  23,  26).  Fiet  igitur  in  resurrectione  re- 
paratio ejusdem  omnino  corporis.  Etiamsi  autem 
quis  toto  vitae  suae  tempore  humanas  carnes  man- 
ducaret, non  potest  tamen  naturaliter  fieri  ut  duo 
homines  eamdem  omnino  materiam  tam  in  genera- 
tione quam  in  nutritione  et  accretione  participave- 
rint ; et  in  resurrectione  restituetur  saltem  illa  pars 
materiae  quae  fuit  tantum  unius  propria  et  non 
alterius  : quae  autem  successive  fuerit  utriusque 
propria,  tunc  Deus  pro  sua  providentia,  vel  illam 
utrique  dividet,  vel  totam  uni  dabit  juxta  merita 
vel  demerita,  et  addet  id  quod  deerit  ad  perficien- 
dam integram  corporis  materiam,  uti  addet  infantis 
corpori,  ut  in  magnitudine  perfecta  ac  naturali  re- 
surgat. Hinc  ad  veram  resurrectionem  sufficit  ut. ex 
priori  materia  restituatur  corpus  humanum  habens 
suas  easdem  partes  substantiales,  v.  gr.  carnem, 
ossa,  sanguinem,  caput,  etc.  Nec  videtur  necessa- 
rium ut  horum  singulorum  membrorum  materia  sit 
omnino  et  integre  eadem  quae  prius  fuerat;  attamen 

probabiliter  erit  omnino  et  integre  eadem  in  illa 
perfectissima  resurrectione  quam  speramus  tanquam 
specialissimum  divinae  omnipotentiae  opus  : imo  non 
tantum  camdem  materiam  et  formam  in  resurre- 
ctione Deus  restituet,  sed  etiam  probabilius  eam- 
dem  numero  unionem  qu*  antea  inter  illas  fuerat, 
mirabiliter  reparabit. 

Sect.  III.  — An  ad  resurrectionem  requirantur  ea- 
dem accidentia,  idemque  sexus. 

Dico  i : Ad  veram  resurrectionem  requiruntur 
non  tantum  quaedam  accidentia  in  specie  similia, 
v.  gr.  partes  necessario  requisitae  ad  unionem  ani- 
mae cum  corpore,  sed  etiam  quaedam  numero  ea- 
dem cum  iis  quae  post  mortem  hominis  remanent, 
v.  gr.  intellectus  et  voluntas  in  anima  separata,  et 
quantitas  in  materia  prima  : alia  vero  quae  post 
compositi  dissolutionem  vel  statim  pereunt,  ut  sen- 
sus, vel  paulalim  corrumpuntur,  ut  calor,  aliseque 
qualitates,  non  est  absolute  necessarium  ut  sint  nu- 
mero eadem  cum  prioribus  ; virisimilius  tamen  in 
generali  ac  perfectissima  hominum  resurrectione 
restituentur  numero  eadem  , praesertim  illa  qu* 
sunt  aliquo  modo  naturae  intrinseca,  v.  gr.  faculta- 
tes sensuum,  et  similes.  Quem  oculi  mei  conspecturi 
sunt  ( Job  xix,  27). 

Dico  2 : In  generali  hominum  resurrectione  ser- 
vabitur sexuum  diversitas,  ita  ut  unusquisque  re- 
surgat in  eo  sexu,  in  quo  conceptus  fuit  : ita  Pa- 
tres et  theologi.  Dum  dicit  Paulus  ad  Ephes.  iv,13  : 
Donec  occurramus  omnes  in  virurq  perfectum  in 
mensuram  celatis  plenitudinis  Christi,  non  agit  de 
sexu,  sed  de  perfectione  aetatis  et  judicii;  et  ibi  sub 
nomine  viri,  comprehenduntur  etiam  feminae,  sicut 
i*  psal.  exi,  1 : Beatus  vir  qui  timet  Dominum.  Ma- 
nebit autem  sexuum  distinctio,  non  propter  nu- 
ptias, quae  jam  impleto  electorum  numero  non 
erunt  necessariae,  sed  ob  speciei  humana;  decorem, 
ad  laudem  divinae  sapientiae,  clementiae,  etc.,  ad 
majorem  resurgentium  identitatem,  et  connatura- 
lem  statum. 

Sect.  IV,  V,  VI.  — An  resurrectio  sit  mutatio  in- 
slantanea  et  supernaturalis. 

Dico  1 : Substantialis  quidem  mutatio  potest  fieri 
et  probabilius  fit  in  instanti,  id  est,  unio  animae 
cum  corpore ; sed  accidentalis,  id  est,  perfecta  cor- 
poris organisatio,  quae  congregationem  materiae  aut 
cinerum  in  locum  resurrectioni  aptum  allatorum, 
partium  condensationem  et  rarefactionem,  qualita- 
tum temperamentum  et  alia  ejusmodi,  requirit  ali- 
quam moram,  quamvis  divina  virtute  possit  etiam 
fieri  in  instanti,  probabiliter  tamen  non  fiet  in  ge- 
nerali resurrectione,  sed  successive  brevissimo  tem- 
pore, quia  non  est  opus  multiplicare  miracula  sine 
necessitate.  Et  sic  intelligendum  est  quod  dicitur 
I Cor.  xv,  32  : In  momento,  in  ictu  oculi,  id  est 
celerrimo  ac  brevissimo  tempore. 

Dico  2 : Actio  qua  fit  resurrectio  est  naturalis 
quoad  substantiam,  quia  facta  sufficienti  corporis 
dispositione  et  organisatione,  Deus  infundendo  illi 


animam  agit  secundum  naturalem  materi*  capaci- 
tatem; ibi  enim  materia  concurrit  per  naturalem 
potentiam  passivam,  qua  est  anim*  recipiend*  ca- 
pax. Ergo  tunc  Deus  quoad  actionem  quam  produ- 
cit, agit  ut  principium  natur*,  sed  quoad  modum, 
ultra  debitum  natur*;  sicque  quoad  modum  est  su- 
pernaturalis.  Hinc  ista  actio  essentialiter  sumpta 
non  est  diversa  a prima  hominis  naturali  productione, 
sed  tantum  differt  accidentaliler  in  modo  organi- 
sandi  et  disponendi  corpus.  Unde 

Dico  5 : flominis  resurrectio  non  tantum  divina 
virtute  potest  fieri  quod  est  de  fide,  sed  etiam  sola 
fit  ac  potest  fieri  modo  supernaturali  quem  jam 
dixi  : ita  communiter  omnes  theologi.  Resurgit  enim 
corpus  immortale  et  gloriosum , et  dispositionis 
modus  non  potest  a pura  creatura  poni.  Quinimo 
etiamsi  pnecise  spectetur  resurrectio  ut  est  repa- 
ratio ejusdem  numero  hominis,  qui  antea  fuerat,  non 
potest  virtute  alicujus  agentis  naturalis  naturaliter 
ac  principaliter  operantis  fieri,  sed  a solo  Deo. 
Probatur,  quia  fieri  non  potest,  ut  eadem  numero 
materia  ex  qua  corpus  hominis  fuerat  antea  forma- 
tum, iterum  ita  applicetur,  ut  per  causas  naturales 
possit  ex  ea  idem  homo  produci  : materia  enim 
per  continuam  transmutationem  et  resolutionem  fa- 
cile dissipatur,  dividitur  et  commiscetur,  ideoque 
nunquam  esset  omnino  eadem  illa,  qu*  ad  iteratam 
generationem  assumeretur;  deinde  agens  naturale 
sua  naturali  virtute  nunquam  reproducit  eumdern 
numero  effectum.  Quare 

Dico  4 : Quamvis  agens  naturale  non  possit  eum- 
dem  numero  effectum  seu  individuum  reproducere, 
Deus  tamen  sua  omnipotenti  virtute  non  tantum 
hominis,  sed  etiam  cujusvis  alterius  rei  individuum 
potest  reparare  : ita  communiter  theologi,  contra 
Durandum  cum  quibusdam  aliis  dicentem  pr*ler 
hominis  resurrectionem,  nulla  virtute  divina  posse 
dari  in  aliis  rebus  corruptibilibus  reditum  ejusdem 
individui  corrupti.  Probatur,  quia  divina  potentia 
non  minuitur  dum  aliquam  rem  creat;  ergo  si  illa 
desierit,  potest  adhuc  illam  producere.  Idem  enim 
numero  effectus  per  plures  actiones  seu  dependen- 
tias potest  pendere  ab  eodem  agente;  cum  enim 
actio  sit  via  ad  terminum,  potest  diversis  viis  ad 
eumdem  terminum  agens  tendere. 

Sect.  VII,  VIII. — An  hominis  resurrectio  sit  naturce 

debita;  et  an  possit  naturali  ratione  ostendi  esse 

possibilem. 

Dico  I : Hominis  resurrectio  quacunque  ratione 
specietur,  non  est  natur*  debita  sola  providentia 
naturali,  adeoque  simpliciter  dicenda  est  superna- 
turalis, non  vero  naturalis  nisi  secundum  quid.(D. 
Thomas,  Sotus,  etc.)  Cum  enim  solo  Dei  imperio 
absque  aliis  naturalibus  transmutationibus  nec  per 
causas  secundas  fiat,  patet  esse  supernaturalem. 
Hinc  habetur  differentia  inter  primam  anim*  unio- 
nem et  resurrectionem  : in  prima  unione  agentia 
naturalia  pr*parant  materiam  dispositione  ex  na- 
tura sua  talem  formam  postulante,  ideoque  pertinet 

ad  naturalem  providentiam  et  concursum  debitum, 
ut  Deus  illam  infundat.  In  ordine  autem  ad  itera- 
tam unionem  qme  fit  in  resurrectione,  niliil  pos- 
sunt causrn  naturales  efficere,  nec  materiam  ita 
praeparare,  ut  per  se  postulet  animae  unionem. 
Unde  non  potest  resurrectio  dici  simpliciter  natu- 
ralis, et  licet  in  illa  materia  remaneat  capacitas 
ejusdem  formae,  est  tamen  tantum  valde  remota  seu 
obedientialis,  non  proxima;  Deus  autem  ut  naturae 
gubernator,  non  tenetur  istam  remotam  materiae 
capacitatem  explere,  uti  nec  naturalem  appetitum 
animae  ad  corpus.  Sed  solum  ut  auctor  naturae  pro- 
ximam capacitatem  per  agentia  naturalia  ultimo 
dispositam  explere  debet.  Denique  resurrectio  nullo 
modo  est  homini  debita  ex  providentia  naturali ; 
ergo  est  supernaturalis.  Illeque  appetitus  animae 
separatae  ad  corpus , tendit  ad  corpus  gloriosum 
futurum,  non  ad  praeteritum,  corruptibile,  passio- 
nibus ac  miseriis  obnoxium. 

Dico  2 : Naturali  ratione  potest  ostendi  resur- 
rectionem esse  possibilem.  Quamvis  enim  mysteria 
quae  sunt  in  sua  substantia  et  essentia  supernatu- 
ralia,  qualis  est,  v.  gr.  incarnatio,  non  possint  na- 
turali ratione  cognosci  ut  possibilia,  possunt  tamen 
ea  quae  sunt  tantum  supernaturalia  quoad  modum, 
qualis  est  resurrectio  quaj  ex  modo  quo  fit , est 
propria  Dei  et  requirit  infinitam  ejus  virtutem , 
etiamsi  quoad  esse,  sit  res  naturalis.  Sic  lumine 
naturali  cognoscimus  Deum  posse  creare,  caeco  vi- 
sum restituere,  etc.  Sicut  ergo  lumine  naturali  co- 
gnoscimus Deum  posse  aliquid  ex  nihilo  facere,  ita 
et  posse  aliquid  corruptum  reparare;  nam,  ut  ait 
Gregorius  (hom.  26)  : < Longe  minus  est  Deo  re- 
parare quod  fuit  quam  creasse  quod  non  fuit.  * Nec 
obstat  quod  resurrectio  fide  credatur;  multa  enim 
credimus  fide,  quae  naturali  ratione  demonstrantur, 
v.  gr.  Deum  esse  creatorem,  animam  esse  immor- 
talem, et  alia  ejusmodi. 

DISPUTATIO  QUADRAGESIMA  QUINTA. 

De  Christi  resurrectione  et  ejus  causis. 

Sf.ct.  I.  — An  Christus  vere  resurrexerit. 

Dico  i : De  fide  est  contra  varios  antiquos  er- 
rores Christum  vere  ac  proprie  a mortuis  resur- 
rexisse; et  id  inter  fidei  articulos  ponitur  in  om- 
nibus symbolis,  ac  in  Nicamo  additur  : Resurrexit 
tertia  die  secundum  Scripturus.  Juxta  hoc  ( I Cor. 
xv,  4)  : Resurrexit  in  tertio  die  secundum  Scriptu- 
ras, in  quibus  nempe  Christi  resurrectio  pnenun- 
tiala  fuerat,  ut  firmius  illa  crederetur,  ubi  facta 
fuisset:  Quoniam,  inquit  Christus,  necesse  est  im- 
pleri omnia,  qua;  scripta  sunt  in  lege  Moysi,  et  pro- 
phetis et  psalmis  de  me  (Lite,  xxiv,  44).  Haec  enim 
scripta  erant  de  futura  ejus  resurrectione,  nam  in 
libris  Moysis  dicitur  : Catulus  leonis  Juda,  requie- 
scens accubuisti  ut  leo;  quis  suscitavit  eum?  (Gen. 
xlix,  9.)  Prophetam  suscitabo  eis  de  medio  fra- 
trum, etc.  (Deui,  xvm,  18).  Item  in  prophetis  : Fe- 
riam vobiscum  pactum  sempiternum,  misericordias 
David  fideles  ( Isa . lv,,3).  Prmcipitavil  mortem  in 


sempiternum  (Isa.  xxv,  8j.  0 mors,  ero  m rs  tua; 
morsus  tuus  ero,  inferne  ( Osee  xm,  14).  Exspecta  me, 
dicit  Dominus , in  die  resurrectionis  mcce  in  futurum 
(Sophon,  m,  8).  Similiter  in  Psalmis  : Non  derelin- 
ques animam  meam  in  inferno,  nec  dabis  Sanctum 
tuum  videre  corruptionem  (Psal.  xv,  10).  Ego  hodie 
genui  te  (Psal.  n,  7).  Exsurge,  gloria  mea,  etc.  (Psal. 
lvi,  9).  Deinde  evidentia  sunt  Novi  Testamenti  loca 
Christi  resurrectionem  clare  demonstrantia ; ubi 
Christus  praibuil  seipsum  vivum  post  passionem  suam 
in  multis  argumentis  (id  est,  signis  sensibilibus), 
per  dies  quadraginta  apparens  eis  (Act.  i,  3). 
Hinc 

Dico'2  : Christus  resurrexit  in  vero  corpore  hu- 
mano, seu  constante  ex  rerum  generabilium  et  cor- 
ruptibilium materia  disposita  et  organisata  eo  modo 
quo  forma  ac  natura  humana  requirit ; ideo  Chri- 
stus dicebat  apostolis  : Palpate  et  videte  quia  spi- 
ritus carnem  et  ossa  non  habet,  sicut  me  videtis  ha- 
bere (Luc.  xxiv,  59),  et  in  eodem  quidem  corpore, 
quod  mortuum  in  cruce  reliquerat.  Hoc  enim  ad 
perfectiorem  resurrectionis  modum  pertinebat,  ut 
idem  corpus  constans  ex  eadem  omnino  materia, 
ex  qua  mortis  tempore  constabat,  resurgeret  tum 
ad  veritatem  resurrectionis  demonstrandam,  tum  ad 
dandum  gloriae  et  mternae  vitae  consortium  eidem 
quod  in  cruce  fuerat  particeps  doloris  et  ignomi- 
niae; si  quid  tamen  alterius  materiae,  v.  gr.  illius 
quae  ex  eodem  Christi  corpore  in  vitae  decursu  per 
nulritionem  et  accretionem  resoluta  fuerat,  for- 
tasse necessarium  fuerit,  ad  perfectam  corporis 
compositionem,  potuit  addi  sine  identitatis  detri- 
mento. 

Sect.  II.  — Pe  causis  resurrectionis  Christi. 

Nota  : Non  agitur  hic  de  causa  materiali  et  for- 
mali, cum  sat  dictum  sit  idem  corpus,  multoque 
magis  eamdem  animam  ad  hanc  resurrectionem  con- 
currisse, sed  de  aliis.  Quare 

Dico  i : Quoad  causam  finalem  Christus  pri- 
mario resurrexit  propter  se  et  propter  suam  glo- 
riam; hic  enim  status  debitus  illi  erat  ratione  unio- 
nis hypostaticae,  et  secundum  divinae  praedestina- 
tionis per  se  primo  intentus.  Secundario  autem 
propter  nostram  utilitatem,  sive  propter  sanctilica- 
rionem  et  resurrectionem.  Causa  meritoria  hujus 
resurrectionis  fuit  ipse  Christus  lotius  suae  vitae 
meritum  in  morte  consummans;  efficiens  vero  fuit 
ipse  Deus,  quem  Deus  suscitavit  a mortuis  (Aci.  hi, IS). 
Quod  attinet  ad  instrumen talem  causam  phv- 
sicam , videtur  anima  Christi  ut  Yerbi  instrumen- 
tum, effective  suum  corpus  disposuisse,  organisasse 
et  aptasse  ad  illi  se  reuniendum ; ipsamque  unio- 
nis actionem  (si  juxta  communem  sententiam  fuerit 
necessaria) , tam  ipsa  quam  corpus,  ceu  A:erbi  in- 
strumentum, effecisse;  si  autem  facta  corporis  or- 
ganisatione  juxta  Henriquez  et  alios,  non  requi- 
ratur nova  extrinseci  agentis  actio,  sed  si  tunc 
anima  naturaliter  seipsam  slatim  corpori  uniat  : 
hoc  modo  non  fuit  necessaria  instrumentalis  actio 

corporis  aut  anima;  ul  inter  se  unirentur,  sed  facta 
miraculose  organisatione  corporis , applicata  se- 
cundum realem  praesentiam  anima  statim  naturali 
quadam  vi  se  illi  univit. 

Dico  2 ; Quoad  causam  ministerialem , quamvis 
theologi  communiter  sentiant  in  generali  hominum 
resurrectione,  Deum  usurum  angelorum  ministerio 
ad  colligendos  dispersos  defunctorum  cineres,  et 
ad  eos  congregandos  in  locum  resurrectioni  accom- 
modatum, non  videtur  lainen  in  Christi  resurre- 
ctione illorum  ministerium  fuisse  adhibitum ; non 
enim  erat  necessarium,  quia  sicut  anima  Christi 
erat  sufficiens  principium  ad  disponendum  corpus, 
ita  etiam  ad  colligendas  partes  dispersas,  et  ad  ad- 
dendum, si  quid  materis  fortasse  deerat,  per  suam 
virtutem  inslrumentalem ; nec  tantum  sufficiens, 
sed  etiam  magis  proporlionatum  isti  rei  principium. 
Denique  maxime  decebat  ul  solus  Christus  sus 
esset  resurreciionis  auctor,  ne  alterius  ope  indi- 
guisse ad  hoc  videretur. 

DISPUTATIO  QUADRAGE  IMA  SEXTA. 

De  tempore  Christi  resurreciionis. 
bECT.  I.  — An  Christus  tertia  post  mortem  ctie, 
ia  que  Dominica  surrexerit. 

Dico  1 : Christus  non  resurrexit  ante  diem  Do- 
minicam, contra  errorem  Armenorum  dicentium 
Christum  resurrexisse  die  Sabbati.  Probatur,  quia 
Christus  (Mattii,  xx,  19)  prsdixil  se  tertia  die  re- 
surrecturum ; et  evangelists  expresse  asserunt  eum 
prodixisse  se  post  tres  dies  resurrecturum,  et  ha- 
betur in  Symbolo  : Resurrexit  tertia  die. 

Dico  2 : Christus  resurrexit  die  Dominica , nec 
ulterius  suam  resurrectionem  distulit,  contra  Alcui- 
num  et  eos  qui  dicunt  Christum  jacuisse  in  sepulcro 
septuaginta  duabus  horis.  Probatur,  quia  dies  qua 
Christus  resurrexit,  vocatur  prima  Sabbati,  id  est 
prima  dies  hebdomadae,  vel  prima  dies  post  Sabba- 
tum. Hinc  a tempore  apostolorum  ob  Christi  resur- 
rectionem vocatus  est  iste  dies  Dominicus : Fui  in 
spiritu  in  Dominica  die  (Apoc.  i,  10).  Et  Augustinus 
fserm.  251  De  temp.)  ait  hanc  diem  solemniter  ce- 
lebrari, quia  isto  die  Christus  resurrexit,  item  quia 
ista  die  angeli,  prima  lux,  et  mundi  elementa 
creata  sunt,  manna  in  deserto  datum  fuit,  ac  Spi- 
ritus sanctus  in  apostolos  descendit.  Tres  ergo  dies 
in  monumento  suffecerunt  ad  declarandam  mortis 
veritatem.  Christus  dixerat : Post  tres  dies  resurgam 
(. Mallh . xxv ii,  631,  id  est  inchoatos;  hinc  Judaei  pe- 
tierunt a Pilato  ut  juberet  custodiri  sepulcrum  us- 
que ad  diem  tertium  ( lbid . 64).  Jam  vero  quia  Judaei 
secunda  die  Azymorum  seu  decima  sexta  die  primi 
mensis  debebant  juxta  legem  offerre  manipulum 
novarum  spicarum,  et  ab  ista  die  numerare  quin- 
quaginta dies  usque  ad  festum  Pentecostes,  quae- 
ritur  quomodo  potuerint  intercedere  quinquaginta 
dies  inter  diem  Dominicam  resurrectionis  qui  erat 
tertia  Azymorum,  et  adventum  Spiritus  sancti  in 
die  Dominica  seu  festum  Pentecostes?  Facilis  est 
solutio,  .si  dicantur  isti  quinquaginta  dies  numerari 

vel  exclusive  a secunda  die  Azymorum,  vel  exclu- 
sive  a festo  Pentecostes,  ita  ut  post  expletos  quin- 
quaginta dies,  die  proxime  sequenti  festum  Pente- 
costes celebraretur;  et  sic  intellige  haec  verba  Act, 
ii,  1 : Cum  complerentur  dies  Pentecostes,  id  est, 
Sabbato  fuerant  completi  quinquaginta  dies,  et 
die  immediate  sequenti,  id  est  Dominica,  descendit 
Spiritus  sanctus.  Posset  etiam  dici  die  secunda 
Azymorum,  qui  isto  anno  in  Sabbatum  incidebat, 
manipulus  novarum  spicarum  ob  Sabbati  diem  fe- 
stum non  fuisse  oblatus,  sed  tantum  die  tertia,  seu 
die  Dominica. 

Sect.  II.  — Qua  hora  Christus  resurrexerit. 

Dico  ; Probabilius  Christus  non  surrexit  ante  au- 
roram diei  Dominicae,  sed  in  ipsa  aurora,  paulo  post 
initium  lucis  diei  Dominicae.  D.  Thomas,  Bonaven- 
lura,  Richardus,  Durandus,  etc.,  contra  Alhana- 
sium,  Cyrillum  Alexandrinum,  Hieronymum,  etc., 
sentientes  surrexisse  prima  hora  post  mediani  no- 
ctem. Probatur  1°  ex  Patribus  Ignatio,  Ambrosio, 
Augustino,  etc.,  et  ex  hoc  hymno  Ecclesiae  : Aurora 
coelum  purpurat,  etc.  2°  Ex  Scriptura  : Surgens  au - 
lem  Jestis  mane  prima  Sabbati , apparuit  primo 
(nempe  post  auroram)  Mariae  Magdalence  (Mare, 
xvi,  9).  Deinde  ista  vox  mane  significat  tempus  au- 
rorae seu  matutinum.  3°  Cum  debuerit  Christus 
resurgere  tertio  die,  debuit  id  intelligi  de  tertio 
die  artificiali  incipiente  ab  aurora.  Quod  alUnet  ad 
hunc  locum  Mattii,  xxvm,  1 : Vespere  autem  Sab- 
bati quae  lucescit  in  prima  Sabbati,  venit  Maria  Ma- 
gdalena,  etc.,  significat  Magdalenam  sub  finem  no- 
ctis Sabbati  (vespere  seu  sero)  cum  jam  dies  Do- 
minica lucescere  inciperet,  seu  sub  auroram  venisse 
ad  monumentum. 

Sect.  III.  — Quot  liorm  a morte  Christi  usque  ad  ejus 
resurrectionem  intercesserint. 

Dico  1 : A morte  Christi  usque  ad  resurrectio- 
nem intercesserunt  fere  quadraginta  horae,  quibus 
anima  fuit  in  limbo,  et  fere  triginta  sex  quibus 
corpus  jacuit  in  sepulcro.  Dixi  fere  quadraginta, 
quia  prima  et  ultima  non  fuerunt  integrae.  Mortuus 
enim  est  circa  horam  tertiam  pomeridianam  diei 
Veneris,  et  surrexit  in  aurora  diei  Dominicae;  at- 
que ita  sunt  fere  quadraginta  horae  quibus  anima 
separata  fuit  a corpore,  quod  quatuor  circiter  horis 
elapsis  ab  ejus  seoaratione,  in  sepulcro  collocatum 
est. 

Dico  i : juxta  hanc  Christi  praedictionem  : Sicut 
enim  fuit  Jonas  in  ventre  ccti  tribus  diebus  et  tribus 
noctibus,  sic  erit  Filius  hominis  in  corde  terree  tribus 
diebus  et  iribus  noctibus  (Mattii,  xw,  40),  certum  est 
de  fide  Christum  fuisse  in  corde  terrae  tribus  die- 
bus et  tribus  noctibus,  quae  sic  possunt  numerari  : 
primus  dies  et  prima  nox  mortis  et  sepultura; 
Christi  duravit  ab  hora  circiter  tertia  pomeridiana 
feriae  sext;e  usque  ad  mediam  noctem;  secundus 
dies- et  nox  duravit  a media  nocte  feriae  sexta;  us- 
que ad  mediam  noctem  Sabbati;  tertius  dies  et  nox 
a inedia  nocte  Sabbati  usque  ad  auroram  diei  Do«- 

minici.  Non  ergo  numerandi  sunt  isti  tres  dies  et 
noctes  incipiendo  a nocte  coenae,  ut  facit  Grego- 
rius  Nyssenus,  aut  a Christi  comprehensione,  vel 
bis  numerando  noctem  quae  est  inter  Sabbatum  et 
Dominicam,  seu  accipiendo  illam  pro  duabus  no- 
ctibus. 

DISPUTATIO  QUADRAGESIMA  SEPTIMA. 

De  naturali  perfectione  et  integritate  corporis 
Christi  resurgentis. 

Sect,  I,  II.  — An  in  glorioso  Christi  corpore  fuerint 

omnes  solida;  humani  corporis  partes , et  quomodo 

cicatrices,  salva  ejus  integritate. 

Nota  : In  qua;st.  55  D.  Thomae,  art.  3,  ad  haec 
verba  : Christus  resurrexit  a mortuis  primitice  dor- 
mientium .(/  Cor.  xv,  20),  sic  ait  Pater  Suarez  : 
quamvis  certissimum  sit  neminem  ante.  Christi 
passionem  aut  mortem  resurrexisse  ad  immortalem 
vitam,  imo  nec  ullum  hominem  ad  illam  ante  Chri- 
stum resurrexisse , tamen  probabile  est  aliquos 
simul  tempore  cum  Christo  resurrexisse  ad  dictam 
vitam;  ut  enim  dici  possit  Christus  primitice  dor- 
mientium, sufficit  eum  ordine  naturm  et  causalitatis 
tantum  prius,  quam  cseleri,  resurrexisse.  Unde  ista 
sanctorum  corpora,  quorum  monumenta  aperta  sunt 
in  Christi  morte,  manseruntque  aperta  usque  ad 
ejus  resurrectionem , illo  resurgente  tunc  stalim 
etiam  resurrexerunt  non  ante  Christum,  sed  simul 
cum  Christo,  et  exeuntia  de  monumentis  venerunt 
in  sanctam  civitatem,  et  apparuerunt  multis  ( Matth . 
xxvii , 52).  Illi  ergo  sancti  probabilius  resurrexe- 
runt, non  in  corpore  mortali  et  ad  breve  tempus, 
ilerumque  morituri  eo  modo  quo  Lazarus  resur- 
rexit, prout  sentit  Augustinus,  Theophilus,  etc., 
sed  ex  speciali  Dei  favore  ac  liberalitale  in  immor- 
tali et  glorioso  corpore , quocum  ad  immortalem 
coeli  vitam  ante  generalem  resurrectionem  in  Christi 
ascensione  ascenderunt  nunquam  amplius  morituri : 
ita  Origenes,  Epiphanias  , Clemens  Alexandrinus, 
Anselmus,  Sophronius,  etc.,  cum  multis  recen- 
tioribus  scriptoribus. 

Dico  1 : Corpus  Christi  resurrexit  integrum  ac 
perfectum  quoad  omnes  suas  partes  solidas,  v.  gr. 
carnem,  ossa,  caput,  manus,  pedes,  etc.,  item  ca- 
pillos, barbam,  dentes,  ungues,  etc. ; hsecenim  omnia 
ad  corporis  humani  integritatem  pertinent.  Idem 
de  piaepulio  sentiunt  Thcophylactus,  Bonavenlura, 
Gabriel,  etc.,  sed  cum  dicatur  juxta  Romanam  tra- 
ditionem illud  in  Ecclesia  Lateranensi  reservari, 
potest  dici  corpus  Christi  resurgens  habuisse  prae- 
putium formatum  ex  aliqua  parte  illius  materiae, 
quae  aliquando  fuerat  in  ejus  corpore,  et  per  con- 
tinuam nutritionem  resoluta  fuerat;  ipsam  autem 
particulam,  quae  in  Christi  circumcisione  abscissa 
fuerat,  relictam  esse  in  terris  ad  fidelium  devotio- 
nem, 6icque  salvatur  perfecta  corporis  Christi  re- 
surgentis integritas.  Et  fides  humana  adhibetur 
traditioni  asserenti  ejus  praeputium  manere  in  ter- 
ris: nam  particula  illa  prajputii  non  perlinet  for- 

rialiter. Non  est  autem  necessarium  ad  veram  re- 
surrectionem, juxta  D.  Tliomam,  et  supra  dicta,  ut 
omnes  partes  materiales  corporis  ex  eisdem  numero 
partibus  materiae  constent,  ex  quibus  prius  consta- 
bant ; adeoque  parva  aliqua  pars  materialis,  quse  ex 
alia  materia  suppletur,  non  obstat  resurrectionis 
veritati  et  perfectioni. 

Dico  2 : De  fide  certum  est  servatas  esse  in 
Christi  resurgentis  corpore  quinque  vulnerum  ci- 
catrices, ut  patet  ex  his  : Dicit  Thomce : Infer  digi- 
tum Ituc,  et  vide  manus,  et  affer  manum  luam  . et 
mitte  in  latus  meum  (Joan.  xx , 27).  Videte  manus 
et  pedes,  quia  ego  ipse  sum  (Luc.  xxiv,  59).  Hae  ci- 
catrices non  fuerunt  aut  apparentes  tantum,  aut 
pro  illo  tempore  tantum,  quo  Christus  se  disci- 
pulis ostendebat,  effictae,  sed  ab  instanti  resurre- 
ctionis vere  in  Christi  corpore  remanserunt  ac  per- 
petuo remanebunt  : ita  Ignatius,  Hilarius,  Diony- 
sius, Augustinus  aliique  Patres.  Cum  enim  fuerint 
a Christo  ostensae  in  verae  resurrectionis  testimo- 
nium, et  resumpserit  corpus  immortale  et  impassi- 
bile, debuerunt  esse  tum  verae  tum  perpetuo  du- 
raturae. Dein  Augustinus  cum  aliis  asserit  Christum 
veniendo  ad  judicium,  allaturum  haec  stigmata,  et  ca 
ostensurum  inimicis  ad  confusionem  juxta  Zachari.e 
prophetiam  : Aspicient  ad  me  quem  crucifixerunt 
[Zach.  xu,  10).  Haec  autem  stigmata  non  sunt  tan- 
tum aliqua  vulnerum  signa  ac  vestigia,  ut  videtur 
exponere  Augustinus,  etc.,  sed  juxta  communem 
sententiam  remanserunt  priora  vera  foramina  (Abu- 
lensis,  Cajetanus,  Nazianzenus,  Petrus  Chrysolo- 
gus,  etc.).  Et  sfc  speciali  miraculo  factum  est,  ut 
illa  foramina  non  impediant  quominus  nervi,  ar- 
teris, venae  continuae  sint,  optimeque  dispositae, 
tum  ad  continendum  sanguinem,  tum  ad  omnes 
vitae  actiones  ac  motus;  et  quamvis  ibi  desit  aliquid 
carnis,  ita  tamen  sunt  partes  illae  dispositae,  ut  nul- 
lam deformitatem,  sed  potius  decorem  singularem 
habeant. 

Dico  5 : Causae  ob  quas  Christus  retinuit  in  suo 
corpore  dicta  vulnera,  hae  recensentur  ; 1°  ut  essent 
aeternum  suae  victoriae  ac  triumphi  monumentum  ; 
2°  ut  veritatem  resurrectionis  comprobarent  ac  fi- 
dem firmarent ; 3»  ut  pro  nobis  apud  Patrem  aeter- 
num interpellent;  4°  ut  spem  ac  fiduciam  nobis  in- 
spirent, et  ad  gratiarum  actiones  nos  excitent;  5°  ad 
confundendos  Christi  hostes  in  die  judicii. 

Sect.  III.  — An  in  Christi  corpore  post  resurrectio- 
nem sint  sanguis  aliique  humores. 

Dico  i : Certum  est  in  glorioso  Christi  corpore 
fuisse  sanguinem  in  ea  quantitate  quam  corpus  hu- 
manum optime  dispositum  requirit , sanguis  enim 
est  de  veritate  et  integritate  corporis  humani;  et 
etiam  certum  est  tres  alios  humores,  atram  et  fla- 
vam bilem  atque  pituitam,  quatenus  etiam  ad  hu- 
manae naturm  constitutionem,  humanasque  opera- 
tiones et  affectiones,  ad  convenientem  corporis  dis- 
positionem ac  temperamentum  requiruntur,  in  eo 
fuisse.  Hinc  probabile  est  Christum  in  resurre- 

ctione  resumpsisse  totum  sanguinem  quem  a tem- 
pore, quo  in  horto  oravit,  usque  ad  vulnus  lancea? 
effudit  : quia  corpus  Christi  ante  passionem  in 
nocte  ccena?  erat  optime  dispositum,  ac  tempera- 
tum ; ergo  sanguinem  in  proportionala  el  debita 
quantitate  habuit;  quia  autem  in  corpore  passibili 
sunt  quaedam  faeces,  quas  non  oportet  esse  in  im- 
passibili ac  glorioso,  ideo  si  ille  sanguis  non  fuit  in 
sufficienti  quantitate  ad  replenda  loca,  quae  prius 
imperfectis  istis  humoribus  repleta  erant,  nec  ad 
optimum  corporis  humani  temperamentum  ac  dis- 
positionem sufficiebat,  facile  potuit  suppleri  e*  alia 
materia,  maxime  ex  ea  qua;  aliquando  sub  forma 
sanguinis  Christi  fuerat,  et  per  nutritionem  reso- 
luta fuerat,  amissa  unione  Verbi.  Frustra  hic  dis- 
tinguit adhuc  Cajelanus  inter  sanguinem  vitalem 
et  nutrimentalem,  dicendo  vitalem  reassumptum , 
non  nutrimentalem,  supra  enim  diximus  unum  et 
eumdem  esse  sanguinem. 

Dico  2 : Sanguis  in  passione  Christi  effusus,  qui 
in  sua  substantia  perstitit,  remansit  unitus  Verbo 
(D.  Thomas,  elc.) : quia  ille  sanguis  assumptus  est, 
ut  perpetuo  maneret  unitus  Verbo.  Nec  obstat  quod 
sanguis  ille  amiserit  suam  formam  quasi  vitalem  , 
sive  haec  sit  anima  rationalis  sive  alia,  quia  hoc  non 
obstante,  mansit  incorruptus  ct  unitus  Verbo  sub 
forma  sibi  accommodata;  divinitus  enim  illius  cor- 
rirptio  impediri  potuit  ac  debuit  ob  unionem  hypo- 
staticam. Jam  vero  cum  dicatur  aliquis  Christi  san- 
g-uis  in  passione  effusus  asservari  in  basilica  Late- 
ranensi; Joannes  Evangelista  sanguinem  e Christi 
latere  manantem  religiose  in  vasculo  excepisse  ; 
Magdalena  juxta  crucem  ex  terra,  quam  Christus 
suo  sanguine  rigabat,  vitream  phiolam  comple- 
visse, elc.  Ideo  si  quid  sanguinis  Christi  in  terra 
maneat  (si  tamen  sit  sanguis,  cum  forte  sit  tantum 
color  ex  sanguine  relictus,  non  sanguis  quoad  sub- 
stantiam), dicendum  est  illum  jam  non  esse  hypo- 
statice unitum,  quia  jam  nec  est,  nec  postea  futura 
est  humanitatis  Christi  pars,  adeoque  manet  sine 
ullo  ad  illius  unionem  in  posterum  ordine.  Sicuti 
partes  malerise,  quae  per  continuam  nutritionem 
resolvebantur  e corpore  Christi , nunquam  amplius 
illi  conjungendae,  dimittebantur  a Verbo;  ita  isle 
sanguis.  Hoc  autem  axioma  : Quod  semel  assumpsit 
(nempe  Verbum)  nunquam  dimisit,  inteliigendum 
est  de  natura  per  se  primo  assumpta,  et  de  iis  quae 
pertinent  ad  ejus  veritatem  ac  integritatem;  non 
autem  de  singulis  materialibus  partibus.  Attamen 
iste  sanguis  ob  praecedentem  unionem  et  veluti  con- 
tactum ad  Verbum,  ac  propter  contactum  etiam  ad 
carnem  Christi,  adorari  potest. 

Sect.  IV.  — An  Christi  corpus  resurrexerit  cum  per- 
fecta magnitudine  ac  pulchritudine . 

Dico  \ : Certum  est  Christum  resurrexisse  in  ju- 
venili aetate  in  qua  mortuus  est,  adeoque  habuisse 
corpus  ad  minimum  ejusdem  magnitudinis,  cujus 
ante  mortem  fuit ; ita  Augustinus,  1.  xxn  De  eiv.  Dei, 
cap.  15.  Item  resurrexisse  in  ea  quantitate  totius 

corporis  et  singulorum  membrorum,  quam  naturali 
suae  animae  et  nutrilivse  facultatis  virtute  in  toto 
vitae  tempore  potuit  acquirere.  Unde  Augustinus 
ibidem  asserit  unumquemque  beatum  habiturum 
eam  quantitatis  mensuram,  quam  in  juventute  ha- 
buit, aut  habiturus  esset,  si  diutius  vixisset. 

Dico  2 : Corpus  Christi  in  resurrectione  habuit 
eamdem  magnitudinem , formam  , figuram  , quam 
habuerat  in  vita  mortali , adeoque  et  eamdem  pul- 
chritudinem. 

Sect.  V,  VI.  — An  in  corpore  Christi  resurgentis 
fuerint  omnes  facultates  animee  vegetantis  et  sen- 
tientis, earumque  actiones. 

Dico  1 : De  fide  certum  est  in  corpore  Christi 
resurgentis  fuisse  omnes  paries  organicas,  ad  vita? 
vegetantis  actiones  a naiura  destinatas,  utpote  sub- 
stantiales et  ad  corporis  integritatem  perlinentes ; 
harumque  singulae  habuerunt  illam  dispositionem 
ac  temperamentum  quod  ex  natura  sua  exigebant. 
Item  in  eo  fuerunt  omnes  naturales  animae  vege- 
tantis facultates  seu  potentiae,  etiamsi  earum  actio 
cessasset ; quia  hae  non  serviunt  tantum  ad  opera- 
tionem, sed  etiam  ad  complementum  ac  perfectio- 
nem corporis,  ct  ad  ostensionem  divinae  potentia* 
ac.  sapientia?  in  ejus  fabricatione  aut  reparatione ; 
nec  repugnant  corporis  i m passibili  tali . Sic  in  cor- 
pore Christi  mortali  fuit  facultas  ridendi,  licet  for- 
tasse nunquam  riserit.  Harum  ergo  facultatum  ac- 
tiones nunquam  fuerunt  in  glorioso  Christi  cor- 
pore, quia  supponunt  corpus  alimento  indigens,  ad- 
eoqne  alterabile.  Quia  autem  dicitur  Christus  post 
resurrectionem  ( Luc . xxiv  , Joan.  xxi,Act.  i)  co- 
medisse cum  discipulis,  qua?ritur  quomodo  id  fieri 
potuerit,  nam  ejus  corpus  gloriosum  non  erat  am- 
plius capax  alteralionis  aut  nulritionis  ad  conver- 
tendum alimentum  in  suam  substantiam,  ut  male 
opinatur  Durandus.  Dicendum  est  ergo  non  esse  de 
essentia  vera;  comestionis,  ut  cibus  digeratur  et 
convertatur  in  substantiam  comedentis,  sed  sufficit 
ut  per  vitalem  actionem  et  xitae  organa,  ore  sum- 
ptus in  stomachum  trajiciatur;  ut  patet  in  eo  qui 
trajectum  cibum  statim  integrum  et  immutatum  re- 
jicit. Hinc  Christus  in  corpore  glorioso  potuit  vere 
comedere,  et  per  dotem  subtilitatis  efficere  ut  cibus 
in  stomacho  non  delineretur,  sed  in  alium  locum 
pro  sua  voluntate  transiret,  aut  in  praeexsistentem 
materiam  resolveretur.  Angeli  autem  in  suis  appa- 
ritionibus non  vere  comedunt,  quia  ista  cibi  sum- 
ptio, ut  est  a corpore  assumpta,  non  est  actio  vita?, 
neque  ex  virtute  propria?  forma?  istius  corporis. 
Deinde  comestio  m-n  est  proprie  aclio  anima?  ve- 
getantis, sed  sentientis  et  loco  motivae. 

Dico  2 : In  glorioso  Christi  corpore  fuerunt  om 
nes  potentia;  sensitivae  cum  omnibus  suis  orgams 
ad  ejus  integritatem  ac  perfectionem  requisitis  ; 
atque  ita  Christus  potuit  exercere  aliquos  actus 
animae  sentientis  tum  sensus  interni  vel  appetitus 
sensitivi  : v.  gr.  actus  gaudii,  amoris,  aliosque  ejus- 
modi non  repugnantes  statui  beatifico,  qui  s;ne  ulla 


783 


781 


TIIEOLOGIjE  SUAREZ  SUMMA. 


corporis  alteratione  finnl;  tum  potenti*  loco  mo- 
ti vae  eundo  de  loco  ad  locum ; luni  facultatis  lo- 
quendi colloquendo  cum  suis  discipulis  : vera  enim 
et  corporalis  vox  ac  Dei  laus  erit  in  corporibus 
beatorum.  Denique  in  glorioso  Christi  corpore,  uti 
et  in  omnibus  beatorum  corporibus,  habent  locum 
actus  omnium  sensuum  externorum  : 1°  possunt 
videre,  quia  in  oculis  beatorum  possunt  ab  objectis 
distantibus  produci  species  visibiles,  sive  virtute 
naturali,  sive  divina,  et  ipsa  beatorum  corpora  pos- 
sunt sine  impedimento  cujusvis  distanti*  impri- 
mere divinitus  sui  speciem  visibilem;  ideoque 
quidam  existimant  visivam  Christi  potentiam,  ad 
quodlibet  objectum  quantumvis  distans  se  exten- 
dere. 2°  Idem  dic  de  auditu  ; possunt  enim  soni 
species,  etiam  sine  medio,  deferri  ad  aures  beato- 
rum, aut  beati  imprimere  speciem  suse  vocis  im- 
mediate in  auditum  distantem,  nihil  operando  circa 
medium.  5°  Possunt  etiam  actum  odoratus  exer- 
cere, utpote  qui  sine  materiali  corporis  sentientis 
alteratione  pene  fit , objecto  nullibi  deficiente,  ma- 
xime in  coelo.  4"  Denique  tactus  et  gustus  etiam 
corpori  glorioso  conveniunt;  clarum  est  de  tactu. 
Et  quoad  gustum,  non  est  Deo  difficile,  ut  aliquis 
sapidus  humor  resideat  intra  organum  gustus  bea- 
torum, qui  illum  sensum  intentionaliler  afficiat, 
liorum  siquidem  sensuum  honestse  delectationes 
non  dedecent  corpus  gloriosum.  Christum  autem  in 
corpore  glorioso  ante  suam  ascensionem  hos  actus 
exercuisse,  liquet  ex  his  : Palpate  et  videte,  etc. 
(Luc.  xxiv,  59).  Et  convesceus  prcccepit  eis  ab  Hie- 
rosolymis ne  discederent  ( Aci . i,  4). 

DISPUTATIO  QUADRAGESIMA  OCTAVA. 

De  supernaturali  corporis  Christi  perfectione  post 
resurrectionem. 

Sect.  I.  — An  corpus  Christi  post  resurrectionem  ha- 
buerit perfectionem  super  naturalem. 

Nota  : Origenes  et  Eutyches  negarunt  corpus 
humanum  post  resurrectionem  fore  carneum;  et 
Cerinthus  nullam  illi  aliam  tribuit  perfectionem 
quam  materialem  et  naturalem.  Sed  his  omissis  , 

Dico  : Corpus  Christi  in  sua  resurrectione  fuit 
ornatum  variis  donis  et  qualitatibus  supernaturali- 
Lus,  praesertim  bis  quatuor  : claritate,  impassibili- 
tate,  agilitate,  subtilitate.  1°  Claritas  ex  his  colligi- 
tur : Reformabit  corpus  humilitatis  configuratum 
corpori  claritatis  sua;  (Philip,  m , 21).  Seminatur 
(corpus)  in  ignobilitate,  surget  in  gloria  ( I Cor.  xv, 
45).  In  quo  justi  fulgebunt  sicut  sol  (. Mallh . xm,  45). 
2°  Impassibilitas ; hinc  habetur  : Christus  resurgens 
ex  mortuis  jam  non  moritur  ( Rom . vi,  9).  Seminatur 
(corpus)  in  corruptione,  surget  in  incorruptiune  (1  Cor. 
xv,  42).  5°  Agilitas;  hinc  probatur:  seminatur  in 
infirmitate,  surget  in  virtute , seminatur  corpus  ani- 
male, surget  spirituale  ( I Cor,  xv,  45,  44).  Et  ex 
hoc  etiam  textu  colligitur  subtilitas.  Atque  de  his 
quatuor  dotibus  multi  pariter  tractant  Patres,  Au- 
gustinus, Hieronymus,  Gregorius,  Anselmus,  etc. 
Et  certe  ad  integram  animse  beatitudjnem  require- 


batur haec  corporis  perfectio  , quinimo  praeter  istas 
quatuor  glorise  dotes,  nulla  alia  in  beatorum  corpo- 
ribus requiritur,  quae  ad  has  non  possit  facile  re- 
vocari. Sed  anima  beati  vim,  quam  habet  ad  sus- 
pendendum corporis  operationes,  v.  gr.  ad  non  au- 
diendum, ad  non  videndum,  etc.,  non  habet  ex 
aliqua  corporis  dispositione  aut  perfectione,  sed  ex 
sua  voluntate  ac  libertate,  ad  quam  spectat  inferio- 
res potentias  sibi  subjectas  regere,  excitare,  retinere. 
Denique  istae  supernaturales  corporis  perfectiones 
non  tollunt  aut  destruunt  naturalem  ejus  substan- 
tiam neque  accidentia  illi  connaturalia , sed  illam 
potius  ornant,  et  corrigunt  ejus  imperfectiones. 

Sect.  II.  — De  claritate  corporis  gloriosi. 

Dico  1 : Gloriosi  corporis  claritas,  est  interna  lux 
ac  perfectissima  qualitas  illi  intrinsece  inhaerens,  ut 
docent  Patres,  D.  Thomas  et  alii,  patelque  ex  pro- 
cedenti sectione.  Unde  hoc  claritas  erit  in  omnibus 
gloriosi  corporis  partibus,  nec  solum  in  extrema  su- 
perficie, sed  in  tota  profunditate,  in  carne,  in  ossi- 
bus, eseterisque  membris;  alioqui  totum  corpus  non 
esset  oculis  pervium,  nec  transparens,  parsque  in- 
terior utpote  densa  et  opaca,  videri  non  posset.  Sic 
D.  Thomas,  Solus,  Richardus,  etc.,  contra  Bona- 
venluram,  Scotum,  Durandum,  negantes  corpora 
beatorum  fore  oculis  pervia,  sed  tantum  colore  af- 
fecta et  ob  claritatem  in  ultima  superficie  receptam 
fulgentia.  Sed  probatur,  quia  decet,  ut  omnes  cor- 
poris partes  eamdem  istius  claritatis  gloriam,  cum 
sit  possibilis,  participent. 

Objicies  1 : Repugnat  in  corpore  denso  lucem  et 
colorem  esse  simul.  Respondeo  : Nego  assumptum. 
Nam  in  extrema  superficie  illuminantur  omnia  cor- 
pora, deinde  vitrum,  v.  gr.  viride,  non  solum  in 
superficie,  sed  intime  totum  perfunditur  lumine. 

Obj.  2 : Repugnat  corpus  habens  colorem  simul 
esse  oculis  pervium,  quia  color  requirit  perspicuum 
oculis,  terminatum  opacitate  corporis.  Respondeo  : 
Nego  assumptum.  Non  enim  repugnat  idem  corpus 
esse  transparens  et  simul  lucere,  hoc  non  est  Deo 
difficile  ; et  sic  oculus  giorificatus  potest  videre  cor- 
pus gloriosum,  ut  lucidum,  ct  per  illud  ut  diaphanum 
videre  alia  objecta  pone  ipsum  posita , quia  corpus 
gloriosum  non  tantum  elevatur  ad  respiciendas , 
sed  etiam  ad  emittendas  species  visibiles  in  tali 
medio. 

Obj.  5 : Si  corpora  gloriosa  ita  essent  omnino 
transparentia  ac  lucida,  non  possent  videri  ut  di- 
stincta variis  membris  ac  figuris,  sed  confuse  vide- 
rentur omnes  partes,  sicut  sol  videtur.  Respondeo: 
Nego  assumptum ; quia  haec  corporis  claritas  non 
laedit,  nec  impedit  oculum,  quominus  possit  distincte 
videre  omnia  corporis  delineamenta,  colorem,  figu- 
ram, lotamque  ejus  symmetriam  ac  pulchritudinem. 
Licet  enim  corpus  sit  transparens,  non  tamen 
amittit  membrorum  suorum  soliditatem  ac  densita- 
tem, qua  tam  perfecte  potest  terminare  in  se  visio- 
nem, ac  si  per  ipsum  nihil  aliud  cerneretur ; sed 
probabiliter  est  in  potestate  beati,  juxta  D.  Thomam, 

occultare  vel  non  occultare  aliud  corpus  pone  se 
positum. 

Dico  2 : An  lux  corporis  gloriosi  sit  ejusdem 
speciei  cum  luce  solis  aut  ignis,  an  vero  alterius 
sublimioris  et  perfectioris,  incertum  est,  aliis  affir- 
mantibus, aliis  negantibus  ; item  an  contineatur  nec- 
ne sub  naturali  visus  objecto,  ita  ut  solis  natur*  vi- 
ribus per  se  videri  possit  ab  humano  oculo  non 
glorificato,  etiam  incertum.  D.  Thomas  et  Scolus 
probabilius  affirmant  contra  Richardum  negantem 
contineri  sub  naturali  visus  objecto.  Cseterum  vide- 
tur certum  istam  lucem,  quaecunque  sit,  in  corpore 
Christi  et  aliorum  beatorum  corporibus  esse  ejusdem 
speciei,  quamvis  pro  meritorum  diversitate  sit  in- 
aequalis intensionis  et  perfectionis ; v.  gr.  longe  est 
intensior  in  corpore  Christi  quam  in  aliis.  Imme- 
diatum hujus  claritatis  principium  physicum  ac  causa 
principalis  est  ipsemet  Deus  mediante  Christi  hu- 
manitate tanquam  instrumento,  in  aliis  beatis  illu- 
minantis vel  per  suam  voluntatem  vel  per  sui  corpo- 
ris claritatem  illorum  corpora ; in  seipso  autem 
mediante  sua  anima  per  virtutem  instrumenlalem  , 
quam  habet  ad  sic  immutandum  suum  et  aliorum 
corpora. 

Sect.  III. — De  impossibilitate  corporis  gloriosi. 

Dico:  Varii  varie  explicant  hanc  impassibilitatem. 
£“  Quidam,  ut  refert  D.  Thomas  ( i pari.,  quaest.  76, 
art.  7),  dixerunt  quamvis  corpus  gloriosum  constet 
ex  hac  elementorum  materia,  cum  illa  tamen  com- 
misceri quamdam  quintae  essentiae  naturam  , ita 
temperantem  totum  corpus,  ut  illud  reddat  omnino 
incorruptibile.  Ilaec  autem  quinta  essentia  vel  est 
substantialis  pars  materiae  coelestis,  vel  tantum  ali- 
qua ejus  qualitas  conferens  istam  incorruptibilitatis 
participationem;  sed  neutro  modo  id  dici  potest. 
Ergo.  2°  Alii  asserunt  in  glorioso  corpore  resurgente, 
manere  eamdem  quidem  materiam  ac  formam  quae 
prius  fuerat,  cum  omnibus  suis  elementaribus  qua- 
litatibus connaturalibus,  sed  istud  corpus  resurgens 
fieri  intrinsece  impassibile  ex  perfecto  modo  quo 
anima  in  eo  statu  glorioso  illud  informat : qui  in- 
formationis modus  talis  est,  ut  a nullo  agente  natu- 
rali superari,  debilitari,  aut  destrui  possit,  etiamsi 
Deus  sua  providentia  agentia  exlrinseca  non  impe- 
diat, neque  illis  suum  concursum  ordinarium  de- 
neget : ita  Sotus  ; sed  haec  opinio  non  satis  probatur, 
quia  animae  informatio  est  de  essentia  hominis,  et 
eadem  est  essentialiter  in  corpore  glorioso  et  non 
glorioso;  ergo,  etc.  5°  Ilinc  Scotus,  Durandus,  etc., 
dicunt  corpus  beati  esse  tantum  extrinsece  impas- 
sibile, ex  eo,  quod  Deus  statuit  non  concurrere  cum 
quovis  agente  sive  intrinseco,  sive  exlrinseco  ad 
illud  alterandum.  4°  Alii  sentiunt  corpus  beati  esse 
impassibile  non  solum  ob  extrinsecam  Dei  protectio- 
nem , nec  ob  qualitatem  ipsi  inhaerentem,  sed  ob 
: animae  in  corpus  dominium;  quod  dominium  non 
consistit  in  modo  informandi  corpus,  sed  in  hoc, 
quod  sicut  omnes  corporis  actiones  subduntur  animae 
voluntati,  ita  et  passiones;  et  sicut  corpus  non  agit 

nisi  quando  anima  vult,  ita  ncc  pali  possit  nisi 
quando  ipsa  vult : non  potest  vero  ob  suae  voluntatis 
rectitudinem  ac  perfectionem , velle  aliquid  pati. 
Ergo,  etc.  Haec  autem  animae  tanta  efficacia  ad  con- 
servandam sui  corporis  dispositionem,  debet  pro- 
venire ex  speciali  Dei  concursu  elevantis  suam  crea- 
turam, ut  operetur  tanquam  ipsius  instrumentum. 
Huic  sententiae  favere  videtur  D.  Thomas,  uti  et 
sequenti  quae  sic  est.  o°  Denique  alii  dicunt  corpus 
beati  esse  impassibile  per  aliquam  allioris  ordinis 
qualitatem  illi  infusam  et  inhaerentem,  ac  per  in- 
trinsecam dispositionem,  ratione  cujus  fit  incapax 
cujusvis  alterationis  corruptivae  (Richardus,  Capreo- 
lus, etc.). 

Sect.  IV.  — De  agilitate  corporis  gloriosi. 

Nota  : Dos  agilitatis  est  quaedam  facultas  ad  loca- 
lem motum  expedite  ac  velociter  exercendum. 

Dico  I : Certum  est  beatum  habere  facultatem 
movendi  suum  corpus  motu  progressivo  , id  est, 
movendo  unam  pariem,  mediante  altera,  adeoque 
prius  unam  quam  aliam,  magna  cum  velocitate  sine 
labore  et  defatigatione : Assument  pennas  sicut  aquilce; 
current  el  non  laborabunt:  ambulabunt  et  non  defi- 
cient ( Isa . xl,  51 ).  Beatus  autem  habebit  hanc  vir- 
tutem se  velocissime  et  facillime  movendi  ejusmodi 
motu  progressivo,  non  per  ablationem  gravitatis 
corporis,  sed  vel  per  additionem  alicujus  qualitatis, 
vel  per  solum  majorem  D<i  concursum  utentis  anima 
aut  corpore  beati  tanquam  instrumento  ad  hunc 
effectum  supra  vires  naturales  producendum,  cui 
etiam  aliquid  confert  optima  corporis  et  organorum 
dispositio. 

Dico  2 : Beatus  potest  se  movere  motu  simplici , 
quo  totum  corpus  veluti  uno  impetu  aeque  primo 
movetur,  contra  Durandum,  ut  ex  Scriptura  colli- 
gitur : Quasi  scintilla:  in  arundineto  discurrent  ( Sap . 
ni,  7).  Cum  autem  motus  localis  praeter  progressi- 
vum nullus  sit  animanti  naturalis,  ideo  facultas  se 
movendi  isto  motu  simplici  provenit,  non  ex  interna 
virtute  connaturali,  prout  Alensis,  et  alii,  videntur 
sentire,  sed  vel  ex  vi  supernalurali  quam  anima  ha- 
bet, ut  hoc  modo  pro  sua  voluntate  et  ex  ipsius 
efficacia,  maxima  cum  velocitate  moveat  suum  cor- 
pus, per  specialem  Dei  concursum  ad  hoc  paratum 
quoties  ipsa  voluerit;  vel  ex  aliqua  qualitate  beato 
corpori  indita,  quae  ex  natura  sua  habet  vim  effi- 
ciendi motum  ad  quamlibet  loci  positionem,  etiam- 
si illius  efficacia  pendeat  a libera  beati  voluntate. 

Dico  3 : Quamvis  beatus  per  creatam  suae  animae 
aut  corporis  virtutem  non  possit  subita  et  instanta- 
nea  mutatione  transire  ab  extremo  ad  extremum  sine 
medio,  sive  transire  ab  uno  loco  ad  alium  sine 
transitu  per  medium  ; per  divinam  tamen  ac  super- 
naturalem  virtutem,  juxta  ea  quae  dicemus  in  tra- 
ctatu De  Eucharistia,  potest  sic  se  movere,  et  pro- 
babiliter de  facto,  quando  vult,  sic  se  movet  : nam 
Patres  dicunt  posse  corpus  beati  in  momento  et 
sine  retardatione  illuc  transire  quo  impetus  spiritus 
eum  direxerit;  et  Augustinus,  in£nc/itY.(cap  90,  etc.). 

dicit  posse  beatura  reali  sui  corporis  praesentia 
tam  cito  transire  ad  locum  distantem,  quam  po- 
test cogitatione.  Imo  verisimiliter  anima  beata 
separata  nunc  se  etiam  sic  movet.  Hujusmodi  autem 
motus  fit  ab  anima  vel  a corpore  beati  tanquam 
divinae  virtutis  instrumento,  et  omnes  beati  in  hac 
agilitate  sunt  aequales;  cum  enim  haec  mutatio  sit 
instanlanea,  non  suscipit  plus  aut  minus. 

Sect.  V.  — De  subtilitate  corporis  yloriosi. 

Nota  : Subtilitatis  dos  est  facultas  qua  corpus 
beatum  potest  penetrare  aliud  quodvis  corpus,  sive 
esse  cum  illo  in  eodem  loco. 

Dico  1 : Non  implicat  contradictionem , ut  unum 
corpus  sil  simul  cum  alio  quantitative  in  eodem  loco. 
D.  Thomas  et  omnes  theologi  contra  Durandum, 
cujus  opinio  improbabilis  occasionem  errandi  praebet 
circa  mysteria  Eucharistiae,  nativitatis,  resurrectionis 
et  ascensionis  Christi.  Probatur,  quia  licet  inter 
quantitates  sit  naturalis  repugnantia  in  ordine  ad 
idem  spatium,  non  tamen  talis  est,  ut  Deus  per 
suam  potentiam  nequeat  illam  superare,  duoque 
corpora  et  eorum  quantitates  ac  quantitatum  partes 
penetrative  in  eodem  loco  contra  naturalem  illarum 
exigentiam  ponere  : sicut  enim  Deus  potest  unum 
corpus  ponere  in  pluribus  locis,  ita  et  plura  in  eo- 
dem loco.  Successi  vae  partes  non  possunt  quidem 
in  eodem  tempore  exsistere,  quia  in  suo  essentiali 
conceptu  dicunt  prius  et  posterius;  sed  permanen- 
tes possunt  in  eodem  loco  poni,  quia  non  dicunt 
essentialiter  diversum  actu  locum. 

Dico  2 : Haec  proprietas  exsistendi  penetrative  in 
eodem  loco  cum  alio  corpore,  non  tantum  Christo 
est  debita  ratione  unionis  hypostaticae,  sed  etiam  est 
communis  aliis  gloriosis  corporibus  ratione  beatitu- 
dinis.  Hmc  autem  virtus  penetrandi  alia  corpora 
non  est  qualitas  veluli  formaliter  afficiens  corpus 
beati,  ac  tollens  naturalem  repugnantiam  quae  est 
inter  duas  quantitates  respectu  ejusdem  spatii,  ne- 
que est  aliqua  qualitas  activa  connaturalis,  sed  est 
quaedam  vis  intrinseca  et  instrumentalis  animae  vel 
corporis  beati,  cui  ob  bealitudinem  datum  est,  ut 
possit  tanquam  Dei  instrumentum  hoc  modo  se  mo- 
vere : quia  statuit  Deus  ratione  status  beatifici,  uti 
animae  voluntate  aut  motiva  corporis  facultate  ad 
ejusmodi  effectum  producendum  pro  beati  arbitrio 
et  voluntate,  et  sic  ista  virtus  non  est  omnino  ex- 
trinseca  consistens  in  solo  Dei  pacto  statuentis  mo- 
vere corpus  beati  quandocunque  voluerit,  ut  Scolus 
et  alii  videntur  sentire,  sed  est  vis  interna  instru- 
mentalis activa , connotans  gloriosum  corporis 
Statum. 

DISPUTATIO  QUADRAGESIMA  NONA, 

De  apparitionibus  post  resurrectionem. 

Sect.  I.  — An  Christus  post  resurrectionem  primo 
matri  suce  apparuerit. 

Respondeo  affirmative  : Ita  omnes  scriptores  ca- 
tholici, perpetuusque  Ecclesiae  sensus ; idque  ex- 
presse affirmat  Ambrosius  (lib.  m De  Virgine)  sic  : 
i Yidit  ergo  Maria  resurrectionem  Domini,  et  pri- 


ma vidit  et  credidit,  vidit  et  Maria  Magdalena,  quam- 
vis adhuc  ista  nutaret.  > Gur  autem  evangelistae 
hanc  apparitionem  non  retulerint,  respondet  Ansel- 
mus  (De  excell.  Virg.,  cap.  C),  quia  visum  est  su- 
perfluum, nec  decebat  reginam  coeli  et  terrae,  cra- 
teris quibus  Christus  apparuit,  coaequare.  Dicitur 
quidem  (Marp.  xvi,  9)  : Apparuit  primo  Murice  }la- 
gdalence;  sed  hoc  inlelligendum  est  vel  de  iis  qui  fu- 
turi erant  testes  resurrectionis  ab  evangelistis  re- 
censiti, vel  de  iis  quibus  Christus  apparuit  ad  eo- 
rum fident  confirmandam.  Idcirco  B.  Virgo  in  hoc 
numero  non  comprehenditur,  quia  nec  futura  erat 
testis  resurrectionis,  ne  ob  Filii  amorem  aliquid  fin- 
gere censeretur,  nec  de  Filii  resurrectione  unquam 
fuit  dubitans.  Apparuit  ergo  illi  quia  amor  et  digni- 
tas matris  id  exigebat. 

Sect.  II,  III.  — De  apparitione  facta  Magdalencc  et 
aliis  mulieribus. 

Dico  i : Quot  praecise  fuerint  istae  mulieres  qui- 
bus Christus  apparuit,  et  quaenam  singulae  nomina- 
tim,  non  satis  constat,  maxime  de  Magdalena;  nam 
quidam  ponunt  probabiliter  duas  Magdalenas,  unam 
Mariam  Magdalenam  sororem  Lazari,  alteram  pec- 
catricem ; imo  quidam  ponunt  duas  peccatrices,  sed 
improbabiliter.  Jam  vero  illa  Maria  Magdalena,  cui 
Christus  primo  apparuit,  videtur  fuisse  soror  Lazari, 
et  eadem  quoe  prius  unxerat  Christi  pedes  et  caput. 
Non  enim  fuerunt  dura  Magdalena;,  quibus  apparuit 
Christus,  sed  una  sola  persona  isto  nomine  dicta. 
Quomodo  illa  soror  Lazari  potuerit  esse  Magadelena 
peccatrix,  de  qua  loquitur  Evangelium,  vide  apud 
P.  Suarez. 

Dico  2 : Tota  series  et  ordo  istius  apparitionis, 
sic  videtur  contigisse  : omnes  illae  mulieres  die  Do- 
minica summo  mane,  iverunt  simul  ad  monumen- 
tum, dicentes  inter  eundum  : Quis  revolvet  nobis  la- 
pidem (Mare,  xvi,  3)  ? Appulsae  senserunt  terrae  mo- 
tum, et  viderunt  lapidem  revolutum,  seu  sublatum 
ab  interiori  sepulcri  ostio,  et  in  exteriori  speluncae 
parte  quasi  in  vestibulo  positum  super  quem  sede- 
bat angelus  qui  dixit : Venite  et  videte  locum  ubi  po- 
situs erat  Dominus  ( Mattii . xxvm,  6).  Ingressae  sunt 
ergo  sepulcrum,  viderunt  viros  duos  seu  angelos  in 
veste  fulgenti,  quorum  unus  dixit  illis  : Quid  quae- 
ritis viventem  cum  mortuis  (Lue.  xxiv,  5)  ? etc.  Cum 
egressae  fuissent,  slatim  Magdalena  relictis  ad  sepul- 
crum sociabus  reversa  est  Jerusalem,  nuntians  apo- 
stolis quae  viderant  et  audierant,  ac  sine  mora  cum 
Petro  et  Joanne  accurrentibus,  rediit  ad  socias  apud 
monumentum  relictas ; nisi  forte  tamen  simul  illae 
cucurrerint  nuntiatum  apostolis  quae  viderant,  et 
illico  simul  redierint.  Cum  autem  istae  mulieres 
visis  rursum  angelis,  de  monumento  egressae,  do- 
mum cogitabundae  ac  lento  gradu  repeterent,  sola 
Magdalena  permansit  in  vestibulo  sepulcri  plorans, 
ubi  se  inclinans  ad  ostium  monumenti,  ut  interius 
sepulcrum  inspiceret,  iterum  vidit  duos  angelos, 
unum  ad  caput,  alium  ad  pedes  sepulcri;  et  tunc 

Christus  pene  illam  adstitil  habitu  hortulani,  cui 
cum  angeli  aliquod  reverentiae  signum  exhibuissent, 
statim  Magdalena,  ut  aiunt  Athanasius  et  Chryso- 
stomus,  se  retro  convertit,  et  paulo  post  agnito 
Christo  voluit  osculari  pedes,  quod  illi  Christus 
non  permisit : vel  quia  nimis  familiariter  humano 
more  adhuc  agebat,  vel  potius  quia  voluit  ut  statim 
sine  mora  properaret  nuntiare  ipsius  resurrectio- 
nem ; quod  confestim  exsequens,  praegressas  socias 
adhuc  in  via  assecuta  est,  et  tunc  omnibus  illis  si- 
mul apparuit  Christus,  permisilque  tam  Magdalenae 
quam  aliis  mulieribus  comitibus,  ut  ipsius  pedes 
oscularentur. 

Sect.  IV.  — Quoties  Christus  apparuerit  ipso  sua ? 
resurrectionis  die. 

Dico  1 : Ex  Evangelio  colligitur  quinquies  appa- 
ruisse Christum  ipso  suae  resurrectionis  die,  non 
numerando  primam  quae  ejus  matri  facta  est,  appa- 
ritionem. Duae  ergo  primae  apparitiones  sunt  illae, 
quae  facta?  sunt  soli  Magdalenae,  et  postea  omnibus 
simul  mulieribus,  sicut  in  praecedenti  seCtione  rela- 
tae sunt.  Tertia  autem  videtur  fuisse  facta  Petro  sic  : 
postquam  Pelrus  cucurrisset  cum  Joanne  ad  sepul- 
crum, et  reversus  in  coenaculum  audiisset  a reduci- 
bus mulieribus  dicentibus  se  vidisse  Christum,  ma- 
joris inquisitionis  causa  statuit  revisere  sepulcrum, 
quo  reviso  illi  redeunti  in  via  Christus,  ut  creditur, 
se  videndum  praebuit  : nam  ista  die  Dominica  di- 
scipuli dicebant : Surrexit  Dominus  vere,  et  apparuit 
Simoni  ( Luc . xxiv,  34). 

Dico  2 : Quarta  fuit  facta  duobus  discipulis  eun- 
tibus in  castellum  Emmaus.  Hi  postquam  mulieres 
e sepulcro  redierant  in  ccenaculum,  et  narraverant 
quae  viderant  et  audierant,  non  adhibentes  illarum 
verbis  fidem,  sub  idem  fere  tempus  quo  Petrus  di- 
scedens iterato  redibat  ad  sepulcrum,  abierunt  in 
suum  oppidum  Emmaus  distans  Jerosolvroa  duabus 
circiter  leucis,  et  illis  in  via  Christus  se  comitem 
ignotus  dedit,  ac  fractione  panis  se  fecit  agnosci ; 
tunc  illi  statim  Jerosolymam  reversi  sub  vesperam 
invenerunt  undecim  apostolos  in  coenaculo  congre- 
gatos, quibus  retulerunt  praedictam  Christi  appari- 
tionem narrante  etiam  Petro  reverso  ex  monumento 
aliam  sibi  factam.  Post  haec  oblata  aliqua  occasione 
Thomas  e coenaculo  secessit ; et  paulo  post  sub  ini- 
tium noctis,  absente  Thoma,  contigit  quinta  appa- 
ritio facta  iisdem  congregatis,  in  qua  Christus  dedit 
eis  Spiritum  sanctum,  quoad  potestatem  remittendi 
peccata,  promissa  in  diem  Pentecostes  plenitudine 
Spiritus  sancti  infundenda  ad  majorem  propriae  san- 
ctificationis perfectionem  et  alia  dona.  Cum  autem 
paulo  ante  hanc  apparitionem  adesset  ibi  Thomas 
cum  aliis,  ideo  I.ucas  (xxiv,  53),  dicit  quod  isti  duo 
reduces  ex  oppido  Emmaus,  invenerint  congrega- 
tos undecim ; non  tamen  undecim  adfuerunt  appari- 
tioni, quia  Thomas  jam  paulo  ante  abierat,  vel  per 
undecim  intellige  per  synecdochem  collegium  apo- 
stolicum. 


Sect.  Y.  — Quoties  et  quo  ordine  Christus  apparue- 
rit post  diem  resurrectionis  usque  ad  suam  ascen- 
sionem. 

Dico  1 : Die  octava  resurrectionis  cum  adhuc 
essent  congregati  undecim  apostoli  in  coenaculo, 
rursus  eis  apparuit  Christus  januis  clausis,  in  qua 
reprehendit  Thomam  de  sua  incredulitate,  ut  con- 
stat ex  Joan.  xx,  26  : Post  dies  octo  iterum  erant 
discipuli  ejus  intus ; contra  Rupertum  dicentem 
hanc  apparitionem,  quae  post  quinque  in  praecedenti 
sectione  relatas,  est  ordine  sexta,  factam  fuisse  in 
domo  B.  Virginis  in  civitate  Nazareth,  super  mon- 
tem aedificata.  Sed  ex  ipso  Evangelio  patet  id  veri- 
tati non  cohaerere. 

Dico  2 : Septima  apparitio  facta  est  quatuor  apo- 
stolis, Nathanaeli,  et  duobus  aliis  discipulis  ad  mare 
Tiberiadis  in  qua  Christus  summum  pontificatum 
Petro  contulit.  Deinde  additur  : Hoc  jam  tertio  ma- 
nifestatus est  Jesus  discipulis  suis  (Joan.  xxi,  14). 
Tertio  nempe  discipulis  simul  congregatis.  Octava 
facta  est  in  monte  Galilaeae,  non  solis  probabiliter 
apostolis,  sed  etiam  plurimis  aliis  qui  illuc  conflttr 
xeranl ; et  de  hac  videtur  Paulus  loqui  dum  ait  (/ 
Cor.  xv,  6)  : Deinde  visus  est  plusquam  quingentis 
fratribus  simul.  Nona  fuit  illa  de  qua  Marcus  sic 
dicit  (xvi,  14)  : Novissime  (nempe  ante  ipsum  diem 
Ascensionis)  recumbentibus  illis  undecim  apparuit 
(probabiliter  in  coenaculo),  et  increpavit  incredulita- 
tem eorum.  Denique  decima  et  ultima  fuit  in  monte 
Oliveti,  unde  ascendens  ad  coelum  se  omnibus  ad- 
stantibus  videndum  in  aere  praebuit.  Peracta  enim 
nona  apparitione  jussit  discipulos  ire  in  montem 
Oliveti,  juxta  quod  Lucas  (xxiv,  50)  dicit : Eduxit 
autem  eos  foras  in  Betlianiam,  fortasse  visibiliter 
cum  B.  Virgine  et  aliquot  apostolis  visibiliter  ince- 
dens transiit  per  Bethaniam,  ut  Marllia,  Magdalena, 
Lazarus,  etc.,  forent  suae  ascensionis  testes  specta- 
toresque, aliis  diversa  via  illuc  confluentibus.  Tunc 
in  aerem  sese  attollens,  elevatis  manibus  benedixit 
eis,  ac  nube  involutus  in  coelum  conscendit.  Praeter 
has  autem  decem  apparitiones,  quae  ab  evangelistis 
referuntur,  multae  aliae  factae  sunt  a die  resurrectio- 
nis usque  ad  ascensionem  juxta  id  quod  dicitur  (Act. 
i,  3)  : Quibus  et  preebuit  se  ipsum  vivum  post  passio- 
nem suam,  in  multis  argumentis  per  dies  quadraginta 
apparens  eis;  maxime  in  Galilaea,  ita  ut  juxta  Hie- 
ronymum (cap.  7 Ad  lledib.),  quasi  continue  versa- 
retur cum  discipulis  suis  : quia  nimirum  in  Galilaea 
plures  habebat  discipulos  et  sedatores,  plura  mira- 
cula fecerat,  et  ipse  erat  Galilaeus,  etc.  Deinde,  ut 
dicitur  1 Cor.  xv,  7,  visus  est  Jacobo.  Et  Hierony- 
mus ex  quodam  Hebraeorum  Evangelio  narrat  hunc 
Jacobum  in  nocte  coensg  vovisse  se  non  comesturum 
panem  donec  videret  Christum  resurgentem  a mor- 
tuis, ideoque  Christum  ei  apparendo,  dixisse  : 
t Frater  mi,  comede  panem  tuum,  quia  resurrexit 
Filius  hominis  a dormientibus.  > Si  vera  sit  haec 
historia,  ista  apparitio  debuit  contingere  non  multo 
x>ost  diem  resurrectionis , aut  ipso  resurrectionis 

die.  Augustinus  autem  sentit  eam  serius  fuisse  fa- 
ctum, 

DISPUTATIO  QUINQUAGESIMA. 

De  resurrectione  mortuorum,  ut  est  effectus 
resurrectionis  Christi. 

Scct.  I.  — An  futura  sit  generalis  hominum  resur- 
rectio. ■ 

Nota  : Antiqui  philosophi  veram  resurrectionem 
ignorarunt  seu  negarunt,  et  quidam  haeretici,  v.  gr. 
Sindon  Magus,  Marcion,  Cerdo,  etc.,  jam  a tempo- 
ribus apostolorum  coeperunt  etiam  negare  corporum 
resurrectionem,  volentes  solam  dari,  ut  vocabant, 
animarum  resurrectionem,  id  est  retributionem  seu 
glorificationem,  eamque  jam  factam  esse  dicebant. 
Ideo  Paulus  (II  Tim.  n,  18)  aiebat : A veritate  exci- 
derunt dicentes  resurrectionem  esse  jam  faciam.  Sed 
omissis  hisce  haereticis  , 

Dico  : De  fide  est  futuram  aliquando  generalem 
mortuorum  hominum  resurrectionem,  estque  arti- 
culus fidei  in  omnibus  Symbolis  contentus.  Proba- 
tur : J°  ex  Veteri  Testamento:  Ecce  ego  aperiam 
tumulos  vestros , et  educam  vos  de  sepulcris  vestris, 
popule  meus,  etc.  ( Ezech . xxxvii,  12) ; quae  verba  de 
resurrectione  litteraliter  interpretantur  Tertullia- 
nus, Justinus,  Cyprianus,  etc.  Mulli  (id  est,  omnes 
usitata  Scripturae  phrasi)  de  iis  qui  dormiunt  in  terree 
pulvere,  evigilabunt,  alii  in  vitam  mternam,  et  alii  in 
opprobrium  (Dan.  xii,  2).  Vivent  mortui  tui,  inter- 
fecti mei  resurgent  ( Isa . xxvi,  19);  et  juxta  Septua- 
ginta clarius  sic  : Surgenl  mortui,  et  resurgent  qui 
ip  monumentis.  Item  : Tu  quidem  scelestissime,  in 
praesenti  vita  nos  perdis,  sed  Rex  mundi  defunctos 
nos  pro  suis  legibus  in  ceternai  vitee  resurrectione 
suscitabit,  ctc.  (II  Maeli,  vn,  9).  Et  : Scio  quod  re- 
demptor meus  vivit,  et  in  novissimo  die  de  terra  sur- 
recturus  sum  (Job  xix,  25).  Probatur  2»  ex  Novo 
Testamento : Venit  hora,  in  qua  omnes,  qui  in  mo- 
numentis sunt,  audient  vocem  ejus,  et  procedent  qui 
bona  egerunt,  m resurrectionem  vita’;  qui  vero  mala 
egerunt , in  resurrectionem  judicii  (Joan.  v,  28,  29). 
Similia  habentur  Joan.  vi  et  xi,  et  Act.  xxiv,  Apoe. 
xx,  ac  in  mullis  sancti  Pauli  Epistolis,  ex  quibus 
haec  solum  affero  : Si  Christus  prcedicalur  quod  re- 
surrexit a mortuis,  quomodo  quidam  dicunt  in  vobis, 
quoniam  resurrectio  mortuorum  non  est?  etc,  Nunc 
autem  Christus  resurrexit  a mortuis  primitiae  dor- 
mientium, quoniam  quidem  per  hominem  mors,  et 
per  Iwminem  resurrectio  mortuorum ; et  sicut  in  Adam 
omnes  moriuntur,  ita  et  in  Clnisto  omnes  vivificabun- 
tur ( 1 Cor , xv,  12-22),  Item  : Scientes  qui  susci- 
tavit Jesum,  et  nos  cum  Jesu  suscitabit,  etc.  (II  Cor. 
fv,  14),  Rursus  sic  : Alioqui  quid  facient,  qui  bapti- 
zantur pro  mortuis  (id  est,  per  baptismi  susceptio- 
nem profitendo  mortuorum  resurrectionem),  si  mor- 
tui non  resurgunt  ? Et  quid  baptizantur  pro  illis  ? ( I 
Cor.  xv,  29.)  Vel,  juxta  quosdam,  vox  baptizari  pro 
mortuis  ibi  potest  sumi  pro  satisfacere  per  baptis- 
mum poenitentj.se  et  opera  poenalia  pro  defunctis ; si 


enim  eorum  animae  post  mortem  manent,  etiam 
eorum  corpora  resumenda  erunt ; demum  sic  : Om- 
nes nos  manifestari  oportet  ante  tribunal  Christi,  ut 
referat  unusquisque  propria  corporis,  prout  gessit 
sive  bonum  sive  malum  (II  Cor.  iv,  10). 

Sect.  II,  III. — An  omnes  justi  et  damnati  resurre- 
cturi sint. 

Dico  1 • Certum  est  ex  praecedenti  sectione  om- 
nes justos,  qui  ante  resurrectionis  diem  obierunt, 
resurrecturos,  exclusis  iis  qui  jam  resurrexerunt, 
v.  gr.  B.  Virgine,  et  illis  qui  cum  Christo  resur- 
gentes , forte  cum  corpore  glorioso  in  coelum  ascen- 
derunt. Quaestio  est  igitur  an  justi  qui  vivi  inve- 
nientur paulo  ante  generalis  resurrectionis  horam , 
sint  morituri  necne;  adeoque  sint  resuscitandi, 
necne,  quia  non  resuscitatur,  nisi  qui  mortuus  fuit. 
Ad  quod  respondeo,  juxta  D.  Thomam , et  omnes 
recentiores  scriptores  catholicos,  sicut  omnes  ho- 
mines justi  vere  morientur,  ita  et  omnes  vere  re- 
surrecturos ; etiamsi  multi  antiqui  Patres  aliter  sen- 
serint, nixi  maxime  his  Pauli  textibus:  Hoc  enim 
vobis  dicimus  in  verbo  Domini,  quia  nos  qui  vivi- 
mus, qui  residui  sumus,  in  adventu  Domini  non 
praeveniemus  eos  qui  dormierunt  (I  Tliess.  iv,  14). 
Ecce  mysterium  dico  vobis ; non  omnes  quidem  dor- 
miemus ; omnes  tamen  immutabimur  (I  Cor.  xv,  51); 
juxia  LXX  seu  editionem  Graecam,  Sed  juxta  Lati- 
nam et  vulgatam  sic  contrarium  habetur  : Omnes 
quidem  resurgemus , sed  non  omnes  immutabimur , 
seu  glorificabimur,  et  etiam  in  multis  Graecis  codi- 
cibus sic  habetur,  maxime  antiquioribus,  qui  ha- 
bent adverbium  ouv,  id  est,  igitur  aut  certe ; non 
vero,  uti  recentiores,  ou  , ablata  littera  v,  id  est 
non , seu,  non  omnes  dormiemus , etc.  Sed  probatur 
assertio,  quia  Scriptura  saepe  repetit  omnes  homines 
morituros  : Sicut  per  unum  hominem  peccatum  in 
mundum  intravit , et  per  peccatum  mors,  et  ita  in 
omnes  homines  mors  perlransiit  (Rom.  v,  12).  Sta- 
tutum est  hominibus  semel  mori  ( nempe  ob  peccati 
poenam  omnibus  communis  ) , post  hoc  autem  judi- 
cium ( Hebr.  ix  , 27 ).  Quis  est  homo  qui  vivit  et  non 
videbit  mortem  ? ( Psal.  lxxxviii  , 49,  ) 

Dum  ergo  Paulus  dicit  : Nos  qui  vivimus , qui  re- 
sidui sumus , etc.  ( I Thess,  iv,  14  ),  intelligit  eos  qui 
paulo  ante  diem  judicii  vivi  reperientur,  nec  dicit 
illos  non  morituros,  sed  non  resurrecturos  ante 
alios  jam  pridem  mortuos ; morientur  ergo , sed 
stalim  resurgent,  forte  corpore  nondum  corrupto. 
Hiec  autem  verba,  Inde  venturus  est  judicare  vivos  et 
mortuos , significant  vel  bonos  et  malos,  vel  ani- 
mas et  corpora  tunc  resii  sci  tata , vel  eos  qui  nunc 
vivunt,  et  qui  jam  mortui  swnt.  Denique  causa  tam 
repenti n:c  mortis  omnium  hominum,  in  fine  mundi 
futurorum  superstitum  erit  fames,  peslis,  terror, 
aeris  inclementia  , Dei  providentia , etc. 

Dico  2 : Omnes  ad  gehennam  damnati  ob  propria 
peccata , in  generali  resurrectione  suscitandi  sunt. 
De  fide.  Habetur  in  Symbolo  Athanasii , et  in  con- 

cilio  Lateranensi,  cap.  Firmiter ; ac  Joan.  (v,  38, 
29)  : Omnes  qui  in  monumentis  sunt,  audient  vocem 
Filii  Dei,  et  procedent  qui  bona  egerunt,  in  resurre- 
ctionem vitee  (aeternae  nempe  beatitudinis) ; qui  vero 
mala  egerunt , in  resurrectionem  judicii , nempe  con- 
demnationis. Item  : Omnes  nos  manifestari  oportet 
ante  tribunal  Christi,  etc.  (II  Cor.  x,  10). 

Dico  3 : Infantes  qui  in  peccato  originali  disces- 
serunt, etiam  resuscitandi  sunt,  nam,  Sicut  omnes 
in  Adam  moriuntur, ita  et  in  Christo  omnes  vivifica- 
buntur (I  Cor.  xv,  22), 'non  solum  animaj  vita,  sed 
etiam  corporis  de  qua  est  ibi  sermo , et  alibi  Scri- 
ptura agens  de  resurrectione  de  omnibus  indifferen- 
ter loquitur,  nulla  facta  istorum  infantium  exce- 
ptione. Unde  haec  verba  psal.  i,  5:  iVon  resurgent 
impii  in  judicio,  neque  peccatores  in  concilio  justo- 
rum, significant  impios  non  resurrecturos  ad  vitam 
feterme  beatitudinis  obtinendam  in  congregatione 
seu  concilio  justorum.  Sic  ille  invictus  Macliabaeus 
dicebat  tyranno  ; Tibi  enim  resurrectio  ad  vitam  non 
erit  (II  Mach.  vn,  14).  Deinde  dicitur  Joan.  ni, 
18  : Qui  non  credit,  jam  judicatiis  est,  adeoque  non 
resurget  ad  judicium  utpote  jam  convictus  de  sua 
infidelitate  et  impietate.  Dum  dicitur  : Multi  de  iis 
qui  dormiunt  in  terree  pulvere,  evigilabunt  ( Dan . 
xii , 2 ) , per  vocem  multi,  intelligunlur  omnes  , ut 
jam  supra  dictum  est.  Resurrectio  enim  non  fit 
tantum  ad  participationem  vitae  Christi , sed  etiam 
ad  punitionem  malorum. 

Sect.  IV.  — An  Christus  sil  effecturus  nostram  re- 
surrectionem per  se ; an  vero  per  angelos. 

Dico  1 : Christus  tum  sua  virtute  et  imperio,  tum 
ministerio  angelico  in  nostra  resurrectione  aliquid 
efficiet : ita  omnes  theologi , et  patet  ex  his  : Venit 
hora,  in  qua  omnes  qui  sunt  in  monumentis , audient 
vocem  ejus  ( id  est  Christi ),  et  procedent  qui  bona 
egerunt  in  resurrectione  vita;  (Joan.  v , 28 , 29). 
Ipse  Dominus  in  jussu  et  voce  arcliangeli  et  in  tuba 
Dei  descendet  de  ccdo  ; et  mortui  qui  in  Christo  sunt , 
resurgent  primi  (I  Thess.  iv,  lo).  Ita  vox  Christi  et 
angeli  erit  una  ct  eadem , nempe  vox  angeli  fiet 
jussu  et  auctoritate  Christi,  non  autem  proprio 
Christi  ore  ; et  fiet  quidem -per  sonum  sensibilem  , 
eritque  quasi  articulata,  et  ita  efficax,  ut  per  divi- 
nam virtutem  ubique  terrarum  percipi  possit,  v.  gr. 
his  duabus  propositionibus  expressa  : surgite  mor- 
tui , mox  obtemperando  suscitabuntur  ; et  venite  ad 
judicium , luncque  redivivi  poterunt  aure  percipere 
hanc  propositionem , ad  ei  stalim  obediendum.  Cum 
autem  dicatur  angelus  descensurus  in  tuba  Dei , pro- 
babiliter, juxta  Anselmum,  in  assumpto  corpore 
ntetur  instrumento  corporeo  in  modum  tubae  con- 
fecto ex  materia  aerea  ; itaque  antequam  Christus 
adveniat  ad  locum  judicii  jam  ibi  aderunt  congregati 
omnes  a mortuis  suscitati. 

Dico  2 : Congregatio  cinerum  defunctorum  liet 
quidem  Christi  imperio,  sed  ministerio  angeloi  uni , 
qui  poterunt  propria  naturali  virtute  hoc  opus  exse- 
qui. (L).  Thornas,  ct  caelcri  Thomistm.)  Ac  verisi- 


mile est  ad  sonitum  tubae  arcbangeli  plurimos  an- 
gelos mox  huc  illuc  discursuros  ad  dictos  cineres 
colligendos.  Hic  arcliangelus  putatur  futurus  esse 
vel  Michael,  qui  creditur  praeesse  Ecclesiae,  et  om- 
nibus angelis  animarum  custodibus,  vel  Gabwel  pri- 
mus angelorum  in  tertia  hierarchia  , qui  sicut  fuit 
primi  adventus  Christi  nuntius,  ita  et  secundi  veri- 
similiter est  futurus.  Paulus  ( 1 Cor.  xv,  52 ) istam 
tubam  vocat  novissimam  : In  momento , in  ictu 
oculi  in  novissima  tuba , canet  enim  tuba , et  mortui 
resurgent.  Quia  Joannes  (Apoc.  vm,  ix,  x)  vidit 
septem  angelos  in  conspectu  Dei , quibus  datae  sunt 
septem  tubae  , quibus  singuli  successive  cecinerunt ; 
et  sex  quidem  prioribus  clangentibus,  non  est  facta 
resurrectio,  sed  potius  magna  strages  et  interfectio 
hominum  ; ad  sonitum  autem  tubae  septimae  factie 
sunt  voces  magnae  dicentes : Facium  est  regnum  hujus 
mundi  Domini  nostri  et  Christi  ejus  (Apoc.  xi,  15), 
quod  QEcumenius  interpretatur  de  praedicta  tuba  no- 
vissima. Videntur  autem  justorum  cineres  fore  eon- 
gregandi  ab  eorum  angelis  custodibus  ; damnatorum 
vero  a daemonibus  qui  eos  vicerunt.  Deinde  cum 
Deus  dabit  illis  mandatum  istos  cineres  colligendi , 
simul  eis  notum  fiet  vel  scientia  naturali , vel  divina 
revelatione,  si  neeesse  fuerit,  quaenam  materia  ad 
cujusque  corporis  formationem  congreganda  erit, 
et  ubi , ac  sub  qua  forma  exsistet. 

Dico  5 : Organisalio  seu  dispositio  organica  cor- 
porum resuscitandorum  non  fiet  angelorum  mini- 
sterio, angelorum  enim  actio  terminatur  in  solo 
motu  locali,  nec  possunt  sua  virtute  naturali  mate- 
riam alterare  , illique  dispositiones  ad  formam  sub- 
stantialem inferre  ; sed  quoad  corporis  dispositio- 
nem , substantialem  animae  unionem  , omnesque 
ejus  proprietates  ac  perfectiones  inde  consequentes, 
solus  Christus  efficiet  nostram  resurrectionem  tum 
per  sua;  humanitatis  voluntatem,  tum  per  praedi- 
ctam archangeli  vocem , utramque  ut  Dei  instru- 
mentum; Sicut  Paler  suscitat  mortuos  et  vivificat , 
sic  et  Filius,  quos  vult,  vivificat  (Joan.  v,  21  ).  Nec 
tantum  bonorum,  sed  etiam  malorum  resurrectio- 
nem sic  ipse  efficiet  : utrorumque  enim  est  judex, 
potestque  eos  resuscitare  et  ad  judicium  vocare,  ut 
patet  ex  hoc  Joannis  textu  : Audient  vocem  Filii 
Dei  et  procedent  qui  bona  egerunt  in  resurrectionem 
vihe ; qui  autem  mula,  in  resurrectionem  judicit 
(Joan  v,  28,  29). 

Sect.  V,  VI. — An  Christus  sit  causa  exemplar, i 

nostra;  resurrectionis  quoad  terminum  ad  quem  el 

a quo. 

Nola  : Causa  exemplaris  non  requirit  realein  ex- 
sistentiam ad  causandum,  sed  sufficit  ut  exsistat  in 
mente  agentis.  Quaeritur  ergo  quae  sit  conformitas 
ac  similitudo  inter  Christi  praeteritam  resurrectio- 
nem ct  nostram  futuram  quoad  terminum  , ad  quem 
utraque  tendit , et  a quo  venit. 

Dico  1 : Christus  resurgens  est  perfectissima  ju- 
storum resurrectionis  causa  exemplaris.  ( D.  Tlio- 
mas  et  omnes  theologi.)  Probatur : Reformabit  cct- 

pus  humilitatis  nostra;  configuratum  corpori  claritatis 
suce  (Philip,  ni,  21)  , sive  in  resurrectione  erimus 
illi  similes  ac  conformes.  Haec  autem  similitudo  ac 
conformitas  consistet  : 1°  in  substantiali  ac  naturali 
vita,  et' in  unione  cujusque  corporis  ad  suam  ani- 
mam. 2J  In  perfecta  corporis  quantitate  : sicut  enim 
Christus  resurrexit  in  perfecta  corporis  magnitu- 
dine, ita  et  omnes  justi  resurgent.  Non  hinc  tamen 
sequitur  omnia  justorum  corpora  fore  corpori  Christi 
in  magnitudine  aequalia  , quia  perfecta  exemplaris 
ratio  non  requirit  aequalitatem  , sed  proportionem 
ac  conformitalem  ; unaquaeque  ergo  anima  habebit 
corpus  suae  naturali  perfectioni  accommodatum. 
Unde  fieri  poterit , ut  aliqua  minoris , alia  majoris 
sint  magnitudinis  quam  corpus  Christi.  5°  ln  simi- 
litudine aetatis  , sive  in  aetate  in  qua  corpus  obtinet 
suum  perfectum  augmentum.  4°  In  omnibus  corpo- 
ris sensibus,  ac  facultatibus  et  ornamentis  juxta  de- 
bitam cujusque  sexus  ac  meritorum  proportionem. 

Dico  2 : Christus  erit  etiam  causa  exemplaris 
resurrectionis  infantium  qui  in  peccato  originali 
decesserunt  quoad  perfectiones , non  gloriae  sed 
naturm  : isti  enim  infantes  post  resurrectionem  ha- 
bebunt corpora  perfecta  in  magnitudine,  artate, 
viribus,  bene  temperata,  aeterna,  incorruptibilia, 
spiritui  subjecta  , cibo  et  potu  non  indigentia  ; om- 
nis emtn  alteratio  Deo  ita  providente  cessabit.  Cum- 
que jam  sint  non  in  via,  sed  in  termino,  non  inci- 
dent in  aliqua  peccata , nec  patientur  aliquam  sen- 
sus poenam.  Habebunt  ergo  in  corporibus  debitam 
suae  natura  perfectionem,  et  hanc  quidem  per  Chri- 
stum , et  cum  illo  in  ea  conformabuntur , ita  ut 
Christus  possit  dici  quoad  hoc  causa  exemplaris  il- 
lorum resurrectionis.  Imo  probabile  est  eos  habitu- 
ros aliquam  Christi  cognitionem , eumque  tanquam 
suum  Dominum , principem , ac  benefactorem  vene- 
raturos. Si  enim  daemones  eum  cognoscunt,  et 
coacti  venerantur,  quanto  magis  isti  infantes  sponte 
illum  colent. 

Dico  5 : Quamvis  corpora  damnatorum  futura 
sint  similia  corpori  Christi  in  aliqua  naturali  per- 
fectione, non  tamen  in  omnibus,  et  multo  minus 
in  gloriae  perfectionibus  ; habebunt  enim  quidquid 
est  de  essentia  humani  corporis , alias  non  esset 
vera  resurrectio.  Erunt  integra  quoad  omnia  mem- 
bra , sensuumque  organa  et  facultates.  Nec  in  illis 
probabiliter  erunt  defectus  provenientes  ex  indebita 
partium,  aut  humorum,  qualitatumve  dispositione, 
proportione  vel  compositione , v.  gr.  aegritudo  , elc., 
sed  defectus  corpori  humano  connaturales  manebunt, 
v.  gr.  gravitas,  opacitas,  passibilitas , etc.  Attamen 
quoad  ea  in  quibus  ista  corpora  erunt  corpori  Chri- 
sti similia  ac  conformia,  Christus  non  erit  proprie 
causa  illorum  exemplaris,  qui  illorum  resurrectio 
non  fit  ut  Christum  repraesentent , utque  sint  ei  si- 
miles ac  conformes,  sed  ob  alias  divinae  piovideii- 
tiae  ac  justitiae  rationes.  Haec  autem  erunt  aeterna  , 
immortalia  ct  simul  passibilia , vel  quia  patientur 
passione  animali  sine  animali  alteratione , v.  gr.  in- 


ferorum ignis  illas  species  quibus  vehemens  corporis 
combustio  sentitur,  imprimet  reali  caloris  impres- 
sione , et  ex  illa  sensus  affectione  sequetur  eadeni 
doloris  passio  quse  ex  reali  caloris  praesentia  sequi- 
tur ; vel  potius  quia  ille  inferorum  ignis  vere  alte- 
rabit damnatorum  corpora  et  realem  qualitatem  d >- 
loriferam  seu  disconvenientem  in  eis  producet  usque 
ad  certum  intensionis  gradum  a divina  justitia 
determinatum  , et  ultra  non  procedet : sed  tantum 
eamdem  qualitatem  et  actionem  conservabit,  ila  ut 
nunquam  fiat  temperamenti  primarum  qualitatum 
dissolutio,  ac  semper  maneat  sufficiens  dispositio 
ad  conservandam  auimaj  corporis  unionem.  Unde 
haec  inferni  ignis  actio  in  corpora  damnatorum  , non 
est  omnino  naturalis , sed  est  supernalurale  divinae 
justitiae  instrumentum. 

Dico  4 : Futura  omnium  hominum  resurrectio, 
est  similis  Christi  resurrectioni  in  essentiali  proximo 
termino  a quo , id  est , a vitae  privatione  seu  mor- 
te , sed  non  in  accidentali  et  remoto , qui  est  mor- 
tui corporis  corruptio,  et  in  cineres  resolutio.  Ha:c 
enim  in  cineres  resolutio  et  corporis  corruptio  non 
videtur  per  se  necessaria  ad  resurrectionem  , sed 
sola  mors  sufficit , quae  est  propria  poena  peccati. 
Quia  vero  ex  morte  sequitur  naturali  quadam  ne- 
cessitate ut  corpus  putrescat , et  in  cineres  resol- 
vatur, hinc  Iit  ut  secundum  legem  ordinariam  et 
seclusis  privilegiis  particularibus,  corpora  quae 
longo  tempore  ante  resurrectionem  mortua  jacue- 
runt, in  cineres  vel  elementa  transmutentur,  an- 
tequam resurgant,  quamvis  in  aliis  sit  id  necessa- 
rium ob  temporis  brevitatem.  Dum  enim -dicitur, 
Gen.  in , 19  : Pulvis  es  et  in  pulverem  reverteris; 
et  juxta  LXX  : Terra  es,  et  in  terra  redibis,  nihil 
aliud  significatur  quam  morieris., 

Sect.  VII.  — Quo  in  loco  jiet  hominum  resurrectio. 

Dico  : Quamvis  resurrectio  facienda  sit  ubi 
Deus  sua  admirabili  providentia  statuerit,  tamen 
si  quid  possimus  conjecturare,  verisimilius  fiet  in 
loco  in  quo  defuncta  corpora  aut  eorum  materia  in- 
venta fuerint ; si  autem  secundum  diversas  partes 
sint  dispersa  in  varia  loca , ubi  major  vel  praecipua 
pars  exstiterit , ibi  fiet  resurrectio , angelis  caeteras 
materiae  partes  illuc  transferentibus.  Postquam  au- 
tem omnes  per  universum  orbem  sic  fuerint  resusci- 
tali,  tunc  justi  virtute  sua  moli , ac  sponte  sequen- 
tes praeeuntes  suos  angelos  custodes  ; reprobi  vero 
ultra  vires  suas  a daemonibus  per  vim  attracti , con- 
gregabuntur in  locum  judicii.  Attamen  quidam  opi- 
nantur omnium  defunctorum  cineres,  universamque 
materiam  , ex  qua  eorum  corpora  reformanda  erunt, 
prius  in  locum  judicii , v.  gr.  in  vallem  Josaphat  , 
transportandam,  et  ab  una  parte  justorum  , ab  alia 
autem  reproborum  materium  corporum  resuscitan- 
dorum collocandam,  ut  ibi  ad  vocem  imperiumque 
Christi  resurgant  universi , quod  maxime  probabile 
censet  Solus.  Hinc  patet  non  omnes  resurrecturos 
aut  ubi  mortui  sunt  aut  ubi  sepulti. 

Sect.  MII.  — De  errore  Chiliastarum. 

Nota  : Cerinthus,  Marcion  et  omnes  Chiliastie, 
quos  nunc  Anabaptislae  etiam  sequuntur,  finxerunt 
Christum  mille  annis  ante  universale  judicium,  rur- 
sus in  hunc  mundum  descensurum,  et  tunc  omnes 
et  solos  justos  resuscitatur uin  ad  vitam  corporalem 
et  animalem,  ut  una  cum  eis  mille  annis  in  terra 
regnet  summa  cum  pace,  voluptate,  opum  abundan- 
tia, rerum  omnium  copia,  etiam  earum  quae  ventri 
et  veneri  deserviunt,  luncque  instaurandum  Judseo- 
rum  regnum,  religionem,  civitatem  Jerusalem,  ejus 
templum,  animalium  sacrificia,  denique  implendas 
omnes  promissiones  Abrahae  et  ejus  posteris  factas, 
Gen.  xm,  xv,  et  xxvnjlsa.  Lxvet  lxvi;  Jerem.  xvi; 
Ezech.  xx,  xxvii,  xxvm.  Huic  errori  alii  alia  immiscue- 
runt. Alii  istas  mille  annorum  delicias  interpretati 
sunt  de  deliciis  spiritualibus  cum  corporalibus. 
Istum  errorem  commenti  sunt  ex  Apoc.  xx,  4,  5, 
male  intellecto,  ubi  inter  alia  dicitur  : Regnaverunt 
(nempe  justi)  cum  Christo  mille  annis.  Catteri  mor- 
tuorum non  vixerunt , donec  consummentur  mille 
anni.  Hcec  est  resurrectio  prima.  Sed 

Dico  : Justi  non  resurgent  ante  diem  judicii,  et  in 

1110  tam  justi  quam  reprobi  resurgent,  ita  ut  inter 
utrorumque  resurrectionem  non  intercedat  magna 
mora ; haecque  assertio,  quatenus  repugnat  relato 
errori,  censetur  de  fide.  Probatur  1°  ex  his  Scri- 
pturae locis  : In  resurrectione  neque  nubent,  neque 
nubentur  ( Matlh . xxii,  50).  Regnum  Dei  non  est  esca 
et  cibus  (Rom.  xiv,  17j.  In  novissimo  die  de  terra 
surrecturus  sum  ( Job  xix,  25).  Ego  resuscitabo  eum 
(nempe  justum)  in  novissimo  die  (Joan.  vi,  40,  44) : 
novissimus  dies,  id  est  ultimus.  Ergo  non  mille  anxi 
ante  universalem  resurrectionem  resurget.  2°  Bono- 
rum et  malorum  resurrectio  simul  futura  esse  in 
Scriptura  dicitur  : Venit  hora,  in  qua  omnes  qui  in 
monumentis  sunt,  audient  vocem  Filii  Dei,  et  proce- 
dent qui  bona  egerunt,  etc.  (Joan.  v,  28,  29  . Idque 
patet  ex  parabolis  zizaniorum,  sagenae  missae  in  ma- 
re, decem  virginum,  etc.  5°  Justi  non  resurgent  ad 
vitam  animalem,  sed  spiritualem  et  gloriosam  : Se- 
minatur in  corruptione,  surgel  in  incorruptione,  etc.; 
seminatur  corpus  animale,  surget  spirituale  (I  Cor.  xv, 
42,  45,  44).  Quod  ergo  attinet  ad  praedictum  Apo- 
calypsis cap.  xx,  sic  respondetur  : Angelus  loquens 
ibi  cum  Joanne  agit  non  de  secundo,  sed  de  primo 
Christi  adventu,  in  quo  Christus  alligavit  Salanam 
per  mille  annos,  id  est  per  longum  tempus  indefini- 
tum usque  ad  adventum  Anlichristi,  non  permittens 

1111  tantam  libertatem  ad  tentandos  homines,  quan- 
tam olim  permiserat.  Justi  autem  per  istos  mille  an- 
nos, id  est  toto  hoc  tempore  usque  ad  Antichristum, 
regnant  in  coelis  cum  Christo;  cumque  illic  nulla 
mentio  fiat  de  corporibus,  sed  de  solis  animabus, 
ideo  prima  ista  resurrectio,  de  qua  ibi  sermo,  de- 
bet intelligi  de  resurrectione  spirituali,  qua  anima  a 
peccato  resurgit  ad  vitam  gratiae,  et  postea  ad  vitam 
gloriae.  Sic  etiam  intellige  sequentia  : Cceleri  mor- 
tuorum non  vixerunt  donec  consummentur  mille  anni 

(Ibid.  5),  id  est  defuncti  reprobi,  totis  illis  mille  an- 
nis, seu  toto  illo  tempore  caruerunt  vita  gratiae  et 
gloriai,  ac  aeternum  carebunt.  Patet  ibi  agi  de 
resurrectione  spirituali,  quia  in  eodem  capite  dici- 
tur post  illam  futura  corporalis  omnium  mortuorum 
resurrectio.  Dein  gehenna  vocatur  ibidem  mors  se- 
cunda, nempe  spiritualis,  non  datur  enim  duplex 
corporalis  mors,  sicut  nec  duplex  resurrectio  ; prae- 
dictae autem  Dei  promissiones  prophetis  factae,  intel- 
liguntur  de  bonis  spiritalibus  Ecclesiae  militantis  aut 
triumphantis. 

Sect.  IX,  X.  — De  tempore  resurrectionis  sive 
justorum  sive  reproborum. 

Dico  1 : Juxta  communiorem-  theologorum  sen- 
tentiam omnes  homines,  tam  reprobi  quam  electi, 
eodem  momento  simul  resurgent.  D.  Thomas,  Sotus, 
Taludanus,  etc.,  contra  Theophylactum,  Cajetanum, 
etc.,  opinantes  prius  electos  esse  suscitandos,  dein- 
de reprobos.  Probatur  assertio  : Quia  venit  hora,  in 
qua  omnes  qui  in  monumentis  sunt,  audient  vocem 
Filii  Dei,  et  procedent  qui  bona  egerunt  in  resurre- 
ctionem vitee ; qui  autem  mala,  in  resurrectionem  ju- 
dicii (Joan.  v,  28,  29),  adeoque  ad  vocem  et  impe- 
rium Filii  Dei  omnes  simul  resurgent  tam  mali  quam 
boni.  Neque  enim  ex  parte  Dei,  neque  ex  parte 
hominum  suscitandorum  requiritur  aliqua  temporis 
successio. 

Dum  ergo  dicitur  I Tbess.iv,  15,  16  : Mortui  qut  in 
Christosunt,  resurgent  primi.  Deinde  nos  qui  vivimus, 
qui  residui  sumus,  simul  rapiemur  cum  illis  in  nubibus 
obviam  Christo  in  aera,  ibi  non  fit  mentio  de  reprobo- 
rum, sed  de  electorum  resurrectione,  inter  quam  et 
raptum  in  aera,  erit  successio  temporis;  nam  pri- 
mum, ut  habetur  in  Graeco  : Mortui  omnes  electi  re- 
surgent; deinde  simul  rapientur  in  aera.  Similiter 
cum  dicitur  I Cor.  xv,  22-24  : In  Christo  omnes  vi- 
vificabuntur. Unusquisque  autem  in  suo  ordine,  primi- 
tice  Christus  : deinde  ii  qui  sunt  Christi,  etc.;  deinde 
fmis  : ibi  non  agitur  de  ordine  temporis,  sed  digni- 
tatis et  meritorum,  nec  de  resurrectione  reprobo- 
rum, sed  electorum ; vel  si  agatur  de  ordine  tempo- 
ris, dicendum  est  Christum  fuisse  primitias  resur- 
gentium cum  iis  qui  cum  ipso  resurrexerunt;  deinde 
finis  erit  seu  finale  judicium  in  universali  omnium 
resurrectione.  Denique  possunt  justi  et  repro- 
bi eodem  tempore  resurgere  super  terram,  ef 
immediate  post  soli  justi  rapi  in  aera  obviam  Chri- 
sto, etc. 

Dico  2 : Verisimilius  universalis  resurrectio,  ma- 
tutino tempore  quo  Christus  resurrexit,  futura  est. 
D.  Thomas,  Bonaventura,  Richardus,  etc.,  contra 
varios  Patres  Hieronymum,  Chrysostomum,  etc., 
indicantes  eventuram  intempesta  nocte,  qui  tamen 
possunt  intelligi  de  signis  terribilibus,  quoe  imme- 
diate praecedent  resurrectionem.  Sed  probatur  quia 
cum  Christus  sit  nostrae  resurrectionis  exemplar, 
verisimile  est  eo  tempore,  quo  ipse  resurrexit,  nes 
resurrecturos.  Unde  Anselmus  dicit  nos  die  Pasclia- 
tis  resurrecturos,  videturque  lux  aptior  quam  nox, 

ad  mutuum  resurgentium  conspectum.  Quod  autem 
dicitur  Matlh.  xxv,  6 : Media  nocte  clamor  factus 
est,  ecce  sponsus  venit,  etc.  Id  non  de  resurrectione, 
sed  de  incerta  mortis  hora  intelligitur  ; nec  angelus 
media  nocte  ^Egyptios  interficiens  repraesentat  re- 
surrectionem. 

DISPUTATIO  QUINQUAGESIMA  PRIMA. 

De  Christi  Ascensione  ac  ejus  terfnino. 

Sect.  I.  — An  Christus  vere  ac  proprie  in  coelum 
ascenderit. 

Nota  : Quidam  antiqui  haeretici  negarunt  Chri- 
stum vero  cum  corpore  resurrexisse;  ac  proinde 
vere  ascendisse.  Seleuciani  et  Manichaei  finxerunt 
Christum  deposuisse  resuscita.tum  suum  corpus  in 
sole,  et  sine  corpore  sedere  ad  dextram  Patris  ; re- 
centiores  haeretici  negarunt  Christum  secundum 
suam  humanitatem  vere  ac  proprie  in  coelum  ascen- 
disse, quia,  inquiunt,  vel  ab  initio  suae  incarnatio- 
nis, vel  saltem  a sua  per  resurrectionem  glorificatio- 
ne, tam  in  coelo  quam  ubique  locorum  exstitit.  Sed 
hisce  omissis  , 

Dico  1 : Christus  post  suam  resurrectionem  vere 
nc  proprie  in  coelo  ascendit.  Est  articulus  fidei  in 
omnibus  symbolis  contentus,  et  in  hoc  sensu  intel- 
lectus ab  Ecclesia  catholica  et  omnibus  Patribus. 
Probatur  : i°  ex  Novo  Testamento  : Noli  me  tange- 
re, nondum  enim  ascendi  ad  Patrem  meum  ( Joan . 
xx,  17).  Ascendo  ad  Patrem  meum  et  Patrem  vestrum 
( Ibid .).  Ferebatur  in  coelum  [Lue.  xxtv,  51).  As- 
sumptus est  in  coelum,  et  sedet  a dextris  Dei  (Mare. 
xvi,  19).  Deinde  Act.  i,  9 seqq.,  apostoli  viderunt 
eum  ascendentem,  donec  interposita  nubes  eum 
occultavit  : Videntibus  illis,  etc.  2°  Ex  Veteri  Testa- 
mento : Ascendisti  in  altum,  cepisti  captivitatem  ; ac- 
cepisti dona  in  hominibus  (Psal.  lxvii,  19).  Psallite 
Deo  qui  ascendit  super  cxlos  coelorum  ad  orientem 
(Ibid.  do,  54).  Attollite  portas,  principes,  vestras,  et 
elevamini  portae  ceternales,  et  introibit  Rex  glorice 
(Psal.  xxiii,  9),  etc.  5°  Ratione  : Cum  coelum  sit  lo- 
cus beatorum,  in  quo  Deus  se  illis  manifestat, 
debebat  maxime  Christus  in  illo  esse  : Dominus 
de  coelo  paravit  sedem  suam  (Psal.  cn,  19).  Ubi 
sum  ego,  illic  et  minister  meus  erit  (Joan. <x.u,  26). 

Dico  2 : Christus  motu  successivo  in  coelum 
ascendit.  De  initio  motus  non  est  dubium,  quia  vi- 
derunt discipuli  eum  paulalim  ascendentem  : Viden- 
tibus illis  elei  atus  est  (Act.  i,  9);  sed  ubi  nubes  eum 
occultavit  ab  oculis  discipulorum,  tunc  non  amplius 
motu  successivo  illum  ascendisse,  sed  instantaneo 
seu  in  uno  momento  pervenisse  ad  ultimum  termi- 
num, in  quo  sessurus  erat, sine  transitu  per  medium, 
sentit  Abulensis.  Attamen  communior  sententia  est 
illum  eodem  motu  successivo,  transeundo  per  omnia 
corpora  intermedia  ascendisse  ; magis  enim  debebat 
illitis  majestatem  sic  ascendere,  quasi  omnium  coe- 
lorum possessionem  accipiendo,  et  illos  aliquo  mo- 
do sanctificando  : Habemus  Pontificem  qui  penetravit 
coelos,  etc.  (Hebr.  iv,  li). 

Dico  5 : Christus  ascendit  usque  ad  supremum 

cceluni  : Ascendit  super  omnes  caelos  (Ephes.  iv,  10). 
Christus  excelsior  coelis  factus  (Hebr.  vii,  27).  An  au- 
tem ita  ascenderit,  ut  lotum  ejus  corpus  intra  cce- 
lum  maneat,  coeli  superficie  circumdatum,  sicut  nos 
sumus  in  hoc  aere,  an  vero  totum  ejus  corpus  sit 
supra  convexam  coeli  superficiem,  id  satis  incertum 
est.  Primum  censent  Durandus  et  Sylvester,  secun- 
dum Cajelanus,  Ferrarius,  etc.  Unde  Anselmus 
dicit  : < Ascendit  non  solum  super  omnes  coelos  ma- 
teriales, sed  et  super  omnes  coelestium  virtutum  or- 
dines, superans  loco  et  dignitate  omnem  creatu- 
ram. > Quod  attinet  ad  hunc  textum  quem  objiciunt 
ha;retici  : Nemo  ascendit  in  coelum  nisi  qui  descen- 
dit de  ccelo  Filius  hominis,  qui  est  in  ccelo  (Joan.  m, 
15),  significat  descendisse  Christum  incorporeum,  et 
ascendisse  corporeum. 

Sect.  II.  — De  circumstantiis  Christi  Ascensionis. 

Dico  : Hae  circumstantiae  ex  Scriptura  colligun- 
tur : 1°  Locus.  Juxta  Act.  t,  habetur  hunc  locum 
fuisse  montem  Oliveti,  Hierosolyma  distantem  mille 
passus.  In  montis  latere  est  oppidum  Bethaniae, 
Hierosolyma  distans  pene  bis  mille  passus,  seu  di- 
midia leuca,  quo  Christus  ante  suum  ascensum  pro- 
babiliter eduxit  suos  discipulos,  ut  Magdalenam  cum 
sua  sorore  et  fratre  ad  illum  invitaret,  uti  ex  hoc 
colligitur  : Eduxit  autem  eos  foras  in  Belhaniam,  etc. 
(Lite,  xxiv,  50) ; de  templo  ibi  aedificato,  de  prodi- 
giis, de  Christi  vestigiis  relictis,  vide  Bedam  (cap.  7 
De  locis  sanctis).  2"  Tempus.  Ascendit  quadragesima 
post  resurrectionem  die,  comprehendendo  in  hoc 
numero  ipsum  diem  et  resurrectionis  et  ascensionis; 
cumque  resurrexerit  die  Dominica,  hinc  lit  ut  ascen- 
derit die  Jovis.  Fuilenim  per  dies  quadraginta  appa- 
rens eis  (Act.  i,  5),  ut  suae  resurrectionis  veritatem 
comprobaret,  discipulos  instrueret,  Ecclesiam  fun- 
daret. 5°  Hora.  Videtur  fuisse  sub  horam  primam 
pomeridianain.  Pransus  enim  erat  isto  die  cum 
discipulis,  ut  habetur  ex  Act.  i,  4-9  : Convescens  prae- 
cepit eis,  etc. ; cum  heee  dixisset,  elevatus  est.  4°  Mo- 
dus. Ex  Luc.  xxiv,  50  : Elevatis  manibus  suis  bene- 
dixit eis,  nempe  B.  Virgini,  apostolis,  et  aliis  disci- 
pulis, numero  fere  centum  et  triginta,  apprecando 
et  conferendo  multa  bona.  Benedixit  autem,  vel  de- 
cussatis manibus  sicut  Jacob  benedixit  nepotibus 
(Gen.  xlviii , 14  seqq.),  vel  tollendo  ad  CGelurn  ma- 
nus in  formam  crucis,  sicut  Moyses  (Exod.  xyii,  II, 
12),  vel  efformando  crucem  in  aere  sicut  nunc  in 
Ecclesia  usus  est,  quem  ex  apostolica  traditione  ma- 
nasse testatur  Basibus  (De  spiritu  sancto,  cap.  37). 
Post  datam  autem  benedictionem,  vera  nubes  ejus 
pedibus  substracla  eripuit  illum  ab  oculis  discipu- 
lorum, qui  cum  perseverarent  in  coelum  intuentes, 
monentur  a duobus  angelis  Christum  sic  olim  ven- 
turum ad  judicium  quem  ad  modum  viderant  euntem 
in  coelum.  5°  Apparatus  seu  comitatus.  Omnes  justi 
sive  qui  erant  in  limbo  Patrum,  sive  qui  tunc  in- 
venti sunt  plene  purgati,  ascenderunt  simul  cum 
Christo,  imo  probabiliter  in  corporibus  gloriosis  ii, 
qui  in  Christi  resurrectione  resurrexerant.  Quoad 

angelos  vero,  non  est  dubium  quin  omnes  cmlo 
descenderint,  ut  Christum  ascendentem  comitaren- 
tur. Denique  Christi  ascensio  fuit  ipsimet  conveniens 
ad  praemium  accidentale,  et  ejus  corporis  gloriosi 
honorificam  sedem;  ac  nobis  valde  utilem  ad  robo- 
randam fidem,  augendam  spem,  accendendam  cha- 
ritatem. 

Sect.  111.  — An  Christus  per  suam  ascensionem  con  - 
secutus sil  sessionem  ad  dextram  Patris. 

Dico  1 : Christum  post  suam  ascensionem  sedere 
ad  dextram  Palris,  est  articulus  fidei  in  omnibus 
Symbolis  contentus  : Assumptus  est  in  ccelum  et  se- 
det a dextris  Dei  (Mare,  xvi,  19).  Sedere  ad  dextram 
Dei  convenit  Christo,  tum  secundum  divinitatem, 
tum  secundum  humanitatem.  Per  dextram  Dei,  qui- 
dam intelligunl  Dei  omnipotentiam  aut  majestatem  ; 
alii  propriam  Christi  quatenus  hominis  dignitatem 
ratione  unionis  hypostatica? ; alii  singularem  beati- 
tudinis  excellentiam,  et  judiciariam  potestatem 
Christo  homini  collatam.  Per  verbum  autem  sedere 
non  inlelligitur  sessio  corporalis,  quamvis  haec  etiam 
Christo  utpote  homini  conveniat,  sed  sessio  spiri- 
tualis ac  metaphorica,  quae  si  de  Christo  secundum 
ejus  divinitatem  agatur,  significat  eum  aequali  cum 
Patre  majestate  ac  potestate  pacifice  regnare  : si  de 
Christo  agatur  secundum  humanitatem  ejus,  signifi- 
cat eum  non  tantum  habitare  in  gloria  coelesti,  et 
sel  rnam  bealiludinem  tanquam  ultimum  omnium 
suarum  viarum,  laborum  ac  mortis  terminum 
adeptum  esse,  sed  etiam  tanquam  supremum  regem 
ac  judicem  dominari  et  praeesse  omnibus,  tanta  di- 
gnitate praecellentem,  ut  in  eodem  solio  cum  Deo 
sit,  et  eadem  adoratione  colatur. 

Dico  2 : Christus  formaliler  quatenus  hic  homo, 
per  suam  ascensionem  adeptus  est  sessionem  ad 
dexteram  Dei  ; id  est,  singulari  modo,  coepit  lota 
hujus  hominis  simul  et  Dei  veri,  omnia  cum  Patre 
gubernantis,  majestas  clarescere  in  coelo  et  in  terra, 
ac  quasi  denuo  accepit  possessionem  regni  sui  ac 
totius  orbis  per  suum  in  coelum  ingressum  tanquam 
in  proprium  suae  curiae  locum  a Deo  destinatum 
ad  regendum  et  imperandum  ; quamvis  autem  sit 
proprium  Christi  sive  quatenus  est  haec  persona 
divina,  sive  quatenus  est  hic  homo  aqualis  Patri 
in  majestate  et  potestate,  sedere  ad  dexicram  Dei, 
tamen  quadam  hujus  sessionis  participatio,  longe 
inferiori  modo  ac  gradu  quoad  gloriam  tam  anima- 
rum quam  corporum,  communicatur  aliis  beatis  ita 
ut  cum  Christo  securi  suae  aeternae  beatiludinis  et 
consideant  et  conregnent.  Dum  dicitur  Christus 
sedere  ad  dexteram,  non  habetur  respectus  ad  si- 
nistrum aut  ad  alium  situm  materialem  tanquam 
inferiorem  et  minus  honorabilem  ; sed  tantum  me- 
taphorice intenditur  singularis  excellentia  et  maje- 
stas, in  qua  Christus  exsistit. 

Sect.  iv. — ■ An  postquam  Christus  in  coelum  ascen- 
dit, aliquando  inde  descenderit. 

Dico  : Potest  esse  circa  hoc  triplex  dicendi  mo- 
dus : 1°  Est  Christum  post  suam  ascensionem 

nunquam  in  terris  sub  visibili  et  propria  forma 
apparuisse,  sed  tantum  vel  in  somnis,  vel  sub  re- 
praesentatione extrinseea  in  corpore  aereo,  vel  per 
visionem  corporalem  non  in  terra,  sed  in  coelo  vi- 
sum fuisse  ; sicut  Stephanus  et  fortasse  Paulus 
cum  vidit : sed  hic  dicendi  modus,  generaliter  lo- 
quendo, non  mihi  videtur  facile  sustineri  posse. 
Unde  2°  est,  Christum  post  suam  ascensionem  vere 
interdum  et  descendi  se  in  terras,  et  a coelesti  loco 
per  breve  tempus  abfuisse  ( ita  D.  Thomas,  Cajeta- 
nus,  etc.  ),v.  gr.  quando  apparuit  Paulo  eunti  Da- 
mascum, AcL  ix,  vel  in  templo  Hierosolymitano, 
Act.  xxu.  Et  ipse  Paulus,  I Cor.  xv,  8,  dicit : No- 
vissime visus  est  mihi.  Aut  quando  in  via  Appia  ap- 
paruit Petro  Roma  discedenti  et  interroganti  : Do- 
mine, quo  vudis,  elc.,  quam  apparitionem  referunt 
Ambrosius,  Athanasius,  Origenes,  Abdias,  etc.  Aut 
quando  apparuit  Carpo,  elc.  5°  Aliquando  Christum 
vere  per  visibilem  et  realem  praesentiam  in  terra 
apparuisse,  sed  tunc  coelestem  locum  non  dese- 
ruisse, seu  a coelo  per  id  temporis  non  abfuisse  ; 
ita  ut  simul  et  in  terra  et  in  cado  miraculose  bilo- 
catus  foret.  Ex  his  tribus  dicendi  modis,  sic  vide- 
tur dicendum  : Christum  nempe  aliquando  post 
suam  ascensionem  revera  in  terra  fuisse,  an  vero 
tunc  coelo  abfuerit,  incertum.  Attamen  si  verum 
est  descendisse  ad  B.  Virginem  in  die  Assumptio- 
nis, ut  eam  secum  cum  gloria  et  honore  ad  coelum 
deduceret,  non  videtur  verisimile  tunc  simul  in 
coelo  fuisse,  atque  iterum  illuc  cum  matre  ascen- 
disse. 

DISPUTATIO  QUINQUAGESIMA  SECUNDA. 

De  judiciaria  Chi  isti  potestate  et  ejus  usu. 
Sect.  I.  — Dico  1 : Christus  quatenus  homo,  sive 
in  sua  humanitate,  habet  sibi  datam  specialem  po- 
testatem ad  ferendum  judicium  in  iis  quae  pertinent 
ad  praemium  aut  poenam  aeternam  et  ad  salutem  vel 
damnationem.  ( D.  Thomas  et  omnes  theologi. ) 
Probatur : Et  potestatem  dedit  ei  ( nempe  Pater ) 
judicium  facere,  quia  Filius  hominis  est  ( Joan . v, 
27 ) ; id  est,  dedit  ei  potestatem  excellentiae  ad 
exercendum  judicium  per  humanitatem  ob  unionem 
quam  cum  Verbo  habet.  Et  Aci.  x,  T2 : Praecepit 
nobis  (nempe  Christus  ) praedicare  populo  et  testifi- 
cari, quia  ipse  est  qui  constitutus  est  a Deo  judex 
vivorum  et  mortuorum.  Si  enim  per  solam  suam 
divinitatem  judicaturus  esset,  non  oporteret  eum 
secundum  humanitatem  descendere  ad  judicandum. 
Verum 

Dico  2 : Haec  potestas  Christo  in  humanitate  data 
non  est  primaria,  sed  secundaria,  et  quasi  ex  com- 
missione Dei,  quia  illam  habet  dependentor  a 
superiori  potestate,  nec  illam  habet  ex  intrinsecis 
et  essentialibus  suae  humanitatis  principiis.  Hinc 
dum  dicitur:  Paler  non  judicat  quemquam,  sed  omne 
judicium  dedit  Filio  (Joan.  v,  22)  vult  dicere  : quamvis 
universale  judicium  sit  a Patre  cum  aliis  divinis 
personis  tanquam  a principali  ct  prima  causa,  ha 
bente  primariam  ac  supremam  judicandi  potes'-.- 

tem,  processurum,  non  tamen  a Patre,  ut  a per- 
sona immediate  ferente  sententiam  procedet,  sed  a 
Christo  in  sua  humanitate  ac  per  suam  humanita- 
tem vices  gerente  immediate  procedet ; ideoque  haec 
Christi  potestas  dicitur  quasi  delegata,  et  ex  com- 
missione Dei  ; sub  alia  tamen  ratione  potest  dici 
ordinaria  in  suo  ordine,  quia  illi  competit  ratione 
officii  et  proprii  meriti,  quatenus  est  summus  sa- 
cerdos et  spiritualis  rex.  Unde  est  vere,  proprie  ac 
simpliciter  judiciaria  potestas:  nam  Christus‘homo 
est  vere  ac  proprie  judex,  ej usque  actus  est  verum 
judicium  : Dedit  ei  judicium  facere  ; quia  Filius  ho- 
minis est  ( Ibid.  27 ).  Ipse  enim  habet  claram  causae 
cognitionem  ac  fert  sententiam  juxta  legem  a Deo 
latam  ac  sancitam.  Unde  haec  potestas  judiciaria 
potest  vocari  potestas  singularis  excellentiae,  quia 
est  suprema  inter  omnes,  quae  potest  creatur* 
communicari  ; et  hanc  secundum  se  spectatam  et 
quoad  actum  primum  Christus  habuit  ab  initio  suae 
incarnationis , quamvis  foret  tantum  postea  in 
actum  secundum  redigenda. 

Sect.  II.  — De  actibus  praedicta;  potestatis  judiciariae. 

Nota  : Hujus  potestatis  objectum  et  materia  pro- 
pria sunt  actiones  humanae  morales,  quatenus  illis 
juxta  justitiae  aequitatem  poena  aut  praemium  tri- 
buendum est. 

Dico  1 : Quamvis  Christus  secundum  se  non  in- 
digeat causae  discussione,  ulpote  ipse  sciens  omnia 
hominum  acta,  in  ordine  tamen  ad  illos  judicandos 
dicitur  interdum  in  Scriptura  se  habere  lanquam 
discutiens  et  disceptans  cum  reo,  donec  illum  con- 
vincat ; ut  patet  ex  Joel.  ni,  2 : Congregabo  omnes 
gentes,  et  deducam  eas  in  vallem  Josaphat,  et  disce- 
ptabo cum  eis.  Deinde  cum  sit  duplex  judicium, 
aliud  finale,  quod  profertur,  dum  omnia  hominis 
merita  vel  demerita  finita  sunt,  aliud  non  finale, 
quod  exercetur  cum  hominibus,  quandiu  in  hac  vita 
degunt,  in  ordine  ad  singula  eorum  merita  vel  de- 
merita, ideo  non  tantum  illud  finale,  sed  etiam  hoc 
non  finale  competit  Christo  : ad  ejus  enim  honorem 
pertinet,  ut  homines  etiam  hic  viventes,  intelligant 
ex  illius  voluntate  ac  misericordia,  aut  ex  severa 
illius  justitia  pendere  suam  aut  salutem  aut  damna- 
tionem, juxta  Joan.  v,  22  : Omne  judicium  dedit 
Filio.  Et  psal.  xcvit,  9 : Judicabit  orbem  terrarum  in 
justitia,  et  populos  in  aequitate. 

Dico  2 : Christus  non  tantum  finale  judicium  uni- 
versale erga  omnes  in  fine  mundi  exercebit  ( de  quo 
infra  ),  sed  etiam  particulare  erga  singulos  homi- 
nes in  eorum  morte  statim  exercet : de  fide  enim 
est  justos  qui  nihil  habent  purgandum,  statim  post 
mortem  recipere  aeternae  beatitudinis  pramium; 
animas  autem  in  peccato  mortali  decedentes,  statim 
damnari  ad  poenas  internas.  Ideo  dicitur  : Facile 
est  coram  Deo  in  die  retribuere  unicuique,  juxta  vias 
suas,  etc.,  et  in  fine  hominis  denudatio  operum  illius 
(Eccli.  xi,  28, 29  ).  Sic  etiam  Augustinus  ( Deanim . 
lib.  n,  cap.  4 ) : < Illud  rectissime  et  valde  salu- 
briter creditur  judicari  animas,  cum  de  corporibus 


exierint,  antequam  veniant  ad  illud  judicium,  quo 
eas  oportet  jam  redditis  corporibus  judicari.  » Hinc 
sequitur  hoc  particulare  judicium  ita  fieri  in  morte 
cujusque,  ut  cuique  pronuntietur  et  innotescat  sen- 
tentia quae  ad  ipsum  spectat ; sitque  certus  de  sua 
a lerna  vel  gloria  vel  poena,  etiamsi  in  purgatorio 
aliquandiu  se  delinendum  esse  videat,  antequam 
ad  gloriam  perveniat.  Sic  etiam  animae  infantium 
cum  peccato  originali  decedentium , statim  cogno- 
scunt statum  suum,  et  quod  in  eo  sint  perpetuo 
permansurae.  An  autem  cognoscant  etiam  causam  , 
ob  quam  istum  statum  accipiant,  et  rationem  tum 
culpae  quam  in  se  habent,  tum  poenae  quae  est  vi- 
sionis beatificae  carentia  ; an  vero  tantum  appre- 
hendant illum  statum,  tanquam  sibi  connaturalem  , 
incertum  est. 

Dico  3 : In  judicio  particulari  definitiva  senten- 
tia, nec  post,  nec  ante  mortis  instans,  sed  in  ipso 
mortis  instanti,  profertur  ; quia  ante  istud  instans 
nondum  completa  est  hominis  vel  malitia  vel  me- 
ritum, nec  tempus  ad  agendum  poenitentiam  dene- 
gatur usque  ad  mortem.  Unde  illae  visiones,  quas 
Gregorius  et  Beda  referunt  de  Chrisaorio,  et  de 
quodam  monacho,  qui  paulo  ante  mortem  audie- 
runt suae  damnationis  sententiam,  ita  sunt  expli- 
canda?, ut  interdum  permiserit  Deus  peccatores  eo 
tempore  ita  affligi  ac  terreri  a daemonibus,  ut  de 
sua  salute  desperarent,  quamvis  revera  tunc  tem- 
poris nondum  foret  sententia  a Deo  prolata.  Nec 
etiam  differtur  sententia  usque  ad  instans  post 
mortem,  quia  statim  ac  separatur  a corpore  anima, 
accipit  suam  retributionem  juxta  merita  aut  de- 
merita. 

Dico  4 : Quamvis  non  sit  tam  certum  exerceri 
particulare  hoc  judicium  per  Christi  humanitatem, 
quam  est  certum  universale  per  illam  esse  exer- 
cendum, tamen,  ut  jam  dixi,  probabilius  per  illam 
exercetur,  perlinetque  ad  ejus  potestatem  judicia- 
riam. Ad  hoc  autem  judicium  exercendum  non  est 
opus,  ut  anima  judicanda  statim  atque  separatur  a 
corpore,  deferatur  in  coelum  et  praesentetur  Christo 
quatenus  homini  ad  audiendam  suam  sententiam,  ut 
quidam  existimarunt : de  animabus  enim  damnandis 
aut  purgandis  hoc  incredibile  est.  Nec  opus  est  ut 
Christus  e coelo  descendat  ad  singulos  morientes, 
sed  anima  in  instanti  mortis  intellectuali t^r  elevatur 
ad  audiendam  Christi  judicis  sententiam  per  intel- 
lectualem locutionem  aut  illuminationem,  quae  non 
pendet  a loco,  prolatam,  haecque  vocatur  ad  ejus 
tribunal  duci  absque  mutatione  locali  ; et  verisimile 
est  animam  eo  instanti  cognoscere  sese  judicari  : 
nimirum  vel  salvati  vel  damnari  imperio,  et  effica- 
cia non  solum  Dei,  sed  etiam  Christi  hominis.  Unde 
Christus  in  uniuscujusque  morte  non  secundum 
praesentiam  localem  advenit,  sed  secundum  effica- 
ciam, per  quam  efficit,  ut  unusquisque  suum  sta- 
tum agnoscat,  imperiumque  ac  sententiam  judicis 
audiat ; et  vi  illius  statim  Lendat  in  locum  suis  me- 
ritis aut  demeritis  debitum.  An  autem  animse  dam- 

natse  Tei  purgandae  lunc  ipsam  Christi  humanita- 
tem clare  intueantur,  necne,  incertum. 

Dico  o : Christus  quandiu  in  hac  vita  mortali 
vixit,  non  est  usus  illa  judiciaria  potestate  ; hinc 
dicebat:  Non  veni  ut  judicem  mundum  (nempe  nunc), 
sed  ut  salvificem  mundum  ( Joan . xn,  47).  Sed  dum 
ccepit  esse  in  glorioso  regnantis  et  dominantis  statu, 
tunc  orsus  est  stalim  hanc  suam  judicandi  pote- 
statem exercere.  Imo  possumus  dicere  jam  ab  in- 
stanti mortis,  in  quo  nostram  redemptionem  con- 
summavit, eam  exercere  in  anima  separata  et  glo- 
riosa coepisse.  Ad  hanc  enim  pertinere  videtur  libe- 
ratio animarum  sanctarum  , spoliatio  inferni,  et 
similes  actus  quos  in  inferno  exercuit  vel  ligando 
potestatem  daemonis,  vel  aliquas  animas  e purgato- 
rio liberando,  vel  judicium  etiam  ferendo  de  iis, 
quse  per  id  tempus  e corpore  egressae  sunt. 

DISPUTATIO  QUINQUAGESIMA  TERTIA. 

De  secundo  Christi  adventu  ad  universale  judicium. 

Sect.  I.  — An  futurum  sit  universale  judicium,  in 
quo  Christus  sit  supremus  judex. 

Dico  1 : Universale  hominum  judicium  futurum, 
unus  est  ex  fidei  articulis  in  omnibus  Symbolis  con- 
tentus. Ubicunque  in  Scriptura  fit  mentio  de  die 
judicii  in  singulari,  de  judicio  post  universalem 
resurrectionem,  de  die  Domini,  de  die  irae,  etc., 
intelligitur  de  hoc  judicio  , v.  gr.  : Dico  vobis  , Tyro 
et  Sidoni  remissius  erit  in  die  judicii  ( Matth . xi,  22). 
Viri  Ninivitce  surgent  in  judicio  , etc.  ( Matth.  xn, 
41  ).  Non  cito  moveamini,  quasi  instet  dies  Domitii 
(II  Thess.  n,  2).  Dies  Domini  amara,  dies  ira;,  etc. 
(Sophon,  i,  14).  Venit  hora,  in  qua  omnes  qui  in 
monumentis  sunt,  audient  vocem  Filii  Dei  (Joan.  v, 
28 ).  Hujus  autem  universalis  judicii  faciendi  causae 
plures  sunt : 1°  ut  Deus  palam  suam  justitiam  ma- 
nifestet coram  omnibus  ; 2°  ut  justi  publico  ho- 
nore, et  mali  publica  confusione  afficiantur;  5°  ut 
publice  manifestus  omnibus  fiat  justissimus  divinae 
Providentiae  erga  bonos  et  malos  ordo  ; 4°  ut  homo 
non  solum  in  anima,  sed  etiam  in  corpore,  quod 
animae  ad  virtutem  et  ad  vitia  adjutor  fuit,  conve- 
nientem pcenam  aut  praemium  recipiat;  5°  ut  istius 
judicii  exspectatio  ac  timor  homines  in  officio  con- 
tineret, etc. 

Dico  2 : In  universali  judicio  Christus  erit  judex 
non  solum  per  divinitatem,  sed  etiam  immediate 
per  suam  humanitatem.  De  fide  : Quia  ipse  est,  qui 
constitutus  est  a Deo  judex  vivorum  el  mortuorum 
( Act.  x,  42  ).  Filius  hominis  venturus  est  in  gloria 
Patris  sui  cum  angelis  suis,  et  tunc  reddet  unicuique 
secundum  opera  sua  (Matth.  xvi,  27).  Ultra  judicium 
particulare,  Deus  faciet  hoc  universale,  non  ut 
priorem  sententiam  mutet,  aut  ut  bis  puniat  eam- 
dem  culpam,  sed  ut  suppleat  quidquid  ex  debita 
deerat  poena,  et  convenienti  modo  sententiam  pro- 
ferat in  eum  qui  prius  non  omnino,  sed  quasi  ex 
parte  tantum  judicatus  fuerat. 


Segt.  11.  — An  Christus  secundo  sit  venturus  in  hunc 

mundum  ad  peragendum  universale  judicium. 

Dico  1 : Fides  catholica  agnoscit  unum  Christi 
adventum  jam  praeteritum,  et  confitetur  alium  futu- 
rum, in  quo  Christus  Deus  homo  vere  ac  realiter 
veniat  e coelo  ad  peragendum  universale  judicium, 
quod  in  hoc  fidei  articulo  continetur : Inde  venturus 
est  judicare  vivos  et  mortuos.  Idque  ex  Novo  et  Ve- 
teri Testamento  facile  demonstratur,  et  in  quo  uter- 
que iste  Christi  adventus  conveniat  ac  disconveniat, 
illinc  comprobatur.  Itaque  bine  collige  : 

Dico  2 : Uterque  Christi  adventus  in  his  conve- 
nit : i°  ca  quae  in  Scriptura  dicuntur  de  Messia, 
semper  ad  eamdem  personam  referuntur.  2°  In 
utroque  adventu,  juxta  Scripturam,  declaratur  sem- 
per Messias  esse  Deus  et  homo  simul : Dominus  ad 
judicandum  veniet  cum  senibus  populi  sui  (Isa.  m, 
14).  Ecce  Dominus  in  igne  veniet,  etc.,  in  igne  Do- 
minus judicabit  ( Isa.  lxyi,  15,  16  ).  Deus  manifeste 
veniet,  Deus  noster,  et  non  silebit  ( Psal.  lxix,  5.  ) 
Modo  videbitis  Filium  hominis  venientem  in  nubibus 
coeli  (Matth.  n ni,  26),  etc.  5°  Uterque  adventus  est 
per  veram  et  corporalem  Christi  praesentiam : Vi- 
debilis  Filium  hominis  sedentem  a dextris  virtutis  Dei 
et  venientem  in  nubibus  coeli  ( Matth.  xxvi,  64).  Item  : 
Ecce  venit  cum  nubibus  et  videbit  eum  omnis  oculus, 
et  qui  eum  pupugerunt  ( Apoc.  i,  7 ).  i"  Uterque 
adventus  admirabilis,  supernaturalis  ac  Deo  dignus. 
5°  Uterque  primario  est  ad  hominum  salutem. 
6°  Ulerque  ut  Christus  regnum  sibi  comparet. 

Dico  5 : Uterque  adventus  in  his  differt:  1°  pri- 
mus est  in  medio  temporum,  secundus  in  fine 
mundi.  2°  Trimus  per  Verbi  incarnationem  et  hu- 
manam generationem  factus  est ; secundus  fiet  per 
solum  motum  localem.  5°  Primus  factus  est  ad  ope- 
randam nostram  redemptionem  et  salutem  per  me- 
ritum el  satisfactionem,  atque  ad  docendos  illumi- 
nandosque  homines  per  doctrinam  et  exemplum  ; 
secundus  autem  fiet  ad  judicandos  homines,  et  ad 
retribuendum  pro  meritis  praemium,  et  pro  pecca- 
tis poenam.  4°  Primus  fuit  in  carne  passibili  et  in 
exteriori  apparatu  humilis ; secundus  erit  gloriosus, 
tam  quoad  statum  corporis  impassibilis,  quam  quoad 
externum  comitatum  el  majestatem.  5°  Christus 
in  primo  adventu  hominibus  et  angelis  beatitudi- 
nem,  et  sibi  quoddam  coeleste  regnum,  suique  no- 
minis exaltationem  promeruit ; in  secundo  acquiret 
perfectam  ac  consummatam  sui  regni  possessionem. 
6°  In  primo  absoluta  peregrinatione  coelum  ascen- 
dit in  terram  rediturus,  in  secundo  consummato  re- 
rum omnium  ordine  coelum  ascendet,  nunquam  huc 
rediturus.  7°  Primi  adventus  praicursor  fuitJoannes; 
secundi  erunt  Henoch  et  Elias ; utriusque  praenuntia 
signa  diversa. 

Sect.  III.  — De  loco  in  quo  fiet  judicium  universale. 

Dico  : Juxta  communem  Patrum  et  theologorum 
opinionem  universale  judicium  fiet  in  valle  Josa- 
phat  inter  montem  Oliveti  et  urbem  Jerusalem  sito 
( D.  Thomas,  Paludanus,  Solus,  etc.  );  prout  colli- 

gitur  exnoc  Joelis  loco:  Congregabo  omnes  genies,  et 
educam  eas  in  vallem  Josaphat,  et  disceptabo  cum  eis 
(Joel.  ut,  2).  Quia  autem  istud  nomen  Josapliat 
significat  judicium  Domini,  videtur  ob  id  fuisse  im- 
positum isti  valli  tanquam  proprium.  Cum  dicitur 
Christus  descensurus  in  terram,  non  intelligitur 
descensurus  in  ipsam  terrenam  istius  vallis  super- 
ficiem, sed  tantum  in  aerem  isti  valli  corresponden- 
tem,  et  ad  istum  locum  aereum  omnes  electi  sustol- 
lentur; reprobi  autem  manebunt  in  terra,  id  est  tum 
in  ista  valle  Josaphat,  tum  in  locis  circumjacenti- 
bus. Hinc  electi  erunt  a dextris,  id  est  in  aeterna 
beatitudine,  et  reprobi  a sinistris,  id  est  in  aeterna 
miseria,  uti  explicat  Anselmus  cl  communiter  theo- 
logi ; vel  electi  ( uti  alii  interpretantur  ),  erunt  re- 
vera ad  dexteram  Christi  in  aere,  et  reprobi  ad 
ejus  sinistram  super  terram. 

Sect.  IV.  — Quando  fiet  judicium  universale. 
Nota : Lactantius,  Justinus,  Irenaeus,  etc.,  tradide- 
runt mundum  duraturum  sex  mille  annis  ( nempe 
utHebrai  aiebant,  duo  millia  ante  legem,  duo  mil- 
lia in  lege,  duo  millia  tempore  Messiae  ) et  postea  in 
fine  eorum  adventurum  Christum  regnaturum  in  terris 
per  alios  mille  terrenae  felicitatis  annos,  quod  supra 
refutatum  est.  Imo  cum  illi  juxta  LXX  interpretes, 
putent  Christum  nalum  fuisse  in  sexto  millenario 
a mundi  creatione,  jam  ipsa  temporum  duratione  id 
falsum  esse  liquido  patet.  Itaque 
Dico  : Dies  judicii  universalis  et  futura  mundi 
duratio  prorsus  incerta  et  incognita  est,  nihilque 
probat  conjectura  sumpta  ex  sex  diebus  creationis 
mundi,  et  ex  septimo  requietionis;  et  oraculum 
Eliae  attributum,  quasi  dixisset,  sex  millia  mundus, 
a quodam  rabbino  confictum  est.  Unde  istum  judi- 
cii diem  nemo  hominum  novit,  imo  ne  ipsa  qui- 
dem Christi  anima  illum  scit  scientia  naturali,  sed 
tantum  beata  et  infusa;  et  probabilius  nec  angeli, 
nec  beati,  nisi  forte  B,  Virgo.  Dein  quamvis  angeli 
fortasse  cognoscerent  numerum  hominum  praedesti- 
natorum, non  inde  tamen  cognoscerent  durationem 
mundi,  maxime  cum  electi  non  solum  assumantur 
ad  supplendas  angelorum  ruinas,  sed  etiam  per  se 
et  ex  primaria  Dei  intentione  assumantur  ad  aeter- 
nam beatitudinem.  Denique  nec  signis  judicii  pro- 
gnosticis quidquam  probabiliter  potest  colligi  de 
mundi  duratione  et  die  judicii,  cum  jam  paulo  post 
Christi  ascensionem  multi  existimarent  apparere 
vicina  illius  signa. 

DISPUTATIO  QUINQUAGESIMA  QUARTA. 

De  Antichrislo. 

Sect.  I,  II.  — An  Antichr istus  sil  certus  aliquis 
homo;  an  jam  venerit ; quando  veniet;  unde;  ex 
quo  genere. 

Dico  1 : Nomen  Anlichrislus  qui  ex  sua  etymolo- 
gia idem  est  ac  Christo  contrarius,  non  significat 
quemcunque  hominem  Christo  contrarium,  v.  gr. 
Neronem,  Arium,  Mahomelam,  etc.,  in  quo  sensu 
haeretici  etiam  vocant  Antichrislum  Romanum 
pontificem  ; sed  significat  certam  et  determinatam 


personam  futuram,  quae  erit  verus  homo,  non  au- 
tem daemon  aut  daenionum  princeps  in  phantastica 
hominis  forma  apparens,  ut  putavit  Hippolytus; 
multo  minus  erit  daemon  in  vera  humanitate  incar- 
natus: probabilius  enim,  siculi  supra  diximus,  im- 
possibile est,  ut  suppositum  creatum  hypostatice 
alteri  naturae  uniatur.  Saltem  certum  est  virtute 
daemonis  id  fieri  non  posse,  uti  nec  potest  danion 
ex  sola  femina  absque  virili  semine  organisare  ac 
formare  verum  corpus  humanum.  An  autem  ex  dae- 
mone succubo  aut  incubo  posset  mediante  virili  se- 
mine aliunde  accepto  generari  Antichristus,  incer- 
tum est.  Itaque  Antichristus  proprie  significat 
singularem  ac  determinatum  hominem,  acerrimum 
Christi  hostem  et  adversarium  : Nisi  venerit  discussio 
primum,  et  revelatus  fuerit  homo  peccati,  filius  per- 
ditionis, etc.,  tunc  revelabitur  ille  iniquus,  quem  Do- 
minus Jesus  interficiet  spiritu  oris  sin  ( II  Thess.  ii, 
5,  8 ).  Joannes  ( Apoc . xm  ) proprias  illius  actiones 
ac  mores  sub  bestiae  nomine  describit,  dicilque 
proprium  illius  nomen  componendum  ex  litteris 
( nempe  Graecis,  scribit  enim  Graece  ) quae  nume- 
rum sexcentorum  sexaginta  sex  conficient.  Quod- 
nam autem  sit  istud  nomen,  quis  divinet? 

Dico  2 : Licet  nesciatur  quando  venturus  sit  An- 
tichristus proprie  dictus,  certum  est  tamen  nondum 
venisse.  Probatur:  Quia  ea  quae  debent  praecedere 
adventum  Antichrisli,  nondum  advenerunt;  v.  gr. 
prodigiosae  perturbationes  in  coelo  et  elementis,  ad- 
ventus Elise  et  Henoch,  etc.  2°  Regnum  Anticliristi 
postquam  fuerit  stabilitum,  juxta  Dan.  xu,  debet 
tantum  durare  tribus  annis  cum  dimidio,  et  duo- 
decim diebus,  ac  juxta  omnes  sanctos  Patres,  post 
Antichrisli  interitum,  stalim  futurus  est  secundus 
Christi  adventus,  diesque  judicii : Slatim  post  tribu- 
lationem illorum  dierum,  sol  obscurabitur,  etc.,  ct 
tunc  apparebit  signum  Filii  hominis  in  coelo,  et  vide- 
bunt Filium  hominis  venientem  in  nubibus  cceli  ( Matth . 
xxiv,  29,  30).  Cum  igitur  ista  nondum  advenerint, 
patet  Antichrislum  nondum  advenisse,  et  tantum 
adventurum  paulo  ante  diem  judicii. 

Dico  5 : Juxta  Hieronymum  et  Anselmum,  etc.. 
Antichristus  nasciturus  est  Babylone,  ac  juxta  Da- 
mascenum et  Anselmum,  ex  fornicatione  atque  ex 
parentibus  Judaeis,  et  juxta  plurimos  ex  tribu  Dan, 
quod  colligunt  ex  his  Scripturae  locis:  Fiat  Dan  colu- 
ber in  via,  cerastes  in  semita  ( Gen.  xlix,  17  ).  Ex 
Dan  audivimus  fremitum  equorum,  etc.  { Jerem. 
vni,  16  ).  Et  ob  hanc  causam  existimant  Joannem, 
Apoc.  vii,  recensendo  numerum  signatorum  ex  tri- 
bubus Israel,  omisisse  tribum  Dan,  utpote  pertina- 
citer Antichristo,  in  illa  nato,  adhaesuram.  Sed  haec 
omuia  incerta  sunt.  Attamen  videtur  verisimilium! m 
fore  Antichristum  et  genere  et  professione  Judaeum 
ac  circumcisum.  Cum  autem  Paulus  (II  Thess.  n, 

7 ) dicit  ; 3Iysterium  jam  operatur  iniquitatis,  non 
loquitur' de  persona  Anticliristi,  sed  de  ejus  mem- 
bris, nempe  haereticis,  tyrannis,  etc.,  qui  eodem 
spiritu  aguntur. 

Sect.  III,  IY. — Be  moribus  et  doctrina  Aniichrisli. 

Dico  1 : Daemon  Antichristum  ab  infantia  sua  ita 
tentabit,  circumveniet,  omnes  ejus  motus  et  actus 
diriget,  ut  semper  proclivior  et  facilior  ad  malum 
fiat-;  ideoque  quidam  dicunt  eum  a daemone  quasi 
obsidendum.  Ubi  ad  usum  rationis  pervenerit,  im- 
buetur omnibus  pravis  moribus  et  artibus  malefi- 
cis : erit  superbissimus  : Extolletur  supra  omne  quod 
dicitur  Deus,  et  quod  colitur  (II  Tltess,  n,  A) ; libidi- 
nosus: Et  erit  in  concupiscentiis  feminarum  ( Dan. 
xr,  37);  crudelissimus  et  flagitiosissimus.  In  prin- 
cipio tamen  externam  virtutis  speciem  simulabit, 
ut  Judaeis  imponat,  iliisque  se  esse  Messiam  in  lege 
promissum  persuadeat,  et  paulatim  regnum  tyran- 
nice occupet.  Quamvis  autem  futurus  sit  improbis- 
simus, non  privabitur  tamen  sufficienti  Dei  gratia, 
et  angeli  custodia. 

Dico  2 : Quoad  ejus  doctrinam,  primo  docebit 
Jesum  Christum  non  fuisse  verum  Messiam,  nec  Fi- 
lium Dei,  nec  hominem  salvatorem,  adeoque  totam 
ejus  religionem  ac  sacramenta  esse  vanam  supersti- 
tionem; contra  vero  Moysis  legem  esse  servandam, 
circumcisionem  retinendam,  etc. : Quis  est  mendax, 
nisi  qui  negat  Jesum  esse  Christum  ? Et  liic  est  Anti- 
christus (I  Joan.  u,  22).  Deinde  simulabit  se  esse 
Messiam  in  lege  promissum,  ulque  facilius  Judaeos 
decipiat,  in  principio  servari  jubebit  Mosaicas  caere- 
monias; postea  tamen  rerum  omnium  politus,  nul- 
lum alium  esse  deum  praeter  se  asseret,  seque  ut 
verum  unicum  deum  adorari  praecipiet,  uti  dicitur : 
Extollitur  supra  omne  quod  dicitur  Deus  aut  quod  co- 
litur, ita  ut  in  templo  Dei  sedeat,  ostendens  se  tan- 
quam  sit  Deus  (II  Tltess.  n,  4)-  Hinc  exterius  ac 
palam  omnia  idola  omnemque  eorum  cultum  tollet; 
ipse  tamen  in  secreto  ac  privatim  daemonem  tan- 
quam  suum  deum,  seu  suum  praesidium  colet,  quem 
Daniel  ( xi,  58,  59  ) vocat  Maozim;  id  est,  fortem 
et  potentem.  Hujus  ope  per  se  ipsum  et  per  suum 
falsum  prophetam,  qui  ( Apoc  xix,  19  seqq. ) se- 
cunda bestia  dicitur  ( nam  per  primam  designatur 
Anlicbrislus  ),  multa  falsa  edet  miracula,  ut  suam 
doctrinam  hominibus  persuadeat,  v.  gr.  finget  se  mori 
ct  resurgere,  aut  aliquem  letali  vulnere  percussum 
Statilii  sanabit,  aut  faciet  ignem  de  coelo  descendere, 
prout  habetur  Apoc.  xn  ; plurima  alia  ejusmodi  ap- 
parentia signa  ac  prodigia  simulate  efficiet,  ita  ut 
in  errorem  inducantur,  si  peri  potest,  etiam  electi 
( Mattii,  xxiv,  24  ). 

Sect.  Y,  YI.  — De  regno  ct  persecutione  Aniichrisli 
contra  Christianos. 

Dico  1 : Per  cornu  parvulum,  de  quo  loquitur 
Daniel  ( vn,  8 ) significatur,  juxta  Patres,  Antichri- 
stus, sic  dictus  ob  humilem  originem,  qui  postquam 
per  fraudes  et  artes  incoeperit  Babylone  regnare, 
tunc  per  vim  ct  potentiam  alios  reges  aggredietur, 
ac  brevi  tres  reges  debellabit,  nempe  -dEgypti,  Li- 
bya; et  jEthiopite,  juxta  Danielem  xi,  42,  45,  ubi  sic 
dicitur : Mittet  manum  sciam  in  (erras,  et  terra 
JEggpti  non  effugiet;  per  Libyas  quoque  et'jEthio- 
Theol.  3uarez  Summa.  II- 

piam  transibit.  Deinde  septem  alios  subjugabit  juxta 
eumdem  Danielem  ( vu,  24  ),  ubi  sic  angelus  ait  ei: 
Cornua  decem  ipsius  regni,  decem  reges  erunt,  et 
alius  ( nempe  Antichristus ) consurget  post  eos,  et 
ipse  polenlior  erit  prioribus,  et  ipse  tres  humiliabit, 
scilicet  eos  quos  jam  dixi.  Ac  tandem  universum 
orbem  sibi  submittet.  Quod  facile  efficiet  tum  sui 
nominis  ac  fama;  terrore,  tum  numerosissimis  exer- 
citibus quos  huc  illuc  per  omnem  terram  emittet, 
tum  ingentibus  divitiis,  quas  ope  daemonis  vel  e 
visceribus  terrae,  vel  ex  profundo  maris  probabili- 
ter obtinebit,  et  quarum  largitionibus  homines  ad  se 
alliciet.  Praecipua  autem  ejus  imperii  sedes,  juxta 
Patres,  erit  Hierosolyma,  ubi  in  instaurato  a se  tem- 
plo, velut i in  throno  sedebit,  et  se  tanquam  verum 
Deum  adorari  ab  omnibus  jubebit  : Extolletur  supra 
omne  quod  dicitur  Dens  aut  quod  colitur  • ita  ut  in 
templo  Dei  sedeat  ( II  Tltess.  u,  4). 

Dico  2 : Antichristus  acerbius,  quam  ulli  unquam 
tyranni,  perseqnetur  Christianos  : Erit  tunc  tribu- 
latio magna,  quatis  non  fuit  ab  initio  mundi  usque 
modo,  neque  fiet  ( Mallh . xxiv,21).  Et  ecce  cornu  il- 
lud faciebat  bellum  adversus  sanctos  et  praevalebat 
eis  (Dan.  vn,  21).  Idem  multa  alia  capp.  vi,  vm, 
xi,  xn,  habet;  et  vide  quid  simile  Apoc.  xx.  Deinde 
hanc  persecutionem  movebit  non  tam  ad  perdenda 
corpora  quam  animas  : nam  volet  ut  Christiani  ne- 
gent Jesum  esse  Messiam,  aut  Filium  Dei,  deserant 
omncrii  ejus  cultum  et  caeremonias  Christianas,  di- 
cente Daniele  (xn,  41),  auferendum  maxime  juge 
sacrificium,  seu  missae  sacrificium;  verum  Deum 
abnegent,  et  sibi  soli  tanquam  Deo,  ac  suae  imagini 
in  omnibus  templis  collocat®  divinum  cultum  defe- 
rant. Insuper  jubebit  ut  in  hujus  cultus  professio- 
nem seu  protestationem  omnes  in  frontibus  aut  in 
manu  suum  characterem  publice  gestent,  ita  ut  non 
possit  emere  aut  vendere,  nisi  qui  habet  characterem 
aut  nomen  bestice  (id  est,  Aniichrisli),  aut  numerum 
nominis  ejus  (Apoc.  xm,  17).  Et  nolentes  suis  jussis 
parere,  exquisitissimis  cruciatibus  torquebit  ac  in- 
terficiet : unde  tunc  erunt  illustrissimi  martyres.  Ac 
quamvis  multi  etiam  deficient,  prout  ex  his  colligi  ■ 
tnr  : Datum  est  illi  (id  est,  Antichristo)  bellum  fa- 
cere. cum  sanctis,  et  vincere  eos  (Jbid.  7).  Ut  in  erro- 
rem inducantur,  si  fieri  potest,  etiam  electi  [Mattii. 
xxiv,  2i).  Et  nisi  breviati  fuissent  dies  illi,  non  fieret 
salva  omnis  caro  (Ibid.  22).  Nunquam  tamen  lota 
deficiet  aut  exstinguetur  Ecclesia  ; est  de  fide  : 
Porlce  inferi  non  proevalebunt  adversus  eam  (Mallh. 
xvi,  18).  Atque  haec  persecutio  seu  stabilitum  Anti- 
christi  regnum  non  diu  durabit,  ut  habetur  ex  Da- 
niel. vn,  25:  Sanctos  Altissimi  conteret,  et  putabit 
quod  possit  mutare  tempora  et  leges;  et  traduntur  in 
manu  ejus  usque  ad  tempus  (id  esi,  unum  annum), 
et  tempora  (id  est,  duos  annos),  et  dimidium  tem- 
poris (id  est,  dimidium  anni).  Post  haec  Antichristus 
speciali  Chr.isti  virtute  atque  imperio  interficietur  : 
Quem  Dominus  Jesus  interficiet  spiritu  oris  sui  (id 
est  suo  mandato),  et  destruet  illustratione  adventus 

sui  (II  Tliess.  ii,  8) ; id  est  aliquo  splendenti  signo 
aut  prasagio  proximi  sui  adventus,  non  autem  suo 
reali  descensu.  Addit  D.  Thomas  Michaelem  archan- 
gelum  Christi  jussu  interfecturum  Antichristum  in 
monte  Oliveti.  Ministri  Antichristi  forte  eliam  eo- 
dem die  quo  ipse,  out  paulatim  antea  interficientur. 
Et  de  his  in  Apoc.  xx,  9,  dicitur  : Descendit  iynis  a 
Deo  de  coelo,  et  devoravit  eos;  et  sic  intra  paucos 
menses  ejus  imperium  omnino  destruetur,  ac  esse 
desinet. 

DISPUTATIO  QUINQUAGESIMA  QUINTA. 

De  bonis  secundi  adventus  Christi  praecursoribus. 

Sect.  I.  — An  Henoch  et  Elias  nunc  vivant,  ubi,  et 
quomodo. 

Dico  1 : Henoch  et  Elias  hactenus  non  sunt  mor- 
tui, sed  corpore  et  animo  adhuc  vivunt.  De  fide. 
Probatur  de  Henoch  : Ambulavitque  cum  Deo,  et 
non  apparuit,  quia  tulit  (juxta  LXX,  transtulit)  eum 
Dominus  (Gen.  v,  24).  Item  : Henoch  placuit  Deo,  et 
translatus  est  in  paradisum,  ut  det  gentibus  poeni- 
tentiam (Eccli.  xliv  , 16).  Et  apertius:  Henoch 
translatus  est,  ne  videret  mortem  ( Ile.br . xt,  5).  Pro- 
batur de  Elia  : Ascendit  Elias  per  turbinem  in  coelum 
(IV  Reg.  n,  II  seqq.),  ubi  ejus  translatio  sigillati m 
narratur).  Item  : Receptus  et  tectus  in  turbine,  elc. 
(Eccli.  XLvm,  9,  15).  Idem  etiam  habetur  ex  Pa- 
tribus: Augustinus  (De  pecc.  meritis,  lib.  i,  cap.  5)  : 
* Neque  Henoch,  * ait,  « et  Elias  per  tam  longam 
aetatem  senectute  marcuerunt.»  Hieronymus  (epist. 
61,  Ad  Pamm.)  : < Henoch,  » inquit,  « translatus 
est  in  carne,  et  Elias  carneus  translatus  est  in  coe- 
lum, necdum  mortui,  » etc.  Idem  habent  Ambrosius, 
Cyprianus,  Clemens,  etc. 

Dico  2 : Henoch  et  Elias  nondum  sunt  glorificati, 
nec  divinam  essentiam  vident,  sed  adhuc  per  fidem 
et  per  cognitionem  Dei  abstractivam  ambulant,  ac 
praesertim  in  allissima  Dei  contemplatione  et  amore 
continuo  occupantur;  in  gratia  confirmati  a suae 
translationis  tempore.  Non  videntur  tamen  nunc 
esse  in  statu  merendi,  sed  cum  reduces  apparebunt 
tempore  Antichristi  ad  Ecclesiam  defendendam,  tunc 
resument  statum  merendi,  imo  et  martyrii  lauream 
obtinebunt.  In  isto  suo  prtesenti  statu  nullos  pa- 
tiuntur inordinatos  fomitis  motus,  nec  ullam  corpo- 
ris corruptionem  : Quce  aggravat  animam  et  sensum 
deprimit  mulla  cogitantem  ( Sap . ix,  15) ; magnis- 
que  Dei  consolationibus,  illustrationibus  et  revela- 
tionibus, saltem  circa  ea  quae  illorum  statui  conve- 
niunt, perfruuntur. 

Dico  5 : Verisimilius  est  Eliam  et  Henoch  non 
egere  nunc  corporalibus  cibis,  sed  absque  ulla  cor- 
poris immutatione  aut  aUeratione  a Deo  conservari. 
(Augustinus,  Hieronymus,  Epiphanius.)  Quem  autem 
locum  nunc  incolant,  incertum.  Licet  enim  (Eccli. 
xuv,  16)  dicatur  Henoch  translatus  in  paradisum, 
tamen  ista  vox  paradisus  non  tantum  significat  pa- 
radisum in  quo  Adam  creatus  fuit,  sed  etiam  et 
prsesertur.  indefinite  quemvis  locum  amoenum  ; et 
multi  censent  istum  terrestrem  paradisum  non  am- 


plius exstare,  et  aquis  diluvii  periisse.  Ilinc  aliqui 
Patres  dixerunt  illos  fuisse  translatos  in  coelestem 
aliquem  locum,  omni  terrse  loco  superiorem.  Pro- 
babilius tamen  videtur  eos  aliquem  terrae  locum 
incolere,  et  si  forte  subsistat  adhuc  paradisus  ter- 
restris, eos  ibi  degere,  sicuti  arbitrantur  Irenaius, 
Justinus,  Athanasius,  Augustinus,  etc.  ; sin  minus, 
exsistere  in  aliqua  secreta  terrae  regione,  pulcherrima 
et  amoenissima. 

Sect.  II,  III.  — An  Elias  et  Henocli,  aliusque  cum 

illis,  venturi  sint  tempore  Antichristi,  et  quid  fa- 
cturi aut  passuri. 

Dico  1 : Henoch  et  Elias  futuri  sunt  secundi  ad- 
ventus Christi  praecursores.  De  fide  aut  quasi  de 
fide,  contra  recentiores  haereticos  negantes  eos  in 
sua  propria  persona  venturos,  ut  Anlichristo  resi- 
stant. Probatur’ex  Apoc.  xi,  5,  4,  ubi  dicuntur 
venturi  tempore  Antichristi  duo  Dei  testes,  saccis 
amicti,  sanctitate  insignes  ; ibi  enim  appellantur  dua: 
olivee  et  duo  candelabra  in  conspectu  Domini  terree 
stantes,  miraculis  potentes,  qui  prophetabunt  mille 
ducentis  sexaginla  diebus.  Per  hcsce  autem  duos 
testes  intelligi  Henoch  et  Eliam  communis  omnium 
expositorum  et  totius  Ecclesiae  consensus  asserit. 
Deinde  probatur  de  Elia  : Ecce  eyo  mittam  vobis 
Eliam  prophetam  (nempe  in  persona,  non  solum  in 
spiritu),  antequam  veniat  dies  Domini  magnus  et  hor- 
ribilis (Halach.  iv,  5).  Hinc  Christus  ( Matlh . xvii, 
10,  11)  dicebat : Quid  ergo  Scribae  dicunt  quod  Eliam 
oporteat  primum  venire?  etc.  Elias  quidem  venturus 
est,  et  restituet,  etc.  Probatur  eliam  de  Henoch  : 
Henoch  translatus  est,  ut  det  gentibus  poenitentiam 
(Eccli.  xuv,  16).  Idem  quoque  docet  omnium  Pa- 
trum traditio.  Ambrosius  (in  I Cor.  iv)  : « Sicut,  » 
inquit,  «passuri  sunt  Henoch  et  Elias , qui  ultimo 
tempore  futuri  sunt  apostoli.  Mitti  enim  habent  ante 
Christum  ad  praeparandum  populum  Dei  et  unien- 
das Ecclesias,  ad  resistendum  Anticlirislo,  » etc. 
Item  Tertulianus  (De  anima,  cap.  50)  loquens  de 
Henoch  et  Elia  sic  : « Morituri  reservantur,  ut  An- 
tichristum sanguine  suo  exstinguant.»  Voluit  autem 
Deus  hos  viros  ex  prioribus  aetatibus  pro  isto  mu- 
nere ad  finem  usque  mundi  reservare,  tum  ut  ad- 
mirabilior eorum  foret  praedicatio  ac  testificatio , 
tum  etiam  ut  ostenderetur  Deus  auctor  omnis  legis 
naturae,  scriptae  et  gratiae,  idemque  esse  Christus 
et  eadem  lides*  quae  ah  initio  mundi  usque  ad  fi- 
nem praedicatur,  et  in  Ecclesia  perseverat. 

Dico  2 : Praedicatio  Henoch  et  Eliae  brevi  tempore 
durabit,  nempe,  juxta  Apoc.  xi,  5,  mille  ducentis 
sexaginla  diebus.  De  modo  quo  sint  venturi  et  sub- 
ito apparituri,  nescitur.  Videntur  appulsuri  quando 
persecutio  Antichristi  erit  vehementior,  et  proba- 
biliter non  incedent  semper  duo  simul  ; sed  diver- 
sas regiones  percurrent,  donec  Ilierosolymam  divino 
motu  conveniant,  ubi  ab  Antichristo  trucidabuntur, 
et  eorum  corpora  manebunt  in  istius  urbis  plateis 
insepulta  per  tres  dies  et  dimidium,  et  audita  hac 
voce  ccelitus  allapsa  : Ascendite  huc,  statim  resur- 

gent  el  in  coelum  coram  omnibus  ascemleni.  Nide 
Apoc.  xi,  ubi  haec  et  alia  habentur. 

Dico  5 : Victorinus  ratus  Jeremiam  nondum  oh- 
iisse,  dixit  eum  futurum  esse  Christi  praecursorem 
cum  Elia,  et  Hilarius  Calharinus  et  alii  idem  sen- 
serunt de  Moyse ; sed  justa  historiographos  Jerc- 
mias  in  JEgvpto  a populo  lapidibus  obrutus  interiit, 
et  etiam  Moyses  juxta  Scripturam  mortuus  est, 
neuter  ergo  illorum  veniet,  ut  sit  secundi  adventus 
Christi  praecursor ; uti  nec  Joannes  evangelista 
contra  Hippolytum,  Metaphrastem,  Calharinum,  etc., 
qui  putant  eum  non  esse  mortuum,  et  reservari 
usque  ad  secundum  Christi  adventum  : sed  proba- 
bilius est,  juxta  antiquos  Patres  et  historicos  cum  in 
extrema  senectute  Ephesi  obiisse,  ibique  fuisse  se- 
pultum , et  ejus  reliquias  diu  illic  permansisse 
constat,  etiamsi  postea  potuerint  alio  transferri  aat 
nunc  ignorari ; adeoque  non  est  futurus  Christi 
praecursor  cum  Elia  el  Henoch. 

DISPUTATIO  QUINQUAGESIMA  SEXTA. 

De  signis  quae  universale  judicium  praecedent. 

Sf.ct.  I.  — An  ante  judicium  universale  praedicandum 
sii  Evangelium  in  tolo  mundo. 

Dico  I : Juxta  Christi  verba  Mattii,  xxiv,  ante- 
quam ipse  ad  judicium  veniat,  praedicandum  in  toto 
mundo  Evangelium  est,  id  est  in  omnibus  regioni- 
bus in  quibus  homines  habitant  (Augustinus,  Pro- 
sper, Origenes,  etc.);  ei  ista  universalis  Evangelii 
praedicatio  erit  instantis  judicii  et  consummationis 
saeculi  signum.  Dum  igitur  Paulus  ( Rom . x,  18)  jam 
(licebat : In  omnem  terram  exivit  sonus  eorum,  etc., 
loquebatur  more  prophetico  ; quod  futurum  erat , 
tanquam  jam  factum  praedicebat. 

Dico  2 : Quod  attinet  ad  hujus  praedicationis  ef- 
fectum seu  fructum,  videtur  ita  ubique  praedican- 
dum Evangelium,  ut  in  omnibus  regionibus  ac  prae- 
cipuis provinciis  templa  fundentur,  Christiana 
Tellgio  exerceatur,  Christus  colatur.  Non  tamen 
hinc  sequitur  omnes  omnino  homines  credituros; 
erunt  enim  semper  mali  cum  bonis  misti.  Generalis 
autem  Judaeorum  conversio  a sancio  Paulo  aliisque 
praedicta,  sub  finem  persecutionis  Antichrisli  fiet 
per  Eliae  et  Henochi  praedicationem  : Elias  venturus 
est,  et  restituet  omnia  ( Mattii . xvn,  11).  Ecce  in 
diebus  illis  et  in  tempore  illo  cum  convertero  captivi- 
tatem Judce  et  Jerusalem,  congregabo  omnes  gentes 
et  deducam  eas  in  vallem  Josaphat  ( Joel  m,  1,  2); 
non  est  tamen  verisimile  omnes  omnino  Judaeos 
convertendos  et  credituros  in  Christum,  sed  eorum 
longe  major  pars,  et  eorum  de  quibus  sic  Dan. 
xn,  1 : In  tempore  illo  salvabitur  populus  tuus  om- 
nis qui  inventus  fuerit  scriptus  in  libro,  nempe  prae- 
destinationis. Hinc  collige  istam  Evangelii  praedica- 
tionem ab  initio  Ecclesiae  inchoatam  quotidie  magis 
ac  magis  crescere  et  augeri,  atque  ante  Antichrisli 
persecutionem  in  tolo  orbe  esse  consummandam  ; 
et  post  eam  venturum  mundi  finent : Et  tunc  veniet 
consummatio  ( Mallii . xxiv,  li). 


DE  INCARNATIONE. 

Scct.  II.  — An  ante  universale  judicium  cl  Anti - 
cliristi  adventum,  evertenda  sil  Roma,  et  Romanum 
imperium. 

Dico  1 : Ex  communi  Patrum  traditione,  Roma- 
num imperium  in  adventu  Antichristi  creditur  de- 
struendum, et  in  aliud  commutandum;  atque  ita 
ejus  destructio  potest  recenseri  inter  signa , quae 
praecessura  sunt  diein  judicii.  Hoc  fundatur  maxime 
in  his  duobus  Scripturae  locis : Neque  terreamini,  etc., 
quasi  instet  dies  Domini,  etc.,  nisi  venerit  discessio 
primum  {II  Tltess.  n,  2,  3),  id  est,  juxta  quosdam, 
temporalis  divisio  aut  dissipatio  imperii  Romani ; 
quod  etiam  dicitur,  Dan.  vii,  discindendum  esse  in 
decent  regna,  seu  in  multa  alia  regna.  An  vero  per 
hanc  discissionem  in  decem,  seu  multa  regna  sit 
ontnino  destruendum  el  exstinguendum  ante  Auli- 
ehristi  adventum,  an  autem  ejus  destructio  sit  per 
hanc  discissionem  incceptura  ante  Antichrisli  bel- 
lum, et  postea  per  ipsum  Anlichristum  sit  tandem 
consummanda,  totumque  tunc  imperium  exstin- 
guendum, non  satis  liquet. 

Dico  2 : Quod  allinet  ad  urbem  Romanam,  ntullo 
magis  incertum  est  ejus  eversionem  inter  signa  ap- 
propinquantis judicii  esse  numerandam.  Quantvis 
enim  Romanum  imperium  destrueretur,  posset  ad- 
huc ipsa  urbs  Roma  subsistere.  Yeruni  quidem  est 
multos  expositores  per  illam  mulierem  fornicariam 
{Apoc.  xiv)  sedentem  super  bestiam,  habentem  ca- 
pita septem,  seu  montes  (quae  ibi  vocatur  Babylon 
magna  el  civitas  magna),  perdendam  ac  comburen- 
dam a decem  regibus,  qui  tempore  Antichrisli  re- 
gnabunt eique  subjicientur,  intelligere  urbem  Ro- 
manam ; sed  Joannes  illic  loquitur  de  Roma  ethnica, 
non  Christiana  (nedum  de  Ecclesia  Romana,  quae 
nunquam  deficiet),  etiamsi  forle  in  fine  mundi 
ab  ethnicis  tyrannis  subjugetur,  aut  in  persecu- 
tione Antichrisli  occupetur  ac  comburatur.  Deinde 
multi  alii  Patres  per  istam  tenigmaticam  mulierem 
non  intelligunt  urbem,  sed  orbem,  quatenus  in  eo 
aedificata  est  civitas  impiorum  seu  Babylon,  et  fun- 
data est  super  septem  colles,  id  est  super  regum 
superborum  multitudinem  : ita  Prosper,  Beda,  etc. 
Atque  haec  salis  de  rebus  occultis  et  incertis. 

Skct.  III,  IV.  — Qua  signa  futura  sint  in  coelis,  et  in 
aliis  rebus  sensibilibus  ante  diem  judicii. 

Dico  1 : Post  universalem  in  toto  mundo  Evan- 
gelii praedicationem,  post  pestes,  famem,  terrae  mo- 
tus, praelia,  regnorum  divisiones  ac  mutationes,  etc., 
ut  habetur  Matlh.  xxiv,  post  persecutionem  et  mor- 
tem Anliehristi,  tunc,  ut  ibidem  Matth.  xxiv,  29, 
dicitur  : Statim  post  tribulationem  dierjim  illorum 
sol  obscurabitur,  el  luna  non  dabit  lumen  suum,  et 
stellae  cadent  de  coelo,  et  virtutes  coelorum  commove- 
buntur. Ilaec  signa  lien t ante  universalem  omnium 
hominum  et  mortem  et  resurrectionem,  nec  tantum 
mystice  et  metaphorice  inlelligenda  sunt  haec  signa, 
ut  interpretatur  Augustinus,  sed  etiam  maxime  ac 
primario  litteraliler  ac  proprie;  erunt  ergo  terri- 
biliter sensibilia.  Itaque  de  singulis  discurramus. 

1°  De  sole  et  luna.  Aliqui  putant  solem  paulalim 
privandum  tota  sua  luce  intrinseca  et  connaturaJi; 
alii  obscurandum  solem  et  lunam  per  repetitam  et 
variam  ipsorum  astrorum  inter  se  stupendam  inter- 
positionem, ita  ut  modo  luna,  modo  sol  totus  ob- 
scuretur : et  fortasse  luna  obscurabitur  per  inter- 
positionem alicujus  nubis  ita  dispositae,  ut  videatur 
esse  tota  sanguinea.  2°  De  stellis.  Dicuntur  stellce 
casurae  de  ccelo;  id  est,  juxta  fere  omnes  Patres, 
obscurabuntur  et  lumen  suum  retrahent.  Addere 
possumus  radiantissima  fulmina  casura,  et  terribiles 
cometas  conspiciendas,  et  sic  apparebunt  stellae 
quasi  cadentes  de  coelo.  5°  De  virtutibus  ccelorum. 
Aliqui  per  virtutes  ccelorum  inlelligunt  ipsa  astra, 
quae  ob  inusitatos  motus  et  conjunctiones  mutabunt 
suos  aspectus  et  influentias  ; alii  inlelligunt  angelos 
ccelorum  motores,  mutaturos  motuum  coelestium 
ordinem;  alii  angelorum  exercitum,  qui  lonquam 
ministri  divinae  justitiae  movebuntur  ad  exsequen- 
das tantas  ubique  rerum  mutationes,  et  timore  quo- 
dam reverentiali  percellentur.  Deinde  id  quod  dici- 
tur (Apoc.  vi,  14)  : Coelum  recessit  sicut  liber  involu- 
tus, si  intelligatur  de  signo  pnecedenti  judicium, 
significat  coelum  esse  obtenebrescendum,  nec  ad 
pristinum  usum  serviturum',  sed  futurum  simile 
libro  involuto  et  complicato,  in  quo  nihil  amplius 
legi  aut  videri  potest. 

Dico  2 : In  aere  insolita  tonitrua,  fulgura,  ful- 
mina, in  mari  terribiles  tempestates  et  sonitus 
aquarum,  in  terra  ingentes  terrae  motus  et  hiatus, 
locorumque  eversiones  per  id  tempus  contingent 
ad  terrendos  et  puniendos  homines,  quorum  aliqui 
contumaciter  persistent  in  sua  impietate  et  incredu- 
litate. 

DISPUTATIO  QUKNQUAGESIMA  SEPTIMA. 

De  judicis  adventu,  et  forma  judicii,  ejusque  fine. 

Sect.  I.  — De  igne  qui  prcecedet  Christum  ad  judi- 
cium venientem. 

Nota  : Scriptura  praedicens  diem  judicii,  saepis- 
sime facit  mentionem  ignis  praecessuri  judicem  ad- 
ventantem , sic  : Ignis  ante  ipsum  pracedet  ( Psal . 
xevi,  5).  Ecce  Dominus  in  igne  veniet,  etc.,  quia  in 
igne  Dominus  judicabit  ( Isa . lxvi,  13,  1G).  Ante  fa- 
ciem ejus  ignis  vorans  (Joel.  n,  5). Circa  hunc  ignem 

Dico  1 : Quamvis  posset  quis  per  ignis  proprieta- 
tes, tropice  inlelligere  judicis  virtutes,  v.  gr.  per 
ignis  claritatem,  manifestum  judicis  adventum,  per 
ardorem,  zelum  divinae  justitiae,  per  subtilitatem, 
perspicaciam,  etc.,  tamen,  juxta  omnes  theologos, 
tenendum  est  verum  ac  sensibilem  ignem  in  die  ju- 
dicii futurum,  qui  probabiliter  aliquo  modo  praeibit 
adventum  ac  praesentiam  judicis;  et  maxime  pro- 
batur ex  1 Pelr.  ni,  7-10  : Coeli  autem  qui  nunc 
sunt,  et  terra  eodem  verbo  repositi,  sunt  igni  reservati 
in  diem  judicii,  etc.  Elementa  calore  solventur  ; terra 
autem  et  ea  guce  iiz  ipsa  sunt,  opera  exurentur,  etc. 

Dico  2 : Caudae*  ob  quas  immittetur  iste  ignis, 
variae  a varig^A  cogi  tatae  sunt.  Juxta  Antonium  et 
alios  erit  partim  ad  interimendos  homines  aui  tunc 


vivi  reperientur,  partim  ad  purgandas  justorum 
maculas,  quae  in  eis  supererunt.  Sed  hoc  nullo  fun- 
damento nititur.  Juxta  D.  Thomam,  Durandum, 
Scolum,  etc.,  erit  ad  purificandum  mundum  ; sed 
haec  mundi  purificatio,  de  qua  infra,  videtur  tantum 
futura  ac  peragenda  post  finitum  judicium,  non 
autem  ante  adventum  judicis ; ergo  ad  hunc  finem 
non  est  necessarius  iste  ignis  ante  judicium  : ita 
tenent  Beda,  Augustinus  (lib.  xx  De  civit.,  cap.  50 
et  16) ; item  Anselmus  in  Elucid.  Juxta  quosdam 
antiquos  erit  ad  probandos  aut  purgandos  homines 
jam  resuscitatos  et  ad  bonos  a malis  discernendos. 
Sed  si  illi  inlelligant  in  hominibus  jam  resuscitatis 
adhuc  locum  esse  purgationis,  erroneum  est,  repro- 
bi enim  non  possunt  purgari,  sed  tantum  puniri; 
eledi  autem  jam  nihil  habent  purgandum.  Possent 
forte  inlelligere  resuscitatos  probandos  esse  per 
ignem  sicut  tres  pueri  Babylone  fuere  probati ; id 
est,  ignis  iste  crucians  reprobos,  electos  autem  non 
attingens,  quasi  probabit  horum  sanctitatem  et  ju- 
stitiam. Unde 

Dico  5 : Probabilius  iste  ignis  veniet  statim  post 
omnium  resurrectionem,  in  ea  tantum  quantitate 
quie  sufficiat  ad  involvendos  omnes  reprobos,  et 
ad  occupandum  totum  locum  terra},  in  quo  illi  col- 
locati fuerint : nam  corpora  electorum  erunt  in  aere 
cum  Christo  gloriosa  et  impassibilia;  iste  ergo  ignis 
erit  ad  terrendos  et  puniendos  reprobos,  eorumque 
corpora  cruciare  tunc  incipiet  : Deus  manifeste  ve- 
niet, Deus  noster,  et  non  silebit.  Ignis  in  conspectu 
ejus  exardescet,  et  in  circuitu  ejus  tempestas  valida 
(Psal.  xlix,  2,  5).  In  revelatione  Demini  Jesu  de 
ccelo,  cum  angelis  virtutis  ejus  in  flamma  ignis  dan- 
tis vindiciam  iis  qui  non  noverunt  eum  (II  Thess.  i, 
7,  8).  Ignis  ante  ipsum  pracedet,  et  inflammabit  in 
circuitu  inimicos  ejus  (Psal.  xevi.  5).  Unde  hic  ignis 
in  prsedicta  quantitate,  loco  et  actione  permanebit 
quandiu  durabit  judicium,  quo  finito  auctus  et  mul- 
tiplicatus universum  mundum  comburet,  de  quo 
postea.  Iste  iguis  erit  elementaris,  ejusdemque  na- 
tur* cum  igne,  inferni  ; probabilius  tamen  non  ex 
inferno,  sed  a superiori  regione  immittetur. 

Sect.  II,  III.  — De  apparituro  crucis  signo  in  judi- 
cio, et  de  majestate  judicis. 

Dico  1 : Quod  Christus  dixit  ( Mattii . xxiv,  50)  : 
Tunc  parebit  signum  Filii  hominis  in  ccelo,  e tc.,  om- 
nes Patres  docent  istud  signum  fore  signum  erucis, 
ad  peccatorum  confusionem  et  ad  consolationem 
justorum  ; et  multi  quidem  existimant  fore  ipsam- 
met  crucem  in  qua  Christus  pependit,  reformatam 
ex  omnibus  ejus  particulis  per  universum  orbem 
dispersis,  imo  et  in  coelo  incorrupt ibiliter  conser- 
vandam ; etiamsi  multi  alii  verisimilius  arbitrentur 
non  fore  ipsammet  Christi  crucem,  sed  solum  si- 
gnum in  formam  crucis  ex  aere  sp  endentissimo 
efjformalum.  Et  hoc  signum  non  ante  adventum 
Christi  judicis  paulo  post  Antichrisli  mortem,  sed 
probabilius  in  ipso  Christi  adventu  apparebit  ants 
illum  vel  in  aere  suspensum,  vel  ab  angelo  porta- 

PART.  11.  — XY.  DE 

tum  seu  assumptum  tanquam  triumphale  illius  vexil- 
lum, toto  judicii  tempore  illic  permansurum  ; et 
1).  Thomas  addit  simul  cum  cruce  alia  passionis 
instrumenta  etiam  ab  angelis  esse  deferenda. 

Dico  2 : De  majestate  judicis  venturi  ad  judican- 
dum, lisec  habentur  in  Scriptura  : 1°  Veniet  in  nu- 
bibus coeli  cum  virtute  mulla  ( Mattii . xxiv,  50) ; id 
est,  Christus  in  nube  levi  ob  ipsius  corporis  fulgo- 
rem lucidissima  tanquam  triumphali  curru  invectus 
descendet  cum  suprema  potentia,  exhilarando  ele- 
ctos, terrendo  reprobos.  21-  Venient  omnes  angeli 
ejus  cum  eo  (Ibid.  51)  ; id  est,  omnes  angeli,  nullo 
excepto,  eum  comitabuntur,  probabiliter  in  as- 
sumptis corporibus  pulcherrimis  et  lucidissimis. 

5°  In  llirono  majestatis  sute  (Ibid.) ; id  est,  Christus 
non  tantum  in  spirituali  divinae  majestatis  throno, 
sed  etiam  probabilius  in  exteriori  ac  visibili  corpo- 
ris situ  sedens  super  thronum  sensibilem  ad  judi- 
cium descendet. 

Ssct.  IV.  — De  Christi  judicis  assessoribus  in  uni- 
versali judicio. 

Nola  : Cum  sit  certum  de  fide  sanctos  eum  Chri- 
sto sessuros  et  judicaturos,  ut  constat  ex  Matlh.  x, 
Arnen  dico  vobis,  elc.,  sedebitis  el  ros  super  sedes 
duodecim,  judicantes  duodecim  tribus  Israel  (Matlh. 
xix,  28).  Idem  promittitur  Luc.  xxn,  50.  Item 
(I  Cor.  v,  2,  5)  : An  nescitis  quoniam  sancti  de  hoc 
mundo  judicabunt  ? etc.  ISescitis  quoniam  angelos 
judicabimus?  Qmnrilur  ergo  : 1°  quomodo  sancti 
sint  cum  Christo  judicaturi ; 2°  an  omnes  sancti 
sint  judicaturi ; 5°  an  omnes  sint  sessuri.  Quare 

Dico  1 : Omnes  sancti  comparative  judicabunt 
peccatores,  suis  factis  ostendendo  illos  essepeena  di- 
gnos qui  similia  operari  noluerunt;  item  omnes 
sancti  judici  assistent,  eruntque  cum  eo  ejusdem 
sententia}  et  illius  sententiam  palam  approbabunt 
et  laudabunt.  Sed  non  omnes  habebunt  specialem 
quamdam  honoris  et  actionis  judiciaria}  participa- 
tionem, qua  tanquam  judices  assessores  in  thronis 
considentes  convincent  reos,  et  summi  judicis  sen- 
tentiam intimabunt  ac  pandent.  Quare 

Dico  2 : Hanc  specialem  judiciariae  actionis  et 
potestatis  participationem  non  tantum  duodecim 
apostoli,  sed  etiam  ii  qui  voluntariae  paupertatis 
statum  ac  professionem  exacte  observarim,  et  pro- 
babiliter alii  quidam  eximiae  sanctitatis  homines 
obtinebunt.  Unde  juxta  D.  Tbomam,  angeli  non 
judicabunt  hoc  modo,  quia  non  sunt  ejusdem  na- 
turae cum  judice  et  cum  iis  qui  judicandi  sunt, 
ideoque  judicabunt  tantum  suo  consensu  approban- 
do et  laudando  judicis  sententiam. 

Dico  5 : Omnes  quidem  sancti  Christo  judicanti 
assidebunt,  propria  bealitudine  secure  fruentes,  et 
externum  splendorem  aut  quasi  thronum  ex  nubi- 
bus lucidissimis  efformatum  oblinentes.  Sed  non 
omnes  aequali  modo  : aliqui  enim  eminebunt  in  loco 
honoratiori,  sublimiori,  Christo  propinquiori,  aut 
in  externo  corporis  habitu  fulgentiores,  aut  Christo 
similiores  erunt  juxta  cujusque  meritum. 


INCARNATIONE.  813 

Sect.  V,  VI.  — -An  omnes  iniqui  liomines,  el  etiam 
parvuli  sine  gratia  defuncti,  judicandi  sint. 

Dico  1 : Congregabuntur  ante  Christum  judicem 
omnes  gentes  : Omnes  stabimus  ante  tribunal  Christi 
(Rom.  xiv,  10).  Congregabuntur  ante  eum  omnes 
gentes  (Matlh.  xxv,  10),  el  omnes  etiam  iniqui  sive 
fideles  sive  infideles  judicabuntur  : Ite,  maledicti,  in 
ignem  ce  ternum  (Matlh.  xxv,  52).  Qui  non  crediderit, 
condemnabitur  (Marc.w i,  16). Eos  qui  foris  sunt,  Deus 
judicabit  (I  Cor.  v,  15).  Sed  non  omnes  eodem  pror- 
sus judicio,  quia  juxta  Patres  impii  seu  reprobi  fide- 
les judicabuntur  judicio  discussionis  et  condemnatio- 
nis; infideles  autem  judicio  condemnationis;  quia 
licet  infidelium  causa  ante  condemnationem  sit 
etiam  discutienda  : Congregabo  omnes  gentes,  etc.. 
el  disceptabo  cum  eis  (Joel.ui,  2) ; judicium  Domu  i 
cum  gentibus  (Jerem.  xxv,  51) ; tamen  ad  excluden- 
dos eos  a regno  coelorum  non  censetur  egere  tanta 
discussione,  quanta  fidelium  causa,  ut  manifesta 
liat  hominibus  justa  illorum  damnatio,  quia  cum 
justitia  et  meritorum  fundamento  seu  fide  rarue- 
rint,  evidenlior  est  illorum  damnationis  causa;  hinc 
dicitur  : Qui  non  credit,  jam  judicatus  est  ( Joan . ni, 
18).  Fidelium  autem  reproborum,  qui  saltem  justi- 
tiae fundamentum,  seu  fidem  habuerunt,  et  aliqua 
bona  opera  exercuerunt,  non  est  tam  manifesta 
damnatio,  ideoque  ante  condemnationem  dicuntur 
judicari  judicio  discussionis. 

Dico  2 : Quamvis  Durandus,  Carthusianus,  etc., 
negent  parvulos  cum  peccato  originali  defunctos 
esse  judicandos,  quia,  inquiunt,  judicium  fit  de 
culpa  actuali  et  de  propriis  actionibus;  illi  autem 
nihil  horum  habent ; ergo,  elc.  Attamen  contraria 
sententia,  quam  tenent  Bonaventura,  Scotus,  etc., 
videtor  magis  probabilis 5 decet  enim  ut  Christus 
ceu  redemptor,  rex  et  summus  judex  ab  iis  etiam 
adoretur,  ulque  Dei  justitiam  in  beandis  bonis,  et 
puniendis  malis  cognoscant,  et  cur  ipsimet  coeli 
gloria  juste  priventur,  sciant ; quae  omnia  non  per 
fidem  aut  supernaluralem  cognitionem,  sed  per 
quamdam  signorum  el  effectuum  quos  parlim  au- 
dient, partim  videbunt , evidentiam  agnoscent  : 
ergo  ibi  comparebunl  et  adjudicabuntur,  ob  cul- 
pam originalem  subsistentem,  poenae  damni.  Ita  ta- 
men, ut  inde  non  concipiant  dolorem  aut  tristitiam, 
quia  rectitudine  suae  voluntatis  erunt  omnino  con- 
formes Dei  voluntati  et  sapienti  providentiae; 
eruntque  contenti  bonis  naturalibus  quibus  abunde 
ditabuntur. 

Sect.  VII , VIII.  — Ait  omnes  sancti  homines  el  om- 
nes angeli  tam  boni  quam  mali  sint  judicandi. 

Dico  1 : Certum  est  omnes  justos  judicandos  esse 
judicio  approbationis,  promulgando  eorum  merita. 
Item  certum  est  eos  qui  nunquam  peccaverunt  ac- 
tualiter,  v.  gr.  B.  Virginem,  et  infantes  justificatos, 
non  esse  judicandos  judicio  discussionis ; discussio 
enim  dicit  quamdam  bonarum  et  malarum  actio- 
num cum  earum  approbatione,  excusatione,  vel  ac- 
cusatione collationem,  qute  in  illi*  non  habet  locum. 

Alii  aulem  sancti,  qui  aliquando  peccata  actualia 
sive  venialia  sive  mortalia  commiserunt,  an  sint 
judicandi  judicio  discussionis,  id  est  an  illorum  pec- 
cata quae  poenitentia  deleta  fuerunt,  sint  in  judicio 
coram  omnibus  revelanda  simul  cum  ipsorum  me- 
ritis; an  vero  sola  eorum  merita  promulganda,  con- 
trovertilur.  Revelanda  esse  negant  Magister,  Yige- 
rius,  etc.,  quia  Scriptura  dicit  peccata  semel  re- 
missa, oblivioni  tradi,  occultari,  legi  : Beali  quo- 
rum remissa ; sunt  iniquitates,  et  quorum  tecta  sunt 
‘peccata  ( Psal . x\xi , 1).  Ego  sum  qui  aperio  iniqui- 
tates luas  (Isa.  xliii  , 23),  etc.  Sed 
Dico  2 : Juxta  communiorem  sententiam  omnia 
justorum  peccata  tam  mortalia  quam  venialia  sunt 
iit  judicio  manifestanda  (D.  Thomas,  Solus,  Ansel- 
mus,  etc.).  Probatur  1 : Quia  Scriptura  sine  exce- 
ptione dicit  omnium  actiones  esse  in  judicium  de- 
ferendas : Dico  aulem  rubis,  quoniam  omne  verbum 
otiosum,  quod  loculi  fuerint  homines , reddent  ra- 
tionem de  eo  in  die  judicii  ( Mattii . xu,  56),  etc. 
2°IIoc  pertinet  ad  perfectiorem  illius  judicii  integri- 
tatem, et  divinat  justitiae  manifestationem.  Dum  ergo 
in  Scriptura  dicuntur  peccata  tegi,  oblivioni  tradi, 
ele-,  significatur  eorum  maculam  ita  deleri,  ut  Deus 
jam  non  recordetur  ad  ea  punienda,  neque  eorum 
recordatio  tristitiam,  neque  publicatio  pudorem  aut 
dedecus  ei,  qui  ea  commisit,  afferat ; sancti  enim 
harum  passionum  jam  non  sunt  capaces.  Itaque 
omnes  omnino  sancti,  etiam  ii  qui  jam  corpore  et 
animo  sunt  beati,  aliquo  judicio  sive  approbationis 
sive  discussionis,  judicandi  sunt  : quia  licet  priva- 
iim  in  morte  judicati  fuerint,  oportet  tamen  eorum 
causam  ad  publicum  tribunal  deferri.  Dum  Scri- 
ptura dicit  : Qui  credit  in  eum,  non  judicatur 
(Joan.  ni,  18),  non  vult  dicere  : Non  profert  sen- 
tentiam, sed  eum  non  condemnat;  nec  ab  illo  ju- 
dicio excipiuntur  vel  ipsi  Christi  assessores. 

Dico  5 : Omnes  angeli  tam  boni  quam  mali  in 
judicio  comparebunt;  Christus  id  de  bonis  asseruit, 
et  omnes  theologi  asserunt  de  malis,  ut  omne  genu 
tunc  Christo  curvetur,  quia  hi  et  iili  ad  hominum 
vel  salutem  vel  damnationem  aliquid  contulerunt, 
quod  decet  in  judicio  manifestari. 

Dico  4 : Probabilius  esse  videtur  omnes  angelos 
etiam  quoad  pr.cmium  et  supplicium  essentiale  ju- 
dicandos, judicio  approbationis  bonos,  condemna- 
tionis malos  : ita  BonavenUira,  Richardus,  etc.; 
D.  Thomas  tamen  aliique  sentiunt  Christi  ut  homi- 
nis, judiciariam  potestatem  non  ad  eorum  praemium 
et  supplicium  essentiale,  sed  tantum  ad  ministeria 
et  ad  praemia  ac  supplicia  accidentalia,  quae  inde 
resultant,  se  extendere.  Sed  probatur  assertio  : 
Si  Deus  angelis  peccantibus  non  pepercit,  sed  ruden- 
tibus inferni  detractos  in  Tartarum  tradidit  crucian- 
dos, in  judicium  reservavit  (II  Petr.  u , 4) ; dicuntur 
in  judicium  reservari,  non  quod  nondum  sint  judi- 
cati et  inferni  igne  cruciati,  ut  quidam  prisci  Pa- 
tres putaverunt,  sed  quod  nondum  sini  in  inferno 
arctissime  inclusi,  et  quod  iri  judicium  universale 


reserventur,  in  quo  illos  Christus  condemnabit  ad 
aeternam  inferni  inearcerationcm,  ita  ut  nunquam 
amplius  ex  illo  possint  exire;  quam  perpetuam 
incarceralionem  fortasse  tantum  sciverunt  in  Christi 
adventu,  licet  jam  ab  initio  suae  damnationis  forent 
certi  de  sua  aeterna  poena,  sicuti  boni  angeli  de  sua 
«terna  gloria,  ideoque  dicebant  : Venisti  ante  tem- 
pus perdere  nos  (Mare,  i,  24).  Deinde  Christus» 
etiamsi  non  sit  angelorum  redemptor,  est  tamen 
omnium  caput,  rex,  supremus  dominus 'T  ergo  et 
judex,  ad  quem  pertinet  praemium  et  supplicium 
essentiale  statuere.  Id  quidem  judicio  quasi  privata 
in  initio  eorum  creationis  determinatum  fuit,  atta- 
men coram  omnibus  pro  manifestanda  Dei  aequitate 
publico  judicio  oportet  postea  declarari. 

Sf.ct.  IX,  X.  — De  operum  manifestatione  et  pro- 
latione sententia;. 

Dico  1 : Non  tantum  boni,  sed  etiam  mali  aspi- 
cient sensibilem  corporis  Christi  claritatem  et  ex- 
ternam majestatem ; diverso  tamen  modo  : illi  cum 
gaudio,  hi  cum  tremore;  de  quibus  Zach,  xn , 10, 
ait  : Aspicient  ad  me  quem  crucifixerunt.  Et  Apoc.  i, 

7 : Videbit  eum  omnis  oculus , et  qui  eum  pupiuje- 
runl.  Yidebunt  nempe  ipsas  cicatrices  vulnerum. 

Dico  2 ; in  illo  judicio  judicandorum  opera  tam 
bona  quam  mala,  qu«  ad  causae  dijudicandae  cogni- 
tionem et  probationem  spectabunt,  manifestabun- 
tur: Judicium  sedit,  et  libri  aperti  sunt  (Dan.  vu  , 10). 
Judicati  sunt  mortui  ex  iis,  qua;  scripta  erant  in 
libris,  secundum  opera  ipsorum  (Apoc.  xx,  12).  Hi 
libri  vel  sunt,  ut  sentit  Augustinus,  corda  sancto- 
rum in  quibus  divina  lex  ac  voluntas  eeu  in  speculo 
relucet,  vel  sacrae  Scripturae,  vel  potius  omnium 
hominum  et  angelorum  conscientia  ac  memoria, 
in  quibus  tam  jura  quam  facta  conscripta  repeden- 
tur. Haec  autem  manifestatio  non  videtur  lota  voci- 
bus sensibilibus  exprimenda,  nec  in  unico  momen- 
to, sed  per  successivam  locutionem  mentalem  , 
unicuique  proportionatam  poterit  fieri ; et  si  quid 
sit  agendum  voce  sensibili,  verisimiliter  non  fiet 
respectu  singularum  personarum,  sed  in  communi 
respectu  omnium  qui  erunt  seu  ad  dextram,  seu  ad 
sinistram,  vel  secundum  generales  hominum  ordi- 
nes, v.  gr.  laudando  misericordes,  deinde  virgines, 
postea  martyres,  etc.,  et  sic  cum  proportione  redar- 
guendo reprobos  oppositis  vitiis  maculatos.  Respon- 
sio aulem  justorum  et  peccatorum  quae,  Mattii,  xxv, 
57,  habetur,  probabiliter  futura  est  tantum  mentalis. 

Dico  5 : Probabiliter  mentali,  non  sensibili  voce, 
Christus  unicuique  proferet  irrevocabilem  suam 
sententiam  juxta  illius  merita  aut  demerita ; deinde 
voce  sensibili  et  communi  vertendo  se  ad  omnes 
electos  dicet  iliis  : Venite , benedicti  Patris  mei , pos- 
sidete regnum,  etc.  (lbid.  54).  Postea  convertendo 
se  ad  omnes  reprobos,  sensibili  etiam  voce  dieet  : 
Ite,  maledicti,  in  ignem  ceternum,  etc.  (lbid.  41). 
Statiiqque  aperietur  terra  ut  damnatos  devoret,  et 
beati  cum  Christo  in  coelum  ascendent,  in  aeternum 
regnaturi.  Duraiio  judicii  videtur  futura  valde  bre- 

vs  : nam  sicut  exit  fulgur  ab  oriente  et  paret  usque  in 
accidentem,  sic  erit  et  adventus  Filii  hominis  [Mattii. 
XX'V,  27). 

DISPUTATIO  QUINQUAGESIMA  OCTAVA. 

De  statu  Christi  et  mundi  post  peractum  judicium. 

Sect.  I , II.  — An  et  quce  futura  sit  mundi  renova- 
tio post  judicium  universale. 

Nota  : Quidam  ex  praedicto  Scripturae  loco  : Sic- 
ut exit  fulgur,  etc.  ( Mattii . xxiv,  27),  colligunt 
Christum  venturum  ab  oriente  ad  judicium  ; ideo 
solitos  olim  Christianos  versus  orientem  preces  fun- 
dere; rediturum  autem  in  coelum  cum  beatis  versus 
occidentem. 

Dico  1 : Post  Christi  reditum  in  coelum,  mun- 
dus innovandus  est : Ecce  ego  creo  coelos  novos,  et 
terram  novam,  etc.  (Isa.  lxv,  17).  Novos  vero  coe- 
los et  novam  terram  secundum  promissa  ipsius  ex- 
spectamus, in  quibus  justitia  habitat  [II  Petr.  iu,  13). 
Etiamsi  haec  mundi  renovatio  jam  ante  judicium 
forte  inchoanda  sit.  Quaeritur  autem  qualis  futura 
sit  renovatio.  Quocirca 

Dico  2 : Per  hanc  mundi  innovationem  nullum 
ex  elementis  aut  ex  corporibus  coelestibus  omnino 
annihilandum  est,  ita  ut  non  maneat  amplius  illius 
substantia;  nec  aliud  illius  loco  simile  vel  propor- 
tionale producatur.  Scriptura  enim  dicit  mundum 
quidem  innovandum,  sed  nunquam  dicit  annihilan- 
dum : Praeierit  figura  hujus  mundi  (ICor.  vii  , 51) ; 
ligura,  non  substantia.  Cognovi  quod  omnia  qua;  fe- 
cit Deus,  ipsa  erunt  in  aeternum  (Eccle.  in,  14  sec. 
LXX);  imo  coelum  empyreum  non  tantum  non  est 
immutandum  substantialiter,  sed  nec  accidentaliter 
innovandum,  nedum  purgandum,  ubi  nihil  intrat 
coinquinatum,  nec  quidquam  corruptibile,  sed  ut 
immutabilis  beatorum  sedes  sit  reterna,  creatum 
est.  Attamen 

Dico  3 : Reliqua  corpora  coelestia  immutanda 
quidem  sunt  secundum  aliqua  accidentia,  sicque 
innovanda ; sed  secundum  suam  substantiam  eadem 
numero  permanebunt  : ita  probabilius  D.  Thomas 
ct  alii  scholastici,  quamvis  plures  antiqui  Patres  vi- 
deantur sensisse  non  sine  aliqua  probabilitate  ea 
esse  immutanda  substantialiter,  seu  secundum  sub- 
stantiam. Probatur,  quia  Deus  statuit  ca  in  alter- 
num, et  in  saeculum  saeculi;  praeceptum  posuit  et  noti 
pneteribit  ( Psal . cxlviii,  0).  Deinde  : Erit  lux  lumc 
sicut  lux  solis,  et  lux  solis  erit  septempliciter  sicut 
lux  septem  dierum,  in  die  in  quo  alligaverit  Dominus 
vulnus  populi  sui  [Isa.  xxx,  26).  Et  ista  interpreta- 
tur Hieronymus,  de  hac  mundi  innovatione,  adeo- 
que  subsistet  adhuc  luna  et  sol,  accidentaliter  tan- 
tum immutatus.  Dumque  Petrus  in  sua  secunda 
Epistola,  ni,  7,  ait  terram  et  coelos  esse  igni  re- 
servatos in  diem  judicii  et  coelos  ardentes  esse  sol- 
vendos, intelligit  de  coelo  aereo,  non  autem  de  coe- 
lis superioribus  ad  quos  iste  ignis  non  pertinget. 
Quinimo  juxta  philosophos  eceli  ex  se  sunt  incor- 
ruptibiles, adeoque  nec  capaces  allcrationis,  nec 
innovationis.  Dum  ergo  Job  dicit  : Coeli  non  sunt 


mundi  in  conspectu  Dei' [Job  xv,  13),  id  est,  com- 
parative ad  Dei  puritatem  ac  perfectionem  non  pos- 
sunt dici  mundi.  Deinde  coeli  ibi  pro  angelis  su- 
muntur. Itaque  coelum  non  substantialiter,  sed  tan- 
tum accidentaliter  innovabitur  : v.  gr.  cessabit  ejus 
motus,  utpote  tunc  inutilis  ad  hominum  usum, 
quietum  stabit,  majus  quoddam  lucis  et  claritatis 
permanentis  ac  intrinsecae  incrementum  accipiet,  etc. 

Dico  4 :Nec  elementa  omnino  corrumpentur  quo- 
ad suam  substantiam,  sed  tantum  innovabuntur  ac 
perficientur.  Nam  omnia  opera  qua:  fecit  Deus,  per- 
severant in  alternum  [Eccle.  nf,  14),  adeoque  nec 
ignis,  nec  aer  aR  igne  corrumpetur,  nec  tota  aqua 
ejus  calore  exsiccabitur,  nec  tota  terra  illo  consu- 
metur, sed  ejus  superficies  tantum  et  quce  in  ipsa 
sunt  opera  exurentur  ( IJ  Petr. m,  10),  atque  ita  om- 
nia mista  generabilia  et  corruptibilia,  omnesque  sub- 
stantiae elementis  admistae  vel  affectiones  extraneae 
per  ignis  conflagrationem  ab  iis  tollentur,  illisque 
eximia  quaedam  claritas  ac  lux,  non  omnibus  aequa- 
lis, sed  cuique  elemento  proporlionata  addetur,  ita 
ut,  v.  gr.,  terra  sit  lucida  insta.r  vitri  in  sua  superfi- 
cie, vel  forte  etiam  tota  ejus  profunditas  diaphana 
ac  oculis  pervia,  excepto  damnatorum  loco. 

Sect.  111.  — De  ordine  quo  mundus  purgabitur  ct 
innovabitur. 

Dico  : Hic  videtur  istius  universalis  purgationis 
et  innovationis  ordo  : 1°  Coeli  magno  impetu  trans- 
ienl  ( Ibid .),  id  est  aer  et  omnes  probabiliter  orbes 
coelestes  velocissimo  motu  agitabuntur.  Dein  ignis 
divino  imperio  ex  vaporibus  et  exhalationibus  in 
secunda  aeris  regione  generatus,  Christum  judicem 
ab  oriente,  ut  dixi,  venientem  praecedens,  velut  e 
coelo  missus  descendet  ad  locum  usque,  in  quo  om- 
nes reprobi  judicandi  sunt,  manens  ibi  quietus quan- 
diu  judicium  durabit ; quo  finito,  et  per  terrae  hia- 
tum detrusis  ad  inferos  damnatis,  iste  ignis  auctus 
ac  multiplicatus  velocissimo  motu  ab  oriente  usque 
ad  occidentem  circumdans  ac  circumiens  totam  ter- 
ram, ct  ascendens  usque  ad  secundam  aeris  regio- 
nem, omnia  inflammabit,  omniaque  corpora  mista 
ac  corruptibilia,  v.  gr.  animalia,  plantas,  metal- 
la, etc.,  consumet,  ac  denique  omnia  qua:  in  terra 
sunt  opera  exuret  (Ibid.).  2°  Finita  mundi  combu- 
stione, omnes  mundi  sordes  simul  cum  igne,  si  quid 
illius  in  hoc  mundo  superfluum  fuerit,  in  infernum 
detrudentur,  per  illuni  probabiliter  terne  hiatum, 
per  quem  damnati  fuerint  detrusi,  quo  facto  occlu- 
detur. 5“  Finita  mundi  purgatione,  coelum  sistet 
motum  suum  ac  quiescet,  sole  et  luna,  reliquisque 
omnibus  astris  in  eo  situ  ac  dispositione  manenti- 
bus, quee  ad  majorem  universi  mundi  pulchritudi- 
nem conferre  videbitur  : Non  occidet  ultra  sol  tuus, 
et  luna  tua  ultra  non  minuetur  (Isa.  lx,  20);  aliqui 
tamen  existimant  coeli  motum  incoepturum  cessare 
jam  in  ipso  resurrectionis  generalis  momento  ante 
judicium.  4°  Finito  omni  coeli  motu,  slaliin  fiet  in- 
novatio et  illustratio  totius  mundi  tam  in  coelis, 
quam  in  elementis,  permanentibus  in  suis  locis;  et 

verisimilius  lota  terrae  superficies  juxta  ordinem 
magis  naturalem,  erit  aquis  cooperta,  nisi  forte 
in  illa  essent  habitaturi  infantes  cum  solo  origi- 
nali defuncti. 

Sect.  IY.  An  posl  mundi  instaurationem  Christus 
sit  semper  in  coelo  regnaturus. 

Dico  : Christus  post  judicium  perpetuo  in  coelis 
regnabit,  non  solum  secundum  divinitatem,  sed 
etiam  secundum  humanitatem.  De  fide  contra  quos- 
dam priscos  haereticos  dicentes  Christi  humanita- 
tem post  diem  judicii  convertendam  esse  in  divini- 
tatem ; quod  repugnare  in  priori  tomo  ostensum 
est  Probatur  : Regnabit  in  domo  Jacob  in  ceternum, 
et  regni  ejus  non  erit  (inis  [Lue.  \ , 32,  53).  Potestas 
ejus,  potestas  ce  terna  quee  non  auferetur,  et  regnum 
ejus  quod  non  corrumpetur  ( Dan . vu 14) ; et  alibi 
habentur  plura  similia.  Quare,  dum  dicitur  : Dixit 
Dominus  Domino  meo  : Sede  a dextris , donec  ponam 
inimicos  tuos  scabellum  pedum  tuorum  ( Psal . cix,  1), 
ista  particula  donec  significat  Christum  vel  sessurum 


ad  dextram  Patris  posl  ascensionem,  nec  rediturum 
in  hunc  mundum  donec  in  die  judicii  subjiciat  sibi 
inimicos  suos,  vel  semper  regnaturum  etiam  usque 
ad  diem  judicii,  non  excludendo  tempus  sequens 
quo  per  totam  aeternitatem  simili  modo  et  maxime 
regnabit.  Sic  etiam  intellige  quod  dicitur  : Oportet 
illum  regnare  donec  ponat  omnes  inimicos  sub  pedi- 
bus ejus  (1  Cor.  xv,  23) ; et  infra  : Cum  autem  sub- 
jecta fuerint  omnia,  tunc  et  ipse  Filius  erit  subjectus 
ci,  qui  subjecit  sibi  omnia,  ut  sit  Deus  otnnia  in  om- 
nibus ( Ibid . 28) ; id  est,  cum  subjecta  fuerint  ci 
omnia  in  die  judicii,  adhuc  erit  Patri  subjectus  se- 
cundum suam  humanitatem,  sicuti  nunc  est  : imo 
cum  nunc  in  suo  regimine  utatur  angelorum  mini- 
sterio, aliisque  subsidiis  ad  hominum  salutem,  tunc 
cessante  toto  illo  externo  opere  in  id  unum  incum- 
bet, ut  seipsum  lotumque  suum  regnum  cum  perfe- 
cta quiete  ac  fruitione  in  Patrem  referat,  tan- 
quam  caput  cum  omnibus  suis  membris,  aeternum 
regnans. 


TOMUS  DECIMUS  SEXTUS. 

DE  SACRAMENTIS. 


PARS  PRIMA. 

DE  SACRAMENTIS  l.N  GENERE  DE  BAPTISMO,  DE  CONFIRMATIONE,  DE  EUCHARISTIA  ET  MISSaE. 

SACRIFICIO. 


DISPUTATIO  PRIMA. 

De  essentia  ac  definitione  sacramenti. 

Sf.ct.  I.  — An  sacramentum  sit  sacrum  signum  ho- 
mini conferens  vel  significans  sanctificationem. 

Nola  : Yox  sacramentum  diversimode  sumitur  : 
1°  olhn  apud  Latinos  sumebatur  pro  certo  pecuniae 
deposito,  seu  pignore,  quod  litigantes  apud  pontifi- 
cem deponebant,  ut  qui  causa  caderet,  pecuniam 
suam  amitteret,  ut  ea  aerario  publico  applicabatur; 
et  quia  in  loco  sacro  asservabatur,  ideo  dicebatur 
sacramentum  : ita  Varro  (lib.  iv  De  lingua  Latina). 
2°  Pro  juramento,  ut  saepe  patet  in  jure,  v.  gr.  sacra- 
menta puberum,  id  est  juramenta.  5°  In  Scriptura 
pro  sacro  secreto,  seu  juxta  Graecos  mysterio,  id  est 
pro  re  divina  humanam  cognitionem  superante,  v. 
gr.  : Nescierunt  sacramenta  Dei  (Sap.  n,  22).  Vobis 
datum  est  nosse  mysterium  regni  Dei  ( Mattii . xm,  11). 
Hinc  regis  secreta  dicuntur  sacramentum.  Sic  Tob. 
xn,  7 : Sacramentum  regis  abscondere  bonum  est.  Et 
res  quae  rem  occultam  et  supernaturalem  includit, 
etiam  dicitur  sacramentum,  v.  gr.  conjugium  inter 
primos  homines  in  paradiso  contractum  dicitur 
Ephes.  v,  52  : Sacramentum  hoc  magnum  est,  quia 
nempe  conjunctionem  Christi  cum  Ecclesia  signifi- 


cabat. 4°  Stricte  nunc  ex  usu  Ecclesiae  sumitur  pro' 
speciali  signo  sensibili  spiritualem  gratiam  continente 
ac  significante,  quod  Graeci  interdum  vocant  etiam 
mysterium,  vel  sacra  symbola. Et  de  hoc  nunc  agimus. 

Dico  1 : Sacramentum  esse  debet  signum  sacrum 
ex  parte  rei  significantis,  id  est,  debet  esse  caere- 
rnoniavelres  ad  cultum  Dei  instituta.  (Magister,  Scotus, 
Bonaventura,etc.)  Probatur  l°ex  Scriptura.  In  veteri 
lege  sic  circumcisio  et  consecratio  sacerdotum  erant 
institutae,  et  probabiliter  esus  agni  paschalis,  quia 
licet  hic  esset  sacrificium  prout  Deo  offerebatur, 
erat  tamen  etiam  caeremonia  sacra  lege  praescripta 
prout  comedebatur  : sic  et  contractus  matrimonialis 
prout  a Christo  est  elevatus  ad  conjugum  sanctifica- 
tionem. 2°  Ex  Patribus  dicentibus  homines  per  sa- 
cramenta consecrari  et  initiari.  5°  Ratione,  quia 
istae  Ecclesiae  caeremoniae  a Deo  institutore  prove- 
niunt, suntque  id  quo  homines  quasi  sacrantur. 

Dico  2 : Sacramentum  non  tantum  debet  esse  si- 
gnum sacrum  seu  caeremonia  sacra  ex  parte  rei  si- 
gnificantis, sed  etiam  ex  parte  rei  significatio,  sive 
res  quam  significat,  cehet  esse  sacra.  Ideo  cireumci- 
sio -dicitur  : Signum  foederis  inter  Deum  et  homines 
( Gcn . xvn,  11).  Fi  signaculum  justitia'  fidei  i‘Rom.  iv, 

II).  Si  enim  non  significaret  rem  sacram,  esset  ab- 
usus caeremoniae  sacrae;  hinc  patet  manna,  et  trans- 
itum maris  Rubri,  licet  significarent  rem  sacram, 
nempe  baptismum  et  Eucharistiam,  non  fuisse  ta- 
men sacramenta, quia  non  erant  caeremoniae  sacrae, 
et  in  veteri  lege  multae  fuerunt  caeremoniae,  quae  non 
erant  sacrae,  seu  sacramenta,  sed  quaedam  tantum 
observantiae.  Deinde  quamvis  sacrificium  siteliam  cae- 
remonia sacra  seu  religiosa  et  significans  rem  sacram  , 
non  est  tamen  sacramentum  quatenus  sacrificium  ; 
quia  quatenus  sacrificium  immediate  ex  sua  institutio- 
ne refertur  ad  cultum  Deo  tribuendum,  sacramentum 
autem  immediate  refertur  ad  ipsos  Dei  cultores  sancti- 
ficandos et  disponendos  ad  Dei  cui  tum.  Hinc  in  re  signi- 
ficata differunt ; sacrificium  enim  significat  divinae  ex- 
cellentiae cultum, sacramentum  autem  hominis  sancti- 
ficationem. 

Sect.  II.  • — Quam  sanctificationem  conferat  aut  si- 
gnificet sacramentum ; et  an  univoce  dicatur  de  sa- 
cramentis veteris  et  novw  legis. 

Nota  : Haeretici  recenliores  negant  sacramenta 
esse  signa  nostrae  sanctificationis,  sed  volunt  esse 
tantum  signa  praedestinationis,  quod  absurdum  est, 
cum  non  omnis  qui  recipit  sacramentum,  sit  prae- 
destinatus; vel  potius  esse  sigillum  seu  testimonium 
justitiae  acceptae  per  fidem,  quam  sacramenta  exci- 
tant lanquam  externa  quxdam  motiva  : quod  palet 
falsum  esse  in  baptismo  parvulorum,  fidei  tunc  ex- 
ercendae incapacium;  deinde  sentire  solam  fidem  j»' 
slificare,  haereticum  est.  Quare 

Dico  1 : Certum  est  sacramentum  novae  legis  et 
conferre  et  sanctificare  veram  et  internam  hominis 
sanctificationem.  Ex  hac  sanctificationis  collatione, 
de  qua  postea  ex  professo,  sequitur  illius  significa- 
tio, quia  significat  id  quod  efficit  seu  confert  ut 
concilia  Florentinum  cl  Tridcntinum  docent.  Signi- 
ficat ergo  in  usu  lncc  tria  per  modum  unius  : gra- 
tiam praesentem,  gloriam  futuram  et  Christum 
ulriusque  auctorem.  Jam  vero  quaeritur  an  hoc, 
quod  convenit  sacramento  novae  legis,  etiam  cuivis 
sacramento  conveniat,  sive  an  sit  de  essentia  sa- 
cramenti in  genere  conferre  ac  significare  hominis 
sanctitatem.  Magister,  Hugo  de  Sancio  Victore, 
Bonavenlura,  etc.,  asserunt  esse  de  illius  essentia 
conferre  ac  significare  veram  et  internam  sanctita- 
tem, eamque  ex  opere  operantis  contulisse  et  signi- 
ficasse vetera  sacramenta.  Magister  tamen  videtur 
sentire  vetera  sacramenta  non  fuisse  proprie  ac  vere 
sacramenta ; ideoque  eam  nec  contulisse  nec  sigsi- 
fieasse,  Sotus  vero,  Ledesma,  aliique  Themistae  di- 
cunt de  essentia  sacramenti  tantum  esse  significare 
sanctitatem,  non  autem  conferre,  sive  perfectam 
sive  imperfectam.  Itaque 

Dico  2 : De  essentia  sacramenti  ut  sic,  sive  in 
genere  est,  ut  sit  caeremonia  instituta  ad  conferen- 
dam aliquam  sanctificationem  saltem  imperfectam, 
et  in  hoc  univoce  conveniunt  vetera  et  nova  sacra- 
menta; non  est  tamen  de  essentia  sacramenti,  ut 
sic,  et  in  genere,  conferre  veram  et  internam  ani- 
mx  sanctitatem,  sed  tantum  aliquam  sanctificatio- 

nem  saltem  imperlectam  et  legalem.  Verum  confe- 
rendo hanc  sanctificationem,  tantum  imperfectam 
et  legalem,  de  ejus  essentia  est  significare  veram  et 
internam  animae  sanctitatem ; ideoque  solus  Deus 
potest  sacramenta  instituere.  Vetera  enim  sacra- 
menta significabant  gratiam  seu  veram  sanctitatem 
per  Christum  dandam.  Caeremoniae  ergo  sacrae  quae 
non  habent  prsedic(am  siguificalionem , quamvis 
contineant  aliquam  imperfectam  sanctificationem, 
v.  gr.  prima  tonsura,  aspersio  aquae  lustralis,  ab- 
solutio ab  excommunicatione,  etc.,  non  sunt  sacra- 
menta quia  non  significant  veram  et  internam  animae 
sanctitatem.  Quare  sacramentum  generice  sumptum 
abstrahit  a signo  demonstrativo  gratiae  praesentis, 
et  prognostico  futurae,  sed  significat  tantum  gratiam 
vel  praesentem  vel  futuram.  Et  quia  ut  sic,  confe- 
rendo aliquam  sanctificationem  imperfectam,  signi- 
ficat simul  perfectam,  in  hoc  sensu  potest  dici 
signum  practicum.  Unde  sacramenta  nova  et  vetera 
in  hoc  differunt,  quod  nova  sint  demonstrativa  gra- 
tiae praesentis,  vetera  sint  prognostica  seu  promissiva 
futurae;  quod  nova  habeant  alios  ritus  externos,  et 
verba,  quibus  apertius  ipsorum  effectus  significatur ; 
quod  sint  memorativa  passionis  Christi  praeteritae 
et  immediatius  significent  gloriam  beatitudinis  : 
quod  in  his  prius  intendatur  sanctificatio  quam 
significatio,  contra  vero  in  veteribus. 

Sect.  III.  — An  sacramentum  debeat  esse  de  sua 
institutione  signum  sensibile. 

Dico  1 : Sacramentum  debet  esse  signum  sensi- 
bile, adeoque  illa  res,  quae  ad  significandum  con- 
stituitur, debet  esse  aliquo  modo  materialis  et  sen- 
sibilis. (D.  Thomas  efionmes  theologi.)  Homo  enim 
ex  sensibilibus  ad  spiritualia  intelligenda  deducitur, 
et  quia  corpore  et  animo  constat,  non  solum  animi, 
sed  etiam  corporis  actibus  debet  suam  fidem  pro- 
fiteri et  Deum  colere;  potuisse  quidem  Deus  spiri- 
tualem seu  insensibilem  rem  ad  significandam  gra- 
tiam instituere,  v.  gr.  actum  voluntatis  angelicae  vel 
humanae  ad  cujus  intuitum  daretur  gratia,  sed  non 
fuisset  signum  humanum  seu  sensu  exteriori  per- 
ceptibile, nec  idem  sacramentum  quod  nunc  est ; 
quodque  ita  homini  accommodatum  est,  ut  quamvis- 
in  eo  aliquid  sil  insensibile,  v.  gr.  gratia,  contritio, 
character.  Aliquo  modo  tamen  manifestatur  per 
aliquod  signum  sensibile  ob  quod  totum  sacramen- 
tum absolute  dicitur  sensibile,  sicut  homo  absolute 
dicitur  sensibilis,  licet  constet  anima  insensibili. 

Dico  2 : Sacramentum  non  est  signum  naturale, 
sed  ex  institutione  et  impositione  significans  cum 
quadam  analogia  aut  similitudine  inter  signum  et 
rem  significatam,  non  tamen  sufficienti  ut  signum 
ex  se  istam  rem  significet ; ideo  necessaria  fuit 
institutio  et  impositio,  uti  et  in  verbis  quie  ad  con- 
ficienda sacramenta  adhibentur.  IIxc  sacramenti 
impositio  debet  fieri  publica  et  stabili  lege,  quse 
duret  pro  statu  aliquo,  in  quo  homines  ex  divina 
ordinatione  talem  modum  colendi  Deum  profitentur; 
alioqui  signa,  si  non  sint  stabilia,  sacramenti  ratto 

nem  non  habent.  Significatio  ad  placitum  non  con- 
sistit in  relatione  sive  reali  sive  rationis,  sed  pro- 
venit ex  impositione  tribuente  rei  denominationem 
extrinsccam,  qua  moraliter  Iit  apta  ad  excitandum 
intellectum,  ut  aliam  rem  cognoscat. 

Sect.  IV.  — Quonam  ex  diclis  definitio  sacramenti 
colligatur. 

Dico  1 : Sacramentum  non  dicit  solam  significa- 
tionem, sed  etiam  rem  significatam,  seu  composi- 
tum ex  tali  re  et  significatione  qua;  est  quasi  forma 
illud  constituens ; sic  domus  non  dicit  solam  figu- 
ram, sed  rem  artificialem  constantem  ex  tali  materia 
et  figura.  Idcirco  quamvis  sacramentum  non  sit  tam 
per  se  unum  sicut  homo,  nec  possit  tam  exacte  defi- 
niri sicut  substantia ; non  est  tamen  unum  omnino 
per  accidens  aut  per  aggregatum,  sed  habet  suum 
compositionis  et  unitatis  formalis  modum,  ratione 
cujus  potest  sufficienter  definiri  aut  describi.  Quare 
hic  appono  varias  illius  definitiones. 

Dico  2 : Sic  sacramentum  definit  Magister  (disl. 
I)  : « Sacramentum  est  invisibilis  gratire  visibilis 
forma,  ejusdem  gratis  similitudinem  gerens,  et 
causa  exsistens.  » Sic  Catechismus  Pii  A'  : c Sacra- 
mentum est  invisibilis  gratiae  visibile  signum  ad 
nostram  justificationem  institutum.  » Sic  D.  Tho- 
mas  : c Sacramentum  est  signum  rei  sacrae  quate- 
nus sanctificat  homines.  » Posset  autem  sic  clarius 
definiri  : « Sacramentum  est  signum  sensibile  ad 
aliquam  sanctitatem  conferendam,  et  ad  veram  ani- 
mae sanctitatem  significandam  institutum;  > vePsic  : 
i Sacramentum  est  sacra  ac  sensibilis  caeremonia 
homines  aliquo  modo  sanctificans,  et  veram  animae 
sanctitatem  ex  institutione  significans.  > Haec  omnia 
ex  dictis  supra  clara  sunt,  nec  egent  explicatione. 

DISPUTATIO  SECUNDA. 

De  materia  et  forma  sacramentorum. 

Sect.  1.  — An  sacramenta  debeant  constare  rebus 
et  verbis  tanquam  mateiia  et  forma. 

Dico  1 : Non  est  de  ratione  sacramenti  in  genere, 
ut  rebus  et  verbis  constet;  solum  est  enim  de  ra- 
tione sacramenti  in  genere,  ut  sit  exterior  caeremo- 
nia sacra  cum  debita  sanctificatione  et  significa- 
tione, quod  potest  haberi  sine  verbis,  ut  patet  in 
veteribus  sacramentis,  v.  gr.  circumcisione,  esu 
agni  pascalis,  elc.,  quae  ia  sola  actione  consistebant 
sine  verbis.  Sed  • . 

Dico  2 : Omnia  novae  legis  sacramenta  constant 
rebus  et  verbis  vel  omnino  proprie,  vel  secundum 
aliquam  accommodationem.  Ihec  enim  sic  Christus 
institu  i ut  habeatur  expressior  eorum  significatio; 
v.  gr.  in  baptismo  : Baptizantes  eos  (en  res),  in  no- 
mine Patris  (Matlh.  xxvm,  19),  etc.  (en  \erba);  in 
Eucharistia  : Hoc  est  corpus  meum  ( Mattii . xxvi,  26). 
Unde  haec  sacramentorum  compositio  ex  rebus  et 
verbis  est  similis  compositioni  ex  materia  et  forma ; 
quia  actio  exterior  seu  res  sacramenti,  v.  gr.  ablu- 
tio in  baptismo,  cum  sit  valde  indifferens  ad  sacra- 
■ mentalem  significationem,  concurrit  per  modum 
materiae  et  potentia;;  verba  autem  cum  significatio- 


nem determinent  et  quasi  constituant  ac  compleam 
sacramentum,  concurrunt  per  modum  formae  et 
actus ; et  sic  ex  his  duabus  partibus  tanquam  mate- 
riali et  formali  componitur  sacramentum. 

Similiter  in  sacramento  poenitentiae  non  solum 
verba,  sed  etiam  res  invenitur  : actus  enim  poeni- 
tentis,  nempe  contritio,  dolorosa  accusatio,  satisfa- 
ctio, utpole  actus  seu  actiones  sensibiles,  sunt  quasi 
materia  et  res  sacramenti  ; verba  autem  judicis 
absolventis,  id  est  absolutio,  sunt  forma;  sic  in 
matrimonio  non  solae  res,  sed  etiam  verba  aut  ali- 
quid verbis  sequivalens  semper  invenitur  : nam 
mutua  corporum  traditio,  sive  verbis  sive  nutibus 
exprimatur,  habet  se  per  modum  materiae;  mutua 
autem  acceptatio  quocunque  signo  externo  fiat,  v. 
gr.  verbo  aut  nutu  qui  verbis  sequivaleat,  habet  se 
per  modum  formae;  ideo  dixi  sacramenta  novae  le- 
gis constare  verbis  vel  proprie  vel  secundum  accom- 
modationem. Denique  quamvis  verba  ad  rem  sacra- 
menti se  habeant  ut  forma,  uti  et  horum  verborum 
significatio  ad  rei  significationem,  tamen  ullimala 
et  totalis  totius  aggregati  forma  ex  re  ceu  materia 
et  ex  verbis  ceu  forma  constantis,  est  significatio 
sacrantentalis  constituens  istud  totale  aggregatum 
in  esse  sacri  signi  sive  sacramenti ; sicut  figura  sedis 
est  forma  artificialis  respectu  materiae  et  formae 
ligni  ex  quibus  componitur. 

Sect.  II.  — An  materia  et  forma  sacramentorum 

sint  partes  componentes  et  constituentes  sacra- 
mentum. , 

Dico  1 : Omnia  sacramenta  quae  m usu  et  actione 
transeunti  consistunt,  ex  rebus  et  verbis,  seu  ex 
materia  et  forma,  tanquam  ex  partibus  essentialibus 
ac  constituentibus  constant ; non  enim  sola  materia 
nec  sola  forma,  sed  utraque  significat.  Ergo  ex 
utraque  sacramentum  conficitur.  Dein  sacramentum 
efficit  quod  significat ; non  efficit  autem  per  solam 
materiam,  sed  etiam  per  formam.  Ergo,  etc.  Nec 
supponit  pro  sola  materia,  ut  vult  Sotus,  sed  pro 
materia  et  forma ; atque  parum  refert  an  a sola 
materia  aut  a sola  forma  desumatur  nomen  sacra- 
menti. 

Dico  2 : Inter  materiam  et  formam  sacramenti 
requiritur  quidem  aliqua  conjuncti  propinquitas, 
et  concomitantia ; sed  non  physica  et  indivisibilis, 
moralis  enim  sufficit,  major  minorve  pro  diversitate 
sacramentorum,  v.  gr.  major  in  baptismo  et  confir- 
matione, minor  in  sacramento  poenitentiae  : quia 
istic  partes  sacramentum  constituentes  non  sunt  cum 
omni  proprietate  materia  et  forma,  sed  tantum  se- 
cundum quamdam  analogiam  et  accommodationem. 
Dixi  sacramenta  qua’  consistunt  i»  usu , elc.,  quia 
sacramentum  Eucharistias  postquam  facium  est 
adhuc  durat  et  permanet,  etiamsi  forma  transierit ; 
qua  de  re  in  suo  loco  agetur.  Nunc  sufficit  dicere 
ad  conficiendum  hoc  sacramentum  necessario  re- 
quiri ut  materia  praesens  adsit,  quando  profertur 
forma  cujus  virtute  manet  consecrata  et  veluli  in- 
formata. 

Sect.  III. — An  materia  et  formajsacramenti  sini  de- 
terminatae ex  divina  institutione. 

Dico  1 : Materiae  et  formae  sacramentorum  ex 
Christi  institutione  determinatae  sunt,  et  eo  modo  quo 
determinatae  sunt,  ad  conficienda  sacramenta  sunt 
absolute  necessariae , quia  sacramenta  sunt  gratiae, 
quam  conferunt,  signa  ; sed  hoc  non  habent  nisi  ex 
divina  institutione  ; ergo  ut  hoc  habeant,  debet  in  iis 
conficiendis  servari  materia  et  forma,  seu  res  et 
verba  a Christo  instituta.  Materiam  autem  et  formam 
a Christo  fuisse  determinatam  patet  ex  Scriptura, 
v.  gr.  in  baptismo  : ISisi  quis  renatus  fuerit  ex  aqua 
(Joan.  in,  3),  en  materia;  Baptizantes  eos  innomine 
Patris  et  Filii  et  Spiritus  sancti  (Mattii,  xxvm,  19), 
en  forma.  Similiter  in  Eucharistia  : Accepit  Jesus 
panem  (Mallii,  xxvi,  26),  en  materia ; Hoc  est  corpus 
meum  ( Ibid .),  en  forma.  Sie  etiam  in  his  verbis  : 
Quorum  remiseritis  peccata  (Joan.  xx,  23),  continetur 
forma  et  materia.  Sed 

Dico  2 : Determinatio  materiae  et  formae  facta  a 
Christo  non  est  ejusdem  rationis  in  omnibus  sacra- 
mentis ; nam  quaedam  sunt  determinatae  in  specie 
infima,  v.  gr.  in  baptismo ; aliae  magis  generiee,  v. 
gr.  in  matrimonio  et  ordine.  Hinc  etiam  collige  sa- 
cramenta vetera,  quamvis  non  constiterint  rebus  et 
verbis  uti  in  nova,  habuisse  tamen  suum  ritum  ex 
divina  institutione  determinatum  quo  debebant 
confici. 

Dico  3 : Sacramenta  novae  legis  conficiuntur  ver- 
bis non  concionatoriis,  sed  consecraloriis  contra  re- 
centiores  haereticos  volentes  ad  ea  conficienda  re- 
quiri verbum  non  consecratorium,  sed  concionato- 
rium  tantum,  seu  verbum  doctrina;;  hoc  enim, 
inquiunt , solum  necessarium  est  ad  excitandam 
fidem  et  memoriam  ejus  quod  in  sacramentis  Chri- 
stus operatus  est.  Probatur  : Christus  in  conficienda 
Eucharistia  non  est  usus  verbo  concionatorio,  sed 
consecratorio  dicendo  (Matth.  xxvi,  26  seqq.)  : Ilie 
est  calix,  hoc  est  corpus;  et  Matth.  xxvm,  19,  ju- 
bet baptizare  in  nomine  Patris,  etc.,  quod  non  est 
verbum  concionatorium.  Deinde  Augustinus  (lib. 
xix  Contra  Faustum,  cap.  16  L)e  baptismo  : «Nisi,  > 
inquit,  t illa;  syllabae  celeriter  sonantes  et  transeuntes 
dicantur,  non  consecratur.  > Et  lib.  xx,  c.  15  : 
• Noster,  » ait,  i calix  et  panis  certa  consecratione 
mysticus  fit  nobis.  > Deinde  haec  veritas  definita 
est  in  concilio  Florentino,  docente  praescripta  a 
Christo  verba  esse  necessaria  ad  conficienda  sacra- 
menta ; nec  ullibi  in  Scriptura  reperilur  praescribi 
istud  verbum  concionatorium,  cujus  percipiendi, 
suscipiens  sacramentum  saepe  est  incapax,  aut  iilo 
non  eget,  v.  gr.  parvuli  aut  viri  docti  rite  dispo- 
siti, etc. 

Sect.  IV.  — An  omnis  mutatio  matericc  aut  forma; 

sacramentorum  sit  contra  eorum  substantiam  ac 

veritatem. 

Dico  1 : Si  mutatio  materiae  et  formae  sit  substan- 
tialis seu  essenlialis,  nullum  efficitur  sacramentum, 
per  illam  enim  mutationem  tollitur  vera  materia  et 


vera  forma  essentialis  sacramenti ; contra  vero  mu- 
tatio accidentalis  non  destruit  sacramentum , non 
enim  variat  substantiam  rei.  Hinc 

Dico  2 : Quando  mutatio  materiae  tanta  est,  ut 
juxta  communem  usum  et  hominum  conceptionem, 
non  conveniat  nomine  et  ratione  cum  materia  ab 
Ecclesia  usitata  et  a Christo  praescripta,  mutatio 
est  essentialis.  Si  conveniat  autem,  est  accidentalis, 
v.  gr.  aqua  rosacea  cum  aqua  elementari , qua>  est 
baptismi  materia , non  convenit  juxta  communem 
usum  ; contra  vero  aqua  calida. 

Dico  5 : Quoad  formas  sacramentorum  mutatio 
quae  sensum  verborum  formae  variat , est  substan- 
tialis; accidentalis  autem,  si  non  .variet,  sensus 
enim  est  veluti  anima  verborum.  Harum  autem 
mutationum  in  verbis  modi  sunt  octo  praecipue  : 
1°  mutatio  unius  linguae  in  aliam,  si  retineatur 
idem  verborum  sensus,  est  accidentalis.  2°  Si  intra 
idem  idioma  ponantur  diversa  verba  ab  iis,  quibus 
consuevit  uti  Ecclesia,  easdem  res  tamen  aeque 
distincte  et  clare  significantia,  ac  synonyma,  v.  gr. 
si  loco  Patris  et  Filii,  ponatur  Genitor  et  Genitus ; 
loco  baptizo  ponatur  abluo,  erit  mutatio  accidenta- 
lis. Contra  vero  essentialis,  si  non  sint  synonyma, 
aut  non  significent  aeque  distincte  ac  clare , v.  gr. 
si  loco  In  nomine  Patris  et  Filii  et  Spiritus  saucii, 
dicatur  in  nomine  Trinitatis.  Si  autem  verba  in  quae 
fit  mutatio,  sint  aequivoca,  significantia  in  uno 
sensu  idein  quod  verba  sacramenlalia  ( in  alio 
aliud  ),  et  proleranlur  a ministrante  sacramentum 
in  eo  sensu  quo  sacramenlalia  significant,  tunc  vide- 
tur etiam  esse  tantum  accidentalis  mutatio.  5“  In 
transpositione  vocis,  v.  gr.  baptizo  te,  aul  mutatione 
verbi  activi  in  passivum,  si  retineatur  idem  sensus, 
erit  mutatio  accidentalis ; sin  minus,  substantialis. 
-i°  Si  verba  cum  interruptione  ac  mora  proferantur, 
et  sufficienter  conjungantur  ad  efficiendum  unum 
integrum  sensum  , erit  mutatio  accidentalis  ; sin 
minus  essentialis.  3°  et  6°  Si  per  additionem  aut 
substructionem  verbi  mutetur  debitus  formae  sensus, 
erit  mutatio  substantialis  ; alioqui  accidentalis. 
7°  Si  verba  corrupte  proferantur,  ita  ut  tamen  re- 
tineant eumdem  formae  sensum,  v.  gr.  dicendo  : In 
nomine  Patrias  et  Filias,  etc.,  erit  mutatio  acciden- 
talis; substantialis,  si  non  retineant. ' 8“  Mutatio 
signi  in  signum,  v.  gr.  in  scripturam,  in  nutus,  etc., 
valet  in  matrimonio;  in  aliis  quinque  non  valet.  Et 
etiam  in  sacramento  poenitentiae  longe  probabilius 
est  non  sufficere  formam  seu  absolutionem  scripto 
datam,  sed  requiri  verba  propria  ex  Christi  institu- 
tione. 

Sect.  V.  — An  ex  scientia  vel  intentione  ministri  peu- 
deal  quod  mutatio  in  forma  sacramenti  evudat 
substantialis  aul  accidentalis. 

Nola  : Minister  potest  formae  verba  mutare  vel  ex 
ignorantia,  vel  ex  scientia  ob  devotionem  tantum, 
aliudve  simile,  vel  ex  intentione  introducendi  novum 
ritum,  Ecclesia;  contrarium.  Hinc 

Dico  I ; Quando  per  mulaiioncm  non  variatur 

sensus  formae,  ista  mutatio  non  potest  esse  substan- 
tialis sive  ob  ignorantiam,  sive  ob  indiscretam  devo- 
tionem , sive  ob  solam  intentionem  ministri  volen- 
tis introducere  novum  ritum;  cum  hac  enim  inten- 
tione potest  haberi  intentio  faciendi  sacramentum, 
ct  ita  omnia  ad  ejus  veritatem  requisita  concurrere, 
contra  vero  si  desit  intentio  faciendi  sacramentum. 
Hinc  nihil  refert,  quod  quis  intendat  aliquid  addere 
tanquam  essentiale,  quod  essentiale  non  est,  v.  gr. 
quod  Graecus  addat  formae  essentiali  Eucharistiae 
haec  verba  : Quod  pro  vobis  tradetur,  tanquam  essen- 
tialia, aut  putet  panem  fermentatum  esse  de  Eucha- 
ristia; essentia,  quia  si  nihil  ex  essentialibus  exclu- 
dat, nec  formae  sensum  variet,  mutatio  non  est 
substantialis,  nec  intentio  saltem  conditionata  fa- 
ciendi sacramentum  necessario  excluditur ; potest 
enim  stare  generalis  intentio  conficiendi  sacramen- 
tum, sive  faciendi  quod  Christus  instituit  aut  Eccle- 
sia facit,  cum  errore  privato  in  actu  tantum  exer- 
cito. 

Dico  2 : Quando  per  mutationem  redditur  ambi- 
guus formae  sensus,  si  minister  ita  intendat  intro- 
ducere novum  ritum,  ut  non  verum,  sed  falsum  ct 
erroneum  sensum  intendat  per  talem  formam  si- 
gnificare, tunc  est  mutatio  essentialis  seu  substan- 
tialis non  tantum  ex  intentionis,  sed  etiam  ex  verse 
fornne  defectu,  adeoque  sacramentum  est  nullum, 
quia  tunc  signum  quod  minister  exhibere  intendit, 
est  forrnaliler  diversum  ab  eo  quod  Christus  insti- 
tuit; licet  enim  hic  verba  quoad  materialem  sonum 
sint  eadem  vel  parum  diversa,  significatio  tamen 
quae  intenditur  est  longe  alia,  et  per  intentionem 
proferentis  determinantur  verba  ad  talem  signilica- 
tionem;  Iit  ergo  substantialis  mutatio. 

Sect.  YI,  — An  eadem  materia  et  forma  in  singuns 
sacramentis  pro  universa  Ecclesia  sufficiat. 

Dico  : Omnia  sacramenta  in  universa  Ecclesia 
constant  eadem  materia  et  forma  Christo  prae- 
scripta pro  omni  loco,  gente  et  tempore,  quam 
non  potest  Ecclesia  mutare ; adeoque  quod  in  uno 
loco  sufficit,  id  ubique  sufficit  ut  sacramentum  fa- 
ctum teneat,  quamvis  fortasse  peccet  minister  non 
servando  accidentalem  ritum  in  aliqua  particulari 
regione  ab  Ecclesia  praescriptum,  et  non  in  alia, 
liiuc  si  quis  in  Ecclesia  Latina  utatur  in  baptismo 
hac  Graecorum  forma  : Baptizetur  servus  Christi, 
aut  in  conficienda  Eucharistia  utatur  illorum  ma- 
teria, id  est  pane  fermentato,  valide  sacramentum 
conficit.  Nam  juxta  Paulum  : ilnus  Deus,  una  fides, 
unum  baptisma  ( Eplies . iv,  5).  Dum  concilium  Tri- 
dentinum  statuit  ad  validitatem  sacramenti  matri- 
monii, praesentiam  parochi  et  duorum  testium,  quae 
prius  ad  illam  non  erat  necessaria,  non  mutavit 
formajiter  materiam  ac  formam  istius  sacramenti, 
sed  mutavit  validitatem  contractus,  ex  cujus  va- 
lore  liabatur  materia  et  forma  sacramenti;  cum 
nunc  sine  praedicta  praesentia  jam  non  sit  validus, 
non  est  mutata  materia  et  forma  a Christo  pr;e- 
scripta,  adeoque  semper  eadem  remanet,  nempe 


mutuus  consensus  ad  validum  contractum  suffi- 
ciens. 

DISPUTATIO  TERTIA. 

De  sacramentis  oute  futura  fuissent  m statu  in- 
nocentiae. 

Sect.  I,  II-  - An  in  statu  innocentice  Deus  colendus 
fuisset  cultu  externo  privato  et  publico,  sacrificiis 
ct  oblationibus. 

Dico  1 : Externus  Dei  cultus  per  corporis  actio- 
nes, fuisset  valde  consentaneus  hominibus  in  statu 
innocentiae;  unde  et  probabiliter  de  facto  fuit,  et 
probabilius  futurus  fuisset  si  homo  non  peccasse!  : 
cum  enim  homo  corpore  et  anima  etiam  tunc  con- 
stitisset, ipso  naturalis  luminis  ductu  debuisset  per 
utriusque  actus  colere  Deum  suum  auctorem ; et 
licet  haec  ascertio  sit  certior  quoad  ritum  privatum, 
videtur  tamen  etiam  esse  vera  quoad  ritum  et  cul- 
tum publicum  : quia  cum  homines  naturaliter  fuis- 
sent tunc  congregati  in  unum  corpus  politicum  ac 
rempublieam , debuisset  etiam  aliqua  Ecclesia , et 
aliquis  religionis  cultus  publicus  esse.  Hinc 
Dico  2 : Probabiliter  potuisset  in  illo  statu  esse 
usus  sacrificiorum , et  oblatio  rerum  externarum 
in  agnitionem  supremi  Dei  dominii,  in  gratiarum 
actionem,  in  honorum  petitionem;  imo  si  tunc 
peccassent  aliqui , in  veniam  peccatorum  et  satis- 
factionem. An  autem  de  facto  iste  sacrificiorum  aut 
oblationum  usus  fuisset,  si  homo  non  peceasset, 
non  videtur  certo  posse  sciri,  quia  licet  sacrificium 
rei  externae  sit  rationi  et  legi  naturali  consenta- 
neum, non  est  tamen,  absolute  loquendo,  de  prae- 
cepto ; et  an  Adam  et  Eva  ante  peccatum  Deo  sic 
sacrificarim,  nescitur;  sed  nec  est  etiam  cur  ne- 
getur. 

Sect.  III.  — Au  in  statu  innocentia',  fuerint,  vel  fu- 
tura fuissent  sacramenta , non  exsistente  pec- 
cato. 

Dico  1 : Sacramentorum  institutio  non  est  contra 
debitum  status  innocentiae  ordinem  et  perfectio- 
nem. Imo  potuissent  illi  convenire  : si  enim  spe- 
ctentur ut  signa,  potuissent  servire  ad  profitendam 
exterius  fidem  interiorem,  ad  repraesentanda  et  fa- 
cilius apprehendenda  supernaturalia  mysteria,  ad 
communem  ejusdem  religionis  unitatem  in  exte- 
riori Dei  cultu  demonstrandam ; si  autem  spectentur 
ut  causa  gratiae , potuissent  causare  gratiam  seu 
ejus  augmentum  ex  opere  operato  aut  ultra  me- 
ritum operantis , et  quidem  ut  in  peccatum  non 
laherelur  homo,  non  est  enim  necesse  ad  insti- 
tuenda sacramenta,  ut  peccatum  jam  exsistat.  At- 
tamen 

Dico  2 : De  facto  nullum  fuit  in  statu  innocen- 
tiae, quatenus  brevi  tempore  ante  hominis  lapsum 
duravit,  sacramentum  institutum  aut  Adamo  tra- 
ditum, cum  nullibi  hujus  rei  mentio  fiat,  et  bre- 
vissimo tempore  durarit  ille  status.  Quod  ergo 
Paulus  Ephes.  v,  52,  dicit  de  Adae  et  Evse  conju- 
gio : Sacramentum  hoc  magnum  est ; ego  autem  dico 
in  Christo  ct  Ecclesia,  non  ait  tunc  fuisse  sacra- 

mentum,  sed  nunc  esse ; sive  Deus  non  instituit  istius 
Adse  matrimonii  contractum  in  sacramentum  ut- 
pote  ad  nullam  hominis  sanctificationem  ordinatum  . 
sed  voluit  per  illud  praefigurare  verbi  desponsationem 
cum  natura  humana,  per  cujus  mysterii  revelationem 
Vdam  probabiliter  cognovit  suum  matrimonium 
esse  istius  desponsationis  figuram,  eamque  praesi- 
gnificare. 

Dico  5 : Si  status  innocentiae  sine  peccato  du- 
rasset,  incertum  est  an  pro  illo  statu  voluisset 
Deus  instituere  sacramenta;  praecipue  si  non  exsi- 
stente peccato  Christus  non  venturus  fuisset,  potest 
probabilius  conjectari  ex  iis  quae  facta  sunt,  tunc 
non  futura  fuisse  sacramenta,  quia  sacramenta  quae 
facta  sunt,  instituta  fuerunt  ad  Christum  signifi- 
candum et  gratiam  ab  illo  manantem.  Imo  licet  vel 
tunc  venturus  fuisset,  verisimilius  tamen  non  fuis- 
sent instituta  ulla  sacramenta  ante  illius  adven- 
tum, quia  ad  conferendam  gratiam  debuissent  illam 
vim  habuisse  ex  meritis  Christi  exsistentis;  ad  si- 
gnificandum autem  tantum  aliquid  divinum,  fuisset 
imperfectio  pro  illo  statu.  Sed  Christus  post  suum 
adventum  probabiliter  instituisset  sacramentum  Eu- 
charistiae et  ordinis,  ac  fortasse  confirmationis  et 
matrimonii,  reliqua  tria  non  instituisset,  quia  sup- 
ponunt peccatum  vel  originale,  quod  tunc  non 
fuisset,  vel  actuale,  quod  si  tunc  ab  aliquibus  com- 
mitteretur, habuissent  pro  illius  remedio  et  remis- 
sione contritionem  et  amorem  Dei  super  omnia  sine 
sacramento. 

DISPUTATIO  QUARTA. 

De  sacramentorum  legis  natune  institutione  et  ne- 
cessitate. 

Sect.  I , II.  — Quomodo  in  lege  nalurtv  infantes 

■ante  usum  rationis  liberabantur  a peccato  origi- 
nali. 

Dico  I : In  lege  naturae,  quae  dictamen  rationis 
non  tantum  ex  naturali,  sed  etiam  ex  supernatu- 
rali  lumine  intrinsece  ortum  comprehendit,  omnino 
fuit  aliquod  peccati  originalis  remedium  ad  infan- 
tium salutem  a Deo  institutum.  Quoad  adultos  au- 
tem hi  ex  vera  fide  per  charitatem  opeiante  pote- 
rant justificari , et  ab  originali  atque  actuali  pec- 
cato liberari  : ita  omnes  theologi.  Pertinuit  enim 
ad  divinam  providentiam  omni  aetati  et  sexui  (nam 
circumcisio  non  fuit  instituta  pro  feminis  Judaeis 
nec  pro  gentilibus)  providere  in  omni  lege  salutis 
remedium,  cum  Deus  velit  omnes  salvos  fieri 
( I Tim.  u,  4).  Hinc  Augustinus  (lib.  v Contra  Julian., 
cap.  9)  sic  ait  : « Non  est  credendum  ante  datam 
circumcisionem  famulos  De'i , quando  quidem  illis 
inerat  mediatoris  fides,  nullo  sacramento  ejus  opi- 
tulatos esse  parvulis  suis,  quamvis  quid  illud  esset, 
aliqua  necessaria  causa  sacra  Scriptura  tacere  vo- 
luerit. > 

Dico  2 : IIoc  parvulorum  remedium  in  lege  na- 
" turae  non  fuit  positum  in  solo  actu  interiore  a fide 
mananti,  qua  parens  filium  suum  Deo  offerebat,  aut 
spiritualem  ejus  salutem  deprecabatur,  aut  aliud 


simile  praestabat,  ut  sentiunt  Bonaventura,  Riehnr- 
dus,  elc.  Sed  probabilius  debuit  applicari  per  ali- 
quem actum  externum , qui  erat  veluli  exterior 
internae  fidei  professio.  Ita  Alexander,  Scotus,  Du- 
randus, etc.  Probatur,  quia  Augustinus,  ut  jam 
dixi,  sentit  Deum  non  reliquisse  istos  parvulos  sine 
sacramento;  ergo  erat  aliqua  actio  externa.  Deinde 
in  lege  naturae  cultus  Dei  externus  erat  necessa- 
rius, uti  et  exterior  fidei  professio;  ergo  per  hanc 
seu  per  actum  sensibilem  debuit  fieri  parvulorum 
justificatio. 

Sect.  III,  IV.  — Au  in  lege  natum  fuerit  institutum 

'verum  sacramentum,  quo  peccatum  originale  dele- 
retur, aliaque  sacramenta. 

Dico  1 : In  lege  naturae  fuit  ijuoddam  sacramen- 
tum ad  parvulorum  justificationem  et  peccati  ori- 
ginalis remedium  a Deo  institutum,  quamvis  ex  di- 
vina institutione  non  fuerit  in  specie  et  in  particu- 
lari caeremonia  seu  actio  sensibilis  determinata  ad 
significandam  gratiam,  sed  tantum  in  genere,  il- 
liusque  modus  relictus  hominum  arbitrio ; quod 
non  est  contra  veram  sacramenti  rationem,  quando 
quidem  ista  particularis  actio  pro  hominis  arbitrio 
determinata,  verum  esset  internae  sanctificationis 
signum  ex  divina  institutione  generice  constitu- 
tum. D.  Thomas,  Alensis,  Gabriel,  etc.,  contra 
Scotum  sentientem  fuisse  a Deo  constitutum  quod- 
dam  determinatum  in  specie  signum  sensibile  sub 
certa  caeremonia  specifice  praescripta.  Sed  hoc  ne- 
que ex  Scriptura,  neque  ex  alio  probabili  funda- 
mento colligi  potest. 

Dico  2 : In  lege  naturae  nut  externus  Dei  cultus 
per  sacrificia,  oblationes,  aliasque  similes  caeremo- 
nias exhibitus,  ut  palet  ex  sacrificiis  ac  oblationi- 
bus Abelis,  Caini,  aliorumque  virorum  sanctorum 
u*que  ad  legem  scriptam;  quia  cum  homo  constet 
ex  corpore  et  anima,  iste  externus  Dei  cultus  erat 
quidem  necessarius  necessitate  praecepti  naturalis, 
sed  voluntarius  quoad  ejus  modum' nc  certae  actio- 
nis et  rei  determinationem.  Unde  ipsimet  gentiles 
colebant  suos  deos  etiam  cultu  externo,  ut  habetur 
cx  Scriptura,  quae  Gen.  xu  et  xlv  facit  mentio- 
nem sacerdotum  /Egypti,  cl  Exod.  n et  m,  sacer- 
dotis Madian. 

Dico  5 : In  illo  naturae  statu,  ordinaria  et  com- 
muni lege  non  fuit  alia  caeremonia,  quae  propriam 
sacramenti  rationem  habebat , praeter  illam  quae 
fuit  in  remedium  peccati  originalis  parvulorum ; 
non  enim  fuit  alia  per  quam  significaretur  gratia 
aut  praesens  quae  in  illo  daretur,  aut  futura  quae  in  illa 
promissa  significaretur,  quia  nulla  ejusmodi  reperi- 
tur  a Deo  instituta ; et  certe  praeter  illud  parvulo- 
rum remedium,  nullum  aliud  pro  illo  statu  erat  ne- 
cessarium sacramentum  sive  ad  sanctificationem 
hominum,  sive  ad  fidei  professionem,  quia  adulti 
poterant  justificari  ex  fide  per  charitatem  operante, 
et  suam  fident  profiteri  per  sacrificia,  quae  non  sunt 
proprie  sacramenta,  aut  per  alias  similes  actiones 
externas.  Attamen 

Dico  4 : Ex  singulari  Dei  beneficio  ac  revelatione, 
durante  lege  naturae,  interdum  fuit  in  aliqua  familia 
vel  gente  usus  alicujus  sacramenti  proprie  dicti 
praeter  illud  quod  commune  erat  omnibus  in  reme- 
dium peccati  originalis;  quia  oblatio  Melchisedech  in 
pane  et  vino,  juxta  D.  Thomam,  non  solum  habuit 
rationem  sacrificii  quatenus  erat  sacra  oblatio,  sed 
etiam  res  oblata  habuit  rationem  sacramenti ; et 
Augustinus  (epist.  95,  Ad  innoc.)  vocat  illum  pa- 
nem < sacramentum  mensm  Dominicae.  > Item  Cle- 
mens Alexandrinus  (lib.  m Stromat.)  dicit,  « Mel- 
chisedech dedisse  in  nutrimentum  panem  et  vinum 
sanctificalum  in  typum  Eucharistiae.  » Credibile  est 
ergo  illud  fuisse  proprium  sacramentum,  speciali 
instinctu  et  revelatione  divina  datum  Melchisede- 
cho,  ut  ritu  solemni  ac  publico  celebraretur.  Quod 
fortasse  interdum  potuit  Deus  alteri  etiam  dare, 
sicut  interdum  petiit  determinata  sacrificia,  v.  gr. 
ab  Abrahamo  Gen.  xxu,  ab  amicis  Jobi,  cap.  xlh 
libri  Job. 

DISPUTATIO  QUINTA. 

De  institutione  et  necessitate  circumcisionis,  alio- 
rumque sacramentorum  veteris  legis. 

Sf.ct.  I.  — An  circumcisio  fuerit  verum  sacramentum 

in  remedium  peccati  originalis  institutum  pro  /iliis 

Abrahce. 

Nota  : Omnes  quidem  Patres  et  Thomistse  con- 
veniunt circumcisionem  fuisse  verum  sacramen- 
tum, sed  differunt  in  institutionis  fine.  Quidam 
enim  dicunt  circumcisionem  tantum  fuisse  ad  si- 
gnandum populum  , quem  Deus  peculiariter  sibi 
eligebat,  et  ad  eum  a caeleris  gentibus  distinguen- 
dum, imo  et  istam  caeremoniam  fuisse  a Deo  in- 
stitutam ad  aliquam  hominum  sanctificationem , 
quia  specialiter  per  illam  dedicabantur  ad  Dei  cul- 
tum quod  est  quaedam  sanctificatio;  non  tamen 
fuisse  institutam  in  remedium  peccati  originalis, 
nec  ad  conferendam  internam  sanctificationem , 
adeoque  nec  significasse  gratiam  quae  in  illa  dare- 
tur, sed  ex  sua  institutione  significasse  baptismum 
et  spiritualem  circumcisionem  per  Christum  confe- 
rendam , ideoque  habuisse  perfectam  sacramenti 
rationem.  Ita  videntur  sentire  Justinus,  Irenaeus, 
Chrysostomus,  Cyprianus,  Ambrosius,  etc.  Alii  au- 
tem dicunt  circumcisionem  institutam  fuisse  et  da- 
tam populo  Israelitico  in  remedium  peccati  origina- 
lis, ita  ut  remedium  legis  naturae  quod  de  se  indif- 
ferens erat  quoad  particularem  cerlamque  caeremo- 
niam externam , fuerit  determinatum  ad  ritum 
circumcisionis  pro  filiis  et  posteris  Abrahae  : ita 
Augustinus,  Gregorius,  Bernardus,  D.  Thomas, 
omnesque  posteriores  scholastici.  Cum  igitur  ulra- 
que  sententia  tanta  auctoritate,  tantisque  rationi- 
bus nitatur,  sic  videtur  utraque  in  concordiam 
posse  revocari. 

Dico  1 : Primaria  instituendi  circumcisionem  ra- 
tio, non  fuit  remissio  peccati  originalis,  neque  ad 
hoc  habuit  majorem  vim  quam  sacramentum  legis 
natura,  alloqui  debuissent  in  itio  beneficio  com- 


prehendi feminae,  quod  non  factum  est  : sed  prima- 
rius illius  finis  fuit  congregatio  populi  Dei  et  ejus 
segregatio  a caeteris  gentibus  per  specialem  magis- 
que expressam  veri  Dei  et  Christi  venturi  fidei 
professionem,  quae  fides  eo  tempore  valde  imperfe- 
cta erat.  Hinc  dicitur  Gen.  xvii,  11-15  : Ut  sit  in 
signum  foederis  inter  me  et  vos,  etc.  Eritque  pactum 
meum  in  carne  vestra  in  foedus  aeternum. 

Dico  2 : Quamvis  Deus  primario  circumcisionem 
non  instituerit  ut  esset  parvulis  remedium  peccati 
originalis,  secundario  tamen  ex  speciali  institutione 
voluit,  ut  illud  remedium  quod  in  lege  naturae  erat 
indifferens  quoad  ritum  externum  et  particularem 
caeremoniam,  foret  in  populo  Israelitico  pro  pueris 
masculis  determinatum  quoad  circumcisionis  ritum, 
ita  ut  quandocunque  fieri  posset  sine  gravi  incom- 
modo, protestatio  fidei  parentum  et  ejus  applicatio 
ad  remedium  parvulorum  fieret  per  circumcisio- 
nem, sicque  parentes  suos  filios  Deo  dicarent  et 
offerrent.  Unde  si  parentes  alio  ritu  aut  caeremonia 
uti  voluissent  ad  offerendos  Deo  suos  filios,  seclusa 
speciali  gratia  aut  necessitate,  nihil  effecissent  quod 
ad  eorum  salutem  utile  esse  posset,  quia  jam  illa 
caeremonia  non  sacra , sed  superstitiosa  habita 
fuisset.  Et  sic  patet  quomodo  tunc  circumcisio  fue- 
rit necessaria  tum  necessitate  praecepti  respectu 
adultorum,  tum  etiam  necessitate  medii  saltem  re- 
spectu parvulorum,  quando  sine  gravi  incommodo 
applicari  poterat.  Dum  Paulus  dicit  ad  Calatas  (vi, 
15)  et  ad  Corinthios  (J  Cor.  vn,  19)  circumcisionem 
nihil  valere  et  nihil  esse,  loquitur  de  ea  post  Chri- 
sti adventum.  Hinc 

Dico  5 : Circumcisio  fuit  verum  ac  proprium  sa- 
cramentum veteris  legis,  primo  ac  per  se  prafigu- 
rativum  gratiae  futura  per  Christum  dandae ; con- 
sequenter vero  demonstrativum  gratiae  praesentis, 
seu  sanctificationis  ac  remissionis  peccati  origina- 
lis, quae  in  eo  dabatur,  demonstrativum.  Quod  fue- 
rit verum  sacramentum,  certum  est  de  fide  ex  his 
Pauli  verbis  : Et  signum  accepit  circumcisionis  si- 
gnaculum justitiae  fidei  (Rom.  tv,  11),  quae  verba 
essentialem  proprii  sacramenti  rationem  continent. 
Licet  circumcisio  fuerit  ante  veterem  legem  insti- 
tuta, dicitur  tamen  sacramentum  veteris  legis  quia 
in  ea  mansit,  eratque  quasi  janua  ad  alia  illius  sa- 
cramenta et  caeremonias,  ad  quas  nullus  incircum- 
cisus  admittebatur. 

Sect.  II.  — An  prceler  circumcisionem  fuerint  alia 
sacramenta  in  veteri  tege. 

Dico  1 : Certum  est  praeter  circumcisionem  fuisse 
in  veteri  lege  plures  caeremonias  sacras  atque  sen- 
sibiles ad  aliquam  cultorum  Dei  sanctificationem 
ordinatas,  illasque  non  tantum  dedisse  sanctifica- 
tionem legalem,  sed  edam  significasse  gratiam  per 
Christum  dandam,  ut  patet  ex  Epist.  ad  Hebraeos. 
Omnia  in  figura  contingebant  illis  (I  Cor.  x,  11), 
v.  gr.  agnus  paschalis,  de  quo I Cor.  v,  7,  sic  : Pascha 
nostrum  immolatus  est  Christus.  Sed 

Dico  2 : Probabilius  illae  caeremoniae  , excepta 

circumcisione,  non  fuerunt  demonstrativae  gratia; 
praesentis  quae  per  eas  vel  in  eis  daretur.  Aliquae 
tamen  illarum,  praeter  circumcisionem,  juxta  sa- 
cramenti definitionem  superius  datam,  fuerunt  vera 
sacramenta  et  cum  novis  univoca  ; quia  erant  sa- 
crae caeremonia;  ad  hominum  sanctificationem  in- 
stitutae, et  veram  sanctificationem  significantes. 
Quaedam  enim  erant  institutae  ad  consecrandos  sa- 
cerdotes et  pontifices ; aliae  ad  quemdam  sacrorum 
rerum  usum  et  participationem,  vel  ad  recognitio- 
nem Dei  beneficiorum,  v.  gr.  agnus  paschalis  : aliae 
ad  expiationem  et  purificationem  legalium  irregula- 
ritatum vel  peccatorum,  sicque  nostrorum  sacra- 
mentorum figurae  erant;  quod  in  illis  fiebat  ad 
fidelium  sanctificationem,  habebat  maxime  ratio- 
nem sacramenti;  quod  autem  ad  cultum  Dei,  ratio- 
nem sacrificii.  Ista  sacramenta  erant  solum  Judaeis 
necessaria  necessitate  praecepti , non  aliis  natio- 
nibus. 

DISPUTATIO  SEXTA. 

De  institutione  et  necessitate  sacramentorum  legis 
gratiae. 

Skct.  I,  II.  — Ah  in  lege  gratim  sacramenta  fuerint 
necessaria,  et  an  sint  antiquis  perfectiora. 

Dico  1 ; De  fide  est  in  lege  gratiae  instituta  esse 
vera  ac  propria  sacramenta,  contra  quosdam  haere- 
ticos antiquos  omnia  sacramenta  abjicientes  aut 
negantes.  Varia  eorum  utilitas  sat  patet,  et  usus 
illorum  post  institutionem  in  hoc  tempore  legis 
gratiae  ad  omnium  hominum  salutem  est  necessa- 
rius, partim  necessitate  praecepti  et  medii,  partiin 
necessitate  praEcepti  tantum. 

Dico  2 : Haec  nova  sacramenta  ahsolute  sunt  ve- 
teribus perfectiora.  De  fide  contra  recenliores  hse- 
reticos,  qui  vetera  vel  novis  aequant  vel  etiam  prae- 
ferunt Id  definitum  est  in  concilio  Florentino,  et 
in  Tridentino  (sess.  7,  ean.  2),  ubi  dicitur  anathema 
in  eum,  qui  dixerit  nova;  legis  sacramenta  ah  anti- 
quae legis  sacramentis  non  differre,  nisi  quia  caere- 
monia; sunt  aliae  et  alii  ritus  externi.  Unde  Augusti- 
nus (lib.  xix  Contra  Fausl.,  cap.  15),  dicit  quod 
< sint  virtute  majora,  utilitate  meliora,  actu  faci- 
liora, numero  pauciora,  » et  lib.  xvm,  cap.  i di- 
cit < esse  etiam  significatione  praestantissima.  » 
Nova  enim  sacramenta  sunt  veterum  prolotypa , 
duratura  sernper  usque  ad  finem  mundi,  expres- 
sius significantia  per  verba  iis  imposita;  nec  tan- 
tum significantia , sed  etiarn  conferentia  gratiam 
quam  in  se  continent,  aliosque  effectus  supernatu- 
rales,  imprimentia  characterem  spiritualem.  Deni- 
que Eucharistia  continet  ipsum  Christum  omnium 
gratiarum  fontem,  et  sacramentorum  auctorem. 

DISPUTATIO  SEPTIMA. 

De  efficacia  sacramentorum  novae  legis  ad  gra- 
tiam (conferendam. 

Sect.  I.  — An  sacram  nla  novas  lems  conferant 
gratiam  ex  opere  operato. 

Dico  1 : Sacramenta  novae  legis  sunt  causae  gra- 
ti*: De  fide,  contra  Armenos  et  recentiores  hereli- 


cos,  qui  volunt  sacramenta  non  plus  valere  ad  con- 
ferendam gratiam  quam  concionem  , vel  objecta 
seu  signa  excitantia  fidem  , quam  solam  justificare 
dicunt.  Id  definitum  est  in  diversis  conciliis,  Tri- 
denlino,  Florentino,  Milevitano,  etc.,  idemque  do- 
cent Patres.  Clemens  Alexandrinus  (Patdag.  lib.  i, 
cap.  6)  loquens  de  baptismo,  dicit  esse  « gratiam, 
perfectionem,  illuminationem  et  lavacrum  per  quod 
peccata  abstergimus.  » Atque  id  etiam  ex  Scriptu- 
ra colligitur : Mundans  eam  (nempe  Ecclesiam)  lava- 
cro novte  in  verbo  vitee  ( Eplies . v,  26).  Quorum  remi- 
seritis peccata,  etc.  ( Joan . xx,  25).  Hinc  collige  illa 
conferre  gratiam  ex  opere  operato,  si  suscipiens 
non  ponat  obicem  peccati  mortalis.  Oblinere  autem 
gratiam  ex  opere  operato,  est  quando  ratione  operis 
externi  vel  sacramenti  applicati  confertur  aliqua 
gratia  ultra  omne  meritum  operantis  tam  de  condi- 
gno, quam  de  congruo;  obtinere  vero  ex  opere  ope- 
rantis est,  quando  oblinetur  aliqua  gratia  ex  merito 
vel  ratione  propriae  dispositionis  praecise,  prout  est 
ab  operante.  Unde 

Dico  2 : Sacramenta  non  conferunt  gratiam,  so- 
lum fidem  excitando,  uti  volunt  haeretici,  quorum 
error  ex  didis  sat  refellitur ; alioqui  concio,  aqua 
benedicta,  et  alia  sacrainen talia,  visio  collationis  sa- 
cramenti conferrent  gratiam,  quia  ista  omnia  exci- 
tant fidem.  Deinde  baptismus  non  potest  excitare 
fidem  in  parvulis;  nec  ad  illorum  justificationem 
interna  parentum  fides  est  necessaria,  nec  suffi- 
ciens, nec  causa  illius.  Ad  adultorum  autem  justifi- 
cationem solummodo  fides  concurrit  ut  fundamen- 
tum, poenitentia  et  Dei  dilectio  ut  dispositio,  sacra- 
mentum ut  instrumentum  Dei.  Quod  attinet  ad 
hunc  Petri  locum  : Octo  animat  salva:  facta:  sunt  per 
aquam,  quod  et  vos  similis  forma:  salvos  facit  bapti- 
sma, non  carnis  depositio  sordium,  sed  bone  con- 
scientice  interrogatio  in  Deum  (/  Petr.  ni,  20,  21), 
significat  baptismum  salvare  homines,  non  ut  sumi- 
tur ad  lavandum  corpus,  sed  ad  lavandam  animam 
cum  bona  dispositione  : qua  baptizandus  interro- 
ganti, an  velit  baptizari,  respondet  se  velle  baptiza- 
ri, et  juxta  Augustinum,  aqua  baptismi  habet  vim 
sanctificandi  prout  conjungitur  verbo  Christi,  id  est 
verbis  formae  quae  creditur  habere  hanc  vim,  quia 
fidei  Christi  professionem  in  se  continet,  id  est  cre- 
ditur objeelive,  non  subjective. 

Se-ct.  11.  — An  omnia  nova:  legis  sacramenta  confe- 
rant gratiam  habitualem,  virtutes  et  dona  qua:  eam 

consequuntur. 

Dico  1 : Omnia  legis  sacramenta  conferunt  gra- 
tiam omnibus  non  ponentibus  obicem,  sive  illa  sit 
prima,  sive  secunda.  De  (ide  ex  dictis  supra.  Item 
possunt  conferre  gratiae  augmentum,  si  suscipien- 
tem inveniant  in  gratia  jam  constitutum.  Habetur 
in  concilio  Tridentino  (sess.  7,  can.  7).  Deinde  etiam 
certum  est,  non  omnia  per  se  et  ex -specifica  ratio- 
ne esse  instituta  ad  dandam  primam  gratiam  , 
neque  omnia  ad  dandum  ejus  augmentum.  Sed 
quaedam  per  se  instituta  sunt  ad  dandam  pri- 
mam, v.  gr.  sacramentum  baptismi  et  poenitentiae'. 

alia  vero  minime,  sed  tantam  ad  dandum  augmen- 
tum. 

Dico  2 : Sacramenta  liabent  ex  se  et  ex  opere 
operato  vim  conferendi  aliquando  adultis  primam 
gratiam  : ita  communius  theologi,  quia  si  adultus 
semper  obtineret  primam  gratiam  per  contritionem 
ex  opere  operantis  ante  realem  sacramenti  receptio- 
nem, nunquam  sacramentum  conferret  primam  gra- 
tiam ex  opere  operato,  sive  nunquam  propria  vir- 
tute produceret  illun^effeclum  ob  quem  institutum 
est.  Unde  sufficit  contritio  imperfecta  seu  attritio 
ut  baptismus  et  poenitentia  possit  ex  opere  ope- 
rato producere  in  suscipiente  primam  gratiam. 
Sed 

Dico  5 : Quamvis  non  omnia  sacramenta  per  se 
instituta  sint,  non  tantum  sub  specifica,  sed  neque 
etiam  sub  generica  ratione  ad  conferendam  primam 
gratiam,  cum  id  nulla  solida  ratione  probari  possit, 
omnia  tamen  sacramenta  probabilius  possunt  inter- 
dum conferre  de  facto  primam  gratiam,  si  susci- 
piens non  habeat  dispositionem  actualiter  gratiae 
repugnantem  : v.  gr.  si  suscipiens  bona  fide  Eucha- 
ristiam nondum  justificatus,  putet  se  jam  esse  san- 
ctificalum,  is  probabilius  in  illius  susceptione  justi- 
ficabitur, seu  recipiet  primam  gratiam.  Sed  de  his 
singulis  agetur  in  suis  locis. 

Dico  4 : Virtutes  et  dona  Spiritus  sancti,  quae 
gratiam  habitualem  consequi  solent,  cum  illius  infu- 
sione infunduntur,  et  cum  ejus  augmento,  augentur 
per  sacramenti  susceptionem  : ita  omnes  Thomistae, 
quia  virtutes  et  dona  sunt  veluti  proprietates  gra- 
tiam consequentes  ; qui  autem  dat  formam,  dat  con- 
sequentia ad  illam,  praecipue  si  sit  agens  perfectum, 
et  quidem  cum  perfectione,  intensione,  aut  remis- 
sione formae  proporlionata. 

Sect.  111.  — An  sacramenta  pro;  ter  vir  lutes  et  dona, 
conferant  specialem  aliquam  gratiam. 

Dico  i : Singula  sacramenta  habent  proprias  gra- 
tias sacramentales  quas  efficiunt  (D.  Thornas,  et 
•omnes  theologi),  quia  singula  sacramenta  ad  distin- 
ctos fines  ordinantur ; ergo  habent  distinctos  ef- 
fectus, alioqui  non  differrent  inter  se  formaliler  in 
significatione  et  causalitate  gratiae,  sed  tantum  ma- 
terialiter in  caeremonia  ad  significandum  et  causan- 
dum imposita.  Unde  illae  gratiae  sacramentales  diffe- 
runt a communi  virtutum  infusarum  et  donorum 
.gratia.  Tamen 

Dico  2 : Gratia  sacramentalis  non  addit  novum 
aliquem  habitum  supra  gratiam  virtutum  et  dono- 
rum, sed  speciale  tantum  gratiae  auxilium  ad  pro- 
prium cujusque  sacramenti  finem  ordinatum  ; sive 
in  sacramenti  susceptione  acquiritur  jus  ad  acci- 
piendas suo  tempore  opportuno  gratias  actuales 
quae  sunt  necessariae  ut  obtineatur  proprius  cujus- 
que sacramenti  finis,  v.  gr.  vi  baptismi,  vitae  Chri- 
stianae tenor,  vi  confirmationis,  fortitudo  ad  fidem 
profitendam,  etc.,  nisi  quis  per  peccatum  mortale 
se  illis  indignum  reddat.  Seclusa  sacramenti  sus- 
ceptione, possent  quidem  obtineri  ejusmodi  gratiae 


actuales  ad  praedictum  finem,  ut  patet  in  iis  qui 
nunquam  suscepto  confirmationis  sacramento  forti- 
ter fidem  professi  sunt,  aut  absque  sacramento  poe- 
nitentiae, constanter  peccata  vitarunt  ; sed  juxta 
legem  ordinariam  minus  copiosae,  nec  tam  singu- 
lares. 

Sf.ct.  IV.  — An  sacramenta  semper  suos  x /ratice 

effectus  conferant,  et  ad  hoc  quam  dispositionem 

requirant. 

Dico  1 : Sacramenta  non  ponentibus  obicem  in- 
fallibili ter  suum  semper  gratiae  effectum  conferunt, 
si  rite  conficiantur  et  applicentur.  Unde  ex  sola 
malitia  aut  indispositione  suscipientis  fieri  potest 
ut  suo  effectu  priventur;  ideoque  peccatum  mortale 
actu  commissum  in  ipsa  sacramenti  susceptione 
impedit  ne  tunc  gratia  conferatur  ; an  autem  possit 
postea  reviviscere  et  conferri,  inferius  dicetur : 
quia  illud  peccatum  formaliter  gratiae  repugnat,  et 
sic  eo  durante,  non  potest  gratia  infundi. 

Dico  2 : Ad  primam  per  sacramentum  suscipien- 
dam gratiam,  semper  in  adultis  necessaria  est  ali- 
qua actualis  dispositio  i Sine  enim  fide  impossibile 
est  placere  Deo  ( Hebr.  xi,  C ),  et  requiritur  hominis 
conversio  ad  Deum.  Sed  ad  recipiendum  gratiae 
augmentum  per  sacramentum,  requiritur  tantum 
habitualis  dispositio  gratiae,  sive  status  gratiae.  Unde 
actuale  peccatum  veniale  non  est  obex  augmento 
gratiae,  quod  sacramentum  confert  ex  opere  ope- 
rato, uti  docet  de  Eucharistia  D.  Thornas  , quaest. 
79,  art.  8,  et  Scotiis  in  4,  dist.  4, 'quaest.  7 De  ba- 
ptismo, contra  Cajetanum  dicentem  non  solum 
peccatum  veniale,  sed  etiam  actualem  distractio- 
nem impedire  augmentum  gratiae  in  Eucharistiae 
susceptione.  Ad  recipiendam  autem  gratiam  sai  ra- 
mentalem,  requiritur  ut  homo  eo  tempore,  quo  re- 
cepturus est  istiusmodi  actuale  auxilium  vi  susce- 
pti sacramenti,  sit  in  statu  gratiae  , ut  jam  dixi ; 
nempe  auxilium  ad  propriam  sanctificationem,  non 
vero  ad  aliorum  aut  Ecclesiae  utilitatem. 

Sect.  V.  — An  sacramenta  conferant  omnibus  ecqua- 
lem gratiam 

Dico  1 : Sacramentum  habet  semper  aequalem 
effectum  in  quovis  subjecto  aeque  disposito  : ita 
communiter  Thomistae,  quia  unumquodque  sacra- 
mentum habet  definitum  effectum  ex  certa  lege  et 
promissione.  Unde  ex  parte  Dei  hic  effectus  est 
semper  aequalis  ; ergo  si  ex  parte  suscipientis  sit 
etiam  aequalitas^  effectus  absolute  erit  aequalis.  Si 
autem  Deus  pro  sua  voluntate  interdum  augeat 
ejusmodi  effectum  exsistente  aequali  dispositione 
ex  parte  suscipientis,  ille  excessus  non  potest  dici 
effectus  sacramenti,  sed  est  donum  mere  gratis  a 
Deo  collatum  concomilanter  cum  effectu  sacra- 
menti. Unde 

Dico  2 : Secundum  legem  ordinariam  et  seclusis 
miraculis,  exsistente  eadem  suscipientis  disposi- 
tione, effectus  sacramenti,  nec  concomitanter  ex 
sola  Dei  voluntate  ac  praedestinatione  augetur,  ut 
vult  Paludanus,  cum  Deus  ad  hoc  habeat  alia  mer 


PART.  II.  — XVI.  DE  SACRAMENTIS. 


S12 


’ i 

Ot  * 

tlia  ; nec  ex  solo  merito  vel  impetratione  ministri, 
aut  aliorum,  v.  gr.  parentum,  elc. , ut  vult  Cajela- 
nus,  quia  effectus  sacramenti  non  ob  ministri  alio  - 
rumve,  sed  ob  solius  Christi  meritum  confertur  : 
licet  enim  minister  sacramenti  possit  aliquid  mereri 
alteri  de  congruo  vel  impetrare  ultra  effectum  sa- 
cramenti, non  potest  tamen  immediate  mereri  ei 
gratiam  sanctificantem  aut  aliquem  gratiae  gradum 
juxta  legem  ordinariam  sine  proprio  ipsius  actu  ac 
merito.  Minister,  juxta  Nazianzenum,  est  sicut  si- 
gillum quod  eumdem  sernper  producit  effectum.  Sed 
Dico  5 : Idem  sacramentum  homini  melius  dispo- 
sito, majorem  gratiae  effectum  confert ; v.  gr.  si 
quis  sacramentum  suscipiat  cum  majori  reverentia, 
cum  intensiori  charilalis  actu,  cum  majori  actuum 
bonorum  multitudine  aut  perfectione,  v.  gr.  cum 
perfecta  contritione,  loco  attritionis,  cum  majori 
^dispositione  actuali,  etc.  : ita  communiter  theologi. 
Deus  enim  instituit  sacramenta,  ut  agant  instar 
causarum  naturalium,  quae  circa  passum  melius 
dispositum  melius  operantur,  et  ut  homines  exci- 
tentur ad  ea  recipienda  cum  majori  devotione  ac 
reverentia. 

DISPUTATIO  OCTAVA. 

De  tempore  in  quo  sacramenta  gratiam  conferant. 
Sect.  I.  — An  sacramenta  interdum  conferant  gra- 
tiam ex  opere  operato  antequam  recipiantur. 

Dico  : Sacramenta  nunquam  conferunt  gratiam 
cx  opere  operato,  antequam  reipsa  recipiantur , 
■seu  applicentur,  ut  constat  de  sacramento  ordinis 
et  matrimonii , quia  effectus  sacramentorum  non 
sunt  promissi  nisi  reali  eorum  susceptioni,  ut  patet 
de  charactere  ; ideo  qui  accepit  sacramentum  in 
volo  ac  desiderio,  dum  postea  illud  realiter  susci- 
pit, integrum  ejus  effectum  ex  opere  operato  recipit; 
ergo  prius  eum  non  recepit  ex  opere  operato.  Ita- 
que dum  tlatur  prima  gratia  vel  peccati  remissio 
per  solam  contritionem  includentem  votum  bapti- 
smi vel  poenitentiae,  iste  effectus  non  est  ex  opere 
operato  sacramenti,  sed  ex  opere  operantis  seu  ex 
opere  sufficientis  dispositionis,  cui  ejusmodi  effectus 
quasi  connaturaliter  respondet ; ideo  ante  sacra- 
mentorum institutionem  etiam  obtinebatur,  et  post 
institutionem  idem  oblinetur  cum  ordine  ad  realem 
sacramenti  susceptionem.  Deinde  per  hoc  solum 
sacramenti  votum  non  oblinetur  omnis  effectus 
sacramenti,  ut  patet  de  charactere,  sed  tantum  ille 
qui  dispositioni  et  merito  operantis  proportionatus 
est ; idcirco  per  solam  attritionem  non  oblinetur 
remissio  peccati  mortalis. 

Sect.  II. — An  sacramenta  gratiam  habitualem  in 
tempore  successivo,  an  vero  in  instanti  conferant? 

Dico  I : Sacramentum  non  confert  gratiam  san- 
ctificantem in  tempore  indeterminato , immediate 
antecedente  illud  instans,  quod  est  primum  non  esse 
sacramenti  ; nec  in  tempore  determinato,  in  quo 
ultima  quaedam  ac  successiva  sacramenti  particula 
conficitur ; nec  in  tempore  indeterminato  per  ulti- 
mum noti  esse  ipsius  gratiae;  nec  in  unico  instanti, 
Thf.ol.  Suarez  Summa.  II. 


in  quo  sacramentum  primo  non  est  (qui  omnes 
dicendi  modi  hic  improbantur  ac  refutantur  a 
P.  Suarez),  sed  illam  confert  in  instanti,  in  quo  in- 
trinsece, non  extrinsece,  sacramentum  perficitur  ac 
consummatur;  necesse  est  enim  ut  in  aliquo  instanti 
sacramentum  exsistat.  Exsistere  autem  in  eo  instanti 
dicitur  in  quo  habet  perfectam  significationem,  sive 
in  quo  post  successivam  materiae  et  formae  applica- 
tionem terminatur  et  intrinsece  perficitur  aut  sen- 
sus verborum,  aut  contactus  ex  parte  materiae  ne- 
cessarius, aut  denique  tota  sacramenti  significatio  ; 
et  sic  in  illo  instanti  indivisibili,  in  quo  et  sacra- 
mentum exsistit,  et  in  quo  primo  perficitur  ac 
consummatur,  confertur  gratia,  quia  in  eo  instanti 
omnia  concurrunt  at  effectus  fieri  possit ; et  ante 
illud  et  post  illud  instans  non  possunt  concurrere , 
in  illo  enim  instanti  causa  est  essentialiter  perfecta 
et  antea  non  erat,  et  postea  non  durabit.  Effeclus- 
que  ex  se  postulat  ut  indi  visibiliter  fiat;  ergo  tunc 
fit,  cum  subjectum  aliunde  sit  capax  et  sine  obice  ut 
supponitur. 

Dico  2 : Confertur  gratia  in  illo  instanti,  quod 
est  ultimum  sacramenti  complementum,  sive  sit  ul- 
timum instans  in  quo  absohitur  forma,  sive  in  quo 
finitur  materia,  quia  non  est  de  substantia  sacra- 
menti ut  prius  forma  quam  materia  physice  finiatur; 
sed  potest  interdum  prius  forma,  interdum  prius 
materia  absolvi,  dummodo  utraque  moraliler  con- 
jungatur ; donec  enim  utraque  essentialiter  sit  finita, 
non  est' completum  sacramentum;  ideoque  indiffe- 
renter fieri  potest  ut  sacramentum  compleatur  tem- 
pore posterius  quam  forma,  si  materia  nondum  sit 
finita,  et  contra;  et  sic  interdum  fieri  potest  effectus 
in  instanti  formae,  completivo,  atque  interdum  in  in- 
stanti materia}  lerminativo,  aut  in  utroque  simul , 
dummodo  sit  id,  in  quo  completur  sacramentum, 
quia  effectus  toti  tribuitur  sacramento,  et  fit  in 
virtute  totius.  De  Eucharistia  post  dicetur. 

Sect.  III.  — An  sacramenta  conferant  interdum  gra- 
tiam quando  transacta  sunt. 

Nota:  Quando  sacramentum  eo  tempore,  quo  su- 
scipitur, non  habet  effectum  propter  fictionem  aut 
obicem  suscipientis,  quaeritur  an  postea  recedente 
fictione  aut  obice,  illum  habere  incipiat.  Aliqui  de 
omnibus  sacramentis  absolute  id  negant;  contra 
vero  Cajetanus,  Petrus,  Sotus,  etc.,  absolute  affir- 
mant. Solus  soli  baptismo  hanc  virtutem  et  effectum 
tribuit.  Durandus,  etc.,  soli  baptismo  et  poeniten- 
tiae. D.  Thomas,  Paludanus,  Sylvester,  etc.,  omni- 
bus et  solis  sacramentis  characterem  imprimenti- 
bus. Sed  haec  omnia  sigillatiin  postea  in  suis  locis 
discutientur.  Nunc  generaliter 

Dico  : Sacramento  novae  legis  ut  sic,  non  rep.u- 
gnal,  post  quam  transactum  est,  habere  suum  effe- 
ctum recedente  fictione  aut  obice;  omnes  enim 
Thomislae  cum  Augustino  id  asserunt  de  baptismo. 
De  aliis  sacramentis  postea  agetur.  Sacramentum 
tamen  transactum  non  dat  proprie  effectum,  sed 
Deus  intuitu  illius  prius  suscepti  eum  dat  manente 

sacramento  in  sua  acceptatione  : cum  enim  sacra- 
mentum jam  non  exsistat,  non  potest  proprie  cau- 
sare seu  efficere  gratiam,  quia  causare  supponit 
esse.  Atque  ita  sacramenta,  qu®  habent  effectum 
recedente  fictione,  id  habent  oh  divinam  promissio- 
nem qum  potuit  fieri,  aut  facta  creditur  pro  uno  et 
non  pro  alio  sacramento  ob  diversos  sacramentorum 
fines  ac  necessitatem. 

DISPUTATIO  NONA. 

De  modo  quo  sacramenta  efficiunt  gratiam. 

Sect.  I.  — An  sacramenta  potuerint  esse  propria 
causce  plnjsicce  instrumenta les  gratia  sanctificantis. 

Dico  : Non  implicat  contradictionem , ut  sacra- 
menta sint  propria  ac  physica  instrumenta  ad  gra- 
tiam in  anima  efficiendam  , attingendo  immediate 
ipsam  gratire  productionem.  (D.  Thomas,  Cajelanus, 
ctc.)  Cum  enim  sacramenta,  licet  successive,  in 
suo  ultimo  instanti  intrinseco  completa  ac  perfecta 
exsistant,  tunc  possunt  a Deo  elevari  tanquam  in- 
strumenta physica  ad  efficiendam  gratiam,  sicut 
intellectus  humanus  ultra  vires  suas  naturales  ele- 
vatur ad  efficiendam  visionem  beatificam,  et  huma- 
nitas Christi  ad  patranda  miracula.  Quod  autem 
posset  objici  gratiam  fieri  per  creationem,  nullam- 
que  creaturam  posse  effici  creationis  instrumentum, 
utrumque  negatur.  Item  negatur  Deum,  ut  vult 
Sotus,  prius  ordine  natur®  per  creationem  efficere 
ipsam  geati®  qualitatem  sine  instrumentali  sacra- 
menti concursu,  et  deinde  cum  hoc  sacramenti  ut 
instrumenti  concursu  per  aliam  actionem  unire 
anim®  illam  gratiam  seu  illam  qualitatem  : vult 
enim  Sotus  per  hanc  actionem  per  quam  gratia 
unitur  anim®,  fieri  hominem  Deo  gratum,  non  vero 
per  grat.i®  creationem  ; et  sic  sacramenta  non  effi- 
cere seu  non  creare  gratiam,  sed  efficere  hominem 
Deo  gratum.  Hoc  tamen  omnino  rejicitur,  quia  licet 
anima  nostra  alia  actione  creetur,  alia  corpori  unia- 
tur, quia  est  forma  substantialis  independenter  a 
corpore  exsistens,  gratia  tamen,  ulpote  forma  acci- 
dentalis, unica  eadem  actione  et  producitur  et  ani- 
m®  unitur,  quia  non  habet  esse  a subjecto  indepen- 
dens.  Imo  omnes  form®  non  tantum  accidentales, 
sed  etiam  substantiales,  qu®  per  eductionem  fiunt 
de  potentia  subjecti,  una  eadem  actione  producuntur 
et  simul  uniuntur;  actualis  enim  unio  est  de  essen- 
tia actionis,  qua  educitur  forma  de  potentia  subjecti. 
Denique  form®  creat®  seu  produci®  emanatio  a 
Deo  non  antecedit  ordine  natur®  emanationem  a 
causa  secunda  sive  principali  sive  instrumentali. 
Hinc  non  possunt  elevari  sacramenta  ad  efficiendum 
physice  hominem  Deo  gratum,  quin  eleventur  ad 
efficiendam  ipsam  gratiam.  Quomodo  autem  qumlibet 
res  creata  possit  elevari  a Deo  tanquam  instrumen- 
tum ad  efficiendum  per  potentiam  obedientialem 
quidquid  non  implicat  contradictionem  respectu 
illius,  adeoque  et  sacramenta  ad  efficiendam  gra- 
tiam, ac  quid  sit  ista  potentia  obedientialis,  nempe 
ipsamet  rei  enlitas  quatenus  primo  agenti  subordi- 
Hflla  ad  acendum  id  quod  voluerit,  explicatum  est  in 


tomo  primo  Dc  ineam.,  disp.  51,  sect.  o ; item  in 
eadem  disp.,  sect.  9 : quomodo  in  divinis  instru- 
mentis simpliciter  non  requiratur  prrnvia  illorum 
actio  connaturalis  ante  principalis  ac  primi  agentis 
actionem  ac  effectum,  etiam  ostensum  est,  quod 
facile  de  singulis  sacramentis  pariter  ostendi  potest. 
Nam,  v.  gr.  verba  Eucharisti®  nullam  habent  pr®- 
viam  actionem  ut  possint  esse  instrumentum  phy- 
sicum ad  efficiendam  transsubslantiationem  , qu® 
est  substantialis  et  supernaturalis  actio.  Liem  dici 
potest  de  aliis  sacramentis,  quia  in  divinis  instru- 
mentis non  attenditur  ut  naturalis  connexio  habea- 
tur inter  naturalem  eorum  actionem,  et  principalis 
agentis  effectum,  sed  solum  requiritur  ut  immediate 
in  ipsum  Dei  effectum  influant  quatenus  ab  ipso 
elevata  per  specialem  et  indebitum  naturali  illorum 
perfectioni  concursum. 

Sect.  II. — An  sacramenta  nova;  legis  de  facto  con- 
ferant gratiam,  tanquam  vera  ac  propria  instru- 
menta physica. 

Nota  : Omnes  quidem  Thomisl®  docent , prout 
fides  docet,  sacramenta  esse  causas  et  instrumenta 
grati®,  sed  disconveniunt  in  modo  id  explicandi  : 
1°  enim  aliqui  dixerunt  sacramenta  non  esse  causas 
grati®  efficientes,  sed  quasi  materiales  , quia  eam 
continent;  sicut  vas  continens  medicinam,  non  est 
causa  efficiens  sanitatem,  sed  per  modum  materi®  : 
ita  Altis.  Yerum  gratia  non  continetur  in  sacra- 
mentis formaliter  sicut  medicina  in  vase,  sed  tan- 
tum virtualiter  ex  Dei  promissione,  adeoque  hoe 
nihil  facit  ad  causam  materialem.  2°  Alii  dixerunt 
conferre  gratiam  per  modum  impetrationis , quia 
oratio  ministri  vel  Ecclesi®  sacramento  conjuncta 
impetrat  gratiam  suscipienti.  Sed  effectus  sacra- 
menti non  pendet  ex  tali  oratione.  3°  Alii  senserust 
sacramenta  esse  tantum  conditiones,  quibus  positis 
seu  ad  quarum  pr®sentiam  Deus  confert  gratiam  : 
ita  Durandus,  Scotus,  elc.  Sed  si  sacramenta  nullam 
habeant  actionem,  non  erunt  proprie  instrumenta 
grati®.  4°  Alii  dicunt  esse  tantum  causas  morales, 
quia  per  sacramentorum  applicationem  movetur 
Deus  ad  conferendam  physice  gratiam  : ita  Canus 
et  Ledesma,  etc.  Hoc  quidem  satis  probabile  est. 
Attamen 

Dico  : probabilius  censetur  sacramenta  nov®  legis 
esse  vera  ac  propria  grati®  instrumenta  physica, 
seu  per  veram  actionem  physicam  ad  homines  san- 
ctificandos concurrentia;  non  quia  physice  efficiunt 
lanium  aliquam  dispositionem  ad  gratiam,  non  at- 
tingendo immediate  ipsam  grati®  productionem  a 
solo  Deo  factam,  ut  volunt  Capreolus,  Paludanus , 
Alensis,  elc.,  cum  tam  sit  difficile  efficere  ejusmodi 
dispositionem,  quam  ipsam  gratiam,  cumque  nulla 
fingi  possit  talis  dispositio;  nec  quia  efficiunt  tantum 
grati®  unionem  cum  anima,  qua  homo  fit  Deo  gra- 
tus, non  autem  ipsam  gratiam,  quod  supra  refutatum 
est,  sed  quia  per  veram  ac  physicam  efficientiam 
immediate  attingunt  veram  grati®  productionem. 
Probatur  : 1°  e.x  modo  loquendi  tum  Scriptur®  di- 

centis  homines  per  sacramentum  mundari,  sanctifi- 
cari, regenerari ; tum  conciliorum  asserentium  per 
illud  confici  corpus  et  sanguinem  Christi,  graliam 
conferri,  characterem  imprimi ; tum  Patrum  signi- 
Scantium  per  illud  peccata  purgari,  hominem  re- 
nasci, mundari,  Deumque  speciale  suae  omnipoten- 
tiae opus  exhibuisse,  dando  rebus  sensibilibus  vim 
ad  mirabiles  effectus  producendos.  2°  Ex  propria 
verborum  significatione,  quibus  formae  sacramento- 
rum constant  : v.  gr.  Ego  te  absolvo;  quorum  remi- 
seritis peccata  remittuntur  eis,  etc.  Si  enim  solus 
Deus  ad  praesentiam  verbi  efficiat  graliam,  remittat 
et  absolvat,  ergo  sacerdos  non  proprie  ac  vere  ab- 
solvil  ae  remittit.  5°  Christus  sua  humanitate  facie- 
bat miracula  et  conferebat  gratiam  per  veram  ac 
physicam  efficientiam,  ut  antea  ostensum  est ; ergo 
idem  sentiendum  est  de  sacramentis,  et  hoc  decebat 
eorum  sanctitatem  et  excellentiam. 

Objicies  \ : ld  non  colligitur  ex  modo  loquendi 
Patrum,  qui  saepe  tribuunt  soli  Deo  totum  interio- 
rem sacramentorum  effectum.  Respondeo  : Patres 
non  negant  physicam  sacramentorum  efficientiam 
instrumentalem,  sed  dicunt  Deum  principalem  esse 
gratiae  auctorem,  a quo  tota  illorum  vis  manat. 

Obj.  2 : Sacramenta  non  conferunt  saltem  gratiam 
sacramentalem  physice,  in  se,  ut  instrumenta  phy- 
sica, haec  enim  saepe  confertur  mullo  tempore  post 
susceptum  sacramentum , quando  occurrit  oppor- 
tuna occasio;  ergo  nec  habitualem.  Respondeo: 
Nego  consequens,  quia  non  oportet  ut  gratia  sacra- 
mentalis  physice  in  se  fiat  per  sacramentum,  sed 
sufficit  ut  fiat  gratia  habitualis  cum  virtutibus  co- 
mitantibus per  quam  ut  a sacramento  physice  ef- 
fectam, acquiritur  jus  ad  actualia  auxilia,  in  quibus 
consistit  gratia  sacramentalis. 

Obj.  5 : Baptismus  ficte  susceptus,  recedente 
postea  fictione,  non  confert  physice  gratiam,  ergo 
nec  baptismus  vere  seu  fructuose  susceptus.  Respon- 
deo : Nego  consequens , quia  baptismus  fictione 
recedente  non  exsistit  physice,  nec  unquam  fuit 
nec  est  causa  inst  rumen  talis  gratiae,  sed  Deus  ipse 
eam  dat  ratione  prioris  baptismi  validi,  qui  in  di- 
vina acceptatione  permanere  intelligitur.  Dum  au- 
tem dicitur  sacramentum  efficere  physice  gratiam, 
intelligitur  de  sacramento  exsistente,  et  applicato 
eum  debitis  conditionibus,  nempe  collato  obicem 
non  ponenti. 

Obj.  i : Sacramentum  non  concurrit  physice  ad 
gratiae  conservationem,  ergo  neque  ad  infusionem  : 
quia  conservatio  non  est  alia  actio  a productione , 
sed  eadem  continuata  ac  durans.  Respondeo  : Nego 
consequens.  Quando  enim  effertus  producitur  ab 
una  causa,  et  conservatur  ab  alia,  v.  gr.  calor  ab 
igne  producitur,  qui  postea  a solo  Deo  conservetur, 
tunc  productio  et  conservatio  sunt  duae  actiones 
diversae  ; sic  hic  gratia  physice  producitur  a sacra- 
mento ut  Dei  instrumento,  et  a Deo  ut  causa  prin- 
cipali. Finito  autem  sacramento  cessat  ista  productio 
seu  actio,  adeoque  et  concursus  Dei  isti  actioni  id- 


entificatus ; ergo  tunc  gratia  per  novam  actionem 
incipit  conservari  a solo  Deo , non  a sacramento , 
cum  jam  non  amplius  exsistat.  Atque  ita  productio 
et  conservatio  grati®  sunt  du®  actiones  divers®. 

Obj.  5 : Christi  passio  non  efficit  in  nobis  gra- 
tiam , cum  jam  non  sit;  ergo  nec  sacramenta  qua 
sunt  ejus  instrumenta.  Respondeo  : Distinguo  an- 
tecedens. Passio  Christi  quatenus  praeteriit,  con- 
cedo antecedens;  passio  Christi,  id  est  humanitas 
Christi  quae  passionem  sustinuit,  nego  antecedens. 
Sic  enim  Christi  humanitas  potest  dici  physicum 
instrumentum  conjunctum  cum  sacramentis  tan- 
quam  instrumentis  separatis  ad  efficiendam  gra- 
tiam, nullam  illis  qualitatem  aut  realem  motionem 
imprimendo,  sed  immediate  simul  cum  illis  in- 
fluendo in  effectum  gratiae  lanquam  duo  instru- 
menta inter  se  subordinala  ex  divina  ordinatione, 
ut  dictum  est  in  tomo  primo  De  incarnatione,  disp. 
51.  Unde  humanitas  Christi  in  genere  instrumenti 
potest  dici  causa  universalis  respectu  sacramento  - 
rum, quia  cum  illis  omnibus  operatur  et  sine  illis 
potest  operati,  ideoque  participat  aliquid  superiori- 
talis.  Dum  autem  dicuntur  sacramenta  habere 
suam  vim  a passione  Christi,  id  est,  Christus  per 
suam  passionem  meruit  et  impetravit  istam  vim 
efficiendi  gratiam  ; non  vero  quod  ipsa  passio  Chri- 
sti per  realem  ac  physicum  influxum  illis  eam  in- 
fuderit. 

Obj.  6 : Nihil  refert  quod  sacramenta  vel  phy- 
sice vel  non  phvsice  efficiant  gratiam,  modo  idem 
gratia;  effectus  nobis  pnestelur  ; neque  etiam  h®c 
causalilas  physica  deservit  ad  augmentum,  vel  exer- 
citium nostree  fidei , praesertim  cum  lota  sit  sub 
opinione,  imo  dubitetur  an  sit  possibilis.  Respon- 
deo : Non  asseruimus  istam  physicam  sacramento- 
rum causalitatem,  quasi  putemus  ex  illa  majorem 
nobis  gratiam  aut  sanctificationem  conferri,  sed 
quia  hoc  videtur  conformius  Scripturae  et  Patri- 
bus, et  quia  hoc  pertinet  ad  majorem  sacramento- 
rum dignitatem  et  excellentiam,  magisque  declarat 
divinae  omnipotenti®  et  meritorum  Christi  effica- 
ciam. 

DISPUTATIO  DECIMA. 

De  inefficacia  veterum  sacramentorum  na  conferen- 
dam gratiam. 

Sect.  I,  II.  — An  circumcisio  vel  sacramentum  legis 
naturce  conferret  graliam  sanctificantem  ex  opere 
operantis,  an  vero  ex  opere  operato. 

Dico  1 : Parvulis  ante  usum  rationis,  per  appli- 
cationem circumcisionis,  aut  per  exterius  legis  na- 
tur® sacramentum  dabatur  gratia  sanctificans  et 
remissio  peccati  originalis  ; contra  Magistrum  di- 
centem remissum  fuisse  originale,  sed  non  datam 
gratiam ; quod  ab  omnibus  theologis  rejicitur  ut 
tidei  principiis  contrarium.  Imo  probabilius  ipsum 
tantum  externum  circumcisionis  signum  fuit  suffi- 
ciens, ut  per  ejus  applicationem  daretur  parvulis 
gratia,  quamvis  sine  fide  parentis  aut  ministri,  aut 
alterius  conferentis  sacramentum  , applicaretur, 

dummodo  illud  conferens  haberet  intentionem  fa- 
ciendi quod  Deus  instituerat,  sive  exercendi  istam 
sacram  caeremoniam,  ut  a Deo  institutam,  sicut  nunc 
dicitur  de  baptismo,  qui  circumcisioni  successit. 
(Alensis,  Paludanus,  Scotus,  etc.)  Sic  etiam  poterat 
applicari  remedium  legis  natur*  ab  aliquo  ve- 
ram fidem  non  habente  ex  intentione  faciendi  id 
quod  populus  fidelis  faciebat  ; id  tamen  mora- 
liter  loquendo,  vix  fieri  poterat  sine  aliqua  fide. 

Dico  2 : Adultis  in  circumcisione  non  dabatur 
gratia  nisi  habentibus  fidem  et  Dei  dilectionem  seu 
peccatorum  contritionem  ; et  idem  a fortiori  dic 
de  sacramento  legis  natur*.  Ad  obtinendam  tamen 
originalis  peccati  remissionem  circumcisio  erat 
conditio  necessaria,  sine  qua  ille  effectus  non  ha- 
bebatur ;'voluit  enim  Deus  omnes  etiam  adultos 
signo  externo  profiteri  fidem  et  internam  devotio- 
nem , ut  remissionem  peccati  originalis  consequi 
possent ; ideoque  sine  tali  signo,  vel  in  re  exhibito, 
vel  in  voto  concepto  non  poterat  remitti  peccatum 
originale,  hocque  sufficit  ut  dicatur  illius  remedium. 
Cum  enim  adulti  sive  tempore  legis,  sive  ante 
legem  possent  sufficienter  se  disponere  ad  primam 
gratiam,  non  opus  erat  ut  illa  eis  tunc  daretur  ex 
opere  operato  ultra  meritum  et  dispositionem  ope- 
rantis, eo  modo  quo  ob  necessitatem  parvulis  da- 
batur, ut  jam  dictum  est.  Unde  adulto  in  circumci- 
sione non  dabatur  gratia  major,  quam  ipsi  contri- 
tioni respondebat,  nondum  enim  Christi  merita 
erant  exhibita. 

Dico  3 : De  modo  quo  circumcisio  et  sacramen- 
tum legis  naturae  parvulis  gratiam  sanctificantem 
dabant,  valde  dissentiunt  auctores.  Nam  1°  Paluda- 
nus dicit  dedisse  eis  gratiam  ex  opere  operato  cir- 
cumcisionem per  causalitatem  ; sacramentum  au- 
tem legis  naturae  per  modum  conditionis,  ad  cujus 
praesentiam  infallibiliter  Deus  conferebat  gratiam. 
Sic  etiam  Durandus  dicit  circumcisionem  dedisse 
gratiam  per  modum  conditionis,  sed  remedium 
legis  naturae,  quod  negat  fuisse  sacramentum,  eam 
dedisse  per  modum  meriti  et  suffragii  totius  Eccle- 
siae, quae  fidem  suam  parvulo  applicabat,  et  ei  pec- 
cati remissionem  merebatur  et  impetrabat  ex  opere 
operantis.  2°  Scotus,  Gabriel,  etc.,  censent  circum- 
cisionem et  sacramentum  legis  naturae  dedisse  illis 
gratiam  ex  opere  operato  per  modum  causalitatis 
moralis,  non  physicae ; sive  per  modum  signi  externi 
ct  conditionis  ad  cujus  praesentiam  Deus  moveba- 
tur, et  ex  sua  promissione  aut  pacto  veluti  obliga- 
batur ad  dandam  infallibiliter  gratiam,  et  sic  non 
ex  opere  operantis,  cum  in  parvulis  nullum  esset 
meritum  ac  dispositio  ; ergo  ex  opere  operato. 
3°  D.  Thomas,  Scotus,  etc.,  negant  illa  sacramenta 
dedisse  gratiam  ex  opere  operato,  quia  concilium 
Florentinum  distinguit  nova  sacramenta  a vete- 
ribus in  hoc , quod  nova  contineant  gratiam , 
camque  digne  suscipientibus  conferant  ; vetera 
autem  non  causarent  gratiam , sed  tantum  eam 
per  passionem  Christi  dandam  figurarent.  Po- 


test tamen  dici  circumcisionem  , prout  idem  mu- 
nus praestabat  quod  remedium  legis  natura,  non 
fuisse  sacramentum  veteris  legis,  ut  ait  Scotus, 
sed  fuisse  sacramentum  quod  antecessit  legem 
sicuti  et  remedium  legis  Datura,  ideoque  utrumque 
non  comprehendi  sub  istis  concilii  verbis.  Sed,  omis- 
sis omnibus  hisce  loquendi  modis, 

Dico  4 : Non  videtur  simpliciter  asserendum  cir- 
cumcisionem vel  sacramentum  legis  naturae  de- 
disse gratiam  ex  opere  operato,  sed  in  illis  inter- 
dum datam  fuisse  prater  opus  operantis,  solum- 
modo ob  specialem  necessitatem  ad  solos  parvulos 
spectantem,  cui  divina  Providentia  statuerat  non 
-aliter  subvenire  : quia  illa  sacramenta  non  erant 
causte  physicae  gratiae,  ut  patet,  nec  etiam  proprie 
morales  ; nam  nova  sacramenta  dicuntur  causae  mo- 
rales , quia  moraliler  continent  gratiam  Christi 
quam  ipse  illis  promeruit,  et  ejus  pretium  jam 
solvit,  eamque  moraliter  illis  reliquit.  Jam  vero 
vetera  ista  sacramenta  gratiam  moraliter  non  con- 
tinebant, quia  illius  pretium  nondum  erat  solutum, 
seu  meritum  Christi  nondum  erat  exhibitum  ; sed 
tantum  erant  illius  signa.  Meritum  autem  quod 
nondum  exsistit,  licet  praevisum,  movet  tantum 
per  modum  intentionis  ; sacramentum  vero  cau- 
sat  secundum  virtutem  quam  in  se  habet,  ideo- 
que illa  sacramenta  qira  non  continebant  gra- 
tiam, utpote  nondum  reipsa  exsistentem,  non  po- 
terant eam  dare  aut  moraliter  causare  ex  opere 
operato. 

Sect.  III. — An  in  aliis  veteris  legis  sacramentis  da- 
retur gratia . 

Dico  1 : In  illis  sacramentis  veteris  legis  nulla 
fuit  data  gratia  ex  opere  operato.  (D.  Thomas,  Ri- 
chardus,  Scotus,  etc.,  communiter.)  Quomodo  con- 
vertimini iterum  ad  infirma  et  egena  elementa  ( Gatal . 
iv,  9)  : id  est,  ad  caeremonias,  oblationes,  sacra- 
menta veteris  legis,  quae  prius  non  poterant  dare 
gratiam,  et  nunc  post  Christi  adventum  sunt  abo- 
lita; et  ita  sentiunt  Patres  Chrysoslomus,  Basibus, 
Theodoretus,  etc.  Et  Augustinus  (in  psal.  i.xxih), 
ponit  differentiam  inter  vetera  et  nova  sacra- 
menta in  eo  quod  haec  dent  salutem,  illa  tantum 
promitterent  Salvatorem.  Et  sic  videtur  exponen- 
dus Magister  cui  tribuitur  censuisse  vetera  sacra- 
menta nullam  dedisse  gratiam,  nempe  ex  opere 
operato. 

Dico  2 : Homines  justi  utentes  illis  veteris  legis 
sacramentis  vel  sacrificiis,  per  illos  actus  mereban- 
tur de  condigno  coram  Deo  augmentum  grati*.  Pro- 
batur, quia  justi  antiqui  (fuisse  tunc  justos  aliquos 
fide  certum  est)  poterant  per  bona  opera  mereri 
augmentum  gratiae,  ut  dicitur  (Eccli.  xvm,  22)  : 
Ne  verearis  usque  ad  mortem  justificari.  Ergo  etiam 
id  poterant  per  sacramenta  vel  sacrificia,  quatenus 
erant  quaedam  religionis  opera,  a Deo  pracepta, 
ad  ejus  cultum  pertinentia  : adeoque  nihil  deerat 
ex  parte  operis  et  operantis  ad  meritum  de  con- 
digno ; neque  ex  parte  Dei,  quia  Deus  semper  pa* 

ratus  est  dare  mereedem  condignam  bene  ope- 
rantibus, uti  ait  Isa.  lvi,  -i  : Hcec  dicit  Dominus  eis, 
qui  custodierint  praecepta  mea,  etc.  In  omni  enim  lege 
tam  naturali  quam  scripta,  sicut  promissio  dandae 
primae  gratiae  peccatori  per  contritionem  dispositio, 
et  dandae  gloriae  justo  fuit  quasi  intrinseca  ordini 
gratiae,  et  supernaturali  providentiae,  ita  et  pro- 
missio dandi  augmentum  gratiae  et  gloriae  justo  bene 
operanti.  Hae  quidem  promissiones  spirituales  cla- 
rius in  Novo  Testamento  factae  sunt;  verum  in  Ve- 
teri etiam  habentur,  licet  saepe  non  ita  distincte  et 
interdum  in  temporalibus  figurentur.  Aliae  autem 
quae  in  Veteri  Testamento  additae  passiin  reperiun- 
tur,  fere  sunt  temporales,  seu  promissiones  rerum 
temporalium ; ideoque  multae  erant  promissiones 
non  de  interna  ac  vera  culpae  remissione  coram  Deo, 
sed  de  legali  quadam  remissione  quoad  legis  poenas 
et  irregularitates. 

DISPUTATIO  UNDECIMA. 

De  natura  ac  necessitate  characteris. 

Sect.  I.  — Qucenam  sacramenta  characterem  im- 
primant. 

Dico  1 : Certum  est  in  sacramentis  legis  veteris 
et  naturae , non  fuisse  spiritualem  characterem 
animae  impressum.  (D.  Thomas,  et  alii  theologi.) 
Probatur,  quia  pei'  illa  nullus  effectus  spiritualis 
dabatur  per  modum  operis  operati,  nisi  parvulis  in 
necessitate  quibus  non  erat  necessarius  character. 
Deinde  homines  per  illa  non  deputantur  cum  ali- 
qua virtute  spirituali  ad  cultum  Dei.  Circumcisio 
enim  erat  tantum  signaculum  corporale,  non  spiri- 
tuale : c Obsignati  et  sunt  lsraelitae,  • inquit  Chry- 
sostomus  (hom.  2 in  Epist.  ad  Evites.),  « sed  cir- 
cumcisione, quemadmodum  pecudes.  > Et  pro  sta- 
tuendis sacerdotibus  praHer  carnalem  originem 
ex  tribu  Levi,  sufficiebat  tantum  externa  conse- 
cratio. 

Dico  2 : Certum  est  etiam  quatuor  novee  legis 
sacramenta,  Eucharistiam,  poenitentiam,  extre- 
mam unctionem  et  matrimonium,  non  imprimere 
characterem,  sunt  enim  iterabilia,  et  per  illa  ho- 
mines non  deputantur  specialiter  ad  cultum  Dei ; 
unde  charactere  non  indigent , sed  gratia  et 
auxilio. 

Dico  3 : Ila  c tria  sacramenta,  baptismum,  confir- 
mationem, ordinem,  imprimere  in  anima  characte- 
rem de  fide  est,  contra  Wieleffum,  Lutherum,  Cal- 
vinum, etc.,  id  negantes.  Definitum  est  in  concilio 
Florentino,  et  in  Tridentino  (sess.  7,  can.  9): 
Si  quis  dixerit  in  tribus  sacramentis,  videlicet  ba- 
ptismo, confirmatione  et  ordine,  non  imprimi  cha- 
racterem in  anima,  etc.,  anathema  sit.  Idque  colligi- 
tur ex  variis  Scripturae  locis,  v.  gr.  pro  baptismo  : 
ln  quo  credentes  signati  estis  Spiritu  promissionis 
sancio  (Ephes.  i.  13,  et  cap.  iv).Item  pro  confirma- 
tione : Qui  unxit  nos  Deus,  qui  el  signavit  nos  et 
dedit  pignus  Spiritus  in  cordibus  nostris  (//  Cor.  l, 
21,  22).  Atque  eamdem  veritatem  tradunt  plurimi 
Patres.  Basibus,  Nazianzenus,  Augustinus,  etc.  Im- 


primitur autem  hic  character  in  baptismo, ut  homo  de- 
putetur ac  consecretur  ad  cultum  Dei,  fiat  membrum 
Ecclesiae  Christi,  distinguatur  ab  aliis  qui  non  sunt 
Christiani,  evadat  aptus  ad  recipienda  alia  sacra- 
mentaun  confirmatione,  ut  roboretur  lanquam  miles 
Christi  ad  tuendam  et  palam  profitendam  ejus 
religionem  : in  ordine,  ut  deputetur  ad  obeunda 
sacra  ministeria,  suscepti  ordinis  propria.  Hinc  isti 
tria  sacramenta  iterari  non  possunt  ob  impressum 
characterem.  In  baptismi  institutione  videtur  primo 
intendi  gratia  sanctificans,  et  in  confirmationis  in- 
stitutione plenitudo  gratiae,  secundario  autem  im- 
pressio characteris  ; sed  contra  in  ordinis  institu- 
tione videtur  primo  intendi  impressio  characteris 
ad  dandam  sDirilualem  potestatem,  secundario  vero 
gratia. 

Sect.  II,  lil.  — An  character  sil  qualitas  superna- 
luralis,  el  in  qua  specie. 

Dico  I : Character  est  res  aliqua  vere  ac  realiter 
exsistens,  et  intrinsece  in  anima  inhaerens,  definien- 
tibus conciliis  Florentino  et  Tridentino,  characte- 
rem esse  spirituale  signum  animae  impressum  ; at- 
que ita  nunc  non  potest  amplius  sustineri  'opinio 
Durandi  sentientis  characterem  esse  solum  denomi- 
nationem exlrinsecam  seu  relationem  rationis;  nec 
tantum  est  quid  reale,  sed  etiam  absolutum,  non  vero 
relativum,  contra  Scotum  quasi  sentientem  esse  re- 
lationem realem,  quia  vocatura  conciliis  signum.  Sed 
contra  probatur  : Character  non  resultat  ex  positione 
fundamenti  vel  termini,  sed  est  ipse  terminus  realis, 
ad  quem  per  se  primo  actio  realis  tendit ; ergo  non  est 
relatio.  Dicitur  autem  signum,  non  quia  est  relatio, 
sed  quia  est  forma  realis  animae  impressa,  qua  in- 
trinsece consignatur  ac  deputatur  ad  actus  divini 
cultus,  significando  ex  divina  impositione  eum,  cui 
imprimitur,  esse  aptum  ad  recipiendosvel  efficiendos 
ejusmodi  actus.  Insuper  character  non  tantum  est 
quid  absolutum,  sed  est  etiam  res  realiter  distincta 
ab  anima  et  ejus  potentiis,  non  vero  solum  modus 
habens  eamdem  cum  anima  entilatem  realem,  ut 
esse  probabile  sentit  Solo  : est  enim  qualitas  su- 
pernaturalis,  sive  forma  accidentalis,  quae  in  anima 
sit  per  propriam  actionem  divinam,  adeoque  rea- 
liter ab  ea  distincta,  et  ei  divinitus  infusa. 

Dico  2 : Character  videtur  esse  qualitas  super- 
naturalis  primae  speciei,  nempe  dispositio  seu  habi- 
tus conveniens  animae,  ac  formaliter  eam  perficiens 
sine  ullo  ordine  ad  operationem  ; sicut  pulchritudo 
•sel  sanitas  est  'bona  corporis  dispositio  : ita  Alensis, 
Eonaventura  etc.  Divus  autem  Thomas  eum  consti-' 
tuit  in  secunda  specie  qualitatis,  et  dicit  esse  per 
tnodum  potentiae  supernaturalis  vel  passivae  vel  acti-’ 
vae,  qua  homo  redditur  aptus  ad  praestanda  divini 
cultus  opera;  et  quia  est  supernaturalis,  non  esse 
proprie  ac  directe,  sed  tantum  reductive  qualitatem: 
sed  hic  fuse  probat  P.  Suarez  quod  nec  potentia 
passiva  aut  receptiva  alicujus  actus  ad  Dei  cultum 
pertinentis,  nec  activa  sive  sacramenti,  sive  ejus 
effectus,  id  est  gratia',  esse  possit.  Item  probat  quod 

naturalis  et  supernaturalis  qualitas  possint  univoce 
convenire  in  una  communi  ratione  animam  affi- 
ciendi. Jam  vero  assertio  sic  probatur:  Character, 
juxta  concilia,  est  signum  spirituale  ; signum  autem 
non  datur  per  se  primo,  ut  sit  principium  operan- 
di, sed  ut  consignetur  ac  deputetur  homo  ad  ali- 
quam actionem,  ct  ut  sil  forma  impressa,  per  quam 
anima  consignetur ; atque  ita  sit  velul  bona  animae 
d sposilio  ac  permanens,  aut  habitus  non  operali- 
vus,  eo  modo  quo  gratia  et  sanitas  vocantur  habitus. 
Multo  minus  ponendus  est  character  in  quarta  spe- 
cie qualitatis  seu  in  figura,  uti  eum  ponit  Marsilius; 
quia  figura  proprie  dicta  non  reperitur  in  rebus  spi- 
ritualibus, cum  sil  quantitatis  proprietas  resultans 
ex  ejus  terminis.  Character  autem  est  qualitas  spi- 
ritualis qua:  Lautum  metaphorice  dicitur  nos  Christo 
configurare.  Unde  non  est  in  dicta  specie  figurae, 
quia  res  non  constituitur  in  esse  per  denomina- 
tiones metaphoricas,  sed  per  proprias  rationes  for- 
males. 

Sect.  IV. — In  quo  subjecto  insit  character,  et  an 
sit  indelebilis. 

Dico  1 : Omisso  characteris  subjecto  remoto  quod 
est  homo,  seu  persona  illum  habens,  proximum  et 
proprium  ejus  subjectum  est  ipsa  anima  : ita  om- 
nes Themistae  docent;  ac  concilia  Florentinum  et 
Tridentinum  id  definiunt,  dum  dicunt  eum  in  ani- 
ma imprimi. Sed,  quia  in  anima  tria  sunt,  substan- 
tia, intellectus,  voluntas,  quaeritur  in  quo  horum 
trium  immediate  insit.  Quamvis  res  sit  satis  incerta, 
tamen 

Dico  2:  Verisimilius  immediate  inest  in  substan- 
tia anima;,  variis  varie  opinantibus ; nam  Alensis 
et  Bonavenlura  dicunt  esse  in  anima,  intellectu  et 
voluntate  ; Scotus,  in  voluntate;  D Thomas,  in  in- 
tellectu ; Marsilius  et  GabrieI,  in  essentia  animae. 
Sed  probatur  assertio  : Quando  aliquid  imprimitur 
alicui  rei  tanquam  signum  manifestans  eam  esse 
destinatam  ad  tale  munus,  et  eam  ab  aliis  distin- 
guens, debet  poni  in  parte  notiori  et  aptiori  ad  istam 
manifestationem  et  distinctionem  ; atqui  substantia 
animae  est  notior,  imo  et  prior  suis  potentiis ; ergo 
character  debet  in  ea  poni.  Deinde  character  non 
est  operati vus,  nec  principium  afieujus  actus  sive 
intellectus,  sive  voluntatis  ad  cultum  Dei,  aut  usum 
sacramentorum  pertinentis;  ergo  non  est  constitu- 
endus in  intellectu,  neque  in  voluntate,  sed  in  ani- 
mae substantia. 

Dico  3 : Generaliter  loquendo,  de  fide  est  chara- 
cterem esse  indelebilem,  sic  enim  definitur  in  con- 
ciliis Florentino  et  Tridentino,  nempe  characterem 
semel  impressum,  quandiu  homo  hic  vivit,  nun- 
quam in  eo  deleri  nec  ob  quodvis  peccatum  unquam 
auferri,  est  enim  quaedam  consecratio;  consecratio 
autem  est  perpetua,  et  durat  semper  durante  ejus 
subjecto.  Quod  intellige  de  lege  ordinaria,  nam  de 
potentia  Dei  absoluta,  potest  deleri  ac  destrui ; cum 
enim  sit  qualitas  realis,  quae  a Deo  libere  et  non  ex 
necessitate  conservatur,  potest  ab  eodem  per  in- 

fluxus  suspensionem  destrui  et  annihilari.  Deinde 
non  tantum  toto  hujus  vitae  tempore  durat  chara- 
cter, sed  etiam  probabile  est  eum  post  mortem  re- 
manere ac  tota  aeternitate  remansurum  in  beatis  ad 
ornatum  et  honorem,  in  damnatis  ad  ignominiam  et 
confusionem  ; cum  enim  sit  qualitas  spiritualis,  et 
ex  natura  sua  incorruptibilis,  et  exislens  in  subje- 
cto incorruptibili,  non  habet  unde  corrumpatur  aut 
deleatur,  quia  Deus  non  destruit  res  quas  fecit 
aut  dedit,  nisi  naturalis  causa  physica  aut  moralis 
id  exigat:  Dei  dona  sunt  sine  poenitentia.  Hinc  si 
quis  sive  baptizatus  sive  confirmatus,  sive  sacer- 
dotio initiatus  moriatur  et  postea  resurgat,  non 
indigebit  novo  baptismo,  confirmatione,  ordine, 
quia  post  mortem  remansit  character,  qui  idem 
semper  perseverat  sine  ulla  aut  diminutione  aut 
augmento. 

DISPUTATIO  DUODECIMA  . 

De  causa  instituente  sacramenta. 

Sect.  I,  II.  — An  omnia  sacramenta  fuerint  a Deo 
vel  a Christo  immediate  instituta,  et  an  potuerint 
ab  alio  institui. 

Dico  1 : Certum  est  sacramenta  omnia  novae  legis 
immediate  a Christo  esse  instituta,  et  juxta  varios, 
etiam  de  fide  ex  Tridentino  ( sess.  7,  can.  i ),  sic 
dicente : Si  quis  dixerit  sacramenta  novae  leijis  non 
fuisse  omnia  a Jesu  Christo  Domino  nostro  institutu, 
anathema  sit.  Ubi  licet  non  addatur  particula  imme- 
diate, tamen  ex  proprietate  sermonis  subintelligen- 
da  est.  Idem  concilium  ( sess.  21,  can.  2 ) declarat 
nunquam  fuisse  in  Ecclesia  potestatem  mutandi  ali- 
quid circa  sacramentorum  substantialia,  mullo  ergo 
minus  in  ea  est  potestas  novum  instituendi ; ac 
(sess.  2 4,  can.  I)  expresse  definit  extremam  unctio- 
nem , de  qua  poterat  dubitari,  fuisse  a Christo  in- 
stitutam, et  a sancio  Jacobo  promulgatam  in  sua 
Epistola  ( v,  14,  15  ) : Infirmatur  quis  in  vobis,  elc. 
Atque  haec  definitio  1°  in  Scriptura  fundatur,  in  qua 
vel  explicite,  vel  implicite  de  singulis  fit  mentio  ; 
circa  Christi  institutionem,  v.  gr.  de  baptismo  di- 
cendo : Baptizantes  eos  in  nomine  Patris,  etc.  ( Matth . 
xxviii,  19,  20);  de  confirmatione:  Oblati  sunt  ei 
parvuli,  ut  manus  eis  imponeret  {Matth.  xix,  13 
seqq.);  de  Eucharistia,  Matth.  xxvi,  in  ultima  coena; 
de  poenitentia:  Quorum  remiseritis  peccata , etc. 
(Joan.xx,  25);  de  extrema  unctione:  Ungentes 
oleo  multos  cegros  et  sanabant  ( Mare,  vi,  13),  elc.  ; 
Infirmatur  quis  in  vobis,  inducat  presbyteros,  etc. 
( lac.  v,  14,  15) ; de  ordine  : Hoc  facite  in  meam 
commemorationem  ( Luc.  xxn,  19);  de  matrimonio: 
Quod  Deus  conjunxit,  homo  non  separet  ( Matth.  xix, 
G).  Deinde  licet  aliquorum  sacramentorum  institu- 
tio non  esset  posita  in  Scriptura,  potuerunt  apostoli 
istam  ab  ipsius  Christi  ore  accipere,  et  Ecclesiae 
tradere.  Probatur  2°  ex  Patribus,  ex  quibus  tantum 
haec  Ambrosii  ( lib.  iv  De  sacrament. , cap.  4 ) 
verba  affero:  « Auctor  sacramentorum  quis  est  nisi 
Dominus  .Jesus.  » 5°  Ratione,  quia  sacramenta  ha- 
bent omnem  vim  suam  ex  meritis  Christi;  ergo  spe- 

ctabat  ad  ejus  excellentiae  potestatem,  illa  sacra- 
mentis applicare,  et  tanquam  institutorem  et  caput 
Ecclesiae  illa  sancire  ne  diversimode  instituerentur, 
ac  schismata  fierent. 

Dico  2 : Sacramenta  veteris  kgis  omnia  fuere  ab 
ipso  Deo  immediate  instituta,  ut  patet  de  circumci- 
sione, Gen.  xvn,  et  de  reliquis  in  toto  Exodo  et  Le- 
vitico,  ubi  Deus  ea  dat  per  ministros  suos  angelos 
et  per  Moysem  eorum  sacramentorum  promulgato- 
rem: item  remedium  legis  naturae  fuit  etiam  ab  ipso 
Deo  institutum,  quia  nullus  poterat  externum  et 
sensibile  remedium  adhibere  ad  delendum  pecca- 
tum originale,  et  ad  dandam  gratiam  sub  tali  signo 
nisi  solus  Deus,  vel  aliquis  ex  ejus  commissione  ; 
sed  hoc  nulli  fuisse  commissum  apparet,  ergo, 
etc. 

Dico  3:  Nulla  creatura  potest  vi  ac  potestate  sua 
naturali  instituere  sacramenta  quae  sint  causae  effi- 
caces gratiae  et  infallibilia  illius  signa,  nisi  supposita 
Dei  promissione  facta  isti  creaturae  conferendi  gra- 
tiam per  signum  sensibile  ab  illa  deputatum  ad 
istum  effectum  ; quia  nulla  voluntas  creata  potest  ex 
se  causare  gratiam,  aut  per  se  determinare  per  ali- 
quod signum  divinam  voluntatem  ad  eam  infallibili- 
ter  causandam:  et  hoc  sensu,  juxta  Scotum,  non 
potest  Deus  puro  homini  communicare  potestatem 
instituendi  sacramenta,  id  est,  principalem  ac  pri- 
mariam ; potest  tamen,  juxta  D.  Thomam,  illi  com- 
municare ministerialem  et  quasi  delegatam  ; id  est, 
potest  illi  Deus  dare  liberam  facultatem,  ut  pro  suo 
arbitrio  instituat  signum  certum  et  infallibile,  quo 
aliis  conferat  ministerialiler  gratiam.  Sed  haec  fa- 
cultas nulli  hactenus  purae  crealurm  data  fuisse  vi- 
detur sive  in  lege  naturae,  sive  in  veteri,  sive  in 
nova. 

DISPUTATIO  DECIMA  TERTIA. 

De  causa  proxime  ministrante  sacramenta. 

Sect.  I.  — An  omnes  et  soli  homines  possint  esse  sa- 
mentorum  ministri. 

Dico  I : De  lege  ordinaria  soli  homines  sunt  suffi- 
cientes ministri  sacramentorum,  quia  sicut  Christus 
determinavit  necessariam  illorum  formam  ac  mate- 
riam, ita  etiam  ordinarios  eorumdem  ministros ; 
solos  autem  homines  determinavit  ministros,  ut 
patet  ex  institutione,  eos  solos  sic  alloquendo, 
baptizantes  eos , etc.  ( Matlh.  xxvin,  19,  20) ; Hoc 
facite,  etc.  ( Luc.  xxn,  19);  Quorum  remiseritis 
peccata,  etc.  ( Joan . xx,  23).  Et  vero  conveniebat 
ut  ministri  ordinarii  sacramentorum  essent  ejusdem 
naturae  cum  Christo  illorum  auctore,  et  cum  eis  qui 
ea  possent  recipere.  Unde  quod  Nicephorus  ( Hist. 
lib.  n,  cap.  20  ) refert  Amphilochium  fuisse  ab  an- 
gelis consecratum  episcopum,  ratamque  habuisse 
hanc  ordinationem  caeteros  episcopos,  id  factum  est 
de  legd^exlraordinaria,  et  ex  speciali  Dei  com- 
missione, cum  qua  angeli  possunt  ministrare  sa 
cramenta. 

Dico  2 : Probabilius,  juxta  D.  Thomanj,  redi\i- 
vus  homo  et  comprehensor  posscl  ministrare  sacra- 

menta,  quia  habent  omnia  requisita  ad  id  munus 
praeter  statum  viatoris,  qui  non  videtur  absolute 
necessarius,  si  caetera  adsint,  quia  Christus  dedit 
istud  munus  hominibus  generaliter  sine  limita- 
tione. Non  hinc  tamen  sequitur  quosvis  homines 
posse  ministrare  quodvis  sacramentum,  sed  sunt 
deputati  a Christo  particulares  ministri  ad  quae- 
dam particularia  sacramenta , ut  postea  osten- 
detur 

Sect.  II.  — An  ad  conficiendum  sacramentum  ne- 
cessaria sit  in  ministro  intentio  faciendi  sacra- 
mentum. 

Dico  : Ad  conficiendum  sacramentum  non  suf- 
ficit externa  caeremoniae  sensibilis  effectio,  nec 
etiam  sufficit  sola  voluntas  efficiendi  illud  opus 
externum  quasi  materialiter,  v.  gr.  lavare,  ungere, 
etc.,  sed  requiritur  intentio  faciendi  sacramentum 
vel  sub  hoc  distincto  conceptu,  vel  sub  aliqua  ra- 
tione confusa  ac  communi  vel  lequivalenli,  nempe 
intendendo  facere  quod  Christus  instituit,  vel  quod 
Christiani  faciunt,  vel  aliquid  simile  : atque  haec 
intentio  potest  reperiri  etiam  in  infideli,  in  haere- 
tico, in  ignorante.  Ita  Scotus,  Bonavenlura,  Gabriel, 
et  alii  Thomistae  communiter,  contra  Sylvestrum  et 
alios,  dicentesad perficiendum  sacramentum  requiri 
quidem  voluntatem  faciendi  illas  actiones  externas 
quas  Christus  instituit,  v.  gr.  lavandi,  ungendi, 
proferendi  talia  verba,  haneque  esse  intentionem 
faciendi  quod  facit  Ecclesia,  sed  praeter  hanc  volun- 
tatem nullam  requiri  intentionem  faciendi  sacra- 
mentum : nam  si  minister,  inquiunt,  velit  debita 
verba  proferre  super  debitam  materiam,  quamvis 
illudendi  vel  decipiendi  causa  id  faciat,  erit  vali- 
dum sacramentum.  Sed  probatur  assertio  : 1°  con- 
ficiens sacramentum  agit  ut  minister  Christi  ; nullus 
autem  agit  ut  minister  alterius,  nisi  aliquo  modo 
saltem  intendat  facere  , quod  voluit  ille  fieri  suo 
nomine,  ergo,  etc.  2°  Institutio  Christi  sic  intellecta 
fuit  ab  Ecclesia,  et  definita  videtur  in  concilio  Flo- 
rentino, et  inTridenlino  (sess.  7,  can.  11),  his  ver- 
bis : Si  quis  dixerit  in  ministris,  dum  sacramenta 
conficiunt,  non  requiri  intentionem  saltem  faciendi 
quod  facit  Ecclesia/ anathema  sit.  3’  Cuin  sacra- 
mentum sit  caeremonia  sacra,  exigit  ejus  reverentia, 
ut  non  joco,  sed  ex  animo , nec  casu  sed  ex  indu- 
stria ac  intentione  fiat  ; cumque  actiones  externae, 
quibus  fiunt  sacramenta,  de  se  sint  indifferentes, 
tum  ut  fiant  hoc  vel  illo  modo,  tum  ut  significent 
hoc  vel  illud,  adeoque  ut  sint  sacrae  vel  profanae 
oportet  eas  definiri  ad  esse  sacramentale  per  inten- 
tionem ministri;  alioqui  si  minister  abluendo  corpus 
infantis  cum  sola  abluendi  intentione,  pronuntiaret 
verba  formae  baptismi,  aut  sacerdos  habens  panem 
praesentem,  nihil  cogitans  de  sacramento,  proferret 
verba  formae,  conficeret  sacramentum,  quod  est 
absurdissimum  et  conciliis  repugnans. 

Objicies  1 : Athanasius  adhuc  puer,  quosdam 
alios  pueros  per  jocum  baptizavit,  et  tamen  ejus- 
modi baptismum  ratum  habuit  Alexander  patriar- 

eha  Alexandrinus  ; ergo  non  requiritur  intentio  in 
ministro.  Respondeo  : Nego  consequens.  Judicatus 
est  valide  eos  baptizasse,  quia  interius  habebat  in- 
tentionem faciendi  quod  Ecclesia  faciebat,  licet 
exterius  jocaretur. 

Obj.  2 : Augustinus  dicit  manere  baptizatum  eum 
qui  recipit  baptismum  absque  simulatione  ; ergo 
non  est  opus  intentione  ministri.  Respondeo  : Dum 
Augustinus  requirit  intentionem  recipientis  sacra- 
mentum non  excludit  intentionem  dantis,  et  dum 
hoe  est  dubia,  dubium  est  sacramentum. 

Obj.  5 : Videtur  fuisse  eonvenientior  modus  in- 
stituendi sacramenta,  si  nulla  in  ministro  requira- 
tur intentio  ; quando  enim  aliquis  per  suum  mini- 
strum seu  famulum,  init  contractum , nulla  in 
ministro  requiritur  intentio  ad  valorem  contractus, 
sic  etiam  in  ministrante  hostiam  consecratam, 
nulla  requiritur  intentio;  sufficit  facere  istam  rem 
a Christo  institutam.  Respondeo  :Nego  antecedens. 
Ministri  sacramentorum  non  sunt  relatores  alterius 
voluntatis,  sed  actores  et  exsecutores  ex  proprio 
suo  arbitrio  ; et  externae  sacramentorum  actiones 
non  sunt  instituta?  et  impositae  ad  significandum 
materialiter,  sed  prout  procedunt  formaliter  a mi- 
nistris humano  modo  et  ex  potestate  sibi  commissa 
agentibus  ; aliud  est  de  ministrante  Eucharistiam, 
quia  tunc  non  fit  sacramentum , sed  recipitur  jam 
facturo. 

Obj.  & : Si  minister  velit  dare  sacramentum,  sed 
non  effectum , suscipiens  tamen  bene  dispositus 
sacramenti  effectum  recipiet  ex  Christi  institutione; 
ergo  similiter  faciens  solam  lalem  coremonlam 
externam  ex  Christi  institutione  faciet  sacramen- 
tum. Respondeo  : Nego  consequens.  Minister  ha- 
bendo intentionem  dandi  sacramentum,  non  potest 
impedire  effectum  in  suscipiente  bene  disposito, 
quia  sacramentum  applicatum  agit  ut  causa  natura- 
lis et  necessaria,  secus  vero  est  de  ipso  sacramento 
conficiendo  ; ratio  enim  sacramenti  non  est  neces- 
sarie connexa  cum  exteriori  actione  seu  ceremo- 
nia, sed  pendet  ex  ministro  cui  data  est  potestas 
faciendi,,  vel  non  faciendi  sacramentum. 

Obj.  5 : Si  valor  sacramenti'  pendeal  ex  ministri 
intentione,  fideles  cum  anxietate  incerti  erunt  de 
suscepto  sacramento.  Respondeo:  Nego  assumptum. 
Satis  est  enim  quod  liabeant  moralem  et  humanam 
eer  litu  clinem,  qualis  esse  potest  in  actione,  quae 
per  homines  et  humano  modo  exercenda  est ; siculi 
negari  non  potest  quin  multorum  sacramentorum 
validitas  pendeat  ex  eo  quod  minister  vere  sit  ba- 
ptizatus  aut  ordinatus,  atque  ex  interno  charactere, 
vel  ex  potestate  jurisdictionis,  ut  in  sacramento 
poenitentiae,  ex  quibus  principiis  potest  oriri  in- 
certitudo  de  veritate  vel  sacramenti  effectu  ; 'quod 
non  est  inconveniens,  quia  res  humanae  habent 
hanc  incertitudinem  annexam. 

Obj.  6 : Sic  sacramenta  ab  haereticis  eollala,  ser- 
vata Ecclesiis  forma,  erunt  incerta  ; quia  possumus 
dubitare  de  vera  intentione  ejus  qui  veram  fidem 

non  habet.  Respondeo  : Quamvis  tale  sacramentum 
sit  aliquo  modo  susceptum  ex  personae  conditione, 
ideoque  non  debeat,  quoad  fieri  potest,  sacramen- 
tum ab  haeretico  suscipi,  tamen  istud  sacramentum 
non  est  simpliciter  dubium,  si  nullus  alius  defectus 
intercedat  vel  timeat  intentionis  defectum , quia 
liaeresis  non  excludit  hanc  intentionem  sacramen- 
talem  ; potest  enim  horeticus  intendere  facere  id 
quod  Christus  instituit.  Si  enim  intendat  facere 
quod  Christus  instituit,  licet  non  intendat  quod 
intendit  Ecclesia  Romana  , et  applicet  omne  id 
quod  est  de  substantia  sacramenti,  verum  conficiet 
sacramentum,  nisi  sit  tanta  voluntatum  contrarietas. 
ut  intentio  faciendi  sacramentum  tam  in  communi, 
quam  in  particulari  omnino  destruatur  : v.  gr.  si 
haereticus  Calvinisla  absolute  vellet  efficere  Eucha- 
ristiam, quae  non  sit  corpus  Christi,  sed  tantum 
figura  corporis,  tunc  nihil  efficeret  defectu  inten- 
tionis faciendi  sacramentum.  Verumtamen  privatus 
tantum  error  non  excludit  generalem  intentionem 
faeiendi  sacramentum  aut  quod  Christus  instituit  : 
sic  baptizatus  volens  inire  matrimonium  eo  modo 
quo  Christus  illud  instituit,  putans  non  esse  sacra- 
mentum, conficiet  sacramentum. 

Sect.  III.  — Qualis  intentio  sufficiat  ad  efficien- 
dum sacramentum. 

Dico  1 : Intentio  remota  seu  interpretativa  et  in 
causa,  qualis  esse  censetur  in  voluntario  tantum 
indirecto,  non  sufficit  ad  efficiendum  sacramentum: 
v.  gr.  sacerdos  ebrius  pronuntians  super  panem 
verba  consecrationis,  etiamsi  voluisset  ebrietatem 
et  indirecte  illius  effectum,  imo  etiamsi  prius  ha- 
buisset intentionem  proferendi  verba  consecratio- 
nis et  per  illa  conficiendi  sacramentum  tempore 
ebrietatis,  nil  tamen  efficit ; quia  ista  actio  in  ebrie- 
tate non  est  humana,  sive  non  est  hominis  utentis 
ratione,  et  prior  intentio  non  est  principium  a quo 
illa  procedit,  nisi  valde  remote  et  per  accidens, 
quod  non  sufficit  ; aliud  est  de  homine  distracto, 
qui  ex  procedenti  intentione  conficit  sacramen- 
tum, illius  enim  actio  est  humana  et  utentis  ra- 
tione. Interpretativa  autem  intentio  non  sufficit, 
quia  non  est  intentio  quo  sit,  sed  quo  esset  si 
res  proponeretur.  Augustinus  loquitur  de  ebrioso  , 
non  de  ebrio.  Ebriosus  enim  potest  uti  ratione. 
Deinde  in  ministro  requiritur  intentio  faciendi  sa- 
cramentum, quia  est  principium  illius  efficiens, 
non  autem  in  suscipiente,  quia  est  tantum  illius 
subjectum. 

Dico  2 : Intentio  mere  habitualis  non  sufficit  ad 
sacramentum  conficiendum,  quia  cum  non  sit  am- 
plius nec  in  se,  nec  in  sua  virtute,  non  potest  in- 
fluere in  effectionem  sacramenti.  Nec  tamen  requi- 
ritur actualis,  licet  sit  optima,  sed  sufficit  victualis 
tantum.  Yirtualis  autem  est  illa  quo  ex  proce- 
dente actuali  et  non  revocata  intentione  vel  niora- 
li ter  vel  physice  permanens,  sua  virtute  cl  humano 
modo  influit  in  effectum.  Procedens  vero  illa  actua- 
lis intentio  sacramentum  conficiendi  censetur  vir- 

tualiler  permanere  In  ipsis  externis  potentiis  qua- 
tenus per  illam  applicatis  ad  sacramentum  certa 
quadam  actionum  serie  non  interrupta  peragendum. 
Probabile  est  tamen  cum  ista  externarum  actionum 
serie  concurrere  aliquos  vel  phantasia?  appetitus 
sensitivi,  vel  etiam  intellectus  et  voluntatis  tenues 
actus  ex  vi  praecedentis  intentionis  excitatos,  qui- 
bus ista  actionum  series  dirigitur. 

Dico  3 : Ad  conficiendum  sacramentum  requiritur 
intentio  absoluta  vel  conditionata  quae  transeat  sta- 
lim  inabsolutam,  qualis  est,  si  conditio  sit  de  prae- 
senti vel  praeterito  et  subsistat ; hoc  enim  ipso  , quo 
subsistit  conditio,  transit  in  absolutam  intentio,  sic 
enim  jura  saepe  consulunt  conficere  sacramentum, 
v.  gr.  sub  hac  conditione  : Si  tu  non  es  baptizatus,  aut 
simili.  Quae  conditio  interdum  potest  exterius  ex- 
primi, interdum  sola  menle  et  intentione  concipi ; 
neutro  tamen  modo  adhibenda  est  sine  causa  vel 
necessaria  vel  probabili , alioqui  peccare  poterit 
minister, 'quia  ejus  intentio  debet  esse  determinata 
quoad  fieri  potest.  Nunquam  tamen  illa  obstabit 
veritati  sacramenti,  si  posita  fuerit.  Posita  autem 
conditio  de  futuro  contingenti,  v.  gr.  si  quis  dicat  : 
Si  restitueris,  ego  te  absolvo,  semper  est  contrariae 
substantiae  ae  veritati  sacramenti,  quia  haec  condi- 
tio suspendit  praesentem  intentionem,  ct  edicit  ut 
minister  hic  et  nunc  absolute  non  habeat  volunta- 
tem faciendi  sacramentum  ; ergo  non  fit  nunc. 
Neque  postea  impleta  conditione  fiet,  quia  tunc 
non  erit  amplius  forma  et  materia  sacramenti,  sine 
quibus  non  potest  haberi  sacramentum.  Idem  dic 
de  eo  qui  contraheret  matrimonium  sub  conditione 
de  futuro.  Aliae  autem  conditiones  de  futuro,  quae 
videntur  aequivalere  conditioni  de  praesenti,  red- 
dunt sacramentum  dubium,  v.  gr.  Si  es  prcedesti- 
natus,  te  baptizo,  etc.,  et  minister  sic  baptizans 
gravissime  peccaret. 

Dico  4:  Ut  sacramentum  sit  validum,  requiritur 
ut  intentio  ministri  dirigatur  ad  certam  personam 
vel  materiam  absque  errore  substantiali ; actiones 
enim  sunt  circa  singularia.  Unde  intentio  ministri 
debet  esse  talis,  ut  simpliciter  dirigatur  ad  prae- 
sentem personam  vel  materiam  absque  limitatione, 
sive  absque  implicita  conditione  non  faciendi  sa- 
cramentum, si  persona  non  est  illa  quam  ipse  exi- 
stimat, nisi  specialis  ratio  aut  necessitas  obliget  ad 
limitandam  hoc  modo  suam  intentionem  : v.  gr.  in 
contrahendo  matrimonio,  in  quo  error  personae  est 
substantialis  ; quod  in  aliis  sacramentis  fieri  nequii 
nisi  forte  minister  expresse  limitaret  suam  inten- 
tionem ad  talem  tantum  personam  a qua  omnis  sa- 
cramenti effectio  pendet. 

Sect.  IV.  — An  status  gratiis,  bonitas  aut' fides  sive 

habitualis  sive  actualis  sit  necessaria  in  ministro 

ad  valide  conficiendum  sacramentum. 

Dico  : Ad  valorem  et  veritatem  sacramenti  non 
requiritur  in  ministro  sanctitas  seu  status  gratia? 
aut  bonitas.  De  fide  contra  Donatislas  ct  Albigenscs, 
quorum  errorem  cumulans  Widcffus,  etiam  pra- 

destinationem  in  ministro  requisivit ; nec  etiam  re- 
quiritur fides,  dummodo  reliqua  omnia  necessaria 
concurrant.  De  fide  contra  varios  haereticos,  quibus 
re  nondum  definita  praeivit  Agrippinus,  episcopus 
Carthaginensis,  quem  secutus  est  sanctus  Cyprianus 
Agrippini  successor,  mullique  alii  Africae  episcopi 
docentes  invalidum  esse  baptismum  ab  haereticis 
collatum,  adeoque  ab  iis  baptizalos,  rebaptizandos 
esse.  Ista  enim  controversia  tunc  inter  hos  Patres 
sine  pertinacia  et  nota  haeresis  ventilabatur.  Postea 
vero  Donatistoe  id  pertinaciter  docuerunt  etiam 
post  Ecclesiae  definitionem,  quos  secuti  sunt  Albi- 
genses,  Wiclefistae,  aliique  haeretici.  Sed  probatur 
assertio  : 1°  Super  cathedram  Moysi  sederunt  Scriba: 
ct  Phariscei ; queeeunque  dixerint  vobis,  servate  et 
facite;  secundum  autem  opera  eorum  nolite  facere 
( Mattii . xxin,  2,  3).  Jam  quaeritur  inter  dispensa- 
tores ut  fidelis  quis  inveniatur  ( 1 Cor.  iv,  2).  Ergo 
licet  quis  prave  aut  infideliter  suo  munere  fungatur, 
est  tamen  dispensator  sacramentorum.  Deinde  cre- 
dibile est  tempore  apostolorum  mullos  fuisse  bapli- 
zalos  ab  haereticis  jam  tunc  pullulantibus,  aut  ab 
ipso  Juda,  at  nullibi  in  Scriptura  legitur  jussos  eos 
rebapiizari  ; ergo.  2°  Ex  antiquitate  et  perpetua 
Ecclesiae  traditione,  nam  ante  Agrippinum  nullus 
praedictae  veritati  contrarium  tenuit ; et  Augustinus 
(De  baplism.,  lib.  i,  cap.  7 ) refert  post  mortem 
Cypriani  eam  fuisse  definitam  in  plenario  concilio, 
nempe  probabiliter  in  oecumenico  Ni  camo.  Deinde 
concilium  Tridentinum  ( sess.  7,  can.  12  ) definit 
ministros  sacramentorum  licet  in  peccato  mortali 
sint,  vera  conficere  sacramenta,  si  ca?lera  necessa- 
ria servent.  Et  ( Ibid .,  can.  4 ) definit  baptismum 
posse  dari  ab  haereticis.  5°  Ratione,  quia  virtus 
sacramentorum  provenit  non  ex  bonitate,  sanctitate, 
fide  ministri,  sed  ex  solis  Christi  meritis  ; et  certe 
si  sacramentorum  valor  ab  istis  rebus  penderet , 
videretur  Christus  non  salis  consuluisse  Ecclesiae, 
cum  istae  in  multis  ministris  desint,  aut  ignotae  sint, 
sicque  quilibet  posset  dubitare  de  valore  sui  bapti- 
smi, absolutionis,  ordinationis,  etc.  Atque  haec  as- 
sertio non  tantum  de  sacramentis,  sed  etiam  de 
eorum  effectibus  vera  est : ita  ut  minister  quan- 
tumvis iniquus  vel  haereticus  sicut  verum  confert 
sacramentum,  ita  etiam  ejus  effectum  conferat,  si 
suscipiens  non  ponat  obicem,  et  hoc  non  so- 
lum in  sacramentis  novae  legis , sed  etiam 
sacramentis  legis  naturae  et  veteris  habere  potesf 
locum  ; quamvis  non  ita  sit  certum,  v.  gr.  sacra- 
mentum circumcisionis  ab  infideli  collatum  potuit 
esse  validum.  Nec  obstat  quod  dicatur  in  iis  non 
fuisse  data  gratia,  nisi  prout  erant  signa  proteslan- 
tia  fidem  Christi  venturi ; quia  id  inlelligendum  est 
non  de  ministri,  sed  de  Ecclesiae  fide. 

Objicies  1 : .46  immundo  quis  mundabitur  ( Eccli . 
xxxiv,  4);  Qui  baptizatur  a mortuo,  quid  proficit  la- 
vatio ejus?  (Ibid.,  30.)  Respondeo  ad  primum  : Mi- 
nister sacramenti  non  mundat  virtute  sua,  sed  vir- 
tute Christi,  qui  per  illum  operatur,  non  ut  iatmuit- 

dus  est,  sed  ut  homo  est,  quo  utitur  ut  instrumento 
suo  ; ideoque  potest  minister  sanctitatem  quam  ipse 
non  habet,  alteri  dare,  quia  non  ut  principalis,  sed 
ut  instrumentalis  causa  operatur.  Respondeo  ad  se- 
cundum : Non  agitur  ibi  de  nostro  baptismo,  sed  de 
purificatione  ab  immunditia  legali,  quae  contraheba- 
tur ex  contactu  mortui,  sive  de  eo  qui  se  purificat 
ob  talem  contactum,  et  iterum  tangit  mortuum. 

Obj.  2 : Sanctus  Cyprianus  fuit  cum  multis  epi- 
scopis Africanis  acerrimus  defensor  contrariae  sen- 
tentiae. Respondeo  : Cyprianum  a Stephano  papa 
reprehensum,  ante  mortem  deposuisse  suum  erro- 
rem censet  Augustinus  (epist.  48,  Ad  Vincent.).  Quod 
etiam  fecisse  episcopos  x\fricanos,  qui  prius  in  suo 
concilio  subscripserant,  scribit  Hieronymus  in  Dia- 
logo contra  Luciferianos. 

Obj.  5 : Alhanasius  ( serm.  3 Contra  Arianos ) 
baptismum  ab  Arianis  datum  dicit  esse  vanum, 
inutilem,  speciem  tantum  baptismi,  etc.  Respondeo  : 
Alhanasius  non  agit  de  valore  sacramenti,  sed  de 
effectu,  qui  est  sanctificatio,  quam  non  consequun- 
tur ii  qui  consentiendo  cum  illis  haereticis  in  errore 
fidei,  ab  ipsis  baptizantur ; et  in  hoc  sensu  dicit 
talem  baptismum  esse  vanum  et  inutilem.  Unde 
non  sentit  fuisse  invalidum,  cum  dicat  eos  versari 
in  periculo  amittendi  veritatem  baptismi,  non  au- 
tem amisisse.  Sentit  ergo  quoniam  errabant  in  fide 
Trinitatis,  facile  potuisse  eos  committere  essentialem 
defectum  vel  in  forma,  vel  in  debita  intentione  ba- 
ptizandi. Sic  etiam  intellige  Gregorium  Naziarize- 
num,  aliosque  Patres  loquentes  de  baptismo  ab 
haereticis  dato;  non  enim  dicunt  baptismum  ab  hae- 
reticis collatum,  esse  invalidum,  sed  infructuosum, 
seu  infructuose  conferri  illis,  qui  consentiendo  eo- 
rum errori  et  schismati,  ac  proinde  obicem  grati® 
ponendo,  ab  illis  baptizantur. 

Obj.  4 : Haereticus  non  est  membrum  Ecclesia;, 
utpote  carens  fide,  ergo  non  potest  operari  ut  mi- 
nister Ecclesiae,  non  potest  enim  corpus  operari 
nisi  per  membra  sua,  adeoque  non  potest  conferre 
sacramenta.  Respondeo  : Licet  haereticus  non  sit 
membrum  Ecclesiae  quoad  substantiam  seu.  formam 
constituentem  tale  membrum  in  esse  membri  Ec- 
clesiae, tamen  quoad  ministerium  se  gerit  ut  Christi 
ministrum  : Christus  enim  non  solum  per  membra 
sibi  conjuncta,  sed  etiam  per  abscissa  operatur, 
eisque  utitur  in  suae  Ecclesiae  utilitatem  ; et  licet 
soli  Ecclesiae  data  sint  sacramenta,  possunt  tamen 
ab  iis  qui  sunt  extra  Ecclesiam,  impie  et  injuste 
usurpari  et  administrari. 

DISPUTATIO  DECIMA  QUARTA. 

De  subjecto  apto  ad  suscipienda  sacramenta. 

Sect.  I.  — Quinam  sint  capaces  sacramentorum. 

Dico  I : Soli  homines  viatores  sunt  capaces  sacra- 
mentorum, utpote  soli  capaces  recipiendi  gratiam  et 
ejus  augmentum.  Creatur®  irrationales  sacramen- 
talia  quidem,  sed  non  sacramenta  recipere  possunt, 
v.  gr.  calicis  consecrationem  . Angelus  de  potentia 
extraordinaria,  non  ordinaria,  posset  sanctificari  per 


aliquod  signum  sensibile,  v.  gr.  per  vocem,  per 
aquam,  etc.,  sicut  daemon  cruciatur  per  ignem  lan- 
quam  Dei  instrumentum. 

Dico  2 : Omnes  homines  viatores  post  suam  na- 
tivitatem sunt  capaces  aliquorum , non  tamen 
omnium  sacramentorum  novae  legis,  v-  gr.  baptismi 
immediate,  deinde  confirmationis  et  poenitentiae  sus- 
cipiendae sunt  omnes  capaces,  sive  vir,  sive  mulier; 
sed  mulier  non  est  capax  suscipiendi  ordinis,  etc. 

Et  haec  capacitas  non  est  tantum  passiva,  sed  etiam 
moralis,  id  est  capacitas  ponendi  dispositiones  ad 
sacramentum  requisitas. 

Sect.  II.  — An  ad  valorem  sacramenti  requiratur  in 
suscipiente  consensus  aut  alia  dispositio. 

Nota  agi  de  adultis,  nam  infantes  sunt  incapaces 
consensus;  contra  haereticos  fingentes  Deum  mira- 
culose efficere  ut  sacramenti  susceptioni  consentiant, 
eos  illuminando. 

Dico  1 : Ad  valorem  sacramenti  opus  est,  ut  re- 
cipiens habeat  intentionem  seu  voluntatem  vel  for- 
malem vel  virlualem  seu  interpretativam  recipiendi 
sacramentum  : ita  communiter  theologi  contra  Ca- 
jetanum,  qui  nullam  in  suscipiente  requirit  volunta- 
tem seu  intentionem  recipiendi  sacramentum,  modo 
non  contradicat.  Probatur  ; 1°  ex  concilio  Cartha- 
ginensi  m,  can.  34,  ubi  dicitur  : Aegrotantes,  si  pro 
se  respondere  non  possint,  cum  voluntas  eorum  testi- 
monium sui  dixerit,  baptizentur.  Et  Arausicano  i, 
can.  12,  sic  dicente  : Subito  obmutescens  prout  sta- 
tutum est,  baptizari  et  poenitentiam  accipere  potest,  si 
voluntatis  praeteritae  testimonium  aliorum  verbis  ha- 
bet. Quod  hic  dicitur  de  baptismo  et  pernitentia,  id 
a fortiori  extendendum  est  ad  alia  sacramenta.  2”  Ex 
usu,  praxi,  et  traditione  Ecclesiae.  3°  Ratione,  quia 
sacramenta  instituta  sunt  ad  nostram  sanctificatio- 
nem ; convenit  autem  ut  nullus  adultus  sanctifice- 
tur, nisi  consentiat ; deinde  aliqua  ex  illis  inducunt 
novam  gravem  obligationem,  v.  gr.  ordo.  ./Equum 
est  ergo  ut  illam  non  incurrat  homo  sine  suo  con- 
sensu. Hinc  dum  cap.  Majores  dicitur  : Tunc  ergo 
characterem  sacramenlalis  imprimit  operatio,  cum 
obicem  voluntatis  contrariae  non  invenit  obsistentem  , 
id  non  inlelligitur  de  pura  voluntatis  carentia,  sed 
de  praecedente  voluntate  recipiendi  sacramentum 
non  retractata  et  moraliter  permanente.  Sic  etiam 
dum  datur  extrema  unctio  ratione  destitutis,  prae- 
sumitur eos  ante  habuisse  saltem  implicite  vel 
confuse  voluntatem  illius  recipiendae,  eamque  nen 
fuisse  retractatam. Concilium  Florentinum  requirens 
tantum  tria  ad  valorem  sacramenti,  nempe  mate- 
riam, formam  et  intentionem  ministri,  non  numerat 
intentionem  suscipientis,  quia  affert  tantum  ea  quae 
sunt  necessaria  semper;  intentio  autem  suscipientis 
non  est  semper  necessaria,  v.  gr.  in  infante  ba- 
ptismum suscipiente,  nec  in  conficiente  Eucha- 
ristiam requiritur  suscipiens.  Deinde  suscipiens 
quasi  includitur  in  materia  sacramentorum  qutfe  in 
usu  consistunt. 

Dico  2 ; Ad  valorem  omnium  sacramentortnn 

(excepto  poenitentiae  sacramento,  de  quo  postea) 
nulla  in  suscipiente  requiritur  dispositio  fidei  super- 
r.aluralis  poenitentiae  aut  justitiae,  ut  patet  ex  con- 
ciliis et  pontificibus  docentibus  haereticos  juxta 
ritum.  Ecclesiae  catholicae  baptizalos,  aut  sacris  ini- 
tiatos, non  esse  rebaptizandos  , aut  iterum  sacris 
initiandos,  etiamsi  sacramentum  sine  fide  superna- 
turali  susceptum  ab  eis  fuerit.  Aliud  est  enim  susci- 
pere validum  sacramentum  , aliud  recipere  ejus 
effectum,  seu  gratiam.  Augustinus  requirit  non 
fidem  supernaturalem , sed  aliqualem  credulitatem 
quanta  nempe  requiritur  ad  habendam  voluntatem 
suscipiendi  sacramentum  ; et  Cyrillus  dicit  hoereti- 
cos  rebaptizandos,  nempe  eos  qui  baplizati  fuerant 
Sine  debita  forma  aut  materia. 

Appendix  pr.ecedentis  sf.ctionis.  — Quce  est  com- 
mentarius qucesl.  63,  art.  2,  circa  numerum  sa- 

cramentoru  m. 

Dico  i : Circa  numerum  sacramentorum  novse 
legis  errarunt  haeretici  per  defectum,  alii  duo,  alii 
tria,  alii  quatuor,  alii  quinque  sacramenta  tantum 
admittentes,  eo  quod  nullus  sanctorum  Patrum  ali- 
cubi septem  sacramenta  simul  recenseat.  Quidam 
autem  Catholici  relinentes  septenarium  numerum 
secundum  genericam  sacramenti  rationem , eum 
quasi  augent  secundum  specificam,  distinguentes 
duo  baptismata,  aqua}  et  sanguinis,  plura  ordinis 
sacramenta  et  plura  Eucharistiae;  nempe  aliud 
permanens,  aliud  in  usu.  Et  sanctus  Augustinus 
panem  sancti  ficatum , exorcismos,  signum  cru- 
cis, etc.,  vocat  sacramenta,  id  est  sacramentalia. 
Quare 

Dico  2 : Fides  catholica  docet  septem  esse  a Chri- 
sto instituta  sacramenta,  quae  partim  in  Scriptura 
expressa  sunt,  partim  insinuata  et  ab  Ecclesia  ma- 
gis declarata.  Vide  supra,  disp.  12,  sect.  1 et  2. 
Probalurque  ex  perpetuo  Ecclesia;  usu  et  traditione, 
definitumque  est  in  concilio  Florentino  quod  Graeci 
et  Armeni  etiam  receperunt,  et  in  Tridentino, 
(sess.  7,  can.  i);  sed  postea  de  singulis  magis  id 
demonstrabitur.  Quamvis  Patres  alicubi,  alii  alia 
sacramenta  interdum  tacuerint,  nullus  tamen  eo- 
rum, septem  sacramenta  negavit,  aut  aliquod  ex 
illis  exclusit  a numero  sacramentorum. 

Dico  3 : Similiter  fides  catholica  docet  non  esse 
plura  sacramenta,  quam  haec  septem,  baptismum, 
confirmationem,  poenitentiam,  Eucharistiam,  ordi- 
nem, extremam  unctionem  et  matrimonium,  uti 
definit  Tridentinum  in  dicto  canone.  Sed  sintneista 
septem  sacramenta,  ultimae  species  septem,  an  vero 
solum  septem,  capita  ad  quae  ornnia  Ecclesiae  sacra- 
menta reducuntur  sive  specifice  sive  geberice,  nihil 
in  hoc  definitum  est,  quamvis  probabilius  sit  om- 
nia ista  sacramenta  esse  ultimas  species.  Cum  autem 
instituta  sint  sacramenta  ad  vitam  animae,  ideo  iste 
septenarius  numerus  optime  ilii  convenit  per  rela- 
tionem aut  similitudinem  ad  vitam  corporis.  Nam 
baptismus  institutus  est  ad  regenerandos  homines 
itt  vita  spirituali ; confirmatio,  ad  augendum  vita; 

spiritualis  robur  ; rmenaristia  , ad  nutriendam  cha- 
ritatem  ; poenitentia,  ad  curandas  spirituales  argri- 
titudines ; extrema  unctio,  ad  curandas  spiritualis 
aegritudinis  reliquias  et  restaurandas  vires;  ordo, 
ad  regendos  homines  in  vita  spirituali : matrimo- 
nium, ad  illos  procreandos. 

DISPUTATIO  DECIMA  QUINTA. 

De  sacramentalibus , seu  de  caeremoniis  sacramen- 
torum in  communi, 

Sf.ct.  1,  II.  — Quid  sil  caeremonia  seu  sacramentale  , 
et  an  ejus  usus  sil 'sanctus. 

Dico  1 : Caeremonia  sacramentalis,  ae  qua  sola 
hie  agimus,  est  exterior  actio  religiosa  aut  circum- 
stantia, seu  ejus  conditio  ad  sacramentorum  vel 
sacrificii  ornatum,  ac  debitum  cultum  instituta,  et 
in  sacramentorum  administralione  aut  sacrificii 
oblatione  ab  Ecclesia  observata  ; v.  gr.  in. baptismo 
unctio,  exorcismus,  etc. ; et  si  istae  caeremoniae  ma- 
terialiter sumantur,  possunt  ad  omnia  decem  prae- 
dicamenta perlinere,  v.  gr.  aliae  ad  substantiam, 
aliae  ad  quantitatem,  alix  ad  qualitatem,  etc. 

Dico  2 : Usus  caeremoniarum  sacramentalium , 
quas  nunc  Ecclesia  observat,  est  pius  et  ad  cultum 
Dei  secundario  saltem  perlinens,  Ecclesiaeque  ac 
fidelibus  non  parum  utilis.  De  fide  contra  recentio- 
res  haereticos  illas  repudiantes.  Habetur  ex  concilio 
Tridentino  (sess.  7,  can.  13),  ubi  hos  ritus  in  so- 
lemni  sacramentorum  administralione  adhiberi 
consuetos  et  ab  Ecclesia  catholica  receptos  ac  ap- 
probatos, observandos  ac  relinendos  esse  definit. 
Deinde  iste  exterior  Dei  cultus  est  honestus,  nulla 
lege  sive  naturali,  sive  scripta  sive  evangeliea  pro- 
hibitus, inultumque  servit  ad  decentem  sacramen- 
torum administralionem,  adeoque  ad  secundarium 
Dei  cultum.  Praeterea  inspirat  populo  Christiano 
majorem  reverentiam  erga  res  sacras,  et  ad  majo- 
rem mysteriorum  fidei  intelligentiam  ac  devotionem 
conducit. 

Sect.  IH,  bV.  — Quis  possit  crcremonias  sacramenla- 
tes  instituere , ministrare,  mutare  ; et  quem  spiri- 
tualem effectum  habeant. 

Dico  1 : Sacramentales  caeremoniae  , qua;  sunt 
extra  sacramentorum  substantiam,  quamvis  inter- 
dum introduci®  sint  ad  Christi  exemplum  et  imita- 
tionem, non  sunt  immediate  ab  eo  instituta;,  v.  gr. 
mistio  aqua;  cum  vino  in  missa,  teste  Cypriano 
(epist.  62),  manavit  ex  Christi  exemplo.  Christus 
enim  in  lege  nova  praeter  fidei  et  sacramentorum 
prxeepta,  nulla  alia  tradidit,  adeoque  istas  caere- 
monias non  instituit;  ideo  in  illis  pro  diversitate 
temporum  et  locorum  reperitur  varietas,  manente 
invariabili  sacramentorum  substantia;  ergo  signum 
est  hanc  solam,  non  illas,  esse  de  jure  divino,  et 
immediate  a Christo  determinatam. 

Dico  2 : Christus  dedit  Ecclesiae  potestatem  istas 
cieremonias  instituendi,  quam  partim  apostoli,  par- 
titu eorum  successores  episcopi  et  pontifices  exer- 
cuerunt ; et  inde  eseremonite,  quas  nunc  observat 
Ecclesia,  originem  habuerunt.  Tota  haec  assertio, 

quoau  rem  in  ea  contentam  est  de  lide,  ut  constat 
ex  concilio  Tridentino  (sess.  7,  can.  13,  et  sess. 
21,  cap.  2)  afferente  lisec  Scripturae  loca  : Sic  nos 
existimet  homo,  ut  ministros  Christi,  et  dispensatores 
mysteriorum  Dei  [I  Cor.  iv,  1 ) ',  Ccelera  autem  cum 
venero,  disponam  ( I Cor.  xi,  54).  Harum  usus  jair 
incepit  a tempore  apostolorum,  ut  constat  ex  Ge- 
mente (lib.  vii  Const.,  cap.  23),  elc.  ; ex  Dionysio 
(De  Eccies.  hier.),  ubi  fere  in  singulis  capitibus  hos 
ritus  docet,  et  significationes  declarat ; ex  Innocen- 
tio  I (epist.  1)  docente  istas  caeremonias  ab  apostolo 
Petro  originem  in  Ecclesia  Latina  duxisse  ; similiter 
alii  Patres  loquuntur.  Christus  enim  dum  dixit  Pe- 
tro : Pasce  oves  meas  ( Joan . xxi,  17),  Ecclesiae  sute 
dedit  potestatem  ejusmodi  caeremonias  instituendi , 
de  quibus  generatun,  juxta  Augustinum  (De  baptis- 
mo, lib.  iv,  cap.  42),  sic  sentiendum  est : < Quae  ser- 
vantur ab  universa  Ecclesia,  semperque  servata  le- 
guntur, nec  in  ullo  concilio  aut  summi  pontificis  de- 
creto instituta  » reperiuntur,  v.  gr.  quod  Euchari- 
stia a jejunis  sumatur,  aqua  vino  consecrando 
misceatur,  etc.,  signum  est  eas  ab  apostoiica  tradi- 
tione manasse  ; item  quae  in  universa  Ecclesia  La- 
tina sed  non  in  Graeca,  aut  contra,  v.  gr.  quod  fiat 
consecratio  in  pane  fermentato  aut  in  azymo,  potue- 
runt etiam  ab  apostolis  manasse,  quia  cum  diversi 
apostoli  in  diversis  regionibus  evangelizaverint,  et 
Ecclesias  fundaverint,  in  iis  quae  ex  humano  arbi- 
trio pendebant,  potuerunt  diversos  ritus  tradere  seu 
introducere.  Unde  inferiores  praelati  istos  ritus  in 
universa  Ecclesia  receptos , non  possunt  mutare, 
sed  solus  summus  pontifex  ex  gravissima  causa  aut 
necessitate. 

Dico  3 : Sicut  haec  sacramentaiia  ab  Ecclesia  sunt 
instituta,  ita  eorum  ministri  sunt  illi,  qui  juxta  eam- 
dem  Ecclesiae  institutionem  sunt  ad  hoc  ministerium 
designati,  quod  non  eget  majori  declaratione;  v.  gr. 
solius  papae  est  cereos  Dei  agnos  consecrare. 

Dico  4 : Ista  sacramentaiia  non  tantum  ex  opere 
operato  non  conferunt  gratiam  sanctificantem,  alio- 
qui  essent  sacramenta;  sed  nec  auxiliantem,  seu 
aliquem  bonum  gratiae  motum.  Non  potest  enim  Ec- 
clesia instituere  signum,  in  quo  infallibililer  ex 
opere  operato  detur  gratia  sive  sanctificans  sive 
auxilians,  cum  scius  Deus  utriusque  sit  auctor,  so- 
lusque  possit  illam  infallibililer  promittere  ; nec  vi- 
deatur dedisse  Ecclesiae  potestatem  sic  promittendi 
illam  nomine  suo.  Quando  tamen  illa  in  sua  bene- 
dictione specialiter  ordinantur  per  Ecclesiae  oratio- 
nem ad  obtinendum  aliquod  actuale  Dei  auxilium, 
seu  gratiam  auxiliantem,  tunc  per  modum  impetra- 
tionis specialiter,  sed  non  infallibiliter,  adhibito  ejus- 
modi sacramentali,  solet  obtineri  a Deo  iste  effe- 
ctus, v.  gr.  in  templo  consecrato  ob  ejus  consecra- 
tionem Deus  specialius  assistit  ad  exaudiendas  fide- 
lium orationes,  aut  ad  movendos  eorum  animos,  etc. 
secus  vero,  si  in  sua  benedictione  aut  consecratione, 
v.  gr.  calicis,  candelae,  etc.,  non  ordinentur  specia- 
liter per  Ecclesiae  orationem  ad  talem  effectum ; 


tunc  enim  nullum  alium  habent  effectum  praeter 
eum,  qui  ex  natura  rei  sequitur,  id  est,  effectum 
signi  memoriam  excitantis.  Idem  dic  de  obtinenda 
peccati  venialis  remissione,  si  Ecclesia  in  sacramen- 
talis  benedictione,  v.  gr.  aquae  lustralis,  tunc  effe- 
ctum sive  bonum  motum  ad  impetrandam  istam  re- 
missionem specialiter  postulet,  tunc  enim  ordinarie 
obtineri  potest ; secus  autem  si  Ecclesia  ad  hunc 
finem  illud  non  ordinet.  Quoad  remissionem  poenae 
temporalis,  non  videtur  ad  illam  ordinari  sacra- 
mentale,  nisi  papa  illud  applicet  per  modum  indul- 
gentiae. 

Dico  5 : Cum  Ecclesia  habeat  potestatem  a Chri- 
sto datam  ad  imperandum  daemonibus,  et  ad  illos 
coercendos  et  expellendos,  ut  constat  ex  Ecclesire 
usu  et  traditione,  atque  ex  Patribus,  ideo  in  confi- 
ciendis multis  sacramentalibus  adhibet  orationes  ad 
hunc  effectum  consequendum,  v.  gr.  in  exorcismis, 
etc.  : qui  effectus  etiam  tribuitur  invocationi  nomi- 
nis Jesu.  Hinc  daemon,  ob  Christi  voluntatem  cogi- 
tur Ecclesiae  jussui  parere,  aut  minister  in  persona 
totius  Ecclesiae  orans  non  tantum  ob  suam,  sed  ma- 
xime ob  Ecclesiae  sanctitatem  istum  effectum  a Deo 
impetrat,  aut  etiam  quasi  connaluraliler  impetratur  ; 
cum  enim  daemon  virtutem  Christi,  vel  invitus  agno- 
scat, seque  per  ejus  crucem  vicium  sciat , audito 
Christi  nomine,  vel  viso  ejus  crucis  signo,  quasi  na- 
turaliter perhorrescit,  torquetur,  confunditur,  fugit 
non  per  vim  causae  physicae,  sed  moralis.  Hic  tamen 
effectus  non  infallibiliter,  sed  juxta  Dei  beneplacitum 
tantummodo  oblinetur.  Idem  fere  di£  de  obtinendo 
aliquo  beneficio  temporali  seu  corporali,  v.  gr.  sani- 
tate, ex  vi  alicujus  sacramentalis  per  modum  impe  - 
trationis. 

DISPUTATIO  DECIMA  SEXiA. 

De  sacramentorum  praeceptis  ad  eorum  ministros 
spectantibus. 

Sect.  I.  — Quis  possit  licilevel  teneatur  administrare 
sacramenta. 

Dico  1 : Potestas  administrandi  sacramenta  non 
est  eadem  respectu  omnium  sacramentorum  ; nam 
in  quibusdam  sufficit  potestas  ordinis  sacerdotalis 
vel  episcopalis,  interdum  requiritur  insuper  potestas 
jurisdictionis,  interdum  vero  neutra  est  necessaria 
ad  valorem  sacramenti,  v.  gr.  in  baptismo.  Deinde 
proeler  potestatem  conficiendi  sacramentum,  requi- 
ritur etiam  jus  seu  facultas  illud  administrandi,  ut 
licite  possit  dispensari.  In  ipsis  autem  sacerdotibus 
prreter  potestatem  ordinis,  quarn  habent  ex  vi  suai 
ordinationis,  ut  possint  licite  ministrare  sacramen- 
ta, requiritur  potestas  jurisdictionis  vel  ordinaria, 
vel  delegata  ab  eo  qui  est  pastor  ordinarius.  Ilinc 
peccat  episcopus  qui  in  aliena  dioecesi  ordines  con- 
fert sine  proprii  episcopi  facultate;  uti  etiam  peccat 
simplex  sacerdos  propria  auctoritate  ministrans  sa- 
cramenta alienis  ovibus ; omnesque  qui  dum  juxta 
statuta  ecclesiastica  sunt  privati  jure  administrandi, 
illa  dispensant. 

Dico  2 : Obligatio  ministrandi  sacramenta  solum 

cadit  ia  eum  qui  potest  ilia  licite  ministrare , vel 
simpliciter,  vel  in  casu  aliquo;  quae  obligatio  potest 
oriri  vel  ex  cbaritate,  vel  ex  justitia,  praeter  alias 
obligationes  accidentales,  quae  possunt  provenire  ex 
volo,  obedientia,  etc. 

Sect.  II.  — • An  ministri  sacramentorum  teneantur 

nec  formam  nec  materiam  illorum  mulare,  et  quo- 
modo in  hoc  peccent. 

Dico  1 : Minister  mutans  in  forma  vel  materia  sa- 
cramenti aliquid  substantiale  seu  essentiale,  graviter 
peccat,  quia  non  applicat  materiam  vel  formam  a 
Christo  institutam,  adeoque  nec  conficit  sacramen- 
tum ; et  idem  dic  si  debitam  ac  necessariam  inten- 
tionem in  eo  conficiendo  non  adhibeat.  Unde  mini- 
ster tenetur  applicare,  dum  potest,  certam  et  non 
dubiam  materiam  ac  formam  ; graviterque  peccat,  si, 
omissa  certa  materia  ac  forma,  quam  potest  habere, 
utatur  incerta  ac  dubia,  quamvis  id  faceret  sequendo 
opinionem  probabilem  speculative,  vel  etiam  pro- 
babiliorem de  veritate  et  sufficientia.  Sed  in  hoc 
pro  sacramento  poenitentiae,  si  excipias  mortis  arti- 
culum, non  comprehenditur  attritio,  cum  sit  mate- 
ria practice  certa.  Ilinc 

Dico  2 : Minister  non  tantum  tenetur  in  conficien- 
dis sacramentis  uti  materia  et  forma  essentialibus, 
sed  etiam  tenetur  servare  in  materia  et  forma  eum 
modum  quem  Ecclesia  praescripsit,  aut  recepta  et 
universali  consuetudine  observat;  ideoque  mutatio- 
nem in  hoc  facere,  ex  suo  genere  est  peccatum  grave 
contra  virtutem  religionis,  v.  gr.  si  quis  in  Ecclesia 
Latina  consecraret  in  pane  fermentato,  aut  omitte- 
ret mistionem  aquae  in  missae  sacrificio. 

Sect.  III,  IV.  — An  ministrantes  sacramenta  tenecn- 
lur  esse  in  statu  gratia;. 

Dico  1 : Minister  ex  officio  administranuo  sacra- 
mentum ut  minister,  tenetur  se  ad  gratiam  praepa- 
rare ut  illud  administret.  Unde  si  sciens  et  videns, 
in  statu  peccati  mortalis  illud  administret,  mortali- 
ter peccat  peccato  sacrilegii,  ut  constat  ex  Patribus 
Dionysio,  Augustino,  etc.  Ratio  est  quia  sacerdotes 
sunt  specialiter  consecrati  ad  hoc  munus,  et  specia- 
lem gratiam  ad  illud  digne  exercendum  recipiunt  ; 
ergo  ex  vi  talis  muneris  et  consecrationis  oritur  in 
eis  obligatio  digne  ac  sancte  sacramenta  tamque 
sancta  mysteria  tractandi,  saltem  quando  illa  admi- 
nistrant ex  officio  ; tenentur  enim  se  conformare 
principali  agenti,  ut  sint  sancti,  sicut  ille  sanctus 
est.  Minister  tamen  conscius  peccati  mortalis  non 
tenetur  ante  sacramenti  adminislrationem  prae- 
mittere confessionem,  sufficit  enim  perfecta  contri- 
tio, sed  non  sola  attritio  sine  confessione;  si  tamen 
ipse  debeat  communicare,  non  sufficit  contritio,  sed 
praemittenda  est  confessio. 

Dico  2 : Diaconus  et  subdiaconus,  canendo  Epi- 
stolam aut  Evangelium  solemniter  in  peccato  mor- 
tali, probabiliter  non  peccat  mortaliter  : ita  Soto 
contra  Angelum  et  Cajetanum.  Non  videtur  enim 
haec  materia  tam  gravis  ut  censeatur  esse  sacrilegium 
grave  in  mortali  istam  actionem  exercere  sine  scan- 

dalo ; multo  minus  peccaount  mortaliter  in  solis 
quatuor  minoribus  ordinibus  constituti,  si  suum  mu- 
nus exerceant  in  peccato  mortali,  maxime  cum  non 
sat  constet  istos  ordines  esse  vera  sacramenta,  sed 
tantum  sacramentalia.  Hinc  episcopus  dans  primam 
tonsuram,  consecrans  Ecclesiam,  benedicens  sacras 
vestes;  condonator,  praedicans  verbum  Dei;  judex 
ecclesiasticus,  ferens  sententiam,  vel  alios  jurisdi- 
ctionis actus  exercens;  aut  quivis  minister,  aliqua 
sacramentalia  administrans  in  statu  peccati  morta- 
lis, non  peccat  graviter  : quia  tale  peccatum  nec 
lege  divina  positiva,  nec  humana,  nec  naturali  po- 
test ostendi. 

Dico  3 : Is  qui,  ob  necessitatem,  privalim  ministrat 
sacramentum  non  ut  minister  ex  officio,  sed  eo  modo 
quo  potest  laicus  illud  ministrare,  non  tenetur  pra'- 
parare  se  ad  gratiam  ut  illud  ministret,  adeoque' 
nec  peccat  mortaliter  illud  ministrando  in  peccaio 
mortali,  sive  suum  statum  advertat,  sive  non.  ( D. 
Thomas,  Richardus,  Sylvester,  etc.,  contra  Duran- 
dum et  alios,  qui  tamen  simpliciter  contrarium  docere 
non  audent.)  Probatur,  quia  obligatio  sub  peccato 
mortali  disponendi  se  ad  gratiam  pro  conficiendo 
sacramento,  non  oritur  ex  sola  sacramenti  sanctitate 
secundum  se  spectata,  neque  ex  eo  quod  Christus 
sit  ibi  principale  agens,  sed  etiam  maxime  ex  eo 
quod  minister  sacramenti  in  ipso  ministrandi  modo, 
se  gerat  ut  persona  specialiter  et  ex  officio  deputata 
ac  consecrata  ad  hoc  munus,  adeoque  se  exhibeat 
ut  publicum  Christi  et  Ecclesiae  ministrum.  Hinc, 
juxta  D.  Thomam,  sacerdos  ministrans  baptismum 
sine  solemnitatein  casu  necessitatis  non  peccat  gra- 
viter, quia  tunc  baptizat  non  ut  minister  ex  officio, 
sed  subvenit  necessitatem  patienti,  eo  modo  quo 
posset  illud  facere  laicus  ; peccaret  autem  aliunde, 
si  id  faceret  extra  necessitatem.  Ministrando  autem 
Eucharistiam,  aut  sacramentum  poeni ten tue,  extre- 
mae unctionis,  etc.,  in  mortali,  peccat  mortaliter, 
quia  ad  illud  munus,  est  consecratus  et  agit  ut  pu- 
blicus minister.  Imo  posset  idem  dici  de  contrahen- 
tibus matrimonium  , sed  juxta  Solum  contrahentes 
in  peccato  mortali  peccant  quidem  indigne  sacra- 
mentum recipiendo  illiusque  effectui  obicem  ponen- 
do, sed  non  illud  ministrando,  quia  non  sunt  mini- 
stri ad  hoc  munus  consecrati;  nec  sacerdos  in  mor- 
tali assistens,  peccat  mortaliter,  quia  ipse  non  mi- 
nistrat sacramentum,  sed  csSremoniam  accidentalem 
adhibet. 

Sect.  V.  — Ati  sacramenti  minister  teneatur  ritum 

ecclesiasticum  servare,  et  quomodo  peccet  non 

servando. 

Dico  1 : Sacramentorum  ministris  impositum  est 
ab  Ecclesia  praeceptum  ea  non  ministrandi,  nisi 
servata  solemnitate  et  caeremoniis  ab  illa  institutis. 
De  fide.  Definitum  est  in  concilio  Tridenlino  (sess. 
7,  can.  ult.)  contra  haereticos  istas  ecclesiasticas 
caeremonias  rejicientes,  saltem  ut  non  necessarias  . 
aut  inutiles,  etc. 

Dico  2 : Praedicti  praecepti  contemptus  formalis 

est  quidem  setnper  peccatum  mortale ; sed  ejus 
transgressio  facta  absque  contemptu,  modo  grave  , 
modo  leve  erit  peccatum  pro  gravitate  ae  levitate 
materi®. 

DISPUTATIO  DECIMA  SEPTIMA. 

De  praeceptis  ad  suscipientes  sacramenta  spectan- 
tibus. 

Sr.CT.  I,  II.  — An  sacramentorum  usus  sit  sub  pree- 
cepto ; et  an  graviter  peccent  indigne  illa  susci- 
pientes. 

Dico  1 : Loquendo  non  distribulive,  sed  indefi- 
nite, sacramentorum  usus  tam  divino  quam  eccle- 
siastico jure  est  pnrceptus;  nam  usus  baptismi 
adultis  utpote  praecepti  capacibus , et  poenitentiae 
habentibus  peccatum  actuale  mortale,  isto  utroque 
jure  est  praeceptus  ; secus  vero,  ordo  et  matrimo- 
nium. Deinde  sacramentorum  usus  saepe  potest  ca- 
dere sub  obligatione  ex  fine  vel  circumstantia 
extrinseca , etiam  quando  proprium  sacramenti 
praeceptum  non  obligat,  v.  gr.  si  sacramenti  usus 
sit  necessarius  ad  vincendam  tentationem  , ad 
succurrendum  proximo  in  necessitate  exsisten- 
ti , etc. 

Dico  2 a Suscipiens  sacramentum  obligatur  ex 
pnecepto  adhibere  ea  omnia  quae  ex  ipsius  parte 
sunt  necessaria  ad  valorem  et  substantiam  sacra- 
menti , v.  gr.  debitam  intentionem  pro  quovis 
sacramento,  dolorem  et  confessionem  pro  poeniten- 
tia, etc.  Et  illas  etiam  circumstantias  quae  vel  ex 
natura  rei,  vel  ex  speciali  Ecclesiae  praecepto  requi- 
sitae sunt  ad  decentem  recipiendi  sacramenti  mo- 
dum, v.  gr.  jejunus  communicare. 

Dico  5 : Suscipiens  sacramentum  tenetur  ad  illud 
accedere  ita  dispositus , ut  sit  capax  recipiendi 
principalem  ejus  effectum,  id  est  gratiam  sanctifi- 
cantem ; et  obicem  ponere  huic  affectui  est  semper 
peccatum  mortale,  nisi  ob  ignorantiam  invincibilem 
aliquis  excusetur.  Requiritur  nempe  dolor  de  pec- 
catis mortalibus  pro  recipiendis  sacramentis  mor- 
tuorum, id  est,  baptismo  et  poenitentia,  et  status 
grati*  pro  reliquis,  id  est  sacramentis  vivorum. 
Sed  licet  non  ponatur  obex  principali  effectui,  seu 
gratise  sanctificanti,  potest  tamen  interdum  poni 
minus  principali,  v.  gr.  remissioni  totius  poenae  in 
baptismo  per  complacentiam  venialium  peccatorum, 
actuali  devotioni  in  Eucharistia  per  distractiones, 
actualibus  gratiis  sacramer.talibus  per  posteriorem 
lapsum  in  mortale  in  sacramento  poenitentiae,  resti- 
tutioni sanitatis  in  extrema  unctione  per  aliquam 
cuinam,  etc. 

DISPUTATIO  DECIMA  OCTAVA. 

De  obligatione  non  cooperandi  indigne  danti , vel 
recipienti  sacramentum. 

Sect.  I.  — An  omnes  teneamur  non  recipere  sacra- 
menta ab  iniquis  ministris,  et  quomodo  in  hoc  pec- 
care possint. 

Dico  I : Non  tantum  non  peti  potest  sacramentum 
ab  eo  qui  non  potest  aut  non  vult  valide  dare,  sed 
nae  etiam  ab  eo  qui  absolute  non  potest  licite  dare  : 


esset  enim  illum  inducere  ad  peccatum,  quamvis 
foret  paratus  ad  dandum.  Qui  autem  potest  et  valide 
et  licite  dare,  sed  licet  sit  daturus  valide,  non  est 
tamen  daturus  licite,  quaeritur  an  liceat  ab  illo  sa- 
cramentum petere.  Respondeo  : Si  quis  directe  ab 
Ecclesia  prohibeatur  petere  aut  accipere  ab  aliquo 
ministro  sacramentum,  sicut  tempore  D.  Thom* 
erat  prohibitum  petere  aut  accipere  a quovis  excom- 
municato aut  publico  concubinario,  quod  postea 
per  concilium  Constanliense  restrictum  fuit,  liti  di- 
cetur agendo  de  censuris;  tunc  non  licet  ab  eo  sa- 
cramentum petere  aut  accipere,  exceptis  casibus  de 
quibus  postea.  Sed  si  quis  tantum  indirecte  prohi- 
beatur ob  obligationem  vel  vitandi  scandali,  vel  non 
inducendi  alium  ad  peccatum,  vel  non  cooperandi 
illius  peccato,  tunc 

Dico  2 : Petere  et  accipere  sacramentum  a mi- 
nistro, qui  potest  licite  dare,  sed  ex  sua  malitia 
non  est  daturus  sine  peccato,  non  est  intrinsece  ac 
per  se  malum,  sive  sit  minister  ex  officio,  sive  non, 
et  sive  sit  paratus  ad  dandum,  sive  non  : quia  ista 
petitio  ex  suo  objecto  est  bona,  est  enim  petitio 
actionis  bonae,  et  malitia  quae  illi  adjungitur, -oritur 
ex  prava  ministri  voluntate,  quam  petens  sacra- 
men  liconfectionem  non  intendit  sed  permittit ; sic- 
ut qui  petit  a gentili  juramentum  qui  juraturus 
est  per  falsos  deos,  et  mutuum  ab  eo  qui  usuras 
exacturus  est.  Cum  autem  in  hac  petitione  possit 
intervenire  scandalum  , et  occasio  ruinae  spiritualis 
proximi,  ideo  videndum  est,  silne  scandalum  ac- 
tivum, an  mere  passivum  ; sitne  data,  an  tantum 
accepta  ab  alio  ruinae  occasio.  Hinc  servanda  est 
lex  charitatis  : si  enim  sine  nostro  magno  detri- 
mento possumus  auferre  proximo  occasionem  ruinae, 
tenemur  auferre,  quamvis  ipse  vel  ex  malitia  vel 
ex  fragilitate  sua  lapsurus  esset;  si  autem  non  pos- 
sumus sine  nostro  gravi  incommodo,  non  tenemur , 
licet  inde  sumat  ille  occasionem  peccandi  ex  sola 
sua  malitia  vel  libertate.  Hinc  non  est  universim 
verum  licere  petere  a ministro  qui  sacramentum 
ministrat  ex  officio,  et  non  licere  ab  eo  qui  non  ex 
officio,  sed  sponte  illud  ministrat ; item  nec  gene- 
raliter verum  est  licere  petere  ab  eo  qui  paratus 
est  ad  dandum,  et  non  licere  ab  eo  qui  non  est  pa- 
ratus, quia  licet  aliquis  sit  paratus  ad  dandum  sa- 
cramentum, non  est  tamen  semper  in  actuali  vel 
voluntate  vel  usu  illud  ministrandi ; deinde  non 
accedendo  ad  illum,  vitatur  aliquis  ejus  lapsus  in 
individuo.  Attamen  ad  petendum  et  accipiendum 
sic  sacramentum,  debet  intervenire  justa  necessitas 
aut  utilitas,  sed  non  extrema  aut  omnino  gravis, 
aut  necessitas  implendi  praeceptum  divinum.  Minor 
enim  potest  sufficere  maxime  ad  petendum  et  acci- 
piendum a ministro  qui  vel  ex  officio  tenetur  vel 
paratus  est  dare,  quamvis  in  peccato  sit  ministratu- 
rus, si  non  est  alius  qui  ministret  sine  peccato. 
Respectu  autem  alius  ministri  non  parati  aut  nen 
obligati,,  nonnulla  major  requiritur  causa.  Videtur 
tamen  necessitas  implendi  ecclesiasticum  audiendae 

missae  aut  communicandi  praeceptum,  vel  utilitas 
non  ditlerendi  nimium  communionis  vel  confessionis 
usum,  praesertim  si  interveniat  conscientia  peccati 
mortalis  aut  aliquid  simile.  Deinde  ut  quis  teneatur 
non  petere  sacramentum  a ministro  male  disposito, 
debet  ei  moraliter  constare  de  ista  mala  disposi- 
tione, et  cum  illa  eum  ministraturum  sacramentum. 
Hinc  etiamsi  contingat  videre  sacerdotem  paulo  ante 
mortaliter  peccantem,  nisi  sit  consuetudinarius,  po- 
terit ab  illo  peti  sacramentum  etiam  non  parato  , 
aut  non  obligato  es  officio  illud  ministrare,  quia 
semper  potest  sperari  eum  fore  convenienti  modo 
dispositum;  quod  brevissimo  tempore  facere  potest. 
Hinc 

Dico  3 : Ministrare  vel  inservire:  sacerdoti  aut 
episcopo,  aut  cuivis  alteri  in  actione  quam  non  po- 
test licite  facere,  quia  vel  non  habet  potestatem 
valide  illam  faciendi,  vel  non  habet  jus,  vel  est  ab 
Ecclesia  suspensus,  semper  est  per  se  malum ; se- 
cus vero  in  actione  quam  potest  rite  et  licite  facere, 
quamvis  indigne  ac  male  ex  sua  libertate  ac  malitia 
sit  eam  facturus,  hoc  inteliigendo  juxta  ea  qua;  jam 
dixi,  quia  ista  actio  ex  se  bona  est,  et  circumstantia 
malitiae  ministri  est  illi  valde  exlrinseea. 

Sect.  II.  — An  ministri  sacramentorum  teneantur 
semper  non  dare  illa  indigne  petentibus. 

Dico  l : Minister  sacramentorum  per  se  loquendo, 
speciali  ac  proprio  praecepto  directe  tenetur  non 
dare  illa  iis  qui  indigne  accedunt ; cum  enim  com- 
missa sit  ei  sacramenti  administratio,  consequen- 
ter ex  natura  rei  praecipitur,  ut  istud  munus  tan- 
quam  fidelis  et  prudens  dispensator  peragat.  Unde, 
juxta  naturam  et  conditionem  cuiusque  sacramenti, 
debet  attendere  ut  non  illud  ministret  indigno  seu 
indisposito,  interdum  tamen  aliquod  sacramentum, 
v.  gr.  Eucharistiam  peccatori  occubo  publice  petenti, 
ad  vitandum  scandalum  aut  injustam  proximi  infa- 
mationem,  ut  postea  dicetur,  potest  ministrare.  In- 
super 

Dico  2 : Tenetur  etiam  indirecte  non  dare  sacra- 
mentum indigno,  ne  cooperetur  ejus  peccato ; ipsa- 
met  enim  exterior  sacramenti  indigna  receptio  est 
peccatum  exterius,  cui  non  licet  cooperari,  quan- 
tumvis alter  jam  illud  intus  commiserit.  Interdum 
autem  non  est  intrinsece  malum  inducere  in  neces- 
sitate alium  ad  recipiendum  sacramentum , quod 
potest  licite  recipere  , sed  creditur  cum  mala 
dispositione  illicite  recepturus,  v.  gr.  ad  contra- 
hendum matrimonium,  ut  imminens  scandalum  vi- 
tetur; ad  missam,  in  qua  ille  communicaturus  est, 
dicendam  in  gravi  necessitate,  vel  in  die  festo  in 
quo  oporteat  populum  illam  audire,  si  non  sit  alius 
sacerdos  qui  illam  possit  dicere. 

DISPUTATIO  DECIMA  NONA. 

De  institutione  baptismi. 

Sect.  I , II.  — An  Christus  ante  suam  mortem  , et 
quo  tempore  vitee  sua;  baptismum  instituerit. 

Dico  1 : De  fide  est  baptismum  esse  unum  e sa- 
cramentis novae  legis  et  a Christo  institutum;  at 


quaeritur  quando  Christus  illum  instituerit.  Juxta 
probabiliorem  et  communem  theologorum  senten- 
tiam Christus  illum  instituit  ante  suam  passionem. 
Christus  enim  ante  suam  passionem  jam  per  suos 
discipulos  baptizabat,  ut  habetur  ex  Joan.  m,  22. 
Non  baptismo  Joannis,  ergo  baptismo  a se  jam  in- 
stituto : ita  Cyrillus,  Nazianzenus,  etc.  Unde  Au- 
gustinus (In  Joan.  m)  sentit  Joannem  Baptistam 
baptizatum  illo  baptismate  quo  apostoli  tunc  ba- 
ptizabant, et  (De  orig.  anima;,  cap.  9)  docet  apo- 
stolos ante  Christi  passionem  fuisse  baptizatos  vero 
baptismi  sacramento;  et  forte  tunc  Christus  illum 
instituit,  ut  suum  baptistam  illo  tingeret.  Et  certe 
non  est  verisimile  quod  Christus  suos  apostolos 
communicant,  et  sacerdotes  ordinarii  nondum  ba- 
ptizatos, ipsaque  suae  resurrectionis  die  potestatem 
remittendi  peccata  nondum  baptizatis  dederit.  Hinc 
Nicephorus  (Hisl.  , lib.  u,  cap.  5)  referi  quod  Chri- 
stus ipse  Petrum  baptizarit,  et  Petrus,  filios  Zebe- 
deei,  liique  cum  Petro  caeteros  apostolos,  et  hi  re- 
liquos discipulos.  Euthymius  autem  (In  Joan.  m ) 
ait  Christum  suis  manibus  B.  Virginem  ante  apo- 
stolos baptizasse.  Unde 

Dico  2 : Baptismus  institutus  fuit  ante  Christi 
mortem,  non  solum  quoad  designationem  materiae, 
ut  quidam  Patres  Chrysostomus , Tertullianus,  etc., 
quasi  sensisse  videntur,  sed  etiam  quoad  traditio- 
nem formae  et  plenam  significationem,  ac  propriam 
intrinsecamque  ipsius  baptismi  efficaciam.  Hinc 
apostoli  ante  Christi  passionem  baptizabant  cum 
eadem  materia  ac  forma  jam  a Christo  praescripta, 
cum  qua  nunc  baptismus  confertur.  Dumque  Chri- 
stus post  suam  resurrectionem  dixit  : Baptizantes 
eos  in  nomine  Patris,  etc.  (Mattii,  xxvm,  19),  non 
baptismum  instituit,  sed  ejus  praeceptum  solem- 
niter  promulgavit,  ac  omnibus  publice  proposuit 
januam  ad  ingrediendam  Ecclesiam.  Ille  ergo  ba- 
ptismus ante  Christi  mortem  eamdem  sanctificandi 
vim  habebat  ex  futura  ac  praevisa  ejus  passione, 
quam  nunc  habet  ex  praeterita  ; significabatque 
Christi  passionem  ac  resurrectionem,  sed  nondum 
completam,  et  aperiebat  coeli  januam  nondum  in 
re,  quia  Christus  nondum  coelum  ascenderat , sed 
in  spe  : atque  ita  nulla  intrinseca,  sed  tantum  ali- 
qua exlrinseea  perfectione  carebat. 

Dico  5 : Juxta  communiorem  sententiam  Chri- 
stus baptismum  instituit  saltem  inchoate,  ac  veluli 
in  exemplari  delineavit,  quando  baptizatus  fuit  a 
Joanne  ; nam,  ut  aiunt  Patres,  baptizatus  est,  ut 
mundaret  aquas,  deputando  nempe  eas  pro  materia 
baptismi  remota  : ejus  autem  proxima  materia  de- 
signata est  in  externa  Christi  ablutione,  forma  in 
manifestatione  SS.  Trinitatis,  effectus  in  apertione 
coeli  ; adeoque  omnia  quae  ad  baptismi  institutio- 
nem pertinent,  in  illo  mysterio  delineata  reperiim- 
tur.  Sed  cum  non  sufficiat  ad  baptismi  institutio- 
nem ejusmodi  delineatio,  et  requiratur  practica  ejus 
declaratio  et  intimatio  cum  praescriptione  materiae 
et  formae,  ideo  videtur  Christus  paulo  post  vd 

lacto  vel  veroo,  vel  potius  utroque  siiuul  illam 
tradidisse,  et  fortasse  ab  sui  baptismi  hora  habuit 
deliberatam  voluntatem,  ut  ex  tunc  baptismi  sacra- 
mentum haberet  suam  efficaciam,  quamvis  eam 
hominibus  nondum  stalim  declaraverit. 

DISPUTATIO  VICESIMA. 

De  materia  baptismi. 

Sect.  I.  — De  remota  baptismi  materia. 

Dico  1 : Propria  et  essentialis  remota  baptismi 
materia  est  vera  ac  sensibilis  aqua.  De  fide.  Et  defi- 
nitur in  conciliis  Lateranensi,  Florentino,  Triden- 
tmo,  contra  Gnosticos  et  Manichaeos  volentes  solis 
verbis  baptismum  esse  conferendum,  sumpto  no- 
mine aqua  metaphorice  pro  gratia.  Item  contra 
Jacobilas,  qui  ultra  aquam  et  formam  cum  canden- 
ti ferro  inurebant  baplizati  frontem  charactere 
crucis,  male  interpretantes  haec  Matth.  m,  11 
verba  : Ipse  vos  baptizabit  in  Spiritu  sancio  et  igne  ; 
et  contra  Flagellantes  dicentes  baptismum  confi- 
ciendum sanguine  ex  proprio  corpore  per  flagella 
expresso.  Sed  probatur  assertio  : l8  ex  Scriptura  : 
Nisi  quis  renatus  fuerit  ex  aqua  ( Joan . ru  , 5). 
Baptizantes  eos,  etc.  (Matth.  xxvm,  19),  id  est, 
aqua  abluentes.  Ecce  aqua,  quid  prohibet  me  bapti- 
zari? etc.  (Aci.  vi  i,  56.)  2°  Ex  Patrum  traditione, 
et  perpetuo  Ecclesiae  usu.  Deinde  ista  materia  ma- 
xime congruit ; quia  baptismus  est  absolute  neces- 
sarius, et  aqua  facillime  habetur,  et  sicut  aqua 
inundat  corpus,  ita  gratia  baptismi  animam. 

Dico  2:  Sola  aqua  elementaris,  naturalis,  simplex 
seu  usualis  est  materia  necessaria  et  sufficiens  ad 
baptismum  conficiendum  ; adeoque  aqua  fontana, 
marina,  calida,  frigida,  etc.,  modo  sit  vera  aqua 
naturalis,  valet  ad  baptismum,  non  vero  liquor  ex 
floribus  aut  herbis  expressus,  aut  aliud  quod  non 
sit  vera  aqua.  Quod  attinet  ad  ista  verba  Matth.  ni, 
1 1 : Ipse  vos  baptizabit  in  Spiritu  sancto  et  igne. 
Hieronymus,  Beda  , etc.,  ibi  per  ignem  inlelligunt 
ignem  sub  cujus  forma  descendit  Spiritus  sanctus 
in  die  Pentecostes  ; Chrysostomus,  Basilius,  etc., 
inlelligunt  efficaciam  baptismi  dantis  gratiam  ; 
Anselmus,  sacramentum  confirmationis  ; alii  vero 
remissionem  seu  purgationem  peccatorum  in  hac 
vita  et  in  altera,  et  gratiarum  abundantiam. 

Sect.  II.  — De  proxima  baptismi  materia. 

Dico  : Proxima  baptismi  materia  est  ablutio,  uti 
habetur  ex  Ephes.  v,  26  : Mundans  eam  (Ecclesiam) 
lavacro  aquce  ( seu  ablutione ) in  verbo  vita;.  Ha:c 
ablutio  prout  dicit  effectionem  contactus  aquae  ad 
corpus  baplizati,  habet  rationem  actionis  ; prout 
autem  dicit  ipsam  aquam  quasi  in  corpore  rece- 
ptam, seu  corpus  contingentem,  habet  se  ad  instar 
passionis,  quamvis  proprie  ac  physice  non  sit  vera 
passio,  importans  alteralioncm  sensibilem,  sed 
sola  corporis  contiguitas  , in  qua  contactus  ille 
consistit,  abstrahendo  ab  eo  quod  corpus  mundet , 
refrigeret,  etc.  Debet  eadem  ablutio  esse  successiva 
StC  ut  contactus  aquae  ad  corpus  fiat  di  visibiliter 

cum  quadam  successione,  sive  successiva  effusione 
partium  aqua*  super  corpus  baptizandi.  Non  requi- 
ritur tamen  lotius  corporis  ablutio,  sed  sufficit  ut 
corpus  in  aliqua  principali  sui  parte,  v.  gr.  in  ca- 
pite, aqua  lingatur  : si  autem  tantum  in  pede  lin- 
gatur, dubius  erit  baptismus,  mullo  autem  minus 
sufficiet  si  in  minima  parte,  etiam  extrema  neces- 
sitate occurrente,  sufficiet.  Deinde  requiritur  ct 
sufficit  ea  quantitas  aquae,  quae  ad  sufficientem  cor- 
poris partem  abluendam  seu  successive  contingen- 
dam sufficit,  adeoque  parva  quantitas  aquae  sine 
dubio  sufficiet,  quia  successive  fluere  potest  per 
notabilem  corporis  partem.  Hinc  si  dum  absolvitur 
forma  jam  fluxerit,  quantumvis  minima  aqua; 
quantitas  in  sufficientem  corporis  partem,  stalim 
perficitur  sacramentum , ideoque  in  prima  aut  in 
secunda  mersione  seu  aquae  affusione  : jam  sacra- 
mentum erit  confectum,  si  tunc  tota  forma  prolata 
fuerit.  Unde  sl  velit  minister  ut  omnes  mersiones 
concurrant  ad  sacramentum,  non  debet  absolvere 
formam  ante  ultimam  mersionem.  Baptizans  infan- 
tem animam  agentem,  si  prolata  tota  forma  stalim 
moriatur,  non  incurrit  irregularitatem,  quia  nullo 
modo  censetur  causa  mortis,  utpote  nec  intentae, 
nec  injuste  acceleratae,  etc. 

Sect.  111.  — Quodnam  ablutionis  genus  ad  baptismum 
requiratur  aut  sufficiat. 

Dico  : Quaevis  ablutio,  modo  sil  vere  ablutio,  sive 
per  unam,  sive  per  trinam  vel  immersionem  vel 
aspersionem,  aut  aquae  affusionem  fiat,  sufficit  ad 
verum  baptismum  constituendum.  Quia  ex  Christi 
institutione  praescripta  est  tantum  ablutio;  non  au- 
tem hic  vel  iste  modus,  qui  non  est  de  essentia  ba- 
ptismi; et  constat  ex  responsione  Gregorii  papa* 
ad  Leandrum,  et  trinam  et  unicam  mersionem  ap- 
probantis; sufficere- etiam  aspersionem  seu  aquae 
affusionem  docet  Cyprianus  (lib.  iv,  epist.  7)  et 
Ecclesia*  consuetudo.  Quando  ablutio  fit  per  im- 
mersionem, non  videtur  esse  necessaria  emrrsio  ad 
valorem  baptismi.  Unde  qui  puerum  projiceret  in 
puteum  animo  ipsum  baptizandi,  et  proferret  for- 
mam antequam  suffocaretur,  valide  illum  baptizaret, 
quamvis  ob  homicidium  graviter  peccaret : ita  satis 
probabiliter  Gabiiel , Panormitanus,  etc  Gelasius 
autem  papa,  et  canon  quinquagesimus  npostolicus, 
aliique  Paties  dum  dicunt  trium  mersmni  conjun- 
gendam esse  expressam  SS.  Trinitatis  invocationem, 
non  volunt  trinam  mersionem  esse  necessariam  ad 
valorem  sacramenti,  sicuti  necessaria  est  Trinitatis 
invocatio;  sed  quia  id  temporis  trina  mersio  erat 
in  usu  et  fortasse  de  pracepto  ob  luerelieorum  er- 
rorem, jam  vero  non. 

DISPUTATIO  VICESIMa  PRIMA. 

De  forma  baptismi. 

Sr.c.T.  I,  IL — De  sufficienti  el  necessaria  baptismi 
forma. 

Dico  1 : IIa*c  forma  : Ego  te  baptizo  in  nomine 
Patris  ct  Filii  et  Spiritus  sancti  est  sqlllciens  ad  va- 

lorem  baptismi.  De  fide,  contra  Brentium  et  alios 
haereticos  negantes  sufficere  nisi  praecedat  verbum 
concionaiorium,  seu  calechismus,  quo  baptizandus 
instruatur  de  fidei  mysteriis  juxta  Cliristi  verba  : 
Docete  omnes  (jentes  ( Matth . xxvm,  19);  sed  haec 
verba  nullo  modo  spectant  ad  baptismi  constitutio- 
nem seu  essentiam.  Id  definitum  est  in  conciliis 
Florentino  et  Tridentino.  Imo  praedicta  forma,  quo- 
ad significationem  sive  quoad  sensum  substantialem, 
est  absolute  necessaria  ad  valorem  baptismi  : acci- 
dentalis autem  verborum  mutatio  non  illum  invali- 
dat;  hinc  certum  est  hanc  Graecorum  formam: 
Baptizetur  N.  seu  servus  Cliristi  in  nomine  Patris,  et 
Filii,  et  Spiritus  sancti,  esse  sufficientem,  maxime 
post  concilium  Florentinum. 

Dico  2 : De  necessitate  hujus  formae  est,  ut  in  ea 
exprimatur  actus  baptizandi.  De  fide,  ex  concilio 
Florentino,  et  ex  Alexandro  111  in  cap.  5 extravag.  de 
baptismo,  dicente  sic:  Si  quis  puerum  inaqua  immer- 
serit in  nomine  Patris,  et  Filii,  et  Spiritus  sancti,  et 
non  dixerit : Eqo  te  baptizo , puer  non  est  baptiza- 
tus.  Debet  ergo  proferri  baptizo,  quatenus  per  illud 
significatur  actus  baptizandi , vel  aliud  verbum 
omnino  synonymum,  v.  gr.  abluo,  lavo,  intingo , etc. 
Verbum  tamen  baptizo,  quo  Ecclesia  utitur,  satius 
est  ut  retineatur,  in  quacunque  lingua  sive  Gallica, 
sive  Hispanica,  etc.,  fiat  baptismus.  Sed  ad  valo- 
rem formae  non  necessario  requiritur  ly  baptizo; 
potest  enim  dici  baptizaris,  baptizatur,  vel  ut  Graeci, 
baptizetur,  modo  in  actu  exercito  significetur  hic  et 
nunc  actus  baptizandi. 

Dico  3 : Non  est  de  essentia  hujus  formae,  ut  in 
ea  exprimatur  persona  baptizans,  seu  ministri;  quod 
patet  in  forma  Graecorum  : Baptizetur  servus  Christi, 
non  subintelligendo,  juxta  Scotum,  a me ; sed  po- 
tius a Christo  vel  a Deo,  qui  habet  auctoritatem 
et  efficaciam  baptizandi.  Quae  forma  tam  in  Graeca 
quam  in  Latina  Ecclesia  valet.  Dum  Zacharias  papa 
dicit  puerum  non  esse  baptizatum,  si  minister  non 
dicat  : Ego  te  baptizo,  solum  vult  exprimendum  esse 
in  forma  actum  baptizandi,  baptizo  te;  addidit  pro- 
nomen ego,  quia  sic  utitur  Ecclesia  Latina,  licet 
non  sit  necessarium.  Sed  essentia  hujus  formae  est, 
ut  in  ea  explicetur  seu  indicetur  persona  quae 
baptizatur,  uti  habetur  ex  perpetuo  usu  et 
traditione  Ecclesiae , et  ex  his  verbis  Christi 
( Matth.  xxvm  , 19) : Baptizantes  eos,  etc.  Deinde 
requiritur  expressio  hujus  personae , ut  indicetur 
in  forma  distinctio  necessaria  inter  baptizan- 
tem et  baptizatum  sicut  inter  generantem  et 
genitum,  prout  dicitur  in  cap.  Debitum  De  baptismo. 
Et  nisi  persona  baptizanda  exprimeretur,  non  pos- 
set actus  baptizandi  practice  significari,  et  hic  et 
nunc  in  particulari  exercitus. 

Sect.  III,  IV.  — An  ad  valorem  fornice  baptismi  ne- 
cessario requiratur  explicata  Trinitatis  invocatio  ; 
an  vero  sufficiat  baptizare  in  nomine  Cliristi,  vel 
alio  modo. 

Dico  1 : Omissis  priscorum  haereticorum  variis 

formis  invalidis,  de  essentia  formae  baptismi  est, 
ut  in  ea  expresse  ac  distincte  nominentur  tres 
personae  Trinitatis,  quatenus  inter  se  distinctae 
sunt.  D.  Thomas,  Alensis,  Bonaventura,  etc.,  con- 
tra Magistrum,  Adrianum  , Cajetanum,  docentes 
sufficere  implicitam  illarum’  invocationem,  qualis  in 
forma  illa  continetur:  Ego  te  baptizo  in  nomine  Chri- 
sti. Probatur  1°  : ex  verbis  Christi  : Baptizantes  eos 
in  nomine  Patris,  et  Filii,  et  Spiritus  sancti  ; sixTe  no- 
minando Patrem,  et  Filium,  et  Spiritum  sanctum. 
2°  Ex  Ecclesiae  declaratione.  Nam  in  canone  quinto 
apostolorum  reprobatur  baptismus  datus  in  Domini 
morte.  Clemens  ( Const.,  lib.  m,  16):  Nominans, 
inquit,  invocationem  Patris,  et  Filii,  et  Spiritus  sancti, 
baptizabit  eos  in  aqua.  Pelagius  (in  cap.  Si  revera 
De  consecr.,  dist.  -i,  cap.  Multi)  et  Zacharias  [Ibid., 
cap.  In  synodo  ) definiunt  baptismum  in  nomine 
Christi,  aut  omissa  una  Trinitatis  persona,  esse 
nullum.  5°  Ex  testimoniis  Patrum  Nazianzeno,  Au- 
gustino, Basilio,  etc.  Hinc  sequitur  baptismum  da- 
tum in  nomine  Dei,  aut  omissa  una  Trinitatis  per- 
sona, aut  in  nomine  Christi,  non  exprimendo  alias 
personas,  esse  invalidum  ex  vi  institutionis. 

Dico  2 : De  essentia  hujus  formae  est,  ut  in  ea 
non  solum  Trinitas  personarum,  sed  etiam  naturae 
divinae  unitas  significetur,  quod  fit  per  ly  in  no- 
mine. (D.  Thomas,  Magister.)  Et  hinc  Hieronymus 
( in  Ephes.  iv  ) : « Non  baptizamur,  t inquit,  « in 
nominibus  Patris,  et  Filii,  et  Spiritus  sancti,  sed  in 
uno  nomine,  quo  intelligitur  Deus.  » Et  Augustinus 
(contra  Maxim.,  lib.  m,  cap.  52 ) : < in  nomine,  » 
inquit,  c non  in  nominibus,  quia  hi  tres  unum  sunt, 
et  hi  tres  unus  est  Deus.  » Est  ergo  invalida  h;cc 
forma  : Ego  te  baptizo  in  nominibus  Patris,  et  Filii, 
et  Spiritus  sancti  ; secus  vero  haec  : Ego  te  baptizo 
in  nomine  Patris,  et  in  nomine  Filii,  et  in  nomine 
Spiritus  sancti.  Dubia  tamen  haec  est : Ego  te  ba- 
ptizo in  virtute  vel  majestate  Patris,  et  Filii,  et  Spi- 
ritus sancti,  quia  nomen  et  virtus  non  videntur 
esse  omnino  synonymae  voces. 

Dico  3 : Verisimilius  videtur  esse  apostolos  nun- 
quam usos  fuisse  hac  forma  : Ego  te  baptizo  in  no- 
mine Christi,  vel  Domini  Jesu,  contra  multos  scho- 
lasticos sentientes  illos  tunc  usos  ista  forma  ex 
speciali  dispensatione,  ut  nomen  Christi,  et  fides 
atque  amor  erga  illum,  fidelium  animis  magis  insi- 
derent. Probatur  : 1°  ex  Act.  xix,  5,  6,  ubi  jubet 
Paulus  rebaptizari  eos  qui  nesciebant  esse  Spiritum 
sanctum,  judicando  non  fuisse  baptizatos  cum  ap- 
pellatione et  invocatione  Spiritus  sancti.  Dum  dici- 
tur in  Actibus  apostolorum  datus  fuisse  baptismus 
in  nomine  Christi  aut  in  nomine  Domini  Jesu,  si- 
gnificatur fuisse  datus  in  fide  et  auctoritate  Christi 
et  baptismo  ab  ipse  instituto.  Dein  potest  etiam 
dici  datus  fuisse  baptismus  in  nomine  Christi,  sed 
simul  Patris  et  Spiritus  sancti ; dicendo,  v.  gr. : Ego 
te  baptizo  in  nomine  Patris,  et  Filii  ejus  Jesu  Christi, 
et  Spiritus  sancti.  2°  Ex  canone  quinquagesimo  apo- 
stolorum damnante  eos  qui  baptizabant  in  morte 

Christi,  et  sic  rationem  subdente  : Aon  enim  dixit 
nobis  Dominus  : In  morte  mea  baptizate,  sed  in 
nomine  Patris,  et  Filii,  et  Spiritus  sancti.  5°  Ex  te- 
stimoniis Patrum  Cypriani,  Fulgentii,  Augustini, 
etc.,  qui  prodicta  testimonia  sic  interpretati  sunt. 
4°  Nulla  habetur  probabilis  conjectura  talis  dispen- 
sationis. Nicolaus  papa  respondens  aliter  baptis- 
mum valere  collatum  in  nomine  solius  Christi,  qua 
de  re,  sed  de  alia  fuerat  interrogatus,  potuit  errare 
ut  privatus  doctor. 

Dico  4 : Juxta  communem  sententiam  ad  valo- 
rem  baptismi  non  est  valida  haec  forma  : Ego  te  ba- 
ptizo in  nomine  Genitoris,  Geniti,  et  Spirati  ( D. 
Thomas,  Bonaventura,  Scotus,  etc.,  contra  Cajeta- 
num,  etc.  ) ; saltem  est  praelice  dubia,  adeoque 
sub  conditione  iterandus  est  baptismus  ; nec  quis 
potest  illa  uti  sine  gravi  peccato,  etiamsi  opinio 
Cajetani  forte  esse/  speculative  probabilis.  Ratio 
est,  quia  videtur  Christus  illa  facillima  nomina 
Patris,  et  Filii,  et  Spiritus  sancti  determinate  insti- 
tuisse, ut  simplex  fidei  professio  in  baptismo  fieret 
simplicioribus  verbis  , quae  rudioribus  aeque  ac 
doctis  essent  communia , et  magis  proprie  divinas 
personas  exprimerent.  Deinde  usus  Ecclesiae  et 
Patrum  testimonia  idem  comprobant.  Idem  dic  si 
quis  baptizaret  in  nomine  trium  personarum  sic:  in 
nomine  primae,  secundae  et  tertiae  personae,  in  no- 
mine trini  et  unius  Dei,  in  nomine  Omnipotentis, 
Sapientis,  et  Doni  seu  Flaminis.  In  his  enim  voci- 
bus omnibus,  vel  in  aliqua  earum  videtur  esse  sub- 
stantialis mutatio  formae. 

DISPUTATIO  VICESIMA  SECUNDA. 

De  unitate  baptismi. 

Sect.  I,  II.  — An  baptismus  sit  unicus,  et  specie 

differat  a baptismo  sanguinis  et  flaminis:  et  an  sit 

iterabilis. 

Dico  1 : Baptismus  qui  est  unum  sacramentum  e 
sacramentis  novae  legis,  est  unicus  in  essentia  et  in 
specie  ultima.  Sive  enim  fiat  per  immersionem  sive 
per  aquae  affusionem,  est  semper  eadem  essentialis 
materia  tum  remota  tum  proxima,  ac  forma  ; nec  in 
aliquo  genere  convenit  cum  baptismo  Joannis,  nec 
cum  baptismo  sanguinis  seu  martyrio,  quod  tantum 
per  quamdam  analogiam  dicitur  baptismus  ex  eo 
quod  remittat  culpam  et  poenam  ex  speciali  privile- 
gio, non  ex  opere  operato  sicut  baptismus  : non  est 
enim  sacramentum  seu  caeremonia  sacra  a Christo 
ad  hoc  instituta.  Multo  autem  minus  convenit  cum 
contritione  perfecta,  quae  etiam  tantum  analogice 
dicitur  baptismus,  seu  baptismus  flaminis,  et  quae 
nullum  ex  opere  operato  habet  proprium  effectum; 
sed  solum  ex  dispositione  operantis  cum  divino 
auxilio  affert  gratiam  sanctificantem,  non  vero  cha- 
racterem qui  est  proprius  baptismus  suscepti  effe- 
ctus, ob  quem  iterari  non  potest.  Hinc 

Dico  2 : Unus  homo  semel  tantum  baptizari  po- 
test; atque  ita  baptismi  sacramentum  non  est  ite- 
rabile, neque  potest  cssc  nisi  unus  numero  in  eo- 
dem subjecto.  De  fide  : Probatur  : lu  ex  hoc  loco 


Ephes.  iv,  5 : Unus  Dominus,  una  fides,  unum  bapti- 
sma , quod  licet  exponi  posset  de  unitate  specifica, 
tamen  D.  Thomas, Anselmus, Leo,  Ambrosius, Nazian- 
zenus,  etc.,  interpretantur  de  praedicta  unitate  nume- 
rica.  2°  Ex  Symbolo  Nicaeno  -.Confiteor  unum  bapti- 
sma; ex  conciliis  Viennensi,  Florentino,  Carthagi- 
nensi,  definientibus  baptismum  non  posse  iterari. 
5°  Ex  tali  Christi  institutione;  et  ratio  quiabaptismus 
primario  ordinatur  ad  remissionem  peccati  origi- 
nalis, quod  est  unicum,  et  iterari  non  potest ; adeo- 
que illius  remedium  semel  tantum  adhiberi  potest, 
si  quod  post  baptismum  committatur  peccatum,  pro 
illius  remedio  habetur  pcenitentia  iterabilis.  Dum 
autem  vere  dubitatur  de  valore  baptismi,  sive  du- 
bio facti,  sive  dubio  juris,  tunc  dandus  aut  iteran- 
dus est  sub  conditione  : Si  non  est  baptizatus,  vel 
verbis  expressa,  vel  mente  concepta,  seu  intenta. 

DISPUTATIO  VICESIMA  TERTIA. 

De  ministro  baptismi. 

Sect.  I.  — Quisnam  requiratur  minister  ad  valorem 
baptismi. 

Dico  : Quivis  homo  qui  loqui  et  abluere  potest, 
est  sufficiens  baptismi  minister,  sive  vir,  sive  fe- 
mina, sive  fidelis,  sive  infidelis,  sive  baptizatus, 
sive  non  baptizatus,  dummodo  cum  debita  intentione 
sciat  abluere  et  proferre  verba.  Posse  enim  in  casu 
necessitatis  quemlibet  conferre  baptismum,  defini- 
tum est  in  concilio  Florentino,  in  decreto  Eugenii 
sic  : In  casu  necessitatis  non  solum  sacerdos,  vel  dia- 
conus, sed  etiam  laicus  vel  mulier,  imo  etiam  paga- 
nus et  haereticus  baptizare  potest.  Idque  probatur  ex 
aliis  decretis  et  usu  ac  traditione  Ecclesiae ; quin 
ipsi  apostoli  antequam  essent  sacerdotes,  vivente 
Christo,  baptizabant.  Nec  tantum  in  necessitate,  sed 
etiam  extra  illam  quivis  baptizans,  licet  male  faciat, 
valide  tamen  baptizat:  ita  D.  Thomas,  et  Augu- 
stinus (Contra  Epist.  Parmen.,  lib.  n , cap.  13). 
Secus  autem  dicendum  de  simplici  sacerdote  vo- 
lente conferre  sacramentum  poenitentiae  extra  ex- 
tremam necessitatem  ; quia  hoc  non  est  ita  neces- 
sarium, estque  iterabile  et  ad  illud  requiritur  juris- 
dictio. Non  est  ergo  necesse  ad  conferendum  bapti- 
smum, ut  sit  Ecclesiae  minister  ad  hoc  ordinatus, 
sicut  vult  Calvinus  : nam  Christus  instituendo  hoc 
sacramentum  concessit  cuivis  homini  facultatem 
illud  valide  administrandi  obejus  necessitatem  ; po- 
testque  ad  hoc  tanquam  instrumento  uti  membro 
ab  Ecclesia  praeciso,  aut  nondum  actualiter  ipsi 
conjuncto,  quia  virtus  Christi  non  pendet  ex  instru- 
menti dispositione,  neque  ejus  virtute  nititur. 

Sect.  II.  — Quisnam  liabet  jus  ministrandi  bapti- 
smum tanquam  minister  ex  officio  ad  hoc  depu- 
tatus. 

Dico  I : Episcopus  jure  suo  et  ex  vi  suae  ordina- 
tionis est  aptissimus  minister  hujus  sacramenti, 
uti  et  quivis  sacerdos  ; quod  patet  ex  concilio  Flo- 
rentino, sic  dicente  : Minister  hujus  sacramenti  est 
sacerdos  cui  ex  officio  comnetil  baptizare.  Attamen 
prailcr  hanc  potestatem  ordinis  quam  ex  vi  sum 

ordinationis  habet  quivis  sacerdos,  requirit  pote- 
statem jurisdictionis  in  personam  baptizandam,  ut 
licite  administret  hoc  sacramentum,  et  eam  accipit 
ab  episcopo  seu  asuperiore  pastore.  Diaconus  autem 
ex  vi  suaj  ordinationis  non  potest  hoc  sacramentum 
ministrare,  ut  docet  Clemens  (lib.  m Constitui., 
capp.  1,  2)  sic  : Neque  reliquos  clericos  baptizare 
permittimus,  sed  solos  episcopos  et  presbyteros,  mi- 
nistrantibus illis  diaconis.  Et  lib.  vm,  cap.  52  : 
Nam  nec  diacono  fas  offerre  sacrificium,  vel  bapti- 
zare. Potest  tamen  ex  commissione  aut  concessione 
episcopi  aut  presbyteri  solemniter  baptizare  ex  justa 
causa.  Ideo  pontificale  Romanum  in  ordinatione 
diaconi  dicit  eum  debere  baptizare  et  praedicare. 

Dico  2 : Nullus  diacono  inferior  habet  potesta- 
tem proximam  sive  jure  ordinario  sive  ex  delega- 
tione episcopi  aut  presbyteri  ad  digne  ministrandum 
hoc  sacramentum  ; quia  in  nullo  casu,  etiam  neces- 
sitatis, potest  illi  committi,  ut  solemniter  baptizet, 
potest  autem  diacono.  Deinde  ad  privatam  admini- 
strationem  in  casu  necessitatis  debet  praeferri  dia- 
conus subtiiacono  aut  alteri  inferiori. 

Sect.  III.  — An  minister  baptismi  possit  ex  mullis 

personis  constare  * an  vero  tantum  una  debeat 

esse. 

Dico  1 : Non  repugnat  unum  hominem  a pluri- 
bus valide  baptizari,  si  a singulis  integre  baptizetur, 
unoquoque  per  se  tum  abluente,  tum  totam  formam 
proferente,  tum  absolutam  habente  intentionem 
baptizandi  independenter  ab  alio  : ita  D.  Thomaset 
alii  Thomistae.  Quia  unusquisque  baptizans  tanquain 
integer  minister,  applicat  omnia  ad  conficiendum 
baptismum  requisita  ; ergo  valide  baptizat,  si  nem- 
pe singuli  eodem  instanti  absolvant  totam  formam 
et  materiam,  quia  singuli  agunt  ut  causae  totales 
ejusdem  effectus,  sive  unius  et  ejusdem  baptismatis 
et  characteris  : ita  D.  Thomas,  Scotus,  etc.,  contra 
Gabrielem  volentem  ibi  duo  baptismata  esse,  quam- 
vis unicus  sit  character.  Si  autem  alter  illorum 
prius  absolvat  omnia  necessaria  ad  sacramentum 
conficiendum,  ille  solus  conficiet  sacramentum,  si 
debita  cum  intentione  baptizet,  et  alius  nihil  efficiet ; 
Si  autem  prior  habuerit  intentionem  non  baptizandi 
donec  alius  absolverit  omnia  necessaria  ad  bapti- 
smum, tuncipse  prius  absolvens  omnia,  nihil  efficiet ; 
sed  solus  posterior  absolvendo  omnia  requisita  con- 
feret sacramentum,  quia  sacramentum  datum  sub 
conditione  de  futuro,  nullum  est.  Hinc  constat,  ut 
hic  dicit  D.  Thomas,  illicitum  esse  per  se  loquendo, 
hoc  modo  plures  baptizare,  quia  contra  morem  Ec- 
clesiae, sine  causa  se  exponunt  morali  periculo,  ut 
alter  eorum  nihil  efficiat  et  baptismum  saltem  ma- 
terialiter iteret. 

Dico  2 : Si  unus  abluat,  et  alter  baptismi  formam 
proferat,  aut  unus  dicat : Erjo  te  baptizo;  et  alter  : 
In  nomine  Patris,  et  Filii,  et  Spiritus  sancti,  bapti- 
smus, juxta  communem  sententiam  theologorum, 
non  valet.  (D.  Thomas,  Bonavenlura,  Richardus, 
e.c.,  contra  Marsilium,  etc.)  Probatur:  i°  quia  in 

persona  ministri  debet  repraesentari  persona  Christi 
quae  est  una  tantum:  2°  quia  idem  actus  baptizandi 
non  potest  a multis  fieri  imperfecte  et  incomplete 
concurrentibus,  alioqui  non  verificaretur  verbum, 
baptizo ; 5°  quia  videtur  talis  fuisse  Christi  insti- 
tuentis voluntas,  cujus  optimus  interpres  est  perpe- 
tuus Ecclesiae  usus,  llinc  sequitur,  si  duae,  aut  plu- 
res personae  concurrentes,  ut  partiales  ministri  ad 
conficiendum  baptismum,  dividant  inter  se  externum 
baptismi  ministerium,  nihil  efficere ; imo  etiamsi 
exterius  non  dividant  inter  se  baptizandi  ministe- 
rium, si  tamen  interiori  intentione  illud  dividant, 
ita  ut  neuter  velit  baptizare  ut  totalis  minister,  sed 
solum  ut  partialis,  et  ut  componens  cum  altero 
unum  integrum  ministrum,  nullum  etiam  fieri  sa- 
cramentum. 

Commentarius.  D.  Thom.e. — De  baptismi  palrino 
seu  susceptore.  (Quaesi.  67,  art.  7,  8.) 

Dico  1 : Ex  institutione  et  praecepto  Ecclesiae  in 
baptismo  solemni  adhibenda  est  persona  quae  bapti- 
zatum  suscipiat  de  saero  fonte,  quam  consuetudinem 
esse  antiquissimam  et  ab  apostolis  transmissam 
constat  ex  Dionysio  (cap.  2 et  7 Dc  Eccles.  Hier.  ) ; 
cujus  munus  est  baptizatum  instruere  in  rebus  fi- 
dei et  morum  Christianorum,  a qua  obligatione  fa- 
cile excusatur,  ubi  puer  inter  Catholicos  educatur, 
et  sufficienter  aliunde  instruitur.  Concilium  autem 
Tridentinum  ( sess.  24,  cap.  2 ) statuit,  ut  dein- 
ceps unus  lanium  sive  vir  sive  mulier,  vel  ad  sum- 
mum unus  et  una  baptizatum  de  baptismo  susci- 
piant, et  parocho  praecepit,  ut  eos  lanium  admittat, 
eoruinque  nomina  in  libro  describat,  doceatque  illos 
quam  cognationem  contraxerint.  Ende 

Dico  2:  Idem  concilium  statuit  ut  susceptor  con- 
traheret cognationem  spiritualem  seu  impedimentum 
dirimens  matrimonium  cum  baptizato,  cum  ejus  pa- 
tre et  matre,  ita  ut  si  susceptor  ineat  matrimonium 
cum  femina  baplizala,  quam  de  sacro  fonte  levavit, 
vel  contra  susceptrix  cum  viro  baptizato  quem  le- 
vavit, nullum  sit  matrimonium ; atque  idem  est  si 
susceptor  cum  matre  baptizali,  vel  susceptrix  cum 
ejus  patre  lentet  contrahere.  Hoc  ergo  impedimen- 
tum extenditur  tantum  ad  unam  personam  si  sit 
tantum  susceptor  sine  susceptrice,  vel  susceptrix 
sine  susceptore,  aut  ad  duas  personas,  si  unus 
susceptor  et  una  susceptrix  simul  admittatur,  nec 
ad  alias  ullas.  Hinc  non  contrahitur  istud  impedi- 
mentum inter  susceptorem  et  susceplricem,  nec 
inter  uxorem  et  maritum  ad  petendum  vel  redden- 
dum debitum,  si  simul  suscipiant  puerum  alienum; 
imo  nec  contrahit  pater  ad  petendum  aut  redden- 
dum debitum,  si  in  necessitate  suscipiat  vel  bapti- 
zet proprium  filium  ; si  autem  sine  ulla  necessitate 
eum  suscipiat,  controverlunt  auctores  an  /illud  con- 
trahat, videtur  tamen  nec  vel  tunc  illud  contrahere, 
licet  graviter  peccet  contra  Ecclesiae  apertas  prohi- 
bitiones. In  privato  baptismo  non  est  necesse  adhi- 
bere susceptorem  ; si  quis  tamen  vere  adhibeatur 
ac  designetur  (non  vero  qui  tantum  tenet  materia- 

liter  aut  tangit  puerum),  probabilius  videtur  prse- 
dictam  cognationem  spiritualem  contrahere,  non 
aliter  ac  in  solemni. 

DISPUTATIO  VICESIMA  QUARTA. 

De  baptismo  adultorum. 

Sect.  I,  II.  — An  ad  validum  hominis  adulti  bapti- 
smum requiratur  ejus  consensus,  fides,  vel  aliqua 

alia  dispositio. 

Nota  : Refertur  a Patribus  quorumdam  antiquo- 
rum error,  putantium  posse  hominem  vivum  loco 
mortui  baptizari  ea  mente,  ut  mortuo  prodesset  ac 
vere  censeretur  baptizalus,  quod  sane  absurdum  est 
ac  hsereticum ; cum  soli  viatores  sint  capaces  sa- 
cramentorum. Quare 

Dico  1 : Ut  baptismus  in  adulto  validus  sit,  vo- 
luntarius ejus  consensus  ac  intentio  baptismum 
suscipiendi  absolute  requiritur ; non  tamen  oportet 
ut  hsec  voluntas  seu  consensus  sit  actualis,  sufficit 
enim  quod  aliquando  praecesserit,  ac  moraliter  du- 
ret, nec  sit  retractata,  sive  in  eo  qui  utendo  ra- 
tione sciens  ac  videns  recipit  baptismum,  sive  in 
eo  cui  jam  privato  ratione,  v.  gr.  ob  phrenesim, 
vel  amentiam,  in  necessitate  aut  in  periculo  mortis 
confertur  baptismus  ; sed  praeter  praedictam  volun- 
tatem virtualiter  remanentem  et  non  retractatam, 
ut  huic  digne  conferatur,  debet  dedisse  aliqua  poe- 
nitentiae signa,  quae  non  constet  fuisse  retractata. 

Dico  2 : Ut  baptismus  sit  validus,  sufficit  consen- 
sus voluntarius  simpliciter,  etiamsi  sit  involunta- 
rius secundum  quid,  id  est  vi  aut  metu  extortus. 
De  fide.  Patet,  si  metus  sit  ab  intrinseco  incussus, 
v.  gr.  in  mortis  periculo,  metu  gehennae;  si  au- 
tem ab  extrinseco,  etiam  esse  validum  definitur  ab 
lnnocentio  111,  in  cap.  Majores,  De  baptismo ; et 
prius  tradiderat  concilium  Toletanum  iv,  cap.  56, 
quia  ejusmodi  consensus  est  simpliciter  et  absolute 
voluntarius  ; ergo  sufficit  ad  valorem  baptismi  tum 
ex  natura  rei,  tum  ex  Christi  institutione  ac  Eccle- 
siae definitione.  Hinc  filiusfamilias,  servus,  vel  qui- 
libet alius  ut  baptizetur,  non  dependet  ab  ullo  sive 
patris,  sive  domini,  sive  alterius  superioris  con- 
sensu: quia  in  iis  quae  ad  salutem  spectant,  est  sui 
juris. 

Dico  3 : Ad  valorem  baptismi  nec  fides  nec  bona 
aliqua  dispositio  in  suscipiente  requiritur,  sed  suffi- 
cit si  velit  facere  aut  suscipere  id  quod  Christiani 
faciunt  vel  suscipiunt  quidquid  illud  sit,  quamvis 
in  se  putet  totum  id  nullius  esse  valoris  ac  mo- 
menti. Ut  autem  digne  alicui  detur  baptismus, 
praeter  voluntatem  illum  suscipiendi,  requiritur  dis- 
positio quae  sit  sufficiens  ac  necessaria  ad  conse- 
quendum illius  effectum,  seu  gratiam  sanctifican- 
tem, de  qua  dicetur  postea;  quia  sancta  sancte 
tractanda  sunt.  Atque  haec  digna  sacramenti  tracta- 
tio tam  ex  parte  dantis,  quam  suscipientis  requiri- 
tur, quia  suscipiens  tenetur  non  uti  sacramento 
nisi  bene  dispositus,  et  dans  tenetur  non  dare  san- 
ctum canibus. 


DISPUTATIO  VICESIMA  QUINTA. 

De  baptismo  parvulorum,  ac  jure  baptizandi. 

Sect.  I,  II.  — An  parvuli  ante  usum  rationis  sint 

capaces  baptismi;  et  an  expediat  tunc  baptizare 

filios  Christianorum. 

Dico  i : Omnes  infantes  stalim  ac  nati  sunt,  ba- 
ptismum recipere  possunt,  licet  rationis  usum  non 
habeant.  De  fide.  Contra  Anabaptistas  et  alios 
quosdam  antiquos  haereticos ; quod  enim  dixit 
Christus  : Docete  omnes  gentes,  baptizantes  eos,  etc. 
( Mattii . xxvni,  19);  Qui  crediderit  et  baptizalus  fue- 
rit, etc.,  (Mare,  xvi,  16);  liquide  patet  id  intel- 
lexisse de  adultis,  non  de  parvulis.  Probatur  ergo 
conclusio  : 1°  ex  Scriptura  : Nisi  quis  renatus  fuerit 
ex  aqua  et  Spiritu  sancto  ( Joan . m,  5).  Ergo  ibi 
infantes  comprehenduntur.  Sanctus  Paulus  bapti- 
zavit  domum  Lydiae  et  Stephanae,  id  est  totam  fa- 
miliam in  qua  verisimiliter  erant  infantes.  2,°  Cir- 
cumcisio ut  remedium  naturae,  cui  successit  bapti- 
smus, applicabatur  infantibus.  5°  Innocentes  fue- 
rant capaces  martyrii,  ergo  et  infantes  baptismi 
capaces  sunt  : Sinite  parvulos  venire  ad  me,  aiebat 
Christus;  talium  enim  est  regnum  ccelorum  ( Mattii . 
xix,  II).  Et  4°  probatur  haec  veritas  ex  universali 
consensu  et  definitione  Ecclesiae;  id  enim  definitum 
est  in  conciliis  Carlhaginensi,  Milevitano,  Vien- 
nensi, ac  nominatim  Tridentino,  sess.  7,  can.  12. 

Dico  2 : Ut  infantes  sint  baptismi  capaces,  non 
requiritur  propria  ipsorum  intentio  baptismum  sus- 
cipiendi, nondum  enim  naturaliter  sunt  capaces 
ejusmodi  intentionis,  imo  cum  baptizantur,  moti- 
bus et  signis  repugnant.  Est  contra  'quosdam  re- 
centiores  haereticos,  qui  fingunt  parvulis  omnibus, 
ut  baptizari  et  salvari  possint,  divinitus  accelerari 
usum  rationis,  quo  possint  credere  et  velle  bapti- 
zari, nempe  assiduum  miraculum  sine  ullo  funda- 
mento : et  quod  est  contra  quotidianam  experien- 
tiam. Sicut  enim  contrahunt  peccatum  originale 
sine  proprio  consensu,  ita  et  sine  proprio  consensu 
recipiunt  illius  remissionem  ac  justitiam  per  appli- 
cationem meritorum  Christi. 

Dico  3 : Ut  infantium  baptismus  sit  validus,  non 
requiritur  parentum  aut  aliorum  voluntas  vel  con- 
sensus. (D.  Thomas,  Scotus,  etc.)  Probatur  ex  Au- 
gustino (epist.  23),  ubi  ait  infantium  baptismum 
posse  esse  validum  sine  voluntate  parentum.  At- 
que idem  est,  si  parentes  nolint  : cum  enim 
eorum  consensus  non  sit  necessarius,  ita  nec  obest 
dissensus.  Si  requireretur  voluntas  aut  consensus 
parentum  , ssepe  infans  non  posset  salvari , v. 
gr.  in  periculo  mortis.  Deinde  si  requireretur  vo- 
luntas baptismi  in  parente,  etiam  requireretur  vo- 
luntas credendi;  et  sic  filius  alicujus  infidelis  qui 
nollet  credere,  non  posset  salvari.  Dum  Patres  di- 
cunt infantes  salvari  in  fide  parentum,  aut  credere 
per  eos,  per  quos  offeruntur  ad  baptismum,  id  non 
inlelligitur  de  interiori  fide,  sed  de  exteriori  fidei 
professione  per  ipsam  baptismi  susceptionem.  Deinde 

infantes  dicuntur  credere  habitu,  non  actu,  id  est, 
fidei  habitus  illis  per  baptismum  infunditur. 

Dico  4 : Non  solum  licet,  sed  etiam  expedit  filios 
Christianorum  ante  usum  rationis,  sive  antequam 
ipsi  possint  libere  consentire,  baptizare.  De  fide  ex 
Tridentino  (sess.  7,  can.  15),  ubi  damnat  anathe- 
matis eum  qui  dixerit  pneslare  eorum  baptisma 
omitti,  quam  eos  non  actu  proprio  credentes  bapti- 
zari in  sola  fide  Ecclesite,  contra  Lulheranos,  di- 
centes non  expedire  eos  baptizare  ante  usum  ratio- 
nis. Probatur  etiam  ex  perpetua  Ecclesiai  consuetu- 
dine semper  huc  usque  servata,  ut  palet  ex  Patrum 
testimoniis.  Clemens  (lib.  lxi  Constitui.,  cap.  15)  : 

• Baptizate,  » inquit,  < parvulos  vestros,  et  educate 
eos  in  disciplina  et  praeceptis  Dei.  * Chrysoslomus 
(tom.  V Ad  Neph.)  : < Hac,  » ait,  « de  causa  etiam 
infantulos  baptizamus,  > etc.  Idem  docent  Iremeus, 
Basilius,  Bernardus,  etc.  Cum  enim  capaces  sint 
recipiendi  effectus  baptismi,  sic  liberantur  a peri- 
culo aeternae  damnationis',  et  mature  faciunt  quod 
postea  tenerentur  facere,  dum  ad  annos  discretionis 
pervenerint  : quia  eo  ipso  quod  ex  Christianis  na- 
scuntur, jure  nativitatis  sunt  subditi  Ecclesiae,  sicut 
filius  patris  Hispani  est  subditus  regi  Hispaniae, 
filius  mancipii  est  mancipium,  et  cum  adulti  fue- 
rint, tenentur  non  tantum  humano,  sed  etiam  di- 
vino jure,  Christi  fidem  profiteri,  ejusque  praeceptis 
obedire.  Caeterum 

Dico  5 : Quamvis  in  casu  necessitatis,  v.  gr.  in 
periculo  mortis  ex  praecepto  charilatis  sit  obligatio 
baptizandi  infantes  ante  usum  rationis , tamen 
extra  casum  necessitatis  nullum  reperitur  praece- 
ptum divinum  hos  Christianorum  infantes  tunc 
baptizandi;  verum  jure  ecclesiastico  ob  receptam 
universalem  Ecclesiae  consuetudinem  tenentur  pa- 
stores adhibere  curam,  ut  illi  mature  baptizentur, 
monendo  parentes  suae  obligationis  si  negligentes 
sint,  aut  etiam  cogendo,  ut  efferant  suos  filios  ad 
baptismum  ; imo  ipsis  invitis,  si  nolint,  eos  bapti- 
zando. Baptizandi  autem  sunt  opportuno  statim 
tempore  post  perfectam  ex  utero  materno  nativita- 
tem ; in  mortis  autem  periculo,  antequam  infans 
perfecte  natus  sit,  si  pars  corporis  ex  utero  exierit, 
quae  sufficiat  ad  baptismum,  debet  statim  baptizari; 
imo  si  mortua  matre  inveniatur  in  ejus  utero  in- 
fans adhuc  vivus,  debet  baptizari,  quamvis  non 
natus;  nunquam  tamen  licet  viventis  adhuc  matris 
ventrem  aperire,  et  sic  eam  occidere,  ut  succurra- 
tur infanti,  nisi  forte  esset  jam  ad  mortem  da- 
mnata, accelerando  ejus  supplicium,  ut  proles  ba- 
ptizetur ; sed  si  nullum  sit  in  mora  periculum  pro 
prole  nascitura,  differendum  est  supplicium  usoue 
ad  partum. 

Sect.  III.  — An  liceat  baptizare  filios  infidelium  in- 
fantes, invitis  parentibus,  quando  hi  nullo  modo 
sunt  Ecclesice  subditi. 

Nota  : Loquimur  de  solis  infantibus ; nam  adulti 
hac  in  re  ad  salutem  pertinente  sunt  sui  juris,  nec 
a parentum  voluntate  dependent.  Certum  est 


filios  apostatarum  sive  in  haeresim,  sive  in  Ju- 
daismum,  sive  in  paganismum  lapsorum  posse  bapti- 
zari, etiamsi  parentes  renitantur ; sunt  enim  subje- 
cti Ecclesiae.  De  his  ergo  non  agitur;  sed  de  filiis 
infidelium,  qui  nec  spiritualiter  nec  temporaliter 
Ecclesiae  subduntur. 

Dico  1 : Filii  infantes  infidelium  nec  spiritualiter 
nec  temporaliter  Ecclesiae  subditorum,  non  possunt 
licite  baptizari  invitis  parentibus,  sive  privata,  sive 
publica  auctoritate  (D.  Tliomas,  Cajetanus,  So- 
tus,  etc.),  quia  si  baplizati  eripiantur  a patria  po- 
testate, fit  injuria  parentibus ; si  illis  relinquantur, 
fit  injuria  sacramento.  Idemque  dic  de  applicando 
olirn  infantibus  legis  naturae  remedio.  Deinde  Chri- 
stus non  dedit  Ecclesiae  istam  potestatem.  Jure 
quidem  naturae  licet  innocentes  tueri ; sed  solum 
quando  injusta  vis  eis  infertur  in  rebus  ipso  naturae 
jure  debitis , v.  gr.  si  parens  vellet  interficere 
filium.  Dilatio  baptisihi,  quamvis  sit  abusus  patriae 
potestatis,  non  est  tamen  manifesta  vis  contra  jus 
naturae,  nec  per  hoc  constituitur  infans  in  extrema 
necessitate.  Si  autem  infans  esset  in  extrema  neces- 
sitate, id  est,  in  summo  mortis  periculo,  tunc  licet 
eum  baptizare  invitis  parentibus,  praesertim  secreto 
et  occulte  sine  scandalo.  Similiter  si  infans  sit 
extra  patriam  potestatem,  ita  ut  nulla  sit  spes  ne  - 
que obligatio  restituendi  filium  parem  i suo,  vel  quia 
nescitur  cujus  sil  filius,  vel  quia  tam  longe  distat, 
ut  moraliter  non  possit  restitui,  tunc  potest  bapti- 
zari skie  consensu  parentis,  etiamsi  constet  ipsum 
fore  invitum,  modo  is  infans  non  habeat  tutorem, 
qui  patris  juri  et  curae  successerit. 

Dico  2 : Si  filius  natus  sit  ex  matre  Christiana 
et  patre  infideli,  potest  baptizari  invito  patre,  quia 
partus  sequitur  ventrem;  item  potest  baptizari,  si 
pater  sit  fidelis,  et  mater  infidelis,  quia  pater  est 
caput  domus;  item  si  post  partum  alteruter  con- 
vertatur ad  fidem,  consentiente  fideli  sive  patre  sive 
matre  potest  baptizari,  etiamsi  infidelis  contradicat. 
Denique  si  ambo  parentes  infideles  sint,  solus  unius 
consensus,  sive  patris  sive  matris  sufficit,  ut  puer 
altero  invito  possit  baptizari.  Cum  autem  pervenit 
ad  eum  statum  usus  rationis  in  quo  est  capax  pec- 
cati mortalis,  tunc  per  proprium  consensum,  invi- 
tis etiam  parentibus,  potest  baptizari ; quod  ex  si- 
gnis et  conjecturis  prudenter  debet  colligi. 

Sect.  IV.  — An  liceat  baptizare  fdios  infantes  infide- 
lium invitis  parentibus,  quando  hi  sunt  subditi 
temporaliter  principibus  Christianis. 

Dico  I : Filii  infidelium,  qui  non  sunt  servi  Chri- 
stianorum, baptizari  non  possunt  invitis  parentibus, 
sive  privata,  sive  publica  Christiani  principis  aucto- 
ritate, quamvis  parentes  sint  subditi  temporali  il- 
lius jurisdictioni.  (D.  Thomas,  Capreolus,  Cajeta- 
nus,  etc.,  contra  Scotum,  et  Gabrielem.)  Probatur, 
quia  parentes  non  possunt  juste  privari  jure  natu- 
rali quod  habent  in  filios,  imo  nec  ipsi  cogi  a prin- 
cipe Christiano  ad  amplectendam  fidem  et  susci- 
piendum baptismum ; principis  enim  temporalis 

potestas  non  se  extendit  ad  supernaturalia,  qualis 
est  susceptio  baptismi,  nec  ad  punienda  aut  coer- 
cenda quaevis  delicta,  sed  lanium  ad  ea  quse  sunt 
communi  paci  ac  humanae  justitiae  contraria. 

Dico  2 : Si  infideles,  filiique  eorum  sint  servi 
Christianorum,  possunt  licite  auctoritate  dominorum 
separari  filii  a parentibus,  et  baptizari  invitis  pa- 
rentibus. Potest  enim  dominus  pro  suo  libitu  sepa- 
rare filium  servum  a patre  etiam  servo,  v.  g.  ven- 
dendo, donando,  elc.,  absque  ulla  injustitia,  ex  vi 
juris  quod  habet' ob  suum  dominium;  certum  est 
autem  filium  servi  infidelis  semel  a patre  omnino 
separatum,  posse  invito  patre  baptizari,  juxta  ea 
quae  in  praecedenti  sectione  diximus  ; maxime  quan- 
do est  juste  separatus.  Hinc  dominus  per  se  loquen- 
do et  ablatis  extrinsecis  incommodis,  quae  videntur 
fas  esse  contemnere,  potest  vendere  servum  ea 
intentione  et  fine  ut  ejus  filium  sic  a patre  separa- 
tum, possit  licite  baptizare  : potest  enim  pro  suo 
libitu  vendere  servum  in  quovis  loco,  etiam  in  re- 
motissimis regionibus ; ergo,  etc.  Nec  ullum  inde 
notabile  inconveniens  oriri  potest,  si  prudenter  et 
sine  scandalo  fiat. 

Sect.  V,  YI.  — An  filius  servi  infidelis  possit  licite 

baptizari  priusquam  a parente  separetur;  et  an 

sit  obligatio  illum  baptizandi. 

Dico  1 ; Si  filius  sit  cohabitalurus  cum  parente 
infideli  et  imbuendus  ejus  malis  artibus  ac  ritibus, 
non  potest  licite  baptizari,  nisi  separetur.  Idem 
posset  dici  de  filiis  haereticorum,  si  sit  tale  perver- 
sionis morale  periculum.  Atque  de  aliis  ejusmodi. 
Nec  tantum  ille  dominus  qui  servi  filium  sic  bapti- 
zaret, videtur  peccaturus  contra  religionem  expo- 
nendo sacramentum  periculo  profanationis , sed 
etiam  probabilius  contra  justitiam,  faciendo  patri 
injuriam,  baptizando  ejus  filium  ipso  invito  : quia 
licet  paler  ratione  servitutis  privari  possit  cura  et 
gubernatione  filii  quoad  usum  per  accidens  ob  lo- 
corum distantiam  media  separatione,  non  tamen 
quoad  proprietatem,  et  radicale  jus  paternum  quod 
est  omnino  inlrins.ecum  et  connaturale.  Ergo  si  fi- 
lius manet  patri  conjunctus,  non  potest  pater  juste 
prohiberi  quominus  paternam  curam  in  filium  exer- 
ceat, quam  non  posset  exercere  si  filius  baplizare- 
tur  ; quia  per  baptismum  fit  subditus  Ecclesite,  et 
ab  ea  gubernatur.  Ergo  pater  privatur  gubernandi 
suum  filium  jure  sibi  intrinseco  ac  connaturali, 
adeoque  contra  justitiam.  Contraria  tamen  senten- 
tia, quae  dicit  jus  paternum  per  servitutem  esse 
translatum  in  dominum,  est  etiam  valde  proba- 
bilis. Quod  attinet  ad  Judaeos,  qui  nunc  sunt  prin- 
cipibus Christianis  subditi,  ii  non  sunt  servi,  sed  tri- 
butarii, adeoque  vendi  non  possunt,  ut  mancipia. 

Dico  2 : Christiani  qui  infidelium  infantes  filios 
in  bello  captivos  faciunt,  et  a parentibus  separatos 
adducunt,  per  se  loquendo,  videntur  juxta  probabi- 
liorem sententiam,  posse  sine  peccato  parentibus 
aut  tutoribus  infidelibus,  etiam  pretio  seu  lvtro  ae- 
f-epto,  cos  restituere,  adeoque  non  habere  obliga- 


tionem eos  baptizandi  : quia  non  oritur  illis  obliga  - 
tio  ex  dominio  in  servum  ; non  enim  tenentur  reti- 
nere semper  istud  dominium  et  non  alienare ; ne- 
que oritur  ex  charilate,  quia  cum  isti  infantes  non 
versentur  in  extrema  necessitate,  charilas  non  obli- 
gat hoc  modo  illis  subvenire  ob  varia  incommoda 
aut  pericula  inde  timenda  tum  ex  parte  infantium 
baplizalorum,  tum  ex  parte  parentum,  tum  ex  parte 
violati  juris  gentium,  quod  ubique  permittit  redem- 
ptionem captivorum  ; neque  etiam  oritur  ex  coope- 
ratione cum  eorum  infidelitate.  Christianus  enim 
vendens  servum,  non  cooperatur  ejus  infidelitati 
futura,  sed  utitur  jure  suo  et  rem  facit  ex  objecto 
vel  indifferentem,  vel  bonam,  restituendo  nempe 
filium  parentibus;  quidquid  autem  postea  sequitur, 
contingit  per  accidens  ex  parentum  malitia,  quam 
alter  vitare  non  tenetur  ob  dicta  incommoda,  ideo- 
que  illi  non  imputatur.  Cattarum  in  isto  casu  quid 
melius  sit,  et  quid  agere  expediat,  prudenter  ex 
circumstantiis  judicandum  est. 

DISPUTATIO  VICESIMA  SEXTA. 

De  effectibus  baptismi. 

Sect.  I , II.  — An  baptismus  vere  remittat  omnem 
culpam  , ac  conferat  gratiam  cum  donis  superna- 
turalibus. 

Dico  1 : Baptismus  vere  ae  proprie  delet  origi- 
nalem culpam,  et  quidquid  in  ea  veram  habet  pec- 
cati rationem.  De  fide,  contra  Lulheranos  qui  inter- 
dum dicunt  baptismum  non  tollere  peccatum  ori- 
ginale, sed  radere  aut  tegere,  vel  facere  ut  non  im- 
putetur, et  interdum  non  tollere  omnia  peccata, 
sed  fortasse  aliqua  tantum ; item  contra  Messalia- 
nos  haereticos  dicentes  baptismum  instar  novaculae 
auferre  peccata,  radicem  autem  peccati  non  exstin- 
guere. Probatur  autem,  1°  ex  definitione  concilii 
Tridentini  (sess.  5,  can.  5)  his  verbis  : Si  quis  per 
Jesu  Christi  Domini  gratiam,  quos  in  baptismate  con- 
fertur, reatum  originalis  peccati  remitti  negat,  aut 
etiam  non  tolli  totum  id  quod  veram  et  propriam 
peccati  rationem  habet,  sed  illud  dicit  tantum  radi 
aut  non  imputari,  anathema  sit.  2°  Ex  Scriptura  : 
Nihil  ergo  nunc  damnationis  est  iis,  qui  sunt  in  Chri- 
sto Jesu  (Rom.  viii , I).  Mundans  eam  lavacro  aquae 
{. Ephes . v,  26).  Si  remaneat  tecta  peccati  macula,  non 
erit  anima  munda,  sed  lanquam  sepulcrum  dealba- 
tum. 3°  Culpa  est  quid  indivisibile,  ergo  non  po- 
test parlim  tolli,  partim  relinqui ; nec  radi  nisi  era- 
dicetur. Deinde  generatio  carnalis  ex  Adam  affert 
animae  mortem , ergo  spiritualis  regeneratio  ex 
Christo  affert  vitam,  seu  facit  hominem  Deo  gra- 
tum. 

Dico  2 : Baptismus  non  tantum  originalem,  sed 
etiam  omnem  actualem  culpam  antea  commissam 
delet,  si  suscipiens  non  ponat  obicem.  De  fide, 
concilio  Florentino  sic  dicente  : Hujus  sacramenti 
effectus  est  remissio  omnis  culpce  originalis  et  actua- 
lis. Baptismus  enim  institutus  est  quidem  primario 
ad  delendum  originale,  secundario  tamen  ad  delen- 
da  etiam  omnia  actualia  : Projiciam  in  profundum 

maris  (nempe  baptismi)  omnia  peccata  vestra  (Midi. 
vn,  19);  atque  id  comprobatur  ex  perpetua  Pa- 
trum traditione.  Et  natio  est,  quia  baptismus  habet 
vim  justificandi  hominem;  ergo  et  delendi  non  so- 
lum originale,  sed  etiam  actualia  peccata  mortalia, 
adeoque  el  venialia.  Deinde  peccata  actualia  ante 
baptismum  commissa  non  possunt  tolli  per  sacra- 
mentum poenitentiae,  cum  non  sint  illius  materia  ; 
ergo  per  se  et  directe  tolluntur  per  baptismum, 
quia  nullum  est  aliud  sacramentum  per  se  institu- 
tum ad  remissionem  peccatorum. 

Dico  5 : Baptismus  cum  culpa  simul  remittit 
omnem  poenam  proprie  dictam,  non  tamen  aufert 
omnes  vitae  poenalitates,  v.  gr.  morbos,  dolores, 
mortem,  fomitem  peccati,  inordinationem  passio- 
num, etc.  Per  .baptismum  remitti  omnem  pde-nam 
definivit  concilium  Florentinum , ideoque  negat 
baptizatis  imponenda  esse  opera  satisfactoria  pro 
peccatis  ante  baptismum  commissis;  ideinque  do- 
cet concilium  Tridentinum  (sess.  5,  can.  5)  bis 
verbis  : Puri,  innoxii,  ac  Deo  dilecti  effecti  sunt  (id 
est  per  baptismum),  ita  ut  nihil  prorsus  eos  ab  in- 
gressu cceli  removetur;  et  idem  clarius  (sess.  6,  cap. 
14).  Id  etiam  comprobatur  ex  perpetua  Ecclesiae 
traditione  ac  consensu,  et  ex  Patrum  Cypriani, 
Gregorii,  etc.,  testimoniis,  atque  praesertim  ex  tali 
Christi  institutione- ac  voluntate. 

Dico  4 : Baptismus  per  se  non  tollit  peccata, 
quae  post  baptismum  susceptum  committuntur.  De 
fide,  in  concilio  Tridentino  (sess.  7,  can.  10),  con- 
tra Lutherum,  Calvinum,  etc.,  dicentes  per  bapti- 
smi suscepti  memoriam  excitari  fidem,  per  quam, 
aiunt,  remittuntur  peccata,  id  est,  juxta  illos,  oc- 
cultantur aut  non  imputantur.  Probatur,  quia  Chri- 
stus instituit  sacramentum  poenitentiae  ad  remitten- 
dum peccata  post  baptismum  commissa,  quod  sancti 
Patres  vocant  secundam  post  naufragium  tabulam. 
Licet  baptismus  non  tollat  fomitem,  qua;  est  radix 
peccatorum,  tollit  tamen  omne  id  quod  habet  ratio- 
nem peccati.  Hanc  autem  radicem,  quae  non  tolli- 
tur, volunt  haeretici  habere  rationem  peccati,  quod 
falsum  atque  haereticum  est. 

Dico  5 : Baptismus  tam  parvulis  quam  adultis 
baptizatis  confert  gratiam  habitualem  cum  donis 
seu  virtutibus  infusis  illam  comitantibus,  nempe 
cum  habituali  fide,  spe,  charitate,  si  suscipiens 
non  ponat  obicem,  quem  non  poni  in  parvulis,  pa- 
tet. De  fide,  ex  conciliis  Florentino  ac  Triden- 
lino  (sess.  7,  can.  6,  7,  8,  13);  ideo  Paulus  Rom. 
vi,  5,  ait  : « Per  baptismum  ila  nos  mori  peccato, 
ut  vivamus  Deo,  et  complantatos  ClTristo  non  solum 
fieri  similes  morti  ejus,  sed  etiam  resurrectioni.  » 
Quod  el  Patres  passim  docent.  Ratio  est,  quia  non 
remittitur  peccatum  originale  et  mortale  sine  infu- 
sione gratiie  et  justitiae,  homini  inhaerentis.  Insuper 
ex  vi  gratiae  baptismatis)'  quatenus  est  sacramenta- 
lis,  dantur  postea  a Deo  majora  auxilia,  quibus  ho- 
mo frequentius  ac  vehementius  excitetur  et  adju- 
vetur vel  ad  superandum  concupiscentiae  fomitem, 

vel  ad  exercenda  et  implenda  ma  munia,  ad  quae 
baptismus  obligat. 

DISPUTATIO  VICESIMA  SEPTIMA. 

De  necessitate  baptismi  ad  gratiam  et  gloriam  con- 
sequendam. 

Sect.  I.  — An  baptismus  sit  absolute  necessarius  ad 
gratiam  et  vitam  celernam  adipiscendam. 

Nota  : Cum  Pelagiani  negarent  peccatum  origi- 
nale et  gratiae  necessitatem,  consequenter  negabant 
baptismum  esse  necessarium  ad  illud  remittendum, 
et  ad  hanc  obtinendam.  Postea  Wicleffus  et  ‘post 
illum  Calvinus  aliique  haeretici  dixerunt  bapti- 
smum non  esse  necessarium  iis  qui  ex  parentibus 
fidelibus  et  baptizatis  procreati  sunt,  quia  vel  non 
oriuntur  in  peccato  originali,  vel  saltem  non  eis 
imputatur  ob  fidem  parentum;  et  Vficleffus  sic  dice- 
bat : Si  homo  est  praedestinatus,  licet  non  baptize- 
tur, salvabitur;  si  est  reprobus,  licet  baptizetur, 
non  salvabitur.  Ergo  non  est  necessarius.  Sed  si 
hic  discursus  valeret,  probaret  etiam  nec  fidem, 
nec  observationem  praeceptorum  , nec  quidquam 
aliud  esse  ad  salutem  necessarium.  Omissis  autem 
hisce  erroribus,  qui  alibi  sat  refutantur. 

Dico  : Baptismus  est  medium  absolute  necessa- 
rium tum  ad  remissionem  peccatorum,  tum  ad  gra- 
tiam et  gloriam  obtinendam.  De  fide.  Probatur  : l" 
ex  Scriptura  : Nisi  quis  renatus  fuerit  ex  aqua  et 
Spiritu  sancto,  non  potest  introire  in  regnum  Dei 
(Joan.  m,5);  quia  sicut  naturalis  generatio  ex 
Adamo  est  unica  via  contrahendi  peccatum  ex  Ada- 
mo, ila  regeneratio  per  baptismum  est  unica  via 
resurgendi  ab  illo  peccato  per  Christum.  2°  Ex  con- 
ciliis Carthaginensi,  Milevitano,  Florentino,  Triden- 
lino,  et  ex  Patribus  : « Qui  baptismo  privatur,  » 
inquit  Leo  (epistola  78),  < necessaria  liberatione 
fraudatur.  » Sic  etiam  Augustinus  (De  anima  el 
ejus  origine,  lib.  ii , cap.  I,  n.  12)  : < Noli  credere 
infantes,  antequam  baptizatos,  morte  praeventos 
posse  pervenire  ad  indulgentiam  originalium  pec- 
catorum. » Et  Prosper  (De  vocat,  gent.,  lib.  n , cap. 
8)  : < Nec  credi  fas  est  eos  qui  non  sunt  adepti 
regenerationis  sacramentum,  ad  ullum  beatorum 
pervenire  consortium.  > 5°  Ratione  : cum  omnes 
sive  fidelium  sive  infidelium  filii  nascantur  in  pecca- 
to originali,  indigent  remedio;  nullum  autem  insti- 
tuit aliud  Christus,  quam  baptismum;  ergo  dum 
I Cor.  vu,  14,  dicitur  : Sunclificatus  est  vir  infidelis 
per  mulierem  fidelem,  etc.,  alioqui  filii  vestri  immun- 
di essent  ; nunc  autem  sancti  sunt,  ibi  per  ly  sancti, 
non  intelligilur  eos  esse  justos  et  mundos  a culpa 
originali,  sed  esse  legitimos,  sive  ex  legitimo  toro 
natos,  ac  facile  posse  per  parentum  curam,  fidem, 
exemplum  adipisci  veram  sanctitatem  baptismi 
susceptione. 

Sect.  II.  — An  sacramentum  baptismi  rcipsa  susce- 
ptum, adultis  sit  ad  salutem  necessarium. 

Dico  1 : Ad  obtinendam  primam  gratiam  el  pec- 
cati originalis  ac  actualium,  qua;  cum  ilio  conjuncta 
fuerint,  remissionem,  non  est  sernper  necessarium 

recipere  in  re  ipsa  baptismum,  sed  sufficit  contritio, 
baptismi  votum  in  se  continens.  Deus  enim  in 
Scriptura  promittit  justificationem  vere  poenitenti- 
bus  ac  perfecte  contritis  : Convenimini  ad  me,  et 
ego  convertar  ad  vos  ( Zachar . i,  5).  Ambrosius 
{Orat,  de  obitu  Valentiniani ) sic  ait  : « Audio  vos 
dolere  quod  non  acceperit  gratiam  baptismatis,  at- 
qui hoc  etiam  in  votis  habuit.  Non  ergo  habuit  gra- 
tiam quam  desideravit?  Non  habuit  quod  poposcit? 
imo  quia  poposcit,  accepit.  • Similia  habent  Augu- 
stinus, Bernardus,  etc.  Ratio  est  quia  habita  ultima 
dispositione  quae  est  contritio  aut  amor  Dei  super 
omnia,  statim  infunditur  gratia.  Hinc  fit  ut  adultus 
saepe  justificetur  ante  realem  baptismi  susceptio- 
nem. 

Dico  2 : Homines,  ordinarie  ac  per  se  loquendo, 
non  adipiscuntur  bealiludinem  sine  reali  baptismi 
susceptione  , quamvis  interdum  accidere  possit, 
ut  occurrente  eum  recipiendi  impedimento,  illam 
adipiscantur  sine  ista  reali  susceptione.  Si  enim 
homo  possit  reipsa  baptismum  recipere,  licet  jam 
per  contritionem  justificatus,  tenetur  illum  reci- 
pere, nec  potest  cum  solo  illius  voto  salvari ; cum- 
que baptismi  susceptio  realis  sit  valde  facilis,  ideo 
ordinarie  non  potest  quis  adipisci  beatiludinem 
sine  illa.  Si  quis  autem  usque  ad  mortem  non  pos- 
sit illum  accipere,  sufficiet  illius  votum,  cum  per- 
fecta peccatorum  contritione  seu  amore  Dei  super 
omnia  ad  beatitudinem  adipiscendam  : et  juxta  haec 
exponenda  sunt  varia  Patrum  loca.  Hoc  autem  ba- 
ptismi votum  seu  desiderium,  tam  ad  justitiam 
quam  ad  gloriam  obtinendam,  non  necessario  requi- 
ritur ut  sit  explicitum  ac  proprium  baptismi  propo- 
situm ; sed  sufficit  implicitum  desiderium  contentum 
in  ipsa  contritione  et  in  generali  proposito  servandi 
omnia  Dei  mandata. 

Sect.  111. — An  baptismus  reipsa  susceptus,  sit  infan- 
tibus ad  salutem  necessarius. 

Dico  1 : Infantes,  qui  ante  usum  rationis  moriun- 
tur, tempore  legis  gratiae  sufficienter  promulgat* , 
non  possunt  salvari  secundum  legem  ordinariam , 
nisi  reipsa  eis  applicetur  verum  ac  validum  baptismi 
sacramentum.  D.  Thomas,  Scotus,  Durandus  et 
omnes  alii,  excepio  Cajelano,  qui  docuit  parvulum 
qui  in  casu  aliquo  fortuito  non  potest  baptizari, 
posse  certa  lege  ac  semper  salvari  per  aliud  reme- 
dium , nempe  per  fidem  parentum  ei  applicatam 
quolibet  signo  religioso  externo,  v.  gr.  signo  crucis 
expresso  cum  invocatione  SS.  Trinitatis,  aut  alio 
simili.  Sed  hanc  eju$  sententiam  ut  valde  ab  Eccle- 
siae sensu  et  dogmatibus  alienam  Pius  Y curavit  ex- 
pungi a commentariis  D.  Thomae  in  Romana  im- 
pressione. Probatur  assertio  ex  generali  et  absoluta 
Christi  lege  : Nisi  quis  renatus  fuerit  ex  aqua  et 
Spiritu  sancio,  non  potest  introire  in  regnum  coelo- 
rum (Joan.  m,  5);  et  ita  Augustinus,  Ambrosius, 
aliique  Patres  nullam  in  ea  lege  exceptionem  admit- 
tunt. Isti  enim  infantes  nec  possunt  salvari  ex  opere 
operantis  per  votum  baptismi,  seu  per  baptismum 


in  voto,  cum  non  sint  capaces  actionis  liberae;  nec 
possunt  salvari  ex  opere  operato,  cum  baptismus 
eis  non  applicetur;  ergo,  etc.  Parentum  enim  volun- 
tas aut  desiderium  sicut  non  potest  illis  ad  salutem 
obesse,  ita  nec  prodesse;  voluntas  patris  reputatur 
voluntas  filii  tantum  in  iis  quae  ad  temporale  ejus 
regimen  pertinent,  non  vero  in  iis  quae  ad  animm 
salutem  spectant ; nec  fides  patris  potest  applicari 
filio,  nisi  per  signum  externum  a Christo  institutum, 
non  autem  per  aliud  ex  patris  arbitrio;  hinc  non 
datur  votum  baptismi  nisi  in  adultis,  qui  possunt 
illum  vel  explicite  vel  implicite  desiderare.  Voluntas 
aut  desiderium  patris  non  potest  dici  votum  filii 
seu  baptismus  in  voto.  Prmterea 
Dico  2 : Nullus  infans  sine  baptismo  decedens  , 
salvatur  etiam  ex  speciali  Dei  privilegio  aut  dispen- 
satione; idque  sine  revelatione  temere  assereretur 
de  aliquo.  (Scotus,  etc.)  Nullibi  enim  reperitur  aut 
apparet  in  universali  lege  lata  ejusmodi  dispensatio; 
adeoque  sicut  adultus  sine  fide,  ita  parvulus  sine 
baptismo  salvari  nequii.  Et  idem  dic  de  eo  infante 
in  cujus  baptismo  essentialis  defectus  commissus 
fuit,  ideoque  baptismus  invalidus.  Contra  Alensem, 
Sylveslrem,  Bonaventuram,  etc.,  pie  credentes  in 
isto  casu  Deum  supplere  defectum  et  baptismi  in- 
validi effectum,  atque  ita  infantem  sine  baptismo 
salvari.  Hinc  sequitur  infantes  qui  in  matrum  utero 
moriuntur,  non  posse  salvari,  uti  universa  Ecclesia 
et  theologi  cum  D.  Tlioma  et  Augustino  sentiunt, 
ac  proinde  quamvis  pro  illo  statu  sint  sine  remedio, 
tamen  absolute  et  sufficienter  illud  eis  providit  in 
causis  universalibus  : nam  pro  illis  instituit  bapti- 
smum, et  providit  per  causas  generales,  ut  posset 
eis  applicari.  Quod  vero  interdum  impediantur  hae 
causae  ex  aliarum  concursu,  est  quid  per  accidens  , 
nec  ad  ordinariam  Dei  providentiam  pertinuit  haec 
omnia  impedimenta  tollere,  vel  ob  privata  incom- 
moda ac  raros  eventus  concedere  extraordinaria 
remedia,  quorum  usus  communem  sacramentorum 
modum  quodammodo  perturbaret;  atque  hoc  fuit 
expediens  ad  ostensionem  divinae  justitiae  sicut  et 
gratiae  aut  misericordiae,  permittendo  aliquos  sic 
mori  sine  baptismo,  procurando  aliis  speciali  modo 
baptismum  ante  mortem. 

Sect.  IV.  — Quo  tempore  coepit  baptismus  esse 
ad  salutem  necessarius. 

Dico  i : Baptismi  necessitas  non  incepit  ante 
Christi  mortem  ac  resurrectionem  ( Bernardus  et 
Ilugo  de  Sancto  Victore), quia  lex  non  obligat  antequam 
condita  et  promulgata  sit.  Dum  ergo  Christus  dixit: 
Nisi  quis  renatus  fuerit  ex  aqua  et  Spiritu  sancta  (Joan. 
m,  5),  etc.,  tunc  non  condidit  ac  promulgavit  le- 
gem, sed  indicavit  ac  praedixit  tempus  in  quo  illa 
esset  obligatura.  Hinc  licet  ante  Christi  mortem 
baptismus  fuerit  institutus,  nondum  tamen  tunc  erat 
propositus  ut  necessarius  ad  salutem,  nec  adhuc 
datum  praeceptum  de  eo  suscipiendo.  Dum  igitur 
quidam  Patres  docent  baptismum  coepisse  esse  ne- 
cessarium, ex  quo  Christus  dixit  : Nisi  quis  renatus 

fuerit,  etc. , inteHigendi  sunt  non  de  tempore  in 
quo,  sed  pro  quo  Christus  protulii  illa  verba.  Bonus 
latro  non  fuit  salvus  per  baptismum  aquae  aut  san- 
guinis, nec  per  votum  baptismi  qui  nondum  erat 
tunc  necessarius,  sed  per  contritionem  et  conver- 
sionem ad  Deum. 

Dico  2 : Necessitas  baptismi  non  incepit  a die 
Christi  mortis  aut  resurrectionis,  sed  ab  eo  tempore 
quo  Evangelium  coepit  esse  sufficienter  promulga- 
tum, quia  ejus  praeceptum  non  coepit  obligare  ante 
sufficientem  promulgationem.  Cum  dicitur  Rom.  vii, 
per  mortem  Christi  evacuata  fuisse  lex  vetus,  in- 
telligilur  positam  fuisse  sufficientem  causam,  per 
quam  paulatim  et  convenienti  modo  ac  tempore  lex 
vetus  cessaret  atque  evacuaretur,  ut  cum  honore 
sepeliretur. 

DISPUTATIO  VICESIMA  OCTAVA. 

De  dispositione  ad  effectum  baptismi  consequendum 
requisita. 

Sect.  I.  — An  baptismus  requirat  in  adultis  aliquam 

dispositionem  ad  suum  effectum  producendum. 

Nola  : Non  agitur  de  dispositione  ad  effectum 
characteris  baptismalis  consequendum,  quia  praeter 
voluntatem  suscipiendi  sacramentum  baptismi,  nulla 
alia  ad  illum  recipiendum  requiritur  dispositio;  nec 
de  dispositione  intellectus,  quia  juxta  omnes  requi- 
ritor fides,  sine  fide  enim  impossibile  est  placere 
Deo  ( Ilebr . xi,  6);  sed  recentiores  haeretici  solam 
fidem  requirunt  tanquam  sufficientem  per  se  solam 
ad  justitiam,  nullam  postulantes  ex  parte  voluntatis 
dispositionem.  Quare 

Dico  I : In  adultis,  qui  cum  peccato  originali  ha- 
bent aliquod  mortale  adjunctum  praeter  voluntatem 
suscipiendi  baptismum,  requiritur  aliqua  alia  volun- 
tatis dispositio,  quae  consistit  in  vera  ad  Deum  con- 
versione cum  poenitentia  seu  detestatione  prioris 
vitae.  De  fide  certum  est,  quia  juxta  Scripturam  et 
Patres  ei,  qui  mortaliter  peccavit,  poenitentia  est 
medium  ad  salutem  necessarium  : Poenitemini,  el 
baptizetur  unusquisque  vestrum  (Aci.  n,  38).  Bapti- 
smus, ait  Augustinus  (De  vera  et  falsa  poenitentia, 
cap.  18),<  sine  poenitentia  nunquam  profuit  ei, 
qui  peccavit  spontanee;  » el  (. Ibid .,  cap.  2)  : « Ab  liac 
poenitentia  soli,  qui  baptizantur,  pueri  innnunes 
sunt,  j Repugnat  ergo  catholicae  doctrinae  quod  Ga- 
briel  ait  eum  qui  accedit  ad  baptismum  cum  vera 
voluntate  eum  suscipiendi,  et  simul  cum  compla- 
centia alicujus  peccati  mortalis,  accipere  remissio- 
nem peccati  originalis  sine  remissione  mortalis,  et 
sine  infusione  gratiae  sanctificantis  : peccatum  enim 
originale  non  remittitur  sine  infusione  gratiae  san- 
ctificantis, ut  fere  apertis  verbis  definit  concilium 
Tridentinum,  sess.  6. 

Dico  2 : Si  contingeret  (quod  simpliciter  non  est 
impossibile)  hominem  adultum  accedere  ad  bapti- 
smum cum  solo  peccato  originali  sine  actuali,  non 
illi  foret  poenitentia  necessaria  ; quia  poenitentia 
proprie  est  de  peccatis  ab  ipso  pcenitenle  commis- 
sis ; est  enim  retractatio  et  displicentia  prioris  vo- 


luntatis. Ideoque  is,  quia  propria  voluntate  nec  se 
avertit  a Deo,  nec  se  convertit  ad  creaturam,  non 
egeret  pcenilentia,  sed  ei  sufficeret  voluntas  ac  pro- 
positum profitendi  ac  servandi  Christi  legem,  imo 
et  requireretur;  cum  enim  Deus  non  justificet  nisi 
volentem  et  consentientem,  ideo  requiritur  ad  eum 
aliqua  conversio,  ac  propositum  ei  obediendi. 

Sect.  II.  — Quantum  pcenitenlice  dispositio  sit  suffi- 
ciens et  necessaria  ad  oblinendum  per  baptismum, 

peccatorum  mortalium  remissionem  ac  justitiam. 

Dico  1 : Ad  hunc  baptismi  effectum  oblinendum 
non  est  opus  ut  homo  accedat  jam  justificatus  per 
veram  contritionem.  D.  Thomas,  Scotus,  Durandus, 
etc.,  contra  Gabrielem,  Marsilium,  etc.,  requirentes 
ad  hunc  effectum  veram  contritionem.  Probatur  , 
quia  baptismus  perse  institutus  est  ad  remittendum 
peccatum ; quomodo  ergo  remitteret  si  supponeret 
necessario  jam  remissum  per  contritionem  ? quae 
ejus  utilitas  aut  efficacia?  Deinde  si  baptismus  ne- 
cessario praesupponeret  peccatum  jam  remissum  per 
contritionem,  nunquam  ipse  illud  remitteret  et  con- 
ferret primam  gratiam  ex  opere  operato,  quia  con- 
tritio tantum  ex  opere  operantis  illud  remittit.  Quod 
attinet  ad  concilium  Tridentinum,  solum  loquitur  de 
pcenitentia  in  genere,  sive  sit  contritio  sive  sit  at- 
tritio; et  licet  loqueretur  de  contritione,  non  tamen 
dicit  illam  esse  necessariam  ad  justificationem  quae 
fit  per  sacramentum,  etiamsi  sit  optima,  et  necessa- 
ria quidem  ad  justificationem  quae  fit  extra  sacra- 
mentum. Hinc 

Dico  2 : Ad  praedictum  baptismi  effectum  sufficit 
attritio,  etiam  cognita  ut  attritio;  nec  necesse  est 
ut  existimetur  contritio,  ut  vult  Navarra  : cum 
enim  non  sit  necessaria  contritio,  ut  jam  dictum 
est,  ergo  sufficit  attritio.  Deinde  cum  contritio  nec 
necessitate  medii  nec  necessitate  praecepti  sit  ne- 
cessaria, ergo  nec  illius  existimatio  potest  esse 
necessaria.  Attamen 

Dico  3 : Haec  attritio  ad  baptismi  effectum  suf- 
ficiens, debet  esse  snpernaturalis,  absolutus  et  ef- 
ficax voluntatis  actus,  includens  peccatorum  detesta- 
tionem et  propositum  deinceps  non  peccandi,  ex 
motivo  supernaturali  ac  per  gratiae  auxilium  elicitus; 
contra  Sotum  volentem  attritionem  ex  motivo  na- 
turali sufficere.  Imo,  ut  sentit  Cano, modo  existime- 
tur ex  ignorantia  invincibili,  licet  falso  esse  veram 
attritionem,  nempe  naturalem.  Probatur,  quia  non 
potest  homo  natura;  viribus  se  praeparare  ad  gratiam 
et  remissionem  peccati  obtinendam ; unde  conci- 
lium Tridentinum  requirit  ad  baptismum  tam  in 
voto  quam  in  re  dispositionem  superna  tu  ralem. 
Deinde  cum  in  justificatione  debeant  remitti  omnia 
peccata  mortalia,  oportet  ergo  actu  efficaci  et  ab- 
soluto ea  detestari,  includente  formaliter  vel  virtua- 
liter  propositum  illa  non  amplius  committendi  ac 
servandi  Dei  mandata ; alioqui  non  esset  vera 
prioris  vitae  retractatio.  Quare 

Dico  4 : Ad  praedictum  baptismi  effectum  oportet 
ut  haec  attritio  snpernaturalis  sit  vere  ac  reahter 

exsistens,  nec  sufficit  sola  ejus  existimatio , quan- 
tumvis inculpabilis  et  invincibilis,  si  vere  non  ha- 
beatur; quia  vera  ac  supernaluralis  peccatorum 
poenitentia  seu  attritio  non  solum  necessaria  est 
necessitate  praecepti,  sed  etiam  necessitate  medii ; 
et  sic  non  habendo  vere  illam  ponitur  obex  effectui 
baptismi  quamvis  inculpabiliter,  uti  similiter  pone- 
retur obex  effectui  sacramenti  poenitentiae,  qua  in 
re  utrumque  istud  sacramentum  convenit. 

Sect.  III.  • — An  baptismi  effectus  ex  varia  suscipientis 

dispositione  autjeatur,  minuatur,  vel  impediatur. 

Dico  1 : Omnes  infantes  aequalem  gratiam  bapti- 
smalem  recipiunt,  cum  sint  incapaces  cujusvis 
dispositionis;  nihilque  ad  hoc  faciunt  sanctitas  mi- 
nistri, ejusque  oratio  aut  circumstantium.  Angelis 
quidem  dedit  Deus  varium  gratiae  auxilium  juxta 
variam  naturalis  et  essentialis  perfectionis  capacita- 
tem ; sed  in  infantibus  non  est  varia  capacitas  es- 
sentialis aut  naturalis,  nec  ipsi  sunt  capaces  auxilii, 
quo  se  disponant  ad  gratiam,  nec  possunt  dici  prae- 
destinari et  assumi  a Deo  ad  inaequalem  gloriam 
per  aequale  medium  ; et  falsum  est  primam  electio- 
nis ac  praedestinationis  hominum  rationem  fuisse  ad 
reparandas  sedes  malorum  angelorum,  ut  palet  in 
B.  Virgine  quae  habet  gloriae  gradum  longe  supra 
omnes  angelos ; deinde  incertum  est  an  omnes  an- 
geli in  gloria  sint  inaequales.  Quanta  autem  bapli- 
smalis  haec  gratia  sit  in  infantibus,  incertum  est , 
videtur  saltem  major  ea  quae  illis  dabatur  per  cir- 
cumcisionem, et  per  remedium  legis  naturae.  Nunc 
de  adultis. 

Dico  2 : Ex  defectu  dispositionis  interdum  fit  ut 
nullus  gratiae  effectus  per  baptismum  accipiatur, 
dum  quis  nempe  vel  culpabiliter  vel  inculpabiliter 
ponit  obicem.  Contra  vero  ex  perfectiore,  vel  im- 
perfectiore dispositione  fit,  ut  baptismatis  gratiae 
effectus  augeatur  vel  minuatur  inlensive , id  est 
detur  gratia  intensior  vel  remissior  ; et  interdum 
extensive,  v.  gr.  si  cui  per  baptismum  remittantur 
omnia  mortalia  de  quibus  dolet , non  remisso  ali- 
quo aut  aliquibus  venialibus  in  quibus  adhuc  com- 
placet, adeoque  nec  horum  poena  tunc  minuitur 
extensive  baptismi  effectus.  Si  autem  de  omnibus 
doleat , tunc  remittuntur  omnia  mortalia  et  venialia 
cum  eorum  poena,  et  infunduntur  omnes  virtutes 
et  dona  quae  gratiam  comitantur.  Quamvis  charilas 
non  possit  haberi  ac  conservari  sine  fide  et  spe , 
tamen  potest  conservari  vel  prius  haberi  fides  et 
spes  seu  habitus  fidei  et  spei  quam  charitas  per 
baptismum  ; imo  in  catechumeno  ordinarie  semper 
habetur  habitus  fidei  prius  quam  charitas , et  idem 
pene  dic  de  habitu  spei. 

Sf.ct.  IV.  — An  effectus  baptismi  validi  per  fictionem 

seu  obicem  impeditus,  conferatur  recedente  fictione. 

Dico  1 : Baptismus  validus,  juxta  Augustinum, 
ablata  fictione  confert  suum  effectum.  Cum  enim 
solus  baptismus  possit  hominem  regenerare  et  re- 
mittere originale,  nec  semel  valide  susceptus  possit 
iterari , ideo  ablato  obice  seu  fictione  debet  operari 


suum  effectum  : et  totum  quidem  eumdem  cum  tota 
extensione  et  intentione  quem  in  principio  operatus 
fuisset  seu  contulisset  si  fictio  non  intercessisset.  Pro- 
batur, quia  prima  gratia  non  datur  nisi  vel  ex  opere 
operato  per  sacramentum,  vel  ex  opere  operantis 
per  votum  illius.  Quando  autem  recedit  fictio,  datur 
prima  gratia  ; ergo  datur  ex  opere  operato,  xi  ba- 
ptismi qui  operatur  semper  quantum  potest , adeo- 
que dantur  cum  gratia  omnes  virtutes  et  dona  quae 
illam  consequuntur  : non  ex  opere  operantis  per 
votum  baptismi , quia  jam  valide  susceptus , non 
potest  iterari;  nec  per  votum  poenitentiae,  quia  hoc 
non  potest  remittere  peccata  ante  baptismum  com- 
missa ; ergo  datur  vi  baptismi  reipsa  suscepti.  Item 
vi  ejusdem  baptismi  non  tantum  remittitur  originale 
peccatum , sed  etiam  omnia  mortalia  quae  cum  illo 
conjuncta  erant  ante  baptismum  et  illorum  poena  ; 
mortalia  autem  quae  post  baptismum  commissa  sunt, 
coneomilanter  etiam  remittuntur  ; sed  directe  et  per 
se  vel  vi  contritionis  vel  vi  attritionis  cum  sacra- 
mento poenitentia;  ; non  per  se  vi  baptismi , ac  pro- 
inde manere  horum  reatus  poenae  temporalis  potest. 
Quoad  venialia  ante  .baptismum  commissa,  si  tol- 
latur eorum  complacentia  , etiam  omnia  remittuntur 
cum  poena;  secus,  si  eorum  complacentia  perseve- 
ret : commissa  vero  post  baptismum  ne  comitanter 
quidem  'remittuntur  ex  vi  baptismi,  qui  potest  ha- 
bere totum  suum  effectum  sine  illorum  remissione , 
nec  per  se  remittit  peccata  post  ipsius  susceptio- 
nem commissa  , adeoque  nec  illorum  poenam.  Deni- 
que, ablata  fictione,  confertur  etiam  omnis  gratia 
sacramentalis.  Atque  h:ee  de  extensione  gratiae  ba- 
ptismalis  ; nunc  de  intensione.  Quare 

Dico  2 : Quando,  ablata  fictione,  datur  gratia  ex 
opere  operato , istius  gratiae  intensio  potest  satis 
probabiliter  utroque  hoc  modo  exponi  ac  determi- 
nari : Primo  modo  posset  dici  dari  minimam  gra- 
tiam qum  ex  opere  operato  per  baptismum  datur, 
qualis  est  illa  quae  datur  infantibus , et  cuicunque 
alteri  qui  neque  obicem  contrarium,  neque  positi- 
vam dispositionem  ad  gratiam  habet.  Probatur,  quia 
ille  homo  quando  suscepit  baptismum,  nullam  ad 
eum  habuit  dispositionem,  supponitur  enim  ficte  et 
indigne  susceptus  ; et  iste  actus , quo  tollit  obicem 
seu  fictionem,  non  est  dispositio  ad  baptismum,  ni- 
hilque conducit  ad  augendum  baptismi  effectum;  est 
enim  tantum  removens  prohibens,  non  praeparans 
ad  baptismum , seu  removet  tantum  obicem.  Ergo 
non  est  unde  effectus  gratiae  excedat  minimum  gra- 
dum , qui  reperitur  in  suscipiente  baptismum  sine 
dispositione,  quia,  recedente  fictione,  solum  daluf 
effectus  baptismi  ratione  praecedentis  susceptionis, 
illo  modo  quo  facta  fuit  et  a Deo  acceptata  ad  gra- 
tiam ex  sola  baptismi  natura  manantem  sine  susci- 
pientis dispositione  : sicut  qui  baptizatus  est  cum 
attritione  ut  duo,  licet  postea  habeat  attritionem 
ut  tria,  non  idcirco  dabitur  major  effectus  gratrae 
baptismalis  ex  opere  operato  ; ita  ei  qui  indigne 
suscepit  baptismum , contritio  postea  habita  ut  tria  , 

non  proderit  ut  effectus  ex  opere  operato  in  eo  cre- 
scat. Secundo  modo  posset  etiam  dici  recedente  fi- 
ctione tantam  dari  gratiam,  quanta  data  fuisset,  si 
homo  in-  susceptione  baptismi  habuisset  eamdem 
dispositionem  quam  habet  dum  tollit  obicem  seu  fi- 
ctionem , quia  licet  ille  actus  quo  obex  tollitur,  non 
sit  dispositio  ad  baptismum  , est  tamen  ad  ejus  effe- 
ctum dispositio,  et  licet  sacramentum  prafferierit 
quoad  suum  esse  physicum , remanet  tamen  adhuc 
quoad  suum  esse  morale , quo  ut  causa  moralis , 
suum  effectum  , quem  nondum  contulerat,  potest 
tunc  conferre  cum  praesenti  dispositione , v.  gr. 
cum  contritione  ut  quatuor,  adeoque  conferre  gra- 
tiam huic  dispositioni  proportionatam. 

Sect.  Y.  -t-  Qu  cenam  dispositio  sufficiat  ad  tollen- 
dam fictionem  , ut  baptismus  suum  effectum  habere 

incipiat. 

Dico  i : Qui  neque  in  susceptione  baptismi,  ne- 
que post  baptismi  susceptionem  peccavit  mortaliter, 
sed  ex  ignorantia  invincibili  fictus  accessit , v.  gr. 
putans  bona  fide  se  esse  attritum,  cum  non  esset, 
aut  nullam  aliam  requiri  dispositionem  praeter  fidem 
et  baptismi  voluntatem , in  illo  sufficit  sola  attritio 
ad  tollendam  fictionem  et  ad  gratiam  peccatorumque 
remissionem  ratione  baptismi  obtinendam.  Probatur, 
quia , sola  attritio  in  baptismi  susceptione  suffecis- 
set, ergo  et  postea  sufficit,  cum  nullum  aliud  sit 
peccatum  quam  tunc  erat.  Deinde  tollere  fictionem 
non  est  proprie  tollere  peccatum , sed  est  tollere 
carenliam  dispositionis,  qua  habita , nempe  retra- 
ctatione peccati  per  attritionem , baptismus  habet 
suum  effectum.  Hinc  si  quis  in  susceptione  ba- 
ptismi habuerit  attritionem  de  sex  peccatis  mor- 
talibus, non  vero  de  septimo,  in  quo  compla- 
cebat, ad  tollendum  obicem,  non  erit  necessaria 
nova  attritio  de  iliis  sex  peccatis,  sed  de  solo 
septimo  quod  posuit  obicem , sufficiet  attritio , 
multo  autem  minus  erit  necessaria  contritio  aut  con- 
fessio ; quia  peccata  ante  baptismum  commissa, 
quantumvis  habitu  inhaereant  post  baptismum , non 
sunt  materia  sacramenti  poenitentiae,  cum  non  ca- 
dant sub  Ecclesiae  jurisdictionem , quam  requirit 
sacramentum  poenitentiae ; et  hoc  non  habet  effica- 
ciam circa  hominem  nisi  ut  jam  charactere  bapti- 
smali  insignitum , utpote  institutum  ad  solum  re- 
mittendum peccata  post  baptismum  commissa  ; ac 
proinde  baptismum  antecedentia  non  sunt  materia 
confessionis,  nec  confitenda. 

Dico  2 : Si  post  baptismi  susceptionem  aliquod 
peccatum  mortale  sil  commissum , attritio  sola  non 
sufficit  ad  tollendum  obicem  et  ad  recipiendum  ba- 
ptismi effectum  ; sed  requiritur  contritio  perfecta , 
sive  in  ipsa  susceptione  denuo  peccatum  sitmorlaliter, 
sive  non,  quia  baptismus  non  potest  delere  pecca- 
tum, quod  post  ipsius  susceptionem  aut  in  ipsa  sus- 
ceptione, nec  sola  attritio  sine  sacramento  poeniten- 
tiae  potest  delere  peccatum  mortale.  Ergo  requiritur 
contritio,  quando  quidem  baptismus  non  concurrat 
ad  delendum  istud  peccatum  postea  commissum. 


Non  possunt  quidem  per  baptismum  deleri  peccata 
ipsum  antecedentia  quin  etiam  deleantur  ipsum  sub- 
sequenlia , quia  unum  mortale  deleri  sine  alio  non 
potest ; sed  solus  baptismus  prius  susceptus  ad  hoc 
non  sufficit  nisi  juvetur  aliquo  alio  medio  quod  per 
se  sufficiat  ad  delendum  peccatum  post  baptismum 
commissum,  quale  est  contritio  ; nec  ullum  est  sa- 
cramentum quod  deleat  peccatum  post  ipsiusmet  sa- 
cramenti susceptionem  commissum  : sacramentum 
enim  remittit  peccata  qute  sunt  jam  commissa , non 
quae  committentur. 

Dico  5 : Quando  baptismum  suscipiendo  commit- 
titur peccatum  mortale  seu  sacrilegium  in  indigna 
et  actuali  susceptione,  tunc  ad  tollendam  fictionem 
et  ad  consequendum  baptismi  effectum  requiritur 
contritio  , etiamsi  post  susceptum  baptismum  nul- 
lum aliud  peccatum  mortale  commissum  sit ; quia 
istud  sacrilegium  reputatur  inter  peccata  quae  ba- 
ptismum subsequuntur.  Nam  in  baptismo  prius  na- 
tura recipitur  character  quam  gratia  , et  voluntas 
sacrilege  suscipiendi  baptismum  , durando  post  cha- 
racterem jam  acceptum  et  tunc  ponendo  obicem 
gratiae,  efficit  ut  sit  peccatum  factum  ab  homine 
jam  baptizato,  seu  insignito  charactere  baptismali , 
et  sic  est  peccatum  subsequens  baptismum,  adeoque 
materia  sacramenti  poenitentiae,  ac  delendum  vel 
per  contritionem , vel  per  poenitentia;  sacramen- 
tum. Si  autem  ista  voluntas  sacrilege  suscipiendi 
sacramentum  eo  instanti  quo  recipiendus  est  chara- 
cter desineret,  quod  moraliter  vix  fieri  potest , tunc 
esset  peccatum  antecedens  baptismum , et  delen- 
dum per  eum.  Idem  speculative  posset  dici  de  aliis 
peccatis  actualiter  concomitantibus  baptismum  eo 
instanti  quo  perficitur,  v.  gr.  de  morosa  delecta- 
tione, de  odio,  de  infidelitate,  etc.  Sed  moraliter 
loquendo , sunt  praclice  computanda  inter  peccata 
baptismum  consequentia , adeoque  confitenda. 

Dico  4 : Si  is  qui  ficte  baptismum  suscepit, 
postea  actualiter  confiteatur,  et  sacramentum  poe- 
nitentiae accipiat,  sufficiet  illi  attritio  ad  tollendum 
obicem , etiamsi  et  in  ipsa  fictione  peccaverit,  et 
post  fictionem  multa  peccata  commiserit  , quia 
utrumque  sacramentum  habet  tunc  dispositionem 
sibi  proportionatam  ad  effectum , qui  potest  ipsi 
respondere , et  per  se  ac  directe  delebit  peccata 
qua;  unicuique  subjiciuntur ; sacramentum  enim 
poenitentiae  facit  hominem  de  attrito  contritum.  Et 
probabiliter  plus  gratiae  datur  per  illa  duo  sacra- 
menta simul  concurrentia , quam  daretur  per  sin- 
gula cum  eadem  attritione  : unumquodque  enim  ha- 
bet suum  proprium  effectum  , nec  causalitas  unius 
impedit  aut  minuit  causalitatem  alterius.  Sacramen- 
tum poenitentiae  dabit  suum  effectum  attritioni  pro- 
portionatum,  et  baptismus  dabit  etiam  suum,  juxta  ea 
quae  supra  diximus.  Quare  haec  duo  sacramenta  per 
modum  unius  agentis  integre  concurrent  ad  produ- 
cendum istum  gratiae  effectum , ita  ut  sc  mutuo  ju- 
vent , ct  totus  effectus  sit  a singulis  cum  necessaria 
dependentia  ab  utroque  simul. 

Sect.  YI.  — Ati  habere  effectum  recedente  fictione  , 
sit  proprium  solius  sacramenti  baptismi. 

Dico  1 : Omnia  sacramenta  characterem  impri- 
mentia, recedente  fictione,  conferunt  suum  effe- 
ctum ; quia  haec  sacramenta  per  impressionem  cha- 
racteris constituunt  hominem  in  statu,  a quo  re- 
trocedere nequit.  Ergo  conveniens  institutio  eorum 
postulat,  ut  gratia  quae  annexa  est  huic  characteri, 
sempc-r  detur,  dum  non  est  obex  ; ideo  sublato 
obice,  qui  impedierat  in  principio  dari,  debet  dari, 
id  em  dic  de  matrimonio  quod , vivente  conjuge,  ite- 
rari non  potest,  et  constituit  hominem  in  statu  in 
quo  valde  indiget  sacramentali  illius  gratia;  ac  de 
extrema  unctione  initerabili  in  eodem  morbo,  et 
cujus  gratia  sacramenlalis  est  aegro  valde  utilis. 

Dico  2 : Quoad  sacramentum  poenitentiae,  si  pos- 
sit dari  validum  et  informe  , verisimilius  est  etiam 
illud,  recedente,  fictione  conferre  suum  effectum. 
(D.  Thornas,  Durandus,  Paludanus.)  Alioquin  valida 
prior  absolutio  nunquam  posset  habere  suam  effica- 
ciam seu  effectum.  De  sacramento  Eucharistiae  res  est 
dubia,  de  quo  poslea.  Quod  autem  attinet  ad  sacra- 
menta veteris  legis,  non  videntur  recedente  fictione 
contulisse  suum  effectum  ; nam  per  illa  probabiliter 
nulla  dabatur  adultis  gratia  ex  opere  operato. 

DISPUTATIO  VICESIMA  NONA. 

De  dispositione  et  effectu  baptismi  sanguinis  seu 
martyrii. 

Sect.  I.  — An  infantes  per  baptismum  sanguinis 
possint  salvari  sine  baptismo  aguce. 

Dico  1 : Infantes  sunt  capaces  martyrii  seu  ba- 
ptismi sanguinis,  idque  extendunt  ad  illos  infantes 
qui  in  uteris  maternis  simul  cum  matribus  interfi- 
ciuntur. (Richardus,  Scotus,  Gabriel,  etc. ) Atque 
hoc  maxime  probatur  exemplo  sanctorum  innocen- 
tium , quos  martyres  fuisse  constat,  ut  patet  ex  tra- 
ditione et  sensu  Ecclesiae  illos  ut  vere  beatos  ac 
martyres  cum  festo  colentis,  cui  consonant  sancto- 
rum Patrum  testimonia  , Cypriani , Leonis , Au- 
gustini, etc,  Et  omnes  quidem  illos  sine  ulla  exce- 
ptione colit  non  ob  gratiam  sanctificantem  per  cir- 
cumcisionem acceptam , (probabiliter  enim  plures 
nondum  erant  circumcisi ) , sed  ob  mortem  pro 
Christo  susceptam  , quae  licet  non  fuerit  illis  volun- 
taria, nec  actus  virtutis  , fuit  tamen  objective  ho- 
nesta et  studiosa  , vimque  ac  gloriam  martyrii  con- 
secuta. Unde  colligitur  quosvis  infantes  posse  esse 
martyres.  Quare 

Dico  2 : Baptismus  sanguinis  sufficit  infantibus 
ad  salutem  sine  baptismo  aquae.  Qui  enim  sic  mo- 
riuntur, sunt  vere  martyres,  atqui  martyrium  est 
sufficiens  ad  salutem,  ut  infra  ostendetur;  er^o  illi 
si  non  verbo,  saltem  re  et  opere  confitentur  Chri- 
stum eique  conformes  fiunt.  Hinc  prorsus  repro- 
bandus Alensis,  qui  asserit  baptismum  sanguinis 
solum  adultis  prodesse. 

Sect.  II.  — An  baptismus  sanguinis  sufficiat  adultis 
ad  salutem  sine  baptismo  aguce. 

Nota  : Certum  est  non  posse  omitti  baptismum 


aquae,  eo  quod  instet  vel  statim  speretur  necessitas 
perferendi  martyrium  : unusquisque  enim , etiam 
ante  martyrium  tenetur  suscipere  baptismum  aquae 
si  possit.  Agitur  ergo  tantum  de  eo  qui  antequam 
possit  baptizari  baptismo  aquae,  rapitur  ad  marty- 
rium. s 

Dico  1 : Ad  martyrium  adultorum  non  lanium 
requiritur  „ voluntarius  patientis  consensus  (cujus 
defectu  in  somno  v.  gr.  occisus  in  odium  Christi 
non  erit  martyr),  sed  etiam  requiritur  ut  voluntas 
qua  mors  pro  Christo  acceptatur,  sit  ex  fine  hone- 
sto, non  ob  inanem  gloriam,  famam,  humanum  com- 
modum, et  profecta  insuper  ex  motivo  supernatu- 
rali,  v.  gr.  ex  motivo  tuendae  fidei  et  religionis  Chri- 
stianae qua  tenditur  ad  supernaturalem  bealitudi- 
nem ; alioqui  non  pateretur  ut  Christianus,  sed  ut 
philosophus,  aut  ut  haereticus  ex  motivo  humano, 
non  fidei  qua  caret. 

Dico  2 : Quamvis  actualis  charitas  et  dilectio  Dei 
super  omnia  sit  optima  dispositio  ad  martyrium, 
non  est  tamen  absolute  necessaria,  sed  sufficit  actus 
voluntatis  elicitus  ab  infusa  ac  supernaturali  forti- 
tudine, vel  ex  proprio  istius  fortitudinis  motivo  sine 
actuali  charitalis  imperio,  vel  ex  intentione  divini 
cultus  et  imperio  religionis,  ut  si  quis  malit  mori 
quam  idolum  adorare ; vel  ex  imperio  virtutis  obe- 
dientiae,  ut  si  quis  velit  mori  potius  quam  divinam 
legem  violare.  Dum  Paulus  dicit  (I  Cor.  xm,  5)  : Si 
tradidero  corpus  meum  ita  ut  ardeam,  charitatem 
autem  non  habuero,  nihil  mihi  prodest,  non  dicit  si 
non  habuero  charitatem  actualem  seu  amorem,  sed 
charitatem;  potest  autem  quis  esse  in  charilate  ha- 
bituali et  amicitia  Dei,  et  non  operari  ex  actuali  cha- 
ritatis  imperio.  Hinc  D.  Thornas  non  dicit  de  essen- 
tia martyrii  esse  ut  a charilate  imperetur,  sed  es- 
sentialiter esse  actum  fortitudinis  qui  ex  se  aptus 
est  imperari  a charilate.  Jam  vero  quaeritur  an  hu- 
jusmodi martyrium  secluso  merito  seu  dispositione 
charitatis,  possit  ex  vi  sua  aut  ex  speciali  privilegio 
supplere  vicem  baptismi  aquae.  Quare 

Dico  5 : Simpliciter  et  absolute  asserendum  est 
martyrium  habere  vim  baptismi  aquae  in  adultis, 
atque  ita  posse  supplere  ejus  vicem,  quando  non  vo- 
luntatis contemptus,  sed  necessitas  cogit  pati  marty- 
rium sine  baptismo  aquae.  (D.  Thornas  et  alii  theo- 
logi, acmaxime  Patres,)  Sic  Clemens  ( Constit . cap.  7) : 
t Qui  martyrium,  > inquit,  « consequi  meruit,  gau- 
deat in  Domino,  quod  tantam  coronam  est  adeptus  : 
et  quamvis  fuerit  catechumenus,  laetus  discedat; 
passio  enim  quam  pro  Christo  sustinet,  cedet  verio- 
rem baptismum,  quoniam  ipse  reipsa  commoritur 
Christo,  alii  in  figura,  t Similia  habent  Cyprianus, 
Augustinus,  Ambrosius,  Tertullianus,  etc.  Dicitur 
autem  martyrium  supplere  vicem  baptismi  aquae  ra- 
tione effectus,  quia  per  se  est  sufficiens  ad  salutem 
remedium,  utpote  opus  arduum  maximae  dilectio- 
nis : Majorem  charitatem  nemo  habet,  quam  ut  po- 
nat animam  suam  pro  amicis  suis  ( Joan . xv,  13); 
et  habens  sibi  annexam  Christi  promissionem  : Omnis 

qui  confitebitur  me  coram  hominibus,  confitebor  et 
ego  eum  coram  Patre  meo  ( Mattii . x,  52).  Unde 
communis  est  theologorum  omnium  consensus,  mor- 
tyrem  statim  in  coelum  evolare  : ( Injuria  est,  » in- 
quit Augustinus  (serm.  37  De  verb.  apost.),  * pro 
martyre  orare,  cujus  nos  debemus  orationibus  com- 
mendari. > Et  (serm.  5 De  mart.)  : « Injuriam  facit 
martyri,  qui  orat  pro  martyre.  » Hinc 
Dico  4 : In  baptismo  sanguinis  potest  obtineri  re- 
missio culpae  originalis  et  mortalis,  adeoque  et  gra- 
tia sanctificans,  non  solum  quoad  augmentum,  sed 
etiam  quoad  primam  ejus  infusionem.  D.  Thomas 
(quest.  87,  ari.  1)  : i Passio  pro  Christo  suscepta 
obtinet  vim  baptismi  et  purgat  ab  omni  culpa  et  ve- 
niali et  mortali,  nisi  actualiter  voluntatem  peccato 
invenerit  inhaerentem,  > Ita  etiam  ejus  expositores 
Sotus,  Yega,  etc. 

Sect.  III.  — Quam  aispositionem  requirat  baptismus 
sanguinis  in  adulto,  ut  suum  illi  effectum  con- 
ferat. 

Dico  1 : Per  se  loquendo,  tenetur  homo  qui  est 
in  statu  peccati  mortalis,  instante  occasione  vel 
necessitate  moriendi  pro  Christo  praemittere  pecca- 
torum contritionem  per  formalem  eorum  detestatio- 
nem et  Dei  dilectionem  super  omnia.  Unde  si  vo- 
luntarie hoc  omittat,  et  sine  ea  dispositione  moria- 
tur, non  salvabitur  per  martyrium ; occasio  enim 
martyrii  non  tollit  obligationem  adhibendi  media 
ad  salutem  necessaria  et  a Deo  instituta,  ulpote  tu- 
tiora, sicutijam  dicebam  de  obligatione  suscipiendi 
baptismum  aqus.  Attamen  ut  homo  per  martyrium 
obtineat  remissionem  peccatorum  et  gratiam,  non 
semper  necesse  est  ut  contritio  in  re  ipsa  interve- 
niat, sed  potest  sufficere  attritio,  saltem  interve- 
niente bona  fide  per  ignorantiam  probabilem  juris 
aut  facti.  Omnes  enim  tribuunt  baptismo  sanguinis 
vim  remittendi  peccatum  mortale  non  tantum  quoad 
poenam,  sed  etiam  quoad  culpam ; si  autem  contri- 
Uo  in  re  ipsa  esset  necessaria,  martyrium  semper 
supponeret  culpam  jam  ablatam,  et  sic  nunquam 
vere  suppleret  vicem  baptismi  aquae,  seu  ejus  effe- 
ctum, nempe  remissionem  omnis  peccati,  et  gra- 
tiam nunquam  per  se  conferret  ex  opere  operato, 
vel  quasi  ex  opere  operato.  Dixi  intercedente  bona 
fide,  etc.,  quia  homo  in  mortis  articulo  tenetur  ad 
amorem  Dei  super  omnia,  adeoque  ad  contritionem  ; 
ad  quam  etiam  probabiliter  teneretur  si  baptismum 
aquae  susciperet  in  mortis  articulo.  Unde  per  mar- 
tyrium semper  confertur  vel  gratia  sanctificans,  vel 
ejus  augmentum  quasi  ex  opere  operato,  seu  ultra 
id  quod  merito  patientis  respondet. 

Dico  2 : Probabile  est,  quamvis  per  se  ante  ba- 
ptismum sanguinis  sit  necessaria  formalis  peccato- 
rum poenitentia,  si  tamen  ex  accidenti  contingat 
hominem  ab  hujusmodi  poenitentiae  omissionis  culpa 
excusari  ob  naturalem  inadvertentiam  et  peccato- 
rum oblivionem,  solam  pro  Christo  moriendi  volun- 
tatem esse  sufficientem  dispositionem  ad  obtinen- 
dum remissionem  peccatorum  et  gratiam  ex  privi  - 

legio  martyrii,  modo  absit  actualis  complacentia 
peccati : ita  ATega  et  Sotus,  idque  insinuat  D.  Tho- 
mas, dum  nullam  aliam  requirit  dispositionem 
quam  quod  homo  moriatur  pro  Christo  absque 
actuali  peccati  complacentia.  Ilrcc  sententia  funda- 
tur ; 1°  in  operis  excellentia,  quod  reputatur  pro 
summa  Dei  dilectione  juxta  loan.  xv,  lo  : Majorem 
charilalem  nemo  liabet,  quam  ut  animam  suam  ponat 
quis  pro  amicis  suis.  Hinc  illa  voluntas  est  virlua- 
lis  ddectio  Dei  super  omnia,  adeoque  virlualis  pec- 
catorum omnium  detestatio ; ergo  est  sufficiens 
dispositio.  2°  In  speciali  privilegio  et  hac  Christi 
promissione  facta' martyrio  : Qui  autem  perdiderit 
animam  suam  propter  me  et  Evangelium , salvam 
faciei  eam  (Mare,  vm,  55),  aut  : Vivificabit  eam 
( Luc . xvii,  55).  Ista  igitur  sola  voluntas  simul  cum 
impleto  martyrii  externo  opere,  videtur  sullicere  ad 
omnium  peccatorum  remissionem  quoad  culpam  et 
poenam,  et  ad  gratiam  sanctificantem.  Quod  attinet 
ad  locum  sancti  Pauli,  I Cor.  xm,  5 : Si  tradidero 
corpus  meum,  significat  : Si  tradidero  corpus  meum 
et  sine  charitate  antecedente  martyrium  et  sine 
consequente,  nihil  mihi  prodest;  v.  gr.  si  quis  tra- 
dat corpus  ob  vanam  gloriam,  aut  cum  voluntate 
peccandi  (Paulus  enim  non  dicit  ob  Christum), 
tunc  id  nihil  illi  proderit,  iino  oberit ; secus  vero, 
si  quis  tradat  corpus  sine  charitate  opus  antece- 
dente, sed  cum  charitate  quasi  ipsum  consequente, 
seu  in  ipso  opere  comparata,  saltem  in  illius  ter- 
mino, dicitur  martyrium  conferre  gratiam  quasi  ex 
opere  operato,  non  quod  ipsa  passio  et  ipsum  mar- 
tyrii opus  conferat  gratiam,  sicut  sacramentum,  sed 
quia,  posito  illo  opere,  Spiritus  sanctus  ex  speciali 
privilegio  illam  confert  absque  merito  vel  ultra 
meritum  patientis.  Hoc  martyrii  privilegium  jam 
ante  Christi  Evangelium  videtur  exstitisse,  ut  colligi- 
tur ex  martyrio  Innocentium  et  Machabaeorum ; sed 
ante  Christi  mortem  non  aperiebat  januam  coeli. 

Dico  5 : Dum  is  qui  patitur  martyrium  non  est  in 
statu  gratiae,  probabilius  illam  recipit  in  aliquo 
priori  instanti,  inter  quod  et  instans  mortis  inter- 
cedit aliquod  aliud  instans;  quia  quamvis  in  illo 
instanti  vita  nondum  sit  consummata,  est  tamen 
homo  per  lelhalia  vulnera  aliudve  passionis  genus 
in  eo  statu  constitutus,  in  quo  mors  jam  est  inevi- 
tabilis, et  jam  apud  Deum  est  completum  et  ac- 
ceptatum martyrium ; et  martyr  ita  confirmatus  in 
accepta  gratia  ut  non  amplius  peccet  usque  ad  ulti- 
mum mortis  instans.  Ita  Yega. 

Commentarius  D.  Thom.e.  — De  circumcisione. 

(Quaest.  60.) 

1.  Quamvis  circumcisio  fuerit  principaliter  insti- 
tuta ad  signandum  specialem  populum,  ex  quo  Chri- 
stus erat  nasciturus,  ex  speciali  tamen  Dei  intentione 
fuit  etiam  imposita  ad  figurandum  baptismum  et  eju  r 
effectum,  carnaliumque concupiscentiarum  exspolia- 
tionem per  Christum  dandam.  Hinc  data  est  soli  po- 
pulo Judaeorum,  ex  quo  Christus  debebat  nasci,  et 

nulla  enim  selas,  etiam  unius  diei,  est  inepta 

pro  solis  quidem  masculis,  quia  peccatum  originale 
ab  Adamo,  non  ab  Eva,  trahebatur,  et  quia  viri  sunt 
capita  familiarum  et  totius  reipublicse ; et  data  est 
tempore  Abrahse  ante  legem,  ut  lex  posset  dari  po- 
pulo fideli  et  jam  consignato  ac  congregato.  Idcirco 
prseceplum  circumcisionis  obligabat  non  tantum  il- 
los qui  erant  de  stirpe  Abraliam,  Israel  et  Jacob, 
sed  etiam  omnes  qui  ad  illum  populum  pertine- 
bant. 

2.  Culter  quo  fiebat  circumcisio,  probabilius  non 
erat  necesse,  ut  esset  lapideus  sive  necessitate  sacra- 
menti, sive  praecepti,  sed  ferreus  sufficiebat.  Octa- 
vus dies  a nativitate  pueri,  in  quo  debebat  circum- 
cidi, non  ita  erat  de  necessitate  praecepti,  ut  ex 
legitima  causa,  v.  gr.  ob  aegritudinem  aliud  ve  peri- 
culum, non  posset  sine  peccato  differri  circumcisio 
et  habere  suum  sacramenti  effectum.  Sed  probabi- 
lius censent  D.  Thomas  et  Hugo,  si  octavus  dies 
praeveniebatur,  fuisse  circumcisionem  non  tantum 
illicitam  , sed  etiam  invalidam  ac  infructuosam , 
nisi  forte  in  periculo  mortis. 

5.  Nullus  locus  circumcisioni  faciendae  erat  prae- 
scriptus, in  quovis  fieri  poterat , nec  ullus  minister 
erat  determinatus.  Unde  sive  vir  sive  mulier  illam 
facere  poterat,  et  quilibet  sive  justus  sive  injustus, 
tam  infidelis  quam  fidelis.  Nomen  quod  finita  cir- 
cumcisione dabatur  puero,  imponebatur  a patre, 
vel  a matre  ex  patris  consensu. 

DISPUTATIO  TRICESIMA. 

De  caeremoniis  ac  circumstantiis  in  solemni  ba- 
ptismo observandis. 

Sect.  I,  II.  — Ad  quid  instituti,  et  quinam  sint  in 
solemni  baptismo  ritus  servandi. 

Dico  1 : Convenientissimum  fuit  baptismum  in 
Ecclesia  solemni  aliquo  ritu  conferri.  De  fide. 
Atque  hic  ritus  praecipue  ob  qualuor  causas  fuit 
institutus  : 1°  ob  instructionem,  qua  baptizandus 
instruitur  et  ad  baptismum  disponitur  ; 2°  ob  signi- 
ficationem, quae  per  res  et  actiones  baptismi  myste- 
ria reddit  sensibilia,  seu  intelligibilia ; 5°  ob  effica- 
ciam, qua  aufertur  aliquod  malum,  v.  gr.  daemonis 
potestas  in  baptizandum  coercetur  per  exorcismum, 
vel  confertur  aliquod  bonum  v.  gr.  aliquis  bonus 
animae  motus  vel  tunc  vel  postea  ex  Ecclesiae  impe- 
tratione; 4°  ob  sacramenti  decentiam  ac  reveren- 
tiam, qua  debet  dari  et  suscipi. 

Dico  2 : Solemnis  baptismi  caeremoniae  sunt  hae  : 
I.  Tempus.  Olim  statutum  erat  ab  Ecclesia,  ut 
baptismus  duobus  tantum  anni  diebus,  scilicet  Sab- 
bato Paschae  et  Pentecostes,  conferretur,  nisi  ob 
urgentem  necessitatem  alio  tempore  conferre  opor- 
teret, ut  patet  ex  diversis  decretis  et  Patribus.  Haec 
consuetudo  duravit  usque  ad  tempora  Caroli  Magni; 
postea  coepit  paulatim  aboleri,  et  jam  omnino  anti- 
quata est  quoad  praecepti  obligationem.  Unde  quod- 
vis tempus  aptum  est  baptismo  suscipiendo : si  bapti- 
zandus sit  infans,  quam  primum  baptizandus  est ; 


baptismo,  ut  ait  Cyprianus  (epist.  89),  et  Augusti- 
nus (epist.  28).  Si  vero  sit  adultus,  cum  primum 
fuerit  convenienter  instructus  et  dispositus,  bapti- 
zandus est,  ut  docent  Nazianzenus  (orat.  40)  et 
Basibus  ( Exhort . ad  baptismum).  2.  Locus.  Nullus 
olim  fuit  locus  praescriptus  pro  baptismo  : postea 
crescente  Ecclesia,  certa  loca  fuerunt  determinata, 
ut  in  eis  baptismus  administraretur,  et  dicta  sunt 
baptisteria  quae  erant  ab  ecclesia  separata  ; nunc  in 
singulis  ecclesiis  parochialibus  sunt  deputata  ac 
consecrata  baptisteria.  Unde  jam  non  licet,  ut  ha- 
betur in  canone  quinquagesimo  nono  Trullano,  elc., 
baptizare  quempiam  extra  ecclesiam,  nec  in  ipsis 
privatis  oratoriis,  nisi  in  casu  necessitatis,  et  ex- 
ceptis filiis  regum  et  supremorum  principum,  sicut 
in  Clementina  unica  De  baptismo  declaratur.  5.  Mi- 
nister, de  quo  sat  dictum  est  disput.  25.  Hic  so- 
lemniter  baptismum  ministraturus  juxta  commu- 
nem consuetudinem  induitur  saltem  superpelliceo  et 
stola,  cujus  antiquitatem  refert  Theodorelus  (Hist., 
lib.  ii,  cap.  27).  4.  Susceptor  seu  patrimis,  de  quo 
supra  etiam  dictum  est  in  comment.  quaest.  67, 
art.  7,  etc.  5.  Modus  applicandi  materiam  et  for- 
mam baptismi,  cum  debita  intentione  vel  per  asper- 
sionem, vel  per  immersionem  ; vari®  benedictiones 
seu  deprecationes;  aqua  benedicta  et  consecrata  ad 
sacramenti  reverentiam,  et  ad  significandam  Spiritus 
sancti  gratiam.  Juxta  Ecclesiae  consuetudinem, 
quamvis  in  solemni  baptismo  soleat  in  ipso  ba- 
ptismo consecratio  aquae  praemitti,  pro  his  tamen 
qui  necessitate  baptizantur,  solet  aqua  consecrata 
servari,  ut  ea  baptismus  perficiatur,  ut  ex  veteri- 
bus Patribus  colligit  Pamelius  (De  baptismo,  lib.  v, 
cap.  4,  n.  27).  Yerum  in  necessitate  potest  quacun- 
que aqua  naturali  perfici  baptismus,  ut  habetur  in 
decretis  Yictoris  I papae  (Cone.,  tom.  1).  6.  Est  ca- 
techismus  substantialis,  seu  competens  instructio, 
et  catechismus  caeremonialis,  in  quo  catechumenus 
post  petitum  baptisma  et  datum  nomen  examinatur 
an  sit  bene  conversus  ad  Deum  et  instructus.  Dein 
saepius  signatur  signo  crucis,  facit  fidei  professio- 
nem per  publicam  Symboli  confessionem,  abrenun- 
tiat Satanae  et  pompis  ejus.  7.  Est  exorcismus  in 
quo  fit  exsufflatio  ad  significandam  daemonis  expul- 
sionem, manus  impositio  cum  sacerdotis  bene- 
dictione ad  impediendum  daemonis  reditum  ; sal  iu 
os  baptizandi  immittitur,  quo  divinae  sapientiae  in- 
fusio repraesentetur ; nares  et  aures  baptizandi 
sputo  liniuntur,  in  signum,  aitD.  Thomas,  receptio- 
nis et  approbationis  doctrinaj  fidei ; baptizandus 
inungitur  oleo  sanctificato  ad  certamen  contra 
daemonem,  et  chrismate  in  vertice  ad  conserva- 
tionem gratiae  baptismalis.  Olim  induebatur  ve- 
stimentis albis  ad  significandam  vitae  novitatem, 
cujus  loco  nunc  imponitur  velum  album  super 
caput  baplizati  ; ac  denique  dalHr  illi  in  ma- 
num cereus  accensus  ad  significandam  fidem  vivam, 
quam  debet  conservare  usque  ad  mortem. 

PART.  II.  — XVI. 
DISPUTATIO  TRICESIMA  PRIMA. 

De  morali  doctrina  ad  baptismi  sacramentum 
spectante. 

Sect.  I,  II.  — An  homines  jure  divino  teneantur 
baptizari,  et  quando. 

Dico  I : Jure  divino  impositum  est  hominibus 
praeceptum  suscipiendi  baptismum  aquae  (D.  Tho- 
mas,  Richardus,  Bonaventura,  ctc..);  quando  enim 
Christus  apostolis  praecepit,  ut  omnes  gentes  bapti- 
zarent, implicite  aliis  praeeepit,  ut  baptizarentur ; 
ct  concilium  Tridentinum  (sess.  7,  can.  5,  Debapt.) 
anathemate  damnat  dicentes  baptismum  liberum 
esse,  id  est,  non  necessarium  ad  salutem.  Hinc 
colligitur  istud  praeceptum  tale  esse,  ut  obliget 
sub  mortali,  cum  voluntaria  ejus  omissio  exclu- 
dat hominem  a regno  coelorum,  juxta  Christi  verba  : 
Nisi  quis  renatus  fuerit  ex  aqua  et  Spiritu  sancio, 
rion  potest  intrare  in  regnum  coelorum  ( Joan . 
ni,  15). 

Dico  2 : Hoc  baptismi  praeceptum  omnibus  ho- 
minibus impositum  est,  adeoque  ex  quo  latum  est, 
quantum  est  ex  se,  obligat  omnes  qui  sunt  praecepti 
capaces.  Hinc  sequitur : 1°  obligasse  etiam  illos 
qui  tempore  Christi  vivebant , postquam  fuerat 
latum;  ipsosque  apostolos  ac  B.  Virginem,  quia 
omnes  oportebat  uniri  Ecclesiae,  subdi  ejus  juris- 
dictioni, et  fieri  capaces  aliorum  ejus  sacramento- 
rum, quamvis  jam  non  esset  illis  baptismus  neces- 
sarius ad  peccati  remissionem.  2°  Obligare  omnes 
infideles  ; non  tamen  per  sese  et  directe  parvulos 
ante  usum  rationis,  utpote  necdum  praecepti  capa- 
ces ; sed  horum  parentes,  aut  alii  curam  illorum 
gerentes  obligantur  saltem  ex  charitale  procurare 
eis  baptismum  in  necessitate  vel  periculo  mortis, 
uti  et  tunc  Ecclesice  pastores  tenentur  ex  officio  et 
ex  justitia  eos  baptizare.  Extra  hunc  casum  neces- 
sitatis, et  stando  in  solo  jure  divino,  videntur  obli- 
gari parentes  hoc  baptismi  prsecepto  ad  baptizandos 
suos  filios  tempore  infantise;  et  idem  dic  de  lota 
Ecclesia  respectu  suorum  membrorum.  Hinc  facile 
olim  et  licite  differebatur  baptismus  ad  provectio- 
rem aetatem,  sed  nunc  ex  consuetudine  et  ex  Ec- 
clesiae pnecepto,  id  non  licet.  Quo  autem  tempore 
hoc  Christi  prreceptum  de  baptismo  suscipiendo 
coeperit  obligare  lotum  mundum,  jam  antea  dictum 
est. 

Dico  5:  Hoc  baptismi  praeceptum,  moraliter  lo- 
quendo, obligat  hominem  ut,  cum  primum  com- 
mode et  digne  potest,  illum  recipiat,  vel  saltem  ut 
non  multo  tempore  illum  differat,  quia  in  ejusmodi 
rebus  moralibus,  et  cum  sit  praeceptum  affirmati- 
vum, non  potest  temporis  articulus  indivisibili  ter 
designari.  Attamen  a principio  vitoe  post  adeptum 
usum  rationis,  quamprimum,  moraliter  loquendo, 
est  recipiendus  si  non  adsit  causa  rationabilis  illum 
differendi,  qua  subsistente  potest  licite  differri  : 
sicut  qui  novit  religionis  ingressum,  licet  tempus 
non  determinarit,  tenetur  tamen,  quam  primum 
potest,  illam  ingredi,  ncc  potest  ingressum  differre 

usque  ad  ultimum  vitae  tempus,  ita  dic  de  baptismo, 
differendo  enim  baptismum  usque  ad  Cnem  vita', 
sacramentum  magna  ex  parte  frustrabitur  fine  suo, 
v.  gr.  participatione  aliorum  sacramentorum,  etc. 
Jam  vero  quaeritur  an  potuerit  Ecclesia  hoc  susci- 
piendi baptismi  tempus  determinare,  et  an  deter- 
minarit. Ad  quod 

Dico  i : Non  videtur  esse  in  Ecclesia  potestas 
directa  praecipiendi  adultis  non  baptizatis,  aut  adul- 
tis baplizatorum  filiis,  ut  intra  tale  tempus  bapti- 
zentur, loquendo  proprie  de  praecepto  positivo  hu- 
mano: potest  quidem  Ecclesia  quoad  istud  tempus 
interpretari  jus  divinum,  ita  ut  catechumenus  ex 
vi  praecepti  divini  aut  naturalis,  non  ecclesiastici, 
teneatur  sequi  istam  interpretationem,  sed  non  po- 
test per  novum  praeceptum  humanum  adhibere  di- 
vino baptismi  praecepto  specialem  temporis  deter- 
minationem ; non  habet  enim  jurisdictionem  in 
eos  qui  nondum  sunt  Ecclesiae  visibilis  membra  : 
De  liis  qui  foris  sunt,  nihil  ad  nos  (J  Cor.  v,  12). 
Et  concilium  Tridentinum  (sess.  14,  cap.  4)  : Ec- 
clesia, inquit,  in  neminem  exercet  judicium,  qui  non 
prius  in  ipsam  per  baptismi  januam  fuerit  ingressus. 
Hinc  sequitur  neque  esse,  neque  unquam  fuisse 
tale  Ecclesiae  praeceptum  respectu  adultorum  infi- 
delium, seu  non  baplizatorum  ; si  enim  non  est 
potestas,  multo  minus  potest  esse  actus.  Potest  ta- 
men Ecclesia  proprio  et  speciali  praecepto  determi- 
nare tempus  pro  filiis  Christianorum,  quia  ratione 
parentum  acquisivit  jus  in  filios.  Item  polest  circa 
hoc  dare  suis  ministris  praecepta,  et  determinare 
ritus  convenientes  ac  decentes,  ad  quos  servandos 
tenebuntur  infideles  et  catechumeni , non  ex  prae- 
cepto ecclesiastico,  sed  divino  aut  naturali,  quo 
obligantur  sancta  sancte  tractare. 

Sect.  III.  — Quibus  ex  causis  possit  homo  ab  ob- 
servatione hujus  preeeepti  excusari. 

Dico  I : Dum  contingit  infantem  graviter  aegro- 
tare, et  probabiliter  timetur  ne  baptismi  ablutio 
illi  mortem  acceleret,  si  adhuc  sit  spes  vitae,  polest 
parumper  baptismus  differri  in  meliorem  opportu- 
nitatem ; si  non  sit  amplius  spes  vitae,  baptizandus 
est  cum  omni  cautela,  ne  ejus  vitae  noceat  ablutio. 
Pene  idem  dic  de  adulto  aegrotante,  quamvis  in  eo 
possit  esse  minor  necessitas,  cum  ipse  possit  salvari 
per  votum  baptismi. 

Dico  2 : Quoad  periculum  violentae  mortis,  si 
baptizandus  sit  infans,  silque  in  probabili  vicinae 
mortis  naturalis  periculo,  non  est  prajlermitlendus 
baptismus  ob  timorem  violentae  mortis  inferendae 
vel  baptizato,  vel  baptizanti.  Si  autem  baptizandus 
adultus  versetur  in  instanti  mortis  naturalis  peri- 
culo, non  est  etiam  omittendus  baptismus,  licet  ty- 
rannus minetur  mortem  slatim  inferendam  aut  ac- 
celerandam baptizato. 

Sect.  IV,  Y.  — Quisnam  possit  vel  teneatur  mini- 
strare baptismum  ; et  quomodo  quis  peccet  mi- 
nistrando. 

Dico  1 : Pastores  animarum  cx  officio,  alii  ia 

necessitate  ex  charitate  tenentur  baptismum  con- 
ferre : Docele  omnes  gentes,  baptizantes  eos,  etc. 

(. Matth . xxviii,  19,  20).  Soli  tamen  pastores  anima- 
rum ex  se  liabent  jus  baptizandi,  alii  autem  sacer- 
dotes in  radice  tantum  per  potestatem  ordinis, 
laici  vero  tantum  in  necessitate  illud  habent.  Bapti- 
zandi in  locis  infidelium , ubi  convertuntur  ad 
fidem,  debent  accipere  baptismum  ab  iis  qui  sunt 
missi  a pastoribus  Ecclesiae,  seu  a supremo  illius 
pastore  immediate  vel  mediate , habentibus  po- 
testatem admittendi  illos  ad  Ecclesiam.  Qui  autem 
invertit  ordinem  et  usurpat  alienam  jurisdictio- 
nem in  conferendo  baptismo,  nullam  censuram 
incurrit,  et  nulla  in  jure  habetur  pro  hac  re  imposita. 

Dico  2 : In  casu  necessitatis  potest  licite  bapti- 
smum dare  qui  non  est  pastor  animarum,  si  hic  ha- 
beri nequit,  sive  sit  sacerdos  sive  laicus,  modo  ser- 
vetur debitus  ordo  ; unde  si  adsit  sacerdos,  diaco- 
nus non  erit  conveniens  minister ; nec  in  praesentia 
diaconi,  inferior  clericus,  nec  in  praesentia  clerici, 
laicus,  neque  in  praesentia  viri,  femina,  si  caetera 
sint  paria  : quamvis  in  necessitate,  si  praesente  pro- 
prio pastore  simplex  sacerdos,  aut  praesente  simplice 
sacerdote  laicus  praesumat  baptizare,  aut  saltem  si 
commode  advocari  possint,  videatur  peccare  gra- 
viter cum  usurpet  jus  alienum,  tamen  inferiores 
sacerdotes  pervertentes  ordinem  inter  se  constitu- 
tum, non  videntur  peccare  graviter,  quia  nullus 
horum  est  per  se  minister  sacramenti,  neque  ullum 
habet  jus  absolutum.  Deinde  sacerdos,  licet  existi- 
metur peccator,  absolute  tamen  praeferendus  est 
non  sacerdoti ; caeteris  autem  paribus  inter  infe- 
riores sacerdotes,  justus  praeferendus  est  peccatori. 
Quando  ob  necessitatem  conceditur  facultas  bapti- 
zandi ei  qui  non  est  minister  ex  officio ; sive  qui 
non  est  sacerdos,  solum  potest  licite  baptismus® 
privatim  et  sine  solemnitate  dare.  Laicus  sine  ne- 
cessitate baptismo  privato  baptizans,  non  fit  irre- 
gularis ; quia  poena  irregularitatis  lata  in  cap.  I De 
clerico,  intelligitur  de  baptismo  solemni,  ideoque 
si  solemniter  baptizaret,  probabilius  illam  incurre- 
ret. Hinc  quilibet  clericus  non  sacerdos , mini- 
strando baptismum  solemniter,  etiam  in  casu  ne- 
cessitatis, fit  irregularis  : secus  vero  simplex  sacer- 
dos, injuste  usurpans  munus  alterius,  quia  non 
exercet  actum  ad  quem  non  sit  ordinatus,  quamvis 
indebito  modo  illum  exerceat.  In  hac  irregularitate 
solus  papa  potest  dispensare  quoad  novos  ordines 
suscipiendos : episcopus  autem  ouoad  usum  sus- 
ceptorum. 

Dico  3 : Peccat  graviter  qui  in  dando  baptismo 
praetermittit  aliquid  quod  est  de  ejus  substantia. 
Hinc  curandum  est,  ut  obstetrices  ex  officio  sciant 
ea  quae  sunt  in  baptismo  substantialia  saltem  lingua 
vernacula,  quamvis  non  videantur  ad  hoc  teneri 
sive  ex  aliquo  praecepto  Ecclesiae,  sive  charitatis. 
Peccat  etiam  graviter,  qui  in  statu  peccati  mortalis 
solemniter  baptizat;  secus,  si  absque  solemnitate 
in  necessitate.  Item  peccat  mortaliter,  qui  ab  Ec- 


clesia interdictus  per  excommunicationem  aut  aliam 
censuram  baptizat  sine  urgente  necessitate,  et  si  sit 
clericus  et  solemniter  baptizet,  fit  irregularis;  secus 
si  absque  solemnitate. 

Dico  4:  Tenetur  qui  ministrat  baptismum  non 
dare  illum  nisi  homini  convenienter  disposito. 
Item  servare  omnes  ritus,  quos  Ecclesia  peculiari 
praecepto  servandos  statuit,  aut  quos  recepta  con- 
suetudine observat  in  solemni  baptismi  administra- 
tione. 

Sect.  VI.  — An  ob  peccatum  iterandi  baptismi  incur- 
ratur poena  irregularitatis. 

Nota  : Dum  sufficienter  constat  hominem  fuisse 
baptizatum,  si  iteretur  baptismus,  tam  is  qui  eum 
dat,  quam  qui  voluntarie  recipit,  gravissime  peccat 
ob  irreverentiam  sacramento,  quod  est  nullum,  fa- 
ctam. Quando  autein  dubitatur,  et  sunt  aliqua  indi- 
cia ad  suspicandum  puerum  fuisse  baptizatum,  sed 
non  sufficientia  sunt  ad  ferendum  judicium  absolu- 
tum aut  definitum,  tunc  licitum  est  eum  baptizare 
sub  conditione,  Si  non  es  baplizatus,  ut  praecipitur 
in  c.  2 extrav.  De  baptismo.  Unde  diligenter  perpen- 
dendae sunt  dubii  rationes. 

Dico  1 : In  jure  civili  poena  capitis  tam  rebapti- 
zanti quam  rebaptizato  sua  culpa  imponitur  lib.  ii, 
cap.  Ne  sanctum  baptisma  iteretur:  in  jure  autem 
canonico,  ratione  ejusmodi  peccati  nulla  excommu- 
nicationis aut  alterius  censurae  poena  ipso  facto  incur- 
renda invenitur;  sed  qui  absolute  rebaptizando  pec- 
cat, ipso  facto  incurrit  irregularitatem  quoad  superiores 
ordines  suscipiendos,  non  quoad  usum  susceptorum, 
juxta  communem  et  certam  theologorum  sententiam, 
quae  ipso  usu  et  consuetudine,  quemdam  juris  subob- 
scurum textum  sic  interpretari  nititur  ; et  juxta  eum- 
dem  textum,  incurritur  tantum  irregularitas,  quan- 
do crimen  est  publicum,  non  vero  quando  est 
occultum,  sive  quando  rebaptizatio  est  publica. 
Verum  qui  sine  intentione  rebaptizandi  rebaptizat, 
licet  peccet,  in  foro  interiori  non  incurrit  irregula- 
ritatem. 

Dico  2 : Non  tantum  qui  adhibita  morali  ac  pro- 
babili diligentia,  bona  fide  rebaptizat  sub  conditione 
tacita  vel  expressa,  non  incurrit  irregularitatem, 
ut  omnes  fatehtur ; sed  etiam  probabilius  nec  is, 
qui  temere  et  nulla  diligentia  adhibita  sic  rebapti- 
zat. Item  nec  hanc  incurrit  ille,  qui  non  sub  condi- 
tione, sed  absolute  baptizat  ex  invincibili  ignorantia 
sive  juris  sive  facti,  aut  etiam  ex  ignorantia,  quae 
rebaptizantem  excusat  a culpa  mortali  ; quia  tam 
gravis  poena,  qualis  est  irregularitas,  non  incurri- 
tur nisi  ob  culpam  mortalem.  Sacerdos  ob  iteratas 
baptismi  caeremonias,  si  non  rebaptizet,  non  incur- 
rit irregularitatem,  uti  nec  ejus  acolythus;  hic  ta- 
men in  jam  insinuato  juris  textu  dicitur  incurrere, 
nempe  quando  praeter  caeremoniarum  iterationem 
iteratur  etiam  baptismus,  cujus  i terat  ioni  censetur 
cooperari : non  vero  quando  iterantur  tantum  caere- 
moniae sine  baptismi  iteratione. 

Dico  3 : Adulto,  qui  scienter  et  voluntarie  r$~ 


005  PART.  II.  — XVI.  DE  SACRAMENTIS.  91,6 


baptizatur  absolute  et  sine  conditione,  in  jure  ci- 
vili, ut  jam  dixi,  imponitur  poena  capitis : in  cano- 
nico autem  irregularitas  a susceptione  et  usu  ordi- 
num; cumque  lisec  irregularitas  sit  in  poenam,  et 
non  ob  indecentiam'  aut  aliquam  specialem  signifi- 
cationem, ideoque  ab  ea  incurrenda  excusat  igno- 
rantia, quae  excusat  a culpa  : ideo  non  incurritur  ab 
eis  qui  in  infantia  baptizantur.  Dumque  in  decreto 
Felicis  III,  cafi.  In  qualibet,  dicuntur  rebaptizati  in 
qualibet  cetale , manere  irregulares,  id  intelligitur  de 
qualibet  adate  adulta,  in  qua  jam  homo  potest  uti 
ratione.  Qui  autem  per  vim  aut  metum  rebaptizatur, 
si  non  habeat  intentionem  recipiendi  baptismum, 
non  fit  irregularis;  secus,  si  habeat. 

DISPUTATIO  TRICESIMA  SECUNDA. 

De  sacramento  confirmationis,  ejusque  institutione. 
Sect.  I,  II.  — An  confirmatio  sit  verum  novce  legis 
sacramentum  a Christo  institutum,  et  quando. 
Dico  1 : In  lege  gratiae  est  quoddam  sacramen- 
tum a baptismo  aliisque  sacramentis  distinctum, 
atque  ad  diversum  finem  et  effectum  ac  sub  di- 
verso signo  visibili  institutum , quod  a Patribus 
vocatur  tum  confirmatio  ob  effectum  spiritualis  cor- 
roborationis ad  fidem  fortiter  profitendam ; tum  con- 
signatio frontis  vel  sacramentum  chrismatis  ob  ma- 
teriam ; tum  manus  episcoporum  impositio  ob  mo- 
dum. De  fide  contra  Waldenses  haereticos,  Calvinum, 
Lutherum,  elc.  Probatur  1°  ex  Scriptura,  in  qua 
Christus  promittit  Spiritum  sanctum  qui  maneat 
nobiscum  in  aeternum;  sicut  haec  promissio  est  in 
suo  effectu  et  fine  distincta  a caeleris,  ita  debuit  ha- 
bere determinatum  signum  visibile  seu  proprium 
sacramentum,  per  quod  constaret  infidelibus  illam 
impleri;  nec  potest  dici  eam  impleri  per  baptismum, 
quia  apostoli  jam  baptizati  erant,  quando  Christus 
id  illis  et  toti  Ecclesiae  promisit;  et  Samaritani  jam 
baptizati  erant,  quando  Petrus  et  Joannes  ( Act. 
vm  ) missi  sunt  ad  eos  ut  acciperent  Spiritum 
sanctum ; ergo  haec  receptio  Spiritus  sancti  distin- 
cta est  ab  effectu  baptismi.  Paulus  etiam  ( Act.  ix  ) 
super  sex  jam  baptizatos  imponit  manus,  et  accipie- 
bant Spiritum  sanctum.  Haec  manuum  impositio  ab 
apostolis  facta  non  erat  ad  approbandam  baptiza- 
lorum  fidem,  ut  ridicule  finxerunL  haeretici,  nec  ad 
dandam  solum  miraculorum  potestatem  aut  simi- 
lem gratiam  gratis  datam,  cum  non  omnibus,  qui- 
bus manus  imponebant,  illa  daretur  ; sed  ad  confe- 
rendum abundantiorem Spiritus  sancti  gratiam  gra- 
tum facientem  seu  sanctificantem  juxta  Christi 
promissionem  tanquam  per  sacramentum  in  Ecclesia 
perpetuo  duraturum;  sicut  semper  duravit  et  durat. 
Probatur  2°  ex  auctoritate  summorum  pontificum : 
nam  Clemens,  lib.  m Const.,  cap.  16  : Postea,  in- 
quit , episcopus  baptizatos  chrismate  ungat.  Simi- 
lia habent  Urbanus,  Fabianus,  Cornelius,  Damasce- 
nus aliique  pontifices;  et  Constantinus  in  suo  edi- 
cto ( eoi.  4 ) dicit  se  a Syl vestro  accepisse  hoc 
chrismatis  sacramentum.  5°  Ex  conciliis  Eliberitano. 
Meldensi,  Arausicano,  Florentino,  Tridentino,  etc. 
Theol.  Suarez  Summa.  II. 


4°  Ex  perpetua  Ecclesia  praxi  et  traditione  aposto- 
lica.  5°  Ex  congruentia,  quam  affert  Melchior  papa 
in  Epist.  ad  episcopos  Ilisp.  cap.  5,  ex  exemplo  du- 
cis, qui  non  lanium  signat  suos  milites,  sed  etiam 
armis  instruit;  et  parentis  relinquentis  filio  simul 
et  haereditatem  et  tutorem:  Christus,  inquit,  in 
fonte  plenitudinem  tribuit  'ad  innocentiam,  in  con- 
firmatione augmentum  prmstal  ad  gratiam  ; in  bapti- 
smo regeneramur  ad  vitam,  post  baptismum  confir- 
mamur ad  pugnam ; in  baptismo  abluimur,  post 
baptismum  roboramur. 

Dico  2 : Hoc  confirmationis  sacramentum  fuit 
immediate  a Christo  institutum  ; non  a concilio  Mel- 
densi speciali  Spiritus  sancti  instinctu  ; nec  a Mel- 
chiore  papa,  cum  longe  ante  eum,  tempore  paparum 
Clementis,  Urbani,  Fabiani,  Cornelii,  in  usu  fuerit. 
De  fide,  ut  definierunt  concilia  Florentinum,  Tri- 
dentinum,  etc.  Quod  attinet  ad  tempus  in  quo  a 
Christo  institutum  fuit,  videtur  verisimilius  quoad 
illius  promissionem  et  praeceptum  datum  de  illo  ad- 
ministrando in  futuro  tempore,  et  quoad  apostolo- 
rum instructionem  de  materia  et  forma,  qua  ad  id 
faciendum  uti  debebant  : videtur,  inquam,  totum 
hoc  in  nocte  Coense  a Christo  fuisse  traditum  ; sed 
quoad  perfectam  ejus  constitutionem  et  potestatem 
apostolis  datam  illud  conferendi  et  facultatem  aliis 
recipiendi,  videtur  id  institutum  esse,  quando  Chri- 
stus post  resurrectionem  (Joan.xx,  22)  dixit 
apostolis:  Accipite  Spiritum  sanctum,  etc.,  juxta 
instructionem  et  promissionem  in  nocte  Coense  da- 
tam ; tunc  enim  apostoli  fuerunt  creati  episcopi. 
Unde  manuum  impositio  a Christo  facta  parvulis  ad 
se  venientibus  ( Matth . xix,  15),  non  fuit  instituliva 
hujus  sacramenti,  seu  confirmativa,  sed  vel  benc- 
dictiva  tantum,  ut  vult  Hieronymus,  vel  sanaliva, 
ut  Anselmus  sentit : nondum  enim  erant  isti  pueri 
baptizati,  adeoque  nec  confirmationi  idonei.  Ista 
igitur  manuum  impositio  fuit  tantum  aliqua  hujus 
sacramenti  adumbratio,  ut  concilium  Senonense  vi- 
detur inlelligere. 

DISPUTATIO  TRICESIMA  TERTIA. 

De  essentia  sacramenti  confirmationis. 

Sect.  I.  — An  oleum  balsamo  mistum  sil  de  neces- 
sitate materice  hujus  sacramenti. 

Nota  : Confirmatio  sic  metaphysice  definiri  potest : 
Est  sacramentum  novae  legis,  speciale  gratiae  Spiri- 
tus sancti  robur  significans  ac  conferens.  Physice 
autem  sic:  Est  unctio  chrismatis  in  fronte  signo 
crucis  facto  sub  praescripta  verborum  forma. 

Dico  1 : Materia  remota  hujus  sacramenti  simpli- 
citer necessaria  ad  ejus  essentiam  et  substantiam 
conficiendam,  est  chrisma  quod  confici  debet  ex 
oleo  et  balsamo ; de  fide.  Nam  concilium  Florenti- 
num simpliciter  docet  materiam  hujus  sacramenti 
esso  chrisma  confectum  ex  oleo  et  balsamo  ; et  vi- 
detur Tridentinum  uti  nomine  chrismatis  in  eadem 
significatione.  Licet  enim  ista  vox  chrisma,  juxta 
etymologiam  Grceeam,  significet  praecise  unctionem, 
tamen  ex  usu  Patrum  et  Ecclesiae  accommodata 

29 


9GT 

est  ad  significandam  istam  mistionem  ex  oleo  et  bal- 
samo. Hinc 

Dico  2 : Ilcec  chrismatis  confectio  ex  oleo  et  bal- 
samo, non  ex  institutione  Ecclesise,  sed  ex  traditio- 
ne aposlolica,  et  Christi  institutione  manavit.  Quoad 
confectionem  ex  oleo,  videtur  esse  etiam  de  fide,  et 
Christum  istam  olei  materiam  designasse;  quamvis 
autem  da  mistione  balsami  non  ita  manifeste  con- 
stet, tamen  juxta  communiorem  theologorum  sen- 
tentiam, non  tantum  oleum,  sed  etiam  balsamum 
seu  mistio  balsami  est  de  essentia  huius  sacramenti 
materine;  ita  ut  unctio  in  fronte,  oleo  lanium  facta 
sine  mistione  balsami  non  solum  illicita  sit,  sed 
etiam  insufficiens  ut  sacramentum  factum  teneat.  I). 
Tliomas,  Bonaventura,  Scotus,  Richardus,  Duran- 
dus, etc.,  contra  Cajetanum,  Solum,  Navarram,  etc., 
dicentes  balsamum  seu  balsami  mistionem  non  esse 
de  necessitate  sacramenti,  sed  solum  de  necessitate 
prcecepti,  uti  mistio  aqua  in  Eucharistia.  Probatur. 
1*  ex  concilio  Florentino  dicente  : Secundum  sacra- 
mentum est  confirmatio,  cujus  materia  est  chrisma 
confectum  ex  oleo , quod  nitorem  significat  conscientice, 
et  balsamo,  quod  odorem  significat  bonce  fames  per 
episcopum  benedicto.  Ubi  aequaliter  numerat  oleum, 
balsamum  et  benedictionem  episcopalem;  primum 
et  tertium  sunt  de  essentia;  ergo  et  secundum. 
Deinde  juxta  Patres  Dionysium,  Fabianum,  Cypria- 
num, etc.,  confectio  chrismatis  ex  oleo  et  balsamo 
ad  hujus  sacramenti  usum  est  de  Christi  institutio- 
ne et  mandato,  ergo,  etc.  2°  Ad  veritatem  formae  di- 
centis : Confirmo  te  chrismate  salutis,  requiritur  mi- 
stio balsami,  quia  nomine  chrismatis  ex  usu  Ecclesia, 
et  sanctorum  Patrum  significatur  compositum  ex 
oleo  et  balsamo  episcopali  benedictione  consecra- 
tum. 

Quare  dum  Innocentius  111,  in  c.  1 De  sacram, 
r.on  iterandis,  respondet  in  eo,  qui  per  errorem 
non  chrismate,  sed  solo  oleo  fuerat  inunctus,  nihil 
esse  iterandum,  sed  caute  supplendum  quod  incaute 
fuerat  praetermissum,  inlelligit  non  esse  iterandas 
sacramenti  caeremonias  et  solemnitatem,  sed  esse 
supplendam  caute,  id  est  sub  conditione,  vel  adhi- 
bita magna  diligentia,  et  privatim  essentialem  chri- 
smatis ex  oleo  et  balsamo  confecti  unctionem,  qua 
praetermissa  sacramentum  probabilissime  fuerat  inva- 
lidum. Deinde  cum  chrismatis  ex  oleo  et  balsamo 
compositi  major  pars  sit  oleum,  et  minima  balsa- 
mum, interdum  Patres  nomine  olei  illud  chrisma, 
seu  illam  confirmationis  materiam  significant.  De- 
nique licet  balsamum  sit  satis  rarum,  nunquam  ta- 
men, nec  ipso  apostolorum  tempore  sufficiens  defuit 
copia  ad  hujus  sacramenti  usum,  nec  tam  rarum 
ut  in  duobus  tantum  Judaere  hortis  reperiatur,  siculi 
dicit  Plinius;  et  nunc  longe  major  ejus  abundantia 
ex  India  affertur,  quod  ad  Conficiendum  chrisma 
esse  sufficiens  declararunt  Paulus  111  et  Pius  IV. 

Dico  5 : Non  est  de  necessitate  sacramenti,  ut  chri- 
sma sit  novum  et  eodem  anno  confectum;  nam  ve- 
tas #el  alterius  anni  sufficit  ad  valorem  sacramenti. 

rnodonon  sil  substantiali tercorruptum, et  aliquem  bal- 
sami odorem  retineat,  sed  est  tantum  de  necessitate 
praecepti.  Ideo  praecipitur,  ut  singulisannis  in  dieCoe- 
nae ‘Domini  novum  conficiatur,  et  per  parochias  distri- 
buatur, velusque  concremetur,  et  omnes  unctiones, 
ad  quas  chrisma  adhibetur,  fiant  cum  novo,  et  non 
cum  veteri.  Hic  autem  annus  computandus  est 
ecclesiastico  more  a feria  quinta  in  Coena  Domini 
usque  ad  aliam  similem  feriam  sequentis  anni. 

Sect.  II.- — An  sit  de  essentia  materies  hujus  sacra- 
menti, ut  chrisma  sit  ab  episcopo  consecratum  seu 

benedictum. 

Dico  1 : Non  solum  de  necessitate  praecepti,  sed 
etiam  de  necessitate  sacramenti  ex  parte  materiae 
est,  ut  chrisma  sit  ab  episcopo  consecratum  seu 
benedictum.  ( D.  Thomas  et  alii  Thomistae.  ) Pro- 
batur ex  concilio  Florentino  definiente  hanc  mate- 
riam esse  chrisma  ex  oleo  et  balsamo  per  episco- 
pum benedictum ; et  ex  perpetuo  Ecclesiae  usu,  et 
traditione  Patrum,  maxime  Dionysii,  Cyrilli,  Hiero- 
nymi, Fabiani,  Cypriani,  Innocentii,  etc.,  asseren- 
tium chrismatis  consecrationem  debere  per  epi- 
scopum fieri  : quae  non  possunt  de  sola  necessitate 
praecepti  intelligi,  quia  haec  conditio  seu  episcopa- 
lis consecratio  inter  essentialia  ex  parte  materiae 
numeratur.  Ideo  in  svncdo  Romana  sub  Sylvestre 
( c.  5),  in  concilio  Toletano  i ( c.  20  ),  et  in  conci- 
lio Carthaginensi  n et  m,  expressis  verbis  vetatur 
ne  chrisma  a presbytero,  neque  ab  alio  quam  ab 
episcopo  conficiatur.  Et  ratio  est  quia  Ciiristus  ita 
instituit  ut  habetur  per  perpetuam  Ecclesiae  tradi- 
tionem. Hinc 

Dico  2 : Licet  Christus  r.on  delerminarit  indivi- 
dualem  consecrandi  chrismatis  modum,  statuit  ta- 
men in  communi,  ut  esset  consecratum,  relinquens 
Ecclesiae  ordinationi  consecrationis  modum  : non 
enim  videtur  semper  servatus  fuisse  ille  conse- 
crandi modus  chrismatis  quem  nunc  Ecclesia  ser- 
vat, nec  forte  idem  nunc  modus  in  universa  Ec- 
clesia tam  Graeca  quam  Latina  servatur  ; quia  ex 
institutione  Christi  sola  consecratio  in  communi 
per  invocationem  Spiritus  sancti  ab  episcopo  facta, 
est  de  essentia  sacramenti  : modus  autem  ex  de- 
terminatione Ecclesiae,  ita  tamen  ut  ista  consecra- 
tio seu  benedictio  chrismatis  fiat  ab  episcopo  ( alio- 
qui  non  valeret  sacramentum),  quia,  ut  jam  dixi- 
mus, ex  primaeva  institutione  id  a Christo  tanquam 
huic  sacramento  essentiale  sancitum  est.  Unde 
probabilius  non  potest  papa  concedere  simplici 
sacerdoti  potestatem  consecrandi  seu  conficiendi 
chrisma,  contra  Cajetanum,  Sotum,  et  Victorem, 
dicentes  posse  papam  in  hoc  dispensare,  imo  juxta 
Ledesmam  posse  episcopum,  sed  falso.  Probatur, 
quia,  ut  jam  dictum  est,  jure  divino  solis  episcopis 
data  est  potestas  conficiendi  chrisma  ; ergo  sine 
sufficienti  auctoritate  non  potest  jus  in  hoc  dispen- 
sandi ad  papam  extendi  : iicet  enim  probabiliter 
possit  concedere  simplici  sacerdoti  potestatem  ad- 
ministrandi sacramentum  confirmationis , quod 

videtur  majus,  ut  GregoriusXIII  dicitur  concessisse 
pro  India,  non  tamen  inde  sequitur  posse  etiam 
simul  concedere  potestatem  conficiendi  chrisma , 
quod  nec  ipse  dictus  Gregorius  concessit.  Major 
enim  potest  esse  necessitas  administrandi  confir- 
mationem, quam  conficiendi  chrisma.  Denique  papa 
non  potest  magis  privare  inferiores  episcopos  pote- 
state conficiendi  chrisma,  quam  confirmandi  (de 
quo  infra),  quia  id  pertinet  ad  potestatem  ordinis, 
non  jurisdictionis  essentialiter. 

Sect.  III,  IV.  — Qucenam  chrismatis  unctio,  et  an 
sola  chrismatis  unctio  sine  manus  impositione  sit 
necessaria  materia  proxima  hujus  sacramenti. 

Dico  I : Proxima  hujus  sacramenti  materia  est 
chrismatis  unctio,  in  quam  forma  proxime  cadit, 
et  facta  quidem  necessario  in  formam  crucis,  ne- 
cessitate sacramenti,  ad  verilicandam  formam  ; si- 
gnificatur enim  per  formam  fieri  hanc  unctionem 
in  figura  crucis  sic  : Signo  te  signo  salutis.  Ergo 
illa  unctionis  figura  est  essentialis,  uti  et  unctio  in 
fronte  , prout  tenent  Durandus,  Scotus,  Gabriel, 
Sotus,  Sylvanus,  elc.,  ususque  et  perpetua  traditio ; 
praeter  hanc  essentialem,  quse  in  fronte  fit,  unctio- 
nem, aliae  sunt  accidentales  et  accessoriae.  Quoad 
materiae  quantitatem  ex  parte  chrismatis,  illa  suffi- 
cit, quae  est  sufficiens  ad  imprimendum  crucis  si- 
gnum in  ea  corporis  parte  quae  consignanda  est. 
Unde  cum  haec  consignatio  successive  fiat,  satis 
parva  chrismatis  quantitate  potest  perfici.  Deinde 
necesse  est  non  tantum  necessitate  praecepti  ut  haec 
unctio  immediate  fiat  manu  seu  digito  episcopi , 
prout  praescribit  rituale  Romanum  (non  penna  aut 
simili  alio  mediante  instrumento  ),  sed  etiam  pro- 
babiliter necessitate  sacramenti,  oh  impositionem 
manus.  De  qua  jam  infra.  Quod  vero  haec  unctio 
fiat  pollice  dextrae,  ut  praescribit  pontificale  Roma- 
num, non  videtur  ita  essentiale,  ut  si  contingeret 
fieri  alio  digito,  etiam  manus  sinistrae,  sacramen- 
tum esset  irritum,  quia  tunc  esset  sufficiens  manus 
impositio,  et  reliqua  omnia. 

Dico  2 : Sine  praedicta  unctione  in  fronte  facta 
manu  episcopi,  quaevis  alia  manus  episcopi  impo- 
sitio non  sufficit  ad  valorem  sacramenti  : illa  enim, 
ut  jam  ostendimus,  est  essentialis  materia  ; imo 
ipsa  sola  intrinsece  includens  manus  episcopi  im- 
positionem , sufficit  sine  alia  ejusdem  episcopi 
manus  impositione.  Hinc  probabilius,  juxta  Bellar- 
minum,  ipsi  apostoli  ad  conferendum  confirmatio- 
nis efiectum  semper  usi  sunt  unctione  chrismatis, 
neque  adhibuerunt  unquam  aliam,  saltem  ut  ne- 
cessariam, manus  impositionem,  praeter  eam  quae 
in  ipsa  praedicta  unctione  intrinsece  includitur,  sic- 
ut nunc  facit  Ecclesia  Romana,  quia,  ut  supra 
diximus,  chrismatis  institutio  fuit  a Christo  facta, 
et  apostolis  tradita  ; dicitque  Fabianus  papa  in  sua 
secunda  epistola  apostolos  non  solum  docuisse,  sed 
etiam  servasse  consuetudinem  singulis  annis  confi- 
ciendi chrisma,  ac  cremandi  vetus  et  novo  utendi. 
Divus  autem  Thomas,  Scotus,  Durandus,  Gabriel, 


etc.,  ajque  verisimiliter  sentiunt  apostolos  ex  spe- 
ciali commissione  interdum  usos  fuisse  sola  manus 
impositione  absque  unctione,  ut  daretur  Spiritus 
sanctus  ad  robur  et  confirmationem  fidelium  ; in- 
terdum vero  usos  fuisse  unctione  chrismatis,  nempe 
quandiu  Spiritus  sanctus  datus  est  missione  visi- 
bili, seu  cum  effectu  sensibili  doni  linguarum  aut 
similibus,  ad  fidem  suadendam  ac  stabiliendam, 
tunc  apostoli  sine  unctione  ex  dispensatione  per 
solam  manus  impositionem  dabant  confirmatio- 
nem ; sed  ista  simplex  manus  impositio  non  erat 
verum  confirmationis  sacramentum  quoad  substan- 
tiam : non  enim  erat  caeremonia  stabili  lege  insti- 
tuta, conferebat  tantum  ex  speciali  commissione 
eumdem  ac  verum  confirmationis  effectum.  Post- 
quam autem  cessarunt  ista  signa  visibilia  et  iste 
extraordinarius  modus  mittendi  Spiritum  sanctum, 
tunc  coeperunt  apostoli  uti  unctione  chrismatis 
tanquam  regulari  medio  instituto  a Christo  ad  fide- 
les confirmandos. 

Sect.  V.  — An  tola  luee  forma  sil  essentialis:  Signo 
te  signo  crucis,  et  confirmo  te  chrismate  salutis, 
in  nomine  Patris,  et  Filii,  et  Spiritus  sancti. 
Piespondeo  et  dico  : Haec  tota  forma  non  tantum 
est  sufficiens,  quod  est  de  fide  ex  definitione  con- 
cilii Florentini,  sed  etiam  necessaria,  essentialis  et 
constitutiva  hujus  sacramenti,  nullaque  alia  potest 
esse  sufficiens,  nisi  huic  aequivaleat  in  sensu  et  si- 
gnificatione substantiali.  Unde  praeter  priora  verba  : 
Signo  te  signo  crucis,  et  confirmo  te  chrismate  salutis, 
etiam  expressa  Trinitatis  invocatio  hisce  verbis  in 
nomine  Patris,  etc.,  est  necessaria  necessitate  sa- 
cramenti, quia  hoc  sacramentum  est  quaedam  ba- 
ptismi perfectio  ; ideoque  in  utriusque  sacramenti 
forma  fit  expressa  Trinitatis  professio.  Deinde  in 
hoc  sacramento  armatur  homo  ad  fidem  profiten- 
dam, cujus  praecipuum  mysterium  est  Trinitas. 
Constantinus,  in  suo  edicto,  et  Alcuinus,  non  retu- 
lerunt omnia  qiue  ad  integram  formae  essentiam 
pertinebant ; et  Ambrosius,  qui  objicitur , agit  ibi 
non  de  confirmationis,  sed  de  baptismi  unctione. 
Quoad  apostolos  dicendum  est  eos  usos  etiam  hac 
forma , dum  verum  confirmationis  sacramentum 
conferebant ; secus  vero,  dum  simpliciter  sine  ulla 
unctione  manus  imponebant. 

DISPUTATIO  TRICESIMA  QUARTA. 

De  effectu  sacramenti  confirmationis. 

Sect.  I,  II.  — An  hoc  sacramentum  imprimat  chara- 
cterem, et  quos  gratice  sanctificantis  effectus  con- 
ferat. 

Dico  1 : Confirmatio  imprimit  characterem.  De 
fide,  in  concilio  Florentino,  etc.  ; estque  hic  cha- 
racter qualitas  realiter  distincta  a charactere  bapti- 
smi, et  ordinata  ad  alios  usus  ac  munera.  Chara- 
cter baptismi  assimilalur  potentiae  passivae,  confir- 
mationis, activae.  Hinc  uti  baptismus,  ita  et  confir- 
matio iterari  non  potest.  Dum  igitur  Augustinus 
( De  bc.pl.,  lib.  in,  cap.  IG)  dicit  : « Manus  autem 
impositio,  non  sicut  baptismus,  repeti  non  pGtesl ; 

quid  est  enim  aliud,  nisi  oratio  super  hominem?  > 
non  loquitur  de  impositione  manus  per  unctionem 
chrismatis,  seu  de  sacramento  confirmationis,  sed 
de  impositione  manus  reconciliativa,  simul  et  depre- 
cativa,  per  quam  datur  Spiritus  sanctus  ad  vivifi- 
candum hominem  spiritualiter , qui  antea  per  pec- 
catum vel  hceresim  mortuus  fuerat. 

Dico  2 : IIoc  sacramentum  per  se  et  vi  sua  con- 
fert aliquam  gratiam  sanctificantem,  praeter  eam 
quam  confert  baptismus.  De  fide.  Omnia  enim  sa- 
cramenta novae  legis  conferunt  gratiam  sanctifican- 
tem ; gratia  baptismi , per  quam  remissum  est 
omne  peccatum,  perficitur  ac  roboratur  per  confir- 
mationem ad  fidem  constanter  profitendam , ideo- 
que  Patres  interdum  confirmationem  vocant  bapti- 
smi perfectionem.  Unde  hoc  sacramentum  non  est 
per  se  institutum  ad  dandam  primam  gratiam,  ne- 
que ad  tollendum  originale  aut  mortale,  sed  ad  au- 
gendam et  roborandam  gratiam  baplismalem  : con- 
tra errorem  Raimundi  dicentis  peccatum  originale 
non  in  baptismo,  sed  in  confirmatione  tolli,  dam- 
natum a Gregorio  XI.  Hinc  is  qui  recipit  confir- 
mationem ad  ejus  effectum  obtinendum,  debet,  per 
se  loquendo,  habere  primam  gratiam  ; gratiae  enim 
augmentum  prsesupponit  primam  gratiam.  Adultus 
autem  conscius  peccati  mortalis  , volens  hoc  sa- 
cramentum recipere,  licet  optimum  sit  consilium 
confessionem  praemittere,  non  tamen  ad  eam  tene- 
tur, sed  sufficit  contritio  ; imo  probabiliter,  juxta 
D.  Thomam,  sufficit  probabilis  existimatio  contri- 
tionis cum  ignorantia  invincibili  ad  recipiendum 
ejus  effectum.  Quantus  autem  sit  confirmationis 
effectus  seu  gratia,  satis  incertum  est.  Aliqui  theo- 
logi dicunt  effectum  confirmationis  vocari  aut  cen- 
seri perfectiorem  effectu  baptismi,  quia  hunc  sup- 
ponit, et  addit  aliquid  aliud  ; non  tamen  quasi  id 
quod  addit,  praecise  comparatum  ad  id  quod  sup- 
ponit, sit  majus  aut  perfectius. 

Dico  3 : Hoc  sacramentum  confert  propriam  gra- 
tiam sacramentalem  , id  est  specialem  Spiritus 
sancti  protectionem  et  auxilium  ad  fidem  vivam 
constanter  tenendam  et  profitendam  ; hoc  autem 
auxilium  non  datur  formaliter  in  ipsa  sacramenti 
susceptione,  sed  tantum  in  radice,  sive  datur  jus 
ad  istud  auxilium  vel  auxilia  temporibus  opportu- 
nis accipienda  juxta  divinae  sapientiae  dispositio- 
nem, hujus  sacramenti  fini  consentaneam,  nisi  quis 
per  reatum  peccati  mortalis  se  illis  indignum 
reddat. 

DISPUTATIO  TRICESIMA  QUINTA. 

De  suscipientibus  confirmationis  sacramentum. 

Sect.  I,  II.  — A»  i inilibel  liomo  sit  capax  recipien- 
da; confirmationis,  et  quibus  expediat  conferri. 

Dico  1 : Omnis  homo  baplizatus  est  capax  hujus 
sacramenti,  sine  ulla  aetatum,  sexuum,  statuum 
distinctione  ; unde  olim  omnibus  stalim  post  ba- 
ptismum dabatur  confirmatio,  quia  omnes  sunt 
capaces  ejus  effectus  et  perfectionis,  iisque  indi- 


gent. Atque  id  probat  usus  et  traditio  Ecclesiae, 
imo  et  apostolorum  praxis.  Qui  tamen  baptismo 
caret,  non  est  capax  hujus  sacramenti,  quia  bapti- 
smus est  janua  sacramentorum,  et  ejus  character 
est  veluti  potentia  passiva  ad  omnia  alia  sacra- 
menta. Hinc  licet  tempore  apostolorum  Spiritus 
sanctus  descenderit  visibiliter  in  aliquos  baptizatos, 
non  ideo  tamen  accipiebant  characterem  confir- 
mationis. 

Dico  2 : Per  se  loquenao  et  seclusa  particulari 
Ecclesiae  ordinatione  aut  consuetudine,  videtur 
esse  indifferens  vel  in  infantili,  vel  in  adulta  seu  pue- 
rili aetate  rationis  usum  habente  confirmationem 
recipere  ; utrinque  enim  afferuntur  causae  hone- 
stae. De  perpetuo  amentibus  qui  nunquam  rationis 
usum  habuerunt,  idem  dic  ac  de  infantibus  ; sunt 
enim  capaces  hujus  sacramenti  : qui  autem  ali- 
quando habuerunt  usum  rationis,  si  non  constet 
eos  in  statu  peccati  mortalis  incidisse  in  amentiam, 
praesumendi  sunt  boni  ac  bene  dispositi,  adeoque 
confirmandi ; nec  oportet  ut  expresse  petierint  hoc 
sacramentum,  sufficit  enim  generalis  voluntas , 
quam  quisque  fidelis  censetur  habere  circa  sua; 
salutis  remedia  ac  beneficia,  sicut  de  extrema 
unctione  dicetur.  Denique,  qui  sunt  in  mortis  arti- 
culo constituti,  non  sunt  privandi  hoc  sacramento, 
ila  communiter  theologi;  id  tamen  non  est  in  usu, 
quia  nequit  commode  et  debita  solemnitate  fieri, 
DISPUTATIO  TRICESIMA  SEXTA. 

De  ministro  confirmationis. 

Sect.  I .—An  solus  episcopus  sit  ordinarius  minister 
hujus  sacramenti. 

Dico  1 : Quilibet  episcopus  est  sufficiens  minister 
hujus  sacramenti,  et  si  alienas  confirmat  oves,  fa- 
ctum tenebit,  licet  peccarit  usurpando  alterius  ju- 
risdictionem; quia  potestas  conferendae  confirma- 
tionis non  est  potestas  jurisdictionis,  sed  ordinis. 
Imo  episcopus  est  necessarius  hujus  sacramenti 
minister,  contra  Wicleffum  dicentem  quemlibet  sa- 
cerdotem esse  sufficientem  ministrum.  Unde 

Dico  2 : Solus  episcopus  est  ordinarius  confirma- 
tionis minister,  quod  sub  his  terminis  de  fide  defini- 
tum est  in  concilio  Tridentino  ( sess.  7,  ean.  5). 
Hoc  enim  ex  Christi  voluntate  et  institutione  quae 
per  Ecclesiae  traditionem  habetur,  constat  : et  certe 
episcopus  in  Ecclesia  est  veluti  dux  in  exercitu  ad 
quem  spectat  milites  recipere  et  consignare.  Nec 
tantum  est  ordinarius  ac  necessarius  hujus  sacra- 
menti minister  necessitate  praecepti,  sed  etiam  ne- 
cessitate sacramenti , ita  ut  si  simplex  sacerdos  , 
propria  auctoritate  illud  lentet  conficere,  nihil  effi- 
ciat. Soli  enim  apostoli  leguntur  confirmasse  fideles, 
qui  ab  aliis  fuerunt  baplizati  (Act.  vm,  xix),  et 
quidem  tanquam  apostoli , non  ut  simplices  sacer- 
dotes; dignitas  enim  potestasque  episcopi  et  sacer- 
dotis sunt  jure  divino  distinctae.  Unde  concilium 
Tridentinum  (sess.  25,  eap.  4,  ean.  7)  anathema 
dicit  in  cum  qui  dixerit  potestatem  confirmandi 

esse  episcopis  cum  presbyteris  communem.  Si  enim 
presbyteri  ex  vi  ordinationis  suae  haberent  sufficien- 
tem ordinis  potestatem  ad  hoc  sacramentum  mini- 
strandum, sine  causa  universim  prohiberentur  illud 
conferre,  et  dicerentur  excedere  modum  suum  et 
quae  episcopalis  fastigii  sunt  propria,  usurpare,  ut 
loquitur  Gelasius  ( epist.  d,  cap.  8),  si  hoc  sacra- 
mentum dare  tentenl.  Idemque  sentiunt  omnes  an- 
tiqui Patres,  qui  solis  episcopis  munus  consignandi 
baptizatos  in  fronte  tribuunt. 

Objicies  l illud  l Tini,  iv,  ii  : Noli  contemnere 
gratiam  quae  est  in  te  per  impositionem  manus  pres- 
byteri. Et  Act.  ix,  Ananias  imposuit  manus  Paulo, 
ut  impleretur  Spiritu  sancto,  cum  tamen  non  esset 
episcopus.  Respondeo  : In  priori  textu  non  est  le- 
gendum presbyteri,  sed  presbyterii,  et  agitur  ibi  non 
de  sacramento  confirmationis,  sed  ordinis  per  ma- 
nus impositiontm,  uti  Act.  ix  : non  agitur  de  confir- 
matione, sed  de  manuum  sanativa  impositione. 

Obj'.  2 : Concilium  Toletanum  i,  cap.  20,  ubi  di- 
citur : Statutum  est  diaconum  non  chrismare,  sed 
presbyterum  absente  episcopo;  prcesenle  vero  non  nisi 
ab  ipso  fuerit  praeceptum.  Respondeo  : Nec  ibi  agitur 
de  unctione  chrismatis  in  frontibus,  sed  de  unctione 
caeremoniali,  quae  in  vertice  fit  in  baptismo  solemni, 
quam  presbyter  facere  non  poterat  nisi  ex  licentia 
episcopi,  vel  in  ejus  absentia.  Sic  concilium  Arau- 
sicanum  ii  ( can.  2 ) non  agit  de  confirmatione  , 
sed  de  solemni  reconciliatione. 

Obj.  5:  Ambrosius  {De  sacram.,  lib.  m,  cap.  2) 
dicit  spirituale  signaculum  et  septiformem  Spiritum 
sanctum  dari  ad  invocationem  sacerdotis ; et  Igna- 
lius  (epist.  13)  inter  munera  sacerdotis  ponit  ma- 
nus impositionem.  Respondeo  nomine  sacerdotis, 
ibi  intelligi  episcopum. 

Sect.  II. — An  ex  commissione  summi  pontificis  possit 

simplex  sacerdos  lioc  sacramentum  ministrare. 

Dico  1 : Potest  summus  pontifex  committere 
simplici  sacerdoti  ut  sacramentum  confirmationis 
licite  et  valide  ministret.  (D.  Thomas,  Richardus, 
Paludanus,  Alensis,  et  alii  theologi  communiter , 
contra  Adrianum,  Durandum,  etc. ) Potuit  enim 
Christus  instituere,  ut  soli  episcopo  vi  suae  conse- 
crationis daretur  proxima  potestas  conferendi  hoc 
sacramentum ; simplici  autem  sacerdoti  vi  suae 
ordinationis  daretur  tantum  potestas  remota  per 
quam  ex  speciali  commissione  seu  delegatione  summi 
pontificis  posset  hoc  sacramentum  conferre : sicque 
revera  instituisse  existimatur,  quandoquidem  D. 
Gregorius  (c.  Pervenit,  dist.  93)  concedat  simplici- 
bus sacerdotibus  in  Sardinia  facultatem  dandi  hoc 
sacramentum;  et  concilium  Florentinum  in  decreto 
Eugenii  sic  ait : Legitur  tamen  aliquando  per  aposto- 
lica;  sedis  dispensationem  , ex  rationabili  et  urgente 
causa,  simplicem  sacerdotem  chrismate  per  episcopum 
confecto,  hoc  administrasse  confirmationis  sacramen- 
tum. Attamen  in  hoc  negotio  non  dispensat  proprie 
pontifex,  neque  immutat  jus  divinum,  sed  talem  , 
qualem  Christus  instituit,  ministrum  constituit. 


Dico  2 : Nulli  inferiori  clerico,  neque  laico  potest 
hoc  ministerium  committi,  sed  soli  saeerdoti,  quia 
ei  soli  Christus  committi  voluit;  neque  potest  ab 
alio  quam  a summo  pontifice  ei  committi  ex  causa 
rationabili,  ut  indicat  concilium  Florentinum  jam 
citatum;  et  ut  ex  traditione  habetur.  Imo  probabi- 
lius, contra  Paludanum,  papa  electus  tantum,  quam- 
vis nondum  foret  consecratus  episcopus , posset 
hanc  facultatem  simplici  sacerdoti  concedere  ob 
suam  supremam  jurisdictionem  jam  adeptam.  Nec 
cessat  haec  facultas  per  mortem  concedentis,  nisi 
cum  limitatione  concessa  esset , etiamsi  fortasse 
causa  non  duret ; est  enim  quaedam  gratia  et  fa- 
vor. 

Sect.  III.  — An  episcopus  ncerelicus  vel  ab  Ecclesia 
praecisus  seu  prohibitus,  possit  esse  minister  hujus 
sacramenti. 

Dico  : Quicunque  est  verus  episcopus  quoad  suam 
consecrationem,  est  sufficiens  hujus  sacramenti  mi- 
nister, licet  sit  haereticus,  excommunicatus,  degra- 
datus,  ita  ut  Ecclesia  nequeat  efficere,  ut  confirma- 
tionis sacramentum  ab  eo  datum  cum  debita  forma, 
materia  et  intentione,  sil  invalidum,  quamvis  ipse 
peccet  illud  ministrando.  Probatur:  !°  quia  Ecclesia 
non  potest  auferre  a sacerdote  vel  ab  episcopo  or- 
dinem seu  consecrationem  semel  datam.  Quamvis 
igitur  possit  ejus  usum  prohibere,  non  potest  tamen 
efficere  ut  actus  solius  ordinis  ab  eo  factus,  qualis 
est  confirmationis  collatio,  sit  invalidus;  character 
enim  sacerdotalis  deleri  non  potest,  uti  nec  conse- 
cratio episcopalis.  2°  Augustinus  ( Contra  litler. 
Petiliani,  lib.  n,  cap.  104 ) dicit  baptismum  et  con- 
firmationem posse  esse  validam  inter  lnereticos. 
Dum  igitur  quidam  antiqui  Patres  aut  pontifices 
videntur  contrarium  dicere  (si  excipias  Cyprianum, 
aliosque  Africanos  episcopos  quoad  validitatem 
baptismi,  quando  haec  veritas  nondum  erat  ab  Ec- 
clesia salis  declarata  ),  illi  non  agunt  de  sacramento 
confirmationis,  sed  de  manus  impositione  reconci- 
liativa,  quae  fiebat  per  modum  publicae  poenitentiae 
et  absolutionis  in  exteriori  foro  ad  recipiendos  ab 
haeresi  conversos,  sive  fuissent  ab  haereticis  confir- 
mati auL  baptizati,  sive  a Catholicis,  et  iis  quidem, 
qui  ab  haeresi  Novatiana  conversi  recipiebantur, 
praeter  reconciliativam  manus  impositionem  adde- 
batur chrismatis  unctio  baptismalis,  quia  Novaliani 
illis  quos  baptizabant,  sacrum  chrisma  non  adhibe- 
bant. Itaque  in  particulari  ad  Innocentium  I,  respon- 
detur eum  in  epistola  18,  cap.  5,  loqui  de  ordine 
collato  ab  haereticis , quem  negat  esse  ralvm  non 
quoad  substantiam,  sed  quoad  usum,  honorem,  et 
clericalia  privilegia ; et  si  quis  voluntarie  sine  ne- 
cessitate ab  eis  sacramentum  recipiat,  non  recipit 
ejus  effectum,  id  est,  Spiritus  sancti  gratiam,  ut- 
pote  ponendo  obicem.  Eodem  sensu  loquitur  Leo 
Papa  (epist.  33,  cap.  2),  et  sic  alii  intelli gendi  sunt; 
si  qui  autem  loquuntur  de  confirmatione,  agunt  de 
haereticis,  qui  non  habebant  veros  episcopos  a qui- 
bus valide  confirmarentur. 

DISPUTATIO  TRICESIMA  SEPTIMA. 

De  caeremoniis  sacramenti  confirmationis. 

Sect.  I,  II.  — An  confectio  chrismatis  conveniente 
ritu  et  fiat  et  conferatur  ab  Ecclesia. 

Dico  1 : Confectio  chrismatis  rite  et  convenienter 
ab  Ecclesia  fit  hisce  quinque  caeremoniis : I . est  bene- 
dictio balsami  quae  ab  episcopo  partim  orationibus, par- 
tim  signo  crucis  perficitur.  2.  Est  benedictio  olei  chri- 
smatis,quae  similiter  orationibus  et  signo  crucis  perfici- 
tur. 3.  Est  mistio  balsami  et  olei  quam  facit  episcopus 
immittendo  balsamum  in  olei  chrismalis  ampullam, 
et  dicendo  : Hcec  commistio  liquorum,  fiat  omnibus 
ab  ea  perunctis  propitiatio  et  custodia  salutans  in 
scecula  saeculorum  : qua  actione  et  verbis,  substan- 
tialis confectio  chrismatis  absolvitur.  4.  Post  con- 
fectum chrisma  episcopus  et  alii  sacerdotes  qui  ei 
assistunt,  inclinato  capite  chrisma  tanquam  rem 
sacram  venerantur.  5.  Tempus  ab  Ecclesia  defini- 
tum, quo  debet  hoc  chrisma  confici,  est  feria  quinta 
Coenae  Domini,  utpole  illo  die  quo  Christus  docuit 
apostolos  illud  conficere.  Addi  potest  haec  sexta 
caeremonia,  quod  chrisma  conficiendum  sit  in  Ec- 
clesia, et  in  loco  presbyterii , solemni  ritu  inter 
missarum  solemnia,  ab  episcopo  pontificali  ritu 
celebrante;  sin  minus,  ejus  confectio  praetermit- 
tenda est,  et  aliunde  novum  chrisma  quaerendum. 
Deinde  chrisma  debet  conservari  in  proprio  et  sacro 
vasculo  in  quo  conficitur. 

Dico  2 : Hae  sunt  caeremoniae  quibus  confirmatio 
confertur  : quolibet  opportuno  tempore  nunc  con- 
ferri potest,  et  Pontificale  praescribit  ut  conferatur 
ante  medium  altaris,  aut  in  alio  conveniente  loco. 
Episcopus  sacris  vestibus  debet  esse  indutus,  et  ex 
decentia  tantum,  non  ex  praecepto,  jejunus,  uti  et 
confirmandus  etiam  ex  decentia  tantum.  In  hoc  sa- 
cramento adhibetur  susceptor  seu  patrinus  con- 
trahens cognationem  spiritualem  cum  confirmato. 
Ante  et  post  confirmationem  episcopus  quasdam 
facit  orationes  et  benedictiones , ac  post  factam 
substantialem  in  fronte  unctionem,  vitta  linea  caput 
confirmati  constringitur,  quam  uno  aut  pluribus 
diebus  gestare  solet , donec  chrisma  exsiccetur. 
Deinde  episcopus  leviter  dat  confirmato  alapam 
super  genam  dicens  : Pax  lecum,  vel  ut  confirmatus 
intelligat  se  armari  ad  injurias  pro  Christo  ferendas, 
vel  ut  recordetur  sacramenti  suscepti,  et  militiae  ad 
quam  exercendam,  ascribitur. 

DISPUTATIO  TRICESIMA  OCTAVA. 

De  obligatione  fidelium  cir-ca  susceptionem  hujus 

sacramenti ; et  ministri  circa  administrationem. 

Sect.  I. — An  omnes  baplizati  teneantur  hoc  sacra- 
mentum suscipere,  et  non  iterare. 

Dico  1 : Fidelis , qui  recipit  hoc  sacramentum , 
tenetur  digne  recipere,  et  si  in  statu  peccati  morta- 
lis sit,  tenetur  conteri,  non  tamen  necessario  confi- 
teri, licet  sil  consultius  et  securius;  ac  potest  tan- 
tum semel  illud  recipere,  alioqui  si  iterato  recipere, 
lentet,  irritum  erit  utpote  initerabile  , et  graviter 
peccabit,  uti  et  confirmans  : neuter  tamen  fit 


irregularis,  quia  id  in  jure  non  imprimitur,  sicut 
expresse  exprimitur  pro  iteratione  baptismi. 

Dico  2 : Vera  sententia  est,  per  se  loquendo,  non 
dari  praeceptum  et  intrinsece  obligationem  susci- 
piendi hoc  sacramentum.  D.  Thomas,  Solus,  Le- 
desina,  Adrianus,  Angelus,  etc.,  contra  Scotum, 
Richardum,  etc.,  dicentes  dari  praeceptum  omnibus 
baptizatis  adultis  illud  recipiendi  in  tempore  oppor- 
tuno, sive  si  commode  possint ; quia  si  oblata  omni- 
moda opportunitate  non  susciperent,  censerentur 
illud  contemnere,  tenentur  autem  sub  gravi  peccato 
illud  ne  virtualiter  quidem  contemnere.  Item  contra 
Durandum  dicentem  obligari  solummodo  fidelem  , 
quando  instat  occasio  publice  confitendi  fidem  coram 
tyranno,  et  potest  commode  prius  recipere  confir- 
mationem. Ac  contra  Alensem,  Bonaventuram,  Pa- 
ludanum,  etc.,  volentes  dari  praeceptum  non  divi- 
num, sed  ecclesiasticum.  Sed  probatur  assertio, 
quia  neque  ex  Christi  institutione,  neque  ex  Scri- 
ptura, neque  ex  Patribus,  neque  ex  traditione  et 
usu,  colligitur  tale  praeceptum  ; sed  solum  esse  utile 
hoc  sacramentum,  non  tamen  necessarium  ad  per- 
severandum in  fide.  Hinc  per  se  loquendo,  non  est 
peccatum  mortale  voluntarie  hoc  sacramentum 
omittere;  an  vero  sit  veniale,  ut  Cajelanus  et  alii 
volunt,  id  ex  fine  et  modo  voluntatis  judicandum 
est : nam  ex  se  cum  non  sit  peccatum,  sed  consilium, 
nullum  est  peccatum.  Potest  tamen  esse  peccatum 
grave  : v.  gr.  si  quis  illud  sacramentum  contemnat 
ac  parvipendat ; si  scandalum  praebeat,  non  aliter 
se  gerendo  publice  ac  si  illud  parvi  penderet;  si 
practice  judicet  se  non  posse  sine  hoc  sacramento 
tentationes  vincere  contra  fidem,  etc. 

Sect.  II.  — Ad  quid  obligetur  minister  hujus 
sacramenti. 

Dico  : Episcopus  obligatur  in  sua  dioecesi  per  se 
vel  per  alium  aliquoties  opportunis  temporibus  mi- 
nistrare hoc  sacramentum  ; unde  graviter  peccare 
potest  conlra  hoc  praeceptum,  ut  notarunt  Angelus 
et  Sylvester,  si  multo  tempore  hoc  negligenter 
omittat  ministrare.  Nec  potest  iterato  illud  alicui 
administrare,  et  id  faciendo  quamvis  graviter  pec- 
cet, non  tamen  fit  irregularis  ; nec  potest  sub  gravis 
peccati  poena  uti  veteri  chrismate  sine  gravi  neces- 
sitate. Item  nec  potest  confirmare  nisi  in  propria 
dioecesi  et  personas  sibi  subditas  ; alienas  enim  con- 
firmare aut  in  aliena  dioecesi  sine  debita  facultate, 
grave  esset  peccatum. 

DISPUTATIO  TRICESIMA  NONA. 

De  institutione  sacramenti  Eucharistkc. 

Sect.  I,  II.  — An  Eucharistia  sit  sacramentum  a 
Christo  institutum,  et  a reliquis  distinctum. 

Dico  I : Conveniens  fuit  in  nova  lege  institui 
aliquod  sacramentum  'sensibile,  ut  esset  spiritualis 
animarum  cibus,  bocque  est  Eucharistia,  quae  id- 
circo est  verum  ac  proprium  sacramentum  a Christo 
institutum.  Utrumque  de  fide.  Probatur : 1°  ex  Malth. 
xxvi  et  Luc.  xxii,  ubi  continetur  visibilis  caeremonia, 
significatio  et  praeceptum  Christi  : Hoc  facite  in 

neam  commemorationem.  Et  Joan.  vi,  59,  continetur 
grati®  promissio  : Qui  manducat  hunc  panem,  vivet 
in  aeternum.  2»  Ex  conciliis  Florentino,  Tridentino, 
Laterensi,  et  ex  Patribus.  5°  Ex  sacramenti  definitione 
conveniente  Eucharistiae,  est  enim  sacra:  rei  signum, 
ad  sanctificandum  hominem  institutum  a Christo. 

Dico  2 : Eucharistia  est  sacramentum  essentiali- 
ter distinctum  ab  aliis  sacramentis  novae  legis  : nam 
ab  aliis  specifice  differt  definitione  logica  et  physica, 
ac  fine.  Deinde  ejus  materia  proxima  consecrata, 
est  res  permanens,  et  post  suum  fieri,  factum  per- 
manet, quandiu  species  consecrat®  durant ; ac  in 
illo  vere  ac  realiter  exsistit  ipsemet  Christus  grati® 
auctor,  quod  in  aliis  sacramentis  non  reperitur,  ideo- 
que  hoc  sacramentum  est  aliis  longe  perfectius,  et 
per  illud  perfectiori  modo  unimur  cum  Christo. 
Mine  dicitur  finis  et  consummatio  c®terorum  sacra- 
mentorum. 

Sect.  III,  IV.  — An  et  quomodo  noc  sacramentum 
sit  unum  tantum. 

Dico  I : Eucharistia  absolute  et  simpliciter  est 
unum  sacramentum,  scilicet  unitate  specifica  in 
specie  atoma,  integra,  et  perfecta.  (D.  Thomas,  Bo- 
naventura,  Albanus,  Richardus,  etc.)  Probatur  : 1° 
quia  licet  res  vari®  et  materialiter  distinet®,  pro- 
priasque  habentes  significationes,  concurrant  ad  hu- 
jus sacramenti  constitutionem,  nempe  du®  mate- 
ri®, panis  et  vinum,  du®  form®  verborum,  species 
panis  et  vini  habentes  proprias  significationes, 
omnes  tamen  simul  unicum  rei  et  effectus  spiritualis, 
nimirum  cruenti  Christi  sacrificii,  Christi  ibi  reali- 
ter exsistentis,  grati®  sanctificantis,  unitatis  anima- 
rum, futur®  glori®  signum  componunt.  2”  Unitas 
sacramentorum  non  resultat  ex  indivisibili  unitate, 
aut  cx  physica  parttum  componentium  unitate,  sed 
sicut  in  arte  factis,  v.  gr.  domo,  oratione,  exercitu, 
convivio,  ex  multis  rebus  physice  diversis  qu®  mo- 
rali et  proporlionata  unione  simul  concurrunt  ad 
complendam  signi  sacramentalis  rationem  exsur- 
git. Et  hoc  in  Eucharisti®  sacramento  reperitur. 
Ideoque  concilia  et  Patres  solent  loqui  de  Euchari- 
stia tanquain  de  uno  sacramento;  et  dum  dicitur 
in  missa  : Sacramenta  quae  sumpsimus,  est  modus 
loquendi  vel  ob  plura  signa  partialia,  vel  ob  plura 
mysteria  in  eis  contenta  et  repr®senlata.  5°  Si 
Eucharisti®  plura  essent  sacramenta,  darentur  plura 
quam  septem  sacramenta,  contra  concilia  Florentb 
num,  Tridentinum,  et  universum  Ecclesi®  consen- 
sum. Quare  dum  quis  suscipit  Eucharistiam  sub 
sola  specie  panis,  dicitur  recipere  totum  sacramen- 
tum, quia  recipit  lotum  Christum  : et  pars  secun- 
dum se  et  quasi  separatim  recipit  denominationem 
totius,  v.  gr.  pars  orationis  dicitur  etiam  oratio ; 
deinde  quia  recipit  eminenter  totum  sacrificium 
quoad  ejus  virtutem  et  efficaciam,  etiamsi  non  quoad 
ejus  significationem  integram,  qu®  ex  significatio- 
nibus partium  eonjunctim  constat. 

Dico  2 : Plures  panis  species  consecrat®  scu  plu- 
res  hosti®  consecrat®  (et  idem  dii  de  pluribus  vini 


speciebus  consecratis)  possunt  dici  vel  unum  nu- 
mero sacramentum,  si  attendatur  Christus  qui  unus 
et  idem  cum  illis,  quantumvis  separatis,  componit 
unum  numero  sacramentum  ; vel  plura  numero  sa- 
cramenta si  attendatur  physica  illarum  disjunctio 
ac  separatio;  vel  unum  numero,  si  attendatur  prout 
sunt  moraliter  conjunet®  in  una  et  eadem  pyxide  ; 
et  plura,  si  attendatur  prout  sunt  moraliter  disjun- 
ct®  dum  distinctis  personis  distribuuntur,  aut  alio 
modo  prorsus  separat®  exsistunt. 

DISPUTATIO  QUADRAGESIMA. 

De  necessitate  sacramenti  Eucharisti®. 

Sect.  I.  — Nota  : Quidam  ex  Catholicis  dixerunt 
Eucharisti®  sacramentum  esse  necessarium  ad  pri- 
mam justificationem,  vel  in  re  vel  in  voto  per  se- 
ipsum,  si  sit  adultus ; vel  in  voto  Ecclesi®,  si  sit 
infans.  Sed 

Dico  i : Hoc  sacramentum  non  est  per  se  insti- 
tutum ad  remissionem  peccati  originalis  aut  mor- 
talis, adeoque  neque  ad  primam  gratiam  conferen- 
dam. Probatur  : i°  ex  concilio  Tridentino  (sess.  15, 
can.  5),  ubi  anathemate  damnat  eos  qui  dicunt 
prfficipuum  hujus  sacramenti  fructum  esse  peccato- 
rum remissionem;  et  ex  concilio  Florentino  dicente 
hujus  sacramenti  effectum  esse  augmentum  grati®, 
et  consequenter  non  primam  gratiam.  2’  Baptismus 
per  se  institutus  est  ad  remissionem  peccati  origi- 
nalis, poenitentia,  ad  remissionem  mortalium  post 
baptismum  commissorum  ; ergo  Eucharistia  ad  neu- 
trum istorum  effectuum  est  per  se  instituta,  alioqui 
cum  uno  illorum  sacramentorum  confunderetur. 
5°  Eucharistia  est  cibus  spiritualis ; cibus  non  est 
ordinatus  ad  dandam,  sed  ad  conservandam  vitam, 
id  est,  non  ad  dandam  primam  gratiam,  sed  ad  con- 
servandam. Dum  igitur  Eucharistia  dicitur  veluti  pri- 
marius fons,  efficaciam  omnium  sacramentorum  vir- 
tualiter  continens,  intelligitur  in  suo  proprio  effectu 
habere  veluti  eminenter  illorum  effectus.  Unde 

Dico  2 : Eucharistia  nec  parvulis  nec  adultis  est 
medium  necessarium  ad  primam  gratiam  consequen- 
dam. (D.  Thomas,  Cajetanus,  etc.)  Probatur  ex  con- 
ciliis Florentino  ct  Tridentino,  tribuentibus  remis- 
sionem peccati  et  prini®  grati®  collationem  solis 
sacramentis  baptismi  et  poenitenti®  ; ergo  sentiunt 
nullum  aliud  sacramentum,  nec  in  re,  nec  in  voto 
esse  necessarium  ad  lnmc  effectum : alioqui  ista  sa- 
cramenta non  conferrent  propria  virtute  primam 
gratiam,  sed  in  virtute  illius  sacramenti,  in  cujus 
voto  illam  tribuerent.  Deinde,  ut  jam  dixi,  Eucha- 
ristia non  est  instituta  ad  istum  effectum,  nec  ullum 
est  datum  a Christo  pr®ceplum  circa  Eucharistiam 
ad  obtinendum  talem  effectum.  Nam  si  adultus  in- 
stante morte  implesset  divinum  prmeeptum  commu- 
nicandi, et  statirn  post  peccasset  mortaliter,  statim- 
<iue  esset  moriturus,  teneretur  quidem  iterum  con- 
fiteri, sed  non  iterum  communicare;  ergo  posset  is 
habere  antd  confessionem,  expressam  voluntatem 
non  amplius  communicandi,  ac  proinde  obtmere 
primam  gratiam  sine  Eucharistia  et  in  re  et  in  \oloi 

Eucharistia  igitur  non  est  ad  illam  obtinendam  me- 
dium necessarium.  Quare  dum  Joan.  vi,  54,  dicitur : 
Nisi  manducaveritis  carnem  Filii  hominis,  etc.,  non 
habebitis  vitam  in  vobis,  id  non  significat  hujus  sacra- 
menti necessitatem  ad  obtinendam  primam  gratiam, 
sed  ad  retinendam  et  conservandam.  Nam  non  habe- 
bitis vitam,  id  est  non  retinebitis  nec  conservabitis 
vitam.  Quapropter  : 

Sect.  II.  — An  hoc  sacramentum  sit  medium  neces- 
sarium ad  perseverandum  in  gratia  usque  ad  glorice 

consecutionem. 

Nola  : Nestoriani,  Armeni,  aliique  haeretici  dixe- 
runt realem  Eucharistiae  susceptionem  esse  omni- 
bus hominibus  medium  necessarium  ad  salutem  ; 
ideoque  cum  baptismo  Eucharistiam  parvulis  simul 
dabant;  inio  et  quidam  hominibus  jam  defunctis  eam 
dabant. 

Dico  I : Ilealis  Eucharistiae  susceptio  non  est  me- 
dium simpliciter  necessarium  ad  perseverandum  in 
gratia,  vel  ad  obtinendam  gloriam.  De  flde  patet  in 
parvulis  qui  cum  solo  baptismo  morientes  salvantur. 
Et  idem  dic  de  adulto,  qui  post  baptismum  non 
peccat  mortaliter,  et  inculpabiliter  sine  hoc  sacra- 
mento decedit,  juxta  illud  Mare,  xvi,  16 : Qui  credide- 
rit et  baplhalus  fuerit,  salvus  erit.  Imo 

Dico  2 : Eucharistia  nec  in  re  nec  in  voto  pro- 
prie sumpto,  tam  adultis  quam  parvulis  est  medium 
necessarium  ad  perseverandum  in  gratia  usque  ad 
mortem,  et  ad  consequendam  gloriam.  Cajetanus, 
el.c.,  contra  quosdam  Catholicos  qui  dixerunt  Eu- 
charistiam vel  in  re  vel  in  voto  susceptam  esse  me- 
dium necessarium  ad  perseverandum  in  gratia  us- 
que ad  mortem.  Probatur  de  infantibus  ex  concilio 
Tridentino  ( sess.  21,  can,  4 ) dicente : Si  quis 
dixerit,  parvulis  antequam  ad  annos  discretionis  per- 
venerint, necessariam  esse  Eucharistiae  communionem, 
anathema  sit.  Licet  concilium  loquatur  tantum  de 
reali  communione,  debet  tamen  intelligi  idem  de 
communione  in  voto,  cum  hoc  sacramentum  non  sit 
institutum  tanquam  causa  unica  ad  dandum  praedi- 
ctum effectum.  Probatur  de  adultis.  iQ  Concilia  quae 
tam  accurate  passim  asserunt  baptismum  et  poeni- 
tentiam esse  necessaria  ad  salutem  sacramenta,  nun- 
quam loquuntur  de  Eucharistia.  2°  Eucharistia  non 
est  per  se  nec  causa  unica  gratiae  effectus  seu  divini 
auxilii  simpliciter  necessarii  ad  perseverandum  et 
moriendum  in  gratia,  cum  aliquis  postquam  a peccato 
resurrexit,  impleto  prius  viatici  praecepto,  possit, 
slatim  in  gratia  mori  sine  voluntate  communicandi 
amplius.  5°  Licet  aliquis  dignissime  Eucharistiam 
suscipiat,  non  tamen  infallibile  perseverantiae  do- 
num accipit,  ita  ut  non  possit  amplius  illi  impedi- 
mentum imponere,  et  a gratia  excidere.  Hinc  infero 
Eucharistiam  non  esse  etiam  medium  necessarium 
ad  consequendam  corporis  gloriam,  quia  corporis 
gloria  correspondct  gloriae  animae  seu  gratiae  con- 
summatae ; ideoque  sacramentum,  quod  est  sufficiens 
causa  gratiae,  est  etiam  sufficiens  causa  tam  animae 
quam  corporis  gloriae.  Attamen 


Dico  5 : IIoc  sacramentum  quodam  modo  seu  rao- 
raliter  dicitur  necessarium  ad  perseverandum  in 
gratia,  id  est  valde  utile  et  efficax,  ita  ut  dicere  pos- 
simus eum  qui  voluntarie  diu  abstinet  ab  ejus  sus- 
ceptione, vix  posse  diu  perseverare  in  gratia,  et  si- 
ne novo  peccato  mortali ; quia  per  se  est  institutum 
ut  conferat  homini  speciale  auxilium  ad  vitanda  pec- 
cata, adeoque  ad  perseverandum  in  gratia.  Itaque 
cum  hoc  sacramentum  sit  nobilissimum,  decuit  ut 
per  se  et  ex  natura  sua  primam  gratiam  supponeret, 
sanctiusque  reciperetur  ac  tractaretur. 

Quare  hic  locus  Joan.  vi,  52,  58  : Qui  manducat 
me,  vivet  propter  me;  et  qui  manducat  hunc  panem, 
vivet  in  celernum,  non  indicat  hujus  sacramenti  ne- 
cessitatem, sed  efficaciam,  et  subintelleeta  quidem 
conditione,  si  nempe  homo  ex  sua  parte  impedi- 
mentum non  ponat,  vel  alia  via  non  amittat  gra- 
tiam quam  confert  sacramentum ; alioqui  si  ista 
promissio  esset  absoluta,  quicunque  semel  hoc  sa- 
cramentum susciperet,  haberet  infallibilem  vitae 
aeternae  consecutionem ; quod  dicere  haereticum  est. 
Item  ista  Christi  verba  : Nisi  manducaveritis  car- 
nem Filii  hominis,  e te.,  non  habebitis  vitam  in  vobis 
( Ibid . 54) , significant  tantum  necessitatem  praece- 
pti, non  medii,  ideoque  ad  solos  adultos,  qui  soli 
sunt  capaces  praecepti,  diriguntur ; sicuti  haec  : Nisi 
poenitentiam  egeritis,  omnes  similiter  peribitis  ( Luc . 
xiii,  5),  etc.  Deinde  dum  dicit  D.  Thomas  omnes 
justificatos  habere  votum  Eucharistiae,  id  est,  ipso 
gratiae  pondere  inclinantur  ad  perfectam  cum  Chri- 
sto tmionem,  qualis  habetur  per  Eucharistiam,  il- 
lamque  appetere  dicuntur;  vel  justificati  per  bapti- 
smum accipiunt  jus  ad  communicandum  Christi 
corpori,  et  sic  censentur  illam  communicationem 
optare;  vel  censentur  habere  votum  seu  propositum 
implendi  omnia  Dei  praecepta.  Deinde  quamvis  sicut 
corpori,  ita  etiam  anima;  cibus  aliquis  sit  necessa- 
rius, sola  tamen  Eucharistia  non  est  cibus  animae, 
alitur  etiam  virtutum  actibus,  etc. 

DISPUTATIO  QUADRAGESIMA  PRIMA. 

De  tempore  institutionis  hujus  sacramenti. 

Sect.  I,  II.  — De  die  institutionis  hujus  sacramenti, 

et  an  fuerit  institutum  post  lotionem  pedum. 

Dico  1 : Constat  Christum  instituisse  hoc  sacra- 
mentum in  nocte  Coenae  pridie  quam  pateretur  : 
nam  tunc  ejus  materiam  ac  formam  designavit, 
consecrando  panem  et  vinum,  deditque  apostolis  et 
eorum  in  sacerdotio  successoribus  potestatem  et 
mandatum  illud  conficiendi  ac  fidelibus  distribuendi, 
dicens  : Hoc  facite  in  meam  commemorationem  (Luc. 
xxii,  19) ; ut  esset  sacramentum  perpetuo  in  Eccle- 
sia mansurum,  tuneque  ejus  promissio  facta  Joan. 
vi,  de  gratia  et  effectu  per  hoc  sacramentum  con- 
ferendo, coepit  suam  vim  habere,  ista  enim  pro- 
missio in  tempus  futura;  institutionis  referebatur. 
Hinc  constat  id  sacramentum  institutum  fuisse  ul- 
timo vitse  Christi  anno,  nempe  tricesimo  tertio,  vel 
probabilius  tricesimo  quarto  inchoato,  primo  mense 
lunari,  id  est  incipiente  post  seouinoctium  vernum, 

die  decima  quarta  ejusdem  lunai,  de  qua  die  hic 
P.  Suarez  longam  instituit  disputationem,  refutans 
quemdam  Luysium  Legionensem  qui  juxta  illud 
Levit,  xxin,  52  : A vespera  usque  ad  vesperam  cele- 
brabitis Sabbata  vestra,  contendit  Christum  insti- 
tuisse hoc  sacramentum  in  priori  decimae  quartae 
diei  vespera,  id  est,  ineunte  sub  vesperam  die  de- 
cima quarta,  quae  finitur  sub  vesperam  sequentis 
diei  artificialis  : et  sic,  juxta  illum,  Christus  fuisset 
die  decima  quarta  lunae  currente  mortuus.  Probat 
igitur  Christum  non  in  priori  vespera  seu  in  initio 
diei  decimae  quartae,  sed  in  posteriori,  seu  in  fine 
diei  decimae  quartae  inchoata  jam  decima  quinta 
lunae  die,  hora  noctis  instituisse  sacramentum 
Eucharistiae,  pro  qua  re  etiam  vide  tom.  II  De  in- 
carnat.,  disput.  40. 

Dico  2 : Christus  post  coenain  legalem,  id  est, 
post  esum  agni  paschalis  cum  discipulis  suis,  pro- 
babilius nondum  inchoata  coena  communi  seu 
usuali,  quam  quidam  volunt  non  omnino  improba- 
biliter jam  fuisse  inchoatam,  ob  haec  verba  Joan- 
nis  (xm,  4)  : Surgit  a coena,  lavit  illis  pedes,  ante 
coenam  mysticam,  seu  institutionem  Eucharistiae. 
(D.  Tliomas,  Lyranus,  Damascenus,  etc.)  Erat 
enim  consuetudo  illius  temporis  et  regionis  lavandi 
ante  convivium  invitatis  hospitibus  pedes ; quod 
non  fiebat  ante  coenam  legalem  aut  in  coena  legali. 

Sect.  III,  IV.  — An  hoc  sacramentum  institutum  sit 

praesente  vel  jam  egresso  Juda;  et  post  quamnam 

coenam,  ac  qua  hora. 

Dicol  : Christus  hoc  sacramentum  praesente  Juda 
instituit,  iliumque  cum  aliis  communicavit.  (D.  Tho- 
mas  et  alii  theologi  communiter,  ac  Patres  Augusti- 
nus, Ambrosius,  Leo,  Hieronymus,  etc.,  contra 
Hilarium,  Ruperlum,  Theophilum,  etc.).  Probatur 
1’  ex  Luca  dicente  Christum  discubuisse  cum  duo- 
decim, consecrasse,  sacramentum  distribuisse,  et 
addidisse  : Verumlamen  ecce  manus  tradentis  me 
niecum  est  in  mensa  [Lue.  xxn,  21) ; et  communi 
traditione.  2°  Ratione.  Quia  non  expediebat  ut 
Christus  Judam  occultum  peccatorem  sine  accusa- 
tore et  evidenle  probatione  ab  aliorum  communione 
separaret.  Utrumque  signum  quod  Christus  dedit  de 
proditore,  datum  est  post  Eucharistiae  institutio- 
nem. Locus  Constitutionum  in  quo  Clemens  negat 
Christum  dedisse  Judae  communionem,  fortasse  non 
est  correctus. 

Dico  2 : Christus  non  communicavit  Judam  quando 
panis  buccellam  intinctam  dedit  (Augustinus,  Beda, 
D.  Tliomas,  etc.),  non  enim  decebat  Christum  in- 
tingere Eucharistiam ; erat  ergo  simplex  buccella 
panis.  Priusquam  autem  illam  Judae  daret,  jam  in- 
stituerat Eucharistiae  sacramentum,  quod  tamen 
negat  Baronius,  sed  non  satis  firmo  fundamento. 

Dico  5 : Christus  post  finitam  coenam  legalem  et 
pedum  lotionem,  recumbens  cum  duodecim  disci- 
pulis, parata  jam  mensa  aJ  ccenandum,  antequam 
hanc  coenam  usualem  inchoaret,  duabus  circiter 
horis  post  solis  occasum  videtur  instituisse  simul 


utramque  speciem  Eucharistiae:  praemissa  aliqua 
instructione  de  hoc  mysterio,  contra  Joannem  Lo- 
vaniensem  et  Bellarminum  sentientes  Christum  non 
eodem  tempore  ulramque  speciem  instituisse,  sed 
instituisse  speciem  panis  inter  coenandum  coena 
legali,  speciem  autem  vini  post  finitam  omnino 
coenam  usualem,  multis  aliis  interpositis  rebus  et 
actionibus.  Sed  contra  hoc  est,  quod  Ecclesia  canit : 
Post  agnum  typicum 
Expletis  epuiis, 

Corpus  Dominicum 
Datum  discipulis. 

Deinde  si  prius  consecratum  est  corpus,  et  interposi- 
tis mullis  aliis  rebus,  finita  mensa,  subsecuta  esset 
tantum  calicis  consecratio,  totum  ergo  hoc  myste- 
rium non  fuisset  facium  per  modum  unius  integri 
sacrificii  et  signi.  Dum  igitur  dicitur  : Similiter  et  ca- 
licem,postquam  coenavil,  dicens  (Luc.  xxn,  20),  istud 
adverbium  similiter,  refertur  ad  ulramque  speciem 
sic  : sicut  panem  post  coenam  legalem  consecrave- 
rat, ita  consecravit  et  calicem.  Nec  etiam  videtur 
institutum  hoc  sacramentum  post  finitam  omnino 
coenam  usualem,  ut  vult  Baronius. 

Sect.  V.  — An  convenienti  tempore  institutum  sit 
hoc  sacramentum. 

Dico  : Decuit  Eucharistiam  institui  ante  Christi 
passionem,  ut  Christus  maximum  amoris  signum, 
adhuc  in  mortali  exsistens  corpore,  nobis  exhiberet, 
et  ut  ipsamet  institutio  et  oblatio  sacrificii  incruenti, 
esset  meritoria,  satisfactoria  et  pretium  nostrae  re- 
demptionis. Imo  opportunissime  instituta  est  in 
ipso  passionis  ingressu  et  non  antea,  ut  Christus 
memoriale  sum  dilectionis  et  passionis  altius  men- 
tibus nostris  infigeret,  more  amandissimi  patris  in 
vitae  fine  pretiosiorem  hsereditatem  filiis  relinquens ; 
utque  eam  visibiliter  hominibus  daret,  quando  ab 
eis  visibiliter  recedebah.  Deinde  decuit  institui  post 
ultimam  coenam  legalem,  ut  novi  sacramenti  excel- 
lentia respectu  veterum  sacramentorum  magis  in- 
notesceret, et  maxime  illius  virtus  inciperet,  quando 
legalia  cessarent.  Non  enim  volebat  Christus,  ut 
Ecclesia  uteretur  hoc  sacramento  antequam  esset 
glorificatus. 

Si  autem  non  peccasset  Adam,  et  manente  inno- 
centiae statu,  an  Christus  supposito  futuro  incarna- 
tionis mysterio  in  carne  impassibili,  instituturus 
fuisset  hoc  sacramentum,  res  prorsus  incerta  est. 
Posset  fortasse  ex  variis  congruentiarum  conjectu- 
ris non  improbabiliter  affirmari. 

DISPUTATIO  QUADRAGESIMA  SECUNDA. 

De  essentia  et  partibus  hujus  sacramenti  in 
communi. 

Sect.  I.  — An  species  consecratae  sint  sacramentum 
Eucharistiae,  vel  de  intrinseca  ejus  ratione. 

Dico  1 : Solum  Christi  corpus  et  sanguis  non  est 
integrum  Eucharistiae  sacramentum.  Quia  de  ra- 
tione sacramenti  est,  ut  sit  per  se  signum  sensi- 
bile; Christus  autem  prout  exsistit  in  hoc  sacra- 
mento, non  est  modo  sensibili;  ergo  per  se  sum- 
ptus, non  potest  esse  totum  sacramentum  : oportet 

enim  ut  intrinseca  sacramenti  essentia  aliquod  si- 
gnum quod  sensibus  percipi  possit,  includat.  Unde 
si  res  aliqua  per  se  insensibilis  interdum  est  pars 
sacramenti,  v.  g.  contritio,  oportet  ut  cum  alia  per 
se  sensibili  conjungatur,  et  aliquo  modo  saltem  per 
accidens  sentiatur.  Sic  corpus  Christi  non  potest 
hoc  sacramentum  constituere  per  se,  quia  seclusis 
speciebus  non  est  signum  per  se  sensibile.  Est  con- 
tra Waldensem,  qui  vult  Eucharistiam  consistere 
in  solo  corpore  et  sanguine  Christi,  speciebus  so- 
lum connotatis  extrinsece,  non  ad  essentialem  ejus 
constitutionem  pertinentibus. 

Dico  2 : Verba  consecrationis  non  sunt  Eucharistiae 
sacramentum.  (Theologi  communiter.)  Cum  enim  ver- 
ba transeant,  et  maneat  sacramentum,  necesse  est 
sacramentum  esse  aliud  praeter  verba.  Deinde  juxta 
concilia  Florentinum  el  Tridentinum,  verba  confi- 
ciunt sacramentum,  et  post  verba  praeter  corpus  et 
sanguinem  Christi  manet  sacramentum , in  quo 
Christus  continetur ; ergo  verba  non  sunt  ipsum 
sacramentum,  nisi  causative.  In  quo  sensu  possunt 
intelligi  Cajetanus  et  alii  volentes  actionem  conse- 
crandi esse  sacramentum.  Quare 
Dico  5 : Species  consecratae  vel  sunt  sacramen- 
tum, vel  ad  illius  constitutionem  intrinsece  et  es- 
sentialiter perlinent,  uti  in  sectione  sequenti  expli- 
cabitur. (D.  Tbomas,  etc.,  communiter.)  Ratio  est 
quia  species  visibiles  sunt  signum  sacrum,  Chri- 
stum enim  quem  continent,  significant  ut  sanctifi- 
cantem animas  per  modum  cibi  spiritualis;  imo 
probabile  est  eas  ut  physicum  instrumentum  Chri- 
sti, etiam  efficere  gratiam. 

Sect.  II.  — An  forma  verborum  consecrationis  sit  de 
essentia  hujus  sacramenti,  intrinsece  illud  consti- 
tuens. 

Dico  1 : Constat  verba  consecrationis  non  esse 
integrum  sacramentum,  quia  id  quod  est  integrum 
novae  legis  sacramentum,  est  proximum  signum  ef- 
ficax gratiae  sanctificantis,  quam  continet  et  con- 
fert. Haec  autem  verba  non  applicantur  immediate 
ad  hominis  sanctificationem,  sed  ad  materiae  san- 
ctificationem. Ergo  sola  et  per  se  sumpta  non  sunt 
integrum  sacramentum. 

Dico  2 : Verba  consecrationis,  prout  vealiter  et 
physice  consecrant  materiam,  non  sunt  forma  intrin- 
seca et  informans,  sed  tantum  intrinseca  et  effi- 
ciens seu  forma  sacramenti  in  fieri,  non  vero  in- 
trinsece illud  constituens  in  facto  esse;  prout  au- 
tem ex  verborum  consecratione  materia  determinata 
est  ad.  significandum  id  quod  continet,  et  quandiu 
moraliter  illis  licet  praeteritis,  substat,  tunc  potest 
dici  ab  illis  sacramentaliter  informari,  quia  species 
non  significant  nisi  ut  consecratae,  adeoque  quate- 
nus permanenter  substant  verbis  consecrationis  quae 
praecesserunt;  tota  illorum  sacramenlalis  significa- 
tio ab  illis  quodammodo  informatur. 

Sect.  III.  — Au  corpus  et  sanguis  Christi  intrinsece 
et  essentialiter  pertineant  ad  liujus  sacramenti  con- 
stitutionem. 

Dico  : Hoc  sacramentum  non  sunt  solae  species 


sacramentales,  sed  ex  corpore  Christi  et  speciebus 
est  composiLum,  sive  est  corpus  Christi  sub  specie- 
bus contentum  ; atque  ita  corpus  et  sanguis  Christi 
intrinsece  et  in  recto  pertinent  ad  hujus  sacramenti 
constitutionem.  D.  Tbomas,  Bonaventura,  Cajeta- 
nus,  etc.,  contra  Marsilium  et  Sotum  volentes  so- 
las species  esse  directe  sacramentum,  corpus  autem 
Christi  esse  tantum  velut  sacramento  annexum,  et 
non  constituens  illud  intrinsece.  Probatur  1°  ex 
variis  Patrum  locutionibus,  quae  significant  hoc  sa- 
cramentum constare  ex  Christi  corpore  et  specie- 
bus, et  quae  solis  speciebus  non  possunt  convenire; 
v.  gr.  Eucharistiam  constare  duabus  rebus,  ter- 
rena et  coelesti ; esse  cibum  animarum,  panem  vitae 
qui  de  coelo  descendit,  offerri  Deo  in  sacrifi- 
cium, etc.  2°  Quia  sicut  substantia  panis  cum  suis 
accidentibus  aliquo  modo  faciebat  unum,  ita  cor- 
pus Christi,  quod  loco  substantiae  panis  substituitur 
cum  accidentibus  seu  speciebus  per  unionem  sacra- 
mentalem,  longe  altiori  modo  facit  unum,  nempo 
unum  sacramentum. 

Objicies  i : Patres  et  concilia  dicunt  species  esse 
sacramentum  tantum  ; corpus  autem  Christi  essa 
rem  et  sacramentum  simul ; ergo  distinguunt  corpus 
a sacramento.  Respondeo  species  vocari  sacra- 
mentum tantum , quia  ab  illis  sumitur  significatio 
sensibilis , qua  quodam  modo  Christi  corpori  com- 
municatur. Quia  igitur  haec  significatio  in  solis  spe- 
ciebus per  se  primo  fundatur,  ideo  dicuntur  sacra- 
mentum tantum ; nunquam  tamen  excluditur  corpus 
Christi  a compositione  hujus  sacramenti. 

Obj.  2 : Dicunt  corpus  Christi  contineri  sub  hoc 
sacramento.  Respondeo  : Haec  propositio  : Corpus 
Christi  continetur  in  lioc  sacramento,  potest  esse  vera 
tum  ratione  specierum  , tum  ratione  totius  , sicuti 
anima  dicitur  esse  in  corpore  et  in  homine ; non 
tamen  dicetur  ita  proprie,  corpus  Christi  esse  sub 
hoc  sacramento. 

Obj.  3:  In  cap.  Ego  Berengarius , dicitur  post 
consecrationem  non  tantum  manere  in  altari  sacra- 
mentum , sed  etiam  corpus  Christi.  Respondeo  : 
Quia  iste  haereticus  dicebat  post  consecrationem 
manere  in  altari  solum  sacramentum,  id  est,  si- 
gnum Christi , non  ipsum  Christum , ideo  contra 
illum  dicitur  manere  non  tantum  sacramentum  , sed 
etiam  Christus  ; sive  non  solum  signum,  sed  etiam 
res  signata. 

Obj.  4 : Inter  corpus  et  species  nulla  est  vera  unio 
realis  et  physica  , ut  infra  dicam  , nec  etiam  sacra- 
mentalis ; ergo  ex  illis  duobus  non  componitur 
unum  sacramentum,  adeoque  corpus  Christi  non 
est  de  intrinseca  hujus  sacramenti  ratione.  Respon- 
deo inter  corpus  et  species  esse  unionem  sacramen- 
talem , per  quam  fit  unum  sacramentale  composi- 
tum , in  quo  corpus  Christi  vel  habet  se  quasi  ut 
forma  ad  species,  tum  quia  est  illis  nobilius,  tum 
etiam  quia  est  veluli  illarum  virtus  eas  sanctifi- 
cans; vel  habet  se  quasi  ut  materia,  tum  quia  in 
compositione  cx  accidenti  et  subjecto,  id  quod  est 

nobilius , se  habet  ut  materia , tum  etiam  quia  in 
composito  artificiali,  cui  sacramenti  compositio  as- 
similatur,  s®pe  materia  est  id  quod  est  nobilius , et 
quod  pr®eipuam  vim  confert  ad  agendum. 

Obj.  5 : Si  totum  illud  compositum  foret  sacra- 
mentum , totum  esset  propria  et  immediata  grati® 
causa,  ita  ut  corpus  ct  species  simul  et  proxime  at- 
tingerent grati®  affectionem , atqui  hoc  dici  non 
potest,  ergo.  Respondeo  : Nego  majorem.  Quamvis 
enim  solum  corpus  Christi  ut  instrumentum  divini- 
tati conjunctum  concurreret  immediate  ad  effectio- 
nem grati®  in  hoc  sacramento,  et  non  species,  ut 
volunt  Cajelanus  et  Ledesma,  non  inde  tamen  se- 
queretur species  non  esse  de  constitutione  hujus  sa- 
cramenti , quia  non  est  de  ratione,  sacramenti , ut 
per  omnem  suam  partem  efficiat  gratiam , sed  suffi- 
cit ut  per  unam  aliquam  magis  praecipuam  illam  effi- 
ciat. Deinde  non  invenitur  ratio  sat  probabilis,  qua 
possit  ostendi  species  non  habere  proprium  influxum 
et  efficaciam  ad  gratiae  effectionem  in  hoc  sacramen- 
to : certum  est  enim  eas  posse  a Deo  assumi  ut  in- 
strumentum non  minus  quam  ablutionem  in  bapti- 
smo, et  alias  materias  in  caeleris  sacramentis;  maxi- 
me cum  possint  hanc  virtutem  ex  conjunctione  cum 
corpore  Christi  recipere. 

Sf.ct.  IV.  — Au  sumptio  Eucharistiae  sit  sacramen- 
tum, vel  ejus  pars. 

Nota  : ELeretici  dicentes  Christum  non  esse  in 
hoc  sacramento,  praesertim  nisi  quando  sumitur  et 
est  in  usu,  consequenter  dicunt  hoc  sacramentum, 
sicut  caetera,  in  usu  consistere,  ipsumque  usum  esse 
praecipuam  ejus  pariem.  Nos  vero  supponimus  id 
quod  de  fide  est,  ut  postea  probabitur,  Christum 
statim  post  consecrationem  permancnter  esse  in  hoc 
sacramento  ; ac  proinde  ante  usum  seu  sumptionem 
est  verum  sacramentum  jam  constitutum.  Jam  vero 
quaeritur  quomodo  iste  usus  se  habeat  ad  rationem 
sacramenti. 

Dico  1 : Sumptio  seu  usus  Eucharistiae  non  est 
sacramentum  Eucharistiae,  quia  ante  sumptionem 
jam  confectum  est  sacramentum  per  consecratio- 
nem ; neque  est  ejus  pars  essentialis,  cuni  ante 
sumptionem  jam  totum  exsistat  sacramentum  ; ne- 
que pars  integralis,  nempe  materia  aut  forma,  ut 
patet.  (D.  Thomas,  Solus,  etc. ) 

Dico  2 : Hic  usus  seu  sumptio  non  est  per  se 
aliquod  sacramentum  ab  Eucharistia  distinctum  ; 
alioquin  essent  plura  quam  septem  sacramenta ; 
contra  Gabrielem , qui  dicit  usum  per  se  esse  sacra- 
mentum ab  Eucharistia  distinctum , reductive  ta- 
men sub  illa  numerari.  Probatur,  quia  sacramen- 
tum , quod  in  usu  consistit , habet  propriam  for- 
mam propriumque  effectum  ab  aliis  distinctum  , et 
proprium  ministrum  ; hic  autem  usus  nec  formam 
.nec  effectum  ab  Eucharistia  distinctum,  nec  pro- 
prium ministrum  de  necessitate  sacramenti  habet , 
cum  diaconus  possit  Eucharistiam  ad  usum  appli- 
care. Quare 

Dico  5 : Sumptio  Eucharistia:  est  solum  appli- 


catio sacramenti,  seu  conditio  necessaria  ut  sacra- 
mentum operetur,  nempe  operetur  augmentum  grati® 
et  charitatis;  alia  sacramenta  instituta  sunt  ut  fiant, 
et  usus  est  perse  primo  institutus  ad  significandum 
et  sanctificandum,  v.  gr.  ablutio  in  baptismo  ; hoc 
vero  institutum  est  ut  sit  et  sumatur  in  cibum  spiritua- 
lem, servetur  in  viaticum,  offeratur  in  sacrificium. 

Hinc  1°  Eucharistia  sic  potest  physice  definiri  : 
Species  consecrat®  continentes  corpus  et  sanguinem 
Christi ; vel  corpus  et  sanguis  Christi  contentus  sub 
speciebus  consecratis  ; vel  sacramenlalis  cibus  ex 
corpore  et  sanguine  Christi-,  et  speciebus  constans. 
Ac  proinde  hoc  sacramentum  supponit  vel  pro  spe- 
ciebus connotando  corpus  contentum  , juxta  quos- 
dam ; juxta  alios  pro  corpore  connotando  species 
continentes  : juxta  nos  pro  toto  composito,  seu  pro 
sacramenlali  et  sensibili  cibo.  2°  In  Eucharistia  res 
tantum , est  effectus  qui  in  suscipiente  producitur, 
nempe  gratia,  charitas,  unitas  corporis  mystici  Chri- 
sti ; res  et  sacramentum  simul,  est  corpus  Christi. 
Sacramentum  tantum  sunt  sol®  species  sensibiles. 

DISPCTATIO  QUADRAGESIMA  TERTIA. 

De  materia  remota  Eucharisti®  in  communi. 

Sect.  I,  11.  — An  panis  et  vinum  sint  propria  ma- 
teria hujus  sacramenti ; et  utrumque  sit  nece.  sa- 

rium  de  necessitate  sacramenti ; an  vero  tantum 

de  necessitate  praecepti. 

Dico  1 : Materia  absolute  necessaria  ad  conficien- 
dum corpus  Christi,  est  panis  ; ad  conficiendum 
sanguinem,  vinum.  De  fide,  contra  varios  antiquos 
haereticos.  Probatur  1°  ex  Christi  facto , qui  panem 
et  vinum  ad  hoc  adhibuit,  et  dixit,  hoc  facile,  seu 
sic  facite ; 2°  ex  conciliis  Florentino,  Lateranensi, 
Tridenlino,  id  definientibus  ; 5°  ex  Patribus  et  Ec- 
clesiae traditione ; 4°  ex  Christi  voluntate,  qui  ob 
varias  congruentias  elegit  materiam  panis  ct  vini  ad 
hoc  sacramentum  conficiendum. 

Dico  2 : Una  ex  istis  materiis  prius  tempore  , 
quam  altera  consecratur  ; nam  statim  ac  sacerdos 
absolvit  verba  consecrationis  panis , adest  ibi  cor- 
pus Christi,  antequam  sanguis  conficiatur.  (D.  Tho- 
mas, Bernardus,  Durandus,  etc.)  Probatur,  quia 
antequam  Christus  calicem  consecraret,  dixit : Hoc 
est  corpus  meum  ( Mallii . xxvi,  26) ; ergo  jam  tunc 
erat  corpus.  Sicut  enim  significatio  unius  formse  non 
pendet  ab  altera,  ita  nec  effectus;  sive  consecratio 
unius  materi®  non  pendet  essentialiter  ab  altera  : 
non  sicut  in  extrema  unctione,  in  qua  probabiliter 
non  datur  effectus  nisi  post  absolutas  omnes  partia- 
les formas  ac  materias,  quia  Christus  sic  unam 
instituit,  et  non  aliud  , ut  constat  ex  traditione  ; et 
quia  in  extrema  unctione  est  forma  tantum  depre- 
cativa , qu®  ex  vi  su®  significationis  postulat  tan- 
tum pro  eo  tempore  pro  quo  fit  deprecatio.  Forma 
vero  Eucbarisli®  est  indicativa,  cujus  veritas  re- 
quirit ut  res  ita  sit  sicut  per  illam  significatur. 

Dico  3 : Consecratio  unius  materi®  non  neces- 
sario requirit  necessitate  sacramenti  consecratio- 

nem  alterius,  sed  potest  una  sine  altera  consecrari , 
ita  ut  factum  teneat,  panis  enim  prius  tempore  con- 
secratur quam  vinum  ; licet  ergo  vinum  postea  non 
consecretur,  manebit  consecratus  panis.  Attamen 
de  necessitate  praecepti  est  ut  una  materia  non  con- 
secretur sine  altera  , quia  utraque  est  de  integritate 
sacrificii  ; non  potest  autem  divinum  sacrificium 
mutilari. 

Sect.  III , IV.  — An  necessarium  sit  ex  praecepto 
divino  vel  humano  confici  hoc  sacramentum  in  bina 
materia;  et  an  ob  nullam  causam  liceat  illud  con- 
ficere in  altera  sola,  etiam  ex  papm  dispensatione. 

Dico  1 : De  jure  divino  institutum  est,  ut  lioc 
sacramentum  non  conficiatur,  nisi  offerendo  Deo 
sacrificium  incruentum  a Christo  institutum  , ut  pa- 
let ex  verbis  Christi  : Hoc  facite  in  meam  comme- 
morationem ( Luc.  xxn,  19).  Haec  igitur  voluntas 
est  Christi  instituentis,  et  sic  ab  Ecclesia  intellecta. 
Hinc  ex  divina  institutione  utraque  species  seu  ma- 
teria est  de  substantiali  sacrificii  hujus  integritate, 
quia  hoc  sacrificium  est  unica  quardam  et  expressa 
sacrificii  cruenti  repraesentatio  ; haec  autem  non  fit 
in  una  aut  altera  specie,  sed  in  utraque  simul, 
alioqui  si  in  una  sola  fieret,  esset  tantum  implicita 
repraesentatio  et  quasi  ex  ratiocinio  intelligentis  ; et 
colligitur  etiam  ex  concilio  Tridentino  ( sess.  23  ) 
dicente  Christum  in  nocte  coenae  constituisse  apo- 
stolos sacerdotes,  et  jussisse,  ut  ipsi  aliique  sacer- 
dotes offerrent  corpus  et  sanguinem  suum.  Hinc 
rejiciendi  sunt  Adrianus,  Alensis,  etc. , dicentes 
hoc  tantum  esse  praeceptum  ecclesiasticum. 

Objicies  1 : Si  hoc  praBceptum  esset  divinum , 
vel  intrinsece  contineretur  in  ipsa  hujus  sacramenti 
institutione  , vel  post  illam  a Christo  esset  positum. 
Neutrum  dici  potest ; ergo.  Respondeo  contineri  in- 
trinsece in  institutione  hujus  sacramenti  et  sacrifi- 
cii ; haec  autem  institutio  ex  factis  et  verbis  Christi 
colligenda  est,  considerando  etiam  materiam  subje- 
ctam, et  adjuncta  praecipue  traditione  et  intelli- 
gentia  Ecclesiae  ; et  quamvis  non  omnes  accidenta- 
les circumstantiae,  quae  in  coena  contigerunt,  sint 
praeceptae,  substantia  tamen  et  integritas  sacrificii 
praecepta  est. 

Obj.  2 : Multi  probabiliter  credunt  Christum  in 
castello  Emmaus,  ubi  in  fractione  panis  agnitus  est 
a duobus  discipulis,  istum  panem  consecrasse  ; at- 
qui ibi  nulla  fit  mentio  vini  consecrati ; ergo.  Re- 
spondeo : Si  Christus  tunc  consecravit  panem,  di- 
cendum est  vel  etiam  vinum  consecrasse,  vel  usum 
esse  potestate  excellentiae ; probabilius  tamen  est, 
juxta  Jansenium  Carthusianum  , etc. , panem  non 
consecrasse,  non  enim  videtur  communicasse  istos 
duos  discipulos  non  satis  dispositos,  nec  in  fide 
constantes. 

Obj.  3:  Nec  ex  sacramenti,  nec  ex  sacrificii 
integritate  colligi  potest  tale  praeceptum ; potest 
enim  sacramentum  sumi  in  una  tantum  specie , 
nihil  faciendo  contra  ej-us  integritatem.  Ergo  etiam 
poterit  confici  in  una  sola  specie.  Respondeo  : Nego 


antecedens  et  consequens.  Potest  quidem  in  una 
sola  specie  sumi , quia  hoc  sacramentum  non  con- 
sistit in  usu  ; ideoque  non  est  necesse,  ul.ulraque 
species  sumatur,  praesertim  cum  totus  Christus  sub 
unaquaque  accipiatur  ; sacrificium  autem  consistit 
in  ipsa  consecratione,  ideoque  ejus  integritas  re- 
quirit, ut  utraque  species  conficiatur  ; et  eadem  ra- 
tione non  potest  una  species  confici  sine  altera, 
licet  una  possit  sine  altera  conservari. 

Dico  2 : Interdum  potest  accidere  ut  sine  ullo 
peccato  in  una  tantum  specie  conficiatur  hoc  sacra- 
mentum, propter  impotentiam  vel  physicam  vel 
moralem  implendi  praeceptum.  Potest  enim  accidere 
ut  quis  ex  inadverlentia  inculpabili  non  vinum  , sed 
aliud  ponat  in  calice  ; et  id  tantum  advertat  post 
transactum  tam  longum  tempus,  ut  jam  non  possit 
moraliter  prius  sacrificium  perfici , vel  dum  advertit 
non  reperiatur  vinum  , aut  non  possit  quaeri  sine 
magno  scandalo,  aut  sine  gravi  vitae  periculo,  etc., 
tunc  non  tenebitur  quaerere. 

Dico  5 : Formali  ter  et  directe  nunquam  licet  sa- 
cerdoti conficere  unam  speciem  sine  altera,  privata 
auctoritate,  licet  quaecunque  causa  gravissima  inter- 
veniat, sive  privata,  sive  publica.  Iruo  quamvis  pro- 
babile sit  posse  papam  in  hoc  negotio  ex  publica  et 
communi  causa  dispensare,  ob  auctoritatem  plu- 
rium doctorum  , nempe  Alberti , Gabrielis  , Angeli , 
etc. , ita  sentientium,  nixorum  probabilibus  ratio- 
nibus et  conjecturis,  tamen  tutius  et  verius  existimo 
illum  id  non  posse.  1°  Quia  hoc  sacramentum  non 
est  necessitatis,  sed  utilitatis,  ideoque  majus  bo- 
num Ecclesiae  est , ut  ritus  Deo  sacrificandi  in  tota 
Ecclesia  sit  unus  et  idem  , quam  ut  possit  immutari 
ob  unius  alteriusve  provinciae  utilitatem.  2°  Quod 
refertur  de  data  dispensatione  ab  uno  allerove  pon- 
tifice , non  est  verisimile.  5°  Ecclesia  non  potest 
facere,  ut  vel  hoc  sacramentum  conficiatur  non 
offerendo  Deo  sacrificium , vel  ut  sacrificium  non 
offeratur  integrum  et  constans  ex  omnibus  quae  ad 
ejus  essentiam  periment,  nempe  quod  in  pane  et 
vino  perficiatur.  4°  Ecclesia  non  potest  dispensare 
in  iis,  quae  proprie  sunt  de  jure  divino,  ut  traditur 
in  materia  de  legibus.  Imo 

Dico  4 : Etiam  per  modum  interpretationis  non 
potest  pontifex  declarare  licitum  esse  aliquando  per 
se  conficere  unam  speciem  sine  altera  : quia  non 
potest  occurrere  sufficiens  ad  talem  interpretatio- 
nem necessitas,  nec  bona  esset  ista  interpretatio, 
quae  ipsam  divinam  institutionem  immutaret  et 
everteret.  Unde  si  non  potest  lioc  sacramentum 
fieri  ut  a Christo  jussum  est,  omittendum  est. 
Exempla  quae  afferuntur  de  voto,  de  matrimonio 
rato,  etc.,  in  quibus  potest  papa  dispensare,  non 
sunt  similia  cum  dispensatione  ritus  hujus  [sacri- 
ficii- 

Sect.  Y.  — An  sil  de  necessitate  hujus  sacramenti, 
ut  materia  consecranda  sit  preesens  ministro. 

Dico  : Certum  est,  generatim  loquendo,  necessa- 
riam esse  sensibilem  hujus  materiae  praesentiam. 

(D.  Thomas,  Durandus,  Sotus,  etc.)|  Quia  prono- 
mina hoc  et  liic  in  verbis  formae  posita  designant 
rem  aliquo  modo  sensibus  praesentem,  non  tantum 
intellectui  vel  imaginationi.  Quocirca  haec  praesen- 
tia requirit,  ut  materia  sit  aliquo  modo  coram  ho- 
mine, et  non  omnino  a tergo  ; et  non  sit  nimis 
distans,  licet  oculis  videri  possit.  Quanta  autem 
debeat  esse  haec  materiae  propinquitas,  non  potest 
certo  designari  , servandus  Ecclesiae  usus ; nec 
oportet,  ut  tota  distantia  s’t  oculis  pervia,  potest 
enim  panis  vel  vinum  velo  coopertum  consecrari ; 
non  tamen  post  parietem  exsistens.  Deinde  oportet, 
ut  lota  materia  secundum  omnes  partes  consecra- 
biles  sit  aliquo  modo  practice  et  moraliter  praesens; 
unde  probabile  est  hanc  distantiam  vel  praesentiam 
non  esse  aequalem  in  omni  materia,  sed  debere  esse 
juxta  ejus  magnitudinis  proportionem,  et  quanti- 
tatem. 

Sect.  YI,  YI1,  'VIII . — An  materia  consecranda  de- 
beat esse  determinata  ; et  an  possit  consecrari  in 

quavis  parvitate,  aut  magnitudine. 

Dico  1 : Et  liat  consecratio,  necesse  est  mate- 
riam in  particulari  definiri  per  intentionem  conse- 
crantis, quia  actiones  circa  particularia  versantur. 
Hinc  si  quis  habeat  praesentes  octo  hostias,  et  in- 
tendat sex  tantum  consecrare,  non  determinando 
illas,  nihil  efficiet,  quia  materia  illa  non  est  definita. 
Nec  potest  suam  intentionem  remittere  in  Dei  in- 
tentionem ; exspectanda  enim  foret  revelatio,  ut 
constaret  quaenam  materia  esset  consecrata.  Aliud 
est  de  sacerdote  a peccatis  absolvente,  quia  hujus 
intentio  versatur  non  circa  sacramentum,  sed  circa 
ejus  effectum,  quem  non  potest  impedire,  si  poeni- 
tens  sil  bene  dispositus.  Si  autem  sacerdos  conse- 
craret, cogitans  se  habere  tantum  unam  hostiam, 
et  post  consecrationem  inveniat  duas,  utraque  est 
consecrata  ; quia  illa  est  privata  deceptio,  qua;  non 
tollit  debitam  intentionem  quae  esse  debet  et  mora- 
liter est  circa  hanc  materiam  praesentem  prout 
proponitur;  secus  esset,  si  praecise  vellet  conse- 
crare hostiam  quam  oculis  videt  : sed  hoc  nec  fit, 
nec  fieri  debet.  Item  si  sacerdos  deferat  plures 
hostias  consecrandas  ad  altare,  et  in  actuali  conse- 
cratione recordetur  tantum  illius  quam  tenet  in 
manibus,  si  alite  sint  super  aram,  erunt  conse- 
cratae, quia  sufficit  vi rtualis  intentio  ; secus,  si  sint 
tantum  juxta  aram,  aut  saltem  tunc  dubium  erit 
an  sint  consecratae.  Similiter  consecrans  calicem 
debet  habere  intentionem  consecrandi  id  quod  per 
modum  unius  continui  in  eo  continetur.  Hinc  si 
sint  guttae  vel  extra  vel  intra  calicem  separatae  a 
toto  vino,  probabilius  non  erunt  consecrata?  juxta 
usitatam  sacerdotum  intentionem  ; quod  longe  cer- 
tius est  de  lota  materia  quae  extra  calicem  reperta 
fuerit.  Item  si  sacerdos  intendat  confuse  consecrare 
dimidiam  hostiae  oarlem,  non  designando  auamnam, 
nihil  efficiet. 

Dico  2 : Panis  (idem  intellige  de  vino)  potest 
consecrari  in  quacunque  mininu  quantitate,  quae 


humanis  sensibus  objici  possit.  (D.  Thomas,  Duran- 
dus, etc.)  Quia  ista  pars  minima  est  verus  panis 
et  signum  sensibile.  Secus  autem,  si  non  possit  ob- 
jici sensibus.  Hinc  pars  panis  in  toto  exsistens,  si 
per  se  sola  consecretur,  potest  valide  consecrari  in 
quacunque  minima  quantitate  quae  sensibiliter  de- 
signari possit,  non  tamen  licite. 

Dico  5 : Quamvis  per  se  et  ex  vi  formae  ac  po- 
testatis qua;  est  in  sacerdote,  possit  valide  conse- 
crari quantacunque  materia  absque  ullo  magnitudi- 
nis termino,  cum  Christus  consecrandi  potestatem 
ei  dederit  sine  ulla  limitatione,  tamen  si  materiae 
magnitudo  tanta  esse  lingatur,  ut  non  possit  tota 
simul  fieri  moraliter  praesens,  non  potest  etiam 
unica  forma  consecrari  (D.  Thomas,  Durandus,  Ga- 
briel,  etc.).  Quia  haec  praesentia  est  conditio  neces- 
saria, ut  consecrationis  forma  locum  habere  possit. 
Materia  igitur  vel  ob  nimiam  magnitudinem,  vel  ob 
nimiam  et  insensibilem  parvitatem  potest  non  esse 
sufficienter  praesens,  adeoque  nec  capax,  ut  in  eam 
cadat  forma  qua  possit  consecrari ; si  autem  ista 
materia  nimis  magna  per  partes  consecretur,  et 
partes  consecratae  conjungantur  et  componant 
illam  nimis  magnam  extensionem  ; aut  si  nimis 
parva  in  toto  contenta  et  unita  consecretur,  et 
postea  a loto  separetur,  utraque  manebit  conse- 
crata, quia  ut  in  ea  Christus  conservetur,  non  re- 
quiritur prolatio  forma;  nec  praesentia,  quae,  requi- 
rebatur ut  poneretur;  aliud  est  enim  in  fieri,  aliud 
in  facto  esse;  et  in  minima  quidem.  Quandiu  con- 
servaretur substantia  panis  si  adhuc  adesset,  tandiu 
corpus  Christi  in  illa  manet. 

DISPUTATIO  QUADRAGESIMA  QUARTA. 

De  remota  materia  seu  pane  ex  quo  corpus  Christi 
conficitur. 

Sect.  I.  — Ex  quo  grano  debeat  confectus  esse 

panis,  ut  sit  sufficiens  liujus  sacramenti  ma- 
teria. 

Dico  : Certum  est,  juxta  omnes,  panem  ex  arbo- 
rum fructibus,  v.  gr.  castaneis,  vel  ex  leguminibus, 
v.  gr.  fabis  confectum,  non  esse  consecrationis 
materiam  ; sed  sufficiens  illius  materia  est  solus  pa- 
nis triticeus,  ita  ut  in  alio  non  conficiatur  conse- 
cratio. (D.  Thomas,  Bonaventura,  Scotus,  et  theo- 
logi communiter.)  Probatur  ex  Christi  facto,  ex 
traditione,  ex  concilio  Florentino  dicente  materiam 
hujus  sacramenti  esse  panem  triticeum  et  vinum  de 
vite.  Hinc  panis  ex  hordeo,  vel  milio  confectus,  non 
est  materia  hujus  sacramenti,  sed  quivis  panis  ex 
grano,  quod  revera  est  triticum,  licet  alio  nomine 
dicatur,  est  certa  ejus  materia,  qualem  D,  Thomas, 
Scotus,  etc.,  dicunt  esse  siliginem.  Si  autem  dubi- 
tetur an  aliquod  granum  sil  vere  triticum,  panis 
ex  illo  confectus  erit  materia  dubia,  et  insufficiens. 
Spelta  autem  an  sit  trilicum  necne,  P.  Suarez  de 
re  ipsi  incognita  non  fert  judicium.  Idem  fere  dic 
de  farre  et  tvpha.  Deinde  si  panis  ex  diversis  farinis 
confectus  sit,  omnesque  sint  triticeae,  licet  diversae 
speciei , est  sufficiens  materia  ; uti  etiam  si  mistio 

fiat  ex  aliis  granis,  et  major  pars  cum  notabili  ex- 
cessu sit  triticea,  quia  ejusmodi  panis  juxta  com- 
munem usum  censetur  triticeus.  Insufficiens  autem, 
si  minor  pars  vel  etiam  aequalis  tantum  sit  triticea; 
quia  major  pars  trahit  minorem  in  suam  speciem, 
et  dum  est  aequalis,  lit  unum  mistum  distinctum  ab 
utraque. 

Sect.  II.  — An  materia  hujus  sacramenti  sit 

solus  panis  usualis  ex  farina  triticea  et  aqua  natu- 
rali confectus. 

Dico  1 : De  hujus  sacramenti  necessitate  est,  ut 
sit  panis  ex  farina  triticea,  et  sola  aqua  naturali 
coagmentatus.  (D.  Tliomas  , etc.)  Hinc  panis  ex 
farina  cum  lacte,  oleo,  butyro,  caseo,  aqua  rosea 
et  ejusmodi  rebus  confectus , non  est  materia 
sufficiens,  quia  est  potius  placenta  quam  panis 
usualis. 

Dico  2 : Oportet  ut  hic  panis  sit  calore  ignis 
concoctus,  non  cruda  massa  ; imo  ut  sit  solo  igne 
coctus,  non  vero  oleo  aut  butyro  frixus,  alioqui  non 
est  sufficiens  materia.  Deinde  oportet  ut  dictus  pa- 
nis in  sua  substantia  et  natura  perseveret  incor- 
ruptus, ei  farina,  ex  qua  conficitur,  non  sit  cor- 
rupta. An  vero  panis  ex  amylo  confectus,  sit  ma- 
teria sufficiens,  valde  dubium  est.  Negant  D.  Tho- 
mas,  Sotus,  Angelus,  etc.,  contra  Paludanum. 

Sect.  III.  — An  panis  azymus  vel  fermentatus  sit  de 
necessitate  sacramenti. 

Nota  : Graci  solo  pane  fermentato  utuntur,  rati 
hunc  esse  de  necessitate  sacramenti,  quia  putant 
Christum  in  pane  fermentato  consecrasse  ; dicunt 
enim  non  comedisse  agnum  paschalem  die  quarta 
decima  lunat,  sed  decima  tertia,  quando  fermentum 
durabat.  Lulherani  autem  et  Calvinistae,  licet  credant 
nec  fermentatum,  nec  azymum  esse  de  necessitate 
sacramenti,  tamen  fermentato  utuntur  in  suis  cce- 
nis  Dominicis,  ut  vocant ; volentes  contra  omnem 
historiae,  veritatem , morem  utendi  azymo  in- 
troductum fuisse  ab  Alexandro  III  , et  Eccle- 
siam, ante  illum  semper  usum  fuisse  fermentato. 
Quare 

Dico  1 : Tam  panis  azymus  quam  fermentatus 
sufficit  ad  hujus  sacramenti  substantiam.  De  fide. 
Constat  ex  conciliis  Florentino  el  Tridentino,  et  ex 
Leonis  IX  epistola  sententiam  Gnecorum  vocantis 
haereticam  ; deinde  probatur  ex  facto  Christi  qui 
celebravit  Pascha  et  instituit  hoc  sacramentum 
primo  die  Azymorum,  in  quo  jam  non  licebat  uti 
fermentato  ; probatur  etiam  ratione,  quia  et  fer- 
mentatus et  azymus  est  simpliciter  panis  ex  tritico 
confectus,  panes  enim  propositionis,  qui  certo 
erant  azymi  ex  Levit,  n,  vocantur  simpliciter  pa- 
nes. Ilinc  Ecclesia  Latina  convenientissime  utitur 
azymo  ob  facium  Christi,  et  quia  utendi  azymo 
consuetudinem  a beato  Petro  accepisse,  ex  perpe- 
tua traditione  credit  et  semper  servavit.  Idcirco 

Dico  "2  . Tam  Graecis  quam  Latinis  licet  Ecclesiae 
sure  consuetudinem  servare,  ut  Leo  IX  tradit  in 
dicta  epistola  (cap.  20].  Imo  tam  Graeci  quam  La- 


tini tenentur  Ecclesiae  suae  consuetudinem  ac  ritum 
servare.  Hinc  Latinus  sacerdos  in  Ecclesia  Latina 
consecrans,  tenetur  in  azymo  consecrare,  el  Grae- 
cus in  Graeca  in  fermentato,  ob  consuetudinem 
quam  Ecclesia  Romana  non  improbat,  ut  patet  ex 
concilio  Florentino,  etc.  In  templis  ergo  Graecorum 
quae  sunt  inter  Latinos,  et  in  templis  Latinorum 
quae  sunt  inter  Graecos,  unusquisque  debet  servare 
suae  Ecclesiae  consuetudinem  : nec  videtur  licere 
sacerdoti  Latino  in  templo  Graecorum  quod  inter 
Latinos  exsistit,  consecrare  in  fermentato;  sed  si 
Latinus  versetur  in  Ecclesia  Graeca,  et-  in  propriis 
Graecorum  templis,  optime  faciet  si  se  conformet 
eorum  consuetudini , consecrans  in  fermentato ; 
non  videtur  tamen  ad  hoc  teneri,  si  sit  tantum 
hospes  seu  peregrinus,  quia  haec  consuetudo,  de  qua 
hic  igitur,  sic  videtur  introducta  et  accepta  ab 
Ecclesia,  ut  unicuique  peregrinanli  liceat  suae  Eccle- 
siae ritum  servare,  ubicunque  celebrare  ilii  permit- 
titur, ut  patet  ex  concilio  Florentino  et  ex  praxi 
Latinorum  apud  omnes  accepta,  qui  peregrinantes 
inter  Graecos  Catholicos,  solent  in  azymo  celebrare, 
totumque  alium  missae  ritum  Latinae  Ecclesiae  pro- 
prium servare.  Ergo  etiam  Graecus  transiens  per 
Latinos,  potest  suae  Ecclesiae  ritum  servare,  nec 
tenetur  ad  caeremonias  loci  in  quo  celebrat  ob- 
servandas. Denique  sine  scrupulo  potest  sacerdos 
Gracus  peregrinans  per  Ecclesiam  Latinam,  uti  et 
Latinus  per  Graecam,  suae  Ecclesiae  ritum  servare 
cum  consensu  et  facultate  pastorum  illius  Ecclesia?., 
in  qua  versatur,  quam  ipsi,  si  nullum  timeant 
scandalum,  dare  possunt  et  debent  si  nulla  ratio- 
nabilis causa  obstet.  Unde  non  videtur  licere  sa- 
cerdoti Latino  in  Ecclesia  Latina,  ob  occurrentem 
necessitatem,  v.  gr.  ne  proximus  sine  viatico  mo- 
riatur, aut  ne  lotus  populus  diu  sacrificio  privetur, 
celebrare  in  fermentato  ; Graecus  tamen  posset  fa- 
cilius celebrare  in  azymo  in  Graeca,  quia  ejus  obli- 
gatio non  est  tam  certa.  Celebrare  autem  in  azymo, 
ut  facit  Ecclesia  Latina,  non  est  servare  ritum 
Judaicum,  quia  non  facit  id  eo  modo  et  fine,  quo 
olim  Judaei , nec  ex  veleris  legis  obligatione ; 
uti  nec  Graeci,  qui  semper  celebrant  Pascha  luna 
decima  quarta.  In  quacunque  hebdomadae  die  oc- 
currat dicuntur  ritum  Judaicum  servare. 

DISPUTATIO  QUADRAGESIMA  QUINTA. 

De  materia  remota  seu  vino,  ex  quo  sanguis  Christi 
conficitur. 

Sect.  I.  — An  vinum  ex  vite,  seu  ex  uvis  expressum 
sit  necessaria  hujus  sacramenti  materia. 

Dico  i : Certum  est  materiam  hujus  sacramenti, 
sine  qua  sanguis  non  potest  confici,  esse  vinum  ex 
vite  ; quod  colligitur  ex  facto  Christi  adjuncta  Ec- 
clesiae traditione,  idque  definitur  in  concilio  Flo- 
rentino. Unde  vinum  ex  pomis,  fructibus,  aut  ex 
aliis  rebus  confecturo,  non  est  sufficiens  materia. 
Vinum  autem  sive  sit  album,  sive  rubrum,  semper 
est  simpliciter  vinum,  adeoque  sufficiens  materia. 

Dico  2 : Ut  succus  uvarum  sit  materia  sufficiens, 

debet  esse  maturus,  ex  uvis  expressus,  in  sua  sub- 
stantia permanens.  Ideo  agresta,  et  succus  uvarum 
priusquam  exprimatur,  seu  in  uvis  adhuc  consi- 
stens, non  potest  consecrari,  uti  nec  acetum.  Mu- 
stum quidem  ex  maturis  uvis  expressum,  sufficiens 
est  materia,  quia  est  vere  vinum,  sed  non  est  con- 
veniens, donec  sit  purum  et  satis  concoctum. 

Dico  3 : Vinum  consecratum,  etiamsi  congeletur, 
relinet  consecrationem  et  sanguinem  Christi  ; quod 
videtur  supponere  missale  Romanum  in  defectibus 
missae  ubi  dicitur : Si  contingat  in  calice  vinum 
consecratum  congelari,  debet  liquefieri,  et  consumi 
lanquam  verum  sacramentum.  Ratio  est,  quia  revera 
non  est  substantialiter  corruptum,  cum  qualitates  et 
effectus  vini,  si  liquefiat,  postea  habeat.  Hinc  si  vi- 
num congelatum  ante  consecrationem,  postea  li- 
quefiat, est  sufficiens  consecrationis  materia ; imo 
quatenus  congelatum , in  illo  statu  videtur  esse 
sufficiens  materia,  quia  est  vinum  ex  vite,  et  per  se 
potabile,  et  per  accidens  est  quod  in  illo  statu  ne- 
queat potari.  Sicut  enim  panis  coctus,  qui  prae  du- 
ritie nequit  comedi,  nisi  prius  molle  fiat,  est  suffi- 
ciens consecrationis  materia,  quia  retinet  panis 
substantiam,  et  per  se  mandocabilis  est,  ita  et  vi- 
num congelatum.  Non  credas  tamen  licere  sic  illud 
consecrare  ob  rei  incertiludinem. 

Sect.  II , III.  — An  aqua  vino  consecrando  sit  neces- 
sario miscenda ; et  de  circumstantiis  eam  mi- 
scendi. 

Dico  1 : Haec  aquae  cum  vino  mistio  non  est  ae 
necessitate  sacramenti  (D.  Tlmmas  et  omnes  Tho- 
mistae),  quia  Christus  non  instituit  hanc  caeremo- 
niam ut  essentialem,  quod  habetur  ex  traditione  et 
auctoritate  Ecclesiae,  quae  simpliciter  docet  vinum 
esse  sufficientem  materiam.  Item  ex  concilio  Tri- 
dentino  (sess.  15)  dicente  Ecclesiam  praecepisse 
hanc  mistionem ; et  ex  concilio  Florentino  praeci- 
piente Armenis,  qui  aquam  non  miscebant,  ut  eam 
miscerent  ad  se  toti  Ecclesiae  conformandos,  nihil 
eos  de  nulliiatc  sacramenti  arguendo.  Fuit  tamen 
conveniens  eam  misceri  ante  consecrationem  (de 
fide  ex  conciliis  et  Patribus) ; nimirum  ad  reprae- 
sentandum aquam  et  sanguinem,  quae  de  latere 
Christi  exivit,  ad  significandam  unionem  Ecclesiae 
cum  Christo,  et  duas  Christi  naturas,  et  maxime 
quia  Christus  sic  fecit,  uti  iiturgiae  Jacobi  et  Basilii 
dicunt,  ac  refert  Clemens  Consi,  lib.  vm,  cap.  12. 
(Theodoretus,  Damascenus,  etc.)  Insuper 
Dico  2 : Haec  mistio  non  solum  est  conveniens  et 
licita,  sed  etiam  de  necessitate  praecepti,  non  divi- 
ni, ut  Alensis,  Hosius,  etc.,  volunt,  sed  humani  et 
ecclesiastici,  ita  Scotus,  Sotus,  Durandus,  Gabriel, 
et  alii  communiter.  Videtur  enim  hoc  praeceptum 
ab  ipsis  apostolis  manasse,  ut  colligitur  ex  jam  di- 
ctis liturgiis,  ex  canone  tricesimo  secundo  Trulla- 
no;  imo  ex  ipso  Alexandro  I,  in  cujus  Vita  Roma- 
num breviarium  dicit  eum  jussisse  istam  mistionem 
fieri  ob  aquam  et  sanguinem,  quae  de  Christi  latere 
fluxerunt;  nam  ipsemet  dicit  se.  tradere  quod  a Pa- 


tribus acceperat,  adeoque  ille  non  illam  instituit  ac 
primus  praecepit,  ut  putant  aliqui,  sed  tantum  tra- 
didit scriptum  praeceptum.  Jam  vero  licet  Christus 
istam  mistionem  in  institutione  sacramenti  adhi- 
buerit, non  inde  fit  eam  esse  de  necessitate  sacra- 
menti, quia  non  omnia,  quie  Christus  in  coena  fecit, 
hanc  habent  necessitatem,  imo  nec  necessitatem 
praecepti  divini,  ut  constat  de  pane  azymo,  et  aliis 
similibus.  Hinc  quidam  Patres  eam  vocant  Christi 
institutionem  et  traditionem. 

Dico  3 : Quoad  hujus  mistionis  circumstantias, 
sunt  lue  quatuor  praecipuae.  1“  Ista  aqua,  quae  in 
Eucharistia  miscetur,  necesse  est  ut  sit  naturalis 
seu  elementaris  necessitate  non  sacramenti,  sed 
praecepti  graviter  obligantis.  2°  Ista  aqua  debet 
misceri  in  parva  quantitate,  et  minori  quam  vinum, 
ut  docet  Ecclesiae  usus  modicissimam  ponentis  ; et 
ratio  est,-  quia  quaelibet  aquae  guttula,  modo  sit  sa- 
tis sensibilis,  est  sufficiens , est  enim  vera  aqua 
sensibilis,  et  ad  significationem  sufficit.  5°  Haec  mi- 
stio debet  fieri  tempore  sacrificii  et  in  ipso  calice 
jam  vinum  habente  ante  calicis  oblationem ; si  ante 
consecrationem  advertatur  non  fuisse  factam,  statim 
debet  fieri ; secus  vero,  si  post  consecrationem  a 
principio  missae  usque  ad  oblationem  potest  quovis 
tempore  fieri.  Missale  tamen  Romanum  dicit  debere 
fieri  post  Evangelium  facta  hostiae  oblatione.  Sotus 
et  Svlvesler  videntur  magis  probare,  quod  fiat  in 
initio  missae,  quia  tunc  major  est  temporis  mora,  ut 
aqua  in  vinum  convertatur.  4°  Dicunt  quidam  hanc 
aquam  debere  infundi  ab  ipso  celebrante ; in  mis- 
sali  tamen  Romano  praescribitur,  ut  in  missis  solem- 
nibus  subdiaconus  illam  in  calicem  infundat  a sacer- 
dote benedictam.  In  hoc  servanda  consuetudo.  De- 
nique ista  aquae  mistio  obligat  sub  gravi. 

Sect.  IV.  — An  aqua  vino  mista  in  sanguinem  Chri- 
sti convertatur,  et  sub  hac  intentione  misceri  de- 
beat. 

Nota  : Quidam  dixerunt  aquam  vino  mistam  non 
converti  in  sanguinem  Christi,  sed  remanere  in  sua 
specie  et  natura  immutatam  post  consecrationem ; 
sed  ista  sententia  ab  omnibus  Thomistis  rejicitur. 
Debet  enim  sacerdos  aquam  ea  intentione  et  modo 
miscere  vino,  ut  verisimile  sit  posse  ante  conse- 
crationem facile  converti  in  vinum.  Si  autem  con- 
tingat aquam  tempore  consecrationis  non  esse  in 
vinum  conversam,  nonnulli  putant,  maxime  Alanus, 
eam  immediate  in  sanguinem  converti.  Sed  proba- 
bilius 

Dico  : Aqua  non  convertitur  m sanguinem,  nisi 
prius  in  vinum  transmutetur.  (D.  Thomas,  Scotus, 
Alensis,  etc.)  Probatur  : 1°  quia  consecrationis  ma- 
teria est  solum  vinum,  cui  miscetur  aqua  non  tan- 
quam  materia,  sed  tantum  per  modum  caeremonis 
ad  quamdam  significationem  supra  explicatam.  Jam 
vero  sola  est  materia  quae  in  sanguinem  converti- 
tur ; ergo,  etc.  2°  Si  aqua  est  a?que  materia  ac  vi- 
num, non  potest  reddi  ratio  cur  vel  non  sit  seque 
necessaria  ac  vinum,  vel  non  possit  ipsa  sola  ac 

pura  immediate  converti  in  sanguinem,  sicut  potest 
purum  vinum.  Hinc  si  post  consecrationem  calicis, 
aqua  tantum  mutetur  in  vinum,  non  fit  sanguis 
Christi ; idem  dic  si  in  momento  consecrationis  tan- 
tum in  vinum  transeat,  aut  quando  pronuntiatur 
pronomen  liic,  nondum  transierit.  Attamen  satis 
certum  est  conversionem  aqurn  in  vinum  semper 
fieri  ante  consecrationem.  Ad  illam  autem  expe- 
rientiam, qua  dicitur  aqua  immista  posse  iterum 
separari  a vino,  respondet  D.  Thomas  id  quod  se- 
paratur, non  esse  aquam,  sed  quemdam  aqueum 
humorem,  cujus  signum  est,  quod  etiam  ex  puro 
vino  possit  extrahi.  Ad  aliud  autem  de  adoratione, 
respondetur  fideles  non  adorare  quidquid  esi  in  ca- 
lice ; possunt  enim  esse  in  calice  aliae  res,  v.  gr. 
paleae,  etc.,  sed  adorant  id  quod  est  consecratum, 
seu  quod  sub  speciebas  vini  continetur. 

DISPUTATIO  QUADRAGESIMA  SEXTA. 

De  reali  corporis  Christi  praesentia  in  hoc  sacra- 
mento. 

Sect.  I.  — A/t  sit  certum  de  fide  Christum  realiter 
esse  praesentem  in  hoc  sacramento. 

Nola  1 : Licet  Ecclesia  Graeca  in  aliquibus  rebus 
Latinae  saepe  dissenserit,  in  hoc  tamen  dogmate  de 
reali  corporis  Christi  praesentia  in  Eucharistia 
Graeci  et  Armeni  tam  inter  se  quam  cum  Ecclesia 
Latina  consentiunt,  ut  ex  eorum  lilurgiis,  ex  an- 
tiquis Patribus , ac  tandem  ex  concilio  Florentino 
aperte  constat. 

Nola  2 : In  Ecclesia  Latina,  primus  qui  hanc 
realein  Christi  praesentiam  negavit,  fuit  Berenga- 
rius,  qui  in  variis  conciliis  condemnatus  iterato 
istam  suam  baeresim  abjuravit,  mortuus,  ut  credi- 
tur, in  verae  fidei  perseverantia.  Videtur  hunc 
suum  errorem  hausisse  ex  libro  Joannis  Scoti  qui 
illum  continebat.  Postea  secuti  sunt  hunc  errorem 
haeretici,  Henriciani,  Albigenses,  Flagellantes,  Wi- 
clefistae,  Zuinglius,  Calvinus,  etc.  Quare 

Dico  : De  fide  est  Christi  corpus  et  sanguinem, 
vere,  realiter,  et  substantialiter  sub  consecratis  pa- 
nis et  vini  speciebus  in  hoc  sacramento  contineri, 
ut  in  sequentibus  sectionibus  fusius  ostendetur ; 
nunc  solum  probatur  ex  universali  Ecclesiae  con- 
sensu ac  definitione.  Nam  omnes  scriptores  catho- 
lici hanc  veritatem  constanter  defendunt,  et  con- 
trariam doctrinam  statim  ac  pullulare  coepit,  nota- 
runt et  oppugnarunt  tanquam  catholicae  veritati 
contrariam,  quod  est  evidens  signum  discernendi 
baeresim  a veritate  catholica.  Deinde  multa  concilia 
hanc  veritatem  definierunt : Conslantiense,  Roma- 
num , Lateranense,  Florentinum,  Tridentinum. 
Quamvis  haec  catholica  veritas  non  sit  expresse  po- 
sita in  Symbolo,  quia  in  eo  tantum  sunt  posita  quae 
sunt  necessaria  ob  fidei  perfectionem,  non  ab- 
usum, qualis  est  haec,  potest  tamen  ad  illud  revo- 
cari, nempe  ad  articulum  de  omnipotentia  Dei, 
vel  dc  sancta  Ecclesia,  ut  ait  D.  Thomas,  2-2,  quaest. 
1,  ad  8. 


Sect.  II.  — An  realis  Christi  jtrcesenlia  in  hoc  sa- 
cramento salis  colligatur  ex  ejus  promissionibus. 

Dico  : Ex  factis  hujus  sacramenti  promissionibus 
sufficienter  probari  potest  realis  Christi  praesentia ; 
non  tamen  hoc  argumentum  ita  evidens  est,  ut  per 
se  solum  sufficiat.  Probatur  primo  ex  figuris  Ve- 
teris Testamenti,  ex  verbis  prophetarum,  v.  gr.  : 
Ab  ortu  solis  usciue  ad  occasum,  etc.  ( Malach . i , II). 
Quid  enim  bonum  est,  quid  pulchrum  ejus,  nisi  fru- 
mentum electorum,  et  vinum  germinans  virgines? 
etc.  ( Zach . ix,  17.)  Probatur  secundo,  ex  promis- 
sionibus Novi  Testamenti  : 1°  ex  Matth.  xxvm, 
20  : Ecce  ego  vobiscum  sum  omnibus  diebus  usque 
ad  consummationem  saeculi.  Concilium  Viennense, 
Innocentius  (lib.  iv,  cap.  44),  Laurentius  Justinia- 
nus, id  exponunt  de  hac  Christi  praesentia.  Unde 
dum  dicit  Christus  : Me  autem  non  semper  habebi- 
tis (Matth.  xxvi , 11),  intelligit  de  praesentia  corpo- 
rali visibili.  2°  Ex  Joan.  vi , ubi  Christus  promittit 
se  daturum  suum  corpus  ad  manducandum,  et  san- 
guinem ad  bibendum.  Quod  concilium  Ephesinum, 
et  septima  synodus  et  concilium  Tridentinum,  intel- 
lexerunt de  vera  ac  corporali  manducatione  per  sa- 
cramenti susceptionem ; quamvis  quidam  Patres  id 
etiam  intellexerint  de  spirituali  manducatione  per 
fidem,  sed  non  excludendo  corporalem  per  sacra- 
menti sumptionem.  Ilie  Pater  Suarez  citat  quinde- 
cim Patres  Graecos  et  tredecim  Latinos,  qui  istam 
Christi  promissionem  intellexerunt  de  sacramen- 
tali  manducatione  carnis  Christi,  non  per  modum 
carnis  ferinae  in  partes  discerpendae,  nec  impropria 
specie  visibili,  sed  modo  sacramentali  et  sub  spe- 
cie aliena,  et  quoad  hoc,  dixerunt  id  sacramentum 
visibiliter  esse  sumendum  et  spiriLualiler  esse  in- 
lelligendum  ac  credendum,  quia  caro  non  prodest 
quidquam  (Joan.  vi , 61),  id  est,  si  intelligatur  caro 
animali  modo  manducanda  ac  dilanianda  ; debet 
ergo  intelligi  sacramentali  ac  spirituali  modo,  vera 
fide  et  puro  corde  sumenda.  5*  Ex  Thomistis  ma- 
xime recentioribus.  1°  Ex  ipsa  litterali  verborum 
clarorum  significatione  : Panis,  quem  ego  dabo,  ca- 
ro est  pro  mundi  vita,  etc.  Caro  mea  vere  est  cibus, 
et  sanguis  meus  vere  est  potus,  etc.  Arnen,  amen 
dico  vobis,  nisi  manducaveritis,  etc.  (Joan.  vi , 52, 
54,  56).  Verba  enim  Scripturae,  juxta  Augustinum, 
intelligenda  sunt  in  proprio  sensu,  quando  nullum 
inconveniens  id  impedit. 

Objicies  1 : Multi  Catholici  negant  in  isto  cap.  vi 
Joan.  Christum  habuisse  sermonem  de  hoc  sacra- 
mento. Respondeo  : Licet  istorum  sententia  non 
sit  haeretica,  est  tamen  parum  probabilis. 

Obj.  2 : Christus  in  principio  istius  capitis,  de 
spirituali  manducatione  et  de  fide  in  se  ipsum , 
aperte  loqui  videtur.  Piespondeo  nihil  hoc  obstare, 
si  Christi  consuetudinem  attendamus  transeundi 
ab  una  re  sensibili,  ad  spiritualem.  Sic  in  colloquio 
cum  Samaritana,  ex  sensibili  aqua  transitum  fecit 
ad  aquam  vivam.  Ilie  similiter  ex  materiali  cibo 
transitum  facit  ad  spiritualem,  et  a spirituali  cibo 

sive  a se  ipso  per  fidem  manducando  ; tandem 


sermonem  ad  hoc  sacramentum  derivavit,  cum 
sacramentali  manducatione  conjungens  spiritua- 
lem, ut  significaret  illam  sine  lioc  prodesse  non 
posse. 

Obj.  3 : Christus  ipsemet  dixit : Caro  non  prodest 
quidquam ; verba  quce  ego  locutus  sum  vobis  spiritus 
el  vita  sunt  ( Joan . vi,  64).  Hinc  Patres  in  istis  verbis 
admittunt  metaphoram  ; ergo  etiam  ipsa  manduca- 
tio et  potus  potest  spiritualiter , seu  metaphorice 
intelligi.  Respondeo  : Christus  dixit  ista  verba,  ut 
falsam  imaginationem  audientium , qui  putabant 
Christi  carnem  in  propria  specie  manducandam 
fuisse,  tolleret,  et  in  hoc  sensu  dixit  carnem  non 
prodesse  quidquam,  nempe  dentibus  dilaniandam, 
et  animali  modo  manducandam. 

Obj.  4 : Patres  saepe  hunc  locum  metaphorice 
interpretantur.  Respondeo : Metaphoricus  sensus 
nunquam  excludit  litteralem ; ideoque  licet  sancti 
Patres  interdum  accommodent  hunc  sensum,  ut 
cibus  sit  verbum  Dei  aut  Scriptura,  et  manducare 
sit  credere  et  inlelligere,  non  intendunt  tamen 
proprietatem  litterae  excludere.  Sic  Augustinus  ait : 

« Quid  paras  dentem  et  ventrem  ? crede  et  mandu- 
casti, » id  est,  non  manducatur  caro  Christi  sub 
propria  specie,  sed  modo  sacramentali  per  fidem, 
cujus  effectus  non  est  corporalis  , sed  spiritualis. 

Sect.  111.  — An  ex  verbis  quibus  instituit  Christus 

hoc  sacramentum , possit  evidenter  demonstrari 

realis  ejus  in  illo  prcesentia. 

Dico  : Hisce  verbis,  quibus  Eucharistiae  sacra- 
mentum Christus  instituit : Hoc  est  corpus  meum, 
quod  pro  vobis  tradetur  ( Mattii . xxvi,  26 ; I Cor.  xi, 
24),  aperte  docuit  id  quod  in  manibus  suis  tene- 
bat , discipulisque  dabat,  esse  suum  verum  cor- 
pus ; ac  proinde  ad  illorum  veritatem  necesse  fuit 
vere  ac  realiter  ipsius  corpus  sub  speciebus  panis 
contineri.  Ergo  ex  illis  verbis  convincitur  Christi 
corpus  in  illis  vere  praesens  exsistere.  De  fide. 
Probatur  : 1°  ex  septima  synodo  asserente  Chri- 
stum non  dixisse  : Accipite  figuram  corporis , sed 
corpus  meum;  item  ex  concilio  Tridentino  (sess.  13) 
dicente  ista  verba  esse  proprie  el  non  per  tropum 
inlelligenda.  2U  Ex  Patribus  idem  affirmantibus  : 
< Portabat,»  inquit  Prosper, « corpus  suum  in  manibus 
suis,  cum  dixit:  Hoc  esi  corpus  meum  ( Mattii . xxvi, 
26).»  3°  Cum  Christus  haec  verba  dixit,  instituebat  sa- 
cramentum ; ergo  debuit  propriis  verbis  id  explicare ; 
non  possunt  autem  esse  magis  propria  quam  ista. 
4°  Pronomen  hoc  evidenter  designat  corpus  Christi 
in  sacramento  exsistens,  non  ejus  figuram,  nec 
ipsum  Christum  loquenlem,  nec  corpus  Christi  my- 
sticum, id  est  collegium  apostolorum  ; non  enim 
applicari  huic  corpori  mystico  possunt  haec  verba  , 
quod  pro  vobis  tradetur.  Dicitur  quidem  I Cor.  x,  1-5  : 
Patres  nostri  omnes,  elc. , eamdem  escam  spiritua- 
lem manducaverunt , etc.,  id  est  Christum,  sed  non 
eodem  modo  ; ilii  enim  in  figura  tantum  seu  in 
manna  : Omnia  in  figuris  contingebant  illis  (Ibid. 

11  ),  et  per  fidem  ; nos  vero  et  per  fidem  et  per 
realitatem  in  sacramento. 

Objicies  1 : Varias  quasdam  Patrum  locutiones. 
Respondeo  : Dum  Dionysius  vocat  Eucharistiam 
deifica  mysteria,  intclligit  ipsum  Christum  sub  si- 
gnis sensibilibus  latentem  ; ideoque  dicit : « Per 
typicae  mensae  apparatum,  » quia  sub  signis  sensi- 
bilibus res  divina;  continentur.  Deinde  dum  Hiero- 
nymus ait  Christum  instituisse  hoc  sacramentum, 
ut  sui  corporis  et  sanguinis  veritatem  repraesenta- 
ret, id  est,  vel  ut  suum  corpus  et  sanguinem  prae- 
sentem faceret  ( interdum  enim  verbum  repraesen- 
tare significat  rem  praesentem  facere),  vel  etiam 
non  tantum  ut  suum  corpus  et  sanguinem  praesen- 
tem faceret,  sed  et  ut  ipsius  passionem  praeteritam 
repraesentaret ; vel  ut  veritatem  corporis  et  sangui- 
nis sui  sub  speciebus  sensibilibus  latentis  indicaret, 
ac  simul  repraesentaret  unitatem  corporis  sui  my- 
stici, seu  Ecclesiae.  Dum  autem  Tertullianus  ait  non 
< mutasse  vinum  saporem,  » satis  indicat  mutasse 
substantiam,  non  accidentia.  Quod  vero  addit  Chri- 
stum hoc  fecisse  in  memoriam  sui  sanguinis,  id  est 
passionis  suae,  omnino  verum  est ; hic  enim  calix 
et  est  Christi  sanguis  ibi  invisibiliter  contentus,  et 
simul  memoriale  sanguinis  visibiliter  effusi.  Deni- 
que dum  idem  Tertullianus  sic  ait : e Panem  corpus 
suum  fecit,  dicens  : Hoc  est  corpus  meum;  id  est : 
Hoc  est  figura  corporis  mei,  » satis  clare  per  ista 
verba  : c panem  corpus  suum  fecit,  » explicat,  uti 
sa;pe  in  aliis  locis,  veritatem  transsubstanliationis ; 
vocat  autem  figuram  corporis,  quia  verum  corpus 
Christi  sub  speciebus  panis  velatum,  est  reprae- 
sentatio ejusdem  corporis  visibilis  in  propria  specie 
exsistentis,  uti  Patres  saepe  loquuntur  : vel  quia  ibi 
vox  figura  non  refertur  ad  corpus  meum,  sed  ad 
panem,  quem  vocat  figuram  corporis  Christi,  quia 
in  Veteri  Testamento  caro  Christi  fuit  saepe  meta- 
phorice significata  seu  figurata  per  nomen  panis ; 
aitque  hanc  figuram  fuisse  adimpletam , quando 
panem,  id  est  figuram  corporis  sui,  verum  corptis 
suum  effecit. 

Obj.  2 : Forma  hujus  sacramenti,  seu  verba 
Christi  fuerunt  verba  sacramentalia ; ergo  saera- 
menlaliter  tantum  et  metaphorice  significant,  ad- 
eoque  non  veritatem  sed  signum  tantum  signifi- 
cant. Respondeo:  Distinguo  antecedens.  Fuerunt 
verba  sacramentalia,  id  est  figurata,  solumque  sen- 
sum metaphoricum  habentia , nego  antecedens ; 
sacramentalia,  id  est  mysterium  aliquod  reconditum 
continentia,  seu  significantia,  concedo  antecedens. 
Deinde  propriissime  dici  possunt  sacramentalia , 
quibus  instituitur  et  efficitur  sacramentum  ; et  hoc 
sensu  in  propria  sua  significatione  etiam  vera  sunt. 

Obj.  5 : In  his  verbis  : Hic  est  calix  sanguinis  mei 
( Mattii . xxvi,  28),  non  potest  vitari  metaphora. 
Respondeo : Vel  nulla  est  ibi  metaphora,  vel  adeo 
clara,  ut  propriae  locutioni  aequivaleat ; vox  enim 
calix,  ut  multi  asserunt,  sumitur  ibi  pro  ipso  vase, 
quod  proprie  dicitur  calix  sanguinis,  quia  sangui- 
nem continet;  sic  etiam  in  his  verbis  : Hic  calix  est 

novum  testamentum  ( Luc.  xxii,  20  ),  ibi  testamen- 
tum sumitur  proprie,  uti  et  vox  manducare. 

Obi.  4:  Quamvis  demus  Christum  fuisse  proprie 
locutum,  et  convertisse  panem  in  suum  corpus,  non 
tamen  inde  sequitur  eum  nunc  esse  in  sacramento 
praesentem ; sacerdos  enim  non  habet  eam  effica- 
ciam quam  Christus  habuit.  Respondeo,  juxta  Pa- 
tres Chrysostomum  , Cyprianum,  Ambrosium,  etc., 
eumdem  esse  Christum  qui  nunc  conficit,  et  tunc 
conficiebat  sacramentum  ; minister  enim  non  in 
sua,  sed  in  Christi  persona  profert  verba  consecra- 
toria  ; unde  nec  minus  efficacia  nunc  sunt  quam 
nocte  coenae  fuerunt. 

Sect.IY.  — Quid  antiqui  Patres  de  vera  Christi  prce- 
sentia  in  hoc  sacramento  senserint. 

Nota  : Cum  haeretici,  ut  suum  errorem  tueantur, 
varia  Patrum  dicta  male  intellecta  coacervant,  ideo 
non  erit  absre,  quid  illi  senserint,  paucis  ostendere. 

Dico  4 : Patres  antiqui  i°  hoc  sacramentum  ap- 
pellant veritatem  corporis  et  sanguinis  Christi , 
dicuntque  nos  Christum  aut  corpus  ejus  mandu- 
care, etc. ; 2°  interdum  expresse  excludunt  solam 
figuram  ; 5°  docent  Christum  in  hoc  sacramento 
non  solum  fide,  sed  etiam  ipsa  re  per  corporum 
conjunctionem  nobis  copulari ; 4°  extollunt  ejus 
charilatem,  quia  nec  pastores  oves  suas,  nec  matres 
filios  suis  carnibus  alunt,  sicut  nos  Christus  pascit ; 
5°  dicunt  Christum  se  dare  sic  sub  speciebus,  et 
non  in  propria  specie  visibili,  ut  fides  probetur  et 
exerceatur ; 6°  dicunt  hoc  sacramentum  esse  opus 
maximi  miraculi : si  autem  foret  tantum  signum 
corporis,  non  esset  grande  miraculum ; 7°  dicunt 
hoc  sacramentum  perfici  per  veram  conversionem 
panis  in  corpus,  vel  panem  fieri  corpus,  vel  ex 
pane  fieri  aut  creari  corpus  ; 8°  docent  in  hoc  sa- 
cramento non  esse  sensibus,  sed  Christi  verbis 
credendum.;  9°  docent  in  sacrificio  incruento 
ipsummet  corpus  et  sanguinem  Christi  offerri,  et 
incruente  immolari. 

Dico  2:  Quae  contra  hanc  veritatem  ex  Patribus 
objiciunt  haeretici,  sic  solvuntur  : 4°  nullus  unquam 
ex  dictis  Patribus  negavit  realem  Christi  praesen- 
tiam in  hoc  sacramento,  nec  ullus  dixit  tantum  esse 
figuram  aut  signum  corporis  aut  sola  fide  Christum 
manducari,  seu  solum  spiritualiler  sumi,  etc.  2° 
Licet  Christi  praesentia  in  hoc  sacramento  sit  vera 
et  realis,  tamen  quia  simul  est  sacramentalis,  et 
significativa  ac  occulta,  ideo  etiam  dici  potest  figu- 
rativa.  Unde  potest  dici  Christum  dando  hoc  sa- 
cramentum, dedisse  signum  corporis  sui,  sed  nop 
vacuum,  seu  plenum  eodem  corpore ; dedit  enim 
sacramentum,  quod  revera  est  signum  corporis  in 
eo  contenti,  et  simul  signum  aut  figura  ipsius  Chri- 
sti in  propria  specie  exsistentis  : vox  enim  figura 
non  semper  excludit  veritatem,  ut  patet  ex  Hebr. 
i,  3,  ubi  dicitur  filius  figura  substantiae  Putris , non 
quia  caret  substantiae  veritate,  sed  quia  per  illam 
Patrem  repraesentat.  Sic  etiam  hoc  sacramentum 
dicitur  figura  Christi,  non  quia  veritate  illius  caret, 


sed  quia  illum  sub  propria  specie  ve*  in  ccelo,  vel 
in  sua  passione  exsistentem  repraesentat ; cum  sit 
enim  sacramentum,  eo  ipso  ut  sit  sacrum  signum, 
necesse  est.  Hinc  Augustinus  illud  vocat  sacrificium 
imaginis  agni,  nempe  in  coelo  sub  propria  specie 
exsistentis,  quatenus  hoc  sacramentum  est  pignus 
gloria:.  Sic  ergo  in  hoc  sacramento  et  veritas  et 
figura  simul  reperitur,  ideoque  Patres  modo  de 
uno,  modo  de  altero  locuti  sunt.  5°  Patres  usi 
sunt  voce  antilgpa,  vel  ad  significandum  panem  et 
vinum  ante  consecrationem,  vel  ad  significandum 
idem  quod  typus  seu  figura  significat.  Atque  juxta 
haec  possunt  alia  Patrum  dicta  facile  explicari. 

Sect.  Y. — An  ex  miraculis  possit  haec  Christi  pree - 
serilia  comprobari. 

Dico  4 : Quaedam  miracula  in  hoc  sacramento 
quasi  per  se,  id  est  in  ipsius  sacramenti  confectio- 
ne interveniunt,  et  liaee  proprie  instituta  sunt  ut 
credantur,  non  ut  ostendant  praesentiam  : v.  gr. 
paucis  verbis  fit  rer  transmutatio,  accidentia  ma- 
nent sine  substantia  panis  ; aliud  est  quod  sensus 
percipit,  aliud  quod  revera  exsistit ; idem  corpus 
est  in  diversis  locis,  est  integrum  cum  tota  sua 
quantitate  sub  minima  panis  quantitate,  etc. : cum 
tamen  haec  fieri  Patres  asserant,  ideo  etiam  pro- 
bant Christi  praesentiam. 

Dico  2 : Ad  ostendendam  Christi  praesentiam  in- 
gentia a Deo  facta  sunt  miracula,  et  singularia 
beneficia  concessa,  modo  directe  in  istius  veritatis 
testimonium  ac  confirmationem,  modo  ex  ejusdem 
veritatis  ac  praesentiae  viva  fide,  qualia  referunt 
Ambrosius,  Nazianzenus,  Prosper,  Sozomenus,  etc., 
quamvis  interdum  etiam  maluit  Deus  permittere 
indigne  tractari  hoc  sacramentum,  quam  per  mira- 
cula injuriam  ac  sacrilegia  ulcisci. 

Sect.  YI. — An  ex  Ecclesia?  praxi  possit  colligi  heee 
realis  Christi  praesentia. 

Dico  : Ex  antiqua  Ecclesiae  praxi,  sive  ex  summa 
veneratione  ac  religione,  qua  Ecclesia  semper  hoc 
sacramentum  tractavit , colligitur  perpetuam  ac 
constantem  fuisse  Ecclesiae  fidem  de  reali  Christi  in 
eo  praesentia : 4°  ex  adoratione,  quam  ad  hoc  sa- 
cramentum accedentes,  semper  illi  exhibuerunt ; 
2°  ex  summa  diligentia,  quae  semper  adhibita  est 
ad  digne  suscipiendum  hoc  sacramentum,  v.  gr. 
jussum  est  conscientiae  examen,  peccatorum  con- 
fessio, ut  non  sumatur  nisi  a jejunis  ; 5°  e\  sacer- 
dotum consecratione  ad  illud  ministrandum,  ex 
templorum  et  altarium  dedicatione,  sacrorum  va- 
sorum ac  vestium  benedictione,  ac  omni  religioso 
cultu-,  4°  ex  eo  quod  catechumeni  in  missa  ante 
consecrationem  exire  jubebantur,  judicante  Ecclesia 
eos  nondum  sat 'dispositos  ad  conspiciendum  hoc 
mysterium ; 5°  ex  eo  quod  olim  gentiles  putarent 
Christianos  congregari  ad  carnes  humanas  et  in- 
fantem  quemdam  manducandum.  Hinc  non  potest 
dici  fuisse  signum  irreverentiae  aut  parvae  aestima- 
tionis aut  incredulitatis  praesentiae  Christi  , quod 
olim,  sive  in  necessitate,  sive  ob  sanctos  lines  Eu- 

charistia  in  manibus  communicantium,  etiam  lai- 
corum  daretur,  in  privatis  domibus  servaretur,  ut 
eam  unusquisque  sumeret,  maxime  in  eremis,  iter 
agentes  vel  mari  vel  terra  illam  secuni  deferrent,  in- 
fantibus daretur.  Haec  enim  omnia  nec  ex  irreveren- 
tia, nec  ex  defectu  fidei  circa  Christi  praesentiam  fie- 
bant. 

Sect.  YII.  — Quid  possit  naturali  ratione  de  hoc  my- 
sterio ostendi. 

Dico  : Non  potest  sola  ratione  naturali  evidenter 
demonstrari  hoc  mysterium  esse  possibile,  v.  gr. 
accidentia  posse  esse  per  se,  duo  corpora  quanta 
posse  esse  penetrative,  idem  posse  esse  in  duobus 
locis;  supposita  tamen  aliorum  mysteriorum  fide, 
potest  intellectus  salis  quasi  manu  duci,utvideat  hoc 
non  esse  impossibile, speciata  maxime  Dei  omnipoten- 
tia in  facienda  re  nullam  habente  claram  implicanliam. 

Dico  2 : Potest  naturali  ratione  ostendi  hoc  myste- 
rium fuisse  divinae  bonitati  valde  consentaneum,  et 
hominum  utilitati  maxime  conveniens:  1°  enim  in  hoc 
mysterio  elucet  Dei  charitas,  sapientia,  omnipotentia, 
liberalilas,  misericordia,  etc. ; 2°  hominum  utilitas  ob 
excellentem  gratiam,  qua;  per  hoc  sacramentum  con- 
fertur, ob  virtutes  fidei,  spei,  charitatis  erga  Deum, 
Christum,  ac  proximum  ac  religionis,  quarum  exer- 
citium ex  hoc  sacramento  manat,  quibus  adde  mullas 
alias  virtutes  morales,  ad  quas  hoc  sacramentum 
excitat  homines. 

Sect.  Yill.  — An  Christus  exsistat  permanenter  in  hoc 

sacramento  post  consecrationem,  an  vero  tantum 

transeunter  in  usu. 

Nota  : Lutherani  et  Zuingliam  volunt  Christum 
non  esse  in  hoc  sacramento,  neque  ante,  neque 
stalim  post  consecrationem,  sed  solum  in  ipso  usu 
quando  ad  communicandum  sumitur-,  cujus  haere- 
sis  auctor  creditur  esse  Bucerus.  Unde  colligunt 
Eucharistiam  non  esse  consecrandam  nisi  slatim 
sit  consumenda,  neque  servandam  esse  in  altari, 
neque  circumgestandam , neque  adorandam  ante 
usum.  Contra  quos 

Dico  I : Corpus  Christi  fit  praesens  in  hoc  sacra- 
mento finita  consecratione,  ante  usum.  De  fide. 
Patet  ex  verbis  Christi  priusquam  Eucharistiam  da- 
ret apostolis,  dicentis  : IIoc  est  corpus  meum  ( Matlh . 
xxvi,  26) , sine  conditione  si  sumatur,  nec  dixit  erit, 
sed  est ; ergo  illorum  veritas  requirit  Christi  prae- 
sentiam ante  usum,  ut  ait  Irenaeus  (lib.  v,  cap.  2) 
sic  : < Quando  mistus  calix  et  fractus  panis  suscipit 
verbum  Dei,  fit  Eucharistia  sanguinis  et  corporis 
Christi.  > Bucerus  autem  ut  suum  errorem  rueatur, 
sic  corrumpit  dictorum  verborum  sensum  ac  veri- 
tatem : Hoc  est  corpus  meum,  id  est,  inquit,  haic 
actio  exhibet  corpus  meum.  Deinde  natura  cibi  est, 
ut  sit  res  permanens,  et  ut  prius  sit  quam  comeda- 
tur ; et  licet  hoc  sacramentum  sit  propter  usum,  non 
est  tamen  ipse  usus,  sed  materia  qua  utendum  est, 
ideoque  usui  praesupponitur ; praeterea  non  tantum 
institutum  est  ad  usum  sumendi,  sed  etiam  ad  olle- 
rendum  in  sacrificium.  Ilinc  adest  Christus,  quando 
immolatur,  priusuuam  sumatur;  id  etiam  probat 

praxis  Ecclesiae,  quae  priusquam  hoc  sacramentum 
distribuatur,  adorandum  fidelibus  proponit. 

Dico  2 : Christi  corpus  permanet  sub  speciebus, 
et  durat  post  absolutum  sacrificium,  etiamsi  a fide- 
libus non  consumatur.  De  fide.  Et  sequitur  ex  praece- 
denti articulo,  ac  definitum  est  in  concilio  Triden- 
tino  (sess.  15,can.  4 et  6),  et  constat  ex  perpetua  Ec- 
clesia; consuetudine  conservandi  in  templo  hostiam 
consecratam  tum  ob  fidelium  devotionem,  tum  ob  infir- 
morum necessitatem  ; imo  saepe  miraculis  approbata. 

Dico  5 : Tandiu  conservatur  Christus  praesens 
sub  speciebus,  quandiu  ita  illae  permanent  ut  sub  eis 
substantia  panis  et  vini  posset  conservari.  (D.  T ho- 
rnas, Alensis,  Seotus,  etc.)  "Verba  enim  forma;  ha- 
bent firmam  et  stabilem  veritatem.  Quandiu  ergo 
durant  species  consecratae,  permanent  consecrata;, 
ac  proinde  continent  corpus  Christi,  cujus  praesen- 
tia cum  speciebus  est  veluti  donum  gratuitum,  quod 
non  aufertur  ex  parte  Dei  aut  Christi,  nisi  fiat  mu- 
tatio in  altero  extremo.  Hinc  1°  errant  haeretici 
asserentes  quando  aliquis  indigne  accedit  ad  hoc 
sacramentum,  statim  Christum  recedere  et  substan- 
tiam panis  redire  antequam  comedatur,  cum  dica- 
tur (I  Cor.  xi,  29)  : Qui  indigne  manducat  et  bibit. 
2°  Errant  etiam  ii  qui  dixerunt  recedere  corpus 
Christi,  si  in  lutum  cadant  species,  aut  si  pollutis 
manibus  tangantur.  5°  Item  ii  qui  dixerunt-  stalim 
ac  sumuntur  species,  recedere  corpus  Christi  ante- 
quam alterentur  seu  corrumpantur. 

DISPUTATIO  QUADRAGESIMA  SEPTIMA. 

Quid  sit  haec  Christi  praesentia  in  Eucharistia. 
Sect.  I,  II.  — An  heee  prersentia  sit  quid  intrinsecum. 

corpori  Christi  et  ab  eo  distinctum,  ac  cujus  pree- 

dicamenli. 

Dico  1 : Haec  praesentia  est  res  vera  seu  modus 
realis  in  rerum  natura  exsistens,  cum  definiat  con- 
cilium Tridenlinum  (sess.  13,can.  I)  Christum  esse 
sub  speciebus  vere,  realiter  ac  substantialiter.  Praeter 
ipsam  ergo  corporis  Christi  substantiam  dicit  ali- 
quid illam  intrinsece  afficiens;  nam  Christum  ibi 
esse  praesentem,  est  aliquid  intrinsecum  quod  ante 
consecrationem  illi  non  inerat,  et  ex  natura  rei 
distinctum  non  quidem  omnino  realiter,  sed  mo- 
daliter,  ab  ipsius  substantia  et  omnibus  accidenti- 
bus quae  in  coelo  habet : quia  per  novam  actionem 
realem  acquirit  novam  praesentiam  entitativam,  non 
perdendo  priorem,  seu  acquirit  novum  modum  realem. 

Pico  2 : Haec  praesentia  non  addit  corpori  Christi 
modum  aliquem  substantialem,  qui  ad  praedicamen- 
tum substantiae  revocari  possit,  quia  quidquid  per- 
tinet ad  modum  hic  exsistendi,  est  accidens  in  cor- 
pore Christi ; neque  potest  dici  complementum  sub- 
stantialis esse,  quia  corpus  Christi  in  coelo  sine  hac 
praesentia  tam  plene  et  integrum  est  substantia- 
liter, quam  est  in  sacramento.  Neque  etiam  haec  prae- 
sentia est  proprie  relatio  pr.vdicamentalis,  quia 
non  est  relatio  rationis,  utpote  quid  reale ; nec 
realis,  utpote  non  habens  terminum  realem  a quo 
essentialiter  pendeal  : praesentia  enim  Christi  non 

pendet  essentialiter  a speciebus,  cum  possit  illis 
destructis  adhuc  ibi  esse  praesens.  Item  non  potest 
reduci  ad  praedicamentum  actionis,  quia  ista  prae- 
sentia non  est  actio  corporis  Christi  in  species  : 
nihil  enim  Christus  operatur  in  speciebus,  ut  in 
actu  primo  eleventur  ad  esse  instrumentum  gratiae  ; 
et  licet  forte  corpus  Christi  effective  illas  sustentet 
ut  per  se  exsistant , posset  tamen  Deus  per  se  im- 
mediate sine  corpore  Christi  mediante,  ilioque  im- 
mutato remanente,  illas  separatas  conservare.  Ergo 
tunc  corpus  praesens  nullam  in  illas  haberet  actio- 
nem. Quare 

Dico  3 : Haec  praesentia  est  realis  corporis  Christi 
modus,  qui  ad  praedicamentum  ubi  reducitur ; quia 
maximam  habet  proportionem  cum  modo , quo  res 
est  alicubi  (D.  Thomas,  Bonaventura,  Scotus,  elc.). 
Corpus  enim  Christi  intime  adest  praesens  specie- 
bus, et  earum  spatio  quod  ipsae  replent,  Ergo  hic 
modus  similitudinem  habet  cum  modo  locali,  quam- 
vis differat  a proprio  quantitatis  modo,  quod  haec 
sit  tota  in  toto,  et  pars  in  parte  spatii ; Christus 
autem  sit  totus  in  toto,  et  totus  in  singulis  spatii 
partibus,  de  quo  postea. 

Dico  4 : Corporis  Christi  sacramentale  esse  in 
hoc  sacramento,  praeter  jam  dictam  praesentiam, 
connotat  respectum  seu  habitudinem  ad  species 
sub  quibus  continetur.  Quando  enim  corpus  Christi 
sub  speciebus  mutat  locum,  vel  circumfertur,  mu- 
tat reipsa  praedictum  intrinsecum  praesentiae  mo- 
dum, quia  non  est  amplius  in  loco  in  quo  erat,  et 
diversum  spatium  substantialiter  replet,  non  cen- 
setur tamen  simpliciter  mutare  esse  sacramentale, 
quia  retinet  eumdem  respectum  ad  species.  Sicut 
enim  ex  vi  consecrationis  manet  idem  sacramen- 
tum, ita  et  manet  idem  esse  sacramentale.  Ergo 
cum  idem  esse  sacramentale  maneat  mutato  intrin- 
seco praesentiae  modo,  signum  est  non  in  illo  solo 
consistere,  sed  quasi  formaliter  connotare  talem  ha- 
bitudinem ad  has  species.  Haec  autem  habitudo 
potest  dici  esse  signati  ad  signum,  quia  ratio  sacra- 
menti in  significatione  consistit,  et  Christus  per 
easdem  species  semper  significatur  quandiu  sub 
illis  et  cum  illis  dicit  habitudinem  ad  eumdem  effe- 
ctum sacramen talem.  Haec  autem  significatio  addit 
tantum  relationem  fundatam  in  reali  intrinseco 
praesentiae  corporis  Christi  modo  et  continentia 
specierum,  vel  potest  etiam  dici  illam  consistere  in 
vera  et  reali  unione  inter  corpus  Christi  et  species. 

Sf.ct.  III.  An  hcec  praesentia  includat  veram  ac 

realem  unionem  corporis  Christi  cum  speciebus  sa- 

cramenlalibus. 

Dico  4 : Inter  corpus  Christi  et  species  non  in- 
tercedit formalis  unio  seu  .compositio  physica  ex 
qua  resultet  unum  compositum  physicum  tanquam 
ex  duabus  partibus  seu  extremis  vere  componenti- 
bus. Probatur,  quia  nec  substantialis  nec  acciden- 
talis unio  potest  esse  : non  substantialis,  quia  cum 
unum  extremum  sit  accidens,  tota  unio  non  ordi- 
natur ad  componendam  unam  substantiam  seu 


unum  ens  per  se,  modusque  unionis  in  uno  extre- 
morum est  accidentalis;  neque  etiam  est  unio 
accidentalis , quia  neutrum  extremorum  pendet 
ab  altero  tanquam  ab  actu  intrinseco,  et  ubi 
est  vera  unio,  debet  in  utroque  vel  altero  ex- 
tremorum haberi  realis  modus  unionis ; atqui  hic 
unionis  modus  neque  in  speciebus  habetur  : fa- 
cta enim  consecratione,  species  per  se  exsistunt 
sive  per  solam  actualis  inhaerendae  negationem, 
ut  Scotus  et  alii  volunt,  sive  per  positivum  et  abso- 
lutum modum  exsistendi  per  se,  similem  substan- 
tiae, et  cum  actuali  inhaerentia  incompossibilem, 
quia  species  consecratae  possunt  conservari  per  se 
exsistentes  absque  corpore  Christi;  neque  etiam 
habetur  in  Christi  corpore,  quia  corpus  Christi  non 
unitur  speciebus,  ut  per  se  ipsum  quasi  formaliter 
vel  materialiter  aliquem  eis  effectum  realem  con- 
ferat, sive  communicando  illis,  sive  habendo  in  illis 
suum  esse,  aut  ut  aliquid  ab  eis  accipiat,  etc.  Quare 
Dico  2 : Probabile  est  inter  Christum  et  species 
intercedere  reale  vinculum  per  efficientiam  et  quasi 
attractionem  unius  ad  alterum,  sive  intercedere 
unionem  effectivam.  Nam  species  consecratae  effe- 
ctive conservantur  sine  subjecto  per  singularem  et 
supernaturalem  Dei  actionem,  qua  ipse  subjecti 
defectum  supplet.  Jam  vero  Deus  potest  hunc  effe- 
ctum seu  actionem  efficere  per  Christi  corpus  tan- 
quam per  instrumentum  ; ita  ut  accidentia  sine  ulla 
subjecti  inhaerentia  corpus  Christi  conservet , ea 
ad  se  veluti  attrahendo  sicut  magnes  ad  se  attrahit 
ferrum , et  attracta  secundum  praesentiam  localem 
ab  ipso  separari  non  possunt ; potest  etiam  Deus 
idem  efficere  per  species,  ita  ut  hae  effective  quasi 
attrahant  ad  se  corpus  Christi,  et  realem  cum  illo 
praesentiam  et  distantiam  inseparabiliter  conser- 
vent, sicque  optime  explicatur  quomodo  corruptis 
accidentibus,  corpus  Christi  amittat  praesentiam  sa- 
cramentalem,  si  haec  ab  accidentium  efficacia  pen- 
deat,  et  quomodo  motis  accidentibus  moveatur 
corpus  Christi.  Hic  ergo  effectivae  unionis  modus 
videtur  magis  divinae  providentiae  consentaneus, 
magisque  ostendere  hujus  sacramenti  efficaciam  ac 
perfectionem,  quam  totam  istius  rei  causam  ad  ex- 
trinsecum  Dei  pactum  et  omnipotentem  voluntatem 
referre.  Hinc  dici  potest  illud  reale  vinculum  inter 
Christum  et  species  in  primo  consecrationis  instanti 
immediate  fieri  virtute  verborum  formae,  sed  postea 
ab  ipsis  rebus  quae  sacramentum  componunt,  mu- 
tuo conservari,  quasi  per  virtutem  in  eis  relictam 
ratione  formae  et  consecrationis,  ac  per  mutuam  ef- 
ficientiam diverso  respectu ; ita  ut  corpus  Christi 
sustentet  species  consecratas,  et  species  consecratae 
ordine  naturae  posterius  praesentiam  corporis  Christi 
ad  se  attrahendo  efficiant. 

Sect.  IV.  — Qucenam  denominationes  aut  quasi  idio- 
malum  communicationes  conveniant  corpori  Christi 
aut  Christo  ex  hac  praesentia. 

Dico  1 : Omnia  praedicata  essentialia  seu  sub- 
stantialia et  accidentalia  absoluta , quae  Christo  se- 

eundum  se  conveniunt,  de  eodem  prout  est  in.  hoc 
sacramento,  dicuntur;  v.  gr.  vere  dicitur  homo, 
Deus,  sapiens,  pulcher,  etc.  Praedicata  autem  quee 
significant  modum  exsistendi,  si  spectent  localem 
modum,  non  possunt  dici  de  Christo,  prout  est  in 
hoc  sacramento,  v.  gr.  non  potest  dici,  est  extensus, 
circumscriptus,  etc.;  secus,  si  significent  modum 
sacramenlalem , v.  gr.  potest  dici  : Est  hic  realiter 
et  substantialiter , est  totus  in  toto  et  in  singulis  par- 
tibus. Item  praedicata  quae  indicant  unionem  Christi 
cum  speciebus  per  modum  mutuae  praesentiae  realis, 
vere  etiam  dicuntur  de  Christo  ut  hic  exsistente, 
sic  dicitur  Christus  contineri  sub  speciebus,  etc. 

Dico  2:  Ea  quae  circa  species  ita  fiunt,  ut  vere  ac 
proprie  aliquid  seu-aliqua  mutatio  transeat  in  corpus 
Christi,  de  illo  cum  omni  proprietate  dicuntur,  v. 
gr.  corpus  Christi  elevatur,  circumfertur,  manduca- 
tur, est  hic,  est  alibi,  est  in  pluribus  locis,  etc.;  quae 
autem  fiunt  circa  species,  et  non  ponunt  in  ipso 
Christi  corpore  mutationem  aliquam,  neque  in  se 
illud  attingunt,  non  proprie  dicuntur  de  illo:  quia 
cum  corpus  proprie  non  sit  unitum  speciebus  unione 
formali,  si  ad  ipsum  non  pertingat  forma  dominans, 
non  est  unde  illud  proprie  denominet  ob  solas  spe- 
cies : v.  gr.  licet  species  calefiant  aut  alterentur , 
non  dicitur  corpus  Christi  calefieri  aut  alterari,  nec 
madefieri,  frigefieri,  etc.  Ideo  improprie  tantum  et 
tropice  dicitur  corpus  Christi  frangi,  tangi,  videri 
ob  species  fractas,  tactas,  visas. 

Dico  3 : Quae  conveniunt  corpori  Christi  secun- 
dum se  speciato,  non  possunt  dici  nisi  valde  impro- 
prie et  tropice  de  speciebus  ; item  q'uae  conveniunt 
pani  ratione  suae  substantiae , non  dicuntur  nisi 
interdum  tropice  de  hoc  sacramento,  v.  gr.  vocatur 
panis  vitee.  Denominationes  autem  quae  consequun- 
tur mutuam  actionem  inter  Christum  et  species  , 
proprie  de  ipsis  dicuntur  servata  proportione ; sic 
proprie  dicitur  Christus  sustentare  species,  et  spe- 
cies continere  Christum,  etc. 

DISPUTATIO  QUADRAGESIMA  OCTAYA. 

De  comparatione  sacramentalis  et  naturalis  prae- 
sentiae corporis  Christi. 

Sect.  I,  — An  sacramentalis  praesentia  corporis  specie 
differat  a naturali  seu  quantitativa. 

Nota  : Sacramentalis  et  naturalis  praesentia  in 
hoc  conveniunt , quod  utraque  sit  intrinsecus  et 
realis  modus  corporis  Christi  ac  fundamentum  pro- 
pinquitatis et  distantiae,  possitque  esse  formalis  ac 
per  se  terminus  alicujus  mutationis;  in  hoc  autem 
differunt  quod  corpus  per  praesentiam  naturalem 
excludat  omnem  aliam  quantitatem  a loco  quem 
occupat,  sitque  totum  in  toto  et  pars  in  parte ; secus 
per  sacramentalem.  Deinde  naturalis  seu  quantila- 
liva  est  divisibilis  ex  parte  subjecti  et  spatii ; alia 
esi  enim  praesentia  pedis,  alia  manus,  alia  in  hac 
spatii  parte,  alia  in  illa;  sacramentalis  autem  est 
indivisibilis  ex  parte  spatii,  cum  totum  corpus  pos- 
sit esse  in  loco  indivisibili. 

Dico  : Sacramentalis  praesentia  corporis  Christi 


in  Eucharistia  est  quidam  moaus  supernatnralis , 
essentialiter  et  specifice  diversus  a modo  praesentiae, 
quam  quantitas  habet  in  spatio,  quando  illud  replet 
modo  sibi  connaturali.  Probatur , quia  naturalis 
praesentia  quantitatis,  essentialiter  includit  exten- 
sionem partium  in  ordine  ad  locum;  sacramentalis 
autem  praesentia  non  includit.  Ergo  essentialiter 
differunt,  sicut  supernaturalis  a naturali.  Hinc  sa- 
cramentalis : 1°  est  quaedam  participatio  praesentiae 
localis,  quam  habent  substantiae  spirituales  in  suis 
locis,  per  hoc,  quod  haec  ex  natura  sua  sit  absque  ex- 
tensione sui  subjecti  in  ordine  ad  locum.  2°  Non  est 
localis,  si  per  praesentiam  localem  intelligatur  pro- 
prium ubi  physicum;  secus  autem,  si  tantum  intel- 
ligatur quaelibet  realis  et  substantialis  praesentia, 
ratione  cujus  res  est  hic  potius  quam  alibi. 

Objicies  I : Videtur  impossibile,  ut  corpus  quan- 
tum seu  habens  quantitatem,  recipiat  talem  modum 
praesentiae,  qualem  jam  descripsimus  : corpus  enim 
est  essentialiter  divisibile  et  extensum,  ergo  non 
potest  indivisibiliter  constitui  in  rerum  natura.  Re- 
spondeo : Quamvis  corpus  Christi  in  hoc  sacramento 
habeat  veram- quantitatem,  et  in  se  ita  sit  disposi- 
tum, ut  naturae  suae  relictum,  occupaturum  esset 
locum  extensum  et  eum  repleturum,  divina  tamen 
virtute  recipit  altiorem  praesentiae  modum,  impedi- 
turque  ne  modo  connaturali  et  extenso  spatium  re- 
pleat. Non  est  enim  de  essentia  quantitatis  actu  oc- 
cupare locum  divisibiliter  seu  extensum,  sed  est 
veluti  ejus  effectus,  qui  potest  ab  illo  separari  per 
divinam  potentiam,  uti  hic  fit ; sed  dc  ejus  essentia 
est  habere  aplitudinem  ad  occupandum  locum  ex- 
tensum, utpote  ex  se  divisibilis,  et  postulans  exten- 
sionem in  loco,  et  hoc  ab  illa  est  inseparabile,  etiam 
per  divinam  potentiam.  Corpus  autem  Christi  in 
Eucharistia  retinet  hanc  aplitudinem  ad  occupandum 
locum  extensum,  licet  actu  non  occupet. 

Obj.  2 : Non  potest  concipi  in  rerum  natura 
quantitas  sine  figura,  est  enim  ejus  terminus  intrin- 
secus ; nec  figura  intelligi  sine  extensione  in  ordine 
ad  locum  ; ergo.  Respondeo  : Distinguo  antecedens. 
Non  potest  concipi  quantitas  in  corpore  sine  figura 
organica,  quae  ex  intrinseca  quantitatis  et  partium 
compositione  provenit,  concedo  antecedens;  sine 
figura  locali  seu  siluali  quae  provenit  ex  extensione 
in  loco,  nego  -antecedens.  Christi  corpus  in  hoc  sa- 
eramento  habet  organicam  et  •trmsecam,  non  vero 
silualem  et  extrinsecam  figuram. 

Obj.  5 : Si# corpus  intrinsece  divisibile  exsisteret 
in  loco  indivisibiliter,  posset  dividi  in  omnem  suam 
partem.  Respondeo  quod  istud  corpus  sacramenta- 
liter  exsistens  posset  Deus  dividere  ( loquendo  solum 
de  separatione  unius  partis  ab  alia):  posset  enim 
vel  annihilare  quasdam  istius  corporis  partes,  et 
alias  conservare , vel  destruere  tantum  terminos 
quibus  continuantur,  et  eonservare  illas  propriis 
suis  terminatas  terminis , et  simul  in  eodem  spa- 
tio exsistentes.  Non  tamen  inde  sequitur  divisio  in 
omnem  partem ; quia  posset  facile  destrui  terminus- 

continuans  quas'dain  partes,  ot  non  terminus  conti- 
nuans alias.  Sic  enim  potest  Deus  velle  et  facere. 

Obj.  4 : Si  corpus  Christi  exsisteret  in  loco  indi- 
visibililer,  non  magis  distaret  una  pars  ab  alia , 
quam  reliquae,  v.  gr.  non  magis  distaret  pes  a capite, 
quam  humerus,  utpotc  omnes  partes  in  loco  indivi- 
sibili exsistentes.  Respondeo  : Distinguo  antecedens. 
Non  magis  distaret  una  pars  ab  alia  quam  reliquae, 
distantia  locali  seu  situali,  concedo  antecedens; 
distantia  quantitativa , nego  antecedens.  Quoad 
distantiam  localem  omnes  corporis  partes  seque  inter 
se  distant,  quia  omnes  sunt  indivisibiliter  pr.aesentes 
eidem  spatio;  sed  quoad  distantiam  quantitativam 
( quae  in  hac  consistit  quod  inter  paries  tanta  quan- 
titas intercedat,  et  cum  tanta  densitate  vel  raritate, 
quanta  sufficit  ex  natura  rei  ad  occupandum  tantum 
spatium),  non  aeque  inter  se  distant,  quia  magis 
distat  pes  a capite  quam  collum ; collum  enim  im- 
mediate capiti  conjungitur,  pes  vero  minime,  sed 
mediante  pene  tota  corporis  quantitate. 

Obj.  § : Ex  dictis  sequitur  Christi  praesentiam 
esse  compositam  ex  infinitis  praesentiis  perfectis 
et  divisibilibus  ac  aequalibus  ex  parte  subjecti;  at- 
qui hoc  est  absurdum  nec  intelligihile,  ergo.  Re- 
spondeo : Nego  minorem.  Dicit  enim  D.  Thomas 
Christum  esse  in  hostia  semel  in  actu,  et  infinities 
in  potentia  : semel  in  actu,  ob  unam  praesentiam 
quasi  continue  diffusam  per  totum  spatium  quod 
species  sacramentales  occupant;  infinities  in  poten- 
tia, ob  integram  praesentiam  totius  corporis  Christi 
in  qualibet  parte,  et  in  quovis  puncto  specierum 
sacramenlalium ; neque  ex  hoc  sequitur  aut  absur- 
dum aut  infinitum  actu. 

Sect.  II.  — An  sacramentalis  praesentia  essentialiter 
pendeat  a naturali ; anvero  illam  necessario  supponat. 

Dico  1 : Sacramentalis  praesentia  a naturali  non 
pendet  intrinsece  et  essentialiter  seu  formaliter;  na- 
turalis enim  potest  esse  sine  sacramentali,  v.  gr. 
ante  institutionem  hujus  sacramenti,  et  post  diem 
judicii;  ergo  et  sacramentalis  sine  naturali,  utpote 
quae  ad  hanc  nullam  dicit  habitudinem.  Hinc  potuit 
istud  Eucharistia!  mysterium  perfici  a Deo,  prius- 
quam Christi  corpus  in  propria  specie  exsistens  in- 
carnaretur, quia  potest  Christi  corpus  exsistere 
sacramentaliter,  etiamsi  nullibi  exsistat  naturaliter; 
cum  sua  enim  praesentia  sacramentali  non  pendet  a 
naturali  ejusdem  corporis,  neque  ab  ipso  corpore 
ul  alibi  naturaliter  exsistat ; ergo  posset  Deus  infinita 
sua  potentia  efficere  corpus  Christi  sub  speciebus 
panis,  licet  alibi  non  praeexstitisset.  Item  posset 
conservari  in  sacramento,  etiamsi  extra  illud  omnino 
esse  desineret ; non  est  enim  major  connexio  aut  de- 
pendentia in  conservatione  quam  in  prima  effectione. 

Dico  2 : Quamvis  praesentia  sacramentalis  corpo- 
ris Christi  in  Eucharistia  ex  se  non  pendeat  a natu- 
rali alibi  exsistendi  modo,  probabile  est  tamen  nunc 
de  facto,  aliquo  modo  pendere  ab  illa  in  genere 
causoe  efficientis;  probabile  est  enim  verbum  divi- 
num uti  suo  corpore  assumpto  et  alibi  sive  in  ccelo 


naturaliter  exsistente,  ut  organo  aut  instrumento 
conjuncto  ad  efficiendam  ejusdem  corporis  praesen- 
tiam in  Eucharistia,  seu  in  omni  consecratione 
Eucharistiae  per  suam  humanitatem  ad  id  actu  con- 
currere cum  verbis  formae,  quod  clare  patuit  in 
nocte  coeme,  ubi  ipsemet  Christus  visibiliter  mensae 
accumbens  se  ipsum  praesentem  fecit  sub  speciebus 
panis  et  vini  quas  consecravit.  Unde  si  nunc  Chri- 
stus non  exsisteret  homo  in  rerum  natura,  probabi- 
liter ex  vi  praesentis  institutionis  non  posset  per 
verba  consecrationis  vere  ac  valide  perfici  hoc  sa- 
cramentum, ac  corpus  Christi  fieri  sacramentaliter 
praesens  in  Eucharistia;  quia  ista  verba  videntur 
habere  suam  virtutem  in  agendo  ab  humanitate 
Christi  praeexsistente  tanquam  ab  instrumento  con- 
juncto et  principali,  respectu  omnium  actionum  et 
effectuum  sacramentaliurn.  Imo  posset  etiam  defei  di 
istam  praesentiam  sacramentalem  non  solum  in  fieri, 
sed  etiam  in  conservari,  perpetuo  pendere  ab  actuali 
humanitatis  Christi  in  coelo  exsistentis  influxu; 
quamvis  possit  etiam  dici,  postquam  semel  facta 
est,  non  pendere  amplius  ab  illa  in  conservari,  sicut 
non  amplius  pendet  a verbis  consecrationis  per 
quae  facta  est. 

Sect.  III.  — An  sacramentalis  et  naturalis  praesentia 
possint  simul  eidem  corpori  convenire. 

Dico  I : Clarum  est  nullum  corpus  posse  ex  na- 
tura rei,  nisi  unum  locum  sibi  adaequatum,  unica 
naturali  praesentia  occupare;  sed  verisimile  est  sa- 
cramentalem  praesentiam  ex  natura  sua  posse  simul 
multiplicari  in  eodem  corpore  per  respectum  ad 
diversa  spatia,  sive  idem  corpus  sacramentaliter 
exsistens  posse  habere  sine  novo  miraculo  plures 
praesentias  sacramentales.  Sicut  enim  nunc  de  facto 
corpus  Christi  in  una  hostia  est  totum  in  toto,  et 
totum  in  qualibet  spatii  parte,  ita  etiam  de  facto 
est  lotum  simul  in  mullis  et  distanlissimis  spatiis. 
Ergo  sicut  dicimus  illud  primum  esse  connaturale 
praesentiae  sacramentali,  quia  ex  vi  suae  speciei  et 
essentiae  su perna luralis  habet  indivisibililalem  et 
inextensionem  secundum  comparationem  sui  subjecti 
ad  spatium  cui  praesens  fit,  ita  dicendum  est  de  hoc 
secundo,  quia  non  implicat  esse  aliquem  modum  cui 
possit  hoc  esse  connaturale.  Sed 

Dico  2 : Videtur  certum  naturalem  et  sacramen- 
talem praesentiam  non  posse  naturaliter  uni  eidem 
corpori  convenire ; istae  enim  duae  praesentiae  inter 
se  aliquo  modo  pugnant.  Denique  corpus  Christi 
per  hanc  praesentiam  sacramentalem  non  est  defini- 
tive in  loco,  quia  ita  est  in  una  hostia  ut  possit 
etiam  esse  in  alia,  aut  in  majori  hostia  et  in  majori 
spatio ; neque  proprie  est  circumscriptive,  sed  sa- 
cramentaliter. Ista  praesentia  est  quidem  finita  ad 
quantitatem  panis  vel  vini,  sed  non  est  definitiva  , 
ita  ul  ex  se  non  possit  in  majori  quantitate  exsistere. 

Sect.  IV.  — An  de  potentia  Dei  absoluta  possint  plu- 
res et  distinctae  prcesentice  recites  in  spatiis  distan- 
tibus convenire  eidem  corpori. 

Dico  1 : Idem  corpus  potest  simuf  esse  praesens 

in  locis  distantibus  per  diversas  praesentias  sacra- 
inentales.  De  fide;  contra  haereticos,  qui  ideo  negant 
realem  Christi  praesentiam  in  Eucharistia.  Probatur 
ex  ipsa  mysterii  Eucharistiae  veritate : credimus  enim 
Christum  esse  realiter  praesentem  in  omnibus  ho- 
stiis quae  in  variis  et  distantibus  Ecclesiae  locis  con- 
secrantur ; et  ex  facto  Christi,  qui  communicando 
apostolos,  erat  praesens  in  omnibus  particulis  quas 
singulis  distribuit. 

Dico  2 : Non  est  impossibile  idem  corpus  esse 
simul  in  diversis  locis  distantibus;  in  uno  natura- 
liter, et  in  alio  aut  aliis  sacramenlaliter.  De  fide, 
contra  eosdem  haereticos.  Et  eodem  modo  probatur 
ex  ipso  Eucharistiae  mysterio.  De  fide  enim  est 
Christum  in  nocte  ccenae  ob  sacramentalem  praesen- 
tiam. quam  sub  speciebus  panis  habere  coepit,  non 
amisisse  visibilem  et  naturalem;  nuucque  in  coelo 
exsistere  naturali  modo,  dum  sacramentali  exsistit 
in  Eucharistia. 

Dico  5 : Idem  corpus  per  Dei  omnipotentiam  po- 
test duo  loca  etiam  distantia  occupare  modo  quan- 
titativo  et  naturali  : ita  Alensis,  Scolus,  Gabrfel, 
Richardus,  elc.,  fere  communiter  theologi,  contra 
eosdem  haereticos,  et  contra  catholicos  Capreolus  , 
Henriquez , Sotus,  etc.  Probatur  : 1°  quia  id  non 
est  contra  intrinsecam  quantitatis  rationem ; quan- 
titatis enim  ratio  est  prior  ejus  extensione  in  ordine 
ad  locum.  Sicut  autem  privari  hujusmodi  extensio- 
ne non  est  contra  rationem  quantitatis,  utpote  quid 
iila  posterius,  ita  etiam  recipere  unam  vel  plures 
extensiones  non  est  contra  eamdem,  quia  est  quid 
posterius  ; et  sic  corpus  licet  capacitate  naturali  sit 
tantum  aptum  ad  extensionem  in  uno  loco,  non  ta- 
men obedientiali.  Neque  etiam  id  est  contra  intrin- 
secam rationem  modi  exsistendi  quanti tative  in 
uno  loco;  haec  enim  solum  in  hoc  consistit,  quod 
corpus  ita  sit  praesens  spatio,  ut  ex  vi  modi  quo 
illud  replet,  habeat  extensionem  partium  in  illo,  et 
una  excludat  aliam  a suo  partiali  loco : atqui  hoc 
totum  manet,  quamvis  corpus  exsistat  quantitativo 
modo  in  duobus  locis,  ergo,  etc.  2*  Angelus  potest 
virtute  naturali  esse  totus  in  loto  loco,  et  fortasse 
etiam  disjuncto,  et  totus  in  qualibet  parte  ; eccur 
Deus  non  possit  virtute  supernaturali  simile  quid 
operari  in  corpore,  constituendo  illud  totum  in 
diversis  locis?  5°  Potest  Deus  facere,  ut  eadem  for- 
ma accidentalis  inhaereat  mullis  subjectis,  ut  idem 
effectus  simul  pendeat  a pluribus  causis  totalibus, 
et,  juxta  D.  Thomam,  potest  eamdem  naturam  hu- 
manam ponere  hypostatice  in  pluribus  personis  ; 
ergo  etiam  potest  unum  corpus  ponere  in  diversis 
locis;  4°  Potuit  Deus  corpori  Christi  habenti  natura- 
lem praesentiam  in  coelo,  dare  alibi  supernaturalem 
in  sacramento  ; quare  ergo  non  potuisset  etiam  aliam 
naturalem  alibi  dare? 

Objicies  1,  cum  haereticis:  Quidam  Patres  negant 
idem  corpus  posse  esse  simul  in  duobus  locis.  Re- 
spondeo illos  loqui  de  naturali  rerum  capacitate, 
nou  de  obedientiali  per  Dei  omnipotentiam. 


Obj.  2 : Quidam  Catholici  etiam  docent  non  posse 
idem  eorpus  esse  quantitative  in  multis  locis;  ergo 
mullo  minus  quantitative  et  saeramentaliter  simul. 
Respondeo  :' Quidam  quidem  Catholici  negant  idem 
corpus  posse  poni  in  pluribus  locis  quantitative, 
quia  circa  hoc  nihil  est  expresse  revelatum.  Poni 
autem  idem  corpus  quantitative,  seu  naturaliter  in 
coelo,  et  saeramentaliter  in  hostia  consecrata,  est 
revelatum,  ideoque  hoc  non  negant. 

Obj.  5 : Si  unum  corpus  posset  esse  in  duobus 
locis,  posset  etiam  esse  in  mullis,  et  in  toto  mun- 
do ac  ubique;  esse  autem  ubique  est  proprium  so- 
lius Dei];  ergo.  Respondeo  : Licet  Deus  possit  pone- 
re idem  corpus  in  pluribus  et  pluribus  locis  in  in- 
finitum, non  sequitur  posse  illi  conferre  praesentiam 
actu  infinitam  seu  immensam,  extendentem  se  actu 
ad  omnia  loca  creabilia  ; quia  ab  infinito  syncatego- 
rematice  seu  in  potentia,  non  datur  consequentia  ad 
infinitum  categorematice  seu  in  actu. 

Obj.  4.  Si  idem  corpus  esset  in  duobus  locis, 
unum  corpus  esset  in  se  divisum,  idem  esset  extra 
et  intra  spatium.  Respondeo:  Nego  antecedens. 
Corpus  enim  non  esset  in  se  divisum,  sed  tantum 
divisae  essent  distantia;;  nec  esset  extra  et  intra 
spatium  , quia  ista  negatio  simpliciter  sumpta 
non  est  de  ratione  circumscriptionis ; neque  ex  illa 
necessario  sequitur  in  ordine  ad  omnipotentiam 
Dei,  sed  solum  secundum  naturalem  capacitatem 
corporis  seu  creaturse. 

Obj.  5 ; Quantitas  occupat  locum  quasi  formali- 
ler  et  est  finita;  ergo  .limitata  ad  unum  locum  re- 
plendum ; adeoque  manente  quantitate  eodem  mo- 
do finita,  non  potest  plura  loca  replere.  Respondeo  : 
Quantitas  non  est  limitata  ad  unum  tantum  locum 
de  potentia  Dei  absoluta,  per  quam  non  solum  in 
diversis,  sed  etiam  in  eodem  loco  potest  replicative 
poni  idem  corpus; 

Obj.  6 : Non  potest  idem  corpus  esse  in  multis 
temporibus ; ergo  nec  in  multis  locis.  Respondeo  : 
Nego  consequens : quia  mulla  tempora  non  'possunt 
esse  simul  ob  essentialem  successionem ; possunt 
autem  multa  loca  essesimul.  Deindeeadem  res  perma- 
nens secundum  eamdem  omnino  durationem,  potest 
multis  temporibus  coexsistere  simul  currentibus. 

Obj.  7:  Corpus  quantitative  exsistens  in  uno  lo- 
co est  sequale  loco,  et  si  exsistit  in  duobus  locis, 
est  rnquale  utrique  loco  simul ; ergo  aequale  et  inx- 
quale  eidem  loco.  Respondeo  : Nego  consequens. 
Nam  extensio  quantitatis  corporis  bilocati  in  se  et 
per  respectum  ad  se,  in  uno  et  alio  loco  est  sem- 
per  eadem  et  aequalis,  apta  ad  replendum  locum 
ajqualem  ; sed  solum  modo  ista  extensio  in  ordine 
ad  locum  quem  occupat,  est  diversa  et  inaequalis, 
seu  spatium  loci  est  diversum. 

Sect.  Y , YI.  — De  proprietatibus,  actionibus,  pas- 
sionibus corporis  bilocati. 

Dico  1 : Non  repugnat  de  potentia  Dei  absoluta, 
idem  corpus  habere  aliquam  proprietatem  vel  for- 
mam accidentalem  in  uno  loco,  quam  non  habet  iu. 

alio,  dummodo  talis  forma  vei  proprietas  a parte 
rei  ab  illo  distinguatur,  et  ab  ipso  separabilis  sit : 
v.  gr.,  modus  praesentiae  localis  corporis  Christi  in 
coelo,  non  est  ille  idem  quem  habet  in  Eucharistia ; 
sic  anima  rationalis  non  habet  eumdern  modum 
unionis  in  capite,  quam  habet  in  pede.  Sic  poterit 
dici  sine  contradictione  corpus  hic  album  et  Romae 
nigrum,  quia  licet  subjectum  sit  utrobique  praesens, 
potest  albedo  non  habere  utramque  praesentiam, 
ulpote  res  absoluta  et  a corpore  distincta. 

Dico  2 : De  potentia  ordinaria,  ubicunque  poni- 
tur aliquod  eorpus,  ponuntur  etiam  omnes  ejus 
proprietates  intrinsecae  et  connaturales  ; item  si  tale 
corpus  per  actionem  adductivam  ponatur  in  alio  lo- 
co ab  eo  in  quo  praeexsistebat,  necessario  trahit  se- 
cum  omnes  suas  proprietates  de  potentia  ordinaria. 
Sed  si  idem  corpus  in  duplici  loco  ponatur,  aut  si 
per  actiones  substantiales  diversas  in  eis  constitua- 
tur, etiamsi  una  earum  prius  exsistat,  quam  altera, 
pene  ex  voluntate  Dei  pendet,  quod  in  utroque  loco 
liabeat  vel  non  habeat  easdem  qualitates  seu  pro- 
prietates extrinsecus  et  accidentales : videtur  tamen 
esse  magis  congruum,  et  rerum  naturis  consenta- 
neum easdem  utrobique  recipere. 

Dico  5 : Ex  sola  naturalis  agentis  virtute  mutatio 
facta  in  uno  loco,  non  lit  in  aliis  locis  distantibus 
in  quibus  idem  corpus  exsistit.  1°  Quoad  actiones 
transeuntes  seu  non  vitales  sic  ostenditur.  Primo  de 
alteratione : Si  corpus  exsistat  hic  Duaci,  et  Romae, 
et  si  hic  ab  igne  calefiat,  ex  virtute  hujus  naturalis 
agentis  non  potest  illa  calefactio  Romae  fieri,  quia 
ignis  non  habet  virtutem  naturalem  ad  agendum, 
nisi  intra  suam  sphaeram  ; ergo  non  potest  suam  ca- 
lefactionem Romam  usque  transfundere.  Secundo, 
de  aucjmentalione  aut  diminutione  : S:  in  duplici  va- 
se posita  foret  una  et  eadem  aqua,  posset  in  uno 
effundi  seu  diminui,  et  non  altero;  quia  ista  effu- 
sio esset  solum  mutatio  localis  quae  non  transit  ne- 
cessario in  alium  locum ; idem  dic  de  rarefactione 
et  condensatione.  Tertio  de  generatione  et  cor- 
ruptione : Si  supponatur  corpus  exsistens  jam  in 
mullis  locis,  clarum  est  non  posse  idem  virtute 
naturali  alibi  generari.  Cum  autem  corruptio  fiat 
saepe  ex  divisione  continui,  semperque  fiat  per  actio- 
nem praeviam  sicut  diminutio,  potest  haec  divisio 
fieri  in  uno  loco,  et  non  in  alio,  seu  mors  evenire 
eidem  corpori  in  uno  loco  et  non  in  alio;  sic  anima 
potest  amittere  unionem  in  uno  loco,  v.  gr.  in  di- 
gito, et  non  in  alio,  v.  gr.  in  corde.  2°  Quoad 
actiones  immanentes  et  vitales  sic  : actiones  sensuum 
externorum  si  corpus  in  duplici  loco  ponatur,  non 
erunt  necessario  eaedem  in  utroque  loco  ; quia  hae 
non  tantum  a potentiis,  sed  etiam  ab  objectis  loco 
propinquis,  easque  actuali  ter  immutantibus,  v.  gr. 
visio,  auditio,  etc.,  pendent ; aliae  vero  quae  non 
pendent  ab  aliquo  objecto,  vel  agente  extrinseco 
Kocaliter  applicato,  quales  sunt  actus  interni  me- 
moriae, intellectus,  voluntatis  et  appetitus,  videntur 
necessario  fieri  in  utroque  loco  in  quo  idem  homo 


exsistit,  videntur  necessario  fieri  eaedem  in  utroque 
loco,  ubi  homo  exsistit,  quia  objectum  non  loca- 
liter applicatum,  sed  per  cognitionem  movet  poten- 
tias. Unde  quoad  hos  actus  vitales  non  videntur 
posse  esse  duo  actus  contrarii,  odii  et  amoris, 
assensus  et  dissensus,  in  eadem  potentia  : tum  quia 
talis  actus  naturaliter  est  semper  in  utroque  loco, 
tum  quia  non  tantum  pendet  a potentia  ut  a sub- 
jecto recipiente,  sed  etiam  ut  a principio  agente. 
Eadem  autem  potentia  non  habet  vim  naturalem 
ad  efficiendum  simul  actus  contrarios  ; imo  pro- 
babilius nequidem  per  divinam  potentiam  ab- 
solutam possunt  hujusmodi  actus  contrarii  esse 
in  eodem  subjecto  etiam  in  diversis  locis.  De- 
nique 

Dico  4 : Quamvis  agentia  naturalia  per  se  non 
sufficiant  ad  immutandum  eodem  modo  corpus  in 
diversis  locis  exsistens,  magis  tamen  congruum, 
et  rerum  naturis  magis  consentaneum  videtur,  ut 
Deus  supposito  priori  miraculo,  suppleat  causarum 
naturalium  defectum,  prabeatque  concursum  suf- 
ficientem, quo  talis  mutatio  in  omnibus  locis  eodem 
modo  fiat ; alioqui  magna  confusio  et  rerum  per- 
turbatio sequeretur,  qu®  non  decet  divinae  sapien- 
ti® ordinem. 

DISPUTATIO  QUADRAGESIMA  NONA. 

De  absentia  panis  et  vini  ab  hoc  sacramento. 
Sect.  I.  — An  de  potentia  absoluta  potuerit  Christus 

fieri  realiter  preesens  in  Eucharistia,  substantia 

panis  remanente. 

Dico  1 : Potuit  Deus  constituere  vere  et  realiter 
prasentem  Christum  intra  panem  , conservata 
imo  et  manente  immutata  panis  substantia  : ita 
communiter  theologi,  Scolus , Durandus  , Richar- 
dus,  etc.  Item  potuit  dare  hanc  prasentiam  corpori 
Christi,  ejusdem  omnino  rationis  cum  illa  quam 
nunc  habet,  et  cum  omnibus  intrinsecis  ejus  con- 
ditionibus, ita  ut  illam  haberet  non  amittendo  eam 
quam  liabet  in  coelo,  ac  per  eam  esset  totum  in 
toto,  et  totum  in  qualibet  panis  parte,  cumque  in- 
tima ac  inseparabili  a pane  distantia,  ablata  solum 
actione  qua  accidentia  separantur  a subjecto,  vel 
etiam  illa  non  ablata,  si  Deus  vellet  simul  conser- 
vare prasentem  panis  substantiam  accidentibus 
non  unitam  , quia  neque  ex  parte  termini  a quo, 
neque  ex  parte  termini  ad  quem,  neque  ex  formali 
substantiarum  repugnantia  invenitur  implicantia. 
Ob  eamdem  causam 

Dico  2 : Potuit  Christus  fieri  substantialiter  pr®- 
sens  intra  panem  per  actionem  substantialem  termi- 
natam ad  corporis  Christi  substantiam  instar  crea- 
tionis vel  conservationis  ad  quam  talis  prasentia 
consequatur.  Eadem  enim  res  potest  duplici  actione 
produci  aut  conservari ; licet  ergo  corpus  Christi 
supponatur  alicubi  exsistens  una  actione,  potest 
idem  alibi  recipere  esse  per  aliam  actionem,  qu® 
diceretur  rei  productio  simpliciter,  si  alibi  non  ex- 
sisteret ; ideo  cum  alibi  jam  exsistat,  dicitur  quasi 
conservatio,  potest  enim  supernaluraliter  res  con- 

servari  per  novam  actionem  sine  prioris  cessatione, 
quia  idem  effectus  potest  supernaluraliter  simul 
produci  a duabus  causis  totalibus,  adeoque  et  du- 
plici actione  totali  conservari  : et  sic  substantia 
corporis  Christi  potuit  hic  praesens  esse  per  mo- 
dum productionis  seu  conservationis  de  novo  factae 
sine  desitione  substantiae  panis,  quia  res  jam  facta, 
et  in  uno  loco  exsistens,  potest  de  novo  constitui 
in  alio  per  novam  actionem,  ad  substantiale  esse 
ipsius  rei  in  tali  loco  conservatae  terminatam.  Imo 
de  potentia  absoluta , potuit  corpus  Christi  fieri 
praesens  in  hoc  sacramento,  conservata  panis  sub- 
stantia, per  actionem  adduclivam  seu  mutativam 
localiter,  per  quam  acquiratur  tantum  praesentia 
illa  realis,  qua  dicitur  hic  praesens ; quia  praesentia 
realis  quam  habet  Christus  in  hoc  sacramento,  est 
modus  realis  et  accidentalis  ipsius  corporis,  sed  hic 
modus  est  per  se  primo  producibilis  per  actionem 
formaliter  ad  ipsum  terminatam,  quod  patet  in 
mutatione  locali,  quae  quotidie  fit  in  corpore  Christi 
sub  speciebus  jam  exsistente  ; ergo  potuisset  a prin- 
cipio constitui  hic  praesens  per  similem  mutatio- 
nem, non  excludendo  substantiam  panis,  quando- 
quidem cum  illo  nullam  habeat  necessariam  aut 
formalem  repugnantiam.  Dum.  D.  Thomas  ex  sola 
corporis  Christi  praesentia  in  hoc  sacramento,  in- 
fert substantiae  panis  absentiam  , intelligit  nullum 
esse  hic  admittendum  miraculum  quod  non  neces- 
sario contineatur  in  verbis  quibus  conficitur,  et  ex 
illis  inferatur. 

Sect.  II.  — An  de  facto  desinat  susbtantia  panis 
sub  speciebus,  post  consecrationem. 

Dico  I t Panis  substantia  non  manet  in  hoc  sa- 
cramento unita  hypostatice  verbo  Dei.  De  fide ; 
contra  errorem  Ruperli  qui  putatur  docuisse  ma- 
nere substantialem  panis  naturam  , non  ejus  sup- 
positum, et  hanc  naturam  hypostatice  uniri  Chri- 
sto ; benigna  tamen  interpretatione  potest  dici 
quod  intellexerit  Christum  esse  factum  non  mate- 
rialem, sed  panem  vitae,  assumendo  panem  non 
quoad  substantiam,  sed  quoad  speciem  sensibilem, 
quam  sibi  aliquo  modo  univit.  Probatur  ergo  as- 
sertio : vel  illa  unio  facta  esset  immediate  inter 
panis  substantiam  et  Verbum,  vel  inter  panis  sub- 
stantiam et  corpus  Christi.  Neutrum  dici  potest; 
ergo.  Non  primum,  quia  Verbum  ita  esset  impa- 
natum  sicut  fuit  incarnatum,  quod  repugnat  Scri- 
pturis et  Patribus  ; quis  enim  dicat  Verbum  tam 
vere  ac  proprie  esse  panem  quam  est  homo,  cum- 
que in  natura  humana  tantum  semel  incarnatum 
fuerit,  in  natura  panis  quotidie  impanari  ? Non 
etiam  secundum,  quia  unio  hypostatica  non  fit 
in  natura,  sed  in  persona  seu  subsistentia  , in 
Christo  autem  abstracta  Verbi  substantia,  nulla 
est  subsistentia  in  humana  ejus  natura  seu  corpore ; 
ergo  non  potest  immediate  fieri  in  illa  unio  hypo- 
statica. 

Dico  2 : Substantia  panis  vel  ejus  suppositum 


nullo  modo  manet  m hoc  sacramento.  De  fide, 
contra  multos  Lutherianos,  Joannem  IIuss.,  etc.  Id 
definitum  est  in  conciliis  Lateranensi,  Constanliensi, 
Romano,  Florentino,  Tridentino.  Probatur  etiam 
1°  ex  Patribus  Irenaeo,  Justino,  Ambrosio,  etc.  ; ac 
maxime  ex  Augustino  ( De  corp.  et  sarnj.  Christi) 
sic  : « Nec  dubitare  debet  aliquis,  quod  panis  et  vi- 
num mutentur  in  veram  substantiam  Christi,  ita  ut 
non  remaneat  substantia  panis  vel  vini,  t 2°  Ex  vi 
et  proprietate  verborum  fornice  : quia  si  maneret 
panis,  finita  consecratione,  non  posset  vere  dici 
hoc  quod  in  manibus  habeo  esse  corpus  Christi , 
quia  substantia  panis,  uti  et  quaevis  substantia, 
non  est  de  se  res  apta  nec  usurpata  ad  continen- 
dam aliam  substantiam.  Ergo  ex  vi  pronominis  hoc 
absolute  designatur  id  quod  proxime  sub  panis  acci- 
dentibus continetur,  nempe  corpus  Christi,  non 
autem  panis  substantia. 

Quare  negatur  veritatem  verborum  Christi  pro- 
prie posse  subsistere,  si  panis  substantia  sub  spe- 
ciebus manere  dicatur.  Materialis  enim  panis  non 
potest  vere  dici  corpus  Christi,  neque  ad  hoc  suf- 
ficit intima  praesentia.  IIoc  autem  sacramentum 
interdum  vocatur  panis,  quia  ex  pane  confectum 
est,  et  retinet  sensibilem  panis  figuram  ac  usum  ; 
cibat  enim  ac  nutrit,  et  omnis  cibus  solidus  in 
Scriptura  panis  vocatur.  Dum  Gelasius  et  Chrvso- 
stomus  dicunt  non  desinere  panis  naturam,  intelli- 
gunt  naturam  panis,  quoad  ejus  effectus,  quia  ad- 
huc nutrit  ut  antea.  Interdum  Patres  comparant 
hoc  sacramentum  cum  incarnatione  ob  quamdam 
analogiam  ; quia  sicut  in  Christo  sunt  duae  naturae 
ex  quibus  constat,  ita  in  Eucharistia  sunt  duae  res, 
scilicet  corpus  Christi  et  species  panis,  ex  quibus 
aliquo  modo  inter  se  conjunctis  divinus  hic  panis 
et  sacramentum  coalescit.  Itaque  natura  panis  pe- 
rit, nec  alibi  in  rerum  natura  manet. 

Sect.  III.  — An  aiiqua  pars  pln/sica  suostantice  panis 
et  vini  maneat  sub  speciebus  consecratis. 

Dico  I : Cum  de  fide  sit  facta  consecratione  so- 
lum manere  accidentia  panis  et  vini,  sub  quibus 
Christus  continetur,  ut  testantur  definitiones  con- 
ciliorum Romani,  Lateranensis,  Florentini,  Triden- 
tini,  etc.,  certum  est  secundum  fidem  post  con- 
secrationem non  manere  substantialem  panis  et 
vini  formam,  quia  sola  remanent  accidentia ; et 
alias  non  esset  integra  transsubslantiatio.  Posset 
ergo  tantum  dici  manere  forma  artificialis,  sed  non 
substantialis. 

Dico  2 : De  fide  est  etiam  post  consecrationem 
non  manere  materiam  panis,  qua  in  re  videtur 
olim  errasse  Durandus  asserens  contrarium,  sed 
sine  contumacia  et  cum  subjectione  ad  Ecclesiam. 
Probatur  ut  ante,  et  quia  hic  accidentia  manent 
sine  subjecto.  Contra  autem  omnium  sensum  ac 
doctrinam  foret  si  quis  diceret  istam  materiam  alibi 
in  rerum  natura  conservari. 


S5G 


955  THEOLOGIAE  SUAREZ  SCMMA. 


Sect.  IV.  — An  posl  consecrationem  maneat  aliquis 
modus  realis  seu  entilas  metapliysica  substantia: 
panis. 

Dico  1 : In  hoc  sacramento  non  remanet  subsi- 
stentia seu  suppositalitas  panis,  contra  Godefri- 
dum  asserentem  manere.  Probatur,  quia  htec  sub- 
sistentia non  est  accidens  : concilium  autem  Tri- 
dentinum  dixit  manere  duntaxat  accidentia ; et 
quamvis  subsistentia  distinguatur  a natura,  destru- 
cta tamen  natura  non  potest  illa  subsistere.  Atqui 
bic  destruitur  natura  panis ; ergo  et  subsistentia. 

Dico  2 : Post  consecrationem  non  remanet  sub- 
stantialis exsistentia  panis  : ita  communiter  theo- 
logi, contra  quosdam  Thomistas  supponentes  exsi- 
stentiam esse  distinctam  ab  essentia.  Probatur  : 

1°  lota  substantia  panis  prout  est  in  rerum  natura 
destruitur  seu  non  remanet;  atqui  ut  sic  necessario 
includit  exsistentiam  ; ergo  htec  non  remanet.  2° 
Sola  accidentia  remanent ; sed  exsistentia  non 
est  accidens ; ergo,  etc.  5°  Impossibile  est,  ut  pe- 
reat panis  substantia  et  maneat  ejus  exsistentia  ; 
perire  enim,  est  amittere  esse  exsistentiae. 

Dico  5 : Post  consecrationem  sub  esse  corporis 
Christi,  non  manet  eadem  numero  aliqua  entilas 
vel  substantia,  quse  fuit  panis.  ( D.  Thomas,  etc.  ) 
Probatur,  quia  tota  panis  substantia  convertitur  ; 
ergo  aliqua  ejus  entilas  non  manet.  Deinde  rema- 
nent sola  accidentia,  ista  autem  entitas  non  est 
accidens  ; et  hinc  sequeretur  non  esse  idem  corpus 
Christi  in  coelo  et  in  sacramento  quoad  enlitatem 
vel  substantiam  suam,  quod  est  contra  fidem. 
Denique  mutata  rei  essentia,  non  potest  manere 
eadem  numero  entitas,  individuum  enim  substan- 
tiae quod  post  consecrationem  incipit  esse  sub  panis 
accidentibus,  est  omnino  numero  distinctum  ab  eo 
quod  antea  erat. 

DISPUTATIO  QUINQUAGESIMA. 

De  transitu  seu  conversione  panis  et  vini  in  corpus 
Christi  et  sanguinem,  quse  transsubstantialio  di- 
citur. 

Sect.  I,  II.  — An  sacramentum  Eucliarislice  perfi- 
ciatur per  veram  conversionem  ac  trans  substantia- 
tionem  ; et  quee  ad  hanc  sint  necessaria. 

Dico  1 : Sacramentum  Eucharistiae  conficitur  per 
veram  conversionem  panis  et  vini  in  corpus  et 
sanguinem  Christi, seu  per  veram  transsubstantiatio- 
nern.  De  fide,  contra  Lulherum  , Calvinum,  etc. 
Probatur  ex  conciliis  Lateranensi,  Tridenlino',  et 
cx  Patribus,  Ambrosio,  Cypriano,  Augustino,  Ori- 
gene,  Tertulliano,  etc.  Oportet  enim  ad  Christi  ver- 
borum veritatem, Hoc  est  corpus  meum  ( Mattii . xxvi, 
26  ),  ut  in  fine  illorum  pronuntiationis,  contentum 
sub  speciebus  jam  non  sit  panis,  sed  corpus  Chri- 
sti ; ergo  necesse  est  ut  panis  desierit,  et  vice  illius 
corpus  Christi  successerit ; ergo  facta  est  conversio 
unius  in  aliud,  sicut  dicit  concilium  Florentinum  : 
« Substantia  panis  in  corpus,  substantia  vini  in  san- 
guinem convertitur,  » et  sicut  asserit  Ecclesia  ab  apo  - 
stolis  edocta.  Atque  ad  explicandum  clarius  istam 
conversionem  totius  substantia?  in  totam  substan- 


tiam, aptissimo,  licet  novo,  nomine  appellata  est 
ab  Ecclesia  transsubstanliatio  , ut  ait  concilium 
Tridentinum  ( sess.  15,  c.  A ). 

Dico  2 : Ad  veram  conversionem  et  transsubstan- 
tiationem  hoec  requiruntur.  1°  Ut  sit  inter  duas 
res  positivas,  quarum  altera  habeat  rationem  ter- 
mini a quo,  et  altera  termini  ad  quem  ; fit  enim 
transilus  ab  una  ad  aliam.  2"  Ut  unus  terminus  ex 
quo  fit  conversio  desinat  aliquo  modo  esse,  et  alius, 
ad  quem  fit  conversio,  aliquo  modo  fiat  seu  incipiat 
esse.  5°  Ut  una  ad  minimum  realis  actio,  et  duse 
partiales  mutationes,  aut  quasi  mutationes  substan- 
tiales interveniant,  id  est,  ut  ex  parte  utriusque 
termini  fiat  aliqua  mutatio,  sive  desilio,  sive  ince- 
ptio ; aut  nova  aliqua  substantialis  dependentia, 
ad  ipsum  esse  substantiale  aliquo  modo  terminata. 

4°  Ut  terminus  a quo  et  ad  quem,  seu  mutatio  unius 
et  alterius  habeant  inter  se  aliquam  connexionem 
et  ordinem,  ita  ut  una  ex  altera  aliquo  modo  se- 
quatur. 5°  Ut  praeter  terminos  a quo  et  ad  quem, 
sit  aliquod  tertium  utrique  termino  commune, 
circa  quod  et  termini  formales  sibi  succedant,  et 
aliquo  modo  repugnent,  ac  denique  lota  fiat  con- 
versio ; et  si  haec  conversio  sit  transsubstantiatio, 
requiritur  insuper  ut  in  tota  substantia  fiat  com- 
mutatio et  conversio  in  aliam  substantiam. 

Sf.ct.  III,  IV.  — An  in  hac  conversione  interveniat 
vera  e.t  realis  actio  circa  corpus  Christi  , et  qualis 
ac  quis  formalis  ejus  terminus. 

Dico  1 : In  hac  conversione  requiritur  aliqua 
actio  realis,  qua  corpus  Christi  sub  speciebus  panis 
constituatur,  et  sic  dicitur  haec  actio  versari  circa 
corpus  Christi.  Christum  enim  esse  sub  accidenti- 
bus panis  et  vini,  est  aliquis  effectus  realis  qui 
antea  non  erat,  et  in  ipso  Christi  corpore  exsistens. 
Ergo  necesse  est,  ut  per  aliquam  actionem  sit  pro- 
ductus ; quae  actio  non  est  proprie  prolatio  verbo- 
rum consecrationis:  haec  enim  prolatio  est  naturalis 
et  sensibilis,  actio  autem  conversiva  est  supernalura- 
lis  et  insensibilis,  et  pendet  a prolatione  verborum 
ut  ab  instrumento.  Deinde  ha?c  actio  non  est  proprie 
in  Deo,  sed  est  aliquid  creatum  in  ipso  effectu,  per 
quod  a sua  causa  pendet ; et  sicut  in  omni  effectu 
productio  activa  et  passiva  reperitur  , ila  hic  trans- 
subslantiatio  activa  est  effectio  causae  efficientis,  et 
passiva  est  conversio  unius  rei  in  aliam.  Sed  qualis 
sit  haec  actio,  et  quis  ejus  terminus  formalis,  non 
consentiunt  theologi.  Quare 

Dico  2 : Hujus  actionis  terminus  non  videtur  esse 
praesentia  corporis  Christi,  et  ipsa  actio,  esse  ad- 
ductio istius  corporis  ad  hunc  locum,  ut  sentit 
Scolus  et  omnes  Scotista?  ; nec  etiam  videtur  esse 
unio  corporis  Christi  cum  speciebus  sacramentali- 
bus,  ut  volunt  Soto,  etc.,  sed  probabilius  juxta 
D.  Thomam,  Gabrielem,  Bonaventuram,  etc.,  pro- 
prius ac  formalis  terminus  hujus  actionis,  qua  fit 
transsubstantiatio,  est  ipsa  corporis  Christi  sub- 
stantia, quia  verba  consecrationis  de  facto  dant 
'msum  esse  substantiale  corpori  Christi , adeoque 

PAI1T.-1I.  — XVI. 
habent  veram  actionem  substantialem,  quae  est  per 
modum  conservationis  ; aliunde  enim  supponitur 
eadem  res  antea  alibi  exsistens,  et  sic  ista  actio 
dici  posset  esse  sufficiens  termini  productio 
si  alibi  non  exsisteret,  sed  nunc  de  facto  habet  tan- 
tum rationem  conservationis ; atqui  hic  dicendi 
modus  est  valde  consentaneus  antiquis  Patribus, 
qui  ubique  explicant  hoc  mysterium  per  verba  quae 
substantialem  effectionem  et  actionem  terminatam 
ad  ipsam  substantiam  indicant ; v.  gr.  Cyprianus 
(Sertn.  de  c cena  Domini ) dicit  de  Christo  in  Eu- 
charistia : « Sanctissimum  suum  corpus  creat ; » 
Ambrosius  (lib.  m De  sacram.,  cap.  i);  i De 
pane,  » inquit,  « fit  corpus  Christi ; > Bessarion 
( De  verb.  consecrat. ) : < Tota,  > inquit,  « Trinitas 
hoc  corpus  altaris  creat.  > Probatur  ratione  : Quia 
per  solam  actionem  adductivam  non  explicatur  vera 
conversio  substantialis  et  transsuhslantiatio,  sed 
solum  translatio  quaedam  ; de  fide  autem  est  fieri 
veram  conversionem.  Deinde  sola  actio  substantia- 
lis, qua  Christi  corpus  in  coelo  conservatur,  non 
videtur  sufficiens  ad  illud  conservandum  prout  est 
in  sacramento  modo  praeternaturali,  quia  unaqua- 
que res,  ut  conservetur  absque  modo  naturali,  re- 
quirit majorem  influxum  causae  efficientis  : linee 
enim  debet  supplere  sua  efficacia  defectum  modi 
naturalis  ; si  ergo  mutatur  influxus  causse  efficien- 
tis, mutatur  etiam  actio. 

Objicies  1 : Sola  actio  substantialis  sine  addu- 
ctiva  non  constituit  corpus  Christi  ut  praesens  sub 
speciebus,  sed  lanium  constituit  illud  praecise  se- 
cundum se,  seu  attingit  tantum  ejus  substantiam  se- 
cundum se,  non  praesentiam  ; ergo  praeter  illam 
requiritur  adducliva.  Respondeo  : Nego  antecedens. 
Sicut  enim  quando  creatum  est  coelum,  ex  vi  talis 
actionis  coelum  positum  est  in  tali  loco  vel  spatio  sine 
adductione, quia  adductio  connotat  rem  adductam  alibi 
praeexsistere,  ita  corpusChristi  ex  vi  actionis  substan- 
tialis ponitur  in  Eucharistia  sine  actione  adducliva. 

Obj.  2 : Si  corpus  Christi  constituatur  hic  per 
actionem  productivam,  ergo  etiam  hic  per  eam 
constitueretur,  licet  alibi  non  praeexsisteret,  quod 
falsum  est  ; et  cum  alibi  praeexsistat,  signum  est 
potius  esse  adductionem  quam  productionem. 
Respondeo  : Nego  assumptum  ; quia  Christus  sic 
instituit  hoc  sacramentum , ut  actio  qua  fieret  , 
penderet  ah  ipsius  corpore  in  propria  specie  exsi- 
stente, ideoque  illa  actio  esse  non  potest  secundum 
praesentem  institutionem,  si  corpus  illud  in  propria 
specie  non  praeexsistat ; nec  est  adductio,  sed  pro- 
ductio ob  jam  dictas  rationes. 

Obj.  o.  Ergo  idem  corpus  substantialiter  efficeret 
seu  conservaret  seipsum,  quod  est  contra  philoso- 
phiae principia ; si  enim  idem  efficeret  seipsum, 
esset  antequam  fieret.  Respondeo  : Distinguo  illa- 
tum. Idem  conficeret  seu  conservaret  seipsum  se- 
cundum primam  rationem  exsistendi,  vel  secundum 
primum  influxum  causae  efficientis,  per  quam  suffi- 
cienter constituitur  vel  conservatur  in  rerum  natura. 

Nego  illatum  ; idem  jam  exsistens  efficeret  iterum 
seu  conservaret  seipsum  per  actionem  diversam  ab 
actione  qua  primum  facta  est,  concedo  assumptum. 
Eadem  enim  res  ut  jam  facta,  potest  esse  instru- 
mentum ad  hanc  subsequentem  actionem,  cum  possit 
Deus  illa  ut  instrumento  uti  ad  hoc  efficiendum. 

Sect.  V.  VI.  — An  per  dictam  actionem  fiat  muta- 
tio in  corpore  Christi,  et  panis  desinat  esse. 

Dico  \ \ Certum  est  per  hanc  actionem  non 
fieri  ullam  in  corpore  Christi  prout  exsistente  in 
coelo  mutationem , nec  enim  locum , nec  quid 
aliud  amittit  (et  fortasse  id  intelligunl  auctores,  qui 
dicunt  nullam  in  corpore  Christi  fieri  mutationem)  ; 
sed  etiam  certum  est  in  illo  fieri  aliquam  mutationem 
late  sumptam,  quia  in  suo  esse  substantiali  acqui- 
rit aliquam  dependentiam  et  novam  praesentiam 
realem  quam  ante  non  habebat  : non  est  tamen 
mutatio  proprie  dicta,  sed  solum  quaedam  depen- 
dentia, nec  etiam  proprie  mutatio  localis,  sed  sola 
praesentiae  actionem  concomitantis  acquisitio.  Sicut 
dum  res  creatur,  acquirit  simul  locum  seu  praesen- 
tiam, quae  acquisitio  non  dicitur  mutatio  localis, 
quia  non  per  se  ac  proprie  facit  ut  res  aliter  quam 
ante  exsistat  in  loco ; sed  simpliciter  constituit 
rem  in  loco  : ita  hic  in  Eucharistia'.  Unde  quam- 
vis ista  actio  possit  aliquo  modo  dici  creatio , 
quia  hic  influxus  substantialis  habet  in  sua  sub- 
stantia quidquid  habet  influxus  creativus  , proprie 
tamen  vocanda  est  conservartio  aut  transsubstanha- 
tio,  quia  creatio  nullo  modo  praesupponit  rem  posi- 
tivam ex  qua,  vel  circa  quam,  vel  sub  qua  fiat,  sed 
solum  causam  agentem  ; transsuhslantiatio  autem 
prresupponit  corpus  Christi,  id  est  rem  positivam  ex 
qua  et  sub  qua  fiat,  ita  ut  verba  consecrativa  non  ha- 
beant virtutem  ad  efficiendum  alio  modo  istud  corpus. 

Dico  2 : Probabilius  panis  substantia  desinit  esse 
ex  vi  alicujus  actionis  positivae  : D.  Thomas,  etc., 
contra  Scoturn,  Gabrielem,  etc.,  dicentes  illam  non 
desinere  per  ullam  actionem  positivam,  sed  solum 
ex  pacto  et  voluntate  Dei,  qui  statuit  non  conser- 
vare panis  substantiam  statim  atque  corpus  Christi 
sub  speciebus  panis  constitueretur.  Quaenain  autem 
sit  ista  actio,  statim  dicetur.  Unde  contra  Cajeta- 
num,  Solum,  etc.,  non  destruitur  etiam  substan- 
tia panis  per  eamdem  omnino  actionem,  per  quam 
introducitur  corpus  Christi  sub  speciebus  ; actio 
enim  effectiva  unius,  non  est  physice  et  intrinsece 
destructiva  alterius,  sed  per  aliam  distinctam, 
nempe  per  realem  actionem,  per  quam  accidentia 
separantur  a substantia  panis,  et  per  se  constituun- 
tur. Quando  enim  accidentia  panis  separantur  a 
subjecto,  non  solum  privantur  inhcerenlia , sed 
etiam  accipiunt  positivum  modum  per  se  exsistendi, 
Ilaec  ergo  actio  per  se  primo  efficit  in  istis  acciden- 
tibus ejusmodi  modum,  (pii  formaliter  repugnat 
cum  actuali  inhaerentia  et  unione  accidentium  in 
subjecto,  ideoque  ex  vi  illius  ab  eo  separantur.  Vel 
etiam  potest  dici  quod  ista  actio  terminetur  solam 
ad  conservandam  absolute  ct  sine  dependentia  a 


939  THEOLOGIAE  SUAREZ  SUMMA.  960 


subjecto  entitatcm  ipsorum  accidentium  per  modum 
creationis,  lioot  in  illis  nullum  positivum  modum 
superaddat.  Separatis  autem  a substantia  acciden- 
tibus, stalim  illa  ex  natura  rei  desinit  esse,  quia 
jremotis  accidentibus  tolluntur  dispositiones  neces- 
sariae ad  conservandam  substantialis  formae  unio- 
nem cum  materia;  ideoque  statim  solvitur  illa  unio, 
ac  proinde  desinit  esse  forma  substantialis  quae  a 
materia  pendebat ; et  quia  haec  actio  non  est  talis, 
ut  per  eam  introducatur  alia  dispositio,  vel  forma 
in  materiam,  consequenter  fit  etiam  desitio  ipsius 
materiae,  quae  sine  forma  naturaliter  esse  non  po- 
test ; uti  etiam  non  potest  naturaliter  conservari 
sine  quantitate,  qua  privatur  per  dictam  actionem. 
Sect.  VII.  — An  substantia  vanis  annihiletur. 
Dico  : Probabilius  est  panem  non  annihilari  : 
D.  Tbomas  Magister,  Bonavenlura,  Richardus,  etc., 
contra  Gabrielem,  Angelum,  Durandum,  etc.,  con- 
trarium asserentes.  Praetermissis  variis  aliorum  ra- 
tionibus, probatur  1°  quia  panis  non  desinit  per 
meram  Dei  concursus  suspensionem , sed  ex  vi 
actionis  positivae ‘et  physicae  supra  explicat®  ; est 
enim,  juxta  D.  Thomam,  contra  rationem  annihila- 
tionis,  ut  fiat  per  actionem  positivam,  quia  haec  ne- 
cessario terminatur  ad  terminum  ; et  si  ex  illa  se- 
quitur alicujus  rei  desitio,  non  potest  omnino  de- 
strui totum  id,  quod  ad  istam  actionem  supponitur. 
2°  Quia  desinit  panis  substantia  per  actionem,  per 
quam  ab  illo  separantur  accidentia ; ergo  ex  vi 
actionis  non  destruitur  per  se  primo  substantia  ut 
totum  quoddam  est ; sed  destruitur  compositum  ex 
substantia  et  accidentibus ; ideoque  illa  substantia 
desinit  quidem  esse,  sed  non  annihilatur,  quia  non 
desinit  ut  totum  quoddam  per  se,  sed  ut  quaedam 
pars  illius  compositi,  manente  alio  extremo  in  re- 
rum natura  quod  est  veluti  istius  actionis  subje- 
ctum. Unde  panis  non  dicitur  annihilari,  quia  ali- 
quid ejus  manet,  nempe  accidentia,  et  si  quis  velit 
istam  panis  substanti®  desitionem  vocare  anniliila- 
tionem  erit  impropria  locutio. 

Sect.  VIII,  IX.  — An  prcedicta  actio  et  substantia; 

Vanis  desitio  sufficiant  ad  rationem  conversionis ; 

et  de  ea  quomodo  loquendum  sit . 

Dico  1 : Ista  duo  probabiliter  sufficiunt  ad  ver® 
conversionis  rationem,  quia  licet  ista  actio  non  sit 
ex  natura  rei  connexa  cum  actione  effectiva  pr®- 
senliar  corporis  Christi,  sufficit  tamen  quod  ex  lege 
et  pacto  Dei  ili®  du®  simul  connectanlur ; idque  in 
rebus  supernaturalibus  ac  miraculosis  sufficit  ad 
veram  conversionem,  ad  quam  salis  est,  ut  una  ad 
alteram  ordinetur,  et  ob  unam  altera  fiat  ex  inten- 
tione agentis , rerum  naturis  magis  consentanea. 
Deinde  ad  rationem  conversionis  non  est  opus  ut 
effectio  unius  termini  et  destructio  alterius  conjun- 
gantur ob  formalem  terminorum  secundum  se  re- 
pugnantiam, sed  salis  est  ut  ratione  agentis  neces- 
sario conjungantur,  etc. 

Dico  2 : Circa  modum  loquendi  de  isto  sacra- 
mento , ha;c  sifft  : 1°  propositiones  significantes 


successionem  terminorum  aut  transitum  unius  in 
alium,  sunt  ver®  ac  propri®  : v.  gr.  Ex  pane  fit 
corpus,  panis  convertitur  in  corpus,  etc.  2°  Qu®  au- 
tem denotant  materialem  causam,  utrique  termino 
communem,  impropri®  sunt,  et  in  rigore  fals®  : v. 
gr.  Panis  fit  caro,  vinum  fit  sanguis,  etc.  5°  Propo- 
sitiones in  quibus  id,  quod  erat  ante  consecratio- 
nem, affirmatur  de  corpore  Christi,  aut  significatur 
aliquid  utrique  termino  commune  manere,  ut  sint 
ver®,  non  debent  sumi  pro  re  individua,  sed  ab- 
stractive  pro  re  contenta  sub  accidentibus  panis  aut 
vini  : v.  gr.  Panis  el  vinum  post  consecrationem 
sunt  verum  corpus  et  sanguis  Christi. 

Sect.  X.  — An  quodlibet  possit  in  quodlibet  converti. 

Dico  1 : Conversio  formalis  vel  materialis  pro- 
prie non  potest  esse  inter  res  simplices,  vel  inter 
rem  simplicem  et  compositam  ; quia  conversio  es- 
sentialiter postulat  in  utroque  extremo  compositio- 
nem ex  materia  et  forma,  proportionatam  conver- 
sioni. Deinde  ui  fieri  possit  formalis  conversio  seu 
ex  parte  forrn®  inter  res  compositas,  du®  condi- 
tiones, etiam  de  potentia  Dei  absoluta,  debent  con  * 
currere  : 1°  ut  una  forma  ita  cum  alia  pugnet,  ut 
ad  introductionem  unius  altera  excludatur ; 2°  ut 
subjectum  sit  capax  utriusque  form®,  saltem  capa- 
citate obedientiali.  Similiter  ut  fieri  possit  conver- 
sio materialis  seu  ex  parte  subjecti,  du®  etiam 
conditiones  requiruntur  : 1°  ut  fiat  inter  composita 
ex  subjecto  et  forma  realifer  distincta;  2°  ut  lorma 
sub  qua  fit  conversio,-  apia  sit  utrumque  subje- 
ctum afficere,  sive  utrumouc  subjectum  sit  capax 
talis  form®.  Hinc, 

Dico  2 : Qumlibet  res  exsistens  sub  accidentibus 
realiter  a se  distinctis,  si  ab  illis  in  suo  esse  non 
pendeal,  potest  converti  in  aliam,  qu®  loco  illius 
sub  eisdem  accidentibus  constituatur  ac  fiat,  ut  pa- 
tet in  mysterio  Eucharisli® ; si  autem  aliqua  res 
omnino  destruatur,  ita  ut  nihil  amplius  illius  re- 
maneat, id  est,  nec  substantia  nec  accidens,  non 
potest  proprie  in  aliam  converti  : tunc  enim  erit 
tantum  annihilalio  unius  substanti®,  et  creatio  al- 
terius. Unde  non  potest  una  res  in  alteram  con- 
verti, quin  res,  in  quam  fit  conversio,  succedat  in 
pr®sentia  rei  convers®,  ita  ut  ibi  fiat  pr®sens,  ubi 
alia  res  erat.  Itaque  qu®libet  creatura  potest  in 
aliam  converti,  non  quidem  omni  conversionis  ge- 
nere, sed  uno  vel  altero,  unicuique  rei  accommo- 
dato pro  cujusque  diversitate. 

DISPUTATIO  QUINQUAGESIMA  PRIMA. 

De  iis , au®  sub  singulis  Eucharisli®  speciebus 
exstant. 

Sect.  I,  II.  — An  tota  Christi  substantia,  ejusque  cor- 
poris quantitas  cum  reliquis  accidentibus  exstet  in 

Eucharistia. 

Dico  1 : Totus  Christus,  totaque  ejus  substantia 
est  in  hoc  sacramento,  et  sub  singulis  ejus  specie- 
bus. De  fide.  Probatur  1°  ex  Scriptura  : Qui  man- 
ducat me,  vivet  propter  me  ( Joan . vi,  38).  Ego  sum 
panis  vivus,  qui  de  ccelo  descendi  ( Ibid . 31).  2°  Ex 

conciliis  Basileensi,  Constantiensi,  Florentino,  Tri- 
dentino,  id  definientibus.  5°  Non  decuit  gloriosum 
Christi  corpus  alicubi  esse  exanime,  aut  sine  unione 
cum  Verbo,  aut  cum  defectu  seu  carentia  aliquarum 
ejus  partium  integrantium. 

Dico  2 : Corpus  Christi  in  Eucharistia  praesentem 
habet  suam  quantitatem  qua  afficitur,  et  quia  vere 
ibi  constituitur  quantum.  (D.  Thomas,  Bonaventura, 
Richardus , Scotus  , etc.)  Probatur  1°  : Contra 
Ociam  et  Nominales.  Hi  enim  vel  non  distinguunt 
quantitatem  ab  ipsa  substantia,  ergo  cum  ipsa  sub- 
stantia sil  ibi,  etiam  est  quantitas ; vel  dicunt  quan- 
titatem esse  aliquem  substantise  modum  quo  habet 
actualem  extensionem  localem,  ergo  quotiescunque 
mutabit  substantia  locum,  mutabit  quantitatem ; 
quod  est  absurdum.  Probatur  2° : Contra  Durandum 
ponentem  quantitatem  realiter  distinctam  a mate- 
ria, et  negantem  in  Eucharistia  esse  pnesentem, 
volentemque  solam  ac  nudam  materise  substantiam 
anima  informatam  ibi  reperiri.  Substantia  corporis 
Christi  ita  est  realiter  conjuncta  suae  quantitati,  ut 
ab  ea  nullibi  unquam  separetur , cum  igitur  in  Eu- 
charistia sit  substantia,  etiam  ibi  est  quantitas : alio- 
qui  in  corpore  Christi,  prout  est  in  sacramenl®, 
nulla  esset  partium  organicarum  distinctio,  illudque 
compositum  ex  anima  et  materia  nuda  sine  quanti- 
tate, vel  nullas  haberet  partes,  vel  omnes  illas  ha- 
beret quasi  homogeneas,  et  omnino  similes,  quia 
seclusa  quantitate  et  proprietatibus  quae  illam  ne- 
cessario supponunt,  non  potest  intelligi  in  corpore 
diversitas  partium  organicarum. 

Sect.  III.  — An  caro  et  sanguis  Christi  ex  vi  verbo- 
rum, an  vero  per  concomitantiam  ponantur  sub 

speciebus  sacramentalibus . 

Nota  : Id  dicitur  poni  in  Eucharistia  ex  vi  verbo- 
rum, cujus  praesentia  necessaria  est  ad  verborum 
veritatem,  sive  id  quod  per  verba  praecise  significa- 
tur. Dicitur  autem  poni  per  concomitantiam,  quid- 
quid habet  realem  unionem  cum  eo,  quod  est  ne- 
cessarium ad  verborum  veritatem ; non  vero  quia 
istud  simpliciter  est  necessarium  ad  veritatem. 
Hinc 

Dico  1 : Sub  speciebus  panis,  corpus,  et  sub  spe- 
ciebus vini,  sanguis  Christi  ponitur  ex  vi  verbo- 
rum. De  fide.  Definitum  est  in  concilio  Tridentino. 
Unde  lotum  ejus  integrum  et  perfectum  corpus 
prout  est  in  coelo,  et  totus  sanguis  ponitur  vi  ver- 
borum, quia  verba  formae  qua  panis  et  vinum  con- 
secratur, nihil  aliud  immediatius  significant  quara 
corpus  et  sanguinem  Christi,  nihilque  aliud  ad 
suam  veritatem  requirunt. 

Dico  2 : Nec  corpus  Christi  sub  specie  vini,  nec 
sanguis  sub  specie  panis  ponitur  ex  vi  verborum ; 
quia  neque  verba  consecrationis  panis  quidquam  di- 
cunt de  sanguine,  neque  verba  consecrationis  vini 
quidquam  de  corpore.  Ut  enim  effusio  sanguinis,  et 
separatio  animae  a corpore  in  passione  lacta  expres- 
sius repraesentaretur  , voluit  Christus  corpus  et 
sanguinem  suum  ex  vi  verborum  seorsim  conse- 


DE  SACRAMENTIS.  9f>2 

crari ; quia  autem  ista  separatio  jam  non  potest 
haberi,  decuit  saltem  in  modo  et  vi  consecrationis 
repraesentari.  Attamen  de  fide  est  per  concomitan- 
tiam esse  et  corpus  sub  specie  vini  et  sanguinem 
sub  specie  panis.  Unde  ad  id  comprobandum  inter- 
dum sanguis  miraculose  ex  hostia  manavit.  Haec 
autem  concomitantia  consistit  in  naturali  depen- 
dentia, quam  corpus  vivum  et  sanguis  habent  inter 
se  ita  ut  neque  corpus  possit  in  suo  naturali  statu 
conservari  sine  sanguine,  neque  sanguis  extra  coi- 
pus perstare  incorruptus,  et  in  suo  naturali  statu. 

Sect.  IV. — An  ex  vi  verborum  sit  in  hoc  sacra- 
mento substantialis  aliqua  forma. 

Dico  1 : In  hoc  sacramento  ex  vi  verborum  est 
forma  substantialis,  et  non  sola  materia  : ex  pro- 
pria enim  verborum  significatione  ponitur  corpus 
substantiale ; corpus  autem  substantiale  non  est 
sola  materia,  sed  compositum  aliquo  modo  ex  ma- 
teria et  forma.  Yi  tamen  verborum  anima  prout 
est  anima,  non  ponitur  hic  determinate  seu  defi- 
nite ; quia  vi  verborum  non  ponitur  corpus  quate- 
nus vivum,  sed  corpus  ut  sic.  Nam  si  fuisset  facta 
consecratio  in  triduo  mortis  Christi,  non  fuisset  po- 
situm corpus  vivum.  Hinc 

Dico  2 : Ex  vi  verborum  ponitur  hic  forma  sub- 
stantialis, prout  est  sufficiens  ad  cons-tituendum 
corpus  organicum  humanum.  Haec  ergo  forma  non 
ponitur  ut  est  forma  corporeitatis  praecise,  quia  ut 
sic  abstrahil  ab  organica  vel  non  organica;  nec  ut 
est  forma  organici  corporis  praecise,  quia  ut  sic, 
abstrahit  ab  humana  vel  non  humana  ; sed  ponitur 
ut  forma  corporis  humani  organici  praecise,  abstra- 
hendo a vivo  vel  mortuo,  ita  ut  ex  vi  sui  conceptus 
praescindat  ab  anima  et  forma  cadaveris  humani ; 
utraque  enim  propriam  et  corpori  humano  accom- 
modatam requirit  organisationem.  In  re  tamen  po- 
nitur sernper  vel  anima  vel  forma  cadaveris. 

Objicies  1 : Corpus  Christi  cum  forma  panis  non 
significat  compositum,  sed  partem  physicam  com- 
positi ; ergo  ex  vi  illius  formae  solum  fit  in  sacra- 
mento illud  corpus  quod  est  pars  physica  et  essen- 
tialis humanitatis ; hoc  autem  nullam  includit  for- 
mam, sed  solum  materiam,  et  sufficit  ad  propriam 
illius  formae  significationem;  ergo.  Respondeo : Nego 
consequens.  Sola  enim  materia  non  sufficit  ad  pro- 
priam verborum  consecrationis  significationem  et 
veritatem ; quia  sola  materia  non  est  corpus  nisi 
includat  formam  saltem  sub  aliquo  gradu  seu  con- 
sideratione, nec  corpus  in  triduo  mortis  fuit  sine 
forma. 

Obj.  2 : Nulla  forma  suostantialis  potest  hic  esse 
ex  vi  verborum  ; ergo.  Respondeo : Nego  antecedens. 
Christus  enim  dedit  verbis  consecratoriis  virtutem 
perficiendi  veritatem  quam  significant,  adeoque  et 
efficiendi  omne  id,  sine  quo  res  significata  perfipi 
non  potest;  quia  vero  verba  consecratoria  tantuin 
significant  corpus  ratione  quadam  de  se  indifferenti, 
ideo  sub  ista  ratione  tantum  dicitur  corpus  esse  in 
sacramento  ex  vi  verborum  ; tamen  ctuia  in  re  fieri 

non  potest  nisi  secundum  rationem  specificam, 
ideo  activa  verborum  virtus  etiam  ad  hanc  efficien- 
dam, sine  qua  non  potest  haberi  corpus  a parte  rei, 
ac  proinde  nec  verborum  veritas,  extenditur;  et  sic 
ista  corporis  forma  ponitur  vi  efficienti®,  non  vi 
significationis  verborum  prcecise. 

Obj.  5 : Ergo  vi  verborum  non  erit  semper  idem 
numero,  vel  etiam  specie,  corpus  sub  speciebus  pa- 
nis contra  vim  vocis  meum,  qu®  designat  singulare 
et  individuum  corpus,  quia  non  semper  specifica 
eadem  forma  constituitur.  Respondeo  : Distinguo 
illatum.  Non  erit  semper  idem  numero  corpus  ex 
parte  suppositi,  materi®  et  quantitatis,  nego;  ex 
parte  formae,  concedo.  Hoc  autem  sufficit  ut  hu- 
mano modo  dicatur  idem  numero  corpus.  Vis  enim 
verborum  consecrationis  spectata  in  actu  primo  ha- 
bet pro  objecto  adaequato  corpus  constans  ex  ma- 
teria et  forma  sufficiente  ad  constituendum  corpus 
humanum,  et  sic  terminatur  ad  corporis  formam 
quasi  abstraclive  sumptam  ; at  vero  in  actu  secun- 
do actio  verborum  semper  determinatur  ad  effi- 
ciendam hanc  vel  istam  formam  in  particulari , 
q,uia  actiones  sunt  semper  singularium.  Unde  est 
semper  idem  numero  corpus  ex  parte  materi®  et 
quantitatis,  quamvis  vivum  et  mortuum  habeat 
diversam  formam;  atque  idem  cum  proportione  dic 
de  forma  sanguinis. 

Sect.  V,  VI.  — An  quantitas  et  accidentia  humani- 
tatis Civisti,  divinitas,  Verbum,  aut  alice  personce 

sint  in  Eucharistia  ex  vi  verborum;  an  vero  ver 

concomitantium. 

Dico  1 : Quantitas  et  reliqua  accidentia,  quae 
quantitatem  consequuntur,  vel  disponunt  materiam 
ad  hanc  formam,  sunt  in  Eucharistia,  non  ex  vi 
verborum,  sed  per  concomilantiam  ; quia  transsub- 
slantiatio  quae  fit  ex  vi  verborum,  non  terminaiur 
ad  quantitatem  vel  ad  alia  accidentia  , sed  ad  solam 
substantiam  ; sola  enim  substantia  panis  et  non 
quantitas  convertitur.  Quantitas  ergo  humanitatis 
Christi  et  accidentia  quamvis  sint  de  ratione  corpo- 
ris organici  ut  organicum  est,  non  sunt  tamen  de 
substantia  illius  corporis  simpliciter,  sed  sunt  pro- 
prietas vel  sunt  dispositio  tali  substanti®  debita; 
ideoque  non  oportet  ut  hic  sint  ex  vi  verborum  , 
per  se  ac  formaliler  solam  substantiam,  significan- 
tium, sicut  illam  tantum  per  se  primo  efficiunt.  If®c 
tamen  verba  quasi  concomitanter  possunt  dici  si- 
gnificare etiam  accidentia ; quatenus  illa  sunt  tali 
corpori  necessaria,  ut  possit  exsistere  in  rerum 
natura  cum  tali  esse  substantiali.  Quapropter  quamvis 
lisec  accidentia  intrinseca  proprie  non  dicantur  hic 
esse  ex  vi  verborum,  dici  tamen  possunt  necessitate 
quadam  consequi  ex  veritate  et  proprietate  istorum 
verborum. 

Dico  2:  Quamvis  de  fide  sit  Verbum  totumque 
Christum  exsistere  in  Eucharistia,  non  videtur  ta- 
men ipsa  corporis  Christi  unio  cum  Verbo  ibi  poni 
ex  vi  verborum,  sed  tantum  per  concomilantiam, 
non  quia  non  possit  sic  poni.  Si  enim  Christus 

voluisset  per  h®c  verba  consecrare  : Hoc  est  corpus 
Verbo  unitum,  si  se , hoc  est  Christus,  tunc  ex  vi  ta- 
lium verborum  poneretur  unio  corporis  aut  huma- 
nitatis cum  Verbo,  seu  lotus  Christus,  quia  ista 
verba  formaliter  id  significarent;  sed  quia  verba  , 
quibus  de  facto  Christus  consecravit,  unionem  cum 
Verbo  formaliter  non  significant,  ideo  ponitur  tan- 
tum per  concomilantiam,  ac  proinde  Verbum  etiam 
sic  ponitur;  et  utrumque  per  actionem  diversam  ab 
actione  qua  ponitur  ex  vi  verborum  ipsa  corporis 
substantia,  non  ut  subsistens  substantia  Verbi,  sed 
prmciseut  pars  natur®  seu  humanitatis  subsistentis. 
Cumque  Verbum  intime  et  essentialiter  includat 
naturam  divinam,  ipsa  ergo  natura  divina  seu  Di- 
vinitas etiam  hic  ponitur  per  concomitantium. 
Deinde  quia  Pater  et  Spiritus  sanctus  mediante 
natura  divina  ita  naturalem  habent  connexionem 
cum  persona  Verbi,  ut  necessario  sint,  ubi  illa  est, 
ideo  per  concomilantiam  etiam,  sed  magis  media- 
tam, exsistunt  in  Eucharistia. 

DISPUTATIO  QUINQUAGESIMA  SECUNDA. 

De  iis  qu®  exsistunt  sub  singulis  partibus  specierum 
panis  et  vini. 

Sect.  I,  II.  — An  totus  Christus  sit  sub  singulis  spe- 
cierum partibus  tum  divisis,  tum  inter  se  conti- 
nuis. 

Dico  1 : Non  tantum  totus  Christus  in  singulis 
hostiis  qu®  per  unicam  verborum  form®  prolatio- 
nem consecrantur,  exsistit,  sed  etiam  in  singulis 
hostiarum  aut  hosti®  post  consecrationem  divis® 
partibus  totus  remanet.  De  fide,  ex  conc.  Tridcntino, 
sess.  13,  can.  13,  etc.  Probatur,  quia  post  hujus- 
modi divisionem  et  separationem  factam,  ili®  partes 
adhuc  remanent  consecrat®,  adeoque  et  totus  Chri- 
stus sub  illis ; etiamsi  foret  pars  minima , modo 
sub  ea  posset  naturaliter  conservari  canis  aut  vini 
substantia. 

Dico  2:  Christus  in  quibuslibet  hosti®  consecrat® 
non  divis®  partibus  quantumvis  exiguis  totus  exsi- 
stit. D.  Thomas,  Scotus  , Richardus,  Gabriel,  etc. 
Probatur,  quia  post  divisionem  Christus  est  totus 
in  singulis  partibus;  ergo  etiam  ante  divisionem  in 
illis  erat.  Quamvis  autem  divisio  procedat  in  infi- 
nitum, semper  totus  Christus  erit  in  singulis  qui- 
buslibet partibus  divisis,  ergo  etiam  ante  divisionem 
totus  Christus  est  in  singulis  partibus  qu®  in  infini- 
tum dividi  possunt.  Verba  enim  consecrationis  tam 
cadunt  in  totam  hanc  materiam,  quam  in  quamlibet 
ejus  partem,  et  vi  sua  illam  convertunt  in  corpus 
Christi,  nempe  ®que  totum  ac  quamlibet  partem  ; 
ergo  corpus  Christi  totum  est  in  tota  illa  materia, 
et  in  qualibet  ejus  parte. 

Objicies  1 : Christus  ante  divisionem  specierum, 
ait  Albertus,  est  totus  in  loto,  et  non  in  singulis 
partibus  ; post  vero  divisionem,  est  etiam  totus  in 
singulis  partibus:  quia  ante  divisionem  solum  signi- 
ficatur Christus  per  species  continuas  ad  modum 
cibi  unius;  et  ideo  est  tantum  semel  sub  illis.  Post 
divisionem  vero  significatur  ut  plures  cibi,  ideoque 

oportet  ut  pluries  etiam  sit  sub  talibus  speciebus. 
Respondeo:  Licet  per  species  continuas  significetur 
seu  repraesentetur  Christus  ad  modum  cibi  unius, 
non  tamen  ut  extensus,  sed  ut  indifferenter  exsistens 
in  toto  et  in  partibus.  Neque  enim  cibi  unitas  huic 
modo  praesentiae  repugnat;  sicut  unitas  humani 
corporis  indicat  unam  animam,  non  tamen  ut  ex- 
tensam, ita  specierum  unitas  Christum. 

Obj.  2 : Si  Christus  sit  in  singulis  specierum  par- 
tibus etiam  minimis,  erit  infmities  in  hoc  sacra- 
mento. Respondeo  : Distinguo  assumptum.  Erit 
infmities  in  actu,  nego  assumptum;  infmities  in 
potentia , concedo.  Christus  sub  tota  specierum 
quantitate  est  semel  in  actu,  sed  in  singulis  partibus 
est  infmities  in  potentia;  quia  sicut  partes  continui 
sunt  infinitae  syncalegorematice,  ita  et  partiales 
praesentire  possunt  esse  infinitae.  Vocatur  autem  haec 
infinitas  in  potentia,  non  quia  totus  Christus  non 
sit  revera  actu  praesens  singulis  partibus,  sed  quia 
partiales  illae  praesentiae,  licet  sint  totales  ex  parte 
subjecti,  sunt  tamen  partiales  ex  parte  spatii  seu 
quantitatis  panis,  et  actu  sunt  inter  se  unitae,  unam- 
que  praesentiam  integram  componunt. 

Sect.  III. — An  tutum  corpus  Christi  sit  in  punctis 
indivisibilibus  specierum  panis. 

Dico  : Totum  Christi  corpus  et  sanguis  est  in- 
trinsece et  realiler  in  omnibus  terminis  et  punctis 
indivisibilibus,  quantitatem  specierum  sacramenta- 
lium  terminantibus  et  continuantibus,  non  quidem 
per  se  primo  et  adaequate,  sed  necessaria  consecu- 
tione (Capreolus,  et. Solus);  quia  sicut  angelus  est 
totus  intrinsece  praesens  in  singulis  punctis  illius 
spatii  seu  loci  continui  quem  occupat,  ita  corpus 
Christi  continue  praesens  toti  panis  quantitati,  est 
totum  intrinsece  et  realiter  praesens  omnibus  istius 
quantitatis  terminis  et  punctis.  Non  est  autem  im- 
possibile corpus  quantum  in  indivisibili  loco  collo- 
cari , uti  ostensum  est  in  disputatione  quadrage- 
sima octava. 

DISPUTATIO  QUINQUAGESIMA  TERTIA/ 

De  iis  quae  Christus  agere  aut  pati  potest  prout  est 
in  hoc  sacramento.  1 

Sect.  I,  II.  — An  corpus  Christi  prout  est  in  Eucha- 
ristia, possit  localit,er  moveri;  aut  aliam  actionem 

physicam  efficere  vel  recipere. 

. Dico  1 : Corpus  Christi  exsistens  in  Eucharistia 
mutari  potest  secundum  localem  pnesentiam  mu- 
tatione propria  et  in  ipso  Christi  corpore  recepta, 
ut  ostensum  est  in  disputatione  quadragesima  se- 
ptima. Potest  etiam  per  se  moveri  localiter  a Deo, 
de  potentia  absoluta  vel  transferendo  illud  sine 
speciebus  in  alium  locum,  vel  per  se  primo  impri- 
mendo illi  motum  cum  specierum  attractione.  Sed 
non  potest  naturaliter  moveri  locali  motu  ab  interna 
naturali  propriae  animae  virtute,  sive  per  se  sive  per 
accidens  : quia  non  potest  anima  movere  corpus 
suum  nisi  per  membra  organica,  quibus  non  potest 
uti  prout  sunt  in  hoc  sacramento;  naturalis  enim 
horum  membrorum  motus  requirit  eorum  extensio- 


nem in  loco , ita  ut  in  diversis  partialibus  locis 
exsistant,  et  unum  impellat  aliud.  Membra  autem 
corporis  Christi  in  hoc  sacramento  non  sic  exsistunt. 
Atque  ita  si  anima  non  potest  movere  per  se  suum 
corpus,  multo  minus  per  accidens,  movendo  species 
sacramentales,  quas  physice  non  tangit.  Dixi  natu- 
raliter; quia  si  anima  Christi  specietur  ut  Verbi 
instrumentum,  et  per  virtutem  miraculorum  effe- 
ctricem operetur,  potest  illud  per  se  movere  vel 
deferendo  secum  species,  vel  illas  deserendo. 

Dico  2 : Corpus  Christi  in  Eucharistia  exsistens 
non  potest  naturaliter  per  se  moveri  ab  agente  ex- 
trinseco  naturali,  id  est  primario  motum  illi  impri- 
mendo, et  non  per  species;  quia  agens  corporale 
non  potest  illud  tangere  aut  alterare,  nec  angelus 
probabiliter  ejus  praesentiam  mutare.  Sed  potest  per 
accidens  moveri  ab  eo  qui  localiter  potest  mutare 
species  sacramentales,  quae  inolce  secum  trahunt  et 
deferunt  corpus  Christi  ob  sacramentalem  cum  illo 
conjunctionem.  Hinc  sacerdos  in  altari  elevat  corpus 
Christi,  defert  ad  aegrotos,  etc. 

Dico  5 : Corpus  Christi  prout  in  nocte  coenae  fuit 
sub  speciebus  sacramentalibus  constitutum,  nil  pali 
potest  ab  exlrinsecis  agentibus,  sola  naturali  vir- 
tute operantibus  ; quia  corporea  non  patiuntur 
naturaliter  nisi  per  quantitatem,  et  agentia  natu- 
ralia non  agunt  immediate  in  substantiam,  sed  in 
quantitatem.  Corpus  autem  Christi  hic  supplet 
viceni  substantiae  panis,  ideoque  quantitas  corporis 
Christi  est  etiam  per  modum  substantiae.  Unde 
mediante  tantum  panis  quantitate  subjicitur  exter- 
norum agentium  actionibus,  quaj  tantum  possunt 
agere  in  quantitatem  panis  , non  vero  in  corpus 
Christi  et  in  ejus  quantitatem  immediate  et  secun- 
dum se.  Deinde  quia  agentia  naturalia  agunt  per 
contactum,  ideo  ad  patiendum  requiritur  connatu- 
ralis  et  quantitativus  exsistendi  in  loco  modus,  qua- 
lem non  habet  hic  corpus  Christi.  Atque  hinc  pro- 
babile est  corpus  Christi  non  posse  etiam  natura- 
liter habere  actionem  transeuntem  in  exlrinsecum 
corpus,  quia  non  occupat  locum  extenso  modo. 
D.  Thomas,  Scotus,  Richardus,  etc.,  contra  Oe- 
kam,  Gabrielem,  etc.,  requirentes  tantum  ad  agen- 
dum et  patiendum  localem  praesentiam  et  propin- 
quitatem inter  agens  et  passum  ; quod  certe  de  ac- 
tione corporis  Christi  posset  fortasse  probabiliter 
asseri. 

Sect.  III.  — An  Christus  in  hoc  sacramento  possit 
virtute  naturali  actus  immanentes  exercere. 

Dico  I : Christus  ut  est  in  hoc  sacramento,  non 
potest  naturaliter  exercere  actus  sensuum  externo- 
rum, v.  gr.  videre,  audire,  etc.  D.  Thomas,  Sco- 
tus, /Egidius,  etc.,  contra  Nominales,  Ockam,  Ga5 
brielem,  etc.  Probatur,  quia  sensus  Christi  hic  exsi- 
stentis non  possunt  ab  objectis  externis  recipere 
species,  utpote  natura  sua  postulantes  extensionem 
in  ordine  ad  locum,  et  ipse  sensus  requirit  mo- 
dum extensum  et  divisibilem  ut  operari  possit. 
Attamen  de  potentia  absoluta  nihil  repugnat  quo- 

minus  externi  Christi  sensus  liic  exerceant  suas 
operationes,  Deo  per  se,  vel  conferente  species  ob- 
jectorum, vel  objecta  elevante  ad  illas  dandas;  ne- 
que est  improbabile  id  fieri  nunc  circa  propinqua 
objecta.  Idem  dic  quoad  potentiam  absolutam  de 
sensibus  externis.  Sed 

Dico  2 : Quamvis  interni  Christi  sensus  sint 
phantasmatibus  seu  speciebus  constituti  in  actu 
primo,  non  possunt  tamen  illis  uti,  neque  elicere 
actum  secundum  ; quia  cum  hi  sint  materiales,  non 
possunt  fieri  nisi  a pincipio  materiali  extenso,  et 
habente  exsistendi  modum  quantitativum  et  exten- 
sum, adeoque  in  subjecto  eodem  modo  exsistente  : 
quse  omnia  deficiunt  in  sacramentali  corporis  Chri- 
sti exsistentia.  Idem  dic  de  humano  Christi  intel- 
lectu hic  sacramentali  ter  exsistente;  nam,  ut  sic, 
non  potest  naturaliter  novas  species  acquirere,  ut- 
pote  quae  acquiruntur  per  sensus.  Corpus  autem  ibi 
non  potest  uti  sensibus,  nec  etiam  potest  secluso 
miraculo  seu  supernaturali  privilegio,  uti  speciebus 
prius  acquisitis  ; quia  non  potest  naturaliter  uti  Miis 
nisi  cum  conversione  ad  phantasma,  id  est,  nisi 
phantasia  cum  intellectu  cooperetur.  In  eo  autem 
statu  non  potest  esse  usus  phantasmatum,  ut  jam 
dictum  est ; ergo  neque  intelligibilia  recipi.  Aliud 
est  de  speciebus  per  se  infusis,  quibus  intellectus 
potest  uti  sine  conversione  ad  phantasmata. 

Sect.  IV.  — An  corpus  Christi  prout  est  in  Eu- 
charistia , possit  naturaliter  videri  oculo  cor- 
poreo. 

Dico  1 : Modus,  quo  hic  exsistit  corpus  Christi, 
est  omnino  invisibilis  oculo  corporeo,  non  solum 
naturaliter  sed  eiiam  de  potentia  absoluta,  quia  non 
est  intra  latitudinem  objecti  admquati  visus  ; nec 
enim  per  se  primo  videri  potest,  cum  non  sit  co- 
lor nec  lux ; nec  videri  per  accidens,  cum  non  sit 
forma  quae  subjectetur  in  re  visibili;  nec  videri  ut 
quid  sensibile  commune,  cum  sit  extra  latitudinem 
sensibilis  communis.  Est  contra  Ockam,  Gabrielem, 
et  alios  Nominales  dicentes  corpus  Christi  cum  modo 
suo  sacramentali  posse  quidem  naturaliter  videri 
oculo  corporeo,  sed  nunc  a Deo  impediri  propter 
fidem  ; quia  juxta  illos,  vel  non  requiruntur  species 
ad  videndum,  vel  Christi  corpus  potest  illas  efficere. 
Ilinc  insuper 

Dico  2 : Corpus  Christi  in  Eucharistia  exsistens, 
prseciso  etiam  modo  non  potest  naturaliter  videri 
oculo  corporeo,  quia  non  potest  emittere  visibilem 
sui  speciem,  et  objectum  videri  nequit,  non  viso 
ejus  prsesenliae  modo.  Imo  probabile  est  etiam  de 
potentia  absoluta  non  posse  sic  videri,  quia  si  ocu- 
lus a Deo  elevatus  videat  Christi  corpus,  videt  illud 
ut  sub  speciebus  preesens,  ergo  videt  praesentiam 
quam  sub  illis  habet;  nec  potest  per  hanc  visionem 
videri  corpus  abstrahendo  a loco  specierum,  quia 
actus  videndi  intrinsece  est  visio  intuitiva,  aut  per 
modum  intuilionis,  tendens  in  rem  ut  actu- aliter 
exsistentem  et  sub  conditionibus  exsistendi.  Prae- 
terea hinc  constat  Christum,  prout  est  in  Eucha- 

ristia,  nullo  etiajii  sensu  interno  posse  percipi,  sed 
tantum  modo  quodam  quantitativo  fingi.  Denique 
negatur  corpus  Christi  tali  modo  exsistens  esse 
objectum  visibile  ; nec  sufficit  esse  coloratum,  nisi 
exsistat  modo  visioni  accommodato.  Dum  D. 
Thomas  dicit  Christum  in  sacramento  videre  se- 
ipsum,  vult  dicere  quod  Christus  prout  est  in 
sacramento,  videt  seipsum  in  coelo  sub  propria 
specie  exsistentem;  quia  enim  in  coelo  habet  visio- 
nem sui,  ista  visio  in  sacramento  per  concomitan- 
tiam  ponitur. 

Sect.  V.  — An  Christus  prout  est  in  hoc  sacramento, 
possit  cognosci  ab  intellectu  creato. 

Dico  1 : Non  tantum  per  fidem  divinam  et  super- 
naturalem , sed  etiam  per  humanam  et  natura- 
lem 1 potest  ab  intellectu  creato  cognosci  hoc 
mysterium,  ut  liquet;  sic  etiam  cognosci  potest  per 
visionem  beatificam,  aut  per  aliam  supernaturalem 
scientiam  per  se  infusam. 

Dico  2 : Corpus  Christi  in  sacramento  non  po- 
test evidenter  cognosci  lumine  naturali,  cognitione 
abstractiva  per  signa  vel  effectus,  quod  patet  de 
intellectu  humano  corpori  conjuncto  : accipit  enim 
cognitionem  per  sensus.  Nullus  autem  sensibilis 
effectus  ex  sacramentali  corporis  Christi  preesentia 
oritur,  ex  quo  vel  ejus  praesentia  seu  exsistentia, 
vel  panis  absentia,  vel  accidentiam  subsistentia 
probabiliter  colligi  possit,  modo  minus  evidenter. 
Imo  id  etiam  verum  est  de  intellectu  angelico  : 
licet  enim  naturaliter  cognoscat  ibi  non  esse  sub- 
sistentiam panis,  non  tamen  evidenter,  quia  potest 
cogitare  se  divinitus  impediri,  ne  illam  videat,  aut 
Deum  non  concurrere  seeum  ad  eam  videndam, 
maxime  cum  nullum  appareat  desitionis  istius  sub- 
stantia; principium,  et  evidenter  videantur  suffi- 
cientes ad  illam  conservandam  dispositiones  ac 
causse.  Unde  non  potest  cognitione  indirecta  ac 
evidenti  naturaliter  cognoscere  ibi  esse  corpus  Chri 
sti  loco  panis  substantia;.  Quoad  autem  cognitio- 
nem directam  per  propriam  speciem,  et  per  lumen 
naturale,  sic  respondeo : 

Dico  5 : Intellectus  creatus  non  potest  virtute 
naturali  videre  modum  exsistendi,  quem  corpus 
Christi  habet  in  sacramento,  adeoque  ncc  intueri 
corpus  Christi  ut  est  sub  speciebus,  seu  cognoscere 
clare  quod  ibi  sit  (haec  enim  omnia  sunt  inter  se 
connexa)  : quia  ille  modus  essentialiter  nihil  est 
aliud  quam  praesentia,  quam  corpus  Christi  hic 
habet,  seu  ratio  exsistendi  hic ; adeoque  nisi  mo- 
dus ipse  videatur,  non  potest  corpus  clare  videri 
sub  speciebus  exsistere.  D.  Thomas,  Bonaventura, 
Richardus,  Solo,  etc.,  contra  Scotum,  Ockam,  eic  , 
dicentes  posse  angelum  virtute  naturali  per  species 
naturales  cognoscere  evidenter  et  in  se  hoc  my- 
sterium intuendo  corpus  Christi  sub  speciebus,  et 
modum  exsistendi  quem  ibi  habet.  Sed  probatur, 
quia  intellectus  angelicus  non  habet  congenitam 
speciem  iliius  modi,  quo  Christus  exsistit  in  hoc 
sacramento  : ille  enim  modus  est  supernaturalis 

simpliciter,  et  angelus  habet  tantum  species  rerum 
ad  -natur®  ordinem  perlinentium  ; aliud  est  .de 
anima  Christi  sub  speciebus  sacramentalibus  ex- 
sistenti , quam  probabiliter  potest  videre  quoad 
ejus  substantiam,  exsistentiam  et  localem  praesen- 
tiam , non  autem  quoad  modum  exsistendi,  uti  nec 
modum  exsistenti®  corporis  Christi.  Si  autem  fin- 
geremus corpus  Christi  amittere  omnino  natu- 
ralem prmsen liant,  sacramentali  conservata,  tunc, 
juxta  Scotum,  posset  angelus,  non  ratione  sa- 
cramentalis  prssenti®,  sed  per  alium  actum  na- 
turalem percipere  corpus  Christi  adhuc  in  rerum 
natura  exsistere,  quaimis  ipse  non  videret  ubi 
esset. 

DISPUTATIO  QUINQUAGESIMA  QUARTA. 

De  modo  quo  Christus  desinit  esse  sub 
speciebus  sacramentalibus, 

Sect.  I.  — An  corpus  Christi  cum  in  Eucharistia  esse 
desinit,  mutetur  vel  acquirendo  vel  amittendo 
aliquid. 

Dico  i : Corpus  Christi  non  desinit  esse  sub  spe- 
ciebus sine  aliqua  mutatione  in  ipso  facta  quia 
praesentia  realis  est  aliquid  in  corpore  Christi 
tanquam  subjecto,  quod  intrinsece  afficit,  amittit 
autem  hanc  prmsenliam,  ergo  amittit  aliquem  rea- 
lem  modum  se  intrinsece  afficientem,  adeoque  mu- 
tatur ; deinde  in  corpore  Christi  mutatur  relatio 
propinquitatis  vel  distanti®  ad  alia  corpora,  nulla 
facta  in  terminis  mutatione. 

Dico  2 : Christus  per  hanc  mutationem  nihil 
omnino  acquirit,  sed  tantum  pmsentiam  sacramen- 
talem  seu  ubi  sacramentale  amittit,  nullum  no- 
vum ubi  acquirendo,  quia  ubi  quod  in  coelo  ha- 
bet, remanet  idem  ; adeoque  h®c  mutatio  est  tan- 
tum mutatio  loci  privativa,  non  acquisitiva,  sicut 
angelus  qui  pariem  sui  loci  admquati  relinquit,  et 
manet  in  alia  ejusdem  parte,  nihil  acquirit,  sed  tan- 
tum perdit. 

Sect.  II , III.  — An  Christo  desinente  esse  sub  spe- 
ciebus sacramentalibus , semper  aliqua,  et  quomodo 
substantia  succedat. 

Dico  1 : Nunquam  Christus’  deserit  sacramen- 
tales  species,  nisi  quando  ibi  succedit  alia  substan- 
tia in  qua  quantitas  subjectetur,  sive  eadem  sit  qu® 
prius  erat  sustentans  accidentia,  sive  alia  similis; 
recedente  tamen  Christo,  nunquam  succedit  sub- 
stantia panis  aut  vini,  sed  semper  aliqua  alia,  quia 
Christus  non  recedit  donec  fiat  talis  alteratio  in 
accidentibus  qu®  ad  corrumpendum  panem  vel 
vinum  sufficeret.  Cum  autem  alteratio  corrumpens 
substantiam  panis,  non  sit  dispositio  ad  alterius  pa- 
nis generationem,  sed  ad  aliam  substantiam  gene- 
randam, cui  talia  accidentia  sunt  connaturalia, 
li®c  ergo  substantia  corpori  Christi  succedit,  non 
panfs  substantia,  nisi  Deus  vellet  per  miraculum 
eam  ibi  reponere.  Deinde  si  quis  diceret  recedere 
Christum  statrm  atque  est  in  os  sumentis,  antequam 
deglubatur,  esset  hsrelicus,  quia  Christus  sic  non 
manducaretur  contra' Scripturam  dicentem  : Accivite 

el  manducate,  etc.  (Mallh.  xxvi,  26).  Dicere  autem 
eum  recedere  statim  atque  species  deglubuntur, 
antequam  alterentur,  id  nullo  fundamento  nititur, 
et  contra  propriam  cibi  rationem,  qui  non  trans- 
mutatur, nisi  per  actionem  ipsius  sumentis;  licet 
id  sentiat  Glossa,,  cui  Ilugo  et  Innocentius  quasi 
favent. 

Dico  2 : In  hujusmodi  substantiarum  successione 
non  fit  transsubstanliatio,  neque  ulla  propria  con- 
versio. Probatur,  quia  Christus  ex  vi  modi  quo  hic 
desinit,  non  mutatur  substantialiter  sed  localiter 
tantum  ; ergo  hic  non  intervenit  totius  substanti® 
conversio.  Deinde  inter  mutationes  et  actiones 
qu®  hic  interveniunt,  non  habetur  connexio  ad 
conversionem  necessaria , sed  sunt  omnino  di- 
versarum rationum , et  unaqu®que  in  suo  ge- 
nere completa  , solumque  ex  Christi  arbitrio  et 
institutione  ita  conjunguntur,  ut  quoliescunque 
ab  agente  naturali  talis  fit  mutatio,  ipse  suam  sa- 
crainentalem  pr®senliam  deserat.  In  quibus  omni- 
bus nulla  est  subordinatio  aut  ordo  ad  conversionem 
requisitus. 

DISPUTATIO  QUINQUAGESIMA  QUINTA. 

De  apparentibus  mutationibus , qu®  in  Euchari- 
stia contingunt. 

Sect.  I.  — De  diversis  harum  mutationum  seu  ap- 
paritionum modis. 

Dico  1 : Non  potest  dubitari  quin  interdum  hu- 
jusmodi apparitiones  contigerint,  cum  adhuc  ex- 
stent in  diversis  locis  earum  vestigia  ; et  li®  fiunt 
vel  ad  confirmandam  fidem  de  sacramentali  Christi 
pr®senlia,  vel  ad  confundendos  ac  terrendos  im- 
pios, vel  ad  consolandos  amicos,  etc. 

Dico  2 : Varia  harum  apparitionum  genera  ad 
duo  possunt  revocari,  unum  est,  quando  apparitio 
non  immutat  speeierum  sacramentalium  apparen- 
tiam, v.  gr.  splendor,  angelorum  cultus  aut  canius, 
species  miraculose  in  igne,  in  conculcatione,  in 
projectione  conservat®  integrs,  etc.,  sub  quibus 
non  est  dubium  quin  permaneat  Christus,  quia  in 
illis  nulla  facta  est  mutatio,  aut  alteratio,  qu®  ad 
corruptionem  sufficeret.  Dum  autem  temporis  de- 
cursu tanta  fit  in  eis  alteratio,  ut  ibi  jam  non  ma- 
neat corpus  Christi,  quod  exterius  permanet,  con- 
servari potest  cum  reverentia  in  monumentum  et 
testimonium  praeteriti  miraculi,  el  ob  honorem  sa- 
cramenti quod  ibi  pr®cessi(.  Alterum  est,  quando 
mutatio  fit  cum  apparente  Christi  aut  ejus  corporis 
sanguinisve  offensione,  et  facta  vera  et  reali  in 
speciebus  sacramentalibus  mutatione,  de  qua  in 
sectione  sequenti.  Deinde  cum  hujusmodi  visiones 
possint  fieri  interdum,  vel  per  realem  objecti  im- 
mutationem, vel  per  solam  potenti®  aut  organi  ap- 
parentiam, ideo  prudentia,  discretione , oratione 
opus  est  ad  discernendum  verum  a falso. 

Sect.  II,  III,  IV.  — De  apparitionibus,  quibus 

Christi  caro  aut  sanguis  apparent  in  Eucharistia. 

Dico  I : Dum  miraculose  apparet  caro  aut  san- 
guis Christi  in  Eucharistia,  non  est  vera  ejus- caro 

aut  sanguis  (D.  Thomas,  Richardus,  et  theologi 
communiter) ; quia  id  nec  necessarium  esi  nec  de- 
cens. Imo  non  tantum  non  est  vera  Christi  caro  aut 
sanguis,  sed  etiam  non  est  vera  caro  aut  verus  san- 
guis ; calore  enim  et  figura  tantum  eum  refert.  Si 
quidem  sufficit  ejusmodi  repraesentatio  ad  id  quod 
intenditur,  nempe  ut  probetur  istud  opus  esse  divi- 
nitus factum  in  veritatis  confirmationem.  Adoratio 
vero  quae  ibi  fit,  non  sistit  in  eo  quod  sensibiliter  ap- 
paret, sed  per  illud  transit  ad  verum  Christi  corpus  aut 
in  sacramento  latens,  aut  in  propria  specie  exsistens. 

Dico  2 : Quando  caro  aut  sanguis  Christi  sensi- 
biliter apparent  in  Eucharistia,  si  tanta  fiat  in  spe- 
cierum  sacramentaiiunr  quaiitanbus  immutatio  ut 
sub  eis  non  posset  conservari  substantia  panis  aut 
vini,  tunc  non  manet  sub  eis  Christus,  sive  rema- 
neat eadem  quantitas,  sive  non  : quia  sola  quanti- 
tas non  est  signum  sensibile  et  sufficiens  panis  aut 
vini,  sed  ut  est  talibus  qualitatibus  affecta ; adeo- 
que  neque  est  sufficiens  signum  quod  sub  se  conti- 
neat corpus  et  sanguinem  Christi.  Quando  autem 
tanta  qualitatum  immutatio  fit  ut  sub  eis  non  possit 
substantia  panis  conservari,  difficile  est  discernere  ; 
eseterum  videtur  ea  non  fieri  ordinarie  in  ejusmodi 
apparitionibus,  adeoque  manere  ibi  corpus  Christi 
sacr.amen taliter  post  apparitionem,  uti  sentit  D. 
Thomas. 

Dico  5 : Species  circa  quas  fiunt  praedictae  muta- 
tiones, non  sunt  consumendae,  sed  conservandae  in 
loco  decente  et  sacro,  quandiu  sunt  sub  tali  forma. 
(D.  Thomas  et  alii  Thonristae.)  Sic  facere  consuevit 
Ecclesia.  Si  autem  ad  priorem  formam  redeant, 
tunc  consumi  possunt,  quia  probabile  est  non  esse 
factam  mutationem  in  speciebus,  sed  in  oculis.  Si 
post  peractam  utriusque  speciei  consecrationem , 
contingat  ejusmodi  immutatio,  nihilque  sit.  immuta- 
tum in  una  ejus  parte,  sacerdos  hoc  potest  consu- 
mere, et  sufficiet  ad  perfectionem  istius  sacrificii. 
Si  vero  in  ulraque  specie  sit  immutatio,  nihilque 
corporis  aut  sanguis  consumi  possit,  tunc  consi- 
lium est  iterum  consecrare,  et  consumere  alias 
species. 

DISPUTATIO  QUINQUAGESIMA  SEXTA. 

De  accidentium  panis  et  vini  exsistendi  modo  post 
consecrationem.  . 

Sect.  I.  — Qucenam  accidentia  panis  el  vini  post 

consecrationem  maneant  sine  substantia. 

Dico  1 : Certum  est  ablata  panis  et  vini  substan- 
tia post  consecrationem  manere,  omnia  accidentia, 
quae  possunt  per  se  sensibus  percipi,  ut  patet  ex 
conciliis  Florentino  , Constantiensi , Lateranensi , 
Tridentino,  et  ex  Patribus.  Si  enim  illa  non  perma- 
nerent, aliqua  quasi  evidentia  naturali  et  certo  ex- 
perimento mysterium  consecrationis  posset  cogno- 
sci : si,  v.  gr.  ante  consecrationem  sentiretur  odoi 
vini,  et  post  consecrationem  non  amplius  sentiretur. 
De  quantitate  idem  dicendum  ac  de  aliis  accidenti- 
bus : evidenter  enim  percipimus  manere  aliquid 
extensum,  loco  impenetrabile,  habens  molem,  id 


est  habens  quantitatem.  An  vero  hxc  quantitas  sit 
distincta  a qualitatibus,  necne,  id  in  opinione  est. 
Sed 

Dico  2 : Non  est  certum  manere  post  consecra- 
tionem alia  accidentia  panis  et  vini  praeter  praedicta 
per  se  sensibilia  vel  eminenter  vel  formaliter,  quia 
nullo  experimento  id  certo  sciri  potest,  nec  ex  cer- 
tis principiis  colligi ; attamen  probabilius  videtur 
manere  omnia  illa,  quae  habent  enlitatem  propriam 
distinctam  ab  enlitate  substantiae  : haec  enim  sunt 
aut  quantitas,  aut  qualitates  materiales,  aut  modi 
accidentales  cum  quantitate  aut  qualitate  realiter 
identificati,  v.  gr.  ubi  quantitalivum,  figura,  relatio- 
nes, elc.,  quia  fere  eadem  est  ratio  de  his  ac  da 
aliis  formaliter  per  se  sensibilibus.  Tamen 

Dico  5 : Si  qui  sunt  in  substantia  vini  aut  panis 
modi  accidentales,  qui  non  sunt  ab  illa  realiter,  sed 
tantum  modaliter  distincti,  hi  non  manent  post 
consecrationem  in  hoc  sacramento,  v.  gr.  modus 
praesentite,  modus  unionis  materiae  cum  quanti- 
tate, etc.,  quia  hujusmodi  accidentia  non  possunt 
conservari,  destructa  substantia. 

Sect.  II.  — Quanam  mutatio  fiat  in  quantitate,  nr 
possit  sine  subjecto  conservari. 

Dico  I : Quantitas  a subjecto  separata  privatur 
positivo  reali  et  intrinseco  modo  quem  in  subjecto 
habebat,  qui  vocatur  actualis  inhaerentia,  seu  mo- 
dus unionis  ; haec  enim  unio  est  quid  reale,  cumque 
ipsa  pereat,  etiam  ejus  modus  perit. 

Dico  2 : Probabile  est  hanc  quantitatem,  quae  a 
subjecto  separata  subsistit,  positive  mutari  reci- 
piendo modum  per  se  exsistendi,  actuali  inhoerentiae 
contrarium.  Cajetanus,  Ferrarius,  etc.,  contra  Sco- 
tum,  etc.,  dicentes  nullum  modum  positivum  qui 
per  se  exsistat  eam  recipere,  sed  a sola  negatione 
subjecti  sic  denominari.  Probatur  : Iste  modus  non 
est  res  aliqua  habens  propriam  enlitatem  a quanti- 
tate realiter  distinctam,  sed  tantum  novus  per  se 
exsistendi  modus  formaliter  ab  ea  distinctus,  qui 
per  separationem  quantitatis  a substantia  panis  aut 
vini,  in  illa  statim  resultat , et  sic  illo  terminata, 
minus  violenter  exs'istet,  meliusque  erit  ad  actiones 
et  passiones  atque  ad  alia  accidentia  sustentanda 
disposita.  Unde 

Dico  3 : Cum  quantitas  a substantia  separatur, 
cessat  actio  qua  Deus  illam  in  substantia  prius 
conservabat,  et  per  aliam  novam  conservat  illam 
in  seipsa  sineunione  cum  priori  substantia;  quanti- 
tas enim  per  priorem  actionem  conservabatur  de- 
pendenter  a materia,  et  essentialiter  dependentem 
a concursu  materise ; posterior  autem  actio  fit  inde- 
pendenter  a materia  et  ejus  concursu  per  modum 
creationis. 

Sect.  III.  — An  alia  accidentia  panis  et  vini,  qua: 
cum  quantitate  manen,l  post  consecrationem , mu- 
tent exsistendi  modum. 

Dico  I : Qualitates  panis  et  vini,  v.  gr.  color,  sa- 
por, etc.,  post  consecrationem  inhaerent  quantitati ; 
D.  Thomas,  Bonaventura,  etc.,  contra  Ockam, 

Gabrielem,  etc.,  negantes  manere  substanti®  quan- 
titatem in  qua  reliqua  accidentia  possint  inhaerere, 
et  asserentes  omnes  qualitates  mutare  exsistendi 
modum,  et  per  se  manere  separatas.  Probatur, 
quia  oportet  species  sacramentales  manere  inter 
se  unitas,  alioqui  posset  una  moveri  aut  trahi, 
non  mota  altera  ; non  possunt  autem  manere  unit® 
nisi  in  communi  ipsarum  subjecto,  quod  est  quan- 
titas ; ergo 

Dico  2 : II®c  qualitatum  inh®rentia  in  quanti- 
tate post  consecrationem,  non  provenit  ex  speciali 
miraculo,  sed  quia  erat  ante  consecrationem  et  per 
eam  non  tollitur,  ideo  eadem  manet;  immediate 
enim  recipiuntur  in  ipsa  quantitate.  Unde  per  con- 
secrationem nulla  fit  mutatio  in  qualitatibus  qu®ex 
vino  et  pane  remanent  : non  enim  mutatur  inh®- 
rentia,  adeoque  non  acquirunt  modum  per  se  ex- 
sistendi, sed  tantum  quantitas,  cui  immediate  uni- 
untur, illum  acquirit.  Sed,  sicut  quantitas  in  hoc 
sacramento  conservatur  a Deo  separata  a substan- 
tia cui  inlnerebat,  ita  etiam  ist®  qualitates  super- 
naturalitcr  possent  a Deo  conservari  separat®  a 
quantitate  cui  inh®rent. 

DISPUTATIO  QUINQUAGESIMA  SEPTIMA. 

De  iis  qu®  possunt  agere  et  pali  species  sacramen- 
tales. 

Sect.  I , II.  — An  possint  species  sacramentales 
consecrata;  efficere,  quidquid  poterant  non  conse- 
traloi ; an  possint  mutari  aut  corrumpi. 

Dico  1 : Species  consecrat®  efficere  possunt  om- 
nem actionem  intentionalem  quam  poterant  ante 
suam  consecrationem,  v.  gr.  possunt,  sicut  prius, 
efficere  species  in  sensibus  externis.  Item  efficere 
omnem  allerationem  accidentalem  quam  antea  po- 
terant, v.  gr.  specips  vini  calefacere,  imo  ipsam 
substantiam  corrumpere  et  aliam  generare  ita  alte- 
rando substantiam,  ut  eam  ultimate  disponant  ad 
corruptionem,  ac  proinde  ponant  ultimam  disposi- 
tionem ad  generationem  alterius  form®  substantia- 
lis, ordirfario  Dei  concursu  supplente  efficacitatem, 
quam  substantia  pr®sens  conferret. 

Dico  2 : Species  consecrat®  ab  agente  naturali 
* alterari  possunt ; qualitates  enim  panis  et  vini  eo- 
dem modo  post  consecrationem  quo  ante,  quanti- 
tati inhmrent.  Item  possunt  augeri  vel  minui,  v. 
gr.  per  rarefactionem  vel  condensationem,  per  ad- 
ditionem vel  divisionem,  aut  corruptionem  unius 
partis ; imo  facta  in  illis  sufficienti  alteratione  ad 
corruptionem  panis,  si  hic  adesset,  quantitas  cum 
illis  per  accidens,  id  est,  ex  natura  rei  sic  periret, 
si  substanti®  suum  subjectum  adesset  : in  termino 
enim  illius  alterationis  nova  substantia  succedit, 
secum  afferens  quantitatem  novam,  qu®  secum 
aliam  non  admittit;  ideoque  prmexsistenlem  perire 
necesse  est. 

Sect.  III.  — An  ex  speciebus  consecratis  possit  (jene 
rari  vel  nutriri  aliqua  substantia. 

Dico  : Sola  quantitas  non  sufficit  ad  generatio- 
nem aut  nutrilionem,  sed  necessaria  est  aliqua  ma- 

teria  ex  qua  h®e  generatio  fiat.  Scotus,  Sotus,  Du- 
randus, Bonaventura,  etc.,  contra  Ferrarium,  Hen- 
riquez,  etc.,  volentes  solam  quantitatem  sufficere. 
Probatur,  quia  inter  quantitatem  et  formam  sub- 
stantialem non  potest  esse  substantialis  unio,  adeo- 
que nec  ex  illa  fieri  substantiale  compositum. 
Pr®ter  ergo  quantitatem  in  instanti  quo  generatio 
vermis  fit  ex  speciebus  consecratis,  necessario  re- 
quiritur aliqua  vera  et  substantialis  materia  ibi 
exsistens  ex  qua  fiat,  et  prius  natura  exsistens, 
quam  generatio  fiat ; et  qu®  immediate  ante  illud 
instans  in  rerum  natura  non  exsistebat.  Hanc  au- 
tem materiam  probabile  est  esse  eamdem  numero, 
qu®  fuerat  prius  sub  talibus  speciebus  ante  trans- 
substantiationem  vel  a Deo  solo  reproductam  per 
creationem  absque  ullo  instrumento  separato,  vel 
cum  Christi  humanitate  ad  illam  concurrente  tan- 
quam  instrumento  conjuncto.  H®c  igitur  materia 
et  quantitas  speciali  actione  a Deo  inter  se  uniun- 
tur; ac  postea  ab  agente  naturali  per  naturalem 
ipsius  virtutem  educitur  substantialis  forma,  v.  gr. 
vermis. 

Sect.  I\  . — An  species  sacramentales  possint  misceri, 
et  an  tunc  desinat  ibi  sanguis  Christi . 

Dico  1 : Species  vini  (de  his  maxime  est  qu®stio) 
consecrati  possunt  misceri  cum  alio  liquore  ejusdem 
speciei  tantum  imperfecte;  id  est,  unus  liquor  non 
potest  corrumpere  alium  substantialiter,  nec  per 
divisionem  in  minimas  particulas,  nec  per  nimiam 
alterationem  ; ideoque  tunc  non  desinit  sub  eis  esse 
sanguis  Christi.  Sed  si  species  vini  consecrati  per- 
fecte misceantur  cum  liquore  specie  distincto,  non 
manet  ibi  sanguis  Christi  : quia  facta  mistione 
cum  liquore  specie  distincto,  potest  tanta  fieri  alle- 
ratio  in  speciebus  consecratis,  quanta  sufficeret  ad 
vinum  corrumpendum,  et  ad  aliam  rem  generandam, 
et  tunc  non  mansisset  substantia  vini ; ergo  nec 
manet  nunc  sanguis  Christi. 

Dico  2 : Quando  species  consecrat®  miscentur 
vino  non  consecrato,  sub  eis  semper  manet  sanguis 
Christi : ita  communiter  theologi.  Videtur  tamen  D. 
Thomas  docere  contrarium.  Probatur,  quia  non 
magis  alterantur  quam  si  ibi  esset  substantia  vini; 
si  autem  ibi  esset  substantia  vini,  non  alterarentur 
per  istam  mistionem  imperfectam,  quia  etiam  ibi 
maneret  substantia  vini.  Ergo  Christi  sanguis  sub 
'His  remanet. 

DISPUTATIO  QUINQUAGESIMA  OCTAVA. 

De  forma  sacramentali  Eucharisti®  in  communi. 

Sect.  I. — Quibusnam  verbis  Christus  Dominus  con- 
secravit. 

Nota  : Quidam  dicunt  Christum  non  verbis,  sed 
sola  sua  voluntate  et  tactu,  vel  alio  signo  externo  ad 
libitum  consecrasse,  utens  sua  excellenti®  potestate: 
ita  Innocentius,  Archidiaconus , Durandus,  etc. 
Sed 

Dico  : Christus  consecravit  proferendo  tantum 

semel  (non  bis,  ut  quidam  voluerunt)  haec  verba: 
Hoc  est  corpus  meum  ( Mattii,  xxvi,  26).  (D.  Thomas, 
Magister,  etc.)  Probatur  1°  ex  canonis  missae  ver- 
bis : « Deditque  discipulis  suis  dicens : Hoc  est  corpus 
meum.  > Et  ex  concilio  Florentino  dicente  formam 
liujus  sacramenti  esse  verba  quibus  Christus  confecit. 

2°  Ex  Patribus  Ambrosio,  Chrysostomo,  etc.  Ter- 
tullianus ( Contra  Marcion.,  lib.  iv,  cap.  4):  « Acce- 
ptum, > inquit,  « panem,  corpus  suum  illum  fecit : 
Hoc  est  corpus  meum,  dicendo.  > 5<>  Ex  Evangelio , 
in  quo  modus  consecrationis  a Christo  adhibitus  ha- 
betur per  illa  verba. 

Sect.  II.  — An  benedictio  Christi  et  gratiarum  actio 
fuerit  ipsa  consecratio. 

Dico  i : Benedictio  Christi  in  institutione  Eucha- 
ristiae fuit  aliquid  distinctum  a consecratione,  et 
quasi  qusedam  ad  illam  praeparatio.  Bonaventura, 
Sotus,  Cajelanus,  etc.,  contra  Durandum,  Gabrie- 
lem,  etc.,  dicentes  gratiarum  actionem  et  benedictio- 
nem (haec  enim  duo  idem  significare  contendunt) 
non  fuisse  aliud  quam  ipsam  consecrationem.  Pro- 
batur ex  concilio  Tridentino  (sess.  13,  cap.  1),  re- 
ferente Christum  protulisse  verba  consecrationis 
post  benedictionem  : ergo  haec  fuit  aliquid  diversum 
a consecratione.  Deinde  in  missa  praemittitur  sem- 
per  ante  consecrationem  benedictio  praeparativa 
cum  verbo  benedixit ; ergo  non  est  consecratio. 

Dico  2 : Probabilius  gratiarum  actio  fuit  etiam 
distincta  a consecratione.  Nam  Anselmus , Theophi- 
lus,  Eulhymius,  etc. , dicunt  gratiarum  actionem 
fuisse  praemissam  ante  consecrationem  ; et  Chryso- 
stomus  dicit  illam  gratiarum  actionem  fuisse  actum 
gratitudinis  erga  Deum  pro  beneficiis  suae  humani- 
tati collatis.  Deinde  gratiarum  actio  refertur  ad 
Deum,  nempe  ad  benefactorem  intelligentem  ; con- 
secratio vero  ad  panem,  seu  ad  materiam  inanima- 
tam ; ergo  sunt  actiones  distinctae. 

Dico  3 : Benedictio  panis  et  gratiarum  actio  se- 
cundum proprias  rationes  et  significationes  fuerunt 
distinctae,  nam  gratiarum  actio  refertur  ad  Deum  ; 
benedictio  autem,  de  qua  hic,  ad  panem.  Attamen 
simul  et  fere  una  eademque  oratione  peractae  sunt, 
quia  uno  orationis  contextu  simul  et  gratiae  Deo  agi 
possunt,  et  bonum  creaturae  postulari;  et  sic  Chri- 
stus videtur  simul  unica  oratione  et  gratias  egisse 
Patri,  et  tanti  mysterii  perfectionem  deprecatus 
esse.  Unde  haec  benedictio  et  gratiarum  actio  non 
fuit  illa  vulgaris  quae  ad  mensam  adhibetur,  sed 
singulari  ritu  et  modo  in  praeparationem  istius  divini 
mysterii;  ideoque  consecratio  interdum  a Patribus 
vocatur  benedictio  seu  gratiarum  actio.  Atque  inde 
colligitur,  haec  quatuor  verba  : Accepit , benedixit , 
fregit,  dedit,  quae  ab  evangelistis  referuntur,  eum- 
dem  ordinem  in  re  tenuisse,  quem  habent  in  ipsa 
narratione,  etiamsi  non  omnia  potuerint  prolationem 
vefborum  consecrationis  antecedere ; nam  prius 
consecravit  panem  quam  daret ; an  autem  fractio 
expressa  per  verbum  fregit,  etiam  illam  antecesse- 
rint, in  controversia  est. 


$ect.  HI.- — Ati  verba  quibus  Christus  consecravit,  sint 
forma , qua  hoc  sacramentum  in  Ecclesia  confi- 
citur. 

Dico  I : Hoc  sacramentum  solis  verbis  a sacerdote 
prolatis  conficitur,  ita  ut  verba  in  omni  proprietate 
et  rigore  sumpta,  ad  hunc  effectum  sint  necessaria. 
De  fide ; ex  concilio  Florentino  et  Patribus,  contra 
quosdam  haereticos  negantes  necessario  requiri 
verba.  Sic  Gregorius  Nyssenus  ( Serm . cath.,  cap.  4) 
dixit  panem  in  corpus  mutari  per  verbum  Dei.  Et 
Hieronymus  (episl.  11  Ad  Heliod.  sacerdotes)  inquit, 
i proprio  ore  corpus  Domini  conficiunt.  > 

Dico  2~:  Yerba  quibus  hoc  sacramentum  confici- 
tur, sunt  praescripta  ac  determinata.  De  fide ; ex 
conciliis  Florentino  et  Tridentino,  contra  haereticos 
Anabaplistas  solitos  consecrare  bis  verbis  : Accipe, 
ede,  memento  Domini;  et  alios  sic  : Accipite  et  co- 
medite : hoc  facite  in  meam  commemorationem,  omis- 
sis hisce  Christi  essentialibus  verbis  : Hoc  est  corpus 
meum  ( Mattii . xxvi,  26) ; atque  contra  alios  relin- 
quentes verba  ministrorum  arbitrio.  Probatur,  quia 
in  omnibus  sacramentis  requiruntur  certae  ac  deter- 
minatae formae,  non  tantum  ob  instructionem,  sed 
etiam  maxime  ob  consecrationem  et  Christi  institu- 
tionem. Hinc  Patres  dicunt  hoc  sacramentum  con- 
lici  verbis  Dei,  verbis  Christi,  etc.  Atque  ita,  delirium 
est  quorumdam  haereticorum  putare  confici  hoc  sa- 
cramentum legendo  Epistolam  sancti  Pauli  ad  Co- 
rinthios, vel  Evangelii  sancti  Joannis  caput  vi,  in 
quo  habetur  tantum  promissio,  non  confectio  hujus 
sacramenti.  Unde 

Dico  3 : Yerba  sufficientia  et  necessaria  ad  hoc 
sacramentum  conficiendum,  sunt  illa  quibus  Christus 
illud  confecit.  De  fide : ex  concilio  Florentino  cfc- 
cente  : Forma  hujus  sacramenti  sunt  verba  Salvato- 
ris, quibus  hoc  confecit;  et  ex  Tridentino  ( sess.  15, 
cap.  5),  atque  ex  Patribus.  Sic  Ambrosius  [De 
sacram.,  lib.  iv,  cap.  4)  : « Quomodo  potest  quod 
panis  est,  corpus  esse  Christi?  Consecratione.  Con- 
secratio cujus  verbis  est,  et  cujus  sermonibus? 
Domini  Jesu.  > Sic  etiam  Chrysostomus  (hom.  2 in 
II  ad  Tim .)  : i Sicut  verba  quae  locutus  est  Christus, 
eadem  sunt  quae  sacerdotes  nunc  quoque  pronun- 
tiant, ita  et  oblatio  eadem  est.  i Hinc  sequitur  nec 
totum  missae  canonem,  nec  verba  quae  in  missa  ante 
consecrationem  proferuntur  : Communicantes,  etc. , 
Qui  pridie  quam  pateretur,  etc. , nec  quae  post  verba 
Christi  adduntur,  esse  necessaria  necessitate  sacra- 
menti ad  consecrandum.  Hoc  enim  sacramentum 
conficitur  solis  verbis  Christi,  quibus  prolatis  stalim 
consecratio  perfecta  est.  Per  deprecationes  ergo 
quae  fiunt  post  consecrationem,  non  petitur  ut  fiat 
sacramentum,  sed  ut  fiat  utile  iis  qui  ad  illud  ad- 
orandum aut  suscipiendum  accedent;  cumque  Patres 
dicunt  consecrationem  perfici  deprecatione  aut  gra- 
tiarum actione,  intelligunt  de  toto  missae  officio. 
Deinde  ipsa  consecratio  est  quaedam  implicita  Spi- 
ritus sancti  invocatio,  sine  quo  nihil  potest  fieri,  et 
simul  sacrificium  laudis  ac  gratiarum  actionis. 

Sect.  IV. — An  forma  hujus  sacramenti  proferatur  a 
ministro  recitando  tantum,  an  etiam  siqnificando. 

Dico  i : Sacerdos  quamvis  nunc  de  facio  ita  pro- 
nuntiet verba  consecrationis  , ut  referat  ac  recitet 
quid  Christus  dixerit,  uti  patet  dum  ait  Deditque 
discipulis  stlis  dicens  : Accipite , etc.  (Mattii,  xxvi , 
26),  tamen  non  recitative  tantum,  sed  etiam  signi- 
ficative seu  asserlive  illa  profert.  ( D.  Thomas,  Bo- 
naventura,  Alensis,  Scotus,  etc.,  contra  Innocentium, 
Durandum,  Ockam,  etc.,  volentes  sacerdotem  tan- 
tum recitare  id  quod  Christus  dixit.)  Probatur,  quia 
si  verba  non  proferrentur  formaliter  seu  assertive, 
non  applicarentur  ad  materiam  praesentem  ; nam 
per  pronomen  hoc  sacerdos  nihil  designaret,  sed 
tantum  narraret  quid  Christus  dixerit  et  designave- 
rit. Quare 

Dico  2 : De  necessitate  consecrationis  est,  ut 
verba  formae  formaliter  ac  assertive  proferantur , 
non  vero  recitative  tantum : necesse  est  enim  ut 
sacerdos  intendat  conficere  praesentem  materiam , 
et  proferre  verba  prout  Christus  instituit;  quod  po- 
test facere,  nihil  dicendo  recitative,  sed  tantum 
pronuntiando  asserlive  verba  formae.  Cum  dicit  : 
Hoc  est  corpus  meum,  istud  pronomen  meum  suffi- 
cienter determinatur  ad  significandum  corpus 
Christi,  non  sacerdotis,  per  hoc  quod  sacerdos  illa 
proferat  ut  gerens  personam  Christi;  dum  autem 
dicit  : Qui  pro  vobis  effundetur,  tunc  deponens  per- 
sonam Christi,  ista  verba,  cum  non  sint  essentia 
formae,  tantum  materialiter  ac  recitative  profert. 
Denique  non  est  impossibile,  ut  sacerdos  verba  for- 
mae proferat  recitati\e  et  significative  simul,  cum 
utrumque  possit  cadere  sub  intentionem  loquentis, 
et  istis  verbis  accommodari ; nam  potest  secundum 
diversos  respectus  loqui  in  propria  persona  et  in 
aliena  : in  propria,  quatenus  verba  Christi  refert,  et 
in  aliena  quatenus  personam  Christi  induit  ac  re- 
praesentat. 

Sect.  V,  VI.  — Quomodo  verba  formee  verificenlur  , 
et  an  ratione  sua;  veritatis  lioc  mysterium  perfi- 
ciant. 

Nota  : Instans  consummativum  sensus  propositio- 
nis est  intrinsecum  ipsi  propositioni,  ita  ut  in  illo 
vere  exsistat,  aut  potius  sit  primum  instans  in  quo 
incipit  esse  absoluta  propositio;  deinde  verbum  est 
indicat  tempus  praesens,  et  ad  ejus  veritatem  sufficit 
unum  instans.  His  positis, 

Dico  1 : Ista  Christi  locutio  : Hoc  est  corpus  meum, 
in  ultimo  tantum  prolationis  instanti  verificatur,  nec 
potest  aliter  verificari ; quia  est  locutio  practica  et 
conversiva. 

Dico  2 : Propositio  quatenus  significans,  potest 
prius  natura  intelligi,  quam  res  significata  exsistat; 
et  prius  natura  significare,  quam  vera  aut  falsa  esse 
intelligatur.  Hinc  ista  Christi  verba  : Hoc  est  corpus 
meum,  possunt  dici  vera  practice  esse  prius  natura 
seu  prius  natura  significare,  quam  efficiant,  quia 
sunt  conformia  intentioni  loquentis,  a qua  prius 
natura  prodeunt  quam  efficiant,  et  ut  sic  sunt  vera 


seu  vera  significant,  quia  procedunt  ab  intentione 
efficaci  et  cum  sufficiente  virtute  ad  efficiendam 
veritatem,  sicque  possunt  dici  efficere,  quia  practice 
vera  sunt.  In  his  ergo  formarum  verbis  primo  intel- 
ligitur  materialis  verborum  sonus,  deinde  signifi- 
catio ; postea  conformitas  cum  intentione  et  pote- 
state loquentis  (quae  est  veritas  practica  ),  et  ex  hac 
sequitur  efficientia , adeoque  praesentia  corporis 
Christi ; ac  denique  veritas  speculativa,  posito  illo 
effectu  qui  est  conformilatis  terminus,  consurgit. 

Sect.  VII.  — Quid  designetur  per  pronomen  hoc  vel 
hic  in  forma  positum. 

Nota  : Multum  variant  circa  hoc  auctores  : Bona- 
venlura  sentit  per  istud  pronomen  lioc  designari 
panis  quatenus  convertendus  in  corpus  Christi;  alii 
quatenus  conversus  est  in  corpus  Christi  in  fine 
prolationis  verborum.  Major  vult  designari  corpus 
Christi  prout  est  in  se  et  in  propria  specie ; alii 
designari  ^accidentia  seu  species  panis,  utpote  quae 
sunt  res  sensibilis  tempore  prolationis  verborum  ; 
Gabriel  autem,  Richardus,  Angelus,  etc.,  salis  pro- 
babiliter censent  designari  corpus  Christi  prout  est 
sub  accidentibus  panis  in  termino  prolationis  ver- 
borum. Attamen  longe  probabilius  et  simpliciter. 

Dico  : Per  istud  pronomen  hoc  designatur  forma - 
liter  ac  per  se  primo  aliquid  commune  substantiae 
panis  ac  corpori  Christi , non  secundum  rem,  sed 
secundum  denominationem,  id  est  secundum  deno- 
minationem seu  rationem  contenti  sub  his  specie- 
bus,  ita  ut  sensus  sit  : Hoc  quod  sub  his  acciden- 
tibus continetur , est  corpus  meum  (D.  Thomas, 
Scotus,  Durandus,  Sotus,  Bellarminus,  etc.) ; quia 
pronomen  hoc  substantive  sumptum,  id  est  positum 
in  subjecto  propositionis  sine  substantivo,  significat 
tantum  confuse  seu  generatim  rem  aliquam,  ita  ut 
debeat  per  ly  haec  res  explicari.  Atqui  in  forma 
consecrationis  sumitur  substantive ; ergo  significat 
ac  designat  tantum  generatim  rem  contentam  sub 
speciebus  panis,  ita  ut  dicere  : Hoc  est  corpus 
meum,  idem  sit  ac  dicere : Hcec  res  est  corpus  meum. 
Idem  dic  cum  proportione  de  pronomine  hic  in 
forma  calicis.  Istud  ergo  pronomen  hoc,  cum  pri- 
mum profertur,  non  designat  substantiam  panis, 
cum  tunc  habeat  quasi  suspensam  et  indefinitam 
suam  significationem,  sed  tantum  designat  hoc  sen- 
sibile sub  ratione  confusa,  id  est  contentum  sub 
speciebus,  quacunque  ratione  sub  illis  exsistat;  in 
fine  autem  prolationis  verborum  determinatur  ra- 
tione praedicati  ad  supponendum  pro  re  contenta 
sub  speciebus  cui  hoc  praedicatum  possit  convenire. 
Et  licet  istud  contentum  sub  speciebus  non  sit  idem 
individue  materialiter  in  principio  et  fine  prolationis 
verborum  , propositio  tamen  est  vera  ac  propria, 
quia  per  illam  non  designatur  haec  res  materialis 
sub  propria  ratione,  sed  simpliciter  sub  ratione 
contenti  sub  speciebus,  quod  in  fine  prolationis 
verborum  est  corpus  Christi.  Lude  non  est  opus, 
ut  istud  pronomen  hoc  demonstret  semper  directe 
et  quasi  in  recto  rem  singularem  et  praesentem,  sed 

sufficit  quod  demonstret  aliquid  cum  habitudine  ad 
rem  singularem  et  praesentem. 

DISPUTATIO  QUINQUAGESIMA  NONA. 

De  forma  consecrationis  panis. 

Sect.  I.  — An  solum  hce  quatuor  voces : IIoc  est  corpus 

meuin,  sint  de  essentia  el  necessitate  liujus  formce. 

Dico  1 : Yerba  antecedentia  pronomen,  hoc,  v. 
gr.,  Qui  pridie  quam  pateretur,  etc.,  etiamsi  sint 
prolata  a Christo,  v.  gr.  : Accipite  et  comedite  (loc. 
cit.) , non  sunt  de  necessitate  hujus  sacramenti  (D. 
Thomas,  Durandus,  Alensis,  et  alii  Thomistae  com- 
muniter) ; quia  non  significant  aliquid  intrinsecum 
et’essentiale  huic  sacramento,  nempe  consecratio- 
nem et  praesentiam  Christi  nec  conditionem  neces- 
sariam ex  parte  ministri  : minister  enim  sine  illis 
potest  loqui  in  persona  Christi  ex  intentione  pro- 
ferendi Christi  verba  prout  eorum  veritas  postulat, 
quia  eo  ipso  quod  illa  sic  proferat,  loquitur  in  per- 
sona Christi ; contra  Scotum  qui  illa  antecedentia 
verba  requirit  tanquam  necessaria,  ut  forma  possit 
significative  proferri  in  persona  Christi.  Idem  dic  de 
forma  consecrationis  vini. 

Dico  2 : Yerba  qua  sequuntur  post  istud  prono- 
men, meum,  v.  gr. , Quod  pro  vobis  tradetur  (loc. 
cit.),  seu  datur,  aut  frangitur,  non  sunt  necessaria 
necessitate  sacramenti.  De  fide  contra  Graecos  di- 
centes hoc  esse  de  essentia  sacramenti.  Probatur  : 
Alioqui  Ecclesia  Romana,  quae  sine  istis  verbis  con- 
secrat, careret  vera  consecratione,  veroque  Eccle- 
siae sacramento ; quod  asserere  haereticum  est. 
Deinde  Matthaeus  et  Marcus  illa  verba  omittunt.  Et 
certe  iski  verba  : Hoc  est  corpus  meum  sine  sequen- 
tibus sufficienter  significant  realem  corporis  Christi 
praesentiam,  et  panis  in  ipsam  conversionem.  A 
fortiori  dicendum  est  ista  verba  : IIoc  facite  in  meam 
commemorationem  [Lue.  xxn,  19),  non  esse  neces- 
saria necessitate  sacramenti;  imo  nec  praecepti, 
cum  Ecclesia  illa  omittit,  quamvis  his  similia  pro- 
ferat post  panis  et  vini  jam  factam  consecrationem 
et  Christi  oblationem.  Graeci  addendo  formae  haec 
verba  : Quod  pro  vobis  tradetur,  non  quidem  per  se 
male  faciunt,  sed  credendo  illa  esse  necessaria  ad 
essentiam  formae,  peccant  et  errant  in  fide  : valide 
tamen  consecrant. 

Dico  o : Particula,  enim,  non  est  de  essentia  hu- 
jus formae,  adeoque  nec  de  necessitate  sacramenti. 
Idem  est  in  forma  consecrationis  vini  (D.  Thomas 
et  reliqui  theologi),  quia  nullo  modo  significat  effe- 
ctum formae,  ergo  nec  illum  efficit.  Hinc  non  signi- 
ficative, sed  tantum  recilative  a sacerdote  dicitur , 
reddens  causam  rei  quae  per  praecedentia  verba 
significatur ; et  licet  a Christo  dicta  credatur , 
ideoque  in  canone  missae  posita  probabiliter  ab  ipsis 
apostolis,  cum  tamen  evangelistse  et  Paulus  eam 
omiserint,  signum  est  non  esse  absolute  necessa- 
riam; quamvis  in  missa  eam  omittere  ex  contemptu, 
videatur  fore  peccatum  mortale,  secus  ex  negligen- 
tia  aut  inadvertentia  culpabili. 

D‘2o  4 : Solae  ergo  hae  quatuor  voces  : Hoc  est 


corpus  meum,  sunt  de  essentia  formae  ac  forma  hu- 
jus sacramenti,  ita  ut  si  quis  illas  solas  debita  cum 
intentione  proferat  super  materiam  debitam,  cer- 
tissime conficiat.  Quamvis  aliunde  peccet  omittendo 
alia  quae  sunt  de  necessitate  praecepti.  (D.  Thomas 
et -reliqui  Thomistae.)  Haec  conclusio  evidenter  se- 
quitur ex  praecedentibus,  ideoque  non  eget  alia 
probatione. 

Sect.  II.  — An  verba  liujus  formce,  aut  eorum  ordo 
mulari  possit. 

Dico  1 : Pronomen  hoc  quod  est  subjectum  pro- 
positionis, et  quod  veluti  indefinite  significat,  indif- 
ferens ad  demonstrandum  panem  vel  corpus  Chri- 
sti, non  potest  mutari,  v.  gr.  ponendo  illud  loco 
hoc,  vel  dicendo  : Hoc  quod  est  panis,  vel  hic  pa- 
nis, etc.,  valeret  tamen  forma,  si  diceretur  : Hcec 
res  est  corpus  meum,  vel  : Hic  cibus  est  corpus 
meum. 

Dico  2 : Nec  etiam  verbum  substantivum  e&t 
potest  in  aliud  mutari,  v.  gr.  ponendo  fit  loco  est ; 
nec  omitti,  dicendo  tantum  : Hoc  corpus  meum. 

Dico  5 : Si  nomen  corpus  in  nomen  caro  mutetur, 
dicendo  : Hcec  est  caro  mea,  censetur  a schola- 
sticis esse  mutationem  substantialem , quia  corpus 
et  caro  non  sunt  voces  synonvmae,  saltem  ejus- 
modi forma  esset  valde  dubia ; multo  autem  magis 
substantialis  esset  mutatio,  si  diceretur  : Ilcec  est 
substantia  mea. 

Dico  4 : Pronomen  meum,  quod  est  aptissime 
positum  ad  determinandum  quale  sit  corpus, 
nempe  Christi,  nullo  modo  potest  amitti,  nec  mu- 
lari; nam  si  sacerdos  diceret : IIoc  est  corpus  Chri- 
sti, videtur  ista  forma  fore  invalida,  et  gravissime 
peccaturus  mutando  verba  Christi  et  Ecclesiae 
usum. 

DISPUTATIO  SEXAGESIMA. 

De  forma  consecrationis  sanguinis. 

Sect.  I.  — An  sola  haec  verba  : Hic  est  calix  san- 
guinis mei ; vel  : Hic  est  sanguis  meus,  sint  de 

essentia  formce  hujus  sacramenti. 

Dico  1 Haec  sola  verba  vel  sequivamnlia  sunt 
de  essentia,  necessitate  ac  substantia  hujus  formae, 
et  in  illis  solis  tota  formae  efficacia  consistit,  ad- 
eoque in  ultimo  prolationis  eorum  instanti  perfi- 
citur vini  transmutatio:  ita  Magister,  Bonaventura, 
Alberttis,  Cajetanus,  etc.,  communius  contra  Ca- 
preolum, P&ludanum,  Sylvestrem,  etc.,  dicentes 
haec  sequentia  verba  : Novi  et  ceterni  Testamenti , 
mysterium  fidei , qui  pro  vobis  el  pro  mullis  effun- 
detur in  remissionem  peccatorum,  etiam  esse  de 
substantia  et  essentia  hujus  sacramenti.  Et  illis 
favet  D.  Thomas,  quamvis  conentur  aliqui  expo- 
nere eum  duntaxat  intellexisse  lisec  verba  esse  de 
necessitate  praecepti,  et  quodammodo  de  integri- 
tate ac  substantia  formae  non  formaliter  sed  mate- 
rialiter, quatenus  necessaria  sunt  ad  narrandum 
integre  verba  Christi.  Probatur  assertio  : 1*  ex 
Scriptura,  quia  singuli  evangelistae  omittunt  aliqua 
ex  praedictis  verbis;  non  est  autem  credendum  eos 

aliqua  omisisse  ad  formas  essentiam  spectantia. 
2°  Ex  Ecclesiae  consuetudine  et  auctoritate , quae 
licet  eodem  tenore  ac  r>tu  ista  omnia  verba  eisdem 
characteribus  singulariter  scripta  recitet,  non  ta- 
men sentit  illa  omnia  esse  de  necessitate  formae ; 
nam  inter  illa  est  particula  enim,  quae  certo  non 
est  de  essentia  formae.  Deinde  omnes  antiquae  Grae- 
corum liturgiae  non  habent  ceterni,  et  mysterium  fi- 
dei. o°  Ex  Patribus  ponentibus  pro  forma  calicis 
tantum  haec  verba  : Hic  est  enim  sanguis  meus,  prout 
habet  Ambrosius  [De  sacramentis,  lib.  iv,  cap.  5), 
aut  aequivalentia.  4°  Verba  sacramentorum  efficiunt 
quae  significant  : atqui  haec  sola  verba  : llic  est 
sanguis  meus,  vel  : llic  est  calix  sanguinis  mei,  si- 
gnificant conversionem  sacramentalem ; ergo  sola 
illam  efficiunt,  adeoque  sola  essentialia.  Neque  ho- 
rum significationem  aut  veritatem  suspendunt  se- 
quentia verba  donec  sint  probata  per  modum  in- 
tegrae propositionis  ex  Christi  institutione,  ut  So- 
tus,  Ledesma,  etc.,  volunt;  sed  sine  fundamento; 
cumque  prolata  sunt  haec  verba  : Hic  est  calix  san- 
guinis mei,  nempe  cum  debita  ministri  mentione, 
slatim  habent  suam  perfectam  significationem,  ad- 
eoque suum  effectum;  cum  enim  agant  per  modum 
naturae,  non  est  in  potestate  ministri  istum  effe- 
ctum suspendere.  Hinc  etiam  rejicienda  est  aliorum 
opinio  qui  volunt  liaec  sola  verba  : Novi  Testa- 
menti, vel:  Mysterium  fidei,  vel  : Qui  pro  vobis  et 
pro  mullis  effundetur  in  remissionem  peccatorum ^ 
quai  praedictae  formae  adjunguntur,  esse  illi  essen- 
tialia. Caelerum  de  necessitate  praecepti  ecclesiastici 
est,  maxime  in  Ecclesia  Latina,  ut  omnia  ista  verba 
in  consecratione  calicis  proferantur. 

Sect.  II , III.  — An  hwc  verba  Hic  est  calix  san- 
guinis mei,  mutari  possint;  et  an  his  convenienter 

Ecclesia  addiderit  alia. 

Dico  1 : Certum  est  loco  istorum  verbor.um 
posse  poni  haec  : Hic  est  sanguis  meus,  utpote 
magis  propria  et  clariora ; tamen  Ecclesia  utitur 
voce  calix  metonymice  sumpta  pro  re  contenta  in 
calice  ita  sensus  sit  potus  sanguinis,  vel  sanguis  in 
calice  contentus,  quia  ista  acceptio  est  ita  usitata 
et  clara,  ut  propriae  significationi  aequivaleat.  Ei 
verisimile  est  Petrum  hanc  formam,  uti  et  formam 
consecrationis  panis,  Romanae  Ecclesiae  tradidisse ; 
Paulus  etiam  et  Lucas  nomen  calicis  posuerunt, 
licet  Matthaeus  et  Marcus  posuerint  tantum  : Hic 
est  sanguis  meus.  Attamen  in  Ecclesia  Latina  grave 
peccatum  foret  mutare  verba  : Hic  est  calix,  etc., 
in’haec  : Hic  est  sanguis  meus  (quamvis  nulla  sit 
mutatio  substantialis),  non  solum  ob  scandalum  , 
sed  etiam  ob  Ecclesiae  consuetudinem  et  traditio- 
nem, a qua  non  licet  in  re  tam  gravi  discordare.  Si 
autem  in  Ecclesia  Graeca  aut  in  alia  regione  esset 
consuetudo  utendi  istis  verbis,  posset  sine  peccato 
observari,  cum  de  Christi  facto  non  satis  constet, 
an  hoc  vel  isto  dicendi  modo  usus  fuerit  et  uter- 
que in  Scriptura  habeatur,  et  in  utroque  est  idem 
sensus.  Videtur  tamen  Christus  usus  fuisse  voce 


calicis,  quia  praeter  Lucam  et  Paulum,  traditio  apo- 
stolica  hoc  magis  indicat.  Si  quis  autem  diceret  : 
Hic  est  calix  Novum  Testamentum  in  sanguine  meo, 
ut  habet  Lucas,  vel  : Hic  calix  Novum  Testamen- 
tum est  in  meo  sanguine,  ut  habet  Paulus,  non  vi- 
detur facturus  mutationem  substantialem,  sed  pec- 
caret graviter. 

Dico  2 : Omnia  verba  quae  in  calicis  consecra- 
tione profert  Ecclesia,  a Christo  in  eadem  conse- 
cratione fuerunt  prolata  (D.  Thomas,  Bonaventura, 
Scotus,  etc.,  communiter) ; omniaque  convenienter 
in  consecratione  fuerunt  posita,  utpote  verba  Chri- 
sti, explicantia  effectum  et  excellentiam  hujus  my- 
sterii. Nam  voces  Novi  et  ceterni  Testamenti,  indi- 
cant sanguinem  Christi  quo  Novum  Testamentum 
firmatum  est,  mysterium  fidei  indicant  illius  subli- 
mitatem ; qui  pro  vobis  et  pro  multis  effundetur  in 
remissionem  peccatorum,  nempe  in  passione,  signi- 
ficant tum  efficaciam  tum  sufficientiam  effusionis 
sanguinis  Christi;  pro  vobis,  id  est,  meis  discipulis 
praesentibus,  et  pro  multis,  id  est,  pro  omnibus 
aliis  quoad  sufficientiam,  nam  omnes  etiam  multi 
sunt.  ATel  pro  vobis,  id  est  Judaeis  ex  quibus  erant 
apostoli,  ei  pro  multis,  id  est,  pro  gentilibus; 
vel  pro  vobis  et  aliis  multis  electis  quoad  effica- 
ciam. 

DISPUTATIO  SEXAGESIMA  PRIMA. 

De  causa  efficiente  Eucharistiae,  et  efficacia  formm 
ac  ministri. 

Sect.  I , II.  — An  verba  consecrationis  sint  causa  phy- 
sica prmsentioe  corporis  Christi  in  Eucharistia,  et  an 
physice  efficiendo  expellant  substantiam  panis. 

Dico  I : Non  tantum  consecrationis  verSa  virtute 
sua  perficiunt  conversionem  et  consecrationem  , sed 
etiam  probabilius  per  se  ac  physice  concurrunt  ad 
istum  effectum.  (D.  Thomas,  Cajetanus , Solus,  et 
alii  qui  sentiunt  sacramenta  esse  causas  physicas.  ) 
Unde  physice  efficiunt  corpus  Christi,  seu  ejus  prae- 
sentiam in  hoc  sacramento.  Verba  enim  efficiunt 
totum  quod  significant ; significant  autem  realem 
corporis  Christi  praesentiam  ; ergo  illam  efficiunt , 
non  per  qualitatem  distinctam  ipsis  inditam , nec 
per  actionem  praeviam,  sed  per  suam  potentiam  obe- 
dienlialem  a Deo  elevatam , et  cum  sufficiente  con- 
cursu ad  agendum  applicatam , ut  antea  fusius  os- 
tensum est.  Hinc 

Dico  2 : ATerba  effective  ac  physice  substantiam 
panis  expellunt  per  actionem  realem,  ex  qua  neces- 
sario et  ex  natura  rei  sequitur  desitio  substantia) 
panis.  Hsec  autem  positiva  verborum  actio  est  illa 
eadem  , qua  accidentia  per  se  esse  constituuntur. 

Sect.  III.  — A quo  verba  consecrationis  debeant  pro- 
ferri, ut  sint  efficacia. 

Dico  i : Ut  haec  verba  sint  efficacia,  debent  a 
sacerdote  consecrato  et  rite  ordinato  proferri  cum  de- 
bita intentione  faciendi  sacramentum  , seu  faciendi 
quod  Christus  instituit,  aut  quod  Ecclesia  facit.  De 
fide.  Solis  enim  apostolis,  et  in  eorum  personis  * 
solis  ipsorum  successoribus  in  sacerdotali  dignitate 

constitutis  Christus  dixit  : Hoc  facile.  Deinde  inten- 
tio ministri  necessaria  est,  ut  supra  dictum  est, 
agendo  de  sacramentis  in  genere. 

Dico  2 : Ut  haec  verba  sint  efficacia  , non  requi- 
ritur ut  proferantur  a sacerdote  sancto  aut  fideli , 
sed  sufficit  quod  characterem  sacerdotalem  habeat ; 
reliquae  enim  conditiones  sunt  accidentales , et  cha- 
racterem sacerdotalem  qui  est  indelebilis , non  tol- 
lunt ; manens  autem  character  est  sufficiens  pote- 
stas. De  fide.  ( D.  Thomas , etc. ) Ilinc  haeretici  et 
schismatici  valide  consecrant , utpote  characterem 
retinentes  ; ideoque  dum  sacerdotes  ab  haeresi  aut 
schismate  ad  Ecclesiae  unionem  redeunt , non  iterum 
initiantur.  Cum  ergo  canones  interdum  dicunt  illo- 
rum consecrationes  esse  irritas,  intelligendi  sunt  de 
irritatione  vel  quoad  usum  solum , quia  eos  ab  usu 
suspendit  Ecclesia,  vetans,  ne  ad  munia  sacerdo- 
talia admittantur  ; vel  de  vera  irritatione,  quia  in- 
valide fuerunt  initiali  sacerdotes  a falsis  episcopis. 

Sect.  IV,  V.  — An  plures  ministri  possint  consecrare 
eamdem  materiam ; et  an  virtus  activa  sit  princi- 
palius in  verbis  quam  in  ministro. 

Dico  I : Certum  est  non  posse  plures  ministros 
concurrere  ad  consecrandam  eamdem  materiam  ut 
causae  partiales  ex  parte  formae,  ita  ut  unus  profe- 
rat partem  fomite,  alius  aliam  partem,  quia  tunc 
neuter  proferret  formam.  Deinde  etiamsi  duo  sacer- 
dotes integram  formam  proferrent , si  tamen  eorum 
alter  absolvat  formam  prius  tempore  quam  alius , 
non  possunt  istae  duae  formae  efficere  consecratio- 
nem ejusdem  materiae,  sed  tantum  alterutra  earum  , 
nempe  ea  quae  prius  absoluta  fuerit  ; quia  cum  pri- 
mum forma  integra  cadens  super  debitam  formam 
absolvitur,  statirn  conficit  sacramentum.  Ergo  altera 
superveniens  nil  efficiet , cum  jam  factum  inveniat 
sacramentum.  Si  autem  duae  formae  simul  et  eodem 
instanti  absolvantur,  utraque  efficit  consecrationem, 
licet  in  eamdem  materiam  cadant  ; quia  omnia  ad 
valorem  sacramenti  requisita  ibi  concurrunt,  nec 
est  ratio  cur  una  forma  illud  efficiat  potius  quam 
altera.  Ergo  utraque  efficit  vel  duplici  actione  inte- 
gra , pendente  unaquaque  a sua  forma , vel  unica 
pendente  ab  utraque  forma. 

Dico  2 : Cum  in  sacerdotum  ordinatione  omnes 
sacerdotes  recenter  ordinati  simul  cum  episcopo  or- 
dinante verba  consecrationis  super  eamdem  mate- 
riam proferant , sitque  moraliter  impossibile  ut  om- 
nes eodem  instanti  illa  absolvant , ideo  omissis  variis 
aliorum  defendendi  et  explicandi  hanc  Ecclesiae  con- 
suetudinem ad  evitanda  multa  incommoda  modis, 
videtur  oportere  ut  isti  sacerdotes  intendant  pro- 
ferre verba  consecrationis  meliori  modo  quo  pos- 
sunt, nempe  ut  nullo  modo  praesumant  praevenire 
episcopum  in  consecrando  ; quia  hinc  oritur  ma- 
gnum incommodum,  et  est  contra  intentionem  Ec- 
clesiae. Deinde  ut  habeant  intentionem  quasi  disjun- 
ctam vel  consecrandi  simul  cum  episcopo  si  possit : 
vel  si  non  possint  tantum  materialiter  verba  pro- 
ferendi , in  signum  , ut  ait  Cajetanus , potestatis 


sibi  concessae,  et  in  memoriam  illius  ccenae , in  qua 
Christus  cum  apostolis  coenavit,  eisque  eamdem  po- 
testatem concessit. 

Dico  3 : Virtus  inslru mentalis  et  physica  , qua  fit 
consecratio , intrinsece  ac  realiter  est  tantum  in 
verbis  consecra  toriis , vel  potius  sunt  ipsa  verba; 
radicaliter  tamen  et  potestative  est  in  ministro , 
quia  ipse  est  qui  operatur  per  verba , verborumque 
virtus  ab  ejus  intentione  dependet , et  data  est  illi 
potestas  consecrandi  et  utendi  isto  verbali  instru- 
mento , cum  voluerit : atque  adeo  secundum  hanc 
rationem  est  principalius  agens. 

DISPUTATIO  SEXAGESIMA  SECUNDA. 

De  suscipienLibus  hoc  sacramentum. 

Sect.  I,  II.  — Quot  modis  sumatur  lioc  sacramen- 
tum , et  an  soli  homines  possint  illud  sumere. 

Dico  1 : Duplex  est  hujus  sacramenti  sumptio: 
alia  spiritualis,  alia  sacramentalis.  Spiritualis  est 
quae  ex  fide  viva  et  charilate  formata  sit  per  votum 
seu  desiderium  hujus  sacramenti.  Dum  de  antiquis 
Patribus  dicitur  : Omnes  eamdem  spiritualem  escam 
manducaverunt  ( 1 Cor.  x,  5) , ista  manducatio  fuit 
tantum  figurata  manducatio  Christi  secundum  se, 
non  autem  Christi  prout  est  in  hoc  sacramento; 
adeoque  nec  proprie  sumptio  spiritualis.  Haec  sum- 
ptio pure  spiritualis  nullum  habet  effectum  ex  opere 
operato , sed  tantum  ex  opere  operantis.  Sumptio 
sacramentalis  est  ea  qua  realiter  ab  homine  capace 
hujus  sacramenti  et  cum  intentione  necessaria  illud 
sumitur.  Et  luec  iterum  duplex  est : alia  mere  sa- 
cramentalis, dum  sacramentum  sine  fructu  spiri- 
tuali cum  mala  dispositione  et  obice  sumitur  ; alia 
sacramentalis  simul  et  spiritualis  , dum  sumitur  cum 
fructu  spirituali. 

Dico  2 : Certum  est  homines,  non  vero  angelos, 
posse  sumere  vere  hoc  sacramentum.  Angeli  enim 
non  habent  corpora , ut  possint  corporaliter  mandu- 
care. Imo  nec  in  assumptis  quidem  corporibus,  quia 
ista  sumptio  non  esset  viralis  actio.  Creaturae  autem 
homine  inferiores,  vel  etiam  non  possunt  omnino 
illud  sumere  , vel  saltem  non  possunt  sacramenla- 
Iiter,  sed  tantum  materialiter ; v.  gr.  mus  come- 
dere hostiam. 

Sect.  III , IV.  — An  omnes  homines  adulti  et  etiam 

infantes  possint  recipere  lioc  sacramentum. 

Dico  1 : Homines  peccatores  accipere  possunt 
Eucharistiam  sacrameni aliter,  non  vero  spirilualiler, 
id  est  cum  fructu  spirituali  ; quod  sacramentaliter 
possint , palet , quia  quandiu  manent  panis  species , 
Christi  corpus  manet  sub  illis,  ergo  dum  peccatores 
sumunt  corpus  Christi.  Ideo  Paulus  ait : Qui  autem 
manducat,  et  bibit  indigne,  judicium  sibi  mandacat  et 
bibit,  non  dijudicans  corpus  Domini  ( I Cor.  xi,  29  ). 

Dico  2 : Omnes  homines  adulti  baptizati  et  justi 
possunt  recipere  hoc  sacramentum  sacramentaliter 
simul  et  spiritualiter,  seclusis  aliis  corporis  impedi- 
mentis. Catechumeni  autem,  licet  jam  justi  , non 
possunt  illud  sic  recipere,  quia  baptismus  est  janua 
Ecclesiae  et  sacramentorum  : per  illum  recipit  homo 

characterem , qui  est  potentia  ad  recipienda  alia 
sacramenta  et  eorum  effectum.  Cum  ergo  catechu- 
menus nondum  habeat  characterem  , non  est  capax 
alicujus  sacramentalis  effectus,  neque  sumptionis 
sacramentalis  simul  et  spiritualis. 

Dico  5 : Infantes  sunt  capaces  recipiendi  Eucha- 
ristiam sacramentaliter  simul  et  spiritualiter.  (So- 
tus  , Ledesma,  Alensis  , Cordubensis,  etc. , contra 
Majorem,  Catharinum  , etc. ) Probatur,  quia  sacra- 
mentum ex  opere  operato  confert  gratiam  non  po- 
nentibus obicem  ; sed  infantes  non  ponunt  obicem 
et  corporaliter  vere  manducant ; ergo  recipiunt  il- 
lius effectum.  Deinde  probatur  ex  ipso  Ecclesiae  usu  : 
constat  enim  olim  fuisse  consuetudinem  in  mullis 
tum  Latinis  tum  Graecis  Ecclesiis  dandi  Euchari- 
stiam infantibus' ante  usum  rationis.  Postea  Ecclesia 
ad  majorem  sacramenti  reverentiam  sustulit  illam 
consuetudinem.  Ad  adversariorum  objectionem  re- 
spondetur hunc  cibum  nutrire  convertendo  alitum 
in  se , ideoqne  ut  suum  effectum  conferat , sufficit 
ut  ab  eo,  qui  vita  spirituali  vivit,  comedatur.  Pau- 
lus in  loco  citato  (I  Cor.  xi , 29)  : Probet  autem  se 
Ipsum  homo  , etc. , loquitur  de  adultis. 

DISPUTATIO  SEXAGESIMA  TERTIA. 

De  effectibus  quos  in  anima  producit  sacramentum 
Eucharistiae. 

Sect.  I.  — An  hoc  sacramentum  conferat  primam 
gratiam  sanctificantem , vel  augmentum  ejus. 

Dico  I : Hoc  sacramentum  ex  propria  institutione 
per  se  confert  gratiae  augmentum  , ut  hominem  ma- 
gis ac  magis  cum  Christo  uniat.  De  fide  ; ex  conciliis 
Florentino  , Tridentino,  etc.  ; item  ex  Patribus.  Hoc 
enim  sacramentum  institutum  est  per  modum  cibi  et 
potus,  ut  dicitur  ( Joan . vi , 56  ) : Caro  mea  vere  est 
cibus,  et  sanguis  meus  vere  est  polus.  Sed  cibi  est, 
conducere  ad  nutritionem  et  augmentum  viventis  ; 
ergo  hic  cibus  datur  ad  nutritionem  et  augmentum 
vitae  spiritualis  , idque  confert  ex  opere  operato  cum 
sit  sacramentum.  Unde  non  est  per  se  institutum 
ad  conferendam  primam  gratiam  nec  ad  remitten- 
dum peccatum  mortale  ; non  datur  enim  nisi  iis  qui 
existimantur  mundati  a peccato  mortali.  Deinde  cuin 
sit  cibus,  non  ordinatur  ad  mortuum  suscitandum 
sed  ad  nutriendum  vivum.  Ideo  dum  dicitur  : Ilie 
est  panis  qui  dat  vitam  mundo  ( Ibid.  53  ) , id  est , 
qui  vitam  conservat , nutrit  et  roborat ; eslque  quasi 
pharmacum  vel  leviores  animat  morbos  curans , vel 
eam  praeservans  a gravioribus.  Cum  ergo  concilia  aut 
Patres  dicunt  hoc  sacramentum  remittere  peccata  , 
vel  intelligunt  de  remissione  venialium  quoad  cul- 
pam , vel  de  remissione  mortalium  quoad  reatum 
poenae  temporalis,  vel  de  impetratione  contritionis 
per  hoc  sacramentum  ut  est  sacrificium,  ad  remit- 
tenda mortalia.  Attamen 

Dico  2 : Hoc  sacramentum  interdum  confert  pri- 
mam gratiam , et  delet  peccatum  mortale  ( D.  Tho- 
nias,  Richardus,  Scotus,  Sylvester,  etc.,  contra 
Gabrielem,  Majorem,  etc.),  quia  licet  hoc  sacra- 
mentum non  sit  per  se  primo  institutum  ad  remit- 


tenda mortalia,  tamen  oh  excellentiam  rei  quam 
in  se  continet,  videtur  posse  etiam  vivificare  mor- 
tuos, quando  illi  non  obsistunt  vitat  spirituali,  sive 
quando  non  ponunt  gratiae  obicem  : sicut  caro 
Christi  suo  tactu  mortuos  resuscitabat,  seu  vivifi- 
cabat, cibus  quidem  materialis,  quia  convertitur  in 
substantiam  aliti  ,■  non  potest  vitam  dare  mortuo  : 
secus  vero  cibus  ille  coelestis,  qui  alitum,  etiam 
mortuum  in  se  convertit  si  non  ponat  obicem  ; ma- 
xime cum  non  sit  ita  mortuus  quin  possit  aliquem 
vitae  spiritualis  actum  exercere,  et  manducare  ci- 
bum non  tantum  corporaliter,  sed  etiam  utcunque 
spiritualiter,  cum  fide,  reverentia,  etc. 

Sect.  II.  — Qucenam  dispositio  requiratur  in  susci- 
piente ut  hoc  sacramentum  primam  gratiam  ei 

conferat. 

Dico  1 : Ut  hoc  sacramentum  conferat  primam 
gratiam,  requiritur  in  suscipiente  vera  ac  super- 
naturalis  commissi  peccati  attritio ; contra  Palu- 
danum,  Durandum,  etc.,  dicentes  ad  hoc  sufficere 
solam  ignorantiam  inculpabilem  peccati  mortalis, 
sine  ulla  dispositione.  Probatur,  quia  poenitentia 
infusa  seusupernaturalis  de  peccato  commissa,  etc., 
et  vere  habita,  etiam  in  lege  gratise,  est  medium  sim- 
pliciter necessarium  ad  remissionem  peccati  mor- 
talis; ergo  illius  oblivio  inculpabilis  aut  dolor  mere 
naturalis  non  sufficit. 

Dico  2 : Ut  hoc  sacramentum  conferat  primam 
gratiam,  non  sufficit  pradicla  attritio,  sed  etiam 
requiritur  bona  fides,  quse  per  se  loquendo  in  hoc 
consistit,  ut  quis  ignoret  statum  suum,  putetque  se 
de  omni  peccato  mortali  sufficientem  dolorem  ac  de- 
testationem habuisse,  et  se  ingratia  esse.  Probatur, 
quia  qui  sumit  hoc  sacramentum  cum  sola  attritione 
cognita  peccati  mortalis,  cognoscit  se  esse  in  peccato 
mortali,  ergo  indigne  sumit,  adeoque  non  justificatur. 
Hoc  enim  sacramentum  per  se  est  sacramentum  vi- 
vorum, non  mortuorum.  Hinc  potest  quis  recipere 
hoc  sacramentum,  ita  ut  nec  peccet  mortaliter,  nec 
primam  gratiam  obtineat,  si  inculpabiliter  existimet 
se  esse  contritum  aut  attritum  supernaluraliler, 
cum  non  sit ; vel  si  bona  fide  cum  inculpabili  obli- 
vione aut  inadvertentia  peccati  mortalis,  sine  ullo 
illius  dolore,  accedat  ad  hoc  sacramentum ; non 
enim  peccat,  quia  inculpabiliter  ignorat  peccatum; 
nec  recipit  gratiam,  quia  non  dolet  de  peccato;  et 
sic  in  re  indigne  accedit,  quamvis  in  sua  existima- 
tione digne  accedat,  ideoque  excusetur  a peccato; 
cumque  non  tollat  obicem,  id  est  peccatum  com- 
missum per  illius  detestationem,  hinc  non  conse- 
quitur gratiam.  Facit  quidem  in  sua  opinione  quod 
in  se  est,  sed  in  re  non  facit. 

Sect.  III.  — Qua;  dispositio  requiritur  ad  graticc 
augmentum  per  Eucharistiam  consequendum. 

Dico  1 : Peccatum  veniale,  aclualiter  concomitans 
hujus  sacramenti  sumptionem,  non  impedit  ejus 
effectum,  seu  gratiae  et  charitatis  augmentum  (D. 
Thomas,  Alensis,  Gabriel,  etc.,  contra  Marsilium) . 
Probatur : Peccatum  veniale  non  pugnat  cum  gra- 

lia  habituali,  nec  cum  quocunque  ejus  augmento  in 
facto  esse,  ergo  etiam  neque  in  fieri,  si  aliunde  possit 
applicari  simul  causa  sufficiens ; et  maxime  cum 
ex  hujus  sacramenti  institutione,  aut  ex  Christi 
voluntate  nihil  prorsus  colligi  contrarium  possit. 
Insuper 

Dico  2:  Nulla  positiva  actualis  dispositio  necessa- 
rio requiritur,  ut  hoc  sacramentum  conferat  augmen- 
tum gratiae  et'  charitalis  : Victoria,  Sotus,  et  alii 
recentiores  qui  censent  hoc  non  esse  alienum  a 
mente  D.  Thomae,  Durandi,  Bonaventurae,  etc., 
requirentium  actualem  in  ipsa  sumptione  devo- 
tionem. Probatur,  quia  sacramentum  confert  suum 
effectum  ubi  non  est  obex,  v.  gr.  in  infantibus,  de 
quibus  supra.  Sed  si  quis  ex  involuntaria  omnino 
distractione  non  habeat  actualem  dispositionem,  non 
ponit  obicem,  quia  non  peccat ; ergo  sacramentum 
conferet  suum  effectum. Neque  ullum  vestigium  sive 
ex  Christi  institutione  sive  ex  Patribus  reperitur 
quod  actualis  aliqua  dispositio  positiva  necessario 
requiratur  ad  effectum  hujus  sacramenti. 

Sect.  l\r.  — Quando  hunc  gratice  effectum  in  sum- 
ptione conferat  Eucharistia. 

Dico  1 ; Certum  est  hunc  Eucharisti®  effectum 
conferri  non  ponenti  obicem  in  ipsa  sumptione, 
quia  nec  ante  nec  post  hanc  datur.  Ergo  in  ipsa 
sumptione,  seu  usu  sicuti  alia  sacramenta  in  usu 
dant  suum  effectum;  et  hujus  effectuspromissio  facta 
est  manducanti.  Quia  vero  manducatio  in  motu 
successivo  consistit,  quaeritur  in  quo  ejus  instante 
conferatur  hic  effectus.  Pro  quo  notandum  est  dari 
necessario  quemdam  terminum  indivisibilem,  qui 
dividat  manducationem  a non  manducatione  ; cum 
enim  manducatio  consistat  in  transitu  cibi  per 
guttur  ad  stomachum,  quandiu  cibus  est  in  ore, 
nondum  esL  manducatio,  quia  nondum  trajicitur; 
quando  autem  ad  stomachum  pervenit,  jam  man- 
ducatio facta  est,  quia  trajectus  est.  Oportet  ergo  in- 
tercedere aliquem  terminum  indivisibilem  et  instans 
a Deo  notum  et  a nobis  mente  conceptum,  in  quo 
proprie  dicatur  fieri,  ac  fiat  manducatio,  ut  in  illo 
fiat  ac  detur  sacramenti  effectus.  Quare 

Dico  2:  Videtur  hoc  sacramentum  conferre  totum 
suum  effectum  simul  et  semel,  non  autem  succes- 
sive, si  nulla  ratio  successionis  detur  ex  parte  sub- 
jecti ob  successivum  dispositionis  augmentum;  si 
enim  ex  parte  subjecti  sit  aliqua  successiva  varietas, 
si  v.  gr.  recipiens  sit  melius  dispositus  circa  finem 
manducationis,  quam  initio,  tunc  non  repugnabit 
effectum  sacramenti  successive  augeri  juxta  variam 
recipientis  dispositionem.  Sed  quamvis  hoc  sacra- 
mentum conferat  simul  et  semel  totum  suum  effe- 
ctum, probabile  est  tamen  non  conferre  illum  in  pri- 
mo aliquo  nostri  temporis  instanti,  sed  in  intrinseca 
duratione  indivisibili,  qu®  successive  nostro  tem- 
pori coexsislit;  caelerum,  juxta  satis  communem 
theologorum  opinionem,  potest  etiam  dici  hunc  lotum 
effectum  fieri  in  aliquo  nostri  temporis  instanti,  v. 
gr.  in  illo  primo  instanti,  in  quo  cibus  pervenit  ad 


illum  terminum  dividentem  spatium  (per  quod  fit 
manducatio)  internum  ab  externo  gutturis. 

Sect.  V7.  — An  plures  species  sacramentales  ejusdem 
rationis , v.  gr.  panis,  successive  manducatae , con- 
ferant unum  et  eumdem  effectum,  et  quando  illum 
conferant. 

Dico  1 : Quando  sumitur  eadem  hostia  per  par- 
tes, ita  ut  unapars  prius  tempore  manducetur  quam 
altera,  caeleris  paribus  ex  parte  sumentis  nen  da- 
tur major  grati®  effectus,  quam  si  tota  simul  phy- 
sice sumeretur;  est  enim  moraliter  una  sola  com- 
munio. Et  hic  effectus  non  datur  per  partes  in  sin- 
gulis partialibus  sumptionibus,  sed  simul  totus  per 
se  loquendo : nempe  ex  parte  sacramenti,  et  ex 
parte  subjecti  si  in  subjecto  non  varietur  dispositio; 
si  enim  in  eo  varieturdispositio  aut  perficiatur,  v.  gr. 
si  sacerdos  dum  sumit  priorem  partem  hostiae  habeat 
obicem,  et  dum  sumit  posteriorem,  sustulerit  obicem 
per  contritionem,  recipiet  effectum  grati®  in  se 
eunda  partiali  sumptione,  quam  non  sumpsit  in 
prima:  aut  si  in  prima  digne  licet  dispositus,  habuit 
dispositionem  remissiorem,  in  secunda  intensiorem, 
recipiet  in  prima  effectum  proporlionalum  prima? 
isti  dispositioni,  qui  in  secunda  augebitur  juxta  se- 
cundam dispositionem  intensiorem.  Itaque 

Dico  2:  Sacramenti  effectus  datur  in  prima  par- 
tiali sumptione  et  in  primo  instanti  juxta  ea  qu® 
jam  diximus.  Quia  sacramenti  effectus  non  debet 
pendere  afuturo  et  contingenti  eventu;  quod  enim 
post  primam  partialem  sumptionem  futura  sit  alia, 
id  contingens  et  accidentale  est;  quia  si  prima  esset 
sola  sine  secunda,  ®que  daretur  effectus,  cum  totus 
Christus  jam  esset  manducatus.  Aliud  est  de  extrema 
unctione,  in  cujus  ultima  unctione  solum  datur 
gratisjeffectus,  quia  uhima  unctio  est  essentialis  isti 
sacramento  ; secunda  autem  sumptio  non  est  essen- 
tialis Eucliaristi®  sacramento,  cum  totum  sacra- 
mentum jam  detur  in  prima  sumptione,  et  ulraque 
integret  unam  tantum  communionem  moralem,  per 
quam  datur  unus  effectus,  et  quem  non  oportet  da- 
ri per  totam  illam  per  se  primo,  seu  per  omnes 
ejus  partes;  sicut  alia  sacramenta  non  agunt  per 
omnes  suas  partes  , sed  per  ultimum  terminum  in 
quo  consummantur. 

Sect.  VI.  — An  per  species  sacramentales  diver- 
' sarum  rationum,  nempe  panis  et  vini,  detur  idem 
gratice  effectus,  e.l  quando. 

Dico  i : Sumptio  cujusvis  speciei  sacramenlalis, 
sive  vini,  sive  panis,  etiamsi  per  se  sola  sumatur, 
est  sufficiens  ad  dandam  gratiam  habitualem  et  sa- 
cramentalem.  Certum  est  enim  de  specie  panis  qu® 
sola  a laicis  sumitur,  ergo  etiam  de  sola  vini  specie, 
cum  sit  verum  sacramentum,  et  contineat  totum 
Christum  ®que  ac  species  panis.  Ergo  utraque  ®que 
efficax  est,  et  utraque  significat  anim®  refectionem 
et  cum  Christo  unionem.  Unde  tanta  gratia  per 
sumptionem  unius  speciei,  quanta  per  alterius 
sumptionem  confertur  seu  squalis,  csleris  paribus, 
nec  per  unam  speciem  confertur  sacramenlalis  gra- 

tia  diversa  formaliter  ab  ea  quae  per  aliam  datur; 
utraque  enim  aequaliter  et  aequalem  continet  Chri- 
sti promissionem.  Et  quamvis  quoad  res  sensibiles 
et  materialia  signa  ambae  species  sint  diversae,  ta- 
men quoad  rationem  et  modum  significandi,  foF- 
maliter  inter  se  conveniunt : significant  enim  per 
modum  unius  rei  coalescentis  ex  multis  tum  granis 
tum  acinis;  uti  et  conveniunt  quoad  rem  signi- 
ficatam ac  contentam,  nempe  Christum,  omnis  gra- 
tiae fontem. 

Dico  2:  Non  datur  per  se  loquendo,  et  caeteris 
paribus  ex  parte  sumentis  major  gratia  per  sum- 
ptionem utriusque  speciei,  quam  per  sumptionem 
unius  tantum.  (D.  Tliomas,  Bonaventura,  Richardus, 
Gabriel,  Canisius,  Bellarminus,  etc.)  Christus  enim 
totus  tam  sub  unajquam  sub  bina  specie  continetur; 
ergo  idem  beneficium  dat  per  unam  ac  per  binam 
speciem.  Deinde  Eucharistia  ut  constans  ex  dua- 
bus speciebus,  est  tantum  unum  integrum  sa- 
cramentum, ordinatum  ad  eumdem  finem  et  for- 
malem effectum  unionis  cum  Christo,  et  fervoris 
charilatis ; ergo  habet  unum  tantum  adaequatum  et 
indivisibilem  gratiae  effectum. 

Objicies  I : V*  detur  dari  major  gratia  per  sum- 
ptionem duarum  specierum  quam  unius  tantum, quia 
ulriqueperse  et  sigillatim  ratione  sui  promissa  est 
gratia.  Respondeo,  eamdem  esse  omnino  promis- 
sionem quae  facta  est  huic  toti  sacramento,  et  sin- 
gulis ejus  speciebus  ; ideo  sive  quis  sumat  lotum 
sacramentum,  id  est  utramque  speciem,  sive  unam 
tantum,  aeque  in  quovis  completurChrisli  promissio, 
quia  sicut  lota  perfectio  sacramenti  est  in  toto  et 
in  qualibet  parte,  ita  promissio  una  est,  quae  seque 
cadit  in  totum  et  in  quamlibet  partem. 

Obj.  2:  Effectus  sacramenti  correspondet  se- 
cundum id  quod  ex  vi  verborum  in  eo  continetur; 
ex  vi  autem  verborum  sub  specie  panis  continetur 
caro,  et  non  sanguis,  et  contra  sub  specie  vini  san- 
guis et  non  caro  ; ergo  utraque  plus  operatur,  quam 
una.  Respondeo:  Nego  antecedens-  Ad  effectum 
enim  sacramenti  nihil  refert  quod  aliquid  Christi 
ex  vi  verborum,  aut  per  concomitanliam  sub  spe- 
ciebus contineatur,  sed  sufficit  quod  totus  ibi  Chri- 
stus contineatur,  quia  promissio  Christi  cadit  aequa- 
liter in  omne  id  quod  totum  Christum  continet. 

Obj.  5:  Utraque  species  simul  sumpta  perfectiorem 
significat  effectum,  quam  alterutra  tantum,  ergo  et 
conlert.  Respondeo  : Nego  antecedens.  Non  enim 
est  perfectior  significatio  in  duabus  speciebus  quam 
in  una, quia  utraque  species  significat  sive  eonjunctim 
sive  separatim  animae  refectionem  et  unionem  cum 
Christo,  sed  tantum  modus  significandi  est  perfectior 
et  expressior  in  duabus  speciebus,  quam  in  una.  Ad 
perfectionem  autem  effectus  sacramcntalis  atten- 
ditur perfectio  significationis  ex  parte  rei  signi- 
ficat®, non  modus  significandi,  quia  sacramenta 
efficiunt  quod  significant  non  ob  modum  significandi; 
nec  modus  significandi  est  conditio  necessaria  ad 
agendum,  sed  ipsa  significatio. 


Dico  3:  Dum  utraque  species  sumitur,  in  sum- 
ptione hosti®  seu  prini®  speciei,  datur  totus  effectus 
sacramenti,  si  sumens  sit  bene  dispositus;  nam  ca- 
licis species  non  est  sacramentum  distinctum  a spes 
cie  panis,  sed  ex  utraque  unum  componitur,  et 
totum  sacramentum  operatur  per  aliquid  sui,  cum 
primum  potest,  adeoque  sumptio  calicis  non  privatur 
suo  effectu.  Imo  ejus  effectus  augebitur,  si  in  ejus 
sumptione  subjectum  sit  tunc  melius  dispositum, 
quam  in  sumptione  speciei  panis. 

Sect.  YH.  — An  Eucharistia  conferat  aliquem  effe- 
ctum gratia;  post  sumptionem,  quandiu  durat  Chri- 
sti praesentia. 

Dico  1 : Si  eo  tempore,  quo  Christi  prmsentia 
durat,  priusquam  transmutentur  species  sacramen- 
tales,  dispositio  hominis  non  crescat,  nullum  grati® 
augmentum  ei  confertur ; nam  si  in  ipsismet  par- 
tialibus sumptionibus  non  augetur  gratia,  dum  non 
augetur  sumentis  dispositio,  juxta  ea  qu®  supra 
diximus,  multo  minus  augebitur  per  solam  pr®sen- 
ti®  sacramentalis  durationem.  Sed 

Dico  2:  Si  eo  tempore,  quo  Christus  est  realiter 

pr®sens  intra  hominem,  ipse  homo  sese  magis  ac 
magis  disponat,  valde  probabile  est  augeri  in  ftlo 
sacramentalem  grati®  effectum ; et  in  hoc  sensu 
videntur  locuti  Cajetanus,  Gabriel,  et  Major,  cum 
affirmant  quandiu  Christus  est  prmsens  intra  cor- 
pus illius  qui  digne  communicavit,  eum  continue 
gratiam  illi  effundere.  Probatur,  quia  grati®  pro- 
missio pr®cipue  facta  est  huic  sacramento  ob  Chri- 
stum manducatum  juxta  id  : Qui  manducat  me,  vivet 
propter  me  (Joan.  vi,  58).  Unde  Augustinus  (tract. 
16)  ait:  c Manducare  Christum,  est  illum  manentem 
in  se  habere.  > Si  enim  dum  sacramentum  man- 
ducatur seu  applicatur,  tum  operatur,  etiam  ma- 
nendo applicatum,  potens  erit  adoperandum  quan- 
tum est  de  se,  si  subjectum  sit  dispositum,  seu  si 
vitaliter  circa  illud  operetur : sicut  cibus  materialis 
manducatus,  dum  subjectum  circa  illud  vitaliter 
operatur,  continue  nutrit  et  corroborat.  Hinc  iste 
sacramenti  effectus  non  augetur  pr®ciseob  diutur- 
niorem Christi  pr®sentiam,  sed  ob  meliorem  reci- 
pientis disoositionem. 

Sect.'  Ani.  — An  qui  (icte  recepit  Eucharistiam, 
recedente  fictione  , post  transactam  Christi  sacra- 
mentalem  praesentiam,  incipiat  consequi  illius  ef- 
fectum. 

Dico  : Hoc  sacramentum  non  habet  effectum, 
recedente  fictione,  si  jam  omnino  desiit  sumptio 
et  pr®senlia  Christi  in  sumente.  (D.  Thomas,  Bona- 
ventura , Durandus,  Paludanus,  etc.)  Probatur, 
quia  Paulus  ait  (7  Cor.  xt,  29),  indigne  communi- 
cantes judicium  sibi  manducare  et  bibere.  Deinde 
sacramenta  qu®  recedente  fictione  habent  suum 
effectum,  hoc  ideo  habent  vel  quia  iterari  non 
possunt,  vel  quia  sunt  ad  salutem  media  necessaria; 
qu®  duo  in  sacramento  Eucliaristi®  non  reperiun- 
tur.  Unde  per  hoc  sacramentum  postquam  omnino 
esse  desiit  seu  transactum  est,  nunquam  reeipitur 

gratise  augmentum,  contra  Cajetanum  dicentem  si 
quis  tempore  actualis  manducationis  voluntarie 
distractus,  aut  sine  actuali  dispositione  fuerit,  eum 
tunc  non  recepturum  quidem  gratiae  augmentum, 
sed  postea  recepturum,  recedente  fictione,  id  est 
Labita  attentione  seu  devotione  actuali.  Sic  etiam 
■prima  gratia  quae  interdum  per  accidens  datur  vi 
hujus  sacramenti,  recedente  fictione  nunquam 
recipitur  (hoc  Cajetanus  admittit),  alioqui  sacer- 
dos qui  quotidie  sacrilege  communicasset  per 
unum  poenitentiae  actum  in  fine  vitae  consequere- 
tur omnem  gratiam,  quam  ex  opere  operato  ob- 
tinuisset, si  digne  communicasset.  Gratia  per  pec- 
catum perdita,  reparatur  per  poenitentiam,  quia 
prius  jam  habebatur  cum  (jure  ad  gloriam  : at 
gratia  per  peccatum  in  Eucharistia  impedita,  nun- 
quam habita  fuit,  nec  jus  ad  illam  acquisitum  fuit, 
ergo,  etc. 

Sect.  IX,  X.  - — An  Eucharistia  det  aliquem  gra- 
tiae actualis  effectum  et  quando ; item  an  re- 
mittit peccata  venialia  et  temporales  poenas. 

Dico  1 : Hoc  sacramentum  de  se  efficax  est  ad 
excitandam  animi  devotionem  et  charitatis  fervo- 
rem cum  speciali  spiritus  dulcedine : Parasti  in 
dulcedine  tua  pauperi,  Deus  ( Psal . lxvii,  11).  Pinguis 
est  panis  ejus,  et  prccbebil  delicias  regibus  (Gen.  xlix, 
20).  Haec  autem  spiritualis  dulcedo  requirit  actua- 
lem gratiam,  quia  non  fit  sine  attentione  et  affe- 
ctione actuali.  Item  confert  ex  opere  operato  actuale 
Dei  auxilium  ad  vitanda  peccata,  et  vincendas  len- 
tationes  (D.  Thoinas,  Innocentius,  etc.).  Hoc  sacra- 
mentum, inquit  Tridentinum  (sess.  15,  cap.  2),  est 
institutum  ut  antidotum  quo  a mortalibus  pecca- 
tis praeservemur , et  a venialibus  liberemur.  Unde 
Joan.  vi,  54,  dicitur  : Nisi  manducaveritis  carnem 
Filii  hominis,  et  biberitis  ejus  sanguinem,  non  habe- 
bitis vitam  in  vobis.  Et  hic  quidam  effectus  tempore 
opportuno  dandus,  est  infallibilis  ex  parte  sacra- 
menti, si  ex  parte  recipientis  adhibeatur  dispositio 
vel  conditio  necessaria,  v.  gr.  si  digne  recipiat  sa- 
cramentum, si  fideliter  gratiae  datae  cooperetur,  si 
non  resistat,  si  non  ponat  obicem  ner  peccatum  sub- 
sequens,  etc. 

Dico  2 : Hoc  sacramentum  infundendo  suam  gra- 
tiam sacramenlalem,  simul  delet  peccata  venialia  ex 
opere  operato.  (D.  Thomas,  Magister,  Bonacina) 
Nec  ad  hoc  requiritur  alia  in  sumente  dispositio, 
quam  quod  sit  in  statu  gratiae,  et  nullum  actualem 
istorum  venialium  peccatorum  affectum  habeat : 
quia  Christus  instituendo  hoc  sacramentum,  istam 
vim  illi  indidit.  Eucharistia  autem,  ut  sacramentum 
est,  ppn  remittit  reatum  poenae  temporalis  directe 
et  ex  opere  operato,  sed  solum  indirecte  et  conco- 
mitanter,  excitando  in  sumente  actum  charitatis, 
juxta  cujus  quantitatem  ac  fervorem  remittitur  tota 
vel  pars  poenae,  quam  sumens  ipse  debebat  subire, 
non  autem  alius.  Quatenus  autem  est  sacrificium, 
quomodo  possit  pro  celebrante  aut  pro  aliis  reatum 
poenae  temporalis  ex  opere  operato  remittere,  dice- 


tur postea.  Quando  ergo  aliquis  pro  aliis  aut  pro 
animabus  purgatorii  communicat,  ista  communio 
non  prodest  aliis  ex  opere  operato,  sed  tantum  ex 
opere  operantis  , quatenus  est  actus  religionis,  ex 
opere  operantis, de  se  satisfactorius,  et  meritorius, 
per  modum  impetrationis  aut  meriti  de  congruo 
pro  aliis;  et  sic  pro  illis  oblatus  Deo,  potest  ipsis 
prodesse. 

DISPUTATIO  SEXAGESIMA  QUARTA. 

De  effectu  quem  in  corpore  producat  Eucharistia. 
Sect.  I.  — An  Eucharistia  in  corpore  suscipientis 
aliquid  efficiat. 

Dico  1 : Hoc  sacramentum  non  efficit  in  corpore 
qualitates  aliquas  supernaturales,  per  quas  illud 
ad  gloriam  disponat,  seu  conforme  corpori  Christi 
efficiat,  quia  illse  qualitates  cum  non  sint  opera- 
tivoe,  nihil  ad  opera  virtutis  deservirent,  neque 
ad  corporis  decorem  conducerent  ulpote  invi- 
sibiles ; neque  etiam  quidquam  ad  vitae  futuroe 
perfectionem  conferrent,  quia  corrupto  post  mortem 
corpore,  ipsae  etiam  corrumperentur ; ergo,  etc.  Sed 

Dico  2 : Hoc  sacramentum  aliquam  in  corpore 
digne  recipientis  babet  efficaciam,  moderando  fo- 
mitem peccati,  et  alios  in  appetitu  sensitivo  bonos 
affectus  excitando,  ut  homo  possit  promptius  ac 
jucundius  virtutem  exercere ; uti  ex  Patribus  et 
theologis  colligitur,  dicentibus  hoc  sacramentum 
ardorem  concupiscenti  exstinguere,  fomitem  mi- 
nuere, devotionem  augere,  nempe  vel  per  augmen- 
tum charitatis,  quo  concupiscentia  minuitur,  vel 
per  redundantiam  affectuum  voluntatis  in  appeti- 
tum sensitivum,  vel  per  excitationem  phantasma- 
tum ac  humorum  aut  spirituum  animalium,  vel 
per  allerationem  temperamenti  corporis  moderando 
ejus  calorem,  vel  denique  per  specialia  Dei  auxilia 
quibus  cogitationes  et  affectus  excitantur  ad  prae- 
dictum finem  accommodati,  aut  per  exlrinsecam 
providentiam  qua  tollantur  occasiones  excitandi 
pravos  motus,  et  offerantur  occasiones  excitandi 
bonos.  Hinc  dicitur  : Vinum  germinans  virgines 
(Zaeh.  ix,  17). 

Sect.  II.  — An  resurrectio  vel  gloria  corporis,  sit 
specialis  hujus  sacramenti  effectus. 

Nota  : Christus  loquens  de  hoc  sacramento  dicit: 
Qui  manducat  meam  carnem  et  bibit  meum  sangui- 
nem, habet  vitam  celernam,  et  ego  resuscitabo  eum  in 
novissimo  die  (Joan.  vi,  55).  Hinc 

Dico  1 : Gloriosa  corporis  vita  non  est  ita  pro- 
missa per  hoc  sacramentum,  ut  is  qui  semel  com- 
municaverit, sit  eam  infalli biliter  consecuturus,  uti 
quidam  olim  senserunt,  quorum  sententiam,  crimine 
liaereseos  notat  Augustinus  (De  civit.,  lib.  i,  cap. 
25) ; hoc  enim  sacramentum  non  aufert  potentiam 
peccandi,  nec  confirmat  hominem  in  gratia, 

Dico  2 : Nec  videtur  ob  hujus  sacramenti  susce- 
ptionem danda  fore  corpori  glorioso  specialis  aliqua 
gloriae  ac  immortalitatis  perfectio  instar  aureolae; 
sed  quia  hoc  sacramentum  dat  vires  ad  perseve- 
randum in  gratia,  et  ad  perveniendum  usque  ad 

montem  Dei,  posset  immortalis  vitae  corporis,  quae 
spirituali  animae  vitae  respondet,  adeptio  specialiter 
illi  attribui ; vel  potius  sicut  resurrectio  et  gloria 
est  debita  corpori  Christi  non  tantum  ob  unionem 
hypostaticam  et  ob  animae  gratiam  ac  gloriam,  sed 
etiam  speciali  ac  novo  titulo  ob  merita,  ita  resur- 
rectio et  vita  gloriosa  debita  erit  corpori  homi- 
nis non  solum  iob  animae  gratiam  et  gloriam,  sed 
etiam  proprio  ac  singulari  titulo  ob  specialem 
cum  Christo  conjunctionem,  factam  per  hoc  sacra- 
mentum ; et  fortasse  aliquod  accidentale  gaudium 
inde  accrescet  iis,  qui  istius  sacramenti  participes 
fuerint. 

Sect.  III.  — An  per  susceptionem  hujus  sacramenti 
aliqua  realis  inter  Christi  et  suscipientis  corpus 
unio  fiat. 

Dico  1 : In  usu  hujus  sacramenti  non  tantum  re- 
cipimus Christum  per  fidem,  sed  etiam  realiter  per 
os  corporeum ; quia  autem  est  vere  realis  sumptio, 
per  quam  vere  ac  realiter  Christus  manet  in  nobis, 
ideo  a quibusdam  Patribus  vocatur  corporalis  unio, 
aut  etiam  naturalis.  Sed  haec  unio  non  est  effectus, 
ast  usus  hujus  sacramenti,  consistens  in  motu  man- 
ducationis, qui  est  communis  et  digne  et  indigne 
communicantibus ; nihilque  aliud  significat  quam 
realein  ac  corpoream  Christi  in  nobis  praesentiam 
manducatione  factam.  Et  hanc  Hilarius  vocat  natu- 
ralem Christi  in  nobis  unitatem,  quia  naturalis 
Christi  caro,  una  eademque  exsistit  realiter  in  no- 
bis. Praeter  hanc  ergo  propinquitatem,  vel  median- 
tibus speciebus  sacramentalibus  contactum  inter 
nostrum  et  Christi  corpus,  non  intervenit  aliqua  mate- 
rialis unio  physica  : haec  enim  unio  vel  esset  forma- 
lis, vel  effectiva.  Non  formalis,  quia  ex  nostro  et 
Christi  corpore  non  fit  unum  corpus  vera  ac  reali 
unitate ; neque  una  natura,  neque  una  persona,  ne- 
que aliud  quoddam  compositum.  Non  etiam  effecti- 
va, quia  licet  hoc  sacramentum  aliquid  in  corpus 
recipientis  efficiat,  non  est  tamen  talis  haec  effectio, 
ut  corpus  recipientis  ad  se  trahat  et  secum  reali 
unione  conjunctum  habeat.  Deinde  iste  contactus 
Christi  corporis  mediantibus  speciebus  cum  corpore 
recipientis,  fit  tantum  in  illa  corporis  parte  ad  quam 
species  sacramentales  perveniunt,  et  non  cum  toto 
corpore;  ergo  hoc,  cum  non  sit  praesens,  non  uni- 
tur realiter  Christi  corpori.  Sed  etiam  cum  illa  parte 
quam  tangit,  est  tantum  contactus,  non  unio.  Quare 
Dico  2 : Praeter  dictum  contactum  seu  propin- 
quitatem realero  inter  corpus  Christi  et  communi- 
cantis, non  datur  aliqua  alia  realis  ac  physica  unio, 
sed  tantum  spiritualis  cum  ipso  Christo,  secum  af- 
ferens omnes  spirituales  effectus  qui  ad  spiritualem 
istius  unionis  perfectionem  tendunt ; adeoque  variae 
Patrum  locutiones,  quibus  intimam  Christi  corporis 
cum  nostro  commislionem  ac  unitatem  per  com- 
parationem cerm  liquefactae,  aut  fermenti,  extollunt, 
intelligendae  sunt  de  praedicto  contactu  ac  intima 
reali  praesentia.  Et  ob  hanc  ista  sacramentalis  cum 
Christo  unio  spiritualis  est  longe  major  ad  strictior 

quam  quaevis  alia  spiritualis  unio;  provenit  enim 
ex  corporali  Christi  praesentia,  quem  praesentem 
homo  affectu  quasi  complectitur ; ejusque  corpus  et 
anima  ita  illa  praesentia  dignificatur,  ut  postea 
Christus  specialem  utriusque  curam  gerat.  Quod 
intellige  de  digne  communicantibus.  Et  ad  hoc 
non  sufficit  solum  communionis  votum  seu  desi- 
derium, sed  requiritur  realis  corporis  Christi  re- 
ceptio. 

DISPUTATIO  SEXAGESIMA  QUINTA. 

De  adoratione  sacramento  Eucharistiae  debita. 
Sect.  I.  — An  sil  licitum,  imo  et  prcecepUun  Eucha- 
ristiam adorare. 

Nola  : Haeretici  qui  negant  Christi  praesentiam 
in  Eucharistia,  etiam  negant  hanc  esse  adorandam; 
et  qui  asserunt  ejus  praesentiam  esse  tantum  in  Eu- 
charistiae usu,  asserunt  etiam  hanc  in  usu  tantum 
adorandam,  nec  ante  nec  post.  Imo  quidam  negant 
Christum  unquam  ibi  adorandum,  licet  adsit,  quia 
Christus  nunquam  nos  docuit,  ut  ipsum  ibi  adora- 
remus. 

Dico  1 : Christus  in  Eucharistia  exsistens  non  mi- 
nori veneratione  ac  cultu  dignus  est,  quam  si  in 
propria  specie  clare  ac  sensibiliter  cerneretur.  De 
fide,  ex  concilio  Tridentino  (sess.  io,  cap.  5,  et 
can.  6).  Modus  enim  sive  sensibilis  sive  insensibilis 
exsistendi  non  variat  cultum,  quia  ubicunque  Chri- 
stus exsistit,  ex  lege  divina  et  naturali,  absque  no- 
vo documento,  praecepto,  revelatione  tenemur  eum 
ibi  adorare,  uti  caecus  evangglicus  a Christo  illu- 
minatus, statim  procidens  eum  adoravit.  Atque  hoc 
confirmatur  ex  antiquissimo  Ecclesiae  ritu  elevandi 
hostiam  post  consecrationem  ; nam  licet  haec  caere- 
monia possit  mystice  significare  vel  Christi  eleva- 
tionem in  cruce,  vel  ejus  resurrectionem,  vel  as- 
censionem, ut  indicat  concilium  Ephesinum  vel 
elevationem  mentis  in  Deum,  etc.,  proprie  tamen 
et  expresse  fit,  ut  populus  fidelis,  qui  credit  statim 
post  consecrationem  Christum  illic  adesse,  eum 
adoret,  ut  constat  ex  omnibus  lilurgiis,  et  ex  Dio- 
nysio (De  eccles.  Iiierarch. , cap.  3). 

Dico  2 : Non  tantum  sub  speciebus  exsistens,  sed 
etiam  lotum  sacramentum  visibile  prout  ex  Christo 
et  speciebus  constat,  unico  latriae  actu  adorandum 
est.  Hoc  enim  sacramentum  est  unum  quid  ex  Chri- 
sto et  speciebus  coalescens.  Ergo  totum  uno  actu 
adoratur,  id  est,  primo  et  per  se  adoratur  Christus, 
qui  est  unicum  illius  suppositum  in  quod  per  se 
tendit  adoratio;  et  simul  coadorantur  species  lan- 
quam  Christo  conjuncte,  et  unum  cum  illo  com- 
ponentes; uti  canit  Ecclesia  : 

Tantum. ergo  sacramentum 
Veneremur  cernui. 

( In  fest.  SS.  Corp.  et  Sang.  Christi 
Hymn.  ad  1 Vesper.) 

Dico  3 : Hoc  sacramentum  non  tantum  interiori, 
sed  etiam  exteriori  et  visibili  cultu  est  adorandum, 
ut  constat  ex  Patribus  et  usu  Ecclesiae  ; homo  enim 
debet  et  corporis  et  animi  actibus  Christum  Deum 
et  hominem  colere.  Ilinc  pio  more  Ecclesia  hoc  sa- 

cramentum  publice  interdum  proponit  adorandum, 
vel  per  publica  loca  solemni  pompa  circumfert,  uti 
docet  ac  definit  concilium  Tridentinum  ( sess.  13, 
cap.  3,  can.  6).  Omnes  ergo  tenentur  praecepto  ne- 
gativo ad  non  tractandum  irreverenter  hoc  sacra 
mentum,  et  affirmativo  ad  honorem  ei  exhibendum 
loco  et  tempore  opportuno;  v.  gr.  in  missse  sacrifi- 
cio, in  communione,  in  publica  supplicatione,  in 
publica  ejus  expositione,  in  ejus  occursu  dum  ad 
infirmos  defertur,  etc. 

Sect.  II.  — An  hoc  sacramentum  debeat  absolute 
adorari. 

Dico  1 : Eucharistia  simpliciter  adoranda  est  ad- 
oratione 'latriae  absoluta  et  perfecta,  qua  Christus 
per  se  adoratur  et  species  coadorantur,  quia  hoc 
sacramentum  in  re  est  unum  constans  ex  Christo  et 
speciebus,  Ergo  eadem  adoratione  est  adorandum 
qua  ipsemet  Christus  adoratur,  et  species  coadoran- 
da tanquam  vestis  aut  thronus  Christi ; sic  humani- 
tas Christi  cum  Verbo  coadoratur. 

Dico  2 : Ex  parte  adorantis,  per  se  loquendo,  ac 
seclusis  specialibus  circumstantiis  per  accidens  oc- 
currentibus, absolute  hoc  sacramentum  adorandum 
est  nulla  in  actu  apposita  conditione,  an  sit  rite 
consecratum,  necne.  (D.  Thomas,  Richardus,  Ga- 
briel,  etc.)  Probatur,  quia  ut  homo  possit  absolute 
operari,  sufficit  moralis  certitudo ; alioqui  nec  pa- 
rentes possemus  absolute  venerari,  nec  sacerdos 
posset  dare  absolutionem  absolute,  etc.  Is  qui  sic 
adorat,  totam  suam  intentionem  et  rationem  ad- 
orandi ponit  in  vera  Christi  excellentia ; adeoque 
nulla  formaliter  committeretur  idololatria,  licet 
contingeret  falsum  fuisse  adorationis  visibile  ob- 
jectum. Dixi,  seclusis  specialibus  circumstantiis,  quia 
si  sufficiens  ratio  dubitandi  de  veritate  sacramenti 
sive  ex  parte  materiae,  sive  ex  parte  ministri  occur- 
reret, tunc  non  esset  adorandum  sine  explicita  con- 
ditione; sicuti  quando  alicui  apparet  aut  apparere 
videtur  Christus  in  aliquia  revelatione,  quandiu  res 
dubia  est,  non  est  exhibenda  absolute  adoratio,  donec 
de  veritate  revelationis  moralis  certitudo  habeatur. 

DISPUTATIO  SEXAGESIMA  SEXTA. 

De  spirituali  dispositione  ex  prsecepto  necessaria  ad 
suscipiendum  hoc  sacramentum  > 

Sect.  I,  II.  — An  sit  peccatum  mortale,  et  quam 

grave  accipere  hoc  sacramentum  in  peccato  mortali 

sine  ulla  dispositione. 

Dico  1 : Accedere  ad  hoc  sacramentum  sine  dis- 
positione ad  gratiam  sufficienti  et  cum  conscientia 
peccati  mortalis,  est  peccatum  mortale.  De  fide ; 
contra  recenliores  haereticos,  qui  non  tantum  nul- 
lam gratiae  dispositionem  requirunt,  sed  potius  as- 
serunt quo  magis  aliquis  est  peccator,  eo  melius  il- 
lum esse  dispositum  ad  hoc  sacramentum  recipien- 
dum, dummodo  firmiter  credat  sua  peccata  sibi  non 
esse  imputanda  ob  Ghristum,  quia  hoc  sacramen- 
tum est  cibus  animae  et  pharmacum.  Haeretici  enim 
volunt  peccata  non  tolli,  sed  per  solam  fidem  non 
imDutari.  Probatur  assertio  ex  I Cor.  xi,  26,  27  : 


Probet  autem  seipsitm  homo,  et  sic  de  pane  illo  edat 
et  de  calice  bibat;  qui  enim  manducat  et  bibit  indi- 
gne, judicium  sibi  manducat  et  bibit,  non  dijudicans 
corpus  Domini.  Et  Origenes  (hom.  5) : « Ubi  enim,» 
inquit,  «in  indigno  ingreditur  (nempe  Christus  in 
communicante),  ibi  ad  judicium  ingreditur  acci- 
piente. » Similia  habent  Cyprianus,  Hieronymus,  etc. 
Sancta  enim  sancte  tractanda  sunt.  Sed 
Dico  2 : Recipere  hoc  sacramentum  in  peccato 
veniali,  vel  etiam  peccando  venialiter  in  ipsa  sum- 
ptione, non  est  ex  eo  capite  peccatum  mortale; 
quia  per  veniale  non  ponitur  obex  gratiae  sacramen- 
ti, adeoque  non  fit  gravis  injuria.  In  ea  autem  dis- 
positione communicare,  an  sit  veniale,  controver- 
litur.  Sic  videtur  dicendum  : si  peccatum  veniale 
sit  velut  circumstantia  communionis,  v.  gr.  si  quis 
communicet  ob  ostentationem  seu  vanam  gloriam, 
si  communicando  sil  aetualiler  in  peccato  veniali, 
in  vana  cogitatione,  in  vana  delectatione,  in  volun- 
taria distractione,  sine  debita  attentione  et  devo- 
tione; si  accedat  ad  Eucharistiam  cum  conscientia 
multorum  venialium  sine  ullo  dolore  ac  proposito 
emendationis,  est  peccatum  veniale  sic  communi- 
care. Qui  vero  accedit  ad  Eucharistiam  cum  uno 
alterove  peccato  habituali  veniali,  non  videtur  pec- 
care etiam  venialiter,  si  alioqui  conetur  cum  timo- 
re, reverentia,  et  devotione  accedere.  Denique  nulla 
actualis  dispositio  requiritur  ad  sumendam  Euchari- 
stiam ex  praecepto  rigoroso  praeter  gratiam  habitualem. 

Dico  3 : Indigna  hujus  sacramenti  susceptio,  esi 
peccatum  sacrilegii,  utpote  virtuti  religionis  con- 
trarium; et  quamvis  non  sit  tam  grave  quam  Dei 
odium,  haeresis,  desperatio,  est  tamen  gravius  iis 
peccatis,  quae  sunt  contra  virtutes  morales,  religio- 
ne inferiores.  Yerum  in  specie  sua  non  est  omnium, 
quae  religioni  opponuntur,  maximum  ; nam  peccata 
quae  religioni  opponuntur,  juxta  D.  Thomam,  po- 
nuntur in  primo  gradu  ea  quae  sunt  contra  Deum 
secundum  se,  v.  gr.  blasphemia,  perjurium,  etc., 
aut  contra  Spiritum  sanctum.  In  secundo  gradu 
ponuntur  quae  sunt  contra  humanitatem  Christi  ut 
in  propria  specie  exsistentis.  In  tertio  ea  quae  sunt 
contra  hoc  sacramentum,  in  quo  Christus  realiter 
continetur  sub  aliena  specie.  Yarii  autem  auctores 
disputant  an  hoc  peccatum  sacrilegii  sit  gravius  ho- 
micidio, adulterio,  aliisve  peccatis  enormibus  con- 
tra castitatem  ; sed  hoc  est  difficile  determinare. 
Deinde  gravitas  hujus  sacrilegii  potest  variari  ex 
diversis  circumstantiis ; per  se  enim  loquendo,  gra- 
vius peccat  qui  cum  gravioribus  peccatis  communi- 
cat, quam  qui  cum  levioribus.  Dum  Augustinus  di- 
cit non  minus  esse  peccatum  indigne  audire  verbum 
Dei,  quam  indigne  communicare,  debet  hoc  in  sano 
sensu  inlelligi,  v.  gr.  de  formali  contemptu  verbi 
Dei,  seu  fidei,  ipsiusve  Dei,  etc. 

Sect.  III.  — An  conscius  peccati  mortalis  teneatur 
confessionem  preemittere  ante  hujus  sacramenti 
usum. 

Dico  5 : semper  fuit  in  Ecclesia  praeceptum  prae- 

mittendi  confessionem  ante  communionem,  inter- 
veniente conscientia  peccati  mortalis  post  bapti- 
smum commissi.  D.  Thomas,  Scotus,  GabrieI,  etc., 
contra  Cajetanum  dicentem  hoc  praeceptum  esse 
novum  ac  recens  in  Ecclesia;  sed  ejus  sententia 
nunc  post  concilium  Tridentinum  sustineri  non  po- 
test. Probatur  1°  ex  concilio  Tridentino  (sess.  13, 
cap.  7)  docente  istam  necessitatem  praemittendi  con- 
fessionem ante  communionem  semper  fuisse  in  Ec- 
clesia. 2° Ex  Patribus  Cypriano,  Augustino,  etc., 
asserentibus  non  dandam  esse  communionem  pec- 
catoribus ante  reconciliationem  cum  Ecclesia  ei  sa- 
tisfactionem. 5°  Ex  perpetua  Ecclesiae  consuetudine 
Patrum  antiquorum  testimonio  comprobata. 

Dico  2 : Hoc  praeceptum  praemittendi  confessio- 
nem ante  communionem,  esse  desolo  jure  naturali, 
ut  vult  Syl vester,  non  potest  probari,  etiam  suppo- 
sita sacramenti  confessionis  et  communionis  insti- 
tutione. Licet  supposita  horum  duorum  sacramen- 
torum institutione  videatur  sequi  ex  sola  rei  natura 
absque  alia  positiva  lege,  obligatio  praemittendae 
confessionis,  tum  ob  singularem  Eucharistiae  digni- 
tatem, tum  ob  ejus  significationem,  quae  est  unio 
Christi  cum  Ecclesia  visibili,  tum  ob  potestatem 
clavium  : tamen  haec  omnia  ex  vi  solius  juris  natu- 
ralis non  probant  obligationem  confessionis,  cum 
possit,  secluso  praecepto  positivo,  sufficere  perfecta 
contritio  ad  sancta  sancte  tractanda.  Unde 

Dico  3 : IIoc  praeceptum  est  divinum  positivum, 
e Christo  specialiter  latum,  apostolisque  ac  per  eos 
Ecclesiae  traditum.  Sotus,  Canus,  Cordubensis,  etc., 
contra  Medinam,  Palatium,  etc.,  dicentes  esse  prae- 
ceptum ecclesiasticum,  apostolica  traditione  ac  per- 
petua Ecclesiae  consuetudine  observatum.  Probatur 
ex  dictis  Patribus  Cypriano,  Augustino,  etc.,  et  ex 
concilio  Tridentino  (sess.  15,  cap.  7)  quod  tractans 
haec  Pauli  verba  ( I Cor.  xi,  26 ) : Probet  autem  se- 
ipsum  liomo,  sic  ait  : Quare  communicare  volenti  re- 
vocandum in  memoriam  e jus  prceceplum,  nempe  Chri- 
sti, de  quo  Paulus  immediate  ante  ista  verba  ege- 
rat. Deinde  concilium  haec  addidit : Ecdesiastica 
consuetudo  declarat,-  ut  nemo  sibi  conscius  alicujus 
criminis  sine  praevia  confessione  accedat;  id  est,  de- 
clarat hoc  jus  non  esse  ab  Ecclesia  introductum,  sed 
ab  ea  perpetuo  observatum.  Denique  ibidem  (can. 
11)  imponit  excommunicationem  ipso  facto  incur- 
rendam, in  eos  qui  praedicaverint,  docuerint  aut 
defenderint  non  esse  necessarium  praemittere  con- 
fessionem ante  communionem  ; ideoque  hinc  rejici- 
tur Cajetani  sententia,  quia  non  potest  esse  univer- 
salis obligatio  et  necessitas  praedici®  confessionis, 
quam  concilium  statuit,  nisi  fundetur  in  antiquo 
praecepto,  et  non  tantum  in  novo.  Quare  dum  an- 
tiqui Patres  requirunt  poenitentiam  ad  communio- 
nem, intelligunt  de  poenitentia  sacramentali. 

Sect.  IV.  — Quibus  de  causis  licitum  est  communicare 
sine  praevia  confessione  post  mortale  peccatum  com- 
missum. 

Dico  1 : Juxta  omnes  Thomistas  et  concilium 


Tridentinum,  interdum  licet  ei,  qui  peccavit  mor- 
taliter, sine  praevia  confessione  Eucharistiam  su- 
mere; nempe,  ut  ait  Tridentinum,  necessitate  ur- 
gente, et  modo  desit  copia  confessoris.  Non  videtur 
autem  deesse  copia  confessarii,  si  exspectet  brevi 
aliquis  eum,  cui  solet  devotius  confiteri,  dum  adest 
cui  potest  integre  confiteri,  nec  deest  copia  confes- 
sarii, dum  absente  proprio  sacerdote  adest  alienus, 
habens  jurisdictionem.  Si  quis  autem  habeat  tantum 
unum  peccatum,  et  putet  cum  vero  ac  reali  periculo 
confessarium,  qui  solus  adest,  non  servaturum  con- 
fessionis sigillum,  aut  sibi  illaturum  gravem  inju- 
riam, tunc  censeri  potest  deesse  copia  confessarii ; 
secus,  si  habeat  alia  mortalia,  ex  quorum  confes- 
sione nullum  limet  damnum  ; tacendo  enim  illud, 
ex  cujus  confessione  limet  damnum,  debet  alia  con- 
fiteri. Item  si  quis  habeat  peccata  mortalia  non  re- 
servata cum  uno  reservato,  nec  habeat  qui  a reser- 
vato possit  digne  absolvere,  videtur  probabilius  ne- 
cessitate urgente  teneri  confiteri  alteri  non  reser- 
vata cum  reservato,  si  hic  jurisdictionem  habeat  in 
non  reservata,  a quo  absolvetur  indirecte  a reser- 
vato cum  onere  comparendi  postea  coram  habente 
potestatem  in  reservata. 

Dico  2 : Non  tantum  debet  deesse  copia  confes- 
sarii, ut  quis  possit  interdum  sine  prgevia  confes- 
sione communicare,  sed  etiam  debet  esse  urgens 
seu  gravis  necessitas  tum  communicandi  : v.  gr. 
si  quis  sit  in  periculo  mortis  sive  ipse  sacerdos,  sive 
alius  pro  quo  debeat  facere  sacrum  ut  illum  com- 
municet; si  quis  non  possit  omiitere  communionem 
sine  gravi  infamia,  si  sequatur  scandalum  ex  omis- 
sione missae,  vel  communionis;  si  occurrat  neces- 
sitas absolvendi  inchoatum  sacrificium,  facta  jam 
consecratione.  Si  autem  ante  consecrationem,  et 
possit  sine  scandalo  haberi  confessarius,  praemit- 
tenda est,  juxta  Bonaventuram,  Sylveslrem,  etc., 
confessio;  multo  vero  magis  praemittenda  est,  si 
peccati  mortalis  memoria  occurrat  ante  inchoatam 
missam.  Deinde  si  quis  jamjam  communicaturus  re- 
cordetur peccati  mortalis  non  confessi,  nec  possit  a 
mensa  communionis  sine  scandalo  ve!  infamia  re- 
trocedere, licebit, omissa  confessione,  communicare. 
Secus  vero  si  illius  recordetur  antequam  ad  men- 
sam communionis  accesserit.  Denique  si  sacerdos 
teneatur  ex  officio  isto  die  sacrum  facere,  v.  gr. 
parochus,  poterit,  omissa  confessione,  celebrare ; 
secus  autem  si  ex  officio  non  teneatur,  etiamsi 
alii  tenerentur  isto  die  audire  missam,  nisi  forte 
ex  omissione  missae,  oriretur  scandalum  vel  infa- 
mia. Obligatio  audiendi  missam,  juxta  Sotum,  Cor- 
dubensem,  Antonium,  etc.,  contra  Paludanum  et 
Sylvestrem,  non  videtur  sufficiens  causa  ad  cele- 
brandum omissa  confessione  ut  ipse  celebrans  au- 
diat missam.  Idem  dic  de  obligatione  communican- 
di in  Paschale,  etc. 

Sect.  Y.  — An  dum  non  praemittitur  confessio  peccati 
mortalis,  sit  necessaria  contritio. 

Dico  : Is  qui  est  sibi  conscius  peccati  mortalis,  et 

confiteri  non  potest,  tenetur  elicere  contritionem, 
antequam  accedat  ad  communionem  : ita  omnes 
Thomistae,  estque  doctrina  Patrum  et  concilii  Tri- 
dentini  volentibus  communicare  munditiem  et  san- 
ctitatem praescribentis.  Ratio  est,  quia  si  lex  positi- 
va non  praescripsisset  confessionem  ante  commu- 
nionem, ex  natura  rei  requireretur  contritio  ; lex 
autem  positiva  non  abstulit  obligationem  natura- 
lem. Ergo  dum  non  potest  praemitti  confessio,  redu- 
citur res  ad  eum  statum,  in  quo  esset  ex  natura  rei ; 
ac  proinde  ex  lege  naturali  peccator  tenetur  con- 
tritionem elicere  ad  hoc  sacramentum  tam  excellens 
et  divinae  unionis  significativum  recipiendum  in 
statu  gratiae.  Si  enim  cum  sola  attritione  illud  reci- 
peret, indigne  et  in  statu  peccati  mortalis  illud  reci- 
peret, quia  prius  reciperet  seu  manducaret  quam 
posset  ab  illo  e (lectum  recipere,  siquidem  in  termi- 
no manducationis  recipiendus  esset  ejus  effectus; 
sed  cum  videns  et  sciens  in  statu  peccati  id  reci- 
piat, ponit  obicem  sacramento;  qui  vero  bona  fide 
ad  illud  accederet,  excusaretur  a peccato,  adeoque 
non  poneret  obicem,  et  sic  posset  ejus  effectum  re- 
cipere, uti  et  ille  qui  ex  ignorantia  invincibili  puta- 
ret licere  tunc  accedere  ad  hoc  sacramentum  cum 
attritione.  Deinde  ministrans,  si  sit  in  peccato  mor- 
tali, tenetur  confiteri ; multo  ergo  magis  recipiens 
tenebitur. 

Sect.  AM,  AII.  — An  qui  post  conscientiam  peccati 
mortalis  sine  praevia  confessione  communicavit,  te - 
neatur  ex  jure  seu  divino  seu  ecclesiastico  stalim 
cum  primum  poterit,  confiteri. 

Dico  1 : Is  qui  sine  praevia  confessione  habens 
conscientiam  peccati  mortalis  communicavit  sive 
digne  sive  indigne,  non  tenetur  ex  vi  juris  divini 
naturalis  statim  confiteri  cum  primum  potest,  licet 
hoc  sit  melius  et  securius;  adeoque  nec  qui  digne 
accedit  cum  sola  contritione,  tenetur  habere  propo- 
situm statim  confitendi,  sed  confitendi  tantum.  Prae- 
cepta enim  affirmativa  non  obligant  pro  semper,  sed 
pro  certis  temporibus  et  opportunitatibus  tantum. 
Attamen 

Dico  2 : Sacerdos  (non  laicus),  digne  celebrans 
aut  perficiens  sacramentum  inchoatum  (non  vero 
indigne  et  cum  peccato  celebrans),  tenetur  jure  ec- 
clesiastico, cum  primum  potest,  confiteri,  juxta  hoc 
concilii  Tridentini  (scss.  3,  cap.  7)  decretum  seu 
praeceptum  : Quod  si  necessitate  urgente  sacerdos 
absque  praevia  confessione  celebraverit,  quam  primum 
confiteatur.  Sacerdos  autem  qui  ex  oblivione  peccati 
mortalis  sine  praevia  confessione  digne  celebrat, 
non  videtur  sub  hoc  praecepto  comprehendi,  quia 
lex  positiva  tantum  obligat  prout  loquitur  seu 
fertur, 

Sect.  AHII.  — An  qui  peccavit  mortaliter,  licet  con- 
tritus et  confessus  sit,  teneatur  communionem  ali- 
quandiu  differre 

Dico  : Per  se  loquendo,  nullum  est  peccatum, 
communicare  paulo  post  commissum  peccatum 
mortale  praemissa  debita  confessione.  (D.  Thomas, 
Paludanus,  Gabriel,  Cajelanus,  etc.)  Id  enim  nulla 


lege  sive  divina  sive  humana  prohibetur ; quia  cum 
ille  homo  jam  justificatus  sit  per  confessionem,  nihil 
est  quod  ipsum  impediat  recipere  effectum  Eucha- 
ristiae. Dixi,  per  se  loquendo,  quia  si  peccatum  esset 
publicum  aut  frequens  ac  notum,  per  accidens  pos- 
set esse  peccatum  grave  ratione  scandali,  vel  etiam 
ob  periculum  communicandi  sine  vera  peccati  de- 
testatione; ideoque  saepius  consulendum  est,  ut 
post  commissum  peccatum  mortale,  licet  poenitens 
videatur  sat  dispositus,  parumper  differat  suam 
communionem,  saltem  per  diem,  ut  animum  magis 
colligat  et  abstrahat  a peccato.  Hinc  aliqui  censent 
fere  semper  esse  peccatum  veniale,  sic  statim  com- 
municare post  peccatum  mortale,  maxime  si  fuerit 
carnale  seu  venereum. 

DISPUTATIO  SEXAGESIMA  SEPTIMA. 

De  obligatione  repellendi  indiguos  ab  usu 
Eucharistiae. 

Sect.  I,  II,  III,  IAr.  — An  et  quomodo  minister  hujus 
sacramenti  teneatur  illud  denegare  peccatori. 

Dico  1 : Minister  Eucharistiae  ex  lege  naturali  et 
divina,  absolute  loquendo,  tenetur  denegare  illam 
in  peccato  mortali  exsistentibus,  ulpote  indignis, 
nec  jus  ad  illam  habentibus,  maxime  si  potest  dene- 
gare sine  suo  gravi  incommodo.  Multo  autem  minus 
potest  eos  ad  illam  invitare  quandiu  in  eo  statu 
perseverant  : nec  Christus  invitavit  Judam  ad  sacri- 
lege communicandum,  sed  permisit,  datis  prius 
sanctis  admonitionibus  frustra.  Sacerdos  aut  diaco- 
nus seipsom  communicans  in  peccato  mortali 
committit  per  Eucharistiae  adminislralionem  et  sus- 
ceptionem duas  malitias  morali  specie  diversas,  in 
confessione  explicandas,  dicendo  vel  celebrasse  in 
peccato  mortali,  vel  extra  sacrificium  dedisse  sibi 
ipsi  communionem.  Hinc 

Dico  2 : Peccator  publicus  sive  publice  sive  occul- 
te Eucharistiam  petat,  illi  deneganda  est,  ideoque  in 
jure  jubentur  repelli  a communione  meretrices, 
usurarii  et  alii  ejusmodi ; sed  si  peccator  publicus, 
occulte  sit  rite  confessus,  et  occulte  petat  Eucha- 
ristiam, si  constat  de  vera  ejus  poenitentia,  danda 
est  illi  Eucharistia.  Si  autem  publice  petat,  debet 
exhibere  publicam  satisfactionem,  aut  saltem  ejus 
conversio  esse  publica,  ac  manifesta;  ut  possit  ei 
dari.  Si  sit  in  articulo  mortis,  tunc  ad  ei  dandam  suf- 
ficit ut  vel  confiteatur,  vel  verte  contritionis  signa 
exhibeat. 

Dico  o : Peccatori  occulto  occulte  Eucharistiam 
petenti,  est  ei  deneganda,  quia  nec  habet  jus  pe- 
tendi, nec  sequitur  infamia,  nec  scandalum,  cum 
totum  negotium  occulte  transigatur  ; et  licet  habe- 
ret aliquale  jus  petendi  a suo  pastore,  tamen  jus 
sacramenti  seu  Christi  ut  non  fiat  ipsi  injuria,  est 
majus,  quod  minister  debet  servare  illaesum,  dum 
non  occurrit  majus  incommodum.  An  autem  sacer- 
dos, qui  per  solam  confessionem  novit  peccatum, 
possit  negare  Eucharistiam  poenitenti  dum  ab  ipso 
eam  tam  occulte  petit,  ut  nullus  alius  adsit  (si  enifn 
alius  adesset,  esset  sine  dubio  revelatio  confessio- 


1001 


1005 


PART.  II.  — X\I.  RE  SACRAMENTIS. 


nis,  qua  nulla  esse  videlur,  dum  nullus  alius  adesi), 
valde  dissenliunt  inter  se  hac  in  re  auctores  : non 
posse  negare  affirmant  Antoninus,  Adrianus,  Syl- 
vester,  etc.;  nec  posse  uti  ista  confessionis  scientia, 
quia  illius  sigillum  etiam  obligat  respectu  ipsius  poe- 
nitenlis.  Posse  tamen  inde  sumi  occasionem  ad  eam 
negandam  alio  praetextu.  Alii  vero,  nempe  D.  Tho- 
mas,  Durandus,  Alensis,  Angelus,  etc.,  asserunt  de- 
bere- negare  isti  peccatori  Eucharistiam,  quia  est 
actus  consentaneus  potestati  clavium,  qua  digni  ad- 
mittendi sunt,  indigni  repellendi,  nec  esse  contra 
sigillum.  Haec  posterior  opinio  speculative  videtur 
magis  approbanda,  practice  autem  vix  habet  lo- 
cum. Dum  sacerdos  scit  peccatum  extra  confes- 
sionem, debet  de  eo  sufficienter  illi  constare, 
ut  possit  peccatori  denegare  communionem,  v. 
gr.  quia  vidit  peccatum,  et  certo  scit  non  esse 
confessum,  vel  ipse  peccator  fatetur  suum  malum 
statum,  etc. 

Dico  4 : Peccatori  occulto  publice  petenti  Eucha- 
ristiam, non  potest  ei  denegari  sine  gravi  peccato  : 
ita  D.  Thomas,  Alensis,  Bonaventura,  etc.,  basque 
rationes  afferunt : 1°  quia  id  esset  infamare  illum ; 
2°  licet  ibi  interveniat  injuria  Christi  in  sacrilega 
communione,  tamen  infama tio  proximi  est  magis 
certa  quam  injuria  Christi,  quia  peccator  jamjam 
communicaturus  potest  subito  interius  mutari ; 
5°  quia  daretur  scandalum;  4°  quia  peccator  occultus 
liabet  jus  petendi  publice  Eucharistiam,  a quo  non 
potest  deturbari,  nisi  sufficienter  de  eo  convincatur 
vel  per  notitiam  publicam,  vel  per  testes.  Sed  ratio 
adaequata  et  universalis  haec  potius  videlur  esse, 
quod  minister  hujus  sacramenti  tanquam  persona 
publica  ad  commune  Christianae  reipublicae  bonum 
servandum  deputata,  debeat  publice  dispensare 
sacra  mysteria  non  per  privatam,  sed  per  pu- 
blicam et  notoriam  scientiam.  Alioqui  hujusmo- 
di dispensatio  obnoxia  esset  variis  injuriis  et  scan- 
dalis. 

ObUcies  1 : Dare  Eucharistiam  indigno,  est  co- 
operari ejus  peccato  ; ergo  non  licet,  etiamsi  pec- 
cator publice  petat  : projicere  enim  Eucharistiam  in 
locum  immundum,  est  ita  intrinsece  malum,  ut 
nunquam  liceat;  ergo  hic  similiter.  Respondeo  : Ne- 
go antecedens.  Dans  Eucharistiam  indigno,  nos  co- 
operatur ejus  sacrilegio,  quia  non  cooperatur  ut 
eam  sacrilege  et  indigne  sumat;  posset  enim,  si  vel- 
let, digne  sumere,  sed  tantum  ut  sumat,  ac  proinde 
non  est  cooperatio  peccati,  sed  permissio,  quam  sa- 
cerdos debito  modo  exercens  suum  munus,  vitare 
non  posset.  Aliud  est  de  projectione  Eucharistiae  in 
Jocum  immundum,  quia  ista  actio  de  se  est  deter- 
minata ad  malum,  et  ex  proprio  objecto  habet  defor- 
mitatem per  se  loquendo  ; secus  vero  est  dc  actione 
dandi  Eucharistiam  homini. 

Obj.  2 : Peccator  occultus,  qui  mihi  ensem  custo- 
diendum tradidit,  si  publice  eum  petat,  et  mihi 
constet  eum  peti,  ut  se  vel  alium  occidat,  debeo  illi 
denegare,  quamvis  necesse  sit  pravum  ejus  animum 
Theol,  Suarez  Summa,  ii. 


patefacere.  Ergo  etiam  hic  licebit  Eucharistiam  ne- 
gare, quamvis  necesse  sit  peccatorem  infamare.  Re- 
spondeo : Licet  Alensis  et  Bonaventura  negent  ante- 
cedens, illo  tamen  admisso  cum  Soto  et  aliis,  nego 
consequens  ; quia  negando  gladium,  mors  evitatur ; 
negando  autem  Eucharistiam,  peccatum  non  evi- 
tatur, cum  per  voluntatem  sumendi  jam  sit  com- 
missum. Deinde  mors  est  damnum  corporis  irrepa- 
rabile ; sumptio  autem  sacrilega  est  damnum  animae 
reparabile.  Denique  ista  redditio  ensis  est  actio  pri- 
vata, datio  vero  Eucharistiae  est  actio  publica  quae 
scientiam  publicam  requirit. 

Obj.  5 : Ad  vitandam  communionem  sacrilegam, 
posset  sacerdos  illi  dare  hostiam  non  consecratam. 
Respondeo  : Nego  assumptum ; quia  daretur  su- 
menti hostiam  occasio  idololatriae,  qui  putat  esse 
consecratam.  Si  autem  ex  conventione  inter  sacerdo- 
tem et  peccatorem  id  fieret,  licere  censent  Bonaven- 
tura, Albertus,  Adrianus,  etc.,  sed  probabilius  ne- 
gant D.  Thomas,  Alensis,  Richardus,  Sotus,  etc.; 
est  enim  fictio  perniciosa,  nec  vitari  moraliter  po- 
test exterior  idololatria. 

Obj.  4 : Quamvis  praedicta  omnia  procedant  in  sa- 
cerdote qui  tenetur  ex  officio  Eucharistiam  mini- 
strare, non  videntur  tamen  habere  locum  in  eo,  qui 
non  tenetur  ex  officio.  Respondeo  : Sacerdos  publi- 
ce expositus  et  actualiter  dispensans  Eucharistiam, 
sive  dispenset  ex  officio  sive  non  (qua  in  re  quidam 
ponunt  differentiam)  : si  quis  peccator  occultus  ac- 
cedat cum  aliis  communicantibus,  non  potest  ei  Eu- 
charistiam denegare , secus  vero  si  eam  petat 
antequam  in  altari  sit  publice  expositus  ad  il- 
lam dispensandam,  quia  tunc  moraliter  loquendo, 
nec  infamat  proximum,  nec  scandali  occasionem 
dat. 

Sect.  V.  — Quis  sil  censendus  in  hac  materia  pecca- 
tor publicus  vel  occultus. 

Dico  I : Ut  Eucharistia  possit  denegari  peccatori, 
sufficit  ejus  peccatum  esse  publicum  respective;  id 
est,  iis  in  quorum  praesentia  petit  Eucharistiam,  esse 
notum,  quamvis  aliunde  respectu  aliarum  actionum 
sit  absoluie  occultum.  Haec  enim  notitia  sufficit,  ut 
sine  infamia,  scandalo,  ut  alio  gravi  incommodo  ne- 
gari possit  sacramentum. 

Dico  2 : Quando  vel  omnes  vel  aliqui  eorum,  qui 
adsunt  petitioni  sacramenti,  ignorant  delictum  pec- 
catoris, non  potest  petenti  illud  denegari,  nisi  deli- 
ctum aliunde  sit  publicum  per  evidentiam  juris  aut 
facti  quae  evidentiae  juris,  seu  judicii  publici  et 
authentici  sequivaleat,  utpote  tunc  pluribus  notum. 
Probatur,  quia  tunc  delicium  est  occultum  respecti- 
ve, id  est  respectu  videntium  ab  hoc  homine  peti 
sacramentum. 

Dico  5 : Si  delictum  sit  absolute  publicum  eviden- 
tia sive  juris  sive  facti,  sufficit  ut  sacramentum  de- 
negari debeat,  licet  non  sit  notum  illis  in  quorutn 
praesentia  illud  petitur;  quia  per  illam  publicam 
notitiam  amittit  peccator  jus  petendi  hoc  sacramen- 
tum publice  et  in  foro  Ecclesias. 

Sect.  VI.  — An  Eucharistia  danda  sit  hominibus  de 
aliquo  crimine  suspectis. 

Dico  1 : Nunquam  licet  dare  Eucharistiam  alicui 
in  probationem  seu  purgationem  suspicionis  crimi- 
nis, sicut  olim  interdum  jussa  est  fieri  suspicionis 
purgatio  per  ferrum  candens,  aut  aquam  ferventem, 
reprobata  postea  a subsequentibus  conciliis.  Proba- 
lur,  quia  hoc  fine  et  intentione  dare  et  recipere  sa- 
cramentum, est  tentare  Deum,  seu  petere  miracu- 
lum. Aliud  est  de  lege  zelotypiae,  Num.  v,  ab  ipso 
Deo  statuta  cum  promissione  dandi  signi  pro  veri- 
tate cognoscenda.  Deinde  nec  licet  exigere  hanc 
purgationem  ab  alio  per  modum  juramenti  in  testi- 
monium veritatis  suscipiendo  Eucharistiam.  Si  quis 
tamen  sponte  sua  uteretur  hoc  communionis  medio 
ad  probandam  suam  innocentiam,  id  non  foret  per 
se  malum. 

Dico  2 : Temeraria  aut  probabilis  suspicio  crimi- 
nis non  sufficit  ad  denegandam  alicui  Eucharistiam; 
violenta  tamen,  quae  nulla  probabili  ratione  deponi 
potest,  si  sit  publica,  sufficit  ad  eam  negandam  pu- 
blice ; si  privata,  ad  eam  negandam  occulte.  Ita 
communiter  theologi,  quia  violenta  suspicio  nititur 
ejusmodi  indiciis,  quae  licet  non  faciant  evidentiam 
rei  in  se,  faciunt  tamen  moralem  probabilitatem 
aut  certitudinem  sufficientem  ad  ferendum  prudens 
judicium. 

DISPUTATIO  SEXAGESIMA  OCTAVA. 

De  corporis  dispositione  ex  praecepto  necessaria  ad 
sumendam  Eucharistiam. 

Sect.  I.  — An  aliqua  corporis  compositio  particularis 
requiratur  ad  sumendam  Eucharistiam. 

Dico  I : De  corporis  compositione  sive  in  vestitu, 
sive  in  situ  aut  gestu  nihil  statutum  habetur  tam  per 
jus  divinum  positivum  quam  per  ecclesiasticum.  So- 
lum quoad  sacerdotes,  datur  decretum  quo  jubentur, 
quando  more  laicorum  communicant,  habere  stolam 
super  utrumque  numerum  impositam  sub  pcena  excom- 
mu  nicationis  ferendae : quod  Navarra.  Sylvester, 
etc.,  inlelligunt  tantum  de  sacerdote  communicante  in 
missa  solemni  ritu,  non  autem  de  communicante  extra 
missam  ob  infirmitatem  vel  aliam  causam  rationa- 
bilem. Glossa  tamen  intelligit  etiam  de  communione 
extra  sacrificium,  sed  licet  haec  expositio  admittere- 
tur, non  videtur  obligare  sub  mortali  secluso  con- 
temptu, quia  res  levis,  nec  communi  usu  in  eo  sensu 
recepta  est,  imo  viri  etiam  timorati  solent  facile  hoc 
emittere,  quando  commode  servari  non  potest. 

Dico  2 : Ad  sumendam  Eucharistiam  solum  re- 
quiritur jure  naturali  ille  corporis  habitus  et  compo- 
sitio quae  animi  reverentiam  ac  deductionem  prae  se 
ferat  juxta  ecclesiasticam  consuetudinem  pro  loco- 
rum ac  temporum  diversitate. 

Sect.  II.  — An  aliqua  corporis  macula  sive  ex  pol- 
lutione, sive  aliunde  contracta  impediat  hujus  sa- 
cramenti usum. 

Dico  I : Corporalis  macula  per  se  non  impedit 
necessario  hujus  sacramenti  usum  (Gregorius,  D. 
Thomas,  D.  Bona  ventura),  quia  hic  externus  corporis 


defectus  de  se  nihil  refert  ad  morum  honestatem  et 
bonitatem  moralem.  Hinc  leprosus  debet  tantum 
cavere  aliorum  horrorem  aut  scandalum,  et  men- 
struatae feminae,  id  est  quae  paulo  ante  pepererunt, 
attendere  decentiam;  adeoque  nihil  est  quod  iliosa 
communione  arceat. 

Dico  2 : Corporis  macula  quae  jam  praeteriit,  ob 
effectus  aliquos  ex  illa  resultantes,  potest  interdum 
impedire  huius  sacramenti  usum;  non  ex  necessitate 
sed  ex  congruitate,  secluso  scandalo  et  contemptu, 
id  est,  non  sub  peccato  mortali,  sed  de  consilio  aut 
ad  summum  sub  veniali.  (D.  Thomas,  etc.)  Hinc  li- 
citum est  communicare  die  insequente  noctem  in 
qua  accidit  pollutio  involuntaria;  si  tamen  aliquo 
modo  maneret  in  suis  effectibus,  si  v.  gr.  ob  illam 
homo  se  sentiret  ineptum  ad  res  spirituales  tractan- 
das, si  pateretur  magnam  mentis  evagationem,  aut 
varias  cogitationes,  etc.,  consultius  esset  isto  die  a 
communione  abstinere.  Idem  pene  dic  de  copula 
conjugali,  quae  cum  sit  actus  licitus,  certum  est  non 
impedire  necessario  seu  sub  peccato  mortali  com- 
munionem; imo  saepe  nec  sub  veniali,  maxime  quan- 
do est  redditio  debiti,  non  petitio,  aut  non  est  ex  vo- 
luptate, sed  ex  pura  prolis  intentione. 

Sect.  III,  IV. — Ane x praecepto,  et  qualo  jejunium  ante 
communionem  sil  servandum. 

Dico  2 : Nec  divino,  nec  naturali  jure  impositum 
est  praeceptum  sumendi  Eucharistiam  ante  omnem 
cibum  aut  potum.  Imo  Christus  ipse  eam  dedit 
apostolis  post  prandium  et  esum  agni  paschalis ; sed 
ab  apostolorum  temporibus  servata  est  in  Ecclesia 
consuetudo  nullum  cibum  aut  potum  sumendi  ante 
communionem.  Ut  probatur  ex  antiquis  Patribus, 
Epiphanio,  Nazianzeno,  Chrysoslomo,  etc.,  et  conci 
liis,  Africano,  Bracharensi,  synodo  sexta,  in  qua  re- 
vocatur exceptio  concilii  Carthaginensis  tertii.  Pa- 
tres enim  hujus  concilii  exceptionem  fecerant  dici 
Coenae  Domini,  in  quo  solo  ob  speciales  occasiones 
in  ea  regione  occurrentes  permiserant  post  sumptum 
cibum  communicare. 

Dico  2 : Recte  ac  convenienter  Ecclesia  praecepit, 
ut  hoc  sacramentum  a jejunis  tantum  sumatur.  De 
fide.  Certum  est  enim  Ecclesiam  habere  potestatem 
ferendi  leges,  etiam  in  iis  rebus  quae  a Christo  prae- 
ceptae non  sunt ; usamque  fuisse  hac  potestate  in 
ferendo  isto  praecepto,  constat  ex  dictis  conciliis, 
aliisque.  Et  sane  conveniebat  dari  hoc  praeceptum 
ad  majorem  istius  sacramenti  reverentiam  procu- 
randam, ad  vitanda  irreverentiae  pericula,  ad  signi- 
ficandum Christum  debere  esse  nostrum  primum  ac 
primarium  cibum.  Unde  patet  contra  haereticos  cur 
Ecclesia  rite  statuerit  hoc  jejunium  , licet  Christus, 
ob  varias  causas,  vesperi  sub  esum  agni  hoc  sacra- 
mentum instituerit.  Nec  ex  hoc  Pauli  loco  : Qui  esu- 
rit, domi  manducet  ( I Cor.  n,  54),  colligitur  tempore 
apostolorum  fuisse  consuetudinem  sumendi  aliquid 
cibi  ante  eommunionem,  sed  quia  post  divina  officia 
et  communionem  fideles  interdum  ad  commune 
prandium  conveniebant,  Paulus  monet,  ut  qui  alios 

exspectare  non  potest,  domum  redeat,  et  ibi  mandu- 
cet. Itaque 

Dico  5 : Ante  communionem  necessarium  est  ex 
praecepto  ecclesiastico  servare  jejunium  naturale 
seu  abstinentiam  ab  omni  cibo  et  potu;  unde  qui- 
cunque cibus  vel  potus,  etiamsi  sit  in  minima  quan- 
titate et  sub  quacunque  intentione  medicinae  vel  sa- 
lutis, si  per  modum  cibi  autpotus  sumatur  , impedit 
ex  praecepto  communionem  sub  peccato  mortali,  non 
autem  impedit,  si  quid  sumatur  per  modum  salivae, 
aut  attrahatur  per  modum  respirationis.  Unde  gut- 
tula aquae  quae  jam  commista  erat  cum  saliva,  aut 
reliquiae  cibi  casu  manentes  in  ore  ex  procedenti 
nocte,  si  casu  deglutiantur,  non  impediunt  commu- 
nionem, quia  sumuntur  per  modum  salivae,  et  cen- 
sentur venire  ab  intrinseco.  Similiter  si  quis  deglu- 
liat  sanguinem  aut  alium  humorem  a capite  in  os 
descendentem,  aut  qasu  ex  ore  manantem,  non  fran- 
git hoc  jejunium,  quia  non  trajicitur  per  modum 
cibi  : ita  D.  T hornas  addens  quidquid  ab  intrinseco 
provenit,  et  ore  non  sumitur  ab  extrinseco,  non  vere 
comedi,  nec  frangere  jejunium  naturale,  adcoque 
nec  impedire  communionem.  Si  quis  tamen  noctu 
aliquid  sacchari  in  os  misisset,  et  post  mediam  no- 
ctem aliquid  deglulivisset,  impediretur  communicare. 

Dico  T : Hoc  jejunium  quod  praecipitur  ab  Eccle- 
sia, incipit  a media  nocte  .usque  ad  communionem 
tantum,  qua  sumpta statim  cessat, etpotest  aliquid  cibi 
vel  potus  sumi;  expedit  tamen  ad  majorem  devotionem 
et  reverentiam  paulispei  exspectare  ad  aliquid  sumen- 
dum. Carentia  somni  in  nocte  praecedente,  aut  ali- 
mentorum indigestio  ex  die  praecedente  proveniens, 
per  se  non  impedit  communionem. 

Sect.  V,  YI. — Quando  liceat  non  jejuno  communicare. 

Dico  1 : In  solo  mortis  articulo  , quando  oportet 
sumere  viaticum,  et  aegrotus  non  potest  sine  gravi 
detrimento  aut  periculo,  quod  medici  judicio  expen- 
dendum est,  exspectare  ut  jejunus  sumat,  tunc  licite 
potest  non  jejunus  illud  sumere  etiamsi  fortasse 
posset  una  alterave  hora  post  mediam  noctem  ex- 
spectare. Idem  dic  de  violentae  mortis  periculo,  quan- 
do nec  anticipari  potest  communio  nec  supplicium 
differri.  Si  post  sumptum  viaticum  duret  adhuc 
periculum  mortis  per  octo  aut  decem  dies,  videtur 
posse  infirmus  non  jejunus  rursus  communicare,  si 
commode  aliter  non  possit,  uti  etiam  si  aliquantum 
convaluit  et  postea  reincidat  in  periculum  mortis. 
Deinde  probabile  est  posse  sacerdotem  non  jejunum 
licite  celebrare,  adeoque  communicare  ad  dandum 
alteri  viaticum  in  necessitate  urgente ; frequentius 
tamen  sentiunt  auctores  id  non  licere,  eo  quod 
Ecclesiae  consuetudo  ita  hoc  praeceptum  divinum 
interpretetur,  tuncque  in  tali  casu  cesset  ejus  obli- 
gatio exparte  sumentis.  Aliudest  de  dicenda  missa  in 
necessitate  sine  praemissa  peccati  mortalis  confes- 
sione ad  dandum  illi  viaticum,  quia  Ecclesia  hoc 
suum  confessionis  praemittendae  praeceptum  in  tali 
casu  declaravit  non  obligare. 


Dico  2:  Licitum  est  sacerdoti  non  jejuno  communi- 
care : 1°  quando  hoc  necesse  est  ad  perficiendum  aut 
consummandum  sacrificium,  v.  gr.  si  loco  vini 
aquam  infuderit,  et  non  advertit  nisi  post  illam  sum- 
ptam, tunc  debet  conficere  seu  consecrare  iterum 
vel  utramque  speciem  vel  saltem  sanguinem  ac  su- 
mere ut  perficiat  sacrificium.  Similiter  si  post  con- 
secrationem recordetur  se  aliquid  comedisse  aut 
bibisse,  debet  perficere.  Idem  dic  de  sacrificio  in- 
choato a sacerdote  in  altari  exaegritudine  deficiente  ; 
si  enim  non  sit  alius  sacerdos  jejunus,  debet  non 
jejunus  perficere  illud.  2°  Quando  necesse  est  su- 
mere reliquias  ipsius  sacrificii  post  fractum  jejunium, 
seu  post  sumptam  calicis  ablutionem;  v.  gr.  in  die 
Parasceves,  sacerdos  moraliter  loquendo  aliquid  vini 
prius  trajicit  quam  particulam  consecratam,  uti  et 
aegrotus,  qui  vino  immistam  sumit  hostiam.  Item  si 
particula  hostice  consecratae  adhaereat  calici,  non 
est  digito  attrahenda , sed  vino  imposito  haurienda, 
et  si  post  haustum  vinum  adhuc  adhaereat,  iterum 
atque  iterum  imponendum  vinum  donec  attracta  su- 
matur. Idem  dic  de  hostia  adhaerente  aegri  palato. 
Istae  reliquiae,  sive  sint  parvae  sive  magnae,  parum 
inlerest,  etiam  integrae  hostiae,  post  datam  aliis 
communionem  remanentes,  si  sint  ejusdem  sacri- 
ficii, possunt  a sacerdote  post  ablutionem  consumi, 
quandiu  est  in  altari;  non  autem  dandae  laicis  post 
ipsorum  communionem,  alioqui  bis  communicarent; 
sacerdos  vero  eas  sumit  per  modum  unius  integrae 
actionis  mortalis  ac  complentis  sacramentum.  Sed 
si  ilice  sint  alterius  praeteriti  sacrificii,  non  pos- 
sunt sumi  post  ablutionem,  nisi  non  possent  con- 
servari sine  gravi  irreverentia.  Idemque  de  reliquiis 
quas  sacerdos  invenit  postquam  recessit  ab  altari. 
Hinc  5°  si  hoc  sacramentum  igne  comburendum  sit, 
aut  deventurum  in  manus  haereticorum  aut  infide- 
lium, a quibus  injuriose  tractabitur,  aut  oh  similem 
aliam  causam,  potest  tunc  sumi  post  cibum  aut  potum. 

DISPUTATIO  SEXAGESIMA  NONA. 

De  divino  praecepto  circa  usum  Eucharistiae. 

Sect.  I,  II.  — An  detur  praeceptum  divinum  sumendi 

Eucharistiam , seu  laicoe  communionis,  et  quos 

obliget. 

Dico  1°  Praeceptum  communicandi  probabilius 
fuit  a Christo  latum  : Durandus,  Paludanus,  Navarra, 
etc.,  contra  Alensem,  Sylvestrum,  Bonaventuram, 
etc.,  negantes  communionem  laicamjure  divino  esse 
praeceptam.  Probatur  praecipue  ex  his  duobus  Scri- 
ptura; locis:  Nisi  manducaveritis  carnem  Filii  hominis, 
et  biberitis  ejus  sanguinem,  non  habebitis  vitam  in  vo- 
bis (J  oan.  vi,  54);  et:  Hoc  facite  in  meam  commemo- 
rationem ( Luc . xxii,  19).  Sed  quamvis  ista  testimo- 
nia evidenter  non  convincant  (primum  enim  potest 
intelligi  de  magna  communionis  utilitate,  non  de  ejus 
praecepto ; et  secundum  non  de  ejus  usu  seu  exer- 
citii praecepto,  sed  de  intentione  quam  habere  de- 
bent fideles,  dum  volent  illud  sunlere,  aut  de  prae- 
cepto apostolis  dato  istud  sacramentum  conficiendi)s 

probabilius  tamen  primum  non  tantum  utilitatem 
quam  affert  volenti  illud  sumere  pro  suo  libitu,  sed 
etiam  praeceptum  sumendi  concinet,  siculi  et  secun- 
dum non  tantum  intentionem,  sed  etiam  exercitii 
praeceptum  ; cum  enim  per  haec  verba  : Hoc  facite, 
datum  sit  apostolis  praeceptum  conficiendi  istud  sa- 
cramentum, ergo  et  aliis  sumendi.  Quare 
Dico  2 : Hoc  praecepto  divino  non  tantum  bapti- 
zati  adulti,  ratione  utentes,  sed  etiam  non  bapli- 
zati , sive  catechumeni  sive  infideles  obligantur. 
Verba  enim  Christi  : Nisi  manducaveritis  carnem 
Filii  hominis  ( Joan . vi,  54),  ad  omnes  se  extendunt, 
et  potestas  Christi  suis  legibus  omnes  complectitur. 
Infantes  tamen  et  amentes  perpetuo  non  obligantur, 
sive  Ecclesia  non  tenetur  dare  illis  hoc  sacramentum, 
prout  concilium  Tridentinum  (sess.  21,  cap.  4)  defi- 
nit, quia  non  est  necessarium  ad  salutem  necessi- 
tate medii.  Hinc  Christus  de  baptismo  passive  dixit: 
Nisi  quis  renatus  fuerit  (Joan.  in,  5),  complectens 
omnino  omnes  homines  ; de  Eucharistia  autem  acti- 
ve : Nisi  manducaveritis  carnem  Filii  hominis,  allo- 
queris tantum  adultos  praecepti  capaces.  Jam  vero 
adultis,  qui  ratione  usi  fuerant  et  postea  in  perpe- 
tuam amentiam  aut  phrenesim  inciderunt,  solum  in 
mortis  periculo  licitum  est  dare  et  debet  dari  ab 
Ecclesiae  pastoribus  hoc  sacramentum,  nisi  adsit 
periculum  gravis  irreverentiae,  vomitus,  rejectionis, 
etc.  Dum  enim  antea  utebantur  ratione,  tenebantur 
praecepto  sumendi  Eucharistiam,  cujus  obligatio  ma- 
xime urget  in  mortis  periculo;  tunc  ergo  censentur 
saltem  implicite  illam  petere,  adeoque  ad  illam  jus 
habere,  modo  probabili  fide  credantur  esse  bene  dis- 
positi, seu  non  habere  peccatum  ponens  obicem 
gratiae.  Idem  dic  de  energumenis  rationis  usu  pri- 
vatis ; iis  autem  qui  ratione  utuntur  et  sui  sunt 
compotes,  danda  est,  quoties  prudens  pastor  judica- 
verit. 

Sect.  III.  — Quandonam  obliget  hoc  preeeeptum  ex 
vi  solius  juris  divini. 

Nota  : Cajetanus,  Ledesma,  Victoria,  etc.,  dicunt 
hoc  praeceptum  ex  vi  solius  juris  divini  obligare  tan- 
tum semel  in  vita  sive  id  fiat  in  mortis  articulo  sive 
antea ; ita  ut  si  prius  expleta  fuerit  obligatio,  non 
amplius  obliget  etiam  in  mortis  articulo,  cum  nul- 
lum possit  assignari  jus  divinum,  quo  specialiter 
praecipiatur  communio  in  mortis  articulo,  si  prius 
facta  fuerit,  sitque  praeceptum  affirmativum  non 
obligans  pro  semper.  Sicut  enim  per  unicum  bapti- 
sma satisfit  horum  verborum  obligationi  : Nisi  quis 
renatus  fuerit,  etc.  (Joan.  m,  5),  ita  et  istorum  : 
Nisi  manducaveritis  carnem  Filii  hominis,  per  uni- 
cam communionem.  Hinc  constat,  ex  conciliis  Eli- 
beritano  et  Sardicensi,  Ecclesiam  privasse  interdum 
viatico  homines  in  poenam,  aut  ob  alias  causas ; diu- 
que  fuit  mos  in  Gallia  et  Hispania  non  dandi  com- 
munionem reis  morte  plectendis.  Sed  jam  antiqui 
istorum  conciliorum  canones  revocati  sunt,  et  Pius 
V praecepit  dari  communionem  reis,  qui  ob  delicta 
morte  plectendi  sunt.  Quare 


Dico  1 : Probabile  est  jure  divino  obligari  horni 
nem  ad  communionem  in  articulo  seu  periculo  mor- 
tis, sive  prius  communicaverit  in  vita,  sive  non, 
adeoque  toties  quoties  in  illud  periculum  devenerit, 
obligari  ad  communionem  : ita  Ricliardus,  Duran- 
dus, Gabriel,  etc.,  etiamsi  haec  sententia  non  sit 
adeo  communis  inter  Thomistas.  Ideo  dixi  probaoile 
est.  Probatur  tamen,  1°  quia  ex  antiquissimis  con- 
ciliis et  pontificibus  constat  magnam  semper  in  Ec- 
clesia curam  adhibitam  fuisse,  ut  moribundi  sine 
viatico  non  decederent ; quae  Ecclesiae  consuetudo 
sat  declarat  nunc  ejusmodi  exstare  praeceptum,  et 
ita  recepta  est,  ut  sine  magno  scandalo  imo  sine 
suspicione  haeresis  voluntarie  violari  non  possit,  ac 
proinde  graviter  obligans.  2°  Ex  hujus  consuetudinis 
antiquitate  colligimus  eam  esse  ad  minimum  tradi- 
tionem, et  ex  ejus  immutabilitate  probabiliter  fun- 
datam in  Christi  mandato.  Quantum  autem  tempo- 
ris debeat  intercedere  inter  ultimam  communionem 
et  periculum  mortis,  ut  homo  teneatur  in  hoc  mor- 
tis periculo  rursus  communicare,  prudenti  arbitrio 
videtur  relinqui,  modo  communio  censeatur  esse 
facta  paulo  ante  mortem,  v.  gr.  octo  aut  decem  die- 
bus, quia  quando  tempus  est  breve,  jam  moralit  r 
censetur  periculum  imminere,  quod  revera  exsistit, 
licet  homo  illud  ignoret ; adeoque  jam  tunc  est  obli- 
gatio sumendi  viatici,  cui,  communicando  tum,  cen- 
setur satisfacere,  quia  si  cognovisset  suum  pericu- 
lum, per  modum  viatici  communicare  voluisset,  et 
sic  adest  virtualis  intentio  sumendi  viatici.  Praestat 
tamen  ut  in  tali  casu  iterum  communicet  per  modum 
viatici,  etiam  non  jejunus. 

Dico  2 : Prseceptum  divinum  de  sumenda  Eucha- 
ristia non  tantum  obligat  in  articulo  mortis , sed 
etiam  ante  illum  ; nec  tantum  semel,  sed  aliquoties 
in  vita,  si  ejus  tempus  non  fuerit  nimium  breve  : 
ita  illi  theologi  qui  hoc  divinum  praeceptum  admit- 
tunt. Tempora  autem  pro  quibus  per  se  et  vi  sua 
obliget  hoc  communionis  praeceptum,  nequeunt  sin- 
gula indivisibililer  designari,  sed  prudente  judicio 
dijudicanda  sunt,  negative  potius  prajeavendo  ne 
nimium  communio  differatur,  quam  affirmative  de- 
terminando talem  diem  vel  horam . Unde  non  de- 
bet esse  dilatio  valde  notabilis.  Non  tamen,  morali- 
ter  loquendo,  ex  vi  juris  divini,  ista  obligatio  com- 
municandi oritur  per  accidens  ex  aliis  praeceptis, 
aut  designari  potest  ejus  tempus  per  causas  extrin- 
secas  : v.  gr.  quando  urget  tentatio,  quando  a Deo 
petendum  est  beneficium  sive  publicum  sive  priva- 
tum, quando  post  ultimam  communionem  superve- 
nit peccatum  mortale,  etiamsi  baec  communio  facta 
fuerit  per  modum  viatici,  nec  est  ista  obligatio  quo- 
tiescunque  sacrificio  missae  aliquis  interest,  non 
enim  per  se  offert  sacrificium,  sed  per  sacerdotem  ; 
et  quamvis  olim  in  missa  omnes  assistentes  com- 
municabant, non  tamen  ex  obligatione  aut  praecepto, 
sed  ex  devotione  ac  fervore,  exceptis  diebus  ab  Ec- 
clesia praeceptis,  seu  statutis. 

Sect.  IV.  ■ — ■ Qucenam  sit  licita  communionis  fre- 
quentia ex  vi  juris  divini , et  qucenam  consu- 
lenda. 

Dico  1 : Nullus  Eucharistiae  usus  propter  sciam 
frequentiam  videtur  jure  divino  proliibitus,  quando- 
quidem omnes  fideles  quotidie  olim  communicarent ; 
ex  jure  tamen  ecclesiastico  habetur  prohibitio  com- 
municandi saepius  eodem  die,  nisi  foret  necesse  ad 
impediendam  hujus  sacramenti  injuriam  et  irreve- 
rentiam, v.  gr.  ut  in  manus  haereticorum  non  ve- 
niat, ut  non  comburatur,  etc.,  computando  diem  a 
media  nocte  usque  ad  mediam  noctem.  Deinde  ser- 
vato jejunio,  et  secluso  scandalo,  qualibet  diei  hora 
potest  homo  communicare. 

Dico  2 : Generaliter  loquendo,  et  spectando  ipsum 
praecise  communionis  actum,  praestat  frequentius 
quam  rarius  communicare  : ita  communiter  theologi 
D.  Thomas,  Bonaventura,  Richardus  et  concilium 
Tridentinum  (sess.  15,  cap.  8,  et  sess.  22,  cap.  6)  : 
est  enim  actus  per  se  optimus,  et  fructus  ex  opere 
operato ; amor  ostenditur,  etc.  Non  potest  tamen 
assignari  generalim  quaenam  frequentia  omnibus 
expediat,  sed  pro  diversitate  statuum  et  morum  pru- 
denti judicio  id  definiendum  est.  Cseterum  juxta 
praedictos  auctores  videtur  raro  esse  alicui  consu- 
lendum, ut  frequentius  quam  octavo  quoque  die, 
consuetudine  ordinaria,  communicet. 

DISPUTATIO  SEPTUAGESIMA. 

De  praecepto  ecclesiastico  circa  Eucharistiae  usum. 

Sect.  I — Quas  personas  oblicjet  lioc  praeceptum 
ecclesiasticum. 

Nota  : Haec  sunt  verba  istius  praecepti  in  cap. 
Utriusque  sexus,  etc.,  De  poenit.  : Omnis  ulriusque 
sexus  fidelis  postquam  ad  annos  discretionis  pervene- 
rit, semel  saltem  in  anno  confiteatur,  suscipiens  reve- 
renter ad  minus  in  Pascha  Eucharistia;  sacramentum, 
nisi  forte  de  proprii  sacerdotis  consilio  ob  aliquam 
rationabilem  causam  ad  tempus  ab  hujusmodi  perce- 
ptione duxerit  abstinendum , alioqui  et  vivens  ab  Ec- 
clesia arceatur,  et  moriens  ecclesiastica  careat  sepul- 
tura. Hinc 

Dico  : Hoc  praeceptum  obligat  omnes  et  solos  fi- 
deles seu  baptizalos  adultos,  ut  patet  ex  verbis  le- 
gis. Sed  licet  homo  perveniens  ad  annos  discretionis 
teneatur  confiteri,  non  tamen  tenetur  communicare: 
quo  autem  aetatis  anno  teneatur,  non  potest  genera- 
liter assignari,  nec  ejus  terminus  indivisibiliter  prae- 
scribi ; sed  ad  summum  dici  potest,  hunc  terminum 
posse  comprehendi  a decimo  usque  ad  decimum 
quartum  aetatis  annum.  Non  tamen  videntur  pueri, 
cum  primum  attigerunt  aetatis  annum  in  qua  pos- 
sunt licite  communicare,  ad  id  statim  obligari,  sed 
tantum  post  aliquod  tempus,  v.  gr.  post  unum  alte- 
rum ve  annum  uti  probat  Ecclesfie  usus,  sic  deter- 
minantis divinum  praeceptum  quoad  tempus,  in  quo 
utendum  est  hoc  sacramento  extra  mortis  articulum; 
nihil  determinando  pro  mortis  articulo  , pro  quo  di- 
vinum praeceptum  ex  se  est  sufficienter  determina- 

tum,  adeoque  in  illo  articulo  videtur  danda  commu- 
nio cuicunque  qui  est  illius  capax. 

Sect.  II,  III.  — Quando  et  quomodo  obliget  noc  prce- 
ceptum  ecclesiasticum. 

Dico  1 : Hoc  praeceptum  obligat  tantum  semel  in 
anno,  ut  patet  ex  verbis  legis.  Solebant  quidem  pri- 
mi Christiani  aut  quotidie  aut  saepissime  communi- 
care ; sed  refrigescente  charitate,  postea  statutum 
fuit,  ut  saltem  ter  in  anno,  nempe  in  Natali  Domini, 
in  Paschate,  in  Pentecoste,  communicarent,  prout 
constat  ex  Fabiani  papae  (epist.  2,  cap.  4A.  Deinde 
refrigescente  adhuc  magis  charitate  et  crescente  fi- 
delium numero,  censuit  Ecclesia  unam  tantum  com- 
munionem singulis  annis  praecipere,  ne  fragilibus 
laqueos  injicere  videretur.  Atque  hoc  praeceptum, 
ut  liquet  ex  verbis  legis  et  ex  concilio  Tridentino 
(sess.  15,  can.  9),  obligat  in  Paschate.  Nomine  autem 
Paschatis  , juxta  decretum  Eugenii  IV,  intelliguntur 
completi  quindecim  dies  a Dominica  Palmarum  us- 
que ad  Dominicam  in  Albis  inclusive.  Si  alicubi  es- 
set consuetudo  extendendi  amplius  istud  tempus, 
sufficeret  etiam  illam  servare  ad  implendum  praeee- 
pturn.  Deinde 

Dico  2 : Hoc  praecepto  ita  determinatur  tempus 
paschale,  ut  si  tunc  non  impleatur,  duret  adhuc  ejus 
obligatio  usque  ad  sequens  Pascha,  semperque  homo 
teneatur  communicare  quamprimum  moraliter  po- 
test (Navarra,  Paludanus,  etc.,  contra  D.  Antoninum, 
Sylvestrem,  Sotum,  Victoriam),  etc.,  dicentes  eum, 
qui  in  Paschate  transgressus  est  hoc  praeceptum, 
manere  liberum  ab  obligatione  communicandi  usque 
ad  sequens  Pascha,  et  contra  quosdam  alios  volen- 
tes quidem  exstingui  istam  communicandi  obligatio- 
nem, quando  ex  culpa  omittitur  communio  in  Pascha- 
te, sed  non  exstingui  quando  omittitur  ex  impoten- 
tia, vel  ex  legitima  excusatione.  Probatur  assertio, 
quia  finis  pronrius  et  prineipalis  ac  intentio  hujus 
praecepti  est,  ut  communio  ultra  annum  non  diffe- 
ratur, et  saltem  fiat  tempore  paschali.  Jam  vero  si 
quis  praevideat  fore,  ut  intra  illos  quindecim  dies 
paschales  non  possit  communicare,  non  videtur  te- 
neri communionem  anticipare  ex  vi  hujus  praecepti. 

Hic  adverte  non  satisfieri  huic  praecepto  per  sacri- 
legam communionem,  quod  olim  varii  auctores  te- 
nuerunt; cum  damnata  fuerit  haec  propositio  ab  ln- 
nocentioXI  : Praecepto  communionis  annuae  satisfit 
per  sacrilegam  Domini  manducationem.  Denique  nulla 
censura  imposita  est  ipso  facto  incurrenda  contra 
transgressores  hujus  praecepti,  ut  patet  ex  verbis 
legis  supra  appositae,  nec  contra  sacrilege  communi- 
cantes. 

DISPUTATIO  SEPTUAGESIMA  PRIMA. 

De  praecepto  communicandi  sub  una  vel  duabus 
speciebus. 

Sect.  I. — An  sit  per  se  malum  ac  prohibitum  suh 
una  tantum  specie  communicare. 

Dico  I : Stando  in  solo  jure  divino  et  naturali, 
de  fide  certum  est  licitam  esse  laicis  commumonen. 

sub  utraque  specie,  nec  esse  per  se  malam.  Olim 
enim  solebat  populus  Christianus  frequenter  sub 
ntraque  specie  communicare,  ut  constat  ex  Justino, 
Hieronymo,  Chrysostomo,  etc.  Et  ratio  est  quia  sum- 
ptio utriusque  speciei  est  actio  sacra  et  sacramen- 
talis,  poleslque  fieri  sine  irreverentia  et  indecentia. 
Contra  vero 

Dico  2 : De  fide  etiam  est  nec  per  se  malum,  nec 
jure  divino  prohibitum  sub  una  sola  specie  commu- 
nicare. Definitum  est  in  conciliis  Constantiensi  et 
Tridentino  non  esse  per  se  malum.  Probatur  quia 
per  unam  solam  speciem  habetur  lotus  Eucharistiae 
effectus,  tota  res  contenta,  totaque  ejus  significatio, 
quatenus  est  sacramentum,  quae  est  unio  membro- 
rum cum  suo  capite  Christo  et  ipsorum  inter  se , 
repraesentata  in  pane  ex  multis  granis  unitis  con- 
fecto; ergo  per  sumptionem  unius  solius  speciei 
non  fit  injuria  sacramento,  adeoque  non  est  per  se 
malum  sic  communicare;  neque  etiam  est  id  prohi- 
bitum vel  facto  Christi,  vel  speciali  ejus  mandato, 
quia  licet  Christus  oh  varias  congruentias  et  rationes 
dederit  apostolis  communionem  sub  utraque  specie, 
non  tamen  inde  colligitur  mandasse,  ut  eodem  modo 
aliis  daretur.  Et  per  sumptionem  unius  solius  spe- 
ciei adimpletur  quod  jussit  his  verbis:  Hoc  facile  in 
meam  commemorationem,  quia  per  illam  tanquam 
per  signum  ac  pignus  recolitur  implicite  memoria 
mortis  Christi.  Et  quamvis  fuerit  tantum  consuetudo 
in  Ecclesia  sumendi  solam  speciem  panis  sine  spe- 
cie vini,  non  contra,  ut  patet  ex  antiquis  fidelibus 
Eucharistiam  in  domos  suas  deferentibus  sub  sola 
specie  panis,  atque  ex  Eucharistia  semper  servata 
pro  infirmis  sub  sola  specie  panis,  et  ex  officio  Pa- 
rasceves  in  quo  sumitur  species  corporis  sine  specie 
sanguinis;  eaedem  tamen  rationes  militant  pro  sum- 
ptione solius  speciei  vini. 

Itaque  Gelasius  papa  agendo  de  utraque  specie 
sumenda,  juxta  D.  Thomam,  loquitur  de  sacerdoti- 
bus sacrificantibus.  Et  Leo  papa  arguit  Manichaeos 
quod  sumerent  speciem  panis,  et  calicem  vini  re- 
spuerent, quia  vel  dicebant  vinum  esse  a malo  Deo 
facium,  vel  negabant  Christum  esse  mortuum,  et 
fudisse  suum  sanguinem.  Idem  dic  de  Augustino  et 
Algero.  Consuetudo  autem  dandi  corpus  in  calice 
linctum,  fuit  tantum  alicujus  particularis  provincia:, 
et  postea  prohibita. 

Sect.  II.  — An  omnes  teneantur  jure  divino,  aliquando 
saltem,  sub  utraque  specie  communicare. 

Dico  I : Nullum  est  praeceptum  divinum,  fidelibus 
laicis  impositum,  communicandi  aliquando  sub  utra- 
que specie.  Id  de  fide  definitum  est  in  conciliis  Con- 
stanliensi  (sess.  15)  et  Tridentino  (sess.  21,  cap.  1) 
contra  Wicle  fum,  Joannem  Hus,  aliosque  posterio- 
res haereticos,  Lulherum,  etc.,  volentes  a Christo 
esse  praeceptum,  ut  omnes  fideles  aliquando  utram- 
que speciem  sumant.  Probatur,  quia  nullibi  habetur 
hujusmodi  praeceptum  divinum;  nec  haec  Christi 
verba  : Nisi  manducaveritis  carnem  Filii  hominis , 


et  biberitis  ejus  sanguinem,  non  habebitis  vitam  in 
vobis  ( Joan.  vi,  54),  illud  indicant,  nam  sub  una 
sola  specie  sumitur  simul  et  caro  et  sanguis  Christi. 
Ut  autem  una  sumatur  per  modum  manducationis, 
et  altera  per  modum  potus,  id  solis  sacrificantibus 
impositum  est.  Deinde  posset  dici  Christum  ibi  loqui 
disjunctive  sic  : Nisi  manducaveritis  carnem  Filii  ho- 
minis, vel  biberitis  ejus  sanguinem,  etc.  Da  ut  sufficiat 
sumere  Christum  sub  una,  vel  altera  specie,  nam 
Christus  dixit : Qui  manducat  hunc  panem,  vivet  in 
ceternum  [Ibid.  59),  nempe  sumendo  solam  panis 
speciem.  Et  cum  dixit:  Accipite  et  bibite  ex  eo  omnes 
(Jlatth.  xxvi,  27),  alloquebatur  tantum  apostolos, 
istaque  verba  non  sunt  praecipientis,  sed  invitantis 
aut  donantis.  Denique  Ecclesia,  quae  errare  non 
potest,  docet  nullum  fuisse  ejusmodi  praeceptum 
a Christo  laicis  impositum ; nec  unquam  fuit  in 
Ecclesia  universalis  consuetudo  communicandi 
sub  utraque  specie ; quod  palet  ex  consuetudine 
antiquissima  dandi  viaticum  sub  una  sola  soe- 
cie. 

Dico  2:  Non  est  etiam  jure  divino  praeceptum,  ut 
determinate  sumatur  una  ex  duabus  speciebus,  sed 
tantum  disjunctim,  ita  ut  per  sumptionem  cujusvis 
ex  duabus  divinum  praeceptum  impleatur  ; quia  per 
quamvis  speciem  sumitur  totus  Christus,  nec  ullum 
est  Christi  praeceptum  de  sumenda  panis  specie  de- 
terminate. 

Sect.  III. — An  potuerit  Ecclesia  prohibere  laicis 
usum  calicis,  idque  fuerit  expediens. 

Dico  1 : In  Ecclesia  est  potestas  statuendi , quo- 
modo a fidelibus  sit  sumendum  hoc  sacramentum  : 
in  una  scilicet  vel  duplici  specie.  Id  definitum  est 
in  concilio  Tridentino  (sess.  21,  cap.  I et  2),  quia 
hoc  non  spectat  ad  substantiam  sacramenti,  neque 
ad  ejus  effectum  vel  ejus  usum  ex  praecepto  divino 
necessarium,  sed  tantum  ad  arbitrarium  ejus  usum, 
in  quo  potest  sacramenti  irreverentia  intervenire. 
Hinc 

Dico  2 : Ecclesia  utens  hac  potestate  nunc  prohi- 
buit usum  calicis  omnibus,  praeterquam  sacerdotibus 
sacrificantibus,  quae  prohibitio  et  valida  et  rationa- 
bilis ac  prudens  fuit.  Ista  prohibitio  habetur  in  con- 
ciliis Constantiensi  (sess.  15),  Tridentino  (sess. 
21,  cap.  2),  fuitque,  maxime  expediens  tum  ad  con- 
futandos et  confundendos  haereticos,  qui  damnabant 
communionem  sub  sola  specie  panis,  tum  ad  vitan- 
dam sacramenti  irreverentiam,  quae  vix  potest  ca- 
veri in  communi  sumptione  calicis  ob  periculum 
effusionis  sanguinis.  Non  hinc  tamen  sequitur  quod 
Ecclesia  seu  pontifex  non  possit  in  hoc  dispensare 
cum  aliquo  populo  aut  aliqua  persona,  modo  non 
adhaereant  praedicto  errori,  sive  haeresi.  Verum  ob 
solum  sacramenti  usum  vel  suscipientis  utilitatem, 
nunquam  licet  laico  sine  speciali  dispensatione  su- 
mere sanguinis  speciem.  Facta  est  enim  prohibitio 
sine  exceptione,  et  non  obstante  isto  fine. 

PART.  II.  — XVI. 

DISPUTATIO  SEPTUAGESIMA  SECUNDA. 

De  obligationibus  ad  dispensatores  hujus  sacramenti 
spectantibus. 

Sect.  I — Ah  solus  sacerdos  possit  lioc  sacramentum 
jure  suo  et  licite  administrare. 

Dico  1 : Primum  jus  seu  ordinaria  potestas  et 
auctoritas  dispensandi  hoc  sacramentum  est  penes 
f.olos  sacerdotes  ex  jure  divino.  (D.  Thomas,  Ri- 
cbardus,  Durandus,  elc.)  Probatur:. Sic  nos  (nempe 
sacerdotes)  existimet  liomo  ut  ministros  Christi,  et 
dispensatores  mysteriorum  Dei  ( I Cor.  iv,  1 ) ; et  dum 
Christus  dixit,  Hoc  facite  ( Luc . xxn,  19),  alloqueba- 
tur solos  sacerdotes.  Unde  solis  sacerdotibus  data 
est  a Christo  potestas  ordinis,  non  tantum  in  corpus 
suum  verum,  sed  etiam  in  mysticum  ad  illud  sancti- 
ficandum et  pascendum  per  proprios  et  perfectos 
actus ; ex  proprio  enim  munere  pro  hominibus  con- 
stituuntur in  iis  quae  sunt  ad  Deum.  Atque  ad  hoc 
sufficit  potestas  ordinis  sacerdotalis.  Sed 

Dico  2 : Licet  soli  sacerdotes  jure  divino  habeant 
hanc  potestatem , non  tamen  eodem  jure  necesse 
est,  ut  etiam  per  se  ipsos  illam  exsequantur,  non 
enim  illis  prohibitum  est  uti  aliorum  opera  in  hoc 
ministerio ; sed  id  Ecclesiae  dispositioni  commis- 
sum est.  Ideo  olim  hoc  ministerium  saepe  commis- 
sum fuit  diaconis,  maxime  pro  distributione  calicis. 
An  autem  jure  divino  id  fuerit  duntaxat  licitum  in 
casu  necessitatis,  non  autem  extra  casum  necessi- 
tatis, incertum  est.  Sed  nunc,  juxta  praesentem  Ec- 
clesiae praxim,  soli  sacerdotes  possunt  per  se  dis- 
pensare hoc  sacramentum,  et  tantum  in  casu  neces- 
sitatis seu  ob  justam  et  rationabilem  causam  possunt 
id  committere  diacono:  et  hic  in  casu  necessitatis, 
absente  omni  sacerdote,  a quo  possit  facultatem 
accipere,  potest  moribundo  dare  viaticum ; an  id 
etiam  possit  diacono  inferior,  vel  laicus  in  tali  casu 
necessitatis,  eonlrovertitur.  Cseterum  munus  mini- 
strandi Eucharistiam  non  est  committendum  clerico, 
qui  sit  diacono  inferior,  multo  minus  laico. 

Sect.  II.  — An  omnibus  sacerdotibus  licitum  sit  Eu- 
charistiam administrare. 

Dico  I : Ad  administrandum  licite  hoc  sacramen- 
tum prteter  potestatem  ordinis  sacerdotalis,  requi- 
ritur jurisdictio  respectu  ejus  cui  sacerdos  illud 
administrat,  vel  facultas  ab  eo  qui  talem  jurisdictio- 
nem habet;  et  sine  hac  vel  illa  administrare  id,  est 
ex  suo  genere  peccatum  mortale,  nisi  intercedat 
bona  fides,  vel  prsesumpta  seu  interpretativa  pas- 
toris voluntas,  quae  vel  ab  omni  peccato,  vel  saltem 
a mortali  excuset ; quia  usurpatur  jus  alienum  in 
re  gravi.  Imo  lata  est  excommunicatio  ipso  jure  in- 
currenda et  papce  reservata  contra  religiosos  qui 
praesumpserint  sine  facultate  pastorum  illud  admi- 
nistrare, exceptis  religiosis  habentibus  circa  hoc 
privilegia  a sede  apostolica,  quibus  legitime  utendo 
nec  contra  canonem  faciunt , nec  ullam  censuram 
incurrunt.  Contra  vero  eos  sacerdotes,  qui  non  sunt 
religiosi,  nulla  censura  lata  est. 

Dico  2 : Potestas  delegata  administrandi  hoc 

sacramentum  potest  duplici  modo  dari  : 1°  ex  parte 
ministrantium  , dando  eis  facultatem  illud  mini- 
strandi, qualem  habent  Mendicantes  per  sua 
privilegia;  2°  ex  parte  communicantium,  dando 
eis  facultatem  eligendi  sacerdotem,  qui  eis  det  com- 
munionem, qualis  datur  per  bullam  Cruciatae , ut 
quidam  putant.  Non  videtur  necesse  ut  hic  sacerdos 
eligibilis,  ab  episcopo  sit  approbatus.  Ei  tamen  cui 
praecise  concedimur  facultas  eligendi  confessarium, 
aut  administrandi  sacramentum  poenitentiae , non 
videtur  per  hoc  concedi  etiam  facultas  eligendi 
quemlibet  sacerdotem  ad  dandum  ipsi  communio- 
nem, aut  administrandi  hoc  sacramentum.  Deinde 
dum  in  privilegiis  religiosorum,  quibus  datur  fa- 
cultas ministrandi  Eucharistiam  in  suis  ecclesiis , 
excipitur  dies  Paschatis,  aut  dies  Resurrectionis, 
videtur  tantum  intelligi  dies  qua  quis  implet  pr*r 
ceptum  annuae  communionis;  sic  etiam  excipitur 
communio  per  modum  viatici  Attamen  in  articulo 
mortis,  si  parochus  non  adsit  et  urgeat  necessitas, 
potest  simplex  sacerdos  dare  viaticum,  sive  sit  reli- 
giosus, sive  non;  quia  hoc  fundatur  vel  in  jure 
communi,  per  quod  dando  facultatem  absolvendi  in 
articulo  mortis,  datur  etiam  facultas  ministrandi 
Eucharistiam  (cap.  Quod  ini.  De  poeni l.  etremiss.), 
vel  in  praesumpta  rationabili  parochi  voluntate,  vel 
certa  episcopi  aut  papse,  si  forte  constet  de  privata 
alterius  iniqua  voluntate.  Ilinc  Paulus  III,  in  sua 
bulla  data  Societati  Jesu,  excipiendo  festum  Resur- 
rectionis, et  articulum  mortis,  addit  haec  verba  : 
Nisi  necessitas  urgeret. 

Sect.  III.  — De  administris  hujus  sacramenti. 

Dico  1 : Duplex  est  hujus  sacramenti  administer  : 
alius  qui  ex  charilate,  alius  qui  ex  officio  seu  ex 
justitia  illud  administrat , v.  gr.  parochus  ; et  hic 
tenetur  illud  administrare  quoties  proprim  oves 
rationabiliter  et  opportune  petunt,  et  quando  in 
illis  debita  dispositio  habetur. 

Dico  2 : Sacerdos  habens  jus  dispensandi  hoe 
sacramentum,  in  necessitate  potest  extra  sacrificium 
seipsum  communicare,  cum  nullum  sit  praeceptum 
statuens,  ut  dans  et  sumens  hoc  sacramentum  sint 
personm  distinctae.  Imo  olim  fideles  deferendo  Eu- 
charistiam in  suas  domos  communicabant  seipsos ; 
et  etiam  nunc  sacerdos  in  die  Parasceves  commu- 
nicat seipsum,  quamvis  non  sacrificet.  Idem  licere 
laico  in  extrema  mortis  necessitate  existimat  Caje- 
tanus  (in  Malth.  xxvi). 

Sect.  IV.  — De  peccatis  quee  indigne  et  ministrantes 
et  recipientes  hoc  sacramentum  committunt. 

Dico  1 : Ministrans  peccat , si  sacramentum  hoc 
ministret  sine  requisitis  vestibus,  etc.;  deinde  si 
exsistens  in  peccato  mortali  illud  ministret,  novum 
peccatum  mortale  committit,  non  praecise  quia  illud 
tangit,  sed  quia  exercet  hoc  ministerium  tanquara 
minister  ex  officio  ad  id  consecratus. 

Dico  2 : Recipiens  hoc  sacramentum  ab  indigne 
ministrante,  si  cooperetur  ministrantis  peccato,  v. 
gr.  sine  causa  aut  utilitate,  illum  non  paratum  in- 

ducendo  ad  istud  ministerium,  ete.,  peccat.  In  arti- 
culo autem  mortis  quilibet  a quovis  etiam  haeretico 
aut  excommunicato,  si  non  possit  ab  alio  recipere, 


videtur  posse  licite  illud  recipere,  secluso  nempe 
publici  scandali,  infamiae  religionis  aut  alterius  gra- 
vis mali  periculo. 


TRACTATUS  DE  MISSJi  SACRIFICIO. 


DISPUTATIO  SEPTUAGESIMA  TERTIA. 

De  sacrificio  in  communi. 

Sect.  I , II.  — An  sacrificium  sit  signum  sacrum,  et 
quid  significare  debeat. 

Nota  : Sacrificium  sic  definitur  : Externa  et  sen- 
sibilis actio,  qua  res  aliqua  ita  Deo  offertur,  ut  legi- 
timo ac  solemni  ritu  in  Dei  honorem  et  cultum  ali- 
quo modo  commutetur  a publico  et  legitimo  mini- 
stro. Ilinc 

Dico  I : Sacrificium  constituitur  ia  genere  signi 
sacri,  et  signi  quidem  ad  placitum  et  ex  institu- 
tione. Nam  hujusmodi  significatio  non  est  naturalis 
isti  actioni  externae  secundum  se  spectatae,  v.  gr. 
occisioni  vituli,  aut  alii  simili,  quia  actus  externi 
de  se  sunt  indifferentes  ad  praebendum  cultum, 
utpote  ex  sola  rei  natura  non  habentes  significatio- 
nem determinatam.  Unde  fit  ut  eodem  actu  externo 
utamur  ad  colendum  Deum  et  sanctos  sub  diversa 
intentione.  Jam  vero  cum  sacrificium  significet 
actum  externum,  continentem  proprium  Dei  cul- 
tum, et  honorem,  non  hoc  ergo  habet  ex  sola 
rei  natura,  sed  ex  institutione. 

Dico  2 : Aliqua  significatio  moralis,  seu  perli- 
nens ad  bonos  hominis  mores,  est  de  essentia  sa- 
crificii, adeoque  aliquid  in  homine  offerente  signi- 
ficare debet;  in  Deo  quidem  supremam  excellen- 
tiam, primique  principii,  ultimi  finis  et  summi 
omnium  rerum  Domini  dignitatem,  in  homine  vero 
subjectionem  ad  Deum;  et  pradiclse  excellentiae 
potestatisque  recognitionem.  Mystica  autem  signi- 
ficatio, consistens  in  repraesentatione  alicujus  my- 
sterii supernaturalis  ac  reconditi,  non  est  ansolute 
de  essentia  sacrificii,  quamvis  stepe  ei  annexa  sit, 
quia  sine  hoc  potest  haberi  verum  sacrificium,  non 
autem  sine  morali  significatione.  Mystica  quidem 
significatio  est  de  essentia  sacramenti,  quia  sacra- 
mentum idem  est  ac  sacrum  mysterium,  adeoque 
significans  et  recondens  in  se  aliquod  arcanam  ; 
sacrificium  vero  idem  est  ac  sacrum  factum,  ad 
quod  sufficit  ut  religiosam  erga  Deum  mentem  in- 
dicet. Verumtamen  in  omnibus  sacrificiis,  quae  de 
facto  fuerunt,  prtesertim  a Deo  instituta,  seinper 
inventa  est  aliqua  mystica  significatio  sacrificii 
Christi,  quamvis  potuerit  verum  institui  et  dari 
sacrificium  sine  hac  significatione. 

Sect.  III,  IV.  — An  ad  sacrificium  sufficiat  hu- 
mana impositio  , an  vero  requiratur  divina  ; 
deinde  an  requiratur  publica  auctoritas,  an  vero 
sufficiat  privata. 

Dico  i : Ex  natura  rei  potest  humanum  genus 


in  quocunque  vise  statu  exsistens  instituere  sacrifi- 
cia suo  statui  accommodata  quibus  Deum  colat; 
quapropter  si  sola  essentialis  ratio  sacrificii  specte- 
tur, licet  ex  divina  institutione  seu  impositione  esse 
possit,  non  tamen  necessario  eam  requirit,  sed  po- 
test etiam  esse  ex  humana  institutione.  Probatur, 
quia  potest  homo  determinare  res  aliquas  aut  ac- 
tiones, ad  patefaciendum  et  significandum  suam 
erua  Deum  Dominum  submissionem.  Fieri  tamen 
potest,  sicut  stepe  etiam  factum  est,  ut  sacrificio- 
rum institutio  in  aliqua  republica  soli  Deo  reserva- 
ta sit,  ut  nunc  liquet  in  republica  Christiana,  in 
qua  Christus  unicum  Eucharistiae  sacrificium  insti- 
tuit, nolendo  ut  aliud  cum  illo  multiplicetur  aut 
misceatur.  Idemque  censendum  est  de  statu  veteris 
legis,  cum  nulla  in  populo  Hebraeo  legitima  ac  vera 
sacrificia  introducta  sint,  nisi  ea  quae  in  lege  a Deo 
fuerunt  tradita. 

Dico  2 : In  republica  humana  residet  potestas  in- 
stituendi sacrificia  quae  Deo  totius  populi  nomine 
offeruntur,  et  quae  non  possunt  privata  alicujus 
auctoritate  aut  institui,  aut  mutari  : quia  oportet 
ut  non  solum  singuli  privalim  colant  Deum,  sed 
etiam  ut  tota  respublica  per  modum  unius  corporis, 
cultum  Deo  exhibeat;  ergo  per  sacrificium  publica 
auctoritate  institutum.  Unde  proprie  ac  simpliciter 
legitimum  sacrificium  est  tantum  illud,  quod  pu- 
blica auctoritate  vel  divina  vel  humana  institutum 
est,  adeoque  potestas  instituendi  sacrificium  pro- 
prie dictum,  non  residet  in  singulis  privatis  per- 
sonis, sed  in  tota  republica,  seu  in  principe  vicem 
ejus  gerente,  ex  quo  sequitur  munus  sacerdotale 
eadem  auctoritate  debere  esse  institutum.  Itaque 
sacrificium  non  significat  quodlibet  signum  sensi- 
bile, sed  tale  quod  possit  esse  aptum  non  solum 
ipsi  utenti  tali  signo,  sed  etiam  aliis ; ideoque 
oportet  ut  non  sit  privata  auctoritate,  sed  publica 
statutum.  In  quo  differunt  sacrificium,  et  alii  exte- 
riores religionis  actus,  quos  homo  per  proprii  corpo- 
ris membra  potest  exercere  ; nam  hi  solum  fiunt  ad 
exercendum  interiorem  effectum  juxta  privatam 
devotionem,  illud  vero  est  quasi  publica  professio 
cultus  Deo  exhibendi. 

Sect.  V,  VI.  — Qualis  deceat  esse  res  vel  actio,  qua: 
in  sacrificio  ad  significandum  imponitur,  et  auce- 
nam  propria  sil  sacrificii  definitio 
Dico  I : De  necessitate  actionis  ad  sacrificium  re- 
quisitae, est  ut  sit  oblatio  alicujus  rei  permanentis 
Deo  facta,  quia,  juxta  Scripturam,  sacrificare  et 

sacrificium  offerre,  idem  sunt;  si  autem  sacrificare 
est  offerre,  ergo  sacrificatio  ipsa  erit  oblatio.  Unde 
in  sacrificio  ex  parte  rei  seu  materiae  ouae  ad  si- 
gnificandum imponitur,  duo  possunt  spectari  praeter 
significationem  : nempe  res  quae  offertur,  v.  gr.  vi- 
tulus, et  actio  per  quam  offertur.  Deinde  oblatio 
quae  proxime  Deo  fit,  ut  sit  sacrificium,  debet  fieri 
per  aliquam  rei  oblatae  immutationem ; et  circa 
hanc  rem,  quando  proprie  sacrificatur,  oportet 
aliquid  sacrum  fieri ; sive  ista  res  debet  per  actio- 
nem aliquo  modo  consecrativam,  et  immutativam 
seu  consumptivam  Deo  offerri,  quamvis  non  fuerit 
semper  cum  tanta  immutatione  sacrificatum,  ut  vi- 
dere est  in  Melchisedechi  sacrificio.  Itaque  in  omni 
sacrificio  haec  semper  reperiuntur  : is  qui  offert, 
cui  offertur,  pro  quo  offertur,  et  id  quod  offertur, 
is  qui  offert,  debet  esse  legitimus  minister,  quem 
Paulus  pontificem  seu  sacerdotem  appellat.  Unde 
nullus  alius  potest  hoc  munus  licite  usurpare,  alio- 
qui  non  erit  sacrificium,  sed  sacrilegium  ; quia  sicut 
sacrificium  requirit,  ut  publica  auctoritate  institu- 
tum sit,  et  totius  populi  nomine  fiat,  ita  etiam  re- 
quirit, ut  minister  habeat  publicam  ac  communem 
auctoritatem.  In  lege  autem  naturae  vel  ex  institu- 
tione divina,  vel  ex  usu  et  introductione  hominum, 
primo  geniti  ac  familiarum  principes  simul  erant 
sacerdotes.  In  lege  scripta  ex  institutione  divina, 
tribus  Levi  ad  divini  cultus  ministerium  deputata 
est,  et  familia  Aaron  ad  fungendum  sacerdotio,  quod 
tunc  per  carnalem  successionem  quasi  haeredilario 
jure  obtinebatur.  Nunc  vero  inlegenova  per  veram 
ac  legitimam  consecrationem  sacerdotes  initiantur. 
Hinc 

Dico  2 : Duplex  est  sacrificium  : aliud  impro- 
prie dictum,  quod  est  quodlibet  bonum  opus  in 
honorem  et  laudem  relatum  ; aliud  proprie  dictum, 
quod  physice  sic  definitur  : Oblatio  facta  Deo  per 
immutationem  alicujus  rei  in  signum  divinos  excellen- 
tiae et  revereniice  legitime  institutum ; metaphysice 
autem  sic  : Sacrificium  est  signum  sensibile  ad  divi- 
nam excellentiam  et  cultum  ei  debitum  immediate 
significandum  impositum  per  alicujus  rei  immutatio- 
nem. Vel  est  externus  religionis  actus,  continens 
supremum  latrim  cultum,  solique  Deo  debitum.  Ita- 
que sacrae  actiones  quee  in  hac  definitione  non  com- 
prehenduntur, tantum  analogice  dicuntur  sacrifi- 
cia : v.  gr.  interior  Dei  cultus,  aut  voluntas  seu 
propositum  offerendi  sacrificium  externum;  qui- 
dam exteriores  divini  cultus  actus  sive  orando,  sive 
Deum  laudando;  quivis  exteriores  virtutum  actus 
ob  Dei  honorem  facti,  quales  sunt  corporis  castiga- 
tio, mors  propter  Deum  obita,  eleemosyna,  etc. 
Sic  dicitur  sacrificium  contriti  cordis,  sacrificium 
laudis,  et  similia. 

Sect.  VII.  — Quotuplex  sil  sacrificium. 

Dico  1 : Ex  parte  causae  efficientis  dividitur  sa- 
crificium in  sacrificium  legis  naturae,  veteris  et  no- 
vae. Sacrificia  legis  naturae  non  fuerunt  ordinarie 
a Deo  immediate  instituta,  sed  eorum  determinatio 


fuit  hominibus  commissa.  Interdum  tamen  ex  spe- 
ciali revelatione  et  instinctu  divino  fortasse  etiam  tunc 
fuit  aliquod  sacrificium  institutum,  v.  gr.  Melchi- 
sedechi. Sacrificia  veteris  legis  omnia  fuerunt  a Dec 
immediate  instituta,  et  per  Moysem  promulgata. 
Sacrificii  legis  novae  auctor,  solus  Christus,  Deus 
et  homo ; sacrificia  legis  naturae  uti  et  veleris 
proderant  tantum  ex  opere  operantis,  veteris  tamen 
sacrificia  ex  se  auferebant  irregularitates  seu  im- 
munditias legales;  novae  sacrificium  prodest  ex 
opere  operato.  Vetera  sacrificia  mystice  significa- 
bant futuram  Christi  passionem;  novum  sacrifi- 
cium praeteritam  significat.  Deinde  omnia  illa  sa- 
crificia ritu  externo  differunt. 

Dico  2 : Ex  parte  materiae  seu  rei  oblatae  divi- 
ditur sacrificium  in  animalia,  v.  gr.  vitulos,  colum- 
bas, agnos,  etc.;  in  fructus  terrae,  v.  gr.  triticum, 
etc. ; in  liquores,  v.  gr.  vinum,  oleum,  etc.  Ilaec 
tamen  proprie  dicebantur  libamenta.  Nunc  Christi 
sacrificium  eminenter  ista  omnia  continet.  Deinde 
ex  parte  formae , seu  variae  actionis  dividitur  in 
holocaustum  in  quo  lotum  igne  consumebatur  obla- 
tum ; in  hostiam  pro  peccato,  cujus  pars  igne  con- 
sumebatur, altera  in  usum  sacerdotum  reservaba- 
tur, eamque  in  atrio  vel  templo  comedebant;  in 
hostiam  pacificam,  qua;  parlim  igne,  partim  sacer- 
dotum , partim  sacrificantium  usu  consumebatur. 
Primum  fiebat  ad  colendam  supremam  Dei  domina- 
tionem, secundum  in  peccatorum  expiationem,  ter- 
tium vel  in  gratiarum  actionem,  vel  ad  impetratio 
nem  alicujus  beneficii,  et  tunc  dicebatur  sacrificium 
impetralorium.  Unicum  legis  novae  sacrificium 
omnes  istas  rationes  et  perfectiones  perfectissime 
continet.  Denique  sacrificium,  aliud  cruentum,  aliud 
incruentum. 

Sect  VIII.  — sacrificium  sit  jure  naturali 
praescriptum. 

Dico  I : Cultus  Dei  externus  per  sacrificium  sen- 
sibile exhibitus,  honestus  est,  semperque  Deo  pla- 
cuit, contra  quosdam  antiquos  haereticos,  negantes 
exhibendum  esse  Deo  cultum  externum,  maxime  per 
sacrificia  cruenta.  Probatur,  quia  in  hoc  cultu  nulla 
est  deformitas,  cum  fiat  ad  significandam  divina; 
excellentiae  recognitionem,  adeoque  finis  religiosus, 
et  illi  actio  satis  accommodata  est.  Quando  ergo 
Deus  dicit  se  nolle  sanguinem  hircorum,  holocau- 
stis non  delectari,  etc.,  intelligit  ad  ipsi  placendum 
non  sufficere  ista  sacrificia  licet  bona  et  honesta, 
sed  insuper  oportere  juste  et  pie  vivere;  posleaque 
instituendum  sacrificium  incruentum,  longe  illis 
praestantius  insinuabat.  Hinc 

Dico  2 : Non  tantum  cultus  Dei  absolute  loquen- 
do, est  lege  naturali  praescriptus,  sed  etiam  ipse 
actus  externus  eadem  lege  praeceptus  est,  et  aliquo- 
ties in  vita  obligans;  quia  cum  homo  et  corpus  et 
animam  a Deo  habeat,  non  solum  animo,  sed  etiam 
corpore  tenetur  eum  colere  se  totum  ei  subjicien- 
do ; naturale  est  enim  homini  mentem  suam  sen- 
sibilibus signis  imprimere.  Sed 

Dico  3 : Quamvis  sacrificium  visibile  sit  valde  ac- 
commodatum ad  praedictam  obligationem  implen- 
dam, proprie  tamen  et  in  rigore  non  est  praeceptum 
ex  vi  solius  legis  naturalis ; cultus  enim  Dei  exter- 
nus, multiplex  est,  v.  gr.  oratio  vocalis,  laus,  genu- 
flexio,  etc.  Nullum  est  autem  principium  naturale 
ex  quo  possit  colligi  istum  cultum  debere  potius  ex- 
hiberi per  sacrificium,  quam  ner  alium  modum  ex- 
ternum colendi. 

DISPUTATIO  SEPTUAGESIMA  QUARTA. 

De  missa  seu  sacrificio  legis  novae. 

Sect.  i.  — An  in  lege  nova  sit  aliquod  verum  ac  pro- 
prium sacrificium. 

Dico  : In  Ecclesia  Christi  est  aliquod  verum,  pro- 
prium, externum  ac  visibile  sacrificium,  quo  Deus 
a populo  Christiano  colitur.  De  fide , contra  haereti- 
cos hujus  temporis  negantes  Christum  in  lege  nova 
verum  aliquod  sacrificium  instituisse.  Probatur:  la  ex 
Veteri  Testamento  in  quo  hoc  sacrificium  praedi- 
citur : Daniel  (xu,  H)  praedicit  in  ultima  legis  gra- 
tiae aetate  cessaturum  juge  sacrificium.  Et  Malach. 
(i,  6-1 1)  : Ad  vos,  o sacerdotes,  etc.,  munus  non  su- 
scipiam de  manu  vestra ; ab  ortu  enim  solis  usque  ad 
occasum,  magnum  est  nomen  meum  in  gentibus,  et  in 
omni  loco  sacrificatur  et  offertur  nomini  meo  oblatio 
munda.  2°  Ex  Novo  Testamento  : Ministrantibus  au- 
tem illis  Domino  ( Act . xm,  2),  in  Graeco  habetur 
verbum  significans  : sacrificantibus.  Item  : Si  offers 
munus  tuum  ad  altare,  etc.  ( Mattii . v,  23,  24). 
5“  Ratione  : In  lege  nova  est  proprium  sacerdotium, 
ut  constat  ex  sacramento  ordinis;  nam  est  verum 
altare,  ut  constat  ex  traditione,  et  ex  canone  3 et  4 
apostolorum  , atque  ex  antiquis Lilurgiis  Jacobi,  Ba- 
silii,  etc.  Habemus  altare,  de  quo  edere  non  habent 
facultatem  qui  tabernaculo  deserviunt  (Hebr.x m,  Ii). 
Ergo  est  etiam  verum  sacrificium.  Deinde  in  omni 
lege  fuit  sacrificium;  ergo  etiam  in  nova,  cujus 
perfectioni  nil  detrahit  sacrificium.  Denique  id  con- 
firmatur sanctorum  Patrum  testimoniis. 

Objicies!  : Si  hoc  sacrificium  dicatur  esse  neces- 
sarium Ecclesiee  Christi,  fit  injuria  sacrificio  crucis 
Christi,  quia  sequitur  istud  fuisse  insufficiens  et  im- 
perfectum. Respondeo  : Dist.  assumptum.  Si  dica- 
tur necessarium  ad  acquirendum  aut  augendum  pre- 
tium redemptionis  nostrse,  concedo  assumptum.  Si 
dicatur  solum  necessarium  ad  applicandum  istud 
pretium  jam  acquisitum,  nego  assumptum.  Sacrifi- 
cium crucis  fuit  sufficientissimum  et  tam  dives  ad 
pretium  nostrae  redemptionis  solvendum,  ut  si  pete- 
retur aliud  pro  illa,  magna  ei  injuria  irrogaretur. 
Sacrificium  autem  quod  offertur  in  lege  gratiae,  est 
ad  applicandum  istud  pretium  jam  solutum.  Hinc 
facilis  est  intelligentia  capitis  9 et  10,  in  Epistola  ad 
Hebraeos;  loquitur  enim  ibi  Paulus  de  cruento  mor- 
tis Christi  sacrificio,  per  quod  sufficiens  pretium 
nostrorum  peccatorum  solutum  est.  Et  de  hoc  affir- 
mat esse  unicum  tantum,  neque  posse  iterari,  sicut 
vetera  sacrificia  iterabantur,  quae  licet  iterata  et 
multiplicata,  non  tamen  erant  sufficientia  ad  pecca- 


torum remissionem  conferendam.  Non  ergo  agit  de 
quotidiana  Christi  incruenta  oblatione,  qua  Christus 
in  Eucharistia  per  suos  ministros  seipsuin  offert  non 
ad  acquirendum  aut  denuo  comparandum  nostra} 
salutis  pretium,  quod  per  cruentum  crucis  sacrifi- 
cium perfecte  acquisitum  est,  sed  ad  applicandum 
ejus  fructum  ; atque' ita  hujus  iterationem  non  ex- 
cludit Paulus. 

Obj.  2 : In  lege  nova  nullus  est  sacerdos  nisi 
Christus;  ergo  nec  sacrificium.  Respondeo:  Nego 
antecedens.  Christus  enim  in  nocte  coense  suos  apo- 
stolos ordinavit  sacerdotes,  et  in  Actibus  apostolo- 
rum dicuntur  saepius  apostoli  ordinasse  episcopos  ac 
presbyteros  per  manus  impositionem.  Deinde  cum 
Christus  sit  sacerdos  in  aeternum,  non  habens  suc- 
cessorem, debuit  habere  ministros  sacerdotes  ac  vi- 
carios per  quos  ipse  sacrificat  pro  suo  populo. 

Obj.  3 : Christus  interrogatus  (Joan.  iv,  23,  24) 
de  loco  ubi  sacrificium  esset  offerendum,  respondit 
jam  venisse  tempus  legis  gratiae,  in  quo  adorandus 
esset  Deus  tantum  in  spiritu  et  veritate.  Adorare  ibi 
significat  sacrificare.  Ergo  nunc  nullibi  ei  sacrifi- 
candum est,  nisi  in  spiritu  et  veritate,  id  est  sacri- 
ficio spirituali  et  invisibili.  Respondeo:  Nego  con- 
sequens : docet  quidem  ibi  Christus  cultum  sacrifi- 
candi neque  ad  Hierosolymitanum,  neque  ad  Garizi- 
lanum  templum  esse  limitandum,  sed  non  dixit  hoc 
tempore  nullibi  esse  Deo  sacrificandum ; imo  vero 
dixit  : In  spiritu  et  veritate  adorabitis  Patrem,  nem- 
pe sacrificabitis. 

Sect.  II. — An  Eucharistia  sit  novee  legis  sacrificium. 

Dico  1 : Christus  in  nocte  coenae  corpus  et  san- 
guinem suum  sub  speciebus  panis  et  vini  Deo  Patri 
in  sacrificium  obtulit.  Id  definitum  est  in  concilio 
Tridentino  (sess.  22,  cap.  I)  contra  haereticos  ne- 
gantes Eucharistiam  esse  sacrificium,  ideoque  coenam 
tantum  Dominicam  appellantes.  Probatur : 1°  Christus 
est  sacerdos  secundum  ordinem  Melchisedech ; sed 
Melchisedech  obtulit  sacrificium  incruentum  in  pane  et 
vino;  ergo  et  Christus.  2°  Actio  Christi  in  Coena  fuit  per 
modum  mysticae  mactationis,  separalim  ex  vi  ver- 
borum corpus  et  sanguinem  consecrando  ; ergo  cre- 
dendus est  Christus  sub  intentione  sacrificii  id  my- 
sterium perfecisse,  prout  et  traditio  et  Ecclesiae  ex- 
positio confirmat.  5°  Sicut  agnus  paschalis  prius  sa- 
crificatus, postea  dabatur  in  cibum,  ita  Christus 
suum  corpus  et  sanguinem  tanquam  victimam  prius 
jam  sacrificatam,  in  cibum  et  potum  dedit  aposto- 
lis. 4°  Christus  dum  dixit : Hic  est  sanguis  Novi  Te- 
stamenti ( Matlh . xxvi,  28),  creditur  allusisse  ad  sa- 
crificium quod  in  promulgatione  Veleris  Testamenti 
oblatum  est,  Exod.  xxiv. 

Objicies  1 : Christus  in  Coena  nullum  sacrificii, 
sed  tantum  mystici  convivii  indicium  dedit,  et 
dixit  : IIoc  facile  [Lue.  xxn,  19).  Ergo  non  possu- 
mus aliud  facere  quam  quod  ille  fecit.  Respon- 
deo : Nego  antecedens.  Christus  enim  suis  verbis 
inulta  sacrificii  indicia  jam  supra  explicata  dedit. 
Deinde  licet  Christus  non  dixerit  sacrifico  vel  of - 

fero,  sufficit,  quod  ipsum  sacrificii  opus  exer- 
cuerit. 

Obj.  2 : Ergo  Christus  per  istud  sacrificium  con- 
summavit  nostram  redemptionem,  cum  fuerit  pro- 
pitiatorium  et  infiniti  meriti.  Respondeo  : Nego 
illatum,  idem  enim  posset  dici  de  quolibet  Christi 
opere  infiniti  meriti  et  satisfactionis  ; ratio  est 
quia  ex  divina  ordinatione  decreverat  omnes  vilse 
suae  actiones  ita  referre  et  quasi  suspendere,  ut  non 
haberent  consummatum  effectum  usque  ad  suam 
mortem. 

Obj.  o : Si  tunc  Christus  obtulisset  sacrificium, 
per  illud  repraesentasset  futurum  crucis  sacrificium]: 
ergo  nos  cum  sacrificamus  eodem  modo  quo  ipse 
sacrificavit,  repraesentabimus  futuram  Christi  pas- 
sionem, quod  falsum  est.  Respondeo  : Nego  ante- 
cedens. Per  istud  enim  sacrificium  repraesentabat 
suam  passionem,  non  ut  futuram,  sed  ut  jam  con- 
summatam; idque  sine  falsitate.  quia  ista  significa- 
tio et  impositio  referebatur  ad  tempus,  pro  quo 
sacrificium  istud  duraturum  et  exercendum  erat  in 
Ecclesia. 

Dico  2 : Mysterium  Eucharistiae  prout  in  Christi 
Ecclesia  conficitur,  est  proprium  ac  verum  legis 
novae  sacrificium.  De  fide  contra  eosdem.  Probatur: 
1°  ex  figuris  Veteris  Testamenti,  v.  gr.  sacrificii 
Melchisedechi,  agni  paschalis,  etc.,  qua;  sacrificia 
dicunt  Patres  adumbrasse  Eucharistiae  sacrificium. 
2°  Ex  Novo  Testamento  : Non  potestis  participes  esse 
mensas  Domini  (nempe  Eucharistiae)  ct  mensa  dae- 
moniorum ( I Cor.  x,  21),  nempe  gentium.  Dem  hoe 
vprbnm  facite  (dixit  enim  Christus,  hoc  facite),  juxta 
Scripturam  significat  sacrificate.  Sic  Levit,  xv,  1-i, 
lo  : Sumetque  duos  turtures,  dabitque  sacerdoti,  qui 
faciet  tinum  pro  peccato,  el  alterum  pro  holocausto, 
id  est  sacrificabit.  5°  Ex  consensu  totius  Ecclesiae 
et  apostolica  traditione,  ipsoque  missae  canone  in 
quo  saepe  Tit  mentio  oblationis,  hostiae  et  sacrificii. 
Atque  hoc  patet  ex  Liturgiis  Jacobi,  Basihi,  Chry- 
sostomi,  ex  Clemenie  (lib.  i Constil.),  Dionysio,  Cy- 
rillo,  etc.  Quod  autem  Patres,  per  nomen  sacrificii, 
intelligant  verum  ac  proprium  sacrificium,  non 
melaphoricum,  patet  quia  ministerium  baptismi 
aut  alterius  sacramenti,  nunquam  appellarunt  sa- 
crificium. -4°  In  missa  reperiuntur  omnia,  quae  ad 
verum  sacrificium  requiruntur,  nempe  Deus  cui 
offertur,  populus  pro  quo  offertur,  Cliristus  prin- 
cipalis sacerdos , et  ejus  minister  consecratus 
qui  offert,  et  Christus  sub  specie  panis  et  vini  qui 
offertur. 

Objicies  1 : In  hoc  mysterio  nulla  est  mactatio 
aut  sanguinis  effusio  realis.  Ergo  hoc  mysterium 
est  tantum  imago  seu  repraesentatio  sacrificii  , non 
sacrificium.  Respondeo  : Nego  consequens.  Est 
euim  simul  et  repraesentatio  cruenti  sacrificii  et  sa- 
crificium incruentum.  Sic  vetera  sacrificia,  agnus 
paschalis,  oblatio  Melchisedech  fuerunt  \era  sacri- 
ficia et  simul  repraesentatio  sacrificii  Christi,  ut 
saepe  docet  Augustinus.  Ad.  rationem  autem  sa- 

orificii  ut  sic,  non  est  necesse,  ut  fiat  mactatio 
aut  realis  sanguinis  effusio , sed  sufficit  oblatio 
et  ut  circa  rem  oblatam  fiat  aliquid  sacrum. 
Immolatio  realis  requiritur  tantum  pro  cruento  sa- 
crificio. 

Objicies  2 : Est  sacramentum;  ergo  non  est  sacri- 
ficium. Respondeo  : Nego  consequens,  quia  esi  sa- 
cramentum, quatenus  est  signum  sensibile  gratiae 
sanctificantis,  et  simul  est  sacrificium  quatenus  est 
oblatio  in  Dei  cultum. 

Obj.  5:  Est  testamentum  Christi;  ergo  non  est 
sacrificium.  Respondeo  : Nego  consequens.  Est 
testamentum  quatenus  Christus  legavit  Ecclesiae 
suum  corpus  et  sanguinem,  sumendo  testamentum 
pro  re  testamento  legata.  Imo  posset  etiam  dici 
esse  mysterium  Novi  Testamenti,  non  vero  testa- 
mentum. Est  autem  simul  sacrificium  propter  ratio- 
nem jam  dictam. 

Sect.  III,  IV.  — An  missae  sacrificium  tantum  a Chri- 
sto institui  potuerit,  el  an  sit  unicum  sacrificium  in 
leye  nova. 

Nota  I : Hoc  nomen  Missa  est  in  Ecclesia  La- 
tina antiquissimum ; nam  id  legitur  in  concilio 
Carthaginensi  i et  n,  in  Agathensi,  Milevitano,  etc. 
In  Vasensi  distinguitur  missa  publica  et  privata. 
Hoc  nomine  utuntur  Leo,  Ambrosius,  Augustinus, 
Gregorius,  etc. 

Nota  : Hujus  nominis  etymologia  venit  vel  a 
voce  Hebraica  missae,  significante  spontaneam  obla- 
tionem ; vel  a verbo  mitto,  quia  oblatio  sacrificii 
ad  Deum  mittitur  ; vel  a verbo  dimitto , quia 
olim  ante  offertorium  dimittebantur  catechu- 
meni et  infideles,  et  in  fine  sacrificii  dimitte- 
bantur fideles , unde  hrec  dimissio  vocata  est 
Missa  ; fortasse  quia  tunc  minister  dicebat  : Ite, 
missa  est. 

Dico  1 : Missa,  ut  nunc  fit,  comprehendens  prae- 
ter sacrificii  substantiam,  multa  accidentia,  secun- 
dum hoc  totum,  non  est  a solo  Christo  instituta. 
Canon  enim  missae  non  a Christo,  sed  sub  aposto- 
lis, ^orumque  successoribus  confectus  el  traditus. 
Idem  est  de  variis  caeremoniis,  collectis,  etc.,  de 
quibus  postea.  Sed 

Dico  2 : Missa  quoad  sacrificii  substantiam  a 
Christo  instituta  est.  De  fide ; et  patet  ex  jam  dictis : 
Iloc  facite  in  meam  commemorationem  [Lue.  xxn, 
19).  Cum  enipi  Christus  sit  auctor  novae  legis, 
debuit  omnia  quae  ad  ejus  substantiam  spectant, 
v.  gr.  sacrificium,  sacerdotium,  etc.,  instituere. 
Ecclesia  autem  hanc  sacrificii  substantiam , si 
Christus  non  instituisset,  non  potuisset  instituere  ; 
si  vero  hoc  mysterium  instituisset,  ut  sacramen- 
tum solummodo,  Ecclesia  potuisset  ei  addere  ratio- 
nem sacrificii.  Quia  in  Ecclesia  est  potestas  conna- 
turalis  instituendi  sacrificium  in  actione  ad  illud 
proportionata. 

Dico  o : Eucharistiae  sacrificium  est  unicum  tan- 
tum; et  a solo  Christo  institutum:  in  theologi 
omnes.  Nullum  enim  alterius  sacrificii  a Christo 

instituti  apparet  vestigium.  Et  probatur  esse  uni- 
cum, quia  duse  consecrationes  corporis  et  sangui- 
nis, quamvis  per  se  sigillatim  sumptae  possent  in- 
stitui in  integrum  sacrificium,  nunc  tamen  prout 
institutae  sunt,  ordinantur  ad  consummandum  unum 
signum,  seu  unam  mysticam  Christi  immolationem, 
et  ex  utraque  componitur  unicum  sacrificium,  quod 
est  lalreuticuin , eucharisticum,  propitiatorium  et 
impetratorium. 

Dico  4 : Ecclesia  nullum  unquam  instituit  sacri- 
ficium, nec  aliud  unquam  praeter  Eucharistiam  Deo 
obtulit ; sed  instituto  sacrificio  addidit  tantum  cae- 
remonias accidentales.  Imo  probabile  est  eam  non 
habere  potestatem  aliud  sacrificium  instituendi, 
nempe  verum  sacrificium . ob  Christi  prohibi- 
tionem. 

DISPUTATIO  SEPTUAGESIMA  QUINTA. 

De  essentia  sacrificii  eucharistici. 

Sect.  I.  — An  Christus  sit  res  oblata  in  missce  sa- 
crificio. 

Dico  1 : Christus  est  res  primo  et  principaliter 
Deo  uno  et  trino  oblata  in  hoc  sacrificio.  Dixit  enim 
Christus  : Hoc  est  corpus  meum;  hic  est  sanyuis 
meus  ( Mattii,  xxvi,  26-28 ).  jEl  postea  : Hoc  facite 
( Luc.  xxii,  19  ),  nempe  sicut  Christus  fecit.  Non 
tamen  Christus,  prout  in  propria  specie  exsistens 
est  hic  res  oblata  ; prout  enim  in  propria  specie  ex- 
sistens, nullo  modo  tit  aut  immutatur  per  actio- 
nem, qua  Iiic  sacrificatur  seu  offertur ; ergo  non  est 
nujus  oblationis  terminus.  Neque  etiam  materia, 
quia  nihil  fit  circa  Christum- ut  in  propria  specie 
exsistentem ; neque  etiam  sumitur  ut  taliter  exsi- 
stens. Sed 

Dico  2 : Christus  ut  exsistens  sub  speciebus  sa- 
cramentalibus,  est  res  oblata  in  hoc  sacrificio,  non 
ut  materia  quse  actioni  sacrificandi  prsesupponatur, 
sed  ut  terminus  istius  sacrificii : est  enim  res  obla- 
ta, ut  consecratus  per  actionem  transsubstantia- 
lem.  Atque  Christus  ut  sic,  est  hujus  actionis  ter- 
minus ad  quem  ; non  autem  ut  materia,  quia  Chri- 
stus ut  sacramen taliter  exsistens,  non  prsesupponi- 
tur  consecrationi ; ergo  Christus  ut  exsistens  sub 
speciebus  est  terminus  ad  quem,  adeoque  ut  sic,  est 
res  oblata.  • 

Dico  3 : Sacramentales  panis  et  vini  species  in- 
trinsece pertinent  ad  rem  oblatam,  ita  ut  res  oblata 
per  modum  termini,  non  sit  Christus  nude  specta- 
tus, sed  simul  cum  speciebus,  quibuscum  unum 
compositum  sacramentale  constituit;  res  enim  obla- 
ta debet  esse  visibilis,  et  tantum  per  illas  Christus 
3liquo  modo  fit  visibilis  ; est  tamen  substantialiter 
eadem  hostia  quse  fuit  in  cruce  oblata,  quia  diversa 
accidentia  non  mutant  rei  substantiam  : et  est  ipsa 
substantia  quse  principaliter  offertur.  Imo  panis  et 
vinum,  juxlaPatrum  locutiones,  etiam  offeruntur  in 
hoc  sacrificio,  sed  tantum  tanquam  materia  ex  qua 
sacrificium  conficitur  ; non  manens  tamen  in  ter- 
mino sacrificationis,  et  hoc  modo  utcunque  perti- 
nent ad  rem  oblatam.  Unde  magna  est  differentia 


inter  hoc  et  antiqua  sacrificia  : in  his  quod  princi- 
paliter offerebatur,  erat  materia  ex  qua;  in  Eucha- 
ristia autem  est  terminus  ad  quem. 

Sect.  II. — Quibusnam  actionibus  perfecerit  Chri- 
stus hoc  sacramentum  in  nocte  Ccence. 

Dico:  Sex  actiones  in  missa  nunc  exercentur  ; in 
qua  autem  harum  essentia  sacrificii  consistat,  quae- 
ritur. Itaque  prima,  est  oblatio  panis  et  vini  quse  per 
elevationem  hostiae  et  calicis  cum  vocali  oratione  et 
aliquibus  caeremoniis  ante  consecrationem  fit,  et  de 
hac  nil  legitur  in  Evangelio,  nec  Ecclesia  semper  est 
illis  verbis  et  caeremoniis  usa,  adeoque  Christus  per 
istam  actionem  non  consecravit.  Secunda  actio  est 
consecratio  corporis  et  sanguinis,  quse  habetur  in 
Evangelio  his  verbis  a Christo  prolatis  : Hoc  est  cor- 
pus meum ; hic  est  sanguis  meus : et  per  illam  cre- 
ditur Christus  sacrificasse,  ut  infra  dicetur.  Tertia, 
est  distributio  sacramenti  consecrati  his  verbis  in 
Evangelio  expressa  : Deditque  discipulis  suis  dicens : 
Accipite  et  comedite  ( Mattii . xxvi,  26).  Hcec  non  ad 
essentiam  sacrificii  pertinet,  sed  est  quid  consequens. 
Quarta  est  hsec  oblatio  post  consecrationem  : Lude 
et  memores,  Domine,  nos  servi  tui,  etc.,  et  de  ista 
idem  est  ac  de  prima.  Quinta  est  fractio  hostiae 
consecratae,  cujus  particula  miscetur  sanguini.  Nec 
etiam  haec  fuit  a Christo  exercita,  adeoque  nec  per 
illam  sacrificavit.  Sexta,  est  sumptio  utr-susque  spe- 
ciei consecrata:.  Et  videtur  probabilius  hanc  actio- 
nem Christus  in  ccena  exercuisse,  seipsum  com- 
municando sub  ulraque  specie  (D.  Thomas,  Alensis, 
Bonaventura,  etc.).  Dicitur  enim  [Luc. xxii,  15) : De- 
siderio desideravi  hoc  pascha  manducare  vobiscum. 
Deinde,  ibidem,  18:  Non  bibam  de  generatione  Hilis, 
donec  regnum  Dei  veniat.  Et  sic  Christus,  juxta  D. 
Thomam,  tunc  se  communicavit  et  sacramentaliter 
et  spirilualiter 

Sect.  III.  — - An  oblatio  vocalis,  fractio  et  distributio 

Eucharistico,  sint  partes  hujus  sacrificii. 

Dico  1 : Kaec  oblatio  quae  antecedit  consecratio- 
nem, nullo  modo  pertinet  ad  hujus  sacrificii  sub- 
stantiam sive  ut  pars  essentialis  sive  ut  integralis, 
sed  est  tantum  quaedam  caeremonialis  praeparatio  ab 
Ecclesia  instituta  ad  majorem  devotionem  ac  reve- 
rentiam; nec  semper  fuit  ab  Ecclesia  adhibita. 
Idem  dic  de  oblatione  consecrationem  subsequenle  ; 
nihil  enim  per  hanc  fit  circa  victimam,  seu  rem 
oblatam,  sed  est  tantum  exlrinseca  deprecatio. 

Dico  2 : Fractio  hostiae,  particulaeque  illius  mistio 
cum  speciebus  vini , est  etiam  mere  accidentalis 
huic  sacrificio,  utpote  nec  a Christo  facta,  nec  ab 
Ecclesia  eodem  semper  modo  adhibita.  Item  dis- 
tributio Eucharistiae  inter  fideles  sacrificio  astantes, 
nec  ex  jure  divino  est  praecepta;  nec,  si  fiat,  ullo 
modo  pertinet  ad  sacrificii  substantiam,  est  enim 
mera  dispensatio  sacramenti  quae  etiam  potest  fieri 
in  memoriam  passionis  Christi.  Haeretici  hujus  tem- 
poris , licet  negent  Eucharistiam  esse  sacrificium , 
tamen  dicunt  hanc  distributionem  esse  dc  necessitate 
istius  convivii  seu  coense  , ita  ut  sit  contra  divinum 

praeceptum,  conficere  hoc  sacramentum,  et  non 
distribuere.  Sed  hoc  salis  refutatum  est  supra,  dis- 
put.  69,  sect.  5. 

Sect.  IV,  V.  — An  consecratio  sit  de  essentia  hujus 
sacrificii. — Item  an  etiam  sumptio  sacerdotis  sil 
de  essentia. 

Dico  1 : Consecratio  est  omnino  intrinseca  et 
essentialis  huic  sacrificio.  (D.  Thomas,  Gabriel,  Bel- 
larminus,  elc.)  Quamvis  enim  Christus  potuerit  in- 
stituere consecrationem  tanquam  pnsparationem  et 
aliquid  praevium  ad  sacrificium,  non  autem  ut  essen- 
tialem illius  actionem,  tamen  videtur  probabilius  po- 
suisse in  consecratione  essentiam  hujus  sacrificii. Pro- 
batur : i°  ex  facto  Christi , qui  tantum  consecrasse 
panem  et  vinum  ac  dedisse  discipulis  legitur. 
2°  Potestas  consecrandi  est  de  essentia  sacerdotis  et 
sacerdotium  spectat  primo  sacrificium ; ergo  con- 
secratio erit  ipsius  sacrificii  essentialis  actio. 
5°  Cyprianus,  Ambrosius,  Gregorius,  elc.,  ipsam  con- 
secrationem vocant  oblationem  seu  immolationem. 
4°  Consecratio  maxime  fit  in  persona  Christi,  qui  est 
ibi  principale  agens.  5°  Nulla  est  alia  actio  in  qua 
sacrificii  essentia  possit  consistere  ; nam  sumptio, 
ut  dictum  est,  non  est  de  ejus  essentia,  nec  alia ; ergo, 
etc.  Iaque  consecratio  non  est  praeparatio  ad  sacri- 
ficium, sed  sacrificii  actio  essentialis  vel  tota  vel 
praecipua.  Christus  est  hic  res  oblata,  non  ut  materia, 
sed  ut  terminus  sacrificationis  ; ideoque  non  oportet 
ut  prius  tempora  vel  natura  supponatur  actioni 
sacrificandi.  In  officio  diei  Parasceves  non  fit  verum 
sacrificium.  (D.  Thomas,  Richardus,  Gabriel,  Duran- 
dus, etc.)  Nulla  fit  enim  consecratio.  Quare 
Dico  2 : Sola  consecratio  est  sufficiens  eL  de  se 
apta,  ut  tota  sacrificii  essentia  in  ea  consistat;  quia 
potest  in  ea  tota  fundari  sacrificii  significatio,  tam 
mystica  (nempe  repraesentatio  passionis  Christi), 
quam  moralis  (id  est,  recognitio  supremi  cultus  Deo 
debiti  ut  rerum  omnium  auctori) : quia  per  istam 
actionem  fit  supernaturalis  et  ita  mirabilis  rerum 
immutatio,  ut  ad  honorem  Dei  in  ejus  altari  po- 
natur praesens  res  illi  gratissima  et  nobilissima, 
Christus  Deus  homo.  Unde  non  requiritur  necessario 
ad  essentiam  sacrificii,  ut  proximus  significans  de  eo 
participet;  cum  in  holocausto  tota  victima  combu- 
reretur. Atque  hic  quod  principaliter  intenditur, 
non  est  destructio  panis  et  vini,  sicut  in  antiquis 
sacrificiis  principaliter  destructio  victimae  intende- 
batur; sed  est  effectio  corporis  et  sanguinis  Christi 
super  altare  Dei , in  ipsius  honorem  praesentali. 
Sicut  per  actionem  destructivam  potest  coli  Deus  et 
significari  suprema  ejus  potestas  ac  dominium,  ita 
per  actionem  effectivam  a Deo  deputatam  et  quidem 
supernaturalem  ac  divinam,  et  terminatam  ad  prae- 
sentandam illi  rem  gratissimam  potest  etiam  idem 
praestari.  Deinde  actio  consecrativa  est  sufficienter 
sensibilis  per  verba  consecrationis , ut  in  ea  sacrifi- 
cium sensibile  constitui  possit. 

Dico  5:  Quamvis  consecratio  simul  cum  sum- 
ptione, potuerit  a Christo  constitui  ad  instituendum 


essentialiter  unum  sacrificium,  ita  ut  neutra  istarum 
actio  sine  altera  illud  compleret  (maxime  cum  in 
utraque  simul  juncta  sit  major  quaedam  mutatio 
sensibilis  et  magis  exterior,  pleniorque  repraesentatio 
mortis  Christi  usque  ad  ejus  sepulturam),  tamen 
verisimilius  est  de  facto  sumptionem  sacerdotis  non 
esse  institutam,  ut  sit  de  sacrificii  essentia,  adeoque 
totam  essentiam  in  sola  consecratione  positam  esse. 
Probatur:  1°  ex  doctrina  Patrum  Ambrosii,  Cypria- 
ni, Isidori,  elc.,  qui  videntur  per  solam  consecra- 
tionem explicare  hujus  sacrificii  essentiam.  2°  Sola 
illa  actio  est  essentialis  hujus  sacrificii  oblatio  quam 
ministerialis  sacerdos  exercet  in  persona  Christi ; 
solam  autem  consecrationem  exercet  in  persona 
Christi;  ergo,  elc.  Ilinc  sacerdotalis  applicatio  sa- 
crificii debet  fieri  ante  consecrationem.  Sumptio  au- 
tem repraesentat  sepulturam  Christi,  quae  non  fuit 
de  essentia  cruenti  sacrificii ; estque  potius  usus  sa- 
cramenti, quam  aliqua  pars  sacrificii  intrinseca.  Sed 
quamvis  hoc  sacrificium  per  se  primo  tendat  ad 
cultum  divinum,  consecutive  tamen  est  etiam  insti- 
tutum ut  hostia  in  eo  immolata  et  consecrata,  ani- 
marum sit  cibus;  et  sic  ordo  ad  sumptionem  est  ali- 
quo modo  de  istius  essentia,  quamvis  ipsa  sumptio 
sit  tantum  perfectio  exlrinseca,  et  finis  in  re  conse- 
crata et  sacrificata  intenti  consecutio.  Unde  praece- 
ptum est  sacerdotibus  et  probabiliter  jure  divino,  ut 
de  sacrificio  participent,  cum  sacrificant 

Sect.  VI.  — An  unius  speciei,  an  vero  utriusque  con- 
secratio sil  de  essentia  hujus  sacrificii. 

Dico  1 : Consecratio  habet  rationem  sacrificii  sub 
ratione  mysticae  mactationis,  sive  separationis  cor- 
poris ac  sanguinis  ex  vi  verborum  significatae,  non 
aliter  ac  si  duo  illa  in  re  forent  separata,  totumque 
hoc  ad  essentiam  sacrificii  pertinet ; hoc  enim  sa- 
crificium incruentum  est  repraesentatio  cruenti. 
Adeoque  hoc  mysterium  ut  sit  absolute  verum  sacri- 
ficium prout  a Christo  institutum  est,  requirit  es- 
sentialiter utriusque  speciei  consecrationem ; alio- 
qui  non  esset  expressa  passionis  ac  mortis  Christi 
repraesentatio,  sive  non  repraesentaretur  explicite 
separatio  animae  a corpore.  Hinc  proprius  sacrificii 
effectus  non  datur  ante  peractam  utriusque  speciei 
consecrationem  ; ante  hanc  enim  nondum  est  per- 
fectum essentialiter  sacrificium.  Quamvis  autem  qui 
prius  sanguinem,  quam  corpus  consecraret,  gravi- 
ter peccaret ; vere  tamen  sacrificium  offerret.  Ita- 
que 

Dico  2 : Essentialis  actio  hujus  sacrificii  necessa- 
rio includit  consecrationem  prout  continet  transsub- 
stantiationem  panis  et  vini  in  corpus  et  sanguinem 
Christi.  Unde  isti  duo  termini  a quo  et  ad  quem, 
scilicet  destructio  panis  et  vini  quoad  eorum  sub- 
stantias , et  Christi  sub  speciebus  praesentia,  etiam 
suo  modo  pertinent  ad  sacrificii  essentiam  ; sine  hac 
enim  transmutatione  impossibile  est  Christum  of- 
ferri sub  speciebus.  Ergo,  elc.  Unde  habitudo  quam 
dicit  hoc  sacrificium  ad  corpus  et  sanguinem  sub 
speciebus,  seu  ad  terminum  ad  quem,  est  maxime 

intenta  et  ilii  essentialis,  sicque  sacrificium  includit 
intrinsece  istum  terminum  ut  actu  terminantem 
actionem  consecrationis.  Item  habitudo  ad  termi- 
num a quo,  id  est,  ad  destructionem  panis  et  vini , 
est  etiam  aliquo  modo  essentialis  huic  sacrificio  : 
nempe  eo  modo  quo  in  qualibet  mutatione  habitudo 
ad  terminum  a quo,  solet  esse  illi  essentialis,  non 
est  tamen  primario  intenta.' 

DISPUTATIO  SEPTUAGESIMA  SEXTA. 

De  comparatione  hujus  sacrificii  cum  aliis  sacrificiis 
et  sacramentis. 

Sect.  I , II.  — Quomodo  distinguatur  lioc  sacrificium 
a Christi  sacrificio , et  antiquis  sacrificiis , et  quce 
ejus  perfectio. 

Dico  1 : Sacrificium  missa:  non  differt  specie  ab 
incruento  Dominicae  coena:  sacrificio : utrumque  enim 
convenit  in  oblationis  materia , in  re  principaliter 
oblata , in  forma  oblationis , et  in  offerente  princi- 
pali. Differt  tamen  numero  et  quibusdam  circumstan 
tiis  accidentalibus  : nam  Christus  in  coena  erat  mor- 
talis , hic  in  missa  immortalis  ; in  coena  ipse  Chri- 
stus ; in  missa  sacerdos  proxime  offert.  In  coena 
repraesentabatur  mors  Christi  futura  ; in  missa  prae- 
terita. Deinde  diversus  locus,  tempus,  diversa  nu- 
mero materia,  etc. 

Dico  2 : Sacrificium  missae  convenit  cum  sacrifi- 
cio crucis  in  re  oblata,  est  enim  idem  Christus  , sed 
differt  in  ritu  sacrificandi  : sacrificium  enim  crucis 
per  realem  mortem  oblatum  est ; missae  per  realem 
consecrationem  et  Christi  praesentiam  instar  mysticae 
mactationis  perficitur  ; unde  est  sacrificium  et  simul 
repraesentatio  sacrificii.  Quamvis  autem  utrumque 
possit  habere  idem  virtutis  motivum  , et  esse  idem 
sub  hac  ratione  morali,  specifice  tamen  diversum 
est  sub  ratione  signi  externi  ad  Dei  cultum  instituti ; 
iste  enim  diversus  sacrificandi  ritus  et  actio  mystica 
importat  diversam  sacrificii  speciem.  Hinc  patet  an- 
tiqua sacrificia  multum  a nostro  fuisse  diversa , in 
re  oblata , in  ritu  offerendi , in  persona  principa- 
liter offerente,  in  significatione,  adeoque  specie  dis- 
tincta. Unde 

Dico  3 : Missae  sacrificium  longe  aliis  praestat  in 
ritu,  in  significatione,  in  valore,  in  efficacia  ; unum 
et  idem,  est  simul  holocaustum,  sacrificium  eucha- 
risticum  , sacrificium  laudis  et  gratiarum  actionis  , 
propitiatorium  et  impetratorium , ejusdemque  es- 
sentialis perfectionis  cum  sacrificio  coenae. 

Sect.  111.  — An  in  Eucharistia  sacrificium  sil  prius 
el  potius  quam  sacramentum. 

Dico  1 : In  Eucharistia  non  datur  prius  et  poste- 
rius ordine  durationis  inter  rationem  sacrificii  et 
sacramenti.  Effectio  enim  sacrificii  et  sacramenti, 
et  utriusque  terminus  productus,  simul  tempore 
exsistit.  Attamen  cum  primum  consecrata  est  una 
species,  statim  sacramentum  exsistit  utpote  signum 
significans  et  continens  Christum  tanquam  animae 
cibum  ; et  nondum  exsistit  sacrificium  quoad  essen- 
tiam sacrificationis,  seu  quoad  mysticam  mactatio- 
nem et  expressam  mortis  Christi  repraesentatio- 


nem , quae  tantum  habetur  post  finitam  utriusque 
speciei  consecrationem , etiamsi  post  unius  speciei 
consecrationem  jam  totum  quoad  rem  oblatam  ha- 
beatur ; ideo  sub  hac  ratione  potest  dici  essentia 
sacramenti  prius  tempore  perfici  quam  sacrificium. 

Dico  2 : Eucharistiae  sacrificium  et  sacramentum 
in  esse  rei , non  solum  sunt  aequalia,  sed  sunt  unum 
et  idem  quidditative  ; nam  eadem  actio  quae  est  sa- 
crificatio, est  effectio  sacramenti.  In  esse  tamen 
virtutis,  sacrificatio  est  perfectior  sacramenti  affe- 
ctione, id  est,  melius  est  conficere  corpus  Christi 
in  Dei  honorem  et  cultum  , quam  in  utilitatem  fide- 
lium. Ordine  autem  naturae  seu  causalitatis  , ad- 
aptando terminum  termino,  actionem  actioni , sacri- 
ficium et  sacramentum  aequalia  sunt ; ordine  vero 
intentionis,  sacrificium  est  prius  sacramento,  sed 
posterius  ordine  exsecutionis.  Unde  si  sumatur  sa- 
crificium pro  re  oblata , includit  rationem  sacra- 
menti, utpote  signum  sensibile  per  species  sensi- 
biles ; si  autem  sumatur  pro  actione  sacrificandi , 
tunc  non  includit  intrinsece  rationem  sacramenti, 
sed  ad  hoc  tanquam  ad  rem  oblatam  dicit  habitu- 
dinem. 

DISPUTATIO  SEPTUAGESIMA  SEPTIMA. 

De  offerentibus  Eudiaristiae  sacrificium. 

Sect.  I.  — An  Christus  sit  principalis  offerens  in  hoc 
sacrificio. 

Dico  1 : Christus  est  summus  sacerdos  qui  prin- 
cipaliter offert  Eucharistiae  sacrificium  quandocun- 
que  et  ubicunque  offertur.  ( D.  Thomas,  Albertus, 
Bellarminus,  etc. ) Probatur  : 1°  ex  Paulo  ad  He- 
braeos ( cap.  v ) dicente  Christum  esse  sacerdotem 
aeternum  secundum  ordinem  Melchisedech.  2°  Ex 
concilio  Lateranensi  dicente  Christum  esse  simul 
sacerdotem  et  sacrificium  ; 5°  ex  Patrum  Irencei , 
Augustini , Ambrosii,  Cypriani,  etc.,  testimoniis; 
4°  quia  Christus  etiam  nunc  est  verus  sacerdos , 
et  pro  nobis  intercedit ; ergo  potest  sacrificium  , ut 
principalis  offerens,  offerre.  Hinc 
Dico  2 : Christus  est  principalis  offerens  in  hoc 
sacrificio  non  tantum  per  accidens  ac  remote , sed 
etiam  aliquo  modo  actualiter  offerens , licet  per  sa- 
cerdotem offerat , quia  per  suam  humanitatem , phy- 
sice concurrit  ad  transsubstanliationem  , sub  qua 
ratione  Christus  ut  homo  potest  dici  principalis 
offerens  respectu  ministri,  et  praecipue  quia  sacer- 
dos in  persona  Christi  tanquam  legatus,  eum  re- 
praesentans , conficit  hoc  sacrificium ; imo  ipse 
Christus  concurrens  cum  sacerdote  ad  hanc  actio- 
nem , se  gerit  ut  summus  Dei  cultor  el  intercessor 
pro  hominibus, 

Sect.  II,  III.  — An  omnes  et  soli  sacerdotes  possint 
offerre  hoc  sacrificium  ut  proprii  ministri ; an 
etiam  alii  fideles  id  possint  offerre. 

Dico  1 : Solus  sacerdos  rite  ordinatus , habet  po- 
testatem offerendi  hoc  sacrificium,  ita  ut  si  alius  id 
facere  lentet,  nihil  efficiat.  De  fide,  contra  haereticos 
dicentes  quoslibet  fideles,  aut  saltem  a magistratu 
vel  populo  deputatos  posse  id  facere.  Probatur  ex 

concilio  Nicseno  (cap.  14)  negante  diaconum  id 
posse  ; ex  concilio  Florentino  ac  maxime  Triden- 
tino  (sess.  22,  c.  1)  ; ex  Augustino,  Hieronymo, 
etc.  Ratio  est  quia  determinatum  sacrificium  requi- 
rit determinatum  sacerdotem , ut  videre  est  in  ve- 
teri lege.  Deinde  solus  sacerdos  potest  consecrare , 
et  nemo  offert  nisi  consecrando.  Ergo*  etc.  Dum  au- 
tem Magister,  Guillelmus  Parisiensis , etc. , docue- 
runt sacerdotes  ab  Ecclesia  praecisos  non  posse  hoc 
sacrificium  offerre , intellexerunt , vel  eos  non  posse 
licite  (nam  validum  efficiunt  sacrificium,  juxta  om- 
nes theologos),  vel  eos  tanquam  Ecclesiae  ministros 
privari  potestate  faciendi  illa  quae  sunt  ab  ipsa  in- 
stituta, v.  gr.  orationes,  caeremonias,  etc.;  non  vero 
faciendi  sacrificii  substantiam. 

Dico  2 : Fideles  non  sacerdotes  etiam  possunt 
offerre  hoc  sacrificium  eo  modo  quo  jam  dicam. 
Quod  possint  offerre  palet  ex  theologis  et  Patribus 
et  ex  Missali , in  quo  dicitur  : Pro  quibus  tibi  offeri- 
mus, vel  qua  libi  offerunt.  Et  ratio  est  quia  sacrifi- 
cium est  publicus  et  solemnis  totius  populi  cultus. 
Offerunt  autem  non  tantum  per  internam  devotio- 
nem et  affectum  ; sed  etiam  ut  membra  Ecclesia; , 
cujus  nomine  sacerdos  offert,  aut  ut  speciales  sa- 
crificii cooperatores,  v.  gr.  illi  inserviendo,  assi- 
stendo, consentiendo,  illud  procurando,  dando 
stipendium  pro  sacrificaturo,  etc. 

DISPUTATIO  SEPTUAGESIMA  OCTAVA. 

De  iis  pro  quibus  hoc  sacrificium  offerri  possit. 
Sect.  I , II.  ■ — .4/t  sacerdos  non  tantum  pro  seipso 

possit , sed  etiam  pro  aliis  omnibus  viventibus  pos- 
sit ac  debeat  hoc  sacrificium  offerre. 

Dico  l : Sacerdos  potest  hoc  sacrificium  offerre 
pro  seipso,  ita  ut  habeat  ad  hoc  duplicem  habitudi- 
nem , alteram  agentis , alteram  recipientis  fructum  ; 
si  enim  impetratione  aut  propitiatione  eget,  potest 
ac  debet  pro  seipso  offerre , cum  dicatur  : Pro- 
pterea  debet  quemadmodum  pro  populo , ita  etiam 
pro  semetipso  offerre  pro  peccatis,  etc.  (Ilebr.  v,  5). 
Unde  palet  eum  posse  illud  etiam  offerre  pro  aliis, 
nempe  prout  sunt  illius  fructus  capaces.  Imo  quili- 
bet alius  non  sacerdos  , dum  offert , potest  illud  pro 
alio  offerre  eo  modo,  quo  ipsi  convenit. 

Dico  2 : Quodlibet  missae  sacrificium  offerendum 
est  aliquo  modo  pro  universa  militante  Ecclesia  et 
omnibus  ejus  membris,  id  est  pro  baptizatis  viven- 
tibus qui  nec  per  infidelitatem,  nec  per  excommuni- 
cationem sunt  ab  ea,  ejusque  communicatione  se- 
juncti; non  tenetur  tamen  sacerdos,  quoties  sa- 
crificat, aliquem  fructum  ex  opere  operato  singulis 
applicare , sed  sufficit  deprecatio  universalis  ; gravi- 
ter autem  peccaret  si  ab  hac  oblatione  generali  ali- 
quem excluderet,  vel  ob  scandalum,  si  id  publice 
faciat , vel  ob  odium.  Et  quamvis  infantes,  uti  et  in 
peccato  mortali  exsistentes , non  sint  capaces  fru- 
ctus ex  opere  operato  • sunt  tamen  capaces  impe- 
trationis. 

Dico  3 ; IIoc  sacrificium  potest  etiam  offerri  pro 
catechumenis  fidelibus  nondum  baptizatis  : et  for- 


tasse dum  fit  oblatio  pro  tota  Ecclesia , in  hac  com- 
prehenduntur, sunt  enim  capaces  impetrationis.  Imo 
potest  etiam  offerri  pro  quibuscunque  infidelibus , 
dummodo  per  Ecclesiam  excommunicati  non  sint ; 
offerri , inquam , vel  indirecte  , v.  gr.  offerendo  pro 
augmento  Ecclesiae  ; vel  aliqua  re  simili  ( non  enim 
aliter  augetur  Ecclesia  , quam  per  infidelium  con- 
versionem ) ; vel  directe , v.  gr.  offerendo  pro  isto- 
rum infidelium  bono  sive  spirituali  sive  etiam  tem- 
porali, aut  pro  illorum  bono  sive  in  communi  sive 
in  particulari  ; vel  pro  illa  natione , vel  pro  certa 
persona.  Licet  enim  nondum  in  actu  sint  membra 
Ecclesiae  , sunt  tamen  in  potentia.  Pro  excommuni- 
catis vero  majori  excommunicatione , sive  fideles 
sint,  sive  apostatae,  non  licet  hoc  sacrificium  offerre, 
publica  oblatione,  seu  agendo  publicam  personam 
ministri  Ecclesia-,  quia  id  prohibitum  est  in  cap. 
Nobis,  2.  Sine  ullo  tamen  scrupulo  potest  sacerdos 
in  Memento , pro  illis  orare  privata  oratione  et  in- 
tentione, quia  de  hoc  nulla  est  ab  Ecclesia  facta 
prohibitio. 

Sect.  III.  — An  hoc  sacrificium  possit  pro  omnibus 
defunctis  offerri. 

Dico  1 : Non  potest  hoc  sacrificium  offerri  pro  iis 
quos  constat  in  peccato  mortali  mortuos  esse,  nec 
pro  iis  qui  sibi  mortem  violentam  inferunt.  Despe- 
rata est  enim  eorum  correctio,  nec  eis  potest  pro- 
desse hoc  sacrificium. 

Dico  2 : Certum  est  hoc  sacrificium  quatenus  est 
propitiatorium,  non  posse  pro  beatis  offerri ; sunt 
enim  liberi  ab  omni  malo  tam  culpae  quam  poenae  ; 
sed  quatenus  est  sacrificium  laudis  et  gratiarum 
actionis , potest  pro  illis  offerri , id  est  pro  benefi- 
ciis in  ipsos  collalis,  ita  ut  etiam  inde  aliquis  bonos 
eis  proveniat,  sicut  dicitur  in  missa  : Ut  illis  profi- 
ciat ad  honorem,  nobis  autem  ad  salutem.  Imo  po- 
test pro  eis  offerri  quatenus  est  impetratorium  indire- 
cte alicujus  honoris;  id  est , dum  offertur  pro  nobis , 
ex  nostrorum  actibus  aliquis  honos,  aut  gloria  acci- 
dentalis in  sanctos  redundat , v.  gr.  nova  revelatio , 
gaudium,  etc. 

Dico  3 : De  fide  certum  est  posse  hoc  sacrificium 
offerri  pro  animabus  purgatorii , etiam  ut  impetra- 
lorium  est ; quia  illoe  animae  adhuc  sunt  in  poenis, 
quae  per  hujus  sacrificii  oblationem  remitti  possunt. 
Concilium  Tridentinum  (sess.  22,  cap.  I;  et  can. 
3 ) , sed  de  his  postea. 

DISPUTATIO  SEPTUAGESIMA  NONA. 

De  effectu  et  valore  hujus  sacrificii. 

Sect.  I.  — An  sacrificium  misscc  habeat  sliquem 
effectum  ex  opere  operato. 

Dico  i : Hoc  sacrificium  habet  aliquem  effectum 
ex  opere  operato,  ut  proxima  illius  causa.  (D.  Tho- 
mas,  Albertus,  Scotus,  Cajetanus,  etc.)  Universa- 
lis enim  Ecclesia  sentit  hoc  sacrificium  vi  suae  in- 
stitutionis habere  singularem  efficaciam  ad  appli- 
candum aliquem  redemptionis  Christi  fructum,  sem- 
perque  intellexit  fructum  hujus  sacrificii,  non  pen- 
dere ex  oralia  seu  sanctitate  ministri  offerentis. 

Deinde  omnia  legis  novas  sacramenta  habent  effe- 
ctam ex  opere  operato;  ergo  etiam  sacrificium  de- 
bet habere  aliquem  similem  effectum  sibi  propor- 
tionalum.  Sed 

Dico  2 : Hoc  sacrificium  non  potest  dici  causa 
universalis  ex  opere  operato,  conferens  omnes  gra- 
tiae effectus  qui  nobis  ex  Christi  redemptione  pro- 
veniunt, seu  ad  eos  concurrens ; non  potest,  in- 
quam, dici  ejusmodi  causa  secundum  intensivam 
istorum  fructuum  perfectionem,  quia  redemptio 
Christi  est  illorum  causa  quoad  sufficientiam,  non 
praecise  quoad  efficaciam  ; nec  secundum  extensi- 
vam, seu  eorum  multitudinem,  quia  hoc  sacrificium 
nullam  habet  efficaciam  in  homines  qui  Christum 
praecesserunt,  nullam  in  non  baptizatos,  nullam 
ad  delendum  peccatum  originale  quoad  culpam,  etc. 
Nullum  denique  habet  effectum  ex  opere  operato, 
nisi  quatenus  sacrificio  erucis  nititur,  et  ab  illo  ha- 
bens suam  efficaciam,  et  per  se  ex  Christi  institu- 
tione aliquos  ejus  fructus  applicans. 

Sect.  II.  — An  hoc  sacrificium  alio  modo , quam  ex 
opere  operato,  sit  fructuosum. 

Dico  1 : Per  hoc  sacrificium  quatenus  est  a pro- 
ximo ministro  offerente,  potest  haberi  tantum  ex 
opere  operantis  meritum  de  condigno  pro  ipso  offe- 
rente, si  sit  in  gratia;  pro  aliis  vero  impetratio  et 
satisfactio  sicuti  per  alia  bona  opera.  Quatenus  au- 
tem hoc  sacrificium  est  a Christo  ut  principali  offe- 
rente, non  est  de  novo  meritorium  seu  salisfacto- 
rium  ex  opere  operantis  Christi  : Christus  enim  jam 
non  est  in  statu  merendi,  aut  satisfaciendi;  sed  po- 
test esseimpelralorium.  Cum  enim  Christus  in  coelo 
pro  nobis  oret,  verisimile  est  aut  semper  aut  ple- 
rumque cum  hujus  sacrificii  oblatione  eum  suam 
orationem  conjungere,  et  sic  impetrare  quod  vult. 
Praeterea 

Dico  2 : Hoc  sacrificium  praeter  effectum  ex  opere 
operato,  habet  ex  vi  suae  institutionis  aut  promis- 
sionis Christi  specialem  vim  ad  impetrandos  eos 
effectus,  pro  quibus  obtinendis  offertur,  ut  probat 
usus  Ecclesiae.  Cum  enim  hoc  sacrificium  sit  Deo 
gratissimum  obsequium,  si  minister  illi  suam  adjun- 
gat petitionem  pro  aliquo  determinato  beneficio  ob- 
linendo, aut  peculiari  sua  intentione  illud  applicat 
ad  tale  beneficium  obtinendum,  facile  (licet  non 
infallibililer  sicuti  effectus  ex  opere  operato  obline- 
tur) impetrabit  quod  cupit  aut  petit;  maxime  cum 
in  persona  Christi  offeratur  ab  ejus  ministro. 

Sect.  III.  — An  sacrificium  Eucharistia;  ex  sua  pri- 
maria institutione  conferat  primam  gratiam , et 
peccati  mortalis  remissionem. 

Dico  : Negari  non  potest  quin  hoc  sacrificium  ha- 
beat vim  ad  obtinendam  a Deo  remissionem  pecca- 
torum, etiam  mortalium  quoad  culpam,  adeoque 
primas  gratiae  infusionem  ; non  tamen  hoc  confert 
per  se,  et  ex  sua  directa  institutione  aut  ex  opere 
operato.  Imo  non  habet  vim,  etiam  per  modum  im- 
petrationis, ad  conferendam  vel  ad  obtinendam  im- 
mediate si«e  contritione  aut  confessione  primam 


gratiam  homini  exsistenti  in  peccato  mortali,  qui 
est  tantum  attritus;  sed  potest  illi  impetrare  suffi- 
cientem dispositionem  ad  oblinendam  istam  primam 
gratiam,  et  peccati  mortalis  remissionem.  Potest 
enim  per  hoc  sacrificium  impetrari  non  tantum  au- 
xilium sufficiens,  sed  etiam  efficax,  adeoque  ipsa 
contritio,  sed  non  infallibiiiter,  quia  infallibiles  sa- 
crificii effectus  tantum  dantur  juxta  dispositionem 
ejus,  pro  quo  offertur.  Vide  hic  varia  argumenta 
apud  Suarez. 

Sect.  IV. — An  hoc  sacrificium  perse  conferat  ex 
opere  operato  augmentum  gralice,  et  interdum  per 
accidens  primam  gratiam. 

Dico  1 : Hoc  sacrificium  non  confert  gratiae  au- 
gmentum ex  opere  operato;  non  enim  potest  con- 
ferre immediatum  gratiae  habitualis  augmentum  sine 
aliquo  illius,  cui  confertur,  actu  meritorio-;  alioqui 
posset  offerri  pro  infante  baptizato,  aut  pro  homine 
justo  dormiente  ad  augendam  ei  gratiam  in  infantia 
aut  in  somno.  Christus  enim  non  instituit  istud  sa- 
crificium ad  hunc  finem,  neque  ei  promisit  ejusmo- 
di effectum,  quia  hoc  mysterium  quatenus  est  sacri- 
ficium, ordinatur  ad  peccatorum  satisfactionem  ; 
quatenus  autem  est  sacramentum,  tunc  ordinatur 
ad  dandum  gratiae  augmentum  et  ad  charitatem  nu- 
triendam. Hinc  neque  etiam  potest  augere  gratiam 
ex  opere  operato  mediante  ipsius  recipientis  actu 
meritorio,  quia  hic  actus  non  potest  esse  sacrificii 
effectus  ex  opere  operato ; ergo  neque  gratiae  effe- 
ctus seu  augmentum  gratiae  ab  illo  proveniens  po- 
test sacrificio  attribui  ex  opere  operato. 

Dico  2 : Per  hoc  sacrificium  non  potest  conferri 
ex  opere  operato  prima  gratia,  aut  remitti  peccatum 
mortale,  etiam  per  accidens.  Non  potest  enim  per 
illud  ex  opere  operato  conferri  augmentum  gratiae; 
ergo  multo  minus  prima  gratia,  etiam  per  accidens, 
adeoque  nec  remissio  peccati  mortalis,  quia  Eucha- 
ristia, ut  est  sacrificium,  ordinatur  tantum  ad  cul- 
tum Dei,  et  ad  impetrandam  a Deo  remissionem 
peccatorum  vel  gratiam,  mediante  nostra  coopera- 
tione ac  dispositione,  seu  ex  opere  operantis.  Et 
licet  habeat  infinitatem  ad  impetrandum,  sive  infi- 
nitam dignitatem,  ob  quam  Deo  placet,  tota  tamen 
ista  infinitas  sine  speciali  institutione  aut  promis- 
sione non  sufficit  ad  infallibilem  impetrationem  ; 
quia  non  infert  necessitatem  divinae' voluntati,  nec 
intrinsece  includit  efficacem  Christi  voluntatem 
circa  talem  effectum. 

Sect.  V,  \ I.  — An  missce  sacrificium  ex  opere  ope- 
rato remittat  peccata  venialia  et  temporalem  poe- 
nam. 

Dico  1 : Sicut  hoc  sacrificium  ob  suam  infinitam 
dignitatem  valet  ad  impetrandum  peccatori  auxi- 
lium, quo  convertatur,  et  sua  peccata  mortalia  de- 
testetur;  ita  multo  magis  valet  ad  impetrandum 
justo  auxilium  pro  peccatorum  venialium  suorum 
remissione.  Verum'  videtur  probabilius  per  hoc  sa- 
crificium non  remitti  ista  venialia  immediate  et  per 
se  ex  opere  operato,  ita  ut  missaj  sacrificium  pro 

me  oblatum,  me  nihil  cogitante  et  sciente,  remittat 
omnes  meas  culpas  veniales  sine  ullo  meo  actu,  quo 
illas  vel  formaliler  vel  virtualiter  detester,  dum- 
modo non  ponam  actualis  vel  victualis  complacen- 
tis obicem.  Quamvis  enim  sine  actu  hominis  et  sine 
physica  illius  mutatione  possit  illi  Deus  remittere 
peccatum  veniale,  id  tamen  non  agit,  nec  per  hoc 
sacrificium  ex  opere  operato  confert ; quia  non  re- 
peritur  hujusmodi  remissionem  isti  sacrificio  esse 
promissam.  Imo  impetratio  remissionis  peccatorum 
venialium,  licet  per  hoc  sacrificium  mediante  ali- 
quo ipsius  peccatoris  actu  fere  seinper  obtineatur, 
non  est  tamen  absolute  infallibilis.  Sed 
Dico  2 : Eucharistiae  sacrificium  ex  opere  operato 
aliquid  temporalis  poenae  remittit,  quia,  juxta  D. 
Thomam,  habet  vim  satisfactivam  ex  directa  sua 
institutione;  et  Christus  suo  cruento  crucis  sacrifi- 
cio potissime  operatus  est  redemptionem  nostram 
per  modum  satisfactionis  pro  poena;  ergo  et  de  in- 
cruento potest  idem  colligi.  Insuper  praeter  hunc 
effectum  ex  opere  operato,  potest  etiam  valere  per 
modum  impetrationis  ad  alicujus  poenae  remissio- 
nem ; quia  licet  poena  aliqua  per  hoc  sacrificium 
remittatur  ex  opere  operato,  non  tamen  semper  lota, 
sed  pro  uniuscujusque  devotione.  Unde  si  post  effe- 
ctum ex  opere  operato  maneat  aliquis  poeme  reatus, 
ad  ejus  veniam  obtinendam  potest  hoc  sacrificium 
offerii  per  modum  impetrationis,  ut  spirituales  vi- 
res ad  agenda  poenitentiae  opera,  quibus  Deo  satis- 
faciamus, impetret;  quia  quamvis  ob  specialem 
Christi  promissionem  unum  conferat  ex  opere  ope- 
rato, non  tamen  amittit  vim  ad  impetrandum  aliud 
distinctum,  mediante  poenilentis  actu. 

Sf.ct.  VII.  — Quid  hoc  sacrificium  conferat  ad  bona 
temporalia. 

Dico  : Bonorum  temporalium  consecutio  potest 
esse  aliquo  modo  hujus  sacrificii  effectus,  non  ex 
opere  operato,  sed  per  modum  impetrationis,  me- 
diantibus nostris  bonis  actibus  ; Ecclesia  enim  saepe 
consuevit  offerre  hoc  sacrificium  pro  temporalibus 
beneficiis  obtinendis,  ut  patet  ex  antiquis  Liturgiis, 
et  ex  Missali  in  quo  dicitur  offerri  pro  nostra  et  to- 
tius mundi  salute.  Licet  enim  primario  ordinetur  ad 
cultum  Dei,  potest  tamen  secundario  ad  ista  bona 
ordinari,  ut  causa  ad  effectum. 

Sect.  VIII,  IX>  — An  lioc  sacrificium  habeat  aliquem 
effectum  ex  opere  operato  in  omnibus  ipsum  offe- 
rentibus, et  in  iis,  pro  quibus  offertur,  noti  ponen- 
tibus obicem. 

Dico  1 : Christi  oblationi,  ut  est.  primarius  offe- 
rens, non  respondet  fructus  distinctus  ab  eo,  qui 
sacerdotis  ministri  ut  sic,  oblationi  respondet ; est 
enim  una  et  eadem  oblatio,  ab  utroque  per  modum 
unius  totalis  offerentis  facta.  Si  autem  spectetur 
obialio  Christi  ut  est  actualis  in  coelo,  et  personalis 
per  proprium  illius  internum  actum,  et  distincta  ab 
oblatione  quae  fit  per  sacerdotem,  quamvis  sit  im- 
petrativa,  nbn  tamen  ei  respondet  ullus  effectus  ex 
opere  eperato,  quia  non  est  de  novo  salisfactiva ; 
Theol.  Suarez  Suji.ua.  II. 


neque  praeteritae  Christi  satisfactionis  applicaliva  ex 
opere  operato. 

Dico  2 : Ecclesia  cum  omnibus  suis  membris  qua- 
tenus est  offerens  remotissimus,  sive  omnes  fideles 
per  proprium  actum  non  offerentes,  et  quibus  per 
intentionem  sacerdotis  non  applicatur  hujus  sacri- 
ficii fructus,  nihil  ex  opere  operato  consequuntur 
juxta  probabiliorem  sententiam,  quia  sola  offeren- 
tis denominatio  per  quamdam  remotam  et  exlrinse- 
cam  habitudinem,  non  videtur  sufficere  ad  perci- 
piendum fructum  ex  opere  operato  : fructus  enim 
passionis  Christi  non  applicatur  ex  opere  operato,' 
nisi  vel  per  propriam  aliquam  actionem,  vel  per 
receptionem  sensibilem,  vel  p r specialem  alterius 
applicationem;  quae  hic  non  reperiuntur.  Oblatio 
enim  generalis  sacerdotis  nomine  Ecclesiae,  tantum 
ad  impetrationem  valet,  non  autem  ad  aliquem  effe- 
ctum ex  opere  operato. 

Dico  5 : Oblationi  sacerdotis,  prout  offert  in  per- 
sona Christi,  certum  est  respondere  aliquem  pro- 
prium sacrificii  fructum  ex  opere  operato;  est  enim 
actio  ministri  a Christo  deputati,  et  per  quam  Chri- 
stus ipse  operatur.  Similiter  omnes  et  singuli  fideles 
qui  specialiter  concurrunt  cum  sacerdote  ad  offeren- 
dum sacrificium,  v.  gr.  assistendo  et  ministrando, 
aliquem  proprium  illius  effectum  ex  opere  operato 
percipiunt,  ulpote  constituentes  cum  sacerdote  unum 
morale  offerens.  Hinc  sacerdos  duplicem  ex  opere 
operato  percipit  sacrificii  fructum  : unum  ut  per- 
sona publica  seu  minister  publicus,  offerens  in  per- 
sona Christi,  qui  fructus  est  principaliter  pro  po- 
pulo, in  quo  sacerdos  comprehenditur,  estque  uni- 
versalis et  indifferens  ut  huic  vel  illi  a sacerdote 
applicetur,  nec  pendens  a sacerdotis  sanctitate; 
alterum  ut  persona  privata,  ab  alio  fructu  distin- 
ctum, qui  ipsi  ut  privato  offerenti,  sine  alia  inten- 
tione applicetur,  si  nempe  sit  in  statu  gratias ; alio- 
qui  si  sit  extra  statum  gratiae,  nihil  ut  talis,  sive  ut 
privata  persona  percipit.  Deinde 

Dico  4 : Certum  est  hoc  sacrificium  conferre  ex 
opere  operato  suum  effectum  ei  pro  quo  a sacer- 
dote, Dei  mysteriorum  dispensatore  et  inter  Deum 
ac  homines  publico  intercessore,  offertur;  et  ei 
quidem  hic  fructus  applicatur,  etiamsi  ipse  pro  quo 
fit  oblatio,  nullo  modo  offerat,  dummodo  non  po- 
nat obicem.  Si  autem  sacerdos  ratione  stipendii 
accepti  teneatur  ex  justitia  applicare  suum  sacrifi- 
cium, v.  gr.  Petro  (idem  dic  si  teneatur  ex  jussu 
superioris),  et  illud  applicet  Paulo,  hfec  applicatio 
Paulo  facta,  licet  iniqua,  probabilius  est  valida  ; sed 
is  tenetur  postea  resarcire  damnum,  suamque  obli- 
gationem (quae  exstincta  non  fuit)  explere. 

Dico  5 : Non  tenetur  sacerdos,  quoties  sacrificat, 
aliquem  fructus  ex  opere  operato  partem  offerre  pro 
tota  Ecclesia,  ut  inter  omnia  ejus  membra  distribua- 
tur juxta  proportionem  Deo  cognitam,  in  singulorum 
dispositione  fundatam.  Nullum  enim  habetur  ejus- 
modi praeceptum  sive  divinum  sive  ecclesiasticum  ; 
ac  proinde  non  omnia  Ecclesiae  membra  aliquid  fru- 

ctus  ex  opere  operato  singulorum  sacrificiorum  per- 
cipiunt, v.  gr.  aliquam  reatus  poenae  remissionem. 
Si  autem  nulli  applicet  hunc  fructum  sacerdos,  vel 
ei  applicet  qui  non  indiget,  vel  ei  qui  non  est  ca- 
pax, tunc  juxta  multos,  iste  fructus  manet  in  Eccle- 
siae thesauro.  Attamen  cum  ad  applicandum  istum 
fructum  sufficiat  virtualis  intentio,  haec  unquam  vix 
potest  deesse ; nam  omnis  sacerdos,  quando  alteri 
non  applicat  sacrificium,  hahet  saltem  virtualem  in- 
tentionem fruendi  illius  fructu.  Applicat  ergo,  vel 
sibi  ipsi,  vel,  si  aliquo  titulo  obligatus  sit  offerre  pro 
alio,  etiam  habet  unusquisque  virtualem  intentio- 
nem implendi  suam  obligationem.  Similiter  si  ap- 
plicet ei  qui  non  eget  vel  est  incapax,  virtualiter  in- 
tendit applicare  vel  sibi,  vel  animabus  purgatorii, 
vel  aliis  indigentibus.  Si  autem  applicatio  fiat  tan- 
tum post  oblatum  sacrificium,  nihil  prodest.  Ilinc  si 
sacerdos  applicet  suum  sacrificium  juxta  alterius  in- 
tentionem, et  hic  ante  oblatum  sacrificium  forma- 
verit suam  intentionem,  valida  erit  applicatio  ; se- 
cus vero,  si  formet  post. 

Dico  6 : Privati  offerentes,  sive  sit  ipse  sacerdos 
quatenus  offert  ut  persona  privata,  sive  sint  sacrifi- 
cio cooperantes,  non  videntur  posse  portionem  fru- 
ctus hujus  sacrificii  ex  opere  operato  sibi  correspon- 
dentem,  nempe  satisfactionem  vel  remissionem  ali  - 
cujus  poenie  , aliis  applicare ; quia  videtur  omnis 
effectus  ex  opere  operato  esse  proprius,  et  perso- 
nale beneficium,  et  quasi  privilegium  soli  personae 
concessum,  quod  ipse  non  potest  in  alium  tranferre; 
sicut  de  indulgentia  dicit  D.  Thomas  ( in  4,  dist.  20, 
art.  5,  quaest.  3)  eum,  cui  illa  conceditur,  non  posse 
illius  fructum  in  alium  transferre,  nisi  id  speciali 
facultate  in  ipsamet  indulgentia  concedatur. 

Sfxt.  X.  — Qucp  requirantur  in  eo,  pro  quo  sacri- 
ficium offertur,  ut  habeat  hujus  effectum  ex  opere 

operato. 

Dico  1 : Requiritur  1°  capacitas,  quam  baptismi 
susceptio  confert;  nam  sine  baptismi  charactere 
nullus  est  capax  hujus  effectus,  ut  sentiunt  D.  Tho- 
mas, Augustinus,  etc.,  adeoque  pro  catechumenis 
sive  vivis,  sive  defunctis  tantum  potest  offerri  per 
modum  impetrationis.  Requiritur  2°  quoad  hunc 
effectum  status  viatoris , sub  quo  probabilius 
comprehenditur  status  animarum  purgatorii ; nam 
quatenus  illic  sunt,  nondum  ad  ultimum  ter- 
minum pervenerunt,  et  aliqua  saltem  ex  parte  viato- 
res sunt,  maxime  quoad  remissionem  poenarum,  vel 
etiam  culparum  venialium  obtinendam.  D.  Thomas, 
Albertus,  Durandus,  Bellarminus,  etc. , contra  Ca- 
num, Cordubensem,  etc.,  negantes  lioc  sacrificium 
habere  in  illis  animabus  infallibili  ter  effectum,  qua- 
lis est  effectus  ex  opere  operato  in  eo,  qui  non  po- 
nitmbicem.  Probatur,  quia  videtur  ex  institutione 
Christi  hoc  sacrificium  habere  hanc  vim,  ut  ejus 
effectus  infallibiliter  applicetur  defunctis,  sicut  ap- 
plicatur vivis  ; defuncti  enim  illi  pertinent,  adhuc 
aliauo  modo  ad  Ecclesiam  militantem  , ut  sunt  in 


statu,  in  quo  possunt  aliorum,  maxime  Christi  satis- 
factionibus frui. 

Dico  2 : Requiritur  3°  status  gratiae  in  eo,  pro  quo 
offertur  sacrificium.  (D.  Thomas  omnesque  Thomi- 
stse  contra  Navarram,  Sotum,  etc.)  Probatur,  quia  is, 
qui  est  in  peccato  mortali,  non  est  capax  satisfactio- 
nis pro  poena  temporali ; ergo  nec  salis  passionis, 
et  hoc  beneficium  est  solum  amicorum  ; praeter  hanc 
autem  gratiae  habitualis  dispositionem,  nulla  alia 
requiritur  ad  percipiendum  hunc  Eucharistiae  effe- 
ctum ex  opere  operato,  cujus  quantitas  probabilius 
sumitur  ex  sola  applicantis  intentione.  Unde  si  totum 
applicet  Petro,  totus  illius  erit ; si  Petro  et  Paulo 
aequaliter,  utrique  aequaliter  dividetur , nulla  habita 
ratione  dispositionis,  sed  tantum  gratiae  habitualis. 
Iste  enim  effectus  ex  Christi  institutione  est  deter- 
minatus, applicabilis  per  liberam  sacerdotis  inten- 
tionem. 

Dico  3 : Requiritur  4°  ut  is,  pro  quo  offertur  sa- 
crificium habeat  aliquem  poenae  temporalis  reatum 
ex  culpa  remissa  relictum.  Si  enim  culpa  nondum 
est  remissa,  impedit  remissionem  poenae  ; si  autem 
tota  pcena  jam  remissa  est,  nullus  effectus  ex  opere 
operato  ei  obveniet,  nec  etiam  alteri,  nisi  sacerdos 
applicando  illi  effectum,  habuerit  intentionem  ap- 
plicandi alteri,  si  is  non  indigeat. 

Sect.  XI.  — An  effectus  hujus  sacrificii  sit  intensive 
infimius. 

Dico  1 : Hoc  sacrificium  secundum  se  spectatum, 
et  prout  a suo  principali  offerente  offertur  , est  infi- 
nitum in  ratione  sacrificii,  sive  rei  oblatae  et  princi- 
palis offerentis  : adeoque  habet  infinitum  valorem, 
ratione  cujus,  si  csetera  necessaria  concurrerent, 
posset  esse  infinite  meritorium  et  satisfactorium  ; de 
facto  tamen  nulla  est  in  eo  nova  satisfactio,  et  nul- 
lum meritum  novum.  Ista  enim  Christi  actio  ratione 
status  personte  est  incapax  novi  meriti  vel  satisfa- 
ctionis; quia  jam  Christus  est  extra  statum  merendi 
vel  satisfaciendi  pro  nobis,  etiam  prout  repraesenta- 
tur per  oblationem  sacerdotis,  qui  illum  repraesentat 
non  ut  de  novo  merentem  vel  satisfacientem,  sed 
praecise  ut  summum  sacerdotem.  Hoc  tamen  sacri- 
ficium ratione  ei  oblatae  et  principalis  offerentis  ha- 
bet infinitam  vim  impetrandi  quoad  sufficientiam , 
non  quoad  efficaciam ; sive  ex  opere  operantis  est 
infinite  impetrativum,  cum  sit  actus  infiniti  valoris. 
Itaque 

Dico  2 : Effectus  ex  opere  operato,  quem  hoc  sa- 
crificium conferre  potest,  est  finitus  intensive;  quia 
effectus  ex  opere  operato  non  pertinet  ad  sufficien- 
tiam, sed  ad  efficaciam.  Quoad  efficaciam  enim  non 
potest  sacrificium  esse  infinitum , cum  nec  sacri- 
ficium crucis  hoc  habuerit , qui  efficacia  respicit 
effectum  in  re  ipsa  dandum  ; dari  autem  non  po- 
test effectus  infinite  intensus.  Cumque  hic  effectus 
ex  institutione  et  promissione  Christi  proveniat, 
verisimiliter  ejus  quantitas  taxata  est  juxta  cujusque 
dispositionem. 

Dico  5 . Hoc  sacrificium,  quatenus  offertur  in  per- 

sona  Ecclesiae,  habet  effectum  et  valorem  finitum  ad 
impetrandum.  Sanctitas  enim  Ecclesiae,  in  qua  hic 
valor  fundatur,  est  finita,  ergo  et  valor  ejus  operis. 
Similiter  valor  et  fructus  hujus  sacrificii,  prout  est 
ex  opere  operantis  sive  respectu  sacerdotis,  sive 
respectu  cujuscunque  alterius  privati  offerentis,  est 
finitus  inlensive,  tum  quoad  meritum,  quia  non  me- 
retur nisi  certum  gratiae  et  gloriae  gradum  ; tum  quoad 
satisfactionem,  quia  tantum  satisfacit  pro  certa  et 
finita  pcena ; tum  quoad  impetrationem,  quia  per- 
sona sic  offerens  finita  est.  Et  licet  objectum  seu  res 
oblata  sit  infinita,  ejus  tamen  actio,  etiam  in  genere 
moris,  est  simpliciter  finita. 

Sect.  XII.  — An  hujus  sacrificii  effectus  sil  infini- 
tus extensive,  ita  ut  oblatum  pro  mullis,  tantum 

valeat  pro  singulis,  quantum  valet  pro  uno  solo  obla- 
tum. 

Dico  1 : Quando  plures  offerentes  concurrunt 
cum  sacerdote  ad  idem  numero  sacrificium,  omnes 
et  singuli  quatenus  offerentes  sunt,  recipiunt  inte- 
grum fructum  non  minorem,  quam  si  unus  tantum 
esset  offerens ; et  in  hoc  sensu  potest  dici  ejus  fru- 
ctus quodam  modo  infinitus  extensive,  seu  augmen- 
tabilis  extensive  in  infinitum.  Christus  enim  quem 
offerimus,  est  infinitus  ; ideoque  licet  ad  illum  offe- 
rendum multi  conveniant,  unusquisque  tamen  tan- 
tum offert,  quantum  offerret,  si  solus  esset.  Unde 
meritum  et  satisfactio  ex  opere  operantis,  si  eadem 
devotione  et  affectu  unusquisque  offerat,  sive  solus, 
sive  simul  cum  aliis,  erunt  eadem  ; ac  proinde  idem 
etiam  erit  effectus  ex  opere  operato,  quantum  est  ex 
p.irle  rei  oblatae.  Alioqui  si  mulli  audientes  eamdem 
missam,  reciperent  minorem  fructum,  quam  si  quis 
solus  eam  audiret,  id  contingeret  praecise  ob  au- 
dientium multitudinem,  quod  sane  absurdum  est. 
Deinde  oblatio  ex  concursu  plurium  offerentium, 
non  fit  in  singulis  minus  grata  et  acceptabilis  Deo. 
Hinc  sequitur  pluribus  sacerdotibus  eamdem  mate- 
riam consecrantibus,  idernque  sacrificium  offerenti- 
bus, ut  tit  in  ordinatione  sacerdotis,  vel  in  conse- 
cratione episcopi , integrum  singulis  effectum  re- 
spondere. 

Dico  2 : Effectus  sacrificii  respondens  oblationi 
sacerdotis  ut  sic,  quem  ipse  potest  pro  aliis  offerre, 
est  finitus,  et  unus  tantum.  Unde  si  pro  multis  of- 
feratur sive  diversis  intentionibus  specialibus,  sive 
una  tantum  intentione  communi,  v.  gr.  pro  populo, 
communitate,  etc.,  minuetur  fructus  in  singulis, 
tantoque  magis  quanto  illi  plures  fuerint,  supposita 
uniformi  sacerdotis  applicatione.  Atque  hoc  ex  Chri- 
sti institutione  habetur.  Satisfactio  ergo  per  hoc 
sacrificium  applicanda  quoad  intentionem  seu  ma- 
gnitudinem est  simpliciter  juxta  Christi  determina- 
tionem. 

Dico  5 : IIoc  sacrificium  ex  se  habet  infinitum 
valorem  ac  vim  ad  impetrandum,  quia  haec  vis  im- 
petrandi non  fundatur  in  speciali  Christi  promissio- 
ne, sed  in  intrinseca  sacrificii  dignitate  ac  valore,  de 
se  sufficientis  ad  impetrandum  quodlibet  beneficium, 


aut  quamlibet  beneficiorum  multitudinem,  etiamsi 
in  perfectione  vel  numero  in  infinitum  augeatur  ; 
adeoque  quantum  est  ex  parte  ipsius,  oblatum  pro 
multis  eamdem  vim  impetrandi  habet  in  singulis, 
quam  haberet  pro  uno  tantum  oblatum  ; sed  quam- 
vis ex  se  sit  sufficiens  ad  hoc  impetrandum,  non 
tamen  applicatur  ad  impetrandum,  nisi  ut  orationi 
aut  petitioni  conjungitur  ; quia  non  impetratur  nisi 
quod  petitur  vel  desideratur  ab  alio.  Oratio  autem, 
creteris  paribus,  efficacior  est  ad  impetrandum  in 
particulari  et  speciatim  facta,  quam  si  generatim 
pro  multis  fiat.  Sed  hic  impetrationis  effectus  non 
est  semper  infallibilis,  quia  nec  fundatur  in  promis- 
sione, nec  habet  semper  conjunctam  Christi  absolu- 
tam voluntatem. 

DISPUTATIO  OCTOGESIMA. 

De  tempore,  quo  sacerdotes  tenentur,  aut  licite  pos- 
sunt missae  sacrificium  offerre. 

Sect.  I,  II.  — An  sacerdotes  teneantur  aliquando, 
et  an  quotidie  missam  dicere. 

Dico  { ' Certum  est  sacerdotes  teneri  communi- 
care saltem  semel  in  anno  tempore  paschali.  An 
autem  teneantur  aliquando  in  vita  sub  peccato  mor- 
tali sacrum  facere  per  se  loquendo,  negant  Alensis, 
Gabriel,  Bonaventura,  Richardus,  etc.,  dicentes  nul- 
lum hac  de  re  exstare  pneceptuin,  quamvis  horum 
nonnulli  dicant  teneri.  Affirmant  autem  D.  Thomas, 
Durandus,  Sylvester,  Navarra,  etc.,  quemlibet  sa- 
cerdotem teneri  rigoroso  praecepto  et  sub  peccato 
mortali  dicere  missam  aliquando,  et  aliquoties  non 
solum  in  vita,  sed  etiam  in  anno,  nisi  legitimo  impe- 
dimento excusetur,  rati  datum  a Christo  positivum 
praeceptum  his  verbis  : Hoc  facite  (Lue.  xxn,  19). 
Hac  ergo  in  re  satis  dubia,  videtur  opinio  affirmans 
esse  securior,  et  in  praxi  consulenda.  Quoties  vero 
sacerdos  ad  satisfaciendum  huic  obligationi  teneatur 
in  anno  sacrificare,  variant  auctores.  Navarra  sentit 
ter  aut  quater.  Sed  potius  hujus  obligationis  tem- 
pus et  modus,  juxta  varias  circumstantias  extrinse- 
cas,  v.  gr.  scandali,  occasionis  liberius  peccandi,  etc., 
prudenti  judicio  videntur  relinquenda. 

Dico  2 : Stando  in  solo  jure  divino,  nec  singulis 
sacerdotibus,  nec  singulis  Ecclesiis,  nec  toti  Eccle- 
siae praeceptum  est,  sed  nec  etiam  prohibitum,  quo- 
tidie sacrificare.  In  singulis  tamen  ecclesiis  cathe- 
dralibus,  parochialibus,  si  sit  mediocris  sacerdotum 
numerus,  debet  quotidie  offerri  missae  sacrificium  ; 
atque  ita  fiet,  ut  in  universa  Ecclesia  non  solum 
unum,  alterumve,  sed  quam  plurima  sacrificia  quo- 
tidie offerantur  : ita  communiter  doctores;  et  insi- 
nuatur in  cap.  Cum  creatura,  i)e  celebr.  miss.  Sin- 
guli vero  sacerdotes  nec  divino  nec  ecclesiastico  jure 
ullo,  per  se  loquendo,  tenentur  quotidie  sacrificare, 
ut  patet;  contra  autem  non  solum  illis  licitum  est, 
sed  etiam  melius,  magisque  consulendum,  per  se 
loquendo,  et  seclusa  speciali  prohibitione,  quotidie 
sacrificare,  tum  ob  privatum,  tum  ob  publicum  emo- 
lumentum. Imo  feria  quinta  majoris  hebdomadae 
etiam  licitum  est  cuique  sacerdoti,  secluso  scandalo, 

missam  dicere  ; nec  ulla  est  consuetudo  quae  id  suf- 
ficienter prohibeat.  Die  tamen  Parasceves  jure  ec- 
clesiastico illis  vetitum  est  offerre  sacrificium,  ut 
declaravit  Innocentius  I (epist.  1 Ad  Decent.,  cap.  4), 
verum  isto  die  communicarej  probabilius  videtur 
per  se  loquendo  esse  licitum.  Quod  attinet  ad  diem 
Sabbati  sancti,  quia  in  cap.  Sabbato,  De  consecr., 
dist.  4,  dicitur  in  isto  die  sacramenta  non  penitus 
celebrari,  sicut  in  feria  sexta ; ideo  Navarra  et  Mar- 
cellus docent  esse  peccatum  mortale  in  illo  Sabbato 
dicere  aliam  missam  praeter  unam  solemnem  et  pu- 
blicam in  singulis  ecclesiis.  Alii  tamen  id  negant,  prae- 
sertim si  dicatur  quando  jam  incipit  paschale  et  so- 
iemne  officium,  quod  olim  tantum  sub  mediam  no- 
ctem incipiebat,  nec  prius  loto  die  Sabbati  diceba- 
tur missa.  Atque  hoc  satis  probabile  est  et  practice 
securum  , non  tamen  consulendum  ac  faciendum 
extra  necessitatem. 

Sect.  III,  IV.  — An  et  quomodo  liceat  dicere  plures 

missas  eodem  die  et  qua  liora  liceat  missam 

dicere. 

Dico  1 : Jure  communi  ecclesiastico  licitum  est 
sacerdoti  tantum  semel  in  die  missam  dicere,  in 
cap.  Consuluisti,  etc.,  excepto  die  Nativitatis  Chri- 
sti, et  causa  urgente,  v.  gr.,  dum  quis  habet  duas 
parochias,  in  quarum  una  unam,  et  in  altera  alte- 
ram missam  potest  dicere  non  tantum  diebus  festis, 
sed  etiam  verisimilius  juxta  consuetudinem  feria- 
libus,  si  adsit  sufficiens  populi  multiiudo  in  ulra- 
que  parochia.  Attamen  quotiescunque  sacerdos 
dicit  missam  sive  unam,  sive  duas,  sive  tres,  in 
singulis  debet  esse  jejunus.  Per  tres  missas  Nativi- 
tatis Christi,  triplex  ejus  generatio  indicatur,  sci- 
licet aeterna,  temporalis,  spiritualis. 

Dico  2 : Initium  aurorae  seu  crepusculi  diei,  id 
est  prima  lucis  irradiatio,  est  terminus,  a quo  licet 
missam  inchoare,  et  ante  quem  ordinarie  non  licet 
( D.  Thomas,  Alensis,  etc. ),  excepta  nocte  Nativi- 
tatis Christi,  in  qua  post  medium  noctis,  statim 
potest  prima  missa  inchoari,  et  consecutive  dici 
aliae  duae  privatae  tempore  noctis,  aut  contra  pos- 
sunt dici  omnes  tres  post  noctem  in  plena  luce. 
Ordo  istarum  trium  missarum  in  Missali  praescri- 
ptus spectat  ad  missas  solemnes.  Olim  in  nocte 
Resurrectionis  dicebatur  etiam  missa ; sed  ista 
consuetudo  cessavit.  Praeterea  privilegium  aliquibus 
concessum  est,  ut  una  vel  duabus  horis  ante  auro- 
ram celebrare  possint : unde  si  privilegium  conce- 
dat unius  horae  anticipationem,  poterit  missa  in- 
choari tribus  horis  ante  ortum  solis,  cum  sine 
privilegio  possit  inchoari  duabus  horis  ante  solis 
ortum,  id  est,  in  initio  aurorae. 

Dico  3 : Tempus  legitimum  intra  quod  debent 
missae  absolvi  vel  inchoari,  est  antemeridianum  , 
ita  ut  ante  meridiem  debeant  per  se  loquendo  mis- 
sae inchoari  ut  legitime  dicantur  (Gabriel.,  Durandus, 
etc. ),  excepta  tamen  necessitate  audiendi  missam 
in  die  festo  aut  simili  et  privilegiis  quae  concedun- 
tur auibusdam  religiosis  aut  aliis  personis,  ut  pos- 

sint  dicere  missam  una  alterave  hora  post  meri- 
diem. Pro  dicendis  missis  privatis  ante  meridiem, 
nulla  hora  praefixa  est,  solemnis  missa  seu  diei, 
consueto  tempore  fiat  pro  populi  commoditate, 
quamvis  anticipari  aut  postponi  parumper  possit 
ex  causa  rationabili. 

DISPUTATIO  OCTOGESIMA  PRIMA. 

De  loco  et  vasis  sacris,  in  quibus  missae  sacrificium 
celebrandum  est. 

Sect.  I.  — An  oportuerit  templa  et  loca  sacra  dicari 
ad  sacrificium,  et  alia  religionis  opera  peragenda. 
Dico  1 : Oportuit  in  Ecclesia  destinari  publica 
loca,  in  quibus  singulariter  colatur  Deus,  et  plebs 
Christiana  ad  religionis  opera  peragenda  conveniat. 
De  fide,  ut  constat  ex  perpetuo  Ecclesiae  usu,  ex 
Patribus,  ex  conciliis  et  ex  Scriptura  : Convenienti- 
bus vobis  in  unum,  jam  non  est  Dominicam  ccenam 
manducare,  etc.  ( I Cor.  xi,  20  ).  Hoc  enim  rectae 
rationi  valde  consentaneum  est,  imo  et  in  lege  gra- 
tiae necessarium. 

Dico  2 : Praecipuus  finis , ob  quem  in  Christi 
Ecclesia  eriguntur  templa,  est  ut  in  eis  Deo  sa- 
crificium offeratur,  et  consequenter  sacramenta 
ministrentur,  fideles  ad  orationem  et  ad  sacras 
conciones,  vel  lectiones  conveniant,  reliquiae  mar- 
tyrum aliorumque  sanctorum  custodiantur,  sancti 
honorentur,  fideles  sepeliantur.  Sacrificium  enim 
est  primarius  Dei  cultus,  et  templum  dicit  quam- 
dam ad  illud  habitudinem,  ideoque  sicut  soli  Deo 
sacrificium  offertur,  ita  et  templum  soli  Deo  pro- 
prie dicatur.  Quamvis  Deus  sit  spiritus  ubique  prae- 
sens, nec  loco  inclusus  , homines  tamen  colentes 
Deum  corporei  sunt,  corporeque  ac  spiritu  eum 
adorare  debent ; neque  adorare  Deum  in  spiritu  et 
veritate  ( Joan.  iv,  54 ) excludit  actiones  externas  , 
sed  requirit  in  eis  interiorem  affectum.  Dum  Patres 
negant  Christianos  habere  templa  vel  aras,  intelli- 
gunt  de  templis  et  aris  idolorum,  et  dum  Joanne3 
ait  : Non  vidi  templum  in  ea  ( Apoc.  xxt,  22  ),  loqui- 
tur de  Ecclesia  triumphante. 

Sect.  II,  III.  — An  deceat  ecclesias  solemni  ritu  con- 
secrari aut  benedici  ; et  an  sacerdos  tantum  in 
loco  sacro  possit  sacrificare. 

Dico  1 : Quod  attinet  ad  ecclesiae  seu  templi 
dedicationem,  certum  est  fuisse  perpetuam  Eccle- 
siae consuetudinem  ut  magna  pompa  ac  celebritate 
fiat.  Imo  quorumdam  insigniorum  templorum  de- 
dicationes annuis  festivitatibus  recolebantur,  et 
etiamnum  recoluntur,  v.  gr.  dedicatio  templorum 
Petri  et  Pauli , Lateranensis,  etc.  Cumque  hoc  opus 
apud  Judaeos  non  foret  caeremoniale,  aut  figurafi- 
vum,  sed  morale,  non  facit  male  Ecclesia,  per 
hasce  festivitates  illud  imitando.  Unde 
Dico  2 : De  fide  etiam  certum  est  Ecclesiae  con- 
suetudinem consecrandi  et  benedicendi  templa  ad 
Eucharistiae  sacrificium  offerendum  destinata,  esse 
decentem  et  sanctam,  cum  Ecclesia  jam  a tempore 
Sylveslri  usa  sit  hujusmodi  templorum  consecra- 
tione ; et  refertur  canon  concilii  Nicaeni  dicentis 


1042 


1041  PART.  11.  - XVI. 

ecclesias  semel  consecratas  non  debere  iterum 
consecrari,  et  alia  multa  in  variis  conciliis  et  de- 
cretis. Licet  aulem  templum  sit  inanimatum,  polest 
tamen  sanctificari  et  consecrari,  non  imprimendo 
illi  aliquam  sanctitatem  aut  qualitatem  inhaerentem, 
sed  segregando  illud  a profanis  usibus,  et  ad  solos 
sacros  destinando ; atque  per  sacra  signa  et  Eccle- 
siae orationem  specialem  deprecando  ut  a daemo- 
num infestatione  protegatur,  ac  divino  favore  cu- 
muletur. Et  vero  hujus  consecrationis  usus  jam  fuit 
in  lege  veteri,  et  quasi  etiam  in  lege  naturae  ; 
adeoque  honestus  et  decens.  Ilinc  dicuntur  pa- 
nes sanctificati  et  Sanctificari  domum  hunc  ( III  Reg. 
ix,  5 ). 

Dico  3 : Templorum  consecratio  non  tantum  per 
se  decens  est,  sed  etiam  hominibus  utilis.  Indicat 
enim  sanctitatem  requisitam  ad  ministranda  et  re- 
cipienda sacramenta  ; et  per  orationes  in  Ecclesiae 
sanctitate  fundatas,  in  cujus  persona  fundantur, 
habet  specialem  efficaciam  ad  obtinenda  hominibus 
divina  beneficia. 

Dico  4 : Certum  est  jure  ecclesiastico  communi, 
non  licere  sub  obligatione  hoc  sacrificium  extra 
ecclesiam,  seu  locum  sacrum  ad  hoc  peculiariter 
deputatum  offerre  ; vari®  tamen  sunt  exceptiones. 
1°  Potest  episcopus  dare  licentiam  sacrificandi  extra 
ecclesiam  in  domo  privata,  seu  oratorio  nec  con- 
secrato nec  benedicto,  id  est  in  loco  privato,  ad 
religiosum  ministerium  deputato.  2°  In  casu  neces- 
sitatis licitum  est  missam  dicere  extra  ecclesiam  et 
Oratorium  ; imo  et  extra  domum  in  quocunque 
decente  terrae  loco,  cum  facultate  episcopi  seu 
superioris,  si  commode  peti  potest  ; si  autem  non 
potest,  tunc  sufficit  sola  necessitas,  v.  gr.  dum 
ingens  hominum  multitudo  confluit  ad  parvum 
eremitae  templum,  quod  illam  capere  non  potest, 
tunc  sufficiens  causa  foret  celebrandi  sub  dio,  ut 
totus  populus  missae  interesset.  Sic  etiam  ait 
D.  Thomas,  ratione  itineris,  posse  sub  dio  missam 
fieri  in  altari  porta lili , si  desit  ecclesia,  vel  alius 
locus  aptus  ad  celebrandum.  5°  Dum  habetur  pri- 
vilegium, quale  post  concilium  Triden tinum  con- 
cessum est  Societati  Jesu,  ut  ejus  presbyteri  in 
missionibus  uti  possint  altari  portalili  ubique  gen- 
tium, ibique  Eucharistiam  ministrare,  quod  cum 
dirigatur  ad  personas  tantum,  alii  non  habentes 
tale  privilegium,  etiamsi  socii  itineris  sint,  non 
possunt  uti  ista  facultate,  seu  in  isto  altari  portalili 
celebrare.  Secus  de  privato  oratorio  privilegiato, 
quia  tunc  privilegium  ad  locum  dirigitur. 

Sect.  I\ . — An  liceat  celebrare  in  ecclesia  violata  ; 
et  quid  hac  in  re  servandum. 

Dico  I : Sex  modis  Ecclesia  violatur  . 1»  Per  ho- 
micidium voluntarium  et  injuriosum  in  ecclesia 
factum  ; non  autem  per  casuale.  2°  Per  injuriosam 
sanguinis  effusionem  in  sufficienti  quantitate;  non 
per  casualem,  aut  naturalem,  aut  medicinalem  lici- 
tam, aut  in  propria  defensione.  5°  Per  humani 
seminis  effusionem  voluntariam  in  sufficienti  quan- 

litate  et  illicitam.  Quoad  copulam  conjugalem  in 
ecclesia  factam,  alii  affirmant  alii  negant  ecclesiam 
ea  pollui.  Sed  videtur  sic  distinguendum  : dum 
copula  conjugalis  illicite  et  injuriose  fit  in  ecclesia, 
tunc  hac  polluitur ; secus  verisimilius  , dum  fit 
sine  peccato  mortali.  Erit  autem  peccatum  mortale 
facere  illam  intra  ecclesiam,  dum  moraliler  juxta 
humanam  fragilitatem  vitari,  aut  in  alio  loco  fieri 
potest  ; secus  vero  quando  humana  necessitas  vel 
fragilitas  ad  illam  compellit.  Haec  tamen  seminis 
effusio,  seu  pollutio,  fornicatio  aut  ejusmodi  actus, 
ut  per  illam  ecclesia  sit  polluta,  debet  esse  publica 
aut  per  evidentiam  facti  publice  nota,  aut  juridice 
probata;  Ecclesia  enim  non  judicat  de  occultis. 
Idem  dic  de  effusione  sanguinis,  et  alio  omni  cri- 
mine, quando  est  occultum.  4°  Si  in  ea  fidelis 
nominalim  excommunicatus,  aut  notorius  percussor 
clerici  sepeliatur  ; secus  si  non  vitandus  excom- 
municalus.  5°  Si  paganus  aut  infidelis  in  ea  sepe- 
liatur, sub  quo  comprehenduntur  qui  ante  bapti- 
smum moriuntur.  Item  si  sepeliatur  in  coemeterio 
( cum  sit  benedictum  sicut  ecclesia  ),  etiam  illud 
polluitur  ; non  tamen  coemeterio  politu  to,  polluitur 
ecclesia,  quia  est  accessorium.  Unde  hi  casus  non 
habent  locum  in  oratoriis,  quae  nec  sunt  conse- 
crata, nec  benedicta.  6°  Quando  parietes  ecclesiae 
comburuntur,  vel  ita  destruuntur,  ut  eam  integre 
reaedificare  oporteat , tunc  si  fuerit  consecrata, 
debet  iterum  consecrari ; secus  si  fuerit  tantum 
benedicta,  quia  tantum  benedicitur  ipsum  solum 
quod  semper  manet ; consecratio  aulem  fit  in  pa- 
rietibus. His  positis 

Dico  2 : Dicere  missam  in  ecclesia  violata,  ex 
suo  genere  et  per  se  loquendo,  est  peccatum  mor- 
tale, quia  est  prohibitio  jure  ecclesiastico  facta. 
Potest  tamen  de  episcopi  licentia  in  ea  fieri  missa 
ante  reconciliationem  , imo  in  gravi  necessitate, 
etiam  sine  ejus  licentia  ; quia  praeceptum  ecclesia- 
sticum non  obligat  cum  tanto  rigore.  Hinc  excu- 
santur qui  in  regionibus  septentrionalibus  sacrifi- 
cant in  locis  in  quibus  sepulli  sunt  lnvretici  nomi- 
nalim excommunicati,  quia  vel  necessitate  cogun- 
tur, vel  quia  episcopi  videntes  et  consentientes 
facultatem  praebere  censentur. 

Sect.  V,  VI.  — An  requiratur  altare  consecratum 

ad  licite  dicendam  missam;  et  quomodo  templum 

et  altare  sit  ornandum. 

Dico  1 : Ad  offerendum  missae  sacrificium  non 
tantum  requiritur  altare,  sed  etiam  debet  esse  la- 
pideum consecratum , sive  illud  fixum  sit,  sive 
portatile.  Non  est  tamen  opus  ut  totum  altare  sit 
lapideum,  sed  sufficit  ut  ara  quadrangularis,  capax 
capiendi  utcunque  calicem  et  hostiam,  saltem  ma- 
jorem eorum  partem,  sit  consecrata.  Si  haec  ita 
frangatur,  ut  in  neutra  parte  possit  commode  col- 
locari calix  et  hostia,  amittit  consecrationem  ; si 
aulem  possit  collocari  in  una  parte,  h®c  pars  non 
amittit  consecrationem.  Ornamentum  ligneum  quo 
ara  portatilis  circumdari  solet,  non  videtur  esseu- 

tiale  huic  consecrationi,  uti  nec  reliquia5,  sancto- 
rum, cum  sine  his  nunc  et  sine  illo  interdum  con- 
secretur. In  fixo  autem  altari  lapis  non  tantum  per 
fractionem,  sed  etiam  per  separationem  a reliqua 
altaris  structura  amittit  consecrationem. 

Dico  2 : Non  potest  fieri  sacrificium  nisi  in  altari 
consecrato  sub  obligatione  peccati  mortalis  ; nec  in 
hoc  potest  episcopus  dispensare,  quamvis  autem 
olim  in  variis  locis  foret  consuetudo  ut  altare  ma- 
jus (non  alia  lateralia  ) respiceret  Orientem,  ut  fi- 
deles ante  illud  Orientem  versus  orarent,  hoc  tamen 
non  est  omnino  necessarium,  nec  est  de  pracepio, 
sed  tantum  potest  esse  de  quadam  decentia. 

Dico  3 : Ad  faciendum  sacrificium  requiritur 
mappa  oblonga  super  altare,  et  alia  brevior,  et  pro- 
babiliter duae,  ita  ut  sit  una  oblonga,  et  aliae  duae 
breviores  linea;.  Non  opus  est  ut  sint  benedictae. 
Praeter  lias  mappas  requiritur  corporale  lineum  ab 
episcopo  consecratum^  seu  benedictum,  sine  quo 
non  potest  dici  missa  sub  obligatione  peccati  mor- 
talis. Eodem  modo  requiritur  palla  linea  ad  coope- 
riendum calicem,  utpote  pars  corporalis ; nam  olim 
cum  una  corporalis  parte  obvolvebatur  calix.  Deinde 
requiritur  etiam  sub  gravi  obligatione  lumen,  seu 
lucerna  ardens,  ad  minimum  una,  et  ex  consuetu- 
dine Ecclesise , cerea.  Insuper  requiritur  Missale, 
continens  saltem  integrum  canonem.  Requiritur 
etiam  crux  in  altari,  sed  ut  videtur,  non  sub  obliga- 
tione peccati  mortalis : nullum  enim  de  ea  decretum 
antiquum  est,  sed  est  caeremonia  missalis,  uti  aliae. 
Praeter  haec,  nullus  alius  templi  ornatus  necessario 
requiritur ; ex  natura  tamen  rei  servanda  est  de- 
centia et  mundities,  maxime  in  corporali,  in  quo 
si  non  sit  enormis  immunditia,  erit  ad  summum 
veniale  duntaxat,  illo  uti  sine  scandalo  et  in  neces- 
sitate, ac  sine  contemptu. 

Sect.  VII,  VIII.  — An  hoc  sacrificium  debeat  in  vasis 
sacris  offerri;  et  q.uce  veneratio  sit  debita  illis. 

Dico  1 : Hoc  sacrificium  offerri  non  potest  sine 
cal  ce  et  patena  ad  istud  ministerium  deputatis  , 
cujus  patenae  usus  jam  initio  Ecclesia;  exstitit,  et 
creditur  Christus  ipse  in  patena  sive  catino  panem 
consecrasse.  Calix  et  patena  debet  esse  vel  aurea, 
vel  argentea,  vel  stannea,  non  autem  lignea  aut  vi- 
trea ut  olim  fuit;  nec  etiam  caprea  aut  ferrea. 
Deinde  et  calix  et  patena  debet  esse  ab  episcopo 
consecrata  cum  unctione  chrismatis,  etc.  Paulus  III 
tamen  in  bulla  anni  1549,  concessit  presbyteris 
Societatis  Jesu  pro  locis  remotissimis  infidelium, 
in  quibus  episcopi  catholici  non  adsunt,  ut  possent 
altare,  patenam,  calicem  consecrare.  Si  pars  inte- 
rior calicis,  et  superior  patenae  facies  denuo  deau- 
rentur, debent  iterum  consecrari ; non  tamen  amit- 
titur consecratio,  dum  sola  deauratio  deteritur  seu 
amittitur,  si  materia  quae  remanet,  sit  capax  conse- 
crationis, id  est,  si  sit  argentea  vel  stannea  : quia 
totus  calix  deauratus,  per  modum  unius  consecra- 
tur. Calix  autem  tornatilis  non  amittit  consecratio- 
aem  per  separationem  cuppae  a pede  ; secus  in  ha  - 


bente  pedem  fixum,  dum  cuppa  per  fractionem 
separatur  a pede.  Denique  eiborium,  seu  vasculum 
in  quo  hostiae  consecrantur  et  consecratae  conser- 
vantur, non  eget  benedictione,  licet  optimum  con- 
silium sit  adhibere  eam  benedictionem,  quae  est  in 
Pontificali ; nec  requiritur  ut  sit  argenteum,  aut 
stanneum,  sicut  calix,  potest  fieri  ex  inferiori  ma- 
teria decenti. 

Dico  2 : Jure  naturali  prohibetur  quaevis  irreve- 
rentia et  injuria  erga  loca  et  vasa  sacra.  Hinc  Chri- 
stus ( Mattii,  xxi,  12,  13)  graviter  arguit  negotiantes 
in  templo  Hierosolymitano.  Deinde  jure  positivo 
ecclesiastico  ob  eorum  reverentiam  quaedam  prohi- 
bentur fieri,  quae  si  fiant,  sacrilegium  erit,  saltem 
contra  jus  positivum  : 1°  est  immunitas  ecclesiarum, 
ita  ut  qui  ad  eas  tanquam  ad  asylum  confugiunt, 
per  vim  extrahi  non  possint.  2°  Olim  prohibitum 
erat  laicis  et  feminis  altaria  ingredi,  id  est  probabi- 
liter sacellum  majus  seu  diaconiam.  5°  Prohibitum 
est  laicis  et  maxime  feminis  tangere  lapidem  altaris 
consecratum,  vasa  consecrata,  et  vestimenta  bene- 
dicta, pnesertim  corporalia,  quorum  quaedam  nunc 
non  sunt  in  usu.  Unde  omnia  altaris  ornamenta  et 
vestimenta  sacra,  etiamsi  benedicta,  quae  immediate 
non  attingunt  corpus  Christi,  nec  chrismate  conse- 
crantur, possint  sine  scrupulo  tangi  a laicis,  etiam 
feminis.  Deinde  tangere  immediate  et  nuda  manu 
calicem  consecratum  (idem  est  de  ara  consecrata) 
sine  rationabili  causa  et  morali  necessitate,  aliquod 
saltem  veniale  peccatum  laicis  est.  Atque  idem  est 
de  corporalibus.  Et  statuitur  ut  vasa  in  quibus  la- 
vantur, debere  ad  hoc  munus  esse  destinata,  et  a 
diacono  laventur , et  lotio  in  piscinam  mittatur ; 
atque  hsec  in  prima  saltem  lotione  servanda  sunt. 
Idem  de  purificatoriis,  licet  non  sint  benedicta. 
Quando  vasa  sacra  continent  corpus  et  sanguinem 
Christi,  non  possunt  licite  tangi  nisi  a sacerdote , 
vel  ad  summum  a diacono.  Pontifices  et  sacerdotes 
vestibus  benedictis  indutos  sepeliri,  licitum  est, 
nihilque  religioni  aut  pietati  dissonum.  Denique 
hujusmodi  res  sacrae,  ut  ad  profanos  seu  communes 
usus  amplius  non  revertantur,  non  solum  quando 
consecrationem  retinent , sed  etiam  quando  illam 
amiserunt  seu  per  dissolutionem  seu  per  scissionem, 
seu  per  fractionem,  etiam  in  antiquis  decretis  sta- 
tutum est.  Dum  vasa  argentea  consecrata,  postquam 
confracta  sunt,  in  communem  usum  convertuntur, 
in  ferro  et  igne  quodammodo  transmutantur,  ut 
videantur  esse  omnino  alia.  Deinde  cum  id  ex  ne- 
cessitate oriatur,  et  ad  pietatem  pertineat,  non  est 
religioni  contrarium. 

Dico  3 : Non  tantum  exterior  aliquis  honoris  vel 
adorationis  conveniens  actus  -erga  hujusmodi  res 
sacras  exhibendus  est,  sed  etiam  interior  mentis 
intentio  ad  illas  dirigenda  est,  ut  liquet  ex  Patribus 
et  ex  conciliis,  utque  fusius  ostensum  est  de  cultu 
imaginum.  Verum  istarum  adoratio  quamvis  perti- 
neat ad  eamdem  virtutem,  qua  Deus  ipse  colitur , 
tamen  in  eo  ordine  est  respectiva,  et  imperfecta 

respectu  latrite  absolutae,  quae  ipsi  Deo  secundum  se 
debetur.  Unde  iste  interioris  adorationis  actus,  licet 
realiter  unam  habeat  speciem,  moraliter  tamen  et 
secundum  rationis  distinctionem  ac  inadaequatus 
conceptus  dici  potest  duplex  adoratio  : nam  ille 
actus  prout  terminatur  ad  Deum  propter  se,  est 
latria  absoluta  et  perfecta;  prout  autem  terminatur 
ad  rem  sacram  propter  Deum , est  adoratio  respe- 
ctiva,  et  latria  secundum  quid.  Siculi  quando  unico 
actu  diligitur  Deus  propter  se,  et  proximus  propter 
Deum,  iste  actus  prout  terminatur  ad  Deum,  est 
dilectio  absoluta  et  super  omnia ; prout  autem  ter- 
minatur ad  proximum,  est  respeetiva  et  infra  Dei 
dilectionem.  Atque  ex  hoc  sequitur  istud  adoratio- 
nis genus  posse  etiam  fieri  duobus  actibus  distinctis: 
clarum  est  enim  posse  adorari  Deum  in  praesentia 
rei  sacrae  sine  hujus  adoratione ; et  similiter  coli 
potest  res  sacra  tanquam  divino  cultui  dicata  sine 
absoluta  Dei  latria,  ita  ut  Deus  non  consideretur 
tanquam  per  se  adorabilis,  sed  tanquam  intrinsece 
faciens  rem  adorabilem,  et  ratio  illam  adorandi.  At- 
que hoc  modo  licite  et  pie  consueverunt  coli  istae 
res  sacrrn , nempe  cultu  diverso  ab  absoluto  latriae 
cultu. 

DISPUTATIO  OCTOGESIMA  SECUNDA. 

De  praeparatione  ad  missam  et  vestibus  sacris. 
Sect.  I.  — An  teneatur  sacerdos  prcemittere  divinum 
officium  ante  missam.  ■ 

Nota  : Ut  quis  celebret,  debet  in  statu  gratiae  et 
jejunus,  non  laborans  epilepsia  seu  morbo  caduco ; 
et  eo  laborans,  postquam  convaluit,  debet  juxta  jus 
per  annum  probari  antequam  possit  celebrare.  Prae- 
paratio ad  missam  in  Missali  posita  pertinet  tantum 
ad  cujusvis  devotionem  (omitti  enim  potest  sine 
peccato),  uti  et  lolio  manuum  ad  decentiam. 

Dico  1 : Quamvis  quidam  antiqui  auctores  satis 
communiter  docuerint  esse  peccatum  mortale  dicere 
missam  ante  recitatum  saltem  Matutinum  officium, 
tamen  nullum  est  praeceptum  obligans  sub  mortali 
peccato  singulos  sacerdotes  ad  recitandum  Matuti- 
num antequam  sive  privalim  sive  solemniter  dicant 
missam.  Nam  nec  a Christo , nec  ab  Ecclesia  tale 
praeceptum  latum  est,  nec  consuetudine  introdu- 
ctum. Sunt  enim  duae  actiones  separatae  sine  ordine 
unius  ad  alteram,  cum  Matutinum  non  sit  praeparatio 
ad  missam  : et  si  velimus  admittere  aliquem  tem- 
poris ordinem  inter  Matutinum  et  missam,  qualis 
est  inter  singulas  horas  canonicas,  consuetudine 
introductum,  tunc  erit  peccatum  veniale,  eam  con- 
suetudinem seu  ordinem  transgredi  sine  causa ; si 
autem,  ut  est  probabilius,  eam  negemus,  tunc  ex  vi 
talis  ordinis  seu  mutationis  ejus,  nullum  erit  pec- 
catum, ne  veniale  quidem  dicere  missam  ante  Ma- 
tutinum, etiam  sine  causa.  Multo  ergo  certius  nul- 
lum erit,  si  adsit  causa  rationabilis,  quod  etiam 
concedunt  auctores  contrariae  sententiae.  Contra 
vero  post  recitatas  omnes  horas  potest  etiam  dici 
missa. 

Dico  2 : Quamvis  publica  recitatio  seu  cantus 


divini  officii  in  choro,  nullum  etiam  habeat  per  sc 
ordinem  cum  missa,  tamen  in  ecclesiis  in  quibus 
est  obligatio  ei  recepta  consuetudo  dicendi  in  choro 
officium  publicum,  regulariter  non  potest  dici  pu- 
blica et  solemnis  missa  ante  recitatum  in  choro 
Matutinum;  imo  neque  ante  Primam,  sub  obliga- 
tione gravis  culpte  : ita  doctores  communiter. 

Sect.  II , III.  — An  conveniat  sacerdotes  vestibus 

sacris  indui  ad  celebrandum ; et  an  sine  illis  pos- 
sint celebrare. 

Dico  1 : Potuit  Ecclesia  instituere  peculiares 
vestes,  quibus  sacerdotes  utantur  in  sacris  ministe- 
riis, distinctas  a communibus  (nam  Christus  tantum 
instituit  ea  quae  sunt  de  substantia  sacrificii  et  sa- 
cramentorum , relinquendo  Ecclesiae  potestatem 
reliqua  determinandi,  quibusque  uti  non  liceat  extra 
sacrum  ministerium ; et  probatur  contra  recentes 
haereticos,  qui  illas  improbant  1°  Ex  antiquissimo 
Ecclesiae  usu ; nam  Anaelelus  I,  Damasus,  et  anti- 
quissimi Patres  illarum  mentionem  faciunt.  2°  Ex 
exemplo  Veteris  Testamenti  in  quo  Deus  ipse  sacra 
vestimenta  instituit.  5°  Ex  ratione  naturali,  dictante 
id  praestandum  ob  ministerii  dignitatem  et  splendo- 
rem, Hac  igitur  potestate  utens  Ecclesia  determina- 
vit sex  praecipuas  vestes  sacerdotales,  nempe  ami- 
ctum, albam,  cingulum,  manipulum,  stolam,  casu- 
lam, ex  quibus  resultat  quidam  gravis  ac  decens 
ornatus  sacerdotis  ad  sacrificandum  accedentis  , 
praeterquam  quod  hae  singulae  vestes  mysticas  ha- 
beant significationes  tum  ad  mores  spectantes,  tum 
ad  Christi  passionem  recolendam,  quas  vide  hic 
apud  P.  Suarez  et  alios.  Quoad  materiam  harum 
vestium,  nihil  determinatum  est ; ideo  consulendus 
usus,  nec  earum  color,  quem  Missale  praescribit , 
est  praecepti,  sed  regula  tantum  directiva.  Earum 
forma  artificialis  est  illa  qua  uti  solet  Ecclesia.  Forma 
moralis  seu  sacra,  est  benedictio  facta  a legitimo 
ministro  : et  hanc  quidem  amittit  alba,  si  maniea  ab 
ea  separetur ; uti  et  cingulum,  si  ita  sit  fractum  ut 
neutra  pars  sufficiat  ad  cingendum ; alioqui  si  una 
sufficiat,  haec  non  amittit  benedictionem.  Stola  po- 
test pro  cingulo  inservire,  et  pro  manipulo.  Si  hae 
vestes  ex  duplici  parte,  interiori,  et  exteriori  con- 
stent, singulae  paries  manent  benedictae,  licet  inter 
se  separentur. 

Dico  2 : Haec  sex  praedicta  vestimenta  sunt  sim- 
pliciter necessaria  necessitate  praecepti  ecclesiastici 
ad  sacrificium  missae  celebrandum,  ita  ut  si  quod 
eorum  voluntarie  omittatur,  peccetur  mortaliter; 
et  eodem  praecepto  debent  esse  benedicta  : ita  omnes 
theologi,  quamvis  quidam  in  necessitate  ob  pericu- 
lum mortis  dicere  missam  sine  cingulo  vel  stola, 
existiment  non  fore  peccatum  mortale,  uti  nec  erit, 
si  ex  oblivione  naturali  aut  inadvertentia  id  fiat. 
Prohibetur  in  cap.  Nullus  De  consecr.,  d.  1,  cele- 
brare cooperto  capite,  si  tamen  gravis  infirmitas 
aut  necessitas  id  exigeret,  nec  posset  tam  facile 
dispensatio  peti,  id  fieri  posset  sine  gravi  culpa, 
cum  dicat  prohibitio  : Qui  temere  prwsumpserif. 

Quoad  reliqua  vestimenta  communia, 
suetudo  et  decentia. 

DISPUTATIO  OCTOGESIMA  TERTIA. 

De  ritibus  missae  quae  in  verbis  consistunt. 

Sect.  I. — An  conveniens  fuerit  praeter  consecrationis 
verba,  adjungi  aliqua  alia  in  missa  dicenda. 

Dico  1 : Sancte  el  religiose  potuit  Ecclesia  in  hu- 
jus sacrificii  celebratione  praeter  verba  quae  sunt  de 
ejus  substantia,  adjungere- quaedam  alia  partim  ante- 
cedentia, partim  subsequenda,  quae  vel  ad  Dei  laudes 
et  gratiarum  actiones,  vel  ad  populum  instruendum 
in  fide,  vel  ad  devotionem  excitandam,  vel  ad  populi 
petitiones  et  vota  Deo  exhibenda  pertineant.  De  fide, 
contra  haereticos  volentes  Dominicam  coenam  debere 
tantum  fieri  ut  Christus  fecit,  nihil  verborum  ad- 
dendo sive  ante  sive  post  consecrationem.  Probatur 
ex  traditione  et  perpetuo  Ecclesia;  usu,  ut  patet  ex 
Liturgiis  Graecis  et  Latinis,  Jacobi,  Basilii,  Chryso- 
slorni,  et  ex  Patrum  testimoniis  Dionysii,  Justini , 
Cyrilli,  etc.  Hic  enim  orandi  ritus,  inspirante  Spi- 
ritu sancto,  ab  ipsis  apostolis  inchoatus  est,  quod 
liquet  ex  1 Tim.,  in  : Obsecro  primum  omnium  fieri 
obsecrationes,  orationes,  postulationes  el  gratiarum 
actiones  pro  omnibus  hominibus,  etc.,  ac  postea  a 
pontificibus  et  conciliis  auctus  et  confirmatus.  Pau- 
lus enim  obsecrat  Timotheum  ceu  episcopum  ut  in 
ipsius  ecclesia  ista  omnia  fiant,  id  est,  juxta  Patrum 
interpretationem,  in  quotidiano  sacrificio  et  com- 
muni oratione. 

Dico  2 : In  toto  verborum  seu  deprecationum 
ritu,  quem  nunc  Ecclesia  in  missa  observat,  nihil 
est  quod  ab  apostolica  doctrina  alienum  sit,  aut 
quod  ab  antiqua  traditione  originem  non  ducat,  aut 
quod  ad  pietatem  et  religiosum  Dei  cultum  non  per- 
tineat ; atque  id  P.  Suarez  probat  in  loco  isto,  dis- 
currendo fere  per  omnes  missae  partes,  ostendendo 
illarum  originem,  pietatem,  sensum  mysticum,  quae 
omnia  omitto  brevitatis  causa.  Quod  autem  attinet 
ad  canonem  missae,  dicetur  specialiter  in  sectione 
sequenti.  Quae  autem  in  missae  ritibus  carpantur  ab 
haereticis,  sic  solvuntur  ; 1°  Dicendi  missam  modus 
i in  lingua  Latina  aut  Graeca,  et  non  in  vulgari,  quae 
ab  omnibus  inlelligatur,  est  consuetudo  ab  apostolis 
derivata,  et  in  omnibus  regnis  semper  servata  ; licet 
enim  vulgari  lingua  diceretur,  plebs  tamen  multa 
non  intelligeret  (v.  gr.  ex  psalmis,  prophetis,  epi- 
stolis sancti  Pauli  desumpta),  aut  male  interpreta- 
retur ; et  saepe  quaedam  debent  esse  illi  occulta, 
ne  vilescant.  Et  ad  majorem  mysteriorum  venera- 
tionem pertinet,  ut  non  in  vulgari,  sed  in  graviori 
lingua  dicantur ; atque  hoc  etiam  pertinet  ad  majo- 
rem Ecclesiae  unitatem  conservandam  et  ad  vitan- 
dum alicujus  mutationis  periculum.  Deinde  quae 
spectant  in  missa  ad  populi  instructionem,  per  con- 
ciones a pastoribus  explicantur.  Relinentur  autem 
quaedam  verba  Hebraica,  aut  Graeca,  vel  quia  pecu- 
liarem emphasim  habent,  v.  gr.  Alleluia , vel  ad 
Ecclesiae  unitatem,  ejusdemque  fidei  confessionem, 
y,  gr.  Kyrie  eleison,  vel  ob  commendandam  antiqui- 


tatem, v.  gr.  Amen.  Yel  quia  in  aliam  linguam  com- 
mode tranferri  nequeunt,  v.  gr.  Hosanna,  Baca,  etc. 
2°  Dicerffin  missa  quaedam  submissa,  quaedam  altiori 
voce  est  ritus  antiquissimus,  ut  constat  ex  Liturgiis 
antiquis,  praesertim  Basilii,  Chrysostomi,  etc.  Om- 
nia enim  mysteria  non  sunt  seque  omnibus  divul- 
ganda. Deinde  ista  varietas  delectat  animos,  efficit- 
que  ut  qui  audiunt  missam,  possint  se  melius  colli- 
gere, orare,  divina  mysteria  meditari.  Nec  refert 
quod  sacerdos  sit  minister  publicus,  potest  enim 
utroque  modo  nomine  Ecclesiae  apud  Deum  inter- 
cedere; imo  ipse  Christus  sic  in  cruce  sacrificium 
obtulit,  nunc  clam  orando,  nunc  astantes  alloquen- 
do. 5°  Orationes  pro  animabas  purgatorii,  vel  in- 
telliguntur  pro  statu  in  quo  jam  exsistunt,  et  tunc 
petimus  ut  poenae  eis  remittantur,  et  liberentur;  vel 
intelliguntur  pro  statu  in  quo  erant  dum  jamjam 
e corpore  exiturae  erant,  et  ob  eas  orationes  prae- 
vias, fortassis  in  morte  aliquod  a Deo  auxilium  ac- 
ceperunt ; vel  ob  eas  nunc  accipiunt  aliquam  poenae 
remissionem.  4?  Orationes  pro  sanetis,  vel  fiunt  ad 
gratias  Deo  agendas  ob  beneficia  sanctis  collata, 
vel  ad  comparandam  illis  aliquam  accidentalem 
gloriam,  aut  gaudium. 

Sect.  II,  III.  — De  missa?  canone ; et  an  sacerdos 

teneatur  sub  prcecepto  dicere  omnia  quce  in  Missali 

praescribuntur. 

Dico  I ; Concilium  Tridentinum  (sess.  22,  cap.  4, 
et  can.  6)  ob  haereticos  modernos,  quoad  missae  ca- 
nonem, haec  definivit  : Ecclesiam  calholiemn  illum 
multis  ante  saeculis  instituisse,  eum  ex  Christi  ver- 
bis, apostolorum  traditionibus  et  piis  sanctorum 
pontificum  institutionibus  constare ; ab  omni  errore 
purum  esse,  et  nihil  in  eo  esse,  quod  non  maxime 
sanctitatem  ac  pietatem  redoleat,  mentesque  offeren- 
tium in  Deum  erigat.  Hic  canon  incipit  ab  his  ver- 
bis ; Te  igitur,  clementissime  Paler,  etc.  Et  in  his 
proprie  finitur  : Omnis  lionor  et  gloria,  ante  oratio- 
nem Dominicam.  Alii  autem  recentiores  expositores 
sub  canone  comprehendunt  omnia  quae  sequuntur 
usque  ad  sacramenti  consumptionem.  Octo  hujus 
canonis  partes  sigillatim  ac  rite  explicatas  vide  hic 
apud  P,.  Suarez. 

Dico  2 : Tenentur  sacerdotes  integrum  missae 
ritum  servare,  prout  in  Missali  statutus  ac  definitus 
est  : ut  constat  ex  concilio  Tridentino  (sess.  22)  et 
ex  bulla  Pii  Y.  Mutare  tamen  missam  privatam  v. 
gr.  dicere  missam  alterius  diei,  de  feria  pro  missa 
de  festo,  aut  contra,  modo  in  ea  missa  quae  dicitur, 
integer  ritus  servetur,  non  est  semper  aliqua  culpa  : 
cum  enim  sacerdos  absolute  non  teneatur  hodie, 
v.  gr.  missam  dicere,  non  est  cur  obligetur  ad  hanc 
determinate  dicendam,  cum  nullum  videatur  esse 
latum  praeceptum  dicendi  missam  de  feria  aut  festo. 
Quoad  missas  solemnes  parochiales  aut  conventua- 
les  major  est  obligatio  dicendi  missam  diei  juxta 
prmscriptum  Missalis  ordinem.  Item  quando  quis  ob 
stipendium  vel  capellanim  institutionem  vel  aliam 
causam,  obligatur  ad  specialem  missam  dicendam. 


THEOLOGLU  SUAREZ  SUMMA, 
servetur  con- 

debet  si  commode  potest,  praescriptam  implere  obli- 
gationem, quamvis  si  id  sine  scandalo  ad  servandum 
Missalis  ordinem  omittat,  non  peccabit,  imo  si  id  ob 
solemne  festum  faciat,  melius  faciet. 

Dico  5 : Sacerdos  tenetur  dicere  totum  missae 
officium;  unde  si  voluntarie  omittat  pariem  notabi- 
lem, v.  gr.  Evangelium,  erit  culpa  gravis ; si  levem, 
erit  levis,  v.  gr.  si  in  canone  unum  aliudve  nomen 
alicujus  sancti  omittat,  si  tempore  paschali  omittat 
ea  quae  interponantur  in  oratione  Communicantes, 
vel  in  oratione  Hanc  icjitur  oblationem.  Item  si  omit- 
tat Symbolum,  elc.,  erit  levis  culpa.  Si  quis  autem 
ex  oblivione  naturali  aliquid,  quod  non  sit  de  sub- 
stantia sacrificii,  in  missa  omittat,  v.  gr,  Credo,  aut 
Gloria,  et  paululum  jam  progressus  recordetur,  or- 
dinarie non  debet  repetere  quae  omisit.  Non  enim 
aliis  cohaerebunt,  extra  locum  suum  posita. 

Dico  4 : Tenetur  etiam  sacerdos  non  addere  ex 
propria  devotione  novas  precationes,  aut  alia  verba 
praeter  ea  quae  juxta  ritum  Ecclesiae  praescripta  sunt, 
prout  habetur  in  bulla  PiiY  et  in  concilio  Triden- 
tino  (sess.  29)  maxime  in  iis  quae  publice  dicuntur; 
etiamsi  nec  etiam  liceat  in  iis  quae  secreto  dicuntur. 
Si  vero  sacerdos  non  habeat  intentionem  addendi 
aliquid  officio  missae,  sed  ut  privata  persona  priva- 
tam aliquam  devotionem  secreto  tunc  recitet,  non 
peccabit  quidem  directe  contra  hoc  praeceptum,  sed 
male  et  imprudenter  faciet,  privatis  aliis  precibus 
sacrum  ministerium  interrumpendo. 

DISPUTATIO  OCTOGESIMA  QUARTA. 

De  ritibus  missae,  quae  in  actione  consistunt. 
Sect.  I,  II.  — An  lice  caeremoniis  quce  in  actione  con- 
sistunt, sint  rite  ab  Ecclesia  instituta!;  et  an  tenea- 
tur sacerdos  ex  prcecepto  illas  omnes  servare. 

Dico  I : Quaedam  harum  caeremoniarum  inser- 
viunt ad  sacrum  mysterium  honestate,  modestia, 
reverentia  peragendum,  v.  gr.  lotio  manuum,  tun- 
sio pectoris,  oculorum  demissio,  ut  ait  Paulus  : Om- 
nia secundum  ordinem  fiant  in  vobis  ( 1 Cor.  xiv,  40), 
ideoque  prudenter  ab  Ecclesia  institutae  sunt.  Aliae 
inserviunt  ad  excercendos  diversos  latriae,  hyper- 
duliae,  et  duliae  exteriores  actus,  v.  gr.  genuflexio, 
capitis  inclinatio,  etc.  Aliae  principaliter  institutae 
et  ordinatae  sunt  ob  significationem  tum  moralem, 
qualis  est  elevatio  panis  et  vini  consecrandi,  oculis 
ac  manibus  sursum  sublatis,  tunsio  pectoris,  oscu- 
lum pacis;  tum  mysticam,  qualis  est  vini  et  aquae 
mistio,  ablutio  digitorum,  brachiorum  extensio  post 
consecrationem,  Christi  crucifixionem  repraesentans, 
fractio  hostiae,  multiplex  usus  signi  crucis,  elc.  De- 
nique aliae  quae  fiunt  in  missis  solemnibus,  in  die- 
bus Quadragesimae  ac  vigiliarum,  in  missis  defun- 
ctorum, lumen,  thurificatio,  aspersio  aquae  benedi- 
ctae, etc.  Omnes  ordinantur  ad  fines  jam  dictos. 

Dico  2 : Constat  ex  concilio  Tridentino  et  bulla 
Pii  V,  dari  praeceptum  servandi  ritum  ab  Ecclesia 
institutum  in  celebratione  missae  non  solum  quoad 
verba,  sed  etiam  quoad  actiones,  quod  violatur  vel 
aliquid  omittendo,  vel  addendo ; unde  juxta  mate- 

riae  gravitatem  aut  levitatem  obligat,  vel  sub  gravi, 
vel  sub  levi  peccato,  v.  gr.  mistio  aquae  cum  vino 
obligat  sub  gravi. 

DISPUTATIO  OCTOGESIMA  QUINTA. 

De  obligatione  supplendi  defectus  inter  sacrifican- 
dum commissos. 

Sect.  I.  — Quomodo  cavendi  vel  supplendi  sunt  sub- 
stantiales luijus  sacrificii  defectus. 

Dico  1 : Si  in  materia  aut  forma  commissus  sit 
defectus  essentialis,  est  omnino  supplendus,  et  si 
nondum  sit  commissus,  omnino  praecavendus.  Hinc 
si  sacerdos  post  sumptum  corpus  Christi,  incipiendo 
potum  calicis  sumere,  sentiat  esse  aquam,  potest 
sine  scrupulo  reliquam  deglutire;  deinde  debet  im- 
ponere vinum  et  illud  consecrare,  resumendo  haec 
verba  : Simili  modo  postquam  ccenatum  est,  quam- 
vis simpliciter  non  sint  necessaria ; et  sacrificium 
absolvat  sine  nova  alterius  hostiae  consecratione,  ut 
sentit  Scotus,  Sotus,  Navarra.  In  defectibus  quidem 
Missalis  dicitur  iterum  consecranda  simul  etiam 
nova  hostia  ; sed  istud  est  tantum  instructio  doctri- 
nalis, juxta  probabilem  opinionem,  non  constitutio 
specialis  inducens  novam  obligationem.  Alter  autem 
modus  est  aptior  ut  fiat  sine  scandalo  et  populi  ad- 
vertentia, sufficiensque  ad  perficiendum  sacrificium. 
Quod  vero  non  sit  amplius  jejunus  sacerdos,  nihil 
obstat,  ut  expresse  hic  dicit  D.  Thomas,  quia  prse- 
ceplum  divinum  de  sacrificii  integritate  magis  obli- 
gat, quam  ecclesiasticum  jejune  communicandi.  Et 
in  hoc  omnes  doclores  conveniunt.  Idem  dic  do 
defectu  essentiali  in  forma  unius  speciei.  Si  in  utra- 
que, id  est,  si  in  materia  et  forma  commissus  sit 
defectus  essentialis,  tunc  nullum  fuit  sacrificium, 
adeoque  nil  iterandum.  Si  defectus  essentialis  in 
materia  hostiae  fuerit,  videtur  melius  utramque  spe- 
ciem tunc  iterum  consecrare. 

Dico  2 : Si  venenum  sit  materiae  panis  aut  vini 
immistum,  non  sunt  sumendae  species  consecratae, 
sed  servandae  donec  corrumpantur  aut  exsiccentur. 
Si  animal  in  sanguinem  cadat,  lotum  sumendum  est, 
si  sine  gravi  detrimento  aut  periculo  fieri  possit, 
sin  minus,  extrahatur;  si  post  consecrationem  ca- 
lix congeletur,  calore  adhibito  liquefiat.  Si  ante 
consecrationem  timeatur  hostium  incursus,  relin- 
quatur sacrificium,  si  post,  acceleretur,  relictis  non 
necessariis.  Si  miraculose,  aut  vento  abrepta  dispa- 
reat hostia,  alia  consecretur.  Si  sanguis  effundatur, 
quid  agendum  Missale  praescribit,  etc. 

Dico  5 : Si  post  consecrationem  sacerdos  deficiat, 
aut  nequeat  sacrificium  perficere,  perficiatur  ab  alio 
sacerdote,  et  hic  incipiat,  ubi  alter  desiit;  si  autem 
ante  consecrationem,  sacrificium  relinquatur,  etc. 

Sect.  II.  — Quomodo  cavendi  aut  supplendi  sunt  de- 
fectus hujus  sacrifcii  accidentales. 

Dico  : Quamvis  sacerdos  debeat  moralem  diligen- 
tiam adhibere  ut  hos  accidentales  defectus  caveat 
ac  praeveniat,  tamen  postquam  commissi  sunt,  re- 
gulariter loquendo,  non  sunt  supplendi,  iterando 
aliquid,  vel  praepostero  ordine  dicendo,  vel  faciendo 

quod  prius  erat  efficiendum.  Hinc  si  post  consecra- 
tionem advertatur  panem  esse  fermentatum,  aut 
aquam  non  fuisse  vino  immistam,  nihil  supplendum 
est;  secus,  si  ante.  Si  autem  hostia  non  sit  omnino 
integra,  aut  maculam  habeat,  aut  vinum  paululum 
acidum,  id  quidem  praecavendum  est ; sed  si  non 
possit  haberi  alia  materia,  nec  sit  valde  deformitas, 
aut  non  magna  acedo,  sajpe  tolerari  potest,  et  dici 
missa.  Si  quid  accidentale  in  verbis  omissum  sit, 
nihil  repetendum  est. 

DISPUTATIO  OCTOGESIMA  SEXTA. 

De  justo  missae  stipendio , et  de  eo  pro  quo  appli- 
canda est  ex  obligatione. 

Sect.  I,  II.  — Qu  ando  teneatur  sacerdos  ex  justitia 

offerre  sacrificium  pro  alicjuo  ; et  qucenam  sint  ju- 
sta missarum  stipendia. 

Nota  : Potest  quis  obligari  ad  dicendam  missam 
ex  obedienlia,  ex  voto,  ex  charitate  raro,  ex  pro- 
missione (quae  saepe  non  est  cum  quis  dicit  se  mis- 
sam oblaturum  seu  dicturum  pro  aliquo,  sed  sim- 
plex est  propositi  declaratio),  ex  justitia  aut  ex  pa- 
cto. Quare 

Dico  1 : Dum  quis  habet  beneficium  simplex  ad 
hoc  specialiter  institutum  ut  dicatur  missa,  v.  gr. 
capellaniam,  tenetur  eam  dicere  ad  talem  intentio- 
nem ex  justitia ; secus  autem,  si  non  sit  ad  hoc  insti- 
tutum, ut  sunt  canonicalus,  praestimonia,  etc.,  be- 
neficium enim  datur  ob  officium.  Habens  autem 
beneficium  curatum,  quamvis  teneatur  dicere  mis- 
sam omnibus  diebus,  in  quibus  populus  eam  audire 
tenetur,  non  tenetur  tamen  eam  pro  illo,  saltem 
seaiper,  offerre,  sed  prudenti  parochi  judicio  id 
relinquitur,  si  aliunde  non  sit  determinatum.  Multo 
nanus  tenetur  eam  quotidie  pro  illo  seu  pro  suis 
ovibus  offerre,  ut  Solus  sine  fundamento  vult. 

< Dico  2:  Tenetur  etiam  ex  justitia  dicere  missam 
is,  qui  privatum  stipendium  ad  hanc  causam  reci- 
pit; intervenit  enim  mutua  conventio  seu  pactum 
inter  dantem  et  recipientem  istud  stipendium  : 
quod  stipendium  non  datur  ut  valor  operis  seu  pre- 
tium missae,  sed  ut  res  necessaria  ad  sustentatio- 
nem naturali  lege  sacris  ministris  debita.  Sacerdos 
autem  ratione  ejusmodi  stipendii  tenetur  applicare 
ei  pro  quo  missam  dicit,  non  suum  personalem 
missse  fructum,  qui  forte  non  est  alteri  applicabilis, 
sed  illum  fructum  seu  portionem  satisfactionis,  quae 
ipsi  ut  ministro  publico  ad  applicandum  ac  distri- 
buendum commissa  est. 

Dico  5 : Si  obligatio  dicendi  missam  oriatur  ex 
beneficio,  id  quod  isti  beneficio  annexum  est,  cen- 
setur justum  istius  obligationis  stipendium ; si 
autem  illius  reditus  ita  tenues  sint,  ut  non  suffi- 
ciant ad  justum  tot  missarum  stipendium,  pertine- 
bit ad  episcopum  redigere  illarum  numerum  ad  ju- 
stum stipendium.  Quoad  vero  stipendia  quse  sponte 
dantur  a fidelibus  ad  dicendas  missas,  si  taxata 
sint  a superiore  potestatem  habente,  illa  censenda 


sunt  justa,  ita  ut  non  possint  juste  exigi  majora. 
Per  hoc  tamen  non  prohibentur  fideles,  quominus 
possint  dare  majora  et  duplicata,  si  velint,  modo 
spontanee  id  faciant ; cum  enim  id  gratis  detur, 
potest  accipi.  Si  autem  lex  non  taxavit  missarum 
stipendium,  illud  earum  erit  justum  stipendium  , 
quod  communi  consuetudine  passim  recepium  et 
approbatum  est,  seu  quod  a viris  prudentibus  et 
Deum  timentibus  communiter  peti  aut  dari  solet. 
Non  tamen  justa  hujus  stipendii  aequalitas  desu- 
menda est  ex  integra  pecuniae  quantitate  qua  sacer- 
dos indiget  ad  suam  congruam  sustentationem; 
nam  praeter  missam  potest  alias  actiones  sacras 
exercendas  habere,  ex  quibus  aliquid  in  suam  sus- 
tentationem accipiat.  Denique  non  potest  sacerdos, 
servata  justitiae  aequitate,  ratione  unius  missae,  ac- 
cipere nisi  unum  adaequatum  stipendium,  sive  ab 
una,  sive  a mullis  personis;  secundum  enim  verio- 
rem sententiam,  si  idem  sacrificium  offeratur  pro 
multis,  singuli  privantur  aliquo  fructu,  quem  posset 
ac  deberet  sacerdos  applicare.  Deinde  si  unus  d^t 
duo  stipendia,  debet  ex  justitia  offerri  pro  illo  du- 
plex sacrificium. 

Sect.  III,  IV.  — An  sacerdotes  divites  possint  pro 

missa  accipere  stipendium,  et  an  pauperes  dupli- 
catum. 

Dico  1 : Quamvis  sacerdos  proprium  habeat  pa- 
trimonium seu  bona  temporalia,  quibus  sulficienteT 
alatur,  potest  tamen  sine  injustitia  pro  missa  sti- 
pendium accipere;  et  idem  dic  de  habente  benefi- 
cium ecclesiasticum,  quo  sufficienter  ali  potest,  si 
ratione  illius  non  obligetur  ad  missas  speciali  inten- 
tione dicendas.  Hoc  enim  est  per  accidens  et  ex- 
Irinsecum,  et  non  tollens  proprium  jus,  quo  sacer- 
doti ministranti  debetur  ex  justitia  alimentum. 
Sacerdos  autem  qui  ex  obligatione  sui  beneficii, 
capellanim,  aut  aliorum  redituum  ecclesiasticorum 
tenetur  missam  pro  aliquo  dicere,  non  potest  pro 
eadem  missa  dicenda  stipendium  ab  alio  accipere; 
acciperet  enim  duplicatum  stipendium.  Diebus  ta- 
men, quibus  non  obligatur  ad  offerendum  sacrifi- 
cium ratione  sui  beneficii,  potest  accipere. 

Dico  2 : Cum  parochus  non  teneatur  quotidie  pro 
subditis  celebrare,  ut  supra  dictum  est,  illis  diebus 
quibus  non  obligatur  ad  celebrandum,  potest  pro 
missa  dicenda  accipere  stipendium  tam  ab  extraneis 
quam  a suis  subditis.  Non  potest  tamen,  etiam  a 
suis  subditis  accipere  stipendium  iis  diebus,  quibus 
ex  obligatione  sacrificium  offert  pro  illis,  seu  pro 
populo  suo,  nisi  spontanee  et  voluntarie,  aperte 
gnari  ejus  obligationis,  illud  praebeant  cedentes 
juri  suo. 

Dico  5 : Non  potest  pauper  sacerdos  plura  sti- 
pendia justa,  sive  lege  taxata,  sive  communi  aesti- 
matione recepta  pro  una  missa  accipere  ; paupertas 
enim  non  dat  facultatem  accipiendi  rem  injustam. 
Si  autem  ista  stipendia  essent  minora  quam  lege 
taxata  sunt,  nec  integra,  tunc  posset  a diversis,  veL 

a')  eodem  tot  accipere,  quot  sufficerent  ad  justum 
stipendium  conficiendum,  et  lege  taxatum. 

Nota  : Alexander  VII  damnavit,  anno  1 665,  posse 
sacerdotem  pro  eadem  missa  accipere  duplicatum 
stipendium,  applicando  petenti,  etiam  specialissi- 
mum fructum  ipsimet  celebranti  correspondentem ; 
, item  cui  missae  celebrandae  traduntur,  posse  per 
. alium  satisfacere  collato  illi  minori  stipendio,  alia 
parte  stipendii  sibi  retenta  ; item  nec  esse  contra 
justitiam  pro  pluribus  sacrificiis  stipendium  acci- 
! pere,  et  sacrificium  unum  offerre. 

DISPUTATIO  OCTOGESIMA  SEPTIMA. 

De  ministro  ad  sacrificium  necessario,  ejusque 
obligatione. 

Sect.  I,  II.  — An  ad  missam  celebrandam  necessa- 
rii unus,  aut  plures  ministrantes  sint ; et  ad  quid 

ministrans  obligetur. 

Dico  1 : Dicendam  esse  missam  cum  uno  aut  plu- 
ribus ministrantibus,  nec  posse  sine  ullo  dici,  circa 
hoc  nihil  jure  divino  praeceptum  aut  prohibitum 
est.  Jure  tamen  ecclesiastico  requiritur  per  se  lo- 
quendo, unus  saltem  minister  praeter  sacerdotem 
celebrantem,  non  tamen  plures,  nisi  in  missis  so- 
lemnibus  quae  dicuntur  cum  diacono,  subdiacono, 
acolythis,  etc.  In  aliis  missis  non  requiruntur  ne- 
cessario plures,  imo,  juxta  multos,  in  casu  necessi- 
tatis, nullus ; non  tamen  sine  dispensatione,  si  ne- 
cessitas esset  continua,  si  v.  gr.  solus  viveret  ere- 
mita, indigeret  dispensatione  ad  sacrificandum  sine 
ministro.  Quaedam  autem  antiqua  pontificum  de- 
creta, requirentia  plures  ministrantes  ad  hcc  sacrifi- 
cium offerendum  cum  majori  reverentia,  vel  intel- 
liguntur  de  missis  solenmibus,  vel  potius  revocata 
sunt  per  contrarium  usum  ob  necessitatem  et  uti- 
litatem; multiplicato  enim  sacerdotum  numero  et 
utile  et  necessarium  fuit  cum  uno  ministro  cele- 
brare, ne  frequenter  cogerentur  sacrificium  omit- 
tere. Sed  hic  minister  an  debeat  esse  vir,  non  vero 
femina,  respondetur  : quamvis  remote  possint  inter- 
dum feminae  respondere  sacerdoti,  ut  religiosae  ex 
choro  facere  solent  in  missa  solemni,  proxime  ta- 
men ad  altare  ministrare  respondendo,  aquam  et 
vinum  praebendo,  et  alia  ejusmodi  faciendo,  nec 
possunt  nec  debent;  imo  in  casu  necessitatis,  juxta 
Solum,  potius  celebrandum  est  sine  ministro,  quam 
cum  femina  sic  ministrante. 

Dico  2 : Ministri  qui  ex  officio,  ratione  ordinis 
ministrant,  nempe  diaconus,  subdiaconus,  acoly- 
thus, etc.,  nullo  jure  sive  divino  sive  ecclesiastico 
tenentur  interdum  exercere  suum  ministerium,  so- 
lemniter  ministrando  ; solemniter  aulem  ministran- 
do debent  servare  ea  quae  in  Missali  praescribuntur. 
Alii  vero  qui  absque  ulla  solemnitate  vel  consecra- 
tione inserviunt  missae,  debent  posse  respondere 
juxta  ritum  ab  Ecclesia  praescriptum,  actionesque 
ad  se  pertinentes  ea  diligentia  et  cautela  peragere, 
ut  ejus  occasione  nullus  in  missa  defectus  commit- 
tatur, 

DISPUTATIO  OCTOGESIMA  OCTAVA. 

De  praecepto  audiendi  missam. 

Sect.  I,  II.  — Ati  sit  in  Ecclesia  prccceptum  au- 
diendi missam,  et  qucenam  sit  ejus  materia. 

Dico  1 : De  fide  certum  est  in  Ecclesia  praece- 
ptum esse  audiendi  missam  certis  diebus  quos  fe- 
stos appellamus,  et  hoc  probatur  ex  multis  juris  ca- 
nonici decretis,  ex  usu  et  consuetudine,  ex  com- 
muni doctorum  omnium  consensu  ; et  ratione,  quia 
festi  dies  sunt  deputati  ad  cultum  divinum,  ergo 
decuit  aliquid  positive  praecipi  ad  colendum  Deum. 
Unde  hoc  praeceptum  est  valde  consentaneum  juri 
tum  naturali,  tum  divino  positivo  dicenti  : Hoc 
facile  [Lue.  xxii  , 19).  Itaque  inducit  gravem  obli- 
gationem, ita  ut  illud  transgredi  omnino,  vel  uno 
tantum  die  pro  quo  obligat  sine  legitima  causa  ex- 
cusante, sit  peccatum  mortale,  etiamsi  non  ex  con- 
temptu, sed  ex  mera  voluntate,  aut  ex  pigritia  cul- 
pabili, aut  affectu  ad  aliam  actionem,  aut  alio  simili 
modo  voluntarie  omittatur;  et  si  quis  die  festo  non 
possit  simul  missam  et  concionem  audire,  per  sc 
loquendo  tenetur  potius  inleresse  missae  quam  con- 
cioni, contra  Angelum  falso  oppositum  docentem. 

Dico  2 : Hoc  praeceptum  obligat  fideles  ad  au- 
diendam totam  missam  a principio  usque  ad  finem, 
ex  missa  calhecumenorum  et  fidelium  constantem. 
lUnc  non  potest  quis  vel  minimam  ejus  partem, 
v.  gr.  Evangelium  sancti  Joannis  quod  in  fine 
missae  dicitur,  sine  peccato  omiltere.  Qui  tamen 
missae  inserviunt,  licet  aliquas  ejus  partes  non  vi" 
deantur  percipere  vel  audire,  dum  per  templum 
discurrunt,  vel  ad  sacellum  accedunt,  allaturi  vi- 
num, thus  et  similia  necessaria,  censentur  tamen 
loti  missae  assistere.  Culpa  ergo,  quae  gommitli tu r 
in  omissione  partis  missae,  est  gravior  vel  levior 
juxta  quantitatem  partis  omissae.  Unde  quidam  cen- 
sent, si  quis  omittat  audire  introitum  missae  cum 
iis  quae  praecedunt,  usque  ad  Epistolam  exclusive, 
vel  etiam  usque  ad  Evangelium  exclusive,  et  post- 
ea ab  initio  Evangelii  inclusive  reliquum  totum 
usque  ad  finem  audiat,  illum  non  peccaturum  mor- 
taliter. Deinde  communiter  censent  auctores  eum 
qui,  omissam  missae  partem,  in  altera  missa  illam 
audit,  satisfacere  praecepto,  quia  duae  illae  medieta- 
tes faciunt  integram  missam ; sed  quamvis  haec 
sententia  praclice  condemnari  non  possit , tamen 
videtur  valde  pertinere  ad  hujus  praecepti  substan- 
tiam, ut  tota  fidelium  missa  ab  oblatione  usque  ad 
consumptionem  continue  et  per  modum  unius  sa- 
crificii audiatur  ad  offerendum  integre  cum  sacer- 
dote suo  modo  sacrificium. 

Dico  5 : Praecepto  audiendi  missam,  nunc  fide- 
les illi  satisfaciunt  audiendo  ubicunque  missam, 
etiam  extra  propriam  parochiam  (Navarra,  Angelus, 
Sylvester,  etc.),  quia  talis  est  universalis  Ecclesiae 
consuetudo,  per  quam  si  quod  forte  fuit  jus  anti- 
tiquum  de  audienda  missa  in  parochia,  abrogatum 
est.  Nec  potest  episcopus,  juxta  Navarram  et  Svl- 
vestrem,  ad  id  cogere  suos  subditos  per  legem  aut 

excommunicationem,  quia  non  potest  jus  commuue 
restringere.  Iiinc  concilium  Tridentinum  dicit  mo- 
nendos esse  fideles  ut  frequenter,  saltem  diebus 
Dominicis  et  majoribus  festis  ad  parochiam  acce- 
dant; non  vero  dicit  jubendos  esse.  Similiter  non 
tenentur  fideles  ex  vi  hujus  praecepti,  audire  mis- 
sam majorem,  seu  quae  cum  cantu  dicitur,  sed  sa- 
tisfaciunt audiendo  missam  privatam,  etiamsi  in 
propria  parochia  hoc  praeceptum  impleant.  Iidem 
auctores  et  eadem  ratio  quae  ante.  Nec  est  neces- 
sarium audire  missam  de  die  seu  festo,  sed  qua- 
cunque audita,  etiam  de  defunctis,  satisfit  huic 
praecepto.  Denique  fideles  vi  hujus  praecepti  tenen- 
tur audire  unam  tantum  missam,  adeoque  nec  die 
Nativitatis  Christi  tenentur  audire  tres  aut  duas, 
sed  qualibet  audita  satisfaciunt ; neque  ipsi  sacerdo- 
tes tenentur  tres  dicere,  dicere  enim  tres  aut  duas 
est  indulgentia,  non  obligatio. 

Sect.  111,  IV.  — Qua  attentione  debeat  hoc  impleri 
praeceptum  ; et  quas  personas  obliget. 

Dico  1 : Vi  hujus  praecepti  tenentur  fideles  se- 
cundum moralem  et  corporalem  praesentiam  missae 
assistere,  ita  ut  quantum  in  ipsis  est,  possint  au- 
dire et  videre  seu  percipere  aliquo  modo  sacerdo- 
tis ministeria,  debentque  habere  voluntatem  illam 
audiendi ; et  quamvis  haec  foret  admista  cum  ali- 
qua intentione  criminosa,  si  tamen  sit  vera  au- 
diendi missam  voluntas,  sufficiet  ad  praecepti  im- 
pletionem.  Praeterea  requiritur  aliqua  attentio  ex 
objecto  religiosa  et  ad  cultum  Dei  pertinens,  haec 
est  triplex  : prima  est  attendens  tantum  ad  ea  quae 
sacerdos  dicit  vel  facit  praecise,  nec  ea  distincte 
intelligendo,  sed  solum  ad  ea  attendendo  ; et  haic 
quidem  sufficit  : efficit  enim  ut  sit  auditio  seu  prae- 
sentia moralis  humana,  et  ex  objecto  religiosa.  Sed 
altera  quae  attendit  ad  ea  quae  verbis  et  factis  signi- 
ficantur, longe  adhuc  melior  est:  denique  optima 
est  illa  quae  simul  attendit  ad  Deum.  Sufficit  autem 
ut  alterutra  ex  attentionibus  in  auditione  missae 
perseveret  virtualiter.  Hinc  si  quis,  dum  audit 
missam,  voluntarie  exerceat  aliquas  actiones  exte- 
riores, repugnantes  debitae  ejus  attentioni,  quae 
durent  tantum  per  parvam  missae  partem,  peccabit 
quidem  tantum  venialiter ; sed  si  durent  per 
magnam  partem,  peccabit  mortaliter,  nec  implebit 
praeceptum.  Dum  quis  autem  ex  praecepto  missam 
audit,  spotest  quascunque  orationes  pro  sua  devo- 
tione tunc  recitare,  imo  et  tunc  recitando  ea,  quae 
aliunde  ex  obligatione,  v.  gr.  voti,  beneficii,  ordi- 
nis, poenitentiae  sacramentalis  tenetur  recitare,  po- 
test simul  satisfacere. 

Dico  2 : Hoc  praeceptum  audiendi  missam  obligat 
omnes  adultos  baptizalos  cujuscunque  conditionis 
vel  status.  Infideles  enim,  et  catechumenos  non 
obligat;  pueros  autem  batizatos  obligat,  quando 
jam  ita  ratione  uti  possunt,  ut  valeant  sufficienter 
discernere  inter  bonum  et  malum,  sintque  capaces 
mortalis,  non  prius;  quo  vero  aetatis  anno  incipient 
in  hujusmodi  statu  constitui,  non  potest  generaliter 


determinari ; multi  existimant  statim  post  septen- 
nium incipere  obligari. 

Sect.  V.  Quando  vel  quibus  diebus  obliget  noc 
praeceptum. 

Dico  1 : Certum  est  hoc  praeceptum  obligare  ad 
audiendam  missam  omnibus  diebus  Dominicis ; et 
colligitur  hujus  diei  observatio  esse  antiquissima 
ex  Act.  xx,  7 : Una  Sabbati  cum  venissemus  ad 
frangendum  panem , id  est  prima  die  septimanae. 
Et,  I Cor.  xvi,  2 : Una  Sabbati  unusquisque  apud  se 
seponat.  Sabbatum  enim  significat  septimanam. 
Unde  patet  hanc  diem  Dominicam  jam  ab  aposto- 
lorum temporibus  fuisse  divino  cultui  dicatam. 
Quando  autem  coeperit  obligatio  audiendi  in  ea 
missam,  licet  sit  amiquissima,  non  satis  constat. 
Quia  vero  apud  Judaeos  observatio  diei  Sabbati  ex 
praecepto  divino  erat  caeremonialis,  ideo  in  lege 
nova  in  qua  cteremonialia  cessarunt,  translata  est 
in  diem  Dominicam,  tum  ut  Christiana  observatio 
a Judaica  distingueretur,  tum  ut  umbras  et  figuras 
jam  cessasse,  et  in  Dominica  resurrectione  fuisse 
omnia  completa  ostenderetur,  tum  etiam  ob  alios 
fines. 

fico  2 : IIoc  praeceptum  non  tantum  obligat  ad 
audiendum  missam  diebus  Dominicis , sed  etiam 
omnibus  diebus  festivis,  quorum  aliqui  jure  com- 
muni instituti  ac  praecepti  sunt,  ut  sunt  praecipua 
Christi  et  B.  Virginis  festa,  et  duodecim  apostolo- 
rum, etc.) ; alii  antiquissima  et  universali  Ecclc;  ise 
consuetudine  observati,  v.  gr.  festurn  Trinitatis; 
alii  privato  jure  alicujus  episcopatus,  civitatis,  aut 
oppidi  introducti,  vel  ex  antiqua  et  recepta  consue- 
tudine, quae  vim  habet  legis,  quando  sub  ea  ratione 
introducta  et  acceptata  invenitur  : nec  ex  episcopi 
praecepto , vel  ex  populi  voto  , cujus  obligatio 
transit  ad  successores  non  in  vi  voti  proprie  sumpti, 
sed  in  ratione  legis  a populo  cum  episcopi  consensu 
latae,  vel  in  ratione  cujusdam  pacti.  Hae  antem 
festivitates  cum  universales  non  sint,  non  transgre- 
diuntur terminos  loci  aut  temporis  pro  quibus  prae- 
scribuntur juxta  rationem  consuetudinis  aut  legis. 
Denique  praeceptum  audiendi  missam  obligat  tan- 
tum ad  eam  audiendam  in  die  praescripto ; 
ita  ut  eo  elapso  nen  maneat  obligatio  eam  au- 
diendi in  alio  die,  uti  nec  tenetur  quis  in  ante- 
riori die  eam  audire,  dum  praevidet  futurum  im- 
pedimentum illam  audiendi  in  die  sequenti  prae- 
scripto. 

Sect.  VI.  — Quibus  modis  excusetur " aliquis  ab  au- 
dienda missa  in  die  praecepto. 

Dico  1 : Ab  audienda  missa  in  die  praecepto  ex- 
cusat spiritualis  impotentia,  seu  impedimentum, 
v.  gr.  si  quis  est  excommunicatus,  aut  interdictus 
speciali  vel  generali  interdicto  ; et  licet  si  negli- 
gens  sit  in  obtinenda  absolutione  a censura,  peccet 
alio  peccati  genere,  probabiliter  tamen,  juxta  Na- 
varram  non  peccat  peccato  transgressionis  audienJae 
missae,  quam  jure  omittit,  supposito  ejusmodi 
impedimento.  Qui  autem  habet  privilegium  au- 

diendi  missam  tempore  interdicti , videtur  certo 
teneri  audire  missam  die  festo  : Navarra,  et  So- 
tus,  contra  quosdam.  Quia,  inquiunt,  non  colligi- 
tur uti  privilegio,  sed  supposito  privilegio,  cogitur 
servare  praeceptum.  Similiter  ab  hoc  praecepto 
excusat  inculpabilis  ignorantia  sive  juris  sive  facti, 
aut  naturalis  oblivio  seu  inconsideralio. 

Dico  2 : Ab  audienda  missa  excusat  corporalis 
impotentia,  v.  gr.  si  quis  sit  in  vinculis,  aut  alia 
ratione  cogatur  domo  non  exire,  aut  non  ingredi 
templum  seu  locum  ubi  missa  dicitur ; aut  si  nimis 
distet  templum.  Similiter  si  is,  qui  vi  vel  a gritu- 
dine,  vel  alia  ratione  cogitur  manere  domi,  ha- 
beat privilegium  seu  oratorium  approbatum,  in 
quo  possit  domi  audire  sacrum,  videtur  verisimi- 
lius non  teneri  ad  utendum  privilegio,  praesertim  st 
oporteat  stipendiarium  quaerere  sacerdotem,  nemo 
enim  ad  hoc  tenetur,  sed  soluin  ad  audiendam 
missam  quae  in  Ecclesia  dicitur.  Deinde  cum  dicere 
missam  in  domibus  privatis,  etiam  approbatis,  de 
se  sit  odiosum,  minus  decens,  et  praeter  generales 
Ecclesiae  canones,  nemo  obligatur  ad  utendum  tali 
privilegio,  ut  possit  aliud  praeceptum  ecclesiasti- 
cum implere  ; hoc  enim  non  videtur  tanti  momenti 
quanti  illud.  Differentia  autem  inter  hunc  casum 
et  casum  interdicti,  est  quod  in  casu  interdicti, 
ablato  impedimento,  nulla  postea  fit  dispensatio 
in  jure,  sed  regulari  modo  missa  dicitur  et  au- 
ditur, quod  non  ita  fit  in  hoc  casu.  Idem  dic  de 
impedimento  navigantium , qui  nec  possunt  ad 


terram  accedere,  ut  missam  audiant,  nec  in  navi 
audire. 

Dico  5 : Aliud  impedimentum  excusans  ab  au- 
dienda missa,  est  impotentia  moralis,  v.  gr. 
quando  est  periculum  amittendae  vitae,  valetudi- 
nis, honoris,  bonorum  temporalium,  aut  cujusvis 
gravis  incommodi  corporalis  vel  temporalis  incur- 
rendi. 

Dico  4 : Alia  causa  excusans,,  est  opus  chari- 
tatis,  v.  gr.  si  necesse  sit  infirmum  non  deserere; 
praestare  opus  proprii  officii,  quod  non  potest  de- 
seri, v.  gr.  si  miles  non  possit  a sua  statione  ab- 
esse. Item  consuetudo,  v.  gr.  mulierum  post  par- 
tum abstinentium  per  aliquod  tempus  ab  ingressu 
Ecclesiae,  aut  quarumdam  interdum  nobilium  vidua- 
rum, post  mortem  mariti  per  aliquot  dies  domo  non 
exeuntium. 

Dico  5 : Alia  causa  excusans . est  major  utilitas 
vel  necessitas  spiritualis.  Item  si  non  adsit  alius 
sacerdos  ad  dicendam  missam,  quam  nominatim 
excommunica  tus. 

Dum  quis  excusatur  ab  audienda  missa,  non 
tenetur  loco  illius  aliquas  orationes , vel  ali- 
quem externum  cultum  Deo  exhibere , ut  vult 
Scotus  sine  sufficienti  fundamento.  Denique  hu- 
jus praecepti  transgressoribus  nulla  censui  a in 
jure  imposita  est,  aut  alia  poena  ecclesiastica, 
quae  ipso  jure  incurratur;  sed  correctio  illis  exhi- 
benda. 


TOMUS  DECIMUS  SEPTIMUS 


PARS  SECUNDA. 

DE  SACRAMENTIS  POENITENTUR  ET  EXTREMtE  UNCTIOiNtS.  — DE  PURGATORIO, 

SUFFRAGIIS  ET  INDULGENTIIS. 


LIBER  PRIMUS. 


De  poenitentia, 

disputatio  prima. 

De  poenitentia  in  communi. 

Sect.  I,  II. — In  quibus  virtus  el  sacramentum  poe~ 
nitentiai  conveniunt  et  disconveniunt. 

Dico  i : Poenitentia  est  poena  voluntaria,  qua  ali- 
quis in  se  punit  quod  voluntarie  peccando  commi- 
sit ; adeoque  est  honestus  dolor  de  peccato  commis- 
so ; et  quia  hic  dolor  est  pars  sacramenti  poenitentiae, 


ut  est  virtus. 


ideo  haec  vox  poenitentia  per  synecdoehem  transfertur 
ad  significandum  etiam  sacramentum  poenitentiae, 
et  sic  est  communis  praedicto  dolori  seu  virtuti,  et 
sacramento.  Utrumque  etiam  convenit  in  ratione 
medicinae  ad  delendum  peccatum,  et  in  ratione  se- 
cundae tabulae  si  sumatur  baptismus  pro  prima  ta- 
bula, qua  homo  salvatur  a peccati  naufragio.  Item 
utrumque  versatur  circa  peccatum  actuale,  tariquara 

materia,  et  circa  hominem  adultum,  tanquam  sub- 
jectum. 

Dico  2 : Virtus  poenitentiae  et  sacramentum  poe- 
nitentiae in  hoc  disconveniunt,  quod  virtus  sit  actus 
vel  habitus,  sacramentum  sit  signum  sensibile,  adeo- 
que  actus  exterior  ; virtus  autem  actus  interior,  et 
sic  pars  sacramenti,  non  totum.  Deinde  virtus  est 
tantum  causa  dispositiva  gratiae  et  remissionis  pec- 
cati ex  opere  operantis  ; sacramentum  vero  est  causa 
efficiens  ex  opere  operato.  Denique  disconveniunt 
inter  se  in  origine,  in  antiquitate,  et  quodam  modo 
in  diuturnitate;  quia  actus  virtutis  seu  dolor  inter- 
nus de  peccatis  durat  usque  ad  mortem,  sacra- 
mentum autem  seu  sumptio  sacramenti  saepe  non 
ita. 

DISPUTATIO  SECUNDA. 

De  objecto  virtutis  poenitentiae. 

Sect.  I,  II.  — Quodnam  sit  materiale  objectum  vir- 
tutis poenitentia ?. 

Dico  1 : Malum  culpae,  sive  peccatum  tum  mor- 
tale tum  veniale,  ut  vitandum  aut  destruendum,  est 
materiale  poenitentiae  objectum ; nec  tantum  inte- 
rior peccati  actus,  sed  etiam  exterior  comprehendi- 
tur sub  ejus  objecto  adaequato,  quia  actus  exterior 
est  simpliciter  actus  moralis  peccaminosus,  non  qui- 
dem ut  ab  interiori  distinctus:  sed  ut  unum  cum 
illo  constituens,  sicut  corpus  cum  anima  unum  ho- 
minem constituit.  Deinde  si  sumatur  virtus  poeni- 
tentiae secundum  totam  ejus  latitudinem,  non  solum 
peccatum  jam  commissum,  sed  etiam  quodvis  pec- 
catum actuale,  seu  peccatum  quod  cavendum  est, 
comprehenditur  sub  ejus  objecto,  odio  enim  habet 
quamlibet  Dei  offensam  ; unde  aliena  peccata,  ulpote 
odio  ac  detestatione  digna,  cadunt  etiam  sub  ejus 
objectum.  Deinde  non  tantum  peccatum  actuale,  sed 
etiam  habituale  est  ejus  objectum,  quia  non  tantum 
fugit  committere  actu  peccatum,  sed  etiam  ejus  sta- 
tum ac  maculam  permanentem  intendit  destruere; 
et  licet  peccatum  originale  sit  quasi  habituale,  non 
est  tamen  ejus  objectum,  quia  non  est  homini  vo- 
luntarium per  proprium  actum.  Sed  si  sumatur  la- 
tius poenitentiae  virtus  secundum  simplicem  justitiae 
affectum  erga  Deum,  sic  potest  odio  habere  omnem 
injustitiae  statum,  quacunque  ratione  sit  contractus, 
adeoque  est  peccatum  originale  ; et  sub  ea  ratione 
potest  etiam  esse  illius  objectum. 

Dico  2 : Virtus  poenitentiae  pro  objecto  suo  ma- 
teriali non  lanium  habet  malum  culpae,  sed  etiam 
poenae,  tum  quia  vult  internas  afflictiones  et  dolores 
ut  Deo  pro  peccatis  satisfaciat,  tum  quia  utitur  ali- 
quo poenae  malo  tanquam  medio  apto  et  ad  destruen- 
dum peccatum  et  ad  resarciendam  divinam  inju- 
riam, et  sic  malum  poenae  spectat  ut  amplectendum; 
malum  vero  culpae  ut  destruendum.  Ilinc  communi- 
ter dicunt  theologi  malum  culpae,  non  autem  poenae, 
esse  ejus  objectum,  quia  poenitentia  in  rigore  sum- 
pta intendit  destruere  peccatum. 

Dico  3 : Poenitentiae  secundum  suam  adaequatam 
uaturam  non  tantum  versatur  circa  malum,  fugiendo 


illud,  sed  etiam  tendit  in  bonum  malo  oppositum, 
inclinando  in  illud  ; ejusdem  enim  virtutis  est,  ma- 
lum fugere,  et  bonum  illi  oppositum  prosequi  : 
cumque  sit  quaedam  justitia  erga  Deum,  volendo  illi 
satisfacere  et  reparare  illius  injuriam,  seu  reddere 
quantum  in  se  est,  Deo  suum  jus,  ideo  non  tantum 
bonum  opus,  sed  etiam  ipse  Deus  aliquo  modo  com- 
prehenditur sub  poenitentiae  virtutis  objecto. 

Sect.  III.  — De  formali  poenitentia;  objecto. 

Dico  1 : Virtus  poenitentiae  generaliter  sumpta  non 
habet  definitam  ac  specificam  formalis  objecti  ratio- 
nem, sed  habet  confuse  acgeneratim  quodvis  mo- 
tivum  ad  detestandum  peccatum,  sive  sub  ratione 
generali  quatenus  est  aversio  a Deo  et  a suo  fine  ul- 
timo, sive  particulari  quatenus  est  contrarium  tali 
vel  tali  virtuti.  Specifice  autem  et  proprie  sumpta 
habet  pro  objecto  formali  specifico  reparationem  seu 
compensationem  injuriae  Deo  illatae,  ac  pro  illa  satis- 
factionem; sive  spectat  jus  divinum  quatenus  ex 
peculiari  justitiae  debito  servandum  est,  quia  poeni- 
tentia est  quaedam  erga  Deum  justitia,  qua  Deo  suum 
jus  redditur. 

Dico  2 : Etiam  vindicta  quae  sumitur  ad  satisfacien- 
dum pro  peccatis  comprehenditur  sub  poenitentiae 
objecto  formali,  quia  per  eam  intenditur  aliquo  modo 
integra  divinae  injuriae  compensatio;  nam  ejus  qui 
injuriam  intulit,  punitio  redundat  in  honorem  et 
ampliorem  satisfactionem  alterius  qui  injuriam  pas- 
sus est. 

Sect.  IV.  — Quaenam  virtus  delestelur  peccata  qua- 
tenus sunt  rationi  contraria. 

Dico  : Actus  quo  quis  detestatur  praecise  peccata 
quatenus  rationi  sunt  contraria,  licet  non  possit 
non  pertinere  ad  aliquam  virtutem  determinatam, 
quia  non  potest  ab  omnibus  virtutibus  elici,  ncn 
tamen  aut  ad  charitatem,  aut  ad  justitiam  legalem, 
aut  ad  obedienliam  perlinet.  Nec  potest  dici  ejus- 
modi actus  nullum  in  voluntate  generare  habitum, 
cum  omnis  actus,  ut  experientia  constat,  generet 
habitum.  Ideo  probabiliter  dici  potest  ab  ejusmodi 
actu  generari  habitum  proprium  et  particularem, 
qui  habeat  propriam  speciem  desumptam  ex  habitu- 
dine ad  talem  actum  et  tale  objectum  generatim 
spectatum;  prout  in  ratione  objecti  continet  specia- 
lem boni  rationem  a particularibus  aliarum  virtutum 
bonis  et  objectis  distinctam. 

DISPUTATIO  TERTIA. 

De  actibus  virtutis  poenitentiae  in  communi. 

Sect.  I,  II,  III,  IV.  — Cujusnam  potentias  sil  actus 
poenitentice,  et  quoluplex. 

Nota : Rccentiores  haeretici  dicunt  actum  poeni- 
tentiae esse  fere  tantum  actum  intellectus,  quo  co- 
gnoscit ac  judicat  se  male  egisse;  etsi  adjungunt 
actum  voluntatis,  est  solum  propositum  bene  viven- 
di in  posterum.  Nam  detestationem  praeteriti,  ut 
otiosam  et  inutilem  vel  praesumptuosam  reprobant; 
quia  impossibile  est,  aiunt,  nos  Deo  posse  satisfacere. 
Sed 

Dico  I : Actus  poenitentiae  est  actus  a voluntate 

elicitus,  supponens  actum  intellectus  sibi  proportio- 
nalum,  et  ordinarie  habens  sibi  conjunctum  appe- 
titus sensitivi  actum  tanquam  consequentem  ; dum 
enim  voluntas  dolet  de  peccato,  trahit  secum  appe- 
titum inferiorem,  ut  aliquem  dolorem  concipiat  : 
hujus  tamen  carentia  non  est  signum  quod  voluntas 
caveat  poenitentia. 

Dico  2 : Voluntas  potest  varios  poenitentiae  actus 
elicere  sive  tendendo  in  bonum,  v.  gr.  actum  justi- 
tiae erga  Deum,  gaudii  de  exhibita  satisfactione  pro 
peccatis,  propositi  servandi  mandata,  etc.,sive  rece- 
dendo a malo,  v.  gr.  actum  doloris,  displicentiae, 
odii,  detestationis,  etc.  Odium  autem'  ac  detestatio 
peccati,  distinguuntur  inter  se  ut  quid  magis  et. mi- 
nus commune. 

Dico  5 : Actus  poenitentiae  est  absolutus  dum  di- 
citur : Nolo  peccatum;  vel  etiam  dum  dicitur:  Nol- 
lem peccasse.  Et  est  inefficax  quidem  in  quantum  non 
potest  efficere  ut  peccatum  non  fuerit  commissum, 
sed  est  efficax  ad  separandam  et  avertendam  volun- 
tatem ab  effectu  peccati,  detestando  illud  cum  pro- 
posito emendationis.  Quamvis  autem  haec  detestatio 
et  propositum  in  sua  virtute  et  efficacia  videantur 
convenire,  tamen  secundum  suas  rationes  formales 
distinguuntur : nam  detestatio  est  actus  per  modum 
fugae  et  aversionis  voluntatis,  immediate  versans 
circa  peccatum  commissum  ut  sic;  propositum  au- 
tem est  per  modum  prosecutionis  et  intentionis, 
immediatius  versans  circa  resarciendam  divinam 
injuriam,  et  satisfactionem  exhibendam. 

Dico  4 : Quamvis  aliqua  peccati  detestatio  possit 
a charitate  elici,  v.  gr.  contritio  perfecta;  aliqua 
tarqen  potest  etiam  a propria  poenitentiae  virtute 
elici,  v.  gr.  detestatio  ad  destruendum  peccatum, 
ad  resarciendam  injuriam.  Actus  quidem  detestatio- 
nis seu  displicentiae  et  actus  doloris,  sunt  ita  mora- 
liter  conjuncti  in  homine  viatore,  ut  per  modum 
unius  reputentur;  physice  tamen  sunt  duo  actus 
distincti  tanquam  odium  a dolore,  detestatio  enim 
est  doloris  causa,  et  in  beatis  est  displicentia  seu 
detestatio  sine  dolore,  cujus  sunt  incapaces.  Scotus 
distinguit  quatuor  actus  seu  acceptiones  poeniten- 
tiae, nimirum  velle  in  se  punire  peccatum,  nolle 
peccasse,  acceptare  illius  punitionem,  patienter  il- 
lam ferre  ; sed  haec  distinctio  videtur  superflua. 

Sect.  V,  VI,  VII.  — An  actus  pcenitenlice  sil  hone- 
stus et  supernaturalis. 

Dico  1 : Actus  Christianae  poenitentiae  seu  dete- 
stationis peccati  est  per  se  honestus  et  sanctus.  Id 
definitur  in  concilio  Tridentino  (sess.  14,  can.  6)  et 
patet  ex  Scriptura  consulente  illum  ac  praecipiente 
( Ezech.  xvm,  xxxin  ; Mattii,  m,  iv,  etc.).  Objectum 
enim  illius  actus  est  per  se  bonum,  et  debitis  cum 
circumstantiis  potest  fieri.  Nec  est  otiosus  aut  inu- 
tilis, quia  non  tendit  ad  hoc  ut  quod  factum  fuit, 
non  fuerit  factum,  sed  ad  hoc  ut  voluntas  averta- 
tur ab  isto  malo,  et  destruat  illud,  quatenus  adhuc 
aliquo  modo  permanens  ; potestque  habere  diversas 
honestates,  seu  diversas  moralis  virtutis  species, 

juxta  varia  motiva  honesta,  v.  gr.  justitiae,  eharita- 
tis,  temperantiae,  etc.,  ex  quibus  potest  procedere. 

Dico  2 ■:  Actus  Christianae  poenitentiae  est  super- 
naturalis, ita  ut  sine  divina  et  supernaturali  gratia 
exerceri  nequeat.  Probatur  ex  Scriptura  et  Patri- 
bus : Converte  me.  Domine,  et  convertar;  postquam 
enim  convertisti  me,  egi  poenitentiam.  ( Jerem . xxxi, 
18,  19).  Item  ex  concilio  Arausicano  n (can.  2)  et 
Tridentmo  (sess.  6,  cap.  6,  can.  3)  sic  definiente  : 
Si  quis  dixerit  sine  praeveniente  Spiritus  sancti  inspi- 
ratione atque  ejus  adjutorio,  homines  credere,  spera- 
re, diligere,  aut  pcenitere  sicut  oportet,  ut  eis  justifica- 
tionis gratia  conferatur,  anathema  sit.  Ratio  etiam 
id  probat , quia  ultima  dispositio  ad  gratiam  est 
actus  poenitentiae  ; ergo  supernaturalis.  Insuper 
Dico  3 : Non  tantum  actus  poenitentiae  Christia- 
nae est  supernaturalis  extrinsece  et  quoad  modum 
denominationis,  sed  etiam  intrinsece  et  quoad  enti- 
tatem  essentialem,  contra  Scotum,  Gabrielem,  Du- 
randum et  Cajetanum,  dicentes  totam  illius  enti  ta- 
lem esse  naturalem,  ideoque  per  naturales  liberi 
arbitrii  vires  produci  posse,  quamvis  prout  a Deo 
exigitur  ad  salutem,  aliquid  supernaturale  requira- 
tur, quod  a divina  gratia  pendet;  id  est,  juxta  Sco- 
tum et  Gabrielem,  debet  acceptari  a Deo  seu  gratia 
informari ; et  juxta  Cajetanum  ac  Durandum,  debet 
dicere  habitudinem  ad  speciale  Dei  auxilium  tan- 
quam ad  suam  causam.  Sed  contra  probatur  : Iste 
poenilentise  actus  vel  a Deo  acceptatur  seu  informa- 
tur gratia,  quia  supernaturalis  est,  et  sic  illius  su- 
pernaturalitas  non  consistit  in  sola  acceptatione  vel 
informatione  extrinseca,  sed  in  alio  aliquo  intrinse- 
co; vel  tantum  fit  supernaturalis,  quia  acceptatur  a 
Deo,  vel  informatur  gratia.  Ergo  fit  a nobis  sine 
gratia  adjutorio,  contra  concilium  Tridentinum  su- 
pra. Similiter  dic  de  habitudine  ad  Dei  auxilium. 
Quare  iste  actus  est  ita  supernaturalis  in  sua  essen- 
tia et  specie,  ut  juxta  Tridentinum  non  possit  fieri 
sine  auxilio  grati*  excitantis  et  adjuvantis;  adeo- 
que  falsum  est  per  solas  vires  naturales  posse  pro- 
duci, formale  enim  ejus  motivum  est  supernaturale. 
Si  autem  agatur  de  poenitentiae  late  sumpta  prout 
est  generalis  virtus,  tunc 

Dico  4 : Quaelibet  villus  potest  naturaliter  dete- 
stari et  odisse  peccatum  sibi  oppositum,  v.  gr.  tem- 
perantia elicere  naturalem  intemperantiae  detesta- 
tionem et  odium  : imo  cum  probabilius  naturali 
ratione  cognosci  possit,  contra  Scotum  et  Duran- 
dum, peccatum  esse  offensam  Dei  ut  est  auctor, 
gubernator  et  finis  naturae;  ita  etiam  naturali  actu 
potest  homo  illam,  ut  est  talis  offensio  Dei,  dete- 
stari tanquam  naturali  rationi  repugnantem.  Sicut 
enim  potest  quis  viribus  naturalibus  diligere  Deum, 
ut  est  ultimus  et  naturalis  finis,  ita  potest  odisse 
quidquid  •huic  dilectioni  est  contrarium  : atqui  pec- 
catum ut  sic,  est  illi  contrarium;  ergo  potest  natu- 
raliter de  illo  dolere  cum  proposito  imperfecto  non 
peccandi,  quia  qui  amat  aliquem,  facile  dolet  quod 
eum  offenderit ; sic  ergo  potest  dolere  offendisse 

Deum  cum  naturali  desiderio  illum  placandi  eique 
placendi  ad  assequendam  beatitudinem  naturalem. 

Sect.  VIII.  — An  verus  pcenitentice  nclus  debeat  esse 
universalis  de  omnibus  peccatis. 

Nota  : Duples  est  peccati  detestatio  universalis  : 
una  formaliter,  quando  talem  detestationem  antece- 
dit in  intellectu  omnium  peccatorum  sive  distincta 
sive  confusa  recordatio ; altera  virtualiter,  quando 
peccatum  de  quo  cogitatur,  licet  sit  particulare,  ra- 
tio tamen  illud  detestandi,  est  sufficiens  ad  volun- 
tatem ab  omni  peccato  avertendam.  Hinc 

Dico  1 : Non  omnis  poenitentiae  actus  est  formali- 
ter universalis  ex  parte  objecti,  saepe  enim  homo 
cogitans  tantum  de  uno  alterove  peccato,  et  non  de 
aliis,  facit  actum  pcenitentise;  nec  etiam  omnis  est 
virtualiter  universalis,  quando  enim  motivum  est 
particulare  et  ad  determinatam  virtutem  pertinens, 
detestatio  non  extenditur  etiam  virtualiter  ad  pec- 
cata aliis  virtutibus  contraria  ; v.  gr.  detestatio 
adulterii  ob  propriam  ejus  turpitudinem,  non  ex- 
tenditur ad  detestationem  furti.  Sed 

Dico  2 : Quando  ratio  detestandi  aliquod  pecca- 
tum, est  omnibus  peccatis  mortalibus  communis  et 
omnino  similis,  ac  ejusdem  rationis  cum  illis,  tunc 
licet  detestatio  peccati  sit  particularis  formaliter  et 
in  objecto  materiali,  est  tamen  universalis' virtuali- 
ter, et  absolute  voluntatem  avertit  ab  affectu  omnis 
peccati  mortalis  : v.  gr.  qui  detestatur  unum  pec- 
catum mortale  quia  per  illud  incurritur  poena  aeter- 
na  aut  quia  est  contrarium  Dei  amicitiae,  is  virtua- 
liter detestatur  omnia  mortalia ; sicut  in  fide  qui 
credit  unum  fidei  articulum  quia  Deus  revelavit,  vir- 
tualiter credit  omnes  alios,  quia  idem  ^et  totum 
detestationis  motivum  est  in  singulis  et  in  omnibus 
peccatis.  Hinc  probabiliter  infertur  actum  poeniten- 
tiae specialiter  sumptae  prout  est  quaedam  erga 
Deum  justitia,  si  perfectus,  absolutus  et  efficax  sit, 
esse  virtualem  omnium  mortalium  detestationem, 
quamvis  expresse  circa  unum  tantum  versetur  ; qui 
enim  detestatur  unum  peccatum  ob  vitandam  istam 
Dei  injuriam,  virtualiter  caetera  omnia  detestatur ; 
cum  sit  in  omnibus  et  singulis  eadem  detestandi  ra- 
tio. Medina  in  hoc  utitur  distinctione  sie:  Dum  quis 
detestatur  unum  mortale  quatenus  reduplicative 
est  Dei  offensa,  admittit  nostram  assertionem ; sed 
non  admittit,  si  quis  illud  detestetur,  quia  est  of- 
fensa Dei.  Videtur  tamen  id  non  salis  cohaerere  : 
voluntas  enim  non  potest  separare  virtualem  unius 
peccati  in  alio  inclusionem,  adeoque  nec  potest  se- 
parare volitionem  detestationis  unius  a formali  vo- 
litione  detestationis  alterius  , supposito  quod  pro 
sua  libertate  unum  efficaciter  et  absolute  velit, 
nempe  agendo  de  eodem  tempore ; si  enim  ratio  de- 
testandi unum  mortale  est  adaequata,  non  potest  vo- 
luntas pro  eodem  tempore  complacere  in  aliquo. 
Attamen 

Dico  3 : Detestatio  omnium  mortalium  ob  moti- 
vum illis  omnibus  commune,  non  semper  est  vir- 


tualis  detestatio  venialium,  tum  quia  detestatio 
mortalium  potest  stare  cum  voluntate  peccandi  ve- 
nialiler,  lura  quia  venialia  non  continent  motivum 
mortalium,  nempe  Dei  gratiae  jacturam  et  aeternam 
punitionem;  et  quamvis  detur  mortale  altero  gra- 
vius, non  videtur  tamen  posse  quis  vere  illud  dete- 
stari ob  majorem  istam  gravitatem,  et  non  princi- 
palius ob  rationem  ipsam  mortalis  offensionis,  qua 
Dei  amicitia  omittitur,  et  poenae  aeternae  reatus  in- 
curritur. Denique  *, 

Dico  4 : Poenitentia  venialis  peccati  ex  eo  praeci- 
se quia  est  Dei  offensa,  virtualiter  continet  morta- 
lium poenitentiam ; qui  enim  efficaciter  odit  remis- 
sionem charitalis,  multo  magis  omissionem  ; et  qui 
odit  poenam  temporalem,  multo  magis  aeternam  ; uti 
qui  odit  aegritudinem,  multo  magis  mortem, 

Sect.  IX.  — An  actus  poenitentia e sil  detestatio 
peccati  supra  omne  malum  poence. 

Dico  I : Certum  est  malum  culpae  de  se  esse  de- 
testabilius malo  poenae,  etiam  aeternae;  malum  enim 
poenae  est  tantum  malum  secundum  quid,  et  homini 
tantum  nocet ; culpae  autem  est  malum  simpliciter, 
repugnans  Deo  et  rectae  rationi  ac  contra  Deum. 
Unde  si  per  possibile  vel  impossibile  alterutrum  es- 
set eligendum,  vel  culpa  vel  poena  aeterna,  potius 
poena  aeterna  quatenus  poena  praecise,  eligenda  es- 
set quam  culpa  : ita  Anselmus,  elc.,  si  v.  gr.  Deus 
tanquam  supremus  Dominus  aliquem  ad  eligendam 
poenam  aeternam  praecise  ut  poenam,  sive  sine  priori 
culpa,  sive  ob  priorem  culpam,  obligaret  sub  obli- 
gatione incurrendae  culpae  aut  inobedientiae,  ille  de- 
beret eligere  potius  aeternam  poenam,  quam  culpae 
incursionem.  Ejusmodi  tamen  comparatio,  ait 
D.  Thomas,  non  est  facile  proponenda  ob  periculum 
et  fragilitatem  hominis.  Hinc 

Dico  2 : Actus  poenitentiae  seu  detestatio  peccati 
semper  est  supra  omne  malum  poenae,  excepto  illo 
actu  qui  detestatur  culpam  ob  vitandam  poenam  ; 
fieri  non  potest  ut  actus  excedat  motivum  in  quo 
fundatur,  cum  ab  illo  totam  suam  speciem  accipiat. 
Probatur  : Si  detestatio  sit  ob  amorem  Dei,  sicut 
amor  Dei  est  super  omnia  bona,  ita  detestatio  super 
omnia  mala.  Deinde  ut  hmc  detestatio  de  malo  cul- 
pae sit  supra  malum  poenae,  non  requiritur  ut  ille 
excessus  consistat  in  actus  intentione,  nec  in  for- 
mali comparatione  inter  culpam  et  poenam,  quae 
nec  est  necessaria,  nec  semper  utilis,  nec  facile 
proponenda;  sed  consistit  in  excellentia  motivi  ope- 
randi, quod  tale  est,  ut  de  se  sit  potentius  ad  fir- 
mandam voluntatem  in  tali  affectu,  vel  intellectum 
in  tali  assensu  ; sieque  in  detestatione  continetur 
virtualis  comparatio  et  excessus  super  omne  malum 
poenae  : nam  avertit  voluntatem  a peccato  ob  su- 
premam mali  rationem  in  illo  contentam.  Idem 
etiam  probat  propositum  absolutum  et  effit  ax  nun- 
quam amplius  peccandi  mortaliter  ob  quamcunque 
causam.  Similiter  detestatio  peccati,  quae  lil  ex 

motivo  justitiae  ad  vitandam  vei  destruendam  Dei 
injuriam,  est  etiam  supra  omne  malum  poenae. 
Sect.  X. — An  unum  peccatum  sit  alio  detestabilius. 

Dico  1 : Quo  gravius  est  peccatum,  eo  est  dete- 
stabilius ob  plures  aut  graviores  deformitates ; ad- 
eoque unum  est  alio  detestabilius  per  poenitentiam 
appreiiative  ob  majus  et  gravius  motivum  : est  qui- 
dem quaedam  aequalitas  inter  omnia  peccata  in  or- 
dine ad  eligendum  seu  faciendum,  quia  nullum  prae 
alio  potest  eligi  ad  illud  per  se  faciendum,  potest 
tamen  unum  levius  pro  alio  graviori  consuli,  ut 
illud  alter  faciat,  dum  videt  in  illo  jam  determina- 
tum animum  ad  gravius  perpetrandum;  nam  istud 
consilium  non  est  de  malo  ut  malum  est,  sed  ut 
minus  est  ex  suppositione  quod  lotum  vitari  ne- 
queat. Eligere  vero  ut  ipsemet  faciat  vel  minimum 
peccatum,  est  semper  malum ; permittere  autem  ut 
alter  faciat,  non  est  semper  malum. 

Dico  2 : Proprium  peccaturo  etiamsi  levius,  sem- 
per est  magis  appreiiative  detestandum  quam  alie- 
num gravius  : ita  communiter  theologi.  Unde  po- 
tius est  permittendum  gravissimum  peccatum  alie- 
num,'quam  proprium  levissimum  committendum, 
quia  permittere  peccatum,  non  est  semper  malum; 
committere  autem,,  semper  est  malum.  Deinde  si 
spectetur  alienum  peccatum  ut  objectum  quoddam 
odio  prosequendum,  plus  debet  quis  conari  ut  pro- 
prium peccatum  levius  non  exsistat  in  rerum  natura, 
quam  alienum  gravius,  adeoque  magis  fugiendum 
ac  detestandum.  Alienum  tamen  peccatum  magis 
detestandum  est,  quam  quodvis  malum  oroprium, 
quod  culpam  non  includit. 

DISPUTATIO  QUARTA. 

De  contritione  secundum  se. 

Sect.  I,  11. — An  contritio  sil  formalis  poenitentiae 
actus , et  quis;  et  an  includat  formalem  Dei  amo- 
rem super  omnia. 

Nola  : Agitur  hic  ae  contritione  ut  est  actus  vir- 
tutis, non  ut  est  pars  sacramenti  ; sive  de  quodam 
actu  perfecto  et  sufficiente  ad  remissionem  peccati 
mortalis  in  ratione  dispositionis,  etiam  sine  reali 
sacramenti  susceptione. 

Dico  1 : Ibec  contritio  est  perfecta  voluntatis 
aversio  a peccato  commisso,  qua  homo  se  praeparat 
ad  restaurandam  cum  Deo  amicitiam,  si  illa  careat : 
Cor  contritum  et  humiliatum , Deus,  non  despicies 
(Psal.  l,  19).  Qui  sanat  contritos  corde  (Psal.  cxlvi, 
Z).  Contritio  ergo  formali  ter  et  essentialiter  sumpta, 
poenitentim  actus  est,  quamvis  virtualiler  contineri 
possit  in  actu  amoris  super  omnia,  qui  non  sit  poe- 
nitentiae formalis;  nam  amor  Dei  super  omnia , ut 
praescindit  a formali  poenitentia,  non  est  formalis 
contritio,  sed  tantum  virtualis. 

Dico  2 : Contritio  formaliter  et  essentialiter  sum- 
pta , est  ipsa  peccati  detestatio.  Unde  voluntas  de- 
struendi peccatum  commissum  , seu  resarciendi  di- 
vinam injuriam  praecise  sumpta,  non  est  desubslantia 
contritionis,  sed  ouidpiam  illam  antecedens;  uti  nec 
odium  peccati  secundum  se  sumptum  nec  etiam 
Theol.  Suarez  suji.ua.  11. 

dolor  qui  detestationem  subsequitur.  Hi  tamen  tres 
actus  ordinarie  comitantur  contritionem  vel  ante- 
cedenter,  vel  consequenter,  ac  virtualiter  semper 
in  illa  includuntur;  sed  non  sunt  de  ejus  substantia, 
nec  semper  ad  illam  necessarii , quatenus  ab  ipsa 
detestatione  formaliter  ac  realiter  distincti  sunt. 

Dico  5:  Contritio  perfecta  debet  esse  aliquo  modo 
ex  amore  Dei  super  omnia,  adeoque  ipsa  peccati 
detestatio  super  omnia  sive  super  omne  detestabile. 
(D.  Thomas,  Bonaventura,  Scotus,  etc.)  Colligitur 
ex  Scriptura  et  Patribus:  Qui  non  diliqit,  manet  in 
morte  ( Joan . m,  14).  Sine  charilate  nihil  sum  (I  Cor. 
xm,  2).  Remittuntur  ei  peccata  mulla,  quia  dilexit 
multum  ( Luc . vn,  47)  : et  Augustinus  : « Sine  amo- 
re, t inquit,  < nemo  unquam  gratiam  invenit,  nec 
veniam  assecutus  est.  (De  vera  et  falsa  poenitentia, 
cap.  9).  » Et  ratio  quia  homo  peccando  se  avertit  a 
Deo  et  peidit  ejus  amicitiam,  ergo  poenitendo  debet 
se  convertere  ad  Deum  , et  per  amorem  recupe- 
rare ejus  amicitiam.  Quocirca  quamvis  formalis  Dei 
amor,  per  se  loquendo,  requiratur  ad  justificationem 
peccatoris  tanquam  medium,  tamen  potest  fieri  ut 
perfecta  peccati  detestatio,  quae  et  virtualiter  et  voto 
amorem  Dei  includit,  ad  illam  sufficiat  sine  formali 
amoris  Dei  actu  reipsa  tunc  elicito  : ista  enim  de- 
testatio est  perfectissimus  poenitentiae  actus,  adeoque 
sufficiens  dispositio  ad  justificationem.  Idem  dicen- 
dum de  detestatione  peccati,  quatenus  est  contra 
Dei  bonum  in  se,  ejusque  dissolvit  amicitiam;  sed 
non  ita  probabiliter  videtur  idem  d:cendum  de  dete- 
statione universali  ex  proprio  justitiae  motivo  ad  re- 
sarciendam praecise  Dei  injuriam.  Patet  itaque  ex 
his  omnibus  formalem  amorem  non  esse  de  essentia 
contritionis , cum  interdum  haec  possit  exsistere  sine 
illo,  et  sufficienter  disponere  ad  gratiam  et  remis- 
sionem peccati  cum  solo  virtuali  amore  in  illa  in- 
cluso. 

Sect.  III.  — An  propositum  formale  non  ampiius 

peccandi  sit  de  essentia  contritionis,  adeoque  an 

contritio  possit  esse  unus  simplex  actus. 

Nota:  Quamvis,  juxta  omnes  antiquos  theologos, 
requiratur  ad  contritionem  propositum  emendatio- 
nis, ut  constat  exScriptura,  Patribus,  conciliis, 
ipsaque  ratio  id  ostendat  ; multi  tamen  censent 
sufficere  ut  hoc  propositum  sit  virluale,  inefficaci  el 
perfecta  peccati  detestatione  inclusum,  quae  dete- 
statio sine  proposito  formali  potest  esse  sufficiens 
ad  gratiam  ultima  dispositio.  Quare  sic  videtur  re- 
spondendum. 

Dico  1:  Per  se  loquendo  ordinarie  requiritur  qui- 
dem propositum  formale  ad  gratiam  et  peccati  re- 
missionem consequendam,  quod  propositum  formale 
includit  Dei  amor  obfedientialis,  quo  quis  vult  pla- 
cere Deo  in  omnibus  et  servare  ejus  mandata;  atta- 
men interdum  sola  peccati  detestatio  sine  proposito 
formali  potest  esse  sufficiens  dispositio  ad  gratiam, 
et  videtur  sic  fuisse  justificatus  David,  dum  solum 
dixit:  Peccavi  Domitio  (II  Reg.  xn,  15),  non  repu- 
gnat enim  haberi  unum  actum  sine  alio;  el  si  talis 

eliciatur,  in  eo  erit  sufficiens  proportio  et  virtus  in 
ratione  dispositionis  ad  gratiam.  Unde  formale  pro- 
positum non  peccandi  amplius,  non  est  de  essentia 
ac  formali  ratione  contritionis,  adeoque  essentia 
contritionis  in  unico  simplici  actu  consistit.  Quod 
attinet  ad  propositum  satisfaciendi,  non  estnecesse 
ut  sit  distinctum  a proposito  servandi  mandata. 

Dico  2:  Quando  actus  detestationis  et  actus  pro- 
positi simul  concurrunt  in  dispositione  ad  gratiam, 
nullus  necessario  ordo  inter  illos  requiritur ; alter- 
uter potest  prius  aut  posterius  elici  pro  arbitrio 
voluntatis.  Solet  tamen  ordinarie  peccator  incipere 
a detestatione  peccati,  et  postea  facere  propositum. 

Sect.  IV.  — An  ad  veram  contritionem  requiratur 
certa  actus  intensio. 

Nota  : Adrianus  ad  veram  contritionem  requirit 
absolute  maximam  actus  intensionem , quam  bomo 
elicere  potest  per  lotum  conatum  sibi  possibilem ; 
Petrus  autem  Sotus  non  maximam  absolute,  sed 
comparative , id  est , debet  homo  majori  intensione 
dolere  de  peccato,  quam  de  quolibet  alio  malo,  et 
illud  magis  inlensive  odisse , quam  amat  quodvis 
bonum  creatum , quia  debet  peccatum  odisse  super 
omnia.  Sed  istud  super  omnia,  debet  intelligi  de 
r.ppreliatione,  non  de  intensione,  sive  de  intensione 
objectiva,  non  subjectiva  : id  est,  debet  nobiliori 
modo  et  majori  appreliatione  tendere  in  excellentiam 
objecti,  ita  ut  voluntas,  si  necesse  foret,  dimo- 
veretur potius  ab  amore  alterius  cujusvis  boni,  vel 
ab  odio  alterius  cujusvis  mali,  quam  ab  amore  illiss 
boni  quod  amat,  vel  ab  odio  illius  mali  quod  odit 
super  omnia.  Alii  autem  videntur  requirere  ad  con- 
tritionem, non  maximam  intensionem,  sed  certum 
aliquem  illius  gradum  quem  Deus  novit;  sed  illi 
loquuntur  de  gradu  appretialionis,  non  intensionis. 
Quare 

Dico:  Ad  verae  contritionis  essentiam  nulla  de- 
finita intensio  requiritur ; sed  sufficit  actus  substan- 
tia , in  quocunque  gradu  fiat,  ( Gabriel,  Navarra , 
Medina,  etc.)  Scriptura  enim  conversioni  ad  Deum 
promittendo  peccati  remissionem,  non  id  limitat  ad 
intensam  conversionem;  deinde  actus  contritionis 
de  se  est  proportionata  dispositio  ad  gratise  infu- 
sionem; ergo  non  est  necessarius  certus  illius  modus 
accidentalis,  cum  Deus  illum  non  praeceperit.  Sicut 
quodvis  peccatum  mortale,  quantumvis  remissum, 
tollit  omnem  gratiam,  ita  quaevis  contritio,  quan- 
tumvis remissa,  tollit  omne  peccatum  mortale  sive 
gravius  sive  levius,  sive  unum,  sive  plura ; ferventior 
tamen  aut  remissior,  magis  aut  minus  contribuit  ad 
remittendam  poenae  temporalis  quantitatem,  de  qua 
saepe  Scriptura  et  Patres  loquuntur.  Gaeterum  con- 
tritio ex  parte  subjecti  posset  per  accidens  esse  ni- 
mis magna,  si  ob  nimium  voluntatis  conatum  gra- 
viter corpus  laederet;  nunquam  vero  ex  parte  objecti. 

Sect.  Y.  — An  ad  veram  contritionem  requiratur 
aliqua  [temporis  duratio. 

Dico  : Actus  contritionis,  ut  sit  contritio, -nulla 
indiget  temporis  duratione,  sed  simul  ac  fit,  est  vera 


contritio.  D.  Thomas,  Gabriel,  Sotus,  etc.,  contra 
Scotum  dicentem  actum  qui  est  contritio,  non  ha- 
bere rationem  contritionis,  nisi  prius  aliquo  tempore 
duret,  quod  tempus  taxatum  est  a Deo.  Sed  hoc 
dicitur  sine  stabili  fundamento.  Probatur  ergo,  quia 
Scriptura  homini,  ratione  suae  conversionis,  pro- 
misit peccati  remissionem  absque  dilatione  aut  ino- 
ra, dicendo:  In  quacunque  die,  in  quacunque  hora, 
id  est  tempore  velmomenlo.  Sicut  stalim  ac  fit  con- 
sensus in  peccatum  mortale,  est  peccatum  mortale 
et  expellit  gratiam,  ita  stalim  ac  fit  actus  contri- 
tionis, habet  esse  contritionis  seu  ultimae  dispo- 
sitionis ad  gratiam  et  illam  restituit;  nempe  sine 
mora  et  infallibiliter.  Alioqui  si  aliqua  temporis  du- 
ralio  foret  necessaria,  pervenire  posset  homo  in  hac 
vita  ad  eum  statum,  in  quo  eliciendo  verum  poe- 
nitentiae actum,  non  posset  peccati  remissionem 
obtinere,  v.  gr.  illum  eliciendo  in  ultimo  vitae  mo- 
mento, quod  sane  ut  erroneum  damnatur  in  libro 
De  Ecci.  dogm.,  cap.  80,  dispositio  quidem  debet 
antecedere  formam,  nimirum  contritio  gratiam,  non 
tempore,  sed  natura. 

Sect.  YI.  — An  sit  de  essentia  contritionis , ut  cadat 
in  omnia  peccata  distincte  recoyilala. 

Nota  1 : Certum  est  contritionem  debere  esse  de 
omnibus  peccatis  mortalibus,  sed  certum  est  etiam 
non  requiri  ex  parte  voluntatis  singulas  singulorum 
peccatorum  contritiones,  ita  ut  perfecta  contritio 
coalescat  ex  pluribus  ejus  actibus  ; alioqui  in  morte 
posset  aliquis  non  habere  spatium  faciendi  per- 
fectam contritionem.  Item  certum  est  etiam  ex  parte 
intellectus  requiri  aliquam  peccatorum  considera- 
tionem seu  memoriam.  Ilinc 

Nola  2 : Communiter  theologi  requirunt  distinctam 
omnium  peccatorum  mortalium  recogitationem,  tam 
quoad  singulas  eorum  species,  quam  quoad  nu- 
merum, et  ut  ita  de  illis  homo  doleat  ; sed  non 
satis  explicant,  an  loquantur  de  contritione  secun- 
dum se  spectata,  an  vero  de  contritione  in  ordine  ad 
confessionem.  Multi  autem  alii,  nempe  Major,  Ca 
jetanus,  Navarra,  etc.,  istam  peccatorum  distinctam 
recogitationem  non  requirunt,  sed  dicunt  sufficere 
confusam  et  indistinctam.  Quare 

.Dico  1 : Ad  consequendam  justitiam  et  peccati 
remissionem,  adeoque  ad  habendam  veram  con- 
tritionem non  est  necesse,  ut  revera  pracedat 
actualis  et  distincta  omnium  peccatorum  commis- 
sorum recogitatio,  neque  etiam  ut  cum  ipsa  con- 
tritione actuali  ter  et  simul  in  eodem  instanti  habeatur, 
quia  finita  recogitatione  potest  statim  voluntas  uno 
motu  omnia  peccata  detestari  : sed  per  se  sufficit 
universalis  peccatorum  solum  confuse  recogitatorum 
detestatio;  neque  requiritur  distincta  recogitatio  ut 
contritionem  ac  justificationem  reipsa  consequens, 
aut  in  ipsa  contritione  tanquam  in  voto  contenta. 
Dixi  per  se,  quia  interdum  ista  distincta  recogitatio 
consequens,  est  necessaria  ad  implendam  aliquam 
obligationem,  ause  a futuro  dependet,  v.  gr.  ad  fa- 

ciendam  restitutionem,  satisfactionem,  confessionem; 
non  tamen  est  necessaria  ad  ipsam  contritionem, 
sed  ob  obligationem  sequentem,  v.  gr.  confessionem  ; 
si  quis  enim  prius  habens  universalem  dolorem  per- 
fectum de  omnibus  peccatis,  et  postea  distincte  ea 
recogitans  confiteatur  siue  novo  dolore,  valebit  con- 
fessio; ac  proinde  ista  distincta  recogitatio  propter 
confessionem  requiritur.  Imo 

Dico  2 : Interdum  potest  liomo  veram  contri- 
tionem habere  et  justificari,  etiamsi  de  uno  solo 
peccato  commisso,  actualiter  cogitet,  si  illud  ex  per- 
feclissinv)  poenitentiae  motivo  detestetur:  quando, 
v.  gr.  alia  peccata  oblitus  est,  quia  detestatio  ista 
est  virtualiter  omnium  peccatorum  detestatio;  de- 
bet tamen  postea,  dum  istorum  recordabitur,  for- 
maliter  de  illis  conteri,  saltem  per  generalem  con- 
tritionem, nec  tantum  malitiam  peccati,  sed  etiam 
peccati  actus  intrinsece  malos  debet  detestari.. 

Slct.  YII.  — An  contritio  semper  sit  actus  gratid 
formatus. 

Dico  I : Actus  contritionis  perfectae  est  semper 
gratia  sanctificante  seu  reddente  subjectum  sanctum 
et  Deo  gratum  formatus,  quia  ab  illa  nullo  momento 
separatur.  Actum  autem  esse  formatum  gratia,  nihil 
aliud  est  quam  esse  hominis  sancti  Deoque  grati 
actum,  propter  quod  habet  quemdam valorem  et 
dignitatem  moralem;  ipse  tamen  non  est  forma 
sanctificans',  etiam  quatenus  includit,  dilectio- 
nem Dei  super  omnia,  sed  est  ad  illam  dispositio. 
Unde 

Dico  2 : Actus  contritionis  non  procedit  active 
a gratia  habituali , ut  volunt  mulli  Thomistae , 
neque  ob  id  vocari  potest  actus  formatus  , est 
enim  dispositio  ad  gratiam  habitualem.  Ergo 
gratia  habitualis  non  est  ejus  activum  prin- 
cipium, sed  ejus  principium  est  aliquod  actuale 
gratiae  auxilium  , per  quod  ipsa  contritio  tanquam 
dispositio  ultima  meretur  saltem  de  congruo  gra- 
tiam ha'  itualem  ; adeoque  cum  gratia  habitualis  sit 
praemium  contritionis,  non  potest  esse  principium 
meriti  seu  contritionis.  Actus  ergo  contritionis  di- 
citur gratia  habituali  formatus,  non  quia  ab  illa 
effective  ac  physice  procedit,  sed  quia  infallibili 
concomitantia  illi  conjungitur.  Cum  enim  sit  dispo- 
sitio ad  gratiam  habitualem  , ordine  naturae  illam 
praecedit  , et  ut  sic , intelligitur  informis , seu 
nondum  gratia  habituali  formatus,  quia  ut  sic,  non- 
dum est  ab  homine  grato  et  sancto,  sed  tendente  ad 
sanctitatem  : ideoque  ut  sic,  non  est  meritorius  de 
condigno,  sed  in  eodem  instanti  natura  posteriori, 
itatim  infunditur  gr2lia  habitualis,  et  tunc  incipit 
esse  actus  hominis  sancti  et  Deo  grati,  et  juxta  D. 
Thomam,  meritorius  de  condigno  primae  gloriae. 
Idein  dic  de  actu  charitalis  seu  dilectione  Dei 
inclusa  in  actu  contritionis,  quae  prius  natura  est 
informis  quam  formata  : quia  ut  est  dispositio  ad 
justitiam,  nondum  est  ab  homine  justo,  ut  sic,  sed 
ab  homine  tendente  ad  justitiam  seu  gratiam. 


DE  SACRAMENTIS. 

DISPUTATIO  QUINTA. 

De  attritione. 

Sect.  I.  — Quid  sil  attritio  Christiana  , et  quomodo 
a contritione  differat. 

Dico  I : Attritio  Christiana  seu  contritio  imperfe- 
cta, juxta  concilium  Tridentinum  (sess.  14,  cap.  4), 
est  peccati  detestatio  , quae  solitarie  sumpta  dispo- 
nit hominem  remote  et  insufficienter  ad  gratiam 
obtinendam  ; cum  sacramento  autem  proxime  et 
sufficienter.  Hinc  : 1°  Non  potest  esse  ex  motivo 
turpi,  nec  fundari  in  solo  motivo  temporali  aut 
humano ; alioqui  non  erit  attritio  Christiana.  2°  Do- 
lor de  peccato  pure  naturalis , licet  fiat  ex  motivo 
honesto,  non  est  attritio,  quia  actus  attritionis  de- 
bet esse  supernaluralis  : actus  enim  qui  non  fit  ex 
gratia,  sed  ex  mera  natura  , per  se  nihil  confert 
ad  salutem  supernaturalem , quia  dispositio  debet 
esse  formae  proportionata , nempe  supernaturalis 
gratiae  supernaturali.  5°  Debet  esse  detestatio  ita 
efficax,  ut  vel  formaiiier  vel  virtualiter  includat 
propositum  non  peccandi  de  caetero,  avertens  abso- 
lute voluntatem  a peccandi  affectu. 

Dico  2 : Attritio  non  differt  essentialiter  a con- 
tritione in  intensione , in  duratione,  in  sola  Dei 
acceptatione,  in  ordine  ad  divinum  auxilium,  in 
actuali  gratiae  informatione,  in  universalitate  obje- 
ctiva  peccatorum , in  confusa  vel  distincta  illorum 
recogitatione , sed  in  motivo  formali  : motivum 
enim  formale  contritionis  est  Deus  ipse  quatenus 
summum  bonum,  a quo  peccatum  avertit ; motivum 
autem  attritionis  est  aliquid  inferius  ; contritio  ex 
se  formaliter  vel  virtualiter  includit  Dei  dilectionem 
super  omnia,  attritio  autem  minime.  Illa  detestatur 
peccatum  supra  omne  detestabile  , haec  vero  vel  non 
semper,  vel  nunquam  perfecte  ; illa  est  semper  uni- 
versalis , saltem  virtualiter  ex  vi  molivi , haec  non 
semper  ; illa  est  semper  ex  formali  vel  v irluali  vo- 
luntate destruendi  culpam  commissam  , et  expellendi 
illam  quatenus  in  homine  manet,  haec  nec  semper 
habet  istam  voluntatem  , nec  per  se  eam  postulat 
cum  possit  esse  cum  culpa.  Dum  dicitur  homo  ex 
attrito  fieri  contritus  per  sacramentum  , est  impro- 
pria locutio  , et  extrinseca  contritionis  denominatio, 
desumpta  ex  dignitate  subjecti  vel  effectus  simi- 
litudine : quia  cum  per  sacramentum  infunditur 
gratia  subjecto  attrito,  dicitur  subjectum  contri- 
tum ; etiamsi  attritio  nec  mutetur,  nec  augeatur , 
sed  eadem  maneat. 

Sect.  II.  — Quomodo  attritio  ex  metu  gehennm  sit 
honesta  , et  ob  foeditatem  peccati  sit  supernaluralis. 

Nota  : De  fide  certum  est  ex  concilio  Tridentino 
( sess.  6 , can.  8 ) , timorem  Dei , seu  poenae  ut  a 
Deo  infligendae , ac  praesertim  gehennae , esse  actum 
bonum  : Confige  timore  tuo  carnes  meas  ( Psal.  cxvm  , 
120).  Timete  Dominum,  omnes  sancti  ejus  (Psal. 
xxxm  , 10).  Ratio  est  quia  timor  alicujus  mali  suam 
sumit  honestatem  ex  bono  opposito,  -nempe  timor 
gehennae  ex  beatitudine  aeterna  ; ergo  timor  ge- 
hennte  est  honestus.  Deinde  timor  potest  coneur- 

rere  per  modum  causae  finalis  ad  efficiendum  ali- 
quod opus  bonum,  imo  et  perfectum.  Quare 

Dico  I : Attritio  quae  ex  metu  gehennae  lanquam 
ex  proximo  fine  proficiscitur,  non  excludit  debitum 
finem  ultimum,  nec  includit,  per  se  loquendo  , ali- 
quam malam  circumstantiam , ideo  est  actus  per  se 
bonus , et  honestus  (D.  Thomas,  Alensis,  Lede- 
snia  etc.  ),  quia  illius  finis  est  bonus,  nempe  vi- 
tatio poenae  gehennalis,  et  medium  ad  istum  finem; 
est  etiam  bonum , id  est , detestatio  ac  vitatio  pec- 
cati , ergo , etc. 

Objicies  1 : Iste  timor,  cum  sil  servilis,  videtur 
esse  turpis  ; includit  enim  virtualiter  hunc  affectum  : 
Si  peccato  non  esset  imposita  poena  , non  illud  vita- 
rem. Respondeo : Nego  assumptum.  Timor  enim  iste 
non  est  servilis  stricte  quo  plus  timetur  poena  quam 
Dei  offensa,  sed  est  tantum  servilis  late  quo  time- 
tur praecise  poena  propter  quam  abstinetur  a pec- 
cato, et  liic  limor  est  bonus.  Nec  in  hoc  includitur 
virtualiter  praedictus  affectus , quia  istud  motivum 
est  tantum  finis  proximus , qui  pro  tunc  vere  avertit 
voluntatem  ab  interno  peccati  affectu  ; finis  autem 
ultimus,  in  quo  sistitur,  est  vitatio  offensae  Dei,  quae 
est  bona. 

Obj.  2 : Qui  detestatur  culpam  propter  poenam, 
plus  odit  poenam  quam  culpam.  Respondeo  : Quamvis 
homo  actualiter  per  istum  actum  magis  detestetur 
poenam  quam  culpam , quatenus  poena  est  ratio  de- 
testandi culpam  , simpliciter  tamen  loquendo,  ob 
alias  rationes  magis  culpam  quam  poenam  dete- 
statur. 

Obj.  3 : Ordinare  timorem  poenae  ad  detestatio- 
nem seu  fugam  culpae,  est  quid  inordinatum  ; ergo 
iste  timor  non  est  bonus , vel  saltem  erit  quid 
indifferens.  Respondeo : Nego  antecedens.  Istius 
enim  actus  intentio  quae  est  fuga  poenae,  ex  objecto 
est  bona , non  vero  indifferens  ; et  licet  sit  minus 
perfecta , non  est  tamen  malum  aut  inordinatum 
ordinare  ad  eam  aliquid  perfectius  , nempe  fugam 
peccati. 

Obj.  4 : Nulla  virtus  assignari  potest  a qua  pro- 
cedat iste  timoris  actus  ; ergo  ex  se  non  est  stu- 
diosus. Respondeo  : Nego  antecedens.  Procedit 
enim  a virtute  spei,  quia  ejusdem  principii  est 
amare  aliquod  bonum  et  odisse  contrarium  malum. 
Cum  ergo  iste  actus  fundetur  in  timore  gehennae 
quae  opponitur  vitae  aeternae  quam  spes  intendit , fit 
ut  ad  spem  pertineat , et  eamdem  cum  illa  habeat 
supernaturalitatem.  Nec  iste  actus  est  imperfectus 
privative , sed  tantum  negative  ; id  est , non  est 
tam  perfectus  quam  contritio,  suntque  virtutes  aliae 
aliis  inferiores  seu  imperfectiores. 

Dico  2 : Attritio  ob  foeditatem  peccati,  cum  for- 
male ejus  motivum  sit  supernaturale , ideo  est  su- 
pernaturalis,  juxta  concilium  Tridentinum  ; quia 
motivum  attritionis  sumitur  non  ex  conformitate 
ad  meram  rectam  rationem,  sed  ex  conformitate 
ad  regulam  revelatam  et  ad  rectam  rationem,  prout 
elevata  est  ad  ordinem  supernaturalem. 


Dico  3 : Divisio  attritionis  in  attritionem  ex  metu 
gehennae  et  poenarum  et  ob  foeditatem  peccati , ut  ha- 
betur in  Tridentino,  est  sufficiens  et  adaequata. 
Omnis  enim  peccati  detestatio  quae  non  est  propter 
Deum  secundum  se,  ut  summum  bonum  amabile, 
reducitur  ad  attritionem  vel  ex  metu  poenarum  , vel 
ob  peccati  foeditatem.  Hinc  detestatio  peccati  ex  mo- 
tivo  justitiae  erga  Deum  , est  detestatio  ob  foeditatem 
peccati.  Detestatio  ex  amore  vitae  aeternae,  contine- 
tur sub  attritione  ex  metu  gehennae  ; perinde  est 
enim  detestari  peccatum  ex  amore  consequendi  vi- 
tam aeternam , ac  ex  timore  amittendi  illam , seu  ex 
metu  gehennae.  Item  detestatio  peccati  ex  metu  poe- 
narum temporalium,  si  hic  metus  sit  supernatura- 
lis,  id  est,  si  istae  poenae  spectentur  ut  inflictae  a Deo, 
et  indicantes  ejus  iram  quae  minitatur  supplicium 
aeternum , erit  etiam  attritio  supernaturalis. 

Sect.  III.  — An  attritio  possit  fieri  contritio. 

Dico  : Proprie  et  in  rigore , attritio  nunquam 
potest  fieri  contritio  (D.  Thomas,  Alensis,  Gabriel , 
etc. ) : attritio  enim  et  contritio  sunt  actus  essen- 
tialiter diversi.  Bene  quidem  dicitur  attritus,  fieri 
contritus,  seu  ex  attrito  fieri  contritus,  quod  signi- 
ficat mutationem  subjecti  transeuntis  ab  imperfe- 
cta forma  ad  perfectam  , sicut  dicitur  ex  frigido 
fieri  calidus  ; sed  non  dicitur  attritio  fieri  con- 
tritio, sicut  non  dicitur  frigus  fieri  calor.  Non  po- 
test enim  attritio  fieri  contritio  .'  1°  per  additionem 
perfectionis  accidentalis  , v,  gr.  per  intensionem , 
durationem  , etc. ; 2°  per  diversum  motivum  for. 
male , hoc  enim  est  essentiale  actui , nec  potest 
mutari ; 5°  per  additionem  alicujus  actus  exte- 
rioris, v.  gr.  per  restitutionem,  sublatam  occa- 
sionem peccandi ; iste  enim  actus  exterior  non 
potest  efficere,  ut  idem  dolor  internus,  qui  antea 
non  erat  contritio,  incipiat  postea  esse  contritio  ; 
4°  per  additionem  actus  interioris , v.  gr.  amoris 
Dei  super  omnia,  quia  nec  tunc  attritio  fit  contri- 
tio, sed  ex  duobus  actibus,  scilicet  ex  priore  attri- 
tione cum  sequenti  amore  fit  quoddam  compositum, 
quod  latiori  modo  et  improprie  vocatur  contritio, 
quia  est  formalis  dispositio  sufficiens  ad  gratiam  et 
remissionem  peccati.  Et  sic  dicitur  homo  ex  attrito 
fieri  contritus , vel  mutando  dolorem  imperfectum 
in  perfectum , vel  imperfecto  addendo  perfectum 
includentem  amorem  Dei  ; vel  sine  ulla  doloris  im- 
perfecti mutatione  obtinendo  infusionem  gratiae  per 
sacramentum. 

DISPUTATIO  SEXTA. 

De  exteriori  poenitentiae  actu. 

Sect.  1,  II.  — An  virtus  poenitentiae  habeat  actum 

exteriorem  sibi  proprium,  per  se  honestum , et  guo- 

tuplicem. 

Dico  1 : Illi  actus  exteriores  sunt  proprii  poeni- 
tentiae , quos  ipsa  per  se  sine  interventu  aliarum 
specialium  virtutum  imperat,  v.  gr.  jejunium,  ele- 
emosynam , restitutionem , licet  possint  ab  aliis  etiam 
virtutibus  imperari,  quia  dum  sic  imperantur,  so- 
lum illius  honestatem  participant;  et  hi  sunt  per  se 

honesti,  quia  ex  se  nabent  sufficientem  proportio- 
nem cum  proprio  poenitentiae  formali  motivo  seu 
objecto,  quod  honestum  est. 

Dico  2 : Omissis  variis  aliis  divisionibus , ordi- 
narie actus  exteriores  poenitentiae  sive  satisfactionis 
dividuntur  in  tria  membra,  jejunium,  eleemosynam 
et  orationem  ; caeterique  omnes  !ad  unum  ex  istis 
membris  possunt  reduci. 

DISPUTATIO  SEPTIMA. 

De  habitu  virtutis  poenitentiae. 

Sect.  I , II.  — An  poenitentia  sil  virtus  moralis  per 
se  infusa  voluntati,  et  distincta  a virtute  religionis. 
Dico  1 : Suppono  dari  habitum  aliquem  specialem 
poenitenli:e  , eumque  non  esse  habitum  gratiae,  quia 
gratia  non  est  proximum  alicujus  actus  principium  ; 
iste  autem  habitus  est  supernaturalis  , nam  ejus 
actus  sunt  entilative  supernalurales , ut  supra  di- 
ctum est;  cumque  sint  a voluntate  eliciti,  ergo 
eorum  habitus  est  in  voluntate,  quamvis  isti  actus 
generando  habitum  supernaturalem  in  voluntate, 
etiam  generent  concomilanter  in  appetitu  sensitivo 
habitum  acquisitum  ad  facilius  dolendum  de  pec- 
catis, qui  proprie  non  est  virtus,  nisi  prout  subest 
habitui  et  electioni  voluntatis.  Iste  voluntatis  habi- 
tus est  honestus,  et  virtus  simpliciter,  quia  est  ho- 
nestorum actuum  principium  ex  vi  proprii  motivi 
honesti ; et  spectatus  prout  est  virtus  justitii»  erga 
Deum,  potest  esse  in  omni  voluntate  creata  (adeo- 
que  et  Christi),  quae  tenetur  jus  divinum  illae- 
sum servare  ; omnis  enim  voluntas  potest  velle  ab- 
solute non  transgredi  aliquod  divinum  mandatum, 
sub  ratione  vitandi  divinam  injuriam.  Haec  virtus 
poenitentiae  est  mOralis,  non  vero  theologica,  quia 
non  immediate  attingit  Deum  ut  objectum  quod, 
sed  versatur  immediate  circa  actus  humanos,  et 
solum  attingit  Deum  ut  objecturo  cui,  id  est,  cui  jus 
suum  ac  debitam  satisfactionem  reddit.  Insuper  est 
distincta  essentialiter  ab  omni  alia  virtute  morali , 
quae  non  respicit  aliquo  modo  Deum  , saltem  ut 
objectum  cui ; quia  ejus  objectum  formale  et  essen- 
tiale est  diversum. 

Dico  2 : Poenitentia  et  religio  non  sunt  unus 
simplex  habitus,  neque  habent  in  re  veram  aliquam 
unitatem  per  realem  inter  se  unitatem  , quia  religio 
formaliler  intendit  cultum  Dei;  poenitentia,  injuriam 
Dei  resarciendam.  Si  tamen  religio  sumatur  pro 
collectione  plurium  habituum  habentium  quamdam 
inter  se  affinitatem,  aut  quasi  artificiosam  composi- 
tionem in  ordine  ad  cultum  Dei  ex  omni  parte  ser- 
vandum , tunc  actus  poenitentiae,  sicut  alii  qui  tribui 
solent  religioni , pertinebunt  ad  istam  habituum  col- 
lectionem, seu  ad  religionem  complexe  sumptam. 

DISPUTATIO  OCTAVA. 

De  primo  poenitentire  effectu,  qui  est  remissio 
peccatorum  mortalium. 

Sect.  I.  — An  poenitentia  sit  sufficietis  in  suo  genere 
causce,  ad  remittenda  peccata  mortalia  quantumvis 
gravia  et  multa. 

Nola  : Ilac  in  re  errarunt  mulli  hieretici  : 1“  Ca- 


thari  et  Cataphrygae  dicentes  peccata  post  baptismum 
commissa  non  posse  remitti.  2°  Montanus,  ut  puta- 
tur, asseruit  poenitentiam  sufficere  ad  tollenda  se- 
mel peccata,  sed  non  saepius.  Hic  error  tribuitur 
etiam  Tertulliano.  5°  Novatus  censuit  poenitentiam 
ordinarie  quidem  peccata  auferre,  sed  esse  quaedam 
gravissima,  quae  per  eam,  quantumvis  perfectam, 
non  tolluntur,  v.  gr.  apostasia  a fide,  aut  negare 
Christum  in  tormentis.  Sed 

Dico  I : Poenitentia  in  suo  genere  est  sufficiens  ad 
tollenda  peccata  mortalia.  De  fide,  in  concilio  Tri- 
dentino  (sess.  6,  cap.  T,  can.  9).  Item  in  conciliis 
Milevitano,  Arausicano,  elc.  Et  patet  ex  variis  Scri- 
pturae locis,  ubi  Deus  promittit  poenitentibus  veniam 
peccatorum,  idque  est  conforme  ejus  et  misericordiae 
et  justitiae.  Cum  ergo  Paulus  dicit  : Impossibile  enim 
est  eos  qui  semel  sunt  illuminati,  etc.,  rursus  renovari 
ad  poenitentiam  ( Hebr . vi,  6);  Non  relinquitur  hostia 
pro  peccato  (Hebr.  x,  26),  inlelligil  eum,  qui  post 
baptismum  peccat,  impossibile  esse  renovari  per  ite- 
rationem baptismi,  et  oblinere  totius  culpae  et  poenae 
remissionem  eo  modo  quo  in  baptismo;  sic  etiam 
non  relinquitur  alia  hostia,  id  est  alia  Christi  mors, 
quae  per  iteratum  baptismum  repraesentetur. 

Dico  2 : Poenitentia,  si  vera  sit,  non  tantum  se- 
mel, sed  quoties  homo  peccaverit,  sufficiens  est  ad 
tollenda  peccata.  De  fide  : Quorum  remiseritis  pec- 
cata, remittuntur  eis  ( Joan . xx,  25);  Non  dico  tibi  se- 
pties, sed  usque  septuagies  septies  ( Matth . xvm,  22). 
Secunda  enim  contritio  non  est  minus  bona,  adeo- 
que  nec  minus  efficax  quam  praecedens.  Unde  dum 
in  antiquis  decretis  dicitur  poenitentia  tantum  semel 
concedenda,  seu  non  iteranda,  intelligitur  de  qua- 
dam solemni  poenitentia,  quae  peculiari  ritu  olim 
fiebat  ad  publicam  satisfactionem  et  aedificationem. 

Dico  5 : Nullum  est  peccatum,  quantumvis  grave, 
nec  tanta  peccatorum  multitudo  quae  non  possit  per 
veram  poenitentiam  in  hac  vita  deleri  : Convertimini 
ad  me,  et  ego  conveitur  ad  vos  ( Zacli . i,  5).  Omnium 
iniquitatum  ejus  non  recordabor  amplius  ( Ezech . 
xvm,  22).  Deus  promittit  veniam  quorumvis  pecca- 
torum ob  poenitentiam  sine  ulla  restrictione.  Cum 
ergo  dicitur  Matth.  xn,  52:  Is  qui  blasphemaveril  in 
Spiritum  sanctum,  non  obtenturus  sui  peccati  re- 
missionem, neque  in  hoc  sceculo,  neque  in  altero,  si- 
gnificatur peccatum  illius,  qui  ex  malitia  cordis,  s.pi- 
ritui  malo  attribuerit  supernaturalia  Spiritus  sancti 
opera,  ad  confirmandam  fidem,  vel  ad  convertendos 
peccatores  specialiter  facta,  magna  cum  difficultate 
esse  tollendum,  quia  ejusmodi  homo  difficillime  veram 
poenitentiam  habebit  ob  cordis  duritiem  et  mentis 
excaecationem;  non  dicitur  tamen  irremissibile  nec 
est  revera  irremissibile.  Similiter  hic  locus  I Joan. 
v,  16  : Est  peccatum  ad  mortem;  non  pro  illo  dico  ut 
oret  quis,  intelligitur  de  peccato  enormiter  gravi  ha- 
bente morale  perpetuae  mortis  periculum,  cujus  venia 
oblinenda,  ardenlissimas  viri,  non  cujuslibet , sed 
valde  sancti  orationes  requirit;  vel  de  peccato  fina- 
lis impoenitentiae  in  morte  consummato. 

Sect.  II.  — An  semper  haberi  possit  in  hac  vita  suf- 
ficiens poenitentia  ad  remittenda  qutevis  peccata. 

Nota  : Quidam  theologi  sentiunt  aliquos  interdum 
peccatores  pervenire  in  hac  vita  ad  eum  statum  et 
peccatorum  cumulum,  ut  jam  nequeant  sufficientem 
poenitentiam  agere,  qua  a peccati  statu  exeant; quia 
respectu  illorum  ita  se  Deus  habet,  ut  eis  deneget 
auxilia  ad  illam  agendam  necessaria  oh  sua  peccata, 
quamvis  aliis  peccatoribus,  similia  aut  majora  pec- 
cata habentibus,  non  deneget ; quia  cujus  vult,  mi- 
seretur, et  quem  vult,  indurat  ( Rom . ix , 18).  Con- 
sidera opera  Domini,  quia  nullus  potest  corrigere, 
quem  ipse  despexerit  ( Eccle . vn,  14)  : merentur  enim 
hanc  poenam;  et  sic  Deus  ostendit  suam  justitiam, 
et  aliis  terrorem  incutit  : ita  Henriquez  , Abulensis, 
Catharinus,  etc.  Alii  autem  censent  non  solum  veram 
poenitentiam  esse  sufficientem  ad  quaevis  peccata  tol- 
lenda, sed  etiam  in  hac  vita  semper  esse  paratam 
hominibus  sufficientem  gratiam  ad  istam  poeniten- 
tiam agendam,  nullamque  admitti  exceptionem  vel 
in  culpis,  vel  in  personis,  quantumvis  peccaverint. 
( D.  Thomas,  Alensis,  Sotus,  etc.)  Nolo  mortem 
peccatoris,  sed  ut  magis  convertatur,  et  vivat  ( Ezeck . 
xvm,  23).  Dissimulans  peccata  hominum  propter  poe- 
nitentiam ( Sap . xi,  24).  Semper  in  hac  vita  est  locus 
poenitentiae,  et  Dei  gratiae.  Itaque 

Dico  1 : Deus,  quantum  est  ex  se,  nunquam  dene- 
gat gratiam  adjuvantem,  seu  concursum  supernatu- 
ralem  homini  jam  excitato  per  gratiae  auxilium,  seu 
habenti  supernaturale  principium  proximum  ad  ope- 
randum. Deus  enim  neminem  deserit,  nisi  prius  ab 
eo  deseratur,  et  frustra  daret  excitantem  gratiam, 
si  esset  denegaturus  adjuvantem.  Antiochus  {IIMach. 
ix,  13),  qui  non  est  misericordiam  assecutus,  non 
rogabat  gratiam  adjuvantem,  sed  corporis  salutem. 
Praeterea 

Dico  2 : Deus  de  se  non  denegat  auxilia  excitantia 
ad  salutem  necessaria,  saltem  quantum  per  ordina- 
rias causas,  et  media  ab  ipso  instituta,  possunt  Heri 
seu  dari ; imo  addo  Deum  semper  ita  se  gerere  cum 
hominibus  adultis,  ut  neminem  adeo  relinquat  quin 
aliquando  opportune  juxta  sum  providenti®  disposi- 
tionem tangat  ejus  cor,  dando  gratiam  excitantem, 
ita  ut  possit  illi  cooperari,  et  per  eam  se  disponere 
vel  ad  remissionem  peccati,  vel  saltem  ad  aliam  ul- 
teriorem gratiam,  qua  paulatim  perveniat  ad  ultimam 
dispositionem : Illuminat  omnem  hominem  venientem 
in  hunc  mundum  (Joan.  i,  9).  Vide  plura  de  his  in  se- 
cundo tomo , iract.  De  praedestinatione,  et  in  tomo 
sexto,  tract.  De  gratia, 

Sect.  III,  — In  quo  causae  genere  poenitentia  remittit 
peccatum. 

Dico  1 : Certum  est  poenitentiam  esse  causam 
di spositivam  remissionis  peccati,  quae  causa  ad  ma- 
terialem reducitur,  adeoque  et  infusionis  grati®  : 
quia  concilium  Tridentinum  ait  esse  dispositionem 
ad  ipsam  justificationem,  et  hanc  includere  h®c  duo  : 
infusionem  grati®  et  remissionem  peccati.  Atque, 
Juxta  Scotum,  habet  hanc  causalilatem,  non  quate- 


nus est  formata  gratia,  sed  quatenus  est  informis  : 
quia  contritio  quatenus  formata,  jam  supponit  et 
gratiam  infusam  et  peccatum  remissum  ; ergo  ut  sic 
non  potest  esse  dispositio  ad  remissionem  peccati, 
quia  ut  sic,  est  natura  posterior.  Quatenus  autem 
informis,  est  natura  prior  quam  infusio  gratiae  et  re- 
missio peccati;  ergo  ut  sic,  est  dispositio  ad  istum 
effectum.  Deinde  habet  hanc  causalitatem  non  prout 
est  a libero  arbitrio  tantum,  nec  prout  a gratia  tan- 
tum est,  sed  ab  utroque  simul  : quia  iste  actus  non 
est  dispositio  nisi  ut  supernaluralis,  ergo  a gratia; 
neque  etiam  est  dispositio  nisi  ut  vitalis,  ergo  a li- 
bero arbitrio  procedit ; adeoque  utrumque  respectum 
essentialiter  includit. 

Dico  2 : Actus  poenitenti®  non  est  causa  formalis, 
nequidem  partialis  remissionis  peccati , quia  est 
causa  disposiliva  ad  remissionem  peccati,  et  ad  for- 
mam seu  gratiam  per  quam  illa  fit ; ergo  non  est 
causa  formalis  istius  effectus.  Deinde,  juxta  concilium 
Tridentinum  (sess.  6,  cap.  7),  causa  formalis  hujus 
effectus  est  unica,  et  ipsa  est  gratia  infusa  : ergo 
poenitentia  seu  contritio  non  est  partialis  causa. 

Dico  3 : Poenitentia,  ut  est  actus  virtutis,  non  po- 
test physice  seu  causalitate  physica  efficere  remis- 
sionem et  expulsionem  peccati,  quia  non  potest  phy- 
sice efficere  gratiam  a qua  provenit  remissio  seu 
expulsio  peccati;  ut  est  tamen  pars  sacramenti  pro- 
babiliter potest  concurrere  effective,  ut  aliae  sacra- 
mentorum materi®,  ad  infusionem  grati®.  Moraliter 
autem  potest,  tum  ut  dispositio,  tum  ut  meritum  de 
congruo,  seu  satisfactio  'de  congruo  ad  peccati  re- 
missionem concurrere.  Sed  h®c  omnia  jam  alibi  fu- 
sius in  orioribus  tomis  tractata  sunt. 

DISPUTATIO  NONA. 

De  necessitate  poenitenti®  ad  remittenda  peccata 
mortalia. 

Sect.  I.  — An  secundum  ordinariam  Dei  legem  non 
remittatur  peccatum  mortale  sine  poenitentia. 

Dico  I : Per  se  loquendo  poenitentia,  secundum 
suum  proprium  et  formalem  doloris  seu  detestationis 
actum,  necessaria  est  ad  consequendam  peccati  mor- 
talis remissionem.  (D.  Thomas,  etc.)  Et  concilium 
Tridentinum  (sess.  14,  cap.  4) : Fuit  autem,  ait,  omni 
tempore  necessarius  hic  motus  (id  est  contritio),  ad 
obtinendam  peccati  veniam.  Et  Luc.  xm,  3 : Nisi 
poenitentiam  egeritis,  omnes  simul  peribitis.  Item  : 
Memento  unde  excideris,  et  age  poenitentiam  ( Apoc . 
n,  S).  II®e  et  multa  similia  Scriplur®  testimonia 
non  possunt  intelligi  de.  sola  poenitentia  virtuali  in- 
clusa in  amore  Dei  super  omnia,  sed  de  formali,  seu 
de  formali  ejus  actu,  maxime  cum  Scriptura  utatur 
nominibus,  v.  gr.  doloris,  gemitus,  tristitiae , poeni- 
tenti®, etc.,  formalem  poenitentiam  indicantibus ; et 
iste  formalis  actus  poenitenti®  maxime  propoi  tiona- 
tus  est  ad  veniam  petendam,  et  ad  placandam  per- 
sonam offensam.  Attamen 

Dico  2 : Potest  interdum  peccati  mortalis  remis- 
sio obtineri  sine  formali  poenitenti®  actu  (D.  Tho- 
mas, Scotus,  Gabriel,  etc.},  v.  gr.  si  quis  oblivione 

inculpabili  aut  naturali  inconsideratione  sive  habi- 
tualiler  sive  actualiter  non  recordetur  sui  peccati 
mortalis,  et  tunc  formalem  amoris  Dei  super  omnia 
actum  eliciat,  sine  formali  contritionis  actu,  statim 
justificabitur,  adeoque  et  peccati  remissionem  obti- 
nebit, sine  formali  poenitentite.  Quod  ex  Scriptura 
liquet  : Qui  diligit  me,  diligetur,  etc.  ( Joan . xiv, 
21  ).  Omnis  qui  diligit,  ex  Deo  naius  est  ( I Joan.  tv, 
7).  Ego  diligentes  me,  diligo  (Prov.wu,  17);  et : Uni- 
versa delicta  operit  cliarilas(Prov.  x,  12).  Et  ratio  est, 
quia  actus  charitalis  est  perfecta  animae  ad  Deum  con- 
versio, ac  virtualiter  continet,  poenitentiam,  et  aversio- 
nem a peccato,  propositumque  Deo  placendi  in  om- 
nibus; ergo  secum  Irahit  infallibiliter  Dei  conver- 
sionem ad  hominem  : Convertimini  ad  me,  et  ego 
convertar  ad  vos  ( Zach.  i,  5). 

Dico  o : Extra  casum  inculpabilis  oblivionis  aut 
naturalis  inconsiderationis,  nunquam  remittitur  pec- 
catum sine  formali  poenitentiae  actu  ; est  enim  per 
se  loquendo,  poenitentia  formalis,  medium  ad  hoc 
necessarium.  Memoria  tamen  peccatorum  debet  esse 
practica,  id  est,  debent  objici  peccata  tanquam  de- 
testanda ac  delenda;  alioqui  posset  homo  habere 
cogitationem  quasi  speculativam  de  peccato  et  simul 
naturalem  detestationis  ejus  inconsiderationein,  sic- 
que  excusari  a poenitentia  formali.  Deficiente  autem 
poenitentia  formali,  necessaria  est  virtualis , et  in 
voto  formalis,  secluso  sacramento  cum  quo  sufficit 
attritio,  et  speciali  martyrii  privilegio,  de  quo  alibi 
dictum  est.  Sed  poenitentia  in  voto  formalis,  est  di- 
lectio Dei  super  omnia  ; ergo  si  formalis  contritio 
desit,  necessaria  est  ita  Dei  dilectio  ad  remittendum 
peccatum  mortale.  Varia  alia  remedia,  quibus  Pa- 
tres aut  Scriptura  attribuunt  peccatorum  remissio- 
nem , v.  gr.  eleemosyna,  oratio,  verbum  veritatis, 
patientia,  opus  misericordi®,  etc.,  tantum  ad  illam 
obtinendam  conferunt,  vel  per  modum  dispositionis 
remolce,  vel  per  modum  impetrationis,  vel  ad  dan- 
dam satisfactionem  pro  reatu  poenae. 

Sect.  II,  III,  IV.  — An  de  potentia  absoluta  possint 
peccata  mortalia  remitti  sine  actu  poenitentiae,  et 
sine  infusione  gratice  habitualis. 

Dico  I : Deus  potest  de  poenitentia  absoluta  per 
infusionem  gratiae  et  virtutum  remittere  peccatum 
mortale  sine  ullo  motu  peccatoris,  sive  erga  Deum, 
sive  contra  peccatum  ; id  est,  sine  ullo  poenitentiae 
actu  (Scotus,  Gabriel,  etc.,  contra  Sotum,  etc.)-: 
quia  actus  peccatoris  non  est  forma  per  se  remit- 
tens sive  excludens  peccatum,  sed  est  dispositio  ad 
formam  formaliter  per  se  excludentem  peccatum,  id 
est  ad  gratiam  habitualem  ; atqui  potest  Deus  sine 
ista  dispositione  infundere  formam,  seu  gratiam  ha- 
bitualem quae  excludat  peccatum;  ergo  per  hanc 
gratiae  infusionem  fit  in  peccatore  mutatio  physica, 
qua  moralis  peccati  mortalis  deformitas  ab  eo  tolli- 
tur : quia  eum  reddit  proportionatum  divini  amoris 
objectum,  reatu  poenae  aeternae  liberum,  et  gloria 
dignum,  conversum  ad  Deum.  Ac  proinde  quod  di- 
citur peccatum  semel  commissum  semper  manere, 

quandiu  non  retractatur,  id  iritelligendum  est,  juxta 
legent  ordinariam , non  de  absoluta  Dei  potentia. 
Non  potest  quidem  Deus  se  solo  facere  de  justo  pec- 
catorem, quia  introducere  peccatum  non  est  opus 
quod  ab  ipso  fieri  possit,  sed  remittere  peccatum  est 
opus  quod  potest  se  solo  facere. 

Dico  2 : Interveniente  aliquo  peccatoris  actu,  sive 
amoris  Dei  super  omnia,  sive  contritionis,  sive  so- 
lius attritionis,  potest  etiam  Deus  de  poenitentia  ab- 
soluta remittere  peccatum  mortale,  sine  infusione 
gratiae  habitualis  aut  alterius  qualitatis  supernatura- 
lis  : amor  enim  Dei  super  omnia,  aut  contritio  non 
est  forma  formaliter  expellens  peccatum,  adeoque 
nec  formaliter  introducens  gratiae  infusionem;  nam 
juxta  opinionem  satis  communem,  de  potentia  ab- 
soluta potest  Deus  illam  qualitatem  infusam,  qua? 
est  gratia  habitualis,  conservare  in  homine  peccante 
mortaliter.  Posito  igitur  tali  actu  peccatoris,  Deus 
illo  contentus,  pro  sua  voluntate  potest  illi  condo- 
nare peccatum  habilualiler  permanens  condonatione 
imperfecta,  id  est,  non  infundendo  illi  supernatu- 
ralem  ac  gratuitam  gratiae  habitualis  qualitatem ; 
privatio  enim  gratiae,  quae  prius  erat  voluntaria  ob 
peccatum  commissum  et  non  retractatum,  jam  post 
retractationem  per  actum  peccatoris,  licet  adhuc  re- 
maneat in  ratione  purae  negationis  seu  privationis, 
non  tamen  in  ratione  culpae,  quia  jam  non  manet 
voluntaria:  sive  ista  carentia  gratiae  non  manet  per 
modum  contrarii,  faciendo  hominem  Deo  invisum 
aut  odiosum,  sed  per  modum  purae  privationis, 
faciendo  hominem  tantum  non  donatum  gratia  ha- 
bituali. 

Dico  3 : Cum  Deus  de  potestate  absoluta  possit 
sine  ullo  peccatoris  actu  per  infusionem  gratiae  pec- 
catum mortale  remittere,  et  cum  actu  peccatoris 
sine  infusione  gratiae  aut  doni  supernaturalis,  etiam 
idem  remittere  ; ergo  sine  utroque,  id  est,  sine  pec- 
catoris actu  et  simul  sine  gratiae  aut  habitus  super- 
naturalis infusione,  potest  illud  remittere  : quia 
dum  Deus  remittit  peccatum  mediante  actu  pecca- 
toris, hic  actus  tantum  concurrit  ad  remissionem  ut 
dispositio  congrua,  non  ut  forma  destruens  forma- 
liter peccatum;  sed  quod  Deus  facit  mediante  dispo- 
sitione, potest  id  facere  sine  dispositione ; ergo. 
Deinde  postquam  peccatum  transit  actu  et  manet 
reatu,  non  relinquit  in  anima  aliquid  reale  positivum 
physice  illi  inhaerens,  adeoque  potest  expelli  sine 
physica  peccatoris  mutatione ; nec  relinquit  aliam 
privationem  physicam  nisi  gratiae,  quam  posse  tolli 
sine  infusione  gratiae  habitualis  aut  alterius  doni  jam 
ostendimus.  Sicut  homo  remittendo  alteri  offensam 
vel  debitum,  efficit  sine  mutatione  physica  illius  cui 
fit  remissio,  ut  is  qui  prius  erat  illi  offensus  aut  de- 
bitor, jam  non  : sitita  Deus  sine  mutatione  physica 
peccatoris,  potest  moralem  mutationem  in  illo  effi- 
cere, ut  is  qui  prius  erat  in  peccato,  jam  non  sit 
in  peccato,  liberaliter  ac  gratis  illud  ei  condonando, 
nec  amplius  sit  aut  denominetur  peccator.  Sic  Deus 
habenti  homini  voti  debitum,  sola  sua  voluntate 

potest  illud  remittere;  et  tunc  persolam  voluntatem 
Dei,  cujus  decretum  pro  tali  tempore  aeternum  fuit, 
ex  debitore  fiet  non  debitor  pro  diversis  tempori- 
bus, sine  ulla  et  in  Deo  et  in  debitore  physica  mu- 
tatione; nec  est  ad  hoc  necessaria  Dei  revelatio,  ut 
sciat  debitor  suum  debitum  esse  sublatum.  Deinde 
revelatio  non  tollit  debitum,  sed  supponit  jam  sub- 
latum ; ista  quidem  remissio  non  erit  perfecta,  quia 
peccator  non  recuperat  gratiam  per  peccatum  amis- 
sam ; erit  tamen  vera  remissio,  quia  non  erit  amplius 
in  statu  peccati,  nec  Dei  inimicus,  nec  illi  odiosus 
(agitur  nempe  de  eo  qui  peccavit,  non  autem  de 
actualiter  peccante),  atque  iia  Deus  eum  diligit,  non 
conferendo  bonum  sed  auferendo  malum. 

In  hec  casu  peccatum  non  remitteretur  per  solam 
Dei  non  imputationem,  ut  volunt  haeretici,  dicentes 
nos  reputari  justos  quia  ob  justitiam  Christi  nobis 
imputatam,  non  imputantur  nobis  nostra  peccata  nec 
puniuntur,  etiamsi  maneant ; sed  remitteretur,  dele- 
retur ac  destrueretur  vere  per  solam  Dei  efficacem 
voluntatem  extrinsecam.  Hinc  dum  contra  hos  hae- 
reticos concilium  Tridenlinum  definit  justificationem 
fieri  per  justitiam  seu  gratiam  peccatori  per  proprios 
actus  disposito  inhaerentem,  loquitur  de  lege  ordi- 
naria, seu  de  justificatione  quae  nunc  fit,  non  de  po- 
tentia absoluta.  Deinde  loquitur  simpliciter  de  justi- 
ficatione, non  de  sola  peccati  abolitione  quoad  for- 
malem ejus  malitiam,  aut  quoad  formalem  peccati 
rationem.  Atque  haec  omnia  sint  dicta  tantum,  ut 
divinae  omnipotentiae  faventia  ; contraria  enim  alio- 
rum sententia  non  minori  etiam  caret  probabili- 
tate. 

DISPUTATIO  DECIMA. 

De  perfectione  remissionis  peccati  mortalis  prout  fit 

per  actum  poenitentiae. 

Sect.  I.  — An  remisso  uno  peccato  mortali,  omnia 
alia  mortalia  necessario  remittantur. 

Dico  I : Juxta  legem  ordinariam  aede  facto,  non 
potest  remitti  unum  peccatum  mortale  sine  alio.  De 
fide.  Non  potest  enim  haberi  vera  unius  peccati 
mortalis  contritio  quin  sit  omnium,  ob  idemmotivum 
formale,  nec  remissio  unius  peccati  mortalis  sine 
gratia  sanctificante,  gratia  autem  sanctificans  non  po- 
test stare  cum  ullo  peccato  mortali.  De  potentia  ta- 
men absoluta,  videtur  posse  Deus  remittere  unum 
peccatum  mortale  sine  alio,  juxta  superius  dicta, 
vel  per  solam  voluntatem  et  conditionem  extrinse- 
cam remittendo  unum,  et  non  aliud  sine  infusione 
gratiae ; vel  ob  attritionem  remittendo  unum  sine 
alio.  Unde 

Dico  2:  Per  actum  poenitentiae  seu  contritionis, 
juxta  leges  a Deo  institutas,  non  remittitur  unum 
peccatum  mortale  sine  alio  ob  rationem  jam  dictam; 
et  attritio  ut  cum  sacramento  obtineat  remissionem 
peccati,  debet  se  extendere  ad  omnia  mortalia  quae 
homo  commisit.  Juxta  autem  potentiam  Dei  abso- 
lutam posset  Deus,  ut  jam  dictum  est,  ob  solam 
peccatoris  attritionem,  condonare  unum  mortale,  et 
non  aliud  sine  gratiae  infusione;  imo  ob  ipsannnet 


contritionem,  quia  cum  contritio  sit  tantum  causa 
dispositiva  ad  infusionem  gratis,  posset  Deus  velle 
intensiorem  contritionem  ad  remittenda  graviora 
peccata,  et  minus  intensam  ad  remittenda  leviora 
mortalia,  et  sic  remittere  unum  et  non  aliud  sine 
gratiae  infusione ; quia  contritio  etiam  verissima, 
est  tantum  dispositio  ad  gratiam,  adeoque  licet  ista 
dispositio  poneretur,  posset  Deus  non  infundere 
gratiam. 

Sect.  II,  III.  — An  per  poenitentiam  remittatur  poena 

aeterna,  peccato  mortali  debita , et  tota  tempo- 
ralis. 

Dico  1 : Juxta  legem  ordinariam,  remissa  culpa 
mortali,  remittitur  reatus  poenae  aeternae;  habetur 
in  concilio  Tridenlino  (sess.  6,  cap.  14).  Ratio  est, 
quia  non  remittitur  peccatum  mortale  sine  infu- 
sione gratiae ; ergo  nec  remittitur  sine  poenae  aeternae 
remissione  : quia  qui  habet  gratiam,  est  haeres  vitae 
aeternae  : Nihil  damnationis  est  iis  qui  sunt  in  Christo 
Jesu  (Rom.xut,  1).  Sed,  sicut  per  actum  poenitentiae 
gratis  et  ad  summum  merito  de  congruo  disposilive 
tantum  remittitur  culpa,  ita  et  poena.  Unde  de  po- 
tentia absoluta  videtur  Deus  posse  remittere  culpam 
sine  remissione  poenae  aeternae,  quae  foret  praecise 
privatio  gloriae  sine  peccatis  poenae  damnatorum 
annexis : cum  malum  culpae  et  poenae  sint  mala  di- 
versi generis  et  in  se  separabilia.  Sed  non  videtur 
posse  remittere  culpam  sine  remissione  poenaeaeter- 
nae,  prout  de  facto  nunc  haec  poena  est  in  damnatis 
cum  perpetuo  in  Deum  odio,  et  obdurata  in  malo 
voluntate. 

Dico  2 : Remissa  culpa  mortali  per  actum  poeni- 
tentiae, non  semper  remittitur  tota  temporalis  poena. 
De  fide,  definitum  inconcilio  Tridentino  (sess.  6 et 
4,  capp.  12, 15, 14).  Sic  Deus  remisit  Davidi  culpam, 
volendo  remittere  aliquam  poenam  temporalem.  Idem 
fecit  Moysi,  Aaroni,  et  aliis  (Num.  xiv  et  xx).  Hinc 
Scriptura  et  Patres  passim  hortantur  homines  ad 
opera  satisfactoria  facienda,  etiam  post  obtentam 
culpae  remissionem.  Et  certe  sicut  Dei  misericordia 
remittit  culpam,  ita  ejus  justitia  exigit  culpae  puni- 
tionem. Christi  quidem  satisfactio  est  infinita;  non 
tamen  infinito  modo,  sed  proportionato  nobis  appli- 
catur , et  in  hoc  consistit  divinorum  operum  per- 
fectio. 

Dico  5 : Poena  temporalis  quae  post  remissam 
culpam  manet,  non  semper  est  aequalis,  etiam  pro 
eisdem  peccatis,  sed  major  vel  minor  juxta  propor- 
tionem contritionis;  ideoque  talis  ac  tanta  potest 
esse  contritio,  ut  omnem  poenam  temporalem  remit- 
tat. Sed  poena  quae  post  remissam  culpam  relinqui- 
tur, potest  tolli  per  subsequentes  poenitentiae  actus, 
uti  definitur  in  concilio  Tridentino. 

Dico  4 : Omissa  sententia  Cajetani  dicentis  totam 
quidem  poenam  peccati  aeternam,  aversioni  a Deo 
debitam  remitti,  sed  poenam  peccati  temporalem, 
conversioni  ad  creaturam  debitam  omnino  non  re- 
mitti per  actum  poenitentiae;  quae  sententia  diffici- 
lis explicatu  est.  Ideo  juxta  Durandum  et  alios  tbeo- 

logos  sic  videtur  asserendum  : quando  culpa  remit- 
titur, fit  commutatio  unius  poenae,  quae  est  aeterna, 
in  aliam  quae  est  temporalis.  Deus  enim  statuit  ab 
aeterno  talem  poenam  aeternam  pro  tali  peccato,  si 
non  condonetur;  talem  vero  temporalem,  si  condo- 
netur : temporalem  inquam,  tum  ratione  aversionis 
sive  inimicitiae  divinae,  tum  ratione  conversionis,  seu 
vindictae  ac  justitiae  servandae,  et  dandae  satisfactio- 
nis, tum  denique  ratione  totius  malitiae  peccati. 
Quamvis  autem  haec  poena  temporalis  sit  ab  aeterno 
determinata,  aliquid  tamen  illius  tollitur  proportio- 
nate  per  conditionem  ut  jam  gratia  formatam.  Con- 
tritio enim  per  gratiam  formatam  jam  est  satisfa- 
ctoria  et  meritoria  de  condigno,  ideoque  ratione  il- 
lius ex  justitia  tollitur  aliqua  poena  temporalis  pars 
major  vel  minor  prout  contritio  major  vel  minor 
fuerit;  sed  non  necessario  tota  sive  per  hanc,  sive 
per  aliam  sequentem  contritionem,  quia  saepe  non 
est  satis  poenalis  ad  satisfaciendum,  etiamsi  sit  meri- 
toria vitae  aeternae,  ad  quam  a Deo  ordinata  est  quasi 
ex  natura  sua.  Non  tamen  est  ita  ordinata  ad  satis- 
faciendum pro  poena  temporali,  in  qua  justitiae  aequi- 
tas attenditur.  Contritio  autem  prout  est  informis, 
est  lanium  causa  dispositi va  remissionis  culpae  et 
poenae  aeternae,  et  super  illam  nil  tollitur,  aut  remit- 
titur de  poena  temporali. 

DISPUTATIO  UNDECIMA. 

■ De  remissione  peccatorum  venialium,  quatenus  fit 
per  actum  poenitentiae. 

Sect.  1.  — An  remissio  venialis  peccati  sit  superna- 
turale  gratics  opus. 

Nota  : Durandus  sentit  peccatum  veniale  posse 
expelli  per  actum  naturalem  illi  contrarium.  Ga- 
briel  autem,  Major,  etc.,  asserunt  auferri  sustinendo 
poenam  illi  proportionatam  seu  debitam,  quia  putant 
post  veniale  commissum  nullam  manere  maculam, 
sed  solum  poenae  reatum,  quae  cum  sit  finita,  et  tem- 
poralis, potest  sine  gratiae  auxilio  sustineri  per  so- 
las naturae  vires,  et  solvi  illius  debitum  ac  tolli  rea- 
tus. Et  sic,  juxta  illos,  remissio  peccati  venialis 
potest  fieri  sine  gratia,  et  esse  opus  naturale. 
Sed 

Dico  1 : Post  peccatum  veniale  commissum  et 
transactum  non  solum  manet  reatus  poenae,  sed  etiam 
moralis  culpa  ac  macula  proportionata.  (D.  Thomas 
et  Cordubensis,  etc.)  Probatur  : Post  mortale  non 
remissum  aefo  remanet  macula ; ergo  et  post  venia- 
le, licet  non  privet  gratia.  Hinc  peccatum  veniale 
remitti,  non  est  formaliter  poenam  remitti,  sed  ma- 
culam moralem  quam  relinquit;  remissio  enim  cul- 
pae non  est  ablatio  poenae.  Aliter  aufertur  poena, 
quam  culpa,  si  solutio  poenae  esset  remissio  culpae, 
posset  quis  solvere  poenam  cum  voluntate  commit- 
tendi eamdem  culpam. 

Dico  2 : Remissio  peccati  venialis,  maxime  prout 
nunc  fit,  non  potest  viribus  naturae  sine  aliquo  gra- 
tiae auxilio,  vel  gratuito  Dei  beneficio  obtineri  (D. 
Thomas,  Alensis,  Abulensis,  etc.),  quia  nihil  quod 
ad  pietatem  et  vitam  aeternam  conducit  potest  obti- 

neri  sine  gratiae  beneficio  : Sanguis  Jcsu  Christi 
emundat  nos  ab  omni  peccato  (I  Joan.  i,  7).  Adeoque 
remissio  venialis  peccati  datur  ob  merita  Christi; 
ergo  est  opus  gratiae.  Deinde  peccatum  veniale  est 
aliqualis  Dei  injuria,  pro  qua  homo  non  potest  solis 
suis  viribus  condigne  satisfacere. 

Sect.  II.  — An  ad  remissionem  peccati  venialis 
requiratur  gratia  habitualis. 

Dico  1 : Ad  obtinendam  peccati  venialis  remis- 
sionem requiritur  in  homine  gratia  habitualis  seu 
sanctificans  vel  antecedenter,  id  est,  debet  homo 
prius  esse  in  gratia  ut  possit  illam  obtinere ; vel 
concomitanter,  id  est,  nunquam  illa  remissio  da- 
tur nisi  simul  conferatur  gratia  habitualis,  quam- 
vis ista  remissio  ab  hac  gratia  formaliter  non  pro- 
cedat : contra  Sotum  dicentem  peccatum  veniale 
posse  in  hac  et  in. altera  vita  remitti  sine  gratia 
habituali , seu  relicto  mortali  , quia  putat  post 
veniale  commissum,  nihil  nisi  reatum  poenae  tem- 
poralis relinqui ; et  contra  Durandum  dicentem 
in  hac,  sed  non  in  altera  vita  posse  remitti  sine 
gratia  habituali , quia  putat  illud  posse  remitti  per 
naturalem  actum  bonum  isti  peccato  contrarium, 
cujus  boni  actus  non  est  capax  in  altera  vita.  Sed 
probatur  assertio,  quia  Deus  non  remittit  ex  opere 
operantis  peccatum  veniale  homini  mortale  habenti 
sine  illius  dispositione  aut  actu.  Hic  autem  actus,  si 
sit  tantum  naturalis,  non  est  dispositio  sufficiens  ad 
supernaturale  beneficium ; si  sit  supernaturalis, 
vel  est  contritio,  et  tunc  homo  justificatur,  sicque 
non  fit  remissio  sine  gratia  : vel  est  tantum  attritio, 
sed  haec  non  est  sufficiens  dispositio,  tum  quia  exsi- 
stens in  peccato  mortali  est  dignus  ira  divina,  tum 
quia,  si  tunc  dicatur  ex  liberalitate  illudremitti,  debet 
prius  ostendi  dari  legem  aut  promissionem  Dei  hac 
de  re,  quae  tamen  nullibi  ostenditur.  Nec  potest 
dici  attritio  vi  sua  per  modum  formae  physicae  for- 
maliter expellere  peccatum  veniale,  cum  nec  ipsa 
contritio  sic  expellat  mortale,  ut  supra  dictum  est. 
Si  autem  homo  in  puris  naturalibus  creatus  peccaret 
venialiter,  tunc  forte  Deus  esset  contentus  aliqua 
illius  bona  dispositione  naturali  ad  condonandum 
veniale  ejus  peccatum,  cum  ipse  non  esset  creatus 
ad  finem  supernaturalem,  et  ejus  peccatum  esset 
tantum  inordinatio  a fine  naturali ; non  tamen  illud 
condonaret  sine  aliqua  liberalitate  consentanea  ne- 
cessitati et  fragilitati  humanae  naturae,  et  illa  esset 
aliquo  modo  gratia  istius  status. 

Dico  2 : Si  peccatum  veniale  cum  mortali  con- 
junctum, non  fueFit  in  hac  vita  remissum  quoad 
culpam,  nunquam  illud  in  inferno  tolletur,  tum  quia 
ibi  nullus  actus  bonus  esse  potest  quo  tollatur  aut 
retractetur,  tum  quia  ibi  nullum  gratiae  auxilium 
aut  beneficium  confertur,  sine  qua  remitti  non  po- 
test ; cumque  futura  sit  culpa  perpetua,  ideo  et  poe- 
na perpetua  ex  accidenti  ob  conjunctionem  cum 
mortali.  Et  quamvis  non  sit  dignius  poena  ob  con- 
junetiouem  cum  mortali,  tamen  illa  occasio  c.onsli- 
ta.it  hominem  in  statu  in  quo  non  potest  a se  expei- 

lere  culpam  venialem  qua  semper  permanente,  sem- 
per  permanet  et  poena.  De  eo  autem  qui  habens 
solum  veniale  peccatum  cum  originali  conjunctum 
ex  hac  vita  discederet,  quid  sit  dicendum ; negat  D. 
Thomas  et  alii  multi  id  fieri  posse.  Saltem  videtur 
perlinere  ad  Dei  providentiam  non  permittere  ali- 
quem in  eo  statu  decedere,  ut  colligitur  ex  eoncilio 
Florentino  in  Litteris  unionis  distincte  ac  praecise 
numerante  duos  status  descendentium  ad  inferna, 
nempe  exsistentium  vel  in  actuali  peccato  mortali 
vel  in  solo  originali. 

Dico  5 : Quandoquidem  gratia  habitualis,  quan- 
tumvis intensa,  stare  possit  cum  culpa  veniali,  non 
ergo  formaliler  illam  expellit,  adeoque  ejus  infusio 
vel  intensio  non  est  formaliter  requisita  ad  culpae 
venialis  remissionem;  attamen  hsec  nunquam  sine 
ejus  infusione  aut  augmento  remittitur.  Si  enim 
cum  mortali  simul  remittatur,  tunc  necessario  in- 
funditur gratia.  Ut  autem  venialia  omnia  simul  cum 
mortali  remittantur,  oportet  ut  contritio  ad  illa  om- 
nia formaliter  vel  virlualiter  se  extendat;  alioqui  si 
se  extendat  tantum  ad  mortale  seu  ad  mortalia,  tunc 
solum  mortale  aut  mortalia  remittentur  : aut  si  se 
extendat  ad  mortalia  omnia,  aut  ad  aliqua  tantum 
venialia,  tunc  tantum  ad  venialia  ad  qure  se  exten- 
dit, remittentur,  non  autem  alia,  cum  ad  horum  re- 
missionem homo  non  se  disposuerit  per  contri- 
tionem. llac  igitur  posita  contritione  tanquam  dispo- 
sitione ultima  ad  justificationem,  Deus  vel  sine  ullo 
naturse  ordine  simul  aut  concomilanter  remittit  pec- 
catum et  mortale  et  veniale  per  infusionem  grati* 
gratis,  id  est,  absque  merito  et  satisfactione  de 
condigno  : vel  servato  ordine  natur*  prius  natura 
infundit  homini  gratiam  sanctificantem  qua  homo 
liber  a mortali  peccato  fit  amicus  Dei,  et  posterius 
natura;  sed  eodem  instanti  temporis,  ob  eamdem 
contritionem  jam  gratia  formatam,  remittit  veniale 
merito  de  condigno,  et  ex  justitia,  quia  ista  contritio 
sic  formata,  jam  est  salisfactoria  et  de  condigno  me- 
ritoria posteriorum  effectuum.  Quando  autem  ve- 
niale per  se  solum  remittitur,  necessario  persona 
debet  jam  habere  in  se  gratiam  sanctificantem  ; et 
ab  hac  actus,  per  quem  ista  remissio  obtinetur,  pro- 
veniens, habet  rationem  meriti  de  condigno  seu  sa- 
tisfactionis condignse,  secumque  affert  augmentum 
gratiae.  Imo  quotiescunque  homo  justus  ita  operatur 
ut  peccati  venialis  remissionem  obtineat,  probabilius 
semper  etiam  oblinet  aliquod  gratiae  augmentum, 
quia  in  tali  operatione  semper  reperiuntur  omnes 
conditiones  requisitae  ad  meritum  talis  augmenti; 
non  tamen  quoties  confertur  augmentum  gratiae 
peccatum  veniale  remittitur. 

Sf.ct.  III. — Qu>s  poenitentia  actus  sufficiat,  aut  ne- 
cessario requiratur  ad  remissionem  peccati  venialis. 

Nota  : Scotus  , Alensis.  etc.,  asserunt  peccatum 
veniale  remitti  per  quemlibet  bonum  hominis  justi 
motum  modo  plus  placeat  Deo  quam  displicuerit 

peccatum  veniale,  et  ab  operante  in  nunc  finem 
referatur,  vel  a Deo  acceptetur.  Alensis  autem  ad 
remissionem  peccati  venialis  requirit,  et  D,  Thomas, 
vel  formalem  vel  victualem  poenitentiam.  Quare 
Dico  1 : Formalis  contritio  de  peccatis  venialibus  est 
sufficiens  ad  illa  tollenda,  cum  sit  sufficiens  ad  tollenda 
mortalia  (agitur  de  peccatis  venialibus  non  conjunctis 
cum  mortali) . Non  est  tamen  necessaria,  ut  jam  patebit. 
Imo  quaecunque  contritio  sive  formalis  sive  virtualis 
tollit  respective  omnia  peccata  venialia,  id  est,  illa 
de  quibus  habetur  contritio.  Unde  si  sit  universa- 
lis de  omnibus,  omnia  tollet ; non  est  enim  incon- 
veniens, ut  justus  ad  breve  tempus  sit  absque  ulla 
culpa.  Item  amor  Dei  super  omnia  sive  intensus 
sive  remissus,  qui  se  extendit  ad  omnia  venialia,  id 
est,  dum  quis  ex  amore  Dei  vult  omnia  venialia  vi- 
tare, dispositive  omnia  remittit,  sine  formali  poe- 
nitentia, cum  enim  ejusmodi  amor  remittat  mor- 
talia, mullo  magis  venialia  remittet;  si  autem  iste, 
amor  se  extendat  tantum  ad  quaedam  venialia,  et 
non  ad  omnia,  illa  tantum  remittet  ea  ad  quae  se 
extendit,  et  non  alia,  nisi  forte  iste  amor  sit  valde 
intensus. 

Dico  2 : Probabile  est  venialia  peccata  tolli  per 
solam  attritionem  ; imo  et  per  propositum  contra- 
rium vel  per  virtutis  actum  aliquo  modo  peccato 
veniali  repugnantem,  et  excludentem  illius  com- 
placentiam. (Bonaventura,  Paludanus,  Scotus,  etc.) 
Venialia  enim  peccata  sunt  leves  offensiones,  et 
saepe  imperfecte  voluntariae ; et  aliunde  gratia,  quae 
in  persona  supponitur,  dat  his  actibus  magnum  va- 
lorem,  qui  aliquo  modo  mutant  ejus  voluntatem,  ei 
eam  avertunt  a priori  defectu.  Et  quamvis  peccatum 
veniale,  quando  de  illo  solo  fit  confessio,  nunquam 
ita  tollatur  per  absolutionem  sacramentalem  quin 
jam  sit  prius  sublatum  per  attritionem,  tamen  cum 
fit  de  illo  confessio  conjunctim  cum  mortali  aut 
mortalibus,  tunc  in  homine  tantum  attrito  remit- 
titur per  dictam  absolutionem.  Unde  quod  in  ho- 
mine justo  semper  supponatur  ablatum  ante  abso- 
lutionem per  satisfactionem  condignam,  est  quid 
accidentale  ad  virtutem  clavium,  nec  tollit  formae 
veritatem. 

Dico  5 : Ad  remissionem  peccatorum  venialium 
probabile  est  etiam  sufficere  orationem  qua  quis 
petit  de  illis  veniam  ex  affectu  illis  carendi ; item 
formale  propositum  absolutum  non  committendi 
tale  peccalum,  v.  g.  mendacium;  item  actum  vir- 
tutis veniali  oppositum,  et  factum  ex  affectu  ad  vir- 
tutem illi  oppositam.  Debent  tamen  hi  actus  esse 
aliquo  modo  supernaturales  ; sed  non  omnis  actus 
supernaturalis  vitae  aeternae  meritorius,  remissionem 
venialis  meretur.  Caeterum  probabile  est  quemlibet 
actum  meritorium  remissionem  venialium  mereri, 
si  ab  operante  ad  hunc  finem  referatur;  tunc  enim 
includit  vidualem  illorum  displicentiam,  et  per 
hanc  relationem  opus  meritorium  fit  aliquo  modo 
dignius,  quia  ad  novum  finem  sanctum  et  Deo  gra- 
tum refertur,  et  magis  repugnans  peccato  veniali. 

PART.  II.  — XVII.  DE  SACRAMENTIS. 


Ssct.  IV. — An  poenitentia  post  hanc  vitam  etiam 
sufficiat  ad  peccata  venialia  tollenda. 

Nota  : Alensis  et  Major  dicunt  peccata  venialia 
c-use  habet  anima  justa  tempore  mortis,  illi  ante 
mortem  remitti  per  gratiam  finalem,  absque  ullo  ejus 
actu;  quod  omnino  carere  videtur  fundamento.  Quare 

Dico  1 : Anima  sine  dubio  potest  separari  a suo 
corpore  cum  gratia  et  culpa  veniali  : quando  autem 
lisec  culpa  et  quomodo  tollatur  conlrovertunt  aucto- 
res Certe  non  mihi  videtur  admittenda  sententia 
Bonaventurm,  Abulensis,  Soti,  etc.,  dicentium  cul- 
pam istam  venialem  successione  temporis,  quo 
anima  purgatur,  remitti,  non  per  solam  poenam, 
sed  per  bonos  actus  quos  tunc  anima  producit, 
maxime  per  voluntariam  poenae  acceptationem  et 
patientiam  in  illa  ioleranda.  Sed 

Dico  2 : Omnia  peccata  venialia  , quibuseum 
homo  justus  moritur,  remittuntur  quoad  culpam  in 
primo  instanti  separationis  animae  a corpore  , in 
quo  jam  incipit  anima  purgari  intrinsece,  seu  esse 
in  purgatorio.  Remittuntur  autem  non  a solo  Deo 
per  conditionem  exlrinsecam  sine  interventu  ho- 
minis et  respectu  ad  ejus  opus;  nec  etiam  remittun- 
tur, ut  vult  Scotus,  ob  praecedentia  merita  : quia 
homo,  inquit,  opera  hujus  vitae  vel  retulit  ad  istum 
finem,  vel,  ipso  non  referente,  Deus  ea  acceptavit, 
iieet  in  ipso  instanti  anima  nil  operetur ; sed  remit- 
tuntur quia  anima  in  isto  instanti  habet  ferventem 
dilectionis  Dei  actum  et  perfectam  omnium  etiam 
praecedentium  culparum  contritionem:  ita  D.  Tho- 
mas,  Richardus,  Durandus,  etc.  Anima  enim  in  eo 
momento  optime  cognoscit  statum  suum  et  est  ad 
operandum  expedita , aceipitque  a Deo  elficacissi- 
mum  auxilium  juxta  suae  gratiae  mensuram  cum  quo 
statim  perlecte  tendit  in  Deum,  et  omnia  peccata 
venialia  detestatur.  Atque  ita  iste  actus  concurrit 
ad  remissionem  venialium  non  ut  forma  physica, 
formaliter  illa  expellens,  sed  ut  dispositio  sufficiens, 
non  quidem  meritoria  vel  de  condigno,  vel  de  con- 
gruo (anima  enim  jam  est  extra  statum  merendi),  sed 
sufficiens  ut  Deussiveob  praecedentia  hominis  merita, 
sive  ob  Christi  merita  applicata,  illa  condonet. 

Dico  3 : Quamvis  ille  contritionis  actus  in  dicto 
instanti  elicitus,  sit  poenalis,  tamen  ex  vi  illius  nulla 
purgatorii  poena  remittitur,  quia  Deus  statuit  hujus 
vitae  tempus  ad  satisfaciendum  per  voluntarias  vel 
poenas,  vel  actus  ; alterius  autem  ad  satispatiendum, 
sive  ad  condignam  poenam,  in  qua  vita  jam  incipit 
anima  tunc  esse,  contra  quosdam  qui  dicunt  per 
quamvis  poenam  voluntariam  ex  natura  rei  sine  Dei 
pacto  aut  promissione,  semper  satisfieri  pro  aliqua 
parte  poence  temporalis,  quod  a veritate  alienum 
est  : et  contra  alios  qui  dicunt  Deum  ex  pacto  et 
lege,  remittendo  culpam,  semper  poenam  illi  debi- 
tam commutare  in  minorem,  seueam  diminuere,  ut 
patet  in  remissione  culpae  mortalis,  commutando 
poenam  aeternam  in  temporalem.  Hoc  quidem  ve- 
rum est  pro  statu  hujus  vitae,  sed  non  pro  alterius ; 
dum  enim  Deus  in  hac  vita  remittit  culpam  venia- 


lem, etiam  diminuit  poenam  illi  debitam  ; sed  in 
altera  vita  exigitur  condigna  pro  culpa  satispassto. 

DISPUTATIO  DUODECIMA. 

De  remissione  peccati  venialis  per  sacramenta. 
Sect.  I.  — An  veniale  peccatum  tollatur  ex  opere 
operato  per  sacramenta. 

Dico  I : Remissio  venialis  peccati,  quae  fit  simul 
cum  mortali,  potest  fieri  et  fit  ex  opere  operato  per 
sacramenta,  v.  gr.  baptismi  et  poenitentiae,  etc., 
quia  cum  veniale  junctum  cum  mortali,  non  pos- 
sit remitti  per  solam  attritionem  ; ergo  dum  mor- 
tale cum  attritione  per  sacramentum  remittitur 
ex  opere  operato,  etiam  veniale  remittitur  : quia 
si  Deus  cum  tali  dispositione  remittat  per  sa- 
cramentum ex  opere  operato  peccatum  mortale, 
etiam  facilius  remittet  veniale ; aut  si  ob  merita 
Christi  per  sacramentum  applicata  acceptet  talem 
dispositionem  ut  sufficientem  ad  mortalium  remis- 
sionem, multo  magis  eam  acceptabit  ad  remissio- 
nem venialium. 

Dico  2 : Remissio  peccati  venialis  non  conjuncti 
cum  mortali,  interdum  etiam  fit  ex  opere  operato 
per  quaevis  sacramenta,  v.  gr.  per  baptismum,  si 
quis  adultus  justificatus  per  contritionem  cum  ve- 
niali postea  commisso  suscipiat  baptismum  ; per 
poenitentiam,  si  quis  sola  venialia  confiteatur,  aut 
aliqua  ex  eis  omittat;  similiter  per  Eucharis- 
tiam, extremam  unctionem,  etc.  Sacramenta  autem 
hunc  effectum  ex  opere  operato  producunt,  vel 
excitando  in  nobis  motum  sufficientem  ad  tollen- 
dum peccatum  veniale , ita  ut  per  sacramen- 
tum ex  opere  operato  excitetur  iste  motus,  seu 
actus  hominis,  uti  volunt  Alensis,  Bonavenlura, 
etc.  : vel  potius  per  se  ipsa  immediate  remitten- 
do peccatum  veniale,  etiam  absque  voluntatis  motu 
ex  se  sufficiente  ad  illud  expellendum , ut  cen- 
sent D.  Thomas,  Paludanus,  etc.  Si  enim  sacra- 
menta per  se  immediate  tollunt  peccatum  mortale 
sine  dispositione  ex  se  sufficiente  ad  illud  tollen- 
dum, quanto  magis  tollent  veniale,  Deo  volente 
utgratia  sacramenlalis  producat  suum  effectum,  dum 
suscipiens  sacramentum  isti  effectui  non  ponit 
obicem  ; ut  autem  non  ponat  obicem,  videtur  suf- 
ficere ut  accedat  sine  actuali  peccati  venialis  com- 
placentia, et  cum  voluntate  et  desiderio  sacramen- 
tum ejusque  effectum  recipiendi ; quae  voluntas 
est  vidualis  quaedam  peccati  venialis  retractatio, 
quatenus  homo  vult  illius  medicinam  assumere  : 
ita  Sotus,  Ledesma , etc.  Hinc  videtur  probabilius 
esse  per  quodlibet  sacramentum  tolli  semper  omnia 
peccata  venialia,  in  quibus  suscipiens  non  habet 
actualem  complacentiam,  dummodo  habeat  propor- 
lionatam  isti  loti  effectui  dispositionem ; quia  ex 
parte  ipsorum  sacramentorum  non  potest  esse 
imperfectus  et  dimidiatus  hic  effectus,  cum  omnia 
nitantur  infinito  Christi  merito,  nec  probabiliter 
ostenca  possit  esse  de  se  determinata  magis  ad  cer- 
tum venialium  quam  mortalium  numerum  et  quan- 
titatem tollendam. 

Sect.  II.  — An  sacramenta  remittant  peccata  ve- 
nialia ex  opere  operato. 

Nota  1 : Per  sacramentalia  hic  intelligimus  res 
vel  actiones  sacras,  quibus  remissio  peccatorum 
venialium  solet  attribui,  et  ordinarie  numerantur  hae 
sex  : Oratio  Dominica,  ad  quam  oratio  in  ecclesia 
consecrata,  et  tunsio  pectoris  revocatur;  aqua  be- 
nedicta, ad  quam  eaeremonialis  unctio  revocatur ; 
panis  benedictus,  confessio  generalis,  eleemosyna, 
epi  -copi  vel  abbatis  benedictio  ; et  hoc  versu  com- 
prehenduntur : 

Orans,  tundens,  edens,  confessus,  benedicens. 

Nota  2 : Quidam  dicunt  heec  sacramentalia  re- 
mittere peccata  venialia'  ex  opere  operato,  at  juxta 
Petrum  Solum  et  Gabrielem  mediate  tantum,  ex- 
citando actum  sufficientem  ; juxta  autem  Paludanum 
et  Bonaventuram,  immediate  per  attritionem  sal- 
tem imperfectam ; et  juxta  Victoriam,  Ledesmam, 
etc.,  immediate  et  infallibililer  instar  sacramento- 
rum, si  homo  iliis  religiose  utatur,  nec  ponat  obi- 
cem actualis  aut  virtualis  complacentia  in  pec- 
catis. 

Dico  1 : Probabilius  ista  omnia  sacramentalia  non 
habent  vim  remittendi  peccata  venialia  ex  opere 
operato.  (D.  Tbomas,  Alensis,  Durandus,  Richardus, 
etc. ) Cum  enim  sint  ex  Ecclesiae,  non  ex  Christi 
institutione,  vel  Ecclesia  non  habet  potestatem 
instituendi  causam  quae  possit  istum  effectum  ex 
opere  operato  conferre;  vel  si  habeat,  non  constat 
de  tali  institutione.  Unde  nullum  est  ex  istis  sa- 
crainentalibus,  de  quo  constet  fuisse  ab  Ecclesia 
institutum  ad  tollenda  peccata  venialia  ex  opere 
operato.  Nam  Oratio  Domini,  tunsio  pectoris,  elee- 
mosyna non  sunt  quid  ab  Ecclesia  institutum  ad 
tollenda  venialia,  sed  sunt  actus  virtutum  ad  impe- 
trandam eorum  remissionem  ex  opere  operantis, 
uti  et  confessio  generalis ; et  idem  dic  de  bene- 
dictione episcopali.  Nec  caeremoniales  unctiones 
fiunt  ad  tollenda  peccata,  nec  ad  hoc  valet  panis 
benedictus,  qui  loco  communionis  quotidianae,  quae 
olim  fiebat,  incepit  dari.  Denique  dum  in  benedic- 
tione aquae  lustralis  dicitur,  ut  sit  in  sanctificatio- 
nem, intelligitur  habere  vim  moralem  ad  coercen- 
dos daemones,  et  ad  excitandos  in  anima  bonos 
motus,  atque  ita  deservire  per  moduip  impetratio- 
nis, non  vero  tollere  venialia  ex  opere  operato ; 
nullum  ergo  invenitur  sacramentale  de  facto  ab 
Ecclesia  institutum  ad  tollenda  venialia  ex  opere 
operato.  Imo 

Dico  2 : Probabilius  videtur  non  esse  in  Ecclesia 
potestatem  instituendi  signa  sensibilia,  et  quasi 
instrumenta  quae  ex  opere  operato  tollant  peccata 
venialia,  etiamsi  Christus  eam  illi  potuerit  dare. 
Istam  enim  potestatem  fuisse  illi  datam  nec  ex 
Scriptura,  nec  ex  traditione,  nec  ex  usu  Ecclesiae, 
nec  ex  revelatione,  nec  aliunde  potest  colligi.  Ef- 
fectus autem  remittendi  peccata  venialia  tribuitur 
potius  istis  sacramentalibus,  quam  aliis  actibus, 


etiamsi  per  se  et  ex  natura  sua  ad  ea  tollenda  non 
conducant,  tum  quia  ex  genere  suo  aut  modo,  quo 
fiunt,  habent  aliquem  vel  dolorem  peccatorum,  veL. 
ejus  significationem  : tum  quia  habent  specialem 
vim  impetrandi  eorum  remissionem,  fundatam  vel 
in  Dei  seu  Seripturse  promissione  (v.  gr.  eleemo- 
syna), vel  in  propria  petitione  ( v.  gr.  Oratio  Domi- 
nica) : tum  quia  habent  specialem  vim  impelfandi 
divini  auxilii  aut  motionis,  fundatam  in  orationi- 
bus Ecclesiae,  quae  per  peculiarem  benedictionem 
aut  consecrationem  ad  obtinendum  ejusmodi  eHe- 
ctum  applicantur. 

DISPUTATIO  DECIMA  TERTIA. 

De  absoluta  et  irrevocabili  peccatorum  remissione 
per  poenitentiam. 

Sect.  I.  — An  peccata  remissa  per  poenitentiam, 
redeant  formaliter,  quoad  culpam,  ob  subsequens 
peccatum  mortale. 

Dico  : Peccata  remissa  nunquam  formaliter  et 
in  se  redeunt  quoad  culpam,  quantumvis  nova  pec- 
cata multiplicentur.  D.  Tliomas  et  omnes  theolegi, 
praeter  Hugonem  a Sancto  'Victore  et  Gratianum 
dicentes  illa  redire;  fortasse  autem  intelligunt  de 
reditu  quoad  poenam  : Probatur  : Omnium  iniquita- 
tum ejus  non  recordabor  amplius  [Ezech,  xvm,  22; 
Jerem.  xxxi , oi;  Hebr.  x,  17)  : Sine  poenitentia 
sunt  dona  Dei  ( Rom . xi,  29),  id  est,  Deus  absolute 
et  irrevocabiliter  remittit  peccata.  Non  potest  autem 
peccatum  remissum  redire,  quia  malum  culpae  non 
potest  a solo  Deo  fieri ; ergo  neque  potest  a solo 
Deo  reproduci  : reproduci  enim  est  de  novo  iterum 
fieri.  Jam  vero  quando  homo  iterum  peccat  post 
peccata  remissa,  non  facit  priora  peccata,  sed  aliud 
novum  ab  eis  distinctum  ; ergo  si  redirent  pec- 
cata quoad  culpam , non  redirent  per  actio- 
nem hominis  , sed  oporteret  ut  redirent  per 
actionem  solius  Dei,  quod  fieri  nequit.  Quod  atti- 
net ad  parabolam  Malth.  xvm,  ubi  rex  post  re- 
missum servo  omne  debitum,  ob  subsequentem 
erga  conservum  duritiem,  jubet  eum  solvere  uni- 
versum debitum,  potest  dici  ibi  esse  sermonem  de 
reditu,  non  culpae,  sed  poenae;  deinde  non  dicitur 
exegisse  idem  debitum  quod  remiserat,  sed  potest 
intelligi  de  novo  debito  ob  ingratitudinem  con- 
tracto. Praeterea  in  parabolis  attendendus  est  finis 
intentus,  non  singula  verba  seorsiin.  Patres  hac  de 
re  agentes  loquuntur  de  reditu  peccatorum  quoad 
carenliam  gratiae  et  reatum  mternae  damnationis, 
non  quoad  culpam.  Gratia  per  poenitentiam  confer- 
tur absolute  quidem  ut  perpetuo  duratura  ex  parte 
Dei,  sed  conditionate  ex  parte  hominis,  quandiu  il- 
lam conservabit  non  peccando  mortaliter  ; remis- 
sio autem  peccatorum  confertur  absolute  indepen- 
denter  a futura  hominis  voluntate.  Merita  redeunt 
per  subsequentem  poenitentiam,  quia  per  peccatum 
fuerant  tantum  morlificala,  non  exstincta  ac  deleta, 
culpa  autem  non  redit,  quia  per  condonationem 
fuit  omnino  exstincta  ac  deleta. 


i CEO  PART.  II.  — XVII, 

Sect.  II.  — An  peccata  remissa  redeant  quoaa  poenam 
ob  peccatum  subsequeris. 

Dico  i : Poena  peccati  remissi , sive  quae  est  sen- 
sus, sive  quae  est  dainni,  non  redit  formaliter  ob 
peccatum  subsequens,  id  est,  non  imponitur  eadem 
poena  ob  ipsummet  peccatum  quod  fuit  remissum. 
Nam  Deus  per  priorem  peccati  remissionem  abso- 
lute abstulit  poente  debitum;  ergo  cum  non  pos- 
sit retractare  suam  absolutam  voluntatem  ac  de- 
cretum, non  potest  eadem  formaliter  poena,  id  est, 
ob  eadem  peccata,  redire.  Deus  non  punit  bis  idem 
delicium,  ut  ait  : Omnium  iniquitatum  ejus  non  re- 
cordabor amplius  { Ezech.  xvm,  22),  nempe  ut  pu- 
niat. 

Objicies  1 : Scriptura  et  Patres  saepe  dicunt 
Deum  recordari  peccatorum  remissorum,  seu  quo- 
rum oblitus  fuerat,  et  de  eorum  reditu  : In  me- 
moriam redeat  iniquitas  patrum  ejus  ( Psal.  cvm, 
\\  ).  Respondeo  eos  loqui  de  peccatorum  reditu 
quoad  poenam  non  quidem  dimissam,  sed  suspen- 
sam, nondumque  exsecutioni  mandatam.  Saepe 
etiam  Patres  intendunt  redire  peccatorum  poenam 
vel  secundum  specificam  rationem,  quia  peccans 
amittit  Dei  gratiam  et  fit  reus  poenae  telernaj;  vel 
intelligunt  redire  secundum  gravitatem  pnesenlis 
peccati. 

Obj.  2 : Non  repugnat  peccatum  reaire  etiam 
quoad  poenam  aeternam  ; nec  revelatum  est  non  re- 
dire. Respondeo  : Distinguo  assumptum.  Non  repu- 
gnat de  potentia  absoluta,  concedo  assumptum ; de 
potentia  ordinaria,  nego.  Remissio  poenae  aeternae 
in  sanctificatione  praesentis  status  fit  absolute,  non 
sub  conditione  abstinendi  a relapsu,  alioqui  non 
esset  vera  remissio,  sed  quaedam  suspensio,  donec 
impleretur  conditio.  Poena  itaque  semel  remissa, 
non  potest  de  lege  ordinaria  redire. 

Dico  2 : Poena  peccati  remissi  materialiter  sine 
dubio  saepissime  redit,  id  est,  saepissime  Deus  eam- 
dem  materialiter  poenam  vel  potius  similem  im- 
ponit, aut  etiam  partim  dissimilem  infligit,  non  ob 
peccatum  remissum,  nec  cum  habitudine  ad  illud, 
sed  ob  aliud  simile  subsequens  vel  «quivalens : v.  gr. 
si  subsequens  peccatum  sil  omnino  simile  et  aequale 
priori  peccato  remisso  , poena  sensus  in  inferis 
materialiter  eadem  redibit  et  in  specie  et  in  gradu  : 
si  vero  sit  simile  in  specie,  et  dissimile  seu  inae- 
quale in  quantitate,  eadem  proportione  redibit  poe- 
na. Quoad  poenam  vero  damni,  erit  quidem  semper 
eadem  privative,  id  est,  semper  erit  eadem  priva- 
tio aeternae  visionis  Dei ; sed  non  eadem  et  aequalis 
in  omnibus  tristitia,  juxta  enim  variam  peccati 
gravitatem  erit  proportionata,  proveniens  ex  inten- 
siori aut  remissiori  istius  privationis  apprehen- 
sione : sive  non  erit  eadem  positive  in  ordine  ad 
proprios  peccatoris  actus,  licet  sit  eadem  in  ordine 
ad  objectum  perditum  et  ejus  privationem,  quia 
graviori  aut  leviori  peccato  mortali,  caeteris  pari- 
bus, respondet  major  aut  minor  carentia  visionis 
Dei  in  ratione  poenalis  aut  moralis  privationis,  ob 

majus  vel  minus  istius  peccati  demeritum,  in  ipsius 
malitia  fundatum. 

Sect.  III.  — An  peccatum  post  praecedentia  remissa 
patratum,  fiat  inde  gravius. 

Dico  1 : Ex  praecedentis  remissione,  subsequens 
peccatum  aggravatur  ob  ingratitudinem  etvirtualem 
divinae  misericordiae  contemptum ; non  ita  tamen 
ut  gravitas  quae  illi  accrescit,  sit  moraliter  aequalis 
omnibus  praecedentibus  peccatis,  et  addat  malitiam 
specie  distinctam,  necessario  in  confessione  ape- 
riendam : ista  enim  ingratitudo  est  circumstantia 
generalis,  inclusa  in  omni  peccati  specie;  adeoque 
etiam  in  primo  peccato  mortali  reperitur  ob  bene- 
ficium creationis,  perseverantiae  et  innocentiae  us- 
que ad  istud  tempus  servatae,  etc.  Similiter  per 
veniale  prius  remissum  aggravantur  subsequentia 
venialia,  quando  cum  plena  deliberatione  commit- 
tuntur; secus  non. 

Dico  2 : Caeteris  paribus,  donum  innocentiae  in 
ratione  doni  includentis  moralem  dignitatem,  est 
majus  beneficium  quam  donum  pomilentiae , sed 
donum  poenitentiae  ex  parte  recipientis  ob  suam  in- 
dignitatem est  majus  beneficium  quam  donum  in- 
nocentiae. Innocentiae  gradus  triplex  assignatur  : 
primus,  si  quis  adultus  nondum  remisso  peccato 
originali  conservetur  aliquandiu  sine  novo  mortali, 
sed  haec  est  tantum  innocentia  secundum  quid,  non 
simpliciter.  Secundus,  si  quis  post  remissum  pec- 
catum originale  conservetur  aliquandiu  sine  peccato 
mortali,  quo  fuerit  diuturnior  ista  utraque  conser- 
vatio, eo  majus  erit  beneficium.  Tertius,  si  quis 
post  acceptam  gratiam  baptismalem  conservetur 
sine  peccato  usque  ad  finem  vitae,  et  alter  post 
mullos  relapsus  in  peccata,  per  poenitentiam  per- 
venit ad  aequalem  cum  illo  grati;®  gradum  in  fine 
vitae,  majus  est  simpliciter  beneficium  quod  ille 
primus  accipit,  quam  id  quod  hic  secundus  ac- 
cipit. 

DISPUTATIO  DECIMA  QUARTA. 

De  ultimo  poenitentiae  effectu,  qui  est  reparatio 
seu  reviviscentia  meritorum  modificatorum. 

Hanc  disputationem  fuse  tractat  Pater  Suarez  in  suis 
opusculis,  ad  quae  hic  remitiit  lectorem:  ideo  eam  hic 
compeudiatim  appono  per  breves  sectiones. 

Sect.  I.  — An  merita  mortificala  per  poenitentiam 
reviviscant. 

Dico  : Merita  bonorum  operum  per  peccatum 
modificata,  reviviscunt  per  poenitentiam  ; quee  sen- 
tentia nunc  adeo  certa  est,  ut  oppositum  sine  te- 
meritate teneri  nequeat.  (D.  Thomas,  Magister, 
Bonaventura,  Gabriel,  etc.)  Probatur  1°  ex  Paulo 
ad  Hebr.  vi,  10,  sic  dicente  : Non  enim  injustus 
est  Deus,  ut  obliviscatur  operis  vestri,  etc. ; quem 
locum  de  operibus  in  gratia  factis  ac  mortificatis, 
intelligunt  Ambrosius,  Chrvsostomus , Hierony- 
mus, etc.  Item  ad  Galat.  m,  T : Tanta  passi  estis 
sine  causa,  si  tamen  sine  causa  ; ouem  locum  sic  in- 

telligunt  Hieronymus,  Ambrosius,  Anselmus,  elc.  : 
Si  tamen  frustra  sitis  dicendi  ista  a Judajis  et  gen- 
tilibus passi ; cum , si  volueritis  de  peccatis 
vestris  poenitentiam  agere,  accepturi  sitis  illarum 
passionum  mereedem.  2°  Ex  concilio  Tridentino 
(sess.  6,  cap.  16),  ubi  tantum  tres  conditiones  re- 
quirit, ut  bona  opera  prosint  ad  vitam  aeternam  : 
1°  ut  procedant  a gratia  habituali  tanquam  ab  in- 
trinseco vitae  principio,  sive  ab  homine  justificato  ; 
2°  ut  sint  supernaluralia.  Haec  autem  duo  supponun- 
tur fuisse  in  operibus,  quae  per  peccatum  mortifi- 
cata  fuerunt.  5°  Ut  homo  decedat  in  gratia  ; atque 
hoc  etiam  habetur  in  homine  per  poenitentiam  re- 
surgente, et  in  statu  gratiae  morienle,  etiamsi  prius 
multa  peccata  commiserit. 

Sect.  II.  — An  merita  mortificato  reviviscant  ex 
justitia,  an  vero  ex  misericordia. 

Dico  : Reviviscentia  meritorum  est  opus  et  mise- 
ricordiae et  justitiae  simul  sub  diversa  ratione. 

Probatur  1°  esse  opus  misericordiis.  Fuit  enim 
opus  Dei  misericordiae  qua  promisit  dare  hominibus 
omnium  bonorum  suorum  operum  mereedem,  si 
illa  fuerint  facta  in  gratia  et  ex  gratia  , ac  si  eo  tem- 
pore quo  illam  daturus  est,  inveniat  eos  in  gratia; 
item  opus  misericordiae  est  remittere  peccatum 
mortale  poenitenti,  etiamsi  multa  opera  meritoria 
ante  illud  peccatum  exercuerit  : non  debetur  enim 
illi  ex  justitia  remissio  peccati  ob  ista  opera  meri- 
toria ; quia  quandiu  peccatum  nondum  remissum 
inhieret  personae,  reddit  eam  incapacem  debiti  jus- 
titiae apud  Deum,  impeditque  ne  debeatur  de  condi- 
gno illorum  praemium  ; adeoque  nec  debeatur  de 
condigno  remissio  peccati  ob  illa  opera,  nec  super- 
naturalia  auxilia  ad  eam  necessaria. 

Probatur  2°  esse  etiam  opus  justitiae.  Ubi  enim  vera 
meriti  ratio  intervenit  cum  omnibus  conditionibus  re- 
quisitisad  meritum  decondigno  ibi  intervenit  justitia  : 
atqui  hic  intervenit  vera  meriti  ratio  juxta  doctrinam 
concilii  Tridenlini  supra  declaratam;  ergo  inter- 
venit  justitia,  quia  ablato  peccato  per  Dei  misericor- 
diam, debetur  ex  divina  promissione  prioribus  me- 
ritis praemium  proportionatum ; ergo  habeturdebitum 
justitiae,  quale  potest  haberi  inter  Deum  et  hominem. 
Opera  meritoria  semel  facta,  quandiu  sumus  in  hac 
vita,  semper  manent  in  acceptatione  divina,  et  dant 
jus  ad  vitam  aeternam  ; peccatum  autem  superve- 
niens suspendit  hoc  jus,  non  vero  tollit,  et  licet  jus 
proximum  impediatur,  remanet  tamen  semper  jus 
remotum  ; sublato  igitur  impedimento,  id  est  pec- 
cato, prius  jus  reviviscit,  quod  erat  ex  justitia. 
Deinde  si  Deus  non  redderet  praemium  istis  praece- 
dentibus meritis,  peccatum  remissum,  per  quod 
fuerunt  mortificata  illa  merita,  puniret  poena  per- 
pertua,  id  est  privatione  alicujus  gradus  gratiae  et 
gloriae,  quod  est  alienum  a Dei  justitia,  qui  non 
recordatur  iniquitatum  hominum  poenitentium.  At- 
que ita  resurgere  a peccato,  est  quidem  opus  mise- 
ricordiae ; sed  retribuere  meritis  praemium,  prae- 
iUpposila  misericordia,  est  opus  justitiae. 


Sect.  111.  — An  merita  mortificata  reviviscant  ad 
praemium  essentiale. 

Nota  : Quidam  dicunt  merita  mortificata  restitui 
quidem  per  poenitentiam  ad  praemium  essentiAle,  id 
est,  ad  gratiam  et  gloriam;  sed  gratiam  illam  et 
gloriam  restitui  tantum  aequalem  dispositioni,  per 
quam  homo  resurgit,  datam  duplici  titulo,  nempe 
intuitu  istius  praesentis  dispositionis,  et  simul  prae- 
cedentium meritorum  ; sed  contra  hanc  opinionem 

Dico  : Merita  mortificata  reviviscunt  ad  proprium 
et  speciale  praemium  essentiale  adaequate  distinctum 
ab  eo  quod  debetur  actui  poenitentiae  per  quem  re- 
viviscunt, id  est,  ad  aliquem  gloriae  et  essentialis 
beatitudinis  gradum,  qui  huic  homini  poenitenti  non 
daretur  ob  actualem  poenitentiam,  et  ob  omnia 
post  illam  merita  praestita,  si  non  habuisset  merita 
praecedent  a.  Unde  essentiale  beatitudinis  praemium 
in  sua  intensiva  perfectione  non  commensuratur 
soli  actui  intensiori,  quem  homo  in  stalu  gratiae 
moriendo  exercuit,  sed  etiam  multitudini  operum 
praecedentium  aliquam  ad  illud  praemium  condigni- 
talem  habent  um.  Spectat  enim  ad  Dei  justitiam,  ut 
pro  meritis  seu  operibus  moralem  majoris  aestima- 
tionis valorem  habentibus,  et  majus  praemium,  et 
non  tantum  idem  pro  pluribus,  sicut  in  puniendis 
peccatis,  det  augenda  eorum  essentiali  poena,  non 
solam  maximi  peccati  intensionem  vel  gravitatem 
respicit,  sed  etiam  eorum  multitudinem  ; ita  etiam 
in  praemio  essentiali  reddendo,  ejusque  perfectione 
conferenda,  non  respicit  tantum  opus  maxime  in- 
tensum, sed  etiam  operum  multitudinem.  Potest 
quidem  eadem  vita  aeterna  dari  duplici  titulo,  sed 
diversae  rationis,  scilicet  titulo  haeredis  et  titulo 
mercedis  : sed  primus  est  gratuitus,  nec  affert  obli- 
gationem ex  justitia  ; alter  autem  est  onerosus  et 
aflert  justitiae  obligationem,  et  juxta  hunc  datur 
plurium  aut  pauciorum  bonorum  operum  debita 
merces.  Non  tamen  multitudini  bonorum  actuum 
correspondet  multitudo  praemiorum  ; quia  cum 
homo  sit  constitutus  in  hac  vita,  ut  per  bona  opera 
suum  ultimum  finem,  qui  est  unicus,  tanquam  prae- 
mium essentiale  consequatur,  hoc  praemium  non 
potest  crescere  in  multitudine  seu  extensione,  sed 
tantum  in  intensione  juxta  plura  aut  pauciora  me- 
rita. Hinc  patet  merita  mortificam  restitui  non  solum 
ad  aliquod  praemium  accidentale,  sed  ad  essentiale 
sibi  proprium  et  specialiter  correspondens.  Cur 
autem  merita  non  deleantur  et  exstinguantur  abso- 
lute per  peccatum,  sicut  absolute  delentur  deme- 
nta per  actum  charitatis , ud  non  tam  ex  valore 
actus  charitatis  provenit,  quam  ex  Dei  bonitate  et 
acceptatione,  ac  voluntate. 

Sect.  IV. — An  omnia  merita  mortificata  redeant  quoad 
totum  preemium  essentiale. 

Dico  1 : Rejicienda  est  opinio  eorum,  nempe  Ca- 
preoli, Paludani,  Cajetani,  etc.,  qui  dicunt  merita 
non  reviviscere  quoad  totum  praemium  essentiale, 
quod  ante  lapsum  illis  debebatur,  sed  tantum  juxta 
proportionem  contritionis  vel  dispositionis  per 

quam  quis  resurgit  a peccato  ; quod  diversis  modis 
explicant.  Primus  explicandi  modus  est,  tot  meriti 
seu  gratiae  aut  justitiae  gradus  reparari  per  contri- 
tionem, quot  sunt  gradus  ipsius  contritionis,  per 
quam  homo  a peccato  resurgit.  Hinc  si  contritio 
est  ut  duo, dicunt  duos  gradus  ex  prioribus  meritis 
reparari ; si  ut  quatuor,  reparari  quatuor  , sive  fue- 
rint plura,  sive  pauciora  praecedentia  merita.  Secun- 
dus, reparationem  meritorum  fieri  proportionate  ad 
contritionem,  ita  ut  si  contritio  sit  maxima  quam 
pcenitens  potest  elicere,  tunc  omnia  merita  resti- 
tui; si  minor  maxima,  non  omnia  restitui,  sed  tan- 
tum restitui  in  ea  proportione,  qua  contritio  a 
maxima  deficit  : si  v.  gr.  deficiat  dimidia  parte  ^a 
maxima  intensione,  dimidiam  tantum  meritorum 
partem  restitui,  etc. ; ita  Satus  et  Ledesma.  Ter- 
tius, merita  mortificata  reviviscere  juxta  charitatis 
in  qua  homo  resurgit , proportionem  ad  charitatem 
quam  per  merita  praecedentia  acquisierat,  seu  in 
qua  erat  quando  peccavit  : quae  vero  sit  haec  cha- 
ritalis  proportio,  non  satis  explicant.  Quare 
Dico  2 : Der  quamcunqne  contritionem  et  peccati 
mortalis  remissionem,  merita  prius  mortificata  re- 
stituuntur integre  quoad  totum  essentiale  praemium 
(Scolus,  Albertus,  Magister,  Richardus,  etc.) ; quia 
contritio  non  concurrit  ad  ista  merita  ut  illorum 
causa  per  se,  sed  tantum  ut  removens  impedimen- 
tum, id  est  peccatum.  Hoc  autem  impedimentum 
omnino  removetur  per  quamcunque  veram  contri- 
tionem etiam  minimam,  uti  et  per  attritionem  cum 
sacramento;  ista  enim  merita  semper  manebant 
viva  in  divina  acceptatione,  et  de  se  ad  proportio- 
natum  praemium  efficacia,  solumque  erant  impedita 
ex  parte  subjecti  ob  peccatum  superveniens ; hoc 
ergo  sublato  impedimento,  quomodocunque  id  au- 
feratur, illa  omnia  statim  vivificantur. 

Scct.  V.  — An  tota  gratia  per  peccatum  amissa,  sta- 
tim restituatur  per  peccati  remissionem,  ideoque 
homo  ad  majorem  gratiam  semper  resurgat. 

Nota  : Quidam  dicunt  gratiam  amissam  non  sem- 
per restitui  statim  atque  homo  per  poenitentiam 
resurgit  : dum  enim  dispositio  est  minor  vel  aequa- 
lis praecedenti  gratiae  a qua  homo  cecidit,  tunc  nihil 
illius  gratiae  statim  restitui  sentit  D.  Thomas  ; dum 
vero  est  major,  tunc  ait  hominem  resurgere  ad  ma- 
iorem gratiam  ; an  tunc  statim  haec  detur,  non  de- 
clarat. Deinde  si  in  tota  vita  dispositio  ista  nun- 
quam fuerit  major  gratia  praecedente,  quasi  videtur, 
|uxta  illum,  nunquam  dandum  fore  sive  in  hac  vita 
sive  in  altera  istud  praecedentis  gratiae  augmentum. 
Alii  vero,  praesertim  Sotus,  Ledesma  et  Victoria, 
sentiunt,  dum  homo  resurgit  a peccato,  praeter  gra- 
dus gratiae  respondentes  contritioni  per  quam  re- 
surgit, eum  recipere  aliquos  gratiae  gradus  ob  me- 
•'ila  praecedentia  mortificata , non  autem  totam 
jratiam  illis  debitam,  nisi  quando  se  disponit  ex 
toto  conatu.  Denique  Scotus,  Durandus,  etc.,  dicunt 
gratiam  prioribus  meritis  debitam  neque  in  ipsa 
justificatione,  neque  in  toto  vitae  decursu  restitui, 


etiamsi  homo  per  ferventes  et  multos  actus  se  dis- 
ponat ; videtur  tamen  sentire  Scotus  illam  esse 
restituendam  in  alterius  vitae  ingressu.  Rejectis  ergo 
omnibus  istis  sententiis, 

Dico  : Tota  gratia  meritis  mortificatis  debita  in 
ipso  justificationis  instanti,  in  quo  ista  merita  vivi- 
ficantur, statim  restituitur,  sive  dispositio  ad  hanc 
justificationem  sit  intensa,  sive  remissa,  et  sive  sit 
contritio,  sive  attritio  cum  sacramento  (Gabriel, 
Medina,  Henriquez,  etc.) ; quia  meriia  reviviscunt 
quoad  totum  hunc  effectum,  nec  est  cur  statim  non 
detur,  cum  impedimentum  illius  recipiendi  sit  su- 
blatum per  peccati  remissionem.  Et  cum  tota  ista 
gratia  sit  debitum  ex  justitia,  decet  statim  solvi,  seu 
reddi  cum  charitate  aliisque  virtutibus  infusis  quae 
illam  comitantur:  haec  enim  gratia  meritorum  prae- 
cedentium non  datur  ex  vi  praesentis  dispositionis 
seu-  poenitentiae  praesentis  tanquam  causae  per  se 
disponentis,  sed  tanquam  causae  per  se  removentis 
obicem,  peccati,  quod  aeque  facit  contritio  seu  dis- 
positio remissa  ac  intensa;  quia  istq  gratia  revivis- 
centiae  non  commensuratur  nec  respondet  praesenti 
dispositioni.  Hinc  patet  hominem  semper  resurgere 
ad  majorem  gratiae  cumulum  ; accipit  enim  novam 
gratiam  proportionatam  suae  dispositioni  praesenti, 
ei  praeter  hanc,  totum  gratiae  cumulum,  quem  ante 
lapsum  habebat. 

DISPUTATIO  DECIMA  QUINTA. 

De  praeceptis  virtutis  poenitentiae. 

Sect.  I , II.  — An  qui  mortaliter  peccavit,  teneatur 
sub  preeeepto  poenitere,  et  an  impoenitentia  sit  spe- 
ciale peccatum  ab  aliis  distinctum. 

Dico  1 : Supposito  peccato  mortali,  poenitentia 
illius,  sive  sit  contritio  perfecta,  sive  attritio  cum 
sacramento,  cadit  sub  speciali  praecepto.  (D.  Tho- 
mas, Bonaventura,  Alensis,  etc.)  Sic  Tertullianus 
( De  pcenil.,  cap.  -4) : < Bonum  est  poenitere,  an  non? 
quid  revolvis?  Deus  praecepit.  » Deinde  sacra  Scri- 
ptura Veleris  et  Novi  Testamenti  saepius  arguit  vehe- 
menter poenitentiam  negligentes  tanquam  divinae 
legis  violatores.  Hoc  autem  praeceptum  provenit, 
tum  ex  justitia  erga  Deum,  qua  tenetur  peccator 
satisfacere  injuriae  illi  per  peccatum  illatae ; tum  ex 
charitate  divina,  qua  tenetur  amissam  Dei  qui  est 
ultimus  ejus  finis  et  super  omnia  diligendus,  amici- 
tiam recuperare;  tum  ex  charitate  propria,  qua  te- 
netur habere  curam  suae  animae  et  salutis  : Miserere 
anima;  luce  placens  Deo  ( Eccli . xxx,  24).  Unde 
Dico  2 : Impoenitentia  sive  voluntaria  poenitentiae 
omissio,  est  speciale  peccatum  ab  omnibus  aliis 
distinctum,  si  fiat  uno  ex  his  duobus  modis  : 1°  di- 
recte, quando  quis,  per  expressum  actum  aut  pro- 
positum, vult  non  poenitere  tempore  debito,  sive  in 
affectu  tantum,  sive  in  effectu.  2°  Indirecte,  quando 
quis  tempore  debito  omittit  poenitentiam  vel  ex  vin- 
cibili negligentia,  vel  ex  certa  scientia  sine  voluntate 
quidem  directa  eam  omittendi,  sed  cum  voluntate 
augendi  aut  retinendi  aliquid  ei  impossibile.  Dum 
ergo  D.  Thomas  exponens  Augustinum  dicentem 

impoenitentiam  finalem  peccatum  in  Spiritum  san- 
ctum esse,  dicit  hanc  non  esse  speciale  peccatum, 
vel  loquitur  de  impoenitentia  materiali  et  involunta- 
ria, vel  potius  de  impoenitentia  indirecte  volita, 
intelligendo  eam  non  esse  peccatum  specie  distin- 
ctum a directe  volita.  Hinc  sequitur  posse  contin- 
gere, ut  quis  cum  uno  tantum  peccato  moriatur  sine 
speciali  impoenitentiae  peccato;  nempe  si  nec  dire- 
ctam nec  indirectam  voluntatem  habuerit  non  poe- 
nitendi, v.  gr.  morte  subita  praeventus. 

Sect.  III,  1Y.  — Au  prceceptum  poenitentiae  sit  natu- 
rale; an  vero  positivum,  et  an  tantum  semel  in 

vita  obliget. 

Dico  I : Obligatio  satisfaciendi  Deo  pro  injuria 
per  peccatum  illata,  est  praeceptum  divinum  natu- 
rale, et  ex  intrinseco  jure  naturali  : quia  omnis 
justitia  ad  alterum,  servata  proportione,  naturali ler 
et  intrinsece  obligat  ad  satisfactionem  injuriae  il- 
latae, nempe  quantum  homini  poss.bile  est ; non 
enim  dantur  praecepta  de  rebus  impossibilibus,  sed 
cum  nullus  actus  peccatoris  ex  se  et  ex  natura  sua 
sit  sufficiens  dispositio  ad  satisfaciendum  condigne 
Deo  pro  injuria  per  peccatum  illata,  hinc  ob  impo- 
tentiam ad  talem  condignam  satisfacOonem  istud 
praeceptum  non  obligat;  sed  quia  homo  excitatus 
et  adjutus  gratia,  potest  imperfecte  seu  de  congruo 
satisfacere,  ad  hanc  satisfactionem  sibi  possibilem 
obligatur  ex  lege  connaturali  ipsimet  gratiae. 

Dico  2 : Quamvis  formalis  actus  contritionis  ex 
se  et  ex  natura  sua  sit  valde  proportionatus  et  aptus 
ad  satisfaciendum  Deo  pro  injuria  per  peccatum  ipsi 
illata,  tamen  sine  speciali  divinae  volunlatis  talem 
satisfactionis  modum  determinantis  ordinatione  non 
est  absolute  et  ex  se  necessarius,  quia  potuit  Deus 
esse  contentus  sola  dilectione  aut  attritione  ad  ju- 
stificandum hominem;  ac  proinde  istud  praeceptum 
contritionis  est  ita  naturale,  ut  etiam  includat  Dei 
ordinationem  ac  determinationem.  Et  quamvis  prae- 
ceptum pcenitendi  fortasse  non  comprehenderetur 
in  aliquo  ex  praeceptis  Decalogi,  in  quo  continentur 
praecepta  naturalia,  non  ideo  non  est  praeceptum 
naturale;  non  enim  oportet  ut  omnia  specialia  prae- 
cepta legis  naturae  in  Decalogo  contineantur,  sufficit 
ut  ex  principiis  naturaliter  notis  deducantur,  aut 
ad  ipsamet  principia  pertineant. 

Dico  5 : Quoties  post  poenitentiam  iterum  quis 
peccat,  iterum  quidem  tenetur  poenitere  : sunt  nam- 
que diversa  peccata;  sed  de  eodem  aut  de  eisdem 
peccatis,  tenetur  tantum  semel  conteri  ac  poenitere: 
adeoque  quoties  peccata  remissa  recogitantur  aut 
memoriae  occurrunt,  non  tenetur  iterum  de  illis 
formalem  poenitentiae  aut  displicentiae  actum  elicere. 
D.  Thomas,  Cajetanus,  Navarra,  etc.,  contra  quos 
dam  antiquos  Thomistas,  Alensem,  Riehardum,  etc., 
quorum  opinio  proprie,  ut  sonat  intellecta,  non  est 
vera.  Nullum  enim  tale  poenitentiae  praeceptum  af- 
firmativum exstat;  tantum  tenetur,  dum  peccata 
illa  memoriae  occurrunt,  in  illis  non  complacere  , 
nec  de  poenitentia  seu  contritione  prius  habita  di- 


splicentiam concipere.  Sola  quippe  peccati  recogita- 
tio non  habet  unde  inducat  positivam  obligationem 
eliciendi  novum  ipsius  peccati  dolorem , nec  no- 
vam contritionem  dum  occurrit  cogitatio  praeterita 
contritionis.  Nova  tamen  luec  contritio  ordinarie 
est  utilis,  et  saepius  cogitare  de  peccatis  remissis 
sine  ulla  illorum  displicentia,  aut  sine  voluntate  illa 
deinceps  cavendi,  posset  afferre  peccandi  pericu- 
lum. Hinc  palet  quomodo  intelligendi  sint  quidam 
theologi,  dum  dicunt  poenitentiam  in  hac  vita  de- 
bere esse  perpetuam ; nempe  nunquam  debere  eam 
displicere,  nec  retractari.  Itaque  praeceptum  poeni- 
tendi semel  tantum  obligat  circa  eadem  peccata  , 
per  unicum  enim  contritionis  actum  recipitur  homo 
in  Dei  amicitiam ; et  licet  per  illum  non  condigne 
satisfiat  pro  injuria,  tamen  Deus  hanc  remittit,  con- 
tentus ista  non  condigna  satisfactione.  Attamen  si 
quis  per  solum  Dei  amorem  justificetur,  videtur 
manere  adhuc  obligatio  faciendi  formalem  contri- 
tionis actum ; secus  vero  si  per  attritionem  cum 
sacramento  justificetur,  etiam  in  articulo  mortis  : 
quia  per  amorem  remittitur  culpa  sub  onere  ha- 
bendi postea  formalem  contritionem,  per  sacramen- 
tum autem  ex  institutione  Christi  remittitur  abso- 
lute sine  illo  onere.  Verum  in  articulo  mortis  sic 
per  sacramentum  cum  sola  attritione  justificatus, 
tenetur  victualem  saltem  habere  contritionem  dili- 
gendo Deum  super  omnia,  quia  tunc  praeceptum 
diligendi  Deum  super  omnia  obligat. 

Sect.  Y.  — An  praeceptum  contritionis  obliget  statim 
post  commissum  peccatum. 

Dico  : Praeceptum  contritionis  non  obligat  ad 
agendam  poenitentiam  statim  post  peccatum  com- 
missum , etiamsi  opportunitas  occurrat , aut  facile 
fieri  possit.  Durandus,  Angelus,  Sotus,  etc.,  contra 
Paludanum,  Alensem,  etc.,  qui  videntur  tamen  lo- 
qui de  necessitate  eam  statim  agendi  in  casu  parti- 
culari, v.  gr.  in  nora  mortis,  aut  simili  periculo. 
Probatur,  quia  si  praeceptum  obligaret  ad  agendam 
statim  poenitentiam,  homo  qui  semel  peccavit,  eam 
differendo,  continuo  ac  semper  peccaret  novo  ac 
speciali  peccato,  quod  est  falsum.  Deinde  hoc  prae- 
ceptum est  affirmativum ; ergo  non  obligat  pro  sem- 
per. Prmterea  ostenditur  ex  tribus  capitibus  nullam 
oriri  obligationem  ad  faciendum  statim  actum  con- 
tritionis : 1°  Ex  lege  justitiae,  obligantis  ad  reparan- 
dam injuriam,  et  ad  satisfaciendum  pro  illa.  Haec 
lex,  ut  est  affirmativa,  non  obligat  statim;  ut  est 
negativa,  obligat  tantum  ad  non  addendam  novam 
injuriam,  et  ad  non  augendam  priorem,  quod  ser- 
vatur differendo  poenitentiam.  Non  potest  quidem 
interdum  differri  inter  homines  restitutio  pro  furto, 
aut  satisfactio  pro  honore  ablato,  quia  illa  dilatio 
eis  damnum  affert ; per  dilationem  privantur  utili- 
tate suorum  bonorum  detentorum,  et  crescit  ii:  fu- 
matio. Deus  autem  per  dilationem  contritionis  nec 
caret  re  sibi  utili,  nec  crescit  injuria.  2°  Ex  chari- 
lale  Dei ; quia  praeceptum  charitatis  Dei  est  affirma- 
tivum et  non  obligat  pro  semper  : adeoque  .si  homo 

excitatus  ad  statim  poenitendum,  nec  directe  velit 
permanentiam  in  peccato,  nec  contritionis  caren- 
tiam,  nihil  peccabit,  applicando  suam  voluntatem 
ad  alia  objecta  honesta ; nec  ad  vitandum  novum 
peccatum  mortale  gratia  habitualis  est  necessaria  , 
sed  sufficit  actualis,  saltem  ad  illud  vitandum  aliquo 
brevi  tempore.  Sicut  qui  inimicitiam  cum  alio  ho- 
mine gerit,  tenetur  statim  odium  formale  aut  vir- 
tuale  deponere,  ac  scandalum  tollere,  non  tamen 
tenetur  statim  cum  eo  amicitiam  inire  : ita  peccator 
tenetur  statim  non  habere  in  se  Dei  odium  formale 
nec  virluale , sive  non  habere  propositum  formale 
vel  virtuale  iterum  peccandi,  sed  non  tenetur  sta- 
tim positive  inire  novam  cum  Deo  amicitiam,  tol- 
lendo illius  amicitis  privationem.  5°  Ex  charitate 
propria  : sicut  enim  non  tenemur  statim  semper  cu- 
rare malum  corporis,  nisi  ubi  est  gravis  vel  extrema 
necessitas  ; ita  nec  animre.  Deinde  facilius  tenemur 
statim  curare  malum  corporis,  quia  sumus  tantum 
vitas  nostra  custodes,  non  domini ; nostrorum  au- 
tem actuum  spiritualium  sumus  aliquo  modo  domini. 
Idem  quasi  dic  de  correctione  fraterna,  quae  non 
semper  statim  obligat,  nisi  in  necessitate.  Atque 
ita  homo  ex  propria  charitate  non  semper  tenetur 
statim  se  emendare  per  contritionem. 

Sect.  VI,  VII,  — Pro  quo  tempore  obliget  lioc  poeni- 
tentia? praeceptum ; et  an  teneatur  homo  satisfacere 

Deo  in  hac  vita  pro  poena  temporali. 

Dico  1 : Cum  detur  poenitentire  praceptum  , si 
ante  mortis  articulum  nondum  sil  impletum,  tum 
saltem  debeie  impleri,  tuncque  obligare  certum 
est.  An  vero  ante  illum  articulum  per  se  et  ex  na- 
tura sua  obliget,  ac  quando  obliget,  controvertunt 
auctores.  Quare 

Dico  2 : Hoc  praceptum  obligat  ex  accidenti  in 
quibusdam  casibus  : 1°  quando  exercenda  est  actio 
qure  statum  gratiae  in  operante  requirit,  v.  gr.  ad- 
ministratio sacramenti  ex  officio,  aut  illius  receptio 
si  sit  sacramentum  vivorum;  2°  juxta  quosdam  si 
occurrat  vehemens  tentatio  et  occasio  peccandi  hic 
et  nunc,  ad  quam  vincendam  censeatur  necessaria 
Dei  amicitia  ; aut  si  immineat  commune  reipublicoe 
malum , et  membra  teneantur  orare  Deum,  ut  isti 
malo  subveniat. 

Dico  5 : Ex  jure  positivo  nullum  est  tempus  de- 
terminatum in  quo  obliget  praceptum  contritionis. 
Nam  quod  Judteis  pracipilur : Sabbatum  requietionis 
est,  affligetisque  animas  vestras;  anima  qucc  non 
fuerit  afflicta  die  hac,  peribit  {Levit,  xxus,  27-29), 
erat  tantum  pro  festo  expiationis,  in  quo  illis  pra- 
cipiebatur  aliquis  actus  poenitentia?  extern®  vel 
etiam  internae,  non  tamen  pro  aliis  festis  vel  Sab- 


SACRAMENT1S. 
batis ; cumque  hoc  praceptum  fuerit  cceremoniale, 
jam  cessavit.  Unde  male  inferunt  Marsihus,  Ange- 
lus, etc.,  peccatorem  obligari  ad  habendam  contri- 
tionem saltem  omnibus  diebus  festis.  Neque  ex 
praecepto  annum  confessionis  infertur  obligatio  ha- 
bendi singulis  annis  contritionem,  ut  vult  Sotus. 

Dico  4 : Hoc  contritionis  praceptum  ex  natura 
sua  et  ex  sola  lege  naturali,  seu  conuaturali  gratia? 
et  fidei,  probabile  est  non  obligare  ante  periculum 
mortis  titulo  justitiae  erga  Deum,  cui  ob  peccatum 
satisfaciendum  est  pro  injuria  illata;  neque  imme- 
diate titulo  propriae  charitatis,  quia  pericula  aUer- 
nae  mortis  et  jactura  bonorum  spiritualium  moralilcr 
non  ita  apprehenduntur,  ut  ex  speciali  propriae 
charitatis  obligatione  teneatur  homo  illa  praevidere 
et  vitare  : sed  ex  titulo  charitatis  Dei  oritur  obliga- 
tio non  ita  differendi  poenitentiam  usque  ad  mor- 
tem, quia  praceptum  charitatis  seu  dilectionis  Dei 
non  reservat  suam  obligationem  usque  ad  mortis 
articulum,  adeoque  idem  dicendum  de  poenitentia 
seu  contritione  saltem  ex  necessitate  istius  dilectio- 
nis : non  potest  enim,  qui  est  in  peccato  mortali, 
dum  occurrit  tempus  quo  praceptum  diligendi  Deum 
super  omnia  obligat,  illud  servare,  per  se  loquendo, 
nisi  etiam  habeat  peccatorum  contritionem,  ut  con- 
stat ex  dictis  de  necessitate  medii  contritionis ; si 
time  obliviscatur  peccatorum  et  justificetur,  rursus 
obligabitur  ad  contritionem,  quando  obligabitur  ad 
amorem  Dei  eliciendum 

Dico  5 : Ex  vi  solius  naturalis  praeepti  poeniten- 
tiae, non  tenetur  homo  satisfacere  Deo  in  hac  vila 
pro  reatu  poenoe  temporalis  (aliud  est  ex  vi  praeepti 
positivi  in  sacramento  poenitentiae  a confessario 
impositi,  de  quo  postea).  Probatur,  quia  neque 
tenetur  ex  lege  justitiae  erga  Deum,  cum  possit  sina 
ulla  injustitia  differre  peccati  sui  punitionem  seu 
satisfactionem  usque  ad  purgatorium,  tanquam  reus 
exspectans  poenam  a judice  infligendam  : neque  ex 
lege  charitatis  proprite  aut  divinae,  cum  sic  nec  di- 
vinam amorem,  nec  suam  beatitudinem  perdat  : 
nec  hujus  dilatio  sit  tam  grave  damnum,  ut  tenea- 
tur sub  mortali  illam  vitare,  et  sola  anima  sine  sui 
corporis  consortio,  ut  nunc  fit  in  purgatorio,  possit 
plene  Deo  satisfacere.  Unde  ex  vi  ejusdem  naturalis 
praeepti  non  obligatur  homo  ad  externos  pceni  tenti® 
actus  quatenus  pracise  conferunt  ad  tollendum  poe- 
me  temporalis  reatum ; ad  hos  tamen  interdum  po- 
test aliunde  obligari  : v.  gr.  quando  sunt  ita  con- 
juncti cum  contritione,  ut  ad  eam  habendam  sint 
moraliter  necessarii ; aut  quando  sunt  remedia  ne- 
cessaria ad  vitandum  peccatum,  quale  posset  esse 
jejunium  ad  vitandam  incontinentiam. 


Tbeol.  Suarez  Summa.  II. 

LIBER  II. 

De  poenitentia  ut  est  sacramentum. 


DISPUTATIO  DECIMA  SEXTA. 

De  potestate  clavium  seu  remittendi  peccata  a 
Christo  Ecclesiae  tradita. 

Sect.  I.  — An  Christus  dederit  sute  Ecclesice  mini- 
stris potestatem  remittendi  peccata  post  baptismum 
commissa. 

Dico  1 : Christus  reliquit  pastoribus  Ecclesiae 
supernaturalem  potestatem  remittendi  peccata  post 
baptismum  commissa.  De  fide , contra  Novatianos, 
Wicleffum,  Joannem  Iluss,  Lutherum,  etc.,  id 
negantes.  Hoc  definitum  est  conciliis Constantiensi, 
Lateranensi,  Florentino  et  Tridentino,  ac  probatur 
ex  Matlh.  xvi,  ubi  Christus  hanc  potestatem  Petro 
lanquam  Ecclesiae  capiti,  et  Matth.  xvm  eamdem 
omnibus  apostolis  promittit,  ac  denique  Joan. 
xx,  22-25  suam  promissionem  adimplet,  seu  pro- 
missam potestatem  dat  his  verbis : Accipite  Spiri- 
tum sanctum : quorum  remiseritis  peccata,  remit- 
tuntur eis,  et  quorum  retinueritis,  retenta  sunt. 
Quae  verba  non  possunt  intelligi  de  potestate  prae- 
dicandi Evangelium,  ut  volunt  haeretici,  contra 
Patrum  expositionem  et  perpetuam  Ecclesiae  tradi- 
tionem ; nec  verbum  relinere  potest  huic  potestati 
praedicandi  applicari ; neque  etiam  possunt  intelligi 
de  sola  baptizandi  potestate,  cum  id  repugnet  Pa- 
trum expositioni,  Ecclesiae  traditioni,  et  concilii 
Tridentini  definitioni ; imo  proprietas  verborum  id 
ostendit,  nam  sunt  generalia,  et  non  limitata  ad 
remittenda  tantum  peccata  infidelium. 

Dico  2 : Haec  potestas  remittendi  peccata,  est 
judiciaria,  seu  per  modum  judicii  exercenda.  De 
fide,  ex  concilio  Tridentino  ( sess.  14,  cap.  1,  et 
canon.  9 ) ; est  enim  sacrum  tribunal  a Christo  :<n 
Ecclesia  erectum,  in  quo  sacerdotes  judicis  officio 
oro  Christo  funguntur,  ut  constat  ex  Patribus  et 
ex  Ecclesiae  traditione. 

Sect.  11,  — An  haec  potestas  remittendi  peccata  ex- 
tendatur ad  culpam,  an  vero  adpcenam  tantum. 

Nota  : Quidam  dixerunt  hanc  potestatem  solum 
esse  ad  remittendam  poenam  temporalem,  quia 
remittere  culpam  solius  est  Dei ; et  antequam  exer- 
ceatur haec  potestas,  jam  supponitur  culpa  remissa 
per  contritionem  : ita  Magister,  Alensis,Bonaventura, 
etc.  Alii  vero  dicunt  hanc  potestatem  esse  non  so- 
lum ad  temporalem,  sed  etiam  ad  aeternam  poenam 
remittendam,  ob  rationes  jam  dictas  et  quia  poena 
xcterna  impedit  ingressum  coeli,  cujus  clavis  est  ista 
potestas.  Sed 

Dico  1 : Proprius,  primarius  ac  per  se  effectus 
hujus  potestatis  est  remittere  peccatum  quoad  cul- 
pam, adeoque  quoad  poenam  aeternam,  et  insuper 
■quoad  poenam  temporalem,  juxta  poenitentia  majo- 


rem aut  minorem  dispositionem.  (D.  Thomas,  Pa- 
ludanus,  Cajetanus,  Durandus,  etc.)  Probatur  ex 
Scriptura  : Quorum  remiseritis  peccata,  remittuntur 
eis  (Joan.  xx,25).  Quodcunque  solveritis,  etc.  (Mattii. 
xvm,  18),  remittere  peccata,  est  remittere 
culpam,  et  est  culpa  quie  impedit  ingressum  coeli. 
Item : Posuit  in  nobis  ministerium  reconciliationis. 
(II  Cor.  v,  18),  nempe  restauranda»  amicitiae  cum 
Deo,  remittendo  culpam.  Atque  id  desumitur  etiam 
ex  Ecclesiae  traditione,  ex  doctrina  conciliorum 
Florentini,  Constantiensis,  Tridentini,  ex  decretis 
Pontificum,  et  ex  Patrum  testimoniis.  Deinde  unde 
sciretur  per  sacramentum  infundi  gratiam  sanctifi- 
cantem si  remitteretur  sola  poena  temporalis  ? Et 
si  remittatur  simul  aeterna,  ergo  etiam  culpa,  quia 
non  remittitur  poena  sine  remissione  culpae  : quare 
sicut  baptismus  est  institutus  ad  remittendam  cul- 
pam et  poenam,  ita  et  sacramentum  poenitentim. 
Est  quidem  Dei  proprium,  ut  principalis  agentis, 
remittere  culpam  ; sed  homo  remittit  tantum  ut 
minister  et  instrumentum  Dei,  et  juxta  hunc  sen- 
sum exponenda  sunt  quorumdam  Patrum  dicta. 

Dico  2 : Duplex  est  hujus  potestatis  actus  : Pri- 
mus est  remittere  et  solvere  ; nempe  remittendo 
culpam,  et  solvendo  seu  poenam  aeternam  in  tem- 
poralem commutando.  Secundus  est  relinere , seu 
judicare  reuin  remissionis  peccati  indignum  ; et 
liqare  seu  obligare  ad  poenam  temporalem,  vel  in 
sacramento,  vel  extra  juxta  majorem  vel  minorem 
pcenitenlis  dispositionem. 

Sect.  111.  — An  potestas  remittendi  peccata,  sit  po- 
testas ordinis,  an  vero  jurisdictionis  ; et  quomodo 

hce  distinguantur  ac  dentur. 

Nota  : Ad  remittenda  peccata  per  hoc  sacramen- 
tum, requiritur  duplex  potestas,  ordinis  nempe  et 
jurisdictionis.  Potestas  ordinis  est  character  sacer- 
uotalis,  per  quem  aliquis  ex  divina  ordinatione 
deputatur  ad  sacra  ministeria,  habelque  potestatem 
in  corpus  Christi  verum  et  mysticum,  id  est,  pote- 
statem consecrandi  et  absolvendi,  llsc  potestas 
illi  confertur  in  sacerdotali  ordinatione.  De  hac  non 
est  controversia  ; sed  de  potestate  jurisdiclionis, 
quaerendo  quid  sit  et  quando  detur,  controvertitnr. 
Quare 

Dico  1 : Rejicienda  est  sententia  Armacani  di- 
centis potestatem  jurisdictionis  conferri  in  ipsa 
sacerdotis  ordinatione,  et  in  re  non  esse  distinctam 
a potestate  ordinis,  nec  ab  ea  separabilem  ; item 
aliorum  dicentium  in  ipsa  ordinatione  eam  inchoari 
tantum,  et  ut  sie  nec  distingui  a potestate  ordinis, 
nec  posse  per  Ecclesiam  auferri  aut  mutari,  sed 

eam  postea  compleri  per  aliquod  munus  ecclesia- 
sticum vel  hominum  concessionem,  et  ut  sic  posse 
mutari,  augeri,  minui  aut  omnino  tolli.  Unde  qui- 
dam dicunt,  ut  hsec  potestas  compleatur  seu  sit 
completa,  ad  exercendum  suum  actum  sufficere 
voluntariam  poenilentis  subjectionem,  nisi  ab  Ec- 
clesia impediatur  et  veletur.  Ita  pene  Cajetanus. 
Alii  vero,  nempe  Navarra,  etc.,  dicunt  jurisdictio- 
nem in  habitu  dari  per  ipsam  sacerdotis  ordinatio- 
nem, et  eam  esse  ab  Ecclesia  immutabilem,  atque 
a potestate  ordinis  indistinctam,  et  stando  in  jure 
divino  expeditam  ad  agendum  quandiu  nulla  inter- 
venit Ecclesiae  prohibitio.  Dari  autem  jurisdictio- 
nem in  actu,  quando  sacerdos  eligitur  aut  deputatur 
ad  munus  absolvendi,  et  hanc  dari  non  a poenitente 
per  suam  electionem  aut  voluntariam  subjectio- 
nem, sed  ab  ipso  Christo  ex  vi  istius  electionis  aut 
voluntariae  subjectionis.  Alii  denique,  nempe  Major, 
Angelus,  etc...  volunt  sacerdotes  accipere  quidem 
in  sua  ordinatione  veram  jurisdictionem,  sed  in- 
choatam tantum  et  incompletam  ; compleri  vero 
per  applicationem  seu  subjectionem  materiae  non 
a sola  poenitenlis  voluntate  aut  ex  jure  divino, 
sed  a summo  pontifice  et  praelatis  Ecclesiae  factam, 
ita  ut  nisi  ipsi  applicent  materiam,  sive  dent  sub- 
ditos, non  possint  sacerdotes,  ex  vi  solius  ordina- 
tionis, validum  hujus  potestatis  actum  exercere , 
quamvis  hic  ultimus  dicendi  modus  in  re  quam 
ipsi  intendunt,  sit  verus  ; tamen  ob  verborum  am- 
biguitatem non  placet.  Ideo 
Dico  2 : Potestas  ordinis  et  potestas  jurisdictisnis 
distinguuntur  essentialiter  : potestas  enim  ordinis 
datur  physice  per  impressionem  characteris  in  sa- 
cerdotis ordinatione,  estque  indelebilis  et  immuta- 
bilis. Potestas  vero  jurisdictionis  tantum  moraliter 
datur  per  extrinsecam  concessionem , aut  muneris 
ecclesiastici  collationem,  per  quam  aliquis  consti- 
tuitur aliorum  pastor  aut  superior,  hique  efficiun- 
tur subditi ; ideo  extra  ordinis  sacramentum  im- 
mediate per  hominem  datur.  ( D.  Thomas,  Bona- 
ventura,  Scolus,  Richardus,  etc. ) Haec  enim  sen- 
tentia est  magis  consentanea  modo  loquendi  conci- 
liorum, in  quibus  dicitur  posse  sacerdotem  carere 
omni  jurisdictione,  cum  tamen  non  possit  carere 
omni  potestate  ordinis,  nec  ex  vi  suae  ordinationis 
habere  subditos  ; ergo  ex  vi  suae  ordinationis  non 
recipit  proprie  jurisdictionem , ne  incompletam 
quidem  aut  inchoatam,  cum  de  hac  nihil  loquantur. 
Dum  ergo  Ecclesia  dat  subditos,  tunc  vere  dat  ju- 
risdictionem, ut  patet  in  parocho  nondum  sacer- 
dote, qui  per  collationem  beneficii  recipit  integram 
jurisdictionem,  licet  nondum  tiabeat  potestatem 
ordinis  ad  remittenda  peccata  necessariam  ; sed 
potest  alium  delegare  ad  actum  suae  jurisdictionis 
exercendum,  atque  ita  istae  dum  potestates  sunt  a 
se  invicem  separabiles , ac  proinde  essentialiter 
distincta;.  Sacerdotes  habent  quidem  ex  vi  sum  or- 
dinationis aptitudinem  ad  jurisdictionem  ; sed  actu 
eam  non  habent.  (Juod  attinet  ad  apostolos,  proba- 


DE  SACRAMENTIS 
hilius  est  eos  omnes  ex  jure  apostolatus  et  extraor- 
dinari*  delegationis  habuisse  immediate  a Christo 
suam  jurisdictionem  personalem  tantum,  sine  jure 
eam  aliis  transmittendi,  excepto  Petro  cui  ea  pro- 
missa est  cum  jure  successionis  ( Mattii . xvi ),  et 
data  ( Joan . xxi). 

Sect.  IA7. — -An  hcec  potestas  remittendi  peccata,  sit 
una  vel  plures  claves  regni  coelorum. 

Dico  I : potestas  remittendi  peccata  recte  per 
metaphoram  dicitur  clavis  regni  coelorum,  quia  est 
quaedam  facultas,  cujus  actus  est  aperire  et  clau- 
dere ; sive  est  potestas  qua  judex  ecclesiasticus  di- 
gnos admittere  valet  ad  regnum  coelorum,  et  repellere 
indignos,  uti  eam  definit  Joannes  XXII. 

Dico  2 : Solet  a iheologis  duplex  distingui  cla- 
vis : alia  scienlim,  alia  potentiae.  Clavis  scientiae  in 
pontifice  est  ad  definiendas  veritates  fidei ; poten- 
tiae, est  ad  regendam  Ecclesiam.  Clavis  scientiae  in 
sacerdote  est  ad  cognoscendam  juridice  poenitentis 
causam  ; potentim,  est  ad  eum  absolvendum,  et  ad 
remittenda  ejus  peccata.  Et  ad  hanc  scientiae  et 
potentiae  elavem  pro  sacramento  poenitentiae  redu- 
citur potestas  jurisdictionis. 

DISPUTATIO  DECIMA  SEPTIMA. 

De  institutione  et  necessitate  sacramenti  poeni- 
tentiae. 

Sect.  I.  — Are  Christus  in  lege  nova  instituerit  sa- 
cramentum poenilentice  ab  aliis  distinctum. 

Dico  I : De  fide  est  Christum  reliquisse  in  sua 
Ecclesia  speciale  sacramentum,  quod  est  medium 
ad  obtinendam  veniam  peccatorum  post  baptismum 
commissorum,  illudque  esse  a sacramento  baptismi 
distinctum:  contra  Lulherum,  Calvinum,  etc.,  ne- 
gantes esse  distinctum ; quia,  inquiunt,  sufficit  cre- 
dere et  baptizari : nam  baptismus,  qui  excitando 
fidem  abstulit  priora  peccata,  postea  per  sui  me- 
moriam excitando  eamdem  fidem,  aufert  alia  post 
baptismum  commissa  juxta  Mare,  xvi,  16:  Qui  cre- 
diderit et  baplizatus  fuerit,  salvus  erit.  Probatur 
assertio  : Istud  definitum  fuit  in  conciliis  Constan  - 
tiensi,  Florentino,  Tridentino  et  ab  antiquis  Patri- 
bus Cypriano,  Basilio,  Ambrosio,  Augustino,  etc., 
traditur.  Deinde  istorum  duorum  sacramentorum 
materia,  forma,  ritus  ac  finis  est  omnino  diversus  : 
ergo  sunt  distincta.  Praeterea  error  est  dicere  sa- 
cramentum per  solam  fidem  remittere  peccata.  Con- 
fessio qua  Adam  confessus  est  Deo  suum  peccatum, 
et  qua  in  oblatione  sacrificii  pro  peccato,  confite- 
bantur Judaei  sua  peccata,  uti  et  qui  veniebant  ad 
Joannem,  ut  in  Jordane  baptizarentur,  non  erat 
sacramentum,  sed  erat  umbra  et  figura  futuri  sa- 
cramenti poenitentiae. 

Dico  2 : De  fide  est  hoc  sacramentum,  quoad  suam 
essentiam  seu  essentialem  ritum,  ab  ipso  Christo 
fuisse  institutum.  Id  definitum  est  in  concilio  Tri- 
dentino ( sess.  14  ),  non  autem  illud  instituit  Chii- 
stus,  dum  (Luc.y i)  misit  suos  apostolos  ad  pr.cdi- 
candum,  ut  vult  Armacanus,  quia  tunc  nondum 
erant  sacerdotes  : nec  in  ultima  eoena,  etiamsi  forte 


ii  03 


1104 


THEOLOGIAE  SUAREZ  SUMMA. 


tunc  promiserit  instituendum  et  apostolos  de  hoc 
instruxerit  ; sed  illud  instituit  post  resurrectionem, 
quando  dixit:  Accipite  Spiritum  sanctum  ; quorum 
remiseritis  peccata,  remittuntur  eis  ( Joan . xx, 
22,  25  ). 

Sect.  II.  — An  hoc  sacramentum  sit  medium  neces- 
sarium ad  remissionem  mortalis  peccati  post  baptis- 
mum commissi. 

Dico  : Hoc  sacramentum  ex  Christi  institutione 
est  medium  necessarium  ad  peccatorum  post  bapti- 
smum commissorum  remissionem  obtinendam,  con- 
tra Hugonem  a S.  Victore,  Alensem,  Bonavenlu- 
ram,  etc. , qui  licet  admittant  hoc  sacramentum 
esse  necessarium  ex  praecepto  ecclesiastico,  ne- 
gant tamen  esse  medium  necessarium  ex  vi  insti- 
tutionis Christi,  sed  tantum  utile.  Sicut  sacramenta 
confirmationis  et  extremm  unctionis  sunt  tantum 
utilia, non  necessaria  ad  suos  fines  consequendos, 
ita  sacramentum  poenitentiae  est  utile,  non  neces- 
sarium ex  vi  institutionis,  ad  veniam  peccatorum 
obtinendam.  Sed  probatur  assertio  : 1°  ex  concilio 
Tridenlino  (sess.  14,  can.  C)  definiente  confessio- 
nem jure  divino  esse  ad  salutem  necessariam , 
adeoque  et  sacramentum  pcenitentise ; et  hanc  ne- 
cessitatem colligit  ex  eo  quod  Christus  sacerdotes 
constituit  tanquam  judices,  ad  quos  pertinet  circa 
peccata  sententiam  pronuntiare  cum  potestate  ea 
remittendi  autj  retinendi.  2°  tEx  Joan.  xx,  22,  23  : 
Accipite  Spiritum  sanctum ; quorum  remiseritis  pec- 
cata, remittuntur  eis.  5°  Ex  Patrum  Clementis,  Fa- 
biani,'Origenis,  Tertulliani,  Basilii,  etc.,  id  indi- 
cantium testimoniis.  Nectarius  patriarcha,  Chry- 
sostomi  praedecessor,  abstulit  usum  confessionis, 
non  sacramentalis  quse  fit  secreto,  sed  publicae  quae 
post  confessionem  secretam  interdum  publice  fie- 
bat de  peccatis  scandalosis  ad  agendam  publicam 
poenitentiam.  Unde  hoc  nihil  probat  contra  neces- 
sitatem sacramenti  poenitentiae,  sic  etiam  varii  Pa- 
tres negant  confessionem  publicam  esse  necessa- 
riam, sed  id  non  asserunt  de  sacramenlali. 

Sect.  III.  — An  hoc  sacramentum  peehitenlice  suffi- 
ciat in  voto;  an  vero  debeat  esse  in  re  susceptum 
ad  remissionem  peccati. 

Dico  1 : Hoc  sacramentum  in  re  ipsa  susceptum, 
non  est  semper  medium  necessarium  ad  justifica- 
tionem seu  ad  peccati  remissionem,  sed  sufficit  vel 
in  re  vel  in  voto.  (D.  Thomas,  Magister,  Gabriel.) 
Definitumque  est  in  concilio  Tridentino  (sess.  6, 
cap.  14;  et  sess.  14,  cap.  4).  Ratio  est  quia  vera 
conversioni  ad  Deum  per  conditionem,  promissa 
est  a Deo  remissio  peccati ; et  dum  sacramentum 
non  potest  statim  in  re  suscipi,  sufficit  contritio 
cum  proposito  illud  suscipiendi,  quia  apud  Deum 
voluntas  pro  facto  reputatur.  Contritio  tamen  non 
remittit  peccata  sub  conditione  confitendi,  quia 
absolute  ea  remittit,  sed  sub  onere  seu  cum  obli- 
gatione ea  postea  confitendi,  aut  cum  proposito  ea 
confitendi.  Peccata  ergo  per  hoc  sacramentum  in 
voto,  remittuntur,  quia  ita  est  institutum,  ut  ejus 


susceptio  pertineat  ad  integram  dispositionem  seu 
satisfactionem  ex  parte  nostra  necessariam  ad  pec- 
cati remissionem;  atque  ita  semper  remittuntur  in 
ordine  ad  confessionem.  Sed 

Dico  2 : Votum  hujus  sacramenti  non  requiritur 
necessario  ut  sit  explicitum,  sufficit  enim  implici- 
tum, quale  ex  natura  rei  includitur  in  amore  Dei 
super  omnia  et  proposito  servandi  omnia  mandata, 
supposita  hujus  sacramenti  institutione  et  necessi- 
tate. (D.  Thomas,  Richardus,  Bonaventura,  Na- 
varra,  etc.,  contra  Canum  requirentem  explicitum 
sine  sufficienti  fundamento.)  Nullum  enim  de  hoc 
voto  explicito  habendo  colligi  potest  prseceptum  sive 
ex  Scriptura,  sive  ex  traditione. 

DISPUTATIO  DECIMA  OCTAVA. 

De  essentia  et  ritu  hujus  sacramenti  in  communi. 

Sect.  I.  — Qucenam  sit  materia  remota  hujus 
sacramenti. 

Dico  : Materia  remota  circa  quam  versatur  hoc 
sacramentum  est  quodvis  peccatum  post  bapti- 
smum (non  ante)  commissum  ; et  mortale  quidem 
est  materia  necessaria,  id  est,  per  se  loquendo,  non 
potest  remitti  sine  hoc  sacramento.  Veniale  autem 
sive  nondum  confessum,  sive  jam  confessum,  uti  et 
mortale  jam  confessam  est  sufficiens  materia  : licet 
enim  forma  non  possit  saepius  cadere  in  eamde.ii 
materiam  proximam,  potest  tamen  in  remotam,  ut 
palet  in  baptismo  ; atque  ita  dum  fit  peccati  jam 
confessi  et  remissi  iterata  confessio,  sacramentum 
habet  suum  effectum,  id  est,  confert  gratiam  pec- 
cati, quantum  est  ex  se  remissivam,  et  tollit  ali- 
quam, sicut  prior  confessio,  poenae  temporalis  par- 
tem quee  solvenda  restabat ; estque  semper  culpa 
(non  reatus  poenae  temporalis  ex  priori  confessione 
relictus)  quae  subjicitur  clavibus,  sine  qua  non 
fit  hoc  sacramentum.  Si  sit  materia  dubia,  nec 
possit  haberi  certa,  conficiendum  est  sacramentum 
dando  absolutionem  sub  conditione  saltem  mente 
concepta. 

Sf.ct.  II,  III. — An  hoc  sacramentum  essentialiter 
constet  ex  materia  et  forma,  et  ex  qua. 

Dico  -1  : Sacramentum  essentialiter  constat  ex 
materia  et  forma  : D.  Thomas,  Cajetanus,  Alen- 
sis,  etc.,  contra  Scotum  dicentem  lotam  ejus  essen- 
tiam positam  esse  in  verbis  formae,  contrilionem- 
queet  confessionem  non  esse  ejus  partes,  sed  lan- 
Inm  prarequiri  ad  essentiam.  Probatur  ex  conciliis 
Florentino  et  Tridenlino  designantibus  propriam 
formam  et  materiam  hujus  sacramenti : Tridcnti- 
nuin  autem  eam  vocat  quasi  materiam,  non  quod 
non  sit  propria  sacramentalis  materia,  sed  quia 
hujus  sacramenti  materia  tam  remota  quam  pro- 
xima non  est  corpus  sensibile,  ut  in  aliis  sacra- 
mentis ; et  ideo  hanc  materiam  proximam,  ex  qua 
fit  sacramentum,  vocat  quasi  materiam.  Materia 
autem  remota  circa  quam  versatur  hoc  sacramen- 
tum, nempe  peccatum,  non  est  pars,  sed  objectum. 
Iloc  itaque  sacramentum  componitur  essentialiter 
ex  actibus  poenitentis  tanquam  materia,  et  ex  abso 

iutione  sacerdotis  tanqtiam  forma,  ac  parte  praeci- 
pua et  maxime  essentiali  compositum  complente. 
Hinc  dicitur  sacerdos  absolute  ministrare  sacra- 
mentum, quia  ipse  est  qui  introducit  formam  et 
perficit  sacramentum.  Deinde  non  tantum  lorma  seu 
absolutio  significat  effectum  sacramenti,  sed  etiam 
actus  pcenilentis,  nempe  contritio  et  confessio,  re- 
missionem culpae,  satisfactio  remissionem  poenae. 
Imo  probabilius  isti  actus  poenitentis  habent  etiam 
vim  activam  ex  opere  operato,  dum  nioraliter  simul 
concurrunt  saltem  mediate,  cum  absolutione  ad 
producendum  sacramenti  effectum. 

Dico  2 : Materiae  sacramenti  poenitentias  partes, 
sunt  tres  : confessio,  contritio,  satisfactio  (D.  Tho- 
mas,  Ricliardus,  Alensis),  etc.  Cum  enim  hoc  sa- 
cramentum fiat  per  modum  judicii,  reus  debet  con- 
fiteri squm  delictum,  et  cum  dolore  quidem  ad  ve- 
niam oblinendam,  adeoque  requiritur  confessio  do- 
lorosa, seu  confessio  et  contritio;  et  licet  contritio 
ex  se  et  per  se  non  sit  sensibilis,  per  confessionem 
tamen  et  signa  fit  sufficienter  sensibilis.  Deinde  ad 
integritatem  judicii  pertinet  poena  reo  inflicta  in 
delicii  ultionem  ; ergo  satisfactio  est  etiam  pars, 
saltem  integralis. 

Sect.  IV.  — An  hoc  sacramentum  sit  duntaxat 
unum,  sitque  iterabile. 

Dico  d : Hoc  sacramentum  non  tantum  est  specie 
unum  (alioquin  essent  plura  quam  septem  sacra- 
menta) , sed  etiam  numero  quoad  constitutionem 
ex  pluribus  partibus ; signa  enim  partialia,  licet 
heterogenea,  concurrunt  simul  ad  componendum 
unum  numero,  nec  obstat  temporis  distantia  ad 
unum  numero  componendum. 

Dico  2 : Tripliciter  potest  iterari  hoc  sacramen- 
tum : 1°  quando  post  susceptum  hoc  sacramentum, 
iterum  committuntur  mortalia  peccata  : de  his  et 
aliis  si  quae  sint,  debet  iterari  toties  quoties  sic 
committuntur.  2°  Item  debet  iterari  quando  in 
priori  confessione  omissum  est  aliquod  peccatum 
mortale  vel  per  oblivionem,  vel  ob  aliam  legitimam 
causam.  5°  Potest  etiam  iterari  de  peccatis  jam  rite 
confessis  et  remissis,  licet  non  sit  necesse  ; sed  de- 
bent adhiberi  dispositiones  requisitae. 

Sect.  V,  VI.  — Quid  est  in  hoc  sacramento  res  et 

sacramentum  simul ; an  aliquis  ritus  particularis 

sil  necessarius. 

Dico  1 : Juxta  communem  doctorum  sententiam, 
in  omnibus  saciamentis  est  aliquod  quod  sub  di- 
verso respectu  est  res  et  sacramentum  simul,  id 
est,  causatur  et  causat,  gjgnificatur  et  significat ; 
sive  est  gratiae  effectus  a sacramento  causatus,  et 
simul  illum  facit  ac  significat.  In  hoc  autem  sacra- 
mento rem  et  sacramentum  simul  D.  Thomas  dicit 
esse  interiorem  poenitentiam,  quia  interior  poeni- 
tentia, sive  sit  attritio  sive  contritio,  quatenus  in- 
formis et  secundum  se,  est  sacramentum  seu  pars 
sacramenti,  id  est  causat  ac  significat ; quatenus 
autem  per  gratiam  sacraitoen  talem  formata,  tunc 


est  res  sacramenti,  seu  effectus  sacramenti,  gloriar 
'meritorius. 

Dico  2 : Nulla  est  in  boc  sacramento  accidentalis 
caeremonia  quae  obliget  sub  mortali ; adeoque  nec 
tempus  nec  locus , nec  alia  circumstantia  prae- 
scripta est  tanquam  necessaria  ut  possit  hoc  sacra- 
mentum licite  ministrari  ; et  quamvis  poeni lens 
ordinarie  flexis  genibus  confiteatur,  et  soleat  prae- 
miui  confessio  generalis,  neutrum  tamen  est  ab- 
solute necessarium.  Similiter  ex  parte  ministri, 
verba  deprecatoria,  quae  formam  substantialem  par- 
titu antecedunt,  partim  subsequuntur,  laudabiliter 
quidem  dicuntur,  sed  non  sub  praecepto,  saltem 
gravi.  Nec  etiam  est  sub  pramepto  ilia  benedictio 
seu  deprecatio  quae  in  tine  confessionis  per  mo- 
dum crucis  adhiberi  solet.  Impositio  autem  ma- 
nus in  hoc  sacramento  super  caput  poenitentis, 
nunc  non  est  in  usu,  multo  minus  de  praecepto ; 
nec  expedit  eam  facere,  maxime  super  feminas. 
Sola  manus  extensio  sine  tactu,  dum  forma  pro- 
fertur, videtur  esse  magis  iu  usu,  et  potestatem  cla- 
victn  modo  significare ; liberum  est  tamen  etiam 
omittere  eam. 

DISPUTATIO  DECIMA  NONA. 

De  forma  sacramenti  poenitentiae, 

Sect.  I.  — .4n  de  essentia  hujus  forrnte  sint  hces 
sola  verba  voce  prolata  : Te  absolvo. 

Dico  I : De  essentia  hujus  sacramenti  est,  ut  ejus 
forma  propriis  verbis  et  voce  hnmana  proferatur. 
(D.  Thomas,  Major,  Cajetanus,  etc.)  Forma  hujus 
sacramenti,  inquit  concilium  Florentinum,  sunt 
verba  absolutionis,  quce  sacerdos  profert,  etc.  Chri- 
stus enim  instituendo  hoc  sacramentum,  uti  alia 
etiam  sacramenta,  voluit  ut  verbis  conficerentur, 
excepto  matrimonio,  ad  quod  requisixit  tantum  ea 
quae  ad  contractum  sunt  necessaria.  Christus  igi- 
tur instituendo  hoc  sacramenlale  judicium,  voluit 
praeter  alia  specialia,  ut  in  hoc  sententia  ferretur 
voce  ; contra  Paludanum,  Navarram,  etc.,  dicen- 
tes in  aliquo  casu  posse  valere  formam  scripto 
missam. 

Dico  2 : Ista  verba  : Te  absolvo,  sunt  aptissima 
et  convenientissima  ad  hanc  formam  significandam. 
(B.  Thomas,  Scotiis,  Durandus,  etc.)  Hoc  enim  sa- 
cramentum institutum  est  per  modum  judicii  in 
quo  judex  profert  sententiam,  non  deprecando,  sed 
solvendo,  vel  ligando ; ideoque  eam  profert  per 
modum  judicativi  ad  instar  actus  judicialis,  non 
ut  auctor  principalis,  quod  est  proprium  Dei,  sed 
ut  ejus  minister.  Forma  extrenue  unctionis  est  de- 
precaliva,  non  autem  sacramenti  poenitentiae,  quia 
sic  Christo  institutori  placuit;  et  vero  haec  forma 
per  modum  indicativi  prolata,  est  aptior  ad  sacra- 
mentum poenitentiae,  quia  est  tribunal  in  quo  fer- 
tur sententia  per  modum  judicii.  Christus  dedit 
apostolis  potestatem  faciendi  miracula,  sed  modum 
non  praescripsit ; nunc  enim  imperativo,  nunc  de- 
precativo  modo  ea  fecerunt,  essentialem  autem  sa- 
cramentorum ritum  praescriosit.  Quod  dicit  Abu- 

lensis  istud  verbum  absolvo  improprie  esse  dictum, 
non  habet  fundamentum.  Non  datur  forma  ad  reti- 
nenda peccata,  quia  per  talem  actum  non  fit  sacra- 
mentum, nec  iste  actus  est  significativus  gratiae ; 
ideo  non  fit  per  formam  sacramentalem. 

Dico  3 : Yerba  : Misereatur  tui  omnipotens 
Deus,  etc.,  quae  formae  praemittuntur,  non  sunt  de 
essentia  formae,  uti  nec  pronomen  eyo;  nec  invoca- 
tio Trinitatis,  in  nomine  Patris  et  Filii,  etc.;  nec 
haec  : Passio  Domini  nostri  Jesu  Christi,  etc.  Imo 
juxta  D.  Thomam,  Cajetanum,  Sylvestrum,  Navar- 
ram,  elc.,  contra  Gabrielem,  Paludanum,  Majo- 
rem, etc.,  nec  sunt  de  ejus  essentia  ista  verba  ; 
a peccatis  tuis,  implicite  enim  continentur  in  verbo 
absolvo,  quod,  supposita  peccatorum  confessione 
supra  quam  cadit,  habet  satis  determinatam  sine 
ifiis  significationem  ; non  debent  tamen  omitti,  cum 
nulla  ea  omittendi  possit  causa  occurrere.  Sed  non 
debet  addi  : ab  omnibus  nempe  peccatis  luis.  Citati 
auctores  Gabriel,  Paludanus, etc.,  putant  ista  verba: 
a peccatis  tuis,  requiri  ad  essentiam  formae;  quia, 
inquiunt,  verbum  absolvo  est  indifferens  ad  signifi- 
candam absolutionem  a censura,  a poena,  aut  a 
culpa,  ideoque  requiritur  ad  complendam  formae 
significationem  ac  sensum.  Sed 

Dico  4 : Haec  duo  sola  verba  : Te  absolvo,  suffi- 
ciunt ad  formam  hujus  sacramenti  perficiendam  ac 
complendam  ; in  illis  enim  formae  et  significatio  et 
effectus  consummatur;  nec  tantum  sufficiunt,  sed 
etiam  formaliter  sumpta,  absolute  sunt  necessaria 
ad  essentiam  formae,  sicut  ego  Te  baptizo  in  bapti- 
smi forma ; imo  et  materialiter  sumpta  sunt  etiam 
necessaria  necessitate  praecepti,  ita  ut  non  possint 
in  alia  mutari  sine  peccato.  Hinc  non  videtur  haec 
forma  valere  : Mundo  te  a peccatis;  nec  haec  : Ab- 
solvat te  Christus;  si  dicatur  deprecative ; secus  for- 
tasse, si  dicatur  imperative,  uti  et  haec  : Sacramen- 
tum absolutionis  libi  do,  etc. 

Sect.  II.  — Quisnam  sit  sensus  nujus  formce : Ego 
te  absolvo,  et  quis  ejus  effectus. 

Dico  : Haec  forma  , Ego  te  absolvo,  non  signifi- 
cat, Ego  te  absolutum  ostendo  et  declaro , ut  censent 
Magister,  Bonaventura,  Gabriel,  Alensis  ; nec  signi- 
ficat, Ego  te  absolvo  non  a culpis,  sed  ab  obligatione 
eas  subjiciendi  clavibus  Ecclesia' ; nec  significat  re- 
missionem poenae  vel  aeternae  vel  temporalis  juxta 
indigentiam  poenilentis,  uti  volunt  Hugo,  Richar- 
dus,  Scotus,  sed  juxta  D.  Thomam  significat  : Sa- 
cramentum absolutionis  tibi  impendo,  subintelligendo 
nempe,  uti  in  aliis  sacramentis,  si  suscipiens  non 
ponat  obicem.  Quod  sic  explicatur  : Confero  tibi  gra- 
tiam, quantum  est  de  se,  peccati  remissivam,  nimi- 
rum si  in  homine  sit  peccatum,  cujus  remissio  po- 
stuletur; atque  ita  si  jam  per  contritionem  sit  dele- 
tum peccatum,  semper  veritas  formae,  et  significatio 
ejus  effectus  servatur.  Ex  remissione  autem  culpae 
jnortalis,  conseculive  habetur  remissio  poenae  aeter- 
Eif-;  atque  etiam  alicuius  partis,  aut  interdum  to- 


tius poenae  temporalis,  juxta  variam  poenitentis 
dispositionem. 

Sect.  III.  — An  sacramentalis  absolutio  possit  dari 
personae  absenti. 

Nota  : Multi  olim  doctores  censuerunt  in  casu 
necessitatis  posse  confessionem  fieri  sacerdoti  ab- 
senti, et  ab  eodem  absente  posse  absolutionem  da- 
ri, adeoque  verba  absolutionis  sufficienter  verificari 
posse  circa  personam  absentem  : ita  Paludanus, 
Antonius,  Sylvester,  Tabiensis,  etc.  Sed 

Dico  1 ; In  nullo  casu  licitum  est  confiteri  absenti 
et  ab  absente  absolvi.  Ita  olim  communius  theologi, 
et  nunc  omnes  post  decretum  Clementis  VIII,  anno 
1602  editum,  quo  hanc  propositionem  : Licet  per 
litteras,  seu  internuntium  confessorio  absenti  sacra- 
menlaliter  confiteri,  et  ab  eodem  absente  absolutionem 
obtinere,  damnat,  ad  minus  ut  ftdsam,  temerariam, 
scandalosam,  ac  prohibet  ne  deinceps  doceatur, 
neve  unquam  in  aliquo  casu  ut  probabilis  defenda- 
tur, imprimatur,  aut  in  praxim  quovis  modo  dedu- 
catur sub  poena  excommunicationis  latae  sententiae. 
Et  ratio  est  quia  absolutionis  forma  exigit  poenilen- 
tis praesentiam  ; verba  enim  formae  diriguntur  ad  per- 
sonam praesentem;  deinde  actualis  dispositio  poeni- 
Ventis  esset  ignota  confessario,  dum  illum  absolve- 
ret absentem,  et  sic  se  exponeret  periculo  absol- 
vendi indispositum;  ac  cum  sit  judex,  debet  habere 
praesentem  reum,  ut  eum  examinet. 

Dico  2 : Non  tantum  talis  confessio  absenti  facta, 
et  simul  ab  absente  data  absolutio,  est  illicita,  sed 
etiam  invalida,  quia  Clemens  VIII  in  suo  decreto 
vetat  ne  unquam  ullo  casu  ista  opinio  ut  probabilis 
defendatur,  aut  in  praxim  quovis  modo  deducatur; 
ergo  censet  ejusmodi  confessionem  esse  invalidam. 
Deinde  iste  modus  confitendi  nec  nunc,  nec  un- 
quam fuit  in  Ecclesia  receptus.  Quod  autem  dicitur 
de  sancto  Thoma  Cantuariensi,  misisse  Romam  pro 
obtinenda  absolutione,  id  intelligendum  de  absolu- 
tione a censuris  ad  cautelam  petita,  vel  de  obti- 
nenda plenaria  indulgentia.  Cyprianus  non  de  abso- 
lutione sacramentali  in  loco  qui  citatur,  agit,  sed  de 
publica  reconciliatione,  nec  etiam  de  sacramentali 
agit  capitulum  Qualis  30,  qua;st.  5,  sed  de  alia  judi- 
ciali. 

DISPUTATIO  VICESIMA. 

De  interiori  dolore  ad  substantiam  et  effectum 
hujus  sacramenti  requisito. 

Sect.  I.  — An  contritio  ad  hujus  sacramenti  effectum 
sil  necessaria. 

Nota  : Ad  effectum  hujus  sacramenti  Sylvester  re- 
quirit tantum  voluntatem  confitendi  tanquam  vir- 
tualem  poenitentiam,  sed  omnino  ab  omnibus  reji- 
citur. Magister  autem,  Hugo,  Alensis,  Richardus, 
Bonaventura , elc.,  requirunt  absolute  perfectam 
contritionem.  Cajetanus  vero,  Ferrarius,  etc.,  re- 
quirunt etiam  per  se  perfectam  contritionem,  inter- 
dum tamen  posse  aiunt  sufficere  attritionem,  cujus 
actus  in  ipso  sacramento  et  ejus  vi  mutetur  in 
actum  contritionis,  faciendo  pcenitentem  ex  attrito 


1118 


4100  PART.  If.  — XVII. 

contritum.  Victoria,  Vega,  Cordubensis,  idem  etiam 
requirunt;  sed  si  quis  putans  bona  fide  se  esse 
contritum,  sit  tantum  attritus,  sentiunt  eum  justifi- 
cari cum  ista  attritione  et  fieri  ex  attrito  contritum, 
non  per  mutationem  attritionis  actus  in  actum  con- 
tritionis, sed  per  solam  habituum  infusionem.  De- 
nique D.  Thomas,  Scotus,  Paludanus,  Adrianus,  etc., 
dicunt  sufficere  veram  et  integram  peccatorum  at- 
tritionem, sive  illa  sit  cognita,  sive  non.  Quare 
Dico  1 : Hoc  sacramentum  habet  vim  justificandi 
peccatorem  per  solam  veram,  supernaturalem,  et 
integram  attritionem  dispositum,  sicque  efficiendi 
ex  attrito  contritum,  conferendo  attrito  immediate 
gratiam  sanctificantem  sine  ulla  intrinseca  interio- 
ris doloris,  seu  attritionis  actus  mutatione  aut  per- 
fectione. Ac  proinde  attritio  manens  attritio,  est 
sufficiens  dispositio  proxima  ad  hujus  sacramenti 
effectum;  tuncque  tantum  dicitur  homo  fieri  con- 
tritus per  gra tise  habitualis  informationem  seu  infu- 
sionem. Probatur  1°  ex  concilio  Tridentino  (sess.  14, 
cap.  4)  declarante  contritionem  imperfectam,  quae 
attritio  dicitur,  esse  donum  Dei  et  impulsum  Spiri- 
tus sancti,  ac  postea  de  hac  sic  dicente  : Quamvis 
sine  sacramento  poenitentia;  per  se  ad  justificationem 
perducere  peccatorem  nequeat,  tamen  eum  ad  Dei  gra- 
tiam in  sacramento  pcenitenlice  impetrandam  dispo- 
nit. Nempe  dispositione  non  remota,  sed  proxima 
seu  ultima  : nam  concilium  aperte  indicat  aliter 
disponere  in  sacramento,  quam  extra;  extra  autem 
disponit  remote,  ergo  intra,  proxime.  2°  Sacramen- 
tum poenitentiae  est  institutum  ad  resuscitandos  a 
morte  peccati  mortuos  baptizatos,  sive  ad  confe- 
rendam gratiam  et  expellendum  peccatum  mortale, 
est  enim  sacramentum  mortuorum;  sed  si  requira- 
tur contritio,  nunquam  habebit  suum  effectum,  sive 
nunquam  conferet  primam  gratiam,  et  nunquam 
expellet  peccatum  mortale,  quia  ante  ejus  susce- 
ptionem semper  jam  erit  collata  gratia  et  peccatum 
expulsum  vi  praeviae  contritionis ; et  frustra  quis 
dicet  conferri  gratiam  et  peccatum  expelli  in  voto 
sacramenti,  tanquam  parte  sacramenti,  quia  con- 
ferri gratiam  et  expelli  peccatum  in  voto,  est  con- 
ferri et  expelli  ex  opere  operantis,  non  ex  opere 
operato  virtute  clavium,  adeoque  sacramentum  non 
habebit  suum  effectum,  id  est  ex  opere  operato. 
Deinde  non  esset  verum  quod  Augustinus  (episl. 
180)  dicit  aeternam  peccatoris  salutem  pendere  ex 
absolutione  sacerdotis.  5°  Attritio,  ex  doctrina  con- 
cilii Tridenlini,  est  ultima  et  immediata  ac  sufficiens 
dispositio  ad  gratiam  impetrandam,  non  autem 
dispositio  ad  contritionem,  contritio  enim  includit 
attritionem  ; ergo  manente  attritione  sine  sui  mu- 
tatione, gratia  habitualis  immediate  infunditur  in 
sacramento,  et  vi  sacramenti.  Hinc 

Dico  2 : Vera  et  integra  attritio  est  dispositio 
sufficiens  ad  hujus  sacramenti  effectum,  etiam  co- 
gnita ut  talis;  neque  oportet  ut  reputetur  contritio 
ad  istum  effectum  obtinendum.  Nullum  enim  ex- 
stat prsceptum  quo  necessario  requiratur  contritio  ; 

ergo  cum  attritio  sufficiat,  sive  cognoscatur  esse  at- 
tritio, sive  non,  dummodo  exsistat,  effectum  obti- 
nebit : est  enim  detestatio  divinae  offensae  sub  ali- 
qua ratione  honesta  et  supernaturali. 

Sect.  II.  — Qualis  debeat  esse  attritio,  ut  sufficiat 
ad  liujus  sacramenti  effectum. 

Dico  I rAd  oblinendam  peccati  mortalis  remis- 
sionem per  hoc  sacramentum,  necessario  requiritur 
ut  sit  attritio  vere  in  reipsa  exsistens.  Unde  si  quis 
sine  vera  et  reali  attritione  illud  recipiat  ex  qua- 
cunque ignorantia  invincibili,  excusabitur  quidem  a 
nova  culpa,  non  tamen  illius  effectum  obtinebit, 
quia  peccatum  prius  commissum  et  non  retractatum 
est  obex.  Sicut  baptismus  non  tollit  peccatum  mor- 
tale sine  vera  attritione,  ita  nec  hoc  sacramentum  : 
existimata  enim  attritio  non  est  attritio,  nec  me- 
dium quod  necessario  requiritur.  Deinde  haec  attri- 
tio debet  ita  esse  efficax  et  absoluta,  ut  excludat 
omnem  peccandi  voluntatem. 

Dico  2 : Praedicta  attritio  debet  esse  supernatu- 
ralis  (contra  Scotum),  quia  juxta  concilium  Triden- 
tinum  est  donum  Dei  et  impulsus  Spiritus  sancti. 
Dispositio  enim  ad  formam  semper  debet  esse  pro- 
porlionata  et  ejusdem  rationis  cum  forma,  a quo- 
cunque agente  forma  introducatur;  ergo  licet  gratia 
fiat  per  sacramentum,  semper  requirit  dispositionem 
supernaturalem,  quae  illi  disponat  et  accommodet 
subjectum.  Unde  attritio  debet  esse  ex  molivo  su- 
pernaturali et  divino,  non  vero  temporali  et  huma- 
no. Praeterea 

Dico  3 : Debet  esse  integra,  id  est,  de  omnibus 
peccatis  mortalibus,  quia  unum  peccatum  mortale 
non  remittitur  sine  alio.  Hinc  si  quis  inculpabiliter 
omittat  unum  peccatum  mortale,  ad  quod  attritio 
non  se  extenderit,  licet  non  sil  de  novo  peccaturus, 
seu  non  sit  facturus  sacrilegium,  non  tamen  justifi- 
cabitur; secus  vero,  si  attritio  se  extenderit  ad  om- 
nia mortalia,  adeoque  etiam  ad  illud  quod  in  con- 
fessione inculpabiliter  omissum  est. 

Sect.  III,  IV.—  An  voluntas  confitendi  sine  alio  pec- 
catorum dolore,  sufficiat  ad  valorem  liujus  sacru- 
menti,  et  quisnam  ad  eum  necessario  requiratur. 
Dico  1 : Certum  est  ad  valorem  hujus  sacramenti 
necessario  requiri  voluntatem  confitendi  et  pecca- 
torum veniam  oblinendi,  et  si  poenitens  confitendo 
erret  in  persona,  putans  esse  Petrum  cui  confitetur 
cum  sit  Paulus,  valida  erit  confessio,  si  absolute 
velit  huic  sacerdoti,  qui  praesens  est,  confiteri,  uti 
quivis  poenitens  judicandus  est  velle;  nisi  constaret 
de  expressa  et  absolute  contraria  ejus  voluntate,  qua 
nollet  se  et  suam  causam  isti  judici  seu  confessario 
subjicere,  tunc  enim  foret  invalida.  Deinde  ut  sit 
valida,  oportet  ut  illa  voluntas  seu  motivum  confi- 
tendi non  sit  peccatum  mortale];  veniale  tamen  non 
impedit  ejus  validitatem,  dummodo  non  excludat 
sufficientem  peccatorum  mortalium  attritionem  , 
quia  nihil  essentiale  tollit,  nimirum  non  tollit  dolo- 
rem. Unde 

Dico  2 : Aliquis  dolor  internus,  praeter  dictam 

voluntatem  confitendi,  est  de  necessitate  et  essentia 
hujus  sacramenti,  seu  de  essentia  ejus  materis  (D. 
Thoaias,  Navarra,  Yega,  Cordubensis,  etc.),  quia 
dolor  est  pars  essentialis  hujus  sacramenti ; ergo 
sine  illo  non  potest  esse  validum,  et  dolor  quidem 
verus  ac  supernaturalis , et  de  omnibus  peccatis 
mortalibus  requiritur.  Unde  isto  dolor  seu  attritio 
debet  esse  absolute  efficax  et  includens  non  tantum 
velleitatem,  sed  etiam  absolutam  voluntatem  non 
peccandi  de  ctclero  : ita  Gabriel,  Major,  Adrianus, 
etc.,  contra  Canum,  Ledesmam,  Sylvestrum,  etc., 
volentes  quamcunque  displicentiam  cum  velleitate 
non  peccandi  sufficere  ad  valorem  sacramenti.  Pro- 
batur, quia  talis  dolor  seu  detestatio  non  avertit 
voluntatem  ab  effectu  peccati,  nec  sufficit  ad  veram 
peccati  accusationem  coram  Deo.  Prmterea  iste  do- 
lor non  debet  esse  existimatus  tantum,  praesertim 
existimatione  vincibili  quae  non  excusat  a culpa 
mortali,  sed  oportet  ut  sit  verus  ac  realis,  alioquin 
non  sufficiet  ad  valorem;  similiter  oportet  ut  sit 
vere  ac  realiter  supernaturalis,  nec  sufficit  existi- 
matus supernaturalis,  etiam  invincibiliter,  quia  ut 
talis,  non  est  pars  sacramenti ; ergo  ut  talis  non 
potest  constituere  sacramentum.  Ut  est  enim  pars 
sacramenti,  iuxta  Tridentinum,  est  donum  Dei  et 
impulsus  Spiritus  sancti.  Denique  cum  attritio  vera 
possit  haberi  de  aliquibus  mortalibus,  et  non  de 
omnibus,  qua  in  re  differt  a contritione,  ad  valo- 
rem sacramenti,  per  se  loquendo,  requiritur  et  suf- 
ficit vera  attritio  de  omnibus  mortalibus,  quae  in 
confessione  aperiuntur,  utpole  necessaria  et  suffi- 
ciens ad  integram  formaliter  accusationem,  etiam- 
si non  se  extendat  ad  ea  mortalia,  de  quibus  non 
fit  confessio,  quia  de  his  non  recordatur.  Haec«enim, 
oblita,  non  sunt  pars  actualis  et  essentialis  sacra- 
menti, ergo  potest  hoc  esse  validum  sine  illa  : se- 
cus vero,  si  in  confessione  memor  eorum,  de  iis 
non  doleat,  quia  tunc  ponit  obicem  sacramento. 
Similiter  confessio  erit  nulla  et  invalida,  si  quis 
sciens  et  videns,  aut  ex  ignorantia  mortaliter  vin- 
cibiliter  habeat  veram  attritionem  de  aliquibus,  at 
non  de  omnibus  mortalibus  quae  in  confessione  ape- 
rit; secus  autem,  si  ex  ignorantia  aut  inadvertentia 
inculpabili. 

Dico  5 : Internus  dolor,  sive  contritio,  sive  at- 
tritio debet  necessario  concurrere  ad  sacramenta- 
lem  mortalium  peccatorum  confessionem.  Unde 
conceptus  ex  universali  motivo,  v.  gr.  ex  metu  poe- 
narum inferni,  quamvis  formaliter  terminetur  ad 
unum  peccatum  particulare  mortale,  tamen  virtua- 
liter  se  extendit  ad  omnia  mortalia  ; non  ergo  opor- 
tet ut  ad  singula  peccata  specialiter  terminetur,  sed 
sufficit  dolor  universalis  de  omnibus  confuse  con- 
ceptis, qui  virtualiter  extendatur  ad  singula;  prout 
de  illis  fit  accusatio  vi  istius  doloris.  Ilie  autem  do- 
lor potest  tempore  antecedere  confessionem,  sed 
oportet  ut  tunc  per  formalem  ve)  virtualem  poeni- 
tentis  intentionem  ille  referatur  ad  confessionem, 
quod  nt  quoties  quis  peccata  sua  recogitat  et  de  eis 


dolet  ut  ea  confiteatur  ; vel  praebet  signum  sui  dolo- 
ris in  ordine  ad  faciendam  confessionem,  seu  ad 
absolutionem  obtinendam ; aut  quoties  dolet  de 
peccatis  cum  expresso  illa  confitendi  proposito,  vi 
cujus  postea  fit  confessio.  Hinc  si  quis  ita  doluerit 
dc  suis  peccatis  ut  postea  in  ipsa  confessione,  aut 
dum  absolutio  datur,  nullum  iteret  dolorem,  con- 
fessio est  valida,  quia  moraliter  illi  conjungitur  do- 
lor qui  praecessit,  et  virtute  sua  illam  confessionem 
informat.  Non  est  tamen  necesse,  ul  tempore  dolor 
confessionem  antecedat ; sufficit  enim  ut  habeatur 
ante  absolutionem,  elicitus  post  confessionem  vel 
in  ipsa  confessione,  licet  antea  non  fuerit  elicitus. 

Dico  4 : Propositum  saltem  virtuale,  inclusum 
in  absoluta  et  efficaci  peccati  detestatione  ac  dolore 
videtur  esse  de  essentia  hujus  sacramenti ; imo  ad- 
do, si  fiat  confessio  de  peccatis  mortalibus,  per  se 
loquendo,  requirit  propositum  formale  illa  vitandi; 
quia  si  quis  sciens  et  videns  confiteatur  de  peccato 
mortali  sine  tali  proposito,  et  in  ea  dispositione  ve- 
lit absolutionerfi  recipere,  sine  dubio  graviter  pec- 
cat, adeoque  ponit  obicem,  el  sacramentum  est 
nullum.  Attamen  non  videtur  formale  propositum 
tam  necessarium  quam  formalis  dolor,  maxime  in 
materia  venialis  peccati.  Si  quis  enim  bona  fide 
delestetur  peccatum  quod  confitetur,  el  non  adver- 
tat ad  faciendum  formale  propositum,  existimo  sa- 
cramentum fore  validum,  tuneque  sufficiens  fore 
virtuale  propositum  in  vera  detestatione  inclusum. 
Quoad  propositum  obediendi  confessario,  non  re- 
quiritur aliud  quam  propositum  servandi  omnia 
mandata,  adeoque  servandi  id  quod  confessarius 
potest  mandare,  v.  gr.  poenitentiam  ab  co  impo- 
sitam. 

Sect.  V.  — An  confessio  possit  esse  informis  ex  de- 
fectu 'doloris. 

Dico  1 : Probabilius  potest  dari  confessio  valida 
quoad  substantiam  sacramenti,  et  invalida  seu  in- 
formis quoad  ejus  effectum  (seu  quoad  gratiam 
sanctificantem  quae  est  velut  confessionis  forma, 
sine  qua  dicitur  informis),  ex  defectu  non  intensivo, 
ut  vult  Petrus  Solus,  sed  extensivo  attritionis  pro- 
veniente ex  inculpabili  inadvertentia  vel  ignorantia  : 
si  quis  enim  cum  vera  aliquorum,  sed  non  om- 
nium peccatorum  mortalium  quae  commisit  attri- 
tione, inculpabiliter  confiteatur,  ejus  confessio  erit 
sufficiens  ad  validitatem  sacramenti,  uti  supra  di- 
ctum est,  sed  non  sufficiens  ad  effectum,  seu  ad 
gratiam  sanctificantem,  quia  peccatum  commissum 
non  remittitur  sine  actu  poenitentiae  seu  doloris  a 
retractatione,  etiam  per  sacramentum;  et  sic  erit 
validum  sacramentum  quoad  substantiam,  et  informe 
quoad  effectum  defectu  doloris,  qui  nec  formaliter 
nec  virtualiter  se  extendit  ad  ista  mortalia  non 
confessa.  Itaque  defectus  quidem  integritatis  con- 
fessionis materialis,  quando  est  inculpabilis,  nec 
substantiam  nec  effectum  sacramenti  impedit,  quia 
materialis  seu  exterior  confessio  non  est  per  se 
medium  necessarium  ad  remissionem  peccati ; sed 

defectus  integritatis  interioris  doloris,  licet  non  im- 
pediat substantiam,  impedit  tamen  effectum,  quia 
ista  integritas  est  medium  per  se  necessarium  ad 
illum . 

Dico  2 : Hoc  sacramentum  validum  et  informe 
probabilius  habet  suum  effectum  fictione  recedente  ; 
cum  enim  peccatum  mortale  post  baptismum 
commissum,  debeat  remitti  per  sacramentum  poe- 
nitentiae in  re  vel  in  voto  susceptum,  ergo  illud  a 
poenitente  inculpabiliter  non  retractatum,  rece- 
dente fictione  remittetur  vi  sacramenti,  quod  fuit 
informe.  Recedet  autem  fictio  seu  tolletur  per  con- 
tritionem, vel,  per  dignam  sacramenti  susceptio- 
nem ; vel  per  solam  attritionem  extra  sacramen- 
tum, si  nullum  mortale  sit  commissum  post  istam 
sacramenti  informis  susceptionem. 

Sect.  VI.  - — De  necessitate  doloris  pro  confessione 
solorum  venialium  peccatorum. 

Dico  1 : In  confessione  solorum  venialium  requi- 
ritur etiam  formalis  attritio  seu  dolor  cum  propo- 
sito saltem  virtuali  vitandi  peccata;  quia  attritio 
seu  dolor  formalis  est  pars  essentialis  sacramenti. 
Aliud  est  de  illorum  remissione  extra  sacramen- 
tum, ad  quam  non  requiritur  formalis  dolor.  Idem 
dic  de  confessione  peccatorum  mortalium  antea 
confessorum.  Quando  confessio  fit  de  solis  veniali- 
bus, non  est  de  ejus  substantia  aut  essentia,  ut 
propositum  vel  dolor  efficax  et  absolutus  sit  uni- 
versalis de  omnibus  venialibus , quae  simpliciter 
praebentur  ut  materia  absolutionis  (nam  venialia 
quae  in  ea  aperiuntur  non  in  ordine  ad  absolutio- 
nem, sed  ob  alium  finem,  clarum  est  non  pertinere 
ad  hoc  sacramentum),  quia  unum  veniale  potest 
remitti  sine  alio,  et  veniale  non  est  materia  neces- 
saria sacramenti;  ergo  non  erit  contra  ejus  valo- 
rem  si  confessio  non  sit  integre  dolorosa  de  om- 
nibus ; non  potest  tamen  id  fieri  sine  aliqua  culpa 
veniali. 

Dico  2 : Si  quis  habens  peccatum  mortale,  cujus 
inculpabiliter  obliviscitur  dum  venialia  sola  confite- 
tur, et  de  solis  venialibus  quae  confitetur,  elicit  ve- 
ram attritionem,  ejus  confessio  erit  valida,  quia  est 
formaliter  integra  cum  sufficienti  dolore  de  veniali- 
bus ; et  simul  informis,  quia  cum  non  doleat  de 
isto  mortali,  istud  mortale  non  remittitur;  illo 
autem  non  remisso,  gratia  non  infunditur,  adeo- 
que  nec  remittuntur  venialia,  quae  cum  illo  con 
juncta  sunt. 

DISPUTATIO  VICESIMA  PRIMA. 

De  sacramentalis  confessionis,  qua;  est  altera  pars 
materiae  hujus  sacramenti,  quidditate  et  qua- 
litate. 

Sect.  1,  II.  — Quid  sit  confessio  sacramentalis ; et 
an  de  necessitate  sacramenti  debeat  esse  auricula- 
ris, seu  secreta. 

Dico  1 : Haec  confessio  sic  a D.  Thoma  et  aliis 
theologis  definitur.  Est  legitima  et  sacramentalis 
accusaLio  de  propriis  peccatis  ad  eorum  veniam 
virtute  clavium  oblinendam,  coram  sacerdote  facta. 


Variae  ad  eam  requiruntur  conditiones,  quarum 
quaedam  sunt  essentiales,  quaedam  accidentales,  ut 
postea  dicetur.  Hae  autem  conditiones  sunt  : ut  sit 
simplex,  humilis,  pura,  fidelis,  integra,  accusans, 
voluntaria,  verecunda,  fortis,  frequens,  accelerata, 
secreta,  discreta,  dolorosa,  reparare  parata 
Dico  2 : Modus  secretae  confessionis  est  honestus, 
sanctus,  et  ad  conficiendum  sacramentum  sufficiens. 
De  fide.  Definitum  in  concilio  Tridenlino  (sess. 
14,  cap.  5)  contra  haereticos  illam  respuentes. 
Probatur  ex  cap.  Omnis  uiriusque  sexus,  ubi  dicitur 
soli  sacerdoti  faciendam  esse  confessionem,  el  ex  anti- 
quissima Ecclesiae  consuetudine.  Et  certe  dum  olim 
imponebatur  publica  poenitentia,  non  fiebat  nisi  ex 
prudenti  confessarii  judicio,  cui  prius  facta  fuerat 
secreta  confessio,  et  ob  peccatum  in  ea  confessum 
imponebatur  publica  poenitentia.  Habetur  in  cap. 
In  capite.,  dist.  50,  et  colligitur  ex  concilio  Aga- 
thensi  (cap.  15),  ex  Christi  institutione,  et  ex  na- 
tura rei.  Imo  alius  confitendi  modus  non  tantum 
non  est  necessarius  sive  ex  divino  sive  ex  humano 
praecepto,  sed  etiam  per  humanam  legein  nequit 
generatim  praecipi,  quia  res  est  difficillima,  nec 
necessaria ; nec  lex  humana  habet  potestatem  rii- 
reclivam  in  actus  mere  internos,  adeoque  nec 
confessarius  potest  cogere  reum  ad  manifestanda 
publice  sua  peccata,  nisi  forte  ad  tollendum  scan- 
dalum, aut  ad  publicani  satisfactionem. 

Dico  o : Hic  secretae  confessionis  modus  non  est 
de  necessitate  hujus  sacramenti  : ita  theologi.  Et 
sumitur  ex  concilio  Tridenlino  (sess.  14,  cap.  5), 
ubi  doccl  Christum  non  prohibuisse  confessionem 
publicam  : haec  enim  publica  potest  esse  vera  et 
dolorosa  sui  accusatio.  Unde  quando  fit  per  inter- 
pretem, aut  publice  in  communi  mortis  periculo, 
est  vera  et  valida  confessio.  Neque  tantum  secreta 
confessio  non  est  de  necessitate  sacramenti , sed 
nec  etiam  praecepti,  praeter  sigillum  confessionis  ex 
parte  confessarii : adeoque  poenitens  non  tenetur 
ad  secretam  confessionem  ; non  tamen  debet  eam 
aliter  facere  sine  aliqua  causa. 

Sect.  III,  IV.  — An  poenitens  debeat  necessario 
confiteri  propria  voce  et  immediate  per  se  ipsum 
sacerdoti  praesenti. 

Dico  1 : Non  est  de  absoluta  hujus  sacramenti 
necessitate  ut  confessio  propriis  verbis  fiat.  (D. 
Thomas  et  alii.)  Probatur  ex  perpetua  Ecclesiae  con- 
suetudine, et  Christi  institutione.  Imo  neque  est 
de  necessitate  praecepti  sive  divini  sive  ecclesiasti- 
ci , adeoque  licitum  est  uti  scriptura  aut  aliis  si- 
gnis sensibilibus  ad  faciendam  confessionem,  aut 
nutibus,  quando  causa  rationalis  adest,  v.  gr.  ob 
impotentiam  loquendi,  aut  ob  nimiam  verecundiam. 
Imo  quando  confessio  fit  scripto,  sufficit  ut  poeni- 
tens scripturam  praesenti  sacerdoti  offerat  loco  suae 
accusationis,  signa  doloris  exhibendo;  nec  videtur 
opus  esse  poenitenlis  nutibus,  dum  ejus  scripturam 
legit  sacerdos.  Concilium  Florentinum  coiilessio- 
nern  vocat  oris  confessionem ; sed  concilium  Tri-^ 

dentinum  ad  tollendam  omnem  ambiguitatem  omisit 
illud  nomen  oris. 

Dico  2 : Non  est  de  essentia  confessionis  sacra- 
men  talis,  ut  poenilens  per  se  et  immediate  loqua- 
tur sacerdoti ; potest  enim  loqui  per  interpretem  ; 
et  tunc  interpres  est  instar  vocis  aut  scripturae  poe- 
ni tentis,  per  quam  loqui  censetur.  Quamvis  autem 
per  se  loquendo  necesse  sit  ut  sacerdos  in  praesen- 
tia poenitentis,  imo  ab  ipso  immediate  audiat  ejus 
confessionem  si  fieri  potest,  graviterque  peccetur 
si  aliter  fiat,  ob  Ecclesiae  consuetudtinem,  et  quia 
ad  dandam  absolutionem  requiritur  cognitio  causae 
ac  actualis  dispositionis  poenitentis  : id  tamen  non 
videtur  ita  necessarium  et  essentiale  sacramento, 
ut  non  possit  licite  et  valide  sacerdos  dare  absolu- 
tionem, quando  veniens  ad  absolvendum  poeni len- 
tem morti  vicinum,  invenit  illum  ita  omnium  sen- 
suum usu  privatum,  ut  nullum  peccati  aut  doloris 
signum  ab  eo  obtinere  possit,  dummodo  ex  alio- 
rum relatione  constet  eum  dedisse  signa  poeniten- 
tiae aut  desiderium  confitendi  ostendisse.  (Sylvester, 
Angelus,  Cordubensis,  etc.)  Probatur  ex  concilio 
Arausicano  i,  (cap.  12),  ex  concilio  Carlhaginensi 
iv  (cap.  76),  ex  Leone  I (epist.  89,  alias  91),  ex 
cap.  Jigrot antes  De  consecr.  (dist.  4),  ubi  id  habe- 
tur, etc. 

DISPUTATIO  VICESIMA  SECUNDA. 

De  integritate  confessionis  ad  ejus  valorem  per  se 
necessaria. 

Sf.ct.  I.  — An  confessio  debeat  fieri  de  omnibus 

peccatis  mortalibus , quorum  pomitens  sibi  con- 
scius est. . 

Dico  1 : De  necessitate  hujus  sacramenti  est,  ut 
poenilens  omnia  sua  peccata  mortalia  post  ba- 
ptismum commissa  eidem  sacerdoti  in  eadem  con- 
fessione, seu  in  ordine  ad  eamdem  absolutionem, 
quantum  moraliter  potest  , confiteatur.  De  fide. 
Sumitur  ex  conciliis  Cabillonensi , Lateranensi, 
Florentino,  Tridentino,  et  ex  perpetua  traditione 
et  consuetudine  Ecclesiae.  Ratio  est,  quia  unum  pec- 
catum mortale  non  remittitur  sine  alio.  Deinde 
sacerdos,  uti  medicus,  debet  adhibere  medicinam 
peccatis,  etiam  in  futurum,  ut  evitentur,  adeoque 
debet  poenitentis  conscientiam  riosse. 

Dico  2 : Si  quis  habens  unum  ordinarium  con- 
fessarium,  cui  communia  peccata  levia  confitetur, 
quoties  vero  aliquod  grave  commisit,  alteri  confitea- 
tur ut  id  suo  ordinario  confessario  occultet,  non  fa- 
cit directe  contra  confessionis  integritatem,  nec  per 
seloquemlo  peccat  mortaliter  : Navarra,  contra  Syl- 
vestrum  dicentem  id  esse  peccatum  mortale  ob  hy- 
pocrisim,  et  virtuale  mendacium,  etiamsi  non  fa- 
ciat directe  contra  integritatem. 

Probatur : Quia  ille  semper  confitetur  peccata, 
quae  non  est  confessus,  ea  autem  quae  semel  con- 
fessus est,  non  tenetur  iterum  confiteri ; neque  etiam 
tenetur  potius  huic  quam  alii  confiteri.  Deinde  in 


tali  actu  nulla  invenitur  gravis  deformitas  contra 
charilalein  Dei  aut  proximi,  nec  fit  contra  aliquod 
grave  praeceptum  ; nec  ille  mentitur,  quia  nihil  di- 
cit falsum,  quamvis  forte  sinat  alium  decipi , neque 
omne  mendacium  in  confessione  est  peccatum  mor- 
tale. Dixi  autem,  per  se  loquendo,  quia  si  ille  ob  hanc 
causam  perseveraret  in  occasione  morali  peccandi 
mortaliter,  quam  occultaret  suo  ordinario  conlessa-- 
rio,  tunc  posset  peccare  mortaliter  et  contra  con- 
fessionis integritatem. 

Sect.  II,  III.  — An  sit  necesse  ad  integritatem  con- 
fessionis explicare  diversas  peccatorum  species  , et 

circumstantias  notabiliter  aggravantes , qiue  non 

mutant  speciem. 

Dico  1 : Omissis  speciebus  physicis,  necesse  est 
ad  confessionis  integritatem  distincte  singulas  mo- 
rales peccatorum  species  aperire.  Hic  est  enim  uni- 
versalis Ecclesiae  sensus,  et  antiquissima  consuetudo, 
ut  habetur  ex  conciliis  Trullano,  Wormatiensi,  Flo- 
rentino, Tridentino,  ubi  dicitur  oportere  omnia  pee- 
cata  sigillatim  confiteri;  alioqui  confessarius  nec 
judicium  de  peccatis  ferre,  nec  illorum  curationem 
adhibere,  prout  par  est,  posset.  Hinc  ad  eamdem 
integritatem  etiam  necesse  est  explicare  in  unoquo- 
que peccato  circumstantias  mutantes  speciem  : v. 
gr.  si  quis  furatus  est,  explicandum  est  an  fuerit  res 
sacra,  an  vero  profana,  quia  in  tali  peccato  repe- 
riuntur  plures  malitiae.  Quocirca  si  quis  oblitus  fuit 
in  confessione  circumstantiam,  quae  mutat  speciem, 
tenetur  postea  illam  confiteri  vel  cum  repetitione 
confessionis  peccati  confessi,  si  non  possit  sine  illo 
explicari ; secus  vero,  si  possit  sine  illo.  Actus  autem 
exterior  non  est  circumstantia,  sed  est  ipsum  pec- 
catum, unum  et  idem  cum  interiori  actu,  quod  to- 
tum explicari  debet  prout  ex  utroque  est  composi- 
tum ; item  explicari  debet,  si  intra  eamdem  speciem 
v.  gr.  furti,  ex  veniali  transeat  in  mortale,  v.  gr. 
ob  furti  quantitatem. 

Dico  2 : Quamvis  satis  communiter  doctores  sen- 
tiant peccati  circumstantias  notabiliter  aggravantes 
intra  eamdem  speciem  non  esse  necessario  confiten- 
das, nempe  D.  Thomas,  Paludanus,  Durandus,  Na- 
varra, etc.,  contraria  tamen  sententia  videtur  verior 
ac  probabilior  per  se  loquendo,  quam  tenent  Alen- 
sis,  Marsilius,  Cajetanus,  Canus,  etc.  Colligitur  ex 
variis  conciliis  et  decretis , ubi  ejusmodi  circum- 
stantiae describuntur  ut  confitendae.  Et  certe  viden- 
tur hae  debere  in  confessione  aperiri,  ut  possit  con- 
fessarius peccati  gravitatem  cognoscere,  et  propor- 
tionatam  poenitentiam  injungere  , ac  remedium 
adhibere  ; hinc  si  non  confiteantur,  deerit  aliquid 
confessionis  integritati,  quam  concilia  Florentinum 
?t  Tridentinum  requirunt.  Attamen  liae  duae  sen- 
tentiae contrariae  sic  aliquo  modo  conciliantur  : 
quando  circumstantia  variat  morale  confessarii  ju- 
dicium, ulraque  docet  illam  esse  confitendam,  quia 
tunc,  inquit  prima  sententia,  mutat  speciem  ; se- 

eunda  autem  dicit,  quia  mutat  judicium,  ac  notabi- 
liter aggravat. 

Dico  5 : Quod  attinet  ad  circumstantias  notabi- 
liter minuentes  peccatum  : 1°  si  hae  variant  spe- 
ciem, v.  gr.  si  quis  occiderit  hominem,  sed  in  sui 
justam  defensionem  ; si  quis  fecerit  aliquid  graviter 
prohibitum,  sed  sine  deliberatione,  seu  ex  subito 
motu  ; si  quis  occiderit  clericum,  sed  invincibiliter 
ignorabat  esse  clericum,  etc.,  tunc  in  confessione 
aperiendae  sunt,  quia  si  taceantur,  graviter  confes- 
sarius  seu  judex  in  tali  causa  decipitur  el  moraliter 
loquendo,  falsum  dicitur  in  re  gravi.  2°  Si  illae 
circumstantiae  minuant  tantum  peccatum  intra 
eamdern  speciem,  tunc  non  videntur  esse  notabili- 
ter minuentes,  aut  sufficientes  ad  mullum  varian- 
dum morale  judicium  confessarii  : actus  enim  pec- 
cati habet  aliquam  latitudinem  includentem  has 
circumstantias,  juxta  quam  confessarius  potest  ferre 
judicium  ; adeoque  non  sunt  confitendae,  imo  per 
se  loquendo  non  expedit  eas  confiteri,  quia  non  ad 
accusationem,  sed  ad  sui  excusationem  conducunt ; 
et  si  hoc.  cadat  in  gravamen  poenilentis,  ipse  cedere 
potest  juri  suo.  Quando  autem  judicanda  sit  cir- 
cumstantia esse  notabiliter  aggravans,  non  videtur 
id  certa  regula  posse  definiri,  sed  prudentis  judicio 
esse  relinquendum. 

Sect.  IY.  — Quomodo  singulae  circumstantia ? possint 
esse  de  necessitate  confessionis. 

Nota  : Hae  septem  vel  octo  circumstantiae  solent 
numerari : quis,  quid  vel  circa  quid,  cur,  quomodo, 
quibus  auxiliis,  ubi , quando.  Itaque  nunc  de  sin- 
gulis. 

\.  Quis.  Haec  circumstantia  denotat  qualitatem 
peccantis,  quae  saepe  auget  peccatum  mutando  spe- 
ciem ; v.  gr.  si  sit  persona  sacra,  aut  publica,  mu- 
tabit speciem  in  sacrilegium,  aut  injustitiam  ; intra 
autem  eamdem  speciem,  raro  ita  aggravat  ut  ne- 
cessario sit  declaranda. 

2.  Quid.  Haec  denotat  vel  quantitatem  peccati, 
v.  gr.  quantum  quis  furatus  sit,  quantum  nocuerit, 
etc..  dumque  haec  quantitas  est  notabilis,  confi- 
tenda est  ob  restitutionem,  satisfactionem,  etc.,  vel 
qualitatem,  v.  gr.  si  quis  sit  furatus  rem  sacram. 
Circumstantia  circa  quid  reducitur  ad  hanc  circum- 
stantiam quid : v.  gr.  si  quis  percussit  clericum, 
vel  laicum  ; si  furatus  sit  a divite,  aut  a paupere  ; 
et  tunc  quia  mutat  speciem  aut  auget  gravitatem, 
erit  confitenda.  Amissio  virginitatis,  si  virgo  libere 
consentit,  non  videtur  necessario  aperienda,  nec 
mutare  speciem,  adeoque  non  est  interroganda 
femina  an  fuerit  virgo.  In  gradibus  consanguinitatis 
et  affinitatis,  saltem  quoad  primum  gradum,  est 
circumstantia  aperienda. 

5.  Cur.  Haec  denotat  finem  extrinsecum,  et  ele- 
ctionem medii  ad  istum  finem,  v.  gr.  aliquis  fura- 
tur ad  foniicandum,  it  in  agrum  ad  occidendum, 
etc.,  tunc  est  ista  circumstantia  mutans  speciem, 
et  confitenda  ; secus,  si  quis  utatur  tactibus  impu- 
dicis ad  fornicandum  ; sufficiet  enim  explicare  so- 


lam fornicationem.  Illi  enim  faciunt  unum  cum  ea, 
qua  explicata  moraliter  illi  intelliguntur ; nisi  essent 
extraordinarii  et  nimium  impudici,  qui  non  intelli- 
guntur solo  fornicationis  actu  nude  explicato,  tunc 
enim  deberent  aliquo  modo  explicari.  Sic  etiam 
erit  explicandum,  si  quis  proponat  sibi  quaerendas 
divitias  per  quaecunque  media,  sive  licita,  sive 
illicita. 

4.  Quomodo.  Haec  denotat  modum  peccati  acci- 
dentalem, v.  gr.  si  quis  infamarit  alium  mentiendo, 
tunc  clarum  est  id  esse  explicandum ; si  quis 
postquam  occidit  hominem,  ejus  cadaver  in  frusta 
secuerit,  cum  iste  actus  exterior  indicet  notabilissi- 
mam interioris  actus  intensionem,  explicanda  est 
ista  odii  vehementia ; item  si  quis  peccaverit  ex 
scientia  aut  ignorantia  in  ordine  ad  censuras,  si 
quis  ex  longa  consuetudine  et  cum  morali  relapsus 
periculo  confiteatur,  confessarius  debet  scire  poeni- 
tentis  statum,  qui  tenetur  se  aperire. 

5.  Quibus  auxiliis.  Ilsec  denotat  concausam  aut 
instrumentum  quibus  peccatum  est.  Instrumentum 
quo  peccatur,  non  est  necessario  explicandum,  nisi 
quando  illius  usus  est  vetitus  sub  mortali,  aut  con- 
tinet particularem  malitiam  mortalem  contra  aliam 
virtutem,  v.  gr.  contra  religionem.  Item  poenitens 
non  tenetur  explicare  circumstantiam  inductionis 
ad  peccandum  secum,  quando  persona,  quam  indu- 
xit, erat  parata  ad  istud  peccatum,  etc. 

6.  Ubi.  Haec  circumstantia  raro  auget  notabiliter 
intra  eamdem  speciem  , interdum  autem  mutat 
speciem,  v.  gr.  locus  sacer  inducet  sacrilegium; 
publicus,  scandalum  aut  injustitiam  contra  alterius 
famam  seu  honorem.  Non  omnia  peccata  quae  fiunt 
in  loco  sacro,  v.  gr.  desiderium  aut  fornicandi  aut 
furandi  extra  ecclesiam,  etc.,  contra  hanc  circum- 
stantiam necessario  in  confessione  explicandam, 
sed  tantum  ea  quae  cum  malitia  mortali  directe 
fiunt  contra  loci  sanctitatem. 

7.  Quando.  Haec  circumstantia  denotat  tempus 
in  quo  fit  peccatum.  Clarum  est  eam  esse  decla- 
randam, dum  ipsum  tempus  praescribitur ; v.  gr. 
die  feslo  audiendam  missam.  Duralio  temporis  in 
actu  sive  exteriori  sive  interiori  non  est  necessario 
explicanda,  nisi  foret  extraordinaria  et  valde  nota- 
bilis ob  actuum  multitudinem.  Circumstantia  diei 
festi,  in  quo  fit  peccatum,  v.  gr.  juramentum,  fur- 
tum etc.,  non  est  etiam  necessario  explicanda. 

Item  quando  eodem  die  occurrunt  duo  praecepta, 
si  sint  ejusdem  rationis  v.  gr.  jejunium  Quadrage- 
simae el  vigiliae  sancti  Malthiae,  violans  istud  jeju- 
nium, non  committit  duo  peccata,  adeoque  non 
tenetur  istam  duplicis  praecepti  eo  die  occurrentis 
circumstantiam  explicare  ; secus  vero  si  sint  diver- 
sarum rationum,  v.  gr.  praeceotum  Ecclesiae,  et 
obligatio  voti. 

Sect.  Y.  — An  ad  integritatem  confessionis  necesse 
sit  peccatorum  numerum  distincte  explicare. 

Dico  I : Per  se  loquendo,  necesse  est  peccato- 
rum numerum  distincte  ac  definite  in  confessiono 

declarare.  Desumitur  ex  conciliis  Lateranensi  et 
Florentino  dicentibus  omnia  peccata  esse  confiten- 
di ; et  ex  Tridentino  addente  sigillatim. 

Dico  2 : peccata  mere  interna  in  voluntate  multi- 
plicantur numero  per  interruptionem,  et  tunc  te- 
netur homo  omnem  illorum  numericam  multitudi- 
nem eo  modo,  quo  potest,  confiteri ; si  ergo  illorum 
multitudinem  declaret  per  modum  unius  mora  in 
peccando,  non  illa  confitetur  per  modum  unius 
peccati,  sed  per  modum  unius  confusse  multitudi- 
nis in  illa  mora  inclusae,  quae  nec  aliter  ab  homine 
fieri  solet,  nec  aliter  ab  homine  cognosci  aut  expli- 
cari potest.  Hinc  quandiu  voluntas  perseverat  in 
, uno  actu  peccaminoso,  unum  tantum  peccatum 
committit ; nec  in  uno  et  eodem  instanti  peccatum 
numero  multiplicat. 

Dico  5 : Quoad  peccata  in  externam  actionem 
prodeuntia,  quando  ita  omnino  interrumpuntur, 
ut  a toto  actu  tam  externo  quam  interno  cessetur, 
et  postea  alius  similis  committatur,  tunc  multi- 
plicantur, adeoque  sigillatim  confitenda  sunt.  Do- 
cent autem  communiter  doctores  illud  peccatum 
esse  duntaxat  unum,  quod  saltem  in  externo  actu 
continuatur,  licet  interna  cesset  ac  reiteretur  vo- 
luntas, quia  licet  formalis  voluntas  cesset  et  inter- 
rumpatur, virtualis  tamen  semper  continuatur; 
deinde  quia  ex  externo  et  interno  actu  consurgit 
actus  unus  humanus  compositus  quasi  ex  materia 
et  forma,  ideoque  ratione  unius  actus  externi  quasi 
ratione  unius  materiae,  istud  peccatum  est  tantum 
unum.  Ut  autem  sit  unum  tantum  peccatum,  non 
requiritur  physica  ejusdem  actionis  exterioris  con- 
tinuatio, sed  sufficit  ut  multae  actiones  externae, 
physice  etiam  diversae,  ad  unum  consummatum 
peccatum  omnes  ordinentur  : v.  gr.  tactus  impudici 
et  oscula  ad  fornicationem,  percussiones  et  vulnera 
ad  homicidium  ; quia  omnes  illae  voluntates,  per 
quas  actus  externi  complentur,  tendunt  et  ordinan- 
tur ad  unum  opus  consummandum,  et  ex  illius 
intentione  procedunt.  Et  quamvis  in  re  et  coram 
Deo  possent  fortasse  tot  esse  peccata  numero  di- 
stincta, quot  sunt  actus  voluntatis  numero  distin- 
cti, habentes  distinctas  ex  objectis  suis  malis  ma- 
litias intrinsecas,  tamen  in  ordine  ad  confessionem 
tota  illa  multitudo  sufficienter  intelligitur  explicato 
ultimo  actu  consummate  , hoc  enim  ipso  dicuntur 
media  et  alia  opera  qua?  cum  illo  ordinarie  con- 
juncta sunt.  Unde  colligitur  duo  homicidia  aut  duas 
fornicationes,  quae  post  unam  consummatam,  alia 
statim  inchoatur,  non  esse  unum  solum  peccatum, 
quia  inter  illa  non  est  subordinatio  et  moralis  com- 
positio ; unum  enim  non  ordinatur  ad  aliud,  nec 
est  pars  illius,  et  sic  nec  unio  nec  unitas  ex  illis 
consurgit.  Simili  modo  peccatum  non  restituendi 
aut  detinendi  rem  alienam  per  aliquod  tempus, 
potest  intra  illud  muhiplicari  vel  per  interruptio- 
nem et  iterationem  voluntatis  non  restituendi,  vel 
per  externum  usum  rei  alienae,  repugnantem  alte- 
ilus  dominio.  Quamvis  dum  quis  voluit  uno  actu, 


v.  gr.  occidere  tres  homines,  ista  trium  persona- 
rum circumstantia  sit  in  confessione  aperienda,  non 
tamen  videtur  id  provenire,  ut  vult  Navarra,  ex 
numerica  plurium  malitiarum  distinctione,  sed  ex 
majori  peccati  gravitate  : nam  sicut  bona  voluntas 
dandi  stipem  tribus  hominibus,  aut  actus  charila- 
tis,  qua  simul  amat  tres  homines,  non  habet  tres 
bonitates  numero  distinctas ; ita  mala  voluntas 
occidendi  tres  homines,  non  habet  tres  malitias 
numero  distinctas,  sed  unam  adaequatam,  sive  illae 
sunt  in  isto  actu  per  modum  unius  malitiae. 

Dico  4 : Quando  pcenilens  certo  scit  suorum  pec- 
catorum numerum,  debet  uno  verbo  illum  dicere; 
si  illum  certo  non  sciat,  sed  tantum  sciat  praeter 
propter,  tunc  addat  plus  minusve;  si  autem  nec 
possit  praeter  propter  scire  illum,  tunc  sufficiet  pec- 
candi consuetudinem  declarare,  et  tempus  quo  in 
illa  perseveravit,  ac  modum  frequentiae  per  dies 
aut  hebdomadas  quoad  fieri  potest,  quod  facilius 
erit  in  actibus  externis;  in  internis  autem,  dicendo 
se  paratum  fuisse  ad  committendum  aut  desideran- 
dum istud  peccatum,  quoties  illius  occasio  vel  me- 
moria occurrebat,  aut  aliquid  simile. 

Sect.  VI,  VII. — An  aliquando  peccata  confessa  sint 
iterum  confitenda. 

Dico  1 : Si  confessio  fuerit  valida,  clarum  est  pec- 
cata confessa  non  amplius  necessarium  esse  illa 
confiteri;  si  autem  fuerit  invalida  sive  ex  defectu 
doloris  aut  integritatis,  sive  ex  defectu  formne  aut 
intentionis,  etc.,  tunc  peccatorum  confessorum  ite- 
randa est  confessio;  et  quidem  si  fiat  alteri  confes- 
sario  tam  distincte  ac  sigillatim  facienda  est,  quam 
si  nulla  alia  proecessisset.  Si  vero  fiat  eidem  confes- 
sario  qui  sufficientem  peccatorum  confessorum  me- 
moriam adhuc  retineat,  non  erit  opus  singula  repe- 
tere, sed  uno  verbo  omnia  subjicere  clavibus,  defe- 
ctum supplendo.  Sicut  si  confessarius  noverit  extra 
confessionem  peccata  omnia  poenilentis,  hic  uno 
verbo  poterit  se  accusare  de  omnibus  quse  alter  no- 
vit. Si  autem  confessarius  peccatorum  confessorum 
non  recordetur,  sed  poenitentiam  imposuerit,  tunc 
juxta  Paludanum,  Sylvestrum,  Antonium,  etc.,  nop 
est  necessaria  peccatorum  distincta  repetitio:  secus 
si  nec  poenitentiam  imposuerit,  nec  gravitatis  pec- 
catorum aut  status  conscientiae  poenilentis  secundum 
confusam  aliquam  rationem  recordetur.  Si  tamen 
vel  sic  absolveret,  valida  foret  absolutio,  quamvis 
illicita. 

Dico  2 : Si  quis  bona  fide  prius  absolutus  sit  a 
peccatis  quam  a censura,  non  est  iteranda  confes- 
sio, sed  petenda  absolutio  a censura.  Similiter  si 
quis  inculpabiliter  omisit  peccatum  in  confessione, 
aut  confessarius  illud  non  satis  percepit,  istud  pec- 
catum postea  declarandum  est,  non  autem  iteranda 
confessio.  Item  nec  iteranda  est  confessio,  quando 
poenitens  oblitus  est  pcenitentise  impositm.  In  con- 
fessione generali  non  tenetur  quis  omnia  peccata 
jam  rite  confessa,  licet  gravia,  repetere,  maxime  si 
dicat  se  nolle  omnia  exacte  dicere  ; imo  etiamsi  ab- 

solute  dicat  se  velle  confessionem  generalem  face- 
re, non  tenetur  sub  gravi  illa  dicere,  quia  non  de- 
cipit confessarium  in  re  necessaria  ad  sacramenti 
validitatem.  Denique  non  videtur  posse  imponi  ab 
Ecclesia  aut  a superiore  praeceptum  confitendi  pec- 
cata jam  rite  confessa,  nisi  quis  ad  lmc  per  votum 
se  obligarit,  aut  ratione  status  voluntarie  assumpti 
sub  ista  conditione,  v.  gr.  faciendi  confessionem 
totius  vitae,  aut  unius  anni,  etc. 

Sect.  MII. — An  sit  necesse  confiteri  peccata  venialia. 

Dico  1 : Veritas  catholica  est  non  esse  necessa- 
rium confiteri  peccata  venialia,  ut  sit  integra  con- 
fessio : ita  definit  concilium  Tridentinum  (sess.  14, 
cap.  5,  et  can.  7).  Imo  non  potest  Ecclesia  obliga- 
re fideles  ad  ea  sic  confitenda,  sive  ob  istum  finem ; 
quia  Ecclesia  non  potest  mutare  materiam  sacra- 
menti, adeoque  nec  facere  materiam  necessariam, 
quae  juxta  Christi  institutionem  non  est  necessaria. 
Multo  minus  potest  obligare  ad  omnia  venialia  con- 
fitenda. Attamen 

Dico  2 : Potest  Ecclesia  absolute  praecipere  usura 
hujus  sacramenti,  ita  ut  indifferenter  omnes  obli- 
get ad  illud  recipiendum,  sive  habeant  conscientiam 
peccatorum  mortalium,  sive  venialium  tantum.  Pro- 
batur, quia  tale  praeceptum  nihil  continet  alienum 
ab  institutione  hujus  sacramenti,  nihilque  tam  di  Si- 
cile ut  praecepti  materiam  excedat,  est  enim  opus 
religionis,  quod  frequenter  fit  a fidelibus;  nec  tunc 
proripitur  confessio  venialium  tanquam  materias 
necessariae,  et  quamvis  aliquis  per  votum  possit  se 
obligare  ad  confessionem  venialium,  non  ideo  po- 
test ab  alio  obligari  ; plura  enim  possunt  sub  votum 
cadere  quam  sub  praeceptum. 

Sect.  IX,  X.  — - An  peccata  dubia  sint  necessario  con- 
fitenda ; et  an  mendacium  confessioni  immistum  il- 
lam invalidet. 

Dico  1 : Peccata  dubia  mortalia  necessario  confi- 
tenda sunt,  sed  confitenda  ut  dubia  et  non  ut  certa, 
ne  decipiatur  confessarius  in  re  gravi.  Quale  autem 
esse  debeat  dubium  ut  hsec  obligatio  oriatur,  sic  vi- 
detur dicendum  : 1°  Quando  quis  probabiliter  judi- 
cat se  peccasse  mortaliter,  aut  nunquam  tale  pecca- 
tum mortale  confessum  fuisse,  et  de  contrario  nul- 
lum habet  probabile  judicium,  tunc  tenetur  illud 
confiteri ; secus,  si  contra.  2°  Si  quis  judicet  proba- 
biliter se  non  peccasse  mortaliter,  vel  jam  tale  pec- 
catum se  confessum  fuisse,  licet  in  contrarium  ha- 
beat etiam  conjecturas  probabiles , juxta  Sylve- 
strum,  potest  se  conformare  priori  judicio,  ita  ut 
non  teneatur  illud  confiteri.  5°  Quando  habet  pro- 
babiles rationes  judicandi  se  peccasse,  et  non  po- 
test determinari  ad  ferendum  probabile  judicium 
pro  allera  parte,  tunc  juxta  communem  sententiam, 
tenetur  illud  confiteri  : quia  in  dubiis  tuta  pars  est 
eligenda  confitendo  dubium  ut  dubium. 

Dico  2 : In  confessione  omnia  quae  ad  illam,  aut 
ejus  finem  non  pertinent,  etiamsi  vera,  omittenda 
sunt,  possetque  in  hoc  peccari  vcnialiter.  Mentiri 
autem  circa  circumstantias  quae  ad  materiam  con- 

fessionis  non  pertinent  sive  affirmando  , sive  ne- 
gando, est  peccatum  veniale  gravius  quam  esset  si- 
mile mendacium  extra  confessionem.  Deinde  men- 
tiri in  materia,  quae  non  est  confessioni  necessaria, 
negando  factum,  v.  gr.  negando  aliquod  peccatum 
veniale,  est  etiam  peccatum  veniale  ; imo  affirmando 
aliquod  peccatum  veniale  quod  non  commisit  (mo- 
do non  sit  materia  totalis  istius  confessionis,  alio- 
qui  tunc  nullum  foret  sacramentum,  et  confessio 
esset  sacrilega  et  peccatum),  secluso  scandalo  et 
contemptu,  est  etiam  tantum  peccatum  veniale  : 
Angelus,  Sylvester,  Navarra,  etc.,  contra  quosdam 
qui  videntur  dicere  esse  mortale.  Probatur,  quia 
est  deceptio  in  re  levi,  et  in  materia  sacramento 
non  necessaria,  et  licet  sit  aliquod  sacrilegium,  ma- 
teria tamen  ejus  levis. 

Dico  5 : Mentiri  in  materia  confessioni  necessa- 
ria, nempe  in  peccato  mortali,  sive  mendacio  ne- 
gativo negando  se  fecisse  peccatum  mortale  quod 
fecit,  seclusa  ignorantia  invincibili,  est  semper 
peccatum  mortale,  adeoque  contra  substantiam  sa- 
cramenti. Est  enim  sacrilegium  in  materia  gravi,  et 
deceptio  in  materia  sacramento  necessaria. 

Sect.  XE  — De  examine  conscienlice  ante  confessio- 
nem necessario. 

Dico  1 : Certum  est  de  necessitate  confessionis 
oportere  pcenitentem  adhibere  moralem  diligentiam, 
ut  integre  confiteri  possit,  nempe  dum  quis  habet 
peccata  mortalia,  in  quibus  requiritur  integritas; 
omnia  siquidem  peccata  mortalia  oportet  confiteri. 
Non  tamen  requiritur  in  omnibus  eadem  diligentia, 
sed  ea  adhibenda  est,  quae  rooraliter  sufficiat,  spe- 
ctata pcenilenlis  capacitate,  peccandi  consuetudine, 
diuturnitate  temporis,  etc.  Hinc  non  tenetur  pceni- 
tens  extraordinariam  adhibere,  v.  gr.  peccata  scri- 
bendo dum  ea  recogitat,  aut  committit,  ne  oblivi- 
scatur. 

Dico  2 : Confessarius  potest  interdum,  aut  etiam 
debet  supplere  ex  parte  defectum  istius  diligentiae, 
interrogando  pcenitentem. 

DISPUTATIO  VICESIMA  TERTIA. 

De  formali  confessionis  integritate,  ejusque  defectu. 

Sect.  I.  — An  in  mortis  periculo  sufficiat  confessio 
forma  liter  inteyra. 

Nola  : Confessio  formaliler  integra  est  illa  in 
qua  ob  justam  causam  non  dicuntur  omnia  pec- 
cata. 

Dico  I : Si  mors  poenitenti  immineat,  aut  ipsi 
confessario,  nec  alius  adsit  confessarius ; si  com- 
mune naufragium  instet,  si  timeatur  grave  conta- 
gium aut  mors  in  audienda  longa  confessione,  tunc 
vera  necessitate  interveniente  potest  dari  absolutio 
ante  consummatam  confessionem  materialiter,  suf- 
ficietque  ea  peccata  dicere  quae  pro  temporis  oppor- 
tunitate, et  ju?.ta  periculi  qualitatem  dici  potuerint, 
et  in  specie  quidem  si  possint  dici.  Si  autem  stalim 
non  sequatur  mors,  continuetur  confessio  donec 
integre  fiat  si  tempus  sinat,  et  iterum  detur  abso- 
lutio. 

Dico  2 : Quando  moribundus  jam  loqui  non  po- 
test cl  dat  signa  contritionis,  quibus  cupit  a suis 
peccatis  absolvi , juxta  probabiliorem  ac  practice 
securam  sententiam  absolvendus  est.  Ista  enim 
signa  sunt  vera  in  boe  foro  sacramentali  accusatio, 
quibus  datur  confessario  specialis  notitia  quam  prius 
non  habebat,  nempe  istum  moribundum  peccasse 
et  dolere  de  suis  peccatis  : quia  ejusmodi  accusatio, 
sive  dicenda  sit  generalis,  sive  particularis,  in  tali 
casu,  est  sufficiens  sacramenti  materia.  Licet  enim 
ista  materia  remota  (id  est  peccata),  sil  generalis, 
proxima  tamen , id  est  confessio  circa  quam  im- 
mediate versatur  absolutio,  est  particularis.  In- 
super 

Dico  5 : Quando  infirmus  petiit  confessionem,  et 
in  absentia  confessarii  signa  contritionis  exhibuit 
in  ordine  ad  claves  seu  confessionem,  superveniens 
postea  confessarius  qui  nihil  potest  ab  illo  jam  sen- 
sibus destituto  percipere,  si  de  petitione  confessio- 
nis et  de  signis  exhibitis  sufficiens  habeat  testimo- 
nium, potest  imo  et  practice  debet  illum  absolvere, 
concepta  conditione  quae  semper  subinlelligilur  : 
quantum  possum,  vel  si  materia  est  sufficiens.  Sic 
enim  sacramentum  nulli  injuriae  periculo  exponitur. 

Sect.  II,  III,  IV.  — De  omissione  peccati  mortalis  in 
confessione  ob  periculum  gravis  damni,  vel  ob  obli- 
vionem, aut  ignorantiam. 

Dico  1 : Non  tonetur  homo  confiteri  aliquod  pec- 
catum cum  morali1  periculo  alicujus  gravis  nocu- 
menti sive  proprii,  sive  alieni.  Praecepta  enim  posi- 
tiva non  obligant  cum  tanto  dispendio  proprio  aut 
proximi,  et  cum  tanto  periculo.  Ut  autem  possit 
sic  omitti  peccatum  in  confessione,  debet  esse  justa 
causa  hic  et  nunc  eam  faciendi  et  non  differendi, 
nempe  necessitas,  vel  magna  utilitas  : 1°  necessitas 
articuli  mortis ; 2°  necessitas  servandi  praeceptum 
annuae  confessionis,  tuneque  non  tantum  posse,  sed 
etiam  debere  fieri  talis  confessio  videtur  ; 5°  neces- 
sitas suscipiendi  Eucharistiam,  aut  dicendi  missam, 
quando  sine  gravi  scandalo  aut  alio  incommodo  omitti 
non  potest;  4°  necessitas  vitandi  infamiam  pro- 
priam, vel  aliud  ejusmodi  incommodum;  5°  magna 
utilitas,  quam  per  se  affert  hoc  sacramentum,  et 
frequens  ejus  usus  auget.  Unde  si  longo  tempore 
esset  differendum,  consultius  erit  sic  confiteri ; licet 
non  sit  sub  obligatione.  Quando  autem  quis  sic 
confessus  est,  tenetur  postea  istud  peccatum  in  con- 
fessione omissum  confiteri;  non  tamen  quam  pri- 
mum potest,  seu  quam  primum  occurret  confitendi 
opportunitas,  ut  vult  Sotus  sine  fundamento  suf- 
ficienti. 

Dico  2 : Quamvis  in  confessione  omittatur  ali- 
quod peccatum  mortale,  non  tantum  ex  inculpabili 
omnino,  sed  etiam  ex  venialiler  culpabili  sive  obli- 
vione sive  ignorantia,  valida  est  tamen  etiam  quoad 
effectum  sanctificationis  confessio,  nec  est  repe- 
tenda; secus  vero,  si  omittatur  ex  mortaliter  culpa- 
bili, quia  tunc  deest  formalis  integritas.  Si  ista 
moraliter  culpabilis  oblivio  aut  ignorantia  non  fuerit 


crassa  ac  supina,  volunt  Solus,  Canus,  et  Victoria 
eam  integritatem  formalem  sufficere  ad  valorein 
sacramenti,  non  ad  effectum  sanctificationis.  t Sed 
hoc  negatur  ac  rejicitur ; omnis  enim  confessio  cx 
parte  integritatis  sufficiens  ad  valorein  sacramenti, 
etiam  sufficit  ex  hoe  capite  ad  ejus  effectum,  si 
aliunde  sufficiens  dolor  non  desit;  ac  proinde  nulla 
datur  confessio  valida  in  ratione  sacramenti,  et 
informis  quoad  ejus  effectum  ob  defectum  integri- 
tatis (Navarra,  Medina,  etc.),  quia  omnis  oblivio 
aut  ignorantia  mortaliter  culpabilis,  sive  communis, 
sive  crassa,  aut  supina,  est  semper  contra  sacra- 
menti substantiam,  illudque  invalidat. 

DISPUTATIO  VICESIMA  QUARTA. 

De  ministro  sacramenti  poenitentia;  in  communi. 
Sect.  I,  II.  • — An  solus,  et  omnis  sacerdos  sit  mi- 
nister hujus  sacramenti. 

Dico  I : Solus  sacerdos  est  minister  hujus  sacra- 
menti : de  fide  contra  Wiclefum  et  Lutherum,  di- 
centes laicum  etiam  posse  esse  ministrum  hujus 
confessionis,  maxime  si  sit  justus  ; utpote  qui  ne- 
gant in  hoc  sacramento  dari  gratiam  et  peccatorum 
remissionem,  volentes  esse  tantum  nudum  mini- 
sterium et  externum  signum  ad  excitandam  fidem 
adhibitum.  Probatur,  quia  id  definitum  est  in  con- 
ciliis Florentino,  Tridenlino,  Constantiensi,  etc.  ; et 
cx  Joan,  xx,  22,  25,  ubi  Christus  ad  solos  apostolos 
corumque  successores  luce  verba  dirigit  : Accipite 
Spiritum  sanctum ; quorum  remiseritis  peccata  re- 
mittuntur eis.  Atque  ex  perpetuo  Ecclesia;  usu,  tra- 
ditione, ac  consuetudine,  ac  denique  veterum  Pa- 
trum testimoniis,  Hieronymi , Chrysoslomi  , Cy- 
priani, Ambrosii,  cie.  Dum  dicitur  Jac.  v,  16  : 
Confitemini  alterutrum  peccata  vestra,  vel  ibi  non 
agitur  de  confessione  sacramentali,  sed  de  alia  quae 
fiebat  ad  sui  humiliationem,  aut  ad  consilium  pe- 
tendum ; vel  si  de  sacramentali  agitur,  sensus  est  ho- 
mines non  tantum  Deo,  sed  etiam  hominibus  ad  id 
deputatis,  seu  sacerdotibus  debere  confiteri  pec- 
cata sua. 

Dico  2 :Non  requiriturnecessario,  ut  sacerdos  sit 
bonus  et  justus  ad  administrandum  hoc  sacramen- 
tum ; malus  et  iniquus  potest  esse  sufficiens  ejus 
minister  ; de  fide,  in  eenciliio  Tridentino  (sess.  14, 
can.  10)  ; quia  hoc  ministerium  non  fundatur  in 
sanctitate  ministri,  sed  in  potestate  illi  a Christo 
data.  Deinde  sacerdos  solus  est  ita  hujus  sacramenti 
minister,  ut  nullus  alius  sive  in  necessitate  sive  ex 
dispensatione  possit  sufficere;  idque  habetur  ex 
Christi  institutione.  Dum  in  cap.  Fures, 'dicitur  : Si 
fur  presbytero  vel  diacono  confessus  fuerit,  commu- 
nione non  privetur,  sensus  est  ; si  confessus  fuerit 
sacerdoti,  vel  diacono  ostenderit  signa  contritionis, 
seque  bene  esse  dispositum  per  confessionem  non 
sacramentalem,  non  deneget  ei  communionem. 
Deinde  istud  caput  videtur  mendosum,  quia  incon- 
cilio Triburiensi  ( can.  15)  ex  quo  desumptum  est 
loco  vel  diacono,  habentur  hscc  verba  : Deoque  et  sa- 
cerdoti. Hirte  in  articulo  mortis  confessio  facta  laico, 

nec  sacramentalis,  nec  necessaria  est,  nec  consuli- 
tur nisi  forte  ad  petendum  consilium  et  auxilium. 

Dico  3 : Non  omnis  sacerdos  est  sufficiens  mi- 
nister ad  conficiendum  valide  hoc  sacramentum 
circa  necessariam  ejus  materiam  ; idque  non  tantum 
per  accidens  ob  indispositionem  pcenitentis,  sed 
per  se  ob  defectum  rei  necessariae  ex  parte  ipsius 
ministri  : D.  Thomas,  Paludanus,  Scotus,  Navarra, 
Cajetanus,  etc.,  contra  Armacanum,  elc.,  dicentes 
omnes  sacerdotes  jure  divino  ex  vi  suae  ordinationis 
esse  sufficientes  hujus  sacramenti  ministros,  ita  ut 
quamvis  possit  Ecclesia  aliquibus  prohibere  ne  hoc 
sacramentum  administrent,  non  possit  tamen  effi- 
cere quin  eorum  absolutio  sit  valida  quantum  est 
ex  parte  ipsorum,  si  ex  parte  pcenitentis  omnia  ne' 
cessaria  concurrant,  maxime  si  sit  spontanea  con- 
fessio, non  ex  praecepto.  Probatur,  quia  concilium 
Tridentinum  (sess.  14),  dicit  absolutionem  datam  a 
sacerdote  qui  nec  ordinariam  nec  delegatam  juris- 
dictionem liabet,  esse  nullius  momenti,  seu  nullam; 
ergo  supponit  esse  aliquos  sacerdotes  qui  nullam 
in  hoc  foro  habent  jurisdictionem.  Unde  colligitur 
validitatem  hujus  sacramenti  pendere  ex  conces- 
sione vel  prohibitione  Ecclesiae;  quod  est  singulare 
huic  sacramento  prae  caeteris. 

DISPUTATIO  VICESIMA  QUINTA. 

Dc  ministro  hujus  sacramenti  habente  ordinariam 
potestatem. 

Sect.  I,  II.  — De  ministris  ordinariis  hujus  sacra- 
menti respectu  omnium  et  singulorum  jidelium,  ac 
de  ministro  ordinario  seu  proprio  respectu  singulo- 
rum fidelium. 

Dico  1 : Summus  pontifex  habet  jurisdictionem 
ordinariam  omnibus  aliis  eminentiorem  : eam  enim 
habet  immediate  a Christo,  independenlem  ab  alio, 
universalissimam  quoad  loca,  personas , culpas  , 
modum  utendi  illa  vel  per  se,  vel  per  alios  : Pasce 
oves  meas  ( Joan . xxi,  17). 

Dico  2 : Quoad  episcoporum  ordinariam  juris- 
dictionem haec  sunt  certa  : 1°  Episcopalis  potestas 
est  a Christo  ipso  instituta,  adeoque  divino  jure 
introducta,  et  non  ab  hominibus.  2°  Nulla  jurisdic- 
tio spiritualis,  praesertim  ad  forum  poenitentiae  per- 
linens, cum  dignitate  seu  potestate  ordinis  episco- 
palis necessario  conjuncta  est.  Dantur  enim  sim- 
plices episcopi,  qui  nullam  habent  Ecclesiam  sibi 
commissam,  adeoque  nullam  jurisdictionem.  Item 
dantur  abbates  qui  habent  jurisdictionem  episcopa- 
lem, licet  non  sint  episcopi.  5°  Jurisdictio  episco- 
palis saltem  in  communi,  fuit  a Christo  instituta 
ac  praecepta ; id  est,  Christus  instituit  ut  Petrus  et 
Petri  successores  Ecclesiam  per  episcopos  guberna- 
rent, non  tanquam  per  vicarios,  sed  tanquam  per 
proprios  animarum  pastores,  ad  quos  veluli  jure 
suo  et  quasi  ex  proprio  munere  pertineret  cura 
ovium  , et  sic  eos  in  pariem  sollicitudinis  assume- 
rent ; Christus  enim  instituit  perfectam  in  sua  Ec- 
clesia monarchiam.  4°  Ordinaria  jurisdictio  in  hoc 
foro  intrinsece  et  quasi  ex  natura  rei  conjuncta  est 


cum  munere  episcopali.  Episcopus  enim  ex  vi  sui 
officii  est  pastor  et  rector  animarum.  Hoc  tamen 
pastorale  et  episcopale  munus  habet  per  summum 
pontificem  seu  dependenler  ab  illo  ; quia  ipse  est 
qui  creat  episcopos,  dat  illis  certae  Ecclesiae  guber- 
nationem, certum  illius  districtum,  aliquam  juris- 
dictionis extensionem  vel  limitationem  ad  plures 
vel  pauciores  effectus,  v.  g.,  ad  dispensationes  in 
volis,  impedimentis,  etc.,  ad  absolvendum  a cen- 
suris, ad  dandas  indulgentias,  ad  absolvendum  a 
peccatis  reservatis.  Unde 

Dico  5 : Jurisdictio  non  datur  episcopis  imme- 
diate a Christo,  sed  per  summum  pontificem,  et  in 
hoc  sensu  non  eam  habent  divino,  sed  humano 
jure : D.  Thomas,  Cajetanus,  Medina,  etc.,  contra 
Castrum,  Victoriam,  Majorem,  etc.  Probatur,  quia 
non  habent  illam  jurisdictionem  ex  vi  consecratio- 
nis, sed  ex  vi  muneris  sui ; munus  autem  habent 
a summo  pontifice  juxta  illius  institutionem  et  mo- 
dum ; ergo  etc.  Apostoli  quidem  immediate  a 
Christo  suam  jurisdictionem  acceperunt  tanquam 
speciales  delegati  in  totum  mundum ; sed  episcopi 
non  successerunt  apostolis  quoad  istam  personalem 
delegationem  seu  apostolatus  dignitatem,  sed  tan- 
tum quoad  ordinariam  episcopatus  jurisdictionem. 
Archiepiscopus  non  habet  ordinariam  jurisdictionem 
in  dioecesibus  suffraganeorum,  nisi  in  actuali  visi- 
tatione. Vicarii  episcoporum,  abbates  generales  et 
provinciales  religionum,  etc.  habent  etiam  suam  ju- 
risdictionem ordinariam. 

Dico  4 : Parochi  sunt  etiam  judices  ordinarii  in  hoc 
poenitentia;  foro,  imo  Major  et  Sotus  contendunt  eos 
habere  immediate  a Christo  suam  jurisdictionem, 
sive  ex  jure  divino.  Quod  certe  longe  minus  proba- 
bile est  quam  de  episcopis,  ut  alii  theologi  docent. 

Dico  o ; Jurisdictio  episcopi  et  parochi  termina- 
tur personis,  non  locabilibus  dioecesis  aut  parochite 
terminis.  Unde  episcopus  potest  absolvere  subditum 
suum,  si  cum  illo  simul  versetur  extra  suam  dioe- 
cesim,  vel  dare  illi  facultatem  eligendi  confessa- 
rium,  ubicunque  exstiterit.  Item  si  subditus  hujus 
dioecesis  in  alia  peccavit,  nec  debet  nec  potest  perse 
loquendo,  absolvi  ab  episcopo  aut  ministris  ordina- 
riis istius  loci  in  quo  peccavit,  sed  a suo  episcopo 
aut  parocho,  aut  ex  ejus  licentia. 

Dico  6 : In  unaquaque  parochia  parochus  est  pro- 
prius sacerdos  omnium,  qui  intra  illius  terminos 
degunt,  sive  laici,  sive  sacerdotes  sint,  nempe  per 
se  loquendo,  et  seclusis  privilegiis.  Unde  dum  quis 
habet  plura  domicilia  in  diversis  Ecclesiis,  in  qui- 
bus per  distincta  anni  tempora  habitat,  potesL  confi- 
teri ei,  cui  voluerit,  ex  duobus  parochis,  sub  quibus 
habet  domicilia.  Item  qui  in  uno  loco  habent  domici- 
lium, in  alio  quasi  domicilium,  id  est,  habitationem 
diuturnam  pro  aliquo  anni  tempore,',  quamvis  non 
fixam, v.gr.,  scholastici, milites,  litigantes, mercatores 
in  alienis  oppidis  commorantes,  etiam  per  illud  quasi 
domicilium  subjiciuntur  ordinariis  parochis  illorum 
locorum  in  quibus  habitant.  Vagi  autem  nullum  hs* 

bentes  domicilium,  debent  confiteri  parocho  illorum 
locorum  in  cujus  parochia  inveniuntur  ; secus  pere- 
grini, qui  alibi  retinent  suum  domicilium  nisi  forte 
ex  tacito  parochi  consensu ; aut  nisi  confiteantur 
habentibus  delegatam  vel  ab  episcopo  loci  vel  a 
papa  jurisdictionem.  Denique  proprius  sacerdos  pa- 
rochorum est  episcopus,  episcoporum  et  cardina- 
lium est  papa,  familiae  cardinali  tine  proprius  sacer- 
dos est  cardinalis  pontificiae  pontifex,  religiosorum 
religiosus  superior  uti  et  mouialium  exemptarum, 
non  exemptarum  est  episcopus,  etc. 

DISPUTATIO  VICESIMA  SEXTA. 

De  sacramenti  hujus  ministro  habente  delegatam 
potestatem. 

Sect.  I.  — ■ Quibus  compelat  hanc  concedere  jurisdi- 
ctionem, et  quae  sit  forma  delegandi. 

Dico  1 : Haec  jurisdictio  delegata,  potest  committi 
alicui,  vel  ut  ipsemet  illa  utatur,  vel  ut  aliis  eam 
committat,  seu  subdeleget.  Omnes  autem  qui  ha- 
bent ordinariam  jurisdictionem  possunt  etiam  dele- 
gare : papa  cuilibet  personae,  pro  quolibet  loco,  et 
pro  quibuscunque  peccatis ; episcopus,  pro  suo 
episcopatu,  et  pro  quibuslibet  peccatis,  quae  non 
sunt  papa;  reservata  ; parochus,  pro  sua  parochia. 
Sub  his  tribus  personis  comprehenduntur  summus 
papae  pcenitentiarius,  episcopi  vicarius,  parochi 
vicarius  perpetuus.  Hinc 

Dico  2 : De  fide  certum  est  posse  summum  pon- 
tificem concedere  cuicunque  fideli  facultatem  confi- 
tendi alteri  absque  ulla  alia  sui  episcopi  vel  parochi 
licentia.  Probatur  ex  multis  decretis,  usu,  tradi- 
tione, et  suprema  papae  jurisdictione.  Idem  dic  cum 
proportione  de  episcopo  respectu  parochi.  Papa 
enim  et  episcopus  potest  per  se  audire  cujuscun- 
que  subditi  confessiones  sine  licentia  alterius  pa- 
storis inferioris;  ergo  et  per  delegatam.  Unde 
quando  papa  (et  idem  est  de  episcopo  proportiona- 
liter)  absolute  et  expresse  dat  facultatem  alicui  ad 
audiendas  confessiones,  id  sufficit  ad  jurisdictionem 
delegandam  nulla  exspectata  inferioris  sacerdotis 
proprii  licentia,  etiamsi  haec  in  tali  privilegio  seu 
facultate  non  exprimatur,  dummodo  non  apponatur 
talis  conditio.  (D.  Thomas,  Durandus,  Paludanus, 
Syl  vester,  etc. ) Derogatur  quidem  aliquo  modo 
juri  communi,  sed  hoc  est  intrinsecum  omni  privi- 
legio, nec  est  proprie  in  alterius  praejudicium.  Pa- 
rochus itaque  non  potest  suum  parochianum  pro- 
hibere ut  non  confiteatur  religioso  habenti  privile- 
gium ad  audiendas  confessiones,  vel  alteri  sacerdoti 
ab  episcopo  jurisdictionem  habenti,  quia  ha;c  facul- 
tas est  quasi  relativa  ; et  si  uni  datur  ad  audiendas 
confessiones,  simul  alteri  datur  ad  confitendum. 

Dico  5 : Nulla  forma  specialis  requiritur,  ut  quis 
suam  potestatem  deleget,  sufficit  ut  suam  volunta- 
tem sufficienter  explicet  sive  verbis,  sive  signis. 
Sive  scripto  ; quia  nec  ex  natura  rei,  nec  ex  speciali 
jure  positivo  aliud  requiritur.  Ad  hujusmodi  autem 
delegationem  habendam  non  sufficit  futura  ratiha- 
bitio, in  praesenti  probabiliter  praesumpta  ; sacra- 


mentum enim  non  potest  pendere  exfuturo  eventu  ; 
et  quia  ratihabitio  proprie  respicit  praeteritum.  Ad 
hanc  igitur  delegationem  necessarius  est  praesens 
consensus  superioris  delegantis  sufficienter  mani- 
festatus, aut  in  necessitate  sufficienter  existimatus. 
Ratihabitio  solet  tantum  esse  in  iis  qua;  a principio 
fuerunt  valida  substantialiter,  aut  in  contractibus 
dependentibus  a futuro  eventu 

Sect.  II,  III.  — Quibus  compelat  hcec  jurisdictio  de- 
legata in  foro  poenitentia et  quandiu  perseveret. 
Dico  -1  ; Haec  jurisdictio  delegata  nec  ex  jure  nec 
ex  consuetudine  ulli  competit,  nisi  improprie  iis 
qui  ex  jure  habent  facultatem  eligendi  confessa - 
rium,  et  omni  sacerdoti  in  articulo  mortis.  Per  pri- 
vilegia autem  perpetua  conceditur  religiosis  Men- 
dicantibus, per  quae  non  tantum  valide  absolvunt 
pcsnitentes  a peccatis,  sed  etiam  ab  onere  iterum 
confitendi.  Nec  obstat  quod  in  cap.  Omnes  utrimque 
seras,  jubeantur  fideles  omnia  sua  peccata  semelin 
anno  proprio  sacerdoti  confiteri,  quia  licet  ibi  per 
proprium  sacerdotem  intelligeretur  parochus,  non 
tamen  excluditur  ejus  superior,  papa  et  episcopus, 
et  is  qui  de  ejus  licentia  audit  confessiones. 

Dico  2 ; Haec  jurisdictio  delegata  potest  revocari 
a delegante  ; et  si  data  sit  ad  praefixum  tempus,  pro 
illo  durat,  quo  finito  cessat.  Si  autem  data  sit  in- 
definite absque  temporis  limitatione,  tandiu  durat 
quandiu  non  revocatur.  Difficultas  est  an  sic  con- 
cessa duret  post  mortem  aut  mutationem  delegan- 
tis ; sed  dico  posse  summum  pontificem  delegare 
hanc  jurisdictionem  perpetuam , ita  ut  duret  post 
ejus  mortem  donec  a successore  revocetur.  Hinc 
privilegia  pontificia,  in  quibus  haec  jurisdictio  reli- 
giosis conceditur,  sunt  perpetua,  uti  et  aliae  ejus- 
modi concessiones  ; quia  jura  quae  statuunt,  ut  ju- 
risdictio delegata  etiam  a summo  pontifice,  si  causa 
non  est  inchoata  , censeatur  exstingui  per  mortem 
concedentis,  loquuntur  tantum  de  jurisdictione  fori 
contentiosi , non  poenitentiae  fori,  quod  est  magis 
forum  gratiae  quam  justitiae.  Ergo  delegatio  et  du- 
ratio  hujus  jurisdictionis  mensuranda  est  per  regu- 
lam gratiae  et  favoris,  de  quibus  regula  juris  est, 
non  exspirare  per  mortem  concedentis  (cap.  Si  su- 
per gratia,  De  offic.  deleg.  in  6 ; et  cap,  Si  cui , De 
praebendis  in  6).  Quinimo  probabiliter,  juxta  Na- 
varram , etiam  episcopus  potest  delegare  jurisdi- 
ctionem perpetuam , ita  ut  ejus  morte  aut  muta- 
tione non  exspiret.  Idem  quoque  cum  proportione 
dic  de  parocho. 

Sect.  IV,  V.  — De  jurisdictione  delegata  ad  dan- 
dam absolutionem  in  articulo  mortis,  et  a venia- 
libus peccatis. 

Dico  1 : Quilibet  sacerdos  in  articulo  mortis , si 
vera  adsit  necessitas  , habet  jurisdictionem  ad  valide 
et  licite  administrandum  hoc  poenitentiae  sacramen- 
tum. Habetur  ex  concilio  Tridentir.o  ( sess.  14, 
cap.  7),  et  ex  antiqua  traditione.  Per  articulum 
mortis  intelligitur  morale  illius  periculum  , v.  gr. 
actuale  praelium,  partus  mulieris,  clc.  : Navarra, 

Paludanus , Sylvester,  elc. , contra  Sotum  , Canum 
et  Covarruviam , volentes  mortis  moraliler  certae 
periculum.  Ista  autem  necessitas  sumenda  est  es 
parte  sacerdotis , ita  ut  non  sit  alius , ad  quem  ex 
officio  vel  delegatione  tale  munus  pertineat.  Si  ergo 
adsit  parochus,  vel  alius  habens  debitam  jurisdi- 
ctionem , non  potest  simplex  sacerdos  absolvere , 
quia  non  est  necessitas  comparatione  illius.  Dixi 
quilibet  sacerdos , quia  etiam  haereticus , degradatus, 
nominatim  excommunicatus , probabilius  tunc  po- 
test absolvere  : nam  concilium  Tridentinum  ( sess. 
14,  cap.  7)  dicit  : Quilibet  pcenitens,  a quibusvis  pec- 
catis, a quocunque  sacerdote , nempe  potest  absolvi. 
Illa  autem  jurisdictio  quam  in  mortis  articulo  habent 
omnes  sacerdotes , non  est  ex  jure  divino,  ut  vo- 
lunt Durandus,  Paludanus,  Capreolus,  elc.,  sed 
ex  humano  seu  ecclesiastico,  ut  verius  censent  D. 
Thomas , Bonaventura , Major,  etc.  Si  enim  esset 
de  jure  divino , omnes  sacerdotes  in  isto  articulo 
essent  pares,  nec  unus  posset  privari  ista  jurisdi- 
ctione, licet  alterius  sacerdotis  copia  esset.  Unde 
illa  jurisdictio  non  est  ordinaria , sed  delegata , et 
verisimile  est  eam  coepisse  ab  ipso  Petro,  et  per 
tacitam  pontificum  consensionem  ac  concessionem 
prius  continuatam , postea  per  expressam  fuisse  in 
ipso  jure  appositam,  v.  gr.  in  cap.  De  ccetero,  in 
cap.  Ea  noscitur,  De  sentenl.  excomm.,  ac  proinde 
est  ex  se  perpetua , ulpote  a summis  pontificibus 
facta , ideoque  a nullo  inferiori  toili  aut  limitari  po- 
test; imo  nec  moraliler  ab  ipso  papa,  quia  esset 
intolerabilis  error. 

Dico  2:  Quoad  jurisdictionem  ad  absolvendum  a 
peccatis  venialibus,  communis  fuit  sententia,  quam 
Pater  Suarez  hic  supponit , quemlibet  sacerdotem 
posse  ab  illis  absolvere;  sed  nunc  exstat  decretum 
Innocentii  XI,  datum  anno  1679,  quo  injungit  epi- 
scopis ne  permittant  ut  venialium  confessio  fiat  sim- 
plici sacerdoti , non  approbato  ab  episcopo  aut  ordi- 
nario. Et  certe  id  antea  non  competebat  sine  aliqua 
tacita  jurisdictione  delegata  ab  Ecclesia  in  omnes 
Christi  (ideles  respectu  venialium.  Idem  pene  dic 
de  jurisdictione  ad  absolvendum  a mortalibus  jam 
confessis. 

Sect.  VI.  — An  liceat  lioc  sacramentum  ministrare 

cum  dubia  tantum  vel  probabili  jurisdictione  de- 
legata. 

Dico  1 : Qui  dubitat  dubio  proprie  dicto , seu  ne- 
gativo circa  suam  jurisdictionem  , id  est  qui  in  neu- 
tram partem  potest  determinari  per  judicium  posi- 
tivum ac  probabile , is  non  potest  ministrare  hoc 
sacramentum,  nisi  in  evidenti  necessitate,  absol- 
vendo sub  conditione  et  cum  onere  iterum  confi- 
tendi ista  peccata,  habenti  certam  jurisdictionem, 
data  opportunitate  : v.  gr.  si  necessario  esset  re- 
cipienda Eucharistia , et  aliter  non  posset  fieri  con- 
fessio. 

Dico  2 : Qui  dubitat  dubio  improprie  dicto , id 
est,  qui  determinate  fert  judicium  probabile,  sed 
incertum  et  cum  formidine,  tunc  ad  administran- 
Theol.  Suarez  Summa.  !3. 


DE  SACRAMENTIS, 
dum  istud  sacramentum , per  se  loquendo , eligat 
id  quod  est  probabilius  et  tutius.  Dixi  per  se  lo- 
quendo, quia  si  aliqua  gravis  causa  interveniret, 
posset  interdum  aliter  fieri. 

DISPUTATIO  VICESIMA  SEPTIMA. 

De  facultate  eligendi  confessarium. 

Sect.  I,  II,  III.  — Quis  possit  dare  facultatem  eli- 
gendi confessarium  ; et  quibus  a jure,  aut  a consue- 
tudine concessa  sil  facultas  eligendi  confessarium. 
Dico  l : Omnis  ille , qui  habet  jurisdictionem  or- 
dinariam in  hoc  foro , respectu  aliquorum  fidelium  , 
nempe  papa  respectu  omnium  fidelium,  episcopus 
respectu  suorum  dioeccsanorum  , parochus  respectu 
suorum  parocliianorum , potest  illis  concedere  fa- 
cultatem eligendi  confessarium  ; modo  hic  habeat 
conditiones  requisitas  ad  suam  ei  jurisdictionem 
delegandam.  Hinc  pastor  excommunicatus  aut  sus- 
pensus non  potest  valide  dare  alicui  istam  faculta- 
tem (Sylvester,  Solus  , Victoria , contra  Paludanum 
et  Antoninum) : quia  ille  habet  suspensum  jurisdi- 
ctionis usum,  adeoque  omnis  jurisdictionis  actus 
ab  eo  factus,  est  invalidus.  Non  est  autem  neces- 
saria specialis  causa,  ut  haec  facultas  concedatur. 

Dico  2 : Solus  papa  ex  jure  divino  habet  potesta- 
tem eligendi  confessarium  ; sed  licet  ejus  potestas 
sit  ex  jure  divino,  jurisdictio  tamen  quae  tunc  in 
confessarium  transfertur,  habetur  ab  ipso  papa. 
Deinde  archiepiscopi , primates  , patriarchae  , epi- 
scopi, sive  confirmati  tantum,  et  nondum  conse- 
crati, sive  consecrati  tantum  et  nondum  habentes 
episcopatum,  ex  jure  ecclesiastico  habent  faculta- 
tem eligendi  sibi  confessarium  ; non  tamen  electi 
tantum,  et  nondum  confirmati.  Eodem  privilegio 
videntur  gaudere  cardinales  : ita  Angelus  et  Syl- 
vester, contra  Paludanum  et  Sotum.  Item  gaudent 
hoc  privilegio  praelati  exempti , v.  gr.  aliqui  supe- 
riores religionum,  et  probabilius  praelati  curiae  Ro- 
manae , habentes  tantum  in  foro  externo,  non  inter- 
no , jurisdictionem  ecclesiasticam.  Ista  juris  privi- 
legia habentur  in  cap.  ult.  De  posuit,  et  remission. 
Haec  autem  facultas  eligendi  sibi  confessarium  , non 
exspirat,  seu  non  finitur  uno  actu;  sed  qui  eam  ha- 
bet, potest  pro  suo  arbitrio  eligere  plures  confes- 
sarios , vel  saepe  eumdem  (Paludanus,  Antoninus 
Navarra ). 

Dico  5 : Quod  attinet  ad  cap.  Placuit  9,  quaest.  2 
De  pcenit. , dist.  6 , ubi  videtur  concedi  cuilibet  fi- 
deli facultas  eligendi  confessarium,  si  proprius  sit 
ignorans , vide  hic  varias  ejus  explicationes  apud 
Patrem  Suarez , censentem  ejusmodi  universalem 
facultatem  nec  esse  , nec  unauam  fuisse  in  Eccle  - 
siae usu. 

Dico  4 : Si  constet  consuetudinem  eligendi  con- 
fessarium pro  aliquibus  personis  esse  introductam , 
et  videntibus  ac  tacentibus  ordinariis  pastoribus 
bona  fide  exerceri , illa  sufficit  ut  poenitentes  secure 
possint  ista  facultate  uti  ; nam  parochi  ea  utuntur 
sine  speciali  episcoporum  licentia , qui  cum  non 
habeant  eam  a jure,  ergo  a consuetudine.  Idem 

videtur  dicendum  de  simplicibus  sacerdotibus,  et 
de  quibusdam  aliis  personis  in  dignitate  constitutis. 
Attamen  haec  facultas  non  tam  datur  per  ipsam  con- 
suetudinem , quam  per  eam  significatur  data  fuisse 
a pastoribus  et  nunquam  revocata,  sed  quasi  per 
tacitum  eorum  consensum  perpetuo  durare  : ideo  in 
cap.  2 De  poenit.  et  remiss.,  dicitur  nulla  consuetu- 
dine introduci  posse  ut  aliquis  valeat  sibi  eligere 
confessarium  sine  licentia  proprii  sacerdotis  ; id  est, 
consuetudo  per  se  sumpta , et  vi  sua  non  potest 
dare  illam  facultatem,  sed  potest  esse  sufficiens  si- 
gnum facultatis  concessae  a pastoribus , et  perseve- 
rantis per  eorum  tacitum  consensum  ; unde  ab  illis, 
non  obstante  consuetudine,  potest  semper  revocari. 
Sect.  IV.  — Qualis  debeat  esse  facultas  eligendi 
confessarium  ab  homine  concessa. 

Dico  1 : Ista  facultas  extenditur  ad  peccata  sive 
venialia  sive  mortalia,  in  quse  delegans  habet  juris- 
dictionem ; non  tamen  ad  ea  quae  sibi  specialiter 
reservavit , nisi  id  in  particulari  exprimatur.  Hinc 
episcopi  ex  vi  illius  facultatis  non  possunt  a peccatis 
papae  reservatis  absolvere,  uti  nec  is  cui  papa  ge- 
neralem concedit  similem  facultatem  ; imo  nec  a 
peccatis  episcopo  reservatis,  quia  per  ejusmodi  ge- 
neralem concessionem  non  videtur  velle  episcopo- 
rum juri  praejudicare  , seu  derogare.  Denique  ista  la- 
cultas  se  extendit  ad  absolutionem  a peccatis , et  ad 
ea  quae  cum  illa  connexa  sunt , v.  gr.  ad  absolutio- 
nem ab  excommunicatione  majore,  quatenus  ejus 
absolutio  necessaria  est  ad  absolutionem  a peccatis, 
non  vero  ad  dispensationem  in  votis , etc. 

Dico  2 : Quando  haec  facultas  datur  indefinite  et 
sine  limitatione , clarum  est  non  finiri  uno  actu  ; 
secus , si  detur  ad  unum  actum  : et  probabilius 
nou  finitur  per  mortem  concedentis , quia  non  tan- 
quam  delegatio  , sed  tanquam  gratia  judicanda  est  : 
ita  Navarra  contra  Paludanum  et  Sylvestrum.  Ces- 
saret tamen  si  data  tantum  fuisset  cum  hac  clau- 
sula : Usque  ad  beneplacitum,  nostrum  ; secus  vero  , 
si  cum  hac : Usque  ad  beneplacitum  sedis  noslrce , 
sedes  enim  non  moritur,  etc. 

Dico  5 : Non  sufficit  facultas  interpretativa  , seu 
praesumpta  , nisi  praesumptio  fundetur  in  aliquibus 
signis , quae  sufficienter  ac  moraliter  indicent  prae- 
sentem superioris  voluntatem  concedendi  hanc  fa- 
cultatem ; debet  enim  haberi  actnaliter  delegata 
jurisdictio.  Unde  facultas  petita  et  non  obtenta , est 
insufficiens  ut  hoc  sacramentum  liat,  non  potest 
enim  fieri  valide  sine  jurisdictione  : sola  autem  fa- 
cultatis petitio  non  confert  jurisdictionem , adeoque 
si  haec  non  possit  obtineri  ab  immediato , debet 
obtineri  a mediato  superiore  ad  hoc  sacramentum 
valide  conficiendum. 

DISPUTATIO  VICESIMA  OCTAVA. 

De  confessarii  idoneitate. 

Sect.  I,  II.- — An  in  confessario  requiratur  bonitas 
el  scientia,  ut  sit  idoneus  ad  hoc  ministerium. 

Dico  1 : Ut  confessarius  licite  administre  t hoc 
sacramentum,  debet  esse  in  statu  gratiae,  et  qui- 


dem per  se  loquendo,  in  initio  confessionis,  quia 
totum  istud  ministerium  est  opus  sacramenti  : sed 
ut  valide  tantum  illud  administret,  nulla  in  eo  re- 
quiritur specialis  bonitas  aut  sanctitas  ; requiritur 
tamen  ut  eligens  possit  sine  culpa  delegare  ei  juris- 
dictionem , alioqui  si  eam  deleget  indigno  ac  pec- 
catori noto  participando  cum  illius  peccata,  sacra- 
mentum erit  invalidum , non  ex  defectu  jurisdi- 
ctionis delegatae , sed  ex  defectu  dispositionis  in 
eligente  necessariae  : nisi  forte  electus  ille  confes- 
sarius esset  nominatim  excommunicatus  , adeoque 
privatus  usu  jurisdictionis , et  incapax  novae  reci- 
piendae, tunc  enim  etiam  invalidum  esset  ex  defectu 
jurisdictionis.  Secus  vero  si  tantum  esset  excom- 
municatus toleratus,  ac  proinde  non  omnino  pri- 
vatus jurisdictione,  nec  ejus  incapax  si  illi  delege- 
tur, aut  si  in  confessarium  eligatur.  Imo  hic  inter- 
dum sine  culpa  ac  licite  eligi  posset,  ut  in  seq. 
tomo  fusius  dicetur. 

Dico  2 : Ut  confessarius  licite  administret  hoc 
sacramentum , debet  habere  eam  scientiam  qua 
possit  practice  discernere  peccatum  mortale  a 
veniali  : debet  nosse  species  peccatorum  , et  cir- 
cumstantias necessario  confitendas , requisitam 
poenitentis  dispositionem  , casus  reservatos , ex- 
communicationes , quse  ipso  facto  incurruntur , 
quando  ex  peccato  oriatur  obligatio  restitutionis, 
etc.,  non  semper  tamen  oportet,  ut  haec  omnia 
possit  per  seipsum  discernere,  sed  salis  est  ut  ea 
quse  frequentius  accidunt , intelligat , el  de  aliis  dut 
bitare  sciat,  ad  consulendum  libros,  vel  viros  doctos, 
ut  sciat  quid  fieri  oporteat.  Deinde  juxta  loca  et  per- 
sonas diversa  requiritur  scientia  in  cesfessssio.,  jn 
quo  maxime  prudentia  debet  prsevalere.  llinc  se- 
quitur : 1°  graviter  peccare  sacerdotem  qui  scienter 
se  ingerit  huic  ministerio  sine  sufficienti  scientia  , 
isisi  in  extrema  necessitate  ; uti  et  graviter  peccare 
episcopum  qui  ejusmodi  sacerdoti  suam  jurisdictio- 
nem committit  in  hoc  foro ; 2°  graviter  peccare  pce- 
nilentem  qui  scienter  eligit  confessarium  ignoran- 
tem respectu  ipsius  ; et  si  proprius  parochus  sit  , 
petat  licentiam  ad  alteri  confitendum.  Attamen 

Dico  5 : Ejusmodi  scientia  non  est  de  essentia  sa- 
cramenti ; si  quis  enim  bona  fide  cum  sufficienti 
dispositione  confiteatur  tali  sacerdoti  ignoranti, 
probabilius  absolutio  erit  valida.  (GabrieI,  Adrianus, 
Medina,  etc.)  Absolvens  enim  satis  cognoscit  id  quod 
poeni tens  confitetur,  esse  sufficientem  sacramenti 
materiam ; adeoque  peccata  confessa  fuerunt  abso- 
lute condonata,  ita  ut  non  teneatur  amplius  poeni- 
tens  denuo  illa  confiteri.  Si  autem  poenilens  confi- 
tendo animadvertat  certo  confessarium  putare  cul- 
pam esse  venialem,  quam  poenitens  clare  scit  fuisse 
mortalem,  debet  aperte  illi  declarare  suam  culpam 
fuisse  mortalem,  ut  recte  ac  juste  judicet. 

Sect.  III,  IV.  — De  Hdoneitale  confessarii  juxta  jus 

antiquum,  et  juxta  jus  novum  concilii  Triden- 

lini. 

Dico  1 : Parochus  ante  concilium  Tridenlinum, 


1151 


1133  PART.  11.  — XV u-  DE  SACRAMENTIS. 


juxta  jus  commune,  poterat  et  valide  et  licite  suam 
jurisdictionem  committere  cuicunque  sacerdoti,  qui 
secundum  jus  naturale  seu  divinum  idoneus  esset  ad 
hoc  sacramentum  administrandum,  etiamsi  aliam 
jurisdictionem,  yel  episcopi  approbationem  non  ha- 
beret : ita  communiter  theologi  Paludanus,  Gabriel, 
Cajetanus,  Navarra,  etc.,  contra  quosdam  antiquos. 
Similiter  stando  in  jure  antiquo  per  generalem  fa- 
cultatem datam  ad  eligendum  confessarium  quilibet 
sacerdos  jure  divino  idoneus  poterat  eligi  absque 
ulla  conditione  aut  approbatione  jure  humano  requi- 
sita. Sed 

Dico  2 : Post  decretum  concilii  Tridentini  (sess. 
25,  cap.  13),  non  sufficit  ut  sacerdos,  cui  delegan- 
da est  in  hoc  foro  jurisdictio,  habeat  omnia  ex  jure 
divino  seu  naturali  requisita  ad  hoc  ministerium 
peragendum , sed  etiam  requiritur  ad  audiendas 
saecularium  (non  regularium)  confessiones,  ut  etiam 
habeat  vel  beneficium  parochiale,  sive  ut  sit  paro- 
chus; vel  ut  habeat  approbationem  ab  episcopo. 
Adeoque  omnis  sacerdos  qui  non  est  parochus, 
etiam  licentiati  ac  doctores  in  theologia,  imo  et 
cardinales  aut  episcopi  consecrati  nullum  verum 
habentes  episcopatum,  non  possunt  audire  confes- 
siones saecularium  etiam  sacerdotum,  sine  appro- 
batione episcopi.  Curn  autem  concilium  tantum 
dicat  confessiones  saecularium  etiam  sacerdotum, 
nihil  immutatum  est  circa  confessiones  regularium, 
sub  quo  nomine  regularium,  etiam  religiosae  fe- 
minae comprehenduntur.  Hinc  superior  regularium 
potest  ad  audiendas  suorum  subditorum  confessio- 
nes, exponere  sacerdotem  ab  episcopo  non  appro- 
batum ; et  religiosus  si  habeat  facultatem  eligendi 
sibi  confessarium,  potest  eligere  quem  sibi  ido- 
neum judicarit,  quamvis  non  sit  ab  episcopo  appro- 
batus. 

Dico  5 : Juxta  hoc  concilii  decretum,  praelati 
episcopis  inferiores,  nullam  habentes  jurisdictionem 
episcopalem,  non  possunt  eligere  sibi  confessarium, 
nisi  approbatum  ab  episcopo ; episcopus  vero  si 
velit  sibi  subditum  eligere,  potest  eum  approbare  : 
si  autem  non  subditum  eligat,  debet  eligere  appro- 
batum ab  episcopo,  cui  est  subjectus. 

Deinde  quamvis  papa  delegando  suam  jurisdic- 
tionem, absclute  posset  eam  communicare  cuilibet 
sacerdoti,  non  servata  hac  concilii  forma,  tamen 
intelligitur  eam  communicare  juxta  hanc  concilii 
formam,  si  nihil  aliter  exprimat.  Sic  privilegia  a 
pontificibus  concessa  religiosis  audiendi  confessio- 
nes, inlelliguntur  data  sub  conditione  approbationis 
ab  episcopo.  Idem  dic  de  facultate  eligendi  confes- 
sarium a papa  data,  nempe  ab  episcopo  approba- 
tum, uti  et  de  data  facultate  ab  episcopo.  Item 
parochus  potest  tantum  delegare  suam  jurisdictio- 
nem vel  aliis  parochis,  vel  sacerdotibus  ab  episcopo 
approbatis. 

Dico  4 : Ilaec  approbatio  non  tantum  est  neces- 
saria necessitate  praecepti,  sed  etiam  sacramenti, 
ita  ut  absolutio  data  «.  sacerdote  non  approbato  sive 


per  episcopum  sive  per  beneficium  parochiale,  sit 
invalida  et  nulla.  -Is,  qui  habet  beneficium  paro- 
chiale, censetur  approbatus  pro  tota  Ecclesia,  seu 
pro  quocunque  loco,  ita  ut  ubique  sit  proxime  ca- 
pax jurisdictionis,  si  illi  conferatur  ab  eo  qui  po- 
test delegare  vel  mediante  bulla,  vel  simili  privile- 
gio eligendi  confessarium.  Secus  vero,  si  jam  non 
amplius  habeat  beneficium  parochiale,  etiamsi  ante 
habuerit,  quia  concilium  expresse  dicit  : Nisi  pa- 
rochiale  beneficium  habeat.  Sub  nomine  habentis 
parochiale  beneficium,  comprehenduntur  non  solum 
episcopi,  sed  etiam  aliqui  abbates,  archidiaconi, 
archipresbyteri,  etc.,  quorum  beneficia  habent  ordi- 
nariam in  hoc  foro  jurisdictionem,  seu  annexam 
animarum  curam. 

Dico  o : Approbatio  episcopi  non  est  delegatio  ju- 
risdictionis, sed  aliquid  praevium  ad  illam  , si\e 
authenticum  testimonium  de  sufficientia  talis  sacer- 
dotis ad  audiendas  confessiones.  Religiosi  ergo , 
quamvis  indigeant  episcopi  approbatione,  non  ta- 
men ab  eo  accipiunt  jurisdictionem,  sed  a papa  per 
sua  privilegia;  sic  etiam  eam  accipit  a papa  con- 
fessarius  approbatus,  qui  eligitur  per  bullam  Cru- 
ciataper  jubilaeum,  etc. 

Sect.  Y.  — A quo  danda  sit  approbatio,  et  an  suffi- 
ciat petita. 

Dico  1 : Episcopus  electus  et  confirmatus,  licet 
nondum  consecratus,  potest  dare  approbationem, 
secus  vero  electus  tantum,  aut  consecratus  non  ha- 
bens episcopatum.  Item  capitulum,  sede  vacante, 
eam  etiam  potest  dare,  ut  usus  probat,  quia  appro- 
batio est  actus  jurisdictionis,  non  ordinis  episcopa- 
lis. Hinc  quidam  abbates  exempti;  habentes  ju- 
risdictionem episcopalem , possunt  exponere  et 
approbare  confessarios  intra  terminos  suos. 

Dico  2 : Jure  ordinario  necesse  est,  ut  h®c  ap- 
probatio reipsa  sit  data,  non  enim  sufficit  petita,  et 
non  obtenta,  etiamsi  injuste  negetur.  Concilium  si- 
quidem dicit  : Nisi  quis  sit  approbatus  ab  episcopo, 
non  potest  confessiones  audire ; non  est  tamen  ne- 
cesse ut  illa  in  scriptis  detur,  potest  enim  solis  ver- 
bis dari  : et  licet  gratis  non  daretur  contra  id  quod 
pr®ceptum  est,  non  tamen  foret  invalida.  Navarra 
quidem  censuit  religiosis  Mendicantibus  approba- 
tionem ab  episcopo  petitam  et  non  obtentam  suffi- 
cere, sed  hoc  nec  praclice  probabile,  nec  verum 
est  : illos  enim  oportet  non  tantum  eam  petere,  sed 
etiam  re  obtinere  ut  sit  sufficiens.  Tenentur  tamen 
episcopi  ex  justitia  illam  non  negare  sine  justa  cau- 
sa, ac  negando  peccarent,  quia  tenentur  juxta  cap. 
Quanto  amplius.  De  privilegiis,  servare  religiosis 
sua  privilegia  pontificia. 

Sect.  YI,  VII.  — Cujusnam  episcopi  requiratur  ap- 
probatio , et  pro  quo  loco  sufficiat. 

Dico  1 : Approbatus  ab  uno  episcopo,  non  cen- 
setur approbatus  pro  omni  loco,  ut  vult  Henriquez, 
sed  tantum  pro  dioecesi  episcopi  approbantis;  neo 
semper  necessaria  est  approbatio  ab  episcopo  loci, 
in  quo  fit  confessio,  aut  ab  episcopo  illius  poenilen- 

tis,  sed  generaliter  possumus  dicere  necessariam 
esse  approbationem  ab  episcopo  ipsius  confessarii, 
etiam  religiosi,  qui  licet  sit  exemptus,  in  ordine  ta- 
men ad  hoc  ministerium  subditur  episcopo.  Episco- 
pus autem  non  potest  approbare  alienum  sacerdo- 
tem, nisi  ipsi  subdatur  vel  quoad  ministerium,  seu 
alicujus  Ecclesiae  servitium,  vel  quoad  domicilium, 
mutando  habitationem. 

Dico  2 : Dum  quis  sacerdos  est  absolute  et  sine 
limitatione  approbatus  a suo  episcopo  ad  audiendas 
confessiones,  probabiliter  potest  eligi  in  confessa- 
rium  a quovis  qui  aliunde  possit  ei  jurisdictionem 
delegare  : unde  si  papa  det  omnibus  fidelibus  fa- 
cultatem eligendi  quemcunque  sacerdotem  appro- 
batum ab  ordinario  in  suum  confessarium,  poterit 
hujus  dioecesis,  v.  gr.  Conimbricensis  subditus  eli- 
gere sacerdotem  alterius  dioecesis  sacularem,  v.  g. 
Portuensis,  ab  episcopo  tantum  Portuensi  appro- 
batum absolute  et  illimitate ; sive  expresse  tendat 
ad  istam  alteram  dioecesim , sive  fortuito  in  ea  in- 
veniatur. Idem  dic  de  sacerdote  religioso,  si  sit  ap- 
probatus ab  ordinario  loci  in  quo  habitat;  et  per 
bullam  pontificiam  eligatur  a quovis  gaudente  illius 
bullse  privilegio  sive  saeculari  sive  regulari.  Dum 
autem  religiosi  per  sua  privilegia  administrant  hoc 
sacramentum,  debent  in  unoquoque  episcopatu  in 
quo  habitant,  ab  illius  episcopo  approbari ; ita  ut 
discurrendo  per  alias  dioeceses,  non  possint  in  illis 
ex  vi  generali  suorum  privilegiorum,  si  non  sint  ibi  ap- 
probati, confessiones  audire.  Ideo  Gregorius  XIII 
per  privilegium  particulare  concessit  religiosis  So- 
cietatis Jesu,  ut  possint  confessiones  audire,  dum  iter 
agunt,  etiam  ubi  non  sunt  approbati,  dummodo  alibi 
fuerint  approbati. 

Dico  5 : Episcopus  dare  potest  suo  subdito  facul- 
tatem eligendi  quemvis  confessarium,  modo  sit  ap- 
probatus ab  episcopo  ipsius  confessarii.  Item  dic  de 
parocho  dante  illimitate  suo  parocliiano  facultatem 
eligendi  confessarium.  Deinde  episcopus  potest  ex 
juxta  causa  approbare  aliquem  cum  limitatione  ad 
tales  personas  et  loca. 

Dico  4 : Approbatio  absolute  seu  illimitate  data 
semper  durat  quandiu  non  revocatur,  ita  ut  neque 
per  mortem  concedentis  exstinguatur ; ex  justa  au- 
tem causa  potest  revocari,  secus,  sine  justa  causa. 
Si  vero  sine  justa  causa  revocetur,  dubium  est,  an 
sit  valida  revocatio.  Imo  probabile  est  esse  nullam, 
quia  talis  revocatio  est  quasi  ablatio  juris  jam  ac- 
quisiti , vel  quasi  sententiae  justa  revocatio  sine 
causa ; ergo  injusta  est  et  nulla. 

DISPUTATIO  VICESIMA  NONA. 

De  ministro  hujus  sacramenti  quoad  casus  reser- 
vatos. 

Sect.  I,  II.  — An  sit  in  Ecclesia  potestas  reservandi 

peccata,  et  an  lanium  censurce  reserventur  et  non 

peccata. 

Dico  1 : Est  in  Ecclesia  potestas  superioribus  ju- 
dicibus reservandi  aliqua  peccata  ; de  fide.  Proba- 
tur ex  conciliis  Tridentino,  Carthaginensi , Afri- 


cano, etc., 'et  ex  Patribus  Cypriano,  Augustino,  etc., 
quia  cum  jurisdictio  ad  hoc  sacramentum  confm 
cienduni  necessaria,  proveniat  inferioribus  Ecclesiae 
ministris  a superioribus  praelatis,  hi  pro  suo  arbi- 
trio possunt  eis  magis  vel  minus  illam  limitare; 
idcirco  is  qui  habet  ordinariam  in  hoc  foro  juris- 
dictionem, potest  reservare  peccata  respectu  infe- 
rioris habentis  ordinariam  jurisdictionem,  v . gr. 
papa  respectu  episcoporum  et  quorumlibet  aliorum 
praelatorum,  episcopus  respectu  parochorum  sibi 
subditorum,  et  cum  proportione  superiores  religio- 
num respectu  suorum  religiosorum.  Qui  autem  ha- 
bet hanc  potestatem,  potest  non  tantum  sibi,  sed 
etiam  alteri  casus  reservare,  v.  gr.  papa  non  tan- 
tum casus  sibi  reservare,  sed  etiam  episcopis;  sic 
episcopus  posset  sibi  casum  reservare,  et  postea 
illuni  decano  committere. 

Dico  2 : Certum  est  papam,  aliosque  ordinarios 
praelatos  posse  non  tantum  censuras,  sed  etiam  cul- 
pas reservare,  nec  tantum  si  habeant  censuram  an- 
nexam , sed  etiam  si  non  habeant : et  de  facto 
constat  saepe  reservari  peccata  quae  nullam  habent 
excommunicationem  aut  censuram  annexam,  ut 
patet  ex  usu  episcopatuum  et  religionum.  Quod  au- 
tem attinet  ad  summum  pontificem,  de  facto  nunc 
nullum  est  peccatum  ei  reservatum  quod  non  ha- 
beat aliquam  censuram  aut  irregularitatem  illi  an- 
nexam, quia  ad  universale  Ecclesiae  regimen  cen- 
suerunt  summi  pontifices  sufficere  tantum  graviora 
crimina  habentia  sibi  annexam  pontificiam  censuram 
vel  irregularitatem  reservare.  Attamen  per  istas  re- 
servationes  pontificias,  etiam  ipsae  culpae  in  se  re- 
servantur, ita  ut  tam  censura  quam  ipsum  peccatum 
sit  reservatum,  ut  constat  ex  ipsis  pontificum  de- 
cretis ac  verbis,  et  ex  communi  Ecclesiae  usu.  Vide 
v.  gr.  cap.  Si  quis  suadente  diabolo,  cap.  Nuper,  De 
sentenl.  exconim. 

Sect.  III.  — An  omnia  et  sola  peccata  mortalia  re- 
serventur, vel  reservari  possint. 

Dico  I : Non  repugnat  peccatum  veniale  reser- 
vari quoad  hoc,  ut  nequeat  sacramentaliter  remitti, 
nisi  a tali  ministro,  quia  potest  limitari  jurisdictio, 
sins  aua  non  fit  sacramentum , ad  talem  tantum 
ministrum.  Non  possunt  tamen  peccata  venialia  ita 
reservari,  ut  maneat  obligatio  ea  confitendi  supe- 
riori reservanti,  quia  simpliciter  nulla  est  obligatio 
ea  confitendi,  possuntque  remitti  sine  sacramento, 
neque  hoc  potest  Ecclesia  impedire.  Unde  talis  re- 
servatio  non  est  in  usu. 

Dico  : Quamvis  Ecclesia  non  soleat  peccata  mor- 
talia mere  interna,  quse  sola  cogitatione  aut  affectu 
consummantur,  reservare,  in  rigore  tamen  non  de- 
est  illi  potestas  ea  reservandi.  (Cajetanus,  Ledesma, 
etc.)  Unde  quibus  dat  jurisdictionem  ad  absolven- 
dum a peccatis  mortalibus,  simul  eis  dat  absolutam 
jurisdictionem  ad  absolvendum  ab  his  internis , 
quamvis  posset  eam  limitare.  A fortiori  autem  po- 
test quodvis  peccatum  mortale  externum  reservare, 
imo  in  nullum  externum  mortale  dare  jurisdictio- 

nem.  Quaenam  autem  de  facto  sint  papae  reservata 
peccata,  dicetur  postea  agendo  de  censuris.  Quae- 
dam vero  episcopis  reservantur  per  particularia 
ipsorum  statuta , vel  per  particulares  dioeceseon 
consuetudines ; quae  cum  sint  variae  in  singulis  dioe- 
cesibus, nihil  determinate  de  illis  potest  dici.  Sed 

Dico  3:  Ex  solo  jure  communi  et  seclusa  consue- 
tudine , nullum  videtur  esse  peccatum  episcopis 
reservatum  : quia  extrav.  o Super  cathedram , De 
sepulturis,  in  qua  ex  jure  communi  vel  consuetu- 
dine erant  reservati  episcopis  hi  quinque  casus  : 
peccatum  habens  ex  jure  annexam  poenitentiam 
publicam , habens  annexam  excommunicationem 
majorem,  habens  annexam  irregularitatem,  pecca- 
tum incendiarii,  blasphemia  publica , praeter  alia 
adhuc  peccata,  omnino  revocata  est  in  Clement. 
Dudum,  De  sepulturis. 

Dico  4 : Clemens  VIII  permisit,  ut  hi  undecim 
sequentes  casus  in  religionibus  possent  esse  reser- 
vati : 1°  veneficia,  incantationes,  sortilegia;  2°  apo- 
stasia a religione,  sive  habitu  dimisso,  sive  retento, 
quando  eo  pervenit,  ut  extra  septa  monasterii  seu 
conventus  fiat;  5°  nocturna  ac  furtiva  e monasterio 
seu  conventu  egressio,  etiam  non  animo  apostatandi 
facta ; 4°  proprietas  circa  votum  paupertatis , quae 
sit  peccatum  mortale ; 5°  juramentum  falsum  in  ju- 
dicio regulari  seu  legitimo;  6°  procuratio,  auxilium, 
seu  consilium  ad  abortum  faciendum  post  anima- 
tum foetum,  etiam  effectu  non  secuto ; 7°  falsificalio 
manus  seu  sigilli  officialium  monasterii  seu  conven- 
tus ; 8°  furtum  de  rebus  monasterii  seu  conventus 
in  ea  quantitate  quae  sit  peccatum  mortale ; 9°  lapsus 
carnis  voluntarius  opere  consummatus ; 10°  occisio 
aut  vulneratio  seu  gravis  percussio  cuj  usque  perso- 
nae; 11°  malitiosum  impedimentum  aut  retardatio 
aut  apertio  litterarum  a superioribus  ad  inferiores, 
vel  ab  inferioribus  ad  superiores.  Deinde  prohibet, 
ne  superiores  regularium,  praeter  haec  peccata,  sibi 
alia  reservent,  nisi  cum  generalis  capituli  in  toto 
ordine,  aut  provincialis  in  provincia,  matura  discus- 
sione et  consensu.  Hoc  tamen  non  videtur  impe- 
dire, quominus  abbas  aut  rector  domus  aliquid  vetet 
sub  excommunicatione  ipso  facto  incurrenda,  illius 
absolutionem  sibi  reservando,  quia  hic  sibi  reservat 
tantum  absolutionem  a censura ; Clemens  autem 
agit  de  absolutione  a culpis,  seu  peccatis. 

Sect.  IV. — An  peccata  possint  reservari  pro  arbitrio 
superioris  sine  legitima  causa.  ’ 

Dico  : Certum  est  superiorem  non  licite  facere 
ejusmodi  reservationem  sine  justa  causa;  respectu 
tamen  ejus  qui  habet  delegatam  tantum  jurisdictio- 
nem, valide  illam  facit,  etiam  sine  justa  causa,  quia 
suam  ei  committit  jurisdictionem  prout  vult.  Imo 
et  respectu  ejus  qui  habet  ordinariam  jurisdictio- 
nem, v.  gr.  papa  respectu  episcoporum,  omniurn- 
que  aliorum  inferiorum,  episcopus  respectu  paro- 
chorum, probabilius  eam  etiam  valide  facit  sine 
justa  causa  ; quamvis  non  sine  aliqua  probabilitate 
dicant  Major,  Sotus,  etc.,  episcopos  respectu  paro- 


chorum non  posse  eam  valide  facere  sine  justa 
causa. 

DISPUTATIO  TRICESIMA. 

De  ministro  qui  potest  directe  absolvere  poeniten- 
tem  a casibus  reservatis.  - 

Sect.  1,  II. — Quinam  possint  directe  vel  per  ordina- 
riam , vel  per  delegatam  sive  particularem  sive 
generalem  jurisdictionem  absolvere  a peccatis  re- 
servatis. 

Dico  1 : Is  qui  peccata  reservavit,  et  is  qui  est 
illi  superior  jurisdictione  in  hoc  foro,  potestatem 
habet  ordinariam  ad  absolvendum  ab  his  peccatis ; 
quod  clarum  est.  Nota  in  hoc  foro,  quia  arehiepisco- 
pus,  quamvis  in  ordine  hierarchico  sit  episcopo  su- 
perior, non  tamen  in  hoc  foro,  nisi  forsan  in  actuali 
visitatione.  Deinde  potest  etiam  directe  ab  illis  ab- 
solvere, qui  accepit  potestatem  delegatam  a reser- 
vante, vel  ab  ejus  superiore,  v.  gr.  a papa  ad  absol- 
vendum a peccatis  episcopo  reservatis.  Sed  diligenter 
advertendum  est  quamnam  facultatem  sive  papa , 
sive  episcopus  det,  dum  delegat  suam  jurisdictio- 
nem : an  det  facultatem  ad  absolvendum  a reservatis, 
an  ab  omnibus,  ana  censuris,  etc.,  necne.  Dic  cum 
proportione  de  eo  cui  datur  facultas  eligendi  con- 
fessarium.  Hinc  iter  faciens  videtur  posse  absolvi  in 
alieno  episcopatu  a peccatis  in  proprio  episcopatu 
reservatis,  sed  non  in  alieno  reservatis. 

Dico  2 : Ex  consuetudine  sola  nunquam  acquiritur 
jurisdictio  ad  absolvendum  a reservatis,  sed  ex  vi 
juris  a concilio  Tridentino  (sess.  2,  cap.  46)  statuti, 
possunt  episcopi  a quibuscunque  casibus  occultis, 
etiam  sedi  apostoliese  reservatis,  quosvis  suos  sub- 
ditos in  foro  conscientiae  absolvere,  etiam  a reser- 
vatis post  concilium  per  legem  novam,  si  in  hac 
nova  reservalionis  lege  non  derogetur  expresse  con- 
cilii decreto  per  has  aut  similes  clausulas  : Etiam  in 
casibus  occultis,  aut  :Non  obstante  quocunque  decreto, 
etiam  concilii  generalis.  Religiosi  autem,  etiam  Men- 
dicantes, ex  vi  juris  communis  probabilius  non  vi- 
dentur habere  potestatem  absolvendi  a peccatis 
episcopo  reservatis,  contra  Gabrielem,  Angelum  , 
Sylvestrum,  oppositum  sentientes. 

Sect.  III.  — An  in  casibus  extraordinariis  sacerdos 
inferior  possit  directe  absolvere  a reservatis. 

Dico  I : In  articulo  morlis  quivis  sacerdos  potest 
absolvere  a casibus  reservatis  non  tantum  indirecte, 
sed  etiam  directe  et  per  propriam  jurisdictionem  , 
quam  pro  tali  articulo  habet  circa  talia  peccata,  ut 
patet  ex  concilio  Tridentino  (sess.  24,  cap.  7)  sic 
dicente  : In  Ecclesia  Dei  custoditum  semper  fuit,  ut 
nulla  sil  reservatio  in  articulo  mortis.  Si  enim  nulla 
sit  reservatio,  ista  peccata  tunc  sunt  sicut  alia  pec- 
cata mortalia  non  reservata;  quilibet  autem  sacerdos 
pro  illo  articulo  habet  jurisdictionem  delegatam  ad 
absolvendum  directe  a mortalibus,  ergo  et  ab  illis 
quae  extra  istum  articulum  sunt  reservata,  si  nempe 
non  adsit  ipse  reservans.  Hinc  in  isto  articulo  qui- 
vis sacerdos  sive  proprius,  sive  habens  communem 
delegatam  jurisdictionem,  nullo  inter  illos  servato 

ordine  (servandas  est  tamen  ordo  inter  habentem 
jurisdictionem  et  non  habentem,  ita  ut  praeferendus 
sit  approbatus  non  approbato),  per  se  loquendo 
potest  absolvere  a peccatis  papae  reservatis  sine 
obligatione  ea  iterum  confitendi  reservanti  sacra- 
mentaliter ; sed  cum  onere  comparendi  ob  excom- 
municationem coram  eo,  ut  possit  convenientem 
medicinam  vel  satisfactionem  imponere.  Unde  si 
tunc  adsit  sacerdos  habens  ex  privilegio  jurisdictio- 
nem ad  absolvendum  absolute  sine  isto  onere  a 
talibus  peccatis,  consultius  erit  aut  utilius  (non  ta- 
men necessarium)  confiteri  illi,  quam  alteri  simi- 
lem jurisdictionem  non  habenti.  Si  autem  peccata 
reservata  nullam  habeant  annexam  censuram,  juxta 
communem  sententiam,  videtur  in  isto  articulo  dari 
ab  illis  posse  absolutio  non  tantum  sine  obligatione 
iterum  ea  confitendi,  sed  etiam  sine  onere  compa- 
rendi coram  superiore  (Paludanus,  Angelus,  Syl- 
vester,  etc. ). 

Dico  2 : Extra  mortis  articulum  nullus  inferior 
sacerdos  potest  absolvere  directe  (de  indirecta  ab- 
solutione dicetur  postea)  a peccatis  reservatis  ob 
ullam  occurrentem  occasionem,  nisi  vel  ex  jure  vel 
ex  speciali  privilegio,  aut  superioris  declaratione 
constet  facultatem  illi  esse  commissam.  Generalis 
enim  regula  juris  est,  ut  a casibus  papae  reservatis 
possit  peccator  absolvi  ab  inferiore  sacerdote  cum 
onere  comparendi  coram  papa  quotiescunque  ad 
eum,  aut  ad  ejus  legatum  vel  delegatum  non  patet 
aditus,  nisi  cum  magna  difficultate  et  mora. 

Sect.  IY,  Y.  — An  debeat  superior  dare  facultatem 

subdito  petenti , ut  possit  a casibus  reservatis  ab- 
solvi ab  alio. 

Dico  1 : Tenetur  interdum  sacerdos  ex  justitia 
dare  hanc  facultatem  poenitenti,  ita  ut  illam  negando 
simpliciter  faciat  ei  injuriam  : v.  gr.  si  ex  tali  con- 
fessario  timeat  revelationem  peccati ; si  graves  cum 
illo  gerat  inimicitias;  si  sit  ineptus  ad  ferendum 
judicium  in  tali  causa,  etc.  Non  tamen  ad  eam  dan- 
dam semper  tenetur  ; imo  non  debet  eam  dare,  si 
id  vergat  in  damnum  pcenitentis  aut  communitatis, 
aut  tertiae  personae,  cui  potest  superior  remedium 
adhibere  servato  confessionis  sigillo.  Yerum  inter- 
dum etiam  ex  .charitate  et  ex  officio  tenetur  eam 
concedere , quoties  negando  timet  grave  subditi 
spirituale  damnum , quamvis  hoc  non  ex  injuria 
extrinseca,  sed  ex  ipsius  subditi  defectu  eventurum 
sit : v.  gr.  si  taciturus  sit  peccatum  in  confessione, 
diu  dilaturus  confessionem,  etc.  Denique  ordinarie 
debet  esse  superior  potius  facilis  quam  difficilis  in 
hac  concedenda  facultate  : non  tamen  tenetur  gene- 
ralem facultatem  dare  poenitenti,  eligendi  quemcun- 
que voluerit  confessarium , sed  potest  ei  assignare 
certum  confessarium,  vel  inter  aliquas  designatos, 
ei  optionem  dare,  prout  judicarit  expedire  ad  ejus 
bonum. 

Dico  2 : Post  peccatum  reservatum  commissum, 
si  ipse  poenilens  a superiore  petat  et  accipiat  facul- 
tatem confitendi  alteri,  tunc  accipit  absolutionem 


sine  onere  comparendi.  Idem  dic  si  alter  pro  eo 
illam  petat  et  accipiat.  Nec  tunc  superior  debet  in- 
quirere pro  qua  persona  petatur.  Posset  tamen  dare 
cum  onere  imponendi  et  acceptandi  talem  poeni- 
tentiam pro  tali  delicto,  vel  tale  remedium,  si  fuerit 
tale  vel  tale  peccatum.  Ante  autem  peccatum  re- 
servatum commissum , potest  etiam  eodem  modo 
dari  facultas  accipiendi  ab  alio  absolutionem,  vel 
etiam  sub  onere  comparendi,  si  peccatum  habeat 
censuram  annexam ; imo  etiam  si  non  habeat  cen- 
suram annexam,  potest  concedi  ista  facultas  sine 
onere  comparendi,  si  judicatum  fuerit  id  expedire 
(Henriquez,  Angelus,  Cajetanus,  Navarra , etc.  )i 
non  cum  obligatione  iterum  ea  peccata  reservata 
confitendi  superiori,  sed  ea  illi  manifestandi  vel 
extra  sacramentum  sub  sigillo  confessionis , cum 
sint  materia  confessionis,  vel  in  sacramento,  prout 
voluerit  poenitens,  qui  ad  hoc  tenetur,  etiamsi  ante 
absolutionem  nescierit  istam  conditionem  compa- 
rendi postea  coram  superiore,  ut  possit  illi  vel  ali- 
quam poenam  imponere,  vel  remedium  dare.  Pec- 
cata autem  reservata  sic  confessa , absolute  et  sine 
ulla  conditione  sunt  remissa,  ita  ut  non  opus  sit 
amplius  illa  confiteri.  Imo  videtur  non  posse  supe- 
rior dare  facultatem  sub  onere  iterum  illa  sacramen- 
taliter  confitendi,  et  recipiendi  a se  absolutionem  ; 
et  probabile  est  hoc  onus  comparendi  coram  supe- 
riore, non  posse  imponi  in  articulo  mortis. 

DISPUTATIO  TRICESIMA  PRIMA. 

De  modo  absolvendi  a casibus  reservatis. 

Sect.  I.  — An  superior,  auditis  in  confessione  solis. 

peccatis  reservatis,  possit  sacramentaliter  ab  eis 

paenitentem  absolvere,  et  reliqua  inferiori  com- 
mittere. 

Nota  : Id  per  se  et  ordinarie,  et  sine  alia  causa 
posse  fieri  dicunt  Cajetanus,  Richardus,  Paludanus, 
Navarra,  et  addunt  pcenitentem  sic  absolutum  te- 
neri postea  confiteri  integre  sacerdoti  inferiori 
omnia  peccata,  etiam  reservata  confessa,  ut  fiat  in- 
tegra confessio.  Sed 

Dico  : Si  superior  audiat  omnia  peccata  tam  re- 
servata quam  non  reservata,  tenetur  absolvere  poe- 
nitentem  ab  omnibus,  nec  potest  alio  modo  dare 
absolutionem,  seu  dare  absolutionem  a solis  reser- 
vatis ; quia  cum  confessio  sit  integra,  etiam  danda 
est  absolutio  integra.  Si  tamen  superior  ex  gravi 
causa  et  necessitate  non  possit  audire  integram 
omnium  peccatorum  tam  non  reservatorum  quam 
reservatorum  confessionem,  nec  poenitens  moraliter 
possit  differre  confessionem,  et  juxta  prudens  ju- 
dicium non  possit  moraliter,  vel  censeat  non  expe- 
dire causam  istam  alteri  sacerdoti  delegare,  tunc 
poenitente  confessionem  sacramentalem  postulante, 
poterit  auditis  solis  peccatis  reservatis,  dummodo 
poenitens  de  omnibus  aliis  conteratur  vel  atteratur, 
absolutionem  dare  : quia  tunc  est  confessio  forma- 
liter  integra,  adeoque  vere  perficitur  sacramentum, 
et  habet  suum,  effectum  ; nec  tenetur  poenitens  ite- 
rum confiteri  ista  peccata  confessa,  sed  tantum  qua; 

non  confessus  est,  sicuti  fit  dum  quis  inculpabiliter 
aliquod  peccatum  in  confessione  omisit. 

Sect.  ii,  III.  — An  sacerdos  inferior  sine  necessitate , 
aut  saltem  in  casu  necessitatis  possit  absolvere 
habentem  casus  reservatos  antequam  vel  a supe- 
riore absolvatur,  vel  coram  eo  compareat. 

Dico  1 : Non  licet  sine  aliqua  necessitate  id  facere, 
quia  talis  sacerdos  non  est  judex  competens,  nec 
habet  jurisdictionem  pro  tali  causa.  Si  quis  tamen 
bona  fide  sic  confiteatur  sua  peccata  reservata,  et 
absolvatur,  videtur  sacramentum  fore  validum ; 
adeoque  non  tenebitur  iterum  confiteri  peccata  sua 
non  reservata,  quae  jam  confessus  est,  sed  tantum 
tenebitur  superiori  confiteri  reservata,  in  qua  alter 
non  habuit  jurisdictionem.  Sed 
Dico  2 : Si  occurrat  aliqua  necessitas,  v.  gr.,  si 
necesse  sit  implere  praeceptum  annuae  confessionis, 
vel  communicare,  vel  missam  facere,  ita  ut  non 
possit  omitti  sine  gravi  scandalo  aut  infamia,  nec 
pro  tunc  pateat  aditus  ad  superiorem  : in  tali  casa 
potest  poenitens  confiteri  sacerdoti  habenti  jurisdi- 
ctionem in  peccata  non  reservata,  a quibus  directe 
absolvetur,  et  indirecte  a reservatis  cum  onere  com- 
parendi  coram  superiore;  imo  probabilius  etiamsi 
ista  reservata  habeant  annexam  excommunicatio- 
nem, quia  cum  habeatur  formalis  integritas  con- 
fesssionis,  et  sacerdos  habeat  jurisdictionem  circa 
aliqua  peccata,  absolvendo  verum  conficiet  sacra- 
mentum, per  quod  saltem  indirecte  tollet  peccata 
reservata.  Quamvis  autem  reservata  non  subsint  ju- 
risdictioni istius  sacerdotis,  tamen  D.  Thomas  et 
alii  dicunt  illa  simul  cum  non  reservatis  esse  con- 
fitenda, quia  illa  sunt  quasi  materia  istius  confes- 
sionis, ut  possit  judex  seu  sacerdos  cognoscere  sta- 
tum ac  dispositionem  poenitenlis. 

Sect.  IY.  — An  habens  casus  reservatos , postquam 
semel  absolutus  est  a superiore  vel  per  ejus  delega- 
tum possit  a quocunque  inferiore  libere  absolvi. 
Dico  I : Si  superior  vel  per  se  vel  per  delegatum 
absolverit  sacramentaliter  a peccato  reservato,  jam 
non  tantum  non  est  amplius  reservatum,  sed  nec 
materia  necessaria  confessionis,  utpote  absolute  re- 
missum; si  autem  non  absolverit  sacramentaliter, 
sed  audito  peccato  et  imposita  debita  poenitentia  et 
data  admonitione  remiserit  poenitentem  ad  inferio- 
rem sacerdotem,  etiam  tunc  non  amplius  manet  re- 
servatum. Delegatus  autem  a superiore  non  potest, 
audito  peccato,  sic  poenitentem  ad  alium  remittere, 
sed  debet  ipse  sacramentaliter  absolvere.  Si  habens 
intentionem  obtinendi  jubilaeum  absolvatur  a pecca- 
tis reservatis  ex  vi  jubilaei,  et  postea  omittat  alia 
opera  ad  illud  obtinendum,  peccata  reservata,  quae 
confessus  est,  'manent  absolute  remissa,  nec  opus 
est  illa  amplius  confiteri,  nec  necesse  coram  supe- 
riore comparere. 

Dico  2 : Si  subditus  legitime  sit  confessus  coram 
superiore,  et  superior  nec  eum  absolvere,  nec  al- 
teri ejus  causam  committere  voluerit,  peccatum  re- 
manebit reservatum;  si  autem  audita  confessione 


absolverit  poenitentem,  sed  absolutio  fuerit  invalida, 
videtur  probabiliter  reservatio  esse  sublata.  Item 
quando  pcenitens  specialiter  confitetur  superiori  vel 
habenti  ejus  jurisdictionem,  ad  obtinendam  absolu- 
tionem a peccatis  reservatis,  iliique  suam  intentio- 
nem manifestat,  si  casu  et  inculpabiliter  aliquod 
peccatum  reservatum  ex  oblivione!  non  confiteatur, 
sive  habeat  annexam  excommunicationem , sive 
non,  illud  manet  solutum  et  a reservalione  et  ab  ex- 
communicatione. Quando  autem  confitetur  sine 
ulla  mentione  vel  intentione  casuum  reservatorum, 
et  eodem  modo  accipit  absolutionem,  non  videtur 
id  sufficere  ut  peccatum  oblitum,  quod  antea  erat 
reservatum,  postea  maneat  non  reservatum,  et  sine 
onere  illud  superiori  confitendi.  Sic  qui  virtute  ju- 
bilaei absolvitur  a peccatis,  si  obliviscatur  inculpa- 
biliter unum  reservatum,  hoc  postea  manet  non 
reservatum  ; imo  si  post  validam  absolutionem  non 
praestet  reliqua  opera  ad  lucrandum  jubilaeum,  pro- 
babile est  illud  manere  non  reservatum.  Denique 
dum  plures  sunt  ejusdem  peccati  reservationes,  si 
factae  sint  ab  eodem  superiore  sine  annexa  censura, 
una  ablata  reliquae  simul  auferuntur  ; si  a diversis 
superioribus  subordinatis,  v.  gr.  ab  episcopo  et 
papa,  inferior  non  tollit  reservationem  superioris, 
sed  contra  ; dum  sunt  annexae  censurae,  una  potest 
tolli  sine  altera. 

DISPUTATIO  TRIGESIMA  SECUNDA. 

De  obligationibus  ministri  hujus  sacramenti. 
Sect.  I,  II,  III. — Quis  sacerdos  teneatur  fidelium  con- 
fessiones audire:  quomodo  eorum  dispositiones  scire, 
et  procurare  debeat. 

Dico  1 : Pastores  ex  officio  proprie  tenentur  au- 
dire suorum  subditorum  confessiones  ; unde  paro- 
chus non  tantum  tenetur  ministrare  suis  subditis 
hoc  sacramentum,  quando  obligantur  illud  recipere, 
sed  etiam  quando  opportuno  tempore  et  justa  de 
causa  illud  petunt ; nec  ulla  adest  rationabilis  causa 
id  denegandi,  tunc  enim  subditus  babet  jus  pe- 
tendi, ergo  et  parochus  obligationem  vel  per  se  vel 
per  alium  ministrandi,  non  tamen  semper  sub  pec- 
cato mortali. 

Dico  2 : Confessarius  debet  videre  an  poenitens 
sit  bene  dispositus ; et  si  quid  sit  restituendum, 
aut  relapsus  periculum,  monere  de  facienda  resti- 
tutione, et  inspicere  quale  sit  relapsus  periculum  ; 
qualisve  iterum  peccandi  occasio : remota,  anproxi- 
ina  ; voluntaria,  an  involuntaria  ; ut  prudenter  ju- 
dicet de  differenda  aut  non  differenda  absolutione. 

Dico  3 : Confessarius  non  debet  nimias  interro- 
gationes facere.  Si  videat  poenitentem  oblivisci  ali- 
quod peccatum,  tunc  interroget.  Item  si  videat  poe- 
nitentem tacere  aliquod  peccatum  quod  constat 
commisisse,  et  interrogatus  illud  deneget,  ordina- 
rie standum  est  dicto  poenitentis  ; secus  si  sciretur 
evidenter  eum  mentiri. 

Sect.  IV,  Y,  Yl.  — Quid  agere  debeat  eonfessarius 
in  diversis  casibus. 

Dieo  1 : Si  confessarius  inveniat  poenitentem  la 

borare  ignorantia  invincibili  in  statu  de  se  malo, 
v.  gr.,  in  possessione  rei  alienae,  in  matrimonio 
invalido  ob  impedimentum  dirimens,  et  probabiliter 
credat  suam  admonitionem  sine  scandalo  aut  gravi 
incommodo  profuturam,  debet  eum  admonere,  ut 
relinquat  istum  peccati  materialis  statum ; multo 
magis  debet  admonere,  si  poeni  tens  de  eo  interro- 
get, aut  dubitet ; si  autem  poenitens  non  interroget, 
nec  dubitet,  et  ipse  confessarius  nullum  speret  ex 
admonitione  fructum,  quia  probabiliter  et  prudenter 
timet  poenitentem  non  effecturum,  vel  non  posse 
efficere  sine  gravi  incommodo  id  de  quo  admonen- 
dus est,  tunc  potest  et  debet  tacere,  ac  poenitentem 
in  sua  bona  fide  relinquere  (Medina,  Cordubensis, 
Canus,  etc.).  Innocentius  III,  in  cap.  Quia  circa,  De 
sanguinit.  et  affin.,  ob  vitandum  scandalum  mandat 
dissimulare  cum  quibusdam  qui  bona  fide  putabant 
se  matrimonium  contraxisse,  cum  tamen  occultum 
impedimentum  haberent. 

Dico  2 : Poenitentem  rite  confessum  et  depositum, 
tenetur  sub  gravi  peccato  confessarius  absolvere; 
si  fuerit  tamen  confessio  solorum  venialium,  pote- 
rit teneri  tantum  sub  levi,  praesertim  si  absit  scan- 
dalum, et  poenitens  facile  possit  illud  incommodum 
resarcire.  Quando  autem  poenitens  adhaeret  opi- 
nioni probabili,  quamvis  confessarius  judicet  con- 
trariam probabiliorem,  tunc  non  tantum  potest, 
sed  etiam  debet  illum  absolvere.  (Solus,  Navarra, 
I).  Antoninus,  etc.) 

Dico  3 : Quando  confessarius  absolvit  poenitentem 
sine  sufficienti  jurisdictione,  aut  sine  intentione 
absolvendi,  ita  ut  sacramentum  fuerit  invalidum, 
si  sine  gravi  nocumento  et  scandalo  possit  admo- 
nere poenitentem  de  invalidilate  absolutionis,  tene- 
tur admonere  aut  procurare  ut  poenitens  sibi  iterum 
confiteatur  de  peccatis  post  priorem  confessionem 
commissis,  et  tunc  illi  dicat  ut  generaliter  de  om- 
nibus praecedentibus  doleat , aut  si  sit  necesse,  ea 
confiteatur;  hocque  sufficit  ut  nova  absolutio  in 
totam  illam  praecedentem  materiam  cadat.  Interve- 
niente autem  morali  periculo  scandali,  aut  gravi  no- 
cumento, si  poenitens  moneatur,  nec  possit  sic  ad- 
ducere ad  sibi  iterum  confitendum,  tunc  relinquat 
poenitentem  ut  per  contritionem  vel  alias  confes- 
siones valide  factas  justificetur;  per  subsequenlem 
enim  absolutionem  validam  peccata  quae  non  fue- 
runt remissa  per  priorem,  saltem  indirecte  tollentur 
ac  remittentur. 

Dico  4 : Si  absolutio  fuit  valida,  sed  si  confes- 
sarius decipiens  poenitentem  reliquerit  eum  in  oc- 
casione peccandi , debebit  postea  juxta  regulam 
cliaritaiis  et  prudentiae  eum  instruere.  Si  autem 
fuerit  causa  ut  poenitens  rei  alienae  restitutionem 
non  faceret,  tunc  si  ex  gravi  negligentia  aut  malitia 
positive  induxit  poenitentem  ad  non  restituendum, 
aut  id  ei  suasit,  tenetur  eum  monere  de  restitutione 
facienda;  et  si  hic  sit  jam  factus  impotens  ad  resti- 
tuendum, ipsemet  tenebitur  restituere  ; si  autem  ex 
negligentia  omiserit  tantum  poenitentem  monere  de 


restitutione  facienda,  tunc  non  videtur  ipse  teneri 
ad  restitutionem,  quia  non  peccavit  respectu  istius 
tertii  contra  justitiam,  sed  peccavit  contra  religio- 
nem respectu  sui  ministerii. 

Sect.  VII.  — An  sit  poena  ipso  jure  imposita  ob  in- 
debitam hujus  sacramenti  administrationem. 

Dico  : Nulla  poena  est  ecclesiastica  jure  com- 
muni imposita  sacerdoti,  qui  ex  defectu  jurisdi- 
ctionis, scienti»,  diligenti»,  aut  quacunque  alia  ra- 
tione peccat  administrando  hoc  sacramentum.  Dixi 
sacerdoti,  quia  clericus  non  sacerdos,  aut  laicus 
temere,  serio  ac  scienter  administrans  hoc  sacra- 
mentum, manet  irregularis.  Colligitur  ex  cap.  1 De 
clerico  excomm.  minislr. 

DISPUTATIO  TRICESIMA  TERTIA. 

De  sigillo  confessionis. 

Sect.  I,  II.  — Quo  jure  et  in  quo  gradu  teneatur  con- 
fessarius servare  secretum  confessionis,  et  ex  qua 
confessione  oriatur  lioc  secretum. 

Dico  1 : Certum  est  confcssariuin  teneri  servare 
confessionis  secretum,  quia  lex  naturalis  obligal  ad 
servandum  secretum  in  eis,  quae  pertinent  ad  fa- 
mam proximi,  estque  tacitum  pactum  inter  eonfes- 
sarium  et  poenitentem  servandi  tale  secretum,  et 
tanta  quidem  est  hujus  secreti  obligatio,  ut  in 
nullo  casu,  necob  ullum  finem,  etiam  pro  tuenda 
tota  republica  ab  ingenti  malo  temporali,  aut  spi- 
rituali, liceat  illud  violare.  (D.  Thomas,  Scotus,  Bo- 
navenlura.  Durandus,  etc.)  Ilaecque  obligatio  oritur 
maxime  ex  injuria  quae  fieret  sacramento,  si  ali- 
quando revelaretur  hoc  secretum.  Injuria  autem  in 
hoc  consistit  quod  fieret  odiosa  confessio,  et  homi- 
nes illam  refugerent.  Unde  haec  tanta  secreti  obli- 
gatio non  oritur  ex  jure  humano  positivo,  utpote 
fortasse  major,  quam  possit  lex  humana  imponere, 
et  nata  cum  ipso  sacramento;  neque  ex  solo  jure 
naturali  puro,  utpote  altioris  ordinis,  et  superans 
omne  secretum  naturale ; sed  ex  jure  quasi  conna- 
turali  et  intrinseco  ipsi  sacramento  juxta  ipsius  in- 
stitutionem ; adeoque  est  obligatio  ex  genere  suo 
sub  peccato  mortali.  Tamen  potest  quis  excusari  a 
culpa  gravi,  imo  et  ab  omni  ob  indeliberationem  aut 
inadvertentiam  : continelque  hoc  peccatum  malitias 
sacrilegii  et  injustitiae,  etc.  Quaedam  jura  quae  con- 
tra hoc  sigillum  citantur,  non  loquuntur  de  con- 
fessione sacramentali,  sed  de  exteriore  facta  alicui 
interroganti ; in  publica  autem  poenitentia  non 
confessarius,  sed  ipse  poenitens  sua  peccata  revela- 
bat. Quare 

Dico  2:.  Nec  ob  utilitatem  poenitentis,  nec  ad 
impediendum  alicujus  matrimonii  invalidi  usum, 
nec  ob  integritatem  propriae  confessionis  confes- 
sarii,  nec  ob  evidens  mortis  periculum  licet  fran- 
gere confessionis  sigillum. 

Dico  o : Haec  sigilli  obligatio  ex  omni  et  sola  con- 
fessione sacramentali  oritur.  Unde  ex  confessione 
quae  scienter  fit  non  sacerdoti,  sed  vel  clerico  in- 
feriori, vel  laico  quacunque  occasione  vel  necessi- 
tate, non  oritur  hoc  sigillum,  sed  tantum  secretum 
naturale,  quod  liceret  revelare  ob  bonum  commune. 

quia  non  est  confessio  sacramenlalis.  Secus  vero, 
si  audiens  poenitentem,  fingeret  se  esse  sacerdotem, 
et  alter  bona  fide  et  intentione  illi  confessus  fuisset. 
Item  obligatio  sigilli  oritur  ex  confessione  facta  sa- 
cerdoti non  habenti  jurisdictionem  ; est  enim  sa- 
cramentalis,  seu  fit  in  ordine  ad  sacramentum.  Si 
quis  autem  ad  hoc  sacramentum  accedat  sine  in- 
tentione se  accusandi  et  subjiciendi  Ecclesiae  clavi- 
bus, tunc  non  oritur  sigilli  obligatio,  quia  re  ipsa 
non  est  confessio,  sed  deceptio ; neque  est  res  sacra, 
adeoque  nec  ex  illa  oritur  secretum  sacrum. 

Sect.  III,  IV.  — In  quam  materiam  cadat  hoc  siyil- 
lum  et  quas  personas  obliget. 

Dico  1 : Omne  peccatum  sive  mortale  sive  venia- 
le, etiam  minimum  in  confessione  auditum,  gravis 
est  hujus  sigilli  materia,  ita  ut  sit  semper  mortale 
peccatum,  si  illud  reveletur,  nisi  quis  ex  ignoran- 
tia, aut  ex  naturali  inadvertenlia  excusetur;  quia 
respectu  sacramenti  est  semper  gravis  injuria  et 
grave  nocumentum.  Nec  tantum  peccata  et  eorum 
circumstantise,  sed  etiam  omnia  illa,  quae  dicuntur 
ad  declarandum  peccatum,  continentur  sub  hoc  si- 
gillo, uti  etiam  peccata  aliunde  publica,  quatenus 
per  confessionem  audita  et  cognita  fuerunt.  Quate- 
nus autem  per  aliam  viam  illa  aut  alia  confessarius 
cognovit,  non  sunt  sub  sigillo,  potestque  de  illis  lo- 
qui ; non  enim  revelat  confessionem,  utpote  de  illis 
loquens  perinde  ac  si  non  audivisset  confessionem  ; 
adeoque  nec  sacramento,  nec  poenilenti  ullam  facit 
injuriam. 

Dico  2 : Haec  omnia  quae  de  sigillo  dixi,  intelli- 
genda  sunt  cum  relatione  ad  personam,  v.  gr.  hu- 
jus pcenilentis,  et  cum  revelatione  particulari,  quae 
sub  generali  confessionis  ratione  non  contineatur  : 
licet  enim  loqui  de  peccatis  in  confessione  auditis 
non  nominando  personam ; nec  'cum  periculo  ut  in 
illius  cognitionem  aut  suspicionem  deveniri  possit, 
quia  tunc  non  revelatur  peccator,  nec  fit  illi  inju- 
ria. Magna  tamen  hac  in  re  cautela  adhibenda  est. 
Hinc  licitum  est  consulere  viros  doctos  de  re  audita 
in  confessione,  quando  omnino  persona  occultatur. 
Similiter  non  est  contra  sigillum,  si  confessarius 
dicat  Petrum  sibi  esse  confessum  (nempe  fecisse 
actum  virtutis),  aut  sua  sibi  peccata  confessum  esse 
aut  tantum  venialem  materiam  in  sua  confessione 
dedisse,  modo  hoc  non  redundet  in  alios  ; talis  enim 
materia  ad  minimum  est  necessaria  pro  confessione. 
Caetera  autem  omnia  quae  in  confessione  concomi- 
tanler  dicuntur,  proprie  non  continentur  sub  sigil- 
lo, si  nullo  modo  inserviant  accusationi  peccato- 
rum. 

Dico  3 : Poenitens  non  obligatur  hoc  sigillo,  nisi 
aliquo  secreto  naturali,  ubi  materia  id  postulaverit; 
afioqui  nulla  hic  est  specialis  ratio  secreti.  Confes- 
sarius autem  directe  obligatur  hoc  sigillo.  Item  obli- 
gatur interpres,  et  is  quem  cum  licentia  pcenitentis 
consulit  confessarius,  uti  et  is  qui  vel  furtive  vel 
casu  audit  alterius  confessionem  secretam,  aut  in 
casu  necessitatis  audit  publicam.  Item  si  quis  audi- 


ret confessarium  inique  revelantem  alterius  confes- 
sionem, eodem  sigillo  teneretur. 

Sect.  Y.  — An  confessarius  possit  loqui  de  rebus  in 

confessione  auditis  cum  ipso  poenitenle,  vel  de  ejus 

licentia. 

Dico  1 : Non  licet  confessario  post  perfectam  con- 
fessionem loqui  de  rebus  in  confessione  auditis, 
etiam  cum  ipso  poenitente  sine  ejus  facultate.  Si 
autem  confessarius  in  confessione  commisit  defe- 
ctum emendandum  , potest  et  debet  dicere  poeni- 
tenti  se  velle  cum  illo  loqui  de  re  necessaria  ad  con- 
fessionem pertinente,  et  quidem  si  ille  consentiat, 
jam  habet  facultatem  ; si  autem  renuat,  dicat  ta- 
men si  commode  possit,  quia  tunc  jam  non  loquitur 
extra  confessionem,  sed  supplet  et  perficit  eam  quae 
inchoata  et  imperfecta  manserat,  et  poenitens  tunc 
est  irrationabiliter  invitus. 

Dico  2 : Licet  confessario  ex  facultate  poenitentis 
loqui  de  rebus  in  ejus  confessione  auditis.  Commu- 
nis et  vera  est  sententia,  quam  tenent  D.  Thomas, 
Bonaventura,  Richardus,  Ilenriquez,  Navarra,  etc., 
contra  Scolum,  Durandum,  etc.  Probatur,  quia  usus 
secreti  pendet  ex  voluntate  committentis,  sicut  de- 
positum ex  voluntate  deponentis;  nec  est  lex  spe- 
cialis quae  hoc  prohibeat,  nec  est  contra  hoc  sacra- 
mentum. 

Confessarius  enim  audita  in  c<nfessione,  non  ita 
scit  ut  Deus  quin  vere  ea  sciat  ut  homo,  et  ita  pos- 
sit de  iis  loqui ; nec  hoc  est  dispensare  in  praecepto 
divino,  sed  est  mutare  ejus  materiam  : divinum  enim 
praeceptum  est,  ut  servetur  secretum  juxta  volunta- 
tem committentis.  Cum  hoc  secretum  sit  positum 
in  favorem  poenitentis,  hic  potest  cedere  juri  suo 
sine  alterius,  aut  boni  publici  seu  sacramenti  de- 
trimento. 

Dico  3 : Id  quod  confessarius  narrat  ex  facultate 
poenitentis,  manet  sub  sigillo  apud  illum,  cui  nar- 
ratur; supponendo  tamen  poenitentem  dando  hanc 
facultatem,  non  dare  confessario  novam  notitiam 
extra  confessionem.  Si  enim  hanc  novam  daret,  cla- 
rum est  neque  ipsum  confessarium  secundum  illam 
sigillo  teneri ; neque  is  qui  ex  tali  notitia  loquentem 
audit. 

Dico  4 : Ut  hac  pcenitentis  facultate  uti  possit  con- 
fessarius, debet  esse  expressa,  clara,  certa,  sponta- 
nea, sine  vi,  metu,  aut  deceptione  obtenta,  non  suf- 
ficit praesumpta  aut  ratihabenda. 

Sect.  VI.  — De  modo  servandi  hoc  sigillum. 

Dico  1 : Hoc  sigilli  secretum  servandum  est  non 
solum  directe,  sed  etiam  indirecte  : v.  gr.  non  licet 
loqui  cum  periculo  cognoscendi  pcenilentem,  non 
potest  confessarius  dicere  eum  non  absolvi ; aliud 
autem  est  dicere,  non  potui  perficere  confessionem 
ob  impedimentum  superveniens,  vel  poenitens  non 
dedit  sufficientem  materiam,  tunc  nulla  est  revela- 
tio, ut  patet. 

Dico  2 : lioc  secretum  non  tantum  verbis,  sed 
etiam  factis  servandum  est : v.  gr.  non  potest  paio- 
chus  negare  publice  Eucharistiam  aut  matrimonium 

ob  scientiam  in  sola  confessione  comparatam.  Item 
servandum  est  non  tantum  sponte  narrando,  sed 
etiam  dum  respondendum  est  ad  quamcunque  in- 
terrogationem, sive  dicendo  : Functus  sum  meo  offi- 
cio, sive  negando  responsum,  sive  si  negatio  re- 
sponsi esset  indirecta  revelatio,  aut  generaret  in  alio 
vehementem  suspicionem,  simpliciter  negando  se 
quidquam  scire  vel  audisse  de  illa  re,  subintelli- 
gendo  ad  dicendmn;  et  si  quis  interroget  an  audie- 
rit in  confessione,  debet  etiam  simpliciter  negare  se 
quidquam  audivisse,  etiam  in  confessione.  Si  autem 
non  interrogetur,  non  debet  ita  loqui,  nisi  interdum 
occurrente  necessitate  vel  commodo  ipsius  poeni- 
tentis. 

Sect.  VII.  — An  aliquis  notitice  in  confessione  ha- 
bilce  usus  sil  licitus,  et  quomodo. 

Dico  1 : Usus  hujus  notitiae  cum  morali  periculo 
revelationis  directae  vel  indirectae  confessionis,  nun- 
quam est  licitus : v.  gr.  superior  audiens  subditi 
confessionem,  non  potest  vi  illius,  ita  illum  guber- 
nare, ut  aliis  praebeat  occasionem  suspicandi  de 
aliquo  ejus  peccato,  sive  in  specie  sive  in  genere, 
v.  gr.  auferendo  illi  officium,  vel  mutando  locum. 
Sic  non  licet  imponere  poenitentiam  publicam  in 
satisfactionem  peccati  commissi,  si  inde  sequatur 
indirecta  illius  revelatio,  id  est,  suspicio  gravis  pec- 
cati sive  in  particulari,  sive  in  communi  istius  pee- 
nitenlis,  nisi  poenitens  eam  sponte  acceptet : tunc 
enim  non  est  confessarii  revelatio,  sed  ipse  poeni- 
tens  se  prodit.  Similiter  Richardus,  Navarra,  etc., 
dicunt  non  licere  vitare  mortem  in  confessione  co- 
gnitam, v.  gr.  si  sacerdos  per  confessionem  sciat  ve- 
nenum in  vino  esse  immissum,  et  non  possit  aut 
omittere  sacrificium,  aut  petere  aliud  vinum  nisi 
indirecte  prodat  confessionem,  dicunt  non  licere 
omittere,  contra  Scotum,  Gabrielem,  Sylvestrum, 
etc.,  dicentes  licitum  esse  omittere,  seu  vitare 
actionem  aut  fugere. 

Dico  2:  Quando  ex  usu  confessionis  nulla  sequi- 
tur indirecta  revelatio,  nec  morale  ejus  periculum, 
tunc  illius  usus  non  est  per  se  malus  ; imo  poterit 
esse  saepe  honestus  ac  licitus,  nisi  specialiter  vete- 
tur:  v.  gr.  confessarius  potest  orare  pro  pcenitenle 
post  peractam  confessionem  ; ex  confessione  unius 
potest  in  confessione  alterius  necessariam  vel  uti- 
lem pcenitenti  interrogationem  facere  tali  modo  ut 
alius  non  intelligat  unde  confessarius  moveatur  ad 
talem  interrogationem,  potest  ipsemet  confessarius 
custodire  rem  propriam,  et  aliud  ejusmodi,  quia  in 
his  omnibus  nec  pcenitenti , nec  sacramento  fit 
injuria. 

Dico  3:  Ut  hic  usus  sit  honestus,  non  sufficit 
fieri  absque  indirecta  revelatione,  sed  etiam  requi- 
ritur ut  fiat  sine  injusto  gravamine  poenilentis,  et 
ob  gravem  causam  seu  utilitatem  : v,  gr.  potest 
superior  attentius  invigilare  suo  officio,  modo  nulla 
suboriatur  suspicio  alicujus  peccati  poenitentis.  Et 
quando  abest  periculum  hujus  suspicionis,  ejus- 
modi usus  quamvis  non  habeat  finem  adeo  neces- 


sarium, modo  non  sit  pravus,  excusare  potest  a 
culpa  gravi.  Quando  quis  scitur  per  solam  confes- 
sionem indignus  aliquo  officio,  D.  Thomas,  Bona- 
ventura,  Scotus,  etc.,  asserunt  debere  illi  negare 
suffragium  (nempe  secretum)  quando  nullum  est 
periculum  revelationis  ; probabilius  tamen  videtur 
nulla  esse  culpa  eligere  dignum  in  scientia  publica, 
quamvis  sciatur  per  confessionem  indignus.  Ob 
sacramenti  enim  reverentiam  potest  quis  licite  non 
uti  ista  confessionis  scientia. 

Sect.  VIII.  — Qace  poena  ob  fractionem  sigilli 
incurratur. 

Dico:  Propter  hoc  delictum  nulla  in  jure  censura 
aut  irregularitas  aliave  pcena  ipso  facto  incurrenda 
reperitur ; tantum  jubetur  ejusmodi  delinquentem 
deponi.  Dum  autem  confessarius  asserit  se  habuisse 
a poeniten te  facultatem  loquendi  de  ejus  confessio- 
ne, et  hic  negat,  pro  quo  standum  sit  sat  difficile 
est  determinare. 

DISPUTATIO  TRICESIMA  QUARTA. 

De  secreto  servando  circa  personam  complicis. 

Sect.  I,  II. — An  liceat  pcenitenti  personam  et  pec- 
catum complicis  in  confessione  aperire ; et  an  id 

liceat  ob  solam  suce  confessionis  integritatem. 

Dico  1 : Revelare  peccatum  proximi  in  particu- 
lari et  cum  ejus  infamia,  etiam  in  confessione,  ex 
suo  genere  est  peccatum  mortale,  si  fiat  sine  ratio- 
nabili causa,  quia  infamare  proximum  extra  con- 
fessionem est  peccatum  grave ; ergo  etiam  in  con- 
fessione. Sed  revelare  ex  legitima  causa,  tunc  nul- 
lum est  peccatum  : id  enim  licitum  est  extra  con- 
fessionem, ergo  multo  magis  in  confessione,  quia 
hoc  est  tantum  detractio  materialis.  Unde  licitum 
erit,  si  poenitens  illud  revelet  ob  suam  propriam 
utilitatem,  aut  si  talis  notitia  necessaria  sit  ad  bo- 
num usum  extra  confessionem  sine  hujus  directa 
vel  indirecta  revelatione,  v.  gr.  ad  utilitatem  ipsius 
complicis,  vel  alterius  personae.  Quando  revelatio 
complicis’  est  necessaria  ad  integritatem  confessio- 
nis, si  persona  complicis  et  culpa  sint  talis  condi- 
tionis ut  moraliter  pro  nihilo  habeatur  talem  cul- 
pam de  tali  persona  revelare,  tunc  nullum  est  pec- 
catum illam  revelare.  Quando  autem  respectu  com- 
plicis ista  infamatio  potest  censeri  alicujus  mo- 
menti, si  poenitens  possit  vel  confiteri  ei  cui  per- 
sona complicis  non  est  nota,  vel  ita  confiteri  ut 
non  cognoscatur,  ac  declarare  totum  suum  pec- 
catum sine  data  illius  notitia  , tunc  tenetur  id 
facere. 

Dico  2 : Potest  licite  poenitens  ad  integram  suam 
confessionem  faciendam  aperire  in  confessione 
peccatum  ex  quo  confessarius  cogniturus  est  per- 
sonam complicis,  si  non  possit,  ut  jam  dixi,  aliter 
aut  alteri  confiteri.  ( D.  Bernardus,  D.  Thomas, 
Bonaventura,  Alensis,  Durandus,  Cajetanus,  Ga- 
briel,  Sylvester,  etc.,  contra  Marsilium  , Navarram, 
etc.)  Probatur,  quia  non  est  intrinsece  malum  nec 
contra  legem  naturalem  dicere  alteri  occultum 
proximi  peccatum  ex  rationabili  causa  et  sine  in- 

tentione  illum  infamandi,  id  enim  non  formalis,  sed 
tantum  materialis  detractio  est.  Hic  autem  adest 
rationabilis  et  legitima  causa  declarandi  personam 
complicis,  quia  confessarius  tanquam  judex  debet 
integre  cognoscere  totum  delictum;  et  ista  proximi 
infamatio,  comparatione  facta  ad  bonum  et  reve- 
rentiam sacramenti , est  parvi  momenti ; deinde 
spiritualis  utilitas  poenitenlis  est  magna.  Unde 
Dico  5 : Non  tantum  potest  licite,  sed  etiam  te- 
netur poenilens  integre  confiteri  peccatum  vel  cir- 
cumstantiam necessariam,  cum  praedicta  complicis 
manifestatione,  quia  praeceptum  de  integritate  con- 
fessionis per  se  obligat ; ergo  quoties  nulla  legitima 
excusatio  intervenit,  tenetur  homo  illud  complere. 
Hic  autem  nulla  sufficiens  excusatio  intervenit  cum 
licite  id  fieri  possit,  ut  dictum  est ; ergo  praeceptum 
de  integritate  actualiter  obligat.  Haec  obligatio  non 
tantum  in  confessione  necessaria,  v.  gr.  in  articulo 
mortis,  in  praecepto  annuae  confessionis,  aut  Eu- 
charistiae sumendae,  sed  etiam  in  voluntaria  habet 
locum.  Si  persona  non  fuerit  complex,  sed  tantum 
objectum  peccati,  tunc  poenitens  non  debet  ma- 
nifestare alienum  peccatum  : v.  gr.  si  filius  de- 
derit venenum  matri  suae  gravidae  ex  pravo  con- 
cubitu, non  debet  manifestare  pravum  ejus  concu- 
bitum. 

Sect.  111,  IV.  — Quid  sit  licitum,  necne,  circa  usum 
nolitice  peccati  complicis,  in  bonum  sive  pcenilenlis 
sire  complicis. 

Dico  1 : Confessarius  eodem  sigillo  tenetur  ser- 
vare secretum  circa  peccatum  complicis,  quo  circa 
personam  poenitentis  ; omnia  enim  quae  sunt  neces- 
saria ad  integram  confessionem  faciendam,  cadunt 
sub  sigillum.  Aliud  est  si  poenitens  narraret  aliena 
peccata  non  ut  perlinentia  ad  suam  confessionem, 
nec  ut  peccata  complicis  : cum  enim  non  essent 
pars  confessionis,  non  essent  materia  sigilli.  De- 
inde non  est  licitum  confessario  uti  notitia  pec- 
cati complicis  ad  aliquem  usum,  quo  possit  ejus 
persona  prodi  siue  licentia  poenitentis  ; quia  sicut 
sigillum  obligat  ad  non  loquendum  de  peccato  poe- 
nitentis cum  ipso  pcenitente,  ita  etiam  ad  non  lo- 
quendum de  peccato  complicis  cum  ipso  complice. 
Si  tamen  iste  usus  nullam  omnino  manifestatio- 
nem secum  afferret  sive  ipsi  complici,  sive  aliis, 
v.  gr.  orare  pro  illo,  impedire  occasionem  pec- 
candi , aut  auxilium  spirituale  ei  conferre  sine 
suspicione  manifestationis ,,  etc. , tunc  licitus 
foret. 

Dico  2 Confessarius  de  licentia  poenitentis  potest 
uti  notitia  quam  per  confessionem  accepit  de  pec- 
cato complicis  in  bonum  ipsius  poenitentis,  et  ma- 
xime in  spiritualem  ejus  utilitatem  aut  necessita- 
tem : v.  gr.  ad  tuendum  poenitentem  a molesta 
complicis  sollicitatione  ad  peccatum,  ;-ad  accipien- 
dam debitam  satisfactionem,  etc.;  nec  ad  id  requi- 
ritur licentia  complicis.  Unde 

Dico  3 : Per  se  loquendo  ac  secluso  scandalo, 
servalisque  circumstantiis  quas  prudentia  requirit, 


licitum  est  confessario  uti  notitia  confessionis  de 
licentia  poenitentis  ad  complicem  corrigendum,  vel 
ad  impediendum  ejus  delictum  in  bonum  aliorum. 
(D.  Thomas,  Antoninus,  Adrianus  , Alensis  , Na- 
varra,  etc.,  contra  quosdam  oppositum  innuentes.) 
Probatur  : i°  quia  ista  actio  non  est  mala,  nec 
prohibita.  Non  est  contra  sigillum,  ut  patet,  nec 
contra  reverentiam  huic  sacramento  debitam,  nec 
ista  licentia  est  injusta  cum  sit  in  bonum  proximi. 

2°  Notitia  confessionis,  licet  sit  altioris  ordinis,  po- 
test tamen  ordinari  ad  bonum  inferioris  ordinis, 
seu  ad  fraternam  correctionem.  Magnam  tamen  bac 
in  re  prudentiam  servet  confessarius,  non  interro- 
gando, non  se  ingerendo,  non  se  offerendo  plus 
quam  par  est,  ad  complicis  correctionem  ; et  per 
hanc  viam  posset  quidem  procedi  ad  denun- 
tiationem paternam  , nunquam  vero  ad  judicia- 
lem. 

DISPUTATIO  TRICESIMA  QUINTA. 

De  confessionis  praecepto  divino. 

Sect.  I.  — An  confessio  sil  divino  jure  praecepta. 

Nota  : Quidam  dixerunt  confessionem  esse  de 
jure  naturali  divino  ; quod  certe  falsurn  est,  si  in- 
telligatur  de  confessione  sacramentali,  et  etiam 
falsum  de  alia  exteriori  confessione  facta  coram  ho- 
mine. Alii  dixerunt  esse  de  jure  divino  veteris  legis, 
et  Christum  non  dedisse  novum  praeceptum,  sed 
priori  specialem  modum  addidisse,  \erum  ista  con- 
fessio antiquae  legis  per  obligationem  certi  sacrificii 
offerendi,  non  erat  sacramentaiis,  nec  de  internis 
peccatis,  nec  per  se  ordinata  ad  justificationem  inter- 
nam. Alii  denique  dixerunt  confessionem  non  fuisse 
expresse  a Christo  institutam,  adeooue  nec  prae- 
ceptam. Sed 

Dico  ; Confessionem  esse  jure  divino  prae- 
ceptam nunc  de  fide  est,  fuitque  semper  fere  om- 
nium theologorum  antiqua  opinio,  Magistri,  D. 
Thomae,  Durandi,  Scoti,  etc.  Probatur  : ex  Scri- 
ptura : Confitemini  alterutrum  peccata  vestra  ( Jac . 
v,  16).  Accipite  Spiritum  sanctum,  quorum  remise- 
ritis peccata,  remittuntur  eis  ( Joati . xx,  22,  23). 
Ilis  verbis,  ut  supra  diximus,  instituta  est  a Christo 
confessio  ut  pars  necessaria  sacramenti  poenitentiae 
sine  qua  nequeunt  sacerdotes  exercere  traditam 
potestatem  remittendi  peccata  ; unde  habetur  non 
tantum  utilitas  et  efficacia,  sed  etiam  necessitas  hu- 
jus sacramenti  ad  veniam  peccatorum  obtinendam ; 
ex  qua  necessitate  infertur  divinum  praeceptum, 
tum  quia  media  necessaria  ad  salutem,  in  nostris 
liberis  actibus  consistentia,  cadunt  sub  praecepto, 
tum  quia  ista  media  procedunt  ex  libera  Dei  volun- 
tate, adeoque  ex  ejus  praecepto.  2°  Ex  usu  et  tra- 
ditione Ecclesiae  perpetuae  referentis  confessionem 
ad  Christi  institutionem.  Imo  videtur  Ecclesia  per 
se  non  potuisse  tam  arduum  praeceptum  imponere 
et  introducere,  juxta  Scolum,  Durandum,  et  alios. 
Attamen  supposita  hujus  sacramenti  institutione, 
si  Christus  non  imposuisset  illius  necessitatem,  sed 

tantum  praebuisset  utilitatem,  uti  fecit  in  sacra- 
mento confirmationis,  non  excessisset  Ecclesiae  po- 
testatem imperare  illius  usum,  id  est,  ponere  con- 
fessionis praeceptum.  Cum  autem  hoc  sit  prae- 
ceptum divinum,  uti  jam  dixi,  non  potest  nunc 
illud  tollere,  abrogare,  immutare,  aut  in  illo  dispen- 
sare ; non  enim  potest  proprie  in  illo  jure  divino 
dispensare,  ut  traditur  1-2,  quaest.  97. 

Sect.  II,  III,  IV.  — Quas  personas,  et  quo  tempore 

obliget  hoc  praeceptum  prout  divinum  est  ';  et  quo- 
modo impleatur. 

Dico  1 : Non  obligat  infantes  ante  usum  rationis, 
nec  infideles  ante  baptismum,  quia  peccata  ante 
baptismum  commissa,  non  sunt  materia  sacramenti 
poenitentiae,  sed  obligat  omnes  illas  personas  quae 
post  baptismum  mortaliter  peccaverunt,  etiam  hae- 
reticos, apostatas,  et  pueros  cujuscunque  aetatis, 
dummodo  sint  capaces  peccati  mortalis.  Hinc  qui 
post  baptismum  venialiter  tantum  peccarunt,  non 
obligantur  hoc  praecepto. 

Dico  2:  Ad  satisfaciendum  huic  praecepto,  homo 
conscius  peccati  mortalis,  non  tenetur  statim  confi- 
teri, etiamsi  commodissime  possit : sed  tenetur  in 
articulo  seu  periculo  [mortis,  si  antea  non  sit  im- 
pletum. Unde  si  quis  habeat  copiam  confessarii  et 
sit  in  eo  statu,  in  quo  si  nunc  non  confiteatur, 
probabiliter  ante  mortem  non  poterit  habere  co- 
piam confessarii,  v.  gr.  in  India,  vel  in  aliqua 
captivitate,  tunc  tenetur  confiteri  statim,  etiamsi 
extra  mortis  articulum  sit.  Impositum  est  a Pio  V 
praeceptum  medicis,  ut  ultra  diem  tertium  non  vi- 
sitent aegrum,  nisi  de  illius  confessione  sibi  con- 
stet per  fidem  [confessarii  in  scriptis  datam.  Id  vi- 
detur intelligi  de  morbo  gravi,  et  videtur  medicus 
implere  istud  praeceptum,  si  moneat  aegrum  vel  per 
se,  vel  per  eos  qui  illius  curam  gerunt,  si  sint  ti- 
morati ; haecque  videtur  esse  communis  consuetudo, 
juxta  quam  non  servatur  jam  ut  medicus  exigat 
fidem  confessarii  in  scriptis. 

Dico  5 : Tempus  quo  hoc  praeceptum  divinum 
per  se  obligat  ante  mortis  articulum,  ab  Ecclesia 
determinandum  est ; pro  qua  re  illi  a Christo  re- 
licta est  potestas.  Sicut  enim  habet  potestatem  ju- 
dicandi de  peccatis,  ita  et  determinandi  tempus, 
in  quo  debet  tale  judicium  fieri.  Per  accidens  au- 
tem obligat  : 1°  quando  confessio  censetur  medium 
moraliter  necessarium  ad  superandam  aliquam 
tentationem  aut  peccandi  occasionem  sive  in  or- 
dine ad  aliquod  peccatum  in  particulari  sive  in 
communi ; 2°  quando  homo  suscepturus  est  Eu- 
charistiam, si  sit  peccati  mortalis  conscius.  Non 
tamen  obligat  quando  alia  sacramenta  susceptu- 
rus est. 

Dico  4 : Hoc  praeceptum  divinum  non  impletur 
per  confessionem  invalidam,  sed  per  validam  for- 
matam gratia.  An  possit  autem  dari  confessio  valida 
et  informis  et  per  illam,  si  detur  impleri  hoc  prae- 
ceplum,  controvertunt  auctores. 


DISPUTATIO  TRICESIMA  SEXTA. 

De  praecepto  ecclesiastico  annuae  confessionis. 

Sect.I,  II.  — An  sit  ab  Ecclesia  latum  praeceptum 
de  facienda  singulis  antiis  confessione , et  quos 
obliget. 

Dico  I : Ecclesia  non  tantum  potuit  determinare, 
sed  etiam  determinavit  tempus  quo  divinum  con- 
fessionis praeceptum  sit  implendum.  Ideo  ex  Eccle- 
siae praecepto  fideles  tenentur  ex  vi  istius  praecepti 
distincti  a praecepto  annuae  communionis,  confiteri 
semel  in  anno.  Probatur,  ex  cap.  Omnis  utriusque 
sexus , in  quo  habentur  duo  distincta  praecepta, 
nempe  confessionis  annuae  et  communionis  pascha- 
lis ; adeoque  istud  confessionis  annuae  praeceptum 
directe  et  per  se  obligat.  Sed  hoc  praeceptum  est 
solum  ecclesiasticum  quoad  temporis  determina- 
tionem ; in  reliquis  divinum  est.  Unde  hoc  prae- 
ceptum quatenus  ecclesiasticum , potest  a papa 
tolli  vel  dispensando  cum  aliquo  in  particulari, 
vel  minuendo  augendove  tempus  faciendae  con- 
fessionis, tolli  inquam  licite,  ex  causa  rationabili, 
valide  autem,  sed  illicite  sine  causa  rationabili, 
cumque  nunquam  dari  possit  causa  rationabilis 
illud  omnino  tollendi  et  abrogandi,  ideo  non  videtur 
posse  licite  papa  illud  prorsus  abrogare. 

Dico  2 : Praeceptum  ecclesiasticum  annuae  con- 
fessionis obligat  omnes  baptizalos,  etiam  pueros 
cum  primum  habent  conscientiam  peccati  mortalis, 
atque  ipsum  papam  quoad  vim  directivain  , non 
coercitivam,  ad  confitendum  omnia  sua  peccata 
mortalia,  etiamsi  solummodo  forent  interna.  Quod 
attinet  ad  venialia,  certum  est  qui  habet  mortalia, 
non  teneri  venialia  simul  confiteri.  Si  autem  habeat 
sola  venialia,  cum  teneatur  in  Paschate  communi- 
care, debet  saltem  adire  suum  proprium  sacerdo- 
tem, et  dicere  se  non  habere  conscientiam  peccati 
mortalis,  ideoque  sine  confessione  ad  communio- 
nem accedere.  Unde  hoc  praeceptum  annuae  con- 
fessionis non  obligat  ad  sacramentalem  confessio- 
nem proprie,  nisi  eum  qui  habet  conscientiam  pec- 
cati mortalis  nondum  confessi. 

Sect.  III.  — An  hoc  prceceplum  annuae  confessionis 
obliget  pro  determinata  anni  parte;  et  quomodo 
annus  computandus  sit. 

Dico  1 : Obligatio  hujus  praecepti  non  est  deter- 
minata ad  certam  anni  partem,  et  licet  soleant  fide- 
les confiteri  in  Paschate,  non  id  faciunt  ex  vi  hu- 
jus praecepti,  sed  per  accidens  ob  communionem 
paschalem,  si  nempe  antea  in  decursu  anni  jam  illud 
impleverint.  Unde 

Dico  2 : Annus,  intra  quem  praeceptum  confes- 
sionis obligat,  non  est  computandus  a tempore  quo 
homo  peccavit  mortaliter,  aut  ab  ultima  confessione 
quam  fecit ; sed  vel  ab  initio  Januarii  usque  ad 
finem  Decembris,  vel  potius  a Quadragesima  usque 
ad  Quadragesimam,  comprehendendo  omnes  dies  in 
quibus  pneceptum  communionis  paschalis  potest 
impleri. 

Sect.  IV,  V. — An  qui  non  implevit  hoc  prceceptum 

intra  annum , teneatur  statim  confiteri  in  sequenti 

anno:  et  an  interdum  teneatur  quis  anticipare  con- 
fessionem priusquam  annus  compleatur. 

Dico  i : Qui  non  implevit  praeceptum  annuae 
confessionis,  tenetur  statim  confiteri,  et  quo  magis 
ac  magis  voluntarie  differt  confessionem,  eo  magis 
ac  magis  peccat.  Major,  Sotus,  Navarra,  etc.,  con- 
tra Antoninum,  Sylvestrum,  etc.,  dicentes  eum  non 
teneri  confiteri  usque  ad  sequentem  Quadragesi- 
mam, sicut  qui  die  Dominico  omisit  sacrum,  non 
tenetur  audire  missam  usque  ad  alium  diem  festum. 
Probatur  assertio  ex  usu  et  praxi  Ecclesiae.  Iste 
tamen  confitendo  in  decursu  anni  sequentis,  satisfit 
quidem  pro  anno  praeterito,  et  simul  pro  parte 
anni  currentis,  sed  si  in  reliqua  parte  hujus  anni 
currentis  peccet  adhuc  mortaliter,  videtur  adhuc 
teneri  confiteri  isto  anno.  Si  quis  autem  inculpabi- 
liter sive  ob  justam  causam,  sive  ex  oblivione  omi- 
sit peccatum  in  confessionis  hujus  anni,  non  vide- 
tur teneri,  cum  primum  potest,  statim  illud  con- 
fiteri , sed  posse  differre  confessionem  donec 
urgeat  obligatio  anni  sequentis.  Ita  Navarra  et 
Victoria. 

Dico  2 : Ex  vi  hujus  praecepti  tenentur  [fideles 
anticipare  confessionem  in  quacunque  anni  parte, 
si  praevideant  fore  ut,  omissa  illa  occasione,  non 
possint  in  toto  anno  confiteri,  v.  gr.  ex  penuria 
confessariorum,  ex  longa  navigatione  vel  peregri- 
natione per  terras  infidelium.  ( Bonaventura,  Ga- 
briel,  Durandus,  Sylvester,  etc.)  Qui  praevidet  fore 
ut  die  Dominico  non  possit  audire  missam,  aut  die 
sequenti  nequeat  jejunare,  non  tenetur  quidem 
pridie  audire  missam,  aut  jejunare,  quia  obligatio 
praecepti  nondum  tunc  incipit,  sed  in  quavis  anni 
parte  praeceptum  annuae  confessionis  obligat,  sicut 
in  quavis  hora  diei  Dominicae  obligat  praeceptum 
audiendae  missae. 

Dico  5 : Si  intra  annum  occurrat  mortis  pericu- 
lum, certum  est  ipsum  jus  divinum  obligare  tunc 
ad  confessionem.  Ante  hunc  casum  non  videtur 
quis  teneri  accipere  confessionem,  ne,  v.  gr.  non- 
nulla peccata,  ubi  confitendum  erit,  memoria  ex- 
cidant. 

Dico  4 : Certum  est  nullum  esse  praeceptum  ec- 
clesiasticum per  se  obligans  totam  Ecclesiam  ad 
confitendum  ante  impletum  annum.  In  Clementina 
quidem  prima.  De  statu  monach.,  praecipitur  reli- 
giosis sancti  Benedicti,  ut  singulis  mensibus  con- 
fiteantur, quod  videtur  intelligi  non  tantum  de  iis, 
qui  forte  peccarint  mortaliter,  sed  etiam  de  aliis 
habentibus  sola  peccata  venialia.  Incertum  tamen 
est  an  istud  jus  obliget  sub  mortali  illos  religiosos , 
an  forte  tantum  sicut  aliae  istius  religionis  regulae. 

Id  pendet  ex  ejus  instituto  et  consuetudine.  Item 
concilium  Tridentinum  ( sess.  25,  cap.  10)  admo- 
net moniales,  ut  singulis  mensibus  confiteantur. 
Sed  cum  sit  admonitio  tantum,  non  est  lex  obligans. 

Sect.  M,  \H,  VIII.  — Qute  causa  excuset  ab  hoc 
prceceplo ; per  quam  confessionem  impleatur  ; qua 1 
pcena  transgressoribus  imposita. 

Dico  1 : Certum  est  eunt  excusari  ab  hoc  prae- 
cepto et  a culpa,  cui  deest  confessarius,  aut  qui 
non  potest  eum  habere,  nisi  faciendo  longum  iter, 
aut  qui  habet  tantum  venialia,  aut  tantum  quaedam 
mortalia  quae  non  potest  praesenti  confessario  con- 
fiteri. Qui  autem  non  potest  nisi  per  interpretem 
confiteri,  quamvis  possit  confiteri,  si  velit,  non 
videtur  tamen  obligari  praecepto  ecclesiastico  ad 
sic  confitendum,  nec  divino  extra  mortis  articulum. 
(Cajetanus,  Sotus,  Ledesma,  Medina,  etc.)  In 
mortis  autem  articulo  videtur  probabilius  et  verius 
teneri.  (Sylvester,  Canus,  etc.,  contra  Cajetanum, 
Sotum,  Medinam,  etc.,  ratos  sufficere  tunc  contri- 
tionem perfectam.)  Deinde  si  quis  non  possit  nisi 
scripto  confiteri,  vel  quia  ipse  est  mulus,  vel  quia 
confessarius  est  surdus,  nec  potest  se  aliis  nuti- 
bus explicare,  probabilius  nec  a divini,  nec  ab 
ecclesiastici  praecepti  confitendi  obligatione  excu- 
satur. ( Sylvester  , Cajetanus  , Sotus,  etc.,  contra 
Richardum,  Navarram,  Medinam,  etc.) 

Dico  2 : Hoc  praeceptum  non  impletur,  nisi  per 
veram  sacramenti  poenitentiae  susceptionem.  ( Du- 
randus, Navarra,  Sotus,  etc.)  Unde  si  sacramen- 
tum fuerit  invalidum  ex  quocunque  defectu  sive 
culpabili,  sive  inculpabili,  praeceptum  non  fuit  im- 
pletum. De  hoc  sacramento  valido  et  informi  prae- 
cise ob  dimidiatam  confessionem  et  attritionem 
ex  naturali  oblivione,  quod  ibi  dicitur  apud 
P.  Suarez  hic  omitto. 

Dico  3 : Quamvis  Ecclesia  transgressoribus  hujus 
praecepti  possit  imponere  poenam  seu  censuram 
ipso  facto  incurrendam,  vel  per  judicem  inferen- 
dam, in  jure  tamen  communi  nulla  est  imposita  quae 
ipso  facto  incurratur.  Nam  in  c.  Omnis  utrimque,  so- 
lum dicitur  : Arceantur  ab  ingressu  Ecclesia:,  et  pri- 
ventur sepultura,  quod  utrumque  requirit  ferendam 
judicis  sententiam. Verum  per  constitutiones  synoda- 
les,  seu  ex  consuetudine  episcopatuum  solet  imponi 
pcena  excommunicationis  ipso  facto  incurrendae. 

DISPUTATIO  TRICESIMA  SEPTIMA. 

De  satisfactione  secundum  se  spectata. 

Sect.  I,  II.  — A11  possimus  in  liac  vita  remissionem 
pcence  temporalis  consequi  per  nostras  satisfactio- 
nes ; et  an  ad  hoc  sit  necessaria  gratia  viatoris. 

Dico  I : Possumus  per  nostra  opera  consequi 
apud  Deum  remissionem  poenae  temporalis.  De  fide; 
definitum  est  in  conciliis  Florentino  et  Tridentino , 
etc.  Est  contra  haereticos  negantes  post  remissam 
culpam  manere  reatum  poenae  temporalis,  et  contra 
Baium  dicentem  nos  non  satisfacere  pro  poena 
temporali,  sed  ad  nostrorum  operum  praesentiam 
nobis  applicari  Christi  satisfactionem,  ita  ut  nostra 
opera  sint  tantum  veluti  conditiones  necessariae 
ad  obtinendam  poenae  remissionem,  non  vero  pro- 
pria solutio.  Probatur  1°  ex  Scriptura  tribuente 
bonis  operibus  peccatorum  remissionem  : Si  peccata 

vestra  fuerint  ul  coccinum,  quasi  nix  dealbabuntur 
( Isa . i,  18  ).  Facite  fructus  dignos  pcenitenlice 
( Luc.  111,  8 ).  Sicut  aqua  exstinguit  ignem,  ita  elee- 
mosyna peccatum  ( Eccli.  m,  53 ).  Idque  confir- 
mant exempla  sanctorum,  Adami,  aliorumque  sub- 
sequentium.  2°  Ratione  : quia  oportuit  in  statu 
via;  dare  homini  locum,  tempus  et  modum  quo 
posset  animum  ab  omni  culpa  et  poeme  reatu  per- 
fecte purgare  , sic  enim  magis  excitatur  ad  virtu- 
tem, ad  crescendum  in  meritis,  ad  amorem  et  reve- 
rentiam erga  Deum. 

Dico  2 : Homo  justus  per  sua  bona  opera  abso- 
lute ac  simpliciter  dicendus  est  pro  suis  peccatis 
satisfacere  : ita  omnes  Thomistae,  contra  dictum 
Baium;  sicque  Patres  et  concilia  Florentinum  ac 
Tridentinum  loquuntur.  Et  ratio  est  quia  vere  per 
nostra  opera  coram  Deo  meremur,  adeoque  per  illa 
satisfacimus ; et  sicut  nostrum  meritum  non  repu- 
gnat merito  Christi,  ita  nec  nostra  satisfactio  ejus 
satisfactioni. 

Dico  3 : Nemo  in  peccato  mortali  exsistens, 
potest  satisfacere  pro  poena  temporali  ob  peccatum 
debita  (D.  Thomas,  Bonaventura,  Richardus,  Du- 
randus, Alensis,  etc.,  contra  Scotum,  Gabrielem, 
Navarram,  etc.),  quia,  inquiunt,  poena  temporalis 
est  finita,  ergo  compensari  potest  per  aequalem  poe- 
nam sine  gratia.  Sed  probatur  assertio,  quia  juxta 
concilium  Tridentinum  (sess.  14),  nostra  satisfactio 
est  opus  gratiae  per  Christum  data;,  nempe  sancti- 
ficantis ad  dandum  illi  valorem  supernaturalem. 
Deinde  poenae  hujus  vitae  per  se  sumptae  sine  gratia, 
non  sunt  proportionatae  cum  poena  vitae  futurae  ; 
hinc  durante  culpa  mortali,  non  potest  quis  satisfa- 
cere pro  illius  poena  ; imo  nec  pro  poena  peccati 
venialis,  culpa  illius  durante,  adeoque  potest  pro 
uno  veniali  remisso  satisfacere,  et  non  pro  alio  non- 
dum remisso.  Bona  autem  opera  in  peccato  mortaH 
facta  non  tantum  non  reviviscunt  ad  meritum,  sed 
nec  ad  satisfactionem. 

Dico  4 : Bona  opera  extra  gratiam  facta,  licet 
non  valeant  ad  meritum  et  satisfactionem,  valent 
tamen  ad  impedienda  peccata  per  bonum  habitum 
quem  generant,  ad  obtinendum  aliquod  praemium 
temporale,  ad  impetrandum  a Deo  aliquod  auxilium, 
praesertim  si  ex  gratia  liant. 

Dico  5 : Qui  in  peccato  mortali  decedit,  mta 
potest  satispati  invita  futura  pro  reatu  posnae  ex 
peccatis  relicto  ; quia  in  inferno  nulla  poena  volun- 
tarie acceptatur,  nec  a patiente  refertur  ad  Dei  ho- 
norem, vel  satisfactionem.  Ad  propriam  autem  sa- 
tisfactionem requiritur  gratia  viatoris,  non  vero  ad 
satispassionem,  ut  postea  dicetur. 

Sect.  III,  IV,  V,  VI,  — An  ad  satisfactionem  requi- 
ratur opus  liberum,  moraliter  bonum,  supereroga- 

lorium , externum,  poenale. 

Dico  1 : Ad  satisfactionem  requiritur  ut  opus  seu 
poena  sit  aliquo  modo  voluntaria  seu  libera,  aut 
saltem  libere  acceptata,  et  fundetur  in  actu  mora- 
liter bono,  vel  per  actum  voluntatis  moraliter  bo- 


num ac  supernaturalem  sive  in  se,  sive  ab  intentione 
supernaturali  procedentem,  acceptetur;  non  est  ta- 
men necesse  ut  procedat  ex  formali  intentione  satisfa  - 
ciendi,  sed  sufficit  ut  procedat  ex  quacunque  voluntate 
Deo  placendi  aut  procurandi  suam  salutem  aeternam. 

Dico  2 : Omnia  bona  opera,  etiamsi  de  praecepto 
exercita,  valent  ad  satisfaciendum,  non  quidem  de 
rigore  justitiae  ad  aequalitatem,  quia  nec  sic  per 
hona  opera  de  consilio  facta  potest  satisfieri ; sed 
valent  ad  satisfaciendum  de  condigno,  ut  postea 
explicabitur.  Sicut  enim  per  illa  meremur  vitam 
aeternam,  ita  et  per  illa,  si  sint  poenalia,  satisfaci- 
mus (Cajetanus,  Sotus,  Medina,  etc.,  Paludanus,  Al- 
mainus,  Scolus,  etc.).  Probatur,  quia  eleemosyna  aut 
jejunium  de  praecepto  non  tantum  est  opus  meri- 
torium, sed  etiam  salisfactorium  : praeceptum  enim 
impletur  per  rei  exsecutionem,  sed  satisfit  per  poe- 
nam illi  adjunctam ; unde  obligatio  praecepLi,  et 
obligatio  satisfactionis  sunt  diversae,  et  potest  una 
ab  altera  separari. 

Dico  3 : Opus  internum  vel  per  se  sumptum,  vel 
conjunctum  cum  externo,  multum  valere  potest  ad 
satisfaciendum  pro  poena  temporali ; actus  enim 
interni  sunt  optimi,  liberi,  difficiles  et  laboriosi  ac 
poenales.  Opus  tamen  externum,  quatenus  ab  in- 
terno procedit,  etiam  valet  ad  satisfaciendum,  ita 
ut  interno  addat  vim  satisfaciendi,  quia  in  ipso  actu 
externo  est  distincta  poena  ab  interno  et  voluntarie 
assumpta;  ergo  sicut  major  bonitas  actus  interni  con- 
fert ad  majus  meritum,  ita  major  poena  ad  majorem 
satisfactionem  : et  sic  actusexternus  licet  non  addat 
interno  bonitatem  essentialem,  addit  tamen  acci- 
dentalem per  poenam. 

Dico  4 ; Opus  bonum  proprie  est  satisfaclorium 
quatenus  aliquo  modo  est  poenale,  quia  satisfactio 
est  punitio  illatae  Deo  injuriae,  quae  fit  per  toleran- 
tiam poenae.  Ideo  Scriptura  hortando  ad  satisfacien- 
dum pro  peccatis,  semper  proponit  opera  poenalia: 
in  jejunio  et  fletu  (Joel  n,  12)  ; In  cilicio  et  cinere 
poenitentiam  egissent  ( Mattii . xi,  21).  Hinc  actus 
exterior  per  se  auget  satisfactionem,  licet  per  se 
non  augeat  meritum.  Attamen  satisfactio  semper 
requirit,  seu  semper  habet  conjunctum  sibi  meritum: 
quia  requirit  acLum  bonum,  liberum,  et  aliquo 
modo  a gratia  manantem,  adeoque  meritorium. 
Deinde  probabile  est  quod  omne  opus  bonum  et 
meritorium  sit  simul  satisfactorium,  quia  omne 
opus  bonum,  quatenus  homini  laboriosum  est,  v.  gr. 
contritio,  est  aliquo  modo  poenale.  Et  licet  a theo- 
logis numerentur  tantum  tres  actus  satisfaclorii, 
oratio,  eleemosyna,  jejunium,  non  tamen  alii  ex- 
cluduntur; sed  isti  tres  recensentur,  quia  sunt  prae- 
cipui. Unde  si  satisfactio  sumatur  praecise  prout  est 
poenae  solutio,  quodlibet  opus. poenale  aptum  est  ad 
satisfaciendum  pro  poena  cuilibet  peccato  debita ; 
sed  si  spectetur  prout  est  medicina  praeservans, 
curans,  et  expellens  vitia,  tunc  diversam  satisfa- 
ctionem diversa  peccata  exigunt,  quia  contraria  pec- 
cata contrariis  virtutibus  expelli  debent. 

PART.  II.  — XVII.  DE  SACRAMENTIS. 


Sect.  VII,  VIII.  — An  per  poenas,  quas  quis  neces- 
sario patitur,  possit  Deo  satisfacere ; et  ad  satis- 
factionem requiratur  Dei  promissio  et  acceptatio. 

Dico  1 : Qui  voluntarie  accipit  poenam  ab  ex- 
trinseco  illatam  ob  Deum,  satisfacit  pro  peccatis, 
non  tantum  ratione  actus  interni,  sed  etiam  per  se 
ac  formaliler  per  ipsam  externam  passionem,  seu 
poenam.  Probatur  : 1°  Quia  concilium  Tridentinum 
(sess.  14,  cap.  9)  dicit  ita  nos  satisfacere  per  htec 
flagella,  sicuti  per  jejunia  et  alia  opera  voluntarie 
suscepta.  2°  Patres  docent  per  haec  flagella  justos 
a Deo  purgari  in  hac  vita,  sicut  in  alia  eos  purgat 
per  ignem  purgatorii.  3°  Licet  homo  haec  ab  exlrin- 
seco  patiatur,  tamen  dum  ea  voluntarie  suscipit 
et  Deo  offert,  inoraliter  illa  facit  sua.  Unde  plus 
satisfacit,  qui  majorem  patitur  poenam,  cum  ipsa 
ad  satisfaciendum  conducat.  Haec  autem  satisfactio 
nor,  iit  solum  per  flagella  a Deo  immissa  ad  istum 
finem,  sed  etiam  per  omnia  qusecunque  illa  sint,  et 
a quibuscunque  causis  profecta,  si  praedicta  volun- 
tate acceptentur;  quia  haec  omnia  potest  homo  sua 
voluntate  facere  moraliter  sua.  Ideo  nulla  hujus 
vitae  flagella,  quocunque  modo  a Deo  immittantur, 
sunt  satisfactoria,  nisi  per  praedictam  honestam 
voluntatem  acceptentur,  et  aliquo  modo  in  Deum 
referantur.  Cum  enim  non  sint  satisfactoria  ex 
opere  operato,  sed  operantis,  debet  esse  actio  ho- 
minis, qua  illa  acceptet  et  moraliter  conjungat  cum 
Christi  satisfactione.  Deinde  haec  satisfactio  quam 
Deus  exigit  pro  peccatis,  non  tam  ordinatur  ad  alio- 
rum exemplum,  quam  ad  pcenitentis  emendationem, 
et  Dei  honorem  ; ergo  requirit  saltem  voluntariam 
ipsius  p oeni  tentis  acceptationem,  ut  sic  satisfaciat  vel 
pro  tota  vel  pro  parte  poenae  in  purgatorio  subeundae 
juxta  istorum  flagellorum  qualitatem,  quantitatem, 
durationem. 

Dico  2 : Opera,  quibus  Deo  satisfacimus  pro  pec- 
catis, prout  a gratia  procedunt  et  gratia  informan- 
tur, proportionem  et  quamdam  condignitatem  ha- 
bent ad  satisfaciendum,  etiam  seclusa  Dei  promis- 
sione extrinseca,  quia  extrinseca  promissio  non  dat 
illis  proportionem.  Haec  autem  proportio  provenit 
ex  ipso  actu,  statu,  ac  dignitate  operantis,  non 
cufn  physica  aequalitate,  sed  cum  morali  valore  ad 
redimendam  poenam  peccato  debitam.  Jam  vero  qui 
quod  debet,  solvit  condigne,  nulla  indiget  promis- 
sibne  ut  ejus  debitum  remittatur.  Attamen 

Dico  5 : Ut  haec  nostra  opera  infallibililer  sint 
satisfactoria,  et  poenarum  alterius  vitae  remissiva, 
necessaria  est  lex  et  promissio  Dei  de  condonanda 
tali  poena  sub  conditione  talis  operis  : quia  poena 
per  se  debita  peccato,  est  poena  alterius  vitae,  seu 
purgatorii.  Sed  nulla  hujus  vitae  poena  est  cum  ea 
comparabilis,  nec  est  ejusdem  rationis;  ergo  non 
potest  esse  sufficiens  ad  satisfaciendum  pro  illa, 
nisi  ex  sola  Dei  promissione  et  acceptatione. 
Deinde  si  aliqua  certa  poena,  lege  statuta  sil  alicui 
peccato  imposita,  non  tenetur  judex  aliam  poenam 
loco  illius  acceptare ; sed  potest  illam  in  propria  spe- 


cie inferre,  maxime  si  alia  quae  loco  illius  offertur, 
sit  inferior.  Sed  purgatorii  poena  lege  justa  debetur 
peccatis  nostris  ; ergo  seclusa  omni  alia  lege  Dei, 
nihil  est  quod  obliget  ipsum  ad  remittendam  illam 
poenam  ob  opera  nostra  in  hac  vita  facta. 

Sect.  IX,  X.  — An  heee  nostra  satisfactio  sit  de  con- 
digno; et  talis  requiratur  ad  remissionem  poenae 
purgatorii  oblinendam. 

Dico  1 : Nostra  opera  sunt  satisfactoria  de  con- 
digno et  de  justitia  pro  illa  purgatorii  poena,  quae 
per  se  respondet  peccato  non  plene  remisso ; est 
enim  ex  certa  divinae  justitiae  lege  definita  poena, 
singulis  peccatis  respondens,  in  altera  vita  susti- 
nenda, si.in  hac  non  fuerit  plene  remissa.  Probatur, 
quia  sicut  meremur  de  condigno  apud  Deum,  juxta 
definitionem  concilii  Tridentini,  ita  et  satisfacimus. 
Ad  meritum  de  condigno  nil  aliud  requiritur  quam 
dignitas  operantis,  proportio  operis  et  promissio 
Dei  sub  conditione  talis  operis  ; atqui  haec  omnia 
concurrunt  in  nostra  satisfactione ; ergo  nihil  illi 
deest  ut  sit  de  condigno.  Sed 
Dico  2 : Quando  poena  est  extraordinaria,  sive 
quando  est  poena  non  alterius,  sed  hujus  vitae, 
quam  Deus  pro  sua  voluntate  immittit,  justus  non 
potest  pro  illa  de  condigno  satisfacere,  imo  neque 
aliquid  facere,  quo  infallibiliter  illius  remissionem 
consequatur.  Atque  haec  Dei  voluntas  qua  vult  aut 
minatur  infligere  aliquam  poenam  seu  afflictionem, 
si  sit  absoluta,  nullo  modo,  nec  oratione,  nec  lacry- 
niis  potest  impediri  aut  mutari ; si  autem  sit  condi- 
tionata,  potest  oratione,  jejuniis  aliisve  bonis  ope- 
ribus interdum  impediri,  mutari,  poenae  infligendae 
remissio  obtineri  per  modum  impetrationis  et  meriti 
de  congruo  : sed  non  infallibiliter  per  modum  satis- 
factionis de  condigno,  quia  de  remissione  hujus  poenae 
nulla  est  certa  promissio,  nec  lex  statuta.  Itaque 
Dico  5 : Excludendo  impetrationem,  per  quam 
orando  potest  gratis  impetrari  aliqua  poenae  pecca- 
tis debitae  remissio,  et  opus  meritorium  per  quod 
merendo  augmentum  gratis  et  gloris  simul  minui- 
tur aliquis  reatus  pcens,  unica  alia  via  ad  conse- 
quendam in  hac  vita  remissionem  poens  peccatis 
debits per  propriam  Operantis  actionem  (non  enim 
hic  loquimur  de  satisfactionis  Christi  applicatione 
per  sacramenta,  misss  sacrificium,  martyrium,  in- 
dulgentias), probabilius  est  condigna  satisfactio  et 
compensatio  delicti,  seu  satisfactio  de  condigno,  sic- 
uti unica  via  ad  consequendam  gloriam,  est  me- 
ritum de  condigno.  Hanc  enim  satisfactionem  per 
propriam  poenitenlis  actionem  videtur  justitia  Dei 
vindicativa,  seu  punitiva  exigere;  ut  non  gratis,  sed 
cum  labore  condigno  ac  dolore,  istius  poenae  remis- 
sio obtineatur. 

DISPUTATIO  TRICESIMA  OCTAVA. 

De  sacramenti  satisfactione. 

Sect.  I,  II,  III.  — An  satisfactio  sil  pars  necessaria 
hujus  sacramenti;  an  habeat  effectum  ex  opere 
operato ; et  an  confessorius  teneatur  illam  pceni- 
tenli  imponere. 

Dico  1 : Certum  est  posse  confessarium  imponere 

poenitenti  aliquam  pcenitentiam  in  satisfactionem 
pro  peccatis,  ut  constat  ex  perpetuo  Ecclesiae  usu, 
Patribus,  et  conciliis,  ac  praecipue  ex  Florentino  et 
Tridentino,  ubi  hoc  expressius  definitur.  Ratio  est, 
quia  hoc  sacramentum  per  modum  judicii,  in  quo 
non  semper  tota  poena  gratis  remittitur,  confertur, 
et  per  modum  medicinae,  per  quam  intenditur 
emendatio.  Unde  haec  satisfactio  a confessario  im- 
posita et  virtute  clavium  applicata,  est  pars  hujus 
sacramenti,  ut  definiunt  concilia  Florentinum  et 
Tridentinum,  quia  pertinet  ad  hujus  judicii  integri- 
tatem, tanquam  pars  materialis.  An  vero  sit  essen- 
tialis, vel  integralis  tantum  quaeritur.  D.  Thomas  et 
fere  omnes  reliqui  Thomistse  dicunt  esse  integralem 
tantum,  non  essentialem.  Hoc  enim  sacramentum 
vere  conficitur  et  confert  gratiam  ante  expletam 
satisfactionem  ; sed  nulla  res  incipit  esse  absolute 
sine  parte  essentiali,  ergo,  etc.  Deinde  satisfactio 
non  ordinatur  ad  primarium  hujus  sacramenti  effec- 
tum, id  est  culpat  remissionem,  sed  ad  secunda- 
rium, id  est  remissionem  poenae  temporalis. 

Dico  2 : Satisfactio,  cum  sit  pars  sacramenti,  ha- 
bet aliquem  proprium  effectum  ex  opere  operato  ; 
atioqui  non  esset  majoris  efficaciae  quam  satisfactio 
non  sacramentalis.  Hic  autem  proprius  ac  prima- 
rius effectus  ex  opere  operato,  est  remissio  alicujus 
poenae  temporalis,  praeter  illam  quae  posset  ex  opere 
aut  merito  operantis  respondere ; imo  peripsammet 
sacerdotis  absolutionem,  supposita  acceptatione  et 
proposito  poenitenlis  implendi  poenitentiam  imposi- 
tam, remittitur  ex  opere  operato  non  tantum  culpa 
et  aeterna  poena,  sed  etiam  aliquid  poenae  temporalis ; 
sed  si  post  datam  absolutionem  maneat  alicujus 
poenae  reatus,  haec  vi  satisfactionis  impositae  non 
tollitur,  nec  minuitur,  donec  integre  aut  ex  parte 
exsecutioni  mandetur.  Haec  autem  satisfactio  licet 
forte  exsecutioni  mandetur  ante  datam  absolutio- 
nem, non  tamen  habet  suum  effectum  nisi  post  il- 
lam datam  ; quia  sacramentum  non  incipit  habere 
suum  effectum,  nisi  essentialiter  confectum  sit  per 
formam.  Deinde  hasc  pars  integralis  sacramentalis, 
juxta  quosdam,  confert  etiam  ex  opere  operato  ali- 
quam gratiam  gratum  facientem  ; saltem  non  vide- 
tur dubium  esse,  quin  per  illam  detur  aliqua  sacra- 
mentalis gratia, id  est,  aliquod  auxilium  praeservans, 
vel  adjuvans  ad  emendanda  peccata.  Denique  haec 
quaelibet  satisfactio,  etiam  minima , habet  suum 
proportionalum  effectum  , vel  partem,  vel  totum 
poenae  reatum  delendo  juxta  proportionem  quam 
habet  cum  isto  reatu. 

Dico  3 : Per  se  loquendo,  tenetur  confessarius  im- 
ponere poenitenti  satisfactionem,  utpote  partem 
sacramenti  integralem;  non  tamen  tenetur  eam 
semper  imponere  per  modum  praecepti,  sed  inter- 
dum per  modum  consilii  dicendo  ut  talem  faciat 
poenitentiam,  vel  eam  quam  posnitens  voluerit  assu- 
mere, applicando,  etiam  sine  obligatione  sub  hac 
forma  quasi  conditionata  : Si  hoc  feceris,  serviat  tibi 
in  satisfactionem.  Denique  potest  partem  poeniten- 


tiae sub  praecepto,  aliam  sine  illo  facile  imponere. 
Arbitrarium  autem  est  satisfactionem  imponere 
ante  vel  post  absolutionem,  modo  enim  haec  mo- 
raliter  conjungantur,  etveluti  in  eodem  judicio  fiant, 
non  refert  si  alterum  antecedat  vel  sequatur.  Con- 
suetudo tamen  fere  obtinuit  ut  ante  absolutionem 
imponatur;  et  licet  id  non  cadat  sub  obligationem, 
consultius  tamen  videtur,  ut  materia  quoad  fieri 
potest,  supponatur  formae. 

Dico  4 : Potest  interdum  confessarius  absolvere 
nulla  imposita  satisfactione,  quia  non  est  pars  es- 
sentialis ; v.  gr.  quando  moribundus  nihil  potest 
percipere.  Si  quid  vel  parum  nercipiat,  dicat, 
ut  proferat  nomen  Jesu  semel  bisve ; vel  mo- 
tum bonum  eliciat.  Hem  si  confessarius  sciret  poe- 
nitentem  integre  jam  satisfecisse  pro  peccatis  suis, 
tunc  posset  nullam  poenitentiam  imponere. 

Sect.  IV,  V.  — Quam  mensuram  servare  debeat 

confessarius  in  imponenda  satisfactione  ; an  heee 

habeat  aliquam  latitudinem. 

Dico  1 : Quamvis  nulla  sit  certa  satisfactionis 
mensura  lege  ecclesiastica  taxata  quam  teneatur 
confessarius  imponere,  imo  nec  olim  pro  interno 
poenitentiae  foro  fuerit,  sed  relicta  sil  confessarii 
arbitrio  et  judicio,  tamen  hoc  arbitrium  et  judicium 
non  est  absolute  ejus  voluntati  relictum  ; sed  spec- 
tam peccatorum  gravitate  et  poenitentis  disposi- 
tione, ac  servata  justitiae  ratione  debet  proporlio- 
natam  imponere  satisfactionem  juxta  humanae  pru- 
dentiae exigentiam.  Ex  rationabili  causa  ob  poeni- 
tentis impotentiam  aut  fragilitatem,  potest  leviorem 
imponere,  ne  ejus  salus  majori  periculo  exponatur. 
Debet  tamen  confessarius  conari  dare  poenitentiam 
curationi  et  praeservationi  a peccatis  accommo- 
datam. 

Dico  2 : Satisfactio,  quse  reipsa  est  sufficiens  ad 
tollendum  omnem  poenae  reatum,  eslque illi  aequalis, 
ac  revera  illum  tollit,  probabilius  est  determinata, 
ac  in  indivisibili  consistit,  ita  ut  si  imposita  non 
pertingat  ad  ejus  aequalitatem  poenitentiae,  quamvis 
parum  deficiat,  non  tollat  totam  poenam  ; si  'autem 
excedat,  licet  parum,  aliquid  etiam  satisfactionis 
supersit.  In  divino  enim  judicio  omnia  sunt  definita 
in  pondere  et  mensura  non  habente  plus,  nec  mi- 
nus. Et  hanc  poenae  aequalitatem  non  potest  certo 
attingere  confessarius,  sed  debet  maxime  attendere 
emendationem  et  praeservationem  a peccato. 

Sect.  VI.  — Qiue  opera  in  satisfactionem  sint  impo- 
nenda. 

Dico  1 : Opus  imponendum  debet  esse  morali- 
ter  bonum,  et  quamvis  actus  externus  magis  sit 
sacramento  accommodatus,  utpote  sensibilis  et  or- 
dinarie magis  poenalis,  potest  tamen  etiam  imponi 
actus  internus ; v.  gr.  si  poenitens  valde  infirmus 
nihil  possit  externe  facere,  poterit  ei  imponi  ut 
actum  internum  eliciat.  Item  si  confessarius  judicet 
ad  bonum  poenitenlis  expedire  ut  aliquoties,  vel 
aliquot  dies  proponat  peccatum  vitare,  id  illi  po- 
terit imponere.  Ut  autem  iste  actus  sit  pars  sacra- 

luenti,  sufficit  ut  sit  per  accidens  sensibilis,  uti  con- 
tritio ; et  fit  per  accidens  sensibilis  quando  exte- 
rius imponitur  et  acceptatur. 

Dico  2 : Ob  peccata  occulta  non  debet  imponi 
poenitentia  publica,  utpote  improportionata  6t  con- 
tra bonam  poenitentis  famam;  pro  peccatis  vero 
publicis  imponenda  est  publica,  ad  Ecclesiae  satis- 
factionem et  exemplum ; nec  tunc  revelatio  est 
sigilli,  quia  fit  ex  consensu  poenitentis  rationabiliter 
dato.  Dicitur  autem  poenitentia  publica  quae  ita 
fit  coram  aliis  ut  ex  ea  colligi  possit  ob  grave  cri- 
men fuisse  impositam  ; non  vero  omnis  illa  quae 
fit  coram  aliis  est  publica  : si  enim  ita  fiat  ut  per- 
sona vel  causa  maneat  occulta,  vel  si  sit  talis  ut 
soleat  pro  levibus  peccatis  imponi,  haec  non  dicitur 
publica,  et  potest  imponi. 

Dico  3 : Non  est  necesse  imponere  unum  opus 
ex  his  tribus,  jejunio,  oratione,  stipe  stricte  sum- 
ptis ; nec  etiam  necesse  imponere  opus  supereroga- 
tionis  ; potest  enim  etiam  imponi  opus  aliunde  prae- 
ceptum ; sed  ordinarie  in telligitur  impositum  fuisse 
supererogationis  opus,  dum  confessarius  nihil  ex- 
plicuit. Potest  tamen poenitens  satisfacere,  recitando 
rosarium  aut  horas  eo  tempore  quo  auditur  sacrum 
de  praecepto.  Denique  D.  Thornas,  Navarra,  etc., 
sensent  posse  imponi  opus  bonum  in  communi  sic  : 
Quidquid  boni  feceris  et  mali  sustinueris. 

Sect.  VII,  VIII,  IX.  — An  poenitens  teneatur  poeni- 
tentiam acceptare , et  implere;  an  teneatur  implere 
in  statu  gratice ; an  sit  personalis. 

Dico  1 : Confessarius  obligare  potest  pcenitentem, 
ut  poenitentiam  impositam  acceptet  et  impleat.  (D. 
Thornas,  Magister,  etc.)  Tenetur  enim  confessarius 
illam  imponere  ; ergo  et  poenitens  acceptare,  et 
implere  sub  reatu  peccati  mortalis,  si  confessio  sit 
de  materia  mortali  ac  necessaria,  et  imposita  poe- 
nitentia sit  gravis  : nisi  forte  poenitens  ante  abso- 
lutionem recuset  eam  acceptare,  cui  tamen  non 
est  omnino  liberum  eam  recusare,  si  sit  justa.  Obli- 
gatio autem  implendi  poenitentiam  impositam,  juxta 
communem  theologorum  sententiam,  erit  tantum 
sub  veniali  peccato,  \°  si  confessio  sit  de  solis 
venialibus.  2°  Si  de  mortalibus  jam  confessis  ; licet 
enim  omittendo  hanc  poenitentiam  integritas  sacra- 
menti non  servetur,  est  tamen  in  re  valde  extrin- 
seca  et  secundaria.  5°  Si  omittatur  levis  pars  poe- 
nitentiae in  confessione  mortalium  impositae.  4°  Si 
in  confessione  mortalium,  levis  poenitentia  imposita 
fuerit,  hanc  totam  omittere  non  videtur  peccatum 
mortale  ; nec  erit,  juxta  Medinam,  si  confessarius 
imponendo  poenitentiam  gravem,  expressis  verbis 
voluerit  tantum  obligare  sub  veniali. 

Dico  2 : Quoad  tempus  implendi  poenitentiam 
impositam,  si  confessarius  istud  designarit,  debet 
intra  illud  impleri,  et  si  intra  istud  non;  fuerit  im- 
pleta, durat  adhuc  obligatio  ; si  non  designarit,  im- 
plenda est  quam  primum  commode  potest. 

Dico  3 : Quamvis  per  se  loquendo  nequeat  con- 
fessarius obligare  poenitentem  ad  poenitentiam  im- 
Theol.  Suarez  Summa.  II 

plendam  priusquam  eum  absolvat,  prout  poenitentia 
est  vindicta,  tamen,  prout  est  medicina,  id  interdum 
potest. 

Dico  4 : Poenitentia  in  statu  peccati  mortalis  facta 
sufficit  quidem  ad  sacramenti  integritatem  et  ad 
obligationem  implendam  a confessario  impositam, 
quia  hic  tantum  opus,  non  ejus  modum  praecipit, 
sed  in  illo  statu  nullum  effectum  confert  ex  opere 
operato,  quia  iste  status  ponit  obicem.  Sublato  au- 
tem obice,  seu  recedente  fictione,  probabilius  illum 
confert,  sicut  opera  mortificata  reviviscunt  sublata 
fictione,  ita  hoc  opus  incipit  habere  suum  effectum, 
sublata  fictione.  Haec  res  tamen  est  satis  incerta. 
Qui  autem  in  peccato  mortali  implet  poenitentiam 
sibi  injunctam  , videtur  non  mortaliter,  sed  tantum 
venialiter  peccare,  quia  partem  sacramenti  indigne 
recipit  et  ejus  effectui  ponit  obicem. 

Dico  5 : Quando  confessarius  absolute  imponit 
poenitentiam,  intelligitur  esse  personalis,  ita  ut  non 
possit  impleri  nisi  per  poenitentem,  v.  gr.  injun- 
ctum jejunium  non  potest  per  alium  impleri ; si  au- 
tem confessarius  judicaverit  expediens  esse,  potest 
imponere  poenitentiam  per  alium  implendam , et 
tunc  satisfit  confessarii  praecepto,  si  tali  modo  fiat, 
v.  gr.  si  alius  jejunet  loco  poenitentis  : ita  D.  Tho- 
mas,  Paludanus,  Alensis,  Sylvester,  etc.  Imo  haec 
satisfactio  per  alium  impleta,  non  tantum  sufficit  ad 
implendum  confessarii  praeceptum,  sed  etiam  ad 
satisfaciendum  ex  opere  operato  pro  illo,  pro  quo 
fit  (D.  Thornas,  Bonavenlura,  Durandus,  etc.) ; quia 
quando  poenitentia  imponitur  per  alium  implenda, 
semper  intelligitur  facienda  ex  motione  et  petitione 
poenitentis,  et  sic  aliquo  modo  est  illius,  et  aliquo 
modo  pars  sacramenti  ab  illo  suscepti ; ergo  potest 
habere  effectum  ex  opere  operato  circa  illum. 

Sect.  X.  — Quis  possit  impositam  satisfactionem  tol- 
lere vel  mutare. 

Dico  1 : Confessarius  sine  iteratione  confessionis 
quam  prius  ipse  audivit,  potest  mitigare  vel  mutare 
poenitentiam,  si  poenitens  ad  ipsum  recurrat  intra 
tempus  adeo  breve  ut  moraliter  possit  idem  judi- 
dicium  censeri.  Multo  antem  magis  cum  iteratione 
confessionis  id  potest.  Si  poenitens  factus  est  impo- 
tens, sufficit  declarare  eum  excusari  ob  suam  impo- 
tentiam ; idem  dic,  si  poenitentia  ab  initio  fuit  injuste 
imposita.  Extra  confessionem  non  potest  poeniten- 
tia mutari. 

Dico  2 : Si  poenitens  recurrat  ad  alium  sacerdo- 
tem aequalis  auctoritatis  cum  eo,  cui  est  confessus 
sua  peccata,  ille  audita  eorumdem  peccatorum  con- 
fessione, poenitentiam  ab  alio  impositam  potest 
mutare  non  tantum  in  aequalem,  sed  etiam  in  mi- 
tiorem prout  prudenter  judicaverit ; est  enim  judex 
causae  ad  se  a poenitente  delatae.  Et  idem  dic  a for- 
tiori de  confessario  superioris  auctoritatis,  et  qui 
possit  per  indulgentias  remittere  poenam  peccatis 
debitam  : item  dic  de  confessario  minoris  auctori- 
tatis quoad  peccata  non  reservata,  quia  in  oflicio 
confessionis  et  absolutionis  omnes  sacerdotes  viden- 

tur  esse  aequales,  utpote  qui  ut  immediati  Christi 
ministri  ferunt  definitivam  et  ultimam  sententiam. 
Quoad  vero  peccata  reservata,  postquam  superior 
directe  de  illis  absolvit  poenitentem  et  poenitentiam 
pro  illis  imposuit,  non  videtur,  per  se  et  jure  ordi- 
nario, haec  poenitentia  posse  commutari  a confessa- 
rio  non  habente  in  ista  reservata  jurisdictionem ; 
quia  in  illa  spectata  quatenus  talia  sunt,  seu  qua- 
tenus commissa  sunt,  non  habet  jurisdictionem, 

utpote  reservata.  Ergo  non  potest  mutare  senten- 
tiam quae  pro  illis  sic  spectatis  imposita  fuit.  Dixi 
per  se  et  jure  ordinario,  quia  dum  pia  utilitas  et  ne- 
cessitas et  difficilis  recursus  ad  superiorem  qui  im- 
posuit poenitentiam,  aliud  postulat,  tunc  poterit 
eam  immutare,  modo  possit  pie  praesumere  hanc 
esse  superioris  intentionem,  praesumptione  fundata 
vel  in  jure  vel  in  consuetudine. 

LIBER  III. 

De  sacramento  extremae  unctionis. 


DISPUTATIO  TRICESIMA  NONA. 

De  institutione  hujus  sacramenti. 

SiCT.  I,  II.  — An  detur  verum  sacramentum  quod  vo- 
cetur extrema  unctio;  et  an  immediate  a Christo 

fuerit  institutum. 

Dico  1 : Extremam  unctionem  esse  verum  sacra- 
mentum, unumque  ex  septem  legis  novae,  de  fide 
est ; contra  Yaldenses,  AVicleffislas,  Calvinistas,  Lu- 
theranos.  Ad  hoc  probandum  quidam  afferunt  lo- 
cum Marci  vi , 15,  ubi  Christus  mittit  apostolos  ad 
praedicandum , et  de  illis  subditur  : Ungebant  oleo 
mullos  cegrolos  et  sanabant.  Sed  videtur  haec  unctio 
fuisse  tantum  quaedam  instituendi  istius  sacramenti 
adumbratio,  non  sacramentum ; quia  ibi  nullum  est 
indicium  sacramentalis  unctionis,  sed  tantum  me- 
dicinalis, seu  curativae.  Deinde  apostoli  tunc  non- 
dum erant  ordinati  sacerdotes,  et  ungebant  non 
solum  Laptizatos,  sed  quoslibet.  Alter  ergo  Scri- 
pturae locus,  in  quo  haec  veritas  catholica  potissimum 
fundatur,  est  Jac.  v,  14,  15,  ubi  sic  dicitur  : Infir- 
matur quis  in  vobis,  inducat  presbyteros  Ecclesice,  et 
orent  super  eum  ungentes  eum  oleo  in  nomine  Do- 
mini, et  oratio  fidei  salvabit  infirmum,  et  alleviabit 
eum  Dominus;  et  si  in  peccatis  sit,  dimittentur  ei. 
Nam  in  illis  verbis  continentur  omnia  quae  sunt  de 
ratione  sacramenti  novae  legis,  nempe  ritus  externus 
sensibilis,  constans  materia  et  forma,  id  est,  olei 
unctione  et  verbo  seu  oratione  sacerdotis;  minister, 
id  est  presbyter;  subjectum,  id  est  fidelis  infirmus; 
effectus  cum  promissione  gratiae  ad  remissionem 
peccatorum  et  aegroti  alleyialionem  ordinata.  Pro- 
batur haec  veritas  ex  Ecclesiae  traditione  ac  defini- 
tione in  variis  conciliis,  Moguntino,  Senonensi,  Flo- 
rentino, Tridenlino,  etc.,  et  ex  Patribus  Dionysio, 
Augustino,  Chrysostomo,  etc.  Certe  istud  sacramen- 
tum pro  mortis  articulo  valde  congruebat  a Christo 
institui  ob  pericula,  et  varias  alias  causas. 

Dico  2 : Hoc  sacramentum  fuit  immediate  a Chri- 
sto institutum  : ita  semper  fuit  communior  theo- 
logorum sententia  : D.  Thomas,  Paludanus,  Ga- 
briel , etc. , contra  Magistrum  , Bonaventuram  , 
Alensem,  etc.,  admittentes  esse  sacramentum,  non 
autem  immediate  a Christo  institutum.  Sed  nunc 


de  fide  definitum  est  in  concilio  Tridentino  (sess.  14, 
can.  1).  Probatur,  quia  licet  de  isto  sacramento 
evangelislae  nihil  dixerint,  et  solus  Jacobus  de  eo 
meminerit,  nihil  refert;  quia  non  omnia  quae  Chri- 
stus fecit,  sunt  distincte  ab  evangelistis  relata,  et 
ideo  fortasse  Jacobus  ut  praedicator  et  doctor,  ex- 
presse de  eo  fecit  claram  mentionem.  Yidetur  au- 
tem hoc  sacramentum  non  fuisse  reipsa  institutum 
ante  noctem  coenae,  sed  post  resurrectionem  simul 
cum  sacramento  poenitentiae , cujus  est  quaedam 
consummatio  ( Joan.  xx).  Attamen  verisimile  es 
Christum  in  nocte  coenae  docuisse  apostolos  inter 
alia  mysteria,  ritum  in  hoc  sacramento  servan- 
dum. 

DISPUTATIO  QUADRAGESIMA. 

De  essentia  sacramenti  extremae  unctionis. 

Sect.  I,  II.  — Quce  sit  materia  remota  et  proxima 
.hujus  sacramenti. 

Dico  1 : De  fide  est  remotam  hujus  sacramenti 
materiam  esse  oleum  olivarum,  quod  de  necessitate 
praecepti  debet  esse  ab  episcopo  benedictum.  Imo 
juxta  communem  sententiam  theologorum,  etiam  de 
necessitate  sacramenti  : contra  quosdam  dicentes 
sufficere  simplex  oleum  ex  Christi  institutione,  ri- 
tumque illud  benedicendi  esse  accidentalem  ex  Ec- 
clesiae institutione.  Probatur  ex  conciliis  Florentino 
et  Tridentino  dicentibus  hujus  sacramenti  ma- 
teriam esse  oleum  ab  episcopo  benedictum,  et  ex 
Ecclesiae  traditione.  Christus  igitur  sua  institu- 
tione determinavit  ut  materia  esset  oleum  benedi- 
ctum, et  quidem,  ut  verisimilius  videtur,  determi- 
navit in  particulari  ut  esset  ab  episcopo  benedictum, 
adeoque  non  potuerunt  apostoli  aut  Ecclesia  hunc 
ritum  immutare;  modus  autem  benedictionis  non 
fuit  a Christo  definitus.  Unde  quodcunque  oleum 
olivarum  quovis  modo  ab  episcopo  benedictum , 
sufficiens  est  materia  hujus  sacramenti , etiamsi 
episcopus  illud  benedicendo  mutaret  benedictionis 
modum  ab  Ecclesia  praescriptum,  dummodo  revera 
sit  ac  maneat  benedictum.  Nec  est  de  illius  necessi- 
tate ut  sit  simplex  oleum ; unde  chrisma  quod  bal- 
sami mistionem  habet,  cum  sit  vere  oleum  ab  epi- 
scopo sanctificatum,  est  sufficiens  hujus  sacramenti 

materia ; adeoque  seclusa  Ecclesiae  prohibitione  , 
nullum  foret  peccatum  illo  uti  ad  conficiendum  hoc 
sacramentum,  praesertim  si  aliud  oleum  simplex  et 
sanctilicatum , quod  est  ordinaria  hujus  sacramenti 
materia,  deesset.  Non  licet  tamen  propria  auctoritate 
aliquid  illi  immiscere  sine  causa. 

Dico  2 : Proxima  hujus  sacramenti  materia  est 
unctio  ex  oleo  facta,  non  vero  ipse  usus  sacramenti 
jam  confecti,  uti  volebat  quaedam  antiqua  sententia, 
dicens  ipsum  oleum  ab  episcopo  benedictum  esse 
hoc  sacramentum,  habens  nempe  esse  permanens 
uti  Eucharistia.  Probatur  ex  verbis  Jacobi  : Ungen- 
tes eum  oleo  ( Jac . v,  li).  Non  est  de  necessitate 
sacramenti  ut  haec  unctio  fiat  in  figura  crucis ; imo 
nec  de  necessitate  praecepti,  saltem  sub  culpa  gravi, 
secluso  contemptu  aut  scandalo  : nullum  enim  est 
expresse  latum  hac  de  re  praeceptum,  nec  constat 
consuetudinem  sub  hac  existimatione  fuisse  intro- 
ductam. Si  igitur  ex  justa  causa  omittatur,  ut  bre- 
vius aut  securius  agatur,  nullum  erit  peccatum  ; 
ordinarie  tamen  debet  servari  ac  fieri. 

Dico  5 : Unctiones  quinque  sensuum  non  tantum 
sunt  necessariae  necessitate  praecepti,  sed  etiam 
communius  , juxta  D.  Thomam  , Bonaventuram  , 
Durandum,  etc.,  de  necessitate  sacramenti;  non 
tamen  ordo  unctionum  est  de  illius  essentia,  uti  nec 
duplex  unctio  singulorum  sensuum,  v.  gr.  duorum 
oculorum,  duarum  aurium,  etc.,  quamvis  sit  ser- 
vandus ob  consuetudinem.  Duae  aliae  unctiones 
pedum  et  renum  non  sunt  necessariae,  et  plerum- 
que omittuntur,  praesertim  in  feminis  ob  hone- 
statem. 

Sect.  111. — Qum  sil  legitima  hujus  sacramenti 
forma. 

Dico  1 : Certum  est  determinatam  aliquam  ver- 
borum formam  esse  de  essentia  hujus  sacramenti  ; 
hacque  Ecclesia  Romana  utitur  : Per  istam  sacram 
unctionem  et  suam  piissimam  misericordiam  indulgeat 
tibi  Deus  quidquid  per  visum  deliquisti,  etc.,  quae 
cum  errare  non  possit  in  ritibus  sacramentalibus , 
omnes  aliae  formae  vel  revocandae  sunt  ad  substan- 
tialem hujus  sensum,  vel  aliquid  eis  addendum 
est,  aut  additum  semper  fuisse  credendum  est,  qmj 
praedictus  substantialis  sensus  perficeretur. 

Dico  2 : De  fide  est  formam  deprecativam  esst 
sufficientem,  uti  definiunt  expresse  concilia  Floren- 
tinum et  Tridentinum,  habeturque  ex  perpetua  Ec- 
clesiae traditione.  Imo  probabilius  videtur  hanc  ita 
esse  necessariam,  ut  solum  indicativum  verbum 
sine  ulla  formali  deprecatione  non  sufficiat.  (D.  Tho- 
mas,  Bonaventura,  etc.,  contra  Albertum,  Richar- 
dum,  Durandum,  etc.)  Aliae  ergo  formae  quae  utun- 
tur aut  usae  sunt  verbo  indicativo  : Ungo  te,  subjun- 
gunt alia  verba  deprecatoria.  Hinc  si  quis  uteretur 
hac  forma  \jngo  te  oleo  sancto , ut  Deus  tibi  remittat 
quidquid  peccasti,  etc.,  ista  lorma  esset  sufficiens. 
In  aliis  sacramentis  sufficiunt  verba  indicativi  modi, 
v.  gr.  Te  baptizo , le  absolvo,  quia  per  illa  sufficien- 
ter declaratur  actio  et  effectus  sacramen talis  , secus 


in  hoc,  quod  ex  sua  institutione  postulat  depreca- 
tionem, orent  super  eum  ; propositio  autem  indica- 
tivi modi : Ungo  te,  proprie  non  est  oratio. 

Dico  5 : Non  est  de  necessitate  hujus  formse,  nec 
de  substantia  sacramenti,  nec  de  praecepto,  expli- 
care materiam  remotam,  ex  qua  fit  unctio,  dicendo : 
Per  ipsam  sacram  olei  unctionem;  sicuti  nec  in 
baptismo  explicatur  materia  remota,  seu  aqua.  Et 
quamvis  hae  voces  : Istam  sacram , et  suam  piissi- 
mam misericordiam,  non  videantur  etiam  esse  huic 
formae  essentiales,  tamen  sub  gravi  culpa  proferen- 
dae sunt,  uti  et  reliquae  per  visum,  per  auditum  etc., 
quae  fortasse  sunt  essentiales.  Invocatio  Trinitatis, 
quam  aliqui  addere  solent  in  fine  omnium  verborum, 
non  est  necessaria;  imo  si  bene  attendatur  modus 
deprecativae  formae,  non  bene  accommodatur  illi : 
neque  in  conciliis  neque  in  Caeremoniali  Romano 
id  ponitur;  neque  etiam  communis  consuetudo  id 
habet. 

Sect.  IV.  — De  definitione,  unitate  et  iteratione  hu- 
jus sacramenti. 

Dico  1 : Hoc  sacramentum,  uti  alia,  potest  defi- 
niri tum  physice  dicendo  esse  quoddam  compositum 
ex  tali  materia  et  forma  ; tum  logice  dicendo,  con- 
stare ex  tali  genere  et  differentia  : v.  gr.  est  sacra- 
mentum institutum  ad  confortandum  graviter  aegro- 
tantem. Unde  non  tantum  est  unum  specie,  sed 
etiam  numero  (D.  Thomas,  Paludanus,  Sotus,  etc.); 
quia  licet  interveniant  plures  unctiones  et  formae, 
ex  illis  tamen  omnibus  consurgit  unum  numero 
sacramentum,  nempe  unum  compositione;  seu 
unum  ex  illis  omnibus  integrum  sacramentum 
componitur,  quia  omnes  illae  (sive  omnes  essentia- 
les sint  sive  non),  ad  integram  totius  hominis  un- 
ctionem, quam  institutio  exigit,  et  ad  eumdem  inte- 
grum effectum  obtinendum  ordinantur  ; et  quamvis 
forte  per  unctionem  unius  sensus  sub  propria  forma 
statim  daretur  aliquis  gratiae  effectus,  iste  tamen 
non  esset  integer,  nec  sufficeret  ad  totius  sacra- 
menti compositionem,  sive  ad  alleviandum  infir- 
mum quantum  indiget. 

Dico  2 : Cum  hoc  sacramentum  non  imprimat 
characterem,  hinc  fit  ut  simpliciter  sit  iterabile  ; 
non  quidem  in  eodem  ejusdem  morbi  periculo,  sed 
in  diverso  morbo,  aut  in  novo  diuturni  ejusdem 
morbi  periculo.  Ad  iterandum  ergo  hoc  sacramen- 
tum in  eodem  morbo  diuturno,  oportet  ut  pericu- 
lum mortis  cessaverit  et  novum  adsit. 

DISPUTATIO  QUADRAGESIMA  PRIMA. 

De  effectu  et  fine  hujus  sacramenti. 

Sect.  I.  — Quis  sit  proprius  hujus  sacramenti 
effectus. 

Nota  : Aliqui  dicunt  proprium  hujus  sacramenti 
effectum  esse  remissionem  venialium  peccatorum  ; 
vel  dando  ex  opere  operato  auxilium  ad  illa  expel- 
lenda, vel  per  se  et  immediate  illa  ex  opere  operato 
remittendo  non  invento  obice  : ita  Bonaventura  , 
Richardus,  Durandus,  et  alii  communiter.  Sed  aliud 
est  dicere  per  hoc  sacramentum  remitti  peccata  ve- 

nialia,  quod  omnes  admittunt ; aliud  dicere  hanc  ve- 
nialium remissionem  esse  proprium  ejus  effectum, 
et  ad  hunc  finem  primario  institutum  esse.  Alii  au- 
tem asserunt  primarium  hujus  sacramenti  finem  et 
effectum  esse  tollere  reliquias  praecedentium  pecca- 
torum, tam  originalis,  quam  actualium  mortalium 
et  venialium  ; inlelliguntque  per  reliquias  peccato- 
rum, vel  peccata  mortalia  in  confessione  omissa  in- 
adverlenter,  vel  quaevis  venialia,  vel  peccatorum 
reatum  poenae  temporalis,  vel  propensionem  ad  ma- 
lum, et  difficultatem  ad  bonum  faciendum.  (D.  Tho- 
mas,  Albertus,  Antoninus,  Sylvester,  etc. ) Cum 
hae  omnes  sententiae  aliquid  veritatis  habeant , 
possunt  aliquo  modo  conciliari,  et  ex  illis  omnibus 
una  vera  confici  sic. 

Dico  1 : Hoc  sacramentum  per  se  primo  institu- 
tum est  ad  juvandum  et  confortandum  aegrotantis 
animum  contra  difficultates  illi  in  articulo  mortis 
occurrentes,  ut  ait  Jacobus  : Et  alleviabil  eum  Do- 
minus ( Jac . v,  15);  pro  reliquo  enim  ante  actae  vitae 
tempore  sufficienter  provisum  est  per  alia  sacra- 
menta ; pro  mortis  tempore  fuit  per  hoc  providen- 
dum. Specialis  ergo  sacramenlalis  gratia  hujus  sa- 
cramenti non  consistit  in  sola  alicujus  peccati  re- 
missione seu  mali  expulsione,  sed  praecipue  praeter 
infusionem  augmenti  gratiae  habitualis,  in  collatione 
divinorum  auxiliorum  ad  spem  firmandam,  ad  hila- 
ritatem afferendam,  et  ad  roborandum  hominis 
animum  contra  daemonum  tentationes.  Deinde  pri- 
mario etiam  institutum  est  ut  proxime  disponat 
animam  ad  gloriae  introitum,  non  tantum  per  gra- 
tiam sanctificantem , sed  etiam  per  ablationem 
omnis  mali  ex  peccato  provenientis,  si  non  inveniat 
obicem,  et  per  collationem  auxiliorum  ad  perseve- 
randum in  bono  usque  ad  mortem.  Hinc 

Dico  2 : Hoc  sacramentum  non  per  se  primo  nec 
per  accidens,  sed  ex  secundaria  propriae  institutio- 
nis intentione  ordinatum  est  etiam  ad  omnia  pec- 
cata aliquo  modo  delenda,  tum  quoad  culpam  mor- 
talia et  venialia,  tum  quoad  eorum  reatum  poenae 
temporalis,  uti  indicant  verba  formae  : Quidquid  pec- 
casti ; et  Jacobi : Si  in  peccatis,  est  dimittentur  ei 
( lbid. ) ; item  ad  tollendas  alias  peccatorum  reli- 
quias, dando  robur  et  vigorem  ad  vincendum  con- 
cupiscentiam ac  pravos  habitus,  confortando  debi- 
litatem ex  peccatis  relictam,  non  illam  in  se  tollendo, 
sicut  tollit  culpam  vel  reatum  poenae  ; sed  per  divina 
auxilia  addendo  vires  contra  illam.  Hinc  sequitur 
hoc  sacramentum  posse  interdum  infundere  gratiam 
primam,  et  ex  attrito  facere  contritum  : v.  gr.,  si 
quis  invincibiliter  putet  se  esse  contritum  cum  sil 
tantum  attritus,  aut  invincibiliter  putet  attritionem 
sufficere  ad  suscipiendum  hoc  sacramentum,  tunc 
illud  suscipiendo , si  habeat  peccata  mortalia , re- 
mittentur, et  prima  gratia  infundetur;  sicque  fiet 
ex  attrito  contritus,  non  per  ipsius  actus  attritionis 
mutationem  in  contritionem,  sed  per  solam  gratiae 
sanctificantis  infusionem,  ut  supra  de  poenitentia 
dictum  est.  Deinde  quando  peccata  venialia  per  hoc 


sacramentum  remittuntur,  non  id  fit  per  solam  de- 
votionis excitationem,  sed  immediate  per  ipsius 
sacramenti  efficaciam. 

Dico  5:  Ad  consequendum  spiritualem  hujus  sa- 
cramenti effectum,  per  se  necessarius  est  vel  status 
gratiie  vel  contritio;  per  accidens  tamen  potest 
interdum  sufficere  attritio,  ut  jam  explicatum  est. 
Si  quis  autem  sine  attritione  male  recipiat  hoc  sa- 
cramentum, recedente  fictione  in  eodem  morbo,  v. 
gr.  per  contritionem,  probabilius  recipiet  ejus  effe- 
ctum quoad  gratiam  tum  habitualem  tum  sacramen- 
talem.  Sed  habitualem  tantum  recipiet,  si  fictio  re- 
cedat seu  tollatur  obex  post  recuperatam  sanitatem; 
quia  tunc  necessitas  vel  opportunitas  gratiae  sacra- 
menlalis jam  desiit. 

Sect.  II,  III.  — Quando  hoc  sacramentum  conferat 

suum  gratia;  effectum ; et  an  interdum  liunc  conferat 

sine  omnibus  unctionibus. 

Dico  1 : Quidam  non  omnino  improbabiliter  di- 
cunt per  singulas  unctiones  earumque  formas  dari 
partialem  aliquem  gratiae  sanctificantis  effectum,  et 
per  quinque  successivas  unctiones  earumque  formas 
dari  totalem  et  adaequatum  sive  consummari  : adeo- 
que  per  primam  unctionem  mortalia  remitti,  rea- 
tum vero  poente  temporalis,  ac  venialia  partialiter 
ac  successive  remitti,  uti  et  alios  effectus  dari.  Sed 
probabilior  et  vera  sententia  est  effectum  hujus 
sacramenti  tantum  dari  eodem  instanti,  in  quo  con- 
summatur, nempe  eo  instanti  in  quo  quinque  unctio- 
nes essentiales  quinque  sensuum  cum  suis  quinque 
formis  absolvuntur  : communis  enim  est  lex  sacra- 
mentorum in  usu  consistentium,  ut  unicam  gratiam 
conferant  in  eo  puncto  et  momento  in  quo  complen- 
tur. In  ultimo  igitur  instanti,  in  quo  linitur  ultima 
unctio  vel  ultima  forma,  vel  utraque  simul,  illa  in 
virtutem  omnium  praecedentium  confert  effectum 
sacramen talem.  Per  istas  autem  quinque  unctiones 
et  formas,  non  tantum  significatur  curatio  et  expul- 
sio peccatorum  quae  fiunt  per  quinque  sensus,  sed 
etiam  omnium  aliorum  quae  fiunt  in  animo,  quia 
radix  omnium  peccatorum  est  cogitatio.  Cogitatio 
autem  ducit  originem  a sensu,  et  sic  sub  peccatis 
per  quinque  sensus  commissis , comprehenduntur 
omnia  alia. 

Dico  2 : In  casu  necessitatis,  si  unico  et  brevis- 
simo motu  ungendo  sine  signo  crucis  unum  oculum, 
unam  aurem,  unam  manum,  nares  et  os  sufficiat 
ad  sacramenti  substantiam,  proferre  unicam  for- 
mam sic  : Per  istam  sacram  unctionem,  vel  per  istas 
sacras  unctiones  remittat  libi  Deus  quidquid  per  vi- 
sum, auditum,  tactum,  odoratum,  gustum,  deliquisti, 
tunc  videtur  id  posse  fieri,  seu  licitum  esse. 

Sect.  IV. — An  hoc  sacramentum  aliquando  etiam 
corporis  sanitatem  conferat. 

Dico  1 : De  fide  certum  est  corporis  sanitatem 
etiam  pertinere  ad  effectum  hujus  sacramenti,  adeo- 
que  interdum  illius  virtute  conferri,  dum  nempe 
Deus  judicat  illam  sive  integram  sive  ex  parte  resti- 
tutam expedire  ad  salutem  animae;  quod  habetur 

io  conciliis  Florentino  et  Tridenlino,  ac  maxime 
sumitur  ex  verbis  Jacobi : Et  oratio  fidei  salvabit 
infirmum  ( Jac . v,  lo ) ; vel  ex  bis  : Et  alleviabit  eum 
Dominus  ( Ibid. ).  Unde  hic  effectus  non  est  sim- 
pliciter infallibilis , quia  dependet  a conditione,  si 
expediat;  posita  autem  conditione,  est  infallibilis, 
quia  jam  promissio  transit  in  absolutam.  Alius  au- 
tem effectus  confortandi  et  juvandi  infirmum  ut 
morbi  labores  levius  tolleret,  est  absolutus  et  infal- 
libilis quoad  auxilia  a Deo  danda,  sed  eorum  usus 
pendet  a libera  infirmi  cooperatione. 

Dico  2 : In  hoc  sacramento  sicut  in  aliis,  tria  re- 
periuntur  sic  : sacramentum  tantum,  est  illud  quod 
jam  satis  explicatum  est;  res  tantum,  est  gratia 
sanctificans  et  remissio  peccatorum ; res  et  sacra- 
mentum simul,  est  ipsa  mentis  hilaritas  ac  confor- 
tatio : quatenus  enim  a sacramento  manat,  est  res 
sacramenti , et  quatenus  est  signum  interioris  sa- 
nitatis animae,  est  aliquo  modo  sacramentum. 

DISPUTATIO  QUADRAGESIMA  SECUNDA. 

De  subjecto  cui  dandum  est  hoc  sacramentum. 

Sect.  I.  — An  solus  homo  baplizatus  ratione  utens 
possit  recipere  hoc  sacramentum. 

Dico  I : Solus  homo  viator  est  capax  hujus  sa- 
cramenti, adeoque  si  dubitetur  an  jam  sit  mortuus, 
debet  dari  tantum  sub  conditione  : Si  non  est 
mortuus.  Item  solus  baptizatus  est  illius  capax,  quia 
baptismus  est  janua  aliorum  sacramentorum.  In- 
fantes ante  usum  rationis,  cum  sint  incapaces  pec- 
cati ac  poenitentiae,  ita  etiam  sunt  incapaces  hujus 
sacramenti  quod  est  consummativum  poenitentiae. 
Idem  dic  de  perpetuo  amentibus.  Recuperatio  sa- 
nitatis est  tantum  secundarius  hujus  sacramenti 
effectus  et  quidem  fallibilis,  qui  cessat  cessante 
primario,  nempe  augmento  vel  infusione  gratiae. 

Dico  2 : Ad  ministrandum  valide  hoc  sacra- 
mentum, non  est  necesse  ut  qui  id  recipit  tunc  sit 
sui  compos  aut  habeat  usum  rationis ; sufficit  quod 
aliquando  habuerit,  et  peccare  actualiter  potuerit, 
sufficientemque  hujus  sacramenti  susceptioni  con- 
sensum praebuerit.  Ac  praebuisse  censendus  est,  si 
aliqua  contritionis  aut  attritionis  signa  ediderit, 
vel  'quacunque  ratione  praesumatur  esse  dispositus  ; 
quod  semper  praesumendum  est,  quoties  non  con- 
stat de  contrario,  quia  qui  malus  non  probatur,  bo- 
nus esse  praesumitur.  Qui  autem  dispositus  praesu- 
mitur, etiam  creditur  habere  voluntatem,  aut  sal- 
tem virtualiter  intentionem  recipiendi  hoc  sacra- 
mentum ; ad  hoc,  juxta  theologos,  virtualis  seu  in- 
terpretativa  intentio  sufficit.  Sed  si  constaret  eum 
amisisse  usum  rationis  in  statu  peccati  mortalis, 
tunc  non  liceret  administrare  ei  hoc  sacramentum. 
Ista  quidem,  quae  dixi,  sufficiunt  ad  substantiam 
sacramenti ; sed  curandum  est  ut  illud  detur  eo 
tempore,  quo  infirmus  est  adhuc  sui  compos,  ut 
possit  ad  devotionem  et  fiduciam  excitari. 


Sect.  It,  III.  — An  solus  infirmus  afrpore  et  ani- 
mo sit  capax  hujus  sacramenti ; et  quce  partes  cor- 
poris ungendte  sint. 

Dico  1 : Solus  homo  qui  corpore  infirmus  est, 
et  in  eo  statu,  in  quo  vita  illius  periclitatur,  est 
capax  hujus  sacramenti  ita  ut  infirmitas  sit  ne- 
cessaria non  tantum  necessitate  praecepti,  sed  etiam 
sacramenti ; et  quidem  requiritur  ut  infirmitas  ex 
sua  specie  vel  in  hoc  individuo,  prudenlum  judicio, 
sit  gravis,  et  infirmum  in  gravi  mortis  periculo  con- 
stituat. Non  tamen  in  quovis  mortis  periculo  seu 
occasione  dandum  est  hoc  sacramentum,  sed  tan- 
tum in  eo  quod  ex  infirmitate  corporis  provenit  : 
unde  damnatus  ad  mortem,  aut  periculose  navigans, 
licet  mors  instet,  non  est  capax  hujus  sacramenti ; 
secus  tamen  si  quis  ex  accepto  lethali  vulnere  ver- 
saretur in  mortis  periculo,  utpote  vere  aegrotans. 

Dico  2 : Hoc  sacramentum  non  soli  peccatori, 
sed  etiam  ei  qui  nunquam  actualiter  peccavit  po- 
test dari.  (Bonaventura,  Richardus,  etc.)  Forma 
enim  ejus  est  conditionata  : Si  in  peccatis  sit,  re- 
mittentur ei  (Jac.  v,  15);  et  licet  quis  non  peccarit 
actualiter,  est  tamen  debilis  ob  peccatum  originale 
et  ejus  reliquias  ad  vincendas  daemonis  insidias. 
Hinc  probabilius  est  B.  Virginem  suscepisse  hoc 
sacramentum,  tum  ob  gralite  fructum,  tum  ob 
exemplum.. 

Dico  5 : Certum  est  ad  conficiendum  hoc  sacra- 
mentum non  oportere  totum  corpus  inungi,  sed  de- 
bere inungi  quinque  organa  sensuum,  et  dum  ali- 
quod ex  illis  deest,  inungendam  esse  partem  illi 
propinquam  : et  licet  tactus  per  totum  corpus  sit 
dispersus,  illius  tamen  unctio  fit  tantum  in  mani- 
bus, vel  in  manu  una  si  altera  desit,  quia  dicitur 
ibi  esse  organum  tactus  in  majori  perfectione  ac 
vigore. 

DISPUTATIO  QUADRAGESIMA  TERTIA. 

De  ministro  sacramenti  extremse  unctionis. 
Sect.  I,  II.  — An  sacerdos  sit  proprius  hujus  sa- 
cramenti minister,  et  an  possit  a mullis  sacerdo- 
tibus confici. 

Dico  1 : Solus  sacerdos  est  minister  hujus  sacra- 
menti neque  ab  alio  valide  confici  potest.  De  fide. 
Probatur  ex  verbis  Jacobi : Inducat  presbyteros  Ec- 
clesiae (Jac.  v,  14) ; licet  enim  vox  presbyteii  in  usu 
lingute  Graecae  possit  significare  seniores,  uti  obji- 
ciunt haeretici,  tamen  in  usu  Ecclesiae  et  praesertim 
apostolorum,  communiter  sumitur  pro  Ecclesiae  sa- 
cerdotibus.. Hinc  Jacobus  et  Ecclesia  sufficienter 
declarant  hanc  a Christo  potestatem  solis  sacerdo- 
tibus esse  datam,  maxime  cum  hoc  sacramentum 
ordinetur  suo  modo  ad  sanctificandos  fideles.  Veri- 
simile est  fuisse  datam  apostolis  potestatem  mini- 
strandi hoc  sacramentum,  quando  data  est  eis  po- 
testas remittendi  peccata  (Joan.xx,  22,23).  Jdcirco 
ita  solus  sacerdos  est  minister  hujus  sacramenti, 
ut  nullus  prseter  illum  sive  laicus,  sive  etiam  dia- 
conus in  quavis  necessitate  possit  illud  valide  con- 
ficere. Quilibet  quidem  simplex  sacerdos  potest 

valide  hoc  sacramentum  conficere,  sed  non  licite 
«ine  licentia  proprii  sacerdotis.  Si  qui  olim  sancti 
non  sacerdotes  unxerunt  oleo  infirmos  ad  eos  cu- 
randos, non  erat  unctio  sacramentalis. 

Dico  2 : Non  potest  hoc  sacramentum  valide 
fieri  a pluribus  personis,  seu  ministris  partialibus, 
si  v.  gr.  unus  faciat  unctionem,  et  alius  proferat 
foi  niam,  sive  in  omnibus  unctionibus,  sive  in  sin- 
gulis, sive  in  aliqua  ex  essentialibus.  Hoc  est  enim 
sacramentis  essentiale  ut,  ab  eadem  persona  profe- 
latur  forma  a qua  fit  actio;  et  contra.  Dum  ergo 
dicitur  in  plurali  : Inducat  presbyteros  Ecclesiae,  in- 
telligitur,  unum  ex  presbyteris.  Communiter  tamen 
sentiunt  theologi  hoc  sacramentum  posse  a pluribus 
sacerdotibus  confici,  si  unus  faciat  unam  vel  plures 
unctiones  cum  formis  quae  illis  respondent ; sed 
non  omnes  essentiales,  et  alius  eas,  quae  defuerint, 
compleat ; et  quidem  in  necessitate  non  tantum  va- 
lide, sed  etiam  licite ; extra  necessitatem  autem 
valide,  sed  illicite.  (Thomas,  Richardus,  Durandus, 
Sylvesfcer,  etc.)  Probatur,  quia  priores  partiales 
unctiones  a priore  sacerdote  factae  sub  propriis 
formis  partialibus  fuerunt  validae,  id  est,  ex  se  suf- 
ficientes ad  verum  sacramentum  conficiendum,  et 
in  suo  gradu  ac  ordine  habuerunt  suam  significatio- 
nem ac  perfectionem  ; adeoque  quod  validum  fuit, 
non  est  iterandum,  sed  quod  defuit,  tantum  adden- 
dum est,  et  sic  hoc  sacramentum  a pluribus  perso- 
nis conficitur  : siculi  missa  inchoata  ab  uno  sacer- 
dote usque  ad  consecrationem  hostiae  inclusive, 
perficitur  ab  alio  per  solius  calicis  consecrationem, 
sine  iterata  novae  hostiae  consecratione.  Idem  dic 
si  eodem  tempore  unctiones  fierent  a duobus  sa- 
cerdotibus in  diversis  sensuum  organis  cum  pro- 
nuntiatione suarum  formarum  illis  corresponden- 
tium. 

DISPUTATIO  QUADRAGESIMA  QUARTA. 

De  praeceptis  et  ritu  sacramenti  extremae  un- 
ctionis.. 

Sect.  I.  — An  fideles  teneantur  aliquo  praecepto  ad 
suscipiendum  hoc  sacramentum. 

Dico  1 : Nullum  est  affirmativum  praeceptum  de 
suscipiendo  hoc  sacramento,  etiam  in  extremo  vitae 
discrimine  : ita  communiter  theologi  D.  Thomas, 
Paludanus,  Sotus,  Gabriel,  etc.  Probatur,  quia  tale 
praceptum  neque  naturaliter  sequitur  ex  hujus  sa- 
cramenti institutione,  cum  non  sit  medium  neces- 
sarium ad  salutem,  sed  utile  tantum,  et  ad  melius 
esse;  neque  a Christo  aut  ab  Ecclesia  traditum  in- 
venitur. In  duobus  tamen  casibus  omittendo  susce- 
ptionem hujus  sacramenti,  posset  intervenire  pec- 
catum mortale  : 1°  si  quis  per  suam  omissionem 
esset  causa  ut  alii  fideles  contemnerent  istud  sacra- 
mentum ; secus,  si  tantum  foret  causa  ut  illud  non 
reciperent.  2»  Si  quis  omittendo  illud  expresse  con- 
temneret et  fructum  ejus  : non  vero,  si  sciens  et 
videns  tantum  illud  non  reciperet.  Posset  addi  ter- 
tius casus,  quando  infirmus  non  potest  recipere 
$Uud  sacramentum.  Sed  hic  casus  vix  Dotest  acci- 


dere : vel  enim  ratione  utitur  et  sentit,  et  sic  po- 
test poenitentiae  sacramentum  recipere,  cessabitque 
extremae  unctionis  recipiendae  necessitas  ; vel  non 
sentit,  nec  utitur  ratione,  et  tunc  non  est  capax 
talis  obligationis,  nec  potest  sacramentum  postu- 
lare, sed  alii  ex  officio  tenebuntur  ministrare. 

Dico  2 : Certum  est  viaticum  non  esse  disposi- 
tionem, per  se  loquendo,  requisitam  ad  recipien- 
dum extremam  unctionem,  adeoque  ex  causa  po- 
test dari  extrema  unctio  sine  viatico  : v.  gr.  si  hoc 
ob  vomitum  aliamve  causam  dari  non  possit,  ex- 
trema ei  unctio  praemitti  potest.  Sine  ulla  tamen 
causa  servandus  est  ordo  dandi  extremam  unctio- 
nem post  viaticum  ob  consuetudinem.  Imo  olim 
mos  erat,  et  nunc  adhuc  alicubi  esse  ferunt,  ut  via- 
ticum in  postremum  locum  reservetur,  quia  est 
finis  sacramentorum,  et  omnia  ad  illud  quodam 
modo  referuntur. 

Dico  3 : Qui  habet  eonscientiam  peccati  mortalis, 
non  tenetur  necessario  ex  vi  ordinis  sacramento- 
rum praemittere  confessionem,  sufficit  enim  esse 
contritum  ; concomitanter  tamen  potest  aliunde 
saepe  intervenire  ejusmodi  necessitas,  quia  in  mor- 
tis articulo  tenetur  omnia  peccata  mortalia  confi- 
teri; ideoque  confessio,  quae  est  magis  necessaria, 
ordinarie  praemittenda  est. 

Sect.  II,  III.  — De  obligationibus  ad  ministrum  hu- 
jus sacramenti  pertinentibus ; et  an  parochus  cum 

periculo  vitae  teneatur  illud  ministrare. 

Dico  1 : Solus  parochus  tenetur  per  se  loquendo, 
ministrare  hoc  sacramentum;  tenetur  enim  ex  of- 
ficio suis  ovibus  ministrare  ordinaria  salutis  a Chri- 
sto instituta  remedia.  Alius  non  potest  illud  mini- 
strare sine  ejus  licentia,  nisi  in  extrema  necessitate, 
in  qua  interdum  posset  etiam  teneri  ex  charilate. 
Imposita  est  excommunicatio  ipso  facto  incur- 
renda religiosis  hoc  sacramentum  ministrantibus 
saecularibus  extra  casum  extremae  necessitatis  : 
nulla  autem  est  imposita  poena  aliis  sacerdotibus 
simplicibus  illud  ministrantibus  aut  parochis  mini- 
strare omittentibus. ^Ministrans  hoc  sacramentum 
tenetur  esse  in  statu  gratis,  nulla  censura  implici- 
tus, servare  praescriptos  ritus,  indutus  superpelli- 
ceo  et  stola. 

Dico  2 : Tempore  pestis  (omissis  variorum  au- 
ctorum varie  circa  hunc  casum  opinantibus)  pa- 
stor Ecclesiae  quoad  sacramentorum  administratio- 
nem  habet  majorem  obligationem  quam  alius  sa- 
cerdos qui  hoc  munus  non  habet  : non  solum  quia 
ille  tenetur  ex  justitia,  alius  tantum  ex  charitate , 
sed  etiam  quia  ad  plura  et  in  pluribus  casibus  te- 
neatur pastor  quam  teneatui  alius.  Unde  isto  con- 
tagionis, aut  tyrannicae  persecutionis  tempore  tene- 
tur non  deserere  gregem  suum  et  non  fugere,  ad 
quod  alius,  per  se  loquendo,  non  tenetur  ; idebque 
tenetur  per  se  vel  per  vicarium  sufficientem  suis 
ovibus  prospicere  pro  sacramentorum  administra- 
tione.  Aliud  est  de  episcopo,  qui  non  ita  tene  tu? 


1173 


1174 


PAKT.  II.—  XVII.  DE  SACRAMENTIS. 


per  se  sacramenta  administrare  el  potest  absens 
gerere  curam  sui  gregis.  Hinc 
Dico  5 : In  tali  eventu  tenetur  parochus,  per  se 
loquendo,  ad  confessionis  sacramentum  ministran- 
dum suis  subditis,  etiam  cum  vitae  periculo,  adhi- 
bitis tamen  convenientibus  mediis  ad  illud  vitan- 
dum, quia  perfecta  quidem  contritio  posset  sup- 
plere extremam  confessionis  necessitatem;  sed  illa 
est  difficilis  et  incerta.  Attamen  si  parochus  mora- 
iiier  pro  certo  sciret  infirmum  non  habere  conscien- 
tiam peccati  mortalis,  aut  esse,  bene  ad  mortem 
dispositum,  et  aliunde  periculum  vitae  esset  ma- 
gnum ac  moraliter  evidens,  tunc  posset  probabiliter 
excusari  ab  illa  obligatione,  maxime  si  esset  solus, 
et  eo  mortuo  non  facile  provideri  posset  populo  de 
alio,  tunc  enim  bonum  commune  praevaleret.  In- 
super 

Dico  4 : Parochus  absolute  tenetur  tempore  pe- 
stis ministrare  infirmis  viaticum , cum  ordinario 
contagii  periculo  quod  in  tali  occasione  esse  solet ; 


quamvis  in  particularibus  casibus  excusari  possit, 
si  periculum  multum  augeatur,  et  proximi  necessi 
tas  multum  diminuatur.  Praeter  enim  praeceptum 
divinum  quod  infirmus  tenetur  servare  quando  po- 
test, moralis  tum  privata  tum  publica  necessitas 
ejusmodi  divini  auxilii  id  postulat.  Nec  tantum  via- 
ticum, sed  etiam  extremam  unctionem  tenetur  tunc 
ministrare,  si  id  possit  facere  sine  morali  vitae  pe- 
riculo; et  ad  hoc  periculum  vitandum  adhibere  te- 
netur convenientia  remedia  prudentum  medicorum 
judicio  , .ut  sine  illo  possit  huic  operi  vacare:  v. 
gr.  sumendo  aliqua  praeservaliva  et  antidota,  pro- 
curando ut  aeger  constituatur  in  loco  puro  ac  libero, 
et  utendo  virgula  argentea  oblongiori  ad  ungendum 
e distantiori  loco,  etc.  Absolute  tamen  non  tenetur 
ministrare  hoc  sacramentum  cum  morali  vitae 
corporalis  periculo,  quia  neque  est  medium  de  se 
necessarium  ad  salutem,  neque  necessarium  ex 
prmcepto  divino. 


LIBER  IV. 

De  purgatorio. 


DISPUTATIO  QUADRAGESIMA  QUINTA. 

De  purgatorio  in  genere,  an  et  ubi  sit. 

'Sect.  I.  — Sit  ne  aliquis  locus , in  quo,  animos  ante 
mortem  non  vlene  purqatce,  post  hanc  vitam  vur- 
gentur. 

Dico  : De  fide  est  dari  post  hanc  vitam  purgatorii 
locum,  contra  Lutheranos,  Calvinislas,  aliosque  hae- 
reticos. Probatur  i°ex  Veteri  Testamento  -.Sancta  et 
salubris  cogitatio  est  pro  defunctis  exorare,  ut  a 
peccatis  solvantur  (II  Mach.  xn,  46),  id  est  liberen- 
tur a reatu  poenae  temporalis ; adeoque  ibi  agitur 
de  iis  qui  in  statu  gratiae  defuncti  sunt,  licet  forte 
antea  peccaverint  mortaliter  accipiendo  idolorum 
donaria;  nam  dicuntur  ibidem  (vers.  45)  illi,  qui  cum 
pietate  dormitionem  acceperant,  optimam  liabere  repo- 
sitam gratiam.  Deinde  I Reg.  xxxi,  15,  refertur  Ju- 
daeos jejunasse  septem  diebus  pro  Saul  et  aliis  qui 
cum  eo  mortui  fuerant.  Panem  tuum  et  vinum  tuum 
super  sepulturam  justi  constitue  ( Tob . iv,  IS);  nempe 
ea  in  oblationem  Deo  praebendo,  vel  in  stipem  paupe- 
rum pro  mortuis.  Item  : Sedebit  conflans  el  emun- 
dans argentum,  et  purgabit  filios  Levi  (Malach.  iii,  5). 

Probatur  2°  ex  Novo  Testamento  : Quid  faciunt 
qui  baptizantur  pro  mortuis , si  mortui  non  resur- 
gunt ( I Cor . xv,  29) ; id  est,  quid  faciunt  qui  affli- 
guntur, et  poenitentiam  agunt  pro  juvandis  mortuis, 
si  mortui  non  resurgunt  ? Sic  : Facite  vobis  amicos 
de  mammona  iniquitatis,  ut,  cum  defeceritis,  recipiant 
vos  in  aeterna  tabernacula  (Luc.  xvi,  9);  id  est, 
facite  eleemosynas  pauperibus  qui  vos  adjuvent 
cum  ex  hac  vita  exieritis,  ut  in  sternam  beati  tudinem 


recipiamini.  Item  : Arnen  dico  libi,  non  ixies  inde, 
donec  reddas  novissimum  quadrantem  (Matth.  v,  26). 
Similiter  de  blasphemia  in  Spiritum  sanctum  dici- 
tur : Non  remittetur  in  hoc  sceculo,  neque  in  futuro 
(Matth,  xn,  52);  hinc  infertur  aliqua  peccata  re- 
mitti in  altero  saeculo.  Deinde  hic  celebris  Pauli 
locus  maxime  probat  purgatorium  : Dies  enim  Do- 
mini declarabit,  quia  in  igne  revelabitur;  et  unius- 
cujusque opus,  quale  sil,  ignis  probabit.  Si  cujus  opus 
manserit  quod  superaedificatur,  mercedem  a-ccipiet.  Si 
cujus  opus  arserit,  detrimentum  patietur;  ipse  autem 
salvus  erit,  sic  tamen  quasi  per  ignem  (I  Cor.  m, 
15-14,  15),  nempe  per  purgatorii  ignem. 

Probatur  5°  ex  conciliis,  Florentino  et  Triden- 
tino,  in  quibus  haec  veritas  definitur ; et  ex  Patri- 
bus : « Qui  agrum, « inquit  Augustinus  (lib.  ii  contra 
Manich.,  cap.  2)  c non  coluerit  et  spinis  et.im  op- 
primi permiserit,  habet  in  hac  vita  maledictionem 
terrae  suae,  et  post  hanc  vitam  habebit  vel  purgato- 
rium ignem,  vel  poenam  aeternam.  » Et  Hilarius  (In. 
Psal.  cxvm)  purgatorium  vocat  c indefessum  ignem, 
in  quo  gravia  sustinentur  supplicia,  per  quae  animae 
a peccatis  expiantur.  » Similia  habent  Gregorius, 
Rasilius,  etc. 

Probatur  4“  ratione,  quia  dantur  peccata  venia- 
lia, digna  quidem  poena  apud  Deum,  sed  non  aeter- 
na, cum  quibus  potest  justus  mori.  Deinde  quando 
Deus  remittit  culpam,  non  semper  remittit  omnem 
poenae  reatum  cum  quo  potest  justus  ex  hac  vita 
discedere,  et  pertinet  ad  divinae  justitiae  aequitatem 
sumere  vindictam  de  peccatis,  et  nemini  praemium 

beatiludinis  concedere,  nisi  prius  pro  illis  perfecte  de- 
bitam poenam  persolverit. 

Objicies  1 cum  haereticis  : Post  hanc  vitam  non 
est  nisi  praemium,  vel  poena.  Respondeo  sic  hoc 
explicandum  esse  : 1°  post  hanc  vitam,  non  est  am- 
plius merendi  locus,  vel  per  propria  opera  satis- 
faciendi, sed  tantum  sustinendi  justam  judicis  sen- 
tentiam , juxta  haec  : Ut  referat  unusquisque  prout 
gessit  in  corpore  sive  bonum  sive  malum  (1  Cor.  v, 
10).  Nam  quce  seminaverit  homo,  hcec  et  metet  ( Ga - 
lat.  vi,  8) ; et  alia  similia.  2"  Post  hanc  vitam  duo 
sunt  termini  ultimi  qui  perpetuum  habent  statum, 
et  immutabilem  pro  iis  qui  actualiter  peccaverunt 
juxta  id  : Si  ceciderit  lignum  vel  ad  austrum  vel  ad 
aquilonem,  in  quocunque  loco  ceciderit,  ibi  erit  ( Ec - 
cie.  xi,  3);  nempe  post  hanc  vitam  non  est  amplius 
locus  amittendi  vel  recuperandi  divinam  amici- 
tiam, sed  ubi  ceciderit  lignum,  seu  in  quo  statu  ho- 
mo decesserit,  sive  ad  austrum,  id  est  in  Dei  ami- 
citia , sive  ad  aquilonem,  id  est  in  Dei  odio,  ibi 
perpetuo  mansurus  est. 

Obj.  2 : Justi  in  morte  sua  statim  sine  mora  re- 
cipiunt bealitudinem  aeternam,  juxta  haec  : Cum  de- 
derit dilectis  suis  somnum  , ecce  Increditas  Domini 
(Psal.  cxxvi,  2).  Et : Beati  qui  in  Domino  moriuntur, 
amodo  jam  dicit  Spiritus,  ut  requiescant  a laboribus 
suis;  opera  enim  illorum  sequuntur  illos  ( Apoc . xiv, 
13).  Respondeo  : Scriptura  nunquam  dicit  statim 
finita  hac  vita,  recipi  hominem  in  gloria  si  decedat 
in  gratia,  et  quamvis  id  significaret,  semper  tamen 
intelligendum  esset  sub  hac  conditione  : si  homo 
inveniatur  ex  omni  parte  justus,  perfecte  mundus, 
sine  impedimento ; secus,  si  non  fuerit  perfecte 
purgatus.  Deinde  dum  dicitur,  ecce  heereditas  Do- 
mini , non  dicitur  statim  danda,  sed  praesto  est, 
parata  est,  nempe  post  perfectam  purgationem 
danda. 

Sect.  II.  — Ubinam  sil  purgatorii  locus,  et  an  unus 
tantum  sil. 

Dico  1 : Cum  nihil  de  hoc  loco  habeatur  in  Scri- 
ptura nec  in  Ecclesiae  definitione,  omnes  theologi 
supponunt  hunc  esse  corporalem  locum  in  quo  ani- 
mae detinentur,  donec  debitas  poenas  perfecte  luant. 
Licet  enim  per  se  non  requirant  corporalem  locum, 
cum  sint  spiritus,  cum  tamen  intra  hunc  mundum 
contineantur,  necessario  exsistuntin  aliquo  loco  cor- 
poreo, saltem  secundum  praesentiam  substantialem  ; 
et  ita  videmus  angelis  coelum  empyreum,  daemo- 
nibus gehennam  aeternam,  esse  loca  destinata.  Ubi- 
nam autem  exsistat  iste  purgatorii  locus,  non  satis 
conveniunt  omnes  auctores.  Quidam  dixerunt  non 
esse  unum  certum  locum  purgandis  animabus  desti- 
natum, sed  variis  in  locis  purgari  circa  occurrentes 
circumstantias  : ita  Ilugo  de  Sancto-Yictore,  qui 
ait  probabilius  esse  « unumquemque  purgari,  ubi 
potissima  peccata  commisit,  sicut  multis  documen- 
tis saepe  probatum  est.  > Alii  putarunt,  ut  D.  Tho- 
ltias,  et  quidem  alii  Thomistae  referunt,  purgatorii 


locum  esse  situm  in  quadam  regione  media  inter 
terram  et  coelum.  Sed 

Dico  2 : Communis  opinio  est  purgatorium  esse 
unum  ac  determinatum  locum  sub  terra  versus  ejus 
centrum,  a Deo  constitutum.  (D.  Thomas,  Richardus, 
Bonaventura,  Gabriel,  etc.)  Probatur,  quia  divina 
Providentia,  sicut  peccatis  determinatas  poenas  certa 
lege  definivit,  ita  etiam  videtur  destinasse  ac  de- 
terminasse certum  locum  in  quo  illae  essent  luendae, 
uti  certum  locum  pro  beatis  et  damnatis  determi- 
navit; cumque  animae  in  variis  locis  peccarint,  non 
est  verisimile  animas  in  singula  loca  illa  deferri,  ut 
ibi  purgentur.  Deinde  locum  illum  esse  subterra- 
neum videtur  sentire  Ecclesia,  dum  ait:  Libera,  Do- 
mine, animas  fidelium  defunctorum  de  poenis  inferni 
et  de  profundo  lacu;  uti  et  insinuat  hic  locus  Eccli. 
xxiv,  43  : Penetrabo  inferiores  partes  terree,  et  in- 
spiciam omnes  dormientes,  et  illuminabo  omnes 
sperantes  in  Domino.  Unde  si  quae  animae  alibi  pur- 
gentur, erit  praeter  legem  Dei  ordinariam. 

Dico  5 : Quod  attinet  ad  situm  purgatorii,  verisi- 
mile est  illud  non  procul  distare  a loco  damnato- 
rum qui  supponitur  in  centro  terrae  constitutus  ; 
huicque  esse  vicinius  quam  sit  limbus  infantium 
sine  baptismo  defunctorum.  Non  videntur  tamen 
ista  duo  loca  integrum  terrae  circulum  occupare,  ita 
ut  necesse  sit  transire  per  locum  superiorem,  ut 
descendi  possit  ad  inferiorem,  sed  probabiliter  oc- 
cupant tantum  aliquod  spatium  terrae  (non  totam 
ejus  circumferentiam),  a se  invicem  separatum, 
unum  superius,  alterum  inferius. 

DISPUTATIO  QUADRAGESIMA  SEXTA. 

De  qualitate  et  acerbitate  poenarum  purgatorii. 

Sect.  I.  — An  animee  purgatorii  poenam  damni  et 
sensus  patiantur. 

Dico  1 : Animae,  purgatorii  poenam  damni  patiun- 
tur ; imo  haec  est  illarum  gravior  pcena.  (D.  Tho- 
mas, Bonaventura,  Richardus,  etc.)  Probatur,  quia 
cum  jam  versentur  in  statu,  ir  quo  sunt  capaces 
visionis  divinae,  et  patriae  ingressus,  ab  hoc  ingressu 
arcentur  et  detinentur  ob  poenae  reatum  nondum 
plene  persolutum,  quae  debetur  culpae  remissae,  et 
quoad  aversionem  a Deo  et  quoad  conversionem  ad 
creitturam.  Atqui  hcec  est  poena  damni,  ergo.  Se 
autem  hujus  poense  esse  causam  agnoscunt  et  dolent. 

Dico  2 : Praeter  tristitiam  provenientem  ex  appre- 
hensione et  cognitione  privationis  seu  retardationis 
visionis  Dei  (quae  lata  significatione  potest  dici  poena 
sensus,  cum  quivis  dolor  ex  apprehensione  ali- 
cujus  mali  proveniens,  ad  poenam  sensus  spectet), 
animae  tamen  purgatorii  aliam  propriam  ac  pecu- 
liarem poenam  sensus,  ab  alio  dolore  quasi  externo 
ortam,  similitudinem  habenii  cum  dolore  sensibili, 
qui  in  nobis  ab  igne  vel  ab  alia  actione  naturae  con- 
traria excitari  solet,  patiuntur  : ita  communiter 
theologi,  et  communis  Ecclesiae  sensus.  Cum  enim 
peccator  ob  inordinatam  delectationem  erga  crea- 
turam dignus  sil  poena  isti  delectationi  contraria, 

id  est,  sensus  poena,  si  in  hac  vita  plene  non  satis- 
fecit, in  altera  debebit  illa  poena  sensus  puniri  et 
purgari;  id  mquitas  divinae  justitiae  vindicativae  po- 
stulat : Quantum  glorificavit  se  in  deliciis,  tantum 
date  illi  et  tormentum  ( Apoc . xvni,7).  Quidam  distin- 
guunt duo  loca  purgatorii  : unum  inferno  damna- 
torum similem  in  poenis  tum  ignis. tum  aliis,  excepta 
illarum  aeternitate;  dicuntque  purgari  in  illo  ani- 
mas quae  diu  in  peccatis  mortalibus  vixerunt , ac 
tandem  in  fine  vitae  justificatae  decesserunt.  Alium 
autem  magis  distantem  ab  inferno  damnatorum,  et 
in  poenis  et  situ  dissimilem,  in  quo  per  solam  re- 
tardationem ab  ingressu  patriae  et  per  tristitiam  ex 
illa  provenientem  purgantur  animae  sanctae,  quae 
non  ita  peccatis  gravatae,  sed  negligenter  et  imper- 
fecte Deo  servierunt,  et  fundantur  in  quadam  vi- 
sione de  hac  re,  quam  refert  Beda.  Sed  haec  visio 
seu  revelatio  videtur  esse  valde  suspecta  , maxime 
cum  in  illa  dicantur  istae  poenae  duraturae  usque  ad 
finem  judicii ; adeoque  ista  opinio  salis  incerta  est. 

Sect.  II.  — An  poena  sensus  purgatorii  a vero  igne 
proveniat , et  quomodo. 

Dico  1 : Quod  attinet  ad  ignem  inferni  damnato- 
rum, certum  est  illud  esse  verum  ignem  demen- 
tarem et  corporeum;  et  quamvis  non  sit  res  expresse 
definita  de  fide,  est  tamen  ita  certa,  ut  oppositum 
temerarium  et  errori  proximum  censeatur.  De  vero 
autem  igne  purgatorii,  res  non  ita  certa,  nec  de 
fide  est  poenam  sensus  purgatorii  esse  a vero  igne, 
praesertim  cum  in  concilio  Florentino  Patres  Graeci, 
qui  admittebant  quidem  poenalem  purgatorii  locum, 
sed  non  ignem,  non  fuerint  existimati  in  fide  aut 
;n  doctrina  necessaria  dissentire.  Est  tamen  certum 
intra  latitudinem  opinionis  theologicae,  esse  in  pur- 
gatorio verum  ignem.  Probatur,  quia  in  concilio 
Florentino  Patres  Latini  sic  senserunt,  et  sic  etiam 
sentiunt  theologi ; 'dque  indicant  verba  sancti  Pau- 
li : Salvus  erit ; sic  tamen  quasi  per  ignem  (I  Cor.  ni, 
15);  particula  enim  quasi  non  minuit  veritatem 
ignis,  sed  explicat  modum  salvationis.  Atque  idem 
confirmant  multae  visiones  et  revelationes.  An  vero 
praeter  ignem  sint  alia  poenarum  genera,  v.  gr.  aqua, 
nix,  gelu,  ete.,  incertum  est.  Hoc  supposito, 

• Dico  2 : Animae  purgatorii  non  cruciantur  per 
alligationem  ad  istum  ignem  sibi  involuntariam,  et 
per  coactionem  ad  illum  semper  intuendum  ; et 
cogitandum  de  illo  sive  per  speciem  impressam, 
sive  per  ipsammet  cogitationem’ a Deo  vel  imme- 
diate, vel  mediante  iene  immissam,  ut  volunt  Bo- 
naventura,  Scotus,  Durandus,  etc.,  loquentes  de 
igne  damnatorum.  Sed  nec  damnatorum,  nec  anima- 
rum purgatorii  poena,  sic  sufficienter  explicatur  : uti 
nec  satisfaciunt  alii,  qui  putant  has  pati  ab  igne 
eumdem  dolorem  ac  tristitiam,  quam  anima  cor- 
pori conjuncta  patitur,  dum  igne  per  ipsum  corpus 
comburitur.  Quare 

Dico  3 : Ignis  vere,  realiter  ac  physice  efficit 
cruciatum  in  animabus  purgatorii  (nempe,  per  po- 
tentiam obedientialem,  de  qua  sal  alibi);  ut  ait  Au- 

gustinus  sic  : i Cur  enim  non  dicamus,  quamvis 
miris,  tamen  veris  modis  etiam  spiritus  incorporeos 
posse  pcena  corporali  ignis  affligi  ? > Iste  enim  ignis 
producit  in  animabus  rem  aliquam  disconvenien- 
tem, quae  est  objectum  doloris  et  tristitiae  ; produ- 
cit, inquam,  non  species  intelligibiles,  aut  ipsos 
apprehensionis  t tristi tiaeve  actus,  ut  volunt  aliqui, 
sed  rem  aliquam  positivam  in  ipsis  animabus  quae 
cruciantur  inhaerentem  , illisque  disconvenientem  : 
alioqui  non  posset  esse  verum  illarum  malum,  et 
veri  doloris  objectum  disconveniens,  si  illas  intrin- 
sece non  afficeret,  sed  tantum  extrinsece  sicut  in- 
famia. Itaque  peractionem  istius  ignis  fit  in  anima- 
bus quae  cruciantur,  qualitas  spiritualis  illis  discon- 
veniens, quae  dolorifera  dici  potest,  quatenus  esi 
cbjectum  doloris  et  tristitiae,  per  illam  enim  actio- 
nem fit  aliquid ; non  substantia,  quandoquidem 
substantiae  inhaereat,  ergo  accidens  ac  proinde  qua- 
litas : non  potest  enim  esse  quantitas,  duratio,  re- 
latio aut  aliud  accidens.  Dicitur  autem  esse  spiri- 
tualis, quia  corporea  qualitas  non  potest  vere  in- 
haerere spiritui,  iliumque  afficere,  uti  alibi  proba- 
tum est.  Deinde  qualitas  spiritualis  est  magis  pro- 
portionala  ad  excitandum  vehementiorem  dolorem 
seu  tristitiam. 

Ista  autem  qualitas  nec  est  naturalis,  nec  super- 
naluralis,  qualis  est  gratia  vel  charitas,  sed  est  pra- 
ternaturalis,  sicuti  doles  corporis  gloriosi,  aut  ca- 
lor ut  centum.  Et  ut  ista  qualitas  ab  igne  impressa 
spiritui  sit  illi  disconveniens  et  habeat  rationem 
mali,  sufficit  illam  naturaliter  esse  ei  impropoitio- 
natam,  sicque  afflictionem  seu  moerorem  ac  quam- 
dam quasi  deformitatem  indere,  etiamsi  nulla  re 
habita  eam  privet. 

Sect.  III.  — Quam  sit  acerba  hcec  purgatorii  poena. 

Dico  I : Poena  damni  est  gravissima  ex  parte 
privationis  tanti  boni,  seu  coelestis  regni,  quae  licet 
sit  temporalis,  merito  tamen  censetur  majus  malum, 
quam  quodvis  temporale  praesentis  vitae  damnum  ; 
ita  D.  Thomas,  Paludanus,  Scotus,  Richardus,  rati 
etiam  tristitiam  ex  illo  malo  apprehenso  ortam , 
majorem  esse  quolibet  hujus  vitee  dolore  ceu  tristi- 
tia, adeoque  istam  poenam  esse  longe  graviorem 
omnibus  hujus  vitae  poenis;  quia  istius  tristitiae 
magnitudo  oritur  ex  magnitudine  summi  boni  quo 
anima  privatur,  et  mali  praesentis  quo  torquetur 
ob  sua  peccata  et  negligentias,  et  ex  veliemen- 
tissima  illius  apprehensione,  et  ex  grandi , qua. 
Deum  desiderat  videre,  affectione,  et  ex  sero  dolore 
quo  poenitet  se  amisisse  in  aeternum  tot  gradus 
majoris  bealitudinis  ob  suum  teporem  et  venialia 
peccata. 

Dico  2 : Poena  sensus  est  etiam  longe  acerbior 
omni  hujus  vitae  pcena.  (D.  Thomas,  Bonaven- 
tura,  etc.)  « Exceditque  omnes  poenas,  » inquit  Au- 
gustinus, * quas  aliquis  in  hac  vita  passus  est.  t 
Et  Anselmus  : « Gravior  est,  > ait,  « ille  ignis, 
quam  quidquid  homo  pati  potest  in  hac  vita.  > 
Idem  in  Elucid.,  Ioquens  de  istis  poenis  ait  : « Ds 

quibus  minimum,  majus  est  quam  maximum  quod 
in  hac  vita  excogitari  potest.  » Ratio  est  quia  of- 
fensio Dei  vel  minima  est  altioris  rationis,  quam 
omne  malum  creatur® ; ideoque  licet  non  mer- 
eatur poenam  aeternam,  meretur  tamen  gravio- 
rem et  quasi  altioris  ordinis,  quam  sit  poena  hu- 
jus vitae;  et  quia  homo  in  hac  vita,  tempore  sibi 
concesso  non  est  usus  ad  benigniorem  compensa- 
tionem faciendam,  ideo  Deus  in  altera  vita  illam 
cum  rigore  exigit.  Hinc  si  spectetur  gravitas  essen- 
tialis seu  specifica  poena  purgatorii,  minima  exce- 
det quamvis  poenam  etiam  maximam  hujus  sae- 
culi, quia  est  alterius  speciei  seu  ordinis  in  ge- 
nere mali  et  doloris.  Si  vero  spectentur  utriusque 
accidentia,  non  repugnat  multa  reperiri  in  ali- 
quibus hujus  vil®  poenis , quae  non  reperian- 
lur  tam  gravia  in  aliquibus  purgatorii  poenis , v. 
gr.  duratio,  intensio,  multitudo  poenarum  seu  do- 
lorum. 

Dico  3 : Non  videntur  daemones  ullo  modo  cru- 
ciare animas  purgatorii  (D.  Thomas,  Bonaventura, 
Richardus,  et  alii  Thomistae  communiter).  Non  de- 
cet enim  eas,  quae  jam  peccare  non  possunt,  daemo- 
nesque vicerunt,  illis  tradi  torquendas,  et  maxime 
cum  jam  daemones  non  possint  eas  provocare  ad 
peccandum  ; imo  vix  est  modus  aliquis  quo  possint 
eas  torquere. 

Sect.  IV.  — De  diuturnilate  poenarum  purgatorii. 

Dico  i : Non  potest  praefigi  illarum  poenarum 
duratio  in  particulari,  quia  non  est  revelatum ; 
certum  est  tamen  non  fore  aeternas  nec  duraturas 
ultra  diem  extremi  judicii,  in  quo  omnes  homines 
vel  in  beatitudinem  recipientur,  vel  in  gehennam 
relegabuntur  ( Matth . xxv,  54  seq.) ; onulesque  ante 
illud  resurgent , et  salvandi  quidem  impassibi- 
les : Seminatur  in  corruptione,  surget  in  incorru- 
ptione  (1  Cor.  xv,  42).  Nec  repugnat  perfecta  satis- 
passio  in  sola  anima  ante  corporis  resurrectionem, 
quia  est  principalis  peccati  causa.  Illarum  poena- 
rum duratio  non  est  «qualis  in  omnibus  animabus, 
ut  patet  ex  sensu  Ecclesiae  credentis  eas  successive 
ad  beatitudinem  transire,  prout  in  eis  major  vel 
minor  reatus  citius  vel  tardius  expiatur.  Unde  illae 
poenae  non  durant  in  omnibus  usque  ad  diem  judi- 
cii. Quanto  autem  tempore  maxime  diuturnae  durent, 
incertum  est. 

Dico  2 : Poena  damni,  id  est  tristilia  de  dilatione 
glori®,  non  videtur  paulatim  successive  diminui 
quoad  intensionem  in  purgatorio,  uti  nec  dolor  de 
aliquo  gloriae  incremento  in  perpetuum  amisso; 
itemque  videtur  dicendum  de  poena  sensus  secun- 
dum se  spectata;  atque  ita  Ecclesiae  suffragia  pro- 
babilius illis  imminuunt  tantum  durationem,  non 
intensionem  poenae.  Hinc  displicet  opinio  eorum, 
qui  asserunt  animas  prius  puniri  in  quodam  loco 
in  quo  ignis  acrius  et  intensius  urit,  deinde  transire 
ad  alium  amoenum  in  quo  minus  puniuntur,  postea 
ad  alium  amoenum  in  quo  delinentur  sine  poena  sen- 
sus, ac  tandem  ad  coelum  pervenire. 


Dico  3 : Juxta  legem  Dei  ordinariam,  anima;  pur- 
gatorii non  possunt  inde  ad  tempus  exire  ante  lini- 
tam purgationem,  non  quod  anima  a corpore  sepa- 
rata non  possit  virtute  sua  se  movere,  non  minus 
quam  angelus,  aut  ab  angelo  moveri,  sed  quia  Deus 
id  non  permittit.  Interdum  tamen  ex  divina  dispen- 
satione exeuntes,  probabihter  revera  vivis  appa- 
rent, juxta  Augustinum,  qui,  agendo  de  animabus 
defunctorum  in  communi , censet  veras  illarum 
apparitiones  saepe  fieri ; adducitque  in  exemplum 
animam  Moysis  et  Eli®  in  Christi  transliguratione 
apparentem. 

DISPUTATIO  QUADRAGESIMA  SEPTIMA. 

Do  statu  grati®  animarum  purgatorii. 

Sect.  I.  — An  omnes  animae  purgatorii  careant  culpa 
mortali,  et  liabeanl  aliquem  poence  reatum. 

Dico  I : Omnes  anim®  purgatorii  carent  omni 
culpa  mortali  et  originali;  si  enim  in  hac  vita 
peccatum  mortale  commiserint,  oportet  ut  illius 
remissionem  consequantur  antequam  hinc  decedant, 
alioquin  non  purgatorium,  sed  infernum  adibunt. 
Et  hoc  est  contra  varios  errores  eorum,  qui  dixerunt 
per  ignem  etiam  purgari  illos  qui  in  mortali  peccato 
post  hanc  vitam  inveniuntur  ; quod  de  omnibus 
tam  d®monibus  quam  de  pravis  hominibus  sen- 
sisse Origenem  refert  Epiphanius.  Si  qui  autem 
alii  videantur  id  de  pravis  hominibus  dicere,  in- 
lelligunt  de  iis  qui  vixerunt,  sed  postea  in  gra- 
tia mortui  sunt,  aut  de  habentibus  peccata  ve- 
nialia. 

Dico  2 : Anim®  quandiu  in  purgatorio  detinen- 
tur, non  sunt  liber®  a reatu  poen®,  etiamsi  sint 
liber®  a culpa.  De  fide  ; conciliis  Florentino  et  Tri- 
dentino  definientibus  animas  sanctas  nullum  ha- 
bentes reatum  poen®,  v.  gr.  animas,  infantium  ba- 
ptizatorum,  martyrum,  aliorumque  qui  hic  plene 
vel  per  propria  opera,  vel  per  indulgentias  plene 
satisfecerunt  pro  suis  peccatis,  statim  fieri  beatas. 
Dum  ergo  Patres  videntur  interdum  dicere  etiam 
purissimas  animas  ad  istum  ignem  deferri,  non  ut 
patiantur,  sed  ut  earum  puritas  comprobetur,  in- 
telligendi  sunt  de  virtuali  examine  per  ignem ; 
nempe  in  Dei  judicio  examinantur  an  sint  per  ignem 
purgand®.  Quandiu  ergo  anima  ibi  est,  aliquem  ha- 
bet reatum  ; et  ubi  pro  eo  plene  persolvit,  statim 
liberatur  et  coelum  petit.  Pravi  autem  ejus  habitus 
in  appetitu  sensitivo  exsistentes,  deponuntur  in 
morte  cum  corpore  in  quo  residet  appetitus.  Habi- 
tus vero  voluntatis  vel  in  morte  auferuntur  vir- 
tute divina,  vel  in  ingressu  glori®  infunduntur 
omnes  virtutes  etiam  naturales,  qu®  expellant  ha- 
bitus sibi  repugnantes,  sicut  infunduntur  etiam 
scienti®  generales  qu®  expellunt  ignorantiam. 

Dico  3 : Anim®  just®  purgatione  egentes,  eo 
momento  quo  decedunt  et  a suo  corpore  separan- 
tur, confirmantur  in  gratia  et  in  bono,  ita  ut  am- 
plius peccare  non  possint.  De  fide  ; contra  Lulhe- 
rum  qui  dixit  illos  semper  peccare  abhorrendo  et 
fugiendo  istas  poenas  justas.  Probatur,  quia  status 

merendi  et  demerendi  in  morte  finitur;  ergo  sicut 
non  possunt  amplius  mereri,  ita  nec  demereri  seu 
peccare.  Facile  est  autem  Deo  illas  in  sua  gratia 
confirmare  per  specialem  favorem  ac  protectionem, 
aut  alio  modo. 

Sect.  II.  — An  animce  purgatorii  sini  extra  statum 
merendi,  et  omnino  extra  viam. 

Dico  1 • Animae  purgatorii  non  sunt  in  statu  in 
quo  possint  in  gratia  et  charitate,  seu  in  jure  ad 
gloriam  crescere,  quia  tempus  merendi  gloriam  vel 
gratiae  augmentum  in  morte  finitur,  ut  constat  ex 
communi  totius  Ecclesiae  consensu,  et  ex  Scripturae 
et  Patrum  testimoniis;  sic  enim  Deus  statuit.  Hinc 
animae  illae  antequam  ad  purgatorium  deferan- 
tur, judicium  ac  sententiam  finalem  accipiunt,  non 
amplius  de  ullis  novis  rebus  seu  operibus  judi- 
candae : Redde  rationem  villicationis  tuce,  jam  enim 
non  poteris  villicare  ( Luc . xvi,  2),  IVec  verearis  usque 
ad  mortem  justificari,  quia  tempus  justitice  acqui- 
rendae est  ante  judicium;  nam  de  his  quce  postea  se- 
quuntur, nulla  judicantur  ( Eccli . xvm,  22,  seq.). 
Illae  quidem  nondum  habent  gratiam  consummatam 
per  operationem,  id  est  per  claram  Dei  visionem, 
adhuc  enim  in  fide  ambulant,  licet  firmiori  et  prae- 
stantiori,  sed  habent  gratiam  consummatam  quoad 
intensionem  quam  unaquaeque  potest  et  debet  ha- 
bere, (juia  quoad  intensionem  nunquam  potest  am- 
plius crescere  in  tali  subjecto  ; gratia  enim  in  mor- 
tis instanti  habuit  omnes  gradus  quos  homo  in 
vita  promeruit,  nunquam  amplius  augendos.  Idem 
dic  de  perfectione  charitatis.  Hinc 

Dico  2 : Animae  purgatorii  non  sunt  in  statu 
satisfaciendi  proprie,  sed  tantum  satispatiendi ; 
possunt  quidem  poenam  culpae  remissae  debitam 
pati  per  sufficientem  durationem  juxta  qualitatem 
seu  quantitatem  reatus,  sed  non  possunt  mereri 
illius  poenae  remissionem  per  alias  poenas  volunta- 
rias moraliter  aequi  valentes  juxta  divinam  legem  et 
justam  justificationem , sicut  justi  in  hac  vita 
illam  merentur.  Quia  sicut  tempus  merendi  fuit 
tantum  in  hac  vita,  ita  etiam  status  satisfaciendi 
per  voluntarias  poenas  aut  afflictiones.  Item  nec 
possunt  de  congruo  aliquid  sibi  mereri  vel  impe- 
trare quod  ad  earum  liberationem  seu  citiorem  exi- 
tum pertineat  ob  eamdem  rationem,  fortasse  ta- 
men possunt  impetrare  aliquod  solatium  per  ange- 
los sibi  dandum,  vel  quid  simile.  Pro  vivis  autem 
orando,  possunt  probabiliter  aliquid  a Deo  impe- 
trare, aut  de  congruo  mereri ; sunt  enim  sanctae, 
Deo  chara,  nos  diligunt,  norunt  in  genere  no- 
stra pericula,  et  credibile  est  angelos  multa  eis. 
revelare  quae  ab  amicis  viventibus  aut  propin- 


quis fiunt , adeoque  honeste  a nobis  orari  pos- 
sunt. 

Dico  o : Istae  animae  nec  sunt  in  termino,  quia 
nondum  Deum  vident ; ambulant  adhuc  in  fide, 
poenam  patiuntur,  nec  sunt  in  via,  quia  conditiones 
et  effectus  viatorum  ab  eis  absunt ; sunt  ergo  ve- 
luti  in  statu  medio,  id  est  sunt  in  termino  grati®, 
sed  non  glori®. 

Sect.  111. — An  animce  purgatorii  [sint  certae  de  sua 
praesenti  justitia,  et  futura  salute  aeterna. 

Dico  i : Ponere  in  animabus  purgatorii  despe- 
rationem, est  contra  fidem  ; desperatio  enim  est 
gravissimum  peccatum  et  saluti  contrarium,  adeo- 
que damnandi  illi,  qui  olirn  dixerunt  eas  interdum 
desperationis  motibus  agitari  ex  gravissiuiis  dolori- 
bus quos  patiuntur  ; et  certum  est  illas  non  ita  per- 
turbari doloribus,  ut  irrationabilem  aliquam  anxie- 
tatem vel  impatientiam  habeant,  ulpote  confirma- 
tas in  omni  bono,  et  certissime  scientes  istas  poenas 
esse  justissimas,  et  a Deo  ordinatas.  Unde 

Dico  2 : Certissimum  est  illas  esse  omnino  se- 
cxcas  et  certas  de  sua  salute  tam  quoad  prasentem 
gratiam,  quam  quoad  ®ternam  beatitudinem  post 
istum  statum  consequendam.  (D.  Thomas  et  alii 
Thomist®.)Statim  enim  atque  a corpore  separantur, 
ex  principiis  fidei  qu®  in  hac  vita  habuerunt  ac 
retinent,  et  ex  effectibus  quos  in  se  experiuntur, 
evidenter  colligunt  se  non  esse  in  statu  damnatio- 
nis ; quia  evidenter  experiuntur  se  diligere  Deum, 
detestari  peccata,  nihil  mali  velle,  non  audire  blas- 
phemias  in  Deum,  se  esse  in  loco  in  quo  Deus  ho- 
noratur ; et  de  hac  salutis  certitudine  facillime  illu- 
minantur et  edocentur  a suis  angelis  custodibus. 
Deinde  hanc  certitudinem  directe  et  per  se  reci- 
piunt in  judicio  particulari,  in  quo  fertur  senten- 
tia, qu®  anim®  statim  manifestatur ; et  peream  duo 
cognoscit,  nimirum  se  esse  dignam  vit®  ®tern®  ob 
bona  merita,  illamque  sibi  reddendam  in  tali  ac 
tanto  gradu,  sed  eam  differri ; quia  tali  et  tanta 
poena  digna  est  ob  sua  demerita,  qu®  prius  susti- 
nenda est  ante  adeptionem  vit®  ®tern®,  adeoque 
Deus  illi  ostendit  seu  revelat  probabiliter,  quanto 
tempore  duratura  sit  ista  poena  ; simulque  anima 
videt  hanc  Dei  sententiam  esse  immutabilem,  et 
infallibiliter  habituram  effectum.  Cum  autem  sit 
secura  de  sua  futura  bealitudine,  ideo  potest  illam 
certius  sperare ; non  enim  est  contra  rationem  spei, 
certitudo  consequendi  bonum  speratum,  maxime 
si  adhuc  sint  sustinendi  labores  et  superand®  dif- 
ficultates ante  consecutionem  : nec  opus  est  ut  spes 
habeat  timorem  sibi  conjunctum,  qu®  enim  ne- 
cessitas timoris  ad  sperandum,  cum  timor  sit  de 
malo  futuro9 

LIBER  Y. 

De  suffragiis. 


DISPUTATIO  QUADRAGESIMA  OCTAVA. 

Sect.  I.  — An  iuler  fideles  quorumdam  suffragia 
possint  aliis  valere  ad  satisfactionem,  seu  remissio- 
nem postice  temporalis. 

Nota  : Suffragium  est  auxilium  quoddam,  quod 
unus  fidelis  prmbet  alteri  ad  obtinendum  a Deo  re- 
missionem poenae  temporalis,  vel  aliquid  hujusmodi. 
Suffragium  unius  potest  alteri  prodesse  vel  ex  opere 
operato,  nempe  per  missae  sacrificium,  vel  per  in- 
dulgentias, quae  juvant  ad  modum  operis  operati,  de 
quibus  infra  ; vel  ex  opere  operantis  sive  privata, 
sive  publica  totius  Ecclesiae  auctoritate.  Et  de  hoc 
ultimo  hic  solum  agimus. 

Dico  1 : Certum  est  inter  fideles  esse  aliquam 
bonorum  operum  communicationem,  quibus  alii 
alios  juvare  possunt,  ut  patet  ex  symbolo  : Sancto- 
rum communionem ; id  est,  inter  fideles  qui  sunt 
viva  corporis  mystici  Christi  membra,  est  commu- 
nicatio aliqua  in  bonis  operibus,  quatenus  unus- 
quisque potest  suis  bonis  operibus  alium  juvare 
tamquam  membrum  vivum  ejusdem  corporis  ; idque 
patet  etiam  ex  Scriptura  : Orate  pro  invicem  ut  sal- 
vemini ( Jac . v,  10).  Obsecro  vos,  fratres,  ut  adjuvetis 
me  in  orationibus  pro  me  ad  Deum  (Rom.  xv,  30). 
Ite  ad  servum  meum  Job,  ille  orabit  pro  vobis  ( Job 
xlii,  8).  In  hoc  omnes  conveniunt,  etiam  haeretici. 
Sed  hi  negant  istam  bonorum  operum  communica- 
tionem esse  inter  vivos  et  mortuos,  sed  tantum  ad- 
mittunt inter  vivos.  Deinde  negant  illius  effectum 
posse  esse  poenae  temporalis  remissionem,  seu  pro 
alio  satisfactionem.  Quare 
Dico  2 : Fideles  possunt  se  mutuo  juvare  ad  sa- 
tisfaciendum pro  peccatis,  ita  ut  opus  unius  alteri 
prosit  ad  remissionem  alicujus  poenae  temporalis 
obtinendam.  Si  enim  quoad  alios  bonos  effectus 
sese  juvant  fideles,  eccur  quoad  hunc,  non  possint 
sibi  invicem  suffragium  praestare,  uti  indicat  Paulus 
Coloss.  i,  24:  sic  : Adimpleo  ea  quce  desunt  passio- 
num Christi  in  carne  mea  pro  corpore  ejus  quod,  est 
Ecclesia  ; id  est,  non  solum  sustineo  passiones  in 
carne  mea,  ut  conjunctae  Christi  passionibus  mihi 
prosint,  sed  etiam  ut  prosint  toti  Ecclesiae,  pro  qua 
Christus  pati  voluit  non  lanium  in  se  ipso,  sed  eliam 
in  suis  membris.  Ilincque  colligitur  immensus  satis- 
factionum thesaurus,  qui  est  in  Ecclesia  coalescens 
ex  infinita  Christi  satisfactione  et  ex  sanctorum  sa- 
tisfactionibus ac  passionibus.  Ratio  autem  hujus 
mutuae  communicationis  sumitur  ex  unitate  corpo- 
ris Ecclesiae  et  membrorum  ejus  unione  ; haec  enim 
unio  fit  maxime  in  charitate,  quae  sicut  in  mullis  et 
ex  multis  efficit  cor  unum  et  animam  unam,  ita 
bona  omnia  facit  communia  seu  communicabilia, 


non  tantum  corporalia,  sed  etiam  spiritualia'quan- 
lum  rationi  consentaneum  est.  In  hoc  videtur  fun- 
dari antiqua  haec  Ecclesiae  consuetudo.  Solebant  olitn 
Ecclesiae  pastores  aliquid  de  poena  seu  de  debita 
satisfactione  remittere  publicis  poenitentibus  ob 
aliorum  justorum,  et  sanctorum  confessorum  in- 
tercessiones et  satisfactiones.  Denique  sicut  Christi 
satisfactio  non  excludit  indigentiam  seu  necessitatem 
propriae  satisfactionis,  ita  nec  excludit  suffragium 
unius  pro  altero. 

Sect.  II.  — An  unus  possit  alteri  suffragari,  sol- 
vendo poenam  illi  debitam,  seu  pro  illo  satisfa- 
ciendo. 

Nota  : Quidam  moderni  theologi  dixerunt  non 
posse  unum  fidelem  praestare  alteri  suffragium 
solvendo  poenam  illi  debitam  seu  pro  illo  satisfa- 
ciendo, sed  solum  impetrando  ac  merendo  de 
congruo  ut  Deus  remiltal  illi  istam  poenam  ; sive 
immediate  gratis  eam  condonando  ob  alterius  ora- 
tiones, sive  dando  ob  easdem  aliquod  auxilium, 
quo  alter  bene  operetur  ad  hanc  remissionem  ob- 
tinendam ; quia,  inquiunt,  ista  poena  est  debitum 
personale,  elc.  Atque  ita,  juxta  hanc  sententiam, 
etiamsi  unus  justus  pro  alio  offerat  sua  opera  satis- 
factoria  ad  illi  obtinendam  poenae  temporalis  remis- 
sionem, et  revera  illam  impetret ; per  illa  tamen 
seque  satisfacit  pro  peccatis  propriis  ac  si  non  of- 
ferret ; cum  enim  per  suam  poenam  pro  alio  non 
solvat,  ergo  pro  se  solvit.  Sed  haec  sententia  reji- 
cienda est  omnino  ut  falsa  et  periculosa  ; ideoque 
theologi  omnes  contrarium  tenent.  (D.  Thomas, 
Bonaventura  , Richardus,  Durandus,  Bellarminus, 
etc.)  Quare 

Dico  : Unus  fidelis  praestando  alteri  suffragium, 
potest  pro  illo  poenam  temporalem  ejus  peccatis 
remissis  debitam  revera  solvere.  Deus  enim  potuit 
istam  poenam  peccatis  debitam  ita  laxare,  ut  homo 
debeat  eam  vel  in  purgatorio  sustinere,  vel  in  hac 
vita  pro  illa  satisfacere  aut  per  se  ipsum  aut  per 
amicos  suos.  Quod  autem  ita  laxarit,  habetur  ex 
communi  Ecclesiae  sensu,  perpetua  traditione,  et 
symboli  apostolorum  articulo,  communionem  sancto- 
rum ; quem  in  hunc  modum  explicat  Catechismus 
Romanus.  Deinde  omnes  admittunt  posse  unum 
justum  pro  alio  satisfacere ; satisfacere  autem  in 
proprietate  sermonis,  est  debitum  solvere.  Si  suffi- 
ceret ad  satisfaciendum  pro  alio,  orando  impetrare 
a Deo  remissionem  poenae,  etiam  possent  sancti  in 
coelo  satisfacere  pro  nobis.  Praeterea  nemo  potest 
gratuito  impetrare  sibi  poenae  remissionem,  ergo 
neque  alter  alteri ; imo  Christus  non  illam  nobis 
obtinuit  nisi  sustinendo  poenam  et  sic  satisfaciendo. 

Denique  indulgentiae  quae  in  Ecclesia  dantur,  sup- 
ponunt satisfactionem  unius  posse  alteri  applicari, 
iliique  prodesse  ad  solutionem  pro  debita  poena. 
Quae  contra  hoc 

Objiciuntur  sic  solvuntur.  1°  : negatur  debitum 
poenae,  esse  debitum  personale  ita  ut  non  possit  per 
alterius  actionem  aut  passionem  solvi.  2°  Quamvis 
istud  debitum  non  possit  contrahi  per  opus  alienum, 
potest  tamen  solvi.  5°  Non  potest  debitum  culpae 
per  alium  solvi,  quia  illud  requirit  intrinsecam  dis- 
positionem ad  sanctificationem  ; sed  debitum  poenae 
potest  per  alium  solvi,  quia  hoc  requirit  tantum 
extrinsecam  actionem  seu  solutionem  alteri  appli- 
catam. Ob  eamdem  causam  non  potest  unus  alteri 
suum  gratiae  ac  gloriae  meritum  applicare,  quia  hoc 
requirit  propriam  dispositionem  ; nemo  autem  in- 
trinsece disponitur  per  actum  alterius.  4°  Opus 
poenale  quatenus  est  medicinale,  prodest  duntaxat 
illi  a quo  exercetur ; sed  quatenus  est  salisfacto- 
rium,  potest  alteri  communicari  et  prodesse.  5°  Dum 
dicitur  : Unusquisque  opus  suum  portabit  ( Galat . vi, 
5) ; et  : Unusquisque  recipiet  prout  gessit  in  corpore 
(II  Cor.  v,  10),  id  est,  in  divino  judicio  nullus  fiet 
reus  poenae,  nisi  ob  proprium  peccatum,  et  ipsemet 
eam  solvet,  nisi  alius  eam  pro  illo  solvat  aut  sol- 
verit. Itaque  quotieseunque  unus  pro  alio  efficaci- 
ter satisfacit,  seipsum  privat  fructu  illius  satisfa- 
ctionis pro  alio  oblatae  quoad  poenae  temporalis  re- 
missionem ; si  enim  opus  satisfactorium  habet 
effectum  integrum  in  alio  pro  quo  offertur,  non 
potest  habere  alium  in  ipsomet  operante  : Ita  D. 
Thomas. 

Sect.  III.  — An  fidelium  suffragia  viventibus  prosint 

infallibilitcr,  et  ex  justitia  quoad  poence  temporalis 

remissionem. 

Dico  1 : Opus  quod  unus  pro  alio  vivente  offert 
in  satisfactionem  poenae  temporalis,  potest  imo  et 
debet  ex  se  habere  sufficientem  proportionem  ac 
valorem  moralem  ad  illam  compensandam,  ita  ut 
satisfactio  quae  pro  alio  offertur,  habeat  sufficien- 
tem, et  condignam  aequalitatem  cum  debito  alte- 
rius , sitque  justa  ac  vera  illius  solutio  ob  aequale 
seu  aequivalens  operis  pretium.  Hinc  opus,  v.  gr. 
jejunium  oblatum,  vel  pro  alio,  vel  pro  seipso  in 
satisfactionem,  per  se  loquendo,  eumdem  habet 
valorem  ; si  autem  cum  isto  opere  seu  jejunio  prae- 
cise sumpto  adjungat  actum  cliaritalis,  qua  vult 
illud  efferre  in  satisfactionem,  tunc  augebitur  valor 
satisfactionis  ob  novum  istum  actum  satisfactorium, 
sed  non  praecise  ob  ipsum  jejunium. 

Dico  2 : Cum  non  sufficiat  ad  veram  poenae, 
quam  unus  tenetur  pati,  solutionem  offerre  ab  alio 
opus  satisfactorium  aequivalens  tanquam  aequale 
pretium,  nisi  Deus  velit  illud  acceptare,  aut  pro- 
miserit se  acceptaturum  esse ; ideo  verisimile  est 
Deum  sic  taxasse  poenam  culpae  remissae  debitam, 
ut  in  hac  vita  solveretur  vel  ab  ipsa  persona  quae 
peccavit,  vel  ab  alio  qui  eam  pro  illo  condigne  et 
ej  aequalitate  et  iustitia  solveret , seu  offerret 


asquivalentem  et  condignam  satisfactionem  , ac 
proinde  fecisse  promissionem  acceptandi  seu  re- 
mittendi poenam  ab  uno  debitam  ob  satisfactionem 
ejus  nomine  per  alium  praestitam  ; et  sic  satisfactio 
aequivalens  pro  alio  vivente  facta,  ob  Dei  ordina- 
tionem et  promissionem  habebit  effectum  infalli- 
bilem, sive  iste  alius  eam  postulet,  sive  non  ; item 
sive  sciat  sive  nesciat. 

Sect.  IV.  — An  viventium  suffragia  prosint  etiam 
defunctis  ad  poenarum  remissionem. 

Dico  1 : De  fide  est  suffragia  viventium  prodesse 
aliquibus  defunctis  ad  remissionem  poenarum.  Pro- 
batur 1°  ex  Scriptura  : Sancta  et  salubris  est  cogi- 
tatio pro  defunctis  orare,  ut  a peccatis  solvantur  (II 
Maeli,  xn,  46).  In  requiem  mortui  requiescere  fac 
memoriam  ejus , et  consolare  illum  in  exitu  spiritus 
sui  (Eccli.  xxxviii,  24).  Gratia  datur  in  conspectu 
omnis  viventis , et  mortuo  non  prohibeas  gratiam 
( Eccli.  vn , 57 ) . Necessitatibus  sanctorum  communi- 
cantes (Rom.  x n,  15),  loco  necessitatibus  alii  le- 
gunt memoriis.  2°  Ex  mullis  conciliis  in  quibus  haec 
veritas  definitur,  maxime  approbando  orationem 
pro  defunctis  ; idque  concilium  Tridenlinum  ( sess. 
25 , decr.  I ) expresse  definit  dicendo  animas  in  pur- 
gatorio detentas  fidelium  suffragiis,  potissimum  vero 
acceptabili  altaris  sacrificio  juvari.  Et  in  litteris 
unionis  concilii  Florentini , Patres  Graeci  et  Latini 
in  hoc  convenerunt,  nempe  animas  justorum,  qui 
in  hac  vita  non  plene  satisfecerunt , poenis  purga- 
torii post  mortem  purgari,  et  ut  a poenis  hujusmodi 
releventur,  prodesse  eis  vivorum  suffragia,  missarum 
scilicet  sacrificia,  orationes  et  eleemosynas , et  alia 
pietatis  officia.  5°  Ex  perpetua  Ecclesiae  traditione ; 
in  omnibus  enim  antiquis  liturgiis  Jacobi  , Basilii, 
Chrysostomi , et  in  aliis  Latinis  officiis  semper  fit 
oratio  et  oblatio  pro  defunctis,;  idque  expresse  mo- 
net Clemens  (lib.  viii  , cap.  41 ) ; et  Dionysius  lib. 
( De  Eccles.  hier.  cap.  7)  sic  ait : < Preces  fundere 
pro  mortuis  a magistris  nostris , doctis  a Deo  acce- 
pimus. s Idemque  docent  alii  Patres  : Nazianzenus, 
Damascenus,  Athanasius,  Chrysostomus,  etc.  4°  Ex 
antiqua  Ecclesiae  consuetudine  excludendi  a parti- 
cipatione suffragiorum  Ecclesiae  morientes  in  gravi 
peccato,  de  qua  Cyprianus  in  epistola  66 , et  antiqua 
concilia.  5°  Ratione  : animae  quae  in  statu  gratiae 
decesserunt,  nobis  uniuntur  in  charitate,  et  sunt 
nobiscum  membra  ejusdem  mystici  corporis  Christi ; 
ergo  a nobis  possunt  juvari.  Sed  cum  sint  tres  or- 
dines defunctorum  , nempe  exsistentium  in  coelis,  in 
inferis,  in  purgatorio,  quaeritur  quibusnam  illorum 
possint  vivorum  suffragia  prodesse  aut  applicari  ? 
Quare 

Dico  2 : Suffragia  non  sunt  offerenda  pro  de- 
functis cum  Christo  in  coelo  regnantibus,  quibus 
per  se  ac  proprie  prodesse  non  possunt : non  ad  poeme 
expiationem , quia  nihil  habent  ad  expiandum  ; non 
ad  gloriam  essentialem , quia  haec  aeterna  et  immu- 
tabilis in  morte  data  est  juxta  cujusque  merita  ; non 
ad  ebriam  accidentalem  , quia  honos  a nobis  exhi- 

bitus  illis , redundat  potius  in  [Dei  honorem  et  in 
nostrum  potius  quam  in  illorum  profectum  , ut  di- 
ctum est  in  tomo  superiori.  Neque  haec  suffragia 
prodesse  possunt  exsistentibus  in  inferis , seu  dam- 
natis : non  ad  expiationem  poenae  mortalibus  pecca- 
tis in  hac  xita  non  [remissis  debitae,  quia  de  fide  est 
hanc  esse  aeternam  ex  immutabili  Dei  lege,  adeoque 
inexpiabilem  ; neque  ad  mitigationem  , interruptio- 
nem et  interpolatam  requiem , aut  ad  aliquam  di- 
minutionem , quia  si  posset  diminui  poena , posset 
etiam  paulalim  finiri  ac  consumi,  cum  sit  finita  in 
intensione  ; neque  denique  ad  expiationem  poenae 
sive  mortalibus  in  hac  vita  remissis,  quoad  culpam  , 
sive  culpis  venialibus  junctis  cum  mortalibus  in  hac 
vita  non  remissis  debitae , quia  probabilius  est  cul- 
pam venialem  nunquam  in  inferis  remitti , ncc  poe- 
nam quibusvis  peccatis  debitam  finiri  ; et  licet  fi- 
niri posset  per  satispassionem , non  tamen  per  suf- 
fragiorum communicationem , quia  suffragia  non 
prosunt  iis  qui  sunt  in  peccato  mortali , et  quia 
damnati  sunt  extra  statum  alicujus  beneficii  et  mi- 
sericordiae. Hinc  Ecclesia  nunquam  orat  pro  illis 
quos  scit  esse  damnatos  ; qua  de  re  exstant  mulla 
Patrum  decreta , 13,qusest.  2,  cap.  Quibus,  cap. 
Cum  gravia,  cap.  Non  aestimemus ; et  in  cap.  Pla- 
cuit, decernitur  ut  pro  iis  qui  se  interficiunt,  nulla 
oblatio,  nullumque  suffragium  fiat.  Unde 

Dico  3 : Ilaec  Ecclesiae  suffragia  solis  defunctis  in 
purgatorio  exsistentibus  possunt  prodesse  non  tan- 
tum ad  aliquam  poenarum  mitigationem,  sed  etiam 
ad  integram  earum  expiationem  : quia  cum  ista 
poena  sit  finita  et  extensive,  et  intensive,  non  tantum 
potest  diminui  et  mitigari,  sed  etiam  integre  com- 
pensari per  opus  finitum  satisfactorium , ac  omnino 
tolli.  Infantes  cum  peccato  originali  defuncti  cum 
sint  extra  Dei  gratiam , incapaces  sunt  suffragio- 
rum , nec  ullam  habent  poenam  sensus , quse  ex- 
pianda sit,  sicuti  olim  sancti  Patres  in  limbo  non 
habebant. 

Sect.  V.  — Quibus  modis  viventium  suffragia  prosint 
animabus  purgatorii. 

Nota  : Agitur  hic  de  poenae  temporalis  remissione 
assequenda  , non  autem  de  aliqua  consolatione  aut 
bono  motu  interno  recipiendo  , quem  viventes  pos- 
sunt suis  bonis  operibus  verisimiliter  a Deo  obti- 
nere animabus  purgatorii  per  modum  interpreta- 
tionis aut  meriti  de  congruo.  Quare 

Dico  1 : Quamvis  beati  in  coelo  orent  pro  anima- 
bus purgatorii , non  tamen  videntur  per  suas  ora- 
tiones immediate  impetrare  gratuitam  alicujus  poe- 
nse  remissionem  ; imo  nec  videntur  a Deo  haec  po- 
stulare, sed  oranl,  vel  ut  Deus  vivorum  satisfa- 
ctiones pro  eis  acceptet,  si  haec  acceptatio  non  sit 
ex  lege  divina  infallibilis  ; vel  ut  Deus  praebeat  au- 
xilia efficacia  viventibus  ad  satisfaciendum  efficaciter 
pro  eis  ; vel  ut  aliqua  poenarum  intensione  com- 
penset ac  minuat  earum  dur3tionem;  vel  ut  suas 
superabundantcs  satisfactiones,  quas  decedendo  in 
thesauro  Ecclesiae  reliauerunt,  Deus  velit  illis  ap- 


plicare sufficienter  ad  poenarum  remissionem.  Imo 
videtur  posse  unus  beatus  ab  alio  impetrare  ut  ipse 
suas  satisfactiones  illis  applicet  : non  tamen  a Chri- 
sto, quia  juxta  legem  ordinariam  Christus  non  ap- 
plicat suas  satisfactiones  per  se , sed  per  suum  in 
terris  vicarium.  Similiter 

Dico  2 : Ecclesia  militans,  orando  pro  animabus 
purgatorii , potest  petere  et  impetrare  ea  quse  dixi- 
mus beatos  posse  petere  et  impetrare ; exeepto 
quod  Ecclesia  per  suas  orationes  publicas  pro  eis 
fusas,  fortassis  non  intendat  eis  applicare  aliquam 
satisfactionis  partem  ex  thesauro  Ecclesia;,  qui  con- 
stat ex  superabundantibus  Christi  et  sanctorum  sa- 
tisfactionibus , quia  haec  applicatio  solet  solum  fieri 
per  indulgentias.  Dum  autem  orat  ut  liberentur 
non  tantum  a poenis  purgatorii , sed  etiam  a gehenna 
et  poena  aeterna  inferni , repraesentat  sibi  illas  adhuc 
in  corpore  exsistentes , et  jam  jam  ex  illo  egressu- 
ras, ac  constitutas  sub  ancipiti  mortis  aut  salutis 
aeternae  eventu  ; atque  sub  hac  repraesentatione  orat 
ut  a poenis  inferni  liberentur,  id  est,  a Deo  praeve- 
niantur ac  disponantur  ad  incedendum  per  viam 
salutis.  Idem  dic,  dum  orat  ut  liberentur  omnino 
a locis  purgatorii,  nempe  debita  prius  satisfactione, 
vel  per  ipsas  , vel  per  alios  pro  ipsis  praestita.  Credi 
ergo  potest  Deum  ob  has  praevisas  orationes  juvare 
fideles  in  hujus  vitae  exitu  , ut  melius  se  disponant, 
magisque  satisfaciant ; atque  ita  facilius  seu  citius  a 
poenis  purgatorii  liberentur.  Ex  his  sequitur,  quam- 
vis per  modum  impetrationis  suffragium  offerri  pos- 
sit pro  animabus  purgatorii , nunquam  tamen  ha- 
bere in  eis  effectum  remissionis  poenae , nisi  inter- 
veniat aequivalens  solutio  per  aliquem  facta,  ad 
quam  faciendam  potest  oratio  conducere,  vel  etiam 
per  seipsam  facere , si  sit  viatoris  oratio  ; quia  per 
se  expedit , ut  delicta  non  maneant  im.punila , et  in 
hoc  modo  satisfaciendi  elucet  Dei  et  justitia  et  mi- 
sericordia. 

Sect.  AT.  — An  hceC  suffragia  defunctis  prosint  ex 
justitia. 

Dico  1 : Satisfactio  viventium  pro  defunctis  non 
tantum  est  justa  et  condigna  quoad  aequalem  poena; 
compensationem  , sed  etiam  est  justa  seu  ex  justitia 
quoad  Dei  acceptationem  infallibilem  juxta  totum 
suum  valorem,  ita  ut  teneatur  Deus  ex  justitia  ob 
suam  promissionem,  illam  acceptare.  D.  Thomas  , 
Gabriel,  Navarra,  etc..  contra  Cajetanum  , Canum, 
Sotum  , etc. , dicentes  Deum  eam  acceptare  tantum 
ex  misericordia , non  ex  justitia , ratos  non  haberi 
ejusmodi  divinam  promissionem , aut  viventium  opus 
satisfactorium  esse  improportionatum.  Probatur, 
quia  videtur  ejusmodi  Dei  promissio  facta  fuisse 
respectu  viventium  sub  conditione  operis  satisfa- 
ctorii , ut  supra  dictum  est.  Ergo  etiam  respectu 
mortuorum  ; eadem  enim  est  lex  suffragiorum  re- 
spectu defunctorum  qua;  est  respectu  viventium  , ut 
patet  ex  traditione  et  praxi  Ecclesiae.  Et  non  ob- 
stante infallibilis  acceptationis  promissione  , possu- 
mus Deum  rogare  ut.  nostram  satisfactionem  acce- 

plet , aut  potius  animas  a poenis  liberet.  Hinc 

Dico  2 : Suffragia  haec  pro  defunctis  oblata  infal- 
libiliter  prosunt  cuilibet  exsistenti  in  purgatorio,  si 
pro  eo  offerantur,  justitiae  enim  effectus  apud  Deum, 
qui  respicit  tantum  operis  satisfactorii  valorem  et 
eharitatis  unionem  , est  infallibilis  ; imo  integre  illis 
prodest  juxta  totum  quem  habent  valorem  prout 
ab  offerente  procedunt : v.  gr.  si  satisfactio , quam 
ego  exhibeo,  pro  me  facta  valeret  ex  justitia  ad 
remissionem  quatuor  graduum  poenae  purgatorii , to- 
tidem gradus  remittet  isti  defuncto,  pro  quo  offer- 
tur. Unde  suffragia  aequalia  aequaliter  operantur  in 
animabus  quae  sunt  in  gratia  inaequales,  sed  suffra- 
gium pro  pluribus  oblatum  non  habet  in  singulis 
tantum  valorem , quantum  haberet  si  pro  uno  tan- 
tum offerretur. 

Dico  5 : Omnes  purgatorii  animae , etiam  cate- 
chumenorum qui  sine  reali  baptismi  susceptione  et 
ejus  charactere  in  gratia  decessere , loquendo  ge- 
neralim,  sunt  capaces  suffragiorum;  omnes  enim 
sunt  justae  , et  habent  debitum  poenae  temporalis. 
Dixi  generatim , quia  dubitatur  an  possit  missa  of- 
ferri pro  catechumeno  defuncto  ; nec  videtur  Eccle- 
sia sua  suffragia  communia  pro  illo  offerre. 

Sf.ct.  VII.  — Conditiones  requisitae  ex  parte  illius , 

pro  quo  offertur  suffragium,  ut  infallibilem  habeat 

effectum. 

Dico  I : Prima  conditio  requisita  ex  parte  ejus  pro 
quo  suffragium  offertur,  est  ut  culpa  ob  quam  me- 
retur poenam , jam  ei  sit  remissa  ; non  potest  enim 
remitti  poena  ante  remissam  culpam,  quia  quandiu 
remanet  culpa , intrinsece  homo  manet  dignus  poe- 
nae. Nec  quis  potest  alteri  mereri  de  condigno  re- 
missionem culpae  et  pro  ea  satisfacere,  quod  solius 
Christi  fuit  ob  excellentiam  personae  ; imo  nec  eam 
mereri  immediate  de  congruo,  sed  tantum  potest 
illi  mereri  aliquod  auxilium  quo  se  disponat  ad  il- 
lam obtinendam.  Licet  autem  contingat  justum  mori 
nondum  remissa  omni  culpa  veniali , tamen  in  ipso 
instanti  separationis  animae  a corpore , omnis  illa 
remittitur,  et  sic  remanet  tantum  poena  exsolvenda. 

Dico  2 : Secunda  conditio  est , ut  is  pro  quo  of- 
fertur suffragium,  sit  in  statu  gratiae,  in  quo  pro- 
cul dubio  sunt  anima;  purgatorii , quia  qui  est  in 
peccato  mortali , est  prorsus  indignus  omni  remis- 
sione tam  culpae  quam  poenae,  ita  ut  nec  ipsa  Christi 
satisfactio,  quandiu  est  in  tali  statu,  possit  habere 
in  eo  effectum  ex  opere  operato ; haec  enim  suffra- 
giorum communicatio  fundatur  in  unione  eharitatis. 
Unde  nec  suffragium  , quod  pro  exsistente  in  pec- 
cato mortali  oblatum  est , recedente  fictione,  seu 
ipso  a peccato  resurgente , videtur  aliquem  effectum 
habere. 

Dico  3 : Tertia  conditio  est , ut  is  pro  quo  offer- 
tur satisfactio,  ea  tunc  indigeat , seu  sit  alicujus 
poenae  debitor,  ideo  non  potest  offerri  suffragium 
pro  beatis,  quia  nihil  debent ; nihil  enim  ei  remitti 
potest  qui  nihil  debet.  Non  requiritur  autem  ut  is, 
pro  quo  satisfit,  satisfactionem  acceptet  aut  cogno- 

scal  : sufficit  sola  Dei  acceptatio.  An  eam  in  parti- 
culari, et  a quo  facta  sit  semper  cognoscant  anima; 
purgatorii , incertum  est. 

Sect.  VIII.  — Conditiones  requisitas  ex  parte  offerem 
tis  suffragium  , ut  habeat  suum  effectum. 

Dico  1 ; Prima  conditio  est , ut  is  qui  offert  suf- 
fragium , sit  in  gratia  quando  efficit  opus  , per  quod 
vult  juvare  alterum  sive  viventem  sive  mortuum: 
quia  opus  in  peccato  mortali  factum  non  est  alicu- 
jus valoris  moralis  apud  Deum  ad  satisfaciendum , 
quando  fit  privato  nomine.  Quod  attinet  ad  suffragia 
seu  orationes  et  divina  officia  quae  fiunt  ab  Ecclesiae 
ministris  in  peccato  mortali  pro  defunctis , valent 
quidem  per  modum  impetrationis , et  habent  vim 
impetrandi,  quia  sic  fiunt  nomine  Ecclesia;  orantis 
ac  petentis  ac  habentis  vim  impetrandi  ex  opere 
operantis  , utpote  sanctae,  immaculatae,  Deo  gratae; 
sed  non  valent  per  modum  condignae  satisfactionis 
et  solutionis , quia  ad  sic  satisfaciendum  oportet  ut 
opus  sit  poenale , et  ista  suffragia  seu  divina  officia 
a malis  ministris  facta  , quatenus  sunt  poenalia , re- 
feruntur tantum  ad  personam  operantem,  non  ad 
Ecclesiam  orantem , sive  sunt  personalia  opera  ; et 
quia  persona  operans  est  Deo  inimica,  ejus  opus  non 
est  satisfactorium  ex  opere  operantis.  Neque  etiam 
ex  opere  operato , quia  praeter  missae  sacrificium 
et  sacramenta,  nullum  est  opus  satisfactorium  ex 
opere  operato  ; nec  videtur  posse  Ecclesia  instituere 
opus  satisfactorium  ex  opere  operato  ; quamvis  au- 
tem oratio  facta  a peccatore  in  propria  persona  possit 
interdum  aliquid  alteri  impetrare  ex  Dei  liberalitatc 
et  benignitate  : sed  non  tam  efficaciter  et  infallibi- 
liter  quam  dum  fit  ab  eo  in  nomine  Ecclesiae  ; facit 
vero  eam  in  nomine  Ecclesis  , non  praecise  quando 
dicit  orationes  ab  Ecclesia  institutas,  sed  quando 
illas  dicit  ut  deputatus  ab  Ecclesia. 

Dico  2 : Secunda  conditio  est  ut  is  qui  offert 
suffragium , faciat  opus  proporlionatum  ad  satisfa- 
ciendum prout  a tali  operante  procedit;  non  potest 
enim  offerri  aliquid  in  pretium  pro  alio,  nisi  habeo! 
in  se  pretii  valorem.  Ut  opus  externum  prosit  al- 
teri ad  poenae  remissionem,  debet  ipsemet  operans 
habere  voluntatem  illud  faciendi  ad  satisfaciendum 
pro  eo.  Quando  autem  opus  externum  fit  nomine 
alterius,  v.  gr.  quando  herus  dat  pecuniam  famulo 
ut  faciat  eleemosynam  , aut  quando  homo  ante 
mortem  mandat  suo  haeredi  ut  post  mortem  faciat 
pro  sua  anima  talem  eleemosynam,  si  famulus  aut 
haeres  exsequatur  istud  opus  externum,  id  est  elee- 
mosynam, sine  ulla  interna  satisfaciendi  pro  allero 
voluntate,  quaeritur  an  sic  deficiente  exsequentis 
seu  proximi  operantis  voluntate,  hoc  opus  exlernu.r, 
sit  satisfactorium  mandanti  ex  sua  mediata  volun- 
tate. Respondetur  probabilissime  totam  satisfactio- 
nem istius  operis  consistere  solum  in  interno  actu 
illud  volendi  ac  pramipiendi,  externam  autem  illius 
exsecutionem  nihil  satisfactionis  addere  mandanti 
per  se  loquendo  : quia  ista  exsecutio  non  se  habet 
ut  actio  humana  ipsius  mandantis,  utecte  quae  jam 

non  procedit  humano  modo  et  libere  ab  ejus  volun- 
tate. Per  accidens  tamen  prodesse  potest  mandanti, 
quatenus  is  qui  recipit  eleemosynam,  excitatur  ad 
orandum  aut  ad  satisfaciendum  pro  mandante;  et 
quia  potest  conferre  ad  aliquid  mandanti  impetran- 
dum ob  ipsius  datum  mandatum.  Quoad  restitu- 
tionem quae  post  mortem  fieri  praecipitur,  certum 
est,  si  anima  decesserit  in  gratia  et  sine  ullo  poenae 
reatu,  stalim  eam  iu  coelum  evolare,  etiamsi  resti- 
tutio facta  non  sit ; quia  anima  non  punitur  nec 
detinetur  in  purgatorio  nisi  sit  debitrix  poenae.  Si 
autem  decesserit  in  gratia,  sed  cum  aliquo  poenae 
reatu,  et  maxime  ob  culpam  non  restituendi  ante 
mortem,  remissam  in  fine  vitae,  quamvis  exsecutio 
restitutionis  juxta  jam  dicta,  nihil  per  se  conferat 
ad  poenae  solutionem , per  accidens  tamen  potest 
juvare,  excitando  creditores  aut  alios  fideles  ad 
orandum  pro  defunctis,  atque  dilatio  restitutionis 
potest  esse  causa  per  accidens,  cur  poena  purgatorii 
sit  diuturnior,  et  in  hunc  sensum  possunt  explicari 
quaedam  animarum  apparitiones. 

Dico  5 : Tertia  conditio  est  ut  offerens  suffra- 
gium intendat  per  suum  opus  illud  offerre  alteri  : 
quia  quando  operans  non  intendit  suum  opus  satis- 
factorium  alteri  offerre,  manet  ipsius  solius.  Itaque 
per  modum  satisfactionis  de  condigno  suffragium 
illi  soli  prodest,  cui  operans  intendit  illud  appli- 
care : per  modum  impetrationis  seu  meriti  de 
congruo  illi  etiam  soli,  vel  solis  directe  aliquid 
impetrat,  cui  vel  quibus  orans  seu  offerens  intendit 
impetrare ; indirecte  autem  interdum  aliquid  im- 
petrat illius  amicis  aut  sociis,  quamvis  ipse  operans 
seu  orans  nullam  de  aliqua  re  eis  impetranda  in- 
tentionem habuerit  : Deus  enim  ratione  istius  suf- 
fragii quasi  merito  de  congruo  a justo  homine  prae- 
stiti, id  eis  confert,  quando  offertur  suffragium  pro 
anima  quae  eo  non  eget,  utpote  vel  damnata,  vel 
beata  ; item  quando  justus  facit  opus  salisfacto- 
rium  quo  ipse  non  eget,  utpote  nullius  poenae  reus, 
nec  illud  alteri  applicat,  juxta  quosdam,  Deus 
pro  suo  arbitrio  illud  indigentibus  applicat,  ve- 
risimilius tamen  est  id  reponi  in  thesauro  Ecclesiae. 

LIBER  VI. 

De  indulgentiis. 


DISPUTATIO  QUADRAGESIMA  NONA. 

De  potestate  concedendi  indulgentias. 

Sect.  I.  — An  sit  in  Ecclesia  potestas  concedendi 
fidelibus  peccatorum  indulgentias. . 

Nota  : Indulgentia,  prout  hic  accipitur,  significat 
specialem  remissionem  poenae  pro  peccatis  jam  re- 
missis quoad  culpam  debitae,  quae  fit  a pastore  Ec- 
clesias, ad  hoc  potestatem  habente. 

Dico  1 : De  fide  est  esse  in  Ecclesia  potestatem  a 
Christo  datam  concedendi  indulgentias,  per  quas 
remittitur  fidelibus  poena  temporalis  peccatis  re- 
missis quoad  culpam,  debita  sine  propria  ejus,  cui 
illa  remittitur,  satisfactione,  et  sine  speciali  aliorum 
fidelium  suffragio,  contra  Waldenses,  Wiclefum, 
Joannem  Hussium,  Lutherum,  aliosque  haereticos 
eam  negantes.  Hinc  concilium  Tridentinum  (sess. 
25)  anathemate  ferit  eos,  qui  indulgentias  aut  in- 
utiles esse  asserunt , vel  eas  concedendi  in  Ec- 
clesia potestatem  esse  negant.  Probatur  ex  Matth. 
xvi,  19,  ubi  Christus  promittit  Petro  claves  regni 
coelorum,  subdens  : Quodcunqup  solveris  super  ter- 
ram, erit  solutum  et  in  coelis,  et  quodcunque  ligave- 
ris super  terram,  erit  ligatum  et  in  coelis.  Sub  hac 
autem  universali  potestate  specialiter  Petro,  futuro 
Ecclesiae  summo  pastori  promissa , comprehendi- 
tur indulgentias  concedendi  potestas  promissa,  unde 
soli  Petro  per  se  et  immediate,  ejusque  solis  suc- 
cessoribus mediale  promissa  fuit  haec  concedenda- 
rum indulgentiarum  potestas;  idque  etiam  colligi- 
tur ex  cap.  Cum  ex  eo,  et  ex  nostro  De  poenit.  et 


remiss.,  ubi  pontifex  praescribit  ac  moderatur  in- 
dulgentias quas  episcopi  vel  archiepiscopi  possunt 
concedere  : quod  signum  est  solum  papam  imme- 
diate habere  hanc  potestatem  a Christo,  episcopos 
autem  habere  eam  tantum  per  communicationem 
a papa  factam ; non  ideo  tamen  est  in  eis  haec  po- 
testas delegata,  sed  ordinaria,  qui  prout  eis  com- 
municatur per  se  conjuncta  est  cum  illorum  munere, 
et  ex  vi  hujus  eis  confertur  juxta  Ecclesiae  institu- 
tionem et  ordinationem.  Quoad  tempus  quo  Chri- 
stus suam  istam  promissionem  Petro  factam  exse- 
cutus est,  sic  videtur  dicendum. 

Dico  2 : Christus  suam  promissionem  implevit, 
et  istam  concedendarum  indulgentiarum  potestatem 
reipsa  dedit,  cum  dixit  Petro  ( Joan . xxi,  17)  : 
Pasce  oves  meas;  tunc  enim  primatus  et  universalis 
in  Ecclesiam  potestas  revera  Petro  a Christo  data 
est,  et  in  illo  verbo  pasce , includitur  omnis  actus 
jurisdictionis,  ad  claudendum  et  aperiendum  regnum 
coelorum  conferre  potest,  qualis  est  remissio  poe- 
narum per  indulgentias. 

Sect.  II.  — Quam  sit  antiquus  in  Ecclesia  usus  con- 
cedendi indulgentias. 

Dico  : Hunc  indulgentiarum  usum  esse  antiquis- 
simum ac  legitimum  constat,  1°  ex  historiis  eccle- 
siasticis, ex  concilio  Constantiensi,  ubi  oppositum 
damnatur  erroris,  ex  Clement.  Unica  De  relig.  el 
vener.  sanctorum , ex  extravag.  Unigenitus,  ex 
bulla  Leonis  X contra  Lutherum,  ex  concilio  Tri- 
dentino,  etc.  2°  Ex  communi  catholicae  Ecclesiae 

acceptatione  et  consensu;  universa  autem  Ecclesia 
in  re  tam  gravi  errare  nequit.  5“  Ex  apostolorum 
praxi  successive  continuata.  Nam  apostolus  Paulus 
II  Cor.  n , indulgentiam  alicujus  partis  poenae  con- 
cessit isti  incestuoso  quem  prius  graviter  punive- 
rat, ut  patet  ex  his  verbis  : Nam  et  ego  quod  do- 
navi, si  quid  donavi,  propter  vos,  in  persona  Christi 
( lbid . 10).  Dicendo  in  persona  Christi,  significat 
veram  dedisse  indulgentiam.  Unde  in  primitiva 
Ecclesia  antiquus  mos  fuit  remittere  interdum  ali- 
quid poenarum  pro  variis  delictis  praescriptarum  : 
vel  ob  intercessionem  martyrum,  confessorum,  aut 
aliorum  fidelium,  vel  ob  dispositionem  ipsorum  poe- 
nitendum, uti  colligitur  ex  Tertulliano  (Ad  mar- 
tyres, cap.  1),  et  ex  multis  Cypriani  epistolis.  Licet 
enim  non  sit  certum  istas  remissiones  fuisse  veras 
indulgentias,  possumus  tamen  sic  ratiocinari : sicut 
episcopi  remittebant  poenas  ab  Ecclesia  definitas, 
quando  ad  bonum  animarum  expedire  censebant, 
ita  verisimile  est  remisisse  etiam  poenas  apud  Deum 
definitas,  quando  id  facere  oportebat;  cum  potestas 
solvendi  et  ligandi  de  se  omnia  ista  comprehendat. 
Deinde  cum  illae  poenae  impositae  essent  non  solum 
ad  satisfaciendum  Ecclesiae,  sed  etiam  ad  compen- 
sanda delicta,  verisimile  est  non  fuisse  remissas 
illas  poenas,  nisi  etiam  alia  via  compensaretur  sa- 
tisfactio, seu  remissio  poenae  apud  Deum  debitae. 
Denique  stationes  aliquarum  ecclesiarum  Romanae 
urbis,  in  quibus  plenariae  indulgentiae  conceduntur, 
quarum  initium  ignoratur,  et  a primis  pontificibus 
manasse  videntur,  confirmant  indulgentiarum  anti- 
quitatem; uti  et  indulgentia  jubilaei  plenissimi  quae 
in  anno  sancto,  ut  vocant,  Romae  conceditur  omni- 
bus fidelibus.  Limina  Apostolorum  visitantibus,  quae 
prius  tantum  centesimo  quoque  anno,  postea  quin- 
quagesimo, nunc  autem  vicesimo  quinto  conceditur, 
sicut  constat  ex  extrav.  Antiquorum,  et  ex  extrav. 
Unigenitus.  Antiqui  autem  Patres  non  adeo  faciunt 
mentionem  indulgentiarum;  quia  tunc  non  erant 
haeretici  qui  illas  impugnarent. 

Sect.  III,  IV.  — An  potestas  concedendi  indulgentias 
sit  potestas  ordinis,  an  vero  jurisdictionis  ; et  quo- 
modo deludenda  sil  indulgentia. 

Dico  I : potestas  concedendi  indulgentias  non 
consistit  formaliter  in  potestate  ordinis,  nec  illam 
praerequirit  aut  supponit,  quia  nemo  ex  vi  solius 
potestatis  ordinis  habet  subditos;  nemo  autem  po- 
test indulgentias  concedere  nisi  suis  subditis,  ut 
definitur  in  c.  Quod  autem  De  poenit.  et  remiss. ; 
remissio  ergo  poenae  temporalis,  quae  fit  ex  opere 
operato  per  sacramentum  poenitentiae,  non  est  pro- 
pria indulgentia,  de  qua  hic,  quia  non  est  absolutio 
per  se  a poena,  sed  a culpa,  et  consequenter  tan- 
tum a poena,  vel  certe  non  fit  per  modum  purae  re- 
missionis, sed  per  modum  condignae  satisfactionis. 
Deinde  ad  hunc  actum  non  requiri  potestatem  ordi- 
nis sacerdotalis  patet  : saepe  enim  diaconi  cardina- 
les, aut  alii  non  sacerdotes  ex  papae  concessione 
dant  indulgentias.  Et  ratio  est,  quia  haec  remissio 

quae  fit  per  indulgentias,  non  est  actus  sacramenta- 
lis,  sed  est  quaedam  thesauri  ecclesiastici  dispen- 
satio, extra  sacramentum  facta. 

Dico  2 : Haec  potestas  concedendi  indulgen- 
tias, est  potestas  jurisdictionis  spiritualis  a Christo 
data:  Pasce  oves  meas  ( Joan . xxi , 17),  et  quamvis 
sit  opus  misericordiae  concedentis  indulgentias,  po- 
test tamen  etiam  esse  simul  opus  jurisdictionis  non 
coactivae,  sed  voluntariae  erga  proprios  subditos  vo- 
lentes, imo  el  erga  seipsum  sub  diverso  respectu  : 
v.  gr.  papa  ut  vicarius  Christi  potest  sibi  ut  homini 
peccatori  largiri  indulgentiam. 

Dico  o : Indulgentia  sic  proprie  definitur  : Est 
quidam  actus  spiritualis  jurisdictionis,  quo  peccator 
in  foro  Dei  liberatur  a reatu  poence.  temporalis  extra 
sacramentum  : vel  generalius  sic  : Est  remissio  vir- 
tute clavium  facta,  qua  mediante  liberatur  peccator 
ex  opere  operato  seu  ad  modum  operis  operati  a 
reatu  poena;  temporalis  extra  sacramentum.  Unde 
indulgentiae  vivis  datae  possunt  dici  verae  absolu- 
tiones a reatu  poenae  temporalis;  absolutiones,  in- 
quam, non  per  modum  particularis  sententiae,  qua- 
lis proferri  solet  inter  paries  servato  judiciario  or- 
dine juxta  exigentiam  talis  fori,  quomodo  remissio 
saeramentalis  est  vera  absolutio;  sed  absolutiones, 
id  est  efficaces  remissiones  ac  relaxationes  poenae, 
immediate  factae  per  voluntatem  et  declarationem 
vicarii  Christi,  potestate  jurisdictionis  sibi  a Chri- 
sto concessa  utentis  erga  subditos  viventes , in 
quos  habet  directam  jurisdictionem;  ideoque  potest 
eos  absolvere  a peccatorum  poenis  vel  in  sacramento, 
vel  extra  sacramentum  juxta  diversas  potestates. 
Indulgentiae  autem  pro  defunctis  concessae,  quia 
papa  in  eos  non  habet  directam  jurisdictionem,  ut- 
pote  jam  constitutos  extra  statum  viae  et  extra 
forum  Ecclesiae  militantis,  non  proprie  dicuntur  ab- 
solutio, sed  subsidium  quoddam  quod  per  modum 
suffragii  pro  illis  offertur,  desumptum  ex  thesauro 
Ecclesiae.  Alii  aliis  quibusdam  verbis  definiunt  in- 
dulgentiam, sed  in  sensu  conveniunt  cum  jam  data 
definitione,  et  addunt  particulas  quasdam,  v.  gr.  : 
Remissio  pcence  ex  culpis  remissis  reliclce,  poence  or- 
dinarim, non  extraordinaria;  extra  sacramentum  et 
extra  sacramentalia,  ex  thesauro  Ecclesite ; sed  illae 
non  sunt  necessariae,  el  salis  subintelliguntur  in  ista 
definitione,  in  qua  dicitur  remissionem  poenae  fieri 
extra  sacramentum  virtute  clavium,  et  ad  modum 
operis  operati. 

Sect.  V.  — An  usus  indulgentiarum  repugnet  vel  ju- 
stitia; vel  perfectioni. 

Dico  I : Usus  indulgentiarum  non  repugnat 
justitiae  ; licet  enim  Ecclesia  non  imponat  nec  taxet 
poenas  in  foro  Dei  debitas,  potest  tamen  eas  tollere 
ex  auctoritate  a Deo  commissa,  sicut  facit  in  sacra- 
mento et  in  voto  ; nec  statutam  a Deo  «legem  irri- 
tam facit,  aut  praescriptam  ejus  voluntatem  immu- 
tat, quia  lex  ista  est  conditionata,  et  voluntas  non 
est  absoluta : adeoque  optimum  et  sanctum  est 
recipere  indulgentias,  et  frui  thesauro  Christi  ab 

ipsomet  concesso,  cura  illae  non  denlur,  nec  dari 
possint  sine  justa  causa. 

Dico  2 : Usus  indulgentiarum  non  repugnat  per- 
fectioni, etiam  religiosae  ; nec  est  opus  majoris 
charitatis  velle  satisfacere  in  purgatorio,  quam  lu- 
crari indulgentias  ; purgatorii  enim  poenis  non  cre- 
scit charitas,  nec  utilitas.  An  autem  sit  consultius 
pecuniam  in  eleemosynam  dare,  quam  dare  in 
subsidium  ad  consequendam  indulgentiam,  spe- 
ctandae sunt  circumstantiae  , finis,  necessitas,  obli- 
gatio, etc. 

DISPUTATIO  QUINQUAGESIMA. 

De  effectu  indulgentiarum. 

Sect.  I.  — An  effectus  indulgentice  extendi  possit 
usque  ad  culpam. 

Dico  1 : Indulgentia  non  potest  per  se  conferre 
remissionem  culpae  mortalis,  quia  peccatum  mor- 
tale non  remittitur  sine  infusione  gratiae  sanctifi- 
cantis ; gratia  autem  sanctificans  non  potest  in- 
fundi per  solam  indulgentiam  seu  remissionem 
factam  extra  sacramentum,  ideoque  in  formulis 
indulgentiarum  solet  dici  eas  concedi  hominibus 
confessis  vel  contritis.  Non  est  enim  Ecclesiae  data 
potestas  dispensandi  thesaurum,  seu  satisfactiones 
et  merita  Christi  in  eo  contenta,  ad  remissionem 
culpae,  etiamsi  Christus  potuisset  eam  dare.  Indul- 
gentia tamen  interdum  concomitanter  aliquid  se- 
cum  affert,  quod  conducit  ad  veBiam  culpae  facilius 
consequendam,  qualis  est  facultas  absolvendi  a 
peccatis  reservatis,  aut  censuris,  ad  commutanda 
vota,  operum  bonorum  impositio.  Nec  concessio 
indulgentiarum  ab  Ecclesia  facta,  valet  ad  remissio- 
nem culpae  per  modum  impetrationis  ; Ecclesia  enim 
eas  non  dat  ad  impetrandum  peccatori  saltem 
aliquem  bonum  motum,  quo  sufficienter  se  disponat 
ad  remissionem  culpae  mortalis,  licet  ad  istum  fi- 
nem posset  eas  dare,  sed  tantum  dat  ad  tollendum 
poenae  reatum,  et  sic  immediatus  ac  directus  earum 
effectus,  est  tantum  privativus , non  positivus  ; 
poenae,  inquam,  temporalis,  non  aeternae,  quia  haec 
poena  aeterna  concomitanter  remittitur  cum  culpa 
mortali,  non  vi  indulgentiae , quae  culpam  non 
remittit,  imo 

Dico  2 : Neque  indulgentia  per  se  valet  ad  re- 
missionem culpae  venialis,  ut  communiter  docent 
theologi,  quia  culpa  venialis  deleri  non  potest  juxta 
legem  ordinariam  sine  actu  hominis  quo  prior  vo- 
luntas aliquo  modo  mutetur  ; atqui  per  indulgen- 
tiam non  datur  homini  hujus  modi  actus  contra 
peccatum  veniale  ; ergo.  Manente  autem  culpa, 
non  potest  tolli  reatus  poenae  temporalis  illi  pro- 
portionatae,  Unde  dum  Christus  dixit  Petro  : Pasce 
oves  meas  ( Joan . xxi,  17  ),  dedit  illi  potestatem  re- 
mittendi culpas  tantum  per  sacramenta,  sed  non 
per  indulgentias.  In  concessione  igitur  indulgen- 
tiarum, nomfne  peccatorum  intelliguntur  peccatorum 
poenae,  nt  dicitur  II  Mach.  xn,  46  : Ut  a peccatis 
solvantur.  Et  si  interdum  pontifices  in  earum 
concessione,  maxime  anni  jubilaei,  dicant  absolvi 

a culpa  et  a poena,  sensus  est,  per  ejusmodi  indul- 
gentiam concedi,  ut  qui  eam  lucratus  fuerit,  omni- 
no maneat  absolutus  a culpa  et  poena  : non  quod 
indulgentia  utramque  tollat,  sed  quia,  ut  habeat 
effectum , debet  supponere  remissam  culpam,  et 
tunc  ipsa  complet  totius  poenae  remissionem. 

Sect.  II, III.  — An  indulgentia  tollat  reatum  poena’ 
temporalis  apud  Deum  debitce , an  vero  tantum 
remittat  poenitentias  in  foro  sacramenlali  injun- 
ctas ; et  an  praeter  has,  etiam  alias  remittat. 

Dico  1 : Videtur  dc  fide  certum  esse  posse  Ec- 
clesiam talem  indulgentiam  concedere,  ut  per  eam 
remittat  extra  poenitentiae  sacramentum  reatum 
poenae  temporalis  apud  Deum  debitae , ut  patet  ex 
communi  totius  Ecclesiae  et  omnium  fidelium  con- 
sensu ; nec  tantum  potest  remittere  hunc  poenae 
reatum  per  indulgentiam,  postquam  in  sacramento 
est  injuncta  poenitenlia  pro  peccatis,  ex  quibus 
ortum  est  tale  debitum  : sed  etiam  antequam  ulla 
sacramentalis  poenitentia  injuncta  sit,  seu  ante- 
quam ista  peccata  per  confessionem  sint  delata  ad 
sacramentale  poenitentiae  forum,  modo  fuerint  de- 
leta quoad  culpam  per  contritionem,  aut  alio  modo. 
Deinde  per  effectum  indulgentiae  potest  tolli  seu 
relaxari  poenitentia  in  confessione  sacramenlali 
imposita  juxta  modum  seu  quantitatem  indulgentiae, 
nempe  vel  plenariae,  vel  non  plenariae,  seu  poenis 
debitis  non  adaequatae  : cum  enim  per  indulgentiam 
tota  poena  sit  soluta,  non  ergo  restat  obligatio  sol- 
vendi iterum  istam  pcenam.  Unde  licet  per  effe- 
ctum indulgentiae  cesset  obligatio  implendi  poeni- 
tentiam in  foro  sacramenti  injunctam  per  modum 
satisfactionis  et  vindictae,  non  tamen  cessat  obliga- 
tio  implendi  illam  injunctam  per  modum  medicinae 
praeservantis  ; imo  ista  obligatio  implendi  poeni- 
tentiam injunctam  per  modum  satisfactionis,  etiam 
tollitur  per  omnem  aliam  remissionem  poenae  pro 
peccatis  debitae,  quacunque  alia  via  obtineatur,  id 
est,  sive  per  alia  propria  opera  satisfactoria  ; sive 
per  aliorum  suffragia  aut  satisfactiones  sibi  appli- 
catas, sive  ex  opere  operato  per  alia  sacramenta 
aut  sacrificia.  Potestas  autem  remittendi  poenas 
peccatorum  coram  Deo  et  poenitentias  injunctas  in 
foro  sacramentali  non  est  duplex,  sed  una  et  ea- 
dem, quae  utrumque  effectum  simul  et  una  eadem- 
que  actione  producit  ob  connexionem.  Denique  po- 
testas remittendi  poenitentiam  sacramenlalem  per 
indulgentiam  non  dependet  a consensu  confessarii, 
qui  illam  imposuit.  Quoad  autem  indulgentias  quae 
nunc  de  facto  conceduntur  et  sunt  in  usu  Ecclesiae, 
haec  sequentia  videntur  dicenda. 

Dico  2 : Per  indulgentias,  quae  de  facto  sunt  in 
usu  Ecclesiae,  remittitur  poena  peccatis  debita , 
etiam  in  foro  Dei,  aut  in  foro  sacramentali  injun- 
cta ; si  enim  remitterentur  tantum  poenae  in  foro 
exteriori  impositae,  Ecclesia  magis  damnificaret 
quam  juvaret  fideles,  quia  absolveret  eos  a poeni- 
tentiis in  foro  exteriori  injunctis,  et  remitteret 
eos  ad  graviores  purgatorii  poenas.  Nihil  fit  autem 

contra  reverentiam  sacramenti,  quando  per  indul- 
gentiam relaxatur  seu  tollitur  poenitentia  in  foro 
sacramentali  injuncta  ; quia  sacramentum  non  po- 
stulat‘hanc  satisfactionis  integritatem,  nisi  ob  rea- 
tum poenae  apud  Deum,  quo  soluto  jam  desiit  obli- 
gatio istius  integritatis  per  desitionem  debiti ; de- 
bito enim  soluto,  jam  nihil  debetur.  Unde  indul- 
gentiae quse  simpliciter  sine  adjectione  particulae  de 
poenitentiis  injunctis  dantur,  non  solum  remittunt 
poenitentias  injunctas,  seu  poenas  illis  correspon- 
dentes,  sed  etiam  quaslibet  alias,  etiam  in  foro  Dei, 
juxta  quantitatem  sive  largitatem  concessionis  ; id 
est  sive  sint  plenariae,  sive  non  plenariae.  Imo 
quamvis  in  tenore  indulgentiae  fuerit  de  poenitentiis 
injunctis,  tamen  etiam  extenditur  ad  remittendas 
peccatorum  poenas,  pro  quibus  poenitentia  non  est 
injuncta  : qui  enim  dat  majus,  nempe  remittere 
poenas  injunctas,  etiam  dat  minus,  id  est,  remit- 
tere non  injunctas  ; sicut  qui  dat  facultatem  absol- 
vendi a casibus  reservatis,  etiam  dat  a non  reser- 
vatis. Ista  ergo  particula  de  poenitentiis  injunctis  est 
ampliativa,  non  restrictiva  : nulla  enim  est  ratio 
ob  quam  papa  concedendo  remissionem  tantae  poe- 
nae purgatorii  pro  qua  injuncta  est  poenitentia, 
excludat  aliain  pro  qua  non  est  injuncta  ; et  sic 
non  obstante  ista  particula,  in  forma  concessionis, 
intelliguntur  quaecunque  poenae  peccatis  debitae. 

Sect.  IV.  — De  indulgentia  totali. 

Dico  : Indulgentia  totalis  seu  plenaria,  est  illa 
quae  totam  poenam  remittit  ei  cui  applicatur,  sive 
major  sive  minor  poena  ab  eo  solvenda  inveniatur. 
Inter  plenam  seu  plenariam,  pleniorem,  plenissimam 
indulgentiam,  nulla  est  differentia  quoad  proprium 
et  per  se  effectum  ut  sic  : fortasse  sic  nominantur 
ob  majorem  aut  maximam  causam  concedendi 
ejusmodi  indulgentiam.  Sic  etiam  jubilaeus  non  dif- 
fert ab  indulgentia  totali  quoad  proprium  indulgen- 
tiae effectum,  sed  differt  quoad  varia  privilegia  seu 
favores,  qui  in  illis  concedi  solent  in  ordine  ad 
«onsequendam  istam  indulgentiam,  v.  gr.  absolutio 
a casibus  et  censuris,  commutatio  votorum,  etc., 
ideoque  non  debet  denuntiari  sub  nomine  indul- 
gentiae, sed  sub  nomine  jubilaei.  Si  ultra  plenariam 
indulgentiam  addantur  interdum  in  bullis  aliqui 
dies  vel  quadragena  indulgentia,  juxta  Cordubensetn, 
ideo  haec  fit  additio,  ut  si  forte  causa  indulgentiae 
non  fuerit  sufficiens  ad  plenariam  indulgentiam, 
saltem  valeat  ad  illos  dies  vel  quadragenas  obtinen 
das,  sed  haec  ratio  videtur  minus  probabilis  ; ideo 
vel  istae  concessiones  referuntur  ad  diversa  tem- 
pora et  diversas  actiones,  vel  si  referantur  ad  idem 
tempus,  potest  dici  ulira  indulgentiam  plenariam 
quam  quis  sibi  lucratur,  concedi  istos  alios  dies 
vel  annos  indulgentiae,  quos  per  modum  suffragii 
possit  aliis  offerre.  Dum  dicitur  : Concedimus 
indulgentiam  omnium  peccatorum,  aut  dum  indefi- 
nite dicitur-:  Concedimus  indulgentiam  peccatorum, 
intelligitur  indulgentia  plenaria,  quia  hic  proposi- 
tio indefinita  xquivalct  universali,  cum  non  possit 

magis  ad  unam  partem  quam  ad  aliam  determinari, 
sicque  esset  inutilis  concessio. 

Sect.  V.  — De  indulgentia  partiali. 

Nota  : Indulgentia  partialis  est  illa  qua?  non 
absolute,  sed  cum  aliqua  additione  quae  determinat 
pariem  pamoe  remittendae,  non  autem  ad  totam 
poenam  remittendam,  conceditur. 

Dico  I : Indulgentia  quae  determinat  unum  annum, 
vel  unam  quadragenam  de  poenitentiis  injunctis, 
est  partialis.  Quae  autem  conceditur  de  peccatis  de 
quibus  quis  contritus  et  confessus  fuerit,  videtur 
esse  totalis,  etiamsi  in  re  non  sit  confessus,  sed 
aliter  peccatorum  veniam  quoad  culpam  obtinuerit ; 
in  his  enim  verbis,  et  confessus  fuerit,  potest  intel- 
ligi,  si  confessio  necessaria  est  (v.  gr.  ob  imper- 
fectam contritionem),  aut  quantum  necessaria  est, 
ut  peccata  sint  remissa  quoad  culpam. 

Dico  2 : Quando  in  indulgentia  partiali  ponuntur 
hae  determinationes  : Quadragena,  seu  quadraginta 
dies  indulgentiae  ; septena  , seu  septem  annorum 
indulgentiae  ; carema,  seu  utrumque  praedictam  in- 
dulgentiam complectens,  non  intelliguntur  tot  dies 
aut  anni  remitti  de  poena  in  purgatorio  sustinenda, 
sed  sensus  est,  quod  vi  talis  indulgentiae  remittan- 
tur tot  dies  aut  tot  anni  de  poenitentia,  quae  secun- 
dum antiquos  canones  in  hac  vita  fieri  debuisset  c 
ac  proinde  quod  tantum  de  poenis  purgatorii  remit- 
tatur, quantum  quadraginta  diebus  aut  septem  an- 
nis sibi  remitti  meruisset , si  tandiu  in  austera 
poenitentia  vixisset.  Haec  autem  poenitentia,  juxta 
varia  peccata  vel  erat  determinata  per  canones,  vel 
prudenter  juxta  eos  injungenda  a sacerdote.  Ilinc 
probabile  est  olim  consuevisse  poni  ista  verba  de 
injunctis  poenitentiis,  ut  declararetur  istos  dies  aut 
annos  indulgentiae,  qui  concedebantur,  non  esse 
de  diebus  aut  annis  purgatorii,  sed  de  diebus  aut 
annis  ecclesiastica;  poenitentiae. 

Dico  5:  Alia  indulgentia  partialis  est,  in  cujus 
concessione  dicitur  remitti  tertia,  vel  quarta  aut 
ejusmodi  pars  poenae  pro  peccatis  debitae. 

DISPUTATIO  QUINQUAGESIMA  PRIMA. 

De  thesauro  Ecclesiae  qui  per  indulgentias 
dispensatur. 

Sect.  I,  II.  — An  in  Ecclesia  sit  thesaurus  spiritus - 
lis,  qui  per  indulgentias  dispensari  possit;  et  an 
constet  etiam  ex  satisfactionibus  sanctorum. 

Dico  I : Est  in  Ecclesia  Christi  thesaurus  , ex 
meritis  et  satisfactionibus  Christi  potissime  con- 
stans, qui  inter  alios  modos  potest  per  indulgentias 
dispensari  seu  applicari,  et  id  videtur  esse  de  fide; 
saltem  oppositum  censetur  a theologis  erroneum. 
Ilaecque  veritas  declaratur  optime  in  extrav.  Vtiige- 
nitus,  De  poenit.  et  remiss.  Cum  enim  opera  et 
poenae  Christi  fuerint  infiniti  meriti  ac  satisfactionis 
et  ob  nostram  salutem  assumpta,  sequitur  istum 
thesaurum  valoris  infiniti  sive  absolute  infiniti,  sive 
secundum  quid  aut  quasi  syncalhegorematice  infi- 
niti, ex  istis  operibus  ac  poenis  resultantem,  non 
tam  ipsi  quam  nobis  fuisse  acquisitum,  ac  relictum 

Ecclesire  non  in  loco  materiali,  cum  sit  res  moralis, 
sed  in  Dei  acceptatione  ac  praesentia  exsistentem. 
Et  quamvis  Christus  ob  sua  opera  quatenus  meri- 
toria, receperit  aliquod  praemium  inadsequalum, 
tamen  quatenus  satisfactoria  non  potuerunt  illi  pro- 
desse, utpole  nihil  habenti  quod  satisfactionem  re- 
quireret; ergo  debent  nobis  prodesse,  ut  non  re- 
maneant inutilia.  Imo  et  possent  omnibus  prodesse 
in  aeternum,  si  darentur  homines  futuri  in  aeter- 
num, quia  istae  satisfactiones  sunt  valoris  infiniti  ; 
neque  post  diem  judicii  iste  inlinitus  valor  erit 
superfluus,  quia  sicut  Dei  potentia  non  est  super- 
flua, quamvis  possit  operari  infinita  quae  non  ope- 
ratur, ita  ille  operum  Christi  valor.  Deinde  Chri- 
stus ad  talem  tantum  satisfactionem  obtulit  Deo  sua 
opera. 

Dico  2 : Iste  Ecclesiae  thesaurus  non  solum  con- 
stat ex  Christi,  sed  etiam  ex  sanctorum  meritis  et 
satisfactionibus , uti  habetur  ex  dicta  extrav. 
Unigenitus,  et  in  bulla  Leonis  X contra  Lutherum. 
Probatur,  quia  triplex  est  ellectus  bonorum  operum 
a sanctis  factorum  : primus  est  meritum  de  con- 
digno, et  hoc  est  personale,  soli  operanti  competit 
ejus  praemium.  Secundus,  est  impetratio  vel  alicujus 
beneficii,  vel  alicujus  remissionis  poenae  temporalis, 
quae  impetratio  est  instar  meriti  de  congruo.  Haec 
ergo  opera  quatenus  jhabent  vim  impetrandi  non 
tantum  operanti,  sed  etiam  aliis,  dum  sunt  super- 
abundantia, possunt  manere  reposita  in  thesauro 
Ecclesiae,  et  applicari  ad  impetrandam  poenae  re- 
missionem sine  propria  satisfactione  seu  solutione. 
Tertius,  est  satisfactio  : ista  enim  sanctorum  opera 
quatenus  poenalia,  pro  peccatis  sunt  satisfactoria  ; 
sed  plures  sancti  habuerunt  satisfactiones  super- 
abundantes,  quae  nec  ipsis  fuerunt  utiles,  nec  aliis 
probabiliter  applicatae,  v.  gr.  B.  Virgo  per  sua  plu- 
rima opera  poenalia  acquisivit  plurimas  satisfactio- 
nes, quae  ipsi  non  profuerunt,  utpote  nullum  pec- 
catum habenti  pro  quo  oporteret  satisfacere  ; item 
multi  sancti  plus  satisfactionem  acquisierunt  quam 
erat  necesse  ad  satisfaciendum  pro  suis  peccatis, 
v.  gr.  Job,  qui  ait  : Utinam  appenderentur  peccata 
mea,  et  calamitas  quam  patior,  in  statera,  quasi, 
arence  maris  heee  gravior  appareret  ( Job  vi,  2,  5). 
Idem  potest  dici  de  Abele,  Joanne  Baptista,  et 
aliis.  Satisfactiones  autem  unius  sancti  quae  ipsi 
non  sunt  necessariae  nec  utiles,  tunc  non  applican- 
tur aliis  nisi  ex  ejus  voluntate  et  intentione ; atqui 
multi  sancti  dum  vivunt,  eas  aliis  non  applicant  : 
et  si  applicent,  potest  fieri  ut  is,  cui  eas  applicant, 
illis  non  egeat,  aut  habeat  obicem  peccati  mortalis. 
Ergo  illae  satisfactiones  superabundantes,  neque 
in  operante,  neque  in  alio  habent  tunc  ullum  effe- 
ctum ; ideo  dicimus  has  reponi  in  thesauro  Eccle- 
siae, ut  per  publicam  ejus  potestatem  Petro  a Chri- 
sto concessam,  fidelibus  applicentur  ac  per  indul- 
gentias dispensentur  ; ita  theologi,  excepto  Du- 
rando admittente  tantum  istorum  operum  super- 
abundantium  vim  impelratoriam  , non  satisfacto- 


riam  ; atque  ita  explicata  manet  praedicta  extrav. 
Unigenitus  et  bulla  Leonis  X.  Quamvis  autem  ad 
istum  effectum  sufficerent  solae  Christi  satisfactio- 
nes, non  sunt  tamen  inutiles  sanctorum  additae 
satisfactiones,  quia  id  redundat  et  in  eorum  hono- 
rem, et  in  Christi  gloriam  tribuentis  suis  sanctis 
istam  vim  satisfaciendi,  quorum  satisfactiones  au- 
gent istum  Christi  satisfactionum  thesaurum,  non 
intensive  utpote  infinitum,  sed  extensive  per  addi- 
tionem novarum  satisfactionum.  Iste  satisfactionum 
thesaurus  jam  erat  ante  Christum  ab  initio  mundi, 
sed  tantum  a Christo  data  est  ipsius  in  terris  vicario 
potestas  illum  dispensandi  . 

Sf.ct.  III. — An  indulgentice  concedi  tantum  possint 
ex  thesauro  Ecclesiae. 

Dico  I : Indulgentiae  semper  necessario  fiunt  ex 
thesauro  Ecclesiae,  sive  per  modum  absolutionis, 
sive  per  modum  auxilii  vel  suffragii  concedantur, 
ita  ut  hujus  thesauri  divitiae  in  suo  genere  sint 
semper  causa  necessaria  ac  per  se  moraliler  con- 
currens ad  hunc  effectum.  (D.  Thomas  , Bonaven- 
tura,  etc.)  Indulgentiarum  ergo  vis  et  efficacia  ne- 
cessario pendent  ex  hoc  thesauro,  saltem  ut  con- 
stante ex  Christi  meritis,  propriam  meriti  rationem 
habentibus  : nulla  enim  remissio  culpae  aut  poenae 
conceditur  hominibus,  nisi  ob  Christi  merita.  De- 
inde per  indulgentias  non  remittitur  poena  nisi  per 
potestatem  a Christo  datam  Petro  ; hanc  autem  po- 
testatem ipse  Christus  meruit.  Ergo  remissio  poenae 
nititur  Christi  meritis  relictis  in  thesauro  Eccle- 
siae, et  indulgentiarum  concessio  fundatur  neces- 
sario in  hoc  thesauro  ut  continente  merita  Christi, 
uti  et  in  his  fundatur  omnis  efficacia  sacramento- 
rum ad  delendam  culpam  et  poenam.  Sed  quia 
Christus  non  tantum  operatus  est  nostram  salutem, 
per  modum  meriti,  sed  etiam  per  modum  satisfa- 
ctionis ; ejus  enim  passio  sufficiens  et  abundans  fuit, 
ad  satisfaciendum  pro  omnibus  nostris  peccatis 
tam  quoad  culpam,  quam  quoad  poenam  omnem ; 
ideo  tam  per  indulgentias  quam  per  sacramentum 
remissio  etiam  fit  ex  Christi  satisfactionibus,  ac 
proinde  thesaurus  Ecclesiae  quatenus  constans  ex 
Christi  satisfactionibus,  est  etiam  ul  simpliciter  ne- 
cessarius ad  indulgentiarum  valorem  et  efficaciam. 
Quoties  ergo  fit  remissio  poenae  temporalis,  sine 
nostrae  satisfactionis  interventu,  illa  fit  semper  per 
applicationem  satisfactionis  Christi  lanquam  con- 
digni et  superexcellentis  pretii  seu  condignae  solu- 
tionis, sive  fiat  per  sacrificium  et  sacramenta,  sive 
per  indulgentias.  Itaque  in  remissione  poenae  semper 
interveniunt  et  Christi  meritum,  et  Christi  satis- 
factio : satisfactio  ad  condignam  ac  proportionatam 
poenae  debitae  compensationem  ; meritum  vero  ad 
obtinendam  ut  talis  applicationis  modus  esset  effi- 
cax, et  ut  potestas  clavium,  a qua  manat,  accepta- 
retur a Deo.  Dixi  sine  noslrce  satisfactionis  inter- 
ventu, quia  dum  nostra  satisfactio  intervenit,  non 
est  necessaria  Christi  satisfactionis  applicat  io,  sive 
quis  pro  se  ipso,  sive  pro  alio  satisfaciat,  utroque 

eriim  modo  exhibetur  condigna  et  aequalis  solutio  : 
adeoque  non  requiritur  altera  Christi  satisfactio, 
quae  fit  immediata  solutio.  Quia  autem  nostra  satis- 
factio et. meritum,  licet  habeant  condignam  pro- 
portionem, non  sufficiunt  ad  perfectam  justitiam 
nisi  conjungantur  cum  Christi  satisfactione  et  me- 
rito, ideo  haec  Christi  satisfactio  et  meritum  remote 
et  quasi  radicaliter  semper  influunt  in  praedictam 
remissionem  per  modum  causae  universalis  in  suo 
genere.  Quod  attinet  ad  remissionem  poenitentia- 
rum externarum  publicarum  ad  externum  Ecclesiae 
forum  spectantium,  illa  non  fit  ex  thesauro  Eccle- 
siae, sed  per  aliam  potestatem  ecclesiasticam,  uti  et 
absolutio  a censuris. 

Dico  2 : Ex  dictis  patet  thesaurum  Ecclesiae  pro- 
ut constantem  ex  satisfactionibus  sanctorum,  non 
esse  absolute  necessarium  ut  indulgentiae  concedan- 
tur, suumque  habeant  effectum ; solae  enim  satis- 
factiones Chrisii  sunt  sufficientes  ad  indulgentiarum 
efficaciam  etiam  secundum  legem  ordinariam  ; 
postquam  tamen  in  hoc  thesauro  inveniuntur  etiam 
illae  sanctorum  satisfactiones,  fit  quoque  ex  illis  in- 
dulgentiarum concessio  ac  poenae  remissio,  ut  patet 
ex  extrav.  Unigenitus.  Licet  enim  sancti  non  absol- 
vant alios,  sed  Christus  aut  ejus  vicarius,  dant  ta- 
men pretium  solutionis,  saltem  cum  Christi  satis- 
factionibus, juxta  intentionem  applicantis.  Quod 
a linet  ad  merita  sanctorum  sub  propria  et  formali 
ratione  meriti  distincta  a satisfactione,  sive  ma- 
neant in  thesauro  Ecclesiae,  sive  non,  nihil  per  se 
conferunt  ad  indulgentia  effectum  ; nec  ad  hunc 
requiruntur,  quia  indulgentiae  non  illis  nituntur  sub 
ista  ratione  spectatis.  Non  enim  meruerunt  sancti 
potestatem  dandi  indulgentias  sicut  Christus ; nec 
meruerunt  ut  nobis  remitteretur  poena  gratis  sine 
ulla  satisfactione  vel  propria  vel  aliena  nobis  appli- 
cata. Deinde  eorum  merita  de  condigno  sunt  tantum 
personalia. 

Slct.  IV.  — Au  Ecclesia  thesaurus  solum  per  indul- 
gentias dispensetur. 

Dico  : Thesaurus  Ecclesiae  ut  constans  ex  Christi 
meritis  et  satisfactionibus,  potest  aliter  dispensari 
quam  per  indulgentias,  nempe  per  sacramenta, 
per  missae  sacrificium , per  alia  bona  idelium 
opera;  sed  ut  constans  ex  sanctorum  sanSiactioni- 
bus,  potest  solum  dispensari  per  indulgentias,  quia 
satisfactiones  sanctorum  non  applicantur  nisi  per 
homines,  et  non  privata  auctoritate  sed  publica, 
adeoque  per  potestatem  clavium  a Christo  conces- 
sam. Ilsec  autem  potestas  non  operatur  remissio- 
nem peccatorum  quoad  culpam  aut  poenam  apud 
Deum,  nisi  per  sacramenta  vel  per  indulgentias; 
ergo  neque  applicat  seu  dispensat  satisfactiones 
sanctorum  nisi  per  sacramenta  aut  per  indulgen- 
tias. Sed  non  potest  per  sacramenta,  quia  per  ea 
solus  Chrisii  sanguis  operatur ; ergo  per  solas  in- 
dulgentias. Aliud  est  per  eorum  merita  ut  a satis- 
factionibus condislincta,  aliquid  a Deo  impetrare  ; 
sed  hoc  non  est  eorum  dispensatio. 

DISPUTATIO  QUINQUAGESIMA  SECUNDA. 

De  fidelibus  viventibus  quibus  possunt  prodesse 
indulgentiae. 

Sect.  i.  — An  indulgentia  solis  hominibus  concedi 
possit  ; et  quomodo  dividatur. 

Dico  1 : Soli  homines  baplizati  et  ratione  utentes 
sunt  capaces  indulgentiarum,  si  illis  indigeant  ob 
reatum  poence  temporalis  non  remissum.  Et  in  ho- 
rum favorem  concessa  indulgentia  triplex  assigna- 
tur : 1°  est  personalis,  quce  ita  personae  conceditur, 
ut  illi  quasi  inhaereat,  talis  favor  seu  gratia,  secum 
eam;  quocunque  pergat,  deferendo.  2°  Localis,  quae 
quodammodo  inhaeret  loco  in  ordine  ad  personas, 
quia  conceditur  hominibus  in  isto  loco  orantibus,  aut 
aliud  pium  opus  ibi  exercentibus,  et  tantum  ibi 
obtineri  potest.  5°  Realis,  quae  imaginibus,  granis, 
rosario,  numismati,  etc.,  inhaerere,  et  quasi  cum 
eis  deferri  censetur,  et  per  ea  hominibus  com- 
municatur , ita  ut  omnes  qui  coram  tali  imagine 
orant,  vel  ista  rosaria,  grana,  etc,,  gestant,  aut 
recitant,  talem  remissionem  poenae  consequantur. 

Dico  2 : Ad  lucrandam  indulgentiam  pio  loco 
concessam,  praestandum  est  id  quod  et  quomodo 
in  forma  concessionis  praecipitur,  et  standum  esi 
in  verbis  concessionis  : v.  gr.  ingredi  ecclesiam, 
visitare  ecclesiam,  orare  in  ecclesia.  Quando  indul- 
gentia concessa  est  alicui  templo,  destructo  prorsus 
templo  perit  indulgentia  ; si  autem  in  eodem  loco 
aliud  aedificetur,  videtur  manere  prior  indulgentia  ; 
sed  si  in  alium  locum  transferatur,  valde  incertum 
est  an  maneat.  Ratio  cur  determinetur  indulgentia 
ad  talem  locum,  talem  imaginem,  talia  grana,  etc., 
est  ad  excitandum  majorem  pietatem,  veneratio- 
nem, devotionem.  Dum  indulgentia  generaliter  con- 
ceditur alicui  oppido,  non  tantum  laici,  sed  etiam 
clerici  et  religiosi  comprehenduntur.  Clerici  enim 
sunt  pars  Christiani  populi,  et  religiosi  exempti  in 
favorabilibus  censentur  episcopo  subditi,  quia  de- 
gunt in  dioecesi  istius  episcopi.  Denique  praelatus, 
qui  indulgentiam  concedit,  potest  eam  sibi  conce- 
dere ac  lucrari,  vel  dando  facultatem  alteri  ut  eam 
ipsi  concedat,  vel  directe  eam  concedendo  commu- 
nitati, ac  eoncomitanler  sibi  tanquam  parti  com- 
munitatis ; vel  directe  ac  primario  sibi  aut  etiam 
sibi  soli  concedendo  ac  lucrando,  dum  rationabilis 
causa  subest : quia  in  praelato  seu  pontifice  non 
deest  jurisdictio,  et  iste  jurisdictionis  actus  non 
requirit  per  se  et  intrinsece  distinctionem  perso- 
narum agentis  et  patientis,  sive  concedentis  et  lu- 
crantis indulgentiam,  adeoque  potest  ab  eodem 
exerceri  circa  se  et  per  seipsum,  ut  patet  in  aliis 
rebus  : v.  gr.  pontifex  ex  rationabili  causa  potest 
secum  dispensare  in  volo,  aut  in  lege  ecclesiastica 
sub  diverso  respectu  et  secundum  diversam  pote- 
statem ac  conditionem  ; dispensat  enim  ut  papa,  et 
dispensatur  ut  homo. 

Sect.  II.  — De  habituali  dispositione  ad  indulgen - 
tiam  lucrandam. 

Dico  1 : Ad  indulgentiam  lucrandam  necessaria 

est  interna  fidei  unio  cum  Ecclesia,  et  externa 
communicatio.  Unde  haeretici,  seu  apostatae,  et 
excommimicati  sunt  incapaces  indulgentiae  qua  tales. 
Item  necessarius  est  status  gratiae  seu  gratia  habi- 
tualis ; non  potest  enim  remitti  poena  nisi  prius  sit 
remissa  culpa  (quod  etiam  intellige  de  peccato  ve- 
niali) : quandiu  enim  durat  culpa  venialis,  non 
potest  remitti  poena  illi  debita.  Deinde  homini  Dei 
inimico  quandiu  in  peccato  manet,  nulla  fit  remis- 
sio utpote  indigno  neque  quoad  culpam  neque 
quoad  poenam  , ac  proinde  nec  quoad  poenam  pec- 
catorum, quorum  culpa  prius  remissa  fuit.  Effectus 
autem  indulgentiae  confertur  in  primo  instanti  in 
quo  opus  requisitum  consummatum  est , v.  gr. 
vel  in  intrinseco,  vel  in  extrinseco  instanti  mor- 
tis, quando  data  est  indulgentia  morientibus  in  tali 
religione. 

Dico  2 : Dum  effectus  indulgentiae  impeditur  ob 
defectum  gratiae,  recedente  fictione  non  tantum  non 
recuperatur  seu  obtinetur  de  facto  ille  effectus,  sed 
etiam  videtur  non  esse  in  Ecclesia  potestas  dandi 
indulgentiam,  quae  recedente  fictione  conferat  effe- 
ctum ; nec  unquam  dari  ejusmodi  indulgentia  visa 
est.  Probatur,  quia  thesaurus  Ecclesiae  habet  suum 
effectum  quando  applicatur  juxta  concedentis  inten- 
tionem. Intentio  autem  concedentis  est  tantum  pro 
praesenti  tempore  in  quo  homo  est  in  gratia  ; nec 
potest  esse  pro  futuro  sublati  obicis  tempore,  quia 
ista  intentio  esset  irrationabilis  et  contra  jus  divi- 
num. Ergo  si  homo  non  sit  in  gratia  quando  fit  ap- 
plicatio thesauri,  nunquam  illr  applicabitur ; aliud 
est  de  sacramentis,  quae  recedente  fictione  revivis- 
cunt, quia  sacramentum  fuit  applicatum,  seu  fuit 
validum,  indulgentia  autem  non  fuit  applicata, 
seu  non  fuit  valida  ; ergo  non  potest  reviviscere. 

Sect.  III.  — An  ad  indulgentia;  effectum  sil  necessa- 
ria-confessio. 

Dico  1 : Non  est  necessaria  confessio,  quando  in 
forma  indulgentiae  non  exprimitur,  etiamsi  in  ea 
postuletur  communio  ; sufficit  enim  status  gratiae, 
sive  per  veram  contritionem,  sive  per  attritionem 
cum  quovis  alio  sacramento  obtentus,  dum  dicitur 
contritis  et  confessis,  id  est,  si  confessio  sit  necessa- 
ria ad  statum  gratiae.  Deinde  dum  expresse  postu- 
latur confessio,  intelligitur  non  venialium,  sed  mor- 
talium peccatorum  confessio.  Si  ad  lucrandum 
jubilaeum  expresse  requiratur  confessio,  et  homo 
intra  tempus  praescriptum  semel  confiteatur,  postea 
ante  momentum  in  quo  fructus  indulgentiae  obli- 
nendus est,  iterum  peccet  mortaliter,  non  videtur 
necessario  iteranda  actualis  confessio  de  hoc  pos- 
teriori peccato  ad  lucrandum  jubilaeum  ; sed  con- 
tritio poterit  sufficere. 

Dico  2 : Quando  indulgentia  conceditur  sub  hac 
forma  : Vere  pcenitentibus  ac  confessis,  non  videtur 
necessaria  praemittenda  esse  actualis  confessio  ; se- 
curius tamen  erit  illam  praemittere.  Non  enim  videtur 
papa  illam  exigere  ut  speciale  opus  necessarium 
ad  lucrandam  indulgentiam,  sicut  jejunium,  aut 

eleemosynam,  sed  ut  dispositionem  ad  statum  gra- 
tiae; adeoque  status  gratiae  quomodocunque  habitus, 
sufficiet  sine  actuali  confessione,  qui  etiam  requi- 
ritur ad  obtinendum  non  tantum  proprium  indul- 
gentiae effectum  seu  remissionem  poenae  temporalis, 
sed  etiam  ad  alios  favores,  qui  interdum  cum  in- 
dulgentia conceduntur,  ut  sunt  absolutio  a censu- 
ris, dispensationes  votorum,  etc. 

Sect.  IY,  V,  VI.  — De  actuali  dispositione  et  opere 
requisito  ad  lucrandam  indulgentiam. 

Dico  I : Non  est  absolute  et  simpliciter  de  neces- 
sitate indulgentiae  ut  concedatur  sub  conditione 
alicujus  operis  praestandi  ad  effectum  indulgentiae 
consequendum  ; potest  enim  dari  indulgentia  per 
modum  gralitudinis  ob  obsequia  Ecclesiae  exhibita, 
in  quibus  potest  esse  sufficiens  ratio  dandi  remis- 
sionem poenae  temporalis  sine  impositione  novi 
operis,  supposito  nempe  gratiae  statu  in  recipiente; 
item  potest  sic  dari  per  modum  medicinae  ad  eri- 
gendam recipientis  spem  aut  fervorem  excitandum, 
aut  per  modum  liberalis  donationis  ex  rationabili 
causa  aut  occasione,  v.  gr.  ob  aliquam  solemnitatem, 
factae.  Attamen  quando  causa  dandae  indulgentia! 
talis  est,  ut  sine  pii  operis  interventu  vel  non  sil 
sufficiens,  vel  non  possit  convenienter  ad  finem  in- 
dulgentiae applicari,  tunc  injunctio  pii  operis  est 
necessaria  ad  valorem  indulgentiae  : ut  enim  indul- 
gentia valeat , debet  esse  justa  causa  , adeoque 
istud  opus  injunctum  tenet  se  ex  parte  causae  fi- 
nalis. 

Dico  2 : Quoties  indulgentia  conceditur  sub  tali 
forma,  ut  certum  opus  requirat,  nemo  illam  lucratur 
nisi  istud  opus  exsequatur,  etiamsi  ex  oblivione- 
aut  impotentia  omissum  sit ; nisi  in  ipsa  conces- 
sione talis  exceptio  exprimatur,  aut  sub  alia  forma 
personis  impeditis  idem  indulgenlise  effectus  tri- 
buatur. Imo  nec  videtur  aliquid  indulgentiae  conse- 
qui, qui  tantum  aliquam  injuncti  operis  partem, 
v.  gr.  unum  jejunium  ex  tribus  injunctis,  implevit, 
quia  concessio  est  unica  et  quasi  indivisibilis  sub 
tali  conditione.  Si  tamen  minimam  ex  injuncto 
opere  partem  omisisset,  videtur  consecutus  indul- 
gentiam, quia  in  moralibus  parum  pro  nihilo  repu- 
tatur. Opus  injunctum  non  est  necesse  ut  sit  aeter- 
num , item  non  est  necesse  per  se  loquendo  et  ex 
vi  talis  operis,  ut  fiat  in  statu  gratiae,  quando  opus 
praecedit  indulgentiam  vel  omnino,  vel  ex  parte  : si 
enim  consummetur  opus  quando  indiligentiae  fructus 
dandus  est,  tunc  necessaria  erit  gratia  non  propter 
opus,  sed  propter  indulgentiae  fructum.  Id  intellige, 
nisi  concedens  indulgentiam  expresse  velit  ut  opus 
injunctam  fiat  in  statu  gratiae.  Imo 
Dico  5 : Probabilius  videtur  non  requiri  necessa- 
rio, ut  opus  injunctum  sit  honestum  in  individuo  ; 
potest  enim  pontifex  solum  designare  opus  bonum 
ex  genere  suo  ut  conditionem  necessariam  ad  con- 
sequendam indulgentiam,  non  exigendo  omnes  cir- 
cumstantias ad  bonitatem  moralem  actus  in  indivi- 
duo requisitas  (non  tamen  eas  excludendo),  ne 

difficiliorem  indulgenti*  consecutionem  reddat, 
dummodo  is  qui  illud  opus  facit,  habeat  inten- 
tionem formalem  vel  virtualem  in  eo  faciendo  lu- 
crandi indulgentiam  ; adeoque  cum  imperative  pro- 
cedat a voluntate  quatenus  fidei  lumine  illustrata, 
requiritur  saltem  remote  aliquod  gratiae  auxilium 
ad  istud  opus  exsequendum  ut  indulgentia  obti- 
neatur. 

Sect.  MI.  — An  quis  vivens  possit  lucrari  in- 
dulgentiam per  alium. 

Dico  : Ad  lucrandam  indulgentiam  sufficit  opus 
injunctum  fieri  ministerialiter  per  alium,  v.  gr. 
eleemosynam  per  famulum,  aut  per  alium,  nomine 
volentis  lucrari  indulgentiam,  nisi  tenor  indulgen- 
tiae  expresse  aliud  petat ; nec  necesse  est  ut  ille 
ministerialiter  operans  nomine  alterius,  sil  in  gra- 
tia. Opus  tamen  injunctum  non  potest  fieri  per 
alium  ut  causam  principalem  et  proximam,  v.  gr. 
jejunare,  orare,  visitare  templum,  elc.,  nisi  hoc 
permittat  expresse  tenor  indulgenti® ; nec  tunc 
operans  nomine  alterius  debet  esse  necessario  in 
gratia,  ut  alter  lucretur  indulgentiam,  sed  hic  alter 
debet  esse  in  gratia  eo  tempore  quo  ei  applicandus 
est  fructus  indulgenti*.  Unde  iste  principaliter 
operans  nomine  alterius,  potest  huic  inscio  lucrari 
indulgentiam. 

Sect.  Mil.  — An  omnes  cequaliler  et  slatim  post  opus 
impletum,  quod  injunctum  erat,  consequantur  indul- 
gentia; fructum. 

Dico  1 : Omnes  qui  opus  injunctum  sufficienter 
perficiunt,  ®qualem  statim  indulgenti®  effectum 
formaliter  consequuntur,  si  eo  indigeant,  v.  gr. 
plenariam  peccatorum  sive  plurium  sive  paucio- 
rum poen®  remissionem.  Effectus  enim  indulgenti® 
per  se  et  quasi  ab  intrinseco  nullam  dispositionem 
requirit  in  recipiente  pr*ter  ablationem  culp*  et 
statum  grati*,  ideoque  major  vel  minor  devotio, 
seu  dispositio  actualis  per  se  non  confert  ad  insqua- 
lem  indulgenti*  effectum,  qui  datur  per  modum 
cujusdam  liberalis  donationis  prudenter  fact*,  sive 
fact*  ex  justa  et  sufficienti  causa.  Quando  indefinita 
injungitur  eleemosyna,  sufficit  minima  ad  lucrandam 
indulgentiam  ; et  sufficit  etiam  minima  juxta  statum 
person®,  si  forma  concessionis  virtualiter  vel  forma- 
liter postulet  diversam  pro  diversis  poenis. 

Dico  2 : Quando  plures  indulgenti®,  v.  gr.  unius 
anni,  conjunguntur  in  una  persona  diversis  viis, 
id  est.  per  distincta  privilegia  aut  diversa  grana 
benedicta,  non  videntur  omnes  acquiri  uno  actu, 
sed  singulis  actibus  ; quia  unaqu®que  postulat  ta- 
lem actum  applicatum  ad  talem  finem  vel  effectum, 
ut  partialem  saltem  concessionis  causam. 

Sect.  IX.  — An  preeter  gratice  statum  et  opus  injun- 
ctum requiratur  alia  dispositio  actualis  vel  habi- 
tualis in  recipiente  indulgentiam  ad  eam  lucran- 
dam. 

Respondeo  negative,  quia  in  indulgenti®  conces- 
sione per  se  non  attenditur  actus  recipientis  tan- 
quam  ejus  dispositio,  sed  tanquam  complens  cau- 
sam suffic:entem  ad  indulgenti®  concessionem  ; 

alioqui  non  est  necessarius  iste  actus,  nisi  quatenus 
voluntarie  et  superabundanter  a dispensatore  in- 
dulgenti® postulatur  tanquam  conditio  sine  qua 
non.  Unde  indulgentia  absolute  concessa  omnibus 
quamtumvis  negligentibus  prodest,  quantum  est  ex 
se  et  ex  potestate  ac  voluntate  concedentis  ; et 
probabilius  quoque  est  illam  causam,  qu®  sufficiens 
est  respectu  diligentium,  etiam  esse  sufficientem 
respectu  negligentium,  si  sint  in  statu  grati®;  ac 
proinde  non  sint  indigni  indulgenti*  beneficio, 
contra  Cajetanum  oppositum  sentientem. 

DISPUTATIO  QUINQUAGESIMA  TERTIA. 

De  defunctis  quibus  indulgenti®  prodesse  possunt. 

Sect.  I,  II.  — An  animee  defunctorum  sint  capaces 
fructus  indulgentiarum,  et  quomodo  ; per  modum 
absolutionis,  an  suffragii  tantum. 

Dico  1 : Quamvis  olim  non  ita  fuerit  ab  Ecclesia 
declaratum  animas  defunctorum  esse  capaces  fru- 
ctus indulgentiarum  eumque  posse  illis  applicari  ac 
prodesse,  ideoque  tunc  potuerint  viri  etiam  catho- 
lici hac  in  re  opinionibus  dissentire,  nunc  tamen 
res  adeo  est  clara  eas  posse  sic  juvari,  ut  sine 
errore  negari  non  possit.  Probatur  ex  communi 
theologorum  et  Ecclesi®  consensu,  ex  antiquo  Ec- 
clesi*  usu,  ex  auctoritate  mullorum  pontificum, 
qui  ex  facto  et  doctrina  id  comprobarunt.  Deinde 
certum  est  animas  qu®  sic  juvari  possunt,  dun- 
taxat  esse  animas  purgatorii , nullas  vero  alias,  uti 
supra  de  suffragiis  dictum  est.  Sed  ut  indulgentia 
illis  prodesse  possil,  id  debet  expresse  declarari  in 
forma  concessionis  concedi  indulgentiam  pro  omni- 
bus fidelibus,  quia  nemo  potest  lucrari  indulgen- 
tiam pro  alio,  nisi  id  expresse  concedatur  in  forma 
concessionis,  sed  tantum  pro  seipso. 

Dico  2 : Theologi  communiter  docent  pontificem 
non  posse  pro  defunctis  concedere  indulgentias 
per  modum  absolutionis,  sed  tantum  per  modum 
suffragii ; sive  non  posse  principaliter  et  directe, 
sed  tantum  secundario  et  indirecte  (D.  Tliomas, 
Alensis,  Bonaventura , Bellarminus,  etc.),  quia 
concedere  indulgentiam  per  modum  absolutionis,, 
est  auctoritate  judiciaria , qu*  solum  exercetur 
erga  suos  subditos,  remittere  poenam.  Anim®  au- 
tem purgatorii,  non  possunt  dici  subdit®  summo 
pontifici,  sed  tantum  homines  viatores  et  super 
terram  degentes  juxta  h®c  : Quidquid  solveris  su- 
per terram  (Mattii,  xvr,  19) ; nec  ullum  jurisdictio- 
nis actum  potest  vere  ac  directe  exercere  in  illas 
papa.  Potest  ergo  tantum  pro  illis  per  modum 
suffragii  concedere  indulgentias  : sicut  unusquis- 
que fidelis  potest  privata  auctoritate  illis  succurrere 
per  modum  suffragii  de  suis  propriis  satisfactioni- 
bus, sic  papa  auctoritate  publica  potest  eisdem  suc- 
currere per  modum  suffragii  ex  communi  satisfa- 
ctionum Ecclesi®  thesauro,  cujus  dispensatio  penes 
ipsum  est,  juxta  potestatem  a Christo  datam. 

Sect.  III.  — Quid  sit  concedere  indulgentiam  pro 
defunctis  per  modum  suffragii,  et  non  per  modum 
absolutionis. 

Dico  I : Effectus  indulgenti*  per  modum  suffragii 

concessae  videtur  esse  seque  infallibilis  ac  concessa 
per  modum  absolutionis,  quia  in  utraque  offertur 
sequale  pretium  pro  solutione  debitae  poenae,  nempe 
Christi  et  sanctorum  satisfactiones  superabundanles ; 
et  in  utraque  est  divina  promissio,  et  quasi  pactum 
acceptandi  unam  poenam  pro  alia  ablatam  a papa 
juxta  haec  verba  : Quodcunque  solveris  super  terram 
erit  solutum  et  in  coelis  ( Mattii . xvi,  19).  Non  ergo 
istae  duae  indulgentiae  hac  in  re  differunt,  neque 
etiam  illarum  differentia  in  hoc  praecise  consistit 
quod  induigenlia  per  modum  absolutionis  conferatur 
immediate  ac  directe  ei  in  quo  habitura  est  effe- 
ctum; indulgentia  autem  per  modum  suffragii  con- 
feratur immediate  alicui  viventi  cum  facultate  eam 
applicandi  defuncto,  et  illi  offerendi  per  modum 
suffragii  satisfactionem  jam  quasi  sibi  donatam  ex 
communi  Ecclesiae  thesauro  ; posset  enim  papa  sine 
interventu  actionis  et  applicationis  alterius  viventis 
indulgentiam  lucrantis,  ipsemet  immediate  offerre 
Deo  satisfactionem  de  thesauro  Ecclesiae,  applicando 
illam  defunctis  vel  generaliter  omnibus  vel  specia- 
liter aliquibus,  ut  Deus  illis  remitteret  tantam  vel 
tantam  poenam;  si  nempe  spectetur  nuda  dispen- 
santis potestas,  et  defunctorum  capacitas  : deinde 

Dico  2 ; Neque  differunt  si  caetera  sint  paria,  vel 
■n  infallibilitate  effectus,  vel  in  ejus  quantitate,  sed 
in  modo  eum  causandi  moraliter;  concedens  enim 
mdulgentiam  per  modum  absolutionis  proxime  et 
.mmediate  remittit  poenam  tanquam  Dei  minister  ac 
index  locum  Dei  tenens,  concedens  autem  per  mo- 
dum suffragii  non  remittit  poenam,  sed  pretium  ae- 
quale offert  ut  ipse  eum  remittat  : unde  fit  ut  in 
utroque  interveniat  ratio  justitiae  sed  diverso  modo. 
Nam  in  absolutionis  indulgentia  intervenit  justitia 
quasi  vindicativa  ex  parte  absolventis ; in  suffragii 
indulgentia  tantum  intervenit  justitia  per  modum 
nquivalentis  commutationis,  fundatae  in  pacto  et 
promissione  divina,  etiamsi  in  absolutionis  indul- 
gentia includatur  etiam  aequivalens  commutatio , 
udeoque  se  habent  ut  includens  et  inclusum.  Unde 
oritur  alia  differentia,  quod  indulgentia  per  modum 
suffragii  potest  concedi  non  subditis,  si  concedens 
nabeat  talem  potestatem  in  thesaurum  ; indulgentia 
autem  per  modum  absolutionis  potest  tantum  con- 
cedi subditis,  quia  est  actus  judiciariae  potestatis. 
Denique  istac  ambae  indulgentiae  possunt  dici  verae 
ac  propriae  indulgentiae. 

Sect.IV.  — Quce  conditiones  requirantur  ad  vatorem 
indulgentia ? pro  defunctis. 

Dico  1 : Ad  lucrandam  indulgentiam  pro  defuncto, 
debet  vivens  facere  et  implere  opus  injunctum  cum 
intentione  ac  voluntate  obtinendi  defuncto  indul- 
gentiam; non  est  tamen  necesse,  ut  istius  operis 
satisfactionem  sive  ex  opere  operantis,  sive  ex  opere 
operato  provenientem,  in  particulari  offerat  pro  de- 
functo, nisi  id  expresse  in  forma  concessionis  po- 
stuletur ; nec  requiritur  ut  lucrans  indulgentiam 
pro  alio  sive  defuncto,  sive  vivo,,  sit  in  statu  gratiae 


dum  opus  injunctum  adimplet  : sufficit  ut  is  cui 
obtinet  seu  applicat  indulgentiam  , sit  in  gratia. 

Dico  2 : Ex  parte  defuncti  ad  obtinendam  indul- 
gentiam probabilius  requiritur  character  baptisma- 
lis,  quia  sicut  missae  sacrificium,  juxta  Patres  , non 
offertur  pro  catechumeno  defuncto  ad  remittendam 
illi  poenam  temporalem  ex  opere  operato,  ita  videtur 
non  posse  papa  pro  illo  defuncto  dare  indulgentiam 
per  modum  suffragii,  qui  non  poterat  dare  vivo  per 
modum  ahsolutionis.  Itaque  in  defuncto  ad  oblinen- 
dam indulgentiam  praeter  characterem  baplismalem 
et  gratiam  sanctificantem,  nulla  alia  dispositio  re- 
quiritur : v.  gr.  non  requiritur  speciale  meritum 
de  congruo,  quod  in  hac  vita  praecesserit,  ut  vult 
Cajetanus;  non  notitia  aut  acceptatio  beneficii  sibi 
collali,  nec  actus  spei  aut  fiduciae  obtinendi  fructum 
indulgentiae. 

DISPUTATIO  QUINQUAGESIMA  QUARTA. 

De  causa  finali  ob  quam  concedi  possunt  ac  debent 
indulgentiae. 

Sect.  I,  II.  — An  ad  dandam  licite  ac  valide  indul- 
gentiam requiratur  causa  legitima. 

Dico  1 ; Ad  dandam  licite  indulgentiam  requiritur 
causa  honesta,  pia  ac  proportionata,  quae  sit  distin- 
cta ab  intrinseco  indulgentiae  fine  seu  effectu.  Sum- 
mus enim  pontifex,  qui  est  tantum  Christi  minister, 
non  potest  pro  suo  libitu  sine  causa  indulgentias 
dispensare,  cum  id  foret  non  in  aedificationem,  sed 
in  destructionem  Ecclesiae.  Imo 

Dico  2 : Ut  indulgentia  sit  valida,  debet  esse 
causa  legitima,  ita  ut  concedens  indulgentiam  agat 
juxta  Christi  intentionem  ac  voluntatem,  quae  non 
ex  speciali  revelatione , sed  ex  ipsa  rei  natura  ae 
circumstantiis  colligenda  est.  Quamvis  enim  in  jure 
humano  multa  illicite  fiant  quae  facLa  tenent,  seu 
quae  sunt  valida,  non  est  tamen  hic  idem,  quia  hie 
est  jus  divinum,  contra  quod  agitur  in  obligatione 
satisfaciendi  Deo  pro  peccatis.  Supposita  igitur  ali- 
cujus  indulgentiae  invaliditate  ob  causam  insufficien- 
tem, non  tolleretur  quidem  in  re  obligatio  satisfa- 
ctionis exsequendae  a confessario  impositae;  sed 
cum  non  constet  poenitenli  de  ista  invaliditate  , 
posset  ab  illo  in  conscientia  excusari.  Quoad  alias 
autem  facultaLes  quas  cum  ejusmodi  indulgentia  in- 
valida conceduntur,  v.  gr.  facultas  eligendi  confes- 
suri um,  recipiendi  absolutionem  a casibus  reservatis, 
dispensationem  in  votis,  etc.,  videntur  ea  omnia 
quae  ex  vi  talium  facultatum  valide  fieri ; quia  haec 
omnia  praecise  pfcndent  ex  jure  humano,  seu  ex  vo- 
luntate pontificis,  nempe  quod  hic  sacerdos  possit 
hujus  vel  illius  confessionem  audire,  quod  possit 
dispensare  in  votis,  quod  tales  casus  sint  reservati , 
etc.  Haec  enim  omnia  per  voluntatem  pontificis 
limitari,  extendi,  delegari  possunt;  sunt  ergo 
valida  , etiamsi  ex  sola  ejus  voluntate  sine  alia 
causa  fiant. 


PAKT.  II.—  XVII.  DE  SACRAMENTIS. 


Sect.  1 1 i . — An  ad  valorem  indulgentiae  requiratur 

n°n  tantum  causa  justa  seu  legitima,  sed  etiam 

proporlionata. 

Dico : Ad  valorem  indulgenti;»  non  sufficit  causa 
solummodo  honesta,  pia,  justa  seu  legitima,  sed 
etiam  requiritur  proporlionata  effectui  seu  quantitati 
indulgentiae.  Talis  enim  causa  requiritur  ad  dandam 
licite  indulgentiam  ut  dictum  est;  ergo  etiam  ad 
dandam  valide,  quia  id  videntur  significare  decreta 
pontificum.  Hinc  si  causa  proportionata  sit  aequalis 
quantitati  indulgentiae  concessat,  aut  si  illam  excedat, 
operabitur  integrum  indulgentiae  effectum;  si  au- 
tem totam  indulgentiae  quantitatem  non  aequet, 
operabitur  duntaxat  effectum  sibi  proporlionatum. 
Concedens  enim  indulgentiam  intendit  concedere 
quantum  potest;  atqui  ista  causa,  quam  sibi  pro- 
ponit, meretur  dictum  effectum  proporlionatum; 
ergo  illum  confert,  id  est  squalem  tali  causae  non 
adaequanti  totam  indulgentiae  quantitatem.  Haec  au- 
tem aequalitas  seu  proportio  desumenda  est  non 
praecise  ex  re  ipsa,  sed  ex  prudenti  concedentis 
existimatione  ac  dispensatione  prout  videtur  illi  a 
Christo  data  potestas.  Dum  D.  Thomas  ait  causam 
piam,  quaecunque  illa  sit,  sufficere  ad  integrum  in- 
dulgentiae effectum  , nomine  causce  pice,  intelligit 
causam  convenientem  ac  proportionatam  toti  effe- 
ctui ; atque  haec  causa  proportionata  non  consistit 
in  indivisibili,  sed  patitur  latitudinem. 

Sect.  IV.  — An  oporteat  ut  causa  indulgentias  sil 
publica , seu  ad  bonum  commune  pertinens. 

Dico  1 : Privata  indulgentiae  causa  sufficit,  dum- 
modo pia  sit,  et  indulgentiae  quae  conceditur,  pro- 
portionata, ut  saepe  dicunt  theologi.  Sed  hoc  varie 
intelligendum  est.  Quocirca  indulgentia,  quae  toti 
Ecclesiae  conceditur , ordinarie  requirit  causam 
communem  immediate  pertinentem  ad  totius  Ec- 
clesiae, vel  saltem  alicujus  ejus  principalis  partis,  v. 
gr.  unius  regni  vel  provinciae  utilitatem.  Si  indul- 
gentia sit  concessa  personis  mediante  loco,  v.  gr. 
in  jubilaeo  visitantibus  Limina  Apostolorum,  in  de- 
dicatione templi  illud  visitantibus,  sufficit  ut  causa 
immediate  attingat  locum.  Deinde  utilitas  non  est 
opus  ut  immediate  sit  semper  spiritualis,  potest 
enim  interdum  etiam  esse  temporalis,  v.  gr.  defensio 
Ecclesiae,  expulsio  famis  aut  pestis  a Deo  impe- 
tranda ; nec  necessario  requiritur  ut  causa  oriatur 
ex  malo  imminenti,  sed  sufficit  boni  augmentum, 
v.  gr.  pietatis,  usus  sacramentorum,  etc. 

Dico  2 : Quando  indulgentia  est  particularis , v. 
gr.  pro  una  provincia,  una  religione,  una  confrater- 
nitate,  persona,  sufficit  causa  illi  proportionata, 
nempe  causa  extrinseca  praeter  intrinsecum  indul- 
gentiae finem.  Imo  potest  interdum  sufficere  causa 
particularis  seu  personalis,  v.  gr.  impetratio  salutis, 
regis,  praelati,  aut  alicujus  viri  reipublicae  utilissimi, 
ut  detur  indulgentia  universalis;  et  interdum  etiam 
intercessio  seu  postulatio  alicujus  personae  potest 
conferre  ad  cohonestandam  intelligentiae  causam  ; 
illa  tamen  sola  non  est  causa  sufficiens.  Ad  hone- 
stam autem  et  proportionatam  indulgentiae  causam, 


non  est  semper  necesse  ut  aliquod  opus  exsequen- 
dum a recipiente  exigatur,  quod  ad  istam  causam 
aliquo  modo  concurrat. 

DISPUTATIO  QUINQUAGESIMA  QUINTA. 

De  causa  sufficiente  indulgentiarum. 

Sect.  I. — An  solus  papa  habeat  divino  jure  potesta- 
tem concedendi  indulgentias. 

Dico  : Solus  papa  jure  divino  habet  potestatem 
concedendi  indulgentias  in  universa  Ecclesia;  totam 
enim  habet  sibi  subjectam,  et  soli  Petro  dixit  Jesus: 
Pasce  oves  meas  ( Joan . xxi,  17).  Unde  concilium 
generale  acephalum,  sive  sine  capite  sede  vacante, 
non  potest  concedere  indulgentias,  uti  nec  ferre 
leges  pro  tota  Ecclesia.  Praesente  autem  papa,  vel 
per  se,  vel  per  ejus  legatos,  utrumque  potest  ex  vi 
sui  capitis  consentientis  et  potestatem  dantis,  nempe 
si  legati  habeant  a papa  istam  commissionem;  ac 
proinde  nullo  jure  ordinario  humano  concilium  ge- 
nerale habet  potestatem  concedendi  indulgentias. 

Secj.  II.  — An  inferiores  sacerdotes,  vel  saltem  epi- 
scopi habeant  jure  divino  potestatem  dandi  indul- 
gentias aliquibus  personis,  aut  locis. 

Dico  : Probabilius  videtur  solum  summum  pon- 
tificem babere  immediate  a Christo  potestatem  con- 
cedendi indulgentias  tam  in  universa  Ecclesia,  quam 
in  qualibet  ejus  parte;  imo  et  in  singulis  ejus  per- 
sonis. (Richardus,  Durandus,  Paludanus,etc.,  contra 
Sotum,  Cordubensem,  etc.,  dicentes  unumquemque 
episcopum  jure  divino  habere  potestatem  conce- 
dendi indulgentias  in  sua  dioecesi  seu  suis  subditis; 
et  contra  Marsilium,  etc.,  dicentes  omnes  sacerdotes 
jure  divino  habere  potestatem  concedendi  indulgen- 
tiam etiam  plenariam,  licet  nunc  non  possent,  quia 
papa  id  sibi  reservavit.)  Probatur,  quia  Christus  soli 
Petro  dixit  : Tibi  dabo  claves  : Quodcunque  solveris; 
et  Paces  oves  meas  (Mattii,  xvi,  Id;  Joan.  xxt,  17). 
Deinde  alibi  ostendimus  jurisdictionem  episcoporum, 
etiam  in  foro  sacramentali,  non  esse  immediate  a 
jure  divino , sed  mediante  papa  ; ergo  a fortiori 
idem  dicendum  de  jurisdictione  ad  dandas  indul- 
gentias. Concessio  enim  indulgentiarum  non  est 
actus  characteris,  ordinis  aut  consecrationis  episco- 
palis; ergo  pendet  ab  alia  jurisdictione,  nempe  pa- 
pae, qui  congruenter,  juxta  episcoporum  munus , 
communicat  illis  aliquam  in  hoc  foro  jurisdictionem. 
Falsum  est  ergo  episcopum  jure  divino  posse  omnia 
in  suo  episcopatu  quae  papa  potest  in  universa  Ec- 
clesia, nisi  prohibeatur,  ut  patet  in  multis  rebus. 

Sect.  III.  — An  episcopi  possint  indulgentias  conce- 
dere ordinario  jure  humano. 

Nota  : Jurisdictio  ordinaria  dicitur  illa  quae  alicui 
convenit  ex  vi  sui  muneris  et  officii.  Hinc 
Dico  1 : Episcopi  habent  non  delegatam,  sed  or- 
dinariam potestatem  concedendi  aliquas  indulgen- 
tias,quia  perjus  commune  ecclesiasticum,  atqueadeo 
ex  vi  muneris  sui  eam  habent  ab  Ecclesia  defini- 
tam, ideoque  eam  delegare  alteri  possunt;  cumque 
sit  tantum  unus  Ecclesiae  communis  thesaurus,  suas 

indulgentias  ex  eo  desumunt  singuli  episcopi,  non 
vero  ex  aliquo  particulari  cujusvis  episeopatus  the- 
sauro. Attamen  istam  potestatem  habent  limitatam 
juxta  juris  dispositionem  : Primo  in  quantitate;  nam 
episcopi  tantum  possunt  concedere  unum  annum  in- 
dulgentiae in  dedicationem  alicujus  Ecclesiae;  in  an- 
niversario autem  die  istius  dedicationis,  solummodo 
quadraginta  dierum  indulgentiam,  quam  etiam  con- 
cedere possunt  in  quocunque  casu , in  quo  eis 
occurrit  causa  sufficiens  ad  concedendas  indulgen- 
tias : ita  statutum  est  in  cap.  Cum  ex  eo,  De  pceni- 
tent.  elremiss.  Istas  indulgentias  possunt  concedere 
plures  episcopi  in  eodem  episcopatu  sibi  succeden- 
tes : v.  gr.  successor  potest  alicui  loco  concedere 
indulgentiam,  quamvis  similem  habeat  a praedeces- 
sore; item  archiepiscopus  in  loco  sui  suffraganei 
potest  eamdem  indulgentiam  concedere,  quamvis 
episcopus  loci  aliam  similem  tribuat;  et  subditi 
istius  episcopi  possunt  utramque  lucrari.  Secundo, 
in  personis ; nam  episcopi  possunt  solum  concedere 
indulgentias  suis  subditis,  sed  non  possunt  conce- 
dere pro  defunctis. 

Dico  2 : Si  episcopi  contra  limitationem  ipsis 
factam,  concedant  majorem  indulgentiam,  non  tan- 
tum est  illicita,  sed  etiam  invalida.  "Valebit  tamen 
pro  illa  quantitate  quae  non  excedit  juris  limitatio- 
nem utpote  illi  proportionata  : Utile  enim  per  inutile 
non  vitiatur,  ut  habet  regula  juris.  Haec  indulgentia 
non  tantum  in  foro  exteriori,  sed  etiam  in  interiori 
poenitentiae  foro  videtur  esse  irrita  quoad  exces- 
sum. Episcopus  potest  exercere  hanc  suam  juris- 
dictionem concedendi  indulgentias  suis  subditis  in 
omni  loco,  sive  hi  exsistant  intra  sui  episcopatus 
territorium,  sive  extra.  Nomine  episcopi  intelligi  po- 
test episcopus  electus  et  confirmatus,  licet  nondum 
sit  consecratus , modo  non  habeat  jurisdictionem 
aliqua  censura  impeditam,  peccatum  mortale  non 
impedit  illius  jurisdictionem.  Archiepiscopus  non 
tantum  in  suo  episcopatu,  sed  etiam  in  tota  sua 
provincia  potest  indulgentias  concedere;  legati  pon- 
tificis solent  habere  hanc  potestatem  intra  fines  suae 
legationis  ex  commissione  papae. 

Sect.  IV,  "V.  — Quidprcelali  episcopo  inferiores,  sacer- 
dotes, praelati  religionum  possint  jure  ecclesiastico 
circa  indulgentiarum  concessionem. 

Dico  1 : Nullus  praelatus  episcopo  inferior  habet 
potestatem  ordinariam,  etiam  jure  ecclesiastico,  ad 
concedendam  aliquam  indulgentiam,  nec  illis  suffi- 
cit, per  se  loquendo,  consuetudo  praescripta  ad 
hanc  potestatem  tanquam  ordinariam  habendam ; 
attamen  praescripta  consuetudo  est  indicium  juris- 
dictionis aliquando  a papa  concessae.  Similiter  ab- 
bates, aut  praelati  saeculares  exempti  et  immediate 
summo  pontifici  subjecti,  jurisdictionem  episcopa- 
lem habentes,  non  possunt  etiam  suis  subditis,  aut 
in  locis  sibi  subditis,  jure  ordinario  indulgentias 
concedere,  nisi  consuetudine  vel  alia  sufficienti  ra- 
tione constet  fuisse  alicui  specialiter  a summo  pon- 
tifice concessam  istam  potestatem.  Unde  nec  capi- 


tulum sede  vacante  , nec  vicarius  episcopi  hanc 
potestatem  habent  jure  ordinario,  mullo  autem  mi- 
nus parochi,  aut  alii  sacerdotes  simplices.  Hinc 
Dico  2 : Praelati  religionum  sive  locales,  sive 
provinciales,  sive  generales  jure  ordinario  seu  ex  vi 
muneris  sui  nullam  etiam  habent  potestatem  con- 
cedendi indulgentias.  Quando  igitur  aliqua  religio 
vel  ejus  praelatus  admittit  aliquem  ad  consortium 
seu  participationem  bonorum  operum  istius  religio- 
nis, non  concedit  indulgentiam ; sed  offert  suffra- 
gium admittendo  illum  ad  communicationem  meri- 
torum et  operum  maxime  per  modum  impetrationis. 
Deus  enim  ob  pia  totius  religionis  opera  benefacit 
non  tantum  propriis  ejus  membris,  sed  etiam  iis 
qui  cum  ista  religione  sunt  conjuncti;  et  si  velit  etiam 
illam  admittere  ad  participationem  operum  satis— 
factoriorum,  tunc  requiritur  ut  singuli  subditi  refe- 
rant sua  opera  satisfactoria  ad  istam  superioris  in- 
tentionem, vel  ipsi  juxta  illius  intentionem  directe 
aut  saltem  implicite  sua  alteri  applicent  : nulla 
enim  privata  fidelium  congregatio  potest  habere 
privatum  ex  superabundantibus  satisfactionibus  suo" 
rum  membrorum  thesaurum,  qui  sit  quasi  sub 
dominio  istius  congregationis.,  et  cujus  dispensatio 
ad  illam,  seu  ad  ejus  praelatum  speciali  potestate 
pertineat.  Et  quamvis  praelatus  probabilius  possit 
praecipere  subdito  ut  tale  opus  faciat  ad  satisfacien- 
dum pro  alio,  non  potest  tamen  istud  opus  imme- 
diate applicare  alteri  ad  satisfaciendum  sine  subditi 
operantis  intentione  et  quasi  cooperatione;  hoc 
enim  non  est  sub  ejus  dominio.  Deinde  ista  suffrar 
giorum  communicatio,  praeter  participationem  me- 
ritorum de  congruo  et  bonorum  operum  impetra- 
toriorum  et  salisfactoriorum,  potest  etiam  deservire 
ad  participandas  indulgentias  isti  religioni  a sede 
apostolica  concessas ; sed  ad  hoc  requiritur  specialis 
ejusdem  sedis  aposlolicae  facultas  quae  extendat 
datas  indulgentias  ad  ejusmodi  personam  vel  per- 
sonas ; et  tunc  non  praelatus,  sed  ipse  papa  eas  dat. 

Sect.  VI.  — In  quibus  sit  vel  esse  possit  potestas 
delegata  ad  indulgentias  concedendas. 

Dico  1 : Potestas  dandi  indulgentias  est  delegabilis, 
adeoque  papa  eam  delegare  potest,  v.  gr.  suis  le- 
gatis, generalibus  religionum,  etc. ; episcopus,  suis 
subditis.  Et  is  cui  illa  delegatur,  non  debet  neces- 
sario esse  sacerdos,  quia  ordo  sacerdotalis  non  est 
per  se  necessarius  ad  hunc  effectum,  et  papa  de 
facto  illam  delegat  interdum  cardinalibus  nullum 
sacrum  ordinem  habentibus ; jure  tamen  ordinario 
debet  esse  clericus,  quia  est  potestas  ecclesiastica. 
Dum  conceditur  alicui,  ut  in  articulo  mortis  obti- 
nere possit  indulgentiam  plenariam  a confessario, 
potest  intelligi  de  confessario  sive  actu  sive  munere, 
non  tamen  de  alio.  Episcopus  respectu  suorum  sub- 
ditorum ad  dandam  indulgentiam  potest  delegare 
suum  vicarium,  aut  alienum  episcopum,  vol  sim- 
plicem sacerdotem  , vel  clericum  inferiorem.  Item 
dic  de  archiepiscopo. 

Dico  2 : Quinam  de  facto  habeant  hanc  potesta- 

tem  delegatam,  id  noscendum  est  ex  voluntate  papte 
aut  episcoporum,  quae  manifestatur  per  eorum  re- 
scripta aut  privilegia  concessa. 

DISPUTATIO  QUINQUAGESIMA  SEXTA. 

De  iorma  in  indulgentiarum  concessione  servanda. 

Sect.  I. — An  ad  indiligentiam  concedendam  seu 
efficiendam  sit  necessaria  aliqua  forma,  eaque  deter- 
minata. 

Dico  1 : Duplex  est  forma  concedendi  indulgen 
tias  : una  continens  indulgentiam  ferendam,  alia 
latam.  Forma  continens  indulgentiam  ferendam , 
est  quando  papa  concedit  alicui,  ut  in  articulo  mor- 
tis, v.  gr. , possit  a confessario  absolvi  non  tantum 
a culpa,  sed  etiam  ab  omni  poena  ; tunc  ipse  papa 
non  absolvit,  sed  concedit  alteri  ut  absolvat,  ideo- 
que  dicitur  indulgentia  ferenda.  Per  articulum  au- 
tem mortis , non  intelligitur  praecise  ille  in  quo 
posset  confiteri  cuicunque  sacerdoti  et  absolvi  a ca- 
sibus reservatis  : ideoque  consultius  est  non  exspe- 
ctare mortem  jam  instantem.  Forma  continens  in- 
dulgentiam latam,  est  quando  papa  concedit  alicui 
plenariam  indulgentiam  pro  illo  momento,  quo  quis 
in  gratia  et  omnibus  culpis  remissis  moritur,  tunc- 
que  est  ipse  papa  qui  immediate  absolvit.  Utraque 
haec  indulgentia  postulalsibi  proportionatam  formam 
diversam. 

Dico  2 : Ad  indulgentiam  ferendam  requiritur  ut 
illius  exsecutor  utatur  aliqua  forma  concessae  in- 
dulgentiae expressiva,  v.  gr.  : Auctoritate  apostolicce 
sedis  mihi  commissa,  concedo  tibi  talem  vel  talem 
remissionem;  vel  simpliciter  concedo  tibi  tot  annos 
indulgentiae ; vel  remitto  tibi,  absolvo  te,  etc.,  sine 
expressa  indulti  mentione.  Imo  haec  sola  verba:  Ego 
te  absolvo,  sub  intentione  et  faciendi  sacramentum, 
et  dandi  indulgentiam  prolata,  ad  utrumque  effe- 
ctum possent  sufficere  ; aut  si  poenilens  interrogetur 
a confessario  : Concedis  mihi  indulgentiam  juxta  tale 
indultum,  et  confessarius  verbo  uno  aut  signo  an- 
nuat, sufficit.  Deinde  non  est  necesse  ut  is,  cui  in- 
dulgentia datur,  sciat  sibi  dari. 

Dico  5:  Quod  attinet  ad  formam  delegationis, 
debet  fieri  verbis  significantibus  specialiter  conces- 
sionem indulgentiae  ferendae.  Ex  his  ergo  quanta  et 
qualis  sit  indulgentia,  colligenda  est.  Generalis  con- 
cessio indulgentiae  a papa  data  non  se  extendit  ad 
defunctos,  nec  ad  indulgentiam  plenariam,  si  id  non 
exprimatur  specialiter  in  induito. 

Dico  4 : Circa  indulgentiam  latam,  requiritur  ut 
etiam  detur  humano  modo  per  actum  sensibilem, 
et  quando  in  indulgentiae  induito  conceduntur  alii 
favores,  diligenter  animadvertendum  est,  an  hi 
dentur  tanquam  res  requisitae  ad  lucrandam  indul- 
gentiam, an  vero  tanquam  beneficium  post  in- 
dulgentiam jam  obtentam  ; aut  saltem  res  hanc  con- 
comitans. 

Sect.  II,  III.  — An  forma  indulgentia;  stricte  sit 
interpretanda,  et  lanium  dunlaxat  valeat  quantum 
sonat. 

Dico  I : Potestas  concedendi  indulgentias  vide- 

lur  esse  stricte  interpretanda,  quia  in'communi  jure 
omnis  dispensatio  est  odiosa , adeoque  potestas  di- 
spensandi in  jure  divino,  qualis  est  potestas  dandi 
indulgentias,  est  etiam  odiosa,  ac  stricte  interpre- 
tanda. Hinc  qui  habet  istam  potestatem  , moderate 
debet  illa  uti,  et  inclinare  potius  ad  rigorem  et  stri- 
ctum jus  quam  ad  relaxationem;  quique  non  solum 
indiscrete,  sed  etiam  infideliter  indulgentias  denun- 
tiant, ultra  veritatem  eas  extendenda  turpis  lucri 
gratia,  gravius  peccant.  Actualis  autem  indulgen- 
tiarum concessio  latissime  interpretando  intra  la- 
titudinem potestatis  concedentis  interpretanda  est, 
quantum  verborum  veritas  ac  proprietas  patitur  : 
est  enim  beneficium  sine  praejudicio  tertii,  estque 
opus  charitatis  et  misericordiae  erga  eum  cui  conce- 
ditur. Cum  ergo  informa  indulgentiae! duo  soleant 
haberi,  impositio  alicujus  operis,  qt  concessio  ali- 
cujus  remissionis,  illa  impositio  est  stricte  interpre- 
tanda utpole  perlinens  ad  potestatem ; haec  autem 
concessio  late,  quia  pertinet  ad  beneficii  donationem; 
quare  dum  jura  videntur  indulgentias  restringere, 
de  potestate  solent  loqui. 

Dico  2 : Concurrentibus  omnibus  causis  necessa- 
riis, indulgentiae  valent  quantum  sonant,  id  est, 
lotum  illum  effectum  quem  ex  vi  suae  significatio- 
nis promittunt,  conferunt.  In  particulari  autem  non 
est  certum  et  infallibile  hanc  indulgentiam  tantum 
operari,  quantum  sonat;  quia  potest  fieri  ut  causa 
non  sit  sufficiens  aut  non  proportionata , ac  legiti- 
ma. Ubi  tamen  non  constiterit  causam  esse  ille- 
gitimam et  improporlionatam,  indulgentia  efficax 
judicanda  est;  speciale  enim  auxilium  Dei  ad  gu- 
bernandam Ecclesiam  etiam  in  practicis  ac  parti- 
cularibus rebus  summum  pontificem  dirigit.  Deinde 
multae  causae  possunt  movere  juste  pontificem  ad 
dandam  indulgentiam,  quae  non  exprimuntur,  et  ab 
aliis  ignorantur. 

DISPUTATIO  QUINQUAGESIMA  SEPTIMA. 

De  duratione  et  revocatione  indulgentiarum. 

Sect.  I.  — An  indulgentia  perpetua  sil,  vel  an  ces- 
sare possit. 

Dico  1 : Quando  datur  indulgentia  ad  certum  tem- 
pus, non  dural  ultra  illud ; et  intra  illud  potest  a 
concedente  revocari.  Quando  autem  expresse  datur 
in  perpetuum,  ex  vi  concessionis  semper  dural,  v. 
gr.  quando  sub  hac  forma  : Esque  ad  beneplaci- 
tum hujus  sedis;  semper  tamen  potest  revocari  et 
auferri. 

Dico  2 : Quando  indulgentia  datur  indefinito  sine 
ulla  formali  aut  virtuali  temporis  seu  duratioms 
limitatione,  quales  saepe  sunt  indulgenti®  concessat 
religionibus,  aliisve  communitatibus  aut  familiis, 
quae  successione  continua  perseverant,  si  non  sit 
facta  limitatio  per  aliquam  clausulam  generalem  seu 
legem,  v.  gr.  cancellarim,  curiae  Romanae,  etc.,  tunc 
ex  vi  verborum  censetur  esse  perpetua;  secus  s: 
limitetur  ad  unum  tantum  actum,  aut  duos  in  vita, 
aut  si  limitetur  ad  unum  locum,  v.  gr.  templum,  qw» 
percuntc  peribit  indulgentia. 

Dico  3 : Indulgentiam  indefinite  concessam  visi- 
tanti, v.  gr.  ecclesiam  infra  octavam  ejus  dedica- 
tionis, videtur  juxta  quosdam  posse  quis  saepius 
lucrari  diversis  diebus ; an  etiam  eodem  die  valde 
incertum  est. 

Sect.  II.  — Quibus  modis  possit  indulgentia 
cessare. 

Dico  1 : Indulgentia  tam  lata  quam  ferenda,  sive 
papae,  sive  alterius  praelati  inferioris,  non  exstingui- 
tur per  solam  concedentis  mortem,  nisi  in  ipsa 
concessione  hic  terminus  illi  praefigatur  ; est  enim 
gratia,  et  gratia  non  exstinguitur  morte  conceden- 
tis. Hinc 

Dico  2 : Indulgentia  desinit  per  revocationem 
ejus  qui  illam  concessit  vel  successoris,  qui  mora- 
liter  idem  cum  ipso  censetur,  vel  ejus  superioris ; 
et  per  se  loquendo,  ad  faciendam  licite  hanc  revo- 
cationem nulla  causa  requiritur,  fuit  enim  benefi- 
cium gratuitum.  Per  accidens  tamen  et  ab  extrin- 
seco  potest  haec  revocatio  illicita  esse,  si  fiat  sine 
causa  : 1°  si  possit  scandalum  generare,  v.  gr.  si 
sit  signum  alicujus  odii  ; 2°  si  concedens  promisit 
se  non  revocaturum  ; 3°  si  ista  indulgentia  creditur 
esse  animabus  valde  fructuosa  sine  tertii  nocumen- 
to; 4°  si  usus  indulgentiae  jam  sit  inchoatus,  v.  gr. 
si  quis  jam  jejunarit,  eleemosynam  fecerit,  elc. 
Dum  iit  Romae  revocatio  alicujus  indulgentiae,  ut 
habeat  suum  effectum  ac  cessare  censeatur,  juxta 
communem  sententiam  debet  esse  ita  sufficienter 
promulgata,  ut  per  se  loquendo,  potuerit  pervenire 
ad  notitiam  Ecclesiae  vel  provinciae  pro  qua  fit  et 
probabiliter  illius  personae,  quae  ista  gaudebat  in- 
dulgentia ; et  quamvis  concedens  indulgentiam  ab- 


solute posset  illam  revocare  per  solum  actum  inter- 
num, nunquam  tamen  eam  revocat  sine  actu  ex- 
terno, v.  gr.  per  specialia  aut  generalia  verba , 
sufficienter  ejus  voluntatem  declarantia. 

Dico  3 : Cessat  indulgentia  per  destructionem  rei 
aut  mortem  personae  pro  qua  concessa  est.  Loco 
enim  pereunte  seu  destructo,  perit  indulgentia 
localis,  et  mortua  persona,  perit  indulgentia  per- 
sonalis. Deinde  una  indulgentia  interdum  destruitur 
per  adventum  alterius,  quando  ambse  simul  in  eo- 
dem loco  exsistere  non  possunt : v.  gr.  per  regu- 
lam quinquagesimam  septimam  cancellarise,  dum 
indulgentiae  sunt  incompalibiles  in  eodem  loco,  si 
nulla  facta  sit  mentio  prioris  in  posterioris  impe- 
tratione ; nam  tunc  haec,  posterior  nulla  est,  ulpote 
subrepti  tia.  Item  potest  exstingui  indulgentia  per 
renuntiationem  ejus,  cui  concessa  est,  v.  gr.  pei 
non  usum.  Per  hanc  tamen  renuntiationem  seu  non 
usum,  non  potest  quis  irritare  aut  mutare  conce- 
dentis voluntatem  a qua  pendet  indulgentia  ; ideo- 
que  quoties  ipse  suam  voluerit  mutare  voluntatem, 
poterit  ea  indulgentia  uti,  utpote  non  exstincta.  Si 
autem  concedens  renuntianti  consentiat,  tunc  non 
per  renuntiationem,  sed  per  revocationem  , ex- 
stinguetur. 

Dico  4 : Indulgentia  exstinguitur  per  cessationem 
causae  propter  quam  concessa  est  ; quia  cessante 
causa,  cessat  effectus,  et  indulgentia  sine  causa 
est  nulla  Sed  si  causa  a principio  speciata 
fuerit  sufficiens  et  proportionata  pro  tali  indulgen- 
tia et  pro  tanto  tempore,  licet  physice  postea  de- 
sierit, subsistet  tamen  adhuc  moraliler,  ac  proinde 
etiam  indulgentia  subsistet. 


TOMUS  DECIMUS  OCTAVUS. 

PE 

CENSURIS  ET  IRREGULARITATE. 


' DISPUTATIO  PRIMA. 

De  censura  in  communi. 

Sect.  I,  II.  — Quid  sit  censura  ecclesiastica,  el  an 
sit  in  Ecclesia  potestas  ad  ferendas  censuras. 

Dico  I : Censura  in  usu  Ecclesiae  ( nam  apud 
Latinos  idem  est  ac  censoris  dignitas  derivata  a 
verbo  censeo ) est  poena  spiritualis  et  medicinalis, 
privans  usu  aliquorum  bonorum,  per  ecclesiasti- 
cam potestatem  ita  imposita,  ut  per  eamdem  or- 
dinarie absolvi  possit.  Hinc  irregularitas  non  est 
censura,  quia  non  est  poena,  sed  inhabilitas  ; nec 
depositio  ac  degradatio  est  censura,  quia  non  est 
medicinalis,  sed  perpetua  poena  : censura  enim  est 


ligamen  dissolubile  moraliter,  includens  conditio- 
nem, donec  resipiscat. 

Dico  2 : De  fide  est  esse  in  Ecclesia  potestatem 
jurisdictionis  in  foro  externo  seu  contentioso,  a 
Christo  datam.  Ilcec  potestas  promissa  est  Petro 
Matth.  xvi,  19  : Qucecunque  ligaveritis  super  terram. 
etc.  ; dein  promissa  est  omnibus  apostolis  Matth. 
xvm,  18  : Qucecunque  alligaveris  super  terram,  etc.; 
et  palet  Christum  loqui  de  potestate  non  solum  fori 
interni,  sed  etiam  externi  ex  his  ejus  verbis  ( Ibid .) 
17  : Si  Ecclesiam  non  audierit,  sit  tibi  tanquam 
ethnicus  et  publicanus,  id  est  separetur,  ut  indignus, 
ecclesiastica  communicatione  et  fructu.  Hac, pote- 

state  usus  est  Paulus  1 Cor.  v,  3,  5,  ubi  dicit : Ego 
quidem  absens  corpore,  etc.  ; judicavi  ut  prcesens 
eum  qui  sic  operatus  est,  etc.  ; tradere  hujusmodi 
Satana;  in  interitum  carnis,  ut  spiritus  salvus  sit  in 
die  Domini ; item  I Tim.  i,  20,  ubi  Hymenaeum  et 
Alexandrum  blasphematores  tradidit  etiam  Satanae. 
Et  creditur  etiam  Petrus  liac  potestate  usus  cum 
dixit  Simoni  Mago  : Non  est  tibi  pars,  neque  sors  in 
sermone  isto  ( Act.  vm,  21  ).  Ratio  datae  hujus  po- 
testatis est,  quia  in  omni  republica,  ut  possit  bene 
regi,  necessaria  est  potestas  jurisdictionis  tam 
coercitiva  quam  directiva.  Hanc  autem  potestatem, 
quam  Christus,  ut  vidimus,  promiserat,  videtur 
ipse  immediate  eam  omnibus  apostolis  tanquam 
delegatam  ac  personalem  reipsa  dedisse,  quando 
dixit  Joan.  xx,  21  : Sicut  me  misit  Paler  meus,  et 
ego  mitto  vos ; et  rursus  eam  immediate  dedisse 
seorsim  soli  Petro,  tanquam  ordinariam  cum  jure 
successionis , dum  illi,  ut  Ecclesiae  capiti , dixit 
Joan.  xxt,  17  : Pasce  oves  meas,  etc.  Itaque 
Dico  5 : De  fide  etiam  est  in  Ecclesia  esse  po- 
testatem instituendi  ac  ferendi  censuras  ; ut  con- 
stat ex  citato  Pauli  et  Petri  usu,  et  ex  antiquissi- 
morum pontificum  ac  Patrum  testimoniis,  Alexan- 
dri, Fabiani,  Cceleslini  I,  Urbani  I,  Augustini, 
Chrysostomi,  etc.  Potestas  enim  coercitiva  a Christo 
data  Ecclesiae,  est  generalis  juxta  rectam  rationem. 
Aliquid  quidem  prae  se  fert  rigoris  censura,  sed 
est  medicina,  et  aliquantulum  amara,  ut  spiritus 
salvus  fiat ; hominis  enim  emendationem  quaerit 
et  salutem. 

Sect.  III.  — Quoluplex  sit  censura. 

Dico  : Tres  sunt  species  censlirae,  excommuni- 
catio, suspensio,  interdictum , ut  habetur  in  cap. 
Qucerenti,  De  verb.  signif.  ; praeter  has  tres  nulla 
est  alia,  quia  Ecclesia  nullam  aliam  instituit,  nec 
ulla  alia  est  necessaria  ad  effectum  seu  finem  cen- 
surarum. Cessatio  ergo  a divinis,  contra  Sotum, 
non  est  censura  ; nec  irregularitas,  i^uae  cum  cri- 
mine contrahitur.  Unde  qui  habet  potestatem  ab- 
solvendi a censuris  et  poenis,  non  potest  absolvere 
ab  ulla  irregularitate,  tum  quia  irregularitas  non 
est  censura  nec  venit  sub  poenae  nomine,  tum  quia 
non  datur  absolutio  ab  irregularitate,  sed  dispen- 
satio ; seu  in  ea  dispensatur. 

DISPUTATIO  SECUNDA. 

De  efficiente  causa  censurae,  et  de  modis  illam 
ferendi. 

Sect.  I.  — An  sil  aliqua  censura  ex  jure  divino  ; 
an  vero  omnis  censura  immediate  sit  ex  jure  hu- 
mano. 

Dico  1 : Potestas  instituendi  ac  ferendi  censuras, 
est  de  jure  divino,  adeoque  et  ejus  usus,  quatenus 
isti  juri  conformis  ; est  enim  a Christo  immediate 
data  Petro,  non  sicut  potestas  regia  quae  immediate 
ah  hominibus  ducit  originem.  Sed 
Dico  2 : Institutio  censurae  est  de  jure  humano, 
nullaque  censura  jure  divino  instituta  est ; quia 
institutio  censurae  fit  tantum  quando  in  particulari 


praescnbituf  modus  talis  poenae  seu  privationis  ta- 
lium actuum , aut  spiritualium  bonorum , quod 
Christus  nunquam  immediate  per  se  ipsum  instituit. 
Hinc  nullum  est  peccatum  cui  sit  annexa  censura 
ex  jure  divino  ; atque  ita  omnis  censura,  etiam 
quoad  applicationem  ad  tale  delicium,  est  ex  hu- 
mano jure.  Dum  ergo  dicitur  : Haereticum  hominem 
post  primam  et  secundam  admonitionem  devita  (Tit. 
in,  1 0) , non  intelligitur  ibi  aliquam  censuram  di- 
vino jure  latam,  uti  volunt  Almainus,  Eckius,  etc., 
sed  Paulus  dicit  Tito  episcopo,  ut  eum  vel  excom- 
municet, vel  ex  obligatione  naturali  devitet  ob  pe- 
riculum peccandi.  Idem  dicde  his  verbis  II  Joan.  10  : 
Si  quis  venit  ad  vos,  et  hanc  doctrinam  non  affert, 
nolite  recipere  eum  in  domo,  neque  Ave  ei  dixeritis. 

Dico  3 : Imposita  servandi  censuram,  seu  non 
operandi  contra  illam  obligatio,  est  simpliciter  de 
jure  humano,  quamvis  remote  trahat  originem  a 
divino  ; imo  et  a naturali,  juxta  illud  : Omnis  anima 
potestatibus  sublimioribus  subdita  sit  (Rom.  xm,  I); 
ac  proinde  Ecclesia  potest  dispensare  in  prohibi- 
tione actuum  per  censuram  declaratorum,  v.  gr. 
dare  facultatem  communicandi  in  rebus  sacris  cum 
auovis  excommunicato. 

Sect.  II.  — Quinam  homines  possint  instituere  ac 
ferre  censuras. 

Dico  : Potestas  instituendi  censuras  proprie 
apud  summum  pontificem  residet  : censurae  enim 
sunt  veluti  quidam  ritus  generales  Ecclesiae  uni- 
versae, quibus  particulares  ejus  pastores  uti  debent 
ad  coercendos  subditos  inobedientes  ; ac  proinde 
debuit  a summo  pontifice  pro  omnibus  ac  pro  tota 
Ecclesia  eadem  illorum  forma  statui,  siquidem  soli 
Petro  haec  potestas  immediate  a Christo,  duratura 
in  solis  illius  successoribus,  concessa  est.  Ferendi 
autem  censuras  potestas,  primario  ac  per  se  etiam 
in  sunnno  pontifice  residet.  Deinde  potest  etiam  in 
aliis  residere,  vel  ut  ordinaria  ex  vi  proprii  officii 
ac  muneris,  vel  ut  delegata  ex  speciali  commissione. 
Unde  episcopi  habentes  proprios  episcopatus,  illam 
habent  jure  ordinario  in  ordine  ad  suos  subditos, 
nempe  radicaliter  a Christo;  formaliter  a papa. 
Eamdem  ordinariam  habent  archiepiscopus,  primas, 
patriarcha,  legatus  a latere,  vicarius  episcopi,  ca- 
pitulum sede  vacante,  cardinales  in  propriis  Eccle- 
siis, multi  abbates,  archidiaconi  et  archipresbyteri. 
Ac  proinde  hi  habentes  ordinariam  istam  potesta- 
tem per  ipsam  sui  muneris  ecclesiastici  collationem, 
possunt  eam  alteri  delegare.  Interdum  autem  haec 
potestas  consuetudine  aut  praescriptione  oblinetur. 
Non  sufficit  tamen  consuetudo  aut  praescriptio  ferendi 
unam  censuram  ; v.  gr.  excommunicationem,  ut  quis 
censeatur  potestatem  habere  ferendi  alias  censuras. 

Sect.  III.  — Cui  et  quomodo  potestas  ferendi  cen- 
suras delegari  possit. 

Dico  : Cum  potestas  ferendi  censuras  sit  com- 
municabilis,  hae  requiruntur  conditiones  in  reci- 
piente istam  potestatem  delegatam  : 1°  debet  esse 
homo  viator  ; 2°  rationis  compos;  3°  vir.  non  fe- 

mina  : haec  enim  incapax  est  jurisdictionis  spiritua- 
lis, etiam  si  sit  capax  mandandi,  et  domesticam 
disciplinam  curandi  ; 4°  baptizatus  ; 5°  clericus, 
saltem  prima  tonsura  initiatus,  quamvis  papa  de 
potestate  absoluta  (non  autem  de  ordinaria)  possit 
et  laico  et  feminae  istam  delegare  potestatem ; 

6°  nec  tantum  singulari  homini,  sed  etiam  homi- 
num congregationi,  cujus  singulae  personae  praedi- 
ctas habeant  conditiones,  ista  potestas  potest  dele- 
gari. In  delegante  autem  potestas  delegandi,  non 
debet  esse  per  aliquam  censuram  impedita ; et  si 
cesset  jurisdictio  in  delegante,  etiam  in  delegato 
cessat,  causa  exsistente  integra.  Denique  ad  hanc 
potestatem  requiritur  sincera  tam  dantis  quam  re- 
cipientis jurisdictionem  voluntas. 

Sect.  IV,  V,  VI.  — Quid  requiratur  ad  valide  et 
convenienter  ferendam  censuram  ; et  an  per  metum 
lata  sit  valida. 

Dico  1 :Ut  quis  possit  valide  ferre  censuram,  non 
debet  esse  excommunicatus  aut  suspensus  publice; 
aut  non  debet  habere  potestatem  ferendi  censuras 
ab  excommunicato  vel  suspenso  publico.  Excom- 
municatio autem  vel  suspensio  occulta  non  tollit 
istam  potestatem.  Deinde  quamvis  ferens  censuram, 
non  possit  illam  exercere  in  seipsum,  v.  gr.  colle- 
gium non  potest  illam  ferre  in  totum  ipsum  colle- 
gium ; potest  tamen  illam  ferre  in  aliquem  ejusdem 
collegii  : et  quamvis  non  possit  in  propria  causa 
illam  ferre  per  modum  judicii,  potest  tamen  per 
modum  defensionis,  v.  gr.  potest,  episcopus  ferre 
censuram  in  eum  qui  sibi  violentiam  inferi.  Insuper 
censura  debet  inferri  per  voluntatem  liberam,  et 
cum  intentione  illam  ferendi  ; et  licet  interveniat 
metus,  etiam  cadens  in  constantem  virum,  videtur 
tamen  esse  valida,  sive  in  jure  naturali,  sive  posi- 
tivo , modo  adsit  consensus  voluntarius  et  liber 
quantum  adactum  simpliciter  humanum  et  moralem 
sufficit. 

Dico  2 : Ad  censuram  recte  ferendam  debet  abesse 
pravus  affectus  odii,  vindictae  aut  alius  ejusmodi, 
qui  tamen  defectus,  non  est  substantialis  ; item 
servari  debet  justitia  sive  legalis,  sive  commutativa, 
sive  distributiva. 

DISPUTATIO  TERTIA. 

De  modis  ferendi  censuras  et  de  censura  quoe  vel  a 
jure  vel  ab  homine  fertur. 

Sect.  I,  II,  III.  — An  bene  dividatur  censura  in  eam 

quce  fertur  a jure,  et  quae  ab  homine  fertur  ; et  de 

forma  eam  ferendi. 

Dico  1 : Censura  quae  a jure  fertur,  est  illa  quae 
per  legem  stabilem  ac  permanentem  imponitur, 
obligantem  ad  istam  poenam,  quam  ipso  facto  incur- 
rit ejus  transgressor.  Censura  autem  ab  homine 
lata,  est  illa  quam  homo  personaliter  imponit  pro- 
ferendo sententiam,  aut  praecipiendo  aliquid  in 
actione  aut  negotio  singulari,  in  quo  non  stabilitur 
jus  permanens,  sed  datur  transitorium  mandatum. 
Itaque  poena  non  solum  per  sententiam  sed  etiam 
per  legem  potest  inferri,  ita  ut  possit  lex  humana 


obligare  reum  ad  exsequendam  in  se  poenam  ipsa 
lege  latam,  sive  talis  exsecutio  requirat  physicam 
actionem,  sive  actionis  carentiam,  dummodo  talis 
modus  ferendi  poenam  prudenter  judicetur  expe- 
diens ad  bonum  commune,  et  non  excedat  gravi- 
tatem delicii,  et  non  sil  in  re  tam  difficili,  ut  vel 
naturae  repugnet  quale  foret  se  occidere,  aut  mu- 
tilare, vel  supra  vires  humanas  moraliter  esse  vi- 
deatur, v.  gr.  publice  se  tlagellare,  etc.,  sic  ergo 
legitime  per  legem  potest  ferri  censura,  seu  imponi 
poena  ab  ipso  reo  stalim  subeunda. 

Dico  2 : Ad  censuram  ferendam  requiritur  suf- 
ficiens exterior  manifestatio  sive  verbis , sive 
scripto  ; imo  et  nutus,  si  quis  ferre  volens  censuram, 
foret  mutus,  sufficeret.  Nec  ulla  determinata  ver- 
borum forma  requiritur;  debet  tamen  ferri  censura 
per  verba  quae  speciem  censurae  significent  : v.  gr. 

Te  excommunico,  suspendo,  interdico  ; et  si  sub  ha- 
rum trium  censurarum  specie  contineatur  species 
infima,  debet  haec  exprimi,  v.  gr.  : Suspendo  te  ab 
officio,  vel  a beneficio,  vel  ab  utroque  simul.  Dum 
dicitur,  excommunico,  intelligitur  semper  de  ex- 
communicatione majori.  Unde  verba  generica  non 
sufficiunt  ad  ferendam  censuram,  qualia  essent  : 
Qui  hoc  fecerit , maneat  censura  ligatus.  Censura 
sub  disjunctione  lata,  v.  gr.  : Maneat  excommuni- 
calus  vel  suspensus ; suspendo  te  ab  officio  vel  bene- 
ficio, probabiliter  obligat  ad  alterutram  partem, 
quam  reus  elegerit,  contra  Ugolinum,  etc.,  dicen- 
tes ad  nihil  obligare.  Deinde  censura  debet  ferri  in 
personam  determinatam  vel  in  singulari,  v.  gr.  eam 
nominando  distincte,  seu  dicendo  : Excommunico 
eum,  qui  hoc  fecit,  nisi  satisfaciat ; vel  in  generali, 
v.  gr.  excommunicamus  percussores  clericorum,  haere- 
ticos, etc.  Denique  forma  censura  debet  significare 
de  praesenti  ac  practice  effectum  : unde  non  fertur 
censura  si  dicatur,  excommunicabo,  aut  excommuni- 
candus erit,  aut  prcecipio  excommunicari,  item  si 
excommunicetur , suspendatur,  etc. , non  infertur 
censura  ipso  jure,  sed  praecipitur  judicibus  ut  eam 
inferant  ; nisi  fortasse  quis  intenderet  dicere  : 
Excommunicetur  mea  potestate,  seu  excommunicatus 
maneat  vel  sit.  Attamen  quoties  in  censura  ferenda 
ponitur  particula  ipso  facto,  ipso  jure,  aut  lalce  sen- 
tentiae, etiamsi  verbum  sit  de  futuro,  significat  ta- 
men effectum  praesentem,  v.  gr.  : Volumus  eo  ipso, 
seu  ipso  facto  fore  suspensos.  Idem  dic  quando  par- 
ticula ipso  factu,  aut  ipso  jure  non  ponitur  in  actu 
signato,  sed  tantum  in  actu  exercdo,  v.  gr.  : Ex- 
communicationis sententia  duximus  innodandum; 
sententiam  excommunicationis  incurrat;  ecclesiastico 
subjaceat  interdicto  ; anathema  sil ; excommunicatus 
sit  ; sub  interminatione  anathematis  ; sub  poena  ex 
communicationis,  cui  statim  subjaceat.  Non  videtur 
autem  esse  censura  latae  sententiae,  si  dicatur 
tantum  : Excommunicationem  aut  suspensionem  te 
noveris  incursurum. 

Sect.  IV,  V,  VI.  — De  censura  lata  sub  conditione. 

Nola  : Censura  potest  duobus  modis  intelligi  sub 

conditione  ferri  : 1°  sub  conditione  ad  causam  fe- 
rendae censurae  pertinente,  id  est,  sine  qua  causa 
ad  ferendam  censuram  non  est  completa ; sed  com- 
pleta conditione,  causa  etiam  censurae  completur. 

2°  Sub  conditione  impertinenie  ad  causam  cen- 
surae, v.  gr.  : Excommunico  qui  tale  delictum  fecerit, 
si  est  ignobilis.  Hinc 

Dico  1 : Forma  ferendi  censuram  potest  esse 
conditionalis  priori  modo,  sive  ab  homine,  sive  a 
jure  feratur  ; imo  raro  fertur  censura,  Aisi  sub 
ejusmodi  forma  conditionata.  Ac  proinde  nec  natu- 
rali, nec  divino,  nec  ecclesiastico  jure  velitum  est 
ferri  censuram  ab  homine  sub  conditione  peccati 
in  futurum  committendi,  v.  gr.  : Si  quis  commiserit 
tale  peccatum,  excommunicatus  sit , monentur  ta- 
men indices  in  cap.  Romana,  § Caveant,  De  sent. 
excom.  in  6,  ut  non  facile  hujusmodi  sententias 
ferant.  Censura  autem  ipso  jure  lata  differt  praeci- 
pue ab  ea  quae  fertur  ab  homine  per  generalem 
sententiam  sub  praedicta  conditione  de  futuro,  in 
hoc,  quod  censura  jure  seu  per  statutum  lata  res- 
piciat  territorium  seu  dioecesim  ferentis  illam,  et 
intra  eam  obliget,  non  extra ; lata  vero  ab  homine 
respiciat  personas,  adeoque  illas,  ubicunque  sint, 
obliget.  Deinde  fieri  potest  ut  censura  a jure  fiat 
seu  ligare  incipiat,  quando  praecipua  ejus  causa  seu 
legislator  jam  non  exsistit;  secus  censura  ab  ho- 
mine. Si  nempe  judex  ante  impletam  sententiae 
conditionem  vel  moriatur,  vel  amittat  jurisdictio- 
nem ; si  tamen  expleta  conditione  jam  sit  incursa 
censura  ante  illius  mortem  aut  amissionem  juris- 
dictionis, tunc  post  mortem  aut  amissam  jurisdi- 
ctionem permanet ; non  enim  in  conservari  pendet 
a judice,  qui  illam  tulit. 

Dico  2 : Si  quis  ante  impletam  conditionem  fiat 
non  subditus,  mutando  v.  gr.  domicilium,  jam  non 
tenetur  censura  sive  lata  per  generale  statutum, 
sive  per  generalem  sententiam  ab  homine,  aut  per 
speciale  praeceptum  aut  prohibitionem  ; quia  jam 
non  est  subditus.  Si  tamen  censura  lata  sit  sub 
conditione  respiciente  facium  praeteritum,  et  com- 
missum tempore  prioris  domicilii  et  subjectionis, 
tunc  licet  mutetur  subjectio  cum  domicilio,  censura 
tamen  prius  incursa  permanet. 

Dico  3 : Per  appellationem  non  solum  suspendi- 
tur censura  conditionata,  nondum  impleta  condi- 
tione, sed  etiam  praeceptum  seu  obligatio  exse- 
quendi id  quod  sub  censura  praecipitur,  ita  ut  ex- 
pleto termino  praescripto  in  tali  sententia,  non 
tantum  non  incurratur  censura , sed  etiam  non 
peccetur,  mandatum  non  exsequendo.  Dixi  condi- 
tionata, quia  a censura  absolute  lata  non  datur 
appellatio  ad  eam  suspendendam.  Dixi  nondum  im- 
pleta conditione  , quia  impleta  conditione  non  po- 
test appellari.  Haec  autem  appellatio  debet  esse  le- 
gitima, id  est,  facta  ex  causa  sufficienti  ac  probabili, 
et  intra  tempus  legitimum  ; nempe,  non  quidem 
necessario  intra  decem  dies  a die  latae  censurae 
condilionatae,  ut  jura  requirunt  pro  aliarum  senten- 


tiarum appellationibus,  sed  quocunque  die  ante 
expletum  conditionis  tempus.  Suspenditur  etiam 
censura  per  recursum  ad  papam  seu  superiorem ; 
item  per  consensum  ejus,  in  cujus  favorem  lata 
est,  v.  gr.  si  adaequate  in  favorem  creditoris  prae- 
cipiatur debitori  sub  censura,  ut  intra  tres  menses 
solvat  debitum,  et  creditor  contentus  sit  exspe- 
ctare usque  ad  quatuor  aut  quinque  menses,  tunc 
debitor  non  incurret  censuram  in  termino  per  sen- 
tentiam praescripto ; dummodo  non  subsistat  alia 
causa  istius  termini  praescripti.  Si  vero  non  solvat 
post  expletum  terminum  a creditore  praefixum,  tunc 
incurret  censuram,  quia  tunc  vere  expletur  condi- 
tio, sub  qua  lata  est.  Quamvis  id  negent  Angelus, 
Sylvester,  etc. 

Sect.  VII,  VIII,  IX,  X. — De  censura  lata  sub 
conditione  ad  causam  impertinenie,  et  de  ad- 
monitione ante  censuram  ferendam  facienda. 

Dico  1 : Censurae  sententia  sub  conditione  ad  cau- 
sam impertinente  lata,  si  haec  conditio  sit  de  prae- 
senti aut  de  praeterito,  ac  jam  exstet,  quamvis 
imprudenter  et  male  feratur,  simpliciter  tamen  est 
valida  ; secus  vero  juxta  probabiliorem  opinionem, 
si  sit  de  futuro  contingenti,  quia  continet  intole- 
rabilem errorem.  Spiritualis  enim  potestatis  actus 
non  debet  pendere  a casuali  conditione,  quae  ad 
talem  actum  omnino  impertinens  sit.  Si  autem  con- 
ditio de  praesenti  aut  de^praeterito  non  exstet,  tunc 
etiam  nulla  est  censura. 

Dico  2 : Juxta  canones  sufficiens  admonitio  debet 
antecedere  censuram  quae  fertur  ab  homine  ob 
culpas  praeteritas  seu  jam  commissas,  ut  constat  ex 
cap.  Romana  supra  citato  ; non  autem  illam  quae 
vel  a jure,  vel  ab  homine  per  generalem  legem  pro 
peccatis  futuris  fertur.  Quamvis  papa  ex  lege  natu- 
rali teneatur  etiam  censurae  ferendae  praemittere 
admonitionem,  ex  causa  tamen  potest  interdum 
juste  agere  ferendo  censuram  sine  ulla  praevia 
admonitione,  supposita  delicti  gravitate,  ac  publica 
facti  evidentia , urgenteque  aliqua  necessitate. 
Deinde  dum  censura  fertur  in  propriam  defensio- 
nem, et  non  per  modum  judicii,  v.  gr.  dum  epi- 
scopus parochum  denegantem  sibi  injuste  locum 
visitandi,  excommunicat ; probabilius  non  videtur 
alia  admonitio  necessaria  quae  censuram  praecedat, 
nisi  praeceptum  quo  jubeatur  ab  incoepto  desistere 
sub  poena  excommunicationis. 

Dico  5 : Praedicta  admonitio  juxta  canones  eccle- 
siasticos, debet  esse  canonica,  id  est  trina.  Non  est 
tamen  necesse,  ut  hae  tres  admonitiones  tribus 
distinctis  temporibus  fiant ; sed  una  pro  iribus 
fieri  potest  sic  : Admoneo  te,  ut  intra  tres  dies  satis- 
facias, singulos  dies  pro  singulis  admonitionibus  tibi 
concedendo  ; et  hoc  modo  frequentius  fieri  consue- 
vit. Ilaec  autem  admonitio  vel  trina  formaliter,  vei 
trina  virtualiter,  id  est  una  pro  Iribus,  videtur  re- 
quirere tantum  temporis  intervallum,  quantum  et 
ad  moralem  interruptionem,  et  ad  humanam  con- 
sultationem deliberationemque  sulbcere  possit. 

Dico  4 : Varii  sunt  casus  in  quibus  non  videtur 
requiri  trina  admonitio  : 1"  censura  imposita  per 
modum  purae  poenae  vindicativse  ob  peccatum 
commissum,  non  eget  admonitione;  secus  vero 
per  modum  medicinae.  2°  Merus  censurae  exsecutor 
non  debet  admonitionem  facere,  si  eam  judex  prius 
fecerit ; alioqui  si  eam  judex  non  fecerit,  potest 
tantum  ferre  censuram  sub  hac  aut  simili  condi- 
tione : Nisi  comparueris.  5°  Cum  est  periculum  in 
mora  ; sed  tunc  admonitio  includitur  in  praecepto 
conditionalo.  4°  Quando  contumacia  jam  est  ma- 
nifesta, ita  ut  sciatur  certo  reum  non  pariturum, 
nec  spes  est  obtinendae  obedienliae,  tunc  non  opus 
est  admonitione,  nisi  illa  quae  includitur  in  praece- 
pto condilionato  censurae  ferendae ; praesumpta  con- 
tumacia mullo  minus  sufficit  ut  non  praemittatur 
admonitio.  5°  Juxta  quosdam,  dum  delictum  est 
publicum  et  notorium  simul  cum  ejus  auctore,  sed 
hoc  non  sufficit,  ut  non  fiat  admonitio.  6°  Quam- 
vis sit  delictum  cui  injure  sit  annexa  censura,  non 
tamen  potest  nova  ferri  ab  homine  sine  praevia 
admonitione.  Imo  declaratio  seu  denuntiatio  istius 
censurae  ipso  jure  incursae  fleri  non  debet  sine  ci- 
tatione et  probatione  ; nec  facienda  est  denuntia- 
tio, si  reus  statim  agnoscat  suam  culpam,  paratus 
satisfacere.  Unde  nec  ob  delictum,  cui  in  jure  im- 
ponitur censura  ferenda,  potest  judex  illam  inferre 
sine  praevia  admonitione.  7°  Quando  datur  absolu- 
tio censurae  sub  conditione,  si  non  impleatur  con- 
ditio, ipso  jure  incurritur  censura,  ideoque  nulla 
requiritur  admonitio.  Censura  quae  in  mortuum 
fertur,  est  tantum  declaratio  censurae  in  vita  ab  illo 
incursae,  adeoque  non  flt  nova  censura.  Denique 
propria  censura,  quae  est  medicinalis  poena,  nun- 
quam fertur  sine  aliqua  praevia  admonitione. 

Sect.  XI.  — A quo  el  cui  facienda  sit  admonitio. 
Dico  1 : Admonitio  debet  fieri  auctoritate  judicis 
a quo  ferenda  est  censura  ; et  quidem  ad  partis 
instantiam,  si  privata  sit  utilitas.  Insuper  debet 
fieri  in  scriptis  et  coram  testibus  ; sed  non  est  ne- 
cesse  in  admonitione  inseri  ipsius  causam. 

Dico  2 : Quando  censura  contra  personam  incer- 
tam fertur,  sufficit  fieri  in  loco  publico.  Si  autem 
admonitio  domi  facta  pro  particulari  persona,  de- 
veniat ad  ejus  notitiam,  hoc  sufficiet  in  foro  interno 
et  externo.  Admonitio  debet  fieri  sub  comminatio- 
ne talis  censurae.  Cseterum  potest  Ecclesia,  utendo 
sua  potestate  absoluta,  sine  praevia  admonitione, 
censuram  ferre  ; sicuti  videtur  fecisse  Paulus  I Cor. 
v,  incestuosum  absentem  excommunicando. 

Sect.  XII,  XIII.  — - An  censura  sit  valida,  quando 
admonitio  non  praecessit ; et  quee  servandae  cir- 
cumstanlice  in  censura  ferenda. 

Dico  1 : Censura  quae  sine  trina  seu  canonica  et 
competente  admonitione  fertur,  est  quidem  injusta, 
non  tamen  est  nulla  ; sed  erit  nulla,  si  etiam  fera- 
tur sine  illa  admonitione,  quae  includitur  in  omni 
mandato  quod  respicit  futurum,  -et  non  cedit  in 
praeteritum,  nisi  in  ordine  ad  futurum.  Attamen 


excommunicatio  lata  sine  canonica  seu  trina  admo- 
nitione in  participantes  cum  excommunicato,  si 
utraque  excommunicatio  sit  ab  eodem  judice,  est 
nulla  juxta  cap.  Statuimus , De  sent.  excorn.  in  ti  , 
item  censura  a delegato,  qui  accepit  jurisdictionem 
sub  hac  expressa  conditione,  ut  canonicam  prae- 
mitleret  admonitionem,  lata  sine  illa  praemissa, 
est  nulla. 

Dico  2 : Censurae  ab  homine  ferendae  forma  sic 
in  cap.  1 Desentent.  excom.  in  6 statuitur  : 1°  Ju- 
dex debet  eam  in  scriptis  proferre,  non  tamen  ne- 
cessario per  se  illam  promulgare,  ac  publice  legere, 
maxime  si  sit  episcopus,  quod  non  convenit  eju: 
dignitati.  Nec  opus  est  ut  criptura  sit  fide  notarii 
publici  vel  etiam  testibus  munita.  2°  In  censurae 
scriptura  debet  contineri  ejus  causa.  3°  Judex  debet 
scripturam  reo  tradere,  si  intra  mensem  fuerit  re- 
quisitus. 4°  Judex  ferens  censuram  non  servata  hac 
forma,  ipso  jure  suspenditur.  Attamen  censura  lata 
contra  tenorem  harum  conditionum  , non  est 
nulla. 

Sect.  XIV,  XV.  — An  judex  post  latam  censura i 

sententiam  debeat  ejus  denuntiationem  facere  ; et  an 

teneatur  aliquando  eam  non  denuntiare. 

Dico  4 : Post  censuram  ac  praesertim  post  ex- 
communicationem ab  homine  latam  contra  certam 
personam,  debet  fieri  ejus  denuntiatio,  saltem  in 
propria  illius  qui  excommunicatur,  parochia,  aut 
in  Ecclesia  matrice,  aut  ad  minimum  scripta  cen- 
surae sententia  in  foribus  Ecclesiae,  aliisve  locis 
publicis  affigi,  ut  eum  vitandum  esse  constet.  Cen- 
suram autem  jure  incursam  non  debet  sequi  denun- 
tiatio nisi  post  sententiam  deelaratoriam.  Ut  autem 
denuntiatio  licite  fiat,  debet  fieri  ab  habente  juris- 
dictionem vel  ordinariam,  vel  delegatam. 

Dico  2 : Clarum  est,  si  judex  injustam  censura; 
sententiam  tulerit,  ipsum  non  posse  illius  denun- 
tiationem facere  ; uti  nec  potest  merus  judicis 
exsecutor,  si  certo  sciat  illam  non  tantum  injustam, 
sed  etiam  nullam  esse,  seu  invalidam.  Si  autem 
censura  seu  excommunicatio  sit  justa  secundum 
allegata  et  probata,  licet  exsecutor  certo  sciat  illam 
revera  esse  injustam  et  contra  causae  veritatem, 
potest  tamen  et  debet,  si  superior  ei  praecipiat, 
eam  denuntiare  ; superioris  enim  praeceptum  est 
justum.  Item  si  noverit  sententiam  esse  quidem 
injustam  per  comparationem  ad  rem  ipsam,  privata 
omnino  notitia,  sed  ignorat  an  secundum  allata  et 
probata  sil  justa,  etiam  potest  ac  debet  denuntia- 
tionem excommunicat!  facere,  dum  ipsi  ab  habente 
potestatem  praecipitur,  si  non  possit  commode  se 
excusare, yel  superiorem  a sententia  lata  dimovere; 
dum  enim  inferiori  non  constat  superioris  praece- 
ptum esse  injustum,  debet  praesumere  esse  justum. 
Si  autem  sufficienter  ipsi  constet  sententiam  esse 
injustam  secundum  allegata  et  probata,  quia  da- 
mnatur ut  nocens,  qui  in  litis  processu  revera  non 
probatur  nocens,  tunc  non  debet  nec  potest  licite 
eam  denuntiare  ; alioqui  cooperaretur  alterius  in 

justitiae.  Denique  si  censurae  sententia  et  in  re  ipsa 
et  secundum  allegata  et  probata  valida  sit  ac  justa 
secundum  justitiam  commutativam  et  causae  aequi- 
tatem, sed  injusta  quoad  modum  aut  ordinem  juris 
non  servatum,  vel  alium  ejusmodi  defectum  acci- 
dentalem a judice  commissum,  merus  exsecutor 
potest  ac  debet  eam  denuntiare,  licet  ipsi  constet 
de  tali  injustitia,  modo  per  denuntiationem  non 
fiat  nova  injustitia  ipsi  exsecutori  per  se  nota 
ac  clara. 

Dico  5 : Interposita  appellatio  non  impedit  quo- 
minus censura  juste  ab  homine  lata  denuntiari 
possiL ; imo  quamvis  foret  lata  contra  ignorantem, 
si  ejus  ignorantia  non  excuset  a censura.  Denun- 
tiatio autem  censurae  a jure  latae  potest  per  appel- 
lationem impediri,  uti  et  potest  appellari  a senten- 
tia declaratoria  censurae  ab  homine  latae  ipso  facto 
incurrendae- 

D1SPUTATIO  QUARTA. 

De  causa  ob  quam  ferri  possit  censura. 

Sect.  I , II. — A)i  censura  possit  solum  ferri  ob  cul- 
pam ; et  an  possit  ferri  ob  peccatum  mere  internum. 

Dico  i : Censura  potest  solum  ferri  ob  culpam, 
excommunicatio  solum  ob  culpam  propriam,  sus- 
pensio ob  culpam  propriam  et  communitatis,  inter- 
dictum ob  culpam  communitatis  sine  propria.  Unde 
culpa  debeL  esse  bene  cognita  ab  eo  qui  censuram 
laturus  est. 

Dico  2 : Censura  ferri  non  potest  ob  peccatum 
solum  interius  mente  consummatum,  nisi  in  actum 
externum  prodeat.  Habetur  ex  theologis  D.  Thoma, 
Cajetano,  Paludano,  etc.,  excap.  Tuas  nos,  ex  cap. 
Erubescant,  dist.  52,  etc.,  quia  Ecclesia  de  sibi 
manifestis,  non  de  occultis  judicat.  Unde  non  po- 
test censura  etiam  ipso  jure  lata  cadere  in  pecca- 
tum mere  internum,  quia  est  omnino  extra  forum 
Ecclesiae  : contra  Adrianum  Cordubensem,  Medi- 
nam,  etc.  Ecclesia  enim  est  visibilis  et  sensibilis  ; 
ideoque  sicut  non  habet  directe  potestatem  nisi  in 
homines  sensibiles,  et  in  animas  nonnisi  ut  cor- 
poribus unitas,  ita  non  habet  directam  potestatem 
in  actus  pure  internos,  sed  in  eos  qui  ex  internis 
et  externis  componuntur  ; in  internos  autem  non- 
nisi ut  externos  informant.  Irritatio  voti,  quod  est 
actus  mere  internus,  facta  a parente  vel  praelato, 
non  est  proprie  actus  jurisdictionis,  sed  dominii. 
Dispensatio  autem  non  cadit  proprie  in  actum  in- 
ternum qui  pracessit,  sed  in  ejus  effectum  qui 
moraliter  manet,  id  est  in  obligationem  quae  jam 
non  est  actus  internus,  sed  morale  quoddam  vin- 
culum, quod  manet  in  homine,  et  auferri  potest 
ex  justa  causa  a superiori  habente  potestatem; 
hic  enim  vice  Dei  cedit  juri  quod  ob  promissionem 
seu  votum  suo  modo  fuerat  Deo  acquisitum. 

Dico  5 : Non  potest  Ecclesia  ferre  censuram  in 
eum,  qui  actum  externum  essentialiter  bonum  ex 
prava  intentione  facit,  seu  non  potest  prohibere 
ejusmodi  actum  externum  sub  pcena  censurae.  Po- 
test tamen  prohibere  et  per  censuram  ipso  facto 
Theol.  Suarez  Summa.  II. 


seu  jure  incurrendam  punire  actum  externum  ex 
se  malum,  ut  procedentem  ex  prava  intentione  aut 
affectu  ; aut  ex  simili  interiori  dispositione.  Deinde 
quando  actus  internus  est  veluli  de  substantia  actus 
interni  quatenus  moralis,  tunc  potest  Ecclesia  eo- 
dem praecepto  quo  praecipit  aut  prohibet  actum 
externum  quatenus  moralem,  praecipere  aut  pro- 
hibere internum  : sic  praecipit  jejunium  et  simul 
voluntatem  jejunandi;  sic  prohibet  esum  carnium, 
et  voluntatem  eas  edendi.  Quia  tunc  actus  inter- 
nus et  externus  non  sunt  duo,  sed  unus  actus  quasi 
compositus  ex  spirituali  forma,  et  materia  sensibili, 
ideoque  contentus  sub  ecclesiasticae  potestatis  ob- 
jecto Hinc  Ecclesia  praecipiendo  recitationem  ho- 
rarum seu  orationem  vocalem,  potest  simul  praeci- 
pere internam  attentionem  aut  devotionem  ; quia 
interna  attentio  est  de  essentia  orationis  vocalis. 
Idcirco  si  sit  imposita  censura  facienti  actum  ex- 
ternum sine  interno  qui  sit  de  externi  substantia, 
faciens  externum  istum  actum  sine  interno,  cen- 
suram incurret;  contra  vero,  si  actus  internus 
non  sit  de  substantia  actus  externi,  sed  illi  acci- 
dentalis. 

Sect.  II!.  — An  actus  externus  per  quem  censura 

incurritur,  debeat  esse  in  sua  specie  perfectus  et 

consummatus . 

Nota,  hic  agi  praesertim  de  censuris  a jure  im- 
positis, aut  ab  homine  per  generales  sententias  seu 
mandata  latis. 

Dico  1 : Quando  lex  absolute  imponit  censuram 
ob  delictum  sub  verbis  includentibus  aliquem  effe- 
ctum ultimum,  non  incurritur  censura  donec  talis 
effectus  consummetur.  Unde  quamvis  perfecta  sit 
actio  ex  parte  delinquentis,  si  effectus  impediatur 
etiam  miraculose,  censura  etiam  impeditur ; v.  gr, 
fit  excommunicatio  contra  homicidam , quamvis 
sufficienter  ad  mortem  aliquis  alium  vulneret,  ita 
ut  naturaliter  desperetur  de  vulnerati  vita,  ille  ta- 
men non  fit  excommunicatus,  donec  alter  vivit ; et 
si  miraculose  sanetur,  etiam  censura  impedietur. 

Dico  2 : Quando  externa  actio  est  de  se  imper- 
fecta, et  insufficiens  ad  effectum  lege  prohibitum,  v. 
gr.  inflictio  levis  vulneris,  tunc  licet  effectus  ali- 
unde sequatur  per  accidens,  v.  gr.  mors,  aut  praier 
illum  modum,  quem  lex  peculiariter  prohibet,  nou 
tamen  incurritur  censura,  etiamsi  mala  sit  operantis 
intentio. 

Dico  5 : Quando  peccatum  fuit  imperfectum  ex 
parte  voluntarii  perfecti,  tunc  perpendenda  sunt 
verba  legis,  et  natura  censurae.  Si  enim  verba  legis 
talia  sunt  ut  postulent  perfectum  ac  directum  vo- 
luntarium, v.  gr.  haec  : Qui  praesumpserit  hoc  facere, 
qui  temere  hoc  fecerit,  etc.,  tunc  imperfectio  actus 
includens  tale  voluntarium  excusabit  etiam  a cen- 
sura. Si  autem  lex  nullum  speciale  verbum  addat, 
sed  absolute  praecipiat  et  censuram  ferat  contra 
transgressores,  tunc  voluntarium,  quod  sufficit  ad 
peccandum  deliberate  contra  legem,  etiam  sufficiet 
ad  incurrendam  censuram  ipso  jure  latam,  modo 

voluntaria  transgressio  sit  simul  ad  contumaciam 
sufficiens.  Quando  vero  talis  est  metus  ut  excuset 
a culpa,  etiam  excusabit  a censura  : censura  enim 
supponit  culpam.  Si  autem  lex  ecclesiastica  prohi- 
beat sub  censura  id  quod  jure  naturae  est  prohibi- 
tum, v.  gr.  incestum  cum  consanguinea,  poterit 
metus  excusare  a censura  incurrenda,  licet  non  ex- 
cuset a culpa;  quia  istud  voluntarium  secundum 
quid  non  erit  sufficiens  ad  contumaciam  propter 
quam  censura  ponitur,  et  per  illam  incurritur. 

Dico  4:  Quando  externum  peccatum  procedit  ita 
ex  animo  ficto,  ut  actus  externus  non  sit  simpliciter 
an  specie  completa  actus  moralis,  cui  est  annexa 
censura  ex  vi  et  proprietate  verborum  legis,  v.  gr. 
fictus  hsereseos  actus,  tunc  istud  peccatum  non  est 
•sufficiens  censurse  materia  : secus  vero,  si  non  ob- 
stante simulatione  aut  fictione,  illud  peccatum  ex- 
ternum revera  esset  in  sua  specie  consummatum  , 
v.  gr.  si  quis  animo  brerelico  proferat  amphibologice 
verba  haeretica  ut  abscondat  suum  errorem.  Deni- 
que qui  actum  externum  sub  censura  praeceptum 
facit  integre  quoad  substantiam,  licet  aliunde  ex 
defectu  interiori  accidentali,  v.  gr.  ex  animi  evaga- 
tione, vanitate,  etc.,  peccet,  non  incurrit  censuram 
latam  contra  istius  praecepti  transgressorem  : secus 
autem,  si  iste  defectus  interior  pertineat  ad  sub- 
•stantiam  actus  externi , et  externus  fiat  sine  illo 
interno. 

Sect.  IV.  — An  censura  possit  ferri,  etiam  ob  pecca- 
tum veniale. 

Dico  : Culpa  debet  esse  censurae  proportionata , 
adeoque  gravis  censura,  ut  juste  inferatur,  requirit 
culpam  gravem  : ad  levem  censuram  sufficit  levis 
culpa.  Sed  quamvis  censura  gravis  non  possit  ferri 
nisi  ob  peccatum  mortale,  non  tamen  omne  pecca- 
tum mortale,  etiam  externum,  est  dignum  tali  cen- 
sura ; ideo  concilium  Tridenlinum  (sess.  25,  cap.  5), 
•statuit  ut  si  peccatum  aut  peccatoris  contumacia 
aliis  poenis  quam  censuris,  possit  curari,  impediri, 
vel  corrigi,  illis  prius  utendum  sit.  Itaque  excom- 
municatio major  non  potest  imponi  nisi  ob  peccatum 
mortale ; idemque  videtur  dicendum  de  suspensione 
gravi  et  interdicto. 

Sect.  Y.  • — An  ad  ferendam  censuram  requiratur 

contumacia;  an  vero  sufficiat  peccatum  commis- 
sum ei  prevteritum. 

Dico  ! : Censura  qure  fertur  per  legem,  aut  prse- 
ceptum  superioris  prohibentis  vel  praecipientis  ali- 
quid sub  censura  ipso  facto  incurrenda,  semper 
includit  conditionem  requirentem  contumaciam  et 
inobedienliam  erga  Ecclesiam,  ut  incurratur,  sufli- 
cientemque  monitionem,  ut  illius  transgressor  cen- 
seatur inobediens  et  contumax. 

Dico  2 : Censura  quae  fertur  per  sententiam  ju- 
dicis condemnantis  reum  ad  talem  poenam  ob  pec- 
catum commissum,  non  fertur  absolute  et  pure , 
nisi  prius  interveniat  contumacia  in  isto  peccato 
contra  Ecclesiae  praeceptum  ; nec  potest  esse  valida 
sensura,  si  aliter  feratur  : ita  communiter  theologi 


D.  Thomas,  Gerson,  Sotus,  Victoria,  Navarra,  etc., 
contra  Cajetanum , Almainum  et  Cordubensem , 
dicentes  posse  ferri  ob  peccatum  commissum,  quam- 
vis sit  contra  jus  divinum  aut  naturale,  absque  alia 
contumacia  praeter  eam  quae  est  in  transgressione 
istius  praecepti  divini  aut  naturalis.  Probatur  1°  ex 
Malth.  xviit,  17  : Si  Ecclesiam  non  audierit,  sil  tibi 
tanquam  ethnicus  et  publicanus,  ubi  jubetur  inobe- 
diens et  contumax  excommunicari  post  Ecclesiae 
monitionem  seu  praeceptum.  2°  Multa  decreta  dicunt 
ante  censuram  esse  praemittendam  admonitionem. 
5°  Censura  est  poena  medicinalis ; si  autem  pure 
ferretur  pro  delicto  praeterito,  non  esset  medicina, 
sed  pura  vindicta;  ideoque  censura  non  est  poena 
perpetua.  Deinde  si  quis  stalim  post  peccatum  com- 
missum resipisceret,  et  exhiberet  satisfactionem, 
non  posset  censura  ligari ; ergo  contumacia  prae- 
requiritur. 

Objicies  1 : Multa  sunt  jura  in  quibus  videtur 
ferri  censura  praecise  pro  peccato  praeterito.  Re- 
spondeo : INego  assumptum.  Nam  1°  in  cap.  Quidam, 
ubi  jubetur  auctor  cujusdam  libelli,  nisi  se  prodat, 
abstinere  a communione  sub  poena  excommunica- 
tionis ipso  facto  incurrendae,  non  fertur  excommu- 
nicatio pro  peccato  praeterito,  sed  pro  futuro.  2°  In 
cap.  Inter  querelas  et  in  aliis  capitibus  fertur  censura 
non  praecise  pro  peccato  praeterito,  sed  pro  praeteriio 
adhuc  perseverante  et  exigente  aliquam  satisfactio- 
nem, vel  restitutionem  vel  ablationem  scandali,  etc. 
5°  In  cap.  Tanta  non  fertur  censura,  ut  censura  est, 
sed  ut  pura  poena  est,  qua  quidam  privantur  com- 
munione per  duos  menses;  sic  etiam  in  aliis  capiti- 
bus non  propria  censura,  sed  tantum  pura  punitio, 
qua  quis  privatur  communicatione  aliorum  fidelium, 
aut  communione  altaris,  imponitur : censura  enim 
proprie  dicta  essentialiter  emendationem,  adeoque 
et  monitionem  ; pura  autem  poena  vindictam  et  pu- 
nitionem peccati  spectat. 

Ohj.  2 : Ecclesia  potest  aliis  poenis  punire  pec- 
catum praeteritum  ; ergo  et  censura  proprie  dicta  , 
ut  censura  est.  Respondeo  : Nego  consequens,  quia 
huc  specialiter  rationi  et  institutioni  censurae,  quae 
est  ut  sit  poena  medicinalis,  repugnat;  ex  primario 
enim  fine  suo  instituta  est  ad  comprimendam  con- 
tumaciam, et  extorquendam,  ut  sic  dicam,  ab  ho- 
mine obedienliam  Ecclesice  debitam,  et  hac  mediante 
resipiscentiam  a peccato  commisso,  vel  satisfactio- 
nem, aut  aliquod  simile. 

Sect.  VI.  — De  invaliditate  censurce  per  legem  seu 

generalem  sententiam  lata:  ob  defectum  justa: 

causa:. 

Dico  1 : Quotiescunque  lex  vel  ob  injustitiam  nulla 
est,  vel  ob  aliam  causam  non  obligat,  censura  per 
talem  legem  lata  nulla  est,  sive  de  facto  non  incur- 
ritur; accessorium  enim  sequitur  naturam  princi- 
palis. Censura  autem  in  tali  lege  est  quid  accesso- 
rium ; ergo  si  lex  sit  nulla,  etiam  et  censura.  Potest 
vero  lex  esse  nulla  vel  ex  defectu  jurisdictionis  in 
eo  qui  illam  tulit,  ve!  ex  indubitata  ac  moraliler 

certa  rei  praeceptae  injustitia.  Deinde  quamvis  lex 
foret  justa,  posset  tamen  aliunde  non  obligare  , 
nempe  vel  quia  non  est  sufficienter  promulgata,  vel 
quia  non  est  acceptata  seu  usu  recepta,  vel  quia 
jam  est  abrogata  tacite  vel  expresse  consentiente 
superiore;  atque  ita  nec  censura  incurri. 

Dico  2 : Ut  censura  lata  per  legem  valida  sit,  non 
satis  est  legem  esse  honestam  ac  justam,  quoad  id 
pracipit  aut  prohibet ; sed  etiam  debet  esse  justa 
quoad  proportionem  censurae  cum  talis  praecepti 
materia.  Lex  enim  debet  servare  aequitatem  non 
tantum  in  eo  quod  praecipit,  sed  etiam  in  poena 
quam  imponit,  nempe  ut  sit  proportionata  delicio; 
bonum  ex  integra  causa.  Unde  si  materia  praecepti 
sit  levis,  ita  ut  ejus  transgressio  non  excedat  cul- 
pam venialem,  et  illi  adjungatur  censura  major, 
seu  gravis,  non  erit  valida ; quia  non  habet  suffi- 
cientem materiam  in  qua  fundetur.  Saepe  tamen  po- 
test accidere  ut  materia  praecepti  seu  legis  ex  se  sit 
indifferens  aut  videatur  levis,  relata  tamen  ad  bo- 
num commune  quod  lex  seu  pr.eeeptum  respicit,  sit 
gravis ; ideoque  si  praecipiatur  sub  censura , haec 
erit  valida.  Quamvis  ergo. gravis  censura  non  possit 
ferri  pro  culpa  veniali,  et  si  feratur,  sit  invalida , 
non  tamen  potest  etiam  ferri  pro  quavis  culpa  mor- 
tali; sed  si  feratur,  praesumendum  est  in  justitia 
legali  et  validitate  censurae , nisi  fortasse  talis  lex 
esset  in  detrimentum  boni  communis. 


Sect.  VII.  — De  invaliditate  censuris  lalce  ab  ho- 
mine per  sententiam  particularem  ob  defectum 
justa;  causa;. 

Dico  1 : Dum  sententia  est  injusta  ex  defectu  ju- 
risdictionis in  ferente,  et  sententiam  et  censuram 
nullam  esse  liquet.  Dum  autem  est  injusta  contra 
justitiam  legalem  (quia  nempe  in  ea  ferenda  non 
fuit  servatus  debitus  juris  ordo  sine  alia  injustitia  ), 
si  iste  defectus  servati  ordinis  juris  fuerit  substan- 
tialis, v,  gr.  si  non  praecesserit  legitima  partis  citatio, 
si  censurae  causa  non  fuerit  juridice  probata,  etc., 
time  censura  non  tantum  est  injusta,  sed  etiam  in- 
valida; secus  si  iste  defectus  fuerit  tantum  acci- 
dentalis. 

Dico  2 : Dum  sententia  est  injusta  contra  justi- 
tiam commutativam,  vel  quia  licet  causa  exsistat, 
non  est  tamen  probata  in  judicio,  vel  quia  neque 
revera  exsistit,  neque  sufficienter  probata  est  in 
judicio,  tunc  censura  per  talem  sententiam  lata,  est 
invalida;  idem  dic  si  feratur  absque  praevia  moni- 
tione. Censura  autem  lata  ex  causa  quae  in  re  est 
falsa,  juridice  tamen  probata  est,  an  sit  valida, 
conlro vertunt  auctores  : censent  esse  validam  Ri- 
chardus,  Paludanus,  Durandus,  etc. ; alii  autem 
sentiunt  eam  in  foro  conscientiae  ad  nihil  obligare, 
sive  esse  in  re  invalidam,  in  foro  tamen  externo 
servandam  esse  ratione  scandali,  quia  saltem  in  illo 
foro  ista  sententia  rite,  probata  est : ita  Alensis, 
Gabriel,  Cajetanus,  Adrianus,  etc.  Sed  inceden- 
dum media  via  inter  istas  diversas  opiniones. 

Dico  5 : Hujusmodi  censura  non  est  valida  quoad 


omnes  ejus  effectus,  seu  quoad  omnia  damna  quas 
infert : sic  enim  ligatus,  non  privatur  participatione 
communium  Ecclesiae  suffragiorum  et  orationum  : 
item  potest  secreto  sacramenta  suscipere,  missam 
audire,  aut  eam  dicere : non  tamen  palam  et  in 
publico , quia  id  caderet  in  contemptum  clavium 
Ecclesiae,  cum  in  publico  ejus  praeceptum,  quo  ha- 
rum spiritualium  rerum  usus  prohibet,  sit  justum 
et  excusatio  sil  occulta.  Atque  haec  obligatio  absti- 
nendi in  publico  ab  actionibus  per  censuram  prohi- 
bitis, videtur  esse  proxime  ob  vitandum  scandalum; 
sumendo  nomen  scandali,  non  solum  quatenus  est 
contra  charitatem,  sed  etiam  quatenus  est  contra 
obedienLiam  Ecclesim  debitam,  cui  multum  deroga- 
retur, si  talis  censura  publice  contemneretur ; adeo- 
que  obligatio  haec  vitandi  scandali  oritur  ex  vi  pr;e- 
cepti  inclusi  in  ista  sententia  quae  est  justa  in  foro 
externo,  et  obligat  in  interno  ad  vitandum  istud 
scandalum.  Si  quis  tamen  in  publico  et  cum  scan- 
dalo hujusmodi  censuram  violaret,  in  re  non  in- 
curreret poenas  jure  impositas  contra  violantes  cen- 
suram ; v.  gr.  si  sic  excommunicatus,  celebraret  in 
publico,  in  re  non  fieret  irregularis,  quia  ipse  vere 
et  in  re  non  est  excommunicatus ; attamen  in  foro 
externo  haberetur  irregularis,  et  ad  vitandum  scan- 
dalum teneretur  se  gerere  publice  ut  irregularem  , 
et  dispensationem  procurare. 

Dico  4 : Hujusmodi  censura,  quae  in  solo  foro 
externo  justa  est,  non  videtur  privare  hominem 
jurisdictione  spirituali  quoad  forum  internum  seu 
in  re  ipsa ; adeoque  absolutio  sacramenlalis  data  ab 
hujusmodi  excommunicato  vel  suspenso  erit  valida. 
Idem  dic  de  absolutione  a censura,  dispensatione  in 
voto,  etc.,  non  est  enim  cur  Ecclesia  potestate 
velit  efficaciter  illam  jurisdictionem  auferre  ab  in- 
nocente.  Similiter  haec  censura  non  privat  hominem 
communicatione  conversationis  humanae  secreto  et 
sine  scandalo  factae,  nec  reddit  in  interno  foro  in- 
habilem ad  beneficia  aut  dignitates  ecclesiasticas  ; 
secus  tamen  in  externo,  in  quo  collatio  beneficii 
potest  declarari  irrita,  seu  efficaciter  irritari.  Deni- 
que sententia  injusta,  tum  ex  causae  justae  defectu  , 
tum  injusta  in  re  ipsa,  tum  ex  modo  et  ratione  eam 
ferendi,  quia  nempe  judex  nullam  causatur  rationem 
eam  ferendi,  sed  solum  pro  suo  arbitrio  ex  sua  ab- 
soluta potestate  illam  fert,  sicque  continens  intolerabi- 
lem errorem  , ut  jura  loquuntur,  est  prorsus  nulla. 

Sect.  VIII. — An  invincibilis  ianoranlia  praecepti  im- 
pediat censuram  per  illud  impositam. 

Dico  1 : Inculpabilis  seu  invincibilis  ignorantia 
praecepti  ecclesiastici,  cui  est  annexa  censura,  ex- 
cusat ne  ea  incurratur.  Haec  enim  ignorantia  excu- 
sat culpam,  utpote  tollens  omnino  voluntarium, 
sine  quo  non  est  culpa ; ergo  et  censuram,  quia 
haec  solum  ferri  potest  ob  culpam.  Idem  dic  de 
mere  naturali  oblivione  absque  gravi  negligentia. 
seu  de  inconsideralione.  Hoc  autem  intclligitur  tam 
de  ignorantia  facti  quam  juris,  si  utraque  sit  invin- 

cibilis,  utpote  iitraque  excusans  a culpa  : nam  igno- 
rantia facti  reddit  actum  involuntarium  ; ignorantia 
juris  reddit  actum  involuntarium  ut  malum,  seu  ut 
prohibitum,  et  ita  tollit  inobedientiam  et  contuma- 
ciam quae  est  fundamentum  censurae.  Invincibilis 
ignorantia  facti  potest  dici,  quando  quis  juxta  ne- 
gotii qualitatem  et  occurrentes  circumstantias  ad- 
hibuit sufficientem  diligentiam  ad  prudenter  et  recte 
operandum  ; et  si  quid  postea  praeter  intentionem 
et  cognitionem  succedat,  censebitur  invincibiliter 
ignoratum,  adeoque  inculpabiliter  factum  ; unde  fit 
ut  luec  ignorantia  duntaxat  excuset  tantum  quan- 
tum de  ipso  effectu  ignoratum  est.  Invincibilis 
autem  ignorantia  juris  erit,  si  quis  post  adhibitam 
sufficientem  diligentiam  juxta  praecepti,  officii  et 
suae  personae  qualitatem  ad  sciendas  leges  quae  ad 
se  suumque  officium  perlinent , aliquam  illarum 
ignoret ; ac  proinde  haec  ignorantia  excusabit  illum 
a censura  per  istam  legem  lata.  An  vero  fuerit  ad- 
hibita sufficiens  diligentia  quoad  istam  facti  et 
juris  invincibilem  ignorantiam,  ex  his  duobus  potest 
colligi  : 1°  si  nunquam  venerit  in  mentem  tale  prae- 
ceptum , vel  dubitatio  de  ejusmodi  obligatione ; 
aliudve  simile  quo  homo  posset  excitari  ad  inqui- 
rendam istius  praecepti  scientiam,  est  invincibilis 
ignorantiae  sufficiens  signum.  2°  Is  qui  tenetur  ali- 
quid scire,  sufiiciensque  habuit  principium  cogi- 
tandi vel  dubitandi  de  istius  scientiae  obligatione, 
moralem  fecerit  diligentiam  juxta  accommodatam 
operis  vel  ministerii  qualitatem,  et  juxta  probabile 
judicium  sufficientem  ut  illam  scientiam  seu  noti- 
tiam acquireret,  v.  gr.  si  indoctus  consuluerit  viros 
doctos,  ignorantia  ex  qua  operabitur,  erit  invinci- 
bilis. Hinc 

Dico  2:  Invincibilis  ignorantia  praecepti  ecclesia- 
stici ita  excusat  a censura , ul  quamvis  actus  sit 
contra  jus  divinum  et  naturale,  peccetque  homo 
contra  illud,  censuram  tamen  non  incurrat  : v.  gr. 
si  quis  invincibiliter  ignoret  prohibitum  esse  ab 
Ecclesia  sub  excommunicatione,  percutere  violen- 
ter clericum  , non  incurret  excommunicationem 
illum  percutiendo,  quamvis  contra  jus  divinum  et 
naturale  peccet,  non  enim  est  contumax  praecepto 
Ecclesiae  : cessante  contumacia  respectu  Ecclesiae, 
cessat  censura.  Unde  non  tantum  ignorantia,  sed 
etiam  omnis  alia  causa  quae  excusat  a mortali  culpa, 
legis  ecclesiasticae,  cui  gravis  censura  annexa  est, 
transgressionem,  excusat  quoque  a censura,  quia 
censura  non  incurritur  sine  proportionata  culpa. 
Itaque  si  vis  aut  metus  tam  gravis  sit,  ut  rationabi- 
liter excuset  ab  observatione  legis  humanae,  etiam 
poterit  excusare  a censura,  quae  istius  legis  trans- 
gressioni annexa,  est. 

Sect.  IX.  — A?t  invincibilis  ignorantia  ipsius  cen- 
sura{ eam  excuset. 

Dico  1 : Quandocunque  intervenit  invincibilis 
ignorantia  legis  ecclesiasticae  praecipientis  aliquid 
sub  censura,  sive  sit  lex  papae,  sive  aliorum  inferio- 
rum ; sive  de  materia  jure  naturae  prohibita,  sive 


de  quavis  alia  re,  excusat  a censura  : quando  au- 
tem intervenit  tantum  ignorantia  solius  censurae  : 
v.  gr.  episcopus  sub  censura  praecipit,  ut  omnes 
tali  die  missam  audiant,  aliquis  autem  subditorum 
scit  quidem  episcopum  imposuisse  praeceptum  au- 
diendi missam,  sed  nescit  invincibili  ignorantia, 
impositam  esse  censuram  transgressoribus  istius 
praecepti ; an  tunc  incurratur  ab  istius  praecepti 
transgressore  censura,  necne,  nihil  circa  hoc  in  jure 
positivo  explicite  siatulum  est.  Ideo 

Dico  2 : Ista  invincibilis  ignorantia  solius  cen- 
surae sufficit,  ut  quis  ab  incurrenda  censura  excu- 
setur, quamvis  aliunde  simplicem  Ecclesiae  seu  su- 
perioris prohibitionem  non  ignoret.  (Sylvester,  Na- 
varra,  Sotus , etc. ) Probatur,  quia  censura  est 
poena,  quae  peculiarem  inobedientiae  et  contuma- 
ciae modum  requirit  ; hic  autem  contumaciae  mo- 
dus non  invenitur  in  eo  qui  ignoravit  censu- 
ram, quamvis  legem  noverit.  Contrariam  tenet 
sententiam  Covarruvias , sed  sine  firmo  funda- 
mento. 

Sect.  X.  — An  vincibilis  ignorantia  excuset  ab  in- 
currenda censura. 

Dico  1 : Dum  lex  adhibet  aliquam  particulam  quae 
ex  proprietate  suae  significationis  requirit  scientiam, 
tunc,  etiamsi  ex  vincibili  ignorantia  id  fiat,  non 
incurritur  censura.  YerunUamen  ignorantia  affe- 
ctata non  excusat  ab  incurrenda  censura  lata  in 
eos  qui  ausu  temerario  vel  ex  praesumptione  legem 
violaverint.  Item  nec  ignorantia  crassa  et  supina 
excusat  a censura  lata  per  legem  absolute  prohi- 
bentem aliquem  actum  sub  censura ; multo  magis 
non  etiam  excusabit  ignorantia  affectata.  In  ejus- 
modi enim  actu  ex  tali  ignorantia  facto,  sufficiens 
contumacia  et  inobedienlia  reperitur  ad  contrahen- 
dam censuram. 

Dico  2:  Vincibilis  ignorantia  sive  facti,  sive  ju- 
ris,  quae  non  excusat  a culpa  mortali,  non  excusat 
a censura  quae  ob  istam  culpam  formaliter  lata 
est,  sive  per  legem  pontificiam,  sive  per  quamcun- 
que aliam.  (Navarra,  Covarruvias,  etc.)  Si  enim 
sufficit  ad  culpam  mortalem,  etiam  sufficit  ad  cen- 
suram. 

Sect.  XI.  — An  ignorantia  excuset  censuram  ab 
homine  latam. 

Dico  : Censura  potest  ab  homine  ferri  in  absen- 
tem et  ignorantem,  statimque  est  valida  et  habet 
suam  vim  seu  ligat  antequam  reo  sit  intimata;  quam- 
vis quoad  illas  actiones,  quae  requirunt  ejus  noti- 
tiam non  obliget,  donec  intimata  sit.  Sed  ut  sic 
feratur  in  ignorantem,  debet  praecessisse  sufficiens 
admonitio.  Si  autem  contingeret  eo  tempore  quo 
fertur  in  illum  censura,  jam  eum  resipuisse  et  sa- 
tisfecisse seu  Ecclesiae  paruisse,  cujus  rei  est  ne- 
scius judex,  quamvis  in  praxi  censeatur  censura  va- 
lida, speculative  tamen  videtur  dubia  ; sed  quandiu 
is  contra  quem  lata  est  censura,  illam  ignorat,  ex- 
cusatur a transgressione  ejus,  licet  exerceat  actus 
per  illam  prohibitos ; quia  horum  respectu  cen- 

sura  habet  vim  praecepti,  et  sicut  ignorantia  prae- 
cepti excusat  a culpa,  ita  etiam  a censura.  Nec 
praecise  suspicio  latae  censura  post  sufficiens  tem- 
pus sufficit  ut  ab  illis  actibus  abstineat;  secus  si 
certa  fama  ipsi  innotesceret  illam  latam  fuisse. 
Attamen  ante  censura  notitiam  probabilius  jam  red- 
ditur incapax  beneficii,  et  aliarum  rerum  similium. 

DISPUTATIO  QUINTA 
De  iis  in  quos  potest  ferri  censura. 

Sect.  I.  — Quce  conditiones  in  aliquo  requirantur 
ut  sit  censurce  capax. 

Dico  1 : Solus  homo  viator  potest  proprie 
censura  ligari  : est  enim  solus  capax  delicti 
et  emendationis  ejus.  Dum  ergo  aliae  res,  v.  gr. 
locusise,  daemones,  ete.,  dicuntur  excommunicari  et 
anathematizari,  sumuntur  ista  verba  pro  exsecrari, 
detestari  et  abiijere  illas  a nobis  lanquam  aliquid 
noxium  et  detestabile.  Dum  autem  mortui  dicun- 
tur excommunicari,  non  fertur  proprie  in  eos  cen- 
sura, sed  declaratur  illos  eam  in  vita  incurrisse, 
promulgatur,  et  jubetur  observari,  privando  eos 
suffragiis  et  ecclesiastica  sepultura  ; ac  vivis  prae- 
cipitur , ne  hoc  vel  illud  erga  eos  praestent, 
atque  ita  ista  promulgatio  et  exsecutio  prioris  sen- 
tentiae ordinatur  non  ad  emendationem  defuncti, 
sed  ad  terrorem  viventium,  et  ad  condignam  de- 
licti punitionem  ob  commune  bonum  ; similiter  dum 
defunctus  a censura  absolvitur,  lanium  declaratur 
illum  ante  mortem  Ecclesiae  satisfecisse.  Hinc  si 
quis  moriatur  ante  contractam  censuram  sub 
conditione  impositam , post  mortem  non  potest 
illam  contrahere.  Ideo  si  quis  praecepisset  occidi 
clericum,  et  ante  exsecutionem  mortuus  fuisset,  non 
incurreret  censuram  ; et  dic  de  aliis  ejusmodi  ca- 
sibus. 

Dico  2 : Ut  homo  viator  possit  censura  ligari, 
debet  esse  adultus,  ratione  utens,  baptizatus,  et 
habens  in  terris  superiorem  quoad  potestatem  spi- 
ritualem. Hinc  infantes  et  perpetuo  amentes 
cum  Sint  incapaces  peccati , etiam  sunt  inca- 
paces censura.  Jura  loquentia  de  censuris  impu- 
berum,  intelliguntur  de  rationis  capacibus,  et  de 
ea  utentibus.  Quamvis  autem  censura  a jure  non 
possit  ferri  in  impuberes,  potest  tamen  ab  homine, 
uti  et  in  amentem  ad  tempus,  qui  antea  fuit  con- 
tumax. Sic  ebrius  omittens  aliquid  praeceptum  sub 
censura,  in  ebrietate  eam  contrahet,  si  ante  ebrie- 
tatem culpabiliter  istam  omissionem  praeviderit. 
Deinde  ut  quis  possit  censura  ligari,  debet  esse 
baptizatus  : unde  catechumenus  non  potest  cen- 
sura affici ; denique  solus  qui  habet  superiorem,  est 
censura  capax,  ideoque  solus  papa  non  potest  cen- 
sura ligari. 

Sect.  II.  — An  qui  censura  afficitur  debeat  esse 
persona  certa,  et  nondum  per  censuram  ligata. 

Dico  1 : Ut  censura  actu  liget,  debet  ferri  in 
personam  determinatam  ; non  est  tamen  necesse  ut 
feratur  in  personam  cognitam  aut  distincte  signifi- 
catam. Eadem  persona  non  lanium  potesl  affici  plu- 


ribus censuris  diversarum  rationum,  v.  gr.  excom- 
municatione et  interdicto,  sed  etiam  ejusdem  ratio- 
nis ob  diversas  causas , v.  gr.  excommunicari  ob 
aliam  ; non  tamen  ob  eamdem  causam.  Sed 

Dico  2 : Ob  diversas  causas  multiplex  censura 
ejusdem  rationis  ferri  (potest  etiam  ab  eodem 
judice  in  eamdem  personam.  Imo  a diversis  ju- 
dicibus seu  superioribus  possunt  in  eamdem  di- 
stinctae numero  censura  ferri  ob  causam  quo- 
dammodo eamdem,  et  quodammodo  diversam  ; id 
est  materialiter  eamdem  , et  quasi  formaliter  di- 
versam , v.  gr.  quando  una  censura  est  a jure, 
et  alia  ab  homine  ; potest  enim  quis  pro  eodem 
delicto  simul  et  a jure  et  ab  homine  excommuni- 
cari. 

Sect.  III.  — An  multiplicatis  transgressionibus  legis 

ipso  jure  censuram  ferentis  , multiplicentur  cen- 
sura;. 

Dico  1 : Quot  sunt  numero  distinctae  ejusdem 
legis  transgressiones , tot  incurruntur  censura, 
v.  gr.  qui  bis  morali  interruptione , seu  in  diverso 
tempore  percutit  clericum,  bis  excommunieatus 
fit.  Unde  autem  colligatur  unitas  vel  multiplici- 
tas transgressionis  seu  peccati,  alibi  demonstra- 
tum est. 

Dico  2 : Quando  quis  violat  legem  uno  actu  ha- 
bente plures  circumstantias,  quarum  singulae  sub 
censura  prohibentur  : v.  gr.  si  lex  prohiberet  sub 
censura  comedere  in  die  jejunii  ante  talem  horam 
et  talem  cibum,  etc.;  si  illae  circumstantiae  mutent 
speciem  actus  moralis,  tunc  tot  incurrentur  cen- 
sura, quot  circumstantiae  violantur;  secus  si  non 
mutent  speciem,  tunc  enim  tantum  una  incurretur 
censura. 

Sect.  IV,  V.  — Quinam  ligentur  censura  per  legem 

lata  ; et  an  agens  in  aliena  dioecesi  contra  senten- 
tiam generalem  sui  praelati,  ejus  censura  ligetur. 

Dico  I : Censura  jure  canonico  latae,  omnes 
baplizalos  ubique  ligant  quantum  verba  sonant. 
Episcopi  tamen  lege  generali  suspensionis  et  inter- 
dicti non  ligantur.  Subditus  episcopo,  ejus  statu- 
tum cui  annexa  est  censura,  violans  in  alieno  epi- 
scopatu seu  extra  ejus  territorium,  vel  intra  terri- 
torium in  parochia  aut  oppido  exempto  ab  episcopi 
jurisdictione,  non  incurrit  illam  censuram.  In  Ec- 
clesiis autem  seu  monasteriis  religiosorum  exem- 
plorum, quae  nonnisi  ratione  talium  personarum 
vocantur  exempta,  si  aliae  personae  episcopo  subditae 
intra  ea  frangerent  illius  statuta,  horum  censuras 
certo  incurrerent.  Qui  inchoat  in  proprio  territorio 
delicium,  et  extra  illud  consummat,  v.  gr.  si  quis 
per  tactus  intra  proprium  territorium  inchoet  stu- 
prum, et  extra  illud  consummet,  non  incurrit  cen- 
suram statuti  proprii  territorii,  quia  in  ordine  ad 
censuram  ibi  committitur  delictum,  ubi  exterius 
consummatur.  Qui  tamen  alium  vulneravit  in  terri- 
torio in  quo  censura  pro  homicidio  imposita  est, 
et  iste  vulneratus  extra  illud  moritur,  probabilius 
videtur  incurrere  censuram. 

Dico  2 : Subditus  alicujus  episcopi  agens  in  alia 
dioecesi  contra  sententiam  generalem  sui  praelati, 
per  quam  censura  fertur  in  eos  qui  hoc  agunt 
vel  omittunt,  si  episcopus  habeat  jus  imponendi  ei 
praeceptum  quod  eum  obliget  etiam  extra  territo- 
rium exsistentem,  vel  praeceptum  quod  extra  terri- 
torium exsecutioni  mandandum  sit,  tunc  ratione 
istius  praecepti  contra  quod  est  contumax,  incurret 
censuram.  Et  in  hoc  differt  statutum  a sententia 
generali  seu  praecepto,  quod  statutum  obliget  om- 
nes qui  versantur  in  territorio  ratione  territorii , 
nec  obliget  subditos  extra  territorium  exsistentes, 
quia  respicit  territorium ; sententia  vero  solum 
obligat  personas  secundum  se  in  quas  directe  fer- 
tur, illasque  afficit  ubicunque  exsistant.  Unde  ex- 
sistens in  alieno  episcopatu,  si  istius  episcopatus 
statutum  frangit,  illius  censuram  incurret ; est  enim 
quoad  hoc  subditus  istius  loci  episcopo. 

DISPUTATIO  SEXTA. 

De  censurae  effectibus  in  communi. 

Sect.  I,  II.  — Quinam  sint  et  quot  effectus  censurce, 
et  quibus  modis  impediri  possint. 

Dico  1 : Duplex  est  censurae  effectus  : alius  re- 
motus, alius  proximus.  Remotus,  est  fructus  bonus 
quem  intendit  ferens  censuram,  estque  vel  tempo- 
ralis , v.  gr.  restitutio,  et  damni  reparatio;  vel 
spiritualis,  v.  gr.  emendatio,  obedientia,  poenitentia 
rei.  Proximus,  est  privatio  aliquorum  bonorum 
spiritualium,  seu  rerum  sacrarum  quae  sunt  in 
communi  ac  publico  Ecclesiae  usu , qualia  sunt 
sacramenta , sacrificium , orationes  publicae,  etc. 
Effectus  censurae  de  se  non  est  perpetuus,  sed  talis 
ut  jure  ordinario  possit  auferri,  imo  ea  intentione 
infertur  ut  aliquando  auferatur. 

Dico  2 : Remoti  censurae  effectus  impediri  pos- 
sunt per  solam  pravam  peccatoris  voluntatem,  v. 
gr.  nolentis  restituere,  obedire,  etc.  Interdum  ta- 
men possunt  etiam  impediri  sine  nova  culpa,  vel  ex 
impotentia  morali,  vel  ex  brevitate  temporis,  v.  gr. 
non  potest  quis  restitutionem  facere,  damnum  rer- 
sarcire,  hic  et  nunc  bonum  propositum  exsequi. 
Proximi  autem  effectus  a censura  manantes,  nullo 
modo  possunt  impediri,  ipsa  manente,  immediate 
enim  fumi  ab  ipsa  censura,  seu  obligatio  oritur  ex  ipsa 
censura ; sed  obligationis  exsecutio  potest  impediri  vel 
cum  culpa  ejus  qui  ligatus  est  censura,  vel  sine  culpa 
ob  ignorantiam  aut  impotentiam  sive  physicam  sive 
moralem. 

Sect.  III.  — An  metus  impedire  possit  censurce  ef- 
fectum mediatum,  seu  obligationis  exsecutionem , 
ita  ut  sine  culpa  omittatur. 

Dico  I : Quando  ex  censura  resultat  in  actione 
circumstantia  intrinsece  mala,  v.  gr.  si  quis  per 
censuram  privatus  jurisdictione,  compelleretur  ad 
administrandum  poenitentiae  sacramentum , aut 
quando  metus  infertur  in  odium  aut  contemptum 
Ecclesiae,  tunc  nunquam  licet  ob  metum  agere 
quod  per  censuram  prohibitum  est ; ista  enim  non 


tantum  mala  sunt  quia  per  censuram  sunt  prohi- 
bita, sed  quia  ex  se  et  ex  sua  natura  sunt  intrin- 
sece mala.  Verum 

Dico  2 : Quando  non  est  intrinsece  malum  quod 
per  censuram  prohibetur,  non  tantum  ex  sufficiente 
metu  extrinsecus  illato,  sed  etiam  sine  illo  ad  vi- 
tandum grave  damnum,  seu  detrimentum,  est  lici- 
tum exercere  actionem  per  censuram  prohibilam, 
nempe  secluso  scandalo,  injuria  religionis,  et  si- 
milibus. Lex  enim  positiva,  praesertim  humana, 
non  obligat  cum  tanto  rigore,  ut  cum  gravissimo 
detrimento  vel  periculo  servanda  sit  : tota  autem 
prohibitio,  qua  homo  censura  ligatus  prohibetur 
hos  vel  illos  actus  facere,  est  mere  positiva  et  ec- 
clesiastica ; ergo.  Similiter  ob  vitandum  grave 
scandalum  seu  peccatum  aliorum,  licitum  est  prae- 
termittere vel  agere  aliquid  praeter  obligationem 
censurae,  v.  gr.  audire  sacrum,  vel  aliquid  simile, 
ex  cujus  omissione  grave  aliquod  scandalum  seu 
peccatum  timetur  (Navarra,  Castro,  etc.)  Non  vi- 
detur tamen  licitum,  cessante  scandalo  gravi  aut 
infamia,  ob  publicam  populi  necessitatem  exercere 
actionem  per  censuram  prohibitam,  v.  gr.  facere 
sacrum  per  censuram  prohibitum. 

Sect.  IV.  — Quomodo  effectus  censurae  suspendatur. 

Dico  : Censura  lata,  non  potest  per  appellationem 
suspendi  ejus  effectus.  Habetur  in  cap.  Pastoralis, 
et  in  cap.  Ad  haec.  De  appellat.,  etc.  Papa  tamen 
ex  justa  causa  potest  dispensare,  ut,  manente  cen- 
sura, effectus  per  illam  prohibitus  licite  fiat,  v.  gr. 
ut  aliquis  communicet  in  sacris  cum  excommuni- 
cato : quia  haec  prohibitio  est  tantum  de  jure  hu- 
mano, in  quo  papa  et  cum  aliis  et  secum  potest 
dispensare ; sed  alii  praelati  papa  inferiores,  v.  gr. 
episcopi,  probabilius  non  habent  hanc  potestatem. 
Hinc  non  potest  episcopus  dispensare  ut  collatio 
beneficii  facta  excommunicato  sit  a principio  vali- 
da. Denique  excommunicatus  ab  uno  episcopo,  in 
tota  Ecclesia  vitandus  est,  sive  ubique  vitandus  ob 
institutionem  censurae,  quae  auctoritate  totius  Ec- 
clesiae ita  facta  est,  ut  a quocunque  imposita  fuerit 
hanc  vim  universalem  habeat,  ut  in  concilio  Nicae- 
no, cap.  5,  aperte  dicitur,  etc. 

DISPUTATIO  SEPTIMA. 

De  absolutione  et  modis  quibus  censura  tolli  potest. 
Sect.  I.  — An  censura  per  solam  absolutionem  tolli 
possit. 

Dico  : Censura  proprie  et  perfecte  non  tollitur 
nisi  per  absolutionem.  Tolli  per  absolutionem  cla- 
rum est  ex  his  verbis  : Quodcunque  ligaveritis  vel 
solveritis  (Mattii,  xvm,  181.  Aliter  autem  non  tolli, 
probatur,  quia  : l°non  tollitur  per  mortem  ejus  qui 
ligatus  erat  : vel  enim  in  articulo  mortis  fuit  ab  ea 
absolutus  per  sacerdotem,  vel  si  discedens  in  gratia 
per  contritionem  coram  Deo  fuerit  absolutus,  de- 
bet tamen  in  foro  Ecclesiae  absolvi  quoad  actus-  a 
vivis  exercendos  erga  ecclesiasticam  ejus  sepultu- 
ram, et  orationum  atque  suffragiorum  communium 
participationem ; seu  declarari  in  foro  Dei  absolu- 

tum  decessisse.  2°  Nec  tollitur  per  solam  emenda- 
tionem seu  resipiscentiam  aut  datam  satisfactionem 
legati,  quia  hoc  non  sufficit ; si  autem  censura  lata 
sit  sub  hac  conditione,  donec  satisfeceris,  tunc  istius 
censurae  absolutio  sub  conditione  fertur,  et  postea 
expleta  conditione  operatur  sine  nova  absolutione. 

5°  Neque  etiam  exstinguitur  per  mortem  ferentis, 
sive  sit  a lege  lata,  sive  ab  homine,  ut  aperte  con- 
stat ex  cap.  Si  episcopus  ante,  quaest.  21,  et  excap. 
Pastoralis ; ergo  semper  tollitur  per  absolutionem. 

Sect.  II.  — Quis  possit  a censuris  ab  homine  latis 
absolvere. 

Dico  1 : Censura  ab  homine  lata  jure  communi 
et  ordinario  tollenda  est  per  absolutionem  ab  eo 
qui  illam  tulit,  vel  ab  eo  qui  illi  in  munere  et  officio 
succedit,  in  quo  comprehenditur  etiam  capitulum, 
sede  vacante.  Nec  tantum  episcoporum  successores, 
sed  etiam  aliorum  praelatorum,  v.  gr.  abbatum,  et 
qui  eorum  loco  substituuntur,  eamdem  cum  illis 
potestatem  habere  censentur  pro  absolutione  cen- 
surae; idem  de  delegatis  judicibus,  ita  ut  successor 
possit  absolvere  ligatos  a praedecessore,  si  succedat 
super  eadem  causa  et  cum  eadem  potestate.  Habe- 
tur in  cap.  Pastoralis  : Qui  habet  potestatem  dele- 
gabilem  non  tantum  potest  per  se,  sed  etiam  per 
alium  absolvere  a censura  quam  ipse  tulit.  Eam- 
dem  habet  potestatem  quilibet  sacerdos  in  articulo 
mortis.  Ut  autem  superior  possit  absolvere  cen- 
sura ligatum  ab  inferiore,  debent  habere  inter  se 
subordinationem,  quales  sunt  papa  respectu  om- 
nium praelatorum  inferiorum  , archiepiscopus  in 
causa  appellationis,  respectu  episcopi,  elc. 

Dico  2 : Censuram  latam  ab  homine  per  genera- 
lem sententiam  pro  peccato  futuro,  non  tantum  a 
ferente,  vel  ejus  superiore,  sed  etiam  ab  aliis  per 
absolutionem  tolli  posse,  eodem  modo  quo  a jure 
lata  tollitur,  asserunt  Navarra,  Covarruvias,  etc.; 
verius  autem  ac  tutius  negant  Cajetanus,  Ugoli- 
nus,  etc.  Qui  tamen  per  generalem  sententiam  fuit 
a suo  episcopo  excommunicatus,  potest  probabiliter 
absolvi  ab  alio  episcopo  in  cujus  dicecesim  suum 
domicilium  transtulerit ; secus  vero,  si  per  specia- 
lem sententiam  excommunicatus  fuerit.  Qui  versa- 
tur in  alieno  episcopatu,  licet  non  incurrat  censu- 
ram ab  episcopo  illius  loci  per  generalem  sentern- 
tiam  latam,  incurrit  tamen  eam  quse  per  statutum 
lata  est  pro  culpis  futuris,  a qua  potest  absolvi  eo- 
dem modo,  quo  absolvitur  a censura  quse  jure  lata 
est ; ac  proinde  a suo  proprio  episcopo  tolli  potest. 
Ordinarii  Mendicantium  superiores  per  sua  privile- 
gia possunt  absolvere  ab  omni  censura  lata  ab  ho- 
mine et  ante  religionis  ingressum  contracta,  dum- 
modo ista  censura  generaliter  lata  sit,  etiam  pro 
particulari  delicto  occulto  quoad  personas,  in  quas 
confuse  lata  est  per  sententiam  generalem  ; non  au- 
tem ab  ea  quae  in  certam  personam  nominalim  fer- 
tur. Non  tantum  judex  ad  quem  appellatum  est, 
potest  tollere  censuram  latam  ab  inferiori,  sed  etiam 
ipse  qui  eant  tulit,  post  appellationem,  potest  illam 

tollere;  quoad  hoc  enim  per  appellationem  non 
amisit  suam  jurisdictionem.  Consensus  partium  non 
sufficit,  ut  quivis  sacerdos  possit  a censura  absol- 
vere. 

Sect.  III.  — Quis  possit  a censura  juris  absolvere. 

Dico  i : A censuris  latis  a jure,  si  pontifex  earum 
absolutionem  expresse  sibi  non  reservavit,  potest 
unusquisque  ex  vi  istius  juris  communis  seu  con- 
cessionis in  eo  declaratae,  absolvi  a proprio  episco- 
po, seu  episcopalem  jurisdictionem  habente,  imo 
etiam  a proprio  parocho  vel  qui  ejus  vices  gerit. 
Colligitur  excap.  Nuper,  De  sent.  excomm.  Etiamsi 
aliquis  in  alieno  episcopatu  deliquerit,  potest  ta- 
men a proprio  episcopo  absolvi,  nempe  a censura 
juris  in  alieno  episcopatu  contracta.  Religiosi  non 
exempti  possunt,  ut  alii  subditi  saeculares,  per  pro- 
prium episcopum  absolvi  a praedictis  censuris ; 
secus  vero  exempli  in  quos  episcopus  non  habet 
jurisdictionem.  Sub  nomine  episcopi  comprehendi- 
tur ejus  vicarius,  capitulum,  sede  vacante,  et  vica- 
rius a capitulo  effictus,  sede  vacante;  item  compre- 
henduntur abbates  exempli,  et  ipsius  Ecclesiae  ca- 
pitulum, item  praelati  religionum  respectu  suorum 
subditorum. 

Dico  2 : Omnes  qui  jure  communi  possunt  absol- 
vere a censuris  jure  pontificio  seu  communi  latis, 
etiam  possunt  absolvere  a censuris  per  statuta  aut 
constitutiones  particulares  alicujus  provinciae  vel 
episcopatus  latis,  si  non  sint  reservat». 

Dico  3 : Parochi  ex  vi  praedicti  cap.  Nuper,  pos- 
sunt etiam  absolvere  a censuris  jure  latis,  non  re- 
servatis , ubi  non  est  contraria  consuetudo.  (D. 
Thomas,  Bonaventura,  Sotus,  Sylvester,  etc.,  con- 
tra Covarruviam,  Ugolinum,  Cajetanum , etc.)  Ci- 
tantur varia  jura  pro  utraque  parte 

Sect.  IV.  — Cur  censura  juris  non  reservata  potest 
ab  inferioribus  tolli. 

Dico  : Potestas  absolvendi  a censura  juris  non 
reservata  , praesertim  ab  excommunicatione  , est 
conjuncta  muneri  episcopi  et  parochi , quia  ex  se 
est  talis  poena  , ut  ex  intentione  Ecclesiae  auferenda 
sit,  quoties  reus  fuerit  dispositus  et  satisfactionem 
obtulerit,  cap.  Qua  fronte,  De  appellat.  Ideoque 
facilius  et  generalius  potestas  absolvendi  quam  dis- 
pensandi datur  ob  bonum  animae.  Unde  omnis  sa- 
cerdos, qui  potestatem  jurisdictionis  habet  ad  ab- 
solvendum a peccatis  mortalibus,  potest  etiam  ab- 
solvere ab  excommunicatione  juris  non  reservata  : 
non  autem  omnis  qui  dat  potestatem  ad  absolven- 
dum a casibus  seu  peccatis  sibi  reservatis,  dat 
etiam  potestatem  a censuris  sibi  reservatis,  excepto 
papa  qui  dando  potestatem  absolvendi  a casibus  sibi 
reservatis  dat  etiam  a censuris  sibi  reservatis,  quia 
casus  pontificii  semper  annexam  habent  censuram 
reservatam.  Caeterum  dum  episcopus  absolute  et 
sine  distinctione  concedit  omnes  casus  sibi  reserva- 
tos, licet  inter  illos  quidam  habeant  censuram  an- 
nexam , alii  non , videntur  tamen  sub  illa  generali 
clausula  omnes  comprehendi , maxime  cum  recepto 

loqaenai  more  , nomine  easuum  reservatorum  , in- 
telligantur  etiam  illi  qui  habent  annexam  censuram. 
Si  ergo  utrique  casus  sub  illa  generalitate  compre- 
hendantur, etiam  censuras  illis  annexas  compre- 
hendi necesse  est:  principali  enim  concesso,  con- 
cedi censetur  accessorium  , sine  quo  illud  exerceri 
non  potest ; alioqui  foret  inutilis  concessio. 

Secus,  si  foret  sola  censura  reservata,  et  non 
peccatum  cui  esset  annexa,  quod  moraliter  nunquam 
fit  : tunc  requireretur  specialis  concessio  ad  absol- 
vendum ab  ejusmodi  censura.  Parochus  autem  dele- 
gans suam  jurisdictionem  ad  absolvendum  a peccatis, 
etiam  delegat  ad  absolvendum  a censuris  juris  non 
reservatis.  Atque  haec  facultas  a dictis  censuris  ab- 
solvendi ex  vi  praedicti , cap.  Nuper  habetur  ; vult 
autem  Ugolinus  eam  abrogatam  esse  per  contrariam 
consuetudinem,  sed  de  hoc  non  constat;  ac  pro- 
inde ubi  non  de  hoc  constat , standum  praedicto 
communi  juri. 

Sect.  V.  — Quis  possit  absolvere  a censura  per  ca- 
nonem,  seu  jus  canonicum  reservata. 

Dico  1 : A censuris  per  canonem  reservatis  solus 
auctor  canonis  vel  ejus  superior,  vel  qui  ab  eis  ha- 
buerit potestatem  delegatam , potest  absolvere.  Hinc 
illa  delegatur  omni  sacerdoti  pro  articulo  mortis  : 
aliis  delegatur  per  decreta  juris  aut  conciliorum  pro 
certis  casibus,  aliis  per  bullas,  per  diplomata  pontifi- 
cis, per  jubilaea,  etc.  Per  solam  tamen  indulgentiae 
plenariae  concessionem  non  datur  facultas , ut  quis  a 
censuris  absolvatur  ; imo  quamvis  in  jubilaeo  soleat 
concedi  ista  facultas  , vox  tamen  jubilceum  non  hoc 
significat.  Deinde  dum  conceditur  generalis  facultas 
absolvendi  a casibus  papae  reservatis , sub  ea  con- 
cessione non  comprehenduntur  casus  reservati  in 
bulla  Caenee ; imo  in  concessione  generali  omnium 
censurarum  papalium  , etiam  contentarum  in  bulla 
Coeme,  non  intelligitur,  maxime  juxta  modernos  scri- 
ptores, excommunicatio  propter  peccatum  haeresis. 
Attamen  videtur  usu  esse  receptum , ut  dum  papa 
generali  clausula  concedit  facultatem  absolvendi  a 
censuris  sibi  reservatis , censendus  sit  etiam  conce- 
dere facultatem  absolvendi  a censuris,  quas  epi- 
scopi specialiter  sibi  reservant.  Yide  tamen  hac  su- 
per re  varia  decreta  a tempore  P.  Suarez  edita. 

Dico  2 : Dum  quis  volens  absolvi  ab  omnibus 
censuris,  confitetur  habenti  potestatem  eas  tollendi, 
cl  confitendo  omittit  inculpabiliter  aliquam  ex  illis, 
si  confessarius  generaliter  eum  absolvat  ab  omnibus 
censuris  cum  intentione  omnes  tollendi,  quas  poeni- 
tens  incurrit , manebit  absolutus  etiam  ab  illa  cen- 
sura quam  in  confessione  omisit , adeoque  pecca- 
tum , cui  illa  erat  annexa  , non  erit  amplius  reserva- 
tum : secus  si  confessarius  absolverit  tantum  ab  eis 
quas  poenitens  declaravit.  Absolutio  autem  a censuris 
per  privilegia  aut  jubilaeum  data , valet  in  utroque 
foro , si  facultas  sit  data  absolute  et  sine  ulla  limi- 
tatione. Si  vero  data  sit  cum  restrictione  ad  forum 
conscientiae , tunc  tantum  in  illo  valet ; vere  tamen 
manet  absolutus , potestque  libere  ac  permanentor 


se  gerere  ut  absolutus  non  solum  in  foro  conscien- 
tiae, sed  etiam  in  foro  externo,  dummodo  in  hoc 
foro  externo  sufficienter  constet  de  ejus  absolutione, 
et  debitus  ordo  servatus  sit. 

Dico  3 : Qui  cum  intentione  lucrandi  jubilaeum 
accepit  absolutionem  a censuris  reservatis  , licet 
postea  et  ex  aliqua  negligentia  culpabili , non  faciat 
ea  quae  ad  lucrandum  jubilaeum  sunt  necessaria, 
probabilius  non  reincidit  in  easdem  censuras  , sed 
manent  vere  absolutae  ac  sublatae.  Dum  facultas 
absolvendi  a censura  datur  absolute,  ita  ut  in  foro 
interno  et  externo  valeat , tunc  signum  est  dari  in- 
dependenter  a sacramento  confessionis,  ita  ut  ex- 
tra illud  possit  exerceri  ; secus  vero , si  detur  pro 
foro  conscientiae. 

Dico  4 : Dum  facultas  absolvendi  datur  sub  hac 
conditione  : Satisfacta  parte  : licet  per  se  loquendo 
debeat  ante  absolutionem  conditio  expleri  , tamen 
si  moraliter  non  possit  poenitens  prius  cum  effectu 
satisfacere , quam  absolvatur  a censura  , et  det  cau- 
tionem vel  juratoriam  vel  pignoralitiam , magnum- 
que  animae  detrimentum  per  absolutionis  dilationem 
accepturus  esset,  tunc  probabilius  potest  dari  ab- 
solutio ante  datam  satisfactionem  ; secus  autem  , si 
possit  ante  satisfacere,  etiamsi  promittat  aut  juret 
se  satisfacturum.  Dum  in  concessione  non  ponitur 
ista  conditio  , satisfacta  parte , aut  simili , tunc 
probabilius  non  requiritur  necessario  satisfactio  ante 
absolutionem  , ut  haec  sit  valida.  Si  autem  sil  du- 
bium debitum,  tunc  non  est  necessarium  ut  satis- 
factio partis  antecedat  absolutionem  , etiamsi  in  ipsa 
concessione  expresse  illa  requiratur.  Denique  dum 
censura  talis  est , ut  nullam  partis  laesae  satisfactio- 
item  requirat , tunc  potest  per  ejusmodi  privilegia 
tolli  absque  alia  satisfactione. 

Sect.  VI,  VII.  — Conditiones  requisitae  in  absol- 
vente a censura , et  in  eo  qui  absolvendus  est. 

Dico  1 : Is  qui  absolvit  a censura  etiam  in  arti- 
culo mortis , debet  esse  clericus  habens  jurisdictio- 
nem necessariam  ; non  enim  invenitur  quod  Ecclesia 
unquam , etiam  in  articulo  mortis , hanc  potestatem 
laico  concesserit.  Et  quidem  pro  articulo  mortis, 
non  tantum  quivis  clericus,  sed  solus  sacerdos  po- 
test absolvere  : quia  jura , quae  de  hac  concessione 
loquuntur  pro  mortis  articulo , semper  nominant 
sacerdotem.  Sic  etiam  quando  haec  potestas  conce- 
ditur per  jubilsea,  bullas,  aut  privilegia,  concedi 
solet  solis  sacerdotibus,  quia  conceditur  in  ordine 
ad  poenitentiam  et  absolutionem  sacramentalem , 
quae  a solis  sacerdotibus  dari  potest.  Deinde  qui  ab- 
solvit, debet  ex  libera  voluntate,  et  ex  praecedente 
causae  notitia  proportionata  absolutionem  conferre. 
Non  tamen  semper  necesse  est,  ut  absolvens  cogno- 
scat in  particulari  illum  esse  censura  ligatum  ; po- 
test enim,  si  vult,  absolvere  ratione  dubii  seu  pe- 
riculi sub  conditione,  si  indiqes ; ad  quod  sufficit 
generalis  cognitio  quod  quis  possit  esse  ligatus , 
etiamsi  ignoret ; et  quod  velit  tollere  illud  vinculum , 
si  fortasse  adsit.  Unde,  ut  definitur  in  cap.  Unico, 

De  iis  quae  vi,  in  6,  absolutio  data  per  vim  aut  me- 
tum gravem  ab  extrinseco  Illatum  ad  illam  extor- 
quendam, ipso  jure  est  nulla,  nempe  jure  positivo 
ecclesiastico. 

Dico  2 : Persona  quae  absolvitur,  debet  esse  dis- 
tincta ab  absolvente  ; non  tamen  debet  esse  neces- 
sario  praesens , sed  sicut  potest  ferri  censura  in  ab- 
sentem et  in  invitum  , ita  et  dari  absolutio  absenti  et 
invito.  Censura  enim  est  poena  quae  ab  invito  potest 
tolli  ; modo  non  perseveret  jus  ob  quod  censura  lata 
est,  nec  peccatum  tractu  successivo,  v.  gr.  haeresis. 
Itaque  censura  lata  ab  homine  , potest  licite  ab  eo 
qui  eam  tulit  relaxari,  etiamsi  in  sua  contumacia 
remaneat  : interdum  etiam  censura  a jure  lata  po- 
test auferri  permanente  contumacia,  dum  nihil  spe- 
ciali jure  circa  hoc  praescriptum  est. 

Sect.  VIII.  — Quoluplex  sit  absolutio  a censura. 

Dico  1 : Licite  datur  absolutio  censurae  sub  con- 
ditione de  praesenti,  v.  gr.  si  indiges,  vel  quantum 
indiges ; et  sub  conditione  de  praeterito,  v.  gr.  si 
satisfecisti , vel  si  vere  et  ex  corde  a contumacia  re- 
cessisti. Absolutio  autem  a censura  data  sub  condi- 
tione de  futuro,  v.  gr.  si  satisfeceris , si  parueris, 
etc. , quamvis  expleta  conditione  probabiliter  sit  va- 
lida, ista  tamen  conditio  ad  minimum  suspendit 
effectum  , seu  absolutionem  ; sed  ordinarie  loquen- 
do, est  illicita,  quia  neque  in  jure,  neque  in  usu 
praelatorum  Ecclesiae  invenitur  adbibitus  ejusmodi 
absolutionis  modus,  etiamsi  in  necessitate  aut  ex 
magna  utilitate , spectatis  circumstantiis  , posset 
non  esse  illicitus. 

Dico  2 : Datur  absolutio  censurae  ad  cautelam  vel 
ob  periculum  alicujus  censurae  incursae  et  ignoratae, 
ante  absolutionem  sacramenti  poenitentiae,  ante  su- 
sceptionem ordinis,  ante  collationem  beneficii  , etc. 
ne  valor  actus  impediri  possit  per  censuram, si  for- 
tasse adesset ; vel  ob  dubium  incursae  censurae. Deinde 
datur  etiam  interdum  absolutio  censurae  ad  reinci- 
dentiam,  per  quam  vel  tollitur  censura  tantum  ad 
aliquem  actum  valide  efficiendum  , v.  gr.  ad  colla- 
tionem beneficii , ad  dicendum  testimonium,  etc. , 
post  quem  remanet  eadem  censura  quae  erat  ante  ; 
vel  tollitur  absolute,  sed  sub  conditione  de  futuro, 
satisfaciendi  aut  aliquid  faciendi  intra  certum  tem- 
pus, intra  quod,  si  non  impleatur  conditio,  reinci- 
dilur  in  censuram,  quae  fuerat  ablata  pro  isto  certo 
tempore,  non  autem  pro  reliquo  conditione  non  im- 
pleta ; impleta  autem  conditione,  tunc  omni  tem- 
pore ablata  est : at  videtur  quis  in  illam  reincidere, 
elamsi  non  potuerit  inculpabiliter  intra  praefixum 
tempus  implere  conditionem , quia  haec  non  est 
nova  censura , sed  eadem  moraliter ; ideoque  non 
requirit  novam  contumaciam  seu  culpam. 

Sect.  IX,  X. — An  in  absolutione  censurce  certa 
forma  ac  solemnitas  servanda  sil. 

Dico  1 : Nulla  est  in  jure  praescripta  verborum 
forma,  quae  sit  de  illius  substantia  ad  absolvendum 
a censuris.  Haec  tamen  absolutio  fieri  debet  aliquo 
verbo  aut  signo  sensibili,  quo  sufficienter  significetur 


eum  qui  censura  erat  ligatus  ab  illa  absolvi , v,  gr. : 
Absolvo  te , reconcilio  te  Ecclesiae , etc.  ; et  in  illa 
debet  exprimi,  saltem  implicite  persona  absolvens, 
v.  gr.  Ego  absolvo  te,  vel  absolvo  te.  Deinde  si  ex  iis 
quae  proxime  antecedunt  absolutionem , liqueat  qua 
de  re  sit  sermo,  non  est  necessaria  determinatio 
censurae,  aut  talis  censurae,  a qua  absolvitur  ; v.  gr. 
si  reus  petat  absolvi  ab  excommunicatione,  sufficit 
dicere  : Ego  te  absolvo.  Secus  vero  , si  nihil  praece- 
dat ex  quo  possit  ista  determinatio  moraliter  fieri. 
Neque  necesse  est , generatiin  loquendo , explicare 
in  absolutione  causam  ob  quam  incursa  est  censura 
dicendo  v.  gr.:  Ego  te  absolvo  ab  excommunicatione , 
quam  ob  talem  causam  incurristi.  Hinc  absolutio 
simpliciter  petita  et  concessa  ab  eo  qui  potest  omnes 
censuras  tollere,  omnes  tollit,  nisi  ad  aliquam  aut 
aliquas  tantum  tollendas  suam  intentionem  restrin- 
gat ac  determinet.  Absolutio  autem  pelita  pro  deter- 
minata censura  simpliciterque  concessa,  illam  tan- 
tum tollit  : uti  et  simpliciter  petita,  sed  concessa 
pro  determinata  censura,  eam  etiam  tantum  tollit. 

Dico  2 : Sive  voce,  sive  scripto  potest  censura 
tolli,  sed  non  tollitur  praecise  per  aliquas  actiones 
ab  eo  factas,  qui  aliunde  potest  absolvere,  etiamsi 
tales  actiones  videantur  repugnantes  cum  censurae 
perseverantia,  nisi  is  qui  eas  facit,  sit  summus 
pontifex. 

Dico  5 : Quoad  solemnitatem  in  absolutione  cen- 
surae servandam  : 1°  praemittitur  absolutionis  peti- 
tio , sed  non  necessario  ncc  semper,  et  interdum 
satisfactio  partis  lassat,  si  fieri  possit  ; vel  cautio 
sufficiens,  si  non  possit.  2°  In  danda;  absolutionis 
modo,  nihil  speciale  in  jure  praescribitur  ; servetur 
ergo  recepta  consuetudo.  5°  Post  datam  absolulio- 
nem  , si  censura  fuerit  publica , debet  publice  dc_ 
nuntiari  ejus  absolutio  ; sive,  si  censura  fuerit  pu- 
blica , absolutio  debet  esse  publica  ; si  occulta  , suf- 
ficiet occulta  absolutio. 

DISPUTATIO  OCTAVA. 

De  excommunicatione. 

Sect.  I , II , III.  — Quid  sit  excommunicatio  , et 
quotuplex. 

Dico  1 : Excommunicatio  est  censura , qua  quis- 
piam separatur  ab  ecclesiastica  fidelium  communio- 
ne, vel  communicatione,  nempe  excommunicatione 
abstracte  sumpta;  id  est,  sive  ista  communicatio  qua 
privat  hominem,  sil  magna  sive  parva , sive  totalis 
sive  partialis,  dummodo  sit  ecclesiastica,  et  talis,  ut 
sub  Ecclesiae  prohibitionem  cadere  possit.  Ista  au- 
tem communicatio  ecclesiastica  est  duplex  ; alia  ci- 
vilis, quae  consistit  in  externis  actionibus  ad  hu- 
manam societatem  pertinentibus,  qualis  est  confa- 
bulatio, mutua  salutatio,  communis  mensa,  etc.; 
alia  spiritualis  seu  religiosa  in  sacris  actionibus 
consistens,  qualis  est  participatio  eorumdem  sacra- 
mentorum , ejusdem  sacrificii,  communium  Ecclesiae 
suffragiorum  et  orationum  , etc. 

Diro  2 : Exeommunicalio  dividitur  in  majorem  et 
minorem  Excomm  nicalio  major  est  quae,  a coni- 

munione  fidelium  totaliter  separat,  et  vocatur  etiam 
anathema,  quando  anathema  refertur  ad  personas; 
quamvis  interdum  anathema  ab  ea  accidenlalilcr 
distinguatur  sive  in  gravitate  sive  in  caeremoniis 
denuntiationi^  et  acclamationis  publicae.  Excommu- 
nicatio minor  est  quae  per  se  ac  directe  a sola  per- 
ceptione sacramentorum  separat. 

Dico  3 : Excommunicatio  simpliciter  dicta,  in- 
tclligitur  de  excommunicatione  majore;  excommu- 
nicatio enim  minor  censetur  tantum  excommunica- 
tio secundum  quid  : et  comparantur  inter  se  tan- 
quam  pars  et  totum;  major  enim  privat  pluribus 
bonis,  magisque  ligat  quam  minor ; et  illa  respicit 
per  se  culpam  mortalem  ; hsec  autem  venialem. 

DISPUTATIO  NONA. 

De  primo  effectu  excommunicationis  majoris,  qui 
est  privatio  orationum  et  suffragiorum  Ecclesim. 

Sf.ct.  !,  II.  — An  sit  grave  peccatum  offerre  pro  ex- 
communicato communes  Ecclesice  orationes,  vel  suf- 
fragia; et  an  /iis  sint  privati  omnes  excommunicati. 
Nota  : Per  suffragia  intelliguntur  quaedam  spiri- 
tualia subsidia,  quibus  Ecclesiae  membra  se  invicem 
juvant,  vel  quoad  satisfactionem  pro  poena  tempo- 
rali, vel  quoad  meritum  de  congruo  pro  impetra- 
tione bonorum  maxime  spiritualium  ; vel  quae  ad 
spiritualia  conducunt.  Subsidia,  inquam,  per  sacri- 
ficium missae,  orationes,  pia  opera  praestita  sivein 
privata  sive  in  publica  persona,  nomine  totius  Ec- 
cleske. 

Dico  1 : Certum  est  excommunica  tum  majori  ex- 
communicatione hisce  omnibus  suffragiis  ex  inten- 
tione et  voluntate  Ecclesiae  esse,  privatum  ; hanc 
enim  Ecclesia  habet  et  potestatem  et  voluntatem. 
Ergo 

Dico  2 : Etiam  certum  est  prohibitum  esse  ab 
Ecclesia  publice  pro  excommunicatis  orare,  seu  Ec- 
clesiae suffragia  illis  applicare ; cum  autem  haec  pro- 
hibitio sil  tantum  ecclesiastica,  ideo  excipit  unam 
diem,  id  est  sextam  Parasceves,  in  qua  orat  publice 
pro  excommunicatis,  nempe  pro  haereticis  et  schi- 
smaticis, repraesentans  sibi  mortem  Christi,  cujus 
meritum  quoad  sufficientiam,  ad  omnes  homines 
sine  ulla  exceptione  extenditur. 

Dico  3 . De  vitandis  excommunicatis  haec  haben- 
tur : D.  Antonius  hanc  extravagantem  tanquam  ex 
concilio  Constantiensi  refert : Ad  evitanda  scandala, 
et  mulla  pericula,  subveniendumque  conscientiis  timo- 
ratis,  statuit  etiam  quod  nemo  deinceps  a communione 
alicujus  in  sacramentorum  administratione  vel  rece- 
ptione, aut  aliis  quibuscunque  divinis  vel  extra,  prae- 
textu cujuscunque  sententiae  aut  censurae  ecclesiasti- 
cae, seu  suspensionis  aut  prohibitionis  ab  homine  vel 
a jure  generaliter  promulgaUe,  teneatur  abstinere, 
vel  aliquem  vitare  aut  interdictum  ecclesiasticum  ob- 
servare, nisi  sententia,  prohibitio,  suspensio  vel  cen- 
sura hujusmodi  fuerit  in  vel  contra  personam,  colle- 
gium, universitatem,  Ecclesiam  aut  locum  certum  a 
judice  publicata  et  denuntiata  specialiter  et  expresse; 
salvo  si  quem  pro  sacrilega  manuum  injectione  in 


clericum,  sententiam  latam  a canone,  adeo  notorie 
constiterit  incidisse,  quod  facium  non  possit  aliqua 
tergiversatione  celari,  neque  aliquo  suffragio  excu- 
sari : nam  a communione  illius,  licet  denuntiatus  non 
fuerit,  volumus  abstineri  juxta  canonicus  sanctiones. 
IIoc  decretum  seu  haec  extravagans  non  habetur  in 
concilio  Constantiensi,  sed  habetur  in  concilio  Ba- 
sileensi  (sess.  20)  hisce  ultimis  verbis  paulo  muta- 
tis : Aut  si  aliquem  ita  notorie  excommunicationis 
sententiam  constiterit  incidisse,  quod  nulla  possit  ter- 
giversatione celari  : nam  a communione  illius  absti- 
neri vult  juxta  canonicas  sanctiones.  Per  hoc  tamen 
ejusmodi  excommunicatos,  suspensos,  interdictos,  seu 
prohibitos  non  intendit  in  aliquo  relevare,  nec  eis 
quomodolibet  suffragari.  Sed  concilium  Basileense, 
saltem  quoad  hoc  non  fuit  approbatum.  Si  ergo  in 
sola  illorum  conciliorum  auctoritate  sisteremus,  vix 
ullam  vim  ista  extravagans  haberet,  sed  quia  ab 
universali  Ecclesia  recepta  est,  usuque  probata, 
imo,  ut  creditur,  a papa  emanavit,  nempe  a Mar- 
tino  Y,  ideo  non  est  dubium,  quin  obligatio  vitandi 
excommunicatos  juxta  moderationem  in  illa  factam 
observanda  sit,  et  quidem  juxta  tenorem  concilii 
Constantiensis,  ita  ut  in  utraque  extravaganle,  ex- 
cipiatur duntaxat  notorius  clerici  percussor,  et  no- 
minatim exeommunicatus  tanquam  vitandi  : ita  An- 
toninus, Gabriel,  Adrianus,  Sotus,  elc.  Unde 
Dico  4 : Solus  nominatim  exeommunicatus,  aut 
nominatim  alia  censura  ligatus,  vitandus  est;  non 
autem  ille  qui  censuram  ipso  jure  latam,  aut  ab  ho- 
mine per  sententiam  generalem  impositam  incurrit; 
nec  sufficit  per  sententiam  particularem  censuram 
in  aliquem  latam  esse,  ut  sit  vitandus,  sed  hsec  de- 
bet esse  publicata  vel  denuntiata  (qua:  duo  verba 
pene  idem  significant)  specialiter  et  expresse,  ut 
habetur  in  dicto  decreto.  Nam  exeommunicatus  a 
jure,  quantumvis  publicus,  non  est  vitandus  donec 
sit  denuntiatus,  excepto  casu  percussionis  clerici ; 
neque  etiam  est  vitandus  exeommunicatus  per  sen- 
tentiam generalem,  ergo  nec  exeommunicatus  per 
specialem,  donec  persona  per  illam  declaretur  et 
denuntietur  excommunicata  ; nec  sufficit  ut  decla- 
retur aut  denuntietur  excommunicata  sub  conditio- 
ne de  futuro,  ad  eam  vitandam. 

Dico  5 : Notorius  percussor  clerici  notorietate 
facti,  seu  tali  facti  evidentia,  ut  nulla  tergiversa- 
tione possit  celari,  aut  aliquo  modo  juris  suffragio 
excusari,  est  exeommunicatus  etiam  vitandus,  ut 
patet  ex  dicto  decreto.  Ex  eodem  etiam  patet  quos- 
cunque excommunicatos  etiam  toleratos  semper  te- 
neri a fidelium  communione  sese  abstinere,  quan- 
tum in  ipsis  est,  eodem  modo  quo  ante  hoc  decre- 
tum tenebantur,  cum  per  illud  nullus  ipsis  favor  sit 
concessus. 

Dico  6 : Quamvis  per  istam  extravagantem  per- 
mittatur communicatio  externa  cum  excommunicato 
tolerato  seu  non  denuntiato  tam  in  divinis  officiis, 
v.  gr.  in  audienda  missa,  et  in  horis  canonicis  pu- 
blice recitandis,  quam  in  negotiis  humanis,  non  vi- 

detur  tamen  concedi  interna  communicatio  per  par- 
ticipationem suffragiorum  et  orationum  publicarum; 
adeoque  non  licet  Ecclesiae  ministris  illa  specialiter 
pro  eis  offerre,  quia  etiam  nunc  Ecclesia  intendit 
omnes  illos  ab  horum  suffragiorum  participatione 
excludere,  cujus  intentioni  non  debet  contrariari 
intentio  ministri. 

Sect.  III,  IV.  — An  liceat  communia  suffragia  offerre 

pro  excommunicatis  jam  contritis  et  justificatis,  sed 

nondum  a censura  absolutis;  an  saltem  valide  offe- 
rantur, etiamsi  illicite,  ut  illis  prosint. 

Dico  1 : Non  videntur  posse  offerri  directa  inten- 
tione communia  Ecclesiae  suffragia  pro  excommuni- 
catis, etiamsi  contriti  ac  justificati  sint,  nisi  prius  a 
censura  sint  absoluti.  (Adrianus,  Sotus,  Alanus,  con- 
tra Navarram  Covarruviam,  Richardum,  Antoninum). 
Probatur,  quia  censura  adhuc  manet,  ergo  habet 
adhuc  suum  effectum,  seu  privat  participatione  suf- 
fragiorum ; et  quamvis  jam  fruantur  communione 
sanctorum,  quae  in  charitate  fundatur,  utpote  qu® 
non  dependet  ex  aliqua  operantis  intentione,  sed 
ob  charilatis  naturam  ex  solo  bonorum  consortio  ac 
societate  consequitur  : non  tamen  adhuc  fruuntur 
suffragiorum,  qu®  Ecclesia  per  suos  ministros  pro 
suis  membris  offert,  directe  pro  illis  orando,  et  il- 
lis applicando  sua  merita  de  congruo,  suas  satisfa- 
ctiones communes,  sacrificia,  elc.,  participatione. 
Unde 

Dico  2 : Sacrificium  missce  oblatum  pro  ejusmodi 
excommunicato,  nihil  illi  prodesse  ex  parte  interces- 
sio, iis  Ecclesiae  sive  ad  impetrandum,  sive  ad  aliud  ; 
id  est,  talis  oblatio  ex  ista  parte  es,t  ilii  invalida, 
quia  sacerdos  nomine  Ecclesiae  sic  offerens,  non 
solum  male  facit,  sed  etiam  quoad  hoc  nihil  facit, 
cum  ipse  tanquam  Ecclesiae  legatus  faciendo  istam 
obla  ionem  non  possit  extendere  suam  intentionem 
ultrt  intentionem  principalis  agentis,  id  est  Eccle- 
sia*, qu®  sua  suffragia  ejusmodi  excommunicato 
ante  censurae,  seu  pien®  impositae  absolutionem 
applicare  non  vult;  itaque  sacerdos  ut  minister 
Ecclesiae  pro  illo  orans,  aut  alia  quaevis  suffragia 
offerens,  nihil  efficit,  quod  ei  apud  Deum  possit 
esse  ahcujus  fructus  aut  utilitatis  spiritualis.  Atta- 
men, 

Dico  5 : Si  sacerdos  in  persona  Christi,  et  ut  mi- 
nister a Christo  deputatus  ad  hoc  sacrificium  offe- 
rendum et  ad  applicandum  ejus  fructum;  illud  sua 
propria  intentione  pro  praedicto  excommunicato  jan^ 
justificato  offerat,  etiamsi  peccet  et  illicite  faciat, 
ejus  tamen  applicatio  erit  efficax  etiam  quoad  fru- 
ctum satisfactionis,  si  alter  nullum  aliud  impedi- 
mentum habeat  praeter  censuram  ; quia  quando  ali- 
quis operatur  ut  minister  alterius,  propria  ministri 
malitia  non  impedit  actionis  effectum,  ut  patet  in 
administralione  sacramentorum.  Si  autem  ipse  ex- 
eommunicatus  sic  sacrificium  pro  se  ipso  offerret, 
fructum  non  perciperet,  quia  peccaret  et  peccando 
poneret  obicem ; secus  si  ex  invincibili  ignorantia 
id  faceret. 


Sect.  Y.  — An  liceat  privatas  orationes,  piaque  ope- 
ra seu  privatas  satisfactiones  pro  excommunicato 
offerre. 

Dico  : Licitum  est  privatim  ,pro  excommunicato 
orare,  propriam  ac  personalem  satisfactionem  pro 
illo  offerendo  eo  modo  quo  inter  Ecclesiae  membra 
fieri  potest  (D.  Thomas,  Durandus,  Riehardus,  etc.) : 
quia  Ecclesia  id  non  prohibuit,  ut  praxis  et  consue- 
tudo ostendunt,  estque  pietati  ecclesiasticae  consen- 
taneum. Unde  licitum  est  sacerdoti,  ut  est  privata 
persona,  orare  in  missa  pro  excommunicato,  nempe 
in  illis  partibus  in  quibus  vel  mentaliler  orat,  v.  gr. 
in  Memento;  vel  occulte  et  secreto.  (Sylvester,  An- 
gelus, Sotus,  Navarra,  etc.)  Probatur,  .quia  sacer- 
dos licet  ministerium  publicum  exerceat,  non  desi- 
nit tamen  esse  privata  persona,  nec  tenetur  loto  illo 
tempore  ita  gerere  munus  publicum,  ut  nequeat 
tanquam  privata  persona  sive  successivis  morulis 
sive  simul  diversa  intentione  operari.  Sicut  ergo 
potest  pro  amicis  vel  aliis  privatim  orare;  ita  etiam 
pro  excommunicatis,  dummodo  eos  nominalim  non 
exprimat  in  canone,  vel  in  aliis  orationibus  publi- 
cis. Hoc  enim  prohibitum  est  ab  Ecclesia;  imo  ad- 
dunt Sylvester  et  Angelus  licitum  esse  sacerdoti, 
dum  publice  orat  nomine  lotius  Ecclesiae,  simul  in- 
tentione privata,  et  in  propria  persona  eamdem  pe- 
titionem facere  pro  excommunicato,  dummodo  ex- 
terius illum  specialiter  non  nominet;  quia  non  re- 
pugnat eamdem  orationem' duplici  intentione  et 
quasi  in  duplici  sensu  exterius  proferre.  Praeterea 
Navarra  ait  licitum  esse  sacerdoti  totum  pium  opus 
dicendi  missam,  cantandi  vel  orandi  horas  canoni- 
cas quatenus  est  proprium  opus  istius  person®  pri- 
vat®, per  quod  habet  suum  meritum  vel  satisfactio- 
nem, vel  impetrationem  ex  opere  operantis,  offerre 
privata  intentione  pro  excommunicato  ; quia  secun- 
dum illum  respectum,  illa  oratio  vel  satisfactio  est 
privata  cujus  applicatio  voluntaria  est,  et  de  illa 
nulla  facta  est  prohibitio.  Hujusmodi  autem  oratio 
privata  pro  excommunicato,  non  est  communicatio 
ex  vi  censur®,  nec  proprie  est  communicatio  cum 
illo,  sed  est  quoddam  opus  eleemosyn®  spiritualis 
ex  privatis  bonis. 

DISPLTATIO  DECIMA. 

De  secundo  excommunicationis  effectu,  qui  est  pri- 
vatio passiv®  communicationis  sacramentorum. 

Sect.  1.  — An  graviter  peccet  excommunicatus  quod- 
tibet  sacramentum  suscipiendo,  et  quam  poenam 
incurrat. 

Dico  1 ; Excommunicatus  suscipiens  sacramen- 
tum peccat  mortaliter  (D.  Thomas,  Bonavenlura, 
Navarra),  etc.,  quia  id  est  graviter  prohibitum  in 
poenam  culp®.  Atque  h®c  assertio  comprehendit 
quemlibet  excommunicatum  sive  toleratum,  sive  non 
toleratum. 

Dico  2 : Excommunicatus  recipiens  aliquod  sa- 
cramentum nullam  censuram  aut  inhabilitalem  ec- 
clesiasticam ipso  facto  incurrit,  excepto  sacramento 

ordinis,  excommunicatus  enim  ordinem  recipiens, 
manet  suspensus. 

Sect.  II.  — An  ministri  Ecclesia ; peccent  dando  sa- 
cramentum excommunicato,  et  quam  poenam  in- 
currant. 

Dico  1 : Administrare  excommunicato  sacramen- 
ta, nulla  interveniente  excusatione  justa,  est  ex  suo 
genere  peccatum  mortale ; sed  quoties  excommu- 
nicatus excusatur  a culpa  illud  recipiendo,  v.  gr. 
ob  necessitatem,  etc.,  etiam  minister  excusatur  a 
culpa  illud  ei  administrando. 

Dico  2 : Administrans  excommunicato  sacramen- 
tum, ob  communicationem  cum  illo  in  sacris,  in- 
currit excommunicationem  minorem  ; ex  vi  tamen 
excommunicationis  nunc  potest ; extrav.  Ad  vitanda 
scandala,  non  prohibentur  ministri  illud  admini- 
strare excommunicato  tolerato,  adeoque  sic  admi- 
nistrantes nullam  poenam  seu  censuram  incurrent; 
sed  ordinarie  peccabunt  graviter  contra  jus  divinum 
ac  naturale,  illud  administrando  indigno  seu  indi- 
gne petenti,  utpote  excommunicato ; si  tamen  hic 
excommunicatus  non  peccet  petendo  ob  justam  cau- 
sam, nec  illi  peccabunt  administrando. 

Sect.  III.  — An  sacramenta  ab  excommunicato  re- 
cepta, rata  et  valida  sint. 

Dico  1 : Omnia  sacramenta,  excepta  poenitentia, 
excommunicato  data , valida  sunt  quoad  substan- 
tiam ; ac  proinde  ordo  et  confirmatio  imprimunt 
characterem,  sive  cum  peccato,  sive  absque  peccato 
illa  recipiantur.  Imo  si  excommunicatus  suscipiat 
sacramentum  absque  culpa  cum  justa  excusatione, 
etiam  gratiam  recipiet.  Sed  excommunicatus  ordi- 
nem suscipiens,  est  suspensus  ab  ejus  usu ; susci- 
piens tamen  matrimonium  non  suspenditur  ab  ejus 
usu  sive  quoad  cohabitationem,  sive  quoad  peten- 
dum aut  reddendum  debitum,  sed  prius  quam  a 
censura  absolvatur,  non  potest  solemnem  in  eccle- 
sia benedictionem  recipere,  ut  habetur  in  cap.  Si- 
gnificasti. 

Dico  2 : Certum  quidem  est  peccatum  mortale  in 
confessione,  seu  in  susceptione  sacramenti  poeni- 
tentiae commissum,  esse  contra  ejus  substantiam, 
adeoque  illud  invalidum  reddere ; sed  si  excommu- 
nicatus ante  censurae  absolutionem  illud  suscipiat 
sine  peccato  sive  ob  ignorantiam,  sive  ob  necessi- 
tatem, confessario  non  potente  ab  ista  excommuni- 
catione absolvere,  probabilius  in  isto  casu  sacramen- 
tum est  validum,  ita  ut  non  oporteat  confessionem 
iterare,  habeatque  suum  effectum  : ita  Adrianus, 
Medina,  Navarra,  etc.,  contra  Sylveslrum,  Ga- 
brielem,  Sotum,  etc.  Probatur,  quia  per  excommu- 
nicationem nihil  tollitur  quod  sit  de  substantia 
saeramenti,  non  enim  materia  nec  forma,  nec  in- 
tentio, nec  jurisdictio  tollitur.  Ergo  si  ex  parte 
suscipientis  non  interveniat  aliud  impedimentum, 
sola  censura  non  potest  sacramentum  reddere  ir- 
ritum. Deinde  uti  dicitur  in  cap.  2 De  constitui.  : 
Res,  quce  culpa  caret  in  damnum  vocari  non  debet. 

Qbjieies  I : Excommunicatus  est  praecisus  ab 


Ecclesia;  ergo  non  potest  ab  Ecclesia  judicari 
aut  absolvi.  Respondeo  : Distinguo  antecedens.  Est 
pnecisus  ab  Ecclesia,  id  est,  privatur  communica- 
tione bonorum  et  membrorum  Ecclesiae,  concedo 
antecedens;  est  praecisus  ab  Ecclesia,  id  est  Eccle- 
sia amittit  in  illum  jurisdictionem,  nego.  Est  enim 
adhuc  subjectus  Ecclesiae  ratione  characteris  ba- 
plismalis. 

Obj.  2 : Ecclesia  illum  separat  a susceptione  sa- 
cramentorum. Respondeo  : Distinguo  assumptum. 
Separat  a susceptione  sacramentorum,  prohibendo, 
concedo;  illa  irritando  aut  tollendo  jurisdictionem, 
nego. 

Obj. 5 : Electio  aut  collatio  beneficii  facta  excom- 
municato, est  irila ; ergo  mullo  magis  sacramentum 
illi  collatum,  est  irritum.  Respondeo  : Nego  con- 
sequens. Potest  in  electione  inveniri  lex  irritans  ; in 
sacramenlali  autem  confessione  non  invenitur,  quia 
fortasse  electio  non  est  ita  necessaria  ad  salutem, 
sicut  confessio 

Obj.  4 : Absolutio  data  ab  excommunicato  esi  ir- 
rita ; ergo  et  recepta.  Respondeo : Nego  consequens , 
quia  dum  minister  est  excommunicatus , directe 
privatur  jurisdictione;  ideoquc  absolutio  ab  illo 
data,  irrita  et  nulla  est,  etiamsi  poenilens  sit  bene 
dispositus  : sed  per  excommunicationem  pcenilen- 
lis,  minister  non  est  privatus  sua  jurisdictione ; 
ideoque  ejus  absolutio  est  valida. 

DISPUTATIO  UNDECIMA. 

De  tertio  effectu  excommunicationis , qui  est  pri- 
vatio activae  administrationis  sacramentorum,  et 
sacrificii  missae. 

Sect.  1.  — An  excommunicatus  vitandus  mortaliter 
peccet  administrando  sacramentum,  vel  sacrificium 
offerendo. 

Dico  1 : Generaliter  loquendo  excommunicatus 
peccat  mortaliter  administrando  sacramentum  aut 
celebrando,  nisi  excusetur  ob  invincibilem  igno- 
rantiam, aut  naturalem  oblivionem  seu  inadverten- 
tiam.  An  autem  etiam  id  possit  ob  necessitatem 
ortam  ex  parte  ipsius  administrantis,  v.  gr.  ob  gra- 
vem metum,  ob  infamiam,  ob  periculum  mortis  vi- 
cinae, etc.,  dictum  est  supra,  agendo  de  censuris  in 
communi. 

Dico  2 : Ob  necessitatem  provenientem  ex  parte 
proximi,  si  sit  extrema,  qualis  est  in  parvulo  non 
baptizato  animam  agente,  quivis  excommunicatus 
potest  illi  sacramentum  baptismi  administrare,  ut 
omnes  asserunt.  An  vero  in  aliqua  alia  proximi  ne- 
cessitate, possit  illi  aliud  sacramentum  conferre, 
controvertunt  auctores.  Quare 
Dico  5 : Excommunicatus  vitandus  licite  potest 
proximo  in  articulo  mortis  exsistenti  administrare 
sacramentum  poenitentiae,  si  nullus  alius  adsit  sa- 
cerdos non  excommunicatus.  (Sylvester , Angelus  , 
Durandus,  Major,  etc.,  contra  Adrianum,  Paluda- 
num,  Marsilium,  etc.)  Probatur,  quia  licet  excom- 
municatus vitandus,  sit  privatus  jurisdictione,  ta- 
men pro  illo  articulo  ea  non  privatur  : ideo  omr.es 

sacerdotes,  ait  concilium  Tridentinum  ( sess.  14, 
cap.  7),  quoslibet  poenilenles  a quibusvis  peccatis  et 
censuris  absolvere  possunt.  Nempe  in  illo  articulo. 
Deinde  adest  tunc  sufficiens  necessitas , quae  ab 
ecclesiastica  prohibitione  excusat  : sacramentum 
enim  poenitentiae  est  per  se  medium  necessarium 
ad  salutem,  et  jure  divino  praeceptum ; ergo  prae- 
ferendum est  ecclesiasticae  prohibitioni.  In  casu 
autem  in  quo  parochus  sit  excomrounicatus,  et  ad- 
sit simplex  sacerdos  non  excommunicatus,  proba- 
bilius est  hunc  parochum  tunc  non  posse  poeniten- 
tem  absolvere.  Et  quamvis  sacerdos  foret  haereticus 
seu  excommunicatus  ob  peccatum  liaeresis,  potest 
tamen  valide  in  isto  articulo  sacramentum  poeni- 
tentiae administrare,  ac  licite,  si  conteratur.  Hinc 
poenitens  constitutus  in  ea  necessitate , secluso 
scandalo,  licite  petit  absolutionem  a tali  sacerdote, 
quia  non  tenetur  tunc  illum  vitare;  et  aliunde  pe- 
tit actum  quem  ille  exercere  potest,  tum  valide, 
quia  retinet  jurisdictionem , tum  licite  si  velit, 
quia  potest  ad  fidem  et  poenitentiam  converti  : ita 
communiter  Paludanus,  Sylvester,  Durandus,  ete., 
contra  Glossam,  Abbatem,  etc.  Ille  enim  sacerdos 
nec  ob  haeresim  ut  sic,  nec  ob  excommunicatio- 
nem in  isto  articulo  privatur  jurisdictione.  Simi- 
liter 

Dico  4 : Ob  necessitatem  articuli  mortis  hujus- 
modi excommunicatus  potest  homini  in  extrema  illa 
necessitate  exsistenti  ministrare  Eucharistiam,  quan- 
do non  est  alius  qui  illam  ministret;  tunc  enim 
urget  necessitas  implendi  praeceptum  divinum,  quod 
est  praeferendum  humano,  et  spitualis  indigentia 
hominis  in  eo  articulo  constituti.  Hermenigildus 
noluit  accipere  Eucharistiam  ab  episcopo  excommu- 
nicato et  haeretico,  ne  videretur  luin  illi  tum  patri  in 
haeresi  consentire  ; deinde  Hermenigildus  non  sup- 
ponebatur in  articulo  mortis.  Et  dum  generaliter 
prohibetur  communicatio  cum  excommunicatis,  ex- 
cipitur semper  sufficiens  utilitas,  etc.,  ut  habetur 
in  hoc  versu  : 

Utile,  lex,  humile,  res  ignorata,  necesse. 

Quod  attinet  ad  alia  sacramenta,  cum  non  sint  ita 
nceessaria,  vix  aut  nunquam  potest  accidere  casus, 
in  quo  ob  necessitatem  suscipientis  licitum  sit  ex- 
communicato vitando  illa  administrare,  nisi  forte 
quod  possit  in  articulo  mortis  assistere  matrimonio, 
quo  quis  ducat  concubinam  in  uxorem  ad  vitanda 
magna  mala. 

Sect.  II.  — An  sacramenta  illicite  ab  excommuni- 
cato administrata,  valida  .sint , et  effectum  ha- 
beant. 

Dico  1 : Omnia  sacramenta,  praeter  poenitentiam, 
ab  excommunicato  collata  , servato  Ecclesiae  ritu» 
ta  ut  nullus  alius  defectus  interveniat  nisi  ministri 
excommunicatio,  rata  sunt  ac  valida,  et  per  se  lo- 
quendo conferunt  totum  suum  proprium  effectum, 
si  ex  parte  recipientium  non  ponatur  obex  : v.  gr. 
baptismus,  confirmatio,  Eucharistia  ac  missae  sa- 
crificium, matrimonium,  sunt  valida  uti  et  extrema 


unctio  ac  ordo.  Unde  dum  Gregorius  (lib.  m,  epist. 
20),  agens  de  ordinatione  facta  ab  excommunicato 
dicit  : < Consecrationem  dicere  nullo  modo  possu- 
mus, quse  ab  excommunicato  est  hominibus  cele- 
brata, » non  intelligit  hominem  sic  ordinatum,  non 
esse  vere  ordinatum  et  consecratum,  sed  eum  non 
admitti  ab  Ecclesia  ad  gradum  et  exsecutionem  or- 
dinum susceptorum.  Quia  pro  his  omnibus  non 
requiritur  jurisdictio,  sed  sola  ordinis  potestas.  Sic 
solemnis  nuptiarum  benedictio  et  alia  ejusmodi  sa- 
cramentalia  ab  Ecclesia  introducta,  quae  non  requi- 
runt jurisdictionem,  sed  solum  potestatem  ordinis, 
dum  fiunt  ab  excommunicato  habente  ordinem  re- 
quisitum, et  servante  ritum  praescriptum,  sunt  rata 
et  valida.  Sed 

Dico  2 : Sacramentum  poenitentiae  ab  hujusmodi 
excommunicato  vitando  collatum  extra  casum  ex- 
tremae ipsius  poenitentis  necessitatis,  non  est  validum 
(Covarruvias,  Navarra,  etc.);  quia  si  minister  hujus 
sacramenti  non  habeat  jurisdictionem,  non  conficit 
illud.  Iste  autem  excommunicatus  est  privatus  omni 
jurisdictione,  ut  postea  dicetur ; ergo,  etc.  Si  quis 
tamen  ob  ignorantiam  invincibilem  ortam  ex  com- 
muni et  publica  existimatione,  qua  creditur  illum 
non  esse  excommunicatum,  bona  fide  suscipiat  ab 
eo  sacramentum  poenitentia;,  tunc  videtur  esse  va- 
lidum, quia  Ecclesia  in  tali  casu  ob  bonum  com- 
mune illi  supplet  seu  confert  jurisdictionem;  secus 
si  ista  ignorantia  oriatur  ex  solo  privato  ac  particu- 
lari errore  : tunc  enim  iteranda  est  confessio. 

Sect  III.  — Quam  poenam  incurrant  excommuni- 
cat i ministrantes  sacramenta,  vel  qui  ab  illis  ea 

recipiunt. 

Dico  1 : Excommunicatus  ministrans  cx  officio 
quodvis  sacramentum,  aut  missae  sacrificium  cele- 
brans, ipso  facto  fit  irregularis.  Habetur  ex  cap. 
Si  quis  4,  1 1 , quaesi  5,  et  cap.  15  Cui,  De  sent. 
excom.,  in  fi.  Excipe  si  administrando  sacramentum 
aut  celebrando  non  peccet  mortaliter  ob  sufficien- 
tem excusationem,  v.  gr.  ob  ignorantiam  inculpa- 
bilem. Si  tamen  haec  ignorantia  aut  qua;cunque  alia 
occasio  non  excusat  a culpa  mortali,  non  impedit 
quominus  haec  irregularitas  contrahatur.  Dum  quis 
autem  est  dubius  de  sua  excommunicatione  mini- 
strando sacramentum,  si  postea  constet  non  fuisse 
excommunicatum , certum  est  non  incurrisse  irre- 
gularitatem : sed  si  postea  constiterit  fuisse  excom- 
municatum, et  cum  tali  dubio  peccarit  mortaliter 
ministrando  sacramentum,  tunc  incurrit  irregulari- 
tatem, secus  vero  si  non  peccarit  mortaliter. 

Dico  2 : Excommunicatus  mortali tei  peccando, 
ministrans  quodvis  sacramentum,  ad  quod  requiri- 
tur aliquis  ordo , fit  irregularis ; cum  ergo  ad  ba- 
ptismum privatum  conferendum  non  requiratur 
ordo,  ideo  privatim  illum  conferendo  non  fit  irre- 
gularis. Conferendo  autem  sacramentum  pmniten- 
liae,  si  valide  absolvat,  et  absolvendo  peccet,  fit 
irregularis;  si  vero  invalide  et  habeat  intentionem 
absolvendi,  licet  non  conficiatur  sacramentum,  pro- 


! 252 


4251  THEOLOGIAE  SI 

habilius  tamen  fit  etiam  irregularis  : siculi  fieret 
irregularis,  si  absolutio  esset  nulla  ex  defectu  con- 
tritionis pcenitentis ; quia  fungitur  quantum  in  se 
est  sua  potestate  ordinis  et  jurisdictionis  contra 
prohibitionem  sub  poena  irregularitatis.  Sic  fit  ir- 
regularis, qui  intendit  rebaptizare,  licet  nullum 
efficiat  baptismum.  Non  fit  tamen  irregularis  qui 
assistit  matrimonio,  quia  ibi  nullum  ordinis  sacer- 
dotalis actum  exercet;  sed  fit  irregularis,  qui  solern- 
nem  dat  benedictionem  nuptialem,  quia  illa  requirit 
ut  detur  a sacerdote  tanquam  proprio  ministro  ra- 
tione sui  ordinis;  similiter  fit  irregularis  qui  solas 
baptismi  solemnes  caeremonias  sine  ejus  substantia 
administrat,  uti  et  ille  qui  dispensat  Eucharistiam 
vel  communicantibus  in  ecclesia,  vel  eam  deferendo 
ad  aegros.  Ista  enim  sunt  propria  sacerdotis  mi- 
nisteria graviter  excommunicatis  prohibita.  Idein 
dic  de  diacono  Eucharistiam  ministrante.  Ab  hac 
irregularitate  jure  communi  solus  papa  potest  dispen- 
sare ; si  autem  proveniat  ex  occulto  delicto  per  epi- 
scopum potest  tolli. 

Dico  5 : Qui  sacramentum  suscipit  ab  excommu- 
nicato vitando,  peccat  graviter  et  incurrit  excom- 
municationem minorem  ob  communicationem  cum 
illo  in  divinis ; non  tamen  irregularitatem , excepta 
susceptione  sacramenti  ordinis,  in  qua  prater  mi- 
norem excommunicationem  incurritur  vel  irregula- 
ritas vel  suspensio,  de  qua  postea. 

Sect.  IV.  — An  excommunicatus  non  vitandus , va- 
lide et  licite  possit  sacramentum  ministrare. 

Dico  1 : Ex  vi  excommunicationis  excommuni- 
catorum  toleratorum  seu  non  vitandorum,  non  est 
nunc  prohibitum  fidelibus,  ne  ab  ipsis  sacramenta 
recipiant,  prout  ex  his  extrav.  Ad  evitanda  verbis 
habetur : Indulgemus  ut  nemo  deinceps  a commu- 
nione a Heu  jus  in  sacramentorum  adminislralione.  vel 
receptione  aut  aliis  quibuscunque  divinis  vel  extra, 
prceleMu  cujuscunque  sententia z,  vel  censurae,  etc., 
teneatur  abstinere,  aut  aliquem  vitare  (Sotus,  Co- 
varruvias,  Yictoria).  Nec  tantum  licitum  est  ab  eis 
recipere,  sed  etiam  licitum  est  petere,  seu  non  est 
prohibitum  ex  vi  istius  censura,  aut  juris  positivi. 
Unde 

Dico  2 : Hujusmodi  excommunicatis  ex  vi  suse 
censurae  non  est  simpliciter  prohibitum  ministrare 
sacramento  eo  modo  quo  excommunicatis  vitandis 
prohibitum  est.  Cum  enim  fidelibus  sit  concessum 
ut  licite  possint  sacramenta  ab  illis  recipere  et 
petere,  cumque  non  possint  id  licite  facere  simpli- 
citer, nisi  illi  possint  etiam  ministrare  ( frequenter 
enim  hoc  esset  malum  ob  cooperationem  vel  indu- 
ctionem ad  malum),  hinc  fit  ut  istis  excommunicatis 
tolerandis  sit  etiam  concessum,  ut  licite  possint 
sacramenta  ministrare,  non  quidem  in  ipsorum  fa- 
vorem, sed  aliorum  fidelium ; quia  si  nunquam  illi 
licite  possent  sacramenta  ministrare,  nunquam 
etiam  fideles  possunt  licite  ab  illis  ea  petere  aut 
recipere,  quamvis  essent  ad  ministrandum  expositi. 
Sacerdotes  igitur  habentes  jurisdictionem  ad  sacra- 

menta  ministranda,  non  illa  privantur  absolute  ob 
ejusmodi  excommunicationem  non  denuntiatam. 
Quod  palet  in  administratione  sacramenti  poeni- 
tentise  ad  quod  requiritur  jurisdictio  ; hoc  enim  sa- 
cramentum poenitenlise  ab  ejusmodi  excommunicato 
tolerato  collatum,  per  se  loquendo,  est  validum,  id 
est,  dummodo  non  habeat  defectum  essentialem  in 
forma,  vel  materia,  vel  intentione  ministri  : ita 
communiter  theologi  Covarruvias,  Adrianus,  Caje- 
tanus,  Navarra,  etc.  Cum  enim  Ecclesia  juxta  ex- 
trav. Ad  evitanda,  concedat  fidelibus  ut  non  te- 
neantur vitare  hujusmodi  excommunicatos  in  usu 
sacramentorum,  sequitur  ipsum  istis  excommuni- 
catis relinquere  potestatem  necessariam  ad  sacra- 
menta conficienda  ; atqui  jurisdictio  est  necessaria 
ad  conficiendum  sacramentum  poeniienlhe  ; ergo 
illam  relinquit.  Attamen  non  licet  hujusmodi  ex- 
communicatis sese  ingerere,  aut  quasi  invitare  ad 
sacramenta  ministranda  : quia  non  illis  concessum 
est  ut  non  teneantur  alios  vitare,  cum  per  illam 
extrav.  nullus  favor  sit  eis  concessus,  sed  solum 
aliis  concessum  est  ut  non  teneantur  illos  vitare  ; 
ideoque  excommunicati  possunt  eos  admittere  ut 
secum  communicent,  si  velint.  Unde 

Dico  5 : Quando  excommunicatus  toleratus  non 
se  ingerit,  sed  alius  ab  ipso  petit  sacramentum,  si 
hoc  ila  pertineat  in  favorem  petentis,  ut  sit  vel 
necessitas  vel  magna  utilitas  ab  eo  conferri  sacra- 
mentum, tunc  poterit  illi  sacramentum  sine  peccato 
conferre,  supposito  quod  non  possit  prius  hic  et 
nunc  censura  sine  absolutionem  habere,  et  sit  in 
statu  gratiae;  nec  adsit  sacerdos  alius  non  excom- 
municalus qui  id  prastet  : v.  gr.  si  parochus  qui  ex 
officio  tenetur  ministrare  sacramentum  subdito  qui 
ab  illo  petit  illud,  nec  vult  alteri  confiteri  ob  justas 
causas,  tunc  parochus,  licet  sit  excommunicatus 
toleratus,  poterit  petenti  licite  sacramentum  dare  ; 
quia  petit  ille  suum  jus,  ideoque  in  favorem  ejus 
perlinet  ut  ei  detur.  Similiter  sit  sacerdos  qui  ex 
officio  non  tenetur  ministrare  sacramentum,  si  afius 
ab  ipso  illud  petat  cum  sufficienti  necessitate,  tunc 
licitum  est  etiam  illi  dare.  Idem  probabilius  dic  de 
parocho  et  non  parocho  pro  celebratione  missce, 
dum  id  ab  ipsis  petitur.  Dum  isti  licite  celebrant 
aut  sacramentum  ministrant,  nullam  poenam  aut 
irregularitatem  incurrunt  ; secus  vero,  si  illicite, 
non  minus  quam  excommunicati  vitandi. 

DISPUTATIO  DUODECIMA. 

De  quarto  effectu  excommunicationis,  qui  est  pri- 
vatio divinorum  officiorum  et  aliarum  rerum  sa- 
crarum. 

Sect.  !.  — An  excommunicatus  privetur  omni  parti- 
cipatione externa  sacrificii  missce,  et  sub  qua 
poena. 

Dico  i : Excommunicatus  ex  vi  censura  directe 
prohibetur,  ne  sacro  intersit  aut  inservire  possit, 
casu  tamen  quo  sacerdotem  oporteat  celebrare,  et 
non  habeat  ministrum  nisi  hujusmodi  excommuni- 
catmn  toleratum,  tunc  videtur  licitum  esse  isti  sa- 

cordoti  inducere  alium  ut  sibi  ministret,  quia  non 
tenetur  illum  vitare,  cl  aliunde  habet  sufficientem 
causam  petendi  ab  eo  tale  ministerium  ; ac  proinde 
iste  excommunicatus  tunc  non  peccabit  ministran- 
do, cum  ministret  in  alterius  favorem.  Excommu- 
nicalus communicans  .cum  aliis  in  celebratione 
missae,  nullam  poenam  nec  excommunicationem 
minorem  incurrit,  neque  eam  incurrit  ipse  audiendo 
missam  ; juxta  communem  tamen  sententiam, 
quando  ipsenon  tantum  audit,  sed  etiam  auctoritate 
sua  efficit  ut  missa  coram  ipso  celebretur,  probabi- 
lius irregularitatem  incurrit,  si  nempe  sit  sacer- 
dos. 

Dico  2 : Sacerdos  non  excommunicatus celebrans 
coram  excommunicato  vitando  graviter  peccat  ob 
communicationem  cum  illo  in  divinis  ‘graviter  pro- 
hibitam, ac  excommunicationem  minorem  incurrit. 
Potest  autem  celebrare  coram  excommunicatis  tole- 
ratis, non  enim  tenetur  illos  vitare,  et  quamvis  ipsi 
peccent  assistendo,  qui  celebrat  non  peccat,  nec 
communicat  illorum  peccato,  nisi  forte  illos  induce- 
ret sine  necessitate  aut  gravi  causa. 

Dico  5 : Si  ante  missae  inchoationem  adveniat 
excommunicatus  vitandus,  omittenda  est  missa  ; si 
post  inchoatam  missam,  urgendus  ut  exeat,  aut 
etiam  expellendus;  si  expelli  nequeat,  et  canon 
nondum  sit  inceptus,  omittenda  est  missa.  Si  jam 
sit  inceptus,  aut  juxta  quosdam  si  sil  incepta  con- 
secratio, perficiendum  est  sacrificium  usque  ad 
sumptionem  specierum  inclusive , omnesque  assi- 
stentes debent  exire  excepto  solo  ministro  qui  sa- 
cerdoti inservit,  ut  in  divinis  cum  excommunicato 
non  communicent;  si  nempe  audiatur  cum  illo  ea- 
dem missa,  secus  si  diversa  ; peracta  sumptione 
sacramenti,  recedat  sacerdos  in  sacrislam  aut  in 
alium  locum  convenientem,  ut  reliquum  missae  ibi 
perficiat. 

Sect.  II.  — Qucenam  sint  alia  divina  officia  quibus 

excommunicatus  privatus  esi,  et  sub  qua  poena. 

Dico  I : Haec  alia  divina  officia,  sunt  horae  ca- 
nonicae, quae  in  ecclesia  publice  recitantur,  publica 
supplicatio , publica  oratio  , solemnis  benedictio 
candelarum,  olivarum,  aquae,  etc.  Sacra  autem 
concio  non  venit  sub  nomine  divini  officii,  eique 
adesse  potest  excommunicatus  ; condonari  tamen 
prohibetur,  nempe  excommunicatus  vilandus,  quia 
toleratus  condonari  poterii  in  aliorum  favorem  illis 
petentibus,  non  in  suum  favorem  se  ingerendo. 
Quoad  sacram  theologiae  aut  sacrae  Scripturae 
lectionem,  est  excommunicato  prohibita.  Itaque 

Dico  2 : Prohibetur  sub  peccato  mortali  excom- 
municatis clericis  ne  solemniter  et  tanquam  mi- 
nistri proprii  ministrent  in  aliquo  officio  sacro  ad 
suum  ordinem  spectante,  neque  in  aliqua  ejus 
parte,  aut  laicorum  more  ad  ejusmodi  officia  coo- 
perentur.  ( D.  Thomas,  Gabriel,  Durandus,  etc.) 
Si  ista  exerceant  solemniter  ut  ministri  ex  officio, 
incurrunt  irregularitatem  , si  lanium  more  laico- 
rum ad  illQ  concurrant,  incurrunt  duntaxat  excom- 


municationem minorem.  Sub  nomine  clericatus,  hic 
non  comprehenditur  prima  censura.  Deinde  cum 
clerici  in  solis  minoribus  ordinibus  constituti  vix 
aliquid  tam  in  substantia  quam  in  modo  faciant 
quod  a laicis  fieri  non  consueverit  sine  culpa,  ideo 
dum  excommunicati  sunt,  suum  ministerium  exer- 
cendo raro  vel  nunquam  hanc  irregularitatem  in- 
currunt. Sed  subdiaconus  et  diaconus  exercendo 
suum  officium  in  missa  solemni,  sacerdos  benedi- 
cendo ritu  praescripto,  cereos,  olivas,  etc.,  incurrunt 
hanc  irregularitatem. 

Dico  5 : Excommunicatus,  qui  antea  tenebatur 
horas  canonicas  recitare,  ob  excommunicationem 
non  liberatur  ab  illarum  recitatione  ; non  potest 
tamen  illas  recitare  publice,  sed  tantum  private,  et 
loco  Dominus  vobiscum,  debet  dicere,  Domine  exaudi 
orationem  ; alioqui  fieret  irregularis,  si  nempe  illud 
diceret  ex  culpa  mortali.  Et  probabilius  non  potest 
illas  privatim  recitare  cum  alio,  nisi  fortasse  esset 
ejus  famulus,  quocunque  antea  solebat  illas  recitare; 
sic  tamen  recitando,  non  incurrit  irregularitatem, 
nec  videtur  esse  hoc  materia  gravis  peccati.  Ilinc 
episcopus  vel  abbas  benedictus,  exercendo  actum 
sui  ordinis,  v.  gr.  benedicendo  calices,  vestimenta 
saeta,  patenas,  etc.,  fiunt  irregulares.  Denique  in 
omnibus  officiis  divinis  prohibita  est  quaevis  com- 
municatio cum  praedictis  excommunicatis  vitandis, 
sive  coram  illis  publice  ea  celebrando,  sive  coassi- 
stendo,  etc. 

Sect.  III.  — An  excommunicatus  omni  sacrarum 
rerum  aut  sacramentalium  usu  sil  privatus. 

Dico  : Excommunicatus,  non  obstante  censura, 
potest  licite  uti  rebus  sacris,  v.  gr.  imagine,  sacris 
reliquiis,  aqua  benedicta,  etc.,  quatenus  private 
devotioni  ac  cultui  deserviunt,  item  potest  ingredi 
templa  quando  officia  ecclesiastica  non  celebrantur, 
ibique  privatim  orare  ; sed  quatenus  res  sacrae  ad 
specialem  fructum  spiritualem  ex  merito  vel  appli- 
catione Ecclesiae  percipiendum  ordinantur,  earum 
usu  privatus  est  : v.  gr.  si  ex  concessione  pontificis 
per  orationem  coram  tali  imagine  factam,  applicen- 
tur ultra  omne  opus  operantis  tot  anni  indulgentiae, 
est  privatus  seu  non  fruitur  ista  gratia,  etiamsi  co- 
ram ea  oret ; et  si  res  sacra  non  haberet  alium 
usum  nisi  ad  lucrandam  indulgentiam,  non  posset 
licite  illa  uti. 

Sect.  IV.  — An  excommunicatus  privetur  sepultura 
ecclesiastica  et  omni  alio  lionore  ecclesiastico. 

Dico  1 : Si  excommunicatus  moriatur  ante  cen- 
surae suae  absolutionem,  ejus  corpus  non  potest  li- 
cite ecclesiasticae  sepulturae  tradi,  seu  in  sacro  loco 
tumulari ; si  sit  mortuus  cum  magnis  contritionis 
signis,  debet  absolvi  a censura,  antequam  corpus  in 
sacro  loco  tumuletur,  si  excommunicati  corpus  in  sa- 
cro loco  tumulatum  fuerit,  debet  exhumari,  et  locus 
reconciliari  aspergine  aquae  solemniter  benedictae; 
ante  hanc  reconciliationem  non  possunt  ibi  fideles 
sepeliri,  nec  divina  officia  celebrari.  Haec  quidem 
assertio,  juxta  antiqua  jura,  de  quibusvis  excom- 

municalis  procedit;  sed  nunc  post  extrav.  Ad  evi- 
tanda, solum  habet  locum  in  excommunicatis  vi- 
tandis : quia  prohibitio  non  cadit  proprie  in  excorn- 
municatos,  ipsi  enim  non  possunt  se  sepelire,  sed 
cadit  in  alios  fideles  ne  corpora  eorum  sepeliant ; 
quod  non  aliter  eis  prohibetur,  quam  omnis  alia 
communicatio  cum  excommunicato.  Jam  vero  post 
dictam  extrav.  non  tenentur  fideles  vitare  excom- 
municatos  toleratos  etiam  in  rebus  sacris,  ideoque 
nunc  non  polluitur  ecclesia  per  eorum  sepulturam  : 
nec  olim  privandi  erant  sepultura  ante  sententiam 
declaratoriam.  Per  lociun  autem  sacrum  inlelligitur 
templum  cum  ejus  coemeterio,  imo  et  quivis  locus 
non  benedictus  auctoritate  pastorum  destinatus  fi- 
delium sepulturae,  uti  et  quivis  in  quo  solet  dici 
missa,  licet  non  sit  benedictus. 

Dico  2 : Qui  excommunicatum  vitandum  scienter 
ausu  temerario  praesumunt  sepulturae  ecclesiasti- 
cae tradere,  aut  tradendum  sua  auctoritate  et  im- 
perio curare,  non  tantum  graviter  peccant,  sed 
etiam  excommunicationem  majorem  ipso  jure  in- 
currunt : non  videntur  tamen  hanc  incurrere  qui 
solum  funus  comitantur,  vel  etiam  qui  cantant , 
crucem  aut  lumina  deferunt,  vespiliones,  fautores, 
etc.  Hinc  ejusmodi  excommunicatus  privatur,  seu 
privandus  est  omni  ecclesiasticae  sepulturae  honore  ; 
eec  clerici  pro  eo  possunt  eleemosynas  seu  oblatio- 
nes recipere. 

DISPUTATIO  DECIMA  TERTIA. 

De  quinto  effectu  excommunicationis,  qui  est  in- 
habililas  ad  ecclesiastica  beneficia  percipienda 
vel  eorum  fructus. 

Sect.  I.  • — An  aliquis  per  excommunicationem  fiat 
incapax  beneficii  et  dignitatis  ecclesiasticas. 

Dico  1 . Excommunicatus  non  privatur  ipso  facto 
beneficiis  jam  obtentis,  dignus  tamen  ob  contuma- 
ciam privari ; sed  fit  inhabilis  ad  ea  postea  obli- 
nenda, ita  ut  beneficii  collatio  excommunicato  facta 
excommunicatione  durante  sit  omnino  invalida,  in 
cap.  Postulastis,  De  cleric.  excomm.,  etiamsi  suam 
excommunicationem  ignoravisset  ac  bona  fide  illud 
accepisset : quod  inlelligendum  est  de  quovis  officio 
et  dignitate  ecclesiastica,  etiamsi  ad  tempus  solum- 
modo concedatur,  v.  gr.  de  munere  administratoris 
episcopatus,  de  triennali  munere  praelati  in  religio- 
ne, etc.  Sub  nomine  cellationis  beneficii,  compre- 
henditur electio,  praesentatio,  nominatio,  commen- 
da et  pensio  perpetua  quae  datur  in  titulum  benefi- 
cii ; quin  et  juxta  probabiliorem  sententiam  pensio 
temporalis,  quam  sine  spirituali  titulo  superior  pro 
sua  auctoritate  concedit  ob  diversas  causas.  Unde  il- 
licitum est  dare  excommunicato  pensionem  sive  tem- 
poralem sive  perpetuam,  ac  proinde  huic  illam  reci- 
pere illicitum,  quia  assignatio  pensionis  ecclesiasticae 
est  quaedam  ecclesiastica  et  spiritualis  cum  excom- 
municato communicatio,  et  istius  pensionis  fructus 
sunt  relative  aliquid  spirituale  quatenus  sunt  bona 
Ecclesiae  et  Deo  dicata.  Unde 

Dico  2 : Resignatio  beneficii  in  favorem  exconi- 


municali  faCla,  est  nulla,  excommunicatus  enim 
est  incapax  acquirendi  beneficii,  et  juris  ad  illud  : 
uti  et  impetratio  beneficii  ab  excommunicato  ob- 
tenta, ipso  jure,  est  etiam  nulla,  est  enim  inhabilis 
ad  illud  impetrandum.  Imo  etiam  si  papa  proprio 
motu  absque  petitione  beneficium  conferat  alicui 
qui  excommunicatus  est,  collatio  est  invalida,  si 
ignorabat  eum  esse  excommunicatum,  quia  tunc 
non  censetur  cum  eo  dispensare,  nec  eum  'ab- 
solvere. 

Dico  5 : Excommunicatio  post  beneficii  collatio- 
nem et  ante  acceptationem  subsecuta,  non  tollit 
nec  minuit  praecedentis  collationis  efficaciam,  seu 
quodcunque  jus  ad  rem,  quod  potuit  sola  collatio 
ante  acceptationem  dare.  Sed  excommunicatus  ac- 
ceptans beneficium  ante  excommunicationem  sibi 
collatum,  durante  excommunicatione  non  acquirit 
plus  juris  quam  antea  habebat  ; conferens  autem 
excommunicato  beneficium  , et  excommunicatus 
illud  acceptans,  uterque  peccat  mortaliter.  Hic  no- 
mine excommunieati  inlelligitur  non  tantum  vi- 
tandus, sed  etiam  non  vitandus  cujuscunque  condi- 
tionis ac  dignitatis  sit ; collatio  enim  beneficii  facta 
excommunicato  non  vitando,  est  nulla  tam  ex  parte 
excommunieati  quam  ex  parte  collatoris,  eligentis 
indignum  et  incapacem,  et  cui  extrav.  Ad  evitanda 
nullum  favorem  tribuit  ; ipseque  conferens  incurrit 
suspensionem  in  cap.  Postulastis.  Quod  attinet  ad 
dispensandum  in  collationis  defectu,  generaliter 
loquendo,  videtur  is  posse  istum  defectum  dispen- 
sando supplere,  qui  potestatem  habet  beneficium 
conferendi  cum  jurisdictione  episcopali  conjun- 
ctam, ita  ut  si  papa  aut  episcopus  beneficium  con- 
tulerit, ipse  qui  contulit,  possit  dispensare,  etc. 

Sect.  II.  — An  excommunicatus  ecclesiasticis  fru- 
ctibus sit  ipso  jure  privatus. 

Dico  I : Excommunicatus  sive  vitandus  sive  to- 
leratus, quandiu  in  excommunicatione  perseverat, 
beneficii  vel  beneficiorum  legitime  ante  excommu- 
nicationem possessorum  fructus  non  facit  suos, 
ipso  facto  ante  omnem  judicis  sententiam,  ita  ut 
teneatur  in  conscientia  seipsum  spoliare  his  fru- 
ctibus , eos  non  recipere , acceptos  restituere , 
etiamsi  neque  a judice  spolietur,  neque  per  ullam 
sententiam  id  declaretur,  quia  nemo  potest  acci- 
pere aut  retinere  quod  suum  non  est  ; per  legem 
enim  ecclesiasticam  illis  ipso  facto  privatur,  sic 
enim  habetur  in  cap.  Pastoralis,  De  appellat.  : Illi 
proventus  ecclesiastici  merito  subtrahuntur  cui  Ec- 
clesice  communio  denegatur.  Imo  neque  propter  in- 
digentiam, durante  contumacia,  potest  se  istis  be- 
neficii fructibus  alere,  nec  tunc  tenetur  superior 
ex  illis  eum  alere,  nec  debet  ; secus  vero,  dum 
cessat  contumacia,  et  procurat  absolutionem,  quse 
differtur.  Circa  restitutionem  istorum  bonorum  seu 
fructuum  injuste  usurpatorum,  servandae  sunt  ge- 
nerales regulae  de  obligatione  restituendi  aliena  ; 
interdum  tamen  facilius  in  his,  quam  in  aliis  rebus. 

interveniunt  causa?  excusantes  a tanto  rigore  re- 
stitutionis. 

Dico  2 : Sub  nomine  fructuum  restituendorum 
intelliguntur  omnes  fructus  qui  spirituali  titulo 
annexi  sunt,  aut  ex  propriis  Ecclesiae  bonis  prove- 
niunt , nempe  principalis  praebenda , quotidianae 
distributiones,  fructus  decimarum  , oblationes  a 
fidelibus  factae,  pensiones  et  alia  ejusmodi.  Reliqui 
autem  proventus  quos  habere  potest  sine  titulo  be- 
neficii, vel  ex  patrimonio  vel  aliunde,  sub  illis  non 
comprehenduntur  : hi  autem  fructus  restituendi 
sunt  juxta  eorum  institutionem  et  Ecclesiae  consue- 
tudinem, v.  gr.  si  canonicus  horis  canonicis  non 
assistat,  ejus  portio  solet  aliis  qui  assistunt,  accre- 
scere, et  inter  eos  dividi  ; quanto  ergo  magis  id 
faciendum  est,  dum  quis  ob  excommunicationem 
neque  adesse,  neque  distributiones  potest  accipere. 
Hinc  concilium  Tridenlinum  ( sess.  22,  cap.  o,  De 
reform.  ) statuit,  ut  qui  non  residerit,  distributio- 
nes illius  diei  amittat,  et  fabricae  ecclesiae,  aut  alteri 
pio  loco,  arbitrio  ordinarii  applicentur.  Ubi  ergo  id 
observatur,  idem  dic  de  distributionibus  quas  ex- 
communicatus  amittit  ; atque  ita  generaliter  hujus- 
modi distributionum  fructus,  quos  excommunicatus 
amittit,  applicandi  sunt  ei,  cui  applicari  solent, 
quotiescunque  amittuntur  a non  residente  ob  quam- 
cunque aliam  causam,  etc. 

DISPUTATIO  DECIMA  QUARTA. 

De  sexto  effectu  excommunicationis,  qui  est  priva- 
tio jurisdictionis  ecclesiasticae. 

Sect.  I.  — An  excommunicatus  ita  sit  privatus 
spirituali  jurisdictione  fori  contentiosi,  ut  omnis 
ejus  actio  ipso  facto  irrita  sit. 

Dico  : Usus  praidiclae  jurisdictionis  est  prohibitus 
excommunicato  ; habetur  ex  cap.  Audivimus  24, 
quacst.  I,  ubi  dicitur  excommunicatus  non  posse 
alium  excommunicare  ob  defectum  jurisdictionis  ; 
ac  proinde  omnes  istius  jurisdictionis  actus  sunt 
illi  prohibiti,  v.  gr.  praecipere,  leges  ferre,  in  volis 
dispensare,  facultatem  dare  ad  exercendum  munus 
ecclesiasticum,  indulgentias  dare  ; adeoque  peccat 
graviter  eos  exercendo , etiam  excommunicatus 
toleratus.  Jurisdictio  autem  delegata  ante  excom- 
municationem delegantis  , ob  supervenientem  ex- 
communicationem, suspenditur  si  res  sit  integra  ; 
secus  vero,  si  res  jam  sit  inchoata.  Hi  actus  exer- 
citi ab  excommunicato  vitando,  non  tantum  sunt 
illiciti,  sed  etiam  invalidi  ; secus  vero  ab  excom- 
municato tolerato,  et  licite  quidem,  si  fiant  in  fa- 
vorem alterius  jussuum  petentis.  Imo  et  validi  etiam 
sunt  actus  excommunicati  vitandi,  si  sit  occultus, 
aut  ignoretur  illum  esse  excommunicatum  ; idque 
concessum  est  ob  publicam  reipublicst  vel  Ecclesia? 
utilitatem.  Colligitur  ex  cap.  Ad  probandum,  De  re 
judic.,  et  ex  cap.  Audivimus  24,  quaest.  I. 

Sect.  II.  — An  excommunicatus  sit  privatus  benefi- 
ciorum collatione,  et  omnibus  actibus  illam  con- 
cernentibus. 

Dico  I : Quivis  excommunicatus  publicus , juxta 
jus  antiquum,  non  potest  licite  nec  valide  conferre 

beneficium  ecclesiasticum  ; secus  vero  juxta  jus 
novum  extrav.  Ad  evitanda,  excommunicatus  tolera- 
tus etiam  publicus, si  id  conferat  ad  petitionem  alte- 
rius, et  in  ejus  favorem  tantum  ; et  tunc  non  tantum 
valide,  sed  etiam  licite  conferet.  Nomine  beneficii  m- 
telligitur  omne  id,  quod  proprie  hac  voce  significatur. 

Dico  2 : Electio  ad  beneficium  ab  excommunicato 
vitando  facta,  irrita  est  ac  nulla.  Hinc  quando  ad 
valorem  electionis,  requiritur  certus  eligentium 
numerus  qui  completur  per  excommunicati  suffra- 
gium, aut  quando  requiritur  omnium  eligentium 
consensus  inter  quos  est  unus  excommunicatus, 
tunc  electio  est  invalida  ac  nulla.  In  electionibus 
autem,  quae  nec  certum  numerum  eligentium,  nec 
omnium  consensum  requirunt,  sed  solum  majorem, 
aut  duas  partes  suffragiQrum,  tunc  si  excessus  suf- 
fragiorum exparte  electi  tantus  sil,  ut,  licet  eis  ad- 
jungantur suffragia  excommunicatorum , adhuc 
tamen  supersit  sufficiens  numerus  ad  electionem 
complendam,  tunc  videtur  electio  esse  valida  non 
obstante  excommunicatorum  interventu.  Si  autem 
excessus  seu  numerus  suffragiorum  non  est  tantus, 
ut,  ablato  uno  vel  altero  suffragio  juxta  numerum 
excommunicatorum,  reliqua  non  sufficiant  ad  com- 
plendam electionem,  si  sit  publica  electio,  scietur 
pro  quo  excommunicati  dederint  suffragia  ; si  sit 
secreta,  tunc  est  invalida.  Atque  lisec  intellige  de 
solis  excommunicatis  vitandis.  Cum  enim  electores 
non  teneantur  alios  vitare,  si  eos  voluntarie  admit- 
tant ad  simul  eligendum,  non  solum  erit  valida 
electio,  sed  etiam  ipsi  nihil  in  eo  peccabunt  ob  ex- 
trav. Ad  evitanda.  Nota  electionem  summi  pontifi- 
cis, licet  foret  facta  ab  excommunicatis,  esse  vali- 
dam (Clem.  Ne  Romani,  cceterum,  De  elect. ). 

Dico  5 : Praesentatio  ad  beneficium  non  tantum 
est  illicita  cuivis  excommunicato,  sed  etiam  inva- 
lida ab  excommunicato  vitando  clerico  facta  ; a laico 
facta  autem  videtur  ita  esse  sufficiens,  ut,  si  epi- 
scopus velit  illam  admittere,  praesentatumque  in- 
stituere, institutio  et  collatio  sit  valida  : potest  ta- 
men illam  rejicere , nec  tenetur  admittere.  Et 
quamvis  praesentans  esset  excommunicatus  tolera- 
tus, non  potest  tamen  cogere  episcopum,  ut  admit- 
tat ab  ipso  praesenlatum,  quia  extrav.  Ad  evitanda, 
nullum  favorem  illi  tribuit : potest  tamen  episco- 
pus licite  illam  admittere,  quia  non  tenetur  vitare 
excommunicatum  toleratum.  Imo  quamvis  excom- 
municatus sit  vitandus,  si  episcopus  acceptet  ejus 
praesentationem,  nempe  illicite  ob  communicatio- 
nem cum  illo,  valide  tamen  praesentatum  instituet, 
seu  beneficium  illi  conferet ; deficiente  enim  pa- 
troni praesentantis  jure  ac  potestate,  totum  jus  ac 
potestas  ad  episcopum  devolvitur.  Idem  dic  de  no- 
minatione, postulatione,  etc.,  sed  actus  quo  bene- 
ficii possessio  praecise  datur,  ab  excommunicato 
factus,  si  ad  hunc  non  sit  opus  jurisdictione,  est 
validus  ; quia  per  istam  possessionem  non  datur 
aliquod  jus,  sed  tantum  datur  alicui  id  quod  suum 
est.  Similiter  si  excommunicatus  resignet  suum 

beneficium,  ita  ut  praelatus  libere  possit  illud  dare 
ei  cui  voluerit,  ista  resignatio  est  valida,  quia  sic 
non  concurrit  ad  beneficii  collationem,  sed  tantum 
se  spoliat  suo  bono,  quod  facere  potest.  Si  autem 
resignet  determinate  in  favorem  tertise  personae, 
illam  designando,  ita  ut  alteri  nequeat  dari,  tunc 
quia  aliquo  modo  concurrit  ad  collationem  beneficii, 
ista  resignatio  est  invalida,  nempe  facta  ab  excom- 
municato vitando  ; de  non  vitando,  suum  benefi- 
cium resignante  idem  esto  judicium  ac  de  excom- 
municato non  vitando  praesentante,  ut  jam  diximus. 

DISPUTATIO  DECIMA  QUINTA. 

De  septimo  effectu  excommunicationis , qui  est 
privatio  civilis  communicationis , in  quo  plures 
includuntur. 

Sect.  I.  — An  excommunicatus  privatus  sit  omni 
civili  communicatione. 

Dico  : Excommunicatus  est  privatus  omni  civili 
communicatione  aliorum  fidelium  per  se  loquendo, 
exceptis  tantum  casibus  in  jure  expressis.  Actiones 
ad  hanc  communicationem  spectantes,  quae  sunt 
prohibitae,  in  hoc  versiculo  continentur  : 

Os,  orare,  vale,  communio,  mensa  negatur. 

Per  os  inlelligitur  osculum  pacis,  et  quodvis  ami- 
citiae signum,  confabulatio,  communicatio  per  lit- 
teras, per  nuntium,  per  nutus.  De  voce  orare,  id  est, 
de  communicatione  spirituali,  jam  dictum  est  supra. 

Per  vale  intelligitur  omnis  salutatio  honorifica  , 
salutatio  autem  vel  resalutatio  sine  verbis  juxta  An- 
gelum, Sotum,  etc.,  non  prohibetur.  IIoc  consuetudo 
fortasse  obtinuit.  Collocutio  autem  facta  qua  excita- 
tur excommunicatus  ad  resipiscentiam  , licita  est. 

Per  vocem  communio  intelligitur  cohabitatio,  et 
operatio  aut  societas  in  negotio  gerendo,  conversa- 
tio, contractus. 

Per  vocem  mensa  intelligitur  simul  comedere  aut 
bibere,  simul  dormire,  simul  hospitari. 

Sect.  II,  III,  IV.  — An  et  quale  sit  peccatum  civilis 
communicatio  cum  excommunicato ; et  quibus  mo- 
dis a peccato  excusetur. 

Dico  1 : Certum  est,  per  se  loquendo,  hanc  com- 
municationem tam  ex  parte  excommunicati  cum 
alio,  sive  non  excommunicato,  sive  excommunicato, 
quam  ex  parte  non  excommunicati  cum  excommu- 
nicato, esse  aliquod  peccatum  ; videtur  tamen  ordi- 
narie esse  tantum  veniale,  quia  materia  levis.  Qui 
tamen  in  crimine  criminoso,  id  est  in  contumaciae 
excommunicati  quae  est  crimen  mortale,  communi- 
caret, eique  cooperaretur,  peccaret  mortaliter,  et 
incurreret  excommunicationem  majorem  ex  consti- 
tutione juris  in  cap.  Nuper,  De  sentent.  excomm. 
Deinde  peccaret  etiam  mortaliter,  si  quis  commu- 
nicaret cum  excommunicato  ex  contemptu  clavium 
Ecclesiae , si  communicaret  animo  communicandi 
perseveranter  et  quasi  ex  habitu  ac  semper,  si  com- 
municaret dum  censura  specialiter  lata  est  contra 
participantes  seu  communicantes.  Ex  his  exponi  et 
solvi  possunt  quidam  textus  juris  canonici  qui  vo- 
lunt esse  peccatum  mortale  communicare  cum  ex- 
communicato. 


Dico  2 : In  praedicta  communicatione,  causae  quae 
a culpa  excusant,  hoc  versiculo  comprehenduntur  : 
Utile,  lex,  humile,  res  ignorata,  necesse. 

Itaque  1°  est  ignorantia  inculpabilis  sive  facti  sive 
juris;  qui  autem  dubitat  aliquem  esse  excommum- 
catum,  regulariter  loquendo  non  tenetur  illum  vi- 
tare, in  dubio  enim  melior  est  conditio  possidentis; 
imo  qui  scit  esse  excoinmunicatum,  sed  dubitat  an 
denuntiatus  sit,  non  tenetur  illum  vitare.  2°  Neces- 
sitas simpliciter,  sive  illa  ad  animam,  sive  ad  cor- 
pus, sive  ad  famam,  sive  ad  alia  temporalia  bona 
non  parvi  momenti  pertineat.  5°  Est  utilitas  sive 
necessitas  ad  melius  esse  : v.  gr.  si  teger  indigeat 
morbi  curatione,  potest  medicum  excoinmunicatum 
advocare,  si  eum  magis  idoneum  judicet.  Item  po- 
test ab  illo  stipem  petere,  si  egeat,  aut  necessaria 
emere,  si  aliunde  habere  nequeat  vel  certe  non 
aeque  utilia;  similiter  ab  eo  debitum  petere.  Nec 
tantum  ob  nostram,  sed  etiam  ob  ipsius  excommu- 
nicati utilitatem  seu  necessitatem  ad  melius  esse 
licitum  est  cum  illo  agere,  v.  gr.  eum  hortando  ad 
resipiscentiam,  dando  ei  stipem,  etc.  Licitum  est 
etiam  ipsi  excommunicato  ob  suam  similem  neces- 
sitatem cum  aliis  agere. 

Dico  5 ; Uxor  non  tantum  licite  potest,  sed  etiam 
tenetur  cohabitare  cum  marito  excommunicato  c-t 
ei  debitum  reddere;  nec  tantum  quoad  aciuip  con 
jugalem,  sed  etiam  quoad  alias  actiones  et  obsequia, 
ac  denique  quoad  totam  hanc  usualem  communica- 
tionem ; nisi  juxta  probabiliorem  sententiam  matri- 
monium cum  jam  excommunicato,  scienter  contra- 
xisset. Si  autem  bona  fide  contraxisset  ignorans  esse 
excoinmunicatum,  potest  cum  eo  cohabitare,  sicuti 
jam  dictum  est.  Similiter  quae  nupsit  excommuni- 
cato non  vitando  seu  tolerato,  postea  si  denunlietui 
et  fiat  vitandus,  debet  illi  cohabitare.  Hinc  uxor  non 
solum  reddere,  sed  etiam  petere  debitum  a marito 
excommunicato  potest;  similiter  hic  non  tantum 
reddere,  sed  etiam  petere  probabilius  potest,  et  in 
judicio  exigere  ut  secum  cohabitet.  Omnia  quae  dixi 
de  uxore  non  exconnnunicata  erga  maritum  excom- 
municatum,  eadem  dic  de  marito  non  excommuni- 
cato erga  uxorem  excommunicalam.  Denique  si 
uterque  sit  excommunicatus,  non  privantur  mutua 
communicatione,  modo  per  hanc  alter  alterius  non 
foveat  contumaciam. 

Sect.  V.  — An  personae  subjectae  excusentur  a culpa 
communicando  civiliter  cum  suis  superioribus  ex- 
communicatis, et  contra. 

Dico  1 : Filii  sive  legitimi,  sive  illegitimi,  nondum 
emancipati,  possunt  communicare  cum  parentibus 
excommunicatis,  uti  gener  et  nurus  cum  socero  et 
socru  excommunicatis  si  sint  commensales ; et  idem 
dic  de  nepote  et  pronepote  respectu  avi,  et  de  ado- 
ptivis filiis  si  sint  sub  cura  parentum  et  commensa- 
les. Cum  autem  isti  filii  et  similes  sunt  emancipati, 
nec  amplius  commensales,  videntur  non  posse  am- 
plius communicare  cum  parentibus  excommunicatis 
in  iis  qus  sunt  propria  filiorum  sub  patria  potestate 

exsistentium ; sed  tantum  in  iis  qua?  sunt  propria 
filiorum,  ut  sic,  v.  gr.  salutare,  obedi  re,  signum  amo- 
ris exhibere.  De  pupillo  respectu  tutoris  qui  patris 
vicem  gerit,  idem  dic  ac  de  filiis,  sive  quando  est  sub 
ejus  cura  ac  commensalis,  sive  quando  est  separatus. 

Dico  2 : Servi  et  ancillae , aliique  servientes  ac 
coloni  possunt  communicare  cum  dominis  suis  ex- 
communicatis. Item  superior  excommunicatus  cum 
inferiori  non  excommunicato,  uti  et  superior  non 
excommunicatus  cum  inferiori  excommunicato 
communicare  potest.  Item  dic  de  communicatione 
inferioris  cum  superiore.  Similiter  inferiores  ejus- 
dem familiae,  si  quis  eorum  sil  excommunicatus, 
possunt  eam  inter  se  habere  communicationem, 
quae  moraliter  non  potest  vitari,  supposita  cohabi- 
talione  et  communicatione  cum  eodem  superiore  , 
etiamsi  in  jure,  seu  in  cap.  Quoniam  multos,  id 
privilegium  non  sit  illis  directe  et  per  se  concessum. 

Sect.  AI,  VII.  — An  subjecti  temporali  aut  spirituali 

alicujus  excommunicati  jurisdictioni  possint  cum 

illo  licite  communicare. 

Dico  1 : Temporaliter  subditi  non  possunt,  per 
se  loquendo,  communicare  cum  suis  dominis  ex- 
communicatis, nisi  in  iis  quae  spectant  ad  ejus  do- 
minium et  ad  tributa  aut  servitia,  quae  illi  respon- 
dent, exhibenda. 

Dico  2 : Spiritualiter  subditi , per  se  loquendo  , 
non  possunt  cum  suis  superioribus  excommunicatis 
communicare,  v.  gr.  clerici  cum  episcopo  excom- 
municato ; nec  superiores  excommunicati  cum  illis, 
quia  praelati  excommunicati  sunt  privati  omni  spi- 
ritualis jurisdictionis  usu,  et  tunc  subditi  privantur 
omni  proportionatae  subjectionis  usu.  Hinc  monachi 
quatenus  subditi  cum  suo  praelato  excommunicato 
quatenus  praelato,  communicare  non  possunt,  quia 
ipse  nullum  praelati  actum  exercere  potest,  possunt 
tamen  sine  dubio  cum  illo  quatenus  est  talis  per- 
sona, cohabitare,  sed  non  aliter  communicare  cum 
illo,  quam  cum  alio  ejusdem  domus  religioso,  si 
foret  excommunicatus.  Haec  autem  omnia  intellige 
de  excommunicando  vitando.  Superior  excommuni- 
catus non  vitandus  retinet  tantum  suam  jurisdictio- 
nem in  iis  quae  pertinent  ad  subsidium  aut  levamen 
eorum  qui  cum  eis  communicare  et  ad  eos  recurrere 
volunt,  v.  gr.  in  foro  poenitentiae,  non  vero  in  iis 
quae  ad  eorurn  onus  et  gravamen  perlinent. 

Sect.  VIII. — An  ratione  cujusvis  contractus  licita 
sil  communicatio  externa  cum  excommunicato. 

Dico  1 : Dum  contractus  factus  est  ante  excom- 
municationem, licita  est  creditori  excommunicati 
omnis  actio  etiam  in  judicio  et  communicatio,  quae 
ad  debitum  exigendum  necessaria  est,  etiamsi  de- 
bitor sit  denuntiatus  vel  utilis  est;  adeoque  con- 
tractus societatis  et  similes  cum  aliquo  initi  ante 
excommunicationem , ob  supervenientem  excom- 
municationem non  impediuntur  quominus  implean- 
tur. Creditor  vero  excommunicatus,  licet  privetur 
actione  petendi  suum  debitum  in  judicio,  non  vi- 
detur tamen  illi  prohibitum  ne  privatim  et  communi 


modo  illud  a suo  debitore  exigat,  quando  tempus 
est  expletum,  pro  quo  alter  solvere  tenetur.  Non  enim 
privatur  suo  jure  ob  excommunicationem  ; unde  pro- 
babilius tenetur  debitor  tunc  illi  debitum  persolvere. 

Dico  2 : Non  licet  contractum  ullum  inire  cum  eo 
qui  jam  est  excommunicatus  denuntiatus,  exceptis 
necessitatis  casibus,  de  quibus  supra ; secus  vero, 
cum  eo  qui  non  est  excommunicatus  denuntiatus, 
quia,  quamvis  non  liceat  excommunicato  contractum 
inchoare  vel  ad  illum  invitare,  aliis  tamen  non  ex- 
communicatis licet  illum  invitare,  et  tunc  ei  licitum 
est  etiam  contrahere.  Contractus  vero  initi  cum 
excommunicato  denuntiato,  licet  illiciti  sint,  viden- 
tur tamen  validi  esse  quoad  eorum  substantiam  et 
mutuam  habili  tempore  obligationem,  si  alium  de- 
fectum non  babeant : ita  communiter  canonistae  Co- 
varruvias,  Castro, etc.  Sed  videntur  esse  aliquo  modo 
suspensi,  ne  ad  effectum  seu  exsecutionem  durante 
excommunicatione  pertrahi  possint  quoad  usus  qui 
communicationem  cum  excommunicato  includunt. 
Sect.  IX.  — An  sil  prohibita  excommunicato  com- 
municatio per  testamentum. 

Dico  : Quivis  excommunicatus,  generaliter  lo- 
quendo, non  potest  licite  testamentum  vel  codicil- 
lum condere;  si  condiderit  tamen,  servata  juris 
forma,  est  validum.  Habetur  ex  variis  juris  capitu- 
lis. Unde  personae  isti  testamento  condendo  inter- 
venientes, v.  gr.  tabellio,  testes,  etc.,  etiam  pec- 
cant, si  testator  sit  excommunicatus  vitandus,  ob 
communicationem  cum  illo;  secus  vero,  si  non  sil 
vitandus,  cum  non  videatur  ibi  esse  cooperatio,  sed 
tantum  permissio  illius  peccati.  Imo  si  quis  sperans 
se  instituendum  esse  haeredem,  inducat  illum  ad 
testandum  in  suum,  non  in  testatoris  commodum 
aut  favorem,  tunc  excommunicatus  poterii  etiam 
licite  testari,  supposito  quod  non  possit  prius  ha- 
bere absolutionem  excommunicationis  : habetur  ex 
exlrav.  Ad  evitanda.  Ideoqueeliam  licitum  est  insti- 
tuere haeredem  excommunicatum  non  denuntiatum. 

DISPUTATIO  DECIMA  SEXTA. 

De  octavo  effectu  excommunicationis,  qui  est  pri- 
vatio forensis  communicationis. 

Sect.  1,  II. — An  excommunicatus  possit  esse  judex 
in  sceculari  judicio  aut  in  judicem  eligi. 

Dico  d : Omne  ministerium  ad  forum  saeculare 
perlinens  interdictum  est  excommunicato  et  aliis 
respectu  excommunicati,  nisi  ut  reus  assistere  in 
judicio  compellatur.  Unde  certum  est  excommuni- 
catum non  posse  esse  judicem  in  saeculari  judicio, 
cum  ab  humana  communicatione  exclusus  sit,  et  alii 
a communicatione  cum  illo.  Imo,  juxta  communem 
omnium  consensionem,  acceptationem,  consuetu- 
dinem, est  privatus  seu  suspensus  sua  jurisdictione, 
ita  ut  omnia  acta  a tali  judice,  v.  gr.  sententia  ab 
illo  lata,  leges,  privilegia,  dispensationes,  delegatio- 
nes, electiones,  et  alia  cuncta  quae  a jurisdictione 
essentialiter  pendent,  ab  eo  profecta,  sint  invalida 
ac  nulla.  Haec  autem  inlelliguntur  de  judice  excom- 
municato vitando;  de  non  vitando  autem,  qui  habet 

jurisdictionem  toleratam,  dicendum  est  ut  supra, 
juxta  extrav.  Ad  evitanda.  Attamen  judex  excom- 
municatus,  etiam  non  vitandus , videtur  peccare 
graviter  contra  prohibitionem  Ecclesiae,  si  hoc  ju- 
dicis ministerium  exerceat. 

Dico  2 : Non  potest  licite  quivis  excommunicatus 
assumi  seu  eligi  ad  munera  vel  dignitates  tempora- 
les qua  temporalem  seu  saecularem  jurisdictionem 
habent  annexam  ; cum  enim  sit  ab  actionibus  ju- 
risdictionis temporalis  prohibitus,  ergo  etiam  est 
prohibitus,  ne  ad  illam  jurisdictionem  accipiendam 
eligatur.  Unde  talis  electio  ad  minimum  irritanda 
est.  An  vero  ipso  facto  irrita  sit,  controvertilur, 
probabiliter  videtur  valida.  Quamvis  enim  de  spiri- 
tualibus dignitatibus  ac  muniis  jura  canonica  di- 
recte statuant , ut  nulli  excommunicato  directe 
conferantur , de  temporalibus  tamen  nullum  est  tale 
generale  statutum  : ex  principiis  enim  juris  cano- 
nici tantum  colligitur  istorum  munerum  temporalium 
jurisdictionem  includentium  collationem  excommu- 
nicato factam  esse  irritandam,  non  vero  irritam. 

Sect.  III,  IV.  — An  excommunicatus  possit  esse 

actor  in  judicio,  aut  ad  judicium  cogi  ut  reus. 

Dico  1 : Excommunicatus  in  propria  excommu- 
nicationis causa  admittitur  in  judicio  ut  actor,  vo- 
lens probare  se  vel  non  esse  excommunicatum  vel 
esse  absolvendum  : in  cap.  Cum  inter,  De  except. 
et  in  cap.  Per  tuas,  De  senlent.  excomm.  Sed  extra 
sute  communicationis  causam  non  potest  esse  actor 
sive  in  judicio  saeculari,  sive  ecclesiastico,  non 
tantum  per  se,  sed  nec  etiam  per  alium  seu  procu- 
ratorem ; datur  tamen  ei  locus  defensionis,  si  aliqua 
de  re  in  judicio  male  conveniatur.  Haec  omnia  tam  de 
excommunicato  tolerato  quam  de  vitando  procedunt. 

Dico  2 : Ita  prohibitum  est  cuivis  excommunicato 
in  judicio  agere,  ut  tamen  si  agat  et  non  repellatur 
ceu  excommunicatus,  valida  sint  omnia  quae  in 
tali  judicio  acta  fuerint.  Habetur  ex  cap.  1 De  except., 
in  6,  etc.  Hinc  videtur  excommunicatus  non  pec- 
care mortaliter  si  jus  suum  petat  cum  justitia  in 
judicio,  illudque  prosequatur  donec  repellatur  tan- 
quam  excommunicatus;  imo  posset  ita  gravis  et  ur- 
gens causa  occurrere,  ut  non  peccaret. 

Dico  5 : Excommunicatus  potest  compelli  esse  in 
judicio  tanquam  reus,  non  solum  in  ipsius  excom- 
municationis causa,  sed  etiam  in  quacunque  alia, 
in  qua  fuerit  postulatus.  Habetur  in  cap.  Intellexi- 
mus, De  judiciis.  Unde  ipsi  excommunicato  etiam 
licita  sunt  in  tali  judicio  omnia  quae  cuilibet  reo 
agere  licet  ad  sui  defensionem,  adeoque  admitten- 
dus est  ad  exceptiones  objiciendas  sive  contra  ipsum 
actorem,  ut  ejus  petitionem  esse  injustam  ostendat, 
sive  contra  ipsum  judicem,  si  eum  suspectum  ha- 
beat, sive  contra  testes,  et  ad  alia  ejusmodi  prae- 
standa ; imo  potest  appellare  a sententia  contra  se 
lata  ad  justam  sui  defensionem  : in  cap.  Inter  om- 
nes. Nec  cogendus  est  ut  per  alium  seu  per  procu- 
ratorem causam  suam  agat,  sed  potest  per  seipsum, 
si  velit,  respondere,  debetque  admitti  antequam 


absolvatur,  etiamsi  in  ejus  potestate  sit  prius  ab- 
solvi, nec  sit  quod  impediat.  Nam  jus  canonicum 
illi  absolute  concedit,  ut  se  defendere  possit  in  ju- 
dicio, cap.  Cum  inter,  et  cap.  Dilecti  filii.  Potest  ta- 
men judex  qui  excommunicationem  tulit,  nolle  eum 
audire,  donec  a contumacia  recedat.  Deinde  si  ad 
instantiam  seu  petitionem  actoris  fuit  ezcommuni- 
catus,  citatus  in  alia  causa  tanquam  reus,  ab  eo- 
dem actore,  probabiliter  potest  se  excusare  et  nolle 
comparere,  donec  actor  ab  excommunicatione  de- 
sistat, seque  absolvi  sinat  ; maxime  si  excommu- 
nicatio fuerit  injusta.  Denique  qui  non  ex  necessi- 
tate comparere  cogitur,  sed  vocatur  sub  hac  con- 
ditione, si  voluerit,  aut  si  commodum  ei  fuerit, 
polest  non  comparere',  nec  respondere. 

Sect.  V,  VI.  — An  excommunicatus  possit  in  ju- 
dicio munus  tabellionis  aut  testem  agere. 

Dico  1 : Tabellio,  quandiu  est  excommunicatus, 
non  polest  licite  munus  suum  exercere  oh  genera- 
lem prohibitionem,  quam  babetnon  communicandi 
cum  aliis  ex  vi  sum  excommunicationis  ; imo  juxta 
communem  canonistarum  sententiam,  si  sit  pu- 
blice excommunicatus,  illud  non  exercet  valide  in 
foro  exteriori ; ita  ut  si  instrumenta  aliqua  confi- 
ciat, sint  invalida,  nec  eis  fides,  quae  publicis  in- 
strumentis debetur,  adhibenda  sit.  Quia  acta  a pu- 
blico excommunicato,  ratione  publici  muneris, 
sunt  ipso  jure  nulla  ; scriptura  tamen  ab  ejusmodi 
excommunicato  facta  ex  mutuo  partium,  scientium 
illius  excommunicationem  consensu,  videtur  in  in- 
teriori conscientiae  foro  obligationem  inducere,  ka 
ut  si  sit  testamentum,  valida  sil  institutio  haeredis 
in  eo  facta  quoad  forum  conscientiae,  quia  nullum 
est  jus  illud  irritans  ; adeoque  partes  non  possunt 
illam  rejicere  ut  invalidam  aut  insufficientem,  quia 
jam  cesserunt  juri  suo.  Nunc  tamen  per  extrav. 
Ad  evitanda,  acta  a tabellione  excommunicato  non 
denuntiato  sunt  valida  in  utroque  foro,  modo  partes 
excommunicationem  scientes  voluntarie  illum  ad- 
miserint. Collatio  muneris  tabellionis  facta  excom- 
municato est  valida,  adeoque  acta  ab  eo  post  cen- 
surae absolutionem,  sunt  valida  ; acta  autem  ab  eo, 
excommunicatione  durante,  an  sint  valida,  jam 
explicatum  est. 

Dico  2 : Excommunicatus  non  potest  licite  esse 
testis  in  judicio,  nec  ab  aliis  admitti,  excepta  causa 
fidei  ; in  favorem  enim  fidei  admittitur  ad  proban- 
dum contra  haereticos,  fautores,  receptatores  et 
defensores  eorum,  ut  habetur  in  cap.  In  fidei,  De 
haereticis,  in  6.  Atque  hoc  intelligendum  est  de  ex- 
communicato vitando;  nunc  autem  post  extrav.  Ad 
evitanda,  is  qui  non  est  vitandus,  quamvis  possit 
recusari  seu  repelli,  ex  consensu  tamen  partium  et 
judicis  potest  etiam  admitti.  Imo  si  vitandus  ex  con- 
sensu utriusque  partis,  judice  non  repugnante  ad- 
mitteretur, vaiidum  esset  ejus  testimonium  ;si  autem, 
repugnante  illo  contra  quem  producitur,  admittatur, 
erit  invalidum.  Atque  id  quod  diximus  de  teste  in 
judicio,  idem  dic  de  teste  extra  judicium  in  coir- 

tractibus,  in  testamentis,  aut  aliis  scripturis  effi- 
ciendis, etc.  Excommunicatus  dicens  testimonium 
in  judicio,  in  contractu,  etc.,  si  ejus  testificatio  sit 
falsa,  aut  aliquam  includat  injustitiam,  peccabit 
mortaliter;  si  autem  faveat  veritati  et  justitiae,  ob 
violatam  excommunicationem  in  materia  levi,  pec- 
cabit tantum  venialiter. 

Sect.  VII,  VIII.  — De  advocato,  procuratore,  tu- 
tore, curatore  excommunicato. 

Dico  I : Advocatus  excommunicatus  non  potest 
quidem  licite  patrocinari,  sed  si  faciat,  facium  te- 
net ; ergo  repellendus  est,  si  sit  excommunicatus 
vitandus;  si  autem  sit  toleratus,  repelli  etiam  po- 
test; admitti  tamen  licite  potest  etiam,  si  partes  et 
judex  consentiant.  Deinde  acta  ab  excommunicato 
vitando  ad  patrocinium  admisso  sunt  valida  ; et 
iste  potest  condignum  stipendium  accipere,  nisi  pa- 
trocinium petens  ignoret  ejus  excommunicationem. 

Dico  2 : Excommunicatus,  per  se  loquendo  et 
secluso  casu  necessitatis,  non  potest  procuratoris 
officium  agere,  et  illud  agendo  peecat  eo  modo,  quo 
dictum  est  de  actore  et  advocato,  et  illum  admit- 
tentes, et  cum  eo  causam  agentes  si  sit  excommu- 
nicatus vitandus.  Secus  vero,  si  non  sit  vitandus, 
non  vitandus  tamen  etiam  nunc  recusari  ac  re- 
pelli potest.  Si  excommunicato  procuratori  non 
objiciatur  exceptio  ipsius  excommunicationis,  neque 
a judice  repellatur,  ejus  acta  juxta  communem  ca- 
nonistarum  sententiam,  sunt  valida ; non  amittit 
enim  suam  priorem  potestatem  ob  supervenientem 
excommunicationem,  sed  prohibetur  illa  uti.  Si  ta- 
men illa  objecta  sitet  probata  excommunicatio,  quod 
aget,  erit  invalidum.  Deinde  non  potest  extra  casum 
necessitatis  conferri  munus  procuratoris  excommu- 
nicato vitando;  si  vero  collatum  sit,  talis  collatio 
non  tantum  erit  valida  quoad  actus  exlrajudiciales, 
sed  etiam  probabilius  quoad  actus  judiciales  seu 
quoad  lites,  multo  autem  magis  erit  valida,  si  col- 
latum sit  excommunicato  non  vitando,  ac  proinde 
acta  ejusmodi  procuratoris,  quandiu  officio  non 
privatur  et  ab  ejus  exsecutione  non  repellitur, 
erunt  valida.  Denique  omnia  quae  jam  dicta  sunt  de 
procuratore,  conveniunt  etiam  tutori,  curatori,  etcui- 
vis  temporalem  administrationem  assumenti ; atque 
id  omne  quod  jam  dictum  est  de  uno,  etiam  dic  de  alio. 

DISPUTATIO  DECIMA  SEPTIMA.’ 

De  aliis  omnibus  remotioribus  excommunicationis 
effectibus. 

Sect.  I,  IT.  — De  effectibus  tam  in  ipso  excommu- 
nicato quam  in  participantibus  cum  illo  causatis. 

Dico  1 : llsec  sunt  mala  quae  affert  homini  excom- 
municatio : 1°  eum  privat  communibus  Ecclesiae 
suffrasiis  ; 2°  communicatione  sacramentorum  ; 
5°  activa  eorum  administralione;  i°  omni  jurisdi- 
ctionis usu;  5°  suspendit  ab  officio  et  beneficio  eccle- 
siasticos ; G°  eos  reddit  incapaces  ecclesiastici  bene- 
ficii ; 7°  eos  reddit  ineligibiles  ad  beneficium  eccle- 
siasticum ; 8°  excludit  hominem  ab  omnibus  actibus 
forensibus,  excepta  sui  defensione  ; 9°  excludit  eum 


ab  omni  pactione  et  contractu ; 10°  reddit  eum  ine- 
ligibilem  ad  dignitates  saeculares  et  munia  civilia  ; 
11°  privat  omni  civili  communicatione  ; 12°  litterae 
apostolic*  a quovis  excommunicato  impetratae,  et 
processus  virtute  illarum  habitus,  ipso  facto  irritus 
est  : habetur  in  cap.  i De  rescript.,  in  6,  etc. ; 
15°  causat  irregularitatem  clerico  in  excommunica- 
tione officium  alicujus  ordinis  exercenti ; 14°  ex- 
communicatus insordescens  per  annum  in  sua 
excommunicatione,  fit  suspensus  de  haeresi ; et  si 
sit  ecclesiasticus  ac  habeat  beneficia,  censetur  di- 
gnus illorum  privatione,  eumque  judex  ecclesiasti- 
cus potest  ista  poena  punire. 

Dico  2 : Speciali  praecepto  ab  Ecclesia  prohibi- 
tum est  fidelibus,  ne  participent  cum  excommuni- 
cato in  crimine  ob  quod  excommunicatus  est,  neve 
cooperentur  ei  ad  continuandam  suam  contuma- 
ciam in  tali  crimine,  sub  poena  incurrendi  ipso  facto 
eamdem  excommunicationem  majorem,  quam  prius 
incurrit  ille  excommunicatus,  a qua  non  possunt 
absolvi  nisi  ab  eo  a quo  ipse  criminosus  excom- 
municatus absolvi  potest;  adeoque  haec  participatio 
non  est  tantum  intrinsece  ac  per  se  mala,  sed 
etiam  mala,  quia  specialiter  prohibita  est  ab  Ecclesia. 

Dico  3 : Quoad  participationem  in  divinis  cum 
excommunicato,  quando  licitum  sit  aut  illicitum  ; 
quando  incurratur  excommunicatio  minor  aut  irre- 
gularitas, jam  satis  supra  dictum  est,  uti  et  de  ex- 
terna ac  vulgari  communicatione. 

DISPUTATIO  DECIMA  OCTAVA. 

De  causis  excommunicationis  majoris, 

Sect.  I,  II.  — Quis  possit  excommunicare,  et  excom- 
municari. 

Dico  1 : Causa  efficiens  excommunicationis  esi 
homo  et  jus  ; est  enim  excommunicatio  ab  homine 
et  a jure.  In  ferente  excommunicationem  requiritur 
potestas  jurisdictionis  ecclesiasticae  fori  contentiosi. 
Hinc  parochi  non  possunt  excommunicare ; sed 
tantum  episcopi  jure  quasi  proprio.  Episcopus  non 
potest  quidem  instituere  censuras  seu  excommuni- 
cationem, sed  potest  hanc  imponere  juxta  institu- 
tionem ab  Ecclesia  faciam,  quae  imposita  ubique 
ligat  excommunicatum,  etquocunque  tendat,  secura 
excommunicationem  defert  instar  leprae,  quae  ubi- 
que leprosum  sequitur;  ideoque ubicunque  exsistat, 
omnes  excommunicationis  effectus  ab  Ecclesia  in- 
stitutos et  statutos  semper  suffert,  inter  quos  unus 
est  ut  obliget  omnes  fideles  ad  eum  vitandum  tan- 
quarn  alienum  et  ab  Ecclesia  praecisum.  Unde  hi 
effectus  proveniunt  ex  Ecclesiae  institutione,  non 
praecise  ex  impositione  excommunicationis  ab  epi- 
scopo factae,  qui  non  potest  suam  jurisdictionem  ubi- 
que extendere. 

Dico  2 : Subjectum  capax  excommunicationis  est 
homo  viator,  et  vivens  in  hac  vita  mortali,  adultus, 
baptizatus,  et  qui  in  terris  habeat  superiorem,  ac 
debet  esse  persona  aliqua  singularis.  Unde  non 
potest  ferri  excommunicatio  in  communitatem  sine 
personarum  distinctione,  quia  bona,  quibus  privi' 

principaliter  excommunicatio,  sunt  personalia,  seu 
pertinent  ad  singulas  personas.  Et  actus  quos  in- 
terdicit, regulariter  loquendo,  sunt  etiam  persona- 
les. Deinde  excommunicatio  generaliter  lata  non 
tantum  ligare  potest  laicos  omnes  et  clericos  in- 
feriores, sed  etiam  episcopos,  dummodo  canonis  et 
sententiae  auctor  sit  illis  superior,  et  verba  sint  ita 
universalia,  ut  eos  comprehendant.  Nam  in  cap. 
Quia  periculosum , De  sent.  exponam.,  in  6,  exci- 
piuntur episcopi  tamum  quoad  suspensionem  et  in- 
terdictum, non  vero  quoad  excommunicationem. 

Sect.  III. — Ob  quam  causam  ferri  possit  aut  debeat 
excommunicatio. 

Dico  1 : Secundum  Ecclesia;  jus  ordinarium  non 
debet  neque  potest  ferri  excommunicatio  major, 
nisi  ob  culpam  mortalem,  cum  inobedienlia  erga 
Ecclesiam  et  cum  contumacia  commissam.  Imo 
neque  ab  ipso  papa.  Ubi  enim  Scriptura,  Patres  ac 
pontifices  loquuntur  de  causa  aut  potestate  fe- 
rendi excommunicationem,  semper  ad  id  requiri 
culpam  gravem  indicant;  et  ratio  est,  quia  poena 
debet  esse  culpae  proporiionala.  Excommunicatio 
est  poena  gravissima,  ergo  sola  culpa  gravis  seu 
mortalis  est  illi  proportionata,  nec  aliter  Christus 
hanc  excommunicandi  potestatem  dedit  Ecclesiae  ; 
adeoque  excommunicatio  lata  pro  culpa  quae  mor- 
talem gravitatem  non  attingit,  non  solum  est  in- 
justa, sed  etiam  ipso  jure  nulla,  a quocunque  fera- 
tur. Unde  quoliescunque  aliquis  excusatur  a culpa 
laorlali  in  alicujus  legis  aut  pratcepti  transgres- 
sione, excusatur  etiam  ab  excommunicatione  con- 
trahenda, quamvis  omnibus  istius  legis  aut  prae- 
cepti transgressoribus  illa  fuerit  imposita  : v.  gr.  si 
imposita  fuerit  excommunicatio  omnibus  qui  aliquid 
furantur,  et  aliquis  furtum  leve  faciendo,  excuse- 
tur a culpa  mortali,  etiam  excusabitur  ab  excom- 
municatione contrahenda.  Quaedam  jura  quae  con- 
tra hoc  objiciuntur,  v.  gr.  cap.  Odoardus,  De  solu- 
tionibus, cap.  Pervenit,  De  sent.  excomm.,  cap.  Epi- 
scopi H,  qusest.5,  nihil  faciunt  ad  hanc  rem.  Hinc 

Dico  2 : Quoties  per  legem  prohibetur  aliquid  sub 
poena  excommunicationis  ipso  facto  incurrendae,  si 
lex  sit  justa  et  valida  quoad  talem  poenam,  est  pec- 
catum mortale  ejus  transgressio;  si  enim  poena  ista 
justa  est,  supponit  causam  proporlionatam,  nempe 
culpam  mortalem.  Notandum  autem  est  pro  solven- 
dis quibusdam  objectionibus,  peccatum  ex  se  ve- 
niale, vel  ob  scandalum,  vel  ob  periculum  proxi- 
mum in  quo  constituit  hominem  peccandi  mortali- 
ter, posse  esse  mortale ; deinde  quamvis  ista  cir- 
: eumslantia  per  se  et  ex  natura  rei  non  sufficeret  ad 
constituendum  peccatum  mortale , posset  tamen 
interdum  sufficere,  ut  praelatus  posset  prohibere 
graviter  illum  actum,  ut  subditum  removeat  non 
tantum  a dispositione  proxime  proxima  peccandi 
mortaliter,  sed  etiam  a dispositione  utcunque  pro- 
xima, seu  parum  distanti  a proxime  proxima.  Et 
tunc  ille  actus,  qui  per  se  non  foret  peccatum  mor- 
tale, adjuncto  superioris  praecepto  sufficienter  de- 


clarantis se  velle  obligare  quantum  potest,  fiet  pec- 
catum mortale.  Si  enim  superior  gotest  interdum 
praecipere  vel  prohibere  sub  mortali  aclurn  de  se  in- 
differentem,quanto  magis  de  se  veniali  ter  peccamino- 
sum,  si  gravis  causa  occurrat;  quia  per  ordinem  ad  ta- 
lem causam  fit  materia  gravis.  Praeterea  ista  jura  saepe 
monent  transgressores  excommunicandos,  non  autem 
ipso  facto  excommunicant,  relinquendo  judicis  ar- 
bitrio judicare  de  peccati  gravitate;  aut  loquuntur 
de  quadam  excommunicatione  minore.  Caeterum 

Dico  3 : Quoties  lex  vel  praeceptum  justum  sub 
poena  excommunicationis  majoris  a judice  tantum 
inferendae  aliquid  prohibet,  illius  transgressio  ex 
suo  genere  est  peccatum  mortale  : id  est,  actus 
transgressionis  in  ista  materia  per  legem  aut  prae- 
ceptum prohibita,  est  sufficiens  ad  peccatum  mor- 
tale ; ideo  non  dicitur  quod  omnis  ejus  transgressio 
sit  peccatum  mortale,  sed  quod  aliqua  possit  esse, 
et  haec  est  apta  ad  excommunicationis  poenam, 
quando  habuerit  materiam  completam  ad  consti- 
tuendum peccatum  mortale  sufficientem. 

Dico  4 : Ut  ferri  possit  excommunicatio,  debet 
esse  peccatum  mortale  cum  inobedienlia  et  contu- 
macia respectu  Ecclesiae  commissum,  quod  aliqua 
vel  hominis  vel  legis  monitio  ecclesiastica  praeces- 
sit sub  propositione  vel  comminatione  talis  cen- 
sura;.. Ilaec  autem  inobedientia  debet  esse  contra 
praeceptum  aut  legem  ita  latam  ut  includat  adjun- 
ctainve  habeat  admonitionem  sub  censura  ; quae- 
vis enim  inobedientia  et  contumacia  non  sufficit, 
uti  nec  quodlibet  peccatum  mortale,  sed  tantum  illud 
quod  committitur  ex  contumacia  erga  Ecclesiam. 

Sect.  IV.  — Qucenam  forma  servanda  sit  in  ferenda 
excommunicatione. 

Dico  : Quaenam  forma  sit  servanda,  sive  in  fe- 
renda excommunicatione  a jure,  sive  ab  homine, 
ex  iis  quae  supra  diximus  de  forma  censurae  in 
communi,  sat  palet : v.  gr.  homo  ferens  excommu- 
nicationem potest  hac  forma  uti  : Innodamus  illum 
vinculo  excommunicationis  , vel  illum  excommu- 
nico. Et  ex  quibusdam  circumstantiis  posset  haec 
esse  sufficiens  : Denuntio  te  excommunicatum,  ju- 
dice per  ista  verba  satis  sum  voluntatem  explicante: 
uti  et  haec:  Nullus  communicet  cum  Petro.  Solet  enim 
Ecclesia  tantum  prohibere  communicationem  cum  alio 
ob  solam  censuram.  Aliae  caeremoniae  quae  in  excom- 
municatione ab  homine  interdum  servantur,  sunt 
accidentales,  nec  de  essentia  formae;  qualis  est  dum 
in  solemni  promulgatione  seu  denuntiatione  senten- 
tiae excommunicationis  aliquis  minister  accensam 
lucernam  manu  tenet,  et  in  fine  exstinguit,  ac  tin- 
tinnabulum pulsat. 

DISPUTATIO  DECIMA  NONA. 

De  absolutione  ab  excommunicatione. 

Sect.  I,  II.  — An  excommunicatio  per  solum  ab- 
solutionem possit  auferri,  et  de  causis  ad  hanc  ne- 
cessariis. 

Dico  1 : Omnis  excommunicatio  per  absolutio- 
nem solam  tolli  potest,  etiam  ista  quae  sub  h£Q 

conditione  fertur  : Sis  excommunicatus  donec  satis- 
facias vel  restituas;  expleta  enim  conditione  excom- 
municatio non  tunc  desinit  aut  tollitur  per  se, 
ut  vult  Covarruvias  et  Alcialus,  sed  eget  adhuc 
absolutione  ; jura  enim  hanc  requirunt.  Adeo- 
que  solus  papa,  qui  solus  potest  in  jure  com- 
muni dispensare,  de  sua  potestate  absoluta  potest, 
si  velit  ita  aliquem  excommunicare,  donec  cer- 
tam conditionem  impleat,  ita  ut  ea  impleta,  ipso 
facto  liber  maneat  ab  excommunicatione  sine  abso- 
lutione. 

Dico  2 : Quisnam  possit  absolvere  ab  excommu- 
nicatione tum  a jure  tum  ab  homine,  dictum  est 
supra  in  disput.  7,  secl.  2 et  3,  etc.,  agendo  de 
absolutione  censurae  in  genere.  Forma  ad  absol- 
vendum ab  excommunicatione  non  requirit  certa 
verba,  sed  solum  ea  quae  proprium  hujus  absolu- 
tionis effectum  sufficienter  significent,  qui  est  ex- 
eommunicationem  tollere  et  communicationi  fide- 
lium separatum  restituere.  Solet  autem  haec  forma 
a doctoribus  assignari  : Absolvo  te  a vinculo  majoris 
excommunicationis  ob  talem  causam  incursw,  et  re- 
stituo te  sacramentis  Ecclesiae  et  communioni  fide- 
lium in  nomine  Patris  et  Filii  et  Spiritus  sancti. 
Sed  solum  prima  verba  : Absolvo  te  a vinculo  ex- 
communicationis, sunt  necessaria ; reliqua  possunt 
omitti. 

Dico  3 : In  solennii  excommunicationis  absolu- 
tione hae  quatuor  caeremoniae  accidentales  solent 
recenseri  : Prima  est,  ut  ab  excommunicato  exiga- 
tis'juramentum  parendi  Ecclesiae  in  ea  re  ob  quam 
excommunicatus  fuit,  quando  nempe  sunt  enormia 
crimina ; vel  satisfaciendi,  si  crimen  requirat  satis- 
factionem quae  nondum  facta  sit.  Secunda,  ut  sa- 
cerdos, priusquam  absolvat,  psalmum  aliquem  e poe- 
nitentialibus  recitet  super  absolvendum  (in  cap.  A 
nobis  2,  De  senlent.  excomm.) : solet  recitari  psal.  l, 
Addunt  ductores  sacerdotem  absolventem  debere 
esse  indutum  superpeliicio  et  stola,  nempe  in  pu- 
blica ac  soleroni  absolutione,  non  in  privata;  ac 
pcenitentem  genuflexum  nudatis  scapulis,  dumque 
psalmus  recitatur,  flagello  pcrcuti  debere,  quod, 
Icet  nullo  jure  scripto  sit  cautum,  consuetudine  ta- 
men receptum  dicunt.  Addit  tamen  Navarra  id  in 
feminis  omittendum,  et  ob  justam  causam  posse 
omitti  in  quavis  absolutio,  e.  Tertia , ut  finito 
psalmo,  recitetur  oratio  Dominica.  Quarta,  ut  alia 
consueta  serventur,  nempe  dicatur  : Salvum  fac 
servum  tuum,  etc.  (Psal.  lxxxv),  cum  oratione  : 
Deus  cui  proprium  est,  etc.  Quamvis  juxta  omnes 
hce  eairemoni®  non  sint  de  substantia  formae,  et 
lnec  valida  sii  sine  illis,  dicunt  tamen  sacerdo- 
tem qui  absolvit  (secus,  si  non  sil  sacerdos)  te- 
neri in  conscientia  eas  non  omittere,  nisi  adsit 
rationabilis  causa  eas  omittendi,  aut  sit  tantum 
absolutio  ad  cautelam;  sed  haec  obligatio,  si  quae 
fit  juxta  circumstantias  prudenter  spectatas  aut 
consuetudinem , non  videtur  esse  sub  gravi  pec- 
cato. 


DISPUTATIO  VICESIMA. 

De  quibusdam  excommunicationibus  in  particulari, 
quae  ab  homine  ferri  solent. 

Sect.  I — An  judices  ecclesiastici  possint  licite  et 
valide  pro  catisis  temporalibus  excommunicationem 
ferre. 

Dico  I : Non  est  per  se  malum,  nec  extra  pote- 
statem ecclesiasticam  ferre  excommunicationem , 
ordinando  eam  aliquo  modo  ad  fines  temporales,  v. 
er.  ut  restituantur  ablata,  solvantur  debita,  reve- 
lentur occulta,  vtc.,  adhibitis  quibusdam  circum- 
stantiis quas  concilium  Triden tinum  (sess.  23,  cap. 
3)  ponit : nempe  ut  soli  episcopi  aut  episcopalem 
jurisdictionem  habentes  ejusmodi  excommunica- 
tiones decernant  et  ex  re  non  vulgari,  causa  prius 
mature  perpensa,  ac  quando  realis  aut  personalis 
exsecutio  fieri  non  potest.  Hinc 

Dico  2 : Potest  judex  ecclesiasticus  valide  et  ser- 
vatis praedictis  circumstantiis,  etiam  licite  in  istis 
causis  et  actionibus  qu®  proxime  ad  fines  tempo- 
rales ordinari  videntur,  excommunicationem  ferre, 
vel  ut  aliquod  malum  commissum  emendetur, 
vel  ut  malunt  quod  committi  aut  timeri  potest, 
praeveniatur;  interdum  respiciendo  ad  crimina, 
offensiones  aut  scandala  commissa  : non  prae- 
cise quatenus  praeterita  sunt,  sed  quatenus  ali- 
quo modo  tractum  successivum  habent,  ut  postea 
tollantur  aut  resarciantur  ; interdum  vero  respi- 
ciendo solum  ad  futura  crimina,  ut  vitentur,  el 
ecclesiastica  obedientia  severius  observetur.  Quam- 
vis regulariter  loquendo  non.  liceat  hujusmodi  ex- 
communicationem ferre  contra  personam  determi- 
natam, ac  maxime  quando  cognita  est,  sed  tantum 
generatim  ac  confuse  contra  personam  indetermi- 
natam qua  tale  debitum  commisit  aut  committet, 
attamen,  si  feratur,  factum  tenebit,  et  excommuni- 
catio ligabit,  si  revera  sufficiens  ratio  et  spiritualis 
causa  interveniat.  Imo,  in  Dr  veniente  causa  rationa- 
bili licite  etiam  feretur,  v.  gr.  si  judex  saecularis 
nolit  remedium  adhibere , neque  ejus  qui  inju- 
riam passus  est,  accusationem  suscipere  aut  in 
causa  progredi ; tunc  enim  ad  commune  bonum, 
et  ad  fidelium  pacem  spectat,  ut  ad  judicem  eccle- 
siasticum possit  haberi  recursus,  saltem  ut  pec- 
cata publica  corrigantur.  Item  si  persona  tant®  sit 
dignitatis  ut  non  habeat  superiorem  in  temporalibus, 
nec  velit  arbitrorum  judicio  rem  committere,  tunc 
etiam  potestas  spiritualis  per  excommunicationem 
potest  eum  cogere  ad  servandam  justitiam  ; vel  si 
res  sit  dubia,  ad  standum  aliquorum  judicio.  Hoc 
enim  spectat  ad  commune  bonum  spirituale. 

Sect.  II.  — An  excommunicatio  lata  ut  solvatur  de- 
bitum, aut  restituatur  alienum,  semper  liget. 

Dico  1 : Qui  excusatur  a peccato  mortali,  excu- 
satur etiam  ab  incursione  excommunicationis,  prae- 
sertim in  foro  conscienli®.  Ilinc  si  quis  furatus  sit 
rem  levem,  aut  leve  damnum  intulerit,  non  incur- 
ret excommunicationem  latam  ob  furtum,  nisi  for- 
tasse rem  istam  retinendo,  postea  peccet  mortali- 
ter ; quamvis  autem  non  esset  obligatio  restituendi 

sub  mortali,  si  tamen  interveniret  ita  gravis  causa 
spiritualis,  aut  sufficeret  ad  gravem  obligationem 
inducendam,  tunc  praeceptum  sub  excommunica- 
tione latum  posset  peccantem  obligare  ac  ligare. 
De  excommunicatione  camerae  aposlolicae  ipso 
facto  incurrendae  ab  eis  qui  Romae  pensionem  aut 
debitum  intra  certum  terminum  non  solverint, 
etiamsi  fuerint  tunc  impotentes  ad  solvendum, 
vide  hic  apud  P.  Suarez  ; nempe  declarantur  in  foro 
exteriori  tanquam  excommunicati. 

Dico  2 : Quando  excommunicatio  fertur,  ut  solu- 
tio debiti  fiat  intra  certum  tempus,  si  quis  illo 
tempore  sit  impotens  , excusatur  quidem  tunc 
a culpa,  adeoque  et  ab  excommunicatione  ; sed  ad- 
huc perseverat  praeceptum  sub  excommunicatione 
latum,  ita  ut  ille  veniens  postea  ad  pinguiorem  for- 
tunam, si  non  solvat  debitum,  aut  restituat,  tunc 
excommunicationem  incurrat.  Deinde  si  voluntarie 
et  ex  malitia,  aut  ex  gravi  negligentia  cum  suf- 
ficienti praevisione  futurae  impotentiae,  fiat  impo- 
tens; tunc  nec  a culpa,  nec  ab  excommunicatione 
excusabitur 

Sect.  III.  — An  excommunicatio  tata  ut  reveletur 

secretum , denuntietur  crimen  occultum , aut  pro- 
datur scriptura,  semper  liyet. 

Dico  1 : Quoties  excommunicatio  fertur  ad  hunc 
finem  ut  manifestetur  veritas  aut  prodatur  scri- 
ptura, si  quis  ante  latam  excommunicationem  vel 
jure  naturali,  vel  quovis  alio  ad  hoc  tenebatur, 
excommunicatio  ligat;  v.  gr.  si  quis  ob  commune 
bonum  teneatur  occultum  haereticum , aut  seditio- 
sum superiori  denuntiare;  et  postea  si  praecipia- 
tur sub  excommunicatione,  ut  intra  certum  tempus 
denuntietur,  inobediens  illam  incurrit.  Idem  dic  de 
prodenda  scriptura,  in  qua  non  solum  agitur  de  alie- 
no titulo  vel  jure,  sed  etiam  de  dominio  aut  usu  ad 
alium  perlinente. 

Dico  2 : Quamvis  non  supponatur  aliunde  obli- 
gatio manifestandi  veritatem  aut  prodendi  scriptu- 
ram antequam  praelatus  ecclesiasticus  sub  excom- 
municatione ipso  facto  incurrenda  id  praecipiat, 
potest  tamen  ejusmodi  praeceptum  esse  justum  et 
obligare,  adeoque  excommunicatio  erit  valida,  et 
post  trinam  monitionem  juste  lata  ; ideoque  qui 
isti  praecepto  non  obedierit,  excommunicationem 
incurret.  Saepe  enim  est  hoc  necessarium  ad  com- 
mune fidelium  bonum  et  ad  justitiae  exsecutionem ; 
ac  proinde  ob  motivum  spirituale  potest  sub  spiri- 
tualem potestatem  cadere.  Sed 

Dico  5 : Quando  hujusmodi  excommunicatio  ab 
homine  lata  non  supponit  gravem  culpam  in  ta- 
cenda veritate  vel  occultanda  scriptura  commissam, 
neque  etiam  supponit  priorem  obligationem  ad 
ejusmodi  actum,  neque  illam  polis  est  inducere, 
simpliciter  sive  in  tali  casu  , tunc  quamvis  aliquis 
non  respondeat,  seu  non  obediat  isti  sententiae, 
non  incurret  excommunicationem  : nimirum,  1°  si 
praeceptum  sit  injustum  vel  excedens  humanam 
potestatem,  v.  gr.  si  jubeatur  revelare  rem  occul- 


tissimam, quae  cadat  in  grave  damnum  illius,  con- 
tra quem  nec  semiplena  probatio,  nec  publicus 
rumor,  nec  infamia  praecessit.  2°  Si  id  quod  prae- 
cipitur, non  possit  exsequi  sine  gravi  detrimento. 

5°  Si  testimonium  ferendum  sit  contra  personam 
sibi  valde  conjunctam,  v.  gr.  contra  patrem,  ma- 
trem, filium,  maritum,  uxorem,  fratrem,  etc.  ; 
id  enim  est  quasi  ferre  testimonium  contra  se 
ipsum,  nec  est  sine  aliqua  propria  infamia,  vel  alio 
gravi  incommodo.  4°  Si  ita  rem  novit  ut  licite  non 
possit  eam  revelare;  v.  gr.  qui  novit  in  confessione, 
aut  per  consultationem  secretam  aut  ratione  officii, 
quales  sunt  advocati,  et  procuratores  qui  tenentur 
tueri  jus  istius  partis.  5°  Si  isti  homines  sub  verbis 
prmcepli  in  proprietate  sumptis  non  comprehendan- 
tur, vel  licet  verborum  cortice  comprehendi  vi- 
deantur, re  tamen  ipsa  per  legem  intenta,  seu  quae 
intendi  debuit,  non  comprehenduntur  : v.  gr.  si 
praecipiatur  ut,  qui  habet  talem  scripturam,  eam  pro- 
dat, habens  solummodo  ejus  transsumptum , non 
vero  scripturam  authenticam , non  tenetur  illud 
prodere,  quia  ista  duo  non  sunt  idem;  neque  in 
judicio  transsumptum  facit  aequalem  fidem  cum  au- 
tographo. Deinde  cum  haec  praecepta  soleant  fieri 
sub  certo  dierum  numero , v.  gr.  ita  ut  intra  sex 
dies  reveletur  quod  praecipitur,  sub  excommunica- 
tione ipso  facto  incurrenda,  tunc  isti  dies  numerari 
debent  ab  eadem  die  et  hora,  qua  praeceptum  pro- 
fertur, neque  incurretur  excommunicatio  donec  tot 
dies  naturales  integre  completi  sint;  elapso  tamen 
ipsorum  dierum  termino,  per  se  loquendo,  non 
exstinguitur  praecepti  obligatio;  quamvis  in  hoc  at- 
tendenda sit  praecepti  intentio  et  usus. 

DISPUTATIO  VICESIMA  PRIMA. 

De  excommunicationibus  panae  reservatis  in  bulla 
Cmnce  Domini. 

Sect.  I,  II.  — Quales  sint  censurae  in  bulla  Coenae, 

et  queenam  sint  delicta  ob  quee  in  illa  fertur  ex- 
communicatio. 

Dico  1 : Excommunicationes  bullae  Coenae,  quam- 
vis olirn  censerentur  esse  tantum  ab  homine,  adeo- 
que exspirare  per  mortem  papae;  nunc  tamen  post 
bullam  Pii  V,  in  qua  vult  eas  durare  semper  quoad 
usque  a papa  revocentur,  aut  aliquid  contrarium 
statuatur,  induerunt  naturam  statuti  per  modum  ge- 
neralis sententiae  lati.  Attamen  ob  multiplicitatem 
harum  bullarum  quae  singulis  annis  renovantur, 
non  multiplicantur  numero  excommunicationes  cir- 
ca idem  crimen,  quia,  adveniente  posteriore  excom- 
municatione, priores  omnes  cessant;  imo  per  alia 
jura  latae  non  etiam  multiplicantur. 

Dico  2 : Praedicta  bulla  continet  viginti  casus  seu 
delicta,  ob  quae  fertur  excommunicatio. 

I.  Excommunicatio  est  contra  omnes  haereticos 
cujusvis  sectae  (non  haec  incurritur  ob  haeresim 
pure  mentalem) ; item  contra  veros  interius  a fide 
Christiana  apostatas,  non  contra  exterius  apostasiam 
simulantes;  contra  credentes  doctrinae  haeretico- 
rum; contra  haereticorum  receptatores,  fautores, 

defensores,  quatenus  tantum  sunt  haeretici,  non  licas  se  habere  cognoscentes,  intra  viginli  dies  eas 

■vero  quatenus  tales  homines,  v.  gr.  amici,  paupe-  non  destruunt  aut  resignant, 

res,  ete.,  nec  etiam  quatenus  sunt  excommunicati;  7.  Est  contra  subministrantes  arma  aut  auxilium 

item  contra  illos  qui  eorum  libros  aliquam  haeresim  infidelibus  hostibus  in  damnum  Christianorum;  et 


continentes,  vel  de  religione  tractantes,  v.  gr.  De 
Scriptura  sacra,  de  fidei  mysteriis,  de  theologia 
scholastica  (non  autem  de  philosophia , artibus  in- 
ferioribus, historia , etc. ) sine  sedis  apostolicte  au- 
ctoritate scienter  legunt  aut  retinent,  imprimunt, 
seu  quomodo  libet  defendunt,  ex  quavis  causa  pu- 
blice vel  occulte  quovis  ingenio  vel  colore.  Item 
contra  schismaticos  recedentes  pertinaciter  ab  Ec- 
clesiae ohedientia  absque  errore  in  fidei  doctrina. 
Ilinc  non  quicunque  a papa  excommunicatus , est 
schismaticus,  sed  qui  pertinaciter  se  ejus  obe- 
dientiae  subtrahit,  non  recognoscendo  illum  ut  su- 
periorem. 

2.  Est  contra  quasvis  personas  appellantes  a 
papa  ad  concilium  generale,  et  contra  eos  qui  auxi- 
lium aut  favorem  dederunt  ad  appellandum  effectu 
secuto. 

5.  Est  contra  omnes  piratas  et  maritimos  latrun- 
culos, ac  praecipue  eos  qui  mare  pontificium  discur- 
runt, eorumqne  fautores,  receptatores,  et  defen- 
sores. Videntur  autem  tantum  ii  incnrrere  hanc 
excommunicationem  qui  Christianos,  non  vero  qui 
infideles  et  Tureas  depraedantur;  item  non  videntur 
eam  incurrere,  qui  titulo  belli  licet  injusti,  deprae- 
dationes in  mari  exercent.  Et  idem  videtur  dicen- 
dum de  iis  qui  incidenter  semel  aut  bis  spoliant 
navigantes  Christianos ; quia  ista  lex,  juxta  commu- 
nem sententiam . inlelligilur  de  iis  qui  quasi  ex 
officio  nauticum  latrocinium  exercent;  non  vero  de 
iis  qui  casu  et  incidenter  furtum  committunt,  nec  hi 
solent  vocari  piratae  seu  latrunculi  maritimi. 

4.  Est  contra  naufragantium  Christianorum  bona 
spoliantes  injusta  acceptione,  similis  excommuni- 
catio , sed  nulli  reservata  lata  fuerat  in  concilio 
Lateranensi  sub  Alexandro  III,  habeturque  in  cap. 
Excommunicationi , De  raptor.  Occupant  autem  haec 
bona,  bona  fide  ignorando  esse  naufragantium  vel 
cum  animo  ea  conservandi  et  restituendi  domino 
(quod  certe  potest  licite  et  sine  censura  fieri),  si 
postea  voluntatem  mutet,  et  incipiat  illa  sibi  vindi- 
care, iisque  uti  tanquam  propriis,  tunc  incurret 
excommunicationem  bullae,  uti  et  ille  qui  naufra- 
gantium bona  a raptore  accipit  ex  antecedente  pacto 
ista  inter  se  dividendi ; secus  si  nullum  pactum  in- 
tercesserit, aut  praecesserit. 

5.  Est  contra  imponentes  inique  tributa,  et  contra 
ministros  illa  exigentes. 

6.  Contra  falsarios  litterarum  aposlolicarum,  id 
est,  immutantes  verum  earum  sensum  a pontifice 
intentum  (secus  si  quid  tantum  leve  et  accidentale 
in  eis  mutetur),  et  contra  fabricantes  falsas  litteras 
apostolicas.  In  hac  excommunicatione  non  com- 
prehenduntur illis  utentes,  neque  fautores,  aut 
praecipientes.  In  capu  tamen  Dura,  § Adjicientes,  De 
crim.  fals.,  fertur  in  eos,  qui  falsas  litteras  aposto- 


contra  eos  qui  illos  faciunt  certiores  de  statu  Chri- 
stianae reipublicae  in  ejus  perniciem.  Christiani 
autem  coacti  remigare  in  triremibus  Turearum,  non 
videntur  hanc  censuram  incurrere  : hoc  enim  prae- 
ceptum non  videtur  obligare  cum  tanto  periculo  et 
rigore;  aliud  vero  est,  an  ipsi  peccent  in  actuali 
certaminis  aggressu  injusto  adversus  Christianos, 
cooperando  infidelium  peccato. 

8.  Est  contra  impedientes  victualia  ad  curiam 
Romanam  deferri.  Nempe  intelligendae  sunt  hae 
actiones  si  injuste  fiant;  nam  si  princeps  aut  respu- 
blica utens  jure  suo,  vel  suae  utilitati  prospiciens, 
prohibeat  ne  trilicum  vel  quid  simile  ex  suis  terris 
extrahatur  ut  Romam  deportetur,  licite  aget,  nec 
hanc  censuram  incurret. 

9.  Est  contra  afficientes  injuriis  eos  qui  accedunt 
ad  sedem  apostolicam,  nempe  ob  negotia  apud  illam 
tractanda,  non  vero  ad  urbem  Romam,  aut  te- 
mere sibi  vindicantes  jurisdictionem  in  eos  qui  in 
ea  curia  morantur. 

10.  Contra  inferentes  injurias  iis  qui  Romam  de- 
votionis causa  petunt. 

11.  Contra  laedentes  aut  persequentes  personas 
ecclesiasticas  in  dignitate  constitutas. 

12.  Contra  percutientes  aut  spoliantes  eos  qui  in 
curia  Romana  causas  agunt  occasione  illarum  ea- 
rumdem  causarum 

13.  Contra  appellantes  ad  laieam  potestatem  in 
causis  ecclesiasticis  ad  impediendum  litterarum  aoo- 
stolicarum  exsecutionem. 

14.  Contra  eos  qui  spirituales  causas  praetextu 
litterarum  apostolicarum  ad  se  evocant,  ut  illarum 
exsecutionem  impediant. 

13.  Contra  trahentes  ad  tribunal  saeculare  perso- 
nas ecclesiasticas,  aut  statuta  facientes  ex  quibus 
libertati  ecclesiasticae  derogetur. 

16.  Contra  impedientes  praelatos  ecclesiasticos 
ne  sua  jurisdictione  utantur. 

17.  Contra  usurpantes  jurisdictionem  aut  fructus 
ad  personas  ecclesiasticas  , ratione  beneficiorum 
ete.,  pertinentes. 

18.  Contra  recipientes  aut  imponentes  decimas, 
aliave  onera  personis  vel  bonis  ecclesiasticis  absque 
Romani  pontificis  licentia. 

19.  Contra  se  interponentes  in  causis  capitalibus 
adversus  personas  ecclesiasticas. 

20.  Contra  destruentes,  invadentes,  occupan- 
tes, etc.,  terras  Romanae  Ecclesiae  subjectas. 

Sect.  III.  — Quis  possit  ab  Itis  censuris  absolvere. 
Dico  : Extra  mortis  articulum  nullus  praHer  pa- 
pam aut  eos  quibus  specialiter  id  commiserit,  potest 
a praedictis  censuris  absolvere ; neque  etiam  tunc 
nisi  reus  paratus  sil  parere  Ecclesiae  mandatis,  et 
deteautionem  vel  pignoratitiam,  vel  fideijussonam, 
vel  saltem  juratoriam.  Ad  absolvendum  ab  his  casi- 

bus  reservatis  non  sufficit  generalis  concessio  absol- 
vendi ab  omnibus  casibus  papae  reservatis,  sed  in 
ea  fieri  debet  expressa  mentio  casuum  bullae  Coe- 
me, qua  detur  facultas  ab  eis  absolvendi.  Imo  nec 
videntur  nunc  episcopi  posse  absolvere  ab  occulta 
hneresi.  Qui  autem  sine  facultate  legitima  absolvit 
ab  eis  casibus,  ipso  facto  incurrit  excommunicatio- 
nem non  reservatam. 

DISPUTATIO  VICESIMA  SECUNDA. 

De  juris  excommunicationibus  papae  reservatis. 
Sect.  I.  — Quce  et  quot  sint  excommunicationes  ju- 
ris, quas  in  canonibus  decreti  papae  reservavit. 

Nota  : sic  habetur  praedictum  decretum  : Si  quis, 
suadente  diabolo,  in  clericum  vel  monachum  violentas 
manus  injecerit,  anathematis  vinculo  subjaceat,  et 
nullus  episcoporum  praesumat  illum  absolvere  : cap. 
Si  quis  suadente  17,  quaest.  4. 

Dico  1 : Hujus  decreti  tenor  sic  explicatur  : 

1.  Per  nomen  clerici  inlelligilur  quicunque  non 
solum  ordinem  clericalem,  sed  etiam  qui  solum 
habet  primani  tonsuram,  etiamsi  conjugatus,  dum 
modo  cum  unica  virgine,  ac  deferat  habitum  cleri- 
calem ac  coronam  gestet;  inlelligitur  etiam  excom- 
ruunicalus,  suspensus,  interdictus.  Sed  clericus  cri- 
minosus, declaratus  per  sententiam  incorrigibilis 
ac  post  trinam  monitionem  perseverans  in  sua  in- 
corrigibililale,  privatur  hoc  clericali  privilegio. 

2.  Per  nomen  monachi  intellige  quemvis  religio- 
sum, etiam  laicum,  conversum,  novilium,  quod  idem 
intellige  de  monialibus  ; etiam  Tertiariis  sancti  Do- 
minici et  sancti  Francisci,  si  gestent  habitum  et 
vivant  in  communi ; item  eremitas  subjectos  alicui 
regula;  aut  superiori. 

5.  Per  manus  violentas  injecerit  intelligitur  quae- 
vis graviter  contumeliosa  actio  exterior  mortaliter 
peccaminosa  circa  clerici  personam  aut  res  ei  ad- 
haerentes, sive  fiat  manu,  sive  baculo,  gladio,  etc. 
Ac  proinde  qui  per  vim  et  injuriam  aliquid  de  cle- 
rici corpore  avellit,  v.  gr.  pileum,  pallium,  etc., 
ita  ut  actio  sit  graviter  injuriosa,  item  qui  eum  in- 
cludit aut  violenter  detinet  in  carcere,  vel  in  loco, 
ex  quo  non  potest  sine  gravi  dedecore  exire,  hanc 
excommunicationem  incurrit ; non  tamen  eam  in- 
currit, qui  in  sui  aut  alterius  tertii  justam  defen- 
sionem percutit  clericum  incontinente,  vim  vi  re- 
pellendo ; nec  is  qui  inveniens  clericum  turpiter 
peccantem  aut  turpes  actus  exercentem  cum  pro- 
pria uxore,  matre,  filia  aut  sorore,  incontinente 
eum  percutit,  etiamsi  a culpa  non  excusetur  apud 
Deum  ; item  potest  quis  sine  illius  incursione  deti- 
nere violenter  clericum  in  sui  ipsius  defensionem  : 
uti  nec  illam  incurrit  a sede  apostolica  expellens 
illum  qui  sine  canonica  electione  eam  occupat. 
Prmterea  non  etiam  eam  incurrit  qui  alio  justo  vel 
licito  titulo  clericum  percutit.  Unde  superior  ec- 
clesiasticus potest  licite  percutere  aut  jubere  per- 
culi clericum  sibi  subjectum  ad  justam  correctio- 
nem et  debito  modo  factam  ; superior  tamen  regu- 
laris >uxta  cao.  Universitatis,  De  scnl,  excomm., 


debet  in  propria  persona  verberare  subditum,  id 
est  per  se  et  non  per  alios,  nisi  urgeat  necessitas, 
in  qua  non  debet  id  facere  per  laicum,  sed  per  cle- 
ricum, vel  monachum,  etiam  conversum.  Captura 
autem  ordinarie  fieri  potest  per  laicum  auctoritate 
ecclesiastici  superioris,  ut  habetur  in  cap.  Ut  fama, 
De  sent.  excomm.  Sic  etiam  juxta  consuetudinem, 
si  talis  habeatur,  fieri  potest  tortura  clerici  per 
laicum  : imo  non  videntur  etiam  abbates  seu  praelati 
regulares  obligari  sub  gravi  ad  verberandum  sibi 
subditum  per  se  ipsos  extra  gravem  necessitatem, 
quandoquidem  ejusmodi  verberatio  personalis  aut 
percussio  dicatur  interdicta  non  solum  episcopo, 
sed  etiam  presbytero  et  diacono  ( Cap.  Episcopum, 
dist.  45  ).  Praeterea  non  incurrit  hanc  excommuni- 
cationem judex  saecularis  qui  clericum  in  crimine 
inventum  capit  ac  detinet  in  casibus^  et  modo  a 
jure  sibi  permissis,  id  enim  non  fit,  suadente  dia- 
bolo. Item  judex  laicus  potest  jussu  ecclesiastici 
clericum  capere  et  in  carcerem  includere.  ( Cap. 
Si  clericus,  De  sent.  excomm.,  in  6.)  Idemque  erit, 
quando,  licet  non  praecesserit  expressum  pradali 
ecclesiastici  mandatum,  habetur  tamen  inlerprela- 
tiva  voluntas  et  necessitas  moralis  exercendi  talem 
actum,  non  exspectata  alia  facultate  cum  proposito 
remittendi  quam  primum  illum  ad  suum  suprerio» 
rem.  Similiter  disciplinae  et  correctionis  causa  po- 
test moderate  ac  leviter  percutere  seu  verberare 
praeceptor  discipulum , pater  filium , herus  ser- 
vum, etc. 

Dico  2 ; Praedictam  censuram  etiam  incurrunt 
mandantes,  consulentes,  hortantes,  etc.,  clericum 
perculere,  imo  et  non  impedientes,  quando  in  non 
impediendo  peccant  mortaliter.  Non  tamen  eam 
incurrit  clericus  qui  suae  percussioni  aut  vapulatio- 
ni  consentit  ; clericus  autem  perentiens  sic  con- 
sentientem clericum,  si  ejus  percussio  sil  Injuriosa 
seu  contumeliosa  statui  clericali,  illam  incurret 
juxta  communem  sententiam  ; secus,  si  non  sit  in- 
juriosa, v.  gr.  si  jocosa,  si  religiosa  ad  punitionem 
peccatorum  coram  Deo,  etc. 

Dico  3:  Etsi  haec  excommunicatio  sit  papae  vel 
ejus  legatis  reservata,  excepto  mortis  articulo,  po- 
test tamen  episcopus  ab  ea  absohere  in  bis  casi- 
bus : si  percussor  sit  impubes,  mulier,  senex,  pau- 
per, servus,  mger,  homo  nimis  delicatus  ; si  adsit 
legitimum  aut  canonicum  impedimentum  eundi  ad 
papam  ; si  sint  clerici  in  eodem  collegio  cohabitan- 
tes, qui  se  invicem  percusserint,  modo  percussio 
non  sil  enormis.  Idem  dic  de  religiosis  ejusdem 
monasterii  se  invicem  percudentibus  qui  a suo 
praelato  possunt  absolvi.  Hi  qui  sic  absolvuntur  , 
fere  omnes  manent  sine  obligatione  comparendi 
pestea  coram  papa.  Dicitur  autem  hic  percussio 
levis  respectu  enormis  in  ordine  ad  facultatem  ab- 
solvendi, utraque  enim  debet  esse  sufficiens  ad 
peccatum  mortale,  alioqui  censura  non  incurrere- 
tur. Jam  vero  percussionis  enormitas  seu  gravitas 
petitur  tum  ex  quantitate  laesionis  : v.  gr.  si  si' 

mutilatio,  aut  sufficiens  sanguinis  effusio,  erit  per- 
cussio enormis  ; tum  ex  dignitate  personae  percus- 
sae : v.  gr.  gravis  percussio  abbatis  facta  a subdito, 
aut  episcopi  a quovis  facta  poterit  esse  enormis 
speciatis  circumstantiis. 

Sect.  11,111.  — De  excommunicationibus  ipso  jure 
latis  et  papce  reservatis  in  antiquis  libris  Decreta- 
lium, et  in  vi  libro  Decretalium. 

Dico  : Hae  sunt  excommunicationes  in  istis  libris 
papae  reservat®  : 1.  in  falsarios  litterarum  aposlo- 
licarum  ( eap.  Ad  falsariorum,  De  crim.  fals.  ) ; et 
in  habentes  litteras  aposlolicas  falsas,  intra  viginti 
dies  eas  non  destruentes  aut  resignantes  (cap.  Dura, 
De  crimine  fals.);  2.  in  effringentes  vi  et  spoliantes 
templa  (cap.  Conquesti,  De  sent.  excomm.)  ; 5.  in 
incendiarios  (cap.  Tua  nos,  De  sent.  excomm.), 
quorum  excommunicatio  est  papae  reservata, ubi  per 
"'eneralem  sententiam  est  denuntiata  ; 4.  in  cleri- 
cos communicantes  in  eodem  crimine  cum  excom- 
municatis a papa  ( cap.  Significavit,  De  sent.  ex- 
comm.): 5.  in  vexantes  eos  qui  censuram  in  alios 
tulerunt  (cap.  Quicunque,  De  sent.  excomm.,  in  6 ); 
6.  in  eos  qui  post  acceptam  absolutionem  ab  ex- 
communicatione papae  reservata  sub  conditione 
comparendi  coram  papa,  vel  satisfaciendi  parti 
laesae,  istam  conditionem  non  implent  debito  tem- 
pore (cap.  Eos  qui,  De  sent.  excomm.,  in  6)  ; 7.  in 
eos  qui  in  cardinalem  Romanae  Ecclesiae  violentas 
manus  injecerint,  aut  illum  hostiliter  insecuti  fue- 
rint ( cap.  Felicis,  De  poenis,  in  6 );  8.  in  principes 
saeculares  imponentes  tributa  personis  ecclesiasticis 
( cap.  Clericis,  De  immunit.  Eccles.,  in  6).  llaec 
lamen  excommunicatio  non  videtur  fuisse  postea 
reservata. 

Sect.  IV,  V.  — De  excommunicationibus  ipso  jure 
latis  et  papae  reservatis  in  libris  Clementinarum 
et  Exlravagantium. 

Dico  : Hae  sunt  excommunicationes  in  hisce  duo- 
bus libris  papae  reservat®  : 1°  in  inquisitores  suo 
in  officio  delinquentes  ( Clem.  1 De  hsretic.).  2°  In 
religiosos,  qui  sacramentum  unctionis  aut  Euchari- 
stire  ministrare  (nempe  s®eularibus  ),  vel  matrimo- 
nia solemnizare  sine  parochialis  presbyteri  licentia 
speciali ; vel  qui  excommunicatos  a canone  ( nempe 
ab  excommunicatione  reservata  in  jure ) prcuter- 
quain  in  casibus  eis  a pontifice  concessis  ( vel  per  pri- 
vilegia sedis  apostolic®  concessa),  absolvunt  ; vel 
etiam  a sententiis  per  statuta  synodalia  aut  provin- 
cialia promulgatis,  seu  a pcena  et  culpa,  ut  aiunt, 
absolvere,  id  est,  concedere  indulgentiam  plenariam, 
praesumpserint  (Clement.  De  privileg. ).  5°  In  te- 
merarios violatores  constitutionis  Bonifacii,  cap.  De 
sepult.,  in  6,  velantis,  ne  quis  clericus  saecularis  aut 
religiosus  inducat  quempiam  ad  vovendum  , juran- 
dum vel  fide  interposita,  seu  alias  promittendum,  ut 
apud  eorum  ecclesias  sepulturam  eligant,  vel  jam 
electam  ulterius  non  immutent  (Clem.  Capientes,  De 
poenis).  4°  In  violatores  interdicti  papalis  quatuor 
illis  modis  qui  in  Clem.  Gravis,  De  sent.  excomm., 


explicantur.  5°  In  dilacerantes  et  exenterantes 
corpora  defunctorum  hominum,  ut  conserventur, 
vel  ut  decoquantur,  ut  ossa  possint  in  alia  loca 
deferri  ( extrav.  1 De  sepult.  ).  Si  h®c  fiant  chi- 
rurgi® causa,  vel  in  poenam  ex  publica  justitia,  non 
incurritur  ista  censura.  6°  In  eos  simoniacos,  qui 
djpt  vel  recipiunt  aliquid  ob  ingressum  religionis 
per  modum  pacti  et  conventionis  ( extrav.  1 De 
simonia)  ; id  est,  in  eos  qui  ponunt  actionem  Si- 
moniaeam  ex  reali  pactione  dandi  vel  accipiendi 
aliquid  temporale  pro  spirituali  admissione  ad  sta- 
tum seu  habitum  religionis.  Hinc  dum  aliquid  mera 
sponte,  et  ex  pura  liberalitale,  omnique  pactione 
cessante,  datur  et  accipitur  in  religionis  ingressu, 
nulla  incurritur  censura  : id  enim  per  se  bonum 
est,  nec  ulla  lege  velitum,  imo  permissum  est. 
Item  nec  incurritur  dum  aliquid  datur  vel  accipi- 
tur in  ingressu  religionis,  non  pro  ipso  ingressu 
seu  receptione,  sed  in  sustentationem  ejus  qui  in- 
greditur, si  monasterium  non  habeat  sufficientes 
redditus  ad  illum  alendum,  etiamsi  pactum  interve- 
niat ; imo  Solus  et  Sylvesler  non  tantum  protenui 
ac  paupere  monasterio,  sed  etiam  pro  di  vi  le,  per 
se  loquendo,  hoc  admittunt.  7°  In  religiosos  Men- 
dicantes ad  aliam  religionem,  nempe  sancti  Bene- 
dicti, Cisterciensis,  Camordulensis,  Vallis  Umbro- 
s®,  canonicorum  '•egularium  sancti  Augustini,  vel 
aliorum  monasticorum  ordinum  religionem  trans- 
euntes, excepta  Carlhusiensi,  absque  sedis  aposto- 
lic® licentia  speciali,  tam  in  recipientes  quam  in 
receptos  ( extrav.  1 De  regul.  ).  Sed  pro  hac  re 
consulenda  etiam  sunt  variarum  religionum  privi- 
legia. 8°  In  Simoniacos  reales  in  ordinatione  vel 
beneficio  (extrav.  2 De  Simon.  ).  9°  In  male  absol- 
ventes a casibus  pap®  reservatis.  Sed  cum  hanc 
excommunicationem  Sixtus  IV  tulisset  tantum  ob 
sola  privilegia  a se  ipso  concessa,  nunc  cessat  quoad 
alia  privilegia  ac  facultates.  10°  In  eos,  qui  alter- 
utram opinionem  de  conceptione  B.  Virginis  dam- 
nant vel  peccati  vel  luereseos  ; item  in  eos,  qui 
asserunt  esse  aliquod  peccatum  Conceptionis  offi- 
cium celebrare,  aut  conciones  eorum  qui  eam  im- 
maculatam prsdicant,  audire  ( extrav.  Grave  nimis, 
De  religione  et  venerat,  sanctorum.  11°  In  eos  qui 
in  Romana  curia  pro  negotiis  tam  grati®  quam  ju- 
stiti®  dant  aliquid  vel  promittunt,  ut  quod  pr®ten- 
dunt,  obtineant  ; comprehendendo  et  dantes  et  re- 
cipientes, vel  quoquo  modo  intercedentes  dando  favo- 
rem, auxilium. 

Sect.  VI.  - — De  excommunicationibus  ipso  jure  latis 
et  papa?  reservatis  extra  corpus  juris. 

Dico  : II®  recensentur : 1°  in  eos  qui  per  Simo- 
niam  post  mortem  unius  pap®,  in  ejus  successo- 
rem eligi  procurant  (Julii  II  const.  2,  etc. ).  2°  In 
delegatos  sedis  apostolic®  circa  causas  alienationis 
rerum  ecclesiasticarum  delinquentes,  etc.  ( extrav. 
Pauli  II  : Cum  in  omnibus).  5°  In  officiales  Roman® 
curi®  aut  pap®  munera  in  suis  terris  accipien- 
tes, etc.  ( extravag.  3 Pauli  II  : Munera).  4”  In 

contionatores  evangelieoe  veritati  contrarium  prae- 
dicantes, adventum  Antichrisli  et  finem  mundi 
determinantes,  futura  vana  praedicentes,  scandalo- 
sa  detractione  superiores  infamantes  ( Leo  X,  in 
cono.  Later.,  sess.  11,  etc.  ).  5°  In  accedentes  ad 
sepulcrum  Christi  devotionis  causa  sine  papae  li- 
centia, ex  libro  Poenitenliali.  Sed  haec  videtor 
communiter  ignorari,  aut  forte  per  contrariam  con- 
suetudinem derogata.  6°  In  feminas  ingredientes 
monasteria  virorum  religiosorum  ( in  motu  proprio 
Pii  \ : Regularium  personarum).  Quomodo  et  ubi 
et  quos  obliget  haec  prohibitio,  alibi  explicata  est. 
7°  In  committentes  Simoniam  confidentialem  (const. 
87  Pii  Y : Intolerabilis  ).  Non  incurritur  autem  haec 
excommunicatio  si  intentio  dantis  ita  sit  interna  et 
occulta,  uta  recipiente  nullo  modo  cognosci  queat. 
8°  In  violantes  suspensionem  contractam  per  inde- 
bitam resignalionis  beneficii  admissionem  ( const. 
58  Pii  Y : Quanta  ). 

DISPUTATIO  VICESIMA  TERTIA. 

De  excommunicationibus  non  reservatis  papse. 

Sect.  I,  II,  III.  — An  habeantur  excommunicationes 
ipso  jure  latce,  episcopo  reservata;  ; et  de  excom- 
municationibus non  reservatis  in  Decreto,  ac  in 
priscis  Decretalium  libris. 

Dico  1 : Nullee  videntur  esse  ipso  jure  latae  ex- 
communicationes episcopo  reservatae  ; vel  si  quae 
sint,  nunc  ob  posteriores  leges  vel  privilegia  vim 
non  habent.  Sed  aliud  est  de  excommunicatione 
quam  aliquis  episcopus  per  statutum  particulare 
sibi  reservat.  Quae  a quibusdam  afferuntur,  jam  su- 
perius tactae  et  explicatae  sunt. 

Dico  2 : ILe  sunt  excommunicationes  non  reser- 
vatae quae  in  prodictis  libris  continentur:  1.  in 
principes  saeculares  in  sui  officii  functione  negligen- 
tes,  post  triplicem  admonitionem  (cap.  Administra- 
tores, 23,  quaesi.  5.  etc.).  2.  In  omnes  Ecclesiae 
Romanae  inobedientes,  qui  apostolicis  decretis  con- 
traire audent  vel  per  haeresim  vel  per  schisma  ; 
sed  haec  spectat  ad  bullam  Caena; ; uti  et  illa,  quae 
habetur  cap.  Licet,  De  election.  5.  In  eos  qui  ratas 
habent  ordinationes,  beneficiorum  collationes,  re- 
rum ecclesiasticarum  alienationes  a schismaticis 
factas  (cap.  1 De  schismat.  ).  4.  In  religiosos  qui  e 
claustris  exeunt  ad  audiendas  leges,  sive  civilis 
juris  prudentiam,  vel  medicinam,  intra  duos  menses 
ad  claustrum  non  redeuntes.  Probabilius  autem  eam 
non  incurrunt  ii,  qui  exeunt  ad  eas  scientias  do- 
cendas ; multo  magis  nec  magistri  ac  doctores,  qui 
illas  docent  religiosos,  vel  clericos  saeculares,  vel 
ad  illas  audiendas  eos  admittunt.  5.  In  sacerdotes 
assumentes  officium  gubernationis  saecularis  haben- 
tis annexam  jurisdictionem  temporalem,  illud  exer- 
cendo tanquam  alicujus  principis  ministros  (cap. 
Ne  clerici ). 

Sect.  IV. — De  excommunicationibus  non  reservatis 
in  libro  vi  Decretalium  latis. 

Dico  : Hae  in  dicto  libro  habentur  : I.  In  mitten- 
tes ad  cardinales  in  conclavi  pro  eligendo  summo 


pontifice  conclusos  nuntium,  vel  secrete  cum  aliquo 
eorum  loquentes  (cap.  Ubi  periculum,  De  efect.). 
2.  In  rectores  civitatis,  in  qua  papa  moritur,  si  ne- 
gligenter  aut  fraudulenter  sibi  praescripta  egerint 
(in  eodem  cap.).  3.  In  gravantes  personas  ecclesia- 
sticas, eo  quod  non  elegerint  eum,  pro  quo  roga- 
bantur (cap.  Sciant,  De  elect.).  4.  In  occupantes 
jura  aut  bona  ad  ecclesias  vacantes  r-ertinentia  (cap. 
Generali,  De  elect.).  5.  In  eos  qui  dum  electioni  mo- 
nialium  intersunt,  aliquid  faciunt,  unde  possit  oriri 
discordia  inter  eas  super  electione  (cap.  Indemnitati- 
bus, De  electione).  G.  In  extorquentes  per  vim  aut 
metum  ab  ecclesiastico  judice  absolutionem  a cen- 
sura ( cap.  Unicum,  De  his  quae  vi).  7.  In  eos  qui 
per  fraudem  efficiunt,  ut  judex  personaliter  femi- 
nam adeat,  ejus  testimonium  per  se  ipsum  interro- 
gaturus. 8.  In  laicos  compellentes  praelatos  eccle- 
siasticos ut  immobilia  bona,  vel  jura  suarum  eecle- 
siarum  laicis  subjiciant,  et  in  eos  qui  res  sic  habitas 
non  dimiserint  ( cap.  2 De  rebus  eccles.  non  alie- 
naudis).  9.  In  eos  qui  imponunt  vel  exigunt  ab  ec- 
clesiis aut  ab  ecclesiasticis  personis  pedagia,  quida- 
gia,  et  similia  tributa  per  se  vel  per  alium  suo  vel 
alieno  nomine  pro  personis  ipsis  aut  rebus  suis 
propriis,  quas  non  deferunt  vel  transmittunt  nego- 
tiationis causa,  quae  tunc  censetur  fieri  quando  res 
emitur  in  uno  loco,  ut  in  alium  deferatur  ad  eum 
ibi  vendendum  cum  aliquo  lucro.  Hinc  si  clericus 
transmittat  vel  sui  beneficii , vel  sui  patrimonii 
fructus,  ut  alibi  eos  vendat,  non  possunt  ab  illo, 
exigi  vectigalia  seu  pedagia;  idemque  erit  si  ea  quae 
emit  ad  usus  suos  bona  fide  et  sine  animo  nego- 
tiandi, postea  transmittat,  ut  vendantur,  quia  illis 
non  indiget.  10.  In  religiosos  suae  religionis  habi- 
tum sine  rationabili  vel  saltem  apparenter  rationa- 
bili causa  dimittentes,  cum  regulae  seu  legis  con- 
temptu ,et  in  eos  religiosos  qui  accedunt  ad  studia 
extra  claustrum  sine  praelati  licentia  ; et  extendi- 
tur haec  excommunicatio  ad  magistros  seu  doctores 
legum  vel  medicinae,  qui  praesumunt  in  suis  scho- 
lis retinere  religiosos,  qui  habitu  dimisso  istis 
scientiis  vacant  (cap.  Ne  clerici,  vel  monachi).  11.  In 
eos  qui  scienter  praesumunt  corpora  haereticorum, 
credentium,  receptorum  et  defensorum  eorum,  eccle- 
siastica’ tradere  sepultura  (cap.  2 Delueret.).  12.  In 
rectores  aut  dominos  temporales  impedientes  pro- 
motionem officii  inquisitionis  (cap.  Ut  inquisitionis. 
De  haeret.).  13.  In  mandantes  aliquem  Christianum 
interfici  per  assassinos,  sive  sequatur  mors,  sive 
non  (cap.  i De  homicidio).  14.  In  locantes  domum 
usurariis  (cap.  1 De  usuris).  13.  In  personas  saecu- 
lares concedentes  repraesalia,  aut  pignorationes  ad- 
versus personas  ecclesiasticas,  aut  earum  bona,  nisi 
intra  mensem  hanc  praesumptionem  revocaverint. 

Sf.ct.  Y.  — De  excommunicationibus  non  reservatis 
ipso  jure  latis  in  libris  Ciemenlinarum 

Dico  : Hae  sunt  quae  in  dictis  libris  continentur  : 
1.  In  impedientem  quamdam  bonorum  ecclesiasti- 

eorum  sequestrationem,  aut  ista  bona  occupata  se- 
questrare (Clem.  unica  De  sequestr.  poss.  et  fruct.). 
2.  In  sepelientes  in  loco  sacro  publice  excommu- 
nicatos,  publice  interdictos,  publice  usurarios  aut 
alios  tempore  interdicti  (Clem.  1 De  sepull.).  5.  In 
religiosos  occupantes  decimas  vel  earum  solutionem 
impedientes  in  casibus  ibi  prohibitis  (Clem.  1 De 
decimis).  4.  In  monachos  nigri  habitus  et  canonicos 
regulares  accedentes  ad  curias  principum  sine  li- 
centia, ut  suis  praelatis  aut  monasteriis  damnum 
aliquod  inferant  ; et  in  eosdem  monachos  intra 
septa  monasteriorum  sine  licentia  abbatum  arma 
tenentes  (Clem.  Ne  in  agro.  De  statu  monach.).  5.  In 
eos  qui  non  obstante  admonitione  impediunt  visi- 
tatores monialium  in  suo  munere  (Clem.  Attenden- 
tes, De  statu  monachorum).  6.  In  contrahentes  ma- 
trimonium (utrumque  contrahentem  comprehen- 
dendo) cum  consanguinea  aut  affine  in  gradibus  pro- 
hibitis, aut  cum  moniali ; item  in  religiosum  aut 
clericum  in  sacris  constitutum  ineuntem  matrimo- 
nium (Clem.  unie.  De  consang.  et  affiu.).  Femina 
autem  cum  hoc  clerico  aut  religioso  contrahens 
matrimonium,  non  incurrit  hanc  censuram,  quia  in 
illam  non  est  directe  lata.  7.  In  inquisitores,  elc., 
qui  praetextu  officii  pecuniam  extorquent,  aut  bona 
Ecclesiae  fisco  applicant  (Clem.  5 De  haeret ).  8.  In 
potestates,  capitaneos,  rectores,  judices,  etc.,  fo- 
ventes usuras  per  statuta  praecipientia,  ut  solvantur 
usurae,  vel  impedientia  ne  repetantur  (Clem.  Unie. 
De  usur.).  9.  In  religiosos  transgredientes  id  quod 
statutum  est  in  cap.  unico  De  excessibus  praelat.,  in 
6 (Clem.  Cupientes,  De  poenis).  Haec  autem  Clemen- 
tina  per  specialia  Mendicantium  privilegia  jam 
abrogata  est. 

5ect.  VI , VII.  — De  excommunicationibus  non  re- 
servatis in  libris  Exlravagantium,  et  extra  corpus 
juris  latis. 

Dico  : Hae  in  dictis  libris  habentur  : 1.  In  impu- 
gnantes litteras  a papa  nondum  coronato  concessas 
(extrav.  ultim.  De  sent.  excomm.).  Statim  enim 
atque  papa  eligitur,  est  vere  episcopus  ac  papa  a 
Christo  constitutus.  2.  In  alienantes  bona  ecclesia- 
stica contra  Pauli  II  prohibitionem  (extrav.  unie.  De 
rebus  Ecclesi®).  Sed  h®c  non  est  usu  recepta,  et 
maxime  quoad  poenas.  5.  In  impedientes  legatos 
papre  ab  exsecutione  sui  muneris,  vel  non  recipien- 
tes illos  (extrav.  unie.  De  consuelud.).  Sed  h®e  in 
bulla  Ccence  continetur.  4.  In  fratricellos  (extrav. 
Sancta  Romana)-,  sed  nunc  subjectum  non  exstat. 
5.  In  eos  qui  librum  vel  scripturam  imprimunt  vel 
imprimere  faciunt  absque  approbatione  praescripta 
(Cone.  Later,  sub  Leone  X,  sess.  10,  decr.  5).  Hu- 
jus autem  concilii  censurae  non  sunt  usu  receptae; 
sed  pro  hac  re  vide  Concilium  Tridenlinum  (sess.  4), 
et  indicem  librorum  prohibitorum,  aut  bullam  Ccence. 
G.  In  eum  qui  praesumpserit  docere,  praedicare,  vel 
pertinaciter  aut  disputando  defendere  non  esse  ne- 
cessarium habenti  conscientiam  peccati  mortalis, 
confessionem  sacramentalem  praemittere  ante  com- 


munionem, si  sit  copia  confessarii  (Cone.  Trid., 
sess.  13,  can  11,  7).  In  raptores  alicujus  feminae  et 
in  omnes  illi  auxilium,  consilium  aut  favorem  prae- 
bentes (Cone.  Trid.,  sess.  4,  cap.  6,  De  reform.  ma- 
Irim.).  8.  In  eos  qui  quovis  modo  directe  vel  indi- 
recte subditos  suos  vel  quoscunque  alios  cogunt, 
quominus  libere  matrimonium  contrahant  (Cone. 
Trid.,  sess.  24,  cap.  9 De  reform.  matrim.).  9.  In 
saeculares  magistratus,  qui  requisiti  a praelatis  eccle- 
siasticis auxilium  suum  non  dederint  ad  clausuram 
monialium  instaurandam  aut  conservandam  ; item 
in  omnes  personas  qu®  intra  septa  monasterii  in- 
gressae fuerint  absque  legitima  facultate  episcopi 
vel  superioris  in  scriptis  obtenta  (Cone.  Trid.,  sess. 
25,  cap.  5 Deregul.).  10.  In  cogentes  feminam  ad 
ingrediendum  monasterium,  vel  ad  suscipiendum 
habitum  cujuscunque  religionis,  vel  ad  emittendam 
professiontm,  exceptis  casibus  in  jure  expressis  ; 
item  in  dantes  ad  id  favorem,  auxilium,  aut.consi- 
lium.  Item  in  eos  omnes  qui  quamcnnque  feminam 
volentem  religionem  profiteri,  absque  justa  causa 
quoquo  modo  impediunt  (Cone.  Trid.,  sess.  25,  eap. 
18  Deregul.).  Ii.  In  omnes  temporales  dominos 
qui  locum  ad  monomachiam  in  suis  terris  conces- 
serint, et  in  eos  qui  in  duello  pugnant ; item  in  eos 
qui  consilium  dederint  aut  suaserint  et  in  ipsos 
spectatores  (Cone.  Trid.,  sess.  25,  can.  19,  De  re- 
form.). 12.  In  edentes  commentarios,  seu  interpre- 
tationes in  decreta  concilii  Tridenlini  absque  pon- 
tificis auctoritate  (bulla  Pii  II).  Istud  intelligitur  de 
propriis  commentariis  aut  glossis  ; non  est  enim 
velitum  illius  decreta  interpretari,  ut  constat  ex 
usu  et  necessitate.  Prmter  has  relatas  excommuni- 
cationes, sunt  adhuc  ali®  variae,  quas  non  constat 
esse  receptas ; vel  revocat®  sunt,  vel  nunquam 
etiam  in  usum  redact®. 

DISPUTATIO  VICESIMA  QUARTA. 

De  excommunicatione  minori 

Sect.  I,  II. — An  una  tantum  sit  ex-ommuniec tie 
minor,  quid  sit , et  quos  effectus  habeat. 

Dico  1 : Excommunicatio  minor  est  censura  qu® 
privat  participatione  omnium  sacramentorum,  et 
prout  nunc  est  in  usu  Ecclesi®,  tantum  est  unius 
speciei,  quamvis  olim  qmedam  poen®,  v.  gr.  sepa- 
ratio a communione  quorumdam  fidelium,  et  pri- 
vatio solius  Eucharisti®,  vocarentur  etiam  excom- 
municatio, sed  nunc  iste  loquendi  modus  et  usus 
exolevit. 

Dico  2 : Proprius  et  ad®quatus  excommunicatio- 
nis minoris  effectus  est  privare  hominem  usu  et 
participatione  sacramentorum  non  minus  quam  ex-- 
communicatio  major ; sed  excommunicatio  major, 
pr®ter  hunc  effectum,  longe  plures  alios  habet. 
Hinc  ligatus  excommunicatione  minore  peccat  gra- 
viter si  suscipiat  sacramenta,  quamvis  ipsa  sacra- 
menta sint  valida.  Attamen  illa  suscipiendo  aut 
celebrando  nullam  incurrit  irregularitatem.  Quare 
pr®ler  dictam  sacramentorum  privationem,  omnes 
alii  ecclesiaslic®  jurisdictionis  actus,  tam  sacri  quam 

civiles,  sunt  illi  liciti,  v.  gr.  missam  audire,  absol- 
vere alium  ab  excommunicatione,  communibus  Ec- 
clesiae suffragiis  participare,  civilibus  negotiis  tam 
in  judicio  quam  extra  judicium  inleresse,  ac  deni- 
que quacunque  aliorum  communicatione  uti  potest. 

Dico  3 : Ligatus  excommunicatione  minori  non 
peccat,  ne  venialiler  quidem,  ministrando  sacra- 
menta, contra  quosdam  volentes  eum  peccare.  Dum 
ergo  Innocentius,  in  cap.  ult.  De  cleric.  excomm. 
minist.,  sic  dicit : peccat  autem  conferendo  eccle- 
siastica sacramenta,  loquitur  de  episcopo  ordinante, 
qui,  communicando  seu  recipiendo  Eucharistiae  sa- 
cramentum in  missa,  peccat ; similiter  peccabit 
sacerdos  consecrando  Eucharistiam,  quia  oportet 
ut  illam  recipiat.  Si  tamen  illam  ministret  tantum 
ex  praeconsecratis  hostiis,  non  peccabit. 

Dico  4 : ls  qui  excommunicatione  minori  ligatus 
est,  non  potest  eligi  ad  gradus,  dignitates  vel  be- 
neficia ecclesiastica  (secus  autem  ad  temporalem  di- 
gnitatem vel  ministerium,  aut  ad  regnum,  ad 
cathedram  etiam  sacrae  lectionis)  : cum  enim  ex- 
communicatio minor  usum  passivum  sacramento- 
rum impediat,  consequenter  impedit  quoque  ele- 
ctionem ad  illud  munus  quod  istum  usum  requirit. 
Et  si  eligatur  scienter  a quavis  parte,  ejus  electio 
irritanda  est  (cap.  ultim.  De  elect.  excom.  minist.). 
Unde  ista  electio  est  quidem  valida,  sed  per  senten- 
tiam irritari  potest  ac  debet.  Scienter  autem  eligen- 
tes ejusmodi  excommunicatum,  oh  talem  electionem, 
nullam  juris  poenam  incurrunt,  sed  pro  ea  vice  non 
privantur  jure  eligendi.  Deinde  quamvis  munus  aut 
beneficium  ecclesiasticum,  ad  quod  ille  excommuni- 
catus  eligitur,  non  ordinetur  per  se  ad  alicujus  sa- 
cramenti susceptionem  , neque  in  exercendo  suo 
munere  illam  requirat,  talis  tamen  electio  videtur 
irritanda;  quia  juris  decisio  generaliter  procedit  de 
electione  ad  quodvis  beneficium  ecclesiasticum,  sive 
obliget  ad  celebrationem  missae  aut  sacri  ordinis 
susceptionem,  sive  non.  Denique  praedicti  effectus 
excommunicationis  minoris,  etiam  nunc  post  extrav. 
Ad  evitanda,  locum  habent  respectu  exconnnunicati 
qui  sic  eligitur,  quia  per  illam  extrav.  nullus  favor 
fit  ipsis  excommunicatis. 

Sect.  III,  IV.  — Quibus  modis  el  causis  incurratur 

excommunicatio  minor;  et  quis  possit  ab  ea  ab- 
solvere. 

Dico  1 : Etsi  excommunicatio  minor  possit  ferri 
ab  homine  per  sententiam  sive  particularem  sive 
generalem,  sicut  major  excommunicatio,  tamen  iste 
modus  eam  ferendi  nunc  non  est  in  usu,  sed  tan- 
tum fertur  a jure,  el  quidem  ob  unicam  causam; 
nimirum  ob  indebitam  participationem  cumexcom- 
municald  majori  excommunicatione  ; et  ad  eam  in- 
currendam  requiritur  culpa,  non  quidem  necessario 
mortalis,  sed  venialis  etiam  sufficit,  modo  sil  delibe- 
rata, quia  venialis  ex  imperfecta  deliberatione  et 
advertentia  probabiliter  non  sufficit.  Varii  alii  casus, 
ad  quos  videtur  excommunicatio  minor  in  jure  im- 

poni,  minime  hoc  probant.  Ea  quae  requiruntur  ad 
ferendam  excommunicationem  majorem  ab  homine 
per  sententiam  sive  particularem,  sive  generalem, 
eadem  eliain  requiruntur  ad  ferendam  minorem. 
Hinc 

Dico  2 : Si  excommunicatio  minor  sit  lata  ab  ho- 
mine per  sententiam  particularem,  solus,  qui  eam 
tulit,  potest  ab  ea  absolvere  vel  ejus  superior,  vel 
qui  ab  eo  delegatam  habet  potestatem.  Ab  illa  vero 
quse  est  lata  a jure,  et  probabiliter  ab  illa  etiam 
quse  est  lata  ab  homine  per  sententiam  generalem, 
potest  absolvere  omnis  sacerdos  qui  habet  potesta- 
tem absolvendi  a peccatis  mortalibus.  Imo  parochus 
nondum  sacerdos,  videtur  posse  ab  ea  absolvere,  quia 
ex  vi  sui  muneris  habet  ordinariam  in  foro  animae 
jurisdictionem,  adeoque  sufficientem  ad  hunc  actum 
absolutionis  a eensura.  De  forma  absolvendi  ab  hac 
censura  nihil  habetur  particulare,  sufficit  ut  verbis 
quibusvis  aut  alio  modo  sufficienter  declaretur  ab- 
solvi reum  ab  ista  censura  in  particulari. 

DISPUTATIO  VICESIMA  QUINTA. 

De  suspensione  quoad  essentiam  et  species  ejus. 

Sect.  I,  II. — Quid  sit  suspensio,  el  quoluplex. 

Dico  1 : Suspensio  est  censura  quaedam  ecclesia- 
stica, qua  minister  Ecclesiae  impeditur  ne  functiones 
ecclesiasticas  exerceat,  aliquave  ecclesiastica  pote- 
state utatur.  Dum  autem  suspensio  imponitur  tan- 
tum ut  delictum  puniatur,  non  vero  ut  a contumacia 
recedatur,  tunc  non  habet  rationem  censurae  seu 
suspensionis,  quia  est  tantum  poena  ad  certum  tem- 
pus imposita,  quo  elapso  per  se  cessat  sine  alia  ab- 
solutione, nec  requirit  praeviam  admonitionem ; 
censura  vero  non  potest  habere  terminum  praefixum, 
nec  per  se  cessat,  sed  requirit  absolutionem  et  mo- 
nitionem ad  eam  imponendam.  Hinc  habetur  dari 
suspensionem,  quae  sil  pure  poena  vindicaliva  et  im- 
proprie dicta  suspensio,  et  dari  aliam  quae  sit  cen- 
sura medicinalis  et  proprie  dicta  suspensio.  Ex  dicta 
definitione  suspensionis,  patet  quomodo  ab  excom- 
municatione majore  et  interdicto  distinguatur. 

Dico  2 : Omissis  variis  suspensionis  divisionibus 
impropriis,  illa  dividitur  praecipue  in  suspensionem 
a beneficio  tantum  seu  a jure  percipiendi  fructus 
ecclesiasticos ; et  ab  officio  tantum,  seu  ah  omni 
potestate  spirituali  ad  spiritualem  actum  sive  ordi- 
nis sive  jurisdictionis,  sive  administrationis  eccle- 
siasticae exercendum;  et  ab  utroque  simul.  Atque 
haec  suspensio  potest  esse  vel  a jure,  vel  ab  homine. 
Quando  autem  fertur  suspensio  ab  officio  et  bene- 
ficio s;mul,  sunt  duae  distinctae  censurae.  Et  suspen- 
sio ab  officio  potest  esse  totalis  ab  ordine  et  juris- 
dictione; vel  partialis  ab  ordine  tantum,  vel  a juris- 
dictione tantum.  Imo  et  partialiter  quoad  ordinem, 
potest  quis  esse  suspensus  a collatione  presbyterii 
vel  a celebratione  missae,  vel  a munere  confessarii : 
similiter  quoad  jurisdictionem  potest  quis  esse  sus- 
pensus a collatione  beneficiorum,  vel  ab  electione, 
etc.  Idem  dic  de  suspensione  a beneficio  : potest 
enim  aliquis  esse  suspensus  ab  omnibus  ejus  pro- 

ventibus,  vel  a dimidia  parte,  vel  a quotidianis  dis- 
tributionibus . 

DISPUTATIO  VICESIMA  SEXTA. 

De  suspensione  ab  officio,  quid  sit,  et  quos  effectus 
habeat. 

Sect.  1. — An  suspensio  ab  officio  simpliciter  lata, 
privet  omni  usu  ordinis  et  jurisdictionis  spiritualis. 

Dico  1 : Haec  suspensio  non  privat  hominem  ipso- 
met  officio,  a quo  illum  suspendit,  neque  tollit  ipsam 
potestatem  quasi  radicalem , sed  tantum  impedit 
ejus  usum,  lino  illum  qui  habet  tantum  jurisdictio- 
nem delegatam,  non  privat  ea  in  habitu,  sed  tantum 
in  actu  ; officium  autem  consistit  non  tantum  in  actu 
jurisdictionis,  sed  etiam  in  habitu,  ideoque  non 
privat  illum  officio,  sed  ejus  usu. 

Dico  2 : Suspensio  ab  officio  absolute  prolata 
privat  omni  ordinis  et  jurisdictionis  ac  muneris 
ecclesiastici  usu,  quantum  persona  capax  est;  ha- 
betur ex  cap.  Cum  dilectus , De  consuetud.  ( D. 
Thomas,  Innocentius,  etc. ) : nisi  contineantur  in 
suspensione  quaedam  verba  quae  illam  limitent  ad 
partem  tantum,  seu  ad  privationem  certi  tantum 
alicujus  usus  jurisdictionis  aut  ordinis.  Hinc  sus- 
pensus ab  officio,  si  durante  suspensione  divina 
celebret,  incurrit  irregularitatem  ; non  tamen  illa 
recipiendo  aut  aliud  faciendo.  Deinde  si  suspensio 
ab  officio  sit  absolute  lata  sine  loci  determinatione, 
universaliter  pro  quolibet  loco  lata  esse  intelligitur. 
Sicut  enim  excommunicat us  in  uno  loco,  est  excom- 
“inumcalus  pro  omni  loco,  ita  suspensus  in  uno  loco, 
si  absolute  ac  simpliciter  sit  suspensus,  etiamsi  ab 
episcopo,  pro  omni  tamen  loco  est  suspensus  ; secus 
vero  si  fuerit  lanium  pro  aliquo  loco  determinato 
suspensus.  Idem  dic  de  duralione  suspensionis  : si 
enim  suspensio  proferatur  absque  temporis  limi- 
tatione, semper  durat  donec  auferatur  ab  habente 
potestatem ; secus  vero  si  ad  certum  tempus  feratur, 
uti  siepe  sit;  finito  enim  termino  designato  per  se 
definit  absque  absolutione,  quia  dum  sic  fertur,  non 
est  proprie  censura,  ad  quam  necessario  requiratur 
absolutio,  sed  est  pura  poena,  quae  non  transgredi- 
tur fines  lege  praescriptos.  Si  autem  suspensio  nec 
absolute  nec  ad  certum  tempus  feratur,  sed  sub 
conditione,  v.  gr. . Donec  satisfaciat,  vel  restituat , 
vel  a contumacia  recedat,  tunc  durat  quar.diu  con- 
ditio non  impletur;  impleta  autem  conditione  quo- 
modo cesset,  et  an  ad  eam  tollendam  requiratur 
absolutio,  dicetur  postea.  Sed  si  feratur  suspensio 
sub  hac  conditione  : Usque  ad  beneplacitum  meum, 
impletur  conditio  per  mortem  ferentis  , et  cessat 
suspensio  ; secus,  si  feratur : Usque  ad  revocationem, 
quia  tunc  durat  post  mortem  ferentis. 

Sect.  11.  — Quale  sit  peccatum  violare  suspensionem 
ab  officio,  et  talis  actio  quantum  valeat. 

Dico  I : Graviter  peccat  is  qui,  dum  suspensus 
est  ab  officio,  aliquid  officii  ecclesiastici  exercet, 
utpote  transgrediens  gravem  Ecclesiae  prohibitio- 
nem. Non  est  tamen  ille  suspensus  a recitatione  of- 
ficii canonici;  tenetur  enim  illud  privatim  recitare, 

quia  hoc  est  onus,  non  honor,  et  illud  per  poenam 
non  tollitur.  Actus  ordinis,  quos  ille  exercet,  sunt 
validi;  secus  vero  actus  jurisdictionis,  nisi  suspensio 
sit  occulta , aut  non  denuntiata.  Imo  nunc  post 
extrav.  Ad  evitanda,  quando  suspensio  non  est  de- 
nunliaia,  hujusmodi  suspensus  non  solum  valide  , 
sed  etiam  licite  actus  jurisdictionis  potest  exercere, 
quando  non  potest  prius  absolvi,  nec  ipse  se  ingerit, 
sed  alius  ab  ipso  exigit  debitum. 

Dico  2 : Suspensus  ab  officio,  si  actum  ordinis 
ante  absolutionem  exerceat,  fit  irregularis;  habetur 
ex  cap.  i De  sent.  et  re  judic.,  in  6,  et  ex  cap.  i De 
sent.  excomm.,  ibid. , etc.  Si  vero  actum  solius  juris- 
dictionis usurpet,  v.  gr.  conferendo  beneficium  , 
etc.,  nullam  habet  poenam  ipso  jure  impositam,  sed 
arbitrio  judicis  puniri  debet,  quia  agit  contra  cen- 
suram et  Ecclesi.e  prohibitionem.  Hanc  autem  ir- 
regularitatem incurrit  non  tantum  denuntiatus  sus- 
pensus, sed  etiam  non  denuntiatus,  si  peccet  actum 
ordinis  exercendo,  etiamsi  suspensio  esset  solum 
lata  in  puram  poenam. 

Dico  5 : Suspensio  non  privat  suspensum  com- 
municatione fidelium  , in  quo  maxime  differt  ab 
excommunicatione,  nec  ulla  fidelibus  prohibita  est 
participatio  cum  illo,  praeter  participationem  seu 
cooperationem  cum  illo  in  delicto  vel  in  malo  usu 
officii,  a quo  est  suspensus  ; non  tamen  participans 
ob  id  incurrit  aliquam  poenam,  seu  excommunica- 
tionem minorem,  aut  suspensionem , in  quo  etiam 
differt  ab  excommunicatione. 

Sect.  III.  — An  suspensus  ab  officio,  sit  etiam  suspen- 
sus a beneficio,  vel  ab  aliquo  alio  actu  sive  sacro , 

sive  profano. 

Dico  I : Ex  vi  suspensionis  ab  officio,  non  pri- 
vatur quispiam  beneficiis  quae  possidebat;  cum  nec 
per  suspensionem  a beneficio  privetur  quis  titulo 
et  proprietate  suorum  beneficiorum,  imo  variis  va- 
ria opinantibus  ; quan-Jo  suspensio  ab  officio  prea- 
cise  fertur  sive  a jure,  sive  ab  homine,  per  se  non 
includit  suspensionem  a beneficio,  adeoque  non 
privat  sic  suspensum  fructibus  beneficii,  exceptis 
distributionibus,  quae  non  conferuntur  nisi  iis  qui 
per  se  assistunt,  seu  ministrant  in  divinis  officiis  : 
ita  communiter  doctores,  et  colligitur  ex  Clem.  Cu- 
pientes, De  poenis;  et  ex  cap.  Apostolis,  De  except. 
Nec  in  illa  particula  ab  officio,  virtualiter  compre- 
henditur beneficium,  quod  licet  propter  officium 
detur,  non  tamen  semper  necesse  est,  ut  is  qui  ha- 
bet beneficium,  per  se  aliquod  ecclesiasticum  ac 
publicum  munus  exerceat  ad  percipiendos  valide  et 
interdum  licite  beneficii  fructus  ; deinde  suspensus 
tenetur  semper  officium  canonicum,  saltem  priva- 
tim recitare,  quod  est  praecipua  vel  magna  pars 
oneris  quod  per  beneficium  imponitur.  Nec  refert 
quod  suspensio  lata  sit  vel  ob  crimen  vel  ob  aliam 
causam,  vel  ob  crimen  grave  aut  leve  ; est  enim 
semper  suspensio.  Praeterea  suspensio  ab  officio 
impedit  adeptionem  novi  beneficii.  Colligitur  ex  cap, 
ultim.  De  cleric.  excomm.  ministr.,  ubi  statuitur 

eum,  qui  privatus  est  aliquo  munere  vel  actu, 
etiain  esse  privatum  susceptione  eorum  quae  ad 
talem  actum  ve'l  munus  ordinantur.  Attamen  ele- 
ctio ejusmodi  suspensi  non  est  irrita,  sed  tantum 
irritanda  ; non  est  enim  persona  inhabilis,  sed  pro- 
hibita. 

Dico  2 : Per  suspensionem  ab  offieio  non  prohi- 
betur quis  participatione  sacramentorum,  fidelium 
suffragiis,  indulgentiis,  ecclesiastica  sepultura,  in- 
gressu Ecclesiae,  aut  alio  spirituali  opere,  quod  non 
est  officium  ministerii  ecclesiastici ; praeter  susce- 
ptionem sacramenti  ordinis,  quia  haec  est  via  ad 
ecclesiasticam  functionem  peragendam.  Denique 
haec  suspensio  ab  officio  simpliciter  lata  non  im- 
pedit alia  munia,  vel  usum  aliarum  functionum 
quae  non  ad  ecclesiastica,  sed  ad  saecularia  officia 
spectant  : est  enim  tantum  suspensio  ab  officio  ec- 
clesiastico, non  saeculari. 

Sgot.  IV.  — Quos  effectus  habeat  suspensio  ab  offi- 
cio, quce  non  simpliciter,  sed  ex  parte  fertur. 

Dico  I : Suspensio  quae  ex  parte  fertur,  suspen- 
dit clericum  ab  ea  tantum  parte  officii  quae  per 
verba  suspendentis  significatur,  et  ab  omni  supe- 
riore functione  quae  illam  intrinsece  supponit;  non 
vero  ab  inferiore,  neque  a qualibet  alia  omnino 
diversa,  seu  disparata.  Unde  suspensus  ab  ordine 
sine  alia  limitatione,  est  quidem  suspensus  ab  omni 
usu  ordinis,  sed  non  a jurisdictione,  aut  quavis  fun- 
ctione ecclesiastica,  quae  ab  ordine  per  se  non  pen- 
det, v.  gr.  non  est  suspensus  a jure  eligendi.  Con- 
tra suspensus  ab  officio  sacerdotali,  suspenditur  ab 
episcopali  ordine  seu  consecratione,  quia  superior 
et  nobilior  functio  est,  inferiorem  supponens  ; non 
tamen  suspenditur  ab  usu  inferiorum  ordinum. 
Sic  suspensus  ab  officio  celebrandi,  alios  sacerdotalis 
officii  actus  liciLe  potest  exercere.  Denique  in  hac 
materia  standum  est  sententiae  aut  legis  verbis,  ita 
ut  solus  ille  ordinis  actus  sit  prohibitus,  qui  in  sus- 
pensionis determinatione  exprimitur  vel  qui  cum 
eo  sit  necessario  connexus. 

Dico  2 : Dum  quis  suspenditur  simpliciter  a ju- 
risdictione, tunc  suspensio  est  a lota  spirituali  ju- 
risdictione, non  autem  ab  ordinis  actibus  qui  nul- 
lam requirunt  jurisdictionem,  v.  gr.  sacrum  facere. 
Quando  vero  suspensio  fertur  tantum  cum  certi 
actus  determinatione,  seu  partis  jurisdictionis,  v. 
gr.  a collatione  beneficiorum,  tunc  tantum  suspen- 
ditur ab  eo  actu  seu  parte  jurisdictionis,  quae  per 
verba  suspensionem  determinantia  significatur,  nisi 
fortasse  habeat  necessariam  cum  alio  actu  conne- 
xionem, ita  ut  sine  illo  fieri  nequeat.  Hinc  sequi- 
tur suspensum  partiali  suspensione  graviter  pec- 
care exercendo  functionem  illam  spiritualem  a qua 
suspensus  est,  non  vero  aliam.  Denique  si  sit  sus- 
pensio a jurisdictione,  nulla  irregularitas  incur- 
ritur, aut  alia  specialis  poena  ipso  jure  lata  ob  ejus 
transgressionem,  sed  puniri  debet  arbitrio  judicis  ; 
si  sit  autem  suspensio  ab  ordine,  incurritur  irregu- 


laritas exercendo  ex  officio  actum  ordinis  contra 
talem  suspensionem  respective. 

DISPUTATIO  VICESIMA  SEPTIMA. 

De  effectibus  suspensionis  a beneficio. 

Sect.  I,  . — Quid  sit  suspensio  a beneficio  simpliciter 
lata,  et  quos  effectus  habeat. 

Dico  ) : Suspensio  a beneficio  simpliciter  lata, 
non  tollit  ipsum  beneficium,  sed  impedit  solum 
jus  beneficii,  ne  quis  possit  illo  uti  ad  fructus  bene- 
ficii percipiendos  ; ita  ut  nihil  aliud  sit  a beneficio 
suspendi  quam  fructus  beneficii  non  facere  suos. 
Ista  autem  suspensio  a beneficio,  non  operatur 
suspensionem  ab  officio,  nec  impedit  aliquem  ejus 
actum  ; imo  nec  tollit  obligationem  quie  antea 
inerat  tale  officium  exercendi,  v.  gr.  dicendi  mis- 
sam ob  beneficium  simplex,  quia  licet  detur  benefi- 
cium propter  officium,  in  poenam  tamen  potest 
quis  privari  beneficii  emolumento ; et  quia  non 
privatur  beneficii  titulo,  potest  cum  priori  obli- 
gatione ipsi  beneficio  annexa  relinqui ; deinde  quod 
non  recipiat  illius  fructus,  ipsius  culpa  est.  Potest 
tamen  superior  seu  episcopus  permittere,  cum  ra- 
tionabili causa,  ut  ad  satisfaciendum  suspensi  mu- 
neri, alius  loco  illius  substituatur,  qui  de  beneficii 
fructibus  alatur. 

Dico  2 : Ex  genere  suo  graviter  peccat  is  qui, 
cum  suspensus  est  a beneficio , fructus  beneficii 
usurpat,  et  tenetur  ad  illos  restituendos  absque  alia 
judicis  sententia  ; usurpat  enim  quod  non  est  suum  : 
non  incurrit  tamen  irregularitatem,  nec  aliam  poe- 
nam ipso  jure  impositam.  Dum  quis  generaliter  sus- 
penditur a beneficio,  intelligitur  de  omni  beneficio 
(non  tamen  de  omnibus  ejus  beneficiis)  : hiee  enim 
locutio  absoluta  et  indefinita  virtualiter  includens 
negationem , aequivalet  universali , nisi  aliunde  de- 
terminetur ad  aliquam  tantum  partem.  Atque  hu- 
jusmodi suspensio  comprehendit  quudvis  beneficium 
sive  simplex,  sive  dignitatem  aut  rectoriam  habens, 
etiamsi  pensiones  ex  titulo  spirituali  datas,  imo 
ipsum  episcopatum  : denique  omne  beneficium  in 
quocumque  loco  exsistat  aut  possideatur, etiamsi  sus- 
pensio sit  solum  lata  ab  episcopo.  Attamen  in  usu 
nonnulli  sentiunt  sententiam  ab  episcopo  prolatam , 
si  nihil  amplius  declaretur,  interpretandam  esse  ut 
suspendat  solum  a beneficiis  in  suo  territorio  sitis  ; 
caeterum  in  hoc  certius  esse  videtur  consulere  con- 
suetudinem. 

Dico  5 : Suspensio  simpliciter  et  sine  ulla  tem- 
poris determinatione  lata,  semper  et  continue  durat, 
privalque  hominem  fructibus  beneficii  aut  benefi- 
ciorum , quae  obtinebat  quando  lata  est,  donec  per 
superiorem  tollatur.  Fructibus,  inquam,  futuris  be- 
neficii seu  jam  possessi , seu  possidendi ; collatio 
enim  novi  beneficii  suspenso  non  est  omnino  irrita, 
sed  irritanda  tantum.  Si  autem  suspensus  nullum 
prius  habebat  beneficium  , an  sit  privatus  fructibus 
beneficii  tempore  suspensionis  acquisiti  , pro  cl 
contra  potest  responderi.  Per  fructus  quibus  sus- 
pensio privat  hominem  , intelligunlur  omnes  reditus 

{emporales  qui  ratione  beneficii  conlerunlur,  sive 
sint  pecuniae,  sive  sint  terrae  fructus,  sive  animalia 
se  moventia,  sive  etiam  distributiones  quotidiana!  ; 
non  tamen  voluntarie  a fidelibus  oblata  lanquam 
eleemosynae  ratione  missae,  aut  alterius  divini  bene- 
ficii ob  opera  personalia  ; secus  vero  si  aliquo 
modo  ratione  beneficii.  Item  per  istos  fructus  intel- 
ligunlur  etiam  quaedam  actiones  quae  ad  fructus 
percipiendos , augendos  aut  pertractandos  ordinan- 
tur, quales  sunt  locare  beneficium  aut  ejus  bona, 
vendere  fructus,  et  quaevis  beneficii  administratio  ; 
ista  enim  sunt  illi  prohibita,  et  juxta  quosdam  in- 
valida, si  fiant  in  praejudicium  Ecclesiae.  Episcopus 
autem  suspensus  a beneficio  episcopatus,  potest 
beneficia  conferre,  quia  istud  non  ad  fructus,  sed 
ad  officium  episcopatus  perlinet.  Similiter  suspensus 
a beneficio,  potest  eligere,  quia  electio  non  est 
fructus  beneficii,  neque  ejus  actus,  ut  beneficium 
est,  sed  actus  officii  spiritualis,  cui  annexum  est 
beneficium. 

Sect.  II.  — De  effectu  suspensionis  partialis  a 
beneficio. 

Dico  : Suspensio  partialis,  alia  est  qua  quis 
privatur  parte  fructuum  beneficii  ejusdem  ; alia  qua 
quis  habens  plura  beneficia,  aliquibus  tantum,  et 
non  omnibus  privatur.  Ulraque  est  vera  censura,  et 
habet  effectum  quem  verba  ipsa  suspensionem  de- 
terminantia declarant,  et  non  alium.  Suspensus,  licet 
egens  sit,  non  est  alendus  ex  fructibus  ejus  beneficii, 
sua  enim  culpa  patitur  istam  indigentiam  ; nec  fru- 
ctus amissi  tempore  suspensionis,  si  sententia  fuerit 
valida  ac  justa,  recuperari  possunt,  seclusa  dispen- 
satione, non  enim  ad  illos  habet  jus;  secus  vero,  si 
sententia  fuerit  nulla  aut  injusta. 

DISPUTATIO  VICESIMA  OCTAVA. 

De  causis  suspensionis. 

Sect.  I,  II. — Quis  possit  suspensionem  ferre,  et  ki 
quas  singulares  personas. 

Dico  I : Qui  potest  excommunicationem  ferre, 
etiam  potest  suspensionem;  et  haec  potestas  alia 
ordinaria,  alia  delegata  : suspensio  autem  alia  est  a 
jure,  alia  ab  homine.  Non  licebat  olim  episcopo 
ferre  in  presbyterum  suspensionem  ad  puram  de- 
licti vindictam  sine  judicio  capituli ; sed  nunc  con- 
suetudine id  abrogatum  est,  ideoque  episcopi  pos- 
sunt libere  uti  sua  jurisdictione. 

Dico  2 : Suspensio  non  potest  ferri  nisi  in  cleri- 
cum ; sub  nomine  clerici  comprehendo  etiam 
primam  duntaxat  tonsuram  habentem.  Dum  in  ex- 
trav.  unica  De  censibus , laicus  suspenditur  a 
communione,  id  intelligitur  de  prohibitione  com- 
municandi, seu  sumendi  Eucharistiam,  non  de  pro- 
pria censura. 

Dico  5 : Omnes  clerici,  excepto  papa,  sunt  ca- 
paces suspensionis,  etiam  episcopi  et  cardinales. 
Qui  autem  sunt  recepti  in  speciales  Romanae  Eccle- 
sia! lilios,  juris  privilegio  excipiuntur  quidem  ut  non 
possint  ab  aliis  interdici  et  excommunicari,  sed  non 
dicuntur  non  posse  suspendi.  Episcopi  non  possunt 
per  generalem  sententiam  suspendi  (habetur  in  cap. 

Periculosum  est,  De  sent.  excornm.,  in  6)  ; possunt 
vero  omnes  reliqui  inferiores  clerici  Denique  sub 
suspensione  generaiim  in  omnes  clericos  latae  com- 
prehenduntur non  tantum  saeculares  clerici,  sed 
etiam  religiosi,  nisi  ex  tenore  et  aliis  circumstantiis 
canonis  vel  sententiae  alia  limitatio  colligatur. 

Sect.  III.  — An  et  quomodo  suspensio  in  communi- 
tatem ferri  possit. 

Dico  I : Capitulum  aut  communitas  juxta  jus 
potest  suspendi,  quia  est  capax  culpae  et  capax  officii 
et  beneficii  ecclesiastici  ; ergo  etiam  capax  priva- 
tionis seu  suspensionis  ab  hujusmodi  officio  et  bene- 
ficio. Unde 

Dico  2 : Suspensio  ferri  potest  in  communitatem 
praecise  ut  est  communitas,  seu  quatenus  est  unum 
corpus  politicum,  habens  actiones  proprias  : et 
bona  etiam  propria,  quae  ita  pertinent  ad  totam 
communitatem,  ut  ad  singulas  personas  per  se  non 
spectent.  Suspensio  enim  ab  officio  quoad  actus 
collationis  beneficiorum  habetur  ex  cap.  unico  JSe 
sede  vacante,  in  G ; et  quoad  ordinis  actus  potest 
suspendi  a delegandis  confessariis,  sede  vacante ; 
item  suspendi  a beneficiis,  quae  lota  communitas 
interdum  habet  sibi  unita. 

Dico  5 : Potest  etiam  capitulum  seu  communitas 
suspendi  distribulive,  ita  ut  singulae  illius  persona!  a 
suis  propriis  ac  personalibus  officiis  aut  beneficiis 
suspendantur ; quando  enim  totum  capitulum  ita 
delinquit  ut  sit  suspensione  dignum,  istud  delictum 
ita  est  totius  corporis,  ut  tamen  per  singulas  perso- 
nas exerceatur  : delictum  enim  potest  esse  et 
omnium  et  singulorum,  adeoque  dignum  suspen- 
sione. Attamen,  juxta  frequentem  usum,  solum 
fertur  suspensio  in  capitulum  praecise  quatenus  est 
capitulum,  nisi  aliud  in  jure  vel  sententia  expresse 
declaretur.  Capitulum  enim  in  rigore  non  significat 
singulas  personas  de  capitulo,  sed  ipsam  universi- 
tatem ; ergo  suspensio  capituli  solum  communitatem 
ligat  quatenus  unum  corpus  est.  Et  haec  communi- 
tas debet  esse  ecclesiastica,  seu  clericorum,  ulpote 
qui  soli  sunt  capaces  suspensionis. 

Sect.  IV,  V.  — An  suspensio  solum  ferri  possit  ob 
culpam,  eamque  mortalem  ; et  quis  modus  servan- 
dus in  ea  ferenda. 

Dico  i : Potest  interdum  late  dici  suspensio  de 
omni  prohibitione  utendi  aliqua  potestate,  et  sic 
non  semper  requirit  culpam  ejus  qui  suspenditur, 
sed  causa  justa  potest  sufficere,  ut  colligitur  ex  cap. 
Vel  non  compos,  De  lemp.  ordin.,  ubi  puer  ordina- 
tus in  aetate  tredecim  annorum  sine  sua  culpa  ut 
apparet,  suspenditur  ab  exsecutione  officii  diaconi 
usque  ad  aetatem  legitimam.  Suspensio  autem,  prout 
dicit  propriam  censurae  vel  saltem  poenae  ecclesia- 
sticae speciem,  requirit  aliquam  culpam  ejus  qui  per 
illam  directe  ac  perse  suspenditur.  Imo  prior  sus- 
pensio late  dicta,  seu  "prohibitio  requirit  semper 
aliquam  causam  sufficientem,  ut  dum  sacerdos  ob 
lepram  vel  quid  simile  removetur  ab  officio  altaris. 
Dico  2 : Suspensio  gravis,  v.  gr.  ab  omnibus  be- 

neficii  fructibus,  et  quales  ordinarie  sunt  quae  a 
jure  communi  latae  sunt,  requirit  culpam  mortalem, 
sine  qua  peccans  ex  imperfecta  advertentia  aut  ex 
levitate  materiae  eam  non  incurret  : si  autem  sus- 
pensio sit  levis,  v.  gr.  ab  uno  electionis  actu,  ab 
unius  horae  vel  diei  distributionibus,  ob  culpam  ve- 
nialem potest  incurri. 

Dico  5 : Quoad  formam  servandam  in  suspensione 
ferenda,  si  sit  suspensio  a jure,  nulla  alia  opus  est 
forma  praeter  verba  legis,  quibus  sufficienter  signi- 
ficetur talem  suspensionem  ipso  facto  incurrendam 
a faciente,  id  quod  prohibetur.  Si  autem  sit  ab  ho- 
mine ob  contumaciam,  debet  praecedere  monitio  ; 
secus  autem,  si  sit  tantum  in  puram  delicti  pcenam  ; 
nec  ad  eam  ferendam  opus  est  aliis  verbis  praeter 
illa  quae  sufficienter  significent  modum  et  speciem 
seu  effectum  suspensionis.  Ista  tamen  verba  non 
sola  voce,  sed  scripto  exhibenda  sunt  juxta  cap.  1 
De  sent.  excom.,  in  6,  quamvis  hoc  non  sil  de  sub- 
stantia, sed  de  praecepto  tantum.  Nullum  suspensum 
vitare  tenentur  fideles  nisi  in  iis,  in  quibus  id  ex 
natura  rei  consequitur,  vel  ob  cooperationem  in  re 
illicita,  vel  ob  modum  operandi  ex  se  indebitum, 
quale  peccatum  foret  illicite  inducere  suspensum  ab 
officio  ad  celebrandum,  aut  ad  dandam  absolutionem 
sacramenlalem,  vel  suspensum  a beneficio  facere 
participem  fructuum  ecclesiasticorum. 

DISPUTATIO  VICESIMA  NONA. 

De  ablatione  seu  absolutione  suspensionis. 

Sect.  I. — Quomodo  et  a quo  auferatur  suspensio  ; 
quee  est  pura  poena  ob  delicium  commissum. 

Dico  1 : Suspensio  ad  certum  tempus  lata,  la- 
pso tempore  ipso  jure  tollitur.  (Glossa,  Innocentius, 
Navarra,  Angelus,  etc.)  Cum  enim  suspensio  vim 
suam  habeat  ex  prohibitione  Ecclesiae,  elapso  ergo 
prohibitionis  tempore , illa  per  se  cessabit ; ac 
proinde  is,  qui  sic  suspensus  erat,  potest  tunc  suo 
fungi  officio,  vel  fructibus  sui  beneficii  frui  sine  alia 
facultate  ve)  declaratione  superioris,  cum  sit  impe- 
dimentum sublatum.  Istud  autem  suspensionis 
tempus  incipit  currere  ab  eo  momento  ex  quo  sen- 
tentia suspensionis  lata  est,  si  sit  suspensio  ab  ho- 
mine ; vel  ex  quo  delictum  contra  jus  commissum 
est,  si  sit  a jure  : et  iste  lapsus  temporis  juxta 
physicum  et  naturalem  cursum  continuum  compu- 
tandus est,  finiturque  ultimo  die  completo;  si  sit 
suspensio  ad  annum,  linitur  ultimo  die  completo 
anni  computati  ex  trecentis  sexaginta  quinque  die- 
bus, etiamsi  foret  bissexLilis,  nisi  aliter  constet  de 
mente  suspendentis.  Et  quamvis  suspensus  in  de- 
cursu istius  temporis  praescripti  violet  vel  casu  vel 
malitia  latam  suspensionem,  atque  aliquid  faciat 
contra  prohibitionem  ipsi  factam,  praescriptum  ta- 
men suspensionis  tempus  ob  id  non  interrumpitur, 
sed  continue  fluit  a momento  in  quo  inchoatum  est, 
quo  fintto  cessat  suspensio ; nec  tenetur  tot  diebus 
aut  vicibus  abstinere  a suspensionis  actibus,  quot 
illos  male  exercuit  tempore  suspensionis  : sicut 
non  iejunans  aliquot  diebus  in  Quadragesima,  ela- 


pso Quadragesimae  tempore  non  tenetur  illos  recu- 
perare seu  tot  dies  postea  jejunare. 

Dico  2 : Suspensio  ad  certum  tempus  vel  etiam 
in  perpetuum  explicile  lata,  per  superioris  dispen- 

/ 

sationem  tolli  potest  nondum  elapso  termino,  aut 
quamvis  illum  non  habeat;  et  simpliciter  lata  ob 
delictum  commissum  sine  adjecta  conditione,  aut 
temporis  designatione,  potest  per  absolutionem  ab 
habente  potestatem  tolli.  Quae  autem  a jure  est, 
sive  perpetua,  sive  ad  certum  tempus,  tantum  ab 
auctore  canonis  ante  tempus  elapsum  potest  auferri 
(habetur  ex  cap.  Cupientes,  De  elect.,  in  6)  ; secus 
vero  probabilius  illa  quae  lata  est,  pro  delicto  tantum 
praeterito  indefinite  sine  temporis  determinatione, 
et  sine  perpetuitatis  etiam  determinatione.  Hinc  si 
lex  ob  certum  delictum  praecipiat  imponi  suspen- 
sionem, v.  gr.  triennalem,  et  episcopus  juxta  istud 
jus  illam  imponat,  non  potest  episcopus  illud  tem- 
pus minuere,  nec  in  illa  imposita  dispensare,  nisi 
delictum  sil  unum  ex  iis,  in  quibus  episcopus  potest 
dispensare. 

Sect.  II.  — Quomodo  et  a quo  tollatur  suspensio  ob 
contumaciam  lata. 

Dico  1 : Suspensus  ob  contumaciam,  durante  con- 
tumacia, non  debet  a suspensione  absolvi,  nisi  forte 
aliud  expedire  prudenter  judicaretur,  attentis  perso- 
nae ac  negotii  circumstantiis  : quamvis,  si  tunc  illicite 
aut  injuste  absolveretur,  factum  tamen  teneret.  Si 
haec  suspensio  sit  ab  homine,  ab  eo  qui  illam  tulit, 
vel  ab  ejus  superiore  tolli  potest ; si  autem  sit  a 
jure,  durante  contumacia,  solum  ab  auctore  cano- 
nis, vel  a superiore , si  habeat,  tolli  potest,  sive  sit 
reservata,  sive  non  : aliud  est  de  excommunica- 
tione a jure  non  reservata,  quam  ab  episcopo  vel 
alio  tolli  posse  jus  permittit,  quia  est  magis  neces- 
saria ad  salutem.  Sed  postquam  hic  suspensus 
recessit  a contumacia  et  satisfactionem  congruam 
praestitit,  quidam  dicunt,  nempe  Innocentius,  Feli- 
nus, Covarruvias,  eum  ipso  facto  absolutum  esse, 
ac  proinde  hominis  absolutione  non  indigeret.  Ve- 
rior tamen  est  sententia  talem  suspensionem  non 
tolli  posse  nisi  per  absolutionem,  sicut  non  tollitur 
excommunicatio  minor,  et  interdictum  personale, 
nisi  per  absolutionem  : alioqui  nunquam  esset  neces- 
saria absolutio  a suspensione  ob  contumaciam  lata, 
quod  falsum  est;  nam  quando  non  recessit  a con- 
tumacia, non  debet  absolvi  per  se  loquendo.  Ergo 
si  quando  recessit  a contumacia,  jam  non  indigeat 
absolutione,  nunquam  ea  indigebit.  Deinde  h;rc 
suspensio  ob  contumaciam,  interdum  fertur  cum 
reservatione  ; ergo  supponit  requiri  absolutionem 
ad  eam  tollendam.  Imo  quamvis  suspensio  lata  fo- 
ret sub  hac  conditione  : Donec  resipiscat,  satisfa- 
ciat, restituat,  postquam  impleta  est  conditio , 
etiam  vel  tunc  videtur  requiri  ■ absolutio  adeam 
tollendam. 

Dico  2 : Supposita  ergo  absolutionis  necessitate, 
in  suspensione  ab  homine  lata  , absolutio  tantum 
dari  potest  ab  eo  qui  illam  tulit,  vel  ab  ejus  supe- 

riore  ; in  suspensione  autem  a jure  lata,  si  reser- 
vata sit,  absolutio  tantum  dari  potest  ab  auctore 
canonis  vel  a superiore  ; si  non  sit  reservata,  ab 
ordinario  tolli  potest  juxta  communem  sententiam, 
practice  et  usu  receptam. 

Sect.  III.  — De  forma  absolutionis  a suspensione. 

Dico  I : Pro  absolutione  suspensionis  nulla  ver- 
borum forma  est  praescripta,  sufficit  illa  quae  decla- 
ret sufficienter  effectum,  haecque  usitata  est  : Ego 
te  absolvo  a vinculo  suspensionis  in  quam  incurristi, 
et  restituo  te  exsecutioni  tui  muneris,  vel  ordinis,  vel 
tuo  beneficio ; haec  tamen  verba  : In  quam  incurri- 
sti, et  reliqua  non  sunt  necessaria  nec  ds  praecepto; 
nec  opus  est  in  ista  absolutione  exprimere  causam, 
nec  speciem  absolutionis. 

Dico  2 : Nulla  solemnitas  est  ab  Ecclesia  insti- 
tuta pro  hac  absolutione,  et  quando  quis  aliquem 
generaliter  absolvit  a suspensione,  intelligitur  de 
onuii  suspensione,  modo  habeat  requisitam  pote- 
statem. 

DISPUTATIO  TRICESIMA. 

De  differentia  suspensionis  a depositione  et  degra- 
datione. 

Sect.  I.  — Quomodo  suspensio  a depositione  dif- 
ferat. 

Dico  I : Suspensio  et  depositio  in  hoc  quidem 
conveniunt,  quod  ulraque  sit  poena  ecclesiastica, 
clericorum  propria,  privet  ecclesiasticis  functioni- 
bus, et  possit  esse  ab  officio  et  beneficio ; sed  in 
hoe  differunt,  quod  depositio  a beneficio  privet  in 
perpetuum  beneficio,  et  reddat  inhabilem  ad  novum 
beneGcium,  nec  in  ea  dispensari  possit  : sed  si  de- 
tur novum  beneficium  vel  idem,  non  est  proprie 
dispensatio,  sed  prioris  damni  reparatio.  Suspen- 
sio autem  non  privat  beneficio,  sed  tantum  illius 
usu,  nec  de  se  est  perpetua  nec  privat  beneficii 
radice,  eslque  dispensabilis ; deinde  depositio  a 
jurisdictione  privat  ipso  munere  et  dominio  juris- 
dictionis, suspensio  privat  tantum  usu.  Deposilia 
autem  ab  ordine  et  suspensio  ab  ordine,  quamvis 
in  hoc  conveniant,  quod  utraque  non  privet  ipso 
ordine  per  characterem  indelebilem  impresso,  nec 
validitate  actuum  ordinis,  v.  gr.  consecrandi,  un- 
gendi, etc.,  nec  privilegio  clericali  seu  canonis,  nec 
onere  clericali,  seu  recitandi  officium  canonicum, 
si  clericus  sit  in  sacris  : tamen  in  hoc  differunt 
quod  depositio  significet  privationem  perpetuam  et 
irremissibilem  usus  ordinis,  suspensio  vero  mini- 
me. Denique  suspensio  perpetua  et  depositio  ab  of- 
ficio, si  sint  a jure,  privant  ipso  facto  beneficiis 
possessis,  et  ad  futura  inhabililanl  ; secus  vero  pro- 
babiliter, si  depositio  sit  ab  homine. 

Dico  2 : Duplexest  depositio  : alia  absoluta  quae 
fertur  sine  ordine  ad  degradationem ; alia  respe- 
cliva  quae  fertur  in  ordine  ad  degradationem  per 
quam  reus  traditur  brachio  saeculari  ad  mortem, 
atque  haec  depositio  respectiva  aliquam  solemni- 
tatein  requirit;  absoluta  autem  non.  Requirit  ergo 
1°  ut  fiat  a consecrato  episcopo  proprio,  vel  ab  alio 


episcopo  aut  sacerdote  de  ejus  licentia;  2°  juxta 
concilium  Tridenlinum  (sess.  13,  cap.  4,  De  re - 
form.),  requirit  ut  episcopus  per  se  vel  per  vica- 
rium suum  praedictam  depositionem  (nempe  sacer- 
dotum et  inferiorum  clericorum) , loco  episcoporum 
assistentium  qui  ex  jure  communi  praescribuntur, 
possit  exsequi  adhibitis  tantum  abbatibus  usum 
mitrae  ac  baculi  ex  privilegio  sedis  aposlolicae  ha- 
bentibus, si  commode  possit;  si  non  possit,  aliis 
personis  gravibus  et  in  dignitate  ecclesiastica  con- 
stitutis, in  eodem  numero,  in  quo  episcopi  assi- 
stentis requiruntur;  nempe  ad  deponendum  presby- 
terum, et  tres  ad  diaconum  vel  subdiaconum,  atque 
hi  episcopi  vel  praelati  assistentes  postulantur  tan- 
quam  judices  assessores,  ita  ut  a singulis  sint  suf- 
fragia petenda,  et  condemnari  non  possit  clericus, 
nisi  pars  major  consentiat. 

Sect.  II.  — Quomodo  degradatio  a suspensione  et 
depositione  differat. 

Dico  1 : Degradatio  est  verbalis  depositionis  ex- 
secutio, ac  proinde  non  minus  quam  depositio,  non 
privat  hominem  charactere  ordinis  ejusque  ac- 
tuum validitate  nec  illius  onere,  v.  gr.  recitandi 
horas  canonicas,  servandi  castitatem,  etc.  , atque 
haec  degradatio  solum  videtur  fieri  posse  pro  gravis- 
simis criminibus,  seu  in  casibus  in  quibus  post  de- 
gradationem stalim  clericus  traditur  brachio  stecu- 
lari  morte  plectendus.  Deinde  degradatio  reddit  ho- 
minem infamem  et  inhabilem  ad  quosvis  ordines. 

Dico  2 : Degradatio  in  sua  solemnitate  differt  a 
depositione  sic  : post  factam  depositionem  verbalem 
in  praecedenti  sectione  explicatam,  degradandus 
sacris  vestibus  indutus  et  portans  sacra  instrumen- 
ta, id  est  vasa  vel  librum,  seu  ea  quae  pertinent  ad 
illum  ordinem  a quo  degradatur,  ad  episcopi  prae- 
sentiam adducitur,  et  ab  eo  publice  illis  exuitur,  ac 
tandem  raditur  seu  tondetur  illius  caput  cum  aliqua 
forma  ac  terrore  verborum,  quae  effectum  hujus 
degradationis  declarant.  Deinde  brachio  saeculari 
seu  judici  saeculari  traditur,  a quo  examinata  et 
cognita  ejus  causa,  poena  mortis  afficitur.  Finita 
tamen  degradatione  et  traditione,  praelatus  eccle- 
siasticus debet  efficaciter  pro  degradato  intercedere 
apud  judicem  saecularem,  ut  citra  mortis  periculum 
sententiam  circa  eum  moderetur  (cap.  2 De  poenis, 
in  6;  et  cap.  Novimus,  De  verb.  sig.) . Unde  de- 
gradatus  privatur  privilegio  clericali,  ita  ut  eum 
percutiens  non  incurrat  censuram  canonis,  Si  quis, 
suadente  diabolo ; et  simul  privatur  privilegio  lori, 
ita  ut  judex  saecularis  possit  contra  eum  procedere, 
in  quibus  duabus  rebus  differt  a deposito  tantum 
aut  suspenso. 

DISPUTATIO  TRICESIMA  PRIMA. 

De  suspensionibus  in  particulari , quae  ipso  jure 
latae  sunt. 

Sect.  I.  — Ob  quas  causas  clericus  maneat  suspen- 
sus in  sua  ordinatione. 

Dico  1 : Hae  causae  sequentes  in  jure  habentur, 
ob  quas  clericus  manet  suspensus. 

1.  Suscipiens  ordinem  sacrum  ab  episcopo  qui 
episcopatui  renuntiavit  quoad  locum  et  dignitatem, 
adeoque  non  potest  illum  licite  dare,  manet  sus- 
pensus ab  officii  exsecutione  (cap.  1 De  ordinat.) 
ab  episcopo  qui  renuntiavit  episcopatui. 

2.  Qui  ab  alieno  episcopo  sacrum  ordinem,  imo 
et  p.obabiliter  minores  tantum,  sine  licentia  pro- 
prii suscipit,  juxta  concilium  Tridentinum  (sess.  25, 
cap.  8,  De  reform.),  a susceptorum  ordinum  exsecu- 
tione suspensus  sil,  quandiu  proprio  ordinario  videbi- 
tur. Idem  probatur  ex  eodem  Tridentino  (sess.  14, 
cap.  5,  De  reform.)  et  ex  vatiis  juris  capitibus.  Non 
incurritur  autem  haec  suspensio  in  eis  casibus,  in 
quibus  potest  quis  legitime  ab  alieno  episcopo  sine 
licentia  proprii  suscipere  ordines;  et  hi  sunt  : 1° 
si  proprius  episcopus  eo  quod  ordinarii  alienos, 
sine  legitima  facultate,  si  ipse  suspensus,  ejusque 
suspensio  sit  manifesta,  tunc  ipso  jure  conceditur 
ejus  subditis,  ut  possint  ab  alieno  episcopo  sine 
proprii  licentia  ordinari  (cap.  Is  qui,  De  lentp.  or- 
dinat., in  6).  2°  Qui  per  triennium  commoratur  cum 
alio  episcopo  tanquam  de  ejus  familia,  potest  ab  eo 
ordinari  sine  proprii  licentia  (Cone.  Tridentinum, 
sess.  23,  cap.  9)  ; et  addit  : Dummodo  dent  illis 
slatim  beneficium.  5°  Quando  unus  episcopus  ordi- 
nat alterius  subditum  sub  spe  ratihabitionis,  in- 
terdum ista  ratihabitio  potest  censeri  vim  legiti- 
ma facultatis  habere. 

3.  Suspensio  lata  est  ipso  jure  in  concilio  Triden- 
tino (sess.  7,  cap.  10,  De  reform.)  in  eum  qui  va- 
cante episcopatu  et  non  arctatus  occasione  benefi- 
cii recepti  vel  recipiendi,  infra  annum  cum  litteris 
dimissoriis  a capitulo  receptis,  ordinatur  in  sacris  ; 
et  suspenditur  usque  ad  futuri  praelati  benepla- 
citum. 

4.  Eodem  jure  concilii  Tridentini  (sess.  6,  cap. 
5,  De  reform.)  lata  est  suspensio  in  eum  qui  susci- 
pit ordines  sine  licentia  sui  episcopi  ab  alio  epi- 
scopo ministrante  non  habente  debitam  licentiam. 

5.  Lata  est  in  eum  qui  ante  legitimam  aetatem 
sacrum  ordinem  suscipit,  nisi  inculpabilis  ignoran- 
tia sive  facti  sive  totius  juris  eum  excuset.  Haec 
autem  suspensio  non  extenditur  ad  eum  qui  con- 
secratur episcopus  ante  legitimam  aetatem,  seu  ante 
tricesimum  aetatis  annum  (cap.  Vel  non  est  compos, 
2e  tempor.  ordin.j. 

6.  Lata  est  in  eum  qui  sciens  sacros  ordines  sus- 
cipit extra  tempora  ad  hoc  designata  ab  Ecclesia 
sine  legitima  dispensatione  fcap.  2 De  lemp.  or- 
din.) . Haec  suspensio  impedit  tantum  usum  ordinis 
suscepti,  non  inferiorum,  et  ab  episcopo  post  suffi- 
cientem punitionem  probabiliter  potest  tolli. 

7.  Lata  est  in  eum  qui  ficto  et  ementito  titulo 
ordines  suscipit,  etiam  minores  (cap.  i 'Seminem, 
dist.  70  ).  Antiquo  autem  jure  non  prohibetur  ut 
quis  patrimonium  aut  beneficium,  ad  cujus  titulum 
ordinatus  est,  post  ordinationem  renuntiet ; sed 
concilium  Tridentinum  (sess.  21,  cap.  2)  prohibet 
haec  bona  alienari  aut  remitti  sine  licentia  epi- 


scopi, donec  aliunde  habeat  ordinatus  unde  vivere 
possit. 

8.  Lata  est  in  promotos  ad  sacros  ordines  non 
servatis  temporum  interstitiis  (cap.  Litteras,  De 
tempor.  ordin.,  etc.). 

9.  In  promotos  per  saltum  (cap.  Sollicitudo,  dist. 
52). 

10.  Lata  est  in  eum,  qui  post  matrimonium  con- 
tractum, etiam  non  consummatum,  suscipit  sacrum 
ordinem,  nisi  in  casu  in  quo  sacri  canones  permit- 
tunt (exlrav.  Antiquat,  Devoto). 

11.  Lata  in  eum,  qui  censura  aliqua  ligatus,  or- 
dines, etiam  minores  suscipit  (cap.  1 De  eo  qui  fur- 
tim  ordin.  suscepit,  etc.;  cap.  1 De  tempor.  ordin., 
in  6). 

12.  Lata  in  eum,  qui  ab  episcopo  excommuni- 
cato vel  suspenso  denuntiato  recipit  sacros  ordines, 
etiam  sine  culpa  ob  ignorantiam  ; non  enim  recipit 
ordinum  exsecutionem,  ideoque  ipso  jure  manet 
suspensus  : secus  vero,  ab  episcopo  excommunicato 
vel  suspenso  non  denuntiato  ( cap.  1 De  schi- 
smat. ) ; quia  nemo  dat  quod  non  habet.  Talis  au- 
tem episcopus  non  habet  usum  ordinum,  utpole 
ab  Ecclesia  illi  prohibitum.  Idem  dic,  si  episcopus 
consecretur  ab  episcopis  excommunicatis  aut  sus- 
pensis non  toleratis. 

Dico  2 : Praedictae  suspensiones  ipso  jure  latae  in- 
curruntur non  tantum  ob  delicta  publica  et  manife- 
sta, sed  etiam  ob  occulta  per  accidens  saltem  in 
foro  conscientiae,  id  est,  ob  externa  delicta,  quae 
probari  non  possunt ; illa  enim  externa,  licet  occul- 
tissima, potest  Ecclesia  per  legem  punire  poena 
suspensionis , uti  punit  homicidium  oceultum  poena 
irregularitatis.  Qui  suscipiendo  ordinem  incurrit  sus- 
pensionem, dum  in  sua  ordinatione  episcopo  mini- 
strat, solemniler  cantat  Epistolam  aut  Evangelium  , 
aut  cum  episcopo  consecrat,  non  incurrit  irregulari- 
tatem; quia  ista  ministeria,  moraliter  loquendo,  non 
sunt  actus  distincti  ab  ipsa  ordinatione.  Ergo  cum 
ob  ordinationem  incurratur  suspensio,  non  potest 
incurri  irregularitas  ob  ista  ministeria  quae  sunt 
illius  actus  circumstantiae.  Unde  omnia  jura  antiqua 
quae  irregularem  faciunt  eum,  qui  suspensus  mini- 
strat, semper  loquuntur  de  suspensione  prius  con- 
tracta, et  de  usu  ordinum  subsequenle  per  actum 
omnino  distinctum,  ut  patet  ex  cap.  1 et  ex  cap. 
Is  cui,  De  sent.  excomm.,  in  6. 

Sect.  II.  — .4)!  aliqua  suspensio  ipso  jure  lata  sil 
ob  pravum  ordinis  usum. 

Dico  : Clericus  faciens  actum  ordinis  in  peccato 
mortali , aut  eum  faciens  invalide,  v.  gr.  baptizando 
cum  vino,  nullam  incurrit  suspensionem  ; qui  autem 
in  loco  interdicto  eum  contra  prohibitionem  facit 
valide,  licet  fiat  irregularis  ob  censurae  violationem, 
nullam  tamen  incurrit  aliam  suspensionem  praeter 
eam  quae  in  ipsa  irregularitate  includitur ; uti  nec 
ille,  qui  celebrat  coram  excommunicato  vel  inter- 
dicto vitando.  Specialiter  autem  lata  est  suspensio 
in  clericum  qui  tradit  Christianae  sepulturae  corpus 

usurarii  publici  nominalim  declarali  ut  talis,  et  in 
isto  peccato  morienlis;  et  in  eum  qui  ecclesiasticas 
illius  oblationes , v.  gr.  in  missa  ad  offertorium, 
aut  alias  retributiones  lanquam  ministro  Ecclesiae 
datas,  habetur  in  cap.  Quia  in  omnibus,  De  usuris. 

Sect.  III.  — De  suspensionibus  quas  clerici  ipso  jure 
incurrunt  ob  p ccala  contra  alia  munera  vel  obli- 
gationes sibi  proprias. 

Dico  : Hae  in  jure  habentur  : 

1.  In  clericos  beneficiaios  indecenti  contra  suum 
staluin  vestitu  utentes  (Clem.  1,  De  vita  et  honest. 
cleric.). 

2.  In  clericos  suam  ecclesiam  alienis  debitis 
gravantes  (cap.  Quia  periculosum,  De  seni,  excomm., 
in  6). 

5.  In  occupantes  bona  praelati  defuncti  (cap.  Quia 
cleric,  De  electiori.,  in  6). 

4.  In  dantem  magisterii  gradum  sine  recepto 
prius  juramento,  quod  non  expendat  accipiens  ul- 
tra summam  taxatam  (Clem.  2 De  magistris). 

5.  In  delinquentes  in  electione  episcopi  (cap. 
Cupientes,  De  eleclion.,  in  6). 

6.  In  compromissarium  eligentem  indignum  ad 
episcopatum,  aut  dignitatem  superiorem  (cap.  Si 
compromissarius,  De  election.,  in  6). 

7.  In  clericos  eligentes  indignum  ad  episcopatum, 
aut  inferiora  beneficia,  curam  animarum  annexam 
habentia  (cap.  Cum  injunctis,  De  election.). 

8.  In  clericos  postulantes  ad  ecclesiam  cathedra- 
lem  eum,  qui  nondum  attigit  vicesimum  septimum 
aetatis  annum,  etc.  (extrav.  unie.  De  poslul.  prae- 
lat.). 

9.  In  eum  qui  defecit  in  probatione  eorum,  quae 
contra  electum  objecerat  (cap.  1 De  elect.,  in  6). 

10.  In  eum  qui  voluntarie  consentit  electioni 
per  potestatis  saecularis  abusum  factae  (cap.  Quis- 
quis, De  elect.). 

11.  In  clericos  episcopis  inferiores,  qui  pro  visi- 
tatione ecclesiarum  aliquid  recipiunt  (cap.  Roma- 
na,De  non  recipiend.,  etc.). 

12.  In  eos,  qui  conferunt  vel  recipiunt  benefi- 
cia eorum,  qui  pro  suis  negotiis  ad  Romanam 
curiam  profecti  sunt,  etc.  (extrav.  o De  privilegio). 

15.  In  judices  ecclesiasticos  in  judicio  delin- 
quentes (cap.  De  sent.  et  re  judic.,  in  6). 

14.  In  conservatores  se  ingerentes  in  iis  quae 
non  sunt  sui  muneris  (cap.  ultim.  De  offic.  deleg., 
in  G). 

15.  In  parochum  vel  alium  sacerdotem,  qui  alte- 
rius parochiae  sponsos  sine  proprii  parochi  licentia, 
matrimonio  jungit  (Cone.  Trid.,  sess.  24,  cap.  1, 
De  reformat,  matrim.). 

Sect  IV  — De  suspensionibus  quas  clerici  inettr 
~ r uni  ob  alia  pecjcala , cceteris  hominibus  com- 
munia. 

Dico  : Hae  ab  auctoribus  afferuntur  : 

I.  In  clericum  publice  concubinarium ; sed  varii 
varie  illam  explicant ; et  probabiliter  nullo  jure 


sive  antiquo  sive  novo  est  lata  ipso  facto  in  eum 
suspensio  proprie  dicta. 

2.  In  clericum  ex  consuetudine  peccatum  Sodo- 
miae committentem ; sed  nec  ob  crimen  reperilur 
suspensio  ipso  jure  lata,  quamvis  Pius  V,  in  sua 
quinta  constiLutione  gravissimas  alias  poenas  pro 
illo  statuat. 

5.  In  conferentem  Simoniace  ordines,  qui  per 
extrav.  2 Pauli  II  excommunicatur  ipso  facto  ex- 
communicatione pap®  reservata,  adeoque  manet 
suspensus  indefinite  ab  omni  officio  et  beneficio. 
Praeterea,  juxta  cap.  penult.  De  Simonia,  incurrit 
ipso  facto  triennalem  suspensionem.  Item  in  eum 
qui  Simoniace  alium  praesentat  ut  ordinetur ; per 
idem  enim  cap.  incurrit  ipso  facto  etiam  trienna- 
lem suspensionem  ab  omnium  ordinum,  quos  habet, 
exsecutione.  Denique  in  eum  qui  Simoniace  ordines 
recipit,  qui  per  idem  caput  manet  ipso  jure  sus- 
pensus ab  illo  solo  ordine  sic  suscepto,  nempe  Si- 
moniace, sed  juxta  novum  jus  extrav.  2 Pauli  II  De 
Simonia,  probabiliter  manet  suspensus  ab  omnibus 
ordinibus  quos  habet. 

4.  In  eum  qui  ab  episcopo  Simoniaco,  id  est  qui 
est  publicus  Simoniacus  adeoque  excommunicatus, 
scienter  ordines  recipit,  quamvis  in  ipsa  ordina- 
tione nulla  committatur  Simonia.  Si  quis  autem  Si- 
moniace praesentet  aliquem  ad  ordines,  et  hos  reci- 
piens illud  inculpabiliter  ignoret,  non  incurrit  sus- 
pensionem. Item  suscipiens  beneficium  Simoniace, 
cum  ille  ipso  facto  incurrat  excommunicationem, 
etiam  incurrit  simul  suspensionem  ab  omni  officio, 
beneficio  et  ordine;  imo  Simoniaca  beneficii  colla- 
tio est  nulla  (cap.  Si  quis  a Simoniacis  1,  quaest.  I). 

5.  In  eum  qui  sponte  juramentum  praestat  de 
tenendo  schismate  (cap.  1 De  schismate).  Item  in 
clericos  raptores  (Cone.  Trid.,  sess.  24,  cap.  G,  De 
refurm.  matrim.). 

Sect.  V.  — Quas  suspensiones  incurrant  ipso  jure 
episcopi  et  ecclesiarum  capitula. 

Dico  illae  in  jure  continentur  : 

1.  In  episcopum  qui  Simoniace  confert  ordines 
(Si  quis  a Simoniacis  I,quaest.  1).  Item  qui  ordinat 
ante  legitimam  ajtalem,  aut  ordinat  non  suum  sine 
licentia  proprii,  aut  irregularem,  aut  illegitimum, 
aut  agentem  publicam  poenitentiam;  aut  illitteratum 
(cap.  Nullus,  De  lempor.  ordin.,  in  6).  Item  ex  ca- 
pite. Eos  qui,  De  lemp.  ordin.,  in  6.  Et  in  Triden- 
tino  (sess.  23,  cap.  8,  De  reformat.),  suspenditur 
episcopus  a collatione  ordinum  per  annum,  qui  non 
subditum  ordinat  sine  licentia  sui  ordinarii. 

2.  In  episcopos  committentes  defectus  vel  in  ele- 
ctionibus, vel  in  usu  jurisdictionis,  vel  in  admini- 
stratione  rerum  ecclesiasticarum,  vel  in  aliis  rebus 
ad  pastorale  munus  pertinentibus  (cap.  ultim.,  dist. 
18;  cap.  Provida,  De  electione,  in  6 ; cap.  Hoc  con- 
sultissimo, De  rebus  eccles.  non  alienandis,  in  G ; 
cap.  Praesenti,  De  offic.  ordin.,  in  G;  extrav.  2 
Pauli  II , etc.). 

5.  In  episcopos  locantes  domos  suas  publicis 

usurariis  alienigenis  (cap.  1 De  usur.,  in  6).  Item  in 
episcopos  inquisitorum  munere  abntentes  (Clem. 
1 De  haereticis).  Item  in  praelatos  Ecclesiae,  procu- 
rantes clericos  capi  a dominis  temporalibus,  ut  be- 
neficiis renuntient,  vel  ut  citati  ad  apostolicam  se- 
dem ire  nequeant  (Clem.  2 De  poenis). 

4-  In  episcopos  non  servantes  normam  perci- 
piendi fructus  primi  et  secundi  anni  sui  episcopatus, 
quam  Joannes  XXII  ponit  in  sua  extrav.  1 De  ele- 
ctione. 

5.  In  episcopos,  abbates,  etc.,  recipientes  sua- 
rum Ecclesiarum  adminislrationem  sine  authenti- 
cis sedis  apostolicae  litteris  (extrav.  1 De  eleclion.). 

6.  In  episcopos  concubinarios  (Cone.  Trid.,  sess. 
23,  cap.  14,  De  reform.). 

Ex  his  praecedentibus  suspensionibus,  colliguntur 
illae  quae  in  Ecclesiarum  capitula  latae  sunt. 

Sect.  YI.  — De  suspensionibus  ipso  jure  latis  specia- 
liter in  religiosos. 

Dico  : Hae  in  jure  habentur  : 

1.  In  religiosos  apostatas,  qui  in  sua  apostasia 
perseverantes,  sacrum  ordinem  suscipiunt  (cap.  ult. 
De  apostatis).  Suspenduntur  ab  ordine  sic  suscepto, 
et  impediuntur  ab  ascensu  ad  superiorem. 

2.  In  religiosos  Mendicantes  admittentes  aliquem 
ad  professionem  ante  completum  probationis. an- 
num (cap.  Constitutionem,  De  regular.,  in  6). 

5.  In  religiosos  bona  religionis  administrantes, 
qui  sine  superioris  consensu  et  sine  necessitate  aut 
utilitate  de  eis  disponunt  (Clem.  1 De  rebus  Eccles. 
non  alien.). 

4.  In  religiosos  qui  sibi  inique  decimas  ad  se 
non  pertinentes  usurpant,  etc.  (Clem.  1 De  deci- 
mis). 

5.  In  monachos  nigros,  id  est  ordinis  sancti  Be- 
nedicti, non  utentes  habitu  praescripto,  etc.  (Clem. 
1 De  statu  monach.). 

6.  In  praelatos  non  restituentes  bona  Ecclesiis  aut 
personis  ecclesiasticis  laesis  seu  damnificatis,  post- 
quam ab  eis  requisiti  fuerint  (Clem.  1 De  privileg.). 

7.  In  religiosos  confessarios  requisitos  ab  eccle- 
siarum rectoribus,  scienter  non  onerantes  pceni len- 
tium conscientias  de  solvendis  decimis,  etc.  (Clem. 
Cupientes,  De  poenis). 

Aliae  suspensiones  in  religiosos,  quae  cum  aliis 
non  religiosis  sunt  communes  , supra  indicatae 
sunt. 

DISPUTATIO  TRICESIMA  SECUNDA. 

De  interdicto  in  communi  quoad  ejus  essentiam  et 
species. 

Sect.  I , II.  — Quid  sit  interdictum,  et  quotuplex. 

Dico  1 : Sic  proprie  definitur  interdictum  : Cen- 
sura ecclesiastica  prohibens  usum  quarumdam  rerum 
divinarum,  ut  fidelibus  communem,  quatenus  talis 
est.  Atque  ita  interdictum  generice  sumptum  abstra- 
hit a loco,  et  a personis,  ab  usu  activo  et  passivo, 
per  haec  verba  : Ut  fidelibus  communem,  distingui- 
tur a suspensione  quae  privat  aliquo  usu  quatenus 
solis  clericis  proprio.  Et  per  haec,  Quatenus  talis 


est,  seu  quatenus  est  usus  rei  sacrae,  distinguitur 
ab  excommunicatione,  quae  privat  usu  rei  sacrae  , 
non  quatenus  est  communicatio  cum  aliis  fidelibus. 

Dico  2 : Interdictum  dividitur  in  locale  et  per- 
sonale : locale  est,  quod  directe  in  locum  fertur,  quia 
in  eo  interdicitur  fieri  divina  officia,  et  sic  per  lo- 
cum in  personas  redundat.  Personale  est,  quod 
immediate  fertur  in  personam,  eique  interdicit  cer- 
tum quemdam  divinarum  rerum  usum ; nec  termi  • 
natur  ad  certum  locum,  ut  locale.  Huic  divisioni 
quidam  addunt  interdictum  mistum,  id  est  locale  et 
personale  simul.  Deinde 

Dico  3 : Interdictum  locale  aliud  universale, 
quod  in  aliquem  locum  quasi  generalem  et  plura  loca 
partialia  complectentem  dirigitur,  v.  gr.  in  regnum, 
provinciam,  dioecesim,  urbem,  etc.  ; aliud  particu- 
lare , quo  particularis  locus  , v.  gr.  haec  vel  illa  ec- 
clesia interdicitur,  dum  interdicitur  parochia , si 
per  parochiam  intelligatur  solum  parochialis  ec- 
clesiae templum,  erit  interdictum  particulare;  si  au- 
tem intelligatur  totus  parochis  districtus,  ut  solet 
intelligi,  tunc  erit  universale.  Sic,  dum  interdicun- 
tur praecise  omnia  civitatis  templa,  non  erit  univer- 
sale, quia  non  fertur  directe  ac  per  se  in  totum  lo- 
cum generalem,  sed  in  plura  loca  particularia,  et 
sic  divina  officia  in  necessitate  possent  celebrari 
extra  templa.  Similiter 

Dico  4 : Interdictum  personale  dividitur  etiam 
in  personale  universale  quod  fertur  contra  aliquam 
communitatem,  v.  gr.  civitatem,  oppidum,  etc.,  et 
in  particulare  quod  in  singularem  personam  fertur, 
sive  illa  sit  una,  sive  plures ; et  sive  certa  sive  in- 
certa. Interdictum  alicujus  collegii,  est  interdictum 
non  particulare,  sed  universale  ; non  enim  fertur 
in  determinatam  personam,  unam,  vel  plures,  sed 
in  totum  ejus  corpus  politicum  : per  interdictum 
universale  manent  interdictie  singul®  person®  qu® 
sunt  partes  istius  communitatis  in  quam  fertur,  et 
null®  ali®.  Dum  interdicitur  populus,  non  compre- 
henduntur clerici,  nisi  aliud  in  ipsa  sententia  de- 
claretur (cap.  Si  sententia).  Cum  autem  clericus  in- 
terdicitur, an  comprehendantur  religiosi  et  reli- 
giosae, nihil  certi  dici  potest. 

Dico  5 : Interdictum  universale  habet  suum  ef- 
fectum in  suis  locis  particularibus , adeoque  inter- 
dicto aliquo  loco  communi , interdicuntur  omnia 
particularia  vel  partialia  loca  sub  illo  comprehensa; 
at  nulla  alia.  Hinc  dum  tota  dioecesis,  vel  ejus  civitas 
in  qua  est  ecclesia  cathedralis  interdicitur,  ipsa 
etiam  ecclesia  cathedralis  interdicta  esse  censetur  ; 
item  dum  interdicitur  civitas,  loca  extra  muros  seu 
suburbia  et  ®dificia  ad  civitatem  pertinentia,  v.  gr. 
sacella,  monasteria,  etc.,  interdicta  censentur  (cap. 
Si  civitas).  Similiter  dum  interdicitur  templum, 
ejus  sacella  ac  coemeterium  interdicta  sunt.  Sic, 
dum  aliqua  civitas  interdicitur  a suo  episcopo,  si 
in  ea  sit  aliqua  parochia,  aut  ecclesia  religiosorum 
exemplorum  , alii  superiori  immediate  subjecta  , 
etiam  sub  ipso  interdicto  universali  comprehenditur 

non  minus  quam  alia  loca  episcopo  subjecta  ob  con- 
nexionem (cap.  Si  civitas) ; et  pro  religiosis  exem- 
ptis i'd  statuitur  a concilio  Tridentino  (sess.  23, 
cap.  12  et  22,  De  regular.).  Non  potest  tamen  epi- 
scopus ejusmodi  parochiam  aut  ecclesiam  exemptam 
per  particulare  interdictum  singulariter  interdicere, 
utpote  non  habens  directam  in  illam  jurisdictionem, 
nec  jus  concessum.  Deinde  in  interdicto  universali 
attendenda  est  maxime  proprietas  vocis  ac  locutio- 
nis qua  utitur  interdicens , ut  sciatur  quid  inter- 
dicat. 

Dico  6 : Ut  cognoscatur  quomodo  interdictum 
personale  conjungatur  cum  locali,  et  contra ; aut 
non  conjungatur,  hae  traduntur  regulae  : 1°  inter- 
dictum universale  locale  non  infert  universale  per- 
sonale ; nec  contra.  2°  Interdictum  particulare 
personale  non  infert  particulare  locale;  contra  au- 
tem ex  particulari  locali  recte  infertur  particulare 
personale,  saltem  quoad  effectum.  5°  In  interdicto 
universali  locali  virtualiter  semper  includitur  per- 
sonale particulare;  sed  non  contra.  4°  In  interdicto 
universali  personali  non  includitur  virtualiter  locale, 
etiam  particulare;  nec  contra. 

Dico  7 : Interdictum,  aliud  iterum  totale,  quod 
continet  omnes  ejus  effectus;  aliud  partiale,  quod 
unum  alterumve  ejus  effectum  continet,  v.  gr.  in- 
terdictum ab  ingressu  ecclesiae,  a Christiana  sepul- 
tura, etc.  Item  aliud  a jure,  aliud  ab  homine.  Deni- 
que aliud  per  modum  censurae  latum  ob  contuma- 
ciam ; aliud  per  modum  purae  poenae  ob  commissum 
delicium. 

DISPUTATIO  TRICESIMA  TERTIA. 

De  primo  interdicti  effectu,  qui  est  privatio  sacra- 
mentorum. 

Sect.  I.  — Quorum  sacramentorum  usus  per  inter- 
dictum prohibetur. 

Dico  I : Dum  cap.  Si  sententia , absolute  dicit 
personas  interdictas  non  debere  ecclesiastica  acci- 
pere sacramenta,  intelligendum  est  exceptis  casibus 
aut  sacramentis  a jure  expressis  : ita  doctores  com- 
muniter. Quare 

Dico  2 : Tempore  interdicti  sive  universalis  sive 
particularis,  potest  baptismus  solemniler  in  ecclesia 
conferri.  Unde  non  tenetur  parochus,  cujus  parochia 
est  specialiter  interdicta,  aliam  adire  ad  baptizan- 
dum suum  subditum.  Ipsa  autem  persona,  quae  est 
interdicta,  si  sit  tantum  generaliter,  et  sine  propria 
culpa  interdicta,  potest  etiam  baptismum  solemniter 
ministrare;  si  autem  sil  singulariter  interdicta, 
potest  tantum  privatim  in  necessitate,  et  non  so- 
lemrtiter.  Similiter 

Dico  5 : In  loco  interdicto  potest  etiam  ac  debet 
confirmatio  solemniler  conferri,  ut  et  chrisma  potest 
ibidem  confici.  Nec  quis  per  interdictum  universale 
personale  prohibetur  a receptione  sacramenti  con- 
firmationis, nisi  causam  dederit;  qui  enim  sua 
culpa  illi  causam  dedit,  non  potest  sc  ingerere,  nec 
admitti  ad  recipiendum  hoc  sacramentum,  nisi  prius 
vel  satisfecerit,  vel  cautionem  saltem  juratoriam 


dederit.  Similiter  qui  est  particulari  personali  intei* 
dicto  ligatus,  non  potest  ad  hoc  sacramentum  ad- 
mitti, nec  illud  licite  recipere  potest,  donec  Eccle- 
sim  satisfaciat,  et  per  formam  ab  ea  praescriptam 
admittatur.  Quoad  activam  autem  hujus  sacramenti 
administrationern,  ligatus  universali  interdicto  cui 
causam  sua  culpa  non  dedit,  potest  solemniler  con- 
firmationem conferre ; secus , si  ei  causam  dedit. 
Qui  vero  specialiter  est  interdictus,  sive  directe  per 
proprium  particulare  interdictum,  sive  indirecte  per 
generale  cui  causam  dedit,  videtur  non  posse  illud 
administrare  (cap.  Clerici,  et  cap.  Latores,  De  cle- 
rico excomm.  minislr. ). 

Dico  4 : Tempore  interdicti  sive  localis  tam  par- 
ticularis quam  universalis,  sive  personalis  generalis, 
licitum  est  omnibus  recipere  sacramentum  poeni- 
tentiae, non  tantum  in  loco  per  interdictum  generale 
interdicto,  sed  etiam  probabilius  in  loco  specialiter 
seu  particulariter  interdicto,  v.  gr.  in  aliquo  templo 
particulariter  interdicto,  quando  interdicto  causam 
non  dedit;  quando  autem  interdicto  dedit  causam, 
non  est  concedenda  absolutio,  priusquam  Ecclesiae 
satisfecerit,  ut  supra.  Imo  tempore  interdicti  non 
prohibetur  absolutio  ab  excommunicatione  non  re 
servata  privatim  concessa,  si  nil  aliud  prsrter  inter- 
dictum interveniat.  Quod  attinet  ad  activum  mini- 
sterium hujus  sacramenti,  illi  qui  causam  interdicto 
locali  non  dederunt,  possunt  illud  administrare,  uti 
et  probabilius  ii,  qui  in  personali  interdicto  univer- 
sali sunt  innocentes.  Qui  autem  sunt  specialiter  in 
terdicli  vel  directe,  vel  indirecte,  quia  interdicti 
universali  causam  dederunt,  id  non  possunt.  An 
vero  hoc  sacramentum  a nominatim  interdicto  ad- 
ministratum, et  bona  fide  receptum,  sit  validum  , 
res  est  valde  dubia. 

Dico  o : In  omni  loco  sive  universaliter  sive  par- 
ticulariter interdicto,  potest  is  qui  illi  causam  non 
dedit,  recipere  viaticum;  qui  autem  causam  dedit, 
aut  personali  interdicto  particulari  interdictus  est, 
debet  prius  Ecclesiae  satisfacere  et  a censura  atque 
a peccatis  absolvi,  quam  illud  recipere.  Idem  dic 
de  adeunti  longam  et  periculosam  navigationem. 
Hinc  quilibet  sacerdos,  habens  jus  administrandi 
viaticum  , qui  non  dedit  causam  interdicto  , nec 
particulari  interdicto  ligatus  est,  potest  illud  mini- 
strare. Qui  autem  personaliter  interdictus  est  vel 
directe  vel  indirecte  quia  causam  dedit  interdicto  , 
non  potest  illud  ministrare  antequam  a sua  censura 
absolvatur.  Deinde  tempore  interdicti  deferendum 
est  viaticum  omni  cum  honore,  comitatu  et  solemni- 
late  consueta,  ac  campanulae  pulsatione.  Quoad  or- 
dinariam Eucharistiae  receptionem  seu  communio- 
nem, tempore  interdicti  prohibita  est;  unde  in  toto 
loco  interdicto , sive  universali,  sive  particulari, 
extra  mortis  articulum  non  potest  recipi  Eucharistia 
a quibusvis  personis,  exceptis  iis  quae  vel  habent 
privilegium,  vel  in  jure  excipiuntur.  Quae  autem 
nec  directe  nec  indirecte  sunt  personaliter  inter- 
dicta}, possunt  extra  illa  loca  Eucharistiam  susci- 

pere ; sed  quando  interdictum  est  universale  per- 
sonale, omnes  qui  sub  illo  comprehenduntur,  prohi- 
bentur absolute  sumere  Eucharistiam  in  quovis  loco. 
Ab  hac  vero  prohibitione  generali  communiter 
exempti  sunt  religiosi  et  moniales,  personae  privile- 
gratae,  uti  saepe  multi  viri  nobiles ; imo  dum  per- 
mittitur clericis  interesse  officiis  divinis  in  ecclesia 
interdicta,  mulli  sentiunt  cos  ibi  posse  etiam  Eu- 
charistiam sumere.  Unde  infertur,  dum  laicis  con- 
ceditur ut  possint  in  qualuor  festis  Nativitatis 
Christi , Paschae,  Pentecostes  et  Assumptionis  B. 
Virginis,  divinis  officiis  interesse,  eos  etiam  posse 
tunc  Eucharistiam  sumere.  Cum  ergo  cap.  Alma , 
De  sent.  exeomin.,  in  6,  permittat  omnibus  laicis 
in  festo  Paschalis  interesse  officiis  divinis,  juxta 
istorum  sententiam,  et  juxta  hoc  novum  jus,  licebit 
tunc  sumere  Eucharistiam  ad  implendum  annuae 
cammunionis  praeceptum,  quae  jure  antiquo,  tempore 
interdicti  est  prohibita. 

Dico  6 : In  toto  loco  interdicto  nulli  sive  laico 
sive  clerico  aut  religioso  licitum  est  extremam  un- 
ctionem recipere  (cap.  Quod  inter.  De  poenit.  et 
remiss. ).  Item  in  loco  interdicto  nulli  licitum  est 
quemvis  ordinem  suscipere.  Quod  autem  ad  matri- 
monium attinet,  tempore  interdicti  sponsalia  de 
futuro  fieri  non  prohibentur  sive  in  loco  interdicto, 
sive  inter  personas  interdictas,  quia  id  nec  est  sa- 
cramentum, nec  quid  sacrum  ; sed  tantum  humanus 
contractus.  Nuptiales  autem  benedictiones  omnino 
prohibitae  sunt ; computantur  enim  inter  divina 
officia,  et  habent  adjunctum  missae  sacrificium  et 
preces  solemnes.  Ipsum  vero  matrimonium  tempore 
interdicti  celebratum,  quamvis  sit  validum,  videtur 
tamen  esse  illicitum  ; contra  Sylvestrum,  Innocen- 
tium, Covarruviam,  Navarram,  sentientes  esse  lici- 
tum ; et  probatur,  quia  in  cap.  Responsio,  De  sent. 
excomm.,  generaliter  prohibetur  tempore  interdicti 
usus  sacramentorum,  et  in  cap.  Alma  generaliter 
dicitur  nulla  esse  ministranda  sacramenta,  certis 
casibus  et  sacramentis  exceptis ; atqui  matrimonium 
nec  ibi  nec  alibi  excipitur.  Ergo  est  prohibitum  , 
nisi  fortasse  praevaluerit  aliqua  consuetudo,  quae 
tamen  non  videtur  posse  esse  pro  personis  persona- 
liter ac  specialiter  seu  directe  seu  indirecte  inter- 
dictis. Unde  non  licet  parocho  assistere  ejusmodi 
matrimonio  per  interdictum  prohibito. 

Sect.  II.  — Quale  sit  peccatum  violare  interdictum 

in  materia  sacramentorum,  et  quee  pcena  incur- 
ratur. 

Dico  1 : Violatio  cujusvis  interdicti  in  materia 
sacramentorum,  maxime  interdicti  personalis  parti- 
cularis, est  peccatum  ex  suo  genere  mortale,  quia 
materia  sacramentorum  est  gravissima,  et  prohibitio 
Ecclesiae  est  absoluta ; adeoque  ministri  Ecclesiae 
peccant  mortaliter  dando  sacramenta  in  loco  inter- 
dicto. 

Dico  2 : Clerici  violantes  interdictum  in  sacramen- 
torum ministerio  incurrunt  irregularitatem,  ct  alias 
poenas  quas  incurrunt  ii  qui  violant  interdictum 
celebrando  ex  officio  divina  officia,  sive  causam 


dederint  interdicto,  sive  non  ; exceptis  privilegiatis. 
Hinc  : 1°  si  quis  interdictus  sacramentum  alteri  non 
interdicto  nec  in  loco  interdicto  conferat  ex  officio 
extra  casus  permissos,  incurrit  irregularitatem.  2° 
Item  si  quis  non  interdictus  alteri  etiam  non  inter- 
dicto illud  conferat  in  loco  interdicto,  eamdem 
incurrit;  non  videtur  tamen  hanc  incurrere  is,  qui 
non  interdictus  confert  sacramentum  alteri  nomina- 
tim  interdicto  in  loco  non  interdicto,  violando  ipse 
interdictum,  et  manendo  suspensus  ab  ingressu  ec- 
clesiae, donec  satisfecerit.  5°  Si  quis  autem  interdi- 
ctus conferat  sacramentum  in  loco  interdicto,  du- 
plicem incurrit  irregularitatem  ; et  si  simul  id  con- 
ferat interdicto,  incurrit  insuper  interdictum  (nempe 
triplicatum  ) ab  ingressu  ecclesiae. 

Dico  3:  Praedictae  poenae  non  tantum  incurruntur 
©b  administrationem  sacramenti  quoad  substantiam, 
sed  etiam  ob  publicam  et  solemnem  alicujus  sacra- 
menti caeremoniam  seu  ritum,  sive  illud  antecedat, 
uv  est  collatio  primae  tonsurae;  sive  comitetur,  ut 
snnt  caeremoniae  baptismi ; sive  subsequatur,  ut  est 
nuptiarum  benedictio.  Attamen  propter  usum  sa- 
cramenti, qui  nullum  proprium  alicujus  ordinis 
clericalis  ministerium  requirit,  nulla  poena  ipso  jure 
iHCiwritur  sive  a clericis,  sive  a laicis,  uti  nec  pro- 
pter ullam  sacramentorum  receptionem  praeter  Eu- 
charistiae sumptionem,  quae  fit  a sacerdote  in  missa, 
et  a diacono  in  missa  papali.  Item  interdictus  reci- 
piens ordines  aut  in  ipsa  ordinatione  ministrans,  v. 
gr.  cantando  Epistolam  aut  Evangelium,  nullam 
incurrit  irregularitatem,  quia  nullibi  in  jure  id  ex- 
pressum est. 

Dico  4 : Religiosi  ac  moniales  non  servantes  in- 
terdictum universale,  ipso  jure  excommunicantur 
(Clem.  i De  sent.  excomm.).  Item  domini  tempo- 
rales, qui  in  terris  suis  cogunt  aliquem  ad  divina 
facienda  tempore  interdicti , excommunicantur 
(Clem.  2 De  sent.  excomm.). 

DISPUTATIO  TRICESIMA  QUARTA. 

De  secundo  effectu  interdicti,  qui  est  divinorum 
officiorum  prohibitio. 

Sect.  I.  — An  et  quomodo  missce  sacrificium  per 

universale  loci  interdictum  prohibeatur. 

Dico  1 : Prohibitio  divinorum  officiorum  tempore 
interdicti,  congruit  cuivis  interdicto,  sed  cum  pro- 
portione et  limitatione.  Unde 

Dico  2:  Missae  sacrificium  permittitur,  sicut  prius, 
celebrari,  singulis  diebus  sive  festivis  sive  feriatis, 
toties  quoties  a quovis  sacerdote  tam  proprii  quam 
alterius  loci  personaliter  non  interdicto,  in  omnibus 
ecclesiis  et  monasteriis  , comprehendendo  omnia 
loca  ad  missae  sacrificium  perficiendum  approbata, 
cum  liisce  conditionibus  in  cap.  Alma,  De  sent.  ex- 
comm., in  6;  positis:  1°  ut  fiat  submissa  voce  et 
omnibus  templi  januis  clausis.  Non  tamen  debent 
ita  esse  clausae,  ut  aperiri  nequeant,  cum  multi  de 
populo  habeant  facultatem  ingrediendi  ; sed  debent 
ita  esse,  ut  visum,  auditum  et  transitum  impediant, 
nisi  aperiantur ; et  quamvis  laudabile  sit  adhibere 
ostiarium,  non  est  tamen  necesse.  2°  Ut  non  pulsen- 

tur  campanae  ad  convocandum  populum  ; imo  neque 
campanula,  seu  cymbalum,  quod  tempore  missse 
solei  pulsari.  Non  tamen  prohibetur  dari  signum 
tubae  canonicis  aut  iis  qui  debent  interesse  divinis 
officiis,  neque  prohibetur  pulsus  Campanae  ad  con- 
cionem, ad  salutationem  angelicam,  ad  significandas 
horas,  elc.  5°  Ut  excludantur  a missa  non  tantum 
personaliter  interdicti,  et  qui  universali  interdicto 
causam  dederunt , aut  aliquid  contribuerunt,  sed 
etiam,  juxta  communem  sententiam  et  consuetudi- 
nem receptam,  omnes  laici  rationis  usum  habentes, 
exceptis  i s qui  habent  privilegium  ad  divinis  officiis 
tunc  assistendum.  Et  quidem  cum  persona  habente 
privilegium,  admitti  et  adesse  possunt  divinis  offi- 
ciis ejus  familiares  domestici  qui  illam  comitantur 
(cap  Licet,  De  privileg. ).  Deinde  laicus  in  necessi- 
tate, si  nullus  alius  adsit  qui  ministret-,  potest  mi- 
nistrare facienti  sacrum.  Pr.eterea  quamvis  auditio 
missae  sit  prohibita,  non  tamen  ingressus  ecclesiae, 
v.  gr.  quando  venerabile  sacramentum  est  exposi- 
tum ad  populi  orationem,  aut  quando  defertur  ad 
aegrum.  4°  Deinde  excipiuntur  festa  Nativitatis 
Christi  et  Assumptionis  beatae  Virginis;  ipse  dies 
Paschae  et  ipse  dies  Pentecostes,  in  dicto  cap.  Alma; 
et  ab  Eugenio  IV  festum  Corporis  Christi  cum  tota 
sua  octava,  in  quibus  permittuntur  celebrari  missae 
cum  tota  solemnitate  consueta,  etiam  admissis  quo- 
modolibet  interdictis,  quorum  tamen  oblationes  ad 
altare  et  in  missa  factae  prohibentur  ac  rejiciendae 
sunt,  cum  supponantur  adhuc  esse  contumaces  in 
suo  delicto.  Idem  privilegium  a Leone  refertur  con- 
cessum soli  toti  Hispaniae  pro  festo  Immaculatae 
Conceptionis  R.  Virginis  cum  sua  octava. 

Sect.  II.  — Quomodo  missce  sacrificium  per  alia 
interdicta  prohibeatur. 

Dico  I : In  speciali  loco,  in  quo  asservatur  Eu- 
charistia, interdicto  licitum  est  semel  in  hebdoma- 
da dicere  missam  privatam  debitis  cum  circum- 
stantiis ad  Eucharistiam  renovandum  ( cap.  Per- 
mittimus, De  sent.  excomm.  ).  Reliqua  omnia  quae 
in  cap.  Alma,  concessa  sunt  pro  interdicto  univer- 
sali, locum  hic  non  habent. 

Dico  2 : Omnibus  personis  tam  generaliin  quam 
speciatim  interdictis,  prohibitum  est  celebrare 
missae  sacrificium,  illi  ministrare,  illi  interesse  in 
quocunque  loco  sive  interdicto,  sive  non  interdicto 
( cap.  Si  civitas  ).  Unde  sacerdos  interdictus  nullibi 
celebrare  potest  etiam  cum  circumstantiis  praescri- 
ptis ( in  dicto  cap.  Alma  ).  Quia  jura  loquuntur  non 
de  personali,  sed  de  locali  interdicto.  Si  autem  in- 
terdictus non  sit  nominatim  denuntiatus,  juxta 
exlrav.  Ad  evitanda,  non  est  aliis  prohibitum  audire 
ejus  missam  : imo  probabilius  etiamsi  foret  nomi- 
natim denuntiatus  , modo  non  cooperelur  illius 
missae  celebrationi,  sed  praecise  eam  audiat.  Deinde 
dum  sacerdos  non  interdictus  celebrat,  si  adsit 
persona  interdicta,  excludi  debet  ( cap.  Permisimus, 
De  sent.  excomm. ).  Dum  autem  non  vult  exire  nec 
potest  per  viin  expelli,  si  celebret  in  loco  interdicto, 


missam  omittat ; si  in  loco  non  interdicto  probabi- 
liter non  debet  propter  hoc  missam  omittere,  se- 
cluso scandalo  aut  alio  accidentali  incommodo. 

Sect.  III . — Quamam  alia  divina  officia  prohibita 
sint  per  interdictum. 

Dico  1 : Loco  generaliter  interdicto,  non  tantum 
missa;  sacrificium,  sed  etiam  alia  divina  officia  in 
ecclesia,  aut  extra  illam  in  loto  terrre  spatio,  quod 
includit  interdictum,  fieri  et  audiri  a quibusvis  per- 
sonis cujuseunque  loci  et  conditionis  prohibentur, 
seclusis  privilegiis  ct  exceptionibus  juris,  de  quibus 
infra.  Eodemque  modo  prohibentur  in  loco  specia- 
liter interdicto.  Per  personale  autem  interdictum 
sive  universale  sive  particulare  prohibentur  perso- 
nae interdictae  ne  haec  officia  faciant  vel  illis  inter- 
sint ubique  locorum  eodem  modo  quo  de  missa 
dictum  est.  Quaenam  autem  sint  ista  divina  officia, 
et  quomodo  prohibeantur  mox  dicemus.  Quocirca 

Dico  2 : Officia  divina  per  interdictum  prohibita, 
sunt  quae  proprie  dicuntur  ecclesiastica,  id  est, 
quae  in  sua  substantia  sunt  divina,  et  in  suo  modo 
includunt  publicam  illam  et  communem  ab  eccle- 
siae ministris  fieri  solitam  orationis,  aut  depreca- 
tionis rationem,  qualia  sunt  publica  horarum  ca- 
nonicarum, officii  defunctorum,  officii  B.  Virginis, 
etc.,  recitatio,  publicae  quorumdam  sacramenta- 
lium  caeremoniae,  elc.  Dum  ergo  aliquod  officium 
fit  in  ecclesia  ab  ejus  ministris,  tali  modo  ut  non 
possit  sic  fieri  nisi  a clerico  ad  istud  munus  spe- 
cialiter consecralo  aut  deputato,  tale  officium  ex 
vi  interdicti  prohibitum  est  ( Sylvester,  Navarra, 
Angelus  ) ; et  hinc  officia  qua;  ex  suo  modo  non 
sunt  deputata  ordini  clericali,  non  sunt  prohibita 
tempore  interdicti,  sive  secreto,  sive  palam  fiant  : 
ac  proinde  benedictio  mensae  , pulsatio  campanae 
statutis  horis  ad  salutandam  B.  Virginem,  etc., 
non  prohibentur.  Rem 

Dico  3 : Jure  antiquo,  per  eap.  Quod  in  te,  De 
poenit.  et  remiss.,  permittebatur,  ut  in  ecclesia 
generatim  interdicta , clerici  possent  recitare  has 
horas  canonicas  bini  tantum  vel  tres  simul  voce 
ita  demissa,  ut  exterius  audiri  non  possent  ; extra 
vero  ecclesiam  plures  quam  tres,  aut  quatuor  pri- 
valim  et  secreto.  Nunc  autem  jure  novo  in  cap, 
Alma,  possunt  quotidie  recitare  ut  prius  ; cum  illis- 
tamen  conditionibus  quas  supra  in  sectione  prima 
declaravi,  uti  et  alia  divina  officia  qua;  tempore 
generalis  localis  interdicti  permittuntur.  Item  per- 
missa est  solemnis  sine  restrictione  celebratio  seu 
recitatio  istorum  divinorum  officiorum  in  quatuor 
festivitatibus,  et  festo  Corporis  Christi  cum  octava, 
etc.,  in  sectione  prima  relatis,  siculi  de  missa  di- 
ximus. Atque  hac  festa  incipiunt  pridie  a primis 
Vesperis  inclusive,  usque  ad  secundas  Vesperas  se- 
quentis diei ; et  juxta  communem  sententiam  us- 
que ad  Completorium  inclusive,  post  quod  non 
licet  facere  aliud  officium  divinum,  v.  gr.  supplica- 
tionem solemnem,  litanias  publice  dicere.  An  au- 
tem tunc  liceat  recipere  aut  ministrare  sacramenta, 

patet  ex  dictis  in  disput.  33,  sect.  1,  non  licere, 
nisi  in  casibus  exceptis  ; sed  assistere  Eucharistiae 
sumptioni  extra  missam  non  est  illicitum. 

Dico  4 : In  locali  interdicto  particulari  ista  om- 
nia praedicta  divina  officia,  nec  fieri  nec  audiri 
possunt.  Idem  dic  cum  proportione  de  personali 
interdicto  tum  universali  tum  particulari. 

Sect.  IV.  — De  peccato  et  poma  clericorum  seu  ec- 
clesiasticorum violantium  interdictum. 

Nota  : sub  nomine  clerici  aut  ecclesiastici  hic 
comprehendimus  etiam  clericos  conjugatos,  omnes- 
que  religiosos,  licet  nullo  ordine  initiatos,  ac  mo- 
niales. 

Dico  I : In  ecclesiastica  persona  violare  quodcun- 
que interdictum,  sive  locale  sive  personale,  cele- 
brando divina  officia,  ex  genere  suo  est  peccatum 
mortale.  Ilinc  exercens  actum  non  tantum  sacri, 
sed  etiam  minoris  ordinis  : canens  in  choro  divi- 
num officium  cum  aliis,  benedicens  solemniter 
aquam,  aut  ea  aspergens  solemniter  populum  , 
emittens  ceremoniam  praeceptam,  qua  v.  gr.  jube- 
tur ut  dicatur  missa,  januis  clausis,  etc.,  censetur 
peccare  mortaliter  ; est  enim  materia  gravis  et 
prohibitio  gravis. 

Dico  2 : Clericus  sive  saecularis  sive  religiosus 
qui  violat  scienter  per  culpam  mortalem  interdi- 
ctum locale  tam  universale  quam  particulare,  exer- 
cendo proprium  sui  ordinis  actum,  eo  modo  quo 
a clericis  exerceri  non  potest,  fit  irregularis,  pri- 
valurque  electione  passiva  et  activa  ecclesiastica, 
atque  fit  obnoxius  aliis  poenis,  si  sit  in  delicto 
pertinax , per  locorum  ordinarios  imponendis ; 
eamdemque  irregularitatem  incurrit  qui  violat  per- 
sonale interdictum  tum  generale  tum  particulare, 
etiamsi  hoc  non  fuerit  latum  ob  propriam  culpam. 
Attamen,  ut  eam  incurrat,  debet  illud  facere  cum 
solemnitate  vel  modo,  qui  ordinem  ecclesiasticum 
requirat;  ideoque  communis  sententia  est  ad  illam 
incurrendam  tria  requiri  : 1°  ut  is,  qui  ministrat, 
sit  ordinatus ; 2°  ut  actus  quem  exercet,  requirat 
aliquem  ordinem  ; 5°  ut  talis  actus  in  interdicto 
comprehendatur.  Ilinc  religiosi  cantantes  in  choro 
tempore  interdicti,  non  fiunt  irregulares,  nisi  vel 
sacerdotale  officium  in  choro,  vel  in  altari  proprium 
alicujus  ordinis  officium  exerceant ; quo  etiam  fit, 
ut  monachi,  qui  nullum  habent  ordinem,  nunquam 
incurrant  hanc  irregularitatem  ob  quodcunque 
ministerium  in  celebratione  divinorum  officiorum 
ab  eis  exhibitum  ; nec  eam  incurrunt  celebrantes 
coram  aliis  personaliter  interdictis,  si  ipsi  interdi- 
cti non  sint. 

Sect.  V.  — De  peccato  et  poena  laicorum  interdi- 
ctum violantium. 

Dico  I : Laici  violando  quodvis  interdictum,  sive 
personale  sive  locale,  tam  universale  quam  parti- 
culare ex  suo  genere  graviter  peccant  : est  enim 
materia  et  prohibitio  gravis  illis  imposita  ; sed  ut 
haec  culpa  nunc  habeat  locum,  oportet  ut  interdi- 
ctum sit  denuntiatum,  ob  extrav.  Ad  evitanda,  et  ut 


servetur  ab  eis,  in  quorum  favorem  seu  gratiam 
positum  est.  Deinde  excipiuntur  casus  in  quibus 
licitum  est  laico  interesse  divinis  officiis  tempore 
interdicti,  sive  ob  privilegium,  sive  ob  aliud. 

Dico  2 : Ob  meram  interdicti  transgressionem, 
quam  laici  committunt  officiis  divinis  se  ingerendo, 
nullam  poenam  aut  censuram  incurrunt,  Dixi  ob 
meram  transgressionem,  quia  ipso  facto  excommu- 
nicantur laici,  qui  in  loco  interdicto  cogunt  quem- 
piam celebrare  divina  officia,  vel  prohibitos  pu- 
blice vocant,  ut  divinis  officiis  in  loco  interdicto 
celebratis  intersint,  vel  prohibent  ne  interdicti,  qui 
missae  intersunt  exeant  postquam  a celebrantibus 
admoniti  sunt,  et  tandem  ipsi  interdicti,  qui  post 
similem  admonitionem  non  exeunt,  etiam  excom- 
municantur. Unde  laicus  nunquam  fit  irregularis 
immediate  ob  violationem  interdicti. 

DISPUTATIO  TRICESIMA  QUINTA 
De  tertio  effectu  interdicti,  qui  est  ecclesiasticae 
sepulturae,  vel  ingressus  ecclesiae  privatio. 

Sect.  I.  — An  omne  universale  loci  interdictum  pri- 
vet ibi  ecclesiastica  sepultura. 

Dico  1 : Per  universale  loci  interdictum  prohi- 
betur, ne  aliquis,  etiam  infans,  ecclesiasticam  se- 
pulturam in  illo  loco  ( extra  illum  licet  ) accipiat, 
nisi  sint  personae  quae  a jure  vel  ab  homine  privi- 
legium super  hoc  habent  ( cap.  Quod  in  te,  De  pce- 
nit.  et  remiss.  ).  Quo  privilegio  gaudent  omnes 
personae  ecclesiasticae,  comprehendendo  etiam  cle- 
ricos conjugatos,  si  non  vigeat  contraria  consue- 
tudo, cum  his  conditionibus  : i°  ut  sepultura  detur 
in  coemeterio  ecclesiae,  non  intra  ecclesiam  ; 2°  ut 
fiat  sine  pulsatione  Campanarum  ; 3°  ut  fiat  sine 
solemnitatibus  ecclesiasticis,  quibus  divina  officia 
peragi  et  corpora  defunctorum  deferri  solent ; 4° 
ut  cum  silentio  tumulentur.  Ex  vi  tamen  juris  novi 
cap.  Alma,  licite  possunt  intra  ecclesiam  dici  missa 
et  quaelibet  alia  divina  officia  sacra  pro  clerico 
sepeliendo,  cum  limitationibus  ibi  requisitis  ; ac 
proinde  pro  laicis  etiam  defunctis  nunc  possunt 
dici  missae  tempore  interdicti,  licet  ipsi  non  pos- 
sunt sepeliri  in  loco  sacro,  quia,  cap.  1 Alma,  con- 
cessio est  generalis  de  omnibus  divinis  officiis,  et 
pro  quacunque  causa  justa  ac  persona  non  excom- 
municata.  Non  tamen  per  viam  in  deferendo  cor- 
pore, nec  in  coemeterio  dum  sepelitur  recitari  pos- 
sunt officia  vel  psalmi,  quia  ex  vi  cap.  Quod  in  te, 
istud  est  prohibitum,  et  per  cap.  Alma  non.  est 
concessum. 

Dico  2 : Si  sil  praecise  privilegium  tempore  in- 
terdicti ad  audienda  divina,  ex  vi  verborum  non 
extenditur  ad  ecclesiasticam  sepulturam,  sed  quam- 
vis ad  ecclesiasticam  sepulturam  requiratur  spe- 
ciale privilegium,  nullum  tamen  nunc  est  necessa- 
rium privilegium  ad  dicendum  officium,  vel  ad  dif- 
ferendum sacrificium  pro  quocunque  defuncto  non 
excommunicato  ; et  probabiliter  ex  vi  dicti  privi- 
legii audiendi  divina  officia,  poterit  ejus  corpus 
post  mortem  deferri  ad  ecclesiam,  ut  in  ejus  prae- 


1509 


PART.  II.-XVIII.  DE  CENSURIS  ET  IRREGULARITATE.  1310 


senlia  fiant  exsequiae  et  divina  officia,  dummodo 
illis  finitis  extra  locum  sacrum  sepeliatur  ; imo  abs- 
que privilegio  id  poterit  fieri  servata  divinorum 
officiorum  moderatione  seu  limitatione  capituli 
Alma,  quia  corporalis  praesentia  cadaveris  ad  di- 
cenda divina  officia  nullibi  prohibetur  ex  vi  inter- 
didi, sed  sola  ecclesiastica  sepultura  quae  est  res 
diversa  et  separabilis  ab  altera. 

Dico  5 : Qui  violat  interdictum  quoad  hunc  sepe- 
liendi effectum,  peccat  graviter;  quia  in  Clem.  i 
De  sepult.,  ipso  facto  excommunicatur  is  qui  in  loco 
interdicto  aliquem  sepelit.  Ilinc  vivus  hanc  excom- 
municationem incurrit,  non  mortuus,  utpote  qui 
jam  non  est  culpae  capax,  adeoque  nec  poenae.  Id- 
circo si  quis  fuerit  sepultus  in  loco  sacro  interdicto, 
sive  bona  sive  mala  fide  sepelientium  non  est  ex- 
humandus  nec  post  sublatum  interdictum,  nec  du- 
rante interdicto. 

Sect.  II,  III.  — An  particulare  loci  interdictum,  et 
personale  privet  ecclesiastica  sepultura. 

Dico  1 : Prohibitiones  quoad  ecclesiasticam  se- 
pulturam tempore  uriiveisaiis  interdicti  loci  factae, 
etiam  habent  locum  tempore  particularis  interdicti 
loci  : imo  privilegium  clericis  concessum  pro  sepul- 
tura ecclesiastica  in  universali  loco  interdicto  , 
an  habeat  locum  in  loco  particulari  interdicto,  con- 
troverlitur.  Quare  sic  videtur  distinguendum  : si 
omnes  civitatis  ecclesiae  sint  particulariter  interdictae 
cum  suis  coemeteriis,  verisimile  est  clericos  posse 
in  illis  sepeliri;  sed  si  una  alterave  tantum  si t inter- 
dicta, et  aliae  non  sint  interdictae,  videntur  tunc 
clerici  sive  proprii  sive  alterius  loci,  non  posse  in 
interdictis  sepeliri,  cum  dentur  aliae  non  interdicta; 
in  quibus  facile  possunt  sepeliri. 

Dico  2 : Personale  interdictum  particulare  quo 
quis  personaliter  et  nominatim  est  interdictus, 
privat  eum  ecclesiastica  sepultura  ; secus  vero , 
personale  universale,  maxime  post  extrav.  Ad  evi- 
tanda. Hinc  peccat  graviter,  et  ipso  facto  excom- 
municatur is  qui  personam  nominatim  interdictam, 
seu  declaratam  aut  denuntiatam  per  judicem  in- 
terdictam, sepelit  in  loco  sacro;  secus  autem,  si 
non  sit  nominatim  interdicta,  seu  declarata  persona- 
liter per  judicem  interdicta,  ob  extrav.  Ad  evitanda. 

Sect.  IV.  — De  prohibitione  imjressus  ecclesia*.  per 
interdictum. 

Nola  : Hic  tantum  de  interdicto  personali  agi- 
tur ; nam  per  locale  interdictum  non  prohibetur 
absolute  ingressus  ecclesiae  interdictae,  v.  gr.  ad 
concionem  audiendam,  ad  privalim  orandum,  etc., 
sed  tantum  ad  divina  officia  audienda  vel  partici- 
panda. Itaque 

Dico  I : Prohibitio  seu  suspensio  ab  ingressu  ec- 
clesiae est  quoddam  peculiare  genus  interdicti  par- 
tialis, quod  privat  hominem  omni  participatione 
divinorum  in  ecclesia  tantum,  ita  ut  sic  interdictus, 
nec  celebrare,  nec  sepeliri,  nec  dare  aut  recipere 
sacramenta,  nec  aliquod  ministerium  sacrum  exer- 
cere, missam  aut  aliud  divinum  officium  audire  in 


ea  possit,  fiatque  irregularis,  si  in  ea  celebret.  Extra 
ecclesiam  autem  omnia  quae  ante  hanc  prohibitio- 
nem illi  erant  licita,  post  illam  adhuc  ei  licita  sunt, 
v.  gr.  facere  sacrum  extra  ecclesiam  in  privato 
oratorio,  recipere  in  domo  sua  sacramentum  extre- 
mae unctionis,  et  quaelibet  alia  sacramenta  extra 
ecclesiam.  An  autem  sic  interdictus  possit  extra 
ecclesiam  exsistens  audire  missam  quae  intra  illam 
celebratur;  videtur  id  non  esse  illi  licitum:  ideo 
enim  prohibetur  ingressus  ecclesiae,  ut  divinorum 
quae  intra  illam  fiunt,  non  fiat  particeps ; ac  pro- 
inde diaconus  v.  gr.  sic  interdictus,  si  ipse  exsistens 
extra  ecclesiam  solemniter  cantet  Evangelium  mi- 
nistrando sacerdoti  celebranti  intra  ecclesiam,  fiet 
irregularis  : imo  sic  interdictus  non  videtur  posse 
dicere  vel  audire  missam  in  contiguo  coemeterio. 
Sub  nomine  enim  ecclesiee  coemeterium  comprehen- 
ditur, tanquam  accessorium  sub  principali.  Et  ex 
vi  cap.  Is  cui,  prohibetur  sic  interdicto  ecclesiastica 
sepultura  non  tantum  in  coemeterio  contiguo,  sed 
etiam  in  separato. 

Dico  2:  Haec  suspensio  ab  ingressu  ecclesiae  differt 
ab  aliis  interdictis  in  hoc  quod  omnem  omnino  forma- 
lem ingressum  in  ecclesiam  quatenus  ecclesia  est,  pro- 
hibeat; id  est  ad  utendum  ea  tanquam  loco  sacro,  et 
solemniter  instituto  ad  Deum  orandum  vel  alia  sacra 
facienda  : in  aliis  enim  interdictis,  quando  divina 
officia  non  celebrantur,  potest  quisque,  non  obstante 
interdicto , ingredi  ecclesiam  et  in  ea  privatas 
orationes  fundere.  Ita  Sylvesler,  Abbas,  Innocen- 
tius, etc.,  contra  Covarruviam , Navarram,  etc., 
dicentes  solum  prohiberi  ingressum  ecclesiae  ad 
celebranda , audienda  , vel  recipienda  divina ; non 
vero  ad  privatas  orationes  fundendas,  vel  ad  alias  ora- 
tiones. Dixi  formalem  ingressum , quia  non  videtur 
prohiberi  materialis  ingressus  praecise  ad  transeun- 
dum per  eam,  ad  loquendum  aut  disputandum 
in  ea,  etc.;  imo  nec  prohiberi  ad  audiendam  con- 
cionem. 

DISPUTATIO  TRICESIMA  SEXTA. 

De  causis  interdicti. 

Sect.  I,  II.  — Quis  possit  interdicere,  et  interdici. 

Dico  1 : Interdictum  potest  et  a jure  et  ab  ho- 
mine sive  per  ordinariam  sive  per  delegatam  po- 
testatem ferri ; isque  qui  potest  excommunicare  vel 
suspendere,  potest  etiam  interdictum  ferre,  exce- 
ptis religionum  praelatis , qui,  ut  in  usu  est,  non 
possunt  ferre,  interdictum  locale,  maxime  univer- 
sale. Istam  ordinariam  potestatem  habent  episcopi 
et  episcopis  superiores,  ac  quidam  alii  jurisdictio- 
nem quasi  episcopalem  habentes.  Capitulum  autem, 
sede  non  vacante,  non  habet  jure  ordinario  istam 
potestatem  ferendi  interdictum ; sed  episcopus  nunc 
ex  praescripta  jurium  contrariorum  consuetudine 
potest  sine  capituli  consensu  illud  ferre. 

Dico  2 : Quoad  interdictum  locale , papa  potest 
divisive  in  quamlibet  ecclesice  partem  interdictum 
ferre  ; in  lotam  autem  ecclesiam  collective  morali- 
ler  non  potest,  quia  id  esset  in  destructionem,  non 

in  aedificationem.  Ide  n polest,  sede  vacante,  conci- 
lium generale  rite  congregatum.  Episcopus  potest 
illud  ferre  in  totam  suam  dioecesim ; alfjue  ut  non 
contemnatur,  per  jus  commune  cap.  Si  civitas , De 
sent.  excomm.,  in  6,  potest  aliquantulum  illud  exten- 
dere ultra  propria;  dioecesis  terminos. 

Dico  3 : Quoad  interdictum  personale,  omnes  qui 
excommunicari  possunt,  generaliter  loquendo,  etiam 
interdici  possunt.  Episcopi  autem  per  sententiam 
seu  legem  generalem,  per  quam  omnes  interdicun- 
tur, qui  hoc  vel  illud  delictum  fecerint,  non  possunt 
interdici,  ut  statuitur  in  cap.  Periculosum,  De  sent. 
cxcomm.,  in  G.  Dein  interdictum  non  tantum  in 
personam  certam,  aut  plures,  sed  etiam  confuse  et 
generatim  in  personarum  multitudinem  polest  ferri, 
singulas  ligando  quoad  proprias  et  personales  actio- 
nes , imo  et  sine  earum  culpa;  sub  hoc  tamen 
interdicto  non  comprehenduntur  perpetuo  amentes, 
neque  infantes  quandiu  nondum  habent  usum  ra- 
tionis, nec  tunc  ecclesiastica  sepultura  privandi 
sunt;  sed  quando  ad  usum  rationis  pervenerint  si 
adhuc  duret  interdictum , tunc  incipiunt  compre- 
hendi, ulpole  capaces  praecepti  ac  interdicti,  et 
communitatis  universim  interdicta;  partes.  Dum 
autem  aliquis  interdicit  communitatem,  cujus  ipse 
videtur  esse  pars  sub  aliqua  ratione,  v.  gr.  episco- 
pus totum  clerum,  cujus  ipse  est  quasi  pars,  non 
interdicit  seipsum  ; quia  non  interdicit  illam  quate- 
nus ipsummet  comprehendit,  sed  illam  interdicit 
sub  alia  particulari  ratione,  resDiciendo  illam  ut 
corpus  a se  ipsa  distinctum. 

Sec.t.  III,  IV.  — Ob  quam  causam  potest  ferri  in- 
terdictum; et  quee  forma  servanda  in  eo  ferendo. 

Dico  1 : Interdictum  personale  particulare  non 
polest  in  aliquem  ferri  nisi  ob  propriam  culpam,  et 
mortalem  quidem  si  absolute  feratur;  sufficeret 
tamen  venialis,  si  valde  leve  et  limitatum  inter- 
dictum imponeretur.  Interdictum  autem  personale 
generale  longe  graviorem  causam  ac  culpam  requirit, 
cum  poena  sit  gravior:  non  tamen  eam  exigit  in  omni- 
bus personis  quae  tali  interdicto  ligantur,  ut  babetur 
in  cap.  Si  sententia,  De  sent.  excomm.,  in  6;  sed 
vel  in  corpore  morali  qua  tale  est,  nempe  quando 
delictum  provenit  a communitate  qua  talis  est,  v.  gr. 
a capitulo,  collegio,  etc. ; vel  in  magna  parte  perso- 
narum ejus,  etiamsi  non  fiat  nomine  communi- 
tatis, sed  tantum  non  resistente  principe  seu  re- 
publica  ; vel  in  capite,  quando  nempe  rector  vel 
princeps  populi  causam  dedit. 

Dico  2 : Interdictum  locale  universale,  ut  juste 
feratur,  requirit  causam  gravissimam,  quae  non 
solum  contineat  peccatum  mortale,  sed  etiam  sit 
generalis  ob  peccatum  aliquo  modo  publicum,  v. 
gr.  principis  seu  gubernatoris  aut  totius  commu- 
nitatis. Unde  judex  pontificis  delegatus,  si  ei  epi- 
scopus obedire  nolit,  potest  ob  ejus  contumaciam, 
terram  ejus  jurisdictioni  subjectam  interdicere  ; 
rmo  quando  episcopus  vel  princeps  est  contumax  in 
non  solvendo  debito  temporali,  potest  ob  hoc  au- 

ctoritate  summi  pontificis  poni  interdictum  locale, 
sed  non  potest  sine  ejus  licentia,  ut  habetur  in 
extrav.  Provide,  De  sent.  excomm.;  nempe  non 
potest  poni  interdictum  locale  universale,  secus  par- 
ticulare, ut  sentit  Navarra,  Sylvester,  etc.  Quod 
attinet  ad  interdictum  locale  particulare,  ut  juste 
possit  poni,  requirit  etiam  culpam  gravem  et  aliquo 
modo  communem,  quamvis  minorem,  quam  inter- 
dictum universale.  Nec  refert  quod  in  istis  inter- 
dictis poena  etiam  in  innocentes  redundet,  tum  quia 
salis  est  quod  sint  istius  communitatis  paries,  tum 
quia  publicum  Ecclesiae  bonum  privato  incommodo 
praevalet. 

Dico  3 : Substantialis  ferendi  interdicti  forma 
solum  in  verbis  aut  signis  aequrvalentibus  consistit, 
quibus  ista  censura  cum  sufficiente  specificatione 
et  determinatione  fertur,  v.  gr.  dicendo  interdico, 
suspendo,  separo,  prohibeo,  etc.  Accidentalis  ejus 
solemnitas,  alia  est  antecedens,  quae  est  praevia 
monitio  ; alia  concomitans,  quae  in  ferenda  sententia 
statuitur  in  cap.  De  sentent.  excomm.,  in  6 ; alia 
subsequens,  quae  est  hujus  censurae  denuntiatio. 

DISPUTATIO  TRICESIMA  SEPTIMA. 

De  omnibus  interdictis  ipso  jure  latis. 

Sect.  I. — Quce  et  quot  interdicta  ipso  jure  lata  re- 
periantur. 

Dico  : Haec  reperiunlur  : interdictum  personale 
particulare,  1°  contra  judices  non  servantes  for- 
mam praescriptam  in  censuris  ferendis  (cap.  1 De 
sent.  excomm.,  in  6);  2°  contra  excommunicantem 
non  praemissa  monitione  (cap.  Sacro,  De  sent.  ex- 
comm.); 5°  contra  episcopos  usurpantes  bona  ec- 
clesiastica , etc.  (cap.  Prcesenti , De  olfic.  ordin., 
in  6);  4°  contra  violantes  interdictum  (cap.  Episco- 
porum, De  privileg.,  in  6);  5°  contra  praelatos  reci- 
pientes aliquid  contra  constitutionem  Innocentii  III 
[cap.  Exigit,  De  censibus,  in  6);  6°  contra  judices 
ecclesiasticos,  qui  in  Romana  decuria  degentes  pri- 
vant'beneficiis,  etc. ; 7°  contra  eum,  qui  de  manu 
laici  ecclesiasticam  dignitatem  recipit  (cap.  Si  quis 
deinceps,  16,  7,  etc.). 

Interdictum  personale  universale  : 1“  in  cap.  De 
usuris,  in  6;  2°  in  cap.  unie.  De  injur.,  in  6;  3°  in 
extrav.  Salvator,  De  praebendis ; 4°  in  extrav.  IV  e 
sede  vacante  ; 5°  in  cap.  Si  clericus,  De  immun. 
Eccles. , in  6 ; 6°  contra  appellantes  ad  concilium 
generale.  In  bulla  Ccence,  etc. 

Interdictum  locale  generale  : 1°  contra  hostiliter 
insequenles  cardinales  ( cap.  Felicis,  De  poenis,  in 
6);  2°  contra  inferentes  episcopo  injuriam  ( Clem. 
De  poenis;  5°  contra  non  observantes  modum  in 
electione  papae  praescriptum;  4°  contra  admittentes 
alienigenas  ad  habitandum  et  exercendum  usuras 
in  suis  terris  (cap.  1 De  usuris,  in  6). 

Interdictum  locale  particulare  : 1°  contra  locum 
in  quo  per  vim  et  injuriam  detinetur  episcopus 
(cap.  1 De  poenis);  2°  contra  locum  sepulturae, 
vetitum,  etc.  (cap.  I De  sepult.,  in  6).  Yaria  alia 
omitto. 

Sect.  II.  — An  interdictum  a jure  latum  obliget  ante 
judicis  denuntiationem. 

Dico  1 : Quamvis  olim  interdictum  a jure 
latum  statim  ante  quamcunque  denuntiationem  vi- 
deatur omnes  obligasse,  nunc  tamen  post  extrav. 
Ad  evitanda , istud  interdictum  personale  sive  par- 
ticulare sive  generale,  statim  quidem  personam  aut 
personas  in  quas  fertur,  obligat,  sed  non  obligat 
alios  ad  eas  vitandas,  donec  denuntientur  ; ut  au- 
tem vitari  debeant,  non  est  opus  ut  singule  per- 
son*  nominatim  denuntientur,  sed  probabilius  suf- 
ficit et  requiritur,  ut  ea  communitas,  in  quam  latum 
est  interdictum,  nominatim  et  in  particulari  de- 
nuntietur, dummodo  constet  talem  personam  esse 
membrum  istius  communitatis;  ipsae  autem  persona; 
communitatis  interdictae,  ante  denuntiationem  statim 
atque  delictum  et  factum  est  publice  notum,  tenen- 
tur interdicto;  secus,  si  sit  occultum,  nec  sufficien- 
ter promulgatum  generale  interdictum. 

Dico  2 : Interdictum  locale,  tam  generale,  quam 
particulare,  nunc  post  dictam  extrav.  nullum  est 
donec  denuntietur;  quia  nemo  tenetur  se  abstinere 
a tali  loco  quoad  divina  officia  ante  sufficientem  de- 
nuntiationem. Deinde  oportet  illius  loci  adaequate 
interdicti  fieri  denuntiationem  in  particulari  et  no- 
minatim. 

DISPUTATIO  TRICESIMA  OCTAVA. 

De  interdicti  relaxatione. 

Sect.  I.  — An  semper  sit  necessaria  relaxatio,  vel 
absolutio  interdidi,  ut  cesset. 

Dico  1 : Interdictum  pro  delicto  praeterito  absque 
ulla  conditione  et  temporis  limitatione  latum,  non 
tollitur  nisi  per  relaxationem  aut  absolutionem,  sed 
latum  ut  pura  poena  pro  peccato  praeterito  et  pro 
tempore  definito,  v.  gr.  ab  ingressu  ecclesiae  per 
mensem,  tunc  elapso  isto  tempore,  non  est  neces- 
saria ejus  absolutio,  sed  ipso  facto  cessat;  ante 
vero  elapsum  id  tempus  requirit  relaxationem. 
Quando  autem  interdictum  fertur,  ut  recedatur  a 
contumacia,  vel  sub  hac  conditione  sive  expressa 
sive  tacita  : Donec  satisfaciat,  vel  restituat,  etc., 
tunc  probabilius  non  aufertur,  nisi  per  absolutionem 
seu  relaxationem;  quod  etiam  supra  diximus  de 
suspensione  : ita  Abbas,  Innocentius,  etc.,  contra 
Sylvestrum,  Covarruviam,  etc.  Probatur,  quia  ex- 
communicatio recedente  contumacia  requirit  abso- 
lutionem, ergo  et  interdictum  ; alioqui  censura  in- 
terdicti nunquam  egeret  absolutione  : haecque  ab- 
oolutionis  necessitas  colligitur  ex  variis  juris  tex- 
tibus. 

Dico  2 : Interdictum  locale  universale  cum  per  se 
primo  feratur  in  totam  aliquam  civitatem  vel  pro- 
vinciam ac  proinde  in  partialia  ejus  loca,  moraliler 
loquendo,  non  potest  per  ejus  destructionem  auferri, 
quia  vel  lotus  omnino  locus,  utpote  amplus,  non 
potest  destrui ; vel  quamvis  civitas  aut  villa  de- 
strueretur, maneret  tamen  adhuc  ejus  solum,  quod 
interdicto  subjacet.  Unde  si  iste  terne  locus  inter- 
dictus alienetur  ab  ejus  domino,  adhuc  retinebit 


interdictum,  quia  transit  cum  suo  onere  : et  contra, 
locus  de  novo  acquisitus  a domino,  cujus  territo- 
rium est  interdictum,  non  erit  interdictus.  Eodem 
modo  dicendum  est  de  interdicto  locali  particulari ; 
quia  per  destructionem,  v.  gr.  templi  interdicti, 
remanet  adhuc  solum,  in  quo  probabilius  durat 
adhuc  interdictum  : atque  ita  si  reaedificetur  in 
eodem  solo  templum  durante  interdicto,  manebit 
interdictum  ob  solum,  quia  semper  est  moraliter 
idem  locus  qui  interdictus  fuit. 

Dico  5 : Dum  interdicto  personali  universali 
aliquis  populus  aut  collegium  interdictum  est,  si 
dissolvatur  populus  aut  collegium,  ipso  lacto  cessat 
interdictum  ob  destructionem  subjecti,  in  quod  per 
se  primo  latum  erat.  Unde  si  quis  desinat  esse 
membrum  istius  collegii,  aut  populi,  v.  gr.  mutando 
domicilium,  liberatur  ab  interdicto  nisi  auctor  illius 
aut  causam  illi  dederit.  Si  autem  populus  ob  pec- 
catum domini  interdictus  fuerit,  licet  desinat  esse 
istiusdomini,  non  tantum  cessat  interdictum  ; quia 
per  se  primo  est  interdictus,  est  talis  populus,  et 
ille  manet  idem  sub  ratione  corporis  politici, 
quamvis  non  maneat  sub  eodem  domino. 

Dico  4 : Dum  quis  interdicto  personali  particulari 
ligatus  moritur  vere  pcenitens  ante  obtentam  in- 
terdicti absolutionem,  non  ideo  videtur  ipso  facto 
cessare  interdictum,  ut  possit  ecclesiastica  sepul- 
tura donari ; sed  juxta  cap.  Is  sui,  De  sent.  ex- 
comm.,  in  G,  debet  illud  relaxari;  a Quolibet  autem 
sacerdote  potest  relaxari,  ut  corpus  sacra  sepultura 
donetur. 

Sect.  II,  III.  — Quis  possit  interdictum  relaxare,  et 
qua;  forma  servanda  in  eo  relaxando. 

Dico  l : Interdictum  ab  homine  latum,  potest  re- 
laxare solus  ille,  qui  id  tulit,  vel  ejus  superior,  vel 
ejus  delegatus;  a jure  autem  latum,  si  sil  latum  in 
puram  delicti  poenam  usque  ad  certum  tempus  (hoc 
enim  solet  ferri  sine  temporis  limitatione),  elapso 
illo  tempore  perse  finitur  ac  cessat  : si  vero  latum 
sit  ob  contumaciam,  nec  sit  reservatum,  dum  est 
interdictum  locale  sive  universale  sive  particulare, 
uti  et  personale  universale,  solus  istius  loci  episco- 
pus, aut  qui  in  illo  participat  jurisdictionem  episco- 
palem, videtur  posse  illud  relaxare;  sed  dum  est 
personale  particulare,  probabilius  ab  eo  sacerdote, 
qui  ab  excommunicatione  juris  non  reservata  potest 
absolvere,  relaxari  aut  auferri  potest. 

Dico  2 : Quod  attinet  ad  formam  substantialem 
in  relaxando  interdicto,  nulla  sunt  verba  determi- 
nata, sed  sufficiunt  et  necessaria  sunt  illa  quae  vo- 
luntatem tollendi  illud  in  habente  potestatem  signi- 
ficant aut  aliquid  illis  aequivalens.  Accidentalis  au- 
tem solemnilas  pro  hac  re,  nulla  habetur  in  jure. 
Absolutio  interdicti  ad  cautelam,  sicut  in  aliis  cen- 
suris habet  locum  in  omnibus  interdictis  excepto 
locali  generali.  Interdictum  post  latam  ejus  senten- 
tiam non  suspenditur  per  appellationem  ; sed  quod- 
vis interdictum  potest  ab  illo  qui  illud  tulit,  sus- 
pendi. 


4345 


THEOLOGLE  SU 
DISPUTATIO  TRICESIMA  NONA. 

De  cessatione  a divinis. 

Sect.  I.  — Quid  et  quoluplex  sit  cessatio  a divinis,  et 
quomodo  ab  interdicto  differat. 

Dico  : Cessatio  a divinis  est  quoddam  vinculum, 
quo  astringuntur  ministri  eeclesise  et  tenentur 
cessare  a publica  divinorum  officiorum  celebratione, 
et  sacramentorum  administralione.  Htec  cessatio 
nunquam  fertur  directe  et  absolute  in  personas,  sed 
in  loca  tantum.  Unde  duplex  esf,  sicut  interdictum 
locale  : alia  generalis,  v.  g.  in  tota  civitate ; alia 
particularis,  in  aliqua  tantum  ecclesia.  Sed  neutra 
est  interdictum,  contra  quosdam  volentes  cessatio- 
nem generalem  esse  speciem  interdicti,  quia  non 
incurritur  irregularitas  celebrando  in  loco,  in  quo 
cessatur  a divinis,  quamvis  peccetur;  nec  directe  in 
personas  fertur,  sicut  interdictum  ; adeoque  non  est 
censura,  sed  simplex  prohibitio  non  inducens  pro- 
prios illos  juris  effectus,  quos  censura  inducit; 
unde  nec  per  se  ac  directe  est  poena  uti  censura, 
quia,  licet  nunquam  ponatur  nisi  occasione  culp*, 
tamen  cum  seque  comprehendat  innocentes  ac  no- 
centes quoad  suam  proximam  obligationem,  magis 
poni  videtur,  ut  signum  afflictionis  Ecclesiae,  et  ut 
generale  quoddam  gravamen  per  modum  praecepti 
impositum,  quam  per  modum  poenae,  quamvis  inde 
etiam  resultet  aliqua  poena  in  personas  nocentes. 
Sect.  II.  — Quos  effectus  habeat  cessatio  a divinis. 

Dico  I : Per  cessationem  a divinis,  prohibentur 
publica  divinorum  officiorum  celebratio  ac  publicae 
Ecclesiae  orationes.  Privatae  autem,  etiam  in  tem- 
plis, non  prohibentur,  imo  nec  censentur  prohi- 
beri horae  canonicae  privatim  dictae,  etiam  quatenus 
a personis  ecclesiasticis  ex  obligatione  et  officio  di- 
cuntur; praeterea  hujusmodi  publicae  divinorum  ac 
precum  celebrationi  etiam  laici  prohibentur  inter- 
esse.  Circa  autem  istam  generalem  prohibitionem 
nulla  moderatio  aut  limitatio  in  jure  sive  antiquo 
sive  novo  invenitur;  ac  proinde  privilegia  et  exce- 
ptiones circa  celebrationem  vel  auditionem  divino- 
rum, quae  tempore  interdicti,  tam  per  jus  antiquum 
(in  cap.  Quod  in  te)  quam  per  jus  novum  (in  cap. 
Alma),  concedi  supra  diximus,  non  videntur  extendi 
ad  cessationem  a divinis,  adeoque  nec  privilegium 
capituli  Alma  pro  quatuor  anni  festivitatibus  ad 
illam  extendi,  probabilius  videtur  ; atque  haec  pro- 
hibitio intelligenda  est  de  omnibus  officiis  divinis 
tarn  missae  quam  aliis.  Pulsatio  autem  Campanarum 
quatenus  est  quid  pertinens  ad  divinum  officium, 
videtur  tunc  etiam  prohiberi. 

Dico  2 : Tempore  cessationis  a divinis,  prohibe- 
tur etiam  administratio  sacramentorum.  Sacra- 
menta enim  et  eorum  usus  divina  sunt ; non  prohibe- 
tur tamen  parvulorum  et  probabilius  etiam  adultorum 
solemnis  baptismus,  nec  sacramentum  poenitentke 
pro  morientibus,  nec  Eucharistiae  per  modum  via- 
tici. Unde  tempore  istius  cessationis  potest  dici 
missa  semel  in  hebdomada  ad  renovandam  Eucha- 
ristiam, imo  quovis  die.  si  opus  sit,  dare  viaticum, 

et  non  sit  Eucharistia  pro  infirmis  reservata  : sa- 
cerdos enim  tenetur  naturali  charitatis  jure  sub- 
venire proximo  in  ea  necessitate  exsistenti,  si  com- 
mode potest;  et  juxta  quosdam  potest  tunc  etiam 
administrari  confirmatio.  Sacramentum  poenitentiae 
extra  mortis  periculum  videtur  verius  in  rigore  ju- 
ris contra  Covarruviam  et  Salmanlicenses  doctores 
non  posse  tunc  administrari,  nisi  consuetudo  re- 
cepta aliud  permitteret.  Quoad  ordinem,  extremam 
unctionem,  Eucharistiam  extra  viaticum,  et  matri- 
monii solemnitatem,  certum  est  non  posse  tunc 
administrari. 

Dico  3 : Quamvis  tempore  cessationis  a divinis 
non  possit  in  depositione  cadaveris  sive  ejus  se- 
pultura fieri  ecclesiasticum  officium,  id  est  officium 
defunctorum  ; nullo  tamen  jure  videtur  prohiberi 
illud  tunc  tumulari  in  loco  sacro  sine  ullo  officio 
ecclesiastico,  sive  sit  clerici,  sive  laici  cadaver.  In- 
terdictum quidem  privat  ecclesiastica  sepultura , 
sed  id  non  probat  etiam  cessationem  a divinis  illa 
privare,  nisi  interdictum  sit  etiam  latum  cum  ces- 
satione a divinis,  quod  ssepe  lit. 

Dico  4 : Quivis  religiosi  (non  clerici  saeculares 
nec  laici)  non  servantes  cessationem  generalem  a 
divinis,  a quocunque  legitimo  superiore  lata  sit, 
dum  sciunt  eam  a calhedrali,  aut  parochiali  loci 
ecclesia  servari , ipso  facto  incurrunt  excommuni- 
cationem ; in  Clern.  1 De  sent.  excoinm. 

Sect.  III.  — Ob  quas  causas  et  quomodo  ferenda  si. 
cessatio  a divinis. 

Dico  I : Qui  potest  ferre  interdictum,  potest 
etiam  cessationem  a divinis  ponere;  nempe  epi- 
scopi, capitulum,  sede  vacante,  concilium  provin- 
ciale, et  interdum  aliquod  capitulum  vel  collegium 
ex  privilegio  aut  consuetudine.  Ut  autem  haec  ces- 
satio juste  ponatur,  debet  supponi  et  intervenire 
gravissimum  ac  publicum  peccatum.  Forma  sub- 
stantialis in  ea  ferenda,  est  quas  requiritur  in  cen- 
sura, aut  in  quavis  sententia  recte  ferenda.  Sole- 
mnilas  accidentalis,  licet  nulla  sit  pro  ea  in  jure 
praescripta,  ex  consuetudine  servari  solet  illa  quae 
in  censura  ferenda  servatur.  In  cessatione,  quae  ab 
aliquo  capitulo  vel  collegio  ponitur,  hae  decem  con- 
ditiones juxta  cap.  Si  canonici,  et  cap.  Quamvis,  De 
olfic.  ordinis,  in  6,  servandae  assignantur,  quarum 
aliquae  conveniunt  etiam  cessationi  quae  ab  episco- 
pis seu  ordinariis  judicibus  fertur : 1°  ut  causa  ces- 
sationis, antequam  feratur,  in  scriptura  authentica 
exponatur  ; 2°  ut  haec  scriptura  tradatur  ei,  contra 
quem  cessatio  intenditur  ; ut  hoc  fiat  ab  haben- 
te ad  hoc  potestatem  ; 4°  ut  causa  sit  manifesta  ; 
5°  ut  sit  rationabilis  ; G°  ut  omnes  qui  sunt  de  ca- 
pitulo, advocentur  ; 7°  ut  diligenter  deliberent ; 
8°  ut  suffragia  ferantur ; 9°  ut  persona  ob  cujus 
injuriam  facienda  est  cessatio,  moneatur  de  repa- 
randa injuria  vel  offensa  ; 10°  ut  si  intra  mensem 
cessatio  non  cesset  per  partium  concordiam,  re- 
currant ad  sedem  apostolicam  per  se  vel  per  alium, 
ut  statuat  quid  agendum.  Satis  autem  probabiliter 

hte  decem  conditiones  sunt  de  substantia  cessatio- 
nis positae  ab  ejusmodi  capitulo  vel  collegio  ; sed 
non  de  substantia  cessationis  positae  ab  ordinariis 
praelatis. 

Dico  2 : Qui  sine  causa  legitima  cessationem  po- 
nit, tenetur  restituere  damna  aliis  inde  exorta;  uti 
et  is  qui  isti  cessationi  causam  dedit,  tenetur  repa- 
rare omne  damnum  personis  et  Ecclesiae,  cui  ejus 
culpa  debitum  officium  substraclum  est,  et  arbitrio 
superioris  condemnandus,  ut  certam  pecuniae  quan- 
titatem expendat  in  augmentum  divini  cultus. 

SecT.  IV.  — A quo  et  quomodo  tollenda  sil  cessatio  a 
divinis. 

Dico  : Ilaec  cessatio  solum  tolli  potest  ab  co  qui 
illam  posuit,  vel  ab  ejus  successore,  vel  superiore; 
cumque  ponatur  semper  ut  a contumacia  recedatur 
sine  ullo  determinato  tempore  sive  sub  hac  condi- 
tione tacita  vel  expressa  : Donec  detur  satisfactio, 
ideo  videtur  probabilius  nunquam  per  se  cessare, 
sed  a judice  revocari  debere.  Appellatio  antecedens 
cessationem,  potest  illam  impedire,  sed  non  subse- 
quens  : qui  autem  illam  posuit,  ille  potest  eam  sus- 
pendere quoad  aliquod  tempus,  vel  quoad  aliquos 
effectus  aut  personas,  non  tollendo  totam  , sed 
tantum  pariem,  nempe  pro  talibus  personis  aut 
effectibus,  non  pro  aliis,  ex  causa  tamen  rationabili. 

PI -PUTATIO  QUADRAGESIMA. 

De  irregularitate  in  communi. 

Sect.  I,  II.  — Quid  sit  irregularitas  el  quos  effectus 
habeat. 

Dico  1 : Irregularitas  est  inhabilitas  seu  impedi- 
mentum canonicum  ex  se  directe  ac  primario  impe- 
diens acceptionem  ordinum  ecclesiasticorum,  et 
consequenter  etiam  eorum  usum.  Quamvis  irregu- 
laritas non  sit  censura,  est  tamen  actus  clavium,  et 
habet  similitudinem  cum  ea,  a qua  differt,  quod  ex 
se  directe  ac  primario  impediat  susceptionem  et 
usum  ordinum  ecclesiasticorum,  in  quibus  includi- 
tur prima  tonsura;  censura  autem  non  ita.  Dicitur 
impedimentum  canonicum,  quia  jure  canonico,  non 
divino,  institutum  est. 

Dico  2 : Primarius  irregularitatis  effectus  est  im- 
pedire susceptionem  ordinum,  ita  ut  irregularis  non 
quidem  invalide,  sed  illicite  eos  suscipiat;  unde 
quamvis  ordinem  suscipiendo  sive  majorem,  sive 
minerem,  peccet  mortaliter,  quia  agit  contra  Eccle- 
siae praeceptum  in  re  sacra  et  valde  gravi,  non  ta- 
men incurrit  novam  irregularitatem  aut  aliam  poe- 
nam ; similiter  ministrans  in  ordine  ex  officio  peccat 
quidem  graviter,  sed  nullam  censuram  incurrit  aut 
novam  irregularitatem.  Atque  haec  omnia  locum  ha- 
bent in  omni  irregularitate,  sive  sit  contracta  ob 
delictum,  sive  absque  delicio. 

Dico  3 : Irregularis  non  prohibetur  actum  quam- 
tumvis  sacrum,  qui  per  laicum  exerceri  potest,  et 
prout  ab  eo  fieri  potest,  exercere,  v.  gr.  quaecunque 
sacramenta  recipere,  excepto  ordine  et  Eucharistia 
in  missa,  dum  ipse  eam  celebrat,  non  enim  licet 
ilii  celebrare.  Potest  ergo  sacramentum  poenitentiae 


recipere,  quia  potest  absolvi  a peccatis,  manente 
irregularitate.  Item  nullum  ei  prohibetur  sacrum 
ministerium,  etiam  activum,  quatenus  per  laicum 
exerceri  potest,  v.  gr.  conferre  baptismum  sine  so- 
lemnitate  in  necessitate,  non  cum  solemnitate ; re- 
citare privalim  divinum  officium,  secus  in  choro 
cum  publico  et  solemni  cantu  ; privalim  inservire 
missie,  eam  audire,  aut  jubere  eam  celebrari. 

Dico  -i  : Irregularis  per  se  loquendo  non  priva- 
tur potestate  jurisdictionis,  neque  ab  ejus  usu  im- 
peditur. Hinc  qui  post  legitimam  beneficii  collatio- 
nem incurrit  irregularitatem,  non  privatur  ipso  jure 
suo  beneficio  aut  dignitate,  qmecunque  illa  s t,  ex 
vi  ipsius  irregularitatis  : ita  Innocentius,  Felinus, 
Navarra,  etc.,  communiter. 

Probatur  : Quia  nulla  lex  est  ecclesiastica,  quse 
ipso  jure  privet  clericum  irregularem  beneficiis 
quorum  legitimum  titulum  et  dominium  jam  habebat 
ante  incursam  irregularitatem  ; et  si  qu®  sint  de- 
licta specialia,  v.  gr.  haeresis,  homicidium,  etc., 
quae  simul  cum  irregularitate  habent  annexam  bene- 
ficii privationem,  ista  privatio  non  oritur  imme- 
diate ex  irregularitate,  sed  ex  illis  delictis  concomi- 
tantibus; nec  tunc  irregularis  clericus  tenetur  di- 
mittere beneficium  ajite  sententiam  judicis,  nec  an- 
te illam  ex  vi  irregularitatis  privatur  beneficii  fru- 
ctibus, cum  adhuc  licite  retineat  beneficium.  Unde 
clericus  per  irregularitatem,  seu  ex  vi  illius  non 
privatur  adminislratione  sui  beneficii,  quominus 
etiam  per  se  ipsum  illam  exercere  possit  in  iis 
omnibus  quae  ordinis  exercitium  non  includunt,  aut 
per  alium  in  iis  quae  ordinis  exercitium  requirunt, 
retinelque  amnem  fori  contentionem,  si  jurisdi- 
ctionem sibi  ob  beneficium  competentem  et  ejus 
usum ; adeoque  omnes  istius  jurisdictionis  actus 
facti  a tali  irregulari  sunt  validi,  v.  gr.,  excommu- 
nicatio, absolutio,  etc.  ; sic  parochus  irregularis 
omnia  illa  potest,  qu®  antea  poterat,  seclusa  admi- 
nislratione sacramentorum,  quam  per  se  ipsum  fa- 
cere non  potest  licite,  licet  facta  etiam  teneant; 
potest  tamen  licite  adesse  praesens  matrimonio. 
Item  irregularis  non  privatur  jure  eligendi  aut  con- 
firmandi electionem,  ejusqueusu,  nec  delegata  ju- 
risdictione. 

Dico  o : Irregularis  non  potest  licite  accipere 
novum  beneficium  sine  dispensatione,  quia  multa 
jura  salis  probant  hoc  esse  prohibitum  ; et  sic  cer- 
tum est  peccare  graviter  qui  irregulari  illud  con- 
fert, utpote  secundum  jura  indigno,  et  agens  contra 
gravem  prohibitionem.  Insuper  talis  collatio  est 
irritanda  a judice,  qui  potest  juste  non  solum  au- 
ferre beneficium,  sed  etiam  ejus  fructus  in  poenam 
saltem  commissi  criminis  in  talis  beneficii  receptione, 
imo  praclice  probabilius  est  ejusmodi  collationem 
ipso  facto  irritam  esse  ac  nullam,  ita  ut  irregularis 
teneatur  in  conscientia  dimittere  beneficium,  licet 
irregularitas  sit  occultissima,  ac  proinde  in  con- 
scientia non  faciat  fructus  suos,  peeeando  contra 
justitiam  tam  accipiendo  quam  retinendo  illos  : ita 

Navarra,  Covarruvias,  etc.,  communiter,  contra 
Sy  i vestrum,  etc.,  dicentes  istam  collationem  esse 
validam,  quamvis  per  judicem  possit  cessari.  Pro- 
batur. quia  varii  textus  juris  possunt  et  videntur 
intelligi  de  collatione  irrita  ; et  conferens  benefi- 
cium non  habet  potestatem  conferendi  illud  ob' 
Ecclesiae  prohibitionem.  Quaedam  objectiones  qute 
contra  hoc  afferuntur,  nihil  solidi  habent  Unde 
juxta  hanc  sententiam  clericus  irregularis  non  po- 
test recipere  et  possidere  fructus  beneficii  post  ir- 
regularitatem obtenti,  nec  exercere  administratio- 
liein  ob  hoc  sibi  competentem,  v.  gr.  eligere, 
praesentare,  conferre  beneficium,  etc.  Secus  vero, 
juxta  aliam  contrariam  sententiam.  Idem  dic  de 
potestate  jurisdictionis. 

Dico  6 : Is  qui  habebat  jurisdictionem  ordinariam 
in  foro  poenitentiae,  v,  gr.  parochus,  per  irregulari- 
tatem non  amittit  illam  absolute  ipso  facto  ; sed 
non  potest  de  novo  illam  in  irregularitate  accipere  ; 
nec  potest  licite  jurisdictione  prius  habita  uti  in 
irregularitate,  absolvendo  sacramenlaliler  per  se 
ipsum  a peccatis.  Absolutio  tamen  ab  illo  data, 
probabilius  est  valida,  si  poenitens  fuerit  dispositus  ; 
nec  enim  ordinis,  nec  jurisdictionis  potestas  illi 
decst  : et  licet  usus  potestatis  ordinis  sil  illi  prohi- 
bitus. haec  tamen  prohibitio  non  est  contra  sacra- 
menti substantiam,  ut  supra  dictum  est.  Eadem  dic 
de  sacerdote  habente  jurisdictionem  delegatam  in 
hoc  poenitentia;  foro  ; idem  dic  etiam  de  suspen- 
sione ab  ordine,  aut  de  interdicto  personali  sacer- 
dotis absolventis  a peccato  ; prohibetur  enim  tantum 
actus,  non  vero  irritatur. 

Sect.  III.  — Ob  quam  causam  incurratur  irrequla- 
ritas,  et  quoluplex  illa  sil. 

Dico  1 : Irregularitas  non  semper  ob  peccatum 
incurritur,  sed  interdum  sufficit  indecentia  sine 
culpa,  interdum  etiam  ob  culpam  imponitur.  Ratio 
est  quia  irregularitas  non  est  primo  ac  per  se  intro- 
ducta in  poenam,  sed  ob  reverentiam  ecclesiastico- 
rum ordinum  ac  eorum  functionem,  ut  omnia  re- 
ligiose ac  decenter  fiant ; quam  decentiam  non  solum 
culpa,  sed  etiam  alii  defectus  impedire  possunt, 
potestque  subiri  aliquod  gravamen  aut  privatio  boni 
sine  culpa,  maxime  ob  bonum  commune.  Ilinc  irre- 
gularitas alia  est  ;ob  indecentiam  tantum,  alia  ob 
culpam ; et  haec  qute  ob  culpam  incurritur,  a qui- 
busdam dicitur  censura,  sed  male,  ut  supra  dictum 
est  in  principio  hujus  dispositionis. 

Dico  2 ; Irregularitas,  alia  est  quae  contrahitur 
sine  actu  proprio,  v.  gr.  ex  corporis  aut  natalium 
defectu  ; alia  quae  per  proprium  actum  incurritur. 
Et  hic  actus  pure  mentalis  non  sufficit,  sed  debet 
esse  externus;  jura  enim  quae  irregularitatem  ob 
culpam  imponunt,  semper  loquuntur  de  opere  seu 
facto,  id  est,  de  actu  externo  ; et  probabilius  est  non 
posse  Ecclesiam  pro  actu  mere  interno  irregulari- 
tatem imponere;  unde  dum  interdum  dicitur  dari  fa- 
cultas dispensandi  in  irregularitate  mentali,  intelligi- 
tur  de  irregularitate  contracta  ob  delictum  occultum. 
Culpa  mentalis  est  ctuidem  indecentia  coram  Deo,  sed 


non  apparet  in  foro  humano : et  quidem  si  verba  juras, 
per  quae  irregularitas  imponitur,  significent  opus 
externum  consummatum,  v.  gr.,  homicidium,  non  in- 
curritur irregularitas  nisi  quando, est  consummatum ; 
adeoque  si  quis  tantum  velit  aut  attentet  occidere, 
aut  letalia  vulnera  infligat,  nisi  mors  sequatur,  non 
fiet  irregularis ; secus  autem,  si  verba  tantum  re- 
quirant actum  inchoatum,  seu  alternatum.  Atque 
iste  externus  actus  debet  esse  voluntarius,  moralis, 
liber  et  voluntarie  positus  sub  ea  ratione,  ob  quam 
imposita  est  irregularitas. 

Dico  5 : Irregularitas  non  imponitur  nec  vide- 
tur posse  imponi  ob  culpam  de  se  venialem,  quia 
ob  nane  nulla  lex  canonica  imponit  puenam  ; et  haec 
poena  esset  nimia  et  improporlionata.  Unde  proba- 
bilius videtur,  quotiescunque  intervenit  excusatio  a 
culpa  mortali,  licet  adsit  venialis,  non  incurri  irre- 
gularitatem, ob  actum  mortaliter  peccaminosum 
impositam  ; nec  necesse  est,  ut  in  isto  actu  externo 
interveniat  contemptus  aut  dolus  ad  incurrendam 
irregularitatem,  sed  sufficit  ut  sit  mortaliter  pecca- 
minosus  cum  ea  integritate  et  malitia,  qute  requiri- 
tur ex  vi  verborum  L gis  , etiamsi  foret  omnino 
occultus,  nec  in  judicio  probari  possit. 

Dico  4 : Irregularitas,  alia  est  quae  per  actum 
licitum  contrahitur,  vel  ex  defectu  sacramenti,  v, 
gr.  ex  bigamia,  vel  ex  defectu  lenitatis,  v.  gr.  ex 
judicio  criminali ; alia  quae  per  actum  illicitum  ip- 
curritur,  nempe  vel  ex  homicidio,  vel  ex  admini- 
stralione  ordinis  contra  Ecclesiae  prohibitionem,  vel 
ex  iteratione  baptismi.  Alia  totalis,  quae  privat  toto 
ordine  clericali,  v.  gr.  homicidium  et  bigamia  ; 
alia  partialis,  quae  privat  tantum  aliquo  ordine,  non 
omnibus  ordinibus,  v.  gr.  ordine  suscipiendo,  non 
suscepto  : vel  alicujus  ordinis  usu,  non  alterius,  v.  g-r. 
celebrationemissaeob  defectum  oculi,  aut  digitorum ; 
non  autem  administratione  alterius  sacramenti. 

Sect.  IV.  — An  irregularitus  solo  jure  ecclesiastico 
imponatur. 

Dico  1 : Nulla  propria  irregularitas  est  jure  di- 
vino introducta.  Probatur  ex  cap.  Is  qui,  De  sent. 
excomm.,  in  6,  ubi  dicitur  nullam  incurri  irregu- 
laritatem, nisi  in  casibus  a jure,  nempe  canonico, 
de  quo  ibi  est  sermo,  expressis,  Cteremoniales 
namque  prohibitiones  seu  quaedam  irregularitates 
veteris  legis  ad  sacerdotes  pertinentes,  v.  gr.  : Qui 
habuerit  maculam,  non  offerat  panes  Deo  suo  (Le- 
vit. xxi,  17),  in  lege  nova  cessarunt ; et  in  lege 
nova  nulla  a Christo  irregularitas  instituta  est.  Ir- 
regularitas ergo  bigamise  successivae  juxta  illud  ; 
Oportet  erqo  episcopum  irreprehensibilem  esse,  unius 
uxoris  virum  (I  Tim.  m,  2),  jam  erat  jure  ecclesia- 
stico tempore  apostolorum  lata,  uti  et'quaedam  aliae 
eodem  jure  latae  sunt  ad  quamdam  moralis  con  ■ 
gruentis  similitudinem  cum  aliis  antiquis  irregu- 
laritatibus, seu  legalibus  caeremoniis. 

Dico  2 : Omnis  irregularitas  ita  immediate  a jure 
imponitur,  ut  neque  hominis  sententia  indigeat, 
neque  per  illam  solam  imponi  possit : ita  fere  omnes 

doctores.  Probatur  ex  dicto  cap.  Is  qui,  ex  quo  etiam 
colligitur,  ubi  jus  imponit  irregularitatem,  homi- 
nem seu  judicem  non  posse  eam  imponere.  Irregu- 
laritas ergo  quaj  ab  ipso  jure  fertur,  slatim  inde- 
pendenter  a judicis  exsecutione  et  sententia,  etiam 
criminis  declaratoria,  incurritur,  sive  obligationem 
inducit. 

Dico  5 : Nullum  videtur  particulare  alicujus  dioe- 
cesis, provinciae,  aut  nationis  jus  sufficere  ad  feren- 
dam irregularitatem,  quia,  juxta  cap.  Is  qui,  debet 
esse  in  jure  expressa  ; istud  autem  jus  particulare 
non  est  proprie  jus,  seu  jus  canonicum,  sed  statutum. 
Imo  irregularitas  solummodo  fertur  jure  scripto ; 
adeoque  ob  solam  allegatam  consuetudinem,  quo- 
rumvis auctorum  opinione  confirmatam,  nulla  ad- 
mittenda est  irregularitas,  nisi  exhibeatur  jus  cano- 
nicum scriptum  in  quo  contineatur.  Probatur  ex 
eodem  cap.  Is  qui.  Jus  antiquum  tamen  canonicum 
non  solum  comprehendit  corpus  juris,  sed  etiam 
omnia  alia  decreta  ponlilicia  et  concilia  approbata; 
ideoque  ut  irregularitas  incurratur,  sufficit  ut  in 
qholibet  horum  decretorum  contineatur,  quia  Incc 
omnia  habent  vim  legum  obligantium  universam 
Ecclesiam,  et  constituentium  commune  jus,  suppo- 
sito quod  sint  sufficienter  prbmulgata  et  recepta. 
Sed  de  facto  nulla  irregularitas  est  imposita  extra 
corpus  juris  Deinde  ut  irregularitas  contrahatur, 
non  sufficit  quod  in  simili  aut  minori  casu  posita  sit, 
sed  oportet  ut  in  propria  talis  causae  vel  delicti  spe- 
cie lata  sit  ; nam  cap.  Is  qui  dicitur  expressum  in 
jure.  Hinc  iterans  active  vel  passive  sacramentum 
confirmationis,  aut  ordinis;  irregularis  celebrans 
aut  aliis  celebrans,  sine  sacris  vestibus,  aut  violans 
ecclesiam  per  voluntariam  sanguinis  aut  seminis 
effusionem,  etc.,  non  incurrit  irregularitatem,  quia 
non  est  in  jure  expressa. 

Sect.  V.  — .4h  ad  incurrendam  irregularitatem  opor- 
teat jus  ita  esse  expressum  ut  dubium  excludat. 

Dico  1 : Quando  in  jure  est  dubium , an  sit  lata 
irregularitas,  judicandum  est  non  esse  latam  tam 
in  interno  quam  in  externo  foro.  Probatur  ex  dicto 
cap.  Is  qui,  requirente  ad  irregularitatem  ut  sit  in 
jure  expressa  ; quae  enim  ita  occulta  est,  ut  sa- 
pientes nequeant  ferre  judicium , an  in  jure  conti- 
neatur, necne,  nequii  dici  in  jure  expressa,  adeo- 
que judicanda  nulla  ; imo  quamvis  non  foret  ita 
dubia,  quin  sub  opinionum  varietate  versaretur, 
videtur  tamen  etiam  tunc  probabiliter  esse  nulla. 
Non  potest  autem  haberi  dubium  de  juris  exsisten- 
tia ; quia  tantum  in  corpore  juris  irregularitates  in- 
veniuntur, et  non  alibi. 

Dico  2 : Dum  quis  operatur  cum  dubio,  an  per 
suum  actum  sit  incursurus-  irregularitatem  , istud 
dubium  nil  facit  ad  eam  incurrendam  , vel  non  in- 
currendam; quia,  si  postea  constiterit  istum  actum, 
quern  cum  dubio  exercuit,  non  esse  sufficientem 
ad  incurrendam  irregularitatem,  non  erit  incursa; 
secus  vero  si  constiterit  esse  sufficientem,  quia 
quaevis  ignorantia,  et  multo  minus  dubium,  non 

impedit  irregularitatis  incursionem,  si  vere  sit  lata  ; 
et  contra  non  infert,  si  revera  non  sit  lala  Quando 
vero  post  actum  intervenit  vel  manet  dubium  an 
contracta  fuerit  irregularitas  , si  facta  sufficiente  di- 
ligentia constet  nullum  esse  tale  jus  ferens  dictam 
irregularitatem  , tunc  omne  .dubium  cessat , nec 
opus  est  dispensatione , cum  non  fuerit  contracta 
irregularitas.  Si  vero,  post  adhibitam  diligentiam , 
manet  adhuc  dubitatio,  videtur  tunc  practice  posse 
istud  dubium  deponere,  et  se  gerere  perinde  ac  ille 
qui  nullam  habet  irregularitatem , quamvis  nactus 
opportunitatem,  teneatur  adhuc  majorem  diligen- 
tiam adhibere.  Illa  enim  ignorantia  quae  manet,  in- 
voluntaria est : quia,  cum  non  potuerit  facta  suffi- 
cienti diligentia  dubitationem  deponere , ignorat 
sibi  esse  tale  prteceptum  impositum  , et  quidem  ita 
ignorat,  ut  non  potuerit  ignorantiam  depellere; 
ergo  invincibiliter  ignorat,  adeoque  hic  et  nunc 
non  obligatur  tali  praecepto  ; unde  nulli  peccandi 
periculo  se  exponit  sic  operando. 

Sect.  M.  — .4»  ex  dubio  facti  irregularitas'  juris 
contrahatur. 

Dico  : Certum  est  interdum  irregularitatem  con- 
trahi etiamsi  factum  sit  dubium,  ita  ut  qui  dubitat, 
teneatur  abstinere  donec  dispensetur;  idque  habetur 
in  cap.  Ad  evidentiam , et  in  cap.  Significasti  2 Pro 
casu  dubii  homicidii , et  quamvis  ibi  pontifex  ad- 
dat hujus  decisionis  rationem  in  dubio  tutius  esse 
eligendum,  idque  posset,  juxta  Navarram  et  Gerso- 
nem  , magis  habere  locum  in  foro  exteriori  quam  in 
interiori;  et  tantum  fortasse  obligari  quis  in  foro 
interiori  post  judicis  declarationem  seu  sententiam  , 
t imen  etiam  quando  res  non  est  devoluta  ad  forum 
externum,  unusquisque  tenetur  in  conscientia,  ut 
sentiunt  communiter  doctores,  abstinere  ab  usu  or- 
dinum tanquam  irregularis ; quia  pontifex  in  isto 
casu  per  dicta  capita  declarat  servandam  esse  irre- 
gularitatem ; ergo  intendit  docere  obligationem  il- 
lam oriri  eo  modo  quo  irregularitas  nasci  solet, 
nempe  ex  ipso  facto  absque  alia  judicis  sententia. 
Ihcc  tamen  pontificis  decisio  pro  casu  dubii  homi- 
cidii non  est  extendenda  ad  omnes  alios  juris  aut  facti 
dubii  casus , obligando  homines  ut  in  eis  semper  te- 
neantur in  conscientia  ad  judicandum  conti  a seipsos 
et  ad  suscipiendum  quodcunque  onus  eo  quod  spe- 
culative sit  tutius,  quia  non  semper  habent  locum 
omnes  rationes  ilice  quae  in  casu  homicidii  move- 
runt pontificem. 

Sect.  VII.  — Qui  possint  irregularitatem  contrahere. 

Dico  1 : Nullus  est  capax  irregularitatis,  qui  per 
se  et  juxta  Christi  institutionem  non  est  capax  sa- 
cramenti ordinis.  Hinc  femina  non  est  nec  potest 
esse  capax  cujusvis  irregularitatis , quia  ex  jure  di- 
vino est  incapax  sacramenti  ordinis,  et  ejus  chara- 
cteris. Item  qui  non  est  baptizatus,  non  est  etiam 
capax  ullius  irregularitatis , v.  gr.  homicida,  aut 
bigamus  ante  baptismum  non  est  irregularis , quia 
tunc  non  comprehenditur  sub  Ecclesiae  legibus,  ut- 
pote  non  ei  subditus.  Postquam  autem  hi  post  rs- 

ceptum  baptismum  incipiunt  esse  Ecclesiae  subditi , 
an  tum  sint  irregulares,  dicetur  postea.  Perpetua 
amentia  facit  incapacem  et  ordinis  et  irregularitatis  ; 
sed  membris  truncus,  v.  gr.  manibus,  oculis,  etc., 
privatus,  fit  incapax  ordinis  et  simul  irregularitatis. 

Dico  2 : Quicunque  est  capax  ordinis  , est  capax 
irregularitatis,  si  habeat  in  terris  superiorem,  quem 
cum  non  habeat  papa,  ideo  est  incapax  contrahendae 
irregularitatis  : v.  gr.  si  committeret  homicidium, 
non  fieret  irregularis  , quia  irregularitas  est  de  jure 
pontificio,  et  pertinet  ad  vim  legis  coactivam,  ad 
quam  papa  non  potest  obligari.  Si  autem  ante  papa- 
tum  esset  irregularis,  v.  gr.  bigamus,  illegitimus, 
homicida,  ejus  quidem  electio  esset  illicita  , sed  va- 
I da , et  statim  post  electionem  ipso  facto  tolleretur 
omnis  irregularitas ; quia  tunc  mox  desinit  ligari 
jure  pontificio  quoad  vim  coactivam.  Omnes  alii 
baptizali,  cum  sint  capaces  ordinis,  sunt  etiam  ca- 
paces irregularitatis  ; imo  unus  solus  potest  contra- 
he re  multiplicem , v.  gr.  ob  bigamiam,  ob  ortum 
illegitimum , ob  homicidium , etc.  Ipsi  etiam  epi- 
scopi sunt  illius  capaces,  et  sub  lege  generali  fe- 
rente irregularitatem  ipsi  quoque  comprehenduntur, 
sive  non  excipiuntur. 

Sect.  VIII.  — Quce  sit  verborum  forma , per  quot 
inducitur  irregularitas. 

Dico  I : Quoties  verba  legis  non  significant  poe- 
nam ipso  facto  impositam,  sed  requirunt  hominis 
actionem  ut  imponatur,  tunc  in  tali  jlege  non  est 
sermo  de  irregularitate  ; nec  opus  est,  ut  irregula- 
ritas posita  exprimatur  per  verbum  praesentis  aut 
praeteriti  modi,  quod  ordinarie,  licet  non  semper, 
requiritur  in  aliis  poenis,  aut  censuris,  ut  sint  ipso 
jure  latae  : sed  sufficit  ut  exprimatur  etiam  per  ver- 
bum futuri  modi,  v.  gr.  irregularis  erit,  vel  irregu- 
laris fiet.  Et  quamvis  canones,  praesertim  antiqui, 
raro  utantur  nomine  irregularitatis,  sed  per  effectus 
aut  circumlocutiones  illam  indicent , tamen  si  poena 
imponatur  per  verbum  futuri  modi , non  autem 
pratsenlis  aut  praeteriti,  et  nisi  ex  legis  verbis  salis 
expresse  constet  esse  sermonem  de  irregularitate , 
signum  est  ibi  eam  non  imponi , sed  aliquam  cen- 
suram , vel  aliam  poenam. 

Dico  2 : Quamvis  ex  vi  verborum  legis  dicatur 
ferri  ipso  jure  privatio  ordinum,  non  tamen  semper 
intelligitur  ferri  irregularitatem  , nisi  vel  ex  verbis 
expressis  vel  ex  aliis  sufficientibus  indiciis  id  colliga- 
tur ; depositio  enim  et  suspensio  perpetua  est  etiam 
ordinum  privatio.  Indicia  autem  ex  quibus  colligitur 
irregularitas  esse  in  jure  lata,  quamvis  non  semper 
certa , haec  sunt : 1°  si  talis  poena  dicatur  auferenda 
esse  per  dispensationem  ; suspensio  tamen  etiam 
tolli  potest  per  dispensationem.  2°  Si  talis  ordinum 
privatio  feratur  sine  culpa  , quamvis  non  sine  cau- 
sa ; sed  hoc  signum  non  est  adaequatum , quia  non 
omnis  irregularitas  incurritur  sine  culpa.  5°  Si  per 
legem  imponatur  ordinibus  impedimentum,  quod 
post  peractam  poenitentiam  manet,  et  sit  non  tantum 
clericis,  sed  etiam  laicis  commune,  maxime  si  sit 


totalis.  Deinde  quamvis  in  jure  inveniantur  quaedam 
dicendi  formulae , quae  per  se  potius  diriguntur  ad 
praelatos  Ecclesiae  quam  ad  ipsos  reos , ideoque  vi- 
deantur non  continere  poenam  ipso  jure  latam,  sed 
ferendam  , v.  gr.  : Non  potest  esse  clericus ; ne  sit 
clericus,  deponatur ; abstinere  convenit,  cessare  de- 
bet ; ad  clerum  non  provehatur ; ne  fiat  clericus ; 
nunquam  ordinetur,  etc.,  sunt  tamen  sufficientes, 
ut  indicent  irregularitatem  ipso  facto  latam,  quia 
supponunt  poenam  jam  incursam,  et  praecipiunt 
illius  exsecutionem , non  impositionem.  Idem  dic  de 
his  : Non  aspiret  ad  ordines  ; repellendus  est  ; non 
potest  , esse  in  numero  sacerdotum  ; sacerdotio  pri- 
vatus, etc. ; per  hanc  sacerdotii  privationem  saepe 
in  jure  intelligitur  irregularitas.  Alias  adhuc  juris 
formulas  refert  Majolus  ; sed  non  rite. 

DISPUTATIO  QUADRAGESIMA  PRIMA. 

De  modis  quibus  irregularitas  tollitur,  praesertim  de 
dispensatione. 

Sect.  I.  — An  possit  irregularitas  aliter  tolli,  quam 
per  dispensationem. 

Dico  1 : Defectus  in  homine  ante  baptismum  ex- 
sistens ita  illum  reddit  ab  irregularitate  immunem 
post  baptismum  , ut  in  eo  nulla  remaneat  irregula- 
ritas ratione  praecedentium  actionum  aut  conditio- 
num , nisi  ubi  oppositum  esse  in  jufe  sufficienter 
constiterit.  An  vero  in  casu  bigamiae,  aut  alio  ad- 
mittenda sit  exceptio,  postea  dicetur. 

Dico  2 : Irregularitas  ante  religionis  ingressum 
contracta,  quaenam  per  illius  ingressum  tollatur, 
consulenda  sunt  jura  vel  consuetudo. 

Dico  5 : Irregularitas  tolli  potest  per  propriam 
dispensationem , non  per  absolutionem , quia  ab- 
solutio est  actus  justitiae  ; irregularitas  aulein  est 
tantum  quaedam  prohibitio  , in  quam  non  cadit 
actus  justitiae.  Ut  autem  dispensatio  in  irregulari- 
tate locum  habeat , oportet  ut  causa  irregularitatis 
duret ; nam  cessante  illius  causa  per  se  cessat  irre- 
gularitas sine  dispensatione,  sive  non  est  necessaria 
dispensatio. 

Sect.  II.  — Penes  quos  sit  potestas  dispensandi  in 
irregularitate , et  qua  forma  servanda  in  dispen- 
satione. 

Dico  1 : Certum  est  papam  ex  jure  divino  et 
immediate  a Christo  habere  ordinariam,  universa- 
lem ac  supremam  potestatem  dispensandi  in  irre- 
gularitate : illicite  quidem  faceret,  si  sine  causa 
dispensaret ; valide  tamen.  Nullus  autem  episcopus 
jure  ordinario  potest  dispensare  in  irregularitate 
generatim  sumpta,  sed  tantum  in  iis  quae  illis  con- 
ceduntur, uti  ex  variis  juris  textibus  liquet,  v.  gr. 
ex  cap.  At  si  clerici,  De  judiciis,  et  ex  cap.  Cum  illo- 
rum, De  sentent.  excomm.  Ilinc  concilium  Triden- 
tinum  ( sess.  24 , cap.  6 De  reform. ) concedit  epi- 
scopis ut  possint  dispensare  in  omnibus  irregulari- 
tatibus ex  delicio  occulto  provenientibus,  excepta 
ea  quae  ex  homicidio  voluntario  oritur,  et  exceptis 
aliis  in  forum  contensiosum  deductis , nempe  ubi 
est  receptum  concilium  Tridentinum.  Sub  illa  con- 

cessione  non  comprehenduntur  proelati  inferiores  , 
jurisdictionem  quasi  episcopalem  habentes  , nec  ca- 
pitulum calhedralis  ecclesiae,  sede  vacante;  apo- 
stolica  tamen  sede  vacante  videtur  collegium  car- 
dinalium posse  dispensare  in  alicujus  particularis 
irregularitate , ut  licite  queat  eligi  in  summum 
pontificem.  Episcopi  autem  pro  dictis  casibus  pos- 
sunt quomodocunque  subditos,  v.  gr.  exemptos  aut 
domicilium  in  suis  dioecesibus  habentes , dispen- 
sare , etiam  absentes,  seu  in  aliena  dioecesi  ver- 
santes, per  se  vel  per  alium  ; et  si  ipse  episcopus 
incidat  in  irregularitatem  occultam , deputare  po- 
test confessarium , ut  cum  ipso  dispenset  juxta  fa- 
cultatem episcopis  datam.  Ad  sciendum  quinam  ha- 
beant delegatam  sive  particularem  sive  generalem 
dispensandi  potestatem  in  irregularitatibus,  consu- 
lenda sunt  privilegia  specialia  aut  facultates  aliqui- 
bus concessae. 

Dico  2 : Nulla  est  forma  vel  solemnilas  prae- 
scripta ad  dispensandum  in  irregularitate  ; sufficit 
signum  verbis  vel  alio  modo  expressum , quo  vo- 
luntas dispensantis  sufficienter  ostendatur  sive  pro 
aliqua  tantum,  sive  pro  omni  irregularitate,  prout 
petens  eam  indicat.  Deinde  potest  etiam  irregula- 
ritas dispensari  vel  ex  parte , vel  totaliter  : v.  gr. 
quoad  usum  ordinis  suscepti , et  non  quoad  ordinem 
suscipiendum , vel  quoad  unum  ordinem , et  non 
quoad  omnes  ; quoad  minores , et  non  dispensari 
quoad  majores  ordines.  Dispensatus  tamen  in  ma- 
jori ordine  virtualiter  censetur  dispensatus  in  omni 
minori,  v.  gr.  dispensatus  in  usu  sacerdotii,  cen- 
setur dispensatus  ad  usum  omnium  ordinum  inferio- 
rum; et  dum  quis  absolute  dispensatur,  intelligitur 
totaliter  dispensari.  Imo  dum  papa  sciens  aliquem 
esse  irregularem  , illi  confert  ordinem  , vel  litteras 
dimissorias  dat,  etiamsi  nil  verbis  exprimat,  cen- 
setur ipso  facto  cum  illo  dispensare  ; non  est  enim 
credendus  papa  velle  agere  contra  jus , cum  possit 
in  jure  dispensare  : idem  probabiliter  dic  de  epi- 
scopo conferente  ordinem  ei,  quem  scit  esseirregu- 
iarem , modo  supponatur  in  eo  potestas  dispen- 
sandi ; idemque  de  quocunque  praelato  habente  po- 
testatem dispensandi,  et  mittente  ad  suscipiendos 
ordines  subditum , quem  scit  esse  irregularem. 

DISPUTATIO  QUADRAGESIMA  SECUNDA. 

De  irregularitate  contracta  ex  delicto  ob  usum 
sacramentorum. 

Segt.  I.  — An  contrahatur  irregularitas  per  iteratam 
baptismi  susceptionem. 

Dico  1 : Qui  iterato  recipit  baptismum,  cum  in- 
tentione eum  recipiendi,  quamvis  sit  nullus,  adeo- 
que  cum  culpa  gravi,  incurrit  irregularitatem,  et 
quidem  quoties  toties  intendit  sic  eum  recipere. 
Non  tamen  eam  incurrit  qui  eum  recipit  sub  inten- 
tione conditionata,  si  forte  prior  baptismus  non 
fuit  validus ; quamvis  contingat  id  fieri  impruden- 
ter, et  sine  sufficienti  dubitandi  ratione,  ac  denique 
cum  culpa  gravi. 

Dico  2 : Extra  rebaptizationem  non  contrahitur 


irregularitas  per  baptismi  susceptionem  eum  qua- 
cunque culpa,  modo  a catholico  ministro  suscipia- 
tur. Attamen  qui,  dilato  baptismo  usque  ad  mortis 
periculum,  tunc  tantum  baptizatur  quasi  necessitate 
compulsus,  ut  promoveatur  ad  ordines  indiget  dis- 
pensatione lanquam  irregularis,  ex  cap.  1,  dist.  57, 
quia  fides  liujus  hominis  sic  baplizati  non  videtur 
fuisse  omnino  voluntaria,  sed  quasi  ex  necessitate ; 
nec  videtur  expedire,  ut  is,  de  cujus  vera  fide  du- 
bium fuit,  ad  clericatum  admittatur  sine  dispensa- 
tione ab  episcopo  data.  Idem  dic  de  adulto  bapti- 
zato ab  haeretico,  ob  culpam  tali  baptismi  susceptio- 
ne commissam. 

Sect.  II,  111.  — Per  cujusnam  alterius  sacramenti 
illegitimam  susceptionem  contrahatur  irregularitas. 

Dico  1 ; Per  nullam  indignam  et  peccaminosam 
sacramenti  confirmationis  quamvis  iteratae,  nec  per 
ullam  indignam  poenitentiae  etiam  publicae  ( nisi  ex 
hac  oriretur  gravis  infamia  faciens  irregularem) 
Eucharistiae,  extremae  unctionis,  matrimonii,  prae- 
cise sumpti  in  primis  nuptiis,  susceptionem  con- 
trahitur irregularitas.  Quia  nulla  talis  irregularitas 
est  in  jure  expressa.  Sed 

Dico  2 : In  ordinum  susceptione  fit  irregularis 
qui  eos  accipit  ab  episcopo  qui  episcopatui  renun- 
tiavit quoad  locum  et  dignitatem  : item  qui  ordina- 
tur ante  legitimam  tetatem  ; qui  ordinatur  ab  alie- 
no episcopo , sine  proprii  licentia ; qui  recipit 
ordines  extra  tempora  sine  dispensatione  ; qui  or- 
dinatur non  servatis  interstitiis ; qui  ordinatur 
per  saltum.  Qui  autem  ligatus  censura  ordina- 
tur, suspensionem  incurrit,  non  irregularitatem  ; 
nec  novam  irregularitatem  incurrit  qui  in  irre- 
gularitate ordinatur.  Item  qui  ordinatur  ab  epi- 
scopo censura  ligato  aut  irregulari , suspensio- 
nem , non  irregularitatem  incurrit ; et  idem 
dic  de  eo,  qui  sine  titulo,  vel  sine  veris  di- 
missoriis litteris  ordinatur.  Sed  qui  furtive  ac  dolo 
se  ordinandis  ingerens,  ordines  suscipit,  irregulari- 
tatem incurrit  papse  reservatam.  Is  tamen  qui  ordi- 
nem semel  susceptum  iterum  recipit,  probabilius 
non  contrahit  irregularitatem,  uti  nec  ille  qui  cum 
peccato  mortali  publico  ordinatur,  aut  qui  ordina- 
tur ab  episcopo  non  baptizato,  vel  non  sacerdote, 
vel  non  consecrato ; et  mullo  minus  is,  qui  ordi- 
natur ab  episcopo  omnino  illitterato,  aut  ab  epi- 
scopo idiomalis  diversi,  v.  gr.  Graecus  a Latino,  aut 
Latinus  a Graeco.  Si  quis  autem  a duobus  episco- 
pis simul  ordinetur,  uno  proferente  formam  sub- 
stantialem , et  alio  ministrante  substantialem  ma- 
teriam, ista  divisio  non  irregularitatem,  sed  sacra- 
menti nullilatem  inducit.  Si  vero  istius  ministerii 
divisio  sit  tantum  quoad  accidentalem  solemnita- 
tem,  id  est,  si  unus  episcopus  omnia  quae  sunt  de 
substantia  ordinis  quoad  formam  et  materiam  rite 
perficiat,  licet  alteri  episcopo  solemnitatem  aliquam 
accidentalem  committat  faciendam  , valida  erit 
ordinatio,  et  nulla  incurritur  irregularitas.  Qui  au- 
tem ordinatus  fuit  sine  aliqua  solemnilate  accidcn- 

tali  juxta  Ecclesiae  ritum  necessaria,  v.  gr.  sine 
aliqua  unctione,  non  debet  nec  potest  licite  uti 
ordine  suscepto,  donec  iste  defectus  suppleatur  ; 
nulla  tamen  est  ibi  irregularitas,  nec  opus  est  dis- 
pensatione, suppleatur  tantum  defectus  secreto  ab 
episcopo.  Denique  qui  nondum  suscepto  confirma- 
tionis sacramento  ordinatur,  nullam  irregularitatem 
incurrit,  nec  novum  impedimentum  usus  ordinis 
suscepti,  aut  ascendendi  ad  superiores  ordines  ; va- 
lida enim  fuit  ordinis  susceptio,  et  nullo  jure  tale 
impedimentum  latum  est.  Majolus  in  bis  praedictis 
plerisque  casibus  docet  dari  irregularitatem,  sed 
frustra. 

Sect.  IV.  — An  per  indignam  ordinis  usurpationem 
incurratur  irregularitas. 

Dico  1 : Minister  qui  non  est  consecratus  ad  tale 
munus,  administrans  baptismum  in  necessitate, 
etiamsi  indigne , non  fit  irregularis.  Sed  minister 
consecratus  ministrans  in  superiori  ordine  quem 
non  habet,  incurrit  irregularitatem  quoad  promo- 
tionem ad  ordines  superiores,  ita  ut  ad  illos  perpe- 
tuo promoveri  non  possit  ( ex  cap.  De  cleric.  non 
ordin.  ministr.),  et  incurrit  etiam  suspensionem 
temporalem  unius  ordinis  jam  suscepti,  id  est  su- 
premi inter  susceptos.  Sic  etiam  clericus  per  sal- 
tum promotus,  qui  in  praetermisso  ordine  ministrat, 
fit  irregularis,  elc.  Laicus  autem  usurpans  quod- 
cunque sacrorum  ordinum  ministerium,  excluditur 
omnino  a clericatu,  ita  ut  nullum  vel  minimum 
ordinem  recipere  possit.  Colligitur  ex  dicto  cap.  1, 
dist.  57. 

Dico  2 : Qui  recipit  ordinem  cum  substantiali 
defectu,  ut  potest  contingere,  fit  irregularis,  non 
vero  qui  cum  accidentali  ; sed  hic  defectus  acci- 
dentalis debet  caute  suppleri,  et  si  antequam  sup- 
pleatur, ministret  in  isto  ordine,  peccat  quidem 
graviter,  sed  non  incurrit  irregularitatem,  quia  non 
erat  proprie  ab  illo  suspensus  per  censuram  sed 
tantum  prohibitus. 

Dico  3 : Nullum  ordinis  ministerium  quod  aliquo 
modo  per  laicos  exerceri  potest,  sufficit  ad  prredi- 
ctam  irregularitatem  incurrendam ; v.  gr.  laicus 
baptizans  sine  solemnilate  extra  necessitatem  et 
peccando  graviter,  non  fit  irregularis.  Deinde  cle- 
ricus ob  usurpatam  jurisdictionem,  si  exerceat 
actum  ordinis  quem  habet,  non  fit  etiam  irregularis, 
v.  gr.  sacerdos  absolvens  sacramentaliter  non  sub- 
ditum, aut  simplex  sacerdos  sine  licentia  parochi 
baptizans  solemniter,  aut  ungens,  non  fit  irregula- 
ris : uti  nec  episcopus  ordinans  sibi  non  subditum  , 
vel  in  aliena  dioecesi  sine  licentia  dioecesani  ; sed 
hic  tamen  suspensionem  incurrit.  Quod  attinet  ad 
minores  ordines,  dum  quis  aliquem  ex  eis  exercet 
tanquam  in  eo  ordinatus,  quem  tamen  non  habet, 
fit  etiam  irregularis  : secus  vero,  si  eum  tantum 
exercet  eo  modo  quo  per  laicos  exerceri  solet.  Haec 
autem  irregularitas  sine  culpa  non  incurritur,  nec 
peractionem  ludicram.  Ubi  in  his  habetur  licentia 
papae,  cessat  irregularitas. 


Sect.  V.  — An  per  indignam  ordinis  administra- 
tionem  incurratur  irregularitas. 

Dico  1 : Clericus,  qui  exercendo  ordinem,  violat 
censuram,  incurrit  irregularitatem  ; sic  excommu- 
nicatus  majori  excommunicatione,  vel  suspensus  ab 
ordine,  vel  interdictus  personaliter,  fit  irregularis 
ministrando  in  suo  ordine,  sicut  prius  ; idem  dic 
de  celebrante  in  loco  interdicto  aliter  quam  illi 
concessum  est.  Quae  omnia  constant  ex  toto  titulo 
Cleric.  excomm.  minist.,  etc. 

Dico  2 : Per  ordinis  administrationem  quantum- 
vis illicitam  quae  non  fit  contra  censuras,  nunquam 
irregularitas  incurritur  ; nulla  enim  talis  irregula- 
ritas invenitur  in  jure  expressa : ideoque  novem 
casus  quos  affert  Majolus,  in  quibus  dicit  irregula- 
ritatem incurri  contra  dictam  assertionem,  reji- 
ciuntur, v.  gr.,  episcopum  qui  ordinat  aliquem  per 
saltum,  aut  sacerdotem  qui,  omisso  toto  sacrificandi 
ritu  ab  ecclesia  servato,  corpus  Christi  et  sangui- 
nem conficit,  etc.  dicit  fieri  irregulares,  sed  sine 
fundamento. 

DISPUTATIO  QUADRAGESIMA  TERTIA. 

De  irregularitatibus,  quae  ex  aliis  delictis  vel  ex 
eorum  infamia  contrahi  possunt. 

Sect.  I,  II,  III.  — An  per  crimen  liceresis  incurratur 
irregularitas,  et  ad  quas  personas  hccc  extendatur. 

Dico  I : Ob  crimen  haeresis  externae,  non  pure 
mentalis,  incurritur  irregularitas,  ita  ut  qui  semel 
lapsus  est  in  haeresim,  neque  dum  permanet  in 
haeresi,  neque  post  ejus  deiesta-tionem  et  absolu- 
tionem, possit  ordinari  sine  dispensatione  ; et 
juxta  communem  sententiam  solus  papa  potest  ea 
dispensare  quoad  promotionem  ad  ordines  ; quoad 
usum  vero  susceptorum,  excepto  probabilius  sacer- 
dotii usu,  episcopus  potest. 

Dico  2 : Haec  irregularitas  extenditur  etiam  ad 
veros  apostatas,  imo  et  probabilius  ad  eos  qui  tan- 
tum exterius  ob  metum  sunt  apostatae,  horumque 
irregularitatis  dispensatio  est  papae  reservata  quoad 
promotionem  ad  quosvis  ordines  ; quoad  vero  usum 
susceptorum  ( excepto  usu  sacerdotii  cujus  dispen- 
satio est  etiam  papae  reservata  ) potest  episcopus 
ex  gravi  causa  dispensare  ; multo  autem  magis  esi 
papae  reservata  dispensatio  irregularitatis  vere  apo- 
statarum. Insuper 

Dico  3 : Haec  irregularitas  ad  haereticorum  fauto- 
res, receptatores,  consilium,  opem  aut  favorem  eis 
dantes  extenditur,  et  in  suspectos  ob  haec  de  haere- 
si ; ac  in  schismaticos  qui  sunt  simul  haeretici,  non 
vero  si  sint  tantum  schismatici  sine  haeresi.  Item 
extenditur  ad  filios  et  nepotes  haereticorum  in  suo 
errore  morientium,  et  in  eorum  fautorum  filios.  De- 
nique in  fide  neophyti  sunt  etiam  aliquo  modo  ir- 
regulares, donec  cognita  eorum  fide  solida,  judi- 
centur habiles  ad  ordines  ; sed  eorum  filii  qui  ante 
usum  rationis  baptizantur,  irregulares  non  sunt. 

Sect.  IV,  V.  — An  ob  Simoniam,  sacrilegium,  aliave 
crimina  incurratur  irregularitas. 

Dico  I : Nulla  propria  irregularitas  ob  haec  eri- 

mina,  per  se  loquendo,  ac  seclusa  infamia  (infames 
enim  in  jure,  sunt  irregulares),  incurritur;  quia  liaec 
poena  non  invenitur  expresse  in  jure  lata  ob  ista 
crimina  : contra  Majolum,  qui  ponit  irregularitatem 
in  Simonia  tam  ex  parte  dantis  quam  recipientis, 
in  venditione  rerum  sacrarum,  in  fornicatione  cum 
moniali  aut  sacra  virgine,  in  sortilegiis,  in  apostasia 
a religione  aut  clericatu,  in  blasphemia,  ac  denique 
in  omni  sacrilegio  ; sed  sine  vero  fundamento  ac 
male.  Quamvis  enim  ista  crimina  habeant  in  jure 
annexas  poenas  seu  censuras  vel  ferendas  vel  ipso 
facto  latas,  ex  quarum  violatione  potest  oriri  irre- 
gularitas , nulla  tamen  pro  ipsismet  criminibus 
immediate  fertur  irregularitas.  Unde 
Dico  2 : Nec  illa  supra  dicta  crimina,  nec  alia, 
praeter  homicidium  sub  quo  mutilatio  comprehen- 
ditur, et  de  quo  in  disputatione  sequenti,  ullam  de 
»e  inducunt  irregularitatem  ; quia  nulla  pro  illis 
legitur  in  jure  imposita  irregularitas  ; adeoque  si, 
postquam  commissa  sunt,  deleantur  per  poeniten- 
tiam, non  impediunt  ordinum  susceptionem  aut 
usum  ; neque  ad  hunc  et  illam  est  necessaria  dis- 
pensatio, sed  absolutio,  si  habeant  annexam  cen- 
suram ; nec  ob  istorum  criminum  impoenitentiam, 
seu  perseverantiam,  vel  ob  eorum  frequentiam  vel 
consuetudinem  ulla  in  jure  habetur  irregularitas. 
Quandiu  durant,  impediunt  quidem  ordinum  exse- 
cutionem et  suspensionem,  sed  jure  tantum  divino 
et  naturali,  non  autem  canonico  seu  non  per  irre- 
gularitatem. 

DISPUTATIO  QUADRAGESIMA  QUARTA. 

De  irregularitate,  quoe  contrahitur  ex  delicto  homi- 
cidii voluntarii. 

Sect.  I,  II.  — De  voluntaria  homicidii  intentione,  et 
effectu  secuto  ad  incurrendam  irregularitatem  ne- 
cessario. 

Dico  1 : Ob  homicidium  voluntarium  incurri  irre- 
gularitatem passim  in  jure  habetur.  Sed  in  prae- 
senti materia  vocatur  tantum  homicidium  volunta- 
rium, quod  ex  proposito  occidendi  fit.  Unde  quando 
quis  cum  directa  voluntate  vulnerandi  tantum  aut 
percutiendi,  sed  non  cum  proposito  occidendi,  vul- 
nerat alium,  licet  mors  sequatur,  in  rigore  et  in 
foro  conscientiae  non  est  homicidium  voluntarium  ; 
in  foro  tamen  externo  aliud  forte  judicabitur.  Quare 
ad  hanc  irregularitatem  contrahendam  requiritur 
expressa  ac  directa,  imo  et  spontanea  ( ut  excluda- 
tur voluntas  necessaria  se  defendendi)  voluntas 
occidendi  in  actu  signato  vel  exercito  : talis  autem 
censetur  haberi,  quando  vel  mors  ipsa,  vel  saltem 
actio  illa,  qu.e  est  causa  proxima  ac  per  se  mortis 
inevitabilis,  v.  gr.  propinatio  veneni  mortiferi,  ita 
intenta  est ; quia  tunc  velle  talem  actionem,  est 
velle  mortem  in  actu  exercito  , etiamsi  in  actu  si- 
gnato et  expresso  non  concipiatur. 

INico  2 : Certum  est  ad  hanc  incurrendam  irre- 
gularitatem non  sufficere  solam  internam  occidendi 
voluntatem,  si  homicidii  effectus  revera  non  sequa- 
tur, quocunque  modo  etiam  miraculoso  impedia- 


tur, praeterquam  in  casibus  a jure  expressis,  v.  gr. 
in  mutilatione,  de  qua  jam ; quia  poena  ipso  jure 
imposita  non  incurritur  nisi  per  delictum  consum- 
matum, nec  sufficit  inchoatum,  licet  pervenerit  ad 
actum  propinquum. 

Dico  3 : Altera  irregularitas  distincta  a praece- 
denti incurritur  per  gravem  mulilationem  consum- 
matam, et  non  ten tatam  aut  inchoatam  tantum,  seu 
per  alicujus  membri  corporis  humani  abscissionem. 
Habetur  ex  Clem.  Unica,  De  homicidio.  Per  mem- 
brum autem  intelligitur  quaelibet  pars  organica,  qua 
oblata  non  manet  corpus  integrum,  juxta  mora- 
lem aestimationem,  et  communem  loquendi  modum, 
v.  gr.  pes,  manus,  aures,  digitus;  adeoque  ad 
prodictam  mulilationem  videtur  sufficere  vel  inte- 
gra abscissio,  vel  gravis  diminutio  alicujus  membri 
principalis.  Unde  per  auriculae,  principalis  digiti, 
mamillae  mulieris  abscissionem,  probabilius  incur- 
ritur irregularitas.  Idem  etiam  dic  de  mutilante 
seipsum.  Item  de  abscindente  membrum  aridum, 
debilitatum,  impeditum,  si  sit  adhuc  anima  infor- 
matum; secus,  si  sit  omnino  mortuum.  Item  de 
procurante  abortum  foetus  animali,  ex  quo  sequatur 
mors  ; secus,  si  nondum  sit  animatus. 

Sect.  III,  IV.  — Qucenam  personce  ad  homicidium 

concurrentes,  irregularitatem  contrahant ; et  qua- 
lis sit. 

Dico  1 : Quicunque  baptizatus  (secus,  non  bapti- 
zatus)  per  se  seu  propriis  manibus  occidit  alium, 
etiam  non  baplizatum,  fit  irregularis,  excepto  papa 
qui  juri  communi  quoad  poenas  non  subjicitur;  et 
idem  est  de  eo  qui  dat  causam  morti  cum  effectu 
secutae,  licet  remote  ad  illam  concurrere  videatur, 
v.  gr.  dans  venenum  quod  tantum  post  longum  tem- 
pus mortem  affert. 

Dico  2 : Qui  mandat  fieri  homicidium  per  alium, 
etiam  fit  irregularis,  nisi  revocaverit  suum  man- 
datum , eique  vi  mandarit,  intimarit,  antequam 
homicidium  fieret ; et  ad  hoc  impediendum  tenetur, 
quantam  potest,  adhibere  diligentiam.  Idem  dic  de 
consilium  dante  cum  effectu  secuto,  etiam  indire- 
ctum, nisi  ante  homicidium  effectum  fortiter  retra- 
ctarit  suum  consilium,  si  consulendo  tantum  mo- 
verit voluntatis  affectum;  si  autem  consulendo, 
etiam  ratiocinio  intellectum  moverit,  debet  insuper 
rationibus  contrariis  ac  specialioribus  persuasioni- 
bus suum  consilium  retractare.  Deinde  videtur 
etiam  incurrisse  irregularitatem  is,  qui  alteri  con- 
silium dedit,  ut  illicite  ac  temere  se  mortis  periculo 
exponeret,  si  mors  ejus  inde  secula  fuerit. 

‘ Dico  5 : Quoties  aliquis  consentit  homicidio  dum 
actu  fit  vel  suo  nomine  seu  occasione,  vel  propter 
ipsum,  iste  consentiens  fit  homicidii  reus,  adeoqun 
irregularitatem  incurrit;  iste  enim  consensus  cen- 
setur moralis  cooperatio,  nam  exterius  debebat  re- 
pugnare. Consensus  autem  in  homicidium,  quod 
nullo  modo  consentientis  nomine  fit,  si  absque  ulla 
ejus  cooperatione  fiat  et  purum  sit,  non  inducit 
irregularitatem  , etiamsi  ipse  consensus  exteri  u« 

manifestetur  : quia  non  influit  in  alterius  occisio- 
nem, adeoque  non  incurrit  poenam  homicidii.  Imo 
qui  consentit  in  homicidium  suo  nomine  jam  factuin 
ab  alio,  sine  ulla  sua  cooperatione,  probabilius  eam 
non  incurrit  (Covarruvias,  Tabianus,  Angelus,  etc., 
contra  Sylvestrum,  Majolum,  etc.)  ; quia  nulla  in- 
venitur posita  irregularitas  ob  solam  ratihabitio- 
nem, nisi  in  casibus  a jure  expressis.  Et  sunt  hi  : 

1 qui  ratam  habet  clerici  percussionem  suo  nomine 
laetam,  etiamsi  illam  non  mandarit,  nec  cogita- 
verit (cap.  Cum  quis,  De  sent.  excomm.,  in  6). 

2 Qui  ratam  habet  percussionem  cardinalis  (in 
cap.  Felicis,  De  poenis,  in  6).  3aDein  habetur  in 
Clem.  1 De  poenis  contra  ratihabitionem  percussionis 
Episcopi.  Ad  hanc  tamen  ratihabitionem  non  sufficit 
approbatio  vel  complacentia  mere  interna,  sed  re- 
quiritur externa.  Denique  si  quis  casu  et  sine  culpa 
alium  occidat,  et  postea  ratum  habeat  suum  factum, 
non  contrahit  irregularitatem. 

Dico  4 : Is  qui  cooperatur  aut  quovis  modo  opem 
probet  homicidio  perpetrando,  incurrit  etiam  prae- 
dictam irregularitatem  (ex  cap.  Sicut  dignum.  De 
homicidio).  Qualis  autem  cooperatio  sufficiat  ad 
hanc  irregularitatem,  postea,  agendo  de  casuali  ho- 
micidio, dicetur. 

Dico  5 : Quod  attinet  ad  effeetus  irregularitatis 
ex  homicidio  quolibet  voluntario  contractae,  habet 
illos  omnes  supra  generatim  positos  de  irregulari- 
tate, et  nullum  alium  specialem,  adeoque  nec  pri- 
vat beneficiis  jam  obtentis,  nec  inhabilitat  ad  nova 
obtinenda  : ejus  dispensatio,  ex  quantumvis  occul- 
to homicidio  contractae,  est  papae  reservata,  qui  in 
eo  difficillime  solet  dispensare.  Sed  in  irregularitate 
ex  mutilatione  occulta  contracta  potest  episcopus 
dispensare ; in  quavis  autem  alia,  quae  non  est  oc- 
culta, solus  papa. 

DISPUTATIO  QUADRAGESIMA  QUINTA. 

De  irregularitate  ex  homicidio  casuali  contracta. 
Sect.  I,  II.  — An  et  quomodo  per  homicidium  indi- 
recte voluntarium  contrahatur  irregularitas. 

Dico  I : Certum  est  per  hujusmodi  homicidium 
incurri  irregularitatem  ; est  enim  voluntarium , 
etiamsi  non  perfecto  modo  ; adeoque  quando  est 
occultum,  in  ejus  irregularitate  potest  simpliciter 
dispensare  episcopus.  Quando  autem  est  publicum 
et  deductum  ad  forum  contentiosum,  non  dispen- 
sare potest,  nisi  prius  causa  cognita  preces  narratae 
ac  probatae  fuerint. 

Dico  2 : Homicidium  censetur  indirecte  volun- 
tarium ac  casuale,  adeoque  per  illud  incurri  irregu- 
laritatem : 1°  quando  quis  exercet  actionem  ex  qua 
immediate  sequitur  homicidium,  attentis  variis  cir- 
cumstantiis. 2°  Quando  quis  dat  causam , ex  qua 
homicidium  sequitur.  Hinc  qui  detinet  alium  ne 
fugiat,  et  occiditur,  fit  irregularis.  3°  Quando  quis 
injuste  imperat  verberationem , es  qua  homici- 
dium sequitur,  etiamsi  cum  limitatione  imperium 
dederit,  et  alter  imperium  excesserit;  secus  veror 
si  ius4e  inmerarit.  Unde  aui  mulierem  praegnan- 


tem ita  percutit,  ut  inde  sequatur  abortus  prolis 
jam  animatae , quamvis  ab  ipso  non  intentus,  fit 
irregularis,  quia  id  homicidium  est  in  causa  vo- 
luntarium; sic  etiam  fiet  irregularis,  qui  consulit 
actionem  injuriosam  seu  vindictam  ex  qua  homici- 
dium sequatur. 

Sect.  III,  IV.  — Quando  incurrunt  hanc  irregulari- 
tatem aliquo  modo  cooperanles  cum  homicida,  aut 

eum  non  impedientes. 

Dico  1 : Si  quis  directe  cooperetur  actioni,  per 
quam  scit  alterum  intendere  homicidium,  secuto 
homicidio,  fit  irregularis,  modo  non  interveniat 
ignorantia  inculpabilis;  haec  enim  irregularitas  non 
contrahitur,  nisi  adsit  culpa.  Hinc  si  quis  consu- 
lendo minus  malum,  v.  gr.  minorem  vindictam,  ita 
ut  non  peccet  sic  consulendo  morte  secuta,  ab  alio 
patrata,  non  fiet  irregularis,  quia  patrata  est  sine 
sua  culpa  Idem  dic  de  dante  ejusmodi  consilium. 
Ista  autem  cooperatio  potest  esse  vel  remota  vel 
proxima  ; remota , v.  gr.  si  quis  det  instrumenta 
homicidii  ignorans  , et  non  intendens  alterius 
rixam  aut  percussionem,  nempe  si  det  ensem,  aut 
quid  simile;  proxima,  dum  quis  immediate  applicat 
causam  quae  ad  mortem  inservit,  v.  gr.  si  quis  da- 
ret infirmo  cibum  cooperantem  ad  ejus  mortem, 
quse  sine  illo  fortasse  vel  non  secuta  fuisset,  vel  non 
tam  cito.  Hinc 

1 Dico  2 : Dum  plures  cum  aliquo  rixantur,  non 
ex  proposito  occidendi  , sed  ex  repentina  occa- 
sione, modoque  ordinario,  si  ille  occidatur,  om- 
nes cum  illo  rixantes  fiunt  irregulares;  quia  om- 
nes cooperantur  ad  ejus  mortem  vel  directe  vel 
indirecte,  et  non  sine  culpa  : ita  communiter  do- 
ctores. 

Dico  5 : Quando  quis  non  impediendo  homici- 
dium peccat  solum  contra  charitatem,  non  (it  irre- 
gularis : ita  Innocentius , Antoninus,  etc.,  contra 
Navarram,  etc.,  quia  is  nec  physice  nec  moraliter 
censetur  cooperari  ad  homicidium.  Quando  autem 
quis  tenetur  ex  justitia  impedire  homicidium,  tunc 
per  voluntariam  defensionis  seu  impediendi  omis- 
sionem incurrit  irregularitatem  (Angelus,  Sylve- 
ster,  Navarra,  etc. ) : quia  illa  est  moralis  causa 
homicidii  et  contra  justitiam ; eego  illa  emissio 
transit  moraliter  in  commissionem  homicidii,  ob 
quam  juxta  varia  jura  incurritur  irregularitas.  Ille 
enim  est  moraliter  homicida  qui  privat  alium  jure 
suo  et  re  sua  sibique  necessaria  ad  sui  defensionem; 
adeoque  habet  moralem  influxum  positivum  in  ejus 
mortem. 

Sect.  V,  VI.  — An  propter  homicidium  casuale,  ex 

opere  tam  licito  quam  illicito  secutum,  contrahatur 

irregularitas. 

Dico  1 : Ob  homicidium  casuale  .ex  opere  licito 
secutum,  si  sufficiens  diligentia  ad  vitandum  mortis 
alterius  periculum  adhibita  fuerit,  non  contrahitur 
irregularitas  : quia  tunc  homicidium  est  omnino 
involuntarium,  et  sine  culpa,  nec  ob  hoc  ulla  in 
iure  invonilur  expressa  irregularitas.  Si  autem  in- 

tervenerit  negligentia  vitandi  periculum,  quae  ad 
culpam  mortalem  pervenerit,  tunc  etiamsi  opus 
fuerit  licitum  et  bona  intentione  factum  , secuto 
homicidio  incurritur  irregularitas.  Istud  enim  est 
aliquo  modo  voluntarium,  et  licet  opus  sit  lici- 
tum, non  lit  tamen  licite ; si  autem  negligentia  per- 
venerit tantum  ad  culpam  venialem,  probabiliter 
non  incurritur  irregularitas,  quia  tunc  est  levis  aut 
levissima  negligentia,  ac  homicidium  valde  diminute 
et  secundum  quid  voluntarium. 

Dico  2 : Ob  homicidium  omnino  casuale  ex  ope- 
re illicito  secutum,  non  contrahitur  irregularitas, 
nisi  in  casibus  a jure  expressis  ; casus  autem  cen- 
setur sufficienter  in  jure  expressus,  quando  actio 
est  specialiter  prohibita  ac  illicita  ob  homicidii  pe- 
riculum : v.  gr.  in  cap.  ult.  De  homicidio,  in  6, 
ubi  declaratur  fieri  irregularem,  qui  jussit  injuste 
alium  tantum  perculi,  non  occidi,  si  is,  qui  jussus 
fuit,  jussum  excedens,  alium  occidat,  etiamsi  jubens 
omnem  adhibuerit  diligentiam,  ne  percussio  foret 
lethalis ; quia  jus  in  tali  casu  nullam  diligentiam 
tanquam  sufficientem  admittit,  supposito  jussu  in- 
justo. Pene  similis  casus  habetur  in  cap.  ult.  De 
homicidio.  Item  habetur  alius  in  cap.  Sicul,  De  ho- 
micidio, ubi  quidam  presbyter  declaratur  irregula- 
ris, quia  dedit  occasionem  abortui  ( nempe  foetus 
animati) ; quamvis  enim  ista  occasio  non  videbatur 
sufficiens,  tamen  quia  iste  presbyter  dabat  operam 
rei  illicitae,  juris  declaratione  reputatur  sufficiens. 
Atque  ita  in  jure  quaedam  actiones  ob  homicidii 
periculum,  quod  in  se  continent,  prohibentur  cum 
adjuncta  poena  et  conditione,  ut  si  homicidii  effe- 
ctus sequatur,  irregularitas  incurratur  ob  solam 
ejusmodi  actionem  sic  prohibitam  sub  tali  effectu  ; 
sive  negligentia  interveniat,  sive  non.  Unde  ge- 
neraliter potest  dici  : Quoties  ex  injusta  et  pericu- 
losa alicujus  actione  homicidium  sequitur,  quantum- 
vis casuale  sit,  irregularitas  incurritur,  utpote  salis 
in  jure  expressa.  Si  igitur  actus  sit  illicitus  in  ma- 
teria castitatis  et  religionis,  nec  sit  specialiter  jure 
humano  prohibitus  ob  homicidii  periculum,  non  in- 
curritur irregularitas  ob  homicidium  ex  casu  om- 
nino fortuito  inde  subsecutum.  Quare  ut  incurratur 
irregularitas  ob  homicidium  omnino  casuale,  debet 
provenire  ex  actione  injusta  et  periculosa  respectu 
illius, qui  occiditur  ;et quamvis  tale  homicidium, qua- 
tenus homicidium,  non  sit  reipsa  voluntarium, 'est  ta- 
men legis  interpretatione  voluntarium  punientisistam 
actionem  injustam  ac  vetitam  poena  irregularitatis. 

DISPUTATIO  QUADRAGESIMA  SEXTA. 

De  irregularitate  contracta  ex  homicidio  necessario, 
seu  in  defensionem  patrato. 

Sect.  I,  II. — An  ob  homicidium  patratum  in  de-? 

fensionem  proprios  personre,  vel  bonorum  tempora- 
lium, incurratur  irregularitas. 

Dico  1 : Qui  occidit  alium  in  sui  defensionem 
cum  moderamine  inculpat®  tutelae,  non  fit  irregu- 


laris. Constat  ex  Clem.  unica,  De  homicidio;  secus 
vero  qui  excedit  in  modo  defensionis,  quia  tunc 
cessat  ratio  et  dispositio  juris.  Deinde  si  quis  possi' 
fugere  sine  ullo  mortis  aut  muliiationis  periculo,  e' 
sine  dedecore  vel  infamia,  v.  gr.  clericus  aut  reli- 
giosus (ei  enim  non  est  ignominiosa  fuga,  nec  decet 
pugna  jejus  statum)  tenetur  fugere,  si  enim  tunc 
occidat  alium,  fit  irregularis ; secus  vero,  si  quis 
alius  non  possit  fugere  sine  gravi  nota  et  amissione 
famae.  Signa  autem  moderaminis  inculpatae  tutelae, 
sunt  : 1°  Si  is,  qui  occidit,  fuerit  aggressus  ab  alio  ; 
alioqui  non  esset  defensio,  sed  aggressio.  2°  Si  de- 
fensio fieri  non  possit  cum  minori  proximi  laesione ; 
si  enim  sufficeret  mutilare,  aut  aliud  vulnus  infli- 
gere, occisio  esset  immoderata  defensio.  5°  Si  de- 
fensio non  facta  fuerit  cum  culpa  gravi,  aut  mor- 
tali ; si  enim  defensio  transierit  in  aggressionem, 
v.  gr.  si  quis  jam  fugientem  insecutus  fuerit,  aut 
jam  desistentem  a pugna,  eum  ad  illam  excitarit, 
tunc  fit  irregularis.  Si  autem  iste  excessus  tantum 
ad  culpam  venialem  pervenerit,  non  inducet  irre- 
gularitatem. Quando  est  dubium  an  sit  incursa 
irregularitas,  et  res  deducta  est  ad  forum  conten- 
tiosum, tunc  perlinet  ad  episcopum  judicium  ferre. 
Atque  haec  irregularitas  contracta  ex  homicidio  ob 
immoderatam  defensionem  , non  est  papae  re- 
servata. 

Dico  2 : Supposita  communi  sententia  theologo- 
rum, quod  interdum  liceat  ad  defensionem  bonorum 
temporalium,  concurrentibus  omnibus  circumstan- 
tiis necessariis,  alium  occidere  : quamvis  in  isto 
casu  salis  communiter  sentiant  doctores  ejusmodi 
hominem,  qui  alium  juste  occidit  ad  defendenda 
sua  bona  temporalia,  incurrere  irregularitatem, 
nempe  Panormitanus,  Navorra,  etc.,  contraria  ta- 
men aliorum  opinio  videtur  satis  probabilis  et 
practice  tuta,  et  in  rigore  juris  vera  ; quia  talis 
irregularitas  nec  in  jure  novo  Clem.  unie.  De  homi- 
cid  o,  nec  in  antiquo  invenitur  expressa  aut  com- 
prehensa. 

Sect.  111.  — An  ex  homicidio  ob  licitam  proximi  de- 
fensionem patrato  incurratur  irregularitas. 

Dico  1 : Quamvis  adhuc  aliqui  iu  hoc  casu  pu- 
tent ejusmodi  occisorem  incurrere  irregularitatem, 
nempe  Sylvester,  Navarra,.  etc.,  verior  tamen  vi- 
detur esse  sententia  negantium  incurri  irregularita- 
tem, quando  homicidium  non  solum  fit  licite,  sed 
etiam  ex  obligatione  defendendi  interdum  proximi 
vitam,  quia  tale  homicidium  non  est  culpabile,  nec 
moraliter  voluntarium,  sed  aliquo  modo  necessa- 
rium, et  per  accidens  secutum  ex  tali  defensione. 
Insuper 

Dico  2 : Idem  videtur  sentiendum,  quando  ista 
proximi  defensio  est  tantum  licita  sine  obligatione, 
dummodo  fiat  cum  moderamine  inculpat®  tutelae  ; 
quia  ejusmodi  irregularitas  nec  ex  Clem.  De  homici- 
dio, nec  ex  antiquiori  jure  colligitur  imposita.  (Co- 
varruvias,  Majolus,  etc.) 

DISPUTATIO  QUADRAGESIMA  SEPTIMA. 

I)e  irregularitate  ex  homicidio  licito  ob  defectum 
lenitatis  contracta. 

Sect.  1.  — Ati  judex  ferens  sententiam  in  causa  san- 
guinis, fiat  irregularis. 

Dico  1 : Judex  ferens  sententiam  in  causa  san- 
guinis, effectu  secuto,  lit  irregularis.  Constat  ex 
multis  juris  capitibus.  Dicitur  in  causa  sanguinis, 
id  est  mortis  vel  mulilalionis ; minus  enim  nocu- 
mentum, v.  gr.  flagellatio,  ad  triremes  damnatio 
aut  alia  vulneratio,  sanguinisque  effusio  sine  morte 
vel  mutilalione,  non  sufficit.  Deinde  dicitur,  effe- 
ctu secuto,  quia,  licet  quis  proferat  et  promulget 
sententiam,  si  effectus  mortis  vel  mutilalionis  quo- 
cunque modo  impediatur,  ne  exsecutioni  mandetur, 
non  fit  irregularis  (in  cap.  Sententia  sanguinis,  ne 
clerici).  Sub  nomine  autem  judicis,  comprehenditur 
assessor,  consultor,  exhortator,  et  omnis  alius  cum 
judice  ad  ferendam  sententiam  concurrens.  Dum 
princeps  aut  dominus  temporalis  delegat  pure  alicui 
suam  jurisdictionem,  judicisque  officium  committit, 
non  determinate  ad  aliquam  punitionem  faciendam 
per  mortem  aut  mutilationein,  sed  indifferenter  ad 
examinandam,  ad  inquirendam  causam,  et  ad  ju- 
stitiam agendam,  sive  id  committat  in  generali 
quoad  omnia  crimina,  sive  in  particulari  quoad  late 
factum,  non  fit  irregularis  : in  cap.  ult.  Ne  clerici, 
vel  monachi,  in  G,  ubi  pontifex  ait  clericos  ha- 
bentes temporalem  jurisdictionem,  posse  et  de- 
bere illam  delegare  sine  ullo  metu  irregularitatis. 
Hinc 

Dico  2 : Inquisitores  non  fiunt  irregulares,  quan- 
do reos  mortis  convictos  de  crimine  tradunt  bra- 
chio saeculari,  sive  clericos  post  degradationem  et 
privilegii  clericalis  exspoliationem  , sive  laieos ; 
quia  non  tradunt  proprie  judici  saeculari  suam  ju- 
risdictionem, sed  in  ejus  manibus  derelinquunt  seu 
tradunt  talem  personam,  ut  in  eam  exerceat  suam 
jurisdictionem,  et  morte  eum  plectat.  Monetur  ta- 
men , in  cap.  Novimus,  De  verb.  signif. , judex  ec- 
clesiasticus efficaciter  debere  pro  eo  intercedere  ut 
citra  mortis  periculum  circa  eum  sententia  moderetur. 
Quae  intercessio  sive  sit  absolute  necessaria  ad  vi- 
tandam irregularitatem,  quod  est  fortasse  probabi- 
lius, sive  non  sil,  fit  ut  judex  ecclesiasticus  non 
videatur  petere  supplicium  mortis  a potestate  sae- 
culari, nec  illud  desiderare,  utque,  quantum  est  in 
se,  ostendat  animum  absolvendi  potius,  quam  dam- 
nandi, et  sic  dicitur  efficaciter  intercedere,  non 
quidem  absolute  petendo,  ut  ita  fiat,  sed  quoad 
juste  et  licite  fieri  potest ; quod  sane  ex  animo  et 
vere  peti  potest.  Atque  haec  intercessio  tam  est  ne- 
cessaria in  tradendo  reo  laico,  quam  in  clerico  tra- 
dendo. 

Sect.  II.  — An  accusator  in  causa  sanguinis  fiat 
irregularis. 

Nota  hic  agi  de  justa  accusatione  ; si  enim 
accusatio  sit  injusta,  clarum  est  incurri  irregula- 


ritatem , non  ex  defectu  lenitatis , sed  ex  de- 
licto. 

Dico- i : Clericus  (idem  dic  de  laico),  juxta  cap. 
De  homicidio,  in  6,  non  fit  irregularis  per  justam 
accusationem,  etiam  secuta  accusati  morte  vel  mu- 
lilatione,  dummodo  duo  servet  : 1°  ut  tantum  petat 
compensationem  damni  sibi  illati,  provideaturque 
ne  imposterum  simile  quid  sibi  eveniat;  2°  ut  pro- 
lestetur  se  poenam  sanguinis  non  intendere,  sive 
exterius  habeat  talem  affectum,  sive  non  (de- in- 
ternis enim  non  judicat  Ecclesia),  et  sive  mors  sit 
certo  secutura,  sive  non.  Unde  accusatio  non  de- 
bet directe  fieri  ad  postulandam  vindictam,  sed  ad 
reparationem  prasentis  damni,  et  ad  obviandum 
futuro  : sive  debet  tantum  agi  de  reparatione 
illati  damni  per  tale  delictum,  non  vero  de  vin- 
dicta delicti ; adeoque  si  reus  sponte  paratus  sit 
satisfacere,  non  potest  fieri  accusatio.  Deinde  ex 
dicto  capite  liquet  posse  tantum  in  causa  propria 
accusationem  fieri,  non  in  aliena;  posset  tamen  in 
alipna  interdum  fieri  denuntiatio  ex  cbarilate,  si 
haec  denuntiatio  sit  medium  moraliter  necessarium 
ad  impediendum  grave  malum  imminens,  obligansque 
ex  lege  charitatis  erga  proximum  ; 'fiatque  protesta- 
tio expressa,  quod  denuntietur  non  ad  vindictam 
sanguinis,  sed  solum  ad  cautelam  et  proximi  defen- 
sionem. Sub  propria  causa  comprehenduntur  pa- 
rentes , filii  et  fratres  inter  se.  Accusans  autem 
reum  juste  coram  judice  ecclesiastico  in  causa 
siwiguinis  non  eget  protestatione,  quia  judex  ec- 
clesiasticus non  potest  procedere  ad  sanguinis 
sententiam  ; neque  ea  eget  accusans  coram  judice 
saeculari,  si  crimen  non  est  dignum  poena  defor- 
mationis. 

Dico  2 : Potest  quis  sine  irregularitate  detinere 
furem  suorum  bonorum  , donec  capiatur ; aut 
indicare  locum  ubi  latet  ut  capiatur,  aut  vocife- 
rari ut  capiatur , non  ut  occidatur  ; delietque 
postea,  si  capiatur,  protestari  se  non  vindictam 
aut  sanguinis  poenam,  sed  solum  damni  reparatio- 
nem petere.  (Covarruvias,  Sylvester,  etc.)  Si  au- 
tem, ob  vociferationem,  statim  in  ipsa  fuga  aut 
captura  occideretur  a privatis  hominibus,  tune  ir- 
regularitas incurreretur  (in  cap.  Significasti,  De  ho- 
micidio). 

Sect.  III,  IV.  — An  testes  et  ministri  justitiae  in  san- 
guinis justa  causa , secuto  effectu,  fiant  irregu- 
lares. 

Dico  1 : Testis  in  causa  criminali,  effectu  se- 
cuto, fit  irregularis  : ita  communiter  doctores.  Co- 
operatur enim  rei  morti  aut  mulilalioni ; imo 
etiamsi  cogatur  prseceplo  vel  comminatione  judicis 
ad  testimonium  ferendum  : quia  illa  actio  semper 
participat  moralis  concursus  ad  sanguinis  effusio- 
nem per  se  et  directe  intenti  decentiam  ; varia 
jura  in  contrarium  citata  agunt  de  causa  civili,  seu 
de  causa  in  qua  non  agitur  directe  de  poena  san- 
guinis, sed  de  damnificationis  reparatione,  in  qua 
ferens  licitum  testimonium,  maxime  si  id  ferat  ex 

praecepto  aul  coactione  superioris,  non  incurrit 
irregularitatem,  etiamsj  per  accidens  ex  ejus  testi- 
monio sequatur  condemnatio  ad  mortem  vel  muti- 
lationem. 

Dico  2 : Ministri  in  quacunque  curia  saeculari, 
ad  causam  sanguinis  quovis  modo  cooperantur,  v. 
gr.  tabelliones,  procuratores,  sollicitatores,  et  infe- 
riores etiam  ministri,  sive  denuntiantes  sive  scri- 
bentes sententiam,  aliudve  ejusmodi  munus  exhi- 
bentes, effectu  secuto,  fiunt  irregulares.  Idem  dic 
de  advocato  agente  contra  reum  in  causa  sangui- 
nis, si  inde  sequatur  effectus  deformationis  ; secus, 
si  non  sequatur.  Quod  autem  attinet  ad  advocatum 
agentem  pro  reo  contra  accusatorem  ; si  accusatio 
sit  justa,  ct  advocatus  rite  fungatur  officio,  etiamsi 
sequatur  accusati  deformatio,  non  erit  irregularis; 
si  vero  accusatio  sit  injusta,  aecusatusque  absolva- 
tur, et  accusator  deformetur,  advocatus  qui  defen- 
dit hunc  accusatorem,  fiet  irregularis ; secus,  si 
tantum  defendit  accusatum,  nihil  agendo  contra 
accusatorem  : sed  si  defendendo  accusatum,  egit 
etiam  contra  accusatorem  , tunc  fiet  irregularis. 
Multo  autem  minus  accusatus  qui  se  defendit  contra 
injustum  accusatorem,  secuta  hujus  deformatione, 
fiet  irregularis. 

Dico  5 : Clericus,  qui  est  in  loco  supplicii,  per 
puram  assistenliam  sine  ullo  cooperationis  genere, 
non  fit  irregularis  ; sed  si  sit  in  sacris,  peccat  : 
venialiter  tamen  tantum,  secluso  scandalo.  Ilinc 
religiosi  aliique  qui  causa  pietatis  assistunt  hu- 
jusmodi suppliciis , omnino  cavere  debent  ne 
aliquid  faciant  vel  loquantur  quo  supplicium 
accelerare , aut  illud  aliquo  modo  juvare  vi- 
deantur. 

Sect.  V,  VI,  VII.  — An  omnes  militantes  in  bello 

injusto,  et  omnes  mutilantes  in  bello  justo,  fiant 

irregulares. 

Dico  1 : Omnes  militantes  in  bello  injusto,  si  in 
eo  fiant  homicidia,  vel  mutilaliones.  licet  propriis 
manibus  sanguinem  non  fundant,  sed  tantum  cum 
fundentibus  commilitent,  cooperentur,  aul  arma 
praebeant,  aut  eos  excitent,  hortenturve,  fiunt  irre- 
gulares : quia  omnes  homicidio  cooperantur.  In 
hac  autem  irregularitate  cum  clericis,  solus  papa 
potest  dispensare,  uti  et  cum  laicis,  qui  propriis 
manibus  occiderunt  vel  mutilarunt;  sed*cum  laicis, 
qui  sanguinem  propriis  manibus  non  fuderunt,  at 
tantum  per  alios  facta  sunt  homicidia  aut  muli- 
lationes,  potest  episcopus  dispensare.  Quando 
vero  in  bello  injusto  ex  neutra  parte  secula  est 
deformatio,  tam  per  se,  quam  per  alios,  militantes 
sive  clerici  sive  laici  nullam  videntur  incurrisse  ir- 
regularitatem. 

Dico  2:  In  bello  justo  quando  bellum  seu  prre- 
lium  est  necessarium  ad  defensionem  propria; 
vit;e,  patriae,  aut  boni  coiTnnunis,  nullus  sive  cle- 
ricus sive  laicus  fit  irregularis  , etiam  secuto  ho- 
micidio per  propriam  actionem.  Quid  in  hoc  sit 
licitum  ad  defensionem  alicujus  innocentis,  aul  bo- 


norum temporalium  sine  irregularitatis  Incursione, 
patet  ex  dictis  supra. 

Dico  3 : Militantes  in  bello  justo  aggressi vo,  si 
propriis  manibus  sanguinem  non  fundant,  etiamsi 
alii  mutilent  aut  occidant,  non  fiunt  ipsi  irregula- 
res. (Sylvester,  Covarruvias,  Navarra,  etc.)  Ex  hoc 
enim  solum  quod  juste  militant,  non  censentur  aliis 
cooperari,  illos  adjuvare  aut  animare  ad  occiden- 
dum, sed  tantum  ad  strenue  militandum;  uti  nec 
illi,  qui  iis  vendunt  interminate  arma.  Occidens  au- 
tem eum  quem  vocant  bannilum,  fit  irregularis  ex 
defectu  lenitatis. 

Dico  4 ; Clerici  ic  hujusmodi  bello  aggressivo, 
etiam  justo,  non  possunt  licite  militare ; licite  ta- 
men possunt  illi  interesse  ex  pia  causa,  ct  legitima 
superioris  licentia  (etiam  in  bello  injusto) : ac  sine 
irregularitatis  periculo  possunt  ante  actualem  con- 
flictum animare  milites  ad  se  strenue  gerendum, 
imo  et  in  actuali  conflictu,  supponendo  quod  bel- 
lum sit  justum,  quia  sic  exhortando  nec  contra  ju- 
stitiam, nec  contra  prohibitionem  agunt;  nec  dire- 
cte excitant  ad  homicidium,  sed  ad  fortiter  pu- 
gnandum, adeoque  valde,  remote  et  per  accidens  se 
habent  ad  homicidium,  ita  ut  hoc  eorum  voluntati 
imputandum  non  sit ; nec  ergo  inde  contrahitur  irre- 
gularitas. Imo  quamvis  in  ejusmodi  bello  militarent, 
si  propriis  manibus  neminem  mutilarint  aut  occide- 
rint, nec  fuerint  causa  proxima  ut  alii  mutilarent 
aul  occiderent  , non  incurrent  irregularitatem  , 
etiamsi  multa  homicidia  facta  fuerint,  et  ipsi  mili- 
tando peccaverint , quia  hoc  peccatum  est  quid  ex- 
trinsecum,  respectu  .irregularitatis.  In  hac  autem 
irregularitate  solus  papa  potest  dispensare. 

Dico  5 ; Medici,  chirurgi,  eorumque  ministri,  aut 
infirmarii,  si  debitam  diligentiam  et  peritiam  adhi- 
buerint in  suo  munere,  etiamsi  mors  sequatur,  non 
incurrunt  irregularitatem  (cap.  Ad  aures.  De  aetate 
et  qualit.).  Incurrent  autem,  si  ex  eorum  negligen- 
tia  aut  imperitia  mors  sequatur.  Clericis  tamen  ars 
chirurgia;  est  prohibita  (in  cap.  Tua  nos,  De  honri- 
cidio)  : adeoque  si  ex  eorum  actione  sequatur  mors, 
etiam  sine  eorum  culpa,  fiunt  irregulares. 

DISPUTATIO  QUADRAGESIMA  OCTAVA. 

De  irregularitate,  qua;  ex  infamia  contrahitur. 

Sect.  I,  II.  — Quid  et  quotuplex  infamia;  et  quo- 
modo infamia  ex  crimine  resultans,  inferat  irregu- 
laritatem. 

Dico  1 : Infamia  est  quaedam  bonae  famae  privatio 
vel  diminutio.  Alia  est  legalis,  seu  ex  vi  alicujus 
legis,  alia  popularis,  seu  ex  populi  opinione  manans. 
Legalis,  alia  civilis  seu  a jure  civili  lata,  alia  cano- 
nica, id  est  a jure  canonico  imposita,  aut  a jure  ci- 
vili lata,  et  per  canonicum  acceptata  : legalis  iterum 
alia  juris,  quae  per  ordinem  judiciarium  fertur;  alia 
facti,  quae  per  facti  evidentiam  sine  actu  judiciario 
generatur. 

Dico  2 : Certum  est  infamiam  inducere  irregula- 
ritatem , quia  infamis  ad  ordines  ecclesiasticos  non 
est  admittendus,  in  cap.  Infamis  6,  quatst.  l,etc. 

Alque  haec  irregularitas  incurritur  per  omnem  et 
solam  infamiam  canonicam  tam  juris  quam  facti  : 
haec  enim  irregularitas  est  impedimentum  canoni- 
cum, ergo  non  potest  incurri  nisi  per  infamiam 
canonicam  ; adeoque  quodvis  delictum,  quantumvis 
grave  sine  juris  humani  institutione  et  lege  man- 
dante, non  reddit  hominem  infamem  infamia  cano- 
nica, ex  qua  inducitur  irregularitas.  Lex  enim  cano- 
nica, sive  quod  idem  est,  lex  civilis  canonizata,  ob 
crimen  imponit  vel  infamiam  ferendam,  vel  ipso 
jure  latam.  Si  sit  infamia  ferenda,  non  contrahitur 
ante  sententiam  infamia  sive  juris  sive  facti,  quam- 
vis crimen  fuerit  publicum  et  grave  ; sed  post  latam 
sententiam  de  tali  crimine,  fit  persona  infamis, 
adeoque  irregularis.  Dum  autem  lex  ipso  jure  im- 
ponit infamiam  ob  delicium,  ante  sententiam  jam 
incurritur  irregularitas  ex  vi  ipsius  facti,  juxta  legis 
exsistentiam. 

Dico  3 : Quoad  durationem  et  ablationem  praedi- 
ci* irregularitatis,  haec  sint  : quodlibet  peccatum 
mortale  publicum,  quandiu  homo  in  eo  statu  pu- 
blice perseverat,  constituit  hominem,  canonice  in- 
famem adeoque  irregularem  ; et  per  poenitentiam 
seu  emendationem  proportionatam  ac  aeque  publi- 
cam deletur.  Quando  autem  infamia  per  judicis 
sententiam  vel  per  legem  ipso  facto  imposita  est, 
v.  gr.  oh  haeresiin,  tunc  irregularitas  quae  ex  illa 
nascitur,  non  aufertur  per  poenitentiam,  sed  requi- 
ritur dispensatio  ; secus  vero,  quando  lex  non  im- 
ponit ipso  facto  infamiam,  nec  per  judicis  sententiam 
lata  est  : tunc  enim  per  poenitentiam  deletur  irre- 
gularitas, quae  ex  infamia  perseverantis  publice  in 
peccato  proveniebat. 

Dico  4 : Quando  haec  irregularitas  per  poeniten- 
tiam non  aufertur,  solus  papa  potest  per  dispensa- 
tionem directe  eam  auferre.  Quando  tamen  infamia 
est  juris  tantum  civilis  indirecte  a jure  canonico 
recepti,  tunc  irregularitas  orta  ex  ista  infamia,  per 
famae  restitutionem  seu  infamiae  ablationem  a po- 
testate civili,  v.  gr.  a rege  factam,  videtur  indirecte 
auferri  ac  cessare. 

Infamia  meri  facti  per  baptismi  susceptionem 
tollitur;  non  tamen  juris  civilis,  dum  quis  ante  ba- 
ptismum subditus  est  temporaliter  in  loco  in  quo  jus 
civile  servatur.  Infamis  tamen  per  civiles  infide- 
lium leges,  si  baptizetur,  non  videtur  manere  infa- 
mis post  baptismum,  nec  irregularis. 

Sect.  III.  — An  sufficiat  ad  irregularitatem  inducen- 
dam infamia  ex  alieno  delicto  orta. 

Dico  1 : Ex  pura  infamia  facti,  quae  non  funda- 
tur in  proprio  ipsius  personae,  peccato,  nunquam 
quis  fit  irregularis,  secluso  speciali  jure  : quia,  se- 
cluso humano  jure,  nullus  sine  propria  culpa  notatur 
tali  infamia,  ut  eum  reddat  inhabilem,  vel  morali- 
ler  impeditum  ad  aliquos  actus  legitimos  vel  hono- 
res ; ergo  nec  ad  ordines.  Unde 

Dico  2 : Sunt  aliqui  casus,  in  quibus  infamia 
juris,  adeoque  et  irregularitas  incurritur  absque 
proprio  peccato,  sed  ob  parentum  scelus,  v.  gr.  filii 


eorum,  qui  violentas  manus  in  cardinales  injecerunt 
(cap.  Felicis,  etc.).  Quamvis  filii  hterelicorum  fiant 
irregulares,  nullo  tamen  jure  esse  videntur  infa- 
mes. Deinde  nulla  conditio  aut  munus  quantumvis 
vile,  nisi  injure  exprimatur,  reddit  hominem  infa- 
mem. 

DISPUTATIO  QUADRAGESIMA  NONA. 

De  irregularitate  qu*  ex  bigamia  nascitur. 

Sect.  I,  II.  — An  ex  propria  bigamia,  et  etiam  ece 
interpretativa  , contrahatur  irregularitas. 

Nota  : Propria  ac  vera  bigamia  est,  qua  quis  post 
mortem  primae  uxoris  contraxit  secundas  nuptias, 
easque  consummavit. 

Dico  1 : Ex  vera  ac  propria  bigamia  contrahitur 
irregularitas.  Habetur  in  cap.  I et  2 De  bigamis,  quia 
ex  hujusmodi  iterato  matrimonio  exsurgit  defectus 
sacramenti  non  in  validitate,  sed  in  significatione  : 
matrimonium  enim  significat  conjunctionem  Christi 
cum  Ecclesia,  seu  unius  viri  cum  sponsa  una. 
Deinde  ista  sacramenti  iteratio  est  signum  incon- 
tinentiae, et  quamdam  indecentiam  ad  clericatus 
statum  inducit.  Ut  autem  sit  vera  bigamia,  debet 
ulrumque  matrimonium  esse  validum  et  consum- 
matum. 

Dico  2 : Is,  qui  vivente  prima  uxore  sive  scien- 
ter, sive  ignoranter  bona  fide  contraxit  secundas 
nuptias,  easque  consummavit,  fit  irregularis  ; est 
enim  bigamia  interpretativa,  ex  qua  juxta  jus  irre- 
gularitas contrahitur;  haec  enijn  non  necessario  ob 
culpam,  sed  ob  indecentiam  contrahitur.  Eademque 
contrahitur,  etiamsi  unum  ex  istis  duobus  matrimo- 
niis fuerit  invalidum  vel  ob  impedimentum  diri- 
mens, vel  ob  defectum  consensus  ; imo  probabilius 
etiamsi  utrumque  fuerit  invalidum  ac  nullum,  dum- 
modo in  utroque  fuerit  affectus  intentionis  exte- 
rius contrahendi  cum  opere  subsecuto  seu  affectu 
matrimoniali  consummato. 

Sect.  III,  IV.  — An  ex  unico  matrimonio  sive  va- 
lido sive  invalido,  interdum  contrahatur  irregula- 
ritas. 

Dico  1 : Ob  vilem  conditionem  uxoris,  etiamsi 

illa  sit  virgo,  v.  gr.,  quia  est  serva,  scurrilis,  seu 
mima,  vir  illam  ducens  interdum  contrahit  irregu- 
laritatem ex  personae  infamia  provenientem  (cap. 
Si  quis  viduam,  dist.  54);  censetur  enim  talis  vir  in- 
dignus ordinibus. 

Dico  2 : Ob  unicum  matrimonium  consummatum 
cum  vidua,  quae  prius  matrimonium  etiam  consum- 
mavit, irregularitas  contrahitur  ex  defectu  sacra- 
menti (cap.  ult.,  dist.  54,  etc.) ; est  enim  bigamia 
interpretativa  : imo  etiamsi,  ut  probabilius  censetur, 
matrimonium  fuisset  nullum  ob  impedimentum  di- 
rimens sive  ignoratum,  sive  cognitum.  Similiter 
eadem  irregularitas  incurritur  ob  matrimonium 
etiam  invalidum  cum  corrupta  ab  alio  ; secus  si 
fuerit  corrupta  ab  eo  qui  illam  duxit.  Item  incurri- 
tur per  matrimonium  consummatum  cum  repu- 
diata a vivente  marito ; quamvis  enim  hoc  matrimo- 
nium sit  invalidum,  quia  tamen  de  facto  intentatum 

fuit  cura  opere  subseculo,  sufficiens  ad  irregularita- 
tem contrahendam  reputatum  est,  supposito  primo 
istius  uxoris  matrimonio  consummato  (cap.  1 De 
bigamis).  Denique  vir  accedens  ad  propriam  uxorem, 
qum  adulterium  commisit,  etiamsi  oppressa  fuisset 
per  vim,  aut  ipse  illius  adulterium  ignorarit,  irre- 
gularitatem incurrit  ob  bigamiam  inlerpretativam, 
seu  defectum  sacramenti. 

Dico  3 : Religiosus  qui  post  substantialia  religionis 
vota,  matrimonium  contrahit  cum  virgine,  licet 
invalide,  illudque  consummat,  fit  irregularis  ob  bi- 
gamiam similitudinariam  : in  cap.  Quotquot  27, 
quaest  I.  Idem  dic  probabilius  de  clerico  sacris  ini- 
tiato : ex  cap.  Super  eo.  De  bigamia. 

Sect.  V,  VI.  — Quo  jure  introducta  sit,  et  quos  ef- 
fectus liabeat  heee  irregularitas  ; et  quis  in  ea  possit 

dispensare. 

Dico  I : Irregularitas  ob  veram  bigamiam  proba- 
biliter jure  apostolico,  non  autem  divino,  introducta 
fuit,  ut  colligitur  ex  verbis  Pauli  I Tim.  m,  2 : 
unius  uxoris  virum.  Variae  aliae  irregularitates  pau- 
lalim  postea  ab  Ecclesia  impositae  sunt.  Bigamiae 
irregularitas  privat  hominem  omnium  ordinum  sus- 
ceptione et  usu ; et  quidem  verae  et  interpretativae 
bigamiae  irregularitas  privat  etiam  privilegio  cleri- 
cali , ita  ut  bigamus  ipso  facto  subjiciatur  corre- 
ctioni fori  saecularis,  proliibeaturque  deferre  tonsu- 
ram aut  habitum  clericalem.  Hoc  tamen  privilegium 
clericale  non  amittitur  per  bigamiam  similitudina- 
riam. Haec  enim  tantum  contrahitur  a religioso,  vel 
a clerico  in  sacris. 

Dico  2 : Papa  in  omni  bigamia  potest  dispensare, 
non  autem  episcopi,  et  hi  quidem  probabilius  nec 
quoad  minores  ordines  ; possunt  tamen  dispensare 
in  bigamia  similitudinaria,  uti  habetur  in  cap.  1 
Clerici  vel  voventes.  Dum  ergo  dicitur  in  cap.  2 De 
bigamis  : Cum  bigamis  contra  apostolum  dispensare 
non  licet,  ut  debeant  ad  sacros  ordines  promoveri,  ete  , 
id  est  difficillime,  et  ob  graves  causas  dispensatur 
ac  raro;  sed  non  est  impossibile,  quia,  licet  defe- 
ctus sacramenti  semper  maneat,  non  tamen  manet 
in  ratione  impedimenti  ecclesiastici  ad  ordines ; 
quod  impedimentum  potest  a Papa  auferri  dispen- 
sando. Haec  irregularitas  tollitur  tantum  per  dis- 
pensalionejn ; adeoque  nec  per  baptismum,  nec  per 
professionem  religiosam  ipso  facto  aufertur ; nec 
praelati  religionum  sine  speciali  privilegio  possunt 
in  ea  dispensare,  nempe  in  vera  et  interpretaliva  bi- 
gamia : quia  in  bigamia  similitudinaria,  uti  episco- 
pi possunt,  ita  etiam  ipsi  cum  suis  subditis  possunt 
dispensare. 

DISPUTATIO  QUINQUAGESIMA. 

De  irregularitate  quae  oritur  ex  natalium  defectu. 

Sect.  I.  — Quot  modis  filii  nascantur,  vel  fiant  le- 
gitimi. 

Dico  I : Legitimi  filii  sunt  proprie  illi  qui  ex  pa- 
rentibus vero  matrimonio  conjunctis,  sive  baptizatis, 
give  non  baptizatisnascuntur ; et  inter  legitimos  nu- 


merantur ii, qui  quamvisfuerint  ex  illicito  concubitu 
nati,  per  sequens  tamen  matrimonium  facti  sunt  le- 
gitimi rquod  contingit  quoties  parentes  tempore  ge- 
nerationis soluti  erant  et  ad  matrimonium  inter  se 
contrahendum  habiles;  quia  tunc  subsequens  matri- 
monium quasi  retrotrahitur  usque  ad  tempus  con- 
ceptionis talium  filiorum  ex  quadam  juris  canonici 
benignitate,  in  cap.  Tacita.  Sed  si  tempore  conce- 
ptionis non  erant  habiles  ad  contrahendum  ob  impe- 
dimentum dirimens,  et  tempore  nativitatis  id  fuit 
sublatum,  tunc  probabilius  filii  censendi  sunt  ille- 
gitimi ;-secus  si  non  fuerit  impedimentum  tempore 
conceptionis,  et  fuit  tempore  nativitatis. 

Dico  2 : Ut  filius  sit  legitimus  jure  canonico, 
sufficit  matrimonium  esse  aut  validum  aut  bona  et 
probabili  fide  tale  reputatum,  licet  contingat  ex 
occulto  impedimento  esse  invalidum.  Habetur  in 
cap.  Ex  tenore.  Qui  filii  sint  legitimi.  Ratio  est 
quia  de  matrimonii  valore  tunc  inest  ignorantia  in- 
vincibilis ; adeoque  copula,  qu®  subsequitur,  est 
legitima  et  matrimonialis  in  inculpabili  existima- 
tione ; et  si  qua  in  isto  matrimonii  contractu  ali- 
unde misceatur  culpa,  illa  erit  accidentaria  ad 
hunc  effectum.  Hinc  si  matrimonium  coram  paro- 
cho et  testibus  bona  fide  sit  contractum,  proles  ex 
eo  nata  erit  legitima,  licet  per  ignorantiam  inculpa- 
bilem contigerit  istud  matrimonium  fuisse  nullum 
ob  impedimentum  dirimens.  Sed  non  videtur  filius 
ille,  qui  ante  matrimonium  natus  est,  legitimari  per 
subsequens  matrimonium  invalidum  bona  fide  ab 
ulraque  parte  reputatum  validum. 

Sect.  II,  III.  — Quot  sint  species  filiorum  illegitimo- 
rum, et  an  sint  irregulares. 

Dico  I : Omnes  filii  qui  non  sunt  legitimi,  aliquo 
ex  prsdictis  modis  appellantur  illegitimi  quoad 
prmsentein  irregularitatis  effectum,  v.  gr.  filii  natu- 
rales, spurii,  nothi,  adulterini,  incestuosi,  sacrilegi. 

Dico  2 : Filirqui  nascuntur  ex  legitimo  matrimo- 
nio, sed  postquam  uterque  parens  fecit  solemne 
continenti®  votum,  sunt  canonice  illegitimi.  Colli- 
gitur ex  cap.  Ministri,  dist.  81,  et  ex  cap.  Lit- 
teras. 

Dico  3 : Omnes  filii  illegitimi , in  quocunque 
gradu  vel  specie  exsistant,  sunt  irregulares  : in  cap. 
De  filiis  presbyt.,  etc. 

Sect.  IV.  — De  filiis  exposititiis  et  aliis. 

Dico  i : Filios  exposititios  , quorum  parentes 
ignorantur  (si  enim  postea  scientur,  licet  filii  fuerint 
exposititii,  modo  nati  sint  ex  legitimo  matrimonio, 
non  sunt  irregulares),  aliqui  esse  irregulares  affir- 
mant, alii  negant,  utrinque  probabiliter ; securius 
tamen  erit  petere  ab  episcopo  dispensationem,  quia 
videtur  in  hoc  incertitudinis  casu  posse  ille  dispen- 
sare. 

Dico  2 : Filius  propter  subortam  infamiam  el 
conjecturas,  quibus  fertur  natus  esse  ex  matre 
adultera,  non  tenetur  se  reputare  illegitimum, 
quamvis  mater  id  ipsi  asseveret,  etiam  in  fine  vit® 

(Navarrs,  Castro,  Solus,  etc.) ; est  enim  in  posses- 
sione filii  legitimi.  Si  autem  mater  asseveraret  illum 
esse  (ilium  supposilitium,  facilius  interdum  posset 
illi  credere ; non  tamen  ideo  praecise  se  credere 
illegitimum,  quia  hoc  non  obstante,  potuit  esse  pro- 
genitus ex  legitimo  matrimonio.  Denique  quando 
reperitur  postea  matrimonium  fuisse  invalidum,  si 
non  constat  de  mala  fule  parentum,  lilius  ex  isto 
matrimonio  natus,  credendus  est  legitimus,  adeo- 
que  non  irregularis. 

Sect.  Y. — Quibus  modis  possl  tolli  ha’c  irregularitas. 

Dico  1 : Papa  in  omnium  illegitimorum  irregu- 
laritate potest  quoad  ordines,  dignitates  et  beneficia 
ecclesiastica  dispensare  : episcopi  autem  quoad  mi- 
nores ordines  tantum,  si  aliud  impedimentum  non 
adsit  fex  cap.  \ De  frliis  bresbyt.,  in  6);  sed  non 
quoad  usum  subdiaconalus  aut  diaconatus  bona  fide 
suscepti,  contra  Navarram.  Item  possunt  dispensare 
ad  obtinenda  beneficia  simplicia  curam  animarum 
non  habentia. 

Dico  2 : Ihec  irregularitas  etiam  tollitur  per  ca- 
nonicam legitimationem,  id  est,  a potestate  eccle- 
siastica, non  civili,  factam,  per  quam  tollitur  impe- 
dimentum non  lanium  ad  ordines,  sed  etiam  ad 
promotionem  beneficiorum  aut  dignitatum  ecclesia- 
sticarum. Item  tollitur  per  professionem  religiosam. 
In  cap.  1 De  filiis  presbyt.,  Gregorius  XIV  constitu- 
tionem Sixti  Y,  qua  faciebat  illegitimos  ad  religio- 
nem inhabiles,  reduxit  ad  terminos  juris  communis 
(ann.  1588)  in  dicto  cap.  I expressi;  in  hoc  autem 
capite  tollitur  tantum  irregularitas  quoad  ordines 
suscipiendos,  non  vero  quoad  praelationem  haben- 
dam sive  intra  sive  extra  religionem,  aut  quoad  di- 
gnitatem ac  beneficia,  maxime  curam  animarum 
habentia.  Hoc  Navarra  etiam  ad  feminas  extendit. 
Per  solam  autem  personae  illegitimae  probitatem, 
scientiam,  aliasque  dotes  quae  illam  sat  dignam  or- 
dinibus reddant,  nullo  modo  tollituf  praedicta  irre- 
gularitas. 

DISPUTATIO  QUINQUAGESIMA  PRIMA. 

De  irregularitate  quae  ex  personali  defectu  inculpa- 
bili contrahitur. 

Sect.  I. — An  aliqua  irregularitas  ex  animce  defectu 
inculpabili  contrahatur. 

Dico  1 : Irregulares  sunt,  rationis  usu  carentes, 
perpetuo  amentes,  furiosi,  et  amentes  ad  tem- 
pus ;imo  hi  amentes  et  furiosi,  cessante  amentia  et 
furia,  non  possunt  promoveri  ad  ordines  suscipien- 
dos, possunt  tamen  uti  susceptis.  Item  dic  de  ar- 
reptitiis  qui  a daemone  vexantur  ; et  pene  idem  de 
epilepticis,  sive  qui  morbo  caduco  laborant. 

Dico  2 : Illitterati  sunt  etiam  irregulares.  Quae 
autem  scientia  requiratur  ad  primam  tonsuram,  ad 
minores  ordines,  ad  majores  seu  sacros  ordines, 
subdiaconatum,  diaconatum,  presbyteratum  susci- 
piendum, vide  in  tract.  De  sacramento  ordinis.  Haec 
litterarum  ignorantia  non  tantum  ordinis  susce- 
ptionem, sed  etiam  usum  suscepti  impedit,  quandiu 
curat;  cessante  vero,  illa  et  hic  licitus  est,  nisi  sus- 

pensio  contracta  sit  per  indignam  OFdinis  susce- 
ptionem : hujus  enim  absolutio  erit  necessaria  ante- 
quam ordinis  usus  fiat  licitus.  Papa  potest  dispen- 
sare, in  eo  quod  est  juris  ecclesiastici,  v.  gr.  in 
aetate,  in  imperfecta  scientia,  etc.,  ad  suscipiendum 
ordinem ; sed  non  potest  in  eo  quod  est  juris  divini 
et  naturalis,  nempe  ad  utendum  ordine  suscepto 
sine  scientia  necessaria. 

Sect.  II.  — Qui  defectus  corporis  irregularitatem  in- 
ducant. 

Dico  1 : Hermaphroditi  sunt  perpetuo  irregulares: 
item  qui  nondum  habent  requisitam  aetatem,  sunt 
etiam  aliquo  modo  irregulares,  id  est,  habent  impe- 
dimentum canonicum  impediens  ordinis  susceptio- 
nem et  usum  ; et  si  ordinatus  ante  legitimam 
aetatem  exerceat  actum  ordinis,  incurrit  suspensio- 
nem et  irregularitatem  : obtenta  autem  suspensio- 
nis absolutione,  et  irregularitatis  dispensatione, 
potest  post  acquisitam  legitimam  aetatem  exercere 
actus  sui  ordinis  sine  alia  dispensatione. 

Dico  2 : Qui  voluntarie  se  mutilat  sive  ante  sive 
post  ordinationem,  sive  abscissio  sit  membri  prin- 
cipalis, sive  partis  ejus,  sive  notabiliter  impediat  aut 
deformet,  sive  non,  incurrit  irregularitatem,  dum- 
modo ea  sit  mutilatio,  quae  per  se  et  seclusa  inad- 
vertentia,  fieri  non  possit  sine  peccato  mortali  ; 
secus  vero  esse  videtur,  dum  illa  abscissio  ab  alio  fit, 
ipso  patiente,  directe  ad  eam  non  cooperante  : sed 
dum  culpa  ipsius  patientis  fit  abscissio  ista  ab  alio 
juxta  communem  sententiam,  incurrit  irregularita- 
tem, quamvis  probabiliter  interdum  ab  illa  possit 
excusari,  cum  jura  omnia  semper  loquantur  de 
propria  culpa  se  ipsum  abscindendi  aut  mutilandi 
ex  indignatione  aut  zelo  indiscreto. 

Dico  3 : Quoties  mutilatio  seu  defectus  alicujus 
membri  corporis  non  impedit  decentem  ordinis 
usum,  nec  indecentem  affert  deformitatem,  per  se 
ac  seclusa  culpa,  non  inducit  irregularitatem  ; secus 
autem  si  impediat  decentem  ordinis  usum,  et  ma- 
gnam afferat  deformitatem  : in  laico  enim  simpli- 
citer impedit  ne  ordines  possit  suspicere,  et  in 
clerico  ne  ascendere  possit  ad  ordinem  nondum 
susceptum.  Quando  talis  defectus  sine  culpa  super- 
venit ordinationi,  inducit  tantum  irregularitatem 
ad  eum  ordinis  usum  qui  sine  scandalo  aut  periculo 
exerceri  non  potest.  Denique  haec  irregularitas  con- 
trahitur ex  qualibet  corporis  aut  membrorum  de- 
formitate, licet  sit  sine  membri  aut  partis  ejus  muli- 
latione,  aut  sine  ulla  aegritudine  vel  proprio  morbo. 
Hinc  qui  non  potest  videre  oculo  sinistro,  fit  irre- 
gularis ad  celebrandum  ob  difficultatem  seu  defor- 
mitatem in  legendo  missae  canone,  nisi  forte  tanta 
polleat  virtute  in  dextro,  ut  sine  deformi  faciei 
conversione  possit  legere  canonem  ; secus  autem  si 
dextro  tantum  nequ-eat  videre.  Denique  haec  irre- 
gularitas potest  etiam  induci  ex  virium  debilitate, 
aut  gravi  deformitate  perpetua  moralilerque  incu- 
rabili in  ordinum  usu. 


PART.  II.—  XVIII.  DE  CENSURIS  ET  IRREGULARITATE. 

Sect.  III.  — An  ex  defectibus  bonorum  temporalium 
contrahatur  aliqua  irregularitas. 

Dico  1 : Servitus  quandiu  durat,  aut  quandiu  do- 
minus non  consentit,  inducit  irregularitatem  : quia 
homo  per  ordinationem  ministeriis  ecclesiasticis 
mancipatur,  servus  autem  cum  non  sit  sui  juris,  non 
potest  sic  se  mancipare  ; sed  quacunque  ratione 
redimatur,  et  a servitute-  liberetur,  desinit  esse 
irregularis,  sine  alia  dispensatione,  uti  et  per  quam- 
cunque liberam  domini  manumissionem  aut  licen- 
tiam etiam  tacitam,  qus  aliquo  modo  antecedat 
ordinationem.  Atque  haec  manumissio , quae  ad 
ordines  suscipiendos  fit,  si  simpliciter  et  absolute  a 
domino  nullum  sibi  servi  obsequium  spirituale,  v. 
gr.  celebrandi  in  suo  sacello,  aut  aliud  reservante 
fiat,  nullam  includit  conditionem  saltem  sub  obli- 
gatione justitiae.  Si  autem  servus  inscio  domino, 
minores  ordines  recipiat,  ordinatio  quidem  est  va- 
lida, sed  non  liberatur  ob  illam  a servitute;  contra, 
si  sacros  ordines  recipiat  ab  episcopo  sciente  eum 
esse  servum,  liber  efficitur  : sed  episcopus,  juxta 
-eap.  Si  servus,  dist. , 4,  debet  restituere  domino  vel 
duos  servos  aequales,  vel  duplicatum  pretium ; 
idemque  tenetur  restituere,  etiamsi  tantum  minores 
ordines  contulisset.  Sed  si  ignorans  conditionem 
servitutis,  in  sacris  servum  ordinet,  tunc,  juxta 
idem  caput,  ad  dictam  satisfactionem  tenebuntur 
ii,  qui  illum  vel  negando  vel  falsum  testimonium 
ferendo  ad  ordinationem  induxerunt;  sed  si  hi  bona 
fide  id  fecerint,  nec  peccarint,  tunc  ipse  servus 
obligatur  ad  istam  satisfactionem,  vel  saltem  ad 
dandum  per  se  vicarium.  Si  autem  id  nequeat,  et 
sit  tantum  diaconus  vel  subdiaconus,  tunc  remanet 
servus.  Debet  tamen  dominus  intra  annum,  post- 


quam scivit  servi  ordinationem,  illum  repetere ; 
alioqui  censetur  consentire,  et  eum  manumittere. 
Interim  servus  manet  irregularis  et  incapax  usus  or- 
dinum, donec  a servitute  liberetur.  Si  autem  faclus 
sit  sacerdos,  non  esi  amplius  servus,  licet  nequeat 
domino  plene  satisfacere,  sed  cogitur  amittere  pe- 
culium suum,  et  domino  dare  ; si  autem  non  ha- 
beat, satisfaciet  si  in  suo  sacerdotali  ministerio 
domino  suo  ministret,  aut  celebret. 

Dico  2 : Omnes  qui  publicas  ac  forenses  bonorum 
temporalium  saecularium  (non  ecclesiasticorum) 
administrationes  gerunt,  seu  qui,  ut  in  jure  appel- 
lantur, ad  ratiocinia  obligantur,  v.  gr.  procuratores, 
actores,  curatores  pupillorum,  etc.,  exceptis  princi- 
pum  consiliariis,  durante  tali  munere  sunt  irregu- 
lares ad  suscipiendos  ordines.  Cessante  autem  mu- 
nere et  obligatione  ad  ratiocinia,  cessat  inde  orta 
irregularitas ; imo  post  reddita  ratiocinia,  quamvis 
adhuc  restaret  debitum  pecuniarium  nondum  solu- 
tum, sine  lite  vel  infamia,  probabiliter  tunc  etiam 
cessaret  dicta  irregularitas,  maxime  si  consentiat 
creditor. 

Dico  3 : Laicus  qui  non  habet  unde  congrue  sus- 
tentetur,impedilurab  ordinum  susceptione,  sive  non 
potest  ordinari  sine  legitimo  titulo  congrum  susten- 
tationis. Item  dic  de  eo  qui  talia  et  tanta  debita 
contraxit,  ut  non  sit  iis  solvendis  par  : ideoque  ob 
illa,  juxta  jura,  posset  in  creditoris  obsequium  aut 
servitutem  redigi,  vel  sine  litibus  et  magnis  conteii- 
lionibus  non  possit  ab  eis  expediri.  Hoc  enim  est 
quaedam  obligatio  ad  ratiocinia  reddenda,  seu  ad 
saecularia  negotia  peragenda,  inducens  irregulari- 
tatem. 

AD  LECTOREM. 

Quamvis  P.  Suarez  vastissima  sui  sublimis  ingenii  eruditione  omnes  pene  theologice  partes 
perscrutatus  fuerit  atque  exhauserit,  duae  tamen  sunt  quae  in  ista  immensa  scientiae  theolo- 
gicae silva  desiderantur,  nimirum  tractatus  prope  totus  De  justitia  et  jure  ac  De  matrimonio. 
Cur  autem  illos  praeterierit,  non  satis  liquet;  an  forte  quia  morte  praereptus  fuerit,  aut  quia 
assuetus  sublimioribus  speculationibus,  noluit  rebus  istis  magis  practicis,  magisque  vulgaribus 
animum  applicare,  incertum.  Caeterum  cum  isti  duo  tractatus  soleant  passimin  scholis  agitari, 
ut  nihil  desit,  opusque  ex  omni  parte  absolutum  habeatur,  judicavi  eos  succincte  et  dilucide 
ex  recentioribus  auctoribus,  praecipue  ex  Lessio  et  Sanchez  collectos,  per  modum  brevis 
Appendicis  ad  praefati  Patris  Summam  apponere;  compendiariam  igitur  Appendiculam  boni 
consule,  Lector,  et  ea  fruere  si  placet. 


APPENDIX  PRIMA. 

DE  JUSTITIA  ET  JURE. 


CAPUT  PRIMUM. 

De  justitia  generalim. 

1.  Quid  sil  justitia.  Resp.  tribus  modis  accipi: 
1°  pro  complexione  omnium  virtutum  ; 2°  pro  ip«a 
charitate  ; 3°  pro  particulari  virtute,  quae  sic  defi- 
nitur a jurisconsultis  : Constans  et  perpetua  voluntas 
jus  suum  cuique  tribuendi.  Dicitur  constans  voluntas, 
quia  est  propositum  habituale  deliberatum  et  fir- 
mum ; dicitur  perpetua,  quia  est  voluntas  ad  per- 
petuo reddendum  ; dicitur  jus  suum,  id  est,  id  quod 
cuique  stricte  est  debitum. 

2.  Circa  quid  justitia  versetur.  Resp.  Yersatur 
primario  circa  actiones  rite  ad  alterum  disponendas, 
et  circa  harum  materiam  ; secundario  circa  passio- 
nes, moderando  iram,  amorem  pecuniae,  timorem, 
ne  alicui  fiat  injuria  ; atque  ita  ista  moderatio  est 
quid  necessarium  ad  intrinsecum  ipsius  finem,  qui 
est  reddere  cuique  jus  suum;  unde  justitia  attingit 
medium  rei,  aliae,  autem  virtutes  medium  rationis. 

3.  Justitia,  alia  legalis  seu  generalis,  alia  particu- 
laris; particularis,  alia  commulativa,  alia  distributiva. 


Justitia  legalis  est  virtus  inluens  ac  procurans  com- 
mune reipablicae  bonum  ; dicitur  legalis,  quia  versa- 
tur circa  leges,  et  generalis,  quia  spectat  bonum 
generale  communitatis.  Est  virtus  specialis,  quia 
velle  et  procurare  bonum  reipublicae,  est  specialis 
ratio  honesti  et  laudabilis,  quae  non  invenitur  in 
aliarum  virtutum  functionibus  ; adeoque  probabilius 
distinguitur  a pietate.  Juxta  Aristotelem  videtur  esse 
complexio  omnium  virtutum  : in  subdito,  quatenus 
legibus  obtemperat,  et  in  superiore,  quoniam  eum 
inclinat  ut  curet  leges  servari ; et  sic  quasi  convenit 
cum  virtute  obedientiai. 

A.  Justitia  commulativa  est  virtus , quae  partes 
communitatis  dirigit  in  commutationibus  et  caeleris 
actionibus,  quibus  inter  se  communicant,  ut  in  eis 
ponatur  aequalitas  rei  ad  rem,  v.  gr.  pretii  ad  rem 
venditam,  vel  ad  jus  venditoris.  Distributiva  vero 
est  virtus,  quae  totum  bene  disponit  ad  paries  in  or- 
dine ad  distributiones  sive  commodorum  sive  onerum 
communium,  ut  in  eis  servetur  aequalitas  propor- 
tionis rei  distribuendae  ad  proportionem  dignitatis 

seu  idoneitatis  personarum  quibus  facienda  est  dis- 
tributio, ita  ut  qua  proportione  quisque  dignior  aut 
ad  onera  potentior  est,  eadem  proportione  plus  aut 
minus  commodi  vel  oneris  sentiat.  Unde  primario 
resid  it  in  principe  vel  magistratu,  ad  quem  perti- 
nen;  nujusmodi  distributiones;  et  secundario  in 
privatis  personis,  quatenus  eas  disponit  ut  justam 
disirinulionem  ament , eique  legitin.e  factae  ac- 
quiescant. 

CAPUT  II. 

De  jure  in  genere. 

1.  Jus  sumitur  tribus  modis:  i°jus,  id  est  justum, 
tum  generale  pro  eo  quod  est  lege  statutum,  tum 
speciale,  pro  eo  quod  est  aequale  et  alteri  debitum; 
2°  jus,  id  est  lex,  quae  est  regula  justi  in  generali ; 
5°  jus,  id  est  legitima  potestas  a lege  concessa  ad 
rem  aliquam  oblinendam  vel  ad  aliquam  functionem, 
vel  quasi  functionem,  cujus  violatio  injuriam  con- 
stituit. Haec  potestas  habet  se  vel  per  modum  po- 
tentiae activae,  v.  gr.  jus  ad  aliquid  agendum  vel 
relinendum  ; vel  potentiae  passivae,  v.  gr.  jus  ut  nu- 
triaris, tibi  serviatur,  etc.;  vel  potentiae  resistendi, 
v.  gr.  jus,  ne  quis  aedificet  in  tali  loco,  ne  aperiat 
fenestram  in  hortum  tuum,  etc.  Itaque 

2.  Jus  sumptum  pro  justo,  dividitur  in  justum  per 
aequalitatem  rerum,  et  in  justum  per  (equalilatem 
proportionum.  Jus  sumptum  pro  lege,  dividitur  ut 
lex,  ac  proinde  jus  aliud  naturale,  aliud  positivum: 
positi\um,  aliud  divinum,  aliud  humanum;  divinum, 
aliud  Veteris,  aliud  Novi  Testamenti ; humanum, 
aliud  jus  gentium,  id  est,  quod  passim  apud  omnes 
gentes  servatur,  aliud  civile,  aliud  canonicum.  De- 
nique jus  sumptum  pro  potestate  legitima,  ex  parte 
termini  quem  respicit,  dividitur  in  jus  ad  rem,  et 
jus  in  re.  Jus  ad  rem  est,  quod  tribuit  tantum  actio- 
nem in  personam,  ad  aliquid  tradendum  vel  praestan- 
dum ; jus  in  re  est  quod  tribuit  actionem  in  ipsam 
rem,  ad  eam  sibi  vindicandam ; illa  parit  actionem 
tantum  personalem,  haec  realem  actionem.  Actio 
est  jus  prosequendi  in  judicio  quod  sibi  debetur. 

CAPUT  III. 

De  variis  speciebus  juris  realis. 

1.  Quid  sit  dominium.  Resp.  Dominium  in  genere 
est  jus  gubernandi  vel  disponendi  de  re  aliqua  tan- 
quam  sua ; quale  Deus  habet  in  omnem  creaturam. 
Dominium  aliud  jurisdictionis,  quod  est  potestas 
gubernandi  suos  subditos,  praecipiendo,  vetando  , 
judicando,  puniendo,  etc. ; estque  tum  saeculare  , 
quod  est  potestas  gubernandi  eos  in  rebus  saecula- 
ribus ; tum  ecclesiasticum,  quod  est  potestas  eos 
dirigendi  ac  regendi  in  rebus  sacris.  Aliud  proprie- 
tatis, quod  est  jus  disponendi  de  re  aliqua  tanquam 
sua  in  proprium  commodum  : et  hoc  rursum  dividi- 
tur in  dominium  perfectum  seu  plenum,  quod  est 
jus  in  re  ad  quemvis  usum,  seu  dispositionem,  nisi 
lege  prohibeatur;  et  in  dominium  imperfectum, 
quod  habet  tantum  vel  proprietatem  rerum  sine 
emolumentis,  vel  emolumenta  sine  proprietate  rei. 
Ideoque  hoc  dominium  imperfectum  subdividitur  in 


directum,  quod  habet  solam  proprietatem  rei,  qua- 
lem habet  supremus  princeps  in  feudis;  et  in  utile, 
quod  habet  sola  emolumenta  sine  proprietate,  quale 
est  dominium  feudalarii  et  usufructuarii. 

2.  Dominium  perfectum  continet  tria  : 1°  nempe 
jus  in  re,  non  vero  ad  rem  tantum  ; 2°  ad  quemvis 
ejus  usum,  quod  non  habet  dominium  imperfectum; 
5°  nisi  lege  prohibeatur ; uti  pupillus,  qui  est  verus 
dominus,  prohibetur  alienare  rem  suam  usque  ad 
certum  tempus. 

3.  Quce  requiruntur  ad  dominii  acquisitionem. 
Resp.  1°  Quando  dominium  ab  uno  in  alium  trans- 
ferendum est,  ad  acquisitionem  dominii  ordinarie 
duo  requiruntur,  titulus  et  traditio.  Ut  habetur  ex 
legibus,  titulus  est  id,  in  quo  jus  primitus  fundatur, 
v.  gr.  exemptio,  donatio,  etc.  Per  haec  tamen  ha- 
betur tantum  jus  ad  rem,  non  in  re,  seu  non  habetur 
adhuc  plenum  dominium ; ad  hoc  enim  requiritur 
etiam  traditio,  quae  est  velut  conditio  necessaria,  ut 
ex  vi  emptionis  vel  donationis  resultet  dominium. 
Hinc  si  Petrus  vendiderit  libi  praedium,  domum  , 
pannum,  equum,  et  ante  traditionem  idem  alteri 
vendat  ac  tradat,  secundus  emptor  capiet  ejus  do- 
minium, nec  tenebitur  illud  tibi  cedere ; sed  solum 
habetis  actionem  damni  in  venditorem,  nisi  esset 
alteri  tradita  titulo  gratuito.  Dixi  ordinarie,  quia, 
cum  traditio  sit  tantum  requisita  jure  civili,  non 
naturali,  ideo  in  variis  casibus,  v.  gr.  in  bene- 
ficiis, haereditate,  legato,  etc.,  non  requiritur.  2' 
Quando  dominium  non  transfertur  ab  uno  in  alium, 
ad  ejus  acquisitionem  sufficit  apprehensio  ; sic  ac- 
quiritur dominium  rerum,  quce  nullius  sunt. 

4.  Quid  ususfructus.  Resp.  Ususfructus  est  jus 
alienis  rebus  fruendi,  salva  earum  substantia.  Di- 
citur fruendi,  id  est  omnem  earum  fructum  perci- 
piendi, quales  fructus  sunt  in  fundo  fenum,  sege- 
tes, arbores  caeduae,  non  pomiferae ; in  animalibus 
lana,  lac,  foetus.  Fructus  non  sunt  fructuarii  nisi 
postquam  collecti  sunt.  Fructuarius  tenetur  substi- 
tuere foetus  pro  demortuis  pecudibus  ; alias  arbores 
serere  pro  demortuis,  etc. 

5.  Quomodo  amittatur  ususfructus.  Resp.  Amitti- 
tur morte  naturali  et  civili  usufructuarii,  destru- 
ctione rei,  praescriptione,  etc. 

6.  Quid  sit  usus.  Resp.  Est  jus  utendi  re  aliena, 
salva  ipsius  substantia ; qui  habet  usum  rei  lanium  , 
non  potest  eam  alteri  locare,  aut  gratis  concedere. 

7.  Quid  sit  servitus  apud  juris  peritos.  Resp.  Sum- 
pta pro  jure,  est  jus  fruendi  vel  utendi  re  aliena , 
vel  aliquid  circa  eam  impediendi ; sumpta  pro  obli- 
gatione seu  subjectione  rei,  est  obligatio  realis  qua 
res  est  alteri  adstricta,  estque  triplex  : 1°.  est  mere 
personalis,  qum  immediate  debetur  personae,  v.  gr. 
ut  habeat  usum  servi  sui  ad  tempus.  2°  Est  mere 
realis,  quae  a re  debetur  immediate  rei,  v.  gr.  ut  ju- 
mentum meum  possit  transire  per  tuum  agrum  in 
meum.  5°  Est  mista,  quae  a re  debetur  immediate 
personae,  v.  gr.  ut  possis  tali  re  uti  immediate. 

8.  An  usus  possit  distingui  et  seoarari  a dominio 

in  rebus  quce  ipso  usu  consumuntur.  Hac  quaestio 
movetur  occasione  Franciscanorum,  qui  dicunt  ne 
quidem  in  communi  se  ullius  rei  habere  dominium, 
sed  solum  usum  eorum  quae  usu  absumunt,  dominio 
penes  papam  aut  donatorem  remanente.  Resp.  Pro- 
babilius est  usum  revocabilem  rerum  quce  unico 
actu  utendi  consumuntur,  vel  alienantur,  sive  usum 
facti  qui  continuo  pendet  a voluntate  concedentis  , 
ita  ut  possit  illum  revocare  sine  injuria  usuarii  , 
qualem  habent  religiosi  in  suas  vestes,  libros,  cibos, 
etc.,  posse  distingui  et  separari  a dominio;  atque 
ita  Franciscanos  habere  nudum  istarum  rerum 
usum  absque  dominio  manente  vel  apud  donatores 
vel  apud  sedem  apostolicam.  Ita  plures  pontifices 
in  suis  bullis  et  doclores,  contra  Joannem  XXII,  qui 
vel  loquitur  ut  doctor  privatus  in  re  ad  fidem  non 
perlinente,  et  licet  dicat  se  renuntiare  ejusmodi  do- 
minio, alii  tamen  pontifices  rursus  illud  admiserunt; 
vel  forte  voluit  dunlaxat  usum  juris  stricte  sumptum, 
absolutum  et  irrevocabilem,  non  posse  separari  a 
dominio,  utpole  illi  cequivalentem. 

!).  Quid  sil  possessio.  Resp.  Possessio,  alia  facti 
quce  est  detenti  rei,  corporis  et  animi  et  juris  admi- 
niculo : id  est,  occupatio  seu  apprehensio  rei  facta 
pedibus  aut  manibus  cum  animo  eam  tenendi  ac 
possidendi  tanquam  suam,  sic  ut  jus  positive  ei  non 
resistat,  aut  eum  impediat.  Alia  juris  quce  est  jus 
insistendi  rei  tanquam  suce,  non  prohibitae  possideri; 
id  est,  jus  eam  pacifice  tenendi  ac  tuendi  juris  re- 
mediis contra  perturbatores. 

10.  Possessio  dividitur  in  naturalem , qua  res  cor-r 
pore  et  animo  retinetur,  ut  dum  quis  corporaliter 
insistit  alicui  rei  tanquam  suae  : censetur  autem 
corporaliter  insistere  is,  qui  rei  in  suo  conspectu 
positae  ita  vicinus  est,  ut  ei  continuo  possit  adesse  ; 
et  in  civilem , quae  solo  animo  retinetur,  v.  gr.  dum 
quis  est  absens.  Dixi  relinetur , quia  requiritur  ad- 
miniculum corporis  ad  possessionem  inchoandam  , 
non  tamen  ad  eam  continuandam. 

11.  Quibus  modis  acquiratur  possessio.  Resp.  Tri- 
bus modis.  1.  Apprehensione  vera,  quce  fit  manibus  vel 
pedibus,  v.  gr.  apprehensio  fundi,  gemmae , the- 
sauri, equi  per  capistrum,  domus.  2.  Apprehensione 
ficta,  quce  est  dum  capitur  possessio  ex  prioris  do- 
mini voluntate,  aut  judicis  auctoritate  ; v.  gr.  dum 
prior  possessor  tradit  claves  domus  in  qua  sunt 
merces  tradendae;  aut  scripturam,  qua  constet  de 
titulo  et  jure  quo  rem  possidebat ; dum  ostendit 
fundum  dicens  se  tradere  libi  illius  possessionem  ; 
dum  post  contractum,  consentiente  priore  posses- 
sore, apponitur  custodia  nomine  ejus  ad  quem  res 
transfertur.  3.  Legum  dispositione,  qua  acquiritur 
possessio  sine  ulla  apprehensione,  dum  leges  ita 
statuunt,  ut  in  regno  Castellse  majoratus  possessio. 

12.  Quomodo  amittatur  possessio.  Resp.  Possessio 
rerum  mobilium , tum  civilis,  tum  naturalis  amitti- 
tur : 1°  sola  voluntate  possessoris,  saltem  exterius 
manifestata  ; 2J  per  furtum  aut  rapinam  alterius  ; 
5°  si  alterius  cuslodice  subsit,  qui  eam  incipiat  de- 


tinere tanquam  suam  ; 4°  per  amissionem  rei,  v. 
gr.  bursae,  annuli,  etc.,  per  fugam  aninialium  quae 
non  habent  redeundi  consuetudinem,  ut  aves,  lepo- 
res, etc.,  secus  si  habeant  redeundi  consuetudinem 
ut  columbae.  Possessio  autem  rerum  immobilium 
tum  civilis  tum  naturalis  amittitur  : 1°  si  possessor 
sit  longo  tempore  absens,  v.  gr.  decennio  ; nec 
per  alium  rei  insistat,  nec  protesletur  se  velle  ejus 
possessionem  retinere,  aut  negligat  eam  repetere 
sciens  ab  alio  naturaliter  possideri ; 2°  si  res  ita  sit 
occupata,  ut  non  sit  possibilis  ejus  recuperatio; 
v.  gr.  per  aquae  inundationem. 

13.  Quid  privilegii  conferat  possessio.  Resp.  Pos- 
sessio bonae  fidei  parit  praescriptionem;  jus  in  du- 
bio rem  relinendi  etiam  inforo  conscientiae;  eam 
tuendi  contra  invasorem,  v.  gr.  furem  fugientem 
persequendi,  eique  rem  furto  ablatam  vi  eripiendi  , 
quandiu  non  est  transportata  extra  domini  custo- 
diam ; invasorem  domus  armis  expellendi,  etc. 

CAPUT  IV. 

Quibus  et  in  qua;  competat  dominium. 

1.  An  soli  natura;  rationali  competat  dominium. 
Resp.  affirmative,  quia  sola  et  omnis  natura  ratio- 
nalis seu  intellectualis  habet  potestatem  disponendi 
libere  de  rebus  tanquam  suis,  ulpote  habens  intel- 
lectum et  voluntatem  , per  quae  immediate  habet 
potestatem  in  suos  actus  et  per  hos  in  alias  res.  Hinc 
1"  Deus  ratione  creationis  et  conservationis  habet 
perfectissimum  et  altissimum  dominium  respectu 
omnium  rerum  creatarum.  2°  Angeli  habent  domi- 
nium suarum  actionum  liberarum , cum  de  illis 
possint  disponere.  5°  Homines  habent  dominium  in 
res  externas,  cum  hae  sint  illis  concessae,  ut  de  illis 
libere  disponant  in  sua  commoda. 

2.  Eliam  pueri  ante  usum  rationis  habent  verum 
dominium,  ut  patet  ex  Galat.  iv,  1 : Quanto  tempore 
liceres  parvulus  est,  nil  differt  a servo,  cum  sit  domi- 
nus omnium  ; quia,  etsi  ad  usum  dominii  requiratur 
usus  rationis,  non  tamen  ad  dominium  habituale, 
quod  fundatur  in  potentia  intellectus  et  voluntatis, 
quibus  praediti  sunt,  licet  ab  extrinseco  impediti; 
idem  dic  de  amentibus. 

3.  Filii  familias  sub  patria  potestate  constituti 
qualium  rerum  liabant  dominium.  Nota  : Quadru- 
plex honorum  genus  illis  competit  : 1°  bona  ca- 
strensia, quae  sibi  acquirunt  occasione  militiae,  v. 
gr.  stipendia  militis,  praedae  ex  hostibus,  donativa 
ducum,  etc.  2°  Quasi  castrensia,  id  est,  quae  acquirunt 
ratione  beneficii  ecclesiastici,  officii  publici,  ut  ju- 
dicis, advocati,  medici,  professoris,  quod  datur 
ipsis  ut  sit  tantum  ipsorum,  non  patris.  3°  Adven- 
titia, id  est,  quae  non  sunt  castrensia  vel  quasi 
castrensia,  neque  proveniunt  ex  patre,  sed  aliunde  : 
v.  gr.  liberali  alicujus  donatione,  vel  legato,  vel 
fortuito,  v.  gr.  inventus  thesaurus.  4°  Profeclilia, 
id  est,  quae  proveniunt  ex  bonis  paternis.  His  posi- 
tis, resp.  filiusfamilias  habet  plenum  dominium 
de  bonis  castrensibus  et  quasi  castrensibus,  et  po- 
test de  illis  disponere  uti  vult.  De  adventitiis  habet 

tantum  proprietatem,  non  usumfructum  : hunc  ha- 
bet pater  ; de  profectitiis  nec  proprietatem , nec 
usumfructum.  Egreditur  autem  e patria  potestate 
per  promotionem  ad  quamdam  dignitatem,  per  ma- 
trimonium , per  lapsum  patris  in  haeresim , per 
emancipationem  coram  judice  factam  ; et  variis  in 
locis  per  aetatem  viginti  annorum. 

4.  An  servi  habeant  aliquarum  rerum  dominium. 
Resp.  Spectato  jure  communi  non  videntur  habere 
ullius  rei  dominium,  quia  servus  secundum  se  to- 
tum, quidquid  est,  domini  est ; ergo  etiam  ea  quae 
habet,  domini  sunt;  accessorium  enim  sequitur 
principale.  Ex  consuetudine  tamen  juris  rigorem 
mitigante,  vel  ex  imperfecto  dominio  secundum 
Lessium,  in  variis  casibus  habet  servus  aliquarum 
rerum  dominium  : 1°  si  dominus  expresse  vel  ta- 
cite consentiat  ut  possit  habere  aliquod  peculium  ; 
2°  si  quid  ei  donetur  aut  legetur  ea  conditione  ut 
ad  dominum  non  perveniat ; 5,J  si  quid  ei  relinqua- 
tur non  intuitu  domini,  ob  industriam  vel  officium 
exhibitum  ; 4°  cum  dominus  aliquid  ei  debet  ob  illa- 
tam injuriam ; 5°  si  quid  lucretur  sua  pecunia,  aut 
sibi  substrahat  sine  domini  incommodo,  quod  libere 
poterat  consumere. 

Quod  autem  atlinel  ad  uxorem,  per  se  loquendo  ha- 
bet proprietatem  bonorum  dotalium,  id  est,  quae 
ipsa,  vel  alius  nomine  ejus  dedit  viro  ad  sustinenda 
onera  matrimonii;  sed  maritus  habet  eorum  usum- 
fructum et  administrationem.  Ilabet  tamen  uxor 
proprietatem  , usumfructum  cl  administrationem 
bonorum  paraphernalium,  id  est  eorum  quse  ultra 
dotem  ab  uxore  afferuntur.  Maritus  et  uxor  habent 
dominium  bonorum  communium,  id  est,  eorum  quie 
tempore  matrimonii  acquiruntur  utrique  conjugi, 
V.  gr.  per  donationes  utrique  communes  : sed  ad- 
ministralionem  solus  habet  maritus,  nisi  quatenus 
ratio  et  consuetudo  aliquid  hac  in  re  uxori  permit- 
tat juxta  ulriusque  statum  et  conditionem. 

5.  An  reliijiosi  habeant  aliquarum  rerum  domi- 
nium. Resp.  1°:  Religiosi  possunt  in  communi  habere 
dominium  bonorum  temporalium,  ita  ut  ipsa  con- 
gregatio seu  communitas  vero  dominio  illa  possi- 
deat. Concilium  enim  Tridentinum  (sess.  55,  cap. 
5)  permittit  eis  bona  immobilia  possidere  : et  do- 
ctores  passim  dicunt,  monachum,  quidquid  acqui- 
rit, non  sibi,  sed  monasterio  acquirere.  2°  Religiosi 
professi  solemniter,  in  particulari  sunt  omnino  in- 
capaces omnis  dominii,  ususfructus  et  possessionis 
rerum  temporalium,  tam  immobilium  quam  mobi- 
lium, ita  ut  nemo  ex  illis  possit  aliquid  suo  nomine 
seu  tanquam  proprium  tenere , ut  habetur  in  con- 
cilio Tridentino  (sess.  25,  cap.  2 Nemini  regula- 
rium, etc.).  Ratio  est  quia  religiosus  per  solemnem 
professionem  seu  per  votum  solemne  se  spoliavit 
omni  dominio,  et  insuper  se  incapacem  omnis  do- 
minii et  juris  temporalis  fecit.  Dixi  per  votum  so- 
lemne, quia  per  solum  votum  simplex  quidam  reli- 
giosi, ut  in  Societate  Jesu,  non  fiunt  incapaces  do- 
minii, sed  , illud  retinent  quandiu  superiori  videtur; 

non  possunt  tamen  habere  istorum  bonorum  suo- 
rum aut  aliorum  ullum  usum,  sine  superioris  con- 
sensu, ex  bulla  Gregorii  XIII  : Ascendente  Domino. 
5°  Religiosi  beneficiarii , v.  gr.  abbates,  priores, 
praepositi , commendatores,  etc.,  habentes  beneficia 
regularia  vel  saecularia,  etsi  nullum  habeant  domi- 
nium, habent  tamen  jus  administrandi  et  dispen- 
sandi fructus  suorum  beneficiorum,  tum  ad  sui  sta- 
tus congruam  sustentationem,  tum  ad  alias  pias 
causas  : id  enim  jure  et  consuetudine  eis  conces- 
sum est.  4°  Superiores  religionum  non  possunt  ali- 
cui regulari  concedere  ulla  bona  stabilia,  v.  gr. 
agros,  aedium  locationes,  etc.  ; ad  usum  aut  usum- 
fructum, administrationem,  ete.  Sed  haec  admini- 
stratio pertinet  ad  officiales  a superioribus  amovi- 
biles  (Cone.  Trid.,  sess.  25,  cap.  2).  Possunt  tamen 
concedere  aliqua  mobilia  suis  subditis  ad  usus  ne- 
cessarios, et  etiam  ad  opera  pia. 

6.  An  clerici  non  religiosi  habeant  aliquorum  bo- 
norum dominium  et  quorum.  Resp.  1° : Habent  verum 
dominium  bonorum  patrimonialium  , qualia  sunt 
cuae  hreredilate,  vel  industria,  vel  donatione,  vel 
alio  modo,  quo  laici  solent,  sibi  acquirunt;  et  de 
illis,  ut  laici,  possunt  disponere  ad  quosvis  usus 
honestos.  2°  Habent  etiam  absolutum  dominium 
bonorum  quasi  patrimonialium,  qualia  sunt  quaj 
sibi,  ut  clerici,  acquirunt  ministeriis  clericorum 
absque  beneficio,  v.  gr.  celebrando,  condonando, 
canendo,  etc.  Item  qum  assignantur  ab  episcopo 
vel  pontifice  ad  honestam  sustentationem;  neque 
tenentur  ea  magis  in  usus  pios  expendere  quam 
bona  patrimonialia.  Hsec  enim  dantur  ut  stipendia 
sustentationis,  et  veluti  merces  ratione  praestiti 
operis,  ut  de  eis  disponant  pro  arbitrio.  Unde  si  de 
eis  vivant,  vel  expendant  in  usus  pios,  possunt 
lantumdem  accipere  ex  reditibus  beneficii,  et  de 
eo  tanquam  patrimonialibus  disponere.  5°  Quoad 
bona  mere  ecclesiastica,  qualia  sunt  quae  recipiun- 
tur ratione  canonicatus,  decanalus,  vel  alterius  be- 
neficii, episcopi,  canonici,  et  alii  beneficiarii,  partis 
fructuum,  quae  congruae  eorum  sustentationi  est 
necessaria,  ita  fiunt  domini,  ut  non  magis  tenean- 
tur ex  ea  erogare  ad  opera  pietatis,  quam  ex  bonis 
patrimonii  : ita  theologi  communiter.  Haec  enim 
pars  est  juxta  eorum  merces  qua  vivant,  ideoque  si 
quid  velint  ex  hac  parte  sibi  detrahere,  possunt  de 
eo  disponere  sicut  de  bonis  saecularibus.  4°  Quod 
attinet  ad  partem  fructuum  quae  congruae  sustenta- 
tioni est  superffua,  seu  non  est  necessaria,  aut  illius 
latitudinem  excedit,  juxta  Navarram  et  alios  theolo- 
gos, clerici  non  sunt  domini  istius  partis,  seu  portionis 
redundantis,  sed  solum  dispensatores,  ita  ut  ex  justi- 
tia teneantur  expendere  in  causas  pias ; et  si  secus 
fecerint,  teneantur  ad  restitutionem  in  opera  pia  ex 
aliis  bonis,  qu3e  pleno  jure  possident.  Quamvis  haec 
sententia  sit  valde  probabilis  et  in  praxi  consu- 
lenda, attamen  videtur  verius,  post  erecta  nunc 
beneficia,  certosque  proventus  singulis  titulis  assi- 
gnatos, effici  beneficiarios  absolute  dominos  om- 

nium  illorum  proventuum,  ita  ut  quamvis  partem 
superfluam  profane  expenderint,  ad  restitutionem 
tamen  pauperibus,  vel  aliis  piis  causis  faciendam 
non  teneantur ; verum  peccant  mortaliter,  si  hanc 
partem  in  pia  opera  non  expenderint  : ita  passim 
doctores  hujus  temporis,  Solus,  Covarruvias,  ctc. 
\°  Probatur  eos  fieri  absolute  istorum  proventuum 
dominos  : id  enim  colligitur  ex  cap.  Unico  de  clerico 
non  residente  : Qui  divinis  officiis,  etc.  ; ex  Triden- 
tino  (sess.  22,  cap.  5 et  sess.  25,  cap.  1),  etc.  2° 
Probatur  eos  non  teneri  ad  restitutionem  : si  enim 
sint  absolute  domini,  cur  tenerentur  ad  restitutio- 
nem, cum  quisque  rei  sure  sit  moderator?  Deinde 
nemo  cogendus  est  ad  restitutionem  alicujus  rei, 
nisi  constet  esse  alienam,  vel  lege  justitiae  esse  al- 
teri debitam,  cum  in  dubio  nemo  spoliandus  sit  jure 
quod  possidet.  Atqui  nulla  ratione,  sive  ex  modo 
donationis,  sive  ex  ordinatione  Ecclesiae,  constat 
beneficiarios  vel  non  habere  omnium  proventuum 
suorum  dominium,  vel  aliquam  horum  pariem  lege 
justitiae  alteri  debere;  ergo  non  sunt  ad  restitutio- 
nem cogenui.  5°  Probatur  eos  peccare  mortaliter  si 
istam  partem  redundantem  expendant  in  usus  pro- 
fanos, vel  ad  ditandos  amicos  ; quia  est  contra  di- 
strictum Ecclesiae  praeceptum  ut  habetur  in  Triden- 
lino  (sess.  25,  cap.  1),  hocque  Ecclesiae  praeceptum 
ex  multis  canonibus  convincitur.  Deinde  benefi- 
ciarii sunt  veluLi  patres  et  tutores  pauperum  et  or- 
phanorum. 

7.  An  clerici  habeant  dominium  bonorum  immobi- 
lium Ecclesicc  et  sacrce  supellectilis.  Resp.  Hoc  do- 
minium residere  in  coetu  ecclesiasticorum,  non  in 
aliquo  particulari;  pontifex  autem  supremam  habet 
illorum  administralionem,  ut  caput  omnium  Eccle- 
siarum. 

8.  An  omnes  res  sublunares  cadant  sub  hominis 
dominium.  Resp.  Cadere  eas,  quae  sunt  humanis  usi- 
bus accommodatae,  v.  gr.  agros,  montes,  flumina, 
plantas,  bestias,  metalla,  etc. ; quia  illa  potest  ho- 
mo sibi  acquirere,  et  de  illis  tanquam  suis  dispo- 
nere. Sol  autem , stellae,  et  cretera  coelestia  non 
cadunt  sub  ejus  dominium;  non  potest  enim  de  his 
disponere. 

9.  An  liorno  cadat  sub  dominium  alterius  hominis. 
Resp.  Hominem  posse  habere  dominium  alterius 
hominis,  non  solum  jurisdictionis,  sed  etiam  pro- 
prietatis, ut  patet  ex  Scriptura;  sed  non  tam  ple- 
num quam  bruti.  Non  potest  enim  dominus  servum, 
sicut  alias  res  suas,  destruere  ; habet  tantum  jus  in 
.ejus  opera,  et  in  ejus  personam  pro  lubilu  retinendam 
vel  alienandam.  Objicies  : dicitur  servitus  esse  con- 
tra naturam  ; 1 Libertas,  ff.  De  statu  personarum. 
Resp.  Contra  praeceptum  naturae,  nego;  contra 
conditionem  naturalem,  qua,  seclusis  extrinsecis,  ho- 
mo non  nascitur  subditus  homini,  sed  liber,  concedo. 

10.  An  homo  sil  dominus  vitee  suce  et  membro- 
rum. Resp.  negative ; sed  custos  et  quasi  usufru- 
ctuarius, seu  habens  utile  dominium  , solus  Deus 
esi  horum  dominus  : Tu  es,  Domine,  qui  vitee  et  mor- 

tis  habes  potestatem  ( Sap . xvi  , 18)  ; quia  vita  et 
substantia  hominis  est  fundamentum  omnis  ejus  do- 
minii ; ergo  ipsa  non  cadit  sub  ejus  dominium. 
Hinc  neque  princeps,  neque  respublica  est  domi- 
nus vitae  subditorum  suorum,  aut  servorum;  et 
dum  eos  morte  plectit,  id  facit  ut  custos  boni  pu- 
blici. 

11.  An  homo  sit  dominus  suce  famw.  Resp.  affir- 
mative, contra  Cajetanum  : quia  homo  famam  et 
honorem,  post  vitam  divinitus  acceptam,  sibi  acqui- 
rit et  auget,  sicut  res  caeteras ; ergo  est  dominus  il- 
lius, sicut  rerum  caeterarum ; et  in  inultis  casibus 
potest  seipsum  infamare,  v.  gr.  ad  petendum  con- 
silium, ad  vitandum  peccatum,  ad  reparandam  alte- 
rius famam.  Tenetur  tamen  sine  causa  non  se  in- 
famare ; et  interdum  quidem  sub  gravi,  si  ejus  in- 
famia redundaret  in  grave  damnum  tertii,  aut  ejus 
bona  fama  esset  pro  aliis  valde  necessaria. 

CAPUT  V. 

De  modo  acquirendi  dominii  in  res  quee  nullius  sunt, 
vel  communes. 

1.  Quomodo  facta  sit  prima  rerum  divisio,  seu 
dominii  distinctio.  Resp.  faciam  esse  pa-tim  privata 
occupatione,  parlim  publica  sortitione.  Filii  Adae 
initio  mundi,  et  filii  Noe  post  diluvium  fecerunt 
suum,  quidquid  unusquisque  prior  occupavit;  deinde, 
crescente  hominum  multitudine,  cum  in  rerum  oc- 
cupatione coeperunt  oriri  dissidia,  tum  publica  sor- 
titione, vel  alicujus  arbitrio  sua  singulis  bonorum 
portio  attributa  est. 

2.  An  Iicec  divisio  dominiorum  utilis  et  licita  fuerit. 
Resp.  affirmative.  Quod  licita  fuerit,  patet  ex  Scri- 
ptura passim  dicente,  aliquid  tanquam  proprium 
posse  haberi ; et  contrarium  est  haeresis  Apostoli- 
corum  asserentium  hominem  non  posse  salvari, 
nisi  viveret  instar  apostolorum  nudus  ab  omni  divi- 
tiarum proprietate.  Quod  autem  fuerit  utilis,  proba- 
tur : Si  enim  possessiones  mansissent  communes, 
supposita  natura;  corruptione,  agricultura,  artes, 
commercia,  negotia  neglecta  fuissent,  et  quotidia- 
na; exarsissent  rixae,  contentiones  et  bella. 

Dices  : Jure  naturae  sunt  omnia  communia.  Resp. 
Positive,  quasi  jus  naturae  praecipiat  ut  omnia  sint 
communia,  nego;  negative,  quatenus  jus  natura 
non  praescribit  rerum  divisionem,  concedo. 

5.  Quo  jure  facta  sit  haec  divisio.  Resp.  Non  est 
facta  jure  divino,  quia  nullibi  exstat  tale  Dei  prae- 
ceptum ; neque  jure  naturali,  quia  jus  naturae  nec 
fecit  nec  praecepit  eam  fieri,  sed  facta  est  jure 
gentium,  id  est  communi  hominum  judicio  et  con- 
sensu. 

4.  Quot  modis  acquiritur  dominium  in  homines 
seu  mancipia.  Resp.  Quatuor  modis  1°  Jure  belli ; 
communi  enim  gentium  consuetudine  receptum  est, 
ut  capti  in  bello  juste  possint  fieri  servi ; apud 
Christianos  tamen  consuetudine  introductum  est, 
ut  Christiani  capti  a Christianis  in  bello  non  fiant 
servi,  sed  loco  servitutis  in  captivitate  ingenua  re- 
tineantur, idque  ob  honorem  Christiani  nominis  et 


APPE-ND.  1.  — DE  JUSTITIA  ET  JURE 


libertatis  ;n  quam  Christus  nos  asseruit.  2°  Nativi- 
tate ; sic  natus  ex  matre  serva  in  partu  iit  servus ; 
nam  partus  sequitur  ventrem  (1.  Partum,  cod.  De  rei 
vindicatione).  5°  Justa  condemnatione;  sicut  enim 
quis  potest  morte  damnari,  ita  et  servitute,  quae 
est  mors  civilis.  Sic  deferentes  arma  ad  Tureas  aut 
Saracenos,  sunt  servi  Christianorum,  eos  capien- 
tium. 4°  Emptione  et  venditione;  homo  enim,  utpote 
dominus  suae  libertatis,  potest  justis  de  causis  se- 
ipsum  vendere ; uti  et  possunt  patres  jure  naturae 
vendere  ob  gravem  necessitatem  et  victus  causa , 
suas  proles  non  emancipatas. 

5.  An  servi  possint  fugere  a suis  dominis.  Resp. 
Posse  fugere  : 1°  si  injuste  sint  rapti  in  servitutem  ; 
2°  si  inhumaniter  tractentur,  aut  si  a domino  inci- 
tentur ad  peccatum,  nolente  desistere  ; 3°  si  domi- 
nus sit  haereticus,  vel  paganus,  Judaeusve,  Christia- 
ni principis  jurisdictioni  subjectus  : secus  si  a se 
vel  a parentibus  juste  sit  venditus,  aut  juste  con- 
demnatus ad  servitutem  ; 4«  servi  justo  bello  capti 
possunt  licite  ad  suos  fugere,  non  ad  alios  ; nisi 
dederint  fidem  de  non  fugiendo,  et  ea  conditione 
vita  sit  eis  condonata,  quia  tunc  tenentur  stare 
promissis.  Non  possunt  tamen  dominis  persequen- 
tibus vi  resistere,  quia  domini  habent  jus  illos  in- 
tercipiendi et  detinendi,  quandiu  ad  suos  non  per- 
venerint ; adhuc  enim  subsunt  potestati  suorum 
dominorum.  Licite  autem  possunt  fugere,  quia  cum 
ista  nobilior  servitus  sit,  communi  tanliim  gentium 
consuetudine  introducta,  ita  et  eadem  fuga  per- 
missa est.  Attamen  si  a fuga  retrahantur,  poterunt 
eos  domini  castigare  gravi  poenalitale,  isti  privile- 
gio fugiendi  annexa  ad  terrorem. 

6.  Qucenam  animalia  venatione,  piscatione,  aucu- 
pio licite  occupentur.  Resp.  1°  : Animalia  natura 
mansueta  et  domestica , ut  gallinae,  oves,  sues, 
etiamsi  dominorum  potestatem  longius  evaserint, 
non  licet  capere.  2°  Animalia  silvestria,  usu  man- 
suefactq,  quae  consuetudinem  habent  ex  libera  va- 
gatione redeundi  in  domini  potestatem,  ut  sunt 
cuniculi  et  cervi  domi  nutriti,  pavones,  anales  et 
columbae  domestica?,  non  licet  capere.  3°  Si  hac 
animalia  amiserint  consuetudinem  redeundi,  licet 
occupare  et  fiunt  occupantis  ; tunc  enim  censen- 
tur se  in  naturalem  libertatem  recepisse,  nec  am- 
plius esse  in  prioris  domini  potestate.  4°  Si  ani- 
malia omnino  fera  fugerint,  et  in  naturalem  liber- 
tatem se  vindicaverint,  ubicunque  reperiantur,  licet 
prosequi  et  capere,  et  fiunt  occupantis.  Unde  apum 
examen,  cum  silvestris  natune  sit,  si  ita  avolet  ut 
dominus  illud  prosequi  desinat,  potest  a quolibet 
capi,  etiamsi  ex  tua  arbore  dependeat.  Si  in  tuum 
alveare  involet,  tuum  efficitur.  In  his  tamen  omni- 
bus videnda  consuetudo  locorum. 

7.  An  vrincipes  possint  juste  prohibere  venatio- 
nem, piscationem  et  aucupium  in  locis  publici  juris. 
Resp.  posse  ex  consensu  populi,  aut  si  judicetur  id 
necesse  ad  conflandam  pecuniae  vim  officio  et  ad- 
piinislrationi  principis  necessariam  ; imo  ad  solani 


suam  recreationem  potest  princeps  reservare  sibi 
jus  venandi  in  quibusdam  locis,  non  tamen  omni- 
bus, nisi  populum  in  alia  re  compenset  ; et  si  ferar 
multiplicatae  agris  inferant  damna,  tenetur  ad  re- 
stitutionem ; aut  si  quis  princeps,  vel  dynasta  in- 
juste prohibeat  alicui  venationem,  tenetur  ad  resti- 
tutionem probabilis  lucri  sperati. 

8.  An  quis  possit  venari  in  praedio  aut  saltu  alieno 
contra  justam  prohibitionem.  Resp.  non  posse  in 
loco  parvo  ita  clauso,  ut  ferae  non, possint  egredi, 
et  tenetur  ad  restitutionem  : si  autem  in  aperto, 
tenetur  ad  solam  damni  illati  compensationem, 
quia  in  eo  loco  ferar  retinent  suam  libertatem,  ad- 
eoque  nullius  sunt  ante  capturam,  adeoque  trans- 
eunt in  dominium  primo  occupantis ; non  sunt 
fructus  fundi. 

9.  Quomodo  peccet  qui  contra  justam  prohibitio- 
nem venatur,  aucupatur,  piscatur.  Resp.  1° : Jure  ca- 
nonico illicita  est  venatio  ecclesiasticis,  saltem  cla- 
mosa et  frequens ; si  autem  sine  strepitu,  modeste, 
raro,  et  absque  scandalo  ab  iis  fiat,  non  videtur 
esse  peccatum  ne  veniale  quidem,  quod  ex  Rebello 
ait  P.  Pratelius  non  est  extendendum  ad  religiosos 
quibus  ex  Clem.  1 gravius  prohibita  est  venatio. 
2°  Qui  venatur  contra  publicam  prohibitionem, 
peccat  graviter,  si  grave  damnum  inferat  communi- 
tati ; secus,  si  non  inferat  grave  damnum.  Animalia 
tamen  capta,  illius  sunt,  nec  restituenda.  Idem  dic 
de  eo  qui  venatur  in  fundo  non  clauso  personse 
privatae  contra  prohibitionem  ; tenetur  tantum  ad 
damni,  si  quod  intulerit,  compensationem. 

10.  An  fera  a me  vulnerata,  et  postea  ab  alio  ca- 
pta, mea  sil  an  capientis.  Resp.  esse  capientis,  si  a 
me  non  ita  fuerit  vulnerata  quin  effugere  po- 
tuerit. 

1 1 . An  fera  meo  laqueo  capta,  mea  sit,  an  ejus 
qui  superveniens  laqueo  eam  exemit  et  abstulit.  Resp. 
Videtur  esse  ejus  qui  laqueum  posuit,  si  facile  non 
esset  evasura,  quia  eam  apprehendit  et  occupavit 
per  suum  instrumentum,  adempta  ei  libertate  na- 
turali ; secus  autem , si  fuisset  facile  evasura.  Si 
fera  quam  Titius  insequitur,  incidat  in  laqueum  a 
Caio  positum,  videtur  esse  Caii,  vel  ejus  qui  prior 
eam  occupaverit.  Pisces  in  nassa  a Titio  in  flumine 
posita,  sunt  Titii,  non  Caii  illos  eximentis. 

12.  An  vena;  metallica’  auri  et  argenti  sint  nullius 
domini,  et  fiant  primo  occupantis.  Resp.  \ ° : Gemmae, 
lapilli,  corallium,  etc.,  quae  in  maris  liltore,  aut 
fluminum  ripis  reperiuntur,  sunt  primo  occupantis. 
Fodinae  cretae,  salis,  carbonum,  etc.,  sunt  domini 
fundi,  quia  sunt  pars  fundi.  2°  Venae  autem  metal- 
lica? auri  et  argenti  probabiliter  sunt  nullius  domini, 
et  erutae  fiunt  primo  occupantis,  nisi  eas  princeps 
servet  sibi  uti  fieri  solet.  Jus  tamen  iilas  effodiendi 
tantum  competit  domino  loci,  seclusa  omni  lege  ef 
consuetudine  particulari,  nempe  privato  domino,  si 
sit  privatus  locus  ; reipublicae,  si  sit  publicus. 

13.  An  juste  prohiberi  possit  pastio  et  lignatio  in 
pascuo  et  silva  rcipubticce.  Resp.  rempublicatn  id 

posse  prohibere  juxta  quemdam  modum  et  mensu- 
ram ; non  vero  in  lotum,  quia  singuli  habent  jus 
sumendi  inde  sibi  necessaria. 

Ii.  Quale  peccatum  si  contra  justam  prohibitionem 
pascere  vel  ligna  cceciere.  Resp.  Si  quis  id  faciat  in 
loco  publico  communitatis  cujus  est  pars,  peccat 
tantum  venialiter,  nisi  valde  magnum  damnum  in- 
ferat ; nec  tenetur  ad  restitutionem.  Si  autem  id 
faciat  in  loco  alieno  aut  alteri  elocato,  peccat  pro 
ratione  rei  ablatae,  vel  damni  illati,  et  tenetur  ad 
restitutionem  si  haec  soleat  curari ; vel  ad  muletam 
pecuniariam,  si  apprehendatur. 

15.  Quomodo  acquiratur  dominium  in  thesaurum. 
Nota  : Thesaurus  est  vetus  depositio  pecuniae  cujus 
non  exstat  memoria,  sic  ut  jam  dominum  non  ha- 
beat : ubi  nomine  pecuniae,  intelliguntur  quaevis 
opes  mobiles,  v.  gr.  gemma,  torques,  etc.  Nunc 
resp.  Thesaurus,  jure  naturae  et  gentium,  nullius 
est,  et  transit  in  dominium  inventoris  occupantis  , 
jure  tamen  civili  multa  sunt  constituta  circa  domi- 
nium thesauri  acquirendum  ; et  quidem  jure  com- 
muni, ubi  receptum  est,  haec  observantur : i°  the- 
saurus in  proprio  fundo  inventus,  totus  est  invento- 
ris. 2°  Si  inventus  sit  fortuito  in  alieno  fundo  licet 
principis,  dimidium  est  inventoris,  et  dimidium 
domini  fundi ; si  autem  de  industria  quaesitus  sine 
consensu  domini,  totus  est  domini,  nempe  post  ju- 
dicis sententiam  ; quaesitus  autem  cum  consensu 
domini,  si  nullum  sit  pactum , totus  est  inventoris. 
5°  Qui  scit  alicubi  thesaurum  latere,  et  emit  locum 
antequam  eruat,  fit  dominus  totius  thesauri ; nec 
ideo  tenetur  pluris  locum  < emere,  quia  thesaurus 
non  est  pars  fundi,  adeoque  nec  in  bonis  ven- 
ditoris. 

16.  Cui  cedat  thesaurus,  si  in  loco  publico  vel  sa- 
cro inveniatur.  Resp.  Si  in  publico,  v.  gr.  in  flumine, 
platea,  via  publica,  etc.,  totus  videtur  esse  inven- 
toris; si  in  sacro  et  fortuito  sit  repertus,  probabi- 
lius est  totus  etiam  inventoris  ; si  autem  data  ope- 
ra, dimidium  cedet  Ecclesiae. 

17.  Quid  si  per  magiam  thesaurus  inventus  sit. 
Resp.  Totus  est  fisci,  nempe  post  sententiam  ju- 
dicis. 

18.  Quaenam  dicantur  haberi  pro  derelictis,  ita  ul 
eorum  dominium  concedatur  primo  occupanti.  Resp. 
1 0 esse  ea  quae  dominus  abjicit,  nolens  amplius 
esse  sua.  Hinc  ea  quae  in  tempestate,  levandae  na- 
vis causa, projiciuntur,  non  habentur  pro  derelictis; 
quia  dominus  ea  libentissime  servaret,  si  posset. 
2°  Videtur  tamen  haberi  pro  derelicto  ea  res  quae 
fluctibus  procul  abrepta  est,  et  dominus,  sciens  ubi 
sit  quaerenda,  non  curat  eam  recuperare ; vel 
quia  eam  parvi  facit,  vel  quia  essent  magnae  expen- 
sae faciendae 

CAPUT  YL 

De  modo  acquirendi  dominii  per  praescriptionem. 

1.  Quid  sit  praescriptio  et  usucapio?  Resp.  Nunc 
in  hac  materia,  utraque  ista  vox  fere  pro  eadem 
accipitur  sicque  definitur  • est  adeptio  dominii  per 

continuationem  possessionis  temporis  lege  definiti. 
Dicitur  usucapio,  eo  quod  dominium  ipso  usu  capi- 
tur ; dicitur  praescriptio,  eo  quod  per  possessionem 
tempore  praescripto  continuatam  acquiritur.  Per 
usucapionem  unus  ditatur  cum  jactura  alterius, 
sed  ex  justa  causa  et  auctoritate  publica,  adeoque 
sine  injuria,  cum  nullum  jus  violetur  ejus  qui  ja- 
cturam patitur.  Itaque  praescriptio  transfert  verum 
dominium  etiam  in  foro  conscientiae,  sic,  ut  si  is 
qui  aliquid  legitime  praescripsit,  postea  advertat 
fuisse  alienum,  illud  licite  retineat  : ita  communis 
doctorum.  Unicuique  enim  licet  retinere  id  cujus 
dominium  in  se  valide  et  licite  translatum  est , at- 
qui per  praescriptionem  transfertur  valide  et  licite 
dominium,  quia  in  republica  aut  in  principe  est 
potestas,  et  jus  disponendi  de  bonis  privatorum  ad 
bonum  commune,  adeoque  transferendi  eorum  do- 
minia, ut  litibus  et  incertitudini  dominiorum  ob- 
vietur , pacique  consulatur  ; ergo,  etc.  Aliud  est  de 
eo  qui  deprehendit  rem  sibi  adjudicatam  per  senten- 
tiam materialiter  injustam  ; ille  non  potest  in  con- 
scientia eam  sibi  retinere,  quia  judex  per  suam 
sententiam  non  confert  jus,  sed  tantum  declarat 
quis  videatur  habere  ; princeps  autem  legibus  prae- 
scriotionum,  causa  boni  publici,  istud  jus  vere  et 
realiter  confert. 

2.  Quot  conditiones  requirantur  ad  prcescriptionem? 
Resp.  requiri  quatuor  : la  est  possessio;  ut  habet 
regula  juris  in  6,  sic  : Sine  possessione  praescriptio 
non  procedit.  Possessio,  inquam,  civilis  tantum,  qua 
etiam  absentes  solo  animo  rei  nostrae  insistimus, 
sufficit.  Hinc  religiosus  professus  non  potest  quid- 
quam temporale  praescribere,  nec  laicus  res  sacras, 
v.  gr.  decimas  clericales  ; quia  non  possunt  ea  civi- 
liter possidere.  2a  Bona  fides,  quae  est  credulitas 
qua  quis  prudenter  sibi  persuadet  rem  esse  suam  , 
aut  saltem  nescit  esse  alienam  ; possessor  enim 
malae  fidei,  ut  habet  regula  juris  in  6,  nullo  tem- 
pore praescribit.  Requiritur  autem  bona  fides  quan- 
diu  currit  praescriptio,  ita  ut  haec  interrumpatur 
quamprimum  desinit  bona  fides.  3a  Titulus  probabi- 
liter praesumptus,  id  est,  qui  bona  fide  putetur  va- 
lidus, v.  gr.  donationis,  testamenti  successionis  ab 
intestato  emptionis,  permutationis , etc.  Non  est 
autem  opus  ut  sit  verus  aut  validus  ; validus  enim 
sine  praescriptione  sufficit  ad  transferendnm  domi- 
nium secuta  traditione,  sed  satis  est,  ut  probabili- 
ter putetur  verus.  4“  Tempus  lege  definitum,  nempe 
breve,  id  est,  decennio  minus  ; longum,  id  est,  de- 
cem annorum  inter  praesentes,  et  viginti  inter  ab- 
sentes ; longissimum,  id  est , triginta  aut  quadra- 
ginta annorum  ; immemoriale,  id  est,  cujus  initii 
non  exstat  memoria  apud  senes.  Secundum  jus 
commune  praesentes  censentur  qui  habitant  in  ea- 
dem provincia,  absentes  qui  in  diversa 

5.  An  dubitans  utrum  sit  res  sua,  censeatur  bona 
fide  possidere.  Resp.  Ad  inchoandam  possessionem, 
non  censetur  habere  bonam  fidem  quandiu  manet 
dubitatio  ; adeoque  non  procedit  praescriptio  , quia 

habebam,  requiritur  ut  determinate  judicem  eam 
esse  vel  nullius  vel  esse  meam.  Quando  autem  tale 
dubium  oritur  post  inchoatam  bona  fide  possessio- 
nem, non  tollit  bonam  fidem,  nec  praescriptionis 
continuationem  ; modo  facta  inquisitione  non  de- 
prehenderit esse  alienam,  tunc  enim  melior  csl 
conditio  possidentis. 

■4.  Si  quis  dubitando  an  res  sit  sua,  simul  dubitet 
an  eam  liceat  sibi  retinere,  et  tamen  retinet,  utrum 
bona,  an  mala  fide  continuet  possessionem.  Resp. 
Mala  fide  continuare,  quia  non  licet  operari  cum 
conscientia  dubia.  Unde  non  procedit  praescriptio. 

5.  Si  quis  ex  ignorantia  juris  rem  usurpet  ut  suam, 
v.  gr.  emptam  per  usuram,  suamque  esse  existimet : 
an  talis  habeat  bonam  fidem  ad  praescribendum  suffi- 
cientem. Resp.  1°  : Juris  clari  ignorantia,  etiamsi  in- 
culpata, non  sufficit  ad  praescribendam  rem  ; suffi- 
cit tamen  ad  praescribendos  fructus  ex  illa  re  per- 
ceptos, quia  error  circa  fructus  videtur  esse  error 
facti ; putat  enim  possessor  se  eos  percipere  ex  re 
sua.  2°  Ignorantia  tamen  vel  error  juris  valde  dubii 
sufficit  ad  praescriptionem  ipsius  rei  : ita  Lessius 
cum  aliis.  Quia,  inquit,  error  juris  dubii  perinde 
prodest  ad  praescriptionem,  sicut  error  facti.  5° 
Ignorantia  facti  causat  bonam  fidem  sufficientem 
ad  praescribendum  : ita  habetur  expresse  in  jure  ; 
et  doclores  communissime.  V.  gr.  si  accepisti  rem 
? fure,  nesciens  esse  furem,  illam  tenes  bona  fide. 
Sic,  si  emisti  rem  a pupillo,  nesciens  esse  pupillum, 
a praelato,  putans  capitulum  consensisse,  poles 
praescribere. 

6.  An  procedat  aliquando  praescriptio  cum  mala  fide. 
Resp.  nego.  Nam  leges  civiles  statuentes  praescriptio- 
nem triginta  aut  quadraginta  annorum,  etiam  cum 
mala  fide  procedere  sunt  abrogatae  per  jus  canoni- 
cum. Unde  ut  praescribam,  contra  debitum  pecunia- 
rium vel  contra  actionem  ad  tale  debitum,  quam  habet 
Petrus  in  me,  non  sufficit  ut  Petrus  toto  tempore 
non  exigat  debitum  aut  non  meminerit;  sed  requi- 
ritur ut  ego  certo  temporis  spatio  bona  fide  putem 
rne  nil  debere  Petro.  Cum  enim  peccem  non  solven- 
do, non  potest  mihi  procedere  praescriptio.  Sic,  etsi 
famulus,  intra  biennium  ex  quo  desiit  famulari, 
non  petat  stipendium  a domino,  non  potest  tamen 
dominus  praescribere  contra  istud  debitum,  nisi 
bona  fide  putet  solutum.  Dum  quis  autem  habet 
jus  servitutis  transeundi  per  meum  agrum,  pascen- 
di in  meis  praediis,  etc.,  cum  non  requiratur  ullus 
actus  in  me  ut  ego  contra  illud  praescribam,  sed 
sufficiat  ut  ipse  suo  jure  non  utalur  certo  tempore, 
uti  habetur  1.  Ilcec  autem  jura,  etc.,  non  sum  in 
mala  fide,  etsi  sciam  eum  istud  jus  habere,  quia 
nihil  facio  illicitum,  nec  teneor  eum  monere  ut  suo 
jure  utatur  (Lessius,  lib.  n,  cap.  G,  dub.  G ). 

7.  Quantum  temporis  requiratur  ad  praescribendum 
res  mobiles.  Resp.  i" : Ad  praescribendum  res  mobiles 
privati  hominis,  vel  etiam  Ecclesiae,  cum  titulo 
saltem  aestimato,  v.  gr.  putandojbona  fide  rem  so- 


lutam, emptam,  legatam,  donatam,  etc.,  requiritur 
et  sufficit  possessio  per  triennium  bona  fide  conti- 
nuata : ita  communiter  doctores  ex  variis  locis 
juris.  2° : Ad  praescribendum  res  mobiles  sine  titulo, 
requiruntur  triginta  anni,  sive  illae  sint  privatae  sive 
Ecclesiae  : ita  doctores,  ut  supra. 

8.  Quantum  temporis  requiratur  ad  praescribendum 
res  immobiles.  Resp.  1°  Ad  praescribenda  bona  im- 
mobilia privatorum,  cum  titulo,  requiritur  spatium 
decem  annorum  inter  praesentes  ; viginli  inter  ab- 
sentes. Sine  titulo  requiruntur  anni  triginta  : ita 
doctores  communiter.  Ex  jure,  pro  pra-scriptione 
autem  triginta  aut  quadraginta  annorum  ordinarie 
non  requiritur  titulus.  2"  Si  privatus  fuerit  pupil- 
lus, quandiu  est  in  ea  aetate  nulla  contra  eum  da- 
tur praescriptio,  sive  rerum  mobilium,  sive  immo- 
bilium, si  non  sit.  pupillus  ; sed  minor,  id  est,  non- 
dum habens  viginli  quinque  annos  expletos,  requi- 
runtur triginta  anni.  5°  Ad  praescribenda  bona 
immobilia  contra  Ecclesiam  Romanam  requiruntur 
centum  anni  ; contra  aliam  Ecclesiam  vel  hospi- 
tale, vel  monasterium,  vel  contra  pias  causas  re- 
quiruntur anni  quadraginta  : ita  communiter  docto- 
res ( Lessius,  lib.  n,  cap.  6,  dub.  7 ). 

9.  Quanto  tempore  praescribantur  servitutes,  et 
amittantur,  id  est  usucapione  acquiri,  1.  De  finali, 
cap.  De  longi  temporis  praescriptione  ; idque  verum 
est,  etiam  si  bona  fide  putans  esse  servum,  emeris. 
Ratio  est  quia  non  patitur  atqnitas  Iwminem  liberum 
fieri  servum  ex  errore  opinionis.  Resp.  1° : Servitus 
mere  personalis,  id  est,  quae  immediate  debetur 
personae,  nullo  tempore  praescribi  potest  ; servus 
tamen  praescribit  libertatem  contra  herum,  si  per 
viginti  annos  bona  fide  putaverit  se  liberum,  etsi 
titulum  libertatis  non  habeat.  2°  Servitus  mista  , 
qus  a re  debetur  personae,  v.  gr.  usulructus,  prae- 
scribitur cum  titulo  decem  annis  inter  praesentes, 
et  viginli  inter  absentes;  sine  titulo  annis  triginta, 
etc.  5°  Servitus  mere  realis,  sive  sit  continua  aut 
quasi  continua,  v.  gr.  tigni  immittendi,  stillicidii, 
aquaeductus  ; sive  discontinua  , v.  gr.  eundi  per 
tuum  agrum  ; cum  titulo  et  bona  fide  praescribitur 
decem  annis,  pra;sente  eo  contra  quem  agitur;  vi- 
ginti autem  annis,  eo  absente.  Imo  mere  realis 
continua  etiam  sine  titulo  cum  scientia  et  patientia 
adversarii  praescribitur  decem  annis  inter  praesen- 
tes, viginti  inter  absentes  ; discontinua  vero  sine 
titulo  non  prmscribilur  nisi  tempore  immemoriali. 
4°  Usulructus  et  omnis  servitus  quae  non  usu  seu 
non  utendo  amittitur,  exstinguitur  decem  annis 
inter  praesentes,  et  viginti  inter  absentes. 

10.  Quanto  tempore  praescribatur  jus  patronatus  et 
ipsum  beneficium.  Resp.  1° : Si  constet  Ecclesiam 
olim  fuisse  liberam,  jus  patronatus  seu  praesen- 
tandi a laico  praescribi  nequit  sine  titulo  ; jus 
autem  patronatus  in  Ecclesia,  etiam  parochiaH,  de 
quo  dubitatur  an  olim  fuerit  libera,  potest  prmscri- 
bi  a parochianis  cum  titulo  quadraginta  annis,  sine 
titulo  tempore  immemoriali.  2°  Jus  nominandi  re^ 

ctorem  aut  praelatum  in  Ecclesia  collegiata,  prm- 
scribi  potest  a laico  contra  Ecclesiam,  quadraginta 
annis  cum  titulo,  aut  tempore  immemoriali  sine 
titulo.  5°  In  Ecclesia  non  libera,  jus  patronatus  a 
laico  contra  verum  patronum  praescribi  potest  cum 
titulo  colorato  decem  annis  inter  praesentes,  viginti 
inter  absentes  ; sine  titulo  autem,  triginta  annis. 
4°  Beneficium  ecclesiasticum  cum  titulo  colorato 
praescribi  potest  contra  alium,  ad  quem  vere  perti- 
nebat, decem  annis  inter  praesentes,  viginti  inter 
absentes.  Sine  titulo  non  potest  praescribi, quia  non- 
nisi institutione  canonici  acquiritur  ejus  possessio. 
5°  Qui  pacifice  aliquod  beneficium,  sine  Simoniaco 
ingressu  , triennio  possidet , praescribit  contra 
actionem  cujusvis  impeti  toris  , ex  regula  cancel- 
larim 55. 

11.  Quanto  tempore  praescribantur  debita,  actio- 
nes, hypotheca’,  legata,  majoratus,  etc.  Prnsp.  1°:  De- 
bita rerum  mobilium  et  immobilium  praescribuntur 
cum  bona  fide  triginta  annis  contra  creditores,  et 
ad  ea  petenda  excluditur  actio  : ita  communiter 
( 1.  Sicut,  cap.  De  prccscript.  ).  Multae  tamen  actio- 
nes breviori  tempore  excluduntur  seu  praescribun- 
tur ; v.  gr.  actio  redhibitoria  ad  temperandum 
pretium  ob  rem  vitiosam  emptam,  praescribitur  sex 
mensibus  a die  qua  vitium  cognitum  fuit;  actio 
quanti  minoris  ad  recuperandam  partem  pretii  rei 
male  emptae,  praescribitur  uno  anno,  uti  actio  inju- 
riarum ; actio  ad  reclamandum  contra  professionem 
religiosam  exstinguitur  quinquennio,  et  sic  de 
aliis.  2°  Si  res  liypolhecata  possideatur  bona  fide  a 
debitore  vel  ejus  haerede,  non  exstinguitur  actio 
hypothecaria  quam  creditor  habet,  nisi  quadraginta 
annis.  5°  Quando  bona  alicujus  ob  non  solutum 
vectigal  vel  quid  simile  ipso  facto  sunt  fisco  addi- 
cta, praescribitur  a reo  et  ejus  haeredibus,  contra 
actionem  fisci,  quinquennio  ; ob  aliud  crimen  reus 
non  potest  praescribere,  sed  possunt  istorum  bono- 
rum haeredes  quinquennio.  4°  Legata  et  fideicom- 
missa non  possunt  praescribi  contra  legatarium  et 
fideicommissarium  nisi  triginta  annis.  Idem  dic  de 
majoratuet  primogenio, 

12.  Quanto  tempore  praescribit  qui  rem  accipit  a 
possessore  mala;  fidei  vel  ab  eo  qui  mala  fide  tra- 
didit. Resp.  Qui  accipit  rem  ut  haeres  immediatus, 
non  potest  eam  praescriptione  ordinaria  praescri- 
bere, etsi  bona  fide  acceperit  et  possederit : ita  do- 
ctores  communiter.  Ratio  est,  quia  haeres  imme- 
diatus juris  fictione  censetur  una  eadem  persona, 
cum  de  furto  quem  repraesentat,  et-  eorum  possessio 
quasi  una  continuata  possessio.  Dixi  prcescriptione 
ordinaria,  quia  non  est  improbabile  eum  posse  prae- 
scribere spatio  triginta  annorum.  Haeres  autem 
mediatus,  seu  haeres  hujus  haeredis  potest  eam 
( modo  non  sit  furtiva  aut  vi  possessa ) praescri- 
bere tempore  ordinario,  si  tam  ipse  quam  haeres  a 
quo  immediate  accepit,  fuerint  in  bona  fide  ; quia 
illa  fictio  de  mala  fide  non  transit  ad  secundum  : 
nti  enim  umbra  non  parit  umbram,  ita  nec  fictio 


fictionem.  Idem  dic  de  donatario,  legatario,  empto- 
re, cum  personam  sui  auctoris  multo  minus  reprae- 
sentent, ideoque  possunt  proscribere  tempore  or- 
dinario. Excipe  duos  casus  : 1°  si  res  sit  immobilis, 
et  is,  contra  quem  praescribitur  ignoret  eam  ab  alio 
possideri,  v.  gr.  fuisse  alteri  venditam,  etc.  ; 2°  si 
res  sit  furtiva  vel  vi  possessa,  tunc  enim  requirun- 
tur triginta  anni,  Idque  ex  juris  dispositione 

15.  Quantum  temporis  requiratui  ut  consuetudo 
praescribat  contra  legem.  Resp.  1° : Si  consuetudo  vi- 
geat sciente  et  tolerante  principe,  non  requiritur 
certum  tempus,  ut  ea  legem  tollat  ; tollit  enim  le- 
gem dum  passim  agitur  contra  eam,  sciente  et  to- 
lerante principe,  quia  dum  tunc  silet  princeps, 
censetur  consentire  ut  lex  non  servetur  ob  bonum 
publicum,  adeoque  tollere  legis  obligationem  ; quod 
ante  spatium  decem  annorum  potest  accidere.  2°  Si 
consuetudo  vigeat  ignorante  principe,  ut  censea- 
tur legitime  praescripta,  possilque  legem  tollere, 
requiruntur  decem  anni  quibus  ista  consuetudo  a 
subditis  bona  fide  promiscue  sit  servata  ; eosque 
sufficere  1°  ad  civilem  legem  tollendam,  probatur, 
quia  consuetudo  longa,  id  est  decem  annorum,  ha- 
bet vim  legis  civilis,  eamque  instar  legis  jubet  ser- 
vari ; 2°  etiam  ad  ecclesiasticam  legem  tollendam, 
nondum  usu  receptam,  decem  annos  sufficere  docet 
Navarra  cum  multis  aliis  doctoribus  : quia  cum 
non  obliget  lex  quae  non  est  recepta,  facilius  inva- 
lescit adversus  eam  consuetudo,  ita  ut  post  decen- 
nii consuetudinem  non  sit  obligatio  ad  eam  admit- 
tendam, nisi  princeps  de  novo  eam  constituat.  Imo 
licet  usu  fuerit  recepta,  non  improbabiliter  etiam 
decem  anni  sufficiunt;  tutius  est  tamen  in  hoc 
sequi  sententiam  communem  quae  requirit  quadra- 
ginta annos.  Denique  si  consuetudo  sit  aliquo  modo 
contra  jus  Ecclesiae,  ad  praescriptionem  requiruntur 
quadraginta  anni. 

14.  Qucenam  res  non  possunt  pratscribi.  Resp. 
Multa  quae  dicuntur  in  jure  non  posse  praescribi, 
intelligenda  sunt  de  tempore  ordinario,  non  de  ex- 
traordinario triginta  aut  quadraginta  annorum,  aut 
immemoriali.  Sed  quae  nullo  modo  praescribi  pos- 
sunt, haec  sunt  : 1°  exemptio  ab  obedienlia  supe- 
rioris ; 2°  res  publicis  usibus  deputatae,  v.  gr.  fo- 
rum, via  publica,  pons  ; 5°  jus  primaevum  et  funda- 
mentale decimarum  a laico  percipiendarum  ; 4°  li- 
mites provinciarum,  episcopatuum,  parochiarum  , 
si  de  eis  constet  ; si  autem  non  constet,  possunt 
praescribi. 

io.  Quando  praescriptio  dicatur  non  procedere,  dor- 
mire, interrumpi.  Resp.  1°  : Dicitur  non  procedere, 
dum  ob  aliquam  causam  non  incipit,  vel  non  potest 
incipere ; v.  gr.  si  desit  bona  fides,  possessio  ci- 
vilis, titulus  pro  praescriptione  temporis  ordinarii. 
2°  Dicitur  dormire,  dum  inchoata  cessat,  et  postea 
currit  cum  priore  tempore,  v.  gr.  tempore  pestis, 
aetatis  pupillaris,  etc.  5°  Dicitur  interrumpi,  dum 
inchoata  cessat,  et  postea  de  novo  inchoatur  ila  ut 
non  currat  cum  priore  tempore. 

1(5-  Quid  sit  restitutio  in  integrum.  Resp.  Est  re- 
medium juris,  quo  judicis  auctoritate  dominium 
praescriptione  amissum  recuperatur.  Conceditur 
minoribus  viginti  annis,  piis  locis  et  ecclesiis, 
et  interdum  majoribus  in  praescriptione  decem 
et  viginti  annorum.  Habent  hi  quatuor  annos  ad 
repetendas  suas  res,  postquam  sciverint  completam 
praescriptionem. 

CAPUT  VII. 

De  injuria  et  restitutione  in  genere. 

1.  Quid  sil  injustitia  et  injuria.  Resp.  Injustitia 
sumitur  dupliciter  : 1°  generice,  estque  quaevis  legis 
violatio,  et  dicitur  iniquitas ; 2°  specifice,  estque 
vel  actualis,  quae  alieni  juris  violatio  seu  injuria 
dicitur;  vel  habitualis,  quae  est  non  tantum  realis 
pravae  voluntatis  dispositio,  sed  etiam  moralis,  et 
imputativa,  es  actibus  injustis  relicta  ; fit  autem 
alteri  injuria,  tum  commissione,  tum  omissione. 

2.  An  dicatur  aliquis  injustus  eo  ipso  quod  fecit 
aliquid  injustum.  Resp.  affirmative.  Si  id  faciat 
sciens  et  sponte,  vel  saltem  ex  ignorantia  culpabili, 
aut  ex  vi  externa  resistibili ; secus  vero,  si  es 
ignorantia  inculpata,  aut  ex  vi  externa  irresislibili, 
non  consentiendo. 

5.  An  quis  volens  possit  pati  injuriam.  Resp.  Pro- 
prie loquendo  nego.  Pati  enim  injuriam  est  violari 
jus  patientis  ; si  ergo  velit,  non  violatur  ejus  jus, 
quia  jam  cedit  jure  suo,  seu  illud  a se  abdicat. 
Hinc  potest  quis  inferre  injuriam,  et  alter  eam  non 
pati,  v.  gr.  detrahens  famae  alterius,  illi  infert  in- 
juriam ; sed  si  iste  cedat  jure  suo,  volendo  injuria 
affici,  non  patitur  injuriam.  Contra  potest  quis  in- 
juriam pari,  et  alter  non  inferre  ; v.  gr.  si  quis 
emat  rem  vitiosam  , quam  alter  putavit  esse 
bonam. 

4.  Quid  sit  restitutio.  Resp.  Est  rei  acceptae  red- 
ditio, vel  damni  illati  compensatio. 

5.  Unde  restitutionis  obligatio  nascitur.  Resp  : Ma- 
stiti» 1°  ex  injusta  acceptione,  sive  per  furtum, 
sive  per  damnum  inique  illatum  ; quicunque  enim 
damnum  alteri  infert,  aufert  aliquid  ab  eo,  et  violat 
aequalitatem  quam  postulat  justitia  commutativa  ; 
ergo  ex  lege  justitiae  commutativae  ob  injustam 
acceptionem  tenetur  ad  restitutionem.  2°  Ex  re  ac- 
cepta sive  juste  sive  injuste,  id  est,  tum  ex  ea  quae 
a domino  ablata  est,  v.  gr.  equus,  vestis,  pecunia  ; 
tum  ex  ea  quae  alteri  debetur,  et  apud  me  retine- 
tur, v.  gr.  res  vendita  quae  apud  me  est.  Quicun- 
que enim  habet  rem  alterius,  etsi  nullam  injuriam 
intulerit,  habet  tamen  plus  quam  suum,  et  verus 
dominus  tanlumdem  habet  minus  quam  suum. 
Ergo  ut  fiat  aequalitas  jusLitiae  commutativae,  per 
quam  tribuitur  unicuique  quod  suum  est,  ista  res 
debet  domino  restitui. 

6.  An  nascatur  obligatio  restitutionis  ob  damnum 
illatum  sine  culpa,  aut  ex  levi  culpa  extra  officium 
et  contractum.  Resp.  1°:  Quando  non  intercessit  con- 
tractus, non  oritur  obligatio  restitutionis,  saltem  in 
fore  conscientiae,  ob  damnum  ex  culpa  levi  vel  le- 


vissima, id  ex  omissione  diligentiae  et  circumspe- 
ctionis, quam  solent  diligentiores  vel  diligenlissimi 
illius  artis  vel  professionis  adhibere.  Nemo  enim 
tenetur  diligentiam  adhibere  majorem,  ne  suo  opere 
ut  non  noceat  alteri  quam  isti- homines  adhibent; 
ergo  damnum  eveniens  non  debet  illi,  ulpote  invo- 
luntarium, imputari.  Deinde  non  tenetur  ratione 
contractus,  cum  nullus  intervenerit,  nec  ratione 
rei  acceptae,  cum  ea  non  exstet ; neque  ratione  in- 
justae acceptionis  cum  non  fuerit  peccatum;  ergo, 
etc.  Si  autem  damnum  acciderit  ex  culpa  lata,  id 
est,  ex  omissione  diligentiae  et  circumspectionis, 
quam  passim  homines  ejusdem  conditionis  adhi- 
bere solent,  tunc  tenebitur  ad  restitutionem  ; cen- 
sebitur enim  illi  damnum  voluntarium,  quia  non 
fecit,  quod  potuit  et  debuit.  Si  tamen  hoc  damnum 
evenerit  ex  ejus  omissione  ob  naturalem  illius  in- 
considerationem,  v.  gr.  si  egrediens  domo  alia  co- 
gitatione abreptus  non  clausit  ostium,  et  hinc  fu- 
res multa  subripuerunt;  aut  non  exstinxit  candelam, 
et  hinc  exarsit  incendium,  etc.,  nihilque  in  hoc 
peccaverit,  non  tenebitur  ad  restitutionem,  quam- 
vis in  foro  externo,  diceretur  hoc  ex  lata  culpa 
.provenisse.  2°  Ut  quis  ex  culpa  lata  teneatur  sub 
mortali  ad  restitutionem,  debet  fuisse  commissum 
peccatum  mortale  in  damno  illato  ; quando  autem 
damnum  fuit  grave,  ordinarie  negligentia  seu  culpa 
qua  commissum  est,  censetur  gravis  seu  mortalis, 
nisi  aliunde  constet  non  fuisse  ; praecipue  si  fuit 
actio  externa  : quia  ineonsideratio  imperfecta  ra- 
rius accidit  circa  opera  externa,  quam  circa  subitos 
internos  animi  motus.  Quando  autem  in  damno  in- 
ferendo intervenit  tantum  venialis  culpa,  licet  qui- 
dam dicant  esse  obligationem  sub  veniali  restituen- 
di ; verius  tamen  videtur  nullam  esse : Sylvesler 
et  alii  doctores,  quia  cum  id  ex  quadam  inconsi- 
deralione  et  animi  praecipitatione  evenit,  censetur 
quasi  fortuito,  accidisse. 

7.  An  nascatur  obligatio  restituendi  ex  damno,  culpa 
levi  vel  levissima,  in  officio  aut  consilio  dando  com- 
missa. Resp.  1°  : Nemo  tenetur  in  foro  conscientiae 
ad  restitutionem  ex  culpa  levi  vel  levissima  in  offi- 
cio commissa  ; v.  gr.  advocatus,  medicus,  archite- 
ctus, magistratus,  princeps,  sed  tantum  ex  culpa 
gravi.  Non  enim  tenetur  in  suo  officio  esse  pruden- 
tior  et  diligen tior  quam  passim  homines  ejusdem 
conditionis  esse  solent.  2°  Si  dans  consilium  sit 
parochus,  confessarius,  concionator,  theologus,  etc., 
tenetur  ad  restitutionem  damni  secuti  ratione  igno- 
rantiae crassae  vel  culpae  latae : quia  talis  ex  officio 
et  professione  tenebatur  scire  quid  erat  respon- 
dendum, et  credebatur  ad  hoc  capax;  ergo  male 
respondendo  fuit  causa  damni  secuti.  Non  tamen 
tenetur,  si  respondit  juxta  opinionem  vere'  proba- 
bilem ; aut  simpliciter  aperuit  suam  opinionem, 
dicens  ita  sibi  videri  ; non  autem  suasit  ut  alter 
cam  sequeretur,  aut  tantum  dubitare  se  indicavit, 
tunc  enim,  si  alter  sequatur,  sule  temeritati  ascri- 
bat. 5°  Si  dans  consilium,  erat  parunt  peritus  rerum, 

ile  quibus  consulebatur,  utpole  ad  ejus  professio- 
nem non  pertinentibus,  et  alter  sciens  ejus  insci- 
tiam petat  consilium,  consultor  non  tenebitur  illi  ad 
restitutionem ; quia  debet  sibi  imputare,  si  ex  illo 
consilio  damnum  accipiat ; scienti  enim  et  volenti 
non  fit  injuria. 

8.  An  nascatur  obligatio  restitutionis  damni  ex 
culpa  levi  vel  levissima  quando  aliquis  contractus 
intercessit.  Resp.  1° : Si  res  commodota,  locata,  oppi- 
gnorata  pereat  fortuito,  apud  commodatarium  aut 
locatorem,  ad  nullam  ipse  restitutionem  tenetur, 
nisi  sit  conventum  de  restituendo,  quomodocunque 
periret,  aut  fuerit  in  mora  rem  depositam  resti- 
tuendi, aut  culpabiliter  casui  fortuito  dederit  occa- 
sionem. Probatur,  quia  res  quaeque  domino  suo  perit, 
si  nulla  intervenerit  culpa  aut  pactio,  ratione  cujus 
tenearis  ad  damnum  sarciendum.  2°  Jure  naturali 
nemo  tenetur  de  damno  in  re  alterius,  licet  apud  ipsum 
sit  ex  contractu,  nisi  ob  dolum  aut  culpam  latam; 
quia  jure  naturae  nemo  tenetur  adbibere  majorem 
diligentiam  in  custodia  rei  commodatae,  conductae, 
elc.,  quam  in  re  propria,  et  quam  ipse  dominus 
adhibuisset,  si  apud  ipsum  mansisset.  Ergo  si  hac 
adhibita  pereat , perit  sine  culpa,  adeoque  sine  in- 
justitia, et  sine  obligatione  in  conscientia  restitu- 
endi damnum,  cum  nulla  hic  sit  commissa  injustitia. 
Jure  tamen  positivo  humano  sic  statutum  est : si 
res  alterius,  v.  gr.  equus,  liber,  elc.,  sit  apud  te 
per  contractum,  qui  in  tuam  solius  utilitatem  ten- 
dat, et  pereat  non  tantum  ex  lata,  sed  ex  levi,  et 
levissima  tua  culpa , teneris  ad  restitutionem ; si 
autem  contractus  tendat  in  solam  domini  utilitatem 
re  pereunle,  teneris  tantum  ad  restitutionem,  ex 
dolo  aut  culpa  lata;  si  tendat  in  utriusque  utili- 
tatem, teneris  tantum  ex  culpa  lata  et  levi;  non  au- 
tem ex  levissima ; atque  hac  videntur  obligare  in 
conscientia  ante  sententiam  judicis  juxta  commu- 
niorem sententiam,  contra  Sotum  et  quosdam  alios 
putantes  non  obligare  ante  sententiam. 

9.  An  sit  obligatio  restitutionis  ex  damno  cau- 
sato cum  ignorantia  comitante,  v.  gr.  si  occidas 
inimicum  putando  esse  feram.  Resp.  negative.  Si 
fuerit  ignorantia  inculpata ; illa  enim  hominis  occi- 
sio fuit  involuntaria. 

10.  An  restitutio  sit  ad  salutem  necessaria.  Resp. 
Ipsa  restitutio  externa  est  necessaria  ad  salutem, 
si  facultas  suppetit ; si  autem  non  suppetit,  quam- 
vis ista  externa  restitutio  non  sit  necessaria,  tamen 
propositum  restituendi  est  necessarium.  Hinc  ani- 
mae defunctorum,  qui  vel  defectu  potentiae,  vel  ex 
ignorantia  inculpabili  non  fecerunt  restitutionem, 
aut  non  solverunt  debita,  non  delinentur  in  purga- 
torio donec  pro  illis  fiat  restitutio  aut  debitorum 
solutio  ab  haeredibus;  quia  ista  restitutio  et  solu- 
tio est  tantum  necessaria  necessitate  praecepti  ad 
salutem,  non  medii,  adeoque  cum  fieri  nequit,  non 
obligat. 

Hoc  restitutionis  praeceptum  est  partirn  affirma- 
ihum,  seu  positivum,  quatenus  rxplicile  praecipit 


actionem  positivam  restituendi ; partim  negativum» 
quatenus  implicite  prohibet  detentionem  rei  alienae. 
Unde  obligat  semper  pro  semper;  nempe  dum  spe- 
ctatis omnibus  circumstantiis,  rei  dominus  censetur 
rationabiliter  invitus,  ne  diutius  differatur. 

CAPUT  VIII. 

De  restitutione  pro  injuriis  in  res  spirituales  illatis. 

1.  An  qui  privavit  aliquem  per  injuriam  aliauo  sen- 
su, vel  usu  rationis,  teneatur  ad  restitutionem.  Resp. 
praecise  pro  damno  sensuum,  vel  usus  rationis, 
probabilius  eum  non  teneri  ad  restitutionem,  quia 
ista  bona  sunt  superioris  ordinis,  nec  pecunia  com- 
pensari possunt;  sed  tantum  tenetur  resarcire  da- 
mnum temporale,  quod  inde  sequitur. 

2.  An  qui  metu  vel  fraude  pertraxit  alium  in  pec- 
catum, teneatur  ad  restitutionem.  Resp.  1°  : Qui 
minis  aut  vi  traxit  alium  ad  peccatum,  tenetur  ex 
justitia  vim  tollere,  eumque  suae  libertati  resti- 
tuere ; item  qui  falsa  doctrina  alium  decepit  et  de- 
duxit in  errorem  circa  fidem,  mores,  etc.,  tenetur 
ex  justitia  eum  dedocere,  nisi  jam  sit  dedoctus. 
Non  tamen  tenetur  ex  justitia  curare  ut  hic  et  ille 
convertatur,  sed  tenetur  prae  caeteris  ex  charilale 
id  curare,  et  quidem  in  necessitate  sub  mortali. 
2°  Si  is  qui  fraude  inductus  est  in  errorem,  faciat 
opus  malum,  antequam  veritatem  agnoverit,  inipa- 
talur  ei  qui  eum  decepit;  quamvis  qui  fecit,  ob 
ignorantiam  inculpatam  non  peccasset. 

5.  An  qui  avertit  aliquem  a religione,  teneatur  ad 
aliquam  restitutionem  Resp.  1° : Is  quinovilium  sine 
vi  aut  fraude  a religione  extraxit,  non  tenetur  ex 
justitia  aliquid  religioni  restituere;  quia  ante  vo- 
ta religio  non  habet  jus  ad  illum.  2°  Si  autem  vi 
vel  fraude  illum  abduxit  a religione  profitenda, 
tenetur  ex  justitia  monasterio  compensare  damnum 
juxta  spem  quam  habebat  ex  ejus  donatione,  hae- 
redi tale  , industria  : quia  licet  monasterium  non 
habeat  jus  ad  illa,  habet  tamen  jus,  ne  vi  aut 
fraude  eum,  qui  statuit  ingredi,  et  ex  quo  aliquid 
sperabatur,  avertas.  5°  Qui  vi  vel  fraude  abduxit 
professum  a religione,  tenetur  monasterio  compen- 
sare valorem  emolumenti  temporalis  perditi  ob  ejus 
egressum.  Secus  autem,  si  tantum  consilio  aut 
precibus  sine  vi  et  fraude  eum  abduxit. 

CAPUT  IX. 

De  restitutione  pro  injuriis  in  corpus  proximi  illatis 
homicidio  vel  mulilalione. 

1.  An  liceat  malefactores  occidere.  Resp.  licere 
auctoritate  publica,  non  privata  , quod  intelligo  de 
occisione  ad  punitionem,  non  ad  necessariam  sui 
defensionem;  nec  obstat  quod  interdum  permitta- 
tur, ut  quivis  possit  occidere  publicos  reipublicae 
hostes,  v.  gr.  latrones,  aut  proscriptos,  quos  bannilos 
vocant,  quia  tunc  non  occiduntur  auctoritate  pri- 
vata, sed  publica  concessa  a principe,  qui  illam 
dare  potest  ad  bonum  publicum,  probabiliter  etiam 
extra  territorium  proscribentis. 

2.  An  liceat  parenti  filiam,  aut  marito  adulterum 
in  adulterio  deprehensos  occidere.  Resp.  Nego,  quia 


1569 


APPEND.  I.  — DE  JCST1TIA  ET  JURE. 


hoc  nullo  jure  divino  concessum  est,  et  leges  qua- 
dam civiles  contrarium  significantes  reprobantur 
per  canones;  aut  solum  sic  intelligendce  sunt,  ut 
liberent  interfectorem  a poena  in  foro  civili  ob  ju- 
stum in  tali  casu  dolorem  et  efferventem  iras  motum. 
Exponitur  enim  sine  necessitate  manifesto  damna- 
tionis aeternae  periculo  anima  eorum,  qui  sic  inter- 
ficiuntur. Post  sententiam  autem  legitime  latam, 
tunc  possunt,  ut  fit  in  quibusdam  regnis. 

5.  An  aliquando  liceat  seipsum  occidere  aut  mu- 
tilare. Resp.  1°  : Nunquam  licet  propria  auctoritate 
seipsum  directe  occidere,  quia  lioc  repugnat  cliari- 
tati  erga  se;  tum  justitiae  legali  erga  rempublicam, 
cujus  membra  sumus,  tum  subjectioni  erga  Deum, 
qui  dominus  est  vitae.  Dixi  propria  auctoritate, 
quia  ex  Dei  praecepto  aut  ejus  instinctu  id  licet:  ut 
patet  in  sancta  Apollonia  quae  se  ultro  in  ignem 
projecit,  et  in  aliis  martyribus ; quamvis  possist 
etiam  excusari  ob  ignorantiam  invincibilem.  Dixi  di- 
recte, quia  ex  justa  causa  potest  quis  interdum  ali- 
quid facere  vel  omittere,  unde  sciatur  certo  vel  fere 
certo  mors  indirecte  secutura;  v.  gr.  reus  potest 
non  fugere  ex  carcere  , etsi  certo  sciat  se  morte 
plectendum;  miles  potest  et  debet  non  deserere  sta- 
tionem, licet  praevideat  se  occidendum  ; juste  dam- 
natus (non  autem  injuste)  ad  fame  moriendum, 
potest  abstinere  a cibo  clam  oblato ; potest  quis  se 
objicere  telo  ad  conservandam  vitam  priricipis  aut 
amici ; potest  quis  in  naufragio  alteri  permittere  ta- 
bulam nondum  a se  occupatam,  imo  juxta  varios, 
etiam  occupatam;  potest  quis  omittere  remedia  ni- 
mis pretiosa,  aut  nimis  dolorifera  ad  conservandam 
vitam  ; et  juxta  varios,  ignem  navi  injicere,  ne  in 
hostium  potestatem  veniat;  desilire  ex  turri  incensa 
ad  vitandam  mortem  atrociorem,  etc. ; sic  excusan- 
tur Samson  et  Eleazarus. 

Resp.  2°  : Non  licet  extra  casum  necessitatis  sei- 
psum mutilare,  seu  aliquo  membro  privare;  in  ne- 
cessitate licet,  v.  gr.  ad  servandam  vitam,  aut  ad 
graves  vitandos  dolores,  etc. 

Resp.  3°:  Qui  scipsos  occidunt,  jure  canonico  pri- 
vantur sepultura  ecclesiastica  et  suffragiis,  nisi  ante 
mortem  secutam  dederint  signa  poenitentiae;  in  du- 
bio donantur  sepultura. 

4 An  liceat  aliquando  interficere  innocentem. 
Resp.  Directe  interficere  nunquam  beet  : Insontem 
et  justum  non  occides  ( Exod . xxm,  7 ),  quia  solus 
Deus  est  vitae  humanae  dominus.  Indirecte  tamen 
aliquando  licet,  non  intentando  ejus  mortem,  ut 
quando  in  bello  subruenda  est  turris  in  qua  aliqui 
innocentes  cum  nocentibus  conclusi  sunt.  Item  si 
tyrannus,  toti  urbi  minetur  excidium,  nisi  quispiam 
innocens  ei  tradatur  ad  occidendum  ; probabile  est 
quod  respublica  possit  praecipere  ei  ut  adeat  tyran- 
num, cum  ipse  tunc  teneatur  vitam  suam  postponere 
bono  publico. 

*>.  An  liceat  alterum  occidere  ad  vitee  propria;  de- 
fensionem. Resp.  licere  cum  moderamine  inculpatae 


tutelae  : id  est,  si  serves  eam  defensionis  modera- 
tionem, ut  non  magis  noceas  invasori,  quam  ne- 
cesse  sit  ad  injuriam  propulsandam ; quod  etiam 
verum  est,  licet  praevideas  alterum  fortasse  inde 
damnandum,  eo  quod  sil  in  malo  statu ; non  enim 
idcirco  privaris  jure  te  ipsum  defendendi.  Invasus 
tamen  debet  fugere  potius  quam  occidere  invaso- 
rem, si  possit  siiie  dedecore  et  magno  incommodo, 
sicut  possunt  religiosi  et  clerici,  ,etc.  qui,  saltem  ex 
charitale  ad  id  tenentur;  aliud  est  de  viro  militari 
et  nobili  cui  fuga  foret  ignominiosa. 

G.  An  liceat  dare  pharmacum  matri  yravidee  de 
vita  periclitanti , si  proles  putetur  inde  moritura. 
Resp.  1°  : Si  pharmacum  directe  tendat  ad  foetus, 
quamvis  nondum  animali,  expulsionem,  non  licet ; 
ut  habetur  ex  propositione  54,  inter  sexaginta  quin- 
que damnatas  ab  lnnocentio  XI;  2°  si  foetus  non- 
dum sit  animatus,  aut  jam  animatus  non  putetur 
ad  baptismum  perventurus,  tunc  licet  matri  praebe- 
re pharmacum  directe  tendens  ad  ejus  curationem, 
etsi  videatur  abortus  per  accidens  forte  secuturus; 
5°  si  sit  spes,  morienle  matre,  prolem  ad  bapti- 
smum perventuram,  non  potest  mater  talepharma- 
cum  sumere,  quia  tunc  tenetur  aeternam  prolis  sa- 
lutem vitae  suae  corporali  anteponere;  non  licet 
tamen  secare  ventrem  matris,  ex  illa  sectione  certo 
moriturae,  ad  servandam  prolem. 

7.  An  liceat  furem  occidere,  in  defensionem  facul- 
tatum suarum.  Resp.  licere  si  sint  res  magni  mo- 
mcEti,  nec  sit  probabilis  spes  aliter  illas  recuperandi 
aut  servandi.  Requiritur  autem  ut  fur  rem  luam 
adhuc  invadat,  aut  saltem  eum  fugientem  ita  per- 
sequaris , ut  censearis  adhuc  esse  in  civili  ejus 
possessione;  si  enim  rem  tuam  jam  in  tuto  posue- 
rit, et  possessionem  acquisierit,  non  tibi  licet  am- 
plius ad  eam  recuperandam  vim  inferre,  sed  debes 
ad  juris  remedia  recurrere.  Atque  haec  responsio 
maxime  vera  est  de  fure  nocturno  effringente  fores, 
etc.,  quia  tunc  saepe  etiam  subest  vitae  periculum- 
Non  licet  autem  occidere,  quem  sufficienter  poles 
monitis  aut  verberibus  multatum  expellere;  alio- 
quin  non  servaretur  moderamen  inculpatae  tutelae. 

8.  An  liceat  alterum  occidere  in  defensionem  pu- 
dicitiae. Resp.  affirmative.  Hoc  enim  bonum  est 
longe  majoris  momenti  quam  opes;  si  qui  aliquando 
videantur  contrarii,  intelligendi  sunt  de  interficiente 
ex  odio  aut  alio  pravo  affectu,  aut  non  servato 
moderamine  inculpatae  tutelae.  Quamvis  persona 
sollicitata  ad  impudicitiam  sufficienter  repellat  sol- 
licitantem , saepe  tamen  potest  verbis  adjungere 
alapas  et  similia,  imo  id  saepe  expedit;  nec  scru- 
pulose hac  in  parte  agendum  est , ut  monet  Lugo, 
praesertim  dum  sollicitans  venit  ad  tactus  aut  oscu- 
la, quia  homines  lascivi  non  facile  desistunt  pro- 
pter sola  verba,  et  talis  percussio  in  hisce  circum- 
stantiis semper  habet  sufficientem  rationem  just^ 
defensionis  aut  fraternae  correctionis  ■ sive  pro  prae- 
senti sive  pro  futuro. 

9.  An  liceat  pro  defensione  alterius  occidere  inva- 
sorem, et  an  sit  obligatio.  Resp.  lieere  aliquando  pro 
tuenda  vita  innocentis  occidere  invasorem,  saltem 
quando  opem  nostram  implorat , aut  nobis  specia- 
liter conjunctus  est,  imo  tenemur  interdum  ex  cha- 
ritate,  non  tamen  cum  gravi  nostro  incommodo 
aut  periculo,  insuper  nonnulli  ad  hoc  tenentur  ex 
justitia,  ut  praetores,  magistratus,  etc.,  adeoque  ad 
damnum  ex  ista  omissione  secutum. 

-10.  Quando  homicidium  casuale  est  peccatum,  et 
quando  non , Resp.  Homicidium  quod  omnino  casu 
fit  non  est  peccatum  ; dicitur  autem  casu  fieri , 
quod  nec  in  se,  nec  in  causa  sua  est  voluntarium  ; 
v.  gr.  si  causa  illius  non  fuit  efficax , ut  laesio  le- 
vis, si  dando  operam  rei  licitae,  aut  illicitae , adhi- 
bita est  sufficiens  cautio  ne  quid  damni  inde  seque- 
retur. Quando  occisio  autem  non  omnino  casu  fit, 
eo  quod  in  opere  periculoso , non  est  adhibita  cau- 
tio necessaria,  tunc  erit  peccatum  homicidii  et  in- 
justitiae , mortale  vel  veniale  pro  ratione  negligen- 
tiae  majoris  vel  minoris  ; quia  est  voluntaria  in 
causa , nempe  in  omissione  debitae  cautelae  et  cir- 
cumspectionis. Idem  dicendum  de  laesione  facta  a 
tuo  animali , quod  antea  noveras  pronum  ad  laeden- 
dum , nec  domi,  ut  oportebat,  religasti. 

11.  Quantum  teneatur  injustus  homicida  vel  mu- 
tilator restituere.  Resp.  1°  teneri  solvere  integras 
expensas  factas  in  curationem  laesi  , ipse  enim  fuit 
earum  causa  efficax.  Item  tenetur  restituere , non 
quidem  quantum  erat  lucraturus , sed  quantum  spes 
lucri  valebat , deductis  qua;  consumere  solebat.  2° 
Si  homicida,  aut  qui  laesit,  moriatur,  tenentur  hae- 
redes ex  ejus  bonis  damna  compensare. 

12.  An  quando  homicida  sustinuit  poenam  talionis , 
debeat  fieri  damnorum  compensatio.  Resp.  Quamvis 
in  rigore  omnia  damna  ex  homicidio  secula,  de- 
beant resarciri  ex  bonis  homicidae,  probabiliter 
tamen  homicidae  haeredes  in  conscientia  non  tenen- 
tur quidquam  solvere,  nisi  haeredes  occisi  hoc  exi- 
gant ; ita  enim  fere  usus  liabet  ut  poenae  talionis 
censeantur  acquiescere,  et  injuria  illata  videatur 
sic  esse  compensata. 

13.  An  pro  ipsa  vita,  membro,  cicatrice  hominis 
liberi  sil  aliquid  restituendum.  Resp.  Nego ; ut  ha- 
betur ex  variis  legibus , eo  quod  vita  et  corpus  ho- 
minis liberi  natura  sua  sint  supra  omne  pretium , 
utpole  bona  ordinis  superioris  quam  sit  pecunia. 
Unde  ex  natura  rei  non  possunt  ad  aequalitatem 
compensari,  adeoque  cessat  obligatio  ea  compen- 
sandi ; ubi  enim  ex  natura  rei  non  potest  poni 
aequalitas  , ibi  non  habet  locum  obligatio  justitiae 
commutativae.  Solum  ergo  damnum  pecuniarium, 
ex  homicidio  secutum , compensandum  est. 

Dixi  hominis  liberi.  Quia,  cum  servus  ratione 
operarum  sit  pretio  aestimabilis,  pro  ejus  vita  et 
mutilatione  exigi  potest  compensatio  ad  aequalita- 
tem juxta  prudentum  aestimationem.  Sic  etiam  exigi 
potest  pro  vita  et  mutilatione  bruti. 


14.  An  aliquid  restituendum  pro  expensis  funeris. 
Resp.  negative  , quia  aeque  postea  erant  faciendae  ; 
nisi  forte  per  accidens  aliud  damnum  inde  emer- 
serit. 

15.  An  animat  occisi  aliquid  restituendum  ex  justi- 
tia. Resp.  Nego.  Bonum  enim  spirituale  non  potest 
esse  pretium  rei  temporalis  : ergo  non  potest  deberi 
ex  justitia  , pro  damno  vitae  temporalis  ; aequitas 
tamen  naturalis  videtur  exigere  ut  injustus  occisor 
aliqua  subsidia  spiritualia , v.  gr.  preces , eleemo- 
synas, sacrificia  illi  impendat,  et  a confessario  pro 
satisfactione  sacramentali  injungi  possunt. 

16.  An  homicida  teneatur  aliquid  restituere  occisi 
uxori,  liberis,  creditoribus,  etc.  Resp.  solum  teneri 
restituere  parentibus,  filiis,  et  uxori,  non  autem 
creditoribus  aut  fratri  defuncti , quia  parens  et  fi- 
lius censentur  una  persona,  uti  uxor  et  maritus  ; 
adeoque  interficiens  Petrum , damnum  infert  ejus 
parenti , filio  et  uxori.  Damnum  vero  quod  obvenit 
creditoribus,  aut  fratri,  est  tantum  per  accidens, 
nec  censetur  una  persona  cum  occiso. 

CAPUT  X. 

De  restitutione  pro  injuriis  in  corpus  proximi  per 
stuprum  et  adulterium  illatis. 

Nola : Stuprum  hic  sumitur  pro  defloratione  vir- 
ginis, praesertim  si  ipsa  violetur  invita. 

1.  Ad  quid  teneatur,  qui  corrupit  virginem.  Resp. 
Ad  nihil  teneri , si  ipsa  consensit , etiamsi  precibus 
inducta  : quia  consentiendo  cedit  jure  suo  pro  com- 
pensatione, adeoque  nulla  ei  debetur,  quamvis  fo- 
ret sub  parentum  potest&le  ; nihil  enim  minuitur 
eorum  potestas.  Hinc  defloratio  virginis  consen- 
tientis de  se  non  continet  malitiam  specialem  a 
simplici  fornicatione  distinctam  , in  confessione  ex- 
plicandam. 

2.  Ad  quid  teneatur  qui  virginem  vi  vel  fraude  aut 
minis  corrupit  sine  promissione  matrimonii.  Resp. 
teneri  ad  reparanda  omnia  damna  ei  aut  ejus  pa- 
rentibus inde  obvenientia  ; imo  si  non  possent  ali- 
ter reparari  nisi  ducendo  eam  in  uxorem  , ad  hoc 
teneretur,  alias  non.  Si  autem  potita  sit  nuptiis 
seque  commodis  ac  si  nihil  detrimenti  accepisset , 
eo  quod  res  manserit  occulta  , tunc  ad  nihil  tene- 
tur, nisi  forte  ad  petitionem  veniae , si  exigatur. 

3.  Ad  quid  teneatur,  qui  promissione  matrimonii 
seduxit  ac  violavit  puellam.  Resp.  Tenetur  eam  du- 
cere si  ipsa  velit,  sive  promissio  fuerit  vera  sive 
ficta.  Si  enim  fuerit  vera,  hoc  ipso  est  verus  con- 
tractus et  quidem  ouerosus  , cui  promissor  stare 
tenetur,  cum  puella  ex  parte  sua  illum  impleverit; 
si  autem  licta,  adhuc  tamen  tenetur  eam  ducere , 
quia  fictus  promissor  tenetur  verum  elicere  consen- 
sum , et  eo  mediante  facere  promissionem  validam , 
qua  obligatur  ex  justitia.  Yerum  non  tenetur  eam 
ducere  in  his  casibus,  si  puella  potuit  advertere  fi- 
ctionem ex  verbis  ambiguis  aut  aliunde,  v.  gr.  es 

magna  disparitale  in  nobilitate , divitiis  ; si  illa  fin- 
xit se  esse  virginem,  et  non  erat ; si  postea  forni- 
cetur cum  alio  : in  quo  casu  nulla  debetur  compen- 
satio , uti  nec  in  casu  quo  puella  nolit  ei  nubere , 
aut  parentes  nolint  eam  illi  tradere  ; item  si  ex  tali 
matrimonio  timeantur  gravia  scandala  , aut  pessi- 
mus exitus. 

4.  Ad  quid  teneatur  adulter  et  adultera  partu  non 
secuto.  Resp.  ad  nihil  teneri  ; quia  pro  injuria  sepa- 
rata a damno  , nihil  debetur  ex  justitia,  nisi  satis- 
factio honoraria , per  petitionem  veniae,  si  conjux 
resciat , et  illam  exigat. 

5 .Ad  quid  teneatur  partu  secuto.  Resp.  1°:  Ad  nihil 
tenetur  adulter,  si  dubitet  et  non  constet  moraliter 
esse  suam  prolem  aut  certe  prudenter  judicet  non 
esse  suam.  Si  autem  constet,  tenetur  eam  alere  a 
tertio  aetatis  anno  exclusive,  et  uterque  tenetur  com- 
pensare omnia  damna  quae  ex  spuriae  prolis  suppo- 
sitione obveniunt  marito  et  legitimis  liberis  ; quia 
uterque  est  illis  causa  efficax  istorum  damnorum. 
2°  Mater  tenetur,  quantum  fieri  potest  sine  famae 
dispendio  et  vitae  periculo , procurare  ne  legitimi 
haeredes  ratione  hujus  illegitimae  prolis  aliquid  de- 
trimenti capiant.  Unde  si  habet  paraphernalia,  aut 
alia  ipsi  libera,  debet  liberis  relinquere  in  compen- 
sationem ; item  alio  modo  eos  compensare,  v.  gr. 
diligentius  curando  rem  familiarem  , parcius  vi- 
vendo quantum  sinit  ejus  status,  inducendo  ad 
statum  religiosum  , etc.  Similiter  adulter  tenetur, 
quantum  potest  compensare  damnum , v.  gr.  clam 
donando  pecuniam  aut  aliud , legando  aliquid  sub 
aliquo  praetextu  , etc.  5°  Si  adultera  non  possit  dam- 
num compensare , ad  nihil  aliud  tenetur,  sed  potest 
permittere  ut  illegitimus  haereditati  succedat,  nec 
tenetur  prodere  suum  crimen  marito  aut  proli , nisi 
moraliter  sit  certa  de  damno  avertendo  ; quod  vix 
potest  accidere.  Nam  spurius  non  tenetur  credere 
malri  suae,  etiam  in  articulo  mortis,  quod  sit  spu- 
rius, nisi  ejus  assertio  certis  aliis  indiciis  compro- 
betur ; imo  quamvis  certa  spes  foret  per  criminis 
revelationem  occursum  iri  haeredum  damnis , non 
tenetur  tamen  crimen  suum  prodere,  si  inde  peri- 
culum vitae  aut  fama;  immineat : haec  enim  bona 
sunt  longe  superioris  conditionis  quam  pecuniaria 
haereditas  ; praeterquam  quod  saepe  potest  accidere  , 
ut  maritus  et  filii  legitimi  malint  facere  jacturam 
portionis  haeredifatis  sibi  debita; , quam  cum  adeo 
gravi  probro  rescire  uxoris  aut  matris  crimen  non 
sine  periculo  evulgationis. 

CAPUT  XI. 

De  restitutione  pro  injuriis  per  detractionem  et 
contumeliam  illatis. 

I.  Quid  sil  fama  el  honor.  Resp.  Fama  est  mul- 
torum existimatio  de  alterius  excellentia,  v.  gr.  vir- 
tute , doctrina , etc.  ; honor  est  externa  testificatio 
de  alterius  excellentia.  Unde  fama  consistit  praeci- 
pue in  anima  , honor  vero  in  signis  externis. 


2.  Quid  detractio , contumelia,  calumnia:  et  qua- 
lia sunt  peccata.  Resp  1° : Detractio  est  alienae  famae 
injusta  diminutio.  Contumelia  est  diminutio  honoris 
sive  factis  sive  dictis  in  os  vel  coram  eo  cui  infertur. 
Calumnia  est  falsi  criminis  vel  defectus  impositio. 
2°  Ista  tria  ex  genere  suo  sunt  peccata  mortalia,  quia 
per  ista  injuste  privatur  homo  bonis  famae  et  hono- 
ris, quae  sunt  longe  pretiosiora  divitiis;  saepe  ta- 
men sunt  tantum  venialia , sive  ex  levitate  mate- 
riae , sive  ex  imperfectione  deliberationis  et  adver- 
tentiae  ; praesertim  si  absit  intentio  nocendi.  Levitas 
materiae  non  tam  spectanda  est  secundum  se  , quam 
respeclive  ad  personam  ; quia  quod  respectu  vilis 
personae  est  leve,  respectu  personae  xralde  gravis, 
v.  gr.  episcopi , potest  esse  grave , ut  si  dicatur  esse 
mendax. 

3.  An  auditor  detractoris  peccet  mortaliter.  Resp. : 
Qui  ita  audit,  ut  inducat  et  excitet  ad  detrahendum, 
non  minus  peccat  quam  ipse  detractor,  imo  magis  ; 
idem  dic  de  animante  ad  prosequendum.  Qui  au.em 
nec  laetatur  audiendo  detractorem , nec  inducit  ad 
detrahendum,  sed  nec  resistit  cum  facile  possit, 
aliquando  peccat  venialiter,  aliquando  mortaliter  ; 
mortaliter,  si  res  gravis  sit  et  teneatur  impedire ; v. 
gr.  uti  tenetur  superior  ; venialiter,  si  res  sit  levis , 
si  infamia  non  sequatur,  etc.  ; non  peccas  autem  si 
putes  luam  monitionem  non  profuturam  , aut  me- 
tuas damnum  , etc.  Debes  tamen , si  commode  pos- 
sis discedere  , vel  displicentiam  ostendere , vel  alio 
sermonem  divertere. 

4.  An  liceat  seipsum  infamare.  Resp.  licere  qui- 
dem per  se  loquendo , quia  quisque  est  dominus 
sua;  famae;  per  accidens  tamen  potest  esse  peccatum 
grave,  v.  gr.  si  infamia  redundetin  infamiam  alterius, 
cujus  famam  tenemur  conservare : si  fama  mea  sit 
necessaria  ad  rite  obeundum  officium,  v.  gr.  si  sim 
superior.  Item  probabiliter  non  erit  mortale  si  quis 
ad  vitandos  atrocissimos  cruciatus , falsum  sibi  cri- 
men imponat,  quamvis  praevideat  ob  hoc  se  morte 
plectendum , modo  non  sequantur  inde  gravia  damna 
reipubliese,  propinquis,  etc. 

5 In  quibus  casibus  licet  alterius  occuitum  crimen 
el  defectum  revelare.  Resp.  : In  his  : 1°  ad  petendum 
consilium  vel  auxilium  ; 2°  ad  correctionem  et  bo- 
num delinquentis  ; 5°  ad  avertendum  malum  com- 
mune, aut  etiam  notabile  damnum  tertii  ; 4°  ad  pro- 
priam defensionem , v.  gr.  si  tibi  alterius  crimen 
sit  attribuendum  nisi  verum  auctorem  detegas  ; o" 
si  quis  aliquam  dignitatem,  beneficium  , aut  officium 
postulat,  cujus  est  incapax  ; 6°  si  vir  et  uxor  invi- 
cem narrent  peccata,  etiam  gravia,  filiorum  aut  fa- 
mulorum ; quia  id  necessarium  est  ad  regendam 
bene  familiam  , cujus  sunt  judices  domestici  ; 7°  ad 
vitanda  gravia  tormenta,  modo  illud  sine  vi  et 
fraude , et  extra  confessionem  acceperis. 

6.  An  sit  peccatum  revelare  publicum  alterius  cri- 
men qrave.  INola , crimen  dici  tripliciter  publicum 
seu  notorium  : 1°  publicum  jure , id  est  de  quo  con- 


«37o 


APPENDICES  AD  SUMMAM  SUAREZ.  137G 


stat  per  juridicam  sententiam,  vel  per  confessionem 
rei  in  judicio,  vel  per  legitimam  testium  depositio- 
nem. 2°  Publicum  facto,  id  est,  quod  in  praesentia 
multorum  est  perpetratum  , v.  gr.  in  foro,  in  publica 
platea,  etc.  5°  Publicum  fama , id  est , cujus  fama 
ex  sufficientibus  indiciis  orta  , pervenit  ad  multos , 
ita  ut  major  pars  civitatis,  vel  pagi , vel  paroeciae, 
vel  viciniae  illud  noverit.  Resp.  1°  : Revelare  crimen 
publicum  jure  seu  notum  per  juridicam  sententiam 
in  loco  ubi  ignoratur,  non  est  contra  justitiam  ; quia 
judex  per  hanc  privat  reum  jure  ad  famam,  cum 
haec  sit  una  ex  poenis  judiciariis  reorum  crimina  pu- 
blice manifestari,  et  evulgari.  Idem  sentit  Cajetanus, 
Navarra  et  Lessius,  contra  multos  alios  de  crimine 
quod  est  publicum  facto  aut  fama  ; quia  tunc  reus 
videtur  cessisse  jure  suo  , quod  habebat  ad  famam  , 
non  veritus  facere  hoc  publice  aut  tali  modo.  Debet 
tamen  istud  crimen  publicum  esse  absolute  ; si  enim 
tantum  sit  publicum  in  aliqua  parva  communitate, 
v.  gr.  monasterio , conventu , collegio , etc. , non 
censetur  publicum  respectu  aliorum.  2°  Detegere 
tale  crimen  in  loco,  ad  quem  fama  ejus  ob  com- 
mercia brevi  erat  perventura,  non  videtur  esse 
peccatum  saltem  mortale  ; at  si  non  brevi  est  per- 
ventura, saepe  erit  mortale  contra  charitatem,  si  ille 
erat  ibi  bonae  famae , nisi  ipsemet  parum  curet  se 
alibi  infamari . dum  procul  abest ; deinde  si  ob  grave 
crimen  fuerit  publice  per  sententiam  punitus,  tunc 
illius  revelatio  videtur  esse  quaedam  justae  senten- 
tiae exsecutio  , adeoque  licita  ad  aliorum  exemplum. 
5°  Infamem  in  uno  crimine,  infamare  de. alio  valde 
affini  vel  connexo , apud  eos  qui  primum  norunt , 
non  est  peccatum  grave  ; secus  , si  non  sit  affine. 

7.  An  fama  cum  periculo  vitee  sit  restituenda. 
Resp.  neg.  ; quia  nemo  tenetur  damna  inferioris 
ordinis  reparare  per  damna  superioris  ordinis. 

8.  An  si  fama  restitui  nequeat,  compensanda  sit 
pecunia.  Resp.  Nego,  per  se  loquendo  ; quia  bona 
superioris  ordinis  , uti  est  fama  respectu  pecuniae, 
quae  est  tantum  mensura  rerum  venalium  , non  de- 
bent  nec  possunt  compensari  per  bona  inferioris  ordi- 
nis. Aliud  est , si  infamator  a judice  condemnetur 
ad  pecuniariam  satisfactionem  poenam  criminis  , 
quam  poenam  ex  justitia  tenetur  exsequi. 

9.  An  lotum  damnum  quod  sequitur  ex  infamia,  sit 
compensandum.  Resp.  affirmative  : ita  Lessius  et 
alii. 

•10.  An  hceredes  injusti  detractoris  teneantur  ad 
restitutionem  famce,  si  ipse  eam  non  restituit.  Resp. 
Nego;  quia  ista  obligatio  est  personalis;  tenentur 
tamen  ad  reparationem  damnorum,  quae  ex  ista  in- 
famia secuta  sunt,  quia  haec  obligatio  est  realis , 
adeoque  transit  ad  haeredes. 

11.  Quae  restitutio  facienda  sit  in  materia  detra- 
ctionis. Resp.  1° : Qui  dicendo  falsum,  alium  infa- 
mavit, tenetur  efficaciter  id  revocare,  dicendo  ex- 
presse, etiam  jurando,  si  opus  sit,  se  fuisse  menti- 
tum ; ad  id  tamen  per  se  loquendo , non  tenetur 
cum  vitae  periculo  nisi  infamato  simile  ei  periculum 


imminens  ex  calumnia , aut  ingens  reipublicae  vel 
communitatis  damnum  id  exigat.  2°  Qui  verum  al- 
terius crimen,  sed  occultum,  injuste  evulgavit,  te- 
netur ad  restitutionem  famai  et  damnorum  inde 
secutorum,  dicendo  v.  gr.  se  male  fuisse  locutum, 
sine  sufficienti  fundamento  et  imprudenter  id  retu- 
lisse, se  deceptum  fuisse ; passim  de  illo  cui  detraxit, 
honorifice  loquendo,  maxime  apud  illos  coram  qui- 
bus detraxit.  5°  Qui  sine  culpa  evulgavit  occultum 
alterius  crimen,  quod  v.  gr.  credebat  esse  publicum, 
tenetur  probabiliter  ex  justitia,  certo  ex  cliarilate, 
errore  deprehenso,  ad  famam  reparandam,  si  possit 
fieri  sine  suo  gravi  incommodo. 

12.  Qucenam  excusent  a famce  restitutione.  Resp.  : 
ILec  : 1°  justa  condonatio,  id  est  quae  fit  ab  eo 
cujus  fama  non  redundat  in  alios  : hinc  non  potest 
religiosus  condonare,  si  ejus  infamia  redundet  in 
ejus  monasterium;  2°  justa  compensatio,  si  abeo 
quem  infamasti,  pari  modo  es  infamatus ; 5°  si  fama 
jam  alio  modo  sit  recuperata ; 4°  si  infamia  pruden- 
ter existimetur  abiisse  jam  in  oblivionem ; tunc  non 
teneris,  sive  falsum  imposueris,  sive  verum  dixeris ; 
5°  si  crimen  occultum , quod  aliquibus  dixisti,  fiat 
alia  ratione  publicum  : tunc  enim  amisit  jus  restitu- 
tionis; t>°  si  restitutio  sit  impossibilis;  7°  si  non 
possit  fieri  sine  periculo  vitae;  8°  si  non  possit  fieri 
sine  amissione  famce  quee  sit  longe  majoris  momenti: 
v.  gr.  si  prcelatus,  aut  vir  illustris  infamaverit  vilem 
personam,  non  tenetur  cum  jactura  sui  nominis  ad 
bonum  commune  necessarii,  ejus  famam  reparare. 
Tunc  enim  sufficit  infamatum  laudare,  amice  coram 
aliis  excipere,  eique  velul  in  compensationem  dare 
aliquam  pecuniam  ; 9°  si  nulla  fuit  secuta  infamia, 
eo  quod  infamator  nullius  est  fidei,  vel  quia  audito- 
res jam  aliunde  idem  aut  similia  sciebant. 

13.  An  honor  sit  restituendus,  et  quomodo.  Resp. 
1°  : Qui  injuste  alterius  honorem  laesit  ; v.  gr.  con- 
tumeliis, sannis,  irrisione,  alapa  inflicta,  tenetur  ad 
satisfactionem  sive  id  publice  coram  aliis,  sive  pri- 
valim  coram  ipso  solo  fecerit.  2°  Honoris  laesi  resti- 
tuendi varii  sunt  modi:  1.  Restitui  potest  honor 
amica  et  honorifica  salutatione  aut  compellatione  ; 
et  hic  fere  sufficit  praelatis  et  superioribus,  erga  in- 
feriores, et  viris  nobilibus  erga  plebeios.  2.  Adhi- 
bendo ad  mensam,  dando  locum  honorificum,  pro- 
pinando, etc.  Ilie  modus  scepe  sufficit,  etiam  inter 
eos  qui  sunt  paris  conditionis.  3.  Petendo  veniam  : 
hoc  modo  uti  debent  inferiores  erga  superiores,  et 
saepe  etiam  aequales  inter  aequales. 

CAPUT  XII. 

De  restitutione  pro  injuriis  per  furtum  illatis. 

1.  Quid  furtum  et  quomodo  differat  a rapina. 
Resp.  Furtum  est  occulta  rei  alienae  acceptio  invito 
domino  ; differt  a rapina  , quae  non  fit  occulte,  sed 
vidente  et  relinente  domino. 

2.  An  fur  et  raptor  continue  peccent  donec  resti- 
tuant. Resp.  Fur  et  omnis  iniquus  rei  alienae  vel 
debitae  alteri  detentor,  continue  actu  peccat,  toto 

eo  lempore  quo,  cum  possit,  non  restituit.  Conti- 
nue enim  et  voluntarie  detinet  rem  alienam. 

3.  An  dum  quis  utitur  re  aliena,  quam  delinet  in- 
vito domino,  peccet  novo  peccato  quoliescunque  id  fa- 
cit. Resp.  Non  esse  novum,  sed  unum  idemque  pec- 
catum continuatum. 

4.  Quce  quantitas  requiratur  ad  mortale  peccatum 
furti.  Resp. : Ut  furtum  sit  peccatum  mortale,  requi- 
ritur ut  materiae  quantitas  sit  notabilis,  non  respectu 
omnium,  sed  respectu  ad  personam  cui  fit  injuria. 
Spectata  ergo  opinionum  varietate,  quidam  putant 
posse  pro  hisce  partibus  materiam  sufficientem  ad 
peccatum  mortale  moraliter  loquendo,  sic  determi- 
nari : 1°  a rege,  principe,  vel  quovis  alio  opulentis- 
simo furari  unum  circiter  aureum  ; 2°  a divite  mer- 
catore triginta  aut  quadraginta  asses  ; 5°  ab  artifice 
ordinario,  quindecim  asses  ; 4°  ab  operario  paupere 
decem  asses,  vel  quantum  illi  valet  merces  operae 
diurnae. ; 5°  a mendico  quinque  vel  quatuor  asses, 
uti  a femina  paupere  quae  nendo  vel  alia  opera 
diurna  nonnisi  quatuor  asses  lucratur  ad  vitam  aegre 
sustentandam.  Pro  filiis  autem  familias,  qui  a pa- 
rentibus furantur,  major  quantitas  ad  faciendum 
peccatum  mortale  requiritur  : tum  quia  bona  quae 
subripiunt,  sunt  minus  aliena ; tum  quia  parentes 
censentur  minus  inviti.  Unde  videtur  facile  duplum 
ejus,  quod  jam  taxavimus,  requiri  ad  constituendam 
respectu  eorum  materiam  gravem.  Deinde  in  his 
attendendum  est  maxime  ad  parentis  facultates,  libe- 
ralitalem,  indulgentiam  in  liberos,  etc.,  et  an  sit 
omnino  et  absolute  invitus  respectu  tantae  summae; 
tunc  enim  erit  mortale  et  obligatio  restituendi,  vel 
parenti  vel  colueredibus,  nisi  censeatur  parens  re- 
mittere, et  nolle  obligare  ad  restitutionem.  Haec 
etiam  adhuc  magis  habent  locum  in  furtis  esculen- 
torum, factis  a filiis  aut  famulis,  in  quibus  domini 
non  tam  sunt  inviti  ratione  rei  aeceptae,  quam  modi 
accipiendi,  ac  proinde  raro  est  mortale,  nisi  res 
illas  accipiant  ut  aliis  dent,  vendant,  etc. 

Idem  cum  proportione  dicendum  de  uxore  subri- 
piente bona  mariti,  imo  et  juxta  quosdam  de  reli- 
giosis bona  sui  monasterii  subripientibus , probabi- 
lius tamen  et  verius  negatur ; tum  quia  religiosi 
profitentur  majorem  perfectionem,  et  voto  pauper- 
tatis obstricti  sunt,  tum  quia  non  sunt  haeredes  in 
spe  bonorum  monasterii,  siculi  filii  bonorum  pa- 
ternorum ; caeteruin  cum  religiosi  sint  pars  commu- 
nitatis, penes  quam  residet  dominium  bonorum 
communium,  videtur  requiri  pro  illis  etiam  major 
quantitas  ad  constituendum  peccatum  mortale,  quam 
pro  externis  subripientibus  ejusdem  monasterii 
bona  ; minor  tamen  quam  pro  filiis  familias. 

5.  An  plura  furta  levia  possunt  constituere  pecca- 
tum mortale.  Resp.  affirmative.  1°  Qui  per  furta  levia 
6;epe  repetita  intendit  rem  notabilem  paulalim  fu- 
rari, sive  ab  eodem,  sive  a diversis,  peccat  mor- 
taliter in  singulis  furtis  ; quia  singula  sunt  exsecutio 
voluntatis  mortaliter  malae.  Hinc  qui  ex  tali  fine 
utitur  nonderibus  et  mensuris  injustis,  est  semper 


et  habitualiter  in  peccato  mortali.  2°  Qui  absque 
intentione  furandi  rem  notabilem,  sed  tantum  ex 
occasione  data  successive  furatur  varia  minuta,  sive 
ab  eodem  sive-a  diversis,  sic  ut  tandem  deveniat  ad 
quantitatem  notabilem,  peccet  mortaliter  in  ea  ac- 
ceptione, qua  complet  summam  notabilem ; quia 
statim  atque  ad  notabilem  quantitatem  pervenit,  nisi 
per  inadvertentiam  excusetur,  jam  incipit  volunta- 
rie detinere  alienum  innotabili  quantitate.  Et  quam- 
vis haec  ultima  acceptio  de  se  sit  etiam  venialis,  ut 
conjuncta  tamen  cum  iniqua  detentione  reliqua} 
quantitatis,  est  voluntaria  illatio  damni  notabilis, 
adeoque  ista  detentio  peccatum  mortale  : plus  ta- 
men requiritur  in  ejusmodi  furtis  minutis  ad  rem 
notabilem,  quam  si  simul  et  semel  res  acciperetur, 
quia  tunc  dominus  censetur  minus  invitus;  unde 
Lessius  requirit  circiter  duplum.  Deinde  major  quo- 
que quantitas  requiritur  dum  quis  a diversis  furatur, 
quam  si  ab  eodem,  et  major,  dum  per  longa  inter- 
valla, quam  si  per  brevia  : denique  furta  esculen- 
torum et  poculenlorum,  qu«  fiunt  a famulis  et 
ancillis,  et  si  sensim  veniant  ad  notabilem  quanti- 
tatem, non  sunt  peccata  mortalia,  si  ea  subripiant 
ut  ipsimel  consumant  , non  vero  ut  vendant,  sint- 
que  ordinaria,  qua}  non  solent  accurate  concludi. 

6.  Dum  plures  uni  per  minuta  furta  yrave  dam- 
num inferunt , quomodo  peccent  et  ad  restitutionem 
teneantur.  Resp.  i°  : Si  id  fiat  communi  consilio, 
peccant  mortaliter  et  tenentur  ad  restitutionem  in 
solidum,  juxta  multorum  sententiam,  ut  in  cap.  15, 
infra  dicetur.  2°  Si  id  casu  fiat,  ita  ut  alter  alterius 
non  sit  conscius,  nemo  peccat  mortaliter,  nec  te- 
netur ad  restitutionem  totius  : ita  Lessius,  Navarra, 
etc.,  quia  nemo  est  causa  notabilis  damni.  5°  Is  qui 
alteri  suo  exemplo  aut  hortatione  non  est  causa 
furandi,  etsi  sciat  alios  furari,  non  peccat  ipse  mor- 
taliter modicum  furando,  neque  sub  mortali  tenetur 
ad  restitutionem.  Quia  ipse  parum  damni  infert,  et 
non  est  causa  aut  occasio  ut  alii  furentur,  ut  sup- 
ponitur. 

7.  An  liceat  uti  occulta  compensatione,  clam  vindi- 
cando rem  suam  aut  sibi  debitam,  qua;  apud  alterum 
est.  Resp.  talem  compensationem  esse  licitam  his 
conditionibus  : 1°  ut  res  tua  sit  apud  alium  injusto 
titulo ; si  enim  justo  titulo  eam  detineat,  v.  gr.  pi- 
gnoris, locationis  commodati,  etc.,  non  potes  eam 
occulte  libi  vindicare  seu  recuperare,  et  si  facis, 
teneris  eam  restituere.  2°  Utrem  tuam  aut  tibi  de- 
bitam alia  via,  v.  gr.  in  judicio,  vel  sine  magnis  ex- 
pensis recuperare  non  possis.  Putant  tamen  varii 
qui  hanc  conditionem  non  observarit,  non  teneri  in 
conscientia  restituere.  5°  Ut  moraliter  certum  sit 
rem  tuam  esse,  vel  tibi  ex  justitia  deberi  ; si  enim 
id  esset  dubium,  non  posses  eam  accipere  ; nam  in 
dubio  melior  est  conditio  possidentis.  Similiter  si 
non  esset  debita  ex  justitia,  sed  solum  ex  gratiln- 
dine.  4*  Ut  fiat  ex  rebus,  quae  certo  sunt  debitoris. 
5°  Ut  creditor  sufficienter  prospiciat,  ne  debitor  bis 
solvat. 

8.  An  in  extrema  vel  etiam  valde  gravi  necessitate 
liceat  aliena  subripere.  Resp.  : Quivis  in  extrema  ne- 
cessitate constitutus,  potest  accipere  rem  alienam, 
qua  extreme  indiget  ad  vitae  suae  conservationem  ; 
in  extrema  enim  necessitate  omnia  sunt  communia. 
Imo  probabile  est  non  solum  in  extrema,  sed  etiam 
in  gravissima  necessitate,  morbi,  elc.,  posse  te 
clanculum  subripere  ab  opulentis,  si  aliter  gravis- 
simum illud  malum  avertere  nequeas  ; adeoque  non 
erit  furtum,  quia  dominus  consentire  tenetur,  nec 
potest  esse  rationabiliter  invitus  circa  substantiam 
acceptionis,  nisi  forte  circa  modum  accipiendi. 

9.  Quomodo  peccat  aut  non  peccat  filius  expendendo 
vel  subripiendo  bona  paterna.  Uesp.  1°:  Peccat  si  pecu- 
niam quam  parens  ei  dedit  ad  certos  usus,  v.  gr. 
ad  libros  emendos,  ad  vestes,  etc.,  expendat  in 
dios,  v.  gr.  in  res  turpes,  in  compotationes,  etc. 
Non  peccat  autem,  saltem  graviter,  si  putet  paren- 
tem rogatum  facile  consensurum,  ut  accipiat  aut 
expendat  certam  pecuniam  in  usus  honestos.  2°  Si, 
dum  versatur  in  studiis,  vel  extra  domum  paternam, 
expendat  pecuniam  juxta  suum  statum  in  ludum, 
eleemosynas,  honestas  recreationes,  etc.,  non  pec- 
cat. 

10.  Quid  liceat  uxori  circa  bona  domestica.  Resp. 
1° : Nonjpeccat,  si  det  ex  suis  bonis  quorum  habet  li- 
beram administralionem.  2°  Ex  bonis  communibus 
potest  facere  donationes  et  eleemosynas  juxta  con- 
suetudinem aliarum  mulierum  suae  conditionis ; 
quod  si  maritus  vetet,  videtur  vetare  excessum. 
5°  Potest  dare  ad  impediendum  damnum,  sive 
spirituale  sive  temporale.  4°  Item  non  peccat,  si 
pro  rebus  familiae  vel  sibi  necessariis,  v.  gr.  pro 
vestibus,  victu,  medicamentis,  ista  bona  expendat ; 
non  potest  enim  maritus  juste  ea  recusare.  5°  Si 
maritus  sit  amens,  vel  absens,  tunc  ad  eam  pertinet 
administratio.  6°  Si  maritus  est  dissipator,  potest 
sibi  prospicere.  7°  Si  pater  vel  mater  uxoris  sint 
pauperes,  nec  maritus  velit  illis  succurrere,  potest 
aiiquid  ex  bonis  communibus  vel  ex  dote  sua  sub- 
trahere, ut  illis  det ; idem  dic,  si  habeat  proles  ex 
alio  matrimonio,  et  probabiliter  etiam  de  fratre  vel 
sorore  uxoris. 

11.  Si  res  furtiva  pereat,  an  fur  teneatur  ad  resti- 
tutionem. Resp.  1°:  Si  res  furto  vel  inique  parta,  casu 
pereat,  fur  tenetur  ad  pretii  restitutionem  ; secus 
vero,  si  casu  vel  justa  hostium  incursione  certo 
erat  peritura  apud  dominum.  2"  Sed  si  rem  vendi- 
dit, vel  eam  consumendo  factus  est  ditior,  etsi  apud 
dominum  certo  fuisset  peritura,  tenetur  tamen  ad 
restitutionem,  quatenus  factus  est  ditior. 

12.  Quomodo  rem  f urlivam  debeat  fur  restituere 
deductis  tamen  expensis  quas  dominus  facturus  fuis- 
set. Resp.  1°:  Si  res  furtiva  sit  effecta  melior;  vel 
majoris  pretii  apud  furem,  et  adhuc  exstet,  tota 
domino  restituenda  est,  etiam  cum  illo  incremento. 
2°  Si  manserit  in  eodem  statu,  sufficit  eam  restituere 
uti  est  : lucrum  tamen  cessans,  et  damnum  emer- 
gens ob  istam  detentionem,  domino  faciendum  est, 

deductis  expensis  et  laboribus.  3°  Si  autem  effecta 
sit  deterior  et  minoris  pretii,  quam  erat  antea,  et 
idem  eventurum  erat  apud  dominum,  qui  eam  ad 
hoc  usque  tempus  erat  servaturus,  sufficit  iliain 
reddere  ut  nunc  est.  4°  Si  dominus  erat  venditurus 
in  optimo  statu,  tenetur  fur  restituere  domino  va- 
lorem  totius  pretii,  quo  eam  vendidisset. 

15.  Ad  quid  fur  aut  possessor  malce  fidei  teneatur. 
Resp.  1°:  Possessor  malae  fidei  tenetur  restituere 
non  solum  rem  alienam,  sed  etiam  fructus  ex  ea 
perceptos,  nempe  fructus  rei,  non  autem  nudae  in- 
dustriae. 2°  Non  solum  fructus  perceptos,  sed  etiam 
non  perceptos,  quos  dominus  singulari  sua  diligen- 
tia percepisset,  tenetur  sarcire. 

14.  An  is  qui  impediendo  est  alteri  causa  damni, 
lenealur\ad  restitutionem.  Resp.  1°:  Qui  impedit  ab 
aliquo  bono  obtinendo  eum,  qui  habet  jus  in  re 
vel  ad  rem,  tenetur  ad  restitutionem  quanti  istud 
jus  et  ista  spes  ei  valebat.  2°  Qui  impedit  vi  vel 
fraude  eum  qui  tantum  bene  meritus  est  vel  dignus, 
v.  gr.  a consequendo  beneficio,  officio,  haereditale, 
legato,  donatione,  etc.,  tenetur  ad  restitutionem 
quanti  judicio  viri  prudentis  ista  spes  ei  valebat. 
Sed  si  solis  precibus , blanditiis,  muneribus,  sine 
vi  aut  fraude,  talem  impedit  ab  obtinendo  benefi- 
cio, officio,  elc.,  licet  id  faciat  ex  odio,  non  tenetur 
ad  ullam  restitutionem.  (Navarra , Sotus,  et  alii 
passim  contra  Cajetanum,  etc.).  Ratio  est,  quia  iste 
non  babel  jus  nisi  in  libera  collatoris  voluntate,  cui 
relinquitur  tota  sua  libertas,  adeoque  jus  non  vio- 
latur. 5°  Si  fraus  vel  injuria  non  censeatur  vera  causa 
damni  secundum  aestimationem  moralem,  sed  tan- 
tum occasio,  tunc  non  tenetur  ad  restitutionem,  quia 
tunc  damnum  non  sequitur  ex  vi  actionis  injuriosae, 
sed  aliunde. 

Io.  An  qui  in  tempestate  ejicit  merces  alienas,  te- 
neatur adsarciendum  damnum.  Uesp.  : Si  is  qui  eji 
cit  alienas,  habeat  suas,  tenetur  restituere  alteri  pro 
sua  parte;  sed  si  ipse  nullas  habeat  non  tenetur» 
quia  jure  naturae  quivis  potest  a se  repellere  id, 
quod  ipsi  afferret  mortem. 

CAPUT  XIII. 

De  restitutione  ob  cooperationem  ad  furtum  vel 
damnum. 

Nota  : numerantur  novem  hi  modi  cooperandi  ad 
damnum  alterius  : 

Jussio,  consilium,  consensus,  palpo,  recursus, 

Participans,  mutus,  non  obstans,  non  manifestans. 

Sex  priores  modi  sunt  oositivi ; tres  posteriores 
negativi,  Itaque 

I.  An  qui  cooperantur  positive  ad  injustum  alte- 
rius damnum,  semper  teneantur  ad  restitutionem. 
Pvesp.  1°  : Si  malum  eodem  modo  erat  patrandum 
absque  tali  cooperatione,  non  tenentur  ad  restitu- 
tionem ; ita  doctores  communiter.  Quia  licet  ista 
cooperatio  fuerit  criminosa,  non  tamen  fuit  efficax; 
nec  damnum  ex  illa  tanquam  ex  causa  secutum  est; 
adeoque  non  fuit  in  actu  secundo  efficax  damni 
causa.  2°  De  jussione.  Cum  jubens  sil  causa  pneei- 

pua,  tenetur  de  toto  damno  ante  omnes  : sufficit 
autem  mandatum  tacitum  : v.  gr.  si  dominus  co- 
ram subdito  declarat  hoc  obsequium  sibi  gratum 
fore ; non  sufficit  tamen  ratihabitio,  qua  post  pa- 
tratum in  sui  gratiam  crimen,  sed  sine  ullo  praevio 
jussu,  illud  approbet  tanquam  sibi  gratum.  5°  De 
consilio.  Si  consultor  precibus  tantum  aut  promis- 
sis damnum  alterius  suaserit,  sed  ante  damni  illa- 
tionem sua  dicta  sufficienti  modo  revocaverit,  ad 
nihil  tenetur;|excipe,  1 . nisi  ejus  suasio,  quamvis  re- 
vocata fuerit  in  actu;  2.  causa  jefficax  damni  : ut 
si  suasor  modum  faciendi  furti  excogitavit  et  indi- 
cavit, uti  nec  tenetur  qui  consuluit  minus  damnum 
inferri  alicui,  ne  eidem  majus  inferretur;  utiliter 
enim  gessit  ejus  negotium.  4°  De  consensu.  Quan- 
do alicujus  consensus  aut  suffragium  requiritur, 
ut  res  aliqua  fiat  cum  injusto  alterius  damno,  v.  gr. 
bellum,  etc.,  consentiens  tenetur  de  toto  damno, 
si  sine  ejus  consensu  non  est  inferendum  damnum; 
secus,  si  sine  tali  consensu  damnum  erat  aeque  in- 
ferendum. 5°  De  palpone.  Quando  aliquis  ex  alte- 
rius vel  laudatione  vel  exprobalione  impellitur  ad 
inferendum  damnum,  hic  tenetur  de  damno.  6°  De 
recursu.  Qui  ad  se  dat  furi  recursum,  tenetur  ad 
restitutionem  totius  damni,  si  sua  protectione  est 
causa,  non  per  accidens,  sed  per  se.  cur  damnum 
jam  factum  non  reparatur,  vel  novum  committa- 
tur. Dixi  per  se,  id  est  scienter  et  sine  justa  causa. 
7°  De  participante.  Qui  est  tantum  participans  furti, 
hic  tenetur  ad  restitutionem,  pro  ea  parte  quae 
ei  obvenit;  qui  autem  est  particeps  injustae  ac- 
ceptionis aut  damnificationis  adjuvando  ad  ipsam 
exsecutionem,  v.  gr.  scalam  furi  applicando,  excu- 
bias agendo,  instrumenta  suppeditando,  etc.  : hic 
tenetur  ad  restitutionem  in  solidum  ; nisi  metu  gra- 
vis mali  compellatur  facere  aliquid,  quod  de  se  est 
indifferens  et  non  per  se  malum,  v.  gr.  injustas 
militum  praedas  abigere. 

2.  Qui  cooperantur  negative,  ad  quid  teneantur. 
Resp.  Si  obligabantur  ex  justitia  impedire  damnum, 
tenentur  ad  damni  restitutionem;  secus,  si  obli- 
gabantur lanium  ex  chariiale.  Potest  autem  quis 
obligari  ex  justitia,  vel  ratione  officii,  v.  gr.  si 
princeps  , magistratus  , etc. , omittant  impedire 
latrocinia,  dum  possunt;  vel  ex  contractu  aut 
quasi  contractu,  v.  gr.  tutores  vel  curatores, 
quoad  damna  pupillorum  et  minorum;  custodes 
oecorum,  etc. 

v 

3.  An  cooperantes  teneantur  omnes  restituere  in 
solidum.  Resp.  1° : Qui  ita  cooperantur  ut  sint  causa 
efficax  totius  damni,  tenentur  restituere  in  solidum; 
id  est,  solvere  totum  damnum  non  absolute,  sed 
velut  conditionate,  et  in  defectum  sociorum.  Qui 
autem  sic  cooperati  sunt,  ut  fuerint  tantum  causa 
partialis  damni,  hi  solum  tenentur  pro  parte.  Hinc 
milites,  qui  communi  consensu  et  consilio,  et  mu- 
tua cohortatione  spoliant  domum,  pagum,  oppi- 
dum, etc.,  tenentur  in  solidum;  tenentur  autem 
solum  pro  parte,  qui  tanlum  participant  de  nraeda 


injusta  jam  capta,  uti  et  ii,  qui  independenler  ab 
invicem  furantur,  conculcant  sata,  domum  spoliant, 
licet  forte  eodem  tempore,  et  eadem  occasione  id 
ab  aliis  fiat.  2°  Ex  iis  qui  tenentur  restituere  in  so- 
lidum , alii  tenentur  primario,  alii  secundario;  si 
is  qui  tenetur  primario,  damnum  restituat,  vel  con- 
donationem a domino  obtineat,  caeteri  omnes  liberi 
sunt.  Si  autem  unus  ex  iis  qui  secundario  tenen- 
tur, totum  restituat,  habet  jus  repetendi  ab  eo  qui 
primario  tenetur,  et  in  ejus  defectum  ab  aliis  se- 
cundarie obligatis  pro  rata , aut  etiam  a quovis 
illorum  in  aliorum  defectum.  5°  Inter  eos  qui  obli- 
gantur insolidum,  hic  ordo  servandus  est  : 1.  ante 
omnes  tenetur  is  apud  quem  res  in  se,  aut  in  sequi- 
valenti ; 2.  mandans,  vel  qui  fraude,  vi  aut  minis 
induxit;  5.  exsecutor:  in  horum  defectum  tenentur 
creterce  secundariae  causse  positivae,  et  probabili- 
ter nullo  inter  se  ordine;  denique  cooperantes 
negative. 

CAPUT  XI V. 

De  restitutione  rei  acceptce. 

1.  Ad  quid  teneatur  possessor  bona;  fidei,  qui  rem 
alienam  habet,  aut  consumpsit,  aut  vendidit.  Resp. 
1°:  Qui  habet  rem  alienam  putanslesse  suam,  sta  lini 
ac  scit  esse  alienam,  tenetur  domino  restituere  : 
nec  potest  pro  ea  datum  a se  pretium  exigere,  si 
eam,  licet  bona  fide,  sibi  emerit;  si  tamen  animo 
restituendi  exiguo  pretio  eam  emerit,  potest  pre- 
tium a se  datum  exigere,  lenelurque  rei  dominus 
illud  reddere  , quia  utiliter  rem  ejus  gessit.  2°  Si 
is  qui  rem  alienam  bona  fide  possidebat,  eam  con- 
sumpsit aut  alienavit,  solum  tenetur  restituere  id, 
quo  inde  factus  est  ditior.  5*  Si  rem  alienam  alteri 
bona  fide  vendiderit,  tenetur,  domino  comparente, 
contractum  venditionis  rescindere,  ct  pretium  ac- 
ceptum reddere  emptori ; quia  quilibet  venditor  te- 
netur emptori  suo  de  evictione  ; unde  non  satisfacit 
cedendo  et  solum  actionem  adversus  furem,  a quo 
ipse  rem  emerat.  Si  autem  domino  rem  suam  re- 
petente, non  reperiatur  is  cui  res  vendita  fuit,  non 
tenetur  venditor  bonae  fidei,  pretium  acceptum, 
licet  adhuc  totum  illud  habeat,  restituere,  nisi  qua- 
tenus ex  eo  factus  est  ditior;  quia  pretium  illud 
est  venditoris,  non  domini  rei  venditae  : ita  docto- 
res  communiter. 

2.  An  possessor  bona ; fidei  teneatur  etiam,  fructus 
perceptos  restituere.  Resp.  1° : Tenetur  restituere  ex- 
stantes fructus  naturales,  mistos  et  civiles,  dedu- 
ctis tamen  expensis  et  laboris  sui  aestimatione  : res 
enim  quaelibet  domino  suo  fructificat;  2°  si  non 
exstent  ejusmodi  fructus,  restituere  solum  tenetur, 
quantum  ex  iis  factus  est  ditior;  5° non  tenetur  ad 
restitutionem  fructuum,  quos  ob  suam  negligentiam 
non  percepit,  et  quos  sola  sua  industria  acquisivit, 
v.  gr.  negotiando. 

5.  An  qui  bona  fiue  a fure  accepit  rem  alienam, 
possit  eam  furi,  et  noti  domino  restituere.  Resp. 
1° ; Si  gratis  eam  a fure  accepit,  sciens  esse  alienaro» 

tenetur  domino  restituere,  non  furi;  nisi  moraliter 
certum  sit  furem  eam  domino  redditurum.  Tunc 
enim  expedit  eam  furi  reddere,  ut  sic  facilius  con- 
suli possit  ejus  honori.  2°  Si  autem  titulo  oneroso, 
v.  gr.  emptionis,  eam  a fure  accepit,  nec  potest 
pretium  datum  aliter  recuperare  quam  reddendo 
furi  rem  acceptam,  an  tunc  possit  rem  furi  reddere 
et  recipere  pretium,  quamvis  ipsi  constet  furem 
eam  domino  non  restituturum,  utrimque  fere  aequali 
probabilitate  alii  afiirmant  alii  negant.  Affirmantes 
dicunt  non  teneri  innocentem  cum  tanto  suo  in- 
commodo, quale  est  amissio  pretii,  rem  alienam 
ita  indemnem  reddere,  ut  non  liceat  illam  in  eodem 
statu  in  quo  erat , reponere.  Negantes , suas 
eliam  habent  rationes.  Sed  nota  emptorem  non  posse 
istam  rem  furtivam  alteri  vendere  ad  se  reddendum 
indemnem. 

4.  An  qui  dubitat  utrum  si  res  aliena,  possit  eam 
accipere,  retinere,  alienare.  Resp.  1°  : Si  post  ac- 
ceptam rem,  incipiat  dubitare,  et  post  diligentem 
inquisitionem  maneat  in  dubio  non  tenetur  eam 
restituere;  quia  manet  in  possessione  bonae  fidei 
adeoque  potest  illam  alienare,  seu  vendere,  donare, 
etc.  2°  Si  dubitet  antequam  eam  accipiat,  potest 
illam  emere  animo  illam  reddendi  domino,  quando 
poterii  inveniri';  non  vero  animo  eam  absolute  re- 
tinendi. 

5.  An,  et  cui  restituenda  sint  bona  incerta.  No- 
la : Rona  incerta  [dicuntur,  quae  alicujus  sunt,  vel 
alicui  debentur,  sed  facta  diligenti  inquisitione  ne- 
scitur cujus  sint ; non  censentur  tamen  incerta,  quae 
constat  deberi  cuipiam  parvte  communitati,  v.  gr. 
pago  ab  hostibus  spoliato.  Incerta  autem,  alia  sunt 
quae  habentur  ex  delicto,  v.  gr.  furto,  usura,  etc. ; 
alia,  quae  habentur  ex  licito  contractu,  v.  gr.  ex  de- 
posito, commodato,  dum  resciri,  nequit  illorum  do- 
minus. Nunc 

Resp.  1° : Bona  incerta  habita  ex  delicto,  restituen- 
da sunt  in  pauperes  aut  in  pias  causas,  si  non  jure 
naturali,  saltem  jure  positivo;  2°  habita  ex  licito 
contractu,  juxta  communissimam  doctorum  senten- 
tiam et  piorum  consuetudinem,  etiam  in  pauperes 
vel  pias  causas  expendenda  sunt.  Si  is  qui  habet 
liaec  bona,  sit  vere  pauper,  potest  ea  tanquam  unus 
e pauperum  numero  relinere.  Si  autem  postea  do- 
minus comparuerit,  tenetur  rem  restituere  si  adhuc 
exstat;  si  non  exstet,  ut  illam  aliis  pauperibus  de- 
derit ad  nihil  tenetur. 

6.  An  acceptum  ob  turpem  causam , v.  gr.  pro 
fornicatione,  homicidio,  aliove  crimine  sit  necessa- 
rio restituendam. Resp.  1°:  Si  solum  jus  natura  spe- 
ctetur, acceptum  ob  turpem  causam,  opere  impleto, 
non  est  necessario  restituendum,  sive  istud  opus  sit 
contra  justitiam,  sive  non  sit  : quia  qui  dedit  libe- 
re et  libenter  dedit ; ergo  nil  ei  restituendum,  2°  Ve- 
rius eliam  videtur  neque  jure  positivo  id  necessario 
restituendum;  quia  leges,  quae  pacta  turpia  rescin- 
dunt, non  ideo  reddunt  irritam  rei  acquisitionem  ex 
tali  causa. 


CAPUT  XV. 

De  restitutionis  ordine  servando,  loco,  expensis. 

1.  Quis  ordo  servandus  in  solutione  certorum  de- 
bitorum. Resp.  1° : Inter  debita  ex  delicto  et  debita 
ex  justo  contractu,  juxta  veriorem  sententiam, 
nullus  videtur  ordo  servandus ; 2°  si  res  aliena  ex- 
stat in  specie  apud  debitorem,  ante  omnia  resti- 
tuenda est  domino ; quia  solus  habet  jus  in  re ; 5°  3i 
non  exstat,  prius  solvenda  sunt  debita  certi’  credi- 
toris, quam  incerti;  4°  debita  titulo  oneroso  prae- 
feruntur debitis  titulo  gratuito,  v.  gr.  promissio- 
nis ; 5°  inter  debita  titulo  oneroso,  praeferuntur 
debita  facta  pro  funere,  testamento,  et  inventario ; 
6°  debita  hypothecata;  7°  debita  privilegiata  v.  gr. 
quae  debentur  reipublicae,  etc. 

2.  Quo  loco  et  cujus  expensis  facienda  est  restitu- 
tio. Resp.  4° : Possessor  malae  fidei,  debet  rem  resti- 
tuere suis  sumptibus  eo  loco  in  quo  dominus  illam 
possessurus  erat,  si  ablata  non  fuisset;  vel  ejus 
pretium,  si  sumptus  essent  majores  faciendi  quam 
ipsa  res  valeret.  2°  Possessor  bonae  fidei  non  te- 
netur ad  ullos  sumptus,  sed  debet  tantum  rem 
restituere  ubi  habetur,  vel  mittere  ad  Dominum, 
sed  expensis  Domini ; si  missa  pereat  aut  non  trada- 
tur domino,  perit  domino,  non  mittenti.  Secus  in 
possessione  mate  fidei. 

CAPUT  XVI, 

De  causis  excusantibus  a restitutione. 

1 . Causa,  impotentia  debitoris,  sive  physica,  sive 
moralis  quandiu  durat : v.  gr.  si  ex  restitutione  se- 
cutura sit  extrema  vel  gravis  ejus  aut  parentum 
necessitas,  magnum  animae  vel  suae  vel  suorum 
periculum,  eversio  status  honorifici  juste  acquisiti 
( si  esset  rapinis,  vel  usuris  injuste  acquisitus,  a 
facienda  statim  restitutione  non  excusaret ),  nola- 
bile  ejus  detrimentum  in  rebus  non  debilis  : ut  si 
deberet  vendere  praedium  suum  multo  minoris 
quam  valeat,  modo  eadem  incommoda  aut  par  ne- 
cessitas non  immineant  creditori  ex  dilatione  aut 
omissione  restitutionis. 

2.  Remissio  creditoris,  modo  sit  omnino  libera, 
nec  fraude  nec  metu,  nimiave  debitoris  exagiia- 
tione  extorta. 

o.  Cessio  bonorum  coram  judice  facta,  per  quam 
debitor  retentis  ad  tenuem  sustentationem  necessa- 
riis, profitendo  suam  impoteniiam,  renuntiat  suis 
bonis,  ut  ex  iis,  quantum  fieri  potest,  satisfaciat 
creditoribus,  et  non  ulterius  ab  his  inquietetur. 
Sed  si  debitor  postea  ad  pinguiorem  fortunam  per- 
venerit, tenetur  integre  satisfacere. 

4.  Damnum  ipsi  creditori,  aut  alicui  tertio  proba- 
biliter eventurum  ex  restitutione  ; ut  si  gladius  sit 
restituendus  homini  furioso  aut  irato,  quo  putetur 
sibi  aut  alteri  nociturus. 

o.  Solutio  facta  creditori  ipsius  creditoris  : v.  gr. 
si  libi  debeam  centum  ftorenos,  et  tu  tantumdem 
debeas  fratri  meo  ; si  solvam  fratri,  tibi  non  am- 
plius obligor  in  conscientia  ; nempe  si  in  utroque 
debitore  par  fuerit  obligationis  aequalitas 

6.  Rei  debilce  interitus ; id  est,  si  res  aliena  debita 
in  specie,  v.  gr.  equus  interierit,  ejus  interitu  ex- 
cusaris a restitutione,  modo  tamen  nec  delictum, 
nec  mora  debitoris  intervenerit,  nec  pactum  de 
prsestando  casu  fortuito,  etc. 

Aliae  caus®,  quas  hic  affert  Lessius,  apud  ipsum 
videri  possunt. 

CAPUT  XVII. 

De  contractibus  in  genere. 

1.  Quid  contractus  et  pactum;  quot  modis  fit. 
Resp.  1°  : Contractus  est  ultro  citroque  obligatio, 
id  est  pactum  utrinque  obligationem  pariens  : pa- 
ctum autem  est  duorum  pluriumve  in  idem  pla- 
citum consensus  ; unde  est  quid  latius  quam  con- 
tractus, qui  est  ejus  species ; distinguitur  ab  eo 
per  hoc,  quod  contractus  importet  utrinque  obli- 
gationem, pactum  vero  ab  eo  abstrahat.  2°  Con- 
tractus quatuor  modis  fit,  nimirum  re  (sive  rei 
traditione,  v.  gr.  pignore),  scriptura,  verbis,  con- 
sensu. 5°  Obligatio  proveniens  ex  contractu  est  tri- 
plex : naturalis,  id  est,  quae  urget  in  conscientia, 
sed  non  parit  actionem  in  foro  externo;  civilis, 
quae  in  conscientia  non  ligat,  parit  tamen  actionem 
in  foro  externo  ; mista,  qua  civilis  conjungitur  cum 
naturali ; seu  quae  ligat  et  in  conscientia,  et  in  foro 
externo. 

2.  Quomodo  dividitur  contractus  in  genere.  Resp. 
1° : In  nominatum,  qui  habet  speciale  nomen,  v.  gr. 
emptio  ; et  in  innominatum,  qui  non  habet  speciale 
nomen,  sed  genericum  tantum  ; suntque  lite  qua- 
tuor species  : Do  ut  des,  do  ut  facias,  facio  ut  des, 
facio  ut  facias.  2°  In  gratuitum,  in  quo  nihil  repen- 
ditur, ut  donatio  ; et  in  onerosum,  in  quo  aliquid 
rependitur,  ut  locatio.  3°  In  pactum  nudum,  quod 
sistit. 'ntra  terminos  merte  conventionis,  nec  ullum 
habet  a jure  civili  fundamentum  quo  pariat  actio- 
nem in  foro  externo,  ut  simplex  promissio  acce- 
ptata ; et  in  pactum  vestitum,  quod  prteler  conven- 
tionem partium  habet  aliquid  annexum,  ratione  cu- 
jus parit  actionem  civilem,  ut  contractus  nominali 
in  suo  genere  perfecti. 

5.  An  pactum  nudum  pariat  obligationem.  Resp. 
Licet  in  foro  externo  non  pariat,  parit  tamen  in 
interno,  seu  in  foro  conscientiae,  nisi  jure  positivo 
sit  irritum  : quia  jure  naturali  tenetur  quisque  prae- 
stare quod  promisit,  allero  acceptante.  Imo  juxta 
Lessium  parit  actionem  in  utroque  foro,  si  jura- 
mento confirmetur. 

4.  An  contractus,  cui  error  vel  dolus  causam  de- 
dit, sit  validus.  Resp.  : Error  antecedens,  seu  dans 
causam  contractui,  qui  versatur  circa  substantiam 
rei,  vel  circa  naturam  contractus,  vel  circa  illius 
motivum  principale,  in  validat  contractum  jure 
natur*,  v.  gr.  si  quis  emat  vitrum  putans  esse 
gemmam,  aut  consentiat  in  contractum  putans  esse 
locationis,  cum  sit  venditionis  ; quia  tunc  non  ha- 
betur consensus  substantialis  essentialiter  requisi- 

tus  ad  contractum.  Hinc  circumstantia  person®  in 
contractibus  onerosis,  in  quibus  nihil  aut  parum 
interest  cum  quo  contrahatur,  ordinarie  est  acci- 
dentalis, v.  gr.  vendo  Petro , putans  esse  Paulum  ; 
at  in  gratuitis,  v.  gr.  in  promissione,  donatione,  etc., 
uti  et  in  matrimonio,  est  substantialis,  invalidatque 
contractum.  2°  Error  vel  dolus  qui  versatur  circa 
qualitatem  accidentalem,  et  est  tantum  concomi- 
tans, seu  non  dat  causam  contractui,  non  invalidat 
contractum,  ut  si  rem  pluris  emisti  quam  valeat; 
quia  tunc  invenitur  sufficiens  voluntarium,  et  con- 
sensus substant  alis.  Imo  quamvis  dedisset  causam 
contractui,  jure  natur®  non  invalidat  contractum, 
quia  habetur  sufficiens  consensus  circa  substantia- 
lia, v gr.  error  vel  dolus  circa  divitias,  nobilita- 
tem, etc.,  in  contractu  matrimonii  ; nisi  contra- 
hendo habuerit  voluntatem  non  contrahendi  cum 
tali  defectu.  Si  tamen  dolus  proveniat  a parte  con- 
trahente, videtur  posse  rescindi  et  irritari  pro  ar- 
bitrio decepti,  si  sit  solubilis.  Quod  addo  propter 
contractum  matrimonii  qui  est  indissolubilis.  Si 
autem  dolus  inscio  contrahente  sit  adhibitus  ab  ali- 
quo tertio,  probabilius  est,  partem  laesam  non  posse 
resilire,  quia  contrahens  non  fecit  injuriam  ; ei  ta- 
men jure  civili  competit  actio  de  dolo  contra  de- 
ceptorem. 

5.  An  contractus  cui  metus  causam  dedit  sit  vali- 
dus. Resp.  1°  : Contractus  ex  metu  gravi,  etiam  a 
parte  contrahente  injuste  incusso  ad  extorquendum 
consensum,  jure  naturali  non  est  invalidus  ; ha- 
betur enim  consensus  simpliciter  voluntarius.  Imo 
ordinarie  nec  jure  positivo,  ut  probatur  ex  variis 
legibus,  quae  illum  admittunt,  exceptis  quibusdam, 
v.  gr.  contractu  matrimonii,  etc.  Quamvis  tamen  hi 
contractus  non  sint  omnino  irriti,  possunt  tamen 
in  foro  conscienti®  rescindi  et  in  irritum  revocari 
pro  arbitrio  ejus  qui  metum  passus  est,  si  metus 
injuste  incussus  fuit  ad  extorquendum  contractum; 
quia  qui  melum  incussit,  injuriam  alteri  intulit, 
adeoque  tenetur  eam  reparare  prout  cupit  alter. 
Dixi  injuste;  quia  si  juste  incutiatur,  v.  gr.  ut  is 
qui  violavit  virginem,  illam  dotet  aut  ducat,  con- 
tractus non  potest  irritari.  Dixi  ad  extorquendum 
consensum,  quia  si  metu  latronum  aut  naufragii, 
promittas  alteri  pecuniam  ut  te  liberet , valida 
est  absolute  promissio,  nec  potest  rescindi  pro  lu- 
bitu.  2°  Contractus  ex  metu  levi  initus,  quamvis 
etiam  sit  in  se  validus,  nec  in  jure  civili  detur  actio 
ad  ejus  rescissionem,  tamen  in  foro  conscienti®  vi- 
detur etiam  posse  rescindi,  saltem  quando  metus 
incussus  est  a parte  contrahente,  quia  intercessit 
etiam  injuria  minuens  voluntarium;  sed  excipe  ma- 
trimonium, votum,  etc. 

G.  An  contractus  de  re  turpi,  v.  gr.  de  patrando 
homicidio,  furto,  fornicatione,  etc.,  sit  validus. 
Resp.  1°:  Pie  turpi  necdum  impleta,  non  est  simpli- 
citer validus,  alioqui  enim  obligaret  ad  patrandum 
flagitium  ; sed  rescindi  debet;  impleto  tamen  opere 
turpi,  subsistit,  quantum  est  ex  jure  natur*,  et 

obligat  cx  justitia  promittentem  ad  solvendum  pre- 
tium; et  si  jam  solutum  sit,  non  tenetur  restituere; 
quia  licet  opus  malum  qua  tale,  non  sit  pretio  aesti- 
mabile, est  tamen  aestimabile  quatenus  uni  contra- 
hentium est  utile  vel  delectabile  et  alteri  laboriosum 
ac  periculosum.  2°  Caelerum  hujusmodi  contractus, 
sive  ante,  sive  post  opus  impletum,  jure  civili  sunt 
invalidi,  excepto  pacto  de  mercede  meretricis,  quod 
jura  relinquunt  in  suo  vigore  naturali.  Non  ob- 
stante tamen  jure  civili  probabilius  hi  contractus 
retinent  vim  naturalem  obligandi  in  foro  conscien- 
tiae, sic,  ut  opere  impleto  teneatur  promissor  in 
conscientia  pactam  mercedem  dare,  et  promissarius 
possit  acceptam  retinere;  quia  leges  civiles  sic  sunt 
interpretandae,  ut  non  derogent  dispositioni  juris 
naturalis.  Caelerum,  excepto  casu  meretricis,  ulrin- 
que  obligatio  non  est  ita  certa. 

7.  Quinam  possint  valide  contrahere.  Pro  quo  nota : 
Infans  dicitur,  qui  septennio  minor  est;  impubes, 
in  masculis,  qui  nondum  explevit  annum  decimum 
quartum,  in  feminis,  duodecimum;  pupillus,  qui  ad- 
huc impubes,  desiit  esse  sub  patris  potestate,  vel 
ejus  morte,  vel  emancipatione ; minor,  qui  jam  pu- 
bes, non  est  sub  patris  potestate,  et  nondum  exple- 
vit annum  vicesimum  quintum  ; major,  qui  explevit, 
estque  sui  juris;  filius  familias,  qui  adhuc  est  sub 
patria  potestate.  Nunc 

Resp.  1°  : Omnes  et  soli  qui  liberam  habent  rei 
administrationem , aut  facultatem  legitimam  ab 
eo,  qui  illam  dare  potest , possunt  valide  con- 
trahere ; ideo  infantes,  perpetuo  amentes,  religio- 
sus sine  facultate  sui  superioris,  contrahere  non 
possunt. 

2°  Filiusfamilias  impubes,  licet  pubertati  proxi- 
mus, ex  nullo  contractu,  etiam  inito  de  patris  con- 
sensu, obligatur  civiliter,  quod  etiam  de  bonis  ca- 
strensibus verum  est.  Si  autem  sit  pubes,  et  con- 
traxerit de  suis  bonis,  quamvis  patre  inconsulto, 
contractus  est  validus  civiliter. 

5°  Pupillus  pubertati  proximus,  si  cum  tutoris 
auctoritate  contrahat,  obligatur  naturaliter  et  civi- 
liter; idem  est  de  minore  contrahente  cum  cura- 
toris auctoritate  : intellige  de  bonis  quae  tutores 
aut  curatores  alienare  possunt,  ut  sunt  mobilia,  non 
pretiosa ; pretiosa  enim,  uti  et  immobilia  alienari 
nequeunt,  nisi  accedente  judicis  decreto,  et  probata 
causa. 

4°  Pupillus  pubertati  proximus,  contrahens  sine 
tutoris  consensu,  et  minor  habens  curatorem,  con- 
trahens sine  ejus  auctoritate,  valide  contrahunt  in 
suum  commodum,  non  autem  in  suum  incommo- 
dum; unde  ipsi  non  obligantur,  saltem  civiliter, 
licet  alios  obligent.  An  autem  obligentur  natu- 
raliter, utrinque  probabiliter  controvertitur  ; sal- 
tem non  videtur  obligatio  tam  perfecta,  ut  nequeat 
vel  judicis,  vel  etiam  tutoris  auctoritate  tolli.  Idem 
dic  de  filiofamilias  contrahente,  ut  dictum  est  supra 
num.  2. 


CAPUT  XVIII. 

De  promissione  et  donatione. 

\.  Quid  sit  promissio,  donatio  et  stipulatio.  Resp. 
1°:  Promissio  est  deliberata  et  gratuita  fidei  obliga- 
tio, facta  alteri  de  re  quapiam  bona  et  possibili. 
2°  Donatio  est  datio  liberalis  : si  sit  donatio  realis, 
transfert  rei  dat.e  dominium  ; si  sit  verbalis  tantum, 
quamvis  a se  sit  sulfieiens  ad  transferendum  domi- 
nium, jure  tamen  positivo  impeditur,  ne  transferat, 
nisi  secuta  reali  traditione.  Dicitur  liberalis,  quia 
non  est  datio  rei  alias  debitae.  3°  Stipulatio  est  con- 
tractus, qui  fit  praecedente  interrogatione  creditoris, 
et  secuta  responsione  debitoris. 

2.  An  promissio  aut  donatio  interna  homini  facta 
obliget.  Resp.  Neque  obligat  jure  positivo,  quia  ad 
hoc  requiritur  acceptatio  : quandiu  autem  promissio 
manet  interna,  haberi  acceptatio  nequit ; neque 
etiam  jure  naturae,  quia  contractus  obligatorius  de- 
bet esse  signum  practicum  exercite  manifestativum 
voluntatis  se  obligandi ; promissio  autem  aut  dona- 
tio mere  interna  non  est  talis.  Ergo.  Dixi,  facta  ho- 
mini ; quia  facta  Deo,  qui  corda  intuetur,  certo  obli- 
gat. Si  autem  interne  promittens  adjunxerit  ju- 
ramentum, tunc  tenebitur,  non  ex  justitia,  sed  ex 
religione  in  Deum,  exsequi  suam  promissionem  in- 
ternam. 

3.  An  promissio  aut  donatio  externa  obliget  ante 
acceptationem.  Resp.  1°  : Jure  civili  non  obligare, 
saltem  regulariter,  ut  patet  ex  ipsis  legibus  ; nec 
jure  canonico,  cum  nihil  statuat  contrarium  juri 
civili.  Dixi  regulariter,  quia  excipiuntur  pollicita- 
tiones factae  reipublicae,  civitati,  Ecclesiae,  elc. 
2°  Neque  obligare  etiam  jure  naturae,  juxta  proba- 
biliorem sententiam  : quia  promissio  et  donatio 
sunt  species  pacti,  quod  essentialiter  requirit  mu- 
tuum duorum  aut  plurium  consensum,  qui  hic  non 
habetur.  Hinc  sequitur,  si  quis  ante  acceptationem 
revocet  suam  promissionem  aut  donationem,  eam 
postea  invalide  acceptari.  Similiter  si  per  episto- 
lam vel  nuntium  aliquid  promittas,  vel  donandum 
tradas,  potes  consensum  tuum  ante  acceptationem 
revocare  ; et  si  revoces,  idque  nuntio  ante  exse- 
cutionem innotescat,  acceptatio  erit  invalida.  Imo 
quamvis  non  innotescat,  erit  adhuc  invalida,  si  is 
quem  misisti,  habet  se  pure  per  modum  nuntii  re- 
ferentis promissionem  aut  donationem  factam,  vel 
tradentis  rem  donatam  ; secus  vero,  si  habeat  man- 
datum faciendi  promissionem  vel  donationem  luo 
nomine  ; hanc  enim  valide  faciet,  quandiu  illi  non 
innotuit  revocatio  a te  facta.  Acceptare  autem  pro 
absente  potest  is,  qui  habet  a promissario  commis- 
sionem, et  quicunque  est  sub  ejus  potestate,  v.  gr. 
filius  pro  patre,  etc. 

4.  Quomodo  obliget  promissio  externa  legitime  ac- 
ceptata. Resp.  Promissio  externa  legitime  acce- 
ptata, facta  cum  intentione  se  obligandi  ex  justitia, 
obligat  sub  mortali  si  sit  de  re  gravi ; ni.i  promit- 
tens expresse  intenderit  non  se  obligare  graviter, 
quamvis  in  re  gravi,  quod  eum  posse  facere  proba- 

Li!e  esi ; obligatio  enim  promissionis,  ait  Molina, 
pendet  ex  intentione  promittentis  : promissio  au- 
tem facta  cum  intentione  solum  se  obligandi  ex 
fidelitate,  de  se  obligat  tantum  sub  veniali,  quamvis 
sit  in  re  gravi.  Porro  censetur  communiter  esse 
obligatio  justitiae  et  sub  mortali,  quando  promissio 
fit  adhibita  scriptura  publica,  aut  chirographo,  aut 
testibus,  etc.  Alias  saepe  censenda  est  solum  obli- 
gatio ex  fidelitate  et  honestate  morali,  aut  esse  sim- 
plex assertio  seu  propositum  : quae  omnia  pendent 
ex  circumstantiis. 

Ut  autem  censeatur  materia  gravis  in  casu 
promissionis  gratuitae,  multo  plus  requiritur  quam 
in  furto  vel  debito  ex  contractu  oneroso.  Sanchez 
requirit  quadruplo  plus  quam  in  furto ; Lugo  dicit 
hoc  pendere  ex  intentione  promittentis. 

5.  Qucenam  promissiones  sint  invalida’.  Resp.  1°: 
Jure  naturae  sunt  invalidae  illae,  quarum  impletio 
est  illvcila  : nemo  enim  potest  obligari  ad  pecca- 
tum ; 2°  illae  quae  praebent  occasionem  peccandi ; 
5°  illae  qua;  adimunt  libertatem  disponendi  de  rebus 
suis,  v.  gr.  circa  testamenti  dispositionem,  et  simi- 
lia quae  in  jure  dicuntur  contra  bonos  mores  civiles. 

fi.  Quinam  donare  possint,  et  qui  non.  Resp.  : Do- 
nare possunt  illi  omnes  et  soli,  qui  habent  domi- 
nium rei  et  liberam  ejus  adininistrationem  cum 
potestate  alienandi , vel  saltem  facultatem  expres- 
sam aut  tacitam  ab  eo,  cui  competit  talis  admini- 
stratio. Hinc  1°  amentes  seu  usu  rationis  carentes, 
prodigus  a magistratu  positus  sub  curatore,  impu- 
bes donare  non  possunt.  2°  Filiusfamilias , etiamsi 
pubes  sil,  non  potest  donare  sine  consensu  expresso 
vel  tacito  patris,  nisi  habeat  bona  castrensia,  vel 
quasi  castrensia.  Vide  supra  cap.  4 et  12,  etc. 
5°  Similiter  minor  viginti  quinque  annis  si  curatori 
subsit,  non  potest  sine  expresso  vel  tacito  consensu 
sui  curatoris.  4°  iNon  potest  uxor  sine  consensu 
mariti,  nisi  prout  explicatum  est  supra  (cap.  12). 
5»  Religiosus  non  potest  sine  consensu  praelati. 
G°  Donationes  conjugum  inter  se  jure  communi  sunt 
invalidae,  ita  ut  ad  arbitrium  donantis  sint  revoca- 
biles, exceptis  quibusdam  casibus;  item  donatio 
patris  facta  filio  nondum  emancipato  est  invalida, 
ita  ut  pro  lubitu  patris  possit  revocari. 

7.  Quantum  quis  valide  donare  possit.  Resp.  1°  : 
Donatio  inter  vivos,  qua  quis  donat  alicui  omnia 
sua  bona,  tam  futura,  quam  praesentia,  jure  com- 
muni est  invalida;  quia  per  hanc  donationem  au- 
fert sibi  potestatem  testandi,  quod  leges  reprobant 
tanquam  contra  bonos  mores  civiles  : excipe  nisi 
fiat  Ecclesiae  aut  in  causam  piam,  vel  nisi  jura- 
mento confirmetur.  2°  Jure  communi  potest  quis 
valide  donare  usque  ad  quingentos  solidos  , id  est 
circiter  duo  millia  florenorum;  ultra  hanc  summam 
donatio  est  invalida  quoad  excessum,  nisi  judici 
insinuetur  ut  in  acta  publica  referatur  per  tabellio- 
nem ; iste  tamen  excessus  retineri  potest  quandiu 
non  repetitur.  Per  donationem  hic  intellige  etiam 
remissionem  debiti  liquidi  ac  certi,  o Moitis  causa 

donatio  omnium  bonorum,  qua  quis  sic  ea  donat, 
ut  tandem  post  mortem  suam  fiant  absolute  et  ir- 
revocabiliter talis  hominis  , est  valida  ; quia  haec 
non  adimit  potestatem  testandi , dum  possit  dona- 
tor, ea  non  obstante,  alium  haeredem  constituere. 

8.  Ob  quas  causas  donatio  inter  vivos  etsi  sil  ac- 
ceptata cl  res  tradita,  revocari  possit.  Resp.  : Ob  has 
causas  : 1°  Ratione  ingratitudinis,  qualis  censetur, 
si  donatarius  donatorem  suum  gravi  injuria  affece- 
rit, violentas  manus  ei  injecerit,  ejus  vitae  insidia- 
tus fuerit,  adjectum  donationis  modum  non  imple- 
verit. 2°  Ratione  prolis  susceptae,  ut  si  quis  prole 
carens  magnam  bonorum  suorum  partem  donarit,  et 
postea  nascatur  ei  proles.  5°  Ratione  inofficiositatis, 
id  est,  contra  officium  pietatis  paternae  in  liberos, 
ut  si  pater  tam  profuse  donet,  ut  filii  priventur  sua 
legitima  bonorum  portione. 

9.  An  promissio  aut  donatio  condilionalis  sil  vali- 
da. Resp.  1°  : Conditio  praesentis  vel  praeteriti  tem- 
poris addita  donationi,  non  hanc  suspendit,  sed  si  con- 
ditio exsistit,  aut  exstitit,  valet  donatio;  si  non  exsi- 
stit, aut  non  exstitit,  non  valet.  2°  Conditio  futuri  tem- 
poris incerti  suspendit  donationem  usque  ad  eventum 
conditionis,  utsi dicas : Promitto  tibi  centum  florenos 
si  fias  religiosus;  ex  ejusmodi  tamen  promissione  vel 
donatione  acceptata,  statim  nascitur  obligatio  in  do- 
natore et  jus  in  donatario,  quod  nequit  revocari  a 
donatore  sine  justa  causa.  5°  Si  haec  conditio  futuri 
contingentis  non  fuerit  impleta  suo  tempore,  do- 
natio non  obligat.  4°  Conditio  de  re  vere  impossi- 
bili, v.  gr.  si  saltaveris  usque  ad  lunam  , invalidat 
donationem.  Idem  dic  si  apponatur  turpis  de  futuro, 
v.  gr.  si  istum  occideris,  quia  haec  directe  ad  pecca- 
tum allicit ; secus,  si  de  praesenti  aut  praeterito, 
quia  haec  au  peccatum  non  allicit.  Excipe  donatio- 
nem causa  mortis , et  contractum  matrimonii,  in 
quibus  ex  speciali  juris  dispositione,  conditio  im- 
possibilis habetur  pro  non  adjecta,  seu  relinquit  do- 
nationi vim  naturalem  statim  obligandi  independen- 
ter  a conditionis  impletione.  Sic  aliae  variae  condi- 
tiones habentur  pro  non  adjectis  : v.  gr.  do  tibi 
centum  florenos,  si  non  fias  religiosus,  etc. 

CAPUT  XIX. 

De  deposito,  sequestro  et  commodato. 

f.  Quid  sit  depositum.  Resp.  : Est  contractus  gra- 
tuitus, quo  res  alicui  custodienda  traditur. 

2.  Quid  sequestrum , quod  est  species  depositi. 
Resp.  : Est  contractus  quo  res,  de  qua  inter  duos 
litigatur,  apud  tertium  deponitur,  qui  sequester  di- 
citur, donec  statuatur  cujus  esse  debeat.  Sequestra- 
tio, alia  voluntaria,  quae  fit  ex  partium  consensu; 
alia  involuntaria,  quae  fit  a judice. 

5.  Quid  commodatum.  Resp.  : Est  contractus  quo 
res  ad  solum  usum  gratuite  conceditur,  ut  post  ali- 
quod tempus  eadem  numero  reddatur.  Sumptum  pro 
re,  est  res,  sive  mobilis,  sive  immobilis,  non  tamen 
usu  consumptibilis,  ad  usum  temporalem  gratuito 
concessa. 

4.  Quce  sint  obliyaliones  depositarii.  Resp.  Tene- 

tur  rem  custodire  ; si  res  pereat,  et  depositum  fa- 
ctum sit  in  favorem  solius  deponentis,  tenetur  tant  im 
de  dolo  et  culpa  crassa;  si  autem  cedat  in  utriusque 
utilitatem,  v.  gr.  si  accipiat  mercedem  pro  custo- 
dia, tenetur  etiam  deculpa  levi.  Imo  nautae,  aurigae, 
caupones,  quorum  curae  res  aliqua  commissa  est, 
tenentur  de  culpa  levissima,  saltem  post  senten- 
tiam judicis.  Quod  si  depositio  facta  sit  in  commo- 
dum solius  depositarii,  is  etiam  de  culpa  levissima 
tenetur. 

0.  An  depositarius  possit  uti  re  deposita.  Resp. 
Non  posse  sine  expresso  aut  tacito  deponentis  con- 
sensu. Si  tamen  depositum  sit  res  usu  consumptibi- 
lis,  v.  gr.  trilicum,  vinum  ; item  pecunia,  modo  non 
sit  clausa  vel  obsignata  ; et  depositarius  certus  sit, 
se  cum  dominus  eam  repetierit,  lantumdem  ejusdem 
generis  et  bonitatis  in  promptu  habiturum,  non  erit 
peccatum,  saltem  mortale,  re  deposita  uti. 

6.  Qua:  sint  obligationes  commodatam  et  commo- 
dantis. Resp.  1°  Commodatarius  tenetur  non  uti  re 
commodata  nisi  ad  usum  concessum ; v.  gr.  equo  ad 
itinerandum  commodato  uti  non  potest  ad  arandum. 
2»  Si  res  commodata  sit  in  commodum  solius  com- 
modatarii,  et  pereat  aut  deterior  fiat,  tenetur  de 
culpa  etiam  levissima;  si  in  commodum  solius  com- 
modantis, tantum  tenetur  de  dolo  et  culpa  crassa  ; 
si  in  commodum  utriusque,  tenetur  de  culpa  levi. 
De  casu  fortuito  non  tenetur  nisi  de  hoc  convenerit, 
aut  fuerit  in  mora  culpabili,  aut  causam  fortuitam 
aliqua  ejus  culpa  praecesserit : v.  gr.  si  monitus  viam 
esse  infestam  latronibus  , etc. , eam  nihilominus 
equo  commodato  ingressus  fuerit  sine  commodantis 
consensu.  5°  Tenetur  ad  cibaria  et  modicas  expensas 
circa  rem  commodatam  ; non  autem  ad  extraordi- 
narias. 4°  Tenetur  rem  commodatam  suo  tempore 
restituere,  etiam  non  petenti,  nec  factam  deteriorem, 
nisi  quatenus  id  ex  usu  concesso  necessario  accidit. 
5°  Commodans  tenetur  rem  ante  tempus  non  repe- 
tere ; et  si  repetat,  de  damno,  si  quod  inde  obve- 
nerit : tenetur  etiam  aperire  vitium  rei  commoda- 
tae, et  si  non  aperiat,  de  damno  inde  secuto  ; item 
ad  expensas  extraordinarias. 

CAPUT  XX. 

De  fidejussione,  assecuratione,  pignore  et  hypotheca. 

1.  Quid  fidejussio;  et  quinam  possint  fidejubere. 
Resp.  1°  fidejussio  est  susceptio  obligationis  alienae 
in  eventum  quo  alter  eam  non  impleverit.  Haec  obli- 
gat non  solum  fidejussorem,  sed  etiam  ejus  haeredes; 
cessat  tamen,  si  obligatio  principalis  sit  invalida  aut 
exstinguatur.  2°  Possunt  valide  fidejubere  omnes  illi 
qui  possunt  principaliter  obligari , nisi  per  legem 
sit  eis  prohibitum. 

2.  Quid  sit  assecuratio.  Resp.  Est  contractus  quo 
quis  alienae  rei  periculum  in  se  suscipit,  obligando 
se,  vel  gratis  , vel  certo  pretio,  ad  eam  compen- 
sandam, si  perierit.  Ad  justitiam  hujus  contractus 
requiritur  aequalitas  inter  pretium  quod  assecuranti 
datur,  et  obligationem  quam  in  se  suscipit,  juxta 
qualitatem  periculi.  Hinc  si  assecuraior  certus  sit, 

rem  ante  contractum  pervenisse  ad  terminum,  v. 
gr.  ad  portum  in  quem  illam  assecurat,  non  potest 
pretium  exigere  ; aut  si  mercator,  qui  rem  suam 
assecurare  cupit,  certo  sciat  eam  periisse,  non  potest 
pacisci  de  ejus  assecuratione,  nec  poscere  ejus  aes- 
timationem sibi  restitui. 

3.  Quid  sil  pignus  et  hypotheca.  Resp.  Sumuntur 
tripliciter  : pro  re  oppignorata,  pro  contractu,  et 
pro  jure  ex  contractu  resiliente.  Pignus  et  hypothe- 
ca late  est  res  quacunque  alteri  obligata  ad  secu- 
ritatem debiti,  ut  inde  petatur  satisfactio,  si  aliter 
non  solvatur : stricte  autem  pignus,  est  res  mobi- 
lis, hypotheca  immobilis  taliter  obligata,  etc.  Hypo- 
theca, alia  omnium  bonorum,  alia  aliquorum  ; alia 
expresso  actu  facta,  alia  lege  constituta  : sic  bona 
tutoris  vel  curatoris  lege  sunt  hypothecata  pupillo 
vel  minori  pro  administralione  bonorum  ; bona 
mariti  pro  dote  uxoris. 

4.  Qucc  possunt  vel  non  possunt  hypothecari.  Resp. 
1°  Ea  non  posse  hypothecari,  quae  vendi  nequeunt, 
v.  gr.  ecclesia,  sepulcrum,  jus  patronatus,  homo 
liber.  2°  Caeterae  res  oppignorari  possunt  ab  iis  qui 
earum  liberam  habent  adminislrationem  , sive  sint 
immobiles  sive  mobiles,  sive  incorporales,  v.  gr. 
census,  jura,  debita,  actiones,  etc.;  creditores  hy- 
oothecarii  aliis  praeferuntur. 

CAPUT  XXI. 

De  mutuo. 

1.  Quid  sit  mutuum  sumptum  pro  contractu.  Resp. 
Est  traditio  seu  datio  rei  pondere,  numero,  vel 
mensura  constantis,  eo  animo  facta,  ut  fiat  stalim 
accipientis,  cum  obligatione,  ut  alia  ejusdem  spe- 
ciei ac  bonitatis  postea  reddatur.  Dicitur  1°  Datio  , 
quia  hic  contractus  re  perficitur  ; 2°  rei  pondere, 
etc.,  quia  hae  solae  res  sunt  materia  mutui  quae 
functionem  recipiunt,  id  est,  quae  in  eodem  genere 
ita  sunt  similes,  ut  in  commuLationibus  et  solutioni- 
bus, una  pro  alia  indifferenter  substitui  et  vice  alte- 
rius fungi  possit ; v.  gr.  vinum,  triticum,  pecunia 
numerata,  etc.  5°  It  statim  fiat  accipientis,  quia 
mutuum  transfert  rei  dominium.  4°  Cum  obligatione; 
ut  excludatur  donatio.  5°  Dicitur  alia,  quia  vi  mutui 
non  debet  reddi  eadem  numero.  6°  Ejusdem  spe- 
ciei el  bonitatis,  nempe  moraliter,  non  physice.  7° 
Postea,  quia  si  fit  obligatio  statim  reddendi,  erit  sim- 
plex permutatio,  non  mutuum. 

2.  Qua;  sint  obligationes  mutui.  Resp.  Mutuans 
tenetur  tradere  rem  non  vitiatam,  et  non  repetere 
ante  tempus.  2°  Mutuatarius  tenetur  tempore  prae- 
fixo rem  non  vitiatam  reddere,  et  si  sit  in  mora, 
tenetur  de  damno  secuto  et  lucro  cessante  : item  te- 
netur de  omni  casu  fortuito,  cum  statim  acquirat  rei 
dominium,  cum  onere  tantumdem  reddendi.  5°  Ex 
mutuo  non  obligatur  civiliter,  imo  secluso  juramen- 
to, nec  naturaliter,  saltem  perfecte,  filiusfamilias  , 
si  sine  patris  consensu  mutuum  accepit,  quia  jus 
civile  juste  id  statuere  potuit,  tum  in  odium  fene- 
ratorum, tum  ad  praecidendas  mullorum  malorum 
occasiones. 

CAPUT  XXII. 

De  usura. 

i.  Quid  el  quotuplex  sit  usura.  Resp.  1°  Usura 
sumitur  tripliciter,  pro  lucro  usurario,  pro  contra- 
ctu usurario  , pro  voluntate  usurarie  contrahendi. 
Sumpta  pro  lucro  est  aliquid  temporale  pretio  aesti- 
mabile, quod  ultra  sortem  , vel  summam  mutuo  da- 
tam, et  ut  vocant  capitale,  recipilur  tanquam  debi- 
tum ex  justitia  praecise  ratione  mutui  ; pro  contra- 
ctu, est  mutatio  cum  pacto  accipiendi  tale  lucrum; 
pro  voluntate,  est  voluntas  accipiendi  istud  lucrum 
ultra  sortem  ex  vi  mutui,  non  autem  ob  alium  tilu- 
' ,m,  v.  gr.  lucri  cessantis,  damni  emergentis,  ami- 
citiae. 2°  Usura,  alia  realis,  alia  mentalis  : realis  scu 
externa  est,  in  qua  mutuator  verbis  vel  aliis  signis 
externis  declarat  mutuatario  voluntatem  suam  acci- 
piendi aliquid  supra  sortem  praecise  ratione  mutui ; 
vel  dicendo  clare  et  expresse,  v.  gr.  : Reddes  mihi 
duodecim  pro  decem  ; vel  obscure  et  implicite,  ut 
si  dicat  : Mea  pecunia  non  solet  ad  me  redire  sola. 
Mentalis  seu  interna  est,  cum  mutuator  lucrum  nul- 
lo signo  externo  deducit  in  pactum,  reipsa  tamen 
aliquid  supra  sortem  recipit,  aut  recipere  intendit 
tanquam  ex  justitia,  aut  etiam  tanquam  ex  bene- 
volentia et  gratitudine  debitum.  5°  Rursus  usura  , 
alia  est  lormalis  ct  aperta,  qua  aperte  exigitur  au- 
ctarium praecise  ratione  mutui;  alia  virtualis  et  pal- 
liata , qua  aliquid  exigitur  ratione  mutui  non  for- 
malis, sed  virtualis  et  latentis  sub  alio  contractu,  et 
velut  ejus  pallio  tecti,  v.  gr.  si  vendas  carius  pne- 
cise  ob  dilationem  pretii. 

2.  An  et  quo  jure  usura  sil  illicita.  Resp.  1°  Est  de 
Cde  esse  illicitam,  contra  Judaeos  et  quosdam  haere- 
ticos ; idque  definitum  est  in  concilio  Viennensi, 
dement,  unica  De  usuris,  ubi  dicitur  puniendus  ut 
haereticus,  qui  contrarium  pertinaciter  tenuerit.  2° 
Est  illicita  jure  positivo,  tum  divino,  dum  dicitur  : 
Mutuum  date,  niliil  inde  sperantes  [Lue.  vi , 55)  , 
nempe  ultra  sortem;  tum  humano,  ut  patet  ex  titulo 
De  usuris,  in  5 et  G,  decrcl.  5.  Est  etiam  illicita 
jure  naturali,  quia  contra  jus  naturae  est,  idem  bis 
seu  duplici  titulo  vendere,  et  vendere  quod  non  est 
suum.  Atqui  accipiens  usuram  bis  idem  vendit,  vel 
vendit  quod  non  est  suum  : vel  enim  eam  accipit 
pro  sorte  , et  sic  idem  bis  vendit  accipiens  justum 
pretium  pro  sorte,  et  insuper  auctarium  pro  eadem 
sorte;  vel  eam  accipit  pro  usu  sortis,  et  sic  vendit 
quod  non  est  suum,  id  est  usum  rei  non  sum  : quia 
per  mutuum  transfertur  dominium  sortis  in  mulua- 
tarium,  adeoque  et  ejus  usus  ; ergo  peccat  contra 
jus  naturae.  Dices  : Usurae  fuerunt  olim  permissae 
Judaeis  [Deui,  xxm  et  xxvm)  ; ergo  non  sunt  con- 
tra jus  naturae.  Resp.  Distinguo:  Fuerunt  permissae 
absolute,  nego;  respeclive , seu  respectu  ho- 
stium quorum  bona  licitum  est  dirigere,  vel  respectu 
infidelium,  quorum  bona  Deus  supremus  Dominus 
in  Judaeos  transtulerat,  sicut  vEgypti  spoliatio  iis 
olim  permissa  fuit , concedo.  Unde  usura  nunquam 
fuit  permissa  absolute  et  praecise  ratione  mutui. 

5.  An  mutuator  possit  aliquid  exigere  supra  sor- 
tem ratione  damni  emergentis  ex  mutuo.  Respondent 
affirmative  D.  Thomas,  et-  alii.  Quia  in  eo  casu 
non  accipitur  aliquid  supra  sortem  praecise  ratione 
mutui,  sed  ratione  damni  pretio  aestimabilis,  per 
accidens  mutuo  annexi,  quod  gratis  subire  non 
tenetur  mutuator.  Caeterum  cum  mutuator  vi  hujus 
tituli  tantum  habeat  jus  conservandi  se  indemnem, 
relinqui  debet  mutuatario  libertas,  ut  vel  ipse  in 
se  suscipiat  reparationem  damni  quod  emergit, 
vel  si  malit,  certo  pretio  paciscatur  pro  isto  dam- 
no quod  eventurum  timetur;  et  quamvis  postea 
non  eveniat,  potest  tamen  pretium  pactum  exigere; 
nam  periculum  quod  subiit , pretio  erat  aestimabile. 

4.  Au  mutuator  possit  aliquid  exigere  supra  sor- 
tem ratione  lucri  cessantis.  Resp.  affirmative  : ita 
communiter  doctores  contra  Scotum,  etc.,  quibus 
videtur  favere  D.  Thomas.  Sed  dicendum  est  D. 
Thomam  agere  tantum  de  lucro,  quod  est  in  poten- 
tia remota,  in  quantum  qui  habet  pecuniam,  etiam 
non  destinatam  ad  negotiationem,  habet  remote 
commoditatem  negotiandi,  qua  se  privat  in  gratiam 
mutualarii;  tunc  nihil  potest  exigi,  quia  ista  re- 
mota commoditas  nihil  addit  pecuniae  secundum  se 
spectatae,  pro  qua,  si  quid  exigeretur,  esset  acci- 
pere lucrum  praecise  vi  mutui  : deinde  fortasse 
etiam  tantum  vult  D.  Thomas  non  posse  tantum 
exigi  pro  lucro  in  spe,  quantum  pro  lucro  in  re.  Sed 
probatur  conclusio  : 1°  Id  quod  exigit  mutuator,  non 
exigit,  ncc  accipit  ratione  mutui  praecise,  sed  ra- 
tione damni  ex  mutuo  secuti , quod  non  tenetur 
gratis  subire.  2»  Pecunia  prout  destinata,  et  ut  sub- 
est  industriae  mercatoris,  volentis  ex  illa  lucrum 
facere,  plus  illi  valet  quam  speciata  secundum  se. 
Ergo,  etc.  Sed  videndum  bene  an  sit  vere  lucrum 
cessans;  nam  si  lucrum  negotiationis,  a qua  absti- 
nes , sit  inierim  compensatum  per  applicationem 
alterius  rei  nec  molestioris  nec  minus  quaestuosae, 
cui  vacare  non  potuisses  negotiando  ; aut  si  pecu- 
niam habeas  in  arca  otiosam,  et  nulli  negotiatiom 
vel  emptioni  destinatam,  tunc  non  potes  quidquam 
pro  ea  hoc  titulo  lucri  cessantis  exigere. 

5.  An  mutuator  possit  aliquid  supra  sortem  exi- 
gere ratione  periculi  sortis  amittenda aut  damni 
qr avisque  incommodi  in  ea  recuperanda  subeundi. 
Resp.  affirmative,  si  extraordinarium  periculum 
vere  subsit  : v.  gr.  si  muluatarius  non  sit  notus, 
decoctor  dubiae  fidei,  valde  pauper,  etc.;  secus 
vero,  si  non  subsit  probabile  periculum , aut  sit 
tantum  ordinarium,  quale  invenitur  in  omni  mu- 
tuo : ita  communius  doctores.  Probatur : Istud  pe- 
riculum non  est  mutuo  intrinsecum , cum  ab  eo 
possit  separari  per  pignus  aut  fidejussorem  datum 
a mutuatario,  adeoque  non  exigitur  ratione  ipsius 
mutui,  sed  ratione  alicujus  pretio  aestimabilis,  per 
accidens  muluo  annexi  : quod  autem  subire  lslm 
periculum  sit  pretio  aestimabile,  patet  ex  eo  quoi 
juxta  omnes,  Hdejussor  illud  in  se  suscipiendo, 
licite  possit  exigere  pretium  isti  oneri  proportio- 

natum,  eoque  juste  compensari.  Ergo  si  mutuator, 
agens  vices  fidejussoris,  totum  istud  onus  seu  pe- 
riculum subeat,  potest  quoque  licite  aliquid  exigere, 
ratione  istius  oneris  in  se  suscepti,  quod  est  mu- 
tuo extrinsecum  et  pretio  aestimabile.  Idque  valide 
confirmatur  auctoritate  sanctae  congregationis  de 
Propaganda  et  Innocentii  X approbantis , anno 
1 G 46,  ejus  responsa  ad  quaesita  Sinensium  missiona- 
riorum. 

G.  An  sit  licitum  pacisci,  ul  mutuatarius,  si  ad 
terminum  statutum  non  restituerit  sortem,  aliquid  sol- 
vat in  poenam  sua;  morce,  ultra  sortem.  Resp.  affir- 
mative, his  quatuor  conditionibus  : 1“  ut  absit  fraus 
usuraria  in  paciscendo ; 2°  ut  debitor  vere  sit  in 
culpa  non  solvendo;  5'  ut  sit  poena  moderata  juxta 
mensuram  culpae;  4°  ut  mora  sit  notabilis  : non 
enim  unius  diei,  aut  etiam  hebdomadae  spatium, 
nisi  adesset  specialissima  ratio,  sufficit. 

7.  An  res  mutuata  debeat  reddi  in  eadem  mensu- 
ra, specie  et  numero.  Resp.  Si  res  mutuata  sit  dis- 
tincta a pecunia,  v.  gr.  triticum,  per  se  loquendo, 
reddenda  est  in  eadem  mensura,  licet  mutatus  sit 
ejus  valor,  quia  in  rebus  a pecunia  distinctis  solum 
habetur  ratio  corporum,  non  pretii ; secus  vero,  si 
res  mutuata  fuerit  pecunia  : per  se  enim  loquendo, 
facienda  est  restitutio  juxta  valorem  dati,  nulla 
habita  ratione  numeri,  speciei,  ponderis  et  men- 
surae, quia  in  pecunia,  quae  ex  suo  fine  est  mensura 
rerum  venalium,  solet  solum  attendi  valor,  non  rei 
substantia.  Dixi  per  se  loquendo  : potest  enim  de 
his  aliter  conveniri. 

8.  „4n  mutuator  possit  absque  usura  imponere  mu- 
tuatario  aliquam  obligationem  pretio  cestimabilem  su- 
pra debitum  sortis.  Resp.  neg.  (Thomas  et  alii 
communius);  quia  ista  obligatio  esset  lucrum  ex 
mutuo  :•  ergo  aeque  esset  usura  ac  pecunia  supra 
sortem  accepta.  Unde  est  usura,  si  obliges  mutua- 
tarium  ut  liliam  tuam  ducat,  ut  in  tua  officina 
merces  emat,  ul  tibi  praestet  3liquod  obsequium, 
ut  tibi  vel  alteri  conferat  beneficium  ecclesiasticum, 
etc.;  in  hoc  ultimo  casu  cum  usura  esset  simul 
tiimonia. 

9.  An  usurarius  acquirat  usurarum  dominium. 
Resp. : Probabilius  nego;  quia  ad  translationem  do- 
minii non  sufficit  sola  traditio,  sed  requiritur  titu- 
lus. Atqui  hic  nullus  est  titulus;  nam  mutuatarius 
non  aliter  intendit  translationem  dominii  usurarum 
quam  titulo  debiti  e.x  mutuo,  qui  nullus  est,  cum  vi 
mutui  nihil  debeatur  mutuatori  praeter  sortem. 

Attamen  si  usurarius  pecuniam  ex  usuris  acce- 
ptam permiscuerit  suae,  ita  ut  discerni  jam  non  pos- 
sit, acquirit  per  accidens  ejus  dominium  ratione 
commistionis  ; sed  tenetur  ad  restitutionem  in  quan- 
tum factus  est  ditior.  Similiter  acquirit  dominium 
rerum  per  pecuniam  usurariam  acquisitarum,  quia 
tunc  invenitur  justus  titulus,  nempe  validae  vendi- 
tionis : item  si  rem  usurae  nomine  acceptam  ven- 
dat, fit  etiam  dominus  pretii  sibi  ab  emptore  enu- 
merati , modo  hic  bona  fide  processerit  nesciens 


rem  ita  esse  acceptam  ; quod  addo,  quia  si  uterqua 
sciat  rem  esse  alienam,  emptio  ipso  facto  nulla  est, 
et  uterque  tenetur  ad  restitutionem,  nisi  emptio 
liat  ex  praesumpto  domini  consensu. 

10.  Qu  omodo  haeredes  usurarii  teneantur  ad  resti- 
tutionem. Resp.  1°  : Si  res  aliqua  in  specie  exstet 
apud  usurarium , quam  nomine  usurae  acceptam 
esse  constet,  ad  quemcunque  haeredem  devenerit, 
restituenda  est.  2°  Tenentur  ad  restitutionem  quan- 
tum ferunt  vires  hereditatis  quam  unusquisque' 
adiit;  non  tamen  ad  id  obligantur  legatarii,  si  ea 
quae  haeredibus  relicta  sunt  sufficiant  ad  solvenda 
debita,  et  ad  portionem  haeredibus  jure  debitam. 
5°  Non  omnia  bona  usurarii  sunt  tacite  hypothecata 
seu  realiter  obligata  ad  usurarum  restitutionem, 
cum  nec  ex  rei  natura,  nec  ex  jure  positivo  habea- 
tur constituta  talis  hypotheca. 

11.  Quinam  usurarum  cooperatores  teneantur  ad 
restitutionem.  Resp.  1°:  Ii  qui  efficaciter  suadent  cui- 
piam, ut  exerceat  usuras;  2°  judices  qui  compellunt 
ad  usuras  solvendas  aut  vetant  solutas  repeti ; 5°  no- 
tarius conficiens  instrumentum  , vi  cujus  invitus 
mutuatarius  cogitur  ad  usurarum  solutionem  ; 4°  fa- 
muli usurariorum,  qui  ejusmodi  contractus  usu- 
rarios conficiunt;  item  qui  cogunt  ad  solutionem 
usurarum.  Si  autem  cooperantes  non  agant  paries 
usurarii,  sed  ipsius  mutuatarii,  aut  non  concurrant 
efficaciter  ad  usuram,  non  incurrunt  hanc  obliga- 
tionem. Unde  excusantur  famuli  feneratorum,  qui 
pecunias  numerant,  referunt  in  librum  rationum, 
custodiunt  pignora,  etc. 

12.  An  sit  peccatum  petere  mutuum  sub  usura 
Resp.  non  esse,  si  fiat  ex  necessitate  vel  evidenti 
utilitate  : ratio  est  quod  petens  solum  directe  inten- 
dat mutuum  habendo  se  permissive  ad  usuram, 
quia  cum  usurarius  possit  dare  mutuum  sine  usu- 
ra, ex  ejus  malitia  fit  quod  det  cum  usura;  kl  autem 
non  tenetur  impedire  mutuatarius  cum  gravi  suo 
incommodo.  Si  autem  nulla  sit  causa,  erit  mortale, 
ut  communius  docent;  praesertim  si  petatur  ab  eo, 
qui  alias  paratus  non  erat  dare  ad  usuram.  Hoc 
enim  est  proximo  dare  occasionem  peccandi,  quod 
non  licet  sine  causa. 

15.  Qua;  sint  pcena  usurariorum  notoriorum,  sive 
notorietate  facti,  id  est,  quorum  factum  est  noto- 
rium, sive  notorietate  juris,  id  est,  damnatorum  de 
usura  per  sententiam  judicis.  Resp.  : Hae  sunt  prae- 
cipuae : 1°  sunt  infames,  adeoque  irregulares,  et 
inhabiles  ad  officia  et  beneficia  ecclesiastica.  2°  Pri- 
vantur sacra  communione  et  absolutione  sacra- 
mentali,  donec  reipsa  satisfecerint,  vel  cautionem 
sufficientem  dederint ; vel  urgente  mortis  periculo, 
nisi  juramentum  praestiterint  coram  testibus  de  sa- 
tisfaciendo. 5°  Excluduntur  ab  oblationibus  in 
ecclesia  fieri  solitis,  sub  poena  suspensionis  contra 
admittentes.  4°  Privantur  ecclesiastica  sepultura  si 
in  eo  peccato  obierint,  sub  poena  excommunica- 
tionis ipso  facto  incurrenda  ab  iis  qui  eos  sepelire 
praesumpserint.  5°  Irritantur  eorum  testamenta  nisi 

prius  reipsa  satisfecerint  aut  cautionem  sufficien- 
tem dederint. 

CAPUT  XXIII. 

De  montibus  pietatis. 

1.  Quid  mons  pietatis  et  quoluplex.  Resp.  : Mons 
pietatis  est  acervus  pecuni®  ad  mutuandum  indi- 
gentibus publice  deputatus ; estque  duplex  : alius 
cujus  summa  capitalis  ex  reipublic®,  aut  piorum 
hominum  liberalitate  sic  conflata  est,  ut  tantum 
aliquid  modicum  exigatur  pro  plena  istius  suinm® 
conservatione,  et  pro  ministrorum  stipendio;  dici— 
turque  Italicus,  quia  sic  primum  in  Italia  consti- 
tutus est  : alius,  cujus  summa  capitalis  non  ex  pio- 
rum hominum  liberalitate,  saltem  adaequate,  sed  ex 
pecunia  ad  censum  accepta  conflata  est,  ideoque 
tum  ad  solvendos  census  canones,  tum  ad  montis 
expensas  suppeditandas  multo  plus  a mutuatariis 
exigitur:  nempe  quotannis  15  aut  12  in  100;  di- 
citurque  Belgicus,  quia  sic  in  Belgio  institutus  est 
circa  annum  1019.  Hi  montes  constituti  sunt  sub 
hisce  conditionibus  : 1°  Tenetur  mons  pauperi  pe- 
tenti mutuare  intra  certam  summam  ad  certum 
tempus,  v.  gr.  ad  annum.  2°  Debet  mutualarius 
dare  pignus  custodiendum,  a ministris  montis  ven- 
dendum, si  pnefixo  tempore  non  solverit,  sic  ta- 
men ut  quod  ex  pretio,  detracta  sorte  et  menstruis 
detrimentis,  superfuerit,  illi  reddatur.  5°  debet 
prseter  sortem  in  menses  singulos  aliquid  solvere 
pro  praedictis  necessariis  sumptibus  ad  montis  con- 
servationem et  indemnitatem. 

2.  A?t  montes  pietatis  Italici  sint  liciti.  Resp. 
affirmative.  1’robalur,  1°  ex  bulla  Leonis  X,  in  con- 
cilio Lateranensi  (sess.  10),  ubi  sacro  approbante 
concilio  declaratur  et  definitur,  illos  nullo  modo 
improbandos  esse,  poena  etiam  excommunicationis 
apposita  in  eos  qui  contrarium  docere  prssumpse- 
rint.  2°  Quia  nihil  accipiunt  supra  sortem,  pr®- 
cise  ratione  mutui , sed  ut  se  reddant  indemnes, 
quod  est  licitum,  et  a mutuatariis,  in  quorum 
favorem  hi  montes  erecti  sunt,  merito  pr®stan- 
dum ; cum  juxta  regulam  juris  oo,  in  6.  ®quum  sit, 
ut  qui  sentit  commodum , sentiat  etiam  incom- 
modum. 

5.  An  montes  Belgici  sint  etiam  liciti.  Resp.  etiam 
affirmative.  Probatur,  1°  ex  consensu  omnium  fe- 
re doctorum,  tum  jurisconsultorum  tum  theologo- 
rum utriusque  universitatis  Belgii,  Lovaniensis  et 
Duacensis,  qui  re  bene  examinata,  illos  ab  omni 
usura  immunes  censuerunt.  2°  Quia  nihil  accipiunt 
praecise  ratione  mutui , et  si  quid  plus  quam  Italici 
accipiunt,  est  ad  servandam  suam  indemnitatem, 
quod  licitum  esse  patet  ex  bulla  pr®dicla  Leonis  X. 
\aria  qu®  olim  objecta  sunt  contra  hos  montes, 
vide  soluta  apud  theologos. 

CAPUT  XXIV. 

De  emptione,  venditione  et  negotiatione. 

1.  Quid  emptio,  -venditio  et  negotiatio;  et  quibus 
hvc  sit  prohibita.  Resp.  1“ : Emptio „est  pactio  pre- 
tii pro  merce;  ct  venditio  est  pactio  mercis  pro 

pretio.  Pactio,  id  est  contractus  in  nudo  partium 
consensu  consistens , nec  requirens  ad  sui  sub- 
stantiam traditionem  rei  aut  pretii.  Ut  tamen 
transferatur  dominium  per  hunc  contractum,  requi- 
ritur traditio. 

2.  Negotiatio,  alia  proprie  dicta,  alia  improprie. 
Proprie  dicta  est,  qua  aliquid  eo  animo  emitur  , 
ut  carius  illud  omnino  immutatum  revendatur  ad 
lucrum  comparandum.  Dicitur  eo  animo,  etc.,  quia 
si  quid  sit  emptum  ad  usum  proprium,  sine  animo 
revendendi,  et  postea  data  occasione  carius  reven- 
datur, non  est  negotiatio.  Improprie  dicta  est,  qua 
res  per  artem  aut  alio  modo  mutata,  y.  gr.  lana  in 
pannum  conversa,  venditur. 

Negotiatio  proprie  dicta,  de  se  est  licita  : est 
enim  res  indifferens  et  potest  fieri  bono  fine ; cle- 
ricis tamen  qui  sunt  sacris  initiati,  et  religiosis  est 
prohibita,  et  quidem  sub  poena  excommunicationis, 
depositionis,  et  si  moniti  non  destiterint,  privatio- 
nis privilegii  clericalis,  quoad  exemptionem  a tribu- 
tis. Hinc  colligitur  illis  esse  prohibitum  sub  mortali, 
saltem  si  pluries  sit  exercita,  ut  limitant  Lessius  et 
alii.  Negotiatio  improprie  dicta,  non  est  generaliter 
illis  prohibita,  ut  patet  ex  dist.  92,  ubi  suadetur 
clericis,  ut  aliquo  opificio  sibi  vitam  qu®rant  : sic 
sanctus  Paulus  scenofactoriam  artem  exercebat,  et 
antiqui  monachi,  sportas,  storeas  et  similia  facie- 
bant, ut  venderent.  Unde  possunt  proprios  agros 
colere,  et  ex  iis  perceptos  fructus  divendere ; non 
tamen  aliena  pr®dia  conducere  ad  lucrum  ex  eis 
percipiendum. 

3.  Quodnam  sit  justum  rerum  venalium  pretium. 
Resp. : Est  quod  rei  venalis  valori  ad®qualur,  et  est 
duplex  : aliud  legitimum,  quod  lege  taxatum  est. 
consistitque  in  indivisibili  ; aliud  vulgare,  quod 
juxta  circumstantias,  communi  peritorum  ®slima- 
lione  constituitur,  habetque  lalidudinem  intra  quam 
res  pluris  aut  minoris  vendi  potest  sine  injustitia, 
et  est  triplex  : infimum,  medium,  summum  ; distan- 
tia unius  ab  altero  pendet  a peritorum  ®stimatioee  : 
v.  gr.  si  pretium  medium  sit  10,  infimum  erit  circi- 
ter 9,  summum  11.  Quando  pretium  legitimum  est 
majus  quam  vulgare,  non  licet  ordinarie  exigere 
legitimum,  quia  lex  solet  taxare  pretium  in  favorem 
emptorum  ; contra  vero,  quando  legitimum  est  mi- 
nus quam  vulgare,  non  licet  exigere  vulgare,  sed 
solum  legitimum.  Res  rar®,  juxta  Solum,  Valentiam, 
Toletum,  etc.,  contra  alios,  non  habent  pretium  de- 
terminatum. 

4.  An  liceat  interdum  pluris  vendere,  aut  minoris 
emere,  quam  res  hic  et  nunc  perse  valeat.  Resp.  1° : II® 
fere  sunt  caus®,  ob  quas  quis  potest  interdum  plu- 
ris vendere  citra  dimidium  justi  pretii : 1.  officium 
mercatoris,  seu  labor  et  expens®  in  mercibus  con- 
quirendis, vehendis,  conservandis,  etc.  ; 2.  modus 
vendendi  sub  hasta;  3.  lucrum  cessans  aut  damnum 
emergens  ex  venditione  : 4.  penuria  mercium  et 
multitudo  emptorum  ; o.  singularis  affectus  erga 
rem,  v.  gr.  a majoribus  transmissam.  Resp.  2<* : H® 

sunt  autem  causae  ob  quas  quis  potest  minoris 
emere  : 1.  emptoris  (lamnum,  aut  damni  pericu- 
lum, v,  gr.  emendo  rem  parum  utilem  in  gratiam 
venditoris;  2.  merces  ultro  obtrusae;  5.  modus 
emendi  sub  hasta  ; 4.  magna  mercium  copia  et  em- 
ptorum paucitas;  5.  magna  mercium  quantitas  simul 
et  semel  ab  eodem  empta. 

5.  An  qui  privativi  scit  rerum  pretium  vel  monetce 
valorem  brevi  minuendum,  possit  interim  currente 
pretio  ei  valore  sua  vendere.  Resp.  affirmative,  quia 
res  vendi  potest  juxta  communem  aestimationem 
pro  tempore  vigentem.  Dixi  privatim , quia  magi- 
stratus et  consiliarii  qui  ex  ofiicio  ejusmodi  res  ante 
sciunt,  an  etiam  id  possint , controvertunl  au- 
ctores. 

0.  An  liceat  pluris  vendere  ob  dilatam  solutionem, 
aut  minoris  emere  ob  anticipatam.  Resp.  neutrum 
licere  extra  latitudinem  justi  pretii,  nisi  alius  adsit 
titulus.  Ratio  est,  quia  ulrobique  esset  implicitum 
mutuum  ; quodque  acciperetur  supra  rei  aut  pretii 
valorem,  acciperetur  ratione  mutui.  Dixi,  1°  extra 
latitudinem  justi  pretii,  quia  cum  venditor  habeat 
jus  vendendi  summo  pretio,  et  emptor  jus  emendi 
infimo  pretio  intra  latitudinem  justi  pretii,  potest 
venditor  praesente  pecunia  vendere  pretio  inlimo  ; 
creditor  autem,  seu  dilata  pecunia,  vendere  summo 
pretio.  Dixi,  2°  nisi  alius  adsit  titulus,  quia  saepe  hoc 
licet  ob  damnum  emergens,  ob  lucrum  cessans, ob  ma- 
gnum periculum  et  difficultatem  obtinendae  solutionis. 

7.  An  credita  et  chirographa  possint  minoris  emi 
quam  ipsa  contineant ; v.  gr.,  an  jus  ad  centum  au- 
reos quos  Petrus  debet  Paulo,  possim  emere  nona- 
ginta. Resp.  Seclusis  incommodis  exlrinsecis,  et 
quando  debitum  est  liquidum,  non  posse  : ita  com- 
munius Solus,  Molina,  Lessius,  etc.,  contra  Cajeta- 
num,  Toletum,  etc.,  quia  secluso  omni  incommodo 
extrinseco  jus  ad  centum  aureos,  valet  centum,  et 
centum  aurei  in  futuro  solvendi  non  minus  valent 
quam  centum  praesentes ; alioqui  possent  justificari 
usurae.  Dixi,  seclusis  incommodis  extrinsecis  ; quia 
patet  ex  dictis  supra  posse  ea  minoris  emi  ob  peri- 
cula et  molestias  in  obtinenda  solutione  ; imo  sub- 
inde emi  posse  dimidio  pretio,  aut  etiam  minori, 
prout  difficultas  et  incertitudo  solutionis  major 
fuerit. 

8.  An  qui  nomine  alterius  pluris  rem  vendit,  quam 
sit  ei  praescriptum , possit  excessum  sibi  relinere.  Resp. 
non  posse;  quia  dominus  non  praescribit  pretium 
ne  pluris,  sed  ne  minoris  res  vendatur.  Potest  au- 
tem, si  ipse  sibi  eam  rem  emat  praescripto  pretio, 
et  postea  ut  suam  vendat ; aut  si  excessum  obti- 
nuerit per  laborem  extraordinarium. 

9.  An  venditor  teneatur  occultum  mercis  suce  vi- 
tium aperire,  et  emptor  illius  bonitatem.  Resp.  1° : Si 
emptor  petat  utrum  res  bona  sil,  aut  si  eam  petat 
ad  certum  usum  ad  quem  venditor  novit  non  esse 
utilem,  sed  potius  noxiam,  lenelur  ex  justitia  ape- 
rire ejus  vitium ; alioqui  tenebitur  non  tantum 
restituere  excessura  pretii,  sed  eliavt  omnia  damna 

secuta,  v.  gr.  si  ex  ove  scabiosa  lotus  grex  scabiem 
contraxerit.  2J  Etiam  non  rogatus  tenetur  saltem 
post  contractum  aperire  rei  vitium,  si  praevideat  fore 
emptori  noxiam  ; si  inculpabiliter  ignoraverit  rei 
vitium,  non  tenetur  de  damno  secuto,  sed  minuere 
pretium  tenetur  de  quovis  casu  pro  ratione  vitii  quod 
ei  inesse  cognoscit.  5°  Si  vitium  rei  sit  manifestum, 
venditor  ad  nihil  tenetur  nisi  excedat  in  pretio  ; 
si  sciret  tamen  emptorem  illud  non  advertere,  tene- 
tur manifestare.  4°  Contra  si  emptor  advertat  ven- 
ditorem ignorare  bonitatem  suae  mercis,  v.  gr.  gem- 
mae pretiosae,  tenetur  eam  illi  aperire,  aut  saltem 
sic  augere  pretium  ut  ad  aequalitatem  deveniatur; 
id  est,  illam  emat  justo  rei  pretio  saltem  infimo. 

10.  Utri  pereat  venditori  an  emptori,  aut  deterior 
fiat  res  vendita,  ante  traditionem.  Resp.  1° : Si  res 
vendita  pereat  vel  deterior  fiat  post  traditionem, 
perit  emptori,  etsi  pretium  nondum  sit  solutum, 
quia  per  traditionem  translatum  est  dominium  in 
emptorem  ; res  autem  domino  suo  perit.  2°  Si  per- 
eat ante  traditionem , sitque  res  certa  ac  determi- 
nata, v.  gr.  hic  equus,  peracto  venditionis  contra- 
ctu, perit  emptori  ; unde  non  tenetur  venditor  ejus 
pretium  restituere,  nisi  forte  ejus  culpa  perierit, 
aut  fuerit  in  mora,  vel  aliter  conventum  sit.  Quam- 
vis enim  jus  noluit  ut  ante  traditionem  censeretur 
translatum  dominium,  voluit  tamen  ut  ante  tradi- 
tionem omnia  istius  rei  commoda  et  incommoda 
pertinerent  ad  emptorem,  perinde  ac  sit  dominium 
translatum  esset.  5°  Si  autem  res  sit  indeterminata, 
v.  gr.  si  quis  emat  decem  oves  ex  grege,  decem 
modios  ex  acervo,  aut  si  quis  emat  rem  determina- 
tam quidem,  sed  ad  mensuram,  v.  gr.  lotum  acer- 
vum tritici,  uno  floreno  in  singulos  modios,  tunc 
ante  rei  traditionem,  vel  inensuralionem,  perit  ven- 
ditori qui  tenetur  pretium  restituere,  si  jam  erat  so- 
lutum. 

11.  Qucenam  censeantur  cum  re  vendita  simul 
vendi.  Resp.  1°  : Simul  vendi  ei  annexa  quae  sequun- 
tur suum  principale,  v.  gr.  vendito  pago,  vendita 
sunt  jura  illi  annexa  ; vendito  fundo,  venditi  sunt 
fructus  solo  adhaerentes  tempore  contractus,  quia 
sunt  pars  fundi.  Vendita  domo,  venditae  sunt  claves, 
non  vasa.  Denique  ea  omnia  censentur  convendita, 
quae  ex  natura  contractus  et  consuetudine  simul 
vendi  solent,  nisi  aliter  sit  conventum.  2°  Res  ab- 
solute vendita,  quamvis  nondum  tradita,  nec  soluta, 
perit  et  fructificat  emptori,  quia  re  empta,  sunt  si- 
mul coempta  in  ejus  virtute  contenta. 

12.  An  liceat  vendere  cum  pacto  retrovenditionis. 
Resp.  affirmative,  modo  onus  compensetur  dirai- 
nutione  pretii,  si  pactum  sit  in  favorem  venditoris  ; 
vel  illius  augmenlatione,  si  sit  in  favorem  emptoris, 
ut  utrinque  servetur  aequalitas.  Alii  contractus  qui 
liuic  adjiciuntur,  saepe  continent  usuram  pallia- 
tam. 

13.  An  monopolium  sit  licitum.  Nota  : Monopolium 
est  machinatio  aut  industria  mercatorum,  qua  effi- 
ciunt ut  iosi  soli  aliauid,  aut  certo  cretio  diven- 

dani.  Nunc  resp.  Monopolium  potest  quatuor  modis 
fieri  : 1°  si  unus  aut  pauci  mercatores  impetrent  a 
principe,  ut  ipsi  soli  possint  certas  merces  diven- 
dere, uti  (it  in  impressione  librorum.  Hic  modus 
non  est  illicitus,  modo  fiat  ex  justa  causa  et  justo 
pretio  ; 2°  si  plures  mercatores  inter  se  conspirent, 
ut  merces  non  vendant  nisi  certo  pretio,  si  excedant 
justum  pretium,  manifeste  peccant  contra  justitiam, 
et  tenentur  ad  restitutionem;  si  autem  non  exce- 
dant, peccant  quidem  graviter  contra  charitalem  et 
justitiam  legalem  ; nocentque  bono  publico,  et  ideo 
merito  prohibentur  et  puniuntur  a magistratibus. 
An  etiam  contra  justitiam  commutativam,  eontro- 
vertunt  auctores.  5°  Si  unus  aut  pauci  mercatores 
coemant  omnes  merces  certi  generis,  easque  sup- 
primant, donec  ex  penuria  crescat  pretium , hi 
etiam  graviter  peccant.  4°  Si  quis  impedit  ne  certa; 
merces  invehantur  ut  ipse  suas  carius  vendat , et 
hoc  etiam  non  licet,  cum  sit  in  detrimentum  boni 
publici. 

CAPUT  XXV. 

De  censibus  seu  reditibus  annuis. 

1.  Quid  census  et  quotuplex.  Resp.  1° ; Census  est 
jus  recipiendi  annuam  pensionem  ex  re  vel  persona 
alterius.  2°  Census  varie  dividitur  ; alius  reservativus, 
quo  quis  in  alterum  transfert  rei  sum  dominium 
directum  et  utile,  reservato  sibi  jure  pensionis  an- 
num super  eadem  re.  Alius  consignalivus,  quo  quis 
super  persona  aut  re  sua  consignat  seu  tribuit  alteri 
jus  percipiendi  annuam  pensionem  ; et  hic  subdi- 
viditur in  realem,  qui  fundatur  in  re  alterius  imme- 
diate ad  pensionem  obligata,  v.  gr.  prmdio,  domo, 
etc.,  et  ideo  rem  comitatur  quanlumcunquc  ejus 
possessio  ambulet,  qua  pereunle  ipse  perit  : in 
personalem,  qui  fundatur  super  persona  alterius, 
eamque  immediate,  non  ejus  bona,  obligat  ad  pen- 
sionem ; in  mistum,  qui  super  re  et  persona  imme- 
diate fundatur,  sic  ut  re  pereunle,  persona  maneat 
adhuc  obligata.  Consignalivus  iterum  dividitur  in 
perpetuum  et  lempoi  alem : Perpetuus  in  redimibilem , 
qui  quantum  est  de  se  perpetuo  duraret,  redimi  ta- 
men potest,  vel  ex  parte  unius  tantum,  v.  gr.  ven- 
ditoris, vel  ex  parte  utriusque  ; in  irredimibilem, 
qui  redimi  non  potest,  adeoque  est  absolute  perpe- 
tuus. Temporalis,  alius  est  ad  certum  tempus,  ' gr. 
viginli  aut  triginta  annos  ; alius  ad  incertum,  x.gr. 
unius  vel  plurium  vitam,  diciturque  vitalitius. 

2.  An  sit  licita  emptio  novi  census  consignativi 
rea  lis  ac  perpetui,  ex  parte  venditoris  tam  redimibilis 
quam  irredimibilis.  Resp.  affirmative  ; quia  emptio 
census  novi,  id  est,  qui  in  ipsa  venditione  tunc 
primum  constituitur,  est  tam  xera  emptio  quam 
emptio  antiqui  census,  id  est,  qui  jam  pridem  est 
constitutus ; sed  emptio  antiqui  est  licita,  juxta 
omnes  : ergo  et  novi.  Est  enim  vera  et  justa  emptio 
juris  veri  pneexsistenlis  in  ipso  xendenle  , nam 
habet  jus  percipiendi  pensionem  ex  re  sua.  Deinde 
Martinus  V,  Calixlus  111  et  Pius  V,  in  suis  Consti- 
tutionibus absolute  declarant  ejusmodi  census  esse 


licitos  ; adeoque  non  sunt  usurarii  : in  censu  enhn 
non  datur  pecunia  praesens  pro  pecunia  in  futurum, 
sed  emitur  jus  ad  pensionem  annuam. 

5.  An  sit  etiam  licita  emptio  census  personalis. 
Resp.  affirmative  : ita  communissime,  contra  Na- 
varram,  Molinam,  etc.,  quia  sicut  in  censu  reali 
emitur  jus  ad  pensiones  ex  re  fructifera,  ita  in  cen- 
su personali  emitur  jus  ad  pensiones  ex  persona 
censuarii,  quae  eatenus  est  fructifera,  quatenus  ex 
labore  et  industria  sua  potest  ex  suis  operibus  et 
bonis  lucrum  facere.  Confirmatur  ex  praxi  univer- 
sali in  compluribus  reipublicae  catholicae  regnis 
passim  recepta  a theologis. 

4.  .4«  sit  licitus  census  ad  tempus,  sive  realis  sive 
personalis.  Resp.  1° : Census  vitalitius  tam  personalis 
quam  realis  est  licitus,  modo  ematur  eo  pretio 
quod  lege  taxatum  est,  vel  consuetudine  stabilitum ; 
supposita  enim  censuum  honestate,  non  est  ratio 
cur  hic  non  sit  licitus,  cum  in  eo  uterque  contra- 
hens aequale  subeat  periculum,  tam  ne  pensiones 
non  adaequent  pretium,  quam  ne  illud  superent 
2°  Eliam  licitus  est  tam  personalis  quam  realis  ad 
certum  tempus,  v.  gr.  viginti  aut  triginta  annos  : 
ita  Lessius,  Navarra,  etc.,  contra  Solum,  Molinam, 
etc.,  quia  cum  jus  ad  pensiones  per  longa  inter- 
valla recipiendas  non  tantum  xmleat,  quantum  cu- 
mulus omnium  pensionum  simul,  jus  istud  juste 
emi  potest  pretio  minori  quam  valeant  pensiones 
speratae  simul  sumptae.  Si  tamen  emeretur  ad  valde 
breve  tempus,  sic  ut  post  duos  aut  tres  annos  re- 
cuperatum jam  esset  totum  pretium  et  aliquid  su- 
pra, committeretur  usura  palliata  ;quia  morali  ju- 
dicio jus  ad  pensiones  per  exigua  intervalla  reci- 
piendas ad  breve  tempus,  seclusis  extrinsecus,  tantum 
valet  quantum  sequalis  summa  praesens. 

5.  An  emptio  census,  tam  ex  parte  venditoris, 
quam  ex  parte  emptoris  redimibilis,  sit  licita  : id  est, 
cum  ita  convenitur,  ut  venditor,  dum  voluerit,  pos- 
sit contractum  dissolvere,  restituta  emptori  sua 
pecunia,  seu  summa  pecuniae  quam  dederat  pro 
emendo  jure  ad  annuam  pensionem  ; et  ut  emptor 
qui  v.  gr.  dedit  mille  aureos,  pro  emendo  jure  ad 
annuam  pensionem  quinquaginta  aureorum,  possit 
etiam,  dum  voluerit,  dissolvere  contractum,  et 
repetere  suam  pecuniam,  id  est  mille  aureos  post 
jam  receptam  aliquot  annis  pensionem  annuam 
quinquaginta  aureorum.  Resp.  illam  emptionem 
esse  licitam  ex  parte  venditoris  concedunt  aut  sup- 
ponunt auctores ; sed  valde  controverlunt  an  sit 
etiam  licita  ex  parte  emptoris.  Affirmant  Gabiiel, 
Valentia , Laymannus,  Lessius,  etc.;  negant  Solus, 
Covarruvias,  Aragon,  etc.  Quidquid  sil  de  utraque 
ista  sententia,  negativa  tamen  est  tutior  et  in  praxi 
sequenda  ; et  altera  dissuadenda  ob  scandalum  ct 
periculum  usura; palliatae. 

Census  irredimibiles  ex  parte  venditoris,  saltem 
consignativi,  in  aliquibus  locis  prohibentur,  ne  bo- 
na maneant  perpetuo  onerata. 

CAPUT  XXVI. 

De  cambiis. 

■1.  Quid  cambium  et  quotuplex.  Resp.  : Cambium 
est  permutatio  negotiatoria  pecuniae  pro  pecunia. 
Campsor  est  is,  a quo  pecunia  petitur;  campsarius 
est  is,  qui  petii.  Cambium  est  duplex  : aliud  sic- 
cum seu  fictum,  quod  est  vera  usura  habens  spe- 
ciem cainbii,  ut  cum  fingitur  solutio  alibi  facienda, 
quae  tamen  fit  usurarie  in  eodem  loco.  Aliud  reule, 
quod  est  vera  pecuniae  permutatio  ; et  hoc  dividi- 
tur in  minutum,  quod  est  permutatio  nummorum 
diversae  rationis,  v.  gr.  aureorum  cum  argenteis, 
et  argenteorum  cum  aereis,  majorum  cum  minori- 
bus, antiquorum  cum  novis,  patriorum  cum  extra- 
neis ; et  in  locale  seu  per  litteras,  quod  est  per- 
mutatio pecuniae  praesentis  cum  absente,  v.  gr.,  si 
pecuniam  hic  praesentem  commutem  cum  tua  Pa- 
risiis exsistente  ; vel  contra. 

2.  An  lucrum  ex  cambio  minuto  sit  licitum.  Resp. 
affirmative.  Probatur,  quia  istud  lucrum  variis  ti- 
tulis justum  est  : 1°  ratione  officii  cambiendi,  quod 
sponte  etiam  susceptum  includit  varia  onera  pretio 
aestimabilia,  v.  gr.  onus  conquirendi  et  semper 
habendi  paratas  pecunias  varii  generis  ad  utilitatem 
communitatis ; 2°  ratione  laboris  in  numeranda 
campsario  pecunia  ; 3°  ratione  majoris  commodita- 
tis unius  monetae  prae  alia  ad  eam  servandam, 
transferendam,  etc.,  ut  contingit  in  nummis  aureis 
pro  argenteis,  etc. 

3.  An  etiam  sit  licitum  lucrum  ex  cambio  locali. 
Resp  affirmative.  Probatur  1°  ex  bulla  Pii  Y istud 
cambii  genus  approbante  ; 2°  hic  lucrum  accipitur 
justo  titulo,  nempe  virtualis  translationis  seu  lo- 
cationis, qua  campsor  operam  et  industriam  suam 
locat  campsario,  ad  suam  pecuniam  virtualiler  alio 
transferendam,  suscepto  in  se  omni  labore  et  peri- 
culo, quod  sane  est  justo  pretio  aestimabile  ac 
vendibile  seu  locabile.  Quod  autem  campsor  inter- 
dum id  praestet  sine  incommodo,  id  ejus  industriae 
ac  bonae  fortunae  tribuendum  est ; hoc  enim  non 
obstante,  cum  revera  in  se  suscipiat  onus  pretio 
aestimabile,  potest  lucrum  accipere. 

4.  An  sit  licitum  cambium  Francofurtense.  Hoc 
cambium  sic  fit  : campsario  petenti  cambium,  cam- 
psor suam  pecuniam  numerat,  v.  gr.  Antverpiae, 
ea  lege  ut  campsarius  suis  sumptibus  eamdem  in 
nundinis  Francofurlensibus  rependat  cum  auctario 
eo  majore  quo  longius  absunt  nundinae  a die  quo 
campsor  suam  pecuniam  numerat,  sic,  ut  si  nume- 
ret tribus  mensibus  ante  nundinas,  lucretur  quatuor 
grossos  in  florenum  Germanicum  octoginta  grosso- 
rum : si  quatuor  mensibus,  lucretur  sex,  et  sic 
deinceps.  Nunc  resp. : Lucrum  in  hoc  cambio,  titulo 
lucri  cessantis,  damni  emergentis,  periculi  sortis, 
etc.,  licitum  et  justum  est,  sed  seclusis  hisce  cx- 
trinsecis,  praecise  titulo  cambii  secundum  se  spe- 
ctati, illicitum  et  usurarium  esse  tenent Sotus,  Ya- 
lentia,  Lugo,  Rebello,  etc.,  contra  Lessium,  Lay- 
snannum,  Filliucium.  etc.,  qui  putant  id  posse  excu- 


sari ab  usura  ; sed  quidquid  sit  de  horum  specula- 
tione, seclusis  titulis  extrinsecis , in  praxi  est 
omnino  dissuadendum,  saltem  ob  periculum  pal- 
liatae usurae. 

Varia  alia  de  cambiis  et  recambiis,  de  cambio 
Bisuntino,  etc.,  vide  apud  Lessium. 

CAPUT  XXVII. 

De  locatione  et  conductione,  de  emphyteusi  et  feudo. 

1.  Quid  locatio  et  conductio;  quae  obligationes  lo- 
catorum et  conductorum.  Resp.  i°  : Locatio  est  con- 
tractus onerosus,  quo  res  aut  persona  ad  usum  aut 
fructum  pretio  conceditur ; conductio,  qua  res  aut 
persona  ad  usum  aut  fructum  pretio  accipitur.  2“ 
Obligationes  conductorum  et  locatorum  hae  sunt : 
uterque  tenetur,  etiam  in  foro  externo,  de  laesione 
ultra  dimidium  ; in  interno,  de  qualibet  laesione, 
uti  supra  de  venditione.  Itaque  locator  tenetur 
1.  aperire  conductori  vitia  rei  locandae,  quae  si  celet, 
tenebitur  ad  damna;  2.  tenetur  ad  expensas  pro 
reparatione  et  conservatione  rei  locatae ; 3.  te- 
netur ad  onera  publica,  v.  gr.  ad  vectigalia,  repa- 
rationes viae  publicae,  etc.  Conductor  autem  tenetur 
1.  uti  vel  frui  re  juxta  boni  viri  arbitrium;  2.  ad- 
hibere pro  illius  conservatione  eam  curam,  quam 
vir  prudens  adhibet  pro  suis  rebus  ejusdem  gene- 
ris ; 5.  solvere  pensiones  tempore  praefixo  ; denique 
ulerque  tenetur  ex  dolo,  ex  culpa  lata  et  levi  ; non 
tamen  ex  levissima,  saltein  regulariter ; mullo  mi- 
nus ex  casu  fortuito. 

2.  Ad  quid  teneatur  conductor,  si  res  pereat,  vel 
fiat  inutilis,  aut  impediatur  ejus  usu.  Resp.  1°  : Si 
res  pereat  casu  fortuito,  aut  de  ejus  possessione 
detrudatur  conductor  sine  sua  culpa,  vel  ea  uti 
impediatur,  v.  gr.  ob  lemures,  ob  bellum,  ob  peri- 
culum ruina;,  non  tenetur  solvere  pensionem,  nisi 
pro  rata  temporis  quo  ea  usus  est.  2°  Si  fiat  nota- 
biliter minus  utilis,  v.  gr.  si  domus  ex  parte  ruat, 
potest  contractum  rescindere,  vel  pro  rata  minoris 
utilitatis  pensionem  minuere  ; si  autem  impedimen- 
tum utendi  re  proveniat  ex  ipso  conductore,  quam- 
vis casu  fortuito,  tenetur  ad  integram  pensionem, 
nisi  aliter  conventum  sit. 

5.  An  ratione  sterilitatis  minuenda  sit  pensio,  vel 
augenda  ratione  ubertatis.  Resp.  i°  : Si  tanta  fuerit 
sterilitas,  ut  colonus  nihil  recipiat,  liberatur  a so- 
lutione pensionis.  Idem  dic,  si  vi  tempestatis,  ho- 
stium depopulatione,  aut  alio  modo  segetes  pereant. 
Si  colonus  aliquid  quidem  receperit  , magna  tamen 
fuerit  sterilitas,  aut  jactura  frugum,  minuenda  est 
pensio  pro  rata.  Si  sterilitas  aut  jactura  non  fuerit 
magna,  nulla  facienda  est  pensionis  diminutio.  2°  Si 
contingat  ubertas  extraordinaria,  qua  per  aliquot 
annos  sine  ulla  speciali  coloni  industria  fructus 
multo  abundanliores  solito  percipiantur,  potest  lo- 
catoi  augere  pensionem  ; aequum  est  enim  ut  cum 
ex  sterilitate  sentiat  incommodum,  ex  ubertate 
sentiat  commodum  ; praxis  tamen  fere  est  contra- 
ria. 3°  Potest  locator  expellere  conductorem  ante 
tempus,  si  re  sua  valde  indigeat,  aut  a conductor 

per  duos  annos  non  solvat  pensionem,  aut  re  con- 
ducta abutatur. 

-i.  An  qui  operam  suam  locavit  seorsim  pluribus 
in  solidum , possit  a singulis  accipere  integrum  stipen- 
dium. Resp.  affirmative,  si  ejus  opera  pluribus 
praestita,  sit  aeque  singulis  utilis  et  commoda  ; quia 
pro  singulis  seorsim  suscipit  distinctas  obligationes 
totales  ab  invicem  independentes,  nec  opera  mea, 
minuit  suum  valorem  ex  eo  quod  sit  isti  et  isti  simul 
a;que  utilis.  Hinc  causarum  commissarii  possunt 
pro  unico  itinere  Parisiensi  plura  accipere  stipen- 
dia, si  plurium  negotia  seorsim  agenda  suscipiant. 
Non  potest  tamen  quis  pro  eadem  peregrinatione 
accipere  plura  stipendia,  quia  cum  labor  itineris 
sit  finiti  meriti  et  satisfactionis,  non  potest  esse 
aeque  utilis  pluribus  ac  uni.  Similiter  si  quis  acce- 
perit pretium  pro  reducendo  equo  Parisios,  et  in- 
veniat mercatorem  qui  equum  conductivum  Pari- 
sios usque  quaerat,  potest  ab  hoc  etiam  pretiura 
accipere.  Item  si  quis  Parisios  missus  cum  litteris, 
incidat  in  nuntium  qui  eodem  vadit,  potest  ei  tra- 
dere litteras  et  sui  itineris  pretium  retinere,  modo 
habeat  certitudinem  rem  aequaliter  a nuntio  atque 
a se  perficiendam. 

5.  Quodnam  sit  justum  stipendium  famulorum, 
operariorum,  etc.  Resp.  : Illud  est  quod  ejusmodi 
hominibus  pro  tali  ministerio  dari  solet,  intra  lati- 
tudinem summi,  medii  et  infimi  pretii ; unde  sol- 
vendum est  saltem  infimum  pretium,  exceptis  pue- 
ris honorariis,  quibus  praeter  honestam  sustenta- 
tionem, et  vestitum  competentem  nihil  solet  dari. 
Ilinc  famulus,  si  sponte  se  locavit  pro  pretio  justo, 
etiam  infimo,  quamvis  putet  se  alibi  cum  eodem 
labore  plus  fuisse  lucraturum,  non  potest  uti  occulta 
compensatione  subripiendo  aliquid  domino  suo. 

6.  An  dominus  teneatur  ad  expensas  famuli  aut 
famulae  cegrolanlis.  Resp.  in  rigore  non  teneri,  uti 
nec  ad  stipendium  tempore  morbi  ; charitas  tamen 
exposcit  ut  eis  exiguae  expensae  et  alimenta  saltem 
ad  tempus  praestentur  ; et  est  praxis  timoratorum. 
Ipsi  autem  famuli  post  tempus  locationis  praefixum 
non  tenentur  adhuc  servire  ad  supplendum  tempus 
morbi. 

7.  Quid  debeatur  famulo  ante  prctfixum  tempus 
abeunti.  Resp. : Si  abeat  coactus  et  ex  domini  culpa, 
illi  debetur,  per  se  loquendo,  integrum  stipendium, 
et  damni  compensatio.  Si  autem  abeat  sua  culpa, 
nihil  illi  conceditur  in  foro  externo  ; in  foro  tamen 
conscientiae,  secluso  pacto  contrario  vel  consuetu- 
dine, debetur  merces  pro  rata  temporis  quo 
servivit. 

8.  Quid  sil  emphyteusis  et  feudum.  Resp.  : Emphy- 
teusis est  concessio  rei  immobilis  cum  translatione 
dominii  utilis,  retento  directo,  sub  onere  realis 
pensionis  proprietario  solvendae  certis  temporibus; 
idque  vel  in  perpetuum,  vel  ad  unius  vel  plurium 
vitam,  vel  ad  certum  tempus  quod  non  sit  decen- 
nio minus.  2°  Feudum  seu  libellus  pro  contractu, 
est  concessio  rei  immobilis  vel  quasi  immobilis 


quoad  dominium  utile,  retenta  proprietate,  sub 
onere  fidelitatis  et  obsequii  personalis  exhibendi 
domino  directo.  Feudum  sumitur  etiam  pro  ipsa  re 
feudali.  Qui  accipit  emphyteusim,  dicitur  emphy- 
teuta ; qui  feudum  , feudatarius. 

9.  Qucenam  sint  obligationes  emphyteuta;  et  feu- 
datarii.  Resp.  1°  : Emphyteuta  tenetur  solvere  pen- 
sionem tempore  statuto  ; quod  si  neglexerit  per 
tres  annos,  ipso  facto  amittit  rem  emphyteutieam. 
Feudatarius  autem  tenetur,  non  pensionem  solvere, 
sed  praestare  obsequium  quando  ad  hoc  interpella- 
bitur ; quod  si  non  praestiterit,  amittit  feudum, 
sicut  emphyteuta  non  soivens  pensionem.  2°  Em- 
phyteuta tantum  semel  in  ipsa  investitura  solvit 
laudemium,  id  est  jure  communi  quinquagesimam 
partem  valoris  rei ; feudatarius  non  tantum  pri- 
mus in  ipsa  investitura,  sed  etiam  quilibet  succes- 
sor, et  haeres,  tenetur  intra  annum  et  diem  petere 
renovationem  investiturae,  et  praestare  juramentum 
fidelitatis.  Imo  si  moriatur  dominus  directus,  debet 
feudatarius  seu  vassallus  intra  idem  tempus  ab 
ejus  successore  rursum  investituram  petere,  alioqui 
incurrit  caducitatem,  seu  feudum  amittit : uti  et 
amittit  ob  neglectum  obsequiorum,  crimen  feloniae, 
etc.  5°  In  feudo  ordinarie  succedunt  soli  masculi ; 
in  emphyteusi  etiam  feminae. 

CAPUT  XXVIII. 

De  contractu  societatis. 

1.  Quid  sil  societas,  et  quibus  modis  contrahatur . 
Resp.  1°  : Societas,  ut  hic  sumitur,  est  conventio 
duorum  pluriumve  facta  ad  contribuendum  aliquid, 
nempe  vel  pecuniam,  vel  operam,  vel  instrumenta, 
v.  gr.  navim,  equum,  etc.,  ad  negotiationem  com- 
munem, ex  quibus  lucrum  dividitur  certa  propor- 
tione. 2°  Ut  licite  fiat,  requiritur  : 1.  ut  fundetur  in 
honesta  negotiatione ; 2 ut  spectatis  omnibus  serve- 
tur aequalitas  proportionalis,  tam  lucrorum  quam 
damnorum,  pro  rata  eorum  quae  contribuuntur; 
5.  ut  ea  quae  contribuuntur  a singulis  eo  animo  ut 
sint  communia,  statim  transeant  in  dominium  et  pos- 
sessionem omnium  : ita  ut  singuli  fiant  totius  sortis 
partialiter  domini,  seu  condomini ; quod  etiam  de 
communi  lucro  intelligendum  est.  4.  Quando  omnes 
socii  contulerunt  solam  pecuniam,  aut  pecuniam  si- 
mul et  operam,  tunc  tam  capitale,  quam  lucrum, 
est  dividendum  inter  omnes  ea  proportione  qua 
contulerunt  : quando  autem  unus  e sociis  confert 
solam  pecuniam,  et  alter  solam  operam,  tunc  sic 
potest  juste  iniri  contractus  seu  societas,  ut  negotiis 
peractis,  tota  summa,  et  quae  ex  lucro  et  sorte  con- 
flata erit,  ulrinque  ex  sequo,  pro  rata  pecuniae  ab 
uno,  et  aestimationis  operae  ab  altero  collatae,  divi- 
datur 

2.  Quid  sit  contractus  triplex  in  societate  negotia- 
toria, et  an  sit  licitus.  Resp.  1° : Contractus  triplex 
est,  quo  conferens  pecuniam  in  societatem,  cum 
altero  paciscitur,  ut  quidquid  contigerit,  sibi  sors 
integra  reddatur  cum  certo  lucro,  sed  minore  eo, 
quod  merito  sperare  potuisset  : v.  gr.  ims  sociela- 

tem  cum  mercatore,  contribuis  mille  florenos,  spe- 
rando quod  lucraturi  sitis  trecentos,  cujus  lucri  di- 
midium tibi  cederet  una  cum  sorle ; sed  quia  de- 
beret ad  te  pertinere  etiam  istius  sortis  periculum* 
ut  hoc  periculum  in  se  alter  suscipiat,  et  tibi  sor- 
tem luam  assecuret,  relinquis  ei  majorem  lucri 
sperati  partem,  v.  gr.  ducentos  florenos.  Et  rursus 
quia  centum  floreni,  quos  adhuc  speras,  sunt  etiam 
incerti,  eos  illi  vendis  pro  quinquaginta  florenis  ; 
et  sic  tandem  lucraris  quinquaginta  et  sortem  tuam 
servas  indemnem.  Dicitur  hic  contractus  tri- 
plex ; quia  in  eo  tres  contractus  virtuali- 
ter  continentur : primus  et  principalis  est  contra- 
ctus societatis,  applicando  serio  et  efficaciter  pecu- 
niam negotiationi;  secundus  est  assecuratio  sortis; 
tertius  est  venditio  lucri  majoris  sperati  sed  in- 
certi, pro  certo  minore.  Nunc  petitur  an  talis 
contractus  sit  licitus  factus  cum  eodem.  Resp. 
probabilius  affirmative,  sive  fiat  conjunctim  et  uni- 
co contractu,  qui  tribus  aequivaleat,  sive  disparate 
aut  separatim  : ita  Gabriel,  Navarra,  Mol.  Pol. 
Tess.  Lagni.  Lugo,  etc.  Probatur,  quia  triplex  iste 
contractus  licitus  est,  si  divisim  cum  diversis  inea- 
lur,  ut  omnes  fatentur  ; ergo  etiam  licitus  est,  si 
conjunctim  simul  et  semel  cum  eodem  ineatur  ; 
per  hoc  enim  non  mutat  naturam,  et  semper  in- 
terveniunt tres  justi  tituli,  societatis,  assecuratio- 
nis  et  venditionis,  Ea  qua;  objiciuntur  contra  hunc 
contractum,  vide  apud  auctores  soluta. 

CAPUT  XXIX. 

De  assecuratione,  sponsione,  ludo. 

1.  Quid  assecuratio.  Resp.  Est  contractus,  quo 
quis  rei  aliena;  periculum  in  se  suscipit,  obligando 
se,  vel  gratis,  vel  certo  pretio,  ad  eam  compensan- 
dam si  pereat,  ut  jam  supra  dictum  est.  Ut  pro 
pretio  licite  fiat,  requiritur  ut  res  assecurata  sit 
pretio  aestimabilis,  ut  vere  subsit  periculum,  aut 
.credatur  subesse;  ut  in  pretio  servetur  aequalitas 
juxta  aestimationem  periculi;  ut  assecuratus  non 
minuat  diligentiam,  quam  in  aliis  rebus  suis  adbibet. 

2.  Quid  sponsio.  Resp.  Est  contractus  in  quo  duo 
de  eventu  aut  veritate  alicujus  rei  certantes,  sibi 
invicem  aliquid  spondent,  ut  sit  ejus  qui  veritatem 
fuerit  assecutus.  Clarum  est  hunc  contractum  esse 
licitum  , quando  est  aequale  utrinque  periculum  ; 
sed  fit  illicitus,  si  sit  de  re  turpi  : si  adhibeatur 
fraus,  v.  gr.  si  is  qui  certus  est,  incerliludinem 
simulet;  si  autem  certitudinem  profiteatur,  et  alter 
nolit  credere,  hoc  non  obstante  juxta  multos,  po- 
test spondere. 

3.  Quid  ludus  et  quotuplex.  Resp.  1°  Est  con- 
tractus, quo  ludentes  inter  se  paciscuntur,  ut  vi- 
ctori cedat  quod  uterque  deposuit.  2°  Ludus,  alius 
alearum,  quo  nomine  venit  omnis  ludus,  qui  magis 
fortuna  quam  industria  et  arte  regitur,  v.  gr.  ludus 
tesserarum,  chartarum,  etc. ; alius  in  quo  est  pro 
virtute  et  industria  certamen,  ut  sunt  cursus,  sal- 
tus, lucta,  etc. 

4.  Qua  conditiones  requirantur  ad  justitiam  ludi. 


Resp.  1°  Ut  ludentes  habeant  liberam  dispositio- 
nem rei,  quam  in  ludum  deponunt ; 2°  ut  alter 
alterum  per  injuriam,  v.  gr.  minis,  conviciis,  frau- 
de, non  pertrahat  ad  ludendum  ; 5°  ut  non  utantur 
fraudibus  contra  leges  ludi;  4°  ut  sit  aliciua  paritas 
inter  ludentes. 

0.  Quinam  ludi  sunt  prohibiti.  Resp.  Ludus  alea; 
et  chartarum  jure  Caesareo  prohibetur  omnibus  , 
jure  canonico  clericis  et  religiosis  sub  gravi.  Jura 
tamen  ista  non  videntur  nunc  cum  isto  vigore  vi- 
gere. Quoad  clericos  censent  Diana,  Laymannus,  etc., 
non  peccare  graviter,  nisi  sint  publici  aleatores, 
vel  ludant  saepe  cum  scandalo,  vel  pro  summa  im- 
modica. Idem  sentit  Lugo  de  religiosis  laxioribus, 
apud  quos  tales  ludi  sunt  in  usu,  si  moderate  illis 
utantur;  secus  de  religiosis  apud  quos  viget  disci- 
plina, nec  est  consuetudo  utendi  ejusmodi  ludis. 

G.  An  qui  lucratus  est  aliquid  ludo  vetito,  tenea- 
tur ad  restitutionem.  Resp.  Probabilius  non  teneri 
ante  sententiam  judicis  jubentis  restituere  ; ita 
doctores  communiter.  Quia  contractus  ludi  jure 
naturae  habet  vim  transferendi  dominii , cujus  trans- 
latio nullo  jure  impeditur. 

7.  In  quibus  casibus  ludo  acquisita  restitui  debent 
in  conscientia.  Resp.  In  his  : 1°  si  victus  non  habet 
rei  proprietatem,  nec  permittitur  saltem  tantam 
summam  ludendo  alienare,  ut  saepe  fit  in  religiosis, 
filiisfamilias,  etc.,  quando  excedunt  etiam  tacitum 
superiorum  suorum  consensum;  2°  si  victor  induxit 
alterum  ad  ludendum  vi,  minis,  fraude,  conviciis, 
simulatione  imperitiae,  etc.  ; 5°  si  contra  ludi  leges 
fraude  usus  sit. 

CAPUT  XXX. 

De  testamento  et  ejus  adjunctis. 

1.  Quid  testamentum.  Resp.  Est  voluntatis  nostrae 
justa  sententia  de  eo  quod  quis  post  mortem  suam 
fieri  vult  cum  directa  haeredis  institutione. 

2.  Quid  codicillus.  Resp.  Est  ultima  voluntatis 
dispositio  qua  circa  testamentum  aliquid  explicatur, 
additur,  mutatur,  sine  directa  haeredis  institutione, 
sive  est  testamenti  supplementum. 

5.  Quid  legatum.  Resp.  Est  donatio  in  testamen- 
to, quam  praestandam  ab  haerede  relinquit,  de  eo 
quod  haeredis  foret,  sive  est  delibatio  haereditalis. 
Legatum  pure  statim  debetur  a morte  testatoris, 
transmiltilurque  ad  haeredes  legatarii,  si  hic  moria- 
tur antequam  haeres  adeat  haeredi tatem.  Si  res  le- 
gata sit  determinata  in  individuo,  v.  gr.  hic  equus, 
hic  fundus,  etc.,  hoc  ipso  quod  haeredilas  aditur, 
transit  in  dominium  legatarii  : secus  si  sit  tantum 
determinata  in  quantitate,  v.  gr.  viginti  modii  trilici, 
viginti  floreni;  tunc  acquiritur  tantum  actio  hypo- 
thecaria. Si  relicta  sit  sub  conditione  possibili,  non 
debetur  ante  impletam  conditionem;  si  sub  impos- 
sibili vel  turpi,  habetur  pro  non  adjecta. 

4.  Quid  fideicommissum.  Resp.  Est  quod  fidei 
haeredis  a testatore  committitur  alteri  dandum  ; 
et  est  duplex  : universale,  complectens  omnem 
haereditatem  ; particulare , complectens  partem  ; 

et  nunc  vocatur  fideicommissum  id  omne,  quod 
alteri  relinquitur,  ut  non  possit  illud  alienare,  aut 
de  eo  aliter  disponere  quam  testator  voluit. 

5.  Quid  donatio  causa  mortis.  Resp.  Est  ea  quae 
fit  in  eventum  mortis:  unde  ante  mortem  seinper 
revocari  potest.  Ad  hanc  requiritur  acceptatio  do- 
natarii,  et  si  donatori  praemoriatur,  exstinguitur. 

6.  Quid  substitutio.  Resp.  Est  constitutio  unius 
vel  plurium  haeredum  in  locum  alterius ; qua  testa- 
tor, v.  gr.,  gravat  haeredem,  ut  haereditalem  aut 
ejus  partem  cuipiam  alteri  relinquat,  vel  absolute, 
vel  in  tali  casu  seu  conditionate. 

7.  Quotuplex  testamentum.  Resp.  Duplex  : aliud 
scriptum , ad  quod  jure  civili  requiritur  scriptura 
continens  testamentum  et  septem  testes  ad  id  vo- 
cati ; aliud  nuncupativum,  ad  quod  jure  civili  sulficit 
ut  septem  testes  audiant  voluntatem  testatoris. 
Item  aliud  privilegialum,  quale  est  testamentum  ad 
causas  pias,  et  testamentum  militis,  instante  praelio; 
aliud  non  privilegialum , cujusmodi  passim  sunt  te- 
stamenta ad  causas  profanas.  Atque  haec  jure  ci- 
vili. Jure  autem  canonico  ad  valorem  testamenti 
requiruntur  tantum  duo  vel  tres  testes  legitimi  co- 
ram parocho,  et  ad  pias  causas,  etiam  in  foro  ex- 
terno, sufficiunt  duo  vel  tres  testes,  etiam  sine  pa- 
rocho. 

8.  An  testamentum  factum  sine  dicta  solemnitate 
sil  validum.  Resp.  1°  Factum  ad  causas  pias  vali- 
dum est  in  conscientia,  modo  habeantur  ea,  quae 
jure  naturae  sufficiunt  ad  translationem  dominii  per 
ultimam  voluntatem  : nempe  potestas  disponendi, 
voluntas  sufficienter  exterius  expressa  in  testatore, 
et  capacitas  in  eo  in  cujus  favorem  testatur.  Fa- 
ctum ad  causas  profanas  censent  esse  absolute  in- 
validum Concina,  Yasquez,  etc. ; absolute  validum 
in  conscientia  Molina,  Lessius,  etc. ; media  via 
Solus,  "Victoria,  Yalentia,  Laymannus ; et  alii  vo- 
lunt esse  in  foro  conscientis  partim  validum,  in 
quantum  vi  illius  potest  haeres  sic  institutus  liaare- 
ditatem  adire  et  luta  conscientia  relinere,  donec 
per  judicis  sententiam  rescindatur;  partim  invali- 
dum, in  quantum  haeres  ab  intestato  potest  agere  in 
judicio  pro  ejus  rescissione,  et  ea  obtenta,  sine  ulla 
injustitia  haereditatem  occupare. 

9.  Quinam  testari  non  possunt.  Resp.  Amentes, 
impuberes,  surdi  simul  et  muti,  prodigi,  servi,  filii- 
familias,  religiosi  professi,  etc.  Testamentum  au- 
tem revocari  aut  mutari  potest  ad  libitum  testa- 
toris. 

10.  Quinam  ex  testamento  hceredes  institui  non 
possunt.  Resp.  Fratres  minores,  apostatae,  spurii 
filii.  Filius  autem  naturalis  potest  a patre  institui 
haeres  universalis  si  deficiant  legitimi  et  ascenden- 
tes ; ei  tamen  in  tali  casu  non  succedit  ab  intestato 
nisi  ex  sextante  : matri  autem  succedit  pari  jure 
cum  legitimis,  tum  ex  testamento,  tum  ab  inte- 
stato. 

11.  Quinam  sunt  hceredes  necessarii.  Resp.  Juxta 
theologos  et  usum  communiorem  (juxta  jurislas 

paulo  aliter),  haeredes  necessarii  sunt  ii,  quibus  te- 
stator necessario  deferre  debet  haereditatem  : tales 
haeredes  sunt  omnes  descendentes  testatoris,  id  est 
filii  et  filiae,  nepotes  et  neptes,  quia  parentes  suos 
defunctos  repraesentant.  His  autem  deficientibus, 
sunt  ascendentes,  id  esi  pater,  mater,  avus  et  avia 
testatoris.  Sed  quibusdam  in  locis  non  datur  reprae- 
sentatio, id  est  proles  non  repraesentat  patrem ; 
adeoque  si  pater  alicui  filio  habenti  prolem  supervi- 
vat, haec  proles  non  repraesentabit  patrem,  nec  re- 
cipiet aliquid  ex  avi  bonis  (nisi  avus  id  specialiter 
statuat),  sed  tota  illius  haereditas  tunc  pertinebit  ad 
superstites  illius  filios  aut  filias  : alibi  vero  datur 
repraesentatio,  ita  ut  proles  simul  sumptae  reprae- 
sentent patrem,  et  una  cum  avunculis  seu  amitis 
veniant  in  portionem  patri,  si  viveret,  competen- 
tem. Haeredibus  necessariis  debetur  legitima  ex 
aequo  inter  illos  dividenda. 

12.  Quinam  succedant  ab  intestato,  et  quo  or- 
dine. Nota  : Intestatus  dicitur  qui  vel  nullum  condi- 
dit testamentum,  vel  nonnisi  invalidum  Nunc  resp.  : 
Ii  succedunt,  qui  jure  suo  succedunt  in  bona  de- 
functi : 1°  descendentes  ; 2°  ascendentes  ; 5°  colla- 
terales, etc. ; sed  pro  hoc  ordine  spectanda  est  lo- 
corum consuetudo,  quae  varia  est. 

Io  Quomodo  acquiratur  hcereditas.  Resp.  acquiri 
dupliciter  : 1°  ipso  jure  ; 2°  aditione,  seu  actu  ac- 
quirentis, quo  illam  acceptat.  Ipso  jure  acquiritui 
nunc  a quibuscunque  proximis  haeredibus,  in  quibus 
sine  ipsorum  actu  continuatur  bonorum  defuncti 
dominium.  Aditione  acquiritur  eam  acceptando,  vel 
verbo  vel  alio  signo  exteriore. 

Nota  : Quamprimum  vel  haeres  necessarius  se 
haereditali  immiscuit,  vel  extraneus  eam  adivit,  non 
solum  in  omnia  jura,  sed  etiam  in  omnia  onera  ac 
debita  defuncti  succedit,  ita  ut  creditoribus,  si  ad 
id  haereditas  non  sufficiat,  de  suo  satisfacere  tenea- 
tur in  foro  externo ; non  tamen  in  interno.  Ad  ob- 
viandum huic  periculo,  datur  duplex  remedium  : 
1°  Est  jus  deliberandi  an  haereditalem  adire  velit,  an 
repudiare ; quod  durat  per  annum  aut  novem  men- 
ses. 2°  Est  remedium  inventarii,  id  est  authentica 
descriptio  omnium  rerum,  quae  in  haereditate  inve- 
niuntur, vi  cujus  haeres  non  tenetur  ad  onera  ultra 
vires  haereditatis. 

CAPUT  XXXI. 

De  judice. 

1.  Qucenam  requirantur  ad  legitimum  judicium. 
Resp.  Jurisdictio  in  judice,  rectus  processus  in  ci- 
tando, audiendo  rerum,  recta  intentio,  procedendo 
nempe  ex  intentione  justitiae,  non  ex  odio,  et  de- 
bita scientia. 

2.  Quas  forma  servanda  est  in  judiciis.  1°  Resp.  In 
causis  civilibus,  judex  non  procedit,  nisi  postulatus, 
sive  ad  instantiam  partis ; in  criminalibus  autem 
potest  procedere  tribus  modis  : primo,  via  accusa  ■ 
lionis,  in  qua  actor  suscipit  onus  probandi  ; secun- 
do, via  denuntiationis  juridicas,  in  qua  denuntiator 
seu  deferens  crimen,  non  suscipit  onus  probandi; 

tertio,  via  inquisitionis,  in  qua,  nulla  praecedente 
accusatione  vel  denuntiatione,  judex  capit  informa- 
tiones. Inquisitio  autem  triplex  est  : alia  yeneralis, 
quando  in  genere  quaeritur  an  leges  serventur,  ut 
laciunt  superiores  ; alia  est  specialis  , quando 
de  certa  persona  et  de  certo  crimine  inquiri- 
tur ; alia  mista,  quando  vel  de  sola  persona-  deter- 
minata inquiritur,  et  non  de  crimine  determinato, 
vel  de  solo  crimine  determinato,  v.  gr.  quis 
Caium  occiderit,  et  non  de  persona  determinata. 
Resp.  2°  : Ut  instituatur  inquisitio  generalis, 
non  est  necesse  ullam  praecedere  infamiam  ; in  hac 
inquisitione  subditus,  quamvis  rogatus  sub  jura- 
mento, non  tenetur,  imo  non  potest  prodere  crimi- 
nosum occultum  sine  injustitia,  si  tale  sit  crimen,  ut 
non  possit  probari  in  judicio,  nisi  forte  ejus  ma- 
nilestatio  foret  necessaria  ad  avertendum  grave  ma- 
lum, praesertim  publicum.  Resp.  5°  : Ut  instituatur 
inquisitio  specialis  contra  aliquem,  tendens  ad  pu- 
nitionem, debet  praecedere  aliqua  infamia  auctoris 
de  qua  constet  ante  inquisitionem,  saltem  per  duos 
testes  juratos.  Hinc  ut  reus  de  seipso  possit  interro- 
gari juridice,  praerequiritur  aut  semiplena  probatio 
per  unum  testem,  aut  infamia,  aut  indicia  sujjTicien- 
tia  ; sed  non  potest  judex  reum  de  vero  crimine 
infamatum  juridice  interrogare  de  alio,  de  quo  non 
est  infamatus,  nisi  unum  sit  alteri  annexum. 

5.  Quando  peccant  judices  usurpatione  judicii. 
Resp.  peccare  eos  qui  judicant  illum,  qui  vel  illis 
non  est  absolute  subditus,  vel  non  in  iis  causis  in 
quibus  illum  judicant,  ac  perinde  eorum  sententia 
est  irrita  ; quia  in  eis  judiciis  deest  potestas  in  eum 
qui  judicatur,  v.  gr.  si  saeculares  judices  judicent 
clericum  in  quibus  non  possunt. 

4.  In  quibus  judiciis  possit  judex  reum  subjicere 
tortura;.  Resp.  1°  : Ad  torquendum  reum  (si  tamen 
fas  sil  eum  torquere,  nam  quaedam  personaj  illu- 
stres, impuberes,  etc.,  prohibentur  torqueri)  requi- 
runtur alicujus  gravis  criminis  talia  indicia,  ut  fa- 
ciant semiplenam  probationem,  id  est,  reddant  rem 
plusquam  probabilem  : v.  gr.  testis  unus  omni  ex- 
ceptione major,  rei  confessio  extra  judicium,  et 
ejus  criminis  sociorum,  etc.,  tortura  autem  non 
debet  esse  moraliter  supra  vires  patientis.  2°  Semel 
tortus,  si  nihil  fassus  est,  non  debet  iterum  tor- 
queri, nisi  adsint  indicia  nova.  Si  crimen  in  tortura 
fassus  extra  eam  revocet,  potest  repeti  tortura. 
Si  vero  tertio  tortus  est  crimen  fassus,  tertio  retra- 
ctet, absolvendus  est;  quia  praesumendum  est  vi 
tormentorum  coactam  fuisse  confessionem,  ideoque 
nullam  (Lessius,  etc.). 

5.  Quam  regulam  sequi  debeat  judex  in  ferenda 
sententia.  Resp.  : 1°  In  causis  civilibus  et  in  crimi- 
nalibus minoribus,  in  quibus  non  agitur  de  capite 
et  mutilatione,  sed  solum  de  multa  pecunia,  de  fun- 
dis, de  aedibus,  de  privatione  officii,  exsilio,  etc., 
debet  judex  ferre  sententiam  secundum  allegata  et 
probata,  quamvis  privata  scientia  sciret  rem  aliter 
se  habere,  aut  accusatum  esse  innocentem,  dum 


ejus  innocentiam  probare  non  potest : ita  doctores 
communiter.  Resp.  2°  : In  causis  criminalibus,  in 
quibus  de  poena  capitis  aut  mutilatione  agitur,  ju- 
dex non  potest  condemnare  eum  quem  privata 
scientia  certo  novit  innocentem  esse,  quamvis  se- 
cundum allegata  et  probata  censeatur  nocens  ; sed 
potius  debet  perdere  officium  et  vitam  : ita  Ange- 
lus, Adrianus,  Lessius,  Laymannus,  Lugo,  etc.,  con- 
tra D.  Thomam  et  multos  Thomistas  , qui  tamen 
fatentur,  judicem  in  eo  casu  teneri,  quantum  po- 
test. innocentem  liberare,  v.  gr.  accusatorem  repel- 
lendo ac  deterrendo,  testes  seorsim  diligentius  ac 
saepius  examinando,  accusati  innocentiam  palam 
protestando  ; et  si  illa  non  prosint,  causam  remit- 
tendo ad  superiorem,  et  apud  eum,  posita  judicis 
persona,  testem  agendo  ; imo  si  absque  gravi  in- 
commodo possit,  officium  abdicando.  Probatur  con- 
clusio, quia  non  licet,  et  intrinsece  malum  est  inno- 
centi vitam  auferre. 

6.  Ad  quid  teneatur,  qui  sententiam  injustam  tulit . 
Resp.  Judex  qui  culpabiliter,  sive  per  malitiam, 
sive  per  ignorantiam,  tulit  sententiam  injustam  in 
substantia,  tenetur  etiam  cum  gravi  damno  eam 
revocare,  et  compensare  omnia  damna  partis  laesa?; 
qui  autem  inculpabiliter,  solum  tenetur  revocare,  si 
id  possit  sine  gravi  incommodo.  Dixi  in  substantia , 
quia  si  fuerit  solum  injusta  in  modo,  non  tenetur 
eam  revocare,  sed  tantum  compensare  damna  orta 
ex  indebito  modo  procedendi. 

7.  Quid  faciendum  judici,  cum  utrinque  sunt  sen- 
tenticr  probabiles  in  quaestione  juris.  Resp.  debere 
ferre  sententiam  secundum  opinionem  de  jure  pro- 
babiliorem. Si  autem  opiniones  oppositae  aeque 
probabiles  videantur,  non  potest  pro  suo  libitu  uni 
eorum  totum  adjudicare,  cum  uterque  aequale  jus 
habeat ; sed  suadebit  aut  imperabit  compositionem, 
vel  uni  dimidium,  et  alteri  alterum  dimidium  juris 
vel  rei  controversae  adjudicabit. 

8.  An  possit  judex  acceptare  munera.  Resp. : Utro- 
que jure  civili  et  canonico  est  prohibitum  ob  scan- 
dalum et  periculum  , exceptis  quibusdam  xeniis 
esculentorum  et  poculenloruin,  quae  paucis  diebus 
consumi  possunt  (L.  Plebiscito,  etc.).  Hoc  tamen 
non  est  naturae  jure  illicitum;  nec  muneris  oblati 
acceptatio  per  se  loquendo  invalida. 

9.  An  judex  teneatur  restituere  pretium  acceptum 
pro  ferenda  sententia.  Resp.  teneri,  si  illud  accepe- 
rit pro  ferenda  sententia  justa  et  debita,  quando 
nempe  habet  justum  salarium;  quia  jus  naturale 
dictat  non  posse  alteri  vendi  quod  jam  ante  ei  debi- 
tum est  ex  justitia ; si  autem  istud  acceperit  pro 
injusta  ferenda  sententia,  probabiliter  retineri  po- 
test, quia  acceptum  est  pro  onere  pretio  aestima- 
bili aliunde  indebito  (P.  Taberna,  part,  n,  tract. 
2,  cap.  29). 

CAPUT  XXXII. 

De  accusatore  et  teste . 

1.  Quid  sit  accusatio.  Resp.  : Est  juridica  delatio 
rei  de  crimine  ad  publicam  vindictam,  libello  facta. 

Hinc  reqtiiritur  ut  fiat  in  scriptis,  exprimatur  dies 
et  annus  quo  fit,  cum  nomine  accusatoris  et  accu- 
sati, et  species  delicti,  locus  ac  tempus  quo  deli- 
ctum commissum  est. 

2.  Quinam  teneantur  accusare.  Resp. : Praeter  hos 
qui  stipendium  ad  hoc  accipiunt,  v.  gr.  fiscalis,  etc., 
raro  alii  tenentur , nisi  in  duobus  casibus  : 
i°  quando  crimen  vergit  in  damnum  reipublicse  ; 
2°  quando  ex  crimine  adhuc  pendente  imminet 
grave  damnum  tertio,  et  nullum  accusati  ex  accu- 
satione. 

3 . Anaccusalionemdebeal  prcecedere secreta  monitio. 
Resp.  : Peccat  contra  charitatem  privatus,  qui  de 
crimine  occulto  minime  pernicioso,  slatim  accusat 
honestam  personam,  quae  posset  privata  monitione 
emendari. 

4.  An  accusator  possit  desistere  ab  incepta  accusa- 
tione. Resp.  posse,  si  judex  nolit  accusationem 
admittere,  aut  admissam  rescindat,  aut  deprehendat 
se  errasse  ; aut  in  causa  civili,  si  recedat  a lite  per 
transactionem  vel  gratiam  : in  causa  autem  crimi- 
nali, si  processus  sit  inchoatus,  non  potest  desistere 
sine  judicis  auctoritate. 

5.  Quot  et  qui  testes  requirantur  in  causa  tum  ci- 
vili, tum  criminali.  Resp.  1°  : Ordinarie  requiruntur 
et  sufficiunt  duo,  distincti  ab  accusatore,  saltem 
quando  agitur  de  peccato  puniendo.  Debent  esse 
jurati,  contestes,  id  est,  singulare  idem  factum  te- 
stanles,  testes  de  visu,  non  de  auditu  tantum,  deni- 
que omni  exceptione  majores,  id  est,  contra  quos 
nihil  potest  jure  opponi.  2°  Inidonei  ad  testandum 
in  criminalibus  sunt  servi,  mulieres,  minores  vi- 
ginli  annis;  incivilibus  autem  impuberes,  inimici, 
consanguinei  accusatoris,  et  affines  ad  quartum  gra- 
dum, ejusdem  domestici,  jure  infames,  perjuri,  socii 
criminis. 

6.  Anlestis  teneatur  sub  mortali  dicere  veritatem. 
Resp.  teneri  per  se  loquendo,  si  sit  juridice  interro- 
gatus, id  est,  a judice  competente,  cum  praecessit 
infamia,  vel  justa  accusatio,  potestque  delictum 
plene|  probari ; item  si  inde  imminet  grave  reipu- 
blicae  damnum,  vel  innocentis.  Per  accidens  autem 
non  tenetur,  si  crimen  sciat  ex  confessione  sacra- 
mentali,  aut  sub  sigillo  secreti  naturalis  ab  ipso  reo 
consilium  petente,  si  per  injuriam  criminis  confes- 
sionem ab  eo  extorserit,  si  non  possit  testari  sine 
suo  vel  suorum  gravi  incommodo,  si  sit  exceptus, 
v.  gr.  clericus,  etc. 

7.  Ad  quid  tenetur,  qui  scienter  falsum  dixit | testi- 
monium. Resp. : Si  per  hoc  fuit  alteri  causa  efficax 
damni,  tenetur  ad  impeditionem  et  reparationem 
omnium  damnorum  inde  secutorum;  item  tenetur 
illud  revocare  cum  pari  suo  damno,  et  periculo 
etiam  vitae,  si  reus  de  ea  periclitetur,  et  putetur 
illud  revocando  aliquid  effecturus. 

CAPUT  XXXIII. 

De  reo  et  advocato. 

*.  An  reus  possit  occulta  accusatoris  et  testium 


crimina  ad  justam  sui  defensionem  revelare.  Resp. 
posse,  si  illa  valeant  ad  infirmandam  eorum  auctori- 
tatem et  testimonium  , et  non  sil  alius  modus 
commodus;  servato  tamen  inculpatae  tutelae  ordine. 

2.  An  reus  a judice  interrogatus  teneatur  faleri 
veritatem.  Resp.  : Si  illigitime  contra  juris  ordinem 
interrogetur,  id  est  absque  praevia  infamia,  semi- 
plena probatione,  aut  indiciis  sufficientibus,  non 
tenetur  fateri  veritatem,  sed  potest  per  ambages 
interrogationem  eludere  ; tenetur  autem  eam  ape- 
rire, si  servato  juris  ordine  interrogetur  : ita  D. 
Thomas  et  alii  communiter,  quia  tunc  judex  habet 
jus  id  praecipiendi  ; oppositum  tamen,  saltem  in 
causa  capitis,  quundiu  est  spes  evadendi,  juxta  Les- 
sium,  Filliucium,  etc.,  probabile  est  : quia  pra;ce- 
ptum  de  dicendo  vero  videtur  in  eo  casu  excedere 
vires  humanae  conditionis  , et  potestatem  legis- 
latoris. 

5.  An  reus  teneatur  parere  judici  ferenti  senten- 
tiam. Resp.  : Judici  secundum  leges  et  juris  ordinem 
ferenti  sententiam  probabilem,  tenetur  in  conscien- 
tia parere,  praesertim  in  civilibus ; secus  si  senten- 
tia sit  evidenter  injusta.  Tunc  enim  secluso  scan- 
dalo* potest  rem  suam  licet  alteri  adjudicatam,  re- 
tinere, aut  uti  occulta  compensatione.  Imo  qui  ad 
mortem  evidenter  injuste  , et  non  servato  juris 
ordine  damnatus  est,  potest  etiam  per  vim  adversus 
ministros  se  defendere,  quia  tunc  sententia  est 
injusta  etiam  in  foro  externo  (P.  Taberna,  pari,  n, 
tract.  2,  cap.  29). 

4.  An  liceat  reo  ex  carcere  fugere.  Resp.  : Ante 
sententiam  latam  ei  licet  ex  carcere  fugere,  se- 
cluso juramento  non  fugiendi.  Imo  etiam  post  sen- 
tentiam, si  damnatus  sit  ad  mortem,  aut  mulilalio- 
nem ; et  etiam  probabiliter  si  ad  carcerem  perpe- 
tuum, praesertim  durum ; secus,  si  ad  tempora- 
rium : ita  doctores  communiter,  juxta  quos  potest 
etiam  vincula  et  carcerem  effringere  ; non  tamen 
vim  inferre  carceris  custodibus,  quia  hoc  foret  vim 
inferre  potestati  publicae  in  ipsis  residenti.  Hinc 
licitum  est  suadere  ei  fugam,  et  ad  evasionem  in- 
strumenta subministrare  ; non  tamen  ejus  vincula 
aut  carcerem  effringere  (P.  Plalel.,  part.  m,  cap.  4, 
§10). 

5.  Quid  liceat  advocato  quoad  causas.  Resp.  1°  : 
Potest  advocatus  licite  suscipere  causam  dubiam  et 
minus  probabilem , modo  sit  vere  probabilis,  et 
causae  conditionem  suo  clienti  aperiat  ; cum  enim 
cliens  si  sit  possessor  boni  litigiosi,  in  eo  casu  pos- 
sit velle  litigare  spe  evadendi,  potest  etiam  advoca- 
tus ejus  patrocinium  suscipere.  Non  potest  tamen, 
sub  gravi  peccato,  suscipere  causam  quam  scit  esse 
injustam,  teneturque  tum  clienti  tum  adversae  parti 
de  omnibus  damnis.  2°  Peccat  contra  justitiam,  si 
ejus  negligentia  aut  imperitia  cliens  justa  causa 
cadat,  teneturque  de  damno  quod  ei  inde  obvenit. 
5°  Item  peccat,  si  plus  in  stipendium  exigat,  quam 
sit  lege  aut  consuetudine  taxatum,  nisi  forte  ra- 
tione extraordinariae  diligentiae.  4°  In  causa  crimi- 


1415 


1456 


APPENDICES  AD  SUMMAM  SUAUEZ. 


nali  potest  reum,  etiam  vere  reum  defendere,  ut 
mortem  aliamve  poenam  evadat ; quia  reus  non 
tenetur  ad  poenam  nisi  convictus;  ergo  potest  per 
se  vel  per  alium  eam  avertere  donec  convincatur. 
5°  Pauperibus  in  extrema  aut  gravi  necessitate  con- 
stitutis tenetur  graviter  patrocinari  gratis,  sine 
gravi  tamen  suo  incommodo  ; id  enim  lex  charitatis 
exigit. 

CAPUT  XXXIV. 

De  tribulis  et  vectigalibus. 

1.  Quid  tribulum  et  vectigal.  Resp.  1° : Tributum 
est  pensio  quae  subditis  solvenda  imponitur,  juxta  cu- 
jusque  facultates,  maxime  praediales,  ad  principis 
dignitatem  vel  communia  impedia  sustinenda  ; 2° 
vectigal  proprie  est  id  quod  solvitur  pro  rebus  quae 
exportantur  vel  importantur  in  regnum  aut  urbem, 
aut  pro  transvectione  mercium  per  flumina  vel 
pontes,  elc.;  saepe  utrumque  nomen  confunditur. 

2.  Qua:  conditiones  requiruntur  ut  vectigal  seu 
tribulum  censeatur  justum.  Resp. : Ilae,  juxta  Cajela- 
num,  requiruntur  : debet  esse  justum,  1°  ex  agente, 
id  est  ex  habente  legitimam  potestatem  ; 2°  ex  fme, 
id  est  impositum  ex  juxta  causa  ; 5°  ex  forma,  id 
est  impositum  pro  ratione  cujusque  facultatum  et 
contractuum,  quos  quisque  facit ; 4°  ex  materia,  id 
est,  impositum  illis  rebus  quae  negotiationis  causa 
deferuntur  : non  vero  illis  quae  ad  usus  necessarios 
et  inopiae  solatium  emuntur  et  venduntur,  ut  sunt 
panis,  potus  communis  civium,  caro,  et  similia  ; 
5°  ex  usu,  id  est,  impositum  ad  necessarios  publicae 
rei  usus.  Medina  autem  requirit  tantum  tres  primas 
conditiones  ad  justitiam  tributi.  Hinc  in  quibusdam 
regnis  imponuntur  etiam  tributa  rebus  ad  cibum 
et  potum  spectantibus ; v.  gr.  sali , cerevisiae, 
etc. 

3.  An  ecclesiastici  sint  a vectigalibus  exempti. 
Resp.  4° : Certum  est  ecclesias  et  ecclesiasticas  per- 
sonas, et  res  illarum  a vectigalibus  solvendis  exem- 
plas esse,  ut  patet  ex  jure  ; imo  Bonifacius  Y£I 
excommunicat  illa  exigentes.  2°  Bona  etiam  patri- 
monialia, et  alia  saecularia,  quae  ad  ecclesiasticos 
vel  ad  ecclesias  aut  ad  monasteria  deveniunt,  sunt 
immunia  a novis  tributis  imponendis.  Probatur  ex 
constitutione  Bonifacii  YHI  et  ex  bulla  Caena;.  5°  In 
quibusdam  tamen  casibus  clerici  non  sunt  exempti, 
v.  gr.  si  quae  emant,  vendant,  deferant  negotiatio- 
nis causa ; si  contributio  facienda  sit  aeque  primario 
in  utilitatem  clericorum  ac  laicorum  ; si  laicorum 
facultates  non  sufficiant  ad  succurrendum  publicae 
necessitati. 

4.  Quinam  clerici  sint  exempti.  Resp.  4°  omnes 
clericos  sacrorum  ordinum,  ac  beneficiarios,  et  re- 
ligiosos ac  religiosas  exemptos  esse.  2°  Clerici  mi- 
norum ordinum  et  primae  tonsurae,  si  non  sint  con- 
jugali, secundum  canones,  sunt  etiam  a tributis 
liberi,  etsi  neque  beneficiarii  sint,  neque  in  aliqua 
ecclesia  deserviant.  Longa  tamen  consuetudine 
contraria  videntur  hanc  exemptionem  amisisse  ; 


jam  enim  a multo  tempore  solvunt  vectigal  sicut 
laici.  5°  Clerici  conjugati  non  sunt  exempli  a vecti- 
galibus, neque  jure  canonico  neque  consuetudine. 
Sed  in  variis  locis  hae  exemptiones  et  immunitates 
ecclesiasticae  non  adeo  sunt  in  usu , nec  servan- 
tur. 

5.  Quccnam  sit  causa  legitima  imponendi  vectigalis. 
Resp.  Duplex  est  : 4°  necessitas  publica,  sed  debet 
constare  istam  necessitatem  exigere  tale  vectigal ; 
nec  debet  majus  esse,  ner  diutius  continuari  quam 
causa  postulat  ; neque  in  alienos  usus  impendi,  v. 
gr.  in  prodigas  largitiones,  aliasque  inutiles  expen- 
sas. 2°  Compensatio  sumptuum,  damnorum  publico- 
rum ac  justa  vindicta.  Sic  vectigal  imponitur  rebel- 
libus qui  fuerunt  causa  multorum  sumptuum  et 
damnorum  ; item  hostibus  externis  devictis. 

6.  An  vectigalia  super  iis  rebus , quee  ad  necessa- 
rium familia;  usum  emuntur,  venduntur,  advehuntur, 
juste  imponi  possint.  Resp.  cum  Cajetano , Toleto, 
etc. , ordinarie  non  posse.  Sunt  tamen  casus  in 
quibus  illa  imponi  possunt , v.  gr.  si  publica  neces- 
sitas urgeat , et  vectigalia  , quaj  aliunde  colligi  pos- 
sunt, non  sufficiant;  si  sit  consuetudo  immemo- 
rialis , etc. 

7.  An  qui  vectigal  fraudant,  peccent  mortaliter,  et 
teneantur  ad  restitutionem.  Resp.  : Quando  constat 
hujusmodi  vectigal  esse  juste  impositum,  et  utiliter 
expendi,  eos  qui  illud  fraudant  in  summa  notabili, 
probabilius  peccare  mortaliter,  et  ad  restitutionem 
teneri.  Multi  tamen  viri  docti  existimant,  vectigal, 
praesertim  grave,  pro  rebus  de  loco  in  locum  trans- 
vehendis , non  debere  solvi  nisi  exigatur,  modo  ni- 
hil fraude  agatur  ; probabilius  tamen  servanda  est 
consuetudo.  Deinde  multi  etiam  doctores  affirmant, 
omnia  nova  vectigalia,  et  veterum  vectigalium  nova 
incrementa,  nisi  constet  de  eorum  justitia,  non 
obligare  ad  eorum  solutionem  , si  absit  scandalum  : 
ita  Angelus,  Cajetanus,  Gabriel,  etc.  Sed  verius  est 
subditos  teneri  ad  eorum  solutionem  , dum  non  ha- 
bent fortes  et  sufficientes  rationes  de  illorum  in- 
justitia. 

8.  An  is,  cui  princeps  est  debitor,  et  a quo  non 
potest  sui  debiti  solutionem  imvetrare  vossit  uti  oc- 
culta compensatione  per  fraudationem  vectigalium 
qua;  alteri  sunt  elocata.  Resp.  affirmative  : ita  Les- 
sius,  Sylvester,  Petrus,  Navarra , Gabriel:  quia 
isti  elocatores  seu  conductores  norunt  plurimas 
subditorum  fraudationes  in  solvendis  istis  vectigali- 
bus intervenire,  ideoque  longe  minori  pretio  illa 
conducunt,  quam  valeant.  Unde  in  ipso  contractu 
censentur  esse  parati  talia  incommoda  subire. 

CAPUT  XXXV. 

i De  beneficiis. 

4.  Quid  beneficium  et  quotuplex.  Resp.  4° : Bene- 
ficium est  jus  perpetuum  percipiendi  fructus  ex  bo- 
l nis  ecclesiasticis  , propter  aliquod  officium  spiritale, 
auctoritate  Ecclesiae  constitutum.  Dicitur  perpe- 
tuum, quia  beneficia  sunt  instituta  ut  semper  du- 
- rent,  ita  ut  dum  uni  tolluntur,  alteri  tribuantur  : 

additur,  auctoritate  Ecclesice , el  hinc  capellanire 
nobilium  privata  auctoritate  constitutae  , non  sunt 
beneficia.  2°  Dividitur  beneficium  in  saeculare,  quod 
clericis  saecularibus , et  in  regulare,  quod  regula- 
ribus competit,  ut  abbatia.  Iterum  dividitur  in  du- 
plex, quod  habet  aliquam  praeeminendam,  jurisdi- 
ctionem , vel  administralionem  ecclesiasticam,  quale 
est  papatus,  episcopatus,  decanatus,  abbatia,  pa- 
rochia , personatus , seu  in  choro  praeeminentia  ; et 
in  simplex,  quod  nihil  istorum  habet , v.  gr.  sim- 
plex canonicatus,  capellania , etc. 

2.  Quot  modis  beneficia  acquiruntur.  Resp.  : Sex, 
1*  praesentatione  et  institutione ; 2°  electione  et  con- 
firmatione ; 5°  postulatione  et  confirmatione  ; li- 
bera collatione  ; 5°  resignatione  ; 6°  permutatione.- 

3.  Quomodo  acquiratur  beneficium  praesentatione. 
Resp.  : Sic  : Patronus  praesentat  praelato , ad  quem 
beneficii  collatio  perlinet , personam  idoneam  , per 
quam  pra-sentationem  confert  illi  jus  ad  rem  , ita  ut 
beneficium  alteri  conferri  nequeat ; jus  tamen  in  re 
et  ipsa  beneficii  collatio  per  institutionem  datur  a 
praelato.  Jus  praesentandi  seu  patronatus  acquiritur 
praecipue  tribus  modis  : 1°  si  quis  ecclesiae  construen- 
dae fundum  det  ; 2°  si  eam  cum  episcopi  consensu 
construat;  5°  si  eam  dotet,  vel  aliquod  beneficium 
erigat.  Hinc  jus  patronatus  , aliud  ecclesiasticum , 
quod  alicui  competit  eo  quod  ex  bonis  ecclesia- 
sticis ; aliud  laicum , quod  alicui  competit  eo  quod 
ex  bonis  saecularibus  vel  patrimonialibus  ecclesiam 
fundavit,  vel  construxit,  vel  dolavit.  Patronus  laicus 
debet  praesentare  intra  quatuor  menses  a vacatione 
beneficii ; ecclesiastico  conceduntur  sex  ; hoc  tem- 
pore elapso  potest  episcopus  conferre  beneficium 
cui  voluerit. 

i.  Quomodo  acquiratur  beneficium  electione.  Nota  : 
Electio  est  alicujus  personae  ad  Ecclesiae  vacantis 
pastoralem  dignitatem  canonica  vocatio.  Nunc  resp. 
Tres  sunt  modi  eligendi  : 1°  per  scrutinium , seu 
collectionem  suffragiorum , in  quo  necesse  est , ut 
major  ac  sanior  pars  capituli  in  eumdem  consen- 
tiat ; 2“  per  compromissum  , quando  capitulum  po- 
testatem eligendi  uni  vel  pluribus  committit  ; 5°  velut 
per  inspirationem,  quando  omnes  uno  corde  et 
ore  in  eumdem  subito  consentiunt.  Sic  electus 
acquirit  jus  ad  rem,  non  us  in  re,  nisi  post  secu- 
tam confirmationem. 

5.  Quomodo  acquiratur  beneficium  postulatione. 
Nota  : Postulatio  est  exhibitio  personaead  prselaluram 
ineligibilis  absque  dispensatione,  vel  ob  defectum 
aetatis,  aut  natalium,  vel  quia  non  erat  de  capitulo. 
Postulare  vero  est  petere  a superiore , ut  talem 
personam  ad  talem  ecclesiam  seu  dignitatem  vacan- 
tem , non  obstante  defectu  quem  habet , admittat. 
Nunc  resp.  Postulatio  ab  ipso  electorum  capitulo 
sic  facienda  est,  ut  duae  saltem  paries  tertiae  con- 
sentiant; sic  facta  postulatio  nondum  tribuit  jus  ad 
rem  in  beneficium,  nam  potest  adhuc  a postulan- 
tibus revocari,  et  a superiore  rejici.  Opus  est  ergo 

ut  postulatus  obtineat  confirmationem , qua  obtenta , 
fruitur  beneficio. 

6.  Quomodo  acquiratur  beneficium  libera  colla- 
tione, 'quae  est  datio  beneficii  facta  per  praelatum 
non  subjacentem  juri  patronatus , aut  praeviae  ele- 
ctioni, Resp.  : Quamvis  in  quavis  dioecesi  episcopus 
sit  proprius  et  ordinarius  collator  omnium  benefi- 
ciorum , tam  patronatorum  , quam  liberorum,  saepe 
tamen  ex  privilegio,  fundatione,  aut  legitima  prae- 
scriptione idem  jus  competii  aliis  ecclesiasticis  ; 
sieque  eorum  libera  collatione  acquiritur  benefi- 
cium. Sic  et  papa  est  universalis  collator  beneficio- 
rum in  tota  Ecclesia  , et  illa  confert  tribus  modis  : 
1°  jure  praecentionis,  v.  gr.  quando  alicui  confert 
gratiam  exspectativam  ad  beneficium  primo  vacatu- 
rum. 2°  Jure  concursus  cum  aliis  collatoribus,  sic 
ut  qui  prior  beneficium  contulerit  rata  sit  ejus 
collatio.  Yerum,  ad  vitandam  confusionem,  papa 
raro  hoc  modo  conferendi  beneficium  utitur,  cujus 
loco  sibi  in  variis  ecclesiis  reservavit  certos  menses, 
caeleris  ordinario  permissis.  3°  Jure  devolutionis , 
quando  ratione  criminis,  v.  gr.  ob  Simoniam,  aut 
ratione  negligentiae  collatoris,  jus  conferendi  ad  il- 
lum devolvitur  ex  canonum  dispositione. 

7.  Quomodo  acquiratur  beneficium  resignatione. 
Resp.  Acquiritur,  dum  quis  spontanee  suum  benefi- 
cium dimittit  coram  legitimo  superiori.  Resignatio 
autem  alia  pura  , quae  fit  sine  omni  pacto  ac  condi- 
tione, sic  ut  ordinarius  possit  beneficium,  si  sit  ipsius 
collationis,  conferre  cui  voluerit  ; alia  conditionalis , 
quae  fit  in  favorem  tertii  : et  rursus  in  favorem  tertii 
potest  fieri  dupliciter,  vel  reservando  sibi  jus  regres- 
sus , vel  pensionem  , vel  aliquos  fructus  ; vel  sine 
ulla  reservalione.  Si  resignet  cum  hac 'clausula  , non 
aliter,  nec  alias,  solum  isti  tertio  beneficium  poterit 
conferri ; sed  talis  resignatio  per  se  loquendo  solum 
potest  fieri  in  manibus  papae.  Attamen , ubi  non  est 
recepta.bulla  PiiV  id  prohibens,  potest  fieri  in  ma- 
nibus ordinarii , cum  deprecatione  ut  tali  personae 
conferre  velit,  sed  ad  id  eum  non  obligando.  Infir  - 
mus resignans  beneficium  in  favorem  tertii , debet 
supervivere  ad  viginti  dies  ; alioqui  resignatio  nulla 
est,  et  per  ejus  obitum  vacabit. 

8.  Quando  acquiratur  beneficium  permutatione. 
Resp.  Sic  acquiritur : Clerici  sua  beneficia  resignant 
in  manus  ordinarii  cui  subsunt  beneficia,  ea  lege 
ut  alterius  beneficium  alteri  reciproce  conferatur. 
Dixi  ordinarii,  quia  non  potest  fieri  in  manibus 
episcopo  inferioris.  Ad  hanc  permutationem  debet 
peti  consensus  eorum , ad  quos  pertinet  electio  vel 
praesentatio;  quem  si  negent,  poterit  episcopus  sua 
approbatione  consensum  supplere,  si  patronus  non 
sit  laicus.  Facta  resignatione  ad  mutuam  permuta- 
tionem, beneficia  necessario  conferenda  sunt  in 
permutantes.  Si,  permutatione  ex  una  parte  com- 
pleta , alter  ex  sua  parte  conditionem  non  impleat, 
deceptus  potest  redire  ad  suum  beneficium. 

9.  Quot  conditiones  requiruntur  ut  quis  sit  capax 

Beneficii  : Resp.  A Lessio  decem  numerantur  : 
ia  Torus  legitimus  : illegitimi  tamen  possunt  reddi 
capaces,  etiam  episcopatus,  per  dispensationem 
papae  , non  episcopi , qui  cum  illis  solum  potest  dis- 
pensare ad  ordines  minores , et  beneficia  simpli- 
cia, quibus  non  est  annexus  ordo  sacer,  etc. 

i*  Clericatus,  seu  prima  tonsura,  quae  est  neces- 
saria ad  quodvis  beneficium,  ut  ea  deficiente  collatio 
sit  irrita.  Si  beneficium  ex  sua  institutione  requi- 
rat certum  ordinem  sacrum,  v.  gr.  diaconatum, 
sacerdotium,  illo  carens  est  inhabilis  ad  istud  bene- 
ficium. Ex  consuetudine  tamen  sufficit,  si  intra  an- 
num ordo  suscipiatur ; ad  episcopatum  requiritur 
ante  ejus  susceptionem  subdiaconatus , et  ut  eo 
suscepto  intra  tres  menses  fiat  consecratio,  sub 
poena  jactune  fructuum,  imo  et  episcopatus,  si  ul- 
tra tres  alios  menses  negligatur.  Ex  Tridcntino, 
sess.  23,  cap.  1. 

3*  Aitas , quae  pro  ratione  beneficii  varia  requi- 
ritur. Ad  episcopatum  requiruntur  triginta  anni 
expleti , ad  beneficium  simplex  sufficiunt  qualuor- 
decim  anni  inchoati,  etc. 

4*  Coelibatus : conjugatus  enim  est  incapax  bene- 
ficii. Si  clericus  minorum  ordinum  habens  benefi- 
cium, ineat  matrimonium,  ipso  facto  illud  amittit, 
Uti  et  novitius  dum  facit  professionem 

5“  Libertas  a censuris  et  irregularitate  : hinc  ex- 
communicatus  inhabilis  est  ad  beneficium. 

6*  Morum  probitas  ; 7“  scientia ; 8*  aptitudo  cor- 
poris : hae  tres  qualitates  debent  esse  tales  , ut  suf- 
ficiant ad  officium  rite  praestandum. 

9“  Intentio,  nempe  status  ecclesiastici  suscipiendi 
statuto  tempore.  Hinc  accipiens  beneficium , cui 
annexus  est  ordo  sacer,  si  non  habeat  intentionem 
suscipiendi  statuto  tempore  sacrum  ordinem,  juxta 
communem , peccat  mortaliter  ; uti  et  is  qui  accipit 
beneficium , ut  ejus  fructibus  alatur  donec  studia 
absolverit,  cum  animo  tunc  illud  dimittendi. 

10“  Carentia  beneficii  incompalibilis.  Beneficia  in- 
compatibilia  sunt  duo  beneficia  curata  , duae  digni- 
tates, duo  beneficia  sub  eodem  tecto  uniformia,  id 
est  in  eadem  ecclesia , etc.  Potest  tamen  pontifex 
ex  justa  causa  dispensare. 

40.  Quomodo  et  quando  beneficii  collator  peccat. 
Resp.  Peccat  mortaliter,  si  conferat  beneficium  in- 
digno , cum  dignus  haberi  potest.  Item  per  se  lo- 
quendo, si  minus  dignum  praeferat  notabiliter  di- 
gniori jin  beneficio  habente  curam  animarum,  vel 
ecclesiasticam  jurisdictionem , aut  administratio- 
nem  magni  momenti  , quia  ista  graviter  repugnant 
justitiae  distributivae  et  bono  communi.  Major  au- 
tem dignitas  non  petitur  ex  sola  doctrina  ac  virtute , 
cum  saepe  accidat,  ut  minus  sanctus  aut  minus  do- 
ctus sit  magis  idoneus  ratione  prudentiae , nobili- 
tatis, dexteritatis  in  rebus  agendis. 

11.  Quomodo  amittatur  beneficium.  Resp. . Qualuor 
modis  : 1°  per  mortem  beneficiati  ; 2°  per  juris  dis- 
positionem , v.  gr.  per  alterius  beneficii  incompati- 
biiis  consecutionem  , per  professionem  religiosam  , 


per  matrimonium  validum,  per  crimen  haeresis, 
schismatis,  Sodomiae  saepius  exercitae , etc.  ; 3°  per 
sententiam  judicis,  v gr.  ob  homicidium,  ob  adul- 
terium. etc.  , privantis  reum  suo  beneficio  ; 4°  per 
liberam  resignationem. 

CAPUT  XXX  YI. 

De  obligationibus  beneficialorum 

1.  An  teneantur  beneficiati  ad  horas  canonicas. 
Resp.  1°  : Omnes  beneficiati,  regulariter  loquendo, 
sub  mortali  obligantur  ad  horas  canonicas  : ex  con- 
cilio Lateranensi  et  ex  constitutionibus  Pii  V.  Excipe 
quasdam  praeposituras  et  personatus,  quibus  ex  sua 
institutione  solum  annectitur  obligatio  ad  horas 
beatae  Virginis , vel  ad  quinies  Pater  et  Ave , aut  ad 
psalmum  Miserere.  2°  Ad  hanc  autem  obligationem 
probabilius  requiritur  possessio,  ante  quam  non 
censetur  perfecte  haberi  beneficium.  Si  tamen  ipse 
sit  in  mora  accipiendi  possessionem  , tunc  tenetur  ; 
qui  vero  ex  suo  beneficio  absque  sua  culpa  fructus 
non  percipit , non  eos  postea  percepturus  est , v. 
gr.  si  ab  hostibus  occupetur,  est  liber  ab  horis,  nisi 
vivat  tunc  ex  fructibus  in  praecedentium  annorum 
decursu  collectis.  Non  tamen  canonici,  juxta  com- 
lKuniorem  sententiam , quibus  ex  usu  quarumdam 
ecclesiarum  primo  et  secundo  anno  omnes  fructus 
subtrahuntur  applicandi  fabrica),  aut  praelato,  vel 
senioribus , vel  solvendis  canonici  defuncti  debitis 
et  expensis  pro  funere  ; quia  eos  recipient  in  aequi- 
valenti,  sive  vita,  non  contribuendo  quot  annis 
aliquid  pro  fabrica,  sive  post  mortem,  fructibus 
unius  anni  reservatis  pro  eorum  funere.  Reliqua 
circa  horarum  obligationem  et  recitationem , vide 
in  Summa  B.  Suarez. 

2.  Quinam  beneficiati  teneantur  ad  residentium , 
et  quomodo.  Rpsp.  1°  : Omnes  habenles  beneficia 
curata  tenentur  jure  divino  residere,  in  quo  proinde 
pontifex  non  potest  dispensare , licet  subinde  ob 
circumstantias  aliud  exigentes  cesset  ejus  obligatio 
ex  Tridentino.  2°  Episcopi  possunt  singulis  annis 
justa  ex  causa,  etiam  absque  approbatione  supe- 
rioris , a suis  ecclesiis  abesse  ad  tres  menses , non 
ultra,  nisi  id  postulet  aliquod  reipublicae  munus 
episcopatui  annexum,  v.  gr.  eundi  ad  comitia.  Si 
aliter  diutius  abfuerint,  peccant  mortaliter,  et  pro 
rata  fructus  non  faciunt  suos  ; ex  Tridentino.  Pa- 
rochis sub  eadem  culpa  prohibitum  est  abesse  a 
suis  ecclesiis  ultra  duos  menses  ; imo  probabilius 
ne  bimestri  quidem  abesse  possunt  absque  ordinarii 
approbatione,  ex  Tridentino.  Denique,  quamvis 
omnia  beneficia  de  jure  communi  exigant  residen- 
tiam , quaedam  tamen  simplicia  ex  consuetudine 
vel  fundatione  illam  non  exigunt 

5.  Quoenam  causa;  excusent  beneficialum  a residen- 
tia. Resp.  4°  : Studium  theologia)  aut  juris  canonici 
ad  quinquennium  ; 2°  earumdem  scientiarum  pro- 
fessio ad  quantumvis  tempus  ; 5°  professio  huma- 
niorum litterarum  aut  philosophiae,  sed  tantum  ex 
licentia  episcopi , etc. 

CAPUT  XXXVII. 

De  pensionibus. 

1.  Quid  et  quoluplex  pensio.  Resp.  1° : Pensio  est 
jus  percipiendi  aliquos  fructus  ex  beneficio  alieno  ; 
2*  pensio  est  triplex  : alia  laica,  quae  datur  laico,  ob 
aliquod  obsequium  temporale  Ecclesiae  praestitum  aut 
praestandum  ; alia  clericalis,  quae  datur  ob  spirituale 
obsequium,  v.  gr.  ob  conciones;  alia  mista,  quae 
datur  clerico,  sed  lion  ob  officium  spirituale,  v. 
gr.  ea  quae  datur  pastori  seni  , aut  quae  constitui- 
tur ob  resignationem  beneficii. 

2.  Quid  requiritur  ad  constituendam  pensionem. 
Resp.  1*  : Ex  parte  pensionarii  torus  legitimus,  cle- 
ricatus, libertas  a censuris,  et  reliqua  fere  omnia 
quae  requiruntur  ex  parte  beneficiarii  ad  habendum 
beneficium.  2°  Ex  parte  causae,  justitia  ; unde  ha- 
bens pensionem  absque  justa  causa,  etiam  a papa, 
non  est  tutus  in  conscientia.  5°  Ex  parte  constituen- 
tis pensionem  requiritur  potestas,  quae  per  se  lo- 
quendo soli  papae  competit.  Episcopis  tamen  pro- 
babiliter in  quibusdam  casibus,  v.  gr.  ob  pauper- 


tatem et  senectutem  resignantis,  vel  ob  transactio- 
nem in  lite  mota  super  beneficio.  Potest  constitui 
pensio  absque  consensu  patroni,  cum  per  eam  non 
privetur  ullo  jure.  Debet  esse  moderata,  ne  nimium 
gravetur  beneficiarius,  praecipue  in  beneficio  ha- 
bente annexam  curam  animarum 

o.  Quomodo  amittitur  seu  exstinguitur  pensio. 
Resp. : 1°  morte  pensionarii ; 2°  ejusdem  matrimonio 
valido,  aut  professione  religiosa  ; 5°  renuntiatione 
etiam  absque  superioris  licentia  ; 4°  redemptione. 

4.  Ad  quid  obligatur  liabens  pensionem  ecclesiasti- 
cam, id  est  clericalem  aut  mistam.  Resp.  Jure  anti- 
quiore ad  nihil  obligatur,  sed  jure  novo  Pii  V obli- 
gatur ad  horas  beatae  Virginis  quotidie  recitandas, 
ita  ut  alioqui  fructus  non  faciat  suos,  ubi  bulla 
quoad  hoc  recepta  est. 

Reliqua  quae  spectant  ad  hanc  materiam  de  ju- 
stitia et  jure,  nempe  de  religione,  de  oratione,  de 
juramentis,  de  votis,  etc.,  habentur  sigillatim  in 
dicta  Summa  P.  Suarez,  ideoque  hic  omitto. 


APPENDIX  SECUNDA. 

DE  MATRIMONIO. 

Hmc  materia  tres  partes  continet  : sponsalia,  matrimonium  secundum  sc  spectatum,  et  matrimonium  ut  est 

sacramentum. 


P A R S PRIM  A. 
De  sponsalibus. 


CAPUT  PRIMUM. 

Quid  sponsalia,  et  quomodo  contrahantur. 
ivesp.  1.  Sponsalia,  prout  hic  sumuntur,  est 
mutua  futurarum  nuptiarum  promissio.  Dicitur  mu- 
tua, quia,  cum  hic  contractus  sit  onerosus,  utrin- 
que  includens  obligationem,  debet  esse  promissio 
et  repromissio ; unde  si  hic  promittat  matrimonium, 
et  illa  acceptet  tantum,  sed  non  repromittat,  non 
erunt  sponsalia,  nisi  ista  acceptatio  censeretur 
forte  virlualis  repromissio-  Qui  tamen  promittit, 
tenetur  exsequi  suam  promissionem  acceptatam,  si 
acceptans  velit.  Deinde  ista  promissio  et  repro- 
missio debet  esse  voluntaria  et  libera.  Hinc,  quam- 
vis sponsalia,  inita  ex  metu  gravi  injuste  incusso, 
forte  essent  valida,  juxta  quosdam  sunt  tamen  re- 
scindibilia  pro  arbitrio  metum  passi.  Sed  si  metus 
fuerit  levis  aut  juste  incussus,  tunc  sunt  valida  : 
denique  facta  sine  vero  interno  consensu  seu  ficto, 
in  foro  conscientiae  absolute  non  sunt  valida,  in  quo 


tamen  tenetur  promittens  vel  compensare  damnum, 
si  quod  inde  evenerit,  vel  ponere  verum  consen- 
sum, et  commisit  peccatum  grave.  In  foro  autem 
externo  praesumitur  fuisse  verus  internus  consen- 
sus. Non  contrahit  sponsalia  qui  dicit  . Spondeo 
me  non  aliam  ducturum  quam  te  ; quia  potest  nul- 
lam ducere. 

Resp.  2.  Variis  modis  sponsalia  contrahuntur  : 
4°  vel  expresse  dicendo : Promitto  tibi  matrimo- 
nium ; vel  tacite,  dum  parentes  praesentibus  liberis 
et  quid  agatur  audientibus,  eorum  nomine  contra- 
hunt, tunc  enim  liberorum  taciturnitas  censetur 
tacitus  consensus.  2°  Inter  ipsos  sponsos  praesen- 
tes, vel  inter  absentes  per  procuratorem  aut  litte- 
ras. 5°  Vel  publice  vel  clandestine  ; quamvis  enim 
clandestinus  matrimonii  contractus  per  Tridenti- 
nunt  sit  invalidus,  sponsalium  tamen  nec  invalidus, 
nec  per  se  illicitus , seclusis  specialibus  locorum 
constitutionibus.  4°  Vel  absolute  vel  conditionate  ; 

conditionata  tamen  non  sortiuntur  perfectam  spon- 
salium rationem,  nisi  quando  ourilicata  conditione 
transeunt  in  absoluta. 

CAPUT  II. 

Quinam  possint  valide  sponsalia  contrahere  et  qua 
cetale. 

Resp.  1.  Soli  possunt,  qui  aliquando  possunt 
valide  et  licite  matrimonium  inire : nemo  enim 
potest  sc  obligare  ad  rem  impossibilem  vel  illici- 
tam. 2.  Sponsalia  non  contrahuntur  valide  ante 
septennium  completum.  Si  autem  post  septennium 
sed  ante  pubertatem  contracta  sint,  possunt  ab 
utrolibet  rescindi,  slatim  atque  ad  pubertatem  per- 
venerint, non  ante.  Per  ly  statim  communiter  in- 
telligitur  intra  triduum.  Quod  si  malitia  suppleat 
aetatem,  id  est,  si  ante  septennium  aperte  constet 
sponsos  habere  sufficientem  rationis  usum  ad  ta- 
lem contractum,  D.  Thomas,  Henriquez,  Layma- 
nus,  Sanchez,  cum  triginta  sex  doctoribus  et  am- 
plius, putant  esse  valida  : multi  tamen  alii  id  ne- 
gant. 

CAPUT  III. 

Qui  sint  effectus  sponsalium. 

Resp.  1.  Effectus  est  gravis  obligatio  contrahen- 
di matrimonium,  a contrahentibus  praefixo  tem* 
pore  ; aut  si  tempus  non  sil  praefixum,  parte  altera 
opportune  id  exigente.  Datur  tamen  iri  dilatione 
parvitas  materiae.  Quod  si  pars  a sponsalibus 
injuste  resiliat,  aut  longiores  moras  trahat 
sine  ratione , potest  cogi  per  judicem , etiam 
censuris.  Si  tamen  timeretur  ex  coactione  malus 
exitus,  servandum  est  quod  habetur  cap.  Requisivil 
De  sponsalibus,  ubi  dicitur:  pars  quae  renuit  spon- 
salia, monenda  potius  quam  cogenda. 

2.  Est  jus  quoddam  quod  acquirit  sponsus  in 
corpus  sponsae,  et  sponsa  in  corpus  sponsi,  ita  ut 
si  utervis  fornicetur,  non  tantum  peccet  contra 
castitatem,  sed  etiam  contra  justitiam  ; quae  inju- 
stitiae malitia  fornicationi  superaddita  communius 
censetur  mortalis,  respectu  sponsae,  adeoque  confi- 
tenda ; tantum  venialis  respectu  sponsi,  quia  illa, 
dum  corrumpitur,  fit  deterior  ac  vilior. 

3.  Copula  inter  sponsos  secuta  affectu  maritali 
( Nola  : affectu  maritali ) sponsalia  transeunt  in 
matrimonium  ubi  Tridentinum  non  est  receptura  ; 
Tridentinum  enim  ad  valorem  matrimonii  requirit 
praesentiam  parochi,  etc. 

4.  Est  impedimentum  publicae  honestatis. 

CAPUT  IV. 

Causa;  dissolvendi  sponsalia. 

1.  Sponsalia  puberum  dissolvuntur  mutuo  sponsi 
et  sponsae  consensu,  quamvis  sint  jurata;  et  id 
potest  fieri  licite.  Im puberum  autem  non  possunt 
ante  pubertatem  mutuo  consensu  dissolvi.  Potest 
tamen  una  pars  facta  pubes  sine  consensu  alterius, 
beet  adhuc  impuberis,  resilire  statim,  id  est,  intra 
triduum  post  pubertalem  ; et  id  exterius  declaretur 
oportet.  Si  quis  autem  post  pubertatem  contraxit 
sponsalia  cum  impubere,  debet  exspectare  puberta- 


tem illius,  ut,  si  velit,  resiliat  ; quod  si  statim  non 
resiliat,  firma  erunt  sponsalia,  nec  poterunt  am- 
plius dissolvi  nisi  mutuo  consensu. 

2.  Per  matrimonium  contractum  cum  alia  per- 
sona, non  autem  per  secunda  sponsalia,  etiam  ju- 
rata. Hoc  ipso  tamen  quo  quis  matrimonium  al- 
teri promittit  aut  tentat  illud  inire,  censetur  ex 
parte  sua  renuntiasse  prioribus  sponsalibus,  adeo  • 
que  pariem  alteram  innocentem  liberasse  ab  obli- 
gatione sponsalium,  non  tamen  seipsum.  An  autem 
mortua  uxore,  priora  sponsalia  reviviscant,  contro- 
vertitur. 

3.  Per  professionem  religiosam  aut  vota  substan- 
tialia, in  religione  approbata,  et  per  susceptionem 
ordinis  sacri.  Per  solum  autem  ingressum  aut  vo- 
tum ingrediendi  religionem,  an  dissolvantur,  haec 
videntur  dicenda  : f°  Pars  in  mundo  remanens,  po- 
test resilire  si  velit.  2°  Pars  religionem  ingressa 
aut  quae  vovit  ingredi,  non  liberatur  absolute  ab 
obligatione  sponsalium ; si  enim  non  ingrediatur 
aut  egrediatur,  debet  matrimonium  inire,  si  pars 
adhuc  velit.  5°  Sponsus  non  potest  illam  ingredi, 
nisi  resarciat  damna  sponsae,  si  quae  ab  eo  passa 
sit;  unde  si  eam  deflorasset,  nec  posset  aliter, 
nisi  per  matrimonium,  istud  damnum  resarcire, 
non  posset  religionem  ingredi.  Sed  vide  Toletum, 
Navarram,  Rebellum,  etc.,  hac  super  re  varie  dis- 
putantes. 

An  autem  per  votum  perpetuae  castitatis  in  sae- 
culo, aut  sacri  ordinis  suscipiendi  superveniens 
sponsalibus,  etiam  dissolvantur  ex  parte  voventis, 
affirmant  Henfiquez,  Sotus,  Pontius,  etc.,  quia  di- 
cunt sponsalia  includere  hanc  tacitam  conditio- 
nem : Nisi  ad  statum  perfectiorem  transire  voluero: 
Negant  vero  Sanchez,  jEgidius  de  Coninck,  etc., 
probabilius,  quia  istud  votum,  aiunt,  est  de  re 
illicita,  nempe  contra  jus  alterius  partis  acquisitum 
per  sponsalia. 

4.  Per  superveniens  impedimentum  matrimonii : 
v.  gr.  si  sponsus  contrahat  affinitatem  cum  sponsa 
sua,  cognoscendo  ejus  sororem.  Multi  tamen  putant 
partem,  quae  posuit  impedimentum,  posse  cogi  a 
comparte  ad  petendam  dispensationem  ut  matri- 
monium contrahat. 

5.  Per  culpabilem  moram  partis  in  contrahendo 
matrimonio  intra  tempus  praefixum  ; quai  enim  est 
in  mora  culpabili,  censetur  alteri  obligationem 
remittere,  quamvis  ipsa  adhuc  maneat  obligata, 
si  altera  pars  velit  contractum  perficere.  Dixi  per 
culpabilem  moram ; si  enim  sit  inculpabilis,  v.  gr. 
ob  morbum,  tenetur  altera  pars  exspectare  ali- 
quandiu  juxta  arbitrium  boni  viri,  nisi  terminus 
fuerit  praefixus,  ad  liniendam  obligationem 

6.  Per  discessum  unius  in  terram  longin- 
quam absque  alterius  licentia  ; nec  necesse  est 
exspectare  triennium,  ut  vult  jus.  Si  cum  licen- 
tia discesserit,  exspectandum  est  praefixum  tempus 
reditus. 

7.  Per  fornicationem  sponsi  aut  sponsae  cum 

tertia  persona  post  sponsalia.  Idem  juxta  commu- 
nem dicendum,  si  sponsa  sinat  se  ab  alio  turpiter 
tangi,  quia  sic  habetur  impudica,  et  fit  notabiliter 
vilior.  Hoc  etiam  extendunt  aliqui  ad  sponsum,  si 
habeat  frequentes  actus  turpes  erga  aliam.  In  utro- 
que tamen  casu  sola  pars  innocens  liberatur  ab 
obligatione  sponsalium.  Quod  si  utraque  pars  for- 
nicata sit,  putat  probabiliter  Bonacina  neutram 
posse  resilire,  quia  delictum  unius  delicio  alterius 
compensatur.  Sancbez  tamen  dari  compensationem 
negat,  adeoque  in  hoc  casu  putat  sponsum  posse 
resilire,  non  sponsam. 

8.  Per  quamcunque  mutationem  notabilem  su- 
pervenientem sponsalibus,  qum,  si  praecessisset,  non 
fuissent  inita  : v.  gr.  si  superveniat  notabilis  de- 
formitas, informitas  habitualis,  aut  contagiosa,  pau- 
pertas, infamia,  sponsae  corruptio,  etiam  per  vim, 
magna  morum  mutatio  in  pejus  aut  fortunarum  in 


pejus  aut  melius,  etc.  Item  si  quid  horum  latens, 
post  contracta  sponsalia  delegatur,  et  nominatim  si 
quae  virgo  putabatur,  cognoscatur  fuisse  corrupta, 
licet  per  vim. 

Petes,  an  quando  adest  sufficiens  causa  ad  spon- 
salium dissolutionem,  necessaria  sit  judicis  aucto- 
ritas ad  ea  dissolvenda.  Resp.  negative,  si  sit  causa 
manifesta,  vel  ipso  jure  expressa  ad  ea  dissolvenda, 
v.  gr.  si  sponsus  aut  sponsa  in  religione  professio- 
nem aut  vola  emittat,  si  sponsus  sacris  initietur; 
affirmative  autem  si  sit  dubia,  aut  si  scandalum 
sequeretur  : ita  Sancbez,  Navarra,  etc.  Judex  au- 
tem cujus  auctoritate  dissolvenda  sunt,  debet  esse 
ordinarius  aut  delegatus,  non  vero  parochus,  cum 
hic  non  habeat  jurisdictionem  in  foro  externo:  San- 
chez,  Bonacina,  etc.,  juxta  quos,  ut  dissolvantur 
sponsalia  jurata,  non  est  necesse  petere  juramenti 
relaxationem. 


PARS  II. 

De  matrimonio  secandum  se  spectato. 


CAPUT  PRIMUM. 

Quid  matrimonium,  et  quotuplex. 

Resp.  1.  Matrimonium  secundum  se  spectatum, 
potest  sumi  dupliciter  : vel  pro  contractu,  quo  vir 
et  femina  sibi  mutuo  tradunt  dominium  corporis 
in  ordine  ad  actum  generationis  ; vel  pro  statu  seu 
vinculo  per  istum  contractum  inducto  habitualiter 
permanente  et  conjuges  obligante  ad  individuam 
vitae  societatem.  Hoc  utroque  modo  sumptum  recte 
definitur  : Virt  et  mulieris  maritalis  tonjunctio  indi- 
viduam vitee  consuetudinem  retinens.  Dicitur  marita- 
lis conjunctio,  quia  haec  dat  potestatem  marito  in 
corpus  uxoris,  et  uxori  in  corpus  mariti  in  ordine 
ad  generationem.  Non  est  tamen  necessarium  ut 
haec  potestas  sit  expedita  et  libera,  sed  potest  esse 
alligata  et  impedita  per  votum  servandae  perpetuae 
castitatis  in  ipso  matrimonio,  ex  mutuo  conjugum 
consensu,  ut  constat  ex  vero  sancti  Josephi  matri- 
monio cum  B.  Virgine,  quod  stetit  cum  virginitatis 
voto. 

Resp.  2.  Matrimonium  dividitur  in  legitimum, 
ratum  et  consummatum.  Legitimum  dicitur  quod 
inter  personas  habiles  praecise  legitimo  consensu 
contractum  est,  quale  nunc  est  inter  infideles,  et  fuit 
olim  in  lege  naturali  et  Mosaica.  Ratum  dicitur, 
quod  est  sacramento  fidei  signatum,  sive  inter  ba- 
ptizatos  contractum,  sed  copula  carnali  nondum  con- 
summatum. Dicitur  consummatum  quando  copula 

carnali  jam  est  completum. 

CAPUT  II. 

Quwnam  origo  et  honestas  matrimonii. 

Resp.  1.  Origo  matrimonii  videtur  immediate 
produxisse  ex  ipso  jure  naturae ; hoc  enim  ipso  quo 


Deus  creavit  masculum  et  feminam  cum  potentia 
generaliva,  licita  fuit  eorum  conjunctio  ad  generis 
humani  propagationem,  adeoque  et  contractus  ma- 
trimonialis, qui  necessarius  est  ad  convenientem 
prolis  educationem. 

Resp.  2.  De  fide  est  matrimonium  ejusque  usuro 
esse  honestum  ac  licitum  contra  antiquos  quosdam 
haereticos,  de  quibus  sic  prsedicil  Paulus  I Tini,  iv, 
l-o  : Attendentes  spiritibus  erroris,  etc.,  prohiben- 
tium nubere.  Dum  quidam  Patres  videntur  arguere 
ejus  indecentiam,  respiciunt  ad  concupiscentiam 
quae  ab  Apostolo  vocatur  peccatum,  eo  quod  sit  ef- 
fectus peccati,  et  ad  peccatum  inclinet. 

Resp.  5 Licet  matrimonium  secundum  se 
spectatum  non  indiguerit  speciali  et  immediata  Dei 
institutione,  quidam  tamen  censent  fuisse  specia- 
liter a Deo  seu  institutum,  inspiranti,  seu  praeci- 
pienti expresse  illud  contrahi  ab  Adamo  et  Eva ; 
unde  rursum  sequitur  quod  honestus  et  licitus  sit 
ejus  usus. 

CAPUT  III. 

An  matrimonium  cadat  sub  prmeepto. 

Resp.  1.  Initio  mundi,  et  statirn  a diluvio  omnes 
praecepto  naturali  obligabantur  ad  ineundum  matri- 
monium : ita  doctores  communiter.  Probatur,  quia 
matrimonium  tunc  erat  necessarium  ad.conservan- 
dam  speciem  , et  ad  propagationem  generis  hu- 
mani. Imo  probabile  est  huic  -praecepto  naturali 
accessisse  positivum  divinum,  dum  Deus  dixit : 
Crescite  et  multiplicamini  ( Gen . i,  28).  Nec  re- 
fert quod  eadem  verba  dirigantur  etiam  ad  pisces 
praecepti  incapaces;  dici  enim  potest  quod  re- 
spectu piscium  contineant  simplicem  benedictio- 

nem,  respectu  vero  hominum,  benedictionem  et 
praeceptum. 

Resp.  2.  Humano  genere  sufficienter  multipli- 
cato, utrumque  istud  praeceptum  desiit  obligare  ; 
imo  in  nova  Christi  lege  est  laudabilius  et  melius 
abstinere  a matrimonio  quam  illud  inire,  nisi  aliquid 
specialiter  obstet.  Est  de  fide  contra  Lutberum  as- 
serentem continentiam  esse  impossibilem,  ac  pro- 
inde votum  de  castitate  servanda  non  obligare  ; 
quod  manifeste  repugnat  doctrinae  Apostoli  I Cor. 
vii  suadentis  virginitatem  eamque  matrimonio 
praeferentis.  Imo  et  Christus  eam  commendavit 
Matth.  xix.  Denique  in  Apoc.  xiv  laudantur  qui 
non  sunt  cum  mulieribus  coinquinati,  sed  virgines 
permanserunt.  Castitas  ergo  non  est  impossibilis, 
cum  tam  multi  eam  servaverint  et  servent ; nec  ex 
eo  quod  multi  eam  servent,  periculum  est  ne  genus 
humanum  pereat,  uti  Jovianus  haereticus  olim  ob- 
jiciebat Hieronymo ; hic  enim  sapienter  illi  respon- 
dit : « Difficilis  est  virginitas  ; et  ideo  rara  est,  non 
impossibilis,  i 

Petes  an  aliqui  peculiari  ratione  teneantur  ma- 
trimonium contrahere.  Resp.  affirmative,  v.  gr. 
reges  vel  principes,  qui  propter  caelibatum  essent 
causa,  cur  regnum  dilaberetur  ad  haereticos  vel 
infideles,  vel  magni  motus  exsurgerent.  (Estius, 
Sancliez,  etc.) 

CAPUT  IV. 

An  secunda;  nuplia ; sini  liciue. 

Resp.  licitum  esse  tam  viro  quam  feminae,  mor- 
tua comparte,  transire  ad  secundas,  tertias,  quar- 
tas, et  ulteriores  etiam  nuptias.  Est  de  fide  contra 
Novalianos.  Probatur,  tum  ex  Apostolo  Rom.  vn 
ac  I Tim.  v ; tum  ex  conciliis  Nicaeno,  Florentino 
et  aliis.  Nonnulli  quidem  Patres  Graeci  invehuntur 
in  iteratas  nuptias,  v.  gr.  tertias,  quartas,  etc.,  ex 
rtudio  promovendae  continentiae,  sed  non  illas  dam- 
nant ut  illicitas,  cum  dicant  talia  conjugia  non  esse 
dissolvenda , sed  illas  improbant  lanquam  signum 
et  effectum  magnae  incontinentiae,  seu  concupiscen- 
tiae. Hinc  concilium  Neocaesariense  imposuit  poeni- 
tentiam iterato  nubentibus  vel  ob  praesumptionem 
intemperantiae,  vel  quia  transibant  ad  istas  iteratas 
nuptias  cum  solemnilate  benedictionis,  quae  tan- 
tum in  primis  adhibenda  est,  ad  significandam  con- 
junctionem Christi  cum  Ecclesia  unica  ejus  sponsa, 
quod  non  convenit  secundis  seu  iteratis  nuptiis.  Per 
secundas  autem  nuptias  irregularitas  quaedam  contra- 
hitur; non  quia  sunt  illicitae,  sed  quia  reddunt  in- 
habiles ad  sacrorum  ordinum  susceptionem. 

CAPUT  V. 

Quomodo  polygamia  sit  illicita. 

Resp.  1.  Jure  divino  est  illicita.  Probatur  ex 
prima  matrimonii  celebratione  Gen.  i,  ubi  Deus 


primo  homini  unicam  dedit  uxorem,  dixilque  ut 
vir  adhaereat  uxori,  non  uxoribus ; essentque  duo 
in  carne  una,  non  plures.  Et  in  lege  quidem  evan- 
gelica  uxorum  pluralitatem  esse  illicitam  de  fide 
est.  Tridentinuin  enim  (sess.  24,  cap.  2)  dicit  ana- 
thema asserenti  licere  Christianis  plures  simul  ha- 
bere uxores.  Deducitur  ex  Matth.  xix,  9,  ubi  Chri- 
stus asserit , moechari  eum  qui,  dimissa  priore 
uxore,  alteram  ducit ; multo  igitur  magis  moecha- 
tur, qui  priore  retenta  alteram  adjungit.  Unde  ma- 
trimonium cum  secunda  uxore  est  invalidum , 
nec  in  hoc  potest  dispensare  Ecclesia.  Si  quis 
ergo  infidelis  polvgamus  ad  fidem  convertitur,  po- 
test tantum  primam  uxorem  retinere,  si  ea  velit 
etiam  converti. 

Resp.  2.  Non  tantum  jure  divino  positivo,  sed 
etiam  jure  naturali  illicita  est  (D.  Thomas  et  alii 
communius,  contra  Durandum,  Abulensem,  Cajela- 
num,  etc.),  quia,  licet  pluralitas  uxorum  non  im- 
pediat primarium  finem  matrimonii,  qui  est  prolis 
generatio,  impedit  tamen  secundarium,  qui  est  bonae 
prolis  educatio  et  pax  domestica,  cum  raro  accidat, 
Ktvir  unus  possit  sufficienter  bonae  educationi  mul- 
tiplicis prolis  ex  pluribus  uxoribus  susceptae,  et 
rarius  adhuc  fiat  ut  pax  domestica  cum  pluribus 
uxoribus  permaneat.  Deinde  videtur  aequalitas  con- 
tractus matrimonii  exigere,  ut  sicut  uxor  tradit 
viro  dominium  totius  corporis  sui,  ita  et  vir  uxori 
suum  tradat  totaliter,  eoque  fruatur  cum  voluerit ; 
quod  fieri  non  potest  cum  uxorum  pluralitate. 
Quando  ergo  Deus  in  lege  veteri  permisit  Abra- 
hamo,  aliisque  patriarchis,  habere  plures  uxores, 
non  dispensavit  proprie  et  directe , sed  improprie 
et  indirecte,  dividendo  jus  quod  prima  uxor  in  cor- 
pus mariti  sola  habebat,  et  pariem  istius  trans- 
ferendo in  alteram  uxorem.  Unde  dicit  Augu- 
stinus : « Mos  erat,  non  crimen  erat,  s nempe 
ob  divinam  dispensationem , vel  quasi  dispensa- 
tionem. 

Petes  quando,  quibus,  cur  licitum  fuit  babere 
plures  uxores.  Resp.  Id  solum  fuit  licitum  statim 
post  diluvium  per  divinam  dispensationem  Noemo 
et  filiis  ejus  revelatam  ad  multiplicandum  genus 
humanum  ; ob  quam  finem  non  fuit  necessaria  po- 
lvgamia  in  initio  mundi,  quia  longissima  hominum 
vita  generationi  idonea  sufficiebat,  nec  ullus  ante 
diluvium  legitur  habuisse  plures  uxores  praeter  La- 
mech,  qui  de  hoc  reprehenditur  tanquam  de  adul- 
terio.Postea  genere  humano  sufficienter  multiplicato, 
cessavit  ratio  praedictae  dispensationis.  Hinc  Chri- 
stus reduxit  omne  conjugium  sive  Christianorum 
sive  infidelium  ad  suam  primam  institutionem, dum 
Matth.  xix,  repetit  quos  habentur  in  Gen.  i de  ejus 
institutione. 

PARS  III. 

De  matrimonio  ut  est  sacramentum. 


CAPUT  PRIMUM. 

Quid  sit  matrimonium  prout  est  sacramentum,  et 
quando  a Christo  institutum. 

Resp.  1.  Matrimonium  prout  est  sacramentum, 
recte  sic  definitur  : Signum  sensibile  gratice  sancti- 
ficantis, quo  vir  et  mulier  consensu  perpetuo  conjun- 
guntur. Vel  sic  : Est  contractus  viri  et  feminee  le- 
gitimus, quo  mutua  corporum  potestas  traditur,  gra- 
tice  sanctificantis  collativus.  Quod  autem  sit  et  vere 
et  proprie  sacramentum  novse  legis,  de  fide  est 
contra  Lulherum  et  Calvinum  aliosque  haereticos. 
Probatur  ex  concilio  Florentino  recensenti  matri- 
monium inter  septem  novae  legis  sacramenta  ; ex 
Iridentino  dicenti  anathema  contrarium  asseren- 
tibus ; ex  communi  totius  Ecclesiae  etiam  orientalis 
consensu;  ex  Patribus  Ambrosio,  Chrvsostomo, 
Augustino,  etc.,  apud  Bellarminum,  et  ex  ipsa  Scri- 
ptura, quai  juxta  mullorum  sententiam  id  tradidit 
his  verbis  : Erunt  duo  in  carne  una  (Gen.  n,  24)  ; 
Sacramentum  hoc  magnum  est ; ego  autem  dico  in 
Christo  et  Ecclesia  ( Ephes . v,  52).  Hinc  conjugium 
infidelium  non  esL  sacramentum,  quia  carent  ba- 
ptismo. 

Resp.  2.  Institutum  fuit  a Christo  vel  in  Cana 
Galilaeae,  dum  praesentia  sua  nuptias  ibi  celebratas 
honoravit  (Joati.  n),  vel  dum  indissolubili  talem  ma- 
trimonii stabilivit  ( Matlh . xix),  vel  denique  post 
suam  resurrectionem,  loquens  dc  regno  Dei.  Spe- 
ciale est  huic  sacramento,  quod  Christus  nullum 
novum  ritum  pro  eo,  sicut  pro  aliis,  instituerit ; 
sed  ipsum  priorem  matrimonii  contractum  elevaverit 
ad  esse  sacrainenlaie. 

CAPUT  II- 

Qucenam  sil  materia  ac  forma  hujus  sacramenti. 

Resp.  Forma  hujus  sacramenti  sunt  verba  vel 
signa  exprimentia  consensum,  materia  autem  sunt 
corpora  contrahentium.  Non  enim  est  alia  materia 
et  forma  matrimonii,  prout  est  sacramentum,  quam 
prout  est  contractus  , cum  Christus  contractum 
matrimonii,  nulla  facta  mutatione,  elevaverit  ad 
esse  sacramenti.  Quia  autem  Florentinum  dicit  quod 
in  omnibus  sacramentis  semper  haec  tria  reperian- 
tur  : sacramentum  tantum,  res  tantum,  sacramen- 
tum et  res  simul ; ista  etiam  tria  reperiuntur  in 
hoc  matrimonii  sacramento  sic  : Sacramentum 
tantum,  est  ipse  matrimonii  contractus,  quia  signi- 
ficat et  non  significatur.  Res  tantum,  est  gratia  sa- 
cramentalis,  quia  significatur,  et  non  significat. 
Sacramentum  et  res  simul,  est  vinculum  matrimo- 
niale, quod  ex  contractu  oritur,  quia  significat  et 
significatur  ; significat  enim  indissolubilem  Christi 
cum  Ecclesia  conjunctionem,  et  significatur  per 
contractum  matrimonialem  ex  quo  oritur. 


| CAPUT  111. 

Qucenam  intentio  requiratur  in  fidelibus,  ut  matri- 
monium ipsorum  sit  sacramentum. 

Resp.  1.  Illorum  matrimonium  semper  esse  sa- 
cramentum, quando  illud  saltem  confuse  intendunt : 
ita  communiter,  contra  Cajetanum,  Yictorinum,  etc., 
negantes  esse  sacramentum,  quando  initur  per 
procuratorem  aut  litteras,  licet  illud  intendant. 
Probatur,  quia,  cum  Christus  istum  matrimonii  con- 
tractum elevaverit  in  baptizatis  seu  fidelibus  ad 
esse  sacra^nenti,  sine  addito  speciali  ritu,  hoc  ipso 
quod  baptizati  ineunt  istum  contractum  curo  inten- 
tione requisita  ad  recipiendum  et  administrandum 
sacramentum,  habetur  quidquid  requiritur  ad  es- 
sentiam hujus  sacramenti.  Ea  quae  contra  hoc  obji- 
ciuntur, vide  soluta  apud  auctores. 

Resp.  2.  Si  fideles  matrimonium  contrahant  sine 
ulla  intentione  sacramenti,  erit  validum  in  ratione 
contractus  civilis,  uti  accidit  in  haereticis  neganti- 
bus esse  sacramentum  ; sed  non  in  'ratione  sacra- 
menti : ita  Vasquez,  Rebello,  Hurladus,  etc.,  con- 
tra Bellarminum,  Concinam,  etc.,  dicentes  baecduo 
ex  institutione  Christi  ita  esse  connexa,  ut  nunquam 
matrimonium  inter  baplizatos  possit  valere  in 
ratione  contractus,  nisi  etiam  valeat  in  ratione 
sacramenti.  Sed  negatur  contractum  matrimonii  per 
se  esse  connexum  cum  sacramento,  sed  tantum  per 
accidens  : et  de  facto  ista  duo  separantur  in  non 
baptizatis ; adeoque  potest  unum  intendi  sine  altero. 
Deinde  esetera  sacramenta  possunt  esse  invalida 
defectu  solius  intentionis  in  ministro  requisitae  ; er- 
go etiam  hoc  sacramentum. 

Petes  1.  An  matrimonium  initum  inter  non  bapli- 
zatos fiat  sacramentum,  cum  postea  baptizantur. 
Resp.  probabiliter  affirmative,  et  tunc  dari  gratiam: 
ita  Sanchez,  Bellarminus,  Laymanus,  etc.  Modo 
tunc  coram  parocho  et  testibus  illud  ratificent ; vel, 
ut  alii  volunt,  modo  praebeant  novum  consensum 
vel  antiquum  per  aliqua  signa,  v.  gr.  verba,  nutus, 
aut  copulam  approbent.  Sicut  enim  ista  ratificatio 
est  vera  confirmatio  prioris  matrimonii,  ita  dici 
potest  elevari  a Christo  ad  esse  sacramenti. 

Petes  2.  An  matrimonium  fidelis  cum  infideli, 
contractum  ex  pontificis  dispensatione  sit  sacramen- 
tum ex  parte  fidelis.  Resp.  Negant  Sanchez,  Vas- 
quez, etc.,  contra  Sotum,  Bonacinam,  etc.,  quia, 
inquiunt,  sicut  matrimonium  est  unicus  duorum 
indivisibiliter  contractus,  ita  et  unum  indivisibiliter 
sacramentum.  Posset  tamen  dici  Christum  unum  et 
indivisibilem  matrimonii  contractum  elevasse  ad 
duo  partialia  sacramenta,  quorum  unum  posset  sub- 
sistere sine  altero  ; sicut  alter  conjugum  potest  re- 

cipere  gratiam  hujus  sacramenti,  altero  illam  non 
recipiente,  defectu  debitae  dispositionis. 

Petes  3.  Si  unus  contrahentium  intendat  sacra- 
mentum, allero  non  intendente,  an  contractus 
matrimonii  futurus  sit  sacramentum  ex  parte  illud 
intendentis.  Resp.  probabilius  affirmative , cum 
ex  parte  ejus  nihil  desit  ad  rationem  sacramenti, 
dicique  possit,  quod  in  contractu  matrimonii  con- 
tineantur duo  sacramenta  partialia,  quorum  unum 
possit  subsistere  sine  altero. 

CAPUT  IV. 

An  matrimonium  contractum  per  procuratorem  sit 
validum,  et  sacramentum  conferens  gratiam. 

Resp.  affirmative  : ita  Navarra , Sanchez,  cum 
viginti  doctoribus.  Probatur,  quia  Christus  elevans 
matrimonium  ad  esse  sacramenti,  non  immutavit 
contractus  naturam,  quae  talis  est,  ut  possit  inter 
absentes  per  procuratorem  celebrari ; et  ut  tale 
matrimonium  valeat,  non  est  necesse  dare  procura- 
tori potestatem  seu  commissionem  coram  parocho 
et  testibus,  sed  satis  est,  ut  nomine  absentis  ineat 
matrimonium  coram  parocho  et  testibus,  quo  me- 
diante sponsus  seu  mandans  censetur  moraliter 
praesens.  Verba  procuratoris  contrahentis  matri- 
monium debent  esse  haec  : Talis  te  accipit  in  virum 
vel  uxorem  me  mediante.  Vel  : Recipio  te  in  virum 
vel  uxorem  nomine  talis  personce.  Trullenchus  dicit 
sic  debere  esse  verba  : Recipio  te  in  uxorem  nomine 
Titii.  Vel  : Titius  te  accipit  in  uxorem  me  mediante. 
Et  sponsa  debet  sic  respondere  : Ego  te  mediante  duco 
Titium.  Si  fiat  per  epistolam  sic  : Accipio  te  in  meam 
conjugem.  Mandans  autem  procuratorem  debet  esse 
in  statu  gratiae  eo  tempore  quo  credit  matrimonium 
a procuratore  celebrandum,  quia  tunc  recipit  sacra- 
mentum, etiam  dormiens  ; et  si  dormiens  sit  in 
statu  peccati  mortalis  recipiendo  sacramentum  , 
istud  peccatum  non  fit  dormiendo,  sed  fuit  factum 
quando  vigilans,  advertendo  se  esse  in  statu  peccati 
mortalis,  exposuit  se  periculo  recipiendi  hoc  sa- 
cramentum in  eo  statu,  et  neglexit  illius  expiatio- 
nem. Optime  faciunt,  inquit  Sanchez,  contrahentes 
per  procuratorem,  si  postea  ipsimet  iterent  matri- 
monium ad  tollendos  scrupulos,  ne  forte  prior  con- 
sensus fuerit  revocatus ; et  consequenter  invalidum 
sacramentum,  quia,  cum  matrimonium  sit  contra- 
ctus, potest  iterari.  Cajetanus  qui  putat  tale  matri- 
monium valere  tantum  in  ratione  contractus  natu- 
ralis, vult  esse  iterandum  a praesentibus  contrahen- 
tibus, ut  valeat  in  ratione  sacramenti ; sed  cum 
supra  dixerimus  illud  valere  etiam  in  ratione  sacra- 
menti, probabilius  est  istud  sacramentum  prius 
inter  absentes  per  procuratorem  initum,  postea 
non  vere  iterari ; sed  tantum  a praesentibus  confir- 
mari et  approbari,  omissasque  solemni tales  sup- 
pleri. 

Cum  sit  eadem  difficultas  circa  matrimonium  per 
epistolam  contractum,  inquit  idem  Sanchez,  nimi- 
rum an  sit  validum  et  sacramentum  ; ideo  idem 


dicendum  est  de  illo  ac  de  matrimonio  per  procu- 
ratorem, nempe  esse  validum  et  sacramentum. 

CAPUT  V. 

Quis  sit  minister  hujus  sacramenti. 

Resp.  ministros  hujus  sacramenti  esse  ipsos  con- 
trahentes : ita  D.  Thomas,  Scotus,  Sanchez,  Sua- 
rez,et  alii  communissime,  contra  Sylvium,  Estium, 
et  paucos  alios  volentes  esse  sacerdotem.  Proba- 
tur : 1°  ex  Florentino,  sic  dicente  : Causa  efficiens 
matrimonii  regulariter  est  nluluus  consensus  per  verba 
de  praesenti  expressus.  Atqui  consensus  ponitur  a 
contrahentibus ; ergo  sunt  causa  efficiens  seu  mi- 
nister matrimonii  prout  est  sacramentum,  de  quo 
agit  ibi  Florentinum  ; seu  mutuus  eorum  consensus 
constituit  et  efficit  matrimonium.  2°  Ex  Tri- 
denlino  dicente  clandestina  matrimonia  oliin  fuisse 
rata  et  vera  matrimonia.  Atqui  in  illis  non  ad- 
erat sacerdos , seu  parochus,  utpote  clandesti- 
nis; ergo  contrahentes  ipsi  erant  ministri.  3° 
Ex  communi  theologorum  tam  veterum  quam 
recentiorum  consensu.  Quamvis  nunc  Tridenlinum 
requirat  praesentiam  parochi,  non  idcirco  constituit 
illum  ministrum,  qnandoquidem  olim  non  erat. 
Deinde  dum  praecipit  ut  parochus  dicat  : Ego  vos 
in  matrimonium  conjungo,  etc.,  non  praescribit  per 
haec  verba  formam  essentialem,  cum  sine  illis  pos- 
sit esse  matrimonium  validum ; haec  ergo  verba 
tantum  significant : Ego  matrimonium  vestrum  au- 
ctoritate milii  ab  Ecclesia  commissa  ratum  habeo  aut 
confirmo.  Cur  minister  in  hoc  sacramento  non  sit 
diversus  a suscipiente,  est  quia  hoc  sacramentum 
consistit  in  ipso  conjugum  contractu  elevato  a 
Christo  ad  esse  sacramenti.  Quando  autem  concilia 
et  Patres  docent  nuptias  esse  sanctificandas  bene- 
dictione sacerdotali,  non  agunt  de  assistentia  pa- 
rochi dicentis  : Ego  vos  conjungo,  etc.,  quam  adver- 
sarii volunt  esse  formam  essentialem  ; sed  de  bene- 
dictione caeremoniali,  qua  sacerdos  per  varias  ora- 
tiones nubentibus  solemniter  benedicit  ; quam 
benedictionem  esse  tantum  accidentalem  patet  ex  eo 
quod  Ecclesia  eam  non  adhibeat  temporibus  Adven- 
tus et  Quadragesimae,  nec  in  secundis  nuptiis. 

CAPUT  VI. 

Quis  effectus  hujus  sacramenti,  et  quos  dispositio  ad 
illud  necessaria. 

Resp.  1.  Effectus  hujus  sacramenti  est  gratia 
sanctificans  seu  ejus  augmentum,  cum  specialibus 
auxiliis  supernaturalibus  ad  onera  matrimonii  Chri- 
stiana sustinenda. 

Resp.  2.  Dispositio  ad  illud  necessaria  ut  licite 
suscipiatur,  est  status  gratiae,  cum  sit  sacramentum 
vivorum ; non  tamen  necessaria  est  confessio,  saltem 
jure  communi  : quod  adde,  quia  jure  particulari 
quarumdam  Ecclesiarum  praecipitur  confessio. 

CAPUT  VII. 

Quisnam  consensus  ad  matrimonii  valorem  requiratur. 

Resp.  I.  Consensus  ad  matrimonii  valorem  requi- 
situs 1°  debet  esse  verus ; unde  si  ex  alterutra 
parte  contrahentium  sit  fictus,  matrimonium  nullum 

est ; matrimonii  enim  contractus  consistit  in  mutuo 
vero  consensu.  2°  Debet  esse  plene  deliberatus,  seu 
factus  cum  advertentia  de  se  sufficienti  ad  mortale: 
id  enim  exigit  obligationis  gravitas.  5°  Debet  esse 
signo  aliquo  exteriori  expressus;  quia  debet  ulrique 
parti  innotescere,  ut  possit  acceptari.  4°  Debet  esse 
liber  a coactione  seu  metu  gravi,  ita  ut  si  consen- 
sus metu  gravi  injuste  incusso  exortus  sit,  matri- 
monium sit  invalidum ; quia,  licet  contractus  ex 
gravi  metu  inili,  probabilius  videantur,  spectato 
solo  naturae  jure,  esse  validi,  et  jure  positivo  solum 
rescindibiles,  ut  communius  docetur  in  tract.  De 
jure  et  justitia  , contractus  tamen  matrimonii  sic 
initus,  speciali  jure  positivo  est  irritus  (cap.  Veniens, 
De  sponsal.,  etc.).  5°  Ulriusque  consensus  debet 
esse  simul  moraliter,  ita  ut  prioris  consensus  per- 
severet, dum  exprimitur  consensus  alterius,  aut 
non  sit  nec  censeatur  revocatus. 

Resp.  2.  Consensus  condilionalus  sub  conditione  de 
praesenti  aut  de  praeterito,  ea  subsistente,  statim  efficit 
validum  matrimonium,  ut  fit  in  aliis  contractibus  ; 
ea  deficiente,  est  irritum,  etiamsi  contrahentes 
nesciant  conditionem  subsistere  aut  non  subsistere. 
Conditio  autem  honesta  de  futuro,  suspendit  valo- 
rem  matrimonii  donec  purificetur  ; ea  purificata, 
probabilius  est  validum  reddi  matrimonium  absque 
novo  consensu,  quia  caeteri  contractus  condilionati 
transeunt  in  absolutos  absque  novo  consensu,  hoc 
ipso  quo  purificatur  conditio  ; ergo  etiam  matrimo- 
nialis. Cum  tamen  opposita  sententia  de  ponendo 
novo  consensu,  sit  etiam  valde  probabilis,  in  praxi 
curandum  est,  ut  impleta  conditione  renovetur  et 
exprimatur  absolute,  consensus  de  praesenti  coram 
parocho  et  testibus,  ubi  Tridentinum  est  rece- 
ptum. Si  conditio  adjecta  repugnet  fini  aut  naturae 
matrimonii,  irritum  est  matrimonium. 

Petes  1.  An  sit  necesse,  ut  consensus  ad  matri- 
monium requisitus  feratur  in  actum  conjugalem  ; 
vel  an  sufficiat  ut  tendat  in  translationem  dominii 
corporum  in  ordine  ad  istum  actum.  Resp.  sufficere 
ut  tendat  in  translationem  dominii,  etc.  : ita  do- 
ctores  communiter.  Probatur  : 1°  Sanctus  Josephus 
et  B.  Virgo  contraxerunt  verum  matrimonium,  et 
tamen  non  consenserunt  in  actum  conjugalem.  2°  Si 
quis  contraheret  matrimonium  cum  voluntate  in- 
grediendi religionem  ante  matrimonii  consumma- 
tionem, valide  contraheret,  et  tamen  non  intende- 
ret actum  conjugalem.  5°  Quia  actus  conjugalis 
supponit  matrimonium  jam  constitutum  ; ergo  non 
perlinet  ad  ejus  essentiam  ; adeoque  potest  intendi 
essentia  matrimonii  non  intento  isto  actu.  Unde 
potest  valide  contrahi  matrimonium  cum  pacto 
nunquam  eo  utendi.  (Vasquez,  Concina,  etc.,  con- 
tra Sanchez,  Laymannum.)  Probatur,  quia  trans- 
latio dominii  alicujus  rei  in  ordine  ad  aliquem  usum 
consistere  potest  cum  pacto  non  utendi  ; per  do- 
minium enim  tantum  habetur  potestas  utendi  ra- 
dicalis  et  remota,  non  vero  proxima  et  expedita. 
Deinde  secundum  omnes,  potest  quis  accepto  rei 

dominio  se  obligare  ad  non  utendum  ista  re,  et 
nominalim  conjuges  post  initium  matrimonium  pos 
sunt  pacisci  se  eo  non  usuros;  ergo  iidem  possunt 
illud  inire  cum  simili  pacto. 

Petes  2.  An  ad  valorem  matrimonii  requiratur  pa- 
rentum consensus.  Resp.  Nego ; ut  constat  ex  Triden- 
tino  (sess.  24),  ubi  damnat  haereticos  asserentes  ma- 
trimonia a filiisfamilias  sine  consensu  parentum  con- 
tracta, irrita  esse.  Ordinarie  tamen  consensus  iste 
necessarius  est  ad  hoc,  ut  sil  licitum  matrimonium, 
ita  ut  graviter  peccent  filii  et  filiaefamilias  contrahen- 
tes invitis  parentibus;  et  de  hac  necessitate  intelli- 
gendi  sunt  canones  requirentes  parentum  consen- 
sum. Sed  parentes  peccarent,  si  irrationabiliter 
consensum  denegarent  ; et  isto  casu  licitum  esset 
matrimonium  absque  illorum  consensu.  An  autem 
juste  aut  injuste  consensum  suum  denegent  ; praeci- 
pue spectet  ad  episcopum  judicare. 

Petes  3.  An  parentes  possint  liberos  exhaereda- 
re,  aut  ipsis  dotem  negare,  si  illis  rationabiliter 
invitis  matrimonium  contrahant,  vide  Sanchez; 
ubi  mulli  negant,  multi  affirmant  ; sed  videnda  est 
hac  super  re  praxis  variorum  tribunalium. 

CAPUT  VIII. 

De  matrimonio  clandestino. 

Matrimonium  dicitur  clandestinum  quod  clam 
initur,  dup lexque  est  : unum  quando  sine  parocho 
et  testibus,  alterum  quando  sine  praeviis  denuntia- 
tionibus, seu  proclamationibns  initur.  Itaque  tria 
in  hoc  capite  tractanda  : 1°  de  ipso  matrimonio 
clandestino  ; 2*  de  parocho  et  testibus ; 5°  de  de- 
nuntiationibus. 

§ I.  — An  matrimonium  cladeslinum  sit  illicitum  cl 
invalidum. 

Resp.  1.  Matrimonium  clandestinum  spectato 
lanium  jure  naturse,  est  validum,  quia  ex  natura 
rei  ad  valorem  matrimonii  sufficit  mutuus  consen- 
sus liber  inter  personas  ad  illud  habiles.  Imo  quam- 
vis non  videatur  jure  naturae  etiam  illicitum  ex  in- 
trinsecis, ut  communius  docent  theologi,  jure  ta- 
men ecclesiastico  semper  fuit  graviter  prohibitum  ; 
ut  patet  ex  conciliis  Arelatensi , Toletano,  Latera- 
nensi, etc. , et  nunc  post  Tridentinum  non  tantum 
illicitum , sed  in  locis,  in  quibus  Tridentinum  quoad 
hoc  publicatum  et  receptum  est,  etiam  est  invali- 
dum , nempe  initum  sine  parocho  et  testibns 
(sess.  24,  cap.  1),  ubi  hujusmodi  contractus  irri- 
tos et  nullos  esse  decernit.  Ecclesia  autem,  invali- 
dando  matrimonium  clandestinum , nullam  fecit 
mutationem  in  sacramenti  substantia,  quoe  est  le- 
gitimus matrimonii  contractus  humanus , quem 
Christus  elevavit  ad  esse  sacramenti ; sed  voluit, 
ut  ad  legitimum  illum  contractum  requireretur  in 
posterum  praesentia  parochi  et  testium  , quae  antea 
non  requirebatur ; quod  non  excedit  potestatem 
humanam. 

Resp.  2.  Matrimonium  clandestinum  potest  esse 
validum  in  tribus  casibus  post  Tridentinum  : 1°  si 
contrahatur  in  locis  in  quibus  Tridentinum  non  est 

promulgatum  , aut  receptum , v.  gr.  in  Anglia  ; 2° 
si  contrahatur  ex  papae  dispensatione,  dispensantis 
in  assistentia  parochi  et  teslihus,  ut  in  Hollandia 
fit,  ubi  non  potest  haberi  parochus,  modo  tunc 
contrahatur  coram  duobus  saltem  testibus ; 5“  si 
contrahatur  a non  baptizatis. 

£11.  — Quis  parochus  el  quinam  lesles  requirantur. 

Resp.  1.  Nomine  parochi  intelligitur  is , qui  est 
vel  utriusque,  vel  saltem  alterius  proprius  paro- 
chus ; quo  nomine  etiam  venit  episcopus  et  ejus 
vicarius.  Item  vicarius  parochi,  legatus  a latere  in 
territorio  suae  legationis,  cardinalis  in  Ecclesia  sui 
tituli,  etc. ; item  quilibet  sacerdos,  etiam  regularis 
habens  ad  hoc  facultatem  ab  aliquo  ex  dictis.  Pa- 
rochus autem  potest  matrimoniis  sitorum  parochia- 
noruin  assistere  in  aliena  parochia  aut  dioecesi, 
modo  in  ea  non  benedicat  nuptias  sine  consensu 
parochi  istius  loci , quia  ista  praecise  assistentia  non 
est  actus  jurisdictionis , saltem  contentiosus.  Unde 
sxcommunicatus  et  ab  officio  suspensus  potest  as- 
sistere. Deinde  parochus  tenetur  interrogare  con- 
;rahentes  de  mutuo  consensu  , an  velint,  etc. , nisi 
prius  illum  exprimant  non  interrogati. 

Quod  attinet  ad  parochianum , is  qui  habet  du- 
plicem parochiam , habitans,  v.  gr.  in  una  per  hie- 
mem, et  in  altera  per  aestatem,  potest  e duobus 
parochis,  quem  voluerit  adhibere,  quia  ulerque 
est  vere  illius  parochus.  Hinc  studiosi  in  acade- 
miis , milites  in  praesidiis,  famuli,  opifices,  mer- 
catores, etc.,  alicubi  habitantes  majore  parte  anni, 
possunt  coram  paroeho  loci  matrimonium  contra- 
here ; vagi  tamen  non  possunt  contrahere  sine  fa- 
cultate episcopi,  juxta  Tridentinum  (sess.  24,  c.  1, 
De  reform. ). 

Resp.  2.  Praeter  'parochum  , duo  ut  minimum 
testee  sunt  necessarii , quorum  nomina  , uti  et  con- 
jugum,  ex  pracepto  Tridentini  graviter  obligante, 
referre  debet  parochus  in  librum , annotato  die  et 
loco  contractus.  Non  requiritur  ut  isti  testes  sint 
omni  exceptione  majores , sed  satis  est  quod  sint 
sufficienti  rationis  usu  praediti.  Unde  impuberes, 
feminae,  consanguinei,  religiosi,  etc.,  assumi  pos- 
sunt. Neque  etiam  requiritur  ut  sint  vocali , aut  ad 
cum  finem  venerint ; sed  sufficit  quod  sint  prae- 
sentes , audiant , et  intelligant  quid  rei  agatur, 
quamvis  inviti  et  etiam  per  vim  detenti. 

§ III.  — Quid  denuntiationes , et  quomodo  praemitti 
debeant  matrimonio. 

Resp.  1.  Denuntiatio  est  proclamatio  futuri  ma- 
trimonii, expressis  contrahentium  nominibus,  ut 
si  qui  extra  confessionem  sciant  aliquod  impedi- 
mentum intercedere , teneantur  sub  peccato  illud 
declarare. 

Resp.  2.  Ista  denuntiatio,  juxta  Tridentinum 
( sess.  24,  cap.  1 , De  reform. ),  debet  fieri  diebus 
festivis  continuis , v.  gr,  tribus  diebus  Dominicis 
continuis,  ab  utriusque  contrahentis  parocho,  inter 
missarum  solemnia.  In  istis  tamen  denuntiationi- 
bus matrimonio  praemittendis  potest  dispensare 


episcopus,  si  adsit  probabilior  opimo  illud  posse 
malitiose  impediri ; tunc  enim  permittit  Tridenti- 
num  unicam  praemitti,  aut  etiam  nullam,  si  hoc 
putetur  necessarium  ad  amovendum  periculum.  Li- 
cet Tridentinum  hanc  tantum  causam  dispensandi 
in  denuntiationibus  expresserit,  potest  tamen  epi- 
scopus ob  alias  justas  causas  iniis  etiam  dispensare, 
v.  gr.  si  contrahentes  sint  magnates  ; si  adsit  in- 
aequalitas magna  conditionis  , aut  aetatis  inter  con- 
trahentes ; si  secuturum  esset  scandalum  aut  infa- 
mia contrahentium  vel  notabile  animae  damnum  vel 
rei  familiaris,  etc.  Istae  denuntiationes  matrimo- 
nio praemittendae  obligant  quidem  sub  mortali  ; qui 
tamen  illis  praetermissis  contraheret,  valide  contra- 
heret , quia  non  sunt  de  essentia  sacramenti. 

Petes.  Quid  sit  benedictio  nuptiarum.  Resp.  Est 
ritus  per  modum  sacramentalis  ex  institutione  Ec- 
clesiae post  matrimonium  absolutum  quoad  essen- 
tialia, adhiberi  solitus  sponsis  in  missa  ad  majo- 
rem solemnitatem , et  sacramenti  honorem  qua- 
tenus mystice  significantis  conjunctionem  Christi 
cum  Ecclesia.  Ea  adhibenda  est  suo  tempore  , nem- 
pe extra  Adventum  et  Quadragesimam,  ex  prae- 
cepto Ecclesiae  in  primis  nuptiis,  sed  non  secundis, 
saltem  quando  uterque  conjux  illam  alias  accepit. 
Ilinc  illam  omittere,  quando  adhibenda  est,  esset 
peccatum.  'Non  est  tamen  peccatum  consummare 
matrimonium  antequam  illa  recipiatur;  nullibi  enim 
id  vetatur,  modo  absit  contemptus,  scandalum,  etc., 
et  quamvis  a prima  Dominica  Adventu-s  usque  ad 
diem  Epiphaniae,  et  a feria  quarta  Cinerum  usque 
ad  octavam  Paschae  inclusive,  graviter  prohibitum 
sit  istam  nuptialem  benedictionem  recipere,  est  ta- 
men licitum  isto  tempore  matrimonium  contrahere. 
Sanchez  et  alii. 

CAPUT  IX. 

De  matrimonii  indissolubilitate  quoad  vinculum. 

Tria  hic  dicenda  : 1°  de  indissolubilitate  matrimo- 
nii juxta  suam  primam  institutionem  ; 2°  de  indis- 
solubilitate matrimonii  rati ; 3°  de  indissolubilitate 
matrimonii  consummati.  Itaque 

Dico  1 : Omne  matrimonium  ex  sua  prima  insti- 
tutione est  indissolubile  quoad  vinculum  tum  jure 
naturali,  tum  jure  divino  positivo  ; ac  proinde  nulla 
auctoritate  pure  humana  dissolvi  potest.  Probatur 
1*  de  jure  naturali,  quia  matrimonium  secundum 
se  ordinatur  ad  rectam  prolis  educationem  ; ergo 
ex  natura  rei  debet  esse  indissolubile.  Alioquin  pro- 
lis educatio  facile  negligeretur,  et  mutuus  amor 
inter  conjuges  ad  matrimonii  fines  necessarius  mi- 
nueretur : D.  Thomas,  Scotus,  Bellarminus,  Yas- 
quez,  etc.,  communiter  contra  varios,  apud 
Suarez.  Probatur  2°  de  jure  divino  positivo, 
quia  Deus  [Gen.  n,  24)  dicit  : Quam  ob  rem  relin- 
quet homo  patrem  suum  et  matrem,  el  adhaerebit 
uxori,  el  erunt  duo  in  carne  una.  Deinde  Christus 
( Matlh . xix,  5-6)  interrogatus  a Judaeis,  an  liceret 
homini  dimittere  uxorem  suam,  volendo  matrimo- 
nium ad  suam  'primam  institutionem  revocare  el 

praeceptum  de  ejus  indissol ubilitate,  etiam  respe- 
ctu infidelium,  instaurare  sic  respondet  : Non  le- 
gistis, quia  qui  fecit  hominem  ab  initio,  masculum 
et  feminam  fecit  ens,  et  dixit : Propter  hoc  dimittet 
homo  patrem,  etc. ; postea  subjungit:  Quod  ergo 
Deus  conjunxit,  homo  non  separet.  Quae  verba  de- 
bent inlelligi  etiam  de  matrimonio  non  consummato, 
cum  prolata  fuerint  antequam  Adam  cognosceret 
uxorem  suam. 

Hoc  tamen  non  obstante,  potest  Deus  quodlibet 
matrimonium  , quantumvis  consummatum , tan- 
quam  supremus  omnium  creaturarum,  et  jurium 
illorum  Dominus,  dissolvere  etiam  quoad  vinculum, 
tollendo  utique  conjugi  dominium  in  corpus  alte- 
rius ; quod  quidem  non  est  dispensare  in  jure  na- 
turae, dando  facultatem  faciendi  contra  illud  ad- 
huc perseverans,  sed  est  efficere,  ut  quod  erat  con- 
trarium juri  naturae,  non  sit  amplius  tale,  ac  pro- 
inde possit  lieri. 

Quinimo  probabilius  est  revera  illud  dissolvisse 
in  lege  Mosaica  per  libellum  repudii,  quam  Judicis 
per  Moysen  permisit  ( Deut . xxiv)  : ita  Scotus,  Bel- 
larminus.  Sanchez,  etc.,  contra  Bonaventuram,  So- 
tum,  Sylvestrem,  etc.,  volentes  libellum  repudii  a 
Movse  non  fuisse  permissum  tanquam  licitum,  sed 
duntaxat  toleratum  ad  vitanda  graviora  mala,  v. 
gr.  uxorum  odia  et  homicidia,  etc.  Sed  probatur 
conclusio  ex  Deut.  xxiv,  ubi  ex  facultate  facta  viro 
dimittendi  uxorem  si  ei  displiceat,  et  ex  libertate 
qu;e  conceditur  repudiat®  nubendi  alteri,  omnino 
colligitur  libellum  repudii  vere  fuisse  Judaeis  per- 
missum, et  per  eum  vere  factam  matrimonii  disso- 
lutionem ; alioqui  permissio  illa  fuisset  illis  perni- 
ciosa, quia  repudiatas  induxisset  ad  adulteria,  dando 
illis  potestatem  alteri  viro  nubendi 

Dico  2 : Matrimonium  ratum  seu  non  consum- 
matum, dissolvitur  per  solemnem  alterius  conju- 
gum  professionem  in  religione  approbata.  Est  de 
fide  ex  Tridentino  (sess.  2J,  can.  6).  Idem  autem 
decretum  fuerat  ab  Alexandro  III  et  ab  Innocen- 
tio  HI ; ideo  per  cap.  Ex  publico.  De  conversione 
conjugatorum,  conceduntur  duo  menses  a die  con- 
tracti matrimonii,  intra  quos  possunteonjuges  delibe- 
rare, velintne  religionem  ingredi,  ac  proinde  per 
istud  tempus  non  tenetur  compars  alteri  debitum 
reddere ; eo  tamen  expleto  tenetur  matrimonium 
consummare  parte  exigente,  aut  certe  religionem 
ingredi.  Dum  autem  conjux  religionem  ingreditur, 
compars  tenetur  toto  probationis  seu  novitiatus 
tempore  exspectare,  antequam  possit  cum  altero 
matrimonium  inire.  Sanchez  et  alii. 

Dixi  per  solemnem  professionem,  etc.,  quia  non 
sufficit  qualiscunque  votorum  religiosorum  emissio, 
etiam  in  religione  approbata ; nam  vota  simplicia 
in  Societate  Jesu  post  biennium  novitiatus  emitti 
solita,  licet  constituant  vere  et  proprie  religiosum, 
et  post  bullam  Ascendente  Domino,  dirimant  ma- 
trimonium contrahendum,  non  tamen  dirimunt  ma- 

trimonium  ratum  jam  contractum,  nisi  accedat  pro- 
fessio solemnis. 

Quod  autem  professio  solemnis  habeat  illam  vim 
dirimendi  seu  dissolvendi  matrimonium  ratum,  non 
id  provenit  ex  jure  naturali,  ut  vult  Durandus  et 
Paludanus,  nec  ex  jure  divino,  ut  sentit  Scotus  et 
Sanchez,  sed  probabilius  ex  jure  ecclesiastico,  ut 
docent  Lessius,  Concina,  et  alii  communius;  quan- 
doquidem professionis  religiosae  solemnilas  sit  tan- 
tum juris  ecclesiastici,  ut  docetur  communiter. 

Deinde  non  tantum  per  professionem  religiosam 
dissolvitur  matrimonium  ratum,  sed  etiam  proba- 
bilius potest  dissolvi  per  dispensationem  papae  ob 
gravissimas  causas  : ita  Sanchez  cum  quinquaginta 
quinque  doctoribus;  item  Laymannus,  Vasquez,  Fii- 
liucius,  etc.  Probatur  ex  facto  plurium  pontifi- 
cum, qui  hanc  potestatem  in  se  agnoverunt,  eaque 
usi  sunt;  nec  potest  credi  tot  pontifices  errasse  in 
re  tanti  momenti.  Nam  Marlinus  V et  Eugenius  IV 
istud  dissolverunt,  ut  refert  Antoninus,  qui  eo 
tempore  vivebat;  item  Paulus  111  et  Pius  IV,  teste 
Navarra,  etc.  Dum  autem  pontifex  dissolvit  matri- 
monium ratum,  non  id  facit  potestate  pure  huma- 
na, sed  ut  Christi  Deique  vicarius  : sicut  cum  Dei 
nomine  votum  aliquod  relaxat,  ita  ut  hac  matrimonii 
rati  dissolutione  non  tam  homo  quam  Deus  separet 
quae  conjunxit;  adeoque  nil  facit  contra  id  quod 
Christus  dixit  Mattii,  xix,  6 : Quod  Deus  conjunxit, 
liomo  non  separet. 

Dico  5 : Matrimonium  baptizatorum  consumma- 
tum, nullo  casu  potest  dissolvi  quoad  vinculum, 
nisi  a Deo  ut  supremo  omnium  creaturarum  Do- 
mino, ut  supra  dictum  est.  Est  de  fide  contra  Grae- 
cos schismaticos  volentes  posse  dissolvi  ob  adulte- 
rium, Lutheranos,  Calvinistas,  etc.  Est  de  fide  ex 
Florentino,  in  decreto  De  sacramentis,  et  ex  Tri- 
denlino  (sess.  2J,  can.  7),  aliisque  conciliis  anti- 
quioribus; et  confirmatur  ex  perpetua  Ecclesiae  praxi 
et  Patrum  consensu.  Ideo  Paulus  I Cor.  vii,  10, 

II  : Prcecipio,  inquit,  non  ego,  sed  Dominus,  uxo- 
rem a viro  non  discedere;  quod  si  discesserit,  ma- 
nere innuptam,  aut  viro  reconciliari.  Dum  ergo 
Christus  dicit  Malth.  xix,  9 : Quicunque  dimiserit 
uxorem,  nisi  ob  fornicationem,  et  aliam  duxerit, 
moechatur,  id  intelligendum  est  de  dimissione  non 
quoad  vinculum,  sed  quoad  torum;  ducendo  autem 
aliam  moechatur  tum  propria  mcechia,  tum  aliena, 
dando  uxori  occasionem  etiam  moechandi. 

Dixi  matrimonium  baptizatorum,  quia  matrimo- 
nium non  baptizatorum  seu  infidelium  consumma- 
tum potest  in  lege  evangelica  dissolvi,  si  uno  conju- 
gum  ad  fidem  converso,  nolit  alter  converti,  neque 
cohabitare  sine  injuria  et  contumelia  Creatoris, 
poteslque  tunc  fidelis  relicto  infideli,  aliud  matri- 
monium cum  fideli  inire  : ita  expresse  Innocentius 

III  (cap.  7,  De  divortiis).  Colligiturque  ex  I Cor.vn, 
Io,  ubi  cum  Apostolus  dixisset,  si  conjux  infidelis 
velit  habitare  eum  fideli  non  esse  dimittendum. 

postea  addit : Quod  si  infidelis  discedit,  discedat,  non 
enim  servituti  subjectus  est  frater  vet  soror  in  hujus- 
modi; id  est,  ut  communiter  exponunt  doctores, 
Christianus  vel  Christiana  eo  casu  non  subjicitur 
legi,  seu  vinculo  prioris  matrimonii,  sed  ex  divina 
dispensatione,  in  favorem  Christianae  religionis,  ah 
eo  liberatur.  Si  autem  uterque  ad  fidem  converta- 
tur, non  potest  dissolvi ; quia  jam  suscepto  baptismo 
istud  matrimonium  est  ratum  et  consummatum;  et 
facti  sunt  conjuges  una  caro.  Vasquez,  Basilius,  elc-, 
contra  Navarram,  Sanchez,  etc. 

Itaque  papa  nunquam  potest  ob  quamvis  causam 
dissolvere  matrimonium  consummatum,  licet  possit, 
ut  dixi,  dissolvere  matrimonium  ratum;  quia  non 
apparet  Christum  istam  potestatem  ei  dedisse;  et 
praecipue  disparitatis  ratio  est,  quod  matrimonium 
consummatum  perfectius  quam  ratum  repraesentet 
conjunctionem  Yerhi  cum  natura  humana , aut 
Christi  cum  Ecclesia  sponsa,  quae  conjunctio  est  in- 
dissolubilis. 

CAPUT  X. 

De  dissolubilitate  matrimonii  quoad  torum  el  colia- 
bilalionem,  seu  de  divertio. 

Tria  hic  dicenda  : 1°  quid  sit  divortium  et  quo- 
modo fieri  debeat ; 2°  causae  sufficientes  ad  facien- 
dum divortium;  5°  quid  liceat  conjugibus,  facto 
divortio.  Itaque 

Dico  1 : Divortium  ex  usu  recepto,  est  separatio 
conjugum  quoad  torum  et  habitationem,  manente 
vinculo  conjugali.  Separatio  quoad  habitationem  ob 
alterutrius  crimen  facienda,  requirit  auctoritaiem  et 
sententiam  judicis,  ut  vitetur  scandalum  et  incer- 
titudo  criminis,  nisi  forte  foret  crimen  notorium. 
Imo  quando  separatio  quoad  habitationem  fit  ex 
mutuo  conjugum  consensu  ob  nullius  crimen,  etiam 
opus  est  ordinarii  consensus.  Separationem  autem 
quoad  torum  tantum,  pars  certa  de  crimine  aut 
adulterio  suae  compartis,  aut  conjuges  ex  mutuo 
consensu  facere  possunt  privata  auctoritate. 

Dico  2 : Ob  varias  causas  potest  fieri  divortium  : 
Prima  ac  praecipua  quae  in  ipso  Evangelio  indica- 
tur, est  adulterium,  sive  ah  uxore  sive  a marito 
certo  commissum  : suspicio  enim  aut  probabilitas 
adulterii  non  sufficit.  Dixi  potest,  quia  liberum  est 
parti  innocenti  se  separare,  aut  non  se  separare; 
quod  si  nolit  se  separare,  pars  nocens  tenetur  re- 
manere; potestque  petere  debitum,  donec  a com- 
parte  innocente  rejiciatur;  si  autem  compars  in- 
nocens, bene  sciens  compartis  adulterium,  petenti 
reddat  debitum,  aut  illud  ab  ea  exigat,  censetur  ei 
condonasse,  et  renuntiasse  juri  suo  ad  faciendum 
divortium.  Sex  sunt  casus  in  quibus  adulterium  non 
sufficit  ad  faciendum  divortium  : 1°  quando  uter- 
que conjux  fecit  adulterium  ; 2°  quando  vir  uxorem 
suam,  quamvis  consentientem,  prostituit,  aut  dat  ei 
causam  proximam  prostitutionis;  3°  quando  uxor 
probabiliter  credens  maritum  mortuum,  nupsit  al- 
teri ; 4°  quando  per  fraudem  cognita  fuit  uxor  ab 
alio  se  virum  suum  simulante;  5°  quando  uxor 


fuit  violenter  oppressa;  6°  quando  post  factum  adul- 
terium vir  adulterii  conscius  reconciliatus  uxori  sua? 
vel  verbis  expressis  vel  tacita  condonatione  per  co- 
pulam, amplexus,  elc.  Secunda  causa,  ad- faciendum 
divortium  sufficiens,  est  compartis  saevitia , furor, 
lepra,  aut  alius  morbus  contagiosus,  apostasia  a 
fide,  haeresis,  etc.  Ter  tia  causa  divortii,  est  mu- 
tuus conjugum  consensus. 

Dico  3 : Facto  ob  adulterium  divortio  conjux  in- 
nocens potest  absque  alterius  conjugis  rei  consensu 
religionem  ingredi  et  in  ea  profiteri;  pars  autem 
nocens  non  potest  eam  ingredi,  aut  valide  in  ea 
profiteri,  invita  parte  innocente,  quia  innocens  re- 
tinet semper  jus  condonandi  nocenti,  eamque  revo- 
candi. Cum  autem  ex  mutuo  conjugum  consensu, 
nullum  ob  crimen,  legitime  fit  divortium  post  con- 
summatum matrimonium,  si  unus  eorum  velit  re- 
ligionem ingredi  ex  alterius  consensu,  tunc  debet 
etiam  alter  eam  ingredi  (cap.  Cum  sit,  De  conjuga- 
torum conversione).  Ubi  excipitur  uxor  valde  senex 
et  sterilis,  quae  sine  suspicione  possit,  promissa  ca- 
stitate, remanere  in  saeculo.  Quod  aliqui  extendunt 
etiam  ad  virum  valde  senem,  quem  similiter  volunt 
posse  remanere  in  saeculo,  ejus  uxore  vitam  reli- 
giosam profitente.  Ut  autem  vir  sacros  ordines  re- 
cipiat, sufficit  si  ab  uxore  castitatem  in  saeculo  vo- 
vente absolvatur  a debito  tori  et  cohabitationis  (cap. 
Conjugatus). 

Petes  ; An  uxor  debeat  sequi  virum  si  hic  velit 
habitationem  et  patriam  mutare. 

Resp.  affirmative,  quia  vir  est  caput  familiae  et  fe- 
minae, quae  proinde  quoad  hoc  viro  obedire  debet, 
maxime  si  habeat  aliquam  justam  causam  id  fa- 
ciendi. Excipiuntur  tamen  casus  sequentes  : 1°  si 
vir  velit  uxorem  ducere  in  regionem  nimis  longin- 
quam, quo  non  possit  pervenire  absque  gravi  peri- 
culo el  gravibus  incommodis  ; 2°  si  in  patriam 
haereticam,  in  qua  incurrat  subversionis  periculum; 
3°  si  uxor  merito  timeat,  ne  peregre  a viro  desera- 
tur ; 4°  si  vir  post  matrimonium  velit  fieri  vagus,  et 
difficile  sit  ipsum  sequi  : quod  si  ante  matrimonium 
esset  vagus,  et  uxor  id  sciverit,  tenetur  ipsum 
sequi,  quia  tunc  consensit  in  istud  incommodum  ; 
5°  denique  si  in  contractu  matrimonii  vir  promise- 
rit se  non  mutaturum  patriam,  et  nulla  superveniat 
gravis  necessitas  id  faciendi. 

CAPUT  XI. 

De  debito  conjugali. 

1.  An  actus  conjugalis  sit  ex  se  licitus.  Resp.  af- 
firmative. Est  de  fide  contra  Simonem  Magum,  Mar- 
cionem,  etc..  Probatur,  quia  est  actus  justitiae  com- 
mutavivae ; deinde  matrimonium  est  licitum,  ergo 
et  ejus  usus. 

2.  An  actus  conjugalis  possit  esse  meritorius.  Resp. 
affirmative,  si  fiat  ob  aliquod  ex  tribus  bonis  matri- 
monii, nempe  ob  bonum  sacramenti,  ob  servandam 
fidem,  ob  prolis  generationem  ; item  ob  vitandam 
incontinentiam,  etc. 

5.  An  debitum  conjugale  obliget.  Resp.  per  se 

loquendo  affirmative.  Patet  ex  I Cor.  vu  : Uxori  vir 
debitum  reddat ; similiter  autem  uxor  viro.  Mulier 
corporis  sui  potestatem  non  habet,  sed  vir ; similiter 
autem  et  vir  sui  corporis  potestatem  non  habet,  sed 
mulier.  Dixi,  per  se  loquendo  quia  varia  sunt  quae 
excusant  a redditione  debili,  v.  gr.  notabile  in- 
commodum, periculum  contrahendae  contagionis, 
morbus  gravis,  etc.  Non  excusantur  tamen  conju- 
ges a redditione  debiti  praetextu  devotionis,  aut 
odiorum  quae  subinde  inter  illos  nascuntur,  maxime 
si  sit  periculum  incontinentis  in  comparte. 

4.  Quale  sil  peccatum  denegatio  debili  conjugalis. 
Resp.  esse  ex  genere  suo  mortale  ulpote  contra 
justitiam  in  re  gravi.  Non  raro  tamen  ista  denega- 
tio excusatur  a culpa  gravi,  aut  etiam  levi,  v.  gr. 
si  compars  illud  remisse  petat,  et  excusationem 
admittat,  aut  si  nimis  saepe,  aut  loco  indebito, 
aut  tempore  importuno,  si  sit  ebrius  nec  compos 
sui,  etc. 

5.  An  sit  obligatio  petendi  debitum  conjugale. 
Resp.  per  se  loquendo  non  esse;  per  accidens  tamen 
potest  esse,  v.  gr.  si  sit  periculum  incontinentiae, 
si  id  sit  necessarium  ad  mutuum  amorem  fovendum, 
si  prolis  procreatio  esset  necessaria  aut  valde  utilis 
reipublicai  ad  avertenda  gravia  ejus  damna,  dissidia 
elc.  ; ut  si  regnum  catholicum  devolvendum  foret 
ad  successorem  haereticum,  si  compars,  praecipue 
uxor  implicite  vel  tacite  petat,  ex  verecundia  non 
audeat  aperte  petere;  etc. 

Deinde  qui  moraliler  certus  est  de  nullitate  ma- 
trimonii sui , non  potest  debitum  petere,  nec  red- 
dere; qui  autem  mala  fide  contraxit  cum  dubio  de 
valore  matrimonii,  manente  dubio  non  potest  de- 
bitum petere,  sed  tenetur  reddere  comparti  quae  bo- 
na fide  contraxit  (cap.  Dominus,  De  secundis  nuptiis). 
Quod  si  uterque  cum  tali  dubio  contraxerit,  neuter 
potest  petere,  aut  reddere,  quia,  manente  tali  du- 
bio, exponunt  se  periculo  peccati.  Qui  autem  post 
matrimonium  bona  fide  contractum  incipit  dubitare 
de  ejus  valore,  tenetur  de  veritate  diligenter  inqui- 
rere, et  durante  dubio  non  potest  debitum  petere, 
ne  se  exponat  periculo  fornicandi ; tenetur  tamen 
reddere  ob  periculum  faciendi  contra  jus  alterius 
fcap.  Inquisitioni  tua).  Quod  si  adhibita  sufficienti 
diligentia  non  possit  scire  veritatem,  potest  petere 
et  reddere,  juxta  multos  doctores,  quia  est  in  pos- 
sessione. 

6.  In  quibus  casibus  actus  conjugalis  sil  illicitus. 
Resp.  in  sequentibus  : 

1°  Conjux  tempore  matrimonii  committens  in- 
cestum cum  consanguineo  vel  consanguinea  in  pri- 
mo aut  secundo  gradu,  non  potest  debitum  petere 
ob  novam  affinitatem  contractam;  potest  tamen 
reddere,  quia  uxor  habet  jus  illud  petendi.  Pro- 
babile est  tamen  ignorantiam  seujuris  seu  facti,  imo 
etpcen»  excusare.  Cauterum  in  hoc  episcopus  potest 
dispensare,  et  nonnulli  regulares  ex  privilegio. 

2°  Qui  extra  causam  necessitatis  prolem  ex  pro- 
pria uxore  susceptam  baptizat,  aut  in  baptismo  vel 

in  confirmatione  tenet  ut  patrinus,  juxta  commu- 
nem, incurrit  etiam  obligationem  non  petendi  debi- 
tum ob  contractam  spiritualem  cognationem. 

o"  Si  quis  ex  conjugibus  obstrictus  sit  voto  casti- 
tatis, non  potest  debitum  petere  antequam  a voto 
suo  liberetur,  quia  debet  illud  servare  quantum  po- 
test : tenetur  tamen  reddere  , quia  alter  conjugum 
per  hoc  non  privatur  jure  suo , nisi  voto  obstrictus 
suum  votum  emiserit  cum  alterius  consensu,  et  is 
suo  juri  ad  petendum  debitum  renuntiaverit;  quo 
casu  neuter  potest  petere  aut  reddere. 

4°  Qui  contraxit  cum  voto  ingrediendi  religionem, 
aut  suscipiendi  ordinem  sacrum,  peccavit  quidem 
contrahendo  vel  consummando  matrimonium,  dum 
ipsi  liberum  erat  votum  implere,  sed  post  consum- 
mationem potest  petere  et  reddere  debitum,  quandiu 
compars  jus  habet  illud  petenti. 

5°  Illicitus  est  actus  conjugalis  cum  periculo  ab- 
ortus aut  similis  incommodi ; quod  si  absit  tale  peri- 
culum, non  est  illicitum  accedere  ad  uxorem  gravi- 
dam, et  ipsa  tenetur  reddere  debitum. 

Non  est  etiam  peccatum  saltem  grave,  seclusis 
incommodis,  accedere  ad  uxorem  statim  a partu,  aut 
tempore  menstruorum. 

G°  Illicitum  est  debitum  conjugale  petere  aut  red- 
dere in  templo,  nisi  conjuges  maneant  in  eo  inclusi 
ad  longum  tempus,  v.  gr.  ad  mensem,  secundum 
Sanchez;  ad  decem  dies,  secundum  Fagundez,  vel 
etiam  ad  tres  aut  quatuor  dies  secundum  Suarez; 
quod  interdum  accidit  tempore  bellorum 

7°  Variatio  situs  aut  modi  naturalis  in  actu  con- 
jugali non  est  peccatum  mortale,  modo  servetur 
vas  debitum,  nec  sit  periculum  effundendi  semen 
extra  illud,  aut  impediendi  generationem ; est  ta- 
men veniale  sic  debitum  reddere  aut  petere. 

1.  8°  Est  peccatum  veniale  actum  conjugalem  exer- 
cere solius  voluptatis  causa,  ut  patet  ex  damna- 
tione hujus  propositionis  ab  Innocentio  XI  facta  : 
Opus  conjugii  ob  solam  voluptatem  exercitum  omni 
prorsus  caret  culpa,  et  aefeclu  veniali.  Et  merito 
haec  propositio  damnata  est,  quia  ratio  dictat  non 
esse  agendum  ob  solam  sensuum  voluptatem. 

9’  Actus  conjugalis  est  graviter  illicitus  in  loco 
publico,  seu  coram  aliis  exercitus,  tum  ratione 
scandali,  tum  ratione  turpitudinis  istius  actus  tali- 
ter exerciti. 

10°  Die  festo,  vel  jejunii,  aut  communionis,  est 
quidem  indecens  actus  conjugalis,  et  eo  nomine 
interdum  a Patribus  reprehensus ; non  est  tamen 
illicitus,  cum  id  nullo  jure  prohibeatur. 

11°  Qui  post  votum  castitatis  matrimonium  con- 
traxit et  consummavit,  tenetur  mortuo  allero  con- 
juge  servare  simpliciter  castitatem.  Vide  multo  plura 
apud  Sanchez  (lib.  ix  De  debito  conjugali,  per  dispu- 
tationes 47). 

CAPUT  XII. 

De  impedimentis  matrimonii  in  genere  et  quis  ea 
possit  statuere. 

Dico  I : Impedimenta  matrimonii,  alia  sunt  im - 

pedientia  tantum,  id  est  qui  reddunt  matrimonium 
solummodo  illicitum,  non  autem  invalidum.  Alia 
dirimentia,  id  est  quae  reddunt  matrimonium  etiam 
invalidum. 

Dico  2 : Ecclesia  vel  papa  potest  statuere  impe- 
dimenta matrimonii,  tum  impedientia,  tum  diri- 
mentia : de  fide  contra  Lulherum,  Calvinum,  elc. 
Justa  tamen  causa  requiritur  ad  ea  statuenda,  et 
major  quidem  ad  dirimentia,  quam  ad  impedientia. 
Episcopus  autem  et  concilia  nationalia  aut  provin- 
cialia ex  consuetudine  aut  etiam  ex  jure,  non  pos- 
sunt ea  statuere,  quia  id  reservatum  est  papae  et 
concilio  generali.  (Sanchez,  etc.) 

Dico  3 : Princeps  infidelis  potest  suis  subditis 
matrimonii  impedimenta  et  impedienla  et  dirimen- 
tia sancire,  quia  inter  illos  matrimonii  contractus 
non  est  elevatus  ad  rationem  sacramenti ; sed  est 
purus  contractus  civilis  et  saecularis.  (D.  Thomas, 
Sanchez,  cum  viginti  quinque  doctoribus.) 

CAPUT  XIII. 

De  impedimentis  matrimonium  impedientibus ; sive 
qua ? et  quot  illa  sint. 

Dico  revocari  ad  haec  quinque  : 

Tempora,  mandatum,  votum,  sponsalia,  crimen. 

1.  Tempora  sunt  ab  Adventu  usque  ad  Epiphaniam 
indusive,  et  a feria  quarta  Cinerum  usque  ad  Do- 
minicam in  Albis  indusive,  quibus  prohibetur 
celebrari  nuptias  solemnes  cum  benedictione  sacer- 
dotis solemni,  sponsae  in  domum  sponsi  deductione, 
solemni  convivio  aliisque  laetitiae  signis.  Non  tamen 
prohibetur  tum  inire  matrimonium  et  consummare: 
quamvis  ex  particulari  consuetudine  quarumdam 
Ecclesiarum  non  permittatur  sine  causa  speciali,  et 
licentia  ab  ordinario  obtenta. 

2.  Mandatum,  id  est,  prohibitio  ab  episcopo  vel 
parocho  facta  ne  matrimonium  ineatur,  dum  du- 
bium estde  impedimento  dirimente,  donec  plenius 
de  illius  veritate  inquiratur. 

5.  Votum,  id  est,  vel  votum  simplex  castitatis  in 
saeculo  servandae,  vel  votum  ingrediendi  religionem, 
vel  sacros  ordines  suscipiendi. 

4.  Sponsalia,  id  est,  sponsalia  valida  contracta 
cum  aliqua  tertia  persona  nisi  prius  legitime  dis- 
solvantur. 

5.  Crimen,  quo  nomine  continentur  mulla  delicta, 
ob  quae,  poenitentiae  loco  per  antiquos  canones  sta- 
tuitur, abstinentia  a conjugio;  ut  sunt  raptus  alienae 
sponsae,  occisio  sacerdotis,  uxoricidium,  etc.,  qum 
omitto,  quia  jam  per  non  usum  sunt  abrogata. 

CAPIT  XIV. 

De  impedimentis  matrimonium  dirimentibus,  sive  quce 
et  quot  illa  sint. 

Resp.  esse  quindecim , his  versibus  compre- 
hensa : 

Error,  conditio,  votum,  cognatio,  crimen, 

Cultus  disparilas,  vis,  ordo,  ligamen,  honestas, 
Amens,  allinis,  si  clandestinus  et  impos, 

Si  mulier  sit  rapta,  loco  nec  reddita  tuto, 

Haec  facienda  vetant  connubia,  facta  retractant. 

Itaque  nunc  de  singulis. 


§ I.  — ■ De  impedimento  erroris. 

1.  Error  circa  substantiam  personae,  non  tantum 
jure  positivo  matrimonium  dirimit,  sed  etiam  na- 
turali, quia  tunc  deest  consensus  in  substantiam 
contractus  ; persona  enim  cum  qua  contrahitur,  est 
res  circa  quam  matrimonii  contractus  versatur. 

2.  Enor  circa  qualitatem  personae  tantum, 
v.  gr.  si  credebatur  nobilis,  dives,  virgo,  elc.,  non 
dirimit  matrimonium  , etiamsi  iste  error  dederit 
forte  causam  matrimonio.  Ratio  est,  quia  non  ob- 
stante isto  errore,  habetur  consensus  absolutus  in 
personam  praesentem,  cum  qua  contrahitur  matri- 
monium, et  in  contractus  substantiam.  Excipe  1° 
nisi  qualitas  redundet  in  substantiam  personae  ; ut 
si  intendas  contrahere  cum  primogenita,  et  obtru- 
datur tibi  secundo  genita.  2°  Nisi  consensus  sit 
conditionalis,  nimirum  sub  conditione  talis  qualita- 
tis, et  non  aliter.  Verum  debet  ista  conditio  exte- 
rius clare  exprimi,  ut  consensus  reputetur  condi- 
tionatus,  quia  si  quis  tantum  interius  condilionate 
consensisset,  v.  gr.  si  sit  dives,  nobilis,  virgo,  etc., 
cogeretur  illam  ducere,  et  absolutum  consensum 
dare. 

§ II.  — De  impedimento  conditionis. 

Conditio  servilis  ignorata,  etiamsi  ignorantia  fue- 
rit vincibilis,  dirimit  matrimonium  si  pars  altera 
sit  libera  ; secus,  si  non  sit  ignorata,  aut  si  pars 
altera  non  sit  libera,  sed  etiam  serva.  Dirimit,  in- 
quam, non  jure  naturali  sed  ecclesiastico  (cap.  fi- 
nali De  conjugio  servorum).  Servi,  invitis  dominis, 
possunt  valide  et  licite  matrimonium  contrahere. 
Habetur  in  cap.  De  conjugio.  Debent  tamen  petere 
licentiam  a dominis  suis  ; nisi  timerent  suum  matri- 
monium impediendum. 

§ III.  — De  impedimento  voti  solemnis. 

Votum  solemne  in  religione  approbata,  aut  sa- 
cris ordinibus  annexum,  dirimit  seu  invalidat  ma- 
trimonium , etiam  consummatum.  Eamdem  vim 
habet  votum  simplex  castitatis,  quod  in  Societate 
Jesu  absoluto  tirocinio  emittitur,  ex  bulla  Gregorii 
XIII,  quae  incipit  Ascendente  Domino. 

Nota  1 : Vim  illam,  quam  habet  istud  votum  so- 
lemne, aut  simplex  in  Societate  Jesu,  dirimendi 
matrimonium,  esse  soluin  juris  ecclesiastici,  cum 
ipsa  votorum  solemnitas  sit  etiam  juris  ecclesiastici 
ut  alibi  dictum  est. 

Nota  2 : Religiosus  post  votum  castitatis,  aut  cle- 
ricus post  sacri  ordinis  suceptionem,  tentans  inire 
matrimonium,  ipso  facto  excommunicatur. 

§ IV.  — De  impedimentis  cognationis. 

Nota  : Triplex  est  cognatio  : 1“  naturalis,  quae 
est  propinquitas  sanguinis  inter  personas,  vel  ab 
eodem  communi  stipite  descendentes,  qualis  est 
inter  fratres,  cognatos,  etc.,  vel  quarum  una  de- 
scendit ab  alia,  qualis  est  inter  patrem  et  filium, 
avum  et  nepotem,  etc.,  et  dicitur  consanguinitas. 
2*  Spiritualis,  quae  est  propinquitas  orta  ex  bapti- 
smo vel  confirmatione;  estque  duplex  : una  dicitur 
paternitas  spiritualis  quae  est  inter  baptizutum  vel 

confirmatum  ex  una  parte,  et  baptizantem  vel 
confirmantem  vel  pa trinos  ex  altera.  Altera  dicitur 
compaternitas,  quae  est  inter,  patrem  et  matrem  ba- 
ptizali  aut  confirmati  ex  una  parte,  et  inter  bapti- 
zantem vel  confirmantem  aut  patrinos  ex  altera, 
o*  Legalis,  quae  est  propinquitas  orta  ex  perfecta 
adoptione,  qua  ex  principis  vel  reipublicae  consensu 
aliquis  adoptatur  in  filium,  ita  ut  transeat  in 
patriam  adoptantis  potestatem.  Nunc  ad  proposi- 
tum. 

Dico  1 : Cognatio  naturalis  in  linea  recta,  id  est 
inter  eos  quorum  unus  immediate  vel  mediate  de- 
scendit ab  altero,  dirimit  matrimonium  jure  natu- 
rali non  tantum  in  primo  gradu,  v.  gr.  inter  patrem 
ct  filiam,  inter  matrem  et  filium,  uti  omnes  conce- 
dunt; sed  etiam  probabiliter  in  quocunque  ulteriori 
gradu.  Ratio  est,  quod  actus  conjugalis  sit  contra 
reverentiam  quam  descendentes  debent  suis  proge- 
nitoribus. 

In  linea  autem  collaterali  seu  transversa,  id  est 
inter  personas  quae  ab  eodem  quidem  communi  sti- 
pite descendunt,  sic  tamen  ut  nulla  descendat  ab 
altera,  dirimit  matrimonium  jure  saltem  ecclesia- 
stico usque  ad  quartum  gradum  inclusi  ve  ex  cap. 
Aon  debet  de  consanguinitate. 

Ad  numerandos  et  distinguendos  gradus  ulriusque 
lineae,  lue  sunt  regulae  : 

In  linea  recta  tot  sunt  gradus  quot  numerantur 
personae,  non  numerata  persona  a qua  initium  du- 
citur. Hinc  pater  et  filius  contingunt  se  in  primo 
gradu  ; avus  et  nepos  in  secundo,  et  ita  deinceps. 
In  linea  autem  transversa  seu  collaterali,  personae 
aequaliter  distantes  a communi  stipite  seu  princi- 
pio, tot  gradibus  ab  invicem  distant  quot  recedunt  a 
communi  stipite.  Hinc  fratres  et  sorores  sunt  in 
primo  gradu,  consobrini  in  secundo  et  ita  dein- 
ceps. Quod  si  inaequalis  sil  distantia,  censentur  in 
isto  gradu  ab  invicem  distare,  quo  remolior  recedit 
a communi  stipite.  Unde  si  unus  sit  in  quinio  gradu, 
et  alter  in  quarto,  non  erit  opus  dispensatione  ad 
ineundum  matrimonium , quia  consanguinitas  in 
linea  collaterali,  tantum  dirimit  matrimonium  us- 
que ad  quartum  gradum. 

Quod  attinet  ad  primum  gradum  lineae  collatera- 
lis, non  tantum  jure  ecclesiastico,  sed  etiam  natu- 
rali matrimonium  est  irritum,  v.  gr.  inter  fratrem  et 
sororem  : ita  Sanchez,  Yasquez,  Bonacina,  elc., 
contra  Scotum,  Cajetanum,  etc.  Ratio  est,  quia 
carnalis  conjunctio  fratris  cum  sorore  continet  gra- 
vem indecentiam,  ut  patet  ex  communi  sensu  ho- 
minum, quibus  sernper  exosum  et  prohibitum  fuit 
tale  conjugium.  Unde  pontifices,  licet  aliquando  re- 
quisiti, nunquam  leguntur  in  eo  gradu  dispensasse; 
nec  refert  quod  in  initio  mundi  fratres  cum  suis 
sororibus  non  solum  valide  sed  etiam  licite  matri- 
monium contraxerint,  quia  necessitas  propagandi 
genus  humanum  id  exigebat,  reddebatque  tale  con- 
jugium honestum,  accedente  praesertim  divina  dis- 
pensatione. 


Quoad  alios  vero  ulteriores  gradus  lineae  collate- 
ralis usque  ad  quartum  inclusive,  videtur  certum 
solo  jure  ecclesiastico  dirimere  matrimonium;  cum 
pontifices  frequenter  in  iis  dispensent. 

Dico  2 : Cognatio  soirilualis  matrimonium  con- 
trahendum invalidat  jure  ecclesiastico  inter  bapti- 
zantem et  baptizatum,  et  hujus  patrem  et  matrem, 
item  inter  baptismi  susceptorem  et  susceptum,  et 
hujus  patrem  et  matrem.  Idem  de  confirmatione, 
ex  Tridentino  (sess.  24,  cap.  2),  et  ex  cap.  Veniens 
De  cognatione  spirituali. 

Dico  5 : Cognatio  legalis  jure  Caesareo  et  ecclesia- 
stico dirimit  matrimonium  inter  adoptantem  et 
adoptatum , et  adoptati  filios  et  nepotes.  Item 
inter  adoptatum  et  adoptantis  filios  et  nepotes. 
Item  inter  adoptatum  et  proles  naturales  ac  uxo- 
rem adoptantis.  Sed  haec  cognatio  non  est  amplius 
in  usu. 

§ ^ • — De  impedimento  criminis. 

Praeter  rapiunt  de  quo  postea,  duo  sunt  crimina, 
quae  matrimonium  contrahendum  dirimunt : primum 
est  homicidium,  quo  ex  duorum  conspiratione,  li- 
cet sine  praevio  adulterio,  alterius  conjux  occiditur, 
ut  postea  matrimonium  inter  se  ineant ; vel  quo 
post  admissum  adulterium  vir  aut  femina,  etiam 
sine  praevia  alterius  conspiratione,  conjugem  inter- 
ficit ex  intentione  contrahendi  matrimonium  cum 
parte  supersute.  Alterum  crimen  est  adulterium 
sic  commissum,  ut  adulteri  quantum  est  de  se, 
matrimonium  ineant  viva  comparte,  vel  saltem  fi- 
dem sibi  praestent  de  matrimonio  inter  se  mortua 
comparte  ineundo.  Debet  autem  adulterium  esse 
consummatum,  et  quidem  scienter  ut  tale,  ab  utro- 
que commissum,  et  promissio  debet  esse  facta 
tempore  matrimonii,  sive  ante  sive  post  adulterium. 
Ad  hoc  autem  sufficit  promissio  unius,  licet  non  sit 
mutua,  modo  sit  seria,  et  ab  altero  acceptata. 

§ VI.  — De  impedimento  disparitatis  cultus. 

Dico  1 : Disparilas  religionis  dirimit  matrimonium 
inter  baptizatum  et  non  baptizatam,  etiam  catechu- 
menam ; idque  probabilius  jure  tantum  ecclesia- 
stico, et  quidem  non  scripto;  sed  perantiquissimam 
et  universalem  consuetudinem  introducto.  Unde 
papa  potest  in  eo  dispensare,  et  revera  pro  variis 
infidelium  regnis  in  eo  dispensavit 

Dico  2 : Matrimonium  fidelis  baplizati  cum  hae- 
retica baptizala,  sive  Catholici  cum  haeretica,  vel 
contra,  est  quidem  validum,  cum  nullo  jure  irri- 
tetur, sed  illicitum  tum  jure  naturae,  si  sit  pericu- 
lum subversionis  ; tum  jure  ecclesiastico  hujusmodi 
matrimonia  prohibente.  Licitum  tamen  si  adsit  dis- 
pensatio pontificis,  et  absit  periculum  subversionis. 
Imo  in  locis  in  quibus  haeretici  pacifice  vivunt 
permisti  Catholicis,  existimant  Sanchez,  Navarra, 
Ilurtadus,  et  alii,  licitum  esse  tale  matrimonium 
absque  expressa  pontificis  dispensatione  ; quia,  in- 
quiunt, pro  illis  locis  censetur  vel  tacita  pontificis 
dispensatio  concessa,  vel  lex  usu  continuo  abroga- 

ta  ; excipe  tamen,  nisi  obstet  periculum  perversio- 
nis vel  scandalum  ; quod  saepe  intervenit. 

Dico  3 : Cum  inter  infideles  verum  detur  ma- 
trimonium in  ratione  contractus,  non  istud  dissol- 
vitur sola  alterius  ad  fidem  per  baptismum  conver- 
sione; habetur  in  cap.  Gaudemus;  et  in  primis  Ec- 
clesiae temporibus  juxta  consilium  (non  pneceptum) 
D.  Pauli  I Cor  vii,  12,  15,  sic  loquenlis  ; Si  quis 
frater  uxorem  habet  infidelem,  et  licrc  consentit  habi- 
tare cum  illo,  non  dimittat  illam ; et  si  quce  mulier 
liabel  virum  infidelem,  et  hic  consentit  habitare  cum 
illa,  non  dimittat  virum.  Secluso  animae  periculo 
licita  erat  cohabitalio  fidelis  cum  infideli  nolente  ad 
fidem  converti;  sequentibus  autem  temporibus  fuit 
illicita,  vel  ob  praeceptum  latum  a concilio  Tole- 
tano quarto,  in  cap.  Judceis,  habito  circa  annum 
640,  vel  ob  Christianam  consuetudinem  habentem 
vim  praecepti,  quamvis  nulla  intervenisset  Creatoris 
contumelia.  Sic  tenet  D.  Thomas,  his  verbis  : a Pari 
ubique  passu  ambulant  utrique.  (id  est  gentiles  et  Ju- 
daei),  quia  utrique  obstinati  sunt,  et  ideo  nis«  uxor  in- 
fidelis converti  velit,  non  permittitur  ei  cohabitare, 
sive  sit  gentilis  sive  Judaea.  » Sic  etiam  cum  D. 
Thoma  tenet  Durandus ; item  Sanchez  cum  viginti 
quatuor  doctoribus,  contra  Abulensem,  INavarram, 
elc., dicentes  esse  licitam, casu  quo  velit  infideles  abs- 
que Dei  contumelia  et  attractione  ad  peccatum  coha- 
bitare. Attamen  si  adsit  spes  conversionis  infidelis 
conjugis  ex  consortio  fidelis,  tunc  videtur  licita  eoha- 
bitalio;  quia  tunc  cessat  ratio  legis  ecclesiasticae 
aut  consuetudinis  habentis  vim  legis,  interdicentis 
talem  cohabilationem  : ita  Palatius,  Petrus  Lede- 
sma,  Basibus,  Cornelius  a Lapide  in  I Cor.  vn  , sic 
dicentis  :j  Sane  nimis  durum  esset  et  scandalosum, 
si  in  India,  Japonia,  China,  ubi  jam  primum  indu- 
citur fides,  sub  regibus  infidelibus  cogerentur  Chri- 
stiani dimittere  uxores  quas  in  infidelitate  duxe- 
runt; aut  si  uxores  cogerentur  deserere  maritos, 
praecipue  nobiles,  et  principes,  nolentes  ad  fidem 
converti ; qui  inde  caperent  occasionem  abominandi 
Christianos  et  Christianam  fidem,  s 

Dico  4 : Infideli  nolente  cohabitare,  aut  volente 
quidem,  sed  cum  contumelia  Creatoris,  aut  cum  per- 
tractione  ad  mortale,  licet  fideli  converso  istud 
matrimonium  quantumvis  consummatum  dissolvere 
et  ad  aliud  transire ; id  definivit  Innocentius  111  in 
cap.  Quanta,  et  in  cap.  Gaudemus.  Debet  tamen 
prius  requiri  ac  moneri,  an  velit  converti  vel  coha- 
bitare sine  Dei  contumelia  aut  sine  pertractione 
ad  peccatum.  ( D.  Thomas , Sanchez  , Henno  , 
Sa,  etc.) 

Dico  5 : In  hisce  dictis  casibus  non  dissolvitur 
matrimonium  statim  ac  infidelis  discedit,  aut  non 
vult  cohabitare  absque  injuria  Creatoris,  aut  sine 
pertractione  ad  peccatum,  sed  perseverat  donec  fide- 
lis conversus  transeat  ad  secundas  nuptias ; unde 
si  fidelis  nunquam  statum  mutet,  perseverabit 
semper  prius  matrimonii  vinculum.  Innocentius  III  , 
in  cap.  Gaudemus  sic  ait ; Quod  si  conversum  ad 

fidem  et  illa  conversa  sequatur,  antequam  propter 
causas  praedictus  legitimam  ille  ducat  uxorem,  eam 
recipere  compellatur.  (Sanchez  cum  viginti  septem 
doctoribus,  item  Bonaeina,  yEgidius,  etc.) 

§ VII.  — De  impedimentis  vis  seu  violenlice,  aut 
metus. 

Dico  1 : Vis  seu  violentia,  et  metus  gravis  injuste 
incussus  ad  extorquendum  matrimonium  illud  irri- 
tat in  utroque  foro,  iu  cap.  De  his;  et  quidem  jure 
nalune,  si  a contrahente,  positivo  autem  si  a 
tertia  persona  sil  incussus. 

Dixi  1°  Gravis  seu  cadens  in  constantem  virum, 
v.  gr.  metus  mortis,  mutilationis,  atrocis  cruciatus, 
longi  carceris,  servitutis,  stupri,  amissionis  bono- 
rum, injustse  excommunicationis,  enormis  indigna- 
tionis patris  valde  austeri,  etc. ; metus  enim  levis 
non  irritat  matrimonium  quamvis  sine  illo  non  fuis- 
set factum.  (D.  Thomas,  Sanchez  cum  quadraginta 
duobus  doctoribus) 

Dixi  2°  Injuste  incussus,  quia  si  juste  sit  incussus, 
valet  matrimonium,  v.  gr.  si  pater  stupratori  filiae 
sure  minetur  accusationem  nisi  illam  ducat. 

Dixi  5°  Ad  extorquendum  consensum;  quia  matui- 
monium  ex  metu  etiam  gravissimo  undecunque  et 
quomodocunque  incusso,  si  non  sil  ad  illud  extor- 
quendum, omnino  est  validum ; quia  tunc  non  tam 
contrahitur  metu,  quam  eligitur  medium  evadendi 
periculum  et  est  simpliciter  voluntarium.  Unde  e:4 
validum,  si  in  morbo  aut  naufragio  concubinarkis 
metu  gehenna;  ducat  coneubinariam ; si  graviter 
aegrotans  ducat  filiam  medici,  aliter  nolentis  ei 
mederi;  si  in  carcere  constitutus,  spe  evadendi  du- 
cat filiam  custodis  carceris. 

Dico  2 ; Matrimonium  invalidum  ex  metu  gravi 
contractum,  fit  validum  per  copulam  affectu  maritali 
sponte  factam,  aut  saltem  ex  metu  tantum  levi; 
quia  ad  ejus  valorem  requirebatur  tantum  sponta- 
neus consensus  metum  passi,  qui  nunc  habetur, 
nec  est  opus  ut  simul  tempore  exsistat  cum  praece- 
denti legitimo  alterius.  (D.  Thomas,  Solus,  San- 
chez, etc.)  Quando  matrimonium  ex  metu  gravi 
contractum,  fuit  invalidum,  non  tenentur  in  foro 
conscientiae  per  se  loquendo  contrahentes  illud  re- 
validare ; potestque  etiam  is  qui  liber  a metu  fuit, 
etiamsi  ejus  causa  fuisset  illatus,  altero  invito  resi- 
lire. (Sanchez,  Hurtadus  elc.) 

Dico  o:  Quamvis  metus  gravis  fuerit  incussus 
tantum  ad  contrahendum  in  genere,  nullam  perso- 
nam particulari  determinando,  contractum  tamen 
ex  tali  metu  nullum  esse  aiunt  Sanchez,  Pontius 
Diana,  etc. 

§ VIII.  — De  impedimentis  ordinis. 

Ordo  sacer,  nempe  subdiaconatus , diaconatus, 
presbyteratus  jure  ecclesiastico  dirimit  matrimo- 
nium, ob  annexum  votum  solemne  castitatis,  ut  di- 
ctum est  supra  ex  Tridentino  (sess.  24). 

Minores  autem  ordines  nec  illud  dirimunt  nec 
impediunt. 

§ XI.  — De  impedimento  amentia;  et  celatis. 
Amentia,  et  quicunque  defectus  usus  rationis, 
dirimit  matrimonium  jure  naturali,  cum  tollat  libe- 


§ IX.  — De  impedimento  ligaminis. 

Ligamen  prioris  conjugii  tam  consummati  quam 
tantum  rati  adhuc  perseverantis  , irritat  novum 
matrimonium,  tum  jure  naturali  tum  ecclesiastico, 
ut  patet  ex  dictis  de  polygamia.  Nec  sufficit  qualis- 
cunque opinio  de  morte  conjugis,  ut  pars  superstes 
possit  novas  nuptias  inire,  sed  requiritur  certitudo 
moralis  excludens  rationabile  dubium,  qualis  esset, 
v.  gr.  si  quis  testaretur  se  vidisse  illum  mortuum, 
accedentibus  prrcsertim  quibusdam  aliis  indiciis. 
Putat  Bonacina  ad  id  sufficere,  si  quis  prcelium  in- 
gressus, non  amplius  compareat,  et  fama  et  litterae 
eorum  qui  prtelio  interfuerunt,  referant  illum  esse 
mortuum.  Caelerum  si  post  contractas  bona  fide  se- 
cundas nuptias  superveniat  rationabile  dubium  de 
morte  prioris  conjugis,  potest  adhuc  reddere  debi- 
tum et  interim  inquirere.  Ubi  autem  constiterit  de 
vita,  nec  petere  potest  nec  reddere ; sed  debent 
quamprimum  separari,  et  pars  quae  secundum  ma- 
trimonium inierat,  debet  ad  priorem  conjugem  re- 
verti; quia  secundum  matrimonium  fuit  invali- 
dum. 

Petes,  an  filii  ex  secundo  matrimonio  habili  vi- 
vente priore  conjuge,  debeant  censeri  et  judicari 
legitimi.  P.dSp.  affirmative  ; casu  quo  mulier  ex 
probabili  causa  et  secundum  prudentum  judicium 
credens  virum  mortuum,  bona  fide  in  facie  Eccle- 
site  matrimonium  inierit,  et  bona  fide  permanente 
conceperit;  secus  autem,  si  credens  virum  vivum 
mala  fide  illud  inierit , etc.  ( Sanchez  , Basi- 
bus , etc.) 

§ X.  De  impedimento  publicce  honestatis. 

Hoc  honestatis  impedimentum  est  qusdam  velut 
affinitas  vel  propinquitas  jure  canonico  interdicta, 
quse  oritur  ex  sponsalibus  validis  de  futuro  inter 
sponsum  et  consanguineos  sponsae  ; et  contra. 
Item  ex  matrimonio  rato  et  non  consummato  in- 
ter maritum  et  consanguineos  uxoris ; et  contra. 
Ortum  ex  sponsalibus,  tantum  dirimit  matrimo- 
nium in  primo  gradu  juxta  jus  novum  Tridentini 
(sess.  2i,  cap.  5)  ; cum  antea  dirimeret  usque  ad 
quartum  gradum  inclusive  (cap.  Juvenis,  De  spon- 
salibus). Unde  si  quis  nunc  post  sponsalia  valide 
celebrata  cum  Joanna,  matrimonium  iniret  cum 
illius  matre,  sorore,  filia,  invalide  contraheret ; non 
vero  si  iniret  cum  aliis  illius  consanguineis  ultra 
primum  gradum.  Ortum  autem  ex  matrimonio 
rato  dirimit  usque  ad  quartum  gradum  inclusive  ; 
quia  conc.  Tridentinum  circa  hoc  nihil  immuta- 
vit. 

Quod  si  sponsalia  mutuo  consensu  fuerint  disso- 
luta, nullum  inde  oriri  impedimentum  dictse  hone- 
statis sentiunt  Sa,  Pontius,  Hurtadus,  Praepositus, 
etc.  ; contrarium  tamen  probabilius  tenent  San- 
thez,  Laymannus,  etc.,  quia  hoc  impedimentum 
est  perpetuum.  Nullum  vero  oritur  ex  sponsalibus 
conditionatis,  aut  ex  matrimonio  rato  conditionato 
anle  eventum  conditionis. 

Theol.  Suarez  Summa.  II. 


rum  consensum  ad  valorem  matrimonii  essentiali- 
ter requisitum ; si  tamen  amentia  sil  cum  lucidis 
intervallis,  validum  est  matrimonium  in  illis  con- 
tractum. 

Ad  hoc  impedimentum  reducitur  defectus  aetatis, 
ita  ut  invalidum  sit  matrimonium  ante  annos  pu- 
bertatis, id  est  respectu  feminae  ante  annum  duo- 
decimum, et  respectu  masculi  ante  annum  decimum 
quartum  : non  tamen  jure  naturae,  quod  solum  re- 
quirit sufficientem  usum  rationis,  sed  jure  eccle- 
siastico et  civili.  Requiriturautem  juxta  communem, 
ut  anni  isti  sint  completi;  cujus  ratio  haec  videtur 
esse,  quod  ordinarie  ante  istam  aetatem  non  adsit 
sufficiens  usus  rationis  ad  contractum  tanti  mo- 
menti. Hanc  tamen  limitationem  passim  addunt  do- 
ctores,  nisi  in  proximis  pubertati  annis  malitia 
suppleat  aetatem  ; id  est,  nisi  adsit  sufficiens  dis- 
cretio et  potentia  ad  generationem,  tunc  enim  pote- 
rit esse  validum  matrimonium. 

§ XII.  — De  impedimentis  affinitatis. 

Affinitas  est  propinquitas  personarum  orta  ex  co- 
pula carnali  perfecta,  sive  licita  sive  illicita.  Illa 
quae,  provenit  ex  licita  sive  conjugali,  dirimit  ma- 
trimonium usque  ad  quartum  gradum  inclusive,  sic- 
ut facit  consanguinitas.  Quae  autem  provenit  ex  illi- 
cita, jure  novo  Tridentini  (sess.  24,  cap.  4),  tantum 
dirimit  usque  ad  secundum  inclusive.  Affinitas  non 
parit  amplius  affinitatem,  sicut  pariebat  ante  conci- 
lium Lateranense;  id  est,  affinitas  quam  contrahit 
maritus  cum  consanguineis  suae  uxoris,  et  contra 
uxor  cum  consanguineis  sui  mariti,  non  se  extendit 
ad  eorum  consanguineos,  ita  ut  inter  ipsos  interce- 
dat et  jam  affinitas.  Unde  possunt  duae  sorores  ma- 
trimonium valide  contrahere  cum  duobus  fratribus, 
et  filia  uxoris  ex  alio  matrimonio  suscepta  valide 
contrahere  cum  filio  mariti  etiam  ex  alio  matrimo- 
nio suscepto,  etc. 

In  affinitate  lineae  et  gradus  eodem  modo  compu- 
tantur, quo  in  consanguinitate;  et  proinde  sicut  ma- 
ter uxoris  tuae  est  consanguinea  uxori  in  primo 
gradu  lineae  rectae;  ita  est  tibi  affinis  in  primo  gradu 
ejusdem  lineae  rectae.  Similiter  sicut  uxoris  tuae  so- 
ror est  consanguinea  uxoris  in  primo  gradu  lineae 
collateralis,  ita  est  tibi  in  eodem  gradu  affinis ; et 
sic  de  aliis. 

§ XIII.  — De  impedimento  matrimonii  clandestini. 

Dicitur  si  clandestinus  : quia  Tridentinum  irritat 
matrimonia  eorum  qui  contrahunt  aliter  quam  co- 
ram parocho,  vel  alio  sacerdote  de  ipsius  vel  ordi- 
narii licentia,  et  duobus  saltem  testibus;  vultque 
graviter  puniri  eos  qui  contra  hoc  contraxerint,  vel 
etiam  tali  contractui  interfuerint.  Vide  cap.  8,  su- 
pra ubi  id  fusius  explicatur. 

§ X1Y.  — De  impedimento  impotenlice. 

Impotentia  est  incapacitas  exercendi  copulam  de 
se  sufficientem  ad  generationem.  Alia  est  absoluta, 

cum  quis  absolute  est  incapax  illam  exercere  cum 
qualicunque  persona  ; alia  respecliva,  cum  est  inca- 
pacitas  illam  exercendi  tantum  cum  certa  aliqua  per- 
sona. Item  alia  est  perpetua,  quae  nulla  arte  tolli 
potest,  ut  in  eunuchis;  alia  temporalis,  quce  suc- 
cessu temporis  tollitur,  ut  in  pueris  ob  defectum 
sufficientis  aetatis,  elc. 

Si  impotentia  sit  perpetua  et  conjugium  antece- 
dat, undecunque  oriatur,  matrimonium  dirimit  jure 
naturae  quia  repugnat  fini  matrimonii  : secus  si  non 
antecedat,  sed  superveniat  matrimonio  jam  confra- 
cto, quia  quod  semel  fuit  validum,  non  potest  reddi 
invalidum,  cum  ex  natura  sua  sit  perpetuum.  Si 
autem  dubitetur  an  impotentia  sit  perpetua,  an  vero 
temporalis,  datur  a jure  triennium  ad  experientiam 
bona  fide  faciendam ; quo  elapso,  si  adhuc  duret, 
praesumitur  perpetua,  et  matrimonium  dirimit.  Si 
impotentia  sit  absoluta,  ita  ut  sit  respectu  omnium, 
dirimit  matrimonium  respectu  omnium;  si  autem 
sit  solum  respecliva,  tantum  dirimit  respectu  eo- 
rum, quorum  respectu  est  impotentia. 

Nota  l : Si  impotentia,  quae  putabatur  esse  per- 
petua, post  conjugum  separationem  deprehendatur 
fuisse  tantum  temporalis,  conjuges  redire  debent 
ad  prius  matrimonium,  etiam  rescisso  eo  quod  forte 
postea  contraxissent. 

2.  Si  quis  ratione  senectutis  sit  omnino  inhabilis 
ad  actum  conjugalem  in  perpetuum,  nec  sit  spes 
posse  illius  vires  medicamentis  instaurari,  invalide 
contrahet;  quia  ex  connaturali  statu  est  impotens. 
Secus,  si  id  ex  morbo  accidentali  oriatur,  et  possit 
curari.  Yide  plura  apud  Sanchez  (lib.  vii). 

§ XY.  De  impedimento  raptus. 

Raptus  est  violenta  feminae  renitentis  abductio  ex 
domo  sua  ; et  jure  novo  Tridentini  (sess.  24,  cap. 
6)  dirimit  matrimonium  inter  raptorem  et  raptam  , 
etiam  post  raptum  consentientem,  quandiu  remanet 
in  potestate  raptoris.  Quod  si  a raptore  separata,  et 
in  loco  tuto  et  libero  constituta  consentiat,  tunc 
validum  erit  matrimonium.  Raptor  autem  et  omnes 
ejus  fautores  excommunicantur , aliisque  poenis 
subjacent  Tridentino.  (Ibid.)  Deinde  tenetur  raptor, 
ut  ibidem  decernit,  raptam  dotare,  sive  eam  ducat 
sive  non. 

Nota  : Probabile  est  non  censeri  verum  raptum 
dirimentem  matrimonium  in  his  casibus  : 1°  si  puel- 
la volens,  invitis  parentibus,  abducatur,  quia  Tri- 
dentinum  loquitur  de  raplu  quo  laeditur  libertas  ad 
matrimonium ; 2°  si  non  vi  nec  metu , sed  dolo 
abducatur  ; quia  tunc  non  tam  rapta  est  quam  se- 
ducta ; 3°  si  non  abducatur  de  loco  in  locum  ; v. 
gr.  si  abducatur  tantum  de  uno  cubiculo  in  aliud  ; 
aut  si  reperta  in  agro,  ad  aliquos  tantum  passus  ab- 
ducatur ; 4°  si  non  matrimonii  causa  abducatur,  sed 
solius  explendae  libidinis,  et  interim  matrimonium 
libere  contrahatur,  dum  rapta  adhuc  est  in  pote- 
ptate  raptoris,  quia  tunc  non  tollit  raptus  libertatem; 
S°  si  mulier  virum  abducat,  isque  libere  consentiat 


in  matrimonium  dum  est  in  potestate  raptricis;  quia 
Tridentinum  agit  de  raptore,  non  de  raptrice. 

Attamen  videtur  raptus  esse  dirimens  matrimo- 
nium, si  quis  non  per  se,  sed  per  alium  puellam 
rapiat,  aut  si  sponsus  suam  propriam  sponsam  reni- 
tentem. 

CAPUT  XV. 

De  dispensatione  in  impedimentis  matrimonii. 

§ I.  Quis  possit  in  illis  dispensare. 

Dico  1 : in  iis  quae  solo,  jure  ecclesiastico  diri- 
munt matrimonium,  papa  lanquam  caput  Ecclesiae 
potest  dispensare,  sed  nullus  alius  praeter  eum  po- 
test id  ordinaria  potestate  facere;  cum  enim  illa  po- 
sita sint  a pontificibus  aut  a conciliis  generalibus, 
non  potest  inferior  potestate  ordinaria  dispensare 
in  lege  superioris.  In  iis  autem  quae  dirimunt  matri- 
monium jure  naturali,  nempe  in  impedimento  erro- 
ris, consanguinitatis  in  primo  gradu  lineae  rectae,  li- 
gaminis, amentiae,  impotentiae,  ne  pontifex  quidem 
potest  dispensare , cum  Christus  eam  potestatem 
Ecclesiae  suae  non  dederit,  ut  patet  ex  praxi. 

Dico  2 : Quamvis  episcopus  non  possit  potestate 
ordinaria  valide  dispensare  in  impedimentis  diri- 
mentibus, ex  tacita  tamen  pontificis  licentia,  post 
contractum  matrimonium  ob  gravem  causam  potest 
id  facere,  si  adsint  hae  conditiones  : 1°  si  impedi- 
mentum sit  occultum,  matrimonium  autem  publi- 
cum ; 2°  si  unius  saltem  conjugis  bona  fide  contra- 
ctum sit  matrimonium.  Praepositus  tamen  putat 
(quaest.  8,  n.  12)  posse  probabiliter  dispensari  ab 
episcopo  in  casu  extraordinario , etsi  matrimonium 
mala  utriusque  fide  sit  contractum  ; 5°  si  conjuges 
praesumpti  non  possint  separari,  nisi  difficulter  et 
cum  scandalo  ; 4°  si  ob  eorum  paupertatem  et  ni- 
miam distantiam,  difficilis  sit  recursus  ad  pontifi- 
cem, aut  ad  nuntium,  aut  alium  habentem  expres- 
sam facultatem  dispensandi,  aut  dispensatio  differri 
non  possit  absque  notabili  periculo  incontinentiae  : 
ita  doctores  communiter.  Haec  autem  episcopi  dis- 
pensatio, tantum  valet  pro  foro  conscientiae.  Unde 
si  postea  res  deducatur  ad  forum  contentiosum , 
debebunt  conjuges  saltem  exterius  separari,  donec 
in  eodem  foro  dispensatio  obtineatur. 

Hanc  episcopi  potestatem  in  istis  impedimentis 
dispensandi  extendunt  graves  auctores  etiam  ad 
casum  quo  nondum  sit  contractum  matrimonium  , 
si  adsit  urgens  causa  contrahendi;  v.  gr.  si  in  ar- 
ticulo mortis  id  sit  necessarium  ad  legitimandam 
prolem,  ad  consulendum  honori  illustris  concubinae, 
ad  bonum  publicum,  etc.  (Sanchez,  Hurtadus,  Dia- 
na, etc.) 

§ II . Qucenam  sint  causae  juslm  ad  dispensandum 
in  matrimonii  impedimentis. 

Resp.  Hae  septem  praecipue  solent  ab  auctoribus 
ferri  : l,j  exstinctio  magnae  litis,  rixarum,  evitatio 
scandali ; 2°  dum  quis  non  potest  digne  nubere,  ni- 
si cum  consanguineis  absque  gravi  incommodo  ; 5’ 
defectus  dotis  competentis  , ut  femina  juxta  suam 
conditionem  nubat  extraneo  ; 4°  conservatio  illustris 

familiae ; 5"  conservatio  magnarum  opum  in  eadem 
familia  ; 0°  excellentia  meritorum  dispensationem 
petentis  ; 7°  magna  pecuniae  summa  in  opus  pium 
aut  in  bonum  publicum  in  defectu  alterius  causse 
sufficientis. 

Dispensatio  autem  papae  facta  sine  causa,  quam- 
vis videatur  valida,  est  tamen  illicita,  ut  sentiunt 
communius  doctores.  Hinc  dispensatio  impetrata 
ex  falsa  causa  est  subreptitia  et  nulla,  quia  cum  dis- 
pensatio sine  vera  et  justa  causa  sit  papae  illicita, 
non  potest  praesumi  eum  voluisse  illam  dare.  Itaque 
si  causa  finalis,  ob  quam  datur  dispensatio ; sit 
falsa,  nulla  est  dispensatio;  secus  autem  si  sittantum 
impulsiva,  ut  communiter  docent  theologi.  Dicitur 
finalis , quando  talis  est,  ut  nullo  modo  sine  illa, 
aut  solum  cum  certis  limitationibus  et  conditioni- 
bus concederetur  dispensatio.  Dicitur  vero  impul- 
siva, quando  sine  illa  concederetur  quidem  dispen- 
satio, sed  non  tam  facile;  aut  certe  dispensatio, 
non  nititur  intrinsece  isto  motivo.  Quod  si  omni- 
bus attentis  dubitetur  an  causa,  qum  falso  allata  est, 
fuerit  finalis  an  impulsiva  tantum,  dispensatio  erit 
dubia,  ergo  illicitus  ejus  usus  ; quia  utens  illa,  te- 
mere se  exponeret  periculo  contrahendi  matrimo- 
nium invalidum. 

Denique  si  causa,  -ob  quam  petitur  dispensatio  , 
non  subsistat  quando  petitura  papa,  sed  subsistat 
quando  per  commissarium  conceditur , valida 
erit  dispensatio;  contra  erit  invalida  , si  subsistat 
quando  petitur , et  non  subsistat  quando  con- 
ceditur : ita  communiter  doctores.  Ratio  est,  quia 
dispensatio  recipit  tempus  quo  conceditur,  non  quo 
petitur ; ergo  censenda  est  nulla  , si  causa  illam 
concedendi  nulla  sit  eo  tempore  quo  conceditur. 

Collige  eum,  qui  habet  potestatem  in  hisce  impe- 
dimentis dispensandi  sibi  a papa  delegatam,  non 
solum  illicite,  sed  etiam  invalide  dispensare,  si  id 
faciat  absque  causa  ; quia  non  potest  prudenter 
praesumi  pontificem  dedisse  facultatem  dispensandi 
in  iis  circumstantiis  , in  quibus  non  potest  id  fieri 
sine  peccato. 

§ 111.  Quid  explicandum  in  petitione  dispensationis. 

Dico  1 : Qui  habet  duo  impedimenta,  debet  utrum- 
que explicare  ad  valorent  dispensationis  (Sanchez, 
Ilurtadus,  et  alii  communiter) ; quamvis  Henriquez, 
et  alii  apud  Hurtadum  putent  id  non  esse  opus, 
quando  utrumque  est  ejusdem  rationis  : v.  gr.  si 
quis  carnaliter  cognoverit  duas  sorores,  et  velit  du- 
cere tertiam. 

Dico  2 : Si  in  petitione  dispensationis  aliquid 
omittatur,  quod  jus  jubet  exprimi,  invalida  est  dis- 
pensatio. Unde  si  inter  consanguineos  aut  affines 
intercesserit  copula  carnalis  consummata  , debet 
dia  exprimi  in  petitione  dispensationis,  pro  impedi- 
mento consanguinitatis  aut  affinitatis,  quia  stylus 
curke  exigit  iu  tali  casu  illius  expressionem  ; ut  com- 
muniter sentiunt  doctores.  Putant  tamen  Pontius  , 
flurtadus  Praepositus,  copube  reticentiam,  quando 
occulta  est,  dispensationem  non  invalidare  in  foro 


MATRIMONIO.  u54 

conscientiae;  modo  non  detur  pro  foro  conscientis  tan- 
tum cum  addita  clausula : Modo  copula  non  praecesserit. 

Dico  5 : Ad  valorem  dispensationis,  si  petentes 
distent  insqualiter  a communi  stipite,  non  est  ne- 
cessarium exprimere  gradum  propinquiorem  nisi  is 
sit  primus  : v.  gr.  si  unus  distet  in  secundo  gradu, 
alter  in  tertio,  sufficit  exprimere  tertium  gradum. 
Vide  longe  plura  hac  super  re  apud  Sanchez,  lib. 
viii,  per  triginta  sex  disputationes 

CAPUT  XVI. 

De  revalidalione  matrimonii  invalidi. 

Nota  ! : Duobus  modis  potest  matrimonium  essa 
invalidum,  vel  ob  impedimentum  dirimens,  vel  oh 
defectum  sufficientis  consensus. 

Nota  2 : Potest  esse  invalidum  vel  notorie  vel  oc- 
culte. Itaque 

Dico  1 : Si  matrimonium  fuit  invalidum  ob  im- 
pedimentum dirimens,  v.  gr.  ob  consanguinitatem , 
affinitatem,  etc.  , ante  omnia  petenda  est  dispensa- 
tio , et  interim,  si  uterque  conjux  illud  sciat, 
abstinendum  omnino  ab  usu  matrimonii  quoad  us- 
que dispensatio  habeatur  ; qua  habita  debet  uler- 
que  praestare  novum  consensum,  quia  prior  fuit  il- 
legitimus cadens  in  materiam  illegitimam  ; si  au- 
tem unus  tantum  conjux  illud  sciat,  ante  obten- 
tam dispensationem  nullo  modo  reddere  debitum 
potest,  quia  hoc  esset  scienter  fornicari ; illa  vero 
obtenta,  eonelur  illud  comparti  ignarae  saltem  in 
confuso  manifestare,  et  eam  inducere  ad  praestan- 
dum novum  consensum.  Si  autem  per  istam  mani- 
festationem timeatur  grave  incommodum,  scanda- 
lum, etc.,  tunc  conjux,  impedimenti  conscius,  videns 
eompartem  bene  dispositam  , ei  dicat  : Ego  te  ita 
amo  ut  si  inter  nos  non  esset  matrimonium , te  in  con- 
jugem iterum  acciperem , et  quantum  in  me  est , te 
accipio ; tu  ne  ex  parte  tua  idem  facis  ? Si  re- 
spondeat : Facio,  aut  simili  modo  novum  consensum 
praestet,  videtur  id  sufficere  ad  matrimonium  reva- 
lidandum.  Ubi  notandum  est  non  sufficere,  si  di- 
catur vellem  vel  acciperem,  etc.,  quia  non  esset 
consensu  de  praesenti,  qualis  ad  matrimonium  re- 
quiritur. Quod  si  neque  hoc  sine  gravi  periculo, 
aut  scandalo  fieri  possit,  quia  forte  alter  ex  iilo  ex- 
traordinario agendi  modo  posset  conjicere  aliquid 
tale  subesse ; eo  casu  censent  Sanchez  Lessius , 
Angelus,  Paludanus,  Sotus,  Bonacina,  etc.,  partem 
impedimenti  consciam  posse  se  conformare  sententiae 
non  improbabili  eorum,  qui  docent  sufficere  quod 
consensum  renovet  interius  el  affectu  maritali  actum 
conjugalem  exerceat  non  monita  comparle  de  ma- 
trimonii nullitate. 

Dico  2 : si  matrimonium  fuerit  nullum  defectu 
interni  consensus  ex  parte  utriusque,  debet  uterque 
novum  consensum  elicere  ut  matrimonium  fiat  va- 
lidum, debetque  iste  consensus  exterius  exprimi  ; 
quia  debet  utrique  innotescere  et  ab  utraque  acce- 
ptari. Si  autem  fuerit  nullum  defectu  consensus  ex 
parte  unius  tantum,  videtur  sufficere  si  ipse  con- 
sensum interius  ponat,  quia  ut  supponitur,  consen- 

sus  alterius  remanet  habituali  ter  ; nec  est  necesse, 
ut  defectum  hunc  comparti  significet,  sed  salis  est 
si  consensum  suum  aliquo  inodo  ilii  indicet. 

Dico  o : Si  nulli tas  matrimonii  undecunque  pro- 
veniens fuerit  notoria,  aut  periculum  sit  ut  evadat 
notoria  , ad  illud  revalidandum  non  suftlcit  clan- 
destine consensum  renovare,  sed  debet  id  fieri 
iu  facie  Ecclesiae  coram  parocho  et  testibus , 
quamvis  prior  consensus,  qui  nullus  luit  ob  aliquod 
impedimentum  dirimens  , praestitus  fuerit  in  facie 
Ecclesiae,  seu  coram  parocho  legitimo  et  testibus  ad 
mentem  Tridenlini.  Si  autem  nullitas  sit  occulta  , 
ciec  sit  periculum  ut  aliquando  innotescat,  et  prius 


matrimonium  in  facie  Ecclesiae  coram  parocho  et 
testibus  initum  fuerit,  tunc  ad  illius  revalidalionem 
sufficit  occulta  consensus  conjugum  in  illud  reno- 
vatio, modo  jam  explicato.  (Sancliez,  Navarra,  Prae- 
posilus,  Bonacina,  etc.)  Probatur,  tum  quia  jam 
talis  est  praxis  quotidiana  poeni tentiarise  Rmmanae  , 
quae  dispensando  in  impedimento  dirimente  occulto, 
nunquam  requirit  renovationem  consensus  in  facie 
Ecclesiae  ; tum  quia  in  hoc  casu  cessat  finis  Tri- 
dentini,  requirentis  praesentiam  parochi  et  testium, 
quia  tunc  publice  probari  potest  valor  matrimonii , 
cum  defectus  sit  occultus,  et  matrimonium  publice 
celebratum  fuerit. 

Adam.  — Quomodo  Adam  creatus  sit,  de  ejus  scientia 
ac  justitia  originali,  I,  427  et  seqq.  Quale  praeceptum  Ad;e 
a Deo  datum,  455,  454.  — De  peccato  Adae  et  Evae,  atque 
expulsione  e paradiso,  I,  456  el  srqq. 

Aii  juratio.  — De  adiuralione.  Quid  sit  et  quomoda,  II, 
253  et  seqq. 

Adoratio.  — De  praecepto  adorandi  Deum  mente  et 
corpore,  iliique  otferendi  sacrificia  et  alias  res,  II,  21,  25. 
De  adoratione  debita  Christo  ut  Deo.  Quid  et  quotuplex 
adoratio.  II,  669.  De  adoratione  sanctis  hominibus,  ange- 
lis et  Christo  Deo  Homini, ejusque  humanitati  exhibenda. 
11,671.  De  usu  et  adoratione  imaginum.  II,  G75.  De  usu 
et  adoratione  crucis.  II,  685. 

Angelus.  — De  natura  angelorum;  quando  et  ubi 
creati;  an  corporei;  eorum  numerus.  I,  239  et  seqq.  An 
omnes  angeli  sint  ejusdem  specificae  naturae;  an  dentur 
aliqui  solo  numero  differentes.  1,  247  , 251.  Dantur  in  an- 
gelis species  intelligibiles  sibi  concreatae  ad  intelligenda 
objecta  extra  se  posita,  i,  252  et  seqq.  Angeli  per  species 
sibi  concreatas  non  possunt  virtute  naturali  certo  cogno- 
scere futura  contingentia,  quae  pendent  a libero  arbitrio. 
I,  261  el  seqq.  Angeli  quo  superiores  sunt,  eo  per  uni- 
versaliores species  intelligunt.  I,  266.  Angelus  non  po- 
test naturaliter  alterius  angeli  internos  voluntatis  actus 
et  intellectus  cogitationes  certo  cognoscere,  sine  illius 
consensu  aut  manifestatione.  I,  270  et  seqq.  Quomodo 
angeli  suos  conceptus  et  affectus  aiiis  manifestant.  I,  276, 
277.  Angeli  non  possunt  naturaliter  res  creatas,  iu  sub- 
stantia supernalurales  certo  cognoscere;  possunt  tamen 
naturaliter  cognoscere  quosdam  effectus  qui  sunt  tantum 
supernalurales  quoad  modum.  1 , 283  et  seqq.  Angelus 
semper  aliquid  cogitat;  sed  non  omne  id  quod  potest  in- 
telligere.  1,289.  De  angeli  voluntate  in  puro  naturae  statu 
spectata;  de  ejus  libertate,  amore,  libera  electione,  mu- 
tabilitate. I,  291  et  seqq.  De  angeli  nbicatione.  I,  301. 
De  angeli  transitu  ab  uno  in  alium  locum.  T,  310.  De  an- 
geli potentia  ad  movendos  alios  angelos  et  alias  res.  I, 
514,515.  Quomodo  angeli  corpora  assumunt,  et  an  iis 
opera  vita  exerceant.  I,  316,  520.  De  gratia  quam  angeli 
in  via  habuerunt;  quse  mysteria  cognoverint  et  credide- 
rint; quomodo  sanctificati;  quid  meruerint.  1,522  ad  333. 
Angeli  sancti  in  tertio  post  suam  creationem  instanti 
suam  essentialem  beatitudinem , stabilem  nec  amplius 
unquam  augendam,  ex  meritis  tantum  procedentibus,  non 
ex  praevisis  sequentibus  acceperunt.  I,  335  et  seqq.  An- 
gelorum healitudo  accidentalis  potest  augeri.  I,  340.  An- 
geli, alii  sunt  assistentes,  alii  ministrantes ; alii  alios  illu- 
minant,et  quomodo.  J,  341  ad  550.  De  angelis  custodibus, 
i 351  et  seqq.  De  peccato  malorum  angelorum.  I,  358  et 


seqq  An  angeli  in  primo  sus  creationis  instanti  pecca- 
rint,  aut  peccare  potuerint.  I,  577  et  seqq.  De  modo  an- 
gelico Annuntiationis;  de  ejus  tempore  ac  loco,  et  ue 
modo  Christi  conceptionis.  II,  707  et  seqq. 

Anima. — De  divisione  anims  in  rationalem  , sensiti- 
vam et  vegetativam.  1,  475  eL  seqq.  An  anima  rationalis 
sil  spiritualis  et  immortalis,  adeoque  indivisibilis  1,481, 
482.  De  statu  anims  separato,  et  quomodo  cognoscat, 
etc.  I,  507,  509.  De  anims  Christi  moralibus  virtutibus, 
donis  Spiritus  sancti,  gratiis  gTatis  datis.  II,  598,  599. 

Antichrislus.  — De  Antichristo.  II,  807. 

Apparitio.  — De  apparitionibus  Dei  et  angelorum  ante 
Verbi  incarnationem,  i,  356.  De  apparitionibus  post  re- 
surrectionem. II,  787. 

Ascensio.  — De  Christi  ascensione  et  sessione  ad  dexte- 
ram Patris.  II,  799,  801. 

Attritio  — De  attritione,  quid  sit  attritio;  an  possit 
fieri  contritio.  II,  1070. 

B 

Baptismus.  — De  baptismi  institutione,  materia,  forma, 
unitate,  it,  869-875.  Ite  baptismi  ministro  et  patrino. 
Ii,  876,  878.  De  baplismo  adultorum  et  parvulorum.  II, 
879  et  seqq.  De  baptismi  effectibus  et  necessitate.  II, 
884  et  seqq.  De  dispositione  necessaria  ad  effectum  ba- 
ptismi, et  quomodo  baptismus  valide  susceplus,  ablata 
fictione  seu  obice  conferat  suum  effectum , Ii,  889.  De 
baptismi  caeremoniis.  II,  899. 

Bealitudo.  — De  bealitudine  hominis  objecliva  et  for- 
mali generice  sumpta.  I,  517  et  seqq.  De  specifica  super- 
naturalis  beatitudinis  formalis  essentia.  I,  521.  De  beato- 
rum intellectus  perfectionibus.  523  et  seqq.  De  appetitu 
beatitudinis.  1 , 534.  De  ocio  beatitudinibus  evangelicis. 
1,831, 832. 

Bellum.  — De  bello  et  duello.  I,  1179,  1183. 

Blasphemia.  — De  blasphemia.  1!,  73. 

Bonitas.  — De  bonitate  el  malitia  objectiva  aetuum.hu- 
manorum.  I,  553.  De  bonitate  et  malitia  formali  interio- 
rum actuum  humanorum  ex  objecto,  ex  circumstantiis  et 
ex  fine.  I,  556  et  seqq. 

c 

Castitas.  — De  simplici  rasliiatis  volo,  ad  quid  obliget; 
an  irritet  matrimonium  subsequens;  an  irrilet  jam  con- 
tractum ; ad  quid  obliget  post  contractum,  II,  405  et  seqq. 
De  voto  castitatis  conjugum.  Ii,  409.  An  solus  papa  pos- 
sit dispensare  in  simplici  castitatis  volo.  If,  411.  De  voto 
castitatis  annexo  sacris  ordinibus,  et  a quo  tempore.  II, 
4t  1.  An  in  votum  sacris  ordinibus  annexum  possit  cadere 
dispensatio.  II,  416.  De  vi  et  antiquitate  solemnis  voti 
castitatis  religiosae,  an  hoc  dissolvat  matrimonium  ratum, 
an  etiam  consummatum.  II,  420  et  seqq. 

Censura.  — De  censuris  ecclesiasticis  quotuplex;  quis 
possit  instituere  aut  ferre  censuras.  II,  121 5 et  seqq.  De 
modis  ferendi  censuras,  et  de  censura  quae  vel  a jure  vel 
ab  homine  fertur.  11, 1219.  De  causa  oh  quam  possit  ferri 
censura.  II,  1225.  In  quos  ferri  potest  censura.  II,  1255 
et. seqq.  Generales  effectus  censura  ei  de  n.ouis  quibus 
potest  tolli,  et  a quo.  II,  1235  et  seqq. 

Cessatio.  — De  cessatione  a divinis  quid  et  quotuplex  : 
e os  effectus;  cur  et  quomodo  ferenda  ac  tollenda.  II, 
1515  et  seqq. 

character.  — De  charactere  quem  imprimunt  sacra- 
menta legis  nov®.  II,  8 49. 

Charilas.  — De  charitate,  ejusque  materiali  et  formali 
objecto,  ac  de  ejus  ordine.  I,  1157  et  seqq.  De  actu  et 
habitu  charilatis.  1, 1160,  1162.  De  praeceptis  charitatis; 
de  praecepto  amaudi  inimicos  ac  peccatores.  I,  1165  et 
seqq. 

Christus.  — Testimonia  quibus  demonstratur  Christum 
esse  verum  hominem  et  verum  Deum.  II,  542.  An  Christi 
opera  fuerint  infiniti  valoris  ad  satisfaciendum.  II,  547. 
De  Christi  corporis  perfectionibus  et  defectibus.  II,  625. 
De  idiomatum  communicatione  in  Christo.  II,  631.  De 
Christi  circumcisione,  prasenialione  et  vita  usque  ad 
anuum  tricesimum.  II,  717-721 . De  Christi  pradicalione 
et  miraculis  11,742  et  seqq.  Quo  aetatis  anno,  mense, 
die,  hora,  Christus  mortuus  est.  11,763.  De  iis  quae slalim 
post  mortem  Christi  acciderunt.  II,  764.  De  Christi  pas- 
sione, morte  et  prodigiis.  III,  748  et  seqq. 

Concilium.  — De  concilio  generali.  1 , 1105  et.  seqq. 

Concursus. — An  concursus  Dei  ad  actus  supernaturales 
sit  supernaturalis  ordinis.  I,  853  et  seqq.  An  prater  si- 
m ltaneum  Dei  concursum  requiratur  alius  praevius  in- 
fluxus in  causam  secundam  tam  necessariam  quam  libe- 
ram, in  ejus  potentia  receptus.  1 , 856.  An  pravius  Dei 
concursus  pradeterminans  sit  necessarius  voluntati,  ut 
liberos  suos  actus  tum  naturales  tum  supernaturales  eli- 
ciat. I,  862. 

Confessarius. — De  facultate  eligendi  confessarium  ; 
quis  hanc  dare  possit.  II,  1150.  De  qualitate,  idoneitate, 
bonitate,  scientia  confessorii  juxta  jus  novum  et  anti- 
quum; de  ejus  approbatione.  II,  151  et  seqq. 

Confessio.  — De  confessione  saeramentali,  ejus  inte- 
gritas quoad  omnia  peccata  mortalia,  et  eorum  numerum, 
diversas  eorum  species,  aliasque  circumstantias;  quo- 
modo in  periculo  mortis.  11,  1104  et  seqq.  De  confessio- 
nis praecepto  divino  et  ecclesiastico.  II,  1150  et  seqq. 

Confirmatio.  — De  sacramento  confirmationis;  ejus 
institutione  et  essentia.  Ii,  905,  906.  De  sacramenti  con- 
firmationis effectu,  de  suscipientibus,  de  ministro,  de 
caeremoniis  et  obligatione  illud  suscipiendi.  11,  910  et 
seqq. 

Conscientia.  — Quid  conscientia;  quomodo  obliget.  I, 
575  et  seqq. 

Consuetudo.  — De  consuetudine,  de  bona  et  mala 
consuetudine,  de  praescripta  et  iiori  praescripta,  de  legis 
abrogatione  per  consuetudinem.  I,  701  ad  712. 

Cuntemplatio.  — De  conlemplationc.  II,  168.  De  via 
purgativa,  illuminativa,  unitiva.  11, 168, 169.  De  exstasi. 
11,  172. 

Contritio.  — De  contritione,  an  includat  Dei  amorem 
super  omnia,  et  propositum  non  amplius  peccandi;  an  ad 
eam  requiratur  intensio  et  duratio.  II,  1065  et  seqq. 

Correctio.  De  praecepto  fraternae  correctionis.  I,  1172. 
De  ordine  servando  in  praleplo  charitatis  et  misericor- 
di®. 1, 1 174. 

Creatio.  — De  creatione  cadi,  terra,  elementorum  et 
angelorum.  I,  405  et  seqq.  An  sex  creationis  dies  fuerint 
materiales,  an  vero  spirituales.  I,  414.  De  creatione  lu- 
cis, et  siogulorum  sex  dierum  operibus.  1,417  et  seqq.  , 

D 

D*mones. — De  poena  damni  daemonum;  de  Porum 
caecitate  et  obstinatione,  de  eorum  poena  sensus  sive  de 
jgne  materiali ; quomodo  hic  ignis  eos  cruciet.  1,  584  et 
seqq.  Quis  sit  d®monum  poenalis  locus;  an  sil  subordina- 
tio  in  eorum  ministeriis.  I,  597,  405. 

Decim».  — De  decimis  solvendis,  et  de  earum  solven- 
darum praicepto.  11,26.  Quinam  leneaulur  decimas  sol- 
vere; cui;  ubi;  quando.  2,51  et  seqq. 

Deus.  — Deus  necessario  exsistit;  idque  potest  natu- 
raliter demonstrari.  I,  11.  Dei  exsistentia  est  formaliter 
de  ipsius  essentia.  1,  14.  Dei  essentia  est  omnino  simplex 
sine  ulla  compositione  substantiali.  I,  16.  De  Dei  unitate, 
et  bonitate.  1,18,20.  Positiva  Dei  attributa  non  dislin- 
guunLur  formaiiter  seu  in  re,  ab  ipsius  essentia,  et  pra- 
dicanturde  Deo  essentialiter,  i,  24  et  seqq.  De  Dei  in- 
finitate, immensitate  seu  ubiquitale,  immutabilitate,  seu 
®teruitale,  incomprehensibilitale.  1,  ‘29  ad  35.  Deus  non 

potest  videri  oculo  corporeo.  1,  56.  Deus  clare  videtur 
per  intellectum  creatum;  el  hsec  visio  et  supernaturalis 
cuiiibel  intellectui  creato  et  creabili.  I,  37  et  seqq.  Deus 
videtur  a beatis  per  speciem  expressam,  non  per  im- 
pressam ; quamvis  per  hanc  non  repugnet  etiam  posso 
videri.  I,  41  et  seqq. 

Devoiio.  — De  devotione;  quid  sit;  an  sit  actus  reli- 
gionis. 11, 166,  167. 

Divinaiio. — De  divinatione  ; ejus  malitia;  divinatio 
per  astra,  per  sortes,  per  somnia,  etc.  II,  79-85. 

Donum.  — De  donis  Spiritus  sancti,  i,  828. 

F, 

Ecclesia  quid  sit ; quando  incepit;  ejus  perpetuitas, 
unitas,  visibilitas.  I,  1086  ad  1095. 

Electio.  — De  elecliune  et  consensu,  ac  imperio.  I, 
549  , 550. 

Eleemosyna.  — De  praecepto  eleemosyn®.  1,1168  et 
seqq. 

Eucharistia.  — De  Eucharistiae  institutore,  unitaie,  ne- 
cessitate, tempore  institutionis.  II,  916  et  seqq.  De  Eu- 
eharisti®  essentia  et  ejus  partibus  in  communi.  II.  922. 
An  panis  el  vinum  sint  propria  Eucharistiae  materia;  an 
possit  confici  sub  una  tantum  parte  ; an  debeat  maieria 
esse  prasens;  in  qua  parvitate  aul  magnitudine,  possit 
consecrari.  Ii,  926.  De  materia  remota,  seu  de  pane  et 
vino  ex  quibus  conficitur  Eucharistia.  11,950.  De  reaii 
Christi  praesentia  in  Eucharistia;  et  de  ejus  qualitate ; 
ejusque  comparatione  cum  naturali  corporis  Christi  prae- 
sentia. II,  955  et  seqq.  De  panis  et  vini  absentia  in  Eu- 
charistia. ac  transsubstantialione  in  corpus  et  sangui- 
nem Christi.  Ii,  955.  De  iis  quae  sub  singulis  speciebns 
Eucbarisli*,  specierumque  partibus  exsistunt.  11,  960, 
964.  De  iis  qu®  Christus  agere  aul  pali  potest  in  Eucha- 
ristia. 11,  965.  De  apparationibus  eucharisticis,  et  de  iis 
qnoe  pati  aul  agere  possunt  species  sacramentales.  1 1, 
970,  975.  De  forma  seu  de  verbis  consecrationis  Encha? 
risli®.  II,  974  el  seqq.  De  suscipientibus  Eucharistiam, 
ejusque  effectibus.  Ii,  984  et  seqq-  De  animae  et  corpo- 
ris dispositione  necessaria  ad  suscipiendam  Eucharistiam. 
II,  995  et  seqq.  De  praecepto  divino  et  ecclesiastico  sus- 
cipiendi Eucharistiam.  II,  1006,  I0C9.  De  pracepto 
communicandi  sub  una  aut  duabus  speciebus,  11,  I0U)  et 
seqq. 

Excommunicatio.  — De  excommunicatione.  Quid  sit, 
et  quotuplex.  De  primo  ejus  effectu  qui  est  privatio  ora- 
tionum et  suffragiorum  Ecclesiae.  II,  1242  et  seqq.  De 
secundo  excommunicationis  effectu,  qui  esi  privatio 
passivas  communicationis  sacramentorum,  II,  1216.  De 
tertio  excommunicationis  effectu,  qui  est  privatio  aeliv® 
administralionis  sacramentorum  et  sacrificii  missie.  II, 
1218.  De  quarto  excommunicationis  effectu,  qui  est  pri- 
vatio divinorum  officiorum  et  aliarum  rerum  sacrarum. 
II,  1252.  De  sexto  et  quinto  excommunicationis  effectu, 
qui  est  inhabilitas  ad  beneficia  ecclesiastica  eorumque 
fructus;  ac  privatio  jurisdictionis  ecclesiastic®,  II,  1255 
et  seqq.  De  septimo  excommunicationis  effectu,  qui  est 
privatio  communicationis  civilis.  11,  1259.  De  octavo  ex- 
communicationis effectu,  qui  est  privatio  communicationis 
forensis;  v.  gr.  officii  judicis,  actoris,  advocati,  tabellio 
nis,  tutoris,  elc.  II,  1262.  Quis  etob  quam  causam  possil 
excommunicare  et  excommunicari.  Qu®  forma  servanda 
in  ferenda  excommunicatione.  II,  1266.  De  absolutione 
ab  excommunicatione.  II,  1268.  De  excommunicationibus 
paps  reservatis  in  bulla  Cuens,  et  in  jure.  II,  1272  et  seq 
I)e  excommunicationibus  in  jure  non  reservatis.  II,  1279. 
De  excommunicatione  minori ; quid  sit,  et  ejus  efiectus  ; 
quomodo  el  cur  incurratur.  II,  1282. 

F 

Festum.  — De  festorum  institutione,  de  die  Dominica , 
de  festis  sanclissim*  Trinitatis,  Christi,  beat®  Virginis 
et  aliorum  sanctorum.  II,  45  et  seqq.  An  peregrini  te- 
neantur servare  festa,  elc.  II,  49.  Qu®  actiones  in  festis 
prsci piantur.  11,50.  Quis  possit  dispensare  in  obliga- 
tione festi.  II,  61. 

Fides.  — De  fidei  objecto  materiali  seu  subjeclo. 
1,1016.  De  fidei  objeclo  formali.  I,  1050.  Qualis  pro- 
positio objecti  fidei  requiratur  ad  credendum  fide  Chri- 
stiana. 1,  1061.  De  evidentia  credibililalis  mysterio- 
rum fidei.  I,  1062.  De  infallibilibus  fidei  regulis,  quales 
sunt  sacra  Scriptura,  traditio,  Ecclesia  universalis,  conci- 
lium generale,  papa.  1.  1065  et  seqq.  De  actu  fidei.  I, 
1075  De  habitu  fidei.  I,  1080.  De  fide  prout  est  gratia 
cratis  data.  1,  1083.  Fides  actualis  seu  aelus  ndei  est 
omni  adulio  necessarius  necessitate  medii  ad  salutem. 

1 1108  Quarumnam  rerum  fides  explicila  ante  et  pos! 
Christi  adventum  fuit  necessaria  ad  salutem.  I,  1110.  Do 

praceplo  interioris  fidei,  ad  quid  fides  explicil e ereden- 
dum  obliget,  et  ad  quos  actus.  1,1115  et  seqq.  De  prae- 
cepto exterioris  fidei,  seu  exterius  fidem  confitendi,  et 
quando  obliget.  T,  1117.  An  liceat  occultare  fidem,  et 
quomodo  I,  1118. 

Filiatio.  — De  filiatione  Christi  in  ordine  ad  Deum.  II, 
663. 

Finis.  — De  imis  causalitate  respectu  voluntatis  hu- 
manae. i,  511  et  seqq.  De  ultiuno  hominis  fine.  I,  515. 

G 

Gratia.  — Quid  est  gratia;  quid  gratia  iriereata  ei 
creata;  interna  et  externa  ; gratis  data  et  gratum  faciens; 
quotuplex  haec  et  illa.  1,  765  et  seqq.  Circa  gratiam  er- 
rores Judaeorum,  Pelagianorum,  Semipelagianorurn,  Cal- 
vini, Lutheri.  I,  775  ad  781.  Quid  pontifices,  bulla,  Pa- 
tres sLatuerunl  circa  gratiae  materiam.  I,  781  et  seqq.  An 
gratia  ad  omnem  moralem  cogitationem  honestam,  ad 
quodvis  bonum  opus  morale  naturalis  ordinis,  et  ad 
quasvis  legi  naturali  repugnantes  tentationes  vincendas 
sit  necessaria,  i,  783.  An  bomo  in  statu  naturae  lapsae 
posset  sine  gratiae  auxilio  amare  Deum  ut  auctorem  na- 
tur», et  finem  naturalem.  I,  787.  An  gratia  sit  necessaria 
ad  initium  fidei.  1,  789.  An  ad  sperandum  et  ad  amandum 
Deum  ut  gratiae  auctorem,  requiratur  grati®  auxilium, 
i.  823  et  seqq.  An  ad  servanda  praecepta  supernaturalia 
de  actibus  internis  et  externis  requiratur  gratia.  1,  852  et 
seqq.  De  gratia  excitante  et  adjuvante.  1,855  et  seqq. 
De  gratia^  adjuvante  physice  et  moraliter.  I,  846.  An 
gratia  operans  et  eooperans  distinguatur  ab  excitante  et 
adjuvante.  I,  852.  Quid  gratia  sufficiens.  I,  867  et  seqq. 
An  gratia  sufficiens  detur  omnibus  hominibus,  etiam 
reprobis.  1,873.  De  eoncordia  liberi  arbitrii  cum  neces- 
siiale  sufficientis  auxilii  'prsevenientis.  I,  882.  De  gratia 
efficaci;  et  quotuplex.  I,  883.  In  quo  consistit  grati®  ef- 
ficacia. Non  consistit  in  modo  pradelerminandi.  i,  885. 
Gratia  efficax  aut  vocalio  efficax  explicatur  per  congrui- 
tatem  vocationis.  I,  892.  Concordia  grati®  efficacis  cuna 
libero  arbitrio  per  vocationem  congruam.  I,  894.  Concor- 
dia grati»  efficacis  cum  gratuita  pradestinalorum  ele- 
ctione. f,  902.  Quid  sit  gratia  habitualis.  I,  903  et  seqq. 
An  gratia  habitualis  distinguatur  realiler  a charilate. 
1,914.  An  gralia  habitualis  formaliter  constituat  homi- 
nem Deo  gratum,  filium  Dei  adoptivum,  haeredem  vitae 
jetern».  I,  920.  An  justificatio  sit  positivus  grati»  efTeclus 
formalis.  I,  922.  Quomodo  gratia  habitualis  augeatur,  I, 
965  et  seqq.  An  gratia  possit  amitti,  et  quomodo;  an 
gra  ia  amissa,  amittantur  simul  fides  et  spes.  1,991  et 
seqq.  De  gralia  habituali  et  actuali  anim®  Christi,  II,  260. 
De  gratia  capitis  qu»  est  in  Christo.  II,  602. 

H 

Habitus.  — De  habitibus  bonis  seu  virtutibus.  1,582. 
De  habilibus  malis,  seu  vitiis.  I,  585. 

H»resis. — De  baresis  peccato,  et  ejus  essentia.  J, 
1151.  — De  prohibitione  librorum  h®relicorum.  1, 1157. 
De  spiritualibus  h®relicorum  poenis;  de  eorum  excom- 
municatione et  vitatione,  i,  1141  et  seqq.  De  temporaji 
h®retieorum  poena,  seu  bonorum  confiscatione.  I,  1145. 
De  corporalibus  haereticorum,  eorumque  fautorum  poenis. 

I,  1147. 

Henoch.  — De  Henoch  et  Elia  secundi  advenlus  Christi 
praecursoribus,  II,  8 12. 

Hor®  eanonic®.  — De  horis  canonicis,  earumqne  anti- 
quitate, partibus,  divisione  et  modo  eas  recitandi.  II,  185 
et  seqq.  Quinam  ad  horas  canonicas  teneantur.  II,  188. 
De  modo  et  tempore  horas  canonicas  reeitandi.  II,  192, 
194.  Quomodo  beneficia Li  ad  horas  canonicas  teneantur. 

II,  196.  De  causis  abhorarum  recitatione  excusantibus.  II, 
206. 

Humani  actus.  Vide  Bonitas.  — De  humanorum  actuum 
circumstantiis.  I,  547. 

I 

Idololatria.  — Quid  sit  idololatria;  istius  peccati  gravi- 
tas et  pcena,  II,  77  el  seqq. 

Immunitas.  — De  immunitate  Ecclesiae.  II,  67. 
Incarnatio.  — Incarnaiionis  convenientia  et  necessitas, 
ad  hominis  lapsi  reparationem.  II,  545.  An  voluntas  in- 
carnationis io  Deo  pracesserit  Ad*  peccati  pr®scienliam; 
et  an  futura  fuisset,  si  Adam  non  peecasset.  II,  558,  562. 
An  sola  persona  Filii  fuerit  incarnata.  JI,  581.  An  persona 
creata  possit  hypostatice  uniri  alteri  natur®  creat®.  II, 
585.  An  alia  natura  substantialis  quam  humana  possit  as- 
sumi a persona  divina,  II,  586.  An  Christus  assumpserit 
omnes  humani  corporis  paries  integrales  et  alias.  II,  590. 
An  caro  el  anima  Christi  prius  lempore  exstiterit  quam 
J-ycostatice  Verbo  uniretur.  11,  592.  De  ordine  naturae 


jnxta  quam  Christi  anima,  corpus,  ejus  partes  fuerunt 
unita  Verbo.  II,  593. 

indifferens.  — An  delur  actus  indifferens  voluntatis.  I, 
569. 

indulgentiae.  — Quid  indulgenti®;  de  potestate  eas 
concedendi ; earum  usus  antiquus,  i I,  1191  et  seqq.  De 
effecln  indulgenti®  totalis  et  partialis.  II,  1193.  De  the- 
sauro Ecclesi*  ex  quo  indulgenti®  dispensantur.  II  , 
1198.  De  vivis  fidelibus  quibus  indulgenti*  prodesse  pos- 
sunt : de  habituali  et  actuali  dispositione  ad  eas  lucran- 
das, II,  1202  et  seqq.  De  defunctis  quibus  indulgenti» 
prodesse  possunt  per  modum  suffragii.  II,  1206.  De  causa 
finali  oh  quam  concedi  possunt  ac  debent  indulgenti*. 
Ii,  1208.  Quomodo  papa  et  episcopi  possunt  indulgentias 
concedere,  et  quibus.  II,  1210.  De  forma  in  concessione 
indulgentiarum  servanda.  H,  1215.  De  duratione  et  revo- 
catione indulgentiarum.  H,  1214. 

Inferi.  — De  auim®  Christi  descensu  ad  Inferos.  II, 
760  et  seqq. 

Infidelis.  — An  cogi  possint  infideles  ad  suscipiendam 
fidem.  I,  1127  et  seqq. 

Infidelitas.  — De  peccato  infidelitatis  et  ejus  gravitate. 

I,  1123  el  seqq. 

Ingressus.  — De  ingressu  religionis.  Qu®nam  ad  eurn 
*tas requiratur;  quinam  sunt  capaces  eam  ingredi.  Ii, 
559  et  seqq.  Qu*narn  forma  servanda  ad  valitudinem  in- 
gressus religionis.  Ii,  377. 

Innocentia.  — De  statu  innocenti»,  si  Adam  non  pee- 
casset. I,  463  el  seqq. 

Intellectus.  — Quomodo  intellectus  noster  eognoscat. 

I,  501. 

Interdictum.  — De  interdicto;  quid  et  quotuplex  est  ; 
de  ejus  effectibus  qui  sunt  privatio  sacramentorum,  el 
prohibitio  divinornm  officiorum,  miss*,  etc. ; item  prohi- 
bitio sacr®  sepulturae  et  ingressus  ecclesi*.  II,  1501  et 
seqq.  Quis  possit  interdicere  et  interdici,  et  ob  quarrs 
causam.  11,  1510.  De  interdictis  ipso  jure  talis.  II,  151 2-. 
De  interdicti  relaxatione.  II,  1315. 

Involuntarium.  — De  involuntario  el  coacto.  1,  540. 

Irregularitas.  — Quid  sit  irregularitas  et  ejus  effectus. 

II, 1317.  Ob  quam  causam  incurritur  irregnlarilas,  et 
quotuplex.  II,  1519.  Quomodo  irregularitas  loilitur,  ma- 
xime per  dispensationem.  Ii,  1524.  irregularitas  qu®  con- 
trahitur per  usum  seu  suseeptionero  sacramenti.  11,  1325. 
De  irregulari lale  qu*  contrahitur  ob  baresim,  eb  apo- 
stasiam, el  ob  quodvis  homicidium  sive  justum  siveinju- 
stum.  II,  1528.  An  judex,  testis,  accusator,  ministeria 
causa  sanguinis,  et  occidentes  in  bello  justo  fiant  irregu- 
lares. Ii,  1357  et  seqq.  De  irregularitate  qu*  ex  infamia, 
ex  bigamia,  ex  natalium  defectu,  etc.,  personali  oefectui 
inculpabili,  etc.,  contrahitur.  II,  i340,  1344. 

J 

Jejunium.  — De  Christi  jejunio.  II,  741. 

Joannes. — De  Joanne  Christi  praeursore;  de  ejus 
sanctitate  et  baptismo.  II,  732. 

Josepb.  — An  Joseph  fuerit  faber  lignarius;  quam  san 
ctitatem  Josepb  habuerit.  II,  706. 

Judicium.  — De  judiciaria  Christi  potestate  et  ejus  usu, 
in  judicio  particulari.  11,802.  De  judicio  universali;  de 
ejus  loco  el  tempore.  II,  803  el  seqq.  De  signis  qu®  judi- 
cium universale  pracedent.  II,  813.  De  Christi  judicis 
adventu  in  judicio  universali,  ejusque  assessoribus;  de 
apparitione  signi  erucis,  manifestatione  conseientiarum, 
et  sententia  Christi.  II,  815  et  seqq.  De  statu  Christi  et. 
mundi  post  judicium  universale.  II.  821. 

Juramentum. — De  juramento.  Quid  requiritur  ad  li- 
cite jurandum.  De  juramento  assertorio  et  promissorio. 
fi,  209  et  seqq.  De  forma  et  variis  formulis  jurandi.  II, 
215.  De  personis  qu®  jurare  possunt.  Ii,  217.  An  jura- 
mentum injuria,  melu,  dolo  extortum,  obliget.  II,  224  et 
seqq.  An  juramentum  proimssorium  de  re  mala  obliget. 
H,  250.  An  juramentum  promissorum  de  actu  contra  le- 
gem humanam  aut  bonos  mores  civiles  obliget.  II,  233. 
An  juramentum  in  dubio  obliget.  H,  240.  An  juramentum 
promissorium  relaxari  aut  irritari  possit.  Ii,  243  et  seqq. 
De  consuetudine  incaute  jurandi.  II,  250.  An  liceat  jura- 
mentum ab  eo  qui  per  falsos  deos  juraturus  est,  aut  peje- 
raturus. fi,  253. 

Justifieatio.  — An  hominis  justificatione  fiat  vera  pec- 
catorum remissio ; an  justificatio  et  peccatorum  remissio 
sini  unum  et  idem.  I,  929,  930.  Actus  qui  sunt  disposi- 
tiones ad  justificationem.  I,  961. 

L 

I.ex.  — De  legum  necessitate,  perpetuitate,  promul 
gatione,  de  legislatore  !,  613  et  seqq  De  lege  aterna  ac 
naturali.  I,  621.  An  in  ege  naturali  ab  humana  aut  divina 

poteslate  dispensari.  I.  629,  650.  De  jure  gentium.  I, 
632.  De  lege  civili.  Quis  eam  ferre  possit,  et  quomodo 
obliget.  1,  633.  De  legis  civilis  promulgatione  et  accepta- 
tione. I,  6i2,  613.  De  lege  canonica  seu  ecclesiastica: 
quis  eam  possit  ferre;  de  ejus  promulgatione  quomodo 
obliget.  1,637  et  seqq.  De  lege  poenali;  et  quomodo 
obliget.  1,  670  et  seqq  An  leges  vectigalium  obligent  in 
conscientia.  I,  679.  De  legibus  irritantibus.  1,  660.  De 
legis  humanae  interpretatione  et  cessatione.  I,  b87  et 
seqq.  De  legis  humanae  dispensatione.  I,  691.  De  legis 
humanae  abrogatione.  1,  701.  Lex  vetus  per  Moysem  a 
Deo  data  est.  De  ejus  fine,  materia,  forma,  tempore,  loco. 
],  753  et  seqq.  An  lex  vetus  justificaret ; au  sit  nunc 
abrogata;  quando;  an  sit  nunc  mortifera.  1,  739  ad  744. 
De  nova  lege  gratis;  de  ejus  materia,  forma,  justificatione, 
perfectione,  quando  coepit  omnes  obiigare.I,  749eiseqq. 

Libertas.  — Quid  potentia  libera;  quaenam  necessitas 
repugnet  ejus  libertati.  I,  736.  De  libertate  humanae  vo- 
luntatis Christi.  II,  656  et  seqq. 

Lignum.  — De  ligno  vitae.  I,  443. 

Lucifer.  — De  Luciferi  dignitate,  peccato,  et  pcena.  I 
363  et  seqq. 

Lumen.  — De  lumine  gloriae.  I,  32  et  seqq. 

M 

Magi.  — De  Magis,  Christi  nati  adoratoribus.  II,  713. 
Magia.  — Magiae  species  et  opera.  11,  87. 

Maleficium.  — Quid  sit  maleficium.  Quomodo  licite 
solvi  possit,  11,  89. 

Malitia.  — In  quo  consistit  malitia,  et  unde  desumitur. 

I,  364  et  seqq.  De  formali  exteriorum  actuum  humanorum 
malitia  et  bonitate.  I,  570  et  seqq. 

Maria.  — An  45.  Virgo  vere  fuerit  mater  Dei  et  homi- 
nis; et  quanta  sil  istius  maternitalis  digoitas.  II,  687.  De 
parentibus  B.  Virginis  et  de  immaculata  ejus  conceptio- 
ne. II,  690.  Quantam  gratiam  B.  Virgo  accepit  in  prima 
sua  sanctificatione ; an  ita  confirmata  fuerit  in  gratia,  ut 
ne  venialiter  quidem  potuerit  peccare,  fomiternqiie peccati 
exstinctum  habuerit.  II,  696  et  seqq.  An  B.  Virgo  usum 
rationis  habuerit  ab  initio  sus  conceptionis,  et  per  propriam 
dispositionem  sanctificata  fuerit.  11,699.  B Virgo  in  conce- 
ptu Filii, in  ejus  partu  et  post  partum  semper  virginitatem 
servavit.  II,  701.  An  B.  Virgo  fuerit  prima  qua;  virginita- 
tis votum  fecerit ; et  quando.  II,  703.  An  B.  Virgo  verum 
matrimonium  inierit  cum  Josepho;  quando,  et  in  qua  aela- 
te.  II,  704.  De  perfectione  gratiae  et  meritorum  B.  Vir- 
ginis. II,  721.  De  scientia  et  sapientia  B.  Virginis  in  statu 
viae.  11,  724  et  seqq.  De  gratiis  gratis  datis  B.  727.  De 
B.  Virginis  morte,  assumptione,  cultu,  intercessione.  II, 
727  et  seqq.  An  B.  Virgo  potuerit  saltem  de  congruo  me- 
reri esse  matrem  Dei.  II,  578. 

Martyrium.  — De  martyrio  seu  baptismo  sanguinis. 

II,  895' 

Memoria.  De  memoria.  I,  504. 

Meritum. — Quid  sil  meritum  et  in  quo  actu  consistat. 
I,  1001  et  seq.  An  internus  actus  junctus  cum  externo  sit 
magis  meritorius  quam  solus  internus  sine  externo. 
I,  1006,  1007.  Conditiones  requisitae  ad  meritum  de  con- 
digno, 1, 1010.  An  quis  possit  mereri  alteri  de  condigno. 

I,  1017.  De  meriti  augmento.  1,  1022.  Quid  meritum  _de 
congruo,  et  conditiones  ad  illud  rcquisifie.  1, 1030,  1037. 
De  merito  Christi,  et  per  quos  actus  meruerit.  11,  641, 
642.  De  iis  quae  Christus  sibi,  hominibus  et  angelis  meruit. 
II  644etseq.  De  reviviscentia  meritorum  mortifica  torum. 

II,  1090.  „ . 

Messias.  — Testimonia  quibus  demonstratur  Messiam 

jam  venisse.  II,  539. 

Miraculum.  — De  poteslate  animae  Christi  ad  facienda 
miracula  et  alia  supernaluralia.  II,  617. 

Misericordia.  — De  virtute  misericordiae.  1, 1164. 
Missa.  — De  missae  sacrificio,  au  sit  verum  sacrificium. 
II,  1019  et  seqq.  De  ofTerentibus  missae  sacrificium;  pro 
quibus  offertur;  ejus  effectus  et  valor.  II,  1028  et  seqq. 
De  tempore,  loco  , et  vasis  sacris  ad  eelebrandum  missae 
sacrificium  requisitis.  11,  1058  et  seqq.  De  praeparatione 
ad  missam,  vestibus  sacris,  ritibus  verborum  et  actionum. 
11,  1047,  1049.  Demissae  stipendio.  II,  1051.  De  ministro 
ad  inserviendum  missae;  et  de  praecepto  audiendi  missam. 
11,1055. 

Missio.  — De  missione  divinarum  personarum;  quid 
illa  sit,  quibusnam  personis  conveniat;  quotuplex. 
1,  231  et  seqq. 

Moniales.  — De  monialiiim  clausura  quoad  ingressum 
cl  egressum  monaslerii.  II,  439,  440. 

Morale.  — De  morali  actu.  I',  551. 

N 

Nativitas.  - De  Christi  nativitate,  loco  et  prodigiis. 
712  et  seq. 


Natura. — Homo  solis  naturae  viribus  potest  sine  gratia 
bonum  opus  morale  perficere.  I,  127  et  seqq.  Bonum 
opus  morale  ordinis  naturalis  non  potest  esse  causa  pra*- 
destinationis  quoad  aliquem  ejus  effectum.  1,  154.  De 
statu  naturae  purae  , integrae  , lapsae;  de  statu  innocentia 
et  gratiae;  quid  in  his  statibus  possit  homo  operari.  I, 
770  ad  775. 

Novitiatus.  — Quae  sint  de  novitialus  substantia ; an  ad 
novitiatum  sit  necessarius  annus  uritis  integer  el  conli- 
nuus.  II,  367,  568.  An  novilius  teneatur  ad  regularum  ob- 
servantiam, et  an  possit  beneficia  habere.  11,  569. 

o 

Obedieniia.  —DeobediemiaChristi.il,  655.  De  obe- 
dientiaii  virtute  in  creaturis  ut  sunt  elevatae  tanquam  Dei 
instrumenta.  11,  62! . De  obedientise  religiosae  volo  sim- 
plici; ad  quid  obliget;  quomodo  violetur.  II,  423  et 
seqq. 

Odium.  — Dei  et  proximi  odio.  1,1167. 
Omnipotentia.  — De  Dei  omnipotentia.  I,  90,  91. 
Oratio.  — De  oratione  Christi  in  via  et  in  patria. 
11,636.  Quid  oratio  et  quotuplex;  an  sil  actus  super- 
naturalis.  II,  149.  An  possint  a nobis  orari  angeli  el 
sancti  , el  ipsi  pro  nobis  orare.  II,  152,  loi.  Pro  "quibus 
ossumus  orare,  if,  155.  Quomodo  possumus  orare  Deum 
ona  et  mala  temporalia.  II,  i 57  et  seqq.  Oratio  est  actus 
meritorius,  salisfactorius,  et  impetratorius.  II,  160.  De 
praecepto  orationis,  el  quando  obligat.  11,163.  De  oratione 
mentali  el  ejus  circumstanliis.il,  163.  De  vocali  oratione, 
ejus  attentione , aliisque  circumsianliis.  II,  157  el  seqq. 
De  oratione  Dominica  , parvo  officio  B.  Virginis  , litaniis, 
salutatione  angelica,  rosario,  antiphonis,  etc.  II,  180.  et 
seqq. 

P 

Paganismus.  — De  paganismo  et  Judaismo.  I,  1 125. 
Paradisus.  — De  paradiso  terrestri.  432,  453. 

Pascha.  — De  Paseliate  Judaeorum  , an  celebrarint 
Pascha  eo  die  quo  Christus  pridie  suae  mortis  celebravit. 
II,  761. 

Passio.  — Quid  sit  passio  et  quotuplex.  I,  579  et 
seqq. 

Paupertas.  — De  paupertatis  religiosae  voto,  et  ejus 
materia  : quomodo  violetur  II,  591,  592.  Paupertatis  re- 
ligiosae voti  solemriitas  quando  incepit,  et  quomodo  viole- 
tur. II.  593.  597. 

Pax.  — De  pace.  T,  1478. 

Peccatum.  — Quid  sit  peccatum.  I,  585.  De  peccato 
mortali  el  veniali,  i,  587.  De  peccato  commissionis  et 
omissionis,  1,  694.  De  peccato  in  intellectu  , iu  voluntate 
et  in  appetitu  sensitivo,  seu  concupiscentia.  I,  597  el 
seqq.  An  Deus  sit  causa  peccati.  1,601 . De  poena  peccati 
mortalis  et  venialis.  I,  605,  60 1.  De  peccato  habituali.  I, 
605.  De  peccato  originali , et  de  ejus  poena  in  hac 
futura  vita.  I,  606-6H.  An  peccatum  mortale  possit 
subsistere  cum  actu  amoris  Dei,  aut  cum  gratia  habituali. 
I,  958.  An  homo  possit  vitare  loi  a vita  omnia  peccata, 
venialia  cum  gratia  ordinaria.  I,  975.  An  Christus  peccare 
potuerit.  II,  627.  An  qui  peccavit  morlaliter,  teneatur 
poenitere  sub  praecepto,  et  stalim  quidem  post  commis- 
sum peccatum,  11. 1094.  De  potestate  remittendi  peccata 
a Christo  data,  if,  1099. 

Perjurium.  — De  perjurii  peccato.  II,  249. 
Perseverantia.  — De  dono  perseverantiae  finaTis.  I, 
981. 

Petrus.  — Quomodo  Petrus  et  alii  apostoli  suam  a 
Christo  potestatem  acceperunt;  et  quomodo  Petri  pote- 
stas permaneat  in  Romano  pontifice.  1, 1095  el  seqq. 

Poenitentia.  — De  poenitentiae  virtute;  objecto  mate- 
riali et  formali,  ac  ejus  actibus.  II,  1058  et  seqq.  De  actu 
et  habitu  aique  effectu  poenilenliaequi  est  remissio  pec- 
cati, II,  1072, 1074.  De  necessitate  poenitentiae  ad  remit- 
tenda peccata  mortalia.  11,  1076.  De  remissione  peccato- 
rum venialium.  II,  1081.  De  institutione  ac  necessitate 
sacramenti  poenitentiae.  II,  1102  De  materia  ac  forma 
sacramenti  poenitentiae.  II,  1004,  1006.  De  dolore  neces- 
sario ad  effectum  sacramenti  poenitentiae;  et  an  possit 
esse  informe.  II,  1108  et  seqq.  De  ministro  sacramenti 
poenitentiae  habenle  ordinariam  aut  delegatam  potesta- 
tem 11,  1125  el  seqq.  De  ministro  saeramenLi  poenitentiae 
quoad  casus  reservatos,  1155.  De  modo  absolvendi  a casi- 
bus reservatis.  II,  1140.  .. 

Pontifex.  — An  episcopus  Romanus  sit  ex  Christi  insti- 
tutione universalis  Ecclesia;  pontifex.  I,  1100.  An  fide 
constet  hunc  hominem  esse  verum  summum  pontificem  ; 
et  an  possit  a sua  dignitate  excidere,  I,  1102  et  seqq. 

Potentia.  — De  objecto  et  subjecto  potentiae  vegetari 
vae,  ej usque  actionibus  quae  sunt  nutritio  et  generatio. 
I.  487,  488.  De  potentiis  cognoscitivis  earumque  actibus. 

I,  489.  De  potentia  intellectiva,  ejusque  objecto.  I,  499. 
De  potentia  appeliliva,  et  loco-motiva,  t,  505. 

Praedestinatio. — Datur  in  Deo  praedestinatio.!,  93. 
Praedestinationis  objectum  et  terminus,  i,  95,  90.  Scientia 
Dei  necessaria  ad  praedestinationem  , et  maxime  scientia 
conditionala  e (lectuum  contingentium.  1,  98.  Variae  opi- 
niones circa  actum  divinae  voluntatis  praedestinantis 
homines  et  angeios.  I,  100  et  seqq.  Homines  et  angeli 
fuerunt  praedestinati  in  eodem  signo  rationis.  I,  104. 
Praedestinatis  praeparat  Deus  voluntate  absoluta,  ornnia 
media  ab  ipsis  libere  exercenda.  I,  105.  Circa  media  prae- 
destinationis, absoluta  Dei  voluntas  intentionis  distingui- 
tur ratione  a voluntate  exseeutionis.  1 , 106.  Praeter 
jictus  intellectus  et  voluntatis  divinae  non  est  neces- 
sarius ad  praedestinationum  actus  imperii  ratione  ab  illis 
distinctus.  1,  107.  Quomodo  distinguatur  praedestinatio 
a providentia  et  a libro  vitae.  1,109,111.  Causae  phy- 
sicae praedestinationis  quoad  ejus  effectus.  I,  113.  Causa 
moralis  praedestinationis  ex  parle  hominis  quoad  ejus 
effectus.  Nulla  ejus  actio  ante  hanc  vitam  excogitata, 
nec  ulla  ejus  opera  meritoria  quae  facturus  fuisset,  si  in 
ajio  statu  fuisset  positus,  possunt  esse  ejus  causa.  1,  114. 
Nulla  hominis  aclio  ex  solis  naturae  viribus  procedens 
contra  Pelagianos  potest  esse  ejus  causa  meritoria  , imo 
nec  ejus  causa  vere  dispositiva.  I,  117.  Nulla  datur  ex 
parte  praedestinati  causa  motiva  praedestinationis  ad  glo- 
riam et  gratiam  sanctificantem.  I,  139,  140.  Nullus  purus 
homo,  nec  ipse  Christus  formaliler  meruit  aliis  praedesti- 
nationem quoad  liberam  divinae  electionis  determina  - 
tionem.  I,  141,  142.  De  praedestinationis  effectibus, 
nempe  gloria,  perseveranda  finali,  vocatione,  justifica- 
tione, actibus  supernaturalibus,  naturae  dotibus,  pec- 
cati permissione.  1,143  et  seqq.  Praedestinationis  infal- 
iibiiitas  et  immutabilitas  officit  hominis  iibertali.  I,  151. 
Deus  ab  aeterno  voluit  formali  volunlatis  affectu  salvare 
omnes  homines  qua  creare  decrevit , et  providit  illis 
omnia  media  sufficientia  ad  consequendam  salutem  , 
etiam  infantibus  sine  baptismo  morientibu*.  I,  131  ad 
153.  De  numero  praedestinatorum  et  reproborum.  I , 
163. 

Praelatus.  — De  praelatis  religionis ; de  eorum  sub- 
ordinalione,  electione,  duratione,  potestate  coerciliva, 
et  corporali  ac  dispensandi  cum  suis  subditis.  II , 442  et 
seqq.  Praelati  religionis  possunt  absolvere  suos  subditos 
a peccatis,  censuris,  poenis  ecclesiasticis,  et  reservare 
peccata.  II,  419  et  seq.  De  potestate  praelatorum  reli- 
gionis circa  administrationem  bonorum  temporalium  , 
collationem  ordinum,  benedictionem  rerum  aut  vesti- 
mentorum sacrorum.  Ii,  459. 

Privilegium.  — De  privilegio;  de  privilegio  reali  et 
personali;  de  remuneiativo,  perpetuo,  elc.  I,  711  et 
seqq.  De  privilegio  per  communicationem  , de  ejus 
confirmatione, ampliatione,  restrictione,  amissione.  I,  719 
et  seqq. 

Prophetia.  — De  dono  prophetiae.  1. 1085  et  seqq. 

Providentia.  — Dei  providentia,  I,  92. 

Purgatorium.  — Fide  certum  est  dari  purgatorium. 
Ejus  locus  determinatus  videtur  esse  sub  terra.  II,  1175 
et  seqq.  De  acerbitate  poenae  damni  et  sensus  animarum 
exsistentium  in  purgatorio.  II,  1176.  De  statu  gratiae  ani- 
marum in  purgatorio  exsistentium.  II,  1180. 

O 

Quando.  — An  circumstantiae  quando  et  quomodo  au- 
geant bonitatem  actus  interioris.  1,547,  518. 

Querimonia.  • — Querimoniae  operantium  in  vinea, 
Matth.  xxi.  I,  59,  60. 

R 

Regnum.  — De  temporali  Christi  regno,  II,  662. 

Regula. — De  regula  religiosa;  et  ad  quid  obliget. 

II,  433  et  seqq. 

Religio.  — De  religionis  objecto.  (1, 12.  De  religionis 
actibus.  11,  14.  De  religionis  habitu.  II,  15.  Quomodo 
religio  distinguatur  a fide,  spe,  charitate,  justilia,  dulia. 
11,  15.  Quid  sit  status  religiosus , et  quid  ad  eum  requi- 
ratur. II,  337  et  seqq.  An  Ecclesiae  approbatio  requiraiur 
ad  constituendam  religionem.  II,  316.  A quo  incepit 
religionis  status;  quis  ejus  auctor.  II,  350.  Quid  sit 
formaliler  professio  religiosa.  Quis  formalis  ejus  effe- 
ctus. II,  371.  An  defectus  consensus  aut  aetatis,  mei us, 
error  , dolus  , servitus  . matrimonium  reddant  profes- 
sionem religiosam  invalidam.  II,  572,  573.  Quomodo  re- 
ligiosus professus  teneatur  succurrere  pauperi  parenti.  II, 
576.  De  forma  faciendi  professionem  religiosam.  11,377. 
An  papa  possit  dispensare  in  professione  religiosa. 
II . 581.  De  professione  religiosa  invalida  : quomodo 
potest  esse  invalida.  II,  385.  Quando  religiosus  censendus 
sii  apostata  ; quas  ille  et  cooperatores  incurrant  pcenas. 

II,  461.  De  ejectis  a religione.  II,  463.  De  transitu  ah 
religione  ad  aliam.  II,  467,  Ad  quid  teneatur  religiosus 
factus  episcopus.  11,  471.  De  religionibus  militaribus; 
clericalibus,  m0n3chalibus.il,  475 etseqq.  De  religionibus 
monialium  ; de  earum  novitiatu,  professione,  obligatione. 
II,  478.  De  religionibus  SS.  Basilii,  Benedicti,  Hierony- 
mi, Augustini,  Praedicatorum,  Minorum,  Carmelitarum 
II,  479  et  seqq. 

Reprobatio-  — Quid  reprobatio;  in  quo  Dei  actu  con- 
sistat. 1, 155  et  seqq.  De  reprobatione  negativa  et  positiva 
et  ejus  effectibus.  1,  159  et  seqq. 

Resurrectio.  — De  resurrectione  in  genere.  II,  772. 
De  resurreciione  Christi,  ejus  causis,  tempore,  hora.  II, 
773  et  seqq.  De  integritate  et  perfectione  naturali  cor- 
poris Christi  resurgentis.  11,  779.  De  supernaturali  corpo- 
ris Christi  perfectione  post  resurrectionem.  II,  785.  An 
omnes  homines  sint  resurrecturi,  quando;  ubi;  quomodo. 
II,  791  et  seqq. 

s 

Sacerdotium.  — De  summo  Christi  sacerdotio.  II , 
658  et  seqq. 

Sacramentum.  — Definitio  sacramenti  ; et  quam  con- 
ferat aut  significet  sanctificationem.  II , 823  et  seqq.  De 
materia  et  forma  sacramenti ; id  est,  de  rebus  et  verbis. 
II,  827.  An  in  stalu  innocentia»  futura  fuissent  sacramen- 
ta. II,  832.  An  in  lege  natur»  fuerit  institutum  sacramen- 
tum, quo  peccatum  originale  deleretur.  II,  854.  De 
sacramentis  veteris  legis  et  prajcipue  de  circumcisione. 
II,  835  An  sacramenta  novae  legis  conferant  ex  opere 
operato  gratiam , virtutes  , dona  Spiritus  sancti  , el  aliam 
gratiam  specialem.  II,  837  et  seqq.  De  tempore  et  modo 
quo  sacramenta  conferant  gratiam.  11,841.  De  inefiicacia 
veterum  sacramentorum  (v.  gr.  circumcisionis)  ad  confe- 
rendam graliam  ex  opere,  operato.  H,  846  etseq.  De  sa- 
cramentorum ministro;  de  ejus  intentione,  bonitate,  fide; 
et  an  soli  homines  sint  eorum  ministri.  II,  833  et  seqq. 
De  sacramentorum  numero  et  de  ea  suscipientibus,  if, 
859.  De  sacramentalibus  et  sacramentorum  caeremoniis. 
H,  862.  Quinam  possint  licite  ministrare  et  suscipere 
sacramenta.  II,  864  et  seqq. 

Sacrificium.  — De  sacrificio  in  communi,  quid  sit;  in 
quo  consistat;  quotuplex.  11,  1013  et  seqq. 

Sacrilegium.  — ,De  sacrilegio  ; quid  sit ; ejus  mali- 
tia. II,  91  et  seqq. 

Sanctificatio.  — De  sanctificatione  Sabbati  in  decalogo. 
II,  41. 

Satisfactio.  — De  satisfactione  tum  secundum  se  spe- 
ctata, tum  sacramentaii.  H,  1154  et  seqq.  An  purus  homo 
possit  perfecte  Deo  satisfacere  pro  suo  peccato.  11 , 
554  et  seqq. 

Scandalum.  — De  scandalo.  I,  1176  1177. 

Schisma.  — De  schismate.  I,  1178, 1L79. 

Scientia.  — Scientia  Dei  de  se  ipso,  de  creaturis  possi- 
bilibus , futuris,  exsistentibus.  I,  81  ad  84.  Scientia  Dei, 
alia  visionis,  alia  simplicis  intelligenti».  I,  84,  80.  Scien- 
tia Dei  circa  liberos  actus  conditionate  futuros.  1,  760  et 
seqq.  De  beat»  anim*  Christi  scientia.  II , 607.  De 
Christi  animasinfus®  scienti®  objecto,  actibus,  et  habitu. 
II,  611  et  seqq.  De  acquisita  anim®  Christi  scientia.  II, 
616. 

Sensus.  — De  quinque  sensibus  externis ; de  colore  et 
lumine.  I,  495  et  seqq. 

Servitus.  — De  servitute  Christi.  II,  654. 

Sigillum.  — De  sigillo  confessionis.  II,  1144.  De  se- 
creto servando  circa  personam  complicis.  II,  1148. 

Simonia.  • — De  Simonia,  ejusque  intrinseca  malitia  ac 
materia.  II,  95  et  seqq.  Quid  sit  in  Simonia  munus  a lin- 
gua, manu  et  obsequio.  II,  126.  Quid  Simonia  mentalis, 
confidentialis,  realis,  ficta.  It,  128.  De  poenis  Simoni». 
II,  140.  De  dispensatione  circa  Simoniam.  II,  147. 

Societas. — De  religione  Societatis  Jesu;  ejus  instituto 
fine  , regula,  novitiatu , etc.  II,  483  et  seqq.  De  admissis 
scholaribus  in  Societatem  Jesu.  II,  490.  De  horum  scho- 
larium votis  simplicibus  et  vi  eorum  ad  quid  obligentur. 
11,495.  De  professis  in  Societate  Jesu , et  eorum  volis 
particularibus.  II,  507.  De  professis  trium  votorum  in 
Societate  Jesu,  et  coadjutoribus  formatis,  2,  514.  De  me- 
diis quibus  Societas  Jesu  utitur  ad  suorum  perfectionem 
et  ad  aliorum  salutem.  II , 515  et  seqq.  De  monar 
chico  Societatis  Jesu  regimine,  de  reddenda  conscien- 
ti® ratione:  de  paterna  delictorum  denuntiatione,  de 
regulis.  II,  527  et  seqq.  De  professorum  Societatis  Jesu 
.demissione.  II,  537. 

Solemnilas.  — Solemnitas  votorum  paupertatis,  casti- 
tatis et  obedienti®  in  quo  consistat.  II , 541  el  seqq. 

Spes.  — De  spe,  ejusque  materiali  et  formali  ob- 
jecto, de  ejus  duratione  et  amissione.  I,  1151  et  seqq. 

Me  spei  prteceplo;  de  desperatione  et  praesumptione. 

i 1 1 56. 

Status.  — De  vario  Christianae  perfectionis  statu,  et 
nominatim  de  statu  perfectionis  episcoporum.  II,  527, 
535. 

Subsistentia. — An  in  Deo  sint  tres  substantiae  relativae. 
II,  580. 

Suffragium.  ■ — De  suffragiis  seu  satisfactione  pro  aliis; 
quomodo  viventes  possunt  satisfacere  Deo  pro  vivis  et 
defunctis  in  remissionem  poenae  temporalis.  II  , 1185  et 
seqq. 

Superstitio.  — De  superstitione  ejusque  speciebns. 

Suspensio.  — De  suspensione  quid  sit  et  quotu- 
plex  ; quid  suspensio  ab  oflicio.  II,  1281,  1285.  De  effecti- 
bus suspensionis  a beneficio  et  ejus  causis.  II  , 1288.  De 
ablatione  seu  absolulior.e  suspensionis.  II,  1291.  Quomodo 
differunt  suspensio,  depositio  et  degradatio.  II,  1295. 
Suspensiones  ipso  jure  latae.  II,  1291. 

T 

Templum.  — Quibusnam  actibus  templum  polluitur. 
II,  63.  De  forensibus  et  furti  actionibus  in  templo  fieri 
prohibitis.  II,  63. 

Transfiguratio.  — De  Christi  transfiguratione.  II,  717. 

Trinitas.  — Persona  divina  dicitur  unvioce  de  iribus 
peisonis.  I,  168.  Personae  in  Deo  productae  non  sunt 
immediate,  a natura,  sed  per  actus  inteiiigendi  et  amandi. 
I,  170  et  seqq.  Pater  est  verus  Deus;  Filius_est  verus 
Deus,  Spiritus  sanctus  est  verus  Deus.  1, 175  ad  180. 
In  Deo  sunt  tres  personae  et  tres  personalitates  seu 
subsistenti®  realiter  distinet®,  uti  et  tres  existenii® 
personales,  I,  181  et  seqq.  Spiratio  activa  distinguitur 
tantum  virtualiter  a paternitate  et  filiatione.  I,  198.  Ac- 
tus notionales  sunt  necessarii  et  naturales  ac  voluntarii 
objective.  I,  205.  Verbum  divinum  et  Filius  Dei  idem  est 
quoad  personam  et  naturam.  I,  211.  Verbum  divinum 
procedit  ex  cognitione  creaturarum  possibilium.  1,217. 
Pater  et  Filius  est  unus  '•pirator  Spiritus  sancti.  1, 226 
Ex  quarum  rerum  amore  procedit  Spiritus  sanctus.  I, 
227 

u 

Unctio.  — De  sacramenti  exirem®  unctionis  institu- 
tione, materia,  definitione,  unitate.  II,  1165  et  seqq.  De 


effectu  sacramenti  extremae  ur.cifcmis.  Cuinam  dandum 
sit;  quaenam  corporis  partes  inungendae.  II,  1 166.  De  pro- 
prio extremae  unctionis  ministro,  nempe  sacerdote,  et  de 
pracepto  suscipiendi  hoc  sacramentum.  II,  1170  et  seqq. 

V 

Virtus.  — An  justis  infundantur  tres  virtutes  theologa- 
les,  habitualiter  in  eis  manentes,  et  qualuor  cardinales 
virtutes.  I,  911. 

Visio.  — Visio  Dei  in  beatis  omnibus  est  intuitivaet 
ejusdem  speciei  essentialis,  sed  non  aequalis  perfectionis 
in  omnibus,  i,  57  et  seqq.  Visio  intuitiva  essenti®  divin® 
est  etiam  necessario  intuitiva  divinarum  personarum.  I, 
61  et  seqq.  Beati,  videndo  Deum,  vident  etiam  nonnulla 
ejus  decreta,  plura  aut  pauciora  pro  ratione  su®  beatitu- 
dinis.  I,  66.  Videri  possunt  creatur®  in  Deo  eadem  vi- 
sione qua  ipse  videtur.  I,  67  et  seqq.  Viso  Deo  videntur 
creatur®  ul  possibiles,  sed  non  omnes;  probabiliter  vide- 
tur omne  possibile  et  creabile  sub  generalissimo  et  con- 
fuso conceptu  possibilis  aut  creabilis.  I,  71  et  seqq.  Beati 
vident  creaturas  in  Verbo  non  tantum  ut  possibiles,  sed 
etiam  ut  exsistentes  vel  futuras  in  aliqua  temporis  diffe- 
rentia. I,  75.  Quaenam  res  de  facto  videantur  in  Deo  a 
beatis.  I,  75.  Visio  Dei  in  beatis  non  est  comprehensiva. 

I,  77.  Quid  de  visione  Dei  in  bac  vita.  I,  78 

Voluntarium.  — De  voluntario  et  libero. 1,535  et  seqq. 

Voluntas.  • — De  voluntatis  objecto,  actu,  libertate.  1, 

506.  De  voluntatis  actionibus.  I,  515.  De  voluntatis  di- 
vin® obiecto  et  actibus.  1,  86  et  seqq.  De  Dei  voluntate 
signi,  beneplaciti,  antecedente  et  subsequente.  I,  89. 

Votum.  — Quid  requiratur  ad  votum,  in  quo  consistit. 

II,  262  et  seqq.  An  defectus  libertatis,  error,  ignorantia, 
dolus  impediat  voti  valorem.  II,  269.  Qu®nam  si t_ voti 
materia,  et  divisio  votorum  ex  parte  materi®.  II,  275  et 
seqq.  Quinam  vovere  possint.  II,  286.  Quanta  voti  obli- 
gatio ; de  obligatiooe  voti  dubii.  II,  291,  293.  An  voti 
obligatio  sit  personalis;  pro  quo  tempore  obliget.  II, 
297,  500.  Quando  et  quomodo  obligent  vota  conrlilionala. 
II.  303.  Quale  peccatum  sit  voti  transgressio.  II , 505  et 
seqq.  Quinam  possint  vota  irritare,  dispensare,  commu- 
tare. II,  318.  De  dispensatione  et  commutatione  votorum, 
pap®  reservatorum.  II,  525.  De  voto  ingrediendi  reli- 
gionem, et  in  ea  perseverandi ; a quo  id  irritari  aut  dis- 
pensari possit.  II,  353  et  seqq. 

Accusatio.  — Quid  sit  accusatio;  an  hanc  pr®cedere 
debeat  secreta  monilio.  Appendix  I,  cap.  30,  num.  11  et 
12. 

Accusator.  — An  accusator  possit  desistere  ab  incepta 
accusatione.  App.  I,  cap.  52,  num  4. 

Adulterium.  — De  restitutione  ob  adulterium,  stuprum, 
fornicationem.  App.  I,  cap.  10,  num.  1,  2,  elc. 

Advocatus.  — Quid  liceat  advocato  quoad  causas.  App. 
I,  cap.  35,  num.  5. 

Assecuratio.  — Quid  assecuratio  et  sponsio.  App.  I, 
cap.  29,  num.  1 et  2. 

li 

Beneficiatus.  — An  beneficiali  teneantur  ad  horas  ca- 
nonicas. App.  I,  cap.  36,  num.  I.  Quinam  beneficiali  te- 
neantur ad  residendam,  et  qu®  caus®  ab  ea  excusent. 
App.  i,  cap.  56,  n.  2 et  3. 

Beneficium.  - Quid  sit  beneficium  et  quoluplex.  App. 
I,  cap.  35,  num.  1.'—  Beneficium  acquiritur  pr®sentaiio- 
ne,  electione,  postulatione.  App.  i,  cap.  55,  n.  5,  4,  5. 
Beneficium  acquiritur  libera  collatione,  resignatione, 
permutatione.  App.  I,  cap.  35,  num.  6,  7,  8.  Qu®  condi- 
tiones requirantur,  ut  quis  sit  capax  beneficii.  App.  I, 
cap.  55,  num.  9.  Beneficii  collator  quando  peccet.  App. 
I,  cap.  55,  num.  10.  Quomodo  amittatur  beneficium.  App. 
I,  cap.  55,  num.  11.  . 

Bona.  — De  bonis  derelictis.  App.  I,  eup.  5,  num.  18. 
An  el  cui  bona  incerta  sint  restituenda.  App.  I,  cap.  14, 
uum.  5. 


C 

Cambium.  — Quid  sit  cambium  et  quoluplex.  App.  I, 
cap.  26,  num.  1.  An  lucrum  ex  cambio  minuto  et,  ex  lo- 
cali sit  licitum.  App.  I,  cap.  26,  num.  2 et  5.  An  cambium 
FYaucofurteuse  sit  licitum.  App.  I,  cap.  26,  num.  4. 

Census.  — Quid  sit  census  et  quotuplex.  App,  I,  cap. 
25,  num.  1.  De  emptione  census  novi  consignativi  et  per- 
sonalis. App.  I,  cap.  25,  num.  2 el  5.  An  census  ad  tem- 
pus sit  licitus.  App.  I,  cap.  25,  num.  4.  An  census  ex 
utraque  parte  redimibilis,  sit  licitus.  App.  I,  cap.  25, 
num.  5. 

Commodatum.  — Quid  commodatum,  et  qu®  obligatio 
nes  commodatarii.  App.  I,  cap.  19,  num.  5 et  6. 

Compensatio. — An  occulta  compensatio  sil  licita.  App. 
I,  cap.  12,  num.  7. 

Conjugale.  — An  actus  conjugalis  sit  licitus.  App.  II, 
part.  ni,  cap.  11,  num.  1.  An  actus  conjugans  possit  esse 
meritorius.  App.  11,  part.  m,  cap.  11,  num.  2.  An  debi- 
tum conjugale  obliget,  et  ejus  denegatio  quale  sit  pecca 
Ium.  App.  II,  part.  m,  cap.  1 1,  num.  5,  4,  5.  In  quibus 
casibus  actus  conjugalis  est  illicitus.  App.  II,  pari,  m, 
cap.  11,  num.  6 

Contractus.  — Quid  contractus  et  quotuplex.  App.  I, 
cap.  17,  num.  4 et  5.  An  sit  validus  contractus,  cui  error, 
dolus,  metus  causam  dedit.  App.  I,  cap.  17,  num.  4 et  5. 
An  contractus  de  re  turpi  sit  validus.  App.  1,  cap.  Ii, 
num.  6.  Quid  sit  contractus  societatis  et  an  contractus 
triplex  sit  licitus.  App.  I,  cap.  28,  rium.  1 el2. 

Contrahere.  — Quinam  possint  valide  contrahere. 
App.  1,  cap.  17,  num.  7. 

0'operantes.  — Ad  quid  teneantur  cooperanles  ad 
furtum  vel  damnum.  App.  I,  cap.  18,  num.  1,  2,  elc. 

D 

Damnum.  — Ad  quid  teneatur  qui  est  causa  damni,  et 
qui  in  tempestate  projicit  in  mare  merces  alienas.  App. 

I,  cap.  12,  num.  4 et  3. 

Denuntiationes.  — Quid  denuntiationes ; et  quomodo 
praemitti  debeant  matrimonio.  App.  II  pari,  m,  cap.  8, 

§ 5 

Depositum.  — Quid  depositum?  et  quales  obligationes 
depositarii.  App.  I,  cap.  19,  num.  1,  4,  5. 

Detractio.  — Quale  peccatum  est  detractio;  an  audiens 
detrahentem  peccet.  App.  I,  cap.  il,  num.  2 et  5.  Quav 
nam  facienda  est  restitutio  pro  detractione.  App.  I,  cap. 

1 1 , num.  8,  9,  etc. 

Dispensare.  — Quis  possit  dispensare  in  impedimentis 
matrimonii.  App.  ii,  part.  m,  cap.  13,  § 1.  Quaenam  sint 
causie  justae  ad  dispensandum  in  impedimentis  matrimo- 
nii. App.  11,  part.  m,  cap.  13,  § 2.  Quid  explicandum  in 
Petitione  dispensationis  matrimonii.  App.  II,  part.  m, 
cap.  15,  § 3. 

Divisio.  — De  prima  rerum  divisione  et  quo  jure  facta. 
App.  I,  cap.  5,  num.  I et  3. 

Divortium.  — De  divortio.  App.  II,  pari,  m,  cap.  10, 
num.  1,  2,  etc. 

Dominium.  — Quid  sit  dominium,  et  quotupiex.  App. 

J,  cap.  5,  num.  1 et  2.  Quibus  competat  dominium;  an 
pueris;  an  tiliisfamilias;  an  servis;  an  uxori;  an  religio- 
sis. An  clericis.  App.  J,  cap.  3,  num.  2,  5,  elc.  An  homo 
cadat  sub  dominium  alterius  hominis.  App.  i,  cap.  4, 
num.  9.  Quot  modis  acquiratur  dominium  in  homines. 
App.  I,  cap.  5,  num.  4. 

Dominus.  — An  homo  sit  dominus  vitae  et  famae  suae. 
App.  1,  cap.  4,  num.  10  et  1 1. 

Donare.  — Quinam  donare  possint,  et  quantum  quis 
donare  possit.  App.  i,  cap.  18,  num.  6 et  7. 

E 

Emere.  — An  possint  minoris  emi  crediia  et  chirogra- 
pha. App.  I,  cap.  24,  num.  7. 

Emphyteusis.  — Quid  sil  emphyteusis  et  feudum ; quao 
sint  obligationes  emphyteutae  et  feudatarii.  App.  i,  cap. 
27,  iium.  8,  9. 

F 

Fama.  — Quaenam  excusent  a famae  restitutione.  App. 

I,  cap.  11,  num.  12. 

Fidejussio.  — Quid  fidejussio  et  assecuratio.  App.  I, 
cap.  20,  num.  1 et  2. 

Fur.  — An  fur  continue  peccet  donec  restituat;  an 
peccet  novo  peccato  quoties  utitur  re  aliena.  App.  I, 
cap.  12,  num.  2 et  5.  An  qui  bona  fide  accepit  a fure  rern 
alienam,  possit  ei  reddere.  App.  I,  cap.  14,  num.  3. 

Furtum.  — Quae  quantitas  requiratur  ad  mortale  furti 
peccatum.  App.  I,  cap.  12,  num.  4.  An  plura  furta  levia 
possint  constituere  peccatum  mortale,  lbid.,  num.  5.  Cui- 
nam pereat  res  furtiva?  et  quomodo  rem  furLivam  debeat 
fur  restituere.  App.  I,  eap.  12,  num.  11,  12, 13. 

H 

Haeredes.  — Quinam  sint  haeredes  necessarii,  et  qui- 
nam succedant  ab  intestato.  App.  1,  cap.  30,  num.  11  et 

12. 

Hsredilas.  — Quomodo  acquiratur  haereditas.  App.  I, 
cap.  50,  num.  13. 

Homicidium.  — Quando  homicidium  casuale  est  pecca- 
tum, et  quando  non.  App.  I,  cap.  9,  num.  10.  De  resti- 
tutione ob  homicidium,  ob  mulilationem,  etc.  App.  I,  cap. 
9,  num.  11, 12,  etc. 

Honor.  — An  honor  sit  restituendus,  et  quomodo. 
App.  II,  num.  12. 

Hypotheca.  — Quid  hypotheca  et  pignus,  etc.  App.  I, 
cap.  20,  num.  3 et  4. 

I 

Impedimentum.  — Quaenam  sint  impedimenta  matri- 
monii, et  quis  possit  ea  statuere.  App.  II,  part.  m,  cap. 
12,  num.  1,  2,  3.  Quae  et  quot  sint  impedimenta  matri- 
monium impedientia.  App.  Ii,  part.  m,  cap.  13.  Quae  et 
quot  sint  impedimenia  matrimonium  dirimentia.  App  Ii, 
part.  m,  cap.  14.  De  singulis  impedimentis  matrimonium 
dirimentibus.  App.  II,  part.  in,  'cap.  14,  § 1,  2,  etc. 
Infamare.  — An  liceat  seipsum  infamare.  App.  I.  cap. 

II,  num.  4. 

J 

Judex.  — Ex  quibus  indiciis  possit  Judex  subjicere 


reum  torturae.  App.  I,  cap.  51 , num.  4.  Qnam  regulan» 
sequi  debet  Judex  in  sententia  ferenda.  App.  I,  cap.  31, 
num.  5.  Ad  quid  teneatur  Judex  qui  injustam  sententiam 
tulit.  App.  1,  cap.  51,  num.  6.  An  Judex  teneatur  resti- 
tuere pretium  acceptum  pro  sententia  ferenda.  App.  I, 
cap.  51,  num.  9. 

Judicium.  — Quaenam  requirantur  ad  judicium  legi- 
timum. App.  I,  cap.  31,  num.  1.  Quaenam  forma  servanda 
est  in  judiciis.  App.  I,  cap  31,  num.  2. 

j,ls.  _ Quid  sii  jus,  et  quotupiex.  App.  I,  cap.  2,  num. 

1 et  2. 

Justitia.  — Quid  sit  justitia,  et  quotupiex.  App.  I,  cap. 

l,  num.  1,  5,  4. 

L 

Locatio.  — De  locatione  et  conductione.  Quae  obliga- 
tiones locatorum  et  conductorum.  App.  f,  cao.  2,  nun». 
1 et  2. 

Ludus.  — Quid  ludus,  et  quotupiex ; quinam  ludi  sunt 
prohibiti.  App.  i,  cap.  29,  num.  5.  Quandonam  acquisita 
ludo  prohibito  restitui  debent.  App.  I,  cap.  29,  num.  6 
et7. 

M 

Matrimonium.  — Quid  matrimonium  et  quotupiex. 
App.  II,  part.  u,  cap.  1,  num.  1 et  2.  Origo  et  honestas 
matrimonii.  App  II,  part  n,  cap.  2,  nuin.  1 et  2.  An  ma- 
trimonium cadal  sub  praeopto.  App.  11,  part.  ii,  cap.  • >, 
num.  1 et  2.  Quid  matrimonium  prout  est  sacramentum, 
et  quando  a Christo  institutum.  App.  H,  part.  iri,  cap.  1, 
num.  1 et  2.  Quae  materia  et  forma  sacramenti  matrimo- 
nii. App.  11,  part.  m,  cap.  2.  De  intentione  contrahen- 
tium, ut  matrimonium  sit  sacramentum.  App.  II,  part. 

m,  cap.  5,  num.  1,  2,  etc.  Ad  matrimonium  per  procura- 
torem sit  validum,  et  au  sil  sacramentum.  App.  II,  part. 

m,  cap.  4.  Quis  sil  minister  sacramenti  matrimonii.  App.  II, 
part.  m,  cap.  5.  Effectus  et  dispositio  sacramenti  matrimo- 
nii. App.  11,  part.  m,  cap  6.  num.  1 et  2.  De  consensu  ari 
matrimonii  valorem  requisito.  App.  II,  part.  ur, cap.  7,  num. 
1,  2,  elc.  Quid  matrimonium  clandestinum,  et  an  sil  illi- 
citum et  invalidum.  App.  II,  part.  m,  cap.  8,  § 1.  De  pa- 
rochi praesentia  el  testibus  ad  matrimonii  valorem  requi- 
sitis. App.  11,  part.  m,  cap.  8,  § 2.  De  matrimonii  in 
dissolubilitate  quoad  vinculum.  App.  H,  part.  m,  cap.  9> 
num.  1,  2,  3. 

Metaliicae  venae.  — Cujus  fiant  inventae  metallicae  ve- 
nae. App.  1,  cap.  3,  num.  12. 

Monopolium.  — An  monopolium  sit  licitum.  App.  1, 
cap.  24,  num.  13. 

Mons  pietatis.  — Quid  mons  pietatis  et  qnotuplex?  et 
an  sit  licitus.  App.  1,  cap.  23,  num.  1,  2,  etc. 

Mutuator. — An  mutuator  possit  aliquid  exigere  su- 
pra sortem  ratione  lucri  cessantis,  damni  emergentis, 
periculi  sortis  amittendae.  App.  I,  cap.  22,  num,  5, 
4,  5. 

Mutuum. — Quid  mutuum,  et  mutui  obligationes.  App. 
I,  cap.  21,  num.  1 et  2. 

N 

Necessitas.  — De  surreplione  rei  alienae  in  extrema 
vel  gravissima  necessitate.  App.  1,  cap.  12,  num.  9! 

Negotiatio-  — Quid  negotiatio;  quibus  est  illicita, 
App.  I,  cap.  24,  num.  2. 

Nuptiae.  An  secundae  nuptiae,  sint  lieiise.  App.  11,  part. 

n,  cap.  4. 

o 

Occidere.  — An  liceat  bannitos  occidere.  App.  I,  cap-. 

9,  num.  1.  An  liceat  marito  occidere  adulterum  in  adul- 
terio deprehensum.  App.  1,  cap.  9,  num.  2.  An  liceat  in- 
terdum seipsum  occidere  aut  mutilare.  App.  1,  cap.  9, 
num.  5.  An  liceat  interdum  innocentem  occidere.  App. 
I,  cap.  9,  num.  4.  Au  liceat  alium  occidere  ad  vitae  suae, 
facultatum  suarum,  pudicitiae  suae  defensionem.  App.  1, 
cap.  9,  num.  5,  7,  8. 

Pastio.  — De  pastione  et  lignatione.  App.  I,  cap.  5, 
num.  15  el  14. 

pensio.  — Quid  et  quotupiex  pensio.  Quid  requiratur 
ad  constituendam  pensionem.  App.  I,  cap.  57,  num.  t 
et  2. 

Polygamia.  — Quomodo  polygamia  sil  illicita.  App.  II, 
part.  u,  cap.  5,  num.  1 et  2 

Possessio.  — Quid  possessio  et  quotupiex;  quibus 
modis  acquiratur  et  amittatur.  App.  1,  cap.  5,  num.  9, 

10,  etc. 

Possessor.  — Ad  quid  teneatur  possessor  bonae  fidei, 
habens  rem  furtivam.  App.  1,  cap.  14.  nurn.  1. 

Praescriptio,  — Quid  sit  praescriptio,  seu  usucapio. 

App.  I,  cap.  6,  num.  I.  Qu*  conditiones  requiramur  ad 
praescribendum.  App.  I,  cap.  5,  n.  2.  Mala  lide  non  pro- 
cedit praescriptio.  App.  1,  cap.  6,  num.  6.  De  praescri- 
ptione rerum  et  immobilium  et  mobilium,  servitutum, 
beneficii,  juris  patronatus,  debitorum,  actionum,  ele. 
App.  I,  cap.  6,  num  2,  5,  etc.  De  praescriptione  consue- 
tudinis, contra  legem.  App.  I,  cap.  6,  num.  15.  Quae 
res  non  possunt  praescribi.  App.  1,  cap.  9,  num.  1 i. 

Pretium.  — Quodnam  sit  justum  rerum  venalium  pre- 
tium. App.  1,  cap.  24,  num.  5. 

Promissio.  — An  promissio  interna  et  ante  acceptatio- 
nem obliget,  et  post  acceptationem  quomodo  obliget. 
App.  I,  cap.  18,  num.  2,  5,  4.  Au  promissio  aut  donati» 
conditionalis  obliget.  App.  1,  eap.  18,  num.  9. 

R 

Restitutio.  — Quid  sit  restitutio  in  integrum.  App.  I, 
cap.  6,  num.  16.  An  sit  obligatio  restitutionis  ob  damnum 
iilatum  sine  culpa,  aut  illatum  ex  levi  vel  levissima  culpa, 
aut  ex  ignorantia  comitante.  App.  1,  cap.  7,  num.  6, 
7,  etc.  An  restitutio  sit  ad  salutem  necessaria.  App.  I, 
cap.  7,  num.  10.  An  qui  motu  vel  fraude  perlraxit  ali- 
quem ad  peccatum,  aut  illum  avertit  a religione,  tenea- 
tur ad  restitutionem.  App.  T,  eap  8,  num.  2 et  5.  An  ac- 
ceptum ob  turpem  causam  sit  restituendum.  App.  1,  cap. 

14,  num.  6.  De  restitutionis  ordine  el  loco.  App.  1,  eap. 

15,  num.  1 el2.  De  causis  a restitutione  excusantibus. 
App.  1,  cap.  16,  num.  1,  2,  etc. 

Revalidatio.  — De  revalidatione  matrimonii  invalidi. 
App.  II,  part.  hi,  cap.  16,  num.  1,  2,  5. 

Heus.  — An  reus  interrogatus  a judice  teneatur  fateri 
veritatem.  App.  I,  cap.  55,  num.  2.  An  reus  teneatur 
parere  judici  ferenti  sententiam.  An  illi  liceat  e carcere 
•ugere^  App.  I,  cap  55,  num.  3,  i. 

Revelare.  — Quomodo  licitum  est  revelare  alterius 
crimen.  App.  1,  cap.  1 1 , num.  5 et  6. 

S 

Servitus.  — Quid  sit  servitus.  App.  1,  cap.  1,  num.  7. 

Servus.  — An  servi  possint  fugere  a uomiuis  suis. 
App.  I,  cap.  5,  num.  3. 

Sponsalia.  — Quid  sponsalia,  et  quomodo  contrabun- 
lur.  App.  11,  part.  i,  eap.  1.  num.  1 et  2.  Quinam  possint 
sponsalia  contrahere,  et  qua  «tale.  App.  11,  part.  i,  cap. 
2,  num.  1 et  2.  Elfectus  sponsalium.  App.  11,  pari,  i. 

cap.  5,  num.  1,  2,  ete.  Causse  dissolvendi  sponsalia.  App. 
11,  part.  i,  cap.  4,  num.  1,  2,  etc. 

Slipendinm.  — De  justo  operariorum,  famulorum,  el 
caeterorum  stipendio.  App.  I,  cap.  27,  num.  5,  6, 7. 

T 

Testamentum.  — Quid  testamentum,  codicillus,  lega- 
tum, fideicommissum,  donatio  causa  mortis,  substitutio. 
App.  I,  cap.  30,  num.  1,  2,  ete.  Quotuplex  testamentum. 
App.  i,  cap.  50,  dum.  7 et  8. 

Testari.  — Quinam  testari  possint.  App.  I,  eap.  3o, 
num.  9. 

Testis.  — Quot  et  qui  testes  requirantur  in  quavis, 
causa.  App.  I,  cap,  52,  num.  6. 

Thesaurus.  — ('.ujus  fiat  thesaurus  inventus.  App.  T» 
cap.  5,  num.  15, 16,  etc. 

V 

Vectigal.  — Quid  vectigal,  et  ejus  conditiones.  App. 
I,  cap.  54,  num.  1 et  2.  An  Ecclesiastici  sint  exempii  a 
vectigalibus.  App.  1,  cap.  54,  num.  5 et  4.  An  peccent 
qui  fraudant  vectigal.  App.  I,  cap.  34,  num.  7. 

Venatio.  — De  ocdupatione  animalium  per  venatio- 
nem, piscationem,  aucupium.  App.  1,  cap.  5,  num.  6. 

Vendere.  — An  liceat  interdum  pluris  vendere  aut 
minoris  emere  quam  res  valeat.  App.  1,  cap.  24,  num.  4. 
Liri  pereat  res  vendita  ante  traditionem.  App.  I,  eap. 
24,  num.  10.  Qusenam  ceuseanlur  cum  re  vendita  simul 
vendi.  App.  I,  cap.  24,  num.  II.  An  liceat  vendere  cum 
pacto  relrovendilionis.  App.  I,  cap.  24,  num.  12. 

u 

Usufruetus.  — De  usufructu,  et  ejus  amissione.  App. 
I,  cap.  3,  num.  4 el  5 

Usura.  — Quid  usura,  et  quo  jure  sit  illicita.  App.  T, 
cap.  22,  num.  1 et  2.  An  sit  peccatum  petere  mutuum  sub 
usura.  App.  1,  eap.  22,  num.  12. 

Usurarius.  — An  usurarius  acquirat  dominium  usura- 
rum. App.  1,  cap.  22,  num.  9.  Quomodo  haeredes  usura- 
rii et  cooperatores  teneantur  ad  restitutionem.  App.  1» 
cap.  22,  num.  10  et  11.  Quae  sitit  prenae  usurariorum  pu- 
blicorum. App.  I,  cap.  22,  num.  13. 

Usus.  — An  usus  possit  distingui  a dominio.  App.  IT 
cap.  3,  num.  8. 

Uxor. — Quid  liceat  uxori  circa  bona  domestica.  App. 
1,  cap.  12,  num.  10. 

Praefatio  ad  lectorem.  9 

TOMUS  DECIMUS.  — DE  RELIGIONIS 
VIRTUTE  ET  STATU.  Ui 

TRACTATUS  PRIMUS.  — DE  RELIGIONIS  NA- 
TURA ET  ESSENTIA.  M 

J IIIER  PHIMUS.  - DE  RELIGIONIS  OBJECTO.  11 
Cap.  I,  II.  — De  varia  etymologia  et  aeceptione  reli- 
gionis. . . 

Cap.  TU— VIII.  — De  religionis  objecto  cui  et  quod.  12 
Cap  IX.  — Quomodo  ratio  debili  spectet  ad  lormaie 

religionis  objectum.  j* 

I I Bc.lt  II.  — DE  RELIGIONIS  ACT1BIS  IN  GE- 
NERE. . . , , 14 

Cap.  I-III-  — De  actibus  religionis  internis  et  exter- 
nis. . 

Cap.  IV.  — An  religio  habeat  actus  proprios  inter  se 

specie  distinctos. 

LIBER  III.  - DE  HABITU  RELIGIONIS.  i» 

Caput  primum.  — An  religio  sit  habitus  natur*  crea- 
tae intellectualis  proprius.  15 

Cap.  II. —Quomodo  religio  distinguatur  a Ude,  spe, 
charitate. 

Cap.  III,  IV.  — An  religio  sit  virtus  theologica;  an 
vero  moralis ; el  an  distinguatur  a vera  justitia.  16 

Cap  Y-VIl.  — An  religio  sit  virtus  distincta  a aulta 


erga  sanctos,  et  ab  obedientia  erga  Deum  et  a poeniten- 
tia. . ** 

Cap.  VUI.  — An  religio  sit  una  simplex  virtutis  spe- 
cies infirma,  an  vero  generica.  2B 

Cap.  IX.  Qualis  sil  religionis  pnestantia.  29 

TRACTATUS  SECUNDUS.  — DE  AFFIRMATI- 
VIS RELIGIONIS  PRAECEPTIS  21 

UBER  PU1MUS-  — DE  PR.ECEPTIS  CULTUS  DI- 
VINI. 21 

Caput  primum.  — An  praeceptum  adorandi  Deum  tam 
corpore  quam  spiritu  sit  naturale.  21 

Cap.  11.  — Quomodo  sil  adorandus  Deus  ex  vi  legis 

naturalis.  _ 2k 

Cap.  IH.  — Quanam  lege  sit  pr*ceptum  offerre  Deo 

sacrificia  in  ejus  cultum.  25 

Cap.  IV,  V.  — De  ritu  simplicium  oblationum,  el  an 
sint  de  praecepto. 

Cap.  VI,  VII.  — Quarnmnam  personarum  debeant 
admitti  oblationes  ecclesiaslic*;  et  quibusnam  faciendae; 

et  de  quibus  rebus.  , 

Cap.  VIII , IX.  — De  praecepto  solvendi  pnnntias  et 

decimas.  • , . .. 

diaconi  et  subdiacorii  obstringuntur.  416 

et  an  praelatus  possit  obligare  subditos  in  conscientia,  et 

Cap.  IV. — An  recte  et  necessario  requiratur  biennium 
noviiiatos  in  societate.  489 

Cap  V.  — De  experimentis  novitiatus.  490 

LIBER  III.  — DE  ADMISSIONE  SCHOLARIUM  IN 
SOCIETATEM  PER  VOTA  SIMPLICIA  , EORUMQUE 
DIMISSIONE.  490 

Cap.  I,  II. — An  sit  licitus  et  sanctus  receptionis  mo- 
dus, quo  scholastici  in  Societaiem  admittuntur.  490 
Cap.  1 II,  IV.  — An  haec  scholarium  admissio  in  Socie- 
tatem eos  constituat  veros  religiosos.  492 

Cap.  V,  VL  — Conditiones  ex  parte  voventis  requisitae, 
v.t  haec  scholarium  vota  valide  fiant,  et  an  id  dici  posset 
professio.  493 

Cap.  VII,  VIII. — Conditiones  ex  parte  religionis  requi- 
sitae ut  scholarium  vola  valide  fiant.  493 

Cap.  IX.  — Quibus  modis  possint  vota  scholarium  So- 
cietatis dissolvi.  494 

LIBER  IV.  — DE  SIMPLICIBUS  CASTITATIS,  PAU- 
PERTATIS ET  OBEDIENTLE  VOTIS,  QL/E  IN  SOCIE- 
TATE JESU  EMITTUNTUR.  495 

Cap.  I,  II.  — An  votum  castitatis  scholarium  Societatis 
dirimat  subsequens  matrimonium,  ac  praicedens  ratum. 

495 

Cap.  III.  — Quibus  mediis  juvet  Societas  subditos  ad 
servandum  castitatis  votum.  496 

Cap.  IV.  — An  religiosae  paupertatis  votum  scholarium 
Societatis  Jesu  reddat  eos  dominii  incapaces.  497 

Cap.  V,  VI.  — De  facienda  a scholaribus  suorum  bono- 
rum distributione  juxta  regulam  et  votum.  497 

Cap.  VII.  — De  variis  paupertatis  observantiis  in  So- 
cietate juxta  legulam.  498 

Cap.  VIII. — Ad  quem  paupertatis  usum  obligemur 
fidem  religiosi  ex  vi  voti.  499 

cietatis propria.  499 

Cap.  XI,  — De  pauperlate  collegiorum  et  domnum  pro- 
bationis Societatis.  500 

Cap.  XII. — An  ex  volo  obedientise  possint  obligari 
religiosi  Societatis  in  quacunque  maieria  honesta,  501 
Cap.  XIII-XV.  — De  perfectionibus  obedientias  in  So- 
cietate ad  consilium,  non  ad  necessitatem  praecepti,  per- 
tinentibus. 502 

Cap.  XVI,  XVII.  — De  permissione  ingrediendi  Socie- 
tatem quam  scholares  approbati  laciunt,  simul  cum  tribus 
votis  substantialibus.  ’ 503 

LIBER  V.  —DE  SCHOLASTICIS  AC  STUDIIS  SOCIE- 
TATIS JESU  TAM  DOMESTICIS  QUAM  EXTERNIS. 

Caput  primum.  — An  rile  in  Societate  designetur  ali- 
quis religiosorum  gradus  ad  litteras  perdiscendas.  503 
Cap.  II,  III.  — An  lillerarum  humaniorum  et  linguarum 
pbiiosophiaeque  studia  religiosis  Societatis  conveniant, 
et.  rite  insliluta  sint.  505 

Cap.  IV,  V.  — De  publicis  Societatis  scholis,  et  susce- 
pta puerorum  instructione.  505 

Cap.  VL  — De  convenientibus  subsidiis  quibus  Societas 
utitur  ad  externorum  scholarium  institutionem.  506 
LJBFR  VI.  — DE  PROFESSIONE  QL  .E  IN  SOCIETA- 

Caput  primum.  — An  professio  in  Societate  convenien- 
ter per  longum  tempus  differatur.  507 

Cap.  II,  III.  — De  tertio  probationis  anno  ante  profes- 
sionem, et  de  voto  obedientise  circa  puerorum  instructio- 
nem. 507 

Cap.  IV.  — De  voto  obedientise  erga  summum  pontifi- 
cem quod  professi  Societatis  emittunt  circa  missiones. 

508 

Cap.  V.  — De  modo  emittendi  professionem  in  Socie- 
tate. 509 

Cap.  VI.—  De  voto  simplici  non  relaxandi  paupertatem 
quse  in  Societate  vovetur.  510 

Cap.  VII,  VIII.  — De  voto  non  ambiendi  dignitates, 
quod  Societatis  professi  emittunt.  510 

Cap.  IX.  — De  voto  quod  professi  emittunt,  audiendi 
consilia  generalis,  si  fiant  episcopi.  51 1 

Cap.  X.  — De  alio  voto  quod  professi  Societatis  emit- 
tunt manifestandi  procurantes  dignitatem.  512 

Cap.  XI.  — Cur  hsec  supradicta  vola  simplicia  sint  et 
non  solemnia.  514 

LIBER  VII,— DE  PROFESSIS  TRIUM  VOTORUM  ET 
CO ADJUTORIBUS  FORMATIS  SOCIETATIS.  514 
Caput  primum.  — De  professis  trium  votorum.  514 
Cap.  II.  — De  coadjuioribus  spiritualibus  Societatis. 

Cap.  III,  IV.  — De  coadjutoribus  spiritualibus  Societa- 
tis et  variis  Societatis  gradibus.  516 

I.IBER  VIII.  — DE  MEDIIS  QUIBUS  SOCIET  'S  AD 
PROPRIAM  PERFECTIONEM  ACQUIRENDAM  UTITUR. 

516 

Cap.  I,  II.  — De  oratione  mentali  et  vocali  in  Societate. 

516 

Cap.  III,  TV,—  De  missae  sacrificio,  communione  et  con- 
fessione. . 517 

Cap.  V.  — De  peccatorum  reservatione  quse  in  Socie- 
tate datur.  518 

Cap.  VI-VIII.  — De  perfectione  divinae  charitatis,  et 
fraterna  charitate  in  Societate.  518 

Cap.  IX.  — De  mediis  quibus  Societas  utitur  ad  acqui- 

LIBER  IV  — DE  MINISTERIIS  SEU  MEDIIS  QUIBUS 

Caput  primum.  — De  ministerio  praedicandi  verbum 
Dei.  519 

Cap.  II.  — De  admiuistratione  sacramenti  pcenitenliae. 

521 

Cap.  III.  — De  administratione  sacramenti  Eucharistiae. 

Cap.  IV.  — De  administratione  aliorum  sacramentorum. 

Cap.  V.  — De  quidditale  et  doctrina  exercitiorum  spi- 
ritualium, quibus  Societas  utitur  ad  juvandos  proximos, 

Cap.  VI,  VII.  — De  arte  el  prudenti  methodo  dictorum 
exercitionum.  »25 

Gap.  VIII.  — De  familiari  conversatione,  qua  u (unitu- 

Cap. .IX-  — De  cura  peculiari  quam  acjlubet  Socieris 
adjuvandis  graviter  infirmis  et  moribundis  526 

Caput  primum  — De  monarcliieo  Societatis  regimine. 

527 

Cap.  II,  III.  — An  expediat  generalis  officium  esse 
perpetuum;  et  au  reliqui  superiores  iu  Societate  rite 
consliluautur.  Si7 

Cap.  VI.  — De  reddenda  conscientiae  ratione.  55U 
Cap.  YII-X.  — De  evangelica  seu  paterna  denuntia- 
tione, qu*  fit  in  Societate.  550 

Cap.  XI,  XII.  — De  triplici  modo  procedendi  in  externo 
judicio  contra  subditorum  delicta.  555 

LlBF.it  XI.  — DE  PROFESSOREM  SOCIETATIS  DI- 
MISSIONE. 537 

Caput  primum.  — An  professus  Societatis  possit  ab  ea 
expelli,  et  quas  ob  causas.  537 

Cap.  II. — An  possit  professus  Societatis  ad  aliam  trans- 
mitti religionem,  et  quomodo.  557 

Cap.  III.  — Ad  quid  obligetur  professus  e Societate 
ejectus,  aut  ab  illa  translatus.  558 

TOMUS  DECIMUS  QUARTUS.  — DE  IN- 
CARNATIONE. 539 

Disputatio  tertia.  — De  exsistenlia'incarnationis,  ejus- 
que  convenientia.  543 

Sectio  I.  — An  possit  ratione  probari  incarnationem 
esse  probabilem.  543 

Sect.  II.  — An  possit  efficaciter  ostendi  contra  infide- 
les incarnationem  esse  faciam.  544 

Disputatio  quarta.  — De  convenientia  et  necessitate 
incarnationis  ad  hominis  lapsi  reparationem.  545 

Sect.  I.  — An  necessarium  vel  conveniens  fuerit  Deo 
hominem  lapsum  reparare.  545 

Sect.  11.  — An  ad  reparandum  genus  humanum,  neces- 

Sect.  111.— An  Christi  opera  fuerint  sufficientis  valoris  ad 

Secl.  IV. — An  opera  rhristi  fuerint  infiniti  valoris  et 
efficaciae  ad  satisfaciendum.  547 

ac  propria  justitia.  551 

Sect.  VI.  — An  in  Christi  satisfactione  servatae  fuerint 
ornnes  perfectae  justitiae  conditiones.  552 

Sect  VII.  — An  purus  homo  potuerit  esse  sufficiens 
ad  redimendos  alios  homines  ex  perfecta  justitia.  553 

Sect.  VIII.  — An  homo  purus  possit  ita  Deo  satisfacere 
pro  sua  culpa  mortali,  ut  per  actum  perfectae  contritionis 
seu  dilectionis  Dei  super  omnia,  seipsum  sanctificet,  et 
forni  a liter  a se  peccatum  expellat  sine  alia  Dei  accepta- 
tione et  remissione.  554 

Sect.  JX,  X.  — An  horno  purus  possit  ad  aequalitatem 
Deo  satisfacere  pro  suo  peccato  mortaii , aut  saitem  im- 
perfecte 555 

Sect.  XI.  — An  purus  homo  possit  pro  veniali  suo  pec- 
cato perfecte  Deo  satisfacere.  556 

Sect.  XII.  — An  purus  homo  possit  ut  membrum  Chri- 
sti. satisfacere  Deo  ex  justitia  pro  suo  peccalo.  557 
Disputatio  quinta.  — De  primaria  incarnationis  causa. 

Seci.  I. — De  prioritate  et  posterioritale  rationis  in  ac- 
tibus divinis.  557 

Sect.  VI.  — An  Christus  principalius  venerit  ad  redi- 
mendos homines  ab  originali  peccato,  ita  ut,  iliodeficiente, 
non  fuisset  venturus  Redemptor.  562 

Disputatio  sexta.  — De  tempore  quo  facta  est  incar- 
natio, ejusque  convenientia.  563 

Sect.  1.  — Quo  tempore  facta  est  incarnatio.  563 
Sect.  II.  — An  convenienti  tempore  facta  sit  incarna- 
ri0- 563 

Disputatio  septima.  — De  termino  incarnationis,  qui 
per  illam  producitur  seu  resultat.  564 

Secl.  i — An  terminus  resullans  seu  productus  per 
incarnationem  sit  aliqua  substantia.  564 

Sect.  II.  — An  hujus  unionis  terminus  fuerit  aliqua  sub- 
stantialis natura.  5ti4 

Secl.  EI,  IV.  — An  hujus  unionis  terminus  sit  aliqua 
persona,  ita  ul  incarnatio  facta  sit  in  persona  , ei  au  haec 
persoua  sil  simplex,  vel  composita.  565 

Sect.  V.  — An  terminus  praedictae  unionis  sit  aliquid 
creatum,  an  vero  increaluni.  567 

Disputatio  octava.  — Quid  sit  incarnatio.  568 

Sect.  I.  — An  incarnatio  sit  actio  uniens  tantum  hu- 
manitatem cum  Verbo,  an  vero  sil  etiam  producens 
ipsam  humanitatem  in  rerum  natura.  568 

Sect.  11.  — An  incarnatio  sil  ex  natura  humana,  et  ex 
persona  Verbi  unio  substautialis.  569 

Sect.  III.  — Quid  per  hatic  uniendi  actionem  fiat  iD 
humanitate  aut  in  Verbo.  569 

Sect.  IV.  — Solvuntur  variae  difficultates  cir.a  hoc  in- 
carnationis mysterium.  570 

Disputatio  nona.  — De  excellentia  et  perfectione 
unionis  hypostaticae.  571 

Sect.  I,  II.  — An  haec  unio  sit  omnium  maxima,  tam 
in  ratione  uniouis  quam  iu  genere  entis,  seu  doni  diutii. 

Disputatio  decima.  — De  incarnationis  causis,  praeser- 
tim de  meritoria.  572 

Sect.  I.  — Quaenam  sil  causa  efficiens  hujus  mysterii. 

Sect.  II.  — An  fuerit  aliqua  hujus  unionis  eausa  in  ge- 
nere causae  disposilivae.  573 

Sect.  III.  — Au  humanitas  Christi  potuerit  suam  unio- 
nem ad  Verbum  mereri.  574 

Sect.  IV.  — An  Christus  potuerit  mereri  suam  incar- 
nationem. 575 

Secl.  V,  VI.  — An  homines  justi,  qui  Christum  praeces- 
serunt, potuerint  mereri  de  condigno,  aut  saltem  de 
congruo  ejus  incarnationem,  vel  ipsius  accelerationem. 

Sect.  VII,  4 III.  — An  B.  Virgo  de  condigno,  aut  sal- 
tem de  congruo  meruerit  esse  matrem  Dei.  578 

Disputatio  undecima.  — De  divitia  exsistentia  et  subsi- 
stentia. 579 

Secl.  I,  II.  — An  in  Deo  sil  unum  absolutum  esse  ex- 
sistentiae, et  au  sil  triplex  relativum.  579 

etiam  hic  Deus.  581 

unita  humanitati  per  factam  incarnationem.  581 

Sect.  I.  — An  soia  persona  Filii  fuerit  incarnata,  et 
humanitatem  assumpserit.  * 581 

Sect.  II.  — An  Verbum  terminaverit  hanc  unionem  ra- 
tione proprietatis  absolutae,  vel  relativae.  582 

Disputatio  decima  tertia.  — De  termino  assumptionis 
ex  parte  personae  assumentis,  in  quavis  possibili  incar- 
natione. 583 

Sect.  1.  — An  hic  Deus,  prout  abstrahit  a personis  di- 
vinis, possit  creatam  naturam  assumere  585 

Sect.  II,  Ili. — An  plures  personae  divinae  possint  simul 
assumere  eamdem  naturam  terminando  illam  immediate 
per  subsistentias  relativas,  et  contra,  an  una  persona  pos- 
sit assumere  plures  naturas.  584 

Sect.  IV.  — An  persona  creata  possit  hypostatice  uniri 
alteri  natur*  creat*.  585 

Disputatio  decima  quarta.  — Quid  potuerit  a Deo 
assumi  per  quamcunque  possibilem  unionem  hvpostalicam. 

Sect.  I.  — An  nalura  exsistetis  in  propria  persona  po- 
tuerit assumi.  585 

possit  assumi  a persona  divina.  586 

Secl.  III,  IV.  —An  paries  substantiales  et  accidentales 
possint  hypostatice  uniri  divinat  person*.  588 

Disputatio  decima  quinta.  — Quid  Verbum  assumpserit 

per  incarnationem  proot  fact  i est.  588 

Sect.  I-1V.  — An  Verbum  assumpserit  veram  hominis 
naturam,  veram  animam  ralionalem,  verum  corpus  hu- 
manum, animam  et  corpus  inter  se  unita.  588 

Sect.  V-VIII. — An  Christus  assumpserit  omnes  hu- 
mani corporis  partes  integrales , an  assumpserit  imme- 
diate et  secundum  h.vpostasim  sanguinem,  aliosque  hu- 
mores ac  partes  ad  subsistendum  in  sua  persona.  590 
Disputatio  decima  sexta.  — De  ordine  assumptionis 
secundum  realem  temporis  successionem.  592 

Sect.  DII  i.  — An  caro  aut  anima  Christi  prius  tempore 
exstiterit  quam  hypostatice  Verbo  uniretur.  592 

Disputatio  decima  septima.  — De  naturae  ordine  in 
hac  assumptione  servato.  593 

Sect.  1,  [I.  An  anima  Christi  prius  natura  fuerit  unita 
Verbo,  quam  corpori,  et  corpus  prius  unitum  Verbo, 
quam  animae.  593 

Sect.  III,  IV.  — An  corpus  prius  natura  sit  unitum 
cum  Verbo,  quam  anima,  vel  contra.  593 

Sect.  V,  VI.  — An  lota  humanitas  prius  natura  assum- 
pta sit,  quam  ejus  partes  et  accidentia.  594 

Disputatio  decima  octava.  — De  gratia  sanctificante, 
seu  justitia  creata  animse  Christi.  595 

Sect.  1.  — An  anima  Christi  ad  suam  sanctificationem 
et  justificationem  eguerit  gratia  creata  sanctificante.  593 
Sect.  II,  III.  — An,  quando  et  quomodo  data  sitanim® 
Christi  gratia  habitualis.  596 

Sect.  IV.  — An  praeter  gratiam  habitualem  aliqua 
actualis  gratia  fuerit  animae  Christi  necessaria.  598 

Disputatio  decima  nona.  — De  moralibus  animae  Christi 
virtutibus.  598 

Sect.  I,  II.  — An  omnes  virtutes  morales  et  superna- 
turaies  fuerint  infusae  animae  Christi  simul  cum  gratia. 

598 

Disputatio  vicesima. — De  donis  Spiritus  sancti,  animae 
Christi  collatis.  599 

Sect.  I,  11.  — An  dona  Spiritus  sancti  tum  ad  intelle- 
ctum, tum  ad  voluntatem  pertinentia  in  Christo  fuerint. 

Disputatio  vicesima  prima. — ,De  gratiis  gratis  datis 
animae  Christi.  599 

Sect.  1,11. — -An  donum  prophetiae,  aliaeque  gratiae 
gratis  datae  in  Christo  exstiterint.  599 

Disputatio  vicesima  secunda.  — De  accidentali  perfe- 
ctione habitualis  gratiae  Christi.  600 

Sect.  I.  — Au  habitualis  gratia  Christi  fuerit  infinita. 

Sect.  II.  — An  Christi  gratia  habitualis  tam  perfecta  et 
intensa  fuerit,  ut  non  potuerit  esse  intensior.  601 

Disputatio  vicesima  tertia.  — De  dignitate  et  gratia 
capitis,  quae  est  in  Christo.  602 

Sect.  I.  — An  Christus  sit  totius  mundi  caput,  praeser- 
tim hominum  et  angelorum.  602 

Sect.  II.  — Quaenam  fuerit  in  Christo  gratia  capitis. 

Disputatio  vicesima  quarta.  — De  intellectu  creato 
animae  Christi,  ejusque  actibus.  603 

Sect.  I,  II.  — An  in  Christo  fuerit  intellectus  creatus, 
et  actus  intelligendi  creatus,  et  ex  quo  tempore.  603 

Sect.  III,  IV.  — An  omnis  actus  intelligendi  animae 
Christi  fuerit  verus  et  evidens,  an  in  ea  fuerint  habitus 
intellectuales.  604 

Disputatio  vicesima  quinta. — De  triplici  animae  Christi 
scientih.  606 

Sect.  I— III.  — An  sit  in  anima  Christi  scientia  beata, 
naturalis,  infusa.  606 

Disputatio  vicesima  sexta.  — De  perfectione  beata 
scientia,  quam  habet  scientia  Christi.  607 

Sect.  I.  — Quid  sit  intellectualis  comprehensio  alicujus 
objecti,  praserlim  divina  essentia.  607 

Sect.  II.  — An  anima  Christi  non  comprehendat  divi- 
nam essentiam.  608 

Sect.  111.  — An  anima  Christi  videat  in  Verbo  omnia 
possibilia,  qua  in  Deo  eminenter  continentur.  608 

Sect.  IV.  — An  anima  Christi  videat  in  Verbo  omnia, 
qua  Deus  videt  per  scientiam  visionis;  ideoque  infi- 
nita. 610 

Disputatio  vicesima  septima.  — De  materiali  scientia 
per  se  infusa  anima  Christi  objecto.  61 1 

Sect.  I.  — An  anima  Christi  per  hanc  scientiam  infu- 
sam cognoscat  res  ad  ordinem  natura  pertinentes.  6 i I 

Sect.  II,  III.  — An  anima  Christi  per  scientiam  infusam 
cognoverit  actus  liberos,  futura  contingentia  et  mysteria 
gratia.  " btl 

Sect.  IV,  V.  — An  anima  Christi  per  scientiam  infusam 
cognoscat  omnes  creaturas  possibiles  ac  Deum  ut  unum 
et  trinum.  612 


Disputatio  vicesima  octava. — De  actibus  scientia  infusa 
anima  Christi.  613 

Sect.  I,  II. — An  anima  Christi  semper  fuerit  in  actu 
secundo  hujus  scientia;  et  an  iste  actus  fuerit  per  modum 
simplicis  intelligentia,  an  vero  per  modum  discursus. 

613 

Disputatio  vicesima  nona.  — De  habitu  scientia  infusa 
anima  Christi.  614 

Sect.  I.  — An  species  per  se  infusa  in  anima  Christi 
fuerint  universaliores  angelicis.  614 

Sect.  II,  III. — An  praler  species  inlelligibiles  requira- 
tur in  hac  scientia  habitus  infusus  seu  lumen,  et  an  sit 

unum  tantum.  614 

Sect.  IV.  — - An  lumen  hujus  scientia  infusum,  sit  di- 
stinctum a lumine  gloria.  615 

Disputatio  tricesima,— De  perfectione  scientia  acquisi- 
ta anima  Christi.  616 

Sect.  i,  II.  — Quid  Christus  per  hanc  scientiam  cogno- 
verit, et  quando  eam  habere  inceperit.  616 

Disputatio  tricesima  prima.  — De  gratia  seu  potestate 
anima  Christi  data  ad  miracula  et  supernaturalia  opera 
patranda.  617 

Sect.  I,  11.  — An  tota  Dei  omnipotentia  sit  humanitati 
Christi  communicata,  an  ei  data  sit  virtus  ad  facienda  opera 
supernaturalia  et  miraculosa.  617 

Sect.  III.  — An  h:ec  miraculorum  potestas  sit  physice 
effectiva  grati®  et  supernaluraiium  operum.  618 

Sect.  IV. — An  virtus  patrandi  miracula  sit  data  huma- 
nitati ut  caus®  principali,  an  vero  ut  instrumenlali.  619 
Sect.  V.  — Quid  sit  in  humanitate  Christi  h»c  virtus, 
per  quam  ut  instrumentum  Verbi  miraculose  operatur. 

620 

Sect.  VI.  — An  et  quomodo  in  rebus  creatis  sit  aliqua 
vis  activa  obedientialis,  ut  eleventur  in  Dei  instrumenta. 

621 

Sect.  VII,  VIII. — An  virtus  miraculorum  Christi  se 
extendat  ad  effectus  loco  aut  tempore  distantes.  623 
Sect.  IX. — An  humanitas  Christi  possit  sine  pr®via 
actione  miracula  patrare,  adeoque  esse  instrumentum 
creationis  et  armihilationis.  624 

Disputatio  tricesima  secunda.  — De  defectibus  et  per- 
fectionibus corporis  Christi.  625 

Sect.  I,  II.  — An  Verbum  assumpserit  omnes  tum  de- 
fectus tum  perfectiones  corpori  humano  connalurales. 

625 

Sect.  III.  — An  pr®dicli  defectus  fuerint  in  Christo 
voluntarii.  626 

Sect.  IV.  — An  Christus  assumpserit  localem  sui  cor- 
poris circumscriptionem  et  mutationem.  626 

Disputatio  tricesima  tertia. — De  contrariis  grati®  ac 
virtutis  delectibus  a Christo  assumptis.  627 

Sect.  1,  il. — An-Chrislus  nec  de  potentia  ordinaria, 
nec  de  absoluta  potuit  peccatum  committere.  627 

Disputatio  tricesima  quarta.  — De  appetitu  sensitivo 
anim®  Christi  ejusque  actibus.  629 

Sect.  I,  II.  — An  in  Christo  fuerit  appetitus  sensitivus, 
ejusque  actus;  et  an  in  eo  fuerit  fomes  peccati.  629 

Sect.  111.  — An  omnes  actus  seu  passiones  appetitus 
sensitivi  in  Christo  fuerint.  630 

Disputatio  tricesima  quinta.  — De  communicatione 
idiomatum.  631 

Sect.  I.  — Qu®  et  qualis  idiomatum  communicatio  ex 
hoc  incarnationis  mysterio  consecuta  sit.  631 

Sect.  II. — An  h®c  communicatio  idiomatum  fieri  possit 
tantum  in  concreto,  an  vero  etiam  interdum  in  abstracto. 


Sect.  III,  IX.  — Quomodo  divina  attributa  de  homine 
Christo,  et  contra  quomodo  human®  proprietates  de  Deo 
ChrisLo  pr®dicentur  in  concreto.  632 

Disputatio  tricesima  sexta.  — De  Esse  exsistenti® 

Christi,  ejusque  humanitatis.  653 

Sect.  I. — An  humanitas  Christi  formaiiter  et  intrinsece 
exsistat  in  rerum  natura  per  exsistentiam  increalam;  an 
vero  per  creatam  et  propriam.  633 

Sect.  II.  — An  Giristus  simpliciter  dicendus  sit  habere 
unum,  an  vero  plura  esse.  636 

Disputatio  tricesima  septima.  — De  humana  Christi 

voluntate,  ejusque  libertate.  636 

Sect.  I,  II.  — An  in  Christo  fuerit  voluntas  humana,  et 
libera  ad  operandum.  636 

Sect.  IN. — Quomodo  voluntas  ratione  unionis,  exsistens 
impeccabilis,  potuerit  esse  libera.  657 

Sect.  IV . — Quomodo  voluntas  Christi  necessario  amans 
Deum,  potuerit  esse  libera  in  reliquis  actibus.  658 

Sect.  V.  — Quomodo  Christus  videns  semper  in  Verbo 
omnes  actus  suos,  eos  libere  exercere  potueril.  . 659 

Dispulatio  tricesima  octava.- — De  varietate  et  efficacia 
actuum  voluntatis  Christi.  659 

Sect  I-I! I.  —An  in  Christi  homana  voluntale  fuerint 
onules  actus  honesti  qui  solent  esse  in  aliorum  hominum 
voluntatibus.  659 

Sect.  IV,  V.  — An  humana  Christi  voluntas  semper 
fuerit  conformis  divinae,  et  impleta.  640 

Disputatio  tricesima  [nona.  — De  merito  Christi  secun- 
dum se  et  absolute  spectato.  641 

Sect.  1.  — An  in  Christo  fuerint  omnes  conditiones  ad 
meritum  de  condigno  requisitae.  641 

Sect.  II.  — Per  quos  actus  Christus  meruerit.  642 
Sect.  I J I. — Quo  tempore  Christus  meruerit.  645 
Disputatio  quadragesima.  — De  iis  qu®  sibi  Christus 
promeruerit.  644 

Sect  I,  II.  — An  Christus  potuerit  mereri,  ac  de  facto 
meruerit  animae  suae  gloriam,  aliquaque  gratiae  et  scienti® 
dona.  644 

Sect.  III.  — An  Christus  meruerit  gloriam  corporis  sui 
nominisque  sui  exaltationem.  645 

Disputatio  quadragesima  prima.  — De  iis  qu®  Christus 
hominibus  meruit.  646 

Sect.  I. — An  Christus  nobis  meruerit  primam  gratiam, 
ac  gloriam,  ac  peccatorum  remissionem.  646 

Sect.  II. — An  Christus  nobis  meruerit  dispositiones  ad 
gratiam  recipiendam,  sive  suorum  meritorum  applica- 
tionem. 647 

Sect.  III.  — An  Christus  nobis  meruerit  omnia  grati® 
dona,  qua*  post  primam  justificationem  conferantur.  648 
Sect.  IV. — An  Christus  meruerit  hominum  prsdestina- 
tionem  et  electionem.  649 

Dispulatioquadragesima  secunda. — De  iis  qu®  Christus 
angelis  meruit.  ' 651 

Sect.  I. — An  Christus  meruerit  angelis  omnia  grati®  et 
glori®  dona.  ~ 651 

Sect.  II  — An  Christus  angelos  redemerit,  et  pro  illis 
mortuus  sit.  652 

Dispulatioquadragesima  tertia.— De  obedienlia Christi, 
et  pr®ceptis  quorum  est  capax.  655 

Sect.  1,  II.  - An  Christus  fuerit  capax  pr®eepti  cui 
foret  subjectus,  et  quibus  legibus  fuerit  subjectus.  655 
Sect.  III,  IV.  — An  Christus  acceperit  speciale  pr®- 
ceptum,  et  an  possit  dici  simpliciter  subjectus  Patri.  654 
Dispulatioquadragesima  quarta. — De  Christi  servitute. 

654 

Sect.  I.  — An  Christus  quatenus  homo  vere  et  proprie 
dici  possit  et  sil  servus  Dei.  654 

Sect.  II.  — An  Christus  possit  tantum  dici  servus  cum 
addito,  quaternis  Iwmo;  an  etiam  sine  illo  addito.  656 
Disputatio  quadragesima  quinta. —De  Christi  oratione 
in  via  et  in  patria.  656 

Sect.  1,  11.  — An  Christus  in  statu  vi®  vere  et  proprie 
oraverit,  et  nunc  in  statu  beatitudinis  adhuc  oret.  656 
Disputatio  quadragesima  sexta.  — De  summo  Christi 
sacerdotio  et  pontificatu.  658 

Sect.  I,  II.  — Au  Christus  vere  fuerit  sacerdos,  et  an 
quatenus  homo,  an  vero  quatenus  Deus.  658 

Sect.  III.  — An  Christi  sacerdotium  fuerit  ejusdem 
rationis  cum  sacerdotio  legis  natur®,  veteris  et  nov®. 

659 

Sect.  IV. — An  ChrisLus  sit  sacerdos  secundum  ordinem 
Melchisedech.  660 

Disputatio  quadragesima  septima.  — De  excellenti 
potestate  Christi  sacerdotii,  et  de  spirituali  ejus  regno. 

661 

Sect.  i,  ii. — An  Christus  habuerit  potestatem  excel- 
lenti®. et  ferendi  leges.  661 

Disputatio  quadragesima  octava.  — De  temporali  Chri- 
sti regno.  662 

Sect.  I,  II.  — An  Christus  h®reditario  jure  temporale 
Jud®orum  regnum  tPnuerii,  et  directum  dominium  in 
universum  orbem  habuerit.  662 

Disputatio  quadragesima  nona.  — De  filiatione  Chrisii 
in  ordine  ad  Deum.  665 

Sect.  I.  — An  Christus  quatenus  homo,  vere  ac  proprie 
possit  dici  Filius  Dei.  665 

Sect.  II.  — An  Christus  quatenus  homo,  sii  Filius  Dei 
naturalis,  an  vero  adoptivus.  664 

Sect  III.  - Quomodo  certum  sit  Christum  quatenus 
hominem  noo  esse  Filium  Dei  adoptivum,  seu  naturalem. 

666 

Sect.  IV.  — An  Christi  humanitas  possit  dici  adoptiva. 

666 

Disputatio  quinquagesima.  — De  modo  loquendi  circa 
pr®destiualionem  Christi.  667 

Sect.  I,  II.  — An  simpliciter  verum  sit,  Christum  vel 
Filium  Dei  ab®terno  esse  pr®des(inatum,  et  an  Christus 
pr®destinalus  sil,  ut  sil  Filius  Dei  naturalis.  667 

Sect.  III,  IV.  — De  aliis  modis  loquendi  circa  Christi 
et  eius  humanitatis  praedestinationem.  668 


Disputatio  quinquagesima  prima. —De  adoratione  Chri- 
sto ut  Deo  debita.  669 

Sect.  I,  II.  — Quid  sit  adoratio,  et  an  in  sola  exteriori 
ac  corporali  actione  consistat.  669 

Sect.  III.  — Qnotuplex  sit  adoratio.  670 

Sect.  IV.  — Quomodo  Christus  ut  Deus  sit  adorandus. 

67 1 

Disputatio  quinquagesima  secunda.  — De  adoratione 
sanctis  hominibus  vel  angelis  exhibenda.  671 

Sect.  1.  — An  beati  homines  et  angeli  sint  adorandi 

671 

Sect.  II,  III.  — Qu®nam  adoratio  sanctis  tribuenda  sit , 
et  an  illa  ad  religionem  pertineat.  672 

Disputatio  quinquagesima  tertia.  — De  adoratione  de- 
bita Christo  et  ejus  humanitati.  675 

Sect.  I,  II. — An  Christus  Deus  homo  adorandus  sit 
perlecta  latri®  adoratione  ; an  etiam  quatenus  homo. 

675 

Sect.  III.  — An  Christi  humanitas  a Verbo  prscisa  pos- 
sit adorari,  et  qua  adoratione.  674 

Disputatio  quinquagesima  quarta.  — De  usu  et  adora- 
tione imaginum.  575 

Sect.  I.  — An  liceat  et  expediat  Ecclesi®  uti  Chrisii  et 
sanctorum  hominum  imaginibus.  675 

Sect.  II.  — An  liceat  uti  Dei  et  angelorum  imaginibus. 

676 

SpcI.  III.  — An  imagines  Chrisii  et  sanctorum  sint  ado- 
rand®.  677 

Sect.  IV.  — An  imagines  eadem  adoratione  qua  prolo- 
typi  adorari  possint.  678 

Sect.  V.  — An  imago  possit  adorari,  non  adorato  directe 
protolypo.  679 

Sect.  VI.  — An  h®c  adoratio  imaginum  locum  habeat 
in  Dei  imaginibus.  682 

Sect.  VII,  VIII.  — An  adoratio  sit  de  pr®cepto,  et  quo- 
modo differat  ab  idolorum  cultu.  682 

Disputatio  quinquagesima  quinta.  — De  cultu  et  vene- 
ratione reliquiarum  685 

Sect.  I.  — Au  reliqui®  sanctorum  in  veneratione  et 
honore  habend®  sint.  685 

Sect.  II.  — Qu®nam  adoratio  reliquiis  sanctorum  tri- 
buenda sit.  684 

Disputatio  quinquagesima  sexta.  — De  usu  et  adoratio- 
ne crucis.  685 

Qusstionis  vicesim®  sexl*  D Thoms  commentarius 
brevis  de  Christo  mediatore.  686 

TOMUS  DECIMUS  QUINTUS.  — DE  IN- 
CARNATIONE. 087 

1’AHS  SECUNDA.- DE  MYSTERIIS  V1T.E  CHRISTI, 
ET  UTROQUE  EJUS  ADVENTU.  687 

Disputatio  prima.  — De  matris  Dei  dignitate  in  commu- 
ni. 687 

Sect.  I.  — An  B.  Virgo  vere  ac  proprie  fuerit  mater 
Dei  et  hominis.  687 

Sect.  II,  III.  — Quanta  sit  h®c  Matris  Dei  dignitas,  et 
quomodo  B.  Virgo  ad  eam  fuerit  prsdestinata.  688 

Disputatio  secunda.  — De  naturali  B.  Virginis  perfe- 
ctione et  origine.  690 

Sect.  I-III.  — De  naturali  B.  Virginis  conceptione  ac 
perfectione,  et  de  ejus  parentibus.  690 

Disputatio  tertia.  — De  tempore  quo  primum  B.  Virgo 
sanctiiicata  fuit.  691 

Sect.  1. 11.  — An  B.  Virgo  in  utero  matris  fuerit  saiifti- 
Dcala,  et  an  in  Adam  peccaverit.  691 

Sect.  III,  IV. — An  B.  Virgo  potuerit  ante  animationem, 
an  vero  tantum  in  ipso  conceptionis  momento  sanctificari. 

692 

Sect.  V.  — An  B A'irgo  fuerit  ab  originali  peccato  pr®- 
scrvata,  et  in  primo  su«  conceptionis  instanti  sanetifiea'a. 

695 

Sect.  VI.  — Qua  certitudine  tenendum  sil  B.  Virginem 
fuisse  sine  peccato  conceptam.  695 

Disputatio  quarta.  — De  perfectione  prim®  sanctifica- 
tionis B.  Virginis.  696 

Sect.  I.  — An  R.  Virgo  in  prima  sanctificatione  acce- 
perit gratiam  consummatam,  aut  in  quo  perfectionis  gradu. 

696 

Sect.  II,  III.  — An  B.  Virgo  in  prima  sanctificatione 
acceperit  omnes  virtutum  el  donorum  habitus,  ac  grai i® 
perseverantiam.  696 

Sect.  IV.  — An  B.  Virgo  in  prima  sanctificatione  ita 
fuerit  in  bono  confirmata,  ut  ne  venialiter  quidem  peccare 
potuerit.  697 

Sect.  V,  VI. — An  R.  Virgo  in  prima  sanctificatione 
fomitem  peccati  originalis  exstinctum  habuerit,  et  justi- 
tiam originalem  acceperit.  698 

Sect.  ATI,  ATII.  — An  Ii.  ATrgo  habuerit  usum  rationis 
ab  initio  su®  conceptionis,  et  sanctiiicata  fuerit  per  pro- 

priam  dispositionem.  699 

Disputaiio  quinta.  — De  corporali  Deiparae  virginitate. 

699 

Sect.  I.  ii.  — An  B.  Virgo  Christum  concipiendo  aut 
pariendo  virginitatem  seu  corporis  integritatem  amiserit. 

699 

Sect.  III,  IV.  — An  B.  Virgo  post  parium  semper  vir- 
ginilatemservaverit.etquomodo  Christus  dicitur  habuisse 
fratres.  701 

Disputatio  sexta.  — De  virginitate  Mariae,  quoad  animi 
virtutem.  703 

Sect.  I.  II.  — An  B.  Virgo  habuerit  semper  servandae 
virginitatis  votum,  et  an  illud  volo  firmaverit,  ac  quonam 
tempore.  703 

Sect.  III.  — An  B.  Virgo  prima  fuerit  in  vovenda  vir- 
ginitate. 704 

Disputatio  septima.  — De  B.  Virginis  matrimonio  cum 
sponso  suo  Josepho.  704 

Sect.  I.  — An  inter  R.  Virginem  et  Josephum  verum 
intercesserit  matrimonium.  704 

Sect.  II,  III.  — Quo  tempore  et  in  qua  aetate  Maria  et 
Joseph  inierint  inter  se  matrimonium  705 

Disputatio  octava.  — De  Jusepho  B.  Virginis  sponso. 

706 

Sect.  I.  — De  sancti  Josephi  dignitate.  706 

Sect.  II.  — Ecquam  sanctitatis  perfectionem  assecutus 
sit  «anctus  Joseph.  706 

Msputatio  nona.  — De  modo  et  circumstantiis  annun- 
tiationis angelicae.  707 

Sect.  I-III.  — De  Gabriele  angelo,  de  visibili  ejus  spe- 
cie, et  de  B.  Virginis  perturbatiune.  707 

Sect.  IV,  V.  —De  tempore  et  loco  Christi  conceptionis. 

708 

Disputatio  decima. — De  causa  efficiente  ac  ministrante 
materiam  conceptionis  Christi.  708 

Sect.  1,  II.  — Quomodo  B.  Virgo  materiam,  ex  qua 
conceptus  fuit  Christus,  ministraverit,  et  quae  ejus  causa 
efficiens.  708 

Sect.  III.  — An  de  potentia  Dei  absoluta  potuerit  B. 
Virgo  concipere  viri  opera  Christum  Deum  hominem. 

708 

Disputaiio  undecima.  — De  instanti  quo  Christi  conce- 
ptio ex  Virgine  concepta  est.  709 

Sect.  I,  11.  — An  conceptio  Christi  potuerit  Geri  in 
instanti,  et  an  revera  sic  facta  sit.  709 

Disputatio  duodecima.  — De  relationibus  ex  Christi 
nativitate  consequentibus  inter  eum  et  B.  Virginem.  710 
Sect.  I.  — An  in  B.  Virgine  sit  relatio  realis  matris 
ad  filium.  710 

Sect.  II.  — Au  in  Christo  sit  relatio  realis  et  creala  liiii 
ad  matrem.  711 

Sect.  III.  — An  perseverent  nunc  in  Christo  et  Virgine 
relationes  filii  et  matris  712 

Disputatio  decima  tertia.  — De  temporali  Christi  nati- 
vitate. 712 

Sect.  1,  II.  — An  vere  Christus  natus  fuerit  ex  B.  Vir- 
gine, et  sine  matris  dolore,  ac  puerperii  immunditia. 

712 

Sect.  III.  — Quo  in  loco  natus  sit  Christus.  713 

Sect.  IV.  — Quo  tempore  Christi  nativitas  acciderit. 

714 

Disputatio  decima  quarta.  — De  prodigiis  in  Christi 

nativitate  factis.  714 

Sect.  I.  — Quibus  signis  et  quibus  personis  Christi 
nativitas  manifestata  sit.  714 

ect.  II.  III.  — De  conditione  et  patria  magorum.  715 
Sect.  IV.  — Quo  loco  et  tempore  magi  Christum  ado- 
raverunt. 716 

Sect.  V,  VI.  — De  stella  quae  apparuit  magis.  717 

Disputaiio  decima  quinta.  — De  mysterio  circumcisio- 
nis. 717 

Sect.  I. — An  licuerit  vel  decuerit  Christum  circumcidi. 

717 

Sect.  II.  — De  nomine  Jesu  in  circumcisione  dato. 

718 

Disputatio  decima  sexta.  — De  Christi  praesentatione 
et  Virginis  purificatione.  . 719 

Sect.  {unica.  — An  debuerit  B.  Virgo  Christum  in 
templo  praesentare  ac  redimere,  ac  pro  eo  sacrificium  of- 
ferre, etetiam  se  purificare.  719 

Disputatio  decima  septima.  — De  reliquis  vitae  Christi 
mysteriis  usque  ad  tricesimum  ejus  aetatis  annum.  720 

usum  rationis  liberabantur  a peccato  originali.  833 

Sect.  III,  IV.  — An  in  lege  naturae  fuerit  institutum 
verum  sacramentum,  quo  peccatum  originale  deleretur 
aliaque  sacramenta.  854 

Disputatio  quirita.  — De  institutione  et  necessitate 
circumcisionis  aliorumque  sacramentorum  veleris  legis. 

855 

Sect.  I.  — An  circumcisio  fuerit  verum  sacramentum  in 
remedium  peccati  originalis  institutum  pro  filiis  Abrabae. 

833 

Sect.  II.  — An  praeter  circumcisionem  luerint  ali3  sa- 
cramenta in  veteri  lege.  836 

Disputatio  sexta.  — De  institutione  et  necessitate  sa- 
cramentorum legis  gratiae.  857 

Sect.  I,  li.  — An  in  lege  gratiae  sacramenta  fuerint 
necessaria,  et  an  sint  antiquis  perfectiora.  837 

Disputatio  septima.  — De  efficacia  sacramentorum 
novae  legis  ad  gratiam  conferendam.  837 

Sect.  I.  — An  sacramenta  novae  legis  conferant  gratiam 
ex  opere  operato.  637 

Sect.  II.  — An  omnia  novae  legis  sacramenta  conferant 
gratiam  habitualem,  virtutes  et  dona  quae  eam  conse- 
quuntur. 83S 

Sect.  III.  — An  sacramenta  praeter  virtutes  et  dona, 
conferant  specialem  aliquam  gratiam.  859 

Sect.  IV.  — An  sacramenta  semper  suos  gratiae  effectus 
conferant,  et  ad  hoc  quam  dispositionem  requirant.  840 
Sect.  V.  — An  sacramenta  conferant  omnibus  aequalem 
gratiam.  840 

Disputatio  octava.- — De  tempore  in  quo  sacramenta 
gratiam  conferunt.  641 

Sect.  I.  — An  sacramenta  interdum  conferant  gratiam 
ex  opere  operato  antequam  recipiantur.  841 

Sect.  II.  — An  sacramenta  gratiam  habitualem  in  tem- 
pore successivo,  an  vero  in  instanti  conferant.  841 

Sect.  III.  — Au  sacramenta  conferant  interdum  gratiam 
quando  transacta  sunt.  812 

Disputatio  nona.  — De  modo  quo  sacramenta  efficiunt 
gratiam.  845 

Sect.  I.  — An  sacramenta  potuerint  esse  propriae  causae 
physice  instrumentales  gratiae  sanctificantis.  843 

Sect.  II.  — An  sacramenta  novae  legis  de  facto  confe- 
rant gratiam,  tanquam  vera  ac  propria  instrumenta  phy- 
sica. 844 

Disputatio  decima.  — De  inefficacia  veterum  sacramen- 
torum ad  conferendam  gratiam.  846 

Sect.  i.  II.  — An  circumcisio  vel  sacramentum  legis  na- 
turae conferret  gratiam  sanctificantem  ex  opere  operantis, 
au  vero  ex  opere  operato.  847 

Sect.  III.  — An  in  aliis  veteris  legis  sacramentis  dare- 
tur gratia.  . 848 

Disputatio  undecima.  — De  natura  ac  necessitate  cha- 
racteris. . 849 

Sect.  I.  — Quaenam  sacramenta  characterem  imprimant. 

849 

Sect.  II,  Hi.  — An  character  sit  qualitas  supernatura 
lis,  et  in  qua  specie.  850 

Sect.  IV.  — In  quo  subjecto  insit]  character,  et  an  sit 
indelebilis.  851 

Disputatio  duodecima.  — De  causa  instituente  sacra 
menta.  852 

Sect.  I,  II.  — An  omnia  sacramenta  fuerint  a Deo  vel  a 
Christo  immediate  instituta,  et  an  potuerint  ab  a>io  in 

Disputatio  decima  tertia.  — De  causa  proxime  mini- 
strante sacramenta.  855 

Sect.  I.  — An  omnes  et  soli  homines  possint  esse  sacra- 
mentorum ministri.  853 

Sect.  H,  — An  ad  conficiendum  sacramentum  necessaria 
sit  in  ministro  intentio  faciendi  sacramentum.  _ 854 

Sect.  1H.  — Qualis  intentio  sufficiat  ad  efficiendum  sa- 
cramentum. 856 

Sect.  IV.  — An  status  gratiae,  bonitas  aut  fides  sive 

habitualis  sive  actualis  sit  necessaria  in  ministro  ad  valide 
conficiendum  sacramentum.  8o7 

Disputatio  decima  quarta.  — De  subjecto  apto  ad  susci- 
pienda sacramenta.  859 

Sect.  I.  — Ouinam  sint  capaces  sacramentorum.  859 

Sect.  11.  — An  ad  valorem  sacramenti  requiratur  in 
suscipiente  consensus  aut  alia  dispositio.  860 

Appendix  pnecedenlis  sectionis.  — Quae  est  commen- 
tarius qu*st.  65,  art.  2,  circa  numerum  sacramentorum 

Disputatio  decima  quinta  — De  sacramentalibus,  seu 
de  caeremoniis  sacramentorum  in  communi  862 

Sect.  I.  II.  — Quid  sil  caeremonia  seu  sac.amentale,  et 
an  ejus  usus  sit  sanctus.  862 

Sect.  III.  IV.  — Quis  possit  caeremonias  sacramentales 
instituere  , ministrare , mutare , et  quem  spiritualem  effe- 
ctum habeant.  862 

Disputatio  decima  sexta.  — De  sacramentorum  praece- 
ptis ai  eorum  ministros  spectantibus.  86+ 

Sect.  1.  — Quis  possit  licite  vel  teneatur  administrare 
sacramenta.  864 

Sect.  II.  — An  ministri  sacramentorum  teneantur  nec 
formam  nec  materiam  illorum  mutare,  et  quomodo  in  hoc 
peccent  _ 865 

Sect.  Ili,  rv . — An  ministrantes  sacramenta  teneantur 
esse  in  statu  gratiae.  865 

Sect.  V.  — An  sacramenti  minister  teneantur  ritum  ec- 
clesiasticum servare,  et  quomodo  peccet  non  servando. 

866 

Disputatio  decima  septima.  — De  praeceptis  ad  susci- 
pientes sacramenta  spectantibus.  867 

Sect.  I,  II. — An  sacramentorum  usus  sit  sub  praecepto, 
et  an  graviter  peccent  indigue  ili  i suscipientes.  *67 

Disputatio  decima  octava.  — De  obligatione  non  coope- 
randi indigne  danti,  vel  recipienti  sacramentum.  867 

Sect.  I — An  omnes  teneantur  non  recipere  sacra- 
menta ab  iniquis  ministris,  et  quomodo  in  hoc  peccare 
possint.  867 

*eel.  II. — An  ministri  sacramentorum  teneantur  sem- 
per  non  dare  illa  indigne  petentibus.  869 

Disputatio  decima  nona.  — De  institutione  baplismi 

869 

Sect.  I,  II.  — An  Christus  ante  suam  mortem,  et 
tempore  vit®  suae  baptismum  instituerit. 

Disputatio  vicesima.  — De  materia  baplismi. 

Sect.  1.  — De  remota  baptismi  materia. 

Sect.  II.  — De  proxima  baptismi  materia. 

Sect.  III.  — Quodnam  absolutionis  genus  ad  baptismum 
requiratur  aut  sufficiat.  872 

Disputatio  vicesima  prima.  — De  f»rma  baplismi. 

872 

Sect.  I,  n — De  sufficienti  et  necessaria  baptismi  for- 
ma. 872 

Sect.  III,  IV.  — An  ad  valorem  formae  baptismi  neces- 
sario requiratur  explicata  Trinitatis  invocatio;  an  vero 
sulficiat  baptizare  in  nomine  Christi,  vel  alio  modo.  873 

Disputatio  vicesima  secunda.  — De  unitate  baptismi. 

875 

Sect.  I,  It.  — An  baptismus  sit  unicus,  et  specie  diffe- 
rat a baptismo  sanguinis  et  flaminis;  et  an  sit  iterabilis. 

875 

Disputatio  vicesima  tertia.  — De  ministro  baptismi. 

876 

Sect.  I.  — Quisnam  requiratur  minister  ad  valorem  ba- 
ptismi. 876 

Sect.  II.  — Quisnam  habeat  jus  ministrandi  baptismum 
Unquam  minister  ex  olficio  ad  hoc  depuutus.  876 

Sect.  III.  — An  minister  baplismi  possit  ex  multis  per- 
sonis constare;  an  vero  tantum  una  debeat  esse.  877 
Commentarius  D.  Thomae.  — De  baptismi  patrino  seu 
susceptore.  878 

Disputatio  vicesima  quarU.  — De  baptismo  adultorum. 

879 

Sect.  I,  II.  — An  ad  validum  hominis  adulti  baptismum 
requiratur  ejus  consensus,  Odes,  vel  aliqua  alia  disposi- 
tio. 879 

Disputatio  vicesima  quiuU.  — De  baptismo  parvulo- 
rum, ac  jure,  baptizandi.  880 

Sect.  I,  II.  — An  parvuli  ante  usum  rationis  sint,  capa- 
ces baptismi;  et  an  expediat  tunc  baptizare  lilios  Christia- 
norum. 880 

Sect.  III.  — Ari  iiceat  baptizare  filios  infidelium  infan- 
tes, invitis  parentibus,  quando  hi  nullo  modo  sunt  Ecele- 
si:e  subditi.  881 

Sect.  IV.  — An  liceat  baptizare  filios  infantes  infide- 
lium, invitis  parentibus,  quando  hi  sunt  subditi  tempora  - 
liter  principibus  Christianis.  882 

Sect.  V,  VI.  — An  filius  servi  infidelis  possit  iicite  ba- 
ptizari priusquam  a parente  separetur;  et  an  sit  obligatio 
illum  baptizandi.  885 

Disputatio  vicesima  sexta.  — De  effectibus  baptismi. 

884 

Sect.  I,  II.  — An  baplismus  vere  remittat  omnem  cui- 

Disputatio  vicesima  septima. — De  necessitaie  baptismi 
ad  gratiam  et  gloriam  consequendam.  886 

Sect.  [. — An  baptismus  sit  absolute  necessarius  ad 
gratiam  et  vitam  «ternam  adipiscendam.  886 

Sect.  Ii. — An  sacramentum  baplismi  reipsa  susceptum, 
adultis  sit  ad  salutem  necessarium.  886 

Sect.  111.  _ An  baptismus  reipsa  susceptus,  sit  infami- 
bus ad  salutem  necessarius.  885 

Sect.  IV.  — Quo  tempore  coepit  baptismus  esse  ad  sa- 
lutem necessarius.  888 

Disputatio  vicesima  octava.  — De  dispositione  ad  effe- 
ctum  baptismi  consequendum  requisita.  889 

Sect.  I. — An  baptismus  requirat  in  adultis  aliquam 
dispositionem  ad  suum  effectum  producendum.  889 

Sect.  II.  — Qusenam  poenitentiae  dispositio  sit  sufficiens 
et  necessaria  ad  oblinendum  per  baptismum,  peccatorum 
mortalium  remissionem  acjustiliam.  890 

Sect.  II).  — An  baptismi  effectus  ex  varia  suscipientis 
dispositione  augeatur,  minuatur,  vel  impediatur.  891 

Sect.  IV.  — An  effectus  baptismi  valide  per  fictionem 
seu  obicem  impeditus,  conferatur  recedente  fictione.  891 
Sect.  V.  — Qu®nam  dispositio  sufficiat  ac!  tollendam 
fictionem,  ut  baplismus  suum  effectum  liabere  incipiat. 

893 

Sect.  AI.  — An  habere  effectum  recedente  fictione,  sit 
proprium  solius  sacramenti  baptismi.  895 

Disputalio  vicesima  nona.  — De  dispositione  et  effectu 
baptismi  sanguinis  seu  martyrii.  895 

Sect.  I.  — An  infantes  per  baptismum  sanguinis  pos- 
sint salvari  sine  baptismo  aquae.  895 

Sect.  II.  — An  baptismus  sanguinis  sufficiat  adultis  ad 
salutem  sine  baptismo  aquae.  895 

Sect.  111.  — Quam  dispositionem  requirat  baplismus 
sanguinis  in  adulto,  ut  suum  ilii  effectura  conferat.  897 
Commentarius  D.  Thomae.  — De  circumcisione.  898 
Disputatio  tricesima.  — De  caeremoniis  ac  circumstan- 
tiis in  solemni  baptismo  observandis.  899 

Sect.  I,  II.  — Ad  quid  instituti,  et  quinam  sint  in  so- 
lemni baptismo  ritus  servandi.  899 

Disputatio  tricesima  prima.  — De  morali  doctrina  ad 
baptismi  sacramentum  spectante.  90t 

Sect.  i,  II.  — An  homines  jure  divino  teneantur  bapti- 
zari, et  auando.  901 

Sect.  III.  — Quibns  ex  causis  possit  homo  ab  observa- 
tione huius  praecepti  excusari.  902 

Sect.  IV,  V.  — Quisnam  pussit  vel  teneatur  ministrare 
baptismum  ; et  quomodo  quis  peccet  ministrando.  902 
Sect.  VI.  — An  ob  peccatum  iterandi  baptismi  incurra- 
tur poena  irregularitatis.  904 

Disputatio  tricesima  secunda.  — De  sacramento  confir- 
mationis, ejusque  institutione.  905 

Sect.  I,  II.  — An  confirmatio  sit  verum  novae  legis  sa- 
cramentum a Chrislo  institutum,  et  quando.  905 

Disputalio  tricesima  tertia.  — De  essentia  sacramenti 
confirmationis.  906 

Sect.  I.  — An  oleum  balsamo  mistum  sit  de  necessitate 
materia?  hujus  sacramenti.  906 

Sect.  II.  — An  sit  de  essentia  maleri®  hujus  sacramenti, 
ut  chrisma  sit  ab  episcopo  consecratum  seu  benedictum. 

908 

Sect.  111,  IV.  — Quaenam  chrismatis  unctio,  et  an  sola 
chrismatis  unctio  sine  manus  impositione  sit  necessaria 
materia  proxima  hujus  sacramenti.  909 

Sect.  V.  — An  tota  haec  forma  sit  essentialis  : Signo  te 
signo  crucis,  et  confirmo  te  chrismate  salutis,  in  nomine 
Patris  et  Filii  et  Spiritus  sancti.  910 

Disputatio  tricesima  quarta.  — De  effectu  sacramenti 
confirmationis.  910 

Sect.  I,  II.  — An  hoc  sacramentum  imprimat  chara- 
cterem, et  quosgrati®  sanctificantis  efferius  conferat.  910 
Dispnlatio  tricesima  quinta.  — De  suscipientibus  con- 
firmationis sacramentum.  911 

Sect.  1,  II.  — An  quilibet  homo  sit  capax  recipiend® 
coutirmalionis,  et  quibus  expediat  conferri.  911 

Disputatio  tricesima  sexta.  — De  ministro  confirmatio- 
nes. 912 

Sect.  i.  — An  solus  episcopus  sit  ordinarius  minister 
hujus  sacramenti.  912 

Sect.  ii.  — An  ex  commissione  summi  pontificis  possd 
simplex  sacerdos  hoc  sacramentum  ministrare.  913 

Sect.  Ili.  — An  episcopus  haereticus  vel  ab  Ecclesia 
pnecisus  seu  prohibitus,  possit  esse  minister  liujus  sacra- 
menti. 9'* 

Disputatio  tricesima  septima.  — De  caeremoniis  sacra- 
menti confirmationis.  915 

Sect.  1,  II.  — An  confectio  chrismatis  conveniente  ritu 
et  fiat  et  conferatur  ab  Ecclesia.  915 

Disputatio  tricesima  octava.  — De  obligatione  fidelium 

circa  susceptionem  hujus  sacramend;  et  ministri  circa 
admi  nisi  rationem.  915 

Sect.  1.  — Au  omnes  baplizali  teneantur  iioc  sacra- 
mentum suscipere,  et  non  iterare.  915 

Sect.  U.  — Ad  quid  obligeturminister  hujus  sacramenti. 

916 

Disputa lir  tricesima  nona. — De  institutione  sacramenti 
Eucharistiae.  ' 916 

Sect.  I,  II.  — An  Eucharistia  sit  sacramentum  a Chri- 
sto institutum  et  a reliquis  distinctum.  916 

Sect.  III,  IV.  — An  et  quomodo  hoc  sacramentum  sit 
unum  tantum.  917 

Disputatio  quadragesima.  — De  necessitate  sacramenti 
Eucharistiae.  918 

Sect.  1.  — An  Eucharistia  sit  medium  necessarium  ad 
primam  justificationem.  918 

Sect.  II.  — An  hoc  sacramentum  sit  medium  necessa- 
rium ad  perseverandum  iii  gratia  usque  ad  gloriae  conse- 
cutionem. 919 

Disputatio  quadragesima  prima.  — De  tempore  insti- 
tutionis hujus  sacramenti.  920 

Sect.  I,  II.  — De  die  institutionis  hujus  sacramenti,  et 
an  fuerit  institutum  post  lotionem  pedum.  . 920 

Sect.  111,  IV.  — An  hoc  sacramentum  institutum  sit 
praesente  vel  jam  egresso  J uda,  et  post  quamuam ecenam, 
aequaliora.  921 

Sect.  V.  — An  convenienti  tempore  institutum  sit  hoc 
sacramentum.  922 

Disputatio  quadragesima  secunda.  — De  essentia  et 
panibus  hujus  sacramenti  in  communi.  922 

Sect.  I.  — An  species  consecratae  sint  sacramentum 
Eucharistiae , vel  de  intrinseca  ejus  ratione.  922 

Sect.  Ii.  — An  forma  verborum  consecrationis  sil  de 
essentia  hujus  sacramenti,  intrinsece  illud  constituens. 

925 

Sect.  III.  — An  corpus  et  sanguis  Christi  intrinsece  et 
essentialiter  pertineat  ad  hujus  sacramenti  constitutio- 
nem. 923 

Seci.  IV.  — An  sumptio  Eucharisti*  sil  sacramentum, 
vel  ejus  pars.  925 

Disputatio  quadragesima  tertia.  — De  materia  remota 
Eucharistia;  in  communi.  926 

Sect.  I,  11.  — Au  panis  et  vinum  si.  t propria  materia 
hujus  sacramenti,  et  utrumque  sit  necessarium  de  ne- 
cessitate sacramenti,  an  vero  tantum  de  necessitate  pne- 
cepii.  926 

Sect.  III,  IV.  — An  necessarium  sil  ex  praecepto  divino 
vel  humano  confici  hoc  sacramentum  in  bina  materia,  et 
anob  nullam  causam  liceat  idud  conficere  in  altera  sola, 
etiam  ex  papas  dispensatione.  927 

Sect.  V.  — An  sit  de  necessitate  hujus  sacramenti,  ut 
materia  consecranda  sit  prasens  ministro.  928 

Sect.  YI-VIII.  — An  materia  consecranda  debeat  esse 
determinata,  et  an  possit  consecrari  in  quavis  parvitate, 
aut  magnitudine.  929 

Disputatio  quadragesima  quarta.  — De  remota  materia 
seu  pane  ex  quo  corpus  Christi  conficitur.  950 

Sect.  I.  Ex  quo  grano  debeat  confectus  esse  panis,  ut 
sit  sufficiens  hujus  sacramenti  maleria.  930 

Sect.  II.  — An  materia  hujus  sacramenti  sit  solus  panis 
usualis  ex  farina  triticea  et  aqua  naturali  confectus.  951 
Sect.  III. — An  panis  azymus  vel  fermentatus  sit' de 
necessitate  sacramenti.  951 

Disputatio  quadragesima  quinta.  — De  materia  remota 
seu  vino,  ex  quo  sanguis  Christi  conficitur.  932 

Sect.  I.  — An  vinum  ex  vite  seu  ex  uvis  expressum 
sit  necessaria  hujus  sacramenti  materia.  932 

Sect.  II,  III.  — An  aqua  vino  consecrando  sit  neces- 
sario miscenda , et  de  circumstantiis  eam  miscendi.  953 
Sect.  IV.  — An  aqua  vino  mista  in  sanguinem  Christi 
convertatur,  et  sub  hac  intentione  misceri  debeat.  934 
Disputatio  quadragesima  sexta.  — De  reaii  corporis 
Christi  praesentia  in  hoc  sacramento.  ^oo 

Sect.  I.  — An  sit  certum  de  fide  Christum  realiler  esse 
priesenlem  in  hoc  sacramento.  935 

Sect.  II.  — An  realis  Christi  prsesentia  in  boc  sacra- 
mento satis  colligatur  ex  ejus  promissionibus.  936 

Sect.  Iii.  — An  ex  verbis  quibus  instituit  Christus  boc 
sacramentum,  possit  evidenter  demonstrari  realis  ejus  iu 
illo  praesentia.  937 

Sect.  IV. — Quid  antiqui  Patres  de  vera  Christi  prae- 
sentia in  boc  sacramento  senserint.  959 

Sect.  V.  — An  ex  miraculis  possit  haec  Christi  praesen- 
tia comprobari.  9i0 

Sect.  VI. — An  ex  Ecclesiae  praxi  possit  colligi  haec 
realis  Christi  praesentia  • 940 


Sect.  VII.  — Quid  possit  naturali  ratione  de  hoc  my- 
sterio ostendi.  911 

Sect.  Vili.  — An  Christus  exsistat  permanenter  in  hoc 
sacramento  post  consecrationem,  an  vero  transeunter  in 
usu.  941 

Disputatio  quadragesima  septima.  — Quid  sit  haec  Chri- 
sti praesentia  in  Eucharistia.  942 

Sect.  1,  II.  — Au  haec  praesentia  sit  quid  intrinsecum 
corpori  Christi  et  ab  eo  distinctura,  ac  cujus  praedica- 
menti. 912 

Sect.  III.  — An  haec  praesentia  includat  veram  ac  rea- 
lem  unionem  corporis  Christi  cum  speciebus  sacramen- 
talibus.  943 

Sect.  IV.  — Quaenam  denominationes  aut  quasi  idio— 
matum  communicationes  conveniant  corpori  Christi  aut 
Christo  ex  hac  praesentia.  944 

Disputatio  quadragesima  octava.  — De  comparatione 
sacramenlaiis  et  naturalis  praesentias  corporis  Christi. 

945 

Sect.  I.  — An  sacramentalis  praesentia  corporis  specie 
differat  a naturali  seu  quanlilativa.  945 

Sect.  11.  — An  sacramentalis  praesentia  essentialiter 
pendeat  a naturali;  an  vero  illam  necessario  supponat. 

947 

Sect.  III. — An  sacramentalis  et  naturalis  praesentia 
possint  simul  eidem  corpori  convenire.  948 

Sect.  IV.  — An  de  potentia  Dei  absoluta  possint  plures 
et  distinctae  pra;senlue  reales  in  spatiis  distantibus  con 
venire  eidem  corpori.  918 

Sect.  V,  VI.  — De  proprietatibus,  actionibus,  passio- 
nibus corporis  bilocati.  950 

Disputatio  quadragesima  nona. — De  absentia  panis  et 
vini  ab  boc  sacramento.  952 

Sect.  1.  — An  de  potentia  absoluta  potuerit  Christus 
fieri  realiler  praesens  in  Eucharistia,  substantia  panis 
remanente.  952 

Sect.  II.  — An  de  facto  desinat  substantia  panis  sub 
speciebus,  post  consecrationem.  935 

Sect.  III.  — An  aliqua  pars  physica  substantis  panis 
et  vini  maneat  sub  speciebus  consecratis.  954 

Sect.  IV. — Au  post  consecrationem  maneat  aliquis 

rnodus  realis  seu  eutitas  melapbysica  substantis  panis. 

953 

Disputatio  quinquagesima  - — De  transitu  seu  conver- 
sione panis  et  vini  in  corpus  Christi  et  sanguinem,  qus 
transsubslanlialio  dicitur.  935 

Sect.  I,  II.  — An  sacramentum  Eucharistis  perficiatur 
per  veram  conversionem  ac  transsublantiationem;  ei  qus 

ad  hanc  sint  necessaria.  955 

Sect.  III,  IV. — An  iu  hac  conversione  interveniat 
vera  et  realis  actio  circa  corpus  Christi;  et  qualis  ac  quis 
formalis  ejus  terminus.  956 

Sect.  V,  VI.  — An  per  dictam  actionem  fiat  mulalio 
in  corpore  Christi,  el  pauis  desinat  esse.  938 

Sect.  VII.  — An  substantia  panis  annihiletur.  959 

Sect.  VIII,  IX.  — An  praedicta  actio  et  substantiae  pa- 
nis desilio  sufficiant  ad  rationem  conversionis;  et  de  ea 
quomodo  loquendum  sit.  959 

Sect.  X.  — An  quodlibet  possit  in  quodlibet  converti-. 

960 

Disputatio  quinquagesima  prima.  — De  iis  qua;  sub 
singulis  Eucharistia;  speciebus  exstant.  960 

Sect.  I,  II.  — An  tola  Christi  substantia,  ejusque  cor- 
poris quantitas  cum  reliquis  accidentibus  exstet  in  Eu- 
charistia. 960 

Sect.  III.  — An  caro  et  sanguis  Christi  ex  vi  verbo- 
rum, an  vero  Derconcomilantiam  ponantur  sub  speciebus 
sacramentaiibus.  961 

Sect.  IV.  An  ex  vi  verborum  sit  io  hoc  sacramento 
substantialis  aliqua  forma.  962 

Sect.  V,  VI.  — An  quantitas  et  accidentia  humanitatis 
Christi,  divinitas,  verborum,  aut  slise  persona  sint  ia 
Eucharistia  ex  vi  verborum;  an  vero  per  concomitantiam. 

965 

Disputatio  quinquagesima  secunda.  — De  iis  qua  ex- 
sistunt sub  singulis  partibus  specierum  panis  et  vini. 

664 

Sect.  I,  II.  — An  totus  Christus  sit  sub  singulis  specie- 
rum partibus  tum  divisis,  tum  inter  se  continuis.  964 

Sect.  Ili.  — An  totum  corpus  Christi  sil  in  punctis  in- 
divisibilibus specierum  panis.  _ 965 

Disputatio  quinquagesima  tertia.  — De  iis  quas  Christus 
agere  aut  pali  potest  prout  esi  in  hoc  sacramento.  965 

Sect  1,11.  — An  corpus  Christi  prout  est  in  Eucharistia, 
possit  localiter  moveri;  aut  aliam  actionem  physicam  etfi- 
cere  vel  recipere.  965 

Sect.  III.  — An  Christus  in  hoc  sacramento  possit  vir- 
tute naturali  actus  immanentes  exercere.  966 

Sed.  IV.  — An  corpus  ChfiSli<prout  est  in  Eucharislia, 
possit  naturaliter  videri  oculo  co'  poreo.  9H7 

Sect.  V.  — An  Christus  prout  est  in  hoc  sacramento, 
possit  cognosci  ab  intellectu  creato.  968 

Disputatio  quinquagesima  quarta.  — De  modo  quo 
Christus  desinit  esse  sub  speciebus  sacramentalibus.  969 
Sect.  I.  — An  corpus  Christi  cum  in  Eucharislia  esse 
desinit,  mutetur  vel  acquirendo  vel  amittendo  aliquid. 

969 

Sect.  II.  — An  Christo  desinente  esse  sub  speciebus 
sacramentalibus,  semper  aliqua,  et  quomodo  substantia 
succedat.  . 969 

Disputatio  quinquagesima  quinta.  — De  apparentibus 
mutationibus,  quas  in  Eucharislia  contingunt.  970 

Sect.  I.  — De  diversis  harum  mutationum  seu  appari- 
tionum modis.  970 

Sect.  11-1V.  — De  apparitionibus,  quibus  Christi  caro 
aut  sanguis  apparent  in  Eucharistia.  970 

Disputatio  quinquagesima  sexta.  — De  accidentium 
panis  et  vini  modo  post  consecrationem.  971 

Sect.  I.  — Quaenam  accidentia  panis  et  vini  post  con- 
secrationem maneant  sine  substantia.  971 

Sect.  11.  — Quaenam  mutatio  Gal  in  quantitate,  ut  pos- 
sit sine  subjecto  conservari.  972 

Sect.  III.  — An  alia  accidentia  panis  et  vini,  quae  cum 
quantitate  mauent  post  consecrationem,  mutent  exsisten- 
di modum.  972 

Disputatio  quinquagesima  septima.  — De  iis  quae  pos- 
sunt agere  et  pati  species  sacramentales.  975 

Sect.  I,  II.  — An  possint  species  sacramentales  conse- 
cratae efficere  quidquid  poterant  non  consecratae  ; an  pos- 
sint mutari  aut  corrumpi.  975 

Sect.  III.  — An  ex  speciebus  consecratis  possit  gene- 
rari, vel  nutriri  aliqua  substantia.  973 

Sect.  IV.  — An  species  sacramentales  possint  misceri, 
et  an  tunc  desinat  ibi  sanguis  Christi.  974 

Disputatio  quinquagesima  octava.  — De  forma  sacra- 
meutali  Eucharistia;  in  communi.  974 

Sect.  I.  — Quibusnara  verbis  Christus  Dominus  conse- 
cravit. 974 

Sect.  II.  — An  benedictio  Christi  et  gratiarum  actio 
fuerit  ipsa  consecratio.  975 

Sect.  III.  — An  verba  quibus  Christus  consecravit, 
s nt  forma,  qua  hoc  sacramentum  in  Ecclesia  conGcitur. 

976 

Sect.  IV.  — An  forma  hujus  sacramenti  proferatur  a 
ministro  recitando  tantum,  an  etiam  significando.  977 
Sect.  V,  VI.  — Quomodo  verba  formae  cerificentur,  et 
an  ratione  suae  veritatis  hoc  mysterium  perliciant.  9'7 
Sect.  VII  — Quid  designetur  per  pronomen  hoc  vel  hic 
in  forma  positum.  978 

Disputatio  quinquagesima  nona.  — De  forma  consecra- 
tionis panis.  979 

Sect.  I.  — An  solum  hae  qinluor  voces  : IIoc  est  corpus 
meum,  sint  de  essentia  et  necessitate  hujus  formae.  979 
Sect.  II.  — An  verba  hujus  formae,  aut  eorum  ordo  mu- 
lari possit.  9S0 

Disputatio  sexagesima.  — De  forma  consecrationis  san- 
guinis. 980 

Sect  I.  — An  sola  haec  verba  : Hic  est  culix  sanguinis 
mei;  \e\  : Hic  est  sanguis  meus,  sint  de  essentia  formae 
hujus  sacramenti.  980 

Sect.  II,  III.  — An  h*c  verba  : Hic  est  calix  sanguinis 
mei.  rnutari  possint;  et  an  his  convenienter  Ecclesia  ad- 
diderit alia.  981 

Disputatio  sexagesima  prima.  — De  causa  efficiente 
Eucharislia},  et  efucacia  forma;  et  ministri.  982 

Sect.  I,  II.  — An  verba  consecrationis  sint  causa  phy- 
sica praesenti*  corporis  Christi  in  Eucharislia,  et  an  phy- 
sice efficiendo  expellant  substantiam  panis.  982 

Sect.  III.  — A quo  verba  consecrationis  debeant  pro- 
ferri, ut  sint  efficacia.  982 

Sect.  IV,  V.  — An  pluris  ministri  possint  consecrare 
eamdem  materiam;  et  an  virtus  activa  sil  principalius  in 
verbis  quam  in  ministris.  983 

Disputatio  <exagesiina  secunda.  — De  suscipientibus 
hoc  sacramentum.  984 

Sect.  I,  II.  — Quot  modis  sumatur  boc  sacramentum, 
et  an  soli  homines  possint  illud  sumere.  984 

Sect.  III,  IV.  — An  omnes  homines  adulti  et  etiam  in- 
fanlps  possint  recipere  boc  sacramentum.  984 

Disputatio  sexagesima  tertia.  — De  effectibus  quos  in 
anima  producit  sacramentum  Eucharistiae.  98.3 

Sect.  I.  — An  boc  sacramentum  conferat  primam  gra- 
tiam sanctificantem,  vel  augmentum  ejus.  985 

Sect.  II.  — Qusnam  dispositio  requiralur  in  suscipien- 
te ut  hoc  sacramentum  primam  gratiam  ei  conferat.  986 
Sect.  III.  — Qu®  dispositio  requiratur  ad  grati®  au- 
gmentum per  Eucharistiam  consequendum.  986 


Sect.  IV.  — Quando  hunc  gratiae  effectum  in  sumptione 
conferat  Eucharistia.  “ 987 

Sect.  V.  — An  plures  species  sacramentales  eiusdem 
rationis,  v.  gr.  panis,  successive  manducat*,  conferant 
unum  eteumdem  effectum,  et  quando  illum  conferant.  988 
Sect.  VI.  — An  per  species  sacramentales  diversarum 
rationum,  nempe  panis  et  vini,  detur  idem  grati®  effe- 
ctus, et  quando.  988 

Sect.  VU.  — An  Eucharistia  ronferat  aliquem  effectum 
grati*  post  sumptionem,  quandiu  durat  Christi  pr*senlia. 

990 

Sect  VIII.  — An  qui  ficle  recepit  Eucharistiam,  rece- 
dente fictione,  post  transactam  Christi  sacramentalem 
praesentiam,  incipiat  consequi  illius  effectum.  990 

Sect.  IX,  X.  — An  Eucharislia  det  aliquem  grati*  ac- 
tualis effectum,  et  quando  : item  an  remittat  peccata 
venialia  et  temporales  poenas.  991 

Disputatio  sexagesima  quarta.  — De  effectu  quem  in 
corpore  producat  Eucharislia.  992 

Sect.  I — An  Eucharislia  in  corpore  suscipientis  ali- 
quid efficiat.  992 

Sect  II.  — An  resurrectio  vel  gloria  corporis  sit  spe- 
cialis hujus  sacramenti  effectus.  992 

Sect.  Ili.  — An  per  susceptionem  hujus  sacramenti  ali- 
qua realis  inter  Christi  et  suscipientis  corpus  unio  fiat. 

993 

Disputatio  sexagesima  quinta.  — De  adoratione  sacra- 
mento Euebaristi*  debita.  994 

Sect.  I.  — An  sit  licitum,  imo  el  prsceptum  Euchari- 
stiam adorare.  994 

Sect.  II. — An  boc  sacramentum  debeat  absolute  ad- 
orari. _ 995 

Disputatio  sexagesima  sexta. — De  spirituali  disposi- 
tione ex  pr*ceplo  necessaria  ad  suscipiendum  hoc  sacra- 
mentum. 993 

Sect.  I,  II.  — An  sit  peccatum  mortale,  el  quam  grave 
accipere  hoc  sacramentum  in  peccato  mortali  sine  ulla 
dispositione.  993 

Sect.  III.  — An  conscius  peccati  mortalis  leneatur  con- 
fessionem praemittere  ante  hujus  sacramenti  usum.  996 
Sect.  IV.  — Quibus  de  causis  licitum  est  communicare 
sine  pr*\ia  confessione  post  mortale  peccatum  commis- 
sum. 997 

Sect.  V.  — An  dum  non  pr*miitilur  coufessio  peccati 
morlalis,  sit  necessaria  contritio.  998 

Sect.  VI,  VR.  — An  qui  post  conscientiam  peccati  mor- 
talis sine  praevia  confessione  communicavit,  teneatur  ex 
jure  seu  divino  seu  ecclesiastico  slalim  cum  primum  po- 
terit, confiieri.  999 

Sed.  VIII.  — An  qui  peccavit  mortaliter,  licet  contri- 
tus el  confessus  sil,  teneatur  communionem  aliquandiu 
differre.  _ 999 

Disputatio  sexagesima  septima.  — De  obligatione  re- 
pellendi indignos  ab  usu  Eucharisli*.  ICO  I 

Sect.  I-I V.  — An  et  quomodo  minister  hujus  sacra- 
menti teneatur  illud  denegare  peccatori.  1001 

Sect.  V.  — Quis  censendus  in  hac  materia  peccator  pu- 
blicus vel  occultus.  1002 

Sect.  VI.  — An  Eucharistia  danda  sit  hominibus  cie 
aliquo  crimine  suspectis.  1005 

Disputatio  sexagesima  octava.  — De  corporis  disposi- 
tione ex  praecepto  necessaria  ad  sumendam  Eucharistiam. 

1003 

Sect.  I.  — An  aliqua  corporis  compositio  particularis 
ad  sumendam  Eucharistiam.  1003 

Sect.  II.  — Au  aliqua  corporis  macula  sive  ex  pollutio- 
ne, sive  aliunde  contracta,  impediat  hujus  sacramenti 
usum.  1003 

Sect.  III,  IV.  — An  ex  praecepto  et  quale  jejunium 
ante  communionem  sit  servandum.  1004 

Sect.  V,  VI.  — Quando  liceat  non  jejuno  communicare. 

1003 

Disputatio  sexagesima  nona.  — De  divino  praecepto 
circa  usum  Euebaristi».  1006 

Sect.  I,  II.  — An  detur  praeceptum  divinum  sumendi 
Eucharistiam,  seu  laic*  communionis,  et  quos  obliget. 

1006 

Sect.  III.  — Quandonam  obliget  hoc  prsceptum  ex  vi 
solius  juris  divini.  . 1907 

Sect.  IV.  — Qusnam  sit  licita  communionis  frequentia 
ex  vi  juris  divini,  eL  quamam  consulenda.  1009 

Disputatio  septuagesima.  — De  prsceplo  ecclesiastico 
circa  Euebaristi*  usum.  1009 

Sect.  1.  — Quas  personas  obliget  hoc  prsceptum  eccle- 
siasticum. 1909 

Sect  II  III  — Ouando  et  quomodo  obliget  hoc  praece- 
ptum ecclesiasticum.  1019 

Dispulatio  septuagesima  prima.  — De  prsceplo  com- 
municandi sub  u.oa  vel  duabus  soeciebus. 


1010 

Seet.  I.  — An  sit  per  se  malum  ac  prohibitum  sub  una 
tantum  specie  communicare.  1010 

Sect.  Ii.  — An  onmes  teneantur  jure  divino,  aliquando 
saltem,  sub  utraque  specie  communicare.  1011 

Sect.  III.  — An  potuerit  Ecclesia  prohibere  laicis  usum 
calicis,  idque  fuerit  expediens.  1012 

Disputatio  septuagesima  secunda.  — De  obligationibus 
?d  dispensatores  hujus  sacramenti  spectantibus.  1015 

Sect.  I.  — An  solus  sacerdos  possit  hoc  sacramentum 
jure  suo  et  licite  administrare.  1015 

Sect.  II  — .An  omnibus  sacerdotibus  licitum  sit  Eucha- 
risiam  administrare.  1013 

Sect.  III.  — De  administris  hujus  sacramenti.  1014 
Sect.  IV.  — De  peccatis  quae  indigne  el  ministrantes 
et  recipientes  hoc  sacramentum  committunt.  1014 

Tractatus  de  missae  sacrificio.  1015 

Disputatio  septuagesima  tertia.  — De  sacrificio  in  com- 
muni. 1015 

Sect.  1,  II.  — An  sacrificium  sit  signum  sacrum,  et  quid 
significare  debeat.  1015 

Sect.  III,  IV.  — An  ad  sacrificium  sufficiat  humana  im- 
positio, an  vero  requiratur  divina;  deinde  an  requiratur 
publica  auctoritas,  an  vero  sufficiat  privata.  1015 

Sect.  V,  VI.  — Qualis  debeat  esse  res  ve!  actio,  quae  in 
sacrificio  ad  significandum  imponitur,  et  quaenam  propria 
sit  sacrificii  definitio.  1016 

Sect.  VII.  — Quoltiplex  sit  sacrificium.  1017 

Sect.  VIII. — An  sacrificium  sit  jure  naturali  praescri- 
ptum. 1018 

Disputatio  septuagesima  quarta.  — De  missa  seu  sacri- 
ficio legis  nova?.  1019 

Sect  1.  — An  in  lege  nova  sit  aliquod  verum  ac  pro- 
prium sacrificium.  1019 

Sect.  II.  — An  Eucharistia  sit  novae  legis  sacrificium. 

1020 

Sect.  III,  IV.  — An  missae  sacrificium  lanium  a Christo 
institui  potuerit,  et  an  sit  unicum  sacrificium  in  lege  no- 
va. 1022 

Disputatio  sep.luagesima  quinta.  — De  essentia  sacrifi- 
cii eucharistici.  1025 

Sect.  I.  — Au  Christus  sit  res  oblata  in  missae  sacrifi- 
cio. 1023 

Sect.  II. — Quibusnam  actionibus  perfecerit  Christus  hoc 
sacramentum  in  nocte  crenae.  1024 

Sect.  III.  — An  obligatio  vocalis,  fractio  et  distributio 
Eucharistias,  sint  partes  hujus  sacrificii.  1024 

Sect.  IV,  V.  — i An  consecratio  sit  de  essentia  hujus 
sacrificii.  Item  an  etiam  sumptio  sacerdotis  sit  de  essen- 
tia. 1025 

Sect.  VI.  ■ — An  unius  speciei,  an  vero  utriusque  con- 
secratio sit  de  essentia  hujus  sacrificii.  1026 

Disputatio  septuagesima  sexia.  — De  comparatione 
huius  sacrificii  cum  aliis  sacrificiis  et  sacramentis.  1027 
Sect.  I,  II.  — Quomodo  distinguatur  hoc  sacrificium  a 
Christi  sacrificio,  et  antiquis  sacrificiis,  et  quae  ejus  per- 
fectio. 1027 

Seet.  III.  — An  in  Eucharistia  sacrificium  sit  prius  et 
potius  quam  sacramentum.  1027 

Disputatio  septuagesima  septima.  — De  offerentibus 
Eucharistiae  sacrificium.  1028 

Sect.  I.  — An  Christus  sit  principalis  offerens  in  hoc 
sacrificio.  1028 

Sect.  II,  III.  — An  omnes  et  soli  sacerdotes  possint  of- 
ferre hoc  sacrificium  ut  proprii  ministri;  au  etiam  alii 
fideles  id  possint  offerre.  1028 

Disputatio  septuagesima  octava.  — De  iis  pro  quibus 
hoc  sacrificium  offerri  possit  1029 

Sect.  I,  II.  — An  sacerdos  non  tantum  pro  seipso,  sed 
etiam  pro  aliis  omnibus  viventibus  possit  ac  debeat  hoc 
sacrificium  offerre.  1029 

Sect.  III.  — An  hoc  sacrificium  possit  pro  omnibus  de- 
functis offerri.  1030 

Disputatio  septuagesima  nona.  — De  effectu  et  valore 
hujus  sacrificii.  1030 

Sect.  I.  — An  sacrificium  missae  habeat  aliquem  effe- 
ctum ex  opere  operato.  1030 

Sect.  II.  — An  hoc  sacrificium  alio  modo,  quam  ex  ope- 
re operato,  sit  fructuosum.  1031 

Sect.  III.  — An  sacrificium  Eucharistia?  ex  sua  prima- 
ria institutione  conferat  primam  gratiam,  et  peccati  mor- 
talis remissionem.  1031 

Sect.  IV.  — An  hoc  Sacrificium  per  se  conferat  ex  ope- 
re operato  augmentum  gratiae,  et  interdum  per  accidens 
primam  gratiam.  1032 

Sect..  V,  VI.  — An  missae  sacrificium  ex  oppre  operato 
remittat  peccata  venialia,  et  temporalem  poenam.  1032 
Sect.  VII.  — Quid  hoc  sacrificium  conferat  ad  bona 
temporalia.  1033 

Sect.  ATII,  IX.  — An  hoc  sacrificium  habeat  aliquem 
effectum  ex  opere  operato  in  omnibus  ipsum  offerenti- 
bus et  in  iis,  pro  quibus  offertur,  non  ponentibus  obicem. 

1033 

Sect-  X.  — Quae  requiruntur  in  eo,  pro  quo  sacrificium 
offertur,  ut  habeat  hujus  effectum  ex  opere  operato. 

1035 

Sect.  XI.  — An  effectus  hujus  sacrificii  sit  intensi  ve 
infinitus.  1036 

Sect.  XII.  — An  hujus  sacrificii  effectus  sit  infinitus 
extensive,  ita  ut  oblatum  pro  mullis,  tantum  valeat  pro 
singulis,  quantum  valet  pro  uno  solo  oblatum.  1037 
Disputatio  octogesima.  — De  tempore  quo  sacerdotes 
teneulur,  aut  licite  possunt  missa?  sacrificium  offerre. 

1038 

Sect.  1,  II.  — An  sacerdotes  teneantur  aliquando,  et 
an  quotidie  missam  dicere.  1038 

Sect.  III,  IV.  — An  et  quomodo  liceat  dicere  plu- 
res  missas  eodem  die,  et  qua  hora  liceat  missam  dicere. 

1039 

Dispulalio  octogesima  prima.  — De  loco  et  vasis  sa- 
cris, in  quibus  missas  sacrificium  celebrandum  est.  1040 
Sect.  I.  — An  oportuerit  templa  et  loca  sacra  dicari  ad 
sacrificium,  el  alia  religionis  opera  peragenda.  1040 

Sect.  II,  III.  — An  deceat  ecclesias  solemni  ritu  conse- 
crari aut  benedici ; et  an  sacerdos  tantum  in  loco  sacro 
possit  sacrificare.  1940 

Sect.  IV.  — An  liceat  celebrare  in  ecclesia  violata;  et 
quid  hac  in  re  servandum.  1041 

Sect.  V,  VI.  — An  requiratur  altare  consecratum  ad 
licite  dicendam  missam;  et  quomodo  templum  et  altare 
ornandum.  1042 

Sect.  VII,  VIII.  — An  hoc  sacrificium  debeat  in  vasis 
sacris  offerri;  et  qua?  veneratio  sit  debita  illis.  1043 

Disputatio  octogesima  secunda.  — De  praeparatione  ad 
missam  et  vestibus  sacris.  1045 

Sect.  I.  — An  teneatur  sacerdos  praemittere  divinum 
officium  ante  missam.  1045 

Sect.  II,  111.  — An  conveniat  sacerdotes  vestibus  sacris 
indui  ad  celebrandum;  el  an  sine  illis  possint  celebrare. 

1046 

Disputatio  octogesima  tertia.  — De  ritibus  missa?  qua? 
in  verbis  consistunt.  1047 

Sect.  I.  — An  conveniens  fuerit  praeter  consecrationis 
verba,  adjungi  aliqua  alia  in  missa  dicenda.  1047 

Sect.  II , III.  — De  missae  canone  et  an  sacerdos  tenea- 
tur sub  praecepto  dicere  omnia  quae  in  Missati  praescri- 
buntur. 1048 

Disputatio  octogesima  quarta.  — De  ritibus  missae, 
quae  in  actione  consistunt.  1049 

Sect.  I,  II.  — An  hae  caeremoniae  quae  in  actione  con- 
sistunt, sint  rite  ab  Ecclesia  institutae ; et  an  teneatur 
sacerdos  ex  praecepto  illas  omnes  servare.  1049 

Disputatio  octogesima  quinta.  — De  obligatione  sup- 
plendi defectus  inter  sacrificandum  commissos.  1050 
Sect.  1.  — Quomodo  cavendi  vel  supplendi  sunt  sub- 
stantiales huius  sacrificii  defectus.  1030 

Sect.  11.  — Quomodo  cavendi  aut  supplendi  sunt  de- 
fectus hujus  sacrificii  accidentales.  1050 

Disputatio  octogesima  sexta.  — De  justo  missae  stipen- 
dio, et  de  eo  pro  quo  applicanda  est  ex  obligatione.  1051 
Sect.  I,  II.  — Quando  teneatur  sacerdos  ex  justitia  of- 
ferre sacrificium  pro  aliquo;  et  quaenam  sint  justa  missa- 
rum stipendia.  1051 

Sect.  III,  IV.  — An  sacerdotes  divites  possint  pro  mis- 
sa accipere  stipendium,  et  pauperes  duplicatum.  1052 
Disputatio  octogesima  sepiima.  — De  ministro  ad  sa- 
crificium necessario,  ejusque  obligatione.  1055 

Sect.  i,  II.  — An  ad  missam  celebrandam  necessarii 
unus  aut  plures  ministrantes  sint;  et  ad  quid  ministrans 
obligetur.  1053 

Disputatio  octogesima  octava.  — De  praecepto  audiendi 
missam.  1054 

Sect.  I,  Ii.  — An  sit  in  Ecclesia  praeceptum  audiendi 
missam,  et  quaenam  sit  ejus  materia.  1054 

Sect.  III,  IV.  — Qua  attentione  debeat  hoc  impleri 
praeceptum ; et  quas  personas  obliget.  1055 

Seet.  v.  — Quando  vel  quibus  diebus  obliget  hoc  prae- 
ceptum. 1056 

Sect.  VI. — Quibus  modis  excusetur  aliquis  ab  audien- 
da missa  in  die  pra?cepfo.  1056 

TOMUS  DECIMUS  SEPTIMUS.  - DE  SA- 
CRAMENTIS. 1057 

PARS  SECUNDA.  - DE  SACRAMENTIS  POENiTEN- 
TI.K  ET  EXT  REM/E  UNCTIONIS.  DE  PURGATORIO. 
SUE  FRAGIIS  ET  INDULGENTIIS.  1457 

Liber  I.  — De  oounitenlio,  ut  est  virtus.  1057 

disputatio  prima.  — De  pcenitentia  in  communi.  1057 
Sect.  1,11.  — In  quibus  virtus  et  sacramentum  poeni- 
tentise  conveniunt  et  disconveniunt.  1057 

Disputatio  secunda.  — De  objecto  virtutis  poenilemi®. 

1059 

Sect.  I,  II.  — Quodnam  sit  materiale  objectum  virtutis 
pcenitenli®.  1059 

Sect.  FU.  — De  formali  pernitentis  objecto.  1060 
Sect.  IV.  — Quaenam  virtus  detestetur  peccata  quate- 
nus sunt  rationi  contraria.  1060 

Disputatio  tertia.  — De  actibus  virtutis  pcenilenti*  in 
communi.  1060 

Sect.  1-IV.  — Cujusnam  potentis  sit  actus  pnenitenlis, 
et  quotuplex.  1060 

Sect.  V-VII. — An  actus  pcenitenli®  sit  honestus  et 
supernaturalis.  106L 

Sect.  VIH. — An  verus  pnenitenlis  actus  debeat  esse 
universalis  de  omnibus  peccatis.  1063 

Sect.  IX.  — An  actus  pcenilenti®  sit  detestatio  peccati 
supra  omne  malum  pcens.  1061 

Sect.  X.  — An  unum  peccatum  sit  alio  detestabilius. 

1063 

Disputatio  quarta.  — De  contritione  secundum  se. 

1065 

Sect.  I,  II.  — An  contritio  sit  formalis  pnenitenti® 
actus,  et  quis;  et  an  includat  formalem  Dei  amorem  super 
omnia.  1065 

Sect.  III. — An  propositum  formale  non  amplius  pec- 
candi sit  de  essentia  contritionis,  adeoque  an  contritio 
possit  esse  unus  simplex  actus.  1066 

Sect.  IV.  — An  ad  veram  contritionem  requiratur  certa 
actus  intentio.  1067 

Sect.  V.  — An  ad  veram  contritionem  requiratur  ali- 
qua temporis  duratio.  1 067 

Sect.  VI.  — An  sit  de  essentia  contritionis,  ut  cadat  in 
omnia  peccata  distincte  recogitata.  1068 

Sect.  VII.  — An  contritio  sit  actus  semper  gratia  for- 
matus 1069 

Disputatio  quinta.  — De  attritione.  1070 

Sect.  !.  — Quid  sit  attritio  Christiana,  et  quomodo  a 
coniritione  ditferat.  1070 

Sect.  II.  — Quomodo  attritio  ex  metu  gehenn®  sil 
honesta,  et  ob  fmditatem  peccati  sit  supernaturalis.  1070 
Sect.  III.  — An  attritio  possit  fieri  contritio.  1072 
Disputatio  sexta.  — De  exteriori,  pcenitentis  actu 

1072 

Sect.  I,  II.  — An  virtus  pcenilenti®  habeat  acLum  ex- 
teriorem sibi  proprium,  perse  honestum,  et  quoluplicem. 

1072 

Disputatio  septima.  — De  habitu  virtutis  pcenitenti®. 

1073 

Sect.  1,  II. — An  pcenitentia  sit  virtus  moralis  perse 
infusa  voluntati,  et  distincta  a virtute  religionis.  1073 

Disputatio  octava.  — De  primo  pcenitenli®  effectu,  qui 
est  remissio  peccatorum  mortalium.  1073 

Sect.  1.  — An  poenitentia  sit  sufficiens  in  suo  genere 
causa,  ad  remittenda  peccata  mortalia  quantumvis  gravia 
et  mulla.  1073 

Sect.  II.  — An  semper  haberi  possit  in  hac  vita  suffi- 
ciens poenitentia  ad  remittenda  qumvis  peccata.  1075 

Sect.  III.  — in  quo  caus®  genere  pcenitentia  remiilat 
peccatum.  1075 

Disputatio  nona.  — De  necessitate  pcenilenti®  ad  re- 
mittenda pecc3ta  mortalia.  1076 

Sect.  I.  — An  secundum  ordinariam  Dei  legem  non 
remittatur  peccatum  mortale  sine  poenitentia.  1076 

Sect.  II-1V. — Ande  poenitentia  absoluta  possint  pecca- 
ta moriaiia  remitti  sine  actu  puenitenti®  et  sine  infusione 
grali®  habitualis.  1077 

Disputatio  decima.  — De  perfectione  remissionis  pec- 
cati mortalis  prout  fit  per  actum  pcenilenti®.  1079 

Sect.  I.  — An  remisso  uno  peccato  mortali,  omnia  alia 
mortalia  necessario  remittantur.  1079 

Sect.  II,  III.  — An  per  poenitentiam  remittatur  poena 
aeterna,  peccato  mortali  debita,  et  tota  temporalis.  1080 
Disputatio  undecima.  — De  remissione  peccatorum 
venialium,  quatenus  sil  per  actum  pomilenti®.  1081 
Sect.  1.  — An  remissio  venialis  peccati  sit  supernatu- 
rale  grati®  opus.  1081 

Sect.  II.  — An  ad  remissionem  peccati  venialis  requi- 
ratur gratia  habitualis.  1082 

Sect.  IU.  — Quis  pmnitenti®  actus  sufficiat,  aut  ne- 
cessario requiratur  ad  remissionem  peccati  venialis. 

1083 

Sect.  IV.  An  pcenitentia  post  hanc  vitam  etiam  suf- 
ficiat ad  peccata  venialia  tollenda.  1085 

Disputatio  duodecima.  — De  remissione  peccati  venia- 
lis per  sacramenta.  1086 


Sect.  I.  — An  veniale  peccatum  tollatur  ex  opere  ope- 
rato per  sacramenta.  1086 

Sect.il. — An  sacramenta  remittant  peccata  venialia 

ex  opere  operato.  1087 

Disputatio  decima  tertia.  — De  absoluta  et  irrevocabili 

peccatorum  remissione  per  poenitentiam.  1088 

Sect.  I.  — An  peccata  remissa  per  poenitentiam,  re- 
deant formaliter  quoad  culpam  ob  subsequens  peccatum 
mortale.  1088 

Sect.  II.  — An  peccata  remissa  redeant  quoad  poenam 
ob  peccatum  subsequens.  1089 

Sect.  III. — An  peccatum  post  pr®cedentia  remissa 
patratum,  fiat  inde  gravius.  1090 

Disputatio  decima  quarta.  — De  ultimo  poenitentia 
effectu,  qui  est  reparatio  seu  reviviscentia  meritorum 
mortificatorum.  1090 

Seci,  I.  — An  merita  mortificata  per  poenitentiam  revi- 
viscant. 1090 

Sect.  II.  — An  merita  mortificata  reviviscant  ex  justitia, 
an  vero  ex  misericordia.  1091 

Sect.  III.  — An  merita  mortificata  reviviscant  ad  pr.-e- 
mium  essentiale.  1092 

Sect.  IV.  — An  omnia  merita  mortificata  redeant  quo- 
ad totum  prmmium  essentiale.  1092 

Sect.  V.  — An  tota  gratia  per  peccatum  amissa,  stalim 
restituatur  per  peccati  remissionem,  ideoque  homo  ad 
majorem  gratiam  semper  resurgat.  1093 

Disputatio  decima  quinta.  — De  prmeeptis  virtutis  p<e- 
nitenli®.  1091 

Sect.  I,  II.  — An  qui  mortaliter  peccavit,  teneatur  sub 
prscepto  ptenitere,  et  au  impoenitentia  sil  speciale  pec- 
catum ab  aliis  distinctum.  1094 

Sect.  III,  IV.  — An  pr®ceptum  pcenilenti®  sit  naturale 
an  vero  positivum;  et  an  tantum  semel  in  vita  obliget. 

1095 

Sect.  V.  — An  pr®eeptum  contritionis  obliget  stalim 
post  commissum  peccatum.  1096 

Sect.  VI,  VII.  — Pro  quo  tempore  obliget  lioc  pomi 
tenti®  pr®ceptum,  et  an  teneatur  homo  satisfacere  Deo 
in  hac  vita  pro  pcena  temporali.  1097 

LIRER  II.  — DE  POENITENTIA  IT  EST  SACRA- 
MENTUM. 1099 

Disputatio  decima  sexta.  — De  potestate  clavium  seu 
remittendi  peccata  a Christo  Ecclesi®  tradita.  1099 
Sed.  1.  — An  Christus  dederit  su®  Ecclesi®  mini- 
stris potestatem  remittendi  peccata  post  baptismum 
commissa.  1099 

Sect.  II.  — An  h®c  potestas  remittendi  peccata  ex- 
tendatur ad  culpam,  an  vero  ad  poenam  tantum.  1099 
Sect.  111.  — An  potestas  remittendi  peccata,  sit  pote- 
stas ordinis,  an  vero  jurisdictionis;  et  quomodo  b®  di- 
stinguantur ac  denlur.  i 100 

Sect.  IV.  — An  h®c  potestas  remittendi  peccata  sit 
una  vel  plures  claves  regni  ccelorum.  1102 

Disputatio  decima  septima.  — De  institutione  et  ne- 
cessitate sacramenti  poenitentis.  1102 

Sect.  I.  — An  Christus  in  lege  nova  instituerit  sacra- 
mentum pcenitenli®  ab  aliis  distinctum.  1102 

Sect.  II.  — An  hoc  sacramentum  pumitenti®  sufficiat 
in  voto;  an  vero  debeat  esse  in  re  susceptum  ad  remis- 
sionem peccati.  . 1105 

Disputatio  decima  octava.  — De  essentia  et  ritu  huius 
sacramenti  in  communi.  110 i 

Sect.  I.  — Qu®nam  sit  materia  remota  hujus  sacra- 
menti. 1104 

Sect.  II,  III.  — An  hoc  sacramentum  essentialiter  con- 
stet ex  materia  et  forma,  et  ex  qua.  1104 

Sect.  IV.  — An  hoc  sacramentum  sit  dunlaxat  unum, 
sitque  iterabile.  1 103 

Sect.  V,  VI.  — Quod  est  in  hoc  sacramento  res  et  sa- 
cramentum simul;  an  aliquis  ritus  particularis  sil  neces- 
sarius. 1105 

Disputatio  decima  nona.  — De  forma  sacramenti  pco- 
Ditenli®.  1106 

Sect.  I.  — An  de  essentia  hujus  form®  sint  h®c  sola 
verba  voce  prolata  : Te  absolvo.  1106 

Sect.  II.  — Quisnam  sit  sensus  hujus  form®  : Ego  te 
absolvo,  et  quis  ejus  effectus.  1 107 

Sect.  III.  — • Au  sacramenlalis  absolutio  possit  dari 
person®  absenti.  H’8 

Disputatio  vicesima.  — De  interiori  dolore  ad  substan- 
tiam et  effectum  hujus  sacramenti  requisito.  1108 

Sect.  I.  — An  contritio  ad  liujus  sacramenti  effectum 
sit  necessaria.  1108 

Sect.  II.  — Qualis  debeat  esse  attritio,  ut  sufficiat  ad 
hujus  sacramenti  effectum.  HIO 

Sect.  III,  1Y.  — An  voluntas  confitendi  sine  alio  pee- 

catorum  dolore  sufficiat  ad  valorem  lnijus  sacramenti;  et 
quisnam  ad  eum  necessario  requiratur.  1110 

Sect.  V.  — Au  confessio  possit  esse  informis  ex  defe- 
ctu doloris.  1U2 

Sect.  VI.  — De  necessitate  doloris  pro  confessione 
solorum  venialium  peccatorum.  11 13 

Disputatio  vicesima  prima.  — De  saeramenlalis  con- 
fessionis, quae  est  altera  pars  materiae  hujus  sacramenti, 
quidditate  et  qualitate.  1113 

Sect.  I,  II.  — Quid  sit  confessio  sacramenta  iis;  et  an 
de  necessitate  sacramenti  debeat  esse  auricularis,  seu 
secreta.  1113 

Sect.  III,  IV.  — An  poenitens  debeat  necessario  confi- 
teri propria  voce  et  immediate  per  seipsum  sacerdoti 
praesenti.  1111 

Disputatio  vicesima  secunda.  — De  integritate  confes- 
sionis ad  ejus  valorem  perse  necessaria.  1115 

Sect.  i.  — An  confessio  debeat  fieri  de  omnibus  pec- 
catis mortalibus,  quorum  poenitens  sibi  conscius  est 

Ilio 

Sect.  II.  III.  — An  sit  necesse  ad  integritatem  confes- 
sionis explicare  diversas  peccatorum  species,  et  circum- 
stantias notabiliter  aggravantes,  quae  non  mutant  spe- 
ciem. 1116 

Sect.  IV.  — Quomodo  singulae  circumstantiae  possint 
esse  de  necessitate  confessionis.  1117 

Sect.  V.  - — An  ad  integritatem  confessionis  necesse 
sit  peccatorum  numerum  distincte  explicare.  1118 

Sect.  VI,  VII. — An  aliquando  peccata  confessa  sint 
iterum  confitenda.  1120 

Sect.  Vili. — An  sil  necesse  confiteri  peccata  venia- 
lia. 1 121 

Sect.  IX,  X.  — An  peccata  dubia  sint  necessario  con- 
fitenda; et  an  mendacium  confessioni  immistum  illam 
invalidet.  1121 

Sed.  XI.  — De  examine  conscientiae  ante  confessio- 
nem necessario.  1122 

Disputatio  vicesima  tertia.  — De  formali  confessionis 
integritate  ejusque defectu.  1122 

Sect.  I. — An  in  mortis  periculo  sufficiat  confessio 
formaliter  integra.  1122 

Sect.  II-IV.  — De  omissione  peccati  mortalis  in  con- 
fessione ob  periculum  gravis  damni,  vel  ob  oblivionem, 
aut  ignorantiam.  1123 

Disputatio  vicesima  quarta.  — De  ministro  sacramenli 
poenitentiae  in  communi.  1 1 24 

Sect.  I,  II.  — An  solus  et  omnis  sacerdos  sit  minister 
hujus  sacramenti.  1124 

Disputatio  vicesima  quinta.  — De  ministro  hujus  sacra- 
menti habente  ordinariam  potestatem.  1123 

Sect.  1,  II.  — De  ministris  ordinariis  hujus  sacramenti 
respectu  omnium  singulorum  fidelium,  ac  de  ministro 
ordinario  seu  proprio  respectu  singulorum  fidelium. 

1123 

Disputatio  vicesima  sexta.  — De  sacramenli  hujus 
habente  delegatam  potestatem.  1127 

Sect.  1.  — Quibus  competat  hanc  concedere  jurisdi- 
ctionem, ei  quae  sit  forma  delegandi.  1127 

Sect.  II,  111.  — Quibus  competat  haec  jurisdictio  dele- 
gata in  foro  poenitentiae ; elquandiu  perseveret.  1128 
Sect.  IV,  V.  — De  jurisdictione  delegata  ad  dandam 
absolutionem  in  articulo  mortis,  et  a venialibus  peccatis. 

1128 

Sect.  VI.  — An  liceat  hoc  sacramentum  ministrare 
cum  dubia  tantum  vel  probabili  jurisdictione  delegata. 

1129 

Disputatio  vicesima  septima.  — De  facultate  eligendi 
confessarium.  1130 

> Sect.  I-] II.  — Quis  possit  dare  facultatem  eligendi 
confessarium;  et  quibus  a jure,  aut  a consuetudine 
concessa  sit  facultas  eligendi  confessarium.  1150 

Sect..  IV.  — Qualis  debeat  esse  facultas  eligendi  con- 
fessarium ab  homine  concessa.  1131 

Disputatio  vicesima  octava.  — De  confessorii  idonei- 
tate. H51 

Sect.  I,  II.  — An  in  confessario  requiratur  bonitas  et 
scientia,  ut  sit  idoneus  ad  hoc  ministerium.  1131 

Sect.  III,  IV.  — De  idoneitate  confessarii  juxta  jus 
antiquum,  et  juxta  jus  novum  concilii  Tridentini.  1152 
Sect.  V.  — A quo  danda  sit  approbatio,  et  an  sufficiat 
petila.  1131 

Sect.  VI,  VII.  — Cujusnam  episcopi  requiratur  appro- 
batio; et  pro  quo  loco  sufficiat.  1131 

Disputatio  vicesima  nona.  — De  ministro  hujus  sacra- 
menti quoad  casus  reservatos.  1153 

Sect.  J,  — An  sit  in  Ecclesia  potestas  reservandi 
peccata,  ei  an  tantum  censurae  reserventur  et  non  p cr- 
eata. Ii 

Sect.  III  — An  omnia  et  sola  peccata  mortalia  reser- 


ventur, vel  resprvari  possint.  1)36 

Sect.  IV.  — An  peccala  possint  reservari  pro  arbitrio 
superioris  sine  legitima  causa.  1137 

Disputatio  tricesima. — De  ministro  qui  potest  directe 
absolvere  picnitentem  a casibus  reservatis.  1138 

Sect.  I,  II.  — Quinarii  possint  directe  vel  per  ordina- 
riam, vel  per  delegatam  sive  particularem  sive  genera- 
lem jurisdictionem  absolvere  a peccatis  reservatis.  1138 
Sect.  III.  — An  in  casibus  extraordinariis  sacerdos 
inferior  possit  directe  absolvere  a reservatis.  1138 

Sect.  IV,  V.  — An  debeat  superior  dare  facultatem 
subdito  petenti,  ut  possit  a casibus  reservatis  absolvi  ab 
alio.  1139 

Disputatio  tricesima  prima. — De  modo  absolvendi  a 
casibus  reservatis.  1130 

Sect.  I. — An  superior  auditis  in  confessione  solis 
peccatis  reservatis,  possit  sacramentaliler  ab  eis  preni- 
tentem  absolvere,  et  reliqua  inferiori  committere,  i 140 
Sect.  II,  ili.  — An  sacerdos  inferior  sine  necessitate, 
an  saltem  in  casu  necessitatis  possit  absolvere  habentem 
casus  reservatos  antequam  vel  a superiore  absolvatur, 
vel  coram  eo  compareat..  1141 

Sect.  IV.  — An  habens  casus  reservatos,  postquam  se- 
mel absolutus  est  a superiore  vel  per  ejus  delegatum  pos- 
sit a quoeunque  inferiore  libere  absolvi.  1!4I 

Disputatio  tricesima  secunda.  — De  obligationibus  mi- 
nistri hujus  sacramenti.  1 1 12 

Sect.  I-III  — Quis  sacerdos  teneatur  fidelium  confes- 
siones audire ; quomodo  eorum  dispositiones  scire,  et 
procurare  debeat.  1142 

Sect.  IV -Vi.  — Quid  agere  debeat  confessarius  in  di  ■ 
versis  casibus.  1142 

Sect.  VII.  — An  sit  poena  ipso  jure  imposita  ob  indebi- 
tam lnijus  sacramenli  administrationem.  1144 

Disputatio  tricesima  tertia.  — De  sigillo  confessionis. 

1144 

Sect.  I,  II.  — Quo  jure  et  in  quo  gradu  teneatur  con- 
fessarius servare  secretum  confessionis,  et  ex  qua  con- 
fessione oriatur  hoc  secretum.  - 1144 

Sect.  Ili,  IV.  — In  quam  materiam  cadat  hoc  sigillum, 
et  quas  personas  obliget.  1 143 

Sect.  V.  — An  confessarius  possit  loqui  de  rebus  in 
confessione  auditis  cum  ipso  poenitente,  vel  de  ejus  li- 
centia. 1146 

Sect.  VI.  — De  modo  servandi  hoc  sigillum.  1146 
Sect.  VW.  — An  aliquis  notitiae  in  confessione  habilte 
usus  sit  licitus,  et  quomodo.  1 147 

Sect.  Vili.  — Quas  ocenae  ob  fractionem  sigilli  incurra- 
tur. 

Disputatio  tricesima  quarta.  — De  secreto  servando 
circa  personam  complicis.  1148 

Sect.  I,  11.  — An  liceat  pcenitenti  personam  et  pecca- 
tum complicis  in  concessione  aperire;  et  an  liceat  id  ob 
solam  suae  confessionis  integritatem.  1 148 

Sect.  Ili,  IV.  — Quid  sit  licitum  necne,  circa  usum 
notitiae  peccati  complicis,  in  bonum  sive  pcenitenlis  sive 
complicis.  t 1 1 49 

Disputatio  tricesima  quinta.  — De  confessionis  praece- 
pto divino.  1 150 

Sect.  I.  — An  confessio  sit  divino  jure  praecepta.  1130 
Sect.  II-IV.  — Quas  personas,  et  quo  tempore  obliget 
boc  praeceptum  prout  divinum  est;  et  quomodo  implea- 
tur. 1151 

Disputatio  tricesima  sexta. —De  prtecepto  ecclesia- 
stico annuae  confessionis.  H52 

Sect.  i,  11.  — An  sit  ab  Ecclesia  latum  praeceptum  de 
facienda  singulis  aunts  confessione  , et  quos  obiigeL 

Sect.  III-  — An  hoc  praeceptum  annuae  confessionis 
oldiget  pro  determinata  anni  parte;  et  quomodo  annus 
computandus  sit.  1 132 

Sect.  IV,  V.  — An  qui  non  implevit  boc  praeceptum  in- 
tra annum,  teneatur  slaiim  confiteri  in  sequenti  anno; 
et  an  interdum  teneatur  quis  anticipare  coniessionem 

priusquam  annus  compleatur.  1 13o 

Sect.  Vl-Vili.  — Quae  causa  excuset  ab  hoc  praecepto 
per  quam  confessionem  impleatur;  quae  pcena  transgres- 
soribus imposita.  . IR’4 

Disputatio  tricesima  septima.  — De  satisfactione  se- 
cundum se  spectata.  1154 

Sect.  !,  II  — An  possimus  in  hac  vita  remissionem 
ptienae  temporalis  consequi  per  nostras  satisfactiones:  et 
an  ad  boc  sit  necessaria  gratia  viatoris.  1 154 

Sect.  Ili-VI.  — An  ad  satisfactionem  requiratur  opus 
liberum,  moraliter  bonum,  sttpererogalorium,  externum, 
poenale.  . * .5 

Sect.  VII,  VIII.  — An  per  poenas,  quas  quis  necessario 
patitur,  possit  Deo  satisfacere ; et  ad  satisfactionem  re- 

quiratur  Dei  promissio  et  acceptatio.  1137 

Sect.  IX,  X.  — An  hsec  nostra  satisfactio  sit  de  condi- 
gno; et  talis  requiratur  ad  remissionem  poenae  purgatorii 
obtinendam.  1158 

Disputatio  tricesima  octava.  — De  sacramenti  satisfa- 
ctione. 11-58 

Sect.  I-III.  — An  satisfactio  sit  pars  necessaria  hujus 
sacrameffti,  an  habeat  effectum  ex  opere  operato;  et  an 
confessarius  teneatur  illam  poenitenti  imponere.  1158 
Sect.  IV,  V.  — Quam  mensuram  servare  debeat  con- 
fessarius in  imponenda  satisfactione ; an  h®c  habeat  ali- 
quam latitudinem.  1160 

Sect.  VI.  — Quae  opera  in  satisfactionem  sint  imponen- 
da. 1160 

Sect.  V1I-IX.  — An  prenitens  teneatur  poenitentiam 
acceptare  et  implere;  au  leuealur  implere  in  statu  gra- 
tia;; an  sil  personalis.  1161 

Sect.  X.  — Quis  possit  impositam  satisfactionem  tolle- 
re vel  mutare.  1 162 

LIBER  III.  — DE  SACRAMENTO  EXTREM.E  UN- 
CTIONIS. 1 '60 

Disputatio  tricesima  nona.  — De  institutione  hujus 
sacramenti.  1165 

Sect.  I,  II.  — An  detur  verum  sacramentum  quod  voce- 
tur extrema  unctio;  et  an  immediate  a Christo  fuerit  in- 
stitutum. 1163 

Disputatio  quadragesima.  — De  essentia  sacramenti 
extremae  unctionis.  1161 

Secl.-l,  II.  — Qu®  sil  materia  remota  et  proxima  hujus 
sacramenti.  1161 

Sect.  III.  — Qu®  sit  legitima  hujus  sacramenti  forma. 

1163 

Sect.  IV.  — De  definitione,  unitate  et  iteratione  hujus 
sacramenti.  1166 

Disputatio  quadragesima  prima.  — De  effectu  et  fine 
hujus  sacramenti.  1 166 

Sect.  I.  — Quis  sit  proprius  hujus  sacramenti  effectus. 

1166 

Sect.  II,  III.  — Quando  hoc  sacramentum  conferat  suum 
grati®  effectum ; et  au  interdum  hunc  conferat  sine  om- 
nibus unctionibus.  1168 

Sect.  IV.  — An  hoc  sacramentum  aliquando  etiam  cor- 
poris sanitatem  conferat.  1168 

Disputatio  quadragesima  secunda.  — De  subjecto  cui 
dandum  est  hoc  sacramentum.  1169 

Sect.  I.  — An  solus  homo  baplizatus,  ratione  utens, 
possit  recipere  boc  sacramentum.  1169 

Sect.  II,  III.  — An  solus  infirmus  corpore  et  animo  sit 
capax  hujus  sacramenti ; et  qu®  partes  corporis  ungend® 
sint.  1170 

Disputatio  quadragesima  tertia. — De  ministro  sacra- 
menti exirem®  unctionis.  1 170 

Sect.  I,  II.  — An  sacerdos  sit  proprius  hujus  sacra- 
menti minister,  et  an  possit  a mullis  sacerdotibus  confi- 
ci. 1170 

Disputatio  quadragesima  quarta.  — De  prmceplis  et 
ritu  sacramenti  exirem*  unctionis.  1171 

Sect.  I. — An  fideles  teneantur  aliquo  pr®cepto  ad 
suscipiendum  hoc  sacramentum.  1171 

Sect.  II,  111.  — De  obligationibus  ad  ministrum  hujus 
sacramenti  pertinentibus;  et  an  parochus  cum  periculo 
vit®  teneatur  illud  ministrare.  1172 

LIBER  IV.  — DE  PURGATORIO.  1175 

Disputatio  quadragesima  quinta. — De  purgatorio  in 
genere,  an  et  ubi  sit.  1173 

Sect.  I,  — Sitne  aliquis  locus  in  quo  anim®  ante  mortem 
non  plene  purgai*,  post  hanc  vitam  purgentur.  1173 
Sect.  II.  — Ubinarn  sit  purgatorii  locus,  et  an  unus 
tantum  sit.  1173 

Disputatio  quadragesima  sexta.  — De  qualitate  et  acer- 
bitate pennarum  purgatorii.  1176 

Sect.  I.  — An  anim*  purgatorii  poenam  damni  et  sen- 
sus patiantur.  1176 

Sect.  II.  — An  prena  sensus  purgatorii  a vero  igne 
proveniat,  et  quomodo.  1177 

Sect.  HI.  — Quam  sit  acerba  h®c  purgatorii  prena. 

1178 

Sect.  IV.  — Le  diuturnitate  poenarum  purgatorii. 

1179 

■ Disputatio  quadragesima  septima. — De  statu  grati* 
> TVUmarum  purgatorii.  1180 

feeet.  1.  — An  omnes  anim®  purgatorii  careant  culpa 
Artali,  et  habeant  aliquem  prens  reatum  1180 

*ecl.  I!.  — An  anim®  purgatorii  sint  extra  statum 
. endi,  et  omnino  extra  viam.  1181 

jjet.  III.  — An  anim®  purgatorii  sint  cert®  de  sua 
wjenii  justitia,  et  futura  salute  ®terna  1182 

BER  V.  — DE  SUFFRAGIIS.  1183 


t Disputatio  quadragesimi  octava.  — De  Ecclesi®  suffra- 
giis, et  eorum  effectu.  1183 

Sect.  I.  — An  inter  fideles  quorumdam  suffragia  pos- 
sint aliis  valere  ad  satisfactionem,  seu  remissionem  pren* 
tempora  is.  1189 

Sect.  II. — An  unus  possit  alteri  suffragari,  solvendo 
pu:nam  illi  debitam,  seu  pro  illo  satisfaciendo.  1181 

Sect.  III. — An  fidelium  suffragia  viventibus  prosint 
infallibililer,  et  ex  justitia  ouoad  pren®  temporalis  re- 
missionem. 1)83 

Sect.  IV.  — An  viventium  suffragia  prosint  etiam  de- 
functis ad  poenarum  remissionem.  " 1186 

Sect.  1 . — Quibus  modis  viventium  suffragia  prosint 
ammahus  purgatorii.  1 187 

Sect.  5 1.  — An  h®c  suffragia  defunctis  prosint  ex  ju- 
stitia. 1188 

Sect.  511.  — Conditiones  requiqt®  ex  paTle  illius, 
pro  quo  offertur  suffragium  ut  infallibilem  habeat  effe- 
ctum. 1 189 

Sect.  5 III.  — Conditiones  reqnisit®  ex  parte  offerentis 
suffragium,  ut  habeat  suum  effectum.  1199 

LIBER  VI.  - DE  INDULGENTIIS.  1191 

Disputatio  quadragesima  nona.  — De  potestate  conce- 
dendi indulgentias.  1 191 

Sect  I.  — An  sit  in  Ecclesia  potestas  concedendi  fide- 
libus peccatorum  indulgentias.  1191 

Sect.  II.  — Quam  sit  antiquus  in  Ecclesia  usus  conce- 
dendi indulgentias.  1 192 

Sect.  III,  IV. — An  polestas  concedendi  indulgentias 
sit  potestas  ordinis,  an  vero  jurisdictionis,  et  quomodo 
definienda  sit  indulgentia.  1 193 

Sect.  5r.  — An  usus  indulgentiarum  repugnet  vel  jusi i- 
ti*  vel  perfeclioni.  1 194 

Disputatio  quinquagesima.  — De  effectu  indulgentia- 
rum. 1193 

Sect.  I.  — An  effectus  indulgenti®  extendi  possit  usque 
ad  culpam.  1195 

Sect.  II,  III.  — An  indulgentia  tollet  reatum  pren® 
temporalis  apud  Deum  debil®,  an  tantum  remittat  poeni- 
tendas in  foro  sacramentali  injunctas,  et  an  pr®ter  has. 
etiam  alias  remittat.  1196 

Sect.  IV.  de  indulgentia  totali.  1198 

Sect.  V.  — De  indulgentia  partiali.  1198 

Disputatio  quinquagesima  prima.  — De  thesauro  Ec- 
clesi» qui  per  indulgentias  dispensatur.  1 198 

Sect.  i,  II.  — An  in  Ecclesia  sit  thesaurus  spiritualis, 
qui  per  indulgentias  dispensari  possit;  et  an  constet 
etiam  ex  satisfactionibus  sanctorum.  H98 

Sect.  111.  — An  indulgenti®  concedi  tantum  possint 
ex  thesauro  Ecclesi®.  1200 

Sect.  15". — An  Ecclesi®  thesaurus  solum  per  indul- 
gentias dispensetur.  1201 

Disputatio  quinquagesima  secunda.  — De  fidelibus 
viventibus  quibus  possunt  prodesse  indulgenti®.  1202 
Sect.  I.  — An  indulgentia  solis  hominibus  concedi  pos- 
sit ; et  quomodo  dividatur  1202 

Sect.  II.  — De  habituali  dispositione  ad  indulgentiam 
lucrandam.  1202 

Sect.  III.  — An  ad  indulgenti*  effectum  sit  necessaria 
confessio.  1205 

Sect.  1V-VI.  — De  actuali  dispositione  opere  requisito 
ad  lucrandam  indulgentiam.  1204 

Secl.  VII.  — An  quis  vivens  possit  lucrari  indulgen- 
tiam per  alium.  1205 

Sect.  Vili.  — An  omnes  squaliter  et  statim  post  opus 
imp  etum,  quod  injunctum  erat,  consequantur  indulgen- 
ti® fructum.  _ 1205 

Sect.  IX. — An  praeter  grati®  statum  et  opus  injunctum 
requiratur  alia  dispositio  actualis  vel  habitualis  in  reci- 
piente indulgentiam  ad  eam  lucrandam.  1205 

Disputatio  quinquagesima  tertia  — De  defunctis  qui- 
bus indulgenti®  prodesse  possunt.  1206 

Sect.  I,  II.  — Arianim®  defunctorum  sint  capaces  fru- 
ctus indulgentiarum,  el  quomodo;  per  modum  absnlu- 
tionis  an  suffragii  tantum.  1206 

Secl.  111. — Quid  sit  concedere  indulgentiam  pro  de- 
functis per  modum  suffragii,  et  non  per  modum  absolutio- 
nis. 1 206 

Sect.  I5r.  — Qu®  conditiones  requirantur  ad  valorem 
indulgenti®  pro  defunctis.  1207 

Disputatio  quinquagesima  quarta.  — De  causa  finali 
ob  quam  concedi  possunt  ac  debent  indulgentis.  1208 
Sect.  I,  II.  — An  ad  dandam  licite  ac  valide  indulgen- 
tiam requiratur  causa  legitima.  1208 

Sect.  111.  — An  ad  valorem  indulgenti®  requiratur  non 
tantum  causa  justa  seu  legitima,  sea  etiam  proportionem 

Sect.  IV.  — An  oporteat  ut  causa  indulgenti®  sil  pe- 

blica,  seu  ad  bonum  commune  pertinens.  1209 

Disputatio  quinquagesima  quinta.  — De  causa  suffi- 
ciente indulgentiarum.  1210 

Sect.  I.  — An  solus  papa  habeat  divino  jure  potestaiem 
concedendi  indulgentias.  1210 

Sect.  II.  — An  interiores  sacerdotes,  vel  saltem  epi- 
scopi habeant  jure  divino  potestatem  dandi  indulgentias 
aliquibus  personis,  aut  locis.  1210 

Sect.  1 1. 1 . — An  episcopi  possint  indulgentias  conce- 
dere ordinario  jure  humano.  1210 

Sect.  IV,  V.  — Quid  praelati  episcopo  inferiores,  sacer- 
ootes,  praelati  religionum  possint  jure  ecclesiastico  circa 
indulgentiarum  concessionem.  121 1 

Sect.  VI.  — In  quibus  sit  vel  esse  possit  potestas  de- 
legata ad  indulgentias  concedendas.  1212 

Disputatio  quinquagesima  sexta.  — De  forma  in  indul- 
gentiarum concessione  servanda.  1213 

Sect.  1.  — An  ad  indulgentiam  concedendam  seu  effi- 
ciendam sit  necessaria  aliqua  forma,  eaque  determinata. 

1213 

Sect.  II,  III.  — An  forma  indulgentiae  stricte  sit  inter- 
pretanda, et  tantum  duntaxat  valeat  quautum  sonat. 

1213 

Disputatio  quinquagesima  septima.  — De  duralione  et 

revocatione  indulgentiarum.  1214 

Sect.  1.  — An  indulgentia  perpetua  sit,  vel  an  cessare 

possit.  1214 

Sect.  II.  — Quibus  modis  possit  indulgentia  cessare. 

1213 

TOMUS  DECIMUS  OCTAVUS.  — DE 
CENSURIS  ET  IRREGULARITATE.  1213 

Disputatio  prima.  — De  censura  in  communi.  1213 
Sect.  1,  11.  — Quid  sit  censura  ecclesiastica,  et  an  sit 
in  Ecclesia  potestas  ad  ferendas  censuras.  '1215 

Sect.  III.  — Quotuplex  sit  censura.  1217 

Disputatio  secunda.  — De  efficiente  causa  censurae,  et 
de  modis  illam  ferendi.  1217 

Sect.  I.  — An  sit  aliqua  censura  ex  jure  divino; 
au  vero  omnis  censura  immediate  sil  ex  jure  humano. 

1217 

Sect.  II.  — Quinam  homines  possint  instituere  ac  ferre 
censuras.  1218 

Sect.  III.  — Cui  et  quomodo  potestas  ferendi  cen- 
suras delegari  possit.  1218 

Sect.  IV— VI.  — Quid  requiratur  ad  valide  et  conve- 
nienter ferendam  censuram;  et  an  per  melum  lata  sit 
valida.  1219 

Disputatio  tertia.  — De  modis  ferendi  censuras  et  de 
censura  quae  vel  a jure  vel  ab  homine  fertur.  1219 
Sect.  I-III.  — An  bene  dividatur  censura  in  eam  qum 
fertur  a jure,  et  quae  ab  homine  fertur;  et  de  forma  eam 
ferendi.  1219 

Sect.  IV-VI.  — De  censura  lata  sub  conditione.  1220 
Sect.  VII-X.  — De  censura  lata  sub  conditione  ad  cau- 
sam impertinente,  et  de  admonitione  ante  censuram  fe- 
rendam facienda.  1222 

Sect.  XI.  — A quo  et  cui  facienda  sit  admonitio.  1223 
Sect.  XII,  XIII. — An  censura  sit  valida,  quando  admo- 
nitio non  praecessit,  et.  quae  servandae  circumstantiae  in 
censura  ferenda.  1223 

Sect.  XIV,  XV.  — An  judex  post  latam  censurae  sen- 
tentiam debeat  ejus  denuntiationem  facere;  an  teneatur 
aliquando  eam  non  denuntiare.  1224 

Disputatio  quarta.  — De  causa  ob  quam  ferri  possit 
censura.  1225 

Sect.  I,  II. — An  censura  possit  solum  ferri  ob  culpam ; 
et  an  possit  ferri  ob  peccatum  mere  internum.  1225 
Sect.  III.  — Au  actus  externus  per  quem  censura  in- 
curritur, debeat  esse  in  sua  specie  perfectus  et  consum- 
matus. 1226 

Sect.  IV.  — An  censura  possit  ferri,  etiam  ob  pecca- 
tum veniale.  1227 

Sect.  V.  — An  ad  ferendam  censuram  requiratur 
contumacia;  an  vero  sufficiat  peccatum  commissum  er, 
praeteritum.  1227 

Sect.  VI.  — De.  invalidi lal e censurae  per  legem  seu 
generalem  sententiam  lata;  ob  defectum  justae  causae 

1228 

Sect.  VII.  — De  invaliditate  censurae  latae  ab  homine 
per  sententiam  particularem  ob  defectum  justae  caustp. 

1229 

Sect.  VIII.—  An  invincibilis  ignorantia  urteeepli  im- 
pediat censuram  per  iliud  impositam.  1230 

Sect.  iX:  An  invincibilis  ignorantia  ipsius  censurae 

eam  excusat.  1251 

Sect.  X.  — An  vincibilis  ignorantia  excuset  censu- 
ram ab  homine  latam.  1232 

Sect.  XI.  — An  ignorantia  excuset  censuram  ab  ho- 
mine latam.  1232 

Disputatio  quinta.—  De  iis  in  quos  potest  fieri  censura. 

1233 

Sect.  1.  — Quae  conditiones  in  aliquo  requirantur  ut 
sit  censurae  capax.  1233 

Sect.  II.  — An  qui  censura  afficitur  debeat  esse  persona 
certa,  et  nondum  per  censuram  ligata.  1233 

Sect.  III.  — Au  nmltipliealis  transgressionibus  legis 
ipso  jure  censuram  ferentis  , multiplicentur  censurae. 

1234 

Sect.  IV,  V.  — Quinam  ligentur  censura  per  legem 
lata  ; et  an  agens  in  aliena  dioecesi  contra  senlenliam" ge- 
neralem sui  praelati  ejus  censura  ligetur.  1234 

Disputatio  sexta.  — De  censurae  effectibus  in  commu- 
ni •_  1255 

Sect.  I,  Ii.  — Quinam  sint  etquol  effeclus  censurae,  et 
quibus  modis  impediri  possint.  1 235 

Sect.  III.  — An  metus  impedire  possit  censurae  effe- 
ctum mediatum, seu  obligationis  exseculionem.ita  ul  sine 
culpa  omittatur.  1255 

Sect.  IV. — Quomodo  effectus  censurae  suspendatur. 

1256 

Disputatio  septima.  — De  absolutione  et  modis  quibus 
ceusura  tolli  potest.  1236 

Sect.  1.  — An  censura  per  solam  absolutionem  tolli 
possit.  _ 1256 

Sect.  11.  — Quis  possit  a censuris  ab  homine  latis  ab- 
solvere. 1237 

Sect.  Ul.  — Quis  possit  a censura  juris  absolvere 

1238 

Sect.  IV.  — Cur  censura  juris  non  reservata  potest  ab 
inferioribus  tolli.  1258 

Sect.  V.  — Quis  possit  absolvere  a censura  per  cano- 
nem,  seu  jus  canonicum  reservala.  1239 

Sect.  VI,  VII.  — Conditiones  requRitaein  absolvente  a 
censura,  et  in  eo  qui  absolvendus  est.  1210 

Sect.  VIII.  — Quotuplex  sil  absolutio  a censura.  1241 
Sect.  IX,  X.  — An  in  absolutione  censura;  certa  forma 
ac  solemnitas  servanda  sil.  1241 

Disputatio  octava.  — De  excommunicatione.  1242 

Sect.  1-111.  — Quid  sit  excommunicatio,  et  quotuplex. 

1242 

Disputatio  nona.  — De  primo  effectu  excommunicatio- 
nis majoris,  qui  est  privatio  orationum  et  suffragiorum 
Ecclesiae.  1243 

Sect.  1,  II. — An  sit  grave  peccatum  offerre  pro  ex- 
communicato communes  Ecclesiae  orationes,  vel  suffra- 
gia; et  an  his  sint  privati  omnes  excommunicali.  1243 
Sect.  III,  IV.  — An  liceat  communia  suffragia  offerre 
pro  excommunicatis  jam  contritis  et  justificatis,  sed  non- 
dum a censura  absolutis;  au  saltem  valide  offerantur, 
etiamsi  illicite,  ut  illis  prosint.  1215 

Sect.  V. — An  liceat  privatas  orationes,  piaque  opera 
seu  privatas  satisfactiones  pro  excommunicato  offerre. 

1216 

Disputatio  decima.  — De  secundo  excommunicationis 
effectu,  qui  est  privatio  passivae  communicationis  sacra- 
mentorum. 12 16 

Sect.  I.  — An  graviter  peccet  exeommunicatus  quod- 
libet sacramentum  suscipiendo,  et  quam  poenam  incur- 
rat. 1246 

Sect.  11.  — An  ministri  Ecclesiae  peccent  dando  sacra- 
mentum excommunicato  , et  quam  poenam  incurrant. 

1247 

Sect.  III.  — An  sacramenta  ab  excommunicato  rece- 
pta, rata  et  valida  sint.  1247 

Disputatio  undecima.  — De  tertio  effectu  excommuni- 
cationis, qui  est  privatio  activa;  adminisuationis  sacra- 
mentum, et  sacrificii  missae.  1248 

Sect.  I.  — An  exeommunicatus  vitandus  moraliler  pec- 
cet administrando  sacramentum,  vel  sacrificium  offeren- 
do. / 1248 

Sect.  II.  — An  sacramenta  illicite  ab  'excommunicato 
administrata,  valida  sint,  et  effectum  habeant.  1249 
Sect.  111.  — Quam  poenam  incurram  excommunicali 
ministrantes  sacramenta,  vel  qui  ab  iilis  ea  recipiunt. 

, 1250 

Sect.  IV.  — An  exeommunicatus  non  vitandus,  valide 
et  licite  possit  sacramentum  ministrare.  1251 

Disputatio  duodecima.  — De  quarto  effectu  excommu- 
nicationis, qui  est  privatio  divinorum  officiorum  et  alia- 
rum rerum  sacrarum.  1252 

Sect.  1.  — An  exeommunicatus  privetur  omni  partiri 
patione  externa  sacrificii  missae,  et  snb  qua  poena.  1232 
Sec.t.  II.  — Quaenam  sint  alia  divina  officia  quibus  ex- 
communicatus  privatus  est,  et  svb  qua  poena.  1253 

Sect  111.  — An  excommunicalus  omni  sacrarum  rerum 
aut  sacranientalium  usu  sit  privatus.  1251 

Se.ct.  IV. — An  excommunicalus  privetur  sepultura 
ecclesiastica  et  omni  alio  honore  ecclesiastico.  1254 
Disputatio  decima  tertia.  — De  quinio  effectu  excom- 
municationis, qui  est  inhabilitas  ad  ecclesiastica  beneli- 
cia  percipienda,  vel  eorum  fructus.  1265 

Sect.  1. —Au  aliquis  per  excommunicationem  fiat  in- 
capax beneficii  et  dignitatis  ecclesiastica-.  1 255 

Sect.  11.  — An  excommunicalus  ecclesiasticis  fructibus 
sit  ipso  jnre  privatus.  125fi 

Disputatio  decima  quarta.  — De  sexto  effectu  excom- 
municationis, qui  est  privatio  jurisdictionis  ecclesiasticas. 

1257 

Sect.  I. — An  excommunicatns  ita  sit  privatus  spiri- 
tuali jurisdictione  fori  contentiosi,  ut  omnis  ejtisaciio  ipso 
facto  irrita  sil.  1257 

Sect.  II.  — An  excommunicalus  sit  privatus  beneficio- 
rum collatione,  et  omnibus  actibus  illam  concernenti- 
bus 1257 

Disputatio  decima  quinta.  — De  septimo  effectu  ex- 
communicationis, qui  est  privatio  civi, is  communicatio- 
nis, in  quo  plures  includuntur.  1259 

Sect.  1.  — An  excommunicalus  privatus  sit  omni  civili 
communicatione.  I2.59 

Sect.  11-1 V.  — An  et  quale  sil  peccatum  civilis  com- 
municatio cum  excommunicato;  et  quibus  modis  a pec- 
cato excusetur.  12,9 

Sect.  V. — An  personae  subjectae  excusentur  a culpa 
communicando  civiliter' cum  suis  superioribus  exeomrmi- 
calls,  et  conlra.  12110 

Secl.  VI,  VII.  — An  subjecti  temporali  aut  spirituali 
alicujus  excommunieali  jurisdictioni  possimcum  illo  licite 
communicare.  1201 

Sect.  VIII.  — An  ratione  cujusvis  contractus  licita  sit 
communicatio  ex,erna  cum  excommunicato.  1261 

Sect.  IX.  — An  sil  prohibita  excommunicato  commu- 
nicatio per  testamentum.  1262 

Disputatio  decima  sexta.  — De  octavo  effectu  excom- 
municationis, qui  est  privatio  forensis  communicationis 

1262 

Sect.  I,  II.—  An  excommunicalus  possit  esse  judex 
in  saeculari  judicio  aut  iu  judicem  eligi.  1262 

Sect.  III,  IV.  — An  excommunicalus  possit  esse  actor 
in  judicio,  aut  ad  judicium  cogi  ut  reus.  1265 

Sect.  V,  VI.  — A11  exconnnunicatus  possit  in  judicio 
munus  tabellionis  aut  teslis  agere.  1261 

Sect.  VII,  VIII.  — De.  advocalo,  procuratore,  tutore, 
ruratore  excommunicato.  1265 

Disputatio  decima  septima.  — De  aliis  omnibus  remo- 
tioribus excommunieali  mis  effectibus.  1265 

Sect.  I,  II.  — De  effectibus  tam  in  ipso  excommuni- 
cato quam  in  participantibus  cum  illo  causalis.  1265 
Disputatio  decima  octava.  — De  causis  excommunica- 
tionis majoris.  1 266 

Sect.  I,  II.  — Quis  possit  excommunicare,  et  excom- 
municari. 1266 

Sect.  111.  — Ob  quam  causam  ferri  possit  aut  debeat 
excommunicatio.  1267 

Secl.  IV. — Quaenam  forma  servanda  sit  in  ferenda  ex- 
communicatione. 1268 

Disputatio  decima  nona.  — De  absolutione  ab  excom- 
municatione. 1268 

Sect.  I,  II  — An  excommunicatio  per  soiam  absolu- 
tionem possit  auferri,  et  de  causis  ad  hanc  necessa- 
riis. 1 268 

Disputatio  vicesima.  — De  quibusdam  excommunica- 
tionibus in  particulari,  qu®  ab  homine  ferri  solent.  1270 
Sect.  I.  — An  judices  ecclesiastici  possint  licite  et  va- 
lide pro  causis  temporalibus  excommuntcalionern 
ferre.  1270 

Sect.  II.  — An  excommunicatio  lata  ut  solvatur  debi- 
tum, aut  restituatur  alienum,  semper  liget.  1270 

Sect.  III.  — An  excommunicatio  lata  ut  reveletur  se- 
cretum, denuntietur  crimen  occultum  , aut  prodatur 
scriptura,  sernper  liget.  1271 

Disputatio  vicesima  prima.  — De  excommunicatio- 
nibus pap*  reservatis  in  bulla  Ccence  Domim.  1272 
Sect.  1,11.  — Quales  sint  censurae  in  bulla  Ccence,  n t 
quaenain  sini  delicia  ob  qu»  in  illa  fertur  excommuni- 
catio. 1272 

Sect.  III.  — Quis  possit  ab  his  censuris  absol- 
vere. 1274 

Disputatio  vicesima  secunda.  — De  juris  excommuni- 
cationibus pap*  reservatis.  1275 

Sect.  I.  — Qu»  et  quot  sint  excommunicationes  juris, 
quas  in  canonibus  decreti  papa  reservavit.  1275 

Secl.  II,  J II.  — De  excommunicationibus  ipso  jure  la-  . 

tis  et  pap®  reservatis  in  antiquis  libris  Decretalium  et 
in  vi  libro  Decretalium.  l’s>'’7 

Sect.  IV,  V.  — De  excommunicationibus  ipso  jure  latis 
et  pap*  reservatis  in  libris  Clemcnlinarum  et  Extra-- 
vaijtmliam.  j,y-, 

Sect.  VI.  — De  excommunicationibus  ipso  jure  latis 
et  pap®  reservatis  extra  corpus  juris.  1218 

Disputatio  vicesima  terlia.  — De  excomnuinieatiuni- 
Dits  non  reservalis  pap®.  j o 

Sect.  1-111.  — An  habeantur  excommunicationes  ipso 
jure  latas,  episcopo  reservat*;  et  de  excommi  meationi- 
bus non  re.  enatis  ia  Decreto,  ac  111  priscis  Decretalium 
hbns.  1279 

• ?.®cl-  — Ee  excommunicationibus  non  reservatis 

in  libro  vi  Decretalium  latis.  1^79 

Sect.  De  excommunicationibus  non  reservatis 

ipso  jure  latis  in  libris  Clementinarum,  12tst) 

Sect.  VI,  HI.  — De  excommunicationibus  non  reser- 
vatis in  libris  Exlravagantium,  et  extra  corpus  juris  la- 
t,s-.  . . . 1281 
Disputatio  vicesima  quarta.  — De  excommunicatione 
mmori.  1282 

Sect.  f,  If.  • An  una  tantum  sit  excommunicatio  mi- 
nor; quid  sit ; quos  effectus  habeat.  12b2 

Secl.  III,  IV.  — Quibus  modis  et  causis  incurratur  ex- 
communicatio minor ; et  quis  possit  ab  ea  absolvere.  1283 
Disputatio  vicesima  quinta.  — De  suspensione  quoad 
essentiam  et  species  ejus.  1284 

Sect.  I.  II.  — Quid  sit  suspensio  et  quotuptex.  1284 
Disputatio  vicesima  sexta.  — De  suspensione  ab  officio, 
quid  sit,  et  quos  effectus  habeat.  i2t^ 

Sect.  I.  — An  suspensio  ab  officio  simpliciter  lata,  pri- 
vet omni  usu  ordinis  et  jurisdicionis  spiritualis.  1285 

Sect.  II.  — Quale  sit  peccatum  violare  suspensionem 
ab  officio,  et  talis  actio  quantum  valeat.  1285 

Sect.  III.— Au  suspensus  ab  officio,  sit  etiam  suspensus 
a beneficio  vel  ab  aliquo  alio  actu  sive  sacro,  sive  pro- 
fano. 1286 

Sect.  IV.  — Quos  effectus  habeat  suspensio  ab  officio, 
qu*  non  simpliciter,  sed  ex  parte  fertur.  1287 

Disputatio  vicesima  septima.  — De  effectibus  suspen 
sionis  a beneficio.  1288 

Secl.  I.  — Quid  sit  suspensio  a beneficio  simpliciter 
lata,  et  quos  effectus  habeat.  1288 

Secl.  II. —De  effeclu  suspensionis  partialis  a bene- 
ficio. 12a9 

Disputatio  vicesima  octava.  — De  causis  suspensionis. 

1289 

Sect.  1,11.  — Quis  possit  suspensionem  ferre,  et  in 
quas  singulares  personas.  1289 

Sect  III.—  A11  et  quomodo  suspensio  in  communita- 
tem ferri  possit.  J290 

Sect.  IV.  — An  suspensio  solum  ferr>  possit  ob 
culpam  , eamque  mortalem  ; et  quis  modus  servandus  in 
ea  Terenda.  1290 

Disputatio  vicesima  nona.  — De  ablatione  seu  absolu- 
tione suspensionis.  1291 

Sect.  J.  — Quomodo'et  a quo  auferatur  suspensio;  qu® 
est  pura  poena  ob  delicium  commissum.  1291 

Sect.  Ii  — Quomodo  et  a quo  tollatur  suspensio  ob 
contumaciam  lata.  1292 

Sect.  III.  — De  forma  absolutionis  a suspensione.  1293 
Disputatio  tricesima.  — De  differentia  suspensionis  a 
depositione  et  degradatione.  1293 

Sect.  I.  — Quomodo  suspensio  a deposilione  differat. 

1293 

Sect.  II.  — Quomodo  degradatio  a suspensione  et  de- 
positione differat.  1294 

Disputatio  tricesima  prima.  — De  suspensionibus  iu 
particulari,  qu*  ipso  jure  lal®  sunt.  1294 

Sect.  I.  — Ob  quas  causas  ciericus  maneat  suspensus 
in  sua  ordinatione.  129 S- 

Sect.  II.  — An  aliqua  suspensio  ipso  jure  lata  sit  ob 
pravum  ordinis  usum.  1296 

Sect.  III. — De  suspensionibus  quas  clerici  ipso  juro 
incurrunt  ob  peccata  contra  alia  munera  vel  obligatior  es 
sibi  proprias.  1 2 J7 

Secl.  IV.  — De  suspensionibus  quas  clerici  incurrunt 
ob  alia  peccala  cieteris  hominibus  communi  1.  1297 

Sect.  V.  — Quas  suspensiones  incurrant  ipso  jure  epi- 
scopi et  ecclesiarum  capitula.  1298 

Sect.  VI,—  De  suspensionibus  ipso  jure  latis  spei  ta- 
liter in  religiosos.  1299 

Disputatio  tricesima  secunda.  — De  interdicto  iri  com- 
muni quoad  ejus  essentiam  et  species.  1299 

Sect.  1,  11.  — Quid  sit  interdictum,  et  quotuplex. 

1299 

Disputatio  tricesima  tertia.  — De  primo  interdicti  it- 

le«  tu.  qui  est  privatio  sacramentorum.  1501 

Sm.  I.  — Quorum  sacramenioruni  usus  per  interdi- 
etiun  prohibetur.  1301 

Sert.  II.  — Quale  sit  peccatum  violare  interdictum  in 
materia  sacramentorum,  et  quae  poena  incurratur.  1305 
Disputatio  tricesima  quarta.  — De  secundo  effectu  in- 
terdicti, qui  est  divinorum  otliciorum  prohibitio.  1304 
Sect.  1.  — An  el  quomodo  missae  sacrilicium  per  uni- 
versale loci  interdictum  prohibeatur.  1301 

Sect.  II,  — Quomodo  missas  sacrificium  per  alia  in- 
terdicta prohibeatur.  1305 

Sect.  III.  — Quaenam  alia  divina  officia  prohibita  sint 
per  interdictum.  1306 

Sect.  IV.  — - De  peccato  et  prena  clericorum  seu  ec- 
clesiasticorum violantium  interdictum.  1307 

Sect.  V.  — De  peccato  el  pieua  laicorum  interdictum 
violantium.  1307 

Disputatio  tricesima  quinta,  — De  tertio  effectu  inter- 
dicti, qui  est  ecclesiasticae  sepultura?,  vel  ingressus  ec- 
clesiae privatio.  1308 

Sect.  I.  — An  omne  universale  loci  interdictum  privet 
ibi  ecclesiastica  sepultura.  1508 

Sect.  II,  III.  — - An  particulare  loci  interdictum,  et 
personale  privet  ecclesiastica  sepultura.  1509 

Sect.  IV.  — De  prohibitione  ingressus  ecclesiae  per 
interdictum.  1509 

Disputatio  trieesiqia  sexta.  — De  causis  interdici. 

1310 

Sect.  I,  II.  — Quis  possit  interdicere,  et  interdici. 

1310 

Sect.  III,  IV.  — Ob  quam  causam  potest  ferri  interdi- 
ctum; el  qu<e  forma  servanda  in  eo  ferendo.  131 1 

Disputatio  tricesima  septima.  — De  omnibus  interdi- 
ctis ipso  jure  latis.  1312 

Sect.  I-  — Quae  et  quot  interdicta  ipso  jure  lata  repe- 
riantur.  1312 

Sect  ilF  — An  interdictum  a jure  latum  obliget  ante 
judicis  Denuntiationem.  1313 

Disputatio  tricesima  octava.  — De  interdicti  relaxa- 
tione. 1513 

Sect.  I.  — An  sempers.it  necessaria  relaxatio,  vel  ab- 
solutio interdicti  ut  cesset.  1315 

Sect.  11,  III.  — Quis  possit  interdictum  relaxare, 
et  quae  forma  servanda  in  eo  relaxando.  1514 

Disputatio  tricesima  nona.  — De  cessatione  a divinis. 

1315 

Sect.  I.  — Quid  et  quoiuptcx  sit  cessatio  a divinis,  et 
quomodo  ab  interdicto  dilferat.  1315 

Sect.  11.  — Quos  elleelus  habeat  cessatio  a divinis. 

1515 

Sect.  III  — ■ Ob  quas  causas  et  quomodo  ferenda  sit 
cessatio  a divinis.  1516 

Sect.  IV.  — A quo  et  quomodo  tollenda  sit  cessatio  a 
divinis.  1517 

Disputatio  quadragesima.  — De  irregularitate  in  com- 
muni. 1517 

Sect.  I,  II.  — Quid  sit  irregularitas,  et  quos  effectus 
habeat.  1517 

Sect.  III.  — Ob  quam  causam  incurratur  irregularitas, 
Cl  quoluplex  illa  sit.  1319 

Sect.  IV.  — An  irregularitas  solo  jure  ecclesiasiico 
imponatur.  1520 

Sect.  V. — An  ad  incurrendam  irregularitatem  opor- 
teat jus  ita  esse  expressum  ut  dubium  excludat.  1321 
Sect.  VI.  — Au  ex  dubio  facti  irregularitas  juris  con- 
trahatur. 1322 

Sect.  VII.  — - Qui  possint  irregularitatem  contrahere. 

1322 

Sect.  VIII.  — Ou®  sit  verborum  forma,  per  qua;  in- 
ducitur irregularitas.  1.3^3 

Disputatio  quadragesima  prima.  — De  modis  quibus 
irregularitas  tollitur,  pr®sertim  de  dispensatione.  1521 
Seci.  I.  — An  possit  irregularitas  aliter  tolli,  quam  per 
dispensationem.  1524 

Sect.  II.  — Penes  quos  sit  potestas  dispensandi  in  irre- 
gularitate, et  qu®  forma  servanda  in  dispensatione.  1524 
Disputatio  quadragesima  secunda.  — De  irregularitate 
conlracla  ex  delicio  ob  usum  sacramentorum.  1325 
Sect.  I. — An  contrahatur  irregularitas  per  iteratam  ba- 
ptismi susepptionem.  1.525 

Sect.  II,  111.  — Per  cujusnam  alterius  sacramenti  ille- 

gilimam  susceptionem  contrahatur  irregularitas.  1326 
Sect.  IV.  — An  per.  indignam  ordinis  usurpationem  in- 
curratur irregularitas.  _ 1527 

Sect.  V.  — An  per  indignam  ordinis  administrationem 
incurratur  irregularitas.  1528 

Disputatio  quadragesima  tertia.  — De  irregularitatibus 
quae  ex  aliis  delictis  vel  ex  eurum  infamia  contrahi  pos- 
sunt. 1528 

Sect,  I-IH.  — An  per  crimen  haeresis  incurratur  irre- 
gularitas, et  ad  quas  personas  b®c  extendatur.  1528 
Sect.  IV,  V. — An  ob  Simoniam,  sacrilegium,  aliave 
crimina  incurratur  irregularitas.  1528 

Disputatio  quadragesima  quarta.  — De  irregularitate 
qu;e  contrahitur  ex  dilecto  homicidii  voluntarii.  1329 
Sect.  I,  II.  — De  voluntaria  homicidii  intentione,  et 
effectu  secuto  ad  incurrendam  irregularitatem  necessario. 

1529 

Sect.  III,  IV.  — Qurriiam  persona;  ad  homicidium 
concurrentes,  irregularitatem  contrahant;  et  qualis  sit. 

1330 

Disputatio  quadragesima  quinta.  — De  irregu'aritate 
ex  homicidio  casuali  contracta.  1551 

Sect.  I,  II.  — An  et  quomodo  per  homicidium  indirecte 
voluntarium  contrahatur  irregularitas.  1331 

Sect  III,  IV.  — Quando  incurrunt  hanc  irregularitatem 
aliquo  modo  cooperanies  cum  homicida,  aut  eum  non  im- 
pudentes. 1552 

Scct.  V,  VI.  - — An  propter  homicidium  casuale  ex  ope- 
re tam  licito  quam  illicito  secutum,  contrahatur  irregula- 
ritas. 1532 

Disputatio  quadragesima  sexta  — De  irregularitate 
contracta  ex  homicidio  necessario,  seu  in  defensionem 
patrato.  1333 

Sect.  I,  II.  — An  ob  homicidium  patratum  in  defensio- 
nem propria;  persona*,  vel  bonoFum  temporalium,  in- 
curratur irregularitas.  1353 

Sect.  Ili  — An  ex  lwmicidio  ob  licitam  proximi  defen- 
sionem patrato  incurratur  irregularitas.  1534 

